**በረመዳን ዋዜማ።**

**አስደናቂው**

**የመካከለኛው ምሥራቅ ፖለቲካ ኢኮኖሚና ጦርነት።**

**ጸሐፊ - መሐመድ ሔይካል**

**ተርጓሜ - ማሞ ውድነህ።**

**መውጫ።**

**ገጽ**

መግቢያ 5

ማታወቂያ 12

ዱብ - ዕዳው 14

የናስር ቁርጠኛ አቋም 60

የአረቦች መቀራረብ 74

የፍልስጥኤም ታጋዮች 84

የሊቢያው አልጋ ግልበጣ 92

የኦቶሚክ ቦምብ ለመግዛት 102

የራባቱ ስብሰባ 105

ውዝግቡ 113

የሮጀር ጥረት 123

የእቅዱ እቅድ 127

የካይሮው ጉባኤ 130

የናስር ሞት 142

የቀብሩ ሥነ ሥርዓት 145

የማዕበሉና አውታሩ 155

የነአሊ ሳብሪ ውድቀት 166

ፍልስጥኤሞችና ሱዳኖች 188

ራትና ሙግት 193

የሰላዮች ጣጣ 200

የመጨረሻ ስብሰባ 205

አዲሱ ዓመት 210

ተደራራቢ እንቅፋቶች 218

ቁጥርጡ 224

ሊቢያ 249

ግብጽና አሜሪካ 267

ጦርነቱን የገፋፉት ምክንያቶች 275

ጦርነቱ 278

የኒውክሌዬር ጥንቃቄ 323

አዲስ ዓይነት ጦርነት 339

ነዳጅ 345

**መግቢያ።**

**መልካም - ምድሩ አቀማመጥና የፖለቲካ ሒደቱ።**

የመካከለኛው ምሥራቅ የመልካ - ምድሩ አቀማመጥ እያ አፍሪቃና አውሮፓ በኩታ ገጠምነት የሚገናኙበት ነው። በዚሁ በመልካ ምድሩ አቀማመጥም ውስጥ ቆጱሮስ ግብጽ ኢራቅ እሥራኤል ሊባኖስ ሶሪያ ቱርክ የመን ኢራን፣ ጆርዳን፣ ሳውድ አረብ፣ ባሒሪን፣ ኩዌት ካርታ የትረሲያል አገሮች የሚባሉት አካባቢዎች የመስካትና የኦማን አገሮች እንዲሁም በደቡብ አረቢያ የሚገኙት ቀበሌዎች ሁሉ ተጠቃለው ይገኛሉ። የመልካ - ምድሩን አቀማመጥ የሚያመለክተው ካርታ አቀማመጥ ግብጽና ሊቢዮን ከሚያዋስነው ከምዕራባዊ ግዛት ጀምሮ ኢራንንና አፍጋኒስታንን እያካለለ ወደ ምሥራቅ እየሰፋ ይሄድና የፓኪስታንን ወሰን ይነካል። የቱርክ እስያውይው ወሰኑዋ ደግሞ ሰሜናዊውን ምዕራብ እያዋሰነ የመካከለኛውን ምሥራቅ ቀበሌ ያጠቃልላል። የአረብ ባሕረ - ሰላጤ እየተባለ የሚጠራው አካባቢ ደግሞ ከሰሜናዊ ምሥራቅ - መልካ - ምድር አቀማመጥ በአጠቃላይ ስናየው 3.774.019 (ሦስት ሚሊዮን ሰባት መቶ ሰባ አራት ሺህ አስራ ዘጠኝ) ስኩዬር ማይልስ ሆኖ እናገኘዋለን።

መካከለኛው ምሥራቅ በሰሜን በኩል ታላላቅ ተራራዎች በደቡብም ኮረብታዎችና ከፍተኛ ቦታዎች አሉት። ከፍታው 16.946 (አስራ ስድስት ሺህ ዘጠኝ መቶ አርባ ስድስት) ጫማ የሚሆነው የአራራት ተራራ የሚገኘውም በምሥራቃዊው ቱርክ ነው። ሁለቱ የታወቁት ወንዞችም በዚሁ ቀበሌ ይገኛሉ እነርሱም የአባይና የትግሪስ - ኤፍራጥስ ወንዞች ናቸው።

የአየሩም ጠባይ እንደዚሁ የረጅም ጊዜ ሞቃትና የአጭር ጊዜ ክረምት ይፈራረቁበታል በተፈጥሮ ማዕድንም ረገድ ጐልቶ የሚታየውና የዓለምን ኢኮኖሚ ደግፎ የያዘው ነዳጅ የሚገኘው ከዚሁ ቀበሌ ነው። በተለይም በኢራን፣ ኢራቅ፣ ኩዌት፣ ሳውድ አረብ ባሕሪንና ካታር የሚፈልቀው ነዳጅ የዓለምን የነዳጅ ፍላጐት ሁለት ሦስተኛውን እጅ የያዘ ነው። ከነዳጅ ምንጭነቱ ሌላ ግን አብዛኛአው አፈሩ ደረቅና ደሀም ነው።

በዚሁ ቀበሌ ከሠፈረው (ከሚገኘው ሕዝብ) አብዛኛው እጅ አረብ ነው። በቆጵሮስ ቱርክና ኢራን የሚኖረው ግን አረባዊነት ወይም የአረብ ትውልድ የለውም። ካርድስ የተባሉት ዘሮችም ቢሆኑ የአረባዊነት ትውልድ የላቸውም እነርሱውም በምሥራቃዊው ቱርክ ሰሜናዊው ኢራቅና በምዕራባዊው ኢራን ይገኛሉ።

በሜዲትራኒያ ባሕር አካባቢ በሶርያና በግብጽ የሚኖሩት ሕዝቦች በዘመናዊው ሥልጣን የሚኖሩ ሲሆኑ በአረብ ባሕረ - ሰላጤ የሚገኙት ደግሞ ገና ከጥንታዊው ኑሮ አልወጡም ከእነርሱም ሌላ ደግሞ ዘላኖችም ይገኙበታል። የመካከለኛው ምሥራቅ አብዛኛው ሕዝብ የእስልምና ሃይማኖት ተከታይ ሲሆን በቆጵሮስና በሊባኖስም ቁጥራቸው የበዛ ክርስቲያኖች ይገኛሉ። ነገደ እስራኤልም በይሁዳውያን ሃይማኖታዊ ሥርዓት ያመልካሉ። የእርሻ ሥራ የአሳ ልማት የማዕድን የፋብሪካ፣ የመገናኛዎች የንግድና የቱሪስት እንቅስቃሴም በቀረው በዚሁ ቀበሌ ለመሆኑ በርካታ የታሪክ ማስረጃዎች ይገኛሉ ጥንታዊው ሰው የእርሻ ይዞታውን ካሻሻለ በኋላ የከዋክብት ምርምር (ቆጠራ) የጀመረው በዚሁ ቀበሌ ሲሆን፤ የኑሮ ሥርዓት ሕግጋትና ድንጋጌዎች የወጡት ፊደላትም የተቀረጹበት በዚሁ ቀበሌ ነበር። ይሁዳዊነት ክርስትናና እስልምናም የፈለቁት ከዚሁ አካባቢ መሆኑ ግልጽና ዕውቅ ነው። ከጥንት ዘመን ጀምሮ ተፎካካሪ መንግሥታት በዚህ ቀበሌ በጦርነት ሲፋጩበት ኑረዋል። ከክርስቶስ ልደት 3000 (ሦስት ሺህ) ዓመታት አስቀድሞ የተባበረ መንግሥታት የመሠረተችው ግብጽ ስትሆን ባቢሎናውያንም ከልደት በፊት 2450 (ሁለት ሺህ አራት መቶ ሃምሳ) ዓመታት አስቀድሞ ሶርያን ወረዋል።

እንዲሁም ከ900 – 600 ዓመተ ዓለም (ከልደት በፊት) አሶራውያንም በሥልጣኔያቸው በጦር ኃይላቸው መካከለኛውን ምሥራቅ ሲቆጣጠሩ ኑረዋል። ከዚያም አከታትሎ ካልያንስ የተባሉት የባሕረ - አሳብ ተመራማሪዎች ጐሳዎች በቀበሌው የበላይነት ነበራቸው። ከእነርሱም በኋላ ግሪኮች ሮማውያንና አረቦች ደካማውን ወገን (ነገድ) በጦር ኃይል እያስገበሩ በበላይነት ኑረውበታል። በ1096 ዓመት ላይም የመጀመሪያዎቹ አውሮፓውያን ጦረኞች ወደ ቀበሌው ገብተው ተደላድለው መቀመጥ ጀምረው ሳለ በ1200 ዓ.ም የቱርክ ኅያል ተነሥስቶ እየነዳ አስወጣቸውና ቀበሌውን ከ1517 ዓ.ም ጀምረው እስከ 1918 ዓ.ም ድረስ የቱርክ ኦቶማን በጉልበቱ ሲገዛው ኖረ። የፈረንሳይ መሐንዲሶች በ1800 ዓ.ም ጀምረው በ1869 ዓ.ም የከፈቱት የስዊዝ ካናልም የአውሮፓን ጉልበተኞች (ኃይለኞች) መንግሥታት ወደ ቀበሌው ጐተታቸውና በመጀመሪያ እንግሊዞች ቀሎም ፈረንሳዮች ተሠማሩእብት። ከዚያ አከታትሎም የአንደኛውና የሁለተኛው ዓለም ጦርነቶች የፈጠሩት ሁኔታ የቀበሌውን ስዕል እየለዋወጡት መጥተዋል።

ለዚህ መጽሐፍ መግቢያ ያህል ከላይ የተጠቃቀሱትን ፍሬ እንገሮች ካወሳን ወደተነሳንበት ምዕራፍ ደግሞ በመጠኑ እንተላለፋለን። የቀበሌው ገጽታ እየተለዋወጠ ደም ፍላቱም እየገነፈለ የመጣውም እሥራኤል እንደ ገና ከተወለደችበት ጊዜ ጀምሮ እንደሆነ እንረዳለን። ይህንኑም ጉዳይ ማለት የመካከለኛውን ምሥራቅ መልካአ ምድር ታሪክ ሃይማኖት፣ ፖለቲካ፣ ኢኮኖሚና ጦርነት ከዚህ ቀደም ባሳተምኩዋቸው እበትለይም፣

የድስቱ ቀን ጦርነት

ምጽአተ - እስራኤል

የአስራ ሰባቱ ቀን ጦርነት በተባሉት መጻሕፍት በሰፊው ተብራርተዋል።

በዚህ መጽሐፍ በዝርዝር ልንመለከተው የምንችለው ደግሞ እ.ኤ.አ በ1967 በአረቦች ላይ ከደረሰው የጦርነት ውድቅት ጀምሮ የተከታተሉትን የፖለቲካ፣ የኢኮኖሚና የጦርነት ገጾች ነው። ቀበሌው የሃይማኖቶችና የነዳጅ ምንጭ ከመሆኑም በላይ የአህጉራት መጋጠሚያ (አዋሳኝ) በመሆኑ በዚያ ቀበሌ የሚሳነው ነገር ሁሉ መላውን ዓለም ማወዛገቡና ማዋዋሉ እየተለመደ መጥቷል። ስለዚህም ነው የመላው ዓለም ዓይንና ጀሮ ወደ ቀበሌው የሚያተኩረው። በመላው ዓለም በሚገኙ ቋንቋዎችም ታሪኩ ይነገርለታል ይጻፍበታል ይተችበታል።

ምናልባትም የዓለም ሕዝብ የሚጠቀምበት አብዛኛው በጣም ይበልጠው እጅ ቀለምና ወረቀት የሚያልቀው በዚሁ ቀበሌ ታሪክ ፖለቲካና ጦርነት ሳይሆን አይቀርም።

ምንም እንኳ እስከዛሬ ባሳተምኩዋቸው መጻሕፍት የቀበሌው ታሪክ ፖለቲካና ጦርነት በዝርዝር እየተቀነባበረ የቀረበ ሲሆን ቢሆንም በዚህ መጽሐፍ ደግሞ የተዘረዘሩት ከፍተኛ ጉዳዮች የቀረቡት ጠቅላላውን ምዕራፍ ወይም ታሪክ በቅርብና በጥንቃቄ ሲከታተሉ በነበሩት በግብጻዊው ጋዜጠኛ በመሐመድ ሔይካል ነው። ሔይካል የናስርና የሣዳት ምሥጢረኛ ነበሩ በዚህም የተነሣ በመካከለኛው ምሥራቅ ጣጣ ሁሉ በቅርብ የተከታተሉና የአጠኑም ናቸው። ስለዚህም ነው በዚህ መጽሐፍ ውስጥ የተገለጹትን እጅግ አስደናቂ ታሪኮች ለማቅረብ የቻሉት።

ግብጽ የጀመረችው የሕብረተሰባዊነት መርሆ በመካከለኛው ምሥራቅ ካለው ውስብስብ ጉዳይ ጋር በመላተሙ ሲደናቀፍ ታይቷል። በቀበሌው ያለውም ሁኔታ በቀላሉ የሚታይ አይደለም። ከአረቦች ከእሥራኤል መፋጠጥ ሌላ ነዳጅ አምራች የሆኑት አገሮች መሪዎች ከጥንቱ አገዛዛቸውና እምነታቸው ፈቀቅ የማይሉ በመሆናቸው የግብፅ አመራርና ምኞች ሁሉ ከዚያ ውስብስብ ሊወጣ የማይቻለው ሆነ።

ናስር እይደከሙለት አመራርም በዚያው ቀለበት እንደታሰረ እናየዋለን። የሥልጣን ወራሻቸው የነበሩት አንዋር ሳዳትም ከዚያው ቀለበት ሊወጡ አልቻሉም።

ጦርነት ኢኮኖሚ ሃይማኖት፣ ነጃጅና ሕብረተሰብዓዊነት ሊጣጣሙ አልቻሉላቸውም እነዚህን ሁሉ ብርቱ ፈተናዎች ለመቀበልና በድል አድራጊነት ለመውጣትም የግብፅ ብቸኝነት አላስቻላትም። በጦርነቱ የሚተባበሩዋት ቢገኙም በሕብረተሰባዊነቱ አመራርና በኢኮኖሚ መዋቅርነቱ የሚረዳት የአረብ መሪ አላገኘችም። ሁሉም የሚዋልሉ ናቸውና! በመጨረሻም ግብፅ አቅጣጫዋን ለወጠች። የጦርነቱ ጉዞ እጅግም አልተቃናላትም። ሕዝቧም ላልተወሰነ ጊዜ የጦርነትን ቀንበር ሊሸከም አልቻለም። በጦርነት የደቀቀውን ኢኮኖሚ ለመገንባት ከጦርነት አጐዳ ነጻ መሆን አስፈለገ። በዚህም የተነሣ የሣዳት አቅጣጫ ከምሥራቅ ወደ ምዕራብ በመዞሩ የሰላሙን ምዕራፍ ለመጀመር ወደ ኢየሩሳሌም ሔዱ። እ.ኤ.አ በታህሣሥ ወር 1977 ዓ.ም የእሥራኤል ጠቅላይ ሚኒስትር ሜናሒም ቢገን ባደረጉላቸው ጥሪ መሠረት ወደ ኢየሩሳሌም ሔዱ።

ለጥሪው መነሻ የሆነውም ምክንያት ራሳቸው ሣዳት «ለሰላም ስል ወደ እሥራኤልም ቢሆን ሔጄ በሃገሪቱ ምክር ቤት ንግግር ለማድረግ እወዳለሁ» የሚል ማብራሪያ በማሰማታቸው የእሥራኤሉ ጠቅላይ ሚኒስትርም እ.ኤ.አ ህዳር 15 ቀን 1977 ዓ.ም የጥሪውን ወረቀት በአሜሪካ ኤምባሲ በኩል ሰደዱላቸው።

ሣዳትም ኢየሩሳሌም ገብተው ለምክር ቤቱ ንግግር ሲያደርጉ በመካከለኛው ምሥራቅ አገሮች መካከል የተጋጋለ ትኩሳት ተነሳና በሦስት ምዕራፍ ከፋፈላቸው። እነርሱም፥

የሣዳትን የኢየሩሳሌም ጉዞ የደገፉ የተቃወሙና ገደምዳም ሐሳብ የሰጡ ናቸው። በደጋፊነቱ መድረክ ላይ ሱዳን፣ ሞሮኮ፣ ኦማን፣ ሶማሊያ፣ ሲቆሙ ሣዳትን በመጠነኛ ድጋፍ የሸነገሉ ደግሞ ጆርዳን ቱኒዚያና ሳውድ አረብ ናቸው። የተጋጋለ ተቃውሞ ያስነሱትም፤ ሊቢያ፣ ኢራቅ አልጀሪያና የፍልስጤም ነጻ አውጭ ድርጅት ሲሆኑ፣ በመለስተኛ ተቃዋሚነቱም ሶርያና ሊባኖስ ተሰለፉ።

ያም ሆነ ይህ ሣዳት የጀመሩትን አመራር ቀጠሉበት ለእሥራኤል ኪነሰት ፓርቲ ባደረጉት ንግግር፤ «.....ዛሬ ሁለት መሠረታዊ እምነቶችን ይዠ መጥቻለሁ። ይኸውም አዲስ ሕይወት ለመጀመርና አዲስ ሰላም ለመመሥረት እንድንችል ነው። ሰላምን በዚህች መሬት ላይ መመሥረት አለብን። መሬቷም የእግዚአብሔር ናት። እኛ ሁላችን እላሞች ከርስቲያኖችና ይሁዳውያንም በሰላም ለመኖር አምላክን መማጸን ይኖርብናል። የአንዱ አምላክ አማኞች ነን። የአንዱ አምላክ ትእዛዝም ፍቅር ታማኘንትን ንጽሕናና ሰላም ናቸው። ሰላምም ለሥጋዊ ፍላጎትና ምኞች እንዳንጠቃ የምትከላከልልን ኃይል ናት.......» ብለዋል።

የሰላሙ ፍለጋም ከመካከለኛው ምሥራቅ ቀበሌ ወጥቶ ወደ አሜሪካ ተሸጋግሮ የአሜሪካኑ ፕሬዝዳንት ጅሚ ካርተር የግብፁ ሣዳትና የእሥራኤል ሜናሒም ቤገን ባደረጉት ሰብሰባ የሰላም በር ይሆናል ወደ ተባለው ስምምነት በመሸጋገራቸው ዓለም አቀፍሩንም ሐሳብ እንደ ገበታ ውሃ አዋልለውታል። ስምምነቱን ሩሲያና አንዳንድ የሶሻሊስት አገሮችም ነቅፈውታል።

ምንም እንኳን በዚህ ታሪክ ውስጥ የኢየሩሳሌምንም ሆነ የዋሸንግተኑን ስብሰባና ስምምነት ባናገኝበትም ወደዚሁ ምዕራፍ ወይም እስከዚሁ ደረጃ ድረስ የገፋፉትን ምክንያቶች በሰፊው እናገኝበታለን። ሩሲያ የግብጽን የጦር ኃይል አሜሪካም የእሥራኤልን ጉልበት ለመገንባት ያደረጉትን ጥረት የመካከለኛውም ምሥራቅ ጦርነትና ነዳጅ በሁለቱ ኃያላን መንግሥታት በምዕራብ አውሮፓና በጃፓን ላይ ያደረሱትንም ውስብስብ በሰፊው እናይበታለን። በተለይም በጦርነቱ ምዕራፍ ላይ አዲስ ዓይነት ጦርነት መጀመሩንም እንማርበታለ።

አዲሱ ዓይነት ጦርነትም ከዚህ ቀደም በዓለም ላይ ከተደረጉት ጦርነቶች በብዙ ምክንያቶች የተለየ (ያልተለመደ) ሆኖ ተገኝቷል። ይህም ጦርነት «ኤሌክትሪካ ጦርነት» ተብሏል።

የአረቦች የጦር ኃይል በከፍተኛ ምሥጢር ያደረገው ዝግጅት የቀመሰውም የድል አድራጊነት ገፈታ በቀላሉ የሚታይ አይደለም። ከዚያ ከፍተኛ ደረጃ ከወጣም በኋላ ድል ሊሆንና ጉረሮውን ሊታነቅ የበቃበትንም ምክንያት ሙሐመድ ሔይካል የሚያውቁትን ያህል በዝርዝር ጽፈውታል። አጻጻፋቸውም አድልዎና ሥጋት አይታይበትም። በዚህም ሚዛን እንዲጽፉ አካባቢያቸው ስለረዳቸው (ስለፈቀደላቸው) ጥናትቸውን ለመላው ዓለም ለማቅረብ ችለዋል። ስለዚህም ይመስላል «ዘታይምስ» የተባለው መስሔት «የጊዜያችን ታላቁ ጋዜጠኛ» ሲል ያሞግሳቸው።

በሌላው በኩል ደግሞ ግብጽ እንደ እርሳቸው ያለውን ታታሪ ጸሐፊ ከማፍራቷም በላይ መሪዎችና ባለሥልጣኖቹም በሙያቸው እንዲገፉበትና የሃገሪቱንም ታሪክ እንዲያቀነባብሩ በማድረጋቸው የሰውዪወን ችሎታ መላው ዓለም እንዲያውቅላቸው በሩን ከፍተውላቸዋል። ይህም በቀላሉ የሚታይ አይደለም። ምክንያቱም ሃገሪቱ በአዲስ ርዕዮት ዓለምና በጥንታዊ ሥርዓት መካከል ገብታ እንደዚህያ በምትላጋበት ወቅት ሔይካል እውነተኛውን ይዘት እየተከታተሉ ሲጽፉ በሃገሩቱ ውስጥና ውጭ ብርቱ ተፎካካሪዎችና ጠላቶች ሲነሱባቸው በሃገሪቱ መሪዎች የሔይካልን አዕምሮ ላለማቁሰል ሲያደርጉላቸው የነእብረው እንብካቤ ከፍተኛ ነበርና!

ሔይካል በእርግጥም የግብፅን ብቻ ሳይሆን የአረብን ዓለም ከዚያውም ይልቅ የመካከለኛውን ምሥራቅ ውስብስብ እያባረሩ ለመጻፍ ጊዜው ያስገኛቸው የጊዜው ባሕረ - መዝገብ ናቸው።

እኔም ለመጀመሪያ ጊዜ በዓለም ላይ የተደነቁትን አፍሪቃው ጋዜጠኛ ድካምና ጥረት ትርጉሜና አቀነባበሬ ለወገኖቼ ለማቅረብ በመቻሌ የመፈስ ደስታ ይሰማኛል።

ከዚህም ታሪክ ውስጥ ስለ መካከለኛው ምሥራቅ ፖለቲካ ኢኮኖሚ፣ ኖሜና ጦርነት በዝርዝር ከማውቃችን ለሌ እንደ ሙሐምድ ሐኢይካል ያሉ ታታሪ ጋዜጠኛና ደራሲዎች ለማፍራትና ለመጠበቅ ቀጥሎም በሙያቸው የሃገራችንንም ሆነ የአካባቢያችንን ጠቅላላ ሁኔታ እንዲከታተሉና እንዲመዘግቡ በተገቢው ቦታ ላይ ማስቀመጥ የቱን ያህል ሊጠቅም እንደሚችል ለመረዳት ያስችለናል ብዬ አምናለሁ። ባለሙያ በአንድ አገር መወለዱ (መገኘቱ) መማሩና መጣጣቱ ብቻ በቂ ውጤት ሊያስገኝ አይችልም። ያን ባለሙያ ሕልውናውን አውቆ በችሎታው እንዲሠራ በተገቢው ቦታ ማስቀመጥና መጠበቅ (መንከባከብ) እንደሚገባ የሔይካል ኑሮና ሥራ አንድ ምሳሌ ሆኖ ቀርቧል።

ሌላስ ምን ቀረ? መቼስ እኔም ሆንኩ ሔይካል ያልጠቃቀስነው ነገር የለም። የሚቀረው የአንባቢ ግምትና ትችት ስለሆነ መልካም የንባብና የማስተዋል ጊዜ እንመኛለን። በተጨማሪም በመጽሐፉ ውስጥ የተጠቀሱት ቀኖችና ዓ.ም እ.ኤ.አ መሆኑም ላስገነዝብ እወዳለሁ።

አዘጋጂው።

ማሞ ውድነህ።

**ደራሲው።**

የዚህ መጽሐፍ ደራሲ የሆኑትን ሙሐምድ ሔይካል እ.ኤ.አ. በ1923 ዓ.ም ተወለዱ። የሁለተኛ ደረጃ ትምህርት ካጠናቀቁ በኋላ በግብፅ ዩኒቨርስቲ ውስጥ የምጣኔ ኃብት (ኢኮኖሚ) ጋዜጠኝነትና የሕግ ትምህርት ተምረዋል። ከዚያም በኋላ «የግብፅ ጋዜት» ለተባለው ጋዜጣ የወንጀል ዜናዎችን እያቀነባበሩ ሲጽፉ ቆዩና ቀጥለውም የብረሃውን ጦርነት እየተከታተሉ እንዲጽፉ ተመደቡ። ከዚያ በኋላም «አክሔርስአ» ወደ ተባለው መጽሔት ተዛወሩ። አከታትሎም ተጓዥ ጋዜጠኛ ሆነው በግሪክ የፈነዳውን የእርስ በርስና የኮርያን ጦርነቶች እንደዚሁም ከ1948/1949 ዓ.ም በፍልስጤም የተፈጸመውን ጦርነት እየተከታተሉ ጽፈዋል። በ1949 ዓ.ም ላይ የ «አክሔርሳአ» መጽሔት አዘጋጅ ሆነው ከሠሩ በኋላ በ1950 ዓ.ም ላይ ደግሞ የ «አልአክበር» አዘጋጅ ሆኑ። በ1957 ዓ.ም ላይ ደግሞ የ «አልአህራም» አዘጋጅ ድኒሆኑ ተመደቡ። የሰውዬውን ችሎታ አጣርተው ያወቁት ናስርም የሚኒስትርነት ሹመት ለመስጠት ጠይቀዋቸው ነበር። ግን በ1970 ዓ.ም ሣይቀበሉት ቆዩ። በ1970 ዓ.ም ክፍለ ዘመን እንደገባም በተደራራቢነት የውጭ ጉዳይ ተጠባባቂ ሚኒስትር የማስታወቂያ ሚኒስትር የ «አልአህራም» አዘጋጅ እና የዝግጅት ክፍል ሊቀ መንበር የሣምንት ሐተታ አዘጋጅ ሆነው ሠርተዋል። በ1974 ዓ.ም ላይ ግን ፕሬዚዳንት ሣዳት የሚከተሉትን አመራር ባለመደገፋቸው ከ «አልአህራም» አዘጋጅነት በየካቲት ወር ተሰናበቱ (በፈቃዳቸው ሥራውን ለቀቁ) ይሁንና በአማካሪነት እንዲያገለግሉ ሣዳት ጠይቀዋቸው ነበር፡ ነገር ግን መጻሕፍት እየጻፉ መኖሩን ስለመረጡ የአማካሪነቱን ሹመት አልተቀበሉም።

**ማስተዋወቂያ።**

ከ1967 ዓ.ም የአረቦችና እሥራኤል ጦርነት ከተፈጸመበት ጊዜ ጀምሮ በቀጠሉት ስድስት ዓእምታት የደረሱትን ሁኔታዎችና በ1973 ዓ.ም በጥቅምት ወር ስለ ተደረገው ጦርነት ያጠናሁትንና የተከታተልኩትን ታሪክ በእውነተኛነት ለመግለጽ ሞክሬአለሁ። እርግጥ ከማነኛውም ነገር ሁሉ ራቅ ያልኩ ነበርኩ። በየዕለቱ የሚሆነውን ማንኛውንም ጉዳይ ለመከታተል የነበርኩበት ሥልጣን አይፈቅድልኝም ነበር። በዚህ መጽሐፍ ውስጥ በትክክል ለመተንተን የሞከርኩት ታሪክ በአድልዎ መንፈስ ተመሥርቶ የግብፅን ታሪክ ለማጉላት የሆነ ምንም ነገር እንደሌለበት በቅድሚያ ለመግለጽ እወዳለሁ። የግብፅን ጣጣ ከዓረቦች ጠቅላላ አቋም ጋር ላለማዋቀር መርጫለሁ። ይህንንም ስላልኩ የአረቦች ጉዳይም ከጠቅላላው የዓለም አቀፍ ጉዳዮች ተነጥሎ ሊታይ የማይችል መሆኑን ለማገናዘብ ተጣጥሬበታለሁ።

«የረመዳን ዋዜማ» በተባለው በዚሁ መጽሐፍ ላይ በጥቅምት ወር በተደረገው ጦርነት ለጊዜው ከተገኘው ትርፍ ወይም ኪሣራ ሌላ ተከታታይ በጦርነት የመሰለፍ ምዕራፍም እንደሚደርስ የጦርነቱ ውጤት ያመለክታል። አረቦች መሠረታዊ የሆኑ ጥቅሞች እንዳሉዋቸው ቢያመለክቱም ከሥራ ላይ ለማዋል ሣይሳካላቸው ቀርቷል። እሥራኤሎችም ደካማነታቸውን በሥጋትና በጭንቀት ተውጠው ባገኙት ውጤትም ተመክተው ድክመታቸውን ለመደባበቅ ሞክረዋል። ሌላው የዓለም ሕዝብም ለጊዜው የፈነዳውን ችግር ለማቃለል ተረባረበ እንጂ መሠረታዊ በሆነው ምክንያት ላይ አላተርኮረበትም። ጦርነቱን ለማስቆም ማነኛውም ነገር የቀጣጠሉት ዋና መሐንዲስ የአሜሪካ የውጭ ጉዳይ ሚኒስትር የነበሩት ሔንሪይ ኪስንጀር ሁለቱ ኃያላን መንግሥታት (አሜሪካና ሩስያ) በመካከላቸው ሊኖር ስለሚችለው ግንኙነትና መግባባትም ማመዛዘኛ ሊሆን እንደሚችል ተገንዝበውታል። ያም ሆነ ይህ በጦርነቱ መዝጊያ ምዕራፍ ላይ የደረሱትን ምስቅልቅሎችና ስሐተቶች ስንመለከት ሌላ ጦርነት መከተሉ (መድረሱ) የማየቀር ጕዳይ መሆኑን ልንረዳ እንችላለን።

ደራሲው

መሐመድ ሔይካል።

**ምስጋና።**

የግብፅ የጦር ኃይሎች የታሪክ ክፍል ኃላፊ የሆኑት ጀኔራል ሐሰን ኤል በድሪ፣ የግብጽ የኢንዱስትሪ የማዕድን ምክትል ጠቅላይ ሚኒስትር የነበሩት ዶክተር ሙስጠፋ ከሐሊል በዚህ መጽሐፍ ውስት የሚገኙት ታሪኮች የተሙዋሉ እንዲሆኑ ስላደረጉልኝ ተባባሪነት አመሰግናለሁ። እንዲሁም ሚስተር ኤድዋርድ ሀድኪንና ሌሎቹም ወዳጆቼ ሁሉ ስላደረጉልኝ ርዳታ ከልብ አመሰግናችዋለሁ። በመጨረሻም በመጽሐፉ ውስጥ የተጠቀሱትን እውነተኛ ታሪኮችና ቍጥሮች በማስተካከሉ በኩል ከልብ የደከሙልኝን ጆን ባሬይን አመሰግናለሁ።

ደራሲው።

**ዱብ - ዕዳው!**

ነሐሴ 22 ቀን 1973 ዓ.ም ረቡዕ ጥቅምት ስምንት ግብጻውያንና ስድስት ሶርያውያን የጦር መኮንኖች አሌክሳንድሪያ ውስጥ ከሚገኘው የመኰንኖች ክበብ አንድ ባንድ እየወጡ «ኤስራልቲን» በተባለው ቤተ መንግሥት ወደ ሚገኘው የባሕር ኃይል ጠቅላይ መምሪያ የዕዝ ክፍል ሔዱ። የሶሪያ የጦር መኰንኖች አሌክሳንደሪያ የገቡትም ከሁለት ቀናት ያህል ቀደም ብሎ ነበር። እያንዳንዱ መኰንን እየተቆጣጠሩና ከሌሎቹ የአረብ አገሮች ከተላኩት መኰንኖች ጋር እየተዋወቁ መግባት ጀመሩ ፡ እንደዚሁም በዚያው ወቅት የአየሩ ሙቀት ከፍ የሚልበት ወራት ስለ ነበረ ሩሲያውያን የቴክኒክ ባለሙያዎች ወደዚያው ክበብ ጐራ ማለቱን አዘውትረውት ነበር። መኰንንኖቹ ሁሉም የሲቪል ልብስ ለብሰው ስለ ነበረ የተለየ አኳኋን ወይም ጥርጣሬ የሚያሣድሩ ሆነውም አይታዩም ነበር።

በባሕር ኃይሉ ጠቅላይ መምሪያ ጽ/ቤት በተደረገው ስብሰባ የጦር ሚኒስትሩ ጀኔራል አህመድ እስማኤል በመካከለኛው ቦታ ላይ ሲቀመጡ ከፊት ለፊታቸው ደግሞ የሥልጣን አቻቸው የሆኑት የሶርያው የመከላከያ ሚኒስትር ጀኔራል ሙስጠፋ ትላስ ተቀመጡ። በግራና በቀኛቸውም የሁለቱ ሃገሮች የጦር መኮንኖች ቦታ ቦታቸውን ያዙ። በዚያም ስብሰባ ላይ የሁለቱም አገሮች ችፍ ኦቭ ስታፎች የዘመቻ መምሪያ ዲሬክተሮች የመረጃ ክፍል ኃላፊዎች የባሕር ኃይል አዛዥ መኰንኖች የአየር ኃይል የመከላከያ አዛዦች ነበሩ። በአየር ኃይልና በአየር መከላከያ በኩል የነበሩት መኰንኖች የስሮያ ስድስት ሲሆኑ የግብፅ ደግሞ ሰባት ነበሩ። በጠረጴዛው ዙሪያ የተቀመጡት አስራ አራተኛው ግብጻዊ ጀኔራል ባሐዲን ኖፋል ነበሩ። ዋናው ሥራቸው አራተኛው ግብጻዊ ጀኔራል ባሐዲን ኖፋል ነበሩ። ዋናው ሥራቸው የፌደራሉ የዘመቻ መምሪያ ችፍ ኦቭ ስታፍ ነበር። በአጠቃላይ አገላለስም በዚያ ስብሰባ ላይ የነበሩት የግብፅና የሶርያ የሕብረት ዕዝ አዛዦች ነበሩ።

ለዚያ ስብሰባ መነሻ የሆነው ዋናው ምክንያት በዚያው ዓመት በመጸው ወር እሥራኤልን ከያዘቻቸው ከግብጽ ሲናና ከሶርያ ጐላን ተራራ ለማስለቀቅ የሚያደርገውን የጦርነት ስልት ለማቀነባበር ነበር። በ1967 ዓ.ም የፈነዳው ጦርነት እንደ ተገታ የጋራ የጦር ኃይል ለማዝመት ስለሚቻልበት ጉዳይ ብዙ ጊዜ ስብሰባና ውይይት ሲደረግ ቆይቶ ነበር። በመጨረሻ ግን የግብጽና የሶርያ የጦር አዛዞች ጥር 31 ቀን 1973 ዓ.ም ባደረጉት ስምምነት የመጨረሻው ውሳኔ እንዲሰጥበት ተስማሙ። ከዚህ ቀደም ብሎ ግን ሊቢያ የእቅዱ ተካፋይ ሆና ቆይታ ነበር። ይሁንና ስለ ጦርነቱ ጠቅላላ ስልት ግብጽና ሶርያ ካላቸው አስተሳሰብ የሊቢያው መሪ የኮሎኔል ገዳፊ ሐሳብ የተለየ ሆኖ በመገኘቱ ሁለቱ አገሮች ብቻ የጦርነቱን ስልት ለማቀነባበር ተገደዱ።

እነዚያ የጦር መኰንኖችና አዛዦች ስለሚያደርጉት ስለማንኛቸውም ነጥብ ቢሆን አንዳችም ፍንጭ እንዳይገኝ (ምሥጢሩ እንዳይወጣባቸው) እጅግ ከፍተኛ ጥንቃቄ ይደረግ ነበር። እነዚያ አስራ አራት መኰንኖች ይሰባሰቡበት የነበረው ክፍል ደግሞ ተደጋግሞ ይፈተሻል። ምናልባትም ወሬ ለቃሚ ፍጥረት በቀዳዳ እንዳትገባ የጠበቀ ቍጥጥር ይደረጋል። ምንም ዓይነት ቢሆን የኤሌክትሪክ መሣሪያ ወደዚያች ክፍል እንዲገባ አይፈቀድም ነበር። የስብሰባውን ውይይት በእርሳስ ቃለ ጉባኤ ሲይዙ የነበሩት የግብጽ የዘመቻ መምሪያ ዲሬክተር ከሆኑት ከጀኔራል አብደል ገሐኔኤል ጋማሲ በስተቀር ከአስራ አራቱ መኰንኖች አንዳቸውም ብጣሽ ቀረቀት ይዘው እንዲወጡ አይፈቀድላቸው ነበር። የቃለ ጉባኤው ጸሐፊ ጄኔራልም ቢሆኑ ሲጽፉ የነበሩት በሁለት ኮፒ ብቻ ሲሆን ሁለቱም ኮፒዎች ለሁለቱ አገኦች ፕሬዚደንቶች እንዲያስረክቡ ለችፍ ኦቭ ስታፎቹ ይሰጡ ነበር። መኰንኖቹ ከስብሰባው አዳራሽ ሲወጡ ማነኛቸውም ቢሆኑ ከማንም ጋር ማስታወስሻ በመጻፍም ሆነ ስልክ በመደወል ከማንም ጋር እንዲገናኙ አይፈቀድላቸውም ነበር። የሚፈቀድላቸው በንግግር ብቻ ሐሳብ መለዋወጥ ነበር።

ስብሰባው ለስድስት ቀናት ያህል ተካሒዷል ምንም እንኳን ያልተቃለለ ችግሮች ቢኖሩም በጠቅላላው እቅድ ላይ ስምምነት ተደርጐበታል። በዚያም ስምምነት እስከ ሚያዝያ ወር ድረስ የሚሆነው ነገር እንዲከናወን ተወስዋል። በነሐሴ ወር ላይ ስብሰባው ሲፈጸም በርከት ያሉት የሶሪያ የጦር መኮንኖች ከአሌክሳንደሪያ በመርከብ ወደ ላታኪያ ሲጓዙ ጥቂቶቹ ደግሞ በአየር ተመለሱ። የጦር መኮንኖቹ ሊስማሙባቸውና ሊወስኑባቸው ያልቻሉዋቸውንም ሁለት ነጥቦች ሁለቱ አገሮች ፕሬዝዴንቶች ማረቅብ ነበረባቸው ሁለቱ ያልተወሰኑ ነጥቦችም ጦርነቱ የሚጀመርበት ቀንና ሰዓት ነበሩ። እነዚህም ሁለቱ ነጥቦች በወታደራዊ ስያሜ «ዲ - ዴይና ኤች - ሐወር» ይባላሉ።

የጦርነቱን ስልት ያቀነባበሩት ባለሙያዎች ጦርነቱ የሚጀመርባቸውን አማራጭ ቀናትም ጨምረው ለፕሬዚዴንቶች አቅርበዋል። እነዚያም አማራጭ ቀናት ከመስከረም 7 - 11 እና ከጥቅምት 5 - 10 የነበሩት ቀናት ናቸው። ይሁንና የመጀመሪያው አማራጭ ቀን እጅግም ተቀባይነት አልነበረውም ቢሆንም ለምርጫም የተጠቀሰው ምናልባት የፖለቲካ ጉዳዮች የተነሱ እንደሆነ ማቃለያ ሊሆን ይችላል ተብሎ ነበር። የሁለተኛውን ማማረጫ ቢስማሙበትም ጦርነቱ የሙጀምርበትን ቀን የመወሰኑን ሥልጣን ግን ለሁለቱ ፕሬዝዳንቶች ለቀውላቸዋል የጊዜውን ጉዳይ ደግሞ አንድ ችግር ተናንቆታል። ይኸውም ሶርያ የዘይት ማጣሪያዎቿን ሳታወላልቅ ጦርነቱ የተጀምረ እንደሆነ በቀጥታ ለእስራኤል አይሮፕላኖች ቦንብ ማረገፊያ ሊሆንባት እንደሚችሉ በማስረዳት ነበር።

በዚያ በእልሁና በትንቅንቁ ጦርነት ጊዜ በግብፅ ላይ ከደረሰው ጉዳት መረዳት እንደተቻለው መሣሪያዎቹ በወላለቁና ባዶ በሆነው የነዳጅ ማጣሪያ ላይ የወረደው የቦንብ ናዳ ያደረሰው ጉዳት እጅግም ከባድ ለነበረውም ግን የነዳጅ ጋኖቹ እንደተሞሉ ቦንብ የወረደባቸው እንደሆነ ጥፋቱ እጅግ ከባድና መመዘኛ የማይገኝለት ይሆናል። ስለዚህም ሶርያ ያቀረበችው ጥያቄ ተቀባይነት ካገኘ በኋላ ቆይቶ ግን ለተፈጠረው ያለመግባባት መነሻ ሊሆን ችሏል።

ጦርነቱ የሚጀመርበት ቀን ከሰዓት በኋላ እንዲሆን ግብጻውያን ይፈቅዳሉ ምክንያቱም የግብጽ የጦር ኃይል ስዊዝ ካናልን ተሻግሮ ተኩስ በሚከፍትበት ሰዓት የፀሐይዋ ጨረር በስተኋላ ስትሆንለት ለእሥራኤል ወታደሮች ግን የፀሐይዋ ጨረር ፊት ለፊት ትሆናለች በማለት ብርሃን እንዲኖረውም ተቀምሮ የተመረጠ ጊዜ ነበር። ይህን ሰዓት የግብፅ የጦር ስልት ባለሙያዎች እንዳጠኑት ከሆነ ከሰዓት በኋላ ባሉት የምሽት ሰዓታት የጸሐይ ብርሃን ሣትጠልቅ የጦር ኃይሉን ካናል ማሻገር ሲጀመር ቀጥሎ ባለው ስድስት ሰዓታት ደግሞ በጨረቃ ብርሃን በመጠቀም ብረት ለበሱን ጦር ካናሉን የማሻገሩ ሥራ ይከናወናል ብለው ነበር። ሶርያውያን ደግሞ ጦርነቱን የሚጀመሩት ከምዕራብ አቅጣጫ ተነስተው ስለሚሆን እንደ ግብፅ ወታደሮች የፀሐይዋ ብርሃን በስተኋላቸው እስክትዞር መጠበቁ አስፈላጊያቸው ስለማይሆን በጠዋት እንዲሆንላቸው ይፈልጋሉ። በከት ያሉ ሐሳቦች ቀረቡ ሶርያ ጥቃት ጦርነቱን ብትጀምር ግብጽ ከሰዓት በኋላ እንደምትከተላት የግብፅ የጦር አለቆች ገለጹ። ይህንም ሐሳብ ሶርያ አልተቀበለችውም ምክንያቱም እርሷ በጥዋት ጦርነቱን ጀምራ ከሰዓት በኋላ ደግሞ ግብፅ እስክትጀምርላት ባሉት ሰዓታት ብቻዋን ስለምትሆን በሁለቱም የጦር ግንባሮች ከፍተኛ ጉዳትና ጥፋት ሊደርስባቸው እንደሚችል በማረጋገጥ ነበር። ቀጥሎም የግብጽ ጦር ከሰዓት በኋላ ጦርነቱን ቢጀምር ሶርያ ደግሞ በማግሥቱ ብትጀምር የተሻለ እንደሚሆን ግብፆች ሐሳብ አቀረቡ። ይህንም ሐሳብ ሶርያ አልተቀበለቸውም። ምክንያቱም ግብፅ አስቀድማ ጀምራ እርሷ ብትከእል በፖለቲካ በኩል ሊያስከትልባት የሚቻለውን ልዩነት በመገንዘብ ነበር።

እነዚሁ አስራ አራቱ ከፍተኛ የጦር አዛዦች አሌክሳንድርያ ውስጥ የጦር ስልት ለማውጣት በሚወያዩበት ሰዓት ፕሬዚዴንት ሣዳት ደግሞ ሣውድ አረብ ካታርንና ሶርያን በመጐብኘት ላይ ነበር። በመጀመሪያ ወደ ሣውድ አረብና ካታር እንዲሄዱ የተደረገውም በቀላሉ ሣዳት የዘወትር ሥራቸውን ለማከናወን ብቻ ሲሉ የሚያደርጉት ጉብኝት አስመስሎ ለማመልከትና ለማታለልም ሲባል ነበር። የሶርያው ጉብኝታቸው ግን ከበድ ከበድ ያሉ ፕሮግራሞች ነበሩ። የሁለቱም አገሮች የጦር ስልት አቀነባባሪዎች ውይይታቸውን እንደጨረሱ የመጨረሻውን ውሳኔ ፕሬዚዳንቶቻቸው እንዲስማሙበት አርገዋል። ስለዚህም ሣዳት ሶርያ እንደገቡ የሶርያው የመከላከያ ሚኒስትር ጀኔራል ሙስጠፋ ደማስቆ ተመለሱ። ሁለቱ ፕሬዝዳንቶች ጉዳዩን ካጠኑ በኋላ ከጥቅም 5 እስከ 10 ቀን ባሉት ዕለታት ጦርነቱ እንዲጀመር ተስማሙና ነሐሴ 27 ቀን ሣዳት ወደ ካይሮ ተመለሱ። በአይሮፕላን ማረፊያው የተቀበሉዋቸው የመከላከያ ሚኒስትራቸውም የስብሰባውን ጠቅላላ ዓላማ ዝርዝር ገለጹላቸው። ሣዳትም በጠቅላላ ሐሳቡ ቢስማሙም የጊዜው መራዘም ቅር ያሰኛቸው መሆኑን አስረዱ። ጦርነቱን ለጀመመር ቢያንስ ቢያንስ የአስራ አምስት ቀናት ጊዜ በቂና ተስማሚ ሊሆን እንደሚችል ገለጹ።

ስለዚህም መጠነኛ ማሻሻያ አስፈላጊ ሆነ። የመስከረም ወር እንደ ገባ በሦስት ቀናት ውስጥ ያላቋረጠ ስብሰባ ተደረገ። የስብሰባው ተካፋዮችም በአሌክሳንደሪያ የተገኙት አዛዥችና ስዊዝ ካናልን አሻግረው የጦር ኃይላቸውን የሚያዘምቱ መኰንኖች በተጨማሪ ተገኝተዋል። በዚሁም ጊዜ ነበር ጠቅላይ እቅዱ ለአዝማቾቹ የተገለጸላቸው። ይሁንና ምሥጢሩ እንዳያፈተልክ በማለት ጦርነቱ የሚጀመርበት ቀን አልተገለጸላቸውም የስብሰባው ማጠቃለያ በሆነብት ዕለት ማለት መሰክረም 3 ቀን የግብጽ የጦር ኃይል የመረጃ ዲሬክተር የሆኑት ጄኔራል ፋውድ ናስር ጦርነቱ በሚጀመርበት ሰዓት የእስራኤል ጦር በምን ሁኔታ ላይ ሊገኝ እንደሚቻልና የመልሶ ማጥቃቱ ርምጃው እስከምን ድረስ የተጠናከረ ሊሆን እንደሚችል የበኩላቸውን ጥናትና አስተያየት እንዲያብራሩላቸው ጀኔራል ቫዝሊን ይጠይቋቸዋል። ተጠያቂውም በሦስት ዋና ዋና መሠረተ ጥናቶች ላይ ያተኮረ መረጃቸውን ያቀርባሉ። አንደኛው ጥናት የተመሠረተው እስራኤል ቀደም ሲል በግንቦት ወር ላይ ባሣየቸው የጦር ስልት ልምምድ ላይ ያተኮረ ነበር። በግንቦት ወር ላይ እሥራኤል የጦር ልምምድ ያደረገችው የግብጽ ጦር ሲዊዝ አጠገብ መከማቸት መጀመሩን ከተረዳች በኋላ ያ ጦር ካናሉን መሻገር ሲጀምር የምትደበድበው መሆኑዋን ለማስጠንቀቅ ስትል ሲሆን ሁለተኛው መነሻ ደግሞ በዚያ ሰዓት በሲናይ ውስጥ የነበረው የእሥራኤል ጦር አቅጣጫውን ለመለወጥ ያደረገው እንቅስቃሴ ነበር። 3ኛው ነጥብ ደግሞ በጠቅላላ በተፈጠረው የወታደር መረጃ ትንተና ላይ ያተርኮረ ነበር።

ጄኔራል ፋውድ አንስር የጠየቁትን ወታደራዊ መረጃቸውን እየተነተኑ አስረድተው ሲያቆሙ ጀኔራል ሻዝሊ እንደገና የሰነዘሩት ጥያቄ ደግሞ ለብዙ ሰዓት ያወዛገበ ጉዳይ አስከተለ። ሻዝሊ ከሰነዘሩት ጥያቄም «የግብፅም ዝግጅት እስራኤል ደርሳበት ይሆን ወይ?» የሚል በመርጃ ውጤት ላይ ያተኮረ ጥያቄ ደረሰበት። ለዚህ ጥያቄ ያገኙት መልስም ጦርነቱ ከመፈንዳት አስራ አምስት ቀናት ቀደም ብሎ ጠላት (እስራኤልን) ሊሰርስበት እንደሚችል ግምታቸውን ያስረዳሉ። ይህም ሲሆን እሥራኤል ተጠባባቂውን የጦር ሠራዊቷን እብክተት ለመጥራት እንደሚቻላት ግልጽ ሆኖ ይቀርባል።

ይህ ነገር ደግሞ የግብፅን የጦር ኃይል ዕዝ ክፍልን በብርቱው የሚያወዛግብው ሆነ በመጀመሪያማ እንዲያውም ሊቃለል የማይችል ፕሮብሌም መስሎም ነበር። ስዊዝ ካናልን ተሻግረው በእሥራኤል ጦር ላይ የዱብ - ዕዳ ጦረንት ከፍቶ እንዲያጠቃ የሚላከው ጦር ከእሥራኤል መደበኛ ጦር ጋር ብቻ ሳይሆን ከተጠባባቂው ኃይሉዋም ጋር ሊላተም እንደሚችል ግልፅ ሆኖ ቀረበ። ስለዚህ አደገኛ ሁኔታ ማቃለያ እንዲሆን ወይም ካናል ተሻጋሪውን የግብፅ ጦር ከከባዱና ከአሰቃቂው የእሥራኤል ቅጥቀጣ ለማዳን የሚቻለው በካናሉ ላይ የሚዘረጋው መሸጋገሪያ ሥራ ባስቸኳይ ተጠናቆ ከወጣው እቅድ ቀደም አድርጐ የብፅ ብረት ለብስ ጦር እንዲሻገር ማድረግ አጣዳፊው ስልት እንደሚሆን ታመነበር። ለዚህ ሐሳብ ደግሞ አፍራሽ የሆነው ግምት በካናሉ ላይ የሚዘረጋውን መሸጋገሪያ እሥራኤል በቦንብ ልታፈርሰው ስለምትችል እግረኛውን የግብጽ ጦር ያለ ብረት ለእብስ ጦር ሽፋን ለአደጋ አጋልጦ መስጠት እንደሚሆን ግልጽ ሆኖ ቀረበ። ይህ ነገር ደግሞ ከፍተኛው ውርደትና ጥፋት ሊሆን የሚችል ጉዳይ ስለሚሆን የፈጠረውም ክርክር የዚያኑ ያህል ሆነ ለአሥር ቀናትም ያህል የግብጽን የጦር ስልት አዋቂዎች ሲያናውዛቸው ቆይቶም ከአሥር ቀናት በኋላ ማቃለያው ስልት ተገኘለት።

የእሥራኤልን መደበኛ ጦር ከአጥቂነት ስልቱና ኃይሉ ለመግታት የሚቻለው በመጀመሪያ የዱብ - ዕዳውን ጦርነት የሚከፍተው የግብፅ ጦር ጸረ ታንክና አይሮፕላን የሆነውን (እስትሪላና ሞሎትካ) ሞሳ 7 እና ሳጋርስ የተባሉትን ዘመናዊ የሩሲያ መሣሪያዎች የታጠቀ እንደሆነ ለመሆኑ ታመነበት። ስለዚህም በመጀመሪያ ካናሉን የሚሻገረው 8.000 (ስምንት ሺህ) የግብፅ ጦር ይህን ዘመናዊ መሣሪያ በብዛት ታጥቆ ከብረት ለበሱ ጦር ቀጥሎ በአስቸኳይ ካናሉን የተሻገረ እንደሆነ አስጊውን ሁኔታ መቆጣጠር እንደሚቻል ተረዱት።

በዚህም ስልት መሠረት በመጀመሪያ የተዘጋጀውና በካናሉ በስተምዕራብ በኩል ሠፍሮ ቆይቶ በሁለተኛ ደረጃ ከጦር መስመሩ የሚገባው ሠራዊት እነዚያኑ ክብደታቸው ቀላልና ዘመናዊ የሆኑትን እስትሪላና ሞሎትካ (ሣን 7 እና ሳጋርስ) የተባሉትን የሩሲያን መሣሪያዎች በነፍስ ወከፍ እንዲታጠቅ ሆነ። በመጨረሻዎቹ የዘመቻ ማጠናቀሪያ ቀና የቀረበው መሣሪያ የእምጫኑ ጥናት የእግረኛው ሠራዊት ከግቡ እንዲደርስ አስችሎታል። ጀኔራል ዳያን ግን ከጦርነቱ በኋላ በሰጡት ማረጋገጫ የእስራኤልን ጦር በዱብ - ዕዳው ጦርነት ለማጥቃት የተቻለው በመሣሪያዎቹ ጥራትና ዘመናዊነትም እንዳልሆነ አስረድተዋል።

መስከረም 3 ቀን በተደረገው ስብሰባ ከቀረቡት ሐሳቦች አንዱም የማታለያው የጦር ስልት እየሰፋና እየተራዘመ የሔደ እንደ ሆነ የግብፅን መዘጋጀት እሥራኤልም ልትሰርስበት ስለምትችል ጦርነቱ የሚነሣበት ቀን ከአሥራ አምስት ቀን ቀደም አድርጐ በአምስት ወይም በአራት ቀናት መወሰን እንደሚቻል ውይይት ተደረገበት። ጀኔራል እስማኤልም በዚሁ ሐሳብ ላይ የስጡት ተጨማሪ አስተያየት እሥራኤል መላውን የጦር ኃይሉዋን ለማነቃነቅ ወይም ወደ ጦር ግንባር ለማሳለፍ ቢያንስ ቢያንስ ከአምስት እስከ ሰባት ቀናት እንደሚያስፈልጉዋት የግብጽ የጦር ስልት ባለሙያዎች የመኑበት መሆኑን ጠቅሰው ግምቱን የአመኑበትና የተቀበሉት መሆኑንም ተረድተው፤ ከዚህ ባነሰ ጊዜ ማለት በሦት ቀናት ውስጥ ሊቀላጠፍ እንደሚችልም አረጋገጡ። በሌላው በኩል ደግሞ የእሥራኤል ጦር ጠቅላላ ክተቱን ሊያራዝምበት የሚችል አጋጣሚ የተደቀነበት መሆኑ ታውቋል። ይኸውም ከዓውደ ዓመቱ በዓላትና የዕረፍት ቀናት (ዮም - ኪቡር) ሌላ ጥቅም 31 ቀን የእሥራኤል ሕዝብ ጠቅላላ የምርጫ ዕለት ስለሚሆን ይህም ሲታሰብን ጥሪዋንና ንቅናቄዋን ሊያራዝምባት እንደሚችል ተደርሶበታል።

ከብዙ ጊዜ ጀምሮ በምሥቲር ስያሜ «ነጻነት 23» እየተባለ የሚጠራ ዝግጀት ነበረን ይህም ዝጅግት ሁልጊዜም ራሱን በቻለ እቅድ ሲዘጋጅ የኖረው ነው። በያመቱም ሳያቋርጥ በመፀው ወራት ትርዕይቱ ይደረጋል። የዮም ኪቡር ጦርነት እቅድ በጦር ስልት ባለሙያዎች ይጠናቀር በነበረበትም ጊዜ የመጨረሻው የወታደሮቹ ንቅናቄ ሠፈር ወይም አቅጣጫ የመለወጣቸው ንቅናቄም ለዚሁ ለነጻነት 23 በዓል ዝጅግት እንደሚሆን ተመስሎ እንዲከናወን ተወሰነ። የዚህኑ የነጻነት 23ትን ዝግጅትና ታሪክም የእሥራኤል የመረጃ ድርጅቶች ተከታትለው ደርሰውበታል። ያ ዝግጅትና ንቅናቄም ለምንና ስለምን እንደ ሆነ ያውቁታል ለዚሁ ትርዕይት ሰልሚደረገው ንቅናቄ ጉዳይ መልእክቶች በቴሌግራም መተላለፍ ጀምረዋል። የግብፅ የጦር ኃይል ዕዝ መምሪያው የጦርነቱ ጠቅላይ መምሪያ እንዲሆን ወደ ተመረጠው ቁጥር አስር ወድ ተባለው ማዕከላዊ ቦታ ሲዛወርም በመጀመሪያ ነገር የዕዝ መምሪያ ጽ/ቤት ግድግዳ የተሸፈነው ስለ ነጻነት 23 ዝጅግትና ንቅናቄ በሚያብራራ ካርታ ነበር። በዚያ ዘዴ ወይም ዝግጅት በምሥቲር ስያሜ «ባደር» እየተባለ ይጠራ የነበርውን የግብፅንና የሶርያን የጦር ኃይል አስተባብሮ ወደ ጦር ግንባር ለማሠማራት የሚያስችለው ስልት ይቀነባበርበታል።

ያ የማታለያው ወይም የማስመሰያው እቅድ የሚሸፍነው ወይም የሚጠቃለለው ክልል ግን እርግጥ ነው ከዚሁ ከነጻነት 23 ዝግጅት ላቅና ሰፋ ያለ ነበር። ያ ማታለያ እቅድ የተቀነባበረውም ሞንት ጐመሪ የአልሜዬንን ጦረንት ከመጀመሩ በፊት ባቀነባበረው ስልት መሠረት ነበር። ልክ ለነጻነት 23 በሚደረገው ንቅናቄና ትርዕይት ጋር የማታለያው ንቅናቄም አብሮ ተካሔደ በስልቱም ውስጥ ወታደራዊ ዲፕሎማቲካዊና የዜና ማቀነባበሪያ ስልቶች ሁሉ አብረው ተቀላጠፉ። ወታደሮቹ ሌሊት ሌሊት ወደ ስዊዝ ካናል ይወስዱና የወታደሮቹ መጓጓዣና መሣሪያውቾ ቀን ቀን እንዲመለሱ ይደረጋል። (እውነተኛው ንቅናቄያቸው ግን ሌሊት ሌሊት ነበር የሚመለሱት) በካናሉ በተምዕራብ በኩል የአሸዋ ክምር መተኮሻ ይስራል። ሥራው የተጀመረው በ1972 ዓ.ም ማለቂያ ላይ ሲሆን ሰላሳ ሚሊዮን ፓውንድ እስተርሊንግ ወጪ ሆኖበአል የዚያ ሽምግ ወይም መተኮሻ አሠራር የእስራኤልን ወረራ ለመግታት ይረዳል ተብሎ ሲሆን የግብጽን መድፈኛና ታንከኛ ጦር ለማከማቸት እንደሚያስያችል ሆኖ ነበር የተሰራው። የግብፅና የሶርያ መንግሥታት መልእክተኞች በገለልተኞች አገሮችና በተባበሩት መንግሥታት ስብሰባዎች ተካፋዮች ሆነዋል። ሌሎችም የሰላም ጉባኤዎች በየቦታው ይሄዳሉ። በመካከለኛው ምሥራቅ ስላለው ችግር ሰላማዊ መፍትሔ እንዲገኝለት ግብፅና ሶርያ እንዲጣጣሩበት ጋዜጦችና ሬዲዮ ጣቢያዎችም የተለመደ ውትወታቸውን አላቋረጡም። በዚሁ ጊዜም የፍልስጥኤም ተዋጊዎች የሚያደርጉት ንግግርና ተጋድሎም ሆነ ተብሎ ችላ እንዲባል ተድርጓል።

ያ የማታለያ ወይም የማስመሰያ እቅድ ተጠቃሎ ያረፈው በዕድል ወይም ባጋጣሚ ላይ ስለ ነበረ ሊቃና የሚችልበትን አቅጣጫ ለመቀስ ወይም እንደ ገና መለወጥ ከሚያስፈልግበት አጋጣሚ ተላተመ። ከሩሲያ ፈልሰው ወደ ሃገረ እስራኤል ለመግባት በባቡር ተሳፍረው ሲጓዙ የነበሩትን ይሁዳውያን የፖለስታይን ነፃ አውጭ ተዋጊዎች ከያዙዋቸው በኋላ የኦስትሪያ መንግሥት ደግሞ በሃገሩ ውስጥ የነበረውን የይሁዳውያን ሠፈር እንዲዘጋ በማድረጉ በጥቅምት ወር መጀመሪያ ላይ በእሥራኤል ውስጥ ከፍተኛ የሆነ ሕዝባዊ ጉርምርምታ ፈጠረ። ይህም አጋጣሚ ደግሞ ለማታለያው እቅድ የተሳካ ውጤት ያስገኘልት ይሆናል የሚል ተስፋም አሳድሮ ነበር።

ሌላው ታላቁ አጋጣሚ ደግሞ የእሥራኤል የጦር ኃይል የመረጃ ክፍል ኃላፊ የነበሩት በሙያቸው እጅግ የተደነቁ ጠንቃቃውና ተጠራጣሪው ጀኔራል ያሬቭ በ1973 ዓ.ም በጸድዩ ወራት ከሥልጣንናቸው ተነሥተው ጀኔራል ዘይራ መሾማቸው ነበር። ምክንያቱም ጀኔራል ዘይራ «ግብፅ በምንም ዓይነት አኳኋን ቢሆን በእሥራኤል ላይ ጦር ለመጫንና ለመጀመር አይቻላትም» እያሉ ይከራከሩ ስለ ነበር ለማታለያው እቅድ መቃናት ተጨማሪው ዕድል ይሆናል ተብሎ ታምኖበታል። ሌላው ተደራራቢው ዕድል ወይም ተስፋ ደግሞ መስከረም 13 ቀን የእሥራኤል አየር ኃይል ተዋጊ አይሮፕላኖች አስራ ሦስት የሶርያን ተዋጊ አይሮፕላኖች መትተው ከጣሉዋቸው በኋላ የእሥራኤል መንግሥት የሰጠው ወይም የደረሰበቱ የተሳሳተ ውሳኔ ነበር። በዚያ አስተያዬት ወይም ግምት ሶርያ መልሶ ለማጥቃት ውጊያ ትጀምር ይሆናል በሚል ግምት የተደረገው ጥንቃቄና ያሳደረውም ግምት ጦርነቱ ከመጀሩ በፊት ጀምሮ አድክሟቸው ስለ ነበር። በዚህም ግምታቸው መሠረት ወታደሮቻቸውን በሶርያ ወሰን በኩል አከማችተው ነበር። ግብፅም ወታደሮቹዋን አስጠግታለች ወይም አዘጋጅታለች ግን «ነፃነት 23» በሚል የማታለያ ዕቅድ ነበር። በዚያ ከጥቅምት አንድ እስከ ሰባት ቀን በሚያደርገው በዓል ላይ ተካፋይ የሚሆኑ የግብፅ ተጠባባቂ ወታደሮችም መለስተኛ ንቅናቄና ዝግጅት እንዲያደርጉም ተደርጐ ነበር፡ እሥራኤል የሶርያን አይሮፕላኖች ካራገፈቻቸው በኋላ የሚደረጉትን ቴሌግራሞችና ሲግናሎች ሁሉ እንደምትከታተል ስለ ታመነበት እውነተኛውን ጉዳይ አንዳትደርስበትም ተብሎ የሚተላለፉት መልእክቶች ሁሉ በዚያው በማታለያው እቅድ የተሸፋፈነ ነበረ። ከእነዚህ ከላይ ከተዘረዘሩት ምክንያቶች ሌላ ደግሞ ታሰቦበትና ሆን ተብሎ የተቀነባበረም ባይሆን አጋጣሚ ሆን ብሎ ያገጣጠመው ሌላው የማዘናጊያ አጋጣሚ ደግሞ ሆኖ በዚያው ሰሞን የደረሰው ዕድል ከስዊዝ ካናል በሥተ ደቡብ አደበያህ በተባለው ባሕረ ሰላጤ በኩል የነዳጅ ማስተላለፊያ መስመር ለመዘርጋት ከአንድ የአሜሪካ ካምፓኒ ጋር የተደረገው ስምምነት ነበር። ያ ቦታ የጦርነት እሳተ ወላፈን የሚለበልበው ቢሆንም በዚያ ሰዓት እነዚያ ከመስለ አጋጣሚ ላይ በመድረሱ ግብፅ ረዘም ላለ ጊዜ ጦርነት ለማስነሳትና በሰላም ለመኖርም ማሰቡዋን ያመለክታል ተብሎ እንዲታመንና ጠላትም እንዲዘነጋና ጊዜው ያስገኘው አጋጣሚ ሆኖ ቀርቧል።

የባደርን የጦር ስልት ዝግጅታችንን በግንቦት ወር ላይ የደረሱበት ወይም ያገኙት መሆናቸውን በኋላ በተደረገው ጥናት ወይም ክትትል አሜሪኮች ለግብጽ ባለሥልጣኖች አረጋግጠዋል። ግን በዚያ ስልት ይሆናል ብለው አላመኑበትም ነበር። ቢሆንም በእቅዱ በእርግጥ ተገርመውበትና ተደንቀውበት ኑሩዋል እርግጥ ነው ከዚሁ ጊዜ ቀደም ሲል ከአለፉት ወራት ጀምሮ ግብፅ ውስጥ ሲከታተሉት የነበረው የስለላ ስልታቸው እጅግ የተቀላጠፈ እንደ ነበረ ተደርሶበታል። የስለላ ኃያለው አትኩሮ የነበረውም በግብጽ የጦር ኃይል እንቅስቃሴ ላይ ነበረ። በመስከረም ወር ላይ ግን ስላለው እንቅስቃሴያቸው ወይም ክራቸው ሲታገሱት ዘንድ ከማይቻልበት ደረጃ ላይ ደርሶ ነበር። ከ1967 ዓ.ም ጀምሮ የግብጽና የአሜሪካ የዲፕሎማቲክ ግንኙነታቸው ተቋርጦ ስለ ነበረ የስለላውን አውታራቸውን ዘርግተው የነበረውም በራሳቸው ዜጎች አልነበረም ግን ግብጽ ጋር የዲፕሎማቲክ ግንኙነት ነበራቸው ሌሎች ወታደራዊ መልእክተኞች ጋር በመመሳጠር ነበር ስላለውን የሚያቀላጥፉት። በተለይም ስሙን ለመጥቀስ ያላስፈለገ የአንድ እስያዊ አገር የወታደር ጉዳዮች ተከታታይ የነበረ ዲፕሎማት ለአሜሪካ የሚያበረክተው የስለላ አገልሎት የላቀ ነበር። በዚህም የተነሣ የግብጽ የመረጃ ድርጅት ጓዶች አንድ ወጥመድ አዘጋጁለትና አደጋ እንደርስበትን አደእርጉ። የእርሱ መኪና ከሌላ መኪና ጋር እንዲጋጭ ተደረገ በዚያም ምክንያት ጭቅጭቅ ይነሳል። በዚያም ሳቢያ እርሱ ይደደብና ወደ ሆስፒታል ይወሰዳል። በዚያም ለብዙ ወራት ያህል ይተኛል።

ይህ ከሆነ በኋላ በእስፔይን ኢምባሲ ውስጥ የአሜሪካንን ጉዳይና ጥቅም ሲከታተል ለነበረው ክፍል ኃላፊ የነበረው ሰውዬ «በሃገር ውስጥ እንዲቀመጥ የማያስፈልግ» ይባልና ከግብጽ እንዲባረር ይደረጋል። ይህም የሆነው በመስከረም ወር መጨረሻ ገደማ ላይ ነበር። ይሁን እንጂ በሃገሮቹ መካከል የነበረውን ግንኙነት በይበልጥ እንዳይባባስ በማሰብ ነገሩ ይፋ ሳይወጣ በጽሞትና እንዲፈጸም ተደረእ።

በመሰከረም ወር መጀመሪያ ላይ ሰላም ስለነሳው ጦርነት ምሥጢር ለማወቅ ደግሞ እኔንም ጊዜው መረጠኝ መስከረም 10 ቀን አሌክሳንድርያ አጠገብ በሚገኘው መዝናኛ ቤታቸው ሆነው ፕሬዚዳንት ሣዳት ጠሩኝ እንዴ ስደርስም እርሳቸውም ከበሩ አጠገብ ወደ ነእብረው መርሰዲስ መኪናቸው ሲያመሩ ነበርና፤ «በል ና ግባ ተቀመጥ» አሉና መሪውን ያዙ። አጃቢዎቻቸው በስተኋላ ሊገቡ ሲሉም በሌላ መኪና እንዲከተሉዋቸው አዘዙ ምንጊዜም ቢሆን ሣዳት ከመዝናኛው ቤታቸው እስከ ባሕሩ ዳር ያለውን አምስት ኪሎ ሜትር መንገድ ራሳቸው እየነዱ መሔዱን ይወዱታል። በዚያ ዕለት ግን ወደ ሌላ አቅጣጫ እንደሚሔዱ ተዳሁት ወደ አልመዬን በሚወስደው ጐዳና በኩል አድርገው ኦኤስስ ወደ ተባለው የንግሥ ማሪዪት ቤተ መንግሥታቸውን ወይም መዝናኛቸውን ሣዳት በታም ያዘወትሩታል ይወዱታልም። ጉዞውን እንደጀመርንም የጦርነቱን ወሬም እያነሳን መጣል ጀመርን በጐዳናችን ግራና ቀኝ በነበረው ሜዳም አዲስ በወጣው የልማት እቅድ የተዘራውን አዝመራ ተመለከቱና «የአኸው ይህን አረንጓዴ ሜዳ? አዲስ ተስፋ በቅሏል ያስደስታል። ጦርነታችንን ከጨረስን በኋላ እኔም ወደዚሁ ቀበሌ መጥቼ ቀሪውን ሕይወቴን ማሳለፍ እወዳለሁ። በበረሃማ ቀበሌና በባሕር አማካይ ቦታ መኖር እጅግ ያስደስታል» አሉኝ።

በዚህ ጊዜ እኔም እንደማንኛው ሰው ሁሉ የማውቀው ነገር አልነበረኝምና ንገሩ በመጠኑ ግራ ቢያጋባኝም ሣዳት ይህን የተናገሩት ጡረታ ሲወጡ የሚፈጽሙት ምርጫ ከሆነ ጡረታ ለመውጣትም ገና ብዙ ጊዜ እንደሚቀራቸው ገለጽኩላቸው።

እርስቸውም ይህኛውን ንግግር ችላ ይሉና «ብዙ ሰዎች እንደገና ጦርነቱ የማናነሳ አድርገው ይገምታሉ። አንተስ ታምንበታለህ?» አሉኝ።

«እንደማስበው ምርጫችን ጦርነቱ ነው» ልኳቸው።

«በዓረብ ዓለም ያሉ ብዙ ሰዎች ግን ባንተ ሐሳብ አይስማሙም። እኛንም ወደ ጦርነቱ ግንባር ሁለተኛ እንደምንጠጋ አድርገው ይገምቱናል። በዚህም የተነሣ ቆርጠዋል። ያምላክ ያለህ! አንድ ቀን አስገራሚ ከሆነ ታሪክ ላይ እናደርሳቸዋለ፤» አሉና እኔንም ትክ ብለው ተመልክተው፤ «አንተም ራስህ በነገሩ ትገርምበት ይሆናል» አሉኝ።

«ስለምንኮ?» አልኩዋቸው፤

«አንድ ምሥጢር አጫውትህ አለሁ ምሥጢር የማፈን ችሎታ አለህ? ከዛሬ ጀምሮ እስከ አንድ ወር ድረስ ባለው ጊዜ ጦርነት እናነሳለን…….» ሲሉኝ «ክቡር ፕሬዚዳንት ለምን ይህን ጕዳይ ነገሩኝ? ከዛሬ ጀምሮ እንግዲህ እንቅልፍ የሚሉ ነገር በዓይኔ ላይ ዞር ነውኮ አሉኩዋቸው።» እርሳቸውም ፈገግ አሉና፤

«እኔም እንጂ ድንትተኛ አልሻም» አሉኝ በዚህ ጊዜም ከመዝናኛው የዕረፍት ጊዜ ማሳለፊያ ቤታቸው ደርሰን ነበርና በአበባ ባጌጠው በረንዳቸው ተቀመጥን። ስለ ታላቁ ጦርነት ለመጨዋወትም ቦታው በእርግጥ ምቹ ይመሳላል።

«አንዳች ከባድ ነገር ወድቆብኛል የዛሬዋን የዕረፍት ቀኔንም በአስጨናቂ ወሬ በከሉብኝ» አልኩና ቅሬታዬን ገለጽኩ።

ከተቀመጠበት ቦታ ከፕሬዚደንቱ ፊት ለፊትም ሁለት ጥቋቁር ፋይሎች ነበሩ አንደኛውም አነሱ፤ «የቴክኖሎጂ ዕድገት ችላ እንዳልነው እያስመሰልክ ሁልጊዜ ትወቅሰናለህ! ግን በዚህ እቅድ ቴክኖሎጂን እንደምን ማስፋፋት እንደሚቻል በሚገባ እያብራራን አዘጋጅተነዋልና ተመልክተው……» አሉኝ። ከዚያም አያይዘው በሚቀጥለው ጊዜ ስለሚደረገው ጠቅላላ ጉዳይ ሁሉ ማብራራት ጀመሩ። ነገሩ በከፍተኛ ችሎታና ጥልቀት የተቀነባበረ ነበር። በዚያ ፋይል ውስጥ የሠፈረውን ጥናት በቃላቸው አብራሩልኝ ችግሩንም መፍትሔውንም አንድ ባንድ ተርኩልኝ።

«የመጨረሻው ምርጫችን ይኸው ነው ይህን አጋጣሚ በሚገባ ካልተጠቀምንበት አውቶብሱ ጣጥሎን መሸምጠጡ ነው። አንድ ሌላ ጉዳይ ደግሞ ስለ ግብፅ እስከ አፍንጫዋ ታጥቃለች ከእንግጊህ ወዲህ ከማንም ምንም ዐይነት የጦር መሣሪያ አትሻም በሌላ በኩል ደግሞ እስከ ዛሬ ድረስ ሰምተነው የማናውቀው ዓለም አቀፍ ድጋፍ ግብጽ አግኝታለች የዓረብ አገሮች ገለልተኞች ሕዝቦች የተባበሩት መንግሥታት አባል አገሮችም ጭምር ድጋፋቸውን መስጠት ጀምረዋል። ብዙ የመንግሥታት መልእክተኞች የተየቃችሁንና የፈጸምንላችሁስ ድጋፍ ጥቅሙ ከምን ላይ ሆነ? የተላለፈው ውሳኔም ውጤት አስገኘ? ጥቅሙ ከምን ላይ ሆነ? የተላለፈው ውሳኔስ ምን ውጤት አስገኘ? ምንም የሚያተርፍ አይመስልም የምትጠባበቁትስ ምንድን ነው?» እያሉም መጠየቅ ጀምረዋል። እንግዲህ ብዙ ሰዎች ይህን የመሳሰሉትን ጉዳዮች እያነሱ መጣል ከጀመሩ ፈጥነው ጉዳዩን ሁሉ ችላ ሊሉትም ይገደዳሉ። የግብፅ ኢኮኖሚ የደረሰበት የደረሰበትም ደረጃም ችላ የማይባል ነው። «ጦርነቱም ሰላምም የለም» በሚለው መመሪያችን መሠረት የኢኮኖሚ ጉልበታችን ለብዙ ጊዜ ሊቆይ አይችልም ከፍተኛ ርዳታ ካላገኘ የ1974 ዓ.ም እጅግ ከባድ ሸክም የሚጥልበን ይሆናል። ታላቅም ቀውስ ይፈጠራል ከዚያም የኢኮኖሚ ድቀት ለማምለጥ የምንችለው ከአረብ አገሮች ድጋፍ ያገኘን እንደሆነ ነው እነርሱም ሊረዱን የሚችሉት አንዳንድ እንቅስቃሴ ያሳየናቸው እንደሆነ ነው። በሃገራችን ውስጥም የሆነ እንደ ሆነ ብዙ ሰዎች ትዕግሥታቸውን ማሟጠጥ ጀምረዋል» አሉኝ።

ቀጥለንም ስለ ግብፅ ውስጣዊ ችግሮች ተወያየን በዚህ ጊዜም ሣዳት ከሁለት ጉዳዮች ላይ ድረሱ ሁለቱ ጉዳዮች ላይ ደረሱ ሁለቱ ጉዳዮችም ያተኮሩት ስለ ጋራ ውይይት ሁኔታዎች ነበር አንደኛው ነበር አንደኛው ከ1972 ዓ.ም ተማሪዎች ባደረጉት ተቃውሞ ተይዘው ለፍርድ የቀረቡትን በይቅርታ ማሳለፍ፣ ሁለተኛው ደግሞ ከአረብ ሶሻሊስ ዩኒዬን አባልነታቸው የተወገዱት ከሰባ እስከ ሰማንያ የሚሆኑት ደራሲዎችና ጋዜጠኞች በዚያው ዓመት ከሥራቸውም እንዲወጡ የሚወሰንባቸው በመሆኑ ከሥጋት ላይ ወድቀው ስለ ነበረ በይቅርታ እንዲታለፉ የሚያስፈልግ ሐሳብ ነበር። በእነዚያ ጉዳዮች ከተወያየን በኋላ ደግሞ ፕሬዚዴንቱ ሁለት ሌሎች ጉዳዮች ደግሞ እነሱ እነዚህኖቹ ጉዳዮችም ቢሆኑ ገና ውሳኔ ያላገኙና በሐሳባቸውም የሚያውጠነጥኑዋቸው ነበሩ።

ከእነዚህኞቹ ጉዳዮች አንደኛው «ዘመቻውን ለመጀመር በቂ ምክንያት ሊሆን የሚችለው ምን መሆን ይኖርበታል?» የሚል ነበር። ስለዚህኛው ጉዳይም ቢሆን ደግሞ የቀረበላቸው ሐሳብ «አንድ የግብጽ የባሕር ውስጥ መርከብ የእስራኤልን ነዳጅ ጫኝ መርከብ እንዲያጠቃ» የሚል ኑሩዋል። ግን ይህን ሐሳብ «የየዋህነት ነው» ብለው ሣዳት ሳይቀበሉት ቆይተዋል። ምክንያቱም ይህ ነገር ቢፈጸም እሥራኤል በከፍተኛ ቁጣ ተነሳሥታ አጸፋውን ትመልሳለች በነገሩም ደግሞ የዓለም ሕዝብ የሚደገፉት ይሆናል የዓለም አቀፍንም ድንጋጌዎች መጋፋት ይሆናል የግብጽ የማስታወቂያና የመገናኛ አገልግሎት ከሌላው ዓለም ጋር ስላለው ሁኔአም እንዲብራራላቸው ሣዳት አስበውበት ኑሩዋል። እስራኤል በሌሎች አገሮችና እንደዚሁም በመላው ዓለም ያተረፈችውን ድጋፍ ሣዳት በጥንቃቄ ሲከታተሉት ነበር። በመላው ዓለም ተሰሚነት ወይም ተቀባይነት ግብፅ እንዴት ማግኘት እንደምትችል ሲጠይቁኝም በቁም ነገር ላይ ያተርኰረና ግምት ሊሰጠው የሚችል ሲጠይቁኝም በቁም ነገር ላይ ያተኰረና ግምት ሊሰጠው የሚችል ጉዳይ ከተገኘ ከዓለም ሕዝብ ብናቀርበው ተቀባይነትና ድጋፍም እንደማያጣ ገለጽኩላቸው በጉዳዩ ከታሰበበት ለሚሠራጨው ሐተታና ለሚገለጸው ጉዳይ ሌላም ባይሆን የካይሮ ሬዲዮ እንኳ የጉዳዩ ምንጭም ቢሆን ተቀባይነት ሊኖረው እንደሚችል አስረዳኋቸው።

ከዚህ ቀጥሎ ደግሞ ሌላው ከባድና ማቃለያም ሳይገኝለት የቆየው ትልቁ ጉዳይ ስለ ጦርነቱ ጀማሬ በመጀመሪያ ሊነግረው (ሊገለጽለት) የሚገባው ሰው ወይም አገር የትኛው መሆን ይኖርበታል? ምን ተብሎ በምንስ ጊዜና ሰዓት ሊነግረው ይችላል? የሚለው ጣጣ ነበር። የግብፅ ምሰሶ ለነበረችው ሩሲያ እንደምን ተብሎ ጉዳዩ ሊቀርብላት ይገባል? ለገለለተኞች አገሮች መሪዎች በተለይም ለዩጐዝላቪያው ማርሻል ቲቶና ለሕንዷዋ ጠ/ሚ ኢንድራ ጋንዲስ እንደምን ተብሎ ሊነገራቸው ይገባል? የምዕራብ አውሮፓ አገሮች መሪዎችም ማለት የእንግሊዝ ጠ/ሚ ሒዝ የምዕራብ ጀርመኑ ቻንሰለር ብራንዲት የፈረንሳዩ ፓምፒዱ የመካከለኛውን ምሥራቅ ጠቅላላ ሁኔታ ሰዓት በሰዓት ይከታተሉታል። በአፍሪቃና በእስያ የሚገኙት የግብጽ ረዳቶች የሆኑት መሪዎችም ጠቅላላውን ጉዳይ አትኩረውበታል። በተባበሩት መግሥታት ችሎትስ በኩል ጉዳይ እንደምን ሊያዝ ይችላል? እርግጥ ነው የመጅመሪያዋ ጥይት ተተኮሰባት ሴኮንድ ጀምሮ እነዚህ ሁሉ አገሮችና መሪዎች ከስዕላዊ ትርዕይቱ ጋር ይፋጠጣሉ። ግን ጦርነቱ ከመጀመሩ በፊት ከእነዚህ መሪዎች ለአንደኛው ጉዳይ መገለጽ ይኖርበታል ከሆነስ ለማንኛው አገር ወይም መሪ መሆን ይገባዋል?

ከሁሉም ከሁሉም በይበልጥ እጅግ አሳሳቢ የሆነው ደግሞ ለሶቪዬት ኅብረት ምን ተብሎ ሊገለጽላት እንደሚገባ የመወሰኑ ጣጣ ነበር። በዚህ ነጥብ ላይ ረዘም ላለ ጊዜ ተወያየንበት በመጨረሻም ጦርነቱ ከመጀመሩ በፊት ነገሩ ለሩዚያ መሪዎች ሊገለጽላቸው እንደሚገባ ተስማማን በዚህም መሠረት ለብሬዥኔቭ የሚላከው ደብዳቤ ረቂቅ ተነደፈ። እንዲያውቁትም ለቲቶ ለኢንድራ ጋንዲ፣ ለሒዝ ለብራንዲትና ለፖምፒዱ የሚላኩ ማስታወሻዎች ተዘጋጁ። ግን ደብዳቤዎቹ ሊላኩ የሚገባቸው ግጭቱ ከተጀመረ በኋላ እንዲሆን ሆነ። ለተባበሩት መንግሥታት ግን በወሬ የሚሠራጨው ሐተታና ስዕል ራሱ በቂ ሊሆን ስለሚችል ደብዳቤ ማርቀቁና መላኩ አስፈላጊ አልሆነም። ጦርነቱ እንደ ተጀመረ ዜናው ኒዮርክ ይደርሳል። የጸጥታው ምክር ቤት ይሰበሰባል። በችሎቱም የግብጽ ጉዳይ ይቀርባል። ስለዚህ የሣዳት የጸጥታ ጉዳይ አማካሪ ለሆኑት ለሐፊዝ እስማኤል አስቀድሞ ይነገራቸውና ለጸጥታው ምክር ቤትና ለተባበሩት መንግሥታት ጠቅላላ ጉዳይ የሚቀርበውን የግብጽን ጠቅላላ ጉዳይ የሚያብራራ ሐተታ እንዲያዘጋጁ ይደረጋል። በዚህ ተስማማን። ምንም እንኳን ከዚህ በላይ በተጠቀሱት ጉዳዮች ላይ ተስማማን ብንልም በመጨረሻዋ ደቂቃ ግን አንዱዋም ደብዳቤ አልተላከችም። ያች አጣድፊ ዋና የምታጓጓው ዕለት 6 ቀን በመድረሱዋ ስለደብዳቤዎቹ ጉዳይ አንድም ያስታወሰ ባለሥልጣን አልነበረም። የተሻለውና ቀላል ዘዴም በካይሮ ውስጥ የሚገኙትን አምባሳደሮች መጥራትና በወቅቱ ተስማሚ ሆኖ የተገኘውን ሁናቴ ማስረዳት ነበር።

ለጉዳዩም መነሻ የሚሆነው ዘዴም ተፈለገና በየጊዜው እሥራኤል ስለ አሳየችው ሁኔታ መጥቀስ በቂ ሆኖ ተገመተ። «አስቸጋሪ ስለሆነውና ሊታገሱትም ዘንድ ስለማይቻለው የእሥራኤል ተጋፊነት» ፕሬዝዳንቱ አንስተው ማብራሪያ ሰጡበት። ቀጥለውም ሁለተኛውን ጥቁር ማኅደር አነሱና «በዚህ ማኅደር ውስጥ የእሥራኤል ጠቅላላ ሁናቴ ተከማችቷል» አሉና ከውስጡም ከወር ወይም ቀደም ካለ ጊዜ በፊት ጀኔራል ዳያን ለቴሌዥን ዜና አጠናቃሪ የሰጡትን መጠይቅና መልስ መዘዙት። በዚያ ቃለ መጠይቅም ላይ በጋዛ ቀበሌ ውስት የግብጽ ወሰን በሆነው ያሚት በተባለው ወደብ በኩል አንድ የወደብ ከተማ ለመቆርቆር እሥራኤል እቅድ ያላት መሆኑን ዳያን ማብራሪያ ሰጥተውበት ነበር። ያን ወደብና ያን ከተማ ለመቆርቆር ለምን እንደ ታሰበም ዳያን ሲያብራሩ «….. የመጀመሪያው የመከላከያ ወረዳ ይሆናል…..» ብለውት ነበር። ፕሬዚዴንት ሥሳዳትም ይህንኑ ቃል እንደ መግቢያ አድረጉና፤ «……በሉ ተመልከቱት ዳያን እንደገለጹት ከሆነ ወደ ጦርነት መሸጋገራችን የማይቀር መሆኑ ነው እርሳቸውም በዚሁ ቃላቸው አረጋግጠውታል» አሉ።

በዚያ ሰዓት ፕሬዚዴንቱ ከወሰዱዋቸው ጠቃሚ ውሳኔዎች አንዱ ወደ ዕዝ ማስተላለፊያው ጠቅላይ ጽ/ቤታቸው ያለ መሔድቸው ነበር። እርሳቸውም እንደጠቀሱት የሃገሪቱ የጦር ኃይሎች ጠቅላይ አዛዥ አንድ ሲቭል ሰው ነበረ። በ1967 ዓ.ም ጦርነት ጊዜ የደረሰውን አሰቃቂ ሁናቴ በማስታወስ በውትድርና ሙያ የተራቀቁት የጦር ሰዎች ብቻ ጣጣቸውን እንዲሸከሙት ወስነዋልቸዋል በ1967 ዓ.ም የጦር ኃይሎች ዋና አዛዥ የነበሩት ፊልድ ማርሻል አሜር በወታደራዊ ግዳጅና ጣጣ ከማተኮር ይልቅ በፖለቲካው ውጣ ውረድ ላይ ነበር የተጠመዱት። ወታደራዊ ጥናታቸውንና ክትትላቸውንም ያቋረጡት ገና የሻለቃነት ማዕረግ እንዳገኙ ነበር። ስለዚህም ሣዳት በሚመሩት የጦር ስልት ላይ ጦርነቱ በሚጀመርባቸው ቀና ራሳቸው ትእዛዝ ሰጭና መሪም ለመሆን ወስነዋል። ይሁንና የፖለቲካውን ጣጣና ውጣ ውረድ ብቻ ሣዳት ሊመሩ ወታደራውውን ስልትም ባለሙያዎቹ ወታደሮች ሊራቀቁበት ሥልጣኑን ከተውላቸው በኋላ ዕጅግ አሳሳቢ ጉዳይ ሲያጋጥም ብቻ ወደ ዘመቻው መምሪያ ለመሔድ ተስማምተው በተለመደው ጽ/ቤታቸው ብቻ ለመሥራት ወስነዋል።

ወታደራዊውን ጣጣ ለባለሙያዎቹ ከመልቀቃቸውም ሌላ ልዩ ልዩ ባለሙያዎች የሚገኙበት ኮሚቴዎችም እንዲቋቋሙ አድርገዋል። ከነዚያም ኮሚቴዎች አንዱ የውጭ ጉዳይ ኮሚቴ ነበር። ይህ ኮሚቴ በዶክተር መሐመድ ፋውዚ ሊቀ መንበርነት እንዴመራና ከሌሎች አገሮች ጋር የሚደረገውን የዲፕሎማቲክና የፕሬስ ግንኙነት እንዲያስፋፋ ሆነ። ቀጥሎም በም/ ፕሬዚዴንቱ በሑሴን ኤልሻፌና የአገር አስተዳደር ሚኒስትር በነበሩት በማምዱህ ሳሌም የሚመራ ኮሚቴ እንዲቋቋምና ሕዝቡ ራሱን በራሱ የሚከላከልበትና ርዳታም የሚተባበርበትን ሁናቴ እንዲያቀነባብሩ ሆነ።

ሦስተኛው ኮሚቴ ደግሞ የፕሬዚዴንቱ ረዳት በነበሩት በሰይድ ማሪ የሚመራ ሆኖ ለሕዝቡ የሚያስፈልጉት ነገሮች ሁሉ ያለ ምንም መደናቀፍ እንደተለመደው ተግባራቸውን እንዲያካሂዱ በመቆጣጠሩና በማረጋገጡ ላይ እንዲያተኩር ሆነ። የአረብ ሊግ ዋና ጸሐፊ በሆኑት በመሐመድ ሪያድ ሊቀመንበርነትም አንድ ኮሚቴ ተቋቁሞ የአረብ ዓለምን አስተያዬትና ንቅናቄ እንዲያስተባብርና በተለይም በአሜሪካ ጥቕምና ፍላጎት ላይ ተቃውሞውን እንዲያሰማ ተደረገ።

እነዚያም ሁሉ ኮሚቴዎች የፕሬዚዴንቱ የፖለቲካ ትእዛዝ ጠቅላይ ጽ/ቤት በነበረው በታሐራ ቤተ መንግሥት ውስጥ ሆነው እንዲሠሩ ተወሰነ። ያን ጊዜ መንግሥት በመጀመሪያ ያሠሩት (ያሳነፁት) የንጉሥ ፋሩቅ አጐት የነበሩት መሐመድ ታሒር ፓሻ ሲሆኑ ንጉሥ ፋሩቅ ደግሞ ለመጀመሪያዋ ባለቤታቸው ለእቴጌ ፋሪዳ ለጋብቻቸው መጣያ አድርገው ሰጥተዋቸው ነበር።

መፈንቅለ መንግሥቱ ከተደረገ በኋላ ግን የመንግሥት እንግዶች ማረፊያ ቤት ሆነ። በ1956 ዓ.ም ላይ ናስር የስዊዝ ካናል ካምፓኒ ወደ መንግሥት ይዞታ መዛወሩን ባወጁበት ወቅት ማንሸት አልባኽሪ በተባለው ቀበሌ የነበረው ቤታቸው በእድሳት ላይ ስለ ነበረ በዚሁ ቤት ውስጥም ይኖሩበት ነበር። ፕሬዚዳንት ሣዳት ደግሞ ይህንኑ ቤት ለጽ/ቤትነት ከመረጡት በኋላም በርከት ያለ ዘመናዊ መሣሪያዎች ተተከሉበት። ለምሳሌ በየመስመሩ የነበሩትን የጦር አዛዦች በቀጥታ የሚያነጋግሩበት የሬዲዮ መገናኛ እንዲሁም የሶርያውን ፕሬዚዳንት አሳድንና የሊቢያውን መሪ ኰሎኔል ጋዳፊን በቀጥታ የሚያገናኙ መሣሪያዎችም ተተክለውበት ነበር። ግን ጦርነቱ በተጀመረበት ወቅት መሪዎቹም ሆኑ ወይም በወጣው እቅድ መሠረት የዘመቻው ክፍል አባሎች የነበሩት ኃላፊዎች አንዳቸውም አልተነጋገሩበትም። ምክንያቱም በርካታዎች ሊሆኑ ይችላሉ። በዚያ የጦርነቱ ወላፈን በሚጋረፍበት ሰዓት የኮሚቴ አባሎች አጣዳፊ የሥራ ግዴታዎች መላወሻ አሳጥተዋቸው ስለ ነበረ ሣዳትም ቢሆኑ ደግሞ ያቋቋዋሙዋቸው ኮሚቴዎች በርካታ ከመሆን ይልቅ ከላያቸው ላይ የተመከሩ ሸክሞች ስለሆኑባቸው የጊዜው ማጣትም ሊሆን ይችላል።

ጥቅምት አንድ ቀን ሰኞ ዕለት የሊቢያው ጠቅላይ ሚኒስትር ሻለቃ አብደል ሳላም ጃሉድ ከሣዳት ጋር ለመነጋገር ወደ ካይሮ መጡ። ቀደም ሲል ግን ማለት በመስከረም ወር መጨረሻ ላይ ለናስር ሙት ዓመት ተደርጎ በነበረው የመታሰቢያ በዓል ላይ ለመገኘት ገዳፊና ጃሉድ ወደ ካይሮ መጥተው ነበር። ግን የመታሰቢያው ሥርዓት ከመፈጸሙ በፊት በግልጽ ባልታወቀ ምክንያት ገዳፊ ወደ ሃገራቸው ተመለሱ። በዚህ ነገር ቅሬታ ተሰምቷቸው የነበሩት ሣዳትም ጥቅምት አንድ ቀን ሻለቃው ወደ ካይሮ ሲመጡላቸው በመጀመሪያ ያነሱት ነገር ይህንኑ የገዳፊውን ድንገተኛ መመለስ ነበር። ቀጥለውም በቅርቡ ሊፈጸም ታቅዶ ስለ ነበረው ሰል ታላቁ ጦርነት ዝግጅትም ሆነ ስለሚጀመርበቱ ቀን አንዲትም ቃል ሳይተነፍሱላቸው መድፎች፤ የአይሮፕላን መቃወሚያ ሚሣይሎችና ሌሎችም የጦር መሣሪያዎች በአስቸኳይ ሰልሚላኩላቸው ሁኔታ ሣዳት ሻለቃውን የጠየቁ ቢሆንም ሻለቃው በፍጥነ ወደ ሊቢያ ተመልሰው ይህንኑ ጥያቄ ለፕሬዚዴንታቸው የሚያቀርቡ መሆናቸውን እንጂ ራሳቸው የሚሰጡት ውሳኔ ያለ መኖሩን ገለጹ። በዚሁ መሠረት ሻለቃው በዘጠኝ ሰዓት ወደ ሊቢያ ለመመለስ በአይሮፕላን ሲሳፈሩ የጦር መሣሪያው ጥያቄ ከባድና አጣዳፊ እንደነበረም ሣዳት እንደ ገና አንስተው «ዛሬ ጥዋት የተነጋገርነው ጉዳይ በተቻለ ፍጥነት መምጣት ይኖርበታል…..» ብለዋቸዋል።

የሻለቃው መልእክቱን አድርሰው በፍጥነት ወደ ካይሮ ተመለሱ። የመመለሻ ችግር አልነበረባቸውም። አብዮቱ የሦስት የንጉሣውያን ቤተ ሰብ ንብረት የነበሩ ጀት አይሮፕላን አስገኝቶላቸዋል። ስለዚህም በእነዚያ ምቾታቸው በተሟላ አይሮፕላኖች መሪዎቹ በፈለጉበት ሰዓት ይመላለሱባቸው ነበር።

በዚያን ጊዜም ሣዳት ከሻለቃው ጋር በሚነጋገሩበት ሰዓት እኔም ነበርኩ። ጊዛ በተባለው ሥፍራ በነበረው ቤታቸው በረንዳ ላይ ነበሩ። ጾመኛም ስለ ነበሩ የቤት ልብስ ለብሰው ከፎቴ ወንበር ላይ ተንጋለው ነበር። የሻለቃ ጃሉድ ጋር ተነጋግረው ከአበቁ በኋላ ሻለቃው ሲመለሱ፤ ሣዳት እንዲህ አሉኝ። «….ሊሆን ከሚገባው ሁሉ አልፌ በማናቸውም ነገር ልገባበት አልፈቅድም። አሁንም እንደ ገና አሳሳቢው ጉዳይ ከሩሲያኖች ጋር ሊኖረን የሚገባው መግባባት ይመስለኛል። ምን መሥራት ምን ብለን ነገሩን ልንገልጽላቸው እንደምንችል ማሰብ አለብን…..» ስለምናስነሳው ጦርነት በቅድሚያ ለሩሲያኖች እንዲገለጽላቸው ተስማምተን ነበር። ግን ጦርነቱ የሚነሳበትን ጊዜ ለሩሲያኖች አስቀድሞ መንገሩን ፕሬዚዳንቱ አልፈቀዱትም ነበር። ምክንያታቸውም ጦርነት እንደ ተጀመረ ነገሩ ቢገለጽላቸው የተሻለ እንደ ሚሆን እንጂ አስቀድሞ የተገለጸላቸው እንደሆነ ምንም እንኳ ምሥጢሩን ለአሜሪካኖች ባይገልጹም የሚሰጡት አስተያዬት ሊኖራቸው አይችልም ይሆናል በማለት ነበር። በሁኔታው ድግሞ ግራ እንዲጋቡበት ማድረግም አስፈላጊ አልነበረም። ስለተባለም በዚያ ወቅት ጦርነቱ እንዴንሳ ምናላባት ሩሲያኖች የማይስማሙበት የሆነም እንደ ሆነ ነገሩን ለአሜሪካኖች ይጠቁሟቸው ይሆናል። ሊኖራቸው የሚችለው ምርጫም ግብጽን የጠቀሙ መስሎዋቸው እሥራኤል «መልካም ጠባይ እንድታሳይ» አሜሪካ እንድትወተውታት ሲሉ ከአሜሪካኖች ጋር ለመወያየት ምክንያት ሊሆናቸው ይችል ይሆናል። በሌላ በኩል ደግሞ በኃያላኑ መንግሥታት መካከል የተፈጸመውና እንደምን ሆኖም በተግባር እንደሚተረጐም ማንም በትክክልና በግልጽ የተረዳው የለም ስለዚህ ለዚሁ ስምምነታቸውም ሲሉ ወይም ብውዴታ ግዴታቸው ተይዘው ጉዳዩን ለአሜሪካኖች መጠቆም ይገደዱበት ይሆናል።

የሆነ ሆኖ ሣዳት ጉዳዩን በካይሮ ለነበሩት ለሶቪዬት አምባሳደር ለሚስተር ቪላዲሜር ቪኖግራዶቭ ለመንደር ፈለጉና አስጠሩዋቸው ከአምባሳደሩም ጋር ተገናኝተው ሲነጋገሩ «ማነኛውንም ነገር ሁሉ በፍጥነት ለማከናወን እንገደድበት ይሆናል» ሲሉ ንግግሩን መጀመሩና የእሥራኤል ተጋፊነትና እብሪት እንደዚሁም ዳያን የሰጡት መግለጫ እጅግ እንደሳሰባቸው አስረዱት። በሶቪዬቱ አምባሳደርም ሁልጊዜም እንደሚሉት፤

«ጉዳዩን ወደ ሞስኮ አስተላልፋለሁ» አሉ።

«ብረዥኔቭ ብቻ እንዲያውቁት ይነገርልን» አሉ ሣዳት።

«እርሳቸውም ቢሆኑ ምን እንደሚሉ አውቃለሁ ውሳኔው የራሳቸው ነው እኛ ግን እንደ ወዳጅነታችን መጠን የተቻለንን ከማድረስ አንቆጠብም» ነው የሚሉት» አሉ አምባሳደሩ። «አዎ በሚመጡት ቅርብ ቀናት የግብጽና የሶቪዬት ወዳጅነት የሚለካበት እንደሚሆን ለብረዥኔቭ ይንገሩልን» አሉ ሣዳት። በዚህ ጊዜም አምባሳደሩ ማስታወሻ መጻፍ ጀመሩ አምባሳደሩና ሣዳት ተነጋግረው ከተለያዩ በኋላ የተነሣው ዋናው ጥያቄ ጉዳዩ በእትባበሩት መንግሥታት ጠቅላላ ጉባኤ ላይ ለነበሩት ለግብጽ የውጭ ጉዳይ ሚኒስትር ለዶክተር ሙሐመድ ሐሰን ኤልዛያት መነገር ይኖርበታል ወይ? የሚለው ነበር። በዚህ ነገር ላይ ከተወያየንበት በኋላ ለሚኒስትሩ ማስረዳት አስፈላጊ እንደሚሆን ተስማማን ስለ ተባለም ጦርነቱ ሲፈነዳ ሚኒስትሩ ፈጽመው ግራ እንዳይጋቡ መጠነኛ ማስታወሻ ሊላክላቸው እንደሚገባ ተረዳነው። ቆይቶ ግን ይህንን ሐሳብ ሳዳት የሚቃወሙበት አጋጣሚ ደረሰ ይኸውም ሚኒስትሩ ለጥቅምት 5 ቀን ዓርብ ከኪሲንጀር ጋር ስለ ጠቅላላው ሁኔታ እንዲነጋገሩ ጥቅምት 3 ቀን ማስታወሻ የተላከላቸው መሆኑን በመግለጽ ቴሌግራም ለሣዳት ስለላኩ ነበር።

በዚህ ጊዜም በነገሩ እንደ ገና ስንወያይበት ያብራራነው ጉዳይ ረቡዕ ዕለት መልእክቱ ለሚኒስትሩ ቢላክላቸው የሚደርሳቸው ሐሙስ ይሆናል። ሚኒስትሩ ዓርብ ኪስንጀርን ለማነጋገር ሲሔዱም ምናልባት ስለ ታቀደው ጦርነት ኪስንጀር በይበልጥ ሊያውቁ ወይም ላያውቁም ይችሉ ይሆናል። ይህም ነገር ያልተመዛዘነ ሁኔታ በሁለቱ ሚኒስትሮች መካከል ሊፈጥር ይችላል። ይሁንና በይበልጥ የሚቸገሩትና ከወጥመድ ውስጥ የሚገቡትም የግብጽ ሚኒስትር ይሆናሉ። ስለዚህ የጥቆማ መልእክት ከሚላክላቸው እንደዚሁ ከጫለማ ጋር ቢፋጠጡ የሚሻ እንደሚሆን ተወሰነ። ለማታለያው ስልታችንም የምንጠቀምባቸው ምስኪን መሣሪያ አድርገን ብንቆጥራቸው እንደሚሻል ተረዳነው። ይሁንና ጉዳዩ ያሳዘናቸው መሆኑን ሚኒስትሩ ነገሩ ካለፈ በኋላ አስረድተውናል።

የሆነ ሆኖ በዚያው ዕለት በብዙ ጉዳዮች ላይ ተወያይተን ካበቃን በኋላ በማግሥቱ ጥቅምት ሁለት ቀን ማክሰኞ ስብሰባ እንዲደረግ ሣዳት አዘዙ። የሚሰበሰበውም የብሔራዊ ጸጥታ ጉዳይ ኮሚቴ ነበር። በኮሚቴውም ውስጥ ከፕሬዚዳንቱ ጋር ሁለቱ ም/ፕሬዚዴንቶች ሁለቱ የፕሬዚዴንቱ ረዳቶች ምክትል ጠቅላይ ሚኒስትሩ የጦር ሚኒስትሩ የመረጃ ክፍሉ ዋና ዲሬክተርና ምንጊዜም ተለይተው የማያውቁት የጦር ኃይሉ የመረጃ ክፍል ዲሬክተር ነበሩ። ይኸው የፖለቲካው ክፍል ኮሚቴም በጊዛ ቀበሌ በሚገኘው የፕሬዚዴንቱ መኖሪያ ቤት ከሹመቱ በሁለት ሰዓት ተኩል ተሰበሰበ። (ያም ሰዓት የረመዳን ጾም የተጀመረበት ጊዜ ነበር) በስብሰባው መጀመሪያ ላይም የጦርነቱን ገደብ ለማፍረስ እጅግ አስፈላጊ መሆኑን ሣዳት ማስረዳት ጀመሩ።

ነገሩን ካብራሩም በኋላ ስለ ጦርነቱ ልክ ጥልቀትና ስፋት ሲጠየቁም የተወሰነ ግብ የሚጠብቅበ ጦርነት እንደሚሆን ያስረዳሉ። በዚህ ጊዜም «የተወሰነ ግብ የተባለው» አገላለጹ በይበልጥ እንዲብራራላቸው አንዳንዶቹ ጠየቁ በዚህ ጊዜ ምክትሉ ጠ/ሚኒስትር ዶክ/ መሐመድ ፋውዚ በሃገረ ጃፓን የታወቀውን ምሳሌ በመጥቀስ ረዥምና አጭር ጐራዴ የተባለውን ተረት ገለጹና፤ «……እኛ ግን በኛው አጭር ጎራዴ እንጠቀማለን» ሲሉ ተናገሩ።

በጦርነቱ ወቅት ነዳጅ እንደ ጦር መሣሪያ ያገለግል እንደ ሆነ ፕሬዝዳንቱ ተጠይቀው ነበር። እርሳቸውም ስለዚህ ነገር ነዳጅ አምራች የሆኑትን የአረብ አገሮች እንዳልጠየቁና ጦርነቱ ከተጀመረ ግን ግብጽ ለምትሰነዝረው ለማንኛው ጥያቄ ተገቢውን መልስ ነዳጅ አፍላቂ የሆኑትን አገሮች እንደሚሰጡዋት አሰረዱ።

ቀጥለው ደግሞ ሁለቱ ኃያላን መንግሥታት ማለት ሩስያና አሜሪካ ባደረጉት የሰላም ውል ውስጥ የመካከለኛው ምሥራቅ ጉዳይም የተጠቀሰ ስለሆነ ያ ጦርነትም የመጨረሻው ዕድል እንደሚሆን ያስረዳሉ።

ከላይ የተጠቀሰው ዕለት ማለት ጥቅምት ሁለት ቀን ወታደራዊ ጣጣዎችን ለማሳካት የሚያችል ስብሰባ የተደረገበት ዕለት ነበር። ሣዳት የጦር ምክር ቤት ስብሰባ እንዲደረግ ስላዘዙ የጦር ሚኒስትሩ ጠቅላይ ኤታማዦር ሹሙ የዘመቻው ክፍል ዲሬክተር የአየርና የባሕር ኃይል አዛዞች ልዩ ልዩ አገልግሎት ክፍሎች ኃላፊዎችም ተጠሩ። በዚሁ ስብሰባ ከተገኙት ባለሥልጣኖች ብዙዎቹ በእርግጥ ይበልጡዎቹ ለባደር ዘመቻ እቅድ ፈጽመው እንግዶች ነበሩ። ከዚያች ዕለት በፊት ስለ ጦርነቱ እቅድ የሚያውቋት ቅንጣት ታክል ነጥብ አልነበረችም ጥቂቶቹ ደግሞ የጦርነት እቅድ መኖሩን ቢያውቁም በየትኛው አቅጣጫ በየትኛውም ቀን ጦርነቱ እንደሚጀምር አያውቁም ነበር።

የሆነ ሆኖ በዚሁ ስብሰባ ላይ ነበር ሣዳት የጦርነቱን ትእዛዝና መመሪያ ያሳወቁት! ስብሰባው ከመጀመሩ ጥቂት ቀደም ብሎ ጸሐፊያቸው ከነጽሕፈት መኪናው እንደሚመጣላቸው አስጠሩና የጦርነቱን መመሪያ ትእዛዝ በቃላችው እየነገሩ ያስጽፉታል። ጸሐፊያቸው እንኳን የሚነግሩትን ቃላት ለማመን እንግዳ ሆኖበት ነበር። ሥራቸውን (ጽሕፈቱን) ከጨረሰ በኋላ ስለቅልጥፍናው ስለታማኝነቱና ታዛዥነቱ አመስግነው ዕረፍት እንዲያደርግ ፈቀዱለት።

በዚያ ጦርነት መመሪያ በሆነው ትእዛዝ መግቢያም ላይ የመካከለኛውን ምሥራቅ ጉዳይ በሰላም ለመጨረስ በግብፅ በኩል የተደረገውን ጥረት ያብራራል ወደ ማረፊያ ቤታቸው ሄደን ስንወያይበትም ጦርነቱ ለማሳነስ ከመዘግየት ይልቅ ፍጥነት የተፈለገበትንም ምክንያት ሣዳት ሲገልጹልኝ የእሥራኤል ዓላማ ወይም ስልት አረቦች ሊቋቋሙዋት ቢሞክሩ የሚደርስባቸውን ቅጣት እንድንረዳላት ነው። ይህንም የማስፈራራት ዘመቻዋን እኛም ሆን ሌላው ዓለም እንድንዳላት ትፈልጋለች። በዚህም ስልቷ እርሷ የምታቀርበውን የማቃለያ ሐሳብ ሁሉ አረቦች ሳያጉመተምቱ እንዲቀበሉዋት ትሻለች። ስለዚህ ይህ ሐሳብዋ ወይም ስልቷ የተሳሳተ መሆኑን እንድትረዳው የሚያስፈልጋት መሆኑን ሲያብራሩልኝ ቆዩና ሐሳባቸውን ከፍተኛ ስሜት በተዋሃደው አነጋገር ሲገልጹልኝም «….. ጠላታችን በኛ ላይ የሚያሳየው የኃይለኝነት ስሜት ዘለዓለማዊ ሆኖ እንደሚኖር ለማሳመን የሚያደርገውን ጥረት እብተቃና ይዞታ መቋቋም የቻልን እንደሆነ ለአጭርና ለረጅም ጊዜያት የሚወጡት እቅዶች ሁሉ እጅግ በተቀላጠፈ ሁናቴ አስተማማኝ እየሆነ ይሄዳሉ ብዬ አምናለሁ ለአጭር ጊዜ የሚወጡትም የሰላም እቅዶች ግባቸውን እንዲመቱ ይረዳናል። ለዘለቄታው ማለት ለረጅሙ ጊዜ እምነትና ሰላምም ቢሆን እየቀጠለ የሚሄደውን የጽዮናውያን የወራሪነትና የተጋፊነት ምኞት ሊገታው ይችላል…..» ብለዋል።

በዚሁ ከላይ በተጠቀሰው ቀን በተደረገው የጦር ምክር ቤት ስብሰባ ላይም ግብጽ የምታደርገውን የጦርነት ዝግጅት እሥራኤል ደርሳበት እንደሆነ የሚያመለክት ፍንጭ ተገኝቶ እንደ ሆነ እንዲብራራላቸው ሣዳት ለሰነዘሩት ጥያቄም ሁለት ዓይነት የተምታቱ የመረጃ ጥቆማዎች ቀረቡላቸው። አንደኛው ሪፖርት ወይም ጥቆማ የሚያመለክተው በደቡብ ጦር ግንባር ለዘመተው የእሥራኤል ጦር አዛዥ የሆኑት ጀኔራል ጐነን በዚሁ ዕለት ጥዋት ወደ ሲና በረሃ ሔደው የጦር ሠፈሮችን እየተዘዋወሩ እንደጐበኙና ያም ጉብኝት የግብጽን ዝግጅት እንደደረሱበት የሚያመለክት ሆኖ መገመቱን የሚዘረዝር ሲሆን ሁለተኛው ሪፖርት ደግሞ የእስራኤል ጦር ሠርፍሮበት ከነበረባእው ምሽጐች ያለመነቃነቁ የግብጽን ዝግጅት ያልደረሰበት ወይም ያልተጠራጠረው መሆኑን ያስረዳል የሚሉ ግምቶች ነበሩ።

በዚሁ ጊዜም የግብጽ ጠቅላይ ኤታማዦር ሹም የነበሩት ጄኔራል ሸዝሊ በተጨማሪ በሰጡት ማረጋገጫ ከእሥራኤሎች ጥንቃቄም ሆነ የመረጃ ክትትል ርቀን ማለት ቀድመን መሄዳችንን አስረዱ። ቀጥለውም ግብጽ ለጦርነት መዘጋጅቷን እሥራኤሎች በዚያው ዕለት እንኳ ቢረዱትም ቅሉ ጦርነቱ ከሚጀመርበቱ ዕለት በፊት የጦር ኃይላቸውን ለማስከተትና ለማነቃእንቅ እንደማይሳካላቸው አብራሩ። ጦርነቱ ከተጀመረም በኋላ የምትችለው ኃይል የቱን ያህል ሊሆን እንደሚችል ዝርዝር ጥናትና ማብራሪያ ሲሰጡም ሣዳት ተስማሙላቸው። ወደ ማረፊያ ቤታቸው ከሔድን በኋላ ግን ከሣዳት ጋር በምንወያይበት ጊዜ በጠላት ላይ ድንገተኛ ወረራ ለማድረስና ግራ ለማጋባትም በእርግጥ የምንችል መሆናችንን የምኑበት እንደሆነ ላቀርብኩላቸው ጥያቄ ሣዳት ሲመልሱልኝ «…..በስልት ረገድ ከሆነ አንችልም ምክንያቱም የጦር ግንባሩ ስፋት ራሱ ሊያስጠቃን ይችላልና ነው። በተወሰነ ግንባር በቅልጥፍናና በዘዴ ከተዋጋን ግን ልናጠቃቸው እንችላለን……» ብለውኛል። እንደ እውነቱ ከሆነ ግን በስልትም ሆነ በቅልጥፋናው ጦረንት እሥራኤሎችን ግራ ልናጋባቸውና ልንበታትናቸውም ችለናል።

በጥቅምቱ ወር ጦርነት የደረሰባትን ጠቅላላ ሁኔታ የሚመረምር «አግራናት» የተባለ ኮሚሽን እሥራኤል አቋቁማ ነበር። በዚሁ ኮሚሽን ሪፖርት ላይ ለመረዳት እንደተቻለውም ግብጽ በምሥጢር ያቀነባበረችውን የጦርነት ሐሳብ እሥራኤል አስቀድማ እንዳልተጠነቀቀችበት ወይም ሥራዬም ብላ እንዳላተኮረችበት ታምኖበት ነበር። ይሁንና እያደር እንደተረዳነው ከሆነ ስናከናውን የነበረውን ዝግጅት እሥራኤልና ደርሳበትም ኑሩዋል። ግን እጅግ አስገራሚና ፍጹም እንግዳ ሆኖ ያገኘው ግብጽ ጦርነት ልታስነሳ አትችልም በሚለው ግምት ላይ የእሥራኤል መንግሥት የሲቪልና የወታደር ባለሥልጣኖች አምነውበት መቆየታቸው ነበር።

ይሁንና የመከላከያ ሚኒስትር የነበሩት ጀኔራል ዳያን በዚህ ሐሳብና እምነት አልተታለሉም እንዲያውም ግንቦት 21 ቀን ለጠቅላይ ዕዙ መምሪያ በሰጡት ማስጠንቀቂያ ላይ፤ «እኛ የሚኒስትሮች ምክር ቤት ለጠእቅላይ ዕዝ መምሪያው የምናቀርበው ሐሳብ ለጦርነት እንዘጋጅ ብለው ነ። ግብጽና ሶርያ ጦርነቱን ያስነሱብናል። በመጭው የፀደይ ወራት አጋማሽ ላይ የጦርነቱን ምዕራፍ እንደሚያድሱት መረዳት ይገባናል…..» ማለታቸውን ከአግራናት ሪፖርት ላይ ለመረዳት እንችላለን።

ምንም እኳን ዳያን ይህን ማስጠንቀቂያ ቢያቀርቡም በግንቦት ወር መጀመሪያ ላይ ግብጽ ታቀነባብረው ስለ ነበረው ወታደራዊ ጥናትና ዝግጅት እሥራኤል በሐሰት ማስጠንቀቂያ ግራ ተጋብታ ነበር። የባዳር ዘመቻ እቅድ መነደፉንም በተጣራ ሁኔታ ልትደርስበት ተቸግራ ኑሩዋል። በደረሱዋት የተድበሰበሰ መረጃዎችም መሠረት የጦር ኃይሏን አነቃንቃው ኑሩዋል። ያ ንቅናቄ ደግሞ ከፍተኛ ወጪ ጠይቋታል። የማያስፈልግ ንቅናቄና ወጪም ነበር። ከዚያ በኋላ ነው ከካናሉ ባሻገር ሲቀለጠጠፉ ስለ ነበረው ሁኔአ እጅግም ያላተኮረችበት።

በሰሜን ግንባር ለዘመተው የእሥራኤል ጦር አዛዥ የነበሩት ጄኔራል ኢዝሐቅ ሆፊ ባስተላለፉዋቸው የማስጠንቀቂያ ምልክት መሠረት ጄኔራል ዳያን መስከረም 26 ቀን ለጉብኝት ሔዱ። በዚያው ጊዜ በሶርያ በኩል ሲከናወን የነበረውን የጦር ኃይል ክምችት ከተመለከቱ በኋላ የእሥራኤል ጦርም በታንከኛና በመድፈኛ ኃይል እንዲጠናከር አዝዘው ነበር። ነገር ግን ከዚያ ላቅ ያለ ርምጃ ለመውሰድ ደግሞ ከጠቅላይ ሚኒስትሩ ከጐልዳሜኤር ጋር እስኪመካከሩበት ድረስ በልው ነገሩን አዘገዩት። ጠቅላይ ሚኒስትሩዋም ደግሞ በዚያ ወቅት የኦስትሪያ ቻንስለር የነበሩት ዶክተር ኬርስኪ ከሩሲያ እየፈለሱ ወደ እሥራኤል ለመግባት በሃገራቸው በኩል የሚተላለፉትን የአይሁዳውያን ሠፈር ዘግተውባቸው ስለ ነበረ በዚህ ጉዳይ ላይ እንደ ገና እንዲያስቡበትና ውሳኔያቸውንም እንዲሰርዙት ለማግባባት ቪዬና ውስጥ ነበር። ይሁን እንጂ ጐልዳ ሚኤርም በዚያው ዕለት ማለት ማክሰኞ ከሰዓት በኋላ ወደ እሥራኤል ተመለሱ።

ሣዳት ባወጡት የጦርነት መመሪያም የፍልስጥኤም ነጻ አውጭ ድርጅትም በጦርነቱ ላይ የሚኖረውን ተሳትፎ አመልክተዋል። በዚህም መሠረት ጥቅምት 1 ቀን ሰኞ ዕለት የድርጅቱ ጥቂቶች መኰንኖችና 120 የሚሆኑ ባለ ሌላ ማዕረጐች የጦርነቱ ተካፋዮች ለመሆን ካይሮ ገቡ። እነዚያው የድርጅቱ ተዋጊዎች ወደ ካይሮ የሔዱትም ከሳምንታት ቀደም ብለው ሣዳት ባስተላለፉላቸው ጥሪ መሠረት ነበር። ሣዳት ለድርጅቱ በላኩት ጥሪ ላይ የድርጅቱ ከፍተኛ መኰንኖች ከሆኑት አባላት ጋር ለመወያየት መፈለጋቸውን ገልጸው ነበር። ስለዚህም ሳላህ ካላፍ (አቡእያድ) እና ፋሩቅ ኳዱሚ (አቡ ለቲፍ) ከተባሉት ጋር ባደረጉት ንግግር ሁኔታው እየከፋና አሳሳቢም እየሆነ በመምጣቱ በካናሉ በኩል ግብፅ ተገቢውን ርምጃ ለመውሰድ ከምትገደድበት ደረጃ ላይ መድረሱዋን ጠቁመዋል። ቀጥለውም ጦርነቱ ፈንዳቱም ስለማይቀርለት ለፍልስጥኤም ድርጅት ኮማንዶ ጦር በሲና በረሃ ውስጥ ዘልቆ በመግባት ወረራውን እንዲፈጸም አስፈላጊና ግዴታም መሆኑ ሣዳት ጠቁመዋል።

ጥቅምት ሁለት ቀን ሁለት ዋና ዋና ስብሰባዎች የተደረጉበት ዕለት ነበር። ከሁለቱ ስብሰባዎችም የአንደኛው ስብሰባ ውጤት እንደ አጋጣሚ ሆኖ ከፍተኛ አደጋ የሚያስከትል፤ ተከታትለው ሊፈጽሙ የነበሩትን ታላላቅ ጉዳዮች ሁሉ ሊያፈራርስ የሚችል የምሥጢር አጠባበቅ ጉድለት ታይቶበት ነበር። ያ - አጋጣሚ በእርግጥ ግብጽ ጓጉታበት የነበረውን አስደናቂ ድንገተኛም ወረራ ሊያነኳኩተው የሚችል ነበር። ነገሩም እንዲህ ነበር። ሦስት ክፍለ ጦሮች ከነዚህም ሁለቱ ክፍለ ጦር ስዊዝ ካናልን ተሻግሮ እንዲያጠቃ የተመደበ ነበርና በከፍተኛ የተጠንቀቅ ትእዛዝ ላይ መሆናቸውን ጠቅሶ የመካከለኛው ምሥራቅ የዜና ወኪል ጉዳዩ ለሚመለከታቸው ክፍሎች ያስተላልፋል። በመሠረቱ ግን ያ ዜና ሊተላለፍ ይገባው የነበረው በተፈቀደለት ክፍልና ትእዛዝ በኩል ሆኖ ለተፈቀደላቸው ጥቂቶች ኃላፊዎች ብቻ ነበር። ነገር ግን ዜናውን ያስተላለፈው ክፍል በፈጸመው ስሕተት ያ ዜና ለብዙ ክፍሎች ይሠራጫል። በዚህም የተነሣ ከፍተኛ አስደንጋጭም የነበረ ሰውዬ ከነበረው ጭቅጭቅ ይቀሰቅስና የዜና ምንቹ ዲሬክተር የነበረው ሰውዬ ከነበረው ማዕረጉ ዝቅ እንዲል ይደረጋል ሌላ ጉዳት ወይም ቅጣት ግን አልተፈጸመበትም።

ረቡዕ ጥቅምት 3 ቀን ደግሞ ፕሬዚዳንቱ በፖለቲካና በወታደራዊ ዝግጅቶች በኩል የተነደፉትን ጉዳዮች ሲያጠናቅቁ ዋሉ ጦርነቱን እንደ ጀመርን ወዲያውኑ ለተባበሩት መንግሥታት ድርጅት የሚቀርበው መግለጫና ለቋሚ መልእክተኛችን ላዛያት የሚላከውንም ማብራሪያ ረቂቅ የሣዳት የቅርብ አማካሪ የነበሩት ሐፊዝ እስማኤል አቀረቡላቸው።

ጦርነቱን ሀ - ብሎ ለመጀመር ማለትም የመጀመሪያዋን ጥይት ለመተኮስ ምን መደረግ አለበት? በየትኛው አቅጣጫስ መጀመር ይሻላል? ለሚለው ጥያቄ ማቃለያ የተገኘለት በዚሁ ዕለት ነበር። በሁሉም አቅጣጫ ቢሆን ከፍተኛ ስሜትና አስጊ ሁኔታዎች ተፈጥረዋል። ስለዚህም በሁሉም አቅጣጫ ሥጋት ተጫጭኖ ያንዣብባል። አየሩ በስሜትና በጭንቀት ተበርዟል በዚህ ጊዜም በቀይ ባሕር በኩል ዛፋራና በተባለው የግብፅ ግዛት ላይ የእሥራኤል ወታደሮች ተኩስ እንደከፈቱባት ተመስሎ ዜና እንዲሠራጭ እንዲደረግ የሚቻልበቱ ስልት ይቀናበራል። ይህ ከተገለጸም በኋላ የፖለቲካውም ሆነ የወታደራዊ አቋምና ሁኔታ ሁሉ ግልጽ ሆኖ ይገኝና ለወረራው የሚያመች ይሆናል።

ጥቅምት 6 ቀን 1330 ሰዓት ላይ የተለመደው የሬዲዮ ፕሮግራም ይቋረጥና ትኩስ (አዲስ) ወሬ ይተላለፋል። ያ ትኩስ ወሬም «ዛፋራና» በተባለው ግዛታቸው ላይ የእስራኤል ወታደሮች ተኩስ የከፈቱባት መሆናቸውን ግዛታቸውን አሁን የደረሰውን ሪፖርት ያመለክታል። ይህም አድራጐት የተኩስ ማቆሙን ውል እሥራኤል እንደጣሰች ያመለክታል። ጉዳዩንም የጸትታው ምክር ቤት እንዲያውቀው ተደርጓል…..» የሚል እንዲሆን ይቀነባበራል። ይህ አዲስ ዜና በሬዲዮ ከተነበበ (ከተሠራጨም) በኋላ የተለመደ ፕሮግራም እንዲቀጥል ይደረጋል። ያም ወታደራዊ ሙዚቃ ለስር ደቂቃዎች ይሰጣል። ከዚያ ቀጥሎ ደግሞ የጸጥታው ምክር ቤት የሰጠውን ውሳኔና የዓለምን ሕዝብ አስተያዬት ችላ ብላ እሥራኤል በጀመረችው ጠብ ቆስቋሽነት ግብጽ ልትሰጠው ስለሚገባት መልስ ይሰማል (ይተላለፋል) ያ - ከተነበበም በኋላ ወታደራዊው ሙዚቃ እስከ 1430 ሰዓት ድረስ ይሰማል። ቀጥሎም የተለምደው የእሥራኤል ወረራ ይደጋገማል። በተጨማሪ ግብጽ ጉዳዩን ለሰጥታው ምክር ቤት ማስተላለፉ ዋና ለተፈጸመባት የድፍረት ወረራም ትሰጠው የሚገባት መልስ ምን እንደሚሆን ይብራራል። ከዚያም በኋላ ተራ ወሬዎች ይተላለፋሉ። ከተራ ዜናዎችም መካከል ሁለት የሚሆኑ ከተነበቡ በኋላ አንባቢው ያቋርጥና «አሁን የደረሰን ዜና» ይልና «…..እጅግ ከፍተኛ የሆነ ዘመቻ ተጀምሩዋል። የጦር ኃይሎች ጠቅላይ አዛዥ የሆኑት ፕሬዚዳንት አንዋር ሣዳት ዘመቻውን ለመምራት ወደሚያስችላቸው ወደ ጦር ኃይሎች ጠቅላይ መምሪያ ተዛረዋል…..» ብሎ ያሰማል። እንግዲህ ስለጦርነቱ አጀማመር እይሚወጣው የመጀመሪያው መግለጫ ይህ ይሆናል።

በዚሁ ዕለት ማለት ረቡዕ ጀኔራል ኖፋልና ጀኔራል እስማኤል ከካይሮ ወደ ደማስቆ በአይሮፕላን በረሩ። የነገሩ አስቸኳይነት አስገድዷቸው ሁለት ከፍተኛ ባለሥልታኖች በአንድ አይሮፕላን ተሳፍረው ወደ የትኛውም ቦታ እንዳይበሩ የወጣውን መመሪያ ችላ ብለውታል። ተልዕኮአቸው በሁለት ጉዳይች ላይ ያተኮረ ነበር። ይኸውም የባዳር ዘመቻ ጥቅምት 6 ቀን እንዲጀመር የተመረጠበትን ምክንያት ለሶርያ ባለሥልጣኖች ለመግለጽና ሰዓቱንም ለመወሰን ስምምነት ለማድረግ ነበር።

ከዚህ ቀደም ብሎ ማለት ጉዞው ከመደረጉ ሁለት ቀናት በፊት ጄኔራል ኖፋል ወደ ጀኔራል እስማኤል ዘንድ ሄደው ጥቅምት 6 ቀን ጦርነቱ የሚጀመር ስለሚሆን በአምስት ቀናት ውስጥ ሆምስ በተባለው ቦታ የሚገኘውን የነዳጅ ማጣሪያ ፋብሪካቸውን እንዲያወላልቁት ለሶርያ ባለሥልጣኖች በአስቸኳይ እንዲነገራቸው አሳስበው ነበር። ነገር ግን እንደዚያ ያለውን ብርቱ ምሥጢር በሬዲዮ ለማስተላለፍ ከባድ መሆኑን የተረዱት ጀኔራል እስማኤል ነገሩን አቆዩትና ራሳቸው ማክሰኞ ወደ ደማስቆ ሔደው ለሶርያ ባለሥልጣኖች ማስረዳቱን መረጡ። ጀኔራል ኖፋልም አብረዋቸው ወደ ደማስቆ እንዲሄዱ መረጡዋቸው። ግን በልዩ ልዩ ምክንያቶች ማክሰኞ ለመነሳት ያወጡት እቅድ ሳይሳካላቸው ቀረና ወደ ረቡዕ ተላለፈ።

ረቡዕ ዕለት ግን ተሳካላቸውና ደማስቆ እንደደረሱ ከጀኔራሉ ትላስና ከጀኔራል ሻኩር ጋር ተገናኙ ወዲያውም የባዳር ዘመቻ የሚጀመርበት ዕለት ሲነገራቸው ጀኔራል ሻኩር እጅግ ተደናገጡ። ሆምስ በተባለው ቦታ የሚገኘውን የነዳጅ ማጣሪያ ፋብሪካ ለማወላለቅ አምስት ሙሉ ቀናት እንዲሰጣቸው አስቀድመው ተስማምተውበት የነበረውን ጉዳይ ችላ እንደማለትና እንደመጣስም የሚቆጠር መሆኑን በመግለጽ የባዳር ዘመቻ የሚጀመርበትን ዕለት ተቃወሙ። ጥቅምት 6 ቀን ጦርነቱን ለመጀመርም ሶርያ የማይቻላት መሆኑን አስረዱና ጦርነቱ የሚጀመርበቱ ዕለት ሁለት ቀናት ተጨምረው እንዲራዘም ጠየቁ። በመካከለኛው ምሥራቅ የዜና ማሰራጫ በኩልም የተገለጸው ጉዳይ እጅግ ያስቆጣቸው መሆኑን ተናገሩ። ጀኔራል እስማኤል የጦርነቱ የመጀመሪያ ቀን ቢተላለፍ እጅግ አደኛ የኦነ ሁኔታ እንደሚፈጠር አስረዱ። ያለፈውን ጉዳይ እሥራኤሎች ያልተደረሱበት እንኳ ሆኖም ቢገኝ ግብጽ በካናሉ በኩል የምታደርገውን እንቅስቃሴ ሊከታተሉትና ሊያተኩሩበትም ይችላል። ያን የመሰለ ወታደራዊ ዝግጅት ደግሞ ምሥጢር ሆኖ ሊቆይ እንደማይችል ያስረዳሉ። ቀጥለውም የኛ ዋናው ተስፋችን በፍጥነት ማጥቃት ነው። ግን በየቀኑም የምናደርጋት መዘግየት ትደማመርና ለጠላታችን የሃያ አራት ሰዓት ዕድሜ ትሰጣለች። ይህም ደግሞ ከባድ ሁኔታ ሊያደርስ እንደሚችል እስማኤል ያስረዳሉ። የሶርያው ጀኔራልም ይህ ያለመስማማት ሊወሰንና ማቃለያም ሊያገኝ የሚችለው ለፕሬዚዴንት አሳድ ሲቀርብ ብቻ መሆኑን ይገልጻሉ።

ጦርነቱ ሰለሚጀመርበቱ ሰዓት በተተደረገው ንግግር ላይ ደግሞ የግብጽ ወታደሮች በሌሊት የመዋጋት ትምህርት የተሰጣቸው ስለሆነ የሶርያ ወታደሮች ግን ይህ ትምህርት የላቸውምና ንጋት እንደቀደደ ጦርነቱን ሊጀምሩ ይገባል ሲሉ ጀኔራል ሻኩር ተከራከሩ። ጀኔራል እስማኤል ደግሞ እሥራኤል ምን ጊዜም ቢሆን ጥዋት ጥዋት ጦርነት ሊነሳ ይችላል በሚል ግምት ዘወትር በተጠንቀቅ ላይ የምትገኝበት ሰዓት መሆኑን በማብራራት ጦርነቱ ከሰዓት በኋላ በተለይም የጸሐይዋ ጨረር በእሥራኤል ወታደሮች ላይ በሚያንጸባርቅበት ሰዓት እንዲጀመር ጄኔራል ሻኩርን ለማሳመን ጥረት ጀመሩ በዚህ ጊዜ ጀኔራል ኖፋል የኈልቱን ጀኔራሎች ንግግር አቋረጡና የሶርያ አየር ሃህይል በራማት ዳጂትና አኮር አይሮፕላን ማረፊያዎች ላይ አደጋ እንዲጥል እቅድ የወጣ እንደሆነ እና ያም የአየር ኃይል ወረራ በጥዋት እንዲሆን የተፈለገ እንደ ሆነ እነዚሁ ቦታዎች በጉም ስለሚሸፈኑ ፈጽሞ አስቸጋሪና አዳጋች እንደሚሆን ያስረዳሉ። ይህም ትክክለኛ ጥናት ለመሆኑ ጥቅምት 6 ጥዋት በተደረገው የጥናት በረራ ታውቋል። ይህም ሐሳብ እጅግ ከፍተኛ ጉዳይ ስለ ነበረ ለፕሬዚዳንት አሳድ እንዲቀርብ ሆነ። በመጨረሻም አሳድ እድኒቀርብ ሆነ። በመጨረሻም ጀኔራሎቹ ጠቅላላውን እቅድ ለአሳድ አቅርበው በሚከራከሩበት ሰዓት ጀነራል እስማኤል አጥብቀው የተከራከሩትና ያሳሰቡት ያን አጋጣሚ ጊዜ ሳይጠቀሙበት ያለፈ እንደ ሆነ ሁለተኛ የሁለቱን አገሮች የጦር ኃይል አስተባብሮ ጦርነት ለማሰንሳት እጅግ አስቸጋሪ እንደሚሆን ነበር። «እርግጥ ነው ከባድ የሆነ ኃላፌንት ነው የምንወስደው ብቻ ግን በሚገባ የተጠናና የተቀነባባረ ኃላፊነት ነው» አሉና ጦርነቱ ከሰዓት በኋላ በስምት ሰዓት እንዲጀመር ያስረዳሉ።

የጀኔራሎቹስ ክርክር ሲያዳምጡ የነበሩት አሳድም ለማንኛውም ችግርና ውስብስብ ነገር ሁሉ ምክንያት ሊሆን እንደማይፈልጉ ገልጸው፤ «ጦርነቱ ጥቅምት ስድስት ቀን ለሁለታችንም ሊጠቅመን በሚችለው በ1400 ሰዓት (ወታደራዊ አቆጣጠር ነው) እንዲጀመር እስማማለሁ።» ይላሉ።

በዚህ ጊዜ ጀኔራል ሻኩር በሰጡት አስተያዬት፤ «…..እንግዲህ በግብጽ የጦር ግንባር በኩል ስሕተትና ውድቀት ከታየበት የአረቦች ሁሉ ፍጻሜ ነው። ይህም ማለት የሶርያም ፍጻሜ ይሆናል። በሶርያ የጦር ግንባር በኩል ውድቀት ቢደርስ እንኳን የማነኛችንም መጨረሻ ሊሆን አይችልም ተስፋችንና አለኝታችን ያረፈው በግብጽ ላይ ነውና»….. ብለዋል።

ፕሬዚዴንት አሣድም ለሁለቱ አገሮች የጦር አዛዦች ባቀረቡት ሐሳብ እሥራኤል ከተማዎችን በቦንብ ትደበድብ እንደሆነና ምናልባት እርሷም ባታደርገው አረቦች ሊፈጽሙት ይገባ እንደሆነ ይጠየቃሉ። ጀኔራል ሻኩርም፤ «መቼም እንዲህ ነው እስራኤል ከተሞቻችንን መደብደብ ከጀመረች እኛም የእርሷን ከተሞች ለማጋየት ዝግጁዎችን ነን ስለተባለም ከታሪክ ተወቃሽነት ለመዳን ስንል ከተሞችን በቦንብ መደብደቡ ዘመቻ ላይ እብተቻለ መጠን መወገድ ይኖርበታል» ሲሉ ይመልሱላቸዋል። ቀጠል አድርገውም በግብጽ ጦር ግንባር በኩል ማንኛውም ርምጃ ሁሉ የተቃና እንዲሆን ሶርያ የሚቻላትን ማንኛውንም ነገር ሁሉ ከማድረግ እንደማትቆጠብ ያረጋጡና፤ «…..ደማስቆ በጠላት እጅ ብትወድቅ መልሳ ነጻ ትወጣለች ካይሮ ከተያዘች ግን መላው የአረብ ሐዝብ እንደተያዘ መገመት አለበት» ሲሉ ያስጠነቅቃሉ።

የጦርነቱ እቅድ ስምምነት ከተደረገበት በኋላም ሁለቱ ግብጻውያን ጀኔራሎች በአንድ አይሮፕላን መመለስ እንደማይገባቸው ይወስናሉ። ስለዚህም ጀኔራል ኖፋል ወደ ዮርዳኖስ ሄደው በዚያውም መጠነኛ ማስጠንቀቂያ ሰጥተው ወደ ግብጽ እንደሚመለሱ ይወስናሉ። በዚህም መሠረት ኖፋል ወደ ኦማን ይሄዱና ከዮርዳኖስ የጦር ኃይሎች ጠቅላይ ኤታ ማዦር ሹም ጋር ተገናኝተው ባደረጉት ንግግር እሥራኤል ሶርያን ለማጥቃት ከፍተኛ የሆነ ወታደራዊ ዝግጅትና ንቅናቄ በማድረግ ላይ መሆኑዋን ግብጽ እንደደረሰችበት አስረድተው የዮርዳኖስ የጦር ኃይልም በተጠንቀቅ ላይ እንዲሆን ጠቁመው በዮርዳኖስና በግብጽም መካከል ምሥጢራዊ የሆነ አዲስ የመገናኛ ስምምነት አድርገው (ተዋውለው) ወደ ሃገራቸው ይመለሳሉ።

በግብጽና በሶርያ የጦር ባለሥልጣኖች ላይ ይህ ሁሉ ዝግጅት ስቀለጣጠፍ በእሥራኤል በኩልስ እንዴት ነበር? ብሎ የአንባቢ ሕሊና መዋለሉ የማይቀር ነው።

በዚያም በኩል የነበረውን ሁኔታ ከጦርነቱ በኋላ ከተቋቋመው ከአግራናት ሪፖርት ላይ መረዳት እንደቻልነው ጥቅምት 3 ቀን እነ ጀኔራል እስማኤል ደማስቆን በነበሩበት ሰዓት የእሥራኤል ጠቅላይ ሚኒስትር የነበሩት ጐልዳ ሜኤርም ከቪዬና ጐብኝታቸው ወደ ሃገራቸው እንደተመለሱ ባለሥልጣኖቻቸውን ለስብሰባ ይጠራሉ። በዚያም ስብሰባ ላይ አሎን፤ ጋለሊ ዳያን ይጠራሉ ብ/ጀኔራል አረይ ቫሌቭ ደግሞ ጉንፋን አሟቸው የነበሩትን የጦር ኃይሎችን የመረጃ ክፍል ዲሬክተር የነበሩትን ጀኔራል ዘይራን በመወከል ተገኝተዋል። እርሳቸውም ለጉባኤው ባቀረቡት የመረጃ ሪፖርታቸው ላይ ግብጽና ሶርያ የጋራ ግንባር ፈጥረው የጦር ኃይላቸውን አስተባብረው በእሥራኤል ላይ ጦርነት ይከፍታሉ የሚለው አስተሳሰብ ወይም ሥጋት እጅግም የማያሳስብና ተጨባጭነትም የሌለው መሆኑን ያስረዳሉ። በዚህ ግምታቸው ወይም ጥናታቸውም በስብሰባው ላይ ከተገኙት አንዳቸውም ቅሬታ ወይም የማስተባበያ ትችት አላሰሙም። ጠቅላይ ሚኒስትርዋም በወሰን ግዛቶች በኩል ያለው የፀጥታ ጥቅምት 7 ቀን ለሚደረገው የሚኒስትሮች ስብሰባ እንዲቀርብ በአጀንዳ እንዲያዝ ይወስናሉ። ረቡዕ ማታ ከደማስቆ ወደ ካይሮ የተመለሱት ጀኔራል እስማኤል ደግሞ ከፍተኛ የጦር አዛዦቻቸውን ይጠሩና እብደማስቆ ያደረጉትን ስምምነት ካስረዱ በኋላ የሚደረገውን ዝግጅት ሁሉ የጠላት የመረጃ ክፍል ደርሶበት እንደሆነ የተገኘው ፍንጭ እንዲብራራላቸው ይጠይቃሉ።

በዚህ በኩል የረደረሰበት የጠላት ንቃት እንደሌለ ከተገለጸላቸው በኋላ የማታለያው ንቅናቄያቸው እንዲጠናከር በሰጡት ትእዛዝ ላይ ደምጎ ለ23ኛው የነጻነት በዓል ዝግጅት በመሰረም ወር ላይ ከየአቅጣጫው የእሰበሰቡት ወታደሮች ወደየቤታቸው እንዲሔዱና ለጥቅት 6 ቀን ወደየሥራቸው እንዲመለሱ ይወስናሉ።

ከማታለያው ዕቅዳቸው ያነኑ «አልአህራም» የተባለውን ጋዜጣ እሥራኤል በቆጱሮስ በኩል በየቀኑ ታገኘዋለች። በጥንቃቄም ትመለከተዋለች ታጠናዋለች። በዚህም ምክንያት ሌላ ዜናም እንዲጨመርበት አስፈልገ። ይኸውም የመከላከያ ሚኒስትሩ ግብጽን በመጐብኘት ላይ የሩማኒያን የመከላከያ ሚኒስትር ለጥቅምት 8 ቀን የሚያነጋግሩዋቸውና በስብሰባም የሚወሰኑ ጉዳዮች በማዘጋጀት ላይ መሆናቸውን የሚጠቁም ነበር። ያችም ዜና የተጻፈችው በጦሩም የመረጃ ክፍል ሲሆን የወታደራዊ ዜና አጠናቃሪ በሆነው ጋዜጠኛ ስም እንድትታተም ስምምነት ተደርጐበታል። ያው ዜና አቅራቢም በተጨማሪ እሥራኤል በሰሜናዊው የጦር ግንባር በኩል የምታደርገው ግፊት እያሳሰበ በመሔዱ ግብጽም ያን የመሳሰለውን ንቅናቄ እጅዋን አጣምራ የማትመለከተው ስለሆነ እሥራኤል በእሳት እንደ መጫወት የሚቆጠረውን ግፊትዋን እንድትገታ ያስጠነቅቃል። እንደዚህ ዜናዎች ከማታለያውና ከማዘናጊያው እቅዳቸው ጋር ተዳምረው የጠላትን መንገድ ለማዘናጋትና ለማደናገርም እንደሚረዱ በኛ በኩል የታመነባቸው ነበሩ።

ከዚህ ለሌላ ደግሞ ለማታለያው እቅዳችን ምዕራፍ የነበረው የነጻነት 23 ሰልፍ ዝግጅትና ንቅናቄ በሰሜኑ ግንባር በኩል ከነበረው ሁኔታ ጋር እንዲመጣጠን ጀኔራል እስማኤል ትእዛዝ እንዲሰጡበት ተደርጓል። በዚያ ጊዜም ሶርያ አየር ኃይል ከእሥራኤል አየር ኃይል ጋር በተፈጠረው ግጭት (ውጊያ) የተነሳ በፕሬስ (ጋዜጣ ሬዲዮና ቴሌቪዥን) በኩል ወሬው ተጋኖ ስለ ነበረ፤ ያ ውጊያ ወይም ግጭት ጥርጣሬም እንዳይቀሰቅስ በሚረዳ ዝንባሌ የሚደረግ ጥንቃቄም ነበር። በተጨማሪም እሥራኤል በሁለት ግንባር ጦርነት ቢከፈትባትና ዮርዳኖስም ወደ ጦርነት ብትገባ ወይም በተጠንቀቅም ላይ ብትሆን እሥራኤል ምን ያህል ኃይል በየግንባሮቹ ለማሳለፍ እንደሚቻላት የጦሩ መረጃ ክፍል እንዲገለጽላቸው ጀኔራል እስማኤል ይጠይቃሉ።

ይሁንና በዚያ ወቅት እኛ የምናደርገውን ንቅናቄ ሁሉ እሥራኤል ማወቋን ወይም መጠራጠሩዋን አጣርቶ የሚያውቅ ሰው ማግኘት ችግር ቢሆንም የተገኙት ምልክቶች ሁሉ ተደማምረውና ተተርጉመው በተገኘውም ውጤት ሊታወቅ እንደተቻለው የምናደርገውን ዝግጅት ሁሉ እሥራኤል ያልነቃችበት መሆኑዋን የሚያሳይ ሆኖልናል።

እርግጥ ነው ነገሩ የማያመንም ሆኖብን ነበር። ተጠራጥረውም ነበር። ይህም ነገር ምናልባት እሥራኤልን ለማስያዝም የሚያስችል ይሆናል ብሎም አስገመተ። እጅዋን አጣምራ የምትጠባበቅና ሁለንተናዋን የምታስይዝ ሆና ትገኝ ይሆን? አደገኞች የሆኑ ጸረ ሰው መሣሪያዎች እንዳሉዋት የታወቀ ነበር። ከአደገኞቹ የጦር መሣሪያዎቿም አንዱ ኔፓል የተባለው ቦንብ ነው። ለዚህ ቦንብ መከላከያ የሆነ ንጥረ ነገርም ዘማቹን ሠራዊት መርጨት አስፈላጊ ነበር። (በነገራችን ላይ በ1967 ዓ.ም በተደረገው ጦርነት ይኸው ቦንብ በሲና በረሃ ላይ በሽሽትና በዝብርቅርቅም ላይ በነበረው በግብጽ ጦር ላይ መደዳውን ተጥሎበት ቁጥሩ ከፍተኛ የነበረ ሠራዊት አልቆብናል) ያ አደገኛ ቦንብ እንደ ገና በሠራዊታችን ላይ ከተጣለበት ያ ሠራዊት በቃው አለቀለት ማለት ነበር። ስለዚህ ከዚያ አደገኛ መሣሪያ መጠንቀቅና ሠራዊታችንን ከአስቃቂው ዕልቂት መከላከል ነበረንብ። ይሁንና ጥቅምት 6 ጥዋት በሥራ ላይ ውሏል።

የግብጽ ባለሥልጣኖች እንደተጠራጠሩበት ሁሉ የእሥራኤሎች ሌላው አደገኛው መሣሪያቸው ሥር ተክሎብን ኑሩዋል። ያም አደገኛም መሣሪያቸው የስለላው ስልታቸው ነበር። «ሚትካል» በሚል መጠሪያ አረብኛ የሚችሉ በብዛትም ግብጽ ውስጥ ይተወለዱትን ይሁዳውያን ስላዮቿን አሰልጥና በካናሉ በኩል አሠራጭታቸው ኑሩዋል። የወሬ ማስተላለፊያ ልዩ ሬዲዮኖችም ይዘዋል ለአጭር ጊዜም ቢሆን በካናሉ በስተምሥራቅ በኩል ሆነው የሬዲዮን ጣቢያ አቋቁመው ወሬዎቻቸውን ወደ እሥራኤል ማስተላለፍ ችለዋል የኛን ንቅናቄና ዝግጅትም ሳያስተላፏ ልቀሩም። ያም ጥቆማቸው ለእሥራኤል የጦር ኃይል የበላይ አዛዥ የስድስት ሰዓት ቅድሚያ ማስጠንቀቂያ ሳይሆነው አልቀረም። ጥቅምት 6 ቀን ጐህ ሲቀድ ቀላል ቀላል ሚሣይሎች ወደ መተኮሻ ጣቢያዎቻቸው ተወስደዋል።

ይህ ዝግጅት እርግጥ ስሕተት ነበር ምክንያቱም ለጠላት ዋናው ማንቂያውና ማስጠንቀቂያውም ስለ ነበር ነበር። ስለዚህ ዝግጅታችን ሳይነቃበት እንዳልቀረም በመረዳት በመጀመሪያ ዓርብ ጥዋት ሩሲያውያን ሴቶችና ሕፃናት ከግብጽ በአስቸኳይ እየወጡ በአይሮፕላን ወደ ሃገራቸው እንዲመለሱ ማድረግ ግዴታ ሆነ። ተገጣጣሚ የድልድይ መሣሪያዎችም ከካይሮ አይሮፕላን ማረፊያ እየተጠጫኑ ወደስዊዝ ካናል ጐዳና ሲወሰዱ ካይሮ ውስጥ የነበሩ የውጭ አገር የወታደር ክፍል መልእክተኞች ተመልክተዋል። ሌላው ከፍተኛና ብርቱም ጉዳይ የቀሰቀሰው ደግሞ የግብጽ የሲቪል አቪዬሽን ባለሥልጣኖች በዚያ ሁኔታ እጅግ የመደናገጣቸው ሁኔታነበር። ወታደራዊው ንቅናቄያችን እየጨመረ - እየጨመረ በመሔዱ እሥራኤል ትነቃበትና በ1967 ዓ.ም እንዳደረገችው ሁሉ ድንገተኛና ፈጣን የሆነውን የአየር ወረራዋን ትጀምርና የግብጽን አየር መንገድ ንብረት የሆኑትን አይሮፕላኖች ታወድማቸው ይሆናል። በሚል ጥርጣሬ የአየር መንገዱ ሥራ አስኪያጅ በመዋጡ በውጭ አገር የነበሩ አይሮፕላኖች ሁሉ በያሉበት እንዲቆዩ ቴሌግራም ያስተላልፋል። ቀጥሎም የካይሮ አየር ማረፊያ ከወታደሩ አይሮፕላን ማረፊያ አጠገብ በመሆኑም የንግድ አይሮፕላኖች ሁሉ በረራ እንዳያደርጉ ያዛል። ቀትሎም ለደህንነታቸው እጅግ ሊጠነቀቅላቸው ተገቢው የነበሩት አዳዲሶቹ ቦይንግ አይሮፕላኖች እንዲዛወሩ ያደርጋል። በዚህም ምክንያት በመቶ የሚቆጠሩ መንገደኞችም በራሪ አይሮፕላን ባለማግኘታቸው ይመለሳሉ። ይህን ነገርም ጀኔራል እስማኤል እንደስሙ እጅግ ይቆጣሉ። ወዲያውም ወደ ሲቪል አቭዬሽን ሚኒስትር ስልክ ይደውሉና የንግድ አይሮፕላኖች ሁሉ የተለመደውን በረራቸውን እንዲቀጥሉ ይነግሩዋቸዋል። ግን ይህ እስኪሆን ድረስ ደግሞ የስድስትና የሰባት ሰዓታት ጊዜ አልፈዋል። እርግጥ ነው የአየር መንገዱ ሥራ አስኪያጅ አስቀድሞ ያወቀው ወይም የተነገረው ነገር አልነበረም። ግን ለጠቅላላው ለማታለያው እቅዳችንም ላይ የጦር መኰንኖቻችን በየተጋበዙበት ግብዣ ላይ እንዲታዩ ወታደሮቻንም ወደ ካናሉ ሔደው በመዋኛው ቦታ እስከ መጨረሻዋ ደቂቃ ድረስ እንዲዝናኑ የሚያዝ ነበር።

ጥቅምት 4 ቀን ሐሙስ ፕሬዚዴንት ሣዳት በጊዛ ከሚገኘው መኖሪያ ቤታቸው ወደ ታሐራ ቤተ መንግሥት ሊሔዱ ሲነሱ የሶቪዬት አምባሳደር በአስቸኳይ ሊያነጋግሩዋቸው እንደሚፈልጉ ይጠይቃሉ። ወዲያውም ከምሽጉ አንድ ሰዓት ላይ እንዲሔዱ ለአምባሳደሩ ይነገራቸዋል። አምባሳደሩም ሰኞ ዕለት ሣዳት ለብሬዥኔቭ አስተላልፈውላቸው ለነበረው መልእክት የሰጡት መልስ ይዘው ነበር። እንደተጠበቀውም ብሬዥኔቭ በላኩት መልስ ላይ ጦርነት የማስነሳቱና የመዋጋቱ ውሳኔ የራሳቸው የሣዳት ሥልጣን መሆኑን ይገልጹና ሩሲያ ግን በወዳጅነቱ መሠረት ርዳታዋን እንደማታቋርጥ ያረጋግጣሉ። በዚያው መልእክታቸውም ላይ ግብጽ ውስጥ የነበሩትን ሩሲያውያን ሲቪል ሠራተኞችና ቤተሰቦቻቸውንም ሁሉ ለማስወጣት እንዲፈቀድላቸው ይጠይቃሉ። ምንም እንኳን በብሬዥኔቭ መልስ ሣዳት ግራ ቢጋቡበትም ቅሉ ነገሩን ዋጥ ያደረጉና ቀደም ብለው የጠየቁዋቸውና ያልተላኩላቸው የጦር መሣሪያዎች በአስቸኳይ እንዲላኳልቸው እጅግ አምፈለጉን በዚያው አጋጣሚ መጠቀም አምባሳደሩን ይጠይቃሉ። ከአምባሳደሩ ጋር የነበራቸውንም ቆይታ ከጨረሱ በኋላ ወደ ቤተ መንግሥቱ ይሄዱና የሲቪል ልብሳቸውን አስቀምጠው የወታደርነቱን ልብስና ማዕረግ ይጐናሰፋሉ (ይለብሳሉ) ከምክትል ጠቅላይ ሚኒስትሩ ከጦር ሚኒስትሩ ከአገር አስተዳደር ሚኒስትሩና ከሐፊዝ እስማኤልም ጋር የመጨረሻውን ስብሰባ ያደርጋሉ ቀደም ሲል የፕሬዝዴንቱ የቅርብ ረዳቶች እንዲሆኑ ተቋቁመው የነበሩትን ኮሚቴዎችም መለዋወጥ እጅግ አስፈላጊ መሆኑ የታመነበትም በዚሁ ስብሰባ ነበር።

ወደ ቪዬና ሔደው ከጥቅምት ሦስት ቀን በፊት ከሃገሪቱ ቻንስለር ከኬርስኪንግ ጋር እንዲነጋገሩ ተልከው የነበሩት የእስማኤል ፋሕሚ መልእክትም በመጀመሪያ ለዚሁ ስብሰባ ቀረበ በዚያም መልእክታቸው ላይ ቻንስለር ኬርስኪንግም ከሰዓት በኋላ ሊያነጋግሩዋቸው ስለሚፈልጉ እንዲቆዩላቸው የጠየቁዋቸው መሆኑን ገልጸዋል። ታዲያ ዋናው ጥያቄ እስማኤል መመለስ ይኖርባቸዋል ወይስ በቻንስለሩ ጥያቄ መሠረት እዚያው ቪዬና ውስጥ መቆየት የሚለው ነብር።

ቻንስለሩ የሰነዘሩትን ጥያቄ ችላ ብለው ወደ ካይሮ ቢመለሱ ሌላ ሐተታ የሚያስከትል መሆኑን በመረዳት እስማኤል ፋሕሚ በቪዬና እንዲቆዩ ሣዳት መልእክት አስተላልፉ። ስለዚህም የውጭ ጉዳይ ሚኒስትሩም ሆኑ የእርሳቸው ቋሚ ኮሚቴ ለጥቅምት 6 ቀን ካይሮ እንደማይገኙ የተረጋገጠ ሆነ። በዚህም የተነሣ የውጭ ጉዳዩን ኮሚቴ አባሎች በሌሎች ቡድኖች ለመለወጥና በምክትል ጠቅላይ ሚኒስትር በአብዱል ቀድር ሐታም ሰብሳቢነት እንዲሠሩ ተወሰነ። በዚህም ጊዜ በሃገር ውስጥ ጉዳዮች አስተባባሪ ኮሚቴ ውስጥ አባል ሆነው ተመደብው የነበሩት ሳይድ ማሪዳ የአረቦችን ጉዳይ ተከታታይና አስተባባሪም እንዲሆኑ ተመረጡ። የኢንዱስትሪ ሚኒስትር ሆነው ለብዙ ዓመታት ሲሰሩ የቆይትና ከሠራተኛው ወገን ጋር ተደናቂ የሥራ መግባባት የፈጠሩት አዚዝ ሰዲቅ ደግሞ በመካከለኛው ምሥራቅ የነበረውን የአሜሪካን የመገናኛ ጉዳዮችና ድርጅቶች እንዲከታተሉ ሆነ። በዚህም ጊዜ የነበረው ተስፋና ምኞት ነዳጅ አፍላቂ (አምራች) የሆኑት አገሮች አሜሪካንን የመወትወትና የማግባባት ተግባር አካሔደው የፖለቲካ ድጋፍ ያስገኛል የሚል ነበር ነገር ግን - በአሜሪካ ላይ ውትወታና ግፊትም ለማድረግ የሚያስፈልግበት ጊዜና ምክንያት በሌላ አቅጣጫ እንደሚመጣ በዚያ ሰዓት አልተገመተም ነበር።

ሣዳት ወደ ታሐራ ቤተ መንግሥት ተዛውረው የወታደራዊ ልብሳቸውን ካጠለቁበት ደቂቃ ጀምሮ ለቀጠሉበት ደቂቃ ጀምሮ ለቀጠሉት ቀናት ብርቱ የሥራ ሸክም ሆኖባቸው የነበረው የሶቪዬት አምባሳደር ያቀረቡላቸው የብሬዥኔቭ መልስ ጉዳይ ነበር። የመጀመሪያው ነጥብም ጦርነቱን የማፈንዳቱን (የመጀመሩን) ውሳኔ ሩሲያ ለሣዳት የሰጠችው ወይም የለቀቅችው ለምን ነበር? የሚል ሆነ። ሁለተኛውና ሣዳትን ወደ ጥርጣሬና ግራ ማጋባት የመራቸው ግን ግብጽ ውስጥ በአማካሪነት ሲሠሩ የነበሩ ሩስያውያን ሲቪሎችና ቤተ ሰቦቻቸው ከግብጽ እንዲወጡ ብሬዥኔቭ ፈቃድ መጠየቃቸው ነበር። ይህ ጥያቄ በምን ላይ ያተኮረ ነበር? የጦርነቱ ፍጻሜ አጥጋቢ ውጤት እንደማያስገኝልን ተንቢተው ይሆን? ወይም በዓለም ላይ ባለው የኃይል ሚዛን አትኩረውበት ይሆን? ይህ ከሆነስ ማለት በእነዚህ በሁለቱ ነጥቦች ሩሲያውያን ተጠራጥረው ከሆነስ የጠየቅነውን የጦር መሣሪያ ይሰጡናል ወይ? በእነዚህ ጉዳዮች ላይ ነበር ሣዳት ሲያስቡና ሲዋልሉ እንዳመሹ አድረው ጥቅምት 5 ቀን ዓርብ ከሌሊቱ አስር ሰዓት ከአልጋቸው ላይ ወጥተው ጋደም ያሉት።

«ቁጥር አስር» የተባለው ማዕከላዊው የዕዝ መምሪያ ከሌላው ዓለም ጋር የነበረው ግንኙነት ሙሉ በሙሉ ተዘጋ። የወጣውም እንዳይገባ የገባም ተመልሶ እንዳይወጣ ሆነ። በዚሁ መምሪያ ውስጥ የነበሩት ሠራተኞች ሁሉ ጦርነቱ የሚነሳበትን ሰዓትና ዓላማውንም አጣርተው የሚያውቁ ስለ ነበሩ በእንቅስቃሴያቸው በንንግራቸውና በስተያየታቸው ሁሉ በብርቱው እንዲጠነቀቁ ሆነ። በቁጥር አስር ዕዝ መመሪያ ላይ ድንገተኛ የሆነ ነገር የደረሰበት እንደሆነም ተብሎ በተቋቋመው በቁጥር ሦስት መምሪያና በቁጥር አስር መመሪያዎች ተመደበው የነበሩ ሁሉ በዚያች ሌሊት እጅግም ሳይተኙ ነበር ያደሩት በዚያ ሰዓት በነዚሁ መምሪያዎች የነበሩት ሠራተኞች ሁሉ የነበራቸው ጥያቄ «……ዝግጅታችንን እሥራኤል ደርሳበት ይሆን?» የሚል ነበር።

በሦስት ሰዓት ተኩል ላይ እንደተለመደው ሁለት የእሥራኤል አየር ኃይል አይሮፕላኖች ወደ ሲና በኩል ተላኩና ፍተሻ (ስላለ) እና ቁጥጥር አድርገው የተመለከቱትን ሁሉ ፎቶ ግራፍ አንስተው ተመለሱ። የእነዚያ አይሮፕላኖች ፎቶ ግራፍ ማንሻ ካሜራ በሲና በረሃ እየበረሩ የግብፅ ግዛት የሆነውን አካባቢም ጨምሮ ፎቶ ግራፍ ለማንሳት የሚችል ስለነበረ አይሮፕላኖቹ የግብፅን የአየር ክልል ጥሰው መግባትም አላስፈለጋቸውም ነበር።

ፎቶ ግራፍ ሲያነሱበት የነበረውንም መሳሪያቸውን ብልጭታ እኛም በነበረን ልዩና ረቂቅ መሳሪያ ጠልፈዋል ወይም ፎቶ ግራፍ አስንተነዋል በዚያም ሰዓት ካናሉን በመሻገር ላይ የነበረውን ከባድ መሣሪያ እንቅስቃሴ እሥራኤል ደርሳበት ይሆና የሚል ግምት ሁሉም አደረበት እንዲያውም በዋዜማው ጀምሮ የሆነውን እንቅስቃሴና ዝግጅት ሁሉ እሥራኤል ሳትደርስበት እንዳልቀረች ተረዳነው በሌላ በኩል ደግሞ በዚሁ ዕለት ጥዋት ከአንድ እስከ ሁለት በነበሩት ሰዓታት ስድስት አይሮፕላኖች በተከታታይ እየመጡ አማካሪዎችንና ቤተ - ሰቦቻቸውንም መውሰዳቸው ምናልባት በነገሩ ያልነቁበት ለመምሰልም የሆነ መውሰዳቸው ይሆናል ብለንም ተጠራጠርን። እንደዚያን ሆኖ አስመስሏቸው ይሆናል ብለንም ተጠራጠርን። እንደዚያ ሆኖ የማንኛችንንም አዕምሮ ሲያዋልል በነበረበት ወቅትም በብዙዎቹ መኰንኖችን ጠረጴዛ ላይ ቁርዓን ይታይ ነበር። ሐሙስ ለዓርብ አጥቢያ በነበሩት ሰዓታት የኛ ወታደሮች ካናሉን በመሻገር ላይ ስለነበሩ የመረጃ ሪፖርቶችም በብዛት ለእስራኤል ደርሰዋት ይሆናል ብለን ነበር። ነገር ግን ነገሩ ካለፈ በኋላ ከአግራናት ሪፖርት ላይ ለመረዳት እንደቻልነው የምናደረገውን ዝግጅት ቢደርሱበትም ማመን አቁቷቸውነበር። ሣዳት እንቅልፍ ተጫጭኑዋቸው ጋደም ባሉበትም ሰዓት የአጋጣሚ ነገር ሆኖ ዳያን ደግሞ ከእንቅልፋቸው ነቅተው ኑሮዋል። ዳያን ከእንቅልፋቸው የእነቁትም በዚያን ሰዓት የእስራኤል የጦር ኃይሎች ጠቅላይ ኢታማዦች ሹም ከነበሩት ከጀኔራል አላዛር ጋር በሁኔታዎች ላይ ከተነጋገሩባቸው በኋላ ፍጥነትን ጨምረው ነበር። ወዲያውም ሁለቱ ጀኔራሎች ዘኢራን ቀስቅሰው ወይም አስነስተው ወደ ጐልዳሚኤር ቤት ይሄዳሉ። ለጠቅላይ ሚኒስትሩዋ ጉዳዩን ያብራሩላቸውና የጦር ኃይሉ በመሉ በከፍተኛው የተጠንቀቅ ትእዛዝ ሥር እንዲሆን የሚያዝዙ መሆናቸውንም ጀነራሉ በደረሱዋቸው መረጃዎች የሚገደዱ መሆናቸውንም ጨምረው ያስረዳሉ። በአየር ኃይሉና ከከባድ መሳሪያ ኃይል ውስጥ የሚሠራ ማነኛውም አባል ፈቃድ እንዳይሰጠው በፈቃድ ላይ የነበረም እንዲጠራ የሚያደርጉ መሆናቸውን ሲወስኑ ጦሩን ለማነቃነቅ አስፈላጊ መሆኑን ግን አስታውቀው አላፈቀዱም ነበር።

የከባድ መሳሪያዎች ኃይል ግን ወደ ሁለቱም የጦር ግንባሮች እንዲላክ አድርገዋል ጐልዳሚኤርም ከሰዓት በኋላ የሚኒስትሮች ስብሰባ እንዲደረግ ወስነው ነበር። ዳሩ ግን የሁኔታዎቹ አጣዳፊነት ስላስገደዱዋቸው የቅርብ ሚኒስትሮቻቸውን (የወጥ ቤት ሚኒስትሮች እያሉ የጻፉም የታሪክ ተከታታዮች አሉ) እኩለ ቀን ላይ ይሰበሰባሉ። በዚያ ሰዓት የተገኙትም ባርሌብ ዳያን ሐዛኔ፣ ፔርስ፣ ገሊላ፥ ሐሊህ ጠቅላይ ኤታማዦሩና የመከላከያው የመረጃ ኃላፊዎች ነበሩ ይሁንና ከነዚሁ ባለሥልጣኖችም መካከል የመከላከያ የመረጃ ኃላፊ «ጠቅላላ ጦረንት ይነሳል ለማለት አያስችልም……» የሚል ሐሳብ በመሰንዘራቸውና ጀኔራል ኤላዛርም ሰለደገፉዋቸው የግብፅን የጦር ኃይል ጠቅላላ ሁኔታ የሚጠቅቁሙ ሌሎች መረጃዎች እስከ ቀረቡ ድረስ የጦር ኃይላቸው እንዳይቀሳቀስ ወሰኑ።

ዓርብ ጥቅምት 5 ቀን ኒዮርክ የነበሩት የኛው መልእክተኛ ዶክተር ዛያት ከሦስት ምዕራባውያን መንግሥታት የውጭ ጉዳይ ሚኒስትሮች ጋር ተነጋገሩ። እነርሱም ኪስንጀር ጆ ብረትና ዳግላስሆም ነበሩ። በዚሁ ጊዜም የመካከለኛውን ምሥራቅ ጣጣ የሚመለከተውን ማኅደር ገና ገልጠው እንኳን ያላዩት መሆናቸውን ጠቅሰው የእስራኤል ጠቅላላ ምርጫ ካለቀ በኋላ ግን ጉዳዩን ለመጀመር ስለሚቻል ግብፅም በበኩሉዋ ዝግጅቱዋን እንድታጠናቅቅ ኪስንጀር ለዛያት ነግረዋቸዋል። ጆ ብረት ግን ግብፅ ያነኑ ጉዳይ በየዓመቱ ለተባበሩት መንግሥታት ጉባኤ እየደጋገመች በማቅረቡዋና ውሳኔም ሊያገኝላት ባለመቻሉ የተሰማቸውን ቅሬታ ገልጸው አሁንም ቢሆን ራሱዋ ግብጽ አንድ ነገር ካላደረገች በቀር ምንም ጉዳይ ሊሳካላት እንደማይችል ያስረዳል። በጠቅላላው አቋም ወይም በዚያ ጊዜ በነበረው ሁኔታ ላይ አዲስ ነገር የሌለ መሆኑን ደግሞ ዳግላስሆም ይገልጹና የእሥራኤል ምርጫ ካለፈም በኋላ ግብፅ ከእስራኤል ጋር ስምምነት ለማድረግም ብትጣጣር እጅግም የተቃና ሁኔታ ሊገኝበት እንደማይችል እምነታቸው መሆኑን ይገልጹላቸዋል።

በእነዚሁ ሦስት ባለሥልጣኖች ንግግር ኃዘኔታና ቅሬታ አትቋቸው የነበሩት ዛያት በዚያው ዕለት በተባበሩት መንግሥታት የግብፅ ቋሚ መልክተኛ የነበሩት ዶክተር እስማኤል አብዱል መጅድ በመኖሪያ ቤታቸው አዘጋጅተውት በነእብረው የእራት ግብዛ ላይ መገኘት እንደሚገባቸውም ረስተውት ነበርና ስልክ ተደውሎላቸው ከሄዱ እብኋላ አስተናጋጃቸው ለነበሩት ወዳጃቸው «…..የዬም ኪቡርን ዐውደ ዓመት ለማክበር ካልሆነ ዛሬ ይህን ግብዣ ያደረጉበት ምክንያት ሊገባኝ አይችልም…..» ብለዋቸዋል። በአሜሪካ የነበሩት ባለሥልጣኖችን በዚህ ሁኔታ ላይ በነበሩባት ዓር ዕለት ከሰዓት በኋላ ደግሞ ቁጥር አስር በተባለው የዕዝ መመሪያ ውስጥ ሣዳት በተገኙበት ጀኔራል እስማኤል ባዘጋጁት ሥነ ሥርዓት ላይ በዕዙ መምሪያ ውስጥ ተመድበው የነበሩት አባሉም ሁሉ ቀጥሎ ያለውን ቃለ መሐላ ፈጸሙ።

«…..የተጣለብንን ኃላፊነትና የምናውቀውንም ምሥጢር ጠብቀን እስከመጨረሻዋ እስትንፋሳች ድረስ በታማኝነትና በታዛዝነት ለማገልገል በዚህ ቁራን የተወሰኑትን ሕግጋት ጠብቀን ለመገኘት በእግዚአብሔር ፊት ቃል ኪዳን እንገባለን።……»

በዚሁ ዕለት ማታም የፕሬዚደንቱ የፕሬስ ጉዳይ አማካሪ የነበሩት አሸራፍ ጉሆርባል ወደኔ ቤት መጥተው በተከታታይ ስለሚገለጹት መግለጫዎችና ሐተታዎች እየተመካከርን ከነኪስንጀር ጋር የተወያዩት ዛያትም የሚልኩልንን ዜና መጠባበቅ ጀመርን። ግን የእርሳቸው ዜና ደግሞ በጠበቅነው ሰዓት ሳይደርስልን ቀረ።

በዚህ ላይ እንዳለንም ያው የማይቀረው ጥቅምት 6 ቀን ቅዳሜ ደረሰ (ባተ) በዚሁም ዕለት በመኖሪያ ቤታቸው የነበረው ስልክ ሲያቃጭል መስል የሰጡት ዳያን አንድ አጣዳፊ መልእክት ደረሳቸው። የእሥራኤል ወታደራዊ መረጃ ክፍል እንዳረጋገጠው ዕለት የዮም ኪቡር ዕለት በመሆኑ የተቀነባበረ ውጊያ እንደሚያደርስ የተረጋገጠ መሆኑ ይነገራቸዋል። ጦርነቱ የሚነሳበትን ሰዓት ሲተቁምም በጄ. ኤም. ቲ. አቆጣጠር 1800 ሰዓት ላይ ይሆናል ብሏል። ጦርነቱ እንዲጀመር በግብፅ በኩል የተወሰነው ግን 1400 ሰዓት ላይ ነበር።

ያ አጣዳፊ መልእክት የደረሳቸው ዳያንም ቀደም ሲል ለመልሶ ማጥቃቱ ጦርነት ሙሉ ንቅናቄ እንዲደረግ ሲከራከሩ ወደነበሩት የእሥራኤል የጦር ኃይሎች ጠቅላይ ኤታ ማዦር ሹም የነበሩትን ጀኔራል አላዛርን ይጠሩና መመካከር ይጀምራሉ። በዚህም ጊዜ ዳያን የነበራቸው ሐሳብ የመከላከያ ወረዳዎቻቸውን ለማጠናከር የሚችል ኃይል ብቻ በአስቸኳይ መላክ ነበር። ምክንያቱም ጠቅላላውን የጦር ኃይል ለማንቀሳቀስ ሚኒስትሩዋ ውሳኔ ሊያገዘይባቸው ስለሚችል ነበር። አሰቀድሞ ማጥቃት እንዲጀመር በቀረበው ሐሳብም ላይ ውይይት ተደርጎበት ነበር። ግን ተቀባይነት ሳያገኝ ቀረ። ይህም እስኪሆን ድረስ እይረፋዱ ሰዓት ተጋመሰ።

ከአግራናት ሪፖርት ላይ ለመድረስ እንደሚቻል የግብፅ ኃይል ጦርነቱ ከመጀመሩ በፊት አስቀድሞ የእሥራኤል አየር ኃይል እንዲያጠቃው የቀረበው ሐሳብ ውድቅ የሆነው በፖለቲካው በኩል የሚያስከትለው ጣጣ አስቸጋሪ ስለሚሆን ቀጥሎም የግብፅ ሚሣይል የእሥራኤልን ተዋጊ አይሮፕላኖች እንዳያራግፋቸው በመታሰቡ ነበር። ስለዚህ አስቀድሞ ማጥቃቱ ወታደራዊ ስልት በኩል ጠቃሚነቱ አጠራጣሪ ከመሆኑም ሌላ በፖለቲካ ይዘቱ ደግሞ ሌላ አወዛጋቢ ሁኔታ ሊፈጥር እንደሚችል ታመነበት። ይሁንና በግብፅ ወታደራዊ አሰላለፍና ስልትም ላይ ቢሆን የሚያስከትለው አንዳችም ለውጥ አይኖርም ነበር። ወዲያው አከታትለው ደግሞ ጐልዳሚኤር በአራት ሰዓት ተኩል ላይ የአሜሪካንን አምባሳደር ወደ ጽሕፈት ቤታቸው አስጠሩና ጉዳዩን ከገለጹላእው በኋላ በአምስት ሰዓት ላይ ደግሞ የካቢኔ ሚኒስትሮቻቸውን ለስብሰባ ጠሩ። የግብስጽ የጦር ኃይልም ጦርነቱን የከፈተው የእሥራኤል ሚኒስትሮች ስብሰባ ላይ እንዳሉ ነበር።

አምስት ሰዓት ተኩል ሲሆን ኒዮርክ ውስጥ በስብሰባ ላይ የነበሩትን የእሥራኤሉን የውጭ ጉዳይ ሚኒስትር የነበሩትን አባኢባንን ለማነጋገር ምንጊዜም ክፍት ሆኖ በሚጠብቀው ቴሌክስ መሣሪያ ጥሪ ተላለፈ (ኢየሩሳሌም በሚገኘው የውጭ ጉዳይ ሚኒስቴር እና ዋሽንግተን በሚገኘው የእሥራኤል ኤምባሲ መካከል ምንጊዜም ክፍት ሆኖ የሚጠባበቅ የሬዲዮ መገናኛ ነበር)። ግን በዚያ ሰዓት ኒዮርክ ውስጥ በተባበሩት መንግሥታት ስብሰባ ላይ ቆይቶ ወደ ሆቴላቸውም ሔደው ተኝተው የነበሩትን ኢባንን ለማገናኘት ሳይችል ቀረ። ስለሆነም በሌላ መገናኛ ጥሪ የተደረገላቸው ኢባን በኪስንጀር አማካይነት ክሰንን እንዲያነጋግሩና ኒክሰንም በአጣዳፊውና በልዩው መገናኛቸው (ሆት ላይን) ብሬዥኔቭን አግኝተው ግብፅ እሥራኤልን ለመውጋት በመጨረሻው ዝግጅት ላይ መሆንዋን እንዲገልጹላቸው ይነግራቸዋል። በተጨማሪም «እሥራኤል በግብፅ ድንበር በኩል ወታደሮች ማከማቸት ጀምራለች» እየተባለ በዓለም ፕሬስ አማካይነት በሚነዛው ዜና ግብጽ ሰግታበት እንደሆነና በዚህም የእነሳ አስቀድማ ጦርነቱን ለመጀመር ተገድዳ እንደሆነ እሥራኤል ግብፅን ለመውጋት አንዳችም ፍላጎት እንደሌላት ኒክሰን ለብሬዥኔቭ ሊያረጋግጡላቸው እንደሚችሉና ብሬዥኔቭም ይህንኑ ማረጋገጫ ለሣድት ሊያስተላልፉላቸው እንደሚችሉ ይህነኑም በተቻለ ፍጥነት እንዲያቀላጥፉ ሁኔታውም እጅግ ከባድ መሆኑና እያንዳንድዋም ደቂቃ ከፍተኛ ዋጋ ያላት ለመሆኑዋ ለኢባን ተገለጸላቸው።

በዚሁ ዕለት ማለት ቅዳሜ በአምስት ሰዓት ተኩል ላይ ደግሞ ሣዳት የሶቪዬትን አምባሳደር ወደ ተሐራ ቤተ መንግሥት ያስጠሩዋቸውና የሶቪዬር አስተያዬትና አዝማሚያ ያሳሰባእው መሆኑን ይገልጹላቸዋል። ምክንያቱም አይሮፕላኖች ከሞስኮ እየተላለፉ ሩሲያውያንን ሲወስዱ የጦር መሣሪያ ባለማምጣታቸው ነበር። በዚህ ሁኔታ የተቸገሩት ሣዳአት አምባሳደሩን እንደ ተቀበሉ፤ «…..ዜጎቻችሁን ከግብፅ በማስወጣቱ በኩል እጅግ ፈጣኖች ናችሁ። እኔ የጠየቅሁትን መሣሪያ በማቀበሉ በኩል ግን እጅግም አልፈጠናችሁም» ብለው ነገር ጣል ጣል ካደረጉባቸው በኋላ የጉዳዩን አስቸኳይነት ይገልጹላቸውና ይለያያሉ። እኔም አምባሳደሩን ለብቻ ሳነጋግራቸው የጉዳዩን ጠቅላላ ሁኔታ ተረድተውት እንደሆነ ብጠይቃቸው የዘመቻ ጉዳይ ሳይታሰብና ዝግጅትም ሳይጀመር እንደአልቀረ የተርዱት መሆኑን ሲገልጹልኝ ጦርነቱን ለመጀመር የሁለት ሰዓት ዕድሜ እንደ ቀረን ግን አልተረዱም ነበረ።

የሆነ ሆኖ አምባሳደሩ ካይሮ በሚገኘው በሶቪዬት ኢምባሲ ውስጥ በሚገኘው ልዩ የስልክ መስመር ወደ ምሶኮ ይደውሉና ከብሬዥኔቭ ጋር ተገናኙ። ያም ልዩ ስልክ በሞስኮና በኤምባሲው መካከል የተዘረጋው በ1970 ዓ.ም ላይ የሶቪዬት ወታደራዊ መከላከያ ኃይል ካይሮ ውስጥ ሲቋቋም ነበር።

በዚያው ጊዜ ውስጥ ደግሞ ጐልዳ ሜኤር የአሜሪካኑን አምባሳደር ጠርተው ካነጋገሩዋቸው በኋላ አምባሳደሩም ከኋይት ሐውስት ቤተ መንግሥት ባለሥልጣኖችና ከሲ.አይ.ኤ ኃላፊዎች ጋር የጉዳዩን አስቸኳይነት ለመነጋገር ጥረት ማድረግ ቀጠሉ። ከዚያም አከታትለው ኪስንጀርን ከመኝትው አስቀሰቀሱ። ኪስንጀር ግን ቀደም ሲል በተገኙት ምልክቶች አስጊነት የተነሣ ረዳታቸው ቀስቅሰዋቸው ነበር። አባ ኢባንም በአስቸኳይ ለማነጋገር ይጠይቃሉ። በአሜሪካ አቆጣጠር 07.00 በካይሮ ደግሞ 13.00 ሰዓት ሊሆን ኪስንጀር ከአባ ኢባን ጋር ተነጋግረው እንዳበቁ ወዲያኑ ከሲ.አይ.ኤና ከፔንታጉን የጦር ኃይል ኃላፊዎች ጋር ተነጋግረው ጦርነቱ ለመፈንዳት መቃረቡን የሚጠቁሙ ምልክቶች ካገኙ በኋላ ወደዛያት ስልክ ይደውሉና ግብፅ እሥራኤልን ለመውጋት በመጨረሻ ዝግጅት ላይ መሆኑዋን ያረጋገጠችበት የማያዳግም ማስረጃ ማግኘቱዋን አባኢባን እንዳረጋገጡላቸው እና ይህም ጉዳይ እንዲጣራላቸው የሚፈልጉ መሆናቸውን ይጠይቃሉ። «እሥራኤል ትወጋናለች ብላችሁ የምታደርጉት ዝግጅት ከሆነ እርግጠኛ ነኝ በቤም ልትተማመኑ ትችላላችሁ አትነካችሁም ይህንኑም ማረጋገጫ ለፕሬዚዴንት ሣዳት ሊያስተላልፉላቸው ይችላሉ» ሲሉ ኪስንጀር ይጠይቃሉ። ዛያትም ቀጠል ያደርጉና ከካይሮ ጋር ወዲያውኑ የሚያገናኛቸው መሣሪያ የሌላቸው መሆኑን ይገልጹላቸዋል። ኪስንጀር ደግሞ «በኋይት ሐውስ ቤት መንግሥት ባለው መስመር እንዲነጋገሩ አሁኑኑ ላዝልዎት እችላለሁ» ይላሉ። ወዲያውኑም በትእዛዛቸው መሠረት ዛያት ካይሮ ጋር የሚያገናኘው ጥሪ ደረሳቸው።

በዚህም መሠረት በካይሮ ሰዓት አቆጣጠር 13.25 ሲሆን ፕሬዚዴንት ሣዳትን ለማግኘ ባለመቻላቸው ከሐፊዝ እስማኤል ጋር ይነጋገራሉ ዛያት ከሲስንጀር ያገኙትን ማረጋገጫ ሲያስተላልፉ ሐፊዝ ደግሞ ጦርነቱን የጀመረችው ግብፅ ሳትሆን እሥራኤል በጐልፍ ስዊዝ በኩል የግብፅ ጦር በማጥቃት ላይ መሆኑዋን ይገልጹላቸዋል። ይህንኑም ዜና ዛያት ለኪሲንጀር ያስተላለፋሉ። ኪስንጀር ደግሞ ስለዚህ ጉዳይ አንዳችም ነገር ያልደረሰአቸው መሆኑ ያስረዱና ጉዳዩን ካጣሩ በኋላ የሚደውሉላቸው መሆኑን ይገልጻሉ።

ሁለቱም ባለሥልጣኖች ተነጋግረው እንዳበቁ ከአምስት ደቂቃ በኋላ ማለትም13.30 ሰዓት ላይ ዛፋራና በተባለው ግዛታችን ላይ ወረራ የተጀመረበት መሆኑን በሬዲዮ ዜናውን አሠራጨውነው። ልክ 13.35 ሰዓት ሲሆን ደግሞ የሶቪዬት አምባሳደት ወደ ሐፊዝ እስማኤል ስልክ ይደውሉና ሣዳት ለማነጋገር የሚፈልጉ መሆናቸውን ያስረዳሉ። በዚህ ጊዜም ጦርነቱ ሊፈነዳ የግማሽ ሰዓት መሆናቸውን ያስረዳሉ። በዚህ ጊዜም ጦርነቱ እንዳይነሳ ወይም እንዲቆም የሶቪዬት አምባሳደር ይጠይቁት ይሆናል በማለት ሣዳት ይደበቃሉ። ወይም አምባሳደሩን ለማነጋገር እንደማይፈቅዱ ያስረዳሉ ለአምባሳደሩም ሣዳት ወደ ውጭ መሔዳቸው ይነግራቸዋል። ይሁንና የሶቪዬቱ አምባሳደር እሥራኤል ለአሜሪካ ባቀረበቸው ስሞታ ግብፅ ልትወጋት የተዘጋጀች መሆኑዋን ገልጸው ጉዳዩ እንዲብራራላቸው የሚፈልጉ መሆናቸውን ሐፊዝን ይጠይቃሉ። ግን ጦርነቱን የጀመረችው ራሱዋ እሥራኤል መሆኑዋን ለአምባሳደሩ ይነገራቸዋል። በዚያ ሰዓት ሲደረግ የነበረው ንግግር ወይም ግንኙነት የሚያመለክተው የመገናኛ መሣሪያዎችን ዕድገትና የሚያበረክቱትንም አስደናቂ አገልግሎት ነበር። በግማሽ ሰዓት ውስጥ ኪስንጀርና አባኢባን ዛያትና ሞስኮ፥ ሞስኮና ካይሮ፣ ተገናኙ ወይም ተነጋገሩ። ይህም በዘመናዊው ኑሮና ዓለም ውስጥ የሚነሳውን ውዝግብ ለመግታት የሚደረገው ጥረት የቱን ያህል ፈጣን እንደሆነ ያመለክታል።

ፕሬዚዴንት ሣዳት ቅዳሜ ጥዋት በአምስት ሰዓት ላይ የሶቪዬትን አምባሳደር ካነጋገሩ በኋላ በ6 ሰዓት ተኩል ላይ ቁጥር አሰር ወደ ተባለው የዕዝ መምሪያ ጽ/ቤታቸው ገቡ። የዚያ መምሪያ ጊዜያዊው ንቅናቄና ግርግርታ ደግሞ ከዚያ ዕለት በፊት አባሎቹ ቃለ መሓላውን ሲፈጽሙ ከነበረው ሁኔታ እየተለዋወጡ መጥቷል ይህንም ለማለት ያስቻለው ቃለ መሓላው ሲፈጸም በነበረበት ዕለት በግድግዳው ላይ ተለጥፈው የነበሩትን ንድፎች የሚያመለክቱት ነጻነት 23 ስለ ተባለው በዓል መታሰቢያ ነበር። ሣዳት በገቡበት ዕለት ግን እነዚያ ንድፎች ወይም ካርታዎች ተነስተው ስለባዳር ጦርነት የሚያመለክቱ ንድፎች ብቻ ነበሩ የተሰቀሉትበት። ሣዳት ወደ መምሪያ ጽ/ቤታቸው ከገቡ በኋላ የሃገሪቱ የጦር ኃይል ጠቅላይ አዛዥ መሆናቸውን የሚያመለክተውን የማዕረግ ልብሳቸውን አጥልቀዋል። በዚያው ዕለትና ሰዓት ደግሞ የሃገሪቱ የጦር ኃይል ኤታ ማዦር ሹም ጀኔራል ዘይራ ጉልዳሜኤርን ካነጋገሩ በኋላ የጦር ዜና አቀነባባሪ የሆኑትን ጋዜጠኞችን ጠርተው መግለጫ መስጠት ጀመሩ። በካናሉ በኩል ስላለው ሁኔታ በሚነጋገሩበትም ሰዓት የጽሕፈት ቤታቸው ዲሬክተር ገባና አንድ ማስታወሻ ሰጣቸው ያችንም ማስታወሻ ተመለከቱና «እንዴ ጦርነቱኮ ከአሁን ጀምሮ በማንኛዋም ደቂቃ ሊፈነዳ ይችላል….. ነው የሚሉኝ» አሉና መግለጫ መስጠጡን ይቀጥላሉ። ወዲያውኑ ደግሞ አንድ ሌላ ማስታወሻ ይቀርብላቸዋል። ጀኔራሉ ያችንም ማስታወሻ ይመለከቱና ይወጣሉ። ወዲያውኑም ይመለሱና «…..መኳንንት ስብሰባችን እዚይ ላይ አብቅቷል።…..» ብለው ጋዜጠኞቹን አሰናበቱ። ጋዜተኞቹም ከዚያ ጽ/ቤት ወጥተው በመከላከያ ሚኒስቴር ሕንፃ በስተግራ በኩል ባለው በር ሲወጡ የአየር ወረራ ማስጠንቀቂያ ምልክት ማስተጋባት ጀመረ።

በስምንት ሰዐት ከአምስት ደቂቃ ላይ ደግሞ ጦርነቱ መጀመሩን የሚያበስረውን የመጀመሪያው ሪፖርት ሣዳት ወደ ነበሩበት ቁጥር አስር የዕዝ መምሪያ ደረስን ሳዳትና አህመድ እስማኤልም ከጦርነቱ ግንባር የሚተላለፈውን እጅግ የሚያቁነጠንጥ ዜና ማዳመጥ ጀመሩ። የሚያዳምጡትም ነገር ሁሉ የትምህርት ልምምድ የሚደረግ እንጂ ጦርነት አይመስላቸውም ነበር። «…..ትእዛዝ ተፈጸመ።….. ተልእኮው ተከናወነ….» የሚል የምሥራች ነበር። በዘጠኝ ሰዓት ተኩል ላይ ሣዳት የሶቪዬቱን አምባሳደር አስጠሩዋቸው ስለዚያ አስደናቂ ጦርነት የተወያዩትም የመጀመሪያው ሰውዬ አምባሣደሩ ናቸው ምክንያት ነበራቸው። ባንድ በኩል ደስታቸውን ለአምባሳደሩ ለመግለጽ ሲሆን ባንድ በኩል ደግሞ የጠየቁት ተተኪና የጦር መሣሪያ ሳይዘገይ በፍጥነት እንዲደርሳቸው ማረጋገጫ ለማግኘት ሲሉ ነበር።

ነገሩ ካለፈ በኋላ አምባሳደሩ ሲያጫውቱኝ፤ በዚያ ዕለትና ሰዓት በኢምባሲው ፎቅ ላይ ብቻቸውን ምሳቸውን በሚመገቡበት ሰዓት ሠራተኛቸው ይገባና ሣዳት በስልክ እንደፈለጉዋቸው ይነግራቸዋል። በነገሩም እጅግ ይደነቁበታል ምክንያቱም፤ ፕሬዚዳንቱን ከሶቪዬት ኢምባሲ ጋር የሚያነጋግር ልዩ መሣሪያ እያላቸው በተራው ስልክ በመደወላቸው ነበር። የሆነ ሆኖ አምባሳደሩ ስልኩን እንዳነሱ፤

«……በእርግጥ ፕሬዚዴንቱ ነዎ?» ሲሉ ይጠይቃሉ። በእርግጥም ሣዳት ለመሆናቸው ይረጋገጥላቸው። በአረብኛም ቋንቋ….. «ኢዝ - ሳፊር? (አምባሳደሩ ነዎ?) የሚለውን ቃል ሲሰሙ በእርግጥ ሣዳት መሆናቸውን ያረጋግጡና፤

«……እርግጥ አምባሳደሩ ነኝ……» ይላሉ። «ፕሬዚዳንቱ ሊያነጋግሩዎ ይፈልጋሉ……» የሚል ቃል ከተላለፈ በኋላ ሣዳት ሳቃቸውን ይለቁታል ቀጥልወም፤

«…..ሰሙ ቢኖግራዶቭ? የኔ ጐበዞች ልጆች በባርሌቭ ምሽግ ላይ እየጋለቡበት ናቸው። ፈነቃቅለውበት ገቡ! ካናሉንም ተሻግረናል። ወደ ሞስኮ አሁኑኑ ደውለው በዚያ ለሚገኙት ወዳጆቻችን የኔ ወታደሮች ከካናሉ ማዶ የምሥራቁ አቅጣጫ መያዛቸውን እንዲነግሩልኝ እፈልጋልሁ» ይላሉ። «እንኳን እስ ያለዎ» ሲሉ አምባሳደሩ ይመልሳሉ። ሣዳትም ቀጠል አደርጉና፤

«……ጄኔራል እስማማኤልም ከኔ ጋር ነው ከእርስዎም ጋር ለመነጋገር ጣጣውን የሚጨርስበትን ጉዳይም ሊጠይቅዎ ይወዳል……» ይላሉ።

ከዚያ በኋላ ሣዳት የስልኩን እጀታ (መነጋገሪያ) ለአህመድ እስማኤል ይሰጣሉ። አህመድም የመጀመሪያው ማዕከላዊ የጦር ሠራዊት ካናሉን በሰላም መሻገሩን፤ ቀጥሎም እጅግ ተጠናክሮ የነበረውን የባርሌቭን ምሽግ መያዙን በምጉም አካባቢ የሚገኘው የእሥራኤል ጦር ሠፈር ሁሉ ነጻ መሆኑን ለአምባሳደሩ ያረጋግጣሉ። የፕሬዚዴንቱና የጦር ኃይላቸው አዛዥ ጀኔራል ፍጹም ፈንጠዝያ የአምባሳደሩም መደነቅ ተደማምሮ እጅግ የሚያስቀናና የሚያደናግርም ስሜት ፈጠረ! የጦር ስልት አዋቂዎች የነበሩ ጀኔራሎችና የሶቪዬት ወታደራዊ ባለሙያዎች ጭምር በነገሩ ተደነቁበት። ስዊዝ ካናሉን ተሻግሮ የሚደረግ ጦርነት የቱን ያህል ከባድ እንደሆነ አረጋገጡ። በተለይም የባርሌቭን ምሽግ ለመያዝ የሚያጋጥመውን ብርቱ ችግር አደነቁ። የመጀመሪያው ካናሉን የተሻገረውም ጦር በየር ለመደብደብና በተለይም ደግሞ ናፖል በተባለው ፀረ ሕይወት ቦንብ ሊደመሰስ ይችል እንደነበረ ሲገነዘቡት በተደረገው ጥንቃቄና ስልት እጅግ መገረማቸውን ይገልጻሉ። ያ ጦርነት ሲጀመር እስከ 26.000 (ሃያ ስድስት ሺሕ) የሚደርስ የግብፅ ጦር ሊያልቅ እንደሚችል የግብጽ የጦር ኃይል አዛዥ ገምተው ነበር። ግን እንደዚያ ተጨንቀውና ተጠበው ያዘመቱት ኃይል እጅግም ሳይጐዳባቸውና ሳይደናቀፍባቸው እንደዚያ በሆነ ፍጥነት ዓላማውን ሲመታ የሆነው ነገር ሁሉ ሕልም መስሎ ታያቸው። በመጀመሪያ የመጀመሪያው ምሥጢር የተገለጸላቸው ሰውዬ አመልት የሶቪዬቱ አምባሳደ በኢምባሲያቸው ውስጥ የሚሠሩትን ሁለት ጀኔራሎቻቸውን ጠሩና ወደ ሞስኮ የሚያስተላልፉትን ሪፖርት ለማዘጋጀት እንዲረዱዋቸው ጠየቁ ወይም አዘዙ።

ሦስተኛው ክፍለ ጦራችን ግን በካናሉ ላይ በሚዘረጋው የመሻገሪያ መሣሪያ ያለ መሳካት የተነሳ ቀልጥፎ ለመሻገር አልተቻለውም ነበር ሁኔታው ሣዳትን በመጠኑ ግራ ቢያጋባቸውም ቅሉ እጅግም አሳሳቢ እንደማይሆን በመገመት የዘመቻ ትእዛዝ ሲያስተላፉበት ከነበረው ጠቅላይ መምሪያቸው ወደ ተሐራ ቤተ መንግሥት ተመለሱ። ውጊያው በተጀመረ በሦት ሰዓት ውስጥ የባርሌቭን ምሽግና አካባቢውን የኛ ጦር ሠራዊት ስላጥለቀለቀው ወሬው ደግሞ ከዚያ በበለጠ ፍጥነት በመላው ዓለም ተሠራጨ። የአረብ አገሮች መሪዎችም እያከተተሉ ለሣዳት ከዚያ በበለጠ ፍጥነት ስልክ መደወል ጀመሩ። በመጀመሪያም የደወሉት የኢራቁ ፕሬዚዴንት አህመድ ሐሰን አል ባቂር ነበሩ። ጥቂቶች የአየር ኃይሎቻቸውም ሐውኪር የተባሉትን አዳኝ አይሮፕላኖች እያበረሩ በመጀመሪያው የአየር ወረራ ላይ ተካፋዮች ሆነው ነበር።

ከዚያም ቀጥለው የዮርዳኖስ ንጉሥ ሑሴን ደስታቸውን ገለጹ። እርሳቸው ስልኩን እንዳስቀመጡም የአልጄሪያው ፕሬዚዴንት ቡሙዲንና የቱኒዚያው ፕሬዚዳንት ቡርጊባ የተሰማቸውን ጥልቅ ደስታ በመግለጽ አስፈላጊ በሆነበት ነገር ሁሉ እርዳታቸውን እንደሚሰጡም አረጋገጡ።

ጦርነቱ ከተጀመረ ከአስራ አንድ ሰዓት በኋላ ደግሞ ኒዮርክ የነበሩ ዶክተር ዛያት ቴሌግራም አስተላልፉልን። በዚያም መልእክታቸው ኪስንጀር ከኒዮርክ ወደ ዋሽንግተን ተመልሰው ደጋግመው ስልክ በመደወል ልዩ ልዩ ሐሳቦችን እንዳቀረቡላቸው ገለጹልን። ኪስንጀር ለዛያት ከገለጹላቸው በነጥቦች ወይም ሐሳቦች መካከልም በመጀመሪያ ነገር ጥቅምት 5 ቀን ኪሲንጀርና ዛያት ስለ መካከለኛው ምስራቅ ሁኔታ ከተነጋገሩ ወዲህ ለችግሩ አዲስና ዘላቂ መፍትሔ ሊገኝለት እንደሚችል ፍጹም ባለ ተስፋ እንደ ነበሩና በአጭር ጊዜ ውስጥ የፈነዳው ጦርነት ደግሞ እጅግ እንዳስደነገጣቸው ካብራሩላቸው በኋላ፤ ውጊያው በተወሰነ ሰዓት ካልቆመ ማነኛውም ነገር ከቁጥጥር ውጭ ሊሆንባቸው እንደሚችል ያስረዳሉ።

በሁለተኛ ደረጃም ግብፅ ጦርነቱን እንደ ጀመረችው አድርጋ አሜሪካ መረዳቷን ይገልጻሉ። በሦስተኛው አስተያዬታቸው ደግሞ ጦርነቱ ከቀጠለ የመጨረሻዋ ድል አድራጊ እሥራኤል እንደምትሆንና ወደ ድል አድራጊነቱ የሚመራትንም የመልሶ - ማጥቃቱን ጦርነት በአርባ ስምንት ሰዓት ውስጥ ልትጀምረው እንደምትችል ያረጋግጣሉ። በአራተኛው ሐሳባቸው ደግሞ ምንም እንኳን የተጀመረውን ጦርነት እሥራኤል በድል አድራጊነት ልትወጣው የምትችል ቢሆንም ሌላ ግዛት ይዛ እንድትቆይ አሜሪካ የማትፈቅድና የማትደግፋትም እንደ ምትሆን ለግብጽ ማረጋገጫ ሊሰጡ እንደሚችሉ ያስረዳሉ። አምስተኛ ጦርነቱ ከመጀመሩ በፊት ግራ ቀኙም ወደየነበሩበት ይዞታቸው እንዲመለሱ የሰጥታው ምክር ቤት ስላሳለፈው ውሳኔ በግብፅ በኩል ያለው ተቀባይነት እንድመን ያለ እንደሆነ እንዲገለጹላቸው ኪስንጀር ዛይትን መጠየቃቸውን በመልእክቱ ተጠቅሷል። ስድስተኛም ሰኞ ጥዋት በሚጀመረው ለተባበሩት መንግሥታ ጠቅላላ ስብሰባ ጉዳይ ቢቀርብ ነገሩን የሚያወሳስበው እንጂ የሚያቃልለው ሊሆን እንደማይችል ያላቸውን እምነት ኪሲንጀር የገለጹላቸው መሆኑን ዛያት አስታወቁን።

ለእነዚህ ነጥቦች ወይም ሐሳቦችና አስተያዬቶች ደግሞ ዛያት ለኪስንጀር የሰጡዋቸው መልሶች ቀጥሎ ያሉትን ነበር።

በመጀመሪያ ነገር ጥቅምት 5 ቀን ሁለቱ የውጭ ጉዳይ ባለሥልጣኖች ሲነጋገሩም ቢሆን እሥራኤል በነበራት ይዞታ እንደረካችበትና የጦርነቱን መቆምም በራሱዋ ችሎታ እስከፈቀደችበት ጊዜ ድረስ ልታራዝመው እንደምትችል ሆና መገኘቱዋን ግብፅ እንደማትስማማበት ለኪስንጀር ሲገልጹላቸው፤ ግብፅ የተስማማችበትንና የተቀበለቸውንም ውሳኔ ሁሉ እሥራኤልም እንድትቀበል ለማስገደድ አሜሪካ ያልተቻላት መሆኑን ኪስንጀር እንዳመኑላቸው ዛያት ያረጋገጡላቸዋል። በዚህም የተነሳ ለጊዜው የፈነዳው ጦርነት ከፈለገው ደረጃም ላይ ቢደርስምና ቅድመ ታሪኩም በሆነው ሁሉ ይዞታ ቢገኝ ስዊዝ ካናል የግዛት መካለያ ሆኖ ሊቀር እንደማይችልና የተኩስ ማቆሙ ስምምነትም ዘላቂው ውሳኔ ሆኖ ሊዘልቅ እንደማይችል ለኪሲንጀርም ሆነ ጉዳዩ ለሚመለከታቸው ሁሉ ግልጽ እንዲሆንላቸው ማስፈለጉን ያረጋግጡላቸዋል። በሁለተኛ በኩልም ጦርነቱ ከመጀመሩ በፊት ወደነበርንበት መስመር እንድንመለስ ቢባልም በዚህም ሐሳብ መሠረት ማነኛውም አረብ ቢስማማበትና ወደ ቀድሞ ይዞታው ቢመለስም ይህ ውሳኔ ግብፅ ከስዊዝ ካናል ባሻገር ወደሚገኘው ግዛቷ ተመልሳ እንድትገባና ካናሉን መካሊያ አድርጋ ልትወስንበት እንደማይቻላት ዛያት ለኪስንጀር አረጋግጠውላቸዋል። እንዲያውም ይህንኛውን ሐሳብ ዛያትም እንደማይቀበሉትና እንደ ተኩስ ማቆሚያ መደራደሪያ አድርገውም ወደ ካይሮ ለማስተላለፍ እንደማይፈቅዱ ለኪስንጀር ነግረዋቸዋል። ይልቁንስ ጦርነቱ እንዲቆምና ግራ ቀኙም ወደየነበሩበት ይዞታቸው ይመልሱ የሚባል ከሆነ በግብፅ በኩል ተቀባይነት የሚያገኘው የጥቅምት 6ቱ ቀን ጦርነት ከመጀመሩ በፊት የነበረው ይዞታችን ሣይሆን በ1967 ዓ.ም 6ቱ ቀን ጦርነት ጊዜ ወደ ነበረን ይዞታ ግራ ቀኛችንም ብንመለስ ተቀባይነት ሊኖረው ይችላል ሲሉ ዛያት ለኪስንጀር አመልክተዋቸዋል።

በሦስተኛነት ለተሰነዘረው አስተያዬትም ጉዳዩን በተባበሩት መንግሥታት ወይም በጸጥታው ምክር ቤት ዘንድ ለማቅረብ ከካይሮ ትእዛዝ ወይም መመሪያ ያልደረሳቸው ለመሆኑም አረጋግጠውላቸዋል። ግን ራሳቸው ኪስንጀር ጉዳዩ ለተበብሩት መንግሥታት እንዲቀርብ ተቀባይነት የሚኖረው ሐሳብ ካላቸው ይህንኑ ወደ ካይሮ የሚያስተላልፉላቸው መሆኑን ያስረዳሉ። አራተኛም ምንም እንኳን የዛያትን መልስና አስተያዬት ኪስንጀር የተረዱት ቢሆንም በሁኔታው ግብፅ አጥብቃ እንድታስብበት የሚያስፈልግ ስለመሆኑ ኪስንጀር ያስረዱውዋቸው መሆኑን ዛያት አረጋግጠዋል።

በሁለቱ ባለሥልጣኖች መካከል የተደረገው የሐሳብ ልውውጥ እጅግ አስፈላጊ እንደነበረም ከጠቀሱ በኋላ ዛያት በላኩት ቴሌግራም ላይም የኪስንጀርን ሐሳብ እንዳለ በእንግሊዝኛ ጽፈው አስተላልፈውታል። ቃሉም «……ያቀረቡት ነጥብ ቀላል አይደለም ይሁንና ማነኛውም ነገር ከቁጥጥራቸው ውጭ እስኪሆን ድረስ እንደማትገፉበትና ችላም እንደማትሉት ተስፋ አደርጋለሁ……» ይላሉ። ይሁንና በማግሥቱ ደግሞ እንደሚወያዩበት ኪስንጀር የሚፈልጉ መሆናቸውን ዛያት በቴሌግራማቸው ላይ ጠቅሰውታል።

ነገሩ እጅግ አስገራሚ ሆነ። በእስትራቴጅና በስልት እንደምን ብሎ ተሳካ? ከሁሉም ከሁሉ እስራኤላውያን እጅግ ተገረሙበት የሆነው ነገር ሁሉ የማይታመን ሆነባእው እንደኔ ሐሳብና አስተያዬት ከሆነ እሥራኤላውያን የታሪክን መሠረታዊ ጉዞ ፈጽመው ረስተውታል እላለሁ። በአፈ - ታሪክና በተጨባጭ ታሪክ መካእክል ያለውን ልዩነት አላወቁም ወይም ቢያውቁትም ችላ ብለውታል። የጽዮናውያን አንዱ ስሕተታቸው መውደቂያቸውም ይህ ነው። በመሠረቱ ግን ከሁለቱ በአንደኛው መጓዝ ግዴታ ይሆናል የሁለቱን ልዩነም አበጥሮ ማወቅና መቀበልም ያስፈልጋል። በነበረው ወይም በአፈ ታሪክ መጓዝ በማይንቀሳቀስ ጊዜም ባለፈበትና ሆን ተብሎ ከተቀነባበረ ስልት ጋር መጋፈጥ ሲሆን በተጨባጭ እና በሆነ የታሪክ ሂደት ላይ ማተኮር ግን እያደገና እየተለዋወጠም በሚሔድ ምዕራፍ ውስጥ መገኘጥ ማለት ይሆናል። በአፈ - ታሪክ ማመንና መመካት በሌላ በኩል ከሕዝብ ጋር አዋህዶና አስማምቶ ሊያኖር አይችልም የአፈ - ታሪክ ባለቤት የሆነው ሰው ወይም ቡድን በሃገሩ አፈር - ድንጋይ - ውሃና ዛፍ የሚመካና በእነዚህም የተፈጥሮ ስጦታዎች የሚረታ እንጂ ከሰዎች ጋር ሊኖር የሚችል አይሆንም። በዚህ አስተሳሰብ ወይም ትንተና መሠረትም የጽዮናዊነትን ባሕሪ ስንመለከተው የራሱ አፈ ታሪክ እሥረኛ ሆኖ እናገኘዋለን። በሣዳና በሌሎችም ቦታዎች የተፈጸመውን ታሪክ የሙጥኝ ብለው የሚኖሩ ሆነው ይታያሉና።

በእሥራኤልና በአረቦች መካከል ያለውንም የኃይል ሚዛን እሥራኤላውያን በተዛነፈ ግምት ነው የሚመለከቱት በአንድ መቶ ሚሊዮን የሩሲያ ሕዝብ ከስምንት መቶ ሚሊዮን የቻይና ሕዝብ ጋር የሚኖረው ሚዛን ሊመጣጠን ይችል ይሆናል።

ግን በአረቦችና በእሥራኤላውያን መካከል አንድ መቶ ለሦስት ያለው ሚዛን እጅግ የማይታመንና ግራ የሚያጋባም ነው የዘመናዊ የቴኖዮሎጂ ኃይል ሲጨመርበት ደግሞ የሕዝቡ ብዛት ልዩነት ከፍተኛ ግምት ይኖረዋል። በዚህም በኩል ቢሆን አንድ ማስረጃ እንመልከት በጥምቅት ወር ሳም 7 የተባለው መሳሪያ ከፍተኛ ውጤት አስገኝቷል። ይህ መሣሪያ በሸክሙ በኩል ያለው ሚዛን እጅግ ቀላል ነው። አንድ ሰው ተሸክሞት የሚጓዝና ምንም ልዩነት የተለየ የቴክኒክ ችሎታ ሳይጠይቅ በቀላል ጥናትና ልምምድ የሚተኮስ ነው። ግን ለእሥራኤል አየር ኃይሎች ብርቱ ቀዛፊያቸው ሆኖ ነበር።

እሥራኤሎች የተመለከቱት ግን 800.000 የግብጽ ጦር ውስጥ 110.000 የሚሆነው የየዩኒቨርሲቲ ወይም የከፍተኛ ደረጃ ትምህርት ያልፈጸሙ መሆኑን በመረዳት የሚያሳዩት ትምክህት ነበር።

በ1967 ዓ.ም ከተደረገው የ6ቱ ቀን ጦርነት በኋላ የግብፅን የጦር ኃይል እንደገና ለማዳበር ሲጣጣሩ የነበሩት ናስር የሰጡት መመሪያ ማነኛውም የታንክ አዛዥ ወይም የኤሌክትሮኒክስ መሳሪያዎች ኃላፊ የሚሆን መኰንን ከመሐንዲስ ወይም ከተግባረ ዕድ ማሰልጠኛዎች የተመረቀ እንዲሆን የሚያስገድድ ነበር። በዚህም የተነሳ የግብፅ የጦር ኃይል አቋም በጥራቱ የእሥራኤልን የጦር ኃይል መወዳደር ጀምሩዋል። ለጥራቱ መነሻ የሆነው ብዛት ስለሆነ የሚኖረውም ሚዛን የዚያኑ ያህል የተለየ ይሆናል።

በኈልቱ አገሮች መካከል ያለውን የኃይል ሚዛን ልዩነት ያስከተለውንም ለውጥ የሚያረጋግጥልን አንድ ምሳሌ አለ። ማንሡራ በተባለው የግብፅ አየር ኃይል አካባቢ የግብፅና የእሥራኤል የአየር ኃይል አይሮፕላኖች ሲጋጠሙ የግብጽ አየር ኃይል አዛዥ የነበሩት ጀኔራል ሁሴን ሙባራቅ በቦታው ተገኝተው ይመለከቱ ነበር። ወዲያው አንድ የእሥራኤል ተዋጊ አይሮፕላን ተመትቶ ይወድቃል። ያ - የተመታ አይሮፕላን የሚገባውን ያህል እንዳልተዋጋ አረጋግጠዋል። ፓይለቱም ተይዞ እንዲቀርብላቸው አዘዙና ሲቀርባልቸው በእንግሊዝኛ ቋንቋ «የአየር ኃይላቸው የታወቁበቱ ችሎታችሁን ምን ዋጠባችሁ?» ብለው ይጠይቁታል። እሥራኤላዊው ፓይለትም «የኛን ዝነኛእንት እናንተ ዋጣችሁታ» ብሏቸዋል።

እርግጥ ነው ከ1967 ዓ.ም 1973 ዓ.ም ድረስ በነበሩት ዓመታት በግብፅ ሕብረተሰብ ውስጥ ከፍተኛ ትርምስ ተደርጓል። ያም ብጥብጥና ትኩሳት የደረሰብን በውጊያ አልነበረም። እርስ በርሳችንም እየተናነቅን አልነበረም። ይህንንም ጉዳይ አንስተው ናስር ለብሬዥኔቭ ሲያጫውቷቸው «……በውስጣችን ብዙ ችግሮች አሉብን። በያቅጣጫው የፖለቲካ ትኩሳት ይታይብናል። ግን መጀመሪያው ተኩስ እንደተሰማ በየግንባሩ ያለው ውዝግብ ጸጥ ይላል።» ብለዋቸው ነበር። ግብፅ ውስጥ ሲካሄድ የነበረውን ሁኔታ ሁሉ እሥራኤሎች በትክክል አልተረዱትም ነበር። እርግጥ ነው በሕብረተስብ ውስጥ ቅራኔ ይፈጠራል ትርምስ ይከተላል። ግን በዚያ ቅራኔና ትርምስ የማይበከል ክፍልም ሊኖር ይችላል። በግብፅም ውስጥ ያልተበረዘና ያልተደናገረ ክፍል ነበር። ያም ክፍል የራሱን ግዴታና ዓላማ ብቻ እንዲያሟላ የራሱ የሆነ መመሪያ ተሰጥቶት የነበረው የግብፅ የጦር ኃይል ነበር።

ከላይ በተጠቀሱት ዓመታት ውስጥ የእሥራኤል የጦር ኃይልም ለውጥ አሳይቷል ያ ለውጡ ግን ዓላማ የሆነ ትዕይንት ሆኖ ነበር። የመከላከያ አቋሙን ከተንቀሳቃሽነት ወደ ቋሚነት አዛውሮት ነበር። በድል አድራጊነቱ ታዋቂና ዝነኛ በሆነ የጦር ኃይል ላይ የሚደርስ አደገኛ ምዕራፍ አለ። ድል አድራጊነቱ የርሱንም መልሶ ድል ያደርገዋል። በ1967 ዓ.ም ከተደረገው የ6ቱ ቀን ጦርነት ወዲህ ዕብሪት የእሥራኤልን የጦር ኃይል ዓይነ - ሕሊና ስለ ሸፈነው በአፍንጫቸው ሥር የነበረችውን እውነተኛ ትርዕይት ለማእይት እንኳ አላስቻለውም። ከዚያም ጦርነት በኋላ የእሥራኤልን ኃይል ሊቋቋመው የሚችል ምንም ኃይል እንደማይኖርና የሚነሳበትንም ጠላት በፍጥነት ድምጥማጡን ሊያጠፋው እንደሚችል ሆኖ በዕብሪት ባሕር ሰጠመ። ይህንም አቋሙን ጦርነቱ እስከፈነዳበት ሰዓት ድረስ ሲተላለፉልን ከነበሩት መረጃዎች ላይ ለማየትና ለማረጋገጥ ችለናል። ከሁሉም ያስገረመን ደግሞ ጦርመቱ በሚፈነዳበት ዋዜማ እንኳ ሲና ውስጥ በስምንት አቅጣጫ የተላከ የኮማንዶ ጦር ቡድን የሠራውን አስደናቂ ተግባር ሳይደርሱበት መቅረታቸው ነበር። ያ - ኮማንዶ ቡድን በካናሉ ዳር - ዳር ተጠምደው የነበሩትን ቦንቧዎች እየቆራረጠና እየነቃቀለ አፍርሷቸዋል። እነዚያም ቦንቧዎች ተዘርግተው የነበሩት፤ ጦርነት ሲነሳ አደገኛ የሆነውን የናፖልም ቦንብ እያፈነዱ እሳተ ነበልባሉን በካናሉ ላይ ለመርጨት ታቅዶ ነበር። የእሥራኤል ጀኔራሎችም አብዛኛውን ጊዜያቸውን ያሳልፉት የነበረው በፖለቲካው መስመርና በማህበራዊ ኑሮ ጣጣ ነበር። እሥራኤላውያን ጀኔራሎች እንደ እስፓርታ ሕዝብ በጀግንነትና በወታደራዊ ጥንቃቄ የታዩባቸው ጊዜያት ነበሩ። እያደር እየዋለ ግን የዓለም ሕዝብ አዳዲስ ነገር ይሰማ ጀመር። የዳያን ቅርሳ ቅርስ ስብሰባ በዜና ይሠራጭ ጀመር። ስለጉዞአቸውና ስለ ሌሎችም ጀኔራሎች ኑሮ አዳዲስ ትዕይንት መታዬቱ ቀጠለ። በአዳዲስና ሽንጣም ሽንጣም ኦቶሞቢል እየተንፈላሰሱ ትላልቅ ሲጋራ እየጐረሱ መታየቱ ብርቅ ሆነ። ይህን የመሳሰለው የምቾትና የመዝናናት ጠባይ በእሥራኤል ሕውልና ላይ ኣይንፀባረቀ መጣ።

እሥራኤል የገነባችው የባርሌቭ ምሽግ ከጦር ስልት ላይ የተገኘ የፖእቲካ ድልም ነበር። በ1967 ዓ.ም መጨረሻ ላይ የእሥራኤል የጦር ኃይል ለወደፊቱ የግብጽን የጦር ኃይል ለወደፊቱ የግብፅን ጦር ሊያጠቃ የሚችለብትን እቅድ አወጣ። እቅዱም ያተርኮረው ባለፈው ጊዜ በተገኘው ሁኔታ ላይ ነበር። ነገር ግን በካናሉ ማዶ ሆነው ጉድጓድ ቆፍረው መቀመጥና ዳያን እንዳሉትም በናስርና በግብጽ ሕዝብም ላይ እንደጥንዚዛ እየጮሁ ለምኖርም መረጡ። በ1967 ዓ.ም የተገኘውንም ድል በዝርግ ሰሐን ላይ አስቀምጦ ያቀረበላቸው የነርሱው ስልትና ቆራጥነት ሳይሆን የኛ ውድቀት መሆኑንም ዘንግተውታል።

እሥራኤሎች ማየት መረዳትና መጠንቀቅ ተስኖዋቸውም ስለ ነበረ ዓይናቸው ፈጦ እያየ እንደዚያ በሆነ አስደናቂና አጣዳፊም ስልት ውስጥ ባልተጠመዱና በዱብ ዕዳ ጦርነትም ባልወደቁ ነበር። አሁንም ቢሆን ይህን ሐቅ አይቀበሉትም አያደንቁትምም ግብፅ የነደፈቸው የድንገተኛ ወረራ እቅድ እጅግ ብዙ ችግሮችን አዝሎባት ስለ ነበር፤ ሰኔ 5 ቀን 1967 ዓ.ም እሥራኤል በወሰደችው ፈጣንና ቆራጥ ርምጃ የተቃና ውጤት አግኝቶላታል። በ1967 ዓ.ም ጦርነት እንደ ተፈጸመ የግብፅ ጦር ኃይሎች ጠቅላይ ኤታ ማዦር ሹም የነበሩትና ግብፅ ካፈራቻቸው ምርጥ ጀነራሎች አንዱ የሆኑት ጀኔራል አብዱል ሙኒም ሪያድ አንድ ቀን ከናስር ጋር ሲጫወቱ «በሆነው ሁሉ ጊዜ በየትኛውም በኩል ቢሆን የምናስነውሳው ጦርነት በድንገተኛ ወራራ ስልት የተቀነባበረ የዱብ - ዕዳ ጦርነት መሆን ይኖርበታል። ካንድ ውጤት ላይ ሊያደርሰን የሚችልም ስልት ይኸው ብቻ ነው.....» ብለዋቸው ነበር። ይህም ጥናታቸውና ጥቆማቸው ከስድስት ዓመታት በኋላ ተሞክሮ እውነተኛነቱን አረጋግጧል።

**የናስር ቁርጠኛ አቋም።**

ከውድቀቱ በኋላ ጀኔራል አብደል ሙኒም ከናስር ጋር ያደረጉት ንግግር በተግባር ላይ መተርጐም የጀመረው የግብፅ ታሪክ አንደኛው ምዕራፍ ተፈጽሞ ሌላ ምዕራፍ የተከፈተበቱ የ1967 ዓ.ም ከጀመረ ወዲህ ነበር። በዚሁ ዓመተ ምሕረት የደረሰብን ውድቀት በሁላችንም ዘንድ ከፍተኛ ድንጋጤ ፈጠረ። እንደዚያ ወደመሰለ ውድቀት የደረስነውም እንደዚያ ሆነን ከመሸበር ላይ ይወእደቅነውም ምናልባትም «ድል እናደርጋለን» የሚል ቆራጥነትና እምነት በየልቦናችን ስላልነበረንም ሊሆን ይችልላ። ይሁንና እንደዚያ ሆነን ከመቅጽበት ደግሞ እንኩትኩት ብለን ድል እንሆናለን ብለንም አልጠበቅንም ነበር። ስለዚህም ነበር ድንገተኛው ምት (ዱላ) እንደዚያ ያደናገጠን። አንደኛም ሁሉ ሩሲያኖችም እጅግ ተደናግጠውበታል። እሥራኤላውያን ግን በደስታ ማዕበል ሰጠሙ ፈነደቁ የዓረብ ዓለምም በጠቅላላው ግራ ተጋባው የሚናገረውና የሚይዘው አሳጣው ናስርም እንደዚያ ሆኖ በፈራረሰው ቤት መካከል ሆነው አንድ ነገር ለማትረፍ ጥረት ማድረግ ጀመሩ።

በመጀመሪያም ከግብፅ የመከላከያ አቋም ውስጥ ምን ነገር እንደተረፈ አጣርተው ለማወቅ ተገደዱ። እሥራኤልም እንደዚያ አፋጥና ያን የመሰለ ድል ብትጐናጸፍም ቅሉ ገና የበለጠ ዱላ በግብፅ ላይ ለማሳረፍ እንደምትነሳሳ በመገንዘብ ናስር በሚሠሩት በማነኛውም ነገር ሁሉ እንዲጠነቀቁበት ብዙ ማስጠንቂያዎች ይላኩላቸው ጀመር። በተለይም ሰኔ 9 እና 10 ቀና የደረሱት ሁኔታዎችና ናስርም ሥራቸውን ለመልቀቅ ያደረጉት ንግግር በአረብ ዓለም ከፍተኛ ንቅናቄ በማድረሱ ሥራቸውን እንዲቀጥሉ እንጂ ከሥልጣናቸው (ከመሪነታቸው) እንዳይነቃነቁ የሕዝብ ጥያቄ ይጐርፍላቸው ጀመር። ያም ድጋፍ አንድ የፖለቲካ ድል አድራጊነት ለናስር አጐናጽፏቸዋል። ይሁን እንጂ ለደረሰው ወታደራዊ ውድቀት ግን ያስገኘው ወይም ያቀረበልን ማካክሻሻ የለም።

የአረብ ዓለም ሕዝብ በየአደባባዩና በየጐዳናው እየወጣ ናስር በመሪነታቸው ላየ እንዲቆዩለት ያቀረበውን ጥያቄ እጅ ነስተው የተቀበሉና ናስርም የፈረረሰውን የግብፅን አቋም እንደገና አድሰውና ጠጋግነው ለአረብ ዓለም ክብር መተማመኛ ለማድረግ እንደሚቻላቸው ተረዱት። የወደፊቱን የሥራ እቅዳቸውንም በሦስት ምዕራፍ መደቡር። የመጀመሪያው አቋምና መመሪያም ላይ ያተኮረ ሆነ። ከዚያም ቀስ በቀስ ሥጋትን አስወግዶ ወደ ቆራጥነት አጥቂነቱ ለመሸጋገር የሚያስችለውን አቋም መከተል እንደሚቻል ተረዱት። ከዚያም አከታትሎ የተወሰደውን ግዛት ለማስመለስ ወደሚያስችለው ምዕራፍ ለመሸጋገር እንደሚቻል እቅዳቸውን አወጡ።

የሥራ ጅማሬውያቸው የጦር ኃይሉን መልሶ ማቋቋም ነበር። ለማነኛውም ነገር ቢሆን የጦር ኃይሉ መጠናከር እጅግ አስፈላጊና ዋናውም መነሻ ነበር። የተደናገጠውንና የፈራረሰውን የጦር ኃይል እንደገና ለማቋቋምና ለመገንባትም የሩሲያ ርዳታ እጅግ አስፈላጊው ጉዳይ ሆነ።

ጦርነቱም እንደ ተፈጸመ በሰኔው እር መጨረሻ ላይ የሶቪዬር ፕሬዚዴንት የነበሩት ፖድጐርኒ ማርሻል ማቲቪ ዘኻሮቭን አስከትለው ወደ ግብፅ መጡና የሆነውን የደረሰውን ነገር ሁሉ ራሳቸው ማዬት ፈለጉ። ማርሻሉም በዚያን ጊዜ የሶቪዬት የጦር ኃይሎች ጠቅላይ ኤታ ማዦር ሹም ነበሩ። እርግጥ ነው በግብፅ የደረሰው ውድቀት በመጠኑም ቢሆን እነርሱን ይመለከታል። ይህንም ዘዬው እደ መንፈስን ናስር ሆነ ብለው መቆስቆስና ማስተጋባትም ይዘዋል። የግብፅ መውደቅ የሩሲያም ውድቀት ነው የሚለውን ትችት ሩሲያ አምናበት ባለ በሌለ ኃይሏ የገባችበት እንደሆነ በመካከለኛው ምሥራቅ የነበረውን የአሜሪካንን የበላይነት ለመቋቋም ብለውም አምነውበት ነበር

እሥራኤል የአሜሪካ ተቀጥላ ሆና በመካከለኛው ምሥራቅ ውስጥ አዲስ የሆነ ዘመቻ በማካሄድ የእነርሱን እምነትና መመሪያ ለማስፋፋት በግዲታም ተቀባይነት እንዲኖረው ለማድረግ እንደሚታገሉበት ናስር ተረድተውትና አምነውበትም ነበር።

ይሁንና በናስር አዕምሮ ውስጥ ይህ እምነት ቢቀረጽም ቅሉ የሶቪየቱ ፕሬዚዴንት ጉብኝት እንደተጠበቀው የተሳካ ውጤት አላስገኘም። ምክንያቱም ሩሲያ አሻሽላ የሠራቻቸው የመጨረሻዎቹ የጦር መሣሪያዎች በጦርነቱ ላይ በእሥራኤል እጅ ወድቀው ለአሜሪካ መተላለፋቸው ሩሲያኖችን አሳዝኗቸዋል። እንደ ገና ደግሞ ግብፅ የጠየቀችው የጦር መሣሪያ እጅግ በርካታ ስለ ነእብረ አሳቧቸዋል። የግብፅ የጦር አዛዦችም በበኩላቸው ሚግና ስካይሆክ የተባሉት ተዋጊ አይሮፕላኖች ወደ ሩቅ ቦታ ሄደው የማጥቃት ችሎታቸው የተወሰነ በመሆኑ ከፍተኛ ፍጥነትና ረጅም ርቀት ዘምተው ቦንብ ለመጣል የሚችሉ ሌሎች ተዋጊ አይሮፕላኖች እንዲሰጡዋቸው ጠየቁ። የሶቪዬት መሪም የአይሮፕላኖቹን ፍጥነትና ርቀት በሚመለከተው ረገድ የቀረበውን ስሞታ የማይቀበሉት መሆኑ እያብራሩ አስረዱ። በዚህ ጊዜም ናስር፤ «መልካም ነው እንግዲያው እንዲህ ከሆነ የግብፅን አየር ኃይላ ቋምና ማነኛውንም ነገር ሁሉ ለሶቪዬት ኅብረት ለመልቀቅ ዝግጁ ነኝ…..» ሲሉ ነገሩን ለማጠቃለል መፍቀዳቸውን አስረዱ።

ቀጥሎ ደግሞ አወዛጋቢ ሆኖ የቀረበው ጉዳይ ለባሕር ኃይላቸው መገልገያ የሚሆን ቦታ እንዲሰጣቸው ሩሲያኖቹ ያቀረቡት ጥያቄ በሜዲትራኒያ አካባቢ የሚሠማሩት የሶቪዬት መርከቦች የሚገለገሉበት ጣቢያ ለማቋቋም አሌክሳንድሪያ ውስጥ አንድ ክልል እንዲሰጣቸው ፖድጉርኒ ጠየቁ። ይህ ጥያቄ ከናስር እምነትና አስተሳሰብ ጋር የተዋሀደበትን አንድ ምክንያት ነበረው። ናስር ይህን ጥያቄ የተመለከተቱና ከሐሳባቸውም ጋር ያዋቀሩበት መነሻ ነበራቸው።

የሩሲያ የባሕር ኃይል በሜዲትራኒያ አካባቢ መደራጀት ለገለገልተኞች አገሮች አቋም መሉ መጠናከር ከፍተኛ ድጋፍ ይሰጣል የሚል አስተሳሰብ ስለ ነበራቸው ፍሊት የባሕር ኃይል አካባቢውን በሙሉ በቍጥጥሩ ሥር ከማዋሉም ልገታ እንደሚችል ተገነዘቡት። የአሜሪካ የባሕር ኃይል በዚያ ቀበሌ ማንሠራፋትም ለእሥራኤል ሕልውና ዋናው ምሶሶ ወይም ጉልበት መሆኑን የእሥራኤሉ መሪ ኤሽኮል የሰጡትን ማብራሪያም ከአዲሱ የሶቪዬት ጥያቄ ጋር ናስር አገናዘቡት። የአሜሪካ የባሕር ኃይል መንሠራፋት እጅግ ያሳሰባቸው የነበሩ የአረብ አገሮችም ቀደም ካለው ጊዜ ጀምረው እንደተቃወሙት ነበሩ። ያ - ከፍተኛ የባሕር ኃይል ክምችት እንዲቀነስም ድምጽ አሰምተውበት ነበር። ግን ለዚያ ጥያቄያቸው መልስ የሰጣቸው አልነበረም አዲሱ የሶቪዬት ጥያቄ ግን አማራጭ ዕድል ሰጣቸው። ሁለቱ ኃያላን መንግሥታት የሚያደርጉት የጦር መሣሪያ ቅነሳም እንደተጨማሪ ማመዘኛ ሊሆን እንደሚችል ተገነዘቡት። ለሁለተኛ ጊዜ በተደረገው ስብሰባ ላይ ደግሞ አሌክሳንደሪያ ውስጥ አንድ የመርከብ ክፍል የዕዝ መመሪያ ጽ/ቤትና የመጠገኛ ክፍል ለማቋቋም ያንም ቦታ በሶቪዬት የባሕር ኃይል ወታደሮች ለማስጠበቅ እንዲፈቀድላቸው የሶቪዬት መሪ ይጠይቃሉ።

በዚህ ጥያቄያቸው ላይ ገና ውይይት እየተደረገበት ሳለም በተባለው ቤተ መንግሥት በተደረገው ተከታታይ ስብሰባ ላይ ደግሞ የባሕር ኃይሉ ጽ/ቤት የመጠገኛው ክፍልና የዘቦቹ መኖሪያ እንዲሆን በሚሰጣቸው ሥፍራ ላይ ቀዩን ሰንደቅ ዓላማ ለማውለብለብ እንዲፈቀድላቸው በተጨማሪም የሶቪዬት መሪ ይጠይቃሉ። በዚህ ጊዜ የናስር ትዕግሥት አለቀና፤

«…..ይህ ጥያቄ እኮ የቅኝ ገዥነት ዓላማ ነው። ይህም ማለት የጦር ሠፈር ልንሰጣቸውኮ ነው» ይላሉ። በዚህ አነጋገር ያልተደሰቱት የሶቪዬት መሪም ጥያቄያቸውን ችላ ወደ አምለት ያዘነብላሉ። ይሁን እንጂ የሁለቱን ወዳጅነት የሚያሻክረው ሁኔታ ግን ተፈጽሟል።

እንደ እውነቱ ከሆነ ደግሞ ይህን ጉዳይ በዚያ አስቸጋሪ ከነበረው ሁኔታ ጋር ስናነጻጽረው ናስር ሁለት እርስ በርሳቸው የሚጋጩ ሐሳቦች እንደነበሩዋቸው እንረዳለን።

በአንድ በኩል በግብፅ ላይ የደረሰውን ውደቀት የሶቪዬትንም ድል መሆን እንደሚያሳይ አድርገው ለሶቪዬቱ መሪ ለማሳመን ይጥራሉ። በዚህም የተነሣ እንዲያውም በነገሩ ርቀው ሔደው የግብፅን የመከላከያ ኃይል ሶቪዬት ኅብረት ለጊዜው እንድትመራላቸው የአየር ኃይሉዋንም የበላይነት እንዲረከቡት ይፈልጋል። በሌላ በኩል ደግሞ የሩሲያን ጥያቄ ላለመቀበል «የጦር ሠፈርም ቀይ ሰንደቅ ዓላማም የለም» እያሉ ይከራከራሉ።

ከሩሲያ ጋር የነበረው ወዳጅነት እንደዚያ ቀዝቀዝ - ብሎና ተዳክሞ በነበረበት ጊዜም ሐምሌ 17 1967 ዓ.ም የኢራቅ ፕሬዚዴንት አሪፍና የአልጄሪያው መሪ ቡመዲያን ወደ ሞስኮ ሔደው ለአረብ ዓለም የበለጠ ርዳታ እንዲደረግ ይጠይቃሉ። ጥያቄያቸውንም በመቀበል ሶቪዬት ኅብረት የአረቦችን የመከላከያ ኃይል በተቻላት መጠን እንደምታጠናክርላቸው ብሬዥኔቭ ያስረዳሉ። በዚህም ጊዜ የሶቪዬት መሪ ባደረጉት ንግግር፤

«እሥራኤል ስዊዝ ካናልን ተሻግራ ለማጥቃት ማቀድዋን የሚያረጋግጡ መረጃዎች እየተከታተሉ ወደኛ መድረስ በመጀመራቸው በእውነቱ ተገቢውን እንቅልፍ ሳልተኛ ብዙ ሌሊቶች አሳልፌያለሁ። (በነገሩ እንቅልፍ እስከማጣት ተቸግሬበታለሁ) እርግጥ ነው ምንም እንኳን እሥራኤል እቅድ ብታወጣም ስዊዝ ካናልን ተሻግራ ለማጥቃት ይቸግራታል። ምክንያቶቹም ለአረቦች የምናደርገው ርዳታ እየቀጠለና እየተጠናከረም ስለሚሄድ ነው። ከዚህ ሌላ ደግሞ የዓለም ሕዝብ አስተያዬትም ይገታታል። ቢሆንም በእነዚህ ምክንያቶች ተማምነን መዘናጋትም አይገባንም ምናልባት አንድ ቀን ፈጣን ጉዞ ወደ ካይሮ ታደርግ ይሆናል ያም እርምጃ መላውን ዓለም ሰቃቂ ወደሆነው መቅሰፍታዊ ጉዞ የሚያሸጋግረው ይሆናል።» ካሉ በኋላ ለግብፅ ስለተላከው ርዳታ ደግሞ አንስተው ለሁለቱም ፕሬዚዳንቶች ሲያስረዱ፤

«በሁለት ሳምንት ጊዜ ብቻ አስራ አምስት መርከብ ጭነት መሣሪያዎች ተልከዋል። ጠቅላላ ክብደታቸው አርባ ስምንት ሺህ ቶንስ ይሆናል እነዚህኑ መሳሪያዎች የሚያስተምሩም አንድ ሺ አምስት መቶ ባለሙያዎች (የቴክኒክ አዋቂዎች) ተልከዋል……» ብለዋል። ይሁንና ምንም እንኳን የሶቪዬቱ መሪ ለአረብ ዓለምና ለዓረቦችም ጣጣ ያላቸው አስተያዬት እንቅልፍ እስከማጣት ያሳሰባቸው መሆኑን ቢገልጹም ምንም እንኳ ልግብፅ ያን ያህል እርዳታ በዚያ አጭር ጊዜ ውስጥ እንዲላክላት ቢያደርጉም ቅሉ ከሁለቱ ፕሬዚዳንቶች ጋር ያደረጉት ስብሰባም በቀዘቀዘ ስሜት የሚበከልበት ጣጣ አላጣም።

እርግጥ ነው የጦር ኃይል እንደ ገና የማቋቋሙና የማጠናከሩ ጉዳይ ያልተቆጠበ ርዳታ ከሩሲያ ማጋዝ ብቻም አልነበረውም። በጦር ኃይሉ ውስጥ የሚገኙት የጦር መኰንኖችም ከታች እስከ ላይ ድረስ መበጠር ነበረባቸው። በዚህ የማበጠርና የማቋቋም ኃላፊነትም ላይ ሶስት ሰዎች ተሰልፈውበት ነበር። በመጀመሪያም ነገር ጄኔራል መሐመድ ፋዊዝ የጦር ኃይሎች በሐሳብ የሚዋልሉ አዛዥ አይደሉም። በወታደራዊ ሥነ ሥርዓት አክባሪነታቸውና ጠንካራ መንፈሳቸው የተመሰገኑ ናቸው። እጅግም ጠጣራና መንፈሰ ቆራጥ ነበሩ ሰዎች ሊታለሉበት ወይም ሊቀዘቅዙበት በሚቻላቸው ጉዳይ ሁሉ የማይረቱ ሐሳበ - ግትርም ነበሩ። ናስርም በቅጽል ስም «ቆፍጣናው» ነበር። የሰውዬው ችኮነት ወይም ጠጣራነትና ቆፍጣናነት በፊልድ ማርሻል አሚር አመራር የተጐሳቆለውንና የመሰቃቀለውን የጦር ኃይል ከተዘፈቀበት አዘቅት ጐትቶ ለማውጣት እጅግ አስፈላጊ ሆኖ ተገኝቷል። ፋውዚ የዘሩትንም ሁሉ ሰብሳቢና አጣሪ ሆነው ተመደቡ።

ጀኔራል ፋውዚ ድብልቅልቅ ባለው ጦርነት ገብተው የሚዋጉ እንጂ በአዛዥነት ሥልጣን ለመቀመጥ የሚመርጡ ያለመሆናቸውን ናስር ያውቃሉ። ለጦር ሜዳ አዋጊነትም ቢሆን የሞንጐመሪን ዓይነት አንጂ የሮሚልን ዓይነት አዋጊነት ወይም አዛዥነት እንደማይፈልጉ ይናገሩ ነበር። ለሚፈልጉት ዓይነት አዋጊነትና አዛዥነትም ከነበሩዋቸው ሦስት ምርጭ ጀኔራሎች መካከል የመረጡትና ለጠቅላይ ኤታ ማዦር ሹምነት ጀኔራል አብደል ሙኒም ሪያድን ሆነ። ጀኔራል ሪያድ ከጄኔራል ፋውዚ ጋር በእባይ እጅግ ይለያያሉ። እንዲያውም ተጻራራዎች ናቸው። ሪያድ ቀልደኛና የአብሮ መኖርን ለዛ አጣጥመው የሚያውቁ ናቸው። የወንደላጤነታቸውም ኑሮ ቢሆን እጅግም አስላስገመታቸውም በበታቾቻቸው ዘንድ የነበራቸው ተወዳጅነትም ያለ ጥርጥር ወደ ፖለቲካዊ ጉጉት ያደርሳቸው ይሆናል የሚል ሥጋት በናስር ባለሟሎች ዘንድ አሳድሮባቸው ነበር። በሌላ በኩልም በሰኔ ወር ላይ ጦርነቱን ለመጀመር ዝግጅት ይደረግ በነበረበት ጊዜ የዮርዳኖስን ጦር ለመምራት ሁለተኛው አዛዥ ሆነው እንዲሠሩም ንጉሥ ሁሴን ራሳቸው መርጠዋቸው ነበር።

በጦር ስልት አዋቂነታቸው ረገድ ግን ባናስር ዘንድ ከፍተኛ እምነት ነበራቸው። በፖለቲካው ጣጣ በኩል ገብትው የመሪነቱን ሥልጣን ይይዙ ይሆናል እየተባለ ሲወራ ስለነበረው ምኞት ወይም ሥጋት ግን ራሳቸው ናስር በሰጡት አስተያዬት «ጦርነቱን በትክክል መርቶ የድል አድራጊነትን ክብር ከተጐናጸፈ፤ የመፈንቅለ መንግሥት አመጽ እስኪያስነሳ ሳልጠብቅ የመሬንቱን ሥልታን አስረክበዋለሁ። ለቦታው (ለመሪነቱም) ተገቢው ሰው ይሆናል። ምንም ቅሬታ ደግሞ አይሰማኝ…..» ብለዋል።

ግብፅ ካፈራቻቸው ከጥቂቶቹ የጦር ባለሙያዎች ሪያድ አንዱ ናቸው። በውትድርናቸው የተመሰገኑ ለመሆናቸው የሥራ ፍሬያቸው ይመሰክርላቸዋል።

በልዩ ልዩ ወታደራዊ ተቋሞች ያደረጉት የሥራ ጉብኝትና ጥናትም ለዓረብ ዓለም አስፈላጊ የሆኑትን የስልት ጥናቶች ለማቀነባበር ረድቷቸዋል። የጦር ኃይሎችን አስተባብሮ በማዝመት ከአንድ ግብ ላይ ለማድረስ የሚያስቸለውን የአዛዥነት ችሎታ ካላቸውም ጥቒቶች የአረብ ጀኔራሎችም አንዱ ናቸው። አርቀው ያስባሉ አንዳንድ ጊዜ ወደ ቤቴ ጐራ ይሉና ዊስኪ ተጐንጭተው በሚዝናኑበት ሰዓት ስለ ወታደራዊ ሙያዎችና ንቅናቄዎች የሚያሰሙት ጨዋታ እጅግ ራቅ ብሎ የሔደ ነበር። አንድ ቀንም ስንጨዋወት….. «ችግሩን በሰላም ለመፍታት ስለሚደረገው ንግግር አልስማማበትም ወንዶቹ ወደ ባርነት ሴቶቹ ደግሞ ወደ ሽርሙጥና ቀንበር መውደቃችን ነው።» ብለውኛል። እንደዚያ የመሰሉትን የጦር ሰው በመጋቢት ወር 1969 ዓ.ም በካናሉ የጦር ግንባር በኩል እንዳሉ የእሥራኤል መድፍ ሲገድላቸውም በግብፅ ውስጥ አሰቃቂው በትር ሆነ። እርግጥ ነው እንደርሳቸው ለመሰለ የተዋነት ጉጉት ላለበት ጀኔራል በቢሮ ውስጥ ሆኖ ወረቀት ከማመሳቀል ይልቅ ሙያቸውንና ግዳጃቸውን በሚጠይቀው ቦታ መገኘት ክብር ነበር።

በ1967 ዓ.ም በካናሉ የደረሰብን ዱብ ዕዳ ያፈራረሰውን የጦር ኃይላችንን እንደገና ለማቋቋም ከፍተኛውን ጥረት ያደረጉት ሦስተኛው ሰውዬ ደግሞ ራሳቸው ናስር ነበሩ። ይበልጠውን ጊዜያቸውን ሰውተውት የነበረውም የጦር ኃይሉን ለማቋቋም ለሚጠይቀው ችግር ነበር። በጦር ኃይሉ ውስጥ የነበሩትን መኰንኖች እያበጠሩ በችሎታቸው ዝቅተኞች የነበሩትን እያስወገዱ የተሻለ ችሎታ የነበራቸውንም እያነቃቁ በሙያቸው እንዲተጉበት መቆጣጠርም ጀመሩ ልዩ ችሎታም ሆነ ልዩ ስጦታ የነበራቸውን ለመመዘንም ሲሉ በአንድ ጊዜ አምስት ወይም ስድስት የሚሆኑትን እየጠሩ በስብሰባ ይወያያሉ። በመጨረሻም በችሎታቸው የሚተማመኑበትን ለከፍተኛ ኃላፊነት ይመርጣሉ።

የጦር ኃይሉ ያልተቋረጠ የውጊያ ልምምድ እንዲደረግ ናስር ከመወትወት ችላ ያሉበት ጊዜ የለም በብርጌድ ደረጃ የእርስ - በርስ የውጊያ ልምምድ እንዲደረግ ያዛሉ ይቆጣጠራሉም። አንዳንዶቹ አዛዦችም ልምምድ የሚያስከትለውን ወጪ እያነሱ ሲተኙበት የናስር መልስ ደግሞ «ድል መሆን ደግሞ የበለጠ ኪሳራ ነው» የሚል ነበር።

የግብጽን የጦር ኃይል እንደ ገና ለማቋቋም በሚደረገው ጥረት ሩሲያ ልታበረክት የሚገባትን ድርሻ ለማጠናከር ሲሉም ማርሻል ሻኽሮቭ ካይሮ ተቀማጭ ሆነዋል። ማርሻሉ የተለየ ችሎታ ያላቸው ሰው ናቸው። ግብፅ ውስጥ በቆዩባቸው ጊዜያት ሁሉ ላለመታመወቅ ሲሉ የሚያደርጉት ጥንቃቄ እጅግ የተለየ ነበር። የማርሻልነት ልብሳቸውን አወላልቀው ጥቁር የሲቪል ልብስ መልበስና ባርኔታ መድፋት ነበር የሚቀናቸው። ባርኔጣዋ መላጣነታቸውን ትሸፍንላቸዋለች። ነገር ግን በሰውነት ቅርጻቸው ተለይተው ሊታወቁ ይችላሉ። ማርሻሉ በየትም ቦታ ሁሉ እንደፈቀዳቸው የሚዘዋወሩ ሰል ነበሩ ፎቶ ግራፍ አንሽዎች አጥምደው እንዳይገኙዋቸው ሲባል ብርቱ ቁጥጥርና ጥብቃ ይደር ነበር። የማርሻልነቱን ልብሳቸውንና ማዕረጋቸውን ሲያስቀምጡ (ካልለበሱት) ደግሞ እጅግም ተለይተው የሚታወቁ አይደሉም። ነገር ግን እኒያ በሲቪል ልብስ ማንነውታቸውን የሚደባብቁት ሰውዬ በቁጣ በሚዋጡበት ሰዓት የሚታይባቸው ሁኔታ ግራ የሚያጋባ ነው። ሲናገሩም ከፍተኛ ድምፅ ይሰማባቸዋል። ሥርዓትና ቀጠሮ በመጠበቅና በማክበር ረገድ ደግሞ ጥብቅ ናቸው። እነዚን መመሪያዎች በማያከብር ላይ ደግሞ የሚወስዱት ርምጃ በቀላሉ የሚገመት አይደለም ማርሻሉ ግብፅ በነበሩበት ጊዜያት ሁሉ ታዋቂነትንና ተወዳጅነትን አትርፈው እንደ ነበር መመስከር ማጋነን አይሆንም። ናስም ቢሆኑ እጅግ ያከብሩዋቸው ነበር። ከጀኔራል ሪያድም ጋር በፍጹም መግባባትላይ የተመሠረተ ወዳጅነትና መቀራረብ ነበራቸው። ማርሻሉ በግብፅ በቆዩባቸው ጊዚያቶች ለሩሲያ ታላቅ አስተዋፅኦ ቢያበረክቱም እርሳቸው ደግሞ ለግብፅ የጦር ኃይል ዕድገትና ጥንካሬ ያልተቆጠበ ድጋፍ ለመስጠት የማያመነቱ መሆናቸውን ለሩሲያ ባለሥልጣኖች ከማስረዳት ወደ ኋላ ብለው አያውቁም። የእትመደቡበትን ግዳጅ አክብረው በማይፈጽሙ ላይ ደግሞ ምሕረት የሌላቸው ከባድ ሰው ናቸው። አንድ ጊዜ ከናስር ጋር ሲጨዋቱ «ምን ነገር እንደ ተፈጸመ በትክክል ለመረዳት እፈልጋለሁ» ብለው ናስር ይጠይቋቸዋል። ማርሻሉ ደግሞ «ማንኛውም ሰውና የሆነ ሁሉ ነገር ከጦርነቱ ጋር መቆራኘት ይገባዋል» ብለው ይቆታሉ። የግብፅ የጦር አዛዦች አዳዲስ የጦር መሳሪያ እንዲላክላቸው ሲጠይቁም ማርሻሉ በቁጣና በቹኸት ይቧርቁባእዋል።

«የጦር መሣሪያ ይሰጠን ነው የምትሉን ምን ታደርጉበታላችሁ? አዳዲስ መሣሪያ የምትጠይቁንት ለእሥራኤሎች ለማስረከብ ነው? እናንተ አሁን የሚያስፈልጋችሁ ትምህርት ነው መሰልጠንም ነው ዋስትናችሁ ከዚያ በኋላ የጦር መሣሪያውን ጥያቄያችሁን እናይላችኋለን…..» ይሏቸዋል። እያደር እየዋለ ግን ማነኛውንም ነገር ራሳቸው ለመፈጸም የማይቻላቸው መሆኑን እየተረዱት ሲሄዱ ቅሬታቸንና ፍላጐታቸውን ለናስር ማቅረብና አቸኳይ መልስም እንዲሰጣቸው መጠየቁን እያዘወተሩት ሔዱ። በእሥራኤልም ተጋፊነት ጦርነቱ መፈንዳቱ እንደማይቀርለት ሁሉም እያመኑበት ሲሔድ ደግሞ ማርሻሉ በርካታ ወታደራዊ አማካሪዎችና ረዳቶች በጥቂት መቶ የሚቆጠሩ ስለ ነበሩ ነበር። ናስርም የማርሻሉን ሐሳብ በመደገፍ በጦር ኃይሉ ውስጥ እስከ ብርጌድ ደረጃ ተደልድለው የሚሠሩ አማካሪዎች ለመቀበል የሚሠሩ 1500 - አንድ ሺህ አምስት መቶ ሩሲያውያን በጦር ሃህይሉ ውስጥ ተሠራጩ።

ነገር ግን የውጭ አማካሪዎች በጦር ኃይሉ ውስጥ እየተሠራጩ በሐኢዱ ቁጥር መጋጨቱና ያለመግባባቱም በዚያው ልክ እየተባባሰ ሔደና ናስርም ግብጻውያን በማዕረግ ዕድገታቸው ወይም በቆዩ ታሪካቸው ሳየምኩና ሆደ - ባሻ ሳይሆኑ ከማአካሪዎቹ ጋር በፍጹም መግባባት እንዲሰሩ አጥብቀው መታገሉን ቀጠሉ። የሆነውን ነገር ሁሉ እየቻሉና እየታገሱ ግብጻውያን ማመር ይኖርባቸዋል ብለው ጸኑበት እንጂ በዕለት ግጭት የተነሳ የሚቀርብላቸውን ስሞታ እየተቀበሉ ያለመግባባቱን አላከረሩትም።

የጦር ኃይሉን ዕድገትና ጥንካሬ ዕለት - በዕለት የሚከታተሉት ናስር የግብፅ የመከላከያ አቋም ዝግጁ በሚሆንበት ጊዜ የተጠናቀረ ሪፖርት እንዲያቀርብላቸው ጀኔራል ፋውዚን ጀኔራል ሪያድን እንደ ማርሻል ዛኽሮቭንና ጀኔራል ሳሽኒኮቭን ጠየቁ። ታርዲያ ያን ሁኔታ እንደ ምክንያት አድርገው ከማርሻል ዛኻሮቭ ጋር ሲጨዋወቱ እንደቀልድ ያደርጉና ማርሻሉን፤

«የመጡበትን ሥራ ሰሚጨርሱ ድረስ በቁጥጥር ሥር ውለዋል…..» ይሉዋቸዋል። ይህ አነጋገራቸው ለጊዜው በቀልድ መልክ የተሠነዘረ ቢመስልም በመሠረቱ ግን በእርግጥ ቀልድ አልነበረም። ይህም የታወቀው ማርሻሉ ለጥቂት ቀናት ወደ ሞስኮ ሔደው ቤተ ሰቦቻቸውን ጠይቀው ለመመለስ ፈቃድ በጠየቁዋቸው ጊዜ ነበር። በዚህም ጊዜ ናስር ያን በቀልድ መንፈስ የሰነዘሩትን አነጋገራቸውን በማሥታወስ «ትእዛዜ እንደ ጸና ነው። ከግብጽ ሊወጡ ከቶ አይችሉም» ይሏቸዋል። ስለዚህ ማርሻሉ ወደ ሞስኮ ከመሔድ ለጊዜው ይቀሩና በሐምሌ ወር ላይ ለጥቂት ቀናት ያህል ወደ ሃገራቸው ሔደው በጦርነቱ ጊዜ ስለሆነው ጠቅላላ ሁነታ ሪፖርታቸውን ለሶቪዬት የመከላከያ ሚኒስትርና ለጠቅላይ ኤታ ማዦሩ ጽ/ቤት አቅርበው ለግብጽም የሚያስፈልጋን የእርዳታ ዝርዝር እንዲያቀርቡ ይወስናሉ።

በዚህም መሠረት ወደ ሃገራቸው ሄደው ለጥቂት ቀናት ቆይተው ወደ ግብጽ ተመለሱ የተባበሩት መንግሥታት የጸጥታው ምክር ቤት ስለመካከለኛው ምሥራቅ አንቀጽ 242ትን ካሳለፈ በኋላ በህዳር ወር መጀመሪያ ላይ ማርሻል ዛኻሮቭ ከሦስት ጀኔራሎች ጋር ከናስር ዘንድ ቀረቡና፤

«ሚስተር ፕሬዚዴንት ከእንግዲህ ወዲያ ከእሥራኤል የሚሰነዘርባትን ማንኛውንም ነገር ሁሉ ለመቋቋም ከሚያስችላት ደረጃ ላይ ግብጽ ደርሳለች ብዬ አስባለሁ። በግብፅ በኩል ባለው ግንባር ምንም ፍርሐት የለኝም የመከላከያው አቋም እጅግ የተጠናከረ መሆኑን አረጋግጣለሁ» ብለው የተጣለባቸውን ኃላፊነት ያጠናቀቁ መሆናቸውን ያስረዳሉ።

እርግጥ ነው የመከላከያው ጉዳይ የናስር የመጀመሪያው ከባዱ ሥራቸው ነበር። ይህ ከተጠናከረላቸው ደግሞ ቀጥሎ የነበረው አጣዳፊው ጉዳይ የኢኮኖሚ አቋም ነበር። የግብጽ ኢኮኖሚ ደግሞ በርግጥ ከከባድ አሳሳቢ ሁኔታ ላይ ወድቆ ነበር የሃገሪቱን ኢኮኖሚ ካናጉት ዋናዋናዎቹም ጦርነቱ ያስከተለው ውድቀት የስዊዝ ካናል መዘጋት በየመን ጦርነት ጣልቃ በመግባታችን ያስከተለንብ ወጪ የአስዋንን ግድብ ለማሠራት የጠየቀው ከባድ ወጪ እነዚህና ለሎችም ምክንያቶች ነበሩ።

እጅግ ከፍተኛ ወጪ የጠየቀው የአስዋን ግድብም ገና ውጤቱን ማበርከት አልጀመረም ነበር። በጠቅላላው በሃገሪኡ ላይ የደረሰውን ጠቅላላ ሁኔታ ለመመርመርና ለወደፊቱም ሊከናወንም የሚገባውን ሥራ ለማቀድ የሃገሪቱ የሶሻሊስት አንድነት ፓርቲ አባሎችና የሚኒስትሮች ምክር ቤት እንዲሰበሰብ ናስር አዘዙ።

በስብሰባው ጊዜ ከተነሱት ምክንያቶች የዕድገትና የልማት ዕቅዶች ካሰናከላቸው ችግር እንደምን ማላቀቅ እንደሚቻል ለወጡት የልማት እቅዶችም ማካሄጃ የሚሆን በሥራ ላይ የሚውል ገንዘብ እንደምን ለማግኘት እንደሚቻል ነበር። እነዚህ ችግሮች ካልተወገዱ ደግሞ እጅግ አስፈላጊያችን ለነበረው ከውጭ ለምናስመጣው ስንዴ የምንከፍለው ገንዘብ ላይኖረን ነው። ሩሲያኖችም በተቻላቸው ነገር ሁሉ የጣሩልንና የሰጡንም የመከላከያ ኃይላችንን ልናዳብር የሚያስችለንን ርዳታ እንጂ ስንዴት አልነበረም። እኛም ብንሆን እንደ ጦር መሣሪያው ሁሉ ስንዴ ደግሞ እንዲሰጠን ልንጠይቃቸው አንችልም ነበር።

በነሐሴ ወር መጨረሻ ላይ ደግሞ ያልተጠብቀ የፖለቲካ ድል ለናስር ያጐናጸፈው የካርቱሙ የዓረብ መሪዎች ስብሰባ መጣ። ናስርም በዚሁ ስብሰባ ላይ ለመገኘት ወደ ካርቱም ሲሔዱ ከአይሮፕላን ማረፊያው እስከ ከተማው ድረስ ግማሽ ሚሊዮን የሚሆን ሕዝብ ተሰፎ ከዚያ በፊት ታይቶ ያልታወቀ የናፍቅቶና የክብርም አቀባበል አደረገላቸው። (የኒውስዊክ መጽሔትም እንኳ በሽፋኑ ላይ የናስርን ፎቶ ግራፍ አትሞ «ለጦረኛው መሪ የተደረገ ፈንጠዝያ» ሲል አድናቆቱን ገልጾ) ከናስር በኋላ ወዲያው የደረስቱ ንጉሥ ፋይሳል ግን እጅግም የሚቀበላቸው ሰልፈኛ አልነበረም። ቢሆንም በመንገዱ ግራና ቀኝ አልፎ አልፎ የነበሩት ጥቂቶች ሰልፈኞችም እንኳ ቢሆኑ «ከናስር ጋር ይሒዱ» ከናስር ጋር ይሥሩ» የሚሉ መፈክሮች እያሰሙ ነበር የተቀሉዋቸው።

ናስር ከስብሰባው ከጠበቁት በላይ የተቃና ውጤት አግኝተውበታል በየመን ሲካሔድ የነበረው ጦርነት እንዲቆም ውሳኔው የተላለፈው በዚያው ስብሰባ ላይ ነበር። ነዳጅን እንደ ጦር መሣሪያ አድርጐ በመጠቀም ለምዕራባውያን አገሮች ይሰጥ የነበረው የነዳጅ መጠን እንዲቀነስ ለዘይት አምራች አገሮች ተላልፎ የነበረውም ውሳኔ እንደገና ተመክሮበት ነዳጁን ከመቀነስ ፈንታ በእስራኢአል ወረራ ለተጐዳት አገሮች የገንዘብ ርዳታ እንዲሰጣቸው የተወሰነውም በዚሁ ጊዜ ነበር። ይህም ውሳኔ የረዳው ወይም የጠቀመው ግብጽንና ዮርዳኖስን ነበር። ሶርያ ግን በስብሰባው ላይ ተካፋይ ስላልነበረች የዘይት አምራች አገሮችን ርዳታ አላገኘችም ነበር።

ንጉሥ ፈይሳል ነዳጅ አምራችና ነዳጅ ሻጭ የሆኑትን አገሮች ለማደፋፈር ሲሉ 50 ሃምሳ ሚሊዮን የአሜሪካ ዶላር በመለገስ የመጀመሪያውን ችሮታ ከፈቱ ከዚያ በኋላ ሀሎችም አገኦች የየችሎታቸውን ቸሩ።

እስራኤል እንደገና የዱብ ዕዳ ዘመቻ አድርጋ ሩሲያ የምትልካቸው አይሮፕላኖች እንዳታቃጥል መከላከያ የሚሆኑ ምሽጐችንም የግብጽ መሐንዲሶች መሥራት ጀመሩ። በዚህም ረገድ ተደጋግሞ በከባድ ቦንብ እየተደብደበ በተደረገው ሙከራ በመጨረሻ የተገኘው ውጤት እጅግ አጥጋቢ ሆኖ ተገኝቷል።

የአየር ኃይሉ አዛዥ ሆነው የተሾሙት ጀኔራል ማድሐኩር አቡል አዚዝም አዳዲስ የአይሮፕላን ማረፊያዎች በማሠራት ከፍተኛ ጥረት ማድረግ ቀጠሉ። ምንም እንኳ በሰኔ ወር ጦርነት ከሥራ ላይ ባይውልም ቀደም ሲል መጥተው ተተክለው ለነበሩት ሣም 2 ለተባሉት ሚሳይሎች ማከማቻና መጠለያ አሠሩ። ሌላው ቀርቶ ከካይሮ ወደ አሌክሳንደሪያ የሚወስደውን የመኪና መንገድ በማስፋፋት ለአጣዳፊ ጊዜ የአይሮፕላን ማረፊያ ጭምር እንዲያገለግል አደረጉት። እንደዚህ የመሳሰሉት ሥራዎችም የ1967 ዓ.ም ከማለቁ በፊት እንኳ የአንድ መቶ ሚሊዮን ዶላር ወጪ ግብጽን ጠይቀዋታል። በካርቱሙ ስብሰባ ንጉሥ ፋይሳልና ሌሎችም አገሮች ቃል የገቡበቱ ስጦታ በሙሉ እንደዚህ ለመሳሰሉ ወታደራዊ መገልገያዎች በግማሽ ዓመት ዕድሜ ወጪ ሆነ።

በብዙ ቦታዎች ቀደም ሲል የተደረጉት ስምምነቶች እንደሚያመለክቱት የአረብ ዓለም መሪዎች የተቀነባበረ የጋራ መመሪያ እንዲኖራቸው ቢደረግ ከፍተኛ ውጤት ሊያስገኙ እንደሚችሉ የካርቱሙ ስብሰባ መልካም ምሳሌ መሆኑንን ናስር ተገንዝበውታል። ግን የአረብ ዓለም መሪዎች በጋራ መመሪያ የሚያምኑ አልሆኑም። ወይም አንድ የጋራ ድርጊት ተሰርቶ ለሚቀጥለው ዙር የጋራ ጥረት እንዲያደርግ አውጭዎቹ ያቀረቡት ጥናት ከሥራ ላይ እንዲውል በመሪዎቹ ስብሰባ እንዲወሰን አስፈላጊም እንደ ነበረ ናስር አምነውበታል።

ከዚሁ ከወታደራዊው ዝግጅት ሌላው የሰላም ዘዴት እንዲገኝ የናስር ምኞት ነበር። የሰላሙ ሐሳብ እንዲፈልቅ በተስፋ ሲጠበቅ የነበረው ደግሞ ከዓረብ ዓለም ሳይሆን ከሌሎች አገሮች ወይም መሪዎች ነበር። በ1967 ዓ.ም በህዳር 22 ቀን የጸጥታው ምክር ቤት ያስተላለፈውን አንቀጽ 242 እንደማስታረቂያ አድርጐ ለማቅረብ ውይይት ይደረግበት በነበረበት ጊዜ በርከት ያሉ ጠቃሚ ነጥቦችም ተሰንዝረውነበር። በዚያም ጊዜ በተባበሩት መንግሥታት የአሜሪካ የውጭ ጉዳይ ሚኒስትር ራሴ የነበሩት አርተር ጐልድበርግ የግብጽ የውጭ ጉዳይ ሚኒስትር ሆነው ከተሾሙት ከሙሐመድ ሪያድ ጋር ባደረጉት ንግግር የሰጥታው ምክር ቤት ያሳለፈው ውሳኔ ቃላቱ እንደሚያመለክቱት እስራኤል በጦርነቱ ጊዜ ከያዘቻቸው ግዛቶች በሙሉ ለቃ እንድትወጣ ይጠይቃሉ። እኛም የጦነነቱ ፍጻሜ እንዲሆን የምንችለውን ሁሉ እናቀርባለን። ሁለተኛውና ከዚህ ሐሳብ ጋር የሚጋጨው የፕሬዚዴንት ጆንሰን አምስት ነጥቦች የያዘው ሐሳብ ጋር ሲነጻጸር በአሜሪክና በእሥራኤል ስምምነት የተደረገበት አንድ ጉዳይ መኖሩን ያመለክታል። ያም የውስጥ ስምምነት አረቦች በቀጥታ ከእሥራኤል ጋር ከመነጋገር እንዳያፈተልኩ ወይም የማይቀርላቸው ጉዳይ መሆኑን ያስገነዝባል። እስራኤልም እንዳሰበችው ከያዘቻቸው ግዛቶች አንድናዶቹን እንደመታረቂያ አድርጋ ይዛ ለመቆዬት ትቻለች።

ይህም ነገር በመጠኑም ቢሆን የመካከለኛው ምሥራቅ ጉዳይ ኃላፊ ሆነው የአሜሪካን ምክትል የውጭ ጉዳይ ምኒስትር በነበሩበት በጆሴፍ ሲስኮ መልእክት ተጠቅሷል። እርሳቸው ባስተላለፉት ቴሌግራምም ላይ «ሁሉንም ግዛቶቻችሁ የነበሩትን በሙሉ ማስመለስና ሰላምንም እናገኛለን ብላችሁ መጠባበቅ አትችሉም» ብለዋል። ከመጀመሪያውም ቢሆን እስራኤል ስትጓጓባቸው ከነበሩት ግዛቶች መካከል ዋና ዋናዎቹ ሻረም ኤልሻኪ ጋዛ፣ ኢየሩሳሌም ጥቂቱ የምዕራብ ሸለቆ ክፍል እና የጐላን ተራራዎች ነበሩ።

ምንም እንኳ የጸጥታው ምክር ቤት አንቀጽ 242 የተባለውን ቢያስተላልፍም ናስርም ቢሆኑ አልተማመኑበትም ነበርና ውሳኔው ከተላለፈ ከሦስት ቀናት በኋላ ማለት ህዳር 25 ቀን ከፍተኛዎቹን የጦር አዛዦች ሰብስበው ባደረጉላቸው ገለጻ፤

«አንዳንድ እውነተኛ የሆኑ ነገሮች ልግለጽላችሁ። የጸጥታው ምክር ቤት ያሳለፈው ውሳኔ ለእናንተ ምናችሁም አይደለም። የምታገኙበት አንዳችም ነገር የለውም። እስራኤል በያዘቻቸው ግዛቶች የምታደርገውን ዝግጅት በትመለከቱት ተገዳድ ካልሆነ በቀር በውዴታዋ ለመልቀቅ እንደማትችል ትረዱታላችሁ። ከዚህ ቀደም ብዬ የገለጽኩላችሁን ጉዳይ እንድታስታውሱት እወዳለሁ። በኃይል የተወሰደ ሁሉ የሚመለሰውም በኃይል ነው። ይህ አባባሌም ለቃላት ማጣፈጫ የቀረበ አይደለም ከምሬ ነው የምነግራችሁ። እናንተም ከልባችሁ አዳምጡኝ።

የካናል መሻገሪያ ልዩ ድልድይ (መሣሪያ) እንዲሰጡን ሩሲያኖችን ጠይቄአለሁ። ያንም ልዩ መሣሪያ የምንቀብለው በትውስት ነው በስጦታ ወይም በውለታ አይደለም ምክንያቱም ያ - መሳሪያ ዘርግተን ካናሉን ከተሻገርን በኋላ ያንኑ ድልድይ ጠቀላለን እንመልስላቸዋለን። ስለዚህ ካናሉን ተሻግሮ የዘመተው ጦር እንደገና ወደ ኋላው የመመለስ ዕድል (መንገድ) አይኖረውም። ሌቪ ኤልሸኮን ወይም ሙሽዳንያንን ብሆን ኑሮ የማደርገውም ይህንኑ ነው። ግዛታቸውን ማስፋፋት ይመኛሉ። የአሁኑም ጊዜ ምቹ እንደሆነላቸው አምነውበታል። ከያዙት ግዛት ለመውጣት ቢፈልጉ እንኳ የሚቻላቸው አይመስለኝም ምክንያቱም ሕዝባቸውን ተስፋና ጉጉት እየመገቡት ናቸውና ነው። በሚናገሩትና በሚያወጡት መመሪያም እየተጠላለፉ ናቸው። ስለዚህ እኔም ስለ ሰላም ጉዳይ በሕዝብ ፊት በማደርገው ንግግር እናንተም እጅግም ልትተማመኑበት አይገባችሁም ዝግጅታችሁን ቀጥሉበት» ብለው ፍርጥርጥ አድርገውታል።

በዚህ ጊዜ ደግሞ እሥራኤል ከአረቦች ጋር የነበራትን ትግል በሌላ አስተሳሰብና አቅጣጫ ለመለወጥ ትታጣርም ነበር። በ1948 ዓ.ም በግብፅና በእሥራኤል መካከል የተደረገውን ግጭት የግብፅ ሕዝብና ስለ ፓለስታይን ሕዝብ ንቅናቄ ሲል የፈጸመው ተጋድሎ ነበር። እንደገናም በ1967 ዓ.ም በሶርያ ላይ ከፍተኛ ጥቃት ለማድረስ በእስራኤል በኩል ታቅዶ የነበረውን አመጽ መነሻ በማድረግ ወደ ጦርነቱ ምዕራፍ ተላለፈ። (በ1956 ዓ.ም በተደረገው ጦርነት ግን ዋናዎቹ ጠላቶቻችን እንግሊዝና ፈራንሳይ ነበሩ) በ1967 ዓ.ም እስራኤል የፈጸመችው ትላቁ ስህተትቷን ግን ጠቅላላውን ጉዳይ ማለት የመካከለኛውን ምሥራቅ ጣጣ ሁሉ በእሥራኤልና በግብፅ መካከል ብቻ የተፈጠረ አድርጋ ግብፅ እንደምትታገልበት ስመስላ ለማቅረብ ያደረገችው ጥረት ነበር። በተለይም ምርኮኞችንና ቁስለኞችን እንደምን አድርጋ ስታስተናግዳቸው እንደነበሩ በግብፅም ላይ ያገኘችውን ድል ለዓለም ሕዝብ ለማስታወቅ የተጠቀመችበቱ ስልት ከዚያ ድል በኋላም በፈለገችበት ጊዜ የጦር ኃይሏን በየትኛውም የግብፅ ግዛት ለማሳረፍ እንደምትችል አስመስላ ስታደርገው የነእብረው ፕሮፓጋንዳ እና ሌሎችም ስልቶቿ ሁሉ ድል በሆነው ጠላቷ ላይ ተደጋጋሚ ሃፍረት ለማከናነብ ሆነ ብላ ስትፈጽመው የነበረ ትምክህት ነእብር። በተከናነበውም የሐፍረት ጨርቅ አፍንጫችንን ጠረገችበት። ለእርሷም እይማያቋርጥ ደስታ ሆነላት።

ጦርነቱን እንደ ገና ለመጀመርና እሥራኤልንም ለመበቀል ከታሰበ ደግሞ ከካናሉ ባሻገር በሚገኘው የግብፅ ግዛት በኩል ሆኖ የሚደረገው ተኩስ መገታት (መከልከል) ነበረበት። ያለዚያ ግን ነገሩ እጅግ ከባድ የሆነ መልስ ያስከትላል። የእሥራኤል ጆሮ ጠቢዎች ቀልጣፋዎች ስለሆኑ ወሬው ከመቅጸብት ይተላለፋል። አይሮፕላኖቿም መኖሪያችንም ሆነ የጦር ሠፈሮችን ያለ - ቅርታ ይደበድባሉ። ይህን አደገኛ ሁኔታ አስቀድመው አይነጻፀሩ ጀኔራል ፋውዚ የጦርነቱን ትእዛዝ በራሳቸው ፊርማ ከማስተላለፍ ይልቅ የጦር ኃይሎቹ ጠቅላይ አዛዥ በነበሩት በናስር ፊርማ እንዲወጣ አስተላለፉላቸው። ያን ትእዛዝ አንቀበልም ብለው አንገራግረው የነበሩ ወታደሮችም እየተያዙ ወደ ጦር ፍርድ ቤት ቀርበውበታል።

የእሥራኤል ከባድ ከባድ መሣሪያዎች ያለማቋረጥ እይችካኔ ድብደባቸውን በመቀጠላቸው በጥቅምት ወር 1967 ዓ.ም በካናሉ አካባቢ የሚገኙት ማለት በፖርት ሰይድ፣ በእስማኤሊያና በሲውዝ ከተሞች የሚገኘውን ሕዝብ ወደ ሌላ ቦታ ለማዛወር ናስር ተገደዱ። ስለዚህም 400.000 አራት መቶ ሺህ የሚሆን ሕዝብ ከካናሉ አካባቢ እየለቀቀ ወደ ካይሮና ወደ ሌሎችም ከተሞች ተሠራጨ እስራኤሎችም በካናሉ አካባቢ ላልተወሰነ ጊዜ ለመቆየት ማቀዳቸውን የሚያመለከቱ ሁኔታዎች በጉልህ መታዬት ጀመሩ። በተለይም ግብፅ ስታካሂደው በነበረው የመስኖ እርሻ ጥቅም የእሥራኤል ጥላቻና ቅናት በግልጽ ሊታይባት ችሏል። ምክንያቱም ናግ ሐአምዴ በተባለው ቀበሌ የነበረውንና እጅግም አስፈላጊያችን በሆነው የኤሌክትሪክ ማከፋፈያ ጣቢያ ላይ ከባድ ፈንጂ ለመጣል የተደጋገመ ሙከራ ተደርጐበት ነበርና ነው። ቀጥሎም በካይሮ አካባቢም በሚገኘው በተመሳሳዩ ድርጅት ላይ ፈንጂ ለማጥመድ ጥረት ተደርጐበታል። እነዚሁም ለመስኖው እርሻ እጅግ አስፈላጊ የሆኑት ጣቢያዎች በአይሮፕላን ቦንብም ሆነ በሚጠመድ ፈንጂ እንዳይፈራርሱ ለመከላከል ሲባል ዋጋቸው 7 ሰባት ሚሊዮን ፓውንድ እስተርሊንግ የሆኑ ልዩ ልዩ መሣሪያዎች ተተከሉላቸው እነዚያም የመከላከያ መሣሪያዎች እስከ 1974 ዓ.ም መጨረሻ ድረስ በዚያው ነበሩ። በአጭሩ ግን የግብፅ ሕዝብ ሁለተኛ ያሳየችውም ማስፈራራት (አሥፈሪነት) በግፅ ሕዝብ ዘንድ የአዕምሮ ሰቀቀን ሆነ።

**የአረቦች መቀራረብ።**

የግብፅን የመከላከያ ጉልበት እንደ ገና ለማቋቋም በሰኔ ወር ላይ ናስር የነደፉት ሐሳብ በህዳር ወር ላይ ወደ መጠናቀቁ ደረሰላቸው። የጦር ኃይሉ እንደ ገና ተቋቁሟል አስፈላጊዎች መሣሪያዎች ከሞላ ጐደል ተሳክተዋል የሃገሪቱም ኤኮኖሚ በተቻለ መጠን ተቃንቷል። ስለዚህ እነዚህ ሁለቱ ተደጋጋፊ ወይም መሠረታዊ አቋሞች ከተቀላጠፉ ወደ ሚቀጥለው ምዕራፍ መሸጋገር ደግሞ ያስፈልግ ነበር። ያም ምዕራፍ በጦር ግንባሮቹ በኩል ደግሞ አንዳንድ እንቅስቃሴ ማሳየት ነበር። ይህም ማለት ግብፅ የማጥቃቱን ዘመቻ መጀመር ነበረባት ብሎ ማለት አይደለም ይህ እያደር እየቅል በተግባር የሚገልጽ ነበር። ግን ግብፅ ዝግጅቷን አጠናቃ ስልቷን አቀነባብራ በጉልበቷ መተማመን ከቻለች በኋላ አጥቂነቱን ልትጀምር የሚያስችላት ነገር እንዲቀጣጠፍ ተወስኗል።

ስለዚህ የጦር ግንባሮቹ ወታደራዊ እንቅስቃሴ የቀዘቀዘ እንደሆነ የግብፅ ሁለንተናዋ እንደቀዘቀዘ ስለሚገመት ንቅናቄውና ዝግጅቱ እንዲፋፋም ናስር ለጦር አለቆቻቸው ትእዛዝ ሰጥተዋል። የሶቪዬት የጦር ስልት ባለሙያ የግብፅ የመከላከያ ጉልበት መጠናከሩን ለናስር ካረጋገጡ በኋላ ናስርም ቀሰስተኛው የእልሁ ጦርነት የሚጀመርበት ዝግጅት እንዲቀጥል ለጀኔራል ፋውዜ መመሪያና ትእዛዝ ሰጡ።

ከዚያም ቀጥሎ ደግሞ በግብፅ ውስጥና ውጭ የተጀመረው ልማዳዊ ውትወታ ወይም እንቅስቃሴ ደግሞ የመካከለኛውን ምሥራቅ ጉዳይ በዕላማዊ ለማቃለል የሚቻልበትን መንገድ እንዲፈለግበት መጣጣርና አስተያዬትም ማፍለቅ (መሰንዘር) ነበር። ይሁንና በዚሁ ረገድ ቢሆን ያሪንግ የጀመሩት ጥረት ያላረካቸው ወይም ተስፋ ያላገኙበትም መሆኑን ጥር 13 ቀን 1968 ዓ.ም ናስር ለንጉሥ ሑሴን አጫውተዋቸዋል።

ግራ ቀኙንም ወገኖች ሊያረካ የሚችል የሰላም ውሳኔ ከተገኘ ናስር የሚፈልጉትና የሚመኙትም ምርጫ መሆኑን ደጋግመው ማሰማት ቀጠሉ የዓለምን ሕዝብ ድጋፍ ለማግኘትም በልዩ ልዩ ዘዴ ዘመቻ ማድረግም ነበረብን። በዚህ ከፍተኛ በሆነ ዘመቻ ላይ እሥራኤል በተቀላጠፈ ስልትና በከፍተኛ ወጪ ተሰልፋበት ኑራለች። እኛ ግን ችላ ብለነው ስለ ነበር ራሳችንን በራሳችን ጐድተነው መኖራችንን ተረዳነው። ናስር ለችግሩ ሰላማዊ መፍትሔ እንዲፈለግበት በየጊዜው የሚያሰሙት ሐሳብም ዋናው ዓላማው በዲፕሎማቲክ በኩል ማቃለያ ካልተገኘለት ሩሲያ በጉዳዩ በይበልጥ እንድታተርኩርበትና ተከታትሎ በሚደርሰው ጣጣ ሁሉ በተካፋይነትም እንድትገባበት በይበልጥ ለማግባባት ነበር።

በ1968 ዓ.ም ላይ ስለ መካከለኛው ምሥራቅ ጉዳይ ሩሲያኖች አሜሪካኖችን ማነጋገር ጀመሩ። በዚሁ ዓ.ም በሚያዝያ ወር ላይ ሙሐመድ ሪያድ ወደ ሞስኮ ለጉብኝት ሔደው አንድ ጊዜ ደግሞ በሐምሌ ወር ላይ በእባበሩት መንግሥታት ጉባኤ ላይ፤ እንዲሁም በጥቅምት ወር ላይ የሶቪዬት የውጭ ጉዳይ ሚኒስትር ግሮሚኮ ወደ ካይሮ መጥተው በዚሁ ሁለቱንም መንግሥታት በሚመለከተው ጉዳይ ላይ በኛ በኩል ያለውን ዝንባሌ እንድናብራራላቸው ጠየቁ። ይሁንና ሙሐመድ ሪያድ በጉዳዩ አልተደሰቱበትም ነበር። ምክንያቱም ስለ መካከለኛው ምሥራቅ ጉዳይ የሚደረገው ንግግርም ሆነ ውሳኔ መከናወን የሚገባው በእትባበሩት መንግሥታት አማካይነት እንጂ በሁለቱ መንግሥታት ብቻ ያለ መሆኑን ስለሚያምኑበት ነው።

ስለዚህም እምነታቸው መነሻ የነበራቸው በዚያ ጊዜ የተባበሩት መንግሥታት ዋና ጸሐፊ የነበሩት የዩታንት ልዩ መልእክተኛ ሆነው ከህዳር ወር 1967 ዓ.ም ጀምረው ወደ መካከለኛው ምሥራቅ ሲመላለሱ የነበሩት ያሪንግ ጉዳዩን ጀምረውት ስለ ነበረ ነው። ሙሐመድ ሪያድ ከጉሮሚኮ ጋር እንደተገናኙም በያሪንግ በኩል ስለምን ንግግሩ እንደማይቀጥል ቢጠይቁቸው እስታሊናዊ በሆነ አነጋገራቸው «በያሪንግ በኩል አንዳችም ስሕተት የለም። ግን ያሪንግ በውቅያኖሶች ውስጥ አንዲትም ጀልባ፤ በአየርም ላይ ቅንጣት የምታክል ሚሣይል የላቸውም» ብለዋቸዋል።

በዚህ መልስ ያልተደሰቱት መሐመድ ሪያድም ያሪንግ በጀመሩት ተልእኮ እንዲገፉበት በግብፅ በኩል የሚቻለውን ድጋፍ እንዲደረግላቸው ናስርን ለማግባባት ሞከሩ። ከናስርም ቢሆን ያገኙት መልስ፤ «በዚህ ነገር ከሩሲያያኖች ሐሳብ ጋር እስማማለሁ። ነገሩን ከተጨባጩ ሁኔታ ጋር እናገናዝበው በዚህ አስተሳሰብ ስንሄድም ያሪንግ አንዳችም ነገር ሊያቃልሉ አይችሉም። እንዲያው ምናልባት እንዲገምት የማቃለያ ምልክት ቢያሳይዩ በሁለቱ ኃያላን መንግሥታት በኩል የተቃና ወይም ስምምነት የተደረገበት ነጥብ ሲያገኙ ብቻ ነው። ስለዚህ ሩሲያኖች ጉዳዩን ዕለት በዕለት እንዲከታተሉት እፈለጋለሁ። ምክንያቱም ለችግሩ የዲፕሎማቲክ ማቃለያ ሊገኝበት እንደማችይል ሊረዱት ይችላሉና! የዲፕሎማቲክ ማቃለያ ሊገኝበት እንደማይችል ሊረዱት ይችላሉና! ይህም ሲሆን ደግሞ ለኛ የሚያደርጉትን ርዳታ እየጨመሩበት ይሔዳሉ…..» የሚል ነበር።

በዲፕሎማቲኮች በኩል ነገሩ እንዲብላላና ጥረትም እንዲያደርግበት ናስር የፈለጉበት ሌላው ምክንያታቸው ደግሞ ጊዜ ለማግኘት እንዲያመች ሲሉ ነበር ይህንም ዘዴ እያደር ራሳቸውም ቢሆኑ አድንቀውታል። ህዳር 25 ቀን ከጦር ሃህይል አዛዦች ጋር ባደረጉት ውይይት ለሚቀጥሉት አምስት ዓመታት ያልተቋረጠው ወታደራዊ ትምህርት እንዲካሄድ እጅግ አስፈላጊ መሆኑን አብራርተውላቸዋል። በመጀመሪያ ግን ወታደራዊው ትምህርት ለወራት ያህል ቢቀጥል ወደ ግዳጅ ሊሠማራ እንደሚችል አስበው እንደ ነበረ ያብራሩና ቆይተው ግን የጦር ኃይሉ ለሦስት ዓመታት በቂ ትምህርት ለወራት ያህል ቢቀጥል ወደ ግዳጅ ሊሠማራ እንደሚችል አስበው እንደነበረ ያብራሩና ቆይተው ግን የጦር ኃይሉ ለሦስት ዓመታት በቂ ትምህርት ልምምድ ካደረገ ተአምር ተጨምሮለት የወረራ ጦርነትን ተጨባጭ ሁኔታዎች አመዛዝነው ባገኙት እውነተኛ ነገር መሠረት የጦር ኃይሉ ለትምህርትና ለልምምድ የሚያስፈልገውን ጊዜ አምስት ዓመታት ብቻ እንደሚሆን ይረዱታል። ከዚህ በኋላ ነበር ጀኔራል ሪያድም አንድ ቡድን አቋቁመው ልዩ ልዩ የሆኑ የውጊያ ልምምዶች እንዲቀነባበሩ መመሪያ የሰጡት። ከልምምዶቹም «ነፃነት አንድ» በሚል የመሸፈኛ ስልት ጦሩ ካናሉን ተሻግሮ የሚያጠቃበትንና በካናሉ በስተምሥራቅ በኩልም አንድ ጊዜያዊ የመሸጋገሪያ ድልድይ እንዲሠራ የሚያስችሉ ስልቶችም ይገኙበት ነበር።

ከ1968 ዓ.ም መጀመሪያ ላይ ጀምረው ናስር በሦስት ጉዳዮች ላይ ያልተቋረጠ ክትትል ማድረግ ጀምረው ነበር። እነዚያም ጉዳዮቻቸው የጦር ኃይሉ ትምህርትና ጥራት የግብፅና የሶቪዬት ወዳጅነት እና ከዓረብ ዓለምም ጋር የሚኖራቸውን መቀራረብና መተሳሰር የሚመለከቱት ነበሩ። በእነዚህ ጉዳዮች ላይ ራሳቸው ሲያተኩሩ ወይም በቀጥታ ኃላፌንቱን ሲሸከሙ ሌሎቹን ጉዳዮች ግን ለሌሎች ባለሥልጣኖቻቸው ጠብ - ርግፍ አድርገው ትተውላቸው ነበር።

በዚህም መሠረት በመጀመሪያ ጥር 13 ቀን 1968 ዓ.ም ያነጋገሩት የዮርዳኖስን ንጉሥ ሁሴንን ነበር ያም ዕለት ቢሆን ችግር የሌለበት አልነበረም። ንጉሡ የዲፕሎማቲኩ ጥረት አናችም ማቃለያ ሊያስገኝ እንደማይችልና በዚህ ነገር ላይ የሚያደርገው ክትትልም ሆነ ተስፋ ከንቱ መሆኑን ያስረዳሉ። ናስር ደግሞ በመጀመሪያ ነገር አንድ መቶ ሚሊዮን የሚሆነው የአረብ ሕዝብ ከአንዳንድ ጉዳዮች በስተቀር በጠቅላላው በምን ምክንያት እንደተከፋፈለ ራሱ በራሱ መጠየቅ እንደሚኖርበት ያስረዳሉ። በዚያ ጊዜ ከነበሩዋቸው ዋና ዋና ችግሮችም ከሶሪያ ጋር እውነተኛ የሆነ መቀራረብ ማጣታቸው ነበር። ያንም ጉዳይ ራሳቸው ሲገልጹት፤

«ከሰኔው ወር ውድቀታቸው (ድል መመታታችን) ቀጥሎ በመካከላችን ተስፋ መቁረጥና መበሳጨት ሰፍኖበታል።» በለውታል። ንጉሡ ወደ ግብፅ ከመምጣታቸው በፊት ወደ ሳውድ ዓረብ ሄደው ስለ ነበረ ካርቱም ላይ በእትደረገው ስምምነት መሠረት የሳውድ አረብ ንጉሥ ቃል የገቡትን ገንዘብ ለማንኛውም የአረብ አገር ለመስጠት የማይፈልጉ ለመሆናቸው ያመኑበት ጉዳይ መሆኖሩን ጠቅሰው ያጫውቷቸዋል።

ከዚህ አከታታትለው ደግሞ በዚያን ጊዜ የእሥራኤል ጠቅላይ ሚኒስትር የነበሩት ሊቪ ኤሽኮል በያንሪንግ በኩል አድርገው ለራሳቸው ለንጉሡ ደብዳቤ ሊልኩላቸው መሞከራቸውን ያወሳሉ። ይሁንና ያን ደብዳቤ ለመቀበል መቃወማቸውን ይገልጹና በበኩላቸው ግን የአረብ አገሮች ሁሉ ወኪሎቻቸውን በምሥጢር ወደ ቆጱሮስ ልከው ያሪንግ ባሉበት ከእሥራኤል ወኪል ወይም መልእክተኛ እንዲነጋገሩ ለማድረግ ያሪንግ በመጐትጐት ላይ መሆናቸውን ጠቅሰው የደረሱበት ጉዳይ መኖሩን ያመለክቱና ይህ ጉዳይ ግን ከተልዕኮአቸው ዓላማ ውች መሆኑንን ለያሪንግ እንዲገልጹላቸው ያብራራሉ።

ቀጥለውም ያሪንግ ወደ ኦማን ሄደው እንዲያነጋግሩዋቸውና በዚያን ጊዜም የእሥራኤል የውጭ ጉዳይ ሚኒስትር ከነበሩት ከአባ ኢባን ጋር ተነጋግረው ስለ ነበረ የእሥራኤል ፍላጐት ምን እንደ ሆነ ጠይቀዋቸው ኑሮ ኢባንም የተለመደውን ማለቂያ የሌለውን ዲስኩራቸውን ዘክዝክዘው በ1967 ዓ.ን ከተደረገው ጦርነት በኋላ በተባበሩት መንግሥታት የጸጥታው ምክር ቤት ያሳለፈውን አንቀጽ 242ትን እስራኤል የተቀበለችወ ወይም የተረጐመችው በምን ሁኔታ እንደነበረ ኢባን ለያሪንግ አስረድተዋቸዋል። በዚያም ጊዜ ኢባን ለያሪንግ በሰጡት ማብራሪያ ጠቅላላው ጉዳይ በባለጉዳዮቹ መንግሥታት የቀጥታ ንግግር ካልተቃለለ በቀር የጸጥታው ምክር ቤት ያሳለፈው ውሳኔ ከዕለት መነጋገሪያነት ምዕራፍ አልፎ አንዳችም ውጤት ሊያስገኝ እንደማይችል ፍርጥርጥ አድርገው ነግረዋቸው ኑሩዋል።

ያሪንግም በእሥራኤል በኩል ማቃለያ ይሆናሉ ተብለው የታመነባቸውን ነጥቦች ጽፈው እንዲሰጡዋቸው ኢባንን ጠይቀዋቸው ከተሰጡዋቸው ጉዳዮች መካከልም፤

1ኛ/ በፖለቲካና በሕግ በኩል ስላሉት ችግሮች፤

2ኛ/ ምንጊዜም የማይደፈር የግዛት ወሰን ክልል፤

3ኛ/ የሕዝብ ጉዳዮች (ሠፈሮች አስተዳደርና የመሳሰሉት)

4ኝ/ የኢኮኖሚ የባልህና የቴክኖሎጂ ተራድኦ ጉዳይ፤

5ኛ/ ስለ ቅዱሳን ሥፍራዎችና አስተዳደራቸው የሚመለከቱ ነጥቦች ነበሩበት።

ንጉሥ ሁሰኤን ኪያሪንግ የተሰጣቸውን የእሥራኤልን ሐሳብ በሚያነቡበት ደቂቃም ናስር ወደ ሙሐመድ ሪያድ ዘወር ይሉና፤

«ሪያንግ ለኛስ የነበሩን ይህንን ነበርን!» ይላሉ። ሪያድም፤

«አዎን ለኛ በተሰጠን ዝርዝር ላይ ግን ለጆርዳን ከተሰጠው በተራ ቁጥር ሦስት ላይ የተጠቀሰው ጉዳይ ተለውጧል። ለኛ በተሰጠን ዝርዝር ላይ በተራ ቁጥር ሦስት «በስዊዝ ካናል የማነኛውም አገር መርከቦች ያለ አድልዎ መተላለፍ እንዲችሉ ካናሉን መክፈት ይላል።» ብለው ያብራራሉ።

ከካርቱም ስብሰባ በኋላ በሳውድ አረብና በግብጽ መካእክል በምንም ነገር መቀራረብና መገናኘትም ስላልተደረገው ንጉሥ ሁሴን ወደ ግብጽ የመጡትም እንደ ገላጋይ ወይም እንደ አስታራቂም ሆነው ነበር። እርግጥ ነው ሳውድ አረብ የገንዘብ አስተዋጽኦ አድርጋለች። ግን ነገሩ ማለት መቀራረቡ ከዚያው ላይ አብቅቷል። በዚያን ጊዜ በሳውድ አረብ በኩል ከነበሩት ጥርጣሪዎች አንዱም› ግብጽ የመን ውስጥ የነበራትን ጦሩዋን የምታስወጣው አገሪቱን በሩሲያ መዳፍ ለማስገባት አቅዳ ነው» እያለች ነበር። እንዳጋጣሚ ሆኖ ደግሞ ከወር በፊት ሳና አጠገብ አንድ አይሮፕላን ተመትቶ ወድቆ ስለ ነበረ ሳውድ አረብ ያን ጉዳይ እጅግ እያጋነነችና እያስመሰለችም ታሥወራው ነበር። እንዲያውም የዚያ አይሮፕላን ፓይለት ነጭ ስለ ነበረ ሩሲያው ፓይለት እንደሆነ አድርጋ ትወራው ነበር። እንደ እውነቱ ከሆነ ግን የፓይለት ሶርያዊ ነበር ከችግሮቹ አንደኛው ምክንያት የነበረው ደግሞ ይደሮው የሳውድ አረብ ንጉሥ የነበሩት የንጉሥ ሳውድ ጉዳይ ነበር። የካይሮ ስብሰባ ጊዜ ንጉሥ ፋይሳል ካይሮን እንዲጐበኙ ናስር ቢጋበዙዋቸው ወንድማቸው ንጉሥ ሳውድ በስደት ካይሮ ይኖሩ ስለ ነብረ ይህንኑ ምክንያት አድርገው ግብዣውን አልተቀበሉም ነበር።

ናስር ደግሞ ንጉሥ ሳውድን በፖለቲካ ጥገኝነት የተቀበሉዋቸው ስለ ነበረ ከሃገር ሊያስወጡዋቸው እንደማይፈቅዱ ያስረዱዋቸዋል። ነገሩን ያባባሰው ደግሞ ስደተኛው ንጉሥ ሳውድ ካይሮ ውስጥ ይኖሩበት የነበረውን ቤት ንጉሥ ፈይሳል የግል ንብረታቸው እንደ ሆነ አድርገው ስለሚያምኑበት በግብፅ ባለሥልጣኖች አማካይነት እንዲለቁላቸው ይጠይቃሉ። ግብጽም በዚሁ ጥያቄ መሠረት ስደተኛው ንጉሥ የሚኖሩበትን ቤት እንዲለቁ በመጠየቁ በኩል ስለተስማማች ሰዎች ስትልክ ጊዜ ንጉሡ በእንባ እየታጠቡ ነገሩን እንደማይቀበሉት ያስታውቃሉ። ይህም ነገር በግብጽና በሳውድ አረብ መካከል የነበረውን መራራቅ በይበልጥ እየፈረቀቀው ይሔዳል።

በሁለተኛነት የናስር እንግዳ የሆኑት ደግሞ በየካቲት ወር 1968 ዓ.ም ካይሮ የገቡት የኢራቁ ፕሬዜዴንት አብድል - ራ ሕለን አሪፍ ነበሩ። እርሳቸውም ወደ ፈረንሳይ ሒደው ከቻርልስ ደጐል ጋር ሲነጋገሩ ሰንብተው እግረ - መንገዳቸውንም ወደ ካይሮ ጐራ ይላሉ። በዚህ ጊዜ ነበር ፈረንሳይ ለአረቦች የጦር መሣሪያ አቀባይ እንድትሆን የኢራቁ መሪ ውትወታቸውን እንዲቀጥሉበት ናስር የጠየቋቸው። እርግጥ ነው ሶቪዬት ኅብረት ዋናው የግብፅ የጦር መጋዘን መሆኑዋን የኢራቁ መሪ ያውቃሉ። ቢሆንም ከሌሎችም አገሮች የሚጠበቅ ርዳታ ነበር። በተለይ ደግሞ ለግብፅ እጅግ አስፈላጊዋ የነበረው ቦንብ ጣይ አይሮፕላን ፈረንሳይ አላት። ሚራዥ የተባለው ተዋጊ አይሮፕላን በዚያው ዘመን እጅግ ዝነኛ ሆኖ ነበር።

ሶቪዬት ኅብረት መካከለኛና ሩቅ ተምዘግዛጊ ሚሳይሎችን ስታቀብል ከቆዬች በኋላ ደግሞ በቅርብ ጊዜ ለተወሰነ ጦርነት አስፈላጊ የሆኑ መሣሪያዎችም አስፈላጊዎች መሆናቸውን ተረዳው ነበር። የኢራቁ መሪ ወደ ፈረንሳይ ያደረጉት ጉዙ ከጠበቁት በላይ የተቃና ውጤት ያስገኘላቸው መሆኑን ለናስር ሞቅ ባለ ስሜት ያስረዳሉ። ደጐል ያደረጉላቸው አቀባበል እጅግ ያስደሰታቸው በመሆኑም ተዋጊ አይሮፕላኖች ለማግኘት ጥያቄ አቅርበው «ዝግጁዎች ነን» የሚል መልስ ከመቅጽበት ማግኘታቸውን ያስረዳሉ። ደጐል በግልጽ መናገሩን እንደማይወዱት አሪፍ የተገነዘቡት መሆኑንም ጠቅሰው ከኤሊሴ ቤተ መንግሥት ሲወጡ ደጐል ሲሸኙዋቸው ሲለዋወጡዋቸው በነበሩዋቸው ጉዳዮች ጣልቃ አስገብተዋ «ድል መሆን ማለትኮ ፈጽሞ በአዕምሮ ድቀትና ውድቀት መረታት ማለት አይደለም። እኛም ከኋላችሁ ቁመናል። ሌላው ቀርቶ የፈረንሳይ ወታደሮችንም እንኳ ከፈለጋችሁ ለመላክ አናመነታም» ማለታቸውን የኢራቁ አሪፍ ለናስር ይገልጻሉ።

ከናስር እንግዶች ሌላ ደግሞ በመካከለኛው ምሥራቅ ጉዳይ በገላጋይነት ለመግባት ወደ ካይሮ ሲመላለሱ የነበሩ ሌሎች እንግዶችም ነበሩ። ከእነዚያም ገላጋዮች መካከል አንዱ የዓለም አቀፍ ጽዮንናውያን ድርጅት ፕሬዚዳንት የነበሩት ናሒም ጉልድማን ነበሩ። እርሳቸውም ናስርን ለማነጋገር የሞከሩት በዩጐዝላቪያው መሪ በማርሻል ቲቶ አማካይነት ነበር። በጉዳዩም ከማርሻሉ ጋር ሁለት ጊዜ በደብዳቤ ከተወያዩበት በኋላ ምንም ዓይነት ውጤት ሊያስገኝላቸው የሚያስችል መሆኑን ያመኑበትና ችላ ይሉታል። ከእኒሁ አዛውንት ቀጥሎ ደግሞ በገላጋይነቱ ከልብ የጣረችው ሩማኒያ ነበረች። በ1967 ዓ.ም በአረቦችና እሥራኤል በፈነዳው ጦርነትም ከምሥራቅ አውሮፓ አገሮች መካከል ከእሥራኤል ጋር የዲፕሎማቲክ ግንኙነቷን ያላቋረጠችም ሩማኒያ ብቻ ነበረች።

በዚያን ጊዜ በእሥራኤል የውጭ ጉዳይ ሚኒስቴር ውስጥ ባለ ሥልታን የነበሩ ጊዲዮን ሩፋኤል የተባሉ ሰው በሩማኒያ ዋና ከተማ ቡካሪስት ውስጥ ለሳምንት ያህል ቆይተው መንግሥታቸው ከግብጽ ጋር ለመነጋገር ፍላጐት እንደ ነበረው ለሩማኒያው ምክትል የውጭ ጉዳይ ሚኒስትር ለነበሩት ለሚስተር ጊዮርጊስ ማኮሺስኩ ስለገለጹላቸው እርሳቸውም በሰኔ ወር 1968 ዓ.ም ካይሮ ይገባሉ። ናስርም በጉዳዩ እጅግ ተጠንቅቀውበት ነእብር። ምክንያቱም በዚያን ጊዜ በምሥራቃውያን ዘንድ የነበረው የጋራ አስተሳሰብ በሁሉም ዘንድ ተቀባይነት ሊያገኝ የሚችል ስለ ነበረ ሩማንያም ያነኑ ነጥብ ይዛ ወይም ከዚያ አስተሳሰብ ተነስታ ጉዳዩን ትገፋበት ይሆናል የሚል እምነት ሰለ ነበራቸው ነበር።

ከም/ ሚኒስትሩ ጋር በሚነጋገሩበትም ጊዜ «መልካም ነው ከእሥራኤል እዲያመጡልኝ የምፈልገው ካርታ (ማፕ) አለኝ። ይኸውም የእሥራኤል የግዛት ወሰን ከየት እስከየት መሆን እንደሚኖርበት የሚያመለክት መሆን ይኖርበታል» ይላሉ። ናስር ከዚያ እብኋላም ምክትል ሚኒስትሩ ወደ ሃገራቸው ይመለሳሉ ይሁን እንጂ ከዚያ ወዲያም ከሩማኒያ የተላከላቸው አንድም ነገር አልነብረኝም በዚያው የውሃ ሽታ ሆኖ ቀረ እንጂ።

ከሩማኒያ ቀጥለው በገላጋይነቱ ለመግባት የሞከሩት ደግሞ ንጉሥ ኃይለ ሥላሴ ነበሩ። እርሳቸውም በነገሩ ያዘኑበት መሆኑን ያስረዱና አገራቸውም በጠላት ተይዛባቸው በነበረ ጊዜ በስደት ሲኖሩ ጉዳዩን ጠብ ረገፍ አድርገው የተውት እንደ ሆነ ሦስት ሚሊዮን የአሜሪካ ዶላርና ቤተ መንግሥት የሚሰጣቸው መሆኑን ጨምራ ኢጣሊያ ጠይቃቸው እንደ ነበረ አውስተው በጉዳዩም በገላጋይነት ለመግባት የፈለጉት ከአረቦችና ከእሥራኤልም ጋር የነበራቸውን ግንኙነት መሠረት በማድረግ መሆኑን ያብራራሉ።

ቀጥሎም የአሜሪካ ፕሬዚዴንት የነበሩት ትሩማን እሥራኤሎች ኢትዮጵያ ውስጥ ገብተው እንዲሠፍሩ የወሰኑበት ማስረጃ በእጃቸው እንደሚገኝ ያብራራሉ።

በዚህ ጊዜ ናስርም «በቅርቡ አባ ኢባን ወደ አገርዎ መጥተው (በሰኔ ወር 1969 ዓ.ም ላይ) ከእርስዎ ጋር እንደሚነጋገሩ አውቄያለሁ። ስለዚህ የመጨረሻው የእሥራኤል የግዛት ወሰን እስከየት ድረስ መሆኑን እንደሚፈልጉ የሚያብራራ የመጨረሻ ውሳኔ ያረፈበት ካርታ ተቀብለው ከላኩልኝ እኔም በጉዳዩ አስብበታእልሁ» ብለው ይመልሱላቸዋል። ይሁን እንጂ ከዚያ በኋላም ናስር የደረሰባቸው አንድም ቃል አልነበረም።

በዚያን ጊዜ የግብጽን የመከላከያ ኃይል ለማጠናከር ናስርና የጦር ስልት አማካሪዎቻቸው ሲያደርጉት ከነበረው ጥረት ዋናው ችግር የነበረው በካናሉ በአንደኛው አቅጣጫ ሊዘረጋ የሚችል ተጋጣጣሚ ድልድይ የማግኘቱ ጉዳይ ነበር። ምክንያቱም በዚያው ጊዜ ተጀምሮ የነእብረው የእልሁ ጦርነት ከሚጠይቃቸው ግዳጆች ድልድዩ አንዱ ስለነበረ ነበር።

«ነጻነት አንድና ነጻነት ሁለት» እየተባለ በማስመሰያ ስልት ሲቀለጣጠፍ የነበረው የፈጥኖ ደራሽ ጦር ካናሉን ተሻግሮ በሲና በረሃ ውስጥ ለሃያ አራት ሰዓት እንዲቆይና እንዲለማመድ አስፈላጊ ሆኖ በመገኘቱ የመሸጋገሪያው ድልድይ ጉዳይ አስፈላጊ ሆነ። ያ ካልና ተሻጋሪ ተለማማጅ ጦር ከሃያ አራት ሰዓት በላይ በበረሃማው ቀበሌ እንዲሰነባበት ሩሲያውያኖች የጦር ባለሙያዎች ሲጠይቁም ናስር ደግሞ በበኩላቸው የነበራቸው አስተሳሰብ የሚሳይል ደጀን የሌለው ጦር እያጠቃ ከመመለስ በቀር እዚያው እንዲሠፈር የተደረገ እንደ ሆነ በሆነው ሁሉ ጊዜ ሊደመሰስ ይችላል የሚል ነበር።

እርግጥ ነው ግብጽ ከተጨባጩ አቋም ጋር ፊት ለፊት መተያዬት ነበረባት እውነተኛው አቋም እሥራኤል በአየር ኃይል አጥቂነቷ የያዘችው የበላይነት ነበር። ግብፅም የነበራት አማራጭ አቅም የአየር መከላከያ ስልቷንና መሣሪያዋን ማቀነባበር ብቻ ነበር።

በዚያ ጊዜ ሲደርሱን ከነበሩት የስለላ መረጃዎች ላይ ለማወቅ እንደቻልነውም እሥራኤል ሃምሳ የሚሆኑ ፓይለቶችና ረዳቶች ነበሩዋት። እነዚያም ዕረፍት ያልነበራቸው የተዋጊ አይሮፕላኖች አብራሪዎች (ፓይለቶች) የእሥራኤልን የአየር ኃይል ክብርና ዝና ላለማስደፈር በየጦር ግንባሩ እየበረሩ ያለ ዕረፍት የሚታገሉ ነበሩ። የእስራኤል የአየር ክልልም መቸም ጊዜ የማደፈር ሆኖ ለትውልድ ትውልድ እንዲተላለፍላቸውም የሚታገሉ ነበሩ።

ያ የቆራጥነት ስሜትና ለሃገር ክብረ - ወሰን እንደዚያ ያለ ዕረፍት መታገል በትክክልና በቅልጥፍና በሥራ ላይ ታይቷል። የሚያስቀና መስዋዕትነትም ነበር። ነገር ግን በጥቅምቱ ወር ጦርነት ላይ እንደትረዳነው በእሥራኤል አየር ኃይል ላይ የእነዚያ የቆራጦቹ የምሑራኖቹና የጥቂቶቹ ፓይለቶች መንፈስ አልታየባቸውም።

በአየር ኃይል አቋማችንና ትጥቃችን በኩል የበላይነትን ለማግኘት ያደረግነው ዝግጅት ፈጽሞ አልተቃናልንም የበላይነት ቀርቶ እኩልነቱ እንኳ አልተሳካም ነበርና ሌላ አማራጭ ስልት መከተል ጥንቃቄ ማሣየት ነበረብን። ይሁን እንጂ ካደረግናቸው ስብሰባዎችና ካካሔድናቸው ውይይቶች እጅግም የተቃና ውሳኔ አላገኘንም።

በመካከላችን ከነበሩብን አስቸጋሪ ሁኔታዎችም አንዱ በሶርያና በኢራቅ መካከል የነእብረው ያለመጣጣም ነበረ። በሶርያ የነበረው የባዝ ፓርቲ ሥልጣን ጨብጧል። በኢራቅ መንግሥታዊ ድርጅት ውስጥም የባዛ ፓርቲ አባሎች የሆኑ ባዚስቶች ነበሩበት። ነገር ግን ፕሬዚዴንቱ አብደል ራሕ ማን አሪፍ የባዝ ፓርቲ አባል (ባዚስት) አልነበሩም የመፈንቅለ መንግሥት አመጽ ተካሒዶ አሪፍ ከሥልጣን ከወረዱ በኋላ ደግሞ በሁለቱ የባዝ ፓርቲ ድርጅቶች መካከል ከዚያ በፊት ሆኖ የሚያውቅ ብርቱ ውዝግብ ተቀሰቀሰ።

ከዚያ በኋላማ የጋራ ዓላማና ግብ ለማውጣት በሚደረጉት ስብሰባዎች ላይ የግል ፉክክርና ንትርክ እየፈነዳ ጊዜ ማባከን ብቻ ሆነ ትርፉ። በዚህም የተነሣ ሁለተኛ የጦር ግንባር ለመፍጠርና ለማዘጋጀት ያደረግነው ጥረት ሁሉ ሣይሳካልን ቀረ። እርግጥ ነው ብዙ ሐሳብ አፍላቂዎች ነበሩ ሐሳባቸውም ክምር ክብር ወረቀት ጨርሷል። ስለዚህም ነገር ናስር በሰጡት አስተያዬት «እጅግ በርካታ የሆኑ ሰነዶች እንዳነበና እንድፈርም ቀርበውልኛል። ግን የዚህ ሁሉ ይወረቀቶ ክምር ውጤቱስ የትኛው ነው?» ብለዋል። ናስር ይህን አስተያዬት የሰነዘሩበት ዋናው ፍላጎታቸው የነበረው በምሥራቁ የጦር ግንባር የሚዘምተውን የዓረብ ኃይል የሚያስተባብርና የሚመራም የአረብ የጦር መከኦንን ለማግኘት ነበር።

የብርጌድም ሆነ የክፍለ ጦር ኃይል ለማዘዝና ለማዝመት የሚችሉ የጦር መኮንኖች መኖራቸውን ያውቃሉ። ለዚህ ደረጃ የደረሱ በቂ መኮንኖች ነብሩን ነገር ግን የተለያየ ትጥቅና ስልት ያለውን ከተለያዩ አቅጣጫዎች የተሰበሰበውን ጦር አቀነባብረው ስልትም ነድፈው ከክፍለ ጦር በላይ የሆነ ቶር ለማዝመት የሚችሉ የጦር መኮንኖች ነበር ለማግኘት የፈለጉት።

ናስር የግብፅን ከዚያም ራቅ ብሎ የአረብን የጦር ኃይል ለመገንባት ያከናወኑት ከነበረው ተግባርም አንዱ ከፍተኛ መኮኖች እየሰበሰቡ በቸልተኘንት የተነሣ ሊከተል የሚችለውን አደጋና በዘመናዊው ጦርነት ምዕራፍም ውስጥ ስለ ሰላም የሚደረገውን ጥረት ሁሉ መናቅ ወደ ብርቱ ፈተና የሚያሸጋግረው መሆኑን ያለ ማቋረጥ ያስረዱ ነበር።

የአረብ ዓለም የጦር ተቋም እየተስፋፋ ቢሔድም በአዕምሮው የተቀረጸውና በስልቱም የተቀነባበረው ጦርነት የመከላከል ጦርነት መሆኑን ናስር ተረድተውታል የፖለቲካ ውሳኔውዎችና ዝንባውሊዎች ሁሉ ወታደራዊውን እንቅስቃሴ ይወስኑታል። ይጫጫኑታልም። ስለዚህም ወታደራዊ ቅንብሮች ወይም ስልት ትጥቅና ንቅናቄ በፖእልቲካ አዝማሚያ ይዋጣሉ።

ናስር የፈረንሳይ የጦር መሣሪያ ለማግኘት ከፍተኛ ፍላጐት ስለነበራቸው የኢራቁ ፕሬዚዴንት ወደ ፈረንሳይ ሔደው ይህንኑ ምኞታቸውን እንዲያስጨብጧቸው ይወተውቷቸው ነበር። በዚያም ጊዜ ለአሪፍ ሲያጫውቷቸው፤

«ምንም እንኳ በአሁኑ ሰዓት ፈረንሳይ የምታሳዬን ዝንባሌ የማይደግፈን ቢሆን፣ ቅሉ እኛ ግን ረዳታችንና ተባባሪያችን እንደሆነች አስመስለን ማንቆጳላጰስ አለብን ምክንያቱም ወደ ምዕራባውያን ለመጠጋት ድልድይ እንፈልጋለንና» ብለዋቸዋል።

በዚያ ዘመን ደግሞ የጆርዳኑ ንጉሥ ሑሴን ከአሜሪካና ከእንግሊዝ መንግሥታት ያገኙት የነበረው የጦር መሣሪያ ሁኔታ አጥጋቢያቸው ባለ መሆኑ በዚህም አዝነውበት ነበርና በጥር ወር 1968 ዓ.ም ወደ ሩሲያ ሔደው የፈለጉትን የጦር መሣሪያ ለማግኘት ቢጥሩም ንጉሡ በእንግሊዝና በአሜሪካ ሁኔታ ተስፋ እንዳይቆርጡ ናስር ካጽናኑዋቸው በኋላ እሥራኤል የምዕራባውያንን የጦር መሣሪያ ብቻ በማከማቸቷ፤ አረቦችም የሩሲያን መሣሪያ ብቻ ማከማቸታቸው ስሕተት መሆኑን አስረድተዋል፤ «ከተሣካልዎ የእንግሊዝን የጦር መሣሪያም ቢሆን ይቀበሉ» ብለዋቸዋል። የኢራቁ ፕሬዚዳንትም በተቻላቸው መጠን የፈረንሳዩን ተዋጊ አይሮፕላን ሚራዥን እንዲጠይቁ ገፋፍተው አደፋፍረው ልክዋቸዋል።

**የፍልስጥኤም ታጋዮች።**

በ1968 ዓ.ም በግብጽ ላይ ከደረሱት ብርቱ ጉዳዮች አንዱ የናስር መታመም ሆነ። ከብዙ ጊዜያት ጀምሮ ካደረባቸው የስኳር በሽታ ሌላም ያልተመዱ እንግዳ የሆኑ ተውሳኮች ያሰቃዩዋቸው ጀመር። ከእሥራኤል ቦንብ ጣይ አይሮፕላን ጋር ሊመጣጠን የሚችል፤ የጦር አይሮፕላንና ሌሎችም የጦር መሣሪያዎች በአፋጣኝ እንዲሰጡዋቸው ለመጠየቅ ወደ ሶቪዬት ኅብረት በሐምሌ ወር ሔደው በዚያውም እግረ መንገዳቸውን «በርሺካሐ» በተባለው ሆስፒታል ምርመራ አደረጉ። የክብር እንግዳ ሆነው በሆስፒታሉ ውስጥ ተኝተው መታከሙን ስላልፈቀዱት የሞስኮቫን ወንዝ ዘቅዝቆ በሚያሳየው «የሌኒን ኮረብታ» በተባለው የእንግዶች ማረፊያ ቤት ሆነው ህክምናቸውን ቀጠሉ። የፓለስታይን ድርጅት መሪ የሆኑት ያሲር አራፋትንም አብረው ወስደዋቸው ስለ ነብረ ጉብኝቱ በመጠኑም ቢሆን ለውጥ ያለ ይዞታ ነብረው። ያሲር አራፋትም ሞስኮ ሲገቡ የመጀመሪያ ጊዜያቸው ነበር።

በ1966 ዓ.ም ላይ የአልፋታህ ቡድን አባሎች ከግብጻውያን ጋር የነበራቸው መቀራረብ እጅግም ነበር። እንዲያውም ከግብጽ ባለሥልጣኖች ዘንድ እንዳይቀርቡም ይጠብቁ ነበር። በዚያ ጊዜም በምሥጢር ለሚካሄዱት እንቅስቃሴዎችና በአረብ ዓለም ውስጥ ሲካሄድ የነበረውን የውስጥ ቅራኔ ሲመሩ የነበሩትን ቡድኖች ሁኔታ ሲከታተል የነበረው የመረጃ ድርጅታችን ነበር።

እንደ አጋጣሚ ሆኖ በዚያን ዘመን የነበረውን የአልፋታህን እንቅስቃሴ የመረጃ ድርጅታችን ሲያተርኩበት የነበረ ጊዜ የአልፋታህ ቡድን የእስላም ወንድማማቾች ማህበር ያቋቋመው ለውንብድና ዓላማ የተሰለፈ ብቻ መስሏቸው ነበር። እንደዚህ ከመሰለ የተሳሳተ ግምት የደረሱትም በ1954 ዓ.ም በናስር ላይ አደጋ ለመጣል ከተሞከረ ወዲህ ነበር።

በዚህ መንፈስ የተፈጠረውን ያለ መግባባ ለማስወገድም ሲል ካሊድ ኤል ሐሰን (አቡል ሰይድ) የተባለው የድርጅቱ ተወካይ ወደ ካይሮ መጣና የአልፋታህን ድርጅት ዓለማ ለኔ ማስረዳት ጀመረ ይሁን እንጂ የዚሁ ድርጅት አባል የሆነ ማነኛውም ሰው ቢሆን ወደ ናስር ወይም ወደ ፊልድ ማርሻል አሚር እንዳይጠጋ ብርቱ ቁጥጥርና ጥንቃቄም ይደረግ ስለ ነበረ ካሐሊድ የመጣበት ዓላማ እጅግም አልተሳካለትም። ይሁን እንጂ በ1967 ዓ.ም ላይ ናስር ሁለተኛ የጦር ግንባር ፈጥረው እሥራኤልን ለማጣደፍ በሚያደንቁበትና በሚያምሰለስሉበት ጊዜ የአልፋታህ ድርጅትም በመጠነኛ ትጥቅ ተጠናክሮ ለዓላማው ብቻ መታገሉን አፋፍሞት ስለ ነበረ በናስር ፍላጐት ላይ ማንጸባረቅ ጀመረ።

በዚህ ጊዜም ቢሆን ዓላማቸውንና ፍላጐታቸውንም ለማስረዳት ሲሉ ፋሩቅ ኳድሚ (አቡሉቲፍ) እና ሣላህ ካሊፍ (አቡ ለይድ) ወደ ካይሮ መጡ። ይሁንና ያለ እኔ በስተቀር ተቀብሎ የሚያነጋግራቸው ባለሥልጣኖች ማንንም ለማግኘት አልቻሉም ነበር። እኔም ከናስር ጋር ለማነጋር ቀጠሮ ጠየቅሁላቸው ስለሆነም ከያሲር አራፋት ጋር ሆነው እንዲያነጋግሩዋቸው ተወሰነ።

ሦስቱም የድርጅቱ አባባሎች ከናስር ጋር እንዲነጋገሩ ቀጠሮ ቢሰጥም ቅሉ የመረጃው ድርጅታችን ባለሥልጣኖች ደግሞ በነገሩ አልተስማሙም የቀጠሮው ቀን ተወስኖ ከሰዓት በኋላ እንግዶቹ እንዲመጡ ከተወሰነ በኋላ ጥዋት የናስር የጸጥታ ጠባቂ ስልክ ደወለልኝና «በጉዳዩ ፕሬዚዳንቱን ለማስቸገር አልፈለግንም ግን የእነዚሁ ሦስት እንግዶች ሁናቴ አላስደሰተንም ስለዚህ ወደ ፕሬዝዳንቱ ከመጠጋታቸው በፊት መፈተሽና አስፈላጊም ከሆነ የታጠቁትን የጦር መሣሪያ ማስቀመጥ (መፍታት) እንደሚኖርባቸው እንዲያስረዱልን እንፈልጋለን» ብሎ ሲነግረኝ፤ «ጽለ አላህ ይሁንባችሁ ማንኛቸውንም አትፈትሹ ነገሩን ለኔ ተውልኝ» አልኩት።

በተሰጣቸው ቀጠሮ መሠረት ሦስቱ የፓለስቲን ታጋዮች ወደ ጽ/ቤቱ መጡና በራሴ እምኪና ራሱእ እየነዳሁ ወደ ናስር ዘንድ ወስድኳቸው በመንገድም ላይ ሳለን የመረጃ ሠራተኞች የተጨነቁበት ነገር እኔንም ስላሳሰበኝ በዘዴ ለማስወገድ ፈለግሁና በመጀመሪያ ከጐኔ ተቀምጠው የነበሩትን ያሲር አራፋትን፤

«ይህ የተሸከሙት ነገር ምንድን ነው? ሽጉጥ ነው እንዴት የአምላክ ያለህ? ማንንም ቢሆን የሚሰቀጥጥ ነው አቡ ስይድስ ታትቀሃል እንዴ» አልኩዋቸው በዚህ ጊዜ ያሲር አራፋት መሣሪያ ካልያዙ ፈጽመው ራቁታቸውን እንደሆኑ ያህል እንደሚሰማቸው ሲገልጹልኝ፤ አቡ ሰይድም ‹ካለሽጉጥ ባዶ እጀን መንቀሳቀስ አይቻለኝም› አለኝ።

«አንተስ ታጥቀል?» ብዬ አቡ ሉቲፍንም ጠየቅሁ።

«እኔ ሲቪል ነኝ መሳሪያ አያስፈልገኝም» አለ።

የሁለቱ መሳሪያ መታጠቅ ቢያሳስበኝ እንደምን ማስፈታት እንደምችል እያምሰለሰልኩ ከናስር ጽ/ቤት ደረሰንና በእንግዳ ማረፊያው ተቀመጥን። በዚህ ጊዜም የናስር ልዩ ፀሐፊ መጣና የፕሬዚዴንቱ አጃቢ የእንግዶቹን መሣሪያ መቀበል እንደሚኖርበት በጆሮዬ ሹክ አለኝ እኔም ጉዳዩን ለኔ እንዲተውልኝ ነገርኩት ይሁንና ነገሩ ከብዶኛል ግን እንግዶቹን «መሣሪያ ፍቱ» ማለቱ ደግሞ ቸገረኝ። በዚህ ሐሳብ ላይ በምዋልልበት ሰዓት ናስር ወደሚገኙበት ክፍል እንድንገባ ስንጠራ ሁለቱ ታጋዮች ሽጉጣቸውን እየፈቱ በየወንበሮቹ አስቀመጡ ይህም ልበ - አውቃነታቸው ለኔ ታላቅ የአዕምሮ ረፍት ሰጠኝ።

እንግዶቹ ገብተው ከናስር ጋር ሰላምታ ከተለዋወጡ በኋላም ናስር፤

«ለመረጃ ድርጅታችን ከኩዬት በደረሰው ሪፖርት መሠረት ከሆነ እናንተ ሦስታችሁም ወደ ካይሮ የመጣችሁት እኔን ለመግደል ነው» ብለው ንግግር ይጀምራሉ።

እነርሱም ያን የመሰለ ሪፖርት ያስተላለፈ ግለብሰ ወይም ድርጅት በግብጽና በአልፋታህ መካከል ብጥብት ለመፍጠር ሆን ብሎ ያቀደው ተንኮል መሆኑን በየተራ ማስረዳት ቀተሉ። ናስር የሁሉንም ንግግር ካዳመቱ በኋላ የፓለስታይን ነጻ አውጭ ድርጅት አቋም ተጠናክሮ ወደ አጥቂነቱ ሊሸጋገር ስለሚችልበት ጉዳዩ ማብራራት ጀመሩ። በእነርሱና በኛም መካከል ያለመግባባት ሊኖር እንደማይገባ ያሰዱዋቸዋል።

የጸጥታው ምክር ቤት ያሳለፈው ውሳነኢ አንቀጽ 242ትን የተበልነውም ምናልባት መጠነኛ የሆነ ማቃለያ የተገኘበት እንደሆነ ግልጽ ሶርያና ጆርዳን ላቀረቡት ጥያቄ መልስ ሊሰጥ ይችል ይሆናል በሚል እምነት መሆኑን እንጂ ለፓለስታይኖች ችግር መፍትሔ እንዳልሆነ ይገልጹላቸውና «ውሳኔውን የምትቃወሙበትም ደግሞ አንዳምች ምክንያት የላችሁም። ምክንያቱም ለእናንተ ችግር ማቃለያ እንዲሆን ታስቦ የተዘጋጀ እይደለምና» ይሏቸዋል።

«የፓለስታይንን ሕዝብ በመወከል በፖለቲካውም ሆነ በትጥቁ ተካፋዮች ብትሆኑልን ከደስታዬ ሁሉ በላይ በሆነልኝ ነበር።» ካሉ በኋላ የፓለስታይን ድርጅት ከማነኛውም የአረብ መንግሥት ተጽእኖ ነጻ የሆነ ቢሆንም ከአረቦች ጋር ተባብሮ መቀጠል እንደሚኖርበት ካብራሩ በኋላ «ስለምን እናንተስ የኛ አርበኞች የኛ ታጋዮች የኛስ ግንባር ቀደሞች አትሆኑ? በዚህ ካመናችሁበትና ከቆረጣችሁበትም የምትፈልጉትን ርዳታ እንሰጣችኋለን። የሚቸግራችሁ አንድም ነገር አይኖርም……» ይሏቸዋል።

ስብሰባው በመግባባት መንፈስ ተፈጸመ። ከዚያ በኋላም የግብጽ ባለሥልጣኖች የአልፋታህን በወታደራዊ ትምህርት ማሰልጠንና የጦር መሣሪያም ማስታጠቅ ጀመሩ። የጆርዳንን ባለሥልጣኖች ግን ሁኔታው አላስደሰታቸውም። በተለይም በኈልት አይሮፕላኖች ሙሉ የተጫነ ልዩ ልዩ የጦር መሣሪያ ለፈዳይን ቡድኖች እንዲሰጥ ወደ አማን ተልኮ ሰለተያዘ ጉዳዩም አሳሳቢ መሆኑን በመግለጽ ንጉሥ ሑሴን በዚያን ጊዜ ጠቅላይ ሚኒስትራቸው የነበሩትን በሐጃት ኤል - ታልአሁኔ ወደ ካይሮ ይልካሉ።

በኛ በጆርዳንና በፓለስታይን ቡድኖች መካከል የተፈጠረው መቃቃር በዚህ ሁኔታ ላይ እንዳለም በጆርዳን ውስጥ በነበሩት የፈዳያን ምሽጎች ላይ እሥራኤል እየደጋገመች አደጋ በማድረሷ ፈዳይኖችም ከምዕራብ አውሮፓ የጦር መሣሪያ ለመግዛት ሙከራቸውን ጀመሩ። አለቆቻቸውም «የአቪዬሽን ዊክ» በተባለው መጽሔት «ቀይ ዓይን» የተባለ አንድ ሰው የሚሸከመው የአየር መቃወሚያ ሮኬት መሠራቱን አንብበው ስለ ነበር ይህንኑ መሣሪያ ለማግኘት ይታገላሉ። ያም ሮኬት በ1973 ዓ.ም በተደረገው ጦርነት ከፍተኛ ውጤት ካስገኘው በሩሲያ ከተሠራው ስተሪላ ከተባለው ሮኬት ጋር ተወዳዳሪ ነበር።

የፈዳይኖች የመሣሪያ ፍላጐት ግብጽ ልትሰጣቸው ከሚቻላት በላይ እየሆነ በመሔዱ ከሩሲያኖች ጋር ቢገናኙና እንደ ፍላጐታቸው መጠንም ራሳቸው ቢዋዋሉ የሚሻል መሆኑን ለናስር ነገርኳቸው። በዚህም ሐሳብ መሠረት ነበር በሐምሌ ወር 1968 ዓ.ም ናስር ወደ ሞስኮ ሲሔዱ ያሲር አራፋትንም አስከትለው የወሰዱዋቸው። አራፋት ምንም እንኳን ከናስር ጋር ቢሔዱም የተሰጣቸው ፓስፖርት የግብጽ ነበር። ስማቸው «ሙሸን አሚን ተብሎ የቴክኒክ ክፍል ሠራተኛ» የሚል ነበር። የተጓዝንበትም አይሮፕላን የሩሲያ አይሮፕላን ነበር። በኛ አይሮፕላን የሄድን እንደ ሆነ ግን በሜዴትራኒያ ባሕር ላይ እስራኤል ልትመታው (ልታወርደው) ስለምትችል ጥንቃቄ እንዲደረግ ሩሲያኖች ስላሳሰቡ ነበር። በዚያ አምስት ሰዓት በወሰደው በረራም ጊዜ ናስር በጣም ስለታመሙብን ጋደም ብለው ነበር የተጓዝነው ወደ ሞስኮ ስንቃረብ አራፋት ከናስር ጋር እንዲነጋገሩና እቅዳቸውንም እንዲያስተባብሩ ለናስር ነገርኩዋቸው። በነገሩም ስለተስማሙበት ከተገኙበት ተነሱና ለባብሰው አራፋትን አስጠሩዋቸው። ሁለቱም ባደረጉዋቸው የሐሳብ ልውውጦች ያለ መግባባት ተፈጥሮ ነበር። ግን አራፋት ነገሩን በትዕግሥት በመቀበልና በዚያም ጉዞአቸው የተቃና ውጤት ሊያገኙበት የሚችሉበት እንዲሆን እንጂ የሚበሳጩበት እንዳይሆን ጥረት በማድረግ ያለመግባባቶቹ እየተቃለሉ ሄዱ።

ከሩሲያ መሪዎች ጋር ሐምሌ 4 ቀን የመጀመሪያው ስብሰባ ተደረገ በዚያ ጊዜ ውይይት የተደረገበቱ ዋና ቁም ነገርም ያው የተለመደው የጦር መሣሪያው ጉዳይ ነበር ሩሲያኖች በበኩላቸው ካቀረቡላቸው ቅሬታዎች ዋናው ግብጽ ውስጥ ለሚኖሩት ሩሲያውያን የጦር ስልት አማካሪዎች በቂ ጥንቃቄና እንክብካቤ አልተደረገላቸው ብለው ነበር። እኛም የአማካሪዎቹ ሁኔታ እንዲሻሻልና ደመወዛቸውም በፓውንድ ስተርሊሪንግ (የእንግሊዝ ገንዘብ) እንዲሆንላቸው ተስማማን። ከምሳ በኋላም ያሲር አራፋትን ከኮሲጅን ካብርዥኔቭና ከፖድጐርኒ ጋር ናስር አስተዋውቀዋቸው። በማግሥቱ ደግሞ አራፋት ወደ ማዕከላዊ ኮሚቴ ሔድው የነጻ አውጭ ንቅናቄዎች ጉዳይ ኃላፊ ከነበሩት ከኬሪል ማዙሮቭና የነጻ አውጭ ንቅናቄዎች ጉዳይ ኃላፊ ከነበሩት ከኬሪል ማዙሮቭና ከሌሎች ሁለት ጀኔራሎች ጋር እንዲነጋገሩ ተጠሩ። ኬሪል ማዙሮቭ ለተመደቡበት ኃላፊነት ደግሞ ተስማሚ ነበሩ። እይተወለዱትም ቤሎ - ሩሲያ ውስጥ ሰልሆነ ከጭቁን ክፍሎች ተገኝተው እክፍተኛ ትግል የፈጸሙና በሁለተኛው የዓለም ጦረንት ጊዜም በተደረገው ተጋድሎ ከሶቪዬት አርበኞች ጐን በመሰለፍ የሚጠበቅባቸውን ግዳጅ የፈጸሙ ናቸው። የአራፋትንም ችግር ምን እንደሆነ ከመቅሰብት ተረድተውላወአል። አራፋትም የፈረዳይንን ዓላማ ጥንካሬና ጥያቄም እየተነተኑ አስረዱዋችው።

ሞስኮ በገባን በሦስተኛው ቀን ናስር ወደ ሆስፒታል ሄዱ አንዋር ሣዳትም አብረው ሔደው ነበርና ወደ ሆስፒታሉ አብረው ሔዱ እኔም ወደ ኢምባሲያችን ሔጄ ለጋዜጣው የሚሆኑት ጽሑፎች ሳዘጋጅ ጀኔራል አብደል ሙኒም ሪያድመ እንደኔው ወደ ኢምባሲያችን ሔደው ለግብጽ ጦር የሚያስፈልጉትን የጦር መሣሪያዎች ዝርዝር ሲያጠናቅቁ አረፈዱ። ናስር ወደ ሆስፒታል ሲሄድ በምሳ ሰዓት በአረፉባት በሌኒን ኮረብታ የእንግዳ ማረፊያ ግቢ ተገናኝተን እንድንነጋገር ልከውብኝ ስለ ነእብረ በተባለው ሰዓት ከጄኔራል ጋር ሄድን። የዚያች ቤት አጥር ግቢዋ በልዩ ልዩ አትክልቶች ያሸበረቀ ከመሆኑም ሌላ የቸሪ ፍሬዎችም የተንዠረገጉበት ነበረ። ናስር የችሪ ዛፍ ፍሬ ለመጀመሪያ ጊዜ በዚያች ግቢ ገና የማታቸው ነበርና «ከሆስፒታል ሲመለሱ በአትክልቱ መካከል አገኛቸው ይሆናል በሚል እምነት ነበር የሄድነው።

ግን ከግቢው ስንገባ በአትክልቱ ውስጥ አልነበሩም በመኝታ ክፍላቸው መሆናቸው ሲነገረውን ወደ ፎቁ ወጣሁ እርሳቸውንም ከማነጋገሬ በፊት ወደ ሣዳት ክፍል ገባሁና ጠየቅኋቸው «ሁሉ ነገር መልካም ነው። ብቻ መጠነኛ የሆነች የቁርጥማት ሐመም ምልክት ተገኝታባቸዋለች» አሉኝና አብረን ወደ ናስር ክፍል ገባን። የሌሊት ልስብ ለብሰው በአልጋ ላይም ጋደም ብለው አገኘናቸው እንደገባንም፤

«እንደዚህ የሚያስተኛ ቁርጥማት ሊሆን አይችልም ምንድን ነው ነገሩ?» ብዬ ጠየቅሁ አንስርም ሣዳትን ተመልከቱና፣

«አንዋር እውነተኛውን ነገር ለሙሐመድ ብትነግረው ይሻላል…..» አሉ።

«ምንድን ነው» ብዬ ሣዳትን ስጠይቃቸው፣

«ምንም አይደለም በስኳርና በደም ብዛት የተነሣ ቅልትማቸውን አሟቸዋል «ተሸካል ተቦ» በተባለው ቀበሌ የሚገኘው ምንች ውሀ ሊፈወሱ እንደሚችሉም ሐኪሞቹ ነግረውኛል። ቀላል ነው አደጋ የለበትም» አሉኝ በዚህ ጊዜ ናስርም በነገሩ ጣልቃ ገቡና፤

«እነርሱ ባዘዙት መሠረት ሕክምናቸውን ካልተከታተሉ ነገሩ አደገኛ ሁኔታ ሊያስከትል እንደሚችልም አመልክተዋል» አሉ።

ወዲያው ደግሞ ጀኔራል ሪያድ በሩን ቆረቆሩና ገቡ። በፕሬዚዴንቱ አልጋ ጫፍም ከኔ ጐን ተቀመቱ ሣዳት ግን በወንበር ላይ ነበር የተቀመጡት ናስርም ስለ ሕመማቸው ለጀኔራሉ ነገሩዋቸው። እንግዲህ የፕሬዚደንቱን ሕመም የምናውቅ ሦስታችን ብቻ መሆናችን ነው ምንም እንኳ እንዳይታወቅባእው ቢታገሉም ቅሉ ጀኔራሉ እንባ ሲተናነቃቸው ይታዩ ነበር። በዚህ ጊዜ ናስርም እኛን ለማጽናናት ሲሉ።

«አደጋ እንደሌበትም ነግረውኛል፤ ሕክምናውን ከተከታተልኩ እድናለሁ። ስለዚህ ሐምሌ 23 ቀን በምናከብረው በዓል ለመገኘት እሄዳለሁ። ከዚያም ወደ ታዘዝኩበት አገር እሄድና ህክምናውን እቀጥላለሁ። በወር ውስጥም እንደምፈወስ ነግረውኛል።» አሉናንና ድካም ስለተሰማቸው ለማረፍ እንጂ ምሳም እንደማይፈልጉ ነገሩንና መጋረጃውን ጋርደንላቸው ወጣን። ሣዳትም ዕረፍት ማድረግ ስለፈለጉ ወደ ክፍላቸው ሲገቡ እኔና ጀኔራሉ ወደ አትክልቱ ቦታ ገባን። ጀኔራሉ በጣም ተደናግጠው ስለ ነበሩ «ሰውዬው አንዳች ነገር ቢሆኑ እጅግ ከባድና የተመሰቃቀለ ነገር ይደርሳል ብዬ አስባለሁ። እርሳቸው የተሸከሙትን ጣጣ የሚችለው ማንም የለም። ለዚህ ሕመም ያደረሳቸውም የሥራ ብዛ ሳይሆን አይቀርም……» አሉኝ።

በሞስኮብ የምናደርገውን ጉብኝት ፈጽመንም ወደ ግብጽ ተመለስን። ናስርም ለብሔራዊው ምክር ቤት ለሕክምና የሚሔዱ መሆናቸውን አስረዱ። ሕዝቡም ስለፕሬዚደንቱ ጤንነት ሁናቲ ለማወቅ ቻለ።

የሶቪዬት ኅብረት የጤና ጥብቃ ም/ሚኒስትር የነበሩትና የናስርን ጤንነት እንዲከታተሉ የተመደቡት ዶክተር አቪጀኒ ቻዝቭ በሰጡት ምክር ናስር ህክምናውን ሳያቋርጡ ለብዙ ዓመታት ከተከታተሉ ፈጽሞ ሊድን እንደሚችል የረጋግጣሉ። በዚህም መሠረት ናስር፤ በሐምሌ ወር ለሕክምና ወደ ታዘዙበት አገር ለመሄድ ከተነሱ በኋላ የእልሁ ጦረንት እየገፋ በመምጣቱ የናስርም ጉዞ ወደ መስከርም ተዛወረ። እሥራኤልም ወደ ግብፅ ግዛት እየዘለቀች መግባቷን ቀጠለችበትና በናግ ሐማዲና በሌሎችም ቀበሌዎች የሚገኙት የመስኖ ልማቶቻችን ዋናዎቹ ዒላማዎቿ ሆኑ።

በ1969 ዓ.ም ላይ ሩሲያ ሳም 7 የተባለውን ሮኬትና የሮኬት መወንጨፊያ የተጠመዱባቸው በርካታ መኪናዎችንም ለኛ ማቀበል ጀመረች። የተሰጡንም ሮኬቶች ሸክማቸው ቀላልና በዝቅተኛ በረራ የሚያጠቁትንም አይሮፕላኖች የሚያጠቁ ነበሩ። ለኛ የሚሰጠውን የጦር መሣሪያ ዓይነትና ብዛት የሚያመለክተውን ዝርዝር በጥር ወር 1969 ዓ.ም በመጀመሪያ ወደ ካይሮ ይዘውልን የመጡት አሌክሳደር ቫሊፒን የተባሉት የሕዝብ ድርጅት አባል የነበሩት ናቸው። ናስርም ተቀብለው ባነጋገሩዋቸው ሰዓት ከሩሲያኖች ብዙ ስጦታ ብንጠይቅም ምሥጋና ቢሶች ያለመሆናችንን ገልጸው፤ «……ሁልጊዜም ቢሆን ወዳጆቻችን ለሆኑ አረቦችና ለግብጽ ሕዝበ እንደምናገረው ሩሲያኖች ቀሰስተኞች ብትሆኑም በመጨረሻ የንምንፈልገውን ትሰጡናላችሁ ዋናው ቁም ነገርም ይኸው ነው። ከአሜሪካኖች ጋር የምትለዩበትም አንዱ ሁናቴያችሁ ይኸው ነው። ንጉሥ ፕሬዚዳንት ጆንሰንን አነጋግረዋቸዋል። ይሁን እንጂ አንዲትም አይሮፕላን አላገኙም። ምንም እንኳን እናተም ትዕግሥት አስጨራሾች ብትሆኑም በመጨረሻ ልብ - አሽከሮች ናችሁ»። ብለዋቸዋል። በ1969 ዓ.ም መጨረሻ ላይ የተላኩልን ሮኬቶች ሲሞክሩ አንዳንድ የቴክኒክ ጉድለት ቢታይባቸውም እየተሻሻሉ የመጡት ግን በእርግጥ አጥጋቢ ውጤት ሰጥተዋል።

በመስከረም ወር 1969 ዓ.ም ላይ ደግሞ «ግንባር ቀደም አገሮች» እየተባሉ ሲጠሩ የነበሩት መንግሥታት ካይሮ ውስጥ ስብሰባ አደረጉ። በስብሰባውም ላይ ሶርያ፣ ጆርዳን፣ ኢራቅና፣ ሱዳን ሲገኙ የአልጄሪያው መሪ ደግሞ ስብሰባው ከተጀመረ በኋላ ደረሱ። የዚያ ስብሰባ ዋና ዓላማውም ከትግሉ አግልለው የነበሩትንና በዚህም የተነሣ በቅሬታ ላይ የነበሩትን የአረብ መንግሥታት ለማደፋፈርና ወደ ግንባር ቀደምነቱ መስመር ለማስገባት የሚቻልበትን ስልት ለመፍጠር ነበር። ለምሳሌም ያህል ስብሰባው በመሔድ ላይ በነበረበት ወቅት የሞሮኮው ንጉሥ ሐሰን የአረብ አገሮች መሪዎች ስብሰባ እንዲደረግ የሰነዘሩትን ሐሳብ ስናር ተቀብለው ለጉባኤው ባደረጉትም ማብራፊያ ላይ፤ «ማነኛውም መሪ ቢሆን የስብሰባው ተካፋይ እንዲሆንልን እንፈቅዳለን። ግን ሁላችን በአንድነት ስንገናኝ ምን ነገር ሊፈጠር እንደሚችል አላውቅም። ምንጊዜም ቢሆን ደግሞ የግል ፉክክር ተለይቶን አያውቅም። የየግላችን የሐሳብ ግጭትም ለመራራቁ በር ከፋች እየሆነ ተገኝቷል። ለምሳሌ በቅርብ ጊዜ ከፕሬዚደንት ቡር ጊባ ጋር ተገናኝተን ስለ ፖለቲካ ጉዳዮች አንስተን በምንነጋገርበት ወቅት «እኔ አጭር ሆኘ ስፈጠር እርስዎ ለምን ረጅም ሆኑ?» ብለው በድንገት ጠየቁኝ። እኔም በጥያቄው ተናደድኩ። የሁለታችንን የቁመት ልዩነት ጀምረነው ከነበረ የፖለቲካ ጋር ምን ተአምር እንደ አገናኘው ገረመኝና ይህን ምሥጢር ለማወቅ እግዚአብሔርን ቢጠይቁ እንደሚሻል ነገርኩዋቸው። እንደ እውነቱ ከሆነ ሥር የሰደዱና ያልተቃለሉ ችግሮች እያሉን አዳዲስ ያለመግባባቶች አብንጨምርባቸው የተሻለ ነው» ብለዋል።

ይኸውም የግንባር ቀደሙ መንግሥታት ጉባኤ በተከፈቱበት ዕለት ማለትም መስከረም አንድ ቀን የእነዚሁ አገሮች የጦር ኃይሎች ጠቅላይ ኤታማዦሮች ያቀነባበሩዋቸውን የፖለቲካና የወታደር ጉዳይ ሪፖርት ጀኔራል ፋውዚ በንባብ አሰሙ። የሪፖርቱም መደምደሚያ ጉዳይ የሚመለከተን አገሮች የጦር ኃይሎች በተገቢው ስልትና ትጥቅ ከተዘጋጀን በአስራ ስምንት ወራት ውስጥ ለጦርነቱ ሙሉ ዝግጁዎች ለመሆን እንደምንችል የሚያብራራ ነበር።

**የሊቢያው አልጋ ግልበጣ።**

በዚሁ በመጀመሪያው ስብሰባ ቀን ከተገኙት መሪዎች ንጉሥ ሑሴን ንግግር በሚያደርጉበት ሰዓት ሊቢያ ውስጥ ወታደራዊ እንቅስቃሴ ተነስቶ የንጉሥ ኢድሪስ አልጋ ወራሽ መገልበጡን የሚጠቁም ወሬ ለናስር ደረሰ። ነገሩም እጅግ አስደንጋጭ የሆነው ከንጉሥ ኢድሪስ ጋር የቅርብ ግንኙነትና ወዳጅነት ለነበራቸው ለንጉሥ ሔሴን ሆነ። ያም ዜና በተራሚጆች አገሮች አስተሳሰብ «የአንዱ ንጉሥ ከሥልጣን መውረድ ለሌሎች ንጉሦች መፈንቀል በር ከፋች ደወል ነው» ብለው ለመተቸት በጊዜው የተወለደ ታሪክ ሆኖላቸዋል።

ያም ዜና በግልጽ ከተነገረ በኋላ የስብሰባው ተካፋዮች የነበሩት ሁሉ በጉዳዩ ተወያዩበት ናስርም ጉዳዩን በልዩ ዘዴ አድርገው ሲያበራሩት፤

«አንድ ጊዜ የጦር መሣሪያ ለመግዛት በአስቸኳይ ጥሬ ገንዘብ አስፈለገን በዚህም ምክንያት ሐሰን ሣብሪ ኤል ከሆሊንን ወደ ንጉሥ ኢድሪስ ሰደድኩት ንጉሡም ወዲያውኑ ሃያ ሚሊዮን ፓውንድ እንደሚሰጡን ቃል ገቡልን ያስገቡን ወይም የጠየቁን ውለታ ደግሞ ከቤተሰቦቻቸው የተላለፈ የስለት ገንዘብ ስለ አዛሐሪ በተባለው መስጊድ ውስጥ ሰለሚገኝ ያ ገንዘብ እንዲመለስላቸው ነበር። ይህ ጥያቄያቸው እንደደረሰኝም ሐሰንን ወደ ተባለው መስጊድ ልኬ የስለቱን ገንዘብ ከመስጊዱ አውጥቶ እንዲሰጣቸው አደረግሁ።» ብለውታል።

ዜናው በግልስ ከወጣ በኋላ በየአንዳንዱ አዕምሮ የተቀረፀው አጠያያቂ ጉዳይ ደግሞ «ንቅናቄውን የመራውና ሥልጣን የያዘውስ ማን ነው?» የሚለው ነጥብ ነበር። መፈንቅለ አልጋውን የመሩት ቡድኖች የሰጡት የመጀመሪያው መግለጫም በአልአህራም የዜና ምንጭ በኩል በሬዲዮ ተጠልፎ ተላለፈልን። ከዚያም መግለጫቸው ላይ ለመረዳት እንደተቻለ የለውጡ መሪዎች መርሆ «ነፃነት ሕብረ ተሰባዊነት (ሶሻሊዝም) እና አንድነት» የሚል መሆኑን አስታወቁ። በዚህ መርሆዋቸው መሠረትም የለውጡ መሪዎች የባዝ ፓርቲ ተከታዮች ያለመሆናቸውን ተረዳነው። ምክንያቱም የባዓዛ ፓርቲ መፈክሮች ወይም ዓላማዎች «….አንድነት ሶሻሊዝምና ነፃነት….» የሚሉ ቃላት ነበርና ነው። እነዚህ ቃላትም በናስርና በባዝ ፓርቲ መካከል ያለ መግባባትን የፈጠሩ ናቸው። ምክንያቱም የናስር እምነት ወይም አስተሳሰብ «ነፃነት ከሌለ አንድነትም የለምና በመጀመሪያ - ነፃነት የሚለው መርህ መቅድም አለበት» የሚል ነበርና ነው።

እኔም የሊቢያ ንቅናቄ መሪዎች የሰጡት መግለጫ ከሬዲዮ ተቀድቶ እንደ ቀረበልኝ መሪዎቹ ወደኛ ዓላማ የሚቃረቡ መሆናቸውን ለናስር ነገርኳቸው በዚሁ ጊዜ ደግሞ የሊቢያ ንቅናቄ መሪዎች አደምኤል ሕዋዚ የተባለው መልእክተኛውን ቤንጋዚ ወደነበረው የኛ ቆንስላ ይልኩና ከግብጽ አንድ ሰው በአስቸኳይ እንዲላክላቸው የሚፈልጉ መሆናቸውን ያመለክታሉ። እክካይሮ እንዲላክላቸው የሚፈልጉት ሰው ማንን እንደሆነም ይጠይቃሉ። እነርሱም ከናር ቀጥሎ በስም የሚያውቁት እኔን ስለ ነበረ የኔን ስም ይሰጣሉ። የኔም ስም በዚያች ደቂቃ ውስጥ ትዝ ያላቸው በአልአሕራም ጋዜጣ ላይ ስለሚያዩት ነበር። ስለዚህም ናስር ስልክ ይውሉልኝና፤

«የቤንጋዚዎቹ ሰዎች አንተን የሚፈልጉ ይመስላሉና ዛሬ ማታ እንድትሄድላቸው» ብለው አዘዙኝ።

ልዩ አይሮፕላንም ተዘጋጀልንና ከጀኔራል ፋውዚ ጽ/ቤት አንድ መኮንን ከፖለቲካ መምሪያ ደግሞ አንድ ተወካይና እኔ ሆነን ወደ ቤንጋዚ በረርን። የሚያስደስት ጉዞም ነበር። አል አደም የተባለው አይሮፕላን ማረፊያ በእንግሊዞች ቁጥጥር ስር ነእብር። ወደዚያም ስንቃረብ ለፓይለታችን ማንነቱን የተሳፋሪዎቹን ማንነትና ወደ የትም እንደሚሔድ በሬዲዮ ይጠይቁታል። እርሱም እኛን ጠየቀን። እኛም ደግሞ የምንነግረው ምንም ነገር አልነበረንምና ከጣቢያው ጋር የነበረውን የሬዲዮ ግንኙነት አቋርጦ ወደ ላይ መጠቀ ከዚያ በኋላ የሰማነው ምንም አልነበረውም ቤንጋዚ አይሮፕላን ማረፊያ ስንደርስ ግን ፍጹም ጨለማ ነበር። ይብለጨለጩ በነበሩት ደካማ መብራቶች እየተመራን አረፍን ወዲያውም የወታደር መኪኖች ከየአቅጣጫው መጡ። ከአይሮፕላኑ እንደወጣሁም ሙስጠፋ ኬሐሩብ ተቀበለኝ።

በዚያች ደቂቃ ምንነቱን ባላውቅም በኋላ እንዳረጋገጥኩት የለውጡ መሪዎች ከሆኑት የኮሚቴ አባሎች አንዱ ኑረዋል። እኔም ማንነቴን ስነግረው በከፍተኛ ስሜት ተውጦ ዓይኖቹን እየጠረገ፤ «የራሴን ዓይኖች ማመን አልቻልኩም….» አለኝ። ከዚያም አብረን ወደኛ ቆንስላ ጽ/ቤት ሔድን እርሱም ስለ ለውጡ ያወራኝ ጀመር፤ ንግግሩንም ሲጀምር፤ «እኛ ሁላችንም በናስር የምናምን ነን» ሲለኝ መሪያቸው ማን እንደሚባል ስጠይቀው ደግሞ፤ «ከመመለሳችሁ በፊት እርሱን ታገኙታላችሁ» አለኝና ቀጠል አድርጐም «መሪያችን የቱን ያህል ንጹህ እንደሆነም ልትገምተው አትችልም» አለ። እኔም ደግሞ የመሪያቸው ማዕረግ ምን እንደሆነ ጠየቅሁት።

«በማዕረግ እንኳ ከኔ ያንሳል ምክንያቱም ከማዕረግ ዝቅ እንዲል ተቀጥቶ ስለ ነበረ ነው። እንደኔውም የሻምበልነት ማዕረግ አግኝቶ ነበር። ግን ወደ ምክትል መቶ አለቅነት አውርደውት ነበር…..» አለኝ።

በማግሥቱ ጥዋት ሙአማር ገዳፊ ወደኛ ቆንስል መጡ። ሰውዬውን ለመጀመሪያ ጊዜ ስያቸው እጅግ ደነገጥኩ ምናልባትም እኔን ለማታለል የተላከው ሰው ይሆናልም ብዬ አሰብኩ። የሰውዬውን ወጣትነት ስመለከተው ያን ንቅናቄ መርቶ ከዚያ ውጤት ላይ ከማድረሱ ጋር ሊኖራቸው የሚችለው ሚዛን አልመጣልህ አለኝ። እጅግም ከበደኝ። ስለ ብዙ ጉዳዮችም ተጨዋችነትን በአነጋገር ችሎታቸውና በአስረጅነታቸውም ተገረምኩ። በመጨረሻም እርሳቸውና ወንድሞቻቸው የሆኑት የጦር መኮንኖች ከግብፅ ጋር መቀላልቀል እንደሚፈልጉ ነገሩኝ ለዚህም ዝግጁዎች መሆናቸውን አጫውቱኝ በአረብ ዓለም ሲካሔድ የነበረውን ጠቅላላ ሁኔታ ሲከታተሉት እንደቆዩና ናስርም እከሥራኤል ጋር ለሚያደርጉት ጦርነት ሁለተኛ ግንባር ለመፍጠር እንደሚፈልጉ የደረሱበት ጉዳይ መሆኑን አውስተው አጫወቱኝ። በዚያ ጊዜ ከነገሩኝ ቁም ነገሮችም፤

«ናስር ዋናው ነገር ረስተውታል፤ ዋናው ነገርም የጉዳዩ ጥልቅነት ነው። ሊቢያ ደግሞ ለጥልቅነቱ ጉዳይ ምቹ ናት የሜዴቲራኒያን የባሕር ክልላችን (ጠረፋችን) ሰፊ ነው በመቶ ማይልስ የሚቆጠር ርዝመትም አለን የአየር ማረፊያ ሜዳዎች አሉን። ገንዘብም ሆነ የሚያስፈልገው ነገር ሁሉ አለን ይህንም ለውጥ ያመጣነው ለናስር ስንል መሆኑን ያስረዱዋቸው የኛንም ሆነ የአረብ ዓለምን ሀብት ሁሉ ወስደው ለጦርነቱ ዝግጅት መመደብ ይችላል» ብለውኛል።

ይህንን የችሮታ መልእክትም ይዜ ተመለስኩ ካይሮ አይሮፕላን ማረፊያም ስደስር ናስር በአዝቸኳይ የሚፈልጉኝ መሆኑ ተነገረኝ ከናስር ጠባያት አንዱ ለመተዋወቅና ለማነጋገር የሚፈልጉትን እንግዳ ሰው ፎቶ ግራፍ አስቀድሞ ማግኘት ስለ ነበረ ወደ ሊቢያ ስሔድም ፎቶ ግራፍ አንሽ ወስጀ ነበር። ችግሩ ደግሞ ፎቶ ግራፍ ነሳስቱን ገዳፊ አልፈቀዱትም ነበርና ለናስር ብቻ የሚሰጥ መሆኑን አስረድቼ ስነሳኋቸው ካይሮ አይሮፕላን ማረፊያ እንደደረስኩም እኔ ወደ ናስር መኖሪያ ቤት ሳመራ የገዳፊ ፎቶ ግራፍ በአስቸኳይ ታትሞ እንዲመጣልን የፎቶ ግራፍ ሠራተኛጨውን ላክሁት። ናስር ወደነበሩበት ክፍል ስገባ፤

« መልካም መልካም በል ግባ» አሉኝ።

«አደገኛ ጉዳይ ነው…..» አልኩና ተነፈስኩ።

«ምክንያቱስ የግብፅ ተቃዋሚዎች ናቸው» አሉኝ

«ከዚያ የራቀ ነው። ዋናው ችግር ሰዎቹ ምን የሚያውቁት ነገር የለም በየዋህነት የተነሳሡ ናቸው ለነገሩ ግን የእርስዎ ሰዎች ናቸው። ከእርስዎም ጋር አንድነት (ኅብረት) ይፈልጋሉ……።» አልኳቸው።

ነገሩ እነኢን ያስደነቀኝን ያህል ለናስርም እጅግ አስገርሟቸዋል። ስለዚህ ከጋዳፊም ጋር ሆነ ከሌሎቹ ባለሥልታኖች ጋር ስላደረግሁት ውይይት በሰፊው እየዘረዘርኩ እንዳጫውታቸው ይወተውቱኝ ጀመር። አለባበሳቸው እንዴት ነበር? ገዳፊንስ እንደምን ይመለከቱዋቸዋል? በእርግጥ የበላይ አዛዥነቱን ለመያዛቸው ታረጋግጥልኛለህ? እንደዚህ የመሳሰሉ ጥያቄዎች ይሠነዘሩልኝ ነበር። ሌላው ቀርቶ ገዳፊ ጭህማቸውን እንዳልተላጩ እንኳ ስነግራቸው፤ «አዎ እርግት ነው እንድትነግረኝም አልፈልግም ይህን የመሳሰለውን ዝርዝር ጉዳይ ሁሉ ነው» አሉና በገዳፊ ጭህም ያለመላጨት እንኳ ሳወሳላቸው ከልብ ፈነደቁ። ነገር ግን ቤንጋዚ ውስጥ የቆየሁት ለአሥራ ስምንት ሰዓታት ያህል በመሆኑና እንቅልፍ ሳልጠግብ ውዬ በማደሬ እንደዚያ በደከምኩበት ሰዓት የስናርን ጥያቄ ለመመለስ አልቻልኩም ነበር።

በማግሥቱ ጥዋት ደግሞ ከቤንጋዚ ቴሌግራም ተላለፈን። በመጀመሪያም እኔ ስላክ አብረውኝ ከሔዱት ሠራተኞች ከፎቶ ግራፍ ሠራተኛው በስተቀር ሁለት አባሎች እዚያው እንዲቆዩ አድርጌ ነበር የተመለስኩት። ቴሌግራሙ አስደሳች ዜና አልነበረውም። ምዕራብ ጀርመንና ሊቢያ በነበራቸው የንግድ ስምምነት መሠረት እጅግ ብዛት የነበረውን የነዳጅ ድፍድፍ ጀመርን ስታግዝ ኑራለች። መንፈቅለ መንግሥት ሲደረግም ያን ጥቅሟን ላለማጣት ስትል የተፈነገሉትን ንጉሥ ኢድሪስን ወደ አልጋቸው ለመመለስ ከቱርክ ጋር ተመሳትራ አስፈላጊ የሆነውን ርዳታ ሁሉ ለመስጠት እንደምታስብና እንደምትገደድበትም ቴሌግራሙ ይጠቁማል። መፈቅለ መንግሥቱ ሲቀላጠፍ ንጉሥ ኢድሪስ ቱርክ ውስጥ በእረፍት ላይ ነበሩ። ወደ ዙፋናቸው ለመመለስ የታሰበውም ንጉሥ ኃይለ ሥላሴ በ1960 ዓ.ም መፈንቅለ መንግሥት ለማካሄድ ሙከራ በተደረገባቸው ጊዜ በጉብኝነት ላይ ከነበሩት ከብራዚል ወደ ኢትዮጵያ በተመለሱበት አኳኋን ነበር።

ሁኔታው ለናስር ከባድ ችግር አስከተለባቸው በዚያ ወቅት የግብጽን የመከላከያ ኃይል ለማጠናከር ብርቱ ጥረት የሚያደርጉበት ወቅት ቢሆንም አፍለኛ የሊቢያ ንቅናቄ ደግሞ ፋታ እንዲያገኝላቸው ይፈልጉ ነበር።

ናስር ቴሌግራሙን እንዳነበበው ወደ ጀኔራል ፋውዚ ስልክ ይደውሉና።

«ስማኝ! ፋውዜን ከካናሉ በኩል ያለውን ንቅናቄ ገትተህ በምዕራብ ግብፅ በኩል ለአንድ ግዳጅ አስፈላጊ እይሆነ ኃይል እንድታዘጋጅ እፈልጋለሁ» ይላሉ። (በዚያ ወቅት ደግሞ በካናሉ በኩል የነበረው የእህል ጦርነት የተፋፋመበት ወቅት ነበር) ናስር እንዳዘዙት በዚያው ዕለት ሌሊቱን አንድ ብረት - ለበስ ብርጌድ ጦር ወደ መርሣ ማትሩዝ ሲላክ፣ ሁለት አጥቂ የጦር መርከቦችና በርካታ የባሕር - ውስጥ አጥቂዎችም አሌክሳንድሪያ ከሚገኘው የባሕር ኃይል ሠፈራቸው ወደ ሊቢያ የባሕር ጠረፍ ተላኩ። ምክንያቱም ንጉሥ ኢድረስን ከቱርክ ወደ ሊቢያ ለመመለስና ከተፈነገሉበት አልጋቸውላይ ማስቀመጥ ታስቦ የነበረው በባሕር በኩል ወደ ሊቢያ በማስጠጋት መሆኑን ቴሌግራሙ ይጠቁም ስለነበረ ነበር።

ካይሮ ያደረገችው ግንባር ቀደም ዝግጅት ያስከተለው ውጤት ግን አልነበረም ጀኔራል ፋውዚም እቅዳቸውን ከግቡ ለማድረስ በመጋቢት ወር ተመሳሳይ ዝግጅት ቢያደርግ የሚሻል መሆኑን የመለክታሉ። ከዚያ አከታትሎ የተደነቀው ከፍተኛ ጉዳይ ግን የሊቢያው ንቅናቄ እንደምን ሆኖ በሥራ ላይ ሊውል እንደሚችል መስመር የማስያዙ ጉዳይ ሆነ።

በአፍለኛ አብዮት ላይ የነበረችው ሱዳን ብርቱ የሆነ የኢኮኖሚ ውጥረት ደርሶባት ስለነበረ ከአዲስቷ ሊቢያ ጋር በመተባበር የተጠናከረ አቋም ሊፈጥሩ የሚችሉ መሆናቸውንና ያም ኅብረትና ጥንካሬ በአረብ ዓለም ውስጥ አስተማማኝ ሁኔታ ሊያበረክት እንደሚችል አዲሱ የሱዳን መሪ ፕሬዚዴንት ኑሜሪ ባለሙሉ እምነትና ተስፋም ሆነው ነበር።

በኅዳር ወር ላይም ለመጀመሪያ ጊዜ ወደ ሞስኮ ለጉብኝት ይሄዱና እግረ መንገዳቸውንም ሲመለሱ ካይሮ መጥተው በጉብኝታቸው ወቅት ከመሪዎቹ ጋር ያደረጉት ውይይት የፈለጉትን ውጤት እንዳስገኘላቸው ያመለክታሉ። ሶቪዬት ኅብረት በአብዮታዊ ሒደት ላይ ለነበረችው ሱዳን የተቻላትን ያህል ስትረዳ መቆየቷንና ለአዲሲቷ አብዮታዊ ሊቢያም ተመሳሳይ ድጋፍ እንደሚያደርጉላት የሶቪዬት መሪዎች ያረጋግጡላቸዋል። ሊቢያ በአላት የነዳጅ ሀብትና የተፈጥሮ አቀማመጥም የተነሳ የዓለም ዓይነ - ሕሊና እንደሚያተርኩርባቸው የታወቀ ነበር። ኑሜሪ ሞስኮ ውስጥ በነበሩበት ጊዜ ኮስጅን በሰጡዋቸው ማስጠንቀቂያም ከምዕራባውያን የተሰነዘረላቸውን እርዳታ ባለመቀበላቸው ከፍተኛ ውትወታና ግፊት እንደሚጠብቃቸው ጠቁመዋቸዋል። ብሬዥኒቭም በበኩላቸው ሱዳን ከኑሜሪ ሥልታን መያዝ በፊት ከሩሲያ ያገኘቸውን ብድር ጠቅሰውላቸው ነበር። ኑሜሪም ከሩሲያ ከተገኘው ብድር ከተቋቋሙት ፋብሪካዎች ጥቂቶቹ በስሕተት የተጀመሩ ስለ ነበሩ ምንም ዓይነት ውጤት ያልሰጡ መሆናቸውን ይጠቁማሉ። በሙሜሪ መልስ (ንግግር) ያልተደሰቱት ብሬዝኔቭም፤

«ከአንዳንድ አገሮች ጋር በምናደርገው ስምምነት የሚያደርስብን ችግር ወይም እንቅፋት በምንሰጣቸው የእርዳታ ገንዘብ እጅግ አስፈላጊና አጣዳፊ የሆኑ ሥራቸውን እንደማከናወን ፈንታ የኳስ ሜዳና ስታዲዮም እያሠሩበት መገኘታቸው ነው» ብለዋቸዋል። ቀጥለውም ቻይና ወደ አፍሪቃ እየሠረገችና እየገፋች የመግባቷ ነገር ያሳሰባቸው መሆኑን ጠቅሰው ብሬዥኔቭ ሲተይቁ ቻይና ወደ አፍሪቃ ዘልቃ የመግባት ጥረቷ እንደማይሳካላት ኑሜሪ ያስረዳሉ። ብሬዥኔቭም ራሳቸውን ያወዛውዙና፤

«በጣም ጥሩ ነው» ሲሉ የኑሜሪን መግለጫ የተቀበሉት እምሆኑ ለኑሜሪ ይገልጻሉ።

የሊቢያን አብዮት የሚጻረር ርምጃ ደግሞ ከእሥራኤል በኩል ተሠነዘረ። ምክንያቱም ሊቢያ በግብጽ ተባባሪ እንደምትሆን ሁኔታውን እሥራኤል ስለተረዳችው ነበር። ካይሮ ውስጥ ተደርጎ የነበረው ስብሰባ ከተፈጸመ ስድስት ቀን በኋላ መስከረም ዘጠኝ ቀን በቀይ ባሕር ዳርቻ ላይ በምትገኘው ዛፋራና በተባለችው የጦር ሠፈራቸውን እሥራኤሎች ያቀላጥፋሉ። በርካታ ታንኮችና ተሽከርካሪዎች ተካፋይ የሆኑበት ወታደራዊ ስልታቸውን ያከናውኑና «በግብፅ ላይ የተደረገው ወረራ» ብለው ለከፈቱት ዘመቻቸውም ማጠናከሪያ የሚሆን በርካታ ፎቶ ግራፍ ያዘጋጃሉ።

እሥራኤሎች ያን ወረራ በሚያቀላጥፉበትም ዕለት ናስር ከካይሮ ወደ ስዊዝ ካናል በሚወስደው መንገድ በሚገኘው በረሃማ ቀበሌ ወታደራዊ ትርዕይት ይመለከቱ ነበር። የእሥራኤሎችን የወረራ ዘመቻ የሚጠቁሙ ዜና ሲደርስባቸውም ሁኔታውን እንዲያስረዱዋቸው በአጠገባቸው የነበሩት ጀኔራል ፋውዚን ይጠይቃሉ። ጀኔራሉም በዜና ማሰራጫ ወኪሎች ከሚተላለፈው ጠቅላላ ዜና ሌላ መረጃ እንዳልደረሳቸው ያብራራሉ። በዚህ ጊዜም ናስር ተርዕይቱን ያቋርጡና ወደ ካይሮ ይመለሳሉ። ወዲያውም ለኔ ስልክ ደወሉና የዜና የማሰራጫ ወኪሎችና ድርጅቶች ያስተላለፉትን ዜና ሁሉ እንድወስድላቸው አዘዙ። ቀጥለውም የመረጃ ክፍሎችን ሁሉ ጠየቁ። ይሁን እንጂ አንዳቸውም አንድም ነገር አላገኙላቸውም። እሥራኤሎች በየት በኩል ሠርገው ገቡ? ምንስ ጉዳት አደረሱ? የሚያውቅ አንድም አልተገኘም። እንዲያውም ወረራውን ለመፈጸማቸው የሚጠቁም አንድም አልነበረም። በነገሩም ናስር ፈጽመው ግራ ተጋቡ ለመጨረሻ ጊዜም በዚያው ዕለት ማታ ወደኔ ስልክ ደውለው «ዛሬም ቢሆን በ1967 ዓ.ም በነበርንበቱ ሁኔታ ላይ ነን» ብለውኛል።

መስከረም 10 ቀን ወደ ማታ ላይ ወደ ፕሬዝዳንቱ ቤት እንድሄድ ተጠራሁ እዚያም እንደደረስኩ አንዋር ሣዳትን ሻራወይጉማአን ጀኔራል ፋውዚን ሳሚ ሻራፍንና አሚን ሁዋዲንን አገኘኋቸው። ወደ ቤት ገባ ስልም ሣዳት፤ ናስር ለአንድ ወር ያህል ወደ ውጭ ስለሚሔዱ የመንግሥቱ ሥራ በራሳቸው በሣዳት ሊቀመንበርነት በሚመራ ኮሚቴ እንዲተዳደር ሆኖ አምስት ሰዎች ደግሞ በቋሚ አባልነት እንዲገኝበት መወሰኑን ሲነግሩኝ፤

«የሆነው ነገር ሊገባኝ አልቻለም። ፕሬዚዴንቱን ትላንት አግኝቻቸው ነበር። የነገሩኝ አንድም ነገር የለም ምክንያቱም ምንድን ነው? ወደ ውጭ ሊሄዱ ነው እንዴ?» ብዬ ጠየቅኋቸው።

«ወደየም አይሔዱም ከሃገር አይወጡም» አሉኝ ሣዳት!!

«አዝናለሁ ጉዳዩ አልተብራራልኝም ራሳቸውን ናስርን ካላየሁ በስተቀር በምንም ነገር አልስማማም» አልኩና ድርቅ አልኩባእው።

በዚህ ጊዜ ከእነርሱ መካከል አንዱ «ጉንፋን አሟቸዋል» ሲለኝ «ምን ማለት ነው? ወር ሙሉ ከሥራ የሚያስቀር ጉንፋን ይዟቸዋል? በበኩሌ የፕሬዝዳንቱን ሁኔታ ሳላጣራና ከምን ላይ እንዳለን ሳላረጋግጥ አንድም ነገር አልሠራም እናንተ ሁላችሁም የመንግሥቱ አባሎች ናችሁ። ለምሳሌ ሻራወይ የአገር አስተዳደር ሚኒስትር ሳሜ የፕሬዚዴንቱ የማስታወቂያ ረዳት ጀኔራል ፋውዚም የጦር ሠራዊቱ አዛዥ አሚን ሑዋዲ የመረጃ ኃላፊ ናችሁ። እኔ ግን የኃላፊነት ሥራ የለኝም እንደምንስ ከእናንተ ጋር የምሰላፍና የምስማማ እሆናለሁ?» አልኩኝ።

«……ስማ ሙሐመድ ችክ አትበል የምነግርህን ስማ……» አሉኝ ሳዳት።

ከዚያም ወጣንና ከፕሬዚዴንቱ መኖሪያ ባሻገር ወደሚገኘው ወደ ሳሚ ሻራፍ ቢሮ ሒደን ተሰበሰብን። ወቅቱም ጨለማ ነበርና በፕሬዚዴንቱ መኝታ ቤት መስኮት መብራት ይታየን ነበር። እንደ ተሰበሰብንም፤

«መልካም ነው ቀጥሎስ…….» አሉና ሣዳት ዝምታውን ከላያችን ላይ ገፈፉትና፤ «እስቲ ልሂድና ምን እንደሚደረግ ተነጋግሬ ልምጣ» ብለው ወጡ። ከአስራ አምስት ደቂቃም በኋላ ሲመለሱ፤

«ፕሬዚደንቱ ሊያነጋግሩህ ይፈልጋሉ የምትሠራውንም ይነግሩሃል» ብለው ነገሩኝ ወደ ናስርም ቤት ከሳዳት ጋር ሄድን በሕድሞው ቤታቸው በመጀመሪያው ፎቅም ላይ ናስር በወንበር ላይ ተቀምጠው የሚወዱትን ከአይብ የተሠራ ምግብ ሲመገቡ ደረስን። በጣም ገርጥተዋል እንደተለመደውም አልተላጩም ነበር።

«ምንድን ነው ነገሩ? ምን ሆነዋል?» አልኳቸው።

«የጉንፋን አሞኝ ነው ዕረፍት ማድረግም ይኖርብኛል ዶክተሮቹም ሁሉ የነገሩኝ ይህንኑ ነው። ለጥቂት ቀናት እተኛለሁ…..» አሉኝ። «ታዲያ በኮሚቴው ውስጥ ምን እንድሠራ ነው የፈለግሁት?» ብዬ ጠየቅኋቸው።

«በማንኛውም ነገር ላይ ያለኝን አስተሳሰብ የምታውቅ አንተ ነህ ሌሎቹ በሌላ ኃላፊነት ላይ የተመደቡ ናእው አንተ ግን በተለይ የኔን አስተሳሰብና ፍላጐት ታውቃለህ በሐሳቤ ያለውን ትገምታለህ ስለዚህ ነው በኮሚቴው ውስጥ እንድትገባ የፈለግሁት…..» አሉኝ። «ስለማነኛውም ነገር ከእርስዎ ጋርና ከሌሎች ጋር መነጋገር መግባባትኮ ፍጹም የተለየ ጉዳይ ነው።» ብዬም መለስኩላቸው።

«ስለኔ ሁነህ ሥራ ለኔ በልህ እሽ በል» አሉኝ።

«ይሁና ልታዘዝ ለእርስዎ ስል ብቻ በደስታ እሠራለሁ» አልኩዋቸው። ይህን ተነጋግረን እንዳበቃን እኔና ሳዳት ልንወጣ ስንል፤

«ለመሆኑ ሕመምዎ ምንድን ነው?» አልኳቸው።

«የልብ ሕመም ነው» አሉኝ

«የልብ ሕመም?» አልኩና ደግሜ ጠየቅኋቸው።

«ከባድ አይደለም ብለውኛል» አሉኝ።

ከሣዳትም ጋር ስንወጣ ፕሬዚዴንቱን የመረመረው ሐኪምማን እንደ ሆነ ጠየቅኋቸው የአንድ ዶክተር ስም ሲነግሩኝም፤

«አንድ የውጭ ተወላጅ ሐኪም ማግኘት አንችልምን?» ብዬ ስጠይቃቸው ሳዳትም ከአሜሪካ ወይም ከእንግሊዝ አንድ ልዩ ሐኪም ብናስመጣ ምሥጢሩ እሥራኤሎች ይደርሱበትና ወዲያው በየጋዜጣው ይታተማል።» ብለው ሲነግሩኝ ቀተል አድረግሁና «ታዲያ ለምን ከሩሲያ አናስመጣም?» አልኩዋቸው። በዚህም ሐሳብ ተስማሙበትና የሶቪዬትን አምባሳደር አነጋገርናቸው። ከጥቂት ሰዓታት በኋላም ዶክተር ታዞቭ በልዩ አይሮፕላን ከሞስኮ ተላኩልን። ናስርንም ከመረመሩ በኋላ ለቁርጥማቱ ሕመማቸው እንዲሔዱ ወደታዝዘበት ተሰካልቱቦ ወደ ተባለው አገር እንዳይሄዱ ወሰኑ። ምክንያቱም የልብ ሕመማቸው ያን የምንጭ ውሀ ሊቋቋምላቸው ስለማይችል ነበር። በዚህ ፈንታ ለስድስት ሳምንታት ያህል ያለ ምንም ሥራ እንዲተኙ ከብስጭትና ከሐሳብም ፍጹም ነጻ እንዲሆኑ ሲጃራም እንዳያጨሱ በጥብቅ አዘዙ ናስርም ሐኪሙን ሲያናጋግሩ፤

«ከሁለት ዋና ዋና ጉዳዮች ከልክለውኛል አንዱ በፍጹም የማፈቅረውና አንደኛው ደግሞ በፍጹም ላስወግደው የማይቻለኝ ነው። ሲጃራ ፍቅረኛዬ ነው በሐሳብ መዋጥና መዋለል ደግሞ ሕልውናዬ ነው» ብለዋቸዋል። ናስር በትእዛዙ መሠረት ለሦስት ቀናት ያህል በፀጥታ ሰነበቱ ከዚያ በኋላ ግን ሁሉም በየግዳጁ መገኘቱን ለማረጋገጥ ሲሉ ስልክ መደወሉን ጀመሩ።

ሕመማቸው ግን አልተሻላቸውም ነበር። የእርሳቸው ቁርጥ እስኪታወቅ ድረስ የሶቪዬት ሐኪም በምሥጢር ለአሥር ቀናት ያህል ካይሮ እንዲሰነብቱ ተደርጓል። በዚሁ ጊዜም ፕሬዚዴንቱ ጉንፋን አሟቸዋል ተብሎ ተወርቷል። ሚኒስትሮቹም ሁሉ በእርግጥ ከሥራ እንዲያርፉ ተብሎ ተወርቷል። ሚኒስትሮቹም ሁሉ በእርግጥ ከሥራ እንዲያርፉ ወይም እንዲገለሉና ሕክምናቸው በሚገባ እንዲከታተሉ ተጣጥረውላቸዋል። ነገር ግን ናስርን ከሥራ ለማሥቀረት አስቸጋሪ ሆነ። ለምሳሌ በዚሁ ወቅት የጆርዳኑ ጠቅላይ ሚኒስትር ካይሮ ውስጥ ነበሩ። ታዲያ ናስርን ሳያናግሩ ቢመለሱ ከሥራቸው የሚሰናበቱ እንደሚሆኑ ታወቀ። ስለዚህ ከተገኙበትም ቤታቸው ድረስ ቢሆን ሔደው እንዲያነጋግሩዋቸው ተወሰነ። ግን ነገሩ ደስ የማያሰኝ በመሆኑ የሐኪሙ ትእዛዝ ችላ ተባለና ናስር ከአልጋቸው ተነስተው ወደ ቢሮአቸው እንዲገቡ ተደረገ።

ከዚህ አከታትሎ ደግሞ የአረብ መሪዎች ስብሰባ እንዲያደረግ ከየአቅጣጫው ውትወታ ተጀመረ አልጄሪያና ሶርያ ግን ይህን ሐሳብ መቃወም ጀመሩ። እነርሱን በማዳመጥም ኩዌትና ሳውድ አረብ ተቃውሟቸውን አሰሙ። በተለይም ሳወድ አረብ ስብሰባው እንዲደረግ የምትደግፈው ግብጽ በሰላም ለመጨረስ የምታደርገውን ሙከራ ሁሉ ጠብ - ርግፍ አድርጋ የተወችው እንደሆነና ዶክተር ያሪንግ የጀመሩትን የሰላም ጥረት እንዲያቋርጡ ሆኖ የጸጥታው ምክር ቤት ያሳለፈውን ውሳኔ አንቀጽ 242ንም ችላ ብላ የጅሐድ ጦርነት ያወጀች እንድሆነ መሆኑን ገልጸው ንጉሡ መልእክታቸውን ያስተላልፋሉ። እርግጥ ጥያቄው በጣም ርቆ የሔደ ነው። ከንጉሥ ፋይሳል ጋር ለመግባባት እጅግ አስቸጋሪ ነበር። ምክንያቱም ንጉሡ ማነኛውንም ነገር ሁሉ የሚያካሒዱት ከእስልምናው ሃይማኖት ጋር ስለ ነበረ የአረብ ዓለም የፖለቲካ መዋቅር የሚገባው ከሃይማኖቱ ጋር መሆን ይኖርበታል ብለው ነበር።

እርግጥ ነው እስልምና ወደ ብዙ አገሮች ተሸጋግሩዋል በፓለስታይንና በኢንዶኔዚያም ቢሆን እስልምና ተስፋፍቷል። የናስር ዋናው ጥያቄም እስራኤልን ለመቋቋም በሚደረገው ጥረት ሁሉ የእስላም አገሮች ምን ዓይነት ሚና መጫወት ይችላሉ? የሚል ነበር። አረባዊነት ወይም የአረ - ብሔራዊ ስሜት የአረብን ዓለም በፖለቲካ ሊያስተሳስብ ይችላል የሚል አስተሳሰብ ቢኖረንም ሃይማኖት አጥባቂዎች ከሆኑት መሪዎች ጋር የነበረንን ልዩነትና ያለመግባባት ሊያስወግድልን አልቻለም።

**የኦቶሚክ ቦምብ ለመግዛት**

የሊቢያው መሪ ጋዳፊ ለመጀመሪያ ጊዜ ወደ ካይሮ መጥተው የሥራ ጉብኝት አድርገው ከናስር ጋር ብዙ ጊዜ እየተገናኙ ተወያዩ። በጊዜው ስለ ነበሩት የዓለም ጉዳዮችም የሆነ እንደ ሆነ ገዳፊ የነበራቸው ዕውቀት ከጋዜጦች ላይ የተቀሰመ እንጂ ጠለቅ ያለ እንዳልነበረ ለማወቅ ተቻለ። ይሁንና ለማወቅና ለመማር የነበራቸው ጉጉት ደግሞ እጅግ የላቀ ነበር።

የኰሎኔል ገዳፊ ጉብኝትና መቀራረብም በሁለት ዋና ዋና ጉዳዮች ላይ ለማተኮር አስችሎናል።

1ኛ/ ናስር በአረብ ፖለቲካ የሚጫወቱትን ሚናለማወቅና ለመከተል እንዲሁም የግብጽ አብዮት ለሊቢያም ምሳሌ ሊሆናት ስለሚችል የሆነውን ነገር ሁሉ ጠንቅቆ ለማወቅ ሲሆን፣

2ኛ/ ደግሞ ስለ ጦርነትና ስለ ሠላም የነበራቸው ጥናት ወይም አስተያየት ፈጽሞ ክብደት ያልነበረውና ከትክክለኛው ሁኔታ ጋር ያልተዛመደ እንደ ነበረ ለማወቅ ችለናል። አንድ ጊዜ ከናስር ጋር ሲወያዩ ናስር የአረቦቹና የእሥራኤል የጦር ኃይል ሚዛን በታንክ በአይሮፕላንና በመሳሰሉት ከባድ ከባድ መሣሪያዎች የነበራቸውን ልዩነትና ጥንካሬ እየዘረዘሩ ሲያስረዱዋቸው ገዳፊ በቁጣ ቱግ አሉና፤

«አይሆንም ጠቅላላ ጦርነት አስነስተን እሥራኤልን መደምሰስ አለብን» ይላሉ። ናስርም በትዕግሥት ነገሩን ይቀበሉና ጠቅላላ ጦርነት አስነስቶ እሥራኤልን ለመደምሰስ የዓለም ሕዝብ አይፈቅድም። ከዚህም ሌላ ሩሲያኖችም ሆኑ አሜሪካኖች በዚህ ነገር ላይ አይስማሙበትም ምክንያቱም ወደኒውክሊዬር ጦርነት የሚመራቸው ስለሚሆን ነው» ሲሉ ያስረዱዋቸዋል።

«እሥራኤል የኒውክሌር ቦምብ አላት?» ይላሉ ገዳፊ። ናስርም እሥራኤል የኒውክሊዬር ቦምብ ሊኖራት እንደሚችል የተቀራረበና የተጠናከረ ጥናት መኖሩን ይናገራሉ።

«እኛስ የኒውክሌዬር ቦምን የለንም?» ብለው ገዳፊ ይጠይቃሉ።

«የለንም» ብለው ይመልሳሉ ናስር።

ይህን ተነጋግረው ከተለያዩ ከሦስት ወራት በኋላ በሊቢያ መንግሥታዊ አቋም በሁለተኛነቱ ላይ የነበሩት የሻለቃ ጃሎድ በድንገት ካይቶ መጡና ከናስር ጋር ለመነጋገር ይጠይቃሉ። አመጣጣቸው በምሥጢር እንዲጠበቅና ከናስር ጋር የሚነጋገሩበትም ብርቱ ጉዳይ መኖሩን ያስረዳሉ። ከናስርም ጋር እንደተገናኙ ናስር የመጡበትን ጉዳይ ሲጠይቋቸው፤

«የኦቶሚክ ቦምብ ልንገዛ ነው» ሲሉ ይመልሳሉ። ናስርም የኦቶሚክ ቦምብ ገበያ የት እንደ ሆነ ይጠይቋቸዋል። አሜሪካኖችም ሆኑ ሩሲያውያን የአውቶሚኩን ቦምን እንደማይሸጡላቸውና ቻይና ግን ሳትሸጥላቸው እንደማትቀር ሻለቃው ያስረዳሉ። በዚህ ነገር የተገረሙት ናስርም የአውቶሚክ ቦምብ በየትኛውም አገር ቢሆን ለገበያ እንደማይቀርብ አጣርተው የሚያውቁት ጉዳይ መሆኑን ይገልጻሉ።

«እኛ የምንፈልገው ቦምብ እኮ ትልቁን አይደለም! ቀላሉና ሥልታዊ የሆነውን ነው ከቻይናዎቹ ጋር ግንኙነት አድርገናል ከኛም አንድ ሰው ሔዶ እንዲነጋገራቸው ፈቅደዋል ስለዚህ እኔ መሔዴ ነው» ይላሉ ሻለቃ።

ወዲያውም ጃሎድ የግብጻዊነት መታወቂያ ይለፍ ይይዙና በፖለስታይንና በሕንድ በኩል አድርገው ወደ ፔኬንግ (ቻይና) ይሔዳሉ። ቻይናዎችም ቢሆኑ የሻለቃው ጉብኝት ዓላማው ባይገባቸውም ከቹኢንላይ ጋር እንዲነጋገሩ ቀጠሮ ይሰጣቸዋል። በዚያም ስብሰባ ላይ የአብዮታዊቷ ሊቢያ ምክትል ሊቀ መንበር የነበሩት ሰውዬ ጉብኝታቸው እጅግ ላጣዳፊና ለአስፈላጊ ጉዳይ መሆኑን ይገልጻሉ፤

«ቻይና ለእስያ አገሮች ሁሉ የክብር ዓርማ ናት። በዕድገት ወደ ኋላ የቀሩትን አገሮችም ለመረዳት ያደረጋችሁት ጥረት ታላቅ ነው። እናንተም እንደ ምዕራባውያን ሁሉ ብርቱዎችና ኃያሎች መሆናችህን የዓለም ሕዝብ እንዲረዳው አድርጋችኋል። እኔም ከሊቢያ የመጣሁት እርዳታችሁን ፈልገን ነው። ይህንም ስላልኩ የእናንተ ሸክሞች ለመሆን አንፈቅድም ምንም እንኳ እጅግ ከፍተኛ ገንዘብ የሚጠይቅ ቢሆንም የአውቶሚክ ቦምብ ልንገዛ እንፈልጋለን!» ይላሉ። ቹኡንላይም ነገሩን በጽሞናና በትሕትና ካዳመጡ በኋላ በቻይናዎች ባሕልና የፊሊፕም አነጋገር የአውቶሞክ ቦምብ ለገበያ የሚቀርብ ያለመሆኑን ያስረዱና ለጥናቱና ለምርምሩ ግን ለመተባበር ፈቃደኞች እንደሚሆኑ ጠቁመው ግብጽም በጥናቱና በምርምሩ በኩል ርዳታ እንዲደረግላት ጠይቃ ጫይና ሳትስማማበት መቆዬቷን አንስተው በመሠረቱ ግን ሊቢያውያን የአቶሚክ ቦምብ ለመጨበጥ ከፈለጉ ራሳቸውን ችለው መመራመርና ማጥናት እንደሚኖርባቸው ይገልጹላቸዋል። ጃሎድም ባዶ እጃቸው ይመለሳሉ።

**የራባቱ ስብሰባ።**

ምንም እንኳ የእስልምና ሃይማኖት ተከታዮች ስብሰባ እንዲደረግ የሚለው ቡድን ሐሳብ ውድቅ ቢሆንም የአረብ መሪዎች ስብሰባ እንዲደረግ አስፈላጊ ሆኖ በመገኘቱ በታኅሣሥ ወር 1969 ዓ.ም ስብሰባው ራባት ውስጥ እንዲደረግ ንጉሥ ሐሰን ያቀረቡት ጥያቄና አስተናጋጅነትም ተቀባይነት አገኘ። የሣውድ አረቡ ንጉሥ ፋይሳልም በዚሁ ስብሰባ ላይ ለመገኘት ወደ ራባት ሲሄዱ ካይሮም ጐራ ብለው በጉዳዩ እንዲነጋገሩበት የሚፈልጉ መሆናቸውን ናስር ይልኩባቸዋል።

ግብጽ ከሶቪዬት ኅብረት ጋር የነበራት ወዳጅነት ሳውዲዎችን ስለማያስደስታቸው ከኛ ጋር መቀራረቡንም አይፈልጉትም ነበር። የጦር መሣሪያ ማግኘትና መግዛትም አማራጭ ያልነበረው ግዴታችን ስለ ነበረ፤ የሳውድ አረብ የገንዘብ እርዳታም ደግሞ እጅግ አስፈላጊያችን ሆኖ ነበር። ይሁን እና የራባቱ ስብሰባ መቃናት ወይም መደናቀፍፍ የግብጽንም ሆነ የሳውድ አረብን መሠረታዊ አቋሞች የሚመለከት ስለ ነበረ ናስር ባደረጉላቸው ጥሪ መሠረት የሳውድ አረብ ንጉሥም ካይሮ ይመጣሉ። እንደ አለመታደል ሆኖ ደግሞ ሁለቱ መሪዎች ተገናኝተው ሲወያዩ ያልተጠበቀ ጉድ ይወለድና ሆድና ጀርባ ያደርጋቸዋል።

ንጉሡ ወደ ካይሮ ከመምጣታቸው ቀደም ብሎ የአየር ኃይላቸው መኰንኖች መንግሥታቸውን ሊገለብጡ ሲዘጋጁ ይነቃባቸውና እየተያዙ ይረሸናሉ። ያን ነገር ከሳውድ አረብ ውጭ ያወቁም በጣም ጥቂቶች ነበሩ የተሰጠውም ፍርድ በሕዝብ ፊት አልነበረም ጭምጭምታው እንኳ የወጣው በሰኔ ወር 1969 ዓ.ም ነበር። ያን የአመጽ እቅድ ያዘጋጀውና የመራው አንድ የውጭ አገር ተወላጅም በፍጥነት ወደ አገሩ ተመልሷል ተብሎ ተወርቷል።

ያም ሆነ ይህ ንጉሥ ፋይሳል ከናስር ጋር ተገናኝተው በሚጫወቱበት ሰዓት አዲስ ታሪክ ይናገራሉ። የእየር ኃይሎቻቸው ንቅናቄ ከግብጽ ጋር የተያያዘ መሆኑን ያወሳሉ። ሣሚ ሻራፍ የተባለ ግብጻዊም በአመጹ ሙከራ ተካፋይ እንደ ነበረ ይጠቅሳሉ። በዚህ ጊዜ ናስርም የንጉሡን አልጋ ወራሽ ለመገልበጥ በተደረገው ሙከራ ጣልቃ የገባ ግብጻዊ ቢገኝ እጁን ይዘው ለፍርድ ወደ ሳውድ አረብ እንደሚልኩላቸው ያረጋግጣሉ።

«ማንኛውም ሰው ቢሆን የኔ የቅርብ ረዳቴም ሆነ ወይም ልዩ ጸሐፊዬም ቢሆን በነገሩ ውስጥ ገብተውበት ከተገኙ ሊወስዱዋቸውና ለፍርድ ሊያቀርቧቸው ይችላሉ። በሁለቱ አገሮቻችን መካከል ያለው ወዳጅነትና መቀራረብ በመልካም ይዞታና ሁኔታ እንዲቀጥል እፈልጋልሁ» ይላሉ ናስር።

«አላህ ይባርክዎ! ዕድሜዎን ያርዝምልዎ ለነገሩ ግን የምርመራውን ውጤት ገና አላወቅሁም ግን ከአመጽኞቹ አንዱ የሳሚ ሻራፍን ስም ጠርቶልናል ነገሩን የጀመሩትምኮ ሚኒስትሮች ይመስሉኛል። ለምላክ ምስጋና ይድረሰውና በሳውድ አረብ ውስጥ ኮሚኒስቶች የሉብንም አገራችን የእስላም አገር ናት ሕዝቡዋም በተፈጥሮ ባሕሉና ሥርዓቱ ይኖራል። ይሞታልም። ከኮሚኒስት አገሮችም ጋር የዲፕሎማቲክም ሆነ የማንኛውም ጉዳይ ግንኙነት የለንም ነገር ግን እንደ አለመታደል ሆኖ ለትምህርት ወደ ውጭ አገር የሚሄዱት ልጆቻችን የኮሚኒዝምን ፍልስፍና እየቀሰሙ ይመለሱብናል። ኮሚኒስም ለማስፋፋትና ለማሠራጨት አመች የሆነው አስከፊው ቦታም ቤይሩት የሚገኘው የአሜሪካ ዩኒቨርሲቲ ነው» ይላሉ ንጉሡ ያብራራሉ።

ናስርም ቀጥል ያደርጉና በቢይሩትም ሆነ በካይሮ ዩኒቨርስቲ የሚማሩት የግብጽ ወታቶች ግን የኮሚኒዝምን መሠረት ፍልስፍና የሚከተሉ መስለው ያለመታየታቸውን ሲገልጹላእው ንጉሡ ያቋርጧቸውና፤

«አይደለም! እንደዚህስ አይበሉ በአረብ አለም ውስጥ የተነሱትን ብጥብጦችና ከቤይሩት ዩኒቨርስቲ እየተማሩ የወጡትን ወጣቶች መንፈስና ፍላጐት እስቲ ይመምሩት? የመጀመሪያው የዓለም ጦርነት እንደ ተፈጸመ ፓሪስ የኮሚኒዝም ማሠራጫ ዋናው ምሽግ ነበረች። እንደ ሳላህ ቢታር ኦክራም ሆራኒና ሚቸል አፍላክ የመሳሰሉት ሰዎች የተገኙት ወይም የመጡት ከፓሪስ ነበር። ከሁለተኛው ዓለም ጦርነት እብኋላ ደግሞ የዚሁ መርዘኛ ሐሳብ ዋናው መዲና የቤይሩት ዩኒቨርሲቲ ሆናለች» ይላሉ።

ናስርም የጨዋታውን አርዕስት ዘወር ያደርጉና «ለመሆኑስ ሳሚ ሻሪፍ በአገርዎ ውስጥ ለተሞከረው አመጽ ተባባሪ ለመሆኑ ማስረጃ አግኝተዋል?» ሲሉ ጠይቁና ቀጠል አድርገው ደግሞ፤

«ራሴ እንደማምንበት ከሆነ 1967 ዓ.ም በፊት እናንተን የሚቃወም ተግባር ፈጽመን ሊሆን ይችላል። ከካርቱም ስብሰባ በኋላ ግን ያን የመሳሰለውን የተጋፊነትና የአመጽ ተግባር ሁሉ እንዲገታ አዝዣለሁ» ይሉና ናስር እውነቷን ፍርጥርጥ አድርገው ያስረዳሉ። አከታትለውም በውጭ አገር የሚኖሩ ግብጻውያን በናስር ስምና በናስር ትእዛዝ እያስመሰሉ ያልተፈቀደ ተግባር እየሠሩ ከችግር ላይ እንደጣሉዋቸው ለንጉሡ ያስረዳሉ።

«…..ዕድሜዎን ያርዝምልዎ ጤንነትዎንም ይስጠዎ እንጂ የእርስዎ ዋናው ችግረዎ «አልአሕራም» በሚለው ጋዜጣ የሚወጣው (የሚታተመው) ሐተታ ነው። በዚህ ጋዜጣ የሚጻፈው ነገር ሁሉ በቀጥታ የእርሶ ሐሳብ እንደ ሆነ ሆኖ ነው የሚታመንበት ይህ ሁሉ ችግረዎ» ይላሉ ንጉሡ።

«ስለዚህም ጉዳይ ቢሆን ትላንትና እንኳ ከሙሐመድ ሔይካል ጋር ተነጋግሬበታልሁ። የእርሱ አጻጻፍ በሳውድ አረብ ውስጥ ያስነሳውንም ችግር ሁሉ አንስቼ (ጠቅሼ) ነግሬዋለሁ። እርሱም የመለሰልኝ «ጋዜጣው እንዳይታተም ይፈልጋሉ እንዴ? ምንስ እንድጽፍበት ይፈቅዳሉ?« ብሎ ነው። እኔ ራሴ ከጋዜጣው ሥራ ጋር ምንም ግንኙነት የለኝም እርግጥ ነው ሔይካል ወዳጄ ነው። ግን የሚጽፈውን ነገር ነግሬው አላውቅም ምንምን ነገሮች መጻፍ እንደሚገባው ብነግረውም እንኳ አያዳምጠኝም በጣም አስቸጋሪናአ ቀበጥባጣም ሰው ነው» እያሉ ናስር እኔን ወንጅለው የንጉሡን ቁጣ ለማብረድ ሲጣጣሩ ይቆዩና ንግግሩን ደግሞ ወደ ገንዘብ ጉዳይ ያዛውሩታል።

ግብጽ ባጋጠማት የጦርነትና የኢኮኖሚ ውጥንቅጥ የተነሳ ተጨማሪ ርዳታ እንደሚያስፈልጋ ይጠቅሳሉ። ንጉሡም የኢኮኖሚ ጉዳይ ሰው አረብንም እጅግ አሳሳቢ ወደ ሆነው ምዕራፍ እንደጨመራት ይጠቅሱና በውጭ አገር ያላቸው ተቀማጭ ብድር መጠየቅ ለወዳጅ አገሮች የሚሰጡትን ርዳታ ማቆም መሆኑን ያስረዳሉ። ለደረሰባቸው የኢኮኖሚ ቀውስም፤

«ወዳጅዎ ጆርጅ ሐባሽና ሌሎቹም ተባብረው ጽዮናውያንን ለመቋቋም የሚታገሉ ፈጽመው ኪሳራ አድርሰውብናል» ይላሉ።

ሁለቱ መሪዎች ይህን በመሳሰሉ ጉዳዮች ላይ ቢወያዩም ቅሉ መሠረታዊ ከሆነ ስምምነት ላይ ሳይደሩ በሐሳብ እንደተራራቁ ወደ ራባት ሔዱ። ስብሰባው ግን ከዚያ በፊት ታይተው የማይታወቁ እንግዳ የሆኑ ጉዳዮች ይታዩበት ነበር። በአስደናቂነት ሲታዩ ከነበሩት ጉዳዮችም አንዱና ዋናው ሙሐመድ ገዳፊ ነበሩ። የመሪነት ሥልጣን ከጨበጡ በኋላ በዓለም አቀፍ ስብሰባዎች ላይ ሲገኙም የመጀመሪያ ጊዜያቸው ነበር።

የስብሰባው ሊቀ መንበር እንዲሆኑ የተመረጡትም ንጉሥ ሐሰን ነበሩና በመክፈቻው ሰዓትም የካቢኒያቸው ተቀዳሚ ተጠሪ የነበሩት ባለሥልጣን ወደ ንጉሡ ቀርበው እጃቸውን ስመው ወደ አዳራሹ እንዲገቡ ያስታውሳሉ።

እንዲህም ሲደረግ ንጉሦቹና ፕሬዚዴንቶቹ ይመለከቱ ነበር። ቢሆንም ያ ሥርዓት ያለ ገዳፊ በስተቀር ማንንም አላስገረመም ነበር። ተቀዳሚ የካቢኔው ተጠሪ እጅ ነስተው የንጉሡን እጅ ሲሣለሙ የተመለከቱት ገዳፊ ግን በቁጣና በእልህም ይጨሱና፤

«የአምላክ ያለህ! እኔ ያየሁትን አይተዋል? ተቀዳሚው ተጠሪ የንጉሡን እጅ ይስማሉ? ይህ ሥርዓት ዛሬም በአረብ ዓለም እንደተንሠራፋ ነውና? በዚህ በፊውዳልና በባርነት ቀንበር ተውጠን ልንኖር ነውን የሰዎችን እጅ ከመሳለም ስናወጣ እንደምን ፓለስታይንን ነጻ ለማድረግ እንችላለን?» ብለው ድምጻቸውን ከፍ አድርገው ሲናገሩ ሁሉም አትኩረው ሲመከከቱዋቸውና ሲገረሙባቸው ከግለታቸው (ከቁጣቸው) በረድ እንዲሉም ናስር ያጽናኑዋቸዋል።

በስብሰባው መጀመሪያ የተሰማው ሪፖርትም ስለተደረገው ዝግጅት ከጄኔራል ፋውዚ የቀረበው ትንተና ነበር። ጀኔራሉ ንባባቸውን በሚያሰሙበት ሰዓትም ደግሞ እንደ ገና ገዳፊ ያቋርጧቸውና «…..ይህን ሁሉ ምሥጢር እዚህ ሁሉ ሰው ፊት ማንበብ ተገቢ ነውን? ክዚህ ከሚገኙት እምካከል አንዱ ለእሥራኤል እንደሚያቀብል አይጠረጠርም» ብለው ይቆጣሉ።

ሁሉም ቅንዳባቸውን እየሰበሰቡና ግንባቸውን እየኮሰተሩ በሚመለከቱዋቸውም ስብሰባቸው ቀጠለ ንጉሥ ሐሰንንም ሆነ ንጉሥ ፋይሳልን «ወንድም ሐሰን ወንድም ፋይሳል» እያሉ ፕሬዚዴንቶች ንግግራቸውና ሽሙጡም እየደቀጠለ ሄደ ናስር «ወንድም ንጉሥ ፋይሳል» እያሉ መጥራቱን አዘውትረውታል ገደፊ ግን «ወንድም» ብቻ ብለው ሲጠሩዋቸው ፋይሳል ናስርን አትኩረው ይመለከቱና የገደፊን ዝንጠላ በመቃወም «ስሙ ናስር?» ብለው የወዳጅዎ ነገር እንዴት ነው? ምንስ ማድረግ ይገባዎታል?» ብለው ይጠይቃሉ።

ያው ስብሰባ በሚካሄድባቸው ቀናት በአንደኛው ቀን ውይይት ጊዜ ገዳፊ ከስብሰባው ይወጡና እኔ ወደነበርኩበት ሥፍራ መትተው ከአጠገቤ ተቀመጡ ወዲያውም አንድ ሰው ሠላምታ ሰጥቶኝ ያልፋል።

«ማን ይባላል?» ብለውም ገዳፊ ጠየቁኝ እኔም ያ ሰው ጀኔራል አውፍኪር እንደሚባል ስነግራቸው ገደፊ አሁንም በቁታ ቱግ ይሉና «አውፍኪር? ማለት ይህ ነው? ቤን ባርካን ያረደው እሱ አይደለም?» ይላሉ።

(ቤን ባርካ በጥቅምት ወር 1965 ዓ.ም ፓሪስ ውስጥ የጠፉና የሞሮኮም ንቅናቄ መሪ የነበሩ ናቸው። በዚያም አድማ ጀኔራል አውፍኪር ተጠርተው በፈረንሳይ ፍ/ቤትም ክስ ተመስርቶባቸው ነበር) እኔም ጀኔራሉ በጥርጣሬ ተይዘው እንደ ነእብር ስገልጽላቸው ገደፊ በቁጣ ቃል፤

«ገድሏል! የተረጋገጠ ነው ይሁንና ከኛ መካከል እንዴት ሊገኝ ቻለ? ለፖሊስ ትእዛዝ መስጠትና መያዝ አለበት» አሉ።

እኔም ጀኔራሉ የአገር አስተዳደር ሚኒስቴር ስለሆኑ የፖሊስ አቋምም በሥልጣኑ ሥር መሆኑን ገለጽኩላቸው። በዚህ ጊዜ ደግሞ አንድ የማውቀው ሰው በአጠገባችን አለፈ «ይህን ሰውዬስ ያስታውሱታል» ብዬ ገዳፊን ጠየቅኋቸው።

«ይህማ የጦር መሣሪያ አቀባይና የነዳጅ አሻሻጩ አይደለምን? በነዚህስ ሥራዎች ከፍተኛ የሆነ ገቢ ይዝቅ የለም? የሰራውንስ ርካሽ ተግባር አታስታውስም?» ብለውኝ እንዳበቁ ደግሞ የጀነራል አውፍኪር ረዳት የነበረው ዱላሚ ይመጣል። በዚህ ጊዜ የገዳፊ ትዕግሥት ያልቅና ወደ አዳራሹ ገብተው ወደ ናስር ጠጋ ይሉና፤

«በዚህ ስብሰባ በሌቦች በከዳተኞችና በሰላዮች ተከበናል። እንደዚህ ከመሰለው ስብሰባ ደግሞ አንዳፍም ጥሩ ነገር አይገኝበትም። እኛም እዚህ መገኘታችን ጥሩ አይደለም። ስለዚህ ነገ ወደ ሃገሬ መመለሴ ነው» ይሉና ስሞታቸውን ይናገራሉ።

ይህን ንግግራቸውንና ዛቻቸውንም ንጉሥ ሐሰን ሰምተው ኑሮ እንዲህ የምትል ማስታወሻ ይጽፉና ለናስር ያስተላልፋሉ።

«ክቡር ወንድሜ ሆይ! የሊቢያው ፕሬዚዴንት ወደ ሃገራቸው ለመመለስ አይሮፕላናቸው እንዲዘጋጅ ማዘዛቸውን ሰምቻለሁ። ስብሰባው ከማለቁ በፊት ቢመለሱ ያለ መግባባት እንደተነሳ ተመስሎ ሊገመት ይችላል። ስለዚህ ስብሰባው እስከ ተፈጸመ ድረስ እንዲቆዩ በተቻለዎ ነገር ሁሉ እንዲጥሩበት አደራ እላለሁ።»

ናስር የተቻላቸውን ሁሉ አድርገው ገዳፊን ለምነው እስከ ስብሰባው ፍጻሜ ድረስ ያቆዩዋቸዋል።

ከስብሰባው በኋላም ናስርና ኑሜሪ ወደ ሊቢያ ጐራ እንዲሉላቸው ገዳፊ ይጋብዛሉ እነርሱም በጥያቄው ይስማሙና ይሄዳሉ። እጅግ የጋለ አቀባበልም ይደረግላቸዋል። ወዲያው ደግሞ በሬዥኔቭ የሚከተለውን መልእክት ይልካሉ።

«አምስት ሰዓት ሙሉ በጅፕ መኪና ላይ ሆነው መጓዝዎንና አንድ ሰዓት ሙሉም ንግግር ማድረግዎን ዶክተር ቻዞቭ ሰምተዋል። ይህም ነገር እርሳቸው ከሰጡዎ ምክር ጋር የሚቃረን ነው ለጤንነትዎም እጅግ አስጊ መሆኑን እንዲያውቁት»። ሦስቱም መሪዎች «የትሪፖሊውል» የተባለውን ስምምነት ይፈራረማሉ። በዚያም ውል ላይ የሦስቱ አገሮች ፍጹም ኅብረት ተመልክቶበታል። በሌላ በኩል ናስር ሁለተኛ የጦር ግንባር ለመፍጠር ሁለት ዓመታት ሙሉ ሲያውጠነጥኑት የቆዩትን ሐሳብ የሚደግፍ አጋጣሚ አስገኝቷል። ሊቢያና ሱዳን ግብጽ የምትፈልገውን «ጥልቀት» ያስገኛሉ። ወደ ፌደሬሽንም ለመሸጋገር በር ሊሆን ይችላል ተብሎ ነበር። በተጨማሪም ገዳፊ በግጽ በኩል ሆነው ከሩሲያ የጦር መሣሪያ ለመግዛት ፈቃደኛ መሆናቸውን ያረጋገጡት በዚሁ ስብሰባ ጊዜ ነበር።

የሊቢያው መፈንቅለ መንግሥት እንደተከናወነና ከግብጽም ጋር የተጀመረው መቀራረብ ገና በመሠረታዊ ጉዳዮች ላይ ያላተኮረ በነበረበት ወቅት አሜሪካኖችፋንቶም ፈረንሳዮች ደግሞ የሚራዥ የተባሉትን ተዋጊ አይሮፕላኖቻቸው ለመስጠት ፈቃደኞች መሆናቸውን ለገዳፊ ይልኩባቸዋል። እርሳቸውም በዚህ ጉዳይ ላይ ገና ውሳኔ ከመስጠታቸው በፊት በግጽ ስም ወይም ስለ ግብጽ በለው አንዲትም አይሮፕላን እንዳይገዙ ናስር አንድ ደብዳቤ ጽፈው እኔን ወደ ሊቢያ ላኩኝ።

እርግጥ ነው ፋንቶም የተባለውን አይሮፕላን ቢያገኙ እጅግ በጣም የሚፈለግ መሣሪያ ነበር። ብቻ ግን አሜረካኖች በእርግጥ ዝግጁዎች ያለመሆናቸውን ናስር ተረድተውታል። ኢራቅ ከፈረንሳይ የቶር መሣሪያ ለማግኘት ጀምራው የነበረው ጥረት እየተሰናከለ በመሄድ ላይ ስለ ነበረ ገዳፊ በአቋራጭ ሚራዥ የተባለውን ተዋጊ አይሮፕላን ቢያገኙ እጅግ ተፋልጊ አጋጣሚ እንደ ነበረ ታምኖበታል። የምናገኛቸውን ተዋጊ አይሮፕላኖች ሁሉ የእሥራኤል አይሮፕላኖች እንዳያወድሟቸው በሰሜናዊ ግዛት በኩል የአየር ኃይል ሠፈር ሊሆን የሚችል ቦታ ለመስጠት ደግሞ ሱዳን ገልጻልናለች።

በዚህ ጊዜ ናስርን ካጋጠማቸው አወዛጋቢ ጉዳዮች አንዱ ደግሞ ሁለተኛ የጦር ግንባር ለመክፈትና እሥራኤልን ሰንገው ሊይዙ ይችላሉ ተብለው ተስፋ ተጥሎባቸው በነበሩት ቡድኖች መካከል የተነሳው ንትርክ ነበር። ይኸውም በጆርዳኑ ንጉሥ ሁሴንና በፈዳይኖች መካከል ያበጠው ልዩነት እየፈነዳ መጣ በኛ በኩል ከፈዳይኖቹ ጋር የጋራ ግንባር ለመፍጠር ወደሚያስለን መግባባት ደርሰን ነበርና እስራኤል ሠፈራቸውን መደብደብ ስትጀምር ጸረ - ታንክና ሌላም የጦር መሣሪያ እንድትሰጣቸው ይጠይቁናል።

ያ - ጥያቄያቸው መልስ ማግኘትም ስለ ነበረበት አቡ - ለቲፍና አቡ ለይድ የተባሉትን ኃላፊዎቻቸውን ከሶቪዬት አምባሳደር ጋር አስተዋወቅኋቸው። ከዚያም አስር ጸረ - ታንክ መሣሪያ እንደሚሰጣቸው ይነገራቸዋል። ግን የነበረው ችግር እንደምን አድርጎ መሣሪያዎቹን ማቀበል እንደሚቻል ነበር። በዚህ ጊዜ ፈዳይኖቹ አስሩ ጸረ - ታንክ መሣሪያ ከግብጽ ግምጃ ቤት እንዲሰጣቸውና ለእነርሱ የተፈቀደው ግን ለብግጽ እንዲተካላት ስላሳሰቡ ናስርም በዚሁ ሐሳብ ይስማማሉ።

ከዚህ አከታትሎ ደግሞ ሌላው የጦር መሣሪያ ችሮታ ምዕራፍም ይከፍታል። ባለፉት ጉዳዮች ናስር ሞስኮ ሲሔዱ ያሲር አራፋትንም አስከትለው ወስደው ከሶቪዬት መሪዎች ጋር እንዳስተዋወቋቸውና ከዚያም ስለ ጦር መሣሪያ ውይይት እንደተደረገበት ተጠቅሷል። ይሁን እንጂ ወዲያውኑ የተገኘ ነገር አልነበረም። ወደ ሃገራችን ከተመለስን ከሦስት ሳምንታት በኋላ በካይቶ የነበሩ የሶቪዬት አምባሳደር ቪኖግራዶቭ ከማዕከላዊ ኮሚቴ የተጻፈ ደብዳቤ ይዘው ይመጣሉ። በዚያም ደብዳቤ ላይ ናስር ባሳሰቡት መሰረት ለፓለስታይን ነጻ አውጭ ድርጅት የ500.000 የአምስት እምቶ ሺህ የአሜሪካን ዶላር ዋጋ ያለው የጦር መሣሪያ እንዲሰጥ መፈቀዱ ተመልክቷል።

ናስር ከሊቢያው ጉብኝታቸው ወደ ካይሮ እንደ ተመለሱም ሦስቱ አገሮች ያደረጉት የህብረት ስምምነት ያሳሰባቸው ጥቂቶች የኑሜሪ ሚኒስትሮች ደግሞ ያ - የተጧጧፈ ስሜት የሚቀዘቅዝበትን ሐሳብ አጠናቅረው ጨረሱ በዚያም መሠረት የፍጹም ኅብረት ስምምነት በኮንፌዴሬሽን እንዲከለስ ይደረጋል። ያም ሐሳብ ቢሆን የሚጠላ አልሆነም ለትክክለኛው ጉዞ መነሻ ሊሆን እንደሚችል ታመነበት።

ከዚህ አከታትሎ የደረሰብን ብርቱ ችግር ደግሞ እሥራኤሎች የድብደባውን ፕሮግራም ማፋጠናቸው ነበር። ያ - ፕሮግራማቸው ደግሞ ናስርንና መንግሥታቸውን በጠቅላላው የግብጽን ሕዝብ ፍጹም ወደ ሆነው ውድቀት የሚያሽቀነጥረው ሆነ። ፈጽመን እንዳንንቀሳቀስ የሚያደርገውንም ሆነ። የሦስቱ አገሮች የኅብረት ስምምነትም እንዲፈራርስ የሚያጣድፍ ሆነ። የአረብ መሪዎች በራባት ተሰብስበው በነበረበት ወቅት እስራኤሎች ደግሞ በቀይ ባሕር በኩል በምትገኘው በግብጽ ግዛት ይገቡና ሙሉውን የራዳር መሣሪያ ነቃቅለው ይወስዳሉ። ከዚያ አከታተለውም ወደ ግብጽ ግዛት ዘልቀው እየገቡ ድብደባውን ያዘወትራሉ፤ በተለይም አቡ - ዘባልና ባሒር - ኤል ባካካር በተባለው ቦታዎች የፈጸሙት ወረራ ከፍተኛ የሆነ የሕይወት ጥፋት አደረሰብን ያን ወረራም ለመከላከል በስዊዝ ካናል በስተምዕራብ 30 ኪሎ ሜትር ላይ ሚሳይሎች እንዲተከሉ አደረግን በርካታ የወታደር ሠፈሮችም ነበሩትበት በዚያም አካባቢ የሠፈረው ጦር የመካከለኛው ምሥራቅ ዕድል ከአንድ ውሳኔ ላይ እንዲያደርስ የሚታገሉ ነበሩ። ይሁንና እኛ የምንሠራቸውን መከላከያዎች ሁሉ የእሥራኤል አየር ኃይሎች ያለማቋረጥ ያፈራሯቸዋል።

በተለይም የሚሳይሎች መትከያ የሚሆኑትን ምሽጎች በሚሠሩት የሲቪል ሠራተኞች ላይ የደረሰው እልቂት ከከዋጋ - ሁሉ በላይ የሆነ ውድቀት ሆነ። ከአራት ሺህ በላይ የሚሆኑ ሲቪል ሠራተኞች አለቁብን።

ነገር ግን ከጠቅላላው ውድቀት ለመዳን ባደረግነው ጥረት ከ1969 እስከ 1970 ዓ.ም በነበሩት ጊዜያት ከሩሲያ የሚላኩልን አዳዲስ ሚሣይሎች በመትከላችን ከከባዱ ዱላ ለማምለጥ ችለናል። በእነዚያም ጊዜያት ማነኛውም ግብጻዊ ተራ ሠራተኛ ሁሉ እፎይ ያለበት ጊዜ እንደነበረ አረጋግጣለሁ። ከዚህም በኋላ ነበር ናስር በብርቱ ምሥጢር ወደ ሞስኮ ሔደው ጠቅላላው የግብጽን የአየር ኃይል አቋም ጉዳይ ከሶቪዬት መሪዎች ጋር ለመነጋገር የወሰኑት።

**ውዝግቡ።**

ርግት ነው ናስር ሙሉ ለሙሉ ጤና አልነበሩም። ከሁሉም በላይ ደግሞ ጉንፋን ያጠቃቸው ነበርና በዚያ ወር የነበረው የሞስኮ ቅዝቃዜ ደግሞ በይበልጥ እንደሚያጠቃቸው ተነገራቸው። ግን በመሔዱ ቆረጡበትና ጥር 22 ቀን 1970 ዓ.ም ከሞስኮ መጥቶ በአየር ኃያላችን በነእብረው ልዩ ግዙፍ አይሮፕላን ተሳፈርን።

በዚያ እጅግ ግዙፍ በሆነ አይሮፕላን ውስጥም እጅግ ጥቂቶች ሰዎች ስንሳፍርበት እጅግም ግራ የሚያጋባ ሆኖብኝ ነበር። የአይርፕላንኑ ሠራተኛ ከአራት እስከ አምስት የሚሆኑ ዘበኞች ሙሉ መሣሪያ የነበራቸው ሐኪሞች በኛ በኩልም ናስር ፋውዚና እኔ ራሴ ስንሆን እንዲሁም ሴርጀይ ቪኖግሮዶቭ በግብፅ ለነበረው የሶቪዬት ወታደራዊ ቡድን ኃላፊ ሆነው ሲሠሩ የነእብሩት ላቫንኮቭ በልብ ሕመም የተነሳ ካይሮ ውስጥ በሕክምና ላይ ስለ ነበሩ በርሳቸው ምትክ ሲሠሩ የነበሩት ጀነኢርላ ካትሺኪንም ከአምባሳደሩ ጋር ነበሩ። እነዚህ ነበርን በዚያ የሰማይ ስባሪ በሚመስል አይሮፕላን የተሳፈርነው። ሞስኮም አይሮፕላን ማረፊያ ስንደርስ ፖድጉርኒና ኮስጅን ተቀበሉንና ለእንግዶች ማረፊያ ወደ ሆነው ወደ ሌኒን ኮረብታ ቪላ ሄድን ከዚያም እንደ ደረስን በዚያው ቀን ዕረፍት አድርገን በማግሥቱ ጥዋት የንግግሩን እንድንጀምር የምንፈቅድ እንደሆን ጠየቁን። ናስር ግን የሄድንበቱ የሥራው ጉዳይ ወዲያውኑ ቢጀመር የሚሻል መሆኑን ገለጹላቸውና ከምሳ በኋላ በሞስኮ የኛ አምባሳደር የነበሩት ሚስተር ፣ኢራድ ጊሐልብ በተገኙበት ንግግር እንዲጀመር ተወሰነ።

በስብሰባው መጀመሪያ ላይም ወደ ሞስኮ የሄድንበትን ምክንያት በመዘርዝር ናስር ውይይቱን ጀመሩ። በገለጻቸውም ላይ የጠቅላላው የመካከለኛው ምሥራቅ ጉዳይ ከግራ - ቀኙም ተፎካካሪ አገሮች በስዊዝ ካናል ማዶና ማዶ በሚገኘው የ30 ኪ.ሜ ክልል ውስጥ ሊወሰን እንደሚችል ይዘረዝራሉ።

እሥራኤል ወደ ግብጽ ግዛት ዘልቃ በመባት የምታደርሰው ጥቃትና ወረራ በሁለት ዋና ዋና ግቦች ላይ ያተኮረ እንደነበረ ተረድተንላታል። ይኸውም አንደኛ ግብስጽ የግዛት ክብረ - ወሰኑዋ እንዳይደፈርባት በሚሳይል ግድግዳ ለማጠር የማደርገው ጥረት እንዲጨናገፍ ሲሆን ሁለተኛ ደግሞ የግብፅን የጦር ኃይልና የሕዝቡንም የመንፈስ ጥንካሬና ቆራጥነት ለማዳከም የታቀደ ስልት ነበር።

በ1967 ዓ.ም በተደረገው ጦርነት እስራኤል ግብጽን ለማንበርከክ ትችል ነበር ያ - ዕድል ወይም አጋጣሚ ካመለጣት በኋላ እንደ ገና እጅዋን ለመያዝ ቆርጣ የተነሳችበት ዓላማዋ መሆኑን ተረዳንላት።

ናስር ባደረጉት የመክፈቻ ንግግርም ላይ ግብፅ መጠለያዋ (መከላከያዋ) እንደተሰባበረና ራቁቷን እንደ ቀረች ሆና እንደ ተሰማት ገልጸዋል። በብዙ መቶ የሚቆጠሩ የሲቪል ሠራተኞቿና ወታደሮቿ ተደብድበዋል። ያም ሁሉ ድብደባና ጥቃት በግብጽ ላይ የተፈጸመው እሥራኤል በነበራት የአየር ኃይል የበላይነት መከታ ስለሆነ አጣዳፊው የግብፅ ዝጅግትና መከላከያዋም የአየር ኃይልዋ ጥንካሬና ጥራት ብቻ መሆን እንዳለበት ናስር በከፍተኛ ስሜትና በቆራጥነት ወኔም እየተዋጡ አስረዱ።

ብሬዥኔቭም በሰነዘሩት የተከላካይነት ሐሳብ ሳም 2 - የተባለው መሣሪያ ለግብጽ የተሰጣት ለሚሰነዘርባት ጥቃት መከላከያም ሆነ ማጥቂያ ሊሆን እንደሚችል ያስረዳሉ።

ናስምር በበኩላቸው እነዚያኑ ሚሳይሎች የሚነቅፉበት ዋናው ችግራቸው ከ500 እስከ 1.000 ሜትር ከፍታ እየበረደ የሚያጠቃ አይሮፕላን ሊመቱ የማይችሉ መሆናቸውን ዘርዝረው ይናገራሉ። ለዚህም ጉዳይ በግብፅ የሚገኙት ሩሲያውያን የቴክኒክ ኃላፊዎች ምስክሮች ሊሆኑ መቻላቸውን ይጠቅሳሉ።

ሣም ሁለት የተባሉት ሚሳይሎች ከስድስቱ ቀን ጦርነት በፊት ጀምረው በግብፅ ውስጥ በልዩ ልዩ ቦታዎ ተጠምደው ነበር። ለሆነም የእሥራኤል አይሮፕላኖች ወረራውንና ድብደባውን በድንገት ሲጀምሩ ሚሳይሎቹ አንዳቸውም አልተተኮሱም ነበር። እውነቱ ለመግለጽ ከተፈለገ ደግሞ ሩሲያዊው የጦር ስልት አቀናባሪ ሮቭ ስለ ግብጽ የመከላከያ ኃይል አቋም መጠናቀቅ ማረጋገጫቸውን በሰጡበት ወቅት ከኛ ሰዎች ይቅርና ምናልባትም ካይሮ ውስጥ ከነበሩት ሩሲያኖች መካከልም ቢሆን የሳም ሁለትን የማጥቃት ኃይል ማለት ምጥቀቱንና ጉልበቱንም አጣርቶ የሚያውቅ ለመኖሩ በእርግጥ አጠራጣሪ ነበር። እሥራኤሎችም አሜሪካኖች በሰጡዋቸው የኤሌክትሪክ ልዩ መሣሪያ እየተረዱ በእነዚያ ሚሳይሎች ላይ ያን የመሰለ አፋጣኝ ውሳኔ ይወስዳሉ ብሎ በሕልሙም ያሰበ አንድም አልነበረም።

ናስር በሰጡት ማብራሪያም የእሥራኤል አይሮፕላኖች በካይሮ በአሌክሳንደሪያ በካናሉ አካባቢና በሌሎችም ዋና ዋና ቦታዎች ላይ የተለመደውን ድብደባቸውን እንዳይቀጥሉ መከላከያ ማስፈለጉን ለብሬዥኔቭ ያስረዳል። በተለይም ደግሞ ፖርት ሰይድ በመዘጋቱ የግብጽ የባርሕ በርና መንቀሳቀሻ የኦነችው አሌክሳንደሪያ እንዳትጠቃባቸው ከልብ ያሳስባቸው መሆኑን ይናገራሉ። የመከላከያው ኃይል ሳይጠናከር ቀርቶ እሥራኤል አሌክሳንድሪያን ብትደበድብ ግብፅ ያለ ባሕር (እንበለ) በር መቅረቷንና መተሳሰሩዋን በጥብቅ ያስረዳሉ።

ናስር የመከላከያ ክንዳቸው የተሙዋላና የጠጠረም እንዲሆንላቸው ዘርዝረው ባስረዱበት ሰዓት የነበረው የውይይቱ መንፈስ ወደ መሰላቸቱ ያጋደለ እንዲያውም ወደ መቋረጡም የደረሰ መስሎ ነበር።

በመጨረሻ ግን ብሬዥኔቭ የግብፅን ፍላጐት ለማሟላት ሳም 3 የተባለው ሚሳይል የሚሰጣት መሆኑን ሲናገሩ ደብዝብዝ - ብሎ የነበረው አየር ገፈፈ። «ወዳጃችን ናስር ምንጊዜም የፈለጉትን ያገኛሉ።» ብለው ብሬዥኔቭ ሲተነፍሱም ቀዝቅዞ የነበረው አየር ሞቀ። ከዚያ ቀጥሎ ደግሞ ምን ያህል ሚሳይሎች እንደሚያስፈልጉ ለተሰነዘረው ሐሳብ ደግሞ ጀኔራል ፋውዚና ማርሻል ግሪችኮ ከሌሎችም ባለሙያዎች ጋር ሆነው የመከላከያ ኃይል የሚያፈልጋቸውን ወይም በሚሳይሎቹ መጠለያ ሥር ሊሆኑ የሚገባቸውን ቦታዎች አጥንተው እንዲያቀርቡ ተወሰነና የዕለቱ ስብሰባ አበቃ።

በማግሥቱም ጥዋት ጀኔራል ፋውዚ ወደ ናስር መኝታ ክፍል ሔዱና በሚሳይሎቹ ከለላ እንዲጠበቁ የሚያስፈልጉንም ቦታዎች አስረዱ። በዚያም ዝርዝር ውስጥ ከካናሉ አካባቢ ሌላ ካይሮ አሌክሳንድሪያ የእስዋን ግድብ ያገኙታል። የኢንዱስትሪ ቀበሌዎች ከሆኑት ቦታዎችም መሐላ - ኩብራ - ካፈር - ኤል ዳዋር ሸበቢን፣ ኤል - ኮም - ሹብራ - ኤል - ኬሒማና ሔልዋን ተመልክተዋል። ይሁንና የሚሳይል ከለላ የሚያስፈልጋቸው ብዙ ቦታዎች ቢኖሩንም ለሚጠመዱት ሚሳይሎች የሚመደቡ ባለሙያ ሠራተኞች ደግሞ ግብጽ እንደሌሉዋቸው ግልጽ ሆነ። ይሁን እንጂ ለዚህ ችግር ማቃለያ ሊሆን የሚችለው ዘዴ ደግሞ በሳም ሁለት ሚሳይሎች ለተመደቡት ሠራተኞች ጥቂቶቹን ቀንሶ ወደ ሳም - 3 ማዛወር እንደሚቻል ናስር ለፋውዚ ያስረዱና ምናልባምት ደግሞ አዳዲሶቹ ሚሳይሎች እስኪላኩን ድረስ ሌላ ዘዴ ሊገኝለት እንደሚችልም ማንሰላሰል ጀመሩ።

ለሁለተኛ ጊዜ በተደረገውም ስብሰባ ቀደም ሲል ስምምነት በተደረገባቸው ጉዳዮች ላይ ያልተጠበቀ እንቅፋት መድረሱን ብሬዥኔቭ ማስረዳት ጀመሩ። በሚሳይል ከለላ ስር እንዲሆንላት ግብፅ የምትፈልጋቸው ቦታዎች እጅግ በርካታዎች መሆናቸውን ሪሲያኖች ስላመኑበት የባለሙያ እጥረት መኖሩን ያመለክታሉ። ናስርም በሳም 2 ሚሳይል ከሰለጠኑት ባለሙያዎች ጥቂቶቹ ወደ ሳም 3 ሚሳይል ተዛውረው እንዲሰሩ የሚደረግ መሆኑን ያብራራሉ። በዚህ በኩል ደግሞ ያጋጠመው እንቅፋት ለሳም 2 ሚሳይል የሰለጠኑ ባለሙያዎች ወደ ሳም 3 ተዛውረው ለመሥራት ቢያንስ የስድስት ወር ገለጻ (ትምህርት) በሶቭዬት ኅብረት ውስጥ እንዲሆን ማስፈለጉን ይነገራቸዋል።

በነዚያ ስድስት ወራት ጊዜ ውስጥ ደግሞ የግብጽ የአየር ክልል ነጻ ስለሚሆን የእሥራኤል አየር ኃይል በዝቅተኛና በከፍተኛም ርቀት እየመጣ የፈለገውን አካባቢ ሊደበድብ የሚችልበት አጋጣሚ ሊከፈትለት ስለሚችል የእነዚያ ስድስት ወራት አደገኛነት ግልጽ ሆኖ ቀረበ። ለዚህ አስቸጋሪ ጉዳይ ማቃለያውን ዘዴም ናስር አቀረቡ። በእነዚያ አደገኛ ወራት ውስጥ የግብጽን አየር በሚሳይል የሚጠብቁ ባለሙያዎች ሶቪዬት ኅብረት እንድታዘጋጅ ጠየቁ። ግን ብሬዥኔቭም ሆኑ ሌሎቹ ባለሥልጣኖች ለዚህ ጥያቄ ተገቢውን መልስ ለመስጠት ዝግጁዎች አልነበሩም።ናስርም ያ - ጥያቄ ከባድም መስሎ ቢገመት ሌላ አማራጭ የሌለው አታዳፊ ግዳጅ መሆኑን አይስረዳሉ።

የግብፅ የጦር ሃህይልም ሆነ ሰላማዊ ሕዝብ የሚሳይል ጥላ - ከለላ ከራቀው ከእካብድ አደጋ ላይ ሊወድቅ እንደሚችል ናስር ያስጠነቅቃሉ። ባለፉት ሦስት ዓመታ ያን - ሁሉ የቀመሰችው ግብፅ እጅዋን መስጠት እንደማይኖርባትም ግልጽ ሆኖ ቀረበ።

በዚያ ስብሰባ በዚያችም ሰዓት የሚደረገውን ንግግርና የሚሰጠውንም ውሳኔ መላው የአረብ ዓለም በጉጉት እንደሚጠባበቀው ገልጸው፤ ከሩሲያ የሚላኩት የሚሳይል ባለሙያዎችም በካናሉ በኩል እንደማይመደቡ ሲመደቡ ሩሲያውያን ደግሞ በመሃል ገብቶ ለሚተከሉት ሚሳይሎች እንዲመደቡ አስፈላጊ መሆኑን ናስር በዝርዝር ተናገሩ።

ብሬዥኔቭም ከግሪኮች ጋር ተመካከሩና የተቀነባበረ የመከላከያ ኃይል ለማቋቋም አስፈላጊዎቹ ሚሳይሎችና ሠራተኞች ብቻ ሳይሆን የአየር ኃይል ዝግጅትም እንደሚያስፈልግ ለናስር ገለፁላቸው።

«ታዲያ አይሮፕላኖችም ላኩልና!» ይላሉ ናስር። ተዋጊ አይሮፕላኖች ጭምር ለመላክ ደግሞ በዓለም አቀፍ ደረጃ የሚያከትለውን ውዝግብ በተለይም በሶቪዬት ኅብረትና በዩናይትድ እስቴትስ መካከል እጅግ የተካረረ ያለመግባባት ሊነሳ እንደሚችል እየዘረዘሩ ብሬዥኔቭም ያስረዳሉ።

«እኛ እንደፈራናቸው ሁሉ ከማንኛውም ተጋፊነት ስንቆጠብና የፈለግነውን የጦር መሣሪያም ከመሰብሰብም ስንታገድ እነርሱ ለምንድ ያን ሁሉ መሳሪያ ለእሥራኤል የሚያቀብሉት» ብለው ናስር ይጠይቃሉ።

ብሬዥኔቭም ቀበል ያደርጉና፤

«ማንንም አንፈራም በመሬት ላይ እጅግ ብርቱ ኃይል ያለን ሕዝቦች ነን። ግን በሌላ በኩል ደግሞ ከባድ የሆነ ችግር ሊያደርብን የሚችል ጉዳይ መሆኑን ሊረዱልን ይገባል። ሊደርስ የሚችለውን ጣጣ ሁሉ የመሸከም ግዴታም ሆነ ትክክለኛነት እንዴት እንደሚኖረን ደግሞ ለመገመት ያስቸግረኛል ያለንበትን ሁኔታም ማመዛዘን አለብን» ይላሉ።

«እኔን የራሴን ሁኔታ በሚመለከተው ረገድ የሆነ እንደሆነ ግን ማነኛውም ነገር አመዛዛኝ ለመወሰን ከምችለብት ግዴታ ላይ ደርሻለሁ። ከእርስዎ ጋር እውነቷን ፍርጥርጥ አድርጌ ለመነጋገር እወዳለሁ።

ዛሬ የምንጠይቀውን ነገር ከእናንተ ካላገኘን ለችግራችን መፍትሔ ለመሻት ስንል ከአሜሪካኖች እጅ እንደምንገባ ማንም የሚያምንበት ጉዳይ ነው።

እሥራኤል የሚያስፈልጋትን ሁሉ ያለምን ቅሬታና መደናቀፍ ከአሜሪካ ታገኛለች። ግብፅ ጸረ - ኢምፔሪያሊስት አገር ናት። በመካከለኛው ምሥራቅ ውስጥ ይህን ቁርጠኛ አቋም የተከተለችም እርሷ ብቻ ናት። ስለዚህ ይህች አገር በአሜሪክና በእሥራኤል ኃይል ብትወድቅም መላው የአረብ ዓለም ብሮ እንደወደቀ ይቆጠራል። ሰልኛም ሆናችሁ ጠላቶቻችንን እንድትወጉልን አይደለም ጥያቄያንች። ነጻነታችንን እኛው እራሳችን ማስከበር ይኖርብናል።

ነገር ግን እንደምንረዳው ከሆነ አሜሪካ ለእሥራኤል የምታደርገውን ርዳታ ያህል እናንተም እኛን የምትረዱ ካልሆናችሁም ስለዚህ ያለኝ ድርሻ በጣም ግልጽ የሆነ አቋም የሚከተል ይሆናል።

ወደ ሃገሬ ተመልሼ እውነቱን ለግብጽ ሕዝብ ማስረዳት አለብኝ። ከሥልጣኔ ወርጄ በምትኬ አንድ የአሜሪካኖች ተባባሪ ሊሆን የሚችል ሰው ሥልጣኑን መያዝ እንደሚኖርበት አስረዳለሁ። ሕዝቡን እኔ ላድነው ከቻልኩ ለሚችል ሰው ሥልጣኑን ማስረከብ አለብኝ። ለእርስዎ የምገልጽልዎትም የመጨረሻው ቃሌ ይኸው ነው» ይላሉ ናስር።

ይህ ንግግር ቀዝቅዞ የነበረውን ክፍል አጋግለው የኤሌክትሪክ ኃይል ያንዘፈዘፈውም መሰለ። ከሁላችንም ይልቅ መብረቃዊው ንግግር የሸንቆጣቸው ብሬዥኔቭ ከመቅጽበት ብድግ ይሉና፣

«ጓድ ናስር! እባክዎን እንደዚህ አይናገሩን? እርስዎ እኮ የናድ አገር መሪን ነዎትና» ብለው ተናግረው ሳይጨርሱ አንስርም ያቁርጧቸውና «አዎ በየቀኑ በቦምብ አገሬን የማስደበድብ መሪ ነኝ! የጦር ሃህይሎቼና ሕዝቤ ለጠላት ወረራ የተጋለጡብኝ መሪ ነኝ! ከዛሬም ጀምሬ የማያስደስተውን እውነት ለሕዝቤ ለመንገር ቆርጫለሁ! ሕዝቤ ቢወድም ቢጠላውም አሜሪካኖች የዓለምን ሁኔታ በመቆጥጠር ላይ መሆናቸውን ለሕዝቤ አስረዳዋለሁ ቢሆንም እኔ ደግሞ ለአሜሪካ እጀን የምሰጥ መሪ አይደለሁም! በኔ ቦታ የሚተካው ሰውዬ ግን እጁን የሚሰጣቸው ሊሆን ይችላል» ብለው ምሬታቸውን ይናገራሉ።

በነገሩ ሩሲያውያን እጅግ ተደናገጡበት፤ ብሬዥኔቭ «እባክዎ በጉዳዩ በጽሞና እንወያይበት የሚፈልጉትስ ምንድን ነው? የአንድ ቀን ጊዜ ይስጡንና የሚሆነውን ሁሉ እንምከርበት» ይላሉ።

ናስር ግን ለጉዳዩ የአንድ ቀን ዕድሜም መስጠት እንደምይፈልጉ ያስረዳሉ። ስለዚህ የሩሲያ ባለሥልጣኖች ለአስር ደቂቃ ያህል በጉዳዩ ለመነጋገር ዕረፍት እንዲሆን ይጠይቃሉ። እኛም ከአዳራሹ ወተን ወደ አትክልቱ ቦታ ሔድን። በዚህ ጊዜ ወደ ናስር ጠጋ አልኩና፤

«እንዴ ወደ መጨረሻው ነገር ተዳረስን እንዴ?» ብዬ ጠየቅኋቸው።

«አይደለም ወደዚያ መቃረቤ ሳይሆን ትክክለኛውን እምነቱን ማስረዳቱ ነው፤ ይህን ካላልኩና ካላስረዳሁ ደግሞ ሕዝብ ማታለል ሊሆን ነው። ወታደር አሰልጥነናል ግን ተፈላጊውን መሣሪያ ባለማስታጠቃችን ለእሥራኤል ስልት አጋልጠን ሰጥተነዋል። ወራሪዋ እሥራኤል ወደ ግብጽ ግዛት ዘልቃ እየገባች ሰላማዊውን ሕዝብ ጨምራ ደበደበችው። የመከላከያ ክንዳችን የላላ በመሆኑም ሕጻናቶቻችን ሲያልቁ ወታደሮቻችን ሊከላከሉላቸው አልቻሉም። ምርጫቸውም አብሮ ማለቅ ብቻ ሆነ! በዚህ ዐይነት ሁናቴም ልንቀጥል አልቻልንም» አሉኝ።

የሶቪዬት ባለሥልጣኖችም በጉዳዩ ከመከሩበት በኋላ ሰላም 3 ሚሳይል ሠራተኞች የሚሆኑ ባለሙያዎችን ወደ ግብጽ ለመላክ በጉዳዩ የፖሊት ቢሮ አባሎች እንዲስማሙበት አስፈላጊ ሆኖ ያገኙታል። ስለዚህም የፖሊት ቢሮ አባሎች ከያሉበት እንዲመጡ ይጠራሉ።

እነርሱም በመጋረጃ በተሸፋፈኑ በጥቋቁርና ትላልቅ ኦቶሞቢሎቻቸው እየሆኑ አንድ ባንድ መምጣት ጀመሩ። በዚያም ስብሰባ ላይ ለመጀመሪያ ጊዜ አስራ ሁለት ማርሻሎች ይገኛሉ በሰላም ጊዜ በሚድደረግ ስብሰባም ከፖሊት ቢሮ ሰራተኞች ጋር ስብሰባ ሲያደርጉ የኛው ጉዳይ የመጀመሪያቸው መሆኑ ነበር።

የበኩላቸውን ውይይት ከጨረሱ በኋላም ከሰዓት በኋላ ከኛ ጋር በተደረገው ስብሰባ ብሬዥኔቭ ባደረጉት ንግግር፤

«ጓድ ናስር! በዛሬው ዕለት ሶቪዬት ኅብረት ከባድ ኃላፊነት የሚያስከትልና ውስብስብ ሁኔታዎም ሊቀሰቅስ የሚችል ውሳኔ ወስዳለች። እንደዚህ ያለ ውሳኔም ከዚህ ቀደም አሳልፈን ወይም ተሸክመን አናውቅም። ይህንም ከባድ ሸክም ሁላችንም ለመሸከም እንድንችል የእርስዎን ሙሉ ርዳታ እንፈልጋልን» ብለው ነበር።

ከንግግራቸውም ቀጥሎ ወደ ግብጽ የሚላኩትን ሳም 3 ሚሣይሎች ብዛት ግብጽ ውስጥም የሚከተሉበትን ቦታና የሰራተኞቹም ቁጥር ተነገረን። ከእነዚህም ጋር ሰማኒያ ሱፐር - ሶኒክ የጦር አይሮፕላኖች እንደሚላኩልን ተወሰነ። ተዋጊ አይሮፕላኖቹም ኤክስ 500 የሚባሉት ነበሩ። እነዚያው አይሮፕላኖች በምዕራባውያን ዘንድ ሚግ - 25 እየተባሉ የሚጠሩት ናቸው። 1800 አንድ ሺህ ስምንት መቶ የሚሆኑ ግብጻውያን ደግሞ ለስድስት ወራት ትምህርት ወደ ሶቪዬት ኅብረት እንዲላኩ አስፈላጊ መሆኑም ተወሰነ። የስብሰባውም መንፈስ ሲለወጥ ወለለ ብሎ ይታይ ነበር። ብዙዎቹ ማርሻሎችና የፖለቲካ አበጣሪዎች የተላለፈውን ውሳኔ ሙሉ በሙሉ የሚደግፉት መሆናቸውን በስሜታቸው ሲገልጹ ይከሰቱ ነበር። ግን በመካከላቸው ጥቂቶቹ በተለይም ኮስጅን በነገሩ ያገነገኑበትና ያሳባቸው መሆኑን በገጽታቸው ያሳውቁ ነበር።

ናስር ባደረጉት ንግግር ያን ታሪካዊ ውሳኔ በማድነቅ ምስጋናቸውን አቀረቡ ለግብጽ በሚሰጠው መሣሪያ ተመክተው አደገኛ ርምጃ እንደማይወስዱና ማንኛውም ነገር በጽሞና እንዲመራ የሚያደርጉ መሆናቸውንም አስታወቁ። ዋናው ፍላጎታቸውም የጦር ኃይላቸውን ማስተማርና ማደራጀት መሆኑን አብራሩ። በተሰጠን መሣሪያም ለጦርነቱ ዝግጁ ሊያደርገን የሚችለውን ማንኛውንም ነገር ሁሉ እንደ ሚያቀላጥፉበት አረጋገጡ።

«የእናንተን ባለሙያዎች የምንፈልጋቸው ለተወሰነ ጊዜ ብቻ ነው። ጦርነት በሚነሳበት ወቅት ግብጽ ውስጥ እንደሚገኙ አንፈልግም ባለሙያዎች ለማሰልጠን በሚወስድብን (በሚጠይቀን) ስድስት ወራት ጊዜ ብቻ ሊወስድብን የሚችለውን አስቸጋሪ ሁኔታ ብቻ እንዲያቃልልን ነው የምንፈልጋቸው። እስራኤሎች የጦር ኃይላችንና የሕዝባችንን ሞራል ለማዳከም ችለው ቢሆን ኑሮ የሚያፈልጋቸውንና የሚያስደስታቸውን ማነኛውንም ነገር ሁሉ በወሰዱት ነበር። እኛም አንገታችንን ዳግመኛ ቀና ለማድረግ ባልቻልን ነበር» ብለዋል።

«ውይይቱ በሚካሄድበት ደቂቃም ብሬዥኔቭ ከመቀመጫቸው ተነሱና ጠረጴዛአውን ዙርወ ከኔ ጐን ተቀመጡና፤

«ጐስቦዲን (ሚስተር) ሔይካል የምነግርዎ ሁሉ ምሥጢር ነው» አሉኝ።

«እርግጥ ምሥጢር መሆን ይኖርበታል» አልኳቸው።

«እግም አስፈላጊ ጉዳይ ነው። ምንጊዜም ምሥጢር ሆኖ እንዲቆይ እፈልጋለሁ እርግጥ ነው አንድ ቀን አሜሪካኖችና እስራኤሎች ይደርሱበታል ከእነርሱ እጅ ከመግባቱና ከመገላለጡ በፊት ግን ይደርሱበታል ከእነርሱ እጅ ከመግባቱና ከመገላለጡ በፊት ግን የእርስዎን ችሎታና ርዳታም እንፈልጋለን። ይህን ጉዳይ እንደምን አድርገን ለዓለም ሕዝብ ልንገልጸው እንችላለን? የሚነሳብንን ውዝግብ ለመከላከል የእርስዎን ችሎታም እንፈልጋለን የሚቀሰቅስብን ጩኸትና ንትርክ የሁለታችንንም አገሮች የሚቃወም መሆኑ ግልጽ ነው። ስለዚህ የመከላከሉ ዘመቻስ እንደምን ሊቀየስ ይገባዋል ይላሉ» ብለው ይጠይቁኛል።

«ጓድ ዋና ጸሐፊ በመሰረቱ ከፍተኛ ውሳኔዎች የማስተላለፉ ሥልጣን የከፍተኛ መሪዎች ጉዳይ ነው። የእነርሱን ውሳኔ ደግሞ በሚስማማው ስልትና ጊዜ ለዓለም ሕዝብ ለማቅረብና ለማብራራት የኛ ድርሻና ችሎታም ነው» ብዬ መለስኩላቸው። ብሬዥኔቭም ይኸው ናቸው። ሰውን የመቅረብና ሁኔታዎችንም በማብራራት በኩል አስደናቂ ችሎታ አላቸው። የታይታ ሰው የሚመስሉም ናቸው። አነጋገራቸውና ሁኔታችወ የሥልጣን ሰው መሆናቸውን ያሳያል። ሥልጣናቸውንና ጥንካሬያቸውንም በአድራጊነታቸው የሚያመለክቱ ናቸው። አለባበሳቸውንና ማንነታቸውን የሚያረጋግጥበት ሁኔታ አለው በአለባበሳቸው የሚጠናቀቁና የመሪነቱን ኃላፊነታቸውንም የሚጠብቁ ናቸው። ቀልደኛም ንቸው በቀልድ አነጋገራቸውም ሥልጣናቸውን ያሳያሉ አንድ ጊዜ ከመሐመድ ሪያድ ጋር ሲቻወቱ «ግሮሚኮ እንዳያታልሉዎ ይጠንቀቁ አስመሳይ ናቸውና» ብለዋቸዋል። ብሬዥኔቭም እንደኪታ ክሩስቶቭ የሩሲያን ተረትና ምሳሌ ያዘወትራሉ። ለመግለጽና ለማስረዳት የሚፈልጉዋቸውን ጉዳዮች ሁሉ በአገራቸው ምሳሌና ተረት እያጠፈው ማስረዳት ይወዳሉ። ይችላሉም።

በዚያች ሰዓት ከወንበራቸው ተነስተው ጠረጴዛውን ዙረው ወደኔ መጥተው በሩሲያ ውሳኔ ላይ እኔን ምክር መጠየቃቸውም የስብሰባውን ፍጻሜም ሆነ የርሳቸውን ችሎታ አቀነባብረው ተቀባይነት ሊያገኝላቸው የሚያስችላቸው የሚያስችል ስልት ለመቀየስ ነበር። መሣሪያም ፍለጋ ነበር። ወደኔ ሲመጡም ተነስቼ ላነጋግራቸው ፈለግሁ። ግን ከላየ - ላይ ተደገፉና የኔን ሙያና ችሎታ ማሞገስ ጀመሩ ለነገሩማ ማን ያልተወደእና ያለሞገሰ ይገኛል? ግን በዚያች ሰዓት ልረዳው የቻልኩት ጉዳይ ብሬዥኔቭ አቅጣጫቸውን ለመቀየስ የሚጠቀሙበትን ዘዴ ነበር። ወደ ካይሮም እንደ ተመለስን የመጀመሪያው ሥራችን የነበረው ሚሣይሎች የሜመዱባቸውን ቦታ (ጣቢያዎች) መምረጥና ማዘጋጀትም ነበር በዚያም ሥራ ላይ የሲቪል ሠራተኞች እጅግ አስገራሚ የሆነውን ችሎታቸውን አሳይተዋል።

ከእሥራኤል አየር ሃህይሎች ድብደባ ለማምለጥ ወይም ለመከላከል ያጠመድናቸው ሚሣይሎች ከፍተኛ ወጪ ጠይቀውናል በርካታ ሰዎችም ሙተውብናል።

ከሁሉም ከሁሉም የስሚኖቶው እጥረት ከወርቅ የበለጠ ሆነብን። ምክንያቱም ታላቁ የአስዋን ግድብ ሥራ የሚጠናቀቀው በዚያው ጊዜ ስለ ነበረ ነበር። ግን ቅድሚያው ለሚሳይሎች ጣቢያዎች እንዲሰጥ የግድ አስፈላጊ ሆኖ ተገኘ።

በሚያዝያ ወር መጀመሪያ ላይም የመጀመሪያዎቹ የሩሲያ የጦር አይሮፕላኖች መድረስ ጀመሩ። በአሌክሳንደሪያ አቅራቢያ በሚገኙት ጃናኪለስና በኒ - ሱኢፍ በተባሉት የአየር ኃይል ጣቢያዎቻችንም ተከማቹ። ሚያዝያ 18 ቀንም ለመጀመሪያ ጊዜ ከእሥራኤል አየር ኃይል አይሮፕላኖችም ጋር ተፋጠጡ። በዚሁ ዕለት ጥቂቶቹ የእሥራኤል ተዋጊ አይሮፕላኖች ክሐና ከተባለው ጣቢያችን ከተፍ አሉ። የሩሲያ አይሮፕላኖችም ተነሱ! የእሥራኤል አይሮፕላኖችም ወደ ሲና በረሩ! ሩሲያኖች አባረሩዋቸው! በዚያ ሰዓት ሩሲያኖች የነበራቸው የሬዲዮ ንግግርም በሩሲያንኛ ቋንቋ ነበር። ይህም ጉዳይ ለናስር ቀረበ! እጅግም ተበሳጩበት ሩሲያኖቹ ለምን በቋንቋቸው ተነጋገሩ ምስጢርነቱስ እንደምን ሊጠበቅ ይችላል? ይህ ነገር በኃያላኖቹ መንግሥታት መካከል የሚያስነሳው ጣጣ ተወለደ ሁሉም የሚፈላለጉት ደግሞ እንደዚያ የመሳሰለውን አጋጣሚ ነበር። ሩሲያኖች ግብፅ ውስጥ ለመግባታቸውም ለአሜሪካኖች ምልክትና ማስረጃ እንደሚሆናቸው ተረጋገጠ። በዚያች ሰዓት ሩሲያኖች የተነጋገሩት ጉዳይ ምንም ዓይነት ቢሆን መልእክቱን እስራኤሎች አግኝተውታል። ከዚያች ቀን በኋላም በግብፅ ግዛት ዘልቀው እየገቡ ማጥቃት እንደማይቻላቸው ሊረዱት ችለዋልና።

ከጥቅቲ ቀናት በኋላ ደግሞ የመጀመሪያዎቹ ሚሣይሎች በመርከብ ተጭነው አሌክሣንደሪያ ወደብ ሲደርሱ ሌላው መልእክት የተላለፈበት አጋጣሚ ደርሰው። ያም የመርከቦች መዳረስ ምሥጢነቱ እንዲጠበቅ ብለን መርከቦቹ ጨለማ ወደ ባሕሩ ዳር ራቅ ባለ - ቦታ እንዲቆም ተደረገ። አስፈላጊው የሰጥታው አጠባበቅ ስልትም ተቀነባባረ። በተወሰነው ሰዓትና ቦታ መርከቦቹ እንደ ደረሱም መሣሪያዎቹን ማራገፍ ተጀመረ! ሚሳይሎቹ ከመርከብ ወርደው በመኪኖቹ ላይ ከጠጫኑም በኋላ ወደ የተወሰነላቸው ቦታ ተወስደው እንዲጠመዱ ለማድረግ ቀን - በቀን በከተማው መካከል ለሕዝብ እየታዩ ተወሰዱ። ሩሲያኖች ይህን ያደረጉበት ምክንያትም ለኛ ለራሳችን ግራ አጋብቶናል አስደንቆናልም።

ሚሳይሎቹን በጫኑት ግልጥ መኪኖች ላይም ሩሲያኖቹ ተቀምጠው በሚያልፉበት ጐዳናዎች እጃቸውን እያወለበለቡና «አስዳጋ» (ወዳጆቻችን) እያሉ እየጮሁ አለፉ። ያም ትርዕይት ሩሲያኖች ሚሣይሎቻቸውን ጭነው ግብፅ ውስጥ መግባታቸውን ለአሜሪካኖች መሣሪያ መሸጣቸውን ለሩሲያኖች ለመንገር የተጠቀሙበት ዘዴም እንደዚሁ ተመሳሳይ እንደ ነበረ ተረድተናል።

**የሮጀር ጥረት።**

ታኅሣሥ 9 ቀን የአሜሪካ የውጭ ጉዳይ ሚኒስቴር የነበሩት ሮጀር ዝነኛ የነበረውን «የሮጀር እቅድ» የተባለውን የፖለቲካ ዘመቻቸውን ጀመሩ። በዚሁም ጊዜ ለአንድ የአሜሪካ የትምህርት ውይይት ቡድን ባደረጉት ንግግር «የአሜሪካ አመራር አረቦች የጋራ ስምምነቱን ውል እንዲቀበሉና ዘላቂ ሰላም እንዲገኝ መታጣርና መረዳትም ነው። የእሥራኤልም የግዛት ወሰኑዋ - ክብር የሚታወቅላትና የሚከበርላትም ሆኖ በጦር ኃይል ከያዘቻቸው ግዛቶች እንድትወታ መጐትጐት ይሆናል። ሰላምና ፀጥታ ሊገኝ የሚችልበትንም ጥረት ከማድረግ አንቆጠብም ለዚህ ጥረት መነሻችንም ዶክተር ያሪንግ የጀመሩት መመሪያ ይሆናል። እሥራኤል የግብፅ ግዛቶች ከሆኑ ቦታዎች ለቃ እንድትወጣ ሆኖ በተለይም ከሻረም ኤል - ሻኪና ከሲናይ በረሃም ከወታደር ቁጥጥር ነጻ የሆኑ ይዞታዎች እንዲኖሩና የጋዛ አካባቢም ጉዳይ ዘላቂ ስምምነት እንዲገኝ እንፈልጋለን» ብለው ነበር።

ይህን እቅድ ሁለቱም ወገኖች የሚቀበሉት አልነበረም በተለይም ግብፅ ለመቀበል ወይም ለመቃወም አልፈለገችም ነበርና ግልጽ ሐሳብ አልሰጠችበትም። በአላሕራም ጋዜጣ ግን ለምንም ጉዳይ ቢሆን መነሻ ሊሆን የማይችል እቅድ መሆኑን በማብራራት ሐትታ ጻፍን። አከታትሎም ታህሣሥ 22 ቀን የእስማኤል ካቢኔም የሮጀርን እቅድ «አረቦችን ለማስደሰት የታቀደ ነው» ሲል ተቸበትና የማይቀበለው መሆኑን አሳወቀ።

በማግሥቱም ሮጀር የጋዜጠኞች ስብሰባ ያደርጉና የእሥራኤል ካቢኔ «አረቦችን ለማስደሰት የታቀደ ነው» ብሎ በመተቸቱ ቅር የተሰኙበት አገላለጽ መሆኑን ይጠቅሱና አረቦች የአሜሪካ ጠላቶች መሆንቸው እየታወቀና የእሥራኤልና የአሜሪካ ወዳጅነት ግን ለብዙ ዓመታት ጸንቶ የቆዩ መሆኑን አብራርተው ትችታቸውን ይሰነዝራሉ።

በ1970 ዓ.ም መጀመሪያ ላይ ደግሞ ናስር የሚቀበሉዋቸው ከሆነ የአሜሪካ የውጭ ጉዳይ ምክትል የነበሩን ጆሴፍ ሲስኮን ወደ ካይሮ የምትልክ መሆኑዋን አሜሪካ ታስታውቃለች ናስርም ከአሜሪካኖች ጋር ለመነጋገር የሚፈልጉባቸው በርካታ ጉዳዮች ነበሩዋቸውና ጆሴፍ ሲስኮን በደስታ እንደሚቀበሉዋቸው የታወቀ ነበር።

ምክንያቱም በመጀመሪያ ነገር ስለመካከለኛው ምሥራቅ ጉዳይ አሜሪካኖች የሚከተሉትን አቅጣጫ (መሰምር) ለማወቅ እንፈልግ ነበር። በተለይም ደግሞ ግብጽ የነበረችበትን ጠቅላላ ሁኔታ አሜሪካኖች የቱን ያህል እንደማያውቁ ናስር ለማወቅም ጉጉት ነበራቸው። ምክንያቱም በዚህ ወቅት ግብፅ ውስጥ የሚሣይል የመትከሉ እንቅስቃሴ በሰፊውና በግልጽም መካሄድ ጀምሮ ነበር።

ስለዚህ ምንም እንኳን በየደረሱበት አረብ አገር ሁሉ ደማቅ የሆነ አቀባበል ሲደረግላቸው መስማቱ የሚያስደስተንም ቢሆን ቅሉ ሲስኮ ወደ ካይሮ መምጣታቸውን ተቀበልነው። እርግጥ ነው የሲስኮን ጉብኝት በመቃወም ቤይቱት የነበረው የአሜሪካ የባሕል መሥሪያ ቤት በእሳት ሲጋይ ኦማን ውስጥም ተመሳሳይ ሕዝባዊ ትርምስ ተቀስቅሶ ነበር ይሁን እንጂ ሚያዝያ 10 ቀን 1970 ዓ.ም ካይሮ ገቡና አራት ቀናት ቆዩ።

ሚያዝያ 12 ቀንም ከናስር ጋር ተገናኙ በዚያም ሰዓት «የኒክሰን አስተዳደር በመካከለኛው ምሥራቅ ጉዳይ በተቻለ መጠን አማራጭ ስልት የሚከተል መሆኑንና እሥራኤል የምትፈልገውን ማንኛውን ነገር ሁሉ ቢረዳም ቅሉ ተመዛዛኝ አመራር» እንዲኖር የሚፈልግ መሆኑን ሲስኮ ለናስር ያስረዳሉ። ምንም እንኳን የመካከለኛው ምሥራቅ ጉዳይ በሰላም እንዲያልቅ በዚያን ጊዜ የአሜሪካ ፕሬዚዴንት የነበሩት ኒክሰን ፍላጐታቸው ቢሆንም እሥራኤልና አረቦች በቀጥታ እንዲነጋገሩ ያስፈልጋል ብለው ጐልዳሚኤር ድርቅ ያሉበትን ጉዳይ እንደማይስማሙበት ይገልጻሉ። ቀጥለውም እስራኤልንም ከያዘቻቸው የአረብ ግዛቶች ለቃ እንድትወጣ ለማረጋገጥ የምትችለው አሜሪካ ብቻ መሆኑዋን ያስረዱና ይህ ከመሆኑ በፊት ግን «እርግጠኛ የሆነ አቋም» ለማግኘት የሚያስፈልግ መሆኑን ይጠይቃሉ።

የሮጀር እቅድ ይኸው መሆኑንና የሚፈልገው አቋምም «ዘጠና እጅ ጠቃሚነቱ ለእናንተ መሆኑን እንድረዱልኝ» ብለው ያሳውቃሉ። ናስር የሲስኮን ንግግር በጽሞና ካዳመጡም በኋላ እስራኤል በሚገባው ክርክር ሁሉ አሜሪካ እየደገፈች ስለምታበርታታት በየጊዜውም የምታደርገውን ሕገ - ወጥነትና ወረራ አሜሪካ እያየች በዝምታ በማሳለፉዋ ነገሩ እየተባባሰ መምጣቱንና እንዲያውም ከአራት ቀናት በፊት በግብፅ ትምህርት ቤት ላይ እሥራኤል ባደረገችው ድብደባ ሃምሳ ሕፃናት እንዲሞቱም እቅዱን ያወጣችው አሜሪካ መሆኑዋን ጠቅሰው ይናገራሉ። ያን ስሜታቸውን እየገለጹበት አነጋገርም «….ለመጀመሪያ ጊዜ ጥላቻ ያደረብኝ በአሁኑ ድብደባ ነው። ዳላስ የፈጸሙት ጉዳይም ሆነ በባግዳድ ሠራተኞች ሲቪሎችና በተለይምሃምሳ ልጆች ሲገደሉብኝ የመረረ ጥላቻ ሊያጠቃኝ ችሏል» የሚል ነበር። በዚህም የተነሳ እውነትም ጥላቻው አጥቅቷቸው ኑሮ የሁለቱ ስብሰባ ውጤት - አልባ (ውጤተ - ቢስ) ሆነ።

በሁለቱ አገሮች መካከል የነበረው ሁኔታ በዚህ ላይ እንደተንጠለጠለ ግንቦት አንድ ቀን የተከብረውን የዓለም - አቀፍ ሠራተኞች በዓል መነሻ በማድረግ ናስር ባደረጉት ንግግር በፕሬዚዴንት ኒክሰን ላይ ግልጽ የሆነ ነቀፋ ያሰማሉ። በዚያም ንግግራቸው ላይ በፕሬዚዴንቱ ጥያቄ መሠረት ጆሴፍ ሲስኮን ተቀብለው ማነጋገራቸውንና ከዚያም ወዲህ ከኒክሳን ጋር በቀጥጣ ለመንጋገር የሚፈጉ መሆናቸውን ይጠቅሳሉ።

«ለኒክሰን ላስገነዝባቸው የምወደውም በመካከለኛው ምሥራቅ ላይ ሰላም እንዲሰፍን አሜሪካ የምትፈቅድ ከሆነ በጦር ኃይል ከያዘቻቸው ከአረብ ግዛቶች ለቃ እንድትወጣ እሥራኤልን ማዘዝ ይገባል» ሲሉ ይናገሩና እሥራኤል ከያዘቻቸው ግዛቶች የማትወጣ ከሆነ ደግሞ የጦር መሣሪያ ከማሸከም መቆጠብ ሌላው አማራጭ እንደሚሆን ይጠቁማሉ። እነዚህን እርምጃዎች አሜሪካ የማትፈጽም ከሆነ ግን፤ «እሥራኤል የአረቦችን ግዛቶች እየገፋች እንድትይዝና የአረብንም ዓለም እንድታንበረክክ አሜሪካ የምትመኝ እንደሆነች አድርገን እንገምተዋለን» ይላሉ።

ናስር ይህን በተናገሩ ማግሥትም አከታተለው ለፕሬዚዴንት ኒክሰን አንድ ደብዳቤ ይልካሉ። ደብዳቤውም በሠራተኞች ቀን ስለአደረጉት ንግግር የሚያብራራ ነበር። ሰኔ 25 ቀን 1970 ዓ.ም ሮጀር ባደረጉት ንግግር የመካከለኛውን ምሥራቅ ውዝግብ ለማቃለል አሜሪካ አዳዲስ ስልቶች እንደምታዘጋጅና ያልተቆጠበም ጥረት እንደምታደርግ ያብራራና አረቦችም ሆኑ እሥራኤል «ጦርነቱን አቁመው ንግግሩን እንዲጀምሩ» ያሳስባሉ።

ስልቱ የሚያበራራውም ሁለቱም ወገኖች ተኩሱን እንዲያቆሙና ሰላምና ጸጥታን ለመመሥረት ደግሞ ዶክተር ያሪንግ ለዩታንት ባቀረቡት ሪትፖርት ላይ እንዲያተኩሩ የሚጠይቅ ነበር።

የሮጀር አዲሱ ስልትና ሐሳብም የደረሰን ናስርና ባለሥልጣኖቻቸው እኔም ራሴ ባለሁበት ትሪፖሊ በጉብኝ ላይ እንዳለን ነው። ያን ረቂቅ ሐሳብም ሙሐመድ ሪያድ ሲያገላብጡት ቆዩና «ምንም ዓይነት አዲስ ነገር የለውም» ብለው ሰጡ። የዚሁ ሐሳብ አንድ ኮፒም አንዋር ሣዳት እንዲመለከቱት ተብሎ ወደ ካይሮ ተልኮላቸው ስለነበር እርሳቸውም እንደ ሙሐመድ ሪያድ በነገሩ ያልተረኩበት መሆናቸውን በማብራራት ለውጭ ጉዳይ ኮሚቴ አስተያዬታቸውን ሰጡበት።

ሁለቱን ባለሥልጣኖች ያላስደሰተውን ሐሳብ ናስር ከተመለከቱትና ከተመራመሩት በኋላ ግን ከራሳቸው ጠቅላላ ስልትና ቅንብር ጋር ለጊዜው ሊስማማ የሚችል ሆኖ ያገኙታል። በዚያ ጊዜም የጦር ኃይሎቻችን በሙሉ ዝግጅት ላይ የሚገኙና ሶቪዬት ኅብረትም የአየር መከላከያ አቋማችንን ሙሉ ለሙሉ ያደራጀችበት ወቅት ነበር።ያናስር ዋናው ችኮላ ደግሞ የሚሳይሎቹ መትከያ የሆኑትን ጣቢያዎች ሥራ እንዲጠናቀቁላቸው ነበር። የእነዚያ የሚሳይሎች ጣቢያዎች ሥራ መጠናቀቅ በስዊዝ ካናል በስተምዕራብ ሠፍሮ የነበረው ይቶር ኃይል ብቻ ሳይሆን በስተምሥራቅ በኩል እካሥራ አምስት እስከ ሃያ ኪሎ ሜትር ስፋት ላይ ሠፍሮ ለነበረው ጦር ጭምር ጥላ - ከለላ ሊሆነው እንደሚችል የተረጋገጠ ነበር። እንደዚያም የሆነልን እንደሆነም ጊዜ ሲደርስ ካናሉን አሻግረውን ለምዘናምተው የጦር ኃይላችን ዋናው ከለላ ይሆንለታል። እንግዲህ ናስር የሮጀርን እቅድ ለመቀበል ያሰቡትም ትሪፖሊ በጉብኝት ላይ ሳሉ ከተመለከቱት ሁኔታ ጋር በማነጻጸር ይመሰልኛል ስለሆነም እስከ ብዙ ጊዜ ድረስ የሮጀር ሐሳብ የሚስማምቸው መሆኑን ማነኛችንም አላወቅንላቸውም ነበር።

**ሁለተኛው ጉብኝት።**

በዚያው ዓመት ሰኔ 29 ቀን ለሁለተኛ ጊዜ ናስር ወደ ሶቪዬት ኅብረት ሔዱ እኔም በዚህ ጊዜ የማስታወቂያ ሚኒስትርነት ሥልጣን ተሰጥጦኝ ስለ ነበረ በዚሁ ጉብኝት ወቅት እንደ ፊተኛው ጋዜጠኛ ሆኜ ሳይሆን ባለሥልጣን ሆኜ የጉብኝት ሙሉ ተካፋይ ለመሆን በቅቻለሁ። በዚሁ ጉብኝት ጊዜ ሞስኮ እንደደረስንም ሁለት የእሥራኤል ተዋጊ ፋንቶም አይሮፕላኖች ተመትተው መውደቃቸውን ሰማን በማግሥቱ ጥዋት ደግሞ እንደዚሁ አንድ የእሥራኤል ስካይሆክ ተዋጊ አይሮፕላን በሚሳይላችን ተበሳስቶ መቃጠሉም ተላለፈልን በእነዚህ የምሥራች ዜናዎች እንደኮራንም ከሶቪዬት ባለሥልጣኖች ጋር ለመነጋገር ወደ ስብሰባው አዳራሽ እንደገባን፤

«ዛሬ አስደናቂ ዜና ደርሶናል የኛ ጐበዛዝት ሦስት የእሥራኤል ተዋጊ አይሮፕላኖች አስቀርተዋል…..» ሲሉ ሰላምታውንና የምስራቹን ለብሬዝኔቭ ያቀርባሉ። ብሬዝኔቭም ማርሻል ግሪኮችን ዞር ብለው ሲመለከቷቸው ማርሻሉ ከኪሳቸው አንድ ወረቀት ያወጡና ትክ ብለው ተመልክተው ከብሬዥኔግ ጋር በሩሲያንኛ ቋንቋ ይነጋገራሉ። ከዚያ ቀጠል አድርገው ብሬዥኔቭ «…..ቶቫርሽ (ጓድ) ናስር ሒሳብዎ ተሳስቷል ለእኛ እንደደረሰን ከሆነ ደግሞ ትላንት እየተመቱ የወደቁት አይሮፕላኖች ቁትር ስድስት ናቸው» ብለ እጽፍ የምሥራች ይነግሩናል። በዚያን ጊዜ ሞስኮ በሚገኘው የሩሲያ የመከላከያ ሚኒስቴርና ካይሮ የነበረውን ወኪላቸውን በቀጥታ የሚያገናኝ ልዩ የስልክ መስመር ተዘርግቶ ስለ ነብረ ማርሻሉ ወደ ካይሮ ደውለው እብዚያ ይገኝ ከነበረው ዋና ተጠሪያቸው ጋር ተነጋግረው ኑሮ ትክክለኛውንም ዜና አግኝተው ኑረዋል።

በውይይቱም ወቅት ኮስጅን ስለ ሊቢያ ጠቅላላ ሁኔታ ረዘም ያለ ጊዜ ወስደው ብዙ ጉዳዮችን እያነሱ ሲጥሉ ቆዩ በዓለም ላይ ካሉት ዘይት አምራች አገሮች ሊቢያ ከፍተኛውን ውጤት የምታመርት መሆኑዋን ጠቅሰው በዚያ ስሌት መሠረት ከሆነም እያንዳንዱ የሊቢያ ዜጋ በዓመት ሰባ ቶን የሚመዝን ነዳጅ እንደሚደርሰው (እንደሚያመርት) ያብርራልናል። ነገሩም እጅግ አስደንቋቸው ኑሩዋል። ግብጽ ሊቢያና ሶርያም ለመዋሃድ የሚችሉበት ጉዳይ መኖሩን ናስር ሲነግሩዋቸው ደግሞ ስሜታቸውና ጉጉታቸው እየላቀ ሲሄድ በግልጽ መታዬት ጀመረ።

በክሬሚሊን ቤተ መንግሥት ስብሰባ ላይ እንዳለን አንድ እንግዳ የሆነ ነገርም አጋጥሞናል። የአዳራሹ በር ይከፈትና ከውጭ ጉዳይ ሚኒስትሬ አንድ ባለስልጣን ይገቡና የዚያው መሥሪያ ቤት ምክትል ሚኒስትር ለነእብሩት ለቪላዲሚር ቢኖግራዶቭ አንዲት ብጣሽ ወረቀት ይሰጧቸዋል እርሳቸውም ያችኑ ወረቀት የውጭ ጉዳይ ሚኒስትር ለነበሩት ኮስጅን ይሰጣሉ። እርሳቸውም ያነቡዋትና ለብሬዥኔቭ ያሳልፋሉ። ብሬዥኔቭም አንብበው መልሰው ለኮሲጅን ይሰጣሉ። እርሳቸውም ለፖድጐርኒ ያቀርባሉ እርሳቸውም አንብበው ለኮሲጅን ይመልሳሉ እርሳቸው ደግሞ ለብሬዥኔቭ ያቀርባሉ። ብሬዥኔቭም ይፈርሙና ለኮሲኒጅን እሳቸውም ይፈርማሉ ቀጥሎም ፖድጐርኒ ይፈርሙና ለጉሮሚኮ ይሰጣሉ እርሳቸውም ለቪኖግራዶቭ ይሰጣሉ እርሳቸውም ከውጭ ጉዳይ መሥሪያ ቤት ለመጡት ባለሥልጣን ይመልሳሉ እኒያም ባለሥጣን ያችን ባለሥልጣኖች ሲቀበሉዋት የነበረች ወረቀት ተቀብለው ይወጣሉ።

የዚያች ወረቀት ቅብብሎሽ አምስት ደቂቃ ያህል ወሰደ የተጀመረችውም ናስር ንግግር በሚያደርጉበት ደቂቃ ላይ ነበር ነገር ግን የሶቪዬት ባለሥልጣኖች በአንድ አስቸኳይ ሥራ ላይ መጠመዳቸውን እንደተረዱ ከንግግራቸው መገታት ግድ ሆነባቸው ነበር። ወረቀቷ ጣጣዋን ጨርሳ ከአዳራሹ ስትወጣ ብሬዝኔቭ ወደኛ መለስ ብለው ሲመለከቱ ሁላችንም በእርሻቸው ላያ ተኮርን። እነዚያን ያፈጠጡባቸው እንግዶቻቸውን ይቅርታ መጠእይቅ እንደሚገባቸውም ተረዱ፤

«ይህኛውም ጉዳይ ቢሆን እናንተኑ የሚመለከት ነው። ዛሬ ማታ ሰይድ ባሬን ከሥልጣን ለማስወገድ የታቀደ ደባና አመጽ መኖሩን የሚጠቁም መረጃ ደርሶናል። ስለዚህ የማስጠንቀቂያ ቴሌግራም ማስተላለፍ ግዴታችን ስለሆነብንና የሚተላለፈውንም መልእክት ማጽደቅ ስለነብረን ነው ከእናንተው ጉዳይ ለደቂቃዎች ያህል የእትለየ ነው» አሉን።

ከዚያው አዳራሽ ቢሆን እናንተኑ የሚመለከት ነው። ዛሬ ማታ ሰይድ ባሬን ከሥልጣን ለማስወገድ የታቀደ ደባና አመጽ መኖሩን የሚጠቁም መረጃ ደርሶናል። ስለዚህ የማስጠንቀቂያ ቴሌግራም ማስተላለፍ ግዴታችን ስለሆነብንና የሚተላለፈውንም መልእክት ማጽደቅ ሰለነበረብን ነው ከእናንተው ጉዳይ ለደቂቃዎች ያህል የተለየ ነው» አሉን።

ከዚያው አዳራሽ ስንወጣም ናስር እኔን ጠቀስ አደረጉና፤

«የሆነውን ነገር ተመልክተኸዋል?» አሉኝ።

«የዚያችን ወረቀት ጉዳይ ነው?» አልኳቸው

«አዎ» አሉኝና «በጣም የተንዛዛ የቢሮክራት ጥልፍልፍ ነው። ለስይድ ባሬ የሚተላለፈውን ቴሌግራም ሦስቱም ባለሥልጣኖች የሚፈርሙበት ከሆነ እኛም ከዚሁ ጣጣ ውስጥ መዘፈቃችን ነው። የምንጠይቀው ጉዳይ ሁሉም ለምን እንደሚዘገይ ለመረዳት አጋጣሚ ሆኖልኛል።» አሉ ናስር።

**የእቅዱ እቅድ።**

በክሬምሊን ቤተ መንግሥት የጀመርነውን ስብሰባ እንደጨረስን ናስር «ቤርቪካሐ» ወደ ተባለው ሆስፒታል ሲገቡ እኔም ወደ ካይሮ ተመለስኩ ናስር ታመው ሆስፒታል የመግባታቸው ነገር በምሥጢር እንዲጠበቅ አስፈላጊ ስለ ነእብረው የተሰጠውም ምክንያት «የሥራ ጉብኝጥ በማድረግ ላይ ናቸው» የሚል ነበር። በእርግጥም ደግሞ የሶቪዬት ባለሥልጣኖች ከናስር አልተለዩም ነበርና በተገኙበት አልጋ ዙሪያም እየተቀመጡ ውይይቱ አልተቋረጡም ነበር።

ሐምሌ 16 ቀን ናስር ወደ ግብጽ ከመመለሳቸው በፊት ከብሬዥኔቭ ጋር ተገናኝተው ተወያይተዋል። ቀደም ሲል ጦር መሣሪያ እርዳታ ላቀረብነውም ጥያቄ መልስ ያገኘነው በዚያው ቀን ነበር። በዚሁም ጊዜ ነበር ሮጀር ያቀረቡትን እቅድ ለመቀበል ፈቃደኛ መሆናቸውን ናስር ለብሬዥኔቭ የጠቆሙት። በዚያም ጊዜ ያ - ሐሳብ ያቁነጠነጣቸው ብሬዥኔቭ መነጽራቸውን ወደ ላይ ገፋ አደረጉና አፍጥጠው ናስርን ዕይተመለከቱ፤

«የአሜሪካ ሰንደቅ ዓላማ ያለበትን እቅድ ነው እቀበላለሁ የሚሉት?» ብለው ጠየቁ ናስም እንዲህ ሲሉ መለሱ።

«ልክ ነዎት እቅዱን የምቀበለውም የአሜሪካ ሰንደቅ ዓላማ ስላለበት ነው። ለጥቂት ጊዜ እፎይ የምንልበት ጊዜ እፎይ የምንልበት ጊዜ ያስፈልገናል። በዚያም ጊዜ የሚሳይል ጣቢይዎቻችን ሥራ እናጠናቅቃለን። ለወታደሮቻቸውም የመዘጋጃ ጊዜ እናገኛለን። የሲቪል ሠራተኞቻችንንም በየቀኑ ከመደብደቡ እናተርፋለን። ተኩሱ ገታ እንዲልልን እንፈልጋለን። እስራኤሎች የሚቀበሉት የተኩስ ማቆም ውል ደግሞ አሜሪካኖች የሚያቀርቡትን ካልሆነ ሌላው ስሜት አልሰጣቸውም። ግን የተኩስ ማቆሙ ሐሳብ ዘላቂ ውጤት ያስገኛል ብዬ አላምንበትም። ከግማሽ በላይም በሥራ ላይ ይውልላ ብዮእ አልተማመንበትም።

በዚህ አነጋገር ብሬዥኔቭ እጅግ ቢገረሙበትም በሮጀር ሐሳብ ላይ አነጻፅሮ የነበረውን የናስርንም እቅድ ተረድተውበታል። አንስር በሮጀር የቀረበውን ሐሳብ የተቀበሉት መሆናቸውን ሐምሌ 23 በምናከብረው የአብዮት መታሰቢያ ዕለት ላይ መግለጽ እንደሚገባቸውም አመኑበት ያም ነገር የአረብን ዓለም ሲያስደነግጠው በወዳጆቻችንም ላይ ከፍተኛ መሳቀቅ አድርሶባቸዋል። ብዙዎቹም ሰዎች ናስር ሞስኮ ሰነባበተው እንደተመለሱ ያን ንግግር ያደረጉት በነበሩት የሶቪዬት መሪዎች አምነውበትና ገፋፍተዋቸውም ነው ብለው አመኑበት ነገር ግን የሩሲያ መሪዎችም ቢሆኑ እንደ ሌላው ወገን ሁሉ በነገሩ ተገርመውበታል።

በዚህ ጊዜ ደግሞ እኔ የውጭ ጉዳይ ተጠባባቂ ሚኒስትርነት ሥልጣን አግኝቼ ስለ ነበረና ሚኒስትሩ ሙሐመድ ሪያድ ለሥራ ጉብኝት ወደ ባልኮንስ አገሮች ሔደው ስለ ነበር የቀረበውን የተኩስ ማቆሙን ዝርዝር ጉዳይ ማጠነቃቀር ነበረብኝ የተኩስ ማቆሙን ሐሳብ ያፈለቁት ወይም ያቀረቡት ሮጀር ሲሆኑ ያን እቅዳቸውን ደግሞ ወዲያውኑ ተቀባይነታችንን ማሳየት እንደነበረብን ተረድተነዋል።

በካይሮ ተቀማጭ ሆነው በግብፅ ውስጥ የነበረውን የአሜሪካንን ጥቅምና ጉዳይ ሁሉ ሲጠብቁ የነበሩት ዶናልድ በርገስም የተኩስ ማቆሙ ስምምነት በእርግጥ በሥራ ላይ የሚውል ከሆነ በዋሽንገተን የእስራኤል አምባሳደር የነበሩት ራቢስ ወደ ሀገራቸው እንዲመለሱና የጠቅላይ ሚኒስትርነቱን ባለሥልጣን እንዲያዙ አሜሪካ ማነኛውንም ነገር ሁሉ የምታዘጋጅ መሆኑዋን ገለጹልኝ ይህንንም ለማድረግ ደግሞ እውነተኛ የሆኑ ጉዳዮችም በሥራ ላይ እድኒገለጹ ማስፈለጉንም አስረዱኝ።

የተኩስ ማቆሙ ውሳኔ ደግሞ እጅግ አፋጣጭ ሆነብን። በጣምም እንግዳ ሆኖብን ነበር። በኛ በኩል ስለ ተኩስ ማቆም ውሳኔ የነበረን አስተሳሰብ በ1948 ዓ.ም እንደነበረው የመሰለ ውሳኔና ተግባርም ይኖረዋል ብለን በዚህኛው ውሳኔ ግን የተኩስ ማቆሙ ትእዛዝ መከበር የሚገባው በሰዓታት በሚወሰን ሰዓት መሆን እንደሚኖርበት ተነገረን። ናስር ግን ነገሩ ለጥቂት ሰዓታት እንዲዘገይ የተቻለኝን ያህል እንድጣጣርበት ጠየቁኝ ምክንያቱም ቢያንስ ቢያንስ የስድስት ሰዓት ዕድሜ ለማግኘትና መጠነኛ የሆኑ የሚሳይል ምስሎች በአንድናድ ቦታዎች ላይ ለመትከል እንዲቻል ነበር። እርግጥ ነው ሚሣይሎቹ የተተከሉባቸውን ትክክለኛ ቦታዎች አሜሪካኖች በሳተላይቶቻቸው አማካይነት ፎቶ ግራፍ ለማንሳት ይችላሉ። ናስር ፈልገውት የነበረው ግን እነዚያ የማሳሳቻ ሚሣይሎች በየተተከሉበት ቦታ ሆነው ፎቶ ግራፍ ቢነሱም ሰንባብተው እውነተኞቹን ሚሣይሎች ለመተካት ነበር። ይህን ሁሉ ለማቀነባር ስንልም በወሰድነው ጊዜ ያሳባቸው ዶናልድ በርገስ ስልክ እየደወሉ የእርሳቸው ብቻ ሳይሆን የዋሽንግተንና የቴልአቪቭ ትዕግሥት እያለቀ መሄዱንም መግለጽ ጀመሩ። እኔም በቀይ ባሕር አካባቢ ለሠፈርነው የጦር ኃይል የተኩስ ማቆም ትእዛዝ መድረሱን ለማረጋገጥ ስንል ጊዜ መጠይቁን ገለጽኩላቸው።

ግብፅ የተኩስ ማቆሙን ውል የመቀበሉንም ነገር አረቦችን በተለይም የፓለስታይንን ተዋጊዎች አስቆጥቷቸዋል። በዚህም ጊዜ ናይፍ ሐዋትመሰና ጆርጅ ሐበሻ የተባሉት ታጋዮች ባወጡት መግለጫ በትግሉ መስመር ገብተው የኖሩት አባባሎችና በጠቅላላውም ሕብረተስብ ጉዳዩን ለአዲሱ ታጋይ ትውልድ እንዲለቁለት ይጠይቃሉ። አዲሱ ታጋይ ትውልድም አስፈላጊውን ርምጃ ለመውሰድ ዝግጁ መሆኑን ያብራራሉ።

የእነርሱም የጥላቻ ምክንያት ናስር ተገንዝበውላቸዋል። በዚህም ጊዜ እጅግ አሳሳቢያቸው የሆነው በፓለስታይን ፈዳይኖችና በንጉሥ ሁሴን መካከል የነበረው መቀራረብና የመደጋገፍ ሁኔታ ነበር። ስለዚህም ንጉሥ ሁሴንና ያሲር አራፋት ወደ ካይሮ መጥተው እንዲነጋገሩበት ይጠይቋቸዋል። ንጉሡም ጥሪውን ተቀብለው ነሐሴ 20 ቀን ካይሮ ይገባሉ። ንጉሡ በተዋጊያዎቹ ላይ ብዙ ቅሬታ ያሰማሉ። በተለይም አደጋ ጣዮቹ ማለት ፈዳይኖቹ በአገራቸው ላይ የፈጸሙት ድርጊት በአንድ ነጻ መንግሥት ላይ ሊደርስ የማይገባው መሆኑን እየጠቀሱ ያብራራሉ። ናስርም ነገሩን በግልጽ መወያዬት አስፈላጊ መሆኑን በማመን፤

«የፈዳይንን አባሎች ለመቋቋም የሚያደርጉት ውሳኔ ቢኖር እቃወማለሁ። እርሱም እነርሱን እንዲቃወሙ፤ እነርሱን እንዲቃወሙ፤ እነርሱም እርስዎን እንዲቋቋሙ አልፈቅድም። በተለይም እርስዎ እነርሱን ለመደምሰስ እንደሚችሉ ያለዎት ኃይል ይፈቅድልዎታል። በዚህም ተማምነው 20.000 ሃያ ሺህ የሚሆኑትን ሰዎች መንግሥትዎ የመናፍስት መንግሥት ይሆናል።

እርስዎ የሚሰጡዋቸው የትምህርት የመገናኛ የትጥቅና ስንቅ ርዳታ በቀላሉ የሚገመት እነርሱም በእርስዎ ላይ አንዳችም ተቃውሞ እንሳያሳዩ አስጠነቅቃቸዋለሁ። በኈልታችሁም ተቻችላችሁ መኖር አለባችሁ። ያለው አማራጭ ይኸው ብቻ ነውና።» ይላሉ።

ምንም እንኳን በነገሩ ባይደሰቱበትም ንጉሥ ሁሴን ወደ ሃገራቸው ሲመለሱ ነሐሴ 24 ቀን ደግሞ ያሲር አራፋት መጡ ሁኔታው ግን አስደሳች አልነበረም ምክንያቱም ከሦስት ሳምንታት ቀደም ብሎ በካይሮ የነበረው የታጋዮቹን የሬዲዮ ጣቢያ ለመዝጋት ተገድደን ነበርና ነው። የሬዲዮ ጣቢያቸውም እንዲዘጋ የተወሰነበት የሮጀርን ሐሳብና ዕቅድ ናስር በመቀበላቸው የተነሳ ናስርን ለመዝለፍ በመነሳሳታቸው ነበር።

በዚያን ጊዜ እኔም የማስታወቂያ ሚኒስትር ሆኜ ነበርና የታጋዮች ወኪል ሆኖ የሬዲዮ ፕሮግራሙን ያቀነባበረ ለነበረው አቡ ለቲፍ የሮጀርን እቅድ ሊቃወሙ እንደሚችሉ ነገርኩት። በዚህ ላይ እንዳለንም ካይሮ የነበረው ወኪላቸው ከዋናው መምሪያው በሬዲዮ ሲነጋገር በኛ የመረጃ ክፍል ይጠለፍና ምሥጢሩ ይደርስበታል። ያ - ምሥጢርም፤

«ከየትኛው ወገን በሚሰነዘርባቸው ሐተታ ወይም ውትውታ አስቸገሩበት የፈለጋችሁት ማንንም ሰው ቢሆን መቃወም ትችላላችሁ» የሚል ስለ ነበረ የሬዲዮ ጣቢያቸው እንዲዘጋ ናስር ለአገር አስተዳደር ሚኒስቴር ትእዛዝ ይሰጣሉ። በዚህም መሠረት የታጋዮች የሬዲዮ ጣቢያ ይዘጋል።

በዚህ ሁኔታ ላይ እንዳለን ነበር ያሲር አራፋት ወደ ካይሮ የመጡት። ይሁን እንጂ ናስር ተቀብለው ሲያነጋገሩዋቸውም የሮጀር እቅድ ከተወሰነለት ደረጃ እንደማያልፍና ያም ሁኔታ ቢሆን ለግብጽ እጅግ እንደሚጠቅማት ያብራሩላቸዋል። በዚያም የተኩስ ማቆም ጊዜ ውስጥ ግብፅን በሚሣይል ኃይል ለማጠር የሚያስችል ተገጣጣሚ የብረት ድልድይም ለማግኘት እንደሚረዳቸው ገልጠው ያስረዱዋቸዋል።

ነገር ግን በዚያው በነበርንበት ሁኔታ የእልሁን ጦርነት ብንቀጥልበት እሥራኤል በነበራት የአየር ኃይል የበላይነት የተነሳ የተነሳ ከፍተኛ እልቂት እንደምታርስብን ያብራራሩላቸዋል።

እንግዴህ የሮጀርን እቅድ ተቀብለን በንጉሥ ሁሴንና በፈዳይኖች በኛና በጠቅላላው በፓለስታይን ታጋዮች መካከል የነበረውን ሁኔታ በዚህ ሚዛን ለመያዝ ካደላደልን በኋላ የሚሣይል ጉልበታችን ስለ ተናከረ በካናሉ ላይ ድልድይ ተዘርግቶ እስከ - ሰናይ በርሃ ድረስ ልንዘልቅ የምችለበቱ ዝጅግት እንዲጠናቀቅ ናስር የዘመቻ ትእዛዝ ቁትር አንድ የሆነውን መመሪያ ለጄኔራል ፋውዚ ይሰጣሉ።

**የካይሮ ጉባኤ።**

በንጉሥ ሁሴንና በፊዳይኖች መካከል ተጀምሮ የነበረው መፈላቀቅ እየሰፋ መጣና በመስከረም ወር መጀመሪያ ላይ ወደ መጨረሻው ጠብ እየተቃረበ ሔደ። በዚያው ጊዜ ደግሞ ሆድና ጀርባ የሆኑትን እነዚህኑ ወገኖች ለማቀራረብ ሲዋትቱ የነበሩት ናስም ለዕረፍት ወደ መርሣ ማትሩዝ ሔደው ነበሩ። የእርሳቸውንም ጤንነት ሲከታተሉ የነበሩት ዶክተር ቻዞቭ ኮሞስኮ ባስተላለፉት ምክር አንስር ለአንድ ወር ጊዜ ከሬዲዮ ድምፅ ከጋዜጠኞች ውትወታና ከመሳሰሉት አወዛጋቢ ሁኔታዎች ተገልለው ዕረፍት እንዲያደርጉ አስጠንቅቀዋቸው ነበር። በዚህም መሠረት ነእብር ለአስር ቀን ዕረፍት ናስር ወደ ተጠቀሰው አካባቢ የሔዱት። ይሁን እንጂ እንደ አለመታደል ሆነና ናስር ምርሳ ማትሩዝ በገቡበት ዕለት ንጉሥ ሁሴን ደግሞ በሃገራቸው ውስጥ ሆነው ያስቸገሩዋቸውን የፈዳይንን ቡድኖች ማሳደድ ይጀምራሉ።

በካይሮ የነበሩት የፈዳይኖቹ ወኪሎችም በሁኔታው ተደናግጠው እኔን ለማነጋገር መጡና ንጉሥ ሁሴን የጀመሩትን ማሳደድ እንዲያቆሙ ናስር ካልጠየቁ ነገሩ እየተባባሰበት እንደሚሄድ የነበራቸውን ስጋት ገለፁልኝ።

በዚሁ ዕለት ወደ ማታም በሁለቱ ቡድኖች መካከል አማን ውስጥ የተቀሰቀሰው ጠብ ዱላ ወደ ማማዘዝ በመድረስ ለናስር ተነገራቸው እርሳቸውም የግብጽ ጦር ጠቅላይ ኤታ ማዦር ሹም የነበሩት ጀኔራል ሙሐመድ አህመድ ሳዲቅ መስከረም 17 ቀን ወደ አማን ሔደው ንጉሡ በፈዳይኖች ላይ ያነሱትን እጃቸውን እንዲያሳርፉ ካሆነ በቀር ፈዳይኖችን ለማሳደድ የጀመሩት አሰሳ የእስራኤሎችንና አሜሪካኖችን እጅ አስገብቶ አገራቸውን ወደ እርስ በርሱ ፍጅት እንደሚያሸጋግራት ያስጠነቅቃሉ። ጀነራሉም ወደ ጆርዳን ሔደው ሲመለሱ ያመጡት ሐሳብ ምንም እንኳን የናስርን ምክርና ማስጠንቀቂያ ለማዳመጥ ቢፈልጉም ቤተሰቦቻቸውና ባለሥልጣኖቻቸው ግን የጀመሩትን አሰሳ ገፍትወበት በገዛ አገራቸው ውስጥ ሆነው ሰላም የነሱዋቸው ፈዳይኖች እንዲያንበረክኩዋቸው የሚወተውቷቸው መሆኑን ይገልጻሉ።

ሁኔታውም እየተጋጋለ ሔደ። ሶርያም ታንኮቿን ሰደደች። የሃገሪቱ መሪ ዶክተር ኑረዲን አታሲም መሰከረም 21 ቀን ካይሮ መጡና በጦርነቱ ጣልቃ ለመግባት መወሰናቸውን ያስረዳሉ።

የጆርዳን መተራመስ ያሳሳበት አሜሪካም ሁኔታውን በቸልታ እንደማመለከተው ለሩሲያ ታስታውቃለች። ያ - ማስጠንቀቂያ ያሳሰባት ሩሲያም በነገሩ እንዲታሰብበት ለናስር ታሳልፋለች። ሁነኢታው እጅግ ካብድ የሆነ ዓለም አቀፍ ውዝግብ ሊያስነሳ የሚችል በመሆኑም የአረብ አገሮች መሪዎች ካይሮ ላይ እንዲሰበሰቡላቸው ናስር ጥያቄ ያስተላልፋሉ።

ጥሪያቸውን የተቀበሉት መሪዎች መስከረም 22 እና 23 ላይ ተሰበሰቡላቸው በመካከላቸውም ሁለት ሐሳቦች ፈለቁና ለያዩዋቸው። አንደኛው ቡድን እነጋዳፊ ኑሜሪ ጭምር ንጉሡን ጥፋተኛ አድርገው ሲመለከቱ ናስር ያጋደሉእብት ቡድን ደግሞ የስብሰባው ዓላማ ሳይረሳ ሕዝብ እንዳያልቅ በሚያስችለው ሐሳብ ላይ ውይይት እንዲደረግበት ጠየቁ። በችግሩ ላይ ንጉሡን መውቀሰና ማጥላላትም ብንጀርም ንጉሡ በሁኔታው ያመሩእብትና ፈዳይኖችን ማሳደዱን በሰፊው እንደሚቀጥሉበት ከአረብ አገሮችም ጋር ግንኙነታቸውንም እንደሚያቋርጡ ናስር ያሳስባሉ። ንጉሡ ከአረብ ዓለም ተገንጥለው የሚደባለቁበት አማራጭ ክበብ ስላላቸውና ወደዚያም ክበብ ከገቡ የተሻለ አቋም እንደሚኖራቸው ናስር ሁልጊዜም ከማሳሰብ የተቆጠርቡበት ጊዜ አልነበረም።

መስከረም 22 ቀም በፕሬዝዴንት ኒሜሪ መሪነት የቱኒዚያው ጠቅላይ ሚኒስትር ባሒላንድግሐምና ጀኔራል ሳዲቅ በአባልነት የሚገኙበት ብዱን ወደ አማን ተላከና ንጉሥ ሁሴንና በዚያው በኦማን ውስጥ ተደብቀው የነበሩት ያሲር አራፋትንም ሆነ ሌሎቹን የፈዳይን ድርጅት ኃላፊዎች እያነጋግር ሆነ።

ቡድኑ ሲመለስ ግን እጅግ የሚዘገንን ነገር ያጋጠመው መሆኑን አስረዳ።

«የቱኒዚያው ጠቅላይ ሚኒስትር ነገሩ ከፖሊስ ተግባር» ዘሎ ወደ ከፍተኛ ወታደራዊ ዘመቻ መሸጋገሩንና በየትኛውም በሠለተነ አገር ላይ ይደርሳል ተብሎ እንደማይጠበቅ ያወሳሉ። ጀኔራል ሳዲቅም ያን የመሰለ ወታደራዊ አሰሳ ለማካሄድ ዝግጅቱ ከብዙ ጊዜ ጀምሮ የተቀነባበረ መሆኑ እንደሚኖርበት የሙያ ግምታቸውን ያሰማሉ። ይኸው የአማን ዘመቻ የታቀደው በሲ.አይ.ኤ ድርጅትና በጆርዳን የጦርና የፖለቲካ ባለሥልጣኖች ትብብር የተቀነባበረ መሆኑን የሚጠቁም መረጃም ለናስር የደረሰው በዚሁ ጊዜ ነበር።

ሁለቱም ወገኖች የጦር ኃይል ያላቸው እንደመሆናቸው መጠን ተወቃሹ ወይም ተጠያቂው ተለይቶም እንዲታወቅ ንጉሥ ፋይሳል ይጠቁሙና ቀጠል አድርገውም ያሲር አራፋት (አቡስማር) አማን በሚገኘው የግብፅ ኤምባሲ ውስጥ ተደብቀው የሚገኙ መሆናቸውን ያወሳሉ። ናስርም በበኩላቸው ያሲር አራፋት ከጀኔራል ሳዴቅ ጋር ለመገናኘት ሲሉ ከኢምባሲው እንደወጡ ያልተመለሱ መሆናቸውን ያብራራሉ።

ምናልባት በዚያ ጊዜ የተካሔደውን ስብሰባ ጠቅላላ አዝማሚያውን ለመረዳት እንዲረዳም መሪዎቹ የተለዋወጡዋቸውን ዓረፍተ ነገሮች መጥቀስ ይጠቅም ይመስለኛል። ንጉሥ ፋይሳል «ይህ የሚደረገው እቅድና ዘመቻም ሁሉ እነርሱኑ (ፈዳይኖችን) ለመደምሰስ ሆን ብሎ የተደረገ ጉዳይ መሆኑን ክቡር ፕሬዚዳንት ናስር ከሰነዘሩት አስያየት ጋር እኔም እስማማለሁ።» ገዳፊ «እኔ ደግሞ እርስዎ (ናስር) ከአደረጉት ጥረት ጋር አልስማማም ከኢራቅና ከሶርያ የተውጣጣ የጦር ኃይል ወደ አማን መሰደድ (ማዝመት) አለብን ባይ ነኝ።» ንጉሥ ፋይሳል «ምን አሉ? የጦር ኃይላችን ወደ ጆርዳን እንዲዘምት ነው የሚጠይቁት? በሥራ ላይ ሊውል እዪችል አይደለም።»

ናስር «እንደማስበው ለማነኛውም ነገር ባንቸኩል ይሽላል» ንጉሥ ፋይሳል (ናስርን) እየተመለተከቱ «የጦር ኃይላችን ወደይትም እየዘመተ የሚዋጋ እንዲሆን የምንፈልግ ከሆነ ነገደ ይሁዳ ጋር እንዲዋጋ ብናዘምተው ይሻላል።

ገዳፊ - «ሁሴን የሚሠሩበትኮ ይሁዳዎቹ ከሚፈጽሙት የከፋ ነው። ልዩነታቸው የስም ጉዳይ ሆኗል»

ናስር - «የጦር ኃይል ብንሰድ ትርፉ የቀሩትንም የፓለስታይን ተወላጆች ማስፈጀት ይሆናል ስለዚህም ጉዳይ ዛሬ ጠዋት ከሶቪዬት ኅብረት የተላለፈልኝን መልእክት እንድታዳምጡልኝ እወዳለሁ። በሁኔታው እንድንጠነቀቅበት ጠይቀውናል ምክንያቱም በዓለም ላይ ሊያስነሳ የሚችለውን ውዝግብ በማሰብ ነው ዛሬ ብንሳሳት ወይም በደም ፍላት ተነሳስተን የምንወደውን ርምጃ ባለፉት ሦስት ዓመታት ያተረፍነውን መልካም ስምና የፈጠነውንም መግባባት ሁሉ መበከል ይሆናል።» ገዳፊ «አሁንም እቃወማለሁ እንደ ሁሴን ያለ ዕብድ ተነስቶ የገዛ ሕዝቡን ሲፈጅ በዝምታ ማይት አይገባኝም። እጁን መያዝ ማሰርና ማባረር ከዚያም በጥገኝነት እንዲኖር ማድረግ ያሻል።»

ንጉሥ ፋይሳል «አንድን የአረብ ንጉሥ ዕብድ ማለትና በጥገኝነት እንዲኖር መናገር የሚገባዎት አይመስለኝም። ተሳስተዋል»

ገዳፊ «ምንድን ነው ስድቡ? ቤተ - ሰቦቹ በሙሉ ዕብዶች ናቸው የታወቀ ጉዳይም ነው።»

ንጉሥ ፋይሳል፣ - «እንግዲያውማ ሁላችንም ዕብዶች ነን ማለት ነው?»

ናስር - «አንዳንድ ጊዜኮ በአረብ ዓለም የሚነሱትን ጉዳዮች ግርማዊነትዎ ቢመለከቱዋቸው አሁን የሰነዘሩት ነገር እውነት ሆኖ ያገኙታል። እንደኔ እንደኔ ከሆነ አንድ ሐኪም መመደብና ሁላችንም እየመረመረ ያበድነውን ቢለየን ይሻል ነበር።

ንጉሥ ፋይሳል - «ማለፊያ ነው ዶክተሩ ምርመራውን ከኔ ይጀምር እላለሁ። ምክንያቱም በዚሁ በያዝነው ጉዳይ ላይ እንኳ ያለኝን ሐሳብም ትክክለኛነት ማረጋገጥም ስለምፈልግ ነው።»

ናስር - «የሆነሆኖ ወደ ዋናው ጉዳይ እንመለስና በፕሬዚዴንት ኑሜር ስም አንድ ማብራሪያ ይዘጋጅና ውጊያው እንዲቆም የሚደረግ ለመሆኑ «ንጉሥ ሁሴን ቃል ገብተዋል» ተብሎ ቢገለጽ የሚሻል ይመስለኛል።»

ገዳፊ - ሳንጃ በጉሮሮው ላይ ካልተስካበት በቀር ሁሴን ከጀመረው ዘመቻው ከተለዋወጡ በኋላ የዕለቱ ውዝግብ ጋብ ይላል። ወዲያውም መሰከረም 24 ቀን ኑማሪ እንደገና ወደ አማን ይሔዳሉ። ሲመለሱም ያስሪ አራፋትን ከተቀበቁበት አውጥተው ይዘዋቸው ተመለሱ። በተጨማሪ ሁሴን አል ሻፊንና ሳአድ አብዱላ የተባሉትን የኩዌት የመከላከያ ሚኒስቴር ባለሥልጣን ከያሲር አራፋት ጋር ተገናኝተው እንዲነጋገሩም ንጉሥ ሁሴን ይፈቅዳሉ። መልእክተኞቹ ዙሪያውን ከተከበቡበት የፓለስታይን ስደተኞች ጋር ተገናኝተው በሚነጋገሩበትም ሰዓት ሣአድ አብደላ ጸሐፊያቸውን ይጠሩትና ቦላሌ - ቀሚሱን (DISHDASHAH) አውልቆ ለአራፋት እንዲሰጣቸውና ያን ለብሰው ሌላ ሰው ተመስለው ወደ አይሮፕላን ማረፊያው እንዲሄዱ ያደርጋል።

በካይሮ የሚገኘው ናይል ሒልተን ሆቴል ደግሞ በሙሉ ተይዟል። እያንዳንዱ መሪም አንዳንዱን መደዳ ይዟል ከነአማካሪውና ከነአጃቢው ሠፍቶበታል ናስርም አስራ አንደኛውን ፎቅ ይዘዋል። አንድ ቀንም አኩለ ቀን ላይ ተጠራሁና ወደ ነበሩበት ክፍል ገባሁ።

ኑሜሪና መልእክተኞቹ ከአማን እስኪመለሱም ድረስ የሚሠራ ምንም ነገር አልነበረምና እይስብሰባው አዳራሽም ዝብርቅርቅ ብሎ ነበር። ቢሆንም ለማነኛውም ነገር ቢሆን በሆቴሉ ውስጥ እንድቀመጥ አስፈላጊ ሆኖ ነበር። ወደ ክፍላቸው ስገባም፤

«አላስደስተኝም የወታደር ሠፈር ነው የመሰለኝ ለመሆኑ የሆቴሉስ ምግብ ከቤቴ ምግብ ጋር የተለየ ይመስልሃል?» ብለው ጠቁኝ። «እንደ ፍላጐትዎ ነው» አልኳቸው።

ወዲያው አላላፊው ተጠራና ሁልጊዜም ከቤታቸው የሚሠራላቸውን ሳንዱዊች አመጣላቸው። ለፀጥታው ሲባልም የሆቴሉ የወጥ ቤት ሠራተኞች ወጥተው የመሪዎቹ ሠራተኞች ወጥ ቤቶቹን ተረክበዋል።

ታዲያ እንደ ሒልተን በመሰለው ሆቴል የሚፈልጉትን ምግብ ዓይነት የማያዙበት መሆኑን ለናስር ስነግራቸው።

«እዚህ በትእዛዝ የሚገኘው ምግብ ምን ዓይነት ነው?» ብለው ጠየቁኝ።

«እኩለ ቀን ላይ መቼም ሳንዱዊች የሚጠይቅ እንዳ አይመጣባቸውም ሌሎች ቀላል ምግብ ይይዙና ማርቲን መጠጥ ይጐነጫሉ» አልኳቸው። በሐሳቤ ግን መጠጡን እንዲጐነጩ ፈልጌ ነበር። «መጠጥ ያዛሉ ነው ያልከኝ እንዴ ኩነኔ አይፈሩም?» አሉና ጠየቁኝ እኔም እግዚአብሔር ሁሉን ቻይ ነውና በዚህ ምክንያት ሰዎችን እንደማይቀጣ ነገርኳቸው።

«ሰው ምንም ዓይነት ባሕሪይ ቢኖረው……» አሉና ሊናገሩ ያሰቡትን ዋጥ አድርገው ቆዬት አሉና፤

«ለመሆኑ አማኝ ነህ?» ብለው ጠየቁኝ።

«እንዴታ አምናለሁ እንጂ»

«ሰው ከሞተ በኋላ በወዲያኛው አለም ምን ይሆናል?»

«ከባድና ውስብስብ ያለ ጥያቄ ነው። ፅድቅም ሆነ ኩነኔ ያሉት በዚህ ዓለም ላይ በዚሁ በመሬቷ ላይ ይመስለኛል። እኛም ኑሮአችንን የጽድቅ ወይም የኩነኔ ልናርገው እንችላለን። ከሕይወት በኋላ ምንም የሚኖር አይመሰለኝም» ብዬ ስመልስላቸው ቀበል አደረጉና፤

«ምንም የሚኖር የሚሆን የለም ነው የምትለው በመሬት ላይ መልካም የሠሩ ወደ ገነት አይገቡም ነው የምለው» አሉና ጠየቁኝ።

«በእውነቱ አላውቅም ገነትም ሆነ ሲኦል እንዲሁ ምሳሌዎች ይመስሉኛል»

«በዚህ አነጋገር ከሞት በኋላ በቃ ምንም የለም ነው የምትለው?» አሉኝ።

«በቃ ምንም የለም» አልኳቸው።

«የተረጋገጠ መልስ አይደለም» አሉኝ። ይህን ከተነጋገርን ከሦስት ቀናት በኋላም ናስር ሞቱ።

ስብሰባ ሲባል መቼም ለአንዳድ አስቂኝ ትርዕይት አይጠፋበትም። የኛው ስብሰባም ከዚሁ ሊያመልጥ አይችልም ነበርና አንድ የሚያስቅ ድርጊት ተፈጽሞበታል። በዚያ ጊዜ ያጋጠመን የሰሞናት ሹክሹክታ ደግሞ የጀኔራል ሙሐምድ ዳውድ ክዳት ሆነ።

የፈዳይኖች ጣጣ እጅግ ያስቸገራቸው ንጉሥ ሁሴን ጠበቅ ያለ የጸጥታ አጠባበቅ አቋም ለመፍጠር አስቸጋሪዎቻቸውን ለመምታት አስበው ኑሮ የሲቪል ጠቅላይ ሚኒስትራቸውን ያነሱና ብ/ጀኔራል ሙሐመድ ዳውድን ጠቅላይ ሚኒስትር አድርገው ይሾማሉ። እኒሁ ጀኔራል ቤይሩት የምትኖር ልጅ ነበረቻቸውና አባቷ ካይሮ ላይ በተደረገው ስብሰባ መገኘታቸውን ስትሰማ ወዲያው ትመጣና የንጉሡን ሐሳብ በመደገፍ በፈዳይኖች ላይ እጃቸውን እንዳያነሱ አባቷን ትማጸናለች።

በዚህ ነገር የእርሷን ሐሳብ በመደገፍም ገዳፊም ተባባሪ ይሆኑና ጀኔራሉን ያስጨንቃሉ። እኒያም ያልታደሉ ጠቅላይ ሚኒስትር ከልጃቸውና ከገዳፊ ውትወታ መወጣት ካለመቻላቸው የተነሳ የንጉሡን ሐሳብና እምነት ደጋፊ ቢሆኑ የአረቦችን አቋምና ጥቅም እንደሸጡት ወይም እንደካዱ የሚያስቆጥርባቸው መሆኑን በመረዳት በእንባ መታጠብ ይጀምራሉ ከጭንቀታቸውም የተነሳ፤

«ታዲያ ምን ማድረግ እችላለሁ?» ይሉና ይጠይቃሉ፣

«በቃዎት ንጉሡን ይክዱ እዚሁ እንደሆኑ የሥራ መልቀቂያ ደብዳቤ ይላኩ» ይላሉ ገዳፊ። ጀኔራሉም እንደተናገርት ያደርጋሉ። ያን የንጉሥ ሁሴንን ሐሳብ ለመለወጥም ይህ ዘዴ የተሻለ መሆኑን በማብራራት ገዳፊ ለናስር ይነግራሉ። ግን ዋናውን ሐሳባቸውን እንደምን መግለጽ እንደሚችሉ አላወቁትም ነበርና ወደኔ መጥተው ምክር ጠየቀች።

እኔም የማስታወቂያ ሚኒስትሬ እንደመሆኔ መጠን ጀኔራሉ ንጉሡን የከዱበትን ምክንያት መላው ዓለም እንዲያውቅላቸው ጋዜጣዊ መግለጫ መሰጠት እንደሚገባቸው አስረዳሁና፤

«ለመሆኑ አሁን የት ናችሁ?» ብዬ ጠየቅሁ፣

«ልነግርዎ አልችም ተደብቀዋል ብቻ ልውሰድዎ? አሉኝና በምሥጢር ይዘውኝ ወጡ። ጥቂት እንደሔድንም ይግረምህ ብለው ወደ ኩባ ቤተ መንግሥት ወሰዱኝ ከዚያም ከዳተኛው ጀኔራል ጋር በምሥጢር ተገናኘን ያ - ቤተ መንግሥትም የገዳፊ የምሥጢር ቤታቸው ኑሩዋል ጀኔራሉም ወደ ሊቢያ ተወሰዱና የዜግነትም መታወቂያ ተሰጥቷቸው በዚያው እንዲኖሩ ተደረገ።

መስከረም 27 ቀን የኛም ስብሰባ ፍጻሜ ሆነ። ንጉሥ ሁሴንና ያሲር አራፋት ባደረጉትም ስምምነት ተኩስ ቁሞ ሁለቱም ወገኖች የጦር ኃይላቸውን ከየከተማዎቹ እንዲያስወጡ ተወሰነ እኔም በዚያው ዕለት ማግሥት ወደ ኦማን ሔደው የተኩሱን መቆም የሚቆጣጠሩትን መልእክተኞች ጉዳይ ለማጠናከር ከጀኔራል ሳዲቅ ጋር ሆኘ በምጣደፍበት ሰዓት ናስር ትክ ብለው ሲመለከቱኝ ጊዜ የሚሰጠኝ ተጨማሪ ትእዛዝ ይኖር ይሆናል በማለት ተከትያቸው ወጣሁና ከአሳንሱሩ (ሊፍት) ውስጥ ገባሁ።

«ወደ ቤት ሔጄ ለስለስ ያለ ምግብ መመገብ እፈልጋለሁ» አሉኝና በጊዜ ተኝተው በማግስቱም ጥዋ ወደየሃገራቸው የሚመለሱትን ንጉሦችና ፕሬዚደንቶች ለመሸኘት በአይሮፕላን ማረፊያ መገኘት እንደሚኖርባቸው አጫወቱኝና ተለያየን። ያችም ዕለትና ሰዓት እንደዚያ እየተያየንና እየተዝናናን የተነጋገርንበት የመጨረሻዋ ሰዓት ሆነች እርግጥ ነው ከመሞታቸው በፊት ግን ለጥቂት ደቂቃዎች አይቻቸዋለሁ።

**የናስር መሞት።**

ናስር ከስብሰባው ቦታ ወጥተው ወደየቤታቸው በሚሔዱበትም ሰዓት ገዳፊ ወደ አይሮፕላን ማረፊያው መሔዳቸውን ይሰማሉ የሊቢያው መሪ ናስርን ላለማስቸገር ሲሉ ለማንም ሳይናገሩ ወደ ሃገራቸው መመለሳቸው ኑሩዋል። ናስር ግን ወደ አይሮፕላን ማረፊያው ሔዱ ቢሆንም አላገኙዋቸውም በዚያው ዕለትም ወደ ማታ ወደቤታቸው ስልክ ደወልኩና የአይሮፕላን ጠላፊዎች ጆርዳን ውስጥ ይዘዋቸው የነበሩትን መንገደኞች ለማስለቀቅ በመቻላቸው የእንግሊዝ መንግሥት የላከውን የምስጋና ደብዳቤ አምባሳደሩ ስርሪቻርድ ቢአውሞንት ይዘው መምጣታቸውን ነገርኳችወ።

በማግሥቱ ጥዋት ግን እንግዶቹን መሪዎች መሸኘት ጀመሩ። እኔንም ጥዋት በሦስት ሰዓት ተኩል ላይ ጠሩኝና በጣም ስለድካማቸው ለሃያ አራት ሰዓት መተኛት እንደሚፈልጉ አጫወቱኝ።

«ጭልጥ ያለ እንቅልፍ ለመተኛት እፈልጋለሁ» አሉኝ። እግራቸውንም አሟቸው ነበርና፤

«ስለዚህስ ጉዳይ ምን ሊያደርጉ ነው» አልኳቸው። የግብጽ የአገር ቤት ሰዎች እንደሚያደርጉት ሁሉ በሙቅ ውሃና ጨው ለመንከር (ለመዘፍዘፍ) እንደሚፈልጉ ሲነግሩኝ።

«ሊያድነዎ አይችልም» አልኩና ተቃውሞዬን አሰማሁ።

በሰባት ሰዓት ላይ ደግሞ እንደገና ደውሉልኝና በዓለም ላይ የደረሰ አዲስ ነገር እንዳለን ጠየቁኝ። የካይሮው ስብሰባ ስለ አሳለፈው ውሳኔ የተሰጠውንም ትችት እንዳብራራላቸው ጠየቁኝ ቀጥለውም ወደ አይሮፕላን ማረፊያ እንደሚሔዱና «ለመጨረሻው ስንብት» የኩዌቱን ሸህ እንደሚሸኙ ነገሩኝ ከዚያ ተመልሰው ግን ለረጅም ጊዜ ጥልጥ ያለ እንቅልፍ እንደሚተኙ አጫወቱኝ የሆነ ሆኖ ግን «ለመጨረሻ» (አልአኺር) ብለው ሲነግሩኝ በእውነት ደንገጥኩ።

የኩዌቱን ሸህ ለመሸኘትም አይሮፕላን ማረፊያ ሔዱ ግን ከዚያ ከደረሱ በኋላ መቆም የማይቻላቸው ሆነ ስለዚህም መኪናቸውን ወደ ነበሩበት ቦታ እንዲያቀርቡላቸው ልዩ ጸሐፊያችወን አዘዙ ምክንያቱም መኪናዬቱ ቁማበት ወደነበረው ሥፍራ እንኳ ለመመለስ አልተቻላቸውም ነበር። በብዙ ችግር ከመኪናቸው ከገቡም በኋላ ዶክተራቸው እንዲከታተሉዋቸው ነገሩን በዘጠኝ ሰዓት ተኩል ወደ ቤታቸው ተመለሱ። ባለቤታቸውና ልጆቻቸውም ለምሳ ሲጠብቁዋቸው ነበር እርሳቸው ግን ምንም ነገር ለመቅመስ እንደማይፈልጉ ነግረው ወደ መኝታ ክፍላቸው ገብተው ጋደም አሉ። የብርቱካን ጭማቂም ባለቤታቸው ሰጡዋቸው ፉት ብለው ዶክተር እንዲጠራላቸው ነገሩ ዶክተር ሣወይ ሐቢብም ገብተው አዩዋቸውና ሌሎች ዶክተሮችን ጡሩ የተጠሩት ዶክተሮችም ደረሱና በልዩ መሳሪያ መረመሩዋቸው የልብ ድካም መሆኑንም አውቁላቸው።

እኔ በስልክ ተጠራሁ ስልኩም የደወለልኝ ጸሐፊያቸው ነበር። አነጋገሩም ያልተለመደ ሰለሆነብኝ ደንግጨና ቸኩዬ ሔድኩና በፎቅ ወእሚገኘው መኝታ ክፍላቸው ገባሁ።

በመኝታ ቤታቸው ውስጥ ሣሚ ሻራፍ የፕሬዚዳንቱ የቅርብ ረዳትና የአገር አስተዳደሩን ሻራዊ ጉማአን የፕሬዚዳንቱ ልዩ ፀሐፊ የነበሩትን ሙሐምድ አህመድን አገኘኋቸው።

«ምንድን ነው ነገሩ?» አልኩና አንዱን ዶክተር ጠየቅሁት፤

«እሱስ ዝምበል በጣም ደክሟቸዋል» አለኝ።

ዶክተሮቹ ዙሪያውን ከበዋቸዋል አንዱ የልባቸውን ትርታ ያዳምጣል። አንዱ የኤሌክትሪክ ገመድ በሰውነታቸው ዙሪያ ተብትቦ ይቆጣጠራል። የመሣሪያው ምልክትም ሲንቀጠቀጥ ይታያል ሌላ ደግሞ በደረታቸው ላይ ተለጥፎ ይመረምራል ግን ምንም መልስ አላገኙም የመጨረሻዋ ደቂቃ መቃረብዋንም አንዳቸውም አላወቁም።

ሣዳትና ጀኔራል ፋውዜም ቀደም ብለው ወጥተው ነበርና ወዲያውኑ ደረሱ ሁላችንም በዚያው ተሰብስበን ለሁለት ሰዓት ያህል ስንጠባበቅ ቆዬን እውነቱን መቀበል አልሆነልን ብሎ ነው እንጂ ከሞተ ሰው ዙሪያ ነበር የተሰበሰብነው። ፒጃማ እንደለበሱ ነበር ጋደም ብለው የነበረው «ፊታቸውም ቅም እንዳለ ነበር በሁኔታው ከእትጨነቅነው መካከልም ጀኔራል ፋውዚ «አንድ ነገር አድርጉ እንጂ» ብለው ተናገሩ። በዚያን ጊዜ ም/ፕሬዚዴንት የነበሩት ሁሴን ሻጊም ከክፍሉ ወጡና በመተላለፊያው በኩል ተንበርክከው መፀለይ ጀመሩ። እኔም «እውነት ሊሆን አይችልም እውነት አይደለም ሊሆን አይችልም ሊሆን - ከቶ ሊያደርስ የሚችል ነገር አይደለም…..» እያልኩ መለፍለፌ ትዝ ይለኛል።

ከሐኪሞቹም አንደኛው ከመሬት ላይ ወደቀና እየተንቀሳቀሰ ማልቀስ ጀመረ። ወዲያውም ስንፈራት ስንሸሻት ልንደባበቃትም ስንጣጣርላት ከነበረችው እውነት ጋር ተፋጠጥን። መላቀስም ጀመርን። የኛን መላቀስ ባለቤትየዋ ሰምተውም ሩተው መጡና «ምን ሆነ?» በልውም ጠየቁ ሣዳት ወደ አልጋው ሔዱና የሟችን ፊትና እጅ ሳስመው ብርድ ልብሱን ሸፈኑዋቸው ሁላችንም እንደዚሁ እየተሳለምን ከክፍሉ መውጣት ስንጀምር እኔያ በከባድ ኃዘንና ሰቀቀን የተዋጡት የናስር ባለቤትም ሬሳቸውን ታቅፈው እያገላበጡ እየሳሙ ሲሰናበቱዋቸው እጅግ ያሰቅቅ ነበር።

**የቀብሩ ሥነ ሥርዓት።**

እኒያን በኃዘን ጨለማ የተዋጡትን ሴት ይዘንም ወደ ምድር ቤቱ የእንግዳ ማረፊያ ወረድን በርከት ያሉ ባለሥልጣኖችም ተሰብስበዋል የቀድሞው ም/ፕሬዚዴንትና የአረብ ሶሻሊስ አንድነት ፓርቲ ዝነኛ አባል የነበሩት አሊ ሳብሪም ደርሰዋል። ከዚያ ቀጥሎስም መሥራት ይገባናል ምንስ የሚቀረን ጣጣ አለ?

ናስር የሚኒስትሮች ምክር ቤት ወይም የቅርብ የፖለቲካ ረዳቶቻቸውን ሲሰበስቡ አንድ ጠባይ ነበራቸው ይኸውም በመጀመሪያ የኔን ሐሳብ መጠየቅ ያዘወትሩ ነበር። የኔን አስተያዬት ካገኙም በኋላ የርሳቸውን ሐሳብ ደግሞ ይጨምሩበታል። ሌሎች ግን የእርሳቸውን ዝንባሌ ሳያውቁ በቅድሚያ ሐሳብ መሰንዘሩትን አይደፍሩም። ርሳቸውም ያውቁባቸዋል። እኛ ጋዜጠኞች ግን የምንናገረውም ሆነ የምንጽፈው የተራራቀ አልነበረምና በግልጽ መወወያዬቱን እናዘወትራለን። በዚሁ ዕለትና አጋጣሚ ሣዳት የናስርን ምሳሌ መከተል ጀመሩ ሁላችንም ተሰብስበን በምንላቀስበት ሰዓት እኔን ጠቀስ አደረጉና፤

«መቼም ሆነ! ቀጥሎስ የምናደርገው ምንድን ነው? መሐመድ?» ብለው ጠየቁኝ የኔ አስተያዬት እሚያስጠይቅ ምንም ገዢ ይኖራል ብዬ አላስብም ነበር። እንዲያውም በዚህ ክፍል ከነበሩት ባለሥልጣኖች ጋር ራሴን ሳመዛዝነው ቅንጣት አክል ጠቃሚነት ይኖረኛል ብዬም አልገመትኩም ነበር። ግን ተሳስቼ ኑሩዋል በዚያች ደቂቃ ለተዘነዘረልኝ ጥያቄ የሰጠሁት መልስ የሥራችን መጀመሪያ ሊሆን ችሏል። በዚያች ሰዓት በዚያች ክፍል የነበረው ባለሥልጣን ሁሉ ያ - ከባድ አጋጣሚ በራሱ በኑሮውና በስልጣኑም ላይ ሊያስከት የሚችለውን ሁኔታ ሁሉ ማንሰላሰል የጀመረበት አጋጣሚም ሳይሆበት አልቀረም። ነገር ግን በአጋጣሚ ምክንያት እኔም በባለሥልጣን ደረጃ በዚያ ቦታ ለመገኘት በቅቻለሁ። እኔም ራሴ ብሆን የናስርን ሬሳ ተሰናብተን ከፎቅ ወደ ምድር ቤት እስክንወርድ ድረስ በነበረችው ደቂቃ እንኳ የሚኒስትርነቱ ሥልጣን መጨረሻዬ እንደሚሆን አምሰለስል ነበርኩ።

ይሁንና ሣዳት ለሰነዘሩልኝ ጥያቄ የሰጠሁት መልስ ደግሞ የካቢኔ አባሎችና የሶሻሊስ ፓርቲው የከፍተኛ የሥራ አስፈጻሚ ኮሚቴ እንዲሰበሰቡ ነርኳቸው የሃገሪቱን ጠቅላላ ጉዳይ የሚመክረውና የሚወስነውም ይኸው መዋቅር ስለ ነበረ የፕሬዚዴንቱም መሞት መገለጽ የሚገባው ከዚሁስ ብሰሰባ በኋላ መሆን እንደሚኖርበት አሳሰቡ።

በሕገ መንግሥቱም አንቀጽ መሠረት የአረብ ሶሻሊት ፓርቲ የሚመርጠውን እጩ ለምክር ቤት አቅርቦ እስኪያስመርጥና ተተኪው ፕሬዚዳንት እስኪታወቅ ድረስ ሣዳት በጥብቅነቱ ሥስልጣን መተካትና መምራት እንዲኖርባቸውም አሳሰብኩ። ይህ ሐሳቤን የተቃወመ ወይም ሌላ ሐሳብ የሰነዘረ ደግሞ ማንም አልነበረም።

ወዲያውም አምቡላንስ መጣና የናስርን ሬሳ ወደ ኩባ ቤተ መንግሥት እንዲወስድ ተደረገ ሁላችንም በየመኪናችን ሆነን ተከታትለን ሄድን። ከዚያ እንደደረስን ስለ ፕሬዚዴንቱ መሞት የሚወጣውን መግለጫ አዘጋጀሁና ወደ ሬዲዮ ጣቢያም ስልክ ደውዬ የዘወትሩ ፕሮግራም ተቋርጦ ከቅዱስ ቁርዓን ንባብ እንዲተላለፍ አዘዝኩ። በዚህም ጊዜ ምንም እንኳን ዋናውን ነገር በትክክል ባይረዳውም አንድ ከባድ ነገር እንደደረሰብን ሕዝቡ ሊገምተው ችሏል።

የናስር መሞት በሬዲዮ ሊገለጽ የሚቻልበቱም ደቂቃ እየተቃረበ መጣ የፕሮግራም ለውጥ የተደረገበትንም ምክንያት ማብራራት አስፈላጊ ሆነ። ያዘጋጀሁትን መግለጫ ራሴ በሬዲዮ እንዳነብ ስዳት አዘዙኝ ግን ተቃወምኩ።

እንዲሁም አልኩዋቸው «ስሙኝ ጌታዬ! ይህን ያህል ከባድ ጉዳይ በሬዲዮ ለመግለጽ የሚገባኝ ሰው አይደለሁም የሃገሪቱ ጠቅላይ ጉዳይ በጽሞና እንዳለ መቀለተል ከሚያስፈልግበቱ ወቅት ላይ ደርሰናል። ለማስሌ ፕሬዚዴንቱ ኬኔዲ በተገደሉ ጊዜ የሃገሪቱ ጠቅላይ ጉዳይ ያለ ምንም ተቃውሶ ሊቀጥልና ሥልጣኑም በቀላሉ ሊወራረስ መቻሉ ከፍተኛ ጉዳይ መሆኑን ልንዘነጋው አይገባንም። ስለዚህ እርስዎ ራስዎ ወደ ማስታወቂያ ሚኒስቴር ሔደው የፕሬዚዴንቱን መሞት በሬዲዮና በቴሊቪዥን ማስታወቅ ይኖርብዎታል» አልኩዋቸው።

በዚሁ ሐሳብ ሣዳትም ተስማሙበትና ወደኔ ጽ/ቤት ሐኢድን። ጽ/ቤቱም የሬዲዮ ጣቢያው በሚገኝበቱ ሕንጻ በአስረኛ ፎቅ ላይ ነበር። የተዘጋጀውንም መግለጫ ለሣዳት አቀረብንላቸው። ከድንጋጤና ከመሸበርም የተነሳ መነጽራቸውን ረስተውት ኑሮ የኔን መነጽር አዋስኳቸና መግለጫውን አነበቡ። ከዚህም በኋላ ሲሄዱልኝ እኔም ወደ አል - አህራም ጋዜጣ ዝግጅት ክፍል ሄድኩና የናስርን ታሪክ ማቀርነባበር ጀመርኩ።

በማግሥቱ የሃገሪቱ ሕዝብ በታላቅ ኃዘን ላይ ወደቀ! ብዙዎቹ የአረብ አገርና የሌሎችም አገሮች መሪዎች በቀብሩ ሥነ ሥርዓት ላይ ለመገኘት ስለጠየቁ የቀብሩ ሥነ ሥርዓት ለጥቅምት አንድ ቀን እንዲሆን ተወሰነ። በዚህም ጊዜ ለልዩ ልዩ ምክንያት ሲባል የሥልጣን መሸጋሸግም ተደረገ። እኔም የሚኒስትርነቱን ሥልጣን ጠብ ርግፍ አድርጌ ወደ ጋዜጠኝነቱ ሙያዬ ተመልሼ በአልአህራም ጋዜጣ ውስጥ መሥራቱን ወደ መምረጡ ተቃረብኩ።

የተኩስ ማቆሙ ጊዜ የሚያበቃው ወይም የሚወሰነው ህዳር ዘተኝ ቀን ስለ ነበር አንድ ኮሚቴ ተቋቁሞ ጉዳዮችን እንዲከታተለውና መደረግ የሚገባውንም ውሳኔ እንዲያጠና ሣዳት አዘዙት።

ለናስር ቀብርም ኮሲጅን ቻባን - ደልማስ ሰር አሊስ ዳግላስ ሒውም አሊዬት ሪቻርድስንና ሌሎችም የእስያና የአፍሪቃ አገሮች መሪዎች እንደሚመጡ ተነገረን።

እነዚህም ሁሉ መሪዎች ከመጡ የቀብሩ ሥነ ሥርዓት እንደ ተፈጸመ ስለ ተኩስ ማቆም ጉዳይ እንደሚጠይቁን ተረዳነው ስለዚህም የመጀመሪያውን ስብሰባ መስከረም 30 ቀን 12 ሰዓት በጀኔራል ፋውዚ ቢሮ አደረግን በስብሰባውም ላይ የውጭ ጉዳይ የአገር አስተዳደሩ ሚኒስትሮች የመረጃው ዲሬክተርና እኔው ራሴ ተገኝተን ነበር።

ከአንድ ውሳኔም ላይ ለመድረስ እጅግ አስቸጋሪ ሆነ። እኔም በፖለቲካ ችግር የተነሳ የተኩስ ማቆሙ ውል እንደገና እንዲታደስ ማስፈለጉን አስረዳሁ።

እርግጥም ነው የዘመቻው መምሪያ ትእዛዝ ቁጥር አንድ ተፈጽሞ ነበር ተተኪውስ መመሪያ ሊሰጥ የሚችልና ከሥራም ላይ መዋሉን ሊቆጣጠር የሚገባው ማን ነበር? የመስከረም ወር ወደ ፍጻሚው ተቃርቧል አዲሱን ፕሬዚዳንት የመምረጡ ጉዳይ ወይም ኃላፊነት ደግሞ የምክር ቤቱ ነበር። ምርጫውም ቢሆን የጥቅምትን ጦር በሙሉ የሚጠይቅ ነበር። ቢሆንም አዲሱ ፕሬዚዳንት ተመርጦ ሥልጣኑን ከመጨበጡ ከቀናት በኋላ የጦርነት ትእዛዝ እንዲሰጥ መጠበቅ ወይም ያን ያህል ከባድ ኃላፊነትስ ማሸከም ተገቢ ነበርን? ለሃገሪኡስ አይከብዳትም? በዚያ ሁኔታ ላይ የነበረችውንስ ሃገር ወደ ጦርነት ምዕራፍ ማስተላለፍ ተገቢ ነበርን? እነዚሁንና ሌሎቹንም ሁኔታዎች በማመዛዘን የተኩስ ማቆሙ ውል እንዲቀጥል ሐሳብ ሰነዘርኩ።

በስብሰባው ከነበሩት ባለሥልጣኖችም አንዱ አስቸኳይ ውሳኔ እንዲሰጥበጥ አሳሰቡ በጉዳዩም የባለሙያዎች ትችት እንዲሰጥበት ፈለግሁ። የላይኛው ግብፅ አካባቢ የሚሣይል ከለላ ገና ያላገኘ መሆኑን ጠቅሰው ጀኔራል ፋውዚም አሳሰቡ እኔም ቀጠል አድርጌ፤

«በወታደራዊ እምነትዎና አስተሳሰብዎ ግጭቱን ለመቀጠል ተዘጋጅተዋል?» ብዬ ጠየቅኋቸው።

«እኔ ወታደር ነኝ….. በጽሑፍ ትእዛዝ ከተሰጠኝ የፖለቲካው መሪዎች የሚጠይቀኝን ግዳጅ ሁሉ ለመፈጸም ዝግጁ ነኝ» ብለው መለሱልኝ።

ይህም አገላለጻቸው ተፈላጊውን ነጥብ አመለከተኝ የናስርን ትእዛዝ ሲቀበሉ በነበረበት ጊዜ የጽሑፍ ማስረጃ ጠይቀው አያውቁም ነበር። እኔም ቀጠል አደረግሁና፤

«ላቀረብኩት ጥያቄ በቂ መልስ አላገኘሁም ግጭቱን አሁኑኑ ለመቀጠል ወታደራዊ ትጥቅዎና እቅድዎ ይፈቀድልዎታል? ወይስ ዝግጅዎን ለማሟላት ረዘም ያለ ጊዜ ያስፈልገዎታል፤ ነው የምለው» አልኳቸው።

እርሳቸውም ሲመልሱልኝ፤

«የሁለት ወራት ጊዜ ከተሰጠኝ የተሻለ አቋምና ዝግጅት ይኖረኛል የኛይኛው ግብፅ አካባቢ በሚሣይል ቡድን ይጠናከርልኛል። ከዚያ በኋላ በጠቅላላ አቋማችንና ጸጥታችን መተማመን እችላለሁ» ሲሉ አብራሩልኝ።

እኔም አሁንም ቀጠል አደረግሁና፤

«መኳንንት! እነሆ መልሱን አግኝጠናል የጦሩ ዋና አዛዝ የሁለት ወራት ዝግጅት የሚያስፈልጋቸው ከሆኑ ነገሩ ተወሰነ ማለት ነው። እርሳቸውም የሁለት ወራት ዕድሜ ከፈለጉ ለሦስት ወራት ቢራዘም ልዩነት ቀላል ነው! ስለዚህ እኛ በአጭሩ የተኩስ ማቆሙ ስምምነት ለሦስት ወራት እንዲራዘም እንስማማበት» አልኩኝ። አንዳንድ ባለሥልጣኖች ስብሰባው በዚህ አሰተያዬት ብቻ መወሰን እንደማይኖርበት አስተያዬት ሰነዘሩ ግን የኔን ሐሳብ በበቂ አስተያዬት ሊቋቋምና ሊያሰርዝ የሚችል ሐተታ አቅራቢ አልነበረም።

ነገሩ ከዚያው ላይ አበቃና ከስብሰባው ስንወጣ ሻራዊይ ጐማአ ጠጋ ብሎ «እኔና አንተ እንደዚሁም ሳሚና አማን ሁዋዲ ሆነን ወደ ምንወያይበት ቦታ ብንሄድ ይሻላል» ስላሉኝ ሹፌሩ እንዲከታተለኝ ነግሬ በመሥሪያ ቤታቸው ጥቁር መርሰዲስ ተሳፍረን ሄድን። ከካይሮ ከተማ አካባቢ ለቀብሩ ሲጐርፍ የነበረው ሕዝብ አውራ መንገዶቹን አጣቧቸዋል ለመንቀሳቀስም እጅግ አስቸጋሪ ሆኖብን ነበር፡ እንደምንም እየታገልን አባስያህ ከሚለው አደባባይ ስንደርስ ግን ፈጽሞ ተዘግተዋል። አቅጣጫ ለውጠን ስናመራም ሻራዊይ መኪናውን እንደማቆም አደረገና፤

«እነዚያ ሦስቱ ማለትም አነዋር ሣዳት ሁሴን ኢል ሻፊና አሊ ሳብሪ በኩባ ቤተ መንግሥት ሆነው ይንፈላሰሳሉ ራሳቸውን እንደ ኮስጅን ፓድጐርኒና ብሬዥኔብ መስለውታል (ቆጥረውታል) እኛ እውነተኞች - ናስራውያን ግን ምንም ዓይነት ርምጃ ከመውሰድ ተቆጥበናል ስለዚህ ነው በሁኔታው እንድንወያይበት የፈለግሁት» አለኝ።

ሻራዊን የማደንቅበት ጠባያትና ችሎታዎች አሉት በዚያ ወቅት ለሰነዘረው ግልጽ ሐሳብም እኔም ግልጽ ሆኘ መገኘጥ እንዳለብኝ በመረዳት፤

«እያንዳንዳችን ስላለንበት ሁኔታና ሰለተሰጠንም ኃላፊነት እንወያይበት የበኩሌንም አስተያዬት ልሰነዝርበትና ደረጃ በደረጃም እንወያይ የአሁኑ ውይይታችን በሚኒስትርነቱ ሥልጣናችን የሚመዝን ከሆነ እኔ ገለልተኛ ነኝ ከካቢኔ አባልነቴ ልወጣና ሥራዬን ልለቅ ወስኛለሁ» ብዬ ስናገር ሳሚሻርፍ በጣም ደነገጠና።

«አይቻልም አንድ ላይ መልቀቅ ወይም በአንድነት በየሥፍራችን መቆየት አለብን» አለኝ።

ሁኔታውን በብዙ አቅጣጫ እንዲመለከተው ጠእይቅሁ፤

«እኔ እንደናንተ በሥልጣን ላይ ሆኘ የካቢኔያችሁ አባል ሆኘ አልኖርኩም በጋዜጣ ዓለም ነው የኖርኩት የማስታወቂያ ሚኒስትርነቱን ሥልጣንም የተቀበልኩት ናስር ስላስገደዱኝ ነበር። ይህም ቢሆን ለአንድ ዓመት ብቻ እንድሠራ ነው የተስማማሁት በዚህም ሥራ ላይ ይኸውና ስድስት ወራት አገልግያለሁ። አሁንም ይኸውና ናስር ሞቱ። ስለዚህ ከእንግዲህ ወዲያ በዚያው በጋዜጠኝነቱ ጸንቼ እኖራለሁ» ብዬም የበኩሌን ቁርጠኛነት አስረዳኋቸው። ይሁንና እነዚህ ጓደኞቼ አዲስ ከሚመረጠው ፕሬዚዴንትም ጋር አብረው ለመሰለፍ የሚፈቅዱ በመሆናቸው ሐሳቤን በሌላ ስሜት ተርጉመውት ኑሮ ከናስር በቀር ከማንም መሪ ጋር ለመሥራት እንደማልፈቅድ አድርገው ገመቱና ቁርጠኛነቴን ተቃወሙት። በተለይም ሳሚይ በጣም ተክራከረኝ ቢሆንም ዓላማዬን ግልጽ አድርጌ በማስረዳት ከሚኒስትሮች ጋር ምንም ዓይነት «ኅብረት» እንደሌለኝ (እንደማይኖረኝም) ነገርኳቸው።

እነርሱም እንደፍጹም ናስራውያን ሆነው ቢከራከሩ ወይም ሌላ ሴራ ቢያውጠነጥኑ ሊከተል የሚችለውን አደገኛ ሁኔታ ላስገነዝባቸው፤

«ናስራውያን እኛ ብቻ ነን። የናስርን እምነት የምንከተልም ነን ብላችሁ ብትነሱ የሥልጣን ነጠቃ ዘመቻ መከተላችሁ ነው። በዓለማ ለመከራከር ብትነሱ ግን እኔም ራሴ በጋዜጠኝነቴ የምከራከርበት ይሆናል። ለግል ዝነኝነትና ለሥልጣን ሽሚያ ብቻ የምትነሱ ከሆናችሁ ግን ቅንጣት ታክልስ የማበረክትወ አገልግሎት አይኖረኝም። አገሪቱም ወደ አልታሰበ የፖለቲካ እንፋሎት ትገባለች» አልኳቸው።

ሳሚይ በአነጋገሬ ተመስጦ ነበርና «ናስርኮ አልሞተም» አለና ቧረቀ።

«ስማኝ እስቲ! ሳሚይ የሰውዬውን መሞት ልትክድ መቼስ አትችልም ከአሁኑ ጀምሮ ግን ማንኛችንም ብትሆን ልናንሰላስል የሚገባን ለሃገሪቱ የምናደርገው አስተዋጽኦ ነው። ለሁላችንም አዲስ ምዕራፍ ተከፍቷል» አልኩት። ሳሚይ ማቀስና መጮህ በኛም ላይ መቧረቅ ጀመረ። በዚህ ጊዜ ከነበርንበት መኪና ወጣሁና ከኋላ - ከኋላችን ሲከእትለን ከነበረው የመሥሪያ ቤቴ መኪና ገብቼ ጥያቸው ሄድኩ።

የቀጠለው ዕለት ጥቅምት አንድ ቀን ሐሙስ ነበር። ያም ዕለት የናስር ቀብር ሥነ - ሥርዓት የሚፈጸምበት ዕለት ነበር ጀኔራል ፋውዚም ሦስት ክፍለ ጦር በከተማዋ ውስጥ አሠማሩ ግን ሥነ - ሥርዓትንና ፀጥታን ለማስከበር የሚቻላቸው መሆኑንም አልተማመኑበትም ነበር። ምክንያቱም ከተማዋ በሕዥብ ብዛት ተጨናንቃና ተጣባ መላወሻና መተንፈሻ አልነበረምና ነው።

ድብልቅልቁና ትርምስምሱ ያሳሰባቸው ሣዳት ስልክ ደውሉልኝና የሕዝቡ ብዛት እጅግ አሳሳቢ በመሆኑና ከቁጥጥርም ውጭ ሊሆን ስለሚችል የቀብሩን ሥነ ሥርዓት ሰልፍ እዲሰረዝ ሐሳብ የቀረበላቸው መሆኑ ነገሩኝ። እኔም ይህ ነገር ሌላ ያልተጠበቀ መዓት ሊያወርድ እንደሚችል ገለጽኩላቸው። ሌላ - ከባድ ተንኮል የተፈጸመ መስሎ በማንም ዘንድ ሊገመት እንደሚችል ገለጽኩላቸው። ጊዜ ለመቆጠብ ከሆነ ሬሳው ከኩባ ቤተ መንግሥት ወደ አብዮት ጠቅላይ ሠፈር በሔሊኮፕተር እንዲወሰድ ነገርኳቸው።

እርሳቸውም ይህን ሐሳብ ለጦር አዛዦች ሲነግሩዋቸው ተስማሙበት። ግን ሔሊኮፕተሩ በተባለው ቦታ ሊያርፍ ስለማይችል የጊዜራ ስፖርት ክበብ ወደ ተባለው ሥፍራ ተወሰደ።

አሁንም ሌላ ጣጣ መጣ። የቀብሩ ሥነ - ሥርዓት ብዙ ጊዜ የሚቆይ ከሆነና ጊዜውም ሙቀት ስለሆነ ሬሳው ሌላ ችግር ሊፈጠርበት እንደሚችል ዶክተሮቹ አሳሰቡ። ሌሎች ደግሞ የነበራቸው ሥጋት ሕዝቡ ጧ - ብሎ ፈንድቶ ሬሳውን የነጠቀ እንደ ሆነ መልሶ ለመቀማት አዳጋች ስለሚሆን ሳጥኑ ባዶ እንዲሆን አሳሰቡ።

በዚህ ጊዜ እኔም ይህ አሳብ ብርቱ ውዝግብ ሊያስነሳ እንደሚችል ገለጽኩና ምናልባት ሕዝቡ ከቁጥጥር ውጭ ሆኖ ሬሳ - የያዘውን ሳጥን ቢቀማንና ውስጡም ባዶ ሆኖ ቢገኝ ካይሮ ብቻ ሳትሆን መላዋ ግብፅ በእሳት እንደትጋይ አስጠነቀቅሁ። ሬሳው ከሳጥኑ ውስጥ እንደሆነ በሔሊኮፕተር መወሰድ እንደሚገባው አስረዳሁ። ስለዚህ በዚሁ መሠረት ሬሳው ተወሰደና የቀብሩ ሥርዓት ተጀመረ።

በቀብሩ ሥነ - ሥርዓትም ጊዜ የኮስጅን አስተናባሪ ሆኘ ተመደብኩ ያረፉትም በአባይ በስተምዕራብ በሚገኘው የሶቪዬት ኢምባሲ ውስጥ ነበርና በጥዋት ወደ ኢምባሲው ሄድኩና ወደ ቀብሩ ቦታ ለማለፍ መሞከሩ ፈጽሞ የማያዋጣን መሆኑን ካረጋገጥኩ በኋላ በጀልባ ተሳፍንና በደቡብ አቅጣጫ ታጥፈን ወደ ጊዜራ ሄድን። ኮስጅን ከሌላው ጊዜ ይልቅ ጨፍግጓቸው ነበር። ብስጭትና ችኮላ የሚታይባቸው ሰው ደግሞ አልነበሩም። እንዲያውም በሕዝብ ፊትማ እጅግ የተቆጠቡ ማነኛውንም ነገር በጥንቃቄ የሚያስተውሉ ናቸው። በግል ማለት በቤተሰብ ደረጃ የሆነ እንደሆነ ግን እኔ እንደማውቃቸው ተጫዋችና ፎልፏላ ናቸው።

አንድ ጊዜ እንደዚሁ አሌክሳንድሪያ ውስጥ በጀልባ እንሸራሸር ነበርና ሴቶቻችንም ነበሩ ሁላችንም ተዝናንተን ተጐነጫጭተን ስለ ነበርን ተሟሙቀናል። ኮሲጅንም ሲዝናኑ ከባለቤታቸውም ጋር ሲደንሱ አመሹ ግን የታየባቸው የመዳከም ወይም የመሽነፍና የመዛል ስሜት አልነበረም። ወደ ስብሰባ ሲገቡ የነበራቸው አርምሞና ብርታት ያስደንቅ ነበር። ይህም የሆነው ባለቤታቸው ከመሞታቸው አራት ወራት በፊት ነበር። የሩሲያኖች የሀዘንና የቀብር ሥነ - ሥርዓት ከኛው ጋር የተለያየ ነው። በዚያም ጥዋት በጀልባ ስንሔድ በነገሩ እጅግ እንደተደነቁበትና እንዲያውም እንዳፈሩእብት ሥጋታቸውን ልረዳቸው ችያለሁ።

እውነታቸውንም ነበር። ሕዝቡ በየአውራ መንገዱ ይርመሰመሳል። በየድልድዮቹ በየወንዙ ዳር - ዳር ይራወጣል። ያን በየአቅጣጫው የነበረውን መዋዠቅ ከተመለከቱም በኋላ፥

«ነገሩን ለመቆጣጠር መጣጣር አለባችሁ አስተዳደሩ በሁኔታዎች ላይ ጠበቅ ብሎ መታዬት አለበት። በዚህ ሁኔታ በቸልታ ከተረታችሁ ሁሉ ነገር ከደጃችሁ ሊያመልጥ ይችላል ሃገሪቱም በጠቅላላው ወደ ትርምሱና ውድቀቱ ልትገባ ትችላለች» አሉኝ።

የቀብሩ ሥርዓት መካሔድ ጀመረ። ብዙ ሁኔታዎችና በርካታም ሰዎች የሚታዩበት ትዕይንትም ነበር።

በዚያ ጊዜ የሶቪዬት የውጭ ጉዳይ ሚኒስቴር ምክትል የነበሩት ቪላድሚር ቪኖግራዶቭ ከግሮሚኮ ጋር ሆነው በቀብሩ ሥነ - ሥርዓት ላይ ለመገኘት ካይሮ መጥተው ነበር። የቪላድሚር ቪንግራዶቭ ሞክሼ የነበሩት ሰርጀይ ቪኖግራዶቭ ከጥቂት ቀናት ቀደም ብለው በልብ ሕመም ስለሞቱ በካይሮ የነበረው የሶቪዬት ኢምባሲም ያለ አምባሳደር ነበር።

እንደ አጋጣሚ ሆኖም ናስር ከመሞታቸው ከሦስት ቀናት በፊት ስለዚህ ጉዳይ ተነጋግረንበት ነበር በዚያው አጋጣሚ «የሶቪዬት መንግስት ወደ ካይሮ «ትንሹን ቪኖግራዶቭን» አምባሳደር አድርጎ ይልክልን ይሆናል» ብያቸው ነበር።

«በኔ አዕምሮ ውስጥ ያለውም እርሱ ነው ግን እኛ የምንፈልገውን ሰው እንዲሾሙልን መጠየቅ አንችልም» ሲሉ መልሰውልኛል።

እኒሁ ሰው በቀብሩ ሥነ ሥርዓት ለመገኘት በመጡም ጊዜ ወደ ቢሮዬ ሊጠይቁኝ መጥተው ስንጨዋወት፤

«የሶቪዬት አምባሳደር ሆነው ለምን ወደ ካይሮ አይመጡም?» አልኩዋቸው።

«ሰሙ መሐሙድ? ጥያቄዎ አስደንቆኛ ስለ ጉዳዩ የሰሙት ጭምጭምታም አለን?» ብለው ጠየቁኝ ጥያቄያቸውን እንዲያብራሩልኝ ስጠይቃቸውም «ወደዚህ ከመምጣቴ በፊት የፖሊት ቢሮ ኃላፊዎች ስብሰባ አድርገው ነበር። ወደዚሁም ሊሰዱኝ ተስማምተዋል» አሉኝ» እኔም ናስር በሕይወታቸው ሳሉ ሲመኙት የነበረውን ጉዳይ ከሞቱ በኋላ መፈሰሙ ያስገረመኝ መሆኑን ነገርኳቸው።

ናስር የገቡትን መንግሥታዊ አቋም ተረክበው ከሚሠሩት ባለሥልጣኖች ጋር ለመወያዬት እንዲቻል ቀጠሮ እንዲሰጣቸው ኮስጅን ስለ ጠየቁ ሦት ጊዜ ስብሰባ ተደርጓል።

ጥቅምት 2 ቀን የተደረገው የመጀመሪያው ስብሰባም በቀጥታ በጦር መሣሪያዎች ላይ ያተኮረ ነበር በስብሰባውም ላይ በግብፅ በኩል አንዋር ሳዳት ሻፊ አሊ፥ ሣብሪ ጀኔራል ፋውዜና ሳሚራ ሻራፍ ነበሩ። በሶቪዬት በኩልም ኮስጅን ዛካሐሮቭ በናግራዶቭ ቀደም ሲል በግብፅ ለነበረው የሶቪዬት ወታደራዊ ቡድን ኃላፊ የነበሩትና ለቀብሩ ሥነ ሥርዓት ለመገኘት መጥተው የነበሩት ላሺንኮቭና እርሳቸውን የተኩት ጀነራል ካቲሽኪን ነበሩ።

ስብሰባው እንደ ተጀመረ ጀኔራል ፋውዚ ባደረጉት ገለጻ አመሜሪካ ይህ ነው የማይባል የጦር መሣሪያ ለእሥራኤል በማቀበሉዋ አስጊ ሁኔታዎች እንደ ተፈጠሩና በተለይም ሺሪክ ሚሣይሎች ፋንቶምና፣ ስካይሆክ የተባሉን ተዋጊ አይሮፕላኖች በማግኘቷ የማጥቃት ኃይሏ እየበረታ መሔዱን በሰፊው አስረዱ። በተለይም ናስር በመሞታቸው የተከዘው ሠራዊት የሶቪዬት የጦር መሣሪያ ሳያቋርጥ እንዲደርሰው የተደረገ እንደሆነ እየዳበረና እየተደራጀም ለመሔድ እንደሚችል ያሣስባሉ የሶቪዬት መልእክተኞችም የጦር መሣሪያው ሳያቋርጥ እንዲላክ የሚደረግ መሆኑንና የተሰጣቸው የጦር መሣሪያ ዝርዝር ግን እጅግ ሰፋ ያለ መሆኑን ያብራራሉ። ጦርነቱ ከመጀመሩም በፊት የሶቪዬት ወታደራዊ ባለሙያዎች በተሠማሩባቸው ቦታዎች ሁሉ ግብጻውያን ወታደራዊ ባለሙያዎች እንዲተኩባቸው የሚደረግ መሆኑን የሶቪዬት ባለሥልታን ሲናገሩ፤

«እኛ ወታደሮች እንዳይጐዱብን ሰግተን ሳይሆን የራሳችሁን መከላከያ ራሳችሁ እንድትይዙት አስፈላጊ መሆኑን በማመን ነው» ብለዋል። ለማንኛውም ጉዳይ ቢሆን ሙሉ ዝግጅት እንዲደረግ የሶቪዬት መልእክተኛ አሳሰቡ።

ከሶሻሊስት አንድነት ፓርቲ አባሎችና ከካቢኔ ሚኒስትሮችም ጋር ሁለት ጊዜ በስብሰባ ውይይት ተደጐበታል። የሶቪዬት መሪዎች በናስር ላይ ከፍተኛ እምነት ስለ ነበራቸው እርሳቸው ሲሞቱ፥ በሃገሪቱ ውስጥ የሥልጣን ንጥቂያ ውዝግብ ሊነሳ ይችል ይሆናል የሚል ሥጋትም እንዳረባቸው ኮሲጂን አስረዱንና የተደላደለ መንግሥታዊ ሂደ መቀጠሉንም በተግባር እንድናሳይ ጠየቁን ከሁለቱም ይልቅ ደግሞ አንደንታችን የበለጠ የጠነከረ እንዲሆን አሳስቡን። ናስር በመሞታቸውም ኢምፔሪያሊስቶች ሊያጠቁን እንደሚችሉና በእርሳቸውም ወንበር ወይም ስልጣን ላይ የእነሱ መሣሪያ የሚሆነውን ሰው ለመተካት እንደሚጣጣሩ በተለይም ግንባር ለግንባሩ የተፋጠጥነው ከእሥራኤል ጋር ብቻ ሳይሆን ከአሜሪካም ጋር ጭምር መሆኑን ተነገረን። አንድነታችንንም ለማሳካት ፈልቅቀውም ለማግባት ከቀኝ ክፍን ወይም ከወረግራጋ ክፍኖች እንንጠነቀቅ ማስፈለጉን አመንበት።

በጆርዳን ምክንያት አሜሪካና ሶቪዬት ኅብረት መካረራቸውንና አሜሪካ በጉዳዩ ጣልቃ እንዳትገባ ያስጠነቀቁዋት መሆኑንም ኮስጅን አሰዱን። ይህንኑም የጆርዳንን ጉዳይ ናስር በጥንቃቄ ሲከታተሉት የነበረ መሆኑን ጠቅሰው እኛም በዚያው ስልት ሁኔታውን እንድንጠብቀውም አስፈላጊ መሆኑን አስገነዘቡን።

የሶቪዬት ባለሥልጣኖችና ናስር እጅግ የተቀራረበ ግንኙነት ነበራቸው። በሐሳብ የተጋጩባቸው ጊዜያትም ነበሩ። ቢሆንም የድብብቆሽ ጨዋታ አልነበራቸውም በሁለቱ አገሮች መሪዎች መካከል ምሥጢር መደባበቅም ሆነ ውሸት አልነበረባቸውም ነበር። ምሥጢር መደባበቁ ለማንኛውም ጥቅም አያስገኝላቸውም ነበር። ውሸትም ደግሞ አድሮ ውሎ ርቃኑን ይቀራልና።

በመጨረሻም ኮሲጅን ናስር ወደ ተቀበሩበት መስጊድ ሔደው ተሰናበቱና ወደ አገራቸው ተመለሱ።

**ማዕበሉና አውታሩ።**

የናስር ቀብር ከተፈጸመ በኋላ የሚኒስትርነቱን ሥልታን አስረክቤ ወደ አላህራም ጋዜታ ልመልሰ መቁረጤን ለሣዳት ነገርኳቸው። ምክንያቱም በዚያ ሥልጣን ላይ ብቆይ ከሶሻሊስት አንድነት ፓርቲና ከምክር ቤቱም አባላት ጋር መጋጨቱና መወዛገቡ የማይቀርልኝ መሆኑን በመረዳቴ ነበር ጊዜዬን በውዝግብ ከማሳልፈው በጋዜጠኝነቱ ሙያ ላይ የቆየሁ እንደሆነ አዲስ ለሚመረጠው ፕሬዚዳንት ጠቃሚ ሐሳቦችንና አስተአዬቶችን በመሰንዘር ላገለግለው እንደምችል ተማመንኩበት።

በዚህ ቁርጠኛነቴ ሣዳት ቢስማሙበትም የፕሬዚዴንቱን ሥልጣን ምክር ቤቱ እስኪያጸድቅላቸው ብቻ እንድቆይ ጠየቁኝ። ጥያቄያቸውን ፈጸምኩና የሚኒስትርነቱን ሹመት አሰከብኩና ወደ ጋዜታው ሙያዬ ተሠማራሁ። ከናስር ጋር የነበረኝንም ባለሟልነት ከሣዳት ጋር ቀጠልኩ እርሳቸውም በእርግጥ ተደሰቱበት።

በዚሁ ጊዜ ደግሞ የተጋጋለ የዲፕሎማቲክ ቅልጥፍና የሚካሄድበት ምዕራፍ ተከፈተ። በግብፅ ውስጥም ሆነ በውጭ አገር በተለይም በአሜሪካና በሩሲያ ውስጥ የናስር ግብፅ ምን እንደምትመስል እንደምንስ ያለ አዲስ መሪ ለማግኘት እንደትችል ለማወቅ ጉጉት የሰፈነበት ጊዜ ሆነ። አዲስ የሚመረጠው ፕሬዚዴንት ደግሞ በአረብ ዓለም የሚታወቅ አይሆንም። አዲሱ ፕሬዚዴንት ለይስሙላ ከወንበሩ ላይ የሚቀመጥና በሥሩ ግለሰቦች ወይም ቡድኖች ለሥልታን የሚሻኰቱበት ይሆን? ወይስ ያ - አማካዩ ወንበር በአንድ ሰው ተይዞ ነገሩ ሁሉ ይቀዘቅዝ ይሆን? ይህስ ከሆነ ከባለሥልጣናዊ ጫፍ ላይ ማን ቁብ ይልበታል? ለእነዚህ ጥያቄዎች በርካታ የግምት መልሶች የሚሰነዘሩበትም ጊዜ ሆኗል። ናስር እንደ ሞቱ ወዲያውኑ በግብፅና በአሜሪካ መካከል የሚጀመረው ግንኙነት በቀላሉ የሚገመት የሚያስፈልግ ይመስላል። በመሰረቱ ደግሞ ሁለቱም አገሮች እርስ በርሳቸው ሲጠራጠሩ የቆዩ ናቸው። የተኩስ ማቆሙ ስምምነት በሥራ ላይ ከዋለ በኋላ ግብፅ የሚሣይል መሣሪያዎች በስዊዝ ካናል አካባቢ በመትከሉዋ አሜሪካኖች አጥብቀው አዝነውበታል። በዚህም የተነሳ ለእሥራኤል የጦር መሣሪያውን በገፍ ማቀበል ጀምረዋል። ያም የጦር እምሣሪያ ክምር ግብፅን አዘቅዝቆ የሚያስመለክታት ሆኖባታል።

ናስር የሮጀርን እቅድ በመቀበላቸው አምኔሪካ ብትደሰትበትም የሥልጣን ተተኪያቸው የሆኑት ሰውዬ ምናልባትም ከሩሲያኖች ፍላጎትና ተጽእኖ ለመውጣት የማይችሉ ደካማ ሰው ሊሆኑ ይችላሉ የሚል እምነት ነበራት።

ከዚህ ሌላ ደግሞ ከሣዳት ላይ ብርቱ ተፎካካሪዎች እንደነበሩባቸው አምነውበታል። በናስር ዙሪያ ከነበሩት ጠንካራ ሰዎችም አንዱና የሩሲያኖች ደጋፊ የነበሩትን ምክትል ፕሬዚዴንቱም ሥልጣን ለቀው የነበሩት አሊ ሳብሪ ይገኛሉ። የተኩስ ማቆሙ ውል በየካቲት ወር ሲያበቃ የመሸጋገሪያ ስምምነት እንዲደረግም አሜሪካ ትከራከርበት ነበር።

ይህ አጋጣሚ አሜሪካ በይበልጥ የግብፅን ዝንባሌና የነበረችበትንም ሁኔታ ለመረዳት እንድትችል ከናስር ይልቅ ለሣዳት አመች ሁኔትዎችን ፈጥሮላቸዋል። በአሜሪካና በናስር መካከል የነበረው ያለመግባባት እየሰፋና እየተቆላለፈም አስቸግሮ ነበር። ሣዳት ግን ከዚያ ወጥመድ ነጻ ሊሆኑ ችለዋል።

ብዙ ጊዜ በአል - አህራም ጋዜጣ አስተያዬት ያቀረብኩላቸው ከፖእልቲካ ጠበብትም ጋር በስብሰባ የተከራከሩባቸው አስቸጋሪ የነበሩ ጉዳዮች ነበሩ። ከነዚያም ጉዳዮች አንዱ ግብፅ የማይቀረውን ጦርነት ከመጋፈጧ በፊት ለዝግጅቱ ከሚረዱት ርምጃዎች አንዱ አሜሪካ የጦርነቱ ተካፋይ እንዳትሆን (ገለል - እንድትል) የሚረዳውን ጥረት ለማድረግ እንደሚገባ መጣጣር ነበር።

የመካከለኛውን ምሥራቅ ቋጠሮ ለመፍታት የሚደረገው ጦርነትም ሆነ የሰላም ጥረት ያለ ሁለቱ ኋያላን መንግሣት ተሳትፎ ሊሳካ እንደማይችል ያመንኩበትና ብዙ ጊዜ የተከራከርንበት ጉዳይ ነበር።

ነገር ግን በአረቦችና በእሥራኤል መካእክል ያለው ንትርክ ወይም ጥልፍልፍ በአሜሪካና በሶቪዬት ኅብረት መካከል ቀዝቃዛ - ምሰሶ ሆኖ መተከልም አያስፈልገውም ነበር።

ምንም እንኳን በአሜሪካና በእሥራኤል መካከል ያለውን የጥቅምና የአመራር (አስተዳደር) መቀራረብ ብናውቀውም ፈጽመው በአንድ መሥመር ከመጓዝና በአንድነትም ከመሰለፍ ደረጃ ላይ እንዳይደርሱ መነጣጠል እንደሚኖርብን አምነንበት ነበር። በሁለቱ አገሮች መካከል አንዱ መፈልቀቂያ መሣሪያችን ወይም ስልታችን አማካይነት እስራኤልን መጫን ወይም መነጣጠልና ማግለል ይገባናል።

ወደዚህ ምዕራፍ ለመሸጋገር የምናደርገው ዝግጅትና ስልትም የተወሰነ ጦርነት ለማድረግም ጭምር እንዲያስችለን መሆኑ ነበረበት። በኛ በኩል ከነበሩን ረዳቶች ወይም አቋሞች ከሶቪዬት ኅብረት ጋር የነበረን ግንኙነት (እርግጥ ነው ዝንባሌያችንንም ሁሉ ይከታተሉት ነበር) የነዳጅ መሳሪያነት፤ እና ከአረብ አገሮችም ጋር የነበረን መተሳሰር ዋናዎቹ መሣሪያዎቻችን ሊሆኑ ይችላሉ። ይህንኑም ጉዳይ ደረጃ በደረጃ እያብራራሁ ተከራክሬበታለሁ። በክርክሬም ይዘት ሁሉ ግብፅ ከአሜሪካም ጋር መቀራረብ እንደሚኖርባት እየጠቀስኩ አቅርቤያለሁ ይህን በመሳሰሉ አስተያዬቶቼ (ሐተታዎቼ) ናስር ባይስማሙባቸውም ቅሉ እንዳልጽፍ ወይም እንዳልከራከር አልከለከሉኝም ነበር። ስለሆነም ከእነዚሁ ሐሳቦች ሌላ የሚያደርጉት አንድም ሌላ ነገር አልነበረረም። ሣዳት ግን በእነዚሁ ፍሬ - ነገሮች ላይ ለመጠቀም ዕድል አጋጥሟቸዋል።

ሁኔታዎቹ ሁሉ ቀስ በቀስ ሲመዘኑ ቆዩናም በ1971 ዓ.ም የካቲት 4 ቀን ሣዳት ለብሔራዊው ምክር ቤት ንግግር እንደሚያደርጉባቸው ተነገረ። ንግግሩን ካሰሙ በኋላም የተጧጧፈ ውዝግብ ፈንዳባቸው የተኩስ ማቆሙ የጊዜ ገደብ በመቃረቡ አዲስ ይሮጀር እቅድ እንዲቀጥል አስፈላጊ መሆኑንም በማብራራት ሣዳት ጸንተው ተከራከሩበት። በቆራጥነትም ተነሱበት የተኩስ ማቆሙ ውል ለአንድ ወር እንኳ እንዲቀጥል ቢደረግ የስዊዝን ቦይም ለመጥረግ ሐሳብ መቅረቡንም አስረዱ። የተባበሩት መንግሥታት የጸጥታው ምክር ቤት ባሳለፈው አንቀጽ 242 መሠረትም እሥራኤል በጦር ኃይል ከያዘችው ከሶርያ ቀበሌ በከፊል ለቃ የምትወጣእብት ስምምነት እንደሚኖርም አብራሩ።

ግብፅ የተኩስ ማቆሙን የጊዜ ገደብ ስታራዝም እሥራኤልም ከስዊዝ ካናል አካባቢ ወደ ኋላዋ እንድትመለስ የሚደረግ ከሆነ ካናሉንም ለመትረግ እንደሚቻል ሣዳት የሚያምኑበት መሆኑንም ለአሜሪካኖች እንድትጠቁምላቸውና ይህም ሐሳባቸው የግል እምነታቸው ወይም እቅዳቸው እንጂ የሩሲያኖች ውትወታ ያለመሆኑን እንዳሳውቅላቸው ጠየቁኝ።

የአሜሪካ መንግሥት መልእክተኛ የነበሩትን ሚስተር በርገስንም ባነጋገሩበት ወቅት የእሥራኤል ጦር ከካናሉ አካባቢ መልቀቅ ከፍተኛው ጉዳይ መሆኑን ጠቅሰውላቸዋል። እሥራኤል ከካናሉ አካባቢ ለቃ አንድ መቶ ኪሎ ሜትር ወደ ኋላዋ ያሸገሸገች እንደሆነ የግብፅ ጦር በካናሉ አካባቢ ሠፍሮ ካናሉን የሚጠርጉትን ሠራተኞች ለመጠበቅ እንዲችል ቢደረግ የሚስማሙ መሆኑንም ሣዳት ይጠቁማሉ።

በዚህ አቅጣጫ የተቀየሰውን የሣዳትን ሐሳብ ደግሞ የአሊ ሣብሪ ቡድን አጥብቆ ተቃውመው በምክር ቤቱ አባላት መካከልም ማዕከላዊ ንቅናቄ ተነሳሳ ይሁን እንጂ ሣዳት የጠመንጃ አፈሙዛቸውን በማዞራቸው እቅዳቸውን ከሥራ ላይ ለማዋል ችለዋል።

ከዚሁ አከታትለውም የግብፅ መንግሥት የጸጥታው ምክር ቤት ባሣለፈው አንቀጽ 242 ውሳኔ መሠረት ለሰላሙ ጥረት የሚያሳየውን ፈቃደኝነት የእስራኤል መንግሥትም የጦር ኃይሉን ወደ ኋላው ሊመልስ የሚችል ስለመሆኑ የጽሑፉ ማረጋገጫ እንዲሰጣቸው ሚስተር ጐና ያሪንግ ጠየቁ። በዚህም ጥያቄ ግብፅ ስትስማማበት እስራኤል ግን አሽቀነጠረችው።

በዚህ በኩል ሣዳት የተከራከሩበት ነጥብና የተቀበሉትም እቅድ ሁሉ ትደማምሮ በአሜሪካ መንግሥት ዘንድ መልካም ተቀባይነት እንደሚያስገኝላቸው ተስፋ አድርገው ነበር። ግን ተስቸውን የሚያጨልም ነበር የሆነባቸው (የገጠማቸው) መጋቢት 4 ቀን ኒክሰን አንድ ደብዳቤ ይልኩላቸዋል (ደብዳቤውንም ያዘጋጁት ሮጀር ሳይሆኑ አልቀሩም) የሆነ ሆኖ በዚያ ደብዳቤ ላይ ሣዳትን ተስፋ ያስቆረውጠው ነጥብ የእሥራኤል ጦር ከሲናይ በረሃ በአስቸኳይ ለቆ እንዲወጣ የተሰነዘረው ሐሳብ ግጭቱን እንደገና ለመጀመር የማስፈራሪያ መነሻ ሆኖ ለአሜሪካ ተልኮ ከሆነ ስሕተት መሆኑን ማብራራቱ ነበር። የእሥራኤል መንግሥት ለድርድር የሚቀርቡ መነሻ ውሎችን ከመቀበሉ በፊት ለሕዝቡ ማስረዳት ማሳመንና ድጋፍም ማግኘት እንደሚኖርበት ኒክስን ይጠቅሱና ያን ለማድረግ ደግሞ ሣዳት ያቀረቡት ሐሳብ የተቻኮለ መሆኑን ያብራራሉ።

በተጨማሪም «የዶስቶቪስኪ ወይም የቶሎስቶይን» ሐሳብና መግለጫ ተቀብለው ለማስተጋባት ሳይሆን የተሻለና በሥራ ተተርጉሞም ውጤት ሊያስጨብጥ የሚችል ተግባር ለመፈጸም ጥረት የሚያደርጉበት ጉዳይ መሆኑን ኒክሰን ያስታውቃሉ። የመካከለኛው ምሥራቅ ችግር ከትውልድ ወደ ትውልድ ሊተላለፍ የሚችልም መሆኑን ያወሱናል እንዲቃለል ከተፈለገ ደግሞ «ጊዜ ሊሰጠን ይገባል» ብለዋል።

ኒክሰን በላኩት ደብዳቤ ላይ ለመረዳት እንደተቻለውም ዋናው ዓላማቸው ወይም ያነጻጸሩት ነጥብ እሥራኤል ከ1967 ዓ.ም ጦርነት በፊት ወደ ነበረችበት ዓለም አቀፍ የግዛት ወሰን እንድትመለስ ለማድረግ በሚያስችለው ፍሬ ነገር ላይ ሆኖ ተገኝቷል።

በዚሁ ጊዜ ደግሞ ከሶቪዬት ኅብረት ጋር የነበረን መቀራረብና ግንኙነት ደግሞ መሰናክሎች እየተደቀኑበት ሔደ። በጥር ወር አጋማሽ ላይ በ1971 ዓ.ም የአስዋን ግድብ ሥራው ሲጠናቀቅ በሥነ - ሥርዓቱ ላይ ለመገኘት በሚል ሰበብ የሶቪዬት ፕሬዚዳንት የነበሩት ፓድጐርኒ ወደ ካይሮ መጡ። ዋናው ጉዳያቸው ግን የአዲሱ ግድብ ሥራ መጠናቀቅ ሳይሆን የአዲሱ መንግሥት አመራር እንደምን ባለ አኳኋን ላይ እንደሚገኝ ለማተኮር ነበር። ምክንያቱም የናስር የሥልጣን ወራሾች ጥንካሬያቸውንና ቆራጥነታቸውን ለማሳዬት ሲሉ ወታደራዊ ርምጃዎችን በመከተል ወደማያስፈልግ ምርጫ ይወረወሩ ይሆናል የሚል ስጋት ስለነበራቸው ነበር። ነገር ግን ከተደረጉት ስብሰባዎች ላይ ለመረዳት እንደቻሉትና አምባሳደር ቪላዲሚዬር ቪኖግራዶቭም እንደጠቆሙዋቸው ነገሩ በጥንቃቄ የተያዘ መሆኑን ከተረዱ በኋላ የጦር መሣሪያው ጥያቄ ችላ ያልተባለና የሚቀጥልም ለመሆኑ ቃል ገበው ተመለሱ።

ፖድጐርኒን ከሸኘን በኋላ አምባሳደር ቪላዲዬሚር ቪኖግራዶቭ ወደኔ መጡና ስለ ሣዳት አመራር ያለኝን ግምት ጠየቁኝ። እኔም «ሐሳባችንና ክርክሮችን በጽሞና ማዳመጥ ይወዳሉ። በመጨረሻ ግን ውሳኔ መስጠቱ የራሳቸው ፈንታ ነው። ግን ከማነኛችንም ቢሆን የየበኩላችንን አስተያዬት ማዳመትና በትዕግሥትም ማነሰላሰልን ያዘወትራሉ» ብዬ ገለጽኩላቸው።

እንደዚህ የመሳሰሉትን ጉዳዮች በምንነጋገርባቸው ሰዓትም አምባሳደሩ በጨዋታችን ላይ ጣልቃ አስገቡና የአስዋን ግድብ ተመርቆ ከተከፈተ በኋላ ከባለቤታቸው ጋር እየተዘዋወሩ ግድቡን ፎቶ ግራፍ ሲያንሱ አንድ የፖሊስ መኮንን ያስቆማቸውና «የግድቡ መሠራት ምሥቲር ስለሆነ ፎቶ ግራፍ ማንሳት አይችሉም» ብሎ እንደከለከላቸው ነገሩኝ።

ናስር ከሶቪዬት ጋር ከነበራቸው ግንኙነት ይልቅ ሣዳት ከአሜሪካ ጋር በጀመሩት መቀራረብ ላይ ጉዳትም ጥቅምም ይታይበት ጀመር ናስር ስለማንኛውም ጉዳይ ቢሆን ሲናገሩ በአረብ ዓለም ዘንድ ተቀባይነት ነበራቸው። ለአረቦች የሆእንውን የፈለጉትን መልእክት ቢያስላልፉ ሶቪዬት ኅብረት የሚመለከታት ይሆናል። ይህም ማለት ሶቪዬት ኅብረት ከአረቦች ጋር የሚኖራትን መቀራረብ ወይም መራራቅ በይበልጥ ያንጸባረቀዋል። በተለይም ደግሞ ከሶቪዬት የጦር መሣሪያ ስታግዝ በነበረችው ኢራቅ ላይ ተስማሚነታቸው የላቀ ነበር። በነበራቸው ዝነኝነትና ተስማሚነትም የተነሳ የግብፅን ጥቅምና ወሰን እያስፋፉት ሔደዋል።

ከኃያሉ መንግሥታት ከአንዳቸውም ጋር ለመቀራረብና ወዳጅነትም የሚፈልግ ማነኛውም አገር ቢሆን የግዛት ድንበሩን እንደያዘ ለመጠበቅ ከፈለገ፣ መቼም እንደሌላው አገር ሁሉ ያው አንድ አገር ብቻ ሆኖ ነው የሚኖረው። ግን ያ - አገር በንቅናቄ ላይ ካህናት ሌሎቹን አገሮች ለመግፋት የሚነሳሳ መሆኑ ከታወቀለት ወደ ታላቅነቱ በሚያተኩርበት እምነቱና ርምጃው ላይ ከፍተኛ ውይይትና እርዳታም ይደረግለታል። ይህን ዓይነቱን ታላቅነትም ነበር ሣዳት ለማግኘት ያልቻሉት በዚህም ምክንያት ነበር ደግሞ ናስር የግብፅና የሶቪዬት ኅብረትን ወዳጅነት ተጠብቆ እንዲቆይ የጣሩበት። ቀስ በቀስም ፊታቸውን እደ አሜሪካ አዙረው መቀራረብ ለመመሥረት የፈለጉበትም ትክክለኛ ምርጫ ነበራቸው ከሶቪዬት ጋር የነበረው መቀራረብና መግባባት ተጠብቆ መኖሩን ሩሲያኖችም ያውቁታል ያምኑበታል።

ሣዳት በየተኛውም አቅጣጫ ቢሆን እጅግም ታዋቂ አልነበሩም። ከላይ በተጠቀሱትና በሌሎች ምክንያቶች አቅጣጫቸውን ወደ ምዕራባውያን ለማዞርም ሙሉ ነጻነትና ሥልጣን ነበራቸው። ምንም እንኳን አጣርተው ያላወቁትና ያልደረሱበት ጠባይም ቢኖርባቸው ቅሉ የሩሲያኖችም ምርጫ ከናስር የሥልጣን ወራሽ ጋር ወዳጅነኡን ለመጠበቅና ለማደርጀትም ጥረውበታል።

መጋቢት አንድ ቀን ሣዳት በምሥጢር ወደ ሞስኮ ሔዱ። የሔዱበትም ምክንያት ስለ ሦስት ጉዳዮች ከሩሲያ መሪዎች ጋር ለመነጋገርና ርዳታም ለመጠየቅም ነበር።

እነዚያም ጉዳዮች፤

አንደኛ የጋራ የሆነ የወታደር የፖለቲካ ስምምነትና ውለታ ለማድረግ፤

ሁለተኛ፤ ግብፅ ከእሥራኤል ጋር ሊመጣጠን የሚችል የጦር መሣሪያ እንዲኖራት፤ ይህም ሲባል ግብፅ በጦርነት ድል ሆና ግዛቷም የተያዘባት አገር መሆኑዋ እየታወቀ፤ የበለጠ ሳይሆን ተመጣጣኝ የሆነ የጦር መሣሪያ ሊኖራት እንደሚገባ አጥብቀው ያስረዳሉ። ሦስተኛው ደግሞ በዚያኑ ወቅት ወደ ግብፅ ሲላኩ ስለ ነበሩት መሣሪያዎች ዓይነት ጥራትና ብዛትም ለመወያዬት ነበር።

ነገር ግን የጋራ የሆነ ወታደራዊና ፖለቲካዊ ስምምነት ስለተባለው ነጥብ የሩሲያ መሪዎች ለመነጋገር ባይፈቅዱም የጦር ዝግጅቶች መሆናቸውን ሣዳት ይረዱታል። በጦር መሣሪያዎቹም ጉዳይ ቢሆን ቀደም ሲል ለግብፅ ተሰጥተው በነበሩት ሚሳይሎች ጉዳይ እንኳ ያለ መግባባት ይነሳል።

በዚያ ጊዜ የአየር ኃይላችንን ጠቅላላው አቋም በሚመለከተው ጉዳይ ሁሉ የፕሬዝዴንቱ የቅርብ ረዳት ሆነው ይሠሩ የነበሩት አሊ ሣበሪ ሚሳይሎች ከመረከባቸው በፊት ከሩሲያኖች በኩል በቀረበላቸው ጥያቄ ተስማምተውላቸው ኑሮ ሚሳይሎቹን በሚመለከተው ጉዳይ ሁሉ ቀጥታ ትእዛዝ መስጠት (መተላለፍ) የሚገባው ከሞስኮ እንዲሆን ነበር።

ሣዳት ግን ይህን ስምምነት የማይቀበሉት መሆኑን ለሩሲያ ባለሥልጣኖች ያስረዳሉ። በዚያም ሰዓት ባደረጉት ጠጠር ያለ አነጋገር፤

«ለምሳሌ አይህል እሥራኤል እንደለመደችው ወደ ግብስጽ ግዛት ዘልቃ ገብታ የቦንብ ናዳዋን ማውረድ ትጀምራለች እንበል፤ ታዲያ ያን ድብደባ ለመከልከልም ሆነ አጠፊታውን ለመመለስ ፈቃድ ከሞስኮ መጠየቅ ሊኖርብን ነው ማለት ነዋ! ይህማ እጅግ አደገኛ ከሆነ አዘቅት ውስጥ የሚጥለኝ ይሆናል። የአንዲት ነጻ አገር መሪ ነኝ ሰለዚህ የነጻ አገሬን ገሚስ መብት አሳልፌ ለማንም የምሰጥ አይደለሁም» ይላሉ።

ከስብሰባው በኋላም ብሬዥኔቭ ወደ ሣዳት ጠጋ ይሉና፤ «ግዴለም አይበሳጩበት ባይሆን ከግማሹ መንገድ ላይ እንገናኛለን» አሉዋቸው ለማጽናናት በሚጣጣር አስተናጋጅነታቸው። ሣዳት ከሞስኮ ተመልሰው ካይሮ ሲመጡ ስለሆነው ነገር ሲያጫውቱኝ፤ «በመጀመሪያ እንኳ ያዘንኩበት ጉዳይ ነበር። በመጨረሻው ግን የፈለግሁትን አግኝቻለሁ» ብለውኛል። በዚሁ በመጋቢት ወር መጨረሻ ላይ ደግሞ ሌሎች አስቸጋሪ ሁኔታዎች ተነስተው ነበር።

መጋቢት 25 ቀን የግብፅ የጦር ኃይሎች ከፍተኛ መኮንኖችና በጀኔራል ቫስሊ አክኒቭ የሚመራው የሶቪዬት ወታደራዊ የአማካሪዎች ቡድን በተገኙበት በተደረገው ስብሰባ ሣዳት ንግግር ያደርጋሉ። በንግግራቸው አብዮቱ ከተጀመረበት ጊዜ ጀምሮ የተደረገውን ዕድገት ይጠቃቅሱና በ1956 ዓ.ም ላይም በተደረገው የስዊዝ ጦርነት የተገኘውን ድል አሞግሰው ያ - ሁሉ ድል አድራጊነት የተገኘውም እያንዳንዱ ባለሙያ ባደረገው ጥረት ስለሆነ እንደ ገና ደግሞ ለተከታዩ ዝግጅት እንዲደረግ ያሳስባሉ።

በዚህም ጊዜም አንዳንድ የጦር መኮንኖች ስለሶቪዬት የጦር መሣሪያ የማጥቃት ችሎታው ዝቅተኛ ስለመሆኑ ስለመዘግየቱም የየበኩላቸውን ቅሬታ ያሰማሉ። የተሰነዘረው አስተያዬት መንግሥታቸውን የሚያጥላላ ስለመሰላቸው የሶቪዬት ጀኔራል የበኩላቸውን መልስ መስጠት ይጀምራሉ በዚሁ ጊዜ ሣዳትም፤

«መኮንኖቹ የሶቪዬትን መንግሥት መቃወማቸውኮ እንዳይመስለዎ ይህን በመሳሰለው ስብሰባ ደግሞ የግልጽ ውይይት እጅግ አስፈላጊ ነው» ይሉና ሊያበርዱዋቸው ይጣጣራሉ። ግን ያለመግባባቱ እየተባባሰ ይሔዳል።

ከላይ እንደጠቃቀሰው ሶቪዬቶች በአዲሱ መንግሥታችን ላይ የነበረው ጥርጣሬያቸው ሊደበቅ የሚችል አልነበረም ከዚህ ሌላ ደግሞ የባሕር ኃይል መደብ ወይም ሠፈር ለማግኘት ቀርቦ የነበረው ጥያቄም ሆነ የጦር መሣሪያ ለማቀበል ስለአጋጠመው ችግር ቀደም ሲል ሲያወዛግቡ የነበሩት ምክንያቶች ሁሉ እንዳሉ ስለነእብሩ ለመቃቃሩ ተጨማሪዎች እየሆኑ መጥተዋል።

ከዚህ ሌላ ደግሞ ያልታሰበ አጋጣሚ ደርሶ ስለ ነበረ መሻከሩን ለማባባስ ምክንያት ሆኗል።

ከሳውድ አረብ ጋር የነበረን መቀራረብ የቀዘቀዘ ስለነበር በህዳር ወር አጋማሽ ላይ 1970 ዓ.ም ቀዝቅዞ የኖረውን ወዳጅነት ወይም ግንኙነት እንደገና ለማደስ አንድ ሙከራ ተደርጐ ነበር።

የንጉሥ ፋይሣል እህት ባለ የሆኑት ካሚል አድሐም ስለዚሁ ውስጥ ኃላፊነትና ተስማሚነትም የነበራቸው ነበሩ። ከሣዳትም ጋር በተነጋገሩበት ሰዓት ሩሲያኖች ግብፅ ውስጥ በመኖራቸው አሜሪካኖችን የቱን ያህል እንደሰጠቀጠጣቸው ጠቅሰው፤ በመካከለኛው ምሥራቅ ጣጣ አሜሪካ እንድትገባበት እምፍትሔውንም አብራ እንድትፈልግለት ሣውድ አረብ በምትጣጣርበት ሰዓት የሩሲያኖቹ ይዞታ ደግሞ እንዳሳሰባቸው ያብራራሉ።

በዚህ ጊዜ ሣዳትም እሥራኤል የፈለገችውን ማነኛውንም ነገር ሁሉ ከአሜሪካ ስታገኝ የግብፅ አለኝታ ሆና የቆየችው ሩሲያ መሆኑውና እያብራሩ እንዲያውም በዚያ በእልሁ ጦርነት ጊዜ እሥራኤል አስራ ሰባት ሰዓት ሙሉ ያለማቋረጥ በቦንብ ለመደብደብ መቻሏ አሜሪካ የጠየቀቻትን ሁሉ ስለሰጠቻት መሆኑንም ለንጉሡ አማች ያስረዳሉ። እንዲያውም ይውጣላቸው ይሉና «ሩሲያኖችን ብቻም ሳይሆን የሃገሬን ነጻነት የሚከላከልልኝ ከሆነ ሰይጣንንም ቢሆን ለማምትት አላመነታም» ይላሉ ሣዳት ቀጥለውም እሥራኤል ከያዘቻቸው ከአረብ ግዛቶች ለቃ የምተወጣ ከሆነ እርሳቸውም ሩሲያኖችን ከብግጽ እንደሚያስወጡ ቃል ይገባሉ። ይህንም ነገር ሲናገር ጃክሰን ይደርሱበትና ለእሥራኤል ያልተቋረጠ እርዳታ እንዲሰጣትና በግብፅና በሶቪዬት ኅብረትም መካከል መቃቀረኡ እንዲባባስ ስልቱን ሁሉ ይቀይሳሉ።

በዚያ ጊዜ ደግሞ ከግብፅ ጋር ሆድና ጀርባ ሆነው የነበሩት አንደኛው የአረብ መሪ ንጉሥ ሁሴን ነበሩ እርሳቸውም ከእሥራኤል መንግሥት ባለሥልጣን ከዮጋል አሎን ጋር ምሥጢራዊ ግንኙነትና ውይይትም ያደረጉ መሆናቸውን በመግለጽ የዓለም ጋዜጦችና ሬዲዮኖች ያናፍሱ ነበር። ነገሩ በዚህ ላይ እንዳለም ህዳር 10 ቀን ሣዳት ስልክ ይደውሉልኝና ንጉሥ ሁሴን ወደ ካይሮ ለመምጣት የሚያስቡ መሆንቸውን ገለጹልኝ።

እኔም ንጉሡ እንደዚያ የመሰለ ወሬ እየከነፈባቸው ወደኛ ቢመጡ የሚያደርጉትን ምሥጢራዊ ግንኙነት ሁሉ እንደተስማማንበት የሚያመለከት ሆኖ ሊገመት እንደሚችል ተገነዘብኩትና አስቀድመን ጀኔራል ሣዲትን ወደ ጆርዳን መላክና ንጉሡ በእውነት ከእሥራኤል የሚከንፈው ወሬ የፈጠራና ይምሰል እንደሆነ አጣርተው እንዲነግሩን የሚያስፈልግ መሆኑን አሳሰብኩ። ጀኔራል ሣዲቅንም የመረጥኩበት ምክንያት ጠቅላይ ኤታ ማዦር ሆነው ከመሾማቸው በፊት የእምረጃ መኮንን ሆነው ይሠሩ በነበረበት ጊዜ በተለይም በእሥራኤል ላይ የሚደረገውን ዘመቻ የመቆጣጠርና የመወሰን እንዲሁም፤ ከአልፋታህ ድርጅትም ጋር ለነበረን ግንኙነት ግንባር ቀደም ተጠሪያችን ሆነው ይሠሩ ስለነበር ጠቅላላውን ጉዳይ በቅርብ የሚከታተሉት መሆኑን ስለማውቅ ነበር።

በዚህም ሐሳብ መሠረት ንጉሡ የሚወራባቸውን ነገር ያልፈጸሙት መሆናቸውን ከገለጹልን ቃላቸውን ተቀብለንና አምነን ወደ ካይሮ እንዲመጡ፤ በእርግጥም ከአመኑበት እንዳይመጡብን ለማድረግ እንድንችል የሚረዳን መሆኑ አብራራሁ።

ሐሳቤም ተቀባይነት ስላገኘ ህዳር 23 ቀን ጀኔራል ሣዲቅ ወደ ኦማን ሄዱ። ሲመለሱም ለኔ እንደነገሩኝ ጥያቄያቸውን ለንጉሡ ሲሰነዝሩላቸው ንጉሡም ስለ ጠቅላላው ይዞታ ብቻ ለአንድ ሰዓት ያህል ያልተቋረጠ ሐተታ ሲያቀርቡላቸው ጊዜ ጣልቃ ይገቡና፣

«ግርማዊነትዎ ላቀረብኩት ጥያቄኮ እምልሱን አልስጡኝም» ይሏቸዋል። ንጉሡም በተለመደው አነጋገራቸው፤

«እሥራኤሎችን ለማነጋገር ፈልጌኮ አልሄድኩባቸውምና ነው» ይሏቸዋል። ቢሆንም ጀኔራሉ ባገኙት ፍንጭና ስሜት ንጉሡ ከይጋል አሎን ጋር ተገናኝጠው የተነጋገሩ ስለመሆናቸው የተረዱት መሆኑን ያረጋግጡልንና በዚህም የተነሣ የንጉሡ ወደ ካይሮ የመምጣታቸው ነገር እንዲዘገይ ይደረጋል።

በዚሁ ጊዜ ደግሞ ያስሪ አራፋት ካይሮ ገቡ። መጋቢት 8 ቀን 1971 ዓ.ም የሥራ ጓደኞቻቸውን ማለት አቡ - ለይድ አቡ - ለቲፍንና አቡል ሰይድን አስከትለው ወደ ጽ/ቤቱ መጡና ሣዳት ሄደን እንድንነጋግራቸው ጠይቀውም ለድርጅታቸው በተሰጠች ጃፓን አገር በተሰራች መኪና ስንሳፈር በመኪና መንሸራሸሩ የታጋዮች ተግባር አይደለም ብሎ አቡ ሰይድ ተቃወመ። ይሁንና እንደምንም አቸንፈነው ያሲር አራፋት እየነዱ ወደ ሣዳት ሔድን።

የፓለስቲን ነጻ አውጭ ድርጅት ወደፊት በሚነሳው ጦርነት ውስጥ ምን ምን ድርሻ ሊኖረው እንደሚገባ ሣዳት ሲያመስመስሉበት የቆዩ ጉዳይ ነበርና ስለዝርዝር ሥራው ደግሞ አራፋትና ጀኔራል ሣዲቅ እንዲነጋገሩበት ተደርጓል።

አንባቢዎች ትዝ እንደሚላችሁ በፓለስቲንና በንጉሥ ሁሴን መካከል የነበረው ውዝግብ በጋራ መተሳሰብ ላይ እንዲመራና ያለመግባባቱ በሰላም እንዲተካ ናስር ይጥሩበት ነበር ሣዳትም ይህንኑ እምነት በመከተል ድርጅቱ በወታደራዊ ግፊትም ሆነ በፖለቲካ ጣልቃ ገብነት ንጉሡን እንዳያስቸግር ሊያሲር አራፋት ለተከታዮቻቸው ግልጽ አድርገው አስረዱ።

በተለይም ድርጅት ለማነኛውም ዓለም ዓቀፍ ፓርቲ ተቀጥላ ሳይሆን የፓለስታይን ሕዝብ ንቅናቄም ፈጽሞ እንዳፈራርስ ጥንቃቄ እንዲደረግለት ሣዳት ያብራሩላቸዋል። በዚህ ጊዜም ንጉሡ ወደ ካይሮ እንዲመጡና በጉዳዩም ውይይትና ስምምነት እንዲደረግበት አቡ ለይድ አሳሰበ። ይህን ሐሳቡን ደግሞ ሣዳት ተቃወሙት ምክንያቱም ንጉሡ ወደ ካይሮ አንዲመጡ ቢደረግ ሊነጋገሩ የሚችሉት ስለ ሁለት ምክንያቶች ብቻ እንደሚሆን በመረዳት ነበር እነዚያም ጉዳዮች፤

አንደኛ፤ ካርቱም ላይ ተደርጐ በነበረው ስብሰባ በተደረገው ስምምነት መሠረት ኩዌትና ሊቢያ ለጆርዳን የንዘብ እርዳት ሲያደርጉላት ከቆዩ በኋላ በመስከረም ወር 1970 ዓ.ም ከደፈጣ ተዋጊዎች ጋር በተፈረጠው ውዝግብ ንጉሡ በወሰዱት ርምጃ ሁለቱ አገሮች ርዳታውን ስላቋረጡባቸው፤

ሁለተኛ፤ ያስር አራፋትም ስለሚከተሉት አመራርና የሥራ ተሳትፎ ብቻ ሊሆን ይችላል በማለት ነበር። በተጨማሪም የጋዛ ቀበሌን በጥንቃቄ የምትከታተለውና የራሷም ጉዳይ ስለሆነ አንዳንድ የእሥራኤል ባለሥልጣኖች እንደሚጠቀሙበት ያ - ቀበሌ ለጆርዳን መስጠቱን ግብስጽ እንደማትስምማበት ያሳውቃሉ።

በሚያዝያ ወር 1971 ዓ.ም ላይ ደግሞ በርካታ ጥልፍልፍ ያሉ ጉዳዮች ከያቅጣጫው መፍለቅ ጀመሩ።

በአረብ አንድነት በኩል ግብፅ ሶርያና ሊቢያ አንድ የጋራ ኅብረት መፍጠራቸው ይታወሳል ሱዳንም የኅብረቱ አባል እንድትሆን ጠይቃ ተፈቅዶላት ነበር። ግን መንግሥቱ ወደዚህ ደረጃ ሊያሸጋግረው የሚችለውን ዝግጅት ያልፈጸመ ነበር። ይህ ዐይነቱ አንድነትም ነበር በግብፅ ውስጥ የነበረውን ፖለቲካ ያተራመሰው ሐሳብ ወይም ትልሙ ሣዳትም ማርኳቸዋል። አትኩርወበታልም። የናስርንም አመራር ለመከተል የሚረዳም መሆኑ ይሰማቸዋል። የሦስቱ አገሮች ኅብረትም አዲስ የፖለቲካ ተቋም ይፈጥርና አዳዲስ የምክር ቤት አካሎችንና አጠቃላይ የሆነ የሶሻሊስት አንድነት ኮሚቴም ለመምረጥና ለማቋቋም የሚረዳ ተቋሞች የሚጠይቅ እንደሚሆን የታወቀ የሆነውንም ያህል ቢሆን የአብዛኞቹ (የይበልጦቹ) ዝንባሌና ጥያቄ ደግሞ ለሣዳት እንደማያመች (ታማኝነታቸውም አጠራራቸው) እንደሆን ወለል ብሎ የሚታይ ነበር።

**የነ ሣብሪ ውድቀት።**

ከፕሬዚዴንትና ናስር ሞት በኋላ የግብፅ የውስጥ የፖለቲካ አቋም እንደ ገበታ ውሃ የሚዋልል ሆነ። በሕገ - መንግሥቱ በተደነገገው መሠረት የአረብ ሶሻሊስ አንድነት ከፍተኛው የሥራ አስፈጻሚ ኮሚቴ የመረጠውን እጩ ለምክር ቤቱ አቅርቦ ድምፅ የሚሰጥበትና የሚያሾመው መሆኑ የታመነበት ከሆነና ይህም ድንጋጌ በሥራ እንዲገለጥ የምንስማማበት ከሆነ አዲሱ ፕሬዚዴንትም ያለ ምንም ውዝግብ ሊመረጥ የሚችልበቱ ጊዜ እየተቃረበ እንደመጣ ከናስር ሞት በኋላ ተረድተነዋል። በዚህ ዓይነት በሚቋቋመው መንግሥታዊ ድርጅትና መዋቅርም ውስጥ ዋናው የሥልጣን ቦታ የጠቅላይ ሚኒስትርነቱ ወንበር ይሆናል። በዚያችም ወንበር ላይ ቁጢጥ ለማለት በርካታ ግለሰቦች አትኩረው የተጋጋለ ንትርክ ጀመሩባት።

በመንግሥቱ አቋም ውስጥ የሚገኙት ባለሥልጣኖችና ድርጅቶችም የሣዳትን አቋም እየደገፉ ሔዱ። በተለይም ዶከተር ፋውዚና የእርሻና የመስኖ አስተዳደር ሚኒስትር የነበሩት ሰይድ ማሪዶ የሰጡት ድጋፍ የፖለቲካውን ሚዛን ሊያጋድለው (ሊጫነው) ችሏል። በዚህ አንጻር ደግሞ አሊ ሣብሪና ደጋፊዎቻቸው የጀመሩት መሯሯጥ የሚናቅ አልነበረም።

ይህን ቡንድ ናስር እንደ ሞቱ የብሔራዊ ምክር ቤቱን የሶሻል ዲሞክራሲ ማዕከላዊውን ኮሚቴ እንዲሁም በፕሬዚዴንቱ ጽ/ቤት የፀጥታ የሚኒስትሮችና የማስታወቂያ ክፍሎች ጠቅላላ ጉዳዮች ኃላፊ የነበሩትን ሻራዊ ጐማአን ይዞ እደማጭነት ለማግኘት ችሎ ስለነበር የፖለቲካውንም ቀለበት እሰክማሽከርከር የደረሰ ነበር።

በዚያን ጊዜ በፕሬዚዳንቱ አካባቢ እጅግ ታዋቂዎች የነበሩት ሣሚይ ሻሪፍና ሻራዊ ጐማአ የዚሁ ቡድን አባሎች ሆነው ከፍተኛውን ሚና መጫዎት ከቻሉ በኋላ እየቆዩ ደግሞ በብዙ ምክንያቶች ከአሊ ሣብሪ ጋር መጋጨት ጀመሩ። ከእነርሱ ቡድን ውጭ ማንም ባለሥልጣን በተሰጠው ኃላፊነትም ምንም ነገር እንዳይወስን ፈለጉ፤ በጠቅላላውም በመንግሥቱ መሥሪያ ቤት ያለው ኃላፊነት የፓርቲው አሠራርና የጦር ኃይሉ እንቅስቃሴ ሁሉ በእነርሱ እጅ እንዲገባ ፈልጉ። እርግጥ ነው ሰዎቹ በስግብግብነትና በአልጠግብ ባይነት የሚልከሰከሱ አልነበሩም። ብቻ ግን የሥልጣን ጥማታቸውን እርግጥ የሚረካላቸው አልነበረም ያ - እነርሱ የሚያቋርጡለት ሥልጣን ደግሞ ከሕዝቡ ፍላጐትና ኑሮ ጋር የማይገናኝ ነበር እጅግ ተራርቀውም ነበር።

የናስርን እምነት የሚከተሉ ስለመሆናቸው ቢለፈልፉም እንዲያው በደፈናው በጭፍንለት ላይ የተመሠረተ ነበር። ሟቹ ፕሬዚዲንት አራተኛው ፒራሚድ ሆነው እንዲከተሉላቸውና የእርሳቸው ተከታይ የሆነ ሁሉ የማይደፈርና የሚከበር ሆኖ እንዲኖርላቸው ለማድረግ የሚጣጣሩ ሆኑ። በአጭሩ የናስር ስምና ትልም ሁሉ መመለኪያ እንዲሆንላቸው ፈለጉ።

የአሊ ሣብሪ ቡድኖች ከመረጃ ክፍሎች የተውጣጡ ናቸው። አንዳቸውም ደግሞ ከናስር ጋር ንቅናቄውን አልመሩም ነገር ግን ግባቸውን ለመምታት ሲሉ ንጉሡን ለመገልበጥ በተደረገው ንቅናቄ ተሳታፊዎች እንደ ነበሩና ለአብዮቱም ፍጹም ታማኞች መሆናቸውን ለማሳመን የተጣጣሩ አታላዮች ነበሩ። ነገር ግን ሲተቀሙበት የነበረው የማታለያ ስልት የተራራቀ ስለ ነበረ ዓይነ ሕሊናቸውን ጨፍነው በጀመሩት ደባ የናስርን ስም ሽፋንና ማምለኪያም እያደረጉ የራሳቸውን ተንኮልና ስልት የሚያቀነባብሩ ነበሩ።

እንደዚያ ሲያተራምስና ሲያመሰቃቅል ለነበረው ቡድን መሪው ደግሞ አሊ ሣብሪ ነበሩ። እኒህ ሰው ከሌሎቹ እጅግ የላቀና የተለየም የሕይወትና የሥራ ታሪክ ያላቸው ናቸው። ዘረ ትውልዳቸው ከሀብታም ቤተሰብ ነው። እንዲያውም የሰይድ ማሪድ ዘመድም ናቸው። ግን እንደ ዕድል ሆኖ ሰይድ ማሪድ በሃብት ከደረጀው ቤተ ሰብ ሲወለዱ አሊ ሣብሪ የተወለዱት ግን ከደሃው ቤተ - ሰብ ሆነ። በዚህም የተነሳ በአሊ ሣብሪ ላይ ሠርጾባቸው የኖረውን ምሥጢራዊ ጠባይ ለማወቅ በእርግጥ ያስቸግራል።

የአየር ኃይል አባል የሆነው የቀሰሙት ትምህርትም ለተሟላ ችሎታ አድርሷቸዋል። ጭካኔም ያጠቃቸው ነበር። ብርቱ ሰራተኛም ነበሩ። አስራ አራት ሰዓታት ሙሉ ያለ ዕረፍት የሠሩ ሰው ናቸው። የደም ፍላትም ሆነ የሐሳብ ግፊት አያጠቃቸውም ራሳቸውን መቆጣጠርና መምራት ይችላሉ።

የአብሮ መኖር የውዴታ ግዴታ ለሚጠይቃቸው ጉዳዮች ደግሞ ግዴለሽ ነበሩ። ለዚህም እንደ ምሳሌ ሆኖ የሚጠቀስባቸው ለብዙ

ዓመታት ልዩ ጸሐፊያቸ ሆኖ ሲሰራ የኖረው ሠራተኛ ነበር። ይህም ሠራተኛ አንድ ልጅ ብቻ ነበረው በድንገት ሰለሞተበትም ፈቃድ ጠይቆ ወደ ቀብሩ ሔደ ወደ ሥራው ሲመለስም አሊ ሣብሪ ይጠሩትና «በደረሰብህ ኃዘን እኔም አዝናለሁ» ይሉና እንደ ተለመደው የሥራ ትእዛዝ ይሰጣሉ። ይህም ነገር ከግብስጽ ባሕልና ሥርዓት ውጭ ሆኖ ሲጠቀስ ይኖራል። በእርሳቸውም እምነት ልዩነት አይታያቸውም።

የኮሚኒዝም እምነት የሰረፀባቸው ለኮሚኒዝም አመራር የሚሰውለት መሆናቸውንም ለማስመስከር ይጣጣሩ ነበር። ለዚህም እንደ ዋና ሥራቸው አድርገው ለመፈጸም ይጣጣሩ የነበረው ከፀጉር ማስተካከያ ሱዎች በስተቀር ሌላው ሁሉ የግል ድርጅትና ሱቅ መወረስ (ወደ መንግሥት ይዞታ መዛወር አለበት) ብለው ነበር።

ያን ሁሉ ሲያደርጉና ሲያተራምሱ የነበረውም እውነተኛው ፍላጎታቸው የሥልታን መወጣጫ መሰላላቸውን ለመዘርጋት ነበር። ለዚሁም ዓላማቸው ሲሉ የወጣቶችን ድርጅትና ንቅናቄ ሁሉ በእጃቸው አስገቡት። ቀጥለው ደግሞ በሶሻሊስትና ንቅናቄ ሁሉ በእጃቸው አስገቡት። ቀጥለው ደግሞ በሶሻሊስት አንደንት ፓርቲ ውስጥ ደጋፊያቸው የሚሆኑ ግለሰቦችን መልሰው አሰለፉ።

ከዋና ዋናዎቹ ተባባሪዎቻቸው አንዱም የአነጋገሩን ተብታባነት በሕክምና ለማጥራት ታክቶ ታክቶ ሰልችቶት የተተውወና የቦ (በማጥበቅ - ርጥብ ቆዳ?) ፊቱ ሻራዊን ጐማአ ነበር። ይህም ሰው ቢሆን እንደነዱት የሚነጉድ ነበር ሠርቶ የማይደክመው ታታሪ የጦር ሠራዊት መኮንን ነበር። እርሱም ቢሆን ከመረጃ ድርጅት የመጣ ትጉህ ሠራተኛ ነበር፡

የእርሱም ውድቀት ሀ - ብሎ የጀመረው በ1967 ዓ.ም ከተደረገው ጦርነት ቀደም ብሎ የስዊዝ ጠቅላይ አገረ - ገዥ ሆኖ ከተሾመ በኋላ ነበር። ቀበሌው የሲናይ በረሃ መጋጥሚያና የብዙ ሁኔታዎች መፍለቂያ አካባቢ በመሆኑ የሻራዊንም ሐሳብና ምኞት ወደ ሌላ አቅጣጫ አመርቶለታል።

የርዕዮተ - ዓለም አበጣሪ ለመሆንም ምኞቱ የፋፋው፤ በዚህም የተነሳ «የፓርቲ አባሎች ማሠልጠኛ ማዕከላዊ መምሪ» ያቋቁማል። አባሎቹም ጥቂቶች ማንበብና መጻፍ የሚችሉና የፀጥታ አስከባሪው ኃይል አባሎች የነበሩ ሰዎች ይሆናሉ። እነዚያው ቡድኖች በትምህርት ረገድ የነበራቸው ችሎታ የማይተማመኑበት ስለ ነበረ ይኸው ችግራቸውም በይበልጥ ያሰቃያቸው ነበርና ተባባሪ ሐሳቦች ተጠረቃቅመው እነርሱው ያፈለቁዋቸውና የሚመሩባቸው አድርገው ለማሳመን ተነሳሱ። እንደ እውነቱ ከሆነ እነዚያ ከየበታው ተጠራርተው የተሰበሰቡትና በተቃረመ ሐሳብ የገነፈሉት መሐይምናን ይቅሩና ራሱም ሻራዊ ጐማም ቢሆን እውነተኛውን የሶሻሊዝም መመሪያ ያነበበና የማነበትም እውነተኛው ሶሻሊስ አልመሰለኝም።

ጉዳዩን የጀመረው ግን በናስር ዘንድ የበልተ ተወዳጅነትንና ባለሟልነትን ያገኘ እምስሎት ነበር። እውነተኛው አቋሙ ወይም እምነቱ ግን ስለሕብረተሰቡ ምንም ጉዳይ ሳይኖረው በሕብረተሰቡ ላይየሚናጥጥበት ሥልጣን ፍለጋ ነበር። ይሁን እንጂ ሰውዬው የሥልጣን ጣማት ቢያናውዘውም ቅሉ ስለ ገንዘብ የሚልከሰከስ ብልሹ ሕልሙ ግን የጠቅላይ ሚኒስትርነት ሥልጣን መፈለጉ ነበር። በእርግጥ የሚከብደው ሸክምና ፈንጣንም ምኞት ነበር። በጣም የበዛ ችኩልነት ነበር። ያውም ምኞቱ እያከነፈው ራሱ በፈጠረው ውስብስብ ራሱ ከገባበት በኋላ አንድ የሊባኖስ የፖለቲካ ጠበብት ወደኔ መጡና የርሱን መያዝ የማይደግፉት መሆኑን አንስተው ሲያጫውቱኝ ወይም ቅሬታቸውን ሲገልጹልኝ ከ1962 ዓ.ም ጀምረው እንደሚተዋወቁ ሲያነሱልኝ ንግግራቸውን አቋረጥኩና፤

«ለመሆኑ በዚያ ጊዜ ምን ነበር?» ብዬ ጠየቅኋቸው።

«በቃ አንድ የመረጃ መኮንን ነበረ» ብለው መለሱልኝ።

ቀጠል አደረግሁናም፤ «ታዲያ አዩት ጉዱን? በሦስት ዓመታት ጊዜ ውስጥ የፖለቲካ አበጣሪ የርዕዮተ ዓለም ሊቅ የአድማም መሪ ለመሆን ሞክራ! ታላቅ ዝላይ አይደለም? አይበዛበትም ይመስለዎታል!» አልኳቸው ንግግራችን በዚያው ተገታ።

ከጉልቻዎቹ አንዱ ደግሞ ሣሚይ ሻራፍ ነበር። የተማታበትም ነበር። ይህ ነው ተብሎ የሚታወቅ እርሱእንቱ አልነበረውም። ለናስርም የነበረው ታማኝነት ትርጉመ - ቢስ ነበር። እውነት ከተፈለገ ደግሞ ለናስር መሞት ምክንያት ከሆኑ ነገሮች አንዱም ርሱ ነው። ሆን ብሎ ባጠመደባቸው ግብሩም ባይሆን በሥራው በእንዝህላልነቱ ሲያበግናቸው ነበር የኖረው። አንዳንድ የማደንቅለት ጠባያት ቢኖሩትም በሌሎች ምክንያቶች ደምጎ ፍጹም አስቸጋሪ ሰው ነበር። ኑሮው እምነቱ ሥራው ሁሉ ሊከሰት የማይችል ነበር።

ለምሳሌ ለናስር የነበረውን ታማኝነት ለመግለጽ ሲል ይናገራቸው ከነበራቸው የጭካኔ ወይም የአረመኔነት ጠባዮች፤

«ናስር ከጠየቁኝ አራቱን ወንዶችና ሴቷን ልጆቼን ያለምንም ቅሬታ ወደሚሮጠው ባቡር እወረውራቸዋለሁ» ይል ነበር። - ታዲያ ይህ አነጋገሩ ሰቀጠጠኝና አንድ ቀን፤

«እነኢስ ይህን የመሰለ የቂሎች ተግባር አልሠራም። ይህም የታማኝነት ምልክት ሊሆን አይልችም» አለው፤

«እግንዲያማ ሌላውማ የታማኝነት ማረጋገጫ ሊሆን አይችልም» ብሎ ደነፋ። ይሁንና በእርግጥ በነገሩ ያምንበታል? ማን ያውቃል? ብልቻ የአድመኞች ዘዴም ሊሆን ይችላል። ይሁንና እርሱም በበኩሉ የንቅናቄው ተባባሪዎች ከነበሩት መኮንኖች ይልቅ ሪቨሊሽኑን በይበልጥ እንዳገላገለ ይመካበታል። ሌሎችንም ሊያሳምን ይፈልጋል። እንደዚያ ያለ አሰቃቂ አነጋገር ማሰማቱም (ማዘውተሩም) ምናልባትም ስለዚህ ይሆናል።

ለናስር መሞት ሣሚይ ሻራፍ ምክንያት ሆኗል የተባለበትም ዋናው ነጥብ የፕሬዚዴንቱ የማስታወቂያ ጉዳይ ኃላፊ ሆኖ እንዲሠራ የተመረጠው የሥራ ሸክሙን እንዲያቃልልላቸው ነበር። እርሱ ግን ለዚሁ ተገቢ ህ ኦኖ አልተገኘም። ወደ እርሱ የሚላከውን ወረቀት ሁሉ ለእርሳቸው የሚያስተላልፍ ሆነና እጆቹን አጣጥፎ ተቀመጠ። ብቻ ከደብዳቤያዎቹ ጋር «እንዲያውቁት ያህል ለፊርማ ለውሳኔ» የሚሉ ቃላት እየለጠፈ ማስተላለፍ ብቻ ሆነ። በአጭሩ ማጣራትና መለየት የማይችል ነበር። ወደ ናስር ጽ/ቤት ስገባ የሚጫንባቸውን ሥራ በተመለከትኩ ቁጥር ሁልጊዜም ከሣሚይ ጋር እንደተወዛገብኩ ነበር።

«ይህን ሁሉ ወረቀት ለፕሬዚዴንት የምታሸክሟቸው ለምንድን ነው? እንደዚህ ከመሳሰለ ዝርዝር ሥራ ውስጥ ለምን ታስገቧቸዋላችሁ?» እያልኩ ነበር የምከራከርላቸው። በተለይም ናስር በሞቱበት ዓመት የነበረባቸው የወረቀት ክምር በእርግጥ ከባድና ለድካምና ለሕመም የዳረጋቸው ነበር። ስለ ጉዳዩም ከሳሚይ ሻራፍ ጋር ብጨቃጨቅበትም አንዳም ውጤት አላስገኘሁም ነበር።

ሣሚይ ሻራፍ የተመደበበትን ሥራ ከማከናወን ይልቅ በልዩ ልዩ ጥበብ የተሠሩት የኤሌክትሪክ መሣሪያዎች አገልግሎትና ጠባይ ሲመራመር መዋሉን ይመርጣል። አዳዲስ የተፈለሰፉ የኤሌክትሪክ ጥበባት የሚታተሙበትን መጽሔት እያስመጣ አዘውትሮ ያነብ ነበር። በመጽሔቶቹም አማካይነት የተፈለሰፉትን መሣሪያዎች ያጠናና የሚፈጋቸው የድምፅ መቅጃዎች (መቅረጫዎች) ከጃፓን ከአሜሪካም ሆነ ከሆነው ሁሉ አገር ያስመጣል። እርሱም ያጠመደውም የኤሌክትሪክ ልዩ መሣሪያ የቀዳው ድምፅ ነበር፤ ከዳተኞቹን ሊያጋልጣቸውና ሊያሲዛቸውም የቻለው።

የአሊ ሣብሪ ብድን በሌላው አቋም ሲታይ ደግሞ እርስ በርሱም የሚጠማመድ ነበር። የጠቅላይ ሚኒስትርነቷን ቦታ ራሳቸውም ይቋምጡላታል የቡድኑ ቀንደኞች የሆኑት ሻራዊ ጐማና ሌሎቹ ግን ለጊዜው ዶክተር ሙሐመድ ላቢብ ሹኩርን በጠቅላይ ሚኒስትርነቱ ወንበር እንዲቀመጡና የሚያስቸግራቸውን ሁኔታ ሁሉ በግንባር ቀደምነት እንዲጋተሩላቸው ካደረጉ በኋላ እርሳቸውን ፈንግለው ለመጣልና ቦታዋን ሻራዊ ጐማአ ራሱ ለመያዝ እቅድ ነበራቸው። ከዚህ ቡድን አድማና ጉጉት ፈንጠር ብለው በብቸኘኝት ቁመው የነበሩትን ደግሞ ሁሴን ኤል ቫሪ ነበሩ።

የፖለቲከኞቹ አቋም በዚህ መልክ ላይ በነበረበት ወቅት ሁኔታው ያልታወቀለቱ ዋናው ምሰሶ ደግሞ የጦር ኃይሉ ዝንባሌ ነበር። የፖለቲካ አዝማሚያውም የሚከሰት አልነበረም። የጦሩ የበላይ አዛዥ የነበሩት ጀኔራል ፋውዚ በፖለቲካ ሁኔታዎችም ላይ የበሰሉ ወታደር ለመሆናቸው ይታመንበት ነበር። በአሊ ሣብሪ አቅጣጫም ላይ ሳይተኩሩበትና ሣይሳቡበትም አልቀሩም ነበር። ምክንያቱም የሣሚ ሻራፍ የትውልድ ቤተ - ሰብ (ዘመድ) ስለሆኑ ነበር።

የአሊ ሣብሪ ቡድኖች በየአምሮአቸው ተቀርጾ የነበረው ስዕል ወይም እምነት ሣዳት ደካማ መሪ እንደሚሆኑና ምናልባትም ደግሞ ከእነርሱ ቁጥጥር የሚያፈነግጡ የሆኑባቸውም እንደሆነ ፈንግለው ለመጣል ምንም ችግር እንደማይሆንባቸው የሚያንጸባርቅ ነበር። ይህ ግምታቸው የተዛነፈ ስለ ነበር ሣዳት በእነርሱ ላይ እጃቸውን ካነሱባቸው በኋላ ባደረጉት ንግግር፤ «የኔ ሞግዚት ለመሆን ሊያስገድዱኝ ፈለጉ። ይህ ደግሞ የማልቀበለው ምኞት ነው» ብለዋል። ይህንም በተግባር አሳይተዋል። ጥቅምት 21 ቀን 1970 ዓ.ም ዶክተር መሐመድ ፋውዚ ጠቅላይ ሚኒስትር እንዲሆኑ ሲሾሙ የአሊ ሣብሪ ቡድኖች እርር - ደብን ብለው ተኮማተሩ።

ከዚህ ቀደም ሲል ግን ማለት ጥቅምት 15 ቀን ምክር ቤቱ የሣዳትን ፕሬዚዴንንትነ እንዳጸደቀላቸው እኔን ጠሩና ለጠቅላይ ሚኒስትርነት ማን ቢመረጥር (ቢሾም) እንደሚሻል ሲጠይቁኝ ያለ ምንም ማመንታት ዶክተር ፋዜውን መረጥኩላቸው። ለዚህም ምርጫዬ መነሻ የሆኑት ሁለት ምክንያቶች ነበሩኝ።

አንደኛ፤ አቋምቅችንን በአለም አቀፍ ደረጃ ለማስተዋወቅና ድጋፍም ለማግኘት እንዲረዳን አዲሱ ጠቅላይ ሚኒስትራችን ከግብፅ ውጭ የታወቀ መሆን ነበረበት። ከናስር በኋላ ግብፅ ከአዘቅት ውስጥ የማትሰጥም አገር መሆኑዋን ለሦስተኛው ዓለም አገሮች፣ ለአውሮፓና በተለይም ለኃያላኑ መንግሥታት ማሳዬት ወይም ማሳመን ነበረብን። ራሳቸው ሣዳት በውጭ አገሮች እጅግም የታወቁ አልነበሩም። ዶክተር ሙሐምድ ፋውዚ ግን ዝነኛ (ታዋቂ) ነበሩ። ቢሆንም ሁለቱ ሰዎች ግልጽ የሆነ አቋምና ጠንካራም ቡድን ሊመሠርቱ እንደሚችሉ ተማመንኩባቸው።

በሁለተኛው ደግሞ ሕዝቡ በአዲስ መንግሥት ውስጥ ቀደም ብሎ የሚያውቀውና የሚያምነው ቀና ብሎም የሚመለከተው ሰው ያገኝ እንደ ሆነ አየተረጋጋና እምነትም እያሳደረ እንደሚሔድ ተረዳሁት። ምክንያቱም ከናስር መሞት በኋላ በዙሪያቸው በነበሩ ጥቂቶች ሰዎች መካከል የሥልጣን ሽኩቻ ውዝግብ ይፈጠርና ያልታሰበ ውድቀት ይደርሳል እያለ ሕዝቡ ሰግቶበት ስለ ነበረ የዶክተር ፋውዚ ጠቅላይ ሚኒስትርነት ሊያረጋጋው እንደሚችልም ግልስ ሆኖ ታይቶኝ ነበር።

እነዚህን ምክንያቶች መነሻ አድርጌ ሐሳቤን ሰንግራቸ ሣዳትም በዚሁ ጉዳይ ላይ ስያምሰለስሉበት እንደቆዩና ዳሩ ግን አንድ ማነቆ እንዳጋጠማቸው ገለጹልኝ።

ይኸውም ዶክተር ፋውዜ ጥቅምት 3 ቀን ከአረብ ሶሻሊስት ኅብረት የሥራ አስፈጻሚ ኮሚቴ አባልነታቸው በፈቃዳቸው ተሰናብተዋል። ያም ዕለት ደግሞ እኔም ከሥልጣን የተሰናበትኩት ቀን ነበር። ግን በኈላችን መካከል ምንም፣ ዓይነት መመካከር አልነበረውበትም። ብቻ አጋጣሚው አጋጥሞን ኑሩዋል። የሆነ ሆኖ አልነበረበትም። ብቻ አጋጣሚው አጋጥሞን ኑሩዋል። የሆነ ሆኖ ዶክተር ፋውዚ አዲሱን ሹመት እንዲቀበሉ በተቻለኝ መጠን እንዳግባባቸው ሣዳት ሰለጠየቁኝ ወደ ዶክተር ቤት ሔድኩ። ሰባት ሰዓት ሙሉም በአገሪቱ ላይ ስለ ነበሩት ችግሮች ተወያየንባቸው።

ለመጀመሪያ ጊዜ ዶክተር ፋውዚ አንገራግረውብኝ ነበር። ሥልጣን ለመናጠቅ ውዝግብ እንደሚነሳም ነገሩኝ ጠቅላይ ሚኒስትርም ቢሆኑ እንደምን ያለ ሥልጣን እንደሚኖራቸው የነበራቸውን ጥርጣሬም አጫውቱኝ በሁኔታዎቹ ሁሉ በግልጽና በዝርዝርም ከተወያየንባቸው በኋላ ልመናዬን ተቀበሉኝ አላሣፈሩኝም። ለሣዳትም የምሥራቹን ነገርኳቸው። ይህም የሆነው ጥቅምት 18 ቀን ነበርና በዚሁ ዕለት ደግሞ ሣዳት ቃለ መሐላውን ሊፈጽሙ ወደ ምክር ቤት የሚሔዱበት ሰዓት ስለደረሰባቸው ከሥነ - ሥርዓቱ ሲመለሱ ከዶክተር ፋውዚ ጋር ወደ ቤተ መንግሥቱ እንድንሄድ ጠየቁኝ።

በተባለው ሰዓትም ከዶክተር ፋውዜ ጋር ሔድን ግን ከኛ ቀደም ብለው ላቢብ ሹቋር ገብተው ነበር። እርሳቸውም ፕሬዚዳንቱን የምክር ቤቱ ባደረገው ጠቅላላ ጉባኤ ስለተገኙለት ምስጋናቸውን ለማቀረብ ነበር የሄዱት በዚህም የተነሳ ነገሩ ለማግሥቱ ተላለፈ። የአሊ ሣብሪ ቡድኖችም የዶክተር ፋውዚን ጠቅላይ ሚኒስትርነት እስከ ማግሥቱ ድረስ አልሰሙም ነበር። ሹመቱ በግልጽ ከታወጀ በኋላ ግን ደነገጡ። ከምርም ተበሳጩ። በተለይም በኔ ላይ ቁጣቸው የበረታ ሆነ ምክንያቱም ከዶክተር ፋውዚ ጋር የነበረን ግንኙነትና መግባባትም ያውቁ ስለነእብርና በጉዳዩም ውስጥ እንደገባሁበት በመረዳታቸው ነበር። ሣዳትንም የግለሰቦችን አስተያየትና ሐሳብ በመቀበላቸው አመረሩባቸው።

መጋቢት 6 ቀን የአረብ ሶሻሊስ ኅብረት የሥራ አስፈጻሚ ኮሚቴና የጦር ምክር ቤት አባሎች ባደረጉት ስብሰባም ሰለ ተኩስ ማቆሙ ጉዳይ ተወያዩበት። ከዚህ ቀደም ሲል ማለት የካቲት 4 ቀን ሣዳት ባደረጉት ንግግር የተኩስ ማቆሙ ስምምነት ለአንድ ወር ጊዜ እንዲራዘም መስማማታቸውን አስታውቀው ነበር። ያ - የጊዜ ገደብ በመድረሱም ለሚቀጥለው ርምጃ ከሁለቱ ምዕራፎች አንዱን ለመከተል መወያዬት ነበረብን።

የአሊ ሣብሪ ቡድኖች ግን የተኩስ ማቆሙ እንዳይራዘምና እንዲያውም ሚያዝያ 26 ቀን በኛ በኩል ተኩስ እንዲጀመር ሣዳትን መወትወት ጀምረዋል።

ሣዳትም ውሳኒያቸውን በመሪነታቸው ኃላፊነት የቅድሚያ ወይም በምክር ከተወሰነላቸው በኋላ ማሳለፍ ነበረባቸው። እኔ ግን እንደዚያ ተጣድፈው ወደ ጦርነቱ አጐዳ እንደማይገባ ተረድቼው ነበርና ጉዳዩን በየዘርፉ እየተነተንኩ ጦርነቱ እንዲቀጥል የሚሟገቱት ሰዎች የአገሪቱን ጠቅላይ ሁኔታ ያልመረመሩና ያላመዛዘኑ መሆናቸውን እያብራራሁ በጋዜጣ አስተያዬቴን መስጠት ጀመርኩ። በዚያ አስተያዬቴ የጦፈ ብስጭት ያቃጠላቸው የአሊ ሣብሪ ቡድኖች ግን እኔ እንድያዝ ክስ እስከማቅረብ ደረሱ።

ሚያዝያ 21 ቀን ደግሞ የአረብ ሶሻሊስ አንድነት (ኅብረት) የሥራ አስፈጻሚ ኮሚቴ ስብሰባ አደረገ። የተካረረ ስብሰባም ሆኖ ነበር ከስብሰባው በኋላም ሣዳት ስልክ ደወሉልኝና «የጦፈ ክርክር ነበር። ከስብሰባው የተነሳው ዋናው ጉዳይ ከሊቢያና ከሶርያ ጋር ስለ ሚኖረን ኅብረት ነበር። በ1958 ዓ.ም ከሶርያ ጋር የነበረው ዓይነት ኅብረት እንደገና እንዳይመጣም አባሎቹ ተወዛግበውበታል ምክያቱም በሶርያው የባዝ ፓርቲ እምነት ሊጣልበት እንደማይችል አባሎቹ ስላመኑበት (ስለተጠራጠሩበት) ነበር።

የሊቢያም ጉዳይ ተነስቶን ስከራከርበት የቀረበው ጥያቄ «እነርሱስ ቢሆኑ እነማን ናቸውና?» የሚል ነበር።» ሲሉ አጫወቱኝ።

አንድ ጊዜ ማዕከላዊው ኮሚቴ ባደረገው ስብሰባም አሊ ሣብሪ ስለ ሊቢያ ሰዎች (መሪዎች) ሲናገሩ «የቦይ እስካውት ወጣቶች»

ብለዋቸው ነበር። ገዳፊንም «እርሱ ክፍልፍል ነው» እያሉ ይቃወሟቸው ስለ ነበረ ግብጽን እንደዚያ ከመለሱ ሰዎች ጋር ማቆራኘት አይቻልም ይሉ ነበር።

የአሊ ሣብሪ ቡድኖች ኅብረቱን ሲቃወሙ የነበሩበት ምክንያት ነበራቸው ያ - ምክንያት በትክክለኛ ጥርጣሬ ላይ ያተኮረ ነበር ይኸውም የሦስቱ አገሮች ኅብረት ወደ ሥልጣን ፉክክር ያመራል የሚል ነበር። ኅብረቱ ከተጀመረ በኋላ አንድ ተቋም ይፈጠራል ምርጫም ይጀመራል ትርምስምስ ይመጣል ፕሬዚዴንቱም ቢሆኑ የኅብረቱ ነገር ያጠራጠራቸው በዚህ ጉዳይ ነበር።

በስብሰባውም ላይ ኅብረቱን አጥብቀው በመቃወም አሊ ሣብሪና ተከታዮቻቸው አጥብቀው ተከራክረዋል። ሣዳትና ዶክተር ፋውዜ ብቻ ኅብረቱን በመደገፍ አስተያዬታቸውን ሰነዘሩ በዚህ መካከል ደግሞ ፕሬዝዳንቱ ሊወስዷቸው ያሰቡዋቸው አንዳንድ ምሥጢሮች ማፈትለክ ስለ ጀመሩ የፖለቲካው ፓርቲ አባሎች በሣዳት ላይ መረባረብና ጠልፈው ለመጣልም ወጥመድ መሸረብ ጀመሩ። የሶሻሊስት አንድነት የፖለቲካ ክፍል ኃላፊው የነበረው ሻራዊ ጐማአ በሣዳአት ላይ የጀመረውን ዘመቻ እያጠናከረ ሔደ።

ሚያዚያ 22 ቀን ሣዳት ወደ ሶቪዬት ኤምባሲ ስልክ ደወሉና አምባሳደሩን ጠሩዋቸው በጥሪውም መሠረት አምባሳደሩ ወደ ሣዳት ዘንድ ሄደው በመጀመሪያ ስለ አንዳንድ ጉዳዮች ከተነጋገሩ በኋላ፤

«በሥራ አስፈጻሚው ኮሚቴ አባሎች መካከል ከፍተኛ ውዝግብ መነሳቱን ወሬ እንሰማለን እወንት ነው?» ብለው አምባሳደሩ ይጠይቃሉ። የወሬውን እርግጠኝነትም ሣዳት ያረጋግጡና «የጠራሁትም ስለዚሁ ነው አሊ ሣብሪ ላስወግደው ቆርጫለሁ» ይላሉ በተጨማሪም። የአምባሳደሩ መንጋጋ እንደተከፈተ ቀረ። ክው ብለውም ደነገጡ፤

«ታዲያ ይህን ለምን ለኔ ይነግሩኛል?» ብለው ጠየቁ። «ምክንያቱም ሁኔታው ልዩ ልዩ ትርጉም እየተሰጠው የሚናፈስ ስለሆነ ነው። የቃላት ትኩሳት ያስነሱበታል። ግብፅ ውስጥ የሚገኘው አንደኛ የሩሲያ ደጋፊ ድራሹ ጠፋ ብለው የሚያናስፍሱት ወገኖች አሉ የምዕራባውያን ጋዜጠኞች ጥሩምባ ያቀልጡበታል። እናንተም ለማበሳጨት ይሞክሩበታል። ስለዚህ የምወስደው እርምጃ በቀጥታ እናንተን የሚቃወም ያለ መሆኑን ላረጋግጥልዎ እወዳለሁ። በመካከላችን የተፈጠረ ያለመግባባት..... መሆኑን እንዲረዱልኝ እፈልጋለሁ። ይህንም እንደ በቂ ምክንያት እናንተ በግብፅ ውስጥ ያላችሁን አቋም እንደመቋቋም አድርገው ሊገምቱ የሚፈልጉ ሰዎች ካጋጠመም እንዲያውም በብዛት እንድትመጡልኝ የምፈልግ መሆኔን እንዲረዱልኝ እወዳለሁ። የእናንተ ተቆርቋሪዎች ለመሰል ለሚቀሳፍቱም ሁሉ ይህነኑ ይንገሩልኝ……» ይላሉ።

በዚህ ጊዜ ደግሞ ግብፅ ውስጥ ከፍተኛው ስሜትና ትኩሳት ገንፍሎ የሚውለበለብበት ወቅት ሆኗል። በዚያ ሁኔታ ላይ ከነበሩት ባለሥልጣኖች አንዱ ሳሚሻራፍ ስልክ ደወለልኝና የናስርን ፍቶ ግራፍ ከፊቱ አስቀምጦ እየለፈለፈ እንደሚያለቅስም ነገረኝ። ሣዳትንም ከመኖሪያ ቤታቸው ድረስ ሄዶ ካነጋገራቸ በኋላ በሁኔታው ያለመደሰቱንና ተስፋም በመቁረጡ አባይ ወንዝ ውስጥ ዘሎ ለመግባት መፈለጉንም ነገረኝ።

ከእርሱ ይልቅ ሌሎች ሰዎች የሚያቅዱዋቸውና የሚመሩዋቸው ጉዳዮች ለሁኔታው አሳሳቢነት ጉልህ አስረጂዎች እየሆኑ መጡ። በተለይም ጀኔራል ፋውዚ ሻራዊ ጐማአን ሌሎቹ ተባባሪዎቻቸውም የናስርን መመሪያ ለመከተል የሚችሉና የሚፈልጉም መሆናቸውን ቢናገሩ ተሰሚነት ሊያገኙ እንደሚችሉ እየታመነበት መጣ።

በተለይም አዲሱ ፕሬዚዳንት በሃይማኖት ጉዳይ የነበራቸውን አቋም አብራርተው ይናገሩ ይሆን? ከእስራኤል ጋርስ ለመዋጋት ይወስኑ ይሆን? ሻራዊ ጎማአስ ጠቅላይ ሚኒስትር ለመሆን ይችሉ ይሆን? እንደዚህ የመሳሰሉ በርካታ ጥያቄዎች ነእብሩ። የሃገሪቱ ከፍተኛ የጦር መሪዎችና የፖለቲካ ጠበብት እንደዚያ ሆነው ሲነጣጠሉም የመጀመሪያ ጊዜያቸው በመሆኑ የሃገሪቱ ታሪክ ላይ ሐፍረት ማንዣበብ ጀመረ። ነገር ግን እውነተኛውን ገጽታቸውን ያተኮርንበት እንደሆነ በራሳቸው የማይተማመኑ ሰዎች ስለ ነበሩ ዝርዝር የሥራ መመሪያዎችን እንኳ የሚቀበሉት ከናስር ነበር። ተቃዋሚዎች ቡድኖች በማዕከላዊው የፖለቲካ ኮሚቴ ውስጥ ደጋፊዎች ለማግኘት በሚራወጡበትም ወቅት ሣዳት ደግሞ ከምክር ቤቱ በተለይም የላኝያው ግብጽ ተወካዮች የሆኑትን አባሎች ድጋፍ ለማግኘትና ለማሰለፍ ታምቡራቸውን መምታት ጀመሩ የኮሚቴው ጥናሬ ደግሞ አጠራጣሪ እየሆነ መጣ በመጀመሪያ ነገር ኮሚቴው ጉዳዩን በጠቋሚነት ድምፅ እንዲሰጠብት ነበር የታሰበው ዋናው ስልትም ይኸው ነበር። ሁኔታው በዚህ ላይ በተንጠለጠለበትም ወቅት ሻራዊ ጐማአ ስልክ ደወለልኝና የኅብረቱ ጉዳይ ለኮሚቴው ቀርቦ ድምፅ ካልተሰጠበት በቀር ሌላ መፍትሔ እንደሌለው ሥሳዳት ያሳሰቡት መሆኑን ገለፀልኝ። ግን ማዕከላዊው ኮሚቴ ተሰብስቦ በዚህ ጉዳይ ላይ እንደ ምን ሊስማማ እንደሚችል ያጠራጠረው መሆኑን ገልጸውልኛል ከሣዳት ጋር ይህንኑ ጉዳይ በሚነጋገሩበት ሰዓትም በኤች. ሲ. አርምስትሮንግ የሕይወት ታሪክ ውስጥ «ግራጫው ተኩላ» በተእኘው ክፍል ስለ አታቱርክ የተጻፈውን አንብቦት እንደሆነና ትዝም ይለው እንደሆነ ጠይቀውትና በፊሊፕ አነጋገርም አንድ ነገር እንደጠቆሙት ነገረኝ ታሪኩም እንዲህ ነበር። አታቱርክ የተባለው የቱርክ መሪ ከምክር በኢቱ አባሎች ጋር መግባባትና መስማማት ቢቸግረው አንድ ቀን ወደ ምክር ቤቱ ሔደና፤ «መኳንንት የኔ ተባባሪዎች ሆናችሁ ለመስራት ችሎታችሁ አልፈቀደላችሁም። ይህን ምሳሌ ጠቅሰው ሲያጫውቱትም የሣዳት አቅጣጫ ወደ የት እንደሚሆን ሻርዊ አላጣውም ነበር።

እንደዚያ ሆኖ ውስጥ ውስጡን ሲቁላላ የነበረው ሁናቴ እየገፋም መጣና ሚያዝያ 25 ቀን ማዕከላዊ ኮሚቴ ሲሰበስብ ያበጠው ሁሉ ፈነዳ! ስበሰባው ላይ ተገኝተው የነበሩት ሣዳትም ንግግር ለማድረግ ቢሞክሩ አልሆነላቸውም ተቋረጡ። አሊ ሣብሪ የጀመሩትን ንግግር ሳይቸርሱ ሣዳት እንዳቋረጧቸው በመግለጽ ቅሬታቸው አሰሙ።

«እንዳልናገር ሊከለክለኝ የሚችል ማንም የለም» ብለውም ደነፉ። ሁኔታውም ተባባሰ ተጋጋለም ነገሩን ለማብረድ የጋራው ስብሰባ ተገትቶ የሶሻሊስት አንድነት ማህበር ከፍተኛ የሥራ አስፈጻሚ አባሎች ብቻ በሕንጻው ፎቅ ውስጥ በሚገኘው አዳራሽ እንዲሰበሰቡ ተጠሩ። እኔ የማዕከላዊ ኮሚቴ እንጅ የከፍተኛው ኮሚቴ አባል አልነበርኩም ብቻ ከሻራዊ ጐማአ ጋር እየተነጋገርኩ ወደ ፎቁ ወጣሁና ከበሩ አድርሼው ልመለስ ስል ሣዳት አይተውኝ ነበርና ወደ አዳራሹ እንድገባ ፈቀዱልኝ።

በዚያኑ ዕለት የማዕከላዊው ኮሚቴ በሚያደርገው ስብሰባ ላይ ለመገኘት ነበር የሄድኩትና ቤንጋዚ ውስጥ የግብፅ የሊቢያና የሶርያ ኅብረት እንዲመሠረት ሐሳቡ ሲጠነሰስ የሳፍኩትንም ማስታወሻና ቃለ - ጉባኤም ይዠ ነበር በዚያ ጊዜ በናስር ጐን ተቀምጨ የያዝኩትን ዝርዝር ማስታወሻም ወደ ካይሮ ስመለስ በመኪና አስጽፌ ለናስር አቅርቤላቸው ነበር። በዚያም ማስታወሻ ላይ ናስር የግል አስተያዬታቸውን ጨምረው ልከውልኝ ነበር። በዚያ ዕለትም ወደ ስብሰባው ስሄድ ማስታወሻውን ይዠው የነበረው የሦስቱን አገሮች ኅብረት ናስር የእስማሙበትን ለመሆኑም በቂ ማስረጃ እያለን መነታረኩ እንደማያስፈልግ ለማስረዳትም ነበር። ሣዳትም ቢሆኑ ናስር የጀመሩትን ለመፈጸም ነበር ሐሳባቸው ነገር ግን በስብሰባው ላይ በሣዳትና በአሊ ሣብሪ መካከል የፈነዳው ነገር ሁኔታውን ስለአተራመሰው መነኛችንም አንድም ቃል ለመተንፈስ አልቻልንም ነበር።

ነገር ግን በከፍተኛው ኮሚቴ ላይ ለመገኘት በመቻሌ እንዳስረዳም ፈቃድ ጠየቅሁና ናስር ለጉብኝት ሞስኮ ሄደው በነበረበት ወቅት ስለ ሦስቱ አገሮች ኅብረት የነበራቸውን እምነትና ስምምነትም ለሶቪዬት መሪዎች ያስረዱ ለመሆናቸው ጀኔራል ፋውዜና ሙሐመድ ሪያድ የሚያውቁት መሆናቸውን ጠቅሼ ገና ዋናውን ጉዳይ ላላስረዳ ተቋረጥኩ።

አቡል ኑር በዚህ ጉዳይ ላይ ጊዜ ከምናጠፋና ወደ ዝርዝር ሐተታም ከምንገባ ድምፅ እንዲሰጥበት ጠየቀ ሣዳት ግን ይህንኑ ጉዳይ የሚያጠና ኮሚቴ ተቋቁሞ ማሻሻልም ሆነ አስተያዬት ሰጥቶ እንዲያቀርብ አሳሰቡና ተደገፈ። ግን የዚያ ንዑስ ኮሚቴ ሰብሳቢ ደግሞ አቡል ኑር እንዲሆን አብዛኛው ድምፅ ወሰነ። ስብሰባው በዚሁ ሲያበቃም ወደ ቤታቸው ሄጄ ሣዳትን አነጋገርኳቸው በጣም አዝነውና ተበሳችተውም ነበር፤ የ «ግራጫማውን ተኩላ» ምሳሌም እንደገና እየጠቃቀሱ አጫወቱኝ ማዕከላዊውን ኮሚቴ ለመበታተንም መቃረባቸውን ሁከተኞች አባሎች እንዲያውቁትም አመልክተዋቸዋል። የሆነ ሆኖ ንዑስ ኮሚቴም መጠነኛ መሻሻል አድርጐ ጥናቱን አቀረበና ሚያዝያ 29 ቀን በተደረገው ስብሰባ ውሳኔውን ለማሳለፍ አስራ አምስት ደቂቃ ብቻ ወስዶ የእትጋጋለው መፋጠጥ ገና የሚቀጥል እንጂ በዚያ ውሳኔ ብቻ የሚገታ እንደማይሆንም አባሎቹ ሁሉ ተረድተውታል።

ተቃዋሚው ቡድንም በበኩሉ ያን ውሳኔ ለመቃወም የሚችልበትን ምሥጢራዊ ርምጃ ማቀነባበር ጀመረ። ይኸውም ግንቦት አንድ ቀን ሣዳት ወደ ሒልዋን ቀበሌ ለጐብኝት የሚሄዱበት ቀን ስለ ነበረ የተቃውሞ ሰልፍም ካይሮ ውስጥ ለማስነሳት አድማው ተቀነባበረ የዚያ ሰልፍ ዋናው ዓላማውም ሳዳትን ለማስፈራራት ነበር። ግን እንዳቀዱትም በሥራ ሊገልጹ ሳይቻላቸው ቀረ ሣዳትም ባደረጉት ንግግር «ማዕከላዊውን ኃይል» ለመሰባበር ቆርተው መነሳታቸውን ያስረዳሉ።

አከታትለውም በወሰዱት የማጥቃት ዘመቻቸው «ከዛሬ ጀምሮ አሊ ሣብሪ ከምክትል ፕሬዚዴንትነቱ ሥልጣን እንዲለቁ ፕሬዝዴንት ሳዳት ወስነዋል» የሚል ማብራሪያ እንዲተላለፍ ያዛሉ። ወዲያውም ሳሚይ ሻራፍና ሻራዊ ጐማአ «እንዲለቁ» የሚለው ቃል ቀርቶ አሊ ሣብሪ በገዛ ፈቃዳቸው ሥራቸውን እንደለቀቁ ሆኖ እንዲገለጽ ሣዳትን ይጠይቃሉ። እርሳቸው ግን ተቃወሙ። ትክክለኛው የመንግሥቱ ሥልጣን በማን እጅ ላይ እንዳለም ግልስ በሆነ አገላለጽ እንዲታወቅ መፈለጋቸውን ያስረዳሉ።

ግንቦት 4 ቀን ደግሞ ሮጀርስ ወደ ግብፅ የሚመጡበት ዕለት ሰለ ነበረ ግብፅ ውስጥ ሲካሄድ የነበረው የእርስ - በእርሱ ትንቅንቅ ይበልጥ እየተወሳሰበ መጣ። ሮጀር ዶክተር ፋውዚ ወይም ሌላ ከፍተኛ ባለሥልጣን ወደ ዋሽንግተን እንዲሄድላቸውና በጠቅላላውም ጉዳይ እንዲነጋገሩበት ደጋግመው ጠይቀው ነበር ግን በኛ በኩል የማይቻለን ስለሆነ ምክትላቸው የነበሩትን ጆሴፍ ሲስኮን አስክተለው ወደ ካይሮ መምጣት ግዴታቸው ሆነ ግን ያመጡት አዲስ ሐሳብ አልነበረውም እነዚያኑ ቀደም ሲል ቀርበው የነበሩትን ነጥቦች ማለትም «ከፊል መፍትሔ» ብለው ባቀረቡት ጥናት ላይ የተመለከቱት የተኩስ ማቆሙ መራዘም የስዊዝ ካናል መከፈትና በመጠኑም የእሥራኤል ጦር ወደ ኋላው በማፈግፈግ የመሳሰሉት ናቸው።

እነዚህኑ ነጥቦች የማንቀበላቸው መሆኑንም ፍርጥርት አድርገን ነገርናቸው እስራኤል የጐና ያሪንግን ጥያቄ በመቀበልና መልስም መስጠት እንደሚኖርባት ከሁለት የጦር ይዞታዎችም እንድትለቅ አስረዳናቸው።

በመጀመሪያም በአል - አሪሽና በራስ መሐመድ መካከል ባሉት ቀበሌዎች የለቀቀችል እንደሆነ ካናሉን ለመጥረግና የግብፅን ወታደሮችም ከካናሉ በስተምሥራቅ ለመስፈር እንደሚችሉ አሳሰብን።

በሁለተኛው ደረጃም እስራኤል ከሲና በረሃና ከጋዛ ቀበሌ ለቃ የምትወጣበትን ግዴታ እንድትገባላት የግብጽ ፍላጎት መሆኑን አስታወቅን። የተባበሩት መንግሥታት ጦርም በጋዝና በሻረም ኤልሻኪ ቀበሌዎች በተቆጣጣሪነት እንዲሠፍር ማስፈለጉን ጠየቅን። እነዚህ ጥያቄዎቻችን ተቀባይነት የሚያገኙልን ከሆነ ግን የግዛት ክልል እንዲደረግና የተኩስ ማቆሙ ስምምነትም ለስድስት ወራት እንዲራዘም የምንስማማ መሆናችንንና እሥራኤል እነዚህን ነጥቦች የማትቀበላቸው ከሆነችም በጦር ኃይል የተወሰዱብንን ግዛቶች በጦር ኃይል ነጻ ለማውጣት እንደምንገደድ ለሮጅር ነገርናቸው።

የኛን አስተያዬቶችና ጥያቄዎች ሮጀር ካዳመጡ በኋላ በሰጡት ሐሳብም እሥራኤል የጦር ኃይሏን ወደ ኋላው እንድትመልስ ለማድረግ የሚቻለው ስለ ጸጥታዋና ስለ ደህንነቷ ማለትም በኛ በኩል አንድም የማጥቃትና የመጋፋት ንቅናቄ የማናደርግባት ለመሆናችን ጠንካራ አስተማማኝ ዋስትና ሰንሰጥ መሆኑን አብራሩልን።

በዚህ ጊዜም የጸጥታው ምክር ቤት ባሳለፈው አንቀጽ 242 መሠረት ዶክተር ያሪንግ ያቀረቡትን የሰላምና የጸጥታ ጥያቄ ግብፅ ተቀብላ በስሑፍ መልስ የሰጠችበት መሆኑን ሙሐመድ ሪያድ ጠቀሱና እሥራኤል ግን ያን ጥያቄ ከመቃወሟም ሌላ አሜሪካም የጦር መሣሪያ ርዳታዋን እንዳቀበለች መሆኑዋ አብራርተው አስረዱ።

ሮጀርም ለዚህኛው አስተያዬት የሰጡት መልስ መንግሥታቸው ሰላም ወዳድ ቢሆንም እስራኤል መወትወትና ማግባባት እንዳልሆነለት ያመለክታሉ። ይህ መልስ ያናደዳቸው ሙሐመድ ሪያድም፤

«እንዲያው ለመሆኑስ በአሜሪካ በአፕር ቮልታ ወይም በጋቦን መካከል ልዩነት የለም ማለት ይቻላልን? እሥራኤል በእናንተ ላይ ያላትን መቋቋም ይኸውና በግልጽ እያሳየች ነው። የቀረቡትን ጥያቄዎች እስራኤል እንድትቀበል ለማድረግ ሞክራችሁ ያልተሳካላቸው መሆኑን ገልጸዋል። ታዲያ ምን ይመስልዎታል?» ብለው ይጠይቁና እሥራኤልን ማግባባት ካልተቻለ የጦር መሣሪያ እገድ ማድረግ አስፈላጊ መሆኑን ያሳሳባሉ።

በኛ በኩል የነበረንን ጠቅላላ አስተሳሰብ ከተረዱ በኋላ ሮጀር ወደ ዋሽንግተውን ሲመለሱ ጆሴር ሲስኮ እስራኤል ሄዱ። ሲስኮ ከእሥራኤል ባለሥልጣኖች ጋር ተነጋግረው ወደኛ ሲመለሱ አንድ የሚያስቅ መልስ ይዘውልን መጡ። የእሥራኤል ባለሥልጣኖች በእነርሱ አተረጓጐም የጦር ኃይል ወደ ኋላ መመለስ ማለት ከአስምት እስከ አስር ኪሎ ሜትር ድረስ በካናሉ በስተምሥራቅ በኩል ሊያፈገፍጉ እንደሚችሉ….. ያሳስባሉ።

በዚህም መሠረት የባርሌቭ ምሽግ በአስሩ ኪሎ ሜትር ውስጥ ስለሚገኝ የጦር ኃይሏን ከምሽጉ የምታስወጣው በእትባበሩት መንግሥታት አማካይነት የሲቪል ሠራተኞቿ በምሽጉ ውስጥ እንዲቀበሩላት የምትፈልግ መሆኑዋንም ትጠቅሳለች (ትጠይቃለች) እንግዲህ በዚህ ሐሳብ መሠረትም አንድ ነገር የተዛነፈ እንደሆነ ተመልሳ ከምሽጓ ትገባለች ማለት ነው። ምሽግ በሲቪል ሠራተኞች የማስጠበቁ ጉዳይም በ1954 ዓ.ም እንግሊዝ ከስዊዝ ካናል አካባቢ ስትወጣ የሲቪል ሠራተኞቹዋ በካናሉ ውስጥ እንዲቆዩላት ከተደረገው ስምምነት ጋር ተመሳሳይነት ነበረ።

ግንቦት 10 ቀን ጮራ ሳይፈነጥቅ የሣዳት ሴቷ ልጃቸው ወደ ቤቴ መጣችና አባቷ በአስቸኳይ የሚፈልጉኝ መሆኑን ነገረችኝ። ነገሩ በጣም አስደነቀኝ ሣዳት ስልክ ሊደውልልኝ ወይም ከጸሐፊዎቻቸው አንዱን ሊልኩብኝ ሲቻላቸው ልጃቸውን ጐህ ሲቀድ ወደኔ የመላካቸው ነገር ግራ አጋባኝ። ቢሆንም በችኮላ ሄድኩ ስደርስም የቤት ልብስ እንደለበሱ ቴፕሪኮርደር ከፍተው እጅግ አስደናቂ የሆነ ታሪክ ሲያዳምጡ አገኘኋቸው።

በዚያኑ ዕለት ከንጋቱ ላይ አንድ የፖሊስ መኮንን ወደ ቤታቸው ይሄድና የበሩን ደወል ያቃችላል። በሩን ለከፈተለት ዘብም እጅግ ከባድ የሆነ እንቅስቃሴ ስለደረሰ ፕሬዚዴንቱን ለማነጋገር እንደሚፈልግ ይነግረዋል። ነገር ግን በዚያ ሰዓት ፕሬዚዴንቱን ከእንቅልፋቸው ለማስነሳት እንደማይቻለው ዘቡ ያስረዳል። ቢሆንም የመኮንኑ ሁኔታ ያሳሰበው ዘብ የሣዳትን ጸሐፊ ይቀሰቅሳል። ቢሆንም የመኮንኑ ሁኔታ ያሳሰበው ዘብ የሣዳትን ጸሐፊ ይቀሰቅሳል ጸሐፊውም የዘቡን ሐሳብ በመደገፍ በዚያ ሰዓት ሣዳትን ከእንቅልፍ ማስነሳት እንደሚከብደው ይናገራል። በዚህ ጊዜ የፖሊሱ መኮንንም «እንግዲያው እዚህ ድረስ መጥቼ ፕሬዚዴንቱንም ለማነጋገር ፈልጌ የማይቻል በመሆኑ የተመለስኩ መሆኔን በስሑፍ አረጋግጡልኝ። ምክንያቱም በዚህ የተነሣ በፕሬዚዴንቱ ላይ በሚደርሰው ነገር ሁሉ ወቀሳም ሆነ ተጠያቂነት እንዲደርስብኝ አልፈልግምና» ይላል።

ይህ አነጋገሩ ደግሞ ለጽሐፊው ከባድ ሆነበት መኮንኑ በጸጥታው መሥሪያ ቤት ውስጥ የተለጠፉና የተቀዱ ምሥጢሮች ኃላፊ መሆኑን ያውቃል የሚከተለውም ጣጣ በዚሁ መእጥን ኃላፊነቱ እንደሚበረታበት ተረዳው። መኮንኑም ባዶ እጁ አልነበም ለፕሬዚዴንቱ የሚያቀርባቸው ሁለት የቴፕ፤ ሪክኮርደር ክሮች ይዟል። ስለዚህ ፕሬዚዴንቱ ከእንቅልፋቸው ተቀሰቀሱ። መኮንኑም ገባና ቴፕ ሪኮርደሩን ከፈተ ያ - የሰሙት ንግግርም ሣዳትን እጅግ ዘገነናቸው። በጽሞናም ማዳመጣቸውን ቀጠሉና ሲነጋጋላቸው ልጃቸውን ወደኔ ላኩዋት ያን - የተቀዳ ንግግር ካደመጡ በኋላ ስልኩን ማመን አልደፈሩም። ልጅቱስ እስከ መላክ አደረሱትም ዕልዚህ ነበር።

ያን የተቀዳ (የተቀረጸ) ድምጽ እኔም አዳመጥኩት የሁለት ቀንደኞች ሰዎች ድምጽም ሰማሁ። እነርሱም አንዱ የፕሬዚዴንቱ የክርብ ዘብ አዛዥ የነበረው ጀኔራል ኢል - ሊዚይ ናሲፍ ሲሆን፣ ሁለተኛው ደግሞ የጦር ኃይሎች ጠቅላይ ኤታ ማዦር ሹም የነበረው ጀኔራል ሳዲቅ ነበር።

ከዚህ ዕለት ቀደም ብሎ በመጋቢት ወር ላይ አንድ የእርሳቸው ተቃዋሚ ቡድን መቋቋሙንና እየተጠናከረ መምጣቱን ጠቅሰው ሣዳት ለጀኔራል ናሲፍ አጫወቱዋቸ ነበር።

በዚያን ጊዜም ጀኔራሉ ለሣዳት በሰጡት መልስ ትዕዛዝ ፈጻሚ ወታደር እንደ መሆናቸው መጠን በሕገ - መንግሥቱ የተረጋገጠ ሥልጣን ያለው ሰው ካዘዛቸው አስፈላጊውን እርምጃ እንደሚወስዱ አብራርተው ነበር።

በዚያ ወቅት ደግሞ የፕሬዚዴንቱ ረዳትና የልዩ ልዩ ጉዳዮች ሚኒስትር ሆኖ ሲሰራ የነበረውና የአሊ ሣብሪ ቡድንም ቀንደኛው አባል የሆነው ሳሚይ ሻራፍ ከእኒሁ ጀኔራል ጋር ያልተቋጠረ ግንኙነት ነበረው። ምንም እንኳን ሁለቱ ጀነራሎች ወዳጃሞችና ምሥጢረኞችም ቢሆኑ ጀኔራሉ ከማንኛውም ጉዳይ ሁሉ የሃገሪቱን ጉዳይ የሚያስቀድሙና ታማኝነታቸውንም ለሕጋዊው አቋም የሚያበረክቱ ለመሆናቸው የተገኙት ማስረጃዎች ሁሉ አረጋግጠውላቸዋል።

ሣዳት በዚያ ቴፕሪኮርደር የሰሙትን ጉድ ሁሉ አምቀው አጸፋውንም ለመመለስ በመዘጋጀት ላይ እንዳሉ ግንቦት 12 ቀን በስዊዝ ካናል አቅራቢያ ወደሚገኘው ጦር ሠፈር ለጉብኝት ይሄዳሉ። ኤታምዦሩ ጀኔራል ሳዲቅም ተከተለዋቸው ነበሩ ሣዳት ንግግራቸውን እንዳበቁም የነፋሱን አቅጣጫ አድቀድመው የተረዱት ጀኔራል ጠጋ ይሉና።

«ያሉበትን ሁኔታ ተረድተንለዎታለል» ይሏቸዋል። ይህም አነጋገር ሣዳት ያሰቡትን በሥራ ለመግለጽ እንደሚችሉ ማረጋገጫ ሆኖላቸዋል። በዚህም መሠረት በማግሥቱ ማለት ግንቦት 13 ቀን ሻርዋዊ ጐማአን ይሽሩና የአሌክሳንደሪያ አገረ - ገዢ የነበሩትን ማመዱህ ሳሌምን የአገር አስተዳደር ሚኒስትር እንዲሆኑ ይሾሟቸዋል። እንደ አጋጣሚ ሆኖ ደግሞ አዲሱ ተሿሚ የአረብ ሶሻሊስት ዩኒየን የመረጃ ክፍል አባልም ሆነው ይሠሩ ስለ ነበረ በተለይ በፖሊስ ድርጅቶች ላይ አትኩረው የሚኖሩ ነበሩ። ሻራዊ ጐማም አለቃቸው ነበር። በዚህም አጋጣሚ የሻራዊ ቀኝ እጅ የሆነው ሰውዬ በዚያ ሥልጣን ላይ ከወጣ ሻራዊ ለሚፈልገው እንቅስቃሴ ድጋፍ እንደሚያገኝ ተማመነበት። ፕሬዚዴንቱ በሰጡት ትእዛዝ ገፍተውበት ሻራዊ ጐማአን ከስራው እንዳያሰናብቱ ለማድረግ ላሚይ ሻራዊ በጣም ታግሎበት ነእብር። እንዲያውም ሻራዊ ለማድረግ ሳሚይ ሻራዊ በጣም ታግሎበት ነእብር። እንዲያውም ሻራዊ ከሥራው ከተወገደ እርሱም ሥራውን በፈቃዱ እንደሚለቅ አስታወቀ።

ቡድናቸው ከነበረው ዘዴ አንዱ ድምጽ እየጠለፉ የመቅዳት ዘዴያቸው ደግሞ ፍጹም ያልተለመደና አስደናቂም ነበር። ለውድቀታቸው መነሻ የሆነውም ይኸው ነገር ሆነ። በሃገረ ግብጽ ሦስት ዓይነት የስልክ አያያዝ ደንብ አለ። አንደኛው አቋም ወይም ደንብ የመንግሥት ባለሥልጣኖች ሚኒስትሮችና የመሳሰሉት የሚጠቀሙበት ነው። ሁለተኛው ደንብ ወይም መስመር ደግሞ የተሰጠው ወደ ሃያ አምስት ለሚሆኑ ባለሥልጣኖች ነበር። እነርሱም ፕሬዚዴንቱ ጠቅላይ ሚኒስትሩ የከፍተኛው የሥራ አስፈጻሚ ኮሚቴ ጥቂት፣ አባሎች የጦር ኃይል ከፍተኛ አዛዞች የመረጃው ክፍል ዲሬክተርና ጥቂቶች ተመሳሳይ ኃላፊነት ያለባቸው ነበሩ።

እኔም የማስታወቂያ ሚኒስትር ሆኘ በተሾምኩበት ጊዜ የዚሁ መስመር ተጠቃሚ ለመሆን በቅቼ (ችዬ) ነበር። በዚሁ በተወሰነው መስመር የሚጠቀሙትን ሰዎች ንግግር ደግሞ የመረጃው ክልፍ ዲሬክተር የነበሩት አህመድ ካሚል ከሚያዝያ ወር ማለቂያ ጀምሮ (ይኸውም የፖለቲካ ትኩሳት መጋጋል በመጀመሩ ነበር) ይቆጣጠሩት ኑሩዋል። በዚህም የተነሳ ንግግሮቹ ሁሉ ይቀረጹ (ይቀዱ) ነበር።

የአሊ ሣብሪ ቡድኖችም በዚሁ መስመር ይጠቀሙ ስለ ነእብረ ንግግራቸው በቁጥጥር ስር ገብቷል። በዚሁ ጊዜም የአገር አስተዳደር ሚኒስትር የነበረው ሻራዊ በፕሬዚዴንቱ ወዳጆች መስመር ላይ ልዩ መሣሪያ አስገብቶ ንግግራቸውን ማስቀረጽ ችሎ ኑሩዋል። ይህም ሙከራው የራሳቸውን የፕሬዚዴንቱንም ስልክ ለመቆጣጠርም ያህል ነበር።

ግንቦት 13 ቀን ወደ ማታ ላይ በአገር አስተዳደር ሚኒስቴር በጸጥታው ፍክል ውስጥ የሚገኙት ድምፅ እየተቀዳባቸው የቴፕ - ክሮች በሙሉ ተሰብስበው በጥብቅ ቁጥጥር እንዲጠበቁ ለአዲሱ ሚኒስቴር ትእዛዝ ይሰጣሉ ሚኒስቴሩም ከፕሬዚዳንቱ አጃቢዎች ሁለት መኮኖንች አስከትለው ወደ መሥሪያ ቤቱ ይሄዱና ክሮቹን ሰብስበው ይወስዳሉ።

ከዚህ ያከታትሉናም የአሊ ሣብሪ ቡድኖች የድል አድራጊነቷን ሻምላ የሚያገኙ መስሏቸው እያንዳንዳቸው እያከታተሉ ሥራቸውን በፈቃዳቸው መልቀቅ ይጀምራሉ ዋናው ሐሳባቸውም የጦር ኃይሎችን የሚመሩ ሚኒስትሮች ከሌሉ የመረጃ የማስታወቂያ የአረብ ሶሻሊስ ዩኒየን ፓርቲ አባሎች ከተሰናበቱ (ሥራቸውን ከለቀቁ) አገሪቱ ትጥመለመላለች በልው ነበር። እንደዚያ ሆእንው ተንጋግተው ሥራቸውን ሲለቁም እንደ ገና እየተለመኑ ወደ ወንበራቸው እንዲመለሱ ሕዝቡ ግልብጥ ብሎ ወጥቶ ሰላማዊ ሰልፍ የሚያሳይና የአረብ ሶሻሊስ ዩኒየን አባሎችም እግዚኦታቸውን ያሰሙ ይሆናል የሚል ግምት ነው የነበራቸው። ግን የእነርሱን ከሥልጣን መልቀቅ የተቃወመ አንድም ሰው አልተገኘም። አንዳችም መልእክት አልታየም።

በዚያው ቀን ከፕሬዚዳንቱ ጋር አምሽቼ ወደ ቤቴ ስመለስ የፕሬዚደንቱን የክብር ዘብ አዛዥ በመንገድ አገኘኋቸው። ለጸጥታው አስጊ የሆነ እንቅስቃሴ እንደሌለ ተረዳሁ ራቴን በመመገብ ላይ እንዳለሁም ረኢዲዮ ስከፍት የአሊ ሣብሪ ቡድኖች የሥራ መልቀቁን ዘመቻ እንደሚቀጠሉበት ሰማሁ ያም አድማቸው ብጥብጥ ወደማስነሳቱ እንደ ሚመራቸው ተረዳሁና ወደ ሣዳት ለመደወል የስልኩን እጀታ ላነሳ ስል ራሳቸው ሣዳት ደወሉልኝ በሬዲዮ የተላለፈውን የሥራ መልቀቂያ ዜና እርሳቸውም የሰሙት መሆናቸውን ገለሱልኝና እብፍጠንት ወደ ቤታቸው እንድሄምድ ጠሩኝ ከቤት ስንደርም በደህና ሁኔታ ላይ አገኘኋቸው። ተረጋግተውም ነበር። አድመኞቹ ባለሥልታኖች ያቀረቡትን የሥራ መልቀቂያ ሩምታ የተቀበሉ መሆኑን ነገሩኝ በዚያው ዕለት ሌሊት ምናልባትም ሁከተኞችና አመጸኞች ወደ ቤታቸው እየዘለሉ እንዳይገቡም ስለሠጉበት የክብር ዘቡን ኃላፊ ጀኔራል ናስፊን ሲያጠነቅቁና ራሳቸውም ሲቆጣጠሩ አደሩ።

በጦሩ በኩል የነበረውን ሁኔታ ጀኔራል ሳዲቅ በስልክ ይነግሩዋቸው ነበር። የጦሩ ከፍተኛ መኮንኖች ስለጠቅላላው ሁኔታ ለመመካከር ባደረጉት ስብሰባ ጀኔራል ሳዲቅና ጀኔራል ፋዊም ተገኝተው ኑሩዋል። በዚያም ስብሰባ ላይ ጀኔራል ፋውዚ ባሰሙት ውስብስብ ሐሳብ በጠቅላላው የአገሪቱን ጉዳይ አሜሪካ ልትረከበው የተቃረበች መሆኑዋን ይጠቅሱና ከሥራቸው በፈቃዳቸው ለመልቀቅ መወሰናቸውን ጠቅሰው ንግግራቸውን ለማራዘም ቃላት ሲመርጡ ጀኔራል ሳዲቅ ያቋረጧቸውና፤

«ሚስተር ሚኒስትር ሥራዋን ለቅቄያለሁ ካሉ ወደ ቤትዎ ሔእው እንዲያርፉ እመክርዎታለሁ። ጦሩ ከፖለቲካ ውሽንፍር ነጻ እንዲሆን እንታገልለታለን» ይሏቸዋል። ሣዳትም የጀኔራልነት ማዕረግ ሰጥተው ቃለ መሐላ አስገብተው በጀኔራል ፋውዚ ቦታ የጦር ሚኒስትር ሆነው እንዲሠሩ ይሾሟቸዋል። በጡረታ ላይ የነበሩት ጀኔራል አህመድ እስማኤል ተጠሩና የመረጃው ክፍል ዲሬክተር እንዲሆኑ ተሾሙ የክብር ዘቡና የጦር ኃይሉ እንቅስቃሴ በቁጥጥር ስር ከሆነ ሌላው አሳሳቢ አልነበረም። የአሊ ሣብሪ ቡድኖች የቱን ያህል ውሀ የበላው እምነት እንደነበራቸው ነገሩ እየተብራራ መጣላቸው። በሕዝቡም ዘንድ የቱን ያህል የማይፈለጉ መሆናቸውን ሳይረዱትም ኑረዋል። የቡድኑ አባሎች በተለይም አሊ ሣብሪ ሻራዊ በናስር ጊዜ የቱን ያህል ከመረጃው ክፍል ጋር ተቆራኝተው እንደነበሩም እያደር ተረድቼላቸዋለሁ።

የናስር አመራር ሁለት አቅጣጫዎች ነበሩት፣ በልማትና በዕድገት ላይ ያሳያቸው ውጤቶች የሚደነቁትን ያህል በአንጻሩ ደግሞ የጨቋኝነት ስልቶችም ነበሩት።

የተሻሻሉትን ውጤቶቹን ስመለከታቸው ለምሳሌ ሕዝቡ የተጐናጸፈው ብሔራዊው ነጻነት የስዊዝ በር ወደ መንግሥት ይዞታ፣ መዛወር ከገለልተኞች አገሮች ጋር የተደረገው ኅብረትና መግባባት፣ ኢምፔሪያሊዝም ወደ መካከለኛው ምሥራቅ እንዳይንሠራፋ የተፈጸመው ጥረትና ግፊት በተለይም ለዚሁ ማጠናከሪያ የሆነው የባግዳድ ውል የወዛደሩን ኑሮ ለማሻሻል የተደረገው ጥረት ትምህርትን በነጻ ለማዳረስና መሬትን ለማደላደል የወጣው መመሪያና የተደረገውን ትግል በአጭሩ የሕዝቡን ኑሮ ለማሻሻልና የሡታፌ ሥርዓት ለማስፋፋት ከሚደረገው ትግል ጋር የኢምፔሪያሊስት ኃይልን እስራኤልም ያካሄዱት የነበረው ጦርነት ባይጫነን ኑሮ ያለብዙም ተጽእኖ ውዝግብ ሊካሄድ በቻለ ነበር።

ያም ሆነ ይህ በ1967 ዓ.ም የተደረገው ጦርነት ቅጥ ያለነበረው ውድቀት አስከተለብን ተስማሚና ተገቢ በሆነ መስመር ሲካሄድ የነበረውም የልማት እንቅስቃሴ ሁሉ በያለበት ቆመ ምክንያቱም ምርቱ ሁሉ ወደ ፊት ለምናስነሳው ጦርነት እንዲውል በመደረጉ ነበር። በተወሰነ ሚዛን ላይ የነበሩት ጭቆናዎችም በይበልጥ እየከረሩ ሔዱ።

ናስር ከሞቱም በኋላ ቢሆን እነዚያው የመጨቆኛ ሥርዓቶችና ጨቋኞቹዋ በአዲስ አስተዳደር ውስጥ እንደ ርዕዮተ ዓለም መመሪያዎች ሆነው እንዲሠራባቸው ጥረት ተጀመረ። የነበሩት ጨቋኞችም በይበልጥ ቁልፍ ቁፍል በሆኑት ቦታዎች ላይ ተከማቹ ሕዝቡም በጨቋኝነታቸው ጠላቸው ለደረሰበት ሁሉ የኑሮ ችግርም ምክንያቶቹ እነርሱው መሆናቸውን አመነበት።

እንደ ግብስ ባለ አገር ደግሞ የመስኖ እርሻና ሥርዓትም ከአገሪቱ የረጅም ዘመን ታሪክ ጋር ተቆራኝቶ የኖረን የሚኖርም መሆኑን የአሊ ሣብሪ ቡድኖች ችላ እንዳሉት ማረጋገጥ ችያለሁ። በመስኖው እርሻችን መተዳደሪያም ሥርዓት ላይ ውሀው (ጐርፉ) ብዙ ጥንቃቄ የሚጠይቅና ለሁሉም እኩል ማከፋፈል እንደሚያስፈልግ ሕጋዊ ታሪኩም እንደሚፈቅድለት እነዚሁ ቡድኖች ዘንግተውት ነበር። የግብጽ ሕጋዊ አቋሞችንና ባለሥልጣኖችንም በሚመለከተው ረገድ ጠንቃቃና ተጠራጣሪም ነው። በዚህም መሠረት አንዋር ሣዳት ሕጋዊ ፕሬዚዳንት ሆነው መመረጣቸውን ያውቃሉ። ለእርሳቸውም ታላቅ ድጋፍና ምሰሶ የሆነላቸው የሕዝብ ሕጋዊ ታሪኮችና ባሕሎቹም ናቸው።

በሃገሪቱ ላይ የደረሰው ነገር ሁሉ እጅግ አሳዝኖአል። ከባድም ኃዘን አድርሶብናል። አድመኞቹ ከየቤታቸው ሳይወጡ በፖሊስ ሲጠበቁ ከቆዩ በኋላ ግንቦት 16 ቀን እንዲያዙ ፕሬዚዳንቱ አዘዙ።

በሁኔታው እጅግ የተገረሙትና የደነገጡት የሶቪዬት አምባሳደርም ወደ ሣዳት ዘንድ ሄዱና ቅሬታቸውን ገለጹ። ሣዳትም የተያዙት ባለሥልጣኖች በየጊዜው ሞስኮም እየሄዱ በተደረጉት ምሥጢራዊ ስብሰባዎች ተካፋዮች እንደ ነበሩም በማስረዳት ቀጥለውም ጉዳዩን አስቀድመው የጠቆሙዋቸው መሆኑንና የተወሰደው ርምጃ ሁሉ የሶቪዬት ኅብረትን ወዳጀንት ፈጽሞ የማይቃረን መሆኑን አረጋገጡላቸው።

ባለፈው ሚያዚያ ወር ሞስኮ ውስጥ ተደርጎ በነበረው የኮሚኒስት ፓርቲ ስብሰባ ላይ ለመገኘት ሳሚ ሻራፍ የመልእክተኞች መሪ ሆኖ ሄዶ በነበረ ጊዜ አንድ ሙከራ አድርጐ እንደ ነበረ ሰምቻለሁ። ነገሩም እወንት ለመሆኑ የሶቪዬቱ አምባሳደር ቪኖግራደቭ ነገሩ ካለፈ በኋላ አረጋግጠውልኛል። ነገሩም እንዲህ ነበ።

ስብሰባው ካለቀ በኋላ ሳሚ ሸራፍ ቆይታ ይጠይቅና ከብሬዥኔቭ ጋር ይነጋገራል። ምሥስጢሩንም ለሶቪዬቱ መሪ ሲያካፍላቸው ናስር ለመሞት በሚያጣጥሩበት ሰዓት ባደረጉት ኑዛዜ ከሶቪዬት ኅብረት ጋር የጀመሩት ወዳጅነት ሳይደናቀፍ እንዲቀጥል ኃላፊነቱን የሰጡትና አደራም ያሉት መሆናቸውን ይገልጽላቸዋል።

በዚህ ጊዜ ብሬዥኔቭም ትክ ብለው ይመለከቱትና «መልካም ነዋ እንግዲያማ በጥፊ ልበልዎ» ይሉታል። «እንዴ ለምን ይጠፉኛል (ይመቱኛል) ክቡር ጠቅላይ ጸሐፊ?» ብሎ ይጠይቃል። ብሬዥኔቭም በተለመደው የባሕር ጨዋታቸው (አፈ ታሪካዊ ምሳሌያቸው)።

«ሊሞት ሲያጣጥር የነበረው የኛ አገር ገበሬ የበኸር ልጁ የቤተ ሰቡ አስተዳዳሪ ሲሆን የመልካም ዕድል ምሳሌ የሆነውን ቅርስቸው የነበራቸውን የአበባ ማስቀመጫ ሸህላ ሳይሰበር እንዲጠበቅ ለልጁ አደራውን ሲሰጠው ልጁም ቃል ገብቶ ተቀበለ።

በዚያው ሰዓትም አባት ልጁን በጥፊ ጠፋው (መታው) በነገሩም ልጁ ግራ ተጋባውና «ሺህላውንኮ አስልሰበርኩትም ለምን ጠፋኸኝ?» ብሎ ጠየቀ አባቱም፤ «አዎንና አልሰበከውም። ግን አሁን የጠፋሁህ ከሸክላው ጋር የተቀበልከውን አደራ እንዳትረሳው ብዬ ነው። ከተሠበረ በኋላም የት ተገናኝተን አመታሃለሁ? ከመሞቴ በፊት እንኳ ይተርቱበታል። ግን ርግጠኛ ነኝ የነዚህን ምሳሌያዊ ጨዋታ ትርጉም ሳሚይ ሻራፍ ተረድቶታል ብዬ አላምንም።

ሳሚይ ሻራፍ ውደ ሞስኮ ሲላክም ሰለ ሁለት ጉዳዮች ከሶቪዬት መሪዎች ጋር እንዲነጋገር ተወክሎ ነበር። ጉዳዮቹም ከሶቪዬት ኅብረት ጋር ሰለሚኖረን ወዳጅነትና እንደዚሁም በመርሳ ማትሩዝ አካባቢ እንዲቋቋም ስለታሰበው የባሕር ኃይል አካዳሚ ጉዳይ ነበር። ይሁን እንጂ በእነዚህና በሌሎችም ጉዳዮች ላይ ተወአይይቶ ከውሳኔ ላይ ለመድረስ እንዲቻል የሶቪዬት ከፍተኛ ልዑካን ወደ ካይሮ እንዲላክ ይወስናሉ። በዚህም መሰረት ግንቦት 25 ቀን ፕሬዚዴንት ፓድጐርኒ ካይሮ ይገባሉ።

አሊ ሣብሪን ሣዳት በስብሰባ ከተፋጠጡ ወዲህ የሶቪዬት ባለ ሥልጣኖች መጠው ነገሩ እስኪለይላቸው ድረስ የሶቪዬት አምባሳደር ከሣዳት ጋር እንዳይነጋገሩ ለማግባባት ሳሚ ሻራፍ ተጣጥሮ ነበር። አምባሳደሩ ግን ሐሳቡን እጅግም አልተቀበሉትም ነበር። ስለዚሁ ነገር ከማባሳደሩ ጋር ያደረገውንም ንግግር በቴፕ ቀድቶት ተገኝቷል።

ፖድጐርኒ ካይሮ ገብተው ከኛ ባለስልጣኖች ጋርም የተደረገው ንግግር በምን በምን ሁኔታዎች ላይ ያተኮረ እንደ ነበረም ሣዳት አጫውተውኛል። ከናስር ሞት በኋላ የግብጽ ሁኔታ በተመሰቃቀለ አቋም ላይ የወደቀ መስሎ እንደታያቸው ከሶቪዬት ባለሥልጣኖች ስሜት ላይ የተረዱት መሆኑን ሣዳት ነግረውኛል። የሶቪዬት መሪዎች ወደዚያ እምነት ያጋደሉትም የአሊ ሣብሪ ቡድኖች ከወደቁ በኋላ የምዕራባውያን ጋዜጠኞች የሰጡትን ትንተና መሠረት አድርገው ነበር። ፖድጐርኒ በሶቪዬት ኅብረትና በግብጽ መካከል ስለሚኖረው ወዳጅነት ስምምነት የሚያብራራ ውል አዘጋጅተው ይዘው እንደመጡና ሣዳትም ውሉን ተቀብለው እንደሚፈርሙላቸው ገለጹልኝ። ለነገሩ እንኳ የወዳጅነቱ ስምምነት ፊርማ ጉዳይ እንዲዘገይ ሳዳት ፈልገው ነበር። ግን የሶቪዬት መሪዎች በነገሩ እንደተቻኮሉበት አጫውተውኛል።

ከተዘጋጀው የወዳጅነት ስምምነት ላይ ከተጠቀሱት ጉዳዮችም ዋናው በሁለቱ አገሮች አቋም ላይ ለሰላም አስጊ የሆነ ሁኔታ ቢደርስ ሁለቱም አገሮች ተባብረው መቋቋም እንደሚኖርባቸውና በተለይም ሩሲያ ልታቀርብ ሰለሚገባት መሣሪያ የሚያብራራው አንቀጽ እንደ ነበር እምነውበታል።

በበኩሌ ደግሞ አንድ አስተያዬት ነበረኝ ይኸውም ሶቪዬት ኅብረትና ለማቀራረብ በተደረገው ስምምነት ላይ ሙሉ ለሙሉ የሚያተኩር አልነበረም። ግን በኃይያላንና በታናናሽ አገሮች መካከል ስለሚሰረገው ጥቅላላ ወዳጅነት ነበር። ያንም አስተያዬቴን በወቅቱ በቴሌቪኝን አብራሪቼዋለሁ።

በተለይም በ1936 ዓ.ም በእንግሊዝና በግብጽ መካከል ተድርጐ የነበረው የወዳጅነት ውል ያስከተላቸውን ጉዳዮች በማብራራት ነበር በዚያን ጊዜ በሁለቱ አገሮች መካከል የተደረገውም ውል ተመሳሳይ ዝግጅት ተደርጎለታል። ግን መጥፎ ስም አትርፏል።

አዲሱ የሶቪዬትና የግብፅ የወዳጅነት ስምምነትም እንደ አንግሎ - ኢጅብቲያን (የእንግሊዝና የግብጽ ስምምነት ሁሉ ጸንቶ እንዲቆይ የተወሰነው ለሃያ ዓመታት ነበር። እኔንም ቅሬታ ያሳደረብኝ ይኸው አንቀጽ ነበር በኋላ ግን ውሉ የሚጸናበት ጊዜ ወደ አስራ አምስት ዓመታት ዝቅ እንዲል ተደርጓል።) ፖድጐርኒ ግብጽ በነበሩበት ወስድዋቸው ነበር። በዚያም እጅግ ደማቅና የጋለም አቀባበል ተደረገላቸው ታዲያ ያ - አጋጣሚ በፖድጐርኒ አዕምሮ ውስጥ የቀረጸው ስዕል ከዚያ በፊት የነበራቸው እምነት ከሣዳት ይልቅ የአሊ - ሣብሪ ቡድኖች ሕዝባዊ ድጋፍና እምነትም ያላቸው ይመስላቸው የነበረው የተሳሳተ እንደነበረ ነው።

የአሊ ሣብሪ ቡድን በአፍ - ጢሙ ሲደፋ አሜሪካኖች ተደስተውበታል። ግን ብዙም ሳይቆይ ፖድርጐኒ ወደ ካይሮ መጥተው የወዳጅነት ውለታ የመፈራረማቸው ነገር ደግሞ ቆጥቁጧቸዋል።

በካይሮ የነበሩት ሚስተር በርገስ በሰኔ ወር ወደ ዋሸንተን ከመመለሳቸው በፊት ሣዳትን አነጋግረዋቸው ነበር። በዚያ ጊዜም ከኒክሰን የተላከ መልእክት ለሣዳት ሰጥተዋል። በዚያ መልእክትም ላይ «በዲፕሎማቲክ ስልት ወይም መስመር» ከሣዳት ጋር ያልተቋረጠ መላላክና መወያዬትም ለማድረግ እንደሚፈልጉ በርገስ ለሣዳት ገልጸውላቸዋል። የሣዳት መልእክትና ሐሳብም በዋሽንግተውን በኩል በጥንቃቄ የሚታይ መሆኑን አረጋግጠውላቸዋል።

**ፍልስጥኤሞችና ሱዳኖች።**

ሱዳኖች የአሊ ሣብሪን የቡድናቸው መፈራረስ ግብጽን ከአስጊ ሁኔታ ለማዳኑም ሌላ ሣዳትም ደካማና ለዘብተኛ መሪ ከመሆን ወደጠጣራነቱና ቆራጥነቱ አሸጋግሩዋቸዋል። ኃያላኑ መንግሥታትም በይበልት እየቀረቡዋቸውና ርምጃቸውንም እያተኮሩበት እንዲሄዱ አድርጓቸዋል። የአረብ አገር መሪዎችም በአክብሮት ለመመለከትና በአለኝታነትም ለመመዘን እንዲችሉ መሠረት ሆኖላቸዋል።

በሰኔ ወር አጋማሽ ላይ ንጉሥ ፋይሳል ከዋሽንግተን ሲመለሱ ካይሮ ጐራ ይላሉ። ዋሽንግተን በሰነበቱበት ጊዜም በግብጽ ውስጥ ስለደረሰው ሁኔታና በተለይም ከሶቪዬት ኅብረት ጋር ስለተፈረመው የወዳጅነት ውል የበኩላቸውን አስተያዬት እንዲያካፍሉዋቸው የአሜሪካ ባለሥልጣኖች እንደጠየቁዋቸውና እርሳቸው ግን ግብጽ ከቶ ምንም ቢሆን ኮሚኒስት ልትሆን እንደማትችል የገለጹላቸው መሆኑን ጠቅሰውልናል።

በአንዳንድ ጉዳዮች ላይ ለመነጋገርም ታስቦ ሣዳትና ንጉሡ ወደ አሌክሳደሪያ ይሄዳሉ። በዚያም ስለ ግኑሡ እንግድነት በተደረገው ግብዣ እኔ ሳነጋግራቸው አንድ ታሪክ ነገሩኝ። ይኸውም ቮልሸቪዝም የጽዮናውያን መሠረታዊ ፍልስፍናና እምነት ነው ብለው ለፕሬዚደንት ኒክሰን አጫውትዋቸው ኑሩዋል።

ስለ ክብራቸው ኒክሰን ባደረጉላቸው ግብዣም ላይ ያነኑ ታሪካቸውን ለምክትል ፕሬዚዴንቱ ለሚስተር ስፒሮን አግኒውም እንዲያጫውቷቸው ኒክሰን ንጉሡን ይጠይቋቸዋል። በዚያም ጨዋታ ላይ የሲ. አይ. ኤ. ዲሬክተር የነበሩት ሪቻርድ ሔልመስም ተገኝተው ኑሩዋል። ንጉሡም ቮልሸቪዝም ከጽዮናውያን ሥርዓትና እምነት የተወለደ ወይም የተመሠረተ ነው ብለው ያመኑበትንና ያጠኑትንም ታሪካቸውን ለነእዚያ ሦስት ከፍተኛ ባለሥልጣኖች ማስረዳታቸውንና ማሳመናቸውንም አጫውተውናል። ይህም ትረካቸው ጥልቀት ያለውና የተረሳ ፖለቲካዊ ሐቅ እንደሆነም እኔም ተገንዝቤላቸዋለሁ።

በዚሁ ጊዜ ደግሞ ግብጽ ውስጥ የነበሩት የፓለስታይን (የፍልስጥዔም) ድርጅት ኃላፊዎች ማለት ያሲር አራፋት ከሐሊድ አሊ - ሐሰንና ፋሩቅ ካዱሜ ሳዳትንና ንጉሥ ፋይሳልን ለማነጋገር ቀጠሮ እንድንይዝላቸው ጠየቁኝና ሁለቱ መሪዎች ከአሌክሳንደሪያ ወደ ግብጽ በባቡሩ በሚመለሱበት ሰዓት እንዲያነጋግሩዋቸው ተፈቀደላቸው።

በዚያም ሰዓት ምንም እንኳን በተሳካና ሊተማመኑበት በማያስችል ጥንካሬም ላይ ባይሆን ለጊዜው የጅሮዳኑ ንጉሥ የፓለስታይንን ተዋጊዎች ከማዳደድ ጋብ ሊሉ የሚችሉት በንጉሥ ፋይሳል በኩል ለልመናና ማሳሰቢያም የቀረበላቸው እንደሆነ ብቻ መሆኑን ሣዳት ለፖለስታይን ተጠሪዎች ነገሩዋቸው።

በዚሁ ዕለት ባደረጉት ውይይት የተገኘው ውጠኢትም ግብጽ ሳውድ አረብ ኩዌትና ሶርያ በአንድነት ሆነው በንጉሥ ሁሴንና በፖለታይን - ፈዳይኖች መካከል የተፈጠረውን ግጭት መርምረው ሰላማዊ መፍትሔ እንዲፈልጉለት የሚያሳስብ ነበር።

ነገር ግን ከተሰነባበቱ በኋላ በዚህ ጉዳይ ኩዌት እንዳትገባበት ንጉሥ ፋይሳል በመቃወማቸውና የሶርያው ፕሬዚዳንት አሳድም የስብሰባው ተካፋይ ላለመሆን ስለወሰኑ ያን ምስጋና - ቢስ የሆነ ኃላፊነትና ግረት ግብጽና ሳውድ አረብ ብቻ ተሸከሙት።

ቀደም ሲልም ኒክሰን «በዲፕሎማቲክ ስልት ወይም መስመር» ሲሉ የሰነዘሩትን ሐሳብ ለማጠናከርም ሐምሌ 4 ቀን በላኩት ማብራሪያ በሮጀር በኩል በቀረበው ሐሳብ ላይ በቂ ጥናት እንዳደረጉበትና ያላቸውንም ሐሳብ ጉዳዩ ለሚመለከታቸው ወገኖች ለማቅረብ እንደሚፈልጉ ያስታውቃሉ።

በዚሁ ጊዜ በአሜሪካን በግብጽ መካከል የነበረው ግንኙነት ወይም መላላክ ደግሞ የተወሳሰበ ነበር። ምክንያቱም የነበረን መገናኛ በሁለት አቅጣጫዎች በመሆኑ ነበር። ሮጀር የሚያስተላልፉት መልእክት በዲፕሎማቲኮች በኩል ለመሐመድ ሪያድ ሲደርስ ሌሎቹ መልእክቶች ለምሳሌ ኒክሰን ለሣዳት ሲያስተላልፉዋቸው የነበሩት መልእክቶች ሲደርሱ የነበሩት ደግሞ በሲ. አይ. ኤና. በግብጽ የመረጃ ድርጅት አማካይነት ነበር።

ጉዳዩን ይበልጥ አስቸጋሪ ያደረገውም የሐሳብ ልውውጡ በደብዳቤ ብቻ እንጂ ውይይት የማይደረግበት በመሆኑ ነበር። ከዚህም ሌላ መሪዎች ሲለዋወጡዋቸው ከነበሩባቸው ነጥቦች አንዳንዶቹ ለመሐመድ ሪያድ ያልደረሱ መሆናቸውንም ዶናልድ በርገስ ለፕሬዚዴንቱ ነግረዋቸዋል። ጉዳዩ በዚሁ በመላላክ ብቻ እንዲቆይ አሜሪካኖች የመረጡበት ጉዳይ በመጀመሪያው እኛን አስቆጥቶንም ነበር። እያደር ግን ዋሽግንተውን ውስጥ በውጭ ጉዳይ ሚኒስትር በኒክሰንና እጅግ ብርቱ በነበሩት በሔነሪ ኪስንጀር መካከል ተፈጥሮ የነበረው ትኩሳት አስገደዱዋቸው ስለ ነበረ መሆኑን ተረድተንላቸዋል። በኋላ ግን በሐምሌ ወር ሮጀር በላኩን ደብዳቤ ላይ ሚስተር ዶናልድ በርገስና ሚስተር ሚካኤል እስተርነር አዲስ ሐሳብ ይዘው ወደ ካይሮ መጥትወ ከግብጽ መሪዎች ጋር ለመነጋገር ይችሉ እንደሆነ ሐሳባችንን ጠየቁን በተለይም ሚካኤል እስተርነር የተባሉት በአሜሪካ የውጭ ጉዳይ ሚኒስትር ውስጥ የመካከለኛው ምሥራቅ ክፍል ኃላፊና በተለይም የእሥራኤልን ጉዳይ የእሥራኤልን ጉዳይ የሚከታተሉ ነበሩ።

በ1966 ዓ.ም ሣዳት የግብጽ ምክር ቤት ፕሬዚዴንት በነበሩበትም ጊዜ ዋሽግንተንን ሲጐበኙ ሚካኤል እስተርነር ባልደረባቸው ስለ ነበሩ ከሣዳት ጋር ያልተቋረጠ ግንኙነትም መሥርተው ነበሩ። ሮጀር በግንቦት ወር ወደካይርቶ ከመሄዳቸውም በፊት እኒሁ ዲፕሎማት ወደ ግብጽ በሚያዝያ ወር ሄደው አስፈላጊውን ጣጣ ሁሉ ሲያዘጋጁም ሰነባብተዋል።

ከዋሽንግተን በተየቅነውም መሰረት ሁለት ሰዎች መጡና ሐምሌ 6 ቀን የመጀመሪያውን ንግግር ከሣዳት ጋር ጀመሩ እንግዶቹ ዲፕሎማቶች በንግግራቸውም መጀመሪያ እንቅስቃሴውም እየተፋጠነ የሚመጣ መሆኑን ያመለክታሉ ቀጥለውም የሮጀር እቅድ በተጀመረበት ሰዓት ግብጽና የሩሲያ የወዳጅነት ስምምነት ውል መፈረሙ ግብፅ ሰለሰላሙ ጥረት የነበራት እምነት መለወጧ ወይም ማቋረጧ እንደሆነ እንዲብራራላቸው ይጠይቃሉ።

ለዚሁ ጥያቄ ሣዳት በሰጡት መልስም ላይ «ለሰላሙ ጥረት ሊረዳ የሚችል አንቀጽ የተጻፈበት ውል ካመጣችሁ እዚሁ ከተቀመጥንበት ሳንነሳ ልፈርምላችሁ እችላለሁ» ብለዋቸዋል። በዚህም መልሳቸው ለሰላሙ ጥረት የሚደረገው እንቅስቃሴ ሁሉ ተስፋ ባለው አቅጣጫ ላይ መገኘቱን አሜሪካውያን ሊረዱላቸው ችለዋል። እውነቱን ለመናገር ካስፈለገ ግን የተፈጸመ ምንም ነገር አልነበረም። ጆሴፍ ሲስኮም ወደ እሥራኤል ሔደው ከሙሼ ዳያን ጋር እንዲነጋገሩ ተደርጓል። ምክንያቱም ለሰላሙ ጥረት ዳያን በይበልጥ ሊተባበሩ ይችላሉ የሚል ተስፋ አሜሪካኖች ነበራቸውና ነው። ግን ያገኙት ምንም ነገር አልነበረውም። ሁለቱ ዲፕሎማቶችም ወደ ዋሽንግተን ተመለሱ። ግን ለብዙ ወራት ያህል ከዋሽንተውን የደረሰ ምንም ነገር አልነበረም ያም ሁኔታ ሣዳትን ተሳ ያስቆረጣቸው በመሄዱ ከአሜሪካ የውጭ ጉዳይ ሚኒስቴር ምንም መፍጥሔ ሊገኝ እንደማይችል እያመኑበት መጡ።

በተጀመረው መስመር ውጤት የማይገኝበት ከሆነም «በሌላው መስመር» እንደሚያተኩሩ ታመነበት ሌላው ከመስመር ሔንሪ ኪሲንጀር ነበሩ። በዚህ ላይ በምንገኝበት ወቅት ደግሞ ሐምሌ 19 ቀን ሱዳን ውስት አንድ ዱብ - ዕዳ ደረሰ። ይኸውም የኑሜሪን መንግሥት ለመገልበጥ የተደረገው ሙከራ ነበር። ያም ጣጠኛ ነገር በግብጽና በሶቪዬት ኅብረት መካከል ያለ መግባባት ለማስነሳት ምክያትም ለመሆን በቅቷል። በ1969 ዓ.ም በሱዳን ውስጥ ተደርጎ በነእብረው ለውጥ ተካፋዮች ከነበሩትና የአብዮታዊው ምክር ቤት አባሎች ከሆኑት መካከል ሦስት እይግራ ክንፍ አባሎች ማለት የሻለቃ ሐሸም ኢል - አታ ኰሎኔል ባባከር ኢል ኑርና የሻለቃ ፋሩቅ እስማን ሐማዱላህ የኑሜሪን መንግሥት ለመገልበጥ የአድማው መሪዎች ሆነው ተነሡ። ግን ሊቢያና ግብጽ የኑሜሪ መንግሥት ከመገልበጥ ለማዳን ጥረውታቸውን ቀጠሉ። ሱዳን ውስጥ ብጥብጡ በተፋፋመበትም ጊዜ ለንደን ይኖሩ የነበሩት የኑሜሪ ተቃዋሚዎች ባባከር ኤል - ኑርና እስማን ሐማዱላህ በእንግሊዝ አየር መንገድ ተሳፍረው ወደ ሱዳን ሲበሩ የተሳፈሩበት አይሮፕላን ሊቢያ ላይ እንዲያርፍ ይገደዳል። ኑሜሪም ተይዘው ሲጠበቁ ከነበሩበት ቤተ መንግሥት አምልጠው ይወጡና ሐምሌ 22 ቀን መንግሥታቸውን ለመገልበጥ የተደረገውን ሙከራ ያከሽፉታል። ከለንደን ወደ ሱዳን ሲበሩ ከነበሩት አይሮፕላናቸው ሊቢያ ላይ የተያዙት የብጥብጡ ቀንደኞችም ይሰጧቸዋል (ይረከቧቸዋል) ከኋላም ቀናት በኋላም እነዚሁ እነዚሁ ሰዎችና ሌሎችም በርካታ የብጥብጡ ተባባሪዎች በኑሜሪ ትእዛዝ ይገደላሉ።

ያን ሙከራ ያቀነባበሩት የሠራተኛ ማኅበር ኃላፊ የነበሩት ሻፊ አህመድ ኤል ሽኪም ይያዛሉ። እኒህን ሰው ራሴም አውቃቸው ነበር። ከፍተኛ አድናቆትም ነበረኝ ኑሜሪን ይከዳሉ የሚል ግምት ግን አላላደርኩም ነበር።

ሐምሌ 23 ቀን ከሣዳት ጋር በማረፊያ ቤታቸው እንዳለንም የሶቪዬት ኅብረት የፖሊት ቢሮ ባልና የሶቪዬት ማዕከላዊ ኮሚቴ ጠቅላይ ጸሐፊ ቦሪስ ፓኖማረቭ ሐምሌ 23 ቀን ላከበርነው የአብዮት በዓል ላይ ለመገኘት ካይሮ ውስጥ ስለ ነበሩ ስልክ ይደውላሉ ሰውዬው ለሶቪዬት ኅብረት ፖለቲካዊ ተቋም ምሶሶ መሆናቸውን ብናውቅም ከ«ሦስተኛው ዓለም» ጋር በሚደረገው ግንኙነት ግን ምንም ዓይነት ኃላፊነት አልነበረባቸውም በዚያ ሰዓት አገራቸውን ላጋጠማት ችግር ግን ተገቢውን ጥረት ለማድረግ ጊዜና ቦታ መርጠውላቸዋል። እርሳቸውም ሆኑ ረዳታቸው አሊኖቪስኪ «በሦስተኛው ዓለም ውስጥ ከበርቴንት የሌለበት ልማት ለመዘርጋት» በሚል አርዕስት ያቀረቡት ጥናት ተደናቂነትን አትርፎላቸዋል። በዚያ ሰዓት ሣዳትን በስልክ ለማነጋገር ሲጠይቁም በኔና በሣዳት አዕምሮ ፈጥኖ የመጣው ሐሳብ በሱዳን የኮሚኒስት ፓርቲ መሪ የነበሩትና የሞት ፍርድ ተበይኖባቸው የነበሩትን አብደል ከሐሊቅ ማሐጆብን ለማስለቀቅ ወይም ለማስማር ሣዳት በነገሩ ጣልቃ እንዲገቡ ለመእጥየቅ ይሆናል ብለን ነበር።

ስልኩን ከደወሉ ከግማሽ ሰዓት በኋላ ደግሞ ፓኖራማረቭና አምባሳደር ቪኖግራዶቭ ወደ ሳዳት ቤት ሲመጡ እኔ ወጣሁ የሦስቱ ሰዎች ንግግርም አርባ ደቂቃ ያህል ወስዷል። ከዚያም በኋላ ሣዳት «ለማን ሲሉ ማን እንዲለቀቅላቸው አስበው የመጡ ይመስልሃል? እስቲ ገምት? ለማሐጅብ ሲሉ የመጡ ይመስልህ ይሆናል። ለሻፊ ሲሉ ነው። ምክንያቱም ይህ ሰው የሌኒንን የሰላም ሽልማት የተቀበለ ስለሆነ በእርሱ ላይ አንዳች ነገር ቢደርስ በሶሻሊስ ሠፈር አሰቃቂ ሁኔታ ሊፈጥር ይችላል» ብለው ነው አሉኝ።

ሣዳትም ለእንግዶቹ በሰጡት መልስ በማነኛውም የአረብ አገር ውስጥ የማርክሲዝምን መመሪያ የሚከተል መንግሥት ሊመሰረት እንደማይችል ብዙ ጊዜ ያስጠነቁዋቸው ጉዳይ መሆኑ ጠቅሰው ሱዳን ውስጥ በተፈጠረው ብጥብጥም ብዙዎች የኑሜሪ የቅርብ እዳጆች የተገድሉባቸውና እርሳቸውም ከፍተኛ ውርደት የደረሰባቸው ስለሆነ የተያዙትን ጠላቶቻቸውን እንደማይለቋቸው አሰርድተዋቸዋል።

የሆነ ሆኖ ሣዳት በአስቸኳይ ወደ ኑሜሪ ስልክ ደውሉ። ምንም እንኳ መስመሩ አስቸጋሪም ቢሆንባቸው ለሻፊ ምሕረት እንዲያደርጉለት ለመኑዋቸው የኑሜሪ መልስ ግን «አዝናለሁ ዘግይተዋል። በስቅላት ተገድለዋል» የሚል ነበር። ቀጠልውም ስለማሕጁብ ጠየቁዋቸው። መልሱም ያው ተገድሏል የሚል ሆነ መልሱንም ለሩሲያኖች የተናገሩት እጅግም የሚያሳዝን መርዶ ሆነ።

በዚያ ዕልት ሣዳትና ኑሜሪ ያደረሩትን ንግግር ሩሲያኖች ለካ በልዩ መሣሪያቸው ጠልፈው አዳምጠውት ኑሮ ሣዳት የሚቻለውን ያህል ኑሜሪ እንዳለመኑዋቸውና እንዳልተውዋቸው ተረድተውታል። በኋላ እንደተረጋገጠው ማሐጁብ የተገደሉት ከሁለት ቀናት በኋላ ነበር።

**ራትና ሙግት።**

በማግሥቱ ማለት ሐምሌ 27 የሶቪዬት አምባሳደር በኢምባሲያቸው ውስጥ ራት ጋብዙኝ በግብዣው ላይ የሚገኝ ሌሎች ሰዎች እንዳሉ ብጠይቃቸው ፓኖማርቨና አንድ አስተርጓሚ ብቻ እንደሚሆኑ እንጂ ሌላ ተጋባዥ እንደማይገኝ ገለጹልኝ። በነገሩም ተደሰትኩበት ምክንያቱም ከብዙ ጊዜ ጀምሬ ሰለተናገርኳቸውና ሰልጻፍኩዋቸው ብዙ ጉዳዮች አንዳንድ የሶቪዬት ባለሥልጣኖች በትክክል እንዳልተረዱልኝ ስለተረዳሁት ለእነዚህ ከፍተኛ ዲፕሎማቶች ሐሳቤና እምነቴን በትክክል ለማስረዳት እንደምችል ሰላመንኩበት ነበር። እንዲያውም ሣዳት እኔን ከሥራ እንዲያባሩኝ አማክረዋቸው ነበር። ለምሳሌ በጥር ወር 1971 ዓ.ም ፓድጐርኒ ወደ ካይሮ መጥተው በነበረ ጊዜ ከሣዳት ጋርም ሲነጋገሩ «ሔይካልን ለማሰናበት (ከሥራው ለማስወጣት) ጊዜው አሁን ነው» ብለዋቸዋው እንደነበረ ሣዳት አጫወተውኛል። ታዲያ በዚህ ዕለት ወደ ራቱ ግብዣ ከመሄዴ በፊት ይህንኑ ጉዳይ አንስቼ ከዲፕሎማቶቹ ጋር ለመጨዋወት እንድችል ሣዳትን ምክር ጠይቄያቸው ስለ ነበረ እርሳቸውም እንደዚያ ስለመሳሰለው ጉዳይ በቀጥጣ መወያዬቱ እንደሚሻል ገለጹልኛና፤ «አዎ ስለፓድርጐኒም ጥያቄ ንገራቸው» ብለውኛል።

በራት ግብዣውም ላይ ፖኖማርቭ በአህጉሩ ውስጥ ከፍተኛ ጥንቃቄና ስሜት ቢኖራቸውም ስለ አረብ ዓለም ያላቸው ዕውቀት ወይም ችሎታ ያልተሟላ እንደሆነ ለመረዳት ችያለሁ። ለምሳሌ ንጉሥ ሁሴንን ለመገልበት ለምን ንቅናቄ ጆርዳን ውስጥ እንደማይደረግ አልገባቸውም ነበር። ታዲያ ንቅናቄ የሌለውም ስለ ሐሽማዬት ታሪክ፣ ሰለ ጆርዳን ጦርና የአገሪቱ አቋም ለመለወጥም ስላለው እንቅፋት እየዘረዘርኩ ላስረዳቸው አቅጣጫቸውን ለወጥ አደረጉና «ስለ ንጉሥ አብደላ መንገደል ታላልም ከሥራቸው እንዲወገዱ ስለተደረገው ጥረትስ አስተያዬትህ እንዴት ነው» ብለው ጠየቁኝ። መቼም ግድያ ማለት ለውጥ ወይም አብዮት ማለት እንዳልሆነ ሁሉ፤ ታላልም ከሥራ የተወገደው በሐሽማይት ቤተ - ሰብ ግፊት መሆኑን አብራራሁላችሁ።

ከዚህ በኋላ ደግሞ ጭውውታቸውን ወደ ሌላ ዓለም ዞረ። በአረብ ውስጥ የቻይና ፖሊስ እንግዳውን ዲፕሎማት እጅግ አሳስቧቸው ኑሩዋል። ለማውቅም እጅግ ጓጉተውበትም ነበር።

በሱዳን የደረሰው የመንግሥት ለውጥ ሙከራ ሌላው የሚያጓጓው ጭውውታቸውን ነባር በነገሩም ሣዳት እንዲገቡበት ጠይቀዋቸው እንደ ነእብረ አነሳሁባቸው። እርሳቸውም፤ «እንዴት ሊያውቁ ቻሉ? ሣዳትን ሳነጋግራቸው በመካከላችን የነበረው አስተርጓሚ ብቻኮ ነው የነበረ? «ብለው ጠየቁኝ። እኔም ጉዳዩን ሣዳት እንዳጫወቱኝ ስለመልስላቸው በነገሩ እጅግ ተገረሙበት።

እኔም ቀጠል አደረግሁና ስለ ብሔራዊ ስሜቱም ሆነ በሶሻሊዝም ርዕዮተ ዓለም ላይ ስላለኝ እምነት ከማንም የምስክር ወረቀት የማልጠይቅ የማያስፈልገኝምና ሌሎች እንደሞከሩትም የግብጽንና የሩሲያን ወዳጅነት ለመጠበቅ ከናስር አደራ ያልተቀበልኩ መሆኔን በዝርዝር ለፓኖማርቭ ገለጽኩላቸውና አንዳንድ የሶቪዬት ባለሥልጣኖች ለምን እኔን እንደሚቃወሙኝ ግን ያልገባኝ መሆኑን ጠየቅኋቸው። በዚህ ጊዜ አምባሳደሩ ጣልቃ ገቡና በኔ ላይ ማነኛውም የሶቪዬት መሪም ሆነ ባለሥልጣን ምንም ዓይነት ተቃውሞ እንደሌለውና እንዲያውም ለግብጽ አብዮት ያበረከቱት አስተዋጽኦ የቱን ያህል ከፍተኛ እንደሆነ ናስር ያምኑበት እንደ ነበር ገለጹልኝ። የኔም፤ «ግንኮ ከሥራ የምወጣበትን ነገር እንዲያቀነባብር ብሬዥኔቭ ሳሚይ ሻራፍን አንድ ጊዜ ጠይቀውት እንደ ነበር ራሱ አስረድቶናል» አልኩና እየቅሁ። አምባሳደሩም ይህ ነገር ፈጽሞ ተእስቶ እንደምያውቅ ሲከራከሩኝ፣

«ያም ሆነ ይህ እኔ ከሥራ እንድወታ ፓድጐርኒ ሳዳትንም ጠየቅኋቸውኮ» አልኳቸው። ፓኖማርቭም ጣልቃ ገቡና፣

«ተራውን ወሬ ሁሉ ማመን የለብዎትም» ሲሉኝ፤ ይህን ጉዳይ የገለጹልኝ ራሳቸው ሣዳት መሆናቸውንና እንዲያውም በዚያው ሰዓት ከነርሱው ጋርም እንድነጋገርበት የፈቀዱልኝ መሆኑን አስረዳኋቸውና፤

«ነገሩ እንዲፍረጠረጥና እንዲታወቅም እፈልጋለሁ» አልኳቸው።

የፓኖማርቭ ፊታቸው ሲለዋወጥ ታየኝ። በዝምታም ሰጠሙ። አምባሳደሩ ግን፤

«ይህ ነገር በእርግጥ በሁለቱ መሪዎች መካከል ተነስተው ከሆነ ከስብሰባው ውጭ ይሆናል እንጂ ስብሰባው ሰዓት እንዳልተወሳ አውቃለሁ። ምክንያቱም ራሴ ነበርኩበትና ነው» አሉ። በዚህ ግዚኤ ፖኖማርቭም ከተጫናቸው ሰመመን መለስ አሉና፤

«በበኩሌ በእርስዎ ላይ ቅሬታዬን የገለጸኩት ለሻራዊ ጐማአ ነው። ይኸውም «ዘ - ፒ. ፕልስ» የተባለው የእንግሊዝኛ ጋዜጣ ቁራጭ ደርሶኝ በዚያያ ሐተታ ላይ ከሚስተር ኤድዋርድ ሒዝ ጋር እርስዎ ሲነጋገሩ በሶቪዬት ኅብረት ላይ ነቀፋ አዘል አስተያዬት ሰጥተው ነበረ ነው። በዚያም ጊዜ ቢሆን ያ - ሪፖርት እርግጥ እውነትነት ያለው ከሆነ የግብፅ መንግሥት ጉዳዩን በግልጽ ማስተባበል አለበት ብዬ ነበር ለሻራዊ ያጫወትኳቸው» አሉ።

«በጋዜጣው ላይ ባነበቡት ነገር ለምን አመኑበት? እኔስ እንድገልጸው በንሚገ ጉዳይ ላይ የግብጽ መንግሥት ስለምን መቃወሚያ ሊሰጥ ይገባዋል? በዚያስ ምክንያት እኔ እንዴት እዋሻለሁ? የኔ እምነት ምንጊዜም ቢሆን ውሸትን መከላከልና ወደ ትዝብት ያለመግባት ነው» አልኳቸው።

ፖኖማርቭም ቀጠል አደረጉና አንዳንድ የሶቪዬት ባለሥልጣኖች ስለኔ ጠባይና ዝንባሌ ጥርጣሬ እንደደረባቸው ሲገልጽልኝ፤ ሶቪዬት ኅብረትን በመቃወም ወይም በማሳጣት ለኤድዋርድ ሒዝ ሪፖርት እንዳቀረብኩ አስመስሎ መገመት ፍጹም ስህተት መሆኑን ገለጽኩላቸውና፤ ጉዳዩን በዝርዝር እንዲረዱትም ስል፤

«ምክንያቶቼም ደግሞ ላስረዳችሁ፤ በመጀመሪያ ነገር በሶቪዬት አቋም ላይ ክስና ወቀሳ ለእንግሊዞች ባቀርብ የግብጽን አቋም ማጋለጥና ማዳከም እንደሚሆን አውቃለሁ።

ሁለተኛው፤ ደግሞ ስለ ሶቪዬት ኅብረት ያለኝን አሰያየዬት ግልጽ አድርጌ በአልአሕራም ጋዜጣ ጽፌያለሁ። ከዚያ የተለየ አስተያዬት ለመግለጽ ብፈልግ ኑሮ ደግሞ በምሥጢር አልጽፈውም ነበር።

ሦስተኛ ከኤድዋርድ ሒዝ ጋር ስነጋገርም በለንደን የግብፅ አምባሳደር የነበሩት አህመድ ሐሰን ኢል - ፊኪ ተገኝተዋል። የተነጋገርንባቸውን ነጥቦችም በማስታወሻ ይዘዋል። ባደረግነው ውይይትም የሶቪዬት ባለሥልጣኖች ጥርጣሬ እንዳደረባቸው ሻራዊ ሲነግረኝ ነገሩ እንዲብራራ ስለፈለግሁ የውይይታችንን ትክክል ግልባች አምባሳደሩ እንዲሰጡት ነግሬያቸዋለሁ ስለዚህ በበኩሌ ያለኝ ፍርጥርጥ ያለው ጉዳይ ይህ ነው።» አልኳቸው።

በዚያ ምሽት ለአራት ሰዓት ተኩል ያህል ከተወያዬን በኋላ በአንድ ጉዳይ ላይ ሁላችንም ለማተኮር ቻልን። ይኸውም ሶቪዬት ኅብረት በእሥራኤል ላይ ውትወታም ሆነ ግፊት ብታደርግ ምን እንደሚሰማኝ ፓኖማርቭ ጠየቁኝ። በዚህ ረገድ የሶቪዬቱ የታወቁት ጋዜጠኛ ቪክቶር ሉይስ ወደ እሥራኤል እየተመላለሱ ያደረጉት ጥረት ውጤት ያላስገኝ ቢሆንም የሶቪዬት ኅብረት መንግሥት ደግሞ በጉዳዩ ካተኮረበት በበኩሌ የማንደቀው ጥረት እንደሆነ ገለጽኩላቸው።

በዚህ ጊዜ ሁለቱ ዲፕሎማቶች ስለ ቪክቶር ሉይስ ጉዳይ በሩሲያንኛ ቋንቋ ሲነጋገሩ አቋረጥኳቸውና፤

«እሥራኤል በቪክቶር ሉይስ አማካይነት ብቻም ሳይሆን ልዩ ልዩ የፈጠራ ወሬም እያስነዛች በሁለቱ አገሮቻችን መካከል ያለውን ግንኙነት ልትመርዘው ትጣጣራለች። ለምሳሌም ያህል ጐልዳ ሚኤር ፊላንድን በጐበኙበት ሰዓት ከሶቪዬት ኅብረት የፓሊት ቢሮ አባሎች ጋር ተገናኝተው እንደ ተነጋገሩ አስመስላ አስወርታለች› አልኩኝ።

«ሜኤርን ያነጋገረ የኛ ሰው ማን ይመስለዎታል?» ብለው ፓኖርማርቭ ጠየቁኝ።

«አንዳንድ ጋዜጦች የእርስዎን ስም ጠቅሰዋል ስለዚህ ቀደም ሲል እነኢን እንደጠየቀኝ ሁሉ እኛም ነገሩን አስተባብለው መግለጫ እንዲሰጡበት እንጠይቅዎታለን» አልኩና የሽሙጥ መልሴን ሰጠኋቸው።

አምባሳደሩ ከት ብለው ሳቁና «ወገባችንን ከመቅጽበት ያዙን አይደለም? ግሩም ዱላ ነው» አሉኝ።

ፓኖማርቭ ደግሞ የጨዋታውን አርዕስት ለወጡና በርገስና እስተርነ በካይሮ ስላደረጉት ጉብኝት ለማወቅ እንደሚፈልጉ ገለጹልኝ በተለይም ያተኮሩት ደግሞ «የፋንቶም ማስታወሻ» በመባል ስለታወቀው ምሥጢራዊ ውይይት ነበር።

ይህ ጉዳይ ሰፋ ያለ መነሻ ምክንያት ነበረው። ከዚሁ ዕለት በፊት ከቶም ተወስኖና አስተያዬትም ተጠይቆበት አያውቅም ነበር። ያልታሰበም አጋጣሚ ነበረ።

ሮጀርም ሆኑ እስቲነር ከመምጣታቸው ቀደም ብሎ በሚያዚያ ወር ላይ በርገስ ለሥራ ጉዳይ ካይሮ መጥተው በነበረበት ጊዜ ወደ ውጭ ጉዳይ ሚኒስቴርም ሔደው ከባለሥልጣኖቻችን ጋር ውይይት አድርገው ነበር።

በዚያም ጊዜ የግብፅ ጉዳይ ሁልጊዜ እየተድበለበለ የሚታየው «ከአቀራረብ ጉድለትና ያለመጠናቀቅ» የተነሣ ነው። ቀጥለውም እርሳቸው ራሳቸው የግብፅን ጉዳይ የሚያቀርቡ ቢሆኑ ኑሮ ወይም እንዲያቀርቡ ቢጠየቁ ኑሮ ግን በተለየ አኳኋን ሊያቀነባብሩት እንደሚችሉ ለማሳየት ሲሉ የተለያዩ አርዕስቶች በአንድ ወረቀት ላይ የጻፉና ወደ አገራቸው ወስደው በግብስጽ መንግሥት ዘንድ የቀረበ ሐሳብ እንዲሆን አድርገው ረቂቁን ያዘጋጁና (እንበለ ፊርማ) ለመሐመድ ሪያድ በማግሥቱ ይልኩላቸዋል።

የዚህ አስደናቂ ሐሳብ ውጤትም በግብፅ ባለሥልጣኖች ጥርጣሬ የተነሳ ታምቆ ታለፈ። በርገስ ያን ረቂቅ ሲልኩልንም ሐሳቡን ያመነጩትና ረቂቁን የነደፉት እርሳቸው መሆናቸው የተገለጸባቸው እንደሆነ ብርቱ ችግር እንደሚያደርስባቸው አሳስበው ያን ረቂቅ ያዘጋጁትም በግብፅ ላይ ያላቸውን ፍቅር ለመግለጽ ያህል በግል እምነታቸው የወሰዱት ታታሬንት መሆኑን ለመሐመድ ሪያድ አስገንዝበዋቸዋል።

እንዳለመታደል ሆኖ ግን ያ በቅንነት አስተሳሰብና በግልም ፍላጎት ያዘጋጁትን ረቂቅ በእርግጥ ግላዊ ነው ብሎ ያላመነላቸውና ያመሰገነላቸው ካይሮ ውስጥ አንድም ሰው አልነበረም። ችግሩን ለመፍታት በግብፅ መንግሥት በኩል ሊቀርብ የሚገባው ረቂቅ ሐሳብ መሆን እንደሚኖርበት በአሜሪካ በኩል የተዘጋጀ ረቂቅ ነው ተብሎ ነበር የታመነበት። ይሁን እንጂ ምሥጢርነቱም እንኳ አልተጠበቀላቸውም። በርገስ ይህነኑ ገምተው በምሥጢር እንዲጠበቅላቸው ቀደም ብለው ማሳሰባቸውም ትክክለኛ ግምት እንደነበረ አምኘላቸዋለሁ።

ይህ ግምት ወይም አስተሳሰብ በሶቪዬት ኅብረትም ዘንድ የታመነበት ለመሆኑ ላረጋግጥ የቻልኩት የበርገስ ሐሳብ ያለ ጥርጥር የአሜሪካ መንግሥት እምነት እንደ ሆነ አድርገው ያመኑበት ስለሆነ ትክክለኛውስ የአሜሪካ አቋም የትኛው እንደሆነ የበኩሌን ትንተና እንድሰነዝርበት ፕኖማርቭ ስለጠየቁኝ ነበር።

እኔም በጉዳዩ በግልጽ መወያዬት ካስፈለገ የመካከለኛው ምስራቅ ውስብስብ ቋጠሮ እንዲፈታ በእርግጥ አሜሪካ ትፈልጋለች። የቀረበው ረቂቅ ሐሳብም አሜሪካ ያቀረበቸው ማቃለያ መሆኑ ከታመነበት ሦስት ግቦች ይኖራዋታል። ማለት ነው ይኸውም አንደኛ፤ የሶቪዬት ኅብረት ጥቅምና ዝና ፈጽሞ ከቀበሌው እንዲነቀልላት፤ ትሻለች። ይህ ሲሆን (ሲፈጸም) ደግሞ ግብፅም ደካማ ግብፅ ትሆንና በአረብ ዓለም ላይ የነበራትን ሞገስ (ተሰሚነት) ታጣለች ቀጥሎም የግብፅ አብዮት ይኮላሽና በውድቀቱ እንደምሳሌና ማስጠንቀቂያ ሆኖ ሲጠቀስና ሲተችበት እንዲኖር ይሆናል።» ብዬ ስተንትንላቸው በነገሩ ፓኖማርቭ ተስማሙበትና ምን እንደሚገባ አስተያዬትን ጠየቁኝ።

ግብጽ ያለባት ኃላፊነትና የማይቀርላትም ከባድ ሸክም በኃይል የተወሰደውን የአረቦች ግዛት እብኃይል ለማስመለስ የምታደርገው ጦርነት መሆኑን ጠቀስኩላቸውና በጦርነቱ ደግሞ የጠጠረ ክንድ እንዲኖራት ካስፈለገ ቢያንስ ቢያንስ ከእሥራኤል የጦር ኃይል አቋም ጋር ሊመጣጠን የሚችል ዝግጅት እንዲኖራት ማስፈለጉን አስረዳኋቸው።

ይህም አነጋገሬ ፓኖማርቭን ወደ እነ አሊ ሣብሪ ጉዳይ እንዲያተኩሩ ምክንያት ሆናቸው እንደ አጋጣሚም ሆነና ሁለቱም ጉዳዮች ተቀላቅለውባቸው ኑሮ ሶቪዬት ኅብረት ከአሊ ሣብሪ ቡድን ጋር ምንም ዓይነት መቀራረብ ወይም ልዩ የሆነ ግንኙነት እንዳልመሠረተች ገለጹልኝ።

ከቡድኑ አባሎች ጋር ዕውቂያቸው የተመሠረተውም ሆነ የጸናው ናስርም ሆኑ ሣዳት ለምሥጢራዊ ተልእኮ ይወክሉዋቸው ስለነበረ ብቻ መሆኑንን ጠቃቀሱና፤ «ቢሆንም ስለ እነርሱ የምጠይቀው ጉዳይ ቢኖረኝ ፍትሕ እንዳይነፈጉ ነው» አሉኝ። ቀጥለውም በእትከሳሾቹ ላይ ከቀረቡት ክሶች በተለይም አንዳንዶቹ የቡድኑ አባሎች በመንፈሳዊ ተግባር በኩል የነበራቸው ዝንባሌ እየተጠቀሰ መገለጹ ቅጣቱን ለማክበድ ሆነ ተብሎ የተሰረዘ ጉዳይ ይሆናል የሚል ግምት እንዳላቸውም ነገሩኝ። ያ - ጉዳይ መገለጹ በእነርሱ ላይ ቅጣት ለማክበድ ሆን ተብሎ የቀረበ ሐተታ ሳይሆን አገሪቱን ለመምራት ሲራወጡ የነበሩት ቡድኖች በሃይማኖቶች በኩል የነበራቸው ዝንባሌ እንደምን ያለ እንደ ነበረ ሕዝብ ራሱ እንዲያውቅላቸው ተብሎ የተሰጠ ሐተታ መሆኑን አስረዳችኋቸው። ያን የመሳሰለውን ጉዳይ ደግሞ ለማወቅ የግብፅ ሕዝብ መብት መሆኑን ጠቀስኩላቸው። እንዲያውም ይህ ነገር እንደመነሻ አድርጌ፤

«እኔ እንደምምንበት ከሆነ የግብፅ ሕዝብ እነርሱው በስሜት ከፈጸሙትና እነርሱንም እየጐተተ ሊጥላቸው ከተቃረበባቸው ሁለት ሁኔታዎች ተርፏል። አንደኛው በ1967 ዓ.ም ሰኔ 9 እና 10 ቀን ናሥር ሥራቸውን በፈቃዳቸው ለመልቀቅ በጠየቁ ጊዜ ይህን ሐሳባቸውን እንዲሠርዙ የቡድኑ አባሎች የፈፀሙት ውትወታና አስገዳጅነት ሲሆን ሁለተኛው ደግሞ ከሁለት ወራት በፊት ጥቂቶች ቡድኖች የአምባ ገነኖች መንግሥት ለማቋቋም ሲሞክሩ እነርሱው ያሳዩት ተቃውሞ ነበር» ብዬ ነገርኳቸው።

ዲፕሎማቱ ፓኖማሮቭም በመጨረሻ የአሊ ሣብሪ ቡድኖች የሕጋዊ ይዞታ ጥበቃ እንዳይለያቸው ጠየቁኝና እኔም በነግሩ ያሳየሁትን ፈገግታ ጨለፍ አድርገው ተመልክተው ኑሮ እንዲህ አሉኝ። «መልካም ነው መቼም ሕጋዊ ሁኔታዎችን መጋፋታችንን አምናለሁ። ይህም የሆነው ሃያኛውን የኮሚኒስት ፓርቲ ስብሰባ ከማድረጋችን በፊት በአስራ ሦስተኛው ፓርቲ ስብሰባችን ጊዜ ነበር። ይሁንና እኛ የሠራነውን (የፈፀምነውን) ስሕተት እናንተም እንዳትደግሙት እንድጠነቀቁበት እፈልጋለሁ።» ከዚህ በኋላ ደግሞ ጭውውታችን ፊቱን ያዞረው ወደ ኪውባ ሁኔታ ሆነ።

**የሰላዮቹ ጣጣ።**

ግብፅና አሜሪካ ጀምረውት የነበረው መቀራረብ በድንገትና በግልም ፍላጎት በተጀመረው «በፋንቶም ማስታወሻ» በመባል በታወቀው ጉዳይ የተነሳ ተገታ። በዚህም ብቻ ሳይሆን እስተርነር ካይሮ መጥተው ከተመለሱ በኋላ በእነርሱ በኩል የቀረበልን መልስ ባለመኖሩ በነገሩ ግራ እንደተገባንበት ሳለን ይባስ ብሎ ደግሞ «የራንዶፖሎው ጣጣ» ተጨመረበት ነገሩም እንዲህ ነበር።

ከአሌክሳንደሪያ ደቡባዊ - ምዕራብ በኩል ጃናኪሊስ በተባለች ቀበሌ እጅግ ዘመናዊ በሆነ ይዞታ የሚገኝ የእርሻ ልማት ቦታ ነበር። በዚያ እርሻም ውስጥ የወይን ምርት ይታፈስበት ስለ ነበረ የወይን ጭማቂ (ቪኖ) እንደ ልብ ይመነጭበት ነበረ። ያን የእርሻ ሥራ ያቋቋሙትም ፒራቆስ ናቸው። አባታቸውም ከግሪክ ፈልሰው የገቡ ነበሩ። በ1961 ዓ.ም በሐምሌ ወር ላይ በሶሻሊዝም ሕግ መሠረት ያ - የእርሻ ሥራ ድርጅት ሲወረስም ባለቤቱ ሥራ አስኪያጅ ሆነው በዚያው ሥራቸውን እንዲቀጥሉ ይደረጋል። ሰውዬው በነበሩበት ወረዳም ሁለት ጊዜ ለምክር ቤት አባልነት ተመጠዋል። ሰውዬው አብዛኛውን ጊዜያቸውን ያሳልፉ የነበሩትም በዚያው በእርሻ ውስጥ ባሠሩት የመዝናኛ ቤታቸው ነበር። በ1970 ዓ.ም ላይ ደግሞ አዲስ ጐረቤቶችም አገኙ። ከእርሻው ድርጅት ራቅ ብሎ ሰፋ ያለ የአይሮፕላን ማሳረፊያ ሜዳ ነበር። ያም ሜዳ በሜዴትራኒያ ባሕር ለሚገኘው የሶቪዬት የባሕር ኃይል ጦር መገለልና ለግብፅም መከላከያ አገልግሎት ለሚሆን ተግባር ይመረጣል።

ከዚህ የአየር ማረፊያ ሜዳና ከእርሻው ሥራ ድርጅት ጋር እኔን የሚያዋቅር ጣጣ 1971 ዓ.ም በመስከረም ወር ላይ አሌክሳንደሪያ በነበርኩበት ዕለት ይወለዳል። በዚሁ ጊዜ ዶናልድስ በገርስ በአስቸኳይ ስልክ ይደውሉልኛል ካይሮ ውስጥ ነዋሪ የሆነች የአንዲት አሜሪካዊት ቤት ዙሪያውን በፖሊስ ተከቦ በመትረየስና በሽጉት መደቡን ነገሩኝ ጉዳዩንም «እጅግ በጣም አሳሳቢ አደጋ ነው» ሲሉ ያጋነኑታል። እኔም ይህ ጉዳይ ከኔ ጋር ምንም ግንኙነት እንደ ሌለውና ከውጭ ጉዳይ ሚኒስትር ጋር ቢነጋገሩበት የሚሻል መሆኑን ስገልስላቸው በብስጭት አነጋገር «ይሁን ጌታዬ» አሉና ስልኩን ዘጉብኝ። ቆይተውም ወደ መሐመድ ሪያድ ስልክ ደውለው ከእንቅልፋቸው ያስነሱና ሁኔታውን ነግረው በሰነዘሩት ማስፈራራትም «እንደዚህ የመሳሰለው አድራጐት የሚቀጥል ከሆነ ግብፅ ውስጥ የሚገኙት አሜሪካያን በተለይም በእንዳጅ ቆፈራውና ፍለጋው ሥራ ላይ የተሠማሩት ሁሉ ሥራቸውን ለቀው እንዲሔዱ እያምስጠንቀቃቸው መሆኔን እንዲያውቁልኝ እፈልጋለሁ» ይላሉ። ምንም እንኳ ይህ ዛቻ ሚኒስቴሩን ቢያበግናቸውም በጽሞና ያዳምጡና ሲነጋ የሚኒስቴሩ የሕግ ክፍል ኃላፊ ከሆኑት ከአህመድ ኡስማን ጋር እንዲነጋገሩበት ይነገሩዋቸውና ስልኩን ይዘጋሉ።

እውነተኛው ታሪክ ግን እንዲህ ነበር። በዚያ በእርሻው ድርጅት አቅራቢያ በሚገኘው አይሮፕላን ማረፊያ የሚደረገውን የሩሲያውያንን ወታደራዊ እንቅስቃሴ ሁሉ እየተከታተሉ የእርሻው ድርጅት ሥራ አስኪያጅ የነበሩት ራንድፖሎ እንዲጠቁሙ የሲ.አይ.ኤ ድርጅት ቀጥሮዋቸው ኑሩዋል።

የሲ.አይ.ኤ. ድርጅት እኒያን አዛውት ወደዚያ አደገኛ ሥምሪት ያስገባቸውም ቀደም ሲል ወደ አሜሪካ ተሰዶ ገብቶ በዚያ ይኖር በነበረ በልጃቸው አማካይነት ነበር። በእርግጥም አዛውንቱ ከዚያ ወጥመድ የገቡት በልጃቸው ውትወታና አስገዳጅነትም ነበር።

ከዚያም በኋላ አዛውንቱና የሲ.አይ.ኤ. ድርጅት ማነኛውንም ግንኙነታቸውን በአሜሪካ ቆንስ የይለፍ ክፍል ስትሰራ ነበረች ሚስስዋን በተባለች አሜሪካዊት አማካይነት እንዲቀላጠፍ ያደርጋሉ።

በዚህ ሁኔታ የሲ. አይ. ኤ. ድርጅት የሚፈልገውን መረጃ ሲያሾልክ ከቆዩና ብዙም ወራት ካለፉ በኋላ የመረጃ ድርጅታችን የራዶፖሎ ሁኔታ ስላጠራጠረው በዓይነ ቁራኛ መከታተሉን ይጀምራል። በክትትሉም መሠረት በስውር ቀለም የተጻፉ ሦስት የመረጃ ደብዳቤዎች ጠልፎ ከወሰደ በኋላ አዛውንቱንም ይይዛል። ከአዛውንቱም ጋር ተባባሪ የነበረ አንድ አሜሪካዊ ተይዞ ነበር። ግን የዲፕሎማቲክ መልእክተኛ ስለ ነበረ ወዲያውኑ ተለቆ እንዲሔድ ተደርጓል።

ሚስ ዋስን ግን ዕድለ - ቢስ ነበረች። አዛውንቱ ራንዶፖሎ እንደ ተያዙ ማዕበሉ ሚስ ስዋንንም ሊያጥለቀልቃት መቃረቡን የተረዱት አለቆቿ እንድታመልጥ የሚቻለውን ያህል ተራወጡላት። ግን በሩቅ ሲከታተሉዋት የነበሩ የመረጃ ሠራተኞች ያዟት ለምርመራም ወደ ጠቅላይ መምሪያቸው ወሰዱት።

በርገስ እንዳመለከቱት ሳይሆን ስትያዝም ሆነ ቤቷ ሲፈተሽ አንድም ጥይት አልተተኮሰም ነበር። በዚያም ጊዜ የግብፅ የመረጃ ድርጅት ዲሬክተር የነበሩት ጀኔራል አህመድ እስማኤል ነገሩን አስቀድመው ተጠንቅቀውበት ስለ ነበረ ሴትዮዋ ስትያዝም ሆነ ቤቷ ሲፈተሽ በሥርዓት እንዲካሄድና ፎቶ ፍራፍም እንዲነሣ አድርገው ስለነበር በርገስ ለጮሁበት ስሞታ አንድም ማስረጃ አልተገኘም።

አዛውንቱ ራንዶፖሎም የሠሩትን ሁሉ አምነው ቃላቸውን ሰጡ። በርገስ ግን እውነቱንና ትክክልን ሊቀበሉ አልፈለጉም ነበርና አሜሪካዊቷ ሰላይ እንደተጉላላችና የቀረበችባት ክስም ሆነ ለፕሬዚዴንቱ የተላለፈው ሪፖርት ጀኔራል እስማኤል በሐዘት ያዘጋጁት ሊሆን ይችላል የሚል ስሞታቸውን ማሰማቱን ቀጠሉበት።

ጀኔራል እስማኤል «በትክክል ሠርቻለሁ ተንቅቄበታለሁ» ብለው የፈጸሙትን አሠራር በርገስ በመለሳቸው ሐሳብ ብቻ አቆላመው ወቀሳና ክስ ማቀረባቸውን እንደሰሙም ጉዳዩን በይበልጥ ለማፍረጥረጥ ፈለጉና በዲፕሎማቲክ ሽፋን ተጠልለው የአሜሪካንን ጥቅምና መብት እንዲከታተሉ ተብለው ወደ ካይሮ ተልከው የሲ. አይ. ኤ. ተጠሪ ከነበሩት ከሚስተር ኢውጅ ትሮንን ጋር ለመነጋገር ያስጠሩዋቸዋል።

እኒሁ የሲ. አይ. ኤ. ተጠሪም በተፈጸመው ድርጊትና ስሕተትም ቅሬታቸውን ይገልጹና ሁኔታውም ተብራርቶ ሴትዮዋ እንድትለቀቅላቸው ብቻ ይጠይቃሉ። ለጄኔራል እስማኤልም በጻፉላአቸው ማስታወሻ ላይ፤

«በተያዘችው ወጣት አማካይነት ያገኘነው መረጃ ሁሉ ወደ እሥራኤል ያልተላለፈው መሆንኑ ልገልጽልዎ እወዳለሁ። ለራሳችን ለአሜሪካ መገልገያ (መጠቀሚያ) የሚሆን ዜና ነው። በአንዱ በኩልም ለግብፅም የሚረዳት መረጃ ይሆናል። እንደምን ቢሉም ሶቪዬት ኅብረት ለግብፅ በርካታ የጦር መሣሪያ እንዳቀበለች እያስመለሰች እሥራኤል የምታቀርብልንን ጥያቄና ውትወታ እያጣራን እኛም ለእሥራኤል የምንሰጠውን የኃይል ድጋፍ ሁሉ ለመመዘን ስለሚረዳን ግብፅን የጦር መሣሪያ በገፍ ከማከማቸትና ከሥጋትም ሊያድናት ይችላል ብዬ አምናለሁ። ስለዚህ በተፈጸመው ስለላ ዋናው ዓላማችን ግብፅ ያለመሆኑዋን እንዲረዱን እፈልጋለሁ። እንደሚያውቁት ሁሉ አሜሪካና ሶቪዬት ኅብረት በዓለም አቀፍ ደረጃ ግብጽ ውስጥ የሚያደርጉትን እንቅስቃሴና እቅድ ሁሉ ለማወቅ እኛም እንጣጣራለን። በዚህም የተነሳ የምንከታተለውና የምንሰልለው እነርሱም እንጂ ግብጽን ያለመሆኑ እንዲረዱልን እጠይቃለሁ። ሲሉ ፍጹም እንግዳና ግራም የሚያጋባ ኑዛዜ ይቀርባሉ።

ጀኔራሉም በበኩላቸው ነገሩ እንዳይባባስና ሌላም ውዝግብ አስነስቶ ከቁጥጥር ውጭ እንዳይሆን ፈለጉ። የሲ. አይ. ኤው. ተጠሪም በርገስን ወደ ጀኔራሉ አቅርበው ይቅርታ እንዲጠይቁ አደረጉ። እኒያ ያልታደሉ በርገስም የፈጸሙት የሰላም ፍላጎት ጥረታቸው ሁሉ ተገረሰሰ። ፈራረሰ ሰላይዋ ወጣት እንድትለቀቅላቸው አሜሪካኖች ቢጣጣሩም ሣዳት ባለመረታታቸው እስከ ዝቡ ወራት ድረስ ታሥራ ቆይታለች። አዛውንቱ ራንዶፖሎም ከተያዙበት ዕለት ጀምሮ ባደረባቸው የመንፈስ መረበሽና ጸጸትም የተነሳ በልብ ሕመም ተሰቃይተው ሞቱ።

በተፈጸመው የስለላ ክትልል ከሩሲያውያን በኩል ብዙ ምሥጢር ያፈተለከ መሆኑ ሊታወቅ ችሏል። የአይሮፕላን ማረፊያው ሜዳ ዙሪያውን ፍሬያማ ዛፎች እንዲተከሉበትና ለጠላት ክትትል ክሱት እንዳይሆን ሩሲያኖቹ ይጠይቃሉ። ይህንንም ሥራ እንዲያከናውኑ የተጠየቁት ራንዶፖሎ ነበሩና ዛፎቹን ከመትከላቸው በፊት የአይሮፕላን ማረፊያውንና ዙሪያውንም ደህና አድርገው ማስተዋል እንደ ሚኖርባቸው ስለ ጠየቁ በሔሊኮፕተር እያበረሩ ዙሪያውን ያሳዩዋቸዋል። አዛውንቱም የተመለከቱትንና የተገለጸላቸውንም ነገር ሁሉ በስለላው ሪፖርታቸው አዘጋጅተው ኑሮ ቤታቸው ሲፈተሽ ተገኝቶባቸዋል።

በአይሮፕላን ማረፊያው አጠገብ ለተቋቋሙት የሚሣይል ጣቢያዎች አዛዦች ከነበሩት ሩሲያውያን መኮንኖች ጋርም የጠበቀ ወዳጅነት መሥርተው ስለ ነበረ የወይን ፍሬና ጭማቂም እየላኩላቸው ቤተ - ሰብነታቸውን ለማስመስከር በፈጸሙት አስመሳይነት መኮንኖቹም ወደ አዛውንቱ ቤት እየሄዱ መዝናናት ለምደው ኑሩዋል። በዚያ መቀራረብና ወዳጅነትም ብዙዎቹ ምሥጢሮች አፈትልከው ሊወጡ ችለዋል።

ይህም መቀራረብ እንደተደረሰበት ሦስት የሩሲያ የጦር መኮንኖች ከዚያ ሠፈር እንዲነሱና ማንኛውም ሩሲያዊ ከማነኛውም ግብጻዊ ጋር ከትምህርት ጉዳዮች ውጭ በሁኑ ጉዳዮች እንዳይነጋገር ጥብቅ ትእዛዝ እንዲተላለፍ ጀኔራል ሻዝሊ የሩሲያውያን የጦር አማካሪዎች ቡድን ኃላፊ የነበሩትን ጀኔራል ሸዋርቲዜኮፍን እንዲጠይቁና እንዲያነጋግሩም ታዝዘዙ።

በዚሁ ጊዜ ደግሞ ማለት በመስከረም ወር ላይ ከሩሲያው አምባሳደር ጋር ለምሳ እንደተቀመጥን ከኔ ጋር በምሥጢርም ሊወያዩባቸው የሚፈልጉዋቸው ነጥቦች እንዳሉዋቸው ጠይቀውኝ ስንወያይ፤ ግብፅ ሦስት ከፍተኞች የአየር ኃይል መኮንኖች እንዲያወጡላት ብጠይቅ በሌሎቹም የሥራ ቦታዎች በተሠማሩት ሩሲያውያን መኮንኖችና ባለሙያዎች ዘንድ ከፍተኛ ጥላቻና ንቅናቄም ሊያስከትልባት ይችል ይሆናል። ምክንያቱም ሦስቱ መኮንኖች ፈጽመዋል የተባለውን ስህተትና ክህደት ሌሎቹ ሊያምኑበት ስለማይችሉ ነው።

መኮንኖቹ ግብጽን ለማገልገልና ለግብፅም ክብር ሊሞቱላት በፈቃዳቸው የመጡ ናቸው በሌሎቹ መኮንኖችና በጦሩም ዘንድ ታማኝነት ያተረፉ ናቸው። በተለይም በቀረበባቸው ክስ ተገቢው ምርመራ ያልተደረገ በመሆኑ ማርሻ ግሪኮችና ሌሎችም የመኮንኖቹን ማንነት የሚያውቁ ሁሉ የሚያዝኑበት ጉዳይ ይሆናል።

የሶቪዬት ወታደራዊ አሰልጣኞችና ግብጾች ትምህርቱን ከሚመለከተው ጉዳይ በቀር ስለ ሌላ ጉዳይ እንዳይነጋገሩ የተባለው ሐሳብ በመሠረቱ ሁለቱም ወገኖች ቢሆኑ ሰብአዊ ፍጡርነውታቸው የተረሳ ይመስለኛል። እርግጥ ነው ስለ ግብፅ የውስጥ ጉዳይ እንዳይወያዩ መከልከልና መቆጣጠር ይቻል ይሆናል። ግን በትምህርቱ ይዘት ብቻ እንዲያተኩሩና ስለዚያ ሁኔታ ብቻ እንዲነጋገሩ መወሰኑ በጣም አስቸጋሪ ነው» ብለው አጫወቱኝ።

በዚህ ሰሞናት ደግሞ ሣዳት አንዳንድ ሁኔታዎችን አቻውተውኝ ነእብር። ይኸውም ጥቂቶች ሩሲያውያን መኮንኖች በግብፅ የውስጥ ጉዳዮች ላይ በማተኮራቸው አንዳንድ ጥያቄዎችን ለግብፅ መኮንኖች ሠንዝረውላቸው እንደ ነበረ ነው። ከጥያቄዎቹም፤

ስለ አሊ ሣብሪና ስለ ቡድኑ በተሰጠው ፍርድ ላይ ስለ ሣዳት ፕሬዚዴንትና ስለ ሣዲቅ ሹመት በመሳሰሉት ላይ ያተኮረ ስለ ነበረ ሣዳት ሊታገሱትና ችላም ሊሉት ከማይችሉበት አቋም ላይ መድረሳቸውን እለጹልኝ። እኔም ከአምባሳደሩ ጋር ያደረግነውን ውይይት ስነግራቸው ሣዳት ጀኔራል ሣዲቅን ይጠሩና ቀደም ሲል ስለ ሩሲያ አማካሪዎች የተሰጠው ትእዛዝ መሠረዙንና ምርመራው ሲጠናቀቅና ሲጣራ ሪፖርቱ የሩሲያው አማካሪ ቀርቦላቸው ውሳኔውንም ራሳቸው እንዲሰጡበት ማስፈለጉን ገለጹላቸው ይህንኑ የውሳኔ ለውጥ ለአምባሳደሩ ስነግራችወ ደግሞ እጅግ በጣም ተደሰቱበት።

**የመጨረሻ ስብሰባ።**

የአዛውንቱ ሰላ የራንዶፖሎ ጉዳይ በአንድ በኩል አንድ በርም ከፍቶልናል። ያም በር አስፈላጊያችን ለመሆኑ ችሏል ይኸውም በግብፅና በአሜሪካ መካከል «ሌላውን መስመር» ሊዘረጋና ሊያቀራርብ በቅቷል። ያም መስመር የተዘረጋው በሣዳት፤ በኛ መረጃ ድርጅት በሲ. አይ. ኤ. ከዚያም ወደ ብሔራዊ ጸጥታ ጉዳይና ወደ ኪሲንጀር የሚያስተላልፍ ድልድይ ወይም አውታር ለመሆን ጊዜና ሁኔታ ፈቀዱለት ያ - የስለላ ውጤት ይህን መስመር ለመዘርጋትና ምሥጢራዊውንም በር ለመክፈት በመቻሉ ያች የታሰረችው ሰላይ አሜሪካዊት እንድትለቀቅ ሣዳት አዘዙ።

እርግጥ ነው ይህ ምሥጢራዊ መስመር የአሜሪካንን የውጭ ጉዳይ ምኒስቴር አስፈንጥዞታል (አገልግሎታል) በ1971 ዓ.ም በመስከረም ወር መጨረሻ ላይም የአሜሪካ የውጭ ጉዳይ ሚኒስትር የነበሩበት ዊሊያም ሮጀር አሜሪካ ያቀረበችው ሐሳብ እንደመነሻ ሆኖ ለችግሩ መፍትሔውን ለመፈለግ እንዲረዳ ለማድረግ እጅግ ጥረውበታል ቀጥሎም በግብፅ ፕሬዚዴንት ጽሕፈት ቤትና በግብጽ የውጭ ጉዳይ ሚኒስቴር መካከል ግንኙነቱን ለማጠናከር ጥረት ተደርጐበታል።

ታዲያ በሁለቱም በኩል አጥጋቢ ውጤት አገኝቷል። በእነዚህ ነጥቦች ላይ የተደረገውም ጥናት ለአሜሪካ ዲፕልማቶች ፍትፍት ሆኖላቸዋል።

ከአሜሪካው የውጭ ጉዳይ ሚኒስትር ጋርም ምክትላቸው ጆሴፍ ሲስኮ የውጭ ጉዳይ ሚኒስቴር የማስታወቂያ ክፍል ኃላፊ የነበሩት ፓተሰን መካክሉበኪ በውጭ ጉዳይ ሚኒስቴርና በብሔራዊ የጸጥታ ጉዳይ ጽ/ቤት መኮንን የነበሩት አትረቶን እስተርነር ሲገኙ በግብጽ በኩል ደግሞ መሐመድ ሪያድ ዶክተር ዛያትና አሻራፍ ጐሆርባል በተገኙበት የማግባቢያው ውይይት ተከፈተ።

በውይይቱም መጀመሪያ ላይ የግብፅ የውጭ ጉዳይ ሚኒስትር ስለ ጊዜያዊ የመግቢያ ስምምነት ጉዳይ ያለ አስተያዬት ግራ ያጋባቸው መሆኑን ጠቅሰው ሮጀር ንግግሩን ጀመሩ። ባለፉት ስድስት ወራት ከሣዳት ጋር ባደረጉት መላላክና ውይይትም የተነሳ «ሰልማን ለመመሥረት ወደሚያስችሉት ምዕራፎች ለመሸጋገር በሥራ ላይ ሊገለጽ የሚችል ከፊል ስምምነት» ለማድረግ የግብፅ መንግሥት እንደሚፈልግ የተረዱት መሆኑንም ጨምረው ያብራራሉ።

ያው ስብሰባ ከመደረጉ አንድ ቀን በፊት ግን ሙሐመድ ሪያድ በሰጠው ጋዜጣዊ ማብራሪያ «ጊዜያዊ የመግባቢያ ስምምነት የሚባለው ሐሳብ መነሻውና መድረሻው ፈጹም አልገባኝም» ብለው ነበር። ሙሐመድ ሪአይድ በእርግጥም የአሜሪካ ትንተና ምን እንደ ሆነ በትክክል አልገባቸውም ነበር። ነግሩ የተወሳሰበባቸውም ሣዳት በየካቲት ወር የስዊዝ ካናልን መከፈት ከሚጠይቀው ስምምነት ጋር ያቀረቡትን ሐሳብ የሚሽር ስለ መሰላቸው ነበር። ሣዳት እያከታተሉ በሰነዘሩት ሐሳብና ባቀረቡትም እቅድ በአንቀጽ 242 ውሳኔ መሠረት የሰላሙ ውይይት እንዲጀመር ነበር።

የእሥራኤል ፍላጐት ወይም ምኞት ደግሞ የተኩስ ማቆሙ ጊዜ በተቻለ መጠን እንዲራዘምላትና ቢያንስ ቢያንስ በ1967 ዓ.ም ከያዘችው የአረቦች ግዛት ዘጠና እጅ የሚሆነውን በቁጥጥሩዋ ሥር እንዳደረገች የምትቆይበትን ስልት ማቀነባበር ሆነ። በዚህ ድርቅናዋና ጉጉትዋ ደግሞ ልታላቅቃት የሚቻላት ምናልባት አሜሪካ ናት። የስዊዝ ካናል መከፈት እንደሰላም መደራደሪያና መቀራረቢያ ምልክት አድርጋ አሜሪካ የምትቀበለው ከሆነና የጐና ያሪንግም ሐሳብ ተቀባይነት አግኝቶ እሥራኤል ከአረብ ግዛቶች በስድስት ሐሳብ ውስጥ ለቃ የምትወጣ መሆኑዋን ከተቀበልች ግብፅም መቶ በመቶ ትስማማለች። ሮጀር ደግሞ እየምጨረሻው የሰላሙ ውልና ስምምነት እንደዚያ ተፋጥኖ ይገኛል ብላ አሜሪካ ስለማታስብ ለማነኛውም ነገር ቢሆን ጊዜያዊ የሆነ የማግባቢያ ስምምነት አሰላጊ ነው ብለው አቅርበዋል። ግን እሥራኤል በጦር ኃይል ከያዘቻቸው ግዛቶች ለቃ የምትወጣ መሆኑዋን እንዲጣራላት ግብፅ የምትፈልግ ከሆነ እሥራኤልን ለመጫንና ይህን የመሰለውን ውል እንድትቀበል ለማስገደድ አሜሪካ የማይቻላት መሆኑዋን ማወቅ ያስፈልጋል ሲሉ ሮጀር ግልጥልጥ አድርገው አብራርተዋል።

ውይይቱ ለጥቂት ጊዜያት ያህል ተካሄደ። «ጊዜያዊ ወይም የመግቢያ ስምምነት» የሚለው እቅድ እንደምን ያሉ ግዴታዎችን ሊያጠቃልል እንደሚገባው ሙሐመድ ሪያድ ተጨማሪና ትክክለኛ የሆነ ማብራሪያ እዲሰጣቸው ጠየቁ። በዚያ በጊዜያዊው ውለታስ ላይ የሚፈርምበት ማነው? በዚያው ውልስ ላይ የተባበሩት መንግሥታት ኃላፊነት ምን ይሆናል? ለምን ያህል ጊዜስ ጸንቶ ሊቆይ ይችላል? እነዚህ ሁኔታዎች እንዲብራሩላቸው ነበር ሙሐመድ ሪያድ የፈለጉት። ሮጀርም የውሉ አንቀጾች በሙሉ ከአስራ ስምንት ወራት በኋላ ሊታደሱ እንደሚችሉ ያብራራሉ። ሙሐመድ ሪያድም ቀጠል ያደርጉና፤

«በአሥራ ስምንት ወራት ውስጥ በውሉ መሠረት አንድም የተሻሻለ ነገር ካልተገኘ ግብጽ ካናሉን ተሻግራ በጦር ኃይል የተያዙበትን ግዛቶች ነፃ ለማውጣት ትችላለችን?» ብለው ይጠይቃሉ። በአስራ ስምንቱ ወራት ውስጥ አንድም የመሻሻል ነገር ካልታየበት ግብፅ ባላት መብቱ ለጸጥታዋ አስፈላጊ የመሰላትን ርምጃ ለመውሰደ እንደምትችል ሮጀር ያብራራሉ።

በአጠቃላይ ግን ጊዜያዊው ስምምነት ሊያስገኝ ይችላል ብለው አሜሪካኖች ባመኑበት ይዘት ላይ ይጸኑበት። ወይም አተኮሩበት በውሉ መሠረት እሥራኤል የጦር ኃይሏን ወደ ኋላ ለመመለስ የቻለችላቸው እንደሆነም እነርሱው ያተኮሩበት መፍትሔ ሊገኝ የሚችለብቱ ምሳሌ እንደሚቃረብ ሮጀር ተስማመኑበት። ሙሐምድ ሪያድ ደግሞ የአሜሪካኖችን የቀሩ ዒላማ አላጤኑትም ነበር ስለዚህም እሥራኤል ከመላው የሲና ቀበሌ በ1957 ዓ.ም ለቃ እንድትወጣ ገብታ የነበረቸውን ስምምነት ያላከበረች መሆኑዋ እየታወቀ እንደገና ደግሞ በጊዜያዊ ስምምነት ስም ለሁልጊዜውም ሰንታ ለመቆዬት ወደምትችልበቱ አንቀጽ ማሸጋገር የሚያስከትለውን አደገኛ ለውጥ ያብራራሉ።

በዚህ ጊዜ ነበር ውይይቱ ተስፋ ያስቆረጣቸውና ግራም ያገባቸው መሆኑን ሮጀር ያብራሩት። በሐሳባቸው ሙሐመድ ሪያድ የቀረበውን እቅድ ዘጠና ዘተኝ እጅ እንኳ ሊቀበሉት የማይፈልጉ መሆናቸውን መቶ በመቶ ብቻ የራሳቸውን አስተሳሰብ ተቀባይነት እንዲያገኝላቸው የሚጣጣሩ እንደሆኑ አድርገው ይገምቷቸዋል። በዚህ ዓይነት ድርቅና የተመሰረተ ውል ወይም ውይይት በዓለም ላይ ሊፈታው የሚችለው ፕሮብሌም ሊኖር እንደማይችል በምሬት ይናገራሉ። ጆሴፍ ሲስኮም የእርሳቸውን ሐሳብ በመደገፍ ግብፅ ሁሉንም ነገር ለማግኘት ወይም በተጻራሪው ላለማግኘት ከፈለገች መጨረሻውም ምንም ሊኖረው እንደማይችል ያስረዳሉ።

ምንም እንኳ ስብሰባው ውጤት ባይኖረውም አንዳንድ ነጥቦች ፈንጥቀውበታል። ከነጥቦቹም አንደኛ፤ ግብፅ የራሱዋን ጉዳይ ራሱዋ ለመወሰን አቅመ - ቢስ እንደሆነች አድርገው አሜሪካኖች ማመናቸውን ለመራዳት የቻልነው ሮጀር ባደረጉት ገለጻ «ስሙኝ ወዳጄ ሚስተር ሪያድ? ከእርስዎ አስተሳሰብና አነጋገር ላይ ለመረዳት እንደቻልኩት በአሁኑ ዓመት ያለውን - የግብፅን ሁኔታ የሚያብራራውን ዲስኩረዎን እንደገና ይዘው የሰባ አምስት ዓመታት አዛውንት በሚሆኑበት ጊዜም ወደ ተባበሩት መንግሥታት ጠቅላላ ጉባኤ ለመምጣት እንደሚፈልጉ አድርጌ ነው የተረዳሁልዎ» ማለታቸው ነበር።

ቀጥለውም በግብፅ ውስጥ በፕሬዚዴንቱና በውጭ ጉዳይ ሚኒስቴሩ መካከል የተራራቀ የሐሳብ ግጭት እንደተፈጠረ አድርገው አሜሪካኖች ገምተዋል። ወደዚህም ግምት የመራቸው ምናልባት የካቲት 4 ቀን ሮጀር ካይሮን በጐበኙበት ጊዜ ሣዳት ስለ ስዊዝ ካናል በር መከፈት አስፈላጊነት አንስተው ባደረጉት ገለጻ፣ «እርግጥ ነው ሐሳቡን በአሁኑ ጊዜ ሌላው ቀርቶ ሙሐመድ ሪያድም እንኳ ይቃወሙታል» ብለዋቸው ነበር።

በዚህ መሠረት ነበር በግብፅ ውስጥ የሐሳብ ግጭት እንዳለና አንድ ቀንም ሊፈነዳ እንደሚችል አድርገው ሮጀር ገምተውት የነበረው። በዚህ አስተሳሰብ ጸንተው የነበሩት ሮጀር ወደ ሃገራቸው ከተመለሱም በኋላ ለሣዳት ባስተላለፉት ደብዳቤ ሙሐመድ ሪያድን እንኳ ሰዋቸው። በጊዜያዊ ውልም በኩል ሪያድ የነበራቸውን አስተሳሰብ ወይም ተቀባይነት ሮጀር ሲገልጹት የውሉን ጅማሬና ሒደት ሳይሆን የመጨርሻውን ማሠሪያ ብቻ ለመጨበጥ ንረው የሄዱና የአሜሪካም መንግሥት ጊዜያዊውን ውል እንደ መጨረሽ ማስገደጃ አድርጐ ያቀረበው እንጂ መነሻ አድርገው እንዳላቀረብነው አድርገው ገምተውታል። ስለዚህም ሊረዱት ያልፈለጉት ሐሳባችንን አጥላልተው ወቅሰውናል» ሲሉ ይወነጁላቸዋል።

ሙሐመድ ሪያድ የነበራቸው አስተሳሰብ ያተኮረው በሴማዊነቱ አተረጓጐምና እምነት ሲሆን አሜሪካኖች ደግሞ «ጊዜያዊ የመሸጋገሪያ ውል» የሚሉትን ቃል የሚተረጕሙት ወይም የሚቀበሉትና ለውይይትም ያቀረቡት በዚሁ ውል መላው የዓለም ሕዝብ የሚሠራበትና ትርጉሙንም ሆነ ሒደቱን አጣርቶ ያወቀው ስለሆነ ትክክለኛ ሐሳብና ግልጽ የሆነ ትርጉም እንዳለው አድርገው ነበር።

ለስብሰባ የቀረበው ሐሳብ በግብጻውያን ዘንድም ቢሆን ትርጉሙ በትክክል የታወቀና ግልጽ የሆነ ነው በሚል እምነት ነበር ወደ መጨረሻው ግብ ለመድረስም ጊዜያዊ የሆነ መሸጋገሪያ ውልና ስምምነት እንደሚያስፈልግና ቀስ - በቀስም በሥራ ላይ እንዲውል ማስፈለጉን የግብፅ ባለሥልጣኖች እንዳልተረዱላቸው አድርገው ሮጀር የገመቱትም የካቲት 4 ቀን ከሣዳት ጋር ያደረጉትን ንግግር እንደመነሻ አድርገው ነበር።

ሮጀር «የመሸጋገሪያ ሐሳባችን በትክክል ወደ ታሰበው የመጨረሻ ማቃለያ ያሸጋግረናል» ሲሉ ያቀረቡትን እቅድ ሣዳትም ቢሆኑ እቅድ ባለው አሠራር እንዲካሄድ የሚያስፈልግ መሆኑን ገልጸውላቸዋል።

የሆነ ሆኖ በሁለተኛ ነጥብ የተገኘው ውጤት ደግሞ በስብሰባው መጨረሻ ላይ የመካከለኛውን ምሥራቅ ችግር ለመፍታት ሮጀርና ሪያድ ባደረጉት ስምምነት ከእነርሱ የቀጠለች ተረኞች ኪስንጀርና ሐፊዝ እስማኤል ወይም ራሳቸው ሣዳትና ኪሰንጀር ሊወያዩበት የቻሉበትን መሠረት ሊያስገኝ ችሏል።

**አዲሱ ዓመት።**

የ1971 ዓ.ም እንደገባ ወይም ገና ሲጀመር «የመወሰኛ ዓመት» ይሆናል ተብሎለት ነበር። ግን አንድም ውሳኔ ሊተላለፍ ያልተቻለበት ዓመት እየሆነ ሄደ። ያለ ምንም ውሳኔ የዓመቱ ምዕራፍ ሊዘጋ ሆነ። እኔ ግን የኸው ዓመት በሥራ ላይ ሊተረጐም የማይችልበት ይሆን ይሆናል እንጂ ውሳኔ ሳይተላለፍበት እንደማይቀር ከሁኔታዎቹ መረዳት ችዬ ነበር። ቢሆንም የሚወሰደውን ርምጃ ጊዜ መወሰኑ ደግሞ እንደማያዋጣም ሁኔታው ያረጋግጥ ነበረ «በዚህ ወርና ጊዜ እንደዚህ የመሰለ ውሳኔ ይተላለፍ በስራ ላይ ይውላል» በሚለው ሐሳብ ሩሲያም ብትሆን አትስማማበትም ነበረ። እንዲያውም የዚህ ጉዳይ ትርጉም እንዲብራራላቸውም የሶቪዬር ባለሥልጣኖች ይጠይቁም ነበር።

ወታደራዊውን ጉዳይ በሚመለከተው ረገድ ደግሞ የግብፅና የሶቪዬት ኅብረት መቀራረብ እየተገታና እየተጠናም በመካሄድ ላይ ይታይ ነበር። ምክንያቱም ቀደም ሲል የወጡት የዘመቻ እቅዶች ሁኔታ ከጠራጠረም ስለ ነበረ ነው። ካናሉን አሻግሮ ወታደሮች ለማዝመት ከተነደፉት የዘመቻ መመሪያዎች «ነፃነት አንድ ሁለት ወይም ሦስት» የተባሉት እንደገና የሚሻሻሉ ነበሩ።

በሌላው በኩል ደግሞ በ1970 ዓ.ም በርካታ የሚሳይል ጣቢያዎች ከተተከሉ በኋላ የጦር ኃይላችን እሰክ ሲና በር (ማነቆ ቦታ) ድረስ የሚዘልቅበት እቅድ እንዲዘጋጅ ናስር ትእዛዝ ሰጥተው ስለ ነበረ በምሥጢር ስያሜ «ግራንቲ - አንድ» ተብሎ ተነድፎ ነበር አብዛኛዎቹ የግብፅ ፒራሚዶች የተሠሩበት ቋጥኝ የሚጠራውም ነዚሁ ስያሜ ነው።

ጀኔራል ሣዲቅ ከተሾሙ በኋላ «ግራንቲ አንድ» የተባለው እቅድ እጅግም ሊሠራበት የሚያመች ሆኖ ስላገኙት እርሱኑ አሻሽለውና ጨምረው «ግራንቲ ሁለት» ብለው ሰየሙት ካናል ተሻጋሪ የሲናይ በርን አጥለቅላቂ ኃይሎች ተጨምረውበት የግብፅን ዓለማ አቀፍ የግዛት ወሰን መከለል የሚችልበትን ስልት ሁሉ ነደፏልት። ‹ግራንቲ ሁለት» የተባለው ንድፍም ቢሆን «ግራንቲ ሦስት» ተብሎ እንዲዘራም የሚያስፈልግበት ነጥብም ተገኝቷል። የጋዛን ቀበሌ ነጻ ማውጣት የግብፅ ኃላፊነት መሆኑን እናምንበት ስለ ነበረ «ግራንቲ ሦስት» ይህንንም እንዲያጠቃልል ሆኖ መዘጋጀት ነበረበት።

በአጠቃላ ግን የውስጥና የውጭ ሁኔታዎች በሚፈቅዱልን መጠን የጦር ስልት አቀነባባሪዎችንም ሌትና ቀን ይሠሩ ነበር። ዋናው ችግራን ግን እነዚያ ሁሉ የጦር ስልት ንድፎች ወደ ተግባር በሚተረጐሙበት ሰዓት ልዩ ልዩ የጦር መሣሪያዎች የሚጠይቁ መሆናቸው ነው።

የግብፅ የጦር ስልት ባለሙያዎች በሚነድፉዋቸው እቅዶች ደግሞ የሩሲያ ወታደራዊ ባለሙያዎች ተካፋዮች አይሆኑም ወይም በመሠረታዊ ጥናታቸው ተወያይተውባቸው አያውቁም አስፈላጊ የሆኑትን የጦር መሣሪያዎች በማቀበሉ በኩል ግን ፈቃደኝነታቸውን አላቋረጡም ነበር። የተያዙብንን ግዛቶች የማስመለሱ ጣጣ ነው ሙሉ ለሙሉ የግብጽ ፈንታ ነው ብለው ከውጥንቅጡ ወጥተዋል።

የሚለዋወጡትና የሚስፋፉት እቅዶች ልዩ ልዩ የጦር መሣሪያዎች የሚያስጠይቁ መሆናቸው ሲነገራቸው ግን ይሰጡት የነበረውን ትክክለኛ መልስ ባላውቅም ምናልባት የግብጽ ዋናው ምኞቷና ጥረቷም የጦር መሣሪያ ክምችት ከመከር እንደሆነ አድርገው ሳይመለከቱት እንዳልቀሩ ተረድቼዋለሁ። ምክንያቱም ናስርም ሆኑ ሣዳት ወደ ሞስኮ ሲሄዱ የጦር መሣሪያን በሚመለከተው ጉዳይ ሁሉ የሚነጋገሩት ከጀኔራል ግሪችክች ጋር ነበር። የሚያስፈልገው የመሣሪያ ዝርዝር ለጀኔራሉ ሲቀርብም መልሳቸው «ይህንም ያምንም አግኝኝታችኋል» የሚል ስለ ነበረ የግብፅ ፍላጐት እሥራኤል ያገኘችውን ያህል ለማካበት እንደቻለች ያስመስላት ነበር። ነገር ግን ሩሲያውያን ያተኮሩት ደግሞ ከጥራት ይልቅ በብዛት ላይ ነበረ።

የሁለቱ አገሮች ግንኙነት በዚያ ሁኔታ ላይ በነበረበትና ሣዳትም ላልተቃናላቸው ጉብኝት መስኮ ደርሰው ከተመለሱ በኋላ ኅዳር 9 ቀን 1971 ዓ.ም በግብጽ የሶቪዬት ወታደራዊ ቡድን ኃላፊ የነበሩትን ወደ ጽ/ቤታች ያስጠሩዋቸዋል። በዚያ ዕለትም ሣዳት የግብጽ ጦር ጠቅላይ አዛዥነታቸውን የሚያመለክተውን የማዕርግ ልብስ ለብሰው ነበር። ጀኔራሉ ጋር ሰላምታ ከተለዋወጡ በኋላ፤

«አሁን ከማን ጋር ነው የሚነጋገሩት ጀኔራል?» ብለው ሣዳት ይጠይቃሉ። በጥያቄው የተገረሙት ጀኔራልም፤

«እንዴት ሚስተር ፕሬዚዴንት ምነው?» ከእርስዎ ጋር ነዋ የምነጋገረው» ይላሉ።

«እና እኔስ ማነኝ?» አሉ ሣዳት።

«ፕሬዚዳንት ሣዳት ነዎት» ይላሉ ጀኔራሉ።

«ተሳስተዋል እኔ ሣዳት አይደለሁም። እስታሊን ነኝ እንዲያውቁት የምፈልገውም የአሁኑ የኔን እስታሊነት ነው። እስታሊን ነኝ ነው የምለዎ እንጂ ካሊኒን አይደለሁም። በሁለተኛው የዓለም ጦርነት ጊዜ ካሊኒን የሃገሪቱ መሪ አድርጋችሁ ሾማችሁና የጦር ሠራዊታችሁን እንዲጐበኝላችሁ አድርጋችሁ ግን በመካሄድ ላይ ስለ ነበረው ሁኔታ የሚያውቀው ምንም ነገር አልነበረም። ግን ስለ ጦርነቱ ጠባይ ስለ ቅንብሩና ዘመቻው አጣርቶ የሚያውቀው እስታሊን ነበር።

ስለዚህ አሁን እኔ ካሊኒን ሣይሆን እስታሊንን እንደመሆኑ መጠን አሁን እርስዎን የምጠይቀው ጠቅላላውን አቋማችንን እንዲያብራሩልኝ ነው። የት ላይ ደርሰናል አቋማችን ምንድን ነው? ይህን ግልጽልጽ አድርገው እንዲያብራሩልኝ እፈልጋለሁ። እንግዲህ እስታሊን ቢጠራዎት ኑሮና እነዚህን ጥያቄዎች ቢሰነዝርልዎት ኑሮ ትክክለኛውን መልስ አይሰጡትም ነበር?» ይላሉ ሣዳት፤

«በትክክል እመልሳለሁ እንጂ» እሉ ጀኔራሉ።

«መልካም ነው እንግዴህ አሁን እስታሊንን እንደ መሆኔ መጠን ትእዛዜን በትክክል ባይቀበሉና ባይፈጸሙ እስታሊን የሚፈጸምብዎን ቅጣት ልፈጽም እችላለሁ ማለት ነው! የሚከለክለኝ አለ?» ይላሉ ሣዳት። ጀኔራሉም ከት ብለው ይስቁና ውይይቱ ይቀጥላል። ውይይታቸው ያተኮረው ስለ ወታደራዊ ትምህርት ስለ ጦር መሣሪያው፤ መጓጓዝ ግብፅም ስላላት ወታደራዊ አቋምና ትጥቅ ነበር።

በ1971 ዓ.ም መጨረሻ ላይ የመካከለኛውን ምሥራቅ ጠቅላላ ጉዳይ ለተባበሩት መንግሥታት ጠቅላላ ስብሰባ አቀረብንና የዓለም ኅብረተሰብ አስተያዬትም በጉዳዩ ላይ እንዲያርፍባቸው ለማድረግ ጥረት ቀጠልን። ነገር ግን እኛ ስንጓጓለት የነበረውን ዓለም - አቀፍ ዝንባሌ በሕንድና በአካባቢዋ የፈነዳው ጦርነት ማርከው ይህም ዱብ - ዕዳ «የመወሰኛ ዓመት» ይሆናል ብለን የተማመንበት ጊዜ ውጤተ - ቡስ ሆኖ እንዲያልፍና እኛንም በዝምተኝነት እንዳላሳለፍነው አድርጐ የሚያስቆጥርልን ሆኖ አከተመ።

የ1972 ዓ.ም ደግሞ ችግር የተናነቀው ሆኖ ቀረበ (መጣ) በጠቅላላው ሁኔታችንና በሚኒስትሮቻችን ሥራ መልቀቅ ያልተደሰቱ ተማሪዎች ጥብጥብ አዘል እንቅስቃሴ ፈጠሩ። በዚሁ ጊዜ ነበር ዶክተር ፋውዚ ሥራቸውን እንዲለቁ የጠየቁትን ዶክተር አዚዝ ሲድቅ የጠቅላይ ሚኒስትርነቱን ሥልጣን እንዲወስዱ የተደረገው። አዲሱ ጠቅላይ ሚኒስትርም የግብፅን የኢንዱስትሪ ዕድገት የገነቡ የወጣላቸውም አስተዳዳሪ ናቸው። የሁለቱ ባለሥልጣኖች መዘዋወርም ጉዳዩ ግልጽ አልነበረም።

«የውሣኔ ዓመት» ይሆናል ተብሎ የተገመቱበቱ ጊዜ እንደ ተጠበቀው ሆኖ ባለመገኘቱም በተፈጠረው ነገር ሣዳትም ቢሆኑ ተስፋ - የቆረጡበት ሁኔታ ታይቶ ነበር። በተለይም ከሶቪዬት ኅብረት ጋር የነበረው ግንኙነት በተፈጠሩት ሁኔታዎችም ወቀሳውና ትችቱ የጐረፈው በእርሳቸው ላይ ስለ ነበረ የመሪነቱ ችሎታቸውና ዝናም እያጐደፈባቸው መጥቷል ያን ጭጋግ ለመግፈፍና ተሐድሶም ለመፍጠር ሲሉ ሞስኮ ለመሔድ ወሰኑ። ግን በቅድሚያ በአስዋን ግድብ በኩል የነበረውን የመከላከያ አቋም ለመመርመር ስለፈለጉ፤ በጥር ወር ላይ ወደዚያው ሔዱ። በዚያም ከወጣት የጦር መኮንኖቹ ጋር ባደረጉት ውይይት ቲዩ - 16 የተባሉት ቦንብ ጣይ አይሮፕላኖችና በሩቅ ርቀት የሚያጠቁት ሚሣይሎች ውጤት እጅግም ያላረካቸውና የማያጠግባቸው መሆኑንም ለመረዳት ቻሉ። በተለይም ቦንብ ጣይ አይሮፕላኖቹ ወደ ዘመቻ ቢሠማሩ ከመቶ ሃያ የማይበልጡት ብቻ ወደ ሠፈራቸው ሊመለሱ እንደሚችሉ እንጂ የቀረው እጅ በሔደበት (በተሠማራበት) የሚቀር መሆኑን ይገነዘባሉ።

በዚህ ዓይነት የመከላከያውን ጉልበታቸውን ሁኔታ ከአጠኑ በኋላ የካቲት 2 ቀን ወደ ሞስኮ ሄደው ሁለት ቀናት ያህል ቆይተው በዩጐዝላቪያ በሶርያና በሊቢያ በኩል አድርገው ይመለሳሉ። ስለሞስኮ ጉብኝታቸው ሳነጋግራቸውም ነገሩን የጀመሩት፤ «አማራጩ ሰውዬ ንጉሥ ፋይሣል ይሆናል ብሎ ማን ሊገምት ይቻለው ኑሩዋል?» ሲሉ ነበር።

ለዚህም አነጋገራቸው መነሻ የሆናቸው ወደ ሞስኮ ለመሔድ ከመነሳታቸው ጥቂት ሰዓታት ቀደም ብሎ ንጉሥ ፋይሣል አንድ መልእክት አስተላልፈውላቸው ኑሩዋል። በዚያው መልእክታቸው ከጥቂት ዓመታት በፊት ከእንግሊዝ የገዙዋቸው ሃያ ተዋጊ አይሮፕላኖች በሥጦታ መለገሳቸውን ያበስራሉ። ያን የምሥራች በላኩበት ደብዳቤም «ሌሎቹም እርዳታቸውን እንዲሠነዝሩ ሊገፋፉዋቸው ይችላል ብዬ አምናለሁ.....» ብለዋል።

ሣዳትም ለተደረገላቸው ገጸ - በረከት አጸፋውን ምስጋና ለመመለስ አስበው ኑሮ ጀኔራል ሣዲቅ የሣውድ አረብ የመከላከያ ሚኒስትር ለነበሩት ለልዑል ሱልጣን አንድ መልእክት እንዲያስተላልፉላቸውና የግብጽም የጦር ኃይል ዕዝ በንጉሥ ፋይሣል ትእዛዝ ሥር መሆኑንም እንዲገለጹላቸው ይጠይቃሉ።

ልዑሉም ይህነኑ አዲስ የተገኘውን የክብር አዛዥነት ከፍተኞች የጦር ባለሥልጣኖቻችው እንዲያውቁት በማድረጋቸው ነገሩ በሣውድ አረብ ዘንድ ጥልቅ የሆነ ደስታና ልባዊ መተሳሰርንም የፈጠረ መሰለ። ነገር ግን የዚሁ እንግዳ የሆነ ታሪክ መጨረሻው የሚያስደስት አልሆነም።

በስጦታ የሚላኩልንን አይሮፕላኖች ሁኔታ የሚያጠኑ ጥቂቶች ፓይለቶችንም ወደ ሣውድ አረብ ተላኩ ነገር ግን አንድም አይሮፕላን አላመጡም ሌሎችም ፓይለቶቻችን ለተመሳሳይ ጥናት ወደ ኩዌትና ሊቢያ ተልከው ነበር። እንደዚያ አድርገንም የነበሩንን ፓይለቶች ወደ አረብ ዓለም በታትነናቸው ነበር።

ንጉሥ ፋይሣል የላኩልን ቀቢፀ - ተስፋ በሌለው በኩልም ረድቶናል። ይኸውም ሩሲያ ቲዩ - 22 የተባሉትን አይሮፕላኖችም ለግብፅ ለመስጠት ገፋፍቷታል። ቀደም ሲል ግን እንደዚያው የመሳስለውን ጥያቄ አተቅበለንም ነበረ እንዲያውም እውነቱን ለመናገር ከተፈለገ አንድ ጊዜ ብሬዥኔቭ ባሰሙት ምሬት ከኛ ባለሥልጣኖች ጋር በተነጋገሩ ቁጥር ተጨማሪ ተዋጊ አይሮፕላኖች እንዲሰጡን እየተደጋገመ የቀረበላቸው ጣይቄ ያንገፈገፋቸውና እንዲያውም እንደዚያ ስለመሳሰለው ጉዳይ ለመነጋገር ያንገፈገፋቸውና እንዲዲያውም እንደዚያ ስለመሳሰለው ጉዳይ ለመነጋገር እንደማይፈልጉ ተናግረው ነበር። ታዲያ ምሬት የንጉሡ የተስፋ ቃል ለወጠውና ከሣዳት ጋር ተገናኝተው ሲነጋገሩ፤

«ከአየር ላይ ቦንብ ለማዝነብ ለምን ፈሩ? በሁለተኛው የዓለም ጦርነት ጊዜ እኛ ባደረግነው ያልተቋረጠ የቦንብ ድብደባ ድል ለማድረግ ችለናልኮ» ይላሉ፤

«ለመደብደብስ አልፈራሁም ግን የሚደበድቡኝን ሕዝቦች ለመደብደብ ችሎታ እንዲረኝ ያስፈልገኛል። ግን ግብፅ ውስጥ ሁለት ሺህ ዒላማ የሆኑ ጠቃሚ ቦታዎች መኖራቸውን ላስታውስዎ እወዳለሁ። እንግዲህ ከእነዚህ ዒላማዎች አንዱን እንኳን እሥራኤል ብስትደበድብ 25.000 (ሃያ አምስት ሽህ) ፋይዳኖች ይበታተናሉ ማለት ነው» ብለው ሣዳትም ሐሳባቸውን ያብራራሉ።

በዚሁ ጊዜም ሶቪዬት ኅብረት ቲ - 26 የተባሉትን ታንኮች ለመስጠትም ቃል ገባችልን። እነዚያም ታንኮች እጅግ ተቃሜታ ያላቸው ነበሩ።

ግብፅ የተያዘባትን ግዛቶች በጦር ኃይል እንዳታስመልስ ሩሲያ ገትታ ይዛታለች ካይሮ ውስጥ ሲከንፍ የነበረውን ወሬ መነሻ አድርገው ብሬዥኔቭ እንደተቹበትና እንደጠየቁባቸውም ሣዳት ጠቀሱልኝና እርሳቸው በሰጡት መልስ ግን፤

«የግብጽ ሕዝብ በጦርነቱ ወደ ፊት እንዳይገፋ ሩሲያ ገትትዋለች እየተባለ የሚወራው ወሬ ሊፈልቅና ሊሠራጭም የበቃው እርስዎ ራስዎ ቃል የገቡልኝ ሁኔታዎች ባለመፈጸማቸውም ነው። ለምሳሌ በጥቅምት ወር እርስዎ ራስዎ በግንቦት ወር ፖድጐርኒ በሐምሌ ወር ደግሞ ፓኖማረቭ የሰጣችሁኝ ተስፋ አልተፈጸመም ታዲያ የዚህስ ሁሉ ምክንያቱ ምንድን ነው?» ብዬ ብሬዥኔቭን ብጠይቃቸው እርሳስቸውም ትክ ብለው ተመለከቱኝና፤

«መቼም ነግሩን ካነሱት እውነት ለመናገርም ከተፈለገ ያን ውሳኔ የሰጠሁም ራሴ ነኝ ማንም ሊጠይቀኝ አይችልም ብለውኛል» ብለው አጫውትውኛል። ሣዳትም ለብሬዝኔቭ በሰጡት መልስ ውሳኔውን ያሳለፉት ብሬዝኔቭ ከሆኑ በውድም በግድም የሚቀበሉት መሆኑን እንደገለጹላቸው አጫወቱኝና ከት ብለው ስቀው «ታውቃለህ እነርሱምኮ እንደኛ በቃላት የሚጫወቱ ናቸው» ብለውኛል። በዚሁ ጊዜ ደግሞ ከሊቢያ ጋር የነበረን ግንኙነትና መቀራረብ እየጨፈገገው መጥቶ ነበርና ሣዳት ከሞስኮ ሲመለሱ እግረ - መንገዳቸውን ቤንጋዚ ጐራ ይሉና ከገዳፊ ጋር ይነጋገራሉ።

ግብፅ ስትከተላቸው ከነበሩት መመሪያዎች ብዙዎቹን የማይስማሙባቸው መሆናችውን ገዳፊ ያፍረጠረጡትም በዚሁ ጊዜ ነበር። በጀመሪያ ነገር አንቀጽ 242ትን መቀበላቸው ከሶቪዬት ኅበትም ጋር የነበረንን የጠበቀ መቀራረብ በግልጽ ተቃወሙት ቀጥለውም ሶቪዬት ኅብረት ለኛ ለመስጠት ቃል የገባችባቸውን ሲሰነዝሩ መሣሪያዎች ጥራት እንደተጠራጠሩበት አስተያየታቸውን ሲሰነዝሩ ሣዳትም ቲዩ 22 እና ቲ 26 የተባሉት ታንኮች እጅግ ከፍተኛዎች መሆናቸውን ጠቅሰው ሶቪዬት ኅብረትም ያላትን መልካም አስተያዬትና ተባባሪነትም እያብራሩ ሊያሰዱዋቸው ሞከሩ።

ከዚያ ሌላ ደግሞ በንጉሥ ፋይሣል ላይ የነበራቸው ጥላቻም፤ እየገፋ መጥቶ ስለ ነበረ በዚያው ሰሞናት ባደረጉት ንግግርም ላይ፤ «.....የዚያ ጊዜው ያለፈበት ንጉሥ አድራጐት ሁሉ ለኛ ጥንካሬና አብርሃንም ሰጥቶናል......» ብለው ስለ ነበረ ይህን ከመሳሰለው አነጋገር እንዲቆጠቡ ሣዳት በጠየቁዋቸው ጊዜም፤

«መልካም ነው እኛ ሊቢያውያን ስለምን የውጭ ጉዳይ ሚኒስትራችንን አንዘነጋም? በተባበሩት መንግሥታት ችሎትም ቋሚ መቀመጫ አለን በዚያም ሆነን አብዮታዊ አስተያዬታችንን እምግለጽ ይኖርብናል። አንቀጽ 242ትንም ሆነ ተቃዋሚዎቻንን ሁሉ እንቋቋማለን። ሶቪዬት ኅብረትም ብትሆን በጦርነት ላለመፈላለግ በሚል ውል ከሌሎች ኃያላን ጋር ያደረገችውን ስምምነት እንቃወመዋለን። ግብፅና ሊቢያም በሁለት አፍ ከሚናገሩት አንድ ድምፅ እንዲኖራቸው ማድረግ ከቻልን የጋራ ኃይላችንን እንመሠርታለን። ልዩነታችንንም ቢሆን በግል ተነጋግረን ለማስወገድ እንችላለን። ስለ ብሔራዊ ክብር ግድ የለኝም። የኔ ዋናው ጥንቃቄዬ ስለ ኅብረት ብቻ ነው። ብለዋችዋቸል። ሣዳት ግን ይህን አስተያዬት የችኮላ አስተያዬት ነው በማለት አልተቀበሉትም።

የሆነ ሆኖ ከዚህ ውይይታቸው የተገኘው ፍሬ ነገር ወይም ውሳኔ ሻለቃ ጃሉድ ሊቢያንና ግብጽን ወክለው በየካቲት ወር ወደ መስኮ እንዲሔዱና ስለ ጦር መሣሪያ ግዥ ጉዳይ እንዲነጋገሩ ነበር። የሚገዙትንም የጦር መሣሪያ በውጭ አገር ምንዛሬ (በአሜሪካ ዶላር) እጅ - በጅ ከፍለው በፍጥነት የሚደርስበትንም ስልት እንዲያቀነባብሩ ሆኑ።

ከእርሳቸውም ጋር በእስልምና እምነታቸው ጽኑ የሆኑትና የሊቢያ ጦር ኃይሎች ም/ኤታ ማዦር ሹም የነበሩት ሙስጠፋ ካሩቢ አብረው ሔደዋል። ሙስጠፋ የአብዮታዊው ዕዝ መምሪያ አባልም ነበሩ። ስብሰባው በሚካሄድበትም ጊዜ ሰዓታቸውን ይመለከቱና የፀሎት ሰዓት መድረሱን ያሰረዳሉ ወዲያውም ከመቀመጫቸው ብድግ ብለው የመካ አቅጣጫ በየት በኩል እንደሆነ ጠይቀው ከተረዱት በኋላ ሱላት ማድረጋቸውን ይጀምራሉ። በዚህ ጊዜም ውይይቱ ተቋረጠ። ኮሴጄንና ፖድጐርኒም በነገሩ እጅግ ተደነቁ።

ሣዳትና ገዳፊ ሊነጋገሩበት እንዲያውም ፊት ለፊት ሊያዩዋት ያልቻሉት ግን ንጉሥ ሑሴን ስለ ተባበሩት የአረብ መንግሥታዊ አቋም የሠነዘሩትን እቅድ ነበር። ንጉሡ ባቀረቡትም ሐሳብ ልዩ ጆርዳንና ምዕራባዊው ሽለቆ በፊዴሬሽን የሚዋሃድበትን ስልት አስታውቀው ነበር። በዚህ ሐሳብ ወይም እቅድ ላይ ነበር ገዳፊ የጨረሱት፤ ቢሆንም ከእልሃቸውና ከንዴታቸው በተቻለ መጠን በረድ (ተንፈስ) እንዲሉ ሣዳትም ሆኑ አሣድ ተጣጥረዋል። ንጉሡ ያን የፌደሬሽን ተረድተውላቸዋል። ከብቸኝነታቸው ለማምለጥ ሲሉም ያን እቅድ ለማቅረብ ተገደዱ።

እቅዱ ከአሜሪካኖች ጋር ተመካክሮበት የቀረበ ሣይሆን እንዳልቀረም ሣዳት ተረድተውታል። በመካከለኛው ምሥራቅ ውስጥ አዲስ የግዛት ክልል በመፍጠርና ንጉሡንም በማሳመን እሥራኤልም በጉዳዩ እንዳገባችበትም ሣዳት አምነዋል ንጉሡ ባቀረቡት የፌደሬሽን የግዛት ክልልም ውስጥ የጋዛም ወረዳ ገብቷል። ይህም አድማ አዘል እቅድ ለጆርዳን የባሕር በር ሲከፍት ግብፅን ደግሞ ከፓለስታይን ወሰንተኛነት ያርቃታል። በዚህ ጊዜ ሣዳትም የፓለስታይንን ነጻ አውጭ ድርጅት አባሎች ይሰበሰቡና በንጉሥ ሁሴን የቀረበውን እቅድ በፈለጉ አኳኋን ቢቀበሉትና ቢተረጉሙትም የግብፅንና የሊቢያን ስምምነት ወይም ቡራኪ ማግኘት እንደሚኖርባቸው ያስረዳሉ።

**ተደራራቢ እንቅፋቶች።**

በግንቦር ወር ላይ ሣዳት ወደ ሊቢያ ለጉብኝት ሲሔዱ ከሶቪዬት አማካሪዎች ጋር አንድ ያለ መግባባት ካይሮ ውስጥ ተቀስቅሶ ለውዝግብ ምክንያት ሊሆን ቻለ። ነገሩም እንዲህ ነበር። ግብጽ ውስጥ ይኖሩ የነበሩ ሩሲያውያን የሥራ ጊዜያቸውን ፈጽመውም ሆነ ለእረፍት ወደ ሃገራቸው ሲሔዱ በርካታ ወርቅ እየታቀፉ የመውሰድ ልማድ እንደ ነበራቸውና እንዳዘወትሩበት ም/ጀኔራል ሣዲቅ ይደሩበታል። ይወስዱት የነበረው ወርቅ ብዛት በ1970 ዓ.ም በመጀመሪያ የመጡት ያግዙ ከነእብረው ይልቅ በ1972 ዓ.ም ሲወስዱ የነበረው ብዛቱ በርካታ ኪሊ እንደ ነበረ ተደርሶበታል።

በመጀመሪያ በመጠኑ የተለመደው ፍላጐት እያደገ መጣና እንቁ ጭምር እስከ መውሰድም አደረሰ። እንዲያውም አንዳንዶቹማ ከቀለበት ከብራስሌት አልፈው የወርቅ እንክብል እስከመውሰድ ደረሱ።

ሁኔታው እያሳሰበና የሃገሪቱም የወርቅ ሃብት እየወጣ በኢኮኖሚዋ ላይ ቀውስ እንዳይፈጥር በማለት ማነኛውም ሩሲያውይ ወደ ሃገሩ የሚወስደውን ወርቅ ሁሉ ለግምሩክ ሠራተኞች እንዲያስተውቅና እንዲያስመዝንም ጀኔራል ሣዲቅ ያዛሉ። በዚሁ ትእዛዝ መሠረት አንዳንዶቹ የያዙትን የወርቅ ልክ ሲያስመዝኑ አንዳንዶቹ ደግሞ ትእዛዝን ባለመቀበል ሻንጣቸውንም እንዳይፈተሽ ተቃወሙ በዚህ ምክንያት የተነሣውን ንትርክ እንዲመለከቱና እንዲያቃልሉም በግብፅ የነበረው የሶቪዬት ወታደራዊ ቡድን ኃላፊና አምባሳደሩ ወደ አይሮፕላን ማረፊያ ይጠራሉ። ነገሩ እስኪጣራም ድረስ አይሮፕላኑ ለአስራ አንድ ሰዓት ይዘገያል። ጉዳዩንም ጀኔራል ሣዲቅ እንዲሰሙት ሙከራ ተደረገ። እንዲያም ውዝግቡ ተካረረና ሊቢያን በመጐብኘት ላይ የነበሩት ሣዳትም እንዲሰሙት ተፈለገ። ከዝቡ ውጣ - ውረድ በኋላ ሣዳት ሰሙት እርሳቸውም ነገሩን እስከዚያ ማጋነን እንደማያስፈልግና የሆነው ሁሉ ጉዳይ በጽሑፍ እንዲዘጋጅና ለጊዜው ግን ሩሲያኖቹ የያዙትን ይዘው እንዲወጡ አዘዙ።

በዚህ ጉዳይ የተፈጠረው መካረር እልባት ሣይደረግበት ደግሞ በዚያው ሰሞን እንደዚሁ ያለመግባባቱን የሚያቀጣጥል ጣጣ ተወለደ። በ1970 ዓ.ም ሩሲያ የግብፅን የአየር መከላከያ ኃይል እንድታዘጋጅ በተደረገው ውል ላይ ግብጻውያን ወታደሮች ዕይተመረጡ ወደ ሩስያ እየሄዱ የሣም ሦስትን ሚሣይል ጥናት እንዲከታተሉና ሲመለሱም ሩሲያኖችን እየተኩ በሙያው እንዲሠማሩበት ስለመደረጉ በስምምነቱ ተመልክቷል።

በዚህም መሠረት አስራ ስምንት አባሎች ሰልጥነው ስለ ተመለሱ ከሩሲያውያን ባለሙያዎች እንዲረከቡ ጀኔራል ሣዲቅ ያዛሉ። ነግር ግን አስራ ስምንት ሰዎች በአንድ ጊዜ ሥራቸውን አስረክበው እንዲወጡ ሲደረግ በሩሲያውያን ዘንድ የማያስደስትና በርካታ አባሎችም እንዲወጡባቸው በመቁጠር ሌላ ውዝግብ ያስነሳሉ ሲሉ ዶክተር ሣዲቅ ስለ ተቃወሙ በጉዳዩም ሣዳት ይስማማሉ ነገር ግን ጀኔራል ክርክራቸውን በመቀጠላቸው ሣዳትም ዶክተሩን ጀኔራሉን ለማስደሰት ሲሉ ባዮን አሥራ ሁለት ባለሙያዎች የሚሣይሉን ጣጣ እንዲረከቡና ስድስቱ በተጠባባቂነት እንዲቆዩ ይወስናሉ። የርክክቡም ጊዜ እንዲወሰን ለሶቪዬት አማካሪ ደብዳቤ እንዲጽፉ ጀኔራሉን ያዛሉ። ግብጻውያኑ ባለሙያዎች ጥናታቸውን ፈስመው ከተመለሱ ስድስት ወራት ለሆናቸው የሰለጠኑበትን ሙያ ከሩሲያውያኑ እድኒረከቡም ሲደረግ የሩሲያኑ መደወዝም በውጭም ምንዛሬ ሲከፍል እንደ ቆየም ጀኔራሉ ያብራራሉ።

ዳሩ ግን ይህ ጉዳይ ሶቪዬቶች ግራ የሚያጋባ ይሆናል። ከጥቂት ቀናት በኋላም ማርሻል ግሪኮች ከሞስኮ ካይሮ ይገባሉ። ጉዳዩንም አንስተው ባደረጉት ንግግር ሩሲያውያን የሚሳይል ባለሙያዎች ሥራቸውን እያስረከቡ ቢመለሱ ነገሩ የሚያዝናናቸውና በግብፅ ውስጥም እንደማይፈለጉ አድርገው ሊመለከቱት እንደሚችሉ ያስታውቃሉ ከዚህም በላይ ደግሞ ፕሬዚዴንት ኒክሰን ወደ ሞስኮ ለጉብኝት የሚሔዱበት ጊዜ ተቃርቦ ስለነበረ ሩሲያውያን ባለሙያዎች ከግብፅ የመውጣታቸው ወሬ የተሰማ እንደሆነ ለአሜሪካ ፕሮፓጋንዳ ዘመቻ የተቃና የድል አክሊል የማያስጨብጣቸው እንደሚሆነን ጠቅሰው ያብራራሉ።

ሌላው አነታራኪው ጉዳይ ደግሞ ከሩሲያ ሰለሚገዙት ተዋጊ አይሮፕላኖች አከፋፈል እነብር። ሣዳትም ሞስኮ ሄደው በነበሩበት ጊዜ ሚግ 23 የተባሉት ተዋጊ አይሮፕላኖች በተሻሻለና በቂም በሆነ ይዞታ ሥራቸው እንደተጠናቀቀ በውጭ ምንዛሬ ሂሳቡ እየተከፈለ የሚገዙ መሆናቸውን አሰረድተው ከስምምነት ላይ ደርሰው ነበር ገንዘቡንም ገዳፊ የሚከፍሉት ነበር።

ይህንንኑ ጉዳይ ለመከታተልና ለማስፈጸም ተብሎ የጦር ሚኒስቴር ም/ሚኒስትር የነበሩት ጀኔራል አብደል ቃድር ሐሰን በዚያው ሰሞናት ወደ ሞስኮ ይላካሉ። ነገር ግን አስቀድሞ የተደረገው ስምምነት ችላ ተብሎ ለኛ የተመደቡልን አይሮፕላኖች ሚግ 23 መሆናቸው ቀርቶ መጠነኛ ለውጥ እየተደረገላቸው የተሠሩት ሚግ 21 የተባሉት አይሮፕላኖች መሆናቸውና ለነዚህም አይሮፕላኖች ዋጋቸው በውጭ ምንዛሬ እንዲከፈል የሩሲያ ባለሥልጣኖች መወሰናቸውን ይነግሩዋቸዋል። ሣዳትም ነገሩን እንደሰሙ ለሚግ 21 የሚከፈለው ሂሳብ ቀደም ብሎ በተደረገው ስምምነት መሠረት የተወሰነው ክፍያ በውጭ ምንዛሬ ያለመሆኑን ጠቅሰው አዲሱን ጥያቄ እቃወማሉ። ተሻሽሎ ተሠራ ስለተባለው ሚግ 21 ተዋጊ አይሮፕላን ደግሞ አንዳንድ ቀደም ሲሉ የደረሱትን ጉዳዮች ላወሳ እወዳለሁ።

በ1970 ዓ.ም ሐምሌ 30 ቀን በሚግ 21 የሠለጠኑ ሩሲያውያን ፓይለቶች ካይሮ ከገቡ በኋላ ጥቂቶች የእሥራኤል ፋንቶም ተዋጊ አይሮፕላኖች ሱካሐና ወደ ተባለው አካባቢ ይገባሉ። በዚህም ጊዜ የሶቪዬት ፓይለቶች ማንያ ከተባለው አይሮፕላን ጣቢያ ለመከላከል ሲሉ ይነሣሉ። ከእሥራኤል ወጥመድ እየዘለሉ ይገባሉ ወዲያውም በሴኮንድ በሚቆጠር ዕድሜ ውስጥ አራቱ ሚጐች ሲቃጠሉ አምስተኛው በጣም ይጐዳል ፓይለቱም ይተርፋል። ይህ በሆነበት ዕለትም ናስርን ሣነጋግራቸው እንዲህ ብለውኝ ነበር።

«ዛሬ አንድ ያላሰብነው አስገራሚ ነገር ደርሷል። እሥራኤሎች አምስት የሩሲያ አይሮፕላኖች መተው ጥለዋል ነገሩ በአንድ በኩል ሲያሣዝነው በሌላው በኩል ደግሞ አያሣዝነኝም ምክንያቱም ሩሲያውያን የኛን ፓይለቶች «ከልምምድ የማይማሩና ከስሕተት የማይወጡ ከእሥራኤል ፓይለቶችም ጋር የማይማሩና ከስሕተት የማይወጡ፤ ከእሥራኤል ፓይለቶችም ጋር የማይስተካከሉ ናቸው» እያሉ ይወቅሷቸው ነበር። ወጣቶቻችንም ጥፋቱና ጉድለቱ የአይሮፕላኖቹ መሆኑን እያብራሩ ይከራከሩ ነበር። ይህም ክርክራቸው ዛሬ እውነተኛነቱን አረጋገጠ ሚግ አይሮፕላኖች ከፋንቶም አይሮፕላኖች ጋር ሊመጣጠኑ እንደማይችሉ ራሳቸው ሩሲያውያንም ሊረዱት ችለዋልና.....»

በዚያን ጊዜ የደረሰውም ነገር ግብጽ ውስጥ አልተወራም እሥራኤሎችም ቢሆኑ አልተነፈሱትም እርግጥ ነው ለአሜሪካኖች አስታውቀዋል። ግን ነገሩን ቢያጋንኑትና በዜና ማሰራጫዎች ቢያስተላልፉት ደግሞ በሩሲያ ላይ ከፍተኛ ሕዝባዊ ትችት ያስነሣባትና ምናልባትም ውጊያውን ትገፋበት ይሆናል የሚልም አስተሳሰብ ስለነበረባቸው ነበር። ሩሲያኖችም ያን ትምህርት ካገኙ በኋላ ሚግ 21 የተባለውን ተዋጊ አይሮፕላን አሻሽለውና አንዳንድም ነገር ጨማምረው ለመሥራት ተገደዱ።

የሆነ ሆኖ የእነዚሁ የባለሙያዎቹ ወታደደሮችና ለአይሮፕላኖቹ ዋጋ የሚከፈለው ገንዘብ ጉዳይ ሣዳትና ብሬዥኔቭ የተካፈሉበትንና የሚወሰንበትን ሁኔታ አስከተለ።

በዚያው ወቅት የግብፅ የውጭ ጉዳይ ሚኒስትር የነበሩትን ሙራድ ገሐልብንና የጸጥታ አማካሪ የነበሩትን ሐሪዝ እስማኤልን ሣዳት ጠሩና በኛ በሶቪዬት ኅብረት መካከል የሚገኙትን ጉዳዮች ጠቃቅሰው አስፈላጊዎቹንም ነጥቦች አሟልተው ለብሬዥኔቭ ደብዳቤ እንዲጻፍና እንዲላክ አዘዙ። አምባሳደሩን ቢኖግራዱቭንም ጠርተው ጉዳዩን ያካፍሉዋቸዋል። በዚያው ዕለት ወደ ማታም አምባሳደሩ ወደ ሣዳት ሄደው፤

«....በላኩባላቸው ደብዳቤ ጓድ ብሬዥኔቭ ተደስተውበታል። በቀረበው ሐሳብ ማነኛችንም በይበልጥ ተጠቃሚዎች (አትራፊዎች) ስለማንሆን የሚቀንስ ወይም የሚጨመር አንድም ነገር እንደሌለበት አምነውበታል.....» ይላሉ። በዚህም መሠረት ያ - በመካከላችን ደንድቶ የነበረ ጉዳይ በረድ ወደ ማለቱ ተሸጋግሮ ነበር።

ነገር ግን በዚያው ዓመት በግንቦት ወር ላይ ማርሻል ግሪኮች ካይሮ ለጉብኝት በመጡበት ወቅት ደግሞ አንድ ጣጠኛ ሁኔታ ተፈጠረ። ማርሻሉ ወደ ካይሮ የመጡት ሚግ 25 የተባለው ተዋጊ አይሮፕላን የሚያሣየውን የውጊያ ስልት ለማስረዳት ነበር። እነዚሁ አይሮፕላኖች የሚያደርጉትንም የውጊያ ስልት በካይሮ ምዕራባዊው ሠፈር ተገኝትወ እንዲመለከቱ ሣዳትም ተጠርተዋል። በዚሁ ጊዜም የግብጽ ፓይለቶች ከድምፅ ሦስት እጅ የፈጠነውን አይሮፕላን ለማብረር መቻላቸው ተብራርቶ በጋዜጣ እንዲገለጽ የሚያስፈልግ መሆኑን ማርሻሉ ያሳስባሉ። ይህም ነገር የሚያመለክተው ግብፅ ሚግ 25 የተባለውን ተዋጊ አይሮፕላን ማግኘቱዋን ነበረ። ግን እውነት አልነበረም።

ያን አይሮፕላን ሲያበሩ የነበሩት ፓይለቶችም ግብጻውያን አልነበሩም። በነገሩ ግን ሣዳትም ወደ መስማማቱ ተቃርበው ነእብር። ምክንያቱም በማርሻሉ ሐሳብ ተስማምተው ወሬው ቢገለጽ ሶቪዬት ኅብረት እነዚያኑ አይሮፕላኖች ለግብጽ ለመስጠት ትገፋፋበት ይሆናል ብለው ነበር። ወዲያውም አምባሳደር ቪኖግራዶቭ ከኪሳቸው ማስታወሻ ያወጡና በመካከለኛው ኮሚቴ ስም ማብራሪያውን ያዘጋጃሉ። እኔ ግን ያ - መግለጫ የአየር ኃይሉን አቋም አወዛጋቢ ከሆነ ሁኔታ ላይ የሚጥለው መሆኑን በመረዳት በነገሩ ደስተኛ አልነበርኩም። ያ - ዘመናዊ የሆነ ተዋጊ አይሮፕላን ካገኘች ስለምን የተሻለ የማጥቃት ርምጃ እንደማታሳይ የአረብን ዓለም የሚያወዛግብ እንደሚሆን ስለተረዳትሁም ነበር።

የሶቪዬት የባሕር ኃይል አዛዥ አድሚራል ጐርሽኮቭ ወደ ካይሮ ሲመጡ ማርሻል ግሪኮችም አብረዋቸው ነበሩ። በማርሳ ማትሩዝ እና በቀይ ባሕርም በኩል በርኒስ በተባለችው ቦታ የባሕር ኃይል «አገልግሎት መስጫ» ለማግኘት ሐሳቡን ሠንዝረውት ነበር። ይህን ሐሳብ ወይም ጥያቄ ግን የምድር ጦርና የባሕር ኃይል አባሎቻችን አጥብቀው ተቃወሙ። እይሶቪዬት አድሚራል ግን በተጠቀሱት ቦታዎች ለሶቪዬት ባሕር ኃይል አነስተኛ ጣቢያ ከተገኘ አካባቢውን ለመቆጣጠርም ሆነ የተቀላጠፈ ወታደራዊ መረጃ ለግብፅ ማቀብ እንደሚቻል ተከራከሩበት። እኔም በዚሁ ነገር አልተስማማሁበትም ነበርና ግብፅ ለሶቪዬት ጦር ማረፊያ ቦታ ከስጠች የእንቅስቃሴውም ተካፋይ ስለሚያደርጋት ጉዳዩ በጥብቅ እንዲተና ለሣዳት ነገርኳቸው።

በዚሁም ጊዜና ምክንያት ነበር። «ሰላምም ጦርነትም የሉም» በሚል መነሻ የነበረው ሁኔታ ሁሉ ቢቀጥለብት ሶቪዬት ኅብረት ልትጠቀምበት የሚቻላት ወይም የምትፈልገው ጉዳይ ያንኑ «ሰላምም ጦረንትም የሉም» የተባለውን ፖሊሲ እንደሆነ አድርጌ እያከታተልኩ በአልአህራም ጋዜጣ ሐተታ ለመጻፍ የተነሣሳሁት።

የሶቪዬት አመራር ሁለት አቅጣጫዎች እንደነበሩት ለመረዳት ችያለሁ። ሶቪዬት ኅብረት ኃያል መንግሥት እንደመሆኑዋ መጠን የዓለም አቀፉ ጉዳይ ይመለከታታል። በዚህም የተነሣ እንደ ግብፅ የመሳሰሉ ታናናሽ አገሮች የራሳቸውን አብዮታዊ ስልት ሲጀምሩ የመርዳትና የመጠበቅ ግዴታ ስለሚሰማት ሁልጊዜም ከውዝግብ ውስጥ ትገባለች። እንደ እውነቱ ከሆነ ደግሞ ሶቪዬት ኅብረት ለግብፅ ያደረገችውን እርዳታ ሁሉ እጅግ አደንቀዋለሁ። የግብፅ የኢኮኖሚና - የማኅበራዊ ኑሮ ሥርዓት በሽግግርና በተሐድሶም በነበረበት ሰዓት ሶቪዬት ኅብረት የሰጠቻትን ያህል ድጋፍና እርዳታ ሊሰጣት የሚችል አንድም አገር አይኖርም ነበር። የፖለቲካ ድጋፍ የንግድ ልውውጥ የኢንዱስትሪ ምርትና የጦር መሣሪያ የመሳሰሉትን እርዳታዎች በሰፊው አግኝታለች።

በመሰረቱም ቢሆን የግብፅ የማኅበራዊ ኑሮ ሥርዓት ከአሜሪካ ሥርዓት ይልቅ የሶቪዬት ሥርዓት የሚቀርብ ነበር። ይሁን እንጂ የሶቪዬት ጥቅምና ፍላጐት እጅግ ያተኮረው ደግሞ የባሕር ኃይል አቋሟን ለማሳደግና አካባቢውንም ለመቆጣጠር የሚያስችላትን ሠፈር ለማግኘትና ከሜሪካም ጋር የተፈራረመችውን የሰላም ውል ለመጠበቅ ሆነ። በእነዚህ በሁለት አቅጣጫዎች እጅግ አተኮረች እርግጥ ነው የመካከለኛው ምሥራቅ ጉዳይ በሰላማዊ ስልት እንዲቃለልና አረቦችንም የሚያስደስት ፍጻሜ እንዲያገኝ ትፈልጋለች። አረቦችን ለማርካትና የቀበሌውንም ሰላም ለመመሥረት ስትልም ወደ ጦርነቱ አጐዳ መግባት አትፈልግም።

በዚሁ ጊዜ ደግሞ «ሰላምም ጦርነትም የሉም» በሚለው አመራር በይበልጥ የተጠቀመውን አገር ለማወቅ ካይሮ ውስጥ አንድ የማመዛዘኛ ቆጠራ ተደርጎ ነበር። በዚህም መሠረት በተገኘው ውጤት እሥራኤል 420 ነጥብ አሜሪካ 380 ነጥብ ሶቪዬት ኅብረት 110 ነጥብ ማግኘታቸው ተረጋገጠ።

**ቁርጥርጡ።**

ሐምሌ 6 ቀን የሶቪዬት የቴክኒክ ሠራተኞች ሁሉ ከግብፅ እንዲወጡ ሣዳት ትእዛዝ ለማስተላለፍ እስከ ወሰኑበት ጊዜ ድረስ ሁኔታዎች ሁሉ እንደምን እየተቆላለፉና ወደመቆራረጡ ያሸጋገሩት ምክንያቶች ሁሉ እንደምን እየዳበሩ እንደመጡ ባለፉት ምዕራፎች ለመረዳት ችለናል። ነገር ግን ወደ መቆራረጡ ያደረሱንን ጉዳዮች በዝርዝር ከማውሳታችን በፊት ወደ ኋላ መለስ ብለን አንዳንድ ነጥቦች መጥቀስ አሰፈላጊ ይመሰለኛል።

በ1967 ዓ.ም በተደረገው ጦርነት ድል ከሆነ ወዲህ ናስር የሶቪዬት ኅብረትን ወዳጅነትና መቀራረብ በሚመለከተው ጉዳይ የነበራቸው አስተሳሰብ የተወሳሰበ ነበር። ሁለቱ ኃያላን መንግሥታት በጦርነት ላለመፈላለግ የሚያሳዩት ዝንባሌ እየጐላ ከመታየቱ በላይ የአሜሪካ ፕሬዚዳንት የነበሩት ጆንሰን ደግሞ በጠቅላላው የአረቦችን ጉዳይ ችላ እያሉት የሚሔዱ መሆናቸውን ናስር ያስረዳሉ በተለይም የእርሳቸውን መሪነትና ኃላፊነት በሚመለክተው ጉዳይ ሁሉ የጆንሰን አመራር አላጠግባቸው እያለ መጣ በዚህም የተነሣ የመካከለኛው ምስራቅ ጣጣ እርሳቸውን አንቆ የያዘውን ያህል ሶቪዬት ኅብረትም ሙሉ ለሙሉ እንድትዘፈቅበት ለማድረግ ጥረውታቸውን ጀመሩ።

በእርሳቸው ላይ የደረሰው ድል መሆን በሶቪዬት ኅብረትም ላይ የደረሰ ድል መሆኑን የሩሲያ መሪዎች ተረድተው የፖለቲካ ቀን በሩን ሙሉ ለሙሉ እንዲሸከሙላቸው ለማድረግ ፈለጉ በዚህም የተነሣ ግብፅ የምትሰነዝረው ወይም የምታቀርበውን ማነኛውንም ሐሳብና አስተያዬት ሁሉ ለውጭ ጉዳይ ሚኒስትራቸው ከመስጠት ወይም ከመናገር ይልቅ ለሩሲያ ባለ ሥልጣኖች ማቀረብና በእነርሱም በኩል ለጐና ያሪንግ ወይም ለዋሽንግተን እንዲያደርስ ማድረግ ጀመሩ።

ማነኛውም የፖለቲካ ጣጣ ሁሉ በሶቪዬት ኅብረት አማካይነት የተቃለላቸው እንደሆነም የምሥራቹን ይቀበላሉ። ካልተሳካላቸውም ደግሞ ለጦርነቱ ዝግጅት የሚያስፈልጋቸውን መሣሪያ ሁሉ እንበለ ችግር ከሶቪዬት ኅብረት ያገኛሉ። በዚህ አስተሳሰብ ስንመዝናቸውም ዋናው ግባቸው የመካከለኛው ምሥራቅ ጣጣ ሁሉ ከብሔራዊነት ወይም ከአሁራዊነት ደረጃ መጥቶ ወደ ዓለም - አቀፍአዊነቱ እንዲሸጋገር ለማድረግ ነበር። ምክንያቱም በብሔራዊ አቋም ሲታይ እሥራኤል የበላይነቱን ይዛለች። በዓለም አቀፋዊነቱ ደረጃ ደግሞ ምናልባትም የኛ አቋም ወይም ሚዛን አጋድሎ እንዲገኝ ለማድረግ ነበረ።

እኔም በዚያኑ ጊዜ በጋዜጣ ስሰነዝረው በነበረው አስተያዬት በመካከለኛው ምሥራቅ ውስጥ ሰላም ሊመስረቱ የማይችሉ ሁለት ብሔራውያን መንግሥታት (ግብፅና እሥራኤል) እንደመኖራቸው ሁሉ ጦርነቱን ለማስነሳት የማይቻላቸው ሁለት ኃያላን መንግሥታት (ሶቪዬትና አሜሪካ) መኖራቸውንና አመራራቸውንም እያብራራሁ መግለጽ ጀመርኩ። እርግጥ ነው ሁኔታው እባጠቃላይ ሲታይ እጅግ አደገኛነትም ነበረ። ሁለቱ ኃያላን መንግሥታት የመካከለኛውን ምሥራቅ ጉዳይ በትክክለኛነቱና በስህተቱ ለማበጠር በሚወዛገቡበት ሰዓት ከጃቸው ሊወጣም ይችላል። ይህም ደግሞ ሁለቱን ኃያላን መንግሥታት በጦረንት ያለመፈላለጉን ስምምነት ለሙግታቸው ምክንያት ይሆናል። ናስርም ቢሆኑ የሰላሙ ውል የግብፅን ጥቅምና ፍላጐት የሚጨምር እንዲሆንላቸው ይጣጣሩበታል። ግን ያን ለማድረግ ደግሞ እንዲፈተታቸው የሚወራጩና እንዳመቻቸውም ሁኔታዎችን የሚለዋውጡ እንዲሆኑ ይፈልጋሉ። ስለዚህም ነበር የጨረታውን ኤንቨሎፕ እንደከፈቱት የቆየው። በተለይም አሜሪካኖችን ለማግባባት ሲሉም ነበር ያን ምርጫ የተከተሉት ለዚህም መግባቢያ ለማድረግ ሲሉ በ1968 ዓ.ም ኒክሰን ፕረዚዴንት ሆነው ሲመረጡ የደስታ መግለጫ መልእክት አስተላለፉ ቀጥለውም የኒክሰን ልዩ መልእክተኛ ሆነው ወደ መካከለኛው ምሥራቅ የሚላኩትን ሚስተር ዊልያም እስክራንቶንን የሚቀበሉዋቸው መሆናቸውን ያሳውቃሉ።

በ1969 ዓ.ም መጀመሪያ ላይ በሟቹ በአይዘነሐወር የቀብር ሥነ - ሥርዓት ለማግኘት ዶክተር መሐመድ ፋውዚ ወደ ዋሽንግተን ሔደው በነበረ ጊዜ ኒክሰን ከሮጀርስና ከሌሎቹም የአሜሪካ ባለሥልጣኖች ጋር ለመነጋገር ችለው ነበር። ከዚያም በኋላ ናስር የሮጀርስን የእርቅ ሐሳብ በመቀበላቸው ከጆሴፍ ሲስኮ ጋር ንግግሩን ይጀምራሉ። በዚህም የተነሳ ከምዕራብ ጀርመን አውሮፓ አገሮች በተለይም ከፈረንሳይ ከብርታኒያና ከምዕራብ ጀርመን መሪዎችና ባለሥልጣኖችም ጋር የተሻለ መቀራረብና መግባባት ለመጀመርም የሚያስችለውን ስልት ሁሉ ያቀነባብሩላቸዋል። ከገለልተኞች አገሮችም ጋር ተመሳሳዩ ስልት ይጀመራል። ስለተባለም አስቀድመው አሜሪካኖች እንደ ገመቱት በማስመስል የሚመሩ ሰው ሆነው አለገኙም።

በሌላው በኩል ደግሞ ሶቪዬት ኅብረት ከመካከለኛው ምስራቅ ጣጣ ሣትርቅና በበላይነት ሳታሳይ ወዳጅነቱ እንደ ተጠበቀ የሚቆይበትን መስመር በጥንቃቄ ይከተላሉ ለዚህም እንደማስረጃ ሊቆጠር የሚችለው የሶቪዬት አምስተኛ የባሕር ኃይል ፍሊት በሜዲትራኒያ ባሕር ይገኝ ስለ ነበረ ለመርከበኞቹ የመዝናኛ ቦታና የአገልሎት መስጫ ሠፈር ለማግኘት ቢችሉም የሚፈልጉ መሆናቸውን ገልጸው ፓድጐርኒ በጠየቁ ጊዜ ለዚሁ አገልግሎት የሚውል ቦታ በአሌክሳንደሪያ በፓርት ሰይድና በመርሣ ማትሩዝ ለመስጠት ፈቃደኝነታቸውን ገልጸውላቸው ነበር።

ነገር ግን የሶቪዬት ጥያቄ ላቅ አለና በመርሣ ማትሩዝና በርኒስ በተባሉት ቦታዎች የባሕር ኃይል መገናኛ ጣቢያዎች ተቋቁመው ለሠራተኞቹም መኖሪያ ቤቶች ተሠርተው ቤተሰቦቻቸውም እንዲሠፍሩበትና ዙሪያውንም በሶቪዬት ወታደሮች የሚጠበቅ ሆነ። ማነኛውም የሶቪዬት መርከብ አስቀድሞ ሳያስታውቅ ወደነዚሁ ቦታዎች ለመግባት እንዲችል እንዲፈቀድ በተጠየቁ ጊዚ «አይቻልም» ሲሉ ቁርጠኝነታቸውን አሣይተዋቸዋል።

እንደዚሁም ደግሞ ለሶቪዬት አየር ኃይል የተከለለ ቦታ ተሰጥቶ እንዳፈተታችውም እንዲጠቀሙበት ሆኖ ወደየትኛውም የግብፅ የአየር ኃይል ሠፈር በአጭር ጊዜ ማስታወቂያ ብቻ ለማረፍና ለመነሳት የሚያስችላቸው ፈቃድ እንዲሰጣቸው በጠየቁዋቸው ጊዜም ጠቅላላውን የባለመብትነቱን ፈቃድ ከመቃወማቸው ሌላ የጦር አይሮፕላኖቹም ቢሆኑ ወደ ግብጽ ግዛት ሲገቡ አስቀድመው ፈቃድ እንዲጠይቁ የሚያስፈልግና ግዴታም መሆኑን ያስረዳሉ። በውነቱ ጉዳዩ ከባድ ቋጠሮ ነበረበት ግን እንደምንም ብለው ሊቋቋሙትና ሊቆጣጠሩትም ችለዋል።

ሣዳት የናስርን እቅድና ሐሳብ ሁሉ በሥራ ለመተርጐም ታጥቀው ተነስተዋል ስለዚህም በሃገሪቱ ተቅላላ ይዞታ ላይ የበላይነትን ወይም የተሰሚነትን ሥልጣን ለመያዝ የሚጣጣሩትን ሁሉ ለመቃወም ቁርጠኝነታቸውንም ለማስየት ጀምረዋል። ለምሳሌ እርሳቸው የፕሬዝዴንቱን ሥልጣን ከጨበጡ በኋላ ነበር ሩሲያውያን ከካይሮ በስተ ምዕራብ የሚገኘውን አይሮፕላን ማረፊያ ቀስ - በቀስ በቁጥጥራቸው ሥራ ድርገውት የነበረው። ሌላው ቀርቶ እይግምሩክ ሠራተኛ እንኳ በቦታው አልነበረባቸውም። አይሮፕላኖቻቸውም እንዳፈተታቸው በፈለጉበት ወቅት ሁሉ ያርፉበታል ይነሱበታልም። በሁኔታውም ማንም ደግሞ ደስተኛ አልነበረም፤ በዚህም የተነሳ ጥቂቶች ሰዎች ከሶቪዬት ኅብረት ጋር አንድ ያለመግባባት የተፈጠረ እንደሆነ በቼኮዝ ሎቫኪያ የሠሩትን ስልት በግብጽም ላይ ይደግሙት ይሆናል እይሚል ሥጋት አደረገባቸው።

ያ - አይሮፕላን ማረፊያ የግላቸው ሆኗል የራሳቸው የቴክኒክ ባለሙያዎችም ነበሩዋቸው የፈለጉትንም ያህል ወታደር በፈለጉበት ሰዓት ወደ ግብጽ ከማምጣት የሚያዳግታቸው አንዳችም ነገር አልነበረም። እንዲያውም በምዕራብ ካይሮ በሚገኘው አይሮፕላን ማረፊያ ባዶዋቸውን የነበሩ ታላላቅ ዕቃ ቤቶች ስለ ነበሩ ሩሲያውያን የጦር መሣሪያ ሊያከማቹባቸው አስበዋል የሚል ወሬም ተነስቶ ነበር።

በሌላው በኩል ደግሞ ስለ ሣዳት አመራርና ቆራጥነት ሩሲያውያን ጥርጣሬያቸው እየላቀ መጥቷል። ወደዚያም አቅጣጫ ያደረሳቸው አንድ ጊዜ ሣዳት ከካሚል አድሐም ጋር ሲነጋገሩ «.....እነርሱን የምንፈልጋቸው ይመስለዎታል? እንዲከላከሉን ብቻ ነው የፈለግነናቸው ግን ሸክሞች ነው የሆኑብን ምክንያቱም የምንከፍላቸው ሁሉ ገንዘብ በውጭ አገር ምንዛሬ ነውና......» ብለው ነበር። ይህችም ነገር ከአሜሪካው ከሴናተር ጃክሰን ጆሮ ትገባና ማፈትለክም ትጀምራለች። ከዋሽንተንም ወደ ሞስኮ ትሻገርና ለሶሻሊስ አንድነት ማኅበር ማዕከላዊ ኮሚቴ መነጋገሪያ እስከ መሆን ትደርሳለች። እንዲያውም የደም ፍላጐት ታስነሣና በግብፅ ውስጥ የሚገኙትን ሩሲያውያን የቴክኒክ ባለሙያዎች ሁሉ እንደ ቅጥረኛ የባዕድ ጦር ገምተዋቸውም እንደሆን ጉዳዩን እንዲያብራሩላቸው ለሣዳት አድን ጠንካራ ማሳሰቢያ የብሬዥኔቭ ይልካሉ።

የጦር መሣሪያ የማግኘቱም ጉዳይ ቀላል አልነበረም። እንዲያውም ሣዳት ሥልጣን ከያዙበት ጊዜ ጀምሮ እስከ 1972 ዓ.ም ድረስ በነበሩት ዓመታት ወደ ሞስኮ ሲያመልሳቸውና ሲያወዛግባቸው የነበረውም ዋንኛው ጉዳይ ይኸው ነበር። እኔ እንዳየሁት ግን ሁለቱም ስሕተተኞች ነበሩ።

የግብፅ የጦር ሥልት ባለሙያዎች ስልታቸውን በለወጡና ጦርነትም በገጠሙ ቁጥር አዳዲስ የጦር መሣሪያ ይጠይቁ ነበር። ታዲያ አንዳንድ ጊዜ የምፈልጉት መሣሪያም ከአስፈላጊያቸው በላይ ነበር። በማደግ ላይ የሚገኙ አገሮች ሁሉ ከኃያላኑ መንግሥታት የጦር መሣሪያ ለማግኘት እንደሚያደርጉት ጉጉትና ጥረት ግብፅም ሌላው ይቅርና እጅግ የተራራቀውን የጦር መሳሪያ ሁሉ ኃያሉን መንግሥታት ለሚጠይቋቸው አገሮች ሁሉ ለመስጠት ዝግጁዎች ናቸው የሚል እምነትም ነበራት።

ነገር ግን ጉዳዩ በሌላ በኩል ስንመለከተው ደግሞ እንዲያው ለነገሩ ያህል እንኳ ምናልባትም ሶቭዬት ኅብረት (አሜሪካ በዓመት ከምትሠራው ከ720 በላይ ታንክ) እጥፍ አድርጋ ለመሥራት ብትችል እንኳ እነዚህኑ ታንኮች ተፈራራሚ ተባባሪዎቻ አገሮች ብቻም ሳይሆን ለሌሎች ለስምንትና ለዘጠኝ የአረብ አገሮች እንደዚሁም ለሕድና ለሰሜን ቬዬትናም ጭምር ማቀበል (ማደል) እንደነበረባትም በግብፅ ባለሥልጣኖች ዘንድ የተረሳ ይመስላል።

በአየር ኃይል በኩልም የሆነ እንደሆነ በ1967 ዓ.ም ሰኔ 5 ቀን እሥራኤል በተቃናና አጥቃቢም በሆነላት ስልቷ የግብጽን አየር ኃይል ቅስም ከሰባበረችውና የበላይነትም ከጨበጠች በኋላ ግብፅ ደግሞ በተራዋ የእሥራኤልን አየር ሃህይል ልትደብድብ የሚያስችላትን ትጥቅና ጥንካሬም እንድታገኝላቸው መሪዎቿና ባለሥልጣኖቿ ረት ጀምረዋል።

የጦር ስልቱ ቀነባባሪዎቿም በተስፋና በብስጭትም እየዋለሉ ነበር ስልቱን የሚነድፉላት ስለዚህም ነበር የወጣው የጦር ስልት ችላ እየተባለ ጦርነቱ በሌላ ድንገተኛ ሐሳብ ሲመራ የነበረው እጅግም ብዙ ትዕግሥት ደግሞ አልነበረንም የተወሰነ ሚዛን ያለው ጦርነት አስነስታ የፖለቲካውን ምዕራፍ ለመክፈት ወደሚያስችለው ምርጫ ለመሸጋገርም ግብጽ ብዙ ጊዜ ፈጅቶባታል።

በሌላው በኩል ደግሞ የሶቪዬት ባለሥልጣኖች በፍጹም ስልተ ቢሶች ሆነውብንም ነበር የሚቀርብላቸውን ጥያቄዎች ሁሉ በልዩ ልዩ አቅጣጫ ተመልክተው ስልት የሚያወጡለት አልነበሩም። «ይሆናል ወይም አይሆንም» ማለትን የሚያዘወትሩ ነበሩ። በተለይም በ1971 ዓ.ም በልዩ ልዩ ችግር ምክንያት አጋጥሟቸው የነበረውን የጦር መሣሪያ የማቀበል መዘግዬት ለመከላከያው ክፍል አብራርተውን ለማስረዳትም አልሆነላቸውም ነበር። ከዚህ ሌላ ደግሞ በዓመቱ መጨረሻ ላይ ሕንድ ከፓኪስታን ጋር በነበራቸው ጦርነት የተነሣ የሶቪዬትን የጦር መሣሪያ ርዳታ ትጠይቃለች። የሚያስፈልጋትም የጦር መሣሪያ በግብፅ በኩል አድርጐ እንዲላክላት ፈቃድ ይወጣል ታዲያ ያን የነበርንበትን ጠቅላላ ሁኔታ በሚገባ የተገነዘበ አንድ ግብጻዊ የጦር መኰንን «.....ውሀ ጥም ያቃጠለው ሰው ጥሙን ሣይረካ ጠብታ ውሀ ለማንም አይሰጥም» ሲል የአረቦችን ምሳሌያዊ አነጋገር በሥራ ላይ ለማዋል ተጣጥሮበታል።

«የውሳኔ ዓመት» ብላ ግብፅ የሰነዘረችውን ቃል በገቢር ለመግለጽ ስትል ዓይኗን ጨፍና ወደ ጦርነቱ ቶን ትማገደብት ይሆናል የሚል ጥርጣሬም ሩሲያ ስለነበራት በሚያዝያ ወር 1972 ዓ.ም ሣዳት ለጉብኝት ወደ ሞስኮ ሒደው በነበረ ጊዜ ማርሻል ግሪኮች ባደረጉላቸው ገለጻ «በጦርት የድል ባለቤት ለመሆን የጦር መሣሪያ ወታደራዊ ጥብቅ ትምህርትና የተዋጊነት መንፈስ እጅግ አስፈላጊዎች ናቸው የመጀመሪያዎቹ ሁለት መሣሪያዎች አሉዎት። ሰል ሦስተኛው ነጥብ ግን ከሕሊናዎ ጋር የሚወያዩበት ይሆናሉ» ይሏቸዋል። ይህንም ግን ከሕሊናዎ ጋር የሚወያዩበት ይሆናል» ይህንም ገለጻ ሣዳት በትክክለኛነቱ አመኑበት እንጂ አልተጠራጠሩበትም።

በግብፅ ውስጥ የነበረውን ጠቅላላ ሁኔታ በማስመልከት ከሶቪዬት ኅብረት የተሰነዘረ ሌላ ነቀፋም ነበር። ይህነኛውንም ነቀፋ በድጋሚ የሰነዘሩት ማርሻሉ ናቸው። እርሳቸውም በሣማ የሚሣይል ጣቢያዎች በቴክኒክ ሥራ ተሠማርቶ እይነበረ አንድ ሩሲያውይ ባለሙያ «የግብፅ ሕዝብ ምንጊዜም ቢሆን በጦርነት ረመጥ ለመኖር የሚፈቅድ ሆኖ ይሰማኛል። ውጊያው ሳይኖር በጦርነት ላይ እንደሚገኝ አድርጎ መገመቱ ግን ወደ ተባባሰና በድንገትም ወደሚፈነዳ አቅጣጫ መምራት ይሆናል» ሲል የሰጣቸውን አስተያዬት የማኑበት መሆኑን ጠቅሰው ከዚህ ሌላ ደግሞ አንድ ጊዜ ሣዳት ለሶቪዬት ባለሥልጣኖች «የሕዝባችንን ማንነትና ምንነት በሚገባ አላወቃችሁትም። ነገር ግን የመጀመሪያዋ ጥይት እንደተተኮሰች ከማናቸውም ነገር ሁሉ በፈጠነ ዝግጅት ንቅናቄያችንን ለማጠናቀቅ የምንችል ነን» ብለው ያደረጉላቸውንም ገለጻ እንደ መነሻ አድርገው አስተያዬታቸውን ይሰነዝራሉ።

ሌላ የግንፈላው ተደራቢ ሆኖ የመጣው ጣጣችን ደግሞ በ1967 ዓ.ም ድል የተመታንበቱ ጦርነት አምስተኛው ዓመት ነበር። ከዚያ ጦርነት ወዲህ የተቀማነውን ግዛት ለማስመለስ የሚያስችለንን እንቅስቃሴ ያለማጠናቀቃችንና ጠላትም በየሠፈሩ ቦታ ኃይሉን እያከማቸው መጠናከሩ በሕዥብ ዘንድ ከፍተኛ የውድቀት ስሜት ፈጥሮብናል። በተለይም ደግሞ በንግቦት ወር ኒክሰን ወደ ሞስኮ ለጉብኝት እንደሚሔድ ከታወቀ በኋላ ቀጥሎም የአሜሪካ የፕሬዚዴንትነት ምርጫ ይጀምራል። እሥራኤልም ከእጩው ፕሬዚዴንት የምታገኘውን ተስፋ ታቅፋ ትቆያለች የመካከለኛው ምሥራቅ የፖለቲካ ምሥጢር ደግሞ አዲሱ በቀዝቃዛው መዝገብ ቤት ይቀመጣል እነዚህና ሌሎቹ ምክንያቶች ሁሉ እየተደማመሩ የግብፅን ሕዝብ ተስፋ እያቀጨጩት እንደሚሄዱ ግልጽ እየሆነ መጣ።

በዚህም የተነሣ ሣዳት ሚያዚያ 27 ቀን ወደ ሞስኮ ለመሄድ ወሰኑና በዚህ ቀን ቀደም ብለው ደግሞ ሚያዝያ 12 ቀን ለብሬዥኔቭ አንድ ደብዳቤ ጻፉላቸው። በዚያም ደብዳቤያቸው ላይ ኒክሰን ሔደው ሰለሚያደርጉት ጉብኝት የመከላከያውን ምሥራቅ በሚመለከተው ጉዳይ ላይ የሚሰነዘረው ውይይትና ስምምነት ጥንቃቄ እንዲደርእግበት ያስታውቃሉ።

በዚያ መልእክታቸው ላይ እንዲህ ብለው ነብር። «…..የትኛውም የአሜሪካ አዲስ አመራር የኛን ጥቅም የሚጻረር እንደሚሆን አይካድም» ካሉ በኋላ አሜሪካ እሥራኤን የምትደግፋትን ያህል ሩሲያ ደግሞ ግብፅን ባለመደገፍዋ ወቅሰው ወይም ተችተው በተለይም ደግሞ ነገደ ይሁዳ ከሩሲያ ወደ እሥራኤል እየጐረፉ መግባታቸውንም ጠቅሰው «…..እነዚህ ከሩሲያ እየፈለሱ ወደ እሥራኤል የሚገቡ ሰዎች ገሚሶቹ ወጣቶችና ምሑራን ናቸው ሣይንቲሶችም አሉባቸው ለእሥራኤልም ከፍተኛ ርዳታ ሊያበረክቱላት ይችላሉ…..» ብለዋል።

በደብዳቤያቸው መጨረሻም ላይ ከሰባት ሣምንታት በኋላ ብፅ የ12ኛ የአብዮት ቀን መታሰቢያ የምታከብር መሆኑዋን ያስታውሱና «.....የሚከተሉት የፈተና ጊዜያትም ቢሆኑ ግብፅ የተወሰዱባትን ግዛቶቿን ለማስመለስ የሚኖራትን ሕጋዊ አቋምና ከእሥራኤል ጋር እርቅ ላለመደራደር የምታደርገውን ቆራጥነቷን የሚያዳክምባት እንደሚሆን አምናለሁ» ብለው ይደመድማሉ ፡

በግንቦት ወር ላይ ደግሞ ማርሻል ግሪኮች ወደ ካይሮ መጡና የግብስጽ የጦር ሚኒስትር ጀኔራል ሙሐመድ አህመድ ሣዲቅ ሞስኮን እንዲጐበኙናቸው ይጠይቁና ስምምነትም ያደርጋሉ። የሶቪዬት ባለሥልጣኖች ግብጽ ውስጥ የወታደር ሠፈር ለማግኘት ያቀረቡዋችውን ጥያቄዎች በመቃወምና ወደ ሃገራቸው የሚመለሱት ሩሲያውያንም ሲያግዙት የነበረውን ወርቅ እንዳይወጣ በመቆጣጠራቸው የግብፅ የጦር ሚኒስትር ፍጹም ተቃዋሚያቸው መስለው ስለታዩዋቸው ሞስኮን እንዲጐበኙላቸው እጅግ ጓጉተው ነበር። ስለዚህም ሰኔ 8 ቀን ጀኔራሉ ሞስኮ ሲደርሱ የተደረገላቸው አቀባበል እንደ አንድ መሪ እንጂ እንደ ሚኒስትር አልነበረም።

ሣዳትም ሰኔ 7 ቀን ለብሬዥኔቭ በላኩላቸው ደብዳቤ የጀኔራሉን ማንነትና ምንነትም ጠቃቅሰው ካስተዋወቁዋቸው በኋላ ኒክሰን ሞስኮ ሄደው በተደረገው ውይይት ብሬዥኔቭም የግብፅን አቋም በመደገፍ ስላሳዩት ቆራጥነት ምስጋናቸውን ከሰነዘሩ በኋላ ቀጠል ያደርጉናም፤ «.....ነገር ግን ኒክሰን የሞስኮ ጉብኝታቸውን እንደ ፈጸምሙ ከወጣው የጋራ መግለጫ ጋር ፈጽሞ የተራራቀ ጉዳይ መኖሩን ለመከታተል ችለናል። በሕዝቡም ዘንድ ያለው እምነትና አስተሳሰብ የኛን ጥናትና ክትትል የሚደግፍልን ሆኗል። በአጠቃላይ የመካከለኛውን ምሥራቅ ችግር ለመፍታት ደግሞ አሜሪካና እስራኤል ከሚያሳዩት ግትርነት እንዲመለሱና እሥራኤል ያለ ወታደራዊ ጥንካሬ ከኛ ያልበልጠ መሆኑን እንድታምን አስፈላጊው ውትወታ ካልተደረገበት በስተቀር የፖለቲካ መፍትሔ ሊገኝ እንደማይችል መታወቅ አለበት.....» ካሉ በኋላ በተደረገው ስምምነትም መሠረት የጦር መሣሪያ የማቀበሉ ፍጠንት እንዲቀጥልላቸው ያሳስባሉ።

ጀኔራል ሣዲቅም ከሞስኮ ጉብኝታቸው ሰኔ 15 ቀን ይመለሱና ሪፖርታቸውን ለሣዳት ያቀርባሉ። ከዚያች ዐልት ጀምሮ እስከ ሐምሌ 6 ቀን ድረስ በነበሩት ጊዜያት በሣዳት አእምሮ ምን እንገር እንደ ተቀረሰ ያለ እራሳቸው አጣርተቶ የሚያውቀው የለም እንጂ የሶቪዬት አማካሪዎች ከግብፅ እንዲወጡላቸው ያዘዙትም ከዚያ ወዲህ ሆነ በዚህ ጊዜም ሆነ ከዚያ በኋላ ከሣዳት ጋር ብዙ ጊዜ ተነጋግሬያለሁ። ከቅርብ ወዳጆቻቸውና ጉዳዩ ከሚመለከታቸውም ሁሉ ጋር ስለ ሁኔታው ተውወያቼበታለሁ ግን ሣዳትን ወደዚያ ውሣኔ ያሸጋገራቸውን መነሻና መገስገሻ ሐሳብና ምክንያት ለማጣራት አልቻልኩም ነበር። ብቻ ግን በብዙ ሁኔታዎች ያለመደሰታቸውን አንዳንዶቹም እጅግ የሚያሳስቡዋቸው እንደነበሩና በአጭሩ ግን አዕምሮአቸውን ሰንጐ የያዘባቸው ጉዳይ መኖሩን ግን ያንም ነገር ራሳቸውም ቢሆኑ አጣርተው ያላወቁት መሆናቸውን ብቻ ልረዳ ችያለሁ።

ያን ጉዳይ በመጀመሪያ ያወቁ ወይም የሰሙት ዶክተር ሙሐመድ ፋውዜ ነበሩ። በዚያ ጊዜ ም/ፕሬዚዴንቱ ዘመንድ ሙቶባቸው ስለ ነበረ ሐምሌ 6 ቀን ሣዳትም ባድራቫህ በሚባለው ቀበሌ ወደ ነበረው የገጠር መኖሪያቸው እለቅሶ ለመድረስ ይሔዱና የሶቪዬት ወታደራዊ ባለሙያዎች ከግብፅ እንዲወጡ የሚያዙ መሆናቸውን ይገልጹላቸዋል። ምክንያቱም «ሸክሞት ሆነውብናል ስለዚህ አስቀድሞ በተፈራረምነው ውል መሠረትም ቢሆን በአዲ ስልት ስምምነት ለማድረግም እንችላለን....» ብለዋቸዋል። በዚህ እለት ይህን ነገር የሰሙት ዶክተር ሙሐመድ ፋውዚም ቢሆኑ ከዚህ ነጥብ ሌላ የሚያውቁት መኖሩንም ተጠራጥሬያለሁ። የሣዳትን ውሳኔ የሰሙት ደግሞ ደግሞ ሁለተኛው ባለሥልጣን ጀኔራል ሣዲቅ ነበሩ። ጉዳዩንም የሰሙት ዓርብ ሐምሌ 7 ቀን ነበር። በዚሁ ዕለት ጀኔራሉው እደ ሱላት (ፀሎት) ሔደው በጉብኝት ላይ የነበሩትን የሣውድ አረቡን የመከላከያ ሚኒስትር ልዑል ሱልጣንን ምሳ ለመጋበዝ በዝግጅት ላይ እንዳሉ ሣዳት ስልክ ደውለውላቸውና «ወደኔ ምጣና በአንድነት እንፀልያለን» ሲሉዋቸው ልዑሉን ይቅርታ ጠይቀው ወደ ሣዳት ሔዱ።

ከሱላቱም ሲመለሱ ሣዳት «.....ከልብህ የሚያስቅህን ምሥጢር ላካፍልህ ብዬ ነው የጠራሁህ ይኸውም ሩሲያውያን ከሃገራችን እንዲወጡ ለማድረግ ቆርጫለሁ» ይሏቸዋል። በነገሩ የተገረሙት ጀኔራልም በጉዳዩ ሊከራከሩበት ፈልገው ነበር። ግን የሣዳት ውሳኔ ቁርጠኛና የማያዳግም መሆኑን በማረዳት ችላ ይላሉ።

ለዚያ ምሥጢር ተካፋይነት የተመረጡት 3ኛው ሰው ደግሞ የሶቪዬት አምባሳደር ቪላዲሚዬር ቢናግራዶቭ ነበሩ። ከጥቂት ቀናት በፊት ግን ሞስኮ ውስጥ በብሬዥኔቭና በኒክሰን መካከል የተደረገውን ውይይት ሙሉውን ጉዳይ አጠቃለው እንዲሰጡዋቸው ሣዳት አምባሳደሩን ጠይቀዋቸው ስለ ነበር ሐምሌ 8 ቀን ማታ አምባሳደሩ ወደ ሣዳት መኖሪያ ቤት ይሔዱና ከብሬዥኔቭ የተላከ ደብዳቤ ይሰጣሉ በዚሁ ሥነ - ሥርዓት ላይ የተገኙትም የሣዳት የፀጥታ ጉዳይ አማካሪ የነበሩት ሐፊዝ እስማኤል ብቻ ነበሩ። ሣዳት ከብሬዥኔቭ የተላከላቸውን ደብዳቤ በጽሞና ካነበቡ በኋላ መንጋጋቸውን እንደከፈቱት ቆዩና ቀስ - እያሉ ዘግተው በሐሳብ ባሕር ሲሰጥሙ ይታያሉ። የግብፅን ፍላጐትና ዓላማ ለኒክሰን ለማስረዳት አስፈላጊው ጥረት ሁሉ እንደተደረገበት ደብዳቤው ያስረዳናል ነገር ግን ግብፅ ውስጥ አንዳንድ ሰዎች «በሶቪዬት ኅብረት ላይ የሚያስተጋቡት ጥላቻ እጅግ ያሳሰባቸው መሆኑን ጠቅሶ፤ ሩሲያ የግብፅን የጦር ኃይል ለማስታጠቅና ለማጠንከር ያልተቆጠበ ጥረት እንደማበርከቷ መጠን የጦር ኃይሉም ኢምፔሪያሊዝምና ጽዮናዊትን ለመቋቋም እንዲችል ድፍረት ቆራጥና ጀግንነት የተመላበት እንዲሆን አስፈላጊው ትምህርት እንዲሰጠው ያስፈልጋል።» ሲሉ ብሬዥኔቭ ይገልጹልና የጦር የፖለቲካ አቅጣጫው የሞራል ጥንካሬውም እንዲዳብር ይጠይቃሉ።

ለደብዳቤውም መልሱን ሣዳት ለአምባሳደሩ ይሰጣሉ። ተስፋ የተሰጣቸው የጦር መሣሪያ ያልተላከላቸው መሆኑንም ገልጸው ቅሬታቸውን ያብራራሉ። መሣሪያዎቹ የሚላኩበት ጊዜ ከማርሻል ግሪኮች ጋር ከተወሰነ በኋላ ምንም ያለ መደረጉን ያስታውቃሉ። «በግብፅ መንግሥታዊ አቋም ላይ እምነት ከማጣት የተነሳ ይመስላል ሶቪዬት ኅብረት አደገኛውን ሁኔታ ለመረዳት አልቻለችም። ግብፅም ከሶቪዬት ኅብረት ጋር የጀመረችውን ወዳጅነት ለመጠበቅና ለማስፋፋት ብትጣጣርም ሶቪዬት ኅብረትም አልተረዳችላትም» ብለው ሣዳት ስሞታቸውን እክገለጹ በኋላ የሚከተሉትን ውሣኒዎች ለአምባሳደሩ ያስረዳሉ።

1ኛ/ ሶቪዬት ኅብረት የቴክኒክ ባለሙያዎችን ልካ ለግብፅ ያበረከተችው አገልግሎት በቀላል የማይገመት ስለሆነ ምስጋናቸውን አቅርበው ለወደፊቱ ግን የቴክኒክ ባላሙያዎቹ አገልግሎት የማያስፈልግ በመሆኑ በዚህ ሥራ ላይ የተሠማሩት ሩሲያውያን ሁሉ ከሐምሌ 17 ቀን ጀምሮ ወደ አገራቸው እንዲመለሱ።

2ኛ/ ግብጽ ውስጥ የገባው የሶቪዬት የጦር መሣሪያ ሁሉ ለግብፅ ተሸጠ ግብጻውያን እንዲሰለጥኑበት ያለዚያም መሣሪያው ወደ መጣበት እንዲመለስ (ይህም የሚያስመለክተው ለመረጃ ስብሰባ እየተባሉ የገቡትን አይሮፕላኖች ነበር።)

3ኛ/ በግብፅ ውስጥ የሚገኝ ማንኛውም የሶቪዬት የጦር ኃይል ቡድን ሁሉ በግብጽ የጦር ኃይል አዛዥ ሥር እንዲሆን ወይም ወደ አገሩ እንዲመለስ፤

4ኛ/ ሁለቱ አገሮች ባደረጉት የወዳጅነት ስምምነት መሠረት ጉዳዩን የሚያጠናና የሚያማክር ከፍተኛ ኮሚቴ እንዲቋቋም፤

5ኛ/ ለልዩ ልዩ የቴክኒክ ጥናት ቀደም ብለው ግብፅ የገቡትና ከዋናው የቴክኒክ አማካሪዎችና አገልግሎት ሰጪዎች ቡድን ጋር ያልተመደቡት ሁሉ እንዲቆዩ የሚያስፈልጉ መሆናቸውን ሣዳት ለአምባሳደሩ ያስረዳሉ።

ለእነዚሁ ነጥቦች ወይም ውሣኔዎች አምባሳደሩ በሰጡት መልስም፤

1ኛ/ ብሬዥኔቭ ለሣዳት የላኩት ደብዳቤ እንደ መግቢያና ማስተዋወቂያ ሆኖ እንዲቆጠር፤

2ኛ/ ሶቪዬት ኅብረትም በግብፅ መንግሥታዊ አቋም ላይ ሙሉ እምነት ያላት መሆኑዋ፤

3ኛ/ የጦር መሣሪያ የማቀበሉም መዘግዬት ከትራንስፖርት እጥረት የተነሣ መሆኑ እንዲታወቅ፤

4ኛ/ ሣዳት የወሰዱዋቸው ውሳኔዎች ሶቪዬት ኅብረት የግብጽን ጉዳይ በሌላ አቅጣጫ ወደ መመልከቱ አምርታለትች እያሉ እሜሪካኖች በሐሰት የሚነዙትን ፕሮፓጋንዳ የሚያንጸባርቅ መሆኑን ጠቅሰው ያሳውቃሉ።

የሩሲውያኑ መውጣት ጉዳይ እስከ ሐምሌ 11 ቀን ድረስ በምሥጢር ተጠብቆ ነበር። እስከዚሁ ጊዜም ድረስ እኔም ሣዳትን አላነጋገርኳቸውም ነበር። በዚሁ ዕለትም አሌክሳንደሪያ ስለ ነበርኩ ሣዳት ስልክ ደውለውልኝና ማታ ለእራት ወደ ቤታቸው እንድሔድ ጋበዙኝ በዚሁ ዕለት ደግሞ የሶርያው ፕሬዚዳንት ከሞስኮ ሲመለሱ እግረ መንገዳቸው ካይሮ ጐራ ብለው ስለ ነበረ ለኔ የተሰጠውን ቀጠሮ እርሳቸው ተጋሩኝ። ቢሆንም ከሣዳት ጋር ስንገናኝም» «ጦርነትም ሰላምም የሉም» በሚል አርዕስት በተከታታይ የጻፍኩባቸው ሐተታዎች ቅሬታ ፈጥረውባቸው ይሆናል በሚል ስጋት ነገሩን ሣነሳባቸው፤

«አዎ ምን እንደሚደረግ ያለማወቅህን የሚያሰርዳ ነበር የሆነ ሆኖ ከሶቪዬቶች ጋር የነበረንን ግንኙነት አቋርጧል» ሲሉኝ በድንጋይ አናቴን አንደቀወሩኝ ሁሉ ደነገጥኩ። ምንም እንኳን እንደዚያ የመሳስለው ውሳኔ የሚጠብቅ እንደ ነበረ አስቀድሜ ያመንኩበት ቢሆንም የጊዜው ጉዳይ ደግሞ እጅግ አሳሰበኝ።

እያደር እየዋለ ሣዳት ወደዚያ ውሣኔ የደረሱበትን ምክንያት ለማወቅ በመጠኑም ቢሆን ችያለሁ። አንድ ጊዜ እኔው ራሴ በተገኘሁበት ከጥቂቶች የጋዜጣ አዘጋጂዎች ጋር በምሥጢር ባደረጉት ውይይት ከሩሲያ ጋር እስከ መቆራረጥ የደረሱባቸውን ነጥቦች ነካክተውታል ፍሬ ነገሩን ለመረዳት እንደቻልነውም በታኅሣሥ ወር 1971 ዓ.ም ከሶቪዬት ኅብረት ጋር የነበረንን የታሪክ ሒደት «ለማቆም» ወደ መወሰን ተቃርበው ኑሩዋል ግን ኒክሰን በግንቦት ወር ወደ ሞስኮ ለጉብኝት የሚሔዱ መሆናቸውን በመረዳት ለጊዜው ውሳኔያቸውን እንዳዘገዩትና «ከዚያ በኋላ ግን ጠበቅ ብለን መገኘት ነበረብን። ያለዚያ ማነኛውም ነገር ሁሉ እንደ ነበረ ለሃያ ዓመታት የሚቀጥል ይሆን ነበር» ብለዋል።

ከስቪዬት ጋር ውስጥ ለውስጥ የተቋሰሉባቸውን ምክንያቶች ሲያስረዱም፤ «.....የመጠራጠር ዘር የተበተነው (የተዘራው) በጥር ወር 1971 ዓ.ም ነበር። በዚያን ጊዜ እነዚያ »አታላዮች» የአሊ ሣብሪ ቡድኖች ወደ ሶቪዬቱ አምባሳደር ዘንድ ይሔዱና «ሣዳት የአሜሪካኖች ድጋፊ ስለሆነ አንድ ቀን ነድቶ ያስወጣዎታል» ብለው ነግረዋቸው ስለ ነበረ መጠራጠሩ ተጀመረ» ብለውናል።

በየካቲት ወር 1971 ዓ.ም ከሶቪዬት መሪዎች ጋር ለመጀመሪያ ጊዜ አድርገውት ስለነበረው ውይይትም ሲያጫውቱን «.....ጊዜ ለማራዘም የማምለጫ ዘዴዎችን የሚያቀነባብሩ መሆናቸውን ተረዳሁት.....» ብለዋል። ከሮጀር ጋር ስላደረጉት ውይይት ደግሞ «......ሶቪዬቶች ግራ አጋቡኝ። ለችግሩ ሰላማዊ መፍትሔ እንድፈልግለት ነገሩኝ ሮጀር ሲመጡ ግን ስለ ሰላማዊው መፍትሔ ተነጋገርን። በዚህ ጊዜ ደግሞ ሶቪዬቶች «አገሩን ሸጠ ብለው ወነጀሉኝ» ብለውናል። ከዚያ ውይይታችን ላይ ለመረዳት እንደቻልነውም ሣዳት ከሩሲያ ይላክልኛል ብለው ሲጠባበቁት የነበረው የጦር መሣሪያ ሁሉ በመዘግዬቱ ለቁርጥርጡ ዋናው መነሻው መሆኑ ተረድተነዋል።

ጉዳዮቹን ሁሉ በዝርዝር እየጠቀሱ የቅሬታቸውን መነሻዎች አጫወቱን ኒክሰን ወደ ሞስኮ በሚያደርጉት ጉብኝትና ከዚያም በኋላ በአሜሪካ ስለሚደረገው የፕሬዚዴንትነት ምርጫ ሣዳት ያነጻጸሩበት ጉዳይና ምክንያት ነበራቸው። ስለዚህም ጉዳይ ቢሆን «......እነዚያን አምስት ወራት አትኩሬባቸው ነበር። በከንቱ ማለፍ አልነበረባቸውም። በዚህም የተነሣ ለማርሻል ግሪኮች «.....ኒክሰን እንደ ገና እንዲመረጡላችሁ ትፈቅዳላችሁ። እኔም እፈቅዳለሁ። ምክንያቱም አንድ የዲሞክራሲ ሰው ለኔም ሆነ ለእናንተ አስቸጋሪያችን ሊሆንብን ይችላልና ነው። ኒክሰን ግን በሁለቱም አቅጣጫዎች የሚስማሙ ናቸው። በሁለት የተንኮል መንገዶች ሊሔዱ ይችላሉ። ስለዚህ ከአሜሪካ ፕሬዚዳንት ምርጫ በኋላ የተጠናከረ ደጀን ይኖረኛል። ይህም ካልፈለግሁት ደግሞ በእርግጥ የምተማመንበት የጦር ኃይል ከሌለኝ ነገሩ ሁሉ ሊለወጥ የማይችል ይሆንብኛል» ብዬ ሰነግራቸው ለማርሻሉም ደግሞ ይህንኑ ሐሳብ ብሬዥኔቭና ኒክሰን ተገናኝጠው በሚወያዩበት ሰዓት እንደሚነግሩዋቸው አጫውተውኛል። ግን ያገኘሁት መልስ አልነበረም። ሓሳቤ ለሁለቱ መሪዎች መድረሱንና ያለ መድረሱንም አላውቅም ሰዓታትና ቀናት እየቆጠርኩ ብቻ ጠበቅሁ። እነዚያ ጊዜያት ጠቃሚዎቻችን ነበሩና ነው። ከአሥራ አምስት ቀናት በኋላም ስለ ሁለቱ መሪዎች መግለጫ ከሞስኮ ተላከልኝ። በሁለት ገጾች ሙሉ ቃላት ነበሩበት። አንደኛው ገጽ እንኳ መግቢያ ማያያዣና አሻሚ ቃላት ብቻ ነበሩበት። በሁለተኛው ገጽ ግን በኢምፔሪያሊስቶችና በጽዮናውያን አቋም ላይ ምንም ለውጥ እንዳልተገኘና አሜሪካኖችን ወትውተው ግን አንቀጽ 242 ትን ጠቅሰው መግቢያ በማድረግ የጋራ ስምምነቱ መግለጫ እንዲወጣ ማድረጋቸውን አስብራርተውልኛል» ሲሉም ጉዳዩን ገልጸልናል።

ጉዳዩ በይበልጥ እንዲብራራላቸው ወደ ሞስኮ ደብዳቤ እንደላኩ ጠቅሰው ሲያበቁም፤ «ለደብዳቤዬ መስል አገኛለሁ በማለት ስጠባበቅ ሦስት ሣምንታት አሳለፍኩ። ከናስር ጋር ሥራ ካገኘሁት የሥራ ልምድ አንዱም በሐምሌ ወር መጨረሻ ላይ ከሶቪዬት መሪዎች ጋር የነበረን ግንኙነት ይቋረጣል። ምክንያቱም የነሐሴን ወር በሙሉ 6 ቀን የሶቪዬት አምባሳደር ከኔ ጋር ለመነጋእር ስልክ ደውሉና ጠየቁ» ብለውናል።

ይህነኑ ጉዳይም ቢሆን በዝርዝር ይዘቱ ሲያጫውቱን፤ «አምባሳደሩን ለመቀበልና ለማነጋገር አልፈግሁም ነበር። ተናድጄም ነበርና «ቅዳሜ ይምጡ» አልኩና መለስኩላቸው አምባሳደሩ ያመጡልኝ መልስ ስለምን ጉዳይ እንደሚያወሩ በግምት ተረድቼው ነበርና እኔም መልሱን ማዘጋጀት ነበረብኝ እንደ ኤሌክትሪክ የሚያንቀጠቅጥ መስልም ልሰጣቸው እንደሚገባ ተረዳትሁ። ባለፉት አራት ዓመታት ናስርና እኔ በእነርሱ እጅ ተሰቃይተናል። ሁለቱ መሪዎች ሞስኮ ውስጥ ባደረጉት ስምምነት በመካከለኛው ምሥራቅ ቀበሌ ጦርነት እንዳይነሳ እንደሚያደርጉ መወሰናቸውን ተረድቼዋለሁ። ለኛም ደግሞ እጃችንን ከመስጠት ሌላ ዕድል እንደማይኖረን አመንኩበት» ቢሆንም እስቲ አልኩናም በነገሩ አሰብኩበት።

ምናልባት አምባሳደሩ ባመጡት መልስም ላይ አንድ ነገር ሊኖረውም ይችልላ። ምናልባትም አንድ ስጦታ ይኖረዋል። ግን ተጠራጠርኩት የሆነ ሆኖ አምባሳደሩ በሁለት ሰዓት እንዲመጡ ፈቀድኩ» አሉን።

‹መልእክቱንም አምባሳደሩ አቀረቡልኝ በሁለት ገጽ ተኩል ተጽፎ በአረብኛም ተተረጉሞ ነበር። ሲነበብልኝ አንገቴን ደፍቼ ሰማሁት በመጀመሪያው ገጽ ኒክሰን የጸጥታው ምክር ቤት ያሣለፈውን አንቀጽ 242 ተቀብለው በጋራ መግለጫው ላይ እንዲጠቀስ በሶቪዬት በኩል የተደረገውን ጥረትና ውትውታ ያመልክታል። እንደ እውነቱ ከሆነ ግን እኔን ለማሞኘት ካልሆነ በቀር አንቀጽ 242ትን ኒክሰን እንዲቀበሉት የሶቪዬቶችን ውትወታም አያስፈገውም ነበር። ምክንያቱም ያን አንቀጽ ለማርቀቅም ቢሆን አሜሪካኖች ተካፋዮች ነበሩበትና ነው። እንዲያውም ያ - አንቀጽ በሥራ ላይ እንዲውል አሜሪካ የሚቻላትን ሁሉ እንደምታድርግ ጐደንበርግ አጫውትወኝም ነበር።

ያ - ጊዜ ለሶቪዬት መሪዎች አጋላጭም ነበር። ምክንያቱም አምባሳደራቸው ወደኔ ከመምጣታቸው በፊት አንድ ቀን ቀደም ብሎ አሜሪካኖች አንድ መልእክት ሰደውልኝ ነበር። በዚያ መልእክትም ላይ «.....በሁኔታዎቹ ሁሉ አይጨነቁባቸው። የፈለጉትን ሥራ ሁሉ በጽሞና ይሥሩ ግን አንድ ነገር እንዳይረሱ ይኸውም ለችግረዎ ሁሉ መፍቻው ቁልፍ የሚገኘው እዚህ ነውና» ብለውኝ ነበር። የብሬዥኔቭንም ደብዳቤ ማዳመጡን ቀጠልኩ። በሁለተኛው ገጽ ላይም «ጦርነትም ሰላምም የሉም» በሚል መነሻ ሔይካል ስለ ጻፈው ሐተታ ቅሬታቸውን የሚያብራራ ነበር። በሦስተኛው ገጽም ላይ «እንደ ሔይካል ያሉ ተንኮለኞች» እያለ የሚወቅስ ነበረበት። በደብዳቤው መጨረሻም ወደ አስሩ በሚሆኑ መስመሮች ላይ ስለ ጦርነቱ የሚያወሳ ሐሳብ በረበት። እንዲህ ብለዋል።

«ስለ ጦርነት ልምድ አለን። ጦርነት ዝግጅት ይጠይቃል። ከዝግጅቱም ዋና ዋናዎቹ የሣይኮሎጅና የሞራል ዕድገቶች ናቸው» ይህን የመሳሰሉ ቃላትና ሐሳቦች እየሰነዘሩም ናስርን ገድለዋቸዋል።

ለኛ የሚያስፈልጉን አንተስ ንግግር ስንጀምር እነርሱ ደግሞ ስለሞራል አስፈላጊነት ሊነግሩን ይነሣሉ። ከየካቲት ወር 1971 ዓ.ም ጀምሮ ከሶቪዬት መሪዎች ጋር መወያየት ከጀመርኩ ወዲህ የተፈጠሩትንና የሆኑትን ጉዳዮች ሁሉ እየዘረዘርኩ ለአምባሳደራቸው ነግሬያለሁ። በተለይም ደግሞ በመጋቢት ወር 1971 ዓ.ም ብሬዥኔቭ የሰጡኝ ተስፋ በግንቦት ወር 1971 ዓ.ም ፓድጉርኒ የገቡልኝ ቃል እንደገናም በጥቅምት ወር 1971 ዓ.ም ከብሬዥኔቭ ጋር የተነጋገርባቸው ጉዳዮች ሁሉ በውሸት ብቻ ነው የቀሩት ታዲያ «የድብብቆሽ ጨዋታችሁን አላውቀው ይመስለዎታልን?» ብዬም ወቅሻቸዋለሁ። «ጦርነቱም እንዳይነሣ ከአሜሪካ ጋር ተስማምታችኋል። ግን በኛ ላይ የበላይነት እንደሌላችሁም ላስረዳዎ እወዳለሁ።» አልኳቸውና ሰዓቴን ተመልክቼ ወደ ሐፌዝ እስማኤልም ዘወራልኩና «ዛሬ ቀኑ ስንት ነው?» ብዬ ጠየቅሁት። «ስምንት ነው» ሲለኝ ወደ አምባሳደሩም ዘወር አልኩና «መልካም ነው። ለማንኛውም ውሣኔያችሁና መልሳችሁ የአስር ቀናት ዕድሜ ሰጥቻችኋለሁ። ይኸውም አስራ ሰባት መሆኑ ነው። ከዚያ በኋላ ግን ብሶቪዬት ኅብረትና በግብጽ መካከል የነበረው አሮጌው ሥራና ግንኙነት ሁሉ ወደ ማለቂያው እንደሚደርስ ይወቁት» ብያቸዋለሁ»።

በሣዳት ውሣኔ የሶቪዬት መሬዎች ቢደናገጡበትም ቅሉ ፈጽመው ደግሞ አልተገረሙበትም እርግጥ ነው ተበሳጭተውበታል ተጐድተውበታልም ቢሆንም የበኩላቸውን ውሣኔ እንደ አስቀድመው አዘጋጅተው ኑሩዋል። መልሳችወ ወይም ውሳኔያቸው ደግሞ የበላይነታቸውን ሊያረጋግጥላቸውና ከእጃቸውም እንዳያፈተልክባቸው ለመጣጣር ነበር።

የሶቪዬት አምባሳደር ከሣዳት ጋር ከተነጋገሩ በኋላ በፍጥነት ከሞስኮ ጋር በመገናኛ መሣሪያዎች ንግግር ጀመሩ።

ከጀኔራል ኦክኑቭም ጋር ተገናኝተው ተወያዩበት። ጀኔራሉም ወደ ሞስኮ ስልክ ደውለው ከማርሻል ግሪኮች ጋር ተነጋገሩበት። ወዲያውም የግብፅን ጥያቄ መቀበል እንደሚኖርባቸው ማብራሪያ ተሰጣቸው በዚያው ዕለትም የሶቪዬት የወታደር ጉዳይ ተጠሪ ጀኔራል አክኑቭ ከጄኔራል ሣዲቅ ጋር ተገናኙና በዚያ ጊዜ ቁጥራቸው 21.000 (ሃያ አንድ ሺህ) የሚሆኑትን ሩሲያውያን የቴክኒክ ባለሙያዎች ከግብጽ ለማስወጣት ስለሚቻልበት እቅድና ጊዜ ተነጋገሩ። ባለሙያዎቹ በአየር ነበር መመለስ የነበረባቸው። ስለዚህ የማስወጣቱ ቀን የሚጀመርበትንም ጊዜ ዥምር አቀረቡ። በዚህም ጊዜ የሶቪዬት የትምህርት ኃላፊ ለነበሩት መኮንንና ሰማኒያ የሚሆኑ ረዳቶቻቸው ይጠቀሙበት የነበረው ጽሕፈት ቤትና ዝግጅት ሁሉ እንደ ነበረ እንዲቆይላቸው ጠየቁ። የትምህርት ክፍሉ ጽ/ቤት የነበረውም በግብጽ የጦር ሚኒቴር ውስጥ ነበረ። ሣዲቅ ግን ይህንኑም ሐሳብ አልተቀበሉትም፡ እንዲያውም በዚሁ በትምህርት ክፍሉ አማካይነት ሌላ ኃላፊ ለማጠናከር እንደሚረዳና ዙሮ ዙሮም የግብፅ ኃይል በተዘዋዋሪ መንገድ ወይም ዘዴ ከእጃቸው ሊወጣ እንደማይችል ስለተገነዘቡት ነበር። ሣዳት ግን በጀኔራሉ አስተያዬት ባለመስማማታቸውና ሩሲያውያኑ የትምህርት ኃላፊዎች በነበሩት እንዲቆዩ በማስማማታቸው ሩሲያውያኑ በመጠኑም ቢሆን ተደስተውበታል። በተለይም ደግሞ በወደቦች የነበረው የባሕር ኃይላቸው የአገልግሎት መስጫ ጣቢያ ደግሞ የግብጽና የሶቪዬት ኅብረት የወዳጅነት ስምምነት ውል ሊሠረዝ ይችል ይሆናል በማለትም ከነበሩበት ሥጋት እፎይ ሳይሉም አልቀሩም እንዲያውም ደግሞ የችግሩ ሁሉ መነሻም ይኸው ይሆናል ብለው ነበር።

በሶቪዬት መሪዎች ላይ የደረሰባቸውን የልብ ቁስል እንዲያስታምሙና እንዲያጽናኑም ተብሎ ዶክተር አዚዝ ሣዲቅ ሐምሌ 13 ቀን ወደ ሞስኮ ይላካሉ። በጉብኝታቸውም ግብፅ ውስጥ የነበሩት አይሮፕላኖቻቸውና ለአስዋን ግድብ መከላከያ እንዲሆኑ ተጠምደው የነበሩት ሚሣይሎች ለግብጽ እንዲሸጡላት ለመጠየቅም ነበር። ቀጥለውም ለማጽናኛው ተልእኮአቸው ይረዳ ዘንድ የሶቪዬት ባለሙያዎች ግብፅ ውስጥ ጀምረውት የነበረውን ሥራ ሁሉ መከናወኑን የሚገልጽ የጋራ መግለጫ እንዲወጣ ብሬዥኔቭን ይጠይቃሉ። ዶክተር አዚዝ ይህን ሐሳብ የሰነዘሩትም በምዕራባውያን ጋዜጦች «የሶቪዬት ባለሙያዎች ከግብፅ በኛው ውሣኔ እንደወጡ ተመስሎ ለሚቀርበው ታሪካዊ ይዘት ተባባሪዎችና ኃላፊዎችም አንሆንም»። ሲሉ ቁርጥ ባለ ውሳኔ ተቃወሙት።

ስለ ጦር መሣሪያው ግዥም ጉዳይ ቢሆን የቀረበላቸውን ሐሳብ ተቃወሙት። ይህንኑም የሚያረጋግጥ ደብዳቤ ኮስጅን ለዶክተር አዚዝ ሰጥተው ሸኙዋቸው። ሣዳትም ጉዳዩን ከተዱት በኋላ «የሶቪዬት መሪዋች ውሣኔያችን ስላሳዘናቸው የጋራ መግለጫ ለማውጣት ያቀረብንላቸው ሃሳብ እንኳ ተቃውመውታል» ብለዋል።

በነሐሴ ወር ላይ የሶቪዬት መሪዎች ከደረሰባቸው ብስጭትና የአዕምሮ ወቅስ መለስ ለማለት በመቻላቸው ብሬዥኔቭ አንድ ደብዳቤ ለሣዳት ሊቢያ እንዳሉ ደረሳቸው በዚያ ደብዳቤም ላይ ጠቃሚ ነጥቦች እንዳሉበት አንዳንድ ሰዎች በተለይም ጠቅላይ ሚኒስትሩ አመኑበት ሣዳትን የምታስቆታ ሐሳብ ግን አሁንም በዚያ ደብዳቤ ላይ አልጠፋችም ነበር።

የሆነ ሆኖ ብሬዥኔቭ በላኩት ደብዳቤ ላይ እንዲህ የሚል ዐረፍተ ነገርም ነበረበት፤

«የአረብን ሪፑብሊክ ለመመሥረት ግብፅ ከምታደርገው ጥረት ልናገልል እንደማይገባን ተረድተዋል። ምክንያቱም ይህ ጥረት የሶቪዬትንና የአረብን ሕዝቦች የሚጠቅምና የጋራ ምኞታቸውም መሆኑን ስለምናምንበት ነው። በተለይም እርስዎ እንደሚያስታውሱትና እንደሚያምኑበትም ኃላፊነትዎንና አመራርዋን በሚመለከተው ጉዳይ እንዲሁም በመካከለኛው ምሥራቅ ውስጥ ያሉት ተራማጅና ታዳጊ ኃይሎች ሁሉ ወደ ፊት እንዲቀጥሉ ለማድረግ የሁለቱ አገሮቻችን መሪዎች ብዙ ጊዜ ጥረውበታል። ግብፅ የጀመረችውን የዕድገት ጉዞ አደናቅፈው ወደ ነበረችበት አዘቅት ለመክተት ያሰፈሰፉ ኃይሎች በውስጥና በውጭ ተነስተውባት ኃይላቸውንም ከኢምፔሪያሊዝም ጋር አቆራኝተውባት እንደ ነበረ በዚህ አጋጣሚ ጊዜ ልናሳውስ እንወዳለን።

ለመሆኑስ የግብፅ ጉዞ ወደየት መሆኑ ነው? በውስጥና በውጭ የተነሱባት ተቃዋሚዎቿ ወደ የት ነው የሚገፋፉዋትና የሚነዱዋት? የወደፊቱ ግንኙነታችን በምን ሁናቴ ላይ ያተኮረ ይሆናል? እነዚህ ጥያቄዎች በወዳጆችዎ ዘንድ አሳሳቢዎች ሲሆኑ በጠላቶችም ዘንድ ደግሞ የሚያሰስቱና እርስ በርሳቸውም የሚያጠቃቅሱ የሚያጠናክሩም ሆነዋል።

ለእነዚህም ጥያቄዎች በግልጽነት ላይ የተመሰረተ መልስዎን እንጠብቃለን» በዚህ ደብዳቤ ሣዳት ስላልተደሰቱበት እንዲያውም በግብፅ የውስጥ ጉዳይ ጣልቃ እንደመግባት ሰልቆጠሩት ከረር ያለ መልስ መስጠት እንደሚገባቸው አመኑበትና መልሱን ራሳቸው አረቀቁት እንዲያውም ወቀሳና ትችትም በአላህራም ጋዜጣ እንዲገለጽ ፈለጉና፤

«ብሬዝኔቭ ለሣዳት የሰደዱት ልዩ መልእክት ይህን ያህልም ክብደት ያለው ሆኖ ባለመገኘቱ በቅር ጊዜ ውስጥ በሁለቱ አገሮች መካከል መግባባት ለመፍጠር የማያስችልም እንደሚሆን ከታመኑ ክፍሎች የተገኘው ዜና ያረጋግጣል» የሚል ማብራሪያም ሰጥተው ነበር። ግን በጉዳዩ ላይ ከተወያየንበት በኋላ ይኸው ማብራሪያ በጋዜጣው ከመገለጹ እንዲቀር አዘዙና በጠቅላላው ግን ብሬዥኔቭን መልእክት እንዳልተቀበሉት አጫወቱኝ ሌላው በጋዜጣ እንዲወጣ (እንዲታተም) የሰጡት ትዕዛዝ ግን በሞስኮ የነበሩት የግብፅ አምባሳደር ለሥራ ጉዳይ የመጠራታቸውን ዜና ነበር።

በአጠቃላይ አነጋገር ግን ሶቪዬት ኅብረት በግብፅ ውስጥ የነበራት ወታደራዊ አቋም ስለምን ዝነኘነትንና ተቀባይነትን አጣ? አገልግሎታቸውን እንዲቋረጥ ሲጠየቅስ እንደዚያ ፈጥኖ ለምን ተቀባይነትን አገኘ? ያን ሁሉ የመሣሪያና የሌላም ርዳታ የሚሰጡን ነበሩምን? እነርሱንስ በመቋቋሙ ረገድ ጀኔራል ሣዲቅ ያሣዩት ወይም የወሰዱት አቋም በጦር ኃይሉ ዘንድ ስለምን ተቀባይነትና ተረፈላቸው?

ለእነዚህና ለሌሎቹም መሠረታዊ ጥያቄዎች ተገቢውን መልስ ለማግኘት ወደ ኋላ መለስ ብለን 1955 ዓ.ም ናስር ከሶቪዬት ጋር ያደረጉትን ወታደራዊ ስምምነት መመልከት ይኖርብናል። ይህ ምዕራፍ ታሪክ ውስጥ ከፍተኛ ድርሻ አለው። ምክንያቱም በዚያ ዘመን ምዕራባውያን አገሮች ያን አካባቢ በጦር መሣሪያ ቅብብሎሻቸው አንቀው ይዘውት ስለኖሩና እኛም ከእነርሱ ቀለበት ወጥተን ራሳችንን ለመከላከል የሚያስችለንን የጦር መሣሪያ ከሌላ መንግሥት ለማግኘት የቻልንበት ጊዜ ስለነበረው ነው። በተጨማሪም ደግሞ አሜሪካ ለእኛ መከላከያ ጉዳይ ያልነበራት ሆና በመታዬቷና እሥራኤልም በጋዛ ቀበሌ አደጋ ጥላ ሰላሣ ዘጠኝ ሰዎች የገደለችብን ከባድም ሁኔታ ሊደርስብን እንደሚችል የተረዳንበት ጊዜም ነበር። የጦር መሣሪያ ለማግኘት ያደረግነው ጥረትም ብዙ ውስብስብ ጉዳዮች ፈጥሮብናል።

በመጀመሪያ ነገር የጦር መሣሪያዎቹ በመኮንኖቻችን ዘንድ ያልተለመዱ ነበሩ። የመሣሪያዎቹን ጠባይ የሚያስተምሩት ደግሞ ሩሲያውያን ነበሩ። ቋንቋቸውና ጽሁፋቸውም ሩሲያንኛ (ፖ - ሩስኪ) ነበር። ስለዚህም ጠቅላላ የጦር ኃይላችን ወታደራዊ ጥናትና ዝግጅት ከምዕራባውያን ልማድ ወደ ምሥራቃውያን ትምህርት መመለስ (መዛወር) ነበረበት። ከአንድ ዓመት በኋላ ከሲና በረሃ ጦርነት ስንጋጠምም ታላቅ የፖለቲካ ድል አግኝተናል። በወታደራዊነቱ በኩል ግን ያገኘነው ውጤት አልነበረም። ከመሣሪያዎቹ ጋር በሚገባ አልተዋወቅንም ነበር! እንግዴህ ከሶቪዬት ኅብረት ጋር የነበረን የመጀመሪያው የታሪካችን ምዕራፍ በዚህ ሲጠቃለል ሁለተኛው ክፍል ደግሞ የስዊዝ ካናል ጦርነት ከተነሣበት እስከ ሰኔ ወር 1967 ዓ.ም ድረስ በነበሩት ሰባት ዓመታት ውስጥ ተመክቷል።

የግብጽ የመከላከያ ኃይል እንደገና እንዲመሰረት እንዲማር እንዲታጠቅና እንዲደራጅ እጅግ አስፈላጊ መሆኑን የተረዱት ናስር በመጀመሪያ የወሰዱት ርምጃም የግብፅ ወታደሮች ወደ ሶቪዬት ኅብረት እየተላኩ የሶቪዬቶችን ወታደራዊ ይዘት ትምህርት ጠባይና ትጥቅ እንዲማሩ ነበር።

በዚህም መሠረት በመጀመሪያ የጦሩ አዛዦችና መሪዎች የነበሩት ጀኔራሎች እንዲላኩ ሆነ። በዚያን ግዚኤ ከተላኩት ከፍተኛ የጦር መኮንኖችም መካከል እነ ጀኔራል አብደል መኒም ሪያድ ጀኔራል አህመድ አብደል ቀድር ሐሰን ሰለነበሩበት ወደ ሞስኮ አካዲሚ ገቡ። ከነዚሁም መኮንኖች መካከል አብዛኛዎቹ በምዕራባውያን ወይም በአሜሪካ የጦር ትምህርት ቤቶች እየገቡ ተመርቀው የወጡ ነበሩ። በአሜሪካ የጦር ትምህርት ቤቶች እየገቡ ተመርቀው የወጡ ነበሩ። በዚህም የተነሣ በሞስኮ አካዳሚ ውስጥ ያጋጠማቸው ሁኔታ ሁሉ ከእንግሊዞች አካዳሚ ከሣንድ ኸርስትና ከማኤሪካኖቹ ዌስት ፓይንት የተለየ ስለሆነባቸው ከከፍተኛ ችግር ጋር ተላተሙ።

ወደ ክፍል ገብተው ትምህርቱን ለመከታተል ከነበሩባቸው ችግሮችም የመምህራኖቻቸው በዕድሜም ሆነ በማዕረግ ከእነርሱ አነስተኞች መሆን ነበር። ከዚህ ሌላ ደግሞ በዚያ ዘመን በሶቪዬት ኅብረት ውስጥ የነበረው የአረብኛ ትርጕም ጉዳይ ዝቅተኛና ያልተጣራም ስለ ነበረ የሚሰጠውም ትምህርት እንደዚሁ ከመካከለኛ ደረጃ ያለወጣ ነበር።

የቋንቋው ጉዳይ መጋረጃ ወይም አጥር በመሆኑም የግብፅ ጀኔራሎች ከሩሲያውያን የሙያ ጓደኞቻቸው ጋር የማይገናኙ ሆኑ። በልዩ ሁናቴ ቢያስተናግዱም ቅሉ ከባይታወርነትና ከበታችነት ስሜት ሊያመልጡ አልቻሉ።

ምንም እንኳን ጥቂቶቻቸው የሩሲያንኛ ቃላት አጥንተው ከአስተርጓሚዎቻቸው ጋር ለመነጋገር ቢጣጣሩም ቅሉ የሶቪዬትን ወታደራዊ ሣይንስ በሚመለከትወ ከፍተኛ ጥናትና ስብሰባ ላይ ለመካፈል ባለመቻላቸው ቅሬታቸው ሥር እየሰደደ ሔደ።

በምዕራባዊው ዓለም ይማሩ በነበሩት ጊዜ ስለ ትምህርታቸው የሚያነቡዋቸው እትሞችና ሪፖርቶች ነበሩዋችወ። እንደዚያ የመሳሰሉት እትሞች ግን በሶቪዬት ኅብረት አልነበሩም በአጭር አገላለጽ ሁሉም በሶቪዬት ኅብረት ያጋጠማቸው የኑሮ ሥርዓት፤ ልማድና አቋም ሁሉም ከሃገራቸው እጅግ የተለየ ስለሆነባቸው ችግራቸው ጐልቶ የሚታይ ነበር።

ጠቅላላው ሁኔታችን ይህን በመሳሰለው ይዘት ላይ እንዳለም ያ - አሰቃቂው የ1967 ዓ.ም ጦርነት ደግሞ መጣ። እርስ - በርስ መነቃቀፍም ተከተለ። የግብጽ የጦር መኮንኖች በሶቪዬት የጦር መሣሪያዎች ላይ ወቀሳቸውን ደረደሩት። ለምሳሌ የሶቪዬት ታንኮች በአርክቲክ ውቅያኖስ አካባቢ ለሚደረግ ጦርነት የተሠሩ ስለሆነ፤ እንደ ሲና በረሃ በመሳስለው ቀበሌ በበጋ ወራት ለመዋጋት የማያመቹ በመሆናቸው የታንኩን ሾፌሮችም ሆነ ሞተኡርን ሊያዘቀዝቅ የሚችል ልዩ መሣሪያ ያልተሠራላቸው ስለ ነበሩ ከፍተኛ ችግር ያጋጠማቸው መሆኑን እየረዘዘሩ አስረዱ።

የሶቪዬት ኮሚኒስት ፓርቲ ጋዜጣ ደግሞ በበኩሉ «የግብፅ የጦር መኮንኖች የንዑስ ከበርቴው አባሎች በመሆናቸውና የሚያንጸባርቁትም ያንኑ ባሕርይ በመሆኑ የሚገባቸውን ያህል ባለመታገላቸው የተቃና ውጤት ለማግኘት አይችሉም» ብሎ ወቀሳውን አወረደባቸው።

እንደ እውነቱ ከሆነና ታሪኩንም እንደ መከታተሌ መጠን ግን በ1967 ዓ.ም በተደረገው ጦርነት የግብፅ የጦር ኃይል በሚገባ ለመዋጋት የሚያስችለውን አጋጣሚ አላገኘም ነበር። ጦሩ ከነበረበት ከሲና በረሃ ወደ ኋላው እንዲያሸገሽግና ካናሉን እንዲሻገር ፊልድ ማርሻል አሚር ትእዛዝ ሲያስተላልፉ ከመቶ ሰማኒያ የሚሆን ጦር ፈጽሞ በጦርነቱ ላይ አልነበረም (ጦርነቱን አልተካፈለም) እርግጥ ነው ጥቂቶች ልበ - ደንጉጦች ወታደሮቹም ወደ ኋላቸው ተፈትለከዋል ይህ አያጠራጥርም። በእነዚህ አንጻር ደግሞ በየረድፉና በየማዕረጉ የነበረው ብዙኃን ኃይል ለአገሩ በቆራጥነት ለመዋጋት ለመሞት ፈቃደኛና ዝግጁም ነበረ።

የግብፅን የጦር ኃይል በአዲስ ስልት በአዲስ መሣሪያና በአዳዲስም ጉልበት እንደገና ለማቋቋም ናስር ቆርጠው በመነሣታቸው የሶቪዬት የጦር ስልት ባለሙያዎች እስከ ሻለቃ ጦር ድረስ እየተደለደሉ እንዲያስተምሩ ተደረገ። ይሁን እንጂ ይህ ውሣኔም ጉዳዮችም ብርቱ ውዝግብ አስከተለ። ላለመባባቱ ምክንያት የሆኑ ጉዳዮችም ነበሩ። እንዲያው ለመሆኑስ አማካሪዎቹ በእርግጥ አማካሪዎች ብቻ ነው የሆኑት? ወይስ በበላይነቱና እባዛዥነቱ ሥልጣን ወጡ?።

ምክር ብቻ በሚጠይቀው ጉዳይ ሁሉ ትእዛዝ ሰጭዎች በመሆናቸው በግብጽ መኮንኖች ላይ የሃፍረት ገጽታ ይታይባቸው ጀመር። በሃገሪቱ ላይ የደረሰው ድል መሆን በውጭ አማካሪዎች (በሶቪዬቶች) ትእዛዝ ሥር አሳልፎ እስከሚጥላቸው ድረስ ይሆናል ብለውም አላሰቡም ነበር።

ከአማካሪዎቻቸው ይልቅ እነርሱ በጦር ሜዳ ተዋግተዋል ታንከኛ እየያዙ አዋግትወአል። በሚግ አይሮፕላንም በጠላቶቻቸው ላይ ዘምተዋል። ሩሲያውያኑ ግን ይህን አላደረጉም ከማካሪዎቻቸው ይልቅ እነርሱ የሃገራቸውን አየር ጠባይ ያውቁታል። የሩሲያ የጦርነት ስልት ሁሉ የሚያመለክተው በሁለተኝው የዓለም ጦርነት ጊዜ የናዚን ኃይል ለመቋቋም ሲሉ ባወጡት በሁለት ሺህ ማይልስ መስመር ላይ የተቀነባበረውን ስልት ነበር። የግብፅ የጦር ኃይል ስልት ደግሞ ከአንድ መቶ ማይልስ ስፋት ባለው የውጊያ መስመርና ግንባር ላይ ተዋግቶ አያውቅም ነበር (ያም ስፋት የስዊዝ ካናል ርዝመት ነበር) ከዚህ ሁሉ ሌላ ደግሞ የሶቪዬት አማካሪዎች «የመደብ ወታደር» የሚሉትን ልዩነት የማሳየት ጠባያቸውም በግብፅ የጦር ኃይል ውስጥ ቅሬታ ፈጥሮባቸዋል።

ከዚህ ሌላ ደግሞ የአማካሪዎቹ ችሎታና ማዕረግም የተለያየ ነበር ከእነርሱም መካእክል ቢሆን በ1967 ዓ.ም ከማርሻል ዛኽሮቭ ጋር መጥተው በግብጽ ለነበረው የሶቪዬት ወታደራዊ ቡድን ኃላፊ ሆነው ሲሠሩ የቆዩት እንደ ጀኔራል ላሽኒኮቭ የመሳሰሉ በመላው ዓለም የታወቁና የተከበሩም አዛዥ ነበሩባቸው። ሌሎቹ ግን እስከዚያም የሚያደርስ ችሎታ አልታየባቸውም እንዲያውም «በሽታ ይጋባል ይተላለፋል እኒ ጠነኝነት አይዛመትም» እይሚለው ምሳሌ የሚያንጸባርቁ ሆኑ።

በአየር ኃይል በኩል የነበረው አቋማቸው ወይም የችሎታቸው ማስመስከሪያ ሊሆን የሚገባው ሚዛናቸው ደግሞ ከሁሉም ፈጥኖ አዘቀዘቀ። የግብፅ አየር ኃይል ወጣት ፓይለቶችን በብዛት ለማሰልጠን እንደሚረዳ የሶቪዬት ባለሙያዎች ስላመኑበት ለጠቅላልው እቅዳቸው መገልገያ ሣያደርጉዋት አይቀሩም የሚል ጥርጣሬ አስቀድሞም ተስፋፍቶ ነበር።

ነገር ግን በ1971 ዓ.ም እና በ1972 ዓ.ም በነበሩት ሁለት ዓመታት ጊዜ ውስጥ ሩሲያውያንና ግብጻውያን ፓይለቶች ሲለማመዱባቸው የነበሩት 68 ስድሣ ስምንት አይሮፕላኖች ተንኮታኩተዋል። ለደረሰውም ኪሣራ ሁሉ ከፋይዋ ግብጽ ነበረች።

እንግዴህ እንደዚህ ከመሳሰሉት ችግሮች ሌላ ቀደም ሲል የተጠቃቀሱት ወርቅ የማጋጋዙ ጉዳዮችም ላለመግባባቱና ላለመተማመኑ አቋም ተጨማሪዎች ነበሩ። ሌላው አጋጣሚው ነጥብ ደግሞ ሩሲያዊው አድሚራል ጉርቭኮብ የፈጸሙት ቸልተኛነትም ነበር። አድሚራሉ ከሃገራቸው ተነስተው አሌክሳንደሪያ ይገቡና ወዲያውኑ ወደ ካይሮ ይበራሉ። በመሠረቱ ግን አሌክሳንደሪያ ወደ ነበረው የግብጽ የባሕር ኃይል መደብ (ሠፈር) ሄደው መተዋወቅና ጉብኝትም ማድረግ ነበረባቸው። በዚያን ጊዜ ደግሞ የግብጽ የባሕር ኃይል አዛዥ የነበሩት በሙያቸውም ሆነ በጠባያቸው እጅግ የታወቁት ሬር አድሚራል ጋር እንዲያነጋገሩ ሲተሩ የተፈጸመው ንቀት እጅግ አቁስሏቸው ስለነበረ ተቃወሙ።

በሌላው በኩል ደግሞ ያ - የእልሁና የትንቅንቁ ጦርነት ለግብጽ ብሔራዊ ስሜት ከፍተኛ ምሰሶም ሊሆን በቅቷል። የሕዝቡ ስሜትና አስተሳሰብ በአንድ አቅጣጫ እንዲጓዝ ረድቶናል። በጦር ኃይሉም አዕምሮ ቢሆን ለሚቀጥለው ጦርነት ለመዘጋጀትና በቆራጥነትም ለመሰለፍ የማያቋርጥ ጥንካሬ ሰጥቶልናል። ራስን በራስ ለመምራትና ከሌሎች የበላይነት ለመውጣት ወደሚያስችለውም አቅጣጫ ለማሸጋገር አጋጣሚው ጠይቆናል።

እንግዴህ እነዚህን ሁኔታዎች ከተመለከትንም በኋላ የሶቪዬቶችን ጥያቄም ሆነ የበለይነት በመጋፋት ረገድ በግንባር ቀደምነቱ የተሰለፉት ደግሞ በጊዜው የጦር ሚኒስትር የነበሩት ጀኔራል ሣዲቅ መሆናቸውን ከታሪኩ አጋጣሚነት ጋር ለመረዳት ይረዳናል። ይሁንና ሩሲያኖች ከግብጽ ከወጡም በኋላ ቢሆን ጀኔራሉ በሥልጣናቸው ላይ ብዙ ጊዜ አልቆዩበትም።

ሣዳትና ጀኔራሉ በብዙ ጉዳዮች ላይ ለመወያየትትና ዓይን - ለዓይን ለመተያዬትም እየቸገራቸው ሐደ። የሚቀጥለው አራተኛው ዙር ጦርነት እንደምን ሊካሄድ እንደሚገባው ሁሉ ሁለቱም በመሠረተ - ሐሳብ ላይ ተለያይተዋል። ጀኔራሉ ቀደም ብለው ያወጡት «ግራንቲ» የተባሉት የጦር እቅዶች እንዲሠራባቸው ይፈልጋሉ። በእነዚያ እቅዶች መሠረት የተወሰነ ጦርነት ገጥሞ የፖለቲካ ድል አድራጊነት ለማግኘት እንደማይቻል ደምጎ ሣዳት ያምናሉ። በተጨማሪም በእቅዶቹ መሠረት መሠረቱን እንዲጀምሩ ለጀኔራሉ ከተፈቀደላቸው ልዩ ልዩ የጦር መሣሪያዎች መጠየቃቸው የማይቀር ነው። ይህነኛውንም ጉዳይ ቢሆን ደግሞ ሣዳት አይስማሙበትም። የጦር መሣሪያ ማካበቱን የትርፍ - ትርፍ ነውና አያስፈልግም ባይ ናቸው።

ጀኔራሉ ከሶቪዬት ኅብረት ጋር የነበረውን ግንኙነትም ተቃዋሚ በመሆናቸው ወደ ፖለቲካ ጣታም እንደሚገቡ ሣዳት ተረድተውታል። በእርግጥም ጀኔራሉ ከፖለቲካው ጣጣ ተዘፍቀውበትም ነበር። ለዚህም እንደ ማረጋገጫ የሆነው የውጭ ጉዳይ ሚኒስትሩን ዶክተር ሣዲቅን ከሌሎቹ ባለሥልጣኖች ፊት «የሩሲያ ደጋፊ ነህ» ብለው በመናገራቸው ነበር።

በዚሁ ጊዜ ደግሞ የሩሲያ ባለሥልጣኖች ከደረሰባቸው ራስ ምታት አገግመው ዘዴያቸውንም ለውጠው ከግብጽ ጋር የነበራቸውን መቀራረብ ያሻሽሉት ይሆናል የሚል አስተሳሰብ ስለ ነበረ በጥቅምት ወር ላይ ዶክተር ሣዲቅ ወደ ሞስኮ ተላኩ። የጦር መሣሪያ እርዳታውንም በአፋጣኝ እንደሚልኩልንና ኩርፊያውን ሁሉ በይቅርታ እንደሚያድሱት ታምኖበት ነበር። ስለ ጉዳዩም አንድ ቀን ሣዳት ሲያጫውቱኝ «......በአዳዲስ መሣሪያ አጥለቀለቁኝ» ብለውኛል። በእርግጥም በታህሣሥ ወር 1972 ዓ.ም እና በሰኔ ወር 1973 ዓ.ም የላኩን የጦር መሣሪያ ብዛት ካለፉት ሁለት ዓመታት በእጥፍ የላቀ ነበር። የአሜሪካ የፕሬዝዳንትነት ምርጫ እንዳበቃም ረግቶ የነበረውን የመካከለኛውን ምሥራቅ ሁኔታ በጦር ኃይል በማተራመስ አንድ መፍትሔ ሊገኝ ይችላል ብለው ሣዳትም አምነውበት ነበር።

እንደዚህ የመሳሰሉትን ጉዳዮች የሚበጣጥሰው ዕለት ደግሞ ደረሰ ጥቅምት 24 ቀን ሣዳት የጦር ኃይሉን ከፍተኛ መኮንኖች በመኖሪያ ቤታቸው ለስብሰባ ይጠራሉ። በዚያም ስብሰባ ላይ አስራ አምስት ጀኔራሎችና የባሕር ኃይሉ አዛዥ አድሚራል ፋሕሚም ይገኛሉ። የስብስባው ሰዓትም እየተራዘመ ከቀኑ ዘጠኝ ሰዓት እስከ እኩለ ሌሊት ወሰደ ሣዳት አጥብቀው የተከራከሩበት ነጥባቸውም የተወሰነ ጦርነት ብቻ አስነስተው በእሥራኤል ይዞታ ከነእብረው ከካናሉ በተምሥራቅ ከሚገኘው ቀበሌ አስር ሚሊ ሜትር ቦታ እንኳ ካስለቀቁ በዲፕሎማቲክና በፖለቲካ በኩል የሚወስዱትን አቋም እንደሚያጠናክርላቸው አምነውበታል። ይህን ለመሳሰለው ጦርነት ደግሞ የተለያዩ የጦር መሣሪያዎች እንደሚያስፈልጉ ጀኔራሉ ያስረዳሉ። በተለይም ምክትላቸው የነበሩት ጀኔራል ሐሰን በዚህ ነገር ላይ ከሣዳት ጋር የተካረረ ውዝግብ ያስነሳሉ። ከሥራም እሰከማስወጣት የሚገደዱ መሆናቸውንም ሣዳት ይዝታሉ። ቁጣቸው በመጦፉም ከስብሰውባ ተነስተው ይወጣሉ። ሁለቱ ጀኔራሎችም ተከታትለው ይወጡና ይቅርታ ይጠይቋቸዋል። ስብሰባው ግን ያለ ምንም ውሣኔና ውጤት ይነሣል።

ይህ ከሆነ ከሁለት ቀናት በኋላም የሣዳት አዕምሮ ሌላ ውሣኔ ለመስጠት ይገደዳል። በዚያን ጊዜ የቶሩ ችፍ ኦቭ ስታፍ የነበሩትን ጀኔራል ሻዝሊን ይጠሩና «ጀኔራል ሣዲቅን ላሰናብተው ነውና የጦሩ ዋና አዛዥ ለመሆን ተዘጋጅ ትእዛዙም ወደፊት ይደርስሃል» ይሏቸዋል። ቀጥለውም ጀኔራል አህመድ እስማኤል የጦር ሚኒስትር ሆነው እንዲሠሩና ቃለ - መሐላም እንዲፈጽሙ ያዟቸዋል። ወደ ጀኔራል ሣዲቅ ቤትም «የሥራ መልቀቂያ ጥያቄውን ፕሬዝዴንቱ ተቀብለውታል» የሚል ደብዳቤ እንዲላክላቸው ልዩ ጸሐፊያቸውን ያዛሉ። እንደ እውነቱ ከሆነ ግን ጀኔራል ሣዲቅ የሥራ መልቀቂያ የሚሉ ነገር አላቀረቡም ነበር።

ይህ በሆነ ማግሥትም የጦር ሚኒስቴት ም/ሚኒስትር፤ የባሕር ኃይሉ አዛዥ የማዕከላዊው የጦር ኃይል አዛዥና የመረጃ ክፍሉ ዲሬክተር ከየሥራቸው ይወገዳሉ።

ሣዳት ሁለቱን ጀኔራሎች እስማኤልንና ሻዝሊን የመረጡበት ምክንያትም ግልጽ ነው ጀኔራል እስማኤል የተራቀቀ ችሎታ የነበራቸው መኮንን ነበሩ። ባለሙያ ወታደር ከወታደርም ደግሞ ጠንካራ እግረኛ በሙያው የተመሰገኑ ታማኝና ከፖለቲካ ውትብትብ የራቁ ነበሩ። በታታሪነታቸውና በስራ ወዳጅነታቸው ችሎታቸውን ያዳብሩ ናቸው። በሞስኮ አካዳሚ የቀሰሙትም ወታደራዊ ጥናት ከጓደኞቻቸው አሰልቋቸዋል። በጥናቱ ተካፋዮች የነበሩት ሌሎች ጀኔራሎች የሚሰጠውን ገለጻ በማስታወሻ ለመጻፍ ክብራቸውን የሚነካባቸው እየመሰላቸው እንደ ተማሪም አለመቆጠር ሲሉ ችላ እያሉ ሲያሳልፉት እስማኤል ማስታወሻ በማቀነባበርም ሆእን ወታደራዊ ንድፍ በማዘውተር ቅንጣት ገለጻ አልሳቱም ነበር።

እርግጥ ነው ከናስር ጋር ሆነው የንቅናቄውና የመፈንቅለ - ዙፋን ተካፋይ አልነበሩም። እንዲያውም ስለ ፖለቲካ የነበራቸው ፍላጐትም ሆነ ጥናት እጅግ የተወሰነ ስለ ነበረ ንጉሡን ለመገልበጥ ገና ንቅንናቄው ከመጀመሩ በፊት ምሥጢሩ አልተነገራቸውም ነበር። ከፖለቲካ በማግለላቸውም ነበር ሣዳት መርጠው የሾሟቸው በመሰረቱም ደግሞ ሁለቱም ከአንድ አቅጣጫና ዘርፍ የተገኙ በመሆናቸው ሀሳብ ለሐሳብ ይገጣጠማሉ። ስለዚህም ምርጫው ተደጋፊነት ነበረው። ቀጥተኛነታቸው እንደ ሌሎቹም መኮንኖች በአንድ አቅጣጫ ብቻ የመነዳት ስሜት ስለሌባቸው የተጣለባቸውን ሸክም ለመወጣት የሚቃናችላቸው እንደሚሆን ግልጽ ነበር።

ጀኔራል ሻሊሊም የተለየ ጠባይ የነበራቸው ነበሩ። ሁልጊዜም ወደ ፊት የሚሉ ናቸው። በአሮ መኖር በኩልም ተግባቢ ነበሩ። በለንደን የወታደራዊ ጉዳይ ኃላፊ ሆነው ከሠሩት በኋላ ወደ ተባበሩት መንግሥታት ጽ/ቤት ተልከው አገልግለዋል። በዓረብ ዓለም ከሚገኙት ጀኔራሎች ከጥቂቶቹ ጋር የሚቆጠሩም ናቸው ከአየር ወለዱ የግብፅ ጦርም መካከል በሙያው የተገናኙ እርሳቸው ብቻ ነበሩ። የሠራዊቱን ሞራል በማዳበር ሥነ ሥርዓትንም በማስከበር የሚጠብቀው ግዳጅ ብዙ ለማድረግ እንደሚችሉ ግልጽ ነበር። የሚሠሩትንም አጣርተው የሚያውቁ ነበሩ። ማንኛዋንም ነገር በዝርዝር የሚከታተሉም ነበሩ። ይህም ችሎታ ደግሞ በተለይም ለአየር ወለድ ጦር እጅግ አስፈላጊ ነበር።

በተለይም የግብፅ ጦር ስዊዝ ካናልን ተሻግሮ እንዲዘምት ንድፉን ያወጡት ዝርዝር ሔደቱን የተከታተሉት ጦሩ በነፍስ - ወከፍም ሆነ በቡድን የሚይዘውን መሣሪያ የሚሻገርበትን ጀልባና የሚጠበቀውንም ግዳጅ ያቀነባበሩ በመጨረሻም የዘመቻውን ስልት በፊርማቸው ያረጋገጡ እርሳቸው ስለ ነበሩ የተቃና ውጤት ተገኝቶበታል። የተራራቀ ወታደራዊ ጥናት ለመሆኑም ተረጋግጦላቸዋል።

እስማኤልና ሻዝሊ ደምጎ የማይጣጣሙ ሰዎችም ነበሩ። ያለመግባባቱ የተጀምረውም በ1960 ዓ.ም በኮንጐው ዘመቻ ጊዜ ነበር። በዚያ ጊዜ ሻዝሊ የተባበሩትን መንግሥታት ጦር በምክትልነት ያዙ ነበር። እስማኤልም ሁኔታውን እንዲቆጣጠሩ ከካይሮ ይላካሉ። ቢሆንም የእርሳቸውን ተልእኮ ሻዝሊ ይነቅፉታል ሁለቱም መኮንኖች በችሎታቸው ተመርጠው በከፍተኛ ማዕረግ ለዚያ ከባድ ኃላፊነት የተመደቡ ናቸው። በዚያ ኃላፊነትም ለሃገራቸው ከፍተኛ ውጤት እንዲያስገኙላት ይጠበቃሉ። ስለዚህም ሁለቱም ተፎካካሪዎች በሥራቸው ላይ መገናኘትና መወያዬትም ነበረባቸው ነገር ግን በሁለቱ መኮንኖች መካከል የነበረው ያለ መግባባት እየተጣመረ የሻዝሊ ምክትል በነበሩትበጀኔራል አብደል ጋኒ ኢል ጋሚሲ ላይ ተጫነ።

ግብጽ ካፈራቻቸው የተሻለ ችሎታ ከነበራቸው ጀኔራሎቿ አንዱ ጋሚሲ ነበሩ። የማንበብ ችሎታቸው የላቀ ነበር። ያነበበትንም በሥራ ለማዋል የሚታገሉ ነበሩ። በስብሰባም ጊዜ ከመናገር ይልቅ ማዳመጥ ያዘወትራሉ አስተያዬት እንዲሰጡ በሚጠየቁበትም ሰዓት በቀስታና በግልጽነትም የማስረዳት ችሎታ ነበራቸው። የፖለቲካ ዝንባሌያቸውም የተቆጠበ ነበር። እንደ እውነቱም ከሆነ ደግሞ የዓረብ አለም ፖለቲካ የሚያንቀጠቅጣቸውም ነበሩ። አንድ ጊዜም ከናስር ጋር ትሪፖሊ ለስብሰባ ሒደው በስብሰባው ተካፋዮች የነበሩት የዓረብ መሪዎች እርስ በርሳቸው ሲወዛገቡ ተካፋዮች የነበሩት የዓረብ መሪዎች እርስ በርሳቸው ሲወዛገቡ ተመለከቱና፤ «የአምላክ ያለህ ይህ እንግዲህ የተባበሩት አረቦች ግንባር መሆኑ ነው? የምንዋጋውሳ ከማን ጋር ሊሆን ነውን?» ብለው ሲናገሩ ሰምቻቸዋለሁ።

ከሩሲያ ጋር የነበረንን ግንኙነትና ወዳጅነት ባቋረጥንበት ጊዜ ደግሞ አንድ የሆነ ነገር ይታወሰኛል። ሣዳት የካይሮን ጋዜጠኞች (አዘጋጂዎች) ሰብስበው ማብራሪያ በሰጡት ዕለት ከዋሽንተን የተላከላቸውን ደብዳቤ ጠቅሰው የችግሩ ሁሉ መፍትሔ የሚገኘው እዚያው (ዋሽንተን) መሆኑን እየተገለጸላቸው ያብራሩልናል። ሣዳት ሩሲያኖች ከግብጽ እንዲወጡላቸው ከማዘዛቸው ቀደም ብሎም የሣውድ አረቢያው የመከላከያ ሚኒስትር የነበሩት ልዑል ሱልጣን ከዋሽንግተውን ካይሮ ይገባሉ። ከማል አድሐም ካይሮ መጥተው ነበር። እነዚህ አጋጣሚዎች በእርግጥ ምሥጢራዊ ግንኙነት ይኑራቸው ወይም ሣዳት በሩሲያኖች ላይ የወሰዱትን ውሣኔ ንጉሥ ፋይሣል አስቀድመው አውቀውት ያቀነባበሩት አጋጣሚ ይሁን ብቻ ትክክለኛውን ጉዳይ አላወቅሁትም እንጂ እነዚህ ሰዎች ካይሮ ውስጥ ኣይሉ ነበር ሩሲያኖችን ከግብፅ የማስወጣቱ ዘመቻ የተጀመረው።

ያም ሆነ ይህ ሩሲያኖችን ከግብጽ የማስወጣቱን ውሳኔ ሔኒሪይ ኪሲንጀር አስቀድመው አላወቁትም ነበርና ውሣኔው በግልጽ ከተነገረ በኋላ ከቅርብ ረዳቶቻቸው ለሆኑ ለአንድ ባለሥልጣን፤

«የፕሬዚዴንት ሣዳት ጉዳይ ሊገባኝ አይችልም፤ እንጂ ይህን ውሳኔ ከማስተላለፋቸው በፊት ወደኔ መጥተው ምሥጢሩን አካፍለውኝ ነበር ኑሮ ለውጡን አንድ ነገር ለመስጠት እንድገደድ ነበር። አሁን ግን ያለ ምንም ዋጋ ወይም ክፍያ ሁሉን ነገር አገኘሁት.....» ሲል አጫውተዋቸዋል።

እኔ እንዳመንኩበት ከሆነ ደግሞ ሣዳት ሩሲያውያን ከግብጽ የማስወጣቱን ውሣኔያቸውን አሜሪካኖች አስቀድመው ይወቁትም አይወቁትም እነርሱም አንድ እርምጃ እንዲራመዱ ንጉሥ ፋይሣል የተቻላቸውን ያህል እንደሚጥሩ ግልጽ ነበር። ግን አሜሪካኖች ከአንድ ውሣኔ ላይ ያልደረሷልቸውም እንደሆነ ራሳቸው ንጉሡ በግላቸው ምን ማድረግ እንደሚገባቸው ኒክሰንን ሲወተውቱም እንደነበረ እዚያው ሣውድ አረቢያ ውስጥ የተገኙት መረጃዎች ሁሉ ያመለክቱ ነበር።

አሜሪካኖች የመካከለኛውን ምሥራቅ የሚመለከት ምንም ነገር ባደረጉ ቁጥር ዓረቦች የሚወቅሱት ንጉሡን ነበር። በመሠረቱም ደግሞ በመካከለኛው ምሥራቅ ውስጥ የአሜሪካኖች ተወካይ ወይም ተቀጥላ ሆነው እንደሚገመቱም ሊረዱት አልቻሉም ነበር። ያም ሆነ ይህ ሩሲያኖች ከግብጽ ከወጡላቸው አሜሪካኖች የሚሰጡት ምክንያት ስለማይኖር የመካከለኛውን ምሥራቅ ጉዳይ በሚመለከተው ረገድ አንድ ውሣኔ እንዲያሳዩ ንጉሡ ዋሽንግተውንን ወጥረው የሚይዙበት አጋጣሚ አግኝተዋል። እስከዚያ ጊዜ ድረስ ግን የሩሲያ ወታደሮች ግብፅ ውስጥ በመሥፈራቸው የመካከለኛው ምሥራቅ ውዝግብ ዓለም - አቀፍ መበጣበጥ ሊያስነሣ ይችላል እያሉ አሜሪካኖች ሲያመካኙ ኑረዋል። ከዚያ ጊዜ በኋላ ግን እሥራኤልን ብቻ መርዳቱን ቢቀጥሉ ሩሲያን ለመከላከል ሣይሆን የዓረብ ዓለም መሠረታዊ ጠላት የሆነችውን አገር ጥቅሟንና ፍላጐቷን ለማስከርብ ሲሉ ብቻ የሚያደርጉት ትግል መሆኑ ሰልሚታመንና እነርሱንም ስለሚያጋልጣቸው ምክንያት የሚያገኙበት ሊሆን እንደማይችል እየተረጋገጠ መጣ።

**ሊቢያ።**

ሩሲያኖችን ከግብፅ የማስወጣቱን ውሣነኢ ከልብ ከደገፉት መካከል አንዱ ገዳፊ ነበሩ። ለዚሁም ምክንያት ነበራቸው። ይሁንና ሩሲያኖች ወደ ብቀላው ያጋደሉ እንደሆን ግብፅን ለማዳን እንዲቻል በማለት የሁለቱን አገሮች ማለት የሊቢያንና የግብጽን መዋሀድ በቅድሚያ ጠየቁ።

የሁለቱ አገሮች መቀላቀል ወይም መዋሃድ የገዳፊ የዘወትር ምኖትና ጉጉት ሆኖ የኖረ ጉዳይ ነበር። አንባቢዎች እንደምታስታውሱት ገዳፊ ንጉሡን በገለበጡ በሁለተኛው ቀን ቤንጋዚ በነበረው የግብፅ ቆንስል ጽ/ቤት ውስጥ እንደተገናኘን ያነሱልኝ ዋና ጉዳይ የሁለቱን አገሮች መዋሃድ ነበር። ለዓረብ ዓለም አንድነትና ጥንካሬ የሚታገሉና ብርቱም ፍላጐት የነበራቸው በመሆኑ «የተባበሩትን ታጋይ መኮንኖች» አስተባብረው ንቅናቄውን እንደ ጀመሩት ካብራሩልኝ በኋላ «ወደ ካይሮ መልሰው ይሔዱና ለፕሬዚዴንት ናስር ሊቢያን እኛ ለማስተዳደር እንደማንፈልግ ያስረዱልን። የሠራነው ሁሉ ነገር ለዓረብ አንድነት ስንል መሆኑን ይንገሩልን ከእንግዲህ ወዲያ ደግሞ ሊቢያን ከተቃዋሚዎቿ ሠፈር ነጻ አውጥቶ ወደ አንድነቱና ወደ ብልጽግናው የመምራቱ ኃላፊነት የናስር ፈንታ ነው መሆን (መደረግም) ያለበት ይኸው ነው» ብለውኛል።

ከዚያም ወዲህ ቢሆን የኅብረቱን ጉዳይ ሳያነሱና ሣይከራከሩበትም አልቀሩም ነበር። ሲሰጣቸው የኖረው መልስ ግን «በጥንቃቄ ተጠንቶ ትክክለኛ በሆነ ሥርዓት ይወሰናል በሶርያና በግብፅ መካከል ተደርጎ የነበረው ዓይነት ኅብረት እንዳይሆንም መገንዘብ ይገባዎታል» የሚል ነበር።

ጉዳዩን ካነሣነው ዘንዳ የሊቢያን ንጉሥ ገልብጠው የሁለቱን አገሮችም አንድነት ለማዬት የሚወተውቱትን የገዳፊን ማንነት በመጠኑ ብናመዛዝነውም አይከፋም።

ሁለት ሰዎችና ሁለት ያለፉ የሥራው ጤቶቻቸው አንድነት ተዋህደው የገዳፊን ግንኙነትና ምኞትም መሥርተዋል። ሁለቱ ሰዎች ነቢዩ መሐመድና ናስር ናቸው። ነቢዩ ሙሐምድ እስልምናን ለማስፋፋትና እስላሞችንም ለማዋሀድ ያደረጉት ጥረት በገዳፊ አዕምሮ እንዳንጸባረቀ ነበር። በተለይም በዚህ ጉዳይ ላይ አዕምሮአቸው ያተኮረው በወጣትነታቸው ዘመን በትምህርት ቤት በነበሩበት ጊዜና በጉርምስናቸው ዘመን በትምህርት ቤት በነበራቸው ጊዜና በጉርምስናቸውም ወራት በውትድርናው ዓለም ከተሠማሩበት ጊዜ ጀምሮ ነበር። በተጨማሪም በ1967 ዓ.ም የተነሱት ጦርነቶች ስለ ዓለም ሁኔታ ለማወቅና ለመጠያየቅም እንዲያተኩሩ ምክንያቶች ሆነዋቸዋል።

በውትድርናው ዓለም ገብተው የኖሩባቸው የሥራ ውጤቶቻቸው ወይም ታሪካቸው ደግሞ ወደ አንድ አቅጣጫና ቆራጥነትም መርተዋቸዋል።

የወታደርነቱ ኑሮና ጥናት ራሳቸውን ለማመዛዘና ወደ አንድ አቅጣጫም ለማምራት ሲረዳቸው ወደ ተሻሻለ የኑሮ ምዕራፍም አሸጋገሩዋቸው። የወታደራዊነት ሥርዓትና ትእዛዝ በማክበርና በመታዘዙም ረገድ ቢሆን ተመስነውበታል። የግል ምቾቶችንም የሚቃወሙ ነበሩ። መንፈንቅለ ንጉሥ ሲያካሂዱ አብረዋቸው ከተሰለፉት ወታደሮች ማነኛውም በከተማው ውስጥ ምቾት ባለው ቤት ለመኖር መፈለጉን ሲሰሙ ያ - ሰውዬ ወደ ጦር ሰፈሩ ተመልሶ እንዲገባ ወይም ጸጉሩን በደረቁ እንዲላጭ ያዛሉ። የሥራና የኑሮ ልምድ ከሚያስገኙት ዕውቀትና ችሎታም ብዙ ያልቀሰሙ ስለ ነበሩ የእልኽኛነት መንፈስ ያጠቃቸው ነበር። ግን ያም አስቸጋሪ ጠባይ ሲተናነቃቸው የነእብረው የዝቅተኛነቱ ወይም የበታችነቱ ስሜት የፈጠረባቸው ችግር ነበር።

የገዳፊን ጠባይ ወይም ባሕሪ ለማወቅ ካደረግሁት ጥናትና ካገኘኋችወ ነጥቦች ቀጥለው ያሉትን ሁለት ምሳሌዎች ላወሳ ወይም ልጠቅስ እወዳለሁ።

ካይሮ ውስጥ በጉብኝት ላይ በነበሩበት ጊዜ ካናስር ጋርራት ይቀመጣሉ። በመጀመሪያ የቀረበላቸው ደግሞ የሸሪም ቅቅል ነበር በመሳቀቅም አትኩረው ተመለከቱት የሸሪም ምግብ ለመጀመሪያ ጊዜ ማየታቸው ነበርና!።

«ይህ ነገር ምንድን ነው? አንበጣ ነው? ግብፆች አንበጣ ትበላላችሁ እንዴ?» አሉና ጠየቁ።

ናስርም ከት ብለው ሣቁና፤

«አንበጣ አይደለም ሺሪም ነው» አሉ።

«ሺሪም ማለትስ ምን ማለት ነው?» ይላሉ ገዳፊ።

«ሺሪም ማለት ከባሕር የሚገኝ አሳ የሚመስል ወይም የአሳ ዘር የሆነ ነው» ብለው ናስር ሲያስረዱዋቸውም ገዳፊ ተቃውሟቸውን በማጠንከር።

«አሳም ቢሆን አልበላም» ምክንያቱም «አላሁ አክበር» ተብሎ ተባርኮ ያልታረደ ስለሆነ ነው። እንዲሁ የታረደ ነውና አልነካውም» ሲሉ ሁላችንም ሳቅንባቸው። ገዳፊ እምነታቸውንም ሆነ አስተሳሰባቸውን ከሊቢያ ውጭ ለማሠራጨት የተጠቀሙበት ዘዴ ትክክል ነበር። የፕሮፓጋንዳ ኃይላቸውም አንዳንድ ጊዜ በትክክል ሲሠራቸው አንዳንድ ጊዜ ደግሞ ተደናቅፎባቸዋል። ይሁንና በአጠቃላይ ሲመለከቱት ፕሮፓጋንዳቸው የተፈለገውን ግብ ያስገኝላቸው ለመሆኑ አያጠራጥርም።

በወጣት መኮንነታቸው ጊዜ ደግሞ ለከፍተኛ ወታደራዊ ጥናት ወደ እንግሊዝ አገር ሲላኩ ለንደን አጠገብ በሚገኝ ወታደራዊ ሠፈር እንዲገቡ ቢጠየቁ ይቃወማሉ። የሰጡትም ምክንያት ከተማው (ለንደን) ሰይጣናት (ርኩስ መናፍስት) የሚገኝቡበት ስለሚሆን ለሃይማኖተኛ ሰው የማይስማማ መሆኑን በመግለጽ ነበር።ስ ለዚህም በቀጥታ ትምህርቱ ወደሚሰጠብት ሠፈር ይሄዱና ከሠፈሩም ሣይወጡ ትምህርቱን ከፈጸሙ በኋላ በቀጥታ ወደ አይሮፕላን ማረፊያው ሔደው ወደ አገራቸው በረሩ።

እንግዴህ እንደዚህ የመሰለ የጸና እምነት የነበራቸው ሰውዬ ናቸው ንጉሡን ከፈነቀሉ በኋላ ተደራርቦ የመጣባቸውን ፈተና ሁሉ በአስደናቂ ሁኔታ የተቋቋሙትና ያሸነፉትም። ባለሥልጣን ከያዙበት ዕለት ጀምሮም በቀጠሉት ስድስት ወራት በሀገራቸው ውስጥ በተለይ አል - አዳምና ሁይለስ - ቤዝ በተባሉት ቦታዎች የነበሩት የእንግሊዝና የአሜሪካን ወታደራዊ ሠፈሮች አስለቅቀው ከነዳጅ አምራችና አከፋፋይ ካምፓኒዎች ጋር ተስማሚና ዘላቂም የሆነ ስምምነት ለማድረግ ችለዋል። በዘመናዊው ዓለም ውስጥ የሚቀለጣጠፉን ሁኔታዎች ሁሉ ገዳፊ ከየዋህነት በፈለቀ የአስፈሪነት ስሜት ይመለከቱዋቸው ነበር። ብዙዎቻችንን የሚያሳስቡን ጉዳዮች ሁሉ እርሳቸው በቀላሉ የመገመትም ችሎታ ነበራቸው።

ለምሳሌ በሰሜን አየር ላንድ የውስጥ ጉዳይ ዘለው በመግባታቸው የነገሩን አደገኛነትና ከባድነት ብዙዎቹ ወዳጅነታቸው እያብራሩ መክረዋቸዋል እኔም ራሴ ብዙ ጊዜ የሰሜን አየር ላንድ እንቅስቃሴ እኛ እንደምንገምተው የነጻ አውጭ ግንባር ያለምሆኑንና በከንቱ እልህ ላይ የተመሠረተ መሆኑንም ላስረዳቸው ሞክሬ ነበር። ቀጥዬም የባንግላዴሽ እንቅስቃሴና ትግል የራስን ዕድል በራስ ለመወሰን የሚያችል መብት ለማግኘት የሚደረግ ጥረት ስለሆነ እንደ ሊቢያ ከመሳሰሉ ነገሮች ድጋፍና ርዳታም የሚያስፈልጋቸው በመሆኑ የእንቅስቃሴውን ግንባር እንዲያውቁላቸው ለማስረዳት አልቻሉም። በእርሳቸው እመንት ወይም አስተሳሰብ ፓኪስታን ታላቅ የእስልምና አገር በመሆኑዋ ባንግላዲሽ ዕረፍት እንደነሳቻትና ለመገንጠል ስትል ብቻ የምታደርገው ትንቅንቅ እንደነበረ አድርገው ነበር የሚመለከቱት። እንዲያውም የባንግላዴሽ ንቅናቄ እንደ እሥራኤል ንቅናቄ የሚቆጠር ጥንስስ ነው ይሉ ጀመር።

ገዳፊ በተፈጥሮዋቸው ከአንዱ እምነት ወደሚቀጥለው ሐሳባቸው ጭልጥ በልው የሚጓዙ ናቸው። በሥልጣናቸው አስደናቂውን ሚናም መጫወት ችለዋል በተፈጥሮዋቸው ዝምተኛና ታካች መስለው ይታያሉ። በአንድ ምክንያት ደግሞ ትዕግሥታቸውንም የሚያሟጥጡበት ጠባይ ይታይባቸዋል። ሃገራቸውን ወደ ኢንዱስትሪ ደረጃ ለማሸጋገር በተነሣሱበት ጊዜ ማነኛውም ነገር ሁሉ በአስቸኳይ በአንድ ጊዜ እንዲተናቀቅላቸውም ሲሉ ማነኛውም ሥራ ሁሉ አስቀድሞ እንዲጠና እንዲመረምርና እቅድም እንዲወጣለት ቀጥሎም ውልና ስምምነትም እንዲደረግለት አይፈልጉም።

የመፈንቅለ - ዙፋን ሐሳብ የሠረፀባቸው ገና በሁለተኛ ደረጃ ትምህርት ቤት ተማሪ በነበሩትበት ወቅት ነበር። በዚያን ጊዜ የአስራ አምስት ወይም የአስራ ስድስት ዓመት ወጣት ላሉ ጀምረው ሃያ ሰባት ዓመት ዕድሜ እስኪሞላቸው ድረስ ሲያውጠነጥኑት የኖሩ ሐሳብ ወደ መቃረቡ ሲደርስላቸው አንድ የአመፀኞች ቡድን አቋቁመው በታማኝነትና በጸጥታም ውስጥ - ውስጡን ሥራቸውን መምራት ጀመሩ።

በሃይማኖተኛነታቸው የነበራቸው ፅናት ደግሞ የታወቀ ነበር። በዚህም የተነሣ የሶቪዬት ኅብረትን ሃይማኖተ - ቢስ አገር እንደሆነች አድርገው ይገምቷት ሰለ ነበረ ለጥቂት ዓመታት ያህል ግንኙነት ወይም መቀራረብ አልመሠረቱም ነበር።

ኮስጂን ወደ ካይሮ መጥትወ ኪሲንጀር ስላቀረቡት ሐሳብና ስለ ጠቅላላውም ሁኔታቸው ውይይት በሚደረግበት ሰዓት ገዳፊ የሰጡት አስተያየ፤

«በኪሲንጀርም ሆነ በኮሲጀን መካከል ምንም ልዩነት አይታየኝም። ሁለቱም ጠላቶቻችን ናቸው» ብለው ነበር። በዚህ ጊዜ ናስርም አስተሳሰባቸውን ለማስለወጥ ፈለጉና፤

«ሰም ሙአመር! ሶቪዬት ኅብረትንና አሜሪካንን በአንድነት ልንመድባቸው ወይም ልንመዝናቸው አንችልም ሶቪዬት ኅብረት ሃይማኖተ - ቢስ የሆኑ (ሃይማኖት የሌላቸው) ሰዎች የሚኖሩበት አገር ብትሆንም ቅሉ የኛ ጐን ተሰልፋለች። አሜሪካ ግን የክርስቲያኖች አገር ብትሆንም የኛ ተቃዋሚ ሆናለች» አሉዋቸው። ገዳፊ ግን «ኢምፔሪያሊዝምና ሃይማኖተ - ቢስነት» የሚለውን አስተያዬታቸውን እየደጋገሙ በማሰማታቸው ናስርም በጉዳዩ በጉዳዩ እንደመበሳጨትም ይሉና ከዚያ አስተሳሰባቸው ካልተረሙ በቀር ከእርሳቸው ጋርም ሊግባቡና ሊተባበሩ እንደማይቻላቸው ሲያስጠነቅቁዋቸው ጊዜ፤ «በጀ በቃ አልናገርም ጸጥ እላለሁ» ብለው ገዳፊ ሲመለሱ፤ «የለም ዝም እንዲሉ ብቻ አይደለም የምንፈልገው ጠላቶቻችንና ወዳጆቻችንን ለይተው እንዲያውቁም ጭምር ነው እንጂ» ይሏቸዋል።

ገዳፊ ግን በምክሩም ሆነ በማስጠንቀቂያው አላመኑበትም ለነበረባቸው ፕሮብሌም ሁሉ (የማርክሲዝም ፍልስፍና) መፍትሔ ሊሰጥላቸው ይቅርና እንዲያውም ፈጽሞ ግንኙነት እንኳ እንዳለው አላመኑበትም። እኔም ራሴ ምንም እንኳን ፍልስፍናው የሩቅ ዘመን አስተሳሰብ መስሎ ቢታያቸውም ለዘመናችን ፖለቲካ ሊጠቅምና ሊሠራበትም የሚቻል ምዕራፍ እንዳለው ላሰዳቸው እየሞከርኩ ሳይሳካልኝ ቀርቷል።

ካይሮ በመጡም ቁጥር ወደኔ ጽ/ቤትም ብቅ እያሉ ከአንዳንድ ምሑራን ጋር ስለማንኛውም ጉዳይ ቢሆን እንዲወያዩ ማድረግም አዘውትሬ ነበር። መወያዬቱንና መከራከሩን ቢፈቅዱትም የአንዳንዶቹ ምሑራኖች ትችትና ወቀሳ እጅግ ይዘገንናቸው እንደ ነበረም ተረድቼላቸዋለሁ። ጠቃሚ ሐሳቦች በሚወረወሩበት ጊዜም በማስታወሻ መጻፍ ይወዱ ነበር በዚሁ ዓይነትም አንድ ሦስት ማስታወሻዎች ሲጨርሱ አይቻቸዋለሁ። ስንወያይበታቸው የነበሩዋቸውንም መሰረተ ጉዳዮች ላይ ራሴ ጽፌና አዘጋጅቼ እንድሰጣቸው በጠየቅኋቸውም ጊዜ ራሳቸው ማስታወሻ ማጠናቀሩ ነበር የሚፈቅዱት።

ወደ ሥልጣን ርካብ ሲወጡም ዝነኝነታቸው በዓረብ ዓለም ውስጥ ማስተጋባት ጀመረ የአረብ አገሮች ሁሉ የሰውዬውን አስተሳሰብና ፍላጐት አስተጋብተውላቸዋል። የእርሳቸውም ስሜት ወይም ጥናት ላይ የደረሰው ውድቀት ጭልምልም ያለ ምዕራፍ ነበር የሆነብን። የ1969 ዓ.ም «ሁኔታዎች ደግሞ የባሱ ሆነብን። በዚሁ ዓመተ ምሕረትም ውስጥ «ሰላምም ጦርነትም የሉም» በሚለው መመሪያችን ውስጥ ነበርን። ነዳጅ ሻጭ አገሮች በተለይም የጥንቱ ሥርዓት ነጸብራቆች የነእብሩት መንግሥታት በርካታ ዶላር የነዳጅ ዋጋ ይከፍሏቸዋል። የሃገሪቱ ማለት የሊቢያ ጅኦግራፊ አቀማመጥና የዘይት ምንጭነቷም የማረካቸው አገሮች ሁሉ እግራቸውን ለማስገባት ጥረት ጀምረዋል። አልጀሪያውያን ግብፃውያን የሶርያና እዪራቅ የባዝ ፓርቲ ተፎካካሪዎች ፈረንሳዮችና እንግሊዞች በከፍተኛ ጉጉት ደግሞ አሜሪካኖች ይራወጡበታል።

ሌላው ቀርቶ ንጉሥ ፋይሣል እንኳ ገዳፊን ለማባበልና ለማግባባትም ሞክረው ነበር ስለዚህም ነበር አንድ ቀን «…..ይህ ወጣት ከሚሰብከው የእስልምና ትምህርት የተሻለ እኔስ ምን ላደርግ እችላለሁ?» ብለው ያሞግሱዋቸዋል።

ከሊቢያ ጥቂት ወራት ቀደም ብላ መፈንቅለ ሥልጣን ያደረገችው ሱዳን ደግሞ የተለየ ወዳጅነት ጀምራ ታናፍሳለች። «አብዮታዊት እህቴ» የሚለው የማቆላመጫ ቃል የሱዳን ዋናው የንግግር መጀመሪያዋ ሆኖ ነበር። ታዲያ አንድ ቀን የሱዳን ኑሜሪ ስለ «አብዮታታቸው» አንዳንድ የሥራ ልምዶችናቸውን ለገዳፊ ለመጫወት ሲሞክሩ የባሰውን ገዳፊን ያስቆቱና «ለኛ በቂ ሊሆኑ የሚችል ምን ዓይነት ትምህርት ወይም ገለጻ ሊያካፍሉን የሚችሉ ይመስሎታልን? የሦስት ወራት ቅድሚያ ምን የሥራ ልምድ ይኖረዋል?» ይሉና ፋቸውን ያሲዟቸዋል። አዎ የሦስቱ ወራት «የሱዳን አብዮት» ዲስኩን ለማሰማት የሚያስችል ወይም የሚበቃ ምዕራፍ አልነበረውምና።

እንደ እውነቱ ከሆነ ደግሞ በዚሁ በእሽቅድድሙና በሽኩቻውም የተነሣ ገዳፊና የሥራ ጓደኞቻቸው በሐስባ የሚዋልሉበት ጊዜም ነበረ። ከየአቅጣጫው ይቀርብላቸው የነበረው ጥልፍልፍ ሐሳብና አስተያዬት ግራ ጋብቷቸዋል። የትኛውን መስመር ሊከተሉ እንደሚገባቸውም አላጣሩም ነበር። በዚህም የተነሣ ማንንም ላለማመንና ላለመከተልም ወሰኑ።

እርግጥ ነው ናስርን እንዳባትም ይገምቱዋቸው ስለ ነበር በግል ያምኑዋቸው ነበር። አንድ ጊዜ 1970 ዓ.ም ናስር ትሪፖሊ ሲሔዱ አብሬ ሄጄ ነበር። ያረፍነው በጥንቱ ጊዜ የአልጋ ወራሹ መኖሪያ በነበረውና ከአብዮቱ በኋላ ለእንግዳ ማረፊያነት በተመደበው ቤተ መንግሥት ነበር። (በዚሁ ጊዜ ገዳፊ በወታደር ሠፈር ውስጥ ነበሩ) ገዳፊ እኔን ጠሩኝና፤

«ስለ ሱዳን አብዮት መቼም ብዙ ነገር ታውቃለህ አይደል?» ብለው ጠየቁኝ

«ብዙም አላውቅ» አልኳቸው።

«ያም ሆነ ይህ ኑሜሪ የኔጊብን እምነት ደጋፊ እንጂ የናስርን አመራር እንደማይችገፉት ሰዎች ነግረውኛል ታዲያ እውነት ነው? አስመሳይ ናቸው? ወይስ እውነተኛው መሪ ናቸው?» ብለው ጠየቁኝ።

ነገሩ አሳቀኝ ምክንያቱም ይህን የመሳሰለው ወሬ ነበር ገዳፊን ግራ ያጋባቸው ሲቀርብላቸው የነበረው ዜናም በዚሁ ደረጃ የተወሰነ ነው የነበረ። በመጀመሪያ ጊዜ ግን ገዳፊ ይቀርብላቸው የነበረውን ወሬ ሁሉ የሚያምኑ ነበሩ። ግን ሲቀርብላቸው የነበረው ምክርና አስተያዬት ሁሉ የቱን ያህል እንዳሳሳታቸው ከተረዱ በኋላ ደግሞ ፍጹም ተጠራጣሪና ተስፋ - የቆረጡ ሆኑ።

ብዙ ጉዳዮች በተቆላለፉበት፤ በተመሰቃቀሉበትና እሚጠላለፉበት በዚህ አታካች ዓለም ውስጥ ገዳፊ በቀላሉ የሚበከሉ ሰው ሆኑ። ሥልጣን ከጨበጡ በኋላ ለመጀመሪያ ጊዜ ተካፋይ በነበሩት በራባቱ የመሪዎች ስብሰባ ላይ ለመገኘት መጡና እኔ ጋር ስንጨዋወት፤

«እኔ እንደማየው ስብሰባው ውጤት የለውም። ታዲያ አንተስ ምን ብለህ ልትጽፍ ነው?» ብለው ጠየቁኝ

«የምጽፍ ከሆነ ስለ እርስዎ ነው የምጽፈው» አልኳቸው።

«ስለኔ? ስለኔ ደግሞ ምን የሚጻፍ ጣጣ አለናን ነው?» ብለው ግራ ተጋብተው ጠየቁኝ።

«ታርዛኑ በኒዮርክ ከተማ በሚል አርዕስት አንድ ሐተታ እጽፋለሁ» አልኳቸው።

የናስር መሞት ለገዳፊ አመራርና ኑሮ ከባድ በትር ሆኗል። እጅግም ተሳቀቁ። ብዙ ጉዳዮች ታቃውሱባቸው ምክንያቱም ናስርን ከማንኛውም ሰው አብልጠው በመውደዳቸው ሣይሆን በዓርብ አለም ውስጥ የግብፅ አመራርና ሒደት ሁሉ እጅግ አስፈላጊና አጠቃላይም ሆኖ መኖር እንደሚገባው ይተማመኑ ስለ ነበረ ነበር። እርግጥ ነው በሃገሪቱ ውስጥ የነበረው የቡና ቤቶች ሁናቴ ሴቶችና ወንዶች ተያይዘው ወደየሆቴሎቹ የመሔዳቸውና ተቃቅፈው የመደነሳቸው ነገር ስለ ሃይማኖትም ሆነ ስለ ሌሎች ጉዳዮች የሚደረገው ውይይት ሁሉ ገዳፊን ያስደነግጣቸው ነበር። ይሁንና ግብፅ ለዓረብ ዓለም ዋናዋ ምሰሶ ወይም ቁልፍ መሆኑዋን ያምኑባታል።

በዚህም እምነታቸው የተነሣ ነበር የናስር ሞት እጅግ ያሳዘናቸው። ተተኪ ሊገኝላቸው እንደማይችልም በማመናቸው ነበር በግብፅ በሶርያና በሊቢያ አንድነት የተመሠረተ መሪነት እንዲቋቋምና የዓረብ ዓለም ኅብረትና ጥንካሬም እንዲመራራላቸው የተመኙት።

የግብፅንና የሊቢያን ኅብረት ራሴም ብሆን በብዙ ምክንያቶች የተነሣ አምንበታለሁ የሁለቱ አገሮች ኅብረት ኢኮኖሚያቸውን አዳብሮ በሰሜን አፍሪቃ ስትራቴጅክ ሥፍራ ላይ የተጠናከረ መንግሥት ሊመሠርትና የእስያና የአፍሪቃም መሸጋገሪያ ድልድይ ሊሆን እንደሚችል ወለል ብሎ ይታየኛል።

ይህንም ሕልም ወይም ፅንስ - ሐሳብ በሥራ ለመግለጽ በአንድ ሰው ላይ መተማመን ሳይሆን በአብዮታዊ ዝግጅት የሚመራ አቋም ሲፈጠርና አብዮታዊ ምዕራፍም ሲገኝ ነበር። ነገር ግን በ1972 ዓ.ም የደረሱት ክስተቶች (እውነተኛ ስዕሎች) በአረብ ዓለም ላይ ብርቱ እንቅፋቶች ሆነው አልፈዋል።

በዚያው ዘመን የነበረውን የግብፅንና የሊቢያን ሃይማኖት መተሳሰብ ስንመለከት ደግሞ በሦስት አቅጣጫዎች የተከፈለ ሆኖ እናገኘዋለን የመጀመሪያው ምዕራፍ ከሊቢያ አብዮት እስከ ናስር ሞት (ከመስከረም 1969 እስከ መሰከረም 1970) ድረስ የነበረው ጊዜ ሲሆን በዚህ ምዕራፍ በተከፈለው ታሪክም ሊቢያውያን የግብፅ አብዮት የወለዳቸው መሆንቸውን የሚያምኑበትና ለማስረዳትም የሚጣጣሩበት ዘመን ነበር።

ሁለተኛው ምዕራፍ ደግሞ ከናስር መሞት እስከ ሩሲያኖች መባረር ድረስ ማለትም ከመስከረም 1970 ዓ.ም እስከ ሐምሌ 1972 ዓ.ም የነበረው ዘመን ሲሆን በዚህ ምዕራፍ ደግሞ በግብፅ ውስጥ ሲያተራምሰን የነበረው የሥልጣን ሽሚያና ከሶቪዬት ኅብረት ጋር የነበረን ግንኙነት ገዳፊን ግራ ያጋባበት ጊዜ ነበር።

ሦስተኛው ምዕራፍ ደግሞ ከሐምሌ 1972 ዓ.ም እስከ ጥቅምቱ ወር 1973 ዓ.ም ጦርነት ድረስ የነበረው ጊዜ ነበር። በዚህኛውም የታሪክ ምዕራፍ ውስጥ የፍጹም መዋሐዱ ሐሳብ በሊቢያ በኩል ቀርቦ በግፅ በኩልም ተመክሮበት የቀረበው ወይም ችላ የተባለው አንድነት ያስተጋባበት ጊዜ ነበር።

በተጨማሪም ደግሞ ግብፅ የሶቪዬትን ወታደራዊ ባለሙያዎች በማስወጣቷ ሶቪዬትም በዚሁ ጉዳይ ላይ ባለመስማማት ምናልባትም በግብፅ ላይ ተጽእኖ ታደርግበትና በወታደራዊ ወይም በፖለቲካዊና በኢኮኖሚያዊ አቋሞች ላይ ቀውስ ተፈጥሮ ገሚስ የሆነና የማያሰስትም ስምምነት ወደ ማድረጉ ትደርስና ትገደድበትም ይሆናል የሚል ሥጋት በገዳፊ አዕምሮም ውስጥ የሚብላላበት ጊዜ ነው የነበረ።

ባለፉት ገጾች ተደጋግሞ እንደተገለጸው ገዳፊ ሥልጣን ከጨበጡበት ዕለት ጀምሮ የንግግር መክፈቻ የነበረው ዋናው ነገር የሁለቱ አገሮች መዋሃድ ነበር ነገር ግን በየካቲት ወር 1972 ዓ.ም ሣዳት ከሞስኮ ሲመለሱ እግረ መንገዳቸውን ሊቢያ ጐራ ብለው ይኸው ጉዳይ ከቀረበላቸው ጊዜ ጀምሮ የጋዳፊ ፍላጐት እየተደነቃቀፈ የመጣ ቢሆንም ሐምሌ 26 ቀን በዚሁ ዓመት ገዳፊ የመጨረሻውን ሐሳባቸውን ለሣዳት ሰደዱ በዚህም ጊዜ ሣዳት በዚያው ሐሣብ ላይ ለመነጋገር ሲሉ ነሐሴ 1 ቀን ወደ ቤንጋዚ ሔዱ። ከዚያም በኋላ በመሠረተ ሐሳቡ ላይ ንግግርና ዝግጅትም እንዲደረግበትና በአንድ አማእት ጊዜ ውስጥ እንዲከናወን ተወሰነ። የጊዜ ገደቡም ከነሐሴ ወር 1972 ዓ.ም እስከ መስከረም 1 ቀን 1973 ዓ.ም ድረስ እድኒሆን ስምምነት ተደረገበት ስለ አዲሱ «የኅብረት› አገርና መንግሥታዊ መዋቅርም የሚያጠና አንድ የጋራ ኮሚቴ እንዲቋቋም ተደረገ። ይኸውም ኮሚቴ የሕገ - መንግሥቱን ረቂቅ፤ አዲስ ለሚቋቋመው ምክር ቤት (ፓርላማ) የሕግ የኢኮኖሚና የትምህርት መዋቅሮች በሥራ ላይ ሰለሚውለብለት ዝርዝር ጉዳይ እንዲነጋገር በስምምነት ላይ ተደነገገ።

ኮሚቴው እንዲፈፅማቸው ከተጠቃቀሱት ጉዳዮች በፍጥነት ውሳኔ ያገኘው ወይም በመጀመሪያ ስምምነት የተደረገበቱ አንዱ ነጥብ የአዲሱ አገር መጠሪያ ስሙ ነበር። ይኸውም ሁለቱ አገሮች ሲዋሃዱ የመጠሪያ ስማቸው ደግሞ እንደገና «የተባበሩት የአረብ መንግሥታት» ተብሎ እንዲሰየም (እንዲጠራ) ነበር። ስለተባለም ግብፃውያን የሃገራቸውን መጠሪያ ስም የነበረውን ማለትም «ምሥር» የሚለውን ስያሜ እጅግ የሚወዱት መሆናቸውን ገዳፊ በማወቃቸው የካይሮው ጠቅላይ ግዛት በዚያው ስም እየተጠራ እንዲቆይ ጠይቀዋል። ግብፅና ሶርያ ተዋደው በነበረ ጊዜ ግን ይኸው የካይሮው ጠቅላይ ግዛት «የደቡብ ክፍለ ሃገር» ተሰይሞ ነበር።

እንግዴህ የኅብረቱ ጉዳይ በዚያ ሁናቴ ላይ ቢህንም ሊሳካ እንደ ማይችል ግን በበኩሌ ተረድቼው ነበር። እንደተለመደው ሁሉ በዚያ በዝግጅቱ ኮሚቴ ውስጥ በአባልነት የተመረጡት ሰዎች በሁለቱም አገሮች መንግሥታዊ መዋቅሮች ውስጥ ሲያገለግሉ የነበሩ ነበሩ። እነርሱም ያንኑ የተለመደውን እንቅፋት ሁሉ አስቀመጡት። በኈልቱ አገሮች መካከል ያለውን ልዩነት እያጐሉ ተመሳሳይነታቸውን እያመኑበት ሔዱ ያ - የቢሮክራቲክ እንቅፋት የተጠነሰሰውም ከሁለቱ መሪዎች የሐሳብ ልዩነት ላይ ነበር። እንዴት? ቢሉም ገዳፊ ሣዳትን «የነጠሩ አብዮታዊ መሪ አይደሉም» እያሉ ሲተቹባቸው ሣዳት ደግሞ በበኩላቸው ገዳፊን «የሚዋልሉና ያልበሰሉ» እያሉ ያሽሟጥጡዋቸው ስለነበረ ነበር። ወዲያውም ገዳፊ ትዕግሥታቸው እየተንጠፈጠፈች ከመሄዷ የተነሳ ሣዳትን በኅብረቱ ጉዳይ ከልባቸው እንዳልጣሩበት በይፋ መውቀስ ጀመሩ። ሣዳትም የሁለቱን አገሮች አንድነት ገዳፊ የሚወተውቱት በእርግጥ ለሁለቱ አገሮች አቋም አስበው ሣይሆን ለፍላጐታቸው ማርኪያ ለማድረግ አስበው እንደሆነ አድርገው መጠራጠራቸውን ያሰማሉ።

ገዳፊም በበኩላቸው የሁለቱ አገሮች ኅብረት እንደ ተፈጸመ ከሥራቸው በፈቃዳቸው እንደሚለቁ ያስታውቃሉ። በዚህም ሐሳብ ወይም ውሳኔም ቢሆን ሣዳት ያልተማመኑበት መሆናቸውን ጠቅሰው እንዲያውም ገዳፊ ያን ሐሳብ በሰነዘሩት ከሥራቸው በፈቃዳቸው ተነሥተው (ተሰናብተው) ከአስተዳደሩ ውጭ ሆነው በአዲሱ ትውልድ አዕምሮ እንደ ታላቅ አብዮተኛ መሪ ሆነው ሲመለክባቸው ለመቆዬትና ጊዜ ስትደርስላቸው የመሪነቷን ችቦ ለመያዝ አስበው እንደ ሆነ አድርግወ ይጠራጠሩባቸዋል። እንደ አለመታደል ሆኖ ደግሞ በሁለቱ መሪዎች መካከል የተፈጠሩትን የሐሳብ ልዩነቶች የሚያጐሉና የሚያባብሉ እንጂ የሚያስታርቁና የሚያቀርቡ ሰዎችም እባካባቢያቸው አልነበሩም።

በ1973 ዓ.ም መጀመሪያ ላይ ደግሞ የሁለቱን አገሮች ወዳጅነት ወይም አንድነት የሚያድበዘብዙት ሁኔታዎች እየጐላ መታዬት ጀመሩ። እንዲያውም ወደ ተካረረ ጠብ ያደረሳቸው አጋጣሚ መጣ። የካቲት 21 ቀን ወደ ካይሮ ሲበር የነበረው የሊቢያ የንግድ አይሮፕላን አቅጣጫውን ይስትና በሲና አካባቢ ሲደርስ የእሥራኤል ተዋጊ አይሮፕላኖች መትተው ይጥሉለታል። በውስጡ የነበሩ አንድ መቶ ስምንት የሊቢያ የውጭ ጉዳይ ሚኒስትር የነበሩት መንገደኞችም መካከል አንዱ የሊቢያ የውጭ ጉዳይ ሚኒስትር የነበሩት ሣልሀ በኦዬ የስሪ ነበሩ። እርግጥ ነው ገዳፊም በኃዘን ይኮራመታሉ። ደማቸውንም ወዲያውኑ ሊመስሉ (ሊቀበሉ) ይነሣሣሉ ለእሥራኤል ወረራም ሊቢያ ደካምዋ የአረብ አገር ሆና መገኘት እንደማይገባት አጥብቀው ያምናሉ።

ሣዳትም ለጊዜው ገዳፊን ለማጽናናት ይጣጣራሉ እንዲያውም በዓረቦች ላይ የደረሰውን ሐፍረትም ሆነ በሊቢያ አይሮፕላን ላይ የደረሰው አደጋ ለመቀበል ሲሉ እሥራኤል ጋር ጦርነት ለመጋጠም በዝግጅት ላይ መሆናቸውን ሊያሳምኑዋቸው ይጣጣራሉ። ለብቀላው ዘመቻ ገዳፊ እንዳሳሰቡት የሊቢያ አየር ኃይል የሐይፋን ከተማ ቢደበድቡ፣ የእሥራኤል አየር ኃይል ደግሞ የሊቢያን የአይሮፕላን ማረፊያ እንደሚያወድመውና ተከታትሎ የሚደርሰውም ሁናቴ ሁሉ የዓረቦችን ምኞትና ፍላጐት እንደሚያደናቅፍ እየዘረዘሩ ያብራሩላቸዋል።

ምንም እንኳን ሣዳት ገዳፊን ለማጽናናት ቢጣጣሩም በሕዝቡ ዘንድ የተነሳው ሹክሹክታ ደግሞ የግብፅ አየር ኃይል ቢፈልግ ኑሮ የሊቢያ አየር መንገድ የነበረውን አይሮፕላን አቅጣጫውን እንዳይስት እየተቆጣጠረና እየመራ ከአደጋ ላይ እንዳይወድቅ ሊከላከልለት ይችል ነበር የሚል ሆነ የግብፅ አየር ኃይልም ያን ሹክሹክታ ለማስተባበል ሲል በዚያ ዕለት የነበረው የአየር ጠባይ አመች ያለ መሆኑን ቢያስረዳም ሁኔታው ያበገናቸው ገዳፊ ደግሞ በዚያ ዕለትና ሰዓት የነበረው የአየር ጠባይ ለእሥራኤል አየር ኃይል ምቹ ከሆነ ለኛዎቹ አይሮፕላኖች እንዴት ከባድና የማያመች ሆነባቸው?? ሲሉ ጥያቂያዊ ትችት ይሰነዝራሉ።

ቀጥሎም የመዋቲዎቹ የቀብር ሥርዓት ትሪፖሊ ውስጥ ሲፈፀም ግብፅን የሚቃወም ሰልፍ ይደረጋል። በተለይም የሟቿ የውጭ ጉዳይ ሚኒስትር ልጅ ግብፅን የሚወነጃጅሉና በፈሪነትም የሚያዋርዱ ቃላት ይተጻፉበት እትም ሲበትን ይያዝና ይታሰራል። እርግጥ ነው ገዳፊ ግብፅን ቢወዱዋትም በዚያ ሁኔታ ወይም አጋጣሚ ተበሳጭተውበታል።

ይህ ከሆነ በኋላ ወይም ያን የመሰለ ከባድ አደጋና ኃዘን በገዳፊ ላይ ከደራሰባቸው በኋላ ወዲያው ደግሞ እጅግ እንግዳ የሆነ ታሪክ ይደርሳል።

እሥራኤል በመንግሥትነት እንደ ገና የተቋቋመችበትን ሃያ አምስተኛ ዓመቷን ግንቦት 15 ቀን ለማክበር ዝግጅት በጀመረችበት ሰሞን በአሜሪካና በአውሮፓ ይኖሩ የነበሩ በርካታ ከበርቴ ይሁዳውያን «ንግሥት ኤልሣቤጥ ሁለተኛ» የተባለች የንግድ መርከብ ተከራይተው በደቡብ ኢንግላንድ ከምትገኘው ከሣውዝ አምጥተን የባሕር ዳር ከተማ ተነሥተው አሾደድ ወደ ተባለው የእሥራኤል የባሕር ዳርቻ ከተማ ለመድረስ ይነሳሉ። እርግጥ ነው እይፓለስታይን ነፃ አውጭ ድርጅት ተዋጊዎች አደጋ እንዳይጥሉባትም ስለ ታሰበ ጥብቅ የሆነ የጸጥታ ጥበቃ እንዲደረግላት ተወስኖአል። ነገር ግን ከግምት በላይ የነበረ አደጋ ሊያደርስባት የሚችል አንድ የተደበቀ ኃይል ነበረ። ያም የአደጋው ምንጭ ሊሆን የሚችለው ኃይል በመርከቢቷ ባለሥልጣኖች ወይም የከበርቴዎቹን ደህንነት ለመጠበቅ በተመደቡት ኃላፊዎች አዕምሮ ውስጥ አስቀድሞ ያልታሰበ ነበር።

ሚያዝያ 15 ቀን ይህችው መርከብ ጉዞዋን ትጀምራለች። ሚያዝያ 17 ቀንም በትሪፖሊ ተቀማጭ የነበረው የግብፅ የባሕር ውስጥ አጥቂ መርከብ አዛዥ የነበረ መኮንን ወደ ገዳፊ ዘንድ እንዲሔድ መልእክት ይደርሰዋል። የመልእክቱ ወይም የጥሪው ምክንያት ያልተገለጸለቱ ወጣቱ መኮንንም በነገሩ ይደነቃል። ቢሆንም ወደ ገዳፊ ዘንድ ሲቀርብ ሰውዬው የሜዲትራኒያን አካባቢ የሚያሳየውን ካርታ ዘርግተው ሲመለከቱ ያገኛቸዋል። በፍጹም ፈገግታም ላይ ነበሩ። መኮንኑ ገብቶሰላምታ እንደሰጣቸውም፤

«አሁን ላነጋገርህ የፈለግሁት እንደ ፍጹም ዓረባዊ ሆኜና የሊቢያም የጦር ኃይሎች ጠቅላይ አዛዥ በመሆኑ ጭምር ነው። አንተም ከኛው ጋር ለሥራ ተመድበሃል እንግዲህ ልጠይቅህ የፈለቅሁት «ንግሥት ኤልሳቤጥ ሁለተኛ» የተባለችውን መርከብ በሜዲትራኒያን ባሕር ላይ ስትጓዝ ልታገኛት ወይም ልታያት ትችላለህ ወይ? ነገሩስ ቀላል ነው ወይ?» ብለው ይጠይቁታል።መኮንኑም መርከቢቱን ለማግኘትም ሆነ ለመለየት ምንም እንደማይስቸግራቸው ይመልስላቸዋል። ቀጠል ያደርጉናም፤ «ታዲያ በሁለት ቶርቢዶ መትተህ ልታሰጥማት ትችላለህ?» ይሉታል። መኮንኑም ምንም እንድኳን ነገሩ ቀላል ቢሆንም ያን ለማድረግ ደግሞ ትእዛዝ የሚአይስፈልገው መሆኑን ያሰረዳል።

«ማለፊያ ነው ትእዛዙን ይኸውና አዝዤሃለሁ። ከፈለግህም በጽሕፈት አረጋግጥልሃለሁ» ይሉና እንዳሉትም በጽሕፈት ያዙታል።

የጠላቂዋ የጦር መርከብ የነበረው መኮንንም ወደ መርከቡ ይመለስና ለአንድ ምሥጢራዊ ተልእኮ ዝግጅት እንዲያደርጉ አባሎቹን ያዝዛል። መርከቧ ከትሪፕሊ ወደብ እንደ ለቀቀች (እንደ ተነሣች) እዲያውኑ ወደ ባሕር ውስጥ እንድትጠልቅ ገዳፊ አጥብቀው አዘውታል። ምክንያቱም እንዳትታይ ሲሉ ነበር።

መኮንኑም እንደታዘዘው ከወደቡ እንደተነሣ ወደ ባሕር ውስጥ ዘቅዝቆ ይወርዳል (ይጠልቃል) እኩለ ሌሊት ላይም በዚያው በነበረበቱ የባሕር ወለል ላይ እንደሆነ አሌክሳንደሪያ ወደ ነበረው አዛዥ መልእክት (ሲግናል) ይሰዳል። በዚያም መልእክቱ ላይ ከገዳፊ የተቀበለውን ትእዛዝ ያስታውቃል። በሁኔታው ግራ የተጋቡት በአሌክሳንደሪያ የነበሩት የግብፅ የባሕር ኃይል አዛዥም በጉዳዩ ከጦር ኃይሎች አዛዥ ከአህመድ እስማኤል ጋር ይነጋገሩበታል። እስማኤልም ወዲያውኑ ሣዳትን ይጠይቃሉ።

ሣዳትም ያች ጠላቂ የባሕር ውስት አጥቂ መርከብ ወደ አሌክሳንደሪያ እንድትመለስ ያዛሉ። በዚያኑ ዕለትም ሣዳት ጠሩኝና፤

«.....ገዳፊ ጣጣ ውስጥ ሊከቱን ተነሳስተዋል መስሎኛል። «ንግሥት ኤልሳቤጥ ሁለተኛ የተባለቸውን መርከብ ለማስጠም ይሞክራሉ.....» ብለውኛል።

በተለይም ጉዳዩ በመላው ዓለም ሊያስከትል የሚችለውን ንትርክ በማነፃፀር ሲመለከቱት በድንጋጤ ይዋጣሉ። በመልካም ወዳጅነት ላይ የነበረችውን የእንግሊዝን መርከብ መደብደብ ከዚያም ሰላማውያን ሰዎች በሜዲትራኒያን ባሕር ላይ ማስጠም እጅግ የሚከብድ ድርጊት ነበር። ቢሆንም ሣዳት ሁኔታውን አመዛዝነው የሚያስክትለውን ኃላፊነት ተረድተው መከልከላቸውን ለገዳፊ ከመገር ይልቅ የተጊዋ መርከባቸው አዛዥ የነበረው መኮንን መንገደኞች የጫነችውን መርከብ ሊያገኛት ባለመቻሉ ግዳጁን ያለመፈፀሙን ማስረዳት እንደሚመርጡ አጫወቱኝ። ይሁንና ገዳፊ የሚታለሉ ሰው አይደሉም እሥራኤል ሰላማውያን መንገደኞች ያሣፈረ የንግድ አይሮፕላን መትታ ስትጥል እርሳቸው ደግሞ ለመበቀል የማይችሉበት ምክንያት ሊገባቸው አልቻለም።

በዚህም የተነሣ እጅግ ይበሳጫሉ። ያም ሆነ ይህ ከበርቴዎቹን ይሁዳውያን አሣፍራ የነበረችው «ንግሥት ኤልሳቤጥ» የተባለችው የእንግሊዝ የንግድ መርከብ ከዚያ ከሥርወ ብቀላ ወጥመድ ተረፈች። (አመለጠች) የግብፅ የሊቢያ ወዳጅነት ግን ወደ መቆራረጡ ጐዳና አመራ።

ሣምንታት እያለፉም በሔዱ ቁጥር ገዳፊ ብስጭትና የውድቀት መንፈስ እየተጫጫናቸውና እያደቀቃቸውም ሔዱ። ለኅብረት የነእብራቸውም ጥረትና ምኞት አሽቆለቆለ «አደርገዋለሁ፤ ማድረግም ይገባኛል» ብለው ቆርጠው የተነሱበት ብቀላም ተጨናግጓል። የዓረብ ዓለምም ወደ መጥመልመሉ መቃረብ ተሰማቸው በእነዚህ ሁሉ ምክንያቶች ተገፋፍተውም ሥራቸውን በፈቃዳቸው መልቀቃቸውን አሳወቁ። አብዮታቸውን አብረዋቸው የመሩት ጓደኞቻቸው የሚገኝበት የበላይ ምክር ቤት ግን ተቃወመ። ይሁንና ሥራ በመልቀቁ ሐሳባቸው የፀኑት ገዳፊ እንዲያውም ከዚያ በፊት ተሰምቶ ያልታወቀ ርምጃ አሳዩ። ሰኔ 21 ቀን ሥራቸውን በፈቃዳቸው የለቀቁ መሆናቸውን የሚያብራራበትን ወረቀት ራሳቸው ያሳተሙና ወደ አደባባይ ወስደው ራሳቸው ለሕዝብ መበተን ይጀምራሉ። ግን ያንኑ ሙከራቸውንም ቢሆን ጓደኞቻቸው ይከለክሏቸዋል። ቀጥለውም ከዚያ ዕለት ጀምረው ወደ ግብፅ ሔደው ለመኖር መፈለጋቸውን ያሳውቃሉ። በዚህኛውም ምርጫቸው ቢሆን ጓደኞቻቸው ይወያዩበት በነበሩበት ሰዓት ገዳፊ እናታቸውን ባለቤታቸውንና አዲስ የወለደችውን ልጃቸውን መጻሕፍቶቻቸውንና የግል ዕቃዎቻቸውን ሁሉ ይሰበስቡና በአይሮፕላን ጭነው ሰኔ 22 ቀን በምነና ካይሮ ይገባሉ። ለምነናው ያችን ከተማ የመረጡበትም ምክንያት ከግብፅ ጋር ምንም ዓይነት ጥላቻ የሌላቸው መሆናቸውንም ለማሳመን ሲሉ ነበር።

ራሳቸውን በራሳቸው አግዘው (መንነው) ካይሮ ገብተው በተሐራ ቤተ - መንግሥት የገቡት ሰውዬ (ገዳፊ) በሣዳት አዕምሮ ውስጥ በቀላሉ የሚገመቱ መናኝ አልነበሩም። ስለዚህ በግብፅ ውስጥ እየተዘዋወሩ ስለ ሁለቱ አገሮች አንድነት ጉዳይ ለሕዝቡ እንዲሰብኩና የሚሰነዘረውም ሐሳብ ትችትና አስተያዬት ራሳቸው እንዲሰሙት ገዳፊን ይጠይቃሉ።

እንደ እውነቱ ከሆነ ግን ይህ ሐሳብ ወይም ጥያቄ ተገቢ አልነበረም። ምክንያቱም ይህንኑ የአንድነት ሐሳብ እያጣመሙና ሌላም ትርጉም እየጨማመሩበት ነገሩን ያበለሻሹት ቡድኖች ስለ ነበሩ ትክክለኛውን ሐሳብ ከመረዳት ይልቅ ፌዝ እየፈጠሩ አስረጂውን (ገዳፊን) ለማበሳጨትና ለማሳዘንም አይመለሱም ነበርና ነው።

ከዚህ ሌላ ደግሞ ግብጽ ውስጥ ይታይ የነበረው የማህበራዊ ኑሮ ጉዳይም ቢሆን በገዳፊ ዘንድ ተቀባይነት የነበረው አይደለም። ይህ እየታወቀ ገዳፊ በግብፅ ውስጥ እየተዘዋወሩ ማስረዳታቸውን (ቅስቀሳቸውን) ሲጀምሩም ተቃዋሚያቸው እየበዛ መሔዱን ተረዱት። ነገሩም ያልጠበቁት ስለ ነበረ እጅግ አሣዘናቸው። ራሳቸውንም «ግብጽ የማትፈልገኝ ከሆነ ለምን ወደ ሊቢያ አልመለስም?» ብለው ይጠይቁና መልሱንም ራሳቸው ይሰጣሉ። መልሱም ሐምሌ ዘጠኝ ቀን ወደ አገራቸው መመለስ ሆነ።

ወደ ሃገራቸው እንደ ተመለሱ ግብጽ ውስጥ እየተዘዋወሩ እንዳጠኑት የሁለት አገሮች አንድነት ጉዳይ ተስፋ የሚያስቆርጥ ስለሆነባቸው ጥያቄያቸውን የሰረዙና ከሥራቸውም እንደተሰናበቱ መሆናቸውን በድጋሚ አረጋግጠው ለጓደኞቻቸው (ለባለሥልጣኖቹ) ጽፈው ላኩ። ነገር ግን የሊቢያ ሕዝብ በሰልፍ ወጥቶ ከመጠየቃቸውና በሐሳባቸውም የሚስማማላቸው መሆኑን ካረጋገጡ ወደ ሥራቸው የሚመለሱ መሆናቸውንም ያስረዳሉ።

ይህም እንግዳ የሆነ ጉዳይ ሌላ ጣጣ ወለደ። ይኸውም «የሊቢያውያን ጉዞ ወደ ካይሮ» የተባለውን ሕዝባዊ ግፊት ነበር። ያ - ሕዝባዊ ትርምስና ስደት የሁለቱን አገሮች አንድነት ያሰናከለ ውዝግብ መሆኑን እናውቃለን። ምንም እንኳን ሕዝባዊ ንቅናቄ ነው ቢባልም ሐሳቡን የጠነሰሱትና የገፋፉት ራሳቸው ገዳፊ እንጂ ሕዝቡ አምኖበትና ፈቅዶበትም የፈጸመው አድራጐት አልነበረም። ሕዝባዊው ስደት ከመጀመሩ በፊት ከየካቲት ወር ጀምሮ ወደ ካይሮ ለምነና እስከ ሔዱበት እስከ ሐምሌ ወር መጀመሪያ ድረስ በነበሩትበት ወራት ገዳፊ «ባሕላዊ ንቅናቄ» ብለው ራሳቸው በጀመሩት ፕሮግራማቸው ግራሳቸው ተወጥረው ተይዘውበት ነበር።

ካይሮ ሔደውም የጀመሩት አዲሱ እቅዳቸው ተደናቅፎባቸው ከተመለሱ በኋላ ከደረሰባቸው ብስጭትና ተስፋ መቁረጥ አዕምሮአቸው ታድሶ ወደ መሪነቱ ሥልጣን ለመመለስ የሚችሉት «ሕዝቡ» የሐሳባቸው ደጋፊና የትእዛዛቸው ፈጻሚ መሆኑን ያመለክታቸው እንደሆነ መሆኑን ይጠቁማሉ።

ምንም እንኳን በመጀመሪያ እቅዱን ያቀነባብሩት ራሳቸው ለመሆአቸው ብጠራጠርም ከጓደኞቻቸው አንዱ 40.000 አርባ ሺህ ሊቢያውያን ወደ ካይሮ እንዲጓዙ ሐሳብ አመንጭቶ እቅዱን አውጥቶ ሣያቀርብላቸው አልቀረም ያም ሕዝብ ካይሮ እንደ ደረሰ ከግብጽ ሕዝብ ጋር ተቀላቅሎ ወደ አበዲን ቤተ መግንሥት ይጐርፍና የሁለቱ አገሮች አንድነት በአስቸኳይ እንዲፈጸም ሣዳትን ይጠይቃል።

የጉዞው ፕሮግራም ሲዘጋጅ አውሮፓ ነበርኩና ዜናውን ስሰማ በእርግጥ መልካም ሐሳብ ነው ብዬ ተማምኘበት እንደ ነበር ልናዘዝ እወዳለሁ። እውነተኛው የፖለቲካ ንቃት መስሎኝ ነበር። ከጠቅላላው 1.500.000 አንድ ሚሊዮን አምስት መቶ ሺህ የሊቢያ ሕዝብ መካከል 40.000 አርባ ሺህ ሰልፈኛ 1.500 አንድ ሽህ አምስት መቶ ማይልስ ተጉዞ አንድነት ሲጠይቅ በእርግጥ ከፍተኛ ውሳኔና ውጤትም ነው ብዬ ነበር። ያን ያህል ብዛት ያለው ሰልፈኛ ካይሮ ሲገባ ከዚህ ሙት የማይቻል ሕዝባዊ ግፊት እንደሚሆን የታወቀ ነው። የቢሮክራሲውን ውትብትብ በጣጥሶ ሐሳብን ከግቡ የሚያደርስ ይሆናል የሚል ሐሳብ ነው የነበረኝ።

ይህን እቅድ ወይም ጉዞ ደግሞ ግብጻውያን በታላቅ ስጋት ተመልክተውት ኑሩዋል ከአርባው ሽህ ሊቢያውያን መካከል ጥቂቶቹን መሣርያ ይዘው ካይሮ ከገቡ በኋላ ቡና ቤቶችንና ምግብ ቤቶችን በመሰባበርና በማውደም «የሃይማኖት ንጽሕና ዘመቻ» ይጀምሩ ይሆናል። የሚል ጉምጉምታ ካይሮ ውስጥ አስተጋባ።

በዚህም የተነሣ ከመርሣ ማትሩዝ ወደ አላሚዬን የሚያሻግረው መንገድ ተዘረጋ። ራቅ ራቅ ብሎም መንገዱ ፈንጅ ተቀበረበት። እንዲያውም ነገሩ እጅግ ያሳሰባቸው የግብጽ ባለሥልጣኖችማ «ከሊቢያ የሚመጣብንን ወረራ ካልገታን እሥራኤልንም የሲና በረሃ እንዳትይዝ ለመከላከል የማይቻለን ይሆናል» እስከ ማለትም ደረሱ። ሣዳትም በሁኔአው ያልተደሰቱበት መሆኑንና የሊቢያ ባሕላዊ ንቅናቄ ተወካዮችና የግብጽ የሶሻሊስት አንድነት ተጠሪዎች መርሳ ማትሩዝ ላይ ተገናኝተው እንዲነጋገሩበት የሚጠይቅ መልእክት ወደ ሊቢያ ይሰዳሉ። በዚህም መሠረት በነገሩ ይስማሙላቸውና ከሰላሣ እስከ አርባ የሚደርሱ ተወካዮች ሣዳት ጋር ለመነጋገር ይወሰናሉ። በመልሱም ሣዳት ይስማሙበትና መልእክተኞቹ ጋር ይወያያሉ። አስቀድሞ እንደ ተወራውና እንደ ተፈራበትም አልነበረም። ስለ ሁለቱ አገሮች እንድነነት ሣዳት ንግግር ሲያደርጉላቸውም ብዙዎቹ ያለቅሱ ነበር።

የሁለቱ አገሮች አንድነት የሚወሰንበት ዕለት መስከረም አንድ ቀን እንዲሆን በዚያው ስብሰባ ተወስኖ ስለ ነበረ ቀኑ እየተቃረበ ሲመጣና ነገሩም እየተድበሰበሰ ስለሔደ ምን ውሣኔ እንደሚሰጥ ሁሉም ሰው የሚያተያይቅበት ጊዜ ሆነ። በይበልጥም ነገሩ ዕረፍት የነሣቸው ገዳፊ ነሐሴ 25 ቀን በድንገት ካይሮ ከተፍ ይላሉ መምጣታቸውንም ለማንም አላስታወቁም ነበርና ካይሮ አይሮፕላን ማረፊያ የተቀበላቸውም ማንም አልነበረም። በታክሲም ወደ ከተማው ይገቡና በቱሪስቶች ሆቴል ያርፋሉ ሣዳትም በዚያው ጊዜ ሣውድ አረብን ሶርያንና ካታርን በመጐብኘት ላይ ስለ ነበሩ ወደ ካይሮ እንደ ተመለሱም «ሚትአቡልኳም» በተባለችው መንደር በሚገኘው ማረፊያ ቤታቸው ከጋዳፊ ጋር ለመነጋገር ይወሰናሉ። ይህም ቀነ - ቀጠሮ የተያዘው ነሐሴ 27 ቀን ነበር። ይሁንና ይህም ዕለት አልተሳካለትም ሁለቱ አገሮች የሚዋሃዱበት ዕለት መሰከረም አንድ ቀን ስለመሆኑ ሁለቱ ፕሬዚዴንቶች ተፈራረሙበትና ከሦት ወራት በኋላ ግን የሁለቱም አገሮች ሕዝብ ምርጫ እንዲደረግ ይስማማሉ።

በስብሰባው ላይ እኔም ተገኝቼ ነበርና ምንም እንኳ ሁለቱ ፕሬዚዴንቶች በመሠረተ ሐሳባቸው ቢስማሙም ቅሉ ምንም ነገር ሊሆን እንደማይችል (ጉዳዩ ተፈጻሚነት እንደማይኖረው) ተረድቼው ነበር በሁለቱም ወገን ቢሆን ያለመጣጣምና ያለመደሰት የቱን ያህል እየተጫጫናቸው እንደመጣ በግልጽ ይታይ ነበር።

በኛ በኩል የባዳርን ጦርነት ለማስነሳት ዝግጅት እየተካሔደ ነበር ገዳፊ ግን ጦርነት ወደሚባል ውሳኔ ሁለተኛ እንደማንደርስ አድርገው ገምተውናል። የጦርነቱ ምሥቲር እንዳይገለጽልቸውም በውጊያው ስልትና አሰላለፍ እንደማስይስማሙበትና ይልቁንም እጅግ አደገኛ የሆነ ውጤት ሊያስከትል የሚችለው ምሥጢር የማፈትለኩ ጉዳይ መሆኑን ሣዳት አንዲትም ቃል ለገዳፊ ለመናገር አልፈቀዱም። እርግጥ ነው የጦርነቱን ዝግጅት በምናቀላጥፍበት ወቅት አንድ ሺህ ሚሊዮን የአሜሪካ ዶላር ሊቢያ ረድታናለች። ቢሆንም የምናስነሳውን ጦርነት ምሥጢር ለመካፈል ግን አልበቃችም።

ጦርነቱ ሊፈነዳ ጥቂት ቀናት ሲቀሩት ደግሞ በሁለቱ ፕሬዚዴንቶች መካከል የነበረውን መቀራረብና ወዳጅነትም የሚያሻክር ሁኔታ ደረሰ። የናስር ሶስተኛ የሙት ዓመት በሚታሰብበት መስከረም 28 ቀን በአሌክሳንደሪያ ዩኒቨርስቲ ይማሩ የነበሩ የሊቢያ ተማሪዎች ግዳፊ ንግግር እንዲያደርጉላቸው ይጠይቃሉ። ገዳፊም ፈቃድ እንዲሰጣቸው ሣዳትን ይለምናሉ ሣዳት ደግሞ እርሳቸውም በዚያኑ ዕለት ለግብጽ ሶሻሊስ አንድነት ንግግር የሚያደርጉበት ዕለት ስለሆነ ሁለቱ መሪዎች በተለያዩ ቦታዎች በአንድ ቀን ውስጥ ንግግር ሲያደርጉ ጉዳዩ ሌላ ትርጉም የሚያስከትል ሊሆን እንደሚችል ያስታውሷቸውና ባይሆን እንኳ በዚሁ ዕለት ሁለቱም ፕሬዚዴንቶች በአንድነት ሣዳት ወደሚናገሩበት ቦታ ሔደው አብረው ቢውሉና በማግሥቱ ግን ጋዳፍሚ ወደ ተጋበዙት ዩኒቨርሲቲ ቢሄዱ የተሻለ እንደሚሆን ያሳስቧቸዋል ገዳፊም ይስማማሉ።

ገዳፊ ካይሮ የገቡት መስከረም 28 ቀን ሲሆን ናስር ወደ ተቀበሩበት መስጊድ ከሔዱ በኋላ ከናስር ባለቤት ጋር የረመዳንን ጾም ፈስከው ወደ ታሐራ ቤተ መንግሥት ይሄዳሉ። ያ - ቤተ መንግሥትም ብዙ ጊዜ የሚያርፉበት ስለሆነ ሣዳት ከዚያው መጥተው እንዲወስዷቸውም ለመጠባበቅ ሲሉ ነበር። ነገር ግን ሣዳት ንግግር ወደሚያደርጉበት ቦታ ሲጠባበቅ ሲሉ ነበር። ነገር ግን ሣዳት ንግግር ወደሚያደርጉበት ቦታ ቀደም ብለው መሔድ ስለነበረባቸው ገዳፊ ቦታው ድረስ እንዲሔዱላቸው መልእክት ይልካሉ። በዚህ ነገርም ገዳፊ ይቆጣሉ። እንዲያውም ነገሩን እንደ ስድብ በመቁጠር ሣዳት በሚያሰኩሩበት ቦታ ላለመገኘት ይወስናሉ። ሣዳትም ንግግራቸውን ፈጽመው ወደ ቤታቸው እንደ ተመለሱ ወደ ቤተ መንግሥቱ ስልክ ይደውሉና ገዳፊ የቀሩበትን ምክንያት ሲጠይቁ በከተማው መካከል ወደሚገኘው «ሣዲና» ወደ ተባለው መስጊድ መሔዳቸው ይነገራቸዋል በማግሥቱ ጥዋትም ገዳፊ ሣዳትን ሣያነጋግሩ ወደ አገራቸው ተመለሱ።

ጦርነቱ እንደ ተጀመረም ገዳፊ መግለጫ ሰጡበት የሚደግፉት መሆኑንም በይፋ አረጋገጡ። የጦር መሣሪያ ከመጋዘናቸው የምግብ ዓይነትም ከየግሮሰሪው እያሰባሰቡ ወደ ግብጽ መላክ ጀመሩ። የጦርነቱን እቅድም ሆነ ንድፍ ሁሉ ተራ - በተራ ሲከታተሉት እንደ ቆዩ አስመስለው በይፋ ለሕዝብ መገለጫ ለሕዝብ መግለጫ በመስጠታቸው ታላቁን ስህተት ፈጸሙ። ጦርነቱ የተቃና ውጤት እንዲያስገኝም ማነኛውም ሰው የተቻለውን ሁሉ እንዲያደርግ ቅስቀሳ ማካሄድ ቀጠሉ። ጦርነቱ እንደ ተጀመረም ከአብዮታውያን ጓዶቻቸው በመጀመሪያ አብደል መንሂም ኢል ሄኔን ቀጥሎም ኡማር ኢል መሒሽን የጦርነቱን ሒደት እንዲከታተሉላቸው ወደ ካይሮ ላኩዋቸው።

የተኩስ ማቆም ስምምነት እንደተረፈም ራሳቸው ወደ ካይሮ መጡ። የጦርነቱ ስልትና ትእዛዝ በሚቀነባበሩበቱ የዘመቻ መምሪያና መቆጣጠሪያ ክፍልም ውስጥ ጥቂቶች የሣውድ አረብ ልዑላን ሲገቡ እርሳቸው እንዳይገቡ የተከለከሉ ሆነው እንደሰነበቱ ተሰምቷቸውም በነገሩ እጅግ አዘኑበት። እንደዚያ የመሰለ ማለት የዘመቻ መምሪያ ወይም መቆጣጠሪያ የሚባል ነገር በዚያ ጊዜ እንዳልነበራቸው ሣዳት ቢያስረዱዋቸውም ሊያምኑ አልቻሉም ነበር።

የእሥራኤል ጦር በካናሉ በስተምዕራብ በኩል አድርጐ ወደ ግብጽ በተሻገረበት ጊዜም የጦርነቱ እቅድ እንዳልነበረ ሣዳት የነገሩዋቸው ነገር ትክክል እንደሆነም አድርገው አመኑበት የጦርነት ስምምነቱም በጥብቅ ተቃወሙ። ተቃውሟቸውንም ለሣዳት በስልክ ለማስረዳት ሞከሩ ጉዳዩን ከገዳፊ ይልቅ አጥብቀው የሚያውቁት ሣዳት ግን አልተቀበሉዋቸም እንዲያውም ቁጣም ተናንቋቸው ነበር። ገዳፊ በሣዳት ላይ የነበራቸውን ጥርጣሬ ራሳቸው ሣዳትም ተረድተውት በጥንቃቄ ሲያስተኩሩበት ነበር ጦርነቱ በተጀመረባቸው ቀናትም ይህንኑ ጉዳይ ሣዳት አስንተው ሲያጫውቱኝ «.....አሁን እንግዲህ ይኸውና ነገሩን ገፋሁበት ጊዜ ለማግኘት ስል ብቻ ስጫወት እንደ ነበረ አስመስለው ሲገምቱኝና ሲጠራጠሩኝ የነበሩት እንደገዳፊ የመሳሰሉትን አንዳንድ ሰዎችም እውነቱን ሊረዱልኝ እንደሚችሉ ተስፋ አደርጋለሁ» ብለውኛል።

**ግብጽና አሜሪካ።**

የሁለቱ አገሮች ወዳጅነት የተጀመረው ገና ግብጽ በንጉሥ ስትገዛ በነበረችበት ጊዜ ነበር። እንዲያውም ናስርና ጓደኖቻቸው መፈንቅለ መንግሥቱን እንዲጀምሩና ከግብም እንዲያደርሱት የገፋፋቸው አሜሪካ እንደነበረች የታወቀ ነው (ጊለን - የክፍለ ዘመኑ ሰላይ ገጽ 263 ይመልከቱ) በ1968 ዓ.ም ሪቻርድ ኒክሰን የአሜሪካ ፕሬዚዴንት ሆነው ሲመረጡም ናስር የደስታ መግለጫ ቴሌግራም አስተላልፈዋል። በዚህ ቀደም ብሎም በ1963 ዓ.ም ኒክሰን ወደ ካይሮ ለጉብኝት ሲመጡ እንደዚሁ የመልካም ምኞት መግለጫና የማስተዋወቂያ ደብዳቤም በዚያን ጊዜ የአሜሪካ ፕሬዚዳንት ከነበኡርት ከኬኔዲ አምጥተው ለናስር አድርሰዋል። ከዚያ ቀደም ብሎም በ1956 ዓ.ም የአይዘና ሐውር ምክትል በነበሩበት ጊዜ ካይሮ መጠው በልዩ የአይሮፕላንም ወደ አስዋን ግድብ ሒደው ከጐበኙ በኋላ አሜሪካ ለዚያ ግድብ ሥራ የሚልው ገንዘብ እክመርዳት በመቆጠቧም ቅሬታቸውን ገልጸው በአይዘን ሐወር አስተዳደር የተፈጸመ ስሕተት መሆኑን አምነው ወቀሳውን ሁሉ በዳላስ ላይ ጭነውታል።

ኒክሰን ፕሬዚዳንት ሆነው እንደተመረጡና ከናስርም ጋር መልእክት ከተለዋወጡ በኋላ አንዳንድ የመቀራረቢያ ምልክቶች ታይተዋል። በመጀመሪያም ሚስተር እስክራኖን ለጉብኝት ወደ ካይሮ ሲመጡ ዶክተር ፋውዚ ደግሞ በ1969 ዓ.ም ናስርን ወክለው በአይዘነ ሐወር የቀብር ሥነ ሥርዓት ላይ ለመገኘት ሔዱ። በ1970 ዓ.ም ሚያዝያ ወር ላይም ጆሴፍ ሲስኮ ወደ ካይሮ ሲመጡ የሮጀር የሰላም እቅድ ደግሞ ተከተለ። በናስር የቀርብ ሥነ - ሥርዓትም ላይ ለመገኘት ኢሊየት ሪቻርድስ ወደ ካይሮ መጡ። ምንም እንኳ በሰኔ ወር 1967 ዓ.ም በፈነዳው ጦርነት ምክንያት በሁለቱ አገሮች መካከል የነበረው የዲፕሎማቲክ ግንኙነት በግልጽ ቢቋረጥም፤ በመጠነኛ ይዘት ሲካሔድ ከነበረው መቀራረብ ጋር ከላይ የተጠቃቀሱት ግንኙነቶች ተጀምረው የሁለቱን አገሮች መቀራረብ እያጐሉት መጡ።

የ1972 ዓ.ም እንደገባም የኒክሰን አስተዳደር ልማዳዊ የሆነውን የዲፕልፕማቲክ ግንኙነት ሳይበዛና ሣይጋጋል በመጠኑ ሊቀጥል እንደሚፈልግ ካይሮ ውስጥ ጐላ ብሎ መወራት ጀመር። ከፍተኛውን የውጭ አመራር ፖሊሲ የሚከታተሉት ሔኒሪ ኪስንጀርም በጉዳዩ ማተኮር ጀምረውበት ኑረዋል። ኪስንጀር ደግሞ በቀላሉ የሚገመቱ የፖለቲካ አበጣሪ አልበሩም ከቬዬትናም ጣጣ አሜሪካንን ለማውጣት ቅያሱን የጀመሩት፤ በጦርነት ያለ መፈላለጉን ውል ማለት «ዴንታት» በመባል የታወቀውን ስምምነት ከሩሲያ ጋር የተፈራረሙትና የቻይናንም በር የቆረቆሩት እርሳቸው ናቸው። እንግዲህ የግብጽን ጉዳይ በትክክል ለመመርመርና ለመከታተልም ዋሽንግተውን ካሰበች ለኪስንጀር ደግሞ የሚቆጠቁጥ ወይም የሚፋጅ ይሆንባቸዋል።

ስለተባለም በ1972 ዓ.ም ላይ ነበር ግብጽንና አሜሪካንን የሚያገናኙ ሁለት መስመር የነበራቸው ልዩ መገናኛዎች የተከፈቱት። እነዚያም የመገናኛ ስልቶች ወይም መስመሮች አንደኛ የተለመደው በውጭ ጉዳይ ሚኒስትር መሥሪያ ቤቶች ሲሆን፣ ሁለተኛው ደግሞ በመረጃ ድርጅቶች አማካይነት የነበረው መስመር ነበር። በዚያ መስመር በኩል ምንጊዜም የመካከለኛውን ምሥራቅ ጉዳይ በጥንቃቄ የሚከታለው የሲ. አይ. ኤ. ድርጅት ከፍተኛው መሰመር ነበር።

ከነዚህም ሌላ ደግሞ ግንኙነቱን ወይም መቀራረቡንና መነጋገሩን ለመጀመር ብዙ ሙከራዎችም ተደርገዋል። በአንደኛው ሙከራማ ራሴም ተጠላልፌ ገብቼብት ነበር።

በ1972 ዓ.ም የፔፕሲ ኮላ ካምፓኒ ሊቀ መንበር የነበሩት ዶናልድ ኬንደል ለሥራ ጉብኝት አስመስለው ወደ ካይሮ መጡ ሰውዬው የኒክሰንም የግል ወዳጅ ነበሩ። ወደ ካይሮም መጡና በግብጽ ሕዝብ ዘንድ እጅግ በታወቁና በተከበሩበት ዶክተር ዛኪ ሐሸም በተባሉት ጠበቃ አማካይነት ከኔ ጋር ተዋወቁ (ሐሸም በኋላ ጊዜም የቱሪስ ሚኒስትር ለመሆን በቅተዋል) ዶናልድ ከኔ ጋር ከተዋወቁም በኋላ ወደ ሃገራቸው ሄጀ ከእርሳቸው ጋር እንድሰነባበትና በምሥጢርም ከኪስንጀር ጋራ የዲፕሎማቲክ ግንኙነታችን በመቋረጡ የግብጽን ጉዳይ ሲከታተሉልን ከነበሩበት ከአምባሳደር አሸራፍ ጉሆርባልና በተባበሩት መንግሥታት የኛ እንደራሴ ከነበሩት ከዶክተር መሐመድ ሐሰን ዛያት ጋር ይወያዩበታል። ከዚያም በኋላ የጉብኝቱ ጊዜ ይወሰናል።

ጉዳዪም ለሣዳት ቀርቦላቸው ከኔ ጋር እንድንወያይበትም ሆነ። እርግጥ ነው በመሠረተ ሐሳቡ እጅግም ተስማሚ አልነበርኩም። ምክንያቱም ከማንም ጋር ከመገናኘታችንና ንግግርም ከመጀመራችን በፊት ሐሳባችንን ሰብሰብ አድርገን ጥርት ያለ አቋም እንዲኖረን አስፈላጊ ስለ ነበረ ነበር። ስለዚህ የጉብኝቱን ዕቅድ ላዘጋጁልኝ ለዶናልድ ኬንዶል ይቅርታ ጠይቄ ጉዳዩ እንዲሰረዝ ቴሌግራም ላክሁላቸው ይህም አጋጣሚ ካይሮ ውስጥ በከፍተኛ ደረጃ ስብሰባ እንዲከፈት ሊረዳ የቻለ ውጤት አስገኝቷል።

የካቲት 24 ቀን 1973 ዓ.ም የመጀመሪያው ስብሰባ ተከፈተ። በመጀመሪያ እንኳ የስብሰባው ቦታ ተመርጦ የነበረው የስፔይን ውስጥ በምትገኘው ባርሴሎና በተባለችው ወደብ በሚገኘው የአሜሪካ የባሕር ኃይል ሠፈር ነበር ግን የአሜሪካ የጦር ሠፈር የስብሰባው መናኽሪያ ሊሆን የሚችልበት ሐሳብ የሚደግፍ አልተገኘም በመጨርሻም የሣዳት የጸጥታ ጉዳይ አማካሪ የነበሩት ሐፊዝ እስማኤል በግብፅ በኩል ሆነው ቢወከሉ ዋሽንግተን የምትስማማበት መሆኑዋን ካስታወቀች በኋላ የስብሰባውንም ቦታ ራስዋ ጠቆመች።

የግብፅ መልእክተኛ ወደ ለንደንና ቦን ሔደው በዚያም ከባለሥልጣኖቹ ማለትም ከእንግሊዙ ጠ/ሚኒስትር ከሒዝና ከጀርመኑ ዊሊ ብራንዲት ጋር ከተወያዩ በኋላ ከኒክሰንና ከኪስንጀርም ጋር የሚነጋገሩበት ምሥጢራዊ ጉዞ ሁሉ ተቀነባበረ።

ምሥጢራዊው ንግግር ከጀመሩም በፊት የግብጽ መልእክተኛ የካቲት 23 ቀን ወደ ኋይት ሐውስ ቤተ - መንግሥት ሔደው የይፋ ጉብኝት እንዲያደርጉ ተወሰነና ከኪስንጀር ጋር ለአጭር ጊዜ ይነጋገራሉ። በዚያች አጭር ጊዜም ውስጥ ሐፊዝ እስማኤልና ፕሬዝዴንት ኒክሰን በሚነጋገሩበት ሰዓትም ቢሆን ጉዳዩ ጐላ ብሎ እንዳይታይና የመካከለኛው ምሥራቅ ጣጣ ንግግር የተጀመረበት መስሎ እንዳይገመት ሲሉ በስብሰባው ላይ ለመገኘት እንደማይፈልጉ ኪስንጀር ያብራሩላቸዋል። ቀጥለውም ስለ ምሥጢራዊው ንግግር ምንም ነገር ሳይወሱላቸው ማለትም የስብሰባው ተካፋዮች እነማን እንደሚሆኑ ወይም ቦታው እንኳ የት እንደሚሆን ሣይጠቁማቸው በደፈናው በማግሥቱ ከዶናልድ ኬንዶል ቤት እንደሚገናኙ ብቻ ይገለጹላቸዋል። (ይጠቁሙላቸዋል)

ሐፊዝ እስማኤልንና አብረዋቸው የነበሩት ዶክተር መሐመድ ሐፊዝ ገሐኒምን ኒክሰን ተቀብለው አነጋገሩዋቸው ለመጠነኛ ደቂቃዎችም ያህል ኪስንጀር አብረው ቆይተው ሲወጡ ረዳታቸው የነበሩት ጀኔራል እስከክሮፋት ቃል አቀባይ ሆነው እዚያው ተቀመጡ። እንደ ተለመደውም ጋዜጠኞች የስብሰባውን ዜና እንዲያቀነባበሩ ተፈቅዶላቸው ገቡ። ኒክሰንም የሣዳትን ልዩ መልዕክተኖች ተቀብለው ለማነጋገር በመቻላቸው ደስተኛነታቸውን ሲገልጹ ዜና አጠናቃሪዎቹም ጣጣቸውን ጨርሰው ወጡ። ከዚያ በኋላ ጉዳዩ (ስብሰባው) ወደ ምሥጢራዊ ንግግሩ ተሸጋገረ።

ንግግሩ ከመጀመሩ ሁለት ቀናት ቀደም ብሎ የሊቢያን የንግድ አይሮፕላን እስራኤል መትታ ጥላው ስለነበረው በመላው ዓረብ ዓለም ውስጥ ሲያስተጋባ የነበረው ጩኸትም ግብጽ ከአሜሪካ ጋር ንግግር እንድታድርግ የሚከላከልበት ጊዜም ስለነበረ እንደዚያ በመላው ማዕበላዊ ጊዜ ሣዳት መልእክተኞቻቸውን ወደ አሜሪካ በመላካቸውም ኒክሰን አድናቆታቸውን ገለጹ። ቀጥለውም እሥራኤል በፈጸመችው ተግባርም ሆነ የጐልዳሚኤር አስተዳደር «ስለ ጉዳዩ የምናውቀው ምንም ነገር የለም» የሚል መግለጫ በመስነዘራቸው የማይስማሙበት መሆኑን ጠቀሱና ልቀበለው የምችለው ለውጥ አይደለም» ሲሉ ቅሬታቸውን ገለጹ።

አከታትለውም በ1963 ዓ.ም በግብጽ ያደረጉት ጉብኝት የቱን ያህል እንዳስደስታቸውና ስለ ናስርም የነበራቸውን አድናቆት አውስተው የመካከለኛውን ምሥራቅ በሚመለከተው ጉዳይ ደግሞ ዘላቂ ሰላም ለመመሥረት እንደሚጣጣሩና ሐሳባቸውን ግን ማነኛውንም ወገን ቢሆን እንዲቀበል ለማስገደድ (ለመጫንም) እንደማይፈልጉ ያብራራሉ።

ቢሆንም ግብፅ የግዛት አንደነቷንና ክብረ ወሰኑዋን ለመጠበቅ ስትፈልግ እሥራኤል ደግሞ ጸጥታዋን ማከበር እንደሚኖርባት የሰጡትን አስተያዬት እናስታውስላቸዋለን ምክንያቱም ከብዙ ዘመናት ጀምሮ ሲያመሳቅለን የኖረውን ጉዳይ ሁሉ በቀላሉ በግዛት ክብረ ወሰንና በጸጥታ ማስከብር አስተሳሰብ ብቻ ስለተመለከቱት ነበር። ምናልባምት ለኪሲንጀር የተሰጠውም መመሪያ ከዚሁ አስተሳሰብ ላይ የተቀዳ ይሆናል። ስለ ግብጽም አስተሳሰብና እምነት ሐፊዝ እስማኤል ዘርዝረው እንዲያሰዱዋቸው ጠየቁና «.....የገባሁትን ቃል ባለመፈጸሜ ያደረስኩትን ስሕተት ግን ለመስማት ከምፈልጋቸው ጉዳዮች ጋር የሚደመር አይሆንም.....» ብለዋል።

ሐፊዝ እስማኤልም ጉዳዩን ማብራራት ጀመ የሃገሮች ጠቅላላ ይዞታ ፍጹም አደገኛ ወደ ሆነ አቅጣጫ ማምራቱን በአካባቢው ግብጽ ስላላት ታሪካዊ ኃላፊነት የሩሲያን አማካሪዎች በማስወጣት ባሳየችው ቆራጥነት ማንም ሊጐትታትና ሊሰለጥንባት እንደማትፈልግ ካብራሩላቸው በኋላ በጠቅላይ ግን በግብጽ በአሜሪካ መካእክል ያለው ልዩነት የተመሠረተው አሜሪካ ያልተቆጠበ የጦር እምሣሪያና የፖለቲካም ርዳታ ለእሥራኤል በማቀበሏ ምናልባትም እሥራኤል አድራ ውላ እንግሊዝን እንደ ተቋቋመቻት ሁሉ አሜሪካንንም ከመቋቋሙና ከመጋተሩ ደረጃ ላይ ሳትደርስ እንደማትቀር ያስጠነቅቋቸዋል።

በመካከለኛው ምሥራቅ ያለው ውዝግብ ሁሉ የተፈጠረው ነገደ ይሁዳና ነገደ ፍልስጥኤማውያን (ፓለስታይንስ) ባስነሱት ውዝግብ በመሆኑ ከፍልስጥኤማውያን ጋር በመስማማት ችግሩን ማስወገድ የሚገባትም እሥራኤል መሆኑዋን ያስታዋሳሉ። እሥራኤል ሰላም ከፈለገች እንደማነኛውም እንደ መካከለኛው ምሥራቅ አገር መሆኗን መገመት እንደማይኖርባት ያስረዳሉ።

ከሌላው ዓለምም ጋር በሚኖራት ግንኙነት መመካት እንደማይኖርባት ፈልሶ - ገደቦችን መግታት ከዓለም አቀፍ ጽዮናውያን ጋር ያላቸው መቆራኘት መቆራረጥ ዜጐቿም የሁለት አገሮች ዜግነት እንዳይኖራቸው መከልከል እንደሚኖርባት ሐፊዝ እየተነተኑ አስረዱት።

ኒክሰን በበኩላቸው ከቻይናና ከቪዬትናም ጋር እንደተደረገው ሁሉ ከግብጽም ጋር በሁለት መስመር በተመደበ ግንኙነት ውይይቱ እንዲቀጥል አሳሰቡ። ይኸውም አንደኛው መደብ በውጭ ጉዳይ ሚኒስቴር በኩል ማነኛውም ነገር ልማዳዊና ግልጽም በሆነ መንገድ እንዲቀላጠፍ ሆኖ ሁለተኛው መስመር ደግሞ በምሥጢር እንዲከናወን ኪስጅነር እየተቆጣጠሩት ከውጭ ጉዳይ ምኒስቴር አሠራርና መስመር ግን የተጠእብቀ ወይም በስውር የሚካሄደው መቀራረብ ወደ እውነተኛው ማቃለያ የሚያመራ እንደሚሆን ይናገራሉ።

ምሥጢሩ በብርቱ እንዲጠበቅና ማናቸውም ነገር ቢሆን ለጊዜው ከእሥራኤል የተሰወረ (የተደበቀ) እንዲሆን ማስፈለጉም ታምኖበትታል በዚያች ደቂቃም ነበር ኒሰን ውይይቱን ሲመዘግቡ ወደ ነበሩበት ጀኔራል ስኮከሮት ዘወር ብለው ይህ ቃል እንዳይቀረጽ የነገሩዋቸው። እንግዴህ በዚህ አስተሳሰብ ድምጽ ሲቀርጹ የነበሩት ቴፕ ሪኮርደሮች ውይይቱን ሲቀዱ (ሲቀርጹ) እንደነበሩ መረዳት እንችላለን።

ከኪሲንጀርም ጋር ውይይቱ እንዲቀጥልና ልክ ከኒክሰን ጋር በግልጽነት እንደተደረገው ንግግር ሁሉ በዚያው መንፈስ መቀጠል እንደሚኖርበት ያስረዳሉ። ኒክሰን የዚያችን ሰዓት ንግግር የደመደሙት በግላቸው የደረሰባቸውን ምሳሌ በመጥቀስ ነበር። ከሁለት ቀናት በፊት ከሴቷ ልጃቸው ጋር በሚመገቡበት ሰዓት ከጐበኙዋቸው አገሮች ሁሉ የትኛውን አገር በይበልጥ እንደምትወድ ቢጠይቋት ያለምንም ማወላወል ግብጽን እንደምትወድ ትመልስላቸዋለች ከአንድ ሰዓት በላይ ለሆነ ጊዜ ከኒክሰን ጋር ባደረጉት ውይይት የተደሰቱና ኒክሰንም ስለ ግብጽ የነበራቸው ፍቅር ልባዊና እውነተኛ እንደነበረ ሊረዱት መቻላቸውን ገልጸዋል። ኒክሰን የመካከለኛውን ምሥራቅ ችግር ለማቃለል ግላዊ አገልግሎትና ጥረት ችምር ለማበርከት እንደሚታገሉ የተረዱላቸው መሆኑን ሐፊዝ እስማኤል አብራርተዋል።

ምንም እንኳ በዶናልድ ኬንደል መኖሪያ ቤት ሦስት ጊዜ ያህል በተካሄደው ምሥጢራዊ ስብሰባ ስለመካከለኛው ምሥራቅ ጉዳይ ቢነጋገሩበትም ተጨባጭ የሆነ ውጤት አላስገኘም። ይሁን እንጂ ኪስንጀር የሚያቆላጵሱት አንድ መነሻ የሚሆን ምልክት ታይቶበታል። የወደፊቱን ግንኙነትና ንግግር ለመጠበቅ ሦስት መመሪያዎችን አስምረዋል (ነድፈዋል) ይኽወም «የጋራ መተማመን ያለማታለልና ፍጹም ምስጢር የመጠበቅ» ስምምነቶች ናቸው።

ከእነዚህም ሌላ ምንም እንኳን አሜሪካ ሰለማንኛውም ጉዳይ ቢሆን በእሥራኤል ላይ ተጽእኖ ለማድረግ እንደማይገባት ቢታመንበትም ቅሉ ችላ ልትላቸው በማይቻላት ስልትና መንገድ ለመወትወትና ለማግባባትም ጥረት ይደረግበታል። ስለተባለም አሜሪካ እሥራኤልን ለመወትወትና ለማግባባትም የምትችለው የእሥራኤልን ሕልውና የማይጻረር የአሜሪካ ሕዝብም ሊተማመንበት የሚቻል የሞራል መሠረታዊ ሕግጋት ተጠብቀው የተገኙ እንደሆነ መሆኑን ኪሲንጀር አብራርተዋል።

በተጨማሪ ደግሞ ግብጽ ከሶቪዬት ኅብረት ጋር ባላት ወዳጅነትና መረዳዳት አሜሪካ ተቃውሞ እንደሌላት አስረዱና ነገር ግን በአሜሪካና በሶቪዬት ኅብረት መካከል ያለውን መቀራረብ ለመፈልቀቅ የሚረዳት መፍቻ የዘረጋች መሏት የምትጣጣር ከሆነ ግብጽ በተዛነፈ አቅጣጫ ምርጫም ላይ መገኘቷን በቅድሚያ ልትረዳው እንደሚገባት ገልጸዋል።

ሰለመካከለኛው ምሥራቅ ጣጣ በጠቅላላው ከሶቪዬት ኅብረትም ጋር ለመወያየት አሜሪካ ብትፈልግም ስለ ዝርዝር ጉዳዮቹ መስማማትና መወሰን የሚገባት ግን ጉዳዩ በቀጥታ ከሚመለከታቸው አገሮች ጋር ብቻ መሆን እንደሚኖርበት አስገነዘቡ።

ከዚያ አከታለውም ሁልጊዜ የንግግር መጀመሪያቸው የሆኑትን ክብረ - ወሰን፤ ጸጥታና እኩልነት የተባሉትን አርዕስት ጉዳዮች ወደ ማስረዳቱ አዘነበሉ።

እሥራኤል ከያዘቻቸው ግዛቶች ለቃ እንድትወጣ ሲደረግ ለሰጥታዋ አስፈላጊ የሆኑትን መሣሪያዎች ሁሉ መነቃቀሉዋን መረዳት እንደሚገባም እየተነተኑ ተናገሩ። እሥራኤል ከያዘቻቸው ግዛቶች ለቃ በምትወጣበት ጊዜም ግብጽ ተገቢውንና ሊያስተማምን የሚያስችለውን ለውጥ ለመስጠት መዘጋጀት እንደሚገባት ካብራሩ በኋላ እንዲያውም ግብጽ ግዛቷ በጦር ኃይል የተያዘባት አገር እንደምሆኑዋ መጠን ይዞታ መልቀቅ ወይም መተማመኛ መስጠር እንደሚኖርባት ልትጠየቅበትም እንደሚገባና በጽሑፍ የሰፈረም ቢሆን ውል ወይም ስምምነት ብቻ በቂ ያለመሆንም ኪሲንጀር ያብራራሉ። ግብጽ አንድ ትከፍል ወይም እንድትሰጥ የሚጠበቀው ካሣ ወይም ውለታ የፖለቲካና የግዛት ወሰን መሆንም እንደሚኖርበት ይጠቁማሉ።

ከዚህ ምሥጢራዊ ንግግር ምናልባትም አስተማማኝ የሆነ ውጤት አይጠፋበትም ነበር ነገር ግን ሊገኝ የሚችለው ማነኛውም መልካም ነገር ሁሉ ከምሥጢራዊ ስብሰባ ጥቂት ቀናት በኋላ ጐልዳሚኤር ወደ ዋሽንግተውን ሔደው ባደረጉት ጉብኝት ተጨናገፈ። ሴትዮዋ ከዋሽንግተን ጉብኝታቸው ሲመለሱ እጅግ በርካታ የሆነ ፋንቶምና እስካይ - ሆክ የተባሉ ተዋጊ አይሮፕላኖች ከአሜሪካ በዱቤ ለመግዛት እንደሚችሉ በማረጋገጥ መግለጫ ይሰጣሉ። በዚያም ማብራሪያቸው የተጋፊነት ኃይል ለማዳበር ማቀዳቸው ግልጽ ሆኖ ይቀርባል። በዚህም የተነሳ ወይም ከዚህ መግለጫ በኋላ በግብጽ በኩልም ከፍተኛ እጅግ ከባድ የህነውም ያለመተማመን ያስከትላል።

እንግዲህ ወደኋላ መለስ ብለን በዚያው ዓመት የተደረጉትን ንግግሮች በአጠቃላይ ስንገመግማቸው አሜሪካ ስለ መካከለኛው ምሥራቅ ጉዳይ በስድስት የተከፈሉ መመሪያዎች ወይም መሠረተ - ሐሳቦች እንደ ነበሩዋት ለመረዳት እንችላለን። እነዚህኑ ስድስቱን መመሪያዎች በዝርዝር ስንመለከታቸውም፤

1ኛ/ ሩሲያ ከቀሌውም ሆነ ከጉዳዩ እንድትወጣ ይፈልጋሉ። ምክንያቱም የሩሲያ በቀበሌው መስፋፋትና በጉዳዩም መግባት የኃያላኑን ግጭት ሊፈጥር ይችላል በሚል እምነት የተነሳ ነበር።

2ኛ/ የተለያዩ ስምምነቶችም እንዲደረጉ ይፈልጉ ኑሩዋል የተለያዩ ስምምነቶች የተባሉትም፤

በእሥራኤልና በግብጽ - እሥራኤልና በሶርያ፣ በእሥራኤልና በፓለስታይኖች መካከል ነበር። እነዚህም የስምምነት ንድፎች በሁሉም ዘንድ ተቀባይነትን የሚያገኙ ከሆነ ገሚስ ስምምነቶች እንጂ አጠቃላይ ማቃለያዎች ሆነውም ሊገኙ እንደማይችሉ ተመልክቷል።

3ኛ/ እያንዳንዱ አገሮች ስምምነትም ደረጃ በደረጃ እንዲፈጸም ታስቧል።

4ኛ/ እሥራኤል እነዚህን ውለታዎች ከተቀበለች ከ1967 ዓ.ም ጦርነት በፊት ወደነበረው ግዛቷ መመለስ እንደማይኖርባት አሜሪካ የምትቀበለውና የምታምንበትም መሆኑዋን ያመለክታል።

5ኛ/ የፓለስታይኖች ጉዳይም ቢሆን በስደተኞች ደረጃ ብቻ እንዲታይ እንጂ ከዚያ የላቀ ክብደት ሊኖረው እንደማይገባ አሜሪካ አምናበት ኑሩዋል።

6ኛ/ በመጨረሻም የአሜሪካ ዋስትና የአሜሪካም ጥቅምና ፍላጐት በቀበሌው እንዲመሠረት ይደረጋል። ይህ ነበር የአሜሪካ ንድፈ - ሐሳብ።

**ጦርነቱን የገፋፉት ምክንያቶች።**

በሦስቱ ዓመታት ውስጥ የተደረገውን የውጊያ ታሪክ ከመዘርዘራቸው በፊት ወደ ጦርነቱ የገፋፉትን ምክንያቶች በመጠኑ ልንመለከታቸውም ይገባል።

በ1973 ዓ.ም ላይ የነበረው የግብጽ ኢኮኖሚ ፈጽሞ ሊጠጋግኑት ከማይቻልበት ደረጃ ላይ ደርሶ ነበር። ኢንዱስትሪዎችን ለማስፋፋት የተደረጉት ጥረቶች፤ ለግድቡ የወጣው ገንዘብ ጉልበትና ጊዜ፤ በየመን የተደረገው ጦርነት ቀደም ካሉት ዓመታት ጀምሮ ከፍተኛ መዛበት ፈጥረው ነበር።

ከዚያ ላይ ደግሞ በ1967 ዓ.ም የተደረገው ጦርነትና ያደረሰውም ውድቀት እንደ ገና፤

ሀ/ ተብሎ የጦር ኃይሉ እንዲቋቋም

ለ/ ተብሎም እንዲታጠቅ አስፈለገ።

ለምሳሌም ከ1968 – 1973 ዓ.ም በነበሩት አምስት ዓመታት እንኳ ግብጽ ለጦርነት ግዴታዎች ብቻ ከ8 – 9.000 ከስምንት እስከ ዘጠን ሺህ ሚሊዮን ዶላር ከሰክሳለች። ይህም ወጪ የግብጽን ሕዝብ የብዙ ጊዜ መስዋዕትነትና የቁጠባ ኑሮም ጠይቆታል። ያን የመሰለ ትግል ጥረትና መስዋዕትነትም ላልተወሰነ ጊዜ ለዘለቄታው ለመሸከም የሚችል ሕዝብ በየትም የለም።

ከ1967 ዓ.ም ጀምሮም በጠቅላላው የመንግሥታችን አቋምና ሔደት የተዛነፈና የተገታ ሆኖ ታዬ። ከአወዛጋቢ ምዕራፍም ውስጥ ገባ። የፈረንሳይ ፕሬዚዴንት የነበሩት ደጐል «ማነኛውም መንግሥታዊ አቋም የሕዝቡን የክብረ - ወሰን ደረጃ የግዛት ዳር ድንበር መቆጣጠር ካልቻለ ያለምንም ጥርጥር ሕጋዊነቱን ያጣል «እንዳሉት ሁሉ የኛም ደረጃ ከዚሁ ላይ ደረሰ። ናስር በሕይወት እያሉም ያ ሁሉ ተወዳጅነትና ክብር እያላቸውም የተቃውሞ እንቅስቃሴዎች ነበሩ። የእርሳቸውም መሞት የሚያናጋና የሚይተራምስም ሆነ። የተቃውሞው ንቅናቄ እይገፉም ከመጣና «የውሳኔ ዓመት» ከተባለው የጊዜ ገደብም በኋላ የወጣቱ ደም - ፍላት ተጋጋለ ቁጣውም ፈነዳ እርግጥ ነው አመጹ ወይም ፍንዳታው ተገትቷል መሠረቱ ግን ተናግቷል።

ከ1967 ዓ.ም ጀምሮም የጦር ኃይሉ ሙሉ ለሙሉ በንቅናቄ ላይ ነበረ። ከዓመት ወደ ዓመት ኑሮው በበረሃ ውስጥ ሆነ። ትምህርቱ ውጣ - ውረዱና ሰልፉ አልተቋረጠም ነበር። በሣዳት ጽ/ቤት ውስጥ የጦር ስልት ሲነድፉ፤ ሲያጠርኑ ሲጨምቁ የቆዩት መኮኖችና ወታደሮችም «አሸዋ ቀለቡ» ሆነዋል። ይሁንና የነገሩ ፍጻሜ ደግሞ አይታይም በየአቅጣጫውም ተጋፊነቱ በጉልህ መታየት ጀመረ። ይህም ነገር የገፋፋው ወይም የከበደው አንድ ወጣት የመቶ አለቃማ በሰባት ትላልቅ መኪኖች የተጫኑ ወታደሮች አስከሎ በካይሮ ማዕከላዊ ከተማ ወደሚገኘው መስጊድ ገባና መንግሥቱን መቃወምና ማውገዝ ጀመረ። ጀኔራል ሣዲቅ ከሥራቸው እንዲለቁ የገፋፋ ምክንያቶችም ነበሩ። ከዩኒቨርሲቲ ትምህርታቸውን እያጠናቀቁ ይወጡት ወጣቶችም ለአምስትና ለስድስት ዓመታት የቆዩበት የውትድርናው ኑሮ ከበዳቸው። ትምህርታቸው ከንቱ እንደቀረና በሲቪልነትም ሙያቸው ሊተዳደሩና ሊያገለግሉ የሚችሉበት ዕድላቸው በመዘጋቱ የተበሳጩ ሔዱ።

የጦር ኃይሉም በተሻለ አቋም ላይ መሆኑን ለማስመስከር ፈለገ። ጉጉትም ተናነቀው። በእርግጥም በትክክል አስመስክሯል። ለዚህም እንደ ማስረጃ የሚቆተረው ጥቅምት 6 ቀን ማለት የዩም - ኪቡር ጦርነት በተጀመረበት ዕለት የነበረው የወታደሮችና የመኮንኖች ኅብረትና ጥረት ነበር። ከዚያ በፊት ከቶ እንደዚያ ያለ የመኮኖች ኅብረትና ጥረት ነበር። ከዚያ በፊት ከቶ እንደዚያ ያለ ሥነ - ሥርዓትና የሞራልም ልቀት ታይቶ አይታወቅም ነበር።

በ1973 ዓ.ም ላይ የነበረችው ግብጽ በእውነትም የዓረብ ዓለም መሳቂያና መሳለቂያ ሆኖ ነበር። የዓረቦች መሪዎችና ተጠሪዎችም መስለን ለመታዬት ስንጣጣር የነበርነው ግብጾች የራሳችንን ሕዝብ ለመምራትና የግዛት ዳር - ድንበራችንንም ለማስከበር የማንችል ሆነን ቁጭ - አልን። ሌሎች የነዳጅ ምንጮቻቸውን እንደ መሣሪያ አድርገው ጠላቶቻችንን እንዲያጠቁልን ስንጠይቅ በራሳችን መሣሪያ የራሳችንን ጠላት ለማጥቃት አልቻልንም። በዚህም የተነሳ እያንዳንዱዋ ዕለት ግብጽ የሐፍረት ሸማ እየተከናነበች የምትታይባት ሆነች።

በነበረን አቋም ወይም በደረስንበት ደረጃ ደካማነት የተነሣም በአፍሪቃ በእስያና፣ ሌላው ቀርቶ በለንደን በፓሪስ እንኳ ይገኙ የነበሩት ወዳጆቻችን ሁሉ ተስፋ እየቆረጡ ሔዱ። እነዚሁ ወዳጆቻችን የጠየቅናቸውን የፖለቲካ ድጋፍም የሰጡን ነበሩ። ግን የተሰጠች ርዳታና ድጋፍም የሆነ ነገር ምንም አልነበረም በዚህም የተነሣ ከእነርሱው መካከል የፈረንሳይ የውጭ ጉዳይ ሚኒስትር ሙሴ ጆበርት ፓሪስ ለነበርወ አምባሳደራችን የመካከለኛውን ምሥራቅ ጣጣ አንስተው ሲያጫውቷቸው የሰላሙ ጉዳይ ካልተሳካለት አንድ ነገር መፈንዳቱ እንደማይቀር ሲጠቅሱላቸው፤

«ለምን አይፈነዳም? ሊሆን ይገባዋል» ብለዋቸዋል።

ሣዳትም ወደ ጦርነቱ ውሳኔ የገፋፋቸው ኃይል ደግሞ አንዱ ወይም ዋናው የእሥራኤል የኃይለኛነት ግፊት ነበር። በተለይም የምርጫው ሥርዓት ሊከናወን ወደ ተቃረበበቱ ወደ ጥቅምት 3 ቀን 1973 ዓ.ም ሲቀርብ የእሥራኤል የፖለቲካ ተወዳዳሪዎች (እጩዎች) በየአደባባዩ ሲያሰሙት የነበረው ፉከራና ድንፋታ ፍጹም እንዳና ግራ የሚያጋባ ሆኖባቸው ነበረ። የፖለቲካ ፓርቲዎቹና ተቆጣጣሪዎቻቸው በተያዙት የአረብ ግዛቶች ምን ዓይነት አስተዳደርና አመራር እንደሚከተሉ የንግግር መጀመሪያቸው አድርገው አቀረቡት።

የሌቨር ፓርቲ አባሎች ከጀኔራል ዳያን በአገኙት መገለጫ በመተማመን የአረቦቹን ግዛቶች በቅኝ ገዥነቱ እምነት እንደያዙት ለመኖር እንደሚፈልጉት እያረጋገጡት መጡ። ዳያን «ራፋ» በተባለው አካባቢ በያሚት ቀበሌ ስለሚሠራው የወደብ ከተማ እቅድ አውጥተው ማስተዋወቅ ጀመሩ። ያ - የወደብ ከተማ ከተቆረቆረ ግብጽንና የጋዛን አካባቢ ፈጽሞ መቆራረጥ ይሆናል።

ይህም ነገር የቱን ያህል እንዳበሸቃቸው ሣዳት በሰጡት መግለጫ፤ የሚወረወረው ዐረፍተ ነገር በቀጥታ እኔን በግል ለማቁሰል የተሳለ ቢላዋ ነው» ብለዋል።

እንግዲህ ግብጽ እንደዚህ ወደ መሳሰለው የመጨረሻ ውሣኔ ለመቃረብ የበቃቸው በደረሱት ውትወታዎ እየተገፋፋችም ነው። የነበራት ምርጫም ግልጽ እየሆነ መጣ። አንድ ቀንም ከሣዳት ጋር ስንጨዋወት፤

«አሜሪካና ሩሲያ የተፈራረሙትን የሰላም ውል እኛ ከመጫናችን (ከመግፋታችን) በፊት እርሱው ሊጫን ሣይቃረብ የቀረ አይመስለኝም። የመካከለኛው ምሥራቅ ጣጣ የራሱን ምርጫና ድርድር ለሰላምሙ ስምምነት ከማቅረብ በፊትም ራሱ የሰላሙ ውል የራሱን ምርጫና ውሣኔ ለመካከለኛው ምሥራቅ ሣያቀርብ የሚቀርብም አይመስለኝም» ብላቸው፤ እርሳቸው፤

«ምናልባትም የሰላሙን ውል የመጨረሻውን ክፍል ጅራቷን ሳንይዛትም አንቀርም ይሆናል» ብለው እቅጩዋን ነገሩኝ።

**ጦርነቱ።**

የ «ባደር» ጦርነት ስልትና እቅዱ እጅግ በጣም እጅግ የተዋጣለት አስገራሚ ነበር። እንደዚያ ሆኖ በተቀላጠፈው ስልስትም ከፍተኛ ኃይልና ዕውቀት ተሰውቶበት ጦርነቱ እንደ ተጀመረ በቀጠሉት አምስት ቀናት የአረቦች የጦር ኃይል ፍጹም የሆነ የበላይነትን አሳይቷል። የተፋፋመውም ጦርነት ለአምስት ቀናት ተካሄዶ እያደርም የማጥቃቱን ርምጃ እሥራኤሎች ማቀለጣጠፍ ጀመሩ። በአስራ አምስቱ የጦርነት ቀናትም ውስጥ አምስቱ ቀናት የእሥራኤል የጦር ኃይል አጥቂነቱን ያስመከረባቸው ዕለታት ሆኑ። ድል አድራጊነቱንም የወሰዱት በእነዚያው በመጨረሻዎቹ አምስት ቀናት ውስጥ ሆነ።

ቅዳሜ ጥቅምት 6 ቀን 1973 ዓ.ም በወታደር ሰዓት አቆጣጠር 1405 ሲሆን በግብጽ የጦር ግንባር በኩል 4.000 አራት ሺህ ከባድ መድፍ የሮኬት መወንጨፊያና ሞርታር እንዲሁም በሶርያ የጦር ግንባር በኩል 1.500 አንድ ሺህ አስምት መቶ የሚሆነው ተመሳሳዩ የጦር መሣሪያ ድብደባውን ጀመረ። ከሦስት መቶ በላይ የሚሆኑ ተዋጊ አይሮፕላኖችም የመድፎቹ ግንባር - ቀደም አጥቂዎች ነበሩ። የአየር ኃይሉና የመድፈኛው ድብደባ እንደ ተጀመረም ከአስራ አምስት ደቂቃዎች በኋላ 8.000 ስምንት ሺህ የሚሆኑ ወታደሮች በ1.000 አንድ ሺህ ልዩ ጀልባዎች እየተሳፈሩ ስዊዝ ካናልን ተሻገሩ። በወታደር ሰዓት አቆጣጠር 1500 ሰዓት ሲሆንም የመጀመሪያው የ «ባር - ሌቭ» ምሽግ ተያዘ። እየከታተሉም ሌሎቹም ምሽጐች በእጃችን ገቡ። ወዲያውም መሐንዲሶቻችን የምሽጐቹን አጥርና ግድግዳ መክፈት (ማፈራረስ) ጀመሩ።

ልክ 1710 ሰዓት ሲሆንም በእስማኤሊያው በስተ ሰሜን ከነበረው ምሽግ የመጀመሪያው እሥራኤላዊ የጦር መኮንን ተማረከ። 1930 ሰዓት ሲሆን ደግሞ የመጀመሪያው የግብጽ ጦር በካናሉ በስተምሥራቅ በ170 ኪሎ ሜትር ስፋት ላይ ተሠራጨ። (ቦታ ቦታውን ይዞ በተጠናከረ ኃይል ተሰለፈ) ሰማኒያ ሺህ ጦር በአሥራ ሁለት መስመር ተሰልፎ በሲናይ በረሃ ከሦስት እስከ አራት ኪሎ ሜትር ዘልቆ ገብቶ በባርሌቭ ቀበሌ የማጥቂያና የመከላከያ መስመሮቹን በሚገባ ያዘ።

የዚህን ኃይል ጸጥታ ለመጠበቅም ሲባል የእሥራኤል ብረት - ለበስ ጦር እንዳይጠጋው ማድረግ (መካከል) አስፈላጊ ነበር። ይህንም እቅድ ከግቡ ለማድረስ በነፍስ - ወከፍ የሚወረወር ጸረ - ታንክ ሮኬት ማሰለፍ አስፈላጊ ነበር። ለዚህ ግዳጅ የተመደቡት መኮንኖችና ወታደሮችም በመጀመሪያ ከጀልባዎች እየወረዱ ካረፉበት ከካናሉ ምሥራቅ ተነስተው አምስት ኪሎ ሜትር በሚሆነው ወረዳ እስኪሠራጩ ድረስ ወደ ፊት ገሰገሱ። ያም - ስልት በመጀመሪያ ከያዙት ቦታ የሚያራርቃቸው ነበር። ይህን ካደረጉት ከሦስትና ከአራት ደቂቃዎች በኋላ ግን የመጀመሪያው የእሥራኤል ብረት ለበስ በመካከሉ ከተፍ አለ። ነገሩ እጅግ ቢያስገርምም በአነጣጣሪ ተኳሾች ይቃጠሉ ጀመር ቢሆንም ፍጥነትና ድፍረት የሚታዩበት ግንባር ሆነ።

በሶርያ የጦር ግንባርም በኩል የሆነ እንደሆነ የአረብ ኃይል የመጀመሪያው ድል ቀማሽ ነበር። የእሥራኤልን ታንከኛ ጦር ደምስሶ ወደ ፊት ገስግሶ በመጀመሪያዎቹ ሰዓታትም የእሥራኤል ምሽጐች ተራ በተራ ተያዙ። በተለይም ጀብል - ኤል - ሸኪ በተባለው ምሽግ የተማረከው እጅግ ዘመናዊ የሆነው የኤሌክትሪክ መሣሪያ ለአስፈላጊው ጥናት ወደ ደማስቆ ተላከ።

የእሥራኤል አየር ኃይልና ታንከኛ ኃይልም በፍጥነት ማጥቃቱን ጀመረ የሶርያ ጸረ ታንክና የአየር መቃወሚያ ኃይሎችም አልተበገረለትም ከፍተኛ ጉዳትም አደረሰበት። የሶርያ ጦር ከግንባር ግዳጅ እየተመለሰ እንዲቀነስ የእሥራኤል ጦር ባለሙያዎች ባወጡት ስልትም ላታኪያ የተባለቸውን ቀበሌ በአየር ወለድ ጦር ያዙ። ግን ወዲያውኑ ተመቱ። አልተሳካላቸውም።

የሶርያ ጦር በሁለቱ አቅጣጫዎች የተሠማራ ሲሆን ሁለቱም መስመሮች እንደገና በሁለት በሁለት አቅጣጫዎች የሚዘምቱ ነበሩ። በዚህም መሠረት ጦርነቱ በተጀመረበት ዕለት ቅዳሜ እኩለ ሌሊት ላይ በሁለት ግንባር ይገሰግስ የነበረው ጦር ንፋቅ፤ ጆሲር፤ ቤናት ያዕቆብና ኤል - አል የተባሉትን ወረዳዎች ለመያዝ ተቃርቦ ነበር። ግን በሰሜን አቅጣጫ በኩል ኳላ ወደ ተባለ ወረዳ ሲያመራ የነበረው ኃይል ፍጥነት ስላልነበረው በወጣቱ ስልት የተጠበቀው ድል ሊገኝ አልተቻለም።

በዚያው ጦርነት በተጀመረበት ዕለት ማለት ቅዳሜ ከሰዓት በኋላ በ12 ሰዓት ላይ የሶቪዬት አምባሳደር ስልክ ደውለው ከሣዳት ጋር ለመነጋገር የሚፈልጉ መሆንቸውን አስታወቁና ማታ በሁለት ሰዓት መጡ። በዚሁም ስብሰባ ጊዜ ነበር ጦርነቱን ለማቆም ስለሚቻልበት ጉዳይ ተነስቶ ውዝግብ የተቀሰቀሰውና ለብዙ ቀናትም ሳብ - ጐተት ሲያሰኝ የቆዬው።

የውዝግቡ መነሻ የተጀመረውም ጦርነቱ ከመፈንዳቱ ቀደም ብሎ የሶርያው ፕሬዚዴንት አሣድ ደማስቆ የነበሩትን የሩሲያን አምባሳደር ሚስተር ኑሪትዴን ማይኪሐት ዲኖቭን ያስጠሩና እሥራኤል በየጊዜው በምታደርገው ግፊት የተነሣ በሶርያ ድንበር በኩል ሁኔታው እየተባባሰ መምጣቱን ይገልጻሉ። ምናልባትም ከዚሁ ሁኔታ የተነሳ በሚቀጥሉት ሰዓታት ጦርነቱ ሊፈነዳ እንደሚችል ይተነብያሉ።

አምባሳደሩም የኦሣድን ማብራሪያ ካዳመጡ በኋላ መንግሥታቸው ሊያበረክተው የሚችለው ርዳታ እንዳለ ይጠይቃሉ። እርግጥ ነው ያንኑ የተለመደውን የጦር መሣሪያ ርዳታ ያነሣሉ። አምባሳደሩ ግን በፖለቲካ በኩል ሊያበረክቱት የሚቻላቸው ድጋፍ እንዳለ ደግመው ይጠይቃሉ። በዚህም ጊዜም ነበር አሣድ፤

«በጸጥታው ምክር ቤት ውስጥ አንድ ውሣኔ እንድንሰጥ ይጠይባበቃሉ?» ሲሉ በዘወርዋራ ዘዴ ጦርነቱ ቢጀመር የተኩስ ማቆሙ ውሣኔ ቢተላለፍ ሊጐዳቸው እንደማይችል ያስረዱት። በአዕምሮአቸው ሲብላላ የነበረው ጉዳይ ግን ጦርነቱ ፈንድቶ የሶርያ ጦር እየቀናው ቢሔድ የጦርነቱ ማቆሚያ ውሳኔ ቢተላለፍም ሶርያን እንደማያስቸግራትና ችላ ብላውም ወደ ፊት ለመገስገስ እንደማይገታት፤ ግን የእሥራኤል የጦር ኃይል ወደ ሶርያ የሚገሰግስ የሆነ እንደ ሆነ በጦርነቱ ማቆም ውሣኔ እንደሚገታላቸው ነበር። በሰነዘሩት ጥያቄ መሠረትም አምባሳደሩ ጉዳዩን ወደ ሞስኮ ያስተላልፋሉ። ያም ጥያቄ ወይም ሐሳብ ወደ ካይሮ ይዛወራል (ይተላለፋል) በዚህን ጊዜ አምባሳደሩ ለብሬዥኔቭ በስልክ በሰጡት ሐሳብም፤

አንደኛ - የግብጽ የጦር አስገራሚ በሆነ ፍጥነት ካናሉን ተሻግሮ ስላስገኘው የተቃና ውጤት ለፕሬዚዴንት ሣዳት የደስታ መግለጫ ከስቪዬት ኅብረት ሊደርሳቸው እንደሚገባ፤

ሁለተኛ፣ - ዘማቹ ሠራዊት ካናሉን ለመሻገሩ የተረጋገጠ ከሆነ፤ የተኩስ ማቆም ጥያቄ ቢቀርብ በሶርያ በኩል ተቀባይነት ሊኖረው እንደሚችል ለሣዳት እንዲገልጹላቸው ፈቃድ እንዲሰጣቸው አመለከቱ።

በሁለቱ ኃያላን መንግሥታት መካከል ያላቋረጠ ግንኙነትም ቀጠለ። እንደ ተለመደውም ሁሉ አረቦች ስለ ወታደራዊው አቋማቸውና እርምጃቸው ሲጨነቁ፤ ሶቪዬት ኅብረት ደግሞ ተከታትሎ ስለሚመጣው ፖለቲካው ሚዛን ማተኮች ጀመረች።

የተኩስ ማቆሙ ሐሳብ ለሣዳት ሲቀርብላቸውም ያ - ሐሳብ ከየት በኩል እንደቀረበ ለማወቅ ፈለጉ። ከሞስኮ መሆኑ ሲነገራቸውም ተደነቁበት። ምክንያቱም ጦርነቱ አረቦች በሚፈልጉት ዘዴ እየተካሄደ ሣለና አምስት ክፍለ ጦር ካናሉን ተሻግሮ በሲና በረሃ ከተሠማራና ብረት ለበሱ ኃይልም ገና ካናሉን በሚሻገርበት ወቅት የተኩስ ማስቆሙ ሐሳብ ከዋሽንግተውን የተሠነዘረ እንደሆነም ለማወቅ ጓጉተው ነበርና። ስለዚህም ነበር ሐሳቡን ላቀረቡላቸው ለሶቪዬቱ አምባሳደር ቭኖግራዶቫ፤

«ሰላምን እንፈልጋለን፤ ቢሆንም የመጨረሻው የእሥራኤል ጦር ከሲና በረሃ ለቆ እስካልወጣ ድረስ ስለ ሰላም ማንሰላሰልም ሆነ በቀረበው ሐሳብ ላይ ማተኮር አንችልም» ሲሉ የመለሱላቸው።

የሆነ ሆኖ የተፋፋመው ጦርነት ቀጠለ ቅዳሜ ማለትም ጦርነቱ በተጀመረበቱ እኩለ ሌሊት ላይ አስር የብረት ድልድይ በካናሉ ላይ ተዘረጋ። ይበልጠውም ሩሲያ ውስጥ የተሰራው ፒ. ኤም. ፒ. (P. M. P.) የተባለው ነበረ። ጦሩ ከካናሉ ወዲህ ማዶ ከነበረው ምሽጉ እየተነሣ ካናሉን ለመሻገር የሚጠይቀው ጊዜ ከአስር እስከ አስራ ሁለት ሰዓት እንደሚሆን ታውቆ ነበር። ነገር ግን የጦር መሐንዲሶቹ ባደረጉት ታታሪነትና ጥረት ባለፉት ዓመታትም ያለ - ማቋረጥ በተደረጉት ልምምዶች ጦሩ ካናሉን ለመሻገር የፈጀበት ጊዜ ስድስት ሰዓታት ብቻ ሆነ።

ከተዘረጉት ድልድዮችም ሌላ አስራ አምስት በርካታ ወታደሮችና ዕቃዎች የሚያሻግሩ ጀልባዎች ተመድበው ያለ ማቋረጥ ይሠሩ ነበር።

ካናሉን በመሻገር ላይ የነበረው ኃይልም ሌላ ልዩ ጥናት የተሰጣቸው የኮማንዶ ቡድኖች በሲና በረሃ ተሠራጭተው የጠላትን መገናኛዎች እንዲበጣጥሱና አንዳንድ አካባቢዎችንም እንዲቆጣጠሩ ተደርጐ ነበር። በዚህም መሠረት በአቡ - ዘነይማ በሱዳርና በበልአየም ቀበሌዎች የነበሩት የነዳጅ ጣቢያዎች በእሳት ጋይተዋል። እነዚያ የነዳጅ ማፍለቂያ ጉድጓዶች ከ1967 ዓ.ም ጀምራ እሥራኤል ስትጠቀምባቸውና ስተብዘብዛቸው የኖረችባቸው ነበሩ። ቢሆንም የቃጠሎውን ዜናም አስተባብላ ነበር።

የግብጽ ኮማንዶ በበረሃው ቀበሌ ተሠራጭቶ የጠላት ንብረቶች በሆኑት ይዞታዎች ላይ ያን ያህል ጉዳት ሲያደርስ የግብጽ የባሕር ኃይል ደግሞ በሻርም - ኤልሻኪ በኩል የተቃና ወረራ አደረገ። የብልኤል መንደብንም መተላለፊያ ዘጋ። ይህም ርምጃ የተወሰደው የሻረም - ኤልሻኪ የባሕር በርና ወደብ ለእሥራኤል ጸጥታ እጅግ አስፈላጊዋ ነው እየተባለ ሲዘመርበት የነበረው ጩኽት መሠረተ - ቢስነት ለማረጋገጥ ሲባል ነበር።

ጥቅምት ስድስት ቀን የሥራኤል የጦር አዛዥና ባለሙያዎች ስለ ባርሌቭ ምሽግ በሚያስቡበትና በሚጨነቁበትም ሰዓት ሃምሳ የሚሆኑ ልዩ የኮማንዶ ቡድኖች በሔሊኮፕተር በሲና በረሃ ውስጥ ተበትነዋል። እያንዳንዱም ሔሊኮፕተር ሰላሳ ወታደሮች የሚጭን ነበር።

ከነዚሁ ኮማንዶ ቡድን አዝማቾች አንዱም በግብጽ የጦር ኃይል አቋም ውስጥ በጀግንነቱ ልዩ ልዩ ታሪኮች ሲነገሩለት የነበረው ኢብራሒም ኤል - ራፋይ ነበር። ይህ ጀግና ከ1967 ዓ.ም እስከ 1973 ድረስ በነበሩት ዓመታት በልዩ ልዩ ቀበሌዎች እየተሰማራ ከሰማኒያ እስከ ዘጠና ጊዜያት በጠላት ሠፈሮች ላይ ከፍተኛ ጉዳት ያደረሰ በደፈጣ ተዋጊነቱ የታወቀ ነበር። የሲናንም በረሃ እንደ ቤቱ ጓዳ ያውቀው ስለ ነበረ አደጋ ጣይ ወታደሮቹን ይዞ ጦርነቱ ከመጀመሩም ቀደም ብሎ በጠላት ይዞታ በነበሩት ወረዳዎች በስተኋላቸው ተሰማርቶ ነበር። በዚያም መሠረት በጠላት ሽምጐች መገናኛዎችና እንቅስቃሴዎች ላይ አደጋ እየጣለ ማሰናከሉን እንደ ቀጠለ ጀኔራል ሻሮን በካናሉ ላይ ተወርዋሪ የብረት ድልድዮችን ዘርግተው የእሥራኤልን ወታደሮች ካናሉን ማሻገር በጀመሩበት ወቅት ዝነኛው ኢብራሒምና ዋናተኞች አባሎቹም በካናሉ ውስጥ ገብተው እነዚያን ድልድዮች በፈንጂ ለማፈራረስ ሲሞክሩ ተገደለ። ኢብራሒም ራሱ በድልድዩ አጠገብ እንደደረሰም ነበረ የእሥራኤል ታንክ አነጣጥሮ ተኮሶ የጣለው።

በፈጸመውም እጅግ አስደናቂ ሙያው በጀግንነት ግዳጃቸው እጅግ ከታወቁት አስራ አራት የግብፅ ወታደራዊ አባሎች አንዱ ለመሆን ስለበቃ ከሞቱም በኋላ ቢሆን «የሲና ኮከብ» የተባለውን በግብጽ ውስጥ እጅግ ከፍተኛ የሆነውን ኒሻን ለመሸለም በቅቷል።

ጦርነቱ በተጀመረባቸው በመጀመሪያዎቹ ሰዓቶች በኈልቱ ግንባር በኩል በተከፈቱባት ጦርነቶችና በደረሱባትም ቅጥቀጣዎች እሥራኤል ግራ ተጋብታ ነበር።

በሲና በረሃ የነበሩት የእሥራኤል ታንከኖች የነበሩትን አስቸጋሪ ሁኔታ በሬዲዮ ሲያተላልፉም የግብጽ ጦር አዝማች ከሬዲዮው ጠልፎ አዳመጣቸው። ቀጥሎም የእሥራኤል አየር ኃይል አዛዥ ጀኔራል ፕሊድ ተዋጊ አይሮፕላኖቻቸው ከካናሉ አካባቢ አስራ አምስት ማይልስ ወደ ኋላቸው ከሚገኘው ይዞታ አልፈው እንዳይዘምቱ እንደዚሁ በሬዲዮ ትእዛዝ ሲያስተላልፉባቸው እጅግ ጠቃሚ ሆኖም ተገኝቷል። ያም ምልክት ለእሥራኤል አየር ኃይል ላይ የደረሰው ጉዳት ከፍተኛ ለመሆኑ ማረጋገጫ ሆነን። ለመጀመሪያ ጊዜም የእስራኤል አየር ኃይል የነበረውን የበላይነቱን ማጣቱን ለማወቅ ተቻለ ምናልባትም በጦርነቱም ጠቅላላ ሚዛን ላይ መቃወስ ሊደርስበትም እንደሚችል ለመረዳት አላዳገተም።

ጥቅምት ሰባት ቀን ከንጋቱም ላይ በባርሌቭ ምሽግ ውስጥ የነበሩት የእሥራኤል ወታደሮች የነበራቸውን መሣሪያ ሁሉ ካቃጠሉና ቅታውን ካጠፉ በኋላ እጃቸውን ከመስጠቱ ወይም ወደ ምሥራቅ አቅጣጫ ተጉዘው በሦስተኛው የመከላከያ ወረዳ ከሚገኘው ኃይል ጋር ለመቀላቀል የሚያመቻቸውን ውሣኔ ለመስጠት ምርጫ የተሰጣቸው መሆኑን የተላለፈላቸውንም ትእዛዝ ለመጥለፍ ተቻለ።

በዚህ ዕለት ማለት ጥቅምት ሰባት ቀን በወታደር ሰዓት አቆጣጠር 0.810 ሲሆን ሚትላ በተባለው ወረዳ የነበረው የእሥራኤል ጦር የስልት አዛዥ አካባቢውን በሙሉ የግብጽ ታንከኛ ጦር የከበበው መሆኑንም አስተላላፈ። በጦርነቱ ሰዓት የግብጽ ጦር ዘልቆ የገባ ለመሆኑም ማረጋገጫ ሆነ።

የወጣውም እቅድ እንደ ሰዓት በትክክል መቀላጠፉን አመለከተን። ያን የጦር ስልት ያቀነባበሩት የግብጽ የጦር ኃይል ባለሙያዎች መኮንኖችና ባለ ሌላ ማዕረጐች የእግረኛ የመድፈኛ የመሐንዲስና የብረት - ለበስ ኃይል አባሎችም ከፍተኛ ምስጋናና ባለውለታነትም አትርፈዋል። የግብፅን ጦር ከደረሰበት ሐፍረትም ለማውጣትና ታሪኩን ለማስደስ የቻለበትን ትምህርት በማቀነባበር ስልቱን በመንደፍና ሞራሉንም በማዳበር ስድስት ዓመታ ሙሉ ያልተቋረጠ ጥረት አድርገው የተበታተነውን ሐሳቡንና ሕልሙን ወደ ተጠቃለለ እውነት ለውጠለታል!።

ቅዳሜ በተጀመረው ጦርነት እሑድ እለት የካንታራን ምሥራቃዊ ክፍል በ18ኛው እግረኛ ክፍለ ጦር ተጋድሎ ነጻ ሊያወጣ ቻለ። ሣዳት ከአብዮቱ በፊት ሌ/ኮሎኔል ሆነው ከ1951 ዓ.ም ድረስ በዚህችው ከተማ ተመድበው ሲያገለግሉ የኖሩባት ስለነበረች የከተክማዋ ሁኔታም ከትዝታዋ ጋር ሲያሳስባቸው ነጻ ያወጣት ጦር አዛዥም አስቀድሞ የገባላቸውን ቃል ስለፈጸመላቸው እጅግ ተደስተውበታል።

በማግሥቱም ጥዋት ደግሞ የሶርያ ጦር ኩኔትራ የተባለቸውን ከተማ ይዞ በአካባቢዋ በመዋጋት ላይ መሆኑን የሚያበስር ዜና ደረሰን በአረብኛ ቋንቋ «ካንታራ» ማለት ድልድይ ማለት ሲሆን «ኩኔትራ» ማለት ደግሞ «ትንሽ ድልድይ ማለት ነው»። እሥራኤሎችም «ከድልድይ - ድልድይ - ካንታራ - ኩኔትራ» እያሉ ይመጻደቁባቸው ነበር።

የሶርያ ጦር በኩኔትራ ከተማ መዝለቁን ሣዳት እንደ ሰሙ ለአሣድ በላኩት የደስታ መልእክታቸው ላይ «ሽህ ጊዜ ማብሩቅ» (የምሥራች) - ስለኩኔትራና ካንታራ የተሰማኝን ደስታ ይቀበሉኝ.....» ብለዋል። ነገር ግን ይህ መልእክት ቢተላለፍም ሕዝብ እንዲያውቀው አልተደረገም። ምክንያቱም የሶርያ ጦር ኩኔትራን ከመያዙ በፊት በይሆናል የተላለፈ ግምታዊ ወሬ ነበርና።

እንደ እውነቱ ከሆነ ግን ሰባተኛው የእሥራኤል መልሶ አጥቂው ጦር ጥንካሬውና ፍጥነቱንም እያደገ የሶርያን የጦር ግንባር እያጠቃ ወደ ደቡብ አቅጣጫ በመገስገስ ጅሲር ቤናት ያዕቆብ ኢል - ኤል የሌለ ሃህይሉን ወደ ግብጽ ጦር ለማዞር የሚያስችለውን ንድፍ በማውጣቱ የጦርነቱ ሚዛን ማጋደል ጀመረ።

በዚህም ምክንያት ይመስላል እሑድ እለት ሣዳት ከሶቪዬት አምባሳደር ጋር ንግግር የጀመሩት። ከዚያ በፊት ማለትም ቅዳሜ ዕለት ባደረጉት ጭውውት የተኩስ ማቆሙን ሐሳብ ሳዳት እምብዛም አላጤኑበትም ነበር።

በዚህ ጊዜ ግን ሶርያ የደረሰባትን ችግር በመግለጽ በተለይም የታንከኛው ኃይሏ በብርቱ የተደበደበ መሆኑን ለሞስኮ ማመልከቷንና የተሰጣት መልስም «ኦዴሣ» ከሚባለው ወደ ታንኳ ተጭኖ ላታኪያ ወደ ተባለው ወደብ ለማድረስ ብዙ ጊዜ ስለሚጠይቅ ከኢራቅ ጋር ተስማምታ አስፈላጊዎች የሆኑትን ታንኮች ብትወሰድ የሚሻል መሆኑን አምባሳደሩ ያብራሩላቸዋል።

በተጨማሪም የተኩስ ማቆም ሐሳብ (ጥያቄ) ቢሰነዘር የማይቃወሙ መሆናቸውን የሶርያው ፕሬዚዴንት ደማስቆ ለሚገኙት ለሩሲያው አምባሳደር የገለጹላቸው መሆኑንም ያብራሩላቸዋል።

አምባሳደሩ ይህንኑ ለሣዳት አስታውቀው ሲወጡላቸውም ሣዳት ለአሣድ በላኩት መልእክት ላይ የጦርነቱ ሚዛን በዚያ ሁኔታ በሚገኝበት ሰዓት የተኩስ ማቆም ውሣኔ ቢተለለፍ የእሥራኤልን ወታደራዊ አቋም በይበልጥ የሚያጠናክረው መሆኑን ይጠይቁና ቶርነቱ የተጀመረው ግዛቶቻቸውን ነጻ ለማውጣትና ጠላትንም ለማነካከት ስለሆነ የሚደርሰውን ጉዳት መቀበል ግዴታ መሆኑን አመልክተው «በዚህ በኩል ያለዎትን (የሰነዘሩትን) አስተያዬታ አልቀበለውም! ይልቁንስ ተጠባባዊውን ብረት ለብሱን ክፍለ ጦርዎን ወደ ጦርነቱን እንዲያዘምቱትና አስፈላጊም ከሆነ አንድ እግረኛ ክፍለ ጦር ከውጊያው መስመር አንተው ደማስቆን እንዲከላከል ቦታውን እንዲይዝ ስልቱን ቢለዋውጡት እንደሚሻል ላስታዎስዎ እወዳለሁ......» ሲሉ ሣዳት ምክራቸውን ይለግሳሉ።

በግብጽ በኩል ግን በተለይም ጥቅምት 8 ቀን ሰኞ ሌሊት ታንከኛ፤ እግረኛ መድፈኛ ባለ ከባድ መሣሪያ የሕክምና አገልግሎት ክፍል ሁሉ ያለ ማቋረጥ ካናሉን ተሻግረው ወደ ሲና በረሃ ገሰገሰ። በዚሁ ጊዜም ከሲና የነበረው የእሥራኤል ተጠባባቂ ጦር መክተትና መነቃነቅም ጀመረ። በአራት አቅጣጫም ወደ ጦርነቱ ሜዳ ተሰማራ።

በዚህም ጊዜ ነር በ1967 ዓ.ም እኛ የፈጸምነውን ስሕተት እሥራኤሎችም የደገሙት። ወታደሮች በጥቂት በጥቂት ጥቁጥር እየተመደቡ ወደ ጦርነቱ ተወረወሩ። የተቆራኘ የጋራ ስልትም አልነበራቸውም። በዚህም የተነሣ የዘመቻ እቅዳቸው ውድቅ ሆነ። ስለዚህም በማግሥቱ ማለት ጥቅምት 9 ቀን በኮሎኔል አሣፍ ያጉሪ ሲመራ የነበረው የእሥራኤል 190ኛው ብርጌድ ጦር በሙሉ ተደመሰሰ። ያ - ከባድ ዱላ ያነካከተው ተራፊው የእሥራኤል ኃይልም ወደ ካናሉ ምሥራቃዊ አቅጣጫ አፈገፈገና ከ15 – 20 ኪሎ ሜትር በሚሆን መስመር ላይ የመከላከያ የመካከያ ወረዳዎች ያዘ። በዚህም ጊዜ ነበር በእሥራኤል ጦር ላይ የደረሰው ቅጥቀጣ በጀኔራል ጐነንና ሻሮን መካከል ብርቱ ውዝግብ (አምባጓሮ) ያስነሣው።

በዚሁ ላይ በተጠቀሰው ምንም ከ3ኛው ክፍለ ጦር አንድ የተጠናከረ ተገንጣይ ኃይል ወደ ካናሉ በስተምሥራቅ ተዛውሮ በስዊዝ ከተማ አንጻር ቦአዬን ሙሳ ወረዳ የነበረውን የእሥራኤል ምሽግ እንዲይዝ ተደረገ። በዚሁ ቦታ መሽጐ የነበረውንም የእሥራኤል ጦር በዚያ በእልሁ ጦርነት ጊዜ እጅግ ዘመናዊ ሩቅ አጥቂ የሆነውን ባለ 175 ሚ. ሜ. መድፍ ጠምዶ የስዊዝንንና የተውፊቅን ወደቦች ሲደበድብና ሲደመሰስም የነበረ ነበር።

የግብፅ ጦር በካናሉ በስተምስራቅ እጅግ የተጠናከረና አስተማማኝ የሆነ ምሽግ መያዙን አዛዡ አረጋገጠ ከሲና ማዕከላዊ ቀበሌ እየተነሣ ወደ ካናሉ የሚገሰግሰው የእሥራኤል ጦርም ዋናው ግቡ በምሽግ ውስጥ የነበረውን የግብጽን ጦር ለመደብደብ እንደሚሆን የግብጽ ጦር አዛዥ ተረድቶታል። ታዲያ በምሽግ ውስጥ ያለውን ጦር ለምደምሰስ በሞከሩም ቁጥር በይበልጥ ሊደበደቡ የሚችሉት እሥራኤሎች እንደሚሆኑም የግብፅ ጦር አዛዥ ውስጥ ሆኖ ማጥቃቱ የሚያዋጣ ስልትም መሆኑን ረጋገጠ።

በሶርያ የጦር ግንባር በኩል ግን የማያስደስት ስዕል መታየት ጀመረ የእሥራኤል ጦር ወደ ማጥቃቱ ሚዛን ተዛውሮ የሶርያም ጦር በያዛቸው ወረዳዎች ላይ ተገትቶ በመከላከሉ ደረጃ ላይ ሆነ።

በዚህም ጊዜ ከፍ ብሎ የተጠቀሰውን የሣዳትን መልእክት መነሻ በማድረግ አሣድም ቴሌግራም አስተላለፉላቸውም ላይ የተኩስ ማቆም ሐሳብ ቢሰነዘር የማይቃወሙ ለመሆናቸውም ለሶቪዬት አምባሳደር የሰጡት አንድም ቃል ያለ መኖሩን ጠቅሰው በአምባሳደሩ ቋንቋ እጅግ የተደናገሩበት መሆናቸውንም ይጠቅሳሉ። ሶርያ እንደምታምንባት ከሆነም ጦርነቱ እየተቃናለት ሂዷል በጠላት ላይ ከባድ ጉዳት አድርሳም የጐላንን ተራራ ገሚሱን ነጻ አውጥታለች። ጦሯ የደረሰበትንም ኪሣራ ከራሱ መጠባበቂያ ለመተካት እንደሚችል እንጂ ከኢራቅ እንደማይፈልግ ያሳስባል ያሳስባሉ። የጦርነት ማቆም ሐሳብ የሚሰነዘር ከሆነም በመጀመሪያ በሁለቱ ተባባሪ አገሮች መካከል ስምምነት እንዲደረግበት የሚፈልጉ መሆናቸውን አሣድ ለሣዳት ያረጋግጣሉ።

በዚሁ ዕለትም እንደተለመደው ቤተ መንግስቱ ስሔድ ሣዳት እጅግ ተደስተውና ተዝናንተውም አገኙቸው ወዲያውም የጦር አዛዥነቱን ልብሳቸውን አወላለቁና ጾሙን ለመፈሰክ ሲሉ የቤት ልብሳቸውን ለዋወጡ። ምግብ ከመጀመራችን በፊትም ስልኩ አቃጨለ የደወሉትም የሶቪዬት የጦር መሣሪያ ኃይል መሆኑን ለብሬዥኔቭ ይንገሩልኝ.....» አሉና ስልኩን ሲያስቀምጡ እኔም ስለ ሩሲያኖች አስተያዬት አይላቸውን ግምት እንዲነግሩኝ ጠየቅኋቸው። የጦርነቱ ሚዛን ወደኛ ማጋደሉን በመረዳታቸውና በመካከለኛው ምሥራቅ የጐደፈውንም ክብራቸውን ለማደስ ጊዜው የተቃረበላቸው መሆኑን እንደ ተረዱት አረጋግጠው «ይህን አጋጣሚ በከንቱ ያሳልፉታል ብዬ አስላብም» ብለውኛል።

በዚሁ ምሽት እስከ እኩለ ሌሊት ድረስ አብሬያቸው ቆየሁ እርሳቸውም እንቅልፍ የማይወስዳቸው መሆኑን በመገንዘብ አንድ የምዕራባውያን ፊልም እንድንመለከት ጠየቁኝ እጅግ መዳከሜንና እንቅልፍ ያቸነፈኝ መሆኔን ስገልጽላቸው ከት ብለው ሳቁብኝና «ማለፊያ ነው ሒድና ተኛ» አሉኝና ወጣሁ። ወደ አልአልህራም ጋዜጣ ጽ/ቤትም ሒድና ጐራ አልኩና ከመላው ዓለም የተላለፉትን አዳዲስ ዜናዎች ስመለከት ኒክሰን የጸጥታው ምክር ቤት እንዲሰበሰብ መጠየቃቸውን ከደረሰን ዜና ላይ ተረዳሁ። ወዲያውም በስልክ ለሣዳት ገለጽኩላቸው? ርሳቸውም በጉዳዩ ግራ እንደ መጋባት ብለው ኑሮ «ኒክሰን አረቦችን ለማጥቃት ከበድ ያለ ርምጃ ለመውሰድ ማሰባቸው ይሆን ወይ?» ብለው ጠእይቁኝ።

እኔም «እኛን ለመቃወም አስበውስ አይመስለኝም ለማጥቃት ቢያስቡማ ኑሮ የሚቀርቡትን ሐሳብ ሶቪዬት ኅብረት ወይም ቻይና በድምፅ ማገጃ ስልጣናቸው እንደሚቃወሟቸውና መላወስም እንደማይቻላቸው እያወቁ በአቤቱታ መልክ ወደ ጸጥታው ምክር ቤት ባላተኮሩም ነበር.....» ስላቸው ሐሳቤንም እንደተቀበሉት ተረዳሁት።

በጦርነቱ ግንባር በኩል ደግሞ በካናሉ በስተምሥራቅ በየአቅጣጫው ተሠማርተው የነበረው ሠራዊታችን በሁለት መስመሮች ተጠቃሎ ከአስር እስከ አስራ ሁለት ኪሎ ሜትር ድረስ ወደ ውስጥ ዘልቆ መግባቱን ማክሰኞ ወደ ማታ ላይ ዜናው ተላለፈልን።

የመጀመሪያው ግባችን ወይም ዓለማችን በትክክል መፈጸሙም ተረዳው። በ1956 ዓ.ም በስዊዝ አካባቢ ከተደረገው ጦርነትም ወዲህ የግብጽ ሕዝብና የጦር ሠራዊት በድል አራጊነት የፈነጠዙባት ያች ዕለትና ያችም ሰዓት ነበረች።

በቀጠሉት ቀናት ግን ሌላ ታሪክ የሚታይባቸውና የሚሰማባቸውን ሆኑ። የወጣው እቅድ የተሰነካከለባቸውና የግብጽ የጦር ኃይል የተገታባቸውም በቀጠሉት አስራ አራት ቀናት በተደረጉት ጦርነቶች ሆነ። በሲና ተሰማርቶ የነበረው የግብጽ ወር በቀበሌው ሊጐናጸፈው የነበረውን ድል አድራጊነትም መልሶ የወረወረበት ጊዜ ሆነ።

በዚያው ጊዜ የተላለፈው «ባለህበት ቁም» የተባለውም መመሪያ እስከ ዛሬም ድረስ ማስታረቂያ ያልተገኘለትን የግብፅንና የሶርያን የፖለቲካና የወታደራዊ ባለሙያዎች ውዝግብ አቀጣጠለ።

የሶርያ የጦር አዛዦች ሲወተውቱ የነበረው «የግብፅ ጦር ወደ ፊት እንዲገፋና መተላለፊያዎቹንና ከፍተኛዎቹን ቦታዎች ሲይዝ የሶርያ ጦርም እንደዚሁ ወደ ፊት ገፍቶ ወደ ዮርዳኖስ ግዛት ይቃረብና በወንዙና በጥብርያዶስ ሐይቅ በኩል የናዝሬትን አካባቢ ለመቆጣጠር የሚያስችለውን ስልት ሊይዝ ይችላል። በእርግጥም ከዚያ በኋላ «ባለህበት ቁም» የሚል ትእዛዝ ቢተላለፍ የተቃና ይሆናል።» እያለ ነበር።

የግብጽ የጦር አዛዦች ያቀረቡት ሐሳብ ደግሞ «አስቀድሞም በወጣው የባዳር ዘመቻ እቅድም ላይ ቢሆን የባርሌቭ ምሽግ ከተያዘ በኋላ «ባለህበት ቁም» የሚል ትእዛዝ እንደሚተላለፍ ተወስኖ ነበር። ይህም ስልት አስቀድሞ የተነደፈው ጦሩ በደረሰበት ተገትቶ እንዲጠናከርና ለጠላት የመልሶ - ማጥቃት ዘመቻ ተገቢውን መቋቋም እንዲያደርግ ከዚያም ወደ ፊቱ ለመግፋት እንዲያመቸው ነው። የሚል ነበር። እርግጥ ነው ባለ ሀብት በደረስክበት ቁም የሚለው የዘመቻ መግቻ ስልት በወታደራዊ ታሪክ ውስጥ እጅግም የሚታወቅና ተቀባይነትም ያለው አይመስልም። ወደፊቱ እያጠቃ ሲጓዝ የነበረ ጦር እንዲቆም ወይም እንዲገታ የሚደረገው በእቅዱ መሠረት ዒላማውን መትቶ የተፈለገውን አካባቢ ሙሉ በሙሉ ከያዘ በኋላ ነው።

ካለፉት የጦርነት ውጤቶች ላይ ለመረዳት እንደምንችለውም፤ ጦርነት እንደዚያ ከመሰለ ደረጃ ላይ ከወጣ በኋላ የጦር አዛዦች የሚወስዱት ኃላፊነትና ርምጃ ነው፤ ወደ ውርደቱ ወይም ወደ ክብሩ የሚመራቸው። እርግጠኛውን ታሪክ ግን ወደ ኃላፊነትና ተጠያቂነትም ላለመግባት ሲሉ የሚከተሉትስ ልት ወደ ውድቀቱ ሲያሽቀነጥራቸው ነው የምንመለከተው።

ኃላፊነትን ወስደው ለድል አድራጊነቱ ስልት ከመጣጣር ይልቅ ጦሩ እንዳያልቅባቸው አስቅድመው ለጸጥታውና ለደህንነቱ የሚጨነቁ አዛዦች አሉ። ለዚህም እንደ ማስረጃ የምንመለከተው በዚሁ በኛ ጦርነት ከጥቅምት 8 ቀን እስከ 10 በነበሩት ሰዓታት የኛ የጦር አዛዦች የሰጡት ውሳኔ በጃችን ገብቶ የነበረውን ድል አድራጊነት ፈልቅቆ ያወጣው መሆኑን ነው።

በዚያን ጊዜ «ባለህበት ቁም» የተባለው ትእዛዝ ባይተላለፍ ኑሮ መላው የሲና ቀበሌ ነጻ ወጥቶ ከዚያ ድል አድራጊነትም ተከታትሎ ይህ ነው የማይባለው የፖለቲካም ድል አድራጊነት ሊገኝ ይችል እንደነበረ እተማመንበታለሁ።

የግብጽ የጦር አዛዦች ባማጥቃት ላይ የነበረውን ኃይላቸውን በገቱበት ወቅት ነበር እየሥራኤል ጦር በሶርያ የጦር ኃይል በአየር ኃይሉና በእግረኛ ጦር የበላየንትን እያገኘ የሔደው። በዚህም ጊዜ ነበር የሶርያ የጦር ኃይል የዕዝ መምሪያ ሸክሙን እንዲያግዘው የግብፅን ጦር ኃይል የዕዝ መምሪያ እያከታተሉ የለመነው። ልመናው ችላ በተባለበት ወቅትም ነበር የእሥራኤሉ ጦር አዛዥ ሁለት ብርጌድ አዲስ ታንከኛ ጦር ወደ ጦርነቱ ግንባር የመሰገው።

ገትሮ በተቋቋመው በሶርያ ጦርም ላይ ተስፋ የመቁረጥና የመደናገጥ ቃጭል ጮኸ። ከባድ ጉዳት የደረሰበት የተአልት ጦርም ጥቅምት 9 እና 10 በወሰዳቸው የማጥቃት ስልቶች በሶርያውያን ላይ ጭነቱን እያከበደው ሔደ። የአየር ኃይሉም እያከታተሉ መደብደቡን ቀጠለ። ከጦርነቱ ግንባር እያለፈም በሕዝቡ ላይ ቀውስ ለመፍጠርና መንግሥቱን ለማፈራረስ የደማስቆን ከተማና የሆምሰን አካባቢ በአየር ማጥቃቱን ጀመረ። ኩኔትራ የተባለችው ቀበሌም ከሁለቱም ወገን ተዋጊዎች በኩል ከፍተኛ ጉዳት የደረሰባት ሆነች። ያችው ከተማ ለሶርያውያን ክብራቸው ጌጣቸውና ሶሪያ ለተባለው አውራጃዎችም ጥንታዊት ከተማቸው በመሆኑዋ ይጓጉላታል።

እስራኤላውያን ደግሞ የጐላን አካባቢ ለመያዝና ለመከላከል የሚያወጡትን ስልት ሁሉ የሚቆጣጠሩባት ሌት - ተቀን ዓይነ - ሕሊናቸውን የጣሉበት በር ናት። በዚህም የተነሳ ሁለቱም ወገኖች በመረረ ሁኔታ ተላለቁባት። ቢሆንም ረቡዕ ላይ አሰቃቂው ደወል በሶርያውያን ላይ ጮኸባቸው።

የሶርያው የጦር አዛዥ 500 የሚሆን ታንክም ወደ ጦርነቱ ግንባር አዘመተ። ያም ታንከኛ ጦር በደማስቆ በስተ ሰሜን በተጠባባቂነት የተመደበ ነበር። የእሥራኤል አየር ኃይል በደማስቆና በሆምስ ከተማዎች ላይ ለሚያወርደው የቦንብ ናዳ መልስ እንዲሰጠውም የሶርያው የጦር ኃይል ጠቅላይ አዛዥ ለግብጹ የጦር ኃይል አዛዥ እያከታተለ ጥያቄውን አስተላለፈ። ያን ጥያቄ ለመቀበልና የእሥራኤልን ከተሞች በአየር ኃይል ለመደብደብ ደግሞ ለግብጽ የማይቻላት ነበር። ምክንያቱም የጦርነቱ ሚዛንም ሆነ ስልት አይፈቅድላትም ነበርና ነው።

የሶርያው የጦር አዛዥም ጥያቄውን ወደ ኢራቅ አስተላለፈ። የኢራቅ አዛዥም በመጀመሪያ ጥያቄውን እንደ መቀበል አለና ቆይቶ ደግሞ አስፈላጊውን ርምጃ ለመውሰድ ቦንብ ጣይ አይሮፕላኖቹ ጊዜ እንደሚያጥራቸው አስታወቀ። በዚህም ጊዜ በደማስቆ የጦር አዛዦችና በግብጽ የጦር አዛዦች መካከል የነበረው ግንኙነት እያከተመ መሔድ ጀመረ።

ጥቅምት 9 ቀን ማክሰኞ ሌሊት ሣዳት በታሐራ ቤተ - መንግሥት ሆነው የታላቁን የታንከኛ ጦርነት ውጤት በጉጉት በሚጠባበቁበት ሰዓት የሶቪዬት አምባሳደር ስልክ ደውለው ሊያነጋገሩዋቸው እንደሚፈልጉ ያስረዳሉ። ሣዳትም ጥያቄውን ይቀበሉና በጽሕፈት ቤታቸው ሆነው ሲጠባበቁዋቸው አምባሳደሩ ይገባሉ። ወዲያውም ሣዳት በከፍተኛ ደም - ፍላትና ትካዜም ይዋጣሉ።

በሶርያ የጦር ግንባር በኩል ሁኔታው ሁሉ እየከፋ መሔዱን ወደ 600 የሚጠጋ ታንክም ሳይወድምባቸው እንዳልቀረ አምባሳደሩ ነግረዋቸዋል። አሜሪካ በጠየቀችውም መሠረት የጸጥታው ምክር ቤት እንዲሰበሰብ በመሆኑም ሶቪዬት ኅብረት ግራ እንደተጋባችበትም ጨምረው አስረድተዋቸዋል።

የጦር ማቆም ቢቀርብ ሶርያ እንደምትቀበለው ቢያውቁም ግብጽ የምትቃወም ከሆነ ነገሩ አሳሳቢም እንደሚሆን አስተያዬታቸውን ይሰጣሉ። ጦርነት እንዲቆም የጸጥታው ምክር ቤት ቢጠይቅ ምን ሊባል ነው? የሶቪዬት ኅብረት ድርሻ ምን ይሆናል? ድምጽን በድምጽ ለመግታት ባላት መብት ልትገታው ነው? ወይስ እብዝምታ ልታልፈው? በሁለቱም በኩል አስቸጋሪዋ መሆኑን አምባሳደሩ በግልጽ ያሳውቃሉ።

በዚህም ሰዓት ነበር ሣዳት ስለ ሶርያ ፍላጐት ወይም ሁናቴ ለመስማት የማይፈልጉ መሆናቸውን ለአምባሳደሩ የገለጹላቸው። ምክንያቱም ሐፊዝ አሣድ ቀደም ብለው ባስተላለፉላቸው መልእክት ሶርያ የነበረችበትንና የምትፈልገውንም ሁናቴ ገልጸውላቸው ስለ ነበረ፤ አምባሳደሩ የሚሉትን ለማዳመጥ ባለመፈለጋቸው ነበር። ሣዳት አትኩረውበት የነበረው ጉዳይ ግን ከሞስኮ በአየር ስለሚላክላቸው የጦር መሣሪያ ሁሉ አሜሪካ ስታሟላላት ሩሲያ ምንድን የምታደርገው? ብለው ነበር። ቃሏን የምትጠብቅ ከሆነች በጣም ጠቃሚና አስፈላጊም ነው አንድ ቀንም እውነት መገለጡዋ ስለማይቀር ሣዳት ምስጋናቸውን እንደሚያቀርቡ አስተያዬታቸውን ይሰነዝራሉ።

አምባሳደሩም ግብጽ የጦር ማቆሙን ጥያቄ እንድትቀበል ሊያስገድዱ ወይም ሊወተውቱ እንደማይፈልጉ ያስረዳሉ። ሣዳትም በደማስቆ የሚገኙት የሶቪዬት አምባሳደር ስሜትና ዝንባሌም እንዲጠናላቸው የሚፈልጉት መሆናቸውን ይገልጻሉ። «ጉዳዩ በግልጽ እንዲመረመርና መልሱንም ለማወቅ እፈልጋለሁ።» የሚል ጥያቄ ሰነዘሩ። ይህን ካሉ በኋላም ወደ መዝናናቱ መንፈስ ሲሸጋገሩ ይታያሉ። ቀጥለውም የአረብ ኃይል የድሉ ባለቤት እንደሚሆንና የሶቪዬትን የጦር መሣሪያ ዝና እንደሚያስተጋባ በመካከለኛው ምሥራቅ ውስጥ ጥቅሟንና አቋሟን እንደሚያጠነክርላት የሚያረጋግጡ መሆናቸውን ያስረዳሉ።

ወደ ማታ ሰዓትም ላይ ሣዳትን ላነጋግራቸው ወደ ቤተ - መንግሥቱ ሔድኩ። ከሶቪዬቱ አምባሳደር ጋር ለመነጋገራቸው አላወሱብኝም እንጂ አንድ ያስቆጣቸው ነገር እንዳጋጠማቸው ከሁኔታቸው ላይ ተረድቼዋለሁ። ጦርነቱ ከፈንዳበት ጊዜ ጀምሮ በራዲዮና በቴሌቪዥን መግለጫ ለመስጠት ያዘጋጁት ረቂቅ ነበራቸው ግን የጦርነቱን ሁኔታ ለመግለጽ እንዲያመች ታስቦበት ስለ ነበረ የሚዋልለውን የጦርነት ሚዛንም አጣርተን ለማወቅ እስክንችል ድረስ ተብሎ መደስኮሩ ቆይቶ ነበር። ያን ረቂቅም እንድትመለከተው ሰጡና ጮኸ ብዬም ያነበብኩት እንዲሰማቸው ፈለጉ ተገቢ ወይም ለዚያ ሰዓት ተስማሚ ያልነበሩትም ቃላትና ዐረፍተ - ነገሮች ራሳቸው ማሻሻል ጀመሩ።

ንባቡን ስጀምር፤ «በታሪካችን ውስጥ እጅግ ክቡርና ባለ ግርማ - ሞገስ በሆነችው በዚህች ሰዓት ውስጥ በመካላችሁ በመገኘቴ ታላቅ ደስታ ይሰማኛል።» ብዬ ዐረፍተ ነገሩን አንብቤ ስጨርስ፤

«የትኛው ክቡርነትና ባለ ግርማ ሞገስነት ነው? ምን ክብር ተገኘና ነው? የሶርያ ጦር በኃይል እየተደበደበ ነው። የደረሰባቸው ሁኔታ ሁሉ እጅግ አሳሳቢና አስከፊም ነበር» አሉና ወዲያና ወዲህ እየተንጐራደዱ፤

«እርሱን ዓረፍተ ነገር መለወጥ ይኖርብናል ወደ ሕዝቡም ሔደን ብቻችንንም ቢሆን ጦርነቱን እንደምቀጥል ማስረዳት ይኖርብናል በ1940 ዓ.ም በጦርነቱ ወቅት ሚስተር ቸርችል ለእንግሊዝ ሕዝብ እውነቷን ፍርጥርጥ አድርገው እንደ ተናገሩት ሁሉ እኔም መናገር አለብኝ.....» አሉና ወደ ጀኔራል አህመድ እስማኤል ስልክ ደውለው ጠሩዋቸው።

ወዲያውም አህመድ እስማኤልን ለመቀበል እኔ ስወጣ ለሶርያው ፕሬዚዴንት አሣድ የሚላከውን መልእክት ደግሞ ሣዳት ማስጻፍ ጀመሩ። ጀኔራሉም እንደደረሱ ጦርነቱ ከተጀምረበት ሰዓት ጀምሮ ከነበሩት የዕዝ ማስተላለፊያ ምሽግ ሲወጡ የመጀመሪያቸው መሆኑን ጠቀሱና አንድ የኮማንዶ ቡድንም በላይምና አቡ ሩዲስ በተባሉ ቦታዎች ላይ እንደምን አድርጐ ገብቶ አደጋ እንደጣለና ጠላቶቹን እንዳወደማቸው አጫወቱኝ። በኢራቅም በኩል ስላለው ሁኔታ ሊነጋገሩበት ማቀዳቸውንም ገለጹልኝ።

በዚሁ ጊዜ ደግሞ የኢራቅ መንግሥት ኢራን በድንበሩዋ በኩል የምታከማቸውን የጦር ኃይል ሚዛን ቀነስ ብታደርግ ሶርያን ለመርዳት ወደ ጦርነቱም ለመግባት እንደምትችል በማብራራት ፖድጐርኒ ኢራንን እንዲለመኑላት ልዩ መልእክተኞች ወደ ሞስኮ ልካ ነበር። ፖድርጐኒም በነገሩ እንደሚገቡበት አስታወቀው፤ ነገር ግን የአረብ አገሮች ሁሉ ግብጽንና ሶርያን ለመርዳት የነበራቸው ቸልተኝነትና ቀሰስተኛነት እጅግ ያስገረማቸው መሆኑን ይገልጻሉ።

ጉዳዩንም ጠቃቅሰው ሲናገሩ «ያገኙትን መሣሪያ ሁሉ ወደ ጦርነቱ ለምን አያስገቡትም? ኢራቅና አልጀሪያስ ቢሆኑ ከኛ ያገኑትን መሳሪያ ሁሉ ከምን ላይ ሊያውሉት ያስባሉ? ኢራቅ ኩዌትን ለመውጋት ታስባለችን? ወይስ አልጄሪያ በሞሮኮ ላይ ልትዘምትባት ታስባለች? ምንድነውስ የምትጠባበቁት.....?» ሲሉ የኢራቅን መልእክተኞች አነጋግረዋቸዋል። ቀጥለውም ባደረጉላቸው ገለጻ እስራኤል በሶርያ ግንባር በኩል ድል ከተጐናጸፈች ያላትን ኃይል ሁሉ ደግሞ አስተባብራ ግብጽን ለመደብደብ እንደምትነሣ ካይሮ የሚገኙት የሶቪዬት አምባሳደር ሣዳትን ያስጠነቀቁ መሆናቸውንም አብራርተውላቸዋል።

ነገሩ ከምን ምዕራፍ ላይ እንዳረፈ ለማወቅም ስለ ፈለግሁ በዚያኑ ዕለት ወደ ማታ ወደ ሶቪዬት አምባሳደር ቤት ሔድኩ ፒያኖ ሲጫወቱም አገኘኋቸውና «በምናደድበት ሰዓት የምዝናንው በዚሁ ነው» ብለው ተቀበሉኝና ከሣዳት ጋር ስላደረጉት ጭውውት አወጉኝ። ከብሬዥኔቭና ከግሪኮችም ጋር ሣዳት በስልክ ሲነጋገሩ እሥራኤል የሶርያን ኃይል ከደበደበች በኋላ አከታትላ ወደ ግብጽ ጦር ፊቷን በሙሉ ኃይሏ ንደምትመልስም ከሞስኮ እንደተነገራቸው አጫወቱኝ።

«ዛሬ ቀኑን ሙሉ ከወታደራዊ ጉዳይ አማካሪያችን ጋር ስንወያይበት ውያለሁ እውነቱን ለማወቅ ከገለጉም አሁን ያለውን የጦርነቱን ሁኔታ የኛ የጦር ስልት ባለሙያዎች አልወደዱትም ኃይላችሁን አከማችታችሁ በመተላለፊያዎቹ ገዥ ቦታዎች ላይ ብቻ ለምን አተገፉም? እርግጥ ነው ይህ ስልት በጦር ኃይላችሁ ዘንድ ተቀባይነት ላይኖረው ይችላል ግን የሶርያን ጭነት ለማገዝ ስትሉ ብትሞክሩት የሚሻል ይመስለኛል» አሉኝና የአረብ ጦር ውጤት ሊያገኝ የተቃረበባቸው ሰዓታትም መዳረሳቸውን ተነብዩልኝ። የጦርነቱ ፍጻሜም መቃረቡንና አረቦችም ለሚቀጥለው ግንባር ወይም አጋጣሚ መዘጋጀት እንደሚኖርባቸው ነገሩኝ። ያም ተከታዩ ዝግጅት የፖለቲካዊ ምዕራፍ ብቻ እንደሆንም ገለጹልኝ። በዚያኑ ዕለት ክብሬዥኔቭ ጋር በስልክ ሲነጋገሩ ሣዳት ከተወሰነ ግብ ለመድረስ ያስችለናል» የሚል እምነት ስለነበራቸው ብሬዥኔቭም ይህንኑ ነጥብ አስንተው «የተወሰነው ግባቸው ውሳኔስ ምንድ ነው?» ብለው እንደጠየቁዋቸው አጫወቱኝ። ቀጥለው ሶቪዬት ኅብረት በነገሩ ፈርታ ወደ ሁላዋ እንደ ምታሸገግ አድርገው ሣዳት የተጠራጠሩ መሆናቸውን ጠቅሰው፤ በዚህ ረገድ ምንም ዓይነት ማፈግፈግ እንደሌለና እንዲያውም ለግብጽም ሆነ ለሶርያ የጦር መሣሪያ በአይሮፕላን ለማቀበል ጉዞው እንደ ተጀመረ አረጋገጡልኝ።

እኔም ቀጠል አድርጌ ጦርነቱ ከተጀመረበት ዕለት ጀምሮ አሜሪካ የፈለገችውን ያህል የጦር መሣሪያ እሥራኤል እንድትወሰድ ሰለፈቀደችላት የእሥራኤል የንግድ አይሮፕላኖች ሁሉ የንግድ በረራቸውን አቋርጠው የጦር መሣሪያ በማጓጓዝ ላይ መሆናቸውን ነገርኳቸው። እርሳቸውም ሩሲያ በዚህ ሁኔታ የጦር መሣሪያ ለማቀበል ካለባት ጥያቄ ሲቀበል የአንደኛው ተቃዋሚነት መሆኑን ጠቅሰው «በኢዝህ ረገድ መቼም ቢሆን ምንም ለማድረግ አችንልም። ቢሆንም ሌላው ቢቀር እንኳ የምንጠየቀውን ነገር እንኳ እንዴትና ለምንስ እንደሆነ አጣርተን ማወቅ ይኖርብናል» አሉኝ።

አከታትለውም የግብጽ ጦር በካናሉ በስተ ምሥራቅ መከማቸቱ ፍጹም ለሆነ አደገኛ ሁኔታ የሚያጋልጠው መሆኑን አስንተው በይዞታው እርሳቸውም ሆኑ የሶቪዬት የጦር ስልት ባለሙያዎች የተጨነቁበት መሆኑን አብራሩልኝ። «እሥራኤሎች አካባቢውን በአየር መደብደብ የጀመሩ እንደሆነ የሚደርሳብችሁ ውድቀት በ1967 ዓ.ም ከደረሰባችሁ ቅጥቀጣ የከፋ ይሆናል» ሲሉኝ እኔም የሐሳብቸው ተስማሚ ሆኘ ማዳመጡን መረጥኩ። ምክንያቱ ብዚያኑ ዕለት ከሣዳት ጋር ባደረጉት ውይይት ሣይበሳጩ እንዳልቀሩ ተረድቼው ነበርና ነው።

በዚያኑ ዕለት ባደረጉትም ጭውውት (ከረር ያለ ጭውውት ነው የነበረ) ከጦርነቱ ቀጥሎ ሊኖር ስለሚገባው የፖለቲካ ውዝግብ ከምን ሚዛን ላይ ሊደርስ እንደሚችል ሣዳትን ሲጠይቋቸው ሣዳትም ፊታቸው ቅጭም አድርገው ተመልክተው «አሁንኮ የሚነጋገሩት ከጦር ኃይሎች ጠቅላይ አዛዥ ጋር ነው። ፖለቲካውን ጥያቄውን ከጦር ኃይሎች ጠቅላይ አዛዥ ጋር ነው። ፖለቲካዊውን ጥያቄውን አላዳምጥም ስለ ፖለቲካው ሚዛን ለማወቅ ከፈለጉ ከዶክተር ፋውዚ ጋር ይመካከሩበት» እንዳሏቸውም አስታውሰው አስተያዬቴን ሲጠይቁኝ ሣዳት እንደጠቀሱትም የፖለቲካውን ፍጥርጥር ከዶክተር ፋውዚ ጋር ቢነገሩበት እንደሚሻል የበኩሌን አስተያዬት ነገርኳቸው። በማግሥቱም እንዳልኩት አደረጉ። ይህን የመሳሰለውን አወዛጋቢ ጣጣ ስጨዋወት ቆየሁና በሐሳብ እንደ ተዋጥኩ ወደ ቤቴ ተመለስኩ። ከአምባሳደሩ ጋር ከመነጋገሬ ጥቂት ቀደም ብሎ ስለሁኔታው ከሁለት ከፍተኛ የጦር መኮንኖቻችን ጋር ተነጋግሬበት ነበር። እነርሱም የጦርነቱ ሚዛን «ተስማሚያችን ነው» ብለውኝም ነበር። እነርሱ እንዳስረዱኝማ «እስራኤሎች ብረት ለበሱን ኃይላቸውን በካናሉና በመተላለፊያዎቹ በሮች መካከል ባለው ወረዳ በማከማቸት ላይ ስለሆኑ እንዳፈተታቸው ስልት እያለዋወጡ ለመዋጋት ይቸገሩበታል። (ቦታው ይጠባቸዋል) እኛ ግን ዙሪያውን ከበን ለመደብደብ ያመቸናል» ብለውኝ ነበር።

እርግጥም ነበር በዚህም ስልት መሠረት ነበር የግብጽ ሁለተኛ እግረኛ ጦር አዛዥ የነበሩት ብ/ጀኔራል ሐሰን አቡ ሣዳ ባወቱት እቅዳቸው ከእሥራኤል ጋር ባደረጉት ግጥሚያ የ170ኛውን ብረት ለበስ ብርጌድ የእሥራኤል ጦር እንዳለ ደምስሰው የጦራ ዝማቹንም የማረኩት።

ሩሲያዊው አምባሳደር በመተላለፊያዎቹ በሮች አቅጣጫ ብቻ ወደ ፊት እንድንገፋ ሲያወሱብኝ በጉዳዩ ያተኮሩበት ስለዚህ ነበር። እነዚያን በሮች መያዝና በእነርሱም በኩል ኃይላችንን ማጠናከር እንደሚኖርብን ተማመንኩበት። ግን በካናሉና በመተላለፊያዎቹ በሮች መካከል ባለው ቦታ ላይ ብቻ ወታደሮቻችንን ብናከማች ለእሥራኤል የአየር ድብዳባ አጋልጠን መስጠታችንንም ተረዳትሁት ነገሩም እጅግ ሕዝቡ የሚያወራውን ለማዳመጥ ሲሉ አልባሌ ሰው ተመስለው ከልጃቸውና ከእጮኛዋ ጋር ወደ መካከል አራዳው መሔዳቸው ተነገረኝ ሲመለሱም እንዲደውሉልኝ መልእክት ተውኩ እንደተመለሱም ደወሉ።

በዚህ ጊዜም ከሶቪዬት አምባሳደር ጋር እንደተነጋገርኩና እርሳቸውም ሆኑ ረዳቶቻቸው የጦርነቱን ሁኔታ የቱን ያህል የተከታተሉት መሆናቸውን አስረዳችኋለሁ።

ይሁንና ከእነርሱ (ከሶቪዬቶቹ) ጥናትም ሆነ አስተያዬት ጋር እንደማይስማሙ ከገለጹልኝ በኋላ «ለሐፊዝ አሣዳም እንድገለጸኩት ሁሉ የግዛት ድንበር ጉዳይ እጅግም አስፈላጊ አይደለም። ዋናውና ልናተርኩበት የሚያስፈልገው ጉዳይ ግን ጠላትን ከማዳከሙ ላይ ነው። ስለዚህም የበለጠ ግዛት ለመያዝ ስንል በፍጥነት ወደ ፊት መገስገሳችንን አልፈቀድኩትም በያለንበት በየደረስንበት ብቻ ጠላትን ማድማት ነው። የሚኖርብን» አሉኝ። ቢሆንም የጦርነቱ ስለታችን፤ የአምባሳደሩ አስተያዬትና የሣዳትም መልስ ከአንድ ላይ ተደማምረው አዕምሮዬን ወጥረው ያዙት አካሌን (ሰውነቴን) እንደተለመደው ባጋድመውም ቅሉ እንቅልፍ ግፍ ከኔ ራቀ።

በማግሥቱም ለጀኔራል አህመድ እስማኤል ስልክ ደወልኩላቸውና የመተላለፊያዎቹን በሮች ብቻ ለመያዝ ጥረት እንድናደርግ እጅግ የሚያስፈግል መሆኑን ሩሲያውያን እንዳመኑበትም ከነምክንያቱ ነገርኳቸው። እርሳቸውም ሲመልሱልኝ፤ «የኔም ሐሳብ ይኸው ነበረ ነገር ግን በሶርያ የጦር ግንባር በኩል በደረሰው የተመሰቃቀለ ሁኔታ ምክንያት የጦር እቅዶችን መለወጥ እጅግ አስፈላጊ ሆኖ ተገኘ። ስለዚህ ጦርነቱን እንዳይጀምር እኛም ግዛት ለመያዝ ስንል ብቻ መበታተንና በየአቅጣጫው መሠራጨቱን ማስወገድ ይኖርብናል።» አሉኝ።

ጥቅምት 11 ቀን ሐሙስ በሰሜን የጦር ግንባር ዘምቶ የነበረው የሶርያ ጦር ወደ ኋላው ታጥፎ ይዞታዎቹንም መልቀቁ ተረጋገጠለት። የእሥራኤል ጦርም ወደ ፊቱ ዕይገፋ በኰኔትራ ወደ ደማስቆ የሚወስደውን አውራ ጎዳና ተሠራጨበት። በዚህ ጊዜም ነበር ኢራቅ ወደ ጦርነቱ ለመግባት አገርግራ የታየችው።

ምክንያቱም የሃገሪቱ ፕሬዚዴንት ባክሪ ለሣዳት በላኩት መልእክታቸው ላይ ሁለት ቀናት ሙሉ ሣዳትን ለማነጋገር ያደረጉት ሙከራ እንዳልተሳካላቸው ገለጹና፤ ከዚያች ዕለት ጀምሮ ግን አራት እስኳድ ሮን ተዋጊ አይሮፕላኖች በሶርያው ፕሬዚዴንት ትእዛዝ ሥር ሆነው ወደ ጦር ግንባር እንዲዘምቱ የመደቡ መሆናቸውንም ስላረጋገጡ ነበር። በተጨማሪም የሶሪያና የጆርዳን አየር ኃይሎች በአገራቸው (ኢራቅ) ውስጥ በሚገኙ የአየር ማረፊያዎች ሊገለገሉ እንደሚችሉም ያስታውቃሉ።

በዚህ ዕለት ደግሞ ያስሪ አራፋት ለሣዳት ባስተላለፉት ቴሌግራም አንዋር ወደ ተባለው አካባቢ አደጋ ጣዮች ተልከው በእሥራኤል ጦርና ጥቅም ላይ አደጋ እንዲጥሉ ለማድረግ ድርጅታቸው የተቻለውን ሁሉ እንደሚያደርግ ያረጋግጣሉ። ይህ ደግሞ 3ኛ የጦር ግንባር እንደሚሆንም ታመነበት።

ወዲያውም በዚሁ ድርጅት ውስጥ ከነበሩት ኃላፊዎች አንዱ አቡ - ሊያድ ለሣዳት ስልክ ይደውሉና በሽህ የሚቆጠሩ አደጋ ጣይ ወታደሮች የእሥራኤል ሰሜናዊ ይዞታ ወደ አግዋር ቀበሌ ለመሻገር እንዲችሉ ፈቃድ እንዲሰጣቸው የጆርዳንን ባለሥልጣኖች በመለማመጥ ላይ ስለሆኑ ሣዳት በጉዳዩ እንዲገቡበትና ለንጉሥ ሁሴን እንዲነግሩላቸው ይጠይቃል። ሁኔታው ግን እጅግም ሊቃናላቸው እንደማይችል ሣዳትም ተገንዝበውታል። ምክንያቱም እሥራኤል በጆርዳን በኩል ምንም ችግር እንደማይደርስባትም አስቀድማ ተረድታው ስለ ነበረ እርሷም ብዙ አላጠቃቻቸውምና።

ከገዳፊም ጋር ቢሆን ያልተጣጣምንባቸው ጉዳዮች እንደነበሩ ነበር። በጠቅላላው በጦርነቱ ስልት ያልተስማሙበት መሆናቸውን ጠቅሰው ገዳፊ በይፋ ያድረጉትን ዲስኩራቸውን ሣዳት አልተደሰቱበትም ነበር። በዚህም የተነሣ ሁለቱም ሰዎች ሆድና ጀርባ እንደሆኑ ሣሉ ገዳፊ የሚከተውለውን መልእክት በማስተላለፋቸው በመጠኑም ቢሆን መራራቁን ሊያሻሽለው በቅቷል።

«የተወደዱ ሣዳት ሰላምታዬ ይድረስዎ ያለንን ያህል የአየር መቃወሚያ ሚሣይል ልኬያለሁ እንደዚሁም በቱብሩክ ሠፍሮ የነበረውም ጦር እንዲደርስልዎ አዝዣለሁ። አንድ ብረት ለበስ ክፍለ ጦርም ወደ ካይሮ ለመምጣት በመነቃቃት ላይ ነው። የነዳጅ ምርታችንም ቢሆን በትእዛዝዎ ሥር ነው። የእርስዎ ነዳጅ እንደሆነ አድርገው ይገምቱት። ለጊዜው አስፈላጊ የሆኑ ዕቃዎችንና መድኃኒቶችንም ጭነናል በየገበያውና በየሱቁ ያለውን ዕቃም ሁሉ አሟጠነዋል።

ከዚህ ቀደም እኔ በተናገርኳቸው ቃላት ቅር መስኘተዎንም አውቃለሁ እንደ እውነቱ ከሆነ ግን በዚያን ዕለት እኔ ለማለት (ለመናገር) አስቤ የነበረው። ያብራራሁትም «እግዚአብሔር አልፈቀደውም እንጅ ጦርነቱ» በኛ ላይ የከፋ ውጤት የሚያስክትልን ሆኖ ቢታይ እንኳ ከወታደሮቻችን ጉድለት ሳይሆን ከጠላቶቻችን ከፍተኛ ዝግጅትና የጦር ትጥቅ ብልጫ መሆኑ መታወቅ አለበት። አሁን ግን የእስራኤል ወታደሮች ከግብፅ ወታደሮች ፊት ለፊት በመሮት ላይ መገኘታቸው ለወታደሮቻችን ችሎታ በቂ ማረጋገጫ ሆኗል።

ይህም ድል አድራጊነት በግብፅ ውስጥም ብቻ ሳይሆን ከግብፅ ውጭም ቢሆን ከፍተኛ ኩራትና ዝናም አትርፏል።

በዚህ አጋጣሚ በተጨማሪ ላስታውስዎ የምፈልገው የኛ ሕዝብ ለዚህ ጦርነት ያበረከተው የፖለቲካ ድጋፍ ችላ ተብሎ የነንጉሥ ፋይስል ድጋፍ ብቻ እየተጋነነ ካይሮ ድምፅ ያስተጋባል። የሊቢያ ስም ግን በካይሮ ሬዲዮ ተጠርቶ አያውቅም በዚህም ነገር በእርግጥ አዝኛለሁ። ይሁንና አሁን ዋናው ጉዳይ ለመዋጋት ያለን ቁርጠኝነት ነው እግዚአብሔር እንዳይለይዎም እጸልያለሁ - ገዳፊ» ይላል ማፅናኛው።

በዚሁ ዕለት ማለትም ጥቅምት 11 ቀን ከሰዓት በኋላ ወደ ታሐራ ቤተ - መንግሥስት ሄጄ ሣዳትን ለማነጋገር በእንግዳ ማረፊያው ሆኘ ስጠባበቅ ባለቤታቸው መጡ። ሴትዮዋ ቁስለኞችን በመረዳት ደብዳቤዎቻቸውንም በማቀበልና የመሳሰሉትን አገግሎቶች በማበርከት ከፍተኛ ጥረት ሲያደርጉ ሰንብተዋል። የጦርነቱንም ሁኔታ ከወታደሮች እየጠበቁ ስለቤታቸው በማስረዳት ሲያደፋፍሩዋቸውና ሲረዱዋቸውም ነበር።

በዚሁ ጊዜ የሣዳት የቅርብ ረዳት ከሆኑት ከፋታህ አብዱላህ ጋርም ስለ ጦርነቱ ጠቅላላ ይዘት ስንጨዋወት ጀኔራል አህመድ እስማኤል ከሣዳት ጋር ሲነጋገሩ ቆይተው ወደ ነበርንበት ክፍል መጡ። ከአጠገባችንም በዝርግ ሰሐን ፍራፍሬዎች ቀርበው ነበርና ባለፉት አምስት ቀናት ለምግብ ጊዜ አጥተው የነበሩት ጀኔራል አንዷን ዘለላ ወይን አንስተው እንዳንዷን እየጐረሱ ወዲያና እዲህም እየተንጐራደዱ ስለ ጦርነቱም እያወሩ የባርሌቭ ምሽግ እንዴት እንደተያዘና የእነ ጀኔራል ጐነን ሪፖርትም እንደምን እንደተጠለፈ ሲያወሩልን። እኔ ሣዳት ወደ ነበሩበት ተጠራሁና ገባሁ።

ደክሟቸው ነበር። የውትድርናውን ልብስም እያወላለቁ የሌሊት ልብሳቸውን አጠለቁ በሶርያ የጦር ግንባር በኩልም በመጠኑም መሻሻል እንደተገኘ ነገሩኝ ከኢራቅም ረዳት ጦር እንደ ተላከና ከምስኮ ወደ ግብፅ የሚላክ የጦር መሣሪያም እንዳለ በቀጥታ ወደ ሶርያ እንዲላክላት ለሩሲያውያን ያስታውቁ መሆናቸውንም ጠቀሱልኝ።

የጆርዳኑ ንጉሥ ሁሴንም የአየር መከላከያ ስለሌላቸው በቀጥታ ጦርነት ከመክፈት ይልቅ ረዳት ጦር ወደ ሶርያ ለመላክ መወሰናቸውን የሚያብራራ ደብዳቤ በምሥጢር ለሣዳት ሰደዱ።

እኔና ሣዳት በምንነጋገርበት ሰዓት ጀኔራል እስማኤል በፈገግታ ተውጠው ገቡና የሶርያ ጦር የእሥራኤልን ጦር በማጥቃት ላይ መሆኑን የሚያብራራ መልእክት እንደደረሳቸው ሲነግሩን ሣዳትም ቀጠል አደረጉና፤ «ስትገባ ገና ገጽታህን ስመለከተው የምሥራች ልተንግረኝ እንደመጣህ ተረድቼው ነበር» አሉዋቸው።

ወዲያው ደግሞ ስልኩ አቃጨለ። የደወሉትም የአልጄሪያው ቡመዴን ነበሩ እሳቸውም ባለፈው ሰኞ ጀኔራል ዳዊት ኢላዛር አድርገውት በነበረው ንግግር «እንመታቸዋለ እናነካክታቸዋለን አጥንታቸውንም እንሳሰባብረዋለን» ያሉትን ዓረፍተ ነገር ጠቅሰው «እነዚያ ሰዎች (እሥራኤሎች) እንደዚህ እያሉ መናገር ከጀመሩ በቃ ትእግሥታቸውን እየጨረሱና በእልህም እየተዋጡ መሔዳቸውን ማስታወቃቸው ነው» ይላሉ።

ቀጥሎ የደረሰን የምሥራች ደግሞ በዚያ ዕለት ለንደን የነበሩት የአቡ - ዳቢው ሻህ ዘይድ 100 - አንድ መቶ ሚሊዮን ዶላር ለግብፅ እንዲሰጥ መፍቀዳቸው ነበር።

በዚህ ጊዜም ሣዳት እፎይታ ሲሰማቸው ታዬኝ። በዚያችም ሰዓት ነበር ነበር የአራት ዓመት ልጅ ሣሉ ከአባታቸው ጋር ሆነው ሲሰግዱባት ወደ ነበረች ጥንታዊት መስጊድ ሔደው የፀለዩ መሆናቸውን የገለጹልኝ። ጦርነቱም ከተፈጸመ በኋላ ቀጥለን ምን መሥራት እንደሚኖርብን መጨዋወትም ጀመርን። እኔም ብዙ ጉዳዮች እንደሚጠብቁንና በተለይም በዓለም በዓለም አቀፍ ደረጃ የምናተኩርባቸውም ሁኔታዎች እንደሚጠባበቁን አወጋኋቸው።

በአሜሪካኖች በኩል የሆነ እንደ ሆነ ደግሞ በጦርነቱ በኋላ ራሳቸው ዶክተር ኪሲንጀር እንዳጫወቱኝ ጦርነቱ ከተጀመረ ከአርባ ስምንት ሰዓት እብኋላ እሥራኤል በሙሉ ኃይሏና ስልቷ ወደ ጦርነቱ ገብታ በሲና በረሃ ውስጥ በተሠራጨው በግብፅ ጦር ላይ ከባዱን ዱላዋን እንደምታሣርበት አመች የሆኑትን የጦርነቱን መስመሮች ሁሉ ለመያዝ እንደምትችል አረጋግጠውት ወይም ተማምነውበት ኑረዋል።

በዚህም የተነሣ የተኩስ ማቆም ሐሳብ ቢቀርብና ሁለቱም ወገኖች ከጥቅምት 6 ቀን በፊት ወደ ነበርንበት መስመር እንድንመለስ ብንጠይቅ በዚህ በኩል ለሚነሣው ውዝግብ ሁሉ ሊረዱን እንደሚገባም አምነውበት ነበር። ነገር ግን የተኩስ ማቆም ሐሳብ ካልቀረበ ወይም ተቀባይነት ካላገኘ ግብፅም ወታደራዊ ጉልበቷ እንደሚመታ ስላመኑበት በሁለት ጉዳዮች ላይ እንደሚያተኩሩ ተረድተውት ኑረዋል።

ሁለቱም አቅጣጫዎች ቢሆኑ ለማነኛችንም የማያመቹን እንደ ሚሆኑም አመዛዝነናቸዋል። እነዚያም ሁለት አቅጣጫዎች ወይም ሊደርሱብን የሚችሉ ጉዳዮች አንደኛው በጦርነቱ መካከል ራሳቸው ገብተው እሥራኤል ወደ ፊት እንዳትገፋ መግታት ወይም ግብፅ ከምትሰጥምበት አዘቅት ሩስያ እንድትታደጋት ከመጠየቅ ደረጃ ላይ መድረስ ይሆናል። ይህ የሆነ - እንደሆነ ደግሞ ሩሲያ ያለ - የሌለ ኃይሉና አግበስብሳ ወደ ግብጽ ትገባና ከመቼውም ጊዜ በተጠናከረ ኃይል ተደላድላ ግብፅ ውስጥ ትንሠራፋለች። ይህ ከሆነ ወይም የመካከለኛው ምሥራቅ ጉዳይ ከዚያ ደረጃ ከደረሰ ደግሞ ጠቅላላው የታሪኩ ስዕል ይለወጣል። ግብጽም ከጠቅላላ ውድቀት ላይ የማትደርስ እንደምትሆን አሜሪካኖች ቀደም ብለ ተገንዝበውት ኑሩዋል። እንዲያውም የግብፅ የጦር ኃይል ወደ ከፍተኛው ደረጃም ላቅ ብሎ እስከመታዬት የሚደርስበት ጊዜም ሊሆን እንደሚችል ተንብይተዋል።

እንደዚህ የመሳሰሉት አቅጣጫዎች አስቀድመው የተነተኑዋቸው ኪሲንጀርም ገና የውጭ ጉዳይ ሚኒስትር ከመሆናቸው በፊት በግብፅና በአሜሪካ የመረጃ ድርጅቶች አማካይነት ከሐፊዝ እስማኤል ጋር በምሥቲር መላላክ ጀምረው ኑሩዋል።

በዚህም መሠረት ነበር ጥቅምት 9 ቀን ማክሰኞ ዕለት በዚያው በተለመደው መስመራቸው ለሐፊዝ እስማኤልና ዋሽንግተውን ለነበሩትም ዛያት ተመሳሳይ መልእክት ያስተላለፉት በመልእክታቸውም፤ ላይ፤ «ሐሳባችሁን ወይም ፍላጎታችሁን ገልጻችኋል ግን ከዚህ በኋላስ ወደ የት ነው የምንጓዘው?? አሁን የድረስንበት ሁናቴ ለብዙ ጊዜ የሚቀጥል ይሆናል ብለን መጠባበቅ አንችልም። የደረሰብን እናንተን ማጋደሉ አይቀርም። የሚያመዝነው ወይም የሚያጋድለው እናንተን በማጥቃትና በመጫንም ላይ ሊሆን እንደሚችል መታወቅ አለበት» ብለአል።

ለዚያ መልእክታቸውም ሐፊዝ እስማኤል በማግሥቱ መልሱን ልከውላቸዋል። ያን መልስ እንዲጽፉ የነገሩዋቸውም ራሳቸው ሣዳት ነበሩ። በሐፊዝ መልስም ላይ አምስት መሠረታዊ ነጥቦች ተጠቅሰዋል። እነርሱ፤

አንደኛ - የተኩስ ማቆም ውሣኔ እንዲተላለፍ ሆኖ እሥራኤልም በተባበሩት መንግሥታት ተመልካች አማካይነት ከሰኔ 5 ቀን 1967 ዓ.ም በፊት ወደ ነበረችበት ይዞታዋ እንድትመለስ፤

ሁለተኛ - በባሕር በሮችና በሻርምኤል ሻኪም በኩል ለተወሰነ ጊዜ ብቻ በተባበሩት መንግሥታት ወኪል ወይም ተመልካች አማካይነት የማነኛውም ወገን በርከብ የመመላለስ መብት እንዲኖረው፤

ሦስተኛ - ከላይ በተራ - ቍጥር አንድ እንደ ተጠቀሰው የእሥራኤል ጦር ከያዛቸው (ከሠፈረባቸው) ግዛቶች ከወጣ በሃገሮቹ መካከል ያለው ውዝግብ እንዲገታ፤

አራተኛ - የእሥራኤል ወታደሮች ከጋዛ ቀበሌ ለቀው እንደወጡ የተባበሩት መንግሥታት ተመልካቾች በቦታው እንዲተኩበትና የቀበሌው ነዋሪዎችም የራሳቸውን የወደፊት ዕድል ራሳቸው መወሰነ እንዲችሉ መብታቸው የተጠበቀ እንዲሆን፤

አምስተኛ - በሃገሮቹ መከካል ያለው ግጭትና ውዝግብ እንዲገታ በተባበሩት መንግሥታት ተመልካች አማካይነት የሰላም ንግግር እንዲጅመር በስብሰባው ላይ ጉዳዩ የሚመለከታቸው አገሮች ሁሉ ተካፋዮች እንዲሆኑ የፖለስታይን ተወላጆችና የጸጥታው ምክር ቤት ተወካዮችም እንዲገኙ ሆኖ ስብሰባውም በሃገሮች ክብረወሰን፤ ጸጥታ ነጻነትና በውቅያኖሶች እኩል የመጠቀም መብትም የተጠበቀ እንዲሆን ስለሚቻልበት ጉዳይ ያተኮረ እንዲሆን ማዘጋጀት ያስፈልጋል።» የሚል ነበር የሐፊዝ እስማኤል መልእክት፤

በታሐራ ቤተ - መንግሥት እንደዚያ ተዝናንተንና በደስታም መንፈስ ረክተን በታየንበት ዕለት ማግሥት ጥቅምት 12 ቀን ዓርብ ሌሊት በካይሮ የነበሩት የእንግሊዝ አምባሳደር ሰር ፊሊፕ አዳምስ ሣዳትን ለማነጋገር መፈለጋቸውን በስልክ ቀጠሮ ጠየቁና ወዲያውኑ መጥተው የሁለቱም ወገኖች የጦር ኃይል በደረሰበት መስመር እንዲገታ የሚያስችል የተኩስ ማቆም ስምምነት እንዲደረግ የሚጠይቀውን የጠቅላይ ሚኒስትራቸውን የሒዝን መልእክት አሰረከቡ። በዚያም ሐሳብ መሠረት እስራኤልም ወደ መሳማምቱ እንደምትደርስ ይጠቁማሉ።

በዚህም ሐሳብም ላይ በማግሥቱ ጥዋት ውይይት ተደረገበት ነገር ግን በዚያ ሰዓት የግብፅ የጦር ኃይል ወደ ፊት በመገስገስ ላይ ስለነበረና እንዲያውም በበነጋው ከፍተኛ የማጥቃቱ ዘመቻም የሚጀመር ስለሆነ ባለንበት ለመገታት (ለመቆም) የሚጠይቀውን ሐሳብ ለመቀበል እንደሚያዳግተውን ተማመንበት። በዚህም መሠረት እስራኤል በ1967 ዓ.ም ከያዘቻቸው ግዛቶች ለቃ የምትወጣ መሆኑዋን የሚያመለክት ማረጋገጫ ካላገኘን በቀር በደረስንበት ቦታ ጦርነቱን ለማቆም እንደማንፈቅድ ለእንግሊዙ አምባሳደር በእስማኤል ፋሕሚ በኩል እንዲነገራቸው ተደረገ በተጨማሪም ለኪሲንጀር ስለተላኩላቸው አምስት ነጥቦች ጉዳይ ገለጻና ማብራሪያ ተሰጣቸው።

«ባለህበት ቁም» የሚለው የዘመቻ መመሪያ ከጥቅምት 10 እስከ 13 ቀናት በነበሩት ጊዜያት ወደ ማብቃቱ ተቃረበና ጦርነቱ በተጀመረ በ13ኛው ቀን ሌሊት የግብፅ ጦር ባደረገውም ማጥቃት አስደናቂውን ድል አድራጊነት ለመጐናጸፍ ተቃርቦበ የነበረው ምዕራፍ ወደ ማብቃቱ ተዳረሰ።

ቀደም ብሎ በወጣው ስልትም ሆነ በተገኘው ውስጤት ጥቅምት 14 ቀን የግብፅ ብረት ለበስ ጦር ወደ መተላለፊያዎቹ በሮች የሚዘምትበት ዕለት እንዲሆን ተወስኖ ነበር ነገር ግን በጠቅላይ መምሪያው መኮንኖችና በረዳት አዛዦች መካከል ወደ ፊት ስለመግፋቱ ዘመቻ ጉዳይ ከፍተኛ የሐሳብ ልዩነት ተፈጠረ።

በሐሳብ ከተለያዩባቸውም ዋና ዋና ጉዳዮች አንዳንዶቹ መኮንኖች «ምንም እንኳን አመችው የማጥቃት ጊዜ ያለፈ ቢሆንም ቅሉ ወደ ፊት ለመግፋት ያለው ዕድል ጨርሶ የተዘጋ አይደለም ምናልባትም ደግሞ ወራሪውን እየገፋበትና የጦርነቱም ስልት ፍጥነት የተጨመረበትም እንደሆነ በባከነውም ጊዜ ሊፈጸም ይገባ የነበረውን ውጤት ለማካካስም ሆነ ለማጠቃለል ይቻላል» ሲሉ አንዳንዶቹ መክኮንኖች ደግሞ «ይህን ለማድረግ ያለው ጊዜ ያጥራል ስለዚህ ለማጥቃት ወደ ፊት ከመግፋት ይልቅ በካናሉ በስተምሥራቅ ተከማችቶ የመከላከያ ወረዳዎችን መያዝ ይሻላል» የሚሉ ነበሩ።

ጦርነቱ እንደ ተጀመረ በቀጠሉት አርባ ስምንት ሰዓታት ክፉኛ የተደበደበው የእሥራኤል ጦርም እንደገና ወደ ማንሠራራቱና ወደ መጠንከሩ ተሸጋግሯል በሐሳብም መዋለልና በየደረሰበት መቆም ወይም መገታት በግብፅ ጦር ላይ ሲደርስበት የሶርያ ጦር ደግሞ አስቃዊው ምዕራፍ የመሸጋገሩን ጉዳይ እየቀጠለበት ሔደ። ስለዚህም ነበር ጥቅምት 13 ቀን ጀምሮ በሶርያ ላይ መጫን የጀመረውን ቀንበር የግብፅ ጦርም እንዲሽከምለት የሶርያ ጦር አዝማች የተደጋገሙ መልእክቶች ያስተላለፈው።

በሶርያ ግንባር ላይ ያነጣጠረውን የእሥራኤል ጦር ለመግታት ሲባል በዚሁ የእርዳታ ልመና መሠረት ጥቅምት 14 ቀን የሁለተኛውና የሦስተኛው ክፍለ ጦሮች የብረት ለበሱን ኃይላቸውን አስተባብረው በምሥራቅ አቅጣጫ ወደ ፊት እንዲያጠቁና የእግረኛ ኃይላቸውን አስተባብረው ደግሞ የካናል መሻገሪያውን ተወርዋሪ ድልድይ እንዲጠብቁ ትእዛዝ ተላለፈላቸው።

ይህ ዓይነቱ ትእዛዝና ሁኔታ ወይም ስልት ግን እንደዚሁ በጥቅምት ወር ከተደረገው ሌላ ጦርነት ጋር ተመሳሳይ ሆኖ ተገኝታል።

በሁለተኛው የዓለም ጦርነት ጊዜ በምዕራን አፍሪቃ ለነበረው የእንግሊዝ ጦር አዝማች የነበረው ሞንት ጉመሪም ተመሳሳዩን ስልትና ትእዛዝ ሰጥቶ ነበር። የጠላቱን የመከላከያ ወረዳዎች ለመደብደብ ዘጠኝ ቀናት ሙሉ ከታገለ በኋላ የብረት ለበሱ ኃይሉ ወደ ፊት እንዲያመራና የእግረኛው ጦሩ ደግሞ ወደ ኋላው ተመልሶ ለእስትራቴጅ አመች የሆኑትን ቦታዎችና መተላለፊያዎች እንዲተብቅና እንዲጠግን መመሪያ ሰጥቶ በጦርነቱ ሜዳ ላይ የጦር ኃይሉን አመች የሆነ ስልትና ሚዛን እየከፋፈለ አዋግቶታል። ይህም አስቀድሞ የመጠንቀቅ ስልት የሚያመለክተው የእንግሊዝ ጦር አዝማች የነበረው ጀኔራል ሪች በፈፀመው ስሕተት በወታደሮቹ ላይ ከደረሰው እልቂት ለማምለጥ ሲል የወሰደው ስልታዊ ጥንቃቄ ነበር። ልክ እንደዚሁም ሁሉ በ1967 ዓ.ም በተደረገው የመካከለኛው ምሥራቅ ጦርነት ግብጻዊ ፊልድ ማርሻል አሚር ከፈጸሙት ስሕተትና ከደረሰባቸውም እልቂት ለማምለጥ ሲሉ ጀኔራል እስማኤልም የነበራቸውን ኃይል በሁለት ከፍለው አጥቂና ተከላካይ አድርገው የመደቡት ስልታዊ ጥንቃቄ ይባላል።

የሁለቱ ክፍለ ጦሮች ብረት ለብሰ ኃይል ወደ ፊት እንዲያጠቃ የታሰበውም በሲና በስተምዕራብ መዛለቂያ በኩል ሰላሣ ኪሎ ሜትር ያህል ዘልቆ ገብቶ መተላለፊያዎቹን በሮችና በእሥራኤል የጦር ኃይል የተሠሩትን መንገዶች ይዞ በአካባቢው ሠፍሮ የነበረውን የእሥራኤል ተጠባባዊ የጦር ኃይል እየነጣጠለ እንዲመታ አካባቢውንም እንዲቆጣጠር ነበር። ይህን ያደረገም እንደሆነ የግብጽ የጦር ኃይል ያለምንም እንቅፋት ወደ ምሥራቅ አቅጣጫ ሊያመራ ይችላል ተብሎ ታምኖበትና ስልቱም ወጥቶለት ነበር። ነገር ግን ይህን ስልት ወይም ንቅናቄ የግብፅ ጦር ሊፈጸም ያመቸው ወይም መሞከር ይችል የነበረው ጥቅምት 7 ቀን ነበር። በዚሁ ዕለት ያላደረገውን ወይም ያልቻለውን ግዳችጅ ጥቅምት 14 ቀን ለመፈጸም የማይቻለው ሆነ።

በዚሁ ዕቅድና ዕለት የግብጽ ብረት ለበስ ጦር ወደ ፊት መነቃነቅ ሲጀምርና የአየር ኃይላችንም ቅድሚያ ሽፋን እንዲሰጠው ሲደረግ ለእሥራኤል አየር ኃይል ምቹ ዒላማ ሆነ። ወይም ለመትረየሶቻቸው ለሮኬቶቻቸውና ለቦንቦቻቸው ማራገፊያ ሆነላእው።

ፀረ - ታንክ ኃይላቸውና ከሔሊኮፕተር የሚወርድ የሚሣይል ቡድናቸውም ለታንኮቻችን ቅስፈቶች ሆኑ። በተለይም በፈረንሳይ አገር የተሠሩትን እጅግ ዘመናዊ የሆኑትን ኤስ - ኤስ የተባሉትን ጸረ - ታንክ ሚሣይሎችን በጦርነቱ ግንባር ለመትከል ጊዜ አግኝታ ስለነበረ በብረት ለበሱ ኃይላችን ላይ ብርቱ ጉዳት ለማድረስ ችላለች።

ጥቅምት 8 ቀን የእሥራኤል ጦር መልሶ ለማጥቃት ባደረገው ሙከራ እንደወረደበት ቅጥቀጣ ሁሉ ጥቅምት 14 ቀን የግብፅ ብረት ለበስ ጦርም ተመሳሳይ ዱላ ወረደበት። በአራት አቅጣጫ ተሰልፎ ባልተባበረ ስልት ወደ ፊት በመንቀሳቀሱ በየደረሰበት ፍጻሜው ሆነ። ተተኪ ኃይል ለመላክም አልተቻለም የሁለቱ ክፍለ ጦሮች አካል የነበረውና በካናሉ በስተ ምዕራብ የመጨረሻው ተጠባባቂ ሆኖ መሽጐ የነበረው ታንከኛ እደ ሲና እንዲንቀሳቀስ የተወሰደው ርምጃ ወይም የወጣው ስልትና ትእዛዝም ነበር የመቃብር ጉድጓድ የሆነው።

ያ - እንቅስቃሴያችን ወይም በብረት ለበሱ ኃይል የጀመርነውም ወረራ በእስራኤል መንግሥት ዘንድም ሆነ በዋሽንግተን እምነት ግብጽ የመጨረሻውን ኃይሏን ያንቀሳቀሰች ለመሆኑዋ ታመነበት።

ስለዚህም ለእሥራኤል በአየር የሚላከው የጦር መሣሪያ ፍጥነት እየቀጠለ ሔደ። የአሜሪካ ታንክና መድፍ በአየር እየተጫነ በቀጥታ ወደ ጦርነቱ ግንባር መጉረፍ ጀመረ የግብፅ ስታራቴጂካዊው ተጠባባቂ ጦር እንዳለ ወደ ጦርነቱ ግንባር መማስጉም በተላት ዘንድ እየታመነ ሔደ። እርግጥም ነበር። ሃያ አንደኛው ብረት ለበስ ክፍለ ጦር ለሁለተኛው ክፍለ ጦር ደጀን እንዲሆን ተመድቦ ከነበረበቱ ጦር ለሁለተኛው ክፍለ ጦር ደጀን እንዲሆን ተመድቦ ከነበረበቱ ምሽጉ ተነስቶ ካናሉን ተሻግሮ ነበር። ስለዚህም በደጀነንት ተመድበው ከነበሩት ኃይሎች መካከል 4ኛው ብረት ለበስ ክፍለ ጦር ብቻ ለ3ኛው ክፍለ ጦር ደጀን እንደሆነ ቀርቧል እንጅ ሌላ አልነበረም።

የግብፅ ብረት ለበስ ጦር ከተንቀሳቀሰበት ሠፈሩ አስራ ሁለትና አስራ አስምት ኪሎ ሜትሮች ላይ እንደ ደረሰ የፀረ - ታንክ ሚሣይል ናዳ ይወርድበት ጀመር። ከመሬት ጠብ የሚል አተኳኮስም አልነበረም። ከፍተኛ መቅሰፍትም ስለወረደበት ባለበት (በደረሰበት) ተገታ። ይህም በመሆኑ የግብጽ ጦር ወደ ኋላው እንዲያሸገሽግ ትእዛዝ ተላለፈለት።

ለግብጽ ብረት ለበስ ጦር መቀጥቀጥ በመጠኑም ምክንያት የሆነው የሶርያው የጦር ግንባር ደግሞ በዚሁ ዕለት ማለት ጥቅምት 14 ቀን መጠነኛ መሻሻል ለማሳዬት በቅቷል። የእሥራኤሉ ጦር አዛዥ ጀኔራል አላዛር ጥቅምት 12 እና 14 ሌሊት በሰጡት እቅድና ትእዛዝ የሶርያ ጦር ሊደበደብ የሚችልበቱን ዝግጅት አቀነባበሩ።

የነበረው ኃይል ሁሉ ለሞት ተዘጋጀ። ከዚያ በኋላም ሞንት ጉመሪ በኤል አልመዬን ጦርነት ጊዜ ለብረት ለበሱ ጦር የሰጠውን ትእዛዝ የሚመልስ ትእዛዝ ከችፍ ኦፍ ስታፍ ተላለፈላቸው።

ነገር ግን የሶርያ ጦርም ተበታትኖ የነበረውን አካሉን እንደገና ሰብስቦ በተዘጋጁበት ቀውጢ ሰዓት 12ኛው የኢራቅ ታንከኛ ብርጌድ ስለ ደረሰበት ናዋ በተባለው ወረዳ በኩል ወደ ጦር መስመር ገባለትና ወደ ፊት ሲያመራ ከነበረው የእሥራኤል ጦር ሃያል ታንኮችና አራት ኤ. ፒ. ሲ. ስለ ተቃጠሉበት ከፍጥነቱ ተጐትቷል። እንደ አጋጣሚ ሆኖ ደግሞ የተባበረው የአረብ ጦር የዕዝ መስመሩ የተያያዘ ሆኖ በመታየቱ በዚያ ሰዓት የደረሰው 12ኛው ብርጌድ የኢራቅ ታንከኛ ጦር መኮንኖችና ወታደሮች ደግሞ የዘመቱበትን ወረዳ አጣርተው የሚያውቁትና ቀደም ብሎም የተለማመዱት ነበሩ።

ጥቅምት 13 ቀን በተደረገውም ጦርነት የእሥራኤል ጦር ወደ ደማስቆ የጀመረውን ጉዞ ሲገፋበት ታየ። የሶርያ አየር ጣቢያዎችና የሚሣይል ወረዳዎችም ለከባዱ ቦንብ ኢላማዎች ነበሩ። በዚያ በአስጨናቂው ሰዓት ደግሞ የሶርያን ኃይል የሚረዳ ሰልፈኛ ደረሰለት። ያም ጦር 40ኛው የጆርዳን ታንከኛ ብርጌድ ነበር። ይህም አዲስና ትኩስ ኃይል የዘመተበቱን እቅበሌ አበጥሮ የሚያውቀው በመሆኑ ወዲያውኑ በኢራቅ ጦር በስተ ግራ ተሰልፎ ጦርነቱን ጀመረ በዚሁ የጦር ግንባርም ቀደም ሲል የሞሮኮ ጦር እንደተሰለፈ ነበር።

ከሣውድ አረብ የተላከውም ሜካናይዝድ ጦር ጥቅምት 15 ቀን ወደ ጦርነቱ ግንባር እንዲገባ ተወስኗል። በዚህም ጊዜ ነበር የአረብ ጦር በተባበረ ትርዕይት ላይ የታየው።

የእሥራኤል ጦር ወደ ደማስቆ ለመገስገስ ከነበረው ጉዞው ወይም እቅዱ የገታውም ይኸው የተባበረ ኃይል ነበር። በሲና በኩል ወደ ፊት የገፋው የግብጽ ጦርም ከባዱን የሶርያን ጭነት ተካፍሎለታል ይህም በመሆኑ ሁኔታው ያሳሰበው የእስራኤል የጦር ኃይሎች ስልት መቀነባበሩ እየቀጠለ መጣና ጥቅምት 17 እና 18 ቀናት የአየር ወረራውን እየገፋበት ሄደ። ጥቅምት 19 ቀንም ወደ ደማስቆ ለመገስገስ ሌላ ሙከራ አደረገ። ግን በተባበረው የአረቦች ጦር ሃምሳ ሁለት ታንኮችና አስራ ሰባት ኤፒሲዎች ስለ ተቃጠሉበት ከግስገሳው ተገታ።

የተደረገው ተደርጐ የወረደው ዕልቂት ወርዶ ደማስቆ ተረፈች። መንገዶቿም በጦር ኃይሎች ባይከፈቱ ኑሮ የእሥራኤል ጦር እስከ እምብርቷ የመግባቱ ነገር እጅግ አጠራጣሪና ስልተ - መላ ይሆን ነበር። እርግጥ ነው ብዙዎቹ እስራኤላውያን እንደጓጓለትም የጦር ኃይላቸው ደማስቆን ቢረግጣት ኑሮ ሐሳባቸው በትክክል ከገቡ በደረሱና ታላቁን የፖለቲካ ድል አድራጊነት በጨበጡ ነበር።

ነገር ግን ያች የሃገር ወዳዶች እናት የሆነችውንና የ700.000 ሰባት መቶ ሺ ነዋሪዎች መዲና የሆነችውን ከተማ ለመያዝ ብቻም ሳይሆን ለመቆጣጠር ቁጥሩ ከፍተኛ የሆነ የጦር ኃይል ያስፈልግ ነበር። ከዚህም ሌላ ደግሞ በመላው አረብ ይወዛገብበት ነበር። በተለይም በሶቪዬት ኅብረት ዘንድ በቀላሉ የሚታይና በዝምታም ሊመለከቱት የማይቻል ሁኔታ በፈጠረ ነበር። የሚነሣውን ብርቱ ፈተና የእሥራኤል መንግሥትም ስለሚያውቀው መንገዱንም ቢከፈት ኢላማውም እስከ ከተማዋ መዳረሻ እንኳ ለመዝለቅ ቢሆን አይገፋበትም ነበር።

ያም ሆነ ይህ የጥቅምት 14 ቀን የግብፅ ወረራ ጦርነት ተጨናገፈ። ስለዚህም በካናሉ በስተምሥራቅ የነበሩት ሁለቱ ክፍለ ጦሮች በያዙት ወረዳ እንደሆኑ የመከላከያ ወረዳዎች እንዲይዙ ትእዛዝ ተላለፈላቸው። ከፍተኛዎቹ የግብፅ የጦር ስልት አዋቂዎችም በተንቀሳቃሽ ጦርነት በሲና በረሃ ውስጥ በብዙ ሁኔታዎች የበላይነት የነበራትን እስራኤልን ከመጋጠም ይልቅ በካናሉ አካባቢ መመሸግና ራሱዋ ተወርውራ መጥታ እንድትላተምበት ማድረጉ እንደሚሻል ያረጋግጣሉ።

እስራኤል እንደ ገና ከወለደችበት ጊዜ ጀምሮ መሬቷንና ሕዝቧን ከጠላት አደጋ ለመከላከል ካወጣቻቸው ስልቶቿ እንደምንም ተጣጥራ ጦርነቱን በጠላቶቿ ግዛት ውስጥ ማካሄድ ነበር። ያ - ስልቷ ግን ከ1967 ዓ.ም ጦርነት ወዲህ ሊቃናለት አልቻለም እርግጥ ነው የግብፅ የጦር ኃይል በሲና - በረሃ ውስጥ ዘልቆ ገብቶ ጦረንቱን ቢጀምርለት ትመርጥ እንደ ነበር የግብፅ የጦር ዛዦች ያውቁታል። ነገር ግን በካናሉ በስተምዕራብ የግብፅ ጦር መከማቸት የጀመረ እንደሆነ ሁኔታው ስለማይመቻት አስቀድማ ማጥቃቱን ወይም መደድበቡን ትመርጠዋለች። ይህን ስልቷን ደግሞ የግብጽ የጦር ስልት አቀነባባሪዎች ደርስውበታል። ስለዚህም በዚያው አቅጣጫና በዚያው በለመደችው ስልቷ በምዕራብ በኩል ጦርነት የምትገጥምበት ስልት ተዘጋጀላት። ያም ዝግጅት ወይም ስልት እቅድ 200ኛ የተባለው ነበረ። በሦስት አቅጣጫዎች ላይም ተተኮረ። ካናሉን ከተሻገረ በኋላ አምች የሚሆኑት ቦታዎች ተጠንተው ምርጥ ኃይልም እንዲለማመድባቸውና እንዲያጠናቸው ሆነ።

ከ1973 ዓ.ም በፊት ለሦስት ዓመታት ያህል በሲና ቀበሌ ሠፍሮ ለነበረው የእሥራኤል ጦር አዛዥ የነበሩት ጀኔራል ሻሮንም እሥራኤል ካናሉን ተሻግራ በግብጽ ግዛት ገብታ አስቀድማ ልታጠቃ የምትችልበትን ስልት አጥንተውና ለዚያም ቅድሚያ - ወረራ ወታደሮች አሰልጥነዋል። እቅዳቸውም በሁለቱ የግብፅ ክፍለ ጦሮች መካከል ተሻግረውና ወደ ግብፅ መከላከያ ወረዳዎችም ገብተው የግብጽን የመገናኛ መስመሮች በመቆራረጥ የሚሣይል ሠፈሮችን በማውደም የግብጽን አየር የመካላከያ አቋሞች እየበረረ በጦርነቱ ትያርት ለማሳየት የሚያስለውን ስልት ለማስጨበጥ ነበር።

በካናሉ በስተምዕራብ ባለው አቅጣጫ አንድ ሠፈር ካገኜና በሙምሉ ቁጥጥሩ ሥር ካደረገ በኋላ የእሥራኤል ጦር እንደለመደው በየአቅጣጫው እየተሠራጨ ለማጥቃትና «በየትኛውም ቀበሌ በሆነው ሁሉ ሰዓት ከተፍ እንላለን» የሚሉትን ጨዋታቸውን ለማሳየትም እንደሚችሉ የታወቀ ነበር።

በዚህም መሠረት ሁለቱ የግብፅ ክፍለ ጦሮች ከየትኛው ሥፍራ ላይ እንደሚጋጠሙ ጥናት ከተደረገበት በኋላ ከ969 ዓ.ም ጀምሮ የግብፅ ጦር ለወረራ ወደ ፊት በሚንቀሳቀስበት ጊዜ የመከላከያና የማጥቂያ ወረዳዎችም የትኞቹ ሊሆኑ እንደሚገባቸው ለማጣንት ለእስራኤል የጦር ስልት ባለሙያዎች እጅግም አስቸጋሪ አልነበረባቸውም ነበር።

ያን የመሳሰለውን ረቂቅ ጥናት ደግሞ ግሪክ ውስጥ የሠፈረው የአሜሪካ አየር ኃይል በከፍተኛ ርቀት እየበረረ ያነሳው የእምረጃ ፎቶ ግራፍ ተቀነባብሮ ለእሥራኤል ተሰጥቷል።

በእሥራኤል የጦር ስልት አቀነባባሪዎች ተተኩሮበት የነበረው የዲቨርሳዬርና የፋይድ ቀበሌዎችም ለወራሪ የጠላት ጦር አመችዎች ናቸው። አካባቢው ለም ስለ ነበረ በዛፍ የተሸፈነ ከመሆኑም ሌላ ከ1967 ዓ.ም ጦረንት ወዲህ ደግሞ ለግብፅ ጦር መገልገያ የሚሆኑ በርካታ እርዳታዎች (መታኮሻዎች) ተሠተዋል በዚሁ ቀበሌ የሚገኙት የአይሮፕላን ማረፊያ ቦታዎች በእስራኤል ጦር የተያዙም እንደሆነ ወራሪውን በተቃና ስልት ለማቀላጠፍ እንዲያመቸው ተጠንቷል።

እንደዚህ ሆኖ የተጠናው የሻሮን እቅድ በተቃና ሁኔታ በሥራ ላይ ከዋለ ወይም ያለ ምንም መደናቀፍ ከተፈጸመ የእሥራኤሎች ሞራል ለቆ - ደምቆ - መሄዱ ነው። ከዚህም በላይ የግብፅን የሚሣይል ድግንና ጣቢያ እየፈለገ ለማውደም ለእስራኤል የአየር ኃይል ምቹ ይሆንለታል። ይህን ለማድረግ ከቻለም በኋላ መላው የግብፅ ጦር ግንባር በቁጥጥሩና በይቅርታውም ሥር ይሆንለታል። ከዚያ አከታትሎም በ1967 ዓ.ም እንደ ደረሰበት ሁሉ በግብጽ ጦር ሽብርና ድንጋጤ ይሠራጭበታል ወይ ኋላውም ሽሽት ይጀምራል ምስቅልቅሉም የወጣ ጦርነት ሊሆንበት ይችላል ብለው ነበር እሥራኤሎች ጥናትና ተስፋ ያደረጉት።

ጀኔራል ሻሮንና ታል ልክ የናፖሊዮንን መንፈስና የአዛዥነትም ልቀት ነበር የተከተሉት ከእነርሱ በፊት እነርሱው በነበሩትበት የአዣዝነት ሥልጣን ላይ የነበሩት ጀኔራል ዳያንና ጀኔራል ያዲንም በ1948 ዓ.ም ፈጽመውታል «የጦርነቱን ወረዳ መተላለፊያ መንገድ ለመቆጣጠር የቻለ ሁሉ የቀበሌው የበላይ ገዥ ይሆናል» በሚለው ወታደራዊ ጥቅስ የሚያምነውን የናፖሊዮንን እቅድ የእሥራኤል ጀኔራሎች ተከትለውታል።

በካናሉ በስተምዕራብ በኩል ላለው ዋናው መተላለፊያ ወይም መሸጋገሪያ ከእስማኤሊያ ከተማ በስተምሥራቅ ያለቸው ቀበሌ ናት። በተጨማሪም በ101ኛው ኪሎ ሜትር ላይ የሚገኘው ወደ ስዊዝ ምዕራብ መሻገሪያ የሆነው ቦታም የታወቀው መሸጋገሪያ ነበር። ሦስተኛውም የአህመድ አስማን መሸጋገሪያ እየተባለ የሚጠራውና ከፋይድ ቀበሌ በስተኋላ የሚገኘው ቦታ ወይም መስመር ነበር። የሽሮንም እቅድ ሦስቱንም መሸጋገሪያዎች ለመያዝ ነበር። የግብፅ ተጠባባቂው ኃይሏ ተሟጦ ወደ ጦንረቱ ቶን መወርወሩን እስራኤል ካረጋገጠች በኋላ ሻሮን በእቅዳቸው መሠረት ጦርነቱን እንዲጀምሩ ሲወተውቱት የነበረውን ፈቃድ አገኙ። ከዚያም በኋላ ጥቅምት 15 ቀን በእቅዳቸው መሠረት ጦራቸውን አዘመቱ።

በዲቨርሳዬርና በአቡ ሱልጣን ወረዳዎች መካከል ያለው አርባ ኪሎ ሜትር የሚሆነው ወረዳ በሁለቱ የግብፅ ክፍለ ጦሮች መካከል የሚገኝ ሲሆን በዚያው ዕለትም ምንም ዓይነት ጥበቃና ጥንቃቄም አይደረግለትም ነበር።

እነዚያ ጉጉዎችና ተስፋፊዎቹ የእሥራኤል ወታደሮችም በቢተር ሐይቅ በኩል ባለው ቦታ መካከል በፍጥነት ሾልከው ይሻገሩና በካናሉ በስተምዕራብ የሚሠፍሩበት ቦታ ያገኛሉ።

ከሁሉም አስደናቂ የሆነው ታሪክ የተወለደው ደግሞ ሻሮን ላወጡት እቅድ መቀላጠፍ ዋናው ምሰሶ የሆነው ኃይል በዚያው አቅራቢያ መገኘቱ ነበር። በጦርነቱ መጀመሪያ ቀን የግብፅ ጦር ደምስሶት ባለፈው በባርሌቭ ምሽግ ባንደኛው ረድፍ በኩል ያልተደመሰሰ ወይም ያልተያዘ የእሥራኤል ምሽግ እንዳለ መገኘቱ ነበር። የእስራኤል ጦር ካናሉን በሚሻገርበትም ወቅት ከፍተኛ ድጋፍም ሰጥቶታል።

ጥቅምት 16 ቀን ጥዋት ያ - ካናል የተሻገረው የእሥራኤል ጦር ወደ ሰሜን አቅጣጫ ተሠራጨና ይዞታውን እያሰፋው ሄደ። ከሰዓት በኋላም ሙሉውን ኃይሉ ካናሉን ተሻገረ። ያን ሁሉ እንቅስቃሴ ሲመለከቱ የነበሩ ጥቂቶች የግብፅ የጦር ኃይል ክፍሎችም የሚሆነውን ነገር ሁሉ በሪፖርት አስተላልፈዋል። ግን በእነርሱና በጠቅላይ መምሪያቸው መካከል የነበረው የመገናኛ መሣሪያ (ሬዲዮ) እብፍሱም ደካማ ስለነበረ እብትክክል ሊያዳምጥ አልቻለም ነበር።

ከሩሲያኖች ሲቀርብላቸው በነበረው ውትወታ ሲያወላውሉ የነበሩት ሣዳት ከኪሲንጀርና ከሐዝም ጋር ሐሳብ (መልእክት) ከተለዋወቱበት በኋላ የፖለቲካ መፍትሔ ለመሻት ወደሚያስፈልግበት ደረጃ ተሸጋግረዋል። ቀደም ሲልም ለኪሲንጀር በተላከው ባለ አምስት ነጥብ ሐሳብ ላይ እሥራኤል የመቀበሏን (የመስማማቷን) ጉዳይ ተጠርጥረውበታል። ቢሆንም ጥቅምት 16 ቀን ለግብፅ ምክር ቤት ንግግር ለማድረግ ወሰኑና ለግብጽ ሕዝብና ለመላው ዓለምም በቴሌቪዥንና በሬዲዮ ንግግር አደረጉ። (ጠቅላላውን ሁኔታ አስታወቁ)።

ንግግራቸውም ላይ ግብጽ በጦር ኃይል የተወሰደአብትን ግዛቷን ለማስመለስና የፓለስታይንንም ሕዝቦች ትክክለኛ መብት ለማስጠበቅ ስልት ጦርነቱን እንደምትቀጽል አስታወቁ። ነገር ግን የተኩስ ማቆሙን ስምምነት ቢሆን ለመቀበል የምትችለው እስራኤል ከ1967 ዓ.ም ከሴ 5ቱ ጦርነት በፊት ወደ ነበረበችበት ይዞታ ለመመለስ የተስማማች እንደሆነ ነው። ይህም መፈጸም የሚገባው በተባበሩት መንግሥታት ተቆጣጣሪነት ለመሆኑ የተረጋገጠልን እንደ ሆነ ነው። ይህ ውለታ የሚፈጸምልን ስለመሆኑ ማረጋገጫ ካገኘን በተባበሩት መንግሥታት ድርጅት አማካይነት በሚደረገው ስብሰባ ጉዳይ የሚመለከታቸው የአረብ መንግሥታትና የፓለስታይን ሕዝብ ተወካዮችም ተካፋዮች እንዲሆኑ ለማድረግ ግብፅ የተቻላትን ሁሉ እንደምትጥረብት ያረጋግጣሉ። የስዊዝ ካናል መተላለፊያም ለዓለም አቀፍ አገልግሎት እንዲውል በአስቸኳይ እንዲጠረግም ግብፅ ዝግጁ መሆኑዋን ያመለክታል።

ሣዳት ለምክር ቤቱ ንግግር በሚያደርጉበትም ሰዓት ጐልዳ ሜኤርም ለኬንስት ፓርቲ አባሎች ንግግር ያደርጋሉ ተብሎ ነበር ሰዓቱም በካይሮና በቴል - አቪቭ ተመሳሳይ የሆነ እኩል ቀን ላይ ነበር።

ነገር ግን ሣዳት ንግግራቸውን ከመጀመራቸው ጥቂት ቀደም ብሎ የእሥራኤሏ ጠቅላይ ሚኒስትር ንግግር ያደርጋሉ ተብሎ ነበር ሰዓቱም በካይሮ በቴል - አቪቭ ተመሳሳይ የሆነ እኩለ ቀን ላይ ነበር።

ነገር ግን ሣዳት ንግግራቸውን ከመጀመራቸው ጥቂት ቀደም ብሎ የእሥራኤሏ ጠቅላይ ሚኒስትር ንግግር የሚያደርጉበት ሰዓት ከእኩለ ቀን በኋላ እንዲሆን ያስተላልፋሉ። ይህም የሆነው ሣዳት በሚያሰሙት ንግግር ላይ መልስም ለመስጠት እንዲመቻቸው ብለው ነበር።

በወሰኑት ሰዓት ንግግራቸውን በሚያደርጉበትም ጊዜ «እየሥራኤል የጦር ኃይል በአሁኑዋ ደቂቃ ከካናሉ በስተምሥራቅ በስተምዕራብ በኩል በመዋጋት ላይ ነው» ብለው ሴትዮዋ ይጠቅሳሉ።

እኔም የጐልዳሜኤርን ንግግር እንደሰማሁ ወደ ሣዳት ስልክ ደወልኩና ጠየቅኋቸው ሴትዮዋ ስለ ጠቀሱት ውጊያ የሚያውቁት ምንም ነገር ያለመኖሩንም ገለጹልኝና ወደ ጀኔራል አህመድ እስማኤል ስልክ ደውለው ሁኔታውን ሲጠይቁ ሦስት የእሥራኤል ሰርጎ - ገብ ታንኮች ጉዳይ በጊዜው ያለመተላለፉ ግብፅ ከፈጸመችው ስሕተት ከፍተኛው ስሕተት ነበር። በዚያች ሰዓት ግን እሥራኤል ሙሉ ብርጌድ ጦር ካናሉን አሻግራ ኑሩዋል።

የእሥራኤልዋ ጠቅላይ ሚኒስትርም ለንግግራቸው መነሻ ያደረጉት ተጨባጭ ነገር እንደማይጠፋ አጠራጣሪ ቢሆንም ለፕሮፓጋንዳ ሲሉ ያወሱት ጉዳይ ነው የሚል ግምትም በሣዳት ዘንድ አሳደረ። ጥቂት ጊዜም ቆይቼ ጀኔራል አህመድ እስማኤልን በስልክ ሣነጋግራቸው «ለፕሮፓጋንዳ ሲሉ የጠቀሱት ጉዳይ ነው ይዘነዋል ያሉትንም አካባቢ ቢሆን ዛሬ ማታ እንጋየዋለን» (እናቃጥለዋለን) አሉኝና በነገሩ ምንም መጨነቅ እንደማያስፈልግ ገለጹልኝ። ግን ስለ ጠቅላላው ሁኔታ አጣርቶ ያወቀ በዚያ ሰዓት ማንም አልነበረንም።

የጦርነቱ ግንባር እንደዚያ በነበረበት ወቅት ደግሞ በፖለቲካው በኩልም አወዛጋቢ ትችት ተሰነዘረበት። ሣዳት ለምክር ቤቱ ንግግር አድርገው እንዳበቁ የሶርያ ፕሬዚዴንት አሣድ አንድ መልእክት ያስተላልፋሉ። በመልእክታቸውን ላይ «በአሁኑ በጦርነቱ ነባልባል ላይ ባለንበት ሰዓት ለምክር ቤቱ ያደረጉትን ንግግር አስቀድሜ ተመልክቼው ቢሆን ኑሮ በወደድኩ ነበር። ሌሎቹን ተከትዬ የተቃወሞም ሆነ የደጋፊነት አስተአይዬት ለመስጠትም አልፈቅድም ግን ማንኝችንም ብንሆን ሐሳባችንን ለሕዝብ ከመግለጻችን በፊት ብንወያይበት አይከፋም ይህንም አስተያዬት ለመጻፍ (ለመላክ) አልወደድኩምት ነበር ግን ሁለታችንም የሞትና የሽረት ጦረንት በገጠምንበት በዚህ አስቸጋሪ ሰዓት ከእርስዎ የምንደብቀው ምንም አኖረኝም.....» ይላል።

ሣዳት በላኩት መልስም ላይ፤

«ወድንም አሣድ! ትላንት የሰነዘርኩት ሐሳብ የተመሰረተው በመጀመሪያ ሁለታችንም በተስማማንበቱ አቋም ላይ ነው ምክር አስቀድሞ የሚያስጠይቅም አዲስ ነገር አልነበረበትም ምክንያቱም እስራኤል ከያዘችው ግዛታችን የምትለቅ ከሆነና የፓለስታይንንም ሕዝብ መብት የሚጠይቅ እስከሆነ ድረስ አስቸጋሪነት እንደሌለበት ስላመንኩበት ነእብር። ንግግሩን ከዚያ ሰዓት ለማድረግ የመረጥኩትም ጐልዳ ሜኤር ላኬንስት ፓርቲ አባሎች ንግግር የሚያደርጉበት ሰዓት መሆኑን ስለ ሰማሁና ወታደራዊውንና ፖለቲካዊውንም ሚዛን ጐን - ለጐን ለማካሄድ አመች መስሎ ስለታየኝ ነበር።

አሁንም ቢሆን እኔ በሰነዘርኩት ሐሳብ ሣንታሰርበት ጦርነቱን ለመቀጠል እንችላለን። አዲስ ሁኔታ ሲያጋጥመን ግን እንመካከርበታለን። በኔ ላይ ያለዎት አስተአይዬት እንደፀና በመቆዬቱም ተደስቻለሁ......» ይላል።

በዚሁ ዕለት ማለት ማክሰኞ ጥቅምት 16 ቀን ከሰዓት በኋላ በአስራ አንድ ሰዓት ላይ ደግሞ ሚስተር ኮሲጅን ካይሮ ይገባሉ። ወዲያውኑም ከሣዳት ጋር ስብሰባ ይጀምራሉ። በዚያም ሰዓትም ጦርነቱን ለማቆም አስፈላጊ መሆኑን ሩሲያውያን አምነውበት ነበር። ስለዚህ ጉዳይም ቢሆንም ከጥቅምት አስት ቀን ጀምራ ጦርነቱ እንዲቆም አሜሪካ በመወትወት ላይ ስለነበረች ሩሲያም አትኩራበት ነበርና ስትወያይበትም ቆይታለች።

በዚያ ሰዓት የነበረው የጦርነቱ ሚዛንም እጅግ ከፍተኛ ኪሣራ የሚያስከትልብን እንደሚሆን ኮሲጅን ተረድተውታል ስለዚህም ጥቅምት 19 ቀን ዓርብ ወደ ሞስኮ እስከ ተመለሱበት ሰዓት ድረስ በጉዳዩ ላይ ሲወያዩበት ሰነብቱ።

በሌላው በኩል ደግሞ በተባበሩት መንግሥታት ጠቅላላ ስብሰባ ላይ ለመገኘት ኒዮርክ ይገኙ የነበሩት የአረብ መንግሥታት መልእክተኞች ጥቅምት 17 ቀን ዋሽንግተውን ሄደው ከፕሬዚዴንት ኒክሰን ጋር ይነጋገራሉ።

በዚያው ቡድን ውስጥም የጦርነቱ ተካፋዮች የነበሩት አገሮች መልእክተኞች እንዲገኙም አልተደረገም ነበር። በዚያም ጊዜ የቱኒዚያ የውጭ ጉዳይ ሚኒስትር የነበሩት ሙሐምድ ማስሙዲ ባደረጉት ንግግር «.....እንግዲህ የነዳጁ ምንጭ በጉልበት ከመያዙ በፊት በትክክለኛው ሚዛኑ መቀዳት አለበት።.....» ሲሉ ጠቀሱ። በቡድኑም ውስጥ የሣውድ አረብ የኩዌት የሞሮኮና የአልጄሪያ መልእክተኞች ነበሩበት። ታዲያ የሞሮኮና የአልጄሪያኖቹ መልእክተኞች ከእንግሊዝኛ ቋንቋ ይልቅ ፈረንሳይኛ ስለሚቀናቸው አስተርጓሚ እንዲመጣላቸው ይጠይቃሉ። አሜሪካኖች ግን ጥያቄውን ችላ ይሉታል። ምክንያቱም የንግግሩ ጠቅላላ ይዘት ተጽፎና ተባዝቶ ለሁሉም እንደሚሰጥ ቃል ሰለገቡ ነበር። ግን በተግባር ላይ ተገልጾ አልተገኘም።

መልእክተኞቹን በመጀመሪያ ኪስንጀር ተቀበልዋቸውና ወደ ፕሬዚዴንቱ ወሰዱዋቸው ከኒክሰን ጋር ከተነጋገሩም በኋላ እንደገና ከኪሲንጀር ከጆሴፍ ሲስኮ ጋር ስብሰባ አደረጉ።

ኒክሰን እጅግ ፈገግተኛና ተጫዋች መሆናቸውንም መልእክተኞቹ ተረድተውላቸዋል ቀጥለውም አሜሪካ እስራኤልን ለመርዳት ስለ ተገደደችባቸው ምክንያቶችና በአየርም የጦር መሣሪያ ለማቀበል የገፋፉዋቸውን ነጥቦች ኒክሰን እየዘረዘሩ አስረዱዋቸው። የግብፅና የሶርያ ጦር ለማቸነፍ ምልክት በታየባቸው ሰዓታት አሜሪካ የጦር መሣሪያ ርዳታዋን በአየር ማጓጓዝ መጀመሩዋን ተገቢ ያለመሆኑን ጠቅሰው መልእክተኞቹ ቅሬታቸውን ይገልጻሉ።

ኒክሰንም ሩሲያ የጦር መሣሪያዎቿን በአየር እያመላለሰች ማቀበሉዋን እንደጀመረች አሜሪካም ተመሳሳዩን ርምጃ መውሰዷን ጠቅሰው ይከራከራሉ። በዚህም ጊዜ ባሰሙት ቁርጥ ያለ ንግግር፤

«የእሥራኤልን ፀጥታ በሚመለክተው በማናቸውም ነገር ቢሆን ምንም ዓይነት ማወላወል የሌለን መሆናችንን ልገልጽላችሁ እፈልጋለሁ። ይሁንና ግዛት የማስፋፋት ፍላጐቷንም አንደግፈውም። ግን ክብረ - ወሰኑ የታፈረና የተረጋገጠ ግዛት እንዲኖራት እንወዳለን» አሉና ቀጥለውም አሜሪካ ቀዋሚና ጠቃሚ የሆነው ማነኛውንም ግዳጅ ለማበርከት ዝግጁ መሆኑዋን ጠቅሰውም ሲናገሩ፤

«በ1967 ዓ.ም የእሥራኤል ተባባሪዎች ናቸው ብላችሁ ወቅሳችሁናል። በአሁኑ ሰዓት ግን ለውይይት ወደኛ መጥታችኋል። ይህም ከፍተኛ ለውጥና ልዩነትም መሆኑን ያረጋግጣል። ይኸውና ከመካከላችን የኔው የውጭ ጉዳይ ሚኒስትር ይገኛሉ። በግልም ትነጋገራላችሁ አንዳንዶቻችሁም ይሁዳዊ ነው እያላችሁ ትወቅሷቸዋላችሁ። እርግጥ የነገደ ይሁዳ ትውልድ (ዘር) ናቸው። ግን አሜሪካዊ አነው። አገልግሎታቸውንም በሚገባ ያበረክታሉ። የይሁዳዊነት ትውልዳቸው በአሜሪካዊነቱ ሥራቸው ላይ እንደማያደናቅፋቸውና ለኔም ካላቸው ታማኘንት እንደማያወላውላቸው እርግጠኛ ነኝ። ተግባቢና ቀዋሚ ተግባር ለመፈጸም የሚጣጣሩ መሆናቸውንም እንደምትረዱላቸው እተማመናለሁ።

አንድ ጊዜም ጐልዳ ሜኤር እስራኤል ውስጥ የሚገኙት አምባሳደራችን ጋር ሲነጋገሩ ጣልቃ ያስገቡና «.....እናንተም እኛን ሁለታችንም ይሁዳውያን የሆኑ የውጭ ጉዳይ ሚኒስትሮች አሉን ልዩነታቸው ግን ከእናንተ ሚኒስትር ይልቅ የኛው ሚኒስትር የተሻለ የእንግሊዝኛ ቋንቋ መናገራቸው ብቻ ነው» ብለዋል (አባ - ኢባንና ኪስንጀርን ሲያወዳድሩ ነው) ካሉ በኋላ ስለጎልዳ ሜኤርም ሲናገሩ «ከፍተኛ ችሎታ ያላቸው ናቸው» ካሉ በኋላ በዝንባሌያቸው ግን በጦር ኃይል የበላይነት የሚተማመኑ መሆናቸውን አብራርተዋል። ጊዜውና ሁኔታው ደግሞ ልዩ መሆኑን ይጠቅሱና ቢሆንም ማነኛውንም ችግርና ትኩሳት ሁሉ ተደማምሮ ከሶቪዬት ኅብረት ጋር በእልህና በፉክክር ሜዳ እንደምያፋጥጣቸውና ሊሆንም እንደማይገባ እምነታቸው መሆኑን ያብራራሉ።

መልእክተኞቹ ስለ ተኩስ ማቆሙም ጉዳይ ቢሆን ኪሲንጀር ጋር ተነጋግረውበታል። በዚሁም ጊዜ የአልጀሪያ የውጭ ጉዳይ ሚኒስትር የነበሩት ቡተልፊሊካ በሰነዘሩት አስተያዬት «አልጄሪያም ሆነች ቪዬትናም የተኩስ ማቆም ስምምነት የሚባል ጥያቄ ተቀብለው ቢሆን ኑሮ የፖለቲካው ጣጣ እነርሱ በሚፈልጉት ሁኔታ ሊፈጸም ባልቻለም ነበር።» ብለው ሲሉ ኪሲንጀር ደግሞ በሰጡት መልስ «የመካከለኛው ምሥራቅ ጦርነት የጐሪላ ጦርነት አይደለም። ሊቆም ይችላል። ከስምምነት ለመድረስ ካልተቻለም እንደ ገና ሊቀጥል (ሊፈነዳ) የሚችል ነው።» ያላሉ። በዚህ ጊዜም ቡተልፊሊካ «የተኩስ ማቆሙን ውል እሥራኤል ብትሽረው (ብትጥሰው) ምን ትደረጋለች?» አሉና ጠየቁ ኪሲንጀርም «እስራኤሌ ከሰጠኝ ቀናት የበለጠ ብቻዋን ልትተዋት አትችልም። ከዚያ በኋላ ሙሉ ለሙሉ በአሜሪካ ላይ የምትተማመን ትሆናለች የተኩስ ማቆም ስምምነት ጥሳ ለምትጀምረው ጦርነት ደግሞ አሜሪካ - የጦር መሣሪያ ማቀበሉን ታቆማለች» ሲሉ ይመልሳሉ።

ከዚያ አከታትለው ውይይቱ ይቀጥላል። ኒክሰንም ሆኑ ኪሰንጀር የፀጥታው ምክር ቤት ያሳለፈው አንቀጽ 242 ሙሉ ለሙሉ ከሥራ ላይ እንዲውል የሚጣጣሩ መሆናቸውንም አያስረዳሉ ፡

መልእክተኞቹ ደግሞ ይኸው አንቀጽ 242 ለምን ከሥራ ላይ ሊውል እንዳልቻለ እንዲብራራላቸው ይጠይቃሉ ፡

«እውነቱን መናገር ካስፈለገማ ያን አንቀጽ በሥራ ላይ ለማዋል አስቸጋሪ የሆነው የእሥራኤል ወታደራዊ አቋምና ትጥቅ እጅግ ብርቱና ኃያል በመሆኑ ብቻ ነው» ብለው ኪሲንጀር እቅጩዋን ይመልሳሉ።

«ደካማ ሊዋዋን ወይም ሊስማማ አይችልም። አረቦችም ደካሞች ነበሩ። አሁን ግን ጥንካሬያቸውን እያስመሰከሩ ናቸው። ራሳቸው እንኳ ሊያምኑት ያልቻሉት መሻሻል አሳይተዋል» ብለውም በተጨማሪ ያብራራሉ። እስራኤል ከ1967 ዓ.ም ከሰኔ 5 ቀን በፊት ወደ ነበረበችበት ግዛት ለመመለስ ትችል እንደሆነ ወይም ቃል ትገባ እንደሆነ ለቀረበችላቸው ጥያቄም በዚህ ጉዳይ ላይ ቃል ለምግባት እንደሚቸግራቸውና በመሠረቱ ግን እስራኤል ከሰኔ አምስቱ ጦርነት በፊት ወደ ይዞታ ብትመለስ ከጦርነቱ በፊት ወደ ነበረባት ብርቱ አደጋ እንደ ገና መመለስ መሆኑን ይመልሳሉ። የሳውድ አረብ የውጭ ጉዳይ ሚኒስትር የነበሩት ኦማር ሣቃፍ ደግሞ የሲና ቀበሌ ከወታደራዊ እንቅስቃሴዎች ወይም ይዞታዎች ነጻ እንዲሆን የሚቀርበውን ሐሳብ አረቦች እንደማይቀበሉት ሲናገሩ «ይህንስ ነገር እስራኤልም ብትሆን አትቀበለውም። ምክንያቱም በዚያ ቀበሌ ውስጥ ራሱዋም ለመቆየት ትፈልጋለና» ብለው ይመልሱላቸዋል።

ስለ ፓለታይን ተወላጆች መብትና ጥቅም ጉዳይ ደግሞ ኪሲንጀር የነበራቸው አስተሳሰብ ጭፍን ያለ ድፍረት የተንተራሰ በጥርጣሬም ላይ የተዋጠ ነበር። ስለዚህም ነገር በሰነዘሩት አስተያዬት፤ «የእናንተስ ሐሳባችሁ እንደምን ያለ ነው?? በየትኛውስ ላይ ያተኮረ ነው? የእሥራኤን ወይስ የጆርዳንን መደምሰስና መጥፋት ትደግፋላችሁ?» ሲሉ ይጠይቁና ቀጥለውም በሆነው ሁሉ ምክንያት ቢሆን ከሶቪዬት ኅብረት ጋር ከሚያፋጥጥ (ከሚያጋጭ) ከማነኛውም ጣጣ ለመራቅ እንደሚጣጣሩ ፅኑ እምነታቸው መሆኑ ያስረዱና በጦርነቱ አሜሪካ ጣልቃ ለመግባት እንደማትሻና «የእሥራኤል የግዛት ድነብር ከተጣሰና ከተደፈረ ግን በቸልታ እንደማትገታ» ግልፅ አድርገው ይናገራሉ። ቀጠል ያደርጉናም ስለ መካከለኛው ምሥራቅ ምንም ነገር ቢሆን በችኮላ ለመሥራት እንደማይፈልጉ አስረድተው ለአስር ቀናት ያህል ወደ ቻይና ሄደው ከተመለሱ በኋላ ግን የመካከለኛውን ምሥራቅ ማኅደር አቅርበው ጉዳዩን እንደሚያጤኑትና በራሳቸውም ስልትና ዘይቤ እንደሚቀይሱት ያብራራሉ። ቀጥለውም በቻይና የሚሰነብቱትም በየቀኑ ዲስኩር ለማሰማት ወይም እየተዘዋወሩ ከተማዎችን ለመጐብኘት ያለመሆኑን ይጠቃቅሱና «በማነኛውም ነገር ቢሆን ሲስኮ አሉ» ይላሉ። ቡትለፊሊካም ቀጠል አድርገው ጦርነት ከሚቀላጠፍበቱ ከመካከለኛው ምሥራቅ ይልቅ የቻይናው ጉብኝታቸው ቅድሚያ የተሰጠበትን ምክንያት ሲጠይቋቸው ኪሲንጀርም «ቀደምትነት ምን ጊዜም ቢሆን እንደገና የሚስተካከል ጉዳይ ነው» ብለው ይመልሳሉ።

የሳውድ አረብያው ሚኒስትር ደምጎ በመጀመሪያ ኪስጂንጀር ጋር ተገናኝተው በተነጋገሩበት ሰዓት የመከላከያው ምሥራቅ ችግር ሲያነሱባቸው ሁሉም ወገኖች ከተዳከሙና ከተሰላቹ በኋላ አንድ ዓየንት መፍሔ ሊቀበሉ እንደሚችሉ ጠቅሰው ይህንም ለማድረግ ሁለትና ሦስት ሣምንታት ያህል መታገስ እንደሚያስፈልግ የኪሲንጀር እምነት እንደነበር ይናገራል።

በመጨረሻም ጥቅምት 16 ቀን ሣዳት ካደረጉት ንግግር ጠቃሚ ሐሳብና በሥራም ላይ ሊገለጽ የሚችል ነጥብ ያለበት መሆኑን ያብራሩና «ሣዳት የኛ ተቃዋሚና ጠላት ናቸው ብለንም አንገምታቸው» ሲሉ ኪሲንጀር ያብራራሉ።

እስራኤሎች የብረት ድልድዩን በካናሉ ላይ ከዘረጉ በኋላ የብረት ለበሱን ኃይላቸውን ማንቀሳቀስ ጀመሩ። ተወርዋሪ አይሮፕላኖቻቸውና በሩቅ የሚያጠቁ መድፎቻቸውም ሥራቸውን ቀጠሉ በመጀመሪያው ወረራቸውም ሚሣይሎቻችን በየተጠመዱበት ቦታ ወደሙ። የመጀመሪያው ዱላ ያረፈባትም እስማኤሊያ የምትባለው ከተማችን ነብረች። ቢሆንም በከተማዋ ውስጥ የነእብረው ኃይል በብርቱ ስለተከላከለ ወራሪው ጦር አቅጣጫውን ወደ ደቡብና ወደ ምዕራብ አዞረ።

እስከ ጥቅምት 17 ቀን ድረስም ፍጥነቱን እየቀጠለ ሄደና ብዙ ወረዳዎችን ያዘ። አስደናቂ አሠላለፍም ነበር በዚሁ ጊዜም በ182ኛው የግብፅ አየር ወለድ ብርጌድ የእግረኛ ጦርና የኮማንዶ ኃይል ጠላት ወደሚንሠራፋበት ወረዳ በፍጥነት ገሰገሰ።

የዚሁ ጦር ተነጣይ ክፍሎችም የእሥራኤል ጦር ካናሉን ወደ ተሻተረበት ይዞታ ተዳርሰው ነበር። ጠላቂ ዋናተኞችም ድልድዩን ለማፈራረስ በመዘጋጀት ላይ እንዳለ እነዚሁ ተነጣይ ክፍሎች በአቅራቢያቸው ወደሚገኘው ጦር ሄደው እንዲቀላቀሉና የመከላከያ ወረዳዎቻቸውን እንዲያጠናክሩ ትእዛዝ ይተላለፍላቸዋል።

የዚያ ጦር አዝማች የነበረው ኮሎኔልም ያ - ትእዛዝ የተላለፈለት ከግብጽ ጦር ዕዝ መምሪያ ለመሆኑ እጅግ ይጠራጠርበትና ነገሩ እንዲያብራራለትና እንዲረጋገጥለትም በተደጋጋሚ ይጠይቃል። በድምፅ የሚያውቀው አዛዥም በሬዲዮ ያረጋግጥለታል ኮሎኔሉም ጊዜ ለማግኘትና እቅዱን በሥራ ላይ ለማዋል እንዲችል ሲል እንደገና ነገሩን ወደ ካይሮ ያስተላልፋል ካይሮም ያን ትዕዛዝ ታፀድቃለች ከዚህ በኋላ ግን ኮሎኔል የእስራኤል ወራሪ ኃይል የተሻገረበትን ድልድይ አፈራርሶ ሊቆራርጣቸው የዘረጋውን ወጥመዱን አንስቶ የተመለሰው።

በሌላ በኩል የነበሩት ኃይሎችም በብ/ጀኔራል አብደል ኃሊምና በብ/ጀኔራል ሙኒር ሻአሽ የሚታዘዙ መድፈኛ ክፍሎች የእስራኤል ኃይል የተሻገረበትን ድልድይ መደብደም ጀምረው ነበር። ግን እነርሱም ወደ ኋላቸው እንዲመለሱ ትእዛዝ ስለተላለፈላቸው ድብደባቸውን አቆሙና የጠላት ጦር ወደ ሃገራቸው ሲሻገር በዝምታ ለመመልከት ተገደዱ።

የእስራኤል ጦር በሙሉ ኃይሉ ተጠናክሮ ወደ እስማኤሊያ ጉዞውን በመቀጠል ናፋሊያ የተባለችን ወረዳ ይዞ የሁለተኛውን ክፍለ ጦራችንን ጉሮሮ ለማነቅ የሚያስችለው አቅጣጫዎ ለመያዝ ጥረቱን ጀመረ። ግን በአቅጣጫው የነበረው ነዋሪው ሕዝብና ጦር በመተባበር ተከላካይነቱን ቀጠለ። ከዚያ ዕለት በፊትም ጦሩና ሕዝቡ ከተባበረ የጠላቱን ኃይል ሊገታና ሊመታም እንደሚችል ናስር በየጊዜው ሲያሰሙት የነበረው ማበረታቻ በተግባር ላይ ሲውል ታየ። ይሁንና የእሥራኤል ኃይሉ ፍጥነቱንና ሚዛኑን እያከበደው ሄደና ጥቅምት 19 ቀን ከካናሉ በስተምዕራብ ሊቋቋሙት የማይቻል ጦር አከማቸ ለእግረኛው ኃይሉ ማጠናከሪያም አራት ብርጌድ ታንከኛ አንድ ሚካናይዝድ ብርጌድና አየር ወለድ ብርጌድ አሻገረና አከማቸው።

ከዚህ ዕለት በፊት ጥቅምት 18 ቀን ሚስተር ኮሲጂን በአየር የተነሣና የጦርነቱን አካባቢ የሚያመለክት ፎቶ ግራፍ ለሣዳት አቅርበውላቸው ስለነበር የእስራኤል ጦር ካናሉን በመሻገር ላይ መሆኑንም ሣይረዱት አልቀሩም ነበር።

ኮሲጂን ወደ ሃገራቸው ሲመለሱም ግብፅ ለሰላማዊው መፍትሔ ፈቃዳቸውን እንድታሳይና በጉዳዩም አስራ አራቱም የፀጥታ ምክር ቤት አባሎች የተባበሩት መንግሥታት ዋና ፀሐፊ ሌሎችም ጉዳይ የሚመለከታቸው ቡድኖች የፓለስታይን ሕዝቦችም ተካፋዮች እንዲገኙበት ሣዳትን አሳምነው ነበር። በጉዳዩም በፍጥነት እንድንመክርበትና ወደ ተኩስ አምስቆም ስምምነትም እንድንሸጋገር አስጠንቅቀዋል።

በእነዚህ ዕለታት ደግሞ ከንጉሥ ሑሴን ጋር ያልታሰበ ውዝግብ ተነሣ። በሺህ የሚቆጠሩ የፖለስታይን ፈዳይኖች በጆርዳን በኩል እየተሻገሩ በእስራኤል ጦር ላይ አደጋ ለመጣል አመች ያለ መሆኑን በመግለጽ ንጉሡ ሲከላከሉ ቆይተው በመካከሉ በመገናኛ አካባቢዎችና በመሳሰሉት ላይ አደጋ እንዲጥሉ ይስማማሉ። ሣዳትም ንጉሡ የተቻላቸውን ያህል ርዳታቸውን እንዲሰጡ መልእክት ያስተላልፉላቸዋል። ግን» ከኦማን ውጭ ሄደዋል» ተብሎ ምክንያት ተሰጠና ነገሩ እንዲዝገይ ይደረጋል። በመካከሉም ሁለት ቀናት ያልፋሉ።

በመጨረሻም ንጉሡ ለሣዳት ባስተላለፉት መልእክት ሁለት ብርጌድ ጦር በሶርያ በኩል ወደ ጦር ግንባር ያሰማሩ በመሆናቸው ከእሥራኤል ጋር የሚያዋስናቸውን ድንበር የሚከላከሉላቸው ኃይሎች የሌሉዋቸው መሆኑን በማብራራት ፈዳይኖች ግዛት ተሻግረው ጦርነት ቢከፍቱ ፈዳይኖች ያቀረቡትን ሐሳብና እቅድ በሥራ ላይ ለማዋል የሚቸገሩበት መሆኑንና እንደማይፈቅዱላቸውም ያረጋግጣሉ። በፊቱንም ያወጡት የማዘግየት ስልታቸው ከሥራ ላይ ዋለላቸውና የተኩስ ማቆሙ ስምምነት (ወይም ውሳኔ) ስለደረሰላቸው ግባቸውን ለመምታት በቁ።

ጦርነቱና ፖለቲካው እንደዚያ ሲመሰቃቀል በነበረበቱ ወቅት ደግሞ በሃገር ውስጥ ካጋጠሙኝ ጉዳዮች አንዱን ልጠቅስላቸው እወዳለሁ።

የጦርነቱና የፖለቲካው እንደዚያ ሲመሰቃቀል በነበረበቱ ወቅት ደግሞ በሃገር ውስጥ ካጋጠሙኝ ጉዳዮች አንዱን ልጠቅስላችሁ እወዳለሁ።

የጦር ኃይላችን ካናሉን ከተሻገርን ከሦስት ቀናት በኋላ የጦር ኃይሉ የማስታወቂያ ክፍላችን አንድ ታሪክ ያትምና ለወታደሩ ያደርሳል ጽሑፉ የማያስደስትና በሃይማኖታዊ እምነት የተመሠረትም ነበር። እንዲህም ስትል ትጀምራለች፤

«.....በእግዚአብሔር ስም ሩህሩህና ሁሉን ቻይ የሆነው አምላካችን በጦርነቱ ግንባርም ቢሆን አልተለየንም ከኛ ጋራ ነው። እናንት የእግዚአብሔር ወታደሮች ሆይ አዳምጡ.....« እያለች ትሄዳለች።

ፍሬ ነገሩም «ከበቁት ደጋግ ሰዎች አንዱ በምናባቸው (በሕልማቸው) ነቢዩ መሐመድ ነጭ ልብስ ለብሰው የኢል - አዘርን ሼህ ተመስለው በእጃቸውም እያመለከቱ «ከኔ ጋር ኑ - ወደ ሲና እንሂድ» ሲሉ ማየታቸውንና እነዚሁ «የበቁ ደጋግ ሰዎችም» ነቢዩን በፈገግታ በወታደሮቹ መካካል ያዩዋቸው መሆናቸውን እንደተናገሩ ጽሑፉ ያብራራል። በመጨረሻም ገጹም ላይ «እናንት የእግዚአብሔር ወታደሮች ሆይ እግዚአብሔር ከእናንተ ጋር ነው» ይላል።

እኔ ግን ይህን ጉዳይ የገመትኩት ሠራዊታችን ካናሉን ተሻግሮ የመጀመሪያውን አጥቂነት ከፈጸመና የድል አድራጊነትንም ገፈታ ከቀመሰ በኋላ ነገሩን ከሃይማኖት ጋር ለማዋሃድና በተአምርም እንደ ተፈጸመ ለማስመሰል ሲባል የተፈጸመ አድርጐ ለማቅረብ የተደረገ ጉዳይ ነበር። በዚህም የተነሣ የሃይማኖቱ ጉዳይ በጦር ኃይሉ መካከል እየተጋነነ መጥቶ ስለነበረ የመጀመሪያው ካናል ተሻጋሪ እግረኛ ብርጌድ አዛዥ የነበሩት ሜጀር ጀኔራል ፋውድ ገሐሊም የተቃናላቸው አዛዥ ተብለው ሃይማኖታዊው እምነታቸው እየተጠቀሰ የሁለተኛው መደበኛ ሠራዊት አዛዥ ለመሆንም በቅተዋል። ይህንም ሁኔታ ጠቅሰው ፕሬዚዴንቱ በአዋጅ እንዲናገሩም ለመወትወት ታስቦ ነበር።

የጦርነቱን ትክክለኛውን ዜና እየለቀቅነው (እየጠፋብን) በመሔዱም በጣም አስብበት ነበር። ከሉን ተሻግረው ያገኘናቸው ድሎች ዜና አጠናቃሪዎችንን እጅግም አላረኩዋቸውም ነበር። በዚህም የተነሣ የማስታወቂያ ክፍሎቻችን የልብ - ትርታውን ገትቶታል። ምንም ነገር ሊጽፉና ሊያሳውቁም አልተቻላቸውም ሕዝቡም በኛ ላይ እምነቱን ያጣና እንደ ተለመደው የውጭ አገሮችን ዜናዎች መከታተል ይጀምራል። ስለራሱ ጦርነትና ትግል የራሱን የዜና ምንቾች አላምንም ብሎ ዐይንና ጆሮውን ወደ ውጭ ያተኩራል።

በዚህ ጉዳይ ከሣዳት ጋር ለመወያዬት አሰብኩና ጥቅምት 19 ቀን ማታ ቤተ መንግሥቱ ሄጀ ገና ጨዋታ እንደጀመርን ስልኩ አቃጨለና የጦሩ ዋና አዛዥ በመስመር ላይ መሆናቸውን ተነገራቸው።

«ጣዲያስ አህመድ? አዎ ይህን ዕድል ልንጠቀምበት ይገባል። ስለዚህ ኪሲንጀር ወደ ሞስኮ ሄደዋል እዚያም የሚያበረክቱትን ጉዳይ ብንሰማው ይሻላል። ወደ ቁጥር አስር ጠ/ጽ/ቤት እንድመጣላችሁ ትፈልጉኛላችሁ እንዴ? በጀ ታዲያማ መጣሁ» ይላሉ።

«ምነው? ምን ነገር ደረሰ?» አልኩናም ጠየቅኋቸው። ጀኔራል ሻዝሊ ከጦር ግንባር ስለተመለሱና ጠቅላላውንም ሁኔታ አስር የዕዝ መምሪያ ጽ/ቤት እንዲሔዱላቸው ጀኔራል አህመድ እስማኤል የጠየቁዋቸው መሆኑን ገለፁልኝ።

በፕሬዚዴንት ጽ/ቤት ሚኒስትር የነበሩትን አብድል ፋታህ አብዱላህም አስከትለው ይሔዳሉ። በጠቅላላው ጽ/ቤቱም ውስጥ ተሰብስበው ከነበሩት ከፍተኛ የጦር መኮንኖች መካከልም ጀኔራል አህመድ እስማኤል ጀኔራል ጋማሲ ጀኔራል ሰይድ ኢል - ማሒ የመድፈኛው ኃይል አዛዥ የነበሩት ጀኔራል መሐመድ አሊ ፋሕሚ ነበሩበት።

በዚያ እጅግ አስፈላጊ በነበረ ጉዳይም ላይ የሐሳብ ልዩነት ይነሳና ያወዛግባቸዋል። የጦርነቱን ግንባር እየተዘዋወሩ ሲጐበኙ የነበሩት ጀነራል ሻዝሊ ሁኔታው እጅግ የከፋ እንደሚሆን ተረድትወታል።

ስለዚህም ለደጀንነት ወዳ ካናሉ ምሥራቅ ከተላከው ኃይል ገሚሱ ወደ ኋላ እንዲመለስ፤ በተለይም ከሦስተኛው ምድብ ኃይል ጋር እንዲቀላቀል የተላከው ብረት ለበሱ ብርጌድ ወደ ኋላው ተዛውሮ በካናሉ በስተምዕራብ የገባውን የጠላት ኃይል እንዲገታ ትእዛዝ እንዲተላለፍለት ይጠይቃሉ። ከዚህ ሌላ ደግሞ በካናሉ በስተምሥራቅ ከነበረው ታንከኛ ጸረ - ታንክ ሚሳይል ኃይልም እንዲቀነስና ወደ ኋላው እንዲመለስ አጥብቀው ይከራከራሉ። እነዚህ ጥያቄዎቻቸው ተቀባይነትን አግኝተው በሥራ ላይ ካልዋሉ ግን ሦስተኛው መደበኛ ሠራዊትና ሁለተኛው መደበኛ ሠራዊት እንደሚከበቡና መደበኛ ሠራዊት ደግሞ አደጋ ላይ ሊወድቅ እንደሚችል ያስጠነቅቃሉ ፡

የበላያቸው የነበሩት ጀኔራል እስማኤል ደግሞ የነበራቸው እምነት «ሙሉውን ኃይላችንን ቀርቶ ከፊሉን እንኳ በአሁኑ ሰአት ከሠፈረበት ከካናሉ ምሥራቃዊ ሠፈሩ ብናዛውረው በጦሩ ላይ የሞራል ድክመትና ብስጭት ያድርበትና ውጤቱም በ1967 ዓ.ም ከደረሰብን ውድቀት የከፋ ሊሆን ይችላል» የሚል ስለነበረ ሣዳትም ከዚህ አስተሳሰብ ጋር ይስማማሉ። እንዲያውም በካናሉ በስተምሥራቅ ባለው ይዞታችን ድክመት ከታየበት ጠቅላላውን የግብፅ የፖለቲካ ሚዛን የሚያቃውሰው ይሆናል ብለውም በተጨማሪ ያስረዳሉ።

ስብሰባው በዚህ እንዳበቃም ጀኔራል እስማኤል ሣዳትን በቆይታ አነጋገሩዋቸው። በዚያም ሰዓት ቢሆን ዋናው ጥረታቸው ከታሪክ ተወቃሽነትና ጉድለት ለመዳን ስለሆነ የተኩስ ማቆሙን ሐሳብ ሣዳት የሚቀበሉት ከሆነ እርሳቸውም እንደሚደግፉዋቸው ነበር የገለጹላቸውና ቀጠል አድርገውም «ተስፋ የምቆርጥና በክፉ አስተሳሰብ የምስቃይ አይደለሁም። የጦር ኃይላችንም ቢሆን አልተጐዳም። ይሁን እንጅ ጉልበታችን (ኃይላችን) እስኪደቅ ድረስም ችክ ማለትና በጦር ኃይል የበላይነትን ለማግኘት ስንል ወደተባባሰው ውድቀት እንዳናመራ መጠንቀቅ እንደሚኖርብን አምናለሁ…..» ብለዋቸዋል።

በዚሁ ዕለትም ሣዳት ለሶርያው ፕሬዚዴንት አሣድ በአተላለፉላቸው መልእክት ላይ «እስራኤልን ለአስራ አምስት ቀናት ያህል ተዋግተናታል። በተለይም ጦርነቱ በተጀመረባቸው ለአራት አምስት ቀናት ያህል ተዋግተናታል። በተለይም ጦርነቱ በተጀመረባቸው አራት ቀናት ውስጥ እሥራኤል ብቻዋን ስለ ነበረች በሁለቱም የጦር ግንባር በኩል አርገብግበናታል። ባደረስንባትም ጉዳት ስምንት መቶ ታንክና ሁለት መቶ ተዋጊ አይሮፕላኖች አቃጥለንባታል። ባለፉት አስር ቀናት ውስጥ ግን በግብፅ ጦር ግንባር በኩል የተዋጋነው ከአሜሪካ ጋር ነው።

ስለዚህ ከአሜሪካ ጋር ጦርነት ለመግጠም ሆነ ለሁለተኛ ጊዜ ደግሞ በጦር ኃይላችን ላይ አሰቃቂው ውድቀት ደርሶበት በታሪክ ለመጋለጥና ለመወቀስም አልወድም። ስለዚህም አሁን ባለንበት ይዞታ ላይ እንደሆን የተኩስ ማቆሙን ስምምነት ለመቀበል ፈቃደኛ መሆኔን ለሶቪዬት ኅብረት አስታውቄያለሁ። ቢሆንም ቀጥለው ያሉት ነጥቦች በሥራ ላይ እንዲውሉ በተጨማሪ እፈልጋለሁ። ይኸውም፤

አንደኛ ሶቪዬት ኅብረት ባሰሰበችው መሠረት እሥራኤል ከያዘቻቸው ግዛቶችለቃ የምትወጣ መሆኑዋን ሁለቱ ኃያላን መንግሥታት እንዲያረጋግጡልን።

ሁለተኛ አሁንም ሶቪዬት ኅብረት ባሳሰበችው መሠረት እሥራኤል ከያዘቻቸው ግዛቶች ለቃ የምትወጣ መሆኑዋን ሁለቱ ኃያላን መንግሥታት እንዲያረጋግጡልን።

ሁለተኛ አሁንም ሶቪዬት ኅብረት ባሳሰበችው መሠረት ለችግሩ ጠቅላላ መፍትሔ እንዲገኝለት በተባበሩት መንግሥታት ተመልካችነት (ተቆጣጣሪነት) ስብሰባ እንዲደረግበት።

ይህን ስገልጽልዎ በእውነቱ ልቤም እየደማና እየቆሰለም ነው። ግን ወደዚህ ውሳኔ እንድደርስ ሁኔታው አስገድዶኝ ነው። ለሕዝቡም እውነተኛውን የጦርነቱን ታሪክም ሆነ የኔን ሐሳብና ውሳኔ ፍርጥርጥ አድርጌ ለማስታወቅ አመችውን ሰዓት በመጠባበቅ ላይ መሆኔን እገልጻለሁ» ሲሉም ያስታውቃሉ። በማግሥቱ የደርሰው የአሣድ መልእክት ደግሞ፤

«ትላንት በላኩልኝ መልእክት መንፈሴ በጥልቅ ስሜት ተነክቷል። ለእርስዎ ለወንድሜ ለማሳሰብ የምፈልገውም በሰሜናዊውና በካናሉ በሁለቱ ግንባር ያለውን የጦርነቱን ሁኔታ እንደገና እንዲያተኩሩበት ነው። ተስፋ የሚያስቆርጥ አንዳችም ምክንያት አይታይበትም። የጠላት ጦር ካናሉን ቢሻገርም ሆነ ባይሻገር ጦርነቱን ለመቀጠል እንችላለን። ጦርነቱን እየገፋንበት ከሄድንም ካናሉን የተሻገረውንም የጠላት ኃይል ልንሰባብረው እንደምንችል ርግጠኛ ነኝ።

ወንድሜን ሣዳትን የምለምነውም የተዋጊውን ሠራዊታችንን ሞራል እንዳናቆስለው በነገሩ እንድንጠነቀቅበት ነው። ጠላት ይዞታችንን ጥሶ ሲገባም ድል ያደርጋል ማለት ያለመሆኑን ይረዱልኝ። በሰሜናዊው አቅጣጫ የጠላት ኃይል ጥሶ ቢገባም ባደረግንበት መልሶ የማጥቃት ግፊት የመጨረሻዋን ድል እንደምንቀዳጃት ለማረጋገጥ ችለናል።

ወደ ይዞታችን (ግዛታችን) ዘልቆ የገባውን የጠላትን ጦር እየከበብነው ስለሆነ በሚቀጥሉት ጥቂት ቀናት ውስጥ እንደምንደመስሰውም ርግጠኛ ነኝ። የሠራዊታችን የተዋጊነት መንፈስም እየዳበረ መጥቷል። በታሪካችን ውስጥ እጅግ አሳሳቢ ከሆነ ችግር ጋር ተፋጠናል። እኔም ቃሌን እንደማከብርና የተቀስኩልዎ ጉዳይም ሁሉ እንደሚፈጸም እንድሜ እንደሚረዱልኝ አልጠራጠርም። በሰሜን ጦር ግንባር በኩል ያለን ይዞታም እስከዚህ የሚያስተማምን መሆኑን ስገልጽልዎ በደስታ ነው። እግዚአብሔር ከእርስዎ ጋር ይሁን.....» ይላል።

ምንም እንኳ አሣድ እንደዚህ ያለ መልእክት ቢያስተላልፉም ጥቅምት 22 ቀን የተኩስ ማቆሙ ሐሳብ ስምምነት ላይ ስለ ደረሰ የሲና ጦርነትም ወደ መጨረሻ ምዕራፉ ተሸጋገረ።

ከስምምነቱም በኋላ እሥራኤል ስምምነቱን ችላ ብቻ ተኩስ ብትጀምር የሚያደንቅና ግራ የሚያጋባ ወይም የሚያደናግጥ የፖለቲካ አበጣሪም ሆነ የወታደር ስልት አቀናባሪ የሆነ አረባዊ አይገኝም እንደ ባህል አድርጋ የያዘችው ችኮንቷ መሆኑን ያውቃልና!

በ1948 እና 49 ዓ.ም በተደረጉት ጦርነቶችም ቢሆን እሥራኤል የጦር መሣሪያ ከአውሮፓ እስኪደርሳት ወይም የተበታተኑ ወታደሮቿን ሰብስባ እሰከምትዘጋጅ ድረስ የተኩስ ማቆሙን ስምምነት መቀበሉን ስትስማማትበት ኑራለች።

በ1956 ዓ.ም በተደረገውም ጦርነት ግብፅ የተኩስ ማቆሙን ስምምነት ወዲያውኑ በሥራ ላይ ስታውል የእሥራኤል ጠቅላይ ሚኒስትር የነበሩት ቤንጉሪዮን ግን የሻሪም ኤል ሻክ ቀበሌ እስኪያዝላቸው ድረስ የተኩስ ማቆሙን ትእዛዝ በልዩ ልዩ ዘዴ ሲጐትቱት ቆይተዋል።

በ1967 ዓ.ም በተደረገውም ጦርነት ተኩሱን እንድናቆም የተባበሩት መንግሥታት ከወሰነ በኋላ የሶርያን ጦር አጥቅታ የዮርዳኖስን ወንዝ ለመቆጣጠር የሚያስችላትን ይዞታ ለመያዝ ስትል የተኩስ አቁሙን ውሳኔ ስታቆላጵሰው እንደ ነበረ ግልጽ ነው።

በ1973 ዓ.ም በተደረገው ጦርነትም የተላለፈውን የተኩስ ማቆም ስምምነት ለማክበር እሥራኤል ፈጽማ አላሰበችበትም ነበር። የግብፅ ጦር ዕዝ መምሪያም አጣርቶ ያወቀባት ስልቷ ነበርና በወጥመዷ ለመግባት አልፈቀደም ነበር።

እሥራኤል ካናሉን ስትሻገር የነበራትን አንድ ብርጌድ ታንከኛ ወደ አምስት ብርጌድ ታንከኛ ወደ ሁለት መካናይዝድ ብርጌድና ወደ አንድ አየር ወለድ ብርጌድ በፍጥነት አሳደገችው። የሦስተኛውን ምድብ ኃይላችንንም ለመደብደብ የሚያስችላትን አቅጣጫ ሁሉ በየቀኑ ያዘች ይኸውም በስምምነቱ ወቅት ለመከራከሪያ የሚያመቻችን መደራደሪያ ለማስቀደም ስትል ነበር።

እንደመያዣ አድርጋ ለማቅረብና ውለታ ለመጠየቅ ስትልም በርካታ ሰላማውያን ሰዎችንና ወታደሮች ያዘች (አሰረች) ወታደሮቹም ያገኙትን ሁሉ ማጋዝ ጀመሩ እህል እንስሳት የፋብሪካ ዕቃዎችን ሁሉ እየለቃቀመች ወሰደችው።

በዚሁ በጦርነቱ ማብቂያ ወቅትም ሁለቱ ኃያላን መንግሥታት በጥብቅ የሚነጋገሩበት ጉዳይ ሁሉ ቀረበ። የአሜሪካ መንግሥትም የኒዩክሌዬር ኃይሉን በተጠንቀቅ ላይ ለማዋል የተገደደበት ጉዳይ የተፈጠረውም በዚሁ ወቅትና ንግግር ጊዜ ነው። የወጡት የዘመቻ እቅዶችና መመሪያዎች የሚገመገሙበትና የሚተቹበትም ጊዜ ነበር።

አንደኛ ይኸው ጦርነት አረቦች በሚገባ ተዘጋጅተው ወደ ጦርነት የገቡበት የመጀመሪያው ታሪካቸው ለመሆኑም ተረጋገጠ።

የጀኔራል አህመድ እስማኤል የጀኔራል ጋማሲና የጀኔራል ጋማሲና የጀኔራል ሻዝሊ ችሎታ እቅዶችን ስልቶችን መሣሪያዎችን ጥናቶችንና ወታደሮችን አዋህዶ ያን የመሰለ የተቀነባበረ ውጤት ሊያገኝ መቻሉም እጅግ አስደናቂ ሆኖ ታይቶላቸዋል። ከእርሱ በፊት የነበሩት የአረብ ጦር አዝማቾች ግን በጊዜያዊነት ስሜትና ድል እየፈነደቁ በመወሰዱ ርምጃ በዚሁ ላይ በተጠቀሰው ወቅት ሆነ።

በሁለተኛው ደረጃ ደግሞ የግብጽ የጦር እቅድ እንቅስቃሴና ዘመቻው ጠቅላላ ጥንቃቄ ከሚያስከትል አቋም ላይ የደርሰውም እንደ ሆነ ተገቢውን ውሳኔ ወዲያውኑ በመስጠት ከጠቅላላ ጥፋት ለማትረፍና ፊልድ ማርሻል አሚር በግብፅ የጦር ኃይል ላይ ለወረደው እልቂት ኃላፊ እንደሆኑ ሁሉ ለሁለተኛው ጥፋትና ኃላፊነትም ላለመግባት ሲሉ ጅኔራል አህመድ እስማኤል የወሰዱት ርምጃ በምሳሌነት የሚጠቀስ ሆኖ ቀርቧል።

በሦስተኛም የፖለቲካውና የጦር ኃይሉን በሚመለከተው ሚዛን ረገድ ደግሞ ሁለቱን አቻችሎ እቅድ በማውጣቱ በኩል የግብፅ ንድፈ ሐሳብ እጅግ የሚደነቅና በትክክለኛውም ስልት ላይ የተመሠረተ ነእብር።

ለዚያ እቅድ ስልትና ዘመቻ በግብጽ በኩል ባለውለታዎች የሆኑት ናስር ሣዳት፤ ጀኔራል ሪያድና ፋውዚ ሲሆኑ በሶርያ በኩል ደግሞ የሶርያን የጦር ኃይል ለማዳበር ለማንቀሳቀስና ለስም ብቻ ሲሰጥ የነበረውን የፕሬዚዴንትን ሥልጣን በተግባር ላይ አውለው የተረጐሙት አሣድ ሆነው ታይተዋል።

በአራተኛው ረገድም አረቦች ለመጀመሪያ ጊዜ ጦርነት ስለሚገጥሙት ጠላታቸው ተገቢውን ጥናት አድርገው ያቀነባበሩት ጦርነትም ሆኖ ታምኖበታል። ባለፉት ጊዜያት በተደረጉት ጦርነቶች ግን ይህን ነጥብ በሚመለከተው ጉዳይ ስንከተለው የነበረው እምነትና ያደረሰብንም ውድቀት እጅግ የሚያስገርም ሆኖ የቀረበው በዚሁ ግምገማ ጊዜ ሆነ።

ባለፉት ጊዜያት የነበረን አስተሳሰብ እስራኤል በመንግሥትነት ተደራጅታ የምትገኝ ሃገር መሆኑዋንም እንኳ ክደነው ነበር። ሕልውናዋን አልተረዳንላትም ነበር።

ስለ እሥራኤል ሕልውና በውጭ አገር ይጻፉ የነበሩት ሁሉ ወደ ግብጽ እንዳይገቡም በግምሩክ በኩል ይያዙ ነበር። እንደ ኢንሳይክሎፒዲያ ብርታኒካ ኣን ላሮዮሲ ከመሳሰሉት ታላላቅ ክምችት ጥራዞችም ውስጥ ስለ እሥራኤል ታሪክና አቋም የተጻፉት ገጾች እየተቀደዱ ይወጡና መጻሕፍቱ እንዲገቡ ይፈቀድ ነበር።

ከ1967 ዓ.ም ጦረንት በፊት በግብጽ የመኮንኖች ኮሌጅ ውስጥ ስለ እሥራኤል የጦር መሣሪያዎች ገለጻ ለማድረግ የሞክረው አስተማሪ እንኳ ከዚያ አድራጐት እንዲወሰን ማስጠንቀቂያ ተሰጥቶታል።

በ1967 ዓ.ም ጦርነት ያ - ሁሉ ውድቀት ከደረሰብን በኋላ ግን ስለ ጠላታችን ማጥናት ጀመርን ፕሬዚዴንት ናስርም በጉዳዩ አስፈላጊነት አመኑበትና ተገቢውን ድጋፍ በመስጠታቸው ስለ እሥራኤል ወታደራዊ አቋምና ስልት ስለ ባህሏና ስለ ጦር አዛዦቿ ጠቅላላ ጣንት መደረግ ተጀመረ።

ከዚሁ ከ1967 ዓ.ም ጦርነት ወዲህም ቢሆን የተከተልነው ጥናት ነገ በጦር ግንባር የምንገመውን ጠላት በትክክል ማወቅ በሚገባን ሚዛን የተመሠረተም አልሆነም ያልተስተካከለ ስሌትም በመከተል ላይ ነበርን ስለ ዘመናዊው የጦር ኃይሏ ካጠናነውና እቅድም አውጥተን ዘመቻ ከጀመርንበቱ ስልት አንዱ ስሕተት እስራኤል ከአስር እስከ አስራ አንድ የሚደርስ ብርጌድ እንደሚኖራት አድርገን ነበር። ጦርነቱ ሲጀመር ግን እሥራኤል አስራ ሰባት ብርጌድ ታንከኛ ጦር በጦርነቱ ሜዳ በማሳለፍ የኛን ጥናትም ሆነ ግምት ውድቅ አድርጋዋለች።

በአምስተኛ ረድፍ የቀረበው ግምገማም አትኩሮ የነበረው ደግሞ በከፍተኛ እቅድና በተስተካከም ስልት የግብፅ ወታደራዊ ስሌት ሲቀነባበርም ዘመቻው እንዲጀመር ሲጠበቅ በነበረበቱ ወቅት ለፖለቲካው ሚዛን ተገቢውን ያህል አትኩሮት አልተደረገበትም ነበር። ይህም የታወቀውና ግምት የተሰጠበጡም የተኩስ ማቆሙ ሐሳብ በተሰነዘረበት ጊዜ የታየው መናናቅና ያለመግባባትም ነበር።

**የኒክለዬር ጥንቃቄ።**

ጦርነት ከፈነዳ ከአስራ ዘጠኝ ቀናት እብኋላ የተኩስ ማቆሙ ስምምነትም በሥራ ላይ እንዲውል ስምምነቱ ከፀደቀና በተግባርም ሊውል በሚገባው በሦስተኛው ቀን ላይ ጥቅምት 25 ቀን የተባበረው የአሜሪካ መንግስት በሃገሪቱ ውስጥ የኒውክሌዬር መሣሪያዎች ጭምር በተጠንቀቅ ላይ እንዲዘጋጅ ትእዛዝ ሰጠ። ያ - ትእዛዝና ማስጠንቀቂያ ግን ጠላቶቿን ከማስደንገጥ ይልቅ የሚያስደንቅ ሲሆን ወዳጆቿ ደግሞ አዘኑበት የተለያዩ ጥያቄዎችም አስከተለ። ያን ትእዛዝ ትክክለኛ አድርጐ ሊያሳምን የሚችል ምን ጉዳይ ነበር?? እንደምንስ በሥራ ላይ ሊውልና ሊተርጐምስ ይችላል?።

በመሠረቱ ግን ችግሩ ከተቀሰቀሰበት ጊዜ ጀምሮ እንዲያውም ገና አንድም ጥይት ከመተኮሱ በፊት ኋይት ሐውስና ክርሚሊን በሆት - ላይኑ የመገናኛ መስመር በኩል ያላቋረጠ ግንኙነት ነበራቸው። በጥቅምት ወር መጀመሪያ ላይ ጦርነቱ ከመፈንዳቱ በፊት መስከረም 13 ቀን የእሥራኤልና የሶርያ አየር ኃይል ተዋጊዎች በፈጠሩት ግጭት የተቀሰቀሰው ቁጣ እስራኤልን አሳስቧት ስለ ነበረ የጦር ኃይሏን ማጠናከር ጀምራ ነበርና ያን እንቅስቃሴዋን ለመግታት ሲሉ አረቦችም ጦርነት ያስነሱባት ይሆናል በሚል አስተሳሰብ አሜሪካ ተውጣ ስለ ነበር ተክታትሎ ሊነሳ የሚችለውን የማያስፈልግ ጦርነት ለመከላከልና የሚነሱትንም ችግሮች ሁሉ ለማስወገድ እንዲቻል መጣጣር የአሜሪካኖች እምነት ነበረ። ጦርነቱ ከፈነዳ በኋላ ደግሞ ሩሲያ አስቀድማ ተረድታው (አውቃው) በመቆየቷ ደግሞ አሜሪካኖች በይበልጥ ግራ ተጋቡበት እጅግም ተጨነቁበት። ፈጽሞም እንቆቅልሽ ሆነባቸው።

እንደሚታወቀው ሁሉ ሩሲያ የአረቦች እቅድ ተባባሪና ተካፋይ ሆና ቢሆን ኑሮና ለአሜሪካኖችም አስቀድማ አንድም ነገር ባታካፍል ኑሮ በጦርነት ላለመፈላለግ (ዲቶንት) ይደረግ የነበረውን ዝግጅትና ጥረት የሚመለከት እንቅፋት ሊፈጠርበት ይችል ነበር።

አስቀድሞም ቢሆን በኃያላኑ መንግሥታት «አገዛዝ» ስምምነት ይህን ስለ መሳሰለው ጉዳይ በመጠኑም ቢሆን ምሥጢር የሚለዋወጡበት ውለታ ስለነበራቸው ሩሲያም ይህን ስለመሰለው ጉዳይ ወደ ዋሽንግተን ለማስተለለፍ ግዴታ ይኖርባት ነበር።

በዚህ አስተሳሰብ ጉዳዩን በአጠቃላይ ስናመዛዝነውም ሩሲያ እጅግ ጠባብ ወደ ሆነ ምርጫ ገብታ ነበር። ባለፉት ገጾች እንደተመለከትነው ስለ ጦርነቱ አስቀድማ ያፈነዳችው ነገር ነበረ። ይነፍስ የነበረውን ሽውታ ደርሳባታለች ግን በምን ጊዜ እንደሚፈነዳና በምን ሚዛንም እንደሚካሄድ የተነገራት ምንም ነገር አልነበረም።

ጦርነቱ የሚነሣ ስለመሆኑ ጥቅምት አንድ ቀን በካይሮ ለነበሩት የሩሲያ አምባሳደር ሣዳት በጨለፍታ ጠቁመዋቸዋል። አሳድም ቢሆኑ ጥቅም አምስት ቀን በደማስቆ ለነበሩት የሩሲያ እምባሳደር በተመሳሳዩ ደረጃ አንስተውባቸዋል።

እንግዴህ ይህን የመሳሰለውን ጨለፍታና ሹክሹክታ ሩሲያኖች ለአሜሪካኖች ጠቁመው ቢሆን ኑሮና ጉዳዩም ቆይቶ ቢገለጽ (በእርግጥም መገለጹ ይታወቅ ነበር) ኑሮ የአረቦችና የሩሲያ ነገር አለቀ ደቀቀ ተሟጠጠ ነበር። በሌላው በኩል ደግሞ ያን መጠነኛ ሹክሹክታና ጥቆማ እያወቁ ዝም ማለታቸውን የሚያጋልጥባቸው አንዳች ነገር ፈንድቶ ቢሆን ኑሮ በአሜሪካኖች ዘንድ ደግሞ ሌላ ትርጉም ያስከትልባቸውና እንደማይታመኑና እንደማይተባበሩ (የሾርኒ ሥራ እንደሚሠሩ) ያስቆጥርባቸው ነበር።

ነገሩ ሁሉ እንደ ነበረው (እንደተሸፋፈነ) የሚቀጥል ከሆነ መልካም ይሆናል ሩሲያም ከአረቦች ጋር የመተባበሩዋን ጉዳይ አሜሪካ በጥርጣሬ ብትደርስበት ወይም ብትዋጥበትም - ጥርጣሬው ብዙ ጊዜ ሊቆይ የሚችል ጥርጣሬ አይሆንም ነበር። እንዲያውም እቅና መግባባትም ይፈጠርና ሁለታቸውም ወደ ትርምሱና ነዲዱ ላለመግባት ሲሉ በኅብረት ለመሥራትና ችግሩን ለማስታገስ ወደሚያስችለው ጐዳና ያመራሉ።

ጦርነቱ በሚቀለጣጠፍበት ጊዜም ማለት ጥቅምት ሰባትና ስምንት በአንድ ግንባር ሆነው ጦርነቱን ለማስቆም የሚቻልበትን ዘዴም መፈለግ ጀምረው ነበር። ግን ሁለቱም ደንበኞቻቸው ማለት አረቦችና እስራኤል ጦርነቱን ከማፈንዳቸው በፊት ወደ ነበሩበት ይዞታ ሊመለሱ በየደረሱበት እንዲገቱ (እንዲቆሙ) ለማድረግ ወደሚያስቸልው ግዴታ ስላልተዳረሱ ንግግራቸው እልባት ሊያገኝ አልቻለም ነበር።

በዚህኛው አስተሳሰብም በኩል ቢሆን ሁለቱ ተዋጊዎች ከጦርነቱ በፊት ወደነበረው ይዞታቸው ይመለሱ በሚለው ጥያቄ አሜሪካኖች ተስማምተውበት ነበር። ሩሲያ ግን አረቦች የቀመሱትን የጦር ፈፈታ ምሠረት በማድረግና የም ድል አድራጊነታቸው እየቀጠለ ሊሄድ የሚችል ይሆናል በሚል እምነት ጉዳዩን በሥራ ላይ ሊውልና በእውነት ላይ ያልተመሠረተ ነው ብላ ችላ ብላው ነበር። ለዚህም እንደ በቂ ምክንያት አድርጋ የተመረኮዘችው በ1967 ዓ.ም እስራኤል የተኩስ አቁሙም ውል ጥሳ የያዘችውን ግዛት ለማስለቀቅ ያስችላል በሚል እምነትም ነበረ።

ያም ሆነ ይህ ኒክሰን በሆት ላይኑ መስመር ከክርሚሊን ጋር ከተነጋገሩ በኋላ ለመግባባት ባለመቻላቸው የፅጸጥጣው ምክር ቤት እንዲመከርበትና እንዲወሰን ይጠይቃሉ። ይሁን እንጂ አሜሪካ በዚሁ ጥረቷ ውጤት አላገኘችበትም።

የፀጥታው ምክር ቤት ለመሰበሰብ ባለመቻሉም ሁለቱም ኃያላን መንግሥታት የጦር መሣሪያ ለየደንበኞቻቸው ወደማቀበሉ አዘነበሉበት ነገሩ ግን እሥራኤሎች ጦርነቱ ከፈነዳበቱ ዕለት ጀምረው አይሮፕላኖቻቸውን ሁሉ ለዚሁ ተግባር መድበው የጦር መሣሪያውን ክምር ከአሜሪካ ወደ እሥራኤል ሲያጋግዙ ነበር። ይህን ነገር የተመለከቱትና የሰሙት ግብፅና ሶርያም ሩሲያን መወትወቱን ገፉበትና በሚገባ በተዘጋጀ ስልት የጦር መሣሪያው በአይሮፕላን እየተጫነ እንዲደርሳቸው ጠየቁ። ሩሲያም ጥያቄውን ችላ ለማለት ባለመቻሏ በአይሮፕላኖች እየጫነች ለአረቦች ማቀበሉዋን ስትጀምር አሜሪካኖች ደግሞ ይባስ ብለው በራሳቸው ግዙፋን አይሮፕላኖች ጭምር እየጫኑ እስራኤል የፈለገችውን መሣሪያ ሁሉ በፍጥነት ማቀበሉን ቀጠሉበት። በጉዳዩም የአሜሪካ የውጭ ጉዳይ ሚኒስቴር ባለሥልጣኖች እና የፔንታጐን የጦር ኃይል ኃላፊዎች መወዛገብ ጀመሩ። ይኸውም እስራኤል የጠየቀቸውን ሁሉ መሣሪያ አሜሪካ ማቀበሉን ከገፋችበት ማነኛውም ነገር ከሚዛኑ ያጋድልና አረቦችም «በዘይት መሣሪያቸው» ውጊያ ይጀምሩ ይሆናል የሚል ግምት በመነሣቱ ነበር።

ጦርነቱ በተጀመረባቸው ቀናት አረቦች ወደ ፊት በመሄዳቸው ነገሩ ያሳሰባት አሜሪካም ግራ - ቀኙም ወደ ኋላእው እንዲመለሱ ከማለት ይልቅ በየደረሱበት እንዲቆሙና የተኩስ ማቆም ስምምነት እንዲደረግ ጠይቃ ነበር። ይህንንም ሐሳብ እስራኤል እንድትቀበል ውትወታም ተጀምሮ ነበር። በጉዳዩም የእንግሊዝ ጠቅላይ ሚኒስትር የነበሩት ሒዝ እንዲገቡበትና ሣዳትና አሣድም በዚሁ መስመር የተኩስ ማቆሙን ውለታ እንዲቀበሉ ለማድረግ እንዲጣጣሩ ተደረገ።

ስለዚህም በካይሮ የነበሩት የእንግሊዝ አምባሳደር ስር ፊሉፕ አዳምስ ጥቅም 12 ቀን እኩለ ሌሊት ላይ ወይም ታሐራ ቤተ - መንግሥት ሔደው ከሣዳት ጋር ተወያዩበት ሣዳትም የቀረበውን ሐሳብ እንደማይቀበሉት ያስታውቃሉ። ነገር ግን በዚሁ ወቅት በያሉእብት ቁመው ተኩሱንም ያቁሙ በሚለው ሐሳብ ሩሲያኖች ወደ መስማማቱ አጋድለው ነበር። ምክንያቱም በሁለቱም የጦር ግንባሮች በኩል እሥራኤል የሀመረውችው የመልሶ ማጥቃቱ ጦርነት በተለይም የጸረ - ታንክ ኃይሏ በአረቦች ጦር ላይ የሚያደርሰውን ጉዳት እየተነተኑ የመረጃ ድርጅቶች ተጨባጭ ሪፖርት ወደ ሞስኮ በማስተላለፋቸውና ሁኔታውም አሳሳቢ መሆኑን ስላመነችበት ነእብር።

በዚህም የተነሣ የሶቪዬት የፖሊት ቢሮ አባሎች ጥቅምት 12 – 13 እና 14 ቀን ተሰብስበው በሁኔታው ተወያዩበትና ኮሲጂን ወደ ካይሮ እንዲሔዱ ይወስናሉ። እርሳቸውም ጥቅምት 16 ቀን ማክሰኞ በአስራ አንድ ሰዓት ካይሮ ይደርሳሉ። ወዲያውም ከሣዳት ጋር ይገናኙና የተኩስ ማቆሙን ስምምነት ተቀበሉ በሚለው ሐሳብ የሚስማሙበትና ከአሜሪካም ጋር የተወያዩበት መሆናቸውን ያስታውቃሉ።

ሣዳት ግን እሥራኤል ከነበራት ይዞታዋ በመጠኑ እንኳ ወደ ኋላዋ እንድትመለስና የሰላም ጉባኤም እንዲደረግ የሚፈልጉ መሆናቸውን ያረጋግጣሉ። ኮስጅን ደግሞ ግብጾች በጦር ስልት ያሳዩት አዲሱ ዘመቻቸው በፖለቲካ በኩል ተገቢውን ሚዛን ያስገኘላቸው መሆኑን ያብራሩና ነገር ግን ወታደራዊው ውሳኔ ደግሞ እነርሱኑ ሊጐዳ ወደሚያስችለው ሚዛን የሚያጋድልባቸው መሆኑን ያብራሩላቸዋል።

ከዚህም ሌላ ደግሞ ጦርነቱ እየገፋ በሄደ ቁጥር ሁለቱም ኃያላን መንግሥታት ሊዘፈቁበት እንደሚችሉ ይገልጹላቸዋል። በዚህ ጊዜም ሣዳት፤

«እንዴ ለመሆኑ እሥራኤልን ትፈሩዋታላችሁ እንዴ?» ብለው ይጠይቃሉ።

«እኛ ማንንም አንፈራም። ነገር ግን ለዓለም ሰላም የተቻለንን ያህል እንድንጥር ግዴታ አለብን። የመካከለኛው ምሥራቅ ችግርም በአንቀጽ 242 ውሳኔ መሠረት እንዲቃለል በበኩላችን መታገል ይኖርብናል።» ሲሉ ኮስጅን ይመልሳሉ።

ኮሲጂን ወደ ካይሮ የሄዱበትንም ጉዳይ ረቡዕና ሐሙስ ቀጠሉበት። በዚሁም ጊዜ ውስጥ ከብሬዥኔቭ ጋር በስልክ ይገናኙ ነበር። አብረዋቸውም አንድ የፎቶ ግራፍ ተመራማሪ ባለሙያ ወስደው ስለነበረ በአየር ተእንስቶ የቀረበላቸውንም ፎቶ ግራፍ ሲያስመረምሩ ከ270 (ሁለት መቶ ሰባ) በላይ የሚሆኑ የእሥራኤል ታንኮች በካናሉ በስተምዕራብ መሻገራቸውንም በዚያ ፎቶ ግራፍ ይረዱና ለሣዳትም ያቀርቡላቸዋል።

የሰላም ስብሰባ እንዲደረግ ስለቀረበው ሐሳብ በመጠኑም ቢሆን ያለ መግባባቱ እንዳለ ነበር። ሣዳት ያመኑበትና ለምክር ቤቱም ያሳወቁት ከተኩስ ማቆሙ ስምምነት ቀጥሎ የፀጥታው ምክር ቤት አባላሎች በሙሉ የሚገኙበትና ጉዳዩ የሚመለከታቸው ግብፅ ሶርያ ጆርዳንና የፓለስታይን ተወላጆች እንዲሁም እሥራኤል ተካፋዮች እንዲሆኑላቸው ይፈልጋሉ።

በኋላ ግን ንዑስ ኮሚቴ እንዲመሠረትና አምስቱ የፀጥታው ምክር ቤት አባል አገሮችም ተካፋዮች እንዲሆኑበት የሚጠይቀውን ሐሳብ ተቀበሉት። የብዙ ሃገሮች ተወካዮች የሚገኙበትን ከፍተኛ ስብሰባ ደግሞ ሩሲያ አልፈለገችውም ነበር። ምክንያቱም ብዙ ሃገሮች ሲሰበሰቡ የቻይናው መልእክተኛም ስለሚገቡበት የሚጫወቱትም ሚና ሩሲያን ስላሳሰባት ነእብር።

በእነዚህ ሁሉ ጉዳዮች ኮሲጅን ከሣዳት ጋር ሲወያዩባቸው ሰነባበቱና ጥቅምት 19 ቀን አርብ ወደ ሃገራቸው ተመለሱ።

ኮሲጅን ካይሮ ውለው ባደሩባቸው ቀናት ውስጥም ኒክሰን በሆት ላይኑ መስመር ከብሬዥኒቭ ጋር ሲነጋገሩበት ነበሩና ኮሲጅን ወደ ሞስኮ እንደተመለሱም ጉዳዩ ወደ ማብቂያው ተቃርቦ ነበር። የሁለቱም ወገኖች የጦር ኃይል በየደረሰበት እንዲገታና የተኩስ ማቆሙ ውል በዚያው ዕለት ማለትም ጥቅምት 19 ቀን ከሌሊቱ ላይ ጀምሮ እንዲከበር የመወትወት ሁኔታም ነበረ። ዳሩ ግን ወደዚህኛው የመጨረሻው ውሳኔ ከመዳረሱ በፊት የተኩስ ማቆሙን ስምምነት የፀጥታው ምክር ቤት ያስተላለፈውን አንቀጽ 242ትን ለማዋሃድ የሚቻልበቱን ስልት ለመፈለግ የሰላሙ ስብሰባ ስለሚደረግበት ጉዳዩ ለሁለቱም ወገኖች የአየር የጦር መሣሪያና ከማቀበል ማቆሙ የሚወሰንበትን ጊዜ ሁሉ አብሮ መመልከትና ከሥራም ላይ ማዋሉን ለማረጋገጥ የሚቻልበቱ ስምምነት ሁሉ አስፈላጊ ሆነ። በእነዚህ ነጥቦች ላይ መሪዎቹ በሆት - ላይኑ መስመር ለአስር ሰዓታት ያህል በየዘርፋቸው ከተወያዩባእውና ወደመግባባቱም ከተቃረቡባቸው በኋላ በግንባር ተገናኝተው እንዲስማሙባእው አስፈላጊ ሆኖ በመገኘቱ ኪስንጀር ሙሉ ሥልጣን ተሰጥቷቸው ወደ ሞስኮ እንዲሔዱና እንዲፈራረሙባቸው ብሬዥኔቭ ያሳስባሉ።

በዚህም መሠረት ኪሲንጀር የኒክሰን ባለሙሉ ሥልጣን እንደ ራሴ ይሆኑና ጥቅምት 20 ቀን ቅዳሜ ማታ ሞስኮ ይገባሉ። ከሶቪዬት መሪዎች ጋር ስብሰባው ወዲያውኑ ይጀምራል።

በውይይቱ ሰዓት አወዛጋቢ ሆኖ የነበረው ነጥብም ሁለቱም ተዋጊዎች ማለት አረቦችና እስራኤል ተገናኝጠው በቀጥታ መነጋገር አለባቸው ሲሉ ኪሲንጀር የሰነዘሩት ሐሳብ ነበር። የአረቦች ኃይል ወደ ፊት በመግፋቱና የግብፅ ጦርም በካናሉ በስተምሥራቅ በተጠናከረ ጉልበት ሠፍሮ በታየባቸው ጊዜያት አረቦች ከእሥራኤል ጋር በቀጥታ ተገናኝተን አንነጋገርም እያሉ ሲከራከሩበት የነበረው ጉዳይ ብዙ ጊዜ አስተማማኝ ሆኖ ሊቆይ እንደማይችል ኪሲንጀር በግልጽ ያስረዳሉ።

«ጦርነትም ሰላምም የለም» የሚለው ይዞታ ወይም መመሪያ «ድል ማድረግም ሆነ ድል መሆን የለም» የሚል ሁኔታ መሆኑንም ኪሲንጀር ያስታውቃሉ ሁለቱም ተፎካካሪዎች በየበኩላቸው የሚፈልጉትን አንዳንድ ነገር ማግኘታቸውንና ከዚያ በኋላ ግን ሁለቱም ወገኖች በአንድ ጣራ - ሥር መቀመጥና መነጋገር እንደሚያስፈልጋቸው ያስታውቃሉ። ያለዚያ ግን ሁለቱ ተፎካካሪዎች ስለ ራሳቸው ጉዳይ ራሳቸው የማይነጋገሩበት ከሆነ ኃያላኑ መንግስታት ብቻ ስለደንበኞቻቸው ጣጣ ተነጋግረው ከስምምነት ላይ ለመድረስና ተፎካካሪዎቹ ቡድኖችም እንዲቀበሉዋቸው ለማድረግና ለማስገደድም እንደማይቻላቸው ኪሲንጀር ይከራከሩበታል። ኃያላኑ መንግሥታት ሊያደርጉት የሚገባቸው ድርሻም ለደንበኞቻቸው መምሪያ መስጠት ወይም በቅርብ መከታተል ብቻ እንደሚህን ያብራራሉ።

በእነዚህ ነጥቦች ላይ ሞስኮ ወደ ክርክር በሚደረግበት ሰዓትም ከቶርነቱ ግንባር ወደ ካይሮ የሚተላለፉት ሪፖርቶች ደግሞ እጅግ አሳሳቢዎች እየሆኑ ሔዱ።

ጥቅምት 18 ቀን ጀኔራል ሻዝሊ ወደ ጦርነቱ ግንባር ሔደው «ጥቂቶች የእሥራኤል ሠርጐ ገብ ቡድኖች ተሻግረዋል» የተባለውን ጉዳይ አጣርተው እንዲመለሱ ወደ ጦርነቱ ግንባር ይላካሉ። ጀኔራሉ እዚያ ሲደርሱ ግን «ሠርጐ - ገቦች» የተባለው ሪፖርት እጅግ የተዛባና ከፍተኛ ኃይል ያለው የእሥራኤል ኃይል ከናሉን ተሻግሮ እንዲያውም ሁለተኛውን የግብፅ የጦር ኃይል ለመክበብ የሚያስችለውን አቅጣጫ ለመያዝ ወደሚያስችለው መስመር በመሰራጨት ላይ መሆኑን ይረዱታል።

ሣዳት ጉዳዩን በትክክል ከተረዱት በኋላም ማመዛዘኑና መወሰኑ እጅግ አስፈላጊ መሆኑን ይተማመኑበታል። ከዚያ በኋላም ጦርነት የሚጋጠሙት ከእሥራኤል ጋር ብቻ ሳይሆን ከአሜሪካ ጋር መሆኑንም ይተማመኑበትና ያን ያህል የጦር ኃይል ከማስጨፍጨፍ ይልቅ የተኩስ አምቆሙ ስምምነት ዋጋ ያለው መሆኑን ይተማመኑበታል።

በዚህም መሠረት ኮሲጅን ካይሮ መጠው ባቀረቡላቸው ሐሳብ የተኩስ ማቆሙን ውለታ ለመቀበል ዝግጁ መሆናቸውን የሶቪዬት አምባሳደር ለብሬዥኔቭ እንዲያስታውቁላቸው ይገልጹላቸዋል። ያ - መልእክትም ወዲያውኑ ወደ ሞስኮ ይተላለፍና ብሬዝኔቭ ከኪሲንጀር ጋር በሚወዛገቡበት ሰዓት ይደርሳቸዋል። ከዚያችው ደቂቃም ጀምሮ በሥራ ላይ ሊውል ስለሚቻልበት ጉዳይ ብቻ ይተኮርበታል።

የተኩስ ማቆሙን ውሳኔ የፀጥታው ምክር ቤት እንዲያስተላልፍም የሚያሳስበው ረቂቅ ይዘጋጅና ወደ ካይሮ ከተላከ (ከተላለፈ) በኋላም በዚያኑ ዕለት ማታም የፀጥታው ምክር ቤት የሚነጋገርበት እንደሚሆን ለኛ ይገልጽልናል።

ኪሲንጀርም ወደ ሃገራቸው ከመመለሳቸው በፊት ወደ እስራኤል ሔደው ሞስኮ ውስጥ ሲሠሩ የሰነበቱትና ለፀጥታው ምክር ቤት እንዲቀርብ የተዘጋጀውን ረቂቅ ሐሳብ ለሀገሪቷ መሪዎች እንዲያስረዱ ይወስናል።

ይህ ጉዳይ ግን ራሱ አንድ ማደናገሪያም ፈጥሩዋል። ምክንያቱም ሁለትም ተፎካካሪዎች በጦር ሜዳው በኩል የሚፈልጉዋቸውን ይዞታዎ ለማጠናቀቅና ለማቀላጠፍም ከሚያስመች ሰዓት ጋር ስላፋጠጣቸው ነበር።

ምሥጢሩን በኋላ እንደደረሰንበትም እሥራኤሎች ቀደም ሲል ያወጡት እቅድና የነበራቸውም እምነት ሁሉ ጦርነቱ በተጀመረባቸው ቀናት እንደተጨናገፉባቸው ኪሲንጀር ደፍረው ለመናገር እጅግ ተቸግረውበት ኑሩዋል።

ምሥጢሩን በኋላ እንደደረስንበትም እሥራኤሎች ቀደም ሲል ያወጡት እቅድና የነበራቸውም እምነት ሁሉ ጦርነቱ በተጀምረባቸው ቀናት እንደተጨናገፉባቸው ኪሲንጀር ደፍረው ለመናገር እጅግ ተቸግረውበት ኑሩዋል።

አረቦች ያላቸውን ኃይል አስተሳብረው የወሰዱት ርምጃ ሁሉ የፖለቲካ ሚዛንም እንዳስገኘላቸውና ይህም ርምጃቸው እጅግ እንዳስደነቃቸው በዘወርዋራ ዘዴ እያደረጉ ማስረዳት ይጀምራሉ። ይሁንና አዲስ የቀረበውም የሥምምነት ሐሳብ እሥራኤል ለሃያ ስድስት ዓመታት ያህል ስትጠይቃቸው ከነበሩት ጉዳዮች ዋናውን ነጥብ የሚያስገኝላት እንደሚሆንም የተማመኑበት ጉዳይ እንደሆነ ያብራራሉ። ከዚያ አከታትለውም ደግሞ ከሩሲያም ጋር አሜሪካንን ሊያፋጥጣት ወደሚያስገድ ወጥመድ እንዳይገቡም የነበራቸውን እምነት ያስገነዝባሉ።

ነገር ግን ኪሲንጀር ገና ከሞስኮ ከመነሣታቸው በፊት ወደ እስራኤል የሚሄዱ መሆናቸውን ሣዳት ይሰሙና ወደ ካይሮም ጐራ እንዲሉላቸው ፈልገው ኑሮ መልእክት ያስተላልፋሉ። ያ - መልእክት ግን ኪሲንጀር እሥራኤል እንደገቡ ይደርሳቸዋል። የመረጃው ወይም «የማይከሰተው» ክፍል ያለ ማቋረጥ ከዋሽንግተን ጋር ሲሠራ እንደ ነበረም ይህ ማስረጃ ሊሆን ይችላል። ይሁንና ብዙዎቹ የእስራኤል ባለሥልጣኖች በተለይም ጐልዳ - ሜኤር የኪሲንጀርን ወደ ካይሮ ጐራ ማለት አጥብቀው ይቃወማሉ። የነበራቸው ሥጋትም ሩሲያ አረቦች የሚፈልጉትን ርዳታ ሁሉ እንደዚያ እያቀነባበረች በምትረዳባት ወቅት ኪሲንጀር ከኢየሩሳሌም በቀጥታ ወደ ካይሮ ቢሔዱ አሜሪካ ከእስራኤል ጋር የነበራትን የትግል ኅብረት በገሚስ ችላ እያለችው መሄዷን ከማሳየቱም ሌላ ማነኛውም ስምምነት ሁሉ አረቦች በሚመኙት ፍላጐት ላይ እያተኮረና አድልዎም እንደሚደረግላቸው ሊያመለክት ይችላል የሚል ነበር። በዚህ ውጥረት የተያዙት ኪሲንጀርም በዚያ ወቅት ወደ ካይሮ ለመሄድ የማይቻላቸው ቢሆንም በቅርብ ጊዜ እንደሚሄዱ ገልፀው ለሣዳት መልእክት መልስ ይሰጣሉ።

በኒዮርክ ሰዓት አቆጣጠር ከሰዓት በኋላ 10.000 (አስር ሰዓት) እሁድ ምሽት ሲሆን የፀጥታው ምክር በኢት አባል ሁሉ ለሣምንቱ መጨረሻ ዐት ከየነበሩበት ጐሬ እተለቀሙ ለስብሰባ ይጠራሉ። ያ - ሰዓት ደግሞ በካይሮ በቴልአቪቭ አቆጣጠር ሰኞ ጥዋት አራት ሰዓት ነበር።

ረቂቁ ለምክር ቤቱ በቀረበም ጊዜ ቻይና ድምፅ እንዳትሰጥ አሜሪካ ያቀረበችላትን ውትወታ ስትቀበልላት አንዳንድ መልእክተኞችም እንደዚሁ ጉዳዩን በዝምታ ያልፉታል (ድምፅ ሣይሰጡ) ስለዚህ ሩሲያ - ድምፅን በምድፅ በመሻር መብታኡ ትጠቀም ይሆናል የሚለው ሥጋት ተወገደ።

ኪሲንጀር ሞስኮ እያሉ ለፀጥታው ምክር ቤት የተላለፈው ሐሳብ አስፈላጊው ዘመቻ ከተቀላተፈበትና አመች ሆኖም ከቀረበ በኋላ ፀደቀላቸው። በዚህም መሠረት አንቀጽ 338 ከአስራ ሁለት ሰዓት ባልበለጠ ጊዜ ውስጥ በሥራ ላይ እንዲውል ተወሰነ። የተፎካካሪዎቹ መንግስታት ኃይልም በየደረሰበት እንዲገታ ይጠየቃል። ይህ ከሆነም በኋላ አከታትሎ አንቀጽ 242 ሙሉ ለሙሉ በሥራ ላይ የሚውልበትና የመካከለኛው ምሥራቅ ችግር በሰላም እንዲቃለል የሚጠይቀው ሐሳብ ሁሉ በተግባር እንዲገለጥ ተወሰነ።

ጥቅምት 22 ቅን በካይሮ ሰዓት አቆጣጠር 1852 ሰዓት ሲሆን የተኩስ አቁሙ ውሳኔ በሥራ ላይ እንዲውል ሁለቱም ወገኖች የሚገደዱበት ወቅት ነበር። እሥራኤል ግን ከመጤፍ አልቆጠረችውም ነእብርና ጀኔራል ሻሮን «የደፈጣው ውጊያ (ዘመቻ) በታንክ ኃይል» ብለው የጀመሩት አሰሳ ከካናሉ በስተምዕራብ ባሻገር ጀምረው ያቀላጥፉታል ከጦርነቱ በኋላ እንደ ተረጋገጠው ያን ዘመቻ የጀመሩት በሙሼዳያን ትእዛዝ ነበር።

ግስገስቸውንም እየቀጠሉበት ሔዱና ጥቅምት 23 ቀን አዳቢያህ በተባለችው ቀበሌ የነበረውን የባሕር ኃይል ሠፈር አደጋ ጥለው ያዙት።

አከታትለው ደግሞ በጀልባዎች እያሣፈሩ ካናሉን እንደ ገና ያሻግሩና ለታንከኛው ኃይላቸ ሽፋን የሚሰጡ ኃይሎች መድበው የሱኪሐንና የወደብ አካባቢ ያስይዛሉ። ያን ሁሉ ሲያቀላጥፉ የነበረውም ሦስተኛውን የግብጽ የጦር ኃይል ለመክበብ ያወጡትን እቅድ ለማጠናቀቅ ነበር። ያ - እቅዳቸውም ከካይሮ ወደ እስማኤልያ ከተማ የሚወስደውን መንገድ ይዘው ከተማዋንና ሠራዊቱን ከካይሮ ለመነጣጠል ነበር። ከበባውና ድብደባውም በቀበሌው የነበረውን ጠቅላላውን የግብፅ ኃይል ለመንቀሳቀስ የሚያስችለው አልነበረም። ያን - ከባድና አሰቃቂም ይዞታ ሣዳት ከተረዱት በኋላ እሥራኤል ሆን ብላ የተኩስ ማቆሙን ስምምነት እንደጣሰች የሚያስረዳ መልእክት በአስቸኳይ ለብሬዝኔቭ ለኒክሰን ያስተላልፋሉ።

ጥቅምት 23 ቀን በኃያላኑ መንግሥታት መካከል ሊፈጸም የሚገባው ጉዳይ መኖሩን ራሳቸው አሜሪካና ሩሲያ ስለተገነዘቡት የፀጥታው ምክር ቤት እንዲሰበስባቸው ሁለቱም ኃያላን መንግሥታት ይጠይቃሉ።

ግብፅ የነቀፈችው አንቀጽ 338 ደግሞ የተባበሩት መንግሥታት ጦር ወደ ቀበሌው ተልኮ የተኩስ ማቆሙ ውሳኔ በሥራ ላይ መዋሉን እንዲቆጣጠር አይጠቅስም እኛም ብንሆን «ዳኛ የሌለው ሕግ» ስንቀበል መሳሳታችንን ያወቅሁት ከመጀመሪያው ጀምሮ ነበር። ሩሲያና አሜሪካ እንደ ተጨማሪ ውሳኔ አድርገው ያቀረቡት አንቀጽ 339ኝም ቢሆንም ምንም እንኳን ከፊተኛው አንቀጽ ሻል ያለ ይዘት ቢኖረውም ቅሉ ግብፅ የጠየቀችውን ለማሟላት ገና ረዘም ያለ ጐዳና የሚቀረው ነበር።

ከሁሉም ይልቅ ደግሞ ሁለቱም ተፎካካሪዎች የመጀመሪያው የተኩስ አቁሙ ትእዛዝ ሲተላለፍ ወደ የነበሩበት መስመር እንዲመለሱ አይጠቅስም ነበር። ስለዚህም እሥራኤል ውሳኔውን ከመጤፍ ሣትቆጥር ወደ ፊት ገፍታ የያዘቸውን ቀበሌ ሁሉ እንደያዘች እንድትቆይ የሚያፀድቅላት አንቀጽ ነበር።

በመጀመሪያም ቢሆን ይኸው አንቀጽ ለፀጥታው ምክር ቤት ቀርቦ ከመወሰኑ በፊት ረቂቁን በካይሮ የነበሩት የሶቪዬት አምባሳደር ለሣዳት ሲያቀርቡላቸው ሣዳትም ከላይ የተጠቀሰውን ነጥብ ጠቅሰው ቅሬታቸውን አሰምተው ነበረ ነገር ግን በዚያ ሰዓት ከዚያ ረቂቅ ሐሳብ ላይ ስረዝና ደለዝ መጨመር ወይም አንዳችም ማሽሻያ ማከል ጠቅላላውን ይዘት ሊያቃውሰውና ሌላ ውስብስብ ሊያስከትል እንደሚችል አምባሳደሩ ያስረዱዋቸዋል። ከማስረዳትም አልፈው ይከራከሩዋቸዋል።

በዚህም ጊዜ ሣዳት ያ - አንቀጽ እንደ ውሳኔ ሆኖ መተላለፉ የሚያስገኘው ትርፍ እንደማይኖር ደጋግመው በማስታወሳቸው የሶቪዬቱ አምባሳደር፤ «......ሚስተር ፕሬዝዴንት! ታዲያ ይህን አንቀጽ በኋላ ድምፅን በምድፅ በሚያግደው ሥልጣናችን ከሥራ ላይ እንዳይውል እንድናግድልዎ ይፈቅዳሉን?» ብለው ይጠይቋቸዋል።

ርግጥ ነው ውሳኔው እንዲገታ ሣዳት አይፈቅዱም ነበርና በአምባሳደሩ አነጋገር በድንገት ይቆጣሉ። ዋናው ምኞታቸው የነበረው የተኩስ አቆሙ ውሳኔ በአስቸኳይ ከስራ ላይ ውሎ የእስራኤልን ወራሪ እንዲገታላቸው ነበር። ስለዚህም ነበር በውሳኔው ውስጥ ጠበቅ ያሉ ዐረፍተ - ነገሮች እንዲጨመሩበት የፈለጉት። ግን ምኞታቸውን ማስፈጸም ስላልቻሉም ያን - አንቀጽ እንዳለ ለመቀበል ተገደዱ።

በአንቀጹ 338 ላይ የተላለፈው አንቀጽ 339 ደግሞ ለተባበሩት መንግሥታት ዋና ጸሐፊ በሰጠው ሥልጣን ላይ «የተላለፈው ውሳኔ ከሥራ ላይ ማዋሉን የሚቆጣጠሩ ተመልካቾች ካይሮ ከሚገኙት የተባበሩት መንግሥታት ወታደሮች በአስቸኳይ ወደ ቀበሌው እንዲልኩ ተወስኗል» ይላል። ይህንም ውሳኔ ቢሆን ቻይና በዝምታ አልፋዋለች (ድምፅ አልሰጠችበትም) አንቀጽ 339 ከተላለፈ በኋላም ቢሆን እስራኤል ከወረራዋ አልተገታችም ነእብርና እንዲያውም ጥቅምት 24 ቀን የጦር ኃይሏ ወደ ፊት እየገፋ ሔደ።

በዚህም ጊዜ ነበር ሣዳት ለብሬዥኔቭና ለኒክሰን ባስተላለፉት መልእክት ላይ «የተኩስ ማቆሙን ውሳኔ እስራኤል እየጣሰች ወረራዋን መቀጠሉዋን ራሳችሁ ልትመለከቱ ይገባችኋል» የሚል ቃል የጨመሩት። በዚህም ጊዜ ነበር «ምናልባትም አሜሪካኖች አታለውኝ ይሆናል የሚል ጥርጣሬ ብሬዥኔቭን ያጠቃቸው። እርግጥ ነው ኪሲንጀር ያምኑዋቸዋል። በጦርነት ባለመፈላለጉም ውል (ዴታንት) ያምናሉ። ነገር ግን የአሜሪካ መንግስት ራሱ ተስማምቶበት የቀረበውን የተኩስ ማቆም ውሳኔ እስራኤል እንደዚያ በመሰለ ግፍረትና ንቀት ችላ ብላ በጦር ኃይል እየገፋች ያን ሁሉ ግዛት የመያዟ ነገር ደግሞ በይበልጥ ግራ አጋባቸው። በተለይም ደግሞ ያን የመሰለ ፈጣን ርምጃ የወሰደችው ኪሲንጀር ከሞስኮ ወደ ኢየሩሳሌም ሄደው ወደ ሃገራቸው ከተመለሱ በኋላ በመሆኑ ይበልጥ አጠራጣሪ ሁኔታዎችን አስከተለባቸው።

ከዋሽንተን ጋር ምሥጢራዊ ስምምነት ካላደረገች በቀር እስራኤል እንደምን ውሳነኢውን አሽቀንጥራ ጥላ ያን ሁሉ ድፍረት ትፈጽማለች? ይህ ነበር ግራ ያጋባቸው ጉዳይ።

ያም ሆነ ይህ በዚሁ ዕለትም ሆነ በቀጠሉት ቀናት በዚሁ ምክንያት የተነሣ የሩሲያ የጦር ኃይል ወደ ቀበሌው እንዲላክ ከኛም ወገን ሆነ ከሶርያኖች የተሰነዘረ ሐሳብ ፈጽሞ አልነበረም። ያስተላለፍነው ጥያቄ ግን የሩሲያና የአሜሪካ ተመልካቾች ወደ ቀበሌው ተልከው የተኩስ መቆሙን ውሳኔ እንዲቆጣጠሩ የሚጠይቅ ብቻ ነው የነበረ።

ጥቅምት 24 ቀን ኒክሰን ሁለት መልእክቶች አከታትለው ለሣዳት አስተላልፈው ነበር። በመጀመሪያው መልእክታቸውም ላይ፤ «መልእክትዎ እንደ ደረሰኝ እስራኤል የምትፈጽመውን ወታደራዊ ርምጃ ካልገታች በስተቀር ከኛ ጋር ያላትን ወዳጅነትና ግንኙነትም አሳሳቢ ከሆነ ደረጃ ላይ ሊያደርሰው የሚችል መሆኑን በማብራራት ኪሲንጀር እንዲያስረዱ አድርጌ ነበር። ዳሩ ግን የእሥራኤል መንግስት ያቀረበው መልስ ተኩሱን የጀመርነውና የሚያካሒደውም የግብፅ ሦስተኛው ሠራዊት በመሆኑ የእሥራኤል ወታደሮች በመከላከል ላይ መሆናቸውንና ከግብፅ በኩል ካልተተኮሰባቸውም እንዳይተኩሱ ለወታደሮቹ ትእዛዝ ያስተላለፈ መሆኑን አረጋግጦልናል።

ይሁንና እውነተኛውን ጉዳይ አጣርተን ለማወቅ አልቻልንም እስራኤል የምታደርገው ወረራ ካለ እንቃወማለን። ተገቢውንም የማያዳግም ርምጃ ለመውሰድ የምንገድድ መሆናችንን ላረጋግጥልዎ እወዳለሁ። ከእናንተም በኩል ያለው ወታደራዊ እንቅስቃሴ ግፊት መገታት እንደሚገባው እንጠይቃለን። ከጦርነቱ በፊትም በኈልቱ አገሮቻችን መካከል ስለነበረው የዲፕሎማቲክ ጉዳይ ኪሲንጀርና ሚስተር እስማኤል ይወያዩበታል» ያላሉ ፡

ኒክሰን «እውነተኛውን ጉዳይ አጣርተን ለማወቅ አልቻልንም.....» ሲሉ የሰጡት አስተያዬት ሊቀበሉት የማይቻልና እንዲያውም ከሩሲያ በኩል ያለውን ጥርጣሬ የሚያባብስ እስራኤልም የተኩስ ማቆሙን ውሳኔ የጐሪጥ እያየች ወረራዋን እንድትቀጥል የተፈቀደላት መሆኑን የሚያረጋግጥ ሆኖ ተገኝቷል።

ምክንያቱም አሜሪካም ሆነች ሩሲያ ጦርነቱ የሚካሄድበትን ቀበሌ በየሰዓቱ ከአየር ፎቶ ግራፍ ያነሱ እንደነበረ በግልጽ ነው። በዚህም መሠረት የፔንታጐን ባለሥልጣኖች ጥቅምት 22 ቀን የነበረውን ቀበሌና ጥቅምት 24 ቀን በዚያው ቀበሌ የደረሰውን ለውጥ አጣርተው ለማውቅ የሚያስቸግራቸው አልነበረም። የእሥራኤልንም ስሞታ አጣርቶ ለማወቅ ባላስቸገረም ነበር። ማንኛቼውም ወገን ቢሆኑ የፈለጉትን በትክክል ለማወቅ ይቻላቸው ነበር።

ለማስረጃም ያህል ከጥቂት ዓመታት በፊት ግሮሚኮ እጅግ አስደናቂ በሆነ ጥበብ በሳታላይት ስለተነሣ ፎቶ ግራፍ ጉዳይ ከሙሐመድ ሪያድ ጋር ሲጨዋወቱ፤

«ከፈለጋችሁ በሲና በረሃ ውስጥ ያለውን እባብ (እሥራኤልን ይመሳላል) ለይቶ ለማወቅ የሚያችል ፎቶ ግራፍ ልንሰጣችሁ እንችላለን.....» ብለው ነበር። ስለዚህ አሜሪካ ደግሞ ከዚያ ዓይነቱ የተራራቀ ጥበብ ገና አልደረሰችም ነበር ብሎ ለመገመትም አይቻልም ነበር።

ተከታትሎ የደረሰው የኒክሰን መልእክት ደግሞ፤

«የእሥራኤል ወታደሮች ካልተተኮሰባቸው በቀር እንዳይተኩሱና ወደፊትም እንዳይንቀሳቀሱ ጥብቅ ትዕዛዝ የተላለፈላቸው መሆኑን የእሥራኤል መንግሥት አረጋግጦልናል። እርስዎ እንዳሳሰቡትም ሁሉ የእሥራኤል መንግሥት የሰጠው ወታደራዊ ትእዛዝ በትክክል በስራ ላይ መዋሉን የሚቆጣጠር ወታደራዊ ቡድን ወደ ጦርነቱ ቀበሌ የአሜሪካ መንግሥት ቢልክ የሚስማማ መሆኑን አረጋግጦልናል። በዚህም መሠረት እርስዎም ተመሳሳዩን ትእዛዝ ለሠራዊትዎ ቢያስተላልፉ እጅግ ጠቃሚ እንደሚሆን አይጠረጠርም......» ብለዋል።

በዚህም ጊዜ ነበር የሶርያ መንግሥት አስተያዬትና ዝንባሌ ሁሉ እጅግ አስፈላጊ ሆኖ የቀረበው። በመሠረቱ የተኩስ ማቆሙን ስምምነት በመቀበላችንና ከዚያውም ይልቅ ጉዳዩ እንደምን ባለ ስልት ለእነርሱ የተነገረበቱን ሁኔታ አጥብቀው ተቃውመውታል። በመጀመሪያ ጥቅምት 22 ቀን ግብፅ የተኩስ ማቆሙን ውሳኔ የተቀበለችው መሆኑዋን ሲሰሙ የሶርያ ባለሥልጣኖች በቁጣ ጡፈው ነበር። ሶርያም የተኩሱን ማቆም ስምምነት እንድትስማማበት ዶክተር አዚዝ ሣዲስ ለአሣድ መልእክት አስተላልፈውቸዋል። አሣድ ግን በነገሩ ፀጉራቸውን ለመንጨት ተቃርበውበት ኑሩዋል። በሔርሞን ተራራ በኩል እስራኤል የጀመረችው የመልሶ ማጥቃቱ ዘመቻዋ የተቃናላት መሆኑንና የተኩስ ማቆሙ ውሳኔ ከመተላለፉ በፊት ያለ - የሌለ ኃይሏን ያጋፈጠችው ለዘዴዋ መሆኑን የተረዱትም በዚያው ወቅት ስለ ነበረ ርር - ድብን በልውበታል።

በሌላው በኩል ደግሞ ለጥቅምት 23 ቀን የኢራቅና የሶርያ የታንከኛ ኃይሎች በመተባበር ያቀለጣጥፉታል ተብሎ ታምኖበት የነበረው ጦርነት ተሠርዟል።

አሣድ እነዚያን ሁሉ ሁኔታዎች ከተገነዘቡ በኋላ የተኩስ ማቆሙን ስምምንት ከመቀበል በስተቀር ሌላ ምርጫ አልነበራቸውም። በተጨማሪም የኃያላኑ መንግሥታት መልእክተኞች ወደ ቀበሌው ተልከው የሚሆነውን ሁሉ ነገር እንዲቆጣጠሩ ግብጽ ሁለቱን ኃያላን መንግሥታት የጠየቀች መሆኑዋንም ወዲያውኑ ይሰማሉ። የሶርያ መንግሥት ከአሜሪካ ጋር ቀጥታ ግንኙነት ስላልነበረው ዋናዎቹ መገናኛዎች ግብፅ ወይም ሩሲያ ነበሩ።

ጥምቅት 24 ቀንም አሣድ በደማስቆ የነበሩትን የሶቪዬትን አምባሳደር ያስጠሩና ሶቪዬት ኅብረት የጦር ኃይሏን ወደ ሶርያ በፍጥነት እንድታስገባ ይጠቋቸዋል።

አከታትለውም ለሣዳት ባስተላለፉት መልእክት ሶቪዬት ኅብረት ሠራተኞች «ወደ ቀበሌው ለመላክ ትችል እንደሆነ ይጠይቃሉ። በአረብኛ ቋንቋ «ኩዋት (QUWAT) ማለት «ሠራተኞች» ወይም «ኃይል» እንደ ማለት ስለሆነ አሣድ ምናልባት ቁጥሩ ከፍ ያለ ኃይል እንዲላክላቸው መጠየቃቸው ይሆናል ብለው የካይሮ ባለሥልጣኖች ይተርጉሙታል። ወደዚህ ተጉም የመራቸውም እንዲያውም ከጦርነቱ ግንባር የሚወጡ (የሚመስሉ) መሆናቸውን በመግለጽ ወደማስፈራራቱ ደረጃ በመድረስቸው ሶርያ ስታማርር እንደነበረ የግብፅ ባለሥልጣኖች በከፍተኛ ቁጥር የሚገመት ኃይል ከሶቪዬት ኅብረት እንዲላክላቸውና በኢራቅ ወታደሮች ቦታም እንዲተካላቸው ይሆናል ብለው ነብር። ስለዚህም ሣዳት ባስተላለፉት መልእክት፤ «…..ሰባ የሚሆኑ ተመልካቾች መሰደዳቸውን የሶቪዬት ባለሥልጣኖች ገልፀውልኛል። ችግርዎንም ተረድቼለዎታለሁ። ሁኔታው የሚፈቅድላቸው መስሎ ከታየዎና ካመኑበትም ሶቪዬት ኅብረት ወታደሮች እንድትልክልዎ ሊጠይቁ ይችላሉ…..» ይላሉ።

በዚህም የተነሣ ሁለቱ ፕሬዚዴንቶች ቀጥለው ያሉትን መልእክቶች ይለዋወጣሉ።

አሣድ «የሶቪዬት የጦር ኃይል ወደ ቀበሌው ይመጣ እንደ ሆነ እንዲያረጋግጡልኝ የጠየቅሁዎ እኮ እርስዎ ባቀረቡላቸው ጥያቄ መሰረት ይፈጽሙለዎታል መስሎኝ ነበር። ስለዚሁም ጉዳይ በደማስቆ የሚገኙትን የሶቪዬትን አምባሳደር ጠርቼ ወደ ግብፅ የሚላክ የሶቪዬት የጦር ኃይል መኖሩንም እንዲያብራሩልኝ ጠይቄያቸዋለሁ። ወደ ሶርያ ግን የሶቪዬት የጦር ኃይል እንዲመጣ ያልጠየቅሁ (ጥያቄ ያላቀረብኩ) መሆኔን እንዲረዱልኝ እፈልጋለሁ…..» ይላሉ።

ሣዳት «ከመልእክትዎ ላይ እንደተረዳሁት የሶቪዬት የጦር ኃይል ወደ ቀበሌው ስለመምጣቱ የጠየቁት ለሶርያ ተጨማሪ ኃይል መፈለግዎ ይሆናልና የጦርነቱ ግንባር በፈቀደልዎ መጠን ሊያገቡ ወይም ሊቀበሩ ይችላሉ ብዬ ነበር። ወደኛ ግን የሶቪዬት ጦር እንዲመጣልን አልጠየቅነም። የጠየቅነው የተኩስ ማቆሙን ውሳኔ የሚከታተሉ ተመልካቾች ነው። ስለዚህም ሰባ ተቆጣጣሪዎች መላካቸውንም ስላረጋገጡልኝ ቫልድሐይም እንዲያውቁት አስተላልፌያለሁ……» ሲሉ ይመልሳሉ።

እንግዴህ እነዚህ መልእክታት በካይሮና በደማስቆ መካከል በቴሌግራም በተላለፉባቸው ሰዓታት የአሜሪካ አየር ተቆጣጣሪ ባለሙያዎች ጠልፈዋቸው ኑሮዋል። የሶቪዬት ወታደሮች ወደ ቀበሌው እንዲላኩ የሚጠይቁ ሆነውም ተተርጉመዋል። ከጦርነቱ ፍጻሜ በኋላ ኪሲንጀር እንዳጫወቱንም መልእክቶቹ ከተለጠፉና የሶቪዬት ወታደራዊ ርዳታ የሚጠይቅ ክፍል ለመኖሩ ማስረጃ ሆነው ከተቆጠሩም በኋላ «በልዩ ቡድኖች» ልዩ ስብሰባ ይደረጋል። የአሜሪካ ብሔራዊ የፀጥታ ምክር ቤት በጉዳዩ ከተወያየበት በኋላም ሶቪዬት ኅብረት በጦር ኃይል ወደ መካከለኛው ምሥራቅ ለመግባት ማቀዷን ቴሌግራሞቹ እንደ ማስረጃ ሆነው ይቀርባሉ። እነዚህን ማስረጃዎች አንዳንድ የዋርሶ ቃል ኪዳን ተፈራራሚ አገሮች በተጠንቀቅ ላይ ሣይሆኑ እንዳልቀረም ይታመንበታል። መቼም እንደዚያ በመሰለ ትኩሳት በተጋጋለበት ሰዓት እንደዚያ የመሳሰለው ጥርጣሬና ድንበራ በምዕራብ አውሮፓ የተለመደ ነው።

ሌላው እንደማረጃ የተቆጠረው ጉዳይ ደግሞ ተመልካቾች ከሶቪዬት ኅብረት የመላካቸው ነገር ነበር ይህንኑም ጉዳይ ቢሆን ሣዳት ለኒክሰን አስታውቀዋቸዋል። ቫልድሐይምም ሰላሳ አምስት የሚሆኑ ተመልካቾች እንዲላኩ ሞስኮን ጠይቀዋል። ነገር ግን ከዚሁ ቁጥር በለጥ ያሉ ሆነው በመገኘታቸው የተጠናከረ በርካታ ኃይል ሣይሆን አይቀርም የሚል ግምት አሜሪካኖች አሳድረው ኑረዋል።

ሣዳትና ኦሣድ ቴሌግራም ይለዋወጡ በነበሩባቸው ሰዓታት ብሬዝኔብቭ በሆት - ላይኑ መስመር ከኒክሰን ጋር ሲነጋገሩ፤ «እስራኤል የእትኩስ አቁሙን ትእዛዝ የምትጋፋ ከሆነች ሁለታችንም በአንድነት ሆነን አንድ ርምጃ መውሰድ አለብን አስፈላጊም ከሆነ በኃይልም ጭምር መሆን ይኖርበታል…..» የሚል ሐሳብም ሰንዝረው ኑሩዋል።

ለዋሽንግተን ደግሞ ይህ ቃል እጅግ ጠጥሮባት ኑሩዋል። በተጨማሪም ይህ ጉዳይ በ1956 ዓ.ም ከተደረገው የስዊዝ ጦርነት ጋር የኢገጣጠም አንድ ጉዳይ ያስታውሳቸው መሆኑንም ኪስንጀር አጫወቱን። በስዊዙ ጦርነት ግዚኤ እንግሊዝና ፈረንሣይም ገብተውበት ነበርና የሶቪዬት መሪ የነበሩት ቡልጋኒን ለአይዝነሐወር ባስተላለፉት «ማስጠንቀቂያ» ላይ፤ «......ሶቪዬት ኅብረት በጉዳዩ «በአንድነትና በስምምነትም ሆነ በተናጠል (ብቻዋን በስምምነት) በጉዳዩ ጣልቃ ለመግባትና ጠቅላላው ምክር ቤት ያስተላላፈውን የተኩስ ማቆም ውሳኔ ለማስከበር ዝግጁ ናት....» ብለው ነበር። ይህ ሁኔታ ነበር ከብሬዥኔቭም መልእክት ጋር ተመሳሳይ ሆኖባቸው የኒክሰን አስተዳደር ያመነበትን የተንቀቅ ትእዛዝ ለማስተላለፍ ብዙዎቹ የአሜሪካ አማካሪዎች ሊቀበሉዋቸውና ሊያረጋግጡላቸውም የበቁት።

ያም ሆነ ይህ የሆነውም ሁሉ ማስረጃ ለፀጥታ አማካሪዎቹ ቀረበና ኪሲንጀር ባሳሰቡት መሠረት የአሜሪካ የጦር ኃይል በሦስተኛው ደረጀ የተጠንቀቅ ደንብ እንዲዘጋጅ ወሰነ። ኒክሰንም አጸደቁትና የእምከላከያ ሚኒስትሩ ለችፍ ኦቭ ስታፎች እንዲተላለፍ አደረጉ።

እርግጥ ነው እኛን ሩሲያውያን ያላቋረጠ ግንኙነት ነበረን አደገኛውን ሁናቴም ሊፈጥር የቻለውና አሜሪካኖችንም ወደ ጥርጣሬ ሊመራ የበቃው ይኸው ነበር። ምንም እንኳን ስሕተሩን በኋላ ኪሲንጀር ቢያምኑበትም ቅሉ አሜሪካ የኒዩክሊዬር ኃይሏ በተጠንቀቅ እስኪዘጋጅ ድረስ ጥርጣሬ ያሣደረባትም የነበረውን ሁናቴ በጥርጣሬ ስለተመለከተችው ነበር።

ስለዚህም ጉዳይ ኪሲንጀር ሲያጭውቱኝ «ጥፋታችንን አምነናል ወደዚያ ምርጫ የደረስነውም በብዙ ከባድ ሁኔታዎች ተወጥረው የነበሩት ፕሬዚዴንታችን የራሳቸውንም ሆነ የሌሎቹን አቋም ለመጠበቅ ሲሉ ያን የመሰለ ጥንቃቄ ማድረግ ግዴታቸው ስለ ነበረ ነው» ብሏል።

ሁናቴውን ስናመዛዝነውም በሃገር ውስጥ በነበራቸው ጣጣ የተነሣ የራሳቸውን ክብርና ዝና ለመጠበቅ የሚጣጣሩ ፕሬዚዴንት፤ የኪውባውም ጉዳይ ያን ያህል ውዝግብ ማስከተሉን አጣርተው የሚያውቁ በመሆናቸውና የነበሩዋቸውም የውጭ ጉዳይ ሚኒስትር በዲፕሎማቲክ ዘመቻቸው ዝነኝነታቸውን ለመጠበቅ የሚጓጉሉ ስለ ነበሩ ያ - ጥርጣሬ ወደ ኒውክሌዬር ዝግጅት አደርሰ ማለቱ ይቀላል።

የአሜሪካ የኒውክሌዬር ዝግጅት ሩሲያኖችን እጅግ ነበር ያስገረማቸው ስለዚህም ጉዳይ ብሬዥኔቭ ለቡመዲንና ለአሣድ ሲያጫውቷቸው የአሜሪካ ባለሥልጣኖች ያን የተጠንቀቅ ትእዛዝ ለጦር ኃይላቸው ያስተላለፉት ሲያንዣብብ የነበረው ጉዳይ ከባድ መርሆኑንና ለይስሙላም ያህል ያደረጉት ጥንቃቄ እንደነበረ እንጅ በርግጥ ለጦርነት መዘጋጀታቸውን እንዳለመኑበት አረጋግጠውላቸዋል።

ግን ጥንቃቄው ሶቪዬት ኅብረትን ለማስጠንቀቅ ተብሎ የተደረገ መሆኑን ቢያረጋግጡ ኑሮ አድራሻው ተሳስቶ እንደ ነበረ ወዲያውኑ ማረጋገጥ ይቻላቸው እንደነበረም ጠቅሰውታል። የምዕራብ አውሮፓ መሪዎችም ተደናግጠውበታል። እጅግም ሰግተውበት ኑሩዋል። ኪሲንጀር ወደ ካይሮ መጥተው ይህንኑ ነጥብ አንስተው ሲያጫውቱንም፤ «......በምዕራብ አውሮፓ የሆነው ሁሉ ቢሆን ደንታ የለኝም እንደኔ እንደኔ ከሆነ ሁላቸውም ገሐነመ - እሳት ይወረዱ። ከኛ አንድ ነገር ሲፈልቱ ይንበረከካሉ ግን የኛን ርዳታ በማይፈልቱበት ጊዜና ያለ እኛም አንድ ነገር ለማድርግ በሚችሉበት ሰዓት በፍላጎታቸውን በስሜታቸው ብቻ ይነዳሉ....» ብለዋቸዋል።

ጥቅምት 25 ቀን የተላለፈው የኒውክሊዬር ጥንቃቄ በብዙ መንገድ ሊተርጉም ይችላል። ሁለቱ ኃያላን መንግሥታት በአንድነት ለመሥራትም ሆነ አንጻር ለአንጻር ለመሰላለፍ የሚችሉ መሆናቸውንም ተረድተንላቸዋል። ሁለታቸውም ወደ መፋጠጡ ግንባር እንዳይደርሱ የቱን ያህል እንደሚጠነቁና አደገኛ ሁኔታዎችንም ለማስወገድ ምን ያህል እርስ በርሳቸው እንደሚደጋገፉ ተመልክተናል። የሌሎችንም ጥቅምና ፍላጐት በመጠባበቁ ረገድ የቱን ያህል እንደሚጠነቀቁና የሚያስፈልጉዋቸውንም ጉዳዮች ሁሉ ራሳቸው ከማድረግ (ከመፈጸም) ይልቅ ወዳጆቻቸውና ደንበኞቻቸው እንዲታዘዙላቸው የሚያደርጉትንም ውትወታ አመዛዝነዋል።

ልዩ ልዩ የጦር መሣሪያዎች ለየደንበኞቻቸው በማቀበሉም ረገድ ቢሆን የሁለቱ ኃያላን መንግሥታት የውስጥ ለውስጡ ግንኙነት የቱን ያህል የተደጋገፈና የተመጣጠነም መሆኑን በመጨረሻ ለማየት ችለናል። ለማስረጃም ያህል ሁለቱም መንግሥታት በአይሮፕላን እየጫኑ ሲያቀብሉ የነበረውን የጦር መሣሪያ መጠኑን ስናመዛዝነው አሜሪካ ለእሥራኤል ያቀበለችውና ሩሲያም ለግብፅና ለሩስያ ያጋጋዘቸው በክብደት እንኳ ሣይበላለጥ እኩል ለእኩል ተገኝቷል።

**አዲስ ዓይነት ጦርነት።**

በጥቅምት ወር 1973 ዓ.ም በአረቦችና በእሥራኤል መካከል የፈነዳውን አራተኛውን ዙር ጦርነት አዲስ ዓይነት ጦርነት አሳይቷል። አዲስነቱም ከዚያ በፊት በተካሔዱት ሦስት ጦርነቶች ብቻ ሳይሆን በመላው ዓለም ውስጥ ከፈነዱት ጦርነቶችም በአንድንድ ምክንያቶች የተለየ ሆኖ በመገኘቱ ሲሆን ለወደፊቱ የሚነሱትም ጦርነቶች እንደምን ያሉ እንደሚሆኑ ለመጠቆምም ችሏል። የሚከተሉትንም ነጥቦች በማመዛዘን የጥቅምቱ ጦርነት አዲስነት ወይም ቅርጽና ይዘት ለማነጻጸር ይረዳናል።

አንደኛ - ጦርነቱ ከልማዳዊው ጦርነት ላቅ ያለ ከኒውክሌዬር ጦርነት መለስ ያለ ጦርነት ነበር። ይህን ጦርነት ምናልባትም «የኤሌክትሪክ ጦርነት» ብሎ መሰየምም ይቀላል። ምክንያቱም በኤሌክትሪክ ኃይል ብቻ የሚመሩ ሚሣይሎችና የመረጃ ሥራ የሚያቀለጣጥፉ መሣሪያዎችም ስለታዩበትና እንደዚያ የመሰለውንም ጦርነትና ዘመቻ ለመምራት ወይም ለማቀናጀትና ለመቆጣጠር የዕዝ መመሪያው ክፍል ራሱ የኤሌክትሪክ ጣቢያ ለሚመስል ነው። በውስጡም የኮምፒዩተር (COMPUTER) መሣሪያና በአንዲት ጣት በመጫን ብቻ የሚቀለጣጠፉ መሣሪያዎችና መልእክት ማስተላለፊያዎች ይገኙበታልና!

ሁለተኛ - ምንም እንኳ የቴክኖሎጂ ዕድገት የመጠቀበት ዘመን ቢሆንም ቅሉ በከፍተኛ ደረጃ ደግሞ የሰዎችን ብዛትም ጠይቋል። ለእያንዳንዱ ሃገርም እንግዳ ያልሆነበት መሣሪያ ታይቶበታል። አረቦችም የዘመናዊ መሣሪያዎች ባለቤቶች ሆነው በውትድርናው ሙያም እሥራኤልን የሚወዳደሩ ሆነው በመገኘታቸው ጠላቶቻቸውን የሚያስበረግጉ ሆነው ታይተውበታል።

ሦስተኛ - ይኸው ጦርነት በሌላው ቅርጹ ደግሞ የተወሰነ ጦርነትም ነበር። የተወሰነ የተባለበትም በዓላማውና በዕድሜው (ብዙ ጊዜ በመቆየቱና በመዋጋቱ) በኩል ሲታይና ሲገመት ነበር። በውጊያዎቹ ግንባርም በኩል የተወሰነ ሆኖ ታይቷል። በምዕራቡ የጦርን ግንባር በኩል የነበረው ስፋቱም በካናሉ በስተ ምዕራብም ሆነ በስተ ምሥራቅ ከሃያ ኪሎ ሜትር ያልበልጠ ሲሆን በሰሜን ግንባር በኩልማ እንዲያውም ከዚህ ስፋት ያነሰም ሆኖ ነበር።

አራተኛ - ምንም እንኳን ኃያላኑ መንግሥታት በሁለቱም ደንበኞቻቸው በኩል እየተጐተቱ ባይዘፈቁበትም ቅሉ የኤሌክትሪካዊ ጠባይነቱ ያለ እነርሱ ርዳታም ሊቀላጠፍ አልቻለም ነበር። እሥራኤል በሚወድሙባት መሣሪያዎች ምትክ ከአሜሪካ ካላገኘች በስተቀር ራሱዋን ችላ ከዘጠኝ ቀናት የበልጠ ለመዋጋት እንደማትችል ኪሲንጀር የተናገሩትን እዚህ ላይ ብናጢነው ትክክለኛነቱን በይበልጥ ልንረዳው እንችላለን። ተመሳሳዩ ግዴታም የአረቦችንና የሩሲያን ወዳጅነት አጣብቆ ሊይዘው ይችላል በሁለቱም ወገን የደረሰው የመሣሪያዎች ውድመት ደግሞ ሁሉቱንም ኃያላንመንግሥታት የሚያንገዳግድ ነበር። በአስራ አምስት ቀናት ጦርነት ከሁለቱም ወገኖች 3.000 ሦስት ሺህ ታንኮች ወድመዋል።

ይህን ቁጥር በሁለተኛው ዓለም ጦርነት ጊዜ ሮሜልና ምንትጐሞሪ በሰሜን አፍሪቃ ውስጥ ከስድስት ወራት በላይ ካደረጉት ጦርነት ጋር ስናመዛዝነው እጅግ ልቆ እናገኘዋለን። በዚያ ዘመን ሁለቱ የጦር ባለሙያዎች ባደረጉት በታላቁ የታንክ ውጊያ ከሁለቱም በኩል ይወደመው የታንክ ብዛት ከ650 - ስድስት መቶ ሃምሳ ያልበልተ ነበርና!

እንግዲህ ይህ ግዴታ ነው ሁለቱንም ተፎካካሪዎች ከሁለቱ ኃያላን ጥገኝነት ወይም መተማመን ሊያወጣቸው ያልቻለውና ብዙ ጊዜ በመዋጋቱም ረገድ ብቻ ሳይሆን የውጊያውን ሜዳ በማፋቱ በኩል የሁለቱን ኃያላን ፈቃደኝነት የሚጠይቀው። አንደኛው አቀባይ በተቀባዩም ላይ መጫንና መግፋት የሚችለውም በዚህ የተነሣ ነበር።

አምስተኛ - ጦርነቱ መካከልም ቢሆን እንደ ወሬው ሆኖ ሊገመት ሊቀነባበር የሚያስፈልግ መሆኑንም አስተምረዋል። ካናሉን በመሻገር የተደረጉት ጦርነቶች ሁሉ በመከላከል ስልትም የተቀነባበሩ ነበሩ። በመጀመሪያ ካናሉን ያጥለቀለቀውና የባርሌቭን ምሽግ የወረረው የግብፅ ጦርም ቢሆን የሚሣይል ግድግዳ (ደጀን) ባይኖረው ኑሮ ከዚያ ደረጃ ሊደርስ ባልተቻለውም ነበር። ስለዚህም ነበር ከመጀመሪያው ጀምሮ የግብፅ ጦር ከሚሣይሎች ጥላ - ከለላ ርቆ ሊሄድ መሽጐ እስራኤል ገስግሣ እንድትመጣለት ጠበቃት። እንዳቀደው ዕይዘለለች ስትመጣለትም አሣምሮ ወቃት እንደገና ተጠናክራ ስትመጣለትም ደሞ እንደገና አዳሽቃት፤

በመጨረሻም ስልቷን አቅጣጫዋን ለዋውጣ በከናሉ በተስምዕራብ አቅጣጫ ተሻግራ ወደ ግብፅ ግዛት ለመግባትም ቦታ የበቃችው በአካባቢው የነበረው ኃይል ሰጥጦ አንበለ - ሚሣይል ስለ ነበረ ነበር።

የእሥራኢለ ጦር ያ - ሁሉ ዕልቂት ሊደርስበት የቻውም ጀኔራል አላዛር እንዳረጋገጡት አዛዥ መኮንኖች የጦር ኃይላቸውን በወራሪ ደረጃ እንጂ በተካላካይ አቋም ሳያጠናክሩ በመቅረታቸው እንደ ነበረ ታውቋል። ለዚህም በቂ ማስረጃ ሊሆን የቻለው የእሥራኤል የጦር መሣሪያ ባለሙያዎች ወደ አሜሪካ ሔደው የጦር መሣሪያዎቹን በሚገዙበትና በሚመርጡበት ሰዓት ዋናው ፍላጎታቸው በታንኮች ላይ ያተኮረ እንጂ በጸረ - ታንክ መሣሪያዎች ላይ እንዳልነበረ በመታወቁ ነበር። በዚያ ደረጃና ፍላጐትም ላይ እንዳሉት ጦርነቱ ይፈነዳባቸዋል። ስሕተታቸውንም እንድ ተረዱት አስደናቂ በሆነ ፍጥነት ምርጫቸውን ይለውጣሉ።

ስድስተኛ - ጦርነቱ የእግረኛን የጦር ኃይል ችሎታም አሳይቷል። ሞለትካና ስተሬላ የተባሉትን መሣሪያዎች ያነገበው የግብፅ እግረኛ ኃይል የታንከኛ ኃይልንና ተዋጊ አይሮፕላኖችንም ሲገታቸውና ሲቋቋማቸው ታይቷልና፤

ሰባተኛ - ከሁለተኛው የዓለም ጦርነት ወዲህ የእግረኛ ጦር በሠፈረበት ቦታ እንደሆነ ተዋጊ አይሮፕላኖችንም ሆነ ብረት ለበስ ኃይልን ለመቋቋም መቻሉንም ይኸው ጦርነት ለማስመስከር በመቻሉ የእግረኛን ሠራዊት ይዘት ለውጦ አቅርቦታል። ፓይለቶችም ሆኑ የታንክ አዛዦች ጠላቶቻቸውን አነጣጥረው ማየት ከማይችሉበት ጊዜ ላይ መድረሳቸውን ሲረዱትም ከፍተኛ የመንፈስ ጭንቀት ሊያጠቃቸው ይችላል ይህንም ሲረዱት ቁስለኛነታቸው እንጂ አጥቂነታቸው ላይሰማቸውም ይችላል።

የአሮፕላን መቃወሚያ ወይም ጸረ - ታንክ ሚሣይል በከፍተኛ መሣሪያ ላይ ተጠምዶና ተደግኖ የሚጠባበቅበት ሲሆን በሩቁ ሊከሰትና ሊደበደብም ይችላል። ነገር ግን በዚሁ ጦርነት ጊዜ ይህ ዓይነቱ የቆዩ ስልትና መሣሪያም ተለውጦ ታይቷል። አንድ የግብፅ እግረኛ ወታደር ሞለትካ ወይም ስትሬላ የተባሉትን መሣሪያዎች ተሸክሞ በኮረብታዎች ወይም በቁጥቋጦዎች መካከል ለመደበቅ ችሏል። ሊከሰትና ሊደመሰስም አልቻለመርሱ ግን በጠላቶቹ ላይ ብርቱ ጉዳት ለማድረስ ችሏል።

ስምንተኛ - የግብፅ ጦር በተቀላጠፈ ስልትና ኃይል ካናሉን ተሻግሮ የባርሌቭን ምሽግ ማጥለቅለቁም «ዋስትናው የተረጋገጠለት የግዛት ወሰን መኖር አለበት» እያለች እሥራኤል ስትከራከርበት የኖረችውን እምነት ውድቅ ሊያደርገውም ችሏል። የባብኤል - መንደብ የባሕር ወሽመጥ መዘጋትና «የነዳጁ መሣሪያም» ያነኑ እምነቷን አክሽፈውባታል።

ዘጠነኛ - አራተኛው ዙር ጦርነት ሲገታም የፖለቲካ ስልት እንደምን ባለ ቅንብር መተካት እንደሚኖርበት አስተምሮናል።

አስረኛ - የጦርነት እቅድ ጦርነት ሲቀነባበር ደግሞ ሊተኮርበት የሚገባ አንድ ውሳኔ መኖሩን ይኸው ጦርነት አረጋግጧል። ይኸው ጦርነቱን ለመጀመር ከሚወሰንበቱ ቀንና ሰዓት ጋር ጦርነቱ ሊገታ የሚችልበቱንም ጊዜ መወሰን አስፈላጊነት ሊኖረው ይገባል።

ኃያላኑ መንግሥታት ብዙ ጊዜ የሚቆይና እነርሱም የጦር መሣሪያ የሚያቀብሉት ጦርነት ላልተወሰነ ጊዜ እንዲራዘምባቸው አይፈቅዱም። በተወሰነ ጊዜ ጣልቃ ገብተው ይገቱታል። የተባበሩት መንግሥትታትም በመካከል መግባቱና ጦርነት ለመግታት ያለውም ኃላፊነትና ሥልጣን መዘንጋት የለበትም። ይህም ጉዳይ ደግሞ በ1971 ዓ.ም በሕንድ ላይ ደርሷል በዚያን ጊዜ ከፓኪስታን ጋር በነበራት ጦርነት በአስራ አምስተኛው ቀን የጦር ማቆሙ ትእዛዝ ይተላለፍ ይሆናል ብላ አስቀድማ ተማምናበት ስለ ነበረ በአስራ አራት ቀናት ውስጥ ጦርነቱን ከአንድ ግብ ላይ ለማድረስ ስልቷን አቀናብራው ነበር።

አስራ አንደኛ - በኤሌክትሪካዊው ጦርነት ቁርጠኛነትና ፍጥነት እጅግ አስፈላጊዎች ናቸው ዋነኞቹ የጦርነቱ ወሳኞችም ናቸው። ምክንያቱም የጦርነቱ ጊዜ ሊወሰን ስለሚችልና የመሣሪያዎቹም ውስብስብነት እጅግ ሰለሚያጣድፍ ነው። ጦርነቱ የሚመለከታቸው ኃላፊዎች የአዕምሮ ፍጥነትና አማራጩን አቅጣጫ በፍጥነት መከተልም ከፍተኛው ጉዳይ ነው። ከጦርነቱ ግንባር የሚገኙት መረጃዎችም ወዲያውኑ ተቀነባብረው በፍጥነት ወደየአቅጣጫው መተላለፍ አለባቸው።

በዚህ ረገድማ እንደፈረንሣዩ ጀኔራል እንደ አድሬ በአፍሬ እምነት ከሆነ በአየር ላይ የተሰማሩትን አይሮፕላኖች መቆጣጠር እንደ ተቻለው ሁሉ በውጊያው መስመር ላይ የሚገኙትን ኃይሎችም ሁሉ በአጠቃላይ በዘመቻው መምሪያ ክፍል ውስት ሆኖ አሳምሮ መቆጣጠር ያስፈልጋል ይላሉ።

በዚህ ጉዳይ ላይ በጥቅምቱ ጦርነት ጊዜ ግብጽም የተሳካ ውጤት ስታገኝበት ተደናቅፋበትማለች ከተማረከ እሥራኤላዊ ወታደር ላይ ያገኘቸውን የምሥጢር ቃላት መፍቻ መተርጐሚያ ማስታወሻ ወዲያውኑ መርምራ፤ ወዲያውኑ ትእዛዝ አስተላፋ፤ በሲና በረሃ የነበረውን የእሥራኤል ጦር መምሪያ አስደብድባለች፤ የመመሪያው አዛዥ የነበሩት ጀኔራል አብርሃም ሜንደለርም የተገደሉት በዚሁ ስልትና ደብድባ ነበር። በሌላው በኩልም ጊፍጋፋ በተባለው ቀበሌ ሠፍሮ (ደርሶ) የነበረው የኮማንዶው ቡድናችን ጥቅምት ሦስት ቀን ባስተላለፈውም መረጃ መሠረት በሚገባ ከሥራ ላይ ውሎ ቢሆን ኑሮ የግብፅ ኃይል የመተላላፊያዎቹን በሮች በቀላሉ ለመያዝ ይችል ነበር። መረጃው በሚገባ በሥራ ላይ ባለመዋሉም ተግቢው ውጤት አልተገኘበትም።

አስራ ሁለተኛ - የሰው የኃይል ቁጥር ብዛትም እጅግ አስፈላጊ መሆኑን ከዚሁ ጦርነት ላይ ለመማር ችለናል። በዚህም ረገድ የሆነ እንደሆነ ከሠራዊት ብዛት ይልቅ ጥራት አስፈላጊ መሆኑንና የአረብ ጦር እልፍኝ አዕላፍም ቢሆን የእሥራኤልን ጦር ያህል ጥራት አይኖረውም የሚል እምነት እሥራኤል ነበራት።

ናስር ደግሞ የግብፅ ጦር ሠራዊት ብዛት (ቁጥር) እስከ አንድ ሚሊዮን ድረስ ለማድረስ ይፈልጉ እንደ ነእብረ ለብሬዥኔቭ አጫውተዋቸዋል። እርግት ነው ከዚህ ከፍተኛ ሚዛን ላይ አልደረስንም። ነገር ግን በዚሁ ጦረንት ጊዜ በረሃውን ሁሉ በሚሳይል ግድግዳ ሊያጥሩና በጥራታቸውም የተሻሻሉ ወታደሮች ከጠቅላላው ከሰላሣ ስድስቱ ሚሊዮን ሕዝባችን በቂ ኃይል ለማግኘት ችለናል። ያም የሰው ኃይል ብዛት በታንከኛና በአየር ኃይል ሠራዊት ውስጥ በፍጥነት እየተተካና እየተለወጠም በመሠማራት ለመጀመሪያ ጊዜ ብዙው የአረብ ጦር ምርጡን የእሥራኤል ገስጋሽ ሲገጋው ታይቷል።

አሥራ ሦስተኛ - ምንም እንኳን ሁለቱም ወገኖች የተራራቁ የኤሌክትሪክ መሣሪያዎች ቢኖሩዋቸውም ቅሉ፣ ድንገተኛ አደጋ ጥሎ ጠላትን ለማጥቃት እንደሚቻልም በዚሁ ጦርነት ጊዜ ለማመሳዘን ተችሏል የግብፅ ጦር በእሥራኤል ጦር ላይ ያደረሰው ዱብ - ዕዳ በዘመናዊ መሣሪያ ቀበሌውን ሲቆጣጠር በነበሩት ኃያላን መንግሥታትም ሆነ በመላው ዓለም ዘንድ ከፍተኛ ስሜትና አድናቆት አትርፏል።

አሥራ አራተኛ - በመጨረሻም ጦርነቱ እንደ ገና ወደ ታሪካዊው ይዘትና ቅርጽ እንድናተኩር የሚያሳስበን ሆኖ ተገኝቷል። በ1967 ዓ.ም ከደረሰብን ውድቀት የተነሣ የግብፅ ሕዝብ ከተጫነው የበታችነት ስሜት ለመውጣት ቆርጦበት ነበር። የውርደት አተላው መሮት አንገሽግሾትም ነበር። በዚህም ጊዜ ውስጥ እስራኤል ደግሞ በግብፅም ሆነ በአረቦች ላይ ባገኘው ድል እጅግ ተመክታ በተጋነነ ስሜት ተወጥራ ዓይነ - ሕሊናዋንም ታውራ ስትሰቃይ ነበር።

«በዚሁ በነበረው እምነት በፊት የነበረው ሁኔታ ሁሉ እንደነበረ ይቆያል» በሚለው አስተሳሰብ እስራኤል ብቻም ሣትሆን አሜሪካም እንደ ተሳሳተችበት ነበረች። በነበረውና በዕለቱም በሚመለከቱት በሚመለከቱት የሚተማመኑት ነበሩ። በዙ ጊዜ ከሮጀር፤ ከኪሲንጀር ከሲስኮም ሆነ ከሌሎቹ የአሜሪካ ባለሥልጣኖች ጋር በተደረጉት ንግግሮች፤ «ባለፈው ጊዜ በሆነውና በተደረገው የምናተኩር ወይም የምንደሰት አይደለንም ማናቸውንም ነገር ሁሉ አሁን ባለው ይዞታውና አቋም እንመልከተው» እያሉ ሲተቹ ተሰምተዋል። ነገር ግን ዛሬ የሚታየውና የደረሰውም ሁኔታ ሁሉ ተላንት የተፈጠረ ወይም የተደረገና የተጠነሰሰም መሆኑን ልናተኩርበት ይግባል።

**ነዳጅ።**

በጦርነቱ ከተወሰዱት ርምጃዎች አንዱም የ«ነዳጅ መሣሪያነት» ነበር። ይህነኑ መሣሪያ» ነበር ይህነኑ መሣሪያም በሥራ ላይ እንዲውል ከብዙ ጊዜ ጀምረው የአረብ ሕዝቦች ሲወተወቱበትና ምዕራባውያን ደግሞ ሲሳቀቁበት የነበረ ጉዳይ ነው። የሆነ ሆኖ በዚህ ንባብ ለመገመት እንደምንችለው ይኸው መሣሪያ እንዲጐዳቸው በተነጣጠረባቸው ላይ መጠነኛ መደናቀፍ ሲያደርስ እንዲጠቅማቸው በተዘጋጀላቸው ወገኖችም ላይ የተቻለውን ያህል ጠቅሟቸዋል።

የነዳጅ መሣሪያ በተቀነባበረ ስልት እንዲከሽፍ የተደረገበትንም ትክክለኛ ታሪክ ለማወቅ ካስፈለገ በመካከለኛው ምሥራቅ ውስጥ የነበረውን የኃል ምንጭ ሁኔታ አጣርቶ ማመዛዘን በተለይም በሁለቱ ሠፈሮች አማካይነት የነበሩትን መንግሥታት ግንኙነትም ሆነ መቀራረብ መመርመር ያስፈልጋል። ሁኔታውን በዚህ መለኪያ እናመዛዝነው ከተባለ ደግሞ በተቀዳሚ በአሜሪካና በሣውድ አረብ መካከል የነበረውን መተሳሰር ወይም በኃይል ምንጭ ምርት ላይ መቆራኘት ልናተርኩበት ያሻል። ዋናውን ቁልፍ ሁለቱ አገሮች ይዘውት ነበርና።

በ1972 ዓ.ም በክረምቱ ወራት አሜሪካ ውስጥ የኃይል ምንጭ ችግር ደርሷል በሚል ሰበብ የነዳጅ ቁጠባ እንዲደረግ በመወሰኑ የመኖሪያ ቤቶችና የመሥሪያ ቤቶችም በቅዝቃዜ ዓለም ተዋጡ። እንደ እውነቱ ከሆነ ግን የነበረው ችግር የነዳጅ (የኃይል ምንጭ) እጥረት ሳይሆን የገበያው ጣጣ ነበር። በዚህ በኃይል ምንጭ ረገድ አሜሪካ ያላት ሃብት ወይም ሚዛን ግን በዓለም ላይ ካሉት አገሮች እጅ የላቀና ተወዳዳሪ ያልተገኘለት የኃይል - ክምችት የተፈጥሮ ሃብት አላት።

የከሰል ማዕድኗ የኡራኒዬም የፒትሮሊዬምና የሼል - ኦይል ምክችቷ እጅግ ከፍተኛ መሆኑን አሳምረን እናውቃለን። ዋናው ችግሯ ግን ያላትን የኃይል ምንጭ ሁሉ አቀናጅታና አስተባብራ ከሥራ ላይ የማዋሉ ፈንታ ነበር። በዚህም ቀለእብት እንደታሠረች የጥቅምቱ ወር ጦርነት ይፈነዳና ከዚያ አዘቅት ውስጥ እንድትወጣ ምክንያት ይሆናታል።

ከብዙ ዓመታት ጀምሮ ከአሜሪካ ውስጥ በሚገኙ በነዳጅ ካምፓኒዎችና የተፈጥሮ አካባቢ በሰው ሠራሽ ተውሳክ እንዳይበከል በሚታገሉ ቡድኖች መካከል ከፍተኛ ውዝግብ ተፈጥሮ ኖሯል። ያም ንትርካቸውና ክርክራቸው በ1970 ዓ.ም ላይ ቡድኖቹ በማሸነፋቸው ወደ እልባቱ ይደርሳል። ክርክራቸው ወደ አሜሪካ ምክር ቤ ቀርቦ ከተጠና በኋላ በ1970 ዓ.ም የተፈጥሮ አየር እብሰው ሰራሽ ጭስና መርዝ እንዳይበከል የሚከላከለው ሕግ እንዲታወጅ ይደረጋል። በ1972 ዓ.ም ላይ ውቅያኖሶችና ወንዞችም እንደዚሁ በሰው ሠራሽ ተውሳክ እንዳይበረዙ የሚከለክለው አንቀጽ ይወጣል።

በዚህ መሠረት የአላስካውን የነዳጅ ሥራ ቁፋሮና የቦንባ ሥራ ሁሉ እንዲቋረጥ በሚያዝያ ወር 1973 ዓ.ም ጠቅላይ ፍርድ ቤት ይወስናል። በዚህም ምክንያት ከአሜሪካ የከሰል ኃይል ከመቶ ሰላሣውን እንዲሁም ከዩራኒዬሙ ምርት ከመቶ አርባውን እጅ ጥቅም ለማግኘት ሲሉ ስራውን የጀመሩትና ተቀማች ገንዘብም አስየው የነበሩት የነዳጅ ካምፓኒዎች በካሊፎርኒያ ባሕር ወደብ ሲያካሒዱ የነበረውን የነዳጅ ፍለጋ ሥራቸውን ለማቆምና አዳዲስ የነዳጅ ማጣሪያ ድርጅቶችንም ለማቋረጥ ይገደዳሉ። የኒውክሊዬር ጣቢያ እንዲሆን የተጀምረው ሥራም አብሮ ይቆማል የከሰል ማዕድን ምርትም ይቀነሳል ካምፓኒዎችም ያወጡትን ገንዘብ ለመእምለስ እስኪችሉ ድረስ እንኳ ሥራቸውን እንዲቀጥሉ ያቅረቡትን አቤቱታ «ያወጣችሁትን ሒሳብ በእጥፍ መልሳችኋል» ተብለው በመንግሥት ሲከለከሉ የሕዝቡም አስተያዬት በመንግሥቱ ውሳኔ ላይ ይስማማል። ካምፓኒዎቹም በቂ ትርፍ የማይገኝበት ከሆነ የነዳጅ ፍለጋ ማድረግ የኢኮኖሚ ድጋፍነት ሊኖረው እንደማይችል በማስረዳት ክርክራቸውን ይቀጥላሉ። እንዲያውም የሃገር ውስጥ የነዳጅ ሥራ እንዳይስፋፋ ከተከለከለ ከውጭ የሚገባው የነዳጅ መጠን እየጨመረ ይሔድና የሃገሪቱንም ኢኮኖሚ የሚያፋልሰው ይሆናል ብለው ነበር።

በዚህም ጊዜ የፌደራሉ መንግሥት በሁለት አማራጭ አመራሮች ላለመውደቅ ሲል የተቻለውን ያህል ጥረቱን ይጀምራል የነበሩት አማራጭ ሐሳቦች ወይም አመራሮችም፤

በአሜርካ ውስጥ የነዳጅ ዋጋ እንዲጨምርና የነዳጅ ጉድጓዶች ቂፈራም እንዲቀጥል ቀደም ሲል የወጣውን ሕግ ማሻሻል ወይም ደግሞ በሃገር ውስጥ ያለውን የነዳጅ ዋጋ ለመቀነስና በጥራታቸው ዝቅተኛ ደረጃ ያላቸው የኃይል መስጫ ምርቶች ከውጭ እንዲገቡ መወሰን የሚሉ ነብሩ።

በእነዚህ አማራጮች ስትዋልል የነበረችው አሜሪካም በ1972 ዓ.ም የነዳጅ እጥረት ጋር ተላተመች። በዚህም የተነሳ ኒክሰን ከውጭ ሃገር የሚገባው ነዳጅ መጠን ከፍ እንዲል ያዛሉ። አከታትለውም ለነዳጅ ማጣሪያ ሥራዎች አገልግሎት የሚውል ነዳጅ ካምፓኒዎቹ ከቀረጥ ነሳ ሆነው እንዲሰሩ ለማስት ዓመታት በሥራ የሚውል ትእዛዝ ያወጡላቸው። በ1972 ዓ.ም ለአሜሪካ ያስፈልጋት ከነበረው ከተቅላላው የኃይል ማመንጫ ምርት ከመቶ አምስት እጅ የሚሆነው ብቻ ነበር በውጭ የሚገባውና በስራ ላይ ይውል የነበረው። ከዚህ ጠቅላላው ገቢም ላይ አስራ ስምንቱ እጅ ይላክላት የነበረው ከአረብ አገሮች ነበር።

ለአረቦች ነዳጅ ደንበኞች ለነበሩት ምዕራብ አውሮፓና ጃፓን ደግሞ ሁኔታው እጅግ የተለየ ነበር።

ምዕራብ አውሮፓ የአሜሪካንን ያህል የምትመካበት የኃይል ማመንጫ ምርት የላትም እንግሊዝና ምዕራብ ጀርመን ብቻ የከሰል ማዕድን ክምችት አላቸው። በሰሜን ባሕር በኩልም ነዳጅና ጋዝ ለማግኘት እንግሊዝ ብቻ ባለ ተስፋ ነበረች። ይሁንና በአጠቃላይ ሲመለከቱት ግን ምዕራብ አርሮፓ በ1973 ዓ.ም ለኃይል ማመንጫ ከውጭ ከምታገኘው ስድሣ ከመቶ እጅ ነዳጅ ይልቅ በ1980 ዓ.ም ሰማኒያ በመቶ እጅ ለማስገባት የምትገደድባቸው ምክንያቶች እንደሚኖርባት ግልፅ ሆነ።

ከምዕራብ አውሮፓ አገሮች ይልቅ የጃፓን ሁኔታ ደግሞ እጅግ አደኛ ከሆነ አቋም ላይ ደረሰ ጃፓን ለኃይል ማንቀሳቀሻዋ ከሚያስፈልጋት ከመቶ ዘጠና እጅ ምርት ከውጭ ማስገባት (ማግኘት) ሲኖርባት ከዚሁ ከመቶ ዘጠና እጅ የሚሆነው ነዳጅ ደግሞ የሚገባላት ከፔርሽያ ባሕረ - ሰላጤ አገሮች ነው። እንግዲህ የምዕራብ አውሮፓ አገሮችም ሆኑ ጃፓን የአሜሪካንን ያህል ሌላ አማራጭ ያኃይል ማመንጫ ጥቅም ወይም ማካካሻ ሣይኖራቸው በከፍተኛ ችግር በሚገኙበት ሰዓት የአሜሪካ ካምፓኒዎች በአረብ አገሮች ከሚገኙት የነዳጅ ማምረቻዎች ከመቶ ስድሳ እጅ የሚሆነው በይዞታቸው ነበር። ከብርታኒያና ከፈረንሣይም በስተቀር የምዕራብ አውሮፓ አገሮችም ሆኑ ጃፓን ከመካከለኛው ምሥራቅ አገሮች በቀጥታ ነዳጅ ለማግኘት የሚችሉበት አምራጭ አልነበራቸውም ስለዚህም ከአረብ አገሮች ለምዕራብ አውሮፓና ለጃፓን ከሚሸጠው የነዳጅ ምርት ዋናዎቹ አትራፊዎች የአሜሪካ ካምፓኒዎች ነበሩ።

ስለዚህም ነበር አሜሪካ ከመካከለኛው ምሥራቅ ነዳጅ ከሚያገኙ አገሮች ጋር ግንባር ፈጥራ የነዳጁን ድፍድፍ ሳያቋርጡ የሚደርስበትንና ዋጋውም ሣይጨምር የሚላክበትን ስልት ለማቀነባበር ስትጣጣር የነበረው። በተጨማሪም በሃገሩዋ ውስጥ የሚገኙት የነዳጅ ካምፓኒዎች ከሚያገኙት የነዳጅ ትርፍ ላይ በሃገራቸው ውስጥ የሚካሄደውን የኃይል ማመንጫ ዕድገት ሁሉ እንዲረዱም አድርጋ ነበር። ነዳጅ አምራች የሆኑት የአረብ አገሮችም ቢሆኑ ከሚያገኙት ትርፍ እየቀነሱ ለዚሁ ለወደፊቱ አስፈላጊ ለሚሆነው የኃይል ማመንጫ ሥራና ዕድገት ተባባሪዎች እንዲሆኑላትም ትገፋፋቸው ነበር። በዚህም ጥረቷ መሠረት ካምፓኒዎቹ ከሚያገኙት ትርፍ 16.000 አስራ ስድት ሺህ ሚሊዮን ዶላር ለዚሁ ሥራ ሲመድቡ በ1980 ዓ.ም ላይ ደግሞ ክፍያቸው ከፍ ብሎ 50.000 ሃምሳ ሺህ ሚሊዮን ዶላር ይመድባሉ። የአረብ አገሮችም 34.000 ሰላሳ አራት ሺህ ሚሊዮን ዶላር ያዋጣሉ ፡

በዚህ አኳኋን የአረብ አገሮች የነዳጅ ገዝዎች የሆኑ አገሮች የኃይል ማመንጫ ጣቢያዎች ለመሆን አቅጣጫቸውን ይለውጣሉ ማለት ነው ይህነኑም ጉዳይ ሰፋ አድርገን ለማመዛዘን እንዲረዳን ቀጥለው ያሉትን ነጥቦች እንመልከት።

የምዕራብ አውሮፓ የነዳጅ ካምፓኒዎች ከአረብ አገሮች የሚገዙትን የነዳጅ ድፍድፍ ዋጋ በ1959 ዓ.ም ላይ ቀንሰው ነበር። ይህም ውሳኔያቸው የነዳጅ አምራች አገሮችን ዋጋ የሚቆጣጠር ድርጅት (ኦፔክ) እንዲመሰረት ምክናያት ይሆናል። የኦፔክ መቋቋም አስፈላጊ የሆነው ነዳጅ አምራች የሆኑትን አገሮች ጥቅም ባልሆነ መንገድ አያጠማዘዙ ለራሳቸው መዳበሪያ የሚያደርጉትን የውጭ ካምፓኒዎች ለማቆጣጠር ሲባል ነበር። ይሁን እንጂ የው ድርጅት በብዙ ዓመታት ውስጥ ያስገኘው መሻሻል እጅግ የተመጠነ ሆነ ለአስር ዓመታት ያህል የአረብ አገሮች የነዳጅ ዋጋ ባለበት ቆመ።

በእነዚሁ ዓመታት ውስጥ የኦፔክ ድርጅት የተቃና የሥራው ጤት አሳይቷል ቢባል ካምፓኒዎቹ «ለሥራ ጉዳይ የወጣ» እያሉ ለየሀገራቸው መንግሥታት ሲከፍሉት የነበረውን ወጪ እንዲቀር ማድረጉና ያለ አግባብ ሲባክን የነበረውንም ትርፍ የገበያ ወጪ ማስቀነሱ ብቻ ነበር።

የኦፔክ ድርጅት የተቋቋመበትን ዓላማ ሣይመታ ሊሰነካከል የበቃውም በ1960 ዓ.ም በ1970 ዓ.ም መጀመሪያ ላይ በነበረው ግምት ዓለም እጅግ የተትረፈረፈ የነዳጅ ክምችት እንዳላት ተደርጎ የቀረበው ሪፖርት ስላዘናጋው ነበር። በዚህ ማዘናጊያ መሠረትም የገንዘብ እጥረት ደርሶባቸው የነበሩት የመካከለኛው ምሥራቅ ነዳጅ አምራች አገሮች በተለይም ኢራንና ሣውድ ዓረብ ካምፓኒዎቹ የሚያመርቱን ነዳጅ መጠን እንዲጨምሩ ብቻ ጠየቁ። እንደ ናይጄሪያ የመሳሰሉት አገሮችም ወደ ነዳጅ አምራችነቱ ደረጃ ተሸጋገሩ።

በ1972 ዓ.ም ነዳጅ አምራች የሆኑ መንግሥታት ምርታቸውን እንዲቀንሱ ተጠየቁ በ1973 ዓ.ም መጀመሪያ ላይማ «ከፍተኛ ምርት ተገኝቷል» የሚል ግምት ጉምጉምታ ስለ በዛ ብዙ ያመርቱ የነበሩት እንደ ኢራን የመሳስሉት አገሮች ከሐሳብ ላይ ወደቁ።

የአረብ አገሮችን የነዳጅ ይዞታ ደንብ መመሪያ ለማውጣት የምትችለው ደግሞ ሣውድ አረብ ናት። ኩዊትና አቡ - ዳቢ የሚያወጡት የነዳጅ ልክ (መጠን) ለሚቀጥሉት ዓመታት ሁሉ የተወሰነ እንዲሆን ተደርጓል። የምዕራብ አውሮፓንና የጃፓንን ፍላጐት ለማርካት የተወሰነ ብዛት እንዲመረት ካስፈለገ ደግሞ ከኢራንና ከሣውድ አረብ እንዲመረት (እንዲወጣ) ይደረጋል። ስለተባለም የኢራንን የነዳጅ ሀብት ከሣውድ አረብ ተቀማጭ የእንዳጅ ብዛት ጋር ሲያነጻጽሩት እጅግ አስነተኛ ሆኖ ይገኛል። በቁጥር ብናስተያየውም የኢራኑ የነዳጅ ልክ 55.000 ሃምሳ አምስት ሺህ ሚሊዮን በርሜል ነው። አንዳንዶቹ ኤክስፐርቶችማ የሣውድ አረቡን የነዳጅ መጠን ወደ 450.000 አራት መቶ ሃምሳ ሺህ ሚሊዮን በርሜል ሊደርስ እንደሚችል አረጋግጠዋል።

ይህን ያህል የነዳጅ ሀብት ያላት ሣውድ ዓረብ ነዳጅን እንደ መሣሪያ አድርገው አረቦች እንዳይገለገሉበት (እንዳይሰለፉበት) መሪዋ የነበሩት ንጉሥ ፋይሣል ሲከራከሩ ነበር። የነዳጅ ሚኒስትራቸው የሆኑት ሺህ ያማኒም በየስብሰባው ይህነኑ መንፈስ ሲያስረዱና ሲከራከሩበትም ነበር።

አሜሪካ የፈለገቸውን ያህል ነዳጅ ለመስጠትና በአሜሪካ ውስጥ ለሚካሄደው የነዳጅ ሥራ እቅድ ሁሉ ከፍተኛውን ድርሻ ለማዋጣትም ሣውድ አረቢያ ደጋግማ አረጋግጣለች።

ይሁንና የአሜሪካ ባለሥልጣኖች ደግሞ በዚሁ ችሮታ ወይም ስጦታ የተደሰቱ ሆነው አልታዩም የኃይል ማመንጫን ያህል እጅግ አስፈላጊ የሆነ ምርት ከአንድ አገር ብቻ ለማግኘትና የዚያም አገር ጥገኛ ሆነው መኖርን አልረኩበትም (አልፈጉትም) አረቦች የነዳጅ ኃያለውን እንደ ፖለቲካ መሣሪያ አድርገው ለመጠቀም ያደርጉት የነበረውንም ድንፋታ አሜሪካ በቀላሉ አልተመለከተችውም ነበር።

ይሁንና ምንም እንኳን ነዳጅ አምራች የሆኑ አረቦች እንደዚያ የከረረ ቢያሰሙም ቅሉ፤ ሣውድ አረብም ፉከራዋ በተግባር ሊገለጽ እንደማይገባው ብትከራከርበትም እንኳ ነገሩ የተባባሰ በሚሄድበት ወቅት ግን አረቦች የተፈለገውን ያህል ነዳጅ ለዓለም ገበያ ባቅረብ እንደሚኖርባቸው ይገደዳሉ።

የእሥራኤል የጦር ኃይል ወደ ካይሮ መገስገስ ብቻ ሣይሆን አስፈላጊ ከሆነና ከተጠየቀ ያለ ምንም እንቅፋት የነዳጅ ምርት የሚዝቅባቸው እንደ ኩዌትና ሳውድ አረብ የመሳሰሉትን አገሮች ሊፈጠርቃቸው እንደሚችል የአሜሪካ ባለሥልጣኖች ተማምነውበታል። በተለይም ሲናገር ፉልብራይት የተባሉት የአሜሪካ ምክር ቤት አባል ያለ ምንም ይሉኝታ ፍርጥርጥ አድርገው ተናግረውታል።

በመስከረ ወር 1969 ዓ.ም በሊቢያ የተፈጸመው አልጋ ግልበጣ በጣም የነዳጅንም ሁኔታ ለውጦታል። በሃገሪቱ ውስጥ አሜሪካኖች ይዘውት የነበረው የነዳጅ ማምረቻ በቀን 300.000 ሦስት እምቶ ሺህ በርሜል ብቻ እንዲያመርት ገዳፊ በሐምሌ ወር 1970 ዓ.ም ትእዛዝ አስተላለፉ። እያደር እየዋሉም ተመሳሳዩን ትእዛዛቸውን ሊቢያ ውስጥ በነበሩ የውጭ ሀገር ካምፓኒዎች ሁሉ ላይ አስተላለፉ። በ1967 ዓ.ም ስዊዝ ካናል ተዘግቶ ስለ ነበረና በኋላም ደግሞ ከሣውድ አረብ ወደ ሜዲትራኒያ ወደብ ነዳጅ ያስተላልፍ የነበረውን መስመር የፓለስታይን የደፈጣ ተዋጊዎችና የሶርያ ቡልደዘሮች ተባብረው ስለሰባበሩት ዕዳፊ የነዳጅ ምርታቸውን ለመሸጥ አመች አጋጣሚ ተፈጠረላቸው። በዚህም አጋታሚ ዕድል የቀኑባቸው ወገኖች «የሣውድ አረቡን የነዳጅ መስመር እንዲበላሽ ያደረጉትም ገዳፊና በዚያን ጊዜ የሶርያ ፕሬዚዳንት የነበሩት አታሲ ናቸው» የሚል ጉምጉምታ አስነሱባቸው። ግን ማስረጃ አልተገኘለትም።

በ1967 ዓ.ም በተደረገው ጦርነት ድል ከሆነ በኋላም አረቦች የቀራቸው መጫወቻ የነዳጅ መሣሪያው ብቻ ስለ ነበረ በጉዳዩ እያተኮሩበት መጡ። በዚሁ ዓመተ ምሕረት በነሐሴ ወር መጨረሻም ላይ ካርቱም ውስጥ ባደረጉት ስብሰባ የተባበረ የነዳጅ ጦርነት ለማወጅ ተመካክረውበታል። ግን በትክክል በሥራ ላይ ለማዋል መንግሥታቱና ካምፓኒዎቹ በይበልጥ ይጠነቅቁበትና ይሠጉበትም ጀመር።

እስራኤል በጦር ኃይል ከያዘቻቸው የአረብ ግዛቶች ወታደሮቹና እስክታወጣ ድረስ የነዳጁን ምርት መቀነስና መቆጣጠርም እንደሚቻል ካምፓኒዎቹ ቢገምቱም ቅሉ ነዳጅ አምራች የሆኑት የአረብ መንግሥታት ደግሞ በሚያስከትለው ጣጣ ላይ ማተኮር ጀመሩ።

የሣውድ አረቡ ንጉሥ ፋይሣል ግን ነዳጅን እንደ መሣሪያ አድርጎ በሥራ ላይ የማዋሉን ነገር ከመጀመሪያው ጀምረው እንደሠጉበት ነበሩና በጥቅትም ወር 1973 ዓ.ም ከተደረገው ጦርነት ቀደም ብለው በግልጽ መቃወማቸውን ሲያስረዱ፤ «ነዳጅ ወታደራዊ የጦር መሣሪያ አይደለም። በጦርነቱ የምንጠቀምበትን መሣሪያ የምንገዛበት የኢኮኖሚ ኃይላን ነው።» ብለዋል።

የነዳጅ ማስተላለፊያው መሥመራቸው በመበላሸቱ ባቀረቡት ብርቱ ተቃውሞ ሶርያና የፓለስታይን የደፈጣ ተዋጊዎች በዚያ ጥረት ላይ እንደ ገና እንደማይሰማሩባቸው የገላገለች ግብጽ ነበረች።

ነዳጅን እንደ ጦር መሣሪያ በሥራ ላይ በማዋሉና በመቃወሙ ጉዳይ ላይ በሣውድ አረብ ንጉሣውያን ቤተ - ሰብ መካከል ውዝግብ በመነሣቱ የንጉሡን አስተሳሰብም ለመለወጥ ቻለና የጥቅምቱ ወር ጦርነት ከመነሣቱ ቀደም ብሎ በነሐሴ ወር መጨረሻ በ1973 ዓ.ም ላይ ከሣዳት ጋር ተገናኝተው ሲጨዋወቱ ነዳጅን እንደ ጦር መሣሪያ አድርገው በሥራ ላይ ለማዋል የሚጠየቁ ከሆነ በጥያቄው እንደሚስማሙበት አረጋገጡላቸውና ቀጠል አድርገው ግን፤ «ጊዜ ስጡን በጦርነት ጊዜ ብቻ ለሁለትና ለሦስት ቀናት ነዳጃችን እንደ ጦር እምሣሪያ ለመጠቀምና በሥራ ላይ አውለን እንደ ገና ደግሞ ለመተውና እንደ ተለመደው ይቀጥል ለማለት አንፈቅድም። የነዳጁ መሣሪያችን ለብዙ ጊዜ ከሥራ ላይ እንዲውልና የዓለምንም ሕዝብ አስተያዬት ለማየት እንፈልጋለን» ስላሉዋቸው ከግብጽ መንግሥት መሠረታዊ አቋም ጋር ይስማማሉ።

ስለዚህ በ1973 ዓ.ም ከሁለት መስመር ወይም ምዕራፍ የተከፈሉ ሁለት የብጥብጥ ገጾች ነበሩት ማለት ነው። አንደኛው ምዕራፍ የኃይል ምንጭ ብጥብጥ ሲሆን ዋናው መሠረታዊ መነሻውም የኢኮኖሚ መዋቅሮች መወሳሰብ በመሆኑ ዙሪያ ጥምዙን ቀለበት የሚበጣጥስለት ወይም የሚያፈነዳለት ኃይል ሲፈልግ ሁለተኛው ምዕራፍ ደግሞ የጥንቱ የመካከለኛው ምሥራቅ ብጥብጥ ሆኖ የኖረው የፖለቲካውና የሚሊቴሪው ውስብስብ ነበር። እርሱም በበኩሉ አንድ አዲስ ዓይነት ግፊት የሚያስፈልገው ሆኖ ቀረበ።

ሁለቱም ምዕራፎች ቢሆኑ ይፈልጉት የነበረውን ውሳኔ አግኝተውበታል። የኃይል ምንቹ ጥልፍልፍና ውስብስብ በመካከለኛው ምሥራቅ ችግር ውስጥ ገብቶ ሲበጣጠስ፤ ራሱ የመካከለኛው ምሥራቅ ችግር ደግሞ በኃይል ምንጩ ውስብስብ ውስጥ ገብቶ ከአንድ በጣሺ - በጣጣሽ ውሳኔ ጋር ተላትሟል። ስለሆነም የመካከለኛው ምሥራቅ ትርምስ ወይም ብጥብጥ በኃይል ምንጩ ብጥብጥ ላይ ካደረሰው ውዝግብ ይልቅ የኃይል ምንጩ ብጥብት በመካከለኛው ምሥራቅ ላይ ያደረሰው ውዝግብ አመዝኖ ተገኝቷል ፡

እንግዲህ የጥምቅቱ ጦርነት ሲፈነዳ ሰለ ነዳጅ መሣሪያነት በግብጽ የታወቀ ወይም የተወሰነ አንዳችም ነገር እንዳልነበረ ካለፉት ንባቦች (ገጾች) ለመረዳት ችለናል። በመሠረቱም ቢሆን ግብጽም ሆነች ሶርያ ነዳጅ አምራቾና ላኪዎች አይደሉም። ስለዚህ ሣዳት ጦርነቱ ከመነሣቱ በፊት እንዳጅ አምራች የሆኑ የአረብ አገሮች ሁሉ የነዳጁን መሣሪያቸውን በሥራ ላይ እንዲያውሉለትና እንዲተባበሩዋቸው ከመጠየቅ ይልቅ ጦርነቱ ከፈንዳ በኋላ ራሳቸው ቢረባረቡበት ይሻላል ከሚል አማራጭ ውሳኔ ላይ ደረሱ።

በአሜሪካ ውስጥ ተነስተው የነበረውን የኃይል ምንጭ ብጥብጥ ጉዳይ በሚገባ እንዲያጠኑልን እና ከአረቦች የኃይል ምንጭ ሁኔታም ጋር እያመዛዘኑና እያስተያዩም አንድ የተጠቃለለ ጽሑፍ እንዲያቀርቡልን ዶክተር ሙስጠፋ ካሊልን መደብናቸው ነበርና ጥቅምት አንድ ቀን የጥናታቸውን ሪፖርት ለኔ ሲሰጡኝ ለሣዳት አሳየኋቸው።

ቀጥሎም ነዳጅን እንደ ጦር መሣሪያ አድርጐ ጊዜ እንደምን ከሥራ ላይ ለማዋል እንደሚቻል ሐሳባቸውንና ጥናታቸውንም እንዲያቀርቡ እኒሁ ዶክተር ጥቅምት 6 ቀን በድጋሚ ተጠየቁ። በዚህም መሠረት ዶክተሩ አስተያዬታቸውን በማግሥቱ ስላቀረቡ የአረቦችን የነዳጅ ኃይል በአንድ አመራር አቆራኝቶ በሥራ ላይ ለማዋል የሚቻልበትን ዘዴ ለማጥናት በውጭ ጉዳይ ሚኒስቴር ውስጥ ስብሰባ አደረግን ወዲያውም ዶክተር ሙስጠፋና ሰይድ ማሪያ እንዳጅ አምራች ወደ ሆኑት የአረብ አገሮች እየተዘዋወሩ ያንኑ ሐሳባችንን እንዲያስረዱት ጥቅምት 8 ቀን ወደ ሣውድ አረብና ወደ ሌሎቹም አገሮች ጉዞ ጀመሩ።

ዶክተሩ ስለ ነዳጅ መሣሪያነት ባቀረቡልን ሪፖርትም ላይ፤ የነዳጅ ኃይል ራሱ በጦርነቱ ሜዳ ሊሰለፍና ሊያቸንፍም የማይችል እንደመሆኑ መጠን ጦር መሣሪያ ሳይሆን በኢኮኖሚና በስተራቴጂ አስፈላጊነቱ ልንጠቀምበት እንደሚገባን ያብራራል።

ምንም እንኳን ነዳጅ በአምራችና በተቀባይ አገሮች መካከል ላለው የዲፕሎማቲክና የፖለቲካም ግንኙነት ዋናው አስተባባሪ ኃይል ቢሆንም ቅሉ አረቦች የነዳጅ ኃይላቸውን እንደ ፖለቲካ መሣሪያ አድርገው ለመገልገልና ለመጠቀም ቢፈልጉም በጠቅላላው ሚዛናቸው ላይ አንዳችም አዲስ ነገርና ለውጥ ሊያገኙበት እንደማይችሉ ሪፖርቱ ይጠቁማል።

በሌላ በኩል ደግሞ ነዳጅ አምራች አገሮች የተቀባይ አገሮችን ወዳጅነት ማጠንከር እንጂ ጠላቶቻቸው እንዲሆኑ ነዳጅን ያህል ነገር መሣሪያ አድርገው መነሣት እንደማይኖርባቸው ያብራራና ለሚያቀርቡት አገልግሎት ግን ተገቢውን ክፍያ ማግኘት እንደሚገባቸው ያመለክታሉ።

ለምሳሌ አረቦች ነዳጅ ለሚያቀርቡለት አገር ዋጋቸውን የጦር መሣሪያ የሚያገኙ (የሚቀበሉ) ከሆነ ከእሥራኤል ጋር ጦርነት ቢኖርም ባይኖርም ሁለቱም ባለጥቅሞች ሁለቱንም መሣሪያዎች ያለማቋረጥ መቀባበል እንደሚኖርባቸው ያመለክታል።

መሣሪያ አቀባይ አገር ካቋረጠ ርግጥ ነው ነዳጅ አቀባዩም ሊያቋርጥ ይገባዋል እስራኤል በጦር ኃይል የያዘችብንን አገር እኛም በጦር ኃይል ነጻ እንዳናወጣ የሚቃወሙን አገሮች ካሉ በእነርሱ ላይ ግልጽና ቆራጥ አቋም እንዲኖረን እንደሚገባን እንጂ ሌሎቹን አገሮች ተከትለን ዓላማችንና ፍላጐታችን ወደ አልሆነ አቅጣጫ እንዳንነጉድ ሪፖርቱ ይጠቁማል።

በዚህ አስተያዬት መሠረት ምንም እንኳን አውሮፓ ከጐናችን ባትሰለፍም በአንጻራችን እንደማትቆም ማመን ሊኖርብን ነው። የምዕራብ አውሮፓ መንግሥትና ጃፓንም ቢሆኑ የአረብን ነዳጅ ለማግኘት ሲሉ አሜሪካንን ለመወትወትና ከመጫጫንም ችላ እንደማይሉ ተረዳው።

እንደ ሌሎቹ የኃይል መስጫ መሣሪያዎችና ንጥረ - ነገሮችም ሁሉ የነዳጅም ዋጋ ከፍ ማለት እንጂ በዝቅተኛ ደረጃ መንገኘትም እንደማይኖርበት የዶክተሩ አስተያዬት ጠቁሞናል።

አረቦች የሚያከማቹት የነዳጅ ዋጋ የወረቀት ገንዘብ እነርሱን ካለመጥቀሙም ሌላ ለወደፊቱ የምዕራባውያንን ኢኮኖሚ የሚያውቅ ሰው ቢሆንም ቅሉ የነዳጅ አምራችና ተቀባይ አገሮች ዋናው ግባታቸው ስምምነትና መግባባት መሆን እንጂ ድንገተኛ በሆነ ስሜት መረታት በተናጠልም ሆነ በየግል አንዳቸው በአንዳቸው ላይ ለጥቃት መነሣሣት እንደማይኖርባቸው ጥናቱ ያሳስባል።

በዚህ አስተሳሰብና ጥናትም ላይ የተመሠረተውን የግብፅን እምነትም ይዘው ነበር ዶክተር ሙስጠፋ ካሊል ሰይድ ማሪይና ኮሎኔል ኤል ቃዲ ወደ ሳውድ አረብና ወደ ሌሎችም አገሮች የተላኩት። ሪያድም እንደደረሱ ከንጉሥ ፋይሳልና ከባለሥልጣኖቻቸው ጋር ተገናኝተው ስለ ነዳጅ መሣሪያነትና ስለ ተጀመረውም ጦርነት ማብራሪያ ከተደረገ በኋላ በንጉሡ ጦርነቱ ሪፖርት ስላስደሰታቸው፤

«አንገታችንን ደፍተን እንኖር ነበር ዛሬ ግን በእናንተ ጥረት ቀና ለማድረግ በቅተናል። በብዙ ፈትና ይህን ሙያ ፈጽማችኋል። አኩርታችሁናል። በብዙ ፈተና ይህን ሙያ ፈጽማችኋል። አኩርታችሁናልም በቀላሉም ያገኛችሁት አይደለም ከተሞቻችሁ ተደብድበዋል። አረቦችም ሌላው ቢቀር በገንዘብና በጦር መሣሪያ ሊረዷችሁ ይገባል» አሉና ወዲያውኑም የ200 - ሁለት መቶ ሚሊዮን ዶላር እርዳታ ማድረጋቸውን ያረጋግጣግጡና ወታደሮቻቸውንም ወደ ሶርያ የጦር ግንባር እንደሚልኩ ቃል ሲገቡም «የምንሰጣችሁ ስጦታ ሁሉ ችሮታ አይደለም። እናንተ ሕይወታችሁን እየሰዋችሁና ሌላም ችግር እየከፈላችሁ ለምታስገኙት ኩራት የኛ መዋጮና ርዳታ የሚመጣጠን አይደለም» ብልዋል።

ቀጥለውም የቀረበውን ጥናትና አስተያዬት ሙሉ ለሙሉ የተቀበሉት መሆኑን ያረጋግጣሉ የግብጽ መልእክተኞችም ባቀረቡት ጥናት ማነኛውም ነዳጅ አምራች አገር ለማስገደድ ወይም ለመወትወት ያለ መሆኑን እየተነተኑ ካሰረዱ ይህንኑ ጥናት ሣውድ አረብ ካመነችበትና ከተቀበለችው ካስረዱ በኋላ ይህንኑ ጥናት ሣውድ አረብ ካመነችበትና ከተቀበለችው ግን የራሱናም ሆነ የሌሎቹን የአረብ አገሮች ጥቅምና ፍላጐት ሊነካ በማይችል ዘዴ ከሥራ ላይ ልታውለው እንደምትችል ያስታውሳሉ ፡

በዚህም መሠረት አሜሪካ፤ ምዕራብ አውሮፓና ጃፓን ተባብረው በአረቦች ላይ የጋራ ግንባር እንዳይፈጥሩባቸው ለመከላከል እንዲቻል የነዳጁ መሣሪያችንም በእነርሱ ላየ እንዳይነጻጸር እነርሱም በአረቦች ጥቅምና መብት ላይ እጃቸውን ላለመዘርጋታቸው ማረጋገጥ እንዲገኝ መልእክታኞቹ ያብራራሉ።

ማነኛውም አገር በአረቦች ጥቅም ላይ እጁን የሚዘረጋና ለተቃውሞ የሚነሣሣ ከሆነ ግን የእንዳጅ ማዕቀብ (ክልከላ) እንደሚደረግበት ማስጠንቀቂያ እንዲሆን የነዳጅ ምርቱ መጠን ከነበረበት ደረጃው ዝቅ እንዲል (እንዲቀንስ) ተወያይተውበታል።

ቀጥሎም ሞቅና ከረር ያለ ውይይት የተካሄደበቱ ነጥብ በአረብ አገሮች መካከል ያሉትን የአሜሪካ የነዳጅ ካምፓኒዎች መውረስና ቀትሎም የአሜሪካንን ደላላነት ሳይስፈልግ ለምዕራብ አውሮፓ አገሮችና ለጃፓን በቀጥታ ነዳጅ ማቀበል ስለሚቻልበቱ ጉዳይ በተሰነዘረው ሐሳብ ላይ ነበር።

በዚህም ጊዜ ዶክተር ሙስጠፋ በሰጡት አስተያዬት ለጊዜው በአሜሪካ ላይ የነዳጅ እገዳ ማድረግ ምንም ትርጉም ሊኖረው እንደማይችል ይጠቁሙና እንዲያውም በ1980 ዓ.ም በሥራ ላይ ለማዋል አሜሪካ የአቀደችውን የነዳጅ ሥራ ይበልጥ እንደሚያፋጥነው፤ በመጠኑም ከሥጋት ላይ ሊያደርስ እንደሚችል ያሳስባሉ።

ንጉሡ ሪፖርቱንና ሐሳቦቹንም ሁሉ በጥንቃቄ ካዳመጡ በኋላ ምን እርምጃ መውሰድ እንደሚገባቸው ላቀረቡት ጥያቄዎች ከኃይል ምንች ባለሙያዎች ጋር እንዲመካከሩበትና ጠቅላላ ሁኔታውንም ከአሜሪካ ዲፕሎማቶች ጋር ተወያይተውበት ለኒክሰን እንዲቀርብ ቢያደርጉ እንደሚሻሻል መልእክተኞቹ ተጨማሪ አስተያዬት ያቀርባሉ። በዚሁ ሐሳብ የሚስማሙበት መሆኑን ንጉሡ አረጋገጡና «ወዳጆቻችን ሊቢያውያንስ ምን ርዳታ ሰጡዋችሁ?» ብለው ሲጠይቁ ሰይድ ማሪይም አርባ ሚሊዮን ዶላርና አራት ሚሊዮን ቶንስ የነዳጅ ድፍድፍ ገዳፊ የለገሱን መሆኑን ይናገራሉ።

«ይህ በቂ አይደለም በሌሎቹ የአረብ አገሮች ትርምስ የሚያስተገቡትን ገንዘብ ለጦርነቱ ቢያውሉት በተሻለ ነበር.....» ብለው ንጉሡ ይመልሳሉ። ግብጻውያኑ መልእክተኞች ወደ ኩዌት ካታር፤ አቡ - ዳቢ ኦማንና ባሕሪን ሄደው ያንኑ ጥናትና ሪፖርትም አቀረቡ። ስለዚሁ ጥናትና ሪፖርትም አቀረቡ። ስለዚሁ ጥናትና ሐሳብ መሠረት አስፈላጊውን ውሳኔም ለማስተላለፍ ሲሉ ጥቅምት 17 ቀን ነዳጅ አምራች የሆኑ የአረብ አገሮች ሚኒስትሮች ኩዌት ውስጥ ስብሰባ አደረጉ።

በመጀመሪያው ስብሰባቸውም ሣውድ አረብ ባሳባቸው መሠረት ከምርታቸው ከመቶ አስራ አምስቱን እጅ ለመቀነስ መስማምታቸውን ሰማን። ሣዳት ደግሞ የምርቱ ቅነሳው እደ አምስት እጅ ከመቶ ዝቅ እንዲል መልእክት አስተላለፉ። ቀጥሎ ደግሞ የነዳጅ ዋጋ በእጥፍ እንዲጨምር ሚኒስትሮቹ ወሰኑ ይህንኛውን ርምጃቸውን እንኳ ግብፅ ያቀረበችው ጥያቄና ጥናት ግን ተረሳ ውይይትም ሆነ ጥያቄ አልተረገበትም። የተስማሙበቱ የዋጋ ጭማሪም ሆነ የምርቱ ቅነሳ የአሜሪካንን ካምፓኒዎች የሚቆነጥጥ አልነበረም።

ምንም እንኳ ነዳጅ አምራቾች መንግሥታት ምርታቸውን ከመቶ አምስት ለመቀነስ ቢስማሙም ቅሉ አንዳንዶቹ ግን ቅናሹን ያወረዱት እስከ ሃያ አምስት እጅ ብቻ ነበር። ይህም ራሱ እንኳ ምዕራባውያንን በበርቱው የሚያሳስብ ሆኖባቸው ነበር። ለአረብ ዓለም ተቃዋሚዎች ናቸው በሚል አስተሳሰብ የተገመቱት እንደ አሜሪካና ኒዘርላንድ በመሳሰሉት አገሮችም ላይ የነዳጅ ማዕቀቡ በሥራ ላይ እንዲሞከርም ተደረገ። እርግጥ ነው ማዕቀቡ በተነጻጸረባቸው አገሮች ላይ የመንፈስ ጭንቀት ለማስነሳትም ተችሏል። የማዕቀቡ ውሳኔ እንደምን ከሥራ ላይ ሊውል እንደሚችል ሼክ ያማኒያ ስጠይቃቸውም እያንዳንዱ የነዳጅ ጫኝ መርከብ አዛዥ የማዕቀቡ ውሳኔ ለተላለፈባቸው አገሮች ድፍድፉን እንዳይሰጥ ቃል ከማስገባት በቀር ሌላ መቆጣጠሪያ እንደ ሌለ ገለጹልኝና፤ «ከዚህ ሌላ ምን ልናደርግ እንቻለለን? ብለውኛል።

የመርከቦቹ አዛዦችም ቃል ገቡ ግን በተግባር ላይ ያዋሉት ጥቂቶች ነበሩ። ለምሳሌ አንድ የነዳጅ ጫኝ መርከብ አዛዥ ለንደን ወደብ ላይ ድፍድፉን ወደ ሌላ መርከብ አጋብቶ ወደ ሮተርዳም እንዲተላለፍ አድርጐታል።

ማዕቀቡ ከማይመለከታቸው እንደ አንጄሪያ ከመሳሰሉት አገሮችም የሚያስፈልጋቸውን ነዳጅ ያገኙ አገሮች ነበሩ። በርቀቱና በዋጋው ልዩ ቢሆንባቸውም ምንጊዜም ነዳጅ ገዥዎች የሚከፍሉት ነውና ካምፓኒዎችን እጅግም አላሳሰባቸውም ነበር።

እጅግ ውስብስብና ድንግርግር ብሎ የተገኘው አስገራሚ ጉዳይ ደግሞ በአሜሪካ ውስጥ የኃይል ምንጭ ብጥብጥ በተነሳበትና አረቦችም በነዳጁ መሣሪያቸው አሜሪካንን ሰንገው ለመያዝ ፈራ - ተባ በሚሉበት ወቅት የአሜሪካ የነዳጅ ካምፓኒዎች ገቢ እጅግ ልቆ መገኘቱ ነበር።

የነዳጁ ዋጋ ሲጨመር በ1973 ዓ.ም አረቦች ይዝቁታል ተብሎ ታምኖበት የነበረው ትርፍ 60.000 ስድሳ ሺህ ሚሊዮን ዶላር ሲሆን፣ የአጠቃላይ የትርፍ ትርፍ ባለቤቶች ግን ካምፓኒዎቹ የነዳጅ ዋጋ በመጨመሩም ሆነ ምርቱን በመቀነሱ ወይም ትርፉን በኢኮኖሚና በመከላከያ እቅድ ላይ በማዋሉ ተጠቃሚዋና ተደጋፊዋ አሜሪካ ሆናለች።

የምዕራብ አውሮፓ አገሮችና ጃፓንም ቢሆኑ የነዳጅ ዋጋ ቢጨምርም ቅሉ የግድ ነዳጅ መግዛት ነበረባቸው ነዳጅ ለመግዛት ደግሞ የአሜሪካን ዶላር መግዛት ነበረባቸው። በዚህም የተነሣ በሁለቱም አቅጣጫ ቢሆን አትራፊዋ አሜሪካ ሆነች።

አረቦች የነዳጅ እገዳውን የጀመሩበት ጊዜ አሜሪካንን እንደተስማማት ሁሉ በፈለገችው ሰዓትም እንዲነሳላት ሆነላት። የነዳጅ እገዳው ያስፈለገበት ምክንያት ግልጽ ነበር የአረብ ግዛቶች ነጻ እኪሆኑና ስለ አረብ ኢየሩሳሌምም ጉዳይ ከአንድ ዓለም አቀፍ ስምምነት ላይ እስከደረሰ ድረስ እገዳው እንደጸና እንዲቆይ በውሳኔው ተጠቅሷል። ቆየት ብሎ ግን ይህ ሁሉ ጣጣ ተረሳ።

የሣዳትንና የንጉሥ ፋይሣል በር በየቀኑ ከኒክሰንና ከኪሲንጀር የሚተላለፉት ቴሌግራሞች ያለ ማቋረጥ ይደበድቡ ጀመር። ቴሌግራሞቹም በአሜሪካ ላይ የተላለፈውን የነዳጅ እገዳ ያለ ምንም ውለታና ድርድር ካልተነሣላቸው በቀር በምክር ቤቱ በፕሬሱና በሕዝቡ አስተያዬት እጅግ ከመቸገራቸውም በላይ እስራኤልንም ቢሆን ወትውተውና አግባብተው አንዳችም ነገር ለማድረግ የማይቻልቸው መሆናቸውን የሚያብራሩ ነበሩ።

የአሜሪካ አስተሳሰብና አቋም በግልጽ እየታወቀና እየተከሰተም መጥቷል። ለወደፊቱም ደግሞ የነዳጅን ጉዳይ በሚመለከት ዲፕሎማቲካዊ ግንኙነትና መተሳሰር በይበልጥ ግልጽ እየሆነና ራሱን በጉልህ እያሳወቀ የሚገኝ ይሆናል። በአሜሪካ አስተሳሰብ አረቦች በስሜት የሚነዱ፤ የተደላደል አቋም የሌላቸው ሊታመኑም የማይችሉ ሆነው ታይተዋል። ስለዚህም የአረብ ነዳጅ ጥገኖች የሆኑ አገሮች ሁሉ ከአረቦችም ጋር ለመስማማት የጋራ ግንባር መፍጠር ሊኖርባቸው ነው። እነዚሁም አገሮች የጋራ ግንባሩን የመሰረቱም እንደሆነ ሌላው ጥቅማቸው ሶቪዬት ኅብረትን ለማበሳጨት ወይም ለማደናቀፍ የሚያመቻቸው መሆኑ ነው። ሶቪዬት ኅብረት በነዳጅ ማመንጫ ኃይል እንደ አሜሪካ የበለጸገች አገር ስትሆን ከደካማዋ ምዕራብ አውሮፓ የሚሰነዘርባት ተቃውሞ ሊኖር እንደማይችልና በሌላ በኩል ደግሞ የኃይል ምንጭ እጥረቷን ለማቃለል ምዕራብ አውሮፓ ከሶቪዬት ኅብረት የምትጠይቀው ርዳታ አይኖርም ለማለትም ይቻላል።

አረቦችም ቢሆኑ ተጫወትውት የነበረው ሚና ከባድ ነበር። እርግጥ ነው በምርታቸው ላይ የወሰዱት ቅነሳና ዋጋ መራ የጠቀመው ካምፓኒዎቹ ነበር። የፖለቲካ ውጤ ለማግኘት ሲሉ ያስተላለፉት ማዕቀብም ቢህን በገሚስ ነበር በተግባር ላይ የዋለው ቢሆንም ነዳጅን የፖለቲካ መሣሪያ ለማድረግ እንደሚቻል ለዓለም ሕዝብ አሳይተዋል። የነዳጅ ጉዳይም ከመካከለኛው ምሥራቅ ጣጣ ጋር አብሮ የሚንከላወስ መሆኑ ታይቷል ከጥቅምቱ ጦርነት በፊት ግን ይህ የሚታወቅ አልነበረም።

ለወደፊቱም ቢሆን አሜሪካ ምዕራብ አውሮፓና ጃፓን በአረቦች ላይ እንዳይተባበሩዋቸው ለመከላከል ካስፈለገ የሚያፈልጋቸውን ነዳጅ ለመከልከል እንዲገቱ አረቦች የሚያተኩሩበት ጉዳይ ሊሆን ይገባል። የምርታቸው ተቀባዮች ከሆኑ አገሮች ጋር የሚያፈልገው ጠላትነ መፍጠር ደግሞ ለአረቦች ኢኮኖሚካዊ ሒደት የሚያስፈልግ ይሆናል። ዋናው ሀብታቸውና የገቢ ምንጫቸውም ነዳጅ ነውና! እንደ ሌሎቹ ለኑሮ እጅግ አስፈላጊዎች እንደሆኑት ሸቀጣ - ሸቀጦች ሁሉ የነዳጅን አስተዳደር ለሚመለከተው ጉዳይ አምራችና ተቀባይ አገሮች ስምምነትና መግባባት መሠረታዊው አቋማቸው እንዲሆን ያስፈልጋል።

አረቦች ከነዳጅ ተቀባዮች አገሮች ደንበኞቻቸው ጋር በቀጥታ መስማማት ከቻሉም የአሜሪካንን ማዕከላዊነት ለማስቀረትና ካምፓኒዎቿ የሚዝቁትንም ትርፍ ማቋረጥ ይችላሉ። ምዕራብ አውሮፓም የአሜሪካን ዶላር ማከማቻ ከመሆን ትድናለች።

እንግዲህ በጥቅምቱ ጦርነት ጊዜ ነዳጅን እንደ መሣሪያ አድርጐ ለመጠቀም በተወሰደው ርምጃ ይበልጥ ያተረፈው ማነኛው ወገን ነው? ብለን ብንጠይቅም ተጠቃሚዋ አሜሪካ መሆኑዋን እንረዳለን። የጥቅምቱ ወር ጦረንት ከመፈንዳቱ በፊት ሁለቱን ኃያላን መንግሥታት ማለት አሜሪካንና ሩሲያን ሊቋቋሙ የሚችሉ ምዕራብ አውሮፓ፣ ጃፓንና ቻይና ናቸው ብለን እንተማመን ነበር። በጦርነቱ ጊዜ እንዳረጋገጥነው ግን ቻይና እንደተለመደው በመቋቋሙ ደረጃ ላይ እንደ ጸናች ስትቆም ምዕራብ አውሮፓና ጃፓን ተጥመልምለዋል።

የነዳጅን ዋጋ በሚመለከተው ጉዳይ ከጦርነቱ በፊት በነበረውና በኋላ በወጣው ዋጋ ላይ አማካዩን ሚዛን ለመያዝ ስትል አሜሪካ ምዕራብ አውሮፓን ጠምጥማ ይዛለች። ምዕራብ አውሮፓ ጭልጥ ብላ በአሜሪካ ጉያ ገብታ ካደፈጠችም ለረቦች ዘይትና ለዋጋ ውሳኔያቸው አደናቃፊ ይሆናል። ያም ሆነ ይህ ሁለቱ ግዙፉን የኃይል ምንጭ ባለ ሀብቶች ከእነርሱውም ደግሞ አሜሪካ በከፍተኛ ድርሻ፤ ሩሲያም መጠነኛ በሆነ አቋም፤ ጦርነትን ገትተው የሰላምን ጐዳና ሊቀይሱ እንደሚችሉ ከጥቅምቱ ጦርነት አንድ ተጨባጭ ማስረጃ ልናገኝ ችለናል! እውነተኛውን ዋናው መሠረታዊው ጉዳይ ግን ሰላም የሚገኝና የሚመጣም የሆነ እንደ ሆነ ነው።

ተፈጸመ።

አስጀምሮ ለመፈጸምና ጽናቱንና ብርታቱን የሰጠኝ ዘለዓለማዊው አምላክ ክብርና ምስጋና ይድረሰው።

መስከረም 28 ቀን 1971 ዓ.ም