**የዓለም ታሪክ**

ከጂዎግራፊ ጋራ የተያይዘ።

ተተረጐመ

ከዮሐንስ ወልደ ማርያም ዘብሔረ ተጕለት፥

በ፲፱፻፴፮ ዓ.ም

በትምህርትና በሥነ ጥበብ ሚኒስቴር ትጋት ታተመ።

**መቅድም።**

ታሪክ ማወቅ ክፉውንና በጎውን ለመለየት አካሄድንና ጠባይን ለማረምና ለማሻሻል ለብዙ ነገርም ይጠቅማል በማለት ይህን መጽሐፍ ከመጀመርያው እስከ መጨረሻው እየመላለስሁ ተመልክቼው ነበር። ወደ አማርኛም ተተርጕሞ ሕዝባችን ቢያነበው ይልቁን፣ በየምዕራፉ መጨረሻ ጥያቄ ያለበት ስለ ሆነ ለትምህርት ቤት በጣም የሚጠቅም መሆኑን በመገንዘብ ወደ አማርኛ ለመተርጐምና ለመግለጽ ቍርጥ አሳብ አድርጌ ለዚሁ ሥራ ጊዜ እፈልግለት ነበር።

ማንኛውም ምኞትና አሳብ ያለ ጊዜው አይፈጸምምና ግርማዊ ንጉሠ ነገሥት ቀዳማዊ አጼ ኃይለ ሥላሴ በ፲፱፻፴፫ ዓ.ም ጠላትን ድል አድርገው ከመናገሻ ከተማቸው ከአዲስ አበባ እንደ ገቡ ወዲያው በግንቦት ወር ከግርማዊነታቸው ፊት ቀርቤ ወደ መሬት ለጥ ብዬ እጅ በነሣሁ ጊዜ በትምህርትና በሥነ ጥበብ ሚኒስቴር ክፍል እንድሠራ ታዘዝሁ። ይህም ከግርማዊነታቸው የተቀበልሁት ትእዛዝ ምክንያት ሆኖልኝ ይህን መጽሐፍ ለመተርጐም በሙሉ ዐቅሜ ተነሣሁ። የመዓልቱን የስራ ሰዓት ደንበኛው ሥራዬ ስለ ያዘው ሌሊት ሳይቀር በመብራት ለመሥራት ደክሜለታለሁ። ፷፮ ዓመት ዕድሜ ያደረገው ሽማግሌ ሰውነቴ ዕድለኛ ሆኖ ከነጻነት ዘመን በመደርሱና የግርማዊ ንጉሠ ነገሥት ፊት ለማየት በመብቃቱ ድካሙን በመድረሱና የግርማዊ ንጉሠ ነገሥትን ፊት ለማየት በመብቃቱ ድካሙን ድካም ሳይል በ፳፬ ወር ከፍጻሜ አደረሰው።

ይህን የዓለም ታሪክ የጻፈ ጴጥሮስ ፓርሌ የተባለ ሊቅ ነው። ልዩ ልዩ የዓለምን ታሪክ ክፍል አስፋፍቶ በብዙ ገጽ አድርጎ ሲጽፍ ኢትዮጵያ ላይ ሲደርስ የኢትዮጵያን ሕዝብ ታሪክ እጅግ አሳንሶ ባንዲት ገጽ ብቻ አድርጎ ጽፎታል። ስለዚህ እርሱ ባንድ ገጽ አድርጎ በጻፈው ስፍራ እንደ ሌላው የዓለም ክፍል ሁሉ በሰፊው በብዙ ገጽ ተስፎ እንዲነገር አስቤ አልፎ አልፎ ከተውኳቸው ከጥቂቶች ቃላት በቅር አለቃ ታየ የኢትዮጵያ ሕዝብ ታሪክ ብለው የጻፉትን አብዛኛውን አግብቼ ጽፌዋለሁ።

ደግሞ በምዕራፍ ፷፮ በገጽ ፻፵፩ ስንመለከት የኢትዮጵያ መንግሥት ክፍለ ዘመናት የሚል ጽሑፍ ተዚሁ ጋራ ተያይዞ ከገጽ ፻፵፩ እስከ ፻፶ ተስፎ ይገኛል። ይህንም ከዚሁ ጋራ ተያይዞ እንዲገኝ ለማድረግ ጽሑፉን የሰጡኝ ብላታ መርስዔ ኀዘን ወልደ ቂርቆስ ናቸው። በየሌላውም የዓለም ታሪክ መጨረሻ የየመንግሥታቱ ክፍለ ዘመናት «ክሮኖሎጂ» አሉት። እንደዚሁም ሁሉ የኢትዮጵያ መንግሥት ክፍለ ዘመናት እንዲጨመር በማድረጋቸው ብላታ መርስዔን አመሰግናቸዋለሁ። አሁንም ለአንባቢዎች ወይም ለመምህራን ለተማሮች ለማስገንዘብ የምፈልገው ታሪክና ጂዎግራፊ የተቀራረቡ የተያያዙ መሆናቸውን ነው። የአንድን አገር ሕዝብ ታሪክ ለመረዳት አስቀድሞ ያገሩን ጂዎግራፊ ማወቅ እንደሚያስፈልግ እንዲሁም የአገሩን ጂዎግራፊ ማወቅ እንደሚያስፈልግ እንዲሁም የኧግሩን ጂዎግራፊ በማወቅ የሕዝቡም ታሪክ ምን እንደ ሆነ መላ ለመምታት ይመቻል። እነሆ ለምሳሌ በጦርነት ሰዓት የጦርነቱን ሁኔታ ለመከታተል የጂዎግራፊ ዕውቀት አስፈላጊ ስለ ሆነ ምንም እንኳ በራዲዮ የሚሰጠው የዕለት ወሬ ጦርነቱ የሚደረግበትን አገር ቢያመለክት ጂዎግራፊውን የማያውቅ ሰው የጦርነቱን ሁኔታ ለመከታተል እንደማይችል የታወቀ ነው።

ጂዎግራፊ ይልቁንም የፖለቲካ ጂዎግራፊ በየጊዜው ተልዋዋጭ መሆኑ ምንም እንኳ የታወቀ ቢሆን ተማሪው ከማጥናት አንባቢውም ከማንበብ የሚያገኙትን ፍሬ ምንም ያህል አይለወጥባቸውም።

ይህ መጽሐፍ ከዓለም ፍጥረት ጀምሮ እስከ ዘመናችን ድረስ የነበረውን የመላውን ዓለም ታሪክ ባጭሩ አድርጎ የሚተርክ ስለ ሆነ በማስተዋል የሚያነቡትና የሚመለከቱት ሁሉ ከቤታቸው ተቀምጠው መላውን ዓለም ዞረው እንደ ማየት ያለ መሆኑን ይረዱታል።

መላውን ዓለም ዞሮ ለማየት ልክ የሌለው ገንዘብ ማስፈልጉንና በመንገድም ብዙ አደጋ ያለበት መሆኑን ማንም ሰው ሳይገንዘበው አይቀርም። የተሙዋላላቸው ሀብታሞች ዓለም እየዞሩ ለማየት የበለጠ አዱኛ መሆኑን ተረድተውት መላውን ዓለም ለመዞርና ታሪኩንም ለማወቅ ሲሉ ብዙ ገንዘብ አውጥተዋል።

**የተወደዳችሁ አንባቢዎች ሆይ።**

ብዙ ገንዘብ ሳታወጡ በቤታችሁ ተቀምጣችሁ የመላውን ዓለም ታሪክ የምታውቁበትና ዓለምን ዞራችሁ በዐይናችሁ እንዳያችሁት ያህል አድርጎ የሚያስረዳችሁ ይህ ባጭሩ የተጻፈ የዓለም ታሪክ ማንም ሰው በሚያስተውለው ባገር አነጋገርና በማያስቸግር አማርኛ ለአንባቢው እንዲመች ለሰሚው እንዳይሰለች ተደርጎ የተተረጐመ ነውና በናፍቆት እንድትመለከቱት አሳስባለሁ።

ዮሐንስ ወልደ ማርያም፥

ዘብሔረ ተጕለት።

**ማውጫ።**

ገጽ

ምዕራፍ ፩ በባሉን ተቀምጦ ስለ መሄድና ስለሚታይው አዲስ ነገር። ፲፯

ምዕራፍ ፪ ስለ ታሪክና ስለ ጂዎግራፊ ስለ ልዩ ልዩም ነግሮች። ፲፱

ምዕራፍ ፫ ዓለም የብስ ባሕር ተብላ እንዴት እንደ ተከፋፈለች። ፳

ምዕራፍ ፬ በእስያና በአፍሪካ በሌሎችም አገሮች ስለሚኖሩ ሕዝቦች። ፳፪

ምዕራፍ ፭ በዓለም ስለ አሉ ልዩ ልዩ ሕዝቦች። ፳፫

እስያ።

ምዕራፍ ፮ ስለ እስያ አየርና ፍሬ ተራራ ሕዝብና እንስሳ ሌላም ነገር። ፳፭

ምዕራፍ ፯ ስለ ዓለም ፍጥረትና ስለ ጥፋት ውሃ። ፳፯

ምዕራፍ ፰ ኖኅና ልጆቹ ከመርከብ እንደ ወጡና ሰናዖር በተባለው

አገር እንደ ሰፈሩ። ፳፰

ምዕራፍ ፱ ስለ ጥቅመ ሰናዖር የሚነገር። ፴

ምዕራፍ ፲ ስለ ታላቁ አገር አሶር መንግሥትና ስለ ንግሥት

ሴሚራሚስ መንገሥ። ፴፪

ምዕራፍ ፲፩ ንግሥት ሴሚራሚስ ዓለምን ለማሸነፍ እንደ

ተነሣችና የህንድ ንጉሥ ድል እንደ አደረጋት። ፴፬

ምዕራፍ ፲፪ ስለ ኒኒስያና ስለ ሳርዳናፖሎስ መንገሥና ስለ

አሶራውያን መንግሥት መፍረስ። ፴፮

ምዕራፍ ፲፫ ስለ ዕብራውያን ወይም አይሁድ መጀመርያ ነገር

ያዕቆብና ልጆቹ ውደ ምስር የመውረዳቸው ታሪክ። ፴፰

ምዕራፍ ፲፬ የእስራኤል ልጆች በምስር በግዞት ቤት እንደ ነበሩ

የዕብራውያን ሽሽትና ፈርዖን ከነሠራዊቱ እንደ ጠፋ። ፵

ምዕራፍ ፲፭ የእስራኤል ልጆች በምድረ በዳ ስለ መንከራተራቸው። ፵፫

ምዕራፍ ፲፮ የሜዶም መንግሥት መገለባበጥ ሶምሶንና መሳፍንቱ። ፵፭

ምዕራፍ ፲፯ ሶምሶን፣ በፍጥኤም ሰዎች ላይ የሠርውና የሞተበት

ምክንያት። ፵፮

ምዕራፍ ፲፰ የሳዖል መንግሥት መጀመሪያ። ፵፰

ምዕራፍ ፲፱ ሰለ ዳዊትና ጎልያድ መዋጋት። ፶

ምዕራፍ ፳ የዳዊት መንግሥትና ሰሎሞን ጥበብ። ፶፩

ምዕራፍ ፳፩ የቤተ መቅደስ መሠራትና ንግሥተ ሳባ ሰሎሞንን

እንደ ጐበኘች። ፶፫

ምዕራፍ ፳፪ የአይሁድ ነገድ መድከም። ፶፮

ምዕራፍ ፳፫ የዕብራውያን ነቢያት። ፶፰

ምዕራፍ ፳፬ የየሱስ መስቀልና የኢየሩሳሌም መጥፋት። ፷

ምዕራፍ ፳፭ ቂሮስ ባቢሎንን ድል ካደረገ በኋላ እንደ ሞተ። ፷፫

ምዕራፍ ፳፮ ስለ ካምቢሲስ መንገሥ። ፷፭

ምዕራፍ ፳፯ ዘርስስ ወደ ግሪክ አገር እንደ ዘመተ። ፷፮

ምዕራፍ ፳፰ የፋርስ ጕዳይ እስከ ሳራሴን ድል። ፷፱

ምዕራፍ ፳፱ የዛሬው የፋርስ ታሪክ። ፸፩

ምዕራፍ ፴ የቺን የጥንት ታሪክ። ፸፫

ምዕራፍ ፴፩ የቺን ነገሥታት አጭር ታሪክ። ፸፭

ምዕራፍ ፴፪ የቺን ከተሞች አኳኋናቸውና ጠባያቸው ኑሮዋቸውም። ፸፯

ምዕራፍ ፴፫ የዐረቦች መጀመርያ የሙሐመድ መነሣት። ፸፱

ምዕራፍ ፴፬ ሳራሴን የተባሉ ዐረቦች ታሪክ ይከተላል። ፹፪

ምዕራፍ ፴፭ ስለ ሶርያና ስለ ፊኒቅያ ስለ ትንሽ እስያም። ፹፬

ምዕራፍ ፴፮ ስለ አያሎች ነገድ ትንሽ የሚታይ። ፹፯

ምዕራፍ ፴፯ የእስያን ታሪክ መመርመር። ፹፱

አፍሪካ።

ምዕራፍ ፴፰ ስለ አፍሪካ ጂዎግራፊና ሕዝብ። ፺፪

ምዕራፍ ፴፱ ስለ ጥንታውያን የግብጽ ባለሥልጣኖች። ፺፬

ምዕራፍ ፵ የግብጻውያን የቤት ሥራ አሠራር ዕውቀትና ደንጊያ

የመውቀር ብልሀት ። ፺፮

ምዕራፍ ፵፩ ስለ ጵቶልሚዎስና ስለ ንግሥት ክሊዎፓትራ። ፺፰

ምዕራፍ ፵፪ የግብጾች ታሪክ የሚከተል። ፩፻፩

ምዕራፍ ፵፫ ስለ ኢትዮጵያ ሕዝብ ዘር ከምን ትውልድ እንደ ሆነ

ልዩ ልዩ ዐይነቶች ሕዝብ ውስጥዋ እንዳሉ የሚያሳይ። ፩፻፬

ምዕራፍ ፵፬ ነገደ ካም። ፩፻፭

ምዕራፍ ፵፭ ነገደ ቅማንት። ፩፻፮

ምዕራፍ ፵፮ ነገደ ወይጦ። ፩፻፰

ምዕራፍ ፵፯ ነገደ ሽናሽ። ፩፻፱

ምዕራፍ ፵፰ ነገደ ዮቅጣን። ፩፻፲

ምዕራፍ ፵፱ የትግሬ ሕዝብ ታሪክ። ፩፻፲፫

ምዕራፍ ፶ ያማራ ሕዝብ ታሪክ። ፩፻፲፬

ምዕራፍ ፶፩ ስለ ነገደ እስራኤል መምጣት። ፩፻፲፯

ምዕራፍ ፶፪ ነገደ አገው። ፩፻፲፱

ምዕራፍ ፶፫ ነገደ አስማክህ። ፩፻፳

ምዕራፍ ፶፬ ነገደ ፈላሻ። ፩፻፳፩

ምዕራፍ ፶፭ ነገደ ጋፋት። ፩፻፳፪

ምዕራፍ ፶፮ ነገደ ጋላ። ፩፻፳፬

ምዕራፍ ፶፯ የቦረን ልጆች። ፩፻፳፮

ምዕራፍ ፶፰ ነገደ እናርያ። ፩፻፳፯

ምዕራፍ ፶፱ ነገደ እስላም። ፩፻፴

ምዕራፍ ፷ ነገደ ወረሴህ። ፩፻፴፪

ምዕራፍ ፷፩ ነገደ ጉራጌ። ፩፻፴፭

ምዕራፍ ፷፪ ከምጥዋ እስከ መተማ በኢትዮጵያ ዳር ለዳር፥

በቆላው ስለ አሉ ሕዝብ። ፩፻፴፮

ምዕራፍ ፷፫ ከሐረርጌ እስከ ምጥዋ ወሰን ስለ አሉ ሕዝብ። ፩፻፴፯

ምዕራፍ ፷፬ የሐረርጌ ሕዝብ። ፩፻፴፰

ምዕራፍ ፷፭ ስለ ኢትዮጵያ ወሰንና በውስጥዋም ስለሚገኙ ልዩ

ልዩ ነገሮች። ፩፻፴፱

ምዕራፍ ፷፮ የኢትዮጵያ መንግሥት ክፍለ ዘመናትና የነገሡት

ነገሥታት ድምር የዘመኑም ልክ። ፩፻፵፩

ምዕራፍ ፷፯ ስለ ቀዳማዊ አፄ ኃይለ ሥላሴ። ፩፻፵፫

ምዕራፍ ፷፰ የጥንት የአራዊት ሕዝብ አገዛዝና ክርስቲያኖችንም

እንደምን ይዘርፉዋችወ እንደ ነበሩ። ፩፻፶

ምዕራፍ ፷፱ ስለ አፍሪካ ተረትና ነገር። ፩፻፶፫

ምዕራፍ ፸ ስለ የባሕር ጠረፍና ስለ ባርያ ንግድ። ፩፻፶፬

አውሮጳ።

ምዕራፍ ፸፩ በካርታው ላይ ስለ የታወቁት ነገሮችና ስለሌላም ነገር ሁሉ። ፩፻፶፮

ምዕራፍ ፸፪ ስለ ግሪክ አገር በወዴት በኩል እንደሆነና አገሩ ምን

እንደሚመስል የአየሩም ጠባይ። ፩፻፷

ምዕራፍ ፸፫ ስለ ግሪክ ስፋትና ጥንት ባገሩ ውስጥ ሰው

እንዴት እንደገባበት። ፩፻፷፩

ምዕራፍ ፸፬ ስለ ግሪኮች ሕግ ሐጋጊዎች (አውጪዎች።) ፩፻፷፫

ምዕራፍ ፸፭ ከፋርስ ጋራ ጦርነት እንዴት እንደ ተጀመረ። ፩፻፷፮

ምዕራፍ ፸፮ የአቴን ጕዳይ። ፩፻፷፯

ምዕራፍ ፸፯ የቴቢያን ጦርነት አጀማመር። ፩፻፷፱

ምዕራፍ ፸፰ የቴቢያን ጦርነት መከናወን። ፩፻፸፩

ምዕራፍ ፸፱ ስለ ጥንታውያን ግሪኮች ሃይማኖትና ተረት። ፩፻፸፫

ምዕራፍ ፹ ስለ ግሪክ ፈላሶች። ፩፻፸፭

ምዕራፍ ፹፩ የግሪክ ፈላስፎች ታሪክ። ፩፻፸፯

ምዕራፍ ፹፪ ስለ ፈላስፎችና ባለቅኔዎች። ፩፻፸፱

ምዕራፍ ፹፫ የጥንት ግሪኮች ልማድና አኑዋኑዋር። ፩፻፹፩

ምዕራፍ ፹፬ ፊሊጵ የመቄዶንያው ግሪክን ድል እንዳደረገ። ፩፻፹፬

ምዕራፍ ፹፭ ስለ ታላቁ እስክድንር ድል መንሣት። ፩፻፹፮

ምዕራፍ ፹፮ ስለ እስክንድር ስራ መከናወን። ፩፻፹፰

ምዕራፍ ፹፯ ጎል የተባሉ የፈረንሳይ ሠራዊት ሕዝብ በግሪክ

አገር እንደ ገቡ። ፩፻፺

ምዕራፍ ፹፰ ስለ ግሪክ ነጻነት ፍጻሜ። ፩፻፺፪

ምዕራፍ ፹፱ የግሪክ ታሪክ። ፩፻፺፬

ምዕራፍ ፺ የዛሬዪቱ ጣሊያን። ፩፻፺፮

ምዕራፍ ፺፩ ሩሙሎስ ሮምን እንደ መሠረተ። ፩፻፺፱

ምዕራፍ ፺፪ ስለ ሆራቲና ኩሪያቲ ጦርነት። ፪፻፩

ምዕራፍ ፺፫ ከአንኰስ ማርቲውስ መንግሥት ጀምሮ እስከ

ነገሥታት ስደት። ፪፻፫

ምዕራፍ ፺፬ የኮሪላኒውስ ታሪክ። ፪፻፭

ምዕራፍ ፺፭ ሮምን የጎል ሕዝብ እንደ ወረሩዋትና የፑኒክ ዘመቻ

አጀማመር። ፪፻፯

ምዕራፍ ፺፮ ስለ ሁለተኛውና ፫ኛው የፑኒክ ጦርነት ፪፻፱

ምዕራፍ ፺፯ ስለ ቺፒዎ ድል ማድረግ። ፪፻፲፩

ምዕራፍ ፺፰ ስለ ሲላና ማሪውስ። ፪፻፲፪

ምዕራፍ ፺፱ ስለ ኔውስ ፖምፔና ስለ ጁሊውስ ቄሣር። ፪፻፲፬

ምዕራፍ ፩፻ ስለ ቄሣር ኅይልና ከፍ ስላለው ሥልጣኑ። ፪፻፲፮

ምዕራፍ ፩፻፩ ስለ ጁሊውስ ቄሣር መገደል። ፪፻፲፯

ምዕራፍ ፩፻፪ በቄሣር ሞት ምክንያት ስለ ሆነው ነገር። ፪፻፲፱

ምዕራፍ ፩፻፫ በአውስጦስ ዘመን የሮም ኅይልና መስፋፋት። ፪፻፳፩

ምዕራፍ ፩፻፬ ሮም ኅይል ያገኘችበት። ፪፻፳፫

ምዕራፍ ፩፻፭ ሮም ከቄሣሮች በታች ስለ መሆንዋ። ፪፻፳፭

ምዕራፍ ፩፻፮ የሮም ምዕራብ መንግሥት ስለ መውደቅ። ፪፻፳፯

ምዕራፍ ፩፻፯ ሮም ወደ መውደቅ እንደ አዘነበለ። ፪፻፴

ምዕራፍ ፩፻፰ ስለ ጥንታዊ ሮም ጠባይና ልማድ። ፪፻፴፩

ምዕራፍ ፩፻፱ ስለ ሃይማኖት አምልኮት ስለ ቤተ ጣዖት፣ ስለ ጋብቻ። ፪፻፴፫

ምዕራፍ ፩፻፲ ስለ መቃብር ሥርዓትና ፍትሐት። ፪፻፴፭

ምዕራፍ ፩፻፲፩ ሮማውያን እርሻቸውን የአስተራረሳቸውን ብልሀትና የገበሬዎች

ቤት አትክልታቸውና ወይናቸው። ፪፻፴፰

ምዕራፍ ፩፻፲፪ የባላገር ቤቶች የፕሊኒ መንደሮችና የውሃ መሄጃዎች

እንዴት እንደ ነበሩ። ፪፻፵

ምዕራፍ ፩፻፲፫ የሮማውያን የጦር ጕዳይ የጦር ሠራዊት ክፍል

ኢምፔሪያል ኢግል ሙዚቃ፣ የጦር መሣሪያ ልብስ

የወታደር ደሞዝ ዘውድ፣ ድል መንሣት። ፪፻፵፪

ምዕራፍ ፩፻፲፬ ስለ ባሕር ነገርና ስለ ጦር መርከቦች ስለ ንግድም

የዱር አራዊትና ስለ ግላዲያቶር መታየት። ፪፻፵፬

ምዕራፍ ፩፻፲፭ ጨዋታ፣ የሠረገሎች እሽቅድድም የመጨዋቻ ቤት፣

መንኰራኵሮች ልዩ መጫወቻ የመብል ቤት ተድላና ደስታ። ፪፻፵፮

ምዕራፍ ፩፻፲፮ ስለ ጨዋታና ስለ ሰዓት ስለ ረቂቅ ሥራና ስለ

መጻሕፍት አጻጻፍ ልማድ መጨረሻ። ፪፻፵፱

ምዕራፍ ፩፻፲፯ ሮም ከጳጳሳት በታች እንደ ሆነች። ፪፻፶

ምዕራፍ ፩፻፲፰ ስለ ጥንታዊ የጣሊያን መንግሥት። ፪፻፶፫

ምዕራፍ ፩፻፲፱ ስለ ኦቶማን መንግሥት ቱርክ በኤውሮጳና በእስያ

ስለ አየሩና ስለ ሕዝቡ ስለ ሌላም ነገር ሁሉ። ፪፻፶፮

ምዕራፍ ፩፻፳ ስለ ዐረቦች (ሳራሴን) ቱርክ የዐረቦችን መንግሥት

እንዴት እንደ ገለበጠና የኦቶማን ቱርክ የኦቶማንን

መንግሥት እንዴት እንደ መሠረተ ስለ ባጃዜት ቲሙር

ስለ ሌሎችም ሁሉ። ፪፻፶፯

ምዕራፍ ፩፻፳፩ የቱርክ ታሪክ መከናወን። ፪፻፷

ምዕራፍ ፩፻፳፪ የጥንት የእስጳንያ ታሪክና ሞሮኮች (ሙሪሽ) ድል እንዳገኙ። ፪፻፷፫

ምዕራፍ ፩፻፳፫ በሙሮችና በእስጳንያዎች መካከል ስለ ተደረገው ጦርነት። ፪፻፷፮

ምዕራፍ ፩፻፳፬ እስጳንያዎች ስለ ሃይማኖት ምርመራ እንዳቆሙ። ፪፻፷፱

ምዕራፍ ፩፻፳፭ ስለማይሸነፉ መርከቦችና ስለ እስጳንያ ንጉሥ ሞት

የዛሬው እስጳንያ ጕዳይ። ፪፻፸፫

ምዕራፍ ፩፻፳፮ ስለ ፖርቱጋል አጭር ታሪክ። ፪፻፸፫

ምዕራፍ ፩፻፳፯ የፈረንሳይ ሁኔታ ስለ አየሩና ስለ ከተሞች ስለ

ተግባረ እድ የሕዝቡም ጠባይና ልማድ። ፪፻፸፭

ምዕራፍ ፩፻፳፰ ስለ ጎሎችና አራዊት ሕዝብ ስለ ተባሉት ነገድ

መጀመርያ በደቡብ ኤውሮጳ በኋላ ደግሞ በሰሜን

ክፍል ሰዎች እንዴት እንደ ገቡ። ፪፻፸፯

ምዕራፍ ፩፻፳፱ የአራዊት ሕዝብ ታሪክ ይቀጥላል። ፪፻፸፰

ምዕራፍ ፩፻፴ ስለ ፈረንሳይ ሕዝብ መጀመሪያ ስለ ጎሎች። ፪፻፹

ምዕራፍ ፩፻፴፩ ስለ ክሎቬንስና ስለ አጭሩ ንጉሥ ስለ ፔፒን። ፪፻፹፪

ምዕራፍ ፩፻፴፪ ስለ ሻርለማኝ መንገሥ። ፪፻፹፫

ምዕራፍ ፩፻፴፫ ስለ መስቀል ጦርነት። ፪፻፹፭

ምዕራፍ ፩፻፴፬ ስለ ጥንታዊ አገዛዝ ዐይነት። ፪፻፹፰

ምዕራፍ ፩፻፴፭ ናይት እየተባሉ ስለሚሾሙ ሰዎች። ፪፻፺፩

ምዕራፍ ፩፻፴፮ ስለ አያሎች ናይቶች። ፪፻፺፫

ምዕራፍ ፩፻፴፯ ስለ ንጉሥ ፊልጵና ስለ ጳጳስ ቦኔፊስ፣ ስለ

ፈረንሳይና የእንግሊዝ ጦርነት። ፪፻፺፭

ምዕራፍ ፩፻፴፰ ስለ አያሎች የፈረንሳይ ነገሥታት። ፪፻፺፰

ምዕራፍ ፩፻፴፱ ስለ ታላቁ ሉዊስ መንገሥና ስለ ወራሾቹ። ፫፻

ምዕራፍ ፩፻፵ ስለ ፈረንሳይ ዐመፅ። ፫፻፪

ምዕራፍ ፩፻፵፩ ስለ ናፖሊዮን ቦናፖርቴ መነሣት። ፫፻፬

ምዕራፍ ፩፻፵፪ ስለ ናፖሊዮን ቦናፖርቴ አወዳደቅ። ፫፻፮

ምዕራፍ ፩፻፵፫ ስለ ፈረንሳይ አኳኋን። ፫፻፯

ምዕራፍ ፩፻፵፬ ስለ ጀርመን። ፫፻፲

ምዕራፍ ፩፻፵፭ ስለ ጥንታውያን ነገደ ጀርመንና ስለ ሻርለማኝ

ስለ ሌላም ሁሉ። ፫፻፲፩

ምዕራፍ ፩፻፵፮ ስለ ስዊት ዝርላንድ። ፫፻፲፬

ምዕራፍ ፩፻፵፯ ስለ ጀርመን ታሪክ መከናወን። ፫፻፲፮

ምዕራፍ ፩፻፵፰ ስለ ኦስትሪያና ሁንጋሪያ። ፫፻፲፱

ምዕራፍ ፩፻፵፱ ስለ ሁንጋሪያና ቦሄሚያ ስለ ቴሮል (ታይሮል።) ፫፻፳፩

ምዕራፍ ፩፻፶ ስለ (ፕሩሲያ) ፕሪዢያ ታሪክ። ፫፻፳፫

ምዕራፍ ፩፻፶፩ የፕረዢያ ታሪክ (ሁኔታ)። ፫፻፳፬

ምዕራፍ ፩፻፶፪ የረሺያ ሁኔታ። ፫፻፳፯

ምዕራፍ ፩፻፶፫ ደግሞ ስለ ረሺያ ሁኔታ ይቀጥላል። ፫፻፳፰

ምዕራፍ ፩፻፶፬ ስለ ታላቁ ጴጥሮስ መንገሥ። ፫፻፴

ምዕራፍ ፩፻፶፭ ስለ ታላቁ ጴጥሮስ ወራሾች። ፫፻፴፪

ምዕራፍ ፩፻፶፮ ስለ ስዌድን። ፫፻፴፭

ምዕራፍ ፩፻፶፯ ፲፪ኛ ካርልና ወራሾቹ። ፫፻፴፯

ምዕራፍ ፩፻፶፰ ስለ ላፒላንድ ኖርዌና ደንማርክ። ፫፻፴፱

ምዕራፍ ፩፻፶፱ ስለ ብዙዎች መንግሥታት አጭር ማስታወቂያ። ፫፻፵፩

ምዕራፍ ፩፻፷ ስለ ታላቁ ብሪታያና ስለ አየርላንድ መንግሥት። ፫፻፵፬

ምዕራፍ ፩፻፷፩ ስለ ሎንዶንና ስለ ሌሎችም የእንግላድ ከተሞች፥

ስለ ዌልስና እስኮትላንድ ስለ አየርላንድም። ፫፻፵፭

ምዕራፍ ፩፻፷፪ ድሩኢድስ ስለ ተባሉ የእንግሊዝ የጥንት ሕዝብ። ፫፻፵፯

ምዕራፍ ፩፻፷፫ ሳክሶንና የደንማርክ ነገሥታት በእንግሊዝ አገር። ፫፻፵፰

ምዕራፍ ፩፻፷፬ ስለ ኖርማን የእንግሊዝ ንጉሥ። ፫፻፶

ምዕራፍ ፩፻፷፭ ስለ እንግሊዝ ጦርነትና ዐመፅ። ፫፻፶፫

ምዕራፍ ፩፻፷፮ ስለ እንግሊዝ ላንካስትሪያን ነገሥታት። ፫፻፶፭

ምዕራፍ ፩፻፷፯ ስለ አበቦች ጦርነት። ፫፻፶፯

ምዕራፍ ፩፻፷፰ ስለ ተደር ፕሪንስ መንገሥ። ፫፻፶፱

ምዕራፍ ፩፻፷፱ ስለ ኤልሳቤጥ መንገሥ። ፫፻፷፩

ምዕራፍ ፩፻፸ ስለ ቤተ እስቱዋርት መግባት። ፫፻፷፫

ምዕራፍ ፩፻፸፩ ስለ ንጉሡና የፓርላሜንቱ ጦርነት። ፫፻፷፭

ምዕራፍ ፩፻፸፪ መጠበቅ መታደስ። ፫፻፷፯

ምዕራፍ ፩፻፸፫ ስለ ሺ፮፻፹፰ ዐመፅና ስለ ሌላም ነገር ሁሉ። ፫፻፷፱

ምዕራፍ ፩፻፸፬ ስለ ታላቂቱ ብሪታንያ ስለ ሀኖብሪን ነገሥታት። ፫፻፸፩

ምዕራፍ ፩፻፸፭ የዌልስ ታሪክ። ፫፻፸፬

ምዕራፍ ፩፻፸፮ የእስኮትላንድ ታሪክ። ፫፻፸፯

ምዕራፍ ፩፻፸፯ ስለ አየርላንድ። ፫፻፹

ምዕራፍ ፩፻፸፰ ስለ ልዩ ልዩ ታሪክ። ፫፻፹፫

ምዕራፍ ፩፻፸፱ ስለ ጨለማ ዘመንና አዲስ ስለ ተገኘው ዋና ነገር። ፫፻፹፭

አሜሪካ።

ምዕራፍ ፩፻፹ ስለ አሜሪካ። ፫፻፺

ምዕራፍ ፩፻፹፩ ስለ ጥንታውያን የአሜሪካ ባላገሮች። ፫፻፺፪

ምዕራፍ ፩፻፹፪ ስለ አሜሪካ መገኘት። ፫፻፺፬

ምዕራፍ ፩፻፹፫ ስለ አይስላንድና ስለ ግሪንላድ ስለ ፈረንሳዮችም

በአሜሪካ መግባት። ፫፻፺፮

ምዕራፍ ፩፻፹፬ የፈረንሳይ ቅኝ አገሮች እንግሊዞች አሸንፈው፥

እንደ ያዙዋቸው። ፫፻፺፱

ምዕራፍ ፩፻፹፭ ስለ ዩናይትድ እስቴትስ ሁኔታ። ፬፻፩

ምዕራፍ ፩፻፹፮ ስለ አዲሲቱ እንግላንድ መግባትና ቅኝ አገር ስለ መያዝ። ፬፻፫

ምዕራፍ ፩፻፹፯ የአዲሲቱ እንግላንድ ታሪክ ይቀጥላል። ፬፻፭

ምዕራፍ ፩፻፹፰ የቀድሞ ቤርቪኒያ ታሪክ። ፬፻፮

ምዕራፍ ፩፻፹፱ ሌሎች ነጮች በአገሩ እንዴት እንደ ገቡ። ፬፻፰

ምዕራፍ ፩፻፺ ሁከት የተነሣበት ምክንያት። ፬፻፱

ምዕራፍ ፩፻፺፩ ስለ አሜሪኮች ጦርነት። ፬፻፲

ምዕራፍ ፩፻፺፪ ከሁከቱ በኋላ ዩናይትድ እስቴትስ እንዴት እንዴት ሆነ። ፬፻፲፪

ምዕራፍ ፩፻፺፫ በዩናይትድ እስቴትስ ስለ ተደረጉት ዋና ዋና ታሪኮች። ፬፻፲፬

ምዕራፍ ፩፻፺፬ ስለ ደቡብ አሜሪካ ኤል ዶሪዶና የመታደሻ

ምንጭ (ማየ ተሐድሶ) ፬፻፲፮

ምዕራፍ ፩፻፺፭ የሜክስኮች ግዛት ታሪክ (ጎቲማላ)። ፬፻፲፰

ምዕራፍ ፩፻፺፮ ስለ እስጳንያ ፔሩ አገዛዝ። ፬፻፳

ምዕራፍ ፩፻፺፯ ስለ ፕራዚልያን ግዛቶች። ፬፻፳፪

ምዕራፍ ፩፻፺፰ ስለ ምዕራብ ህንዶች። ፬፻፳፬

ምዕራፍ ፩፻፺፱ ደግሞ ስለ ምዕራብ (ዌስት) ኢንድስ ይቀጥላል። ፬፻፳፮

ምዕራፍ ፪፻ የምዕራብ ኢንድስ ይቀጥላል። ፬፻፳፰

አውስትራሊያና ኦሺያኒያ።

ምዕራፍ ፪፻፩ ስለ ኦሺያኒያ የማሊሽያን ደሴቶች። ፬፻፴

ምዕራፍ ፪፻፪ የኦሺኒያ ክፍል አውስታራሊያ። ፬፻፴፪

ምዕራፍ ፪፻፫ ታሰማኒያ ደቡብ አውስትራሊያ ኙዚላንድ። ፬፻፴፭

ምዕራፍ ፪፻፬ ፖሊኒሲያ የሳንዊች ደሴቶች። ፬፻፴፰

ምዕራፍ ፪፻፭ ፓሊሲያና የተሰበሰቡ ደሴቶች። ፬፻፵፩

ምዕራፍ ፪፻፮ የመርከቢቱ የባውንቲ ታሪክ መጨረሻ። ፬፻፵፫

ምዕራፍ ፪፻፯ ስለ አንታርቲክ። ፬፻፵፭

ምርመራ።

ምዕራፍ ፪፻፰ በእስያና በአፍሪካ የመንግሥታት ጥንታዊነት። ፬፻፵፰

ምዕራፍ ፪፻፱ የመንግሥታት ጸንቶ መኖር በኤውሮጳ። ፬፻፶፩

ምዕራፍ ፪፻፲ የአገሮች ጥንታዊ ስም። ፬፻፶፮

ምዕራፍ ፪፻፲፩ የመንግሥት መሠረትና በዕውቀት ከፍ እያለ መሄድ። ፬፻፶፱

ምዕራፍ ፪፻፲፪ የቤት ሥራ ዕውቀት ግብርና ያትክልት ሥራ። ፬፻፷፪

ምዕራፍ ፪፻፲፫ ንግድ። ፬፻፷፪

ምዕራፍ ፪፻፲፬ ሥዕል መሣል፣ ደንጊያ፣ መጥረብ፣ ሙዚቃ። ፬፻፸፩

ምዕራፍ ፪፻፲፭ መጀመሪያ ልዩ ልዩ ብልሀት እንዴት እየተገለጠ እንደመጣ። ፬፻፸፮

ምዕራፍ ፪፻፲፮ ጥበባት የተገኙበትና የተገለጡበት ዘመን። ፬፻፸፱

**የዓለም ታሪክ።**

**ምዕራፍ ፩ መግቢያ።**

**በባሉን ተቀምጦ ስለ መሄድና ስለሚታየው አዲስ ነገር።**

በባሉን ተቀምጣችሁ በአየር ውስጥ እየዞራችሁ አግሩን ሁሉ ብትመለከቱ ስንት ደስ የሚያሰኝ ነገር ባያሰኝ ነገር ባያችሁ። ያን ጊዜውን ከተማውንና ወንዙን ተራራውንና ኮረፍታውን፣ ጐድጓዳውን አገር ሁሉ ቍልቍል እየተመለከታችሁ ለመሄድ ትችላላችሁ።

፩፤ ጂዎግራፊ የሚሉትን ለመማር ይህ እንዴት መልካም በሆነ? እንደምታውቁት ጂዎግራፊ ማለት መንገደኞች ሲሄዱ ሳሉ በሄዱበት የሚገጥሟቸው የከተሞች የወንዞች፣ የጐድጓዳው አገሮች የኮረፍቶች፣ የተራሮችና የሌሎችም ነገሮች ሁሉ ሁኔታ ነው።

፪፤ ከተሞች የተሠሩበትን ወንዞች የሚወርዱበትን ተራሮች ያሉበትን ስፍራ እንደ ሥዕል ሆኖ የሚታያችሁን በካርታ ከማየት ይልቅ ይህ እንዴት ደስ ያሰኝ ይመስላችኋል። ነገር ግን በአየር አድርገን በባሉን የምንሄድ ሰዎች እጅግ ጥቂቶች ስለሆንን የሚቻለንን ያህል የጂዎግራፊን ትምህርት በካርታ ብንማር ይበቃናል።

፫፤ ወደ ሩቅ አገር ሄደን ከቶ ካሁን ቀደም አይተነው የማናውቅ ሣር የበቀለበት፣ ልዩ የሆነ ደንጊያ የተሠራ ሕንጻ ከተሠራም ፭፻ ዘመን፣ እንደ ሆነው የሚያሳይ ምልክት ብናገኝ።

፬፤ ወደዚህም አዳራሽ ውስጥ ገብተን እጅግ ሰፊ የሆኑ የጨለሙ ጓዳዎች ብናይ እንዲሁም ደግሞ እዚሁ አዳራሽ ውስጥ በገባን ጊዜ ከሞቱ ሁለት ወይም ሦስት መቶ ዓመት የሆናቸውን ሰዎች መቃብርና ዐጽማችወን ካለበት በታች ስማቸው የተቀረጸበትን ደንጊያ ብናገኝ፤

፭፤ ይህንንም ሁሉ ስናይ ምን እናስብ ይመስላችኋል? ይህን ሕንጻ የሠራ ማን እንደ ሆነ የተሠራው ምን ጊዜ፤ ምክንያቱስ ለምን እንደ ሆነ ስናስብ እንደ አዲስ ነገር ሆኖ አይገርመን ይሆን? እንደዚህ ያለውን የሚያስገርም ሕንጻ የሠሩትን ሕዝብ ዝና ለመስማት አንናፍቅምን? ወደ ኋላችን ተመልሰን ካምስት መቶ ዓመት በፊት የነብረውን የቀድሞ ታሪክ ለመማር እንመኝ ይሆን?

፮፤ ይህ ታላቅ ሕንጻ ምን ጊዜ ወይስ ለምን እንደ ተሠራ የሚነግረን ብዙ ዘመን የኖረ አንድ ኰሳሳ ሽማግሌ ብናገኝ ባጠገቡ ተቀምጠን ለመስማት እንዴት በናፈቅን ነበር። ይህንኑ ሕንጻ ስለ ሠሩት ሕዝብና በውስጡም ስለ ተቀበሩት ሰዎች እንዲተርክልን ስንት ሺህ ጥያቄ ባቀረብንለት ነበር።

፯፤ አሁን ወደ ማታውቁት አገር ብትሄዱ እንደዚሁ እንደ ነገርኋችሁ ያሉ አያሎች ሕንጻዎች ይገጥሙዋችኋል። ከቶውንም ከተሰሩ ፻፭ ዘመን የሆናቸውን ታገኛላችሁ።

፰፤ እንዲሁም ደግሞ ወደ ኢጣልያና ወደ ግሪክ ወደ ግብፅም፣ ወይም ወደ እስያ ጕዞዋችሁን ብትቀጥሉ የዛሬ ሁለት፤ ወይም ሦስት ሺህ ዓመት የነበሩ የቤተ መቅደስና የቤተ መንግሥት ከጥንት ተሠርተው የነበሩ የከተሞች ፍራሾች ታገኛላችሁ። ከነዚህም አያሎቹን ባያችሁ ጊዜ በውበታቸውና በታላቅነታቸው ሳትገረሙ አትቀሩም።

፱፤ በማታውቋችወ አገሮች ስትጓዙ እንደዚህ ያሉት አገሮች ሁሉ ይገጥሙዋችኋል። ዳሩ ግን ታሪካችወን የሚነግራችሁ ሽማግሌ አታገኙምና እንዴት ታደርጋላችሁ? እንግዲያስ ሁሉን ዙራችሁ አይታችሁ ከተመለሳችሁ በኋላ ይህን ታሪክ በማንበብ ያለፉትን ዘመናት ታሪክ ስትሰሙ ምናልባት ደስ ሳይላችሁ አይቀርም።

፲፤ እንግዴህ ይህን መጽሐፍ ከሚያነቡ ሰዎች አያሎቹ ዓለምን ሁሉ ለመዞር ወይም የሩቆችን አገሮች ታሪክ ለማንበብ ይፈልጉ ይሆናል። ምናልባት ደግሞ ከጥንት ዘመን የነበረውን ታሪክ ሽማግሌ ሲነግራቸው እንደ አዲስ ነገር ሆኖ ይታያቸው ይሆናል። አንባቢው ፈጽሞ ካልደከመ በቀር የምንተርክለት ተቀምጦ እንዲሰማኝ እለምነዋለሁ።

**ጥያቄ።**

፩፤ ሰው በባሉን ተቀምጦ አገሩን ሁሉ ቢዞር ምን ያያል?

፪፤ ጂዎግራፊ ምን ማለት ነው?

፫፤ ካርታ ምንድን ነው?

፬፤ የቀድሞ ከተማዎች ፍራሽ ስናገኝ ምን ለማወቅ እናስባለን?

፭፤ ወደ ሩቅ አገር የሚሄድ መንገደኛ በሌላ አገር ከምን ጋር ይገናኛል?

፮፤ በኢጣልያ በግሪክና በግብጽ፣ በስያም ሲጓዝ ያየው ምንድን ነው?

፯፤ እነዚህን የቀድሞ ዘመን ፍራሾች በማየት ምን እንማራለን?

**ምዕራፍ ፪ መግቢያ ይቀጥላል።**

**ስለ ታሪክና ጂዎግራፊ ስለ ልዩ ልዩም ነገሮች።**

፩፤ መቸውንም ታሪክልና ጂዎግራፊ የሚሉትን ቃል ብዙ ጊዜ ሳትሰሙት አትቀሩም ይመስለኛል። ታሪክ ማለት ዓለም ከተፈጠረ ወዲህ ስለ ሰው የሚተረከው ነገር ነው። ይኸውም የሰው ታሪክ ሺህ ዓመት ከተቀመጠ ሽማግሌ ጋራ ይወዳደራል። ከተሞች ሲሠሩና፣ ተመልሰው ሲናዱ ፈራርሰው ዋና የከተማ ፍራሽ ሲሆኑ አይቶኣል። ከፍ ብለውና ገንነው የነበሩትም ነገዶች እንደ ገና ተዋርደው እስፍራቸው ሲጠፉ አይቶኣል። ከብዙ ዘመናት ጀምሮ የሆነውን ሁሉ የሚያስገርመውን ታሪክ ተቀምጦ ከብዙ ዘመናት ጀምሮ የሆነውን ሁሉ የሚያስገርመውን ታሪክ ተቀምጦ ሊነግር እንደሚፈልግ ሽማግሌ ነው።

፪፤ ፊት እንደ ተናገርኩት ጂዎግራፊ ማለት የከተሞችን የወንዞችን፣ የተራሮችን የአገሮችን እንዲያውም መንገደኛ ካንዱ ወደ አንዱ አገር ሲጓዝ ያየውን ነገር ሁሉ ሁኔታ የሚያሳይ ማለት ነው። እንግዲያውስ ጂዎግራፊ ዓለምን ከዞረ ሰው ጋራ ይፎካከራል። በመርከብ በሠረገላ በጀልባ ወይም በባቡር ተቀምጦ ዓለም ዞሮ አይቶ እንደ ገና ተመልሶ ያየውን ሁሉ ለኛ እንደሚነግረን ሰው ይመስላል።

፫፤ ታሪክ በጊዜው የሆነውንና የተደረገውን ነገር የሚናገርና የሚያመለክት መሆኑን ተመልከቱ ጂዎግራፊም ስፍራዎች ያሉበትን ያመልክታችኋል። የቀድሞውን ለማስተዋል ከኋለኛው አንዳች ማወቅ ይገባችኋል። አንድ አንድ ጊዜም በባሉን ወይም በመርከብ አድርጌ የተረክኋቸው ታሪኮች ወደ ተደረጉበት ስፍራ ይዣችሁ እሄዳለሁ።

፬፤ ታሪክ መተረኬን እያበረታሁ ወደ ፊት የምገፋ ነኝና አስቀድሞ ወንድና ሴት እንዴት እንደ ተፈጠሩ፣ እነዚህም ሰፊ ቤተ ሰብ ሁነው እንዴት እንደ በዙና በየአገሩ እንደ ተገናኙ ታላቅ ጦርነትም እያደረጉ ሲዋጉ የነበሩ ታላቅ ነገድና የከበሩ ሰዎች እንደ ነበሩ እነግራችኋለሁ።

፭፤ ነገር ግን ታሪክ ሳላበዛ አስቀድሜ የምነግራችሁ ምድር ክብ መሆንዋን ነው። ሰዎችና እንስሶች በላይዋ ይኖራሉ። ምድርም በየብስና በባሕር ተከፍላለች፤ በመሬቱ ላይ ዛፍ፤ ሳር ቡቃያ፤ አበባዎች ይበቅሉበታል። ሰዎችና እንስሶች ይኖሩበታል። መንደሮችና ታላላቅ ከተሞችም ተሠርተውበታል።

፮፤ እንደምታውቁት ከፍ ያለው መሬት ተራራ ወይም ኮረፍታ ይባላል። ጐድጓዳውም ምድር ሸለቆ ይባላል። ይህም ወንዝ ያለበት ነው። አንድ አንድ ጊዜም በኮረፍቶች ተከቦ የምታገኙት የረጋ ውሃ ሐይቅ ይባላል።

፯፤ ምድር ከሦስቱ አንዱ እጅ መሬት ሆኖ ከሦስቱ ሁለቱ እጅ ውሃ ነው። ምድር ትክክል ሁና ከሁለት ተከፍላለች። በምዕራብ ወገን፥ ያለው የብስ የሰሜንና የደቡብ አሜሪካ ተብሎ ይጠራል። በምሥራቅ ወገን ያለው የብስ፤ ኤውሮጳ፤ አፍሪካ፤ እስያ፣ ይባላል።

**ጥያቄ።**

፩፤ ታሪክ ማለት ምን ነው? ከምንስ ይወዳደራል?

፪፤ ጂዎግራፊ ምንድን ነው?

፫፤ የምድር መልክ፣ ወይም ቅርጽ እንዴት ነው? ሰዎችና እንስሶች ውዴት ይኖራሉ? የምድር አከፋፈል እንዴት ነው? በመሬት ላይ የበቀለውስ ምንድን ነው? በመሬት ላይ የሚኖሩት ምንድን ናቸው? በምድር ላይ ምን ይታነጻል?

፬፤ ተራራ፤ ወይም ኮረፍታ የሚባለው እንዴት ያለው ነው? ሸለቆ፤ ወንዝ ባሕር፤ ምን እንደ ሆኑ ለይተህ ተናገር።

፭፤ ከምድር ስንተኛው እጅ መሬት ነው? ውሃውስ ስንተ እጅ ይሆናል? የምድር አከፋፈል እንዴት ነው? የምዕራብ የብስና የምሥራቅ የብስ ሁኔታ እንዴት ነው?

**ምዕራፍ ፫ መግቢያ ይቀጥላል።**

**ዓለም የብስ ባሕር፣ ተብላ እንዴት እንደ ተከፈለች።**

፩፤ የምድርን ፊት ሁለት እጅ የሚሆነውን ውሃ ተኝቶበታል፤ ብያለሁ። ይኸውም ውሃ ሰፊ የሆነ የጨው ባሕር ነው። ለዚሁም በልዩ ልዩ ክፍል ላለው ባሕር ልዩ ልዩ ስም እንሰጠዋለን።

፪፤ በኤውሮጳና በአሜሪካ መኻከል ያለው ባሕር አትላንቲክ ይባላል። ይኸም ስፋቱ ሦስት ሺሕ ማይል ይሆናል። በአሜሪካና በእስያ መኻከል ያለው ውቅያኖስ ፓሲፊክ ይባላል። ይኸም ስፋቱ ዐሥር ሺሕ ማይል ይሆናል ሌላ ስም ያላቸውም ሌሎች ታላላቅ የጨው ባሕሮች አሉ።

፫፤ እንደምታውቁት መርከቦች ካንዱ አገር ተነሥተው ወደ ሌላው በባሕር ላይ ይሄዳሉ። እንዲህ አድርጎ የንግድ ጕዳይ ይከናወናል። ነገር ግን ሰው የተባለ ሁሉ በምድር የሚኖር ስለ ሆነ በሚሆነው ሁሉ የበለጠውን ይህ ታሪክ ይተርካል።

፬፤ ባራቱ መዓዘን ዓለም ስላሉት ሕዝብ ሰዎች ሲናገሩ ሳትሰሙ አትቅሩም። እነዚህም ኤውሮጳ እስያ፤ አፍሪካ፤ አሜሪካ ናቸው። ከነዚህም በቀር አያሎች በውሃ የተከበቡና ቍርጥራጭ የሆኑ አገሮች አሉ፤ እነዚህም ደሰኢቶች ይባላሉ።

፭፤ ከነዚህም ደሴቶች አያሎቹ፣ ፓሲፊክ በሚባለው ውቅያኖስ ይገኛሉ። በነዚህም ላይ እጅግ ቍጥራቸው የበዙ ሕዝብ ይኖሩባቸዋል። እነዚህም ደሴቶች በጠቅላላው አምስተኛ የዓለም ክፍል ተብለው ይታሰባሉ። ማለት ኦሺያኒያ ተብለው ይጠራሉ። ብዙ ሰዎች ዓለምን ኤውሮጳ እስያ፤ አፍሪካ፤ አሜሪካ፣ አውስትራልያ፤ ፖሌኔሲያ ወይም ኦሺያኒያ ብለው በስድስት ክፍል ከፍለውታል። ስለ ሆነ እነዚህ ሁለቱ የታወቁት በኋላ ነው።

፮፤ አሁን በነዚህ ልዩ ልዩ በሆኑ ዓለማት የሆነውን እነግራችኋለሁ። የምነግራችሁ ለማስተዋል በካርታ ላይ የተሰጠውን መመልከት ያስፈልጋችኋል። የምነግራችሁ ልዩ ልዩ አገሮች ያሉት በወዴት በኩል እንደ ሆኑ ካርታ ያመለክታችኋል።

**ጥያቄ።**

፩፤ የምድርን ፊት ከሦስት እጅ ሁለቱን እጅ ከድኖት ያለ ታላቁ ውቅያኖስ የትኛው ነው?

፪፤ አትላንቲክ እና ፓሲፊክ የተባሉት ባሕሮች የትኞቹ ናቸው?

፫፤ ስለ መርከቦች ምን ትላለህ? መሬትስ ምንድን ነው?

፬፤ አራቱ መዓዝነ ዓለም የተባሉት ምንድን ናቸው? ደሴት ምንድን ነው?

፭፤ ስለ ውቅያኖስ እስቲ ንገረን?

ተካርታ ውስጥ የሚከተለውን ጥያቄ እንድትመልሱልኝ እፈልጋለሁ።

በአሜሪካ ምሥራቅ በኩል ያለው ውቅያኖስ ማን የሚባለው ነው?

በስተምዕራብ በኩል ያለውን ማን ትሉታላችሁ?

ስለ ምን አሜሪካ ከሁለት ተከፈለ? ኤውሮጳ ከአሜሪካ በየት በኩል ነው?

አፍሪካ በየት በኩል ነው?

አሜሪካ ከኤውሮጳ ምን ያህል ይርቃል?

አፍሪካ የቱን ያህል ይርቃል?

በኤውሮጳ ምዕራብ በኩል ማን የሚባለው ውቅያኖስ ይገኛል?

በአፍሪካ ምዕራብ ያለው ውቅያኖስ ማን ይባላል?

በአፍሪካና በእስያ ደቡብ ያለው ምንድን ነው? በእስያ ምሥራቅ ማን አለ? ኤውሮጳ ከማን ጋር ይዋሰናል? ከአፍሪካ በየት በኩል ነው? አፍሪካ ከማን ጋር ይዋሰናል? አፍሪካ ከእስያ የሚለይበት እንዴት ነው? በአፍሪካና በኤውሮጳ መኻከል የተንጣለለው ባሕር ማን ይባላል? ኤውሮጳንና እስያን ባሕር ይለያቸዋልን? ወይስ ሁለቱም በመሬት ግጥሚያ አላቸው?

እስያ ከማን ጋራ ይዋሰናል? ዳርቻውስ የት ድረስ ነው? ጣትህን ቀስረህ ወደ እስያ ወደ ኤውሮጳ ወደ አፍሪካ አሳይ።

**ምዕራፍ ፬።**

**በእስያና በአፍሪካ በሌሎችም አገሮች ስለሚኖሩ ሕዝብ።**

፩፤ ሌላ ታሪክ ሳልጀምር የምነግራችሁ እስያ እጅግ ሰፊ አገር መሆኑን ነው። እጅግም ልዩ ልዩ የሆኑ ወገኖች የሚኖሩበትና ቍጥራችወ የበዛ ታላቅ ከተሞች ያሉበት አገር ነው።

፪፤ ከዚህም ወገኖች ዋኖቹ ታርታስ የሚባሉ ናቸው። እነዚህም ካንዱ ስፍራ ተነሥተው ወደ ሌላው እየተዘዋወሩ አብዛኛውን ጊዜ የሚኖሩ በድንኳን ነው። ጥሩ ጥሩ ፈረሶችና ብዙ የግመል መንጋ ያሉዋቸው ዐረቦች በዝሆን የሚቀመጡ ለጣዖት የሚሰግዱ ህንዶች ያጌጠና ያማረ ቤተ መንግሥት ያላቸው ቅኔና ግጥም የሚወዱ ፋርሶች ሻይ፣ የምናገኝባቸው ቺኖችና በወንበር ላይ ከመቀመጥ ይልቅ በመከዳ ላይ መቀመጥ የሚወዱ ቱርኮች እነዚህ ሁሉ አብረው፥ ባንድነት በበረሃ ይኖራሉ።

፫፤ በእስያ ሕዝብ ቍጥራቸው ፰፻፸፩ ሚሊዮን ይሆናሉ። በዓለም ካሉት ሕዝብ ከግማሹ ይበልጣሉ። ማለት የሰሜንና የደቡብ አሜሪካን ሕዝብ፥ ባንድነት ደምሮ ያን ያህል ዐሥር ጊዜ ማለት ነው።

፬፤ እንደምታውቁት አፍሪካ የጥቍሮች አገር ነው። ሰፋፊ ከተሞች አሉበት። የባላገሮቹ ቍጥር ፩፻ ሚሊዮን ይሆናል።

፭፤ ኤውሮጳ በልዩ ልዩ ነገድ ተከፋፍሎኣል። እነዚህም እንግሊዝ፥ ፈረንሳይ፤ ኢጣልያ እስጴን፣ ጀርመን ረሺንያስ (መስኮብ) ሌሎችም ናቸው። አያሎች ያማሩና ያጌጡ ከተሞች አሉበት። የነገዶቹ ቍጥር ፫፻፶፯ ሚሊዮን ይሆናል።

፮፤ አሜሪካ አያሎች ታላላቅ ከተሞችና ያማሩ መንደሮች አሉበት። ሕዝቡ በመላው መቶ ስድስት ሚሊዮን ይሆናሉ።

፯፤ ፊት እንደ ተናገርሁት ኦሺኒያ፣ ተፓሲፊክ ውቅያኖስ ውስጥ ያሉት ብዙ ደሴቶች አንድነት ሁነው ነው። ከነዚሁም አንዱ አውስትራልያ የሚባለው በዓለም ሰፊ ደሴት የተባለው ነው። በነዚሁ ደሴቶች ውስጥ የሚኖሩ ሕዝብ ሁልጊዜ እየበዙ ይሄዳሉ። አሁን ወደ አንድ ሚሊዮን ተኩል ደርሰዋል ይባላል።

**ጥያቄ።**

፩፤ ስለ እስያ ተናገር።

፪፤ ከእስያ ዋኖቹ ማን ይባላሉ?

፫፤ የእስያ ሕዝብ ቍጥራቸው ስንት ነው?

፬፤ የአፍሪካ ባላገሮች ቍጥራቸው ስንት ነው?

፭፤ የኤውሮጳ ባላገሮች ቍጥራቸው ስንት ነው?

፮፤ የአሜሪካን ሁኔታ ንገር።

፯፤ የኦሺኒያ ደሴት ከሊቨርፑል በወዴት በኩል ይመስልሃል? የባላገሮቹ ቍጥር ስንት ይሆን?

የኦሺኒያ ደሴቶች በወዴት በኩል ናቸው?

**ምዕራፍ ፭ መግቢያ ይቀጥላል።**

**በዓለም ስላ አሉ ልዩ ልዩ ሕዝብ።**

፩፤ በመላው ዓለም ላይ የሚኖሩ ሕዝብ በቅርብ ጊዜ አንድ ሺህ ሁለት መቶ ሚሊዮን ሳይሆኑ አይቀሩም። እነዚህ ሁሉ (በኤድን) በገነት አታክልት ውስጥ ይኖሩ የነበሩት የአዳምና የሔዋን ዘሮች ናቸው እያለ፥ ቅዱስ መጽሐፍ ይነግረናል። ከነዚህ ከሁለቱ እንዴት ያለ ታላቅ ቤተ ሰብ ወጣ።

፪፤ ቤተ ሰብ ማለት ይህን ያህል ብዛት እስቲያገኝ ብዙ ዘመን እንደሚፈጅበት ሳታምኑ አትቀሩም።

፫፤ ወደ ልዩ ልዩ አገር ብትሄዱ የየአገሩ ሕዝብ በመልካቸው ባላባበሳቸው፣ ባናኑዋራቸውም ልዩነት እንዳላቸው ታስታውሳላችሁ።

፬፤ እኩሌቶቹ አሜሪካን ኤንዲያን እንደሚባሉት የገረጡ ናቸው፤ የወራ ቅጠል ይመሳላሉ። እኩሌቶቹም እንደ ቺኖች ብጫ ይመስላሉ፤ ሌሎቹም እንደ ህንዶች የቀይ ዳማ ናቸው፤ ደግሞ ሌሎቹ እንደ ሻንቅሎች ጥቍሮች ናቸው። ሌሎቹም እንደ እንግሊዞችና እንደ አሜሪካኖች ነጭች ናቸው።

፭፤ ባንዳንዱ አገር የጭራሮ ቤት አቁመው ጭቃ መርገው ይኖሩበታል። ኑሮዋቸውም በቀስትና በፍላፃ አውሬ እያደኑ ነው። ይህም የአረማውያን አኑዋኑዋር ይባላል። አሜሪካን ኤንዲያን የተባሉትና ከአፍሪካም ሻንቅሎች እኩሌቶቹ አያሎችም ከእስያ ሕዝብ ኦሺያኒያንስ ማለት በፓሲፊክ ውቅያኖስ ውስጥ ባሉት ደሴቶች የሚኖሩ ብዙ ባላገሮችም ተችመው አራዊት ሕዝብ ናቸው።

፮፤ በአንዳንዱ አገር ያሉ ሕዝብ በደንጊያና በጭቃ በተገነባ ቤት ይኖራሉ። ጥቂቶች መጻሕፍትም አሉዋቸው። ዳሩ ግን ቤተ ክርስቲያን ወይም የመሰብሰቢያ ቤት ያለዚያም ቤተ ጣዖት የላቸውም። እንደዚህ ያሉት ሕዝብ የሚበዙት ከአፍሪካ ሻንቅሎችና ከእስያ አያል ነገዶች ናቸው። እነዚህም በአረመኔነት የሚኖሩ ስለ ሆኑ አረማውያን ይባላሉ። ልማዳቸውም የጭከና የአውሬ እባይ ነው።

፯፤ በአንዳንዱ አገርም ባላገሮቹ በተመሰገነ ቤት ይኖራሉ። ከቶውንም ሀብታሞቹ የጠዱ እልፍኞች አሉዋቸው። ሕዝቡ የተፈጥሮ ዕውቀት አላቸው። ነገር ግን ለማንበብና ጥቂት ለመጻፍ ያህል ነው እንጂ ስለትምህርት ቤት ጕዳይ ደካሞች ናቸው። በዚያን ጊዜ አሳብ የሠለጠኑ ሕዝብ የተባሉት እንኳ ሳይቀሩ ቺኖች፤ ህንዶች፣ ቱርኮች፣ ከእስያም ነገዶች ክፍል ከአፍሪካም ባላገሮችና ከኤውሮጳ ወገኖች እንደዚሁ አኳኋን ነበሩ።

፰፤ በኤውሮጳ በብዙ ሥፍራ በዩናይትድ እስቴትስ ሕዝቡ በመልካም ቤቶች ይኖራሉ። ያማረ የቤት መሣሪያ አያሎች መጻሕፍት መልካም የትምህርት ቤቶች ቤተ ክርስቲያኖች፣ የሕዝብ መሰብሰቢያ ቤቶች፣ መርከቦችና የባቡር መንገዶች አሉዋቸው። እነዚህ ከፍ ባለ ሥልጣኔ የሚኖሩ ናቸው።

፱፤ እንግዴህ ሰው የተባለ በአራት ክፍል እንደ ተከፈለ ልብ አድርጉ፤ ፊተኞቹ አረማውያን ናቸው፤ ቀጥለው አራዊት ሕዝብ ሦስተኞቹ የሥለጠኑ ሕዝብ ይባላሉ። ፬ኛ ላይኖች ከፍ ያለ ሥልጣኔ ያላቸው ናቸው። ከዚህ በላይ የተጻፈው ደኅና አድርጎ ያስረዳችኋልና ዋናውን ነገር ልብ አድርጉ።

**ጥያቄ።**

፩፤ በዓለም ላይ ያሉት ሕዝብ ቍጥር ስንት ነው?

፪፤ አዳምና ሔዋን ወዴት ይኖሩ ነበር?

፫፤ ወደ ልዩ ልዩ አገር ውስጥ ስለ መሄድ ምን ትላለህ?

፬፤ በአውሬነት የሚኖሩት እንዴት ያሉ ሕዝብ ናቸው?

፭፤ በአረመኔነት የሚኖሩት እንዴት ያሉት ናቸው?

፮፤ ሥልጣኔ ያላቸው የትኞቹ ናቸው?

፯፤ ላይኞቹ በጣም ከፍ ያለ ሥልጣኔ ያላቸው የትኞቹ ናቸው?

፰፤ በዓለም ያሉ ሕዝብ በስንት ይከፈላሉ?

**ምዕራፍ ፮ እስያ ይቀጥላል።**

**ስለ እስያ አየርና ፍሬ ተራራ ሕዝብና እንስሳ ሌላም ነገር።**

፩፤ ብዙ ታላላቅ ከተሞችና የሰው ብዛት ያለበት ሰፊው አገር እስያ እንደ ሆነ አስቀድሜ ተናግሬአለሁ። ይኸውም አገር ያለው በምሥራቅ በኩል ባሉት አገሮች ክፍል ነው። መልካም ተስፋ የተባለውን አገር ዙራችሁ የህንድ ውቅያኖስ አቋርጣችሁ በመርከብ ብትሄዱ ወይም በኤውሮጳ አድርጋችሁ ብታቋርጡ፤ ያለዚያ ደግሞ በኤውሮጳና በአፍሪካ መኻከል አብለው በሜዴቲራኒያን ባሕር አድርጋችሁ ብትሻገሩ ወደዚያ አገር ለመድረስ ትችላላችሁ።

፪፤ በደቡብ በኩል ያለው የእስያ አገር አየሩ ሙቀት ያለው ነው። በዚህ ክፍል የሚኖሩት ቺኖች ህንዶች ፋርሶች፤ ዐረቦችና፣ ቱርኮች፣ ናቸው። አገሩ በብዙ ስፍራ ለም ነው። በረባዳው አገር ያማሩ አበቦች ቅመማቅመም የሚሆኑ ቍጥቋጦችና ሽታቸው የሚጣፍጥ ዛፎች ይገኛሉ። በደኑና በጫካው ውስጥ ለማየት እጅግ ደስ የሚያሰኙ ያማሩ የዱር አዕዋፍ ሁልጊዜ ይታያሉ።

፫፤ ፒኮክስ የተባለው ዎፍ ለማየት ያማረ ነው፤ በተቀረ የቤት አዕዋፍ ለምንላእችው ለዶሮና ለተርኪ ሌሎችም ሁሉ በውነት ይህ ሙቀታሙ አውራጃ አገራቸው ነው። በኽረ ሎሚ ባንዳንድ ስፍራ በዱር እየበቀለ ይገኛል። የምናውቃቸው አበቦች ሁሉ በደቡብ እስያ በቈላው አገርና በየጋራው ላይ በቅለው ይታያሉ።

፬፤ በመኻከል እስያ ራሶቻቸው ዘላላም በበረዶ የተሸፈኑ ተራሮች አሉ። በርዝመታቸውና በከፍታቸው በዓለም የታወቁ ናቸው። ከፍታቸው ስድስት ማይል ይሆናል። ከነዚሁ ተራሮች በሰተሰሜን ሰፊ፥ ሜዳ የሚገኝበት ብርዳም አገር አለ። ታርታር የተባሉ ነገዶች ግመሎቻቸውንና ፈረሶቻቸውን እያዘዋወሩ ያሰማሩበታል።

፭፤ በዚሁ ጭጋግ ባለው አገር ጥቂቶች መንደሮችና ከተሞችም ተሠርተዋል። ባላገሮቹ ቤት የማይሠሩ በድንኳን የሚኖሩ ዘዋሪዎች ናቸው። በሚያረቡዋቸው መንጎች ሥጋና ወተት ይኖራሉ። ባውራጃቸው የሚገኙትን አጋዘኖችና የሜዳ ፍየሎችን ሌሎችንም አራዊት ማደን ይወዳሉ።

፮፤ በእስያ የሚገኙ እንስሶች ብዙዎቹ የታወቁ ናቸው። ዝሆን ጥቅጥቅ ባለው ደን ይገኛል። አውራሪስም በወንዝ ዳር ይገኛል። አንበሳ በሜዳ ሮያል ታይገር (ድልግ አንበሳ) የሚባለው አወሬ በደን ይገኛል። ልዩ ዐይነት ዝንጀሮችና ጦጦች በሙቀታሙ አውራጃ ሞተዋል። ከቶውንም አንዳንድ ጊዜስ ቁመታቸው ሠላሳ ፊት የሚሆን ይገኛሉ።

፯፤ በደቡብ እስያ በኩል መቸውንም ዐውቅሎ ነፋስ እየተነሣ ቤቶችን ገለባብጦ ደኑን ሁሉ አመሳቅሎ ማናቸውንም ነገር ፍርስርስ አድርጎ ምድረ በዳ ያደርገዋል። አገሩን ብዙ ጊዜ ድርቅ እያሳረረው ይራባል። አንድ አንድ ጊዜም ለሰውና ለእንስሳ የሚሆነው አንዳች ነገር እንኳን ሳይቀር አንበጣ መጥቶ አገሩን ግጦት ይሄዳል። ሕዝቡን መቅሠፍት እየጐበኛቸው ብዙ ሺሕ ሰዎች ተጠርገው ይቀራሉ።

፰፤ በጂዎግራፊው ሆነ ወይም በታሪኩ እስያ እንዲህ የሚያስደንቅ አገር ነው። ከአራቱ አህጉር እስያ ይሰፋል። ከፍ ያሉ ተራሮች አሉበት። ልዩ ልዩ ዐይነት እንስሳ ይረባበታል። አታክልትም ይገኝበታል። ወራቱም አንዳንድ ጊዜ መልካም ይሆናል፤ አንዳንድ ጊዜ ይከፋል።

፱፤ ከዓለም ሁሉ ሕዝብ የሚበዛበት እስያ ነው። ዛሬ ዓለምን የመላው ሰው መጀመሪያ ተራብቶ የቈየው በዚያ ነው። ስለ ሰው ታሪክ አንድ ትልቅ ነገር የሆነው በዚሁ አገር ነው። ከቶ በዓለም ተወልዶ የማያውቅ አንድ የሚያስገርም ሰውነት ብዚሁ አገር ተወልዷል። ደግሞ በዚሁ ስፍራ የየሆዋ ትልቅ ተኣምራት ተሠርቶኣል።

**ጥያቄ።**

እስያ በሰሜን በምሥራቅ፣ በደቡብና በምዕራብ እንዴት ይዋሰናል?

እስያ ከኤውሮጳ በወዴት በኩል ነው?

ፋርስ የሚገኘው በእስያ በየትኛው ክፍል ነው?

ከፋርስ በየት በኩል ብትሄድ ዐረብ፣ ኢንዱስታን፣ ቺን፣ ታርታር፣ ሲቤርያ፣ ቀይ ባሕር፣ ግብጽ የሜዲቴራኒያን ባሕር ይገኛሉ?

ኤፍራጥስ የተባለው ታላቁ ወንዝ ከእስያ በወዴት በኩል ይገኛል?

፩፤ እስያ ምንድን ነው? እስያ በወዴት በኩል ነው?

በየት በኩል ብትሄድ ታገኘዋለህ? በጣትህ አመልክተኝ።

፪፤ በደቡብ እስያ አየሩ እንዴት ነው?

በደቡብ እስያ የንሚኖሩ ሕዝብ እንዴት ያሉ ናቸው? በአገሩ የሚገኘው አገር ምንድን ነው?

፫፤ አዕዋፍ የሚያበቅለው ፍራፍሬውና አበባው እንዴት ነው?

፬፤ ስለ ተራራው በሰሜን እስያም ስለሚገኘው ሁሉ ተናገር።

፭፤ ባላገሮቹ እንዴት ያሉ ናቸው?

፮፤ በእስያ ስለሚገኙ እንስሶች፤

፯፤ ስለ ደቡብ እስያ፤

፰፤ እስያ በጂዎግራፊው ልዩ ልዩ መሆኑ ስለ ምንድን ነው?

፱፤ እስያ በታሪኩ ልዩ መሆኑ ስለ ምንድን ነው?

**ምዕራፍ ፯ እስያ ይቀጥላል።**

**ስለ ዓለም ፍጥረትና የጥፋት ውሃ።**

፩፤ መጀመሪያ ከዓለም ክፍል ሰው የነበረት እስያ ነበር። ሁለተኛው አፍሪካ ነው። ከዚያ ቀጥሎ ኤውሮጳ በመጨረሻ አሜሪካ ነው። እነዚያ የኋለኞች እንዲያን የተባሉት ሕዝብ ወደ አሜሪካን የገቡበትን ጊዜ አናውቅም። ነገር ግን ነጮች ወደ አሜሪካ የገቡበት ከሦስት መቶ ሳባ ዓመት ወዲህ ነው።

፪፤ አሁን ወደ ዓለም ፍጥረት እንመለስ። ይህ የሚያስገርም ነገር የሆነው ከስድስት ሺህ ዓመት በፊት ነው። የዚህም ታሪክ በኦሪት ዘፍጥረት በመጀመሪያው ምዕራፍ ተመልክቶ ተነግሮአል።

፫፤ አዳምና ሔዋን በእስያ በኤድን (በገነት) ተክል መኻከል ተቀመጡ። ይህም ስፍራ በእስያ ምዕራብ ወገን ካለው ከኤፍራጥስ ወንዝ ሩቅ አልነበረም። ነገር ግን እግዚአብሔርን በድለው በኃጢአት ከወደቁ በኋላ ያነን ደስ የሚያሰኝ ስፍራ ለቀቁ።

፬፤ በዚች ሰፊ ዓለም ለጊዜው የነበሩበት ከሰው ወገን አዳምና ሔዋን ብቻ ነበሩ። ይህም ስለ ሆነ እግዚአብሔር አልተለያቸውም ነበርና ብቻነታቸው አይሰማቸውም ነበር። ወዲያው ልጆች እየተወለዱላቸው ዘራእው እየተባዛ ሄዶ እነዚህም በኤፍራጥስ ዙሪያ ያለውን አገር ሁሉ መኖሪያቸው አደረጉት። በዚያም ከተሞችንና መንደሮችን ሠሩ። ነገር ግን ክፋታቸው እየበዛ ስለ ሄደ አምላካቸውን ማምለክ ረስተው ክፋትንና አውሬነትን ተከተሉ።

፭፤ ስለዚህ እግዚአብሔር አምላክ ለማይታዘዙ እምቢተኞች ቅጣት ወደ ፊት ለሚመጡት ነገድ ጥንቃቄ እንዲሆናቸው ብሎ ከኖኅና ከልጆቹ በቀር የሰውን ወገን ሁሉ ለማጥፋት ቍርጥ ዐሳብ አደረገ።

፮፤ ኖኅ ገና አስቀድሞ ጥፋት እንደሚመጣ ዐውቆ ስለ ነበረ አንድ ትልቅ መርከብ ሠራ በዚህም መርከብ ልጆቹንና ልዩ ልዩ ዐይነት የሆኑትን የምድርን እንስሳት ሁሉ ጥንድ እያደረገ ሰበሰባችወ። ከዚህ በኋላ ምድር በመላዋ በዝናም ውሃ እስክትሸፈን ድረስ ይዘንም ጀመር።

፯፤ እንዲህ ሆኖ የሰው ወገን ሁሉ ጠፋና እንደ ገና በምድር ላይ የአንድ ሰው ቤተ ሰብ ብቻ ቀረ። ይህም የሆነው በ፲፮፻፶፮ ዓመት ከዓለም ፍጥረት በኋላ ነው።

**ጥያቄ።**

፩፤ መጀመሪያ ሕዝብ የነበረበት በየትኛው በዓለም ክፍል ነው? ከዚህ በኋላ ደግሞ በየትኛው ክፍል ሕዝብ ሰፈረ? ቀጥለው ደግሞ በየት ሰፈሩ? በመጨረሻ ሕዝቡ በየት ክፍል ሰፈሩ? ህንዶች መጀመሪያ ወደ አሜሪካ የገቡት ምን ጊዜ ነው? ነጮች አሜሪካ የገቡት ምን ጊዜ ነው?

፪፤ ዓለም ከተፈጠረ ምን ያህል ዘመን ይሆናል። በኦሪት ዘፍጥረት በመጀመሪያው ምዕራፍ እንደ ተነገረ አድርገህ የፍጥረትን ታሪክ ተርክልን።

፫፤ አዳምና ሔዋን ወዴት ይኖሩ ነበር? ከዚያ ከነበሩትበት ስፍራ በምን ምክንያት ወጥተው ሄዱ?

፬፤ የአዳምና የሔዋን ልጆች ወዴት ሰፈሩ? ምንስ አደረጉ? እግዚአብሄር አምላክ ምን ለማድረግ አሰበ? ስለምን እግዚአብሔር ሰውን ለማጥፋት ዐሰበ?

፭፤ ኖኅ ምን አደረገ? ስለ ጥፋት ውሃ ተርክልን።

፯፤ የጥፋት ውሃ ያደረገው ምንድን ነው? የጥፋት ውሃ የሆነው ምን ጊዜ ነው?

**ምዕራፍ ፰ እስያ ይቀጥላል።**

**ኖኅና ልጆቹ ከመርከብ እንደ ወጡ።**

**ሕዝቡ ስናዖር በሚባለው ስፍራ እንደ ሰፈሩ።**

**ስለ ባቢሎን ግንብ።**

፩፤ ከጥፋት ውሃ በፊት የነበሩት ሕዝብ አንቲዴሎቪያን ይባላሉ። ከጥፋት ውሃ በፊት የነበሩት ማለት ነው። ስለነርሱ በመጽሐፍ ቅዱስ ከተነገረው በቀር ሌላ አናውቅም። ምናልባት በእስያ ውስጥ በትንሽ ስፍራ ተበትነው ይሆናል እንጂ ከጥፋት ውሃ በፊት በአፍሪካ በኤውሮጳና በአሜሪካ ከቶ ምንም ሰው አልነበረበትም።

፪፤ የጥፋት ውሃ መዝነሙን በኅዳር ጀምሮ በመጋቢት እንዳቆመ ይታሰባል። ወዲያው ከጥቂት ጊዜ በኋላ ውሃው እየጐደለ ሄደ። የኖኅም መርከብ በአርመን አገር በአንድ ረጅም ተራራ ጫፍ ላይ ዐረፈ። ይህም ተራራ አራራት ይባላል እስከ ዛሬም ድረስ ይታያል።

፫፤ ኖኅ ከቤተ ሰቡና ከእንስሶች ጋራ ሆኖ ከመርከብ ወጣ። ከነዚህም እንደ ገና ዓለም በሕዝብ ተመላች። እንስሶቹም በገዛ ራሳቸው ወደ ሩቅ እየሄዱ ተገናኙ። ከብዙ መቶ ዓመታት በኋላ በያገሩ ገቡበት።

፬፤ ለኖኅ ሦስት ልጆች ነበሩት። እነርሱም ሴም ካም፤ ያፌት፣ ናቸው። እነዚህ ከቤተ ሰቦቻቸው ጋራ ሰናዖር ወደ ተባለው አገር ገቡ። ይኸውም አገር በካርታ እንደ ተመለከተው በኤፍራጥስና በጤግሮስ ወንዞች አጠገብ አራራት ተራራ ወደ ደቡብ ያለው አገር ነው።

፭፤ ምናልባት ከጥፋት ውሃ በፊት የነበሩ ሰዎች (ሰብአ ትካት) የሰፈሩት በዚህ በኤፍራጥስ ወንዝ ዳር ሳይሆን አይቀርም። የቀድሞ ወገኖች መጀመሪያ ነገድ የሆኑበት በዚህ ስፍራ ነው።

፮፤ ሕዝቡ በፍጥነት እየበዙ ይሄዱ ጀመር። ከጥፋት ውሃ ጀምሮ መቶው ዓመት እሲፈጸም ድረስ ያለ ልክ ቍጥራቸው በዛ ከኖኅ ቤተ ሰቦች አያሎቹ እስከዚህ ዘመን ነበሩ። ትውልዳቸውንም ለልጆቻቸው ይነግሩዋቸው ነበር። ወደ መርከብ ከገቡት በቀር የጥፋት ውሃ መጥቶ ሰውንና እንስሳን ሁሉ እንዳጠፋ ይተርኩላቸው ነበር።

፯፤ በጥፋት ውሃ የሆነውን ሁሉ የሚያስታውሱ ወይም ወሬውን የሰሙ ሁሉ ክፋት ያነኑ የመሰለ ቅጣት እንደ ገና መልሶ ያመጣብናልና እያሉ ይሠጉ ነበር። ስለዚህ ታላቅ ግንብ ለመሥራት ተማከሩ። በዚያም ውጽጥ ገብተው ሊሰውሩ ነበር። ይህም ግንብ ባብል ይባላል።

፰፤ በኤፍራጥስ ወንዝ ዳር በስተ ምሥራቅ ወገን የሕንጻውን መሠረት ቄረቄሩ፤ ወደ ሰማይ ለመድረስ እንዲመቻቸው ግንቡን ከፍ አድርገው ለመሥራት ዐስበው ነበር።

፱፤ ግንቡን የሚሠሩት ፀሓይ በደረቀው ጠብ ነበር። ጠቡንም ሲገነቡ ኖራና አሸዋ በመሰለ ነገር እያያዙ ነው።

፲፤ ሠራተኞቹ በትጋትና ይሠሩ ነበርና ጡቡን አንዱን በአንዱ ላይ እያደራረቡ ሲገነቡ ከላይ ሆነው ምድሩን ቍልቍል ሲመለከቱት እጅግ ሩቅ ሆኖ እስኪታይ ድረስ ያጣድፉ ነበር። ነገር ግን ሰማዩና ፀሓዩ ከዋክብቱም ርቀታቸው ግንቡ ሲጀመር እንደ ነበሩ ናቸው እንጂ ያራራቃቸው ሁኔታ አልተወለጠም።

**ጥያቄ።**

፩፤ ከጥፋት ውሃ በፊት የነበሩት ማን ይባላሉ?

፪፤ የጥፋት ውሃ (ማየ አኅይ) መዝነሙን ምን ጊዜ ጀመረና ምን ጊዜ በራ?

በአራራት ተራራ ላይ ምን ተደረገ?

፫፤ ከመርከብ የወጡት ሰዎችስ እንዴት ሆኑ?

እንስሶችስ እንዴት ሆኑ?

፬፤ ሦስቱ የኖኅ ልጆች እንዴት ሆኑ?

የኖኅ ዘሮች ምን አደረጉ?

፭፤ መኖሪያቸውን በወዴት በኩል አደረጉ?

ሰናዖር የተባለው በወዴት በኩል ኑርዋል?

፮፤ ሕዝቡ እንዴት ሆኑ?

፯፤ ስለ ምን ሕዝቡ ግንብ ለመሥራት ተማከሩ?

፰፤ የግንቡን ሥራና አኳኋን እስቲ ንገረኝ?

**ምዕራፍ ፱ እስያ ይቀጥላል።**

፩፤ አንድ ቀን እነዚሁ ዕብዶች የሆኑ ሕዝብ በሥራቸው ላይ ሳሉ፤ ታላቅ የሚያስገርም ነገር ሆነ። እንዲሁ እንደልማዳቸው ሲነጋገሩ ሳሉ በድንገት ቋንቋእው ተለዋወጠና አንዱ ሲናገር ሌላው የሚለውን ላሰተውል አለው።

፪፤ ማነኛውም ሠራተኛ ከላይ ሆኖ የታችኛውን ጡብ አቀብለኝ እያለ በጣቱ ሲያመለክተው የታችኛው ሠራተኛ የማያውቀውን ቋንቋ ስለ ሆነ ነገር ሌላ ነገር አንሥቶ ይሰጠው ጀመር። እንዲሁም ሠራተኞች አንድ ነገር ሲጠይቁ ሌሎች ደግሞ ሌላ ያልተባለውን ይሰጡዋቸዋል። ድምፅ ብቻ ይሰማቸዋል እንጂ አንዱ የተናገረውን ሌላው አይሰማውም ነበር። የሚለው እንደማይታውቅ ለመናገር እንደሚንተባተብ እንደ ትንሽ ሕፃን ሆኑ።

፫፤ እንደዚ ያለ የቋንቋ መለያየት ሲሆንባቸው ጊዜ የግንቡን ሥራ ወደ ፊት ለመግፋት የማይሆንላእው ስለ ሆነ ወደ ሰማይ እንደርሳለን የማለታቸው ተስፋ ተቈረጠና በዓለም ላይ ወደ ልዩ ልዩ ስፍራ ለመንከራተት ግድ ሆነባቸው።

፬፤ ከዚህ በኋላ በብዙ ክፍል ሆነው በብልሀት ለመነጋገር እየፈተኑ ወደ ልዩ ልዩ ስፍራ ለመሄድ ወጥተው የተበታተኑ ይመስላል።

፭፤ በያንዳንዱ ክፍል ከሄዱ በኋላ ወደ ኋላቸው ገልመጥ እያሉ ወደ ባብል ግንብ እየተመለከቱ (እያዩ) ምናልባት ሳያዝኑ አይቀሩም። ወደ ሰማይ ለመድረስ የተቃረበ መስሎ ይታይ ስለ ነበረ በጫፉ ላይ ምናልባት ፀሓይ ሲያበራበት ይታይ ይሆናል። ሕዝቡ ብዙ ዘመን ትዝ እያላቸው እንደሚያስቡት እናምናለን።

፮፤ የሴም ልጆች በኤፍራጥስ አውራጃ ያለውን ነገር እንደ ተካፈሉ ይመስላል። የካም ልጆች በምዕራብ አውራጃ ያለውን አገር ይዘው፥ ወደ አፍሪካ ፈቀቅ አሉ። ከዚያ ምስርን ያዙና ታላቅ ነገድ ለመሆን በቁ። የያፌት ልጆች ወደ ግሪክ አገር ፈቀቅ አሉና ከዚያ አያሎችን የኤውሮጳን ነገድ መሠረቱ።

፯፤ በዛሬው ዘመን አያሎች መንገደኞች በኤፍራጥስ ወንዝ ዳር ሰፋፊ ኮረፍቶች አግኝተዋል። የተሠሩበት በዝፍትና በሚያጣብቅ ነገር ባንድነት ተቦክቶ በፀሓይ በተተኰሰ ጡብ ነው። እነዚህም ኮረፍቶች ካራት ሺህ ዘመን በፊት ተሠርቶ የነበረ የባብል ግንብ (የጥቅመ ሰናዖር) ፍራሾች እንደ ሆኑ ተረዱት።

**ጥያቄ።**

፩፤ ስለ ቋንቋቸው መለያየት ንገረኝ።

፪፤ በቋንቋቸው መለያየት ምን ተደረገ?

፫፤ የሴም ልጆች እንዴት ሆኑ? የካምና የያፌት ልጆች እንዴት ሆኑ?

፬፤ መንገደኞቹ ያገኙት ምንድን ነው? ኮረፍቶቹ ምን ይመስሉሃል?

**ምዕራፍ ፲ እስያ ይቀጥላል።**

**ስለ ታላቁ የአሶር መንግሥትና ስለ ንግሥት ሴሜራሚስ መንገሥ።**

፩፤ የተረፉት የሰው ወገኖች ወደ ልዩ ልዩ የዓለም ክፍሎች በተበተኑ ጊዜ በባቢሎን ግንብ ዙሪያ የቀሩ ሕዝብ ስለ ነበሩ የሰናዖርን አውራጃ ከመያዝ አላቋረጡም ነበር። አገሩ ሙቀት ስለ ነበረ ፍሬያም ነው። በጊዜ ብዛት እየበረከቱ ሰፊ ነገር ያዙና መንደሮችንና ከተሞችን ለመሥራት ተቻላቸው።

፪፤ አገሩ አሶር የመባል ስም አገኘ። ይህም መጀመሪያ በምድር ላይ የሰው ልጆች ነገድ ወይም ወገን ለመባል የበቁበት ነበር። ዳርቻው በልዩ ልዩ ዘመን ይለያያል። ነገር ግን ስፍራው በፋርስ ባሕር ሰሜን በሁለቱ ወንዞች በኤፍራጥስና በጤግሮስ በኩል እንደ ሆነ በካርታ ይታያል።

፫፤ የኖኅ ታላቁ ልጁ አሹር የተባለው የአሶር የመጀመርያ ገዢ ነበር። ከክርስቶስ ልደት በፊት ፪ሺ ፪፻፳፱ ዓመት የነነዌን ከተማ ሠራና መቶ ፊት ከፍታ ያለው አድርጎ ዙሪያዋን በግንብ ከበባት። እንዲሁም ደግሞ በሺህ ፭፻ ግንቦች እንድትጠበቅ አደረጋት። የያንዳንዱ ግንብ ቁመቱ ፪፻ ፊት ነበር። ከተማዪቱ እጅግ ሰፊ ነበረች ይባላል። ዙሪያዋን ለመዞር መቶ ማይህ ይሄዳል። ከዚችው ከታላቂቱ ከተማ ፍራሽ ላይ መንገደኞች እጅግ ያማሩ ከደንጊያ የተቀረጹ ምስሎችን ቄፍረው እያወጡ ወደ እንግሊዝ አገር ወስደዋቸዋል።

፬፤ ነገር ግን በዚያው ዘመን ከጥቂት ጊዜ በኋላ የተሠራው የባቢሎን ከተማ በታላቅነትም በውበትም ከነነዌ ከተማ ይበልጥ ነበር። የተሠራውም በኤፍራጥስ ወንዝ ዳር ነው። የግንቡ ውፍረትና የአርመኑ ስፋት በስድት ሠረገሎች ስድስት ፈረሶች ተጠምደው ጐን ለጐን እንደ ሆኑ በጫፉ ላይ ያስሄዳቸዋል። በጐንና በጐኑ ሠረገሎቹ አፈትልከው ይወድቃሉ ለማለት አያስፈራም ነበር ይባላል። ዛሬ በዘመናችን ከተሞቻችንን በግንብ አንከባቸውም። በጥንት ዘመን የሆነ እንደ ሆነ ሕዝባቸውን ከጠላት ለመጠበቅ ሲሉ በንግብ የተከበበ ቅጽር ያስፈልጋቸው ነበር።

፭፤ በዚሁ ከተማ ውስጥ ደምቆ የሚታይ ቤተ መንግሥትና አታክልት ነበረበት አሠራሩም እንዲህ ያለ ሁኔታ ነበረው። ከምድር ላይ ሳያርፍ አየር ላይ የተንጠለጠለ ይመስል ነበር። ፍሬ የሚያፈሩ ዛፎችና ብዙ ዐይነት አበቦች ነበሩበት።

፮፤ ደግሞ ለአሶራውያን ለዋናው ጣዖታቸው ለቤሉስ (ቤል) ወይም ለባአል የተሠራ ለማየት እጅግ ያማረ ቤተ ጣዖት ነበር። ይህ ቤተ ጣዖት ወደ ላይ ቁመቱ ፮፻፷ ፊት ነበር። በዚሁም ውስጥ ከፍታው ፵ ፊት የሚሆነው የጣዖቱ የቤሉስ የወርቅ ምስል ነበረበት።

፯፤ ይህንንም የነገርኳችሁ የባቢሎን ከተማ ቀድሞ የሠራው ናምሩድ ነው። ስለርሱም ያ ኅይለኛው አዳኝ ብሎ መጽሐፍ ቅዱስ ነግሮናል። ነገር ግን አታክልቱንና ቤተ መንግሥቱን ያሠራችው ሴሚራሚስ የተባለች ሴት ነበረች።

፰፤ የኒኑስ የአሶር ንጉሥ ሚስት ነበረች። ነገር ግን ንጉሡ ኒኑስ በሞተ ጊዜ ንግሥት ሴሚራሚስ ዋና የመንግሥቱ ገዢ ሆነች። ክብርን ፈላጊ ሴት ስለ ነበረች ባቢሎንን እጅግ ያማረች ከተማ ልታደርጋት ፈለገች እንጂ ዝም ብላ መኖር አልበቃትም።

፱፤ በዓለም ያሉትን ነገዶች ሁሉ አሸንፋለሁ ብላ በክፉ ምኞት ተሣቀየች። ልክ የሌለው ጦር ሰበሰበችና ስመ ጥሩውን እጅግም ሀብታም የተባለውን የህድን ንጉሥ ለመውጋት ተነሣች። እርሱም ዛሬ ሂንዱስታን በምንለው አገር ይኖር ነበር፤ ይህም አገር በአሶርያ በደቡብ ምሥራቅ በኩል ያለው አገር ነው።

**ጥያቄ።**

፩፤ ሕዝቡ በቋንቋ ከተለያዩ በኋላ የሰናዖርን አገር ለቀቁን?

የሰናዖር ሰዎች እየበዙ ሄዱን? እንደምን ሆኑ?

፪፤ በሰናዖር ዙሪያ ያለው አገር ማን የሚባል ስም አገኘ?

ከሁሉ በፊት በዓለም ላይ መንግሥት ተብሎ የተጠራው የትኛው ነው?

አሶር የሚገኘው ከፋርስ ባሕር በወዴት በኩል ነው?

ከሜዴቴራኒያን ባሕር ወዴት ነው?

ከምስር በወዴት በኩል ይሆናል?

፫፤ የአሶር የመጀመሪያው ንጉሥ ማን ነው?

የትኛውን ከተማ ነው የሠራ? የነነዌን ከተማ አሠራር ተናገር።

፬፤ የባቢሎን ከተማ ወዴት ነው?

የሚያስደንቀውን የከተማውን ሥራ ተናገር።

የቀድሞ ሰዎች ከተሞቻቸውን በንግብ የሚከቡ ስለምንድር ነው?

፭፤ በአየር ላይ የተንጠለጠለው አታክልት ሥራ እንዴት ነው?

፮፤ የጣዖቱ የቤሎስ መቅደስ እንዴት ያለ ኑሮዋል?

፯፤ ባቢሎን የመሠረተ ማነው?

በአየር ላይ የተንጠለጠለውን አታክልትና የቤሉስን ምስል የሠራ ማነው?

ሴሜራሚስ ማነች? ባቢሎን ብቻ ደስ ያላት ኑራለችን?

፱፤ እንዴት ያለ የክፋትና የስፍና ምኞት ነበራት? ምን አደረገች?

የህንድ ንጉሥ በየት በኩል ይኖር ኑርዋል?

ህንድ በወዴት በኩል ነው?

ህንድ ከአሶር በወዴት በኩል ይገኝ ይሆን?

**ምዕራፍ ፲፩ እስያ ይቀጥላል።**

**ንግሥት ሴሜራሚስ ዓለምን ለማሸነፍ እንደ ወጣችና የህንድ ንጉሥ ድል እንዳደረጋት።**

፩፤ እግጅ ባለጸጋና ኅይለኛ የነበረ የህንድ ንጉሥ አገሩን ለመውረር ሴሚራሚስ እንደ መጣችበት በሰማ ጊዜ መክቶ አገሩን ለማዳን ልክ የሌለው የጦር ሠራዊት ሰበሰበ። ካርበኞቹም ሌላ ደግሞ አያሎች ታላላቅ ዝሆኖች ነበሩት።

፪፤ የነዚህም የታላላቆች ዝሆኖች የያንዳንዳቸው ኅይል የመላውን ወታደር ኅይል ያኽላል። ጠላት ወደ ተሰልፈበት ገሥግሦ ጠላትን በኩምቢው እያንጠለጠለ ለማምዘግዘግና በዚያም አንዳች በሚያህለው እግሩ ለመዳጥ ደኅና አድርጎ ተምሮአል።

፫፤ ንግሥት ሴሜራሚስ ዝሆን አልነበራትምና የህንድ ንጉሥ ሳያሸንፈኝ አይቀርም በማለት ስለ ፈራች ይህን የመጣበትን መከራ ካሁን ቀደም ባልተደረገ ነገር ለመከላከል ዐስባ አስቀድማ ሦስት ሺህ ባሮች አሳረደች።

፬፤ ቆዳቸው ተገፎ ዝሆን እየመሰሉ እንዲሠሩ አዘዘች። ይህም ከሆነ በኋላ በግመል እየተጫኑ ወደ ጦርነቱ ቀርበው በተደረደሩ ጊዜ በውነት የተሰለፉ ዝሆኖች መሰሉ ያለ ጥርጥር ሴሜራሚስ ይህን ሁሉ ዝሆን ከየት ስፍራ አገኘችው ብሎ የህንድ ንጉሥ ተደነቀ።

፭፤ ጦርነቱ እንደ ተጀመረ የህንድ ንጉሥ እውነተኞች ዝሆኖቹን ባንድ ወገን ይዞ በቀረበ ጊዜ ንግሥት ሴሜራሚስም በቆዳ የተሠሩ ዝሆኖችዋን መግደል አስጭና ባንድ ወገን ፊት ለፊት በጀግንነት ተጋፈጠችው።

፮፤ የህንድ የጦር አርበኞች ወደ አሶራውያን ሰልፎቹ ፊት በተቃረቡ ጊዜ አንድ እንኳ የነሱን ዝሆን የሚመስል አላዩም። ከዚህ ወዲያ ፍርሀትን አስወግደው ወደ ንግሥት ሴሜራሚስና ወደ አርበኞችዋ በመናደድ ገሠገሡባቸው።

፯፤ የህንድ እውነተኞቹ ዝሆኖች ግን የአሶራውያን ወታደሮች በኩምቢያቸው እያንጠለጠሉ ወደ አየር ያጐኑዋቸው ጀመር። መቶ መቶውን እየጨቦዱ በእግራቸው ይደፈጥጥዋቸው ጀመር። እንዲህ ሁነው የአሶራውያን ጭፍሮች ከሥራቸው ተነቀሉና የህንድ ንጉሥ ፈጽሞ ድል አደረጋቸው።

፰፤ ንግሥት ሴሜራሚስ ክፉኛ ቄስላ ስለ ነበረ ወዲያው ከሠረገላዋ ገብታ ከመዋጊያው ስፍራ ተነሥታ ሸሸች። ወደ ኋላም ሽመጠጠች። ነገር ግን በመጨረሻ በታላቅ ኀዘን አምልጣ ወደ ግዛትዋ ደረሰች።

፱፤ ከዚህ በኋላ መኖሪያዋ በባቢሎን ቤተ መንግሥት አደረገች። ዳሩ ግን ከአየር የተንጠለጠለ በሚመስለው እጅግ ያምር በነበረው አታክልትዋ መታጣት ደስታ አላገኘችም። በኋላም ዙፋንዋን ለመውረስና በሕዝቡ ላይ ለመንገሥ ብሎ ኒንያስ የተባለው ልጅዋ ገደላት ይባላል።

፲፤ የታላቂቱ ንግስት የሴሜራሚስ ፍጻሜ እንዲህ የሚያሳዝን ሆኖ ቀረ። የገዛ ሕዝቡዋን ደስ ከማሰኘት ችላ ብላ የሌላውን አገር ድል አድርጌ ሕዝቡን እገዛለሁ እያለች ዘመንዋን ሙሉ ስትመኝ መኖርዋ እንዴት ያለ ስፍንና ነው? ነገር ግን ሌላው ሊያደርግልህ እንደትወደው አንተም እንዲሁ አድርግለት የተባለውን አልተማረችም ኑራለች።

**ጥያቄ።**

፩፤ ሴሜራሚስ ልትዋጋው መምጣትዋን የህንድ ንጉሥ በሰማ ጊዜ፣ ምን አደረገ? እንዴት ያለ ዐይነት የጦር ሠራዊት ኖረዋታል?

፪፤ ዝሆኖቹ እንዴት ያሉ ነበሩ?

፫፤ ንግሥት ሴሜራሚስ ከህንድ ንጉሥ ጋራ በእንዴት ያለ አኳኋን ተከላከለች?

፬፤ ስለ ውጊያው ተናገር። የጦርነቱ ጥቅም ምንድን ነው?

፭፤ ሴሜራሚስ ምን አደረገች?

፮፤ በመጨረሻው እንዴት ሆነች?

፯፤ ሴሜራሚስ ያደረገችው ሥራ መልካም ነውን ወይስ ክፉ? ደስ ያላት ይመስልሃል?

ሰው ሌላውን ደስ ስያሰኝ ራሱን ደስ ሊለው ይችላል?

**ምዕራፍ ፲፪ እስያ ይቀጥላል።**

**ስለ ኒንያስ የሳርዳናፖሎስ መንገሥና የአሶራውያን መንግሥት መፍረስ።**

፩፤ ኒንስያ እናቱን በክፋት ከገደለ በኋላ የአሶርያ ንጉሥ ሆነ። የነገሠበት ዘመን ከክርስቶስ ልደት በፊት ሁለት ሺህ ዓመት ወይም ከጥፋት ውኃ በኋላ ሦስት መቶ ዓመት በፊት።

፪፤ ኒንያስ ሰነፍም ነበር እንጂ ክፉ ነበር ማለት ብቻ አይበቃውም። እንደ እናቱ ሌሎቹን አገሮች ወግቶ ለማሸነፍ አይፈትንም ነበር። በቤተ መንግሥቱ ውስጥ ዘግቶ ምንም ሳያስብ ለራሱ ብቻ ደስ ብሎት ይውል ነበር።

፫፤ ሕዝቡ እንደ ጠላው ያውቃልና በቤተ መንግሥቱ ዙሪያ ሁነው የሚጠብቁት ዘበኞች አቆመ። ዳሩ ግን የራሱን ዘበኞች እንኳ አያምናቸውም ነበር። በመጨረሽው ሰው ይግደለው ወይስ አልጋው ላይ በሰላም ይሙት እንጃ ታሪክ አይነግረንም።

፬፤ ኒንያስ ከንገሠ በኋላ በመኻከል የገባ ፻፭ ዘመን አለ። በዚሁ ዘመን ውስጥ የአሶር መንግሥት እንዴት እንደ ነበረ ለመናገር ያስቸግራል። ምናልባት በዚያ ዘመን ከነገሡት የሚበዙት እንደ ኒንያስ አንዳች የሚጠቅም መታሰቢያ ሳያደርጉ ጊዜያቸውን በስፍንናና በደስታ አሳልፈውት ይሆናል።

፭፤ ፑል አሶር በነገሠ ጊዜ እስራኤላውያንን ድል አደረገና አስገበራቸው። ይህም የነነዌ ንጉሥ ነበር ይባላል። ነቢዩ ዮናስ ንስሓን ለመስበከ የተላከው ወደ ርሱ ነው። ይህም የሆነው ፰፻፷ ዓመት ከክርስቶስ ልደት በፊት ነው።

፮፤ ካያሎች ዓመታት በኋላ ሳርዳናፓሎስ የተባለ ንጉሥ በአሶራውያን ዙፋን ላይ ተቀምጦ ነበር። እርሱም እጅግ መልከ ቀና ውበት ያለው፥ ሕንፃ ነበር። ዳሩ ግን ለመንግሥቱ የማያስብ ለሕዝቡ ኑሮ የማይጣጣር ዳተኛና ሰነፍ ነበረ።

፯፤ ከቤተ መንግሥቱ ሳይወታ ዘወትር ከሴቶች ጋራ ይውል ነበር፤ ለሴቶች ቈንጆ መስሎ እንዲታይ ፊቱን ይነቀስ ነበር፤ ከቶውንም አንድ አንድ ጊዜ የሴት ልብስ ይለብስ ነበር። እንደዚህ ባለ በሚያሥቅ ሁኔታ ታላቁ ንጉሥ ሳርዳናፓሎስ ከሴቶች ጋራ እየዋለ ፈትል መፍተል ይረዳቸው ነበር።

፰፤ ነገር ግን ሳርዳናፓሎስ እንደዚሁ በዓል ሲያደርግና ሲጨፍር ፊቱን ሲነቀስ፤ እንደ ሴት ሲለብስና በመፍተል ሴትችን ሲረዳ ሳለ በራሱ ላይ ታላቅ ጥፋት መጣበት።

፱፤ አርባስስ የሜዶን ንጉሥ በዚህ በማይረባ ንጉሥ ላይ ጦር ዐወጀና በባቢሎን ከተማ ሳለ ከበበው ጊዜ ሳናዳናፓሎስም እንደማይመልጥና ባርያም እንደማያደርገው አስቀድሞ ዐወቀ።

፲፤ ባርያ ከመሆን መሞትን መርጦ የመንግሥቱን መዝገብ ሁሉ በትልቁ አዳራሽ ቄለለና እሳት ለቀቀበት። አዳራሹም በእሳት በተያያዘ ጊዜ፥ ወዲያው ሳርዳናፓሎስ ከመኳንንቱና ከቈነጃጅቱ ጋራ ወደ ነዲዱ እሳት ገብቶ ተቃጥሎ ሞተ። የአሶር ንጉሥ መጨረሻው እንዲህ ሆኖ ቀረና አገሩን አርባስስ ድል አድርጎ ያዘው።

**ጥያቄ።**

፩፤ ኒንያስ እንዴት ሆነ? የነገሠው ምን ጊዜ ነበር?

፪፤ በጠባዩ እንዴት ያለ ሰው ኑሮአል?

፫፤ ሌላው ደግሞ ምን አደረገ?

፬፤ ከአምስት መቶ ዓመት በኋላ አሶር እንዴት ሆነ?

፭፤ ፑል ማነው? ነቢዩ ዮናስ ደዌ ነነዌ ሄዶ ንስሓ የሰበከው ምን ጊዜ ነው?

፮፤ ሳርዳናፓሎስ ማነው? ኑሮውስ እንዴት ኑሮአል?

፯፤ አርባስስ ምንድን ነው?

፰ ሳርዳናፓሎስ ምን አደረገ?

የአሶራውያን መንግሥት ፍጻሜ እንዴት ሆነ?

ሳርዳናፓሎስ ለሕዝቡ ሳያስብ የራሱን ደስታ ብቻ መጠበቁ፥

ለምን ይመስልሃል?

ንጉሥ እንኳ ቢሆን ሰነፍ ከሆነ በራሱና በሕዝቡ ላይ መከራ፥

እንዲመጣባቸው ይህ ታሪክ አይበቃምን?

**ምዕራፍ ፲፫ እስያ ይቀጥላል።**

**ስለ ዕብራውያን ወይም አይሁድ ስለ ዕብራውያን መጀመሪያ ነገር።**

**ያዕቆብና ልጆቹ ወደ ምስር የመውረዳቸው ታሪክ።**

፩፤ የዕብራውያን ነገድ የመሠረተ የታራ ልጅ አብርሃም ነው። የተወለደው ከጥፋት ውሃ ወዲህ ሁለት መቶ ዓመት ቄይቶ ነው። የተወለደበት አገር (ከላውዲዎን) ከልዲያ ይባላል። ይህም በአሶራውያን መንግስት በስተ ደቡብ በኩል ያለው አገር ነው።

፪፤ የቀሩትም የከለዳውያን ሕዝብ ጣዖት የሚያመልኩ ስለ ነበሩ። ለፀሓይ ለጨረቃ ለከዋክብትም ይሰግዱ ነበር። አብርሃም ግን እኛ የምናመልከውን እውነተኛውን አምላክ ያመልክ ነበር። ቀድሞ በልጀነቱ ያደገው በከለዳውያን አገር እረኛ ሆኖ ነው። አባቱ ከሞተ በኋላ የተወለደበትን አገር ለቆ በምዕራብ በኩል ከነዓን ወደ ተባለው አገር እንዲሂድ እግዚአብሔር አዘዘው።

፫፤ ይኸውም አገር እኋላ ጰለስቲና ተባለ። ያለውም ከዐረብ አገር ወደ ሰሜን ከሜዴቴራኒያን ባሕር ወደ ምሥራቅ በኩል ነው። አገሩ ሀብታምና ፍሬያም ነው። ልጆቹ በዚያ እንዲኖሩ እግዚአብሔር ለአብርሃም ተስፋ ሰጥቶታል።

፬፤ አብርሃም ከሚስቱ ከሣራ ጋራ ሆኖ ወዲያና ወዲህ ሲንከራተት ብዙ ዘመን አለፈ። አያሎች ወንዶችና ሴቶች ሎሌዎችም ይከተሉት ነበር። የከቱም መንጋ ብዙ ነበር። ቤትም አልነበራቸውምና መኖሪያቸውም በድንኳን ነበር።

፭፤ አብርሃምና ሣራ ይስሐቅ የተባለ አንድ ልጅ ብቻ ነበራቸው። አባቱ በጣም ይወደው ነበር። ልጁን ለመሥዋዕት እንዲያቀርበው እግዚአብሔር ቢያዘው ለመታዘዝ ተሰናዳ። ነገር ግን ከሰማይ መልአክ መጣና ልጁን እንዳይሠዋው ከለከለው።

፮፤ የአብርሃም ሕይወት እጅግ የሚያስደንቅ ነገር መልቶበታል። ዳሩ ግን ሁሉን በዚህ ልተርክላችሁ አልችልም። መቶ ሰባ አስምት ዓመት ተቀምጦ በከነዓን አውራጃ ኬብሮን በተባለ አገር ሞተ። መቃብሩም ከብዙ ዓመት በፊት ሣራ ተቀብራበት በነበረው በመክፌላ ዋሻ ነው።

፯፤ አይሁድና ዐረቦች የዚህ የጥንት ፓትርያርክ ልጆች ናቸው። መቸውንም አባትችን አብርሃም ነው ይላሉ። እስከ ዛሬ ድረስ የአብርሃምንና የሣራን መቃብር ይህ ነው ብለው ያሳያሉ ይባላል። ያንንም ቅዱስ ስፍራ ይሉታል፤ ዛሬውንም አያሎች መንገደኞች ይጐበኙታል።

፰፤ ይስሐቅ የአብርሃም ልጅ ኤሳውና ያዕቆብ የተባሉት ሁለት ልጆች ወለደ ታናሹ ልጅ ያዕቆብ ብኵርናህን በምስር ወጥ ሽጥልኝ ብሎ ወንድሙን አታለለው እንዲሁም አባቱ ለወንድሙ ለኤሳው የሰጠውን ምርቃት ወሰደበት።

፱፤ ለያዕቆብ ፲፪ ልጆች ነበሩት ስማቸውም ሮቤል ስምዖን ሌዊ፤ ዳን፣ ይሁዳ፣ ንፍታሌም ጋድ፤ አሴር፤ ይሳኮር፣ ዛብሎን ዮሴፍ፣ ብንያም፤ ይባላሉ። እነዚህ የዐሥራ ሁለቱ የያንዳንዱ ትውልድ በዕብራውያን መኻከል የተለያዩ ነገድ ሆኑ።

፲፤ አንባቢ ሆይ እጅግ ያማረውን የዮሴፍንና የወንድሞቹን ታሪክ በቅዱስ መጽሐፍ ተመልከት። ዮሴፍ ተሸጠና ምስር ወረደ። በዚያም ሽማግሌ አባቱንና ወንድሞቹን በረኃብ ዘመን እንዳይሞቱ ለመጠበቅ ምክንያት ሆነ፣ ተክርስቶ ልደት በፊት በ፲፮፻፴፭ ዓመት ሞተ።

፲፩፤ ያዕቆብና ፲፪ም ልጆቹ ወደ ምስር ወርደው መኖሪያቸውን በዚያው አደረጉ። ዕብራውያን መጀመሪያ ነገድ የተባሉት በዚያው አገር ነው። ታሪካቸው ከዚያ ዘመን ይጀምራል። ያዕቆብም ተክርስቶስ ልደት በፊት ፲፮፻፹፱ ዓመት ሞተ።

**ጥያቄ።**

፩፤ አብርሃም እንዴት ሆነ? ምን ጊዜ ተወለደ?

ከስንት ዓመት በፊት ተወለደ? መልስ አራት ሺህ ዓመት ይሆናል።

፪፤ ከለዳውያን የሚያመልክቱ በምንድን ነው?

አብርሃም በምን ያመልክ ነበር?

አብርሃም ቅድሞ ምን ያደርግ ኖሮአል?

እግዚአብሔር አብርሃምን ምን እንዲያደርግ አዘዘው?

ከነዓን ከከለዳውያን ወዴት ነው? መልስ መቶ ማይል ይርቃል።

፫፤ ከነዓን በየት በኩል ነው? ዛሬ አገሩን ማን ይሉታል?

ካለህበት ወዴት ነው? ወደ ከነዓን ወይም ወደ ጰለስቲና ለመሄድ ባሰብህ ጊዜ በምን ትሄዳለህ?

መልስ በመርከብ ሆኜ የአትላንቲክን ውቅያኖስና የሜዴቴራኒያንን ባሕር ተሻግሬ እሄዳለሁ።

፬፤ የአብርሃም አኑዋኑዋር እንዴት ኑርዋል?

ከከላውዲዎን ተነስቶ ወደ ከነዓን ሲሄድ አብሮት የሄደ ማነው?

፭፤ ይስሐቅ እንዴት ሆነ? አብርሃም ሌላ ነገር ምን አደረገ?

አይሁድ እንደምን ሁኑ? ስለ ይስሐቅ ምን ትላለህ?

ኤሳው ምን አደረገ? ብኵርና ማለት እንዴት ነው?

፮፤ መልስ በቀድሞ ዘመን የበኸር ልጅ ከወንድሞቹ በላይ ስለ ሆነ በወንድሞቹ ላይ ሥልጣንና ኅይል በማግኘቱ በብዙ ምክንያት ደስ ይለው ነበር።

ኤሳው ላንድ ለጣፈጠ ምግብ ብሎ ብኵርናውን ለወንድሙ ለያዕቆብ ሸጠለት።

ስለዚህ ያዕቆብ ለአይሁድ ሕዝብ ዋና አለቃ ሆነ።

፯፤ የያዕቆብ ፲፪ ልጆች እነማነ ናቸው?

የያዕቆብ ፲፪ ልጆች ዘር ማን ይባላል?

፰፤ በኦሪት ዘፍጥረት ፴፯ ም. እንደ ተጻፈው የዮሴፍን ታሪክ ልትተርክልኝ ትችላለህን?

የያዕቆብ ቤተ ሰቡን ጠቅሎ የተሰደደው ወዴት ነው?

ከነዓን ከምስር በየት በኩል ነው? ምን ያህል ቀንስ ያስሄዳል?

መልስ ከምስር እስከ ከነዓን ርቀቱ ፪፻ ማይል ይሆናል።

**ምዕራፍ ፲፬ እስያ ይቀጥላል።**

**የእስራኤል ልጆች በምስር በግዞት ቤት እንደ ነበሩ።**

**የዕብራውያን ሽሽትና ፈርዖን ከነሠራዊቱ እንደ ጠፋ።**

፩፤ እንደታውቁት ምስር ያለው በአፍሪካ ነው። አያሎች ከተሞችም አሉበት። በመኻከሉ ናይል የተባለ ስመ ጥሩ ወንዝ ይሮጥበታል። ዛሬ ባገሩ ውስጥ ያለው ሕዝብ ብዛቱ በዮሴፍ ጊዜ ከነበረው ሕዝብ ያንሳል። የዚያን ጊዜ ሕዝቡ ብዙ ነበሩ። በዓለም ላይ ከሚገኙ ሕዝቦች (ነገዶች) ይልቅ የዚያን ጊዜ ምስሮች በትምህርትና በሥልጣኔ እጅግ ከፍ ያሉ ነበሩ። የጥንት ሰዎች የሰሩዋቸው እጅግ የሚያምሩት የበኢተ መንግሥትና የከተሞች ፍራሾች በምስር ይገኛሉ።

፪፤ ስለ ዕብራውያን ልንገራችሁ ዳሩ ፈርዖን፤ የምስር ንጉሥና ዮሴፍ ከሞቱ በኋላ ዕብራውያን የሚጠላ እጅግም ግፍ ያደረገባቸው ሌላ ንጉሥ በዙፋን ላይ ተቀመጠ።

፫፤ ዕብራውያንን ምስሮች እንደ ባሪያ አድርገው ገዙዋቸው፤ እጅግ ጠንካራ የሆነውን ሥራ የሚሠሩ ዕብራውያን ነበሩ። ያን ጊዜ ከተመከረ የድንጋይ ክምር ዛሬ ፒራሚድ የሚሉትን የሠሩ ዕብራውያን ናቸው እያሉ ብዙዎች ታሪክ ጸሓፊዎች ይናገራሉ። ይኸውም ታላቅ ሕንፃ በናይል (በዐባይ) ወንዝ ዳር ቆሞ ይታያል።

፬፤ ግፈኛው የምስር ንጉሥ ስሙ እንደ ፊተኛው ንጉሥ ፈርዖን ይባላል። በዕብራውያን ላይ ያደረገው ታላቁ የግፍ ሥራ እንደሚከተለው ነው።

፭፤ ወንድ ሲባል ያን ጊዜውን እንደ ተወለደ ወደ ነጭ ዐባይ ወንዝ እንዲጣል ዐወጀ። የዚህም ክፋት ምክንያት ዕብራውያን ከምስሮች ይልቅ ይበዙና አሸንፈው አውራጃውን ሁሉ እንዳይዙት ተብሎ ነው።

፮፤ ከጥቂት ጊዜ በኋላ የንጉሡ ልጅ ልትታጠብ ወደ ወንዙ ወርዳ ሳለች ሣጥኑን ባየች ጊዜ ገረድዋን አምጪ ብላ አዘዘች። በሣጥኑም ውስጥ ያለውን ቢመለከቱ በውስጡ አንድ የዕብራውያን ሕፃን አገኙ።

፰፤ የንጉሡ ልጅ አይታ አዘነችለትና ልታድነው አሰበች፤ በሞግዚትነትም እንድታሳድገው የገዛ እናቱን ቀጠረችለት። ስሙንም ሙሴ ብላ ሰየመችው። ባደገ ጊዜ ወደ ትምህርት ቤት ገብቶ የምስሮችን ትምህርት እንዲማር አደረገችው። በዚያን ዘመን ምስሮች እጅግ የተማሩ ሕዝብ ነበሩ። በምድር ላይ እንደ ምስሮች ያለ የተማረ ሕዝብ አልነበረም።

፱፤ ምንም በመልካም አስተዳደግ ቢያድግ ሙሴ በዕብራውያን ላይ የተደረገውን ግፍ አልረሳም። ወገኖቹና ወንድሞቹ መሆናቸውን ስለ ዐወቀ ከሚጨቁኑዋቸው እጅ ሊያወጣቸው ዐሰበ።

፲፤ ፈርዖን ዕብራውያንን ከምስር ግዞት እንዲለቃቸው ለማድረግ እርሱና ወንድሙ አሮን ብዙ ታምራት እንዲያሳዩ ከእግዚአብሔር ኅይል አገኙ። ዐሥር ታላላቅ መቅሰፍቶች በምስሮች ላይ ወረዱባቸው። ፈርዖን ዕብራውያንን እስኪለቅ ድረስ የታዘዙት መቅሠፍቶች እጅግ የሚያንቀጠቅጡ ነበሩ።

፲፩፤ እንደ ቀድሞው በግድና በግፍ እንዳያሠራቸው በማምለጣቸው ተናዶ ወዲያው እንደ ሄዱ ሳይቄይ ጀግኖቹን ታጠቁ ብሎ በፍጥነት ተከተላቸው።

፲፪፤ ከሩቅ ሆኖ ቢመለከት በግብፅና በዐረብ መኻከል ያለውን የኤርትራን ባሕር እግዚአብሔር ውኃውን ግራና ቀኝ እንደ ግንብ አቁሞላቸው ተሻግረው አያቸው። ዕብራውያን በጥልቅ ባሕር ሲያልፉ የሚያብለጨልጭ የአሸዋ መንገድ አገኙ።

፲፫፤ ፈርዖን ከአርበኞቹ ጋራ ሆኖ ወደ ፊት ይገሠግሥ ነበር። ስደተኞቹ ባሕሩን ተሻግረው ማዶ ሲደርሱ ምስራውያን በሚያስገርመው መሻገሪያ ከባሕሩ መኻከል ደረሱ።

፲፬፤ ዕብራውያን ሲሸሹ ሳሉ ወደ ኋላችወ ይመለከቱዋቸው ነበር። የምስር ንጉሥም በሠረገላቸው ተቀምጦ በጣም የኰራ ጭፍራ አስከትሎ አንጋችና ቍጥር የሌለው ሠራዊት አግበስብሶ በመኻከሉ እርሱ ራሱ በትዕቢት በፈረሱ እንደ ሆነ ወደ ባሕሩ ገብቶ ነበር።

፲፭፤ በፍርሀት የሚንቀጠቀጡ ዕብራውያን ይህን ወደ ኋላቸው ሲመለከቱ ሳለ እነሆ ግራና ቀኝ እንደ ግንብ የቆመው ውኃ በአንድነት ተጋጠመና ሠረገሎቹና ጭፍሮቹም በባሕሩ ተደፍነረው ቀሩ። ማዕበሉ ተናውጦ በግፈኛው ንጉሥ ላይ ወደቀበት። ጥቂት ቄይቶ ፈርዖንና ሠራዊቱ ከጠፉ በኋላ ባሕሩ ጸጥ አለ። የእስራኤልም ልጆች ወደ ፊት ተጓዙ።

፲፮፤ የዚህ ሁኔታ እጅግ የሚያስፈራ ነበር። ፈርዖን እጅግ ጨካኝ ስለ ነበረ የሚገባውን ዋጋ ተቀበለ። ይህ ታሪክ የሚያስተምረን ስለ ክፎች ገዦች ብቻ አይደለምና ተከታዮቹ የእግዚአብሔርን ፍርድ መፍራት ይገባቸዋል።

**ጥያቄ።**

፩፤ ምስር ወይም ግብፅ ወዴት ነው?

ካለህበት ስፍራ በወዴት በኩል ነው?

ነጭ ዐባይ በየት በኩል ነው?

ካራቱ መዓዝነ ዓለም ግብፅ በየትኛው ክፍል ነው?

ግብፅ የሚገኘው ከአፍሪካ በማንኛው ክፍል ነው?

በዮሴፍ ዘመን ግብፅ እንዴት ያለ አገር ኑርዋል?

፪፤ ዮሴፍ ከሞተ በኋላ ግብፆች ዕብራውያንን እንዴት አድርገው ያኖሩዋቸው ኑሩዋል?

ፒራሚድ የሚሉዋችወ እንዴት ያሉ ናቸው?

ከሁሉም የሚበልጠው የግብፅ ፒራሚድ ቁመቱ ምን ያህል ነው?

መልስ ወደ ላይ ቁመቱ መቶ ፊት ያህል ይሆናል።

፫፤ ፈርዖን ዕብራውያንን በእንዴት ያለ ቅጣት ይቀጣቸው ኑሩዋል?

፬፤ ከዕብራውያን ሴቶች አንዲቱ ምን አደረገች?

፭፤ የፈርዖን ልጅ ምን አደረገች?

፮፤ ሙሴ እንደምን ሆነ?

፯፤ ምን ለማድረግ ዐሰበ?

፰፤ ሙሴና አሮን ምን አደረጉ? ፈሮዖን ምን መከረ?

ቀይ ባሕር ወይም ባሕረ ኤርትራ ያለ ከግብጽ ወዴት ነው?

፱፤ እግዚአብሔር ምን ተኣምራት አሳየ?

ዕብራውያን ባሕረ ኤርትራን እንደምን አድርገው ተሻገሩት?

፲ ፈርዖንና ሠራዊቱ እንዴት ሆኑ?

**ምዕራፍ ፲፭ እስያ ይቀጥላል።**

**የእስራኤል ልጆች በምድረ በዳ ስለ መንከራተታቸው።**

፩፤ ያዕቆብ ወደ ምድረ ግብፅ ወርዶ ከተቀመጠ ሁለት መቶ ዐሥራ አምስት ዓመት እንደ ሆነው ልጆቹ ቶሎ ብለው በፍጥነት እየበዙ ተራቡ። ዕብራውያን ግብጽን በለቀቁ ጊዜ ቍጥራቸው ከሁለት ሚሊዮን ሕዝብ አያንስም ነበር። መሪያቸው ሙሴም ሰማንያ ዓመት ሆኖት ነበር። ባካሄዱ ሁሉ ትክክለኛ ሰው ነበር። ምንም የዋህና ትሑት ቢሆን ታላቅ ዕውቀትና ትበብ የመላበት ትክክለኛ ሰው እንደ ነበረ ጥርጥር የለውም።

፪፤ የዕብራውያን ዐሳባቸው ከግብጽ ተነሥተው በቀጥታ ወደ ከነዓን ለመድረስ ነበር። ይኸውም የቀድሞ አገራቸው ዛሬ ፍልስጥኤም ጰለስታይን ወይም ጰለስቲና ይባላል። የእስራኤል ልጆች ወደዚያ ለመድረስ በዐረብ አገር በኩል ማለፍ ነበረባቸው።

፫፤ መንገዱን ስተው እንዳይባዝኑ በሚጓዙበት መንገድ ደመናው እንደ ምሰሶ ሆኖ ቀኑን ሁሉ በፊታቸው ይመራቸው ነበር። ሌሊትም የደመናው ምሰሶ ተለውጦ የእሳት ምሰሶ እየሆነ በሚጓዙበት አውራጃ ሁሉ ያበራላቸው ነበር።

፬፤ የአገሩ አውራጃ ሰው ከቶ ያልኖረበት ምድረ በዳ ስለ ነበረ ውኃ አይገኝበትም ነበር። ነገር ግን የእግዚአብሔር መና ድርጭትም እየሰጠ መገባቸው። ውኃም በተጠሙ ጊዜ ሙሴ ዐለቱን ቢመታው ውኃ በብዙ ተንዶለዶለላቸው። አየሩ በዚያ ያለልክ ሙቀት ነበረና ይህ ታላቅ ማዳን ነው። ከዚህም ሌላ ደግሞ ዕብራውያን አማሌቃውያንን ለመምታት መንፈሳዊ ርዳታ ስለ አገኙ ተዋግተው ድል ለማድረግ ቻሉ።

፭፤ ነገር ግን የእስራኤል ልጆች ምንም ብዙ ምሕረት ቢደረግላቸው እነርሱ ምስጋና የሌላቸው ዐመፀኞች ሕዝብ ስለ ነበሩ ብዙ ጊዜ እውነተኛውን አምላክ ትተው ፊታቸውን ወደ ጣዖት ማምለክ ያዞሩ ነበር።

፮፤ እግዚአብሔር አምላክ በሲና ተራራ ጫፍ ለሙሴ በተገለጠበት ግዚኤ ሕዝቡ የምናመልከው የወርቅ ጥጃ ሥራልን ብለው አሮንን አስገደዱት፤ ከምስር ምድር ያወጣቸውን ሕያው አምላክ የሆዋን ትተው ለዚህ ለምናምንቴ ጣዖት ተንበረከኩ።

፯፤ ቍጥር የሌለው ብዙ ኃጢአት ስለ ሠሩ እግዚአብሔር ብዙ ጊዜ ያለ ምሕረት ቀጣቸው። ብዙዎች በመቅሠፍት ተቀሠፉ። እኩሌቶችንም ምድር ዋጠቻቸው። የተረፉትም ከግብፅ እስከ ከነዓን ቅርብነቱ ሁለት መቶ፥ አምሳ ማይል በሚሆን በዐረብ አገር ምድረ በዳ አርባ ዓመት መንከራተት ግድ ሆነባቸው።

፰፤ ገና ወደ ከነዓን ሳይደርሱ ብዙዎቹ ከግብፅ ሸሽተው የወጡት በመንገድ ሳሉ አለቁ። ልጆቻቸው ተስፋ የተሰጣቸውን አገር ወረሱ፣ እንጂ እነሱ በምድረ በዳ በረሃ በአሸዋ ውስጥ ተቀብረው ቀሩ። ፒስጋ፥ በሚባል ተራራ ላይ ሆኖ የተሰጠችውን አገር እንዲያይ የተፈቀደለት ሙሴ እንኳ በመቶ ኻያ ዓመቱ እዚያው ሞተ።

፱፤ ሙሴ ከሞተ በኋላ የነዌ ልጅ ኢያሱ የእስራኤላውያን መሪ ሆነ። በርሱ መሪነት ተስፋ ወደ ተሰጣቸው አገር ገቡና በአገሪቱ የተገኙትን ሕዝብ አስገበሩዋቸው። ከዚህ በኋላ የከነዓን አገር ላሥራ ሁለቱ እንገደ እስራኤል እከፈለች።

**ጥያቄ።**

፩፤ ያዕቆብ በግብፅ ከተቀመጠበት ዘመን አንሥቶ እስራኤል ከግብፅ እስከ ወጡበት ድረስ ያለው ዘመን ምን ያህል ይሆናል? በዚህ ዘመን የእስራኤል ቍጥራቸው ስንት ያህል ኑሩዋል?

የዚያን ጊዜ ሙሴ ዕድሜው ስንት ዓመት ኑሩዋል?

ባካሄዱ እንዴት ያለ ሰው ኑሩዋል?

፪፤ ከነዓን ከግብጽ በወዴት በኩል ነው?

፫፤ ከነዓን በግብፅ መኻከል ያለው አገር ማን ይባላል?

ዕብራውያን ሲንከራተቱ የኖሩት በየትኛው አገር ነው?

፬፤ የተጓዙት በንዴት ያለ አገር ውስጥ ነው? ምን ይመገቡ ኑሩዋል?

ምንጭ ወይም ፈሳሽ ውኃ ባላገኙ ጊዜ እንዴት ይሆኑ ነበር?

ስለምን ውኃ አስፈለጋቸው?

፭፤ ዕብራውያን ለተደረገላቸው የምሕረት ሥራ ምስጋና ኖሮዋቸዋል?

፮፤ ሙሴ ወደ ሲና ተራራ በወጣ ጊዜ ምን አደረጉ?

እግዚአብሔርን ከማምለክ ይልቅ ለጥጃ ምስል፥ መስገዳቸው፥

ዕብራውያንን ስነፎችና ክፉዎች አያሰኛቸውምን?

ልጆች ላባትና ለናታቸው ታዘውስ የሚገባቸውን ሳያደርጉ

የራሳቸውን ደስታ ብቻ ቢከተሉ እንደ ዕብራውያን መሆናቸው አይደለም?

፯፤ በማይታዘዙ ዕብራውያን ላይ እንዴት ያለ ክፉ ነገር መጣባቸው?

መቸውንም ሁልጊዜ አለምታዘዝን ቅጣት እንዲከተለው አታውቅምን?

ዕብራውያን ስንት ዓመት በምድረ በዳ ዞሩ?

ከግብፅ እስከ ከነዓን ርቀቱ የቱን ያህላል?

ከግብፅ ከወጡት ዕብራውያን ወደ ከነዓን የገቡት የሚበዙት፥ ናቸውን?

ሙሴ እንዴት ሆነ? ከነዓን ለስንት ተከፈለ?

**ምዕራፍ ፲፮ እስያ ይቀጥላል።**

**የሜዶን መንግሥት መገለባበጥ።**

**ሶምሶንና መሳፍንቱ።**

፩፤ የእስራኤል ልጆች በከነዓን ገብተው ከተደላደሉ በኋላ በመሳፍንቱ ተገዙ። እነዚህም በሰላም ጊዜ ገዦች በጦርም ጊዜ አዝማቾች ነበሩ። ከነዚህ ጥቂቶቹ የታወቁ ሰዎች ሆነው መታሰቢያ የሚሆን ነገር ሠርተዋል።

፪፤ ያንደኛው ስም ጌዴዎን ነው። እሱም እስራኤልን በሚዳኝበት ዘመን የሜዶናውያን ጦር አገሩን ወረረው። ሰባት ዓመት ሙሉ ሕዝቡን ተጭኖ ገዝቶታል። እስራኤልን ከጠላቶቻቸው የሚድንበትን መንገድ እግዚአብሔር ለጌዴዎን አስተማረው።

፫፤ ጌዴዎን ሦስት መቶ ሰዎች መረጠና እያንዳንዳቸው የሸክላ ማሰሮ፥ እንዲይዙ መብራትም እንዲያደርጉበት አዘዛቸው። እነዚህን ጥቂት ሰዎች ይዞ ሌሊት ወደ ሜዶናውያን ሰፈር ገባ። ተሸንፈው የሚኖሩት እስራኤላውያን ወደ ሰፈራችን ይገባሉ ብለው ትንሽ እንኳን ሳይጠረጠሩ ልክ የሌለው ሠራዊት በየድንኳኑ ሁሉንም እንቅልፍ ገርዝዞት ተጋድሞ ነበር።

፬፤ ዳሩ ግን ጥፋታቸው ስለ ቀረበ ጌዴዎን ለሰዎቹ ምልክት በሰጠ ጊዜ ሦስት መቶ ሰዎች ሁሉም ማሰሮዋቸውን ሰበሩና ወዲያው የያዙትን መለከታቸውን እየነፉ አደባለቁት። በዚህ በሚያስፈራ ጩኸትና ድብልቅ የሜዶን ሰዎች ከእንቅልፋቸው ነቁ።

፭፤ በድብለቅልቁና በመለከቱ ጩኸት መኻከል እስራኤላውያን «የእግዚአብሔርና የጌዴዎን ሰይፍ» እያሉ ይጮኹ ነበር። ከዚህ ወዲያ፥ በሜዶን ሰውዎች ላይ ታላቅ ፍርሀት ወደቀባቸው። ያለ ጥርጥር በጠቅላላው የዕብራውያን ጦር ሰብሮ እሰፈራችን ገብቷል ብለው ዐሰቡ። በሰፈራቸውም እንደ ገባ መሰላችወ።

፮፤ እያንዳንዱ ሰው የገዛ ባልንጀራውን ጠላት መስሎት እያሳሳተ ይጨረግደው ጀመር። ስለዚህ የሜዶን ሰዎች የተላለቁት ከእስራኤል ሰይፍ ይልቅ በገዛ ሰይፋቸው ነው። እንዲህ አድርጎ እግዚአብሔር ሕዝቡን በታላቅ ርዳታ አዳናቸው።

፯፤ ከእስራኤል መሳፍንት ከሁሉ ይልቅ ስመ ጥሩ የነበረው ሶምሶን ይባላል፡ እንደ ርሱ ያለ ኅይለኛ ከቶ በዓለም አልተገኘም እጅግ የሚያስገርመው ኅይሉ በራሱ ጠጕር በመሆኑ ነው።

፰፤ ጠጕሩን ያሳድግና ወርዶ ባንገቱ ላይ የጋሸበ ጤፍ መስሎ ሲጐናዘልለት የዚያን ጊዜ የመቶ ሰው ያህል ኅይል ያገኛል። ዳሩ ግን ጠጕሩን በተቈረጠ ጊዜ ካንድ ሰው የበለጠ ኅይል አያገኝም።

፱፤ በሶምሶን ዘመን ፍልስጥኤማውያን እስራኤልን አጥቅተው ይኖሩ ነበር። ያገሩን ሰዎች ስለ አጠቋቸው ሶምሶን አይወዳቸውም ነበረና ባለው ኅይል ሁሉ ሊጐዳቸው ዐሰበ።

**ጥያቄ።**

፩፤ ዕብራውያን በከነዓን ከገቡ በኋላ አገዛዛቸው እንዴት ነበር?

መሳፍንቱ ምን አደረጉ? ጌዴዎን ምን አደረገ?

፪፤ ጌዴዎን የሜዶን ሰዎች እንዴት አድርጎ ድል አደርጋቸው? ንገር።

፫፤ ሶምሶን እንዴት አደረገ?

፬፤ ኅይል ያገኘበት ምክንያት በምንድነው?

፭፤ ፍልስጥኤማውያን ምን አደረጉ? ሶምሶን ለምን ጠላቸው?

**ምዕራፍ ፲፯ እስያ ይቀጥላል።**

**ሶምሶን በፍልጥኤም ሰዎች ላይ የሠራውና የሞተበት ምክንያት።**

፩፤ ሶምሶን ከአህያ መንጋጋ በቀር በእጁ አንድ የጦር መሣሪያ ሳይኖረው ባንድ ምክንያት የተነሣ ከፍልስጥኤማውያን ጭፍሮች አንድ ሺህ ሰው ገልድሎአል። ዳግም በሌላ ጊዜ ጋዛ በምትባል ከተማቸው ውስጥ አግብተው በዘጉበት ጊዜ የከተማውን መዝጊያዎች እንዳለ፥ በትከሻው ተሸክሞ ወስዶ ወደ አንድ ኮረፍታ ላይ ጥሎታል።

፪፤ ዳሩ ግን ሶምሶን ምንም ፍልስጥኤማውያንን ቢጠላቸውና ክፋት ነገርም ቢሠራባቸው ከውስጣቸው አንዲት የሚዳት ሴት ነበረችው። ስምዋም ደሊላ ትባላለች። እሱዋም በበኩልዋ ወደድሁህ እያለች ታቈላምጠው ነበር። ዳሩ ግን ዋና ዐሳቡዋ ልታጠፋው ፈልጋ ነው።

፫፤ ይህቺው ሴት ከሌላው ሁሉ ይልቅ ይህን ያህል ኅይል ያገኘበትን ምክንያት እንዲነግራት ታባብለው ነበር። ሶምሶን መጀመሪያ አታለላት። በሰባት ባልደረቀ በርጥብ ጠፍር ወይም ባዲስ ገመድ ብታሰር እንደ ሌላው ሁሉ እደክማለሁ አላት።

፬፤ እንዲሁም ዳሊላ በሰባት ርጥብ ጠፍርና ባዲስ ገመድ አሰረችው። ነገር ግን ሶምሶን ርጥቡን አዲሱንም ገመድ እንደ ክር በጣጠሰው፤ በመጨረሻው ዳሊላ አሸነፈችውና በእውነተኛ ኅይሉ የሚደክምበትን ምክንያት እውነቱን ነገራት።

፭፤ ሚስጥሩን ካወቀች በኋላ እንቅልፍ ወስዶት ሳለ ጠጕሩን ቄረጠችው። ከዚያ በኋላ ለወገኖችዋ ለፍልስጥኤም ሰዎች ያውላችሁ አለቻቸው። እነሱም ይዘው ዐይኑን አወለቁት በእግር ብረትም አሰሩት። በእስር ቤትም ሳለ እንደ እንስሳ ያሠሩት ነበር።

፮፤ ሶምሶን በሥራ እጅግ ይደክም ነበር። ጠጕሩ እያደር እያቀመቀመ ሲያድግለት ጊዜ ኅይል ይሰማው ጀመር። እንደ ገና ኅይለኝነቱ በምድር ላይ ታወቀለት።

፯፤ አንድ ቀን ፍልስጥኤማውያን ዳጎን ለሚሉት ጣዖታቸው በዓል አድርገው እጅግ ደስ ብሏቸው ሳለ ያለ ልክ ፈንድቀው ደስታቸው ስለበዛ እስኪ ሶምሶን ይጠራና የሚያስገርመውን ኅይሉን እያሳየ በመኻከላችን እየተወዛወዘ ይዝፈንልን አሉ።

፰፤ ሶምሶንን ተእስር ቤት ጠርተው ወደ ቤተ ጣዖት እየመሩ አገቡት። የታሰረበት የእግር ብረት በተራመደ ቍጥር ይቅጨለጨል ነበር። ዕውር ሆኖ የሚያሳዝን ሰው ይመስል ነበር። ነገር ግን ጠጕሩ አድጎለት በትከሻው ላይ ጐፍለል ብሎ ነበር።

፱፤ ሶምሶን የሚያስደንቀውን የኅይሉን ነገር እያሳየ ካጫወታቸው በኋላ በምሰሶውና በምሰሶ መኻከል ጥቂት ዕረፍት እንዲያገኝ ለመነ። በቤቱ ውስጥ በላይም በታችም የፍልስጥኤም ሰዎች ጥቅጥቅ ብለው እየተጋፉ ቤቱን መልተውት ነበር።

፲፤ ተእንግዲህ ወዲህ የሚጐዳቸው አልመሰላቸውምና እንዴት ያለ ኅይለኛ ኖሮአል እያሉ በመደነቅ ሳሉ ኅይለኛው ሰውዬ እጁን ዘረጋና በጐኑና በጐኑ ያለውን የቤቱን ምሰሶ በነቀነቀው ጊዜ እንደ ምድር መናወጥ ቤተ ጣዖቱ ተንቀጠቀጠ። ወዲያው ሶምሶን ጐንበስ ብሎ ባለ ኅይሉ፥ ምሰሶውን በማታው ጊዜ ቤቱ በታላቅ ድምፅ ተንዶ ሲወድቅ የነጐድጓድ ድምጽ ይመስል ነበር። በዚያን ጊዜ እዚያው እንደ ሆኑ፥ እነዚያ ፍልስጥኤማውያን ሁሉ ተደፍነው ቀሩ። ሶምሶንም አብሮ ጠፋ። ዳሩ ግን በሞቱ ጠላቶቹን ድል በማድረጉ ደስ እንዳለው ይታያል። እርሱም በክብራኑና ከኅያላኑ ሬሳ ጋራ በውስጥ ተቀብሮ ቀረ።

**ጥያቄ።**

፩፤ ሶምሶን የፍልስጥኤምን ሰዎች የመታው በምን መሣሪያ ነው?

፪፤ የጋዛን ከተማ በር እንዴት አድርጎ ሰበረው?

ደሊላ የተባለችው ማነች?

፫፤ እንደምን አድርጎ ሶምሶን እርሱዋን (አሞኛት) አታለላት?

፬፤ ደሊላ የሶምሶንን ኅይል የቀነሰችበት እንዴት አድርጋ ነው?

ፍልስጥኤማውያን ሶምሶንን ምን አደረጉት?

፭፤ የሶምሶን ጠጕር እንደ ገና ካደገለት በኋላ ምን አደረገ?

፮፤ ሶምሶን የፍልስጥኤማውያንን የጣዖት ቤት እንዴት አድርጎ እንዳፈራረሰው ታሪኩን ንገረን።

**ምዕራፍ ፲፰ እስያ ይቀጥላል።**

**የሳኦል መንግሥት መጀመሪያ።**

፩፤ ሙሴ ዕብራውያንን ከግብፅ ካወጣበት ጀምሮ አራት መቶ ዘመን እስኪያልፍ ድረስ አያሎች ገዦች በሕዝበ እስራኤል ላይ ገዝተዋል። ነገር ግን ይህ ሁሉ ሲሆን ሕዝቡ በእንደዚህ ያለ አገዛዝ በመገዛታቸው ደስታ አልነበራቸውምና ምኞታቸው በላያቸው አንድ ንጉሥ ነግሦ እንዲገዛላቸው ነበር።

፪፤ በዚያን ጊዜ የእስራኤል ገዢ የነበረው ሳሙኤል ሸምግሎ ነበር፤ ዳሩ ግን ብልህ ሽማግሌ ሰው ነበር፤ በዘመኑ ሁሉ ካገኘው ዕውቀት ሌላ ደግሞ ከእግዚአብሔር ጥበብ አግኝቶ ነበር።

፫፤ ሕዝቡ ንጉሥ ያስፈልገናል ቢሉ ሳሙኤል ያለ ንጉሥ ብትኖሩ ይሻላችሁ ነበር ብሎ ለንጉሥ ሊያደርጉት የሚገባቸውን ንጉሥም ከነርሱ የሚፈግባቸውን ሁሉ ነገራቸው።

፬፤ ዳሩ ግን እስራኤል ሳሙኤል የነገራቸውን ሁሉ ሳይሰሙ አሁንም ንጉሥ እንፈልጋለን አሉ፤ የሚፈልጉትም በሰላም ጊዜ በደኅና የሚገዛቸው በጦርም ጊዜ ከጠላት ጋራ የሚዋጋላቸው ንጉሥ ነበር።

፭፤ ሳሙኤልም ለእስራኤል ንጉሥ እንዲያነግሥላቸው ወደ እግዚአብሔር አመለክተ። ለንጉሥነትም የታሰበው ሳዖል የተባለ አንድ ወጣት ጐበዝ ነበር። አባቱም ቄስ ይባላል። ይህም እጅግ መልከ ቀና ነበር። ቁመቱም ከእስራኤል ልጆች ዘለግ ያለው ነው። ሳሙኤልም ቅብዐ መንግሥት ቀባውና እነሆ ንጉሣችን ብሎ ንጉሥ እንዲሆናቸው ለሕዝበ እስራኤል ሰጣቸው።

፮፤ ሳዖል ንጉሥ ለመንግሥቱ መጀመሪያ አስተዋይና መልካም ሰው ነበር። እያደረ የሳሙኤን ምክር ንቆ ለአምላክ አልታዘዘም። ሳሙኤልም በጎውን ነገር ሊያመለክተው ፈቃዱ ነበር።

፯፤ በሳዖል መንግሥት ጊዜ እስራኤላውያን ሁለግዜ በዙሪያቸው ካሉት ሕዝብ ጋር ይዋጉ ነበር። አንድ ጊዜ የፍልስጥኤም ሰዎች አገሩን በወረሩት ጊዜ በጦራቸው ውስጥ ከጋት ወገን አንድ ጎልያድ የሚባል ኅይለኛ ሰው ነበር።

፰፤ የሱም ቁመት ከስድስት ክንድ አያንስም ነበር። ካራሱ እስከ እግሩ የነሐስ ጥሩር ደፍቶ የነሐስም ጦር ተሸክሞ ነበር። በራሱ የደፋው የነሐስ ጥሩር ሠላሳ ፓውንድ ይመዝን ነበር።

፱፤ ይህ ኅይለኛው የሚያስፈራ ሰውዬ ከፍልስጥኤማውያን ሰፈር በየቀኑ ብቅ ብሎ እያፈራጠጠ ማነው ከኔ ጋራ የሚታገል ባንድ ጊዜ የምተመትመው እኔን የሚቋቋመኝ እንዳለ ይውጣና ይግጠመኝ እያለ እስራኤልን ይላገድባቸው ነበር። ነገር ግን የእስራኤል ሕዝብ አንበሳ እንዳስደነበራእው በጎች እልፍ ብለው ከፍ ባለ ቦታ ላይ ሁነው አገርግረው ይመለክቱት ነበር።

**ጥያቄ።**

፩፤ ምን ያህል ዘመን ዕብራውያን በመሳፍንቱ ተገዙ?

፪፤ ሳሙኤል ምን አደረገ?

፫፤ ሕዝቡ ንጉሥ እንፈልጋለን ባሉ ጊዜ ምን አላቸው?

፬፤ የዚያን ጊዜ ሕዝበ እስራኤል ምን ዐሰቡ?

፭፤ ሳዖል እንዴት ሆነ? ምንስ አደረገ?

፮፤ ጎልያያ ማነው? ስለ ጎልያድ ምን ታውቃለህ?

**ምዕራፍ ፲፱ እስያ ይቀጥላል።**

**ስለ ዳዊትና ስለ ጎልያድ መዋጋት።**

፩፤ በመጨረሻው ጊዜ ዳዊት የተባለ አንድ ሕፃን እረኛው እደ እስራኤል ሰፈር መጥቶ ሳለ ማነው እኔን የሚቋቋመኝ እያለ በሚያስፈራ ድምፅ እንደ ነጐድጓድ ሲያስገመግም ጎልያድን ሰማው ዳዊት ገና ሕፃን ሳለ አንበሳና ነብር ገድሎ ነበርና እንዲሁም በእግዚአብሔር ርዳታ ይህን ፍልስጥኤማዊ እገድለዋለሁ ብሎ ዐሰበ።

፪፤ ከዚህም በኋላ ከሳዖል ፊት ፈትለክ ብሎ ይህን አረመኔ ፍልስጥኤማዊ ሊገጥመው ተንደረደረ።

፫፤ ዳዊትም ሳዖል ያዋሰውን የንጉሥ የጦር መሣሪያ ተወና የረኛ ልብሱን ለብሶ ወደ መዋጊያው ስፍራ ሄደ ነገር ግን ሰይፍ አልታጠቀም ነበር።

፬፤ ሁለቱም ተዋጊዎች ወደሚዋጉበት ስፍራ በተቃረቡ ጊዜ ከእስራኤል ወገን የነበረው ዳዊት በአንድ እጁ በትር በአንድ እጁ ደግሞ ወንጭፉንና አምስት ድብልብል ድንጋዮች በኮረጆው ይዞ ነበር።

፭፤ ከፍልስጥኤማውያንም ወገን ኅይለኛው ሰውዬ ጎልያድ ጅንፎው አንዳች የሚያህል ጦርኑ እየሰበቀና እያወዛወዘ የጦር መሣሪያ እየተብለጨለጨና እየበረቀ ወጣ። ይኸው ኅይለኛው ሲአንገር ድምፁ በላይ እንደሚያስገመግም ነጐድጓድ ነበር።

፮፤ ወደ ዳዊት በንቀት እየተመለከተ ሊወጋው ዐሰበ። ጦሩን እየቃጣበት ወደዚህ ቅረብ ሥጋህን የምሰጠው ላሞራ ነው አለው።

፯፤ ጕልማሳው ዳዊት ግን ትንሽ ሰቅጠጥ ሳይል አንገትህን በጥሼ እጠለዋለሁ። ሬሳህንም ለዱር አራዊት አምዘገዝገዋለሁ ብሎ የጀግንነት መልስ ለጎልያድ መለሰለት። ይህም ፉከራና ማስፈራራት ጎልያድን አስቄታውና ዳዊትን ለመግደል ተቁነጠነጠ።

፰፤ ጕልማሳው ዳዊት ጎልያድን ሊገጥመው ወደ ፊት እየሮጠ ከኮረጆው የለዘበ ድንጋይ አወጣና በወንጭፉ ካሰናዳ በኋላ ርቀቱን መጥኖ ቢወነጭፍ የጎልያድን መኻል ግንባሩን ነጥርቆ ጣለው።

፱፤ ደንጊያው ጠልቆ ገብቶ አንጐሉን ቢበጠብጠው ሬሳው በምድር ላይ ተንዘራጋ። የሚያብለጨልጭ ጥሩርና የጦር መሣሪያ እንደ ለበሰ ዘፍ አለ። ከዚህ ወዲያ ዳዊት በገዛ ሰይፉ የጎልያድን አንገት ቄርጦ ወሰደ። ፍልስጥኤውያንም አርበኛቸው እንደ ወደቀ ባዩ ጊዜ ወደ ኋላቸው ሸመጠጡ።

፲፤ የእስራኤልም ልጆች ተከታትለው አያሎችን በሰይፍ ጣሏቸው። ዳዊትም በቅባት የተጨማለቀ፤ ለማየት የሚያስፈራ እይጎልያድን ራስ ቄርጦ፣ ቸብቸቦውን ይዞ ከጦርነቱ ተመለሰ።

**ጥያቄ።**

፩፤ ዳዊት የተባለው ማነው? ምንስ አደረገ?

፪፤ ዳዊት ምን አድርጎ ነበር? ምንስ ዐስቦ ነበር?

፫፤ የዳዊትንና የጎልያድን ታሪክ ተናገር።

፬፤ የጎልያድ ሞት በፍልስጥኤማውያን ላይ ያመጣው ምንድን ነው።

፭፤ ዳዊት እንዴት ያለ ክብረት አገኘ?

**ምዕራፍ ፳ እስያ ይቀጥላል።**

**የዳዊት መንገሥና የሰሎሞን ጥበብ።**

፩፤ ዳዊት፥ ጎልያድን ድል ካድረገ በኋላ ዝናው ዳር እስከ ዳር ተሰማለት። በዚህ የተነሣ ሳዖል ተመቀኘውና ሊገድለው ተመኘ። ነገር ግን የሳዖል ልጅ ዮናታን ዳዊትን ያለመጠን ይወደው ነበር።

፪፤ ሳዖል በሕይወቱ እስካለ ድረስ ዳዊት የበለተውን በስደት እንዲኖር ግድ ሆነበት። ነገር ግን ሳዖል በነገሠ በ፳፬ ዓመት ከፍልስጥኤም ሰዎች ጋራ ሲዋጋ በጊልቦአ ተራራ ወድቆ ቀረ። ዮናታንም ያንለት በጦርነቱ ውስጥ እዚያው ሞተ።

፫፤ ዳዊትም ይህን አደጋ በሰማ ጊዜ ልብሱን እየቀደደ ያለ መጠን አዝኖ አለቀሰ። ሳዖልና ዮናታን ከሞቱ በኋላ መንግሥቱን ወረሰ። እንደ ገና አስቀድሞ የይሁዳ ሰዎች በላያእችው እንዲነግሥ ለንጉሥነት መርጠው ነበርና አሁንም በለያችን ይነግሥ ዘንድ ይገባዋል እያሉ ተጩዋጩዋሁለት።

፬፤ ዳዊት የዘመኑን እኩሌታ ያሳለፈው በጦርነት ነው። ብዙ ድልም አግኝቷል። ስመ ጥሩው የጀግና መሪ መሆኑ ስለ ታወቀለት ደስ ይለው ነበር። በዙሪያው ያሉትን አያሎች ነገዶች ድል አድርጎ መንግሥቱ ከፍ ወደ አለ ደረጃ አድርጎ ባለ ታላቅ ኅይል አድርጎታል፤ ደግሞ ለዘለዓለም የማይረሳ ሰላማዊ ዝና አገኘ።

፭፤ ንጉሥ ዳዊት ከእስራኤል ልጆች በጣም ያማረ መዝሙር ዘማሪ፥ ነበር። በዘመኑ ሁሉ የርሱ መዝሙር የእግዚአብሔር ምስጋና ነበር፥ ዳዊት ከሞተ ይኸው አሁን ሦስት ሺሕ ዓመት ሆነው። እነሆ እስከ ዛሬ በርሱ መዝሙር ምእመናን ሁሉ እግዚአብሔርን ያመሰግኑበታል።

፮፤ በኋለኛው ዘመኑ ዳዊት ስለ ልጁ ስለ አቤሴሎም መሸፈትና ማመፅ ታላቅ ኀዘን ደረሰበት። ከመቼውም ይልቅ ያዘነው ልጁ አቤሴሎም በሦስት ቀስት ተነድፎ በዛፍ ላይ በጠጕሩ ተንጠልጥሎ አግኝቶ ኢዮአብ ስለ ገደለው ነው።

፯፤ ዳዊት አርባ ዓመት ከንገሠ በኋላ እጅግ አርጅቶ በኢየሩሳሌም በቤተ መንግሥቱ ሞተ፣ መንግሥቱንም ልጁ ሰሎሞን ወረሰ። ሰሎሞንም መንግሥት በያዘ ጊዜ እጅግ ልጅ ነበር። ከሽምግልናው ጊዜ ይልቅ በልጅነቱ በጣም ብልህ ነበር።

፰፤ እንደ ነገሠ ወዲያው ብዙ ጊዜ ሳይሆን ሁለት ሴቶች ትንሽ ሕፃን ይዘው በፊቱ ቆሙ። ሁቱም ሴቶች ሕፃኑን የኔ ነው የኔ፥ ነው እንጂ በመባባል ተጣልተው አራሱን ልጅ የጋራ አድርገው ለመካፈል ደረሱ። ዳሩ ግን ሕፃኑ ለየትኛዪቱ ለመፍቀድ አስቸጋሪ ነገር ሆነ።

፱፤ ንጉሡ ሰሎሞን ሰይፍ አምጣ ብሎ ባጠገቡ የቆመውን አዘዘው ያንጊዜውን የተሳለ ሰይፍ ይዞ በቀረበ ጊዜ ንጉሡ ሕፃኑን ለሁለት ቢካፈሉ ክርክራቸው ያልቃል አለ። ስለዚህ ከኈልት ክፈልና ያንዲቱ ግማሹን ይዛ ትሂድ ብሎ ፈረደ።

፲፤ ከሁለቱ ሴቶች አንዲቱ በውነት የሕጻኑ እናት የነበረች የሚያስፈራውን ሰይፍ ባየች ጊዜ ጣረሞት ያዛት። ወዲያው ልጁን አትንኩት ለዚች ክፉ ሴት ስጡዋትና እንዳለ ትውሰድ አይታረድብኝ በሕይወት ይቁምና ልጅ ይሁናት አለች። ያችኛዪቱ ግን ለሕፃኑ ሳትራራ ድርሻዬን ብቻ እፈልጋለሁና ግማሹን ታገኘሁ ይበቃኛል አለች።

፲፩፤ ሰሎሞን ይህን ዐሳብ ከተረዳ በኋላ እውነተኛዪቱን የሕፃኑ እናት ለሕፃኑ በመራራትዋ ስለታወቀ አይታረድብኝ ላለችው ሕፃኑን ሰጣት። የሕጻኑም እናት እስዋ ናት ብሎ ነገሩን ጨረሰ።

**ጥያቄ።**

፩፤ ሳዖል ለምን ዳዊትን ተመቀኘው? ሳዖል ምን አደረገ?

፪፤ ዮናታን እንዴት ሆነ? የዳዊት አኑዋንዋር እንዴት ኑሩዋል? ሳዖልና ዮናታንስ እንዴት ሆኑ?

፫፤ ሳዖል ከሞተ በኋላ በእስራኤል ንጉሥ በዳዊት እንዴት ያለ ነገር ደረሰበት?

፬፤ ዳዊት ከዕድሜው የሚበልጠውን ክፍል በእንዴት ያለ አኑዋንዋር አሳለፈው?

ዕብራውያንን ነገድ ወደምን ደረጃ አደረሳቸው?

አሸናፊ ከመባል በቀር ሌላ ምን የተሻለ ዝና አገኘ?

፭፤ መዝሙራትን የደረሰ ማነው?

ስለ መዝሙር ምን ትላለህ?

ዳዊት ምን ያህል ዘመን ኖረ?

፮፤ አቤሴሎም እንዴት ሆነ?

፯፤ ዳዊት ስንት ዓመት ነገሠ? ዙፋኑን ማን ወረሰ?

ሰሎሞን እንዴት ሆነ? የሕፃኑን ታሪክ ንገረን።

**ምዕራፍ ፳፩ እስያ ይቀጥላል።**

**የቤተ መቅደስ መሠራትና ንግሥት ሳባ ሰሎሞንን እንደ ጐበኘች።**

፩፤ ፊት እንደ ነገርኳችሁ ነገደ እስራኤል በሀብትም በኅይልም፣ ከፍ ወዳለ ደረጃ ያደረሳቸው ንጉሥ ዳዊት ነው ብያችኋለሁ። ስለዚህ መንግሥታቸው ታላቅ መንግሥት መሆኑ ታወቀ፣ ወርቅና ብር ባገሩ ውስጥ በብዙ የሚገኝ ስለ ሆነ ለውነተኛው አምላክ ለእግዚአብሔር ቤተ መቅደስ ሊሠራለት ንጉሥ ዳዊት ይዘጋጅ ጀመር።

፪፤ በሰሎሞን ዘመን ዋናው የተደረገው ነገር የቤተ መቅደስ መሰራት ነው። ይህም ሲደረግ በተለይ ከእግዚአብሔር በታዘዘ ፈቃድ ነው። እነሆ ሕዝበ እስራኤል ከግብፅ ተወጡ ፬፻፹ ዓመት እስኪሆናቸው ድረስ በዚህ ሁሉ ዓመት እግዚአብሔርን የሚያገለግሉበት አንድ መቅደስ አልሰሩም።

፫፤ ሰሎሞን ከጢሮስ ንጉሥ ጋራ ኮንትራት ተዋዋለ፤ ጥዱንና ዝግባውን ለሥራ የሚያስፈልገውን ነገር ሁሉ ከጢሮስ ንጉሥ ለሰሎሞን እንዲሰጠው ሰሎሞንም በየዓመቱ ስንዴና ዘይት ለጢሮስ ንጉሥ እንዲሰጠው ሁለቱም ስምምነት አደረጉ። በኢየሩሳሌም ሰሜን በሜዲቴራኒያን ባሕር ጠረፍ ያለች ጢሮስ ታላቅ የንግድ ከእትማ ነበረች። እርስዋም ቀድሞ በንግድ የታመነች የፊኒቅያ (ፍንቆ) ገንዘብ ናት።

፬፤ ከጢሮስ በተገኘው ዕንጨትና በብዙ ዐይነት በተጠረበው ደንጊያ ሰሎሞን ቤተ መቅደስን መስራት ጀመረ። የቤተ መቅደሱ ግንብ ርዝመት መቶ ኻያ ስንዝር ስፋቱ ሠላሳ አምስት ወደ ላይ ከፍታው አርባ አምስት ሆኖ ተመዝጊያው ከፍታ ያለው መተላለፊያ ነበረው፣ በዙሪያው ልዩ ልዩ ሕንጻዎች እየሆኑ የተሠሩት ብዙ ናቸው፤ እነዚህም በቤተ መቅደሱ ዙሪያ ፈቀቅ እያሉ ተሰርተዋል።

፭፤ ነገር ግን የነዚህን የቅዱስ ቤተ መቅደስ ሥራ ያሠራሩንና የጌቱን እጅግ አስገራሚነት እንዲህና እንዲህ ነው ብሎ በጽሕፈት ለማስረዳት የማይቻል ነው። ውስጡ የተሠራው በርከት ያለው ዋጋ ባለው በከበረ ዕንጨት ነው። በግንቡ ላይ የኪሩቤል ምስልና ሌላም ለማየት ያማረ ተቀርጾበታል። ግንቡና ወለሉ በሚያስፈልገው ክፍል በወርቅ ተለብጦአል።

፮፤ ለመቅደሱ የሚሆኑ መሠዊያዎች ገበቶች መቅረዞችና ስፍር፤ ቍጥር የሌላቸው ብዙ ዕቃዎች አሉት፤ ይኸ ሁሉ ከወርቅ የተሠራ ዕቃ ነበር ቤተ መቅደሱ በታላቅ በከበረ ገንዘብ ማለት በብርና በወርቅ መሠራቱን ያሳያል።

፯፤ ይህ ቤተ መቅደስ በተጀመረ በ፯ ዓመት ተጨረሰ። ዓለም በተፈጠረ በሦስት ሺሕ ዓመት መጨረሱ ነው። ከክርስቶስ ልደት አንድ ሺሕ ዓመት ይቀድማል። ይህም ቤተ መቅደስ ተሠርቶ ካለቀ በኋላ ለማስመረቅ ብሎ ሰሎሞን የእስራኤልን አለቆችና ሽማግሎችን ክቡራኑን ሁሉ አስጠራቸው። ካህናቱና ሌዋውያንም ካራት መቶ ዓመት በፊት እግዚአብሔር ለሙሴ የሰጠውን ሁለቱ ገበቶች ያሉበትን ታቦት ይዘው መጡ።

፰፤ ታቦቱን ከቅድስተ ቅዱሳን ውስጥ አግብተው ከወርቅ ከተሠሩት ከሁለቱ ኪሩቤል ክፍኖች በታች አኖሩት። ታቦቱ ገብቶ ከመቀመጡ ወዲያው ደመና መጥቶ መቅደሱን መላው። በዚያ እግዚአብሔር እንደ ነበረ ይህ ምልክት ነው።

፱፤ ሰሎሞን ቤተ መቅደስን ከሠራ በኋላ የጥበቡ ዝና ተሰምቶለት ነበርና ስለዚህ ንግሥተ ሳባ ዝናውን በሰማች ጊዜ ከግዛትዋ ቀድሞ ሳባ ይባል ከነበረው ከዛሬው ኢትዮጵያ ተነሥታ ሰሎሞንን ለመጐብኘት ወደ ኢየሩሳሌም መጣች።

፲፤ የተጓዘችውም ብዙ ሠራዊት አስከትላ ነው። እንዲሁም ወርቅና የከበረ ዕንቈ፤ የከበረም ብዙ ሽቱ በግመል አስጭና ነበር። ከሽቱው ጥራት የተነሣ በተጓዘችበት በረሃ ሁሉ ሽቱው ያውድ ነበር።

፲፩፤ ወደ ኢየሩሳሌም በደረሰችበት ጊዜ የዝሆን ጥርስ ሆኖ በወርቅ ባጌጠ በታላቅ ዙፋን ላይ ተቀምጦ ሰሎሞንን አየችው። የእግሮቹ ማረፊያ ከወቅ የተሰሩ ናቸው። በዙፋኑ ዙሪያ ከወርቅ የተሰሩት ሥዕለ አናብስት፥ ነበሩ። ንጉሡ በሚያስፍራ ግርማ ይመለከት ነበር። ከንግሥተ ሳባም ጋራ ሲነጋገሩ ከምትመለከተው ሁሉ የጥበቡንና የታላቅነቱን ነገር ታደንቅ ነበር። ከዚህ ካየችው ሁሉ እኩሌታውን እንኳን እንዳልሰማች፥ በግልጥ ተናገረች ንግሥተ ሳባ ከጥቂት ጊዜ በኋላ አይታው ቢሆን እንዴት ያለ የሚያስለቅስ ለውጥ እንደ ተደረገ ትመለከት ነበር። እውነተኛውን አምላክ ከድቶ ለጣዖት ተንበረከከ (ጣዖት አመለከ) ይህ ጠቢብ ወደ ክፋት ተጣምሞ ከፍ ባለ ቦታ ላይ ለአሕዛብ ጣዖት መስጊድ ሠራ።

፲፪፤ በዚህ ምክንያት እግዚአብሔር ከመንግስቱ የሚበልጠውን ክፍል ሊከፍልበት ቍርጥ ዐሳብ አደረገ።

፲፫፤ እንዲሁ እግዚአብሔር አስቀድሞ እንዳሰበው ሰሎሞን ከሞተ በኋላ ዐሥሩ ነገደ እስራኤል በልጁ በሮብአም ላይ ዐመፁበት።

**ጥያቄ።**

፩፤ ዳዊት ምን አደረገ? ወርቅና ብር በዕብራውያን ዘንድ እንዴት ኑሩዋል?

፪፤ በሰሎሞን ዘንድ ዋና የሆነው ምንድን ኖርዋል?

በማን ትእዛዝ ቤተ መቅደስ ተሠራ?

፫፤ ሰለሞን ከጢሮስ ንጉሥ ከኪራም ጋር ምን ተዋውሎ ኑርዋል?

ፊኒቅያ ምንድር ነው? ኢየሩሳሌም ወይም ከነዓን በወዴት በኩል ነው?

ከሜዴትራኒያን ባሕር የቱን ያህል ይርቃል?

መልስ አርባ አምስት ማይል ያህል ይርቃል?

ጢሮስ በወዴት በኩል ነው?

ኢየሩሳሌም ከባቢሎን በወዴት በኩል ይሆናል?

፬፤ ከምሥር በወዴት በኩል ይሆናል?

ሰሎሞን ቤተ መቅደስን የሠራው የት ላይ ነው?

መልስ በኢየሩሳሌም ሞሪያ በሚባለው ተራራ ላይ ሠራው።

የቤተ መቅደሱን ስፋትና ሁኔታ ንገረኝ።

፭፤ የውስጡን ሥራ ተናገር።

፮፤ በቤተ መቅደሱ ውስጥ ምን አገቡበት?

፯፤ በቤተ መቅደሱ በስንት ዓመት ተሠራ?

የቤተ መቅደሱ ሥራ የተፈጸመው ዓለም በተፈጠረ በስንተኛው ዓመት ነው?

ቤተ መቅደሱ ተሠርቶ ካለቀ አንሥቶ እስከ ክርስቶስ ልደት ስንት ዘመን ይሆናል?

የቤተ መቅደስን መመረቅ ተናገር።

፰፤ የሳባ ንግሥት እንዴት ሆነች? ከወዴት የመጣች ይመስልሃል?

፱፤ ወደ ሰሎሞን አመጣጥዋን ንገረን።

፲፤ በሰሎሞን ዘመን ከዚህ ወዲያ ምን ተደረገ?

ሰሎሞን ወደ ጣዖት ማምለክ በማዘንበሉ ምን ክፉ ነገር ተከተለው?

**ምዕራፍ ፳፪ እስያ ይቀጥላል።**

**የአይሁድ ነገድ መድከም።**

፩፤ ዐሥሩ ነገድ ስለ ሸፈቱ ሮብአም በይሁዳና በብንያም በሁለቱ ነገድ፥ ብቻ ነገሠ፣ እነዚህም የአይሁዳ መንግሥት ተባሉ። የመንግሥቱን ታላቁን ክፍል ማጣቱ አንሶ እንደ ገና ሌላ መከራ መጣበት። ሺሻክ፥ የምሥር ንጉሥ ሊዋጋው ተነሣበትና ኢየሩሳሌምንም ይዞ የቤተ መቅደሱን መዝገብና ሕዝቡንም ጥርግርግ አድርጎ ወሰደው።

፪፤ ከሮብአም አፈትልከው የሸፈቱ ዐሥሩ ነገደ እስራኤል ግን ከዚያ ቀን ጀምረው ለራሳቸው ንጉሣቸውን መርጠው አነገሡ። አገሩም የእስራኤል መንግሥት ተባለ። ከዚህም ከነገሡት የሚበዙት ጣዖት የሚያመልኩ ክፉዎች ሰዎች ነበሩ። ቤተ መንግሥታቸውና ዋና ከተማቸው ሰማርያ ይባላል።

፫፤ የእስራኤል መንግሥት ከይሁዳ መንግሥት በተለየ በሁለት መቶ አምሳ ዓመት የአሶር ንጉሥ ስልምናሶር ተዋቶ ድል አደረገውና የእስራኤልን ልጆች እንደ ባርያ አድርጎ ወደ አገሩ ወሰዳቸው። ከነሱም የሚበዙት ዳግመኛ ወደ ከነዓን አልተመለሱም።

፬፤ የይሁዳና የብንያም ነገድ ግን በከነዓን ይኖሩ ነበር። አይሁድ የሚባሉት እነርሱ ናቸው። ቤተ መንግሥታቸውና የሚኖሩበት ከተምቸው ኢየሩሳሌም ነው። ከአይሁድ ነገሥታት ጥቂቶቹ ደጎች ነበሩ። የሚበዙት ግን በኅጢአታቸውና ጣዖት በማምለካቸው እግዚአብሔርን አስቀየሙ።

፭፤ ነገደ አይሁድ ሲባሉ ሁሉም ጠማሞች ስለ ነበሩ የእግዚአብሔር ቍጣ፥ ወረደባቸው። ፮፻ ዓመት ከክርስቶስ ልደት በፊት ናቡከደነፆር የባቢሎን ንጉሥ ኢየሩሳሌምን ያዛትና (ወሰዳት) ቤተ መቅደሱን በዘበዘ፤ ከሕዝቡም ታላላቁን ማርኮ ወደ ባቢሎን ወሰዳቸው።

፮፤ ባ፭፻፹፰ ዓመት ከክርስቶስ ልደት በፊት ሴዴቅያስ ንጉሥ በነበረ ጊዜ ናቡከደነፆር እንደ ገና ኢየሩሳሌምን ወሰዳት። የሱ ደጃዝማች የከተማውን ቅርጽ፥ እየናደ አፈረሰው። አንድ ነገር ሳይጠፋ፥ የተገኘ አልነበረም። አይሁድ ምርኮኞች ሆነው በባቢሎን ሳባ ዘመን ተቀመጡ።

፯፤ ቂሮስ የፋርስ ንጉሥ ባቢሎንን ድል አድርጎ በያዛት ጊዜ አይሁድ ወደ አገራቸው እንዲመለሱ ስለ ፈቀደላቸው ቤተ መቅደሳቸውን ሠረው የጥንት አምልኮዋቸውን መለሱ። እስከ ታላቁ እስክድንር ዘመን ሦስት መቶ ሠላሳ ዓመት ከክርስቶስ ልደት በፊት ሕዝቡ ከፋርስ ንጉሥ በታች ሆነው ኖሩ።

፰፤ ታላቁ እስክድንር ኢየሩሳሌምን ለመውሰድ ዐስቦ ሠራዊቱን አስከትቶ ሲመጣ ሊቀ ካህናቱ ልብሰ ተክህኖውን ለብሶ የተማሩትን ሌዋውያንንና ሕዝቡን ይዞ ስለ ተቀበለው እስክድንር ሁኔታቸውን ተመልክቶ ከሕዝቡ ጋራ ተስማማና ለከተማዪቱም ራራላት።

፱፤ ይህ በሆነ በሁለተኛው መቶ ዓመት ውስጥ ገብፃውያን የአይሁድን መንግሥት ወረሩት። ከዚያም በኋላ የሶርያውያን ነገሥታት ሕዝቡን በባርነት እየገዙ እጅግ ሥቃይ አስቀበሉዋቸው።

፲፤ ነገር ግን ፻፷፮ ዓመት ከክርስትና በፊት ከአይሁድ ወገን የነበረ ይሁዳ መቃውቢስ የተባለ አንድ ቄራጥ ጀግና የሶርያን ሰዎች እያክለበለበ ከአገሩ አስወጣቸው። ይህንንም የሶርያ ንጉሥ በሰማ ጊዜ የአይሁድን ነገድ ሁሉ ፈጽሜ አጠፋለሁ ብሎ ማለ። ዳሩ ግን ቸኵሎ ወደ ኢየሩሳሌም ሲገሠግሥ ተሰረገላው ወድቆ ሞተ።

፲፩፤ በኋላ የይሁዳ መቃቢዎስ ዘሮች የመንግሥቱን ሥልጣን ወሰዱና የአይሁድ ነገሥታት ለመሆን በቁ። አገሩ መቶ ዓመት የሚሆን በፖምፔ ተገዛ ርሱም ስሙ የተጠራ የሮም ጀኔራል ነበር። በኋላም መንግሥቱን አንቲፓትር ለተባለ ለኤዶም ሰው ሰጠው።

፲፪፤ ፴፯ ዓመት ከክርስትና በፊት የአንቲፓትር ልጅ ሄሮድስ የአይሁድ ንጉሥ እንዲሆን የሮም አማካሪ ዐወጀለት። በቤተ ልሔም አውራጃ የተገኙ ሕፃናት ሁሉ እንዲገደሉ ያዘዘ ይኸው ሄሮድስ ነበር። ይህን በማለቱ ሕፃኑ ኢየሱስ በዚያው ውስጥ ተገኝቶ አብሮ እንዲገደል ነበር። ይህም የሆነ የተመሰገነው ሕፃን ኢየሱስ የሚወለድበት ጊዜ ተቃርቦ ስለ ነበር ነው።

**ጥያቄ።**

፩፤ ሮብአም ማን ኑሩዋል?

በርሱ ዘመን ከሁልት የተከፈለው የነገደ ዕብራውያን መንግሥት ማንና ማን ተባለ?

ለዐመፁት ለዐሥሩ ነገድ መንግሥት ስም ተሰጣቸው ምን ተባሉ?

ለሁለቱ ነገድ ምን ስም ተሰጣቸው፤ ምን ተባሉ?

የእስራኤል መንግስት አገዛዝ እንዴት ነበር? ሺሻክ ማነው?

፪፤ ዐሥሩ ነገድ ተከነዓን በየትኛው ክፍል ኑረዋል?

የይሁዳ መንግሥት በየትኛው ክፍል ኑሩዋል?

የእስራኤል ነገሥታት እንደምን ሆኑ?

መኖሪያቸው ወዴት ኖሮአል?

ሰማርያ በየት ወገን ነው? ከኢየሩሳሌም ምን ያህል ይርቃል፣

መልስ ኣርባ ማይል ይርቃል፣

፫፤ ስልምናሶር እንዴት ሆነ?

፬፤ አሁን የይሁዳ ሕዝብ ማን ይባላሉ?

፭፤ ዋናው ቤተ መንግሥታቸው ወዴት ነው?

የይሁዳ ነገሥታት እንዴት ሆኑ? ነገደ አይሁድ እንዴት ሆኑ?

ናቡከደነፆር ምን አደረገ?

፮፤ ሕዝበ አይሁድ ተማርከው በባቢሎን ስንት ዓመት ቄዩ?

፯፤ ቂሮስ ምን አደረገ? አይሁድ ተምርኮ በተመለሱ ጊዜ ምን አደረጉ?

ሕዝቡ በፋርስ የቱን ያህል ነጻነት አግኝተው ኑረዋል?

፰፤ ታላቁ እስክድንር ምን አደረገ?

፱፤ ከእስክድንር በኋላ ምን ሆነ?

፲፤ ስለ ይሁዳ መቃቢዎስ ተናገር። ምን ተደረገ?

የሶርያ ንጉሥ ምን ሆነ?

ሶርያ ተከነዓን በየት በኩል ነው?

፲፩፤ የይሁዳ መቃቢዎስ ትውልድ ከወዴት ነው? ፖምፔ ማነው?

ይሁዳን እንዲገዛ ማንን ሾመ?

፲፪፤ ሄሮድስ የይሁዳ ንጉሥ እንዲሆን የሮም አማካሮች፥ የሾሙት መቼ ነው?

ስለ ሄሮድስ ተናገር። ምን አደረገ?

**ምዕራፍ ፳፫ እስያ ይቀጥላል።**

**የዕብራውያን ነቢያት።**

፩፤ በልዩ ልዩ ጊዜ ከዕብራውያን ውስጥ ስለ ተነሡት ሰዎች እስቲ ወደ ኋላዬ መለስ ብዬ ጥቂት ቃል ልንገራችሁ። እነዚህም ሰዎች ነቢያት ይባላሉ ከእግዚአብሔር ጋራ ግንኙነት አላቸው። እግዚአብሔርም ወደ ፊት የሚሆነውን ነገር እንዲናገሩ ዕውቀት ሰጥቶዋቸዋል።

፪፤ ከሁሉም ይልቅ የታወቀው ነቢይ የነበረው ኤልያስ ነው (ይባላል) ስለርሱ ብዙ የሚያስደንቅ ነገር ተነግሮለታል። በተለየ ስፍራ በብሕትውና ሲኖር ምግቡን ቁሮች ያመላልሱለት ነበር። የአንዲት ባልቴት ልጅ ከሞት አድኖአል።

፫፤ በክፉው ንጉሥ በአክአብ ላይ እግዚአብሔር እንደ ተቀየመበት ተናግሮዋል። የተሸላለመችውን ንግሥት ኤልዛቤልን ውሾች ይግጡአታል ብሎ ገና አስቀድሞ ተናግሮአል። ከዚህም ሁሉ በኋላ ከሰማይ እሳት አውርዶ ሁለቱን ሻምበሎች ከነጭፍሮቻቸው እሳት አስበልቶአቸዋል። የኦርዳኖስን ወንዝ በመጠምጠሚያው ቢመታው ከሁለት ተከፍሎለት በደረቅ ምድር ተሻግሮዋል።

፬፤ በመጨረሻው መልእክቱን በምድር ከፈጸመ በኋላ የእሳት ሠረገላና የእሳት ፈረሶች መጥተው ኤልያስን በዐውሎ ነፋስ ወደ ሰማይ ነጠቁት።

፭፤ የኤልያስንም መጠምጠሚያ ከእሳቱ ሠረገላ ላይ ወደ ምድር ወደቀና ጓደኛው ኤልሳዕ ቢያነሣው እርሱም እንደርሱ የታወቀ ነቢይ ሆነ። ራሰ በራ በመሆኑ ትንንሾች ሕፃናት ቢሥቁበት ረገማቸውና ሁለት የዱር አራዊት አስነሥቶ አርባ ሁለቱን ልጆች አስፈጃቸው።

፮፤ ኤልሳዕ ሙቶ ብዙ ወራት በመቃብር ከቈየ በኋላ ሌላ ሰው ሞተና ሬሳውን በኤልሳዕ መቃርብ ላይ ቢያጋድሙት የነቢዩ ዐፅም ስለነካው አዲሱ ሬሳ እንደ ገና ነፍስ ዘርቶ ተነሣና ሰው ሆነ። (ሕያው ሆነ)።

፯፤ ዮናስ ደግሞ ሌላ ነቢይ ነበር። ታላቅ ዓሣ ዋጠውና በባሕር ውስጥ ቀን ካደረ በኋላ ዓሣው እንደ ገና በደረቅ ምድር ላይ ተፋው። ምንም አልሆነም። ኢሳይያስም ደግሞ ነቢይ ነበር፤ በእስራኤልና በይሁዳ ዙሪያውም ባሉት ሕዝብ ላይ የሚመጣባቸውን መከራ አስቀድሞ ተናግሮአል። እንዲሁም ደግሞ ሕዝቅኤልና ኤርምያስ በኅጢአት ምክንያት በእግዚአብሔር ሕዝብ ላይ የሚመጣው መከራ ስለ ተገለጸላቸው በኀዘን ድምፅ ጮኸዋል።

፰፤ ብልጣሶር የባቢሎን ንጉሥ የባቢሎን ንጉሥ እንዲወድቅ ነቢዩ ዳንኤል አስቀድሞ ተናግሮአል። ከዚህ በኋላ በባቢሎን ሳለ በንጉሡ በዳርዮስ ትእዛዝ ወደ አንበሳ ጕድጓድ ተጣለ በበነጋው ንጉሡ ወደ ጉድጓዱ ቢመለከት ምንም ሳይጐዳ ዳንኤልን አየው።

፱፤ ከዚህ በኋላ ዳንኤልን ከአንበሳ ጕድጓድ እንዲያወጡትና የዳንኤል ጠላቶች ወደ አንበሳ ጕድጓድ እንዲጣሉ ንጉሡ ዳርዮስ አዘዘ። እነዚህ ክፉዎች ሰዎች ወደ ጕድጓዱ ተጥለው ገና ምድር ሳይነኩ አናብስቱ እየዘለሉ ቀልበው ሰባበሩዋቸው።

፲፤ አያሎች ነቢያት በልዩ ልዩ ዘመን ተነሥተዋል፤ ከነዚሁ አያሎቹ እንደዚህ ያለ ተኣምራት አሳይተዋል። ይህንንም ኅይል የተቀበሉት ከእግዚአብሔር እንደ ሆነ ጥርጥር የለውም። ነቢያት ሁሉ ከአይሁድ ነገድ ውስጥ አንድ ንጉሥ ወይም ገዢ፤ ወይም አንድ የሚታይ ሰው ይገለጣል እያሉ ተናግረዋል።

፲፩፤ በሕዝቡ ላይ ታላቅ መከራ እንዲመጣባቸው አስቀድመው ተናግረዋል። መጽናኛ የሚሆናቸው ብቻ አንድ ነገር ነበር። ይኸውም የአይሁድን መንግሥት የሚያድስ ከዳዊት ዘር ይነሣና ግዛቱን በዓለም ሁሉ ላይ ይመሠረታል የሚባል ትንቢት ነበራቸው።

፲፪፤ ይህም ታላቅ ሁኔታ ያለው ነገር ሙሴ እስራኤልን ከግብፅ ከወጣ በኋላ በ፲፭ መቶ ዓመት ይፈጸም ይህናል ተብሎ ይጠበቅ ነበርና እንደንግሩ ተፈጸመ። የቀጠሮው ወራት እንዳለፈ በሰማይ ባንድ ወገን፥ በኩል ኮከብ ታየ።

፲፫፤ ሦስት ጠቢባን ሰዎች በምሥራቅ በኩል ኮከቡን ከአዩት በኋላ እየመራቸውም ወደ ቤተ ልሔም አንዲት መንደር ደረሳቸው። ይኸውም አገር ከኢየሩሳሌም አምስት ማይል ያህል ይርቃል፤ በዚያ ሕፃኑ ኢየሱስ በብረት ተኝቶ ነበር።

**ጥያቄ።**

፩፤ ነቢያት ሥራቸው ምን ኑሩዋል?

፪፤ ስለ ኤልያስ ምን ይነገራል?

፫፤ ኤልሳዕ ዮናስ፣ ኢሳይያስ፤ ሕዝቅኤል፣ ኤርምያስ፣ ምን አደረጉ?

፬፤ ዳንኤል እንዴት ሆነ?

፭፤ ስለ ነቢያት ምን ትላለህ?

ነቢያት ሁሉ ስለምንም ተናገሩ?

፮፤ ነቢያት ለሕዝብ አይሁድ ምን እያሉ ያጽናኑዋቸው ኑሩዋል?

፯፤ ክርስቶስ የተገለጠው ከሙሴ በኋላ ስንት ዓመት ቄይቶ ነው?

በምሥራቅ በኩል የታየው የምን ኮከብ ነው?

፰፤ በቤተ ልሔም ምን ተደረገ? ሰብአ ሰገል በበረት ምን አገኙ?

**ምዕራፍ ፳፬ እስያ ይቀጥላል።**

**የኢየሱስ መስቀልና የኢየሩሳሌም መጥፋት።**

፩፤ ለአይሁድ ብቻ ሳይሆን ለመላው ዓለም እጅግ ታላቅ የሆነ ነገር አሁን ተፈጸመ። ይኸውም የኢየሱስ ክርስቶስ መምጣት ነው። አንባቢዎች ሆይ በዚች ትንሽ መጽሐፌ የዚህን የአምላካዊ ሰውነት ታሪክ ልትርክላችሁ አልችልም።

፪፤ አይሁድ የምድራዊ ባለሥልጣን መስሎዋችወ በናፍቆት ዐይን ይጠብቁት ነበር። ብቻውን የሆነ የዋሁን ኢየሱስን ልብ አድርገውት በተመለከቱት ጊዜ ናቁት ጠሉትም እርሱ ራሱ መሲሕ መሆኑን በግልጽ ከተናገረ ጀምሮ ሊገድሉት ዐሰቡ።

፫፤ በጲላጦስ ችሎት ፊት አቀረቡት ይህ ጲላጦስ ከሮማውያን ተሾሞ የይሁዳ ገዢ ሆኖ ስለ ነበረ የሞት ፍርድ ፈረደበትና መድኅኔ ዓለም በሁለት ሌቦች መኻከል ተሰቀለ። እርሱም ሦስት ሌሊት በመቃብር ከቈየ በኋላ ከመቃብር ተነሥቶ ወደ ሰማይ ዐረገ።

፬፤ የኢየሱስ ክርስቶስ አጭር ታሪክ እንደዚህ ያለ ነበር። ከሞተ በኋላ ደቀ መዛሙርቱ በከነዓን አገርና በሌሎችም አገሮች ወንጌል ለማስተማር ወጡ። ከደቀ መዛሙቱ ሁሉ በጣም የሠራና ሥራውም ይከናወንለት ነበረ ጳውሎስ ነው።

፭፤ በጰለስቲና በሶርያ፣ በአስያሜኖር በግሪክ በብዙ ስፍራ ሁሉ ዞሮአል። በንጉሠ ነገሥቱ ፊት ሊመረመር ከሌሎች እስረኞች ጋራ ታስሮ በሜዴቲራኒያን ባሕር ላይ አድርጎ ወደ ሮም ሄደ።

፮፤ በባሕሩ ላይ ሲጓዝ ሳለ ማልታ ከምትባል ደሴት ሲደርስ ከጽኑ ማዕበል የተነሣ መርከቡ መሬት ነካና አልነቃነቅም አለ። በኋላ እንደ ገና ተጓዘና ሮም ደረሰ፤ ያን ጊዜ ከክርስቶስ ልደት በኋላ ፷፫ ዓመት ነበር። በዚሁ አገር እስረኛ ሆኖ አያል ቀን ቈየ። ብዙ ሰዎች ሊጠይቁት በመጡ ጊዜ የክርስትናን ትምህርት ያስተምራቸው ነበር። ወዲያው ኔሮን የሮም ንጉሥ ጳውሎስን አንገቱን አሰየፈው።

፯፤ ደቀ መዛሙርቱ በዚያን ጊዜ በብዙ አገሮች ላይ የወንጌልን ዘር ዘርተው ነበሩና ፍሬው ለመታየት ጀመረ። በቅርብ መላው የሠለጠነው ዓለም የሮማውያንን ጣዖት ያመልኩ ነበሩ፤ ነገር ግን የአረማውያን ሃይማኖት ጥቂት በጥቂት እያለ ተወንጌል ፊት እያፈገፈገ ተወገደ። ክርስትናም በጊዜ ብዛት በመላ ኤውሮጳ ለመዘርጋት በቃ።

፰፤ ከክርስቶስ ስቅለት አስቀድሞ አይሁድ፣ ፈጽመው ለሮም መንግሥት ተገዝተው ነበር፤ ነገር ግን ከጌታችን ስቅለት በኋላ በአርባ አመቱ በገዦቻቸው ላይ ሸፈቱ።

፱፤ ጥጦስ የሮም ሹም ኢየሩሳሌምን ለመክበብ ያን ጊዜውን ገሠገሠና ታላቅ የሚያፈራራ ጦርነት ሆነ። ባላገሮቹ በከተማው ውስጥ እንደሆኑ ተከበቡ። ወዲያው ከተማው ተራበ አንዲት አይሁዳዊት ሴት ረኃብ ቢሞርዳት ልጅዋን በላችው። ጥጦስ ይህን በሰማ ጊዜ ተናደደና የአይሁድን ሕዝብ ዘር ለማጥፋት ማለ። በዚያ በሚያስፈራ መከበብ ከመቶ ሺሕ የሚበዙ የአይሁድ ተገደሉ።

፲፤ ወዲያው ሌሊቱን ከተማው ተያዘና በእሳት ተቃጠለ። ቤተ መቅደሱም በእሳቱ ነበልባል ተያያዘ። ኢየሩሳሌም ተሠርቶበት የነበረው ኮረብታ ላይ፥ የእሳቱ ነበልባልና ወላፈን ሲምዘገዘግ ቦልካኖ የወጣበት ይመስል ነበር። የታረዱት ባላገሮች ደም በሚቃጠለው እሳት ይፈላ ነበር።

፲፩፤ ዘጠና ሰባት ሺሕ አይሁድ ተማረኩ። እኩሌቶቹም እንደ ባሪያ ተሸጡ። ሌሎችም ምግብ እንዲሁም ለአራዊት ተወረወሩ። በኢየሩሳሌም ጥቂት ሰዎች ብቻ ቀርተው ስለ ነበሩ ከከተማው ትንሹ ክፍል እንደ ገና ተሠራ። ያንንም ደግሞ እንደ ገና አዲሪያን የተባለ የሮም ንጉሥ አጠፋው። ግንቡንና ቤቱን ሁሉ ደልድሎ ከምድር ጋር አስተካከለውና በመሬቱ ላይ ጨው ዘራበት።

፲፪፤ አይሁድም ወደ ዓለም ሁሉ ተበተኑ። ይህ ሁሉ እንዲሆን ገና አስቀድሞ በነቢያት ተነግሮ ነበር። አሁን በልዩ ልዩ ዓለም የሚገኙት አይሁድ ሦስት ወይም አራት ሚሊዮን ይሆናሉ። እስከ አሁን የጥንት ልማዳቸውንና ሃይማኖታቸውን እንዳጠበቁ ናቸው። የኢየሩሳሌም ግማሹ፥ ክፍል ታድሶአል ዳሩ ግን የአሁኑ በጌታችን ጊዜ ከነበረው ልዩነት አለው።

**ጥያቄ።**

፩፤ በዚህ ዓለም አንድ ታላቅ የሆነ ነገር የታየው ምንድነው?

ክርስቶስ ከተወለደ ወዲህ ምን ያህል ዘመን ሆነ?

ከዓለም ፍጥረት በኋላ በስንት ዓመት ከክርስቶስ ተገለጸ?

የጥፋት ውሃ ካለፈ ምን ያህል ዓመት ሆነ?

፪፤ አይሁድ ክርስቶን በምን ዐሳብ ተቀበሉት?

፫፤ ጲላጦስ ምን አደረገ? ስለ ሰቀሉት እንዴት ሆነ?

፬፤ የክርስቶስ ደቀ መዛሙርት ጌታቸው ከሞተ በኋላ ምን አደረጉ?

ጳውሎስ ምን አደረገ?

፭፤ ጳውሎስ የትኞቹን አገሮች ጐበኘ? እስከ ወዴት አገር ድረስ ሄዶ ኖሮአል?

፮፤ ጳውሎስ ይጓዝበት የነበረ መርከብ የተጋጨው ወዴት ሲደርስ ነው? በሮም የደረሰው ምን ጊዜ ነው?

ክርስትና ለማን አስተማረ? የመጨረሻ ዕድሉ እንዴት ሆነ?

፯፤ ከዚህ በኋላ ሐዋርያት ምን አደረጉ? የአሕዛብ ጣዖቶች እንዴት ሆኑ? ከዚህ ወዲያ ክርስትና እንዴት ሆነ?

፰፤ ጥጦስ ምን አደረገ? ስለ ኢየሩሳሌም መከበብ እስኪ ንገረን?

፲፤ ኦዲፊያን እንዴት ሆነ? አይሁድ እንዴት ሆኑ?

አስቀድሞ በነቢያት ምን ተነግሮ ኖሮአል? ኢየሩሳሌም እንዴት ሆነች?

**ፋርስ።**

**ምዕራፍ ፳፭ እስያ ይቀጥላል።**

**ቄሮስ ባቢሎንን ድል እንዳደረገና የቄሮስ ሞት።**

፩፤ በዚህ መጽሐፍ በፊተኛው ክፍል በቀድሞ ዘመን እጅግ ታላቅ ስለነበረው ስለ አሶር መንግሥት ተናግሬአለሁ። ይኸውም አገር ልብ ታደርጉት እንደ ሆነ ጤግሮስና ኤፍራጥስ የሚባሉት ወንዞች በሚፈሱበት በኩል ያለው አገር ነው። ስፍራው በካርታ ላይ እንደ ተመለከተው ይታያል። በዚህ አውራጃ አየሩ ሙቀታም መሬቱ ፍሬያም ነው፤ በዚህ ስፍራ የሰው ዘር በሚያስገርም ተራብቷል።

፪፤ በዙሪያው ያሉት አገሮች ሁሉ በሕዝብ መልተው ወዲያው በቶሎ አያሎች ነገዶችና ብዙ ሕዝብ ሆኑ። አንድ ጊዜ አሶር ከነዚህ ነገዶች በሚበዙበት ላይ መንግሥቱን አስፋፍቶ ነበር። ወዲያው የፋርስ መንግሥት ኅይለኛ ሆነ። አሶር ብቻ ሳይሆን ሌሎችም አያሎች መንግሥቶችና ታላላቅም ነገዶች ተገዙለት።

፫፤ የፋርስ የመጀመሪያዎቹ ባላገሮች የሴም የበኵር ልጅ የኤላም ዘሮች ናቸው። ስለዚህ ኤላማውያን ይባላሉ። ከጥፋት ውሃ በኋላ ስምንት መቶ ዓመት እስኪሆን ድረስ ከነበረው ታሪካቸው የታወቀው እጅግ ጥቂት ነው። ቂሮስ ታላቁ አሸናፊ በፋርስ ዙፋን ላይ ተቀመጠ። አንዳንድ ባለ ታሪኮች ስለ ቂሮስ ሲናገሩ ብልህና የከበረ ንጉሥ ነበር። ነገር ግን ከሌሎቹ አሸናፎች ከተባሉት የተሻለ አልነበረም ይላሉ።

፬፤ ቂሮስ የግዛቱን ዙሪያ ሁሉ ያሰሩ ጀመር። ሜዶን ጳርቲያ ሜሶጵታሚያ አርማኒያ ሶርያ፣ ከነዓን፣ የዐረብም ክፍል ተገዙለት። እነዚህን ሁሉ የግዛቱን ክፍል አደረጋቸው። ካለቆቹ አንዱ የአሶራውያንን ከተማ ባቢሎንን ያዛሉ የዚች ታላቅ ከተማ ቅጽር ወፍራምና ወደ ላይ ቁመቱ በጣም ከፍ ያለ ነበር። ከቶ ጠላት ሊንደው ወይም በላይ ዘሎ ለመውጣትና ለመግባት አይቻልም ነበር። ስለዚህ ይህን የጠነከረ ስፍራ ለመውሰድ በጣም አስቸጋሪ ነበር።

፭፤ አሁን ባቢሎን መኻከል አቃንቶ የኤፍራጥስ ወንዝ እንዲሄድበት የወንዙ ውሃ መልሶ ውሃ የሄድበትን ለማድረቅ ቂሮስ የከተማውን ዙሪያ የጠለቀ ጉድጓድ አድርጎ አስማሰው። ጕድጓዱን ካስማሰ በኋላ የወንዙን ውሃ ለመልቀቅ የሚመች ጊዜ እስኪያገኝ ድረስ ቈየ።

፮፤ ቤልሻኖር የባቢሎን ንጉሥ አንድ ቀን ታላቅ በዓል አድርጎ ነበር። ከቀጥራቸው ውጪ ጠላት ይመጣብናል ብለው ምንም ሳይጠረጥሩ፥ ዘበኞቹና ሕዝቡ ሁሉ ይበሉ ይጠጡ ነበሩ። ፋርሶች ጊዜ አገኙና የጕድጓዱን ግንብ ነደሉት።

፯፤ የኤፍራጥስ ወንዝ ውሃ ያን ጊዜውን በላያቸው አጠለቃቸው። ቂሮስ ራሱ በፋርስ ጭፍሮች ፊት ነበር። የወንዙ ውሃ በሄደበት ስፍራ ሁሉ ብዙ ሠራዊት የረገጡት የጫማቸው እርግጫ ይታይ ነበር።

፰፤ የንጉሡ ዘበኖች ሳያስቡት ተገደለ ቤልሻጽር ከክቡራኑ ጋራ ባዳራሹ ተቀምጦ ሳለ የልቅሶኛ የጦር ድምፅ ሰማ ለማምለጥ ጊዜው ስለ አለፈ ሁሉም በዚያው ዐረፉና (ታረዱና) ደማቸው ከበዓሉ ወይን ጋራ ተቀላቀለ፤ እንደዚህ ሁኖ ነው ባቢሎን የተያዘ አሶርያም የፋርስ፥ ክፍል ሆነ።

፱፤ ከዚህ በኋላ ቂሮስ በጀግኖቹ በሺቲያኖች ላይ ተነሣ (ዘመተባቸው) የነዚህም መኖሪያቸው በካስፒያን ባሕር በሰሜን ምሥራቅ ነው። ነገር ግን ንግሥታቸው ቶሜሪስ ብዙ ሠራዊት አስከትታ ፋርሶችን ክፉኛ ስለ ገጠማቸው ቂሮስ ድል ሆነና ተማረከ። የሺቲያኖች ንግሥት ልጅ ከጦርነቱ ሞቶ ነበርና የልጅዋን ደም ለመበቀል ዐስባ ቂሮስብ ግደሉ ብላ አሽከሮቹዋን አዘዘች እንዲሁ በሚያስፈራ አገዳደል ተገደለ።

**ጥያቄ።**

፩፤ መጀመሪያ በዓለም ላይ ታላቅ መንግሥት የተባለው ማነው?

አሲፊያ ያለው በወዴት ወገን ነው?

አየሩና መሬቱ እንዴት ነው? የሰው ዘር እንዴት ነበር?

፪፤ ሰው እየበዛ ሄዶ ኖሮአል? አሲሪያና ፋርስ እንደምን ሆኑ? ፋርስ ተከነዓን በወዴት ወገን ነው?

የዐረብ አገርና የካስቢያን ባሕር ወዴት ነው በፋርስ ደቡብ ያለው ባሕር ማን ይባላል?

፫፤ የፋርስ የጥንቱ ባላገሮች ማን ይባላሉ?

ቂሮስ በፋርስ ዙፋን የተቀመጠው ምን ጊዜ ነው?

ፋርስ ተቂሮስ ዘመን በፊት እንዴት ኖሮአል? የቂሮስ አካሄድና ጠባይ እንዴት ነው?

፬፤ ቂሮስ ድል አያደረገ የያዛቸው አገሮች ማንና ማን ይባላሉ?

ሜዲያ የተባለው አገር ከፋርስ በወዴት ወገን ነው?

ፖርቲያ፤ ሚሶጶታሚያ አርማንያ ሶርያ፣ ከነዓን፣ ዐረብ በወዴት ወገን ናቸው?

ባቢሎን እንዴት እንደ ተያዘች አጥርተህ ንገረን?

፭፤ የአሲሪያ መንግሥት ምን በመሆን ተፈጸመ?

ሲቲያኖች የሚኖሩት በወዴት ወገን ነው? ጠናያቸው እንዴት ይሆን? ቂሮስ እንዴት ነው?

**ምዕራፍ ፳፮ እስያ።**

**ስለ ካምቢሲስ መንገሥ።**

፩፤ የቂሮስ ልጅ ካምቢሲስ ካባቱ ይልቅ አብልጦ የከፋ ሰው ይመስላል። ወይን ለመጠጣት እጅግ የጐመጀ ሰው ነበር፤ ጰሬክሳስጵስ የተባለ የንጉሥ ባለሙዋል፤ ወይን ጤናህን ይጐዳዋል ሰውነትህንም ያደክምሃል ብሎ ቢመክረው ይህን ምክር ከሰማ በኋላ ካምቢሲስ ወይን ስጡኝ ብሎ አያሎች ማብረጃዎች ጨለጠና ዐይኔን የሚያፈዘው እጄንም የሚያነቀጠቅጠው ወይን እንደ ሆነ እስኪ አያለሁ አለ።

፪፤ ይህን ከተናገረ በኋላ ቀስትና ፍላጻ አምጡ ብሎ የጵሬክሳስጵስን ልጅ ሒድና ራቅ ብለህ ካዳራሹ መጨረሻ ቁም ብሎ አዘዘው። ብላቴናውም እንዲሁ አደረገ፤ ካዳራሹ ቁም ብሎ አዘዘው። ብላቴናውም እንዲሁ አደረገ፤ የብላቴናው አባት እዚያው ቁሞ እየተመለከተ ጨካኙ ካምቢሲስ ወደዚያ ልጅ አነጣጥሮ ፍላፃውን ቢስብ በደረቱ ሰካበት።

፫፤ ይህን መጽሐፍ የምታነቡ ልጆቼ ሆይ ይህን የሚያስፈራ ታሪክ ስነግራችሁ በጣም አዝናለሁ ውሸት ኖሮ ቢሆን ባልተናገርሁም ነበር። በነዚህ ታሪኮች መልካምና የሚጠቅም ነገር እንማራለን። ነገሥታት እንኳ ሳይቀሩ ሳይቀሩ ደስታ የሌላቸው ክፎች እደሆኑ ያስተምረናል።

፬፤ እንደዚህ ያለው ነገር በማይደረግበት ዘመን መኖራችን በጣም ደስ ያሰኛል። የምነግራችሁን በየዘመኑ የሆነውን እስቲ እናስበው! በዚያው ዘመን ሕዝብ ለንጉሦቻቸው እንደመጫወቻና ሊያገለግሉዋቸውም እንደ ተደረጉ ይታሰብ ነበር። ሌላው እንደ አደረገለት እንዲሁ እያንዳንዱ ሰው ለሌላው ቢያደርግለት የእግዚአብሔር ፈቃድ መሆኑን ክርስቶስ ያስተማረን ከዚያ ዘመን ወዲህ መጥቶ ነው።

፭፤ እውነት ነው በብዙ አገሮች ይልቁንም በእስያ የክርስቶስ አምላካዊ ሕግ አልታወቀም፤ ነገር ግን ተካምቢሲስ ዘመን ይልቅ ነገሥታት ዛሬ እጅግ መልካሞች ሆነዋል።

፮፤ ነገሬን ወደ ፊት እቀጥላለሁ። ከምቢሲስ ተግብጾች ጋራ ጦርነት አድርጎ ተከተሞቻቸው አንዱን ክፍል በከበበ ጊዜ ያንን ስፍራ ለመያዝ አንድ የብልጠት መንገድ አገኙ ግብፆች ውሾችንና ድመቶችን ቅዱሶች እንስሶች ናቸው ብለው እንደ አማልክቶቻቸው አድርገው ያመልኩዋቸው ስለ ነበረ ያንን ከንቱ አምልኮታቸውን ካምቢሲስ ተምንም ሳይቈጥረው ባገሩ የሚገኙትን ውሾችና ድመቶች ሁሉ ሰበሰበና፥ ከጦር ግንባር አስቀደማቸው።

፯፤ ግብጾችም አማልክት የሚሉዋቸውን በጦር ፊት ባዩ ጊዜ የሚገደሉባቸው ስለ ሆነ ፍላጻ ለመወርወር ፈሩ። ፋርሶች ግን ውሾችንና ድመቶችን እያስጮሁ ወደ ፊት ገፉ፣ እንዲህ አድርገው ፋርሶች ያለአንዳች፥ ጦርነት ከተማዪቱን ያዝዋት።

፰፤ የግብጾች ዋናው ጣዖታቸው አፒስ የተባለ አንድ ትልቅ ኮርማ ነበራቸው። ይህንኑ ቅዱስ ኮርማ ካምቢሲስ አረደና ሥጋውን ለወታደሮቹ ምሳ እንዲሆን ሰጣቸው። ወዲያው ያንጊዜውን በድንገት ራሱን በሰይፍ ስለ ገደለ ለግብፆችም ታላቅ ደስታ ሆነላቸው።

**ጥያቄ**

፩፤ ካምቢሲስ እንዴት ሆነ? ለለርሱ ምን ታሪክ ታሰማናለህ?

፪፤ የጥንት ነገሥታትን የሚያሥቅ ታሪካቸውን በመስማት ምን ትምህርት እናገኝበታለን?

፫፤ ከጥንት ዘመናት ስለ ሕዝቡ ምን ታስቡ ኖሩአል? ክርስቶስ ከነገረን ወዲህ እንዴት ሆነ? የክርስቶስ ሕግጋት ያልታወቀ በወዴት ነው? አሁን ነገሥታት እንዴት ሆኑ?

፬፤ እንደ ምን አድርጎ አንዱን የግብጽን ከተማ ካምቢሲስ ማረከው?

፭፤ አፒስ የተባለው የግብጾች ጣዖት እንዴት ሆነ? ካምቢሲስ እንደምን ሞተ?

**ምዕራፍ ፳፯ እስያ ይቀጥላል።**

**ዘርሲስ ወደ ግሪክ አገር እንደ ዘመተ።**

፩፤ ዳርዮስ የሚባል ሌላ የፋርስ ንጉሥ ነበር። ይህም ግፈኛ ገዢ ነበር። ክርሲቲያኖችን ለመውጋት በዘመተ ጊዜ ሦስት የሚሆኑ የአንድ ሽማግሌ ልጆች ከወታደሮቹ ጋራ ሁነው በግድ እንዲዘምቱ አዘዘ። ለሽማግሌው የነበሩት ልጆች ከወታደሮቹ ጋር ሁነው በግድ እንዲዘምቱ አዘዘ። ለሽማግሌው የነበሩት ልጆች እነዚሁ ብቻ ስለ ነበሩ ሽማግሌው ወደ ንጉሡ ቀረበና አንዱ እንኳ ይቅርልኝ እያለ ለመነው።

፪፤ አርጅቻለሁና ደካማ ነኝ እኔ ሥርቼ ለማደር አልችልም ልጆቼን ሁሉ የወሰድክብኝ እንደ ሆነ በችጋር እሞታለሁ ቢለው ንጉሡ ዳርዮስ ያዘነለት እያስመሰለ እውነትህ ነው ሽማግሌ ነህና ሦስቱም ይቅሩልህ አለ። ያንጊዜውን ሦስቱም እንዲገደሉ አዘዘና ከተገደሉ በኋላ ሬስቸውን እኒኸውልህ ብሎ ለሽማግሌው ሰጠው።

፫፤ ወዲያው ዳርዮስ ግሪክን ለመውጋት ሲሰናዳ በድንገት ታሞ ስለ ሞተ ልጁ ዘርስስ በስፍራው ተተካ። ሁለት ሚሊዮን የሚሆኑ የጦር፥ ሠራዊት ይዞ በምድር ላይ የሚሊዮን እኩሌታ የሚሆኑትን በባሕር በመርከብ ላይ አደረገና ግሪክን ወረረ።

፬፤ ይህን ያህል የጦር ሠራዊት ሊሰበስብ የሚችል ንጉሥ ብዙ ገንዘብና ኅይል ያልወ መሆኑን ታምኑኛላችሁ፤ በዚያን ዘመን የፋርስ መንግሥት እጅግ ሰፍቶ ነበር። ዋና ከተማው ፐርሲፖሊስ ይባላል። አሸንፎ ለመያዝ ይመኝ ነበር። ዋና ከተማው ፐርሲፖሊስ ይባላል። ይህም እጅግ ለማየት ያማሩ ከተሞች ከተባሉት አንዱ ነው።

፭፤ በዚህም ዘርስስ የሚታይ ቤተ መንግሥት ነበረው። ለቍጥር የሚያሳስት ወርቅና ብር የከበረ ደንጊያም (ዕንቍ) ነበረው፤ በዚህም ላይ የትዕቢትና የኵራት መንፈስ መልቶት ስለ ነበረ እነዚህ ሁሉ ከበውት እንዲህ የተሙዋላለት ጌታ ሳለ ገና በቃኝ አላለም ነበር። ሌሎችን ነገዶች አልፎ ለመያዝ ይጣጣር ስለ ነበር ለዚሁ ጕዳይ ብዙ ገንዘብና የጦር ሠራዊት አከማቸ ይህንንም ማድረጉን ታሪክ ይነግረናል።

፮፤ ዘርስስ ግሪክ አገር በደረሰ ጊዜ መርከቡን በሚያሳልፍበት አኳያ አቶስ የሚባል ተራራ ስለ ነበረ ተመንገዱ ላይ ተወገድ የሚል ቃል አጻፈለት። ነገር ግን ተራራው አቶስ እስፍራው ንቅንቅ አላለም።

፯፤ ከእስያ ወደ ግሪክ አገር የጦር ሠራዊት ለማምጣት ከባሕር ወዲያ ማዶ ሔልስፖንት በሚባል ስፍራ ዘርስስ የጀልባ ድልድይ ሠራ። ዳሩ ግን ድልድዩን ማዕበል ሰባበረው። ከበሬታ ስለ አላደረገለት ዘርስስ ባሕሩ እንዲገረፍ አዘዘ።

፰፤ ተከተማው የሚበልጠው የግሪክ ክፍል ለዘርስስ ተገዛ። ነገር ግን እስፓርታና አቴን አሻፈረን አንገዛም ብለው ሞገዱ። ምንም ወታደሮቻቸው ጥቂቶች ሆነው ቢወጡ ከፋርሶች ይልቅ እነዚህ ጀግኖች ነበሩ።

፱፤ ዘርስስ የጦር ሠራዊቱን ቴርሞፕሊ በሚባል በባሕርና በተራራው መኻከል ባለ በአንድ ጠባብ ስፍራ ለማሳለፍ ስለ ፈለገ፤ ሊዎዲናስ የተባለ እየስፓርቶች ንጉሥ ስድስት ሺህ ሰዎች ይዞ አላሳልፍህም አለው፤ ፋርሶች በዚያች ስፍራ ሰብረን እናልፋለን ብለው ሲከራከሩ ሰባ ሺህ ወታደር ከፋርስ ወገን ወደቀ።

፲፤ በመጨረሻው ሊዎዳኔስ ፋርሶች ዳግመኛ እንዳይመለሱ ተረዳው የቀሩትን ወዲያ ሰደደና ሦስት መቶ ሰዎች ብቻ ይዞ ቴርሞፕሊ የተባለችውን ጠባቢቱን በር ያዛት ልክ የሌለው የፋርስ የጦር ሠራዊት እንደ ጐርፍ ሆኖ ገፍቶ ወጣ። የቀሩት ሁሉ ሲታረዱ ከሦስቱ መቶ ወታደሮች ለወሬ ነጋሪ አንዱ ብቻ አምልጦ መጣ።

፲፩፤ ነገር ግን ዘርስስ ድል አደረግሁ ብሎ ብዙ ቀን በግሪክ አገር አልቄየም። መርከቦቹ ሳላኒስ ላይ የእግር ሠራዊቱም ፓላቲያ ላይ ድል ስለ ሆኑ በአንዲት ትንሽ የዓሣ ማጥመጃ ታንኳ ተጋብቶ በሔሌስፖንት፥ ለማምለጥ ግድ ሆነበት ባሕሩም፤ በመገረፍ ፈንታ ከጀልባ የተሠራውን ድልድዩን ሰባበረበት።

፲፪፤ ትዕቢተኛው ዘርስስ ወደ ፋርስ ከተመለሰ በኋላ ምንም ያህል አልቄየም አልጋው ላይ ገደሉት። ይህም የሆነው ከክርስቶስ ልደት በፊት ፬፻፷፭ ዓመት ነው።

፲፫፤ የዘርስስ ታሪክ ከንቱ ክብር መፈለግንና ስንፍናን ያስተምረናል። በአገሩ ተቀምጦ ሕዝቡን ደስ እያሰኘ መግዛት በቅቶት ቢሆን ለርሱ ደስ ባለው ነበር። ብዙ ይዞ ሳለ የበለጠ ለማግኘት ስለ ተጋደለ በራሱና ሚሊዮን በሚሆኑ ሰዎቹ ላይ መከራ አመጣባቸው።

፲፬፤ በገንዘብ ብዛትና ኅይል በማግኘት ደስታ እንደማይገኝ አይተናልና፥ በትሕትና አኳኋን የያዝነው ይበቃናል፤ ያ ሁሉ ኵራትና ትዕቢቱ ልዕልናውን ክብረቱ ዘርስስ እንኳ መሣቂያ አደረገው።

**ጥያቄ።**

፩፤ ዳርዮስ እንዴት ሆነ? እስኪ፥ የክፋቱን ታሪክ ተርክልን?

፪፤ የዳርዮስ ተከታይ ማነው? ግሪክን በወረረ ጊዜ የዘርስስ የጦር ሠራዊት ምን ያህል ይበዛ ኑሩአል? ግሪክ በወዴት ወገን ነው?

መልስ በኤሮጳ ውስት ነው። ከፋርስ ምን ያህል ይርቃል?

መልስ ፲፭ ማይልስ ይርቃል። ከፋርስ በወዴት ወገን ነው?

መልስ በሰሜን ምዕራብ የፋርስ መንግሥት በዘርስስ ዘመን፥ እንዴት ነው?

ፔርሴፖሊስ እንዴት ኖሮአል? ከባቢሎን በወዴት ወገን ነበር? ከኢየሩሳሌም በወዴት ወገን ነው?

፫፤ የዘርስስ ሀብትና ክብረት እንዴት ኖሯል?

፬፤ ከታወቀው ሁሉ የሚበልጠው የጦር ሠራዊት የማን ነው?

አቶስ ስለሚባለው ተራራ ንገር።

፭፤ ስለ ሔሌስፓትን ምን ታውቃለህ? ስለ ግሪክስ?

፮፤ ስለ ቴርሞፕሊ ምን ትላለህ?

፯፤ ስለ ሊዎኔዳስ ምን ትላለህ?

፰፤ ሳሚስና ፕላቲያ እንዴት ሆኑ? ዘርስስ እንደምን ተመለሰ?

፱፤ የስዘርስስ አሙዋሙዋት? ይህ የሆነው ምን ጊዜ ነው? በዘርስስ ዙፋን ማን ተቀመጠ።

፲፤ የዘርስስ ታሪክ ምን ያስተምራል? ምን ያህል ደስታ ኖሮታል?

በራሱና በሌሎች ላይ ምን ያህል መከራ አመጣ?

፲፩፤ በቃን የማንል ሰለምን ነው? ምንድን እናስታውሳለን?

**ምዕራፍ ፳፰ እስያ።**

**የፋርስ ጕዳይ እስከ ሳራሲን ድል።**

፩፤ ባንድ ወይም በሁለት መቶ ዓመት መኻከል ዘርስስ ከሞተ በኋላ ከክርስቶስ ልደት በፊት ሦስት መቶ ሠላሳ ዓመት የመቄዶንያን ንጉሥ ታላቁ እስክንድር ፋርስን ወረራት። የዚያን ጊዜ የፋርስ ንጉሥ ሦስተኛው ዳርዮስ ነበር። እስክድንር ድል አደረገውና የገዛ ዜጎች የሆኑ ሁለት ሰዎች በወርቅ ሠንሰለት አስረው፣ በተሸፈነ ጋሪ ውስጥ አግብተው አስቀመጡት።

፪፤ ዳርዮስን ገድለው መንግሥቱን ለመያዝ አሰቡ። ነገር ግን ሳይታሰብ በድንገት እስክንድር መጣና በንጉሡ ላይ የዶለቱትን ሰዎች አባረራቸው። ተነሥተው ሲሸሹ ዳርዮስን በቀስት ወግተው ገድለውት ሄዱ።

፫፤ ከዚህ በኋላ ፋርስ ቀድሞ የፋርስ መንግሥት ክፍል ለነበሩ ለፓርቲያኖች ተገዛ የፓርቲያኖች ነገሥታት ፋርስን ቅርብ አምስት ዓመት ያህል ገዝተውታል። ፪፻፶ ተክርስትና በፊት አርታክሶርስ የተባለ የፋርስ ሰው ሸፈተና መንግሥቱን እጅ አድርጎ ነገሠ።

፬፤ የርሱ ዘሮች እስከ ብዙ ትውልድ በዙፋኑ ላይ ተቀመጡ። ከነዚህም በጣም የታወቀው ኮስሮስ ነው። እርሱም ከክርስቶስ ልደት በኋላ ፮፻ ዓመት ነበር። እርሱም በሮማውያን ላይ ተነሥቶ ጦርነት አደረገና በእስያ የነበረ ግዛታቸውን ሁሉ በረበረ ዘረፈ።

፭፤ የርሱም ወራሸ እንደርሱ ኮስሮስ ይባላል። ይህም የተጣላ ሰው፥ አባቱን እስኪሞት ድረስ አስደበደበው። ነገር ግን እግዚአብሔር ቂሮስ፥ የተበለ የገዛ ልጁን አስነሣና ቅጣቱን አስቀበለው። አባቱን ከዙፋኑ ዘርጥጦ አውርዶ ወንድሞቹንም ሁሉ እፊቱ አረዳቸው።

፮፤ ከዚህ በኋላ ቂሮስ አባቱን ወደ እስር ቤት ወረወረው። ሽማግሌውን ንጉሥ ባንድ ጊዜ ገድሎ እንዳዳያሳርፈው በሾለ ፍላፃ እየወጋ፥ ሥቃይ አስቀበለው። በመጨረሻው ኮስሮስ በታላቅ ፃዕር ነፍሱ ወጣ።

፯፤ ይህን ሁሉ ሲናገሩት ስቅጥጥ ያሰኛል። ዳሩ ግን ጨካኞች ሰዎች ኅይል ባገኙ ጊዜ እንዴት እንዴሆኑ ለማወቅ ይህን ለሚያነቡ ለጕልማሶቻችን ያስፈልግ ይሆናል። የፋርስ ነገሥታት ሁልጊዜ እንደሚያደርጉት በሚያስጠይፍና ለማየት በሚያሰቀጥጥ በደል ላይ እንዳንታይ የክርስቶስ ሃይማኖት አስተምሮናልና የተመሰገንን ይንሁን።

፰፤ በ፮፻፴ ተክርስትና በፊት በዙፋን የተቀመጠ የፋርስ የመጨረሻው ንጉሥ፥ ኢስዲጄርት ነው። በርሱ መንግሥት ጊዜ ከዐረቦች አገር ሳራሴን የተባሉ ጦረኞች ሕዝብ ፋርስን ወረሩና ድል አደረጉት። ኢስዲጄርትም በጦርነቱ ሞተ።

፱፤ ከዚህ ወዲያ ፋርስ የሳራሴን መንግሥት ክፍል ሆነ። በጤግሮስ ወንዝ፥ አጠገቡ በተሰራችው እጅግ ባማረችው ባግዳድ በተባለችው ከተማ በሚቀመጠው ከሊፋ ይገዛ ጀመር።

፲፤ ይህ የታወቀው ስፍራ በ፮፻፸፪ ተመሠረተ። አንድ ጊዜ ሁለት ሚሊዮን ሕዝብ ይዞ ነበር። እጅግ የከበሩ ቤቶች ነበሩበት። አሁን ግን ፈርሶአል። አሁን ያለው ከተማ በጣም የተዋረደ ነው። ከሌላም ይልቅ ያነሰ ነው።

**ጥያቄ።**

፩፤ ታላቁ እስክንድር ፋርስን የወረረው መቼ ነው?

የፋርስ ንጉሥ ማነው?

፪፤ ዳርዮስ እንዴት ሆነ? የሙዋሙዋቱ ነገር እንዴት ነው?

፫፤ ከዳርዮስ ሞት በኋላ ፋርስ ለማን ተገዛ?

ለፓርትያ መንግሥት ፋርስ ስንት ዓመት ተገዛ?

ፓርትያ ያለው ከፋርስ በወዴት ወገን ነው?

አለክሳንድር የነገሠው ምንጊዜ ነው?

፬፤ ትውልዱ ከወዴት ነው?

፭፤ ታላቁ ኮስሮስ ማነው? ምን ጊዜ ነበር ምንስ አደረገ?

የታላቁ ኮስሮስ ወራሽ ማነው?

፮፤ ቂሮስ ያደረገው ክፋት ምድነው?

፯፤ የሰዎች አውሬነት እንዴት ነበር?

በምን የተመሰገንን እንሆናለህ?

፰፤ ኢስዲጄርት ምን ጊዜ በዙፋን ተቀመጠ?

ስለ ርሱ ምን ትላለህ?

በርሱ ዘመን ሳራሴኖች ምን አደረጉ?

በምን ምክንያት ኢስዲጄርት ተገደለ?

፱፤ ፋርስ የማን መንግሥት ክፍል ሆነ?

እንደምን ተገዛ?

የካሊፍ መኖሪያ ወዴት ነበር?

፲፤ ስለ ባግዳድ ምን ትላለህ?

**ምዕራፍ ፳፱ እስያ።**

**የፋርስ የዛሬው ታሪክ።**

፩፤ ፲፪፻፶፰ ተክርስትና በፊት የሳራሴንን መንግሥት ታርታሮች ከፍለውት ነበር። ፋርስ አያል ጊዜ በራሱ ተገዛ። በኋላ ሶፊስ ወይም ሻህስ በተባሉ ገዢዎች ተገዛ፤ ከነዚህ ከፊተኛው እስማኤል ይባላል። እርሱም ከሳራሲኖች ወገን ነው። መንግሥቱን በኅይል ወሰደና ፳፫ ዓመት ነገሠ

፪፤ ከነዚህም የበለጠው ንጉሥ ሻኽስ ከቱርኮች ጋር ተዋግቶ ዝቡ ድል አግኝቷል። በፋርስ ባሕር መግቢያ ካለው አርሙዝ ከተባለው ደሴት ፖርቱጋሎችና አስወጥቷቸዋል።

፫፤ ከነዚህ ነገሥታት ወገን ደግ ተብሎ የተጠራው ሻኽስ ውሴን ነበር። እርሱም መጨረሻ ነው። እጅግ የተከናወነለት ሰው አልነበረም፤ ባ፲፮፻፺፬ ዓመት ነገሠ። ውሴንና ዜጎቹ ብዙ ችግር አግኝቶአቸው ነበር ወዲያው ዙፋኑን አሳልፎ ለሌላ እንዲሰጥ ግድ ሆነበት።

፬፤ ዳሩ ግን ዘውዱ ገና ከራሱ ላይ ሳይነሣ፣ እስጳህን በሚሉት በዋናው ከተማ መኻከል ባለው ጐዳና ላይ በእግሩ ሲሄድ ታየ። ሕዝቡ ዙሪያውን ከበቡና እየተጋፉ እየተተራመሱ ሲያለቅሱ ርኅሩኅና አዛኙ ንጉሥ ያጽናናቸው ነበር።

፭፤ እንግዴህ አላቸው ስሙ ማህሙድ የተባለው አዲሱ ንጉሥ ከኔ አብልጦ የሚወዳችሁ አይደለም። ነገር ግን በመልካም አገዛዝ ይገዛችኋል ጠላቶቻችሁንም ተከላክሎ ይመልስላችኋል አለና ደኅና ሁኑ ብሎ ሕዝቡን አሰናበተ።

፮፤ ባ፲፯፻፴ ዓመት ኩሊክህን የተባለ በፋርስ ዙፋን ተቀመጠ። እርሱም ጨካኝና ስመ ጥሩ ጀግና ነው። ፲፯ ዓመት ከንገሠ በኋላ በድንኳኑ ውስጥ ታረደ።

፯፤ አሁን የፋርስ ዋናው ከተማ ቴሄራን ይባላል። ሌላ ደግሞ እጅግ ያማረ ቤተ መንግሥት በኢስጳህን ተሠርቶአል። ይህንንም «ያርባ ምሰሶ ቤተ መንግሥት» ይሉታል። አርባው ምሰሶ እያንዳንዱ ከነጭ ዕብነ በረድ በተቀረጸ አንበሳ ተደግፎአል። ሕንፃው በመላው በዕንቍ በብር፥ በወርቅ በከበረ ደንጊያ የተሠራ ይመስል ነበር።

፰፤ መስከረም ፬ ቀን ፲፰፻፵፰ ዓ.ም የሞተው የቀድሞ ንጉሣቸው ልጅ ናስርኤድ ዲን የተባለው የኋለኛው ንጉሣቸው ከርሱ በፊት ከነበሩት ይልቅ በጣም የሚታይ ንጉሥ ሆነ፤ የሣይንስ ታላቅ የትምህርት ቤት (ኮሌጅ) አቆመ። በታኅሣሥ ፲፰፻፷፫ ኤሌክትሪክ ቴሌግራፍ ወደ ግዛቱ እንዲገባ ተዋዋለ።

፱፤ በዚህ እስከ ዛሬ ቸለል ተብሎ አገር የሥልጣኔ ግንኙነት በጊዜው ሥራውን እንዲሠራ ትልቅ ተስፋ አለ። የየሱስ ክርስቶስም ሃይማኖት እግዚአብሔር የወሰነው ጊዜ ሲደርስ በሙሐመድ ላይ ያሸንፋል።

፲፤ ፋርስ አየሩን መልካም ነው። አገሩ ሽታ መዓዛ ያለው ዛፍና ቍጥቋጦ አበባም የመላበት አገር ነው። ሕዝቡም እንደ ጥንቱ ሰዎች ጦር ፈላጊዎች አይደሉም። መንግሥቱን ከታላቁና ከሰፊው ከዘርስስ መንግሥት ጋራ ስናመዛዝነው የዛሬው ትንሽ ነው። የጥንት ዋና ከተማ የነበረው ፔርሲፖሊ ዛሬ አንድ የፈረሰ ቁልል ሆኖ ይታያል። ቴሄራንና ኤስጳህን የተባሉት ሁለቱ ዋኖች ከተሞች ከዛሬው ከተሞች ጋራ ይወዳደራሉ።

፲፩፤ የነገርኳችሁ የፋርሶች ጠባይ ፈጽሞ ክፉ አይደለም። ሕዝቡ መጽሐፍ ማንበብና ታሪክ ማስተማር ይወዳሉ ቅኔአቸውም መልካም ነው። የተፈጥሮ ውበትና ቍንጅናን ወዳጆች ናቸው። ዛሬ የፋርስ ሕዝብ፥ ብዛት አምስት ሚሊዮን ይሆናሉ።

**ጥያቄ።**

፩፤ በ፲፪፻፶፰ ዓመት የሳራሴኖች መንግሥት እንዴት ሆነ?

ፋርስ እንደምን ተገዛ? እስማኤል እንዴት ሆነ?

፪፤ ሻኽ አባስ ማነው? በዙፋን የተቀመጠው ምን ጊዜ ነው?

፫፤ ሻኽ ሁሴን ምን አደረገ?

፬፤ ዘውዱን ያስረከበበትን አኳኋን ተናገር?

፭፤ ኩሊክህን የነገሠው መቼ ነው?

ሌላ ስም ኖሮታልን? ምን አደረገ?

፮፤ የፋርስ ንጉሥ መኖሪያውን ወዴት አደረገ?

ስለ ቤተ መንግሥቱ ተናገር።

፯፤ የዛሬው የፋርስ ንጉሥ እንዴት ነው?

በዘመኑ ምን አደረገ?

፰፤ በዚያ ተስፋ የሚደረገው ምንድር ነው?

፱፤ ፋርስ አየር እንዴት ነው?

መሬቱና ሕዝቡ እንዴት ነው?

አገሩ በዘርስስ ጊዜ ከነበረው ስፋት ጨምሯልን?

ስለ ፔርሴፖሊስ ስለ ቴሔራንና ኢስፕሃን ምን ትላለህ?

፲፩፤ የፋርሶች ጠባይ እንዴት ነው?

የሕዝቡ ብዛት እንዴት ነው?

**ምዕራፍ ፴ እስያ።**

**የቺን ጥንታዊ ታሪክ።**

፩፤ የቺን የንጉሠ ነገሥት መንግሥት ግዛት አሁንም ያለው ጥንት እንደ ነበረ ጊዜ ነው። በሰሜን በኩል ከአሲያቲክ ረሺያ ከምሥራቅ ወገን ተፓሲፊክ ውቅያኖስ በደቡብ ወገን ተቺን ባሕርና ተህንድ ይዋሰናል። ከምዕራብ ወገን ከቲቤትና ከታርታሪ የሚለይበት ተራሮችና አሸዋ፥ የበዛባቸው ምድረ በዳዎች አሉ።

፪፤ መንግሥቱ ከጥንት የነበረው ነው። ጥንታዊ መንግሥት ለመሆኑ የሚወዳደረው አይገኝም የዚሁ መንግሥት ታሪክ ከዘመናችን ይጀምርና ወደ ኋላው እስከ አራት ሺህ ዓመት ድረስ ይዘልቃል። ጥንት ከመጀመሪያ የቺንን መንግሥት የመሰረተው ሰው ፎሒ ይባላል። አንዳንዶች ታሪክ ጸሐፊዎች ኖኅ ማለት ይመስላል፤ ይላሉ።

፫፤ ኻያ ሁለት የንጉሥ ተወላጆች ወይም የንጉሠ ነገሥቱ ዘመዶች ነበሩ። እነዚህም እያከታተሉ ቺንን ገዝተዋል። በተለይ የየአንዳንዱ ታሪክ ቢተረክ ምንም ቢያንስ ኻያ ሁለት ታላላቅ መጻሕፍት ሊሆን ይችል ነበር። ዳሩ ግን ለመታሰቢያ የሚሆን ሥራ የሠሩት ነገሥታት እጅግ ጥቂቶች ናቸው።

፬፤ ከፎሒ ዘመን በፊት ሰዎች እንደ እንስሳ አምሮባቸው ይኖሩ ነበር። ምግባቸውን ለመፈለግ በደን ውስጥ ላይና ታች ይዞሩ ነበሩ እንጂ የሚኖሩበት ቤት አልነበራቸውም። ማነኛውንም እንስሳ ሆነ ወይም ወፍ በያዙ ጊዜ ደሙን ይጠጡታል፤ ጠጕሩንም ለባውንም ባንድነት ይበሉታል ብለው ቺኖች ያምናሉ።

፭፤ እስከ ኮዝ መንግሥት ድረስ ስለ ቺኖች ነገሥታት እጅግ የታወቀ ነገር፤ አላገኘንም። ይህም ኮዝ ከክርስትና በፊት አንድ ሺህ ዓመት ነበር። እርሱም አጥብቆ አደን ይወድ ነበር። አድናለሁ እያለ በሩዝ ሰብል መኻከል እየጋለበ ብዙ ጥፋት ያደርግ ነበር። ስለዚህ ባላገኦቹ የሩዝ ሰብላቸውን ሲያደባይባቸው ጊዜ ሊያጠፉት አስበው ክፉ ነገር መከሩበት።

፮፤ ደግሞ ንጉሡ እንደ ልማድ አድርጎ የሚመላለስበት አንድ ትልቅ ወንዝ ነበር በዚሁ ወንዝ ዳር ሕዝቡ ለንጉሡ ብለው አንድ ታንኳ አሰናድተው ኑረው ነበር። በበነጋው ንጉሡ ቄይቶ ካሽከሮቹ ጋራ መጣና ወዲያ ማዶ ለመሻገር ወደ ታንኳው ገባ።

፯፤ ነገር ግን ንጉሡን ለማጥፋት ታንኳው ሆነ ብሎ በብልሀት የተሠራ ነበርና ከወንዙ መኻከል ሲደርስ ታንኳው ፍርስርስ አለና በታንኳው የገቡ ሁሉ ወደ ባሕር ሰጠሙ። ንጉሡ ኮዝ እንዲህ ሰጥሞ ከዓሦች ጋር ስለ ተቀላቀለ የዜጎች ደስታ ሆነ። ለማደን ብሎ በሩዝ ሰብል ውስጥ ዳግመኛ አልተመለሰም።

፰፤ ከሁለት ሺህ ዓመት በፊት የነገሠ ቺንግ የተባለ ንጉሣቸው ግዛቱን ከታርታሮች ለማዳን ብሎ ታላቅ ግንብ ሠራ። ይህ ግንብ እስከ ዛሬ አለ። ወደ ላይ ከፍታው ፵፭ ፊት ውፍረቱ ፲፰ ፊት ነው። በተራራውና በጐድጓዳው አገር ላይ ርቀቱ ፲፭፻ ማይል ነው።

፱፤ ችንግ ግንቡን ከጨረሰ በኋላ እርሱ ብቻ ታላቅ ንጉሠ ነገሥት መሆኑ ይሰማው ነበር። ከርሱ በፊት ለነበሩት ምንም መታሰቢያ እንዳይኖር ታሪክ ጸሐፊዎችን ሁሉ አዘዘ። ከዚህ በላይ ደግሞ የታሪክ መጻፍ ልምድ ያላቸውን ሰዎች ሁሉ አሰበሰበና አራት መቶ ሊቃውንት በሕይወታቸው ሳሉ ከነነፍሳቸው አስቀበራቸው።

**ጥያቄ።**

፩፤ የቺኖች መንግሥት እንዴት ነው? ዳርቻው እስከ የት ድረስ ነው?

ከቲቤትና ከታርታሪ የሚለየው ምንድን ነው?

ቺን ከፋርስ ወዴት ነው?

ሂንዱስታንስ? ሳይቤሪያስ? የቤርማን መንግሥትስ?

፪፤ የቺን መንግሥት ጥንታዊነቱንና የቱን ያህል ዘመን እንደ ኖረ ተናገር።

ታሪኩ ወደ ኋላ ምን ያህል ይሄዳል? ማነው የመሠረተው?

የአንዳንዶች ጸሓፊዎች አሳብ እንዴት ነው?

፫፤ የቺን ገዦች ቤተ ሰብና አገዛዝ እንዴት ኖሯል?

፬፤ ከፎሂ በፊት የሰው ኑሮ ለቺኖች ምን ይመስላቸው ኖሯል?

፭፤ ኮስ የነበረ መቼ ነው? ስለርሱስ ምን ትላለህ?

፮፤ ሕዝቡ እንዴት እንዳጠፉት ተናገር።

፯፤ ንጉሡ ችንግ የነበረበት ዘመን ምን ጊዜ ነው?

ስለ ታላቁ ግንብ ተናገር። እስከ ዛሬ አለ ወይ?

፰፤ ስለ ሊቃውንቱና ስለ ታሪክ መጻሕፍት ንጉሡ ችንግ ምን ትእዛዝ ሰጠ?

**ምዕራፍ ፴፩ እስያ።**

**የቺን ነገሥታት አጭር ታሪክ።**

፩፤ ቫቲ የተባለው የቺን ንጉሠ ነገሥት በክርስትና ዘመን ይኖር ነበር። ይኸው ንጉሥ አለም እስክታልፍ እንዲገዛ ይመኝ ነበር። እንዲያውም ምኞቹ በጭራሽ ለዘለዓለም ገዢ ሆኖ እንዲኖር ነበር። ስለዚህ ሕያው ሆኖ ለመኖር እንዲችል የሚረዳውን አረቄ በማውጣት ዘመኑን አሳለፈው። ዳሩ ግን ያልታደለ አረቄው ገና እንደሚገባ ሆኖ ሳይደርስ ንጉሡ ሞተ።

፪፤ ሌላው ንጉሥ ደግሞ የዜጎቹን ጕዳይ ማከናወአን ትቶ መጽሐፍን ብቻ መማር ወደደ (ፈቀደ) ጠቅላይ ሚኒስትሩ የንጉሡን ጕዳይ ሁሉ ያከናውን የነበረና ወዲያው በንጉሡ ላይ ሕዝቡን አስነሣበት። ንጉሡም ጩኸትና ውካታ ቢሰማ መጽሐፉን አጠፈና የጦር መሣሪያውን ይዞ ወደከተማው ተጠግቶ ቢመለከት ሁከቱን ለማቆም ጊዜው እንዳለፈ አስተዋለ። ወደ ከተማ ተመለሰና መቶ አርባ ሺህ መጻሕፍት የነበረትን የመጻሕፍት ቤት በገዛ እጁ አቃጠለው።

፫፤ ቺንን የሚያህል በገዛ ሰፊ መንግሥት ያጣበት። በነዚህ መጻሕፍት ምክንያት መሆኑን ንጉሡ ስለ ዐወቀ። እሳት አንድዶ በገዛ እጁ አቃጠላቸውና የመጽሐፍቱ ቤቶች ሁሉ ተቃጠሉ። በኋላም በላዩ የሸፈቱት የገዛ ሕዝቡ ገደሉት።

፬፤ ሲጉኤን የተባለው ንጉሥ በ፮፻፯ ከልደት በኋላ ነገሠ። መኖሪያውን እጅግ ባማረ ጊዜ መንግሥት አደረገ። ንጉሡ ከሞተ በኋላ ልጁ መጣና የቤተ መንግሥቱን ውበትና ማማር አይቶ እጅግ አደነቀ። እንደዚህ ያለው የመኖሪያ ለንጉሡ መታበያና ለመጥፊያው ነው እንጂ በተቀረ ለምንም አይጠቅምም ብሎ በግልጽ ተናገረ። ይህን ተነግሮ ወዲያው እጅግ በብዙ ዋጋ የተሠራውን ከተማ ከነበረበት እስኪጠፋ ድረስ አቃጠለው።

፭፤ ክዋንግዖንግ የተባለ አንድ ጀግና ከስምንት መቶ ዓመት በፊት ነግሦ ነበር። እርሱም በጠባዩ በጣም ገንዘብ ቆጣቢ ሰው ነበር። ሁልጊዜ መቸውንም ባንገቱ ቃጭል አስሮ ምንም ባልተነጠፈበት መሬት ላይ ይተኛል እንጂ ከቶ ዐልጋ ላይ ወጥቶ መተኛት አይወድም ነበር። እንቅልፍ ወስዶ ሳለ ሲገላበጥ የቃጭል ድምጥ የሰማ እንደ ሆነ የመነሻው ጊዜ የደረሰው ይመስለው ነበር።

፮፤ በ፲፪፻፱ ጄንጊስ ካህን የተባለ ልክ የሌለው የታርታሮችን የጦር ሠራዊት ይዞ ቺንን ወረራት እርሱና ተወላጆቹ መላውን የንጉሠ ነገሥት አገር ድል አደረጉና በመላው ብዙ ዘመን ሲገዙት ቄዩ።

፯፤ ከሦስት ወይም ካራት መቶ ዓመት በፊት ችንፃ ነገሠ። በዘመኑ አንድ ጕድጓድ ተገኘና ታላቅ ዋጋ ያላቸው የከበሩ ድንጋዮች ተዚያ ጕድጓድ እየተቆፈሩ ይወጡ ጀመር። ከነዚሁ አያሎች ወደ ንጉሡ አምጥተው ቢያሳዩት በለግጥ እንጂ እንደቁም ነገር አልተገነዘባቸውም።

፰፤ የከበሩ ደንጎች የምትሉዋቸው እነዚህን ነውን? አለ። ለምን ይጠቅማሉ? ለሕዝብ ልብስ ወይም ምግብ አይሆኑ ጕድጓዱን መልሳችሁ ድፈኑት ሠራተኞቹም ሌላ የሚጠቅም ሥራ ይሥሩ አለና አዘዘ።

፱፤ ከመቶ ዓመት በፊት ዮንግጭንግ የተባለ ሰው በነገሠ ዘመን ታይቶ ያልታወቀ የሚያስፈራ ታላቅ የምድር መናወጥ ሆኖ ነበር። በፔኪንግ ከተማ ያሉ ቤቶች ሁሉ በመናወጽ ወድቀው መቶ ሺህ ሕዝብ በውስጥ ተቀበሩ። በከተማው ዙሪያ ያሉትም ሳይቀሩ ብዙ ሕዝብ አለቁ።

፲፤ ቺኖች መቸውንም ወደ አገራቸው ውስጥ የውጭ አገር ሰው ቢገባባቸው አይወዱም። በዚህ ምክንያት ብዙ ክርክር እየሆነ እስከ ጦርነት የሚደርስ ሆኖአል። አሁን ግን የውጭ መንግሥት የሚልኩዋቸውን አምባሳደሮች በንጉሡ አደባባይ ደኅና አድርገው የሚቀበሉ ሁኑእዋል። የዛሬው ሥልጣኔ በመዘርጋቱና በመንግዱም መብዛት ያሁኑ መለወጥ ለቺኖች ታላቅ ጠቀሜታ እንዲያመጣላቸውና በቶሎም ማግኘታቸውን አንጠራጠርም።

**ጥያቄ።**

፩፤ ቫቲ የተባለው ንጉሥ እንዴት ሆነ? ምን ሲያረግ ኖረ?

፪፤ እጅግ ሊቅ ስለ ነበረው ንጉሥ ተናገር።

፫፤ ሲጉኤን የነገሠው ምን ጊዜ ነው? መኖሪያው የትላይ ነው? ልጁ ምን አደረገ?

፬፤ ክዋንግፆንግ ምን አደረገ? ለርሱ ምን ይነገርለታል?

፭፤ ጂንጊስ ካህን ቺንን የወረረው ምን ጊዜ ነው? ስለርሱና ስለትውልዱ ምን ይባላል?

ንጉሥ ቺንፃ እንዴት ሆነ? አንድ የማዕድን ጕድጓድ ተገኝቶ የሆነውን ተርክ።

ዮንግጭንግ በነገሠ ዘመን ምን ሆነ?

፮፤ የውጭ አገር ሰዎች ወደ ቺን ለመግባት በመፈቀዱ ምን ተደረገ?

እንዲህ በመሆኑ ምን (ተደረገ) ይሆናል፥

**ምዕራፍ ፴፪ እስያ።**

**የቺን ከተሞች አኳኋናቸውና ጠባያቸው ኑሮኣቸውም።**

፩፤ የቺን ሕዝብና ከተሞች በዛሬው ዘመን እንዴት እንደ ሆኑ ትንሽ አሳብ ልንገራችሁ። የችኖች የቅድሞ ከተማቸው ናንኪን ነበር። ሁለት ሚሊዮን ሕዝብ ያለበትን ፔኪን አሁን ዋና ከተማ አድርገውታል። የንጉሡ ዋና ቤተ መንግሥቱ የተሠራበት ታርታር ሲቲ የሚሉት በፔኪን ክፍል ነው።

፪፤ የፔኪን ግንብ የተሠራው በጡብ ነው። ከፍታው መቶ ፊት ስለሆነ መላውን ከተማ ሊሰውረው ይችላል። ወፍራም ስለ ሆነ ዘበኞች በፈረስ እንደ ተቀመጡ በግንቡ ጫፍ ላይ በከተማው ዙሪያ ሊጋልቡ ይችላሉ። በዕብነ በእድ እየተቀሰቱ የተሠሩት ርዝመታቸው እጅግ ታላቅ የሆኑ ዘጠኝ በሮች አሉት።

፫፤ የቺን ሕዝብ መልካቸው እንደ ዘይት መልክ ጠየም ያሉ ሆነው ጠጕራቸው ጥቍር ዐይነ ትንንሾች ናቸው። ልብሳቸው ሰፊ ረጅም ቀሚስ ነው። ከሐር በተሠራ መታጠቂያ ሸብ ያደርጉታል። በዚህ መታጠቂያ ማንካና አንድ ካራ በሹካ ፈንታ ለመብለያቸው ሁለት ዕንጨት ይይዛሉ።

፬፤ ቺኖች በእጅ ሥራ በጣም የታወቁ ናቸው። ስኒያቸውና ሸክላቸው ከዝሆን ጥርስ የተሠራ ካራቸውና የኩክ ማውጫቸው የዕንቍ ብዛት ይህ ሁሉ በኤውሮጳ ታውቆዋል። ከሌላው ሁሉ ይልቅ የግብርና ሥራ በጣም የተለመደ ነው። ትንሽቱ ስፍራ ሁሉ ሳትቀር ታርሳለች። ዋናው ባገሩ የሚገኘው ሩዝና ሻይ ነው።

፭፤ ባገሩ ውስጥ ወርቅና ብር በየስፍራው ይገኛል። በተራራው ላይ ይልቁንም በሰሜን በምዕራብ ብረትና መዳብ፣ ባዚቃ ዕብነ በረድ የድንጋይ ከሰል የክርስታል ደንጊያና ያስጴር ይገኛል።

፮፤ የቺን ወይዛዝሮች በጫማቸው ማነስ በጣም የታወቁ ናቸው። የቺን ትልቅ የተባለችው ሴት የምትሰካው ጫማ የኤውሮጳ ትንሽቱ ልጅ ከምታደርገው ጫማ ያንሳል። ጫሞቻቸው እንዲያው ለዐይን ነው። እንጂ ለመሄጃ ከቶ አይጠቅሙም።

፯፤ ሃይማኖት በቺኖች መኻከል ያለው በሚያሳዝን ሁኔታ ነው። ሕዝቡ ጣዖት ለማምለክ የተሰጡ ናቸው። ሃይማኖት ሁሉ አይከለከልም። ማነኛውንም ቢሆን የሚያከብሩት በጥቂቱ ነው። ለቍጥር የሚያሳስቱ አብያተ ጣዖታት ተሠርተዋል።

፰፤ በቺን አገር ማንም ሚስት ለማግባት ቢፈልግ ካባትና ከናቱዋ ይገዛል። ነገር ግን ከቤቱ ካልደረሰች ለማየት አይፈቀድለትም። ሙሽራዪቱ በመጋረጃ እንደ ተሸፈነች ወደ ባልዋ ቤት በደረሰች ጊዜ ሙሽራው መጋረጃውን ገልጦ ወደ ሙሽራይቱ አሾልቆ ይመለከትና መልክዋ ደስ ያሰኘው የቀረ እንደ ሆነ ቤትዋ ይመልሳታል።

፱፤ በቺን አገር እንደዚህ ያሉ መቀመጫዎች አሉ። ሁለት ፓውንድ የሚመዝን ከዕንጨት የተሠራ ነገር አላቸው። ያንን በሰውዬው አንገት ያገቡበትና ያንን እንደ ተሸከመ ወደ ፈቀደው ስፍራ ይሄዳል። ነገር ግን ይህ ነገር ባንገቱ እስከ አለ ድረስ ሊበላ ወይም ሊተኛ አይችልም።

፲፤ ቺኖች ደግሞ አንድ ልዩ ልማድ አላቸው። ይህም ልማድ የውጭ ሰው ወደ አገራቸው ውስጥ እንዳይገባ ዘግተው መከልከላቸው ነው። በኋላ ግዚኤ ግን ካንቶን በሚባል ስፍራ ጥቂቶች አውሮጶችና ያሜሪካ ነጋዴዎች ብቻ ሚስቶቻቸውን በማካዎ እየየትዉ እነሱ እንዲገቡ ፈቀዱላቸው። በተቀረ ማንም የውጭ አገር ሰው ወደ አገራቸው እንዲገባ አልተፈቀደም። አሁን ግን ለውጭ አገር ሰዎች ንግዳቸውን የሚነግዱበትን ፭ ስፍራዎች ሰጥተዋቸው በዚያ ሁነው እንዲነግዱ፥ ተፈቅዶላቸዋል። ቺኖች እንደሚያስቡት ደንባቸውና ልማዳቸው ከዓለም ሁሉ የነርሱ የተሻለ ስለ መሰላቸው የውጭ አገር ሰዎች ወደ አገራቸው ገብተው ሌላ አሳብ ሊያገቡ አይወዱም። እነሱ ጥንታዊ ሕዝብ ናቸው። ይኸንኑ የጥንት ልማዳቸውን መጠበቅ እንጂ ሌላ መጨመር የማይፈልጉ ናቸው።

፲፩፤ ቺን ልማዳቸውን መጠበቅ እንጂ ሌላ መጨመር የማይፈልጉ ናቸው። ውስጥ ስፍር ቍጥር የሌላቸው ሕዝብ ይኖሩባቸዋል። የባሕርይ ዕውቀትና የጅ ሥራም ዕውቀት የላቸው። እርሻቸውንም የሚያርሱት ዕውቀትና እጅ ሥራም ዕውቀት አላቸው። እርሻቸውንም የሚያርሱት በታላቅ ብልሀት ነው። አታክልታቸውንም የሚሠሩ በተለየ ጥንቃቄ ነው።

፲፪፤ ሻይ ሌላም ብዙ ልዩ ዕቃ የሚመጣልን ከዚህ አገር ነው። የሕዝቡ ብዛት ከሦት መቶ ፹ ሁለት ሚሊዮን ይበዛሉ።

**ጥያቄ።**

፩፤ የቀድሞ የቺን ዋና ከተማ ማን ነበር? የዛሬውስ ማነው?

በፔኪንግ የባላገሮቹ ቍጥር ስንት ይሆን?

የንጉሡ መኖሪያ ወዴት ነው?

፪፤ የፔኪንግ ግንብ እንዴ ያለ ነው?

ባሩ እንዴት ያለ ነው?

፫፤ የቺን ሕዝብ እንዴት ያሉ ናቸው? ልብሳቸው እንዴት ያለ ነው?

፬፤ ስለ ሥራቸው ተናገር።

፭፤ ዋናው ማዕድን ምንድን ነው?

፮፤ የቺን ሴቶች እንዴት ያሉ ናቸው?

፯፤ የቺኖች ሃይማኖትና አምልኮት እንዴት ነው?

ቤተ ጣዖታቸው እንደምን ያለ ነው?

፰፤ ሰው ሚስት ለማግባት በፈለገ ጊዜ እንዴት ያደርጋል?

፱፤ በቺን ቅጣታቸው እንዴት ነው?

፲፤ ስለ ውጭ አገር ሰዎች እንዴት ያለው ልማድ አላቸው?

የነጋዶች ሚስቶች ወዴት ይኖራሉ?

ቺኖች የውጭ አገር ሰዎች ባገራቸው ውስጥ እንዳይገቡ መከልከላቸው ለምድነው?

፲፩፤ የቺን ከተሞች እነማን ይባላሉ?

የእጅ ሥራ እንዴት ነው?

ሕዝቡ የግብርና ሥራ ያውቃሉ?

፲፪፤ ሻይ የምናገኘው ከወዴት ነው?

በቺን የሕዝብ ብዛት እንዴት ነው?

**ምዕራፍ ፴፫ እስያ።**

**የዐረቦች መጀመሪያ የሙሐመድ መነሣት።**

፩፤ ዐረቦች የአብርሃም ልጅ የእስማኤል ልጆች (ዘሮች) ናቸው። እጁ በሰው ሁሉ ላይ እንዲሆን የሰውም ሁሉ እጅ በርሱ ላይ እንዲሆን አስቀድሞ፥ ተነግሮለታል። በሰው ሁሉ ላይ ጠላት መስለው ስለ ታዩ ሰውም ሁሉ በነርሱ ላይ ጠላት መስሎ ስለ ታየ ይህ ትንቢት በዘመኑ ሁሉ በልጆቹ ላይ ተፈጸመ።

፪፤ ዐረብ ሲባል ልዩ ልዩ የተከፋፈለ አውራጃና ነገድ ነው። አገሩ በሰሜን በኩል ከጳለስቲናና ከሚሶጶታሚያ በምሥራቅ ወገንም ከፋርስና ከኦርሙዝ ባሕር በደቡብ ወገን ከህንድ ውቅያኖስ በምዕራብ ከቀይ ባሕር ይዋሰናል።

፫፤ ዐረቦች መቸውንም በዙረት የሚኖሩ ነገድ ናቸው። መተላለፊያ መንገድ በሌላው በውድማና በበረሃ ውስጥ በድኳን መኖር ይችላሉ። የጥንት ታሪካቸው ያልተጨረሰ ነው እንጂ ታውቆአል። መቸም መጀመሪያ የሆነው ወሬ ከውስጣቸው የሙሐመድ መወለድ ነው። ይህም የሆነው በመካ ከተማ በቀይ ባሕር አጠገብ በዘመነ ክርትና ፭፻፸ ዓመት ነው።

፬፤ ሙሐመድ ፳፭ ዓመት እስኪሆን በበረሃ ግመል ነጂ ነበር። ከዚህ በኋላ የሚበልጠውን ጊዜውን በብቸኘንት (በብሕትውና) አሳለፈው መኖሪያው በተለየ ዋሻ እጸልያለሁ በሚልበት ስፍራ ነው አርባ ዓመት በሆነው ጊዜ ነቢይ ነኝ ብሎ ተነሣ።

፭፤ ዓለም አዲሱን ሃይማኖት እንድትቀበል ከእግዚአብሔር ተልኬአለሁ ብሎ ነቢይነቱን በግልጽ ዐወጀ። የመካ ሕዝብ መጀመሪያ ሙሐመድን አላመኑትም። ያላመኑትም ምክንያትም መጀመሪያ የተወለደው በመኻከላቸው ነው። ሁለተኛ ግመል ሲነዳ እንደ ኖረ ያውቃሉ። ሦስተኛ ከኛ የበለጠ ቅዱስነት ከወዴት አመጣ? እያሉ ነው። ደግሞ ከመልአኩ ከገብርኤል ጋር ሆኜ ባህያ ተቀምጩ ወደ ሰማይ ጋልቤ ሄጄ ነበር እያለ ይነግራቸው ነበር። ማነኛውም የሚያመጣው ታሪክ እንደዚህ የመሰለ የሚያሥቅ ነበር።

፮፤ የመካ ሕዝብ ሙሐመድን ሊገድሉት ስለ አስፈራሩት መዲና ወደ ተባለች ወደ ሌላ የዐብ ከተማ ሸሽቶ ሄደ። ሽሽቱን ዐረቦች «ሒጅራ በመዲና» ይሉታል። በሁለትና በሦስት ዓመት አያሎች ሃይማኖቱን ከተቀበሉት። ይህን ሃይማኖት ሌሎችም በግድ እንዲቀበሉት አድርገዋቸው ብሎ ለደቀ መዛሙርቱ ነገራቸው። እነሱ ግን ሰውን በግድ አናስገድድም አሉት።

፯፤ ይህም በሙሐመድ ተማሮችና በሌሎች ዐረቦች መኻከል ጦርነትን አስነሣ። በዚህም ጦርነት ሙሐመድ ብዙ ጊዜ ድል አደረገና የመላው የዐረብ አገር ጌታ ሆነ። አልፎም ሶርያን ሁሉ ያዘው።

፰፤ ሙሐመድ በእውነት ንጉሥ ይባል ነበር እንጂ ነቢይ ብቻ አልተባለም። እጅግ የሚያስፈራ ሰው ነበር። ይልቁንም የሚከተሉትን በተቈታ ቍጥር በቅንድቡ መኻከል የደም ሥሩ ያብጥና ይጠቍራል። እንዲህ በመሆኑ በሚያስፈራ ሁኔታ ይታያል።

፱፤ ኅይሉ እየበረታ ይሄድ ነበር። ነገር ግን ዕድሜው ፷፫ ዓመት ሲሆነው በድንገት ሞተና በመዲና ተቀበረ። የተቀበረበት ሣጥን እስከ ዛሬ በመስጊድ ይታያል ይባላል። አንዳንዶች ግን ማግኒት በሚስብ ብረት በዓየር ላይ ተንጠልጥሏል ብለው ብስንፍና ያምናሉ። ስፍራውን ለማየት ብለው አያሎች ጽድቅ ፈላጊዮች በየዓመቱ እየሄዱ ይጐበኛሉ።

፲፤ የሙሐመድ ሃይማኖት በእስያና በአፍሪካ ተዘርግቶአል። ብዙ ሚሊዮን ሕዝብ አምኖ ተቀብሎታል። ሕጉና ትእዛዛቱ ቍራን በሚባለው መጽሐፍ ተጽፈዋል። በዚህ መጽሐፍ የተጻፈውን ትምህርት መልአኩ ገብርኤል ከሰማይ አመጣልኝ ሲል ሙሐመድ ነገሩን አጠነከረ።

፲፩፤ ሙሐመድ ከሞተ በኋላ ወራሹ ማን እንደሚሆን ወይስ ለማን እንደሚገባው በማለት ተከታዮቹ መለያየት ደረሱ። አንደኛው ክፍል ዛሬ በቱርክ አገር የሚኖሩት ወራሽነት የሚገባው ለካሊፍ ኡመር ነው ብለው ያምናሉ። እነርሱም ስኒሽ ይባላሉ። ሌሎች ክፍሎች ወይም በፋርስ የሚኖሩት ደግሞ የሙሐመድ ወራሽ መሆን የሚገባው ካሊፍ ዓሊ ነው ብለው ያምናሉ። መሽድ ዓሊ በምትባል በኤፍራጥስ ወንዝ አጠገብ መቃብሩን ያከብራሉ። ሺዬስ ይባላሉ እነዚህም የተለያዩ ሰዎች ርስ በርሳቸው አይፋቅሩም።

**ጥያቄ።**

፩፤ ዐረቦች ትውልዳቸው ከወዴት ነው?

ስለ እስማኤል የተነገረው ትንቢት እንዴት ነው? ትንቢቱ ተፈጸመው?

፪፤ የዐረብ አገር ሁኔታ እንዴት ነው? ዳርቻው እስከ የት ነው?

የዐረቦች አኑዋኑዋር እንዴ ነው? ከጥንት ታሪካቸው እንዴት ነው? ሙሐመድ ከወዴት ተወለደ?

፫፤ ሙሐመድ ሥራው ምንድን ኑርዋል?

፬፤ አርባ ዓመት ሳይሆነው እንዴት ይኖር ነበር? ከዚያ በኋላ ምን አደረገ?

የመካ ሕዝብ እንዴት ኑረዋል?

ሙሐመድ ምን ይል ነበር?

፭፤ ሙሐመድ ወደ መዲና ለምን ሸሸ?

የሙሐመድን መሸሽ ዐረቦች ምን ይሉታል?

በመዲና ሃይማኖቱን እንዲቀበሉት ምን አደረገ?

፮፤ በዚህ የተነሣ ምን ሆነ?

ሙሐመድ እንዴት ያለ ድል አገኘ?

፯፤ ሙሐመድ እንዴት ያለ ሰው እንደ ነበረ ትገልጻለህን?

፱፤ ምን ጊዜ ሞተ?

ወዴት ተቀበረ?

ስለ ተቀበረበት ሣጥን ምን ይባላል?

፲፤ የሙሐመድ ሣጥን ምን ይባላል?

ቍራን ምንድነው?

ሙሐመድ ያጸናው ነገር ምንድን ነው?

መካ ወዴት ነው?

መዲና ወዴት ነው?

፲፩፤ የሙሐመድ ወራሾች እነማን ናቸው?

የኡመር ተከታዮች እነማን ናቸው?

በዓሊ ያመኑት ምን ይባላሉ? እርሱ ወዴት ተቀበረ?

**ምዕራፍ ፴፬ እስያ።**

**ሳራሲን የተባሉ ዐረቦች ታሪክ ይከታተላል።**

፩፤ ሙሐመድን ከተከተሉት ወገን ያሉት ዐረቦች ሳራሲን ይባላሉ። መሪያቸው ሙሐመድ ከሞተ በኋላ በእስያ ያለውን ቱርክና ሌሎችንም አገሮች ድል እያደረጉ ያዙ። የመንግሥታቸው ዋና ከተማ ባግዳድ ትባላለች። አስቀድሜ እንደተናገርኩት ይህች ከተማ የተሠራች በጤግሮስ ወንዝ ላይ ነው።

፪፤ ፊት እንዳልሁት ከሙሐመድ ወራሾች አንዱ ዓሊ ነው። እርሱም የወንድሙ ልጅ ነው፤ ይህንንም የሙዋቹ የሙሐመድ ሚስት አዬሳ ባልዋን እንደ ገደለ ትጠረጥረው ነበርና ተጣላችው።

፫፤ ጦር ሰብስባ ዓሊን ለመውጋት ተነሣች። ሲዋጉ ሳሉ አዬሳ እንደ ጥላ መሳይ ተደርጎላት በግመል ላይ ተቀምጣ ነበረች። የግመሊቱን ልጓም አንድ ወታደር ይዞ ቁሞ ነበርና በዚያ ስትመለከት ሳለች ሰባ የሚሆኑ ወታደሮችዋ ተገደሉ ይባላል። በመጨረሻው ዓሊ ድል አደረገና የሙሐመድ ተማሮች ድል ያደረጉትን አገር ሁሉ ያዘና በላያቸው ዋና ሆነ።

፬፤ የሳራሲን መንግሥት እንዲህ ሆኖ ተመሠረተ። ነገሥታቱ ከሊፎች ይባላሉ። በ፮፻፳ ዓመት ስመ ጥሩው የጋዝን ማሕሙድ የተባለ ባግዳድ ነገሠ። እርሱም ታላቅ አሸናፊ ይባል ነበርና የህንድን ክፍል ተግዛቱ አደባልቆ ገዝቶታል።

፭፤ አንድ ጊዜ አንድ ሰው መጣና አንድ ወታደር ወደ ቤቴ መጥቶ «እኔንና ቤተ ሰቤን ከገዛ ቤቴ አስወጥቶ ገንዘቤን ሁሉ ይዞ በቤቱ እሱ ገባበት እኔ ከነጓዜ በውጭ አደርሁ ብሎ» ለጋዚኒ ማሕሙድ አቤቱታውን አቀረበ። ንጉሡ ማሕሙድ ይህን በሰማ ጊዜ ምን አልባት ይህ ወታደር የሚለው እንዲህ የሚያደግ የገዛ ልጄ ይሆናል ብሎ ጥርጥር ገአብው። ዳግመኛ እንዲህ የበደለህ እንደ ሆነ ተመልሰህ እንድተነግረኝ አለው።

፮፤ እንዲህ ዋለ አደረና እንደ ገና መጥቶ ለንጉሡ «ያው የቀድሞው ወታደር መጥቶ ተቤቴ አስወጣኝ» አለው። ንጉሡም ሰይፉን ታጥቆ ወደ ሰውዬው ቤት ሔደና ወደ ቤት ከመግባቱ በፊት መብራቱን ሁሉ አጥፉ ብሎ አዘዘ። ይህን ማለቱ በደለኛው ሲቀጣ በማየት ልቡ እንዳይራራ ነበር።

፯፤ መብራቱ ሁሉ ጠፋና ወደ ቤት ገብቶ ወታደሩን በሰይፉ ከመታው በኋላ መብራቱ እንዲበራ አዘዘ። እንዲሁምን አሽከሩ ባበራለት ጊዜ የጋዚኒ ማሕሙድ መብራቱን ይዞ የወታደሩን ሬሳ ቢመለከት ጥርጣሬው ከንቱ እንደ ሆነ አገኘው እየተገደለው የገዛ ልጁ ሳይሆን ቀረ።

፰፤ በኋላ የነገሠው ሞስታስም ይባላል። እርሱም በትዕቢት የተነፋ ከንቱ ክብርን ፈላጊ ሰው ነበር። እንዲያውም የገዛ ሕዝቡን ቀና ብላችሁ ፊቴን አትመልከቱ ይል ነበር። ስለዚህ ከወርቅ የተሠራ ዓይነ ርግብ ከፊቱ ላይ ሳያደርግ አደባባይ አይወጣም ነበር። ወደ ሜዳ ወጥጦ በጋለበ ቍጥር ብዙ ሺሖች የሚሆኑ ሕዝብ በዓይነ ርግብ የተሸፈነ ፊቱን ለማየት እንደማይታወቅባቸው ስርቅ አድረገው ያዩታል እንጂ ፊት ለፊት እሚያየው አንድም ሰው አይገኝም።

፱፤ ቀጥሎ ወዲያው ሁላኩ የተባለ የታርታሮች አለቃ የባግዳድን ከተማ ያዘ። የንጉሡን የሞስታስምን የወርቅ ዓይነ ርግብ ገፈፈና ጣለው። ንጉሡን ከነነፍሱ በስልቻ ውስጥ አግብቶ ከተተው። ቀድሞ ሲነግሥ እልልታና ታላቅ ልዕልና ባሳየበት ጐዳና ላይ በስልቻ እንደ ተከተተ በፈረስ አስጐተተው።

፲፤ ካሊፍ ሞስታስም እንዲህ በአስፋልት በተሠራ መንገድ ላይ ተቀጥቅጦ ሞተ፤ በዘመነ ክርስትና ባ፲፪፻፶፰ የሳራሲን መንግሥት ከርሱ ጋራ ተጨረሰ።

፲፩፤ ነገር ግን የዚህ መንግሥት መፈጸም፤ የሙሐመድን ሃይማኖት አላገደውም። እንዲያውም አብልጦ እየገነነ ተንሰራፍቶ በእስያና በአፍሪካ በብዙ አገሮችም ተዘርግቶ ቀረ።

**ጥያቄ።**

፩፤ ሳራሲን የተባሉ እነማን ናቸው? ስለነርሱ ምን ይነገራል?

የመንግሥታቸው ዋና ከእትማ ማን ይባላል?

፪፤ ዓሊ ማነው? የነቀፈው ማነው? አዬሳ ማነው?

፫፤ በዓሊና በአዬሳ መኻከል የነበረውን ግጭት ተናገር። የትኛው ድል አደረገ?

ካሊፎች የተባሉት ወገኖች እነማን ናቸው? የነገሡበት የት ነው?

፬፤ የጋዚኒ ማሕሙድ የተባለው ማነው? የጋዚኒን የምስኪኑን ሰውዬ ታሪክ ተርክ።

፭፤ ሞስታስም የተባለው ማነው? ስለ እርሱ ምን ትላለህ?

፮፤ እንደ ምን ሞተ?

፯፤ የሳራሲን መንግሥት የተፈጸመው ምን ጊዜ ነው?

፰፤ ስለ ሙሐመድ ሃይማኖት እንደ ምን ተደረገ?

**ምዕራፍ ፴፭ እስያ።**

**ስለ ሶርያና ስለ ፈኒቅያ ስለ ትንሽ እስያም።**

፩፤ ስለ ሶርያ ትንሽ አሳስባችኋለሁ። ይህም አገር ያለው በጰለስቲና ሰሜን ነው። በሰሜን ወገን ከትንሽ እስያ በምሥራቅ ወገን ከኤፍራጥስ ወንዝና ከዐብ በደቡብ ወገን ከፍልስጥኤምና ከዐረብ ክፍል በምዕራብ ወገን ከሜዴቴራኒያን ባሕር ይዋሰናል።

፪፤ ስለ ሶርያ ብዙ ጊዜ በመጽሐፍ ቅዱስ ተነግሮዋል። ከዳዊት ዘመን ጀምሮ ሮማውያን እስከ ገዙበት እስከ ክርስቶስ ዘመን ድረስ ሕዝቡ ከአይሁድ ጋራ ዘወትር ሲዋጉ ይኖሩ ነበር።

፫፤ በዚያን ጊዜ ከተማቸው አንጾኪያ ይባል ነበር። ይህም በዓለም የታወቀ ከተማ ነበር። ይህም የቅዱስ ሉቃስ አገር ነው። በዚሁ አገር አንድ ጊዜ ቅዱስ ጴጥሮስና ቅዱስ ጳውሎስ ጥቂት ጊዜ ተቀምጠውበት ነበር። የክርስቶስ ደቀ መዛሙርት መጀመሪያ ክርስቲያን ተብለው የተጠሩበት በዚሁ ሥፍራ ነው።

፬፤ ደግሞ ደማስቆ የተባለው ሌላው የሶርያ ከተማ ከኢየሩሳሌም መቶ ሠላሳ ስድስት ማይል የራቀ ከአብርሃም ዘመን ጀምሮ የታወቀ ነው። ይህም ደግሞ ብዙ ጊዜ በመጽሐፍ ቅዱስ ተነግሮዋል። በዚህም ስፍራ ቅዱስ ጳውሎስ በተአምራት የክርስቲያንን ሃይማኖት ተቀሎዋል።

፭፤ በዚህ ከተማ በቀድሞ ዘመን ይሠራ የነበረው ሰይፍና ጐራዴ ሌላም የሚቄርጥ ነበር ሁሉ እጅግ ስመ ጥሩ ነበር። ሕዝቡ ቀድሞ ይህን ሲሩበት የነበራቸው ብልሀት ዛሬ ጠፍቶባቸዋል። በዚኸው ከተማ የሚኖሩበት ባላገሮች እጅግ የሚያምር ሐር በመሥራታቸው በጣም የታወቁ ናቸው። የሚሠሩት ዕቃ ጥራቱ እጅግ የተመሰከረለት ስለ ሆነ በየትም የደማስቆ ሥራ ይባላል።

፮፤ ደግሞ በሶርያ አንዱ በቅዱስ መጽሐፍ የተነገረው ታድሞር ይባላል ይህንም ለንግድ ይመቻል ብሎ የሰራው ሰሎሞን ነው። ስፋቱ ዐሥር ማይል ይሆናል። ዛሬ ግን ፍራሹ ብቻ ይታያል። በዚህም ስፍራ የሚታየው የቀድሞው ፍራሽ፣ የተጠረበው ድንጋይ ምሰሶው ሌላም ልዩ ልዩ ነገር ሁሉ ሲታይ ያ ስፍራ እጅግ ታላቅ ከተማ እንደ ነበረ ይታወቃል። ዛሬ ግን ያን ስፍራ ፓልሚራ ይሉታል።

፯፤ ከደማስቆ ፸፯ ማይል ራቅ ብሎ በሰሜን ምዕራብ ወገን የባልቤክ ከተማ ፍራሽ ይገኛል። ይክ ከተማ በሐዋርያት ዘመን በጣም የታወቀ ስፍራ ነበር፤ ስሙምን ሔሊዎፓሊስ ወይም የፀሐይ ከተማ ይሉታል። አሁን ግን ፍራሹ ብቻ ይታያል። ከአንድ ሺሕ የሚበዙ ባላገሮች ይኖሩበታል።

፰፤ በሜዴቲራኒያን ባሕር ጠረፍ ስላለው ፍኒቂያ ስለ ተባለው አውራጃ ለመናገር አልረሳሁም። ይህም ስፍራ ጢሮስ ሲዶና፤ ጵቶልሚስ ሌሎችም የታወቁ ስፍሮች ያሉበት አውራጃ ነው። በቀድሞ ዘመነ ፊኒቂያኖች በንግድና በባሕር መንገድ በሌላም ብልሀት ስመ ጥሩዎች ነበሩ። ቀድሞ በገዛ ራሳቸው የሚኖሩ ሕዝብ ነበሩ። በኋላ ግን አገራቸው የሶርያ ክፍል ሆነ።

፱፤ እንደ ሌሎች አገሮችም ተረግጦ ምድረ በዳ የመሆንና የመፍረስ መልክ ያሳያል። ሶርያ እንደቀድሞው ያለ ስም የለውም። ጰለስቲናም እንዲሁ ነው።

፲፤ ትንሽ እስያ ወይም ዛሬ እንደሚጠራው ናቶሊያ ያለው ከሜዴቴራኒያን ባሕር በሰሜን ምሥራቅ ወገን ነው። አገሩ ሞላላ ነው። በሰሜን ወገን ከጥቍር ባሕር በምዕራብ ወገን ከኤጀን ባሕር በምሥራቅ ወገን ከሶርያ ከሞስጶታሚያ ከአርማኒያ ይዋሰናል።

፲፩፤ ከምሥራቅ እስከ ምዕራብ ርዝመቱ ስድስት መቶ ማይልስ ይሆናል። ስፋቱ አራት መቶ ማይል ነው። ከሕዝቡ የሚበዙት እስላሞች ናቸው። ዋናው ከተማቸው ስሚርና ይባላል። ከዚህም መርከቦች እየተነሡ በለስና ተምር ሌላም ነገር ይዘው ይመጣሉ።

፲፪፤ ትንሽ እስያ ከጥንት የቈየ አገር መሆኑ ይታያል። በዚሁ አገር በልዩ ልዩ ጊዜ ብዙ መንግሥታት እየተነሡ ወደ ታላቅነት ደርሰውበታል። ዳሩ ግን ትልቅ የንጉሠ ነገሥት መንግሥት አልሆነም። ተክርስቶስ ልደት በፊት ፰፻ ዓመት የልድያ መንግሥት በትንሽ እስያ ነበር። ፮፩፺፯ ዓነት ተክርስቶስ ልደት በፊት ክሩሲስ ይባላል።

፲፫፤ የልድያ የመጨረሻው ንጉሥ ክሩሲስ ይባላል። ሀብታም በመሆኑ ስመ ጥሩ ነበር። እስከ ዛሬ ሀብታም እንደ ክሩሲስ ይባላል። እንዲህ ባለ ጸጋ ሳለ ፭፻፵፰ ተክርስቶስ ልደት በፊት ቂሮስ የፋርስ ንጉሥ ድል አደረገው።

፲፬፤ ፫፻፴ ተክርስቶስ ልደት በፊት ታላቁ እስክንድር መጥቶ ድል እስኪያደርግ ድረስ ልድያ ከዚህ ወዲያ ትንሽ እስያን ጨምሮ ለፋርስ መንግሥት ተገዛ።

፲፭፤ ፫፻ ዓመት ተክርስቶስ ልደት በፊት የልድያ ክፍል የነበረው ጳንጦስ ነጻ ወጥቶ በራሱ አዳሪ ሆነና ብዙ ዓመት ገናና መንግሥት እንደሆነ ቈየ። ማትሪዳስ ፯ኛ ብዙ ዘመን ከሮማውያን ጋራ ጦርነት አድርጎ ነበር።

፲፮፤ በብልሀቱና በድፍረቱ የመንግሥቱን ጄነራሎች ፷፬ ተክርስቶስ ልደት በፊት ድል ሆነና መንግሥቱ ከትንሽ እስያ ጋር የሮም መንግሥት ግዛት እንዲሆን ግድ ሆነበት።

፲፯፤ በትንሽ እስያ ጦርነት ሳይሆን ባገሩ ሕዝብ መላበት። በዙሪያውም በልዩ ልዩ ስፍራ ያሉት ከተሞች ተነሡ። በልድያ ውስጥ ያለው ኤፌሶን የታወቀ ከተማ ነበር። የሚታይም ቤተ መቅደስ ነበረበት። በዓለም ከተደረጉት ከሰባቱ ተኣምራት አንዱ እርሱ ነው ይባላል።

፲፰፤ የዚሁ ቤተ መቅደስ ሥራ የተጨረሰው በመቶ ኻያ ዓመት ነው። ነገር ኤሮስትራቱስ የተባለ ሰው ለመታሰቢያው ብሎ ፈጽሞ ከምድር እስኪጠፋ ድረስ በእሳት አቃጠለው።

፲፱፤ ደግሞ በትንሽ እስያ ሌሎች አያሎች ያማሩ ከተሞች ነበሩ። ከነዚህም አያሎች ሐዲስ ኪዳን ያመለክተናል። አንዱ ቅዱስ ጳውሎስ የተወለደበትን አገር ጠርሴስ ነው። ደግሞ ጰርጋሞስ ቲያቲራ ሳርዲስ ፊላዲልፊያ ላዶቅያ እነዚህ ሁሉ በራእየ ዮሐንስ መጽሐፍ ተነግረዋል።

፳፤ በመጀመርያ ክርስትና የተመሠረተው ጳውሎስ በርናባስ ሲላስ፥ ጢሞቲዎስ፣ ሉቃስ፣ ምናልባት ሌሎችም እነዚህ ሁሉ በሠሩበት በትንሽ እስያ ክፍል ነው።

**ጥያቄ።**

፩፤ ሶርያ ያለው በወዴት ነው? ከማን ይዋሰናል?

፪፤ የሶርያ ሕዝብ እንደምን ያሉ ናቸው?

፫፤ የሶርያ ዋና ከተማ ማን ይባላል?

በአጾኪያ አንድ ትልቅ የሆነው ነገር ምንድን ነው?

፬፤ በደማስቆ ምን ተደረገ? በዚያን ሥፍራ የተደረገው ምንድን ነው?

፭፤ ደማስቆ በቀድሞ ዘመን መታወቁ በምንድን ነው?

፮፤ ታድሙር እንዴት ሆነ?

፯፤ የባልቤክ ፍራሽ እንዴት ሆነ?

፰፤ ፊኒቅያ እንደምን ሆነ?

ምን አለበት ምን ይገኝበታል?

ፊኒቅያዎች እንደምን ሆኑ?

፱፤ ሶርያ እንዴት ሆነ? ዛሬ ስሙ ማን ይባላል?

፲፤ ትንሽ እስያ ያለበትና ዳርቻው እስከ የት ድረስ ነው?

፲፩፤ ስፋቱ አገዛዙና ሕዝቡ እንዴት ነው?

ስሚናር እንዴት ሆነ?

፲፪፤ ትንሽ እስያ እንዴት ሆነ?

ልድያ እንዴት ሆነ? ኤርዲስ?

፲፫፤ ስለ ክሪሱስ ምን ትላለህ?

ድል ያደረገው ማነው?

፲፬፤ ጳንጦስ እንዴት ሆነ?

ሚቲሪዳስ ፯ኛ ምን አደረገ?

፲፭፤ ሚቲሪዳንስ ድል ያደረገው ማነው?

፲፯፤ ኤፌሶን እንዴት ሆነ?

፲፯፤ የዲያና ቤተ ጣዖት ፍጻሜው እንዴት ሆነ?

በምን ጠፋ?

፲፰፤ በትንሽ እስያ የነበሩ ሌሎች ከተሞች እንዴት ሆነ?

፲፱፤ በትንሽ እስያ ክርስትናን የመሠረተ ማነው?

**ምዕራፍ ፴፮ እስያ።**

**ስለ አያሎች ነገድ ትንሽ የሚታይ።**

፩፤ ከእስያ በጣም የታወቁትን አገሮች ታሪክ ተርኬላችኋለሁ። ደግሞ ከነዚሁ አያሎች ግዛቶች እያንዳንዱ ሰፊ አውራጃ ነው። የነዚህን ታሪከ አብዝኃኙን በዚች መጽሐፍ ልነግራችሁ እችላለሁ።

፪፤ የእስያን ሰሜን ክፍል መጀመሪያ የቄረቈሩት ሲቲያኖች የተባሉት ሕዝብ ጦረኞችና እንደ አራዊት ያሉ ናቸው። በቀስትና በፍላፃ የሚወዳደራቸው የለም። አያሌዎች የእስያና የአውሮጳ ነገሥታት ይገዙልናል ሲሉ ፈትነው ነበር። ዳሩ ግን አልሆነላቸውም። ብዙ ጊዜም ድል መቱዋቸው።

፫፤ በሠለጠኑት አገሮች በደቡብ በኩል ኁልቍ መሳርት የሌላቸው ሲቲያኖች ተጥለቀለቁባቸው። ከሲቲያኖች አንዱ ነገድ እጅግ ኅይለኛ የሆነው የአፓርቲያን መንግሥት መሠረተ። ይኸውም መንግሥት በኋላ ግዛቱን በፋርስና በሌሎች አግሮች ያስፋፋ ነው። ይህ መንግሥት ተክርቶስ ልደት በፊት ከ፪፻፶ ዓእምት ጀምሮ እስከ ፶፭ ዓመት ገዝቶአል።

፬፤ በኋለኞችም ዘመናት አውራጃውን ተርታሪ የተባሉት እነዚያው ሲቲያኖች ይኖሩበታል። ሕዝቡ ከቀድሞዋቸው አብልጠው እጅግ አልሠለጠኑም። ከታርታሮች መኻከል በየጊዜው አያሎች አሸናፎች ተነሥተዋል።

፭፤ በጥንት ዘመን ህንድ ዛሬ የምሥራቅ ህንዶች የምንላቸው በምዕራብ ወገን ለሚኖሩ ሕዝብ የታወቁት በቅርብ ጊዜ ነው። አገራቸውን ሲሚራሚስ የተባለች ንግሥት ወረረችው። ደግሞ ታላቁ እስክንድርና ሌሎችም አሸናፎች እንዲሁ አድርገዋል። ዛሬ ያሉት ህንዶች እጅግ የሚያስደንቁ ናቸው። ለጣዖትም ይሰዳሉ።

፮፤ ህንድ በውስጡ ሂንዱስታንና በምሥራቅ ወገንም ሌሎች ሰፋፊ አውራጃዎች አሉት። ከዓለም ይህንን ክፍል መቶ ዓመት የሚያህል የእንግሊዝ ኅይል ደፍጥቶታል። ከባላገሮቹ ወገን ገዦች የነበሩትን እየወጉ አስገበሩዋቸው።

፯፤ ቱርኮች ወይም አቶማንሶች የተባሉ ሕዝብ ጥንት መሠረታቸው በእስያ ነው። ነገር ግን በኤውሮጳ ክፍል ብዙ ዘመን ስለ ኖሩ ስለ ነርሱ መተረክና መናገር የተመቸና የተገባ ነው።

፰፤ ጃፓን ፴፫ ሚሊዮን ባላገሮች ያሉበት ሰፊ የንጉሠ ነገሥት አገር ነው። ጃፓኖች በቺን ምሥራቅ በብዙ ደሴቶት ላይ ይኖራሉ። ከነዚህም ሰፊው ደሴት ኒፎን ይባላል። ሕዝቡ ባንድ ሰፊ ከተማ ውስጥ እየተጋፋ ታፍገው ይኖራሉ። በሃይማኖታቸው በጠባያቸውና በልማዳቸው ሁሉ ፍጹም ችኖችን ይመስላል።

፱፤ ጃፓን መሬቱ ፍሬያማና ለም ነው። ትንባሆ፤ ሻይ ድንት፤ ሩዝ ስንዴም ይህ ሁሉ ይዘራበታል። ጃፓኖች ዋና ሥራቸው ግብርና ነው። ደግሞ ዋና የእጅ ሥራቸው ሐርና ጥጥ ስኒ ነው። እንዲያውም ተቺን ሥራ የበለጠ ነው ይባላል። ሥዕልና ደንጊያ መጥረብ ሌላም ሁሉ ለመሥራት ይችላሉ። የተፈጥሮ ዕውቀት ከፍ ያለ ጠባይ ቁም ነገረኝነትና መስማማት አላቸው።

፲፤ ታሪካቸው እጅግ ትንሽ የሆነ የሚያስደንቁ ሌሎች አያሎች የመንግሥታት በእስያ አሉ። ከነዚህም ሲያም ከቺን ቺን፣ ቡርማን የንጉሠ ንገሥት መንግሥት ካቡር ቤሉቺስታን ሌሎችም ናቸው። ከነዚህ በቀር ሌሎች በእስያ ሰሜን ወገን የሚኖሩ ታርታር የተባሉ ልዩ ልዩ ነገዶች አሉ። ከብዙ ዘመን ጀምረው ታሪካቸውን ለኋላ ሰዎች ሳይተዉልን በነዚህ አውራጃዎች ሲዞሩ የኖሩ ወገኖች ናቸው። በዚህ በሰፊ አገር ላይ የሚገዛ የመስኮብ የረሺያ ንጉሠ ነገሥት ነው።

**ጥያቄ።**

፩፤ ሲቲያኖች እንዴት ያሉ ሕዝብ ኑረዋል?

፪፤ ፓርቲያ ምንድን ነው?

፫፤ ጥንት ሲቲያኖችና ፓርቲያኖች፥ ይዘውት፣ የነበረው አገር ማን ተባለ?

ታርታሮች እንደ ቀድሞቹ ሲቲያኖችና ፓርቲያኖች ሆነው ኖሩን?

፬፤ ህንድ ወይም ሂንዱስታን እንደ ምን ሆነ? ወሰኑ (እስከ የት ነው?)

እንደ ምን ተወስኗል።

ከቺን በወዴ በኩል ነው?

ከፋርስ ወዴት ነው?

ከፐለስታይን ወዴት ነው?

፭፤ በሂንዱስታን ያለው እንግሊዝ እንዴት ነው?

፮፤ ቱርኮች ወይም ኦቶማኖች እንዴት ሆኑ?

፯፤ ጃፓን እንዴት ሆነ?

፰፤ የጃናኞች የእጅ ሥራ ምንድን ነው?

፱፤ ታሪካቸው በጣም ያልታወቀው በዚያ የሚኖሩ ሕዝብ ምንድን ናቸው?

የሰሜን እስያ ሕዝብ ክፍል ማን ይባላሉ?

**ምዕራፍ ፴፯ እስያ።**

**የእስያን ታሪክ መመርመር።**

፩፤ እንደ ገና ወደ ኋላችን ተመልሰን የእስያን ታሪክ እንመርምር። በዚህ የዓለም አራተኛ ክፍል በሚሆን በእስያ እጅግ የሚያስደንቅ የሆነ የሰው ታሪክ ተደርጓል። በዚህ አዳምና ሔዋን ተፈጠሩ። ከጥፋት ውሃ በፊት የነበሩ ሕዝብ ሁሉ በኤፍራጥስ ወንዝ ዳር ይኖሩ ነበር።

፪፤ የኖኅ መርከብ የቆመበት ስፍራ በእስያ ነው። ደግሞ ሕዝቡ ከተሞች መሥራትና ሕዝብ መሆን የጀመሩበት በዚሁ ላይ ነው። ከዚህ ስፍራ መጀመሪያ ታላቅ መንግሥት ተነሣ። አይሁድ ሕዝብ መሆን የጀመሩት በዚህ ነው። በብሉይ ኪዳን የተነገረው የሆነው ነገር ሁሉ በዚህ ስፍራ ነው።

፫፤ ከዘለዓለም የነበረ እውነተኛ ሕያው አምላክ እንዳለ ሃይማኖት ያስተማረን በእስያ ነው። የርሱን ሃይማኖት ለመመሥረት ኢየሱስ ክርስቶስ የተገለጠውና የራእይንም ዕውነት በደሙ ያተመው በዚሁ ስፍራ ነው።

፬፤ ሙሐመድ ተነሥቶ ሃይማኖቱን የመሠረተበት በእስያ ነው። በዓለም ካሉት ሕዝብ የሚበዙት ሃይማኖቱትን ተቀብለውታል። ብዙዎቹም ሌሎች ሃይማኖቶች የተጀመሩ በእስያ ነው።

፭፤ አያሎች ታላላቆች መንግሥታት በእስያ ኖረዋል። ምክንያታቸውንም ታሪክ ይሰጠናል። ፊት እንደ ተናገርሁት መጀመሪያ ታሪክ ያለው የአሶር መንግስት ነው። ወዲያው የፋርስ መንግሥት ይከተዋል፤ ይህም በዙሪያው ያሉትን አገሮች ሁሉ የሚውጣቸው ይመስላል፤ እጅግ፥ የሰው ብዛት ያለው በዓለም የታወቁ መንግሥት ቺን ነው። እርሱም ከሌላ ይልቅ የጸና ነው።

፮፤ በብዙ አገሮች ላይ መንግሥታቸውን አስፋፍተው ይኖሩ የነበሩት ሳራሲን የተባሉት ሕዝብ ጥንት የተነሡት ከእስያ ነው። ጰለስቲናን ሞሶጶታሚያን ሶርያን ትንሽ እስያን ከኤውሮጳና ከአፍሪካም ክፍል ጨምረው እነዚህን ሁሉ አገሮች ይገዙዋቸው የነበሩ ቱርኮች የተነሡት ከእስያ ነው።

፯፤ ከሌላው ዓለም ይልቅ ምናልባት እጅግ የበለጠ ታሪክ ያለው ከእስያ አንድ ክፍል ይኖር ይሆናል። ያም ስፍራ ይህ ነው። ሜዴቲራኒያን በምዕራብ አርማኒያ በሰሜን ፋርስ በምሥራቅ ዐረብ በደቡብ ሆኖ በነዚህ መኻከል ያለው አገር ነው። መጀመሪያ የሰው ዘር የተባዛበት በዚህ ስፍራ ነው። በመጽሐፍ ቅዱስ የተነገረው ተኣምራት ሁሉ የተደረገበት ነቢያት ሁሉ የነበሩበት በዚሁ ነው። ኢየሱስ የኖረበት ያስተማረበትና የሞተበትም በዚሁ አገር ነው።

፰፤ ደግሞም ከዓለም ሁሉ በፊት ሰው የነበረበት በእስያ ነው። ዳሩ ግን ሕዝቡ ምንም በመኻከላቸው ታምራት ቢደረግና አምላካዊ መምህር ቢገለጽ ከሃይማኖት ዕውቀትና ለኑሮ ምቾትና ደስታ ከሚሰጥ ዕውቀት ተለይተው ከኤውሮጳና ከአሜሪካ ሕዝብ እጅግ ወደ ኋላ ቀርተዋል።

፱፤ በእስያ ክፍል ከሚኖሩት ሕዝብ ብዙዎቹ አምልኮ ባዕድ የሚወዱ ናቸው። በቅንነት በገርነት እግዚአብሔርን የሚያመልኩ እጅግ ጥቂቶች ናቸው። ፬፻ ሚሊዮን ሕዝብ ባለበት። መኻከል በእስያ ኢየሱስ ክርስቶስ በጣም አልታወቀም። ምንም ሀብታሞች ነገሥታትና መኳንንት ሁነው ባጌጠ ቤተ መንግሥት ቢኖሩ ምንም ወርቅና ዕንቍ ቢኖራቸው ሕዝቡ ከጥንት ጀምሮ አናኑዋራቸው በድንቁርና በድኅነትና በመዋረድ ነው።

፲፤ በእስያ እንደሚታየው በአገሩ ውስጥ ብዙ ሁከትና መለዋወጥ ሲሆን የሕዝቡ ሁኔታ ከቶ አይለወጥ። በኤውሮጳና በዩናይትድ እስቴትስ አሜሪካ ብርቱ መሻሻል ይደረጋል። በየዓመቱ ለሕዝብ ጥቅም የሚሆን አዳዲስ ብልሀት ያወጣሉ።

፲፩፤ ነገር ግን በእስያ ይህ ሁሉ የለም። ማነኛውም ቢነግሥ ሕዝቡ እኅደባሮች ናቸው ትምህርትም አይገኝበትም ነጻነት በዚያ አልታወቀም። እውነተኛነትም ቁም ነገር አይደለም በዚህ ሰፊ በሆነው አገር (በእስያ) አይገኝም። እንዲያው እግዚአብሔር ዕድልና የተፈጥሮ ሀብት ሰጥቶታል።

፲፪፤ በእስያ ዋናው ችግር የወንጌል ትምህርት ስለ ሌለ ብዙ አስተኛ አምልኮ ገብቶዋቸዋል። ስልምና በእስያ እጅግ አድርጎ አሸንፉዋል በእንደዚህ ያለ አሰተኛ ሃይማኖት የሚያምን ደስታና መልካም አገዛዝ እንደማያገኝ የታወቀ ነው።

፲፫፤ ህንዶች በብራሕማን ያምናሉ። ትልቅ አድርገው የሚያምኑትን አንዱን አምላካቸውን ብራሕማ ብለውታል። ከርሱ በታች ያሉትን አነስተኞች አማልክት ዊሽኑ ሲዋ፣ ይሉዋቸዋል። ለነዚህም ልዩ ስምል ሠርተው ይሰግዳሉ። ካህናቱን ብራሕማንስ ይሉዋቸዋል።

፲፬፤ ከዚህም በቀር ደግሞ የሚሰግዱለት ላማ የሚባል ጣዖት አላቸው። ለዚሁም በታርታሪ ቤተ ጣዖት ሠርተውለታል። ቺኖች በቡዳ ያምናሉ ሌሎችም ተከፍለው በሌሎች ጣዖታት ይታመናሉ።

፲፭፤ ስለዚህ እስያ በመላው ስለ ሰው መጨረሻና ስለ እግዚአብሔር ጠባይ በጨለማ የተሸፈነ አገር እንውና ድንቍርናና ስሕተት ባላበት አገር ሁሉ የሰው ጠባይ እንደዚህ እንደ ሆነ እናያለን።

**ጥያቄ።**

፩ - ፪ - ፫ - ፬ አንድ የታወቀ አገር በእስያ የተደረገው ምንድር ነው?

፭፤ አስቀድሞ በታሪክ የተነገረለት መንግሥት የትኛው ነው?

የፋርሶች መንግሥት እንዴት ሆነ?

፮፤ ሳራሴኖች እንዴት ሆኑ? ቱርኮችስ?

፯፤ በዓለም ላይ እጅግ ድንቅ ነገር የተደረገበት ከእስያ ክፍል የትኛው ነው?

፰፤ ስለምን ይህ በተለይ በእስያ ተደረገ?

የእስያ ሕዝብ ከኤውሮጳና ከአሜሪካ ወደ ኋላ ያሉበት በምን ምክንያት ነው?

፱፤ የእስያ ሕዝብ (ሕይወት) ንብረት እንዴት ነው?

፲፤ በእስያ ታሪክ የታወቀ ነገር ምንድን ነው?

ስለዚህ አገርና ስለ ኤውሮጳ ምን ይነገራል?

፲፩፤ እስያ ከኤውሮጳና ከአሜሪካ የሚለይበት እንዴት ነው?

፲፪፤ ባገሩ የታወቀ ነገር ምንድን ነው? የእስያ አኳኋን እንዴት ነው? በዚያ እስልምና እንዴት ነው?

፲፫፤ ሂንዱስታኖች ሃይማኖታቸውና እምነታቸው በምን ነው?

ብራሕማን ምን ያስተምራል?

ብራሓምን ማለት እንዴት ነው?

፲፬፤ የታላቁ ጣዖት የላማ መቅደስ ወዴት ነው?

ቺኖች የሚያመልኩ በምንድ ነው?

ሌሎች ሕዝብ በምን ይታመናሉ?

፲፭፤ መላው እስያ የተሳሳቱት እንዴት ነው?

ስለ ሰው ሁሉ አካሄድና ጠባይ ምን እናያለን?

**ምዕራፍ ፴፰ አፍሪካ።**

**ስለ አፍሪካ ጂዎግራፊና ሕዝብ።**

፩፤ ከስድስቱ ዓለማት አንዱ አፍሪካ ነው። አፍሪካ ሰፊ ነው። የዓለምም አራተኛ ክፍል ይሆናል። ከኤሮጳ የሚለየው በሜዴቴራኒያን ባሕር ነው። ከአሜሪካም በአትላንቲክ ውቅያኖስ ይለያል። ከኙዮርክም ቢሆን ወይም ከቦስቶን ከአሜሪካ የሚቀርበው ክፍል ሦስት ሺሕ ማይል ይሆናል። ነገር ግን በጊብሮልታር በኩል የሆነ እንደ ሆነ ለኤውሮጳ በጣም ቅርብ ነው።

፪፤ ከእስያ በኤርትራ ባሕር ይለያያል። የሆነ ሆኖ እስያ ባንድ ወገን ሱዝ ካናል በሚባለው በኩል ከአፍሪካ ጋር ተጋጥሞአል። ሙሴ ሌስፕስ መርከብ እንዲተላለፍ ብሎ አስፍቆፍሮ ያስከፈተው በዚሁ በኩል ነው።

፫፤ አፍሪካ ከሌላው ዓለም ይልቅ የታወቀው በጣም ትንሽ ነው። ኤውሮጶች ደኅና ድርገው አፍሪካን አልመርመሩትም። ከሕዝቡ የሚበልጡት ሻንቅሎች ናቸው። ከነዚህም ብዝዎቹ። በነገድ የተለያዩ ናቸው። የሚበዙትም አራዊት ሕዝብ ናቸው።

፬፤ ዓየሩ ሙቀት ያለው ስለ ሆነ ለመጠጊያቸው የሚፈልጉት ትንሽ ጐጆና ትንሽ ልብስ ነው። ስለዚህ በኢታቸው የተዋረደ ነው። ቅጠላ ቅጠሉን ቍራጭ ጨርቅ ናት በወገባቸውም ይጠመጥሟታል።

፭፤ ከሻንቅሎቹ በቀር ደግሞ ሌሎች አያሎች የአፍሪካ ዘሮች አሉ። ከግብፅ ጀምሮ እስከ ሐበሻ ድረስ ያሉት ባላገሮች የጥንት ግብፃውያንነታቸን ሳይለቁ ከቱኮችና ከዐረቦች ከሌሎችም የተቀላቀሉ ናቸው። ቅድም አራዊት ሕዝብ ያልናቸው የጥንት የካርታጎች ዘሮች ናቸው። አገሩን አሸንፈው ከያዙት ከሳራሴኖችና ከቱርክ ከሌሎችም ጋር ተቀላቅለው ቀርተዋል።

፮፤ ሰሐራ የሚባለውን ልክ የሌለውን በረሃና በዙሪያው ያለውን አውራጃ ሁሉ ጨምረው ፈረሶቻቸውንና ግመሎቻቸውን ይዘው ለማሰማራት ወይም ለመዝረፍ ከአንዱ ወዳንዱ የሚዞሩ ዐረቦች ይዘውታል።

፯፤ አፍሪካ በመላው ወደ ሥልጣኔ ያልደረሰ ነው ተብሎ ይታሰባል፤ ከሕዝቡ የሚበዙት እስላሞች ናቸው። ከነዚሁም እኩሌቶቹ አራዊት ሕዝብ የቀሩትም አሕዛቦች ናቸው።

፰፤ በመኻከለኛው አፍሪካ አንበሳ ዝሆን አውራሪስ የሜዳ አህያ ሌሎችም አራዊት ይገኙበታል። በደኑ ሁሉ ጦጣና ዝንጀሮ ይንጫጩበታል። በጫካው ውስጥ ዘንዶና ሰጐን ሞልተዋል። በሜዳው አጋዝንና ድኵላ የሜዳ ፍየል ተሰማርተው ይታያሉ። በየወንዙና በየባሕሩ ጉማሬ ይታያል። አዞ በረጋ ውሃ ውስጥ ትኖራለች። አዕዋፍም በየስፍራው ሁሉ ይታያሉ።

**ጥያቄ።**

በሰሜን በኩል አፍሪካ ከማን ይዋሰናል? በምሥራቅስ? በምዕራብስ? ልክ በደቡብ አኳያ ያለው ክፍል ማን ይባላል? በምሥራቅ አኳያ ያለው ማን ይባላል? በምዕራብስ? በሰሜንስ አኳያ ያለው? ግብፅ ያለው በየትኛው ክፍል ነው? የሰሐራ በረሃ በወዴት ወገን ነው? ነጭ ዐባይ በወዴት ወገን ነው? እየጐረፈ ፈሳሹ ወዴት ይገባል?

፩፤ አፍሪካ ከኤውሮጳና ከአሜሪካ በምን ይለያያል?

ከኙወርክ ወይም ከቦስቶን ምን ያህል ይርቃል?

፪፤ ከእስያ በምን ይለያል?

ከስያ ጋር እንደ አንገት ሆኖ የያያዘው የብስ ማን ይባላል?

፫፤ አፍሪካ የታወቀ ነውን?

ባላገሮቹ እንዴት ያሉ ናቸው?

፬፤ ዓየሩሳ እንዴት ያሉ ናቸው?

ቤታቸው፤ ልብስ አለባበሳቸው እንዴት ነው?

፭፤ ሻንቅሎች እንደምን ያሉ ናቸው?

ሌሎቹ ዘሮች እንደምን ያሉ ናቸው?

ሁኔታቸውን ለመግለጽ ትችላለህን?

፮፤ አፍሪካ እንደምን ይታሰባል?

የሕዝብ ኑሮ እንዴት ነው?

በመኻከል አፍሪካ እንዴት ያሉ አውሬዎች ይገኛሉ።

**ምዕራፍ ፴፱ አፍሪካ።**

**ስለ ጥንታውያን የግብጽ ባለሥልጣኖች።**

፩፤ መጀመሪያ የአፍሪካ ሕዝብ የኖኅ ልጅ የካም ዘሮች ናቸው፣ ይህ አገር ሰናዖር ለሚሉት ቅርብ ስለ ነበር የባብል ግንብ ከተሠራ በኋላ ከዚህ ተነሥተው ወደ ግብጽ ወረዱ። የግብፅ መንግሥት ዋና ጥንታዊ ነው፤ የተመሠረተውም ከካም ልጆች አንዱ ሜኒስ የተባለው ነው። ይህም የሆነው ፳፩፻፲፰ ተክርስቶስ ልደት በፊት ነው በቅዱስ መጽሐፍ ሚስራይም ይባላል።

፪፤ ግብፅ በሰሜን ከሜዴቴራኒያን ባሕር በምሥራቅ ከቀይ ባሕር በደቡብ ከኖብያ በምዕራብ ከምድረ በዳው አገር ይዋሰናል ነጭ ዐባይ በግብፅ መኻከል ያደርግና ከደቡብ ወደ ምሥራቅ ይሄዳል። የዐባይ ወንዝ የሚሞላው ባመት አንድ ጊዜ ብቻ ስለ ሆነ ግብፅ በዚሁ ለምቶ ይኖራል።

፫፤ የግብፅ የመጀመሪያው ንጉሥ ሚኔስ ወይም ምሥራይም ነጭ ዐባይን ከቀድሞ መነሻው ወደ ጐን መለሰና ውሃው ቀድሞ ይፈስበት በነበረው ላይ ሜምፊስ የተባለውን ከተማ ቄረቈረ። ታላቅ ንጉሥም ስለ ነበረ ከሞተ በኋላ ሕዝቡ እንደ አምላክ አድርገው አመለኩት።

፫፤ ሜኔስ ከነገሠ በኋላ የግብፅ ታሪክ እጅግ ግልጽ ሆኖ አይታይም። ከ፪ሺ ፹፬ - እስከ ፲፰፻፳፭ ተክርስቶስ ልደት በፊት አገሩ እንደ እረኞች ሆነው በሚኖሩ ገዦች ይገዛ ነበር። ስለዚህ እረኞች ነገሥታት ተብለው ይጠሩ ነበር። በኋላ ግን እነዚሁኑ ነገሥታት ከግብፅ አስወጧቸው። ከዚህ በኋላ ኒቶክሪስ የተባለች ኣንዲት የኢትዮጵያ ሴት የአገሩ ንግሥት ሆነች። ይህም የሆነ ፲፮፻፸፰ ተክርስቶስ ልደት በፊት ነው። ወንድሙዋን ግብፆች ስለ ገደሉባት እሷም ልትበቀልለት አሰበች።

፬፤ ንግሥት ኒቶክሪስ ለዚሁ ጕዳይ ከመሬት ውስጥ አንድ ታላቅ አዳራሽ አሠራች። ከዚያም ታላቅ ግብር አዘጋጅታ የወንድሙዋን ገዳዮች ወደዚሁ ግብር ጠራቻቸው። ግብሩ በተሰናዳበት አዳራሽ ውስጥ ብዙ ፋና ተበርቶበት ብርሃኑ በጣም ደምቆ ነበር። የተጠሩትም በግብፅ ግዛት የታወቁ ክቡራን ነበሩ።

፭፤ በገበታው ለግብር ተቀምጠው ሲፈነጥዙ ለሚመለከተው በጣም ደምቆ የተሟሟቀ ነበርና ለማየት ያምር ነበር። እንዲሁ ሆኖ ሳለ በድንገት ከውጪ በራሳቸው ላይ ውካታና ፍጅት ጩኸትም ተነሣ። (ማየ አይኅ) የጥፋት ውሃ አዳራሹን ሰብሮ ገባ። ንግሥት ኒቶክሪስ፥ አስቀድማ የወንዙን ውሃ በምሥጢር ወደ አዳራሹ እንዲገባ አድርጋ ነበርና መብራቱን ካጠፉ በኋላ ውሃው በዚያ ታላቅ ግብር ላይ እንዲለቀቅ አደረገች። በዚያም የገቡ ሁሉ ሰጥመው ቀሩ።

፮፤ በግብፅ ከነገሡት ሁሉ ስመ ጥሩው ንጉሥ የነበረው ሲሶስትሪስ ነበር። የነገሠበት ዘመን ልኩ አልታወቀም። ነገር ግን በቀድሞ ዘመን በግብፅ ተሠርተው በነበሩት ከተሞች ፍራሽ ውስጥ ከተሠራ ሦስት መቶ ዓመት የሚሆነው አንድ የተጠረበ ድንጋይ ተገኘ። ይህንም የሱ ምስል ይመስላል። ግን እጅግ ያረጀ ምስል መኖሩ ያጠራጥራል፤ ይህ ንጉሥ ዓለምን ለማሸነፍ አስቦ ከግብፅ ሲነሣ የሚሊዮን እኩሌታ የሚሆኑ እግረኞች ወታደሮች ፳፬ ሺሕ ፈረሰኞች ፳፯ ሺሕ የተሰናዱ ሠረገሎች ነበሩት።

፯፤ ዝና ፈላጊነቱ በክብር ተፈጸመለትና ትልቅ ድል አገኘ። በሄደበት ስፍራ ሁሉ ከእብነ በረድ የተሠራ ሐውልት አቆመ። የሚመጣው ትውልድ እንዳይረሳው ባቆመው ሐውልት ላይ ጽሕፈት እንዲቀረጽበት አደረገ። በብዙዎቹ ሐውልት ላይ እንዲህ የሚል ቃል ተጽፎአል።

፰፤ (ንጉሠ ንገሥት ሲሶስትሪስ በጦር ሠራዊቱ ኅይሉ ይህን አገር አሸኖአል) ነገር ግን ሐውልቱ ወድቆ ተሰባብሮ አቧራ ሆኖ ይሆናል። ወይም ከመሬት ውስጥ ተቀብሮ ይሆናል። የሲሶስትሪስ ታሪክ እጅግ ግልጥ ሆኖ አይታይም። አንድ አንዶች ታሪክ ጸሓፊዎች እንደዚህ አላደረገም ብለው ይጠራጠራሉ።

፱፤ ሌሎች ታሪክ ጸሐፊዎች ደግሞ ከጦርነቱ ሲመለስ ልክ የሌለው ምርኮ ማርኮ ብዙ ግመሎች የከበረ ዕቃ እድነ ተጫኑ አምጥቶ ከዚያ በኋላ እጅግ ያማረ ቤተ ጣዖትና የውሃ መንገድ እንዳሠራ ያረጋግጡናል።

፲፤ ሲሶስትሪስ ወደ ቤተ ጣዖት ሊሰግድ በሄደ ጊዜ የተቀመጠበትን ሠረገላ የሚጐትቱ በምርኮ የመጡ ነገሥታት ናቸው። እንደ ፈረስ ተጠምደው አራት ሆነው እንዲስቡ ተደርጓል። ሠረገላውን ሲስቡ ሳሉ ልብስ መንግሥታቸው ባቧራ ላይ ይጐተታል። ዳሩ ግን እያደር ትዕቢተኛው ሲሶስትሪስ አርጅቶ ዕዉር ሆነ። ሠረገላውን የሚስቡትን የማረካቸውን ነገሥታት ወይም ከጫማው ሥር ወድቀው የሚሰግዱለትን ለመለየት አልቻለም፤ ጭራሽ የሚያሳዝን ሆኖ በመጨረሻው ራሱን ገድሎ ሞተ።

**ጥያቄ።**

፩፤ የአፍሪካ ሕዝብ የማን ዘር ናቸው? የግብፅን መንግሥት የመሠረተው ማነው?

የተመሠረተበት ዘመን ምን ጊዜ ነው? ስለ ሜኒስ ምን ይታሰባል?

፪፤ የግብፅ ወሰን እንዴት ነው? ነጭ ዐባይ እንዴት ነው? በግብፅ ሁል ጊዜ ይዘንማልን?

፫፤ ሜምፊስ የተሠራው መቼ ነው? ማን ሠራው? ስለ ሜኒስ ምን ይባላል?

፬፤ የግብፅ ታሪክ እንዴት ነው? እረኞች ነገሥታት የተባሉት እንዴት ነው?

ንግሥት ኒቶክሪስ ምን አደረገች?

፭፤ ስለ ወንድሙዋ ሞት እንደምን አድርጋ ደመኛዋን ተቀበቀለች?

፮፤ ስለ ሲሶስትሪስ ምን ትላለህ? የጦር ሠራዊቱ እንዴት ነበር?

፯፤ ሲሶስትሪስ ባቆማቸው ሐውልቶች ምን ተጽፎባቸው ነበር?

እስከ ዛሬ ሐውልቶቹ እንደ ተተከሉ ናቸውን? አንዳንዶቹ ጸሐፎች ስለምን ይጠራጠሩባቸዋል?

፰፤ ሌሎች ምን ይላሉ?

የሲሶስትሪስ ሠረገሎች የሚነዱት እንዴት ነበር?

የዚህ የሚያሳዝን ንጉሥ ዕድል መጨረሻው እንዴት ሆነ?

**ምዕራፍ ፵ አፍሪካ።**

**የግብፃውያን የቤት ሥራ አሠራር ዕውቀትና የደንጊያ መውቀር ብልሀት።**

፩፤ ግብፆች የቀድሞ ታሪካቸው በጣም ግልፅ ሆኖ አይታይም። ተረት የመላበት፥ የሚያስደንቅ ታሪካቸውን ስንሰማው ፈጽሞ ወደ ጥርጥር የሚያደርስ ይመስላል። ነገር ግን የሚያሥቅ ታሪክ ተናጋሮችንና የታላላቅ ከተሞች ፍራሹን እስከ ዛሬ ድረስ በልዩ ልዩ ስፍሮች የሚገኙን ትንንሾች ነገሮች ስንመለት ወደ እምነት ያደርሱናል። ከሦስትና ካራት ሺሕ ዓመት እብፊት ብዙ ሚሊዮን ሕዝብ እንደ ነበሩ እጅግ ለዐይን ያማሩ ታላላቅና ሰፋፊ የነበሩ የከተሞቻቸው ፍራሽ በመገኘታቸው እንረዳለን።

፪፤ በጥንቱም ሆነ ወይም በዛሬው አስተያየት ስንገምተው እጅግ፥ ደምቆ የሚታየ ከተማ እንደ ቴቤስ ያለ አይገኝም። ባለ መቶ በር ከተማ ይሉታል። በጦር ጊዜ ከዚህ ከተማ በያንዳንዱ በር የሚወጣው የጦር ሠራዊት እንደሚከተለው ነው። መሣሪያቸው የተሰናዳ ፪፻ ሠረገሎችና ፪ ሺሕ ወታደሮች ናቸው።

፫፤ ከ፪ሺ፬፻ ዓመት በፊት የነበረ ካምቢሲስ የተባለ የፋርስ ንጉሥ በነበረበት ዘመን ቴቤስ ፈርሶ ነበር። የከተማው ፍራሽ ከነጭ ዐባይ ወንዝ ግራና ቀኝ ፳፯ ማይል ርቀት ተበታትኖ እስከ ዛሬ ይታያል። ከሐውልቱም ያያሎቹ ውፍረት ፲፪ ፊት ይሆናል።

፬፤ ከግብፆች ነገሥታት አንደኛው ዙሪያው አርባ አምስት ማይል የሚሆን ትልቅ ጉድጓድ ቆፍራችሁ ወደ ታች ጥልቅነት ያለው ባሕርይ ይሁን ብሎ ሕዝቡን አዘዛቸው። አንደኛው ንጉሥ ደግሞ ከመሬት ውስጥ አስቆፍሮ ከዕብነ በረድ የታነጸ ሦስት ሺህ ጓዳ ያለው አዳራሽ አሠራ። ለዚህም ዘወርዋራ መንገድ ነበረው።

፭፤ ከፍ ካለው ጓዳ አንዲት የተቀደሰች አዞና ግብፆችም የሚያመልኩዋቸው ሌሎች አራዊት ነበሩ። ከምድር በታች ባለው ጓዳ የግብፃውያን ነገሥታት ዐፅም ተጋድሞአል።

፮፤ ደግሞ አንድ የሚያስደንቀው ሥራ መሬቱን ወደ ውስጥ ቆፍረው አለቱ ሲወጣ ያንን ወቅረው የደንጊያ ምሰሶ ያደርጉታል። ውስጥ ለውስጥ (ጋሌሪ የደርብ መንገድ እያደረጉ ይሠሩታል። በዚህ ውስጥ ከሺሕ ዓመት በፊት የሞተውን ሰው ሬሳ አጋድመውት ይገኛል። ሳይለወት ልክ እንደ ተቀበረ ጊዜ ሆኖ ይታያል። ይህንንም ሙሚስ ይሉታል።

፯፤ የግብፅ ፒራሚድ ሲባል የማያውቅ ሰው የለም፤ ይህም ትልቅ ሥራ በነጭ ዐባይ ወንዝ ዳር ይገኛል። ታላቁ ፒራሚድ ከፍታው ፭፻ (ጫማ) ፊት ነው።

፰፤ የግብፅ ፒራሚዶች የተሠሩበትን ዘመን የሰራቸውም ሰው ማን እንደሆነ ከቶ አይታወቅም። ለመሆኑ ግን ለመቃብራቸውና ለዘለዓለም መታሰቢያ እንዲሆኑዋቸው ጥንታውያኑን የግብፅ ነገሥታት አሠርተዋቸዋል ይባላል። ነገር ግን ፒራሚዱ ሳይፈርስና ሳይናድ ምንም ብዙ ዘመን ቢቈይ የሠሩት ነገሥታት እነማን እንደ ሆኑ ስማቸው ተረስቷል።

፱፤ በቴቤስ አጠገብ ባንድ ሜዳ ላይ ወንድና ሴት ሆነው የሰው መልክ የሚመስሉ ሁሉ ታላላቅ ሐውልቶች አሉ ቁመታቸው ፶ ፊት ይሆናል ለሚመለከታቸው ያስደንቃሉ።

፲፤ በግብፆች መኻከል ከሚገኘው ከቀድሞ ሥራ ሁሉ በጣም የሚያስደንቅ ሲፊክስ የሚሉት ነገር ነው። ይኸውም ከታች አካሉ የአንበሳ ሆኖ ከላይ ከራሱ ትልቅ የሴት መልክ ነው። ዛሬ እንደሚታየው ከታች ያለው አካሉ በአሸዋ ውስጥ ተቀብሯል። የላይኛው ክፍል ከምድር በላይ የሚታየው ራሱና አንገቱ ነው። ይኸውም ቁመቱ ሰባ ፊት ነው። የተጠረበው ከአለት ደንጊያ ነው። በሩቁ ለተመለከተው ሰው አፍንጫዋ ደፍጣጣ የሆነች ሴት ከአሸዋ ውስጥ ብቅ ያለች ይመስላል።

፲፩፤ በጥንት ቴቤስ አጠገብ ያለው ሉክሶር የተባለው ከተማ ፍራሽ ለተመልካቹ የሚያስደንቅ ሁኖ ያለ መጠን ትልቅ ነው። ከመቅደሶቹ አንዱ የጥንት ሥራ ስመ ጥሩ ይመስላል።

፲፪፤ ግብፃውያን ይህን የሚያስደንቅ ሥራ ሲሰሩበት በነበሩ ዘመን ከዛሬ ይልቅ የዚያን ጊዜ ብዙ ጥበብ ዐዋቂዎችና የተማሩ ሰዎች እንደ ነበሩ፥ ይታያል። ጥበባቸውና ዕውቀታቸው ከፍ ያለ እንደ ነበረ ተመልክተው የሌሎች አገር ሰዎች እንደ አስማተኞች ይገምቱዋቸው ነበር።

፲፫፤ ግብፆች ልማደ አገር ከንቱ አምልኮት ነበራቸው። ዋናዪቱም ጣዖታቸው ኢሲስ ትባላለች፤ ባልዋም ኢሲሪስ ይባላል። ምስላቸውን ሠርተው ለነዚህ ይሰግዱላቸዋል። ኢሲስ በጣም የተከበረች ጣዖት ናት፤ ሕዝቡም አያሎች መቅደሶች ሠርተውላታል፤ በዚህም ያመልኩዋታል።

**ጥያቄ።**

፩፤ የግብፅ ጥንተ ታሪኩ እንዴት ነው? የከተማው ፍራሾችና የቆሙትን ሐውልቶች የሰራ ማን ኑሩዋል?

፪፤ ምን ያሳያሉ? ቴቤስ እንዴት ሆነ? ሕዝቡ እንደምን ሆኑ?

ቴቤስን ያጠፋ ማነው? ፍራሹና ሕንፃው እንዴት ሆነ?

፫፤ ጥቂቶች ነገሥታት የሰሩትን ተናገር ግለጽ ዘወርዋራ መንገድ የተባለው እንዴት ነው?

፬፤ በዚሁ ዘወርዋራ መንገድ ምን ተደርጎበታል? በምድር ውስጥ ስለሚሠራ ሕንፃ ተናገር። ሙሚስ የተባሉት ምንድር ናቸው?

፭፤ ፒራሚድ የተባሉት ምንድር ናቸው? የተሠሩበት ምክንያት ለምን ይሆን? በቴቤስ አጠገብ የቆመ መታሰቢያ የማነው? ከደንጊያ ተቀርፆ ስለ ተሠራው ምስል ተናገረ።

፮፤ የሉክስር ፍራሽ ማነው?

፯፤ እኛ በምናገርበት ዘመን ግብፃውያን እንዴት ናቸው?

በሌሎች አገር ሕዝብ ዐይን ምን መስለው ይታያሉ?

፰፤ የግብፆች ከንቱ አምልኮት እንዴት ነው? ኢሲስና ኦስሪስ የተባሉ ጣዖቶቻቸው ምን አደረጉላቸው?

**ምዕራፍ ፵፩ አፍሪካ።**

**ስለ ጵቶልሚዮስና ስለ ንግሥት ክሌዎፓትራ።**

፩፤ ስለ አይሁድ ታሪክ በግብፅ በባርነት እንደ ነበሩና በተአምራት እንዴት እንዳመለጡ ተናግሬአለሁ። በኋላ ሺሻክ የተባለ የግብፅ ንጉሥ ኢየሩሳሌምን ስለ ያዛት የሰሎሞን ቤተ መቅደስ በዝብዞ ንዋየ ቅድሳቱን ሁሉ ጠርጎ ወሰደው።

፪፤ አሚኖፌስ የተባለ ስመ ጥሩ የግብፅ ንጉሥ ነበር፤ ይህም ምናልባት ለስሙ መጥሪያ (ለመታሰቢያው) ብሎ አንድ ትልቅ መቅደስና ምስል ያቆመ ሜምኖን የተባለው ንጉሥ ሳይሆን አይቀርም። የዚህም ፍራሽ፥ እስከ ዛሬ በቤቴስ ይታያል። ያቆመውም የደንጊያ ምስል ፀሓይ ስትወጣ ደስ የሚያሰኝ ቃል ፀሓይ ስትጠልቅ የኀዘን ቃል ያሰማል ይባላል ዛሬም በዚያ የሚያልፉ መንገደኞች ድምፁን የሚሰሙ ይመስላቸዋል።

፫፤ ፭፻፳፭ ዓመት ከዘመነ ክርስትና በፊት ካምቢሲስ ንጉሠ ፋርስ ግብፅን ድል አድርጎ ነበረና ሳሜኒቱስ የተባለውን የግብፅን ንጉሥ የወይፈን ደም በግድ ስለ አስጠጣው እንደ መርዝ ሆነበርና በዚሁ ጠንቅ ሞተ።

፬፤ ሦስት መቶ ሠላሳ ሁለት ዓመት ከዘመነ ክርስትና በፊት የመቄዶንያው ንጉሥ ታላቁ እስክንድር ግብፅን ድል አድርጐት ነበር። በዚህ ስፍራ እስክድንርያ የተባለ አንድ ስመ ጥሩ ከተማ ሠራ። ይህም ስፍራ እስክንድርያ የተባለ አንድ ስመ ጥሩ ከተማ ሠራ። ይህም ከተማ በዓለም ከታወቁት ከተሞች እጅግ ጥሩ ሆኖ የተሠራ መሰል የሌለው አያል መቶ ዓመት የቈየ ቤተ መንግሥት መሆኑ ታውቆዋል። የጥንቱ ሥራው ፈራርሶ ዛሬ የሚታየው እስክድርያ ከጥንቱ በጣም ያነሰ ነው።

፭፤ እስክንድር ሲሞት በዚህ በእስክንድርያ ተቀበረ። ይኸው ከተማ ስመ ጥሩ በመሆኑ እስከ ዛሬ በግብፅ ዋና የንግድ ሁለተኛ ከተማ ተብሎ ይጠራል።

፮፤ እስክንድር የሱ ጄኔራል የነበረውን ጵቶልሚዎስን አገሩን እንዲገዛ ሾመው። ከጵቶሎሚዎስ ጀምሮ ተወላጆቹ ሁሉ የንጉሥ ዘር ተብለው ሁሉም ጵቶልሚዎስ ተብለዋል። ፪፻፺፬ ዓመት ገዝተዋል። ከነዚህም በመጨረሻ ተነሥታ ሸፈተችበትና ተዋጋችው። ጵቶልሚዎስ ዲዮናስዮስ በመጨረሻ ድል ሆነና ለማምለጥ የማይሆንለት ቢሆን በነጭ ዐባይ ወንዝ ውስጥ ገብቶ ሰጠመ። ሚስቱ ክሌዎፓትራ የተባለች የግብፅው አና ገዢ ሆነች።

፯፤ አሉ ተብለው ከሚጠሩት ቈነጃጅት አንዲቱ እርስዋ ነበረች። ስጦታዋና ተፈጥሮዋ ከውበትዋ ጋራ የተካከሉ ነበሩ። ዳሩ ግን ክፉ ነበረች። ከሠራችው ሁሉ እጅግ የሚያሰቅቀው ነገር ያሥራ አንድ ዓመት። ሕፃን የነበረውን የገዛ ወንድምዋን በመርዝ ማስገደልዋ ነው። ምንም ክፋትዋን ዓለም ቢያውቀው እኔ ነኝ ያለ ጀግና የውበት ማጥመጃዋን ሊቃወም የሚችል አልተገኘም።

፰፤ ማርክ አንቶኒ የተባለው የሮም ጀኔራል በግሪክ አገር ፊሊጵ በተባለች አውራጃ ብርቱስንና ካሲውስን ድል ባደረገ ጊዜ ከሜዴቴራኒያን ባሕር በሰሜን ምሥራቅ ወደ ምትሆን ወደ ሲሲሊያ እንድምትመጣ ክሌዎፓትራን አስጠራት። ምክንያቱም ለቡርቱስ ረድታ ነበርና ሊቀጣት፥ አስቦ ነበር።

፱፤ ክሌዎፓትር ጥሪው፥ እንደ ደረሳት እሺ ብላ በፍጥነት ተነሥታ በተለይ በወርቅ ባጌጠ ታንኳ ገባች። ታንኳው በሸራው ፈንታ ዋጋው የበዛ የከበረ ሐር ነበረው። ታንኳውን በብር መቀፊያ የሚቀዝፉት የተወደዱ ቄነጃጅት ነበሩ።

፲፤ ንግሥት ክሌዎፓትራ ሐር ተጋርዶላት በመርከቡ ተደግፋ ተቀምጣ፥ ነበረች። እንደዚህ ሁና ሲድኑስ በተባለው ወንዝ ተንሳፈፈች። ያለችበትም ታንኳ እጅግ ያማረ ነበር። እርስዋም ራስዋ የተወደደች ነበረች። የታየው ሁለመናዋ ሕዝልም ይመስል ነበር።

፲፩፤ ከታንኳው መጋረጃ ነፋስ እየጠቀሰ የሚወስደው ሽቱ እያወደ ክሌዎፓትራ እንደ ተቃረበች ማርክ አንቶኒ አስጠነቀቀው። ከሩቅ ልብ የሚነካ የሙዚቃ ድምፅ ይሰማ ነበር። ቀጥሎ የብር መቅዘፊያው ሲብለጨለጭ ከሩቅ ይታይ ነበር።

፲፪፤ ነገር ግን አንቶኒ የግብፆችን ንግሥት በተመለከተ ጊዜ ምንም አላሰበም። ማርክ አንቶኒ ተክሌዎፓትራ እስኪገናኝ ድረስ ክቡር ሰውና ጀግና መሆኑን አሳየ እንጂ ከዚያ በኋላ ግን ፍጹም እንደባሪያዋ ሆነ።

፲፫፤ ተክሌዎፓትራና ከርሱ ክፉ አካሄድ የተነሣ ኦክታቢዎስ ከተባለ ከሌላ የሮም ጀኔራል ጋር በግሪክ አር አክቲውዎ በተባለች አውራጃ ላይ ተዋግተው አንቶኒ ድል ሆነና በገዛ ሰኡፊ ወድቆ ሞተ። ክሌዎፓትራም ኦክታቢዎስ በሕይወትዋ ወደ ሮም የወሰዳት እንደ ሆነ በሕዝብ መኻከል እንደሚያጋልጣት ተረዳችው።

፲፬፤ ስለዚህ ለመታገስ የማይቻል ስሆንባት ጊዜ በግብፅ አገር አንድ ዐይነት በተናከሰ ጊዜ ሕማሙ የማይሰማ መርዛም እባብ ስላለ ክሌዎፓትራ ከንደዚህ ያለ መርዛም እባብ አንዱን አሲዛ አስመጥታ ሰውነቷን አስነከሰች። ትንሽ ቄይታ ሁለመናዋ ደነዘዘ አበጠ፥ ወዲያው ልቡዋ መምታቱን አቆመ። ውበት የነበራት ክፉዪቱ የግብፅ ንግሥት ክሌዎፓትራ እንደዚህ ሆና ሞተች። ይህም የሆነው ተክርስቶስ ልደት በፊት ሠላሳ ዓመት ነው።

፲፭፤ የንግሥት ክሌዎፕታራ ታሪክ ታላቅ ትምህርት ያለው ነው። ሰው ከእግዚአብሔር ታላቅ የሀብት ዕድልና ስጦታ ካገኘ በኋላ ለበጎ ነገር ባያውለው ለጕዳት ይሆንበታል።

**ጥያቄ።**

፩፤ ሺሻክ ማነው? ምን አደረገ?

፪፤ አሜኖፌስ ማን ነው?

የሚመኖስ ሐውልት እንዴት ሆነ?

፫፤ ግብፆች ድል ያደርጋቸው ማነው?

ድል የሆኑስት መቼ ነው?

ያልታደለ ሳምኒቱስ ምን ሆነ?

፬፤ እስክድንር ግብፅን ያሸነፈው ምን ጊዜ ነው?

፭፤ ጵቶልሚዮስና ተወላጅ እንዴት ሆኑ?

በግብፅ ስንት ዘመን ነገሡ?

ጵቶልሚዮስ ዲያናስዮስ እንዴት ሆነ?

፮፤ ሚስቱ ማን ነች?

ክሌዎፓትራ እንዴት ሆነች?

እንደምን ያለ ክፋት አደረገች?

ክሌዎፓትራን ወደዚህ ነገር ያደረሳት ምንድን ነው?

፯፤ ማርክ አንቶኒ የተባለ ማነው?

ክሌዎፓትራን ልቀጣት የፈለገ ስለ ምንድን ነው?

ክሌዎፓትራን ወደ ሲሲል የደረሰችበት አሳብ ምንድን ነው ተናገር።

፱፤ አንቶኒ ተክሌዎፓትራ እስኪገናኝ ድረስ አሳቡ ምንድን ነበር?

፲ አንቶኒ ድል የሆነው የት ላይ ነው?

ኦክታቢዎስ ማነው?

አንቶኒ በመጨረሻው ምን ሆነ?

ክሌዎፓትራ በመጨረሻው ራስዋን መግደል የተመኘች ስለምንድን ነው?

፲፩፤ በም ሞተች?

ይህ የሆነው ተክርስቶስ ልደት በፊት በስንት ዘመን ነው?

**ምዕራፍ ፵፪ አፍሪካ።**

**የግብፆች ታሪክ የሚከተል።**

፩፤ ከንግሥት ክሌዎፓትራ ሞት በኋላ ግብፅ ለሮም መንግሥት ተገዛና፥ እስከ ዘመነ ክርስትና ፮፻፵ ዓመት ድረስ የመሥራቅ መንግሥት እየተባለ ለሮም እንደ ተገዛ ቈየ። ከዚህ በኋላ ላራሲኖች ድል አደረጉትና እስከ ፮፻ ዓመት ቈየ።

፪፤ የሳራሲን ገዦች ያሠለጠኗቸው ማምሉክስ የተባሉት የገዛ ዘበኞቻቸው ሳራሲኖችን ተዙፋናቸው ዘርጥጠው አወረዷቸው ቱርክ መጥቶ ድል እስኪያደርጋቸው ድረስ ማምለኩስ ግብፅን እስከ ሺ ፯፻፱ ገዝቷል። ቱርኮችም ግብፅን እስከ ሺ ፯፻፺፰ ዓመት ገዝተዋል። ከዚህ በኋላ ናፖሊዮን በናፓርቴ አርባ ሺሕ የሚሆን የጦር ሠራዊት ከፈረንሳይ አገር አምጥቶ ግብፅን ወረረው።

፫፤ ቱርኮችም ግብፅን ከያዙ ወዲህ ማምሉክስ የተባለውን ጭፍራ ወደ ሥራቸው አግብተው ጠብቀውት ነበርና እነዚህ ተስፋ እስኪቆርጡ ድረስ ተከላከሉ። ጦርነቱን የሚዋጉበት ስፍራ በፒራሚዱ አጠገብ ነበር። በዚያ ሲዋጉ ሳሉ እኩሌቶቹ እዚያው ታረዱ። ሌሎቹም እየዘለሉ ወደ ነጭ ዐባይ ወንዝ ባሕር ሰጠሙ። ከዚህ ጦርነት በኋላ ናፖሊዮንዮን ቶሎ ብሎ ወዲያው ወደ ፈረንሳይ አገር ተመለሰ እንጂ በዚህ አልዘገየም። ሲሄድም ጀኔራል ክሌበር የተባለውን ለፈረንሳይ ጦር ጠቅላይ አድርጎት ሄደ።

፬፤ ጀኔራል ክሌበር ጀግና ሰው ነበር። ዳሩ ግን ጨካኝ ነበርና ጨካኝነቱ ሕይወቱን እስከ ማጣት አደረሰው።

፭፤ ይኸው ጨካኙ ጀኔራል አንድ ቀን ሼህ ሳዳ የሚባል አድን ሽማግሌ እስላም አገኘና ውስጥ እግሩን በከዘራ አስደበደበው። ወዲያው ትንሽ እንደ ቄየ ጀነራሉ ወደ መስጊድ ገብቶ ሳለ አንድ የተናደደ እስላም ገሠገሠና በጩቤ ቢሽጥበት ያን ጊዜውኑ ሞተ።

፮፤ ባ፲፰፻፩ ዓመት እንግሊዝ ፈረንሳዮችን ከግብፅ ለማስወጣት ከብዙ ጦር ጋራ ሰር ራልፍ አቤሮክሮምቢን ሰደደው። ጀኔራል መኑ የፈረንሳይ ኮማንደር ነበር። አቡኬር ላይ ተዋጉና ሰር ራልፍ አቤሮክሮምቢ ድል አደረገው። ዳሩ ግን እርሱም ራሱ ክፉኛ ቄስሎ ነበር።

፯፤ በዚያው ዓመት የፈረንሳይ ጦር ተሸነፈና ከግብፅ ወጥቶ በመርከብ ተሳፍሮ ወደ ፈረንሳይ አገር ተመለሰ። ዳሩ ግን ባላገሮቹ ከፊተኞቹ ገዢዎቻቸው ከቱርኮች ይልቅ የፈረንሳይ ጀኔራል ቅን ፍርድ እየፈረደ በመልካም አገዛዝ በደንብና በሕግ ይገዛቸው ነበርና በመሄዱ እጅግ አዝነው ተላቀሱ።

፰፤ የዛሬው የግብፅ ዋና ከተማ ቅልቁ ካይሮ ነው። ቀድሞ ከነበረው ይልቅ የዛሬው በጣም ትንሽ ነው። ነገር ግን ፫፻ ሺሕ ባላገሮች ይኖሩበታል። ፊት እንደ ተናገርሁ የእስክንድርያ ከተማ ትልቅ እስክድንር ከመሠረተው ያሁኑ ከጥንቱ በጣም ያንሳል። ነገር ግን በዙሪያው ያለውን ፍራሹን ሲመለከቱት የጥንት ታላቅ እንደ ነበረ ይታወቃል። በማናቸውም የዓለም ክፍል ቢሆን ለመንገደኞች ፍዝዝ ያለ መስሎ የሚታይ እንደ ግብፅ የለም። ባለፈው ዘመን የነበረውን ሀብትና የሚታየውንም ጌጥና ሽልማት ሲናገሩ በቀድሞው ከተማ መኻከልም ያሉት መንደሮችና ከተሞች ፍራሽ የዛሬውን የድኅነት መልክ ያሳያል።

**ጥያቄ።**

፩፤ ተክሌዎፓትራ ሞት ጀምሮ ሜምሉኮች እስኪገዙት ድረስ የግብፅ አኗኗር እንዴት ሆነ?

፪፤ ሜምሉኮች ግብፅን፥ ስንት ዘመን ገዙት? ቱርኮች ግብፅን ስንት ዓመት ገዙት? የገዙበት ዘመን ምን ጊዜ ነው? ባ፲፯፻፺፭ ምን ተደረገ?

፫፤ እንዴት ያለ ጦርነት ተደረገ? ከድሉ በኋላ ቦናፓርቴ ምን ሆነ?

፬፤ ጀኔራል ኬልበር ምን ሆነ?

፭፤ ባ፲፰፻፩ ምን ሆነ?

፮፤ በዚያው ዘመን ምን ተደረገ? ፈረንሳይ ግብፆችን ቢተዋቸው ለምን አዘኑ? አሁን ግብፅ የሚገዛው እንዴት ነው? አገሩ እንደምን ይታሰባል?

፯፤ የግብፅ ዋናው ከተማ የትኛው ነው? ታላቁ ካይሮ እንዴት ነው?

የሕዝቡ ብዛት ስንት ይሆን? እስክድርያ እንዴት ነው? ግብፅ ለመንገደኞች ምን መስሎ ይታያቸዋል?

**ምዕራፍ ፵፫ አፍሪካ።**

**ስለ ኢትዮጵያ ሕዝብ ዘር ከምን ትውልድ እንደ ሆኑ ልዩ ልዩ ዐይነት**

**ሕዝቦች በውስጥዋ እንዳሉ የሚያሳይ።**

፩፤ የኢትዮጵያ ሕዝብና መንግሥት በዋናው ነገር በአራት ክፍል ይከፈላል። ነገደ ኦሪት፤ ነገደ ካም፤ ወይም ነገደ ኩሳ፣ ነገደ ሴም፣ ወይም ነገደ ዮቅጣን ነገደ እስራኤል ናቸው።

፪፤ ይህን ስለ አልነ የሕዝቡንና የመንግሥቱን ዋና ዋና የሆነውን ዐይነተኛውን ክፍል መናገራችን ነው፤ እንጂ በዝርዝሩ ግን በየዘመኑ ከእስያ እየፈለሱ ወደ ኢትዮጵያ የገቡ ልዩ ልዩ ዐይነት ሕዝቦች እጅግ ብዙዎች ናቸው።

፫፤ ከነዚህም ስማቸው የታወቁት በየወገናቸው በአምልኮ በቋንቋ በሥርዓትም የተለያዩ ናቸው።

፬፤ ደግሞ ከምን ዘር እንደሆኑ የማይታወቅ በየጊዜው ገብተው ሲኖሩ በኋላ የመጡት አስለቅቀዋቸው በኢትዮጵያ ዳር ለዳር የሚኖሩ ጥቂቶች አሉ። እነዚህም ስማቸውና ነገዳቸው በጣም ያልታወቁ በመልካቸውና በግብራቸው የካምን ዘሮች የከነዓንን ልጆች የሚመስሉ ናቸው።

፭፤ ፩ ነገደ ኦሪት ከሁሉ በፊት አስቀድመው በመጀመሪያ ከእስያ ተነሥተው ወደ ኢትዮጵያ የገቡና አገሪቱን ይዘው የነበሩ ነገደ ኦሪት የተባሉት ናቸው። እርሱ ካ፩ሺ ፴ ዓመተ ዓለም ጀምሮ እስከ ፪ሺ ፪፻፶፮ ዓመተ ዓለም ፩ሺ ፪፻፹፭ ዓመት ከነልጅ ልጆቹ ፳፩ ነገሥታት በኢትዮጵያ ነገሡ። በመጨረሻው ንጉሣቸው በሶሊማን ታጊ ጊዜ በኖኅ ዘመን በጥፋት ውሃ ተደመሰሱ አለቁ።

፮፤ እነዚህ ሕዝብ በማየ አይኅ ከጠፉ ጀምሮ እስከ ባቢሎን ግንብ መፍረስና በቋንቋ ተለያይተው እስከ ሰዎች መበታተን ድረስ ፭፻፴፩ ዓመት የኢትዮጵያ አገር ምድርም ሁሉ ሰው የሌለበት ባዶ ነበር። ከዚህ በኋላ ነገደ ካም መጡና ኢትዮጵያን ወረስዋት።

**ጥያቄ።**

፩፤ የኢትዮጵያ ሕዝብና መንግሥት በዋናው ነገር በስንት ይከፈላል? የነገዱን ስም ተናገር።

፪፤ በየዘመኑ እየፈለሱ ወደ ኢትዮጵያ የገቡት ከየት ተነሥተው ነው?

፫፤ በአምልኮ፣ በቋንቋ በሥርዓት አንድ ናቸውን?

፬፤ ደግሞ በየጊዜው እየፈለሱ የገቡት የማን ነገድ ይመስላሉ?

፭፤ ከሁሉም በፊት ወደ ኢትዮጵያ የገቡት ነገድ ማን ይባላሉ?

፮፤ ከጥፋት ውሃ በኋላ ኢትዮጵያን የወረስዋት ነገድ ማን ይባላሉ?

**ምዕራፍ ፵፬ ነገደ ካም።**

፩፤ ካም ከእስያ በባልእልመንደብ ተሻግሮ መጥቶ በኢትዮጵያ ገባ። ይህም የሆነ በ፪ሺ፯፻፹፯ ዓመት ከጌታችን ከኢየሱስ ክርስቶስ ልደት በፊት ነው።

፪፤ ካም በኢትዮጵያ ፸፰ ዓመት ገዝቶ እንደ ገና ወደ እስያ ሄዶ ሶርያንም እይዛለሁ ብሎ ከሴም ልጆች ተዋግቶ በጦር ሞተ። ልጆቹ ግን ታላቅ ወንድማቸውን ኩግን በላያቸው አንግሠው ኢትዮጵያን ወረሱ። ነገደ ካም እስከ የልጅ ልጆቻቸው ፳፭ ነገሥታት ከ፪ሺ፯፻፹፯ እስከ ፫ሺ ፭፻፲፭ ዓመተ ዓለም ፯፻፵፫ ዓመት ነገሡ ኢትዮጵያን ገዙ።

**በነገደ ካም ወይም በነገደ ኩሳ መንግሥት ዘመን፥**

**ወደ ኢትዮጵያ ስለ ገቡ ሕዝብ።**

፫፤ በነዚህ በነገደ ኩሳ (ካም) መንግሥት ዘመን መኻከል ፫ ነገዶች በየጊዜው ወደ ኢትዮጵያ ገቡ። እነርሱም ነገደ ሻንቅላ ነገደ ቅማንት ነገደ ወይጦ ናቸው። ወንድማቸውም ሐማቲ ይባላል። ሁሉም የከነዓን ልጆች ናቸው። የነዚህም ነገድ አባቶች ሲኒ፤ አርዋዲ ሳምሪ ናቸው። ያ፬ኛው ወንድማቸው የሐማቲ ልጆች በኋላ በነገደ አግዓዝያን ዘመን ወደ ኢትዮጵያ ገቡ። ሰኒ የሻንቅሎች አርዋዲ የቅማንቶች ሳምሪ የወይጦች ሐማቲ የሸናሾች አባቶች ናቸው።

፬፤ የሲኒ ልጆች በእስያ ሲኖሩ መልካቸው እንደ እስያ ሰዎች ነበሩ። በፊት ወደ አፍሪቃ ከመጡ ሻንቅሎች ጋራ ቢቀላቀሉ በመጋባትም ባገሩ አየርም እንደ ሻንቅሎች ጥቍሮች ሆኑ። በፊት በታችኛው ኢትዮጵያ በሱዳንና በኑቢያ ይኖሩ ነበር፤ በኋላ ወደ ደጋዪቱ ኢትዮጵያ ወጡ።

፭፤ እኒህ የሲኒ ልጆች ጥቍሮች የሆኑት ከሻንቅሎች ጋራ በመቀላቀል ነው። ካሲዮኒ የኢትዮጵያ ንግሥት በነገሠች በ፫ኛው ዓመት በ፫ሺ ፸፱ ዓመተ ዓለም በ፪ሺ ፬፻፳፩ ዓመት ከልደት በፊት ወደ ኢትዮጵያ ገቡ። ብዙ ሕዝብ ሁነው ወጡና ከብታቸውን ይዘው ከጭልጋ አፋፍ እስከ በሽሎ አፋፍ ሰፈሩ። ሰፈሩ ስንል ቦታ እያዩ ተሰማሩ ማለት ነው እንጂ ከጭልጋ እስከ በሽሎ አፋፍ አንድነት ሰፈሩ ማለት አይደለም። እኒህም ሻንቅሎች ከብት ከመጠበቅና ሥጋና የዛፍ ፍሬ ከመብላት በቀር ቤት መሥራት እኽል መዝራት ሌላም የሚጠቅም ሥራ አያውቁም ነበሩ። ዋሻ፤ ታላቅ ደንጊያ ያገኙ ከዋሻ ከደንጊያ ተጠጉ። ያላገኙ የቅጠል ጐጆ አድርገው ተቀመጡ። ከብታቸውን ይዘው ሣር ወዳለበት እያዩ ሲሰፍሩና ሲያበሉ ሲዞሩ ይኖሩ ነበርና ለጊዜው ለነገደ ኩሳ መንግሥት ገበሩ። ቀንበር ባከበዱባቸው ጊዜ ግን ብርቱ ጠብ ተጣሉና ጽኑ ውጊያ ተዋጉ። ድል ሲያደርጉ አንዳንድ ጊዜም ድል ሲሆኑ ሲታረቁ ሲሸፍቱም ሲገብሩም፣ እምቢ ሲሉም የኋለኞች የኢትዮጵያ ሕዝብ አባቶች ነገደ ሴም (ነገደ ዮቅጣን) አግዓዝያን ሻንቅሎችንም ነገደ ኩሳንም ሁሉንም አስለቅቀው ወደ ታችኛው የኢትዮጵያ ቆላ (በረሃ) እስኪያሳድድዋቸው ድረስ ሻንቅሎች ፬፻፵፮ ዓእምት በደጋዪቱ ኢትዮጵያ ተቀመጡ።

**ጥያቄ።**

፩፤ ካም በእስያ ወደ ኢትዮጵያ የተሻገረው በየት ነው?

፪፤ ካም እንደ ገና ገና ተመልሶ ወደ እስያ የተሻገረው ኢትዮጵያን ስንት ዓመት ከገዛ በኋላ ነው?

የሞተበትን ምክንያት ተናገር።

፫፤ በነገደ ኩሳ መንግሥት ወደ ኢትዮጵያ የገቡትን ነገድ ተናገር።

፬፤ የሲኒ ልጆች ጥቍር የሆኑት በምን ምክንያት ነው?

፭፤ ወደ ኢትዮጵያ የገቡት ምን ጊዜ ነው?

፮፤ የነዚህን የሻንቅሎች አናኑዋር ገልጸህ ተናገር።

**ምዕራፍ ፵፮።**

**ነገደ ቅማንት።**

፩፤ ሐር በነገሠ በ፲፭ ዓመት በ፫ሺ ፯ ዓመተ ዓለም ፪ሺ ፬፻፲ ከልደት በፊት የአርዋዲ ልጅ የከነዓን የልጁ ልጅ የቅማንቶች አባት አይነር ከከነዓን አገር ተሰዶ ወደ ኢትዮጵያ ገባ። የከነዓን ልጅ አርዋዲ ፯ ወልደ ከ፯ቱ አንዱ አይነር የተባለው ሚስቱን እንተላን ይዞ ከወንድሞቹ ተለይቶ ወደ ኢትዮጵያ ወጣ፤ ፯ቱ ወንድሞቹ ግን በእስያና በምድረ ግብፅ ተበታትነው ቀሩ። ወደ ኢትዮጵያ የወጣው አይነር በምድረ እስያ በከነዓን አገር ረኃብ በጸና ጊዜ ከወንድሞቹና ከወገኖቹ ተለይቶ ሚስቱን እነተላን ይዞ ወደ ኢትዮጵያ ወጥቶ ሰው ሳያየውና ሳያውቀው በከርከር ዱር በረሃ አውሬ አድኖ የዛፍ ፍሬ ለቅሞ እየበላ ብዙ ዘመን ተቀመጠ። ሰው ሳያውቀው ብዙ ዘመን ስለ ተቀመጠ የቅማንቶችን አባት ዕንጨት ወለደው የዕንጨት ፍሬ ነው፤ ከዕንጨት የተገኘ ነው የሚሉ አሉ። ነገር ግን በዚህ ነገራቸው ከንቱ የሐሰት ተረትን ያጫውታሉ፤ እንጂ የውነት ነገር አይደለም። የሰው ሁሉ ምንጭና አባት አዳም እንደሆነ መጽሐፍ ቅዱስ ይነግረናል። ጥቂት ተማርን መጽሐፍ መረመርን የሚሉ ግን ሰል ቅማንቶች ትውልድ ሲተርኩ እንዲህ ይላሉ። በኢያሱ ወልደ ነዌ ዘመን ኢያሱንና የእስራኤልን አለቆች በቅርብ ሳሉ የሩቅ መስለው አታልለው ያስማልዋቸው ሰብአ ገባዖን በእስራኤል ርስት መኻከል ነበሩና መሐላ እንዳይፈርስባቸው ስያጠፉዋቸው ለሕዝቡ ሣር አጫጅ ዕንጨት ለቃሚ አደረጉዋቸው። ለልጅ ልጅ የእስራኤል ዜጎች ሆኑ። ኢያሱ ፱ ፫ - ፳፯። ከዚህ በኋላ በሰሎሞን ጊዜ ቀዳማዊ ምኒልክ ወደ ኢትዮጵያ ሲመጣ አብረው የመጡ ናቸው። በጥንተ ግብራቸው ንጉሥ በሚኖርበት ከተማ በዜግነት ሣር እያጨዱ ዕንጨት እየለቀሙ ኖሩ ሲሉ ይተርካሉ፣ በጎንደር ዙሪያ ዜጎች ሁነው ተሠሩ ይላሉ። ይህንንም በአፍ ብቻ ይተርካሉ እንጂ የተጻፈ ቁም ነገር ታሪክ የላቸውም።

፪፤ እኒህ ቅማንቶች በአምልኮት በቋንቋ በወገን የተለዩ አረማውያን ሕዝብ ናቸው። ከቀዳማዊ ምኒልክ እስከ አጼ ፋሲል መንግሥት ፪ሺ ፯፻፸፱ ዓመት ነው። ጎንደር ከተሠራ ፪፻፹፬ ዓመት ነው። የቅማንቶች መኖሪያ በከርከር በጭልጋ በጋላ አገር በብቦባ በኮሶጌ በጀኒ ፊንቀራ በዙሪያቸውም ባሉ አገሮች ነው።

፫፤ እኛ ግን እነዚህን አሁን የተቄጠሩትን የቅማንት አገሮች ጥንት ከመሠረት አገራቸው እንደ ነበረ በኋላ ግን በዘመነ ክርስትና የክርስቲያን ነገሥታት ቅማንትን የክርስቲያን ዜጋ አድርገው በላያቸው ሥሪ እንደ ሠሩባቸው በአገራቸውም መኻከል ጕልተኛ ሆኖ ክርስቲያን እንደ ገባባቸው በአገራቸውም ሁሉ አብያተ ክርስቲያናት እንደ ተሠሩባቸው እናውቃለንና ብዙዎች ታሪክ ጸሓፊዎች እንደሚሉ የቅማንቶች አባት አይነር በፊት እንደ መጣ አገርንም ይዞ እንደ ነበረ ነገራችንን በዚህ እናንጸለን።

፬፤ አይነር፤ ከሚስቱ ከንተላ ፱ ወንጆች ፭ ሴቶች ወለደ ስማቸውም እኒህ ናቸው። ክብርዋ አይደረኪ፣ አንግሢ፤ ነዚ፣ ይዞና፣ በአቲ፣ ዳዮን፣ ሸመኒ ከደሴቲ። የሴቶቹ ስም ይህ ነው። ውሸን እቲቱ፣ ፍርዳቀን ኒማልጊን ይባዕስ፣ እኒህ ፭ቱ ሁሉ ባል ሳያገብ በድንግልና ሞቱ ይባላል። ይባዕስ ከሁሉ የበለጠች ታላቅ ሰው ነበረች ይላሉ።

፭፤ የክብርዋ መኖሪያ በጀኒ ፊንቀራ ሲራክ፣ ሰገር በሚሉት አገር ነው። አይደረኪ መኖሪያው በከርከር ነው። አይደረኪን ቅማንቶች አከበርነው ብለው አባት እናት የለውም፤ ከሰማይ የወረደው ነው ይሉታል። ነገር ግን ይህ ተረት ይቅርና ያለ ጥርጥር የአይነር ልጅ ነው።

፮፤ አንግሢ፤ ነዚ፤ ይዘና፣ ሸመኒ፣ ከደሴቲ የከርከር ቅማንቶች አባቶች ናቸው። ዲዮን የጭልጋ ቅማንቶች አባት ነው። በእቲ የጋላ አገር ቅማንቶች አባት ነው።

፯፤ አንባቢ ሆይ የጋላ አገር ማለት ጋላ ቤት ነው ሁሉ አይመሰልህ። በጭልጋና በጋባ አጠገብ ያለ አገር ነው። ትንክበሊ የአበቲ ልጅ በጋባ የሚኖሩ ቅማንቶች አባት ነው።

**ጥያቄ።**

፩፤ የቅማንቶች አባት አይነር ወደ ኢትዮጵያ የገባው ምን ጊዜ ነው?

፪፤ የቅማንቶች መኖሪያ አገሮች ማን ማን ይባላሉ?

፫፤ አይነር ስንት ልጆች ወለደ? ስማቸውን ዘርዝረህ ተናገር።

፬፤ ቅማንቶች የሚያከብሩት ማንን ነው?

፭፤ የጋላ አገር ማለት የትኛው ነው?

**ምዕራፍ ፵፮።**

**ነገደ ወይጦ።**

፩፤ ከኩሳ የልጅ ልጆች ሳባ ፩ኛ የተባለው በነገሠ ባ፲፭ ዓመት በ፫ሺ ፻፵ ዓመተ ዓለም ፪ሺ ፫፻፷ ዓመት ከልደት በፊት ነገደ ወይጦ ወደ ኢትዮጵያ ገቡ። ስማቸው በአባታቸው ስም ዋቶ ነው። ከዋቶ እያደረ ወደ ወይጦ ተመለሰ። ሰምሪ ዋቶን ወልደ ዋቶ የወይጦች አባት ነው።

፪፤ መጀመሪያ በ፫ሺ ፻፵ ዓመተ ዓለም በምስርና በሱዳን አገር ብርቱ ረኃብ ሆነ። የዚያን ጊዜ የዋቶ ነገድ ወይጦት በዐባይ ወንዝ ለወንዝ እየሄዱ አዞውን ጉማሬውን፥ ይብራውን፣ ጋጋኖውን፣ ሌሎችንም አዕዋፍ ዓሣውንም እየበሉ እስከ ኢትዮጵያ ወጡ። ተከፍለው በጣና ባሕር ዙሪያ ተቀመጡ። ተከፍለው ግን ወደ ከፋ ሄዱ። በጋላ አገርም ተቀመጡ። በጋላ አገርና በከፋ ያሉት እስከ ዛሬ ባባታቸው በዋቶ ስም ዋቶ ወይም ዋታ ይባላሉ። በጣና ባሕር ዙሪያ ያሉ ግን በዘመን ብዛት ዋቶ ተለውጦ ወይጦ ተባሉ። ዳግመኛ በኋለኛው ዘመን ነገደ ዮቅጣን ወይም ነገደ አግዓዝያን ወደ ኢትዮጵያ በገቡ ጊዜ ከሌላው ሕዝብ ተለይተው በአምልኮ የማይቀላቀሉ ያገኙትንም እንስሳ ርኩስና ቅዱስ ሳይለዩ ሁሉን የሚበሉ እንደ ሆኑ አይተው እኒህ ምን ዐይነት ሕዝብ ናቸው ብለው ጠየቁ። ዋቶ ይባላሉ ያገኙትንም ሁሉ ይበላሉ አልዋቸው። ነገደ አግዓዝያንም የኒህስ ስማቸው ዋቶ አይደለም ያገኙትን ሁሉ የሚበሉ የማይጸየፉ ናቸውና ስማቸው ውሂጦ ነው አሉ። ስለዚህም በዚያን ዘመን ውሂጦ ተባሉ ውሂጦ ማለትም ዋጮ ማለት ነው። ከዘመን ብዛት ግን እያደረ ውሂጦ ተለውጦ ወይጦ ተባለ ይላሉ። በፊት እንዳልነ ወይጦ የተባሉ በጣና ባሕር ዙሪያ ያሉ ናቸው። በጋላና በከፋ ያሉ ግን እስከ ዛሬ ዋታ ይባላሉ።

፫፤ ሁለተኛ በምስርና በሱዳን አገር ያን ጊዜ ተከፍለው ቀርተው የነበሩ ወይጦች ወንድሞቻቸው ደግሞ ከሥጋዌ በኋላ በ፯፻፵ ዓመት የኢትዮጵያ ንጉሥ ለትም በነገሠ ባ፲ ዓመት ወደ ኢትዮጵያ መጡና በጣና ባሕር ዙሪያ ከሚኖሩ ወንድሞቻቸው ጋር ተቀላቀሉ። ከነሱም የእስላሞችን ነቢይ የሙሐመድን ወሬ ሰምተው ሙሐመድ የአላህ ነቢይ ነው ብለው ተቀበሉና አመኑ ስለዚህ እንዴት ዋላችሁ ሲልዋቸው አልሐምዲላ ይላሉ ሙስሐባም በአንገታቸው ያስራሉ፤ ቍርዓንን ግን አይቀበሉምና እንደ እስላም ሰጊድ ጾምና ጸሎትም አያውቁም።

**ጥያቄ።**

፩፤ ነገደ ወይጦ ወደ ኢትዮጵያ የገቡት ምን ጊዜ ነው?

፪፤ የዋታዎች (ወይጦ) መኖሪያ በየት ነው? ስለነሱ ዘርዝረህ ተናገር።

፫፤ ሃይማኖታቸው ምንድን ነው?

**ምዕራፍ ፵፯።**

**ነገደ ሽናሽ።**

፩፤ የሽናሽ መጀመሪያ አባታቸው ሐማቲ ነው። ሐማቲ ጉማን ዠገትን ጎንጋን፣ ዱራን፥ ወልደ፤ እኒህም አራቱ ወንድማማቾች የሽናሾች አባቶች በዘመነ አግዓዝያን አባይ ሁለተኛ ስሙ ሰቢ ፪ኛ የተባለ በነገሠ በ፳፱ ዓመት ወደ ኢትዮጵያ ገቡ ይህም የሆነ በ፫ሺ ፮፻፸፱ ዓመተ ዓለም ከልደት በፊት ፩ ሺ ፷፩ ዓመት ያዕቆብ ወደ ምስር በገባበት ዘመን ነው።

፪፤ እኒህ የነገደ ሽናሽ አባቶች ከምድረ ከነዓን ርስትን ባጡ ጊዜ ከዚያ ተሰደው ወደ ምድረ ግብፅ ገቡ። በምድረ ግብፅም እጅግ ሀብታሞች ሆኑ፤ ግብፆችንም ጥበብ የአስማትንም ነገር ሁሉ ተማሩ። ይህ ሳይቀር በዚያ አንድ ቃዳ የሚሆን መሬት አልነበራቸውምና ለከብታቸው ማሰማሪያ ስፍራ አጡ፤ አርሰው እርተው እኽል አምርተው የሚበሉት ስላጡ በግብፅ ሰዎችና በነሱ መኻከል ሁል ጊዜ ፀብና ክርክር ሁከትም ሆነ። ስለዚህ ነገደ ሽናሽ በጠብና በረኃብ ምክንያት ከምድረ ግብፅ ተሰደው ብዙ ሠራዊት ሆነው በኣባይ ወንዝ ለወንዝ ወጥተው በዳሞትና በኩታይ ባሞሩ መኻከል በዐባይ ወዲህና ወዲያ ማዶ ሰፈሩና ከደጋው ኢትዮጵያ ተሰዶ በዐባይ ወንዝ ለወንዝ ከቈላው ተቀምጦ የነበረውን ሻንቅላ ተዋግተው ድል አደረጉትና አጠፉት፤ አገሩንም ያዙት። ከሞት የተረፈውን ሻንቅላ እስከ ዛሬ ለልጅ ልጅ ባርያ አድርገው ገዙት። የጉማ ልጆች የደረሳቸውን አገር በአባታቸው ስም ጉማ አሉት። የዠገት ልጆችም በባአታቸው ስም ዠገት አሉት። የጎንጋ ልጆችም በአባታቸው ስም ጎንጋ አሉት። በአገው ምድርና በነሱ መለያያ ባለው ታላቅ ወንዝ ዳር ያሉ የዱራ ልጆችም ወንዙን በአባታቸው ስም ዱራ አሉት። ይህም ዱራ የተባለ ወንዝ የአገው ምድርና የሽናሽ የሻንቅላ መለያያ ነው።

፫፤ ሽናሾች ቀድሞ በየነገዳቸው የተማ ልጆች ተማ የዠገት ልጆች ዠገት ጎንጋ ልጆች ጎንጋ የዱራ ልጆች ይባሉ ነበር እንጂ ሽናሽ ወይም ሽናሽ የሚባል የጥቅል ስም አልነበራቸውም። አሁን በቅርቡ የአማራ ሕዝብና ቋንቋ ከሠለጠነ ወዲህ እጅግ በዝተው ቀድሞ ሻንቅላን አጥፍተውና አጥቅተው የያዙት አገር አልበቃቸውም ብሎ ደግሞ ወደ ላይ ወጥተው አገውንና ዳሞትን እየወጉ ይዘርፉ ስለ ነበረ ከዕለታት አንድ ቀን ኹኸትና ሽብር ሆነ። ምን ጩኸትና ሽብር ነው? ብለው የዳሞት ሰዎች እርስ በርሳቸው ቢጠያየቁ እጅግ ብዙ ሽናሺ የሆነ ሕዝብ ለጦርነትና ለዘረፋ መጣብን አሉ። ስለዚህ እነዚህ ሕዥብ ሽናሽ ተባሉ ሽናሽ ማለትም በአማርኛ ቋንቋ እጅግ ብዙ አምለት ነው።

፬፤ ሽናሾች አረማውያን ናቸው ዛሬ ግን በዳሞት ደንበር በጉመር አጠገብ በማቢቢል በኮሌ፥ ያሉ ክርስቲያኖች ከሆኑ ብዙ ጊዜያቸው ነው። ከዱራ ወዲያ ማዶና በዐባይ ዙሪያ ያሉት እስከ ዛሬ አረማውያን ናቸው። አምልኮአቸውም እንደ ጋላ በወፍ በአሞራ፣ በዛፍ፥ በደንጊያ በዛጐል መጣል፣ በሙዋርተኝነት ነው፤ የቀድሞ አባቶቻቸው ከምድረ ግብፅ አስማተኞች እንደ ተማሩ እስከ ዛሬ ብዙ አስማተኞችና ባለመድኃኒተኞች አሉ፤ ጽሕፈት ግን አያውቁም መጽሐፍ የላቸውም።

**ጥያቄ።**

፩፤ የሽናሾች አባቶች ወደ ኢትዮጵያ የገቡት ምን ጊዜ ነው?

፪፤ ነገደ ሽናሽ የመጡት ከወዴት ነው?

፫፤ ሽናሽ በአማርኛ ቋንቋ ምን ማለት ነው?

፬፤ ነገደ ሽናሽ የሚያመልኩት በምንድ ነው?

**ምዕራፍ ፵፰።**

**ነገደ ዮቅጣን።**

፩፤ እኒህ ነገደ ዮቅጣን የሴም የልጅ ልጆች ናቸው። ሴም ፲፭ ልጆች፥ ወለደ። ካ፲፭ቱ ፫ኛው አርፋክሳድ ነው። አርፋክሳድ ቃይናንን ወለደ። ቃይናን ሳላን ወለደ። ሳላ ዔርቦን ወለደ። ዔቦር ፋሌክንና ዮቅጣንን ወለደ። ዮቃን በግእዝ ዮቃጢን ባማርኛው መጽሐፍ ቅዱስ ዮቅጣን በወዲያ አገር መጽሐፍ ዮሕጣን የካታን ይባላል። ዮቅጣን ፲፫ ልጆች ወለደ ስማቸውም አልሞደድ ሳልፍ ሀስረሞት ያራህ፥ ህዶራም አውዛል፣ ዶቅላ፣ ሁባል ወይም ኑባል አቢማኤል ሳባ አውፌር ሀዊላ ዮባብ ናቸው። ዘፍጥረት ፲ ፳፭ - ፳፱ ስፍራውም በእስያ ምድር ከሜሻ እስከ ሥፋር እስከ ምሥራቅ ተራራ ድረስ ነው። ዘፍ ፲ ፴።

፪፤ ከነዚህ ካ፲፫ቱ የዮቅጣን ልጆች ፭ቱ ሰባ አውፌር ሀዊላ አባል አቢማኤል ቦታ ባነሳቸው ስፍራ በጠበባቸው ጊዜ ከእስያ ተነሥተው ብዙ ሠራዊት ሁነው ወደ የመን ሲሄዱ ሲጓዙ የመን ደረሱ እኒሁ የሴም ዘር ነገደ ዮቅጣን ወደ የመን በገቡ ጊዜ ምንም በፖለቲካ ምክር ባይስማሙ ለኩሳ የመን ይገብሩ ነበር። በኋላ ግን የኩሳ የመንን ደካምነት አይተው በተንኰልና በሌላም ጥበብ እርስ በርሱ አሸፍተው ከወገናቸው ያሮባ የተባለውን ብልሀተኛ ጀግና አንግሠው ለየመን ሁሉ ባለቤቶች ሆኑ። እነዚሁ ነገደ በነገደ ካም መንግሥት መጨረሻ ጲኦሪ ፩ኛ በነገሠ ፲ ዓመት በ፫ ሺ ፭፻፲ ዓመተ ዓለም በሺ ፭፻፺ ዓመት ከልደት በፊት አግዓዝያን ተባሉ። ከነገደ ዮቅጣን ከየመን ተነሥተው ብዙ ሠራዊት ሆነው በባብእል መንደብ ተሻግረው ወደ ኢትዮጵያ ገቡ።

፫፤ በዚያን ዘመን ንገደ ዮቅጣን በየጊዜው ባ፭ ስም ይጠሩ ነበር። ሳቦች በደዎች፥ እረኞች፣ ትግሪዎች አግዓዝያን ይባሉ ነበር።

፬፤ ኢትዮጲስ ሁለተኛ ሳባ የተባለው የአክሁናስ የልጁ ልጅ የቡልቃያ ልጅ ነው። እናቱም የቱች ንጉሥ ልጅ ነች። አግለዔ ትባለለች። ኢትዮጲስ ፩ኛ ከ፫ሺ ፮፻፵፬ - ፫ሺ ፯፻ ዓመተ ዓለም ከሺ ፰፻፶፮ - ሺ ፰፻ ዓመት ከልደት በፊት ፶፮ ዓመት ነገሠ። አገሩም በስሙ ኢትዮጵያ ተባለ።

፭፤ ኢትዮጲስ ፩ኛ ከሞተ በኋላ በመንግሥቱ ልጁ ላክንዱን ሁለተኛ ስሙ ኖወርኦሪ የተባለው ተተካ።

፮፤ የኢትዮጲስ ፩ኛ ልጆች ፭ ናቸው። እነርሱም ላክንዱን ሳባ፣ ኖባ፣ በለው ከለው ናቸው። የመጀመሪያ ልጁ ላክንዱን መንግሥትን ወረሰ። ፬ቱ ግን የአገር ርስትን ተካፍለው ያዙ። ሰባ አሁን ትግሬ ተብሎ በሚጠራው አገር የተቀመጡ ሕዝብ አባት ነው። አገሩም በሱ ስም ሳባ ተብሎ ይጠራ ነበር። የመንግሥት መብቀያና ግንዱ ይህ ነው። የሚሉ አሉ።

ነገር ግን በስም ሞክሸ ነው እንጂ አገሩ ሳባ የተባለው በሁለተኛው ሳባ በኢትዮጲስ አያት ነው እንጂ በኢትዮጲስ ልጅ ሳባ አይደለም። ይህም በዚህ ዘመን አገሩ በስሙ ሳባ ይባል የነበረው የኢትዮጲስ አያት የነገደ አግዓዝያን መጀመሪያ ንጉሠ ነገሥት በበታቹ ወንድሞቹንና የወንድሞቹን ልጆች አንግሦ እርሱ በላይ ንጉሠ ነገሥቱ የሆነ ታላቅ ንጉሥ ነው።

፯፤ ባለው የአንበሳና የባርክ ወንዝ መረብም በሚወርድበት ከሳባ ወደ ሰሜን ባለው ምድር ሁሉ ተቀመጠ። አሁንም በደጭና (ሃርኪጎ) ያሉት ናይቦች ከበለው የወረዱ ዘር ናቸው ባላባቶችም ናቸው ባላገሮቹም በለዎች በሰረገላ በሐማሴን ይቀመጣሉ።

፰፤ በበለው ምድር የሚነገሩ ቋንቋዎች በደውኛ ትግሪኛ፣ ህድ፥ ዐረብኛ፣ ናቸው። በደውኛ ከግእዝና ከትግሪኛ ከዐረብም ጋር ይመሳሰላል። ከዕብራይስጥም ጋራ እንዲሁ በጣም ይመሳሰላል። የበለው አገር እጅግ ባለ ከብትና ሰፊ የሆነ የአንድ ንጉሥ አገር ነበር። ወሰኑ በምዕራብ አትባራ፣ ወይ ተከዚ ነው።

፱፤ ኖባ ምድሩ ከበለው ወደ ምዕራብ ከአትባራ ወዲያ ነው። ነጭ ዐባይና ጥቁር ዐባይ ከአገሩ ላይ ይፈስሳሉ። የዚህ አገር ሕዝብና መንግሥት ኅይለኛ ነበርና ግብፆችን ያጠቃቸው ነበር። አገሩም እጅግ ፍሬያማ ነው። እስላም ሳያሸንፋቸው አስቀድሞ የበለው መንግሥትና የኖባ መንግሥት ለሳባ መንግሥት የታወቁ ነበሩ። ዛሬ ግን የኖባ መንግሥት እስላም ነው።

፲፤ ከለው ከሳባ ወደ ምዕራብና ወደ ደቡብ ያለ የአማራ የወልቃይት የጠገዴ ሕዝብ አባት ነው። የኢትዮጲስ ልጆች የወንድማማቹ ነገድ ሕዝብ ሁሉ በመልካቸውና በቁርበታቸው ከነዚህ ይመሳሰላሉ። ከሌሎች በአፍሪካ ሕዝብ ተለይተው በልዩ የሰው ልጆች ተብለው ይጠራሉ። እነዚህም ሕዝብ የያዙት አገር በጥቅሉ በአባታቸው ስም ኢትዮጵያ ተብሎ ይጠራል።

፲፩፤ ከኢትዮጵያ ሕዝብ ዋና ባላባቶች የሴም ዘሮች ፮ ወገን ናቸው። እነርሱም አማራ፣ ትግሬ፣ አገው፣ እብደው፣ አስገዴ፣ በቅላ፣ ሐባብ ናቸው። በደው አስገዴ በቅላ እኒህ ፫ቱ ነገድ በእስላም ሃይማኖት ገብተው ከወንድሞቻቸው ተለይተው ልዩ ወገኖች ሁነዋል።

፲፪፤ አማራ፤ ትግሬ፣ አገው፣ ግን በፊት በቀዳማዊ ምኒልክ ጊዜ በሕገ ኦሪት በኋላም በክርስትና ያመኑ በኢየሱስ ክርስቶስ ሃይማኖት የጸኑ ከጥንት ጀምሮ መንግሥት ያልጠፋባቸው ባዕድ ገዢ ያልገባባቸው የእግዚአብሔር ረድኤት ያልራቃቸው ሕዝብ ናቸው።

፲፫፤ ከዚህም ሁሉ ጋራ አማሮችና ትግሮች፣ የኢትዮጵያ ዋና ባላባቶችና ባላገሮች መሆናቸውንና ከሴም ዘር ከንገደ ዮቅጣን ልጆች የእስራኤል ዘሮች እንዲሆኑ የሚያስረዳ ብዙ ምስክር አላቸው። እርሱም ባ፲፩ ክፍል ይከፈላል።

፲፬፤ መጀመሪያ። ከሴም ዘር ከእስራኤል ወገን እንደ ሆኑ የሚያስረዳ ከልዩ ወገን በመብልና በመጠጥ በመጋባትም አለመቀላቀላቸው ነው። ሁለተኛ፤ ስለነርሱ የሚናገር ታሪክ በዓለም ሁሉ መገኘቱ ነው። ሦስተኛ ስለ ኢትዮጵያ በመጽሐፍ ቅዱስ ትንቢት መነገሩ ነው። አራተኛ አምልኮአቸው ነው። አምስተኛ ግዝረታቸው ነው። ስድስተኛ መልካቸው ነው። ሰባተኛ ጠባያቸው ነው። ስምንተኛ ቋንቋቸው ነው። ዘጠነኛ ስማቸው ነው። ዐሥረኛ ስመ ሀገራቸው ነው። ዐሥራ አንደኛ ልማደ ሀገራቸው ነው።

፲፭፤ የነዚህን ያ፲፩ዱን ክፍሎች ምስክሮች ዋና አስረጂውን በዚህ እንዳንጽፈው በየክፍሉ እጅግ ብዙ እንውና ነገር እንዳይበዛ በአጭሩ ትተነዋል።

**ጥያቄ።**

፩፤ ነገደ ዮቅጣን የማን ልጆች ናቸው? ትውልዳቸውን ዘርዝረህ ተናገር።

፪፤ ወደ ኢትዮጵያ የገቡት በየት ተሻግረው ነው?

፫፤ ነገደ ዮቅጣን በየጊዜው ይጠሩባቸው የነበሩትን ፭ ስሞች ተናገር።

፬፤ ኢትዮጲስ የነገሠው ምን ያህል ዓመት ነው?

፭፤ ኢትዮጲስ ከሞተ በኋላ የነገሠው ማን ነው?

፮፤ የኢትዮጵያ ልጆች ማን ማን ይባላሉ?

፯፤ ከኢትዮጵያ ሕዝብ ዋና ባላባቶች ማን ማን ናቸው?

፲፪፤ አማሮችን ትግሮች የኢትዮጵያ ዋና ባላባቶችና ባላገሮች መሆናቸውን ደግሞም የሴም ዘር የነገደ ዮቅጣን ልጆች የእስራኤል ዘሮች መሆናቸውን የሚያስረዳ ምስክር አለህን?

**ምዕራፍ ፵፱።**

**የትግሬ ሕዝብ ታሪክ።**

፩፤ በነገደ ኩሳ መንግሥት ጊዜ በዚያ ዘመን የህንድ ነገሥታት በርትተው ወደ የመን እየመጡ በጦር በዘረፋም ባወኩዋቸው ጊዜ በየመን ከነበሩ ፭ቱ ዮቅጣን ነገደ አቢማኤልና ነገደ ህዊላ በዚያው በየመን ቀሩ።

፪፤ ነገደ ሳባ፣ ነገደ፣ ኦባል፣ ነገደ ኢፊር፤ በነገደ ካም በኩሳ ዘር መንግሥት መጨረሻ ንጉሥ በጲኦሪ ፩ኛ ዘመን ከየመን ተነሥተው ወደ ኢትዮጵያ መጡና ጥቂት ጊዜን በአንድነት ተቀመጡ። ከዚያ በኋላ ሦስቱ ወንድማማች ነገድ በምክር ተለያይተው አግዓዝያን የእባሉት ነገደ ሳባ፣ በትግሬ ነገደ ኦባል በአዳል፤ ነገደ ኦፊር በውጋዴን ተቀመጡ።

፫፤ ነገደ ሳባ ነጋዶች ሆነው ለነገደ ኩሳ መንግሥት ቀረጥና ግብር በመስጠት ጥቂት ዘመን ስለ ተቀመጡበት የዚያን አገር ስም ትግሬ አሉት። ትግሪ ማለት በቋንቋቸውና በዐረብኛ ነጋዴ ማለት ነው። ከነዚህ ሕዝብ በላይ የኢትዮጲስ ፩ኛ ልጅ ሦስተኛ ሳባ ባለ ጕልት ሆኖ ተሠርቶባቸዋል።

፬፤ ትግሬ አማራ ማለት የግብር ስም ነው እንጂ እንደ ሳባ እንደ ኖባ የተጸውዖ ስም አይደለም። የትግሬ ሕዝብ በየጊዜው ፭ ስም ወጥቶለታል ሳባ በደው እረኞች ወይም ዘላን ትግሬ አግዓዚ ነው።

**ጥያቄ።**

፩፤ ነገደ ሳባ ነገደ ኦባል ነገደ ኦፊር ወደ ኢትዮጵያ የመጡት ምን ጊዜ ነው?

ተለያይተው የሰፈሩባቸውን አገሮች ተናገር።

፪፤ ትግሬ ማለት በቋንቋቸው ወይም በዐረብኛ ምን ማለት ነው?

፫፤ ለትግሬ ሕዝብ በየጊዜው የወጡለትን ፭ ስሞች ተናገር።

**ምዕራፍ ፶።**

**ያማራ ሕዝብ ታሪክ።**

፩፤ ጨዋና ባለጌ ባላገር ልዩ እንደ ሆነ ተመልከት። ባለጌ ባለ ርስት ባለመሬት ነው። ጨዋ የንጉሥ አሽከር ነው። እርሱም ባባላገር ላይ የተሠራ ምሪተኛ ነው። በዛሬ ቋንቋ ወታደር ይባላል። ለዚህም ወታደር በየነገሠው ንጉሥ ዘመን በየአለቃው ልዩ ልዩ የሆነ የጀግንነትና የክብረት ስም ያወጡለታል። ደግሞ ያንዱን ነገድ ካንዱ ነገድ ለመደባለቅ ለነገሥታት ልማድ ስለ አላቸው ለወታደሮች መልከኝነት እያሉ ፩ ጭቃ ፪ ጭቃ ፫ ጭቃ እያደረጉ (እያሉ) ይሰጡዋቸዋል፤ ያም ወታደር በማያውቀው ሕዝብ ላይ ጨዋ ይሆናል። ስለዚህ የመጣበት የማይታወቅ ብዙ ዐይነት ጨዋ በኢትዮጵያ ላይ ተሰርቶአል።

፪፤ የአማራና የትግሬ አባት የሴም የልጁ ልጅ የኤቦር ልጅ ዮቅጣን ነው። በመልክ በጠባይ በቋንቋ ጥቂት በጥቂት ይለያያሉ እንጂ ብዙ ነገር ይዋረሳሉ። ደግሞም አማሮችና ትግሮች እንደ ነገደ እስራኤል ልጆች ሹልዳ ሥጋ አይበሉም።

፫፤ ያማራ ሕዝብ የነገደ ሴም ወገኖች የዮቅጣን ልጆች የእስራኤል ዘሮች እንደ ሆኑ ፈጽሞ የሚያስረዳ ጠባያቸው ልማዳቸው መልካቸው ስማቸው ስመ ሀገራቸው ቋንቋቸው ነው። መንግሥቱ ያማረ ስለ ሆነ አማርኛ ሠለጠነ። ቋንቋቸውን እያጠፉ አማርኛ የሚናገሩ ብዙ ወገኖች አሉ። እነዚህም ደምቢያዎች ቋሮች ጋፋቶች፣ የወሎ ጋሎች የጆች ወይም ወረ ሴሆች ናቸው። እንዲሁም የወፍላ ሀንሸንጌ ጋሎች ጋልኛን አጥፍተው ትግሪኛ ይናገራሉ። ዳግመኛም አንድ ጨዋ መዳባይ በቀዳማዊ ምኒልክ ጊዜ የነበረ ነው። በትግሬ በጠለምት በስሜን በወገራ የተሠራ ወታደር ነው። ከርሱም በኋላ የነገሡ እንዲሁ አደረጉ።

፬፤ ሦስተኛም በኋላ ባ፲፩፻፴ ወይም ፶ ዓመተ ምሕረት በላሊበላ ንጉሥ ዘመን አማራ የተባለ ወታደር በዋድላ በበጌምድር በሳይንት በወለቃ ጨዋ ሆኖ በባላገሩ ላይ ተሠራበት። ሳይንት ባላገሩ አረመኔ ነበረ። መታመኛ ሲሉ ዘንዶውንና እባቡን ተመን አሉት። ይህንኑ ሕዝብ አቡነ ተክለ ሃይማኖት ያስተምሩት ነበሩ። ፲፪ ዓመት በዚያ ወንጌልን ሲሰብኩ ካማሮች ጋራ ተዋወቁ። ከዛጔ ቤት ወደ ቀዳማዊ ምኒልክ ዘር ቤተ መንሥትን ለመመለስ የመከሩ በዚያ ነው።

፭፤ አማሮች ጥንቱንም ክርስቲያኖች ናቸው። ስለዚህ ጋላ ወይም እስላም ክርስትና ሲነሣ አማራ ሆነ ይባላል።

፮፤ አምሓራ ወይም አማራ ማለት አራሽ ማለት ነው። ሳይንት ማለትም ባረብኛ የእኽል መከማቻ ጐተራ ማለት ነው።

፯፤ አማሮችም ይኩኖ አምላክን አንግሠው ከዛጔ ነገድ የሚሆን ንጉሥ ይትባረክን ዋድላ ላይ ገደሉት። ካማራ ሕዝብ ነገርና ታሪክ መርማሪዎች ከኤውሮጳም የመጡ አማራ ከወዴት የመጣ ሕዝብ ነው ሲሉ እጅግ አድርገው ይጨነቃሉ።

፰፤ አማራ ግን ከወዴትም አልመታም፤ ከያይነቱ የተጠራቀመ ኅይለኛ ግፈኛ አድመኛ ዕውቀት ያለው ጨካኝ ጭፍራና ጥሩ የላስታ ወታደር ነው።

፱፤ ብዙ ዐዋቂዎች የሆኑ የታሪክ መርማሪዎች እንደ መሰላቸውና እንደ አገራቸው ልማድ እንዲህ ሲሉ ጽፈዋል። «ንጉሥ ላሊበላን ወንድሙ ባሳደደው ጊዜ ምስር ወርዶ ከዚያ እስላም ያቅበዘበዛቸውን ፷ ሺ የሚሆኑ ክርስቲያኖች ሰብስቦ በዐባይ ወንዝ ዳር ለዳር ይዞዋቸው ሲመጣ ነጭ ዐባይና ኒል ዐባይ በሚገናኙበት አጠገብ ውሃውን ወደ ሰሃራ ሊመልሰው አስቄፈረው። ይህንንም ማድረጉ እስላሞች ክርሲያኖችን ስለ በደሉ በፈንታው እስላሞችን ለመበደል ነው። ያም ስፍራ ዛሬ ካርቱም ይባላል። ካርቱም ማለት በትግርኛ ቍርጥ ማለት ነው። ከዚያ ወጥቶ ጐጃም ላይ ሰፈረ። ይህንኑ ሠራዊት ይዞ ከወንድሙ ከአጼ ጋር ተዋግቶ መንግሥትን ያዘና ሮሃ ገባ። በሮሃ ያስወቀራቸው ቤተ ክርስቲያኖች በነዚህ እጅ ነው» ይላሉ።

፲፤ እኛስ የሰማነው አባቶቻችንም የነገሩንና ከጥንት ጀምረው ያቄዩን የኢትዮጵያ ልጆች ሳባ፣ ኖባ፣ በለው፤ ከለው፣ የተባሉ ኢትዮጵያን፣ መግዛታቸውን ሀምያር የተባለ ዐረብ ሁሉን ጠቅልሎ መንገሡን ከነሱም የተሰበሰበው ወታደር ስለ አገልግሎቱ በባላገሩ ላይ ጨዋ ሆኖ መሠራቱን ነው።

፲፩፤ አማሮች ግን ይኩኖ አምላክን ካነገሡ በኋላ ሰው ሁሉ አማርኛ ይናገር ጀመር። ይኸውም አማርኛ ከአባቶቻችን ከኢትዮጵያ ልጆች፥ የመጣ ነው እንደ ሌሎቹና እንደ ጋሎች ከውጪ ሕዝብ የተወረሰ ቋንቋ አይደለም። አማርኛ ከዕብራይስጥ ከግእዝ ከትግሪኛ ከዐረብ፣ የመጣ ነው፤ እንጂ በምንም ምንም ከሌላ ቋንቋ የሚገናኝበት ቃል የለም።

፲፪፤ ግእዝና ዐረብ ትግሪኛ በጣም ለማያውቅ ሰው አማርኛ ቢነግሩት አይሰማም። ከቶውንም አማራው የአማራውን ቃል አይሰማውም። ያመሰገነው መስሎ ቢረግመው ደስ ብሎት ይሥቃል።

፲፫፤ አዝማሪ በጥሩ አማርኛ ሲዘምር በላይ የሚሰማ አማርኛ አልብሶ በውስጥ ቢሳደብ ወይም ቢያከብር ቢያመሰግን አማርኛን እጅግ አጥብቀው ካወቁት በቀር ሁሉ አያውቀውም። የሚያስተውለው የለም። ጐጃሜ ሲናገር ሼ ይቅርና በጌምድሬ አያውቀውም። እገሌኮ እገሌን ባማርኛ ተናገረው ይባላል። አማርኛ ማለት በፈረንጅ ቋንቋ ፖለቲካ ማለት ነው። አማራም የኢትዮጲስ ልጅ ነው። እርሱም በባላገር ላይ ጨዋ ሆኖ የተሠራ ሠራዊት ነው።

፲፬፤ አማራ የኢትዮጵያ ልጅ እንደ ሆነ ከሌላ ወገን እንዳይደለ፤ ቋንቋውም ከአያቱ ከዕብራይስጥ ከአባቱ ከግእዝ ከወንድሞቹ ከዐረብና ከትግሬ የተወረሰ እንደ ሆነ አስረድተናል። ባጼ ይኩኖ አምላክ ጊዜ ያማረኛ ቋንቋ ተጀመረ ማለት ፍጹም ጨዋታና ተረት ተርታ ነገር ነው። ባጼ ይኩኖ አምላክ ጊዜስ ያማርኛ ቋንቋ ፈጽሞ ሠለጠነ። ያማረና የተወደደ ጕረሮ የማያንቅ ለንግግር የተስማማ ሆኖ ስለ ተገኘ የቤተ መንግሥት ቋንቋ ሆነ እንጂ ንግግሩስ አስቀድሞ ከብዙ ዘመን በፊት የነበረ ነው።

፲፭፤ አጼ ይኩኖ አምላክ የነበሩና የነገሡ አሁን በቅርቡ በ፮ ሺ ፯፻፶፫ ዓመተ ዓለም በሺ ፪፻፶፫ ዓ.ም ነው። ካጼ ይኩኖ አምላክ መጀመሪያ መንግሥት እስከ አሁን እስከ ዘመናችን እስከ ፲፱፻፴፮ ዓ፣ም ፮፻፹፫ ዓመት ነው። አማርኛ ቋንቋ በዚህ ዘመን ብቻ ተነገረ እንዳይባል ከዚህ አስቀድሞ ከ፭ ሺ ፳፪ እስከ ፮ሺ ፬፻፴፫ ዓመተ አለም ካሴ ይኩኖ አምላክ በፊት ከሺህ ፮፻፵ አመት የበለጠ ቋንቋ እንደ ነበረ የሚያሰረዳ ከዚህ ዘመን በፊት የነገሡት የብዙዎች ነገሥታት ስም ያማርኛ ቋንቋ መሆኑ ብቻ ሳይሆን ከዚህም ሌላ ብዙ ማስረጃ ተገኝቶአል።

፲፮፤ ይኸውም ወረዶ ነጋሽ አግባ ጉም፣ አስጎምጉም ለትም፣ ተላተም፣ ዖደ ጎሽ፣ አይዞር፣ መራ፣ ተክለ ሃይማኖት፣ በመባላቸው ይታወቃል። በፊት አማርኛ ቋንቋ ተሌለ ይህ ሁሉ ስም ከየት መጣ?

፲፯፤ ደግሞም ከብዙ ዘመን በፊት የነበሩት ነገሥታት ስም የአማርኛ ቋንቋ መሆኑ አማሮች በንጉሥ ላሊበላ ዘመን ከምስር የመጡ ናቸው ብለው የጻፉትን ሰዎች አሳብ ያፈርስባቸዋል። ያማራ ሕዝብ ከነገደ ዮቅጣን ከኢትዮጲስ ልጆች (ዘር) እንደ ሆነ ገልጦ ያሳይባቸዋል።

**ጥያቄ፤**

፩፤ ጨዋና ባለጌ ባላገር ማለት ምን ማለት ነው?

፪፤ የአማራና የትግሬ አባት ማን ነው?

፫፤ የራሳቸውን ቋንቋ ረስተው በአማርኛ ወይም በትግርኛ የሚናገሩ ነገዶች ማንና ማን ናቸው?

፬፤ የሳይንት ባላገር በምን ያመልክ ኑሮዋል?

፭፤ አረመኔው ክርስቲያን ሲሆን ምን ሆነ ይባላል?

፮፤ አምሓራ ወይም አማራ ማለት ምን ማለት ነው? በዐረብኛ ሳይንት ማለት ምን ማለት ነው?

፯ - ፲፯፤ በትግሪኛ ካርቱም ማለት ምን ማለት ነው? ስለ አማራ ሕዝብና ቋንቋ ዘርዝረህ አስረዳ።

**ምዕራፍ ፶፩።**

**ስለ ነገደ እስራኤል መምጣት።**

፩፤ በእስራኤል ንጉሥ በሰሎሞን ዘመን በመጽሐፍ ቅዱስ የሳባና የዓዜብ ንግሥት የተባለች የኢትዮጵያ ንግሥት ማክዳ የሰሎሞንን ጥበብ ሰምታ እሱንና ጥበቡን ለማየት ከብዙ ጓዝ ጋር ወደ ኢየሩሳሌም ወረደችና ከሰሎሞን ቀዳማዊ ምኒልክን ፀንሳ ወደ አገርዋ ተመለሰች። ከአገሩዋ ስትደርስ ስለ ተወለደው ስሙን የብልሀተኛ ልጅ ስትል እብነ እል ኪም አለችው። ከእናቱ ዘንድ አድጎ ፳፪ ዓመት ሲሆነው አባቱን ሰሎሞንን ለማየት ወደ ኢየሩሳሌም ወረደ። በዚያ ሕገ ኦሪትንና ሕገ መንግሥትን የዕብራይስጥን ቋንቋ እየተማረ ፫ ዓመት ተቀመጠ። ከዚህ በኋላ አባቱ ንጉሥ ሰሎሞን ካ፲፪ቱ ነገደ እስራኤል ፲፪ ሺሕ የበኵር ልጆቻቸውን ብልሆችና ዐዋቂዎች የሆኑትን መርጦ ከተማሩት ከካህናትና ከመኳንንት ልጆች ፳፪ ታላላቅ አለቆች ሹሞ ልጁ ምኒልክ የኢትዮጵያ ንጉሥ ይሆን ዘንድ ልብሰ መንሥት አሰፍቶ ቅብዐ መንግሥት በሊቀ ካህናቱ እጅ አስቀብቶ ሕገ ኦሪትን ሥርዓተ መንግሥቱን ሰጥቶ ወደ ኢትዮጵያ መልሶ ሰደደው። እነዚህ እንገደ እስራኤል ከቀዳማዊ ምኒልክ ጋራ ወደ ኢትዮጵያ የገቡት በ፬ሺ ፭፻፲፰ ዓመተ ዓለም ፱፻፹፪ ዓመት ከልደት በፊት ነው።

፪፤ ንግሥት ማዳን በኢትዮጵያ መንግሥት ከአባትዋ ከተዋስያ ወርሳ፥ ከኢትዮጵያ እስከ የመን ከዚያም አልፋ እስከ ማዳጋስካር የገዛች ንግሥት ናት። ይኸንንም እኛ ብቻ ሳንሆን የውጪ አገር ሊቃውንትም መርምረው ተረድተው ጽፈዋል።

፫፤ ጀምስ ብሩስ የተባለ እንግሊዛዊ በታሪክ መጽሐፉ በ፮ኛው ክፍል በገጽ ፺፭ ስለ ንግሥት ማክዳ ሲናገር ጌታችን ኢየሱስ ክርስቶስ በወንጌል እንዲያው ባጭሩ ንግሥተ ዐዜብ ብሎ አነሣት። የመጣችውም ከዓለም ዳርቻ ነው ይላል (ማቴ ፲፪ ፵፪) ከግዛትዋ የታወቀው አንዱ ክፍል ከአፍሪቃ ሰሜን ጀምሮ እስከ ማዳጋስካር ድረስ ነው። ዛሬ ግን ሳፍላ እንለዋለን። ይህችም ንግሥት የሰሎሞንን ጥበብ ለማየት ወደ ኢየሩሳሌም ልትሄድ በተነሣች ጊዜ ሐበሾች የበርበር አሕዛብ ዐረቦች የሙር ሰዎች ተከተልዋት። በዙሪያዋ ያለ አገር እርስዋን የማያመሰግን አልነበረም ይላል።

፬፤ ሞሪዬ የተባለው የፈረንሳዊ ሊቅም ንግሥት ማዳ የኢትዮጵያ ንግሥት እንደሆነች ሲያስረዳ ንግሥት ማክዳ በአክሱም አጠገብ ባለች ሳባ በተባለች ከተማ ተቀበረች። በመቃብሩዋም ላይ ፳፬ ሐውልቶች አሉበት። አሁን ግን ተሰባብረዋል ይላል። ስለ ኢትዮጵያ በጻፈው ታሪክ በሁለተኛ መጽሐፉ ፹፬ ና ፹፭ እይ።

፭፤ ዳግመኛም ጀምስ ብሩስ የኢትዮጵያን ታሪክ በጻፈበት መስሐፉ በ፮ኛው ክፍል በገጽ ፺፭ የሰሎሞን ጥበብና ሥራውን ሰምታ ኢየሩሳሌም በአይሁድ ሃይማኖት ተጠቀመች ልጅም ወለደችለት ስሙም ምኒልክ ተባለ ይላል።

፮፤ ሌሎችም እንደ ኦሚሮስ እንደ ሂሮዶቱስ ያሉ የግሪክ አገር ሊቃውንት እንደ መልዚ እንደ አኬሊ ዜዜኒ ያሉ የኢጣሊያ ሊቃውንት እንደነዚህም ያሉ ብዙዎች የኤውሮጳና የእስያ በጣም ታሪክ መርማሪዎች የኢትዮጵያ ሕዝብ የሴም ዘር እንደ ሆኑ ንግሥተ ዐዜብ ወይም ንግስተ ሳባ ከተማዋ በትግሬ ሳባ ይባል እንደ ነበረ መርምረው ዐውቀው የኢትዮጵያ ንግሥት መሆንዋንና ከኢትዮጵያ እስከ የመን ከዚያም አልፋ እስከ ማዳጋስካር መግዛትዋን አስረድተው፣ ጽፈዋል።

**ጥያቄ።**

፩፤ እስራኤል ወደ ኢትዮጵያ የገቡት ምን ጊዜ ነው?

፪፤ ንግሥት ማክዳ መንግሥትን የወረሰች ከማን ነው?

፫፤ ወደ ኢየሩሳሌም ስትሄድ የተከተሉዋት እነማን ናቸው?

፬፤ - ፮፤ ንግሥት ሳባ የኢትዮጵያ ንግሥት መሆንዋንና የግዛትዋን ወሰን የኢትዮጵያም ሕዝብ የሴም ዘር መሆናቸውን መርምረው ዐውቀው የጻፉ የየት አገር ሊቃውንት ናቸው? ስማቸውንና አገራቸውን ዘርዝረህ ተናገር።

**ምዕራፍ ፶፪።**

**ነገደ አገው።**

፩፤ ነገደ አገው በፊት ነገደ አዲል ይባሉ ነበሩ። አዲል ይባሉ ነበሩ። አዲል የዳዊት የልጁ ልጅ የይትርሃም ልጅ ነው ይላሉ። ፪ ዜና መ ፫ እሱ ከነሠራዊቱ ከቀዳማዊ ምኒልክ ጋር መጥቶ ቀዳማዊ ምኒልክ ንጉሠ ነገሥት ሲባል ከርሱ በታች የአገው የላስታ የገነት (ዛሬ የጁ የተባለው) በዙሪያው ላለው አገር ሁሉ ንጉሥ ሆነ። የዳዊት የልጁ ልጅ የአምኖን ልጅ ኖን የተባለ ነበር። እርሱም ከቀዳማዊ ምኒልክ ጋር መጥቶ ከርሱ በታች ሆኖ ከቋራ እስከ መተማ በታች ላለው አገር ንጉሥ ሆኖ ከተማን በቋራ አደረገና አገሪቱንም ቋራ ብሎ ጠራት። በቋራ የሚኖሩትም የርሱ ዘሮች በኖን ልጅ በሄት ስም ነገደ ሔት ተባሉ። የጥንት ቋንቋቸው የተለየ ነበረ። አሁን ግን የራሳቸውን ቋንቋ አጥፍተው በአማርኛ ይናገራሉ። በጥንት ቋንቋቸው ኳራ ወይም ቋራ ማለት ፀሓይ ማለት ነው ይላሉ። ቋንቋቸውም ከአገውኛ ጋር የተቀራረበ ነበር ይላሉ።

፪፤ አገዎች ግን በሦስት ተከፍለው ቋንቋቸውም ሥሩ አንድ ሆኖ በየክፍላቸውና በየአገራቸው ጥቂት ጥቂት ልዩነት ያለው ሆነ። እነርሱም በ፫ ስም ይጠራሉ። የላስታ አገው፣ የዳሞት አገው፣ የሐሉል በጎስ አገው፥ ይባሉ። የሁሉም መሠረትና ምንጭ የላስታ አገው ነው።

፫፤ የዳሞት አገዎች ከላስታ አገው ተለይተው ሰባት ሆነው ዝሆንና ጎሽ አደን ብለው ሄዱ። ያም አገር በዱር ያለው ዛፍ ሁሉ እጅግ ንብ የበዛበትና ማር የሚገኝበት መልካም አገር መሆኑንና ሰው የሌለበት ጠፍ እንደ ሆነ ተመልክተው ማርና የዱር እንስሳ እየበሉ ፯ ወር አገሩን ደኅና አድርገው ዞሩና መረመሩ። ከዚያ በኋላ ሚስቶቻቸውንና ልጆቻቸውን ላሞቻቸውንና ፍየሎቻቸውን ጓዛቸውንም ሁሉ ወስደው በዚያ አገር ተቀመጡና አገሩን አቀኑ። ባላገሮችና ባላባቶች ሆኑና አገሩም በስማቸው አገው ምድር ተባለ። በ፯ቱ አባቶችም በየክፍሉ ሲዘረዘር ፯ ቤት አገው ይባላል። በ፯ቱ አባቶቻቸው ስም አገራቸውን ሰይመው ፯ ቤት አገው ተብለው በየአገራቸውና በየክፍላቸው ይጠራሉ።

፬፤ የሀልሀል በጎስ አገዎች ግን አንድ ዘመን በያገሩ ረኃብ ስለ ሆነ እንዲሁ ከላስታ አገው ተለይተው ፯ ወንድማማቾች ከነሚስቶቻቸውና ከነልጆቻቸው ፫ - እኅቶቻቸውም ከነባሎቻቸው ተሰደው ሀልሀል በጎስ ገቡ። በዚያም ዳሩን መንጥረው እባቡን ፈጅተው ቤት ሠርተው አገር አቅንተው ተቀመጡ ይባላል።

፭፤ የላስታ አገዎች በዋግ የሚኖሩ ዋኖቹ እነርሱ ናቸውና በቀዳማዊ ምኒልክ ጊዜ የያዙትን አገር ሳይለቁ እስከ ዛሬ ያሉት በዚያው ነው።

**ጥያቄ።**

፩፤ ነገደ አገው አስቀድሞ ማን ይባሉ ኑረዋል? አዲል የማን ልጅ ነው? ኖንስ? ሔትስ?

፪፤ ነገደ አገው ስንት ክፍል ናቸው? የሚጠሩበትን ስም ዘርዝረህ ተናገር።

፫፤ አገዎች ከላስታ ተነሥተው የሄዱት ወዴት ነው?

**ምዕራፍ ፶፫።**

**ነገደ አስማክህ።**

፩፤ ነገደ አስማክህ፤ ከምሥር ንጉሥ ከጥሳሜቲክ ፩ኛ ፈርዖን ስለ ተጣሉ ባ፬ሺ ፰፻፸፫ ዓመተ ዓለም በ፮፻፳፯ ዓመት ከልደት በፊት ፪፻፵ ሺ ሠራዊት ሁነው ከድተው ወደ ኢትዮጵያ መጡና ለኢትዮጵያ ንጉሥ ለዊንኪሂ ፬ኛ ገቡለት። እርሱም በናዋታን ሳለ ያላሰበቸውን ረዳቶች በድንገት ስለ አገኘ በታላቅ ደስታ ተቀበላቸው። ከደስታውም ብዛት የተነሳ ፈጥኖ ደስ የሚያሰኝ አገር ሰጣቸው። ደግሞም ጠላቶቹ ይዘውት የነበረውን ምዕራባዊ አገር እንዲያቀኑለት አሎ ፈቀደላቸው። ያለ ጥርጥር በዚህ አገር ውስጥ ያለ ሕዝብ በአክሱም መንግሥት ብዙ ጊዜ መንበሩን ትቶ ነበረ። ነገደ አስማክህ እንዲህ ሁነው በኢትዮጵያ ቀሩ። በፊት በሰናሒት ነበሩ፤ በኋላ ግን ነጭ ዐባይና ጥቍር ዐባይ በሚገናኙባቸው ወንዞች መኻከል ተቀመጡ ታላቅ ሕዝብም ሆኑ የነሱ ወገኖች ከ፫፻ ዓመት የሚበልጥ የያዙትን ኤዛር የተባለውን ከተማ ሠሩ። ብዙ የምስርን ልማድ የኢትዮጵያ ሕዝብ አስተማሩ። የአሎም መንግሥት ዛሬ ሴዮክ ለተባሉት አለፈ። በአስትራቦን ዘመን አንዲት መንግሥት ነበረች። በጵሊን ጊዜያት ያቆሙት መንግሥት ግን እንዳልነበረ ሆነ።

፪፤ ይህም የ፪፻፵ ሠራዊት ክዳት ያገሩ ዋና ሠራዊት ስለ ነበረ የምስርን መንግሥት እጅግ ጎዳውና አደከመው። የውጪ ሰዎች በዘመቱበት ጊዜ ሊቃወም ስላልቻለ የፒርስ ሰዎች ምስርን በዘንግ ሊገዙት ሆነ።

**ጥያቄ።**

፩፤ ነገደ አስማክህ ወደ ኢትዮጵያ የገቡት ምን ጊዜ ነው? ቍጥራቸው ምን ያል ነው? እነዚሁ ሕዝብ ዜጋ የሆኑለት የኢትዮጵያ ንጉሥ ምን ይባላል?

፪፤ ነገደ አስማክህ ስለ ከዱት በምስር ንጉሥ ምን ደረሰበት?

**ምዕራፍ ፶፬።**

**ነገደ ፈላሻ።**

፩፤ በኢትዮጵያ ያሉ ፈላሻ ሕዝብ ሥራቸውና ምንጫቸው ያለ ጥርጥር የእስራኤል ዘር ናቸው ከጰለስቲና ከእስራኤል አገር ወደ ኢትዮጵያ የመጡት ግን በየዘመኑ ሦስት ጊዜ ነው።

፪፤ መጀመሪያ ከቀዳማዊ ምኒልክ ጋራ ከመጡት ከእስራኤል ሕዝብ ጋራ አብረው መጥተው እስከ ዘመነ ወንጌል አንድነት የተቀመጡ ናቸው። በአባ ሰላማ ከሣቴ ብርሃን የኢትጵያ ሕዝብና ነገሥታት የመንግሥትም ዘር ሁሉ በወንጌል አምነው ክርስቲያን ሲሆኑ፤ እነርሱ ግን ከወንድሞቻቸውና ከወገኖቻቸው ተለይተው በወንጌል አናምንም ክርስቲያን አንሆንም ሕገ ኦሪትን አንለቅም ብለው ተለይተው የቀሩ ናቸው።

፫፤ ሁለተኛ የሮም ነገሥታት አስብያኖስና ጥጦስ፤ ኢየሩሳሌምን አፍርሰው ቤተ መቅደስን አቃጥለው እስራኤልን በፈጁዋቸው ጊዜ ከሞት የተረፉ እስራኤል በያገሩ ሲበታተኑ አንድ ክፍል ከጰለስቲና ተነሥተው ወደ ኢትዮጵያ ገቡ።

፬፤ ሦስተኛ በዮዲት (ጉዲት) ዘመን ከምስር ንጉሥ ሸሽተው ወደ ኢትዮጵያ ገብተው ከፊተኞቹ ፈላሾች ጋር ተቀላቀሉ። ፈላስያን ማለት ስደተኞች ማለት ነው። በዘመን ብዛት ፈላሻ ተባሉ። እነዚሁ ሕዝብ በያገሩ ጥቂት ጥቂት አሉ። የሚበዙት ግን በጭልጋ በጋባ በአርማጭሆ በወልቃይት በጠገዴ፥ በቈላ ወገራ በጎንደር ከተማ ዙሪያ ይኖራሉ።

፭፤ ደግሞም በአጼ ካሌብ ዘመን ዙዋኑስ ወይም ፊንሐስ የተባለ አይሁዳዊ በየመን ክፍል ያለችውን ሀገረ ናግራንን አጥፍቶ አብያተ ክርስቲያናት አቃጥሎ ክርስቲያናቱንም በፈጀ ጊዜ አጼ ካሌብ ሄደው ይህን ዙዋኑስ ወይም ፊኒሐስ የተባለውን የአይሁድ ንጉሥ ገድለው ከርሱ ጋር የተባበሩትን አይሁድ ስለ ፈጁዋቸው ከሞት ያመለጡት አይሁድ ወይም ፈላሾች በባል እልመንደብ ተሻግረው በኢትዮጵያ ከሚኖሩ ፈላሾች ወንድሞቻቸው ጋር ተቀላቀሉ የሚሉም አሉ።

**ጥያቄ።**

፩፤ ነገደ ፈላሻ ወደ ኢትዮጵያ የገቡት ስንት ጊዜ ነው?

፪፤ ሃይማኖታቸው ምንድን ነው?

፫፤ ነገደ ፈላሻ መኖሪያቸው በየት ክፍል ነው?

**ምዕራፍ ፶፭።**

**ነገደ ጋፋት።**

፩፤ ነገደ ጋፋት ሁለት ወገንና ክፍል ናቸው። መጀመሪያ የኩሳ ወንዝ ጋፋት ሁለተኛ የእስራኤል ወገን ጋፋት ይባሉ ነበሩ። ከጥቂት ጊዜ በኋላ ግን በጋብቻና በንብረት ተቀላቀሉና አንድ ጋፋት ተባሉ።

፪፤ የኩሳ ጋፋት አባት ስሙ ጋፋት የተባለ አንድ ታላቅ ሰው ነበር። ተካም ልጅ ከኩሳ ዘር ነበር። ነገደ ኩሳ የኢትዮጵያን መንግሥት ለቅቀው አግዓዝያን የተባሉ ነገደ ዮቅጣን የኢትዮጵያ አገርና መንግሥት በያዙ ጊዜ ይህ ጋፋት ከነልጆቹ ያዘዛችሁትን ሠርቼ ለናንተ ተገዝቼ እኖራለሁ፤ ወደማላውቀው አገር አልሰደድ በለመድኩት ልኑር ብሎ ወደ ነገደ ዮቅጣን ላከ። እነርሱም ያዘዝንህን ሠርተህ ለኛ ተገዝተህ ከኖርህ ምረንሃል ግባ ስለ አሉት መጥቶ ከነልጆቹ ገባና ያዘዙትን ከነልጆቹ እየሠራ የኢትዮጵያ መንግሥት ዜጋ ሆኖ ተቀመጠ።

፫፤ የእስራኤል ወገን ጋፋት የተባሉ በቀዳማዊ ምኒልክ ዘመን ከእስራኤል ንጉሥ ከሮብዓም ከሰሎሞን ልጅ ከወንድሙ በክፋቱ ሸፍተው ተዋጉትና ድል ስለሆኑ አግኝቶ እንዳያጠፋቸው ፈርተው ሸሽተው ወደ ኢትዮጵያ መጡና በዳሞት ሰፈሩ። ጋፋት ማለትም ስደተኛ ማለት ነው።

፬፤ በፊት እንዳልነው እነዚህ ሁለት ወገኖች ጋፋት በጋብቻ በግብር በሥርዓት ተቀላቀሉና ባንድ ስም ጋፋት ተባሉ። ጋፋቶች ግን ስለ ትውልዳቸው ቢጠይቋቸው ከምን ዘር እንደሆኑ አያውቁምና የኛ አባት የመጣው ቀዳማዊ ምኒልክ ጽላተ ሙሴን ከኢየሩሳሌም ይዞ የመጣ ጊዜ ነው። ከጕዞ ላይ ከጠባብ ስፍራ ላይ አልፋለሁ ሲል ታቦቲቱን ገፋት ገፋት እያሉ ተቈጡ። በዚህ ምክንያት አባታችን ስሙ ጋፋት ተባለ ብለው ብቻ ይተርካሉ የተጻፈው ግን የለም። ይህ ከሆነ የፊተኛው ስሙ ማን ነበረ ቢሏቸው ምንም ሊመልሱ አይችሉም።

፭፤ ጋፋት ዐሥር ወንዶች ልጆች ወለደ ስማቸው ይህ ነው። አብድራይ፣ ገምቦ፣ ቢረባቦ፣ የዘምበል፣ የሱብሊ፣ አሽመን፣ ሀርበዋሽ፣ ሀርብ አክል፣ ወንጌ፣ ድን፣ እነዚህም የጋፋት ልጆች በየልጆቻቸውና በየወገናቸው ደግሞ ባ፲ ነገድ ተከፍለው በውስጥ በየአባታቸው ስም ይጠራሉ። በላይ ግን እንገደ ጋፋት በመባል ባያታቸው ስም በአንድ ተጠቅልለው ይጠራሉ።

፮፤ የአብድራይ ልጆች ነገደ አብድራይ ይባላሉ፤ ሁሉም እንዲሁ በየአባቶቻቸው ስም ነገደ ገምቦ ነገደ ቢረባቦ ነገደ የዘምበል ነገደ የሱብሊ ነገደ እሽመን ነገደ ሐርባዋሽ፤ እንገደ ሀርብ አክል፣ ነገደ ወንጌ ነገደ ድን፣ ይባላሉ።

፯፤ እነዚህም ሕዝብ ከብዙ ዘመን በኋላ ቀማኖች ሌቦች፣ ግፈኞች፣ ሆኑ። ስለዚህ ነገሥታት በየዘመናቸው ይዘርፉዋቸውና ያጠፉዋቸው ነበር።

፰፤ ነገደ ጋፋት በፊት በሸዋ ይኖሩ ነበር፤ በኋላ ግን ከሸዋ ፈልሰው ጐጃም ተሻገሩ። የሚበዙት ቈላውን የዐባይን ዳር ተከትለው እስከ ድን በዳሞት ይኖራሉ። በሸዋ በበጌምድርም ጥቂት ጥቂት አሉ። ደግሞም በደብረ ታቦር አጠገብ የነበሩት ሰላምኮ የተባለው አገር እስካሁን በስማቸው ጋፋት ይባላል። በእስቴም መካነ ኢየሱስ አጠገብ ያሉበት አገር በስማቸው ጋፋቶች ይባላል። በሸዋም በደብረ ሊባኖስና በጀር መኻከል በል ጋፋት ይባላል።

፱፤ ነገደ ጋፋት ጥንት አረማውያን ነበሩ። አሁን ግን ክርስቲያኖች ናቸው። በአማራ ሕዝብ መኻከል ስለ ተቀመጡ ቋንቋቸውን አጥፍተው በአማርኛ ይናገራሉ። አንዳንዶቹ የጥንት ቋንቋቸውን ያልረሱት የምሥጢር ነገር ብቻ ሲሆን በጥንት ቋንቋቸው ይናገራሉ እንጂ ዋና ቋንቋ አድርገው አይነጋገሩበትም ዋና ቋንቋቸው አማርኛ ነው። ፈላሻና ጋፋት ዛሬ ክርስቲያን ሆነው በክርስቲያን መኻከል ሲኖሩ ሥራቸው ሸማ፣ ብረት፣ ቁርበት፣ እምሰንቆ፣ መምታት አዝማሪዎች ሀሚናዎች፣ ሌላም የእጅ ሥራ የሚያውቁ ናቸው።

**ጥያቄ።**

፩፤ ነገደ ጋፋት ስንት ክፍል ናቸው?

፪፤ ነገደ ጋፋት የማን ዘር ናቸው?

፫፤ ጋፋት ማለት ምን ማለት ነው? መኖሪያቸው በየት ክፍል ነው?

፬፤ የጋፋትን ልጆች ስምና የሚኖሩበትን ክፍል ሃይማኖታቸውንና ቋንቋቸውን ግብራቸውንና ሥራቸውን ዘርዝረህ ተናገር።

**ምዕራፍ ፶፮**

**ነገደ ጋላ።**

፩፤ እነዚህ የጋላ ሕዝብ ከእስያ ፈልሰው ወደ ማዳጋስካር ተሻገሩ ከዚያም ፈልሰው ቦባሳ አጠገብ ካለው የባሕር ወደብ ተቀመጡ። በጋልኛ ቦባሳ ማለት ለሰውም ለከብትም መሰማርያ ማለት ነው። ከዚያም ገናሌ የተባለውን ወንዝ ተከትለው ወደ ኢትዮጵያ ወጡ፤ ካገራቸው ሲወጡ ግን የወደደው ወጥቶ ያልወደደው ቀረ እንጂ ሁሉም ባንድ ጊዜ አልወጡም።

፪፤ ይህ ጋላ የተባለ ሕዝብ ከዚያ ተነሥቶ መጣና በባሌ ዳር ገላና በሚሉት ወንዝ አጠገብ ተቀምጦ ላሙንና ፍየሉን በጉን እያረባ እንደ ዘላን ሆኖ ኖረ። የመጣበትም ጊዜ ከአጼ ልብነ ድንግል (ስመ መንግሥታቸው ወናግ ሰገድ) ዘመነ መንግሥት በፊት ፻፪ ዓመት ነው። ይህም አጼ ይስሐቅ በነገሡ በ፭ ዓመት በ፮ሺ ፱፻፬ ዓመተ ዓለም በ፲፬፻፬ ዓመተ ምሕረት ነው የሚሉ አሉ። ነገር ግን እውነተኛው የጋሎች ወደ ኢትዮጵያ መውጣት መራ ተክለ ሃይማኖት (ስመ መንግሥቱ ዛጔ) በነገሠ በ፲ ዓ. ም ነው።

፫፤ ጋሎች በገናሌ ወንዝ መጥተው ሆር ውላቦ በሚባል አገር ገቡ። በሆር ውላቦ ዋናተኛ በዋና የሚቄርጣትና የሚሻራት ትንሽ ኰሬ (ባሕር) አለች። ጋሎች የተፈጠርነው ከዚህ ነው ይላሉ። ስለዚህ ዑሚነ ውላቦ ባቴ ይላሉ። ይህም ፍጥረት ከውላቦ ውሃ ወይም ባሕር ወጣ ማለት ነው። ጋሎች ለውሃ የሚሰግዱት ስለዚህ ነው። ሰውም እንስሳም ከዚያ ውሃ አይጠጣም ክልክል ነው። ጋላ ሁሉ ከዚያ ብዙ ሠንጋና ፍሪዳ በግና ፍየል ሁሉ ያርዳሉ። ለውሃውም ይሰግዳሉ። በሆር ውላቦ ልዩ ቋንቋ ያላቸው ጥቂት ሕዝብ አሉ። ደራስ ይባላሉ። የጋላን ሕዝብ ይመስላሉ። ከሲዳሞ እስከ ውላቦ ፬ ቀን ከውላቦ እስከ ቦረን ፭ ቀን ያስኼዳል።

፬፤ ጋሎች ሁለት ነገድ ናእው። በርቱማ ቦረን ይባላሉ። ወንድማማች ናቸው። በርቱማ ፯ ቦረን ፲፩ ሁለቱ ወንድማማቾች ፲፯ ልጆች ወልዱ። የበርቱማ ልጆች ከረዩ መርዋ ኢቱ፣ አክቹ ወረነሻ ሁበና ናቸው። የከረዩ ልጆች ሊበን፣ ሜጫ፣ ቱለማ፣ ወሎ፣ ጅሌ፣ ኢቦ፣ ሉባም በላእ፣ ናቸው። የመረዋ ልጆች ወርድያን፣ አሩሲ፣ ኢቱ፣ ጥሙጋ፣ ናቸው። የወርድያ ልጆች አና፣ ኡር፣ አበጢ፣ ናቸው። እኒህ ሁሉ የመረዋ ልጆች በኃይልና በብዛት ከሁሉ ይበልጣሉ። የኢቱ ልጆች ጅሌ፣ ሲባ ናቸው። የአክቹ ልጆች ጅንጉር ጩፋ፣ ናቸው። የወረነሳ ልጆች ሶዶ አቡ ጫቡ፣ ይሉ ጉድሩ ኩታይ አምሩ ሁሮ፣ ናቸው። የሁበና ልጆች ራያ አዘቦ፣ አሸንጌ ናቸው። ከነዚህ የሜጫ ልጆችና ከጋላ ቤት ሜጫ ታላላቆቹ ተነሥተው ለኢትዮጵያ ንጉሥ ለአጼ ዐምደ ጽዮን አደሩ እርሱም በመልካም ተቀብሎ በጣና ባሕርና በዳሞት መኻከል ያለው አገር ስለ ሰጣቸው ያንን አገር ተቀብለው ያዙና በአባታቸው ስም ሜጫ አሉት። ከዚህ በኋላ ክርስትና ተነሥተው በተቀበሉት አገር ሁሉ አብያተ ክርስቲያናት ሠርተው ክርስቲያኖች ሁነው ተቀመጡ። ከአማራም ሕዝብ መኻከል ጋልኛን ፈጽመው አጥፍተው በአማርኛ ቋንቋ ብቻ ይናገራሉ።

፭፤ የወሎ ልጆችም የያዙት አገር በአማራ ሕዝብ መኻከል ስለ ሆነ ጋልኛን አጥፍተው በአማርኛ ቋንቋ ይናገራሉ። ጥንት ክርስቲያን ሁነው አትሮንስ ማርያም መካነ ሥላሴ ደብረ ገነት፥ ጊዮርጊስ እኒህን የመሰሉ አድባራትና ብዙ አብያተ ክርስቲያናት ነበሩባቸው። አገሩ ለኮመልዛ ይባል ነበር፤ የወሎ ልጆች ከያዙት በኋላ ግን የአገሩን ስም ለውጠው በአባታቸው ስም ወሎ አሉት። ግራኝ በአገራቸው ውስጥ የነበሩትን አብያተ ክርስቲያናት አጥፍቶና አቃጥሎ መጻሕፍትን ቄነጻጽሎ ባጠፋባቸው ጊዜ የሐረርጌ እስላሞችና ፉቅሮች ገብተው የሙሐመድን ሃይማኖት በቍርዓን ስላስተማሩዋቸው የወሎ ሰዎች ፈጽመው ሰለሙ። አሁን ግን ብዙዎቹ ወደ ክርስቲያንነታቸው ተመልሰዋል።

፮፤ ከሁበና ልጆችም ሀሸንጌ የትግሬ ጐረቤት ስለ ሆነ ከራያና ከአዘቦ ተለይቶ ክርስቲያን ክርስቲያን ነው። በልማድና በግብር ግን ፍጹም እንደ ራያና እንደ አዘቦ ናቸው። የሐሸንጌ ጋሎች ጋልኛን አጥፍተው በትግሪኛ ይናገራሉ።

**ጥያቄ።**

፩፤ ነገደ ጋላ፣ ወደ መኻል ኢትዮጵያ የገቡት ምን ጊዜ ነው?

፪፤ ጋሎች ለውሃ የሚሰግዱበት በምን ምክንያት ነው?

፫፤ ጋሎች ስንት ነገድ ናቸው? ትውልዳቸውን ዘርዝረህ ተናገር።

፬፤ የወሎ ሕዝብ የያዙት አገር በየትኛው ሕዝብ መኻከል ነው?

ቋንቋቸው የምንድን ነው? ሃይማኖታቸው ጥንት ምን ኑርዋል? ያሰለማችወ ማነው?

**ምዕራፍ ፶፯።**

**የቦረን ልጆች።**

፩፤ ደጨ ጅሌ፣ ኮኖ፣ ነቸ፣ እኒህ ቱለማ ይባላሉ። አካኮ፣ ወቦ ሉባ፣ እኒህ ሰደቻ ይባላሉ። ጭሌ ሊበን ጕድሩ ሆኮ፣ እኒህ ሆኮ ይባላሉ። እነዚህ ፲፩ዱ የቦረን ልጆች ፳ ልጆች ወለዱ። ስማቸውም የደጨ ልጆች ሌቃ ጨለባ፣ የጅሌ፣ ልጆች ወለጋ ጉማ፣ የኮና ልጆች ሊሙ፣ ጅማ፣ ጌራ፣ የበቸ ልጆች አብቹ ግምብቹ፣ የአካኮ ልጆች ወበሪ እላን፣ የወባ ልጆች ሉሜ፣ ሊበን የሉባ ልጆች ሜታ፣ ዋዩ፣ የጭሌ ልጆች ጉለሌ፣ ሰላሌ የሊበን ልጆች አብቲ፣ የጉድሩ ልጅ ደራ፣ የሆኮ ልጆች ቦረና፣ እነዚህ የቦረን ልጆች ፳ የብርቱማ ፳፯ በምድሩ ፵፯ ዋኖች የጋላ አባቶች ናቸው።

እነዚህም በፍጥነት ተራቡና እጅግ በዙ። ከብዛታቸውም የተነሣ እየገፉ ክርስቲያን እያጠፉና እያቃጠሉ የክርስቲያኑን አገር ሁሉ ወረሱ። በኢትዮጵያ ይህ ሁሉ ጉዳትና ጥፋት የሆነው በነገሥታቱ ቸልተኝነት በመኳንንቱ ትዕቢትና እርስ በርሳቸው ፍቅር በማጣት በሕዝቡም እርስ በርሱ ባለመስማማትና በመለያየት መንግሥቱ ደክሞ አገርም እስር በርሱ በሁከት ተበላሽቶ ብርቱ ኃይል የሚሆነው አንድነትና መስማማት ስለ ጠፋ ነው።

፫፤ ዛሬ ጋላ የያዘው አገር ሁሉ ጥንት የክርስቲያን አገር እንደ ነበረ በግልጽ የሚያስረዳ ከሐረር እስከ በላያና እስከ ዐረቦ ከከፋ እስከ ራያና አዘቦ ባለው ጋላ በያዘው አገር ሁሉ የቤተ መንግሥት የከተማና የከበሩ አብያተ ክርስቲያናት የኖራ ግንብ ፍራሽ፣ የንዋየ ቅድሳት የፃሕል የዐውድ፣ የመስቀል፣ የአክሊል የመቋሚያ የጸናጽል፤ ስባሪና ሌላም ሁሉ ከፍርስራሹ ውስጥ ተቀብሮ የኖረው አፈር በልቶት በቅርቡ በዳግማዊ ምኒልክ ጊዜ በብዙ ሥፍራ ተገኝቷል። ደግሞም ጋላ ሲዘርፋቸው በየዋሻው ሸሽገው ያኖሯቸው ብዙ የቤተ ክርስቲያን አልባሳት ብዙ ዘመን ከመኖራቸው የተነሣ ብል በልቶአቸው የሌት ወፍ ቀዳዶአቸው ንዋየ ቅዳሳትና መሳሕፍትም እስከ ዛሬ እየተመረመሩ ይገኛሉ።

**ጥያቄ።**

፩፤ ነገደ ቦረን የሚባሉት ማን ማን ናቸው? የቦረንን ልጆች ስማቸውንና ቍጥራቸውን ዘርዝረህ ተናገር በድምሩ የጋላ አባቶች ስንት ናቸው? ስማቸውን ዘርዝረህ ተናገር።

፪፤ ጋሎች የክርስቲያን አገር የነበረችውን ኢትዮጵያን የወረሱ በምን ምክንያት ነው?

፫፤ ዛሬ ጋላ የያዘው አገር ጥንት የክርስቲያን አገር መሆኑን በምን ታስረዳለህ?

**ምዕራፍ ፶፰።**

**ነገደ እናርያ።**

፩፤ የእናርያ ሕዝብ ሁሉ የካም ዘር ነው። ነገደ ዮቅጣን መጥተው የነገደ ኩሳን መንግሥት ወስደው ሕዝቡን በጦር አጥፍተው የተረፈውንም ባሳደዱ ጊዜ በኢትዮጵያ ደቡብ ዳር ለዳር በወላሞ በሲዳሞ፣ በኵሎ በኮንታ፣ በአማሮ፣ በጃንጅሮ፣ የሚኖር ሕዝብ ነው። ከጦርነቱም በኋላ በነገደ ዮቅጣን ገብቶ ለነርሱ እጅ ነስቶ ተገዝቶ ታዝዞ፣ ገብሮ የሚኖር ነው። ጋሎች ሳይዙት አስቀድሞ ሉቅማ ጅማ፣ ሌቃ፣ ትቤ፣ ከፋ፣ ይህ ሁሉ የእናርያ ሕዝብ አገር ነው።

፪፤ ይህ ሁሉ ከቀድሞ እስያ ቀዳማዊ ምኒልክ ዘመን ከዚያም በኋላ እስከ ዘመነ ክርስትና ተያይዞ እንደ መጣ አንድ እናርያ ተብሎ ከንጉሠ ነገሥት በታች አንድ ንጉሥ ይሾምበትና ይነግሥበት ነበር።

፫፤ ይህም ሊታወቅ ስለ ቀዳማዊ ምኒልክ በሚናገረው ዙዋይ በተገኘው ታሪክ አብሂል ከብንያም ነገድ አልጋውና ዙፋኑ ከብር የተሠራለት ንጉሥ ነበር። ግዛቱም ሉቅማ ጅማ፣ ሌቃ፣ ትቤ፣ ጉማ ከተማውም ከፋ አገር እናርያ ነው። እርሱም ለንጉሠ ነገሥት ይታዘዛል፣ በማለቱ ይታወቃል።

፬፤ የእናርያ ከተማ የወላሞ ዳሞት ሀዲያ ኪንዶ፣ ወይም ህንድ፣ የሚባል ነበር። ቀድሞ ተጠቅልሎ ባንድ ንጉሥ ይገዛ ነበር። እንደ ገበዘ አክሱም ሊቀ ካህናቱ የዝንጅሮ ንጉሥ ነበር። ባረብኛ ዠን ማለት ባለ ግርማ የሚያንቀጠቅጥ ማለት ነው። ጅሮ ማለት ድሮ ማለት ይመስላል። ስለዚህ ዝንጅሮ ማለት የድሮ ባለ ግርማ ንጉሥ ማለት ይሆናል። እርግጡ ግን አልታወቀም።

፭፤ የእናርያ ሕዝብ ባጼ አግብዓ ጽዮን ዘመን በሺ ፪፻፸ ዓመተ ምሕረት በአቡነ ተክለ ሃይማኖት ስብከት አምኖ ተቀብሎ ክርስቲያን ሆኖ ነበር። በኋላ ግን የኢትዮጵያ ነገሥታት ኅይል እየደከመ እያጠረ፣ ወደ ኋላ እያለ በሄደ ጊዜ ጋላ ወሪሳ እየመታ አገሩን እየወረረ መምህራኑንና ካህናቱን እየገደለ መጽሐፍቱንና አብያተ ክርሲያናቱን እያቃጠለ ቢያጠፋው ከሞት የተረፈውም ሕዝብ የሚያስተምረው ቢያጣ እንደ ገና ተመልሶ አረማዊ ሆነና የክርስትናን ሃይማኖት አጥፍቶ በዘንዶና በዛር አመለከ። የእናርያ አገር ጥንት ክርስቲያን እንደ ነበረ የሚያስረዳ ዛሬውኑ ባገሩ ውስጥ የቤተ ክርስቲያን ሕንፃ ፍርስራሽ የመስቀልና የጽና። ሌላም የንዋየ ቅድሳት ስባሪና ምልክት የመጻሕፍትም ቍራጭ በብዙ ስፍራ ይገኛል፤ ባንዳንድ ስፍራም በየዋሻው ታቦታቱ መጻሕፍቱ ንዋየ ቅድሳቱ አልባሳቱ ሁሉ ይገኛሉ።

፮፤ ክርስትና ከጠፋባቸው ወዲህ የእናርያ ሕዝብ በዘንዶና በዛር እንዳመለኩ የሚያስረዳ ከዚያ ወዲህ የሚነግሥ የጃንጅሮ ንጉሥ ለዘንዶ ይገብራል። ንጉሡም ባለ ብዙ ሚስት ነው። ደግሞም በግዛቱ ውስጥ ያለችውን የጨዋ ወገን የምትባለውን የባለጌም የድኃም የባለጸጋም ልጅ ብትሆን ሳይለይ ይደርስባታል። ብዙም ይወልዳል። ንጉሥም በሞተ ጊዜ ልጆቹን ሁሉ ይሰበስቡዋቸዋል። ፶ም ፷ም እስከ ፪ም ቢሆኑ ወደ ዘንዶው ቦታ ይወስዷቸዋል። መናገሻው ከዚያ ነውና ልጆችም ከዚያ ባንድ ቦታ ይቀመጣሉ። ያልታወቁም ልጆች በዚያን ሌሊት ይመጣሉ። እናቶቻቸው እኛም ከንጉሡ ነው የወለድናቸው እያሉ ያመጧቸውና ያቀላቅሉዋቸዋል። ብዙ ከብትም በያይነቱ ይታረዳል። የተሰበሰበው ሕዝብ ሁለት ሺሕ ክንድ የሚሆን ከልጆቹ ርቆ ቁሞ ከልቡ እየጮኸ በልዩ ልዩ ዜማ እየዘፈነ ይጨፍራል። ጩኸቱና ዘፈኑ ማጉራቱም በደመቀ ጊዜ ዘንዶው ከጐሬው ዝመዘዝ ብሎ ይወጣና ከታረደው ከደሙ ሁሉ ይቀምሳል።

፯፤ ከዚህ በኋላ ከልጆቹ ባንዱ ላይ ይጠመጠማል። የቀሩት ወንድሞቹ ፈጥነው ተነሥተው በግንባራቸው ተደፍተው ይሰግዳሉ። ከሩቅ ያለውም ዘፋኙና ጨፋሪው ሕዝብ እየሮጠ ይቀርብና እየተደፋ ይሰግዳል። ከዚያ በኋላ ቀቢው ዘንዶ ተተርትሮለት ይሄድና ከጐሬው ይገባል።

፰፤ ይህ የተቀባ ንጉሥ ይነሣና ሕዝቡንም ተነሥ ይለዋል። ሕዝቡም ተነሥቶ ይሰግድለታል። የቀሩት ወንድሞቹ ግን ከዚያ ቀን ጀምሮ እንደ ሕዝቡ ናቸው እንጂ ከንጉሥ ዘር ቍጥር የላቸውም። የሰጊዱን ሥርዓት ከፈጸሙ በኋላ እንደ ወጉ ግብር ይገባና ያ የታረደው ሥጋ ቀርቦ ይበላል። የተረፈውንም ከቤት አያገቡትም። ሥርዓታቸውና ወጋቸው ስለ ሆነ ከዚያው ጥለውት ይሄዳሉ።

፱፤ የተሰበሰበው ልዩ ልዩ ጐሣና ነገድ ስለ ሆነ የሚበላውን እንደ ጠባይ እንደ ጠባዩ ያቀርቡታል። ይኸውም አማሮችና ትግሬዎች የእስራኤል ልጆች ስለ ሆኑ የሹልዳ ሥጋ አይበሉም። ይልቁንም ነገሥታትና የነገሥታት ዘር ነን የሚሉ ሁሉ አይበሉም። እርማቸው ነው። በኦሪት ዘፍጥረት ም. ፴፪ ቍጥር ፴፪ እንደ ተጻፈው እግዚአብሔር የያዕቆብን ጭን (ሹልዳ) ዳሦ አፍዝዞታልና ያለውን ይዘው የእስራኤል ልጆች እስከ ዛሬ ድረስ ሹልዳ አይበሉም። ሹልዳ አንበላም በማለታቸው የእስራኤል ልጆች መሆናቸውን ይመሰክራሉ።

፲፤ እንዲሁም እኩሉ ቦፋት ወይም ዳሞት የሚባሉት የእናርያ ሕዝብ ፍየል በግ፣ ዶሮ፣ ዓሣ፣ ተልባ፣ የማይበሉም አሉ። በየጠባያቸው ያቀርቡላቸዋል የተባለው ስለዚህ ነው። እንዲሁ በየካህናታቸውና በየዛር ፈረሱ በየቃልቻው እንደ ወጉ ይቀርብላቸዋል።

፲፩፤ ይህን መሥዋዕት በልተው ከጠገቡ በኋላ የተረፈውን ከዚያው ጥለው ንጉሡን አጅበው እየዘፈኑ ወደ ቤተ መንግሥት ያገቡታል። እርሱም ከቤቱ ገብቶ ከዝሙት በቀር ሌላ ሥራ የለውም።

፲፪፤ ከዚህ እብኋላ በዙሪያው ያሉ ነገሥታት መልእክተኞቻቸውን ወደርሱ ይልካሉ። ሕያው ንጉሥ ለማለትና ከመንፈሱ እንዲልክላቸው በረከቱም እንዲደርሳቸው በየመንግሥቱ ያለው የዛር አለቃ ሁሉ ይሄድና ከንጉሡ ዘንድ ይባረካል በዘንዶ መጠምጠም የለዘበ ገላውን ይዳስስና እጁን ጨብጦ ከሰው ሳይነጋገር ወዳገሩ ንጉሥ በግሥገሣ ይደርሳል። የንጉሡንም ገላ እብዚያ በእጁ ይዳስስና እንዳይቀር ከንጉሡ ራስ ላይ እጁን በውሃ ይታጠባል።

፲፫፤ ይህ ሥርዓት እስከ አሁን እስከ ዳግማዊ ምኒልክ ዘመን ድረስ ይደረግ ነበር። የሚልኩትም ነገሥታት የከፋ፤ የኵሎ፣ የኮንታ፣ የከምባታ፣ የወላሞ፣ የቀሩትም ሁሉ በዙሪያው ያሉ አገሮች ነገሥታት ናቸው።

፲፬፤ በዚያው ንጉሡ በተዳሰሰበት ቀን ታላቅ በዓል ይደረጋል። የዛር፣ ዘፈን ይዘፈናል። በነዚህ ነገሥታ የሚሾመው የዛር አለቃ በሴትና በግዛት እየተቃኙ ከንጉሡ ጋር እጅግ አይፋቀሩም። ስለዚህ አሁን በቅርብ ጊዜ የነገሠ የከፋ ንጉሥ ካሮየሮ የተባለው ከዛንጅሮ ከተቀባ በኋላ የዛርንም አለቅነት ጨምሮ ይዞ ንጉሥና የዛር አለቃ ሆኖ ነበር። ከዚህ በኋላ ልጆቹና የቀሩትም ነገሥታት የዛር አለቅነትን ደርበአል።

፲፭፤ ዛርን የሰደበ የሚፈርድበት ከዛጅሮ ንጉሥ ዘንድ ነው። በተፈረደበትም ጊዜ ለዘንዶው ይሰጥና ይውጠዋል። ጥንት ነገሥታቱ ክርስቲያኖች ሳሉ ለዚህ ፍርድ አሳልፈው አይስጡም ነበር። አሁን ግን አረማውያን ሁነው አለቅነትን ከደረቡ በኋላ አሳልፈው ይሰጡ ጀእምር።

፲፮፤ አስቀድመን እንደጻፍነው በዘመነ ክርስትና የክርስቲያን ጨዋ፣ ወታደር በእናርያ ተሰራበትና ከክርስቲያን ተቋርጦ የቀረ የቄስ ልጅ ቄስ፣ የሹሙ ልጅ ሹም የጨዋው ልጅ ጨዋ እየሆነ በተሠራበት አገር ይኖር ነበር።

፲፯፤ እንደዚሁም ሁሉ ሠንጋ ቦካ በላይ ብለት በምትባል አገር ትንሽ ኮረፍታ አለች። ዛሬ የአቡነ ተክለ ሃይማኖት ታቦት ተተክሎበታል። ጥንት በዚያ ስፍራ ታላቅ ቤተ ጣዖት ቤተ ደስክ የሚባል የዛር መቅደስ ነበር። የክርስቲያን ነገሥታትና መኳንንት ዘመቻ ሲነሱ ከዚያ ይሰፍሩና ከዛሩ አለቃ ምክር ተቀብለው ይዘምቱ ነበሩ በአገሩም የነበሩ የጋፋት ሕዝብ አምልኮዋቸው በዚህ ደስክ ነበረ። ይህንንም ቤተ ደስክ በኋላ አቡነ ተክለ ሃይማኖት አፈረሱት ይባላል።

**ጥያቄ።**

፩፤ የናርያ ሕዝብ የማን ዘር ናቸው? የሚኖሩበት ክፍል በየት ነው?

፪፤ የእናርያ ከተማ ማን ይባል ኖሮዋል?

፫፤ የእናርያ ሕዝብ ክርስቲያን የነበረው ምን ጊዜ ነው? የእናርያ ሕዝብ ክርስቲያን እንደ ነበረ በምን ታስረዳለህ?

፬፤ ክርስትናን ከተዉ በኋላ በምን ያመልኩ ኑረዋል? ልማደ ሀገራቸውን ዘርዝረህ ተናገር።

**ምዕራፍ ፶፱።**

**ነገደ እስላም።**

፩፤ በ፮፻፳ ዓ.ም በምሥራቅ አገር በእስያ የእስላሞች ነቢይና ንጉሥ፥ ሙሐመድ ተነሣና የምሥራቅን አገር ገለባበጠ። ወደ ሐበሻ ግን አልቀረበም። ነገር ግን በዐረብ አገር የነበረውንና እስከ ሱዳን ያለውን የኢትዮጵያን ግዛትዋንና ሀብትዋን ወሰደባት። በሰሜንም በኩል እንዲሁ አጐደለባት። የሚያስፈራት ከባንዳው ሰይፉ ግን አልደረሰባትም። በተራራ የታጠረች ኢትዮጵያ በክርስቲያን ጥበቃ ዳነች።

፪፤ አጼ ዐምደ ጽዮን በነገሡ በ፯ ዓ.ም በሺ ፫፻፬ ዓ.ም ከብዙ ትዕግሥት በኋላ ከረሺት የሚባሉ የእስላም ሕዝብ ዐሚሮች እየሆኑ ከዐረብ አገር ተነሥተው መጥተው ከሐበሻ ንጉሥ በታች ሆነን እንገብራለን፣ እያሉ የባሕሩን ወደብ ዳርዳሩን ይይዙ ጀመር። እንዲህም ማለታቸው እስኪበረቱ ድረስ ነው እንጂ ይህ ቃላቸው እወንት አልነበረም። የመጡትም ዱዋሮን ታሪሂን፣ ገድኤትንም አዴልን፣ ይፋትንም ባሌን፣ ደራን፣ ሌላም አገር ያዙ።

፫፤ የኢትዮጵያ ነገሥታት በቸልተኘንት በመታለል ችላ ሳይሉዋቸው ገና ሳይጠነክሩ ቢወጉዋቸው ኑሮ በኋላ ጠላት አይሆኑባቸውም ነበር። ነገር ግን በዚያ ዘመን በኢትዮጵያ ውስጥ ብዙ ሁከትና ሽብር ሆኖ ነበርና ይህ ለእስላሞች በጣም ጠቀማቸው።

፬፤ በይፋት ያሉ እስላሞች ብዙ ዐይነት ናቸው። አርጎባ፣ ዶባ፣ ሻጉራ፣ ቃጭኖ የዓሊ ገዳዮች ናቸው። ዓሊ የሙሐመድ አማች የፋጢማ የልጁ ባል ነው።

፭፤ የእስላሞች መጀመሪያ ንጉሥና ነቢይ መሐመድ በመዲና ነገሠ። መዲና ማለት በግእዝና በዐረብ ቋንቋ ከተማ ማለት ነው። ሙሐመድ ፳፫ ዓመት ከነገሠ በኋላ ሞተና ከርሱ ቀጥሎ አበጋዝ ዐሚር አቡበከር ሰዲቅ ከሊፋ ሆነ ማለት ነገሠ። ዘመነ መንግስቱ ፪ ዓመት ከ፫ ወር ነው። ከርሱ ቀጥሎ ዑመር ዕብነ አልሐጣብ ከሊፋ ሆነና ኢየሩሳሌምንና ምስር ያዘ። ፲ ዓመት ከነገሠ በኋላ ሞተና ኡስማን ዕብነ ሐሩን ከሊፋ ሆኖ እስክንድርያን ያዘ። የኢትዮጵያ አገሮች መርዌ በለውና ካለው በርሱ ዘመን ሰለሙ። ይህን ሁሉ አገር አስልሞ በነገሠ በ፲፱ ዓመት ሞተና የፋጢማ ባል ዓሊ ነገሠ። በነሱ ቍጥር በ፴፬ ዓመት ይኸው ዓሊ በነገሠ ጊዜ ከነኸርዋን ኸዋርጅን የሚባሉ ከእስላሞች የማይጋጠሙ ሽፍቶች ስለ ነበሩ ዓሊ ፈጃቸው። ካ፬ሺ ሰዎች ፫ ብቻ ሲያመልጡ ሁሉንም አረዳቸው። ከነኽረዋን ቀጣሚት የምትባል አንዲት ሴት ነበረች። ከኸዋጀዋን ውስጥ ስለ ነበሩ አባትዋንና ወንድሞችዋን ባልዋን ዓሊ ፈጃቸው።

፮፤ እኒህ ከዓሊ ሰይፍ ያመለጡ ሰዎች እናግባሽ ቢልዋት እኔን የሚያገባ ዓሊንና መዓውያን አልአስን እነዚህን ሦስቱን የገደለ ነው። ያለዚያ ወንድ አለ ብዬ አላገባም ብትላቸው፤ እነዚህም ሦስቱ ሦቱን ለመግደል በዕጣ ተካፈሉ። አንዱ ወደ መዓውያ ሄደና መዓውያ ረጅም ስለ ነበረ ሳይገድለው ጕልበቱን ብቻ እንዳቆሰለው ተያዘና ተደብድቦ ሞተ። ዳሩ ግን የቆሰለው ከጕልበቱ ላይ ስለ ሆነ ጕለብቱ ደክሞአልና አልወለደም። ይህ መዓውያ የሙሐመድ ታላቁ አበጋዝ ነው።

፯፤ ወደ አልአስ የሄደው አሳስቶ ምስለኔውን ገደለና ተይዞ በምስር ከተማ ተሰቀለ። ዕብነ አልአስም የሙሐመድ ታላቅ አበጋዝ ነው። እርሱም ምስርን ይገዛ የነበረው ነው።

፰፤ ወደ ዓሊ የሄደው በመስጊድ መንገድ ተሸምቆ (አድፍጦ) ቈየውና በመዛም ጦር ወጋውና በ፫ኛው ቀን ሞተ። ዘመነ መንግሥቱ ፬ ዓመት ከ፱ ወር ነው። የገዳዩም ስም አብድረሁማን ይባል ነበር። እርሱም ተይዞ ተሰቀለ።

፱፤ በይፋት ያሉ አርጎቦች የዚህ የዓሊ ገዳይ የአብዱረሁማን ዘሮች ናቸው። ስለዚህ ከሞተ በኋላ በዐረብ አገር ለመኖር የማይቻላቸው ሆነ።

፲፤ ዓሊ ከሞተ በኋላ ከፋጢማ የተወለደውን ልጁን ሐሰንን አነገሡት። ሐሰን ግን እኔንም ልትገድሉኝ ነውን ብሎ አልነግሥም አለ። ስለዚህ ከሊፋነቱን ማለት አልጋን በሻም አበጋዝ ለነበረው ለመዓውያን ሰጡትና ከሊፋ ሆነ። ስለዚህ የአብዱራህማን ልጆች የዓሊን ደም በቀል ስለ ፈሩ በይፋት መጡ ማለት በግልጥ ይፋት ማለት ግልጥ ማለት ነው። እነዚህ እስላሞች በዐረብ እስላሞች ዘንድ እንደ እስላም አይቄጠሩም። ስማቸው ወይም አበጋዛቸው ወላስማ ይባላሉ። ወላስማ ማለት ወላ እስላም ማለት ነው። ወላ እስላም ማለትም እስላም ያይደለ ማለት ነው። አባታቸው ዓሊን ወላ እስላም ገደለ ይህን ስም የተቀበሉት ከዐረቦች ነው ይባላል። መልካቸው ዐረቦችን ይመስላሉ። ቀዮች ናቸው። ቋንቋቸውም ዐረብኛ ነው። ግእዝን ይመስላል። መጀመሪያ በሐበሻ የገቡ እስላሞች እነዚህ ናቸው። ጥንት በኢትዮጵያ የነበሩ ሕዝብ የሳባ ወገኖች ናቸው።

፲፩፤ የበለው ልጆች በሆድና በሐርንጎ በምጥዋ ያሉ ናቸው። አለቃቸው ናይብ ይባላል። የሰለሙትም በዓሊ ጊዜ ነው።

፲፪፤ የኖባ አገር ከአትባራና ከተክዚ በመለስ እስከ ነጭ ዐባይ ድረስ ነው። ቅዱስ ማቴዎስ ወንጌላዊ አጥምቋቸው ክርስቲያን ሁነው ነበሩ። በዓሊ ጊዜ ሰለሙ፤ ከተማቸው ካርቱም ነው።

፲፫፤ በኢትዮጵያ የገቡ እስላሞች አራት ዐይነት ናቸው። መጀመሪያ ሕምርያ፣ ወይም ሕምርያ ይባላሉ። ቀይ ማለት ነው። ሁለተኛ ትግሬ ይባላሉ። ነጋዴ ማለት ነው። ፫ኛ አርጎቦች ናቸው። ፬ኛ በመዓውያን ጊዜ ከዐረብ አገር ወደ ኢትዮጵያ ተሰደው የመጡት ናቸው።

**ጥያቄ።**

፩፤ የእስላሞች ንጉሥና ነቢይ ሙሐመድ የተነሣው ምን ጊዜ ነው? አገሩስ ወዴት ነው?

፪፤ እስላሞች ከዐረብ አገር ተነሥተው የመጡት ምን ጊዜ ነው?

በማን ዘመነ መንግሥት ነው? በኋላ እነማን የሚባሉትን አገሮች ያዙ?

፫፤ በኢትዮጵያ የገቡ እስላሞች ስንት ዐይነት ናቸው።

**ምዕራፍ ፷።**

**ነገደ ወራሴህ።**

፩፤ የወረሴህ ታሪክና ትውልድ እንዲህ ነው ግራኝ አሕመድ ኢትዮጵያን ባጠፋ ጊዜ በሺ ፭፻፲፭ ዓ.ም ከባሕር ማዶ ከዐረብ አገር ሼህ ዑመር የሚባል የብር ዘንግ፣ የብር ኮት፣ አስይዞ፣ መጣና በየጁ ገብቶ ተቀመጠ ሼህ ዑመር ብዙ ሴቶች አግብቶ ብዙ ልጆች ወለደና መንደሩ ቢበዛ ወረሼህ ተባለ። አሁን ወረሴህ የሚባሉ የሱ ዘሮች ናቸው። ወረሼህ ማለት የሺህ መንደር ማለት ነው፣ ልጆቹ ከወረሺህ ወረሴህ የመባል ስም ተቀበሉ።

፪፤ ከሼህ ዑመር ልጆች የበኵር ወሌ ይባል ነበር፤ ወሌ አብዬን ወለደ፣ አብዬ፣ ቢወልድ በአባቱ ስም ወሌ አለው፣ አባ ገትየን ወለደ አባ ገትየ አባ ሴሩ ጓንጕልን ወለደ።

፫፤ አባ ሴሩ ጓንጉል መልኩ እጅግ ያማረና የተዋበ ነበር። ኃይለኛ ጀግና ፈረሰኛ ሆነ። ጀግነንቱና ኃይለኝነቱ በቤተ መንግሥት የታወቀ ሆነ። ክርስትና ተነሣና የላስታንና የሰለዋን ባላባት የራስ ፋሪስን እት ወይዝሰሮ ገለቡን አግብቶ ብዙ ልጅጆች ወለደ የሱም ዘር ሲወርድ ሲዋረድ ብዙ ትውልድ ሆነ።

፬፤ እኒህ ወረሲሆች የጓንጕል ልጆች ከታላቅ ዓሊ እስከ ታናሽ ዓሊ በክርስትና ሃይማኖት ጸንተው ከየነልጅ ልጆቻቸው ፯ መሳፍንት የጁን ላስታን፥ አገውን፣ ዋድላን፣ ደላታን ወሎን፣ በጌምድርን፣ ስሜንን፣ ጎንደርን፣ ወገራን ደምቢያን ቋራን፣ አገው ምድርን፣ ዳሞትን፣ ጐጃምን አንድ አድርገው የጎንደርን መንግሥት አጥፍተው ፷፰ ዓመት ገዙ።

፭፤ እኒህ ወረሴሆች በፊት እንዳልነው ክርሲትያን የሆኑት በጓንጕል ጊዜ ነው። ልጆቹ ክርስቲያኖች ሆነው ታላቁ ራስ ዓሊ ባገራቸው በየጁ ፯ ደብሮች ተክለዋል። አድባራቱም ጉባርጃ ማርያም ጉባላፍቶ አቡነ ተክለ ሃይማኖት ወልያ ገብርኤል ኪቢቃሎ ቅዱስ ሚካኤል ዘምል ጊዮርጊስ ገዶ መድኃኔ ዓለም ሾዋና ማርያም ናቸው።

፮፤ የጁ ጥንት ስምዋ ገነቴ ትባል ነበር። ጉባርጃ ማርያም በገነቴ ምድር የከበረች ደብር ናት ብዙ ጳጳሳት ይኖሩባት ነበር። ፯ ጳጳሳት ተቀብረውባታል ይባላል።

፯፤ የጁ የተባለችበት ምክንያት እኒህ ነው። በዚህች አገር በጣዖት የሚያምልኩ በአስማታቸው የሚመኩ አስማተኞች ሰዎች ነበሩ። በዚያ ዘመን ጳጳስ ንስሓ ግቡ በወንጌል እመኑ አስማት ማድረግን ጣዖት ማምለክን ተዉ ብሎ ቢገሥጻቸውና ቢመክራቸው እጅግ አጥብቀው ጠሉት። ቃሉንም አልተቀበሉትም። ያለነዚህ አስማተኞች በቀር የቀሩት ታላላቆቹ ያገሩ ሰዎች ወደ ጳጳሱ እየሄዱ የወንጌልን ትምህርትና ሃይማኖት እየሰሙ ከዕለት ወደ ዕለት ብዙዎቹ ወደ ክርስትና ይገቡ ጀመር። አስማተኞችም ክብራቸውን እንደ ተገፈፈ በሥራቸው እንደ ተእንቀፉ ባዩ ጊዜ አንድ ሕፃን ሰርቀው በሥውር አርደው ለጳጳሱ ወጥ ሠሪ፤ ይህን ወጥ ሠርተህ ጳጳሱ ግብር በሚያበላበት ጊዜ ከጳጳሱ በፊት ይህን አቅርብልን። ይህ ምንድን ነው ቢሉህ የወትሮ ግብርዎ ነው ብለው በሰው ሁሉ ፊት አሳፍርልነ ብለው እጅግ ብዙ ገንዘብ ሰጡት። እርሱም ብዙ ገንዘብ ተቀብሎ እንዳሉት አደረገ። የወጡ ሰታቴ ድስት በተከፈተ ጊዜ የዚያ ሕፃን ሁለቱ እጆቹ ከሌላው ሥጋው ጋር ወጥ ተሠርቶ አዩ። ጳጳሱና አብሮ የተቀመጡትም ሰዎች እጅግ አጥብቀው ደነገጡ። አንተ ዛሬ ያደረግኸው ነገር ምንድር ነው ቢሉት። እንደ ተመከረ ጌታዬ እኔ ዛሬ አዲስ እንገር አላመጣሁም ያው የወትሮው ግብርዎ ነው አላቸው። ሰዎቹ ሁሉ እጅግ ደነገጡ። ጳጳሱም እጅግ አዘኑና ካሁን በፊት እኔ የሰው ሥጋ ስበላ ታውቀኛለህን? አንተ ከጠላቶቼ በገንዘብ ተገዝተህ በገንዘብ በፍቅር ልብህ ጠፍቶ ይህን ታላቅ ድፍረትና ክፋት አድርገሃልና ለዘለዓለም ርጕም ሁን እንቡዘ ልብ ሁን ብለው ቢረግሙት ያን ጊዜውን ልብሱን ጥሎ ሱሪውን ቀዶ ራቁቱን ሆኖ በሰዎቹ ፊት አብዶ በረረና ገደል ገብቶ ሞተ። ይህንን ያዩ ብዙዎቹ ከነዚያም ወገን ወደ ክርስትና ገቡ። አገሩንም የዚህ አገር ሰው የኔን ስም ለማክፋት ብሎ ሰውን ገድሎ እጁን ቈርጦ አናቱን ፈጥፍጦ በሰው እንደ ተጫወተ የጁን ይስጠው ሁልጊዜ ደም ይፍሰስበት ርስ በርሱ ይተላለቅበት ጳጳስም አይቀመጥበት ብለው ረገሙት። ከዚያ ወዲህ አገሩ ገነቴ መባሉ ቀርቶ የጁ ተባለ። እርሱ በርሱም በወፋ ውጊያ ሁልጊዜ የሰው ደም የሚፈስበት በከንቱ ነፍስ የሚወድቅበት የተረገመ አገር ሆነ።

፰፤ የየጁ ሰዎች ይህ መርገም ስለ ጸናባቸው አገር ላትገዙበት ጠጅ ላትጠጡበት ቀሚስ ላትለብሱበት ስም ላታወጡበት ስለምን ርስ በርሳችሁ ትጋደላላችሁ? ቢሉዋቸው ቆሌዪቱ ደም ትወዳለችና ወፋ ውጊያ ሲቀር ከአፋፍ ላይ ዘልቃ እርሪ ትላለች ስለዚ ሰው ሁሉ ጋሻ ጦሩን ይዞ ከያገሩ ይወጣና በየመልካው ይወርዳል። በይላ ወንዝ በጥቍር ውሃ በሺሊ፣ በሚሌ እየወረደ ወፋ ይዋጋል ይላሉ። ይህስ ቢሆን ክርስቲያን ከሆናችሁ በክርስቶስ ካመናችሁ ይህን ከንቱ የሆነ ክፉ ሥራ ብትተዉት ምነው ቢሉዋቸው አይገሩ ቆሌ የሰው ደም የለመደች ናትና ወፋ ውጊያ ሲቀር ከሰማይ ዝናብ ያንስብናል፤ ብናርስም እህሉ ይጠፋብናል፤ አገራችንም ይራብብናል፤ በሽታም ይነሣብናል፤ ዋፋ በተዋጋን ጊዜ ግን ዝናም በበረከተ ይወርድልናል፣ እህልም ይሆናል አገራችንም ጥጋብና ጤና ይሆናል ይላሉ።

፱፤ ባጠገባቸውና በዙሪያቸውም ያሉት ጐረቤቶቻቸው አረማውያኑና በስም ክርስቲያን የሚባሉትም ሳይቀሩ ይህን ከንቱ ወሬ እየሰሙ ባገራቸው ዝናምና በረከት የእህል ብዛትና ጤናም እንዲሆን አስበው ይህን ወፋ ውጊያ ለመዱ።

፲፤ ይህም ወፋ ውጊያ እስከ ሸዋ ድንበር እስከ ዶባና እስከ መርሐ ቤቴ ተለምዶ እስከ ዳግማዊ ምኒልክ ዘመን ድረስ ይዋጉ ነበሩ። ጃንሆይ አጼ ምኒልክ ይህን ወፋ የተባለውን ከንቱ ጥፋት ባዋጅ አስተውት። ብዙ ቀንም በሥውር ተጣቅሶ ወርዶ ርስ በርሱ እየተዋጋ አስቸግሮ ስለ ነበር በገዳይና በሙዋች ቤት ዕዳ እያስከፈሉ አስተውት ይህም ስለ ሆነ በማመስገን ፈንታ ይህን በከንቱ መሞት አስቀሩብን ብሎ ያዝናል። ልብ ያለውና ያስተዋለ ግን በወፋ ውጊያ መቅረት እግዚአብሔርንና ጃንሆይን ያመሰግናል። ባለፈውም በዘመዶቹ ከንቱ ጥፋት ይጸጸታል።

**ጥያቄ።**

የወረሴሆች አባት ማን ይባላል? ወደ ኢትዮጵያ የገባው ምን ጊዜ ነው? የመጣውስ ከየት ነው?

ወረሴህ ማለት ምን ማለት ነው?

፩፤ የሼህ ዑመር ልጆች ማንና ማን ይባላሉ? ትውልዳቸውን ዘርዝረህ ተናገር።

፪፤ ወረሴህ ሃይማኖታቸው ምን ኖሮዋል? የወረሴህ መሳፍንት ስንት ኖረዋል? ማንና ማን የተባሉትን አገሮች ይገዙ ኑሩዋል?

፫፤ እነዚህ ወረሴሆች ክርስትናን የተቀበሉት ምን ጊዜ ነው?

፬፤ የጁ ጥንት ስምዋ ማን ኑሮዋል?

፭፤ በዚያን ዘመን ስለ ነበረው ጳጳስና ስለ ሕዝቡ ዘርዝረህ ተናገር።

፮፤ ስለ የጁ ሕዝብ ልማድ ተናገር።

**ምዕራፍ ፷፩።**

**ነገደ ጉራጌ።**

፩፤ የነገደ ጉራጌ ነገር እንዲህ ነው። በአጼ ዐምደ ጽዮን ዘመን ከትግሬ ጉርዓ ከሚባል አገር ከኮሎ ግዛይ ክፍል የወጣ ሠራዊት ከአዝማች ስብሐት ጋር መጥቶ በአይመለል ተሠራ። ስለዚህ ያ አገርና ሕዝብ ጉርዓጌ ይባላል ፡ አጼ ዐምደ ጽዮን የነገሡት ካንድ ሺ ፫፻፳፯ - ሺ ፫፻፶፭ ዓ.ም ነው ዘመነ መንግሥታቸው ፴ ዓመት ነው።

፪፤ የጉርዓጌ ሕዝብ ከጉርዓ ተነሥተው ወደ አይመለል የገቡ በዚያ ዘመን ነው። ጉርዓጌ ማለት የጉርዓ ምድር ወይም አገር ማለት ነው። ዳግመኛም ከንጉሡ ሰፈር ግራ ስለ ሰፈሩ ግራጌ ተባሉ። በቀን ብዛት ግን ግራጌ ተለውጦ ጉራጌ ተባሉ።

**ጥያቄ።**

ነገደ ጉራጌ ጥንተ ነገዱ ወዴት ነው? ከአገሩ የወጣው ከማን ጋር ነው? አስቀድሞ የገባው በየትኛው አገር ነው? ይህ የሆነው ምን ጊዜ ነው? በማን ዘመነ መንግሥት ነው? ጉርዓጌ ማለት ምን ማለት ነው?

**ምዕራፍ ፷፪።**

**ከምጥዋ እስከ መተማ በኢትዮጵያ ዳር ለዳር በቆላው ስላሉ ሕዝብ።**

፩፤ ከምጥዋ እስከ መተማ ወይም እስከ ቋራ ጥግ ያሉ ሕዝብ ልዩ ልዩ ወገኖች ናቸው። በፊት እንዳሳየን የሳባ ልጆች በትግሬ ይኖራሉ። እኒህ የኢትዮጵያ ልጆች ናቸው። ከነዚህም የተለዩ የበለው ልጆች በደሆና በሐረጊጎ በምጥዋ በምንኩሉ ያሉ ሕዝብ ናቸው፤ ኧልቃእው ናይብ ይባላል።

፪፤ ከለው ከሳባ ወደ ምዕራብና ደቡብ ያለ በአማራ በወልቃይት በጠገዴ በጠለምት በአርማጭሆ በዳዋ በቋራ ያሉ ሕዝብ አባት ነው።

፫፤ የኖባ ልጆች ደግለሎች ጃሊሎች ምንዐሚሮች ናቸው። ከነዚህም ሌላ በቆላው የሚኖሩ ኩናሞች ሱዳኖች ትክሪሮች ግንጃሮች ፌግኖች ሻንቅሎች የካም ልጆች ናቸው።

፬፤ ከበለው ገለባትና የባርያ ሻጭ (ሻግያ) ባለ መከራ የሚባሉ ወገን አሉ። ለምልክት ገላቸውን ይበጣሉ። ከአዲያቦ በስተ ሰሜን ባርያ ተብለው የሚጠሩ፥ ሕዝብ አሉ። ከነርሱ መኻከልም ኢልግ የሚባሉ ጨዋዎች አሉ። የሰውነታቸው መልክ ሁሉ ከኢትዮጵያ ሕዝብ በምንም አይለዩም። የብቻቸው ቋንቋና ፊደል መጻሕፍትም አሏቸው ይላሉ ከወገናቸው ያልሆነ ሰው እንዳያውቅባቸው እነዚያን መጻሕፍቶቻቸውን በብዙ ጥንቃቄ ይጠብቁዋቸዋል። ይህ ትምህርት በምሥጢር ከአባት ወደ ልጅ እየተያያዘ ይወርዳል። ከነሱም የሚማሩት እጅግ ጥቂቶች ናቸው። በምድር ውስጥ እንደ አዳራሽ የሆኑ እጅግ ሰፋፊ ዋሻዎች አሉዋቸው። በድንገት በሜዳ ሳሉ አደጋ ካልጣሉባቸው ጠላት ሊያገኛቸው አይችልም። አምልኮዋችወ ከክርስቲያንና ከእስላም እይተለየ ነው።

**ጥያቄ።**

፩፤ ከምጥዋ እስከ መተማ ወይም እስከ ቋራ ጥግ ያሉ ሕዝብ የማን ወገን ናቸው?

፪፤ ከነዚህም ሕዝብ መኻከል ልዩ ልማድና ቋንቋ ፊደልና መጻሕፍትም ያሉዋቸውን ሃይማኖታቸውንና አምልኮታቸውን መኖሪያቸውንም ጭምር ዘርዝረህ አስረዳ።

**ምዕራፍ ፷፫።**

**ከሐረርጌ እስከ ምጥዋ ወሰን ስላሉ ሕዝብ።**

፩፤ ከሐረርጌ እስከ ምጥዋ ወሰን ቆላ ቆላውንና በረሃውን የያዙ ሕዝብ በፊት ከዮቅጣን ልጆች ነገደ አባልና አፊር ነበሩ። ነገደ አባል የአዳልንና የሱማሌን ምድር ነገደ ኦሪር የኢሳንና የውጋዴን ምድር ይዘው ነበር። የነገደ ኦፊር ከተማ በውጋዴን ውስጥ ዛሬ ኮፊር የሚባለው ነበር። በኋላ ግን ነገደ ኢሳ ነገደ ሱማሌ ነገደ አዳል፣ ነገደ ዳንክሊ ነገደ ሻሆ፣ ነገደ ቶርን ነገደ አሳሁርታ፣ እንገደ ጥልጣል፣ ከእስያ መጥተው ነገደ አባልን አስለቅቀው አገሩን ወረሱ። ነገደ ሱማሌ ነገደ ኢሳ፣ የኦፊርን ሕዝብ አስለቅቀው አገሩን ወረሱ። ነገደ አልባና ነገደ ኦፊር ከዚያ ተሰደው ወደ ደጋው ኢትዮጵያ ወጥተው ከነገደ ሳባ ከወንድሞቻቸው ተቀላቀሉ። የጥንት አገራችንን አንለቅም ያሉትና ለመሰደድ ጕልበትና ኃይል ያጡት ግን ከነዚያ ተመሳስለው ቀሩና ሰለሙ። እነዚህ ሁሉ ሕዝብ በየግዚኤው ከእስያ እየፈለሱ የገቡ ሕዝብ ናቸው።

፪፤ ኢሳ፣ የተባሉት ሕዝብ የኤሳው ዘሮች ናቸው። አዳል ሱማሌ፣ ዳንክሊ፣ የካም፣ ልጆች ናቸው። ሻሆ፣ ቶን፣ አሳሁርቃ፣ ጥልጣል፣ ከዐረብ ዘር ናቸው። ሻሆ፣ ቶርን፣ አሳሁርታ፣ እርስ በራሳቸው ተቀላቅለዋል። አገራቸውም በቶርን ወይም በአሳሁርታ ስም ይጠራል።

፫፤ አዳሎችና ጥልጣሎችም ስለ ተቀላቀሉ እንዲሁ ቋንቋቸው ይመሳሰላል። ሁሉም የሰለሙት በዓሊ ጊዜ ነው፤ ይባላል። ወደ ኢትዮጵያ የመጡበት ጊዜና ዘመን ግን አይታወቅም።

**ጥያቄ።**

፩፤ ከሐረርጌ እስከ ምጥዋ ወሰን ቈላ ቈላውንና በረሃውን የያዙ ሕዝብ የማን ነገድ ናቸው? ማንና ማን ይባል ኑሮዋል? በማንኛው አገር ውስጥ ኖሮዋል? ዛሬ አገሩን ወርሰው የሚኖሩበት ነገድ የማንና ማን ይባላሉ? እነዚህ ሕዝብ ከየት የመጡ ናቸው?

፪፤ ኢሳ የተባሉ ሕዝብ የማን ዘሮች ናቸው። አዳል ሱማሌ፣ ዳንክሌስ? ሻሆ፣ ቶርን አሳሁርታ፣ ጥልጣልስ?

**ምዕራፍ ፷፬።**

**የሐረርጌ ሕዝብ።**

፩፤ ከሐረርጌ ግንብ የሚኖሩ ሕዝብ ከሐማሴን የመጡ ናቸው። በአጼ ዳዊት ዘመን በሐማሴን አንድ ኃይለኛና ጀግና ሰው ነበር። በኃይለኝነቱ ሰው ስለጠላው ከሰው ተለይቶ ሚስቱንና ልጆቹን ይዞ ለብቻው በችፍግ ዱር ውስጥ ቤት ሠርቶ ተቀመጠ። ከዕለታት አንድ ቀን ሚስቱ ብዙ ቅቤ ስላጠጣችው ደክሞት ከቤቱ ተኝቶ ሳለ ሚስቱ ግን ልጆችዋን ሁሉ ሰብስባ ይዝ አዝመራ ለመሰብሰብ ወደ ሥራ ሄዳ ውላ ማታ ከልጆችዋ ጋር ብትመለስ ባልዋን አንበሳ ጐትቶ ገድሎት ሳይበላው ከወለሉ ላይ ተንዘራግቶ ቄያት። ከዚህ በኋላ ሆዱን ቀዳ የጠጣውን ቅቤ ከሆዱ ቀድታ ለወንዶቹ ልጆቿ ሁሉ አቀመሰቻቸው። ይህንንም ማድረጉዋ ጠንቋይ ባልሽ ሊሞት ጊዜ ደርሶዋል። በንድገት ሳይታሰብ አንበሳ ይገድለዋል የሚሞተውም ቅቤ የጠጣለት ስለ ሆነ አንበሳ ከገደለው በኋላ ሆዱን ቀደሽ ከሆዱ ያለውን ቅቤ በዕቃ ተቀብለሽ ለልጆችሽ አጠጫቸው ከዚያ በኋላ እንደ አንበሳ ባለ ግርማ ይሆናሉ ጠላትም ከፊታቸው አይቆምም አሸናፊዎችና የሚያስፈሩ ይሆናሉ ብሏት ነበርና ስለኢህ ነው ይላሉ።

፪፤ ከዚህ በኋላ ጠላቶች ያባታቸውን ሞት ሰምተው እንዴህ የዚያን የርጕም ልጆች ከምድር እናጥፋቸው ብለው ተነሡባቸው። በተዋጉም ጊዜ እኒህ ልጆች ድል አድርገው ጠላቶቻቸውን ፈጁዋቸው። ጦርም ከፊታቸው የማይቆም ሆነ። አገር እያሴረ እንደገና ጦር እየሆነ ቢያስቸግራቸው ጓዛቸውን አንሥተው ከብታቸውን ነድተው እየተዋጉና እየተከላከሉ እስከ ሐረርጌ ተሰደዱና በዚያ ተቀመጡ። ከብዙ ዘመን በኋላ በዙሪያቸው ያለ ጋላ የማያኖራቸው ቢሆን ከወንድሞቻቸው አንዱን በላያቸው አለቃ ሾመው ጋላውን እየተዋጉ ድል አደረጉና ገዙት። ሌሊት አደጋ እየጣለ ቢያስቸግራቸው የአገራቸውን ዙሪያ በብርቱ ግንብ አጠሩትና ፭ በር አደረጉለት። ቋንቋቸው ትግሪኛ የነበርው ከዘመን ብዛት ተለውጦ ሌላ ሆነ። ነገር ግን ይኸውም ቢሆን ከትግሪኛ ብዙ ይመሳሰላል። በፊት የኢትዮጵያ መንግሥት ሳትደክም ለኢትዮጵያ መንግሥት ይገዙና ይገብሩ ነበሩ። በኋላ ግን ለቱርክ መንግሥት ተገዙ።

፫፤ ከዚህ በኋላ ባ፲፰፻፸፱ ዓመተ ምሕረት ጃንሆይ አጼ ምኒልክ ሐረርጌን ከፍተው ንጉሡን ድል ነሥተው ያዙና ልዑል ራስ መኰንንን ሹመው ተመለሱ። የሐረርጌ ቋንቋ ከግንብ ውስጥ ነው እንጂ ከውጪ የለም።

፬፤ ይህ የተቁረጠው ሕዝብ ሁሉ ጥንት የኢትዮጵያ መንግሥት ዜጋ ነበር። ዛሬ ግን ኢትዮጵያ ከታላቅነትዋና ከስፋትዋ እያነሰችና እየጠበበች ሄደችና ዛሬ የቀራት ፫ ክፍል አገር ብቻ ነው። እነዚህም ፫ ክፍሎች ቆላ ደጋ ወይና ደጋ፣ ይባላሉ።

**ጥያቄ።**

፩፤ ከሐረርጌ ግንብ ውስጥ የሚኖሩ ሕዝብ ከየት የመጡ ናቸው? ስለ ጀግናው ሐማሴንና ስለ ሚስቱ ስለ ልጆቹም ተናገር። አገራቸውን በግንብ የከበቡት በምን ምክንያት ነው? የቀድሞ ቋንቋው ምን ኖሮዋል? በፊት ለማን መንግሥት ይገዙ ኑረዋል? በኋላስ?

፪፤ አጼ ምኒልክ ሐረርጌን የከፈቱት ምን ጊዜ ነው?

፫፤ ከመጀመሪያ እስከዚህ የተነገሩት አህጉርና ሕዝብ የማን መንግሥት ዜጋ ኑረዋል? አሁንስ?

**ምዕራፍ ፷፭።**

**ስለ ኢትዮጵያ ወሰንና በውስጥዋም ስለሚገኙ ልዩ ልዩ ነገሮች።**

፩፤ የጥንት ወሰኑዋ በስተ ምሥራቅ እስከ ማዳጋስካር በሰተ ሰሜንና በስተ ምዕራብ እስከ ግብፅና እስከ ኖብያ ዳርቻ በስተ ደቡብ ዛሬ ቢክቶርያ ኒያንዛ እስከ ተባለው እስከ ኂያንዛ ባሕር ነበር።

፪፤ በቆላው ብዙ ልዩ ልዩ አትክልትና ፍሬ ይገኝበታል። በደቡብ ቆላ በባሊ፣ በቦረና በጅጅጋ አውራጃ የዕጣንና የላስቲክ ዛፍ የሰንደል ዕንጨት ከርቤ ሌላም ብዙ ቅመምና የሚበላ ፍሬ ይገኝበታል። የከበረ የጠራ ወርቅና ዕንቍ ሉልም ዝባድና ሌላም ልዩ ዐይነት ሽቱም ይገኝበታል። የኢትዮጵያ መንግሥት ግን ኃይሏ እየደከመ ፍቅርና አንድነት ዕውቀትም እያደረ ቢጐድልባት ይህን የመሰለ አገሩዋን ሁሉ ከውጪ የመጡ ባዕዳን ሕዝብ ያዙባት።

፫፤ ጥበብንም ከብልሃተኞች መጠየቅን ናቀችና ችላ ስለ አለች፣ ከቀድሞው ዕውቀቷ እጅግ በረደችና ቀዘቀዘች በጣምም አነሰች።

፬፤ ፬፻፳፬ ዓመት ከልደት በፊት የነበረና የጥንት ታሪክ ጸሓፊ ሄሮዱቱስ የተባለ ፅርዓዊ ከርሱ ዘመን በፊት ምስርን ጨምረው የገዙትን የኢትዮጵያን ነገሥታት ሲጽፍ ፲፰ ነገሥታት ምስርን ጨምረው ገዝተዋል ሲል በታሪክ መጽሐፍ ጽፎዋል።

፭፤ ደግሞም ይኸው ሂሮዱቱስ ስለ ኢትዮጵያ ሕዝብ ደግነት ሲናገር በኢትዮጵያ እጅግ ያማሩና ባለደም ግባት ቆንጆዎችና ውቦች ሰዎች አሉባት። ርኅራኄያቸውም እንደ እግዚአብሔር ነው። በመንገድ ለሚያልፍ ሰው የሚሆን ድግስ ያሰናዳሉ። ምንም ቢሆን መንገደኛ የሚበላውን አያጣም። ዕድሜያቸው ከመቶ እስከ መቶ ኻያ እስከ መቶ ሠላሳም ይኖራሉ። ነውርና ክፉ ነገር በአገራቸው የተጠላ ነው። የጤና ምንጮች የሚሆኑ ውሆች ስላሉዋቸው በጠጡዋቸው ጊዜ ሰውነታቸው ይታደሳል። በሀብትም እጅግ ባለጠጎች ናቸው።

፮፤ እንዲህ ያለች እጅግ ያማረች በልዩ ወገን ሰውና በባዕድ አፍ የተመሰገነች ክብርት የነበረች አገር ዛሬ ፍቅር በማጣት እርስ በርሱዋ ባለመስማማት የአንድነት ኃይልዋን አፍርሳ በመለያየት የደም መፍሰስ የግፍ የክፋት የነውር ሁሉ ከተማ ሆነች።

፯፤ የኢትዮጵያ ቆላ ሙቀት ያመቱን ሙቀት ሲያካፍሉት ከ፳ - ፳፭ ዴግሪ (ማዕርግ) ይደርሳል።

፰፤ ወይና ደጋው እጅግ ጤናማ አገር የሰጡት ዘርና ልዩ ልዩ ዐይነት አትክልትም የሚያበቅል ነው። ሙቀቱም በዓመት ቢያካፍሉት ካ፲፩ - ፲፪ ዴግሪ ይደርሳል።

፱፤ ደጋው ግን ከደጋው እህልና ዛፍ በቀር ማንኛውንም አያበቅልም። ሙቀቱም ከ፯ - ፰ ዴግሪ እስከ ዜሮ ይደርሳል።

፲፤ ስለ ኢትዮጵያና በውስጧ ስለሚኖሩ ሕዝብ ከሚነገረው ከብዙ በጥቂቱ ከረጅም ባጭሩ ይህ ይበቃናል።

**ጥያቄ።**

የኢትዮጵያ ጥንታዊ ወሰኑዋ ከየት እስከ የት ኑሩዋል? በውስጧ የሚገኙትን ልዩ ልዩ የሆኑትን የከበሩ ዕቃዎችና የሚገኙበትንም አውራጃዎች ተናገር። ይህን የመለው አገርዋን ከውጪ የመጡ ባዕዳን ሕዝብ የያዙበት ምክንያት ምን ይሆን?

ጥንት ምስርን ጨምረው የገዙ የኢትዮጵያ ነገሥታት ስንት ናቸው?

ስለ ኢትዮጵያ ሕዝብ ውበትና ደግነት ስለ መስተንግዶ በውስጧ ስላሉ የጤና ምንጮች ስለሚሆኑ ውሆች ስለ ቆላውና ስለ ወይናደጋው ስለ ደጋውም አገር የሙቀትና የቅዝቃዜ ልክ በወስጧም ስለሚበቅሉት እህልና አትክልት ዘርዝረህ ተናገር።

**ምዕራፍ ፷፮።**

**በኢትዮጵያ መንግሥት የተጀመረበት ጊዜና የነገሥቱ ነገሥታት ድምር**

**የዘመኑም ልክ።**

፩፤ መጀመሪያ ከሰብታህ ጀምሮ እስከ ጲኦሪ አንደኛ ከክርስቶስ ልደት በፊት ከ፪ሺ ፭፻፵፭ እስከ ፩ሺ ፱፻፹፭ ዓመት ከነገደ ካም በኢትዮጵያ የነገሡ ነገሥታት ፳፪ ናቸው፤ ዘመኑም ፭፻፷ ይሆናል።

፪፤ ከክርስቶስ ልደት በፊት ነገደ ዮቅጣን መንገሥ ከጀመሩበት ከሺ፱፻፹፭ ዓመት ጀምሮ ቀዳማዊ ምኒልክ እስከ ነገሥበት እስከ ፱፻፹፪ ዓመት አግዓዝያን ከተባሉ ከነገደ ዮቅጣን በኢትዮጵያ የነገሡ ነገሥታት ፶፪ ናቸው። ዘመኑም ፩ሺ ፫ ዓመት ይሆናል።

፫፤ ከክርስቶስ ልደት በፊት ቀዳማዊ ምኒልክ ከንገሠበት ከ፱፻፹፪ ዓመት ጀምሮ ክርስቶስ እስከ ተወለደበት እስከ ፩ ዓመት ምሕረት እስከ ባዚን በኢትዮጵያ የነገሡ ነገሥታት ፷፯ ናቸው። ዘመኑም ፱፻፹፪ ይሆናል። ነገር ግን ባዚን ከክርስቶስም ልደት በኋላ ፱ ዓመት ነግሦዋልና ይህ ሲጨመር ፱፻፺፩ ይሆናል።

፬፤ በዘመኑ ጌታችን ኢየሱስ ክርስቶስ ከተወለደበት ከባዚን ጀምሮ የቀዳማዊ ምኒልክ መንግሥት ወደ ነገደ ዛጔ እስከ ፈለሰበት እስከ ድልነዓድ ድረስ ካ፩ እስከ ፱፻፲፪ ዓመተ ምሕረት በኢትዮጵያ የነገሡ ነገሥታት ፺፬ ናቸው። ነገር ግን ባዚን ሁለት ጊዜ ያልተቈረጠ እንደ ሆነ ፺፫ ይሆናል። ዘመኑም ፱፻፲፪ (፱፻፳) ዓመት ይሆናል። ክርስትና በኢትዮጵያ የገባው በዚሁ ዓመታት ውስጥ ከ፪፻፺፰ እስከ ፫፻፳፬ ዓመተ ምሕረት በአብርሃና አጽብሓ ዘመን ነው።

፭፤ ከድልነዓድ በኋላ ከመራ ተክለ ሃይማኖት (ስመ መንግሥቱ ዛጔ) ጀምሮ እስከ ይትባረክ በኢትዮጵያ የነገሡ የዛጔ ወገኖች ፲፩ ነገሥታት ናቸው። ዘመኑም ፫፻፴፫ ዓመት ይሆናል።

፮፤ የኢትዮጵያ መንግሥት በኃይል ወደ ዛጔ ዘር ካለፈ በኋላ በ፫፻፴፫ ዓመት እንደ ገና ቀዳማዊ ምኒልክ ዘር ወደ ይኩኖ አምላክ ከተመለሰበት ከሺ ፪፻፵፭ (ሺ ፪፻፶፫) ዓመተ ምሕረት ጀምሮ የጎንደር መንግሥት እስከሚባለው ሠርፀ ድንግል እስከ ነገሠበት እስከ ሺ ፭፻፶፫ ዓ. ም በኢትዮጵያ የነገሡ ነገሥታት ፳፮ ናቸው። ዘመኑም ፫፻፩ ዓመት ይሆናል።

፯፤ ሠርፀድንግል ከነገሠበት ከሺ ፭፻፶፫ እስከ ሺ ፯፻፸፯ ዓ.ም የጎንደር መንግሥት መጨረሻ እስከ ተክለ ጊዮርጊስ በጎንደር ቤተ መንግሥት ሆነው ኢትዮጵያን የገዙ ነገሥታት ፲፰ ናቸው። ዘመኑም ፪፻፹፬ ዓመት ይሆናል።

፰፤ የጎንደር መንግሥት የሚባለው ከተጨረሰበት ከሺ ፯፻፸፯ ዓ.ም ጀምሮ ቴዎድሮስ እስከ ነገሠበት እስከ ሺ ፰፻፵፭ የገዙ መሳፍንት ፲፱ ናቸው። በነዚህም መሳፍንት ዘመን ሙሉ ሥልጣን ሳያገኙ ለስሙ ብቻ ዘውድ እየጫኑ በጎንደር ቤተ መንግሥት ይቀመጡ የነበሩ ትውልዳቸው ከቀዳማዊ ምኒልክ ወገን የሆኑ ነገሥታት ፲፬ ናቸው።

፱፤ ዘመነ መሳፍንት ካለፈ በኋላ ከሺ ፰፻፵፭ እስከ ሺ ፰፻፹፩ በኃይልና በጕልበት የነገሡ የኢትዮጵያ ነገሥታት ፫ ናቸው። ዘመኑም ፴፮ ዓመት ይሆናል።

፲፤ የሸዋ መንግሥት ባላባቶች ፲፭ ናቸው። የግዛታቸውም ዘመን ፪፻፸ ዓመት ይሆናል። በግራኝ ሽብር ጊዜ ከዓጼ ልብነ ድንግል ልጆች አንደኛው አቤቶ ያዕቆብ በሸዋ ቀርቶ ነበር። እርሱም ገራም ፋሲልና ሥግወ ቃልን ይወልዳል። ገራም ፋሲል የሱስንዮስ አባት ነው።

፲፩፤ ሥግወ ቃል የሸዋ መሳፍንት አባት ነው። የምስፍናው ግዛት የተጀምረውና እየጐላም የሚነገረው ከነጋሢ ክርስቶስ ወዲህ ነው።

፲፪፤ እነሆ ከሥግወ ቃል ጀምሮ ያሉትን የሸዋ መሳፍንት እንደ ትውልዳቸው ተራ ጽፈናቸዋል።

፲፫፤ ሥግወ ቃል ወረደ ቃልን ይወልዳል። ወረደ ቃል ልብሰ ቃልን ይወልዳል። ልብሰ ቃል ከወይዘሮ ሰንበልት ነጋሲን ይወልዳል። ነጋሢ ስብስቴን ይወልዳል። ስብስቴ መርድ አዝማችን አብዬን ይወልዳል። መርድ አዝማች አምኃየስ ከወይዘሮ ዕፁብና መርድ አዝማች አስፋ ወሰንን ይወልዳል። መርድ አዝማች አስፋ ወሰን መርድ አዝማች ወሰን ሰገድን ይወልዳል። መርድ አዝማች ወሰን ሰገድ ዳግመኛም ራስ ተብሏል፤ ከወይዘሮ ዘነበ ወርቅ ንጉሥ ሣህለ ሥላሴን ይወልዳል። ንጉሥ ሣህለ ሥላሴ ንጉሥ ኃይለ መለኮትን ይወልዳል። ንጉሥ ኃይለ እምለኮት ከወዘሮ እጅግ አየሁ አጼ ምኒልክን ይወልዳል።

፲፬፤ የዓድዋ ጦርነት። አጼ ምኒልክ ባ፲፰፻፹፪ ዓ.ም የነገሡ ንጉሠ ነገሥት ናቸው። የአጼ ምኒልክን ታሪክ አስፍተን ማየት ወዲያው እንደ ሞቱ የዓድዋን ጦርነት ስንመለከት ነው። አጼ ዮሐንስ ወዲያው እንደ ሞቱ አጼ ምኒልክ ከኢጣልያ መንግሥት ጋራ ለኢትዮጵያ ጥቅም እንዲሆን ብለው የተዋዋሉት ውል ውሎ አድሮግ ጕዳት የሚያመጣ ሆኖ ነበር። ኢጣልያኖችም የሚመች ጊዜ ስለ አጋጠማቸው ከምጥዋ እየተንኳተቱ ሐማሴንን እንኳ አልፈው ወደ መካከል ኢትዮጵያ ሊንሳፈፉ ሞክረው ነበር። ጣሊያኖች ሐማሴንን ወደ ኋላቸው ትተው መረብን ተሻገሩና ወደ መካከለኛው ትግሬ እየተስለከለኩ ገብተው በስተ ዓድዋ አፋዛዥና በሌላም በኩል ብቅ ብቅ ማለታቸውን ራስ መንገሻ ዮሐንስ ለአጼ ምኒልክ አስታወቁ። አጼ ምኒልክም ወዲያው የቶር አለቆቻቸውንና ሥራዊቱን በዐዋጅ ሰብስበው ከሽዋ ወደ ትግሬ ገሠገሡ። መጀመሪያ ከጠላቶቻቸው ወገን አንድ ክፍል የሚሆነው ክቢ ጦር በአንድ ፊታውራሪ ድል ተመቶ ቄያቸው። ከዚህ በኋላ የካቲት ፳፫ ቀን ፲፰፻፹፰ ዓ.ም የጣሊያን ሰልፍ ወደ አጼ ምኒልክ አስፍስፎ መጣና ዓድዋ ላይ ገጥሞ ተዋጋቸው። አጼ ምኒልክም ጣሊያኖችን ልድ ነሥተው ምርኮኛውንም ጥርግርግ አድርገው ይዘው ወደ ዋናው ከተማቸው ወደ አዲስ አባባ ተመለሱ።

፲፭፤ የአጼ ምኒልክን አልጋ የያዙ በፊት የሴት ልጃቸው የወይዘሮ ሸዋረገድ ልጅ አቤቱ ኢያሱ ናቸው። በኋላም ሴቲቱ ልጃቸው ንግሥት ዘውዲቱ ናቸው።

**ምዕራፍ ፷፯።**

**ስለ ቀዳማዊ አጼ ኃይለ ሥላሴ።**

፩፤ የተወደጅ ንጉሣችን የአጼ ኃይለ ሥላሴ ትውልድ ከንጉሥ ሣህለ ሥላሴ ልጅ ሲደርስ በአንደኛው ዘርፍ ይወርዳል።

፪፤ ንጉሥ ሣህለ ሥላሴ ንጉሥ ኃይለ መለኮትንና ወይዘሮ ተናኘ ወርቅን ሌሎችንም ይወልዳሉ። ወይዘሮ ተናኘ ወርቅ የዶባውን ባላባት ደጃዝማች ወልደ ሚካኤልን አግብተው ልዑል ራስ መኰንን ይወልዳሉ። ልዑል ራስ መኳንን ከወይዘሮ የሺ እመቤት ንጉሠ ነገሥት ቀዳማዊ አጼ ኃይለ ሥላሴ ወለዱ።

**ግርማዊ ቀዳማዊ አጼ ኃይለ ሥላሴ**

**ንጉሠ ንገሥት ዘኢትዮጵያ።**

፫፤ ግርማዊ ቀዳማዊ አጼ ኃይለ ሥላሴ ትልውዳቸው ከነገደ ይሁዳ ከንጉሥ ሰሎሞንና ከንግሥተ ሳባ ዘር ነው። ባ፲፰፻፹፬ ዓ.ም ሐምሌ ፲፮ ቀን ሐረር ኢጀርሳ ጎሮ በሚባል ስፍራ ተወለዱ። ያዲሲቱ ኢትዮጵያ መስራችና የሕዝባቸው መሪ ይሆኑ ዘንድ እግዚአብሔር መረጣቸው።

፬፤ ገና ሕፃን ሳሉ ደጃዝማች ተብለው የሐረርጌ አውራጃ ገዢ ሆኑ። በዚህም በተሾሙበት አውራጃ ችሎት ያላቸው ገዢ መሆናቸውን ስለ አሳዩ የራስነት ማዕርግ እንዳገኙ ወዲያው የኢትዮጵያ መንግሥት ባለሙሉ ሥልጣን እንደራሴ አልጋ ወራሽ ሆኑ።

፭፤ ባ፲፱፻፳፩ ዓ.ም መስከረም ፳፯ ቀን ዘውድ ጭነው የኢትዮጵያ ንጉሥ ተባሉ መጋቢት ፳፬ ቀን ፲፱፻፳፪ ዓ.ም ደስ ባለው ሕዝባቸው መኻከል፥ የመላዋ ኢትዮጵያ ንጉሠ ንገሥት ሆኑ የዘውዱ በዓል ግን ጥቅምት ፳፫ ቀን ፲፱፻፫ ዓ.ም የውጭ አገር መንግሥታት መልክተኖችና የኢትዮጵያ መሳፍንት ባሉበት ተከብረ።

፮፤ ምንም እንኳ ብዙ መሰናክል ቢኖር ከነገሥታት ሁሉ ይልቅ ያላቸው ብልጫ አሳይተዋል። ይልቁንም ከሌላው ችሮታቸው ሁሉ የበለጠ ለቍስለኞችና ለሕመምተኞች በአዲስ አበባ የቤተ ሳይዳ ሆስፒታልና በሌሎችም አውራጃዎች በሐረር በደሴ በትግሬ በወለጋ፣ በደብረ ታቦር፣ ሆስፒታል ማቆማቸው ነው።

፯፤ ደግሞም ሕዝባቸው ወደ ከፍተኛ ዕውቀት የሚደርስበት በትምህርት መሆኑን ስለ ተረዱት በአዲስ አበባ የተፈሪ መኰንን ትምህርት ቤት በሌሎችም አውራጃዎች በሐረር በደሴ በትግሬ፣ በጐጃም፣ በጂማ፣ በነቀምት፣ በኢሉባቦር ትምህርት ቤቶችን አቋቋሙ እነዚሁ ትምህርት ቤቶች ብዙ ፍሬ አሳይተዋል። በሌላም በብዙ ነገር ኢትዮጵያ የምትሻሻልበትን ሥራ በየጊዜው ሠርተዋል።

፰፤ በ፲፱፻፲፬ ላገርና ለመንግሥት ታላቅ ጠቀሜታ የሚሰጠውን የማተሚያ ቤትን አቆሙ ፡

ባ፲፱፻፲፭ ኢትዮጵያ ወደ መንግሥታት ማኅበር እንድትገባ አደረጉ፣ ባ፲፱፻፲፮ የኢትዮጵያ ጥንት የነበራትን የባሕር ጠረፍ እንድታገኝ ለመንግሥታት ማኅበር አመለከቱ (ጠየቁ) በጥቅምት ፲፭ ቀን ፲፱፻፳፩ ግርማዊ ንጉሠ እንገሥት የኬሎግን ውል ፈረሙ።

፲፤ በዓድዋ ላይ ድል ተመትቶ የተመለሰው ጣሊያን ኢትዮጵያን ከብዙ ዘመን ጀምሮ ይመኛት ነበርና አኤሮፕላን ታንክ፣ የመርዝ ጭስ፣ አምጥቶ ባገራችን ላይ ጦርነት አድርጎ አገራችንን አጠፋና ሴቶቻችንን አረከሰ። ሕዝባችንንም ያለ ምክንያት አረዳቸው የልጆቻንን ጠባይና በጎ አካሄድ አበላሸ፤ ኢትዮጵያዊ የሆነ ሁሉ የኢጣሊያ ተወላጅ በሚቀመጥበት መኪና (ካሚዎን) በሆቴልና በሲኒማም ገብቶ እንዳይቀመጥ አጥብቆ ከለከለ።

፲፩፤ ኢትዮጵያውያን የሆንን ሁሉ በጣሊያኖች እጅ እንደዚህ ያለ መከራ ስንቀበል ፭ ዓመት ከቈየን በኋላ ግርማዊ ንጉሠ ነገሥት ቀዳማዊ ኃይለ ሥላሴ የጦር ሠራዊታቸውን ይዘው ደረሱልንና እኛን ከአብሮነት አገራችንን ከጠላት እጅ ነጻ አወጡን። አሁንም ነጻነታችን ሰንቶ እንዲኖር ባለማቋረጥ ሌትና ቀን ሥራቸውን ይሠራሉ።

፲፪፤ ንጉሠ ነገሥታችን ያደረጉልንን ውለታ እኛ ኢትዮጵያውያን እስከ ዘለዓለም አንረሳውም። ለሀገራችን ሲሉ ባለፈውም አሁንም ሥቃይ ይቀበላሉና እንወዳቸዋለን፤ እንዘምታለን። በማፍቀርና በመታዘዝ የንጉሠ እንገሥታችንን ውለታ እንደንመልስ እግዚአብሔር ይርዳን።

የኢትዮጵያ ቤተ መንግሥት ክፍለ ዘመናት።

ለታሪክ የዘመን ደረጃን ለመስጠት የኢትዮጵያ ቤተ መንግሥት በሚከተሉት ክፍሎች ተመድቦ ይነገራል።

፩ኛ ክፍል፤ የነገደ ኩሳ ዘመነ መንግሥት፥

፪ኛ ክፍል፤ የአግዓዝያን ዘመነ መንግሥት ከክርስትና በፊት፥

፫ኛ ክፍል፤ የአግዓዝያን ዘመነ መንግሥት ከክርስትና በኋላ፥

፬ኛ ክፍል፤ የቤተ ዛጔ ዘመነ መንግሥት፥

፭ኛ ክፍል የሸዋ ቤተ መንግሥት፥

፮ኛ ክፍል፣ የጎንደር ቤተ መንግሥት፥

፯ኛ ክፍል የሽዋ በኢተ መንግሥት፣

**የነገደ ኩሳ ዘመነ መንግሥት።**

የነገደ ኩሳ ዘመነ መንግሥት ከክርስቶስ ልደት በፊት ከ፪ሺ ፭፻፵፭ እስከ ፩ሺ ፰፻፺፮ ዓመት ድረስ ነው። ከሰብታህ ጀምሮ እስከ ጲኦሪ ፩ኛ ድረስ ፳፪ ነገሥታት ነግሠዋል።

**የአግዓዝያን ዘመነ መንግሥት።**

የአግዓዝያን ዘመነ መንግሥት (ሀ) ከአክሁናስ (ሰባ ፪ኛ) አንስቶ እስከ ቀዳማዊ ምኒልክ ድረስ ነው። ከክርስቶስ ልደት በፊት ከሺ ፱፻፹፭ አንሥቶ እስከ ፱፻፹፪ ድረስ የነገሡት ነገሥታት ፶፪ ናቸው ዘመኑም ፩ሺ ፫ ዓመት ነው።

(ለ) ከቀዳማዊ ምኒልክ አንሥቶ ጌታችን ኢየሱስ ክርስቶስ እስከ ተወለደበት ድረስ (ይኸው ባዜን በነገሠ በ፰ኛ ዓመት) ነገሥታቱ ፷፯ ናቸው ዘመኑም ፱፻፹፪ ዓመት ነው። በዚሁም ጊዜ ቤተ መንግስቱ በአክሱም ላይ ነበር። (ሕ) ባዜን ከነገሠበት ከ፰ኛው ዘመነ መንግሥት አንሥቶ በአብርሃ ወአጽብሐ ዘመነ መንግሥት ሥርዐተ ክርስትና እስከ መጣበት ዘመን ድረስ ነገሥታቱ ፴፯ ናቸው፤ ዘመኑም ፫፻፴ ዓመት ነው።

**የአግዓዝያን ዘመነ መንግሥት።**

(ሀ) በአብርሃ ወአጽብሓ መንግሥት ሥርዐት ክርስትና ከመጣበት ዘመን አንሥቶ እስከ አጼ ግዳዣን መንግሥት መጨረሻ (ከ፫፻፴ እስከ ፰፻፶ ዓ.ም ድረስ) ዘመኑ ፭፻፳ ዓመት ነው። ነገሥታቱም ፶፭ ናቸው።

(ለ) ከፈላሾች ወገን የነገሠቺው የጉዲት መንግሥት (ይኸውም ከ፰፻፶ እስከ ፰፻፺ ዓ.ም ድረስ) ፵ ዓመት ነው።

(ሐ) የአክሱም ንጉሦች የአጼ አንበሳ ውድምና የአጼ ድልነአድ ዘመነ መንግሥት (ከ፰፻፺ እስከ ፱፻፩ ዓ.ም) ፵ ዓመት ነው። በዚህ ጊዜ የአክሱም ቤተ መንግሥት ወድቆ የዛጔ መንግሥት ተነሣ።

**የቤተ ዛጔ ዘመነ መንግሥት።**

የቤተ ዛጔ ዘመነ መንግሥት ከመራ ተክለ ሃይማኖት አንሥቶ እስከ ይትባረክ ድረስ ፲፩ ነገሥታት የነገሡበት ፫፻፴፫ ዓመት ነው። ዘመኑም ከ፱፻፳ እስከ ፲፪፻፶፪ ዓ.ም ነው።

**የሸዋ ቤተ መንግሥት።**

የሸዋ ቤተ መንግሥት ከነገደ አግዓዝያን ሲያያዝ ከመጣው ከአክሱም ቤተ መንግሥት ዘር ነው። ከአጼ ይኩኖ አምላክ አንሥቶ እስከ አጼ ሚናስ ድረስ ነገሥታቱ ፳፮ ናቸው። (ዘመኑም ካ፲፪፻፶፫ እስከ ፲፭፻፶፭ ዓ.ም ድረስ ፫፻፪ ዓመት ነው)።

**የጎንደር ቤተ መንግሥት።**

የጎንደር ቤተ መንግሥት የተባለው ክፍለ ዘመን ከግራኝ ሽብር በኋላ የሸዋ ነገሥታት ቤተ መንግሥታቸውን ወደ በጌምድር ካዛወሩት ዘመን አንሥቶ ይቄጠራል። ጎንደር የተቄረቈረው ምንም እንኳ ከሚናስ መንግሥት ከ፸፪ኛው ዓመት በኋላ ባ፲፮፻፳፯ ዓ.ም ቢሆን ታሪካዊ ከተማ ስለ ሆነ ክፍለ ዘመኑ በርሱ ተሰይሟል።

(ሀ) ከአጼ መለክ ሰገድ (ሠርፀ ድንግል) አንሥቶ እስከ ፈጻሜ መንግሥት ተክለ ጊዮርጊስ ድረስ (ካ፲፰፻፹፩ ዓ.ም) ፰ መሳፍንትና ፫ ነገሥታት ገዝተዋል።

**የሸዋ ቤተ መንግሥት።**

የሸዋ ቤተ መንግሥት አሁን ያለው ነው። ይኸውም በግራኝ ወረራ ምክንያት ወደ ጎንደር ተዛውሮ የነበረው ስለ ሆነ በአንዳንድ ታሪክ ሁለተኛው የሸዋ ቤተ መንግሥት ተብሎ ተጽፎ ይገኛል። አንዳንድ ጊዜም መዲናውን በመመልከት የአዲስ አበባ መንግሥት ተብሎ ተጽፎ ይገኛል።

**ካ፲፬፻፳፮ ዓ.ም ወዲህ ያሉ፥**

**የኢትዮጵያ ነገሥታት ቍጥር።**

በ፲፬፻፳፮ ዓ.ም ከነገሡት ከአጼ ዘርዐ ያዕቆብ ወዲህ ያሉት የኢትዮጵያ ነገሥታት ስማቸውና የግዛታቸው ዘመን ከዚህ በታች ተመልክቷል።

ከክርስቶስ ልደት በፊትና ከዚያም በኋላ እስከ አጼ ዘርዐ ያዕቆብ ድረስ የነበሩትን ነገሥታት ስማቸውንና ቍጥራቸውን ለማወቅ ግን ከአለቃ ታየ በተጻፈው በክብረ ነገሥትና በሌሎች የታሪክ መጻሕፍት መመልከት እንደሚያፈልግ እናስገነዝባለን።

የነገሥታቱ ስመ መንግሥት ወይም የግብር ስም በቅንፍ እየሆነ ተመልክቷል።

|  |  |  |  |
| --- | --- | --- | --- |
| ስም | አባት፤ | ግዛት ዓ. ወር | ዓመተ ምሕረት |
| አጼ ዘርዓ ያዕቆብ (ቈስጠንጢኖስ) | አጼ ዳዊት ፩ኛ | ፴፬ | ፲፬፻፳፮ - ፩፬፻፷ |
| አጼ በእደ ማርያም | አጼ ዘርዓ | * ፲ | ፲፬፻፷ - ፲፬፻፸ |
| አጼ እስክንድር | አጼ ዘርዐ ያዕቆብ | ፲፮ / ፭ | ፲፬፸ - ፲፬፹፮ |
| አጼ ዐምደ ጽዮን | አጼ በእደ ማአርያም | ፩ | ፲፬፹፯ |
| አጼ ናዖድ (አንበሳ ዘርዐ) | አጼ እስክንድር | ፲፫ | ፲፬፹፯ - ፲፭፻ |
| አጼ ልብነ ድንልግ (ወናግ ሰገድ) | አጼ በእደ ማርያም | ፴፪ | ፲፭፻ - ፲፭፻፴፫ |
| አጼ ገላውዴዎስ (አጽናፍ ሰገድ) | አጼ ናዖድ | ፲፱ | ፲፭፻፴፫ - ፩፭፻፶፩ |
| አጼ ሚናስ (አድማስ ስገድ) | አጼ ልብነ ድንግል | ፬ | ፻፭፻፶፩ - ፲፭፻፶፭ |
| አጼ ሠርፀ ድንግል (መለክ ሰገድ) | አጼ ልብነ ድንግል | ፴፬ | ፲፭፻፶፭ - ፲፭፻፹፰ |
| አጼ ያዕቆብ፥ | አጼ ሚናስ | ፯ | ፲፭፻፹፰ - ፩፭፻፺፭ |
| አጼ ዘድንግል፣ | አጼ ሚናስ | ፪ | ፲፭፻፺፭ - ፲፭፺፯ |
| አጼ ሱስንዮስ (ሥልጣን ሰገድ) | አቤቶሁን ፋሲል (እርሱም የልብነ ድንግል የልጅ ልጅ | ፳፯ | ፲፭፻፺፯ - ፲፮፻፳፬ |
| አጼ ፋሲል (አስለም ሰገድ) | አጼ ሱስንዮስ | ፴፮ | ፲፮፻፳፬ - ፲፮፻፷ |
| አጼ ዮሐንስ (፩ኛ አእላፍ ሰገድ) | አጼ ፋሲል | ፲፭ | ፲፮፻፷ - ፲፮፸፬ |
| አጼ ኢያሱ ፩ኛ (አድያም ሰገድ) | አጼ ዮሐንስ ፩ኛ | ፳፬ | ፲፮፻፸፬ - ፲፮፻፺፰ |
| አጼ ተክለ ሃይማኖት (ልዑል ሰገድ) | አጼ ኢያሱ (አድያም ሰገድ) | ፪ | ፲፮፺፰ - ፲፯፻ |
| አጼ ቴዎፍሎስ (አጽራር ሰገድ) | አጼ ዮሐንስ ፩ኛ | ፫ /፫ | ፲፯፻ - ፲፯፻፫ |
| አጼ ዮስጦስ | ደጃች ድል በኢየሱስ፣ | ፭ | ፲፯፻፫ - ፲፯፻፻፰ |
| አጼ ዳዊት ፪ኛ (አደርባ ሰገድ) | አጼ ኢያሱ (አድያም ሰገድ) | ፭ | ፲፯፻፰ - ፲፯፻፲፫ |
| አጼ በከፋ (መሲሕ ሰገድ) | አጼ ኢያሱ (አድያም ሰገድ) | ፱ | ፲፯፻፲፫ - ፲፯፻፳፫ |
| አጼ ኢያሱ ፪ኛ | አጼ በካፋ፥ | ፳፭ | ፲፯፻፳፫ - ፲፯፻፵፯ |
| አጼ ኢዮአስ | አጼ ኢያሱ (ብርሃን ሰገድ) | ፲፭ | ፲፯፻፵፯ - ፲፯፻፷፫ |
| አጼ ዮሐንስ ፪ኛ (ዘዋሕድ እዴሁ) | አጼ ኢያሱ (አድያም ሰገድ) | /፭ | ፲፯፻፷፫ |
| አጼ ተክለ ሃይማኖት (አድማስ ሰገድ) | አጼ ዮሐንስ ፪ኛ | ፯ | ፲፯፻፷፫ - ፲፯፻፸ |
| ሰሎሞን | አጼ ዳዊት ፪ኛ | ፪ | ፲፯፻፸ - ፲፯፻፸፪ |
| ተክለ ጊዮርጊስ ፩ኛ (ፈጻሜ መንግሥት) | አጼ ዮሐንስ ፪ኛ | ፭ | ፲፯፻፸፪ - ፲፯፻፸፯ |

**መሳፍንት።**

|  |  |  |  |
| --- | --- | --- | --- |
| ራስ ዓሊ (ትልቁ) | አባ ሴሩ ጓንጉል | ፬ | ፲፯፸፯ - ፲፯፹፩ |
| ራስ አሊጋዝ | አባ ሴሩ ጓንጕል | ፭ | ፲፯፹፩ - ፲፯፹፮ |
| ራስ ዐሊ ዐሥራትና ራስ ወልደ ገብርኤል | መርሶ በሬንቶ | ፳፮ | ፲፯፹፮ - ፲፯፺፪ |
| ራስ ጉግሣ፣ | ራስ ጉግሣ፣ | ፪ | ፲፰፻፰ - ፲፰፻፳ |
| ራስ ማርዬ | ራስ ጉግሣ፥ | ፫ | ፲፰፻፳ - ፲፰፻፳፫ |
| ራስ ዶሪ | ራስ ጉግሣ፥ | /፫ | ፲፰፻፳፫ - |
| ራስ አሊ (ትንሹ) | ደጃች አሉላ | ፳፪ | ፩፰፻፳፫ - ፩፰፻፵፭ |

**ነገሥታት።**

|  |  |  |  |
| --- | --- | --- | --- |
| አጼ ቴዎድሮስ ፪ኛ (አባ ታጠቅ | ቋረኛ ኅይሉ ወልደ ጊዮርጊስ | ፲፭ | ፲፰፻፵፭ - ፲፰፻፷ |
| አጼ ተክለ ጊዮርጊስ ፪ኛ | ዋግሹም ገብረ መድኅን | ፫ | ፲፰፻፷ - ፲፰፻፷፫ |
| አጼ ዮሐንስ ፫ኛ (አባ በዝብዝ) | ሹም ተምቤን ምርጫ | ፲፰ | ፲፰፻፷፫ - ፲፰፻፹፩ |
| አጼ ምኒልክ ፪ኛ (አባ ዳኘው | ንጉሥ ኃይለ መለኮት (እሳቸውም የንጉሥ ሣህለ ሥላሴ ልጅ) |  | ፲፰፻፹፩ - ፲፱፻፯ |
| ልጅ ኢያሱ ፫ኛ (አባ ጤና) | ንጉሥ ሚካኤል | ፳፬ | ፲፱፻፯ - ፲፱፻፱ |
| ንግሥት ዘውዲቱ | አጼ ምኒልክ ፪ኛ | ፫ | ፲፱፻፱ - ፲፱፻፳፪ |
| አጼ ኃይለ ሥላሴ ቀዳማዊ (አባ ጠቅል) | ልዑል ራስ መኰንን (እሳቸውም የንጉሥ ሣህለ የልጅ ልጅ) | ፲፫ |  |

**የሸዋ መሳፍንትና ነገሥታት።**

ይህ (\*) ምልክት የተደረገባቸው ሰዎች የግዛት ዘመን የማይቈጠርላቸው የመንግሥት ዘሮች ናቸው፤ በቅንፍ የተከበበውም ዓመተ ምሕረት የነበሩበትን ዘመን ብቻ ያመለክታል።

|  |  |  |  |
| --- | --- | --- | --- |
| \*አቤቶ ሥግወ ቃል (ዕድሚው ፷፪) | አቤቶ ያዕቆብ ልብነ ድንግል |  | ፩፭፻፴፱ - ፲፯፻፩ |
| \*አቤቶ ወረደ ቃል (ዕድሜው ፷፯) | አቤቶ ሥግወ ቃል |  | ፲፭፻፷፪ - ፩፮፻፳፱ |
| \*አቤቶ ልብሰ ቃል (ዕድሜው ፷፮) | አቤቶ ወረደ ቃል |  | ፲፮፻፹፱ - ፲፮፻፷፭ |
| አቤቶ ነጋሢ | አቤቶ ልብሰ ቃል (እናቱ ሰንበልት ፋሪክስ) | ፳፱ | ፲፯፻፷፫ - ፲፯፻፺፪ |
| መርድ አዝማች ስብስትያኖስ | አቤቶ ነጋሢ | ፲፭ | ፲፯፻፺፫ - ፩፯፻፰ |
| መርድ አዝማች አብዬ | መርድ አዝማች ስብስትያኖስ | ፳፭ | ፲፯፻፰ - ፲፯፻፴፫ |
| መርድ አዝማች አምኃ ኢየሱስ | መርድ አዝማች አብዬ | ፴፬ | ፲፯፻፴፫ - ፲፯፻፷፯ |
| መርድ አዝማች አስፋ ወሰን | መርድ አዝማች አምኃ ኢየሱስ | ፴፫ | ፲፯፻፷፯ - ፲፰፻ |
| መርድ አዝማች ወሰን ሰገድ | መርድ አዝማች አስፋ ወሰን | ፬ | ፲፰፻ - ፲፰፻፭ |
| ንጉሥ ሣህለ ሥላሴ | መርድ አዝማች ወሰን ሰገድ | ፴፬ | ፲፰፻፭ - ፲፰፻፵ |
| ንጉሥ ኃይለ መለኮት | ንጉሥ ሣህለ ሥላሴ | ፰ | ፲፰፻፵ - ፲፰፻፵፰ |

**ምዕራፍ ፷፰።**

**የጥንት የአራዊት ሕዝብ አገዛዝና የክርስቲያኖችንም እንደምን**

**ይዘርፏዋቸው እንደ ነበሩ።**

፩፤ አራዊት ሕዝብ የተባሉት ሞሮኮ፣ አልጄር፣ ቱኒስና ትሪፖሊ ናቸው። ከሰሜን ወንዝ ከሜዴቴራኒያን ባሕር ከምሥራቅ ከደቡብ ወገን ከበረሃው አገር ከምዕራብ ወገን ከአትላንቲክ ባሕር ይዋሰናሉ። እነዚህ አገሮች በሮማውያን ጊዜ በሕዝብ መልተው ነበሩ። የዚያንግ ጊዜ ሞሮኮ ሙሪታኒያ ይባላል። አልጄርንም ኑሜዴያ ይሉታል። እነዚህን አገሮች ፊኒቅያ ግሪክና ሌሎችም አገሮች ቅኝ አገር ብለው ይዘዋቸው ነበር።

፪፤ የቅድሞ ዘመን ስመ ጥሩ ከተማ የነበረው ካርቴጅ (ቅርጣግና) ያለው በዚህ አውራጃ ነው። የተሠራበም ስፍራ ከቱኒስ ከእማ ዐሥር ማይል ርቆ በሰሜን ምሥራቅ ወገን ነበር። ከዘመነ ክርስትና በፊት ፰፻፷፱ ዓመት ፊንቆናውያን መሠረቱት። እንደ ነገርኋችሁ ለንግዳቸው ሲሉ ግንድንና ቅኝ አገርን ለመመሥረት ቀደምት የተባሉት ፊንቆናውያን ናቸው።

፫፤ ካርቴጅ (ቅርጣግና) እንዴት እንደ ጠፉ በሮም ታሪክ እነግራችኋለሁ፤ ቀድሞ በነበረበት ላይ ሮማውያን አዲስ ከተማ መሠረቱ። ይህንንም ሳራሲኖች ድል አድርገው ይጠፉና የቱኒስን ከተማ ሠሩ። ባ፲፭፻፸፬ ዓቱኒስን ቱርክ ያዘው።

፬፤ በ፲፬፻፵፬ የአልጄርን ከተማ ሳራሲኖች ሠሩ የልጄር የምስለኔ አገዛዝ የተባለውም ደንብ ባ፲፭፻፲፰ ሆሩክና ኬርዲን ሐረይዳያን፣ በተባሉ በሁለት ቱርኮች ተመሠረተ። እነዚም ወንድማማቾች ነበሩ። ስማቸውን ባርባሮሳ ወይም ሬድቢርድ (ቀይ ጽሕም) ይባላሉ።

፭፤ በኋላ ሞሮኮ የተባለውን አገር ሳራሲኖች ድል አድርገውት ስለነበረ ወዲያው አራዊት ሕዝብ የያዙትን ሁሉ ጨምረው ያዙት። ትሬፖሊም የሆነው እንዲሁ ነው። ከሞሮኮ በቀር አያሎች አገሮች ሁሉ በኋላ በቱርክ እጅ ወደቁ።

፮፤ አራዊት ሕዝብ የተባሉት ብዙ ጊዜ የማንንም መርከብ ማወክ ሥራቸው ሆነ። እየተማረኩም እንደ ባርያ ተሸጡ። ከተሸጡበትም ስፍራ ያለ ትልቅ ወጆ ወደ አገራቸው ሊመለሱ አልቻሉም።

፯፤ ለነዚህ መጀመሪያ ነጻ እንዲወጡ ያሰበላቸው አሜሪካ ነው። ባ፲፰፻፫ ኮሞዶር ፒሬብል የተባለ ትንሽ በሆነ በአሜሪካ መርከብ ሆኖ ወደ ሜዴቲራኒያን ባሕር መጥቶ ትሪፖሊን ለመያዝ ከጀለ። ነገር ግን ከጦር መርከቦች አንዱ ፊላደልፊያ የተባለው መርከብ ተሰብሮ በወደቡ ነበር።

፰፤ ፊላደልፊያን ቱርኮች ይዘውት ሳለ አንድ ሌፍትናንት ዴካቱር፥ የተባለ ሌሊት ፳ ሰዎች ብቻ እንደ ያዘ ወደ ትሪፖሊ ወደብ ገባና ወደ ተማርከውም መርከብ አቃንቶ ቀዘፈ፣ በደረሰም ጊዜ እነዚህ አብረውት ያሉ ሰዎች እየዘለሉ ወደ ተማረከው መርከብ ገቡና በዚያ ያገኙትን ቱርክ ሁሉ ገደሉ። የቀሩትንም እያባረሩ ከመርከብ አስወጡዋቸው፣ ዳሩ ግን መርከቡ ፊላድልፊያ ተቃጥሎ ነበር።

፱፤ ከዚህ ታላቅ ሥራ በኋላ ኮሞኮር ፒሬብል፣ ከናፕል ንጉሥ ጥቂት የመርከብ መድፎች አገኘ። ከነዚህ ጋር የአሜሪካንን መርከቦች ጨምሮ የትሪፕሊን ምሽግ አደጋ ስለ ጣለበት የትሪፕሊ ባሻ እስረኞቹን ለመልቀቅ ግድ ሆነበት።

፲፤ በሺ ፰፻፲፭ ፊላድልፊያ የተባለውን መርከብ ያቃጥለ ኮሞኮር ዴካቱርን አልጄርን ፊላድልፊያን ከመርከቦች ጋራ ሰደዱት። እርሱም ታላላቆች መርክርቦቻቸውን ማረከ። ዳግመኛም አሜሪኮችን ባሮች ብለው እንዳይዙዋቸው አልጄሪዎንና ትሪፖሊታኖችን አስገደዳቸው።

፲፩፤ ባ፲፰፻፲፮ በሎርድ ኤክስሙት ትእዛዝ የእንግሊዝ መርከቦች መጥተው አልጄርን በመድፍ መቱት። በአልጄሪዎች ላይ ከቶ እንዲህ ያለ ታላቅ ቅጣት ደርሶባቸው አያውቅም ነበር። ደግሞ ባ፲፰፻፴ ፈረንሳይ ብዙ መርከቦችና ጦር በማርሻሎ ቡርሞንት እግር አድርጎ ሰደደና የአልጄርን ምሽግ አፍርሶ ከተማዪቱንም ያዛት። አሁን አልጄርያ የፈረንሳይ ቅኝ አገር ተብሎ ይታሰባል፣ ግን በጣም በብዙ ድካም የተገኘ ነው።

**ጥያቄ።**

፩፤ አራዊት ሕዝብ የተባሉት የትኞች ናቸው? ከማን ይዋሰናሉ?

፪፤ የጥንት ካርታጎች ወዴት ነበሩ? ካርታጎን የመሠረተ ማነው?

፫፤ አዲሱን ከተማ የመሠረተ ማነው? ካራሲኖች ምን አደረጉ? ቱኒስ በቱርክ የተያዘው ምን ጊዜ ነው?

፬፤ አልጄርን ማነው የሠራው? የተሠራውስ ምን ጊዜ ነው?

ባ፲፭፻፲፰ ምን ተደረገ? አራዊት ጨካኞች የተባሉት ነማን ናቸው?

፭፤ ሞሮኮና ትሪፖሊ እንደምን ሆኑ? አራዊት ከተባሉት ሕዝብ፥ በቱርክ እጅ የወደቁት የትኞች ናቸው?

፮፤ እነዚሁ አራዊት ሕዝብ የሚያደርጉት የአውሬነት ሥራቸው እንዴት ነበር?

፯፤ ባ፲፰፻፫ ምን ተደረገ? ኮሞዶር ፒሬብል የተባለ ሰውዬ ምን አደረገ?

፰፤ ፊላድልፊያ እንዴት ሆነ? ዴካቱር ምን አደረገ፧

፱፤ በትሪፖሊ ላይ እንዴት አድርገው ወደቁበት? ባሻ ምን አደረገ?

፲፤ በ፲፰፻፲፭ ምን ተደረገ? ትሪፖሊና አልጄር እንዴት ያለ ስምምነት አደረጉ?

፲፩፤ አልጄር በመድፍ የተመታው ምን ጊዜ ነው? በ፲፰፻፴ ምን ተደረገ? አሁን አልጄር ምን ይታሰባል?

**ምዕራፍ ፷፱ አፍሪካ።**

**ስለ አፍሪካ ተረትና ነገር።**

፩፤ በአፍሪካ በብዙ ስፍራና አውራጃዎች እንዲህ ያለ ታሪክ አለ ይባላል። ባላገሮቹ የተጻፈ ታሪክ የላቸውም። ባባቶቻቸው ዘመን ይኸና ይኸ ተደረገ ብለው ለመተረክ አይችሉም።

፪፤ የቀድሞዎቹ ስለ አፍሪካ ልዩ ዐሳብ ነበራቸው። የሚያውቁት በሰሜን ወገን ያለውን ክፍል ብቻ ነበር የቀረውን ያልታመነ ተረት ብቻ በመናገር በቅቶዋቸው ትተውት ነበር። በምሥራቅ ወገን ባለው አገር አፍንጫ የሌላቸው ሕዝብ ያሉ ይመስላቸው ነበር። ለሌሎቹ ደግሞ እያንዳንዳቸው ሦስት ወይም አራት ዐይን ያላቸው ይመስላቸው ነበር።

፫፤ በአፍሪካ ውስጥ በአንድ ክፍል ዐይናቸው ከደረታቸው ላይ ሆኖ ጭንቅላት ብቻ የሌላቸው ሰዎች አሉ ይባል ነበር። የቀድሞ ታሪክ ጸሓፊ ስለ አንድ አገር ሲጽፍ የንጉሣቸው ራስ እንደ ውሻ ራስ ያለ ነው፤ የነዚሁም ሕዝብ ቁመታቸው ከሰው ቁመት ሁለት ጊዜ ይበልጣል ብሎ ነበር።

፬፤ ከዚህ ሁሉ ታሪክ ስለ ድንኮች የሚነገረው እጅግ ያማረ ነው። እነዚህ ትናንሽ ሕዝቦች ቁመታቸው አንድ ክንድ ቢሆን ነው፤ መኖሪያቸው ነጭ ዐባይ ከሚመነጭበት ነው ይባላል። ቤቶቻቸው እንደ ዎፍ ጐጆ የመሰሉ - ናቸው። የተሠሩትም ከጭቃና ከላባ ከዛጐልም ነው።

፭፤ እነዚሁ ድንኮች መጠን የሌለው የጦር ሠራዊት ሆነው ታሞራ ጋር ጦርነት ያደርጋሉ። እኩሉ በበግ ኮርማ ላይ እኩሉ በፍየል ላይ ተቀምጠው ሌሎቹም በእግር ሆነው ይዘምታሉ።

፮፤ የድንኮቹ የጦር ሠራዊት ካሞራዎቹ ጦር ጋር በተገናኘ ጊዜ ከሁለቱም ወገን ይ-እጅግነንት ሥራ ይታያል። አሞራዎቹ ክንፋችውን እያራገቡ ወደ ፊት ይገፋሉ። አንዳንድ ጊዜ ካሞራዎች ወገን ድንኩን እየነጠቁ ማርከው በአፋቸው አንጠልጥለውት ይሄዳሉ።

፯፤ ድንኮቹም፣ ትናንሽ ሰይፋቸውንና ጦራቸውን እያወዛወዙ ብዙ ጊዜ ጠላታቸውን ያባርሩታል። እንደ አጋጣሚ ሆኖ ዕንቁላላቸውንና ጫጩታቸውን ያገኙ እንደ ሆነ፣ ዕንቍላሉን ያፈርጡታል፤ ጫጩቱንም ያለ ምሕረት ይገድሉታል።

፰፤ እስከ ጥቂት ዘመን የአፍሪካን ውስጥ ከጥንቶቹ ይልቅ የዛሬዎቹ ሰዎች አያውቁትም ነበር። አሁን ግን በዶክቶር ሊቪንግስቶን ምርመራ ባገሩ ውስጥ ያለው ነገር ተመርምሮ ታውቋል። ዳሩ ግን ነገሩ፥ የጂዎግራፊ ጕዳይ ነው የታሪክ ወገን አይደለም። በመኻከለኛው አፍሪካ ኒጌር እይተባለው ወንዝ በሚፈስበት ሁሉ ኒግሪቲያ ወይም ኒግሮላንድ ይባላል።

፱፤ የኒግሪቲያ ዋናው ከተማ ቲምቡክቱ ይባላል። ከአንድ እንግሊዝ ከአንድ አሜሪካዊ ከአንድ ፈረንሳዊ ከነዚህ ከሦስቱ ነጮች በቀር ይህቺን ከተማ ሌላ ነጭ ሰው ከቶ አልረገጣትም። የኋለኛው ሰው ስም ሙሴ ሚልዬ ይባላል። እሱም በ፲፰፻፳፯ በዚያ ነበር። የከተማው አሠራር ሦስት ማዕዘን ነው። የተሠራበትም ስፍራ ከኒገር ወንዝ ስምንት ማይል ራቅ ብሎ ነው። ፲፰፻፴ የኒገር ሁኔታ ሁሉ የተገኘው በላንደር ወንድሞች ነው።

፲፤ የቴምቡክቱ ከተማ ቤቶች ከፍታቸው አንድ ደርብ ብቻ ነው። ፀሓይ በደረቀውና ክብ በሆነ ጠብ ተሠርተዋል። የተዋረዱት ሕዝባ ባሮች የንብ ቀፎ በመሠለ ሣር ቤት ይኖራሉ። በከተማው ዙሪያ ነጭ ወይም ብጫ የመስለ አሸዋ ለበስ ሰፊ ሜዳ አለ።

፲፩፤ በአፍሪካ ምዕራብ ጠረፍ የሚኖሩ እንግሊዞችና ፈረንሳዎች አሉ። በደቡብ ዳርቻ ወገን ቀድሞ ሆላንዶች ይኖሩ ነበር። ካ፲፰፻፮ ዓመት ወዲህ አውራጃውን እንግሊዝ ይዞታል። ይህም አውራጃ ኬጵኮሎኒ ይባላል። ኬጵኮሎኒም ያለው መልካም ተስፋ የሚባለው አውራጃ በኩል ነው።

**ጥያቄ።**

፩፤ ከአፍሪካ በሚበዛው ክፍል ያሉት ባላገሮች ምንድን ናቸው?

፪፤ የጥንቱ ባላገሮች ስለ አፍሪካ ምን ያስቡ ይሆን?

፫፤ ከነዚህ የሚያሥቁ ታሪኮች ሁሉ የሚያምረው የትኛው ነው? ስለ ድንኮች አንድ ዐሳብ ተናገር።

፬፤ ስለ ማኻከል አፍሪካ የዛሪዎቹ ምን ያውቃሉ? ኒግሪቲያ ወዴት ነው? ባላገሮቹ እንዴት ያሉ ናቸው?

፭፤ ቴምቡክቱ ምንድን ነው? ማነው ያየው? ሙሴ ካሊዬ ስለዚሁ ምን ይላል? ሁኔታውን ተናገር?

፮፤ ባገሩ እንደምን ሰው ገባበት? ኬጵኮሊኒ እንደ ምን ሆነ?

እንግሊዞች አገሩን ምን ያህል ዘመን ይዘውት ቄዩ?

**ምዕራፍ ፸ አፍሪካ።**

**ስለ የባሕር ጠረፍና ስለ ባርያ ንግድ።**

፩፤ ናታል የእንግሊዝ የቅኝ አገር ነው። ቀድሞ በኬጵኮሎኒ ክፍል ነበር። በኋላ ግን ባ፲፰፻፵፮ ተኬጵኮሎኒ ተለየ። ስፋቱ ፩፻፶ ማይል ይሆናል። የባሕር ጠረፍም አለው። በዚህ ስፍራ ወርቅና ዕንቍ በብዙ ይገኛል። በአፍሪካ ምዕራብ ላይቤርያ የምትባለው አገር ነጻ ሆና በራስዋ አዳሪ ናት። በሬፑብሊክም ትገዛለች። ይህችም የተመሠረተችው ባ፲፰፻፳፪ ዓመት ነው። ባ፲፰፻፵፯ ነጻ የወጣች ሬፑብሊክ ተብላ ታውጆላታል። ፮፻ ማይል ስፋት ያለው የባሕር ጠረፍም አግኝታለች።

፪፤ በምዕራብ አፍሪካ ጠረፍ ወገን ያሉ የሲኒጋል አገሮች ፈረንሳዎች አሉበት። ሲኒጋምቢያና ሲራሊዎን የባርያ ንግድን ለመከላከል ብለው እንግሊዞች ያሉባቸው አወራጃዎች ናቸው። አየሩ ለአውሮጶች የማይስማማ ጤና ቢስ ነው። የባላገሮቹ መንግሥት አሻንቲና ዳሆሚ ንጉሣቸው በዜጎች ላይ በሚሠራው የክፋት ስራ የታወቀ ነው። እነዚህም አገሮች ጊኒያ አይቮሪኮስት ጎልድኮስት፣ ሎንጎ ቤንጉላ ናቸው።

፫፤ በምሥራቅ ጠረፍ ሞዛምቢክ የፖርቱጊዞች መኖሪያ ዋና አገር ነው። በዚህ አገር ትልቅ የንግድ ሥራ ይሠራበታል። የሞዛምቢክ ወደብ ምንም ችግር የሌለበት ነው። የማዳጋስካር ደሴት በምሥራቅ ጠረፍ ወገን ስፋቱ ፫፻ ማይል በሚሆን ባሕር ተለይቷል።

፬፤ የአፍሪካ እጅግ መጥፎው ታሪክ የባሪያ ንግድ ነው። በቀድሞው ዘመን ሰው እንደ ዛሬው ዘመን ሳይሥለጥን በጦርነት ድል አድርጎ፣ የማረከውን እንደ ባሪያ አድርጎ መያዝ የተለመደ ነገር ነበር። እንዲህ ያለውም ልማድ (ወይም ብዙ ዘመናት ሲደረግ ቄይቶዋል። ባርነት ብዙ ሽሕ ዘመን (ወይም ብዙ ዓመታት) በምድር ላይ ጸንቶ ቈይቶዋል።

፭፤ ባ፲፬፻፹፪ ፖርቱጊዞች ብርቱ ንግድ አድርገው ባርያ መሸጥና መለወጥ ጀመሩ። ወዲያው እንግሊዞች ደግሞ ባ፲፭፻፷፫ ተከተሉዋቸው። ነገር ግን ባ፲፰፻፷፫ ተከተሉዋቸው። ነገር ግን ባ፲፰፻፴፫ የታላቂቱ ብሪታኒያ ፓርላሜንት የባርያ ንግድ ፈጽሞ እንዲቀር ለባሮች ጌቶችና ለሌላም ጕዳይ ኻያ ሚሊዮን ፓውንድ ከፈለ። እንዲህ ሁኖ በእንግሊዝ የቅኝ አገር ሁሉ ለዘለዓለም ባርነት ቀረ።

**ጥያቄ።**

፩፤ ናታል በሚባለው አውራጃ እንደምን አድርጎ ሰው ገባበት? ስለ ሊቤሪያ ምን ትላለህ?

፪፤ በምዕራብ አፍሪካ ጠረፍ ያሉ አገሮች ማን ይባላሉ? ሴራሌዎን ለምን ተያዘ?

አየሩ እንዴት ነው? አሻንቲና ዳሆሚ እንዴት ሆኑ?

፫፤ ሞዛምቢልክ እንዴት ሆነ? ማዳጋስካር በምን ተለየ?

፬፤ የአፍሪካ ታሪክ ክፉ ምንድን ነው? የጥንት ልማዳቸው ምንድን ነው? ባርነት እንደ ምን ተመሰረተ?

፭፤ ፖርቱጊዞች የባርያ ንግድ የጀመሩት መቼ ነው?

እንግሊዞች በንግድ የተከተሉዋቸው መቼ ነው?

እንግሊዝ ምን (ካሣ) ወጆ ከፈለ?

**ምዕራፍ ፸፩ መግቢያ ኤውሮጳ።**

**በካርታው ላይ የታወቁ ነገሮችን ሌላም ነገር ሁሉ።**

፩፤ ኤውሮጳ የዓለም ሦስተኛ ክፍል ተብሎ ይታሰባል በስፋት ጠባብ ነው። የእስያ አራተኛ ክፍል ከአፍሪካም ከሦስት አንድ እጅ ይሆናል። ከመላው ዩናይትድ እስቴትስ ከ፫ት አንድ እጅ ይሰፋል። ይኸውም የምሥራቅ የብስ ክፍል ነው። ከእስያ የሚለየው ኡራል የተባለው ተራራ ነው። ከአሪካም የሚለየው የሜዴቴራኒያን ባሕር ነው። በጊብሮልታር በር ከኤውሮጳ እስከ አፍሪካ ያለው ርቀት ፳፩ ማይል ብቻ ነው።

፪፤ ኤውሮጳ ካራት መዓዝን ዓለም በጣም ያንሳል። ሁለት መቶ ሰማኒያ ሚሊዮን ባላገሮች አሉበት። በሥልጣኔም ከእስያና ከአሪካ በብዙ ስፍራ ካሉ አሜሪካኖችም ይበልጣል። ያማሩ ከተሞችና መግነዶች ጥሩ ጥሩ ቤቶችና ጠቀሜታ ያላቸው የእጅ ሥራዎች ሌላም ለሰው አስፈላጊ ሆነው ምቾትና ደስታ የሚሰጡ ነገሮች ሁሉ ይገኙበታል።

፫፤ ከቱርክ በቀር በኤውሮጳ በማነኛውም ክፍል ሁሉ ከኢየሱስ ክርስቶስ ሃይማኖት አሸንፎዋል። በእስያ ወይም በአፍሪካ ውስጥ ብትሄዱ ምንም ቤተ ክርስቲያን አታገኙም። ዳሩ ግን አልፋችሁ በአንድ አንድ ስፍራ ለእውነተኛው አምላክ የሚሰገድበት አንድ አንድ ቤተ ክርስቲያን ታገኛላችሁ። ለሐሰተኛው ሃይማኖት ብለው ከዕንጨትና ከደንጊያ ወይም ከብረታ ብረት ለተሠሩ ጣዖቶቻቸው ሕዝብ የሚሰግዱበት ብዙ ቤተ ጣዖት ግን ታላያችሁ።

፬፤ ነገር ግን በኤውሮጳ የሆነ እንደ ሆነ ማንም መንገደኛ በሚሄድበት ስፍራ ሁሉ አብያተ ክርስቲያናት ተሠርተው ያያል። የኤውሮጳም ሕዝበ ክርስቲያኖች በመሆናቸው በዚህ ይታያል። ደግሞ በኤውሮጳ ብዙ የምትህርት ቤቶችና የሊቃውንት ማኅበሮች አሉዋችወ። ይህ ሁሉ ሕዝብ በሥልጣኔ ክፍል ያሉ መሆናቸውን ያስረዳል። ባገኛችሁበት በዓለም ክፍል ሁሉ ቤተ ክርስቲያኖች በመሠራታቸው ሕዝብ በሥልጣኔና ሰውን ደስ የሚያሰኝ ጥበበ በማግኘት በጣም ከፍ ያሉ መሆናቸውን ላሳስባችሁ እወዳለሁ።

፭፤ የክርስቲያን ሃይማኖት ሰዎችን እጅግ ጠቢባንና ደስ ያላቸው ማድረጉ በዚህ ይታወቃል። የክርስቲያን ሃይማኖት ባልታወቁበት አገር የሆነ እንደሆን ከሕዝቡ የሚበልጠው ክፍል ዕውቀት የሌለውና የተዋረደ፤ ዝቅተኛና ችጋረኛ ሕዝብ ሆኖ ይቀራል። ሐሰተኛ ሃይማኖት ሰውን ሁሉ ይጐዳል። እውነተኛ ሃይማኖት ግን የሰውን ወገን ሁሉ ወደ ማሻሻል ያደርሰዋል። ስለዚህ ሰው ሁሉ እውነተኛ ክርስቲያን ቢሆን እንዴት ያለ ዋና ቁም ነገር ይመስላችኋል።

፮፤ ኤውሮጳ ከዓለም ክፍል ሁሉ እጅግ ያነሰች ናት። በሰውም በሥልጣኔም ከእስያና ከአፍሪካ ኋለኛ ነች፤ አሶር ኅይለኛ ታላቅ መንግሥት ከሆነ በኋላ ባቢሎንና ነነዌም በኤፍራጥስ ወንዝ ዳር ተሠርተው እጅግ ከገነኑ በኋላ ግብፅም ታላቅ ኅይለኛ መንግሥት ከሆነች በኋላ ቴቤስና መምፊስ ሌሎችም ታላላቆች ከተሞች በዐባይ ወንዝ ዳር ተሠርተው በጣም ከፍ ካሉ በኋላ ዘዋሪዎች የሆኑ አራዊት ሕዝብ ገና በኤውሮጳ መግባት ጀምረው ነበር።

፯፤ መጀመሪያ ወደ ኤሮጳ ክፍል የገቡት ፊተኞቹ ግሪኮች ነበሩ። ሙሴ እስራኤልን ከግብፅ ባወጣበት ዘመን ቤቶችንና ከተሞችን መሥራት ጀመሩ። ከአውሬነትም ወጥተው ወደ ሥልጣኔ ደረሱ። ቀስ በቀስ እያለም ወደ ዕውቀት ተራመዱ። በጣም የለዘቡ ሕዝብ መሆናቸውም በዓለም ሁሉ ታወቀላቸው።

፰፤ ከዚህ በኋላ ሮም የኢጣልያ ታላቅ ከተማ ሆነ። የሮማውያንም መንግሥት ከኤውሮጳ የሚበልጠውን ክፍልና በጣም የሠለጠነውን የእስያንና የአፍሪካን ክፍል ያዘ። ካርታጎና ግብፅ፣ ግሪክ፣ አሲያሚኖር፣ ፍልስጥኤም ሶርያ፣ ከእስያ ክፍል የሆኑ ሌሎችም አገሮች ለሮም ቀንበር ተንበርክከው ሰገዱ።

፱፤ ዓለም ከተመሠረተች ጀምሮ እንደ ሮም መንግሥት ከፍ ያለ አልነበረም። ነገር ግን ሌላውን መንግሥት ከእግሩ በታች እንደ አደቀቀ እንዲሁ ተራውን የሮምን የንጉሠ ነገሥት መንግሥት የኤውሮጳ ሰሜን አውራጃ መንግሥታት መጥተው ከጫማቸው በታች ረጋገጡት። እንዲህም በሆነ ጊዜ ወዲያው ድንቍርና ተቄራኘው። ልዩ ልዩ ዐይነት የሆኑ የኤውሮጳ ነገድና ዘሮች መንግሥት አካሉና ቅልጥሙ ሁለመናው ተቀጥቅጦ ሕይወት የሌለው ይመስል ነእር።

፲፤ ነገ ግን ተሰባብሮና ተበታትኖ ፍርፋሪ ሆኖ የነበረው የሰው ወገን ቤተ ሰብ በጊዜው እንደ ገና አቈጥቈጦ አቀጠለና የተለያየ ነገድ ለመሆን በቃ። አሁን ያሉበትን ሁኔታ እስኪያገኙ ድረስ በዕውቀት ገሥግሠው ለመድረስ ቻሉ።

፲፩፤ ኤውሮጳ ሰሜንና ደቡብ ተብሎ በሁለት ተከፍለዋል። ቀድሞ ዘምን የአየሩ ቅዝቃዜ እንደ መኻከለኛና! እንደ ምሥራቅ አሜሪካ ነበር። በኋላ ሙቀቱ በደቡብ አገሮች እንዳለው ሙቀት ሆነ። በሰሜን ኤውሮጳ ያሉት መንግሥት እነዚህ ናቸው። ረሺያ ኖርዌ፣ ስዌድን፣ ፕሩሲ፣ አያሎች የጀርመን አገሮች መንግሥታት ዳንማርክ ሆላንድ፣ ብቤልጅክ፣ ስዊትዝርላንድ፣ ፍራንስ ታላቂቱ ብሪታኒያ።

፲፩፤ በደቡብ ኤውሮፓ ያሉ መንግሥታት እነዚህ አንቸው። ፖርቱጋል፣ እስጴን፣ ኢጣሊያ፣ ግሪክ፣ ቱርክ፣ የነዚህ አገሮች መሬቱ በጣም ለም፣ ነው። በዚህ ወይን፣ም ወይራ፣ በኸረ ሎሚ፣ ሜሎንስ፣ ሌሎችም ደስ የሚያሰኙ ፍራፍሬዎች ሁሉ ተርፈዋል።

፲፫፤ በዚህ አገር ባለው የሚያፈልገው የምግብ ረገድ ሁሉ በቀላሉ ይገኛል። አየሩ ሙቀት ሳለ ደስ የሚያሰኝ ነው። ሕዝቡ የሚሞቅ ቤት፥ ለመሥራት አያፈልጋቸውም ወፍራም ልብስ መልበስና ለክረምትና ለብርድ ወራት የሚያፈልገውን ለማሰብ የታወቀ ነገር ነበር። ይህን ለብርድ ወራት የሚያስፈልገውን ለማሰብ የታወቀ ነገር ነበር። ይህን ሁሉ የሕዝብ አስቀድሞ እንዲያስቡበት ተፈትሮ እንዲህ አድርጎት ነበር። ስለዚህ የሕዝቡ ሥራ በብርድ አገር ከሚኖሩት ይልቅ ያነሰ ስለ ሆነ እንዲሁም ምቾታቸውና ደስታቸው ያነሰ ሆነ።

፲፬፤ በሰሜን አውሮጳ ያሉ ሕዝብ ግን ምድርን በጥንቃቄ ማረስ አስፈላጊ መሆኑን ስለ ተርዱት ረጅም ለሆነ ክረምታቸው አስፈላጊ የሆነውን ቀለብ በጊዜያቱ ይሰበስባሉ። መልካሞችን ቤቶች ለራሳቸው ሠርተው የሚያፈልጋቸውን የቤት መሣሪያ ያገቡበታል። እንዲህ አድርገው በሥራቸውና በመጠንቀቃቸው በደቡብ በኩል በመልካም አየር፥ ከሚኖሩት ሕዝብ ይልቅ እኒህ በታላቅ ደስታ ይኖራሉ።

፲፭፤ የኤውሮጳ የዱር አራዊት ምንም ባንዳንድ ነገር ቢለያዩ በአሜሪካ የሚገኙትን አራዊት ይመሳልሉ። ዛፎችና ቁጥቋጦች አበቦች ምንም ስንኳ ጥቂት ቢለያዩ ፍጹም በአሜሪካ የሚገኙትን ይመስላሉ።

፲፮፤ ወደ አሜሪካ ብትሄዱ በየትም ቢሆን ወደ ሌላ ገር የሚያሳያችሁ ይሰማችኋል። ነገር ግን ኤውሮጳ ትዝ የሚያሰኝና የሚያሳስባችሁ ብዙ ነገር አለ። ወደ እስያ ወይም ወደ አፍሪካ ብትሄዱ ቤትችንና ሜዳውን የሕዝቡን ልብስ አለባብሰስ፣ ልማዳቸውንና ጠባያቸው ስትመለከቱት ሁለመናው ከኤውሮጳ የተለየ ስለ ሆነ ጭራሽ በባዕድ አገር መሆናችሁ ይሰማችኋል።

**ጥያቄ።**

፩፤ ሦስተኛው የዓለም ክፍል የትኛው ነው? የሚያንሰው የዓለም ክፍል የትኛው ነው?

ኤውሮጳን ከእስያ ጋር ብናበላልጠው የቱን ያህል ይሰፋል?

ከአፍሪካ ወይም ከዩናይትድ እስቴትስ ምን ያህል ይሰፋል?

ከእስያ በምን ይለያያል? ከአፍሪካስ? ለአፍሪካ የሚቀርበው የኤውሮጳ ክፍል የቱ ነው?

በኤውሮጳና በአሜሪካ መኻከል ያለው ውቅያኖስ ማን ይባላል?

ከአሜሪካ እስከ ኤውሮጳ ምን ያህል ይርቃል? መልስ ፫ሺ አምይል።

፪፤ ከኤውሮጳ? የሚዋሰነው በየት በኩል ነው?

፫፤ የኤሮጳ ሃይማኖት ምነን ነው? የእስያና የአፍሪካ ሃይማኖት እንዴት ነው?

ቤተ ክርስቲያናቸው እንዴት ነው? መስጊድ ነውን ወይስ ቤተ መቅደስ?

፬፤ መንገደኞች በኤውሮጳ ሲሄዱ በየስፍራው የሚገጥማቸው (የሚያገኙት) ምንድን ነው? የቤተ ክርስቲያኖች ብዛት ምን ያሳያል? የትምህርት ቤቶች መብዛት ምን ያሳያል? ቤተ ክርስቲያኖች በበዙበት ስፍራ ምን ታገኛለህ?

፭፤ የክርስቲያን ሃይማኖት ምን ያገኛል? የክርስቲያን ሃይማኖት ባልታወቀበት አገር ምን ይሆናል? ሐሰተኛ ሃይማኖት ምን ጥቅም ይሰጣል? በውነተኛዪቱ ሃይማኖት ምን ይገኛል? ሰው ሁሉ እውነተኛ ክርስቲያን መሆኑ ለምድን ነው?

፮፤ ኤውሮጳ እንደምን ሆነ? የእስያና የግብፅ መንግሥታት ብዙ ዘመን እየገነኑ ሲሄዱ የኤውሮጳ ሁኔታ እንዴት ሆነ?

፯፤ በኤውሮጳ አስቀድሞ ሰው የገባበት የትኛው ወገን ነው?

ግሪክ ከአረመኔነት ወደ ሥልጥንና የደረሰው ምን ጊዜ ነው?

ግሪክ ከፍ ያለበት ምን ጊዜ ነው?

፰፤ ሮም እንዴ ሆነ? ግዛቱ እንዴት ሆነ? የሮም መንግሥት ሲጠፋ፥ ምን ተከተለው?

፱፤ አያሎች የኤውሮጳ ሕዝብ እንዴት ሆኑ?

፲፤ ኤውሮጳ እንደ ምን ተከፋፈለ? የሰሜን ኤውሮጳ አየር እንዴት ነው? የደቡብ ኤወሮጳ እንዴት ነው? የሰሜን ኤወሮጳ ዋና ባላገሮች የተባሉት እነየቱ ናቸው? ከእንግላንድ በወዴ ወገን ናቸው?

፲፩፤ የደቡብ መንግሥታት እነማን ናቸው? እነዚህ ከእንግላንድ በወዴት ወገን እንደ ሆኑ ታሳያለህን?

፲፪፤ የደቡብ ኤውሮጳ አየር ወዴት ነው?

፲፫፤ የሰሜን ኤወሮጳ እንዴት ሆነ? የሕዝቡ ሁኔታ እንዴት ነው?

፲፬፤ የኤውሮጳ የዱር አራዊት እንዴት ያሉ ናቸው?

ወደ አሜሪካና ወደ እስያ ወደ አፍሪካ ብትሄድ ምን ትሆናለህ?

**ምዕራፍ ፸፪። ኤውሮጳ።**

**ስለ ግሪክ አገር ግሪክ በወዴት በኩል እንደሆነና ምን እንደሚመስል**

**የአየሩም ጠባይ።**

፩፤ ግሪክ ወደ ሜዴቴራኒያን ባሕር የተዘረጋ አንድ ትንሽ ቍራጭ አገር ነው። ከምሥራቅ ወደ ትንሽ እስያ ከምዕራብ ወደ ኢጣልያ አገር ከሁለቱም ወገን ርቀቱ ትክክል ነው።

፪፤ ግሪክ በሰሜን ወገን ከመቄዶንያ ይዋሰናል። ግሪክ ዙሪያውን በባሕር የታጠረ ነው። በደቡብና በምሥራቅ ወገን አያሎች ደሴቶች አሉ። ከነዚህም ደሴቶች አንድ አንዶቹ እጅግ ውቦች ናቸው።

፫፤ ከነርሱም አያሎች መንገድሮና ከተሞች ተሠተውባቸዋል። አንዱ አንቲፖሮስ ይባላል። በዚህም ስፍራ ያለው ታላቅ ያጌጠ ዋሻ የታወቀ ስመ ጥሩ ነው። ሺሕ በሚሆኑ ባጌጡ ምሰሶዎች ተደግፎ እንደ ብር ሲብለጨለጭ ፋኖስ አብርታችሁ ውስጡን ብታዩት አንድ ሰፊ አዳራሽ ይመስላል።

፬፤ እኩሌቶቹም የግሪክ ደሴቶች ከባሕርው እደ ውጪ እየተወረወሩ የወጡ ይመስላሉ። እኩሌቶቹም ከጥንት ጀምረው ይታዩ የነበሩት አይሉበት አይታወቅም ጠፍተዋል። ይህ እንግዳ ነገር እንዲህ እንዲሆን ያደረገው ከባሕር በታች የተንሣው የቮልካኖ እሳት ነው። አንዳንድ ጊዜ ከዚህ ከተፈጥሮ መናወጽ የተነሣ ከሚታዩ ነገሮች የበለጠ የሚያስደንቅ ነግር የለም።

፭፤ በደቡብ ግሪክ ወገን ባሉት ደሴቶች አየሩ በአሜሪካ እንዳለው እንደ ቨርጂኒያ አየር ቀላል ነው። በዚህ ነገር የሚያስጐመጅ ብዙ ዐይነት ፍሬ ሁሉ ሞልተዋል። በሰሜን ወገን የሆነ እንደ ሆነ አየሩ፥ ቅዝቃዜ ያለበት ነው።

፮፤ በግሪክ አገር ውስጥ ለመሄድ የፈለጋችሁ እንደ ሆነ ግሪክ የተፈጥሮ ውበት ያለው አገር እንደ ሆነ ታገኙታላችሁ። በየጠረፉ ትንንሽ ባሕሮች እየሆኑ የመርከብ መቋሚያዎች ወደቦች ታገኛላችሁ። በዚያ የሚኖሩ ሕዝብ ባሕሩ ደስ ስላሰኛቸው መርከበኞች ለመሆን እንደሚያባብላቸው ታምናላችሁ። እንዲሁም ከባላገሮቹ ብዙዎቹ መርከበኞች ሆነው ታገኙዋቸዋላችሁ።

፯፤ በደኑም እንደ ነገሩ ፓይን የተባለው ጠንካራ ዛፍ ይገኛል። በላይኛው አውራጃ ኦክ የተባለው ዛፍ ይገኛል። ወደ ታች ባለው ክፍልፍም ቸስትነት ዋልነት የሚባሉት ዕንጨቶች ይገኛሉ። አታክልት በተለይ በጣም ሞልቶዋል። ነገር ግን የግብርና ሥራ ወደ ሃኡላ ቀርቶዋል።

፰፤ በዚህ ስፍራ የሚገኘው ዋናው ነገር ደረቅ ፍራፍሬ ዘቢብ፣ ጥጥ፣ ሐር፥ ጠጕር፣ ሩዝ፣ ትምባሆ፣ በቆሎ ነው። የእጅ ስራ ጥቂት ነው። እጅግም አያስደንቅ በቤት የተለመደ ሥራ እንደ ጥጥ እንደ ጠጕር እንደ ሀር የመስለ ነገር ነው። ቀለም ማግባት ወይም መቅባት በጣም የተለመደ ከሆነ ብዙ ጊዜው ነው።

፱፤ ከዛፎች ፍሬ በጣም ዋና ነገር ብለው የያዙት ወይራን ነው። ወይራውን በብዙ ይተክሉታል። ወይን በኽር ሎሚ፣ በለስ አልሞንድ፣ ተምር፣ ሴትሮን፣ ፓሚግራኔት፣ ኩርኔትን ግሬፕ ይህን የመሰለ ሁሉ አላቸው።

**ጥያቄ።**

፩፤ ግሪክ እንዴት ያለ አገር ነው? ከኙዮርክ አኳያ ወዴት ነው?

ከታናሽ እስያ በየት አኳያ ይሆናል? ከኢጣልያ ከእንግላንድ፣ ከረሺያ፣ ከፈረንሳይ በየት ወገን ነው?

፪፤ ግሪክ በሰሜን ወገን ከማን ይዋሰናል? ከምሥራቅ ከደቡብ ከምዕራብ ወገን እንደ ምን ይዋሰናል?

፫፤ ደሴቶቹ እንዴት ያሉ ናቸው? አንቲፓሮስ ምንድን ነው?

፬፤ ቮልካኖ የፈነዳባቸው ደሴቶች እነማን ናቸው?

፭፤ የደቡብ ግሪክ አየሩ እንዴት ነው? በሰሜን ወገንሳ?

፮፤ የግሪክ ጠረፎች እንዴት ናቸው?

፯፤ ደኡና ጫካው እንዴት ያለ ነው?

፰፤ ባገሩ አብልጦ የሚገኘው ምንድን ነው? በግሪክ አገር የሚገኙትን ለምግብ የሚሆኑትን ፍሬዎች ተናገር።

**ምዕራፍ ፸፫ ኤውሮጳ።**

**ስለ ግሪክ ስፋትና መጀመሪያ በአገሩ ውስጥ ሰው እንዴት እንደገባበት።**

፩፤ በዓለም ላይ ስመ ጥሩ ከሆኑት አገሮች ምንም ግሪክ አንዱ እርሱ ቢሆን አገሩ ሰፊ አይደለም። ወሰኑም በየጊዜው ይለዋወጣል። ርዝመቱ ካራት መቶ ማይል ስፋቱም ከመቶ አምሳ ማይል አይበልጥም።

፪፤ አሁን ወደ ኋላ እንመለስና ጥንት በአገሩ ውስጥ ሰው እንዴት እንደ ገባበትና ካራት መቶ ዓመት በፊት የሆነውን እንመልከት። የሰው ዘር ከባቢሎን ግንብ በተበተነ ጊዜ የኖኅ የትንሹ ልጁ የያፌት ቤተ ሰብእ ከእስያ ተነሥቶ ወደ ኤውሮጳ የተጓዘ፥ ይመስላል። ግሪክ ከሌሎች የኤውሮጳ ክፍል ከሆኑት አገሮች ይልቅ ሰናዖር ለሚባለው አገር የቀረበ ስለ ሆነ በፊት በዚያ የገቡ ይመስላል።

፫፤ የጥንት አባቶቻቸው ከምድር ነው የወጣነው ማለታቸውን ግሪኮች ራሳቸው ያምናሉ። ጥንት ባላገሮቹ እንደ አውሬ የሆኑ ሕዝብ ነበሩ። መኖሪያቸው ባንድ ትንሽ ጐጆ ውስጥ ነበር። ምግባቸውም የዛፍ ፍሬ ነው ልብሳቸውም የአውሬ ቆዳ ነበር።

፬፤ ስለ ጥንታውያን ግሪክ ታሪክ ብዙ ተረት ይነገርላቸዋል። የሦስተኛውንና ያራተኛውን መቶ ዓመት ባችሩ አድርጌ አልፈዋለሁ። ሥልጣኔን መጀመሪያ ወደ ግሪክ አገር ያገባ ሴክሮፕስ የተባለ አንድ ግብፃዊ ነው ይባላል። እርሱም ከአገሩ ያስከተላቸውን ይዞ ወደዚህ አገር ገባና የአቴናን ከተማ መሰረተ። ይህም የሆነው ፲፭፻፶፮ ዓመት ከዘመነ ክርስትና በፊት ነው።

፭፤ ከዚህ በኋላ ፴ ወይም ፵ ዓመት ቄይቶ ካድሙስ ከፊኒቅያ መጣና የቴቤስን ከተማ ሠራ። ለግሪክ ዋና ጠቃሚ የሆነ እርሱ ነው። ወይን የመትከልን ትምህርት ብረታ ብረትን የመቀጥቀጥ ብልሀት የፊደልን ትምህርት ጥቅም ያስተማራቸው እርሱ ነው።

፮፤ ሌላውን የግሪክን ክፍል ሌሎች የውጪ ነገዶች የራሳቸው ቅኝ አድርገው ይዘወት ነበር። በዚህ ምክንያት አገሩ ስለ ተከፋፈለ፥ ርስበርሳቸው ግንኙነት የሌላቸው ትንንሽ መንግሥታት ሆኑና በመኻከላቸው ሁልጊዜ ጦርነት ሆነ።

፯፤ ከነዚሁ ትንንሾች መንግሥታት፣ ወይም አውራጆች ዐሥራ ሁለቱ ቶሎ ብለው አንድነት ተባእብሩና መልክተኞቻቸው በዓመት ሁለት ጊዜ ተሰብስበው ስለ አገራቸው ጕዳይ እንዲማከሩ አደረጉ። ይህም ጉባኤ የአምፊዎቲዮንስ ጉባኤ ተባለ። በዚህ ጕባኤ ተለያይተው የነበሩት ልዩ ልዩ አውራጃዎች ርስበርሳቸው ተስማሙ። የውጪ ጠላትም ቢመጣባቸው ባንድነት ሁነው ለመመከት ኅብረታቸውን አጸኑ።

፰፤ ከግሪኮች ታሪክ ከብዙው አንዱ በጣም የታወቀ ነገር ይህ ነበር። እርሱም የአርጎኖቲክ ዘመቻ ነው። ጃሶን የተባለ የንጉሥ ልጅ ነበር ይባላል። እርሱም ጓደኞቹንና ወዳጆቹን አስከትሎ ከጥቁር ባሕር ወደ ምሥራቅ ወገን ኮልቺስ ወደ ተባለ ስፍራ በመርከብ ሆኖ ሄደ። የሄደበትም ምክንያት ጠጕሩ ወርቅ የሆነ አንድ የሚያስደንቅ የበግ ኮርማ አለ ብለውት ያን ለማግኘት ነበር። ዳሩ ግን ይህ ነገር ሁሉም ተረት ይመስላል።

፱፤ የወርቅ ጠጕር ለመፈለግ ከመዝመት ይልቅ የትሮጃ ጦርነት እጅግ ስመ ጥሩ ነበር። ትሮጃ ማለት ወደ እስያ ወገን ሒሌስፖንት በሚባል ስፍራ አንድ ትልቅ ከተማ ነበር። ሔሌስፖንት ዛሬ ዳርዳኔል፣ የሚሉት ጠባብ ባሕር ነው፤ ፓሪስ የተባለ የንጉሥ ልጅ የሜኔሎስን የግሪክን ንጉሥ ልጅ ሰርቆ ወስዶ ነበር።

፲፤ ይህን በደል ለመወጣት ብለው የግሪክ ነገሥታት ሁሉ በአንድነት ሆኑ። አንድ ሺሕ ሁለት መቶ መርከቦች ወደ ትሮጃ ዘመቱ። ዐሥር ዐመት ሙሉ ዙሪያውን ከከበቡት በኋላ ከተማውን ያዙት፥ ይህም የሆነ ባ፲፩፻፹፫ ዓመት ከዘመነ ክርስትና በፊት ነው።

፲፩፤ ነገር ግን ሆሜር እንደሚለው የሆነ እንደ ሆነ ታሪክ ጸሓፊዎች የትሮጃን ጦርነት ትንሽ ነው እንጂ እንዲህ የሚያስደንቅ አይደለም ይላሉ።

**ጥያቄ።**

፩፤ የግሪክ ስፋት ምን ያህል ይሆናል? ርዝመቱ እንዴት ነው?

፪፤ በግሪክ ሰው ተባ ምን ያህል ዘመን ይሆናል? የግሪክ የጥንቱ ሕዝብ ምን ኖሯል?

ግሪክ ሰናዖር ከተባለው አገር ወዴት ነው? ከግብፅ ወዴት ነው?

፫፤ ግሪኮች የጥንት አባቶቻቸውን ከወዴት ወጡ ይላሉ? የጥንት ግሪክ ባላገሮች ምንድን ናቸው?

፬፤ ለግሪኮች ዕውቀትን ያስተማራቸው ማነው? ሴክሮብስ የተመሠረተው ከተማ የትኛውን ነው?

ይኸውስ የሆነው ምን ጊዜ ነው? አቴን ከግሪክ የትኛው ወገን ነው? እስከ ዛሬ አቴን አለወይ?

መልስ አዎን አለ ዳሩ ግን ከጥንቱ ጋራ በናመዛዝነው የዛሬው ከተማ በጣም የተዋረደ ነው።

ዙሪያው በጣም ያማረ ነውን?

፭፤ ካድሙስ ማነው? ቴቤስ ያለው ከአቴን በወዴት ወገን ነው? በግብፅ ቴቤስ የተባለ ስመ ጥሩ ከተማ መኖሩን ልብ አድርጉ?

፮፤ በሌላው የግሪክ ክፍል ሰው እንደምን ገባበት? በዚሁ ዘመን ግሪክ እንዴት ኖሯል?

፯፤ የግሪክ ፲፪ አውራጃዎች መንግሥታት እንዴት አደረጉ? የእንፊክቲዎክ ምክር ቤት ምን አደረገ?

፰፤ የአርጎቲናክ ጕዞ እንዴት ሆነ? የትሮጃን ጦርነት እንዴት ሆነ? ሆሜር እንዴት ሆነ።

**ምዕራፍ ፸፬ ኤውሮጳ።**

**ስለ ግሪኮች ሕግ አውጪ (ሐጋጊ)።**

፩፤ ግሪኮች ዋና መንግሥታቸውን እስፓርታ፣ ወይም ለሲዴሞን ይሉታል። ከክርስቶስ በፊት ፲፭፻፲፮ ዓመት ሌሌክስ የተባለ መሠረተው። ዘጠኝ መቶ ዓመት ከክርስቶስ በፊት ከነበረ ሊኩርጉስ ከተባለ ሰው የደንብንና የሕግን ሥርዓት ተቀብለ። እርሱም ደንብን ጠባቂና በነገሩ ሁሉ የጸና ቀጥታ ያለው ሰው ሆኖ ሳለ ደግሞ ብልህና ቅነንት ያለው ሰው ነበር።

፪፤ ሊኩርጉስም የስፓርታ ሰው ሁሉ በአንድነት ሆኖ ምግቡን በልግጽ በውጪ ባደባባይ ይብላ የሚል ደንብ አወጣ። የዚህም ደንብ ምሥጢር ሀብታሞች የሆኑት ቤታቸው የከበረ ምግብ እየበሉ ብቻቸውን እንዳይፈነጥዙ፣ ድኆችና ሀብታሞች ባንድነት ሆነው እየበሉ ትክክል እንዲሆኑ ነው። ለሕፃናት የሆነ እንደ ሆነ ካልሰረቁ በቀር አንዳች የሚበሉት እንዲያገኙ አልተፈቀደላቸውም ነበር። ይህንም መጥፎ ልማድ ማቆማቸው እስፓርቶች በጦርነት ጊዜ ብልጦች እንዲሆኑ ነው።

፫፤ በሕዝቡ ንፍገትና ስስት እንዳያድርባቸው ብርና ወርቅ ተቀርጾ ገንዘብ ተብሎ እንዳይወጣ ሊኩርጉስ አስከለከለ። ገንዘብ የሚባል ብረት ብቻ እንዲሆን አደረገ። የእስፓርቶች ብር በሚዛን አምሳ ፓውንድ ባነሣ ይከብድ ነበርና በኪስ ለመያዝ አይመችም ነበር።

፬፤ ልጆች ሁሉ የሚያደርጉት በሕዝብ ኪሣራ ነው። ግብር ሲበላ በገበታው ዙሪያ ቁመው ጥበብ የመላበትን ያባቶቻቸውን ንግግርና ጨዋታ እንዲሰሙ ተፈቅዶላቸዋል። እስፓርቶች ልጆቻቸውን ስካርን እንዲጸየፉ በጣም ያሠጓቸው ነበር።

፭፤ ይህን ስካር የሚያመጣውን የሚያስጸይፍ ነገር ያሳዩዋቸዋል። ሲያሳዩዋቸውም እንደዚህ አድርገው ነው፤ በፊት አንዱን ባሪያ አረቄ ያጠጡና ያሰክሩታል፤ ልጆቹም አሰክረው ባሪያ የሚሆነውን ሁኔታ ሁሉ በዐይናቸው ከተመለከቱ በኋላ እንደዚህ ያለ ውርደት ወደሚያመጣ ነገር እንዳይወድቁ ራሳቸው ይጠነቀቃሉ።

፮፤ ሊኩርጉስ ለአገሩ ሰዎች ሕግና ደንብ ከሰጣቸው በኋላ ከእስፓርታ ተነሥቶ ሄደ። ነገር ግን ገና ሊነሣ ሲል ሕዝቡን ሰብስቦ እስኪመለስ ድረስ የሰጠኋችሁን ሕግ እንዳትለውጡ ብሎ አስማላቸው። ነገር ግን እንዳይመለስ ቁርጥ አሳብ አድርጎ ነበር።

፯፤ ሰውነቱን በረኃብ ገደለ ሬሳውን እስፓርቶች እንዳይመልሱት አቃጥላችሁ ወደ ባሕር በትኑት ብሎ አዟቸው ነበርና እንዲሁ አደረጉለት፤ ደግሞም ሊኩርጉስ ምንም ሊመለስ ባይችል የሰጣቸውን ሕግ እንዲጠብቁ አምሏቸው ነበርና እስፓርቶች ፭፻ ዓመት ሕጉን ጠብቀው ኖሩ።

፰፤ መቸውንም እስፓርታ ሲባሉ ጅግኖችና አገራቸውን የሚወዱ ኃይለኞችን ሕዝቦች ናቸው። በልማዳቸው ከሠለጠኑ ሕዝቦች ይልቅ ያረመኔ ሕዝብ ልማድ አለባቸው።

፱፤ በአቴን ድራኮ ሶሎን የተባሉ ሁለት የታወቁ ሕግ ሰጪዎች ነበሩ። የድራኮ ሕግ እጅግ ብርቱ ስለ ሆነ በደም እንጂ በቀእልም አይጻፍም፤ ይባላል። ስለ አንዲት ትንሽ መተላለፍ የሞት ፍርድ ነው። የርሱም ሕግ አልቄየም ቶሎ ብሎ ተሻረ።

፲፤ የሶሎን ሕግ የሆነ እንደሆን ቀለል ያለና በጥበብና በመልካም አኳኋን የታገገ ነው። ለሕዝብም ጥቅም ያለው ነው። ነገር ግን የአቴን ሕዝብ ቅሌተኞችና ልክስክሶች ስለሆኑ ሁልጊዜ የተሰጣቸው ሕግ መለወጥ ይወዳሉ።

፲፩፤ በዚህ ጊዜ አቴን ሬፑብሊክ ሆኖ ነበር። አንደምታውቁት የሕዝብ መንግሥት ማለት ነው። ወዲያው ሶሎን ሕጉን ካወጣ በኋላ ፒስስትራቱስ የተባለ ዓባይ ገነን፣ ካገር ውስጥ ተነሣና ከነልጆቹ ጭምር፥ አምሳ ዓመት ገዛ።

**ጥያቄ።**

፩፤ እስፓርታ ወዴት ነው? ከአቴን ወይም ከቴቤስ ወዴት ነው?

እስፓርታ እንዴት ሆነ? ሕጋቸው እንዴት ነው?

ሊኩርጉስ የነበረው ምን ጊዜ ነው?

አካሄዱና ጠባዩ እንዴት ያለ ኑርዋል?

፪፤ እስፓቶቶች ማዕዳቸውን ባደባባይ አድርገው እንዲበሉ ልኩርጉስ ያስተማራቸው ስለ ምንድን ነው?

ለልጆቻቸውሳ ምን አደረጉ?

ለልጆች ስርቆትን ስለምን ፈቀደ?

፫፤ ስለ ገንዘብ ምን ሕግ ተደረገ?

የእስፓርቶች ብር ምንድን ነው?

፬፤ የልጆቻቸው አስተዳደግ እንዴት ነበር?

ስካርን እንዲጸየፉ ያስተማራቸው እንዴት ኖሯል?

፭፤ ልኩርጉስ ገና አገር ለቆ ሳይሄድ እስፓርቶችን ምን ብሎ አስማላቸው?

፮፤ የስፓርቶች ሕግ ሰጪ ፍጻሜው እንዴት ሆነ?

፯፤ እስፓርቶች እርሱ ያወጣላቸውን ሕግ ለስንት ዘመን ጠበቁት?

፰፤ ድራኮና ሶሎን እንደ ምን ሆኑ?

፱፤ የሶሎን ሕግ እንዴት ነው?

፲፤ አቴኖች እንደ ምን ያሉ ናቸው?

የአቴን አገዛዝ እንዴት ነበር?

ዓባይ ገነን ሆኖ መንግሥቱን የያዘው ማነው?

የአቴን መንግሥት አምሳ ዓመት ሙሉ እንዴት ሆነ?

**ምዕራፍ ፸፭ ኤውሮጳ።**

**ከፋርስ ጋር ጦርነት እንዴት እንደ ተደረገ።**

፩፤ አምስት መቶ ዓመት ከዘመነ ክርስትና በፊት ዳርዮስ የፋርስ ንጉሥ ተግሪክ ጋር ጦርነት አደረገና የርሱ ጄኔራል ስድስት መቶ መርከቦችና የሚሊዮን እኩሌታ የሚሆን የጦር ሠራዊት ይዞ አገሪቱን ወረራት። ከአቴን ወገን ከዐሥር ሺሕ የበለጡ ወታደሮች አልነበሩም።

፪፤ ዳርዮስ ስሜቱ ምንም ቢሆን ግሪክን አሸንፋለሁ ነበር። ድል ስለ ማድረጉ በልዩ ልዩ ጌጥ ሐውልት ለማሠራት ብሎ የተጠረበ ብዙ እብነ በረድ አስጭኖ ነበር። የአቴን ሰዎች በሰንሰለት እየሆኑ ወደፋርስ አንዲላኩ ጄኔራሉን አዞት ነበር።

፫፤ የአቴኖች ጄኔራል ማልቲያድስ ይባላል። ትንሽ ወታደሮቹን ይዞ ስፍር ቍጥር የሌለውን የፋርስን ጦር ማራቶን በሚባለው ስፍራ ላይ ገጠመው ይህም ከሰሜን ምሥራቅ በኩል ከአቴን ዐሥራ አምስት ማይል የራቀ በባሕር ዳር የተሠራ አንድ ከተማ ነው።

፬፤ ጀግኖቻቸው ሲዋጉ ሽማግሎችና ባላገሮች ሴቶችና ሕፃናቱ በከተማው በአቴን ሆነው የጦር ወሬ ለመስማት በታላቅ ናፍቆት ይጠባበቁ ነበር። ሚልትያድስ ድል የሆነ እንደ ሆነ ፋርሶች ድል የሆነውን ጭፍራ እያባረሩ ወደ ከተማ ነድተው ከተማውንም በእሳት እንዲያቃጥሉት ያውቁ ነበር።

፭፤ በድንገት ክፉኛ ቈስሎ የነበረ አንድ ወታደር ደም ለብሶ በከተማው ገበያ ውስጥ ሲሮጥ ታየ። ከጦር ውስጥ ሲሮጥ መምጣቱ የጦር፥ ወሬ ለመንገር ነው። ደሙ ሳያቋርጥ ያገሳ ነበርና ፋርሶች ድል አድረገው ሸሽተው የመጣ መስሎዋቸው ሕዝቡ በጣም ደነገጠ።

፮፤ ዙሪያውን ከበው ሚልትያድስና ጦሩ እንደምን ሆኑ እያሉ በጥያቄ ያስቸኵሉት ጀመር። ወታደሩ ደክሞት ያመጣውን ወሬ ለመናገር ስላቃተው ጦሩን መርኮዝ ብሎ ተደግፎ ቁሞ ነበር።

፯፤ ግን ባለ ኃይሉ እየጮኸ ያገሬ ሰዎች ደስ ይበላችሁ ድሉ የኛ ሆኖዋል አለና በጣም ከመጮሁ የተነሳ ወደ መሬት ዘፍ ብሎ ወድቆ ሞተ።

፰፤ የአቴን ሰዎች ጀግናውን አርበኛ ሚልትያድስን ምንም አላመሰገኑትም። እርሱ አገሩን በባርነት ከመገዛት ያዳነ እንደ ሆነ እንደ አንድ ዋጋ አድርጎ ከነሱ የሚፈለግባቸውን የወይራውን ቅጠል ጐንጕነው እንደ ዘውድ አድርገው ሠርተው ሊሰጡት ነበር። ይህም በግሪክ ሕዝብ ዘንድ ለጀግና የሚሰጥ የከበረ የማዕረግ ምልክት ነበር። ዳሩ ግን ይኸንኑ እምቢ ብለው ከለከሉት እንጂ አልሰጡትም። በኋላም በአንድ ትንሽ ነገር ተከሰሰና ካሣ ፶ ፓውንድ እንዲከፍል ተፈረደበት። ሚልትያድስም ይህን ለመክፈል ብዙ ገንዘብ ያለው ሰው አልነበረምና በእስር ቤት ሞተ።

፱፤ ከማራቶን ጦርነት በኋላ ግሪኮች ፋርሶችን ተግሪክ አግር እያክለበለቡ አስወጡዋቸው። ዳርስዮስም እንደ ገና ግሪኮችን እወጋለሁ ብሎ ሲሰናዳ ስለ ሞተ ዘርስስ የተባል ልጅ እንደ ገና ጠቡን አደሰው። ዘርስስ እንደ ገና ግሪክን እወጋለሁ ብሎ ሁለት ሚሊዮን ወታደር ይዞ ግሪክን እንደ ወረራትና በዚያም ያገኘውን መከራ ሁሉ በፊት በጻፍሑት በፋርስ ታሪክ ነግሬያችኋለሁ።

**ጥያቄ።**

ፋርስ ከግሪክ ወዴት?

፩፤ ዳርዮስ ከግሪክ ጋር የተዋጋው ምን ጊዜ ነው? የፋርስ ኃይል እንዴት ነበር? አቴኖችስ ጕልበት እንዴት ነበር?

፪፤ ምን እብነ በረድ ነው? ዳርዮስ ምን (አዘዘ) ትእዛዝ ሰጠ?

፫፤ የአቴኖች ጄኔራል ማን ነበር? ማራቶን ወዴት ነበር?

፬፤ በአቴን የቈዩት እንደምን ሆኑ?

፭፤ ከማራቶን ምን መልክተኛ (ሄደ) ተላከ? ማራቶን ከአቴን ወዴት ነው?

፮፤ ከእስፓርታ ወዴት ነው? መልክተኛው ምን መልክት ይዞ መጣ?

፯፤ ሚልትያድስን አቴኖች እንዴት አድርገው ተቀበሉት? የርሱ ፍጻሜ ምን ሆነ?

፰፤ ማራቶን ላይ ከተዋጉ በኋላ ፋርሶች እንዴት ሆኑ? ዳርዮስ እንዴት ሆነ? ዘርስስ እንዴት ሆነ? በፋርስ ታሪክ ምን ተነባለህ?

**ምዕራፍ ፸፮ ኤውሮጳ።**

**ስለ አቴን ጕዳይ።**

፩፤ ከፋርስ ጦርነት በኋላ በአቴን ሲሞን አርስቲድ ፔሪክልስ የተባሉ የታወቁ ሰዎች ነበሩ። ፔሪክልስ ወዲያው በሬፑብሊክ ውስጥ ዋና ሆነ። ፔርክልስ የመንግሥት ዋና ሆኖ ሳይሾም አስቀድሞ አቴን የበለጠ ገናናነት አልነበራትም።

፪፤ በታላላቅ ያማሩ ቤቶች በመሥራት ከተማዪቱን አስጌጣት። በቅኔና በግጥም ስመ ጥሩ ሆነች። የእጅ ሥራም አስተማራት። መቅደሶችንና ሐውልትን ሥዕልንም እንደዚህ ያለውን ያስጌጠ እሱ ነው። ነገር ግን አቴኖች ምስጋና የሌላቸው ወረተኞችና መንግሥታቸውን ጠቃሚ፣ የሆነውን ዋናውን ሰው የሚንቁ ስለ ሆኑ ፔሪክልስን አላከበሩትም።

፫፤ በኋለኛው ጊዜ እሱው መሪ ሆኖ ሳለ በአቴን ታላቅ መቅሠፍት ተነሣና ከሕዝቡ አያሎች በበሽታ ወደቁ። እኩሉም ሞቱ። እየሞተ የተጋደመው በመንገዱ ሁሉ ሬሳ በሬሳ ላይ ሆኖ ይታይ ነበር።

፬፤ ለዚህ በሽታ መሥዋዕት የሆነው አንዱ ደምቆ ይታይ የነበር ፔሪክልስ ነው። ወደ ሞት አፋፍ ሲቃረብ አንዱ ወዳጁ የሆነ ስለ አደረገው፥ ሥራ ሁሉ እጅግ ቢያመሰግነው ታላቁ ክብሬ ይህ ነው። በሠራሁት ሥራ ሁሉ ከአቴን ሕዝብ ያሳዘንሁት አንድ ሰው አይገኝም ሲል ፔሪክልስ መለሰለት፡

፭፤ ፔሪክልስ ሳይሞት ገና ከሦስት ዓመት በፊት በአቴኖችና በእስፓርታዎች መኻከል ጦርነት ተጀምሮ ነበር። የግሪክ ዋኖች መንግሥታት እነዚህ ሁለቱ ስለ ነበሩ እኔ እበልጥ እኔ እበልጥ በመባባል ይቃኑ ነበር። በዚያ አውራጃ ባሉ በግሪክ መንግሥታት ሁሉ ፔሎፖኔሱስ የሚሉት ብርቱ ጦርነት ተነሣ። ይህም ጠብ እስከ ፳፰ ዓመት ቄየ።

፮፤ በዚሁ ጦርነት ውስጥ ሳሉ አንድ ለዐይን ደመቅ ብሎ የሚታይ አልስቢያድስ የተባለ የአቲኖች መኻከል ተነሣ። ይህም ለአቴኖች የተስማማና በመልኩም የተዋበ መልከ ቀና ሰው ነበር። ከቶውንም አንድ ዘመን ሕዝቡ እጅግ አድርገው አፈቀሩትና ሥልጣኑ ሁሉ በእጁ ሆነ። ዳሩ ግን የራሱን ክብር ፈላጊ ስለ ሆነ ምንም ገንዘብ አልነበረውም፤ ገንዘብ ያጥረው ነበር።

፯፤ በብዙ ሁከት ምክንያት ሆነ ሁከቱም በግሪክ አገር ሁሉ እንጂ በርሱ አገር ከተማ ብቻ አልነበረም። በመጨረሻው ሰው ሁሉ እንደ ጠላው ዐወቀና በትንሽ እስያ ፍራይጂያ ወደ ተባለች መንደር ሄደና ቲማንድራ ከምትባል ሴት ዘንድ ተቀመጠ።

፰፤ ጠላቶቹ ሊያስገድሉት ሰዎች ሰደዱበት። እነዚህም ሄዱና የተቀመጠበትን ቤት እሳት ለቀቁበት። አልሲቢያድስ ግን ጀግና ሰው ነበርና፣ ሰይፉን እንደ መዘዘ ከጠላቶቹ ጋር ለመዋጋት ወጉትና እርሱ ግን ርቀው ዎመው ነበሩና ወርውረው በጦር ወጉትና ሬሳውን ቲማንድራ ትቅበረው ብለው ትተውላት ሄዱ።

፱፤ የፔሎፖሴሲያን ጦርነት በአቴኖች ላይ ታላቅ መከራ አመጣባቸው። እስፓርቶች ድል አድርገው የከተማቸውን ግንብ አፍርሰው ደለደሉት። የማጥፋታቸው ሥራ እየበዛ በሄደ ጊዜ ድል የማድረጋቸው ደስታ በግጥምና በዘፈን በሙዚቃ እየሆነ ተዘፈነበት።

፲፤ ከዚህ ወዲያ የአቴናን ሕዝብ የእስፓርቶች ፴ ሹማምት ገዙዋቸው። እነዚህም የአቴን ግፈኞች ገዦች ተባሉ። ሥልጣናቸውም ለሦስት ዓመት ብቻ ሆኖ ቀረ። ትራቢሱሉስ የተባለ አገሩን ወዳጅ የሆነ አንድ የአቴን ሰው ነጻነታቸውን ለመመለስ ያገሩን ሰዎች አበረታቸው።

፲፩፤ ሠላሳው ግፈኞች ገዦች ሸሽተው ለቀው ሄዱ። ትራሲቡልስ ግን የክብርና የማዕርግ ሽልማት የሚሆን ከሁለት የወይራ ልምጭ የተሠራ ዘውድ የመሰለ ተሸለመ። ፊት እንደ ተናገርሁት ይህ ታላቅ የክብር ምልክት ነው። እንደ ገና የአቴን መንግሥት ተመለሰና እንደ ቀድሞው ሆነ። ይህም የሆነው ፬፻፫ ዓመት ከክርስቶስ በፊት ነው።

**ጥያቄ።**

፩፤ በአቴን ሦት ዋና ዋና ሰዎች የነበሩ እነማናቸው? አቴኖች ፔሪክልን እንዴት አደረጉት?

፪፤ ለአቴኖች ምን ሰራላቸው? የአቴኖች ጠባይ እንዴት ኑሮዋል?

፫፤ ባገር ላይ የመጣው መቅሠፍት እንዴት ሆነ?

፬፤ ፔርክል ታሞ በፃዕር ሳለ ምን አለ?

፭፤ ፔሪክል ሳይሞት ሦስቱን ዓመት ምን ተጀምሮ ነበር?

አቴኖችና እስፓርቶች እንዴት ሆኑ? የፔሎፖኔሲያን ጦርነት ምን ያህል ቈየ?

ተግሪክ አገር ፔሎፖኔሲያ የተባለው ክፍል የቱ ነው?

ለፔሎፓኒስ የተጨመሩለት አውራጃዎች የትኞቹ ናቸው? መልስ፥ አራሲያ፤ ላኮኒያ፣ ኤሊስ፣ አርጎሊስ፣ አካይይ፣ ሲሲዮን፣ ቆኖንቶስ ናቸው።

፮፤ አልሲቢያድስ እንደምን ሆነ?

፯፤ ምን አገኘው?

፰፤ በምን ምክንያት ሞተ?

፱፤ የፔሎፖኔሲያን ጦርነት እንዴት ሆነ? እስፓርቶች እንደም ምን ሆኑ?

፲ ሠላሳው ግፈኞች ካፒቴኖችና ትራስቡሉስ እንዴት ሆኑ?

፲፩፤ እነዚህን ግፈኞች እንደ ምን አስወገዳቸው? ከክርስቶስ በፊት ፬፻፫ ዓመት ምን ሆነ?

**ምዕራፍ ፸፯ ኤውሮጳ።**

**ስለ ቴባን ጦርነት አጀማመር።**

፩፤ ቴቤስ የታወቀ የግሪክ ከተማ ሆነ። የቢዮቲያ መንግሥት ዋና ነበር። በቴቦችና በእስፓርቶች መኻከል ጦርነት የተጀመረበት አኳኋን እንደሚከተለው ነው። ፌቤዳስ የተባለ የእስፓርታ ጄኔራል የቴቦች ምሽግ የነበረችውን ካድሜያን በግፍ ያለ አገባብ ይዞ ስለ ነበር ቴቦች ለቀቅ አሉት እስፓርቶች ግን እንኳን ሊለቁ የራሳቸው ገንዘብ አድርገውት ምሽጋቸውን አጠንከረው መሸጉ።

፪፤ ከቴቦች ወገን አገሩን ወዳጅ ፔሎፒዳስ የተባለ አንድ ጐልማሳ ምሽጉን ለማስመለስ አንድ የብልሀት ሥራ ሠርተዋል። ዐሥራ ሁለት ጓደኞቼን ያዘና በየደረታቸው የብረት ሣህን ለጥፈው ሁሉም ሰይፍ ሰይፋቸውን በየወገባቸው ከታጠቁ በኋላ በላይ የሴት ቀሚስ አጠለቁበት። እንደዚህ ሴቶች እምስለው ወደ ካድሚያ ሄደው ከበር ሲደርሱ ክፈቱልን ቢሉ ለመግባት ተፈቀደላቸው።

፫፤ የእስፓርታ አለቆችና መኳንንት ተሰብስበው ታላቅ ግብር አድርገው ነበር። በገበታው ራስ የነእብረ አርቺያስ የተባለ የእስፓርታ አዛዥ ነው። እርሱና አብረውት ገበታውን ከበው የነበሩት ሁሉ በግብሩ በጣም ደስ ይላቸው ነበር። የሴት ልብስ ለብሰው በቅጥሩ ግቢ ዐስራ ሁለት ሰዎች መግባታቸውን ከቶ ማንም አላሰበም።

፬፤ የግብሩ ማማር፤ የበዓሉ መድመቅ ደስታውና ውበቱ እጅግ ከፍ ብሎ ሳለ ዐሥራ ሁለቱ ጀግኖች ለብሰውት የነበረውን የሴት ልብስ አውልቀው በታዩ ጊዜ ያዳራሹ ፋና ፀዳል በደርታቸው ካለው ልብስና ከተመዘዘው ሰይፍ ላይ ሲያርፍ ለዐይን አንጸባረቀ።

፭፤ ፔሎፒዳስ ጀግኖች ከሆኑት ካሥራ ሁለቱ ጓደኞቹ ጋር የእስፓርቶችን ግብር በሰይፍ ሲጠርገው እስፓርቶች ስለ ደነገጡ ለመከላከል አልቻሉም። አርቺያስና ከርሱ ጋር የነበሩትም ሁሉ ከገበታው ሳይነሡ እዚያው ላይ እንደ ተመቱ ቀሩ።

፮፤ እንደዚህ አድርገው ቴቢያኖች ምሽጋቸውን አስመለሱ። ነገር ግን ወዲያው በቶሎ እስፓርቶች በቴቢያኖች ላይ እንደ ገና ጦርነት ባነሡ ጊዜ አያሎች የግሪክ መንግሥታት ርዳታቸውን ወደ እስፓርቶች ሰደዱ። በመጨረሻው ቴቦች ድል ሆነው ጭራሽ እንደ ጠፉ ይመስላል።

፯፤ ነገር ግን ኢፓሚኖንዳስ የተባለ አንድ ብልሀተኛ ጀግና ጄኔራል ነበራቸው። ስድስት ሺሕ ቴቢያኖችን ይዞ በንጉሣቸው በክሊምብሮቱስ እየተመሩ የመጡትን ፳፭ቱን ሺሕ፥ እስፓርታኖች ሊውክትራክ ላይ ተዋጋናቸውና ፈጽሞ ድል አደረጋቸው ክሊምብሮቱስም ከ፲፬፻ - ወታደሮቹ ጋር እዚያው ላይ ታረደ።

**ጥያቄ።**

ቴቤስ ከእስፓርታና ከማራቶን ወዴት ነው?

፩፤ ቴቤስ እንዴት ሆነ? ቢዎቲያ ከግሪክ በየትኛው ክፍል ነው? በቴቤስና በእስፓርታ መኻከል ቀድሞውን ጦርነት እንዴት ተጀመረ?

፪፤ ፔሎፒዳስ እንዴት ሆነ? ስለ ፔሎፒዳስና ጓደኞቹ ተናገር።

፫፤ ይህ የድፍረት አጀማመር ተፈጸመ ወይ?

፬፤ በቲቤስ ላይ ጦርነት ያደረገ ማነው?

፭፤ ኤፓሚኖዳስ እንዴት ሆነ? ጦሩ እንዴት ሆነ? የእስፓርቶች ኃይል እንዴት ሆነ?

የእስፓርቶች መሪ ማን ነበር? ሉክትራ ወዴት እንው? ከቴቤስ ወዴት ነው?

ከእስፓርታ? ከአቴንስ? ቴቢያኖች ድል አገኙን?

**ምዕራፍ ፸፰ ኤውሮጳ።**

**የቲቢያን ጦርነት መከናወን።**

፩፤ በቀድሞ ዘመን ከነበሩት ደጎች ከተባሉት ሰዎች አንዱ ኤፓሚኖዳስ የተባለው የቴቢያን ጄኔራል ነው። አገር መውደድንና ጭከናን በጎ ምግባርንም አስከትሎ የያዘ ሰው ነበር። ሐሰት ነገር ተከንፈሩ ወጥጦ አያውቅም ይባላል። እንዲህ ያለ እንገር ለማንም ሰው ቢሆን ከፍ ያለ ምስጋና የሚሰጠው የለም።

፪፤ በጀግንነት አገሩን ላዳነ እንደ ኤፓሚኖዳስ ላለ ሰው ቴቢያኖች ታላቅ ምስጋና መስጠት ይገባቸው ነበር። እውነት ነው አያሎች ከሕዝቡ ደግነት ያላቸው ሰዎች እንደ ሥራው አከበሩት። ነገር ግን ለመናገር እጅግ አዝናለሁ። ከቶ ለቅልቅ ሰውና ለደግ ሰው ጠላት አይጠፋለትም።

፫፤ ደግነቱም ታላቅነቱም ተግሣጽ ሆነበትና እንደ ወንጀል ተቈተረበት። እንደዚህ የመስለ ነገር በየጊዜው እንደሚደረግ በኤፓሚኖዳስም የተደረገበት እንዲሁ ነው።

፬፤ ኤፓሚኖዳስ ከቴቢያኖች መኻከል ጠላቶች ነበሩት። «ካሁን ቀደም በሕግ ከተወሰነው አብልጠህ የጦሩን ወታደር ስታዘው ቄይተሀል» ብለው የሞት ፍርድ ሊያስፈርዱበት ሞክረው ነበር።

ይህን ያደረገበት ምክንያት አገሩን ከጥፋት ለማዳን አስፈላጊ ስለ ሆነ ዳኛው በደለኛ አያሰኘውም ብሎ ፍረደለትና ለቀቀው።

፭፤ ደግሞ እንደሚቻላቸው ያህል ለማዋረድ ሲሉ የቴቤስን ጐዳና በሚጠርጉ ላይ ቢሾሙት ቴቤያኖች ምስጋና የሌላቸው በመሆናቸው ራሳቸውን ማዋረዳቸው እንደ ሆነ ያውቃልና ኤፓሚኖዳስ በዚህ አላዘነም ወይም አልተቈጣም። እንዲህ ያለውን ሰው ከፍ የሚያደረገውን የሚያከብረውን የሚሠራበት ስፍራ ከሆነ እንዲሁም ሰው የሚሠራበትን ስፍራ ከፍ ሊያደርገውና ሊያስከብረው ይችላል ብሎ ይህን አዲስ የተቀበለውን ትእዛዝ ለመፈጸም ወታ። እንዲሁም የታወቀው ስመ ጥሩው ጀግና ጄኔራል በመንገድ ላይ የሚገኘውን ቍሻሻና ጉድፍ መጥረጊያውን ይዞ ሲጠርግ ታየ።

፮፤ ጦርነቱ ገና አላለቀም ነበርና ቴቢያኖች ያለ ኤፓሚኖዳስ ከቶ እንደ ማይሆንላቸው ስለ ተረዱት ከእጁ መጥረጊያውን ነጠቁና እንደ ገና ሰይፍ አስጨብጥው ከቀድሞው የበለጠ ሥልጣን ሰጡትና ጠቅላይ የጦር አበጋዝ አደረጉት።

፯፤ ጄኔራላቸው ኤፓሚኖዳስ እስካለ ድረስ ቴቢያኖች እጅግ ኃይለኞች የግሪክ ሕዝብ ተባሉ። የመጨረሻውን ድል ያደረጉበት ስፍራ ማንቲኒያ ይባላል። ነገር ግን ጦርነቱ በቴቢያኖች ላይ እጅግ በርትቶ ስለ ነበር ኤፓሚኖዳስ ጽኑ ውጊያ ገጥሞ ሲዋጋ ከእስፓርቶች ወገን የሆነ አንድ ወታደር ደረቱን በጦር ወጋው።

፰፤ በዚህ ጊዜ እስፓርቶች ያቈሰልነውን ሰው እንጨርሳለን ሲሉ ቴቢያኖች ግን የወደቀውን ጄኔራላቸውን አንሥተው ለመሄድ ሲሉ በቈሰለው በኤፓሚኖዳስ ዙሪያ እጅ ለእጅ ገጥመው በጨበጣ ተዋጉ። በዚህ ክርክር ቴቢያኖች እስፓርቶችን አባረሩና ኤፓሚኖዳስን ወታደሮቹ ተሸክመው ወደ ድንኳን ወሰዱት።

፱፤ ወጌሻው ጦሩ ተቍስሉ ላይ የተነቀለ እንደ ሆነ ሰውዬው ያንጊዜውን ይሞታል ብሎ ስለ አስጠነቀቀ ጦር እቍስሉ ላይ እንደ ተሰነቀረ ሳይነቀል ቈይቶ ነበር። ኤፓሚኖዳስ በጭንቅ ጣር ይዞት ሳለ ወገኖቹ ድል የሚድረጋቸውን ወሬ ብቻ ይናፍቅና ያስብ ነበር እንጂ ለሕማሙ ትንሽም አላሰበ።

፲፤ ቄይቶ ከውጊያው መልክተኛ መጥቶ እስፓርቶች ፈጽመው ድል ሆኑ ቴቢያኖች ድል አደረጉ። ብሎ ቢነግረው ኤፓሚኖዳስ መልካም ሆነ ብሎ ከተናገረ በኋላ ጦሩን ከቍስሉ እንደ እነቀለው ያን ጊዜውን ነፍሱ ወጣ።

፲፩፤ ይህም የሆነው ከክርስቶስ በፊት ፫፻፷፫ ዓመት ነው። ኤፓሚኖዳስ ከሞተ በኋላ ቴቢያኖች ለቀሩት ግሪኮች ብዙ ዓመት የሚያስፈሩ አልሆኑም።

**ጥያቄ።**

፩፤ ኤፓሚኖዳስ እንዴት ያለ ሰው ኑሮዋል?

፪፤ ቴቢያኖች ያመሰግኑት ኑሮዋልን?

፫፤ እነዚህ ክፎች ደጉንና ታላቁን ሹማቸውን ኤፓሚኖዳስን ያላመሰገኑት ስለምንድን ነው?

፬፤ ቴቢያኖች ምን አስበው ኑረዋል?

፭፤ ተዋረደን? ምን አደርገን?

፮፤ ቲቢያኖች ምን አገኙ? ምን አደረጉ?

፯፤ ኤፓሚኖዳስ ጄኔራል ሳለ ቴቢያኖች እንዴት ነበሩ?

የመጨረሻው ድል የትኛው ነው? እንደምን ቈሰለ? ማንቲኒያ ወዴት ነው?

፰፤ ከቴቤስ ወዴት ነው? ከእስፓርታ ከአቴን ከማራቶን፣ ወዴት ነው?

ከጦር ሜዳ ላይ ያነሣው ማን ነው?

ሾተሉ እንደም ሆነ?

፱፤ የኤፓሚኖዳስን አሙዋሙዋት በቀጥታ ተናገር።

፲፤ ይህ የሆነው ምን ጊዜ ነው? ከኤፓሚኖዳስ ሞት በኋላ ቴቢያኖች እንዴት ሆኑ?

**ምዕራፍ ፸፱ ኤውሮጳ።**

**ስለ ጥንታውያን ግሪኮች ሃይማኖትና ተረት።**

፩፤ አግሁን ግሪኮች ክብራቸው ከፍ ወደ አለበት ዘመን ደርሻለሁ ደግሞ መዋረዳቸውን ቶሎ ብዬ እነግራችኋለኡ፤ እንገሩን ሳልጀምረው አስቀድሜ የግሪኮችን ሃይማኖትና ሌላም አያል ነገር ጥቂት ባወራላችሁ የተገባ ይመስለኛል።

፪፤ ግሪኮች ሦስት አማልክት እንዳሉ ያምናሉ። እነዚህም ሴሊስትያል፣ ማሪን፣ ኢንፌርናል ናቸው። ለነሱ እንደሚመስላቸው የመጀመሪያው መኖሪያው በሰማይ ነው። ሁለተኛው በባሕር ነው። ሦስተኛው ከመሬት በታች ነው ይላሉ። በደን ውስጥ ወይም በምንጭና በፈሳሽ ውሃ የሚኖሩ ከነዚህ በቀር ሌሎች ትንንሾች አማልክት አሉ።

፫፤ መኖሪያቸውን በሰማይ ያደረጉት አማልክት ጁፒትር፣ አፖል፣ ማርስ፣ መርኩር፣ ባኩስ፥ ቡልካን፣ ጁኖ፣ ቢኑስ፣ ዲያና፣ ሴሪስ፣ ቢስታ፣ ናቸው። ከነዚህ ሁሉ የሚበልጠው ጁፒተር ነው። ነጐድጓድና መብረቅ በሆነ ጊዜ ግሪኮች ጁፒተር ተቈጥቶ ነጐድጓዱን በዙሪያው ሁሉ የወዘወዘው ይመስላቸው ነበር።

፬፤ ግሪኮች ጁፒትርን ለማክበር ብለው የሠሩት ኦሊምፒክ የሚሉት ጨዋታ ነበራቸው። ይህንንም ባራት ባራት ዓመት ክብር ያደርጉ ነበር። ይህንንም ሲያደርጉ በእግር ሩጫ ወይም በፈረስ ማሽቀዳደም በሠረገላም መሽቀዳደም በዝላይም በትግልም በጡጫ በመማታት ነውና፣ በኦሊምፒክ ጨዋታ ይህን ነደ ታላቅ ከበሬታ ያስቡት ነበር።

፭፤ አፖሎ የጁፒተር ልጅ ነው። ፀሓይን የሚነዳት እሱ ነው። አራት ፈረሶች ዕቃቸውን እንደ ተጫኑ አሉት። እንደዛሬው ዘመን ባማረ ሠረገላ ሁኖ ሌላ ሰው ሳያስቀምጥ ዘወትር ዓለምን ይዞራል።

፮፤ የፀሓይን ሠረገላ ከመንዳት በቀር አፖሎ ራሱ የሙዚቃና የቅኔ የመድኃኒትና የረቂቅ ሥራ አምላክ ይባላል። ወደ ፊት የሚሆነው ንግር በተነገረበት በዴልፊ ላይ ወርዶ ተቀምጧል ይላሉ።

፯፤ ማርስ የጦር አምላክ ነው፤ መርኩሪ የሌቦች አምላክ ነው፤ ባኩስ፣ የሰካሮች አምላክ ነው፤ ቡልካን የቀጥቃጮች አምላክ ነው፤ ቡልካን የታወቀ ብረት ሠራተኛ በመሆኑ ብረት በመዶሻ የሚመታ ነውና ከአሕዛብ አማልክት ሁሉ እርሱ እጅግ ጥቅም ያለው አምላክ ነው።

፰፤ ቤኑስ የውበት አምላክ ትባላለች። ምስሉዋም በቈንጆ ሴት መልክ የተበጀ ይመስላል። ኩፒድ የተባለ ልጅ አላት። እርሱም ያለ ጥፋት ሌላ አያውቅምና ቀስትና ፍላፃ ይዞ ሰዎችን ይነድፋል። ሠረገላው እንደ አንድ ሹል ዛጐል ሁኖ ከወደ ኋላው ጅራቱ የዓሣ ጅራት ይመስላል። በባሕር ሞገድ ላይ ሲሄድ በባሕር የሚኖሩ ትሪቶንስ የሚባሉ ፍጥረቶች በሠረገላው ዙሪያ ይከቡታል።

፱፤ ፕሎቶ በትንንሾች አውራጃዎች የሚኖር አምላክ ነው። በሚያስፈራ አስተያየት እየተመለከተ በድኝ ዙፋን ላይ መቀመጥ ይወዳል። በአንድ እጁ በትረ መንግሥት በሁለተኛው እጁ ሁለት የቍልፍ መክፈቻዎች ይዟል ይላሉ። ግሪኮች ከነዚህ አማልክት ሌላ ደግሞ እኩሌታው ሰውነታቸው ሰው ሆነው እኩሌታው አማልክት በሆኑት ጀግኖች ያምናሉ። ከነዚህ ስመ ጥሩው ኃይሉና ጡንቻው የታወቀለት ሒርኩሌስ ነው።

፲፤ ስለዚ ነገር አንድ ትልቅ መጽሐፍ ካልጻፍሁ የጥንት ግሪኮች ስለሚያመልኩዋቸው ስለሚያሥቁ አማልክት፤ ሁሉን ልነግራችሁ አልችልም። ይህ በመደረጉ የግሪክ ባለ ቅኔዎች ስለ ስንፍና ቈጥረውታል። ምንም የሚያሥቅ ተረት ቢሆን ከእንደዚህ ያለ ስፍናና በቀር የተሻለ ሃይማኖት ማውጣት ካልቻሉ እንዲህ ያለው መጽሐፍ ዋና ጥቅምነቱ እውነተኛው አምላክ ራሱን ለሰዎች መግለጡ አስፈላጊ መሆኑን ለማሳየት ነው።

፲፩፤ አማልክቶቻቸው መቀለጃም ቢሆኑ ግሪኮች ያማረ ቤተ መቅደስ እየሠሩ ያከብሩዋቸዋል። እንደዚህ ያለ እጅግ ያማረ ሕንጻ ከቶ መዋቲ፣ የሆነ ሰው እጅ የሰራው አይመስልም። በአገራችን ካሉት ቤተ ክርስቲያናት እኩሌቶቹ የተሠሩት በጥንት በግሪኮች ቤተ ጣዖት አምሳል ነው።

፲፪፤ የግሪኮች ደንጊያ ጠራቢዎች የጣዖታቸውን መልክ የሚቀርጹ ከእብነ በረድ ደንጊያ ነው። እነዚሁም ሥዕሎች ታላላቆችና ያማሩ የከበሩም ናቸው። ሥራቸውን ለተመለከተው ጠራቢዎች ወደ ሰማይ ገብረው ተምረው የሠሩት ይመስላል እንጂ እንዲህ ያለ ሥራ በምድር ወዴት አይተው ሠሩት ያሰኛል።

**ጥያቄ።**

፩፤ ግሪክ በጣም ከፍ ያለበት ምን ጊዜ ነው?

፪፤ ግሪኮች በየትኞቹ አማልክት ያምናሉ? ሦስት ክፍል የነበሩት አማልክት እነማን ናቸው?

የያንዳንዱ መኖሪያ ወዴት ነው? የሚያንሱት አማልክት የትኞቹ ናቸው?

፫፤ በሰማይ የሚኖሩት የትኞቹ ናቸው? ጁፒትር ምንድን ነው?

፬፤ ኦሊምፒስ የሚሉት የምን በዓል ነው?

፭፤ አፖሎ ምንድን ነው? ሠረገላውስ እንዴት ነው?

፮፤ ስለ አፖሎ ሌላ የምትናገረው አለህን?

፯፤ ማርስ፤ መርኩሪ፣ ባኩስ፣ ቡልካን፣ ምንድን ናቸው? ቪኑስ ምንድን ነው?

ኩፒድ፣ ኔፕትን ምንድን ነው? መኖሪያው ወዴት ነው? እንደ ምን ያለ ነው?

፰፤ ፕሉቶ እንዴት ያለ ነው? መኖሪያው ወዴት ነው? ምን አደረገ?

፱፤ ግሪኮች ሐሰተኞች አማልኮታቸውን እንዴት አድርገው ያከብራሉ?

ቤተ ጣዖቱ እንዴት ያለ ነው?

፲ ስለ ግሪኮች ሐውልቶች ምን ትላለህ?

**ምዕራፍ ፹ ኤውሮጳ።**

**ስለ ግሪክ ፈላስፎች።**

፩፤ የግሪክ ፈላሶች ከሰው ሁሉ ይልቅ እጅግ ብልሆቹ እኛ ነን፥ የሚሉ ሰዎች ነበሩ። ከነርሱም አያሎቹ በልዩ ልዩ ዘመን ነበሩ። በዚህና በሚመጣው ምዕራፍ ስለታወቁት ፈላስፎች ጥቂት እናገራለሁ።

፪፤ ጣሌስ የተባለው ፈላስፋ የተወለደው ከክርስቶስ በፊት በድስትና በ፯ መቶ ዓመት መኻከል ነው። በርሱ ዘመን የግሪክ ሰባት ጠቢባን የተባሉ ሰባት ፈላስፎች ነበሩ። ጣሌስ ከነዚህ ሁሉ የበለጠ ጠቢብ ተብሎ ይታሰባል።

፫፤ አንድ ቀም ማታ ይኸው ፈላስፋ ለመናፍስ ወደ ውጪ ወጥቶ ሳለ ወደ ሰማይ አንጋጦ ስለ ከዋክብት ያስብ ነበርና በነገሩ ልቡ ስለ ተመሰጠ ከመንገድ ወጥቶ ተሰናከለና ወደ ጕድጓድ ቢወድቅ ከቤተ ሰቡ ወገን የምትሆን አንድ አሮጊት ሮጣ ሄዳ ከጕድጓድ እንዲወጣ ረዳችው። እሱም አቡዋራ ለስቦ ከወጣ በኋላ ሴቲቱ፣ ጣሌስ ሆይ እግሮችህ በምድር ላይ ሳሉ ራስህን በከዋክብት መኻከል እንዳታደርግ እመክርሃለሁ አለችው። ስለዚህ አያሎች ሰዎች ከሁሉ የበለጠች ፈላስፋ አሮጊቷ ሴት ናት ይላሉ።

፬፤ ደግሞ ፒታኩስ የተባለው ፈላስፋ ዐቅሙን ጠብቆ የሚኖር ሰው ነበር ተብሎ ይወራለታል። እርሱ በሚኖርበት በአገሩ ምንም ልዩ ልዩ ዐይነት ወይን ቢኖር ከውሃ በቀር ሌላ ነገር አይጠጣም ነበር።

፭፤ ቢያስ የተባለው ፈላስፋ ፮፻፲፯ ዓመት ከክርስቶስ በፊት ነብር። አንድ ቀን ዓሣ አጥማጅጆች በአንድ ትልቅ ዓሣ ሆድ ውስጥ ወርቅ አገኙ። በወርቁም ላይ ወደ ታላቁ ጠቢብ የሚል ቃል ተጽፎበታል። በዚያን ጊዜ በሕዝቡ አሳብ ቢያስ እንደ ታላቅ ጠቢብ ስለ ታሰበ የተጻፈበትን ወርቅ ወደ እርሱ ሰደዱት።

፮፤ ዳሩ ግን ቢያስ ለወርቅና ለብልጽግና ጥንቃቄ የሌለው ሰው ነበር። አንድ ጊዜ አገሩ ሁሉ በጠላት ተወረረና የአገሩ ሰው ሁሉ ገንዘባቸውን ለመሠወር ሲያረብዱ ቢያስ ግን ገንዘብ ሰብስቦ ሀብታም መባል ጨዋታ ነገር ነው፤ የኔ ዋናው መዝገቢ አእምሮዬ ነው። እያለ ያለአሳብ ተዛንቶ ተቀምጦ ነበር።

፯፤ ኤፒሚኒድስ አንድ የሚያስደንቅ ፈላስፋ ነበር። መቼም አንባቢዎቼ የምነግራቸውን ታሪክ እጅግም አያምኑትም። ነገሩም እንደሚከተለው ነው። አንድ ቀን በልጅነቱ ጊዜ የጠፋችውን በግ እንዲፈልግ ኤፒሚኒድስን አባቱ ስለ አዘዘው፤ በጊቱን ፈልጎ ካገኘ በኋላ ቀኑ ሙቀት ነበርና በመንገዱ አጠገብ ካለው ዋሻ ገብቶ ተቀመጠ። በዋሻው ውስጥ ሳለ እንቅልፍ ስለ ገረዘዘው በዚያ ተጋደመና ከፈለገው አብልጦ እንቅልፍ ወሰደው።

፰፤ እንቅልፍ ወስዶት ቅስቅስ ሳይል፣ ሳይነቃ አምሳ ሰባት ዓመት ተኛ። ለመተኛት ዐይኑን በዘጋ ጊዜ ትንሽ ልጅ ነበር። ነቅቶ ዐይኑን በከፈተ ግዚኤ ግን አርጅቶ ሸብቶ ነበር። ከዋሻው ተነሥቶ ቀድሞ ወደ ነእብረበት መንደር አቅንቶ ሄደ።

፱፤ አባቱ ሞቶ ቀድሞ ሲሄድ ሕፃን የነበረው አርጅቶ አገኘው። ቀድሞ የማያውቃቸው ቤቶች ተሠርተው ከተማው በማያውቃቸው ሕዝብ ተመልተው አገኛቸው። ኤፒሚኒድስ ትንሽ እንቅልፍ ሸለብ አድርጎ ሳለ ይህን ያህል መለወጥ መደረጉ ለአስበው እጅግ የሚያስደንቅ ነው።

**ጥያቄ።**

፩፤ የግሪክ ፈላስፎች የተባሉት እነማን ናቸው?

፪፤ ጣሌስ ማነው? ወዴት ተወለደ? ሰባት ጠቢባን የተባሉት ሰዎች ምንድን ናቸው?

ስለ ጣሌስ ምን ይታሰባል?

፫፤ ስለርሱ ታሪክ ንገረን?

፬፤ ፒታኩስ ማን ነው?

፭፤ ቢያስ የነበረው ምን ጊዜ ነው? የቬንስ ታሪክ ተናገር።

፮፤ ስለ ብልጽግና ቢያስ የሚለው እንዴት ነው? የኤፒሚኒድስን ታሪክ ተናገር።

**ምዕራፍ ፹፩ ኤውሮጳ።**

**የግሪክ ፈላስፎች ታሪክ።**

፩፤ ፈላስፋው ፒታጎራ ሰው ከሞተ በኋላ ነፍሱ ወደ እንስሶች ወይም ወደ ወፎች አልፋ ትሄዳለች እያለ ያምን ነበር። አንድ ጊዜ የኔ ነፍስ በአንድ አሞራ አካል ውስጥ ነበረች እያለ ነገሩን አጠነከረ። ወዳጆቼ ሆይ ይህን እውነት ነው ብሎ ለማመን ያስቸግራል።

፪፤ ሔራክሊቱስ የኤፌሶኑን ጨለማ ፈላስፋ ይሉት ነበር። የሚናገረው ሁሉ ሰው ሊያስተውለው የማይቻል ነገር ነው። እርሱም ሰው ሊያስተውለው የማይቻል ጥበብ የለም ይል ነበር።

፫፤ ይህ ጠቢብ ሰውዬ ይቺ ዓለም የመከራ ስፍራ ናት ብሎ ከሰው በተገናኘ ቁጥር ምንም ቢሆን ዕንባውን ሳያፈስ አያልፍም ነበር። ስለዚህ ሰዎቹ አልቃሻ ፈላስፋ ይሉታል። በመጨረሻው ኑሮውን በተራሮች መኻከል ባሉት ዋሻዎች ውስጥ አደረገና ቅጠላ ቅጠሉን ምግብ አድርጎ እንደ ተመኘው የመከራ ኑሮ ኖረ።

፬፤ ዲሞክራቱስ የተባለ ሌላ ልዩ ፈላስፋ ተነሣ። እርሱን ደግሞ ሰዎች ሣቂታው ፈላስፋ ይሉት ነበር። ይህ ደግሞ በማልቀስ ፈንታ የከተማው ሰዎች እብድ እስኪሉት ድረስ አዘውትሮ አጥብቆ ይሥቅ ነበር። ሲናገር ሳለ እውነት በማለት ፈንታ ይመስለኛል ይል ነበር።

፭፤ ፈላስፋው ኢናጎራስ ሰማይ ከደንጊያ ነው የተሠራው ፀሓይም አንድ ትልቅ የጋለ ብረት ነው ብሎ ያምን ነበር። የርሱ አሳብ ደግሞ ልዩ ነበር። ነገር ግን የጥንት ዘመን ሰዎች የምድርን መልክ ወይም ሁኔአ ፍጽመው አላወቁም።

፮፤ ፈላስፋው ኤምፔዶክሌስ ሄደና በኢትና ተራራ አጠገብ በሲሲሊ ተቀመጠ። ፊቱ የሚያፈራና ግርማ ያለው ሰው ነበር። ሎርል ከሚባል ዛፍ እንደ ዘውድ ሠርቶ በራሱ ላይ ያደርግ ነበርና ማንም ሰው ያውቀው ነበር። ሕዝቡ በጣም እንደ ብልህ ያስቡት ነበር። ዳሩ ግን እርሱ ይኸ አልበቃውምና እንደ አምላክ ሊያስቡት ፈለገ።

፯፤ አንድ ቀን ኤምፔዶክሊስ ትልቅ በዓል አደረገና ወዲያው ጠፋ ሁለተኛ አልታየም። ሕዝቡ ግን ወደ ሰማይ ቢያርግ ነው ብለው አሰቡ። ወዲያው በቅርብ ጊዜ ቤትና ተራራ ጫፍ መሬቱ ተከፈተና ወደ ውጪ ጨክኖ ሲተፋ ከተፈተው ጕድጓድ አንድ አግሮጌ ጫማ ተወረወረ። ቢመረመር የኤምፔዶክሊስ ጫማ መሆኑ ታወቀ፤ ያ ሰነፍ ሽማግሌ የደረሰበትን መከራ ለማወቅ አላስቸገረም። ሕዝቡ ወደ ሰማይ ሄዷል አምላክ ነው ብለው እንዲያስቡት ቮልካኖ በሚወጣበት ጕድጓድ ተወርውሮ መግባቱ ታወቀ፤ አንባቢዎች ይህን ለማመን ያስቸግራቸዋል።

፰፤ ሳቅራጥስ (ሶክራት) ከግሪክ ፈላስፎች እጅግ ብልህና የተሻለ ፈላስፋ ነበር። በውነት ጠቢብና መልካም ሰው እንደ ነበረ እርግጥ ነው። ነገር ግን ሲሰኞች የነበሩ የግሪክ ሕዝብ በሕይወት እንዲኖር ስለአልፈልጉ መርዝ እንዲጠጣ አስገደዱት።

፱፤ ከሁሉም ይልቅ ልዩ የሆነ ፈላስፋ ዲዎጄኔስ ነው። ኑሮው እንደ ውሻ ስለሆነና ደግሞ በሰው ሁሉ ዘንድ ሁኔታውን እንደሚናከስ ውሻ የማድረግ ዐመል ስላለው ሰው ሁሉ ውሻው ዴዎጄኔስ፣ ይሉት ነበር።

፲፤ የሱ ትምህርት እንዲህ ነው፤ ሰው ትንሽ ደስታ ካለው ደስ ይለው ይመስለዋል፤ ይል ነበር። ይህ ፈላስፋ ያለ ጫማ ይሄዳል፤ ልብሱ ጨርቃ ጨርቅ ሆኖ ኮረጆና የውሃ መያዣ፣ በትርም ይይዛል።

በኋላ ቀፎ መሳይ፣ አበጅቶ ያን ሲጐትት ይውልና ማታ ከስጡ ገብቶ ይተኛል።

፲፩፤ አንድ ቀን ዲዎጄኔስን ለማየት ታላቁ እስክንድር መጥቶ ከፀሓይ ወገን ቆመና ጥላውን ስለ ጣለበት ፈላስፋው ብርድ ተሰማው፤ እስክንድር እንዲህ አለው «ዲዎጄኔስ ሆይ ኑሮህ በችግር እንደ ሆነ አያለሁ፤ በቀፎ ውስጥ ታድራለህ ይልቅስ የተሻለ ኑሮ እንዲሆንልህ ምን ላድርግልህ» ቢለው ዲዎጄኔስ ሲመልስለት «ይልቅ ፀሓዩን አትጋርደኝ» አለው እንጂ ከንጉሡ አንዳች ማግኘትን ናቀ።

**ጥያቄ።**

፩፤ ፒታጎራስ በምን ያምን ነበር?

፪፤ ሄራክሊቱስ ምን አደረገ?

፫፤ ዴሞክሪቱስ እንዴት ሆነ?

ከሄራክሊቱስ ልዩነት እንዴት ነው፧ አናግሳጎራስ እምነት እንዴት ነው?

ኤምፔዶክሊስ ወዴት ኖረ? ምን ያስብ ነበር?

፬፤ ሕዝቡ አምላክ ነው እንዲሉት ምን አደረገ?

፭፤ ሶክራት ምን አደረገ? እንደምን ሞተ?

፮፤ ዴዎጄኔስ እንዴት ሆነ? የርሱ ትምህርት እንዴት ነበር? እንደምን ኖረ?

ስለ ዴዎጄኔስ አጭር ታሪ ንገረን።?

**ምዕራፍ ፹፪ ኤውሮጳ።**

**ስለ ፈላስፎችና ባለ ቅኔዎች።**

፩፤ ስፍራ የለኝም ስለ ግሪኮች ፈላስፎች ብዙ ነገር በነገርኋችሁ ነበር። በ፬፻፳፱ ዓመት ከክርስቶስ በፊት የተወለደው (ጵላቶ) አፍላጦን የተባለውን ፈላስፋ ለማሳሰብ አልረሳሁም። ፰ ዓመት ያህል (የሶክራት) የሳቅራጥጽ ተማሪ ሆኖ ነበር። የአፍላጦስን ደቀ መዝሙር የነበረው (አርጣጣሊስ) አርስቶትል የታላቁ እስክድንር መምህር ነበር። ፔሪፓቴቲክስ የሚሉትን የፈላስፎች ትምህርት ቤት ሠርቶአል። ፔርፓቴቲክስ ማለት ተንጐራዳጆች ማለት ነው። አርጣጣሊስ ደቀ መዝሙሮቹን ሲያስተምር እየተንጐራደደ ስለ ሆነ ተንጐራዳጆች ይባላሉ።

፪፤ ይህ አፍላጦን የተባለ ሰው እንደ ሌሎቹ የግሪክ ፈላስፎች መምህር ስለ ነበር፤ ብዙ ጐበዛዝት ለመማር ወደ ርሱ ይመጡ ነበር። ትምህርቱን የሚያስተምር በአቴን አጠገብ ዛፎች ችፍግ ብለው ደብር በሚመስሉበት አካዴሚያ በምትባል ስፍራ ነው፤ ከዚህ የተነሣ አካዴሜ የተባለው ቃል ከዚያ ወዲህ የትምህርት ስፍራ ለማለት ይታሰባል።

፫፤ መልካም ስም ስለ ነበረው ከልዩ ልዩ የዓለም ክፍል ብዙ ተማሪዎች ወደ ርሱ ተሰበሰቡ፤ ስለ ሃይማኖት ትልቅ አሳብ ነበረው። በጎነትንና እውነትን አስፋፍቶና አጣፍጦ ሲያስተምር የሚስሙት ሁሉ እጅግ ደስ ይላቸው ነበር። ግሪኮች ስለ ርሱ ሲናገሩ አፍላጦን እንደ አምላክ አካል ነው ይላሉ።

፬፤ በግሪክ አገር ሌሎች የታወቁ ፈላስፎች ነበሩ። ዳሩ ግን የነርሱ ይቈይና ስለ ቅኔ ገጣሞች እነግራችኋለሁ። በቀድሞ ዘመን ዋናው፥ ባለቅኔ ሆመር ነው። ከሁሉም እርሱ የታውቀ ነው ብዬ በፊት ተናግሬያለሁ። ይህ ታላቅ ሰውዬ እንደ ተወለደ እንዴት እንደ ነበረ በወዴትስ እንደምን ሞተ እርግጡ አልታውቀም።

፭፤ ግን ፱፻ ዓመት ከክርስቶስ በፊት እንደ ነበረ ታውቋል። ቅኔውን እየገጠመ ካንዱ ወደ አድኑ እየዞረ ይዘምር ነበር። ኢሊያድና ኦዴስ የተባሉ ቅኔ የሚሰበስቡለት ሁለት ሰዎች ነበሩት። ስለ ሲኩርጉስ የሰበሰቡት ጠፍቶባቸዋል ይባላል። በኋላ ፒሲስትራቱስ እንደ አዘዛቸው አዘጋጁት። የጀግኖችን ሞያና ጣዖታቸውን ያከብራሉ፣ አብልጠውም ያፈቅሩት ነበር።

፮፤ ሌሎቹም ቅኔ የሚገጥሙ በግሪክ አገር አያሎች ነበሩ፤ ከነዚህም እኩሌቶቹ ታላቅ ስም አግኝተዋል። ከነዚህም አናክሬዎን የተባለው ስለ ፍርቅና ስለ ወይን ጽፎአል። ፒንዳር ብዙ ቅኔ ሰብስቦአል ቴዎክሪቱስ ባገር ተቀምጦ ስለ ወንዶችና ስለ ሴቶች እረኞች ዘፍኖአል። ብዙ ዘፈኖችና ግጥም ገጣሞች ነበሩ። ኤስኩሉስ፣ ሶፎክሊስ፣ ኡርፒድስ እነዚህ ብዙ ስለሚያሳዝን ነገር የጻፉ ናቸው።

፯፤ እንደምታውቁት የግሪክ ሕዝብ በብዙ ነገር ደናቁርት ናቸውና የስፍናን አሳብ ይጫወታሉ። ምድር እንደ ኳስ ክብ መሆንዋን በየዕለቱ ዙሪያውን እንደምትዞር ፀሓይም ጨረቃ ከዋክብት ታላላቅ ዓለማት ሆነው በሰማይ እንደሚዞሩ አያውቁም።

፰፤ ስለዚህ በቅኔያቸው ውስጥ ስለ ጆግራፊና ስለ አስቶሮኖሜ (የከዋክብት ዕውቀት) ምንም የሚጠቅም ወሬ አልተገኘም። በመልካም አገር ስለሚኖሩ ዋና ነገር አድርገው ሁለጊዜ በቅኔያቸው የሚያነሡት የተራራውን የወንዙንና የፈሳሹን ነገር ብቻ ነው።

፱፤ ሃይማኖታቸው ሳይቀር ርኩስ አሳብ የመላበት ስለ ሆነ ያነኑ በቅኔያቸው አግብተውት ይገኛል። ወንዶችና ሴቶች አማልክት የሚሉዋቸው በተራራ የሚኖሩ ስለ ሆኑ በወንዝና በውሃ ላይ የሚፈነጩ ናቸው፥ ብለው ሁኔታቸው በቅኔያቸው እንደ ተጻፈ ያስደንቃል።

፲፤ እስከ ዛሬ የነዚህን ባለ ቅኔዎች ግጥም እናስታሳለን፣ በቅኔያቸው የጠሩዋቸውን ስፍሮች መንገዶች ጐብኝተዋቸዋል፤ ባማረ አገጣጠም ስለ ገጠሙዋቸው እጅግ ልብ የሚያናውጽ ንግግር አለባቸው። ይኸንንም ቅኔ የገጠሙት ከሁለት ሺሕ ዓመት በፊት ነው።

**ጥያቄ።**

፩፤ ጵላቶ የተወለደው ምን ጊዜ ነው? የማን ደቀ መዝሙር ኖሮአል?

አሪስቶትል ምን ነበር?

፪፤ ጵላቶ ደግሞ ሌላ ምን ያደረገ ሰው ኖሮአል?

፫፤ የርሱ አሳብና ትምህርቱ እንዴት ነበር?

፬፤ ሆመር ምን ያደርገ ሰው ነበር?

፭፤ ሆመር የነበረበት ዘመን መቼ ይመሳልል? እንደምን ኖረ?

፮፤ አናክሬዎን ምን አደረገ? ፒንዳር ቴዎክሪቱስ ለሌሎችም ባለ ቅኔዎች ምን አደረጉ?

፯፤ ግሪኮች የሚያውቁት ምንድን ነው?

፰፤ የጥንት ግሪኮች ግጥምና ቅኔ ስለ ምንድን ነበር?

፱፤ ግርኮች ባረመኔ ሃይማኖታቸው ምን ያደርጉበት ነበር?

ይህ ቅኔ ለጥንታውያን ግርኮች ምን ስሜት ይሰጣቸው ያስነሣባቸው ኖሮአል?

የጥንት ግሪኮችን ቅኔ ዛሬ ያስታውስት ይሆን?

፲፤ ዛሬ መንገደኞች እያዩ የሚያደንቁዋቸው ስፍሮች በነዚህ ቅኔዎች ተነግረዋልን?

**ምዕራፍ ፹፫ ኤውሮጳ።**

**የጥንት ግሪኮች ልማድና አኑዋኑዋር።**

፩፤ አሁን ባለቅኔዎችንና ፈላስፎችን እንተወውና የጥንት ግሪኮችን አኑዋኑዋር እንመልከት። ለወንዶቹ ተኔክ የሚሉት የውስጥ ቀሚስ፥ አላቸው። በዚህ ላይ ነጠላ፥ ይደርባሉ። ጫማቸውን በጠፍር ወይም በገመድ እግራቸው ላይ የጠመጥሙታል። ቀድሞ ዘመን ግሪኮች ራሳቸው ላይ የሚደፉት ባርኔጣ የላቸውም። በኋላ ግን ባገጫቸው ላይ ወተብ አድርገው ራሳቸው ላይ የሚያደርጉት ባርኔጣ ሠሩ።

፪፤ ሴቶች ግን መቸውንም እስከ ትከሻቸው የሚደርስ ዐይነ ርግብ በራሳቸው ላይ ያደርጋሉ። በጠጕራቸው ላይ ከወርቅ የተሠራ ፌንጣ ያደርጋሉ። በጆሮዋቸውም የኩክ ማውጫ ያንጠላጥላሉ። የቀረው ልብሳችወ ነጭ ቀሚስ ሆኖ በሐር መታጠቂያ ይታጠቃሉ መታጠቂያቸው ነጭ ቀሚስ ሆኖ በሐር መታጠቂያ ይታጠቁታል፤ መታጠቂያው እጥፍ ሆኖ ጫማቸው ይወርዳል።

፫፤ መቸውንም ግሪኮች ምግባቸው በቀን አራት ጊዜ ነው። መጀመሪያ ማለዳ ፀሐይ ስትወጣ ሁለተኛ በእኩለ ቀን ሦስተኛ ከሰዓት በኋላ አራተኛ ማታ ዋናው ራት ነው።

፬፤ የቀድሞ ዘመን ግሪኮች ምግባቸው ማነኛውም ምድር የምታበቅለው ፍሬ መጠጣቸውም ውሃ ነበር። በኋላ የእንስሳ ሥጋ እንዲበላ ተለመደ። ይህንንም እንደ ፈንጠዝያ አደረጉት። ከግሪክ ከተሞች አንዳንዶቹ የከበረ ወጥ ማሰናዳታቸው ታወቀላቸው። ፊት እንዳመለከትኋችሁ እስፓርቶች የሚባሉ በውጪ ነው። በዋና ምግባቸው ጥቍር ሾርባ አለበት።

፭፤ ድኆች አንድ ጊዜ አንበጣ ይበላሉ። በመጨረሻ ቅጠላ ቅጠል ይበላሉ። በጠቅላላው ግሪኮች ሥጋ ይወዳሉ፤ መቼውንም ቢሆን መጠጣቸው በሪድ፣ ወይም ሙቅ ውሃ ነው። በኋላ ግን ውሃውን በበረዶ እያቀዘቀዙ መጠጣት ለመዱ። ወይን በጣም የተለመደ በገበታቸው ላይ ያደርጋሉ።

፮፤ ግሪኮች ጨዋታ ወደ አለበት ወደ አንድ ሥፍራ የተጠሩ እንደ ሆነ አስቀድመው ሰውነታቸውን ደኅና አድርገው ከታጠቡ በኋላ ሽቱ በሰውነታቸው ሁሉ ይረጭበታል። ወደ ጨዋታው ቤት በደረሱ ጊዜ እጅ ለጅ ተያይዘው ያገቡዋቸዋል። ያለዚያም ከንፈራቸውን እጃቸው ጕልበታቸውን ወይም ጫማቸውን ይስማሉ። አነሰም አደገም የከበረ ልብስ ይለብሳሉ። የሚጠሩት እንግዶች ወንዶችና ሴቶች ምንም ቢሆን ባንድነት እንዳይጠሩ የተወሰነ ሕግ አላቸው።

፯፤ በኋለኛው ትውልድ የምሥራቃውያንን ልማድ ተከተሉና በመከዳና በመጨጊያ መደገፍ ተለመደ እንጂ ሲበሉ ሳሉ ቁመው ወይም በግድግዳ ትንሽ ወደ ኋላቸው ደገፍ ብለው ነበር። ምግቡ ወዲያው በገበታ እንደ ቀረበ እንግዶቹ ከመብላታቸው በፊት ከምግቡ ተቀንሶ ለጣዖታቱ ይቀርባል።

፰፤ የጤና መጠጥ እንደምንለው አንደኛው ልማድ አላቸው። ይህም በዚያ በሌሉት ወዳጆች ስም እንጂ በዚያ ለተገኙት ብቻ አይደለም። በየሰው ስም አድርገው ሊቤሺን የሚሉትን የወይን መሥዋዕት በምድር ላይ ፍልቅ አድርገው ያፈሳሉ።

፱፤ ጨዋታው ሲያልቅ ለጣዖታቸው አንድ መዝሙር ይዘምራሉ። ከዚህ በኋላ ደስ የሚያሰኛቸውን ሙዚቃና ዘፈን፣ ጭፈራም ያደርጋሉ።

፲፤ የከበርቴዎቹ ቤት በጥርብ ደንጊያ የተሠራ ነው። ከነዚሁም ብዙዎቹን ያስጌጡዋቸዋል። የሕዝቡ ቤት አብዝኃኙ በጭቃ የተገነባ ካብ ነው።

፲፩፤ ግሪኮች በጦርነት ጊዜ በልዩ ልዩ መሣሪያ ይዋጋሉ። ከወታደሮቻቸው እኩሌቶቹ ቀስትና ፍላፃ ሲይዙ እኩሌቶቹ ደግሞ ልዩ ዐይነት ጦር ይይዛሉ። ጦሩን ሰብቆ በታላቅ ኃይል ከወረወረው በላይ አነጣጠረበት፤ ላይ ይወጋል እንጂ መሳት የለም። እኩሌቶችም ደንጊያ የሚወረውሩበት ወንጭፍ አላቸው። መቸውንም ቢሆን ከጠላት ጋር ሲዋጉ ጋሻ ያነግባሉ።

፲፪፤ በቀድሞ ዘመን ባሩድ ገና አልታወቀም ነበርና ጠመንጃና መድፍ የለም ነበር። በዚያም ዘመን ውጊያቸው እግር በእግር ደረት ለደረት ተጋጥመው ነበር። ፀብ ሲሆን አእምሮዋቸው ይለወጣል። ጀግኖቹም ሲዋጉ በታላቅ ንዴትና ኅይል ነበር።

፲፫፤ ሰው ሲባል እርስ በርሱ የመዋጋት ጠባይ ስለ አለው፥ ከጠላት ለመከላከል፣ እንዲመቻቸው በየአገሩ ሁሉ የከተሞቻቸውን ዙሪያ በረጅም ግንብ ይከቡታል። እንደዚሁም ብዙ ዘመን ሲደረግ ኖረ ሂዳችሁ ብትመለከቱት ዋና ዋናዎቹ ከተሞች ፈረንሳይና ጀርመን ሌሎችም አያሎች አገሮች በዚሁ አኳኋን ተጠብቀዋል።

፲፬፤ በዛሬው ጊዜ የሆነ እንደ ሆነ ጠላት አንዲት ከተማ በከበበ ጊዜ ግንቡን በመድፍ ያፈርሰዋል። ወይም ባሩድ ከምድር ውስጥ ቀብሮ በእሳት ሲያስነሡት ይገለባብጠዋል። በጥንት ግሪኮች ግን የሚደረገው ባቴሪንግ ራምሳ ይሉታል። አንድ ከባዳ ደንጊያ ባንድ ግንድ ጫፍ አድረገው ጀግኖቹ ባለ ኅይላቸው እየገፉ በብዙ ድካም አጋጭተው ግንቡን ያፈርሱታል።

**ጥያቄ።**

፩፤ በጥንት ግሪኮች ጊዜ ሰዎች ልብሳቸው እንዴ ነው?

ጫማቸውና ባርኔጣቸው እንዴት ያለ ነው?

፪፤ የሴቶች የራስ መሸፈኛ እንዴት ነው? ጌጣቸው እንዴት፥ ነው? ሌላው ልብሳቸው?

፫፤ የጥንት ግሪኮች ልብሳቸውና ማዕዳቸው ምግባቸው ምንድን ነው?

ሥጋ ይበላሉን? የእስፓርቶች እንዴት ነው?

፬፤ ስለ ድኆች ምን ያስባሉ?

ግሪኮች ሥጋ መብላት ይወዳሉን? ምን ይጠጣሉ?

፭፤ ጨዋታ ወግ አላቸውን?

ወንዶችና ሴቶች በገበታ አቀማመጣቸው እንዴት ነው?

የእስያ ሕዝብ በገበታ ሲቀመጡ እንዴት ነው?

ግሪኮች የእስያን ልማድ ይከተላሉን?

መብላት ሳይጅመር ምን ይደረጋል?

የጤና መጠጥ ብለው ምን ያደርጋሉ?

፮፤ ሊቤሽን የሚሉት ምንድን ነው?

፯፤ ምግብ ምን ይከተለዋል?

የሀብታሞችና የድኆች ልማድ እንዴት ነው?

፰፤ የግሪኮች ቤት አሠራር እንዴት ነው?

፱፤ ግሪኮች የጦር መሣሪያቸው እንዴት ነው?

ባሩድ አላቸውን?

ጀግኖች በጦርነት ጊዜ እርስ በርሳቸው እንዴት ይሆናሉ?

፲፤ የከተማቸው ምሽግ እንዴት ነው?

በኤውሮጳ ምን ይታያል?

፲፩፤ ባሁኑ ዘመን ምሽጉን እንደ ምን አድርገው ይይዙታል?

ጥንት ዘመን የከተማውን ቅጥር ሲንዱት እንዴት አድርገው ነው?

**ምዕራፍ ፹፬ ኤውሮጳ።**

**ፊሊጵ የመቄዶንያው ግሪኮን ድል እንደ አደረገ።**

፩፤ የግሪክን ታሪክ ከተውሁበት ስፍራ እድነ ገና አነሣዋለሁ። ስለ ቴቤያኖች ጦርነት ተናግሬ እንደ ጨረስሁ አንባቢው ሳያስበው አይቀርም። ሳይዘገይ ወዲያው ጦርነቱ እንዳለቀ የግሪክ መንግሥት ቅዱስ ጦርነት ወደሚሉት ገባ።

፪፤ የፎሲስ ሕዝብ በዴልፊ የአፖሎ መቅደስ ገንዘብ የነበረውን አርሰውት ስለ ተገኙ አሞፊክቲዎኒክ በሚሉት ችሎት ከፍ ያለ መቀጮ እንዲከፍሉ ተፈርዶባቸው ነበር።

፫፤ ፎሲሶች መቀጮ ከመክፈል ለመዋጋት ስለ አሰቡ አቴኖች እስፓርቶች፣ አይካይያም የነሱ ረዳት ሆኑ። ቴቢያኖች ሉክሬያኖች፣ ቴሳሊያኖች ወደ አሞፊክቲዎኒክ ጉባኤ ወገን ሆኑ። ፊልጵም የመቄዶንያ ንጉሥ ከነዚሁ ጋራ ሆኖ መዋጋቱን ፈለገ።

፬፤ አንዳንዶች ታሪክ ጸሓፊዎች የመቄዶንያን ግዛት ከግሪክ አውራጆች አንዱ ነው ነው ብለው ይቄጥሩታል። ሌሎቹ ግን ለብቻው የተለየ አገር ነው ብለው ያስቡታል። መንግሥቱ ከተመሠረተ አምስት መቶ ዓመት ሲሆነው ፊሊጵ በዙፋኑ እስኪቀመጥ ድረስ እንደ ኃይለኛ መንግስት አይቈጠርም ነበር።

፭፤ ፊሊጵ ዝና ወዳድና ጦርነት ፈላጊ ሰው ስለ ነበረ ገና ወታደሮቹ ወደ ግሪክ አገር ሲጓዙ ራሱን ለመላው ዓለም ንጉሥ አደረገ። በዚያ ጊዜ ግሪኮች እንደ ቀድሞዎቹ እንደ ሊዎኒዳስና እንደ ሚልቲያድስ እንደ ኤፓሚኖዳስም ያሉት ጀግኖችና ድል አድራጎች መሪዎቻቸው አልነበሩም።

፮፤ በዚያን ዘመን የታወቀ ተናጋሪ የነበረ ዴሞስቴኒስ የተባለ አንድ አቴናዊ ፊሊጵን አስጨንቆት ነበር። የአቴን ሰዎች ጦርነት አድርገው እንዲነሡበት ለማድረግ በፊሊጵ ላይ እጅግ የሚያስፈራ አነጋገር ስለ ተናገረበት ከዚያ ወዲህ ብርቱ አነጋገር ፊሊጵክስ አሉት።

፯፤ ነገር ግን አቴኖች በ፫፻፴፰ ዓመት ከክርስቶስ በፊት በኪሮኒያ ተዋግተው ድል ሆኑ። ከዚያ ወዲያ ፊሉጵ የግሪክን አገሮች እስከ ዕለተ ሞቱ ረግጦ ገዛቸው። ምናልባት በውስጣቸው ከተገኙት ገዦች ይልቅ እርሱ ለግሪኮች የተሻለ ገዢ ሳይሆን አይቀርም።

፰፤ ዳሩ ግን እርሱም ብዙ ክፋት አያጣም። አንዱ ዐመሉ ያለ መጠን እየጠጣ ክፉኛ ይሰክር ነበር። አንድ ቀን ግብር አድርጎ ከገበታ እንደ ተነሣ ችሎት አደረገና ባንዱ ሰው ያለ አገባብ ስለ ፈረደበት የተፈረደበት ሰውዬ «ከሰከረው ፊሊጵ ወደ አልሰከረው ፊሊጵ ተማጥኛለሁ» እያለ ጮኸ። ፊሊጵም ስካሩ ሲያፍለት ሰውዬው ያለው እውነት መሆኑ ስለ ተረዳው ነገሩን አዛውሮ እንደ ገና ሌላ ፍርድ ፈረደ።

፱፤ ደግሞ አንድ ድኃ ሴት ጕዳዩዋን ለማመልከት ብላ ብዙ ቀን በከንቱ ከደከመች በኋላ ፊሊጵ ግን ነገ ተነገ ወዲያ እያለ ከፊቱ አስወገዳት። በመጨረሻው አንችን የምሰማበት ጊዜ የለኝም ቢላት እርስዋም «ፍርድ ለማድረግ ጊዜ አካላገኘህ ንጉሥ መሆን አይገባህም» ተረዳውና ከዚያን ጊዜ ጀምሮ የተናገረችው ቃል እወንት እንደ ሆነ ተረዳውና ከዚያ ጊዜ ጀምሮ ለንጉሥ የሚገባውን ሥራ ተግቶ ይሠራና ይጠብቅ ጀመር።

**ግሪክ።**

፲፤ ግሪክን አሸንፎ ከያዘ በኋላ የተቀመጠው ሁለት ዓመት ብቻ ነው። ከፊሊጵ ዘመዶች ባንዱ የተጠቃና የተበደለ ፖሳኒያስ የተባለ የዘበኞች አለቃ የታወቀ ሰው ነበር። ካፒቴን ፖሳኒያስ አቤቱታን እያቀረበ ቢያመለክት ፊሊጵ ቸለል እያለ አጥቂውን ባልቀጣ ጊዜ ፖሳኒያስ ራሱን ለመግደል አሰበ።

፲፩፤ አንድ ቀን የንጉሡ የፊሊጵ ሴት ልጅ ሠርግ ነበርና ንጉሡ ሕዝቡ ወደሚጫወቱበትና ሙሽሮች ወደ አሉበት በገባ ጊዜ ፖላኒያስ ሰይፉን እንደ መዘዘ ገሠገሠና በደረቱ ሻጠበት።

፲፪፤ የንጉሥ ፊሊጵ ሞት በተሰማ ጊዜ መላው የአቴን ሕዝብ በእልልታና በደስታ አወካ፤ ከሕዝቡም የሚበዙት ንጉሡን ስለ ገደል ዋጋው ነውና ለፖሳኒያስ የራስ ወርቅ ይገባዋል አሉ። ሌሎችም የግሪክ አውራጃዎች ሁሉ በመቄዶንያ መንግሥት ላይ ዐመፁ።

ጥያቄ።

፩፤ ቅዱስ ጦርነት የተባለው እንዴት ነው? ጠንቁ ምን ይሆን? ዴልፊ ከአቴን ወዴት ነው?

ፎሲስ ቴሳሊ ምንድን ናቸው?

፪፤ ወደ ፎሲያኖች ወገን ሆኖ የተዋጋላቸው መንግሥት ማን ነው?

ወደ አሞፊክቲዎኒክ ወገን የሆነው ማን ነው?

ፊሊጵ የመቄዶንያው ንጉሥ የተዋጋው ወደ የትኛው ወገን ሆኖ ነው?

፫፤ መቄዶንያ ወዴት ነው? የተመሠረተው ምን ጊዜ ነው?

የፊልጵ የጦር ወታደሮች ከመቄዶንያ ወደ ግሪክ በወዴት በኩል አለፉ?

፬፤ ፊሊጵ ማነው? ቍርጥ አሳብ ያደረገው በማን ላይ ነው?

በዚህ ዘመን ግሪኮች እንዴት ነበሩ?

፭፤ ዴሞስቴንስ ማነው? በአቴኖች ላይ የተናገረው ምን ብሎ ነበር?

ፊልፒክ የተባለ ቃል ከጥንት እንዴት ነው?

፭፤ የተመቱት ወዴት ላይ ነው?

ጦርነቱ የተጀመረው ምን ጊዜ ነው?

ከቴቤስ፤ ከአቴን፣ ከስፓርታ ወዴት ነው?

ፊሊጵ ግሪክን ምን ያህል ዘመን ገዛት?

፮፤ ፊሊጵ ማነው? ስለርሱ ባጭሩ ትነግረናለህን?

፯፤ ፖሳኒያስ ማነው? የፊልጵን አሙዋሙዋት ተናገር።

አቴኖችና ሌሎችም ምን አደረጉ?

**ምዕራፍ ፹፭ ኤውሮጳ።**

**ስለ ታላቁ እስክድር ድል መንሣት፥**

፩፤ ነገር ግን አዲሱ የመቄዶንያ ንጉሥ እስክንድር ምንም የኻያ ዓመት ልጅ ቢሆን ባባቱ ዙፋን ለመቀመጥ የተባለው ነበር። እርሱም ገና ሕፃን ሳለ ቶሎ ብሎ ዓለምን አሸናፊ ያሰኘውን የጀግንነቱን መግለጫ አስቀድሞ ስላሳየ ታላቁ እስክንድር የተባለ ሁለተኛ፥ ስም ተሰጠው።

፪፤ የግሪክ አውራጃዎች ሁሉ ባንድ ዘመቻ ብቻ ለእስክንድር ስለተገዙ ወዲያው የግሪክ የጦር አለቃ መሆኑን አረጋግጦ በፋርሶች ላይ ዘመተ። ፋርሶችን ለመውጋት የጦር መሪ ሆኖ ሲወጣ ሠላሳ አምስት ሺሕ ወታደር ብቻ ይዞ ነው።

፫፤ በሒሊስፖንት ተሻግሮ በትንሹ እስያ ላይ አድርጎ ወደ ፋርስ ተጓዘ። ገና ወደ አገሩ ድንበር ሳይደርስ ዳርዮስ፥ የፋርስ ንጉሥ የሰበሰበው ልክ የሌለው የጦር ሠራዊት ሲወጣ ገጠመው። እስክንድር ይህን ድል አድርጎ መቶ አንድ ሺሕ ወታደር ገደለበት።

፬፤ እንደ ገና ዳርዮስ ከፊተኛው የበለጠ አምስት መቶ ሺሕ የሚሆን አዲስ ጦር ሰበሰበና በሠራዊት ተከቦ ከፍ ባለ ሠረገላ ተቀምጦ አረቢላ ወደ ተባለው ወደ ውጊያው ስፍራ ቀረበ። በዙሪያው ያሉት የንጉሡን ሕይወት ጠባቂ የተባሉ ጥሩ መሣሪያ ያላቸው ናችው።

፭፤ ጽኑ ውጊት ሆነና ፋርሶችም ክፉኛ ተዋጉ። ዳሩ ግን በመጨረሻው ጦሩ ሲመርርባቸው ጊዜ ወደ ኋላቸው ተፈተለኩ። የሚያሳዝነው ንጉሥ ዳርዮስ በሠረገላው ላይ ብቻውን ቀረ። ነገር ግን በፈረስ ተጋብቶ ከውጊያው ስፍራ ወደ ኋላው ለመሸምጠጥ ትልሽ ጊዜ ብቻ ቀረው ፊት በፋርስ ታሪክ እንደነገርኋችሁ ከጥቂት ጊዜ የገዛ ዜጎቹ የሚሆኑ ሁለት ሰዎች ገደሉት።

፮፤ ከድሉ በኋላ እስክንድር ወደ ፋርስ ዋና ከተማ ወደ ፔርሲፖሊስ፥ ተጓዘ። ይህም ብዙ ሀብት የተከማቸውበት ያጌጠ ከተማ ነበር። በቤተ መንግሥቱ፣ አደባባይ ታላቅ የሆነ የዘርሶስ ሕወልት ቁሞበት ነበር። እንገር ግን የመቄዶንያ ወታደሮች ገልብጠው በምድር ላይ አነከባለሉት።

፮፤ እስክንድር በፋርስ ከተማ በፔርሲፖሊስ ሳለ በዝሙትና በመጠጥ ተታለለ። አንድ ቀን ማታ ታላቅ ግብር ተደርጎ ሳለ አንድ የአቴና ሴት ከተማውን ለማቃጠል አሸናፊውን አታለለችው። እንዲሁም ከተማዪቱ ከምድር እስክትጠፋ ተቃጠለች።

፰፤ ፋርስ ፈጽሞ ከተገዛ በኋላ እስክድርን ህንዶችን ዛሬ ሂንዱስታን የሚባሉትን ወረራቸው። የዚያ አገር ንጉሥ ፓሩስ ይባላል። ቁመቱ ወደ ሰባቱ ክንድ ይሆናል ይላሉ። ይህ ታላቅ ንጉሥ ብዙ ጦር ይዞ እስክንድርን ሊወጋ መጣ። ፓሩስ ሰባት ተዋጊዎች ዝሆኖች ነበሩት። እስክንድር ግን አልነበሩትም።

፱፤ ነገር ግን እስክንድር ዕድሉ አጋልጦት አያውቅምና ፓሩስ ድል ሆኖ ተማረከና ሰንሰለት በእጁ አግብቶ አስቀደመው።

፲፤ በእንደዚህ ያለ ውርደት የህንዶች ንጉሥ ወደ ድል አድራጊው ድንኳን ገባ። የህንዱን ንጉሥ ቁመት አረዛዘሙን አይቶ እስክንድር እጅግ ተደነቀ። እርሱ እንኳ ታላቅ አሸናፊ ሲባል መጠነኛ ነበር። እስክንድር ምርኮኛውን «እንደምን አድርጌ ላኑርህ» ብሎ ቢጠይቀው ምርኮኛው ፓሩስ «እንደ ንጉሥ አድርገህ አኑረኝ» ብሎ መለሰለት። በዚህ መስል እስክንድር ወደ ራሱ ተመልሶ አሰበና «እኔው ራሴ በሱ ስፍራ ብሆን እንዴት እንደሚያኖረኝ እወድ ኑርዋል?» ብሎ ለፓሩስ የቸእርነት ሥራ እንዲደረግለት አሰበ።

**ጥያቄ።**

፩፤ አዲሱ የመቄዶንያ ንጉሥ ማን ነው? ለጀንነቱ ምን ምልክት አሳየ።

፪፤ የግሪክ አገር ሁሉ ዋና ጠቅላይ የተባለው ምን የጀግንነት ሥራ ካሳየ በኋላ ነው?

በፋርስ ላይ የቀረበው የጦር ሠራዊት ምን ያህል ይሆናል? ፋርስ ከመቄዶንያ ወዴት ወገን ነው?

፫፤ ወደ ፋርስ ለመድረስ ወታደሮቹ የሄዱት በየት ባሕር በየት አገር ላይ ነው?

እስክንድርን የተቃወመው ማነው? ከዳርዮስ ወገን ስንት ሰው ሞተ?

፬፤ የዳርዮስን ጕዞና የሚሊዮን እኩሌታ ስለሚሆነው ጭፍራው ተርክ።

፭፤ ዳርዮስ እንዴት ሆነ?

፮፤ እስክንድር ድል ካደረገ በኋላ ወዴት ሄደ? ፔርሴፖሊስ ወዴት ነው?

፯፤ በፔርሲፖሊስ ምን ተደረገ? እለክሳንድር ቀጥሎ የትኛውን አገር ወረረ?

፰፤ ፓሩስ ምን አደረገ? ፓሩስ በጦርነቱ ውስጥ ምን እንስሶች ነበሩት?

ማን አሸነፈ? ፓሩስ እንዴት ሆነ? ስለ እስክንድርና ስለ ፓሩስ ግጭት ተናገር?

**ምዕራፍ ፹፮ ኤውሮጳ።**

**ስለ እስክንድር ሥራ መከናወን።**

፩፤ መጀመሪያ ጊዜ እስክንድር በሥራው እጅግ የተመሰገነና የከበረ አካሄድ አሳይቶአል። ነገር ግን በኋላ ነገሩ እስኪበላሽበት ድረስ ማነኛውንም የሚያደርገው ነገር ሁሉ ሁልጊዜ ይከናወንለት ነበር። ቀጥሎም ራሱን ከአማልክት ጋር ለማስተካከል ተመኘ።

፪፤ እስክንድር አምላክነት መመኘቱ ይቄይና የሚሰራው ሥራ ለሰው የሚገባ አይደለም። ከሠራው ሥራ ሁሉ የሚከፋው ከንጉሥ ፊሊጵ በታች ሆኖ ሲዋጋ የነበረውን ክሊቱስ የተባለውን አንድ ሽማግሌ የጦር አለቃ መግደሉ ነው። ይኸው የጦር አለቃ ከጦርነት ውስጥ የእስክንድርን ሕይወት ያዳነ ሰው ነበርና በዚህ ምክንያት እንደ ልቡ እንዲኖር ተፈቅዶለት ነእብር።

፫፤ አንድ ቀን ማታ እስክንድር ያለ መጠን ወይን ጠጥቶ ከሰከረ በኋላ የገዛ ራሱን ጉራ እየተናገረ ይፎልል ነበር። ደግሞም ከሽማግሌው ከክሊቱስ ይልቅ ምስጋና የሚገባቸው ሌሎች እንዳሉ አብልጦ ተናገረ። እንዲሁም ደግሞ አባቱ ፍሊጵ ከሁሉም የበለጠ ታላቅ ሥራ እንዳደረገ ተናገረ።

፬፤ ንጉሡ ወዲያው ተቈጣና በዙሪያው ከቆሙት አሽከሮች ካንዱ ላይ ጦር ነጥቆ እንደማይድን አድርጎ ክሊቱስን ወጋው በደም የተበከለ የሽማግሌ ሬሳ በሜዳው ላይ ተዘርሮ ባየ ጊዜ ፍርሀት ያዘው። ደግሞ የንጉሡን ሕይወት ጠባቂ የተባለውን የገዛ ዘበኛውን አረደው።

፭፤ እስክንድርን ሕሊናው ብዙ ጊዜ አልወቀሰውም። አሁንም አምላክነትና የጁፒተር አሞን ልጅ መሆን ከአሳቡ አልጠፋም። ከሌስቲኒስ የተባለ ፈላስፋ አልሰግድልህም ብሎ እንቢ ስላለው ከፈላስፋው ጋር ወደ ሞት የሚያደርስ ቅያሜ ነበረው ምንም ሌላ አበሳ ሳይኖርበት ከሌስቲኒስን በብረት ቀፎ ውስጥ አግብቶ ተስፋ እስኪቆርጥ መከራ አስቀበለው።

፮፤ እስክንድር ከህንድ ወደ ፋርስ ከተመለሰ በኋላ ብዙ መከራ አገኘው። ይኸውም የዋናው ወዳጁ የሔፊሽን ሞት ነው፤ እርሱም በመጠጥ ምክንያት ስለ ሞተ እስክንድር ሦስት ቀን ምግብ ሳይቀምስ በምድር ላይ ተጋደመ።

፯፤ በመቃብሩ ላይ ብዙ የከበረ ደንጊያና ልዩ ልዩ ነገር ቆለለ። ቢገመት ላንድ ቤተ መንግሥት መሥሪያ በሆነ ነበር።

፰፤ ለመቃብሩ ነው ተብሎ ሽቱና ሌላም ልዩ ልዩ የሆነ የከበረ ነገር ሁሉ ሰበሰበና በዚያ ላይ የሔፊሽንን ሬሳ አጋድሞ እስክንድር ከታች እሳት ለቀቀበት የወዳጁ ሬሳ አመድ እየሆነ ሲያልቅ ቁሞ እየተመለከተ ያዝን ነበር።

፱፤ በሔፊሽን የደረሰበትን መከራ ተመልክቶ ቢጠነቀቅ ይሻለው ነበር። ነገር ግን ታላቁ እስክንድር በወይን የሚጠፋበት ጊዜ ስለ ደረሰ። በባቢሎን በተደረገው ታላቅ ግብር ወይን ሲጠጣ ሳለ በድንገት ታመመና አሸናፊ የነበረው ወዲያው በሞት ተሸነፈ።

፲፤ የእስክንድርን ሥራ ለመገመት፤ የመቄዶንያ ወታደሮች አንድ ወንበዴ ቀማኛ አስረው ነበር። ማን አዘዘህና ነው? ሰውንስ የምትቀማ በማን ሥልጣን ነው? ብሎ ወንበዴውን እስክንድር ቢጠይቀው «ወንበዴነቴ አንተ አሸናፊ በሆንኽበት መንገድ ነው። ነገር ግን ባንተና በኔ መኻከል ልዩነት ጥቂት ሰዎች ስለ አሉኝ የሚጠፋው ጥቂት ነው። አንተም ብዙ ሰው ስለ አለህ በዚያው መጠን የምታጠፋው ብዙ ነው» ብሎ ወንበዴው መለሰ።

፲፩፤ ባሸናፊውና በወንበዴው መኻከል ያለው ልዩነት ሁልግዚኤ መገለጥ ይገባዋል። እስክንድር ለዓለም እጅግ አድርጎ ጠቃሚ የነበረ ይመስል በሞት ጊዜ ሬሳውን ግብፅ እስክንድርያ ከበበረ ሣጥን አኑረው ግብፆችም ለአምላክ የሚገባውን ክብረት አደረጉለት።

**ጥያቄ።**

፩፤ እስክድንር ምን አደረገ? አካሄዱን ያበላሸበት ምንድን ነው? ራሱን ማን ለማድረግ አሰበ?

፪፤ የእስክንድር ሥራው እንዴት ሆነ? ክሊቱስ ማነው?

፫ - ፬፤ ስለ ክሊቱስ መገደል ተናገር።

፭፤ እስክድንር ማን እንዳይባል ከለከለ? ማነው ካሊስቴስ?

፮፤ ሔፊስሽን ማነው? የሞተበት ምክንያት ምንድን ነው?

፯፤ ሬሳውን እስክድንር ምን አደረገው?

፰፤ እስክድንር በምን ምክንያት ሞተ? የሞተው ወዴት ነው?

ባቢሎን በየት በኩል ነው? ስለ ባሕር ወንበዴ ተናገር።

እስክንድር በሞተ ጊዜ ምን ተደረገለት?

**ምዕራፍ ፹፯ ኤውሮጳ።**

**ጎል የተባሉ የፈረንሳይ አራዊት ሕዝብ በግሪክ አገር እንደ ገቡ።**

፩፤ እስክንድር በሚሞትበት አልጋ ላይ ተጋድሞ ሊሞት ሲያጣጥር የገዛ አሽከሮቹ እንዲህ ሲሉ ጠየቁት። ከግሪክ አገር ጀምረህ እስከ ህንድ፥ ድረስ ሌሎችንም አገሮች ጨምረህ ያቀናኻቸውን አገሮች ሁሉ ለማነው የምትሰጠው? ቢሉት በጣም ችሎት ላለው ሰው ነዋ! ብሎ መለሰላቸው።

፪፤ ይህም መልስ ወደ ኋላው ከተዋቸው ሰዎች መኻከል የርሱን ቀንበር ለመሸከም የሚገባው አንድ ስንኳ የለም ማለትን ይገልጻል። የሚገባው ሰው ቢገኝ እንኳ ያ የማይገባው ሌላው ሙሉ ሥልጣን ሊሰጠው አይፈቅድለትም። ስለዚህ የእስክንድር መንግሥት ለሠላሳ ሦስት መኳንንት ተከፈለ።

፫፤ ከነዚህ አለቆች በጣም ኅይል የተሰማቸው ከድርሻቸው በላይ አብልጠው ለመያዝ ፈለጉ። ፫፻፲፪ ዓመት ከክርስቶስ በፊት ከነዚሁ አለቆች አራቱ ብቻ ሁሉንም ጠቅለው ያዙ። የዚያን ጊዜ እስክንድር ከሞት ዐሥራ አንድ ዓመት ሆኖት ነበር። ልጆቹንና ተወላጆቹንም ሁሉ የራሳቸውን ክብር ብቻ የሚፈልጉ የገዛ መኳንንቱ ፈጅዋቸው።

፬፤ ግሪኮች ግን የእስክንድርን ሞት ከሰሙ በኋላ ነጻነታቸውን እንደ ገና ለመመለስ ይፈትኑ ነበር። ዳሩ ግን መታገላቸው ከንቱ ሆነ። አገሩ ካሳንድር በተባለ ሰው ሲገዛ፥ ቄይቶ ነበር። ይህም ካሳንድር ደጃዝማች ተብሎ የእስክንድር የፈረሰኞች ያንጋቾች አለቃ የነበረ ነው። ደጃዝማች ካሳንድርም ከጥቂት ዓመታት በኋላ ሞተ። ከዚያ ጀምሮ፥ ወደ ፊት የግሪክ ታሪክ በደልንና ሽፍተንትን አለመታደልንም ይተርክልና እንጂ ሌላ ምንም የሆነ ነገር የለውም።

፭፤ ፪፻ - ፰ ዓመት ከክርስቶስ በፊት ጎልስ ወይም ኬልትስ የተባሉ ሕዝብ ግሪክን ወረሩት፤ እነዚህም ዛሬ ፈረንሳይ በሚባለው አገር ይኖሩ ነበር። አራዊት ሕዝብ ነበሩ። አለቃቸውም ቤርኑስ የተባለ ነበር። ብዛታቸው አንድ መቶ ስድሳ አምስት ሺሕ ይሆናሉ።

፮፤ ቤርኑስ በምን አልታገደ። ስመ ጥሩ በሆነው በአፓሎ ቤተ ጣዖት ብዙ መዝገብ እንደ ተሰእብሰበ ስለ ሰማ ይህን ያህል የተከማቸ መዝገብ እንደኔ ላለ ለትልቅ ሰው ነው እንጂ ይህ ለአፓሎ ምንም አይረባውም ብሎ ያንን ገብቶ ለመዝረፍ ወደ ዴልፊ ተጓዘ።

፯፤ ቤርኑስ እንዲሁ እነዚያን አራዊት ወታደሮቹን ወደ ቤተ ጣዖቱ እየመራቸው በተቃረቡ ጊዜ በዕብነ በረድ ተሠርቶ ጎልቶ የሚታየው የሕንጻው ግንባር ገና ብቅ ሲሉ ታያቸው። ይህም በግሪክ አገር አንድ ቅዱስ ስፍራ ተብሎ የሚታሰብ ነበር። ምስጢር ያለው ጥበብ ብዙ ትንቢትና ተኣምራት የሚመጣው ከዚህ ነበር።

፰፤ ከዚህ በኋላ ከጎሎች ጦር ጭፍራ መኻከል አንዱ አውሬ ወታደር በጮኸ ጊዜ ቤተ ጣዖቱን ለመዝረፍ ወደ መቅደሱ ሊሮጡ ሲከጅሉ ያን ጊዜውን ጽኑ ነፋስ ተነሣና መብረቅና ነጐድጓድም ሆነ። ወዲያው በቅጸብት የሚያስፈራ የምድር መናወጥ ሆነና ከታች መሬቱን ሲያናውጸው ጊዜ ይህ ሁኔታ የጎል ወታደሮችን አስፈራ።

፱፤ የግሪክም ጭፍሮች ቤተ መቅደሳቸውን ለማዳንና ለመከላከል ሊዋጉ ተሰናዱ። አራዊት በሆኑ በጎል ጭፍሮች ሁከት እንደ ተነሣባቸው ባዩ ጊዜ ግሪኮች በሰይፍ ገቡባቸው። ጊዜው ጨልሞ ነእብርና ጎሎች ወገኖቻቸውንና ጠላቶቻቸውን ሊለዩ ስለ አልቻሉ እርስ በርሳቸው መጋደል ሆነና ጦራቸው ሁሉ ተበላሸ።

፲፤ የጥንት ባለ ታሪኮች ስለ ጦርነቱ የሚናገሩት እንደዚህ የመሰለ ነው። አብልጦ ብዙ እንደ ተወራ ጥርጥር የለውም። ከተወራው አብዛኙ የታመነ ነው። ነገር ግን ማንም ሆነ የጥንት ግሪኮች የዚያን ጊዜ በጠላቶቻቸው ላይ ያገኙት የመጨረሻ ድል ይህ ነበር።

**ጥያቄ።**

፩፤ በሚሞትበት አልጋ ላይ ተጋድሞ ሳለ እስክንድርን ምን ብለ ጠየቁት? እስሩ ምን ብሎ መለሰላቸው?

፪፤ መንግሥቱ እንዴት ተከፋፈለ?

፫፤ ከክርስቶስ በፊት ፫፻፲፪ ዓመት ሲሆን ምን ሆነ? የእስክንድር ልጆችና ዘመዶች እንደ ምን ሆኑ?

፬፤ ግሪክን ገተዢ ያደረገው ማነው? ካሳንድር የተባለ ማነው?

እርሱ ከሞተ በኋላ የግሪክ ታሪክ እንዴት ሆነ?

፭፤ ጎሎች ግሪክን የወረሩት ምን ጊዜ ነው? ጄኔራላቸው ማን ይባላል? የጦር ጭፍራቸው እንዴት ሆነ?

፮፤ ዴልፊ ወዴት ነው? ከአቴን ከእስፓርታ ወዴት ወገን ነው?

በዴልፊ እንዴት ያለ ስመ ጥሩ (መቅደስ) ቤተ ጣዖት ኖሩዋል?

፯፤ ወደ ቤተ ጣዖቱ የነበረውን ጕዞ ተናገር። ጎሎችን ምን አስፈራቸው?

፰፤ ግርኮች እንዴት ሆኑ? ጎሎች እንደምን ጠፉ?

፱፤ የጎሎች ድል መሆን ምን ተባለ?

**ምዕራፍ ፹፰ ኤውሮጳ፤**

**ስለ ግሪክ ነጻነት ፍጻሜ።**

፩፤ ቀድሞ ለይቶዋቸው የነበረ ኅይላቸው እንደ ጠፋባቸው እንዲሁ ግሪኮች የአርነታቸው ፍቅር ፈጽሞ ጠፋባቸው። ይህንን ለማስረዳት የአጊስን ታሪክ እተርክላችኋለሁ። ይህ አጊ እይተባለ አንድ ሕፃን የእስፓርቶች ንጉሥ ነበር።

፪፤ ንጉሥ አጊ ለእስፓርታ ሕዝብ በጣም የሚያስብ ሰው ነበርና ጥንት ሊኩርጉዝ ይሠራበት የነበረውን ደንብና ሥራት ለማደስ ታላቅ ናፍቆት ነበረው። ነገር ግን እስፓርቶች ክፎችና ልብ የሌላቸው ሆነው ነበር። ሊጉርጉዝ የሚሉትን ስም ፈጽመው ስለ ጠሉት በጠነከረ ደንባ ሕግ አንገዛም ብለው አሰቡ።

፫፤ ስለዚህ ሕፃኑን ንጉሥ ያዙና እየጐተቱ ወደ እስር ቤት ወሰዱት። ወዲያው እንዲሞት ብለው የሞት ፍርድ ፈረዱበት። ሊገድሉት ሲወስዱት ቢያለቅሱለት «ለኔ አታልቅሱ ከገዳዮቼ ይልቅ እኔን ደስ ብሎኛል» አላቸው።

፬፤ ወዲያው ትንሽ እንደ ቄዩ አጊን ገደሉት እናቱና ሴት አያቱ ሞቱን አልሰሙም ነበርና ሊያዩት ፈልገው ወደ ታሰረበት ቦታ ቢመጡ የአጊ ገዳዮች ታስሮበት ወደ ነበረው ቦታ እየመሩ ወሰዱዋቸውና እያንገላቱ ወደ ሬሳው ገፍትረው ጣሉዋቸው።

፭፤ ከዚህ ከሚያሰቅቅ ሁኔታ በኋላ እስፓርቶች ናቢስ የተባለ ሌላ ንጉሥ አንግሠው ነበር። እርሱም እጅግ የከፋና የተረገመ ሰው ነበር። እንዲያውም እግዚአብሔር ሕዝቡን ለመቅጣት ስለ ኃጢአታቸው በላያቸው ያነገሠው ይመስላል። ናቢስ በቤተ መንግሥቱ አንድ ሥዕል ነበረችው። ይኽችም ሥዕል ሚስቱን የምትመስል እጅግ ቄንጆ ሁና የተሣለች ነበረች። ስለ ልብስዋም እቴጌዎች በሚለብሱት መጠን የከበረ ልስብ አልብሱዋታል። ነገር ግን በሥዕሊቱ ክንድና ደረት ብዙ የሾለ ብረት ተተክሎበት ነበር።

፮፤ ስለ ሆነ ይህ በከበረው ልብስ ተሸፍኖዋልና አይታይም ነበር። ንጉሥ ናቢስ ከማነኛውም ሰው ቢሆን የግድ ገንዘብ ለመውሰድ በፈለገ ጊዜ ወደ ቤተ መንግሥቱ ጠርቶ ሥዕሊቱ ዘንድ ይወስደዋል። ወዲያው እንግዳው ሰውዬ ተመቅረቡ ሥዕሊቱ ክንዱዋን ዘርግታ በፍጥነት ሰውዬውን ወደ ደረትዋ አቅፋ ጠምዛ ትይዘዋለች።

፯፤ ይህም በመኪና የተደረገ የብልሀት ሥራ ነበር። የሚያሳዝን ምስኪኑ ሰውዬ ለማምለጥ የቻለውን ያህል ይታገል ይሆናል። ነገር ግን ጨካኚቱ ሥዕል እንደማይላወስ አድርጋ አቅፋዋለችና ምንም ቢሆን ታግሎ ሊወጣ አይችልም። ፃዕረ ሞት ሲበዛበት ናቢስ የጠየቀውን ያህል ገንዘብ ካልቀረበ የሾለው ወስፌ ሁሉ በየሥጋው ውስጥ እንደ ተሰካበት በዚያው ይቈያል።

፰፤ በግሪክ ተወላጆች ነገሥታት ይህን ያህል ከልክ ያለፈ ጭከና ሲደረግ የግሪኮች አገር በሌላ አገረ ገዢዎች ለመገዛት ጊዜው ደረሰ። ይኸውም በቶሎ እንደ ሆነ ለመስማት አንባቢዎች አያዝኑም። መቶ አርባ ስድስት ዓመት ከክርስቶስ በፊት ግሪክ ለሮም መንግሥት ተገዛ።

፱፤ እንደዚህ አድርጌ ስለ ጥንት ግሪክ አጭር አሳብ ሰጥቻችኋለሁ። የግሪክ ታሪክ እጅግ ልብ የሚነካ ለትምህርትም የሚሆን መልቶበታል፤ ከዚህ በኋላ መላውን ታሪክ በሌላው ሰፋ ባለው ሥራ እንድታነቡት ተስፋ አደርጋለሁ።

**ጥያቄ።**

፩፤ ግሪኮች እንዴት ሆኑ? አጊስ ማነው? ምን አሰበ? እስፓርቶች እንዴት ሆኑ?

፪ - ፫፤ ለአጊስ ምን አደረጉ? አሲግ እንደ ምን እንደ ሞተ ተናገር።

፬፤ አየአጊስ እናትና አያቱ ምን አደረጉ?

፭፤ ናቢስ ማነው? ስለ ምስሉ ተናገር።

፮፤ ከማንም ሰው ገንዘብ ለመቀበል በፈለገ ጊዜ ናቢ ምን አደረገ?

፯፤ ሮማውያን ግሪክን ያሸነፉት ምን ጊዜ ነው? ሮም ወዲት ነው?

ከግሪክ ከፋርስ ከህንድ ወዴት ነው?

**ምዕራፍ ፹፱ ኤውሮጳ።**

**የግሪክ ታሪክ።**

፩፤ ከዚህ ጊዜ አንሥቶ ወደ ፊት የግሪክ ታሪክ ከሌሎች ነገድ ጋር የተጋጠመና የተያያዘ። ሆነ። ግሪኮች በሌላው ቀርቶ በገዛ አገራቸው ውስጥ እንኳ ኃይል አላገኙም። ዳሩ ግን በውስጥዋ ለሚገኙት ቅኔ ዐዋቆች፤ ታሪክ ተናገሪዎችና ደንጊያ ጠራቢዎች እስከ አሁን የተከበሩ ናቸው።

፪፤ በሦስትና ባራት መቶ ዓመት ከክርስቶስ በኋላ የሮማውያን መንግሥት፥ ከሁለት ተከፈለና የምሥራቅና የምዕራብ መንግሥት ተባለ። የምሥራቅ መንግሥት የተባለው ዋናው ከተማ ቍስጥንጥንያ ነው። የጥንት ግሪክ ግዛት ከዚሁ መንግስት ጋራ ተጨማሪ ሁኖ አንድ አንድ ጊዜ የግሪክ መንግሥት ግዛት ይባላል።

፫፤ በ፲፬፻፶ የሮማውያንን የምሥራቅ ግዛት ቱርኮች ወረሩት። ከዚህ ወዲያ ግሪክ ከቱርክ ሥልጣን በትች ወደቀና ቱርኮች ፬፻ ዘመን ያህል ግሪኮችን እንደ ባርያ አድርገው ገዙዋቸው።

፬፤ በኋላ በ፲፰፻፳፩ ለቱክ አንገዛም ብለው ዓመፁና ያን ጊዜውን ጦርነት ሆነ። ውጊያውም ረጅም ጊዜ ሆነና ከሁለቱም ወገን በጭከና ተዋጉ፣ ግሪኮችንም ለመርዳት ብለው ከልዩ ልዩ አገር ብዙ ሰዎች ሄዱ።

፭፤ የቀድሞዪቱ የታወቀችው ግሪክ ታሪኩዋን ከሚያውቁላት ሁሉ ጋራ ተወዳጅታ ነበር። ሎርድ ባየርን የተባለ እጅግ የከበረ ቅኔ ዐዋቂ የነበረ ስለ ስመ ጥሩዪቱ ስለ ግሪክ ብሎ በግሪክ አገር ሕይወቱን አሳለፈ።

፮፤ የእንግሊዝ የፈረንሳይና የመስኮብ መርከቦች በግሪክ ባሕር ጠረፍ ተገናኙ። ሁሉም ሰር ኤድዋርድ ኮድሪንግትን በተባለ በንግሊዝ አድሚራል (የመርከቦች ሹም) ይታዘዙ ነበር። በጥቅምት ወር ፲፰፻፳፯ ዓመት ናቫሪኖ በተባለች ጠረፍ ቍጥራቸው ከሁለት መቶ በላይ የነበሩትን የቱርክን መርከቦች ገጠሙዋቸው።

፯፤ ቱርኮች ፈጽመው ድል ሆኑና መርከቦቻቸውም ወደ ባሕር ሰጠሙ። እኩሌቶቹም ተቃጠሉ ተግፈኛው ነጻ ወጡ።

፰፤ ግሪኮች ለራሳቸው የሚስማማቸውን ንጉሥ ለመምረጥ ምንም ስላላሰቡ እንግሊዝ ፈረንሳይና መስኮብ ባንድነት ሁነው ንጉሥ መረጡላቸው። አዲሱ ንጉሥ ያ፲፰ ዓመት ልጅ ነበር። እስሩም የባቫሪያን ንጉሥ ልጅ ኦቶ የተባለው ነው። በ፲፰፻፳፱ ዓመት በዙፋን ላይ ተቀመጠ ኦቶ ዜጎቹን ደስ አሰኝቶ ለመግዛት ስለ አልቻለ በ፲፰፻፷፪ ተሻረና ግሪክ ለጥቂት ጊዜ በምስለኔ ተገዛ።

፱፤ በ፲፰፻፷፫ ዓመት ግሪኮች ንጉሥ ለመምረጥ ተሰበሰቡ። የእንግሊዝን ንግሥት የኤሳቤጥን ሁለተኛውን ልጅ ፕሪንስ አልፍሬድን ልክ የሌለው ሠራዊት መረጠው። ዳሩ ግን ይህን አመራረጥ እንግሊዝ አልፈቀደም ነበርና ወዲያው የደንማርክ ንጉሥ ሁለተኛው ልጅ ለንጉሥነት ተመረጠ። በኅዳር በ፲፰፻፷፫ ወደ ግሪክ አገር ሄደና ጂዎርጅ አንደኛ ተብሎ በዙፋን ተቀመጠ። በዚያ ጊዜ በእንግሊዝ እጅ ተጠብቀው ይኖሩ የነበሩትን አዮኒያን የተባሉትን ደሴቶች እንግሊዝ ለግሪክ ተወለት።

**ጥያቄ።**

፩፤ ግሪኮች እንዴት ሆኑ?የተከበሩት በምድን ነው?

፪፤ የሮም መንግሥት የተከፈለው ምን ጊዜ ነው?

ሁለቱ ክፍል ማን ይባላሉ? ቍስጥንጥንያ ወዴት ነው?

ከአቴን ከኙዮርክ፣ ወዴት ነው?

አንዳንድ ጊዜ የምሥራቅ መንግሥት ማን ተብሎ ይጠራል?

፫፤ በ፲፬፻፶ ምን ተደረገ?

ግሪክ በማን እጅ ወደቀ?

እንደምን ሆነው ኖሩ?

፬፤ በ፲፰፻፳፩ ምን ተደረገ?

፭፤ ግሪኮችን የረዳቸው ማነው? ግሪኮች በምን ምክንያት ብዙ ወዳጆች አገኙ?

ባይሮን ማን ነው?

፮፤ ባንድነት የነበሩት የእንግላንድን መርከቦች ያዛቸው የነበረው ማነው?

ፈረንሳይና ረሺያ ምን አደረጉ?

፯፤ ቱርክን የመቱት ምን ጊዜ ነው?

ቱርክ እንዴት ሆነ?

ግሪክን ለመልቀቅ ግዴታ ሆነባቸው?

፰፤ ለግሪኮች ንጉሥ ለመሆን ማን ተመረጠ? ማን ይባላል?

አገሩ ወዴት ነበር?

ወደ ዙፋን ምን ጊዜ ወጣ? ስለምን ተሻረ?

፱፤ ግሪክ እንደምን ይገዛል?

መጀመሪያ ለንጉሥነት ማን ተመረጠ?

ዘውዱን አለመቀበሉ ስለምንድን ነው?

በኋላ ምርጫው ከማን በላይ ወደቀ?

የተመረጠው መቼ ነው?

**ምዕራፍ ፺።**

**የዛሬዪቱ ኢጣሊያ።**

፩፤ ኢጣሊያ ወደ ኤውሮጳ ደቡብ በኩል ወደ ሜዴቴሬኒያን ባሕር የተዘረጋ የምድር ቍራጭ ነው። አገሩ የጫማ መልክ ይዞዋል። ሲሲሊ የተባለውም ደሴት ያለው ባውራ ጣቱ በኩል ነው፤ አየሩ በዚያ እጅግ የተስማማ ነው። በመጸውና በበጋ ጊዜ መቸውንም ጥሩ ነው።

፪፤ አልፕስና አፒኒስ የተባሉት ተራሮች ይህችን አገር ከኮረፍቶችና ከጐድጓዳቸው አገር ከወንዞች ከባሕሮች ከተራሮች ከሚታየው አገር በምትገናኝበት አግጣጫ ሁሉ ይከለክሉዋታል፤ መሬቱ በጠቅላላው ለም ነው? ልዩ ልዩ ወይን ይሰጣል። ከኤውሮጳ፣ ሁሉ የተሻለ ዘይት ይገኝበታል። የከበረ ሀር ሞልቶዋል፤ በቆሎ፣ ፑርቱካን፤ ሎሚ፣ ትርንጎ ፔሞግራኒት አሉሞንድስ ዘቢብ፣ በለስ፣ ሱካር፣ ኮክ፣ አፒሪኮት ይህ ሁሉ ተሪፍ ነው።

፫፤ ከጥንት ዘመን ተዘግቶባቸው ለኖሩት ዕውቀትና ትምህርት ከተገለጠ ወዲህ ማነኛውም አገር ቢሆን የተሻለ አገዛዝ ዐዋቆችና በዙሪያቸው ከሚዋሰኑት አገሮች ተበድረው ነው። ወይም ዜጎች ሳሉ የለመዱት ነው። ሕዝቡ ትምህርት የመላባቸውና የተወደዱ ጠባየ መልካሞች፥ ናቸው። ነገር ግን አምልኮ ባዕድ ይወዳሉ። ወዲያውም ቂምና በቀል የመላባቸው ሕዝብ ናቸው

፭፤ አያል ሸሆች የሚኖሩባቸው ሰፋፊ ከተሞችና በብዙ ገንዘብ የተሠሩ ቤተ ክርስቲያኖች ልዩ ልዩ የሆኑ መንግስቶች አሉዋቸው። ከነዚሁም አያሎቹ በዕብነ በረድ የተሠሩ ናቸው። ዳሩ ግን በዙሪያው ያለው ሁሉ የሚፈርስ ይመስላል። ይህንንም ስትመለከቱ በዚህ ሁሉ ጌጡና መታየቱ ኢጣልያ ደስታ የሌለው አገር መሆኑ ይሰማችኋል።

፮፤ በፍሎሬንስ፤ በሮም በናፒልና በሌሎችም ታላላቅ ከተሞች ብዙ የተሰበሰቡ ሥዕሎችና ምሥሎች ሐውልቶች በዓለም ከሚገኘው በልዩ ልዩ ዐይነት ጌጥና ውበት የተሠሩ ልዩ ልዩ የሆኑ ቅርጾች አሉ። እነዚህ ሁሉ ሥዕሎች የዛሬ አምስት መቶ ዓመት የነበሩ እጅግ የታወቁ የስመ ጥሩዎቹና የብልሆቹ የኢጣሊያ ሰዎች ሥራዎች ናቸው።

፯፤ ከዕብነ በረድ ወይም ከብሮንዝ የተሠሩ ምስሎች በሁለቱ ሺህ ዓመት ውስጥ በልዩ ልዩ ዘመን እየተሠሩ የተገኙ ናቸው። እኩሌቶቹም በፒሪክሊስ ዘመን የነበሩ የግሪክ ብልሀተኞች የሠሩዋቸው ናቸው።

፰፤ እንደ ጥንት ሮም ፍራሾች አድርጎ የሚያስደንቅና ልብ የሚነካ በመላው የኢጣሊያ አገር ውስጥ ከቶ አይገኝም። ከነዚሁም አሁን ባለው ከተማ ውስጥ እንኳ ይታያሉ፤ እነሆ አሁን እንኳ በግብፅና በግሪክ አገር እንደሚገኙት የጥንት ሥራዎች ውበታቸው ለማየት ደስ ያሰኛል። በታላቅነታቸውና በአኳኋናቸውም በጣም ትደነቃላችሁ።

፱፤ ባሁኑ ጊዜ ደግሞ እጅግ ስመ ጥሩ የሆነ ሕንፃ በኢጣሊያ አገር ይታያል። እርሱም ሮማ ያለው የቅዱስ ጴጥሮስ ቤተ ክርስቲያን ነው። ወደ ላይ ቈምቱ ፭፻ ጫማ ነው። ባጠገቡ ቫቴካን የሚሉት የሮም ጋር ተጨማሪ ጳጳስ የሚቀመጥበት ቤተ መንግሥት ነው። የሮም ጳጳስ ግዛት ነው።

፲፤ ወደ ናፒሊስ ጥቂት እልፍ ብላችሁ ብትሄዱ ቬሱቢውስ የሚባል ተራራ ታያላችሁ። ከዚህም ተራራ ጫፍ ላይ በየጊዜው እሳትና ጢስ ሲወጣ ታያላችሁ። ከቶውንም አንድ አንድ ጊዜስ በዙሪያው ያሉት ከተሞችና መንደሮች ሁሉ በሚቃጠለው አመድ ውስጥ ይቀበራሉ።

፲፩፤ ወደ ሲሲሊ ብትሄዱ ሌላ ኢቲኒ የሚባል ቮልካኖ የሚወጣበት ተራራ ታያላችሁ። ይህም በየጊዜው እሳትና አመድ ሲተፋ ይኖራል። እንዲህ ሆኖ በሚኖረው ተራራ በአንድ ወገኑ ብዙ መንደሮችና ሕዝብ ይኖራሉ። በዚህም ስፍራ የወይን ቦታ በለስና፣ ፑርቱካን ወይራም ያማረ ተክል ሁሉ ታያላችሁ።

፲፪፤ በኢጣሊያ አገር ያያችሁትን ብዙ የሚያስገርመውን ነገር ሁሉ ለማውራት ወደ አገራችሁ ትመለሳላችሁ፤ ባያችሁትም ነገር ሁሉ ደስ ብሎዋችሁ በአገራችሁ ትኖራላችሁ።

፲፫፤ ያንን ያያችሁትን ምድረ በዳ ሆኖ የቀረውን የጥንት የሮምን ከተማ ፍራሽ ከዕብነ በረድ የተሠራውን የፍሎሬንስን ቤተ መንግሥትና ናፕልን እንድታስቡት በዚያ አጠገብ ለመኖር ደስ አይልም። በዚያ ከመኖር ይልቅ ደስታ ባላቸው በአገራችን ባሉት መንደሮች መኖር ይሻላል። እውነተኛው ነገር ኢጣሊያ ከብዙ ዘመን ጀምሮ በክፉ አገዛዝ የሚገዛ ስለ ሆነ ሕዝቡ ሐኬተኞችና በኃጢአት የተበላሹ ሆኑ።

**ጥያቄ።**

፩፤ ኢጣሊያ ምንድን ነው? አኳኋኑ እንዴት ነው?

ሲሲሊ ውዴት ነው?

የኢጣሊያ አየር እንዴ ነው?

ኢጣሊያ ከቱርክ ወዴት ነው?

ከፈረንሳይና ከእስጴን ወዴት ነው?

በኢጣሊያ ምዕራብ ያሉ ሁለት ሰፋፊ ደሴቶች ማን ይባላሉ?

ሮም ከኢጣሊያ በየትኛው ክፍል ይገኛል?

ናፕል ከሮም በየትኛው ክፍል ይገኛል?

ፍሎሬንስ ሚላን፣ ቬኒስ፣ በወዴት በኩል ይገኛሉ?

ኢጣሊያ ከግሪክ በወዴት በኩል ነው?

፪፤ መሬቱ እንዴት ያለ ነው?

ምን ያፈራል?

፫፤ ኢጣሊያ ስመ ጥሩነቱ በምን ኖሯል?

፬፤ ጣሊያኖች እንዴት ያሉ ናቸው?

ጠባያቸው እንዴት ነው?

፭፤ ከተሞቻቸው እንደምን ያሉ ናቸው?

፮ - ፯፤ ምስልና ሐውልት አላቸውን?

፰፤ የሮም ከተማ ፍራሽ እንደምን ሆነ?

፱፤ በዚያ የቅዱስ ጴጥሮስ ምን አለ?

ቫቲካን ምንድን ነው?

ፖምፔ ምንድን ነው?

፲፤ ቬሱቢውስ ምንድን ነው?

፲፩፤ ኤትና ምንድን ነው?

የሲሲሊ ደሴት ወዴት ነው?

፲፪፤ ኢጣሊያ ጐብኝታችሁ ከተመለሳችሁ በኋላ እንዴት ያለ ስሜት ተሰማችሁ?

**ምዕራፍ ፺፩ ኤውሮጳ።**

**ሩሙሎስ ሮምን እንደ መሠረተ።**

፩፤ ከጥንት ዘመን ጀምሮ ስለ ታወቀው ስለ ሮም መንግሥት ልነግራችሁ ነው፤ እንደ ሌሎች የጥንት አገሮች የጦርነት የደም ማፍሰስ ፍርድ፣ የማጓደል የክፋትም፣ ታሪክ ሞልቶበታል። በእንደዚህ ያለ ለማየት በሚያሰቅቅ ነገር ላይ ተጥሎ ያለውን መጋረጃ ለመግለጥ ደስ ይለኛል። እንደ እውንትም ይህን የመስለ የተደረገ ነገር ሊገልጸው ካሰበው የሚያስፈልገውን እውነተኛ ምሳሌ ከመስጠት በቀር እውነተኛ ታሪክ ተናጋሪ አንዳች ነገር መሰወር አይገባውም።

፪፤ ስመ ጥሩው የሮም ከተማ የቆመው በኢጣሊያ አገር ቲቤር በተለው ወንዝ ላይ ነው። ከባሕር ዐሥራ ስድስት ማይል ይርቃል፤ ፯፻፶፪ ዓመት ከክርስቶስ ልደት በፊት ሩሙሎስ የመሠረተው ይመስላል። ሩሙሎስ የሦስት ሺሕ ቀማኞች አለቃ ነበር። እነዚህ ሰዎች በኮረፍታ ላይ ጐጆዎች ሠሩና ዙሪያውን በግንብ ቅጥር አደረጉ። መጀመሪያ ስመ ጥሩ ከተማ ተብሎ ዓለም ያወቀው ይህ ነው።

፫፤ ቅጥሩ አጭር ስለ ነበረ፤ የሩሙሎስ ወንድም ሩሙስ የተባለ እመር ብሎ ዘሎ ገባና የከእትማ ቅጽር የምትሉት ይህ ነውን? ብሎ በንቀት ቢናገር ሩሙሉስ በዚህ ተቈጥቶ ወንድሙን መታና ገደለው፣ ይባላል፣ መጀመሪያ የሮም ግንብ የተቀባበት ደም ይህ ነው።

፬፤ ሩሙሎስና ጭፍሮቹ በአዲሶቹ ቤቶቻቸው ሲኖሩ ሚስቶች በማጣት ተቸገሩ። በዚህ ዘመን በኢጣሊያ አገር የነበሩ ሕዝብ እጅግ ባለጌዎች የሆኑ ልዩ ልዩ ነገዶች ነበሩ። ከነዚህም ለሮም ጐረቤቶች የነበሩ ሳቢንስ የተባሉ ሕዝብ ነበሩ። እነዚህም ቈነጃጅቶቻቸውን ሮማውያን ሊያገቧቸው አይፈቅዱም ነበር። ሩሙሎስ ግን በብልሀት አድርጎ የግድ ሊወስድባቸው ፈለገ።

፭፤ የሚደረገውን ልዩ ልዩ ጨዋታ እንዲያዩና እንዲመሰክሩ ብሎ መላውን የሳቢንን ሕዝብ ሁሉ ጠራቸው። እንዲሁም ሕዝቡ የክፋት ነእር ይደረጋል ብለው ምንም አላሰቡም ነበርና ለመዳር የደረሱትን ያገሩን ቈነጃጅት ሁሉ ከነርሱ ጋር ይዘው መጡ።

፮፤ መጀመሪያ ሮማውያን በኃይልም በቅልጥፍናም ሲጫወቱ ሳቢኖች አየው እጅግ ደስ አላቸው። ጥቂት ከቈዩ በኋላ ሩሙሎስ አንድ ምልክት ባሳየ ጊዜ የርሱ ሰዎች ባንድ ጊዜ ሰይፋቸውን እየመዘዙ በሰላም ተቀምጦ ወደሚመለከተው ሕዝብ ገሰገሱበት።

፯፤ ሳቢኖች ነገሩ በድንገት ስለ ሆነባቸው ሊከላከሉ አልቻሉምና እያንዳንዱ ሮማዊ እጁ የገባቸውን ቈንጆ እየተሸከመ ወደ ሰፈሩ ገባ። ከዚያ በኋላ ሮማውያን የሚስት ችግር አላገኛቸውም።

፰፤ ዳሩ ግን እንዲህ ያለው ሥራ በሮማውያን በሳቢኖች መኻከል ጦርነት አስነሣ። ሳቢኖች ብዙ ጦር ሰብስበው ነበሩና ሩሙሎስን ከነጭፍሮቹ ሊያጠፉት ይችሉ ነበር። ነገር ግን ሊዋጉ ተሰላልፈው ሳሉ የተለጠፉት የሮማዋያን ሚስቶች ወደ ውጊያው ስፍራ እየሮጡ ገቡ።

፱፤ ማንኛውም ወገን ድል ቢሆን ወይም ድል ቢያደርግ ትርፉ ኅዘን ነው እንጂ ሌላ ጥቅም አይገኝበትም። ሳቢኖች ድል ቢያደርጉ ባሎቻችን ማለቃቸው ነው። ሮማውያን ድል ቢያደርጉ ዘመዶቻችንን ማጣታችን ነው ብለው የሁለቱም ወገን ጥለኞች እርቅ እንዲያደርጉ ለመኗቸው።

፲፤ የሁለቱም ወገን ይህን ልመና ተቀበሉ። ሳቢኖች ሴቶች ልጆቻቸው ባሎቻቸውን እንዲፈቀሩ አይተዋልና እንኳን በጦርነት ያለ ጦርነትም ቢሆን ባልና ሚስትን ማለያየት የሚያሳዝን ነገር ነው ብለው ባጭሩ እንገሩ በእርቅ የተጨረሰና በመኻከላቸው የዝምድና ጓደኝነት ተመሠረተ።

፲፩፤ መጀመሪያ የሮም አገዛዝ ንጉሥና አማካሪ ያለው ነው። ሩሙሎስ ለንጉሥነት የተመረጠና ፴፯ ዓመት ነገሠ። የርሱ መንግሥት እንዴት እንደ ተፈጸመ ልዩ አሳብ ይታሰባል።

፲፪፤ አንዳንዶቹ ባለታሪኮች እንዲህ ይላሉ። ሩሙሎስ በምክር ቤት ተቀምጦ ለመንግሥቱ የሚጠቅመውን ሲነጋገር ሳለ በድንገት ፀሓይቱ ጠቈረችና የምክር ቤቱ አዳራሽ ጥቅጥቅ ያለው ጨለማ ሆነ። እንደ ገና ብርሃን በሆነ ጊዜ ሩሙሎስ ተቀምጦበት የነበረው ወንበር ባዶ ሆኖ ቢገኝ ወደ ሰማይ ወጣ ተባለ።

፲፫፤ ሌሎች ባለ ታሪኮች ሩሙሎስ በኃይል ለመግዛት ያስባል ብለው አማካሪዎቹ ከተቀመጡበት ወንበር ዘርጥጠው አውርደው ቀጥቅጠው፥ ገድለው ሠውረውታል ይላሉ። ከፊተኛው ባለ ታሪክ የኋለኛው እውነት ይመስላል። ማንም ሆነ ሩሙሎስ በመሠረተው ከተማ ዳግመኛ ሳይታይ በድንገት ጠፍቶ ቀረ።

**ጥያቄ።**

፩፤ የሮም መንግሥት እንዴት ሆነ? ታሪክ እንዴት ሆነ?

፪፤ ሮም በየት ወንዝ ላይ ነው? ከባሕር ምን ያህል ይርቃል ማን መሠረተው? የተመሠረውስ ምን ነው? ሩሙሎስ ማነው? ወንዴዎች እንዴት አደረጉ? ከጥንት የሮም አጀማመር እንዴት ነው?

፫፤ ሩሙሎስና በሬሙስ መኻከል ምን ተደረገ?

፬፤ ሩሙሎስና ጓደኞቹ ችግራቸው ምንድን ነበር? ሳቢኖች ምንድን ንቸው?

፭፤ የሳቢኖች ሴቶች እንዴት እንደ ተወሰዱ ተናገር።

፮፤ በዚህ የተነሣ ምን ተደረገ? ጦርነቱ በምን ታግዶ ቀረ?

፯፤ የሮማውያን ቄነጃጅት እንዴት አሉ?

፰፤ በዚህ ምን፣ ልመና ተደረገ?

፱፤ የሮም የፊተኛው መንግሥት እንዴት ነበር?

ለንጉሥነት ማን ተመረጠ? ስንት ዓመት ነገሠ?

፲፤ አንዳንዶች ባለ ታሪኮች ምን ይላሉ?

፲፩፤ ሌሎች ምን ይላሉ?

**ምዕራፍ ፺፪ ኤውሮጳ።**

**ስለ ሆራቲና ኩሪያቲ ጦርነት።**

፩፤ ሁለተኛው የሮም ንጉሥ ኑማ ፖምፒሊውስ ይባላል። ይህም እጅግ የተወደደ ብልህና ሰላማዊ ንጉሥ ነበር። እጅግ የተወደደ ሕግና ደንብ ሲያሰናዳላቸው ሌላም ጥበብና የእርሻ ትምህርት ሁሉ ለሕዝብ ሲያስተምራቸው ፵፫ ዓመት ኖረ።

፪፤ የሰላማዊው ንጉሥ የኑማ ወራሽ ቱሉስ ሆስቲሉስ የተባለ ጦርነት ፍላጊ ሰው ነበር። በርሱ መንግሥት ጊዜ ሮማውያን ከጐረቤቶቻቸው ከአልባንያኖች ጋራ ጸብ አበቀሉ።

፫፤ ከሁለቱም ወገን ውጊያ የሚያውቁ ሦስት ሦስት ሰዎች ተመርጠው ጦርነቱ ከነዚህ ብቻ እንዲያልቅና እንዲጨርስ ተስማሙ። ከአልባንያ ጭፍሮች ወገን እያንዳንዱ ስማቸው ኩሪያቲውስ የተባሉ ሦስት ወንድማማቾች ነበሩ። እንደዚሁም ደግሞ ከሮም ጭፍሮች ወገን እያንዳንዱ ስምቸው ሆራቲውስ የተባሉ ሦስት ወንድማማቾች ነበሩ።

፬፤ እነዚህ ሆራቲና ኩሪያቲ ሊዋጉ ነገር ተጨረሰ። የሁለቱም ወገን ሠይፋቸውን እያገነበጡ መጋደልን በታላቅ ናፍቆት እየጠበቁ በጀግኖች ደረጃ ቁመው በጠራ ሜዳ ላይ ተዋጉ።

፭፤ መጀመሪያ ኩሪያቲ የተባሉ ድል እንደሚያደርጉ መሰለ። እውነት ነው ሦስቱም ሁሉ ቄስለው ነበሩ። ነገር ግን ከሆራቲ ወገን ሁለቱ ከሜዳው ላይ ሙተው ወደእቁ። አንዱ አልተጐዳም ነበርና እንደ ሁለቱ ወንድሞቹ በዚያ ሊሞት አልወደደም። ወደ ኋላ እያፈገፈገ ሲሸሽ ታየ። የሮማውያን የመረጡት ጀግናቸው ሲሸሽ ባዩ ጊዜ እርሱ ድል ቢሆን በባርነት መገዛታቸው ስለ ሆነ እጅግ አዘኑ፤ ዕረፍትም ያዛቸው ተስፋም ቄረጡ።

፮፤ ሦስቱ ኩሪያቲ የሚሸሸውን ሆራቲ ተከታተሉት ዳሩ ግን ክፉኛ ቈስለው ነበሩና እንደ ልብ ለመከታተል አልቻሉም። አንደኛው ካንዱ በኋላ እየሆኑ እየተንገደገዱ ተራርቀው ያዘግሙ ነበር። ሆራቲ የፈለገው ይህን ነበር። ምንም ሦስቱን በአንድ ጊዜ ለመምታት ቢያቅተው በየተራ አንዳንዱን በመምታት በቀላል ያፉ ጕርሻ ሊያደርጋቸው መቻሉን ዐወቀ።

፯፤ በታላቅ ንዴት ወደ ኋላው መለስ አለና በኋላው ያዘግም የነበረውን ጠላቱን። በሰይፍ አንገቱ በጠሰው። ከዚያ ቀጥሎ ይንገደገድ የነበረውን ሁለተኛውን ቢመታው ገድሎ ታፈር ቀላቀለው እንዲሁም ለሦስተኛው ለሁለቱ የደረሰባቸውን ዕድል አካፈለው። ከዚህ ወዲያ የአልባንያ የጦር ሠራዊት ደንግጠው ፊታቸው ተለወጠ። የጦር መሣሪያቸው ከእጃቸው እርግፍ አለ። ነጻነታቸውንም አጥተው ቀሩ።

፰፤ ሮማውያን እጅግ ደስ ብሎዋቸው የድል አድራጊነት ጥሩንባ እየነፉለት በእልልታና በሰላምታ ድል አድራጊውን ተቀበሉትና ብዙ ሠራዊት እየተጋፋና እየተርመሰመሰ አድቦት ወደ ሮም ተመለሰ። ሁሉም ተበዣችን ነው ብለው እልል አሉለት። ነገር ግን ወደ ከተማ ሲገባ ሳለ እጅዋን እያርገበገበች በኀዘን የምትጨነቅ ከኩሪያቲዎች አንዱ ወዳጅዋ ኑርዋል። ወዳጅዋን ስለ ገደለባት ሆራያቲውስን ባየች ጊዜ እየጮኸች መራራ የሆነ የስድብ ቃል ትናገረው ጀመረች።

፱፤ ድል አድራጊውን ግን ሦስቱን የአልባንያኖችን ጀግኖች የገደለበትን ሰይፍ ደም እንደ ጐረሰ ይዞ ነበርና እኅቱ የሁለቱን ወንድማሞቹዋ ሞት ሳይሳዝናት ጠላት ለሆነ አንድ ወዳጅዋ በማልቀስዋና ደግሞም በደስታ ውስጥ የኀዘን ጨለማ በማሳየትዋ አልታገሥ ብሎ እንደ ተናደደ ከልቡዋ ላይ በሰይፍ ሻጠባት።

፲፤ ሆራቲውስ እንዲህ ያለ የሚያስፈራ በደል በሴፒቱ ላይ ስለ አደረገ የሞት ፍርድ ከተፈረደበት በኋላ በጀግንነቱ ሮምን ከባርነት አውጥቷልና ተብሎ ይቅርታ ተደረገለት። ነገር ግን በጀግንነት ካገኘው ክበርት ይልቅ በበደለው በደል ያገኘው ውርደት በለጠ።

**ጥያቄ።**

፩፤ የሮም ሁለተኛው ንጉሥ ማነው? እንዴት ሆነ?

፪፤ ቱሉስ ሆስቲሉስ እንዴት ሆነ?

፫፤ በሮማውያንና በአልባንያዎች መኻከል የነበረ ጦርነት በምን ተወሰነ?

ሆራቲና ኩሪያቲ የተባሉ ምንድን ናቸው?

፬ - ፭፤ እንዴት እንደ ተዋጉ ንገረን። ከጦር ሜዳ ላይ የሸሸው የትኛው ወገን ነው?

፮፤ ሦስቱ ኩሪያቲ ምን አደረገ? ሆራቲውስ ምን አደረገ?

፯፤ በኩሪያቲ እንዴት ያለ ዕድል ደረሰባቸው?

፰፤ ሆራቲውስን እንደምን አድርገው ተቀበሉት? እኅቱ ምን አደረገች?

፱፤ ሆራቲውስ ስለ ምን ገደላት?

፲፤ ሆራቲውስ እንደ ምን ሆነ? ስለ ምን ይቅርታ አገኘ?

**ምዕራፍ ፺፫ ኤውሮጳ።**

**ከአንኩስ ማርቲውስ መንግሥት ጀምሮ እስከ ነገሥታት ስደት።**

፩፤ ከቱሉስ ሆስቲሊውስ ሞት በኋላ ሮማውያን አንኩስ ማርቲውስን ለንጉሥነት መረጡት። ከርሱ በኋላ ታርኪን የተባለ ተከተለው። ይህም ያንድ ሀብታም ነጋዴ ልጅ ነው። ከዚህ ቀጥሎ የነገሠው ሰርቺውስ ቱሊውስ ይባላል። ሰርቺውስም አርባ አራት ዓመት ከነገሠ በኋላ የልጁ ባል አማቹ ለመንገሥ ያስብ ነበርና ገደለው።

፪፤ የሰርቪውስ ልጅ የታርኪን ሚስት ቱሊያ ንግሥት እንድትሆን ምኞት ነበራትና ባባቷ ሞት ደስ አላት። ያን ርጕም ባሏን እንኳን ደስ አለህ ለማለት በሠረገላ ሁና ጋለበት። በምታልፍበት መንገድ ያባቷ ሬሳ፣ ተጋድሞ ነበርና ሠረገላ ነጂው ስላየው ሠረገላውን ዘወር አድርጎ ለመንዳት ቢያስብ ቱሊያ በሬሳው ላይ ንዳበት ብላ ጮኸች።

፫፤ ነጂው እንደታዘዘው አደረገ። ሠረገላውን ወደ ጐን ዘወር ለማድረግ መንገዱ ጠባብ ስለ ነበረ በትክክል አቃንቶ ሠረገላውን በታረደው ንጉሥ ላይ ነዳበት። ቱሊያ ባባትዋ ሬሳ ላይ ስለጋለበች መንኰራኵሩ በአባትዋ ደም ተበክሎ ነበር።

፬፤ በዙፋኑም ባልዋ ተቀመጠበት ትዕቢተኛው ታርኪን ተባለ ስለርሱ መንገሥ ብዙ የማይታመን ታሪክ ይነግረናል።

፭፤ እንዲህ ይባላል። አንድ ቀን አንድ ሴት ታላላቅ ዘጠኝ መጻሕፍት በክንዷ ታቅፋ ንጉሡ ወደ አለበት ገባች። ይህቺ ሴት ከወዴት እንደ መጣች የታቀፈቻቸውም መጻሕፍት ምን እንደ ተጻፈባቸው አንድ ሰው ያወቀ የለም። ገብታም ንጉሡን እነዚህን መጻሕፍት ግዛኝ እያለች ለመነችው። ዋጋቸው በጣም ከፍ ያእል ስለ ነበረና ይልቁንም መጻሕቱን ለምን እንደ ሚጥቅሙ ስለ ዐላወቀ ንጉሥ ታርኪን አልገዛም ብሎ እንቢ አላት።

፮፤ ይህቺ ያልታወቀች ሴት ከውጭ ወጥታ ሦስቱን ብቻ አስቀርታ የቀሩትን መጻሕፍት አቃጠለቻቸው። እንደ ገና ተመልሳ የተረፉትን መጻሕፍት ለታርኪን አቀረበችና ያቃጠለቻቸውን የስድስቱንና በእጅዋ ያሉትን የሦስቱን በድምሩ የዘተኙን መጻሕፍት ዋጋ ጠየቀች። አሁንም ታርኪን አልገዛም አላት።

፯፤ ሴቲቱ ሁለተኛ ወጥታ ከሄደች በኋላ ወዲያው ተመልሳ ደግሞ ወደ ቤተ መንግሥቱ ስትገባ ታየች። ሦስት መሳሕፍት ብቻ ቀርተዋት ነበርና እነዚህንም በነዚያው ለዘጠኙ በየጠየቀችው ዋጋ ግዛቸው ብላ ለንጉሡ አቀረበች። እነዚህ ሁሉ አንዳች ያልታወቀ ምሥጢር ያለባቸው መጻፍሕት ነበሩ። ታርኪን ለሰኢቲቱ ዋጋዋን ሊሰጣት ተሰወረች።

፰፤ መጻሕፍቱ የጥበብና የትንቢት መግለጫ እንደ ነበሩ ታወቁ። ስለዚህ እነዚህን መጻሕፍት እንደ አንድ አምልኮ ነገር ያስቡዋቸው ስለ ነበረ ከብዙ ዘመን ጀምረው በሮም ጠብቀው አኑረዋቸው ነበሩ ፡

፱፤ በማንኛውም ጉዳይ በተቸገሩ ጊዜ ሹማምንት የሆኑ ሰዎች ሰዎች እነዚህን መጻሕፍት ይመለከታሉ። አንብበው በአገራቸው የሚደርስበትን ክፉ ነገር የሚያውቁበት ይመስላቸዋል።

፲፤ ከዚህ በላይ የተነገረው ታሪክ ምን አልባት ተረት ሳይሆን አይቀርም። እንዲሁም ደግሞ ሠራተኞች የጅፒትርን ቤተ መቅደስ መሠረት ሲቈፍሩ። እንደ ተገኘው የሰው ጭንቅላት እድኒሁም ሮማውያን የሰው ጭንቅላት የሰው ጭንቅላ ከምድር ውስጥ ተገኘ። ይኸውም አሁን አዲስ ካንገቱ የተቈረጠ የሰው ራስ ይመሳልል ብለው አጥብቀው ያምናሉ።

፲፩፤ ታርኪን ከኻያ ዓመት የሚበልጥ ከነገሠ በኋላ እርሱንና ቤተ ሰቡን ሕዝቡ ከሮም አስወጥዋቸው። ይህም የሆነው በልጁ በሲክቱስ ክፋት ምክንያት ነው። እጅግ የከበረችው የሮም ሰኢት ሉክሬቲያ የተባለች ራስዋን እስከ መግደል የደረሰችው በርሱ ምክንያት ነው።

፲፪፤ ፭፻፱ ከክርስቶስ ልደት በፊት ታርኪን ተሰዶ ወጣ። ሮማውያን ግን ሌላ ንጉሥ አላንገሡም። ታማካሮች ሌላ የመንግሥት ቆንስሎች የሚባሉ በያመቱ የሚመረጡ ሁለት ዳኞች አደረጉ። የመጀመሪያዎቹ ብርቱስና ካላቲኑስ ናቸው።

፲፫፤ ብሩቱስ በሚፈርደው ሁሉ የሚያስፈራ ምሳሌና አገር መውደድን አሳየ። ሁለቱ ልጆቹ እንደ ገና ተመሳጥረው ታርኪንን ወደ መንግሥቱ ሊመልሱዋት ፈለጉ። ዳኛው ብሩቱስ ስለ ነበረ ለፍርድ ወደ ርሱ ባመጡዋቸው ጊዜ በሁለቱም ልጆቹ የሞት ፍርድ ከፈረደባቸው በኋላ እፊቱ እንዲሰቀሉ አደረገ?

**ጥያቄ።**

፩፤ ከቱሉስ ሆስቲሊውስ በኋላ ማን ነገሠ? ከዚያ በኋላስ? ሴርቢውስ ቱሉስን ማን ገደለው?

፪ - ፫፤ ቱሊያ እንደምን ሆነች ክፉ ሥራዋን ተርክ።

፬፤ ታርኪንን ማን ይሉት ነበር? እርሱ እንዴት ሆነ?

፭ ፮ ፯ ፰ ፱፤ ስለርሱ ምን ልዩ ታሪክ ታሰማናለህ?

፲፤ የሰው ራስ የተባለው እንደ ምን ሆነ?

፲፩፤ ታርኪን ምን ያህል ዓመት ነገሠ? እርሱና ቤተ ሰቡ እንዴት ሆኑ?

ሴክቱስ እንደምን ሆነ?

፲፪፤ በ፭፻፱ ከክርስቶስ ልደት በፊት ምን ተደረገ? ሮም ከተመሠረተች ጀምሮ የመጨረሻው ንጉሡዋ እስከ ሞተበት ስንት ዘመን ይሆናል? ከታርኪን በኋላ የሮም መንግሥተ እንደ ምን ሆነ?

የመጀመሪያ ቆንስሎች እነ ማን ናቸው?

፲፫፤ ብሩቱስ ያደረገው ምንድን ነው?

**ምዕራፍ ፺፬ ኤወሮጳ።**

**የኮሪዎላኑስ ታሪክ።**

፩፤ በዚያ ዘመን የጀግንነት ሥራ በሮማውያን ዘንድ የተለመደ ሆነ ኃይሉ የታወቀለት ሙሲውስ ኪቦላ የተባለ አንድ ጐበዝ ነበር። ይህንንም በሮም ጦርነት የነበሩ የቱርስካኒ ንጉሥ የፓርሴና ጭፍሮች አስረውት ነበር። ይህም ሳይሆንለት ቀረ እንጂ ሊያስገድለው ነበር። በዚህም ምክንያት በማስጨነቅ ሥቃይም በማሳየት አስፈራራው።

፪፤ በእስረኛው አጠገብ እሳት ይነድ ስለ ነበር ያን ጊዜውን በሚነደው እሳት ውስጥ እጁን አገባውና እስኪቃጠል ድረስ እውስጡ አቈየው። እንደዚህ ማድረጉም በማንኛውም ሥቃይ ቢሣቅዩት ተጀግነንቱ ፍንክች እንደማይል ለፓርሴና ሲያሳየው ነው፤ የዚህ ታሪክ እውነትነቱ ያጠራጥራል። ስለ ሆነ ኪቦላ ነፍሰ ገዳይ መሆኑ አልቀረም።

፫፤ ከጥንት ጀምረው የሮም ባላገሮች በሁለት የተከፈሉ ናቸው። በአንድ ወገን ያሉት ፕሌቪያንስ ይባላሉ። የሸንጎ መካሮችንና ባለጠጎችን ጨምሮ የፓቲሪሲያን ወገኖች ናቸው። ቆንስሎችም የሚመረጡት ከነዚሁ ወገን ነው።

፬፤ እንዲህ አድርገው ፓቲሪሲያንስ የተባሉት ሥልጣኑን ሁሉ በእጃቸው አግብተውት ነበር። ይህም በነርሱ ሕዝብና በፕሊቪያኖች መኻከል ሁልጊዜ ጸብን አስነሣ። ነገር ግን ወዲያው ለወደፊት ፕሊቪያንስ በያመቱ እየመረጡ አምስት ዳኞች እዲያደርጉ ደንብ አቆመ።

፭፤ እነዚህም ዳኞች የፓርቲሲያኖችን ሥልጣኔ ስለ ቀነሱባቸው ጠሉዋቸው፤ ከፓቲሪሲያኖች ወገን ከርሱ ይልቅ የነርሱ ትዕቢተኛ ጐበዝ ዳኞቱ እንዲሻሩ ፈተነ፤ ነገር ግን ከርሱ ይልቅ የነርሱ ሥልጣን ይበረታ ስለ ነበረ ታገር ወጥቶ እንዲሰደድ አደረጉት።

፮፤ ኮሪዎላኑስ ከተማውን ለቆ የሮም ጠላት ወደ ሆነው ወደ ዌልቺ ግዛት ሄደና ከዚያ ብዙ ጦር ሰብስቦ ሮምን ለመክበብ ተነሣ። በስደት ተከተማ ወጥቶ የሄደው ኮሪዎላኑስ በሚያስፈራ ሁኔታ በፍጥነት እንደ ተመለሰ ያገሩ ሰዎች በሰሙ ጊዜ እጅግ ተጨነቁ።

፯፤ ሁለት አማካሪዎች ጨርመው አንድ መልክተኛ (አምባሳደር) ላኩበት። ነገር ግን እነዚህ የተከበሩ ሰዎች የኮሪዎላኑስ አሳብ ሊያገኙ አልቻሉም። ቀጥለው ቀሳውስትን ላኩበት፤ እነዚህም ምንም አላደረጉም፡

፰፤ ኮሪዎላኑስም ተከለ፣ ከተማዋን በናፍቆት እየተመለከተ በበነጋው ከተማረውን ለመምታት ያስብ ነበር ሦስተኛ መልክተኛ ሲላክበት ባዩ ጊዜ የሮም ወይዛዝርት እጅግ እያዘኑ ወጡ።

፱፤ እናቱ ዌቱሪያ እርሱ በቀረበ ጊዜ ዌርጄሊያ ልጆቹን እጃቸውን ይዛ እየመራች ወደ እርሱ በቀረቡ ጊዜ እናቱ ከጫማው ላይ ወድቃ የገዛ አገርን ከተማ አታጥፋ ስትል ለመነችው።

፲፤ እነዚያ ሽማግሎች ቀሳውስት ሲመጡበት እንቢ ብሎ እንደ መለሳቸው የናቱን ልመና እምቢ ሊላት አልቻለም። ምንም ለነዚያ የትዕቢትና የኵራት መልክ ቢያሳያቸው ለናቱ እንደዚህ አላደረገም።

፲፩፤ እናቴ ሆይ ትቼልሻለሁ ሮምን እዳንሽ ነገር ግን እኔን ልጅሽን እንዳጣሽ ዕወቂ አላት። እርግጥ ነው፤ የዊቺ ሕዝብ ሮምን ሳያጠፋ እንዲያው በመመለሱ ተናደው ነበሩና ባንቲውም ላይ ገደሉት።

**ጥያቄ።**

፩ - ፪፤ የሙሲውስ ሺቦላን ታሪክ ባጭሩ ተናገር። በሮም እንደምን ያሉ የሁለት ክፍል ወገኖች ኑረዋል?

ፓቲሪሲያንስ የተባሉትስ ክፍሎች እንዴት ያሉ ናቸው?

ፕሊቪያን የተባሉትስ ምንድን ናቸው?

፬፤ በፓቲሪሲያንና በፕሊቪያን መኻከል የነበረው ጠብ በምን ምክንያት ነው? ከየትኞቹ ወገን ዳኞች ተመረጡ?

፭፤ ዳኞቹ እንደምን ሆኑ?

፮ - ፲፤ የኮሪዎላኑስን ታሪክ ተርክ። በመጨረሻው እንዴት ሆነ? ምን ደረሰበት?

**ምዕራፍ ፺፭ ኤውሮጳ።**

**ሮምን የጎል ሕዝብ እንደ ወረሩትና የፑኒክ ዘመቻ አጀማመር።**

፩፤ በጊዜ ብዛት የሮም መንግሥት እያደር እየተለዋወጠና እየተዋረደ ሄደ። ከፓቲሪሲያኖች አሳብ የፕሊቪያኖች አሳብ ይበልጣል። ነገሩ እንዲህ ነው፤ ሮም ባገር ውስጥም በውጪም ቢሆን ነገር እየተከናወነለት ይሄዳል።

፪፤ ነገር ግን ፫፻፺ ዓመት ከክርስቶስ ልደት በፊት በከተማው ላይ ትልቅ ጭንቅ መጣበት። ዛሬ ፈረንሳይ በሚባለው አገር ይኖሩ በነበሩት በጎል ሕዝብ ጦር ከተማው ተያዘና ብሬኑስ የተባለ ጀኔራላቸው ወደ ሮም በገባ ጊዜ አቃንቶ ወታደሮቹን እንደያዘ ወደ ምክር ቤቱ ገባ።

፫፤ በዚያም ጽሕማቸው ግራጫ የሆኑ የመንግሥት አማካሮች ተሰብሰው ከዝሆን ጥርስ በተሠራ ወንበር ላይ ተቀምጠው አያቸው። ሁሉም የከበሩ ሽማግሎች ምንም ለመከላከል ባይችሉ ከተላቶቻቸው ፊት እንዳይሸሹ ማዕረጋቸውንና ከፍተኛነታቸውን አሰቡ።

፬፤ ጎሎች እንደ ክቡራን አድርገው አዩዋቸው። ነገር ግን በመጨረሻ አንድ ባለጌ ወታደር ተነዚህ ተክቡራን አማካሮች አንዱን ሽማግሌ ረጅም ጽሕም ያለውን ጨመደደ ያዘና ጐተተው። ይህም ሽማግሌ ፓፒሩስ ይባላል። በዚህ ውርደት ተናደደና በያዘው በዝሆን ጥርስ ዱላ ያን ወታደር ጭንቅላቱን ተረከከከው

፭፤ ዳሩ ግን የዚያ ወታደር ደም ለሮም ታላቅ ዕዳ ሆነባት፤ ጎሎች ያን ጊዜውን ፓፒሩስንና ሌሎችንም አማካሮች አረዱዋቸውና ከተማዪቱንም አመድ እስክትሆን በእሳት አቃጠሉዋት። ከዚህ ላይ ልብ ማድረግ ነው። የዚያን ጊዜ ሮም እጅግ ታላቅ ሆና ተሠርታ ነበር። ታላላቅ ሕንጻዎችም ነበሩባት። ከዚህ ከተማ እጅግ የታወቀው ካፒቶል የሚሉት ነው። ይህንም ጎሎች አልያዙትም ነበር።

፮፤ የሮማውያን ጀግኖች ሁሉ በዚያ ተሰብስበው እስከ መጨረሻው እንዋጋለን እንጂ ከተማችንን አናሲዛትም ብለው ቁርጥ አሳብ አድርገው ነበር። ጠላቶቻቸው ግን ሌሊት ሊይዙዋት ጥቒት ቀርቶዋቸው ነበር። ወደ ዋናው በር ለመድረስ በደረታቸው እየተሳቡና እየተንፏቀቁ ሲያመልጉ ሳሉ በዚያ ብዙ ዳክዬዎች ነበሩና ተቀስቅሰው ባስካኩ ጊዜ የከተማው ዘበኞች በዳክዬዎች ጩኸት ነቅተው ተጩዋጩኹ።

፯፤ ስለዚህ ዳክዬዎች ይህን በማድረጋቸው ሮማውያን የተመሰገኑና ክብረት የሚገባቸው አዕዋፍ ናቸው ብለው ያስቡዋቸዋል። አላስረገጥሁም እንጂ የተጠበሰ የዳክዬ ሥጋ መብላት በሮማውያን ዘንድ እንደ ኃጢአት ይቈጠራል ይላሉ።

፰፤ ካሚሉስ የተባለ አገሩን የሚወድ አንድ ሮማዊ ጀግና መሪ ሆኖ ሮማውያን የጎልን ጭፍሮች ከሮም ስለ አስወጡዋቸው። ከነርሱ አንድ ሰው አምልጦ ለወሬ ነጋሪ ወደ አገሩ አልተመለሰም ይባላል። ነገር ግን ሌሎች የተሻሉት ታሪክ ጸሐፊዎች ይህ ታሪክ እውነት አይደለም ብለው አይቀበሉትም።

፱፤ ሮማውያን የሚኖሩት ሁልጊዜ በጦርነት ነበር። መቼውንም አሳባቸውን ለማከናወን የሚረዳቸው ጭከናቸውና ሥርዓታቸው ነው። አንድ አንድ ጊዜም ወደ መከራ ይወድቃሉ። አንድ ጊዜ ሳምኒትስ ከሚባሉ ጋራ ተዋግተው ሮማውያን ድል ሆኑና ተማረኩ። የዜግነትም ምልክት የሚሆነውን ከባዱን ቀንበር ጫኑባቸው፤ ይህም ታላቅ ውርደት መሆኑ የታወቀ ነው።

፲፤ የቀሩት የኢጣሊያ አውራጃዎችና ግዛቶች ከሮም ሥልጣን በታች ነበሩ። ለሮም የሚያስፈራ ጠላት ካርታጎ ነበር። አሁን ቱኒስ በተሠራእብት በአፍሪካ ጠረፍ ያለው ኃይለኛው ከተማ ይኸው ነበር። ያለበትም ሥፍራ የሜዴቴራኒያንን ባሕር ተሻግሮ በደቡብ ሮም በኩል አራት መቶ ማይል ራቅ ብሎ ነው።

፲፩፤ በሮምና ባካርታጎ መኻለ የነበረውን ዘመቻ ወይም ጦርነት ፑኒክ ወር ይሉታል። (የፑኒክ ጦርነት ማለት ነው)። የመጀመሪያው ጦርነት ፩፻፷፬ ዓመት ከክርስቶስ በፊት ተጀምሮ ፳፫ ዓመት ያህል ተዋጉ። የሚበልጠውን በመሬት ላይ አንድ አንድ ጊዜም በባሕር ላይ ይዋጉ ነበር።

፲፪፤ ካርታጎች ምሕረት የሌላቸው ጀግኖች ነበሩ። የጦር ጀኔራሎቻቸውና መሪዎቻቸው ድል ሆነው የተመለሱ እንደ ሆነ ይሰቅሉዋቸዋል። ሬጉሉስ የተባለውን አንድ የሮም ጀኔራል ማረኩና በሚያስፈራ ሥቃይ አስጨነቁት። ያይኑን ቅንድብ ሙልጭ አድርገው ገፈፉና ዐይኑን መክደኛ አሳጥተው ወደሚያቃጥል ፀሓይ እንደ አፈጠጠ ተውት። ከዚህ እብኋላ በውስጡ የሾለ ብረት ወደ አለበት ወደ አንድ በርሜል ውስጥ አገቡት።

፲፫፤ በመጨረሻው በሮምና በካርታጎ መኻከል እርቅ ተደረገ። መቸውንም ቢሆን በሮም ያለውን የጃኑስን ቤተ መቅደስ በር ሮማውያን በጦርነት ሳሉ አይዘጉትም ነበር። አስምት መቶ ዓመት (ዘመን) ሳይዘጋ ቈይቶ ነበርና በዚያን ጊዜ ሮም ከዓለም ሁሉ ጋራ እርቅ ስለ አደረገ ተዘጋ።

**ጥያቄ።**

፩፤ ለሮም የተከናወነለት በምን ምክንያት ነበር?

፪፤ በ፫፻፺ ከክርስቶስ በፊት በሮም ከተማ ላይ ምን አደጋ ወደቀባት? ብሬኑስ እንዴት ሆነ?

፫ - ፬፤ ባማካሪዎች ቤት ምን ተደረገ?

፭፤ በዚያን ጊዜ የሮም ከተማ እንዴት ሆነች? ካፒቶል እንዴት ሆነ?

፮ ካፒቶል እንደ ምን ዳነ?

፯፤ ጎሎችን ያሸነፈ ማነው?

፰፤ ሮሞች እንዴት ሆኑ? የሳምኒቶች ጦርነት እንዴት ሆነ?

፱፤ የኢጣሊያ መንግሥት እንዴት ሆነ?

ካርታጎ በየት ወገን ነው? ከሮም ምን ያህል ይርቃል? ከሮም ከስፓርታ፤ ከአቴን ምን ያህል ይርቃል?

፲፤ የፑኒክ የመጀመሪያው ጦርነት ምን ጊዜ ተጀመረ? ጦርነቱ ምን ያህል ቈየ?

፲፩፤ ካርታጎች እንዴት ሆኑ? ሬጉሉስ እንዴት ሆነ?

፲፪፤ የጃኑስ መቅደስ እንዴት ሆነ? በሩ በምን ያህል ጊዜ ይከፈላል?

በኋላ የተዘጋው ስለምንድን ነው? የጃኑስ መቅደስ ምን ጊዜ ይከፈታል?

**ምዕራፍ ፺፮ ኤውሮጳ።**

**ስለ ሁለተኛውና ሦስተኛው የፑኒክ ጦርነት።**

፩፤ በሮሞችና በጎሎች መኻከል ጦርነት ስለ ተነሣ የጃኑስን ቤተ መቅደስ እንደ ገና ወለል አድርገው ከፈቱት።

፪፤ በ፪፻፲፰ ዓመት ከክርስቶስ ልደት በፊት እንደ ገና ተካርታጎች ጋር ሌላ ጦርነት ተጀመረ። ይህም ሁለተኛው የፑኒክ ጦርነት ተባለ። ካርታጎት የሚመሩ ያህል ሀኒባል በተባለ ጀኔራላቸው ነው። እርሱም በዚያን ዘመን ከነበሩት ታላላቆች ጀኔራሎች የበለጠ መሆኑን ያስረዳና ያስመሰከረ ነው።

፫፤ ሀኒባል የጦር ሠራዊቱን በሜዲቴራኒያን ባሕር አድርጎ እደ እስጳንያ አሻገረውና ከዚያ ተነሥቶ ወደ ጣሊያን አገር ተጓዘ። ወደ ፊት ለመግፋት የአፕልን ተራሮች አልፎ ለመጓዝ አስፈላጊው ሆነ። የዚህን ተራሮች ወደ ላይ ከፍታቸው ብዙ ሽሕ ሜትር ይሆናል፤ ተላይ በበረዶ የተሸፈኑ ናቸው። ሀኒባል ሲጓዝ ሳለ ባንዳንዱ ስፍራ ለመጓዝ የሚያስቸግረውን አለቱን ደንጊያ እየፈለጠ ገደሉ እየናደ ነው።

፬፤ ተራሮችን አልፈው ካርታጎች ብዙ ጊዜ ድል እያደረጉ ወደ ፊት ገፉ። በኋላ ሁለት የሮም ቆንስሎች ብዙ ጦር ሰብስበው ካኒ በተባለች ስፍራ ላይ ሀኒባልንና ወታደሮቹን ተቃወሙዋቸው። ሮሞች ድል ሆነው ብዙ ሠራዊት የታረደባቸው በዚህ ላይ ነው። አንዱ ቆንስላቸው ወደ ኋላው ሽሽት ሸመጠጠ። ሁለተኛው ቆንስል እጦርነቱ ላይ ታረደ። ሰባ ሽሕ ወታደሮቻቸው በውጊያው ሜዳ ላይ ወድቀው ቀሩ።

፭፤ ሮም በዚያን ጊዜ የምትከላከልበት ጦር አልነበራትምና ሀኒባል ያን ጊዜውኑ ወደ ፊት ተጕዞ ቢሆን ምናልባት ከተማዪቱን ይይዛት ነበር። ነገር ግን ወደ ኋላ ስለ ዘገየ ሮማውያን የሚከላከሉበት ጦር አዘጋጁ።

፮፤ ሀኒባል ካኒ ላይ ተዋግቶ እንዳገኘው ያእ ድል ከቶ በሌላ ስፍራ አላገኘም። ሮማውያንም ቶሎ ብለው ሌላ አዲስ ጦር ሰብስበዋልና ከፊት ይልቅ አሁን ደኅና አድርገው ተዋጉ። ቺፒዎ የተባለ ጀኔራላቸው ካርታጎችን ለመውጋት ባሕርን ተሻግሮ ወደ አፍሪቃ መጣ። ያንጊዜውን ሀኒባል ተከታተለው።

፯፤ ዛማ ላይ ክፉኛ ተዋጉ። ካርታጎች አያሎች ዝሆኖች ነበሩዋቸው፤ እነዚህም እንስሶች በሮሞች ቀስት በተወጉ ጊዜ ሕማሙ ሲሰማቸው ወገዙና የሀኒባልን ሠራዊት ፈጁበት።

፰፤ ካርታጎች ድል ሆኑና ሀኒባልም ከመኻከል ወጥቶ ሸሽቶ አመለጠ። ይህም ውጊያ የሁለተኛ ፑቲክ ጦርነት መጨረሻ ሆነ።

፱፤ በሮምና በካርታጎች መካከል ካምሳ ዓመት በኋላ ሦስተኛ ጦርነት ሆነ። ሮማውያን አሁንም ሌላ ቺፒዎ በተባለ ጀኔራል ተመርተው ወጡ። ይህም እንደሞክሸው ጀግና ሰው ነበር ካርታጎች ግን እንደ ሀኒባል ያሉ ጀግና አልነበራቸውም።

፲፤ በዚህ በሦስተኛው ፑኒክ ጦርነት የካርታጎ ጦርነት ፍጻሜ ሆነ። የካርታጎን ከተማ ፲፯ ቀን ተቃጠለ። ከባላገሮቹ አያችሎች ወደሚነደው እሳት እየተወረወሩ ራሳቸውን አጠፉ። ይህም የሆንው ፻፵፮ ዓመት ከክርስቶስ ልደት በፊት ነው።

፲፩፤ ቺፒዎ ወደ ሮማ ሲመለስ ታላቅ ክብረትና ልዕልና እንደ ተደረገለት ያለ ለሮም ጀኔራሎች ይህን ያህል ክብረት አልተደረገላቸውም። ድል አድርገው የመጡ ጀኔራሎች መቸውንም ቢሆን የድል አድራጊነት ክብር፥ ይቀበላሉ። ለቺፒዎ ግን እንዴት ያለ አቀባበል እንደ ተደረገለት በሚመጣው ምዕራፍ ለአንባቢዎች እነግራችኋለሁ።

**ጥያቄ።**

፩፤ መጀመሪያ የተነሣው ጦርነት ምንድን ነው? የትኛው ወገን አሸናፊ ሆነ?

፪፤ ሁለተኛው የፑኒክ ጦርነት ምን ጊዜ ተጀመረ?

የካርታጎች መሪ ማነው?

፫፤ ሀኒባል ምን አደረገ? የጦር ሠራዊቱ የአልፕስን ተራራ እንዴት አለፈው?

፬፤ የካኒን ጦርነት ነገር ተናገር።

፭፤ በዚህ ጊዜ ሮም እንዴት ሆነ?

፮፤ ቺፒዎ እንደምን ሆነ? ማን ተከተለው?

፯፤ የተዋጉት በየት ስፍራ ነው? ዝሆኖቹ እንደምን ሆኑ?

፰፤ የትኛው ወገን ድል ሆነ? ሀኒባል እንዴት ሆነ? በሦስተኛ ፑኒክ ጦርነት ጊዜ የሮማውያን መሪ ማን ነበር? ካርታጎች እንዴት ሆኑ?

፲፤ ካርታጎ ምን ጊዜ ተቃጠለ?

፲፩፤ ቺፒዎ እንዴት ያለ ስጦታ አገኘ?

**ምዕራፍ ፺፯ ኤውሮጳ።**

**ስለ ቺፒዎ ድል ማድረግ።**

፩፤ ቺፒዎ ካርታጎን ድል አድጎ ሲገባ በሮም ከተማ ውጭ ከምፑስ ማርቲውስ በሚሉት ሜዳ ታገደ። ከዚያ ተነሥቶ ወደ ከተማው ሲገባ የሰው ብዛት ልጅ አልነበረውም።

፪፤ መጀመሪያ ልዩ ልዩ ዐይነት ሙዚቃ የሚነፉ በታላቅ ድምፅ ይጫወቱ ነበር። ከዚያ ቀጥሎ ለጣዖት የሚታረዱ ባሮች እየተነዱ በመኻል ነበሩ። ቀንዳቸው በወርቅ ተለብጧል። በራሳቸው ላይ አበባውን ሐረጉን እንደ ዘውድ ሠርተው አንጠልጠውላቸዋል።

፫፤ ቀጥሎ ተካርታጎ የተማረከው የከበረ የምርኮ ዕቃ በጋሪ እየተጫነ ብቅ አለ። ወርቅና ብር ልክ የሌለው ተጭኖዋል። እንደ ሥዕል የተቀረጸ የሰው ምስል፤ የከበረ የልብስ ዐይነትና የሚያብረቀርቀው የጦር መሣሪያ ሁሉ ተማርኮ በጋሪ ተከምሮ ተጭኖ ይጓዝ ነበር።

፬፤ ደግሞ ለጦርነት የተገሩ ዝሆኖች በመኻከል ዝግ ብለው ሲራመዱ የሚነቃነቅ ትኒሽ ኮረብታ ይመስሉ ነበር። እነዚህም የጦር ወታደሮችን ሁሉ በጀርባቸው አድርገው ለመሄድ ይችሉ ነበር።

፭፤ ቀጥሎ የአዘኑና የተከዙ የሚመስሉ የተማረኩ የካርታጎ ወታደሮች ሰንሰለታቸውን እያንኳኩ ይሄዱ ነበር። በመኻከላቸው የካርታጎ ታላላቅ ሰዎች በማዘንና በማፈር አንገታቸውን ወደ ምድር ደፍተው ከተማቸዋ ሲቃጠል ሳለ በቃጠሎው ውስጥ ባለመሞታቸው በጣም እያዘኑ ይሄዱ ነበር። ከነዚህ ካዘኑት በኋላ ሌሎች ሙዚቃ የሚነፉ ጭፍሮች የምርኮኞቹ ኀዘን እንዳይሰማ መቶ በሚሆን ጥሩንባና መለኸት እየተጫወቱ ምድሩን በማደባለቅ መጡ። እንዲሁም ደግሞ ሰው ወይም አውሬ እንዲመስሉ የሚያስፍራራ አውሬ የሚያስመስላቸው ልብስ ለብሰው የጨፋሮች ክፍል የሆኑ መጡ። እነዚህም የራስ ወርቅ አስረዋል።

፮፤ ከዚህ ቀጥሎ በዝሆን ጥርስ የተጌጠ ሠረገላ አራት ነጫጮች ፈረሶች እየሳቡት ብቅ አለ። በዚህ ሠረገላ ድል አድራጊው ቺፒዎ በወርቅ የተለጠፈ የከበረ ልብስ ለብሶ ተቀምጦበት ነበር። ፊቱን አጊጦ በራሱም ላይ የድል አድራጊ ዘውድ ደፍቶ ነበር።

፯፤ የወርቅ ኳስ በደረቱ ላይ አንጠልጥሎዋል። በቀኝ እጁ በጫፉ የወርቅ ንሥር ያለበት የዝሆን ጥርስ። ዘንግ በቀኝ እጁ ይዞዋል። በዚሁ ሠረገላ አንድ ጥቍር ባሪያ ባጠገቡ ቆሞ «ሰው መሆንህን አትርሳ አስብ» እያለ ለቺፒዎ በጆሮው ሹክ ይለው ስለ ነበረ በዚህ ቃል ቺፒዎ ኀዘን ይሰማው ነበር።

፰፤ በቺፒዎ ዙሪያ ዘመዶቹና ያገር ተወላጆች የሆኑ ሁሉም ነጭ ልብስ ለብሰው ከበውት ነበሩ። ከዚህ ቀጥሎ ቆንስሎችና የሮም መንግሥት አማካሪዎች ሁሉ የሚገባ የክብር ልብሳቸውን እየለበሱ መጡ።

፱፤ በመጨረሻው ድል አድራጊዎች የጦር ሠራዊት በራሳቸው ጥሩርና የተጐነጐነ የራስ ጌጥ እያጌቱ ይጓዙ ነበር። የወርቅና የብር ንሥር ያለውን ሰንደቅ ዓለማ የተሸከሙት ይታዩ ነበር። እንደዚህ ሁነው ሲጓዙ ለቺፒዎ ጀግንነት የምስጋና መዝሙር ይዘመሩለትና ይዘፍኑለት ነበሩ። የሮም ተወላጆች የሆኑ ሁሉ ድምፃቸውን ባንድነት አድርገው ዘፈኑን ይቀበሉ ነበሩ። በእንደዚህ ያለ ሁኔታ ሆኖ በሮም ከተማ ጐዳና አልፎ የካፒቶልን በር ገባ።

**ጥያቄ።**

፩፤ ካምፑስ ማርቲውስ የተባለው ስፍራ ወዴት ነው? የሕዝቡ አወጣጥ እንዴት ነበር?

፪፤ መጀመሪያ ምን መጣ? ኰርማውን ምን አደረጉት?

፫፤ በሠረገላ ተጭኖ የነበረው ምንድን ነው?

፬፤ ዝሆኖች እንዴት ሆኑ? ስለ ተማረኩ ካርታጎች ተናገር።

፭፤ በየትኛው ጦርነት ጊዜ ተማረኩ?

፮፤ ጥሩንባ ነፊዎችና ጨፋሪዎች እንደምን ሆነው ይታዩ ነበር?

፯፤ ቺፒዎች ምን መስሎ ይታዩ ነበር? በጆሮው የሚያሾከሹክለት ባሪያ ምን ይለው ነበር? ምን የሚያሳስብ ይነግረው ነበር?

፱፤ የተሠረገላው በኋላ ምን ይከተል ነበር?

፲፤ የድሉን ሁኔታ ተናገር። የወጣው ሕዝብ የት ላይ ቆመ?

**ምዕራፍ ፺፰ ኤውሮጳ።**

**ስለ ሲላና ማሪውስ።**

፩፤ አሁንም ሮማውያን ማሸነፉ ይቀናቸው ጀመር። ብዙ ቀን ሳይዘገዩ ወዲያው ካርታጎን እንደ አጠፋ መላው እስጳንያ የሮም ግዛት ሆነ። እንዲሁም ደግሞ በአፍሪቃ ውስጥ ከኑሜዴያ ዛሬ አልጄሪያ ከምትባለው አገር ጋር ጦርነት አደረጉና ጅጉርታ የኑሜዴያ ንጉሥ ተማርኮ ወደ ሮም ሄደ። በዚያ በእስር ቤት ሆኖ ለሞት እስኪደርስ ተራበ።

፪፤ ፷ ዓመት ከክርስቶስ ልደት በፊት ጀምሮ ባገር ውስጥ ጦርነት ተነሣ። ይህም ያገር ውስጥ የርስበርሱ ጦርነት ተባለ። ይህም የተባለበት ውጊያው በሮማውያንና በኢጣሊያን አገር ዙሪያ ባሉት አውራጃዎች መኻከል ስለ ሆነ ነው። እነዚህም ጐረቤቶቻቸውና ጓደኞቻቸው ነበሩ። ከሁለቱም ወገን ሦስት መቶ ሺሕ ሰው ሞተ። ከዚህ ቀጥሎ በትንሽ እስያ ውስጥ ከኃይለኛው የጳንጦስ ንጉሥ ከሚትሪዳት ጋር ጦርነት ተደረገ። ይህም አርባ ዓመት እየተዋጋ ፈጽሞ ድል አልሆነም ነበር።

፫፤ በዚህ ሁሉ ጦርነት የታወቁ ሁለት የሮም ሰዎች ነበሩ። አድኑ ማሪውስ፤ ሁለተኛው ሲላ ይባአልሉ። ማሪውስ ባለጌና ደፋር ወታደር ነበር። ከመዋጋት በቀር ሌላ ምንም አያውቅም ነበር። ሲላ ግን እንደዚሁ መልካም ወታደር ሆኖ የተወደደና በጠባዩ የለዘበ ነበር።

፬፤ እነዚህ ሁለቱ ጀኔራሎች እርስበሳቸው እስቲቃኑ ድረስ ኃይላቸውና ታላቅነታቸው በጣም ታወቀላቸው። ሁለቱም በአገር ውስጥ ጸብ አበቀሉና ሮማውያን እሁለት ተከፍለው ይከሳከሱ ጀመሩ። የዚህንም ጦር መራራነት ለማሳየት የሆነውን እተርካለሁ።

፭፤ አንድ የሲላ ወታደር የሆነ ሌላውን ለማሪውስ ረዳት ሆኖ የሚዋጋውን ወታደር ከገደለው በኋላ የጦር መሣሪያውን ገፈፈና የሞተውን ወታደር ሸፍኖት የነበረውን (ሔልሚት) የናስ ቆብ አንሥቶ ቢመለከት የሞተው የገዛ ወንድሙ እንደ ሆነ ዐወቀውና የወንድሙን ሬሳ ከቀበረ በኋላ ራሱን ገደለ።

፮፤ እንዲሁ ከሲላ ጋራ ከታገለ በኋላ ማሪውስ ድል ሆነ። ነገር ግን በኋላ እንደ ገና ሮምን ያዛት ከዚህ ወዲያ ወዳጁ ያልሆነውን ሰው ሁሉ ለመግደል ቍርጥ አሳብ አደርገና የመንግሥት አማካሪዎች የነበሩበትንና የታወቁትን መኳንንቶች አውጥቶ በአደባባይ አረዳቸው። በጐዳናውና በየመተላለፊያው የሚታየው የሰው ሬሳ ብቻ ነበር።

፯፤ ነገር ግን ማሪውስ ባደረገው ክፋት ልክ መከራ አልቀረለትም። ያለመጠን ይጠጣ ስለ ነበር ሥቃዩን ተቀብሎ በዚሁ ምክንያት ሞተ።

፰፤ ይህ ክፉ ሰው ከሞተ በኋላ ሲላ እንደ ገና ብዙ ጦር ይዞ ወደ ሮም ተመለሰ። ዲክታቶር ነኝም ብሎ ዐወጀና ሮሞች ቃሉን እንደ ሕግ አድርገው ተቀበሉት። እርሱም እንደ ማሪውስ ጠላቶቹን ሁሉ ለመግደል ተመኘ። ብዙዎችንም ካረደ በኋላ ራሳቸውን እየቈረጡ ያመጡለት ነበር።

፱፤ ሲላ የፈለገውን ያህል ብዙ ደም ካፈሰሰ በኋላ ሹመቱን በገዛ ራሱ ለቀቀ። በዚህም ሰው ሁሉ ተገረመበት እንጂ ይህ በመደረጉ ያዘነ ሰው አልነበረም። ወዲያው በቅርብ ጊዜ ሲሞት አንድ ሰው አንኳ ዕንባውን ያፈሰሰለት አልተገኘም።

**ጥያቄ።**

፩፤ ሮማውያን እንዴት ሆኑ? እስጳንያ እንዴት ሆነ? ኑሜዲያ ወዴት ነው? ከሮምና ተካርታጎ ወዴት ነው? እንዴት ሆነ? ንጉሡ ማን ይባል ነበር? ምን ሆነ?

፪፤ የሕዝቡ ውጊት ምን ጊዜ ተጀመረ? በዚሁ ጦርነት ስንቱ አለቁ? ሚትሪዴትስ የተባለ ማነው? ፖንቱስ ወዴት ነው? ከሮምና ተካርታጎ ወዴት ነው?

፫፤ የሮማውያን አለቆች እንዴት ሆኑ? ማሪውስና ሲላ እንዴት ሆኑ?

፬፤ በሮም እንዴት ያለ ጦርነት ተነሣ?

፭፤ በዚህ በሚያስፈራ ጦርነት የተደረገውን ተናገር።

፮፤ ማሪውስ ምን አደረገ?

፯፤ የርሱ ፍጻሜ እንዴት ሆነ?

፰፤ ሲላ ምን አደረገ? የርሱን ፍጻሜ ተናገር።

፱፤ ሕዝብን ሁሉ ያስደነቀው ሲላ ምን ቢያደርግ ነው?

**ምዕራፍ ፺፱ ኤውሮጳ።**

**ስለ ኔውስ ፓምፒና ስለ ጁሊውስ ቄሣር።**

፩፤ በሮም ሕዝብ አንድ ጊዜ እንዳደረጉት ነጻነትን ወዳጆች ሆነው ቢሆን እንደ ሲላና እንደ ማሪውስ ያሉ አባይ ገነኖች ተመኻከላቸው አይፈጠሩም ነበር። ከዓለም ክፍል ሁሉ እየተዋጉ ድል በማድረግ በሰበሰቡት ገንዘብ እጅግ ሀብታሞች ሆኑና ያለ መጠን ተድላና ደስታን ወዳጆች ሆኑ።

፪፤ ሁልጊዜ ጦርነት ከማድረጋቸው የተነሣ ለመዱትና የጦርነት ነገር ስለ ተከናወነላቸው በዓለም የተገኙ ታላቅ ሰዎች እነርሱ ብቻ እንደ ሆኑ ያስቡ ነበር። ወታደሮቻቸው ለምን? ወዴት? ሳይሉ ያለማንጐራጐር አለቆቻቸው ይታዘዙ ነበር። መላው የሮም ሕዝብ ስሜታቸው ሁሉ እንደ ወታደር ነው። ሮማውያን በጠላት እጅ የማይወድቁበት ምክንያት ስለዚህ ነው። ይህም አኳኋን ከውስጣቸው ራሱን ከፍ እያደረገ ክብር ብቻ ለማግኘት የሚጥር አንድ ጂኔራል ከውስጣቸው በተነሣ ቍጥር እንደ ባርያ አድርጎ ሊገዛቸው ምቹ ሆነለት። እንደዚህ ያለ ጄኔራልም በየጊዜው መነሣት በጣም የተለመደ ሆነባቸው።

፫፤ ከሲላና ከማሪውስ ሞት በኋላ እጅግ ጨካኞችና የተለዩ ጀግኖች የተባሉ ጄኔራሎች ፓምፒና ቄሣር ናቸው። ፓምፒ ታላቅ ነው። የሚትራዲስንና ሌሎችም ድል በማድረጉ ባለዝና ነው። ፲፭ መንግሥታት ድል አድርጓል ፰፻ ከተሞች ወስዷል።

፬፤ ደግሞ የታወቀው አንዱ ጀግና ጄኔራል ጁሊውስ (ዩልዩስ) ቄሣር ነው። እንደርሱ ያለ መልከ ቀናና ውብ ሰው በሮም ከቶ አልተገኘም። በጎል በጀርመን በእንግሊዝ፣ አገር ተዋግተዋል። ሦስት መቶ ሚሊዮን ሰው ድል አድርጓል፤ አንድ ሚሊዮን የሚሆኑ ወታደሮቹ እንደ ጣዖት ያመልኩት ነበር።

፭፤ በመጨረሻው እነዚህ ሁለት ጄኔራሎች እንደ ሲላና እንደ ማሪውስ ኅይላቸውና ታላቅነታቸው እጅግ ከፍ ባለ ጊዜ ዓለም የማይበቃቸው ሆነ። የሮም ወታደር ሁሉ በየትኛው ወገን እንዲጻፍ ለማድረግ ሁለቱም ጄኔራሎች እያንዳንዱ ብዙ ጭፍራ ሰበሰቡ

፮፤ ርስበርሳቸው ቲሲሊ ውስጥ በፋርስያ ተቋቋሙ። ወደ ፓምፒ ወገን የሆኑት የተሻሉት ጭፍሮች የተባሉት ተሮም ታላላቆች ወገን የሚወለዱ ጐበዛዝት ናቸው። እነዚህ ወጣቶች እጅግ መልከ ቀኖች ነበርና ፓምፒ ድል እስከ መሆን የደረሰበት በዚሁ የተነሣ ነው።

፯፤ ቄሣርም ባለጌና ቆርፋዳ የሆኑ ወታደሮቹን እንዲህ ብሎ አዘዘ። እየተመለከታችሁ የጠላቶቻችሁን መልክ አበላሹ ማለት ለሌላው አካሉ ሳትጠነቀቅ የሚኰራበት መልኩ እንዲበላሽ ተመልክተህ ዐይኑን አፍሰው ጆርዎንና አፍንጫውን በጐራዴ እየጠረብህ ጣልለት ሲለው ነው። እነዚህም ጐበዛዝት ውበታችንና መልካችን ይበላሽብናል ብለው ያለ መጠን ስለ ፈሩ ተንቀጠቀጡና ቶሎ ብለው ወደ ኋላቸው ሸሹና ቄሣርም ፈጽሞ ድል አደረጋቸው።

፰፤ ፓምፒ ወደ ግብጽ ሸሽቶ ነበር፤ ዳሩ ግን በዚያው ገደሉትና ራሱን ቄርጠው ለቄሣር አመጡለት። ቄሣርም የዚያን የጀግና ፊት እንዴት አያለሁ ብሎ በጀግናው ሰውዬ የደረሰበትን የሚያሳዝን ነገር እያሰበ አለቀሰለት።

**ጥያቄ።**

፩፤ የሮም ሕዝብ እንዴት ሆኑ?

፪፤ አዘውትረው በመዋጋት ምን ጥቅም አገኙበት?

፫፤ ማሪውስና ከሲላ በኋላ እንዴት ያለ ጄኔራል ተገኘ?

ፓምፒ ምን ያደረገ ነው?

፬፤ እንደ ፓምፒ የሆነው ጁሊውስ ቄሣር እንዴት ሆነ?

፭፤ እነዚህ ሁለት የታወቁ ጄኔራሎች ምን አደረጉ?

፮፤ ጦርነቱ ወዴት ነበር? የፓምፒ የጦር ጭፍራ እንዴት ሆነ?

፯፤ የፓምፒን ተከታዮች በምን ምክንያት ቄሣር ካገር አስወጣቸው?

፰፤ ፓምፒ እንዴት ሆነ? ስለምን ቄሣር በርሱ ሞት አለቀሰ?

**ምዕራፍ ፻ ኤውሮጳ።**

**ስለ ቄሣር ኃይልና ከፍ ስላለው ሥልጣኑ።**

፩፤ ቄሣር ድል እንደ አደረገ የሮም ሸንጐ በሰሙ ጊዜ ለአማልክት ምስጋና እንዲያቀርቡ በዐዋጅ አስታወቁ። ዲክታቶር ተብሎ እስከ ዕድሜ ልኩ እንዲገዛ ትልቅ ሥልጣን ተሰጠው፣ እርሱ ራሱ ግን ቅዱስ የማይፈርስ የማይተላለፍ እንዲባል ዐወጀ።

፪፤ የርሱን የተቀረጸ ምስል በካፒቶል በዋናው ከተማ ውስጥ በጀግኖችና በአማልክት መኻከል አግብተው ከጁፒትር ቀጥሎ አቆሙት። በላዩም ግማሽ አምላክነት ያለው መዋቲነት ገንዘቡ የሆነ የቄሣር ምስል የሚል ቃል ተጽፎበታል። ሰውን ከአምላክ ጋር በማስተካከላቸው ሮማውያን አስቀድሞ ባሮች መሆናቸው በዚህ ይታወቃል።

፫፤ ቄሣር ደስ ይለው የነበረ እንደምኞቱ ንጉሥ መባልን እያሰበ ነው። ይኽንኑ አሳቡን እንዲፈጽሙለት የሕዝቡንና የወታደሮቹን በጎ ፈቃድ ለማግኘት ጣረ። ስለዚህ ሕዝቡን ደስ ለማሰኘት ለጨዋታና ለሚታይ ነገር ሁሉ ሁሉ ልክ የሌለው ገንዘብ አጠፋ።

፬፤ ባንድ ወገን ሙሉ ግብር እያሰናዳ የሮምን ሕዝብ ይጋብዛቸው ነበር። በሮም ጐዳና ላይ ሙሉ ግብር ተሰናዳ። በነዚህም ገበታዎች ላይ እጅግ ደስ የሚያሰኝ ምግብና መጠጥ ተከመረከባቸው። የመጨረሻዪቱ ለማኝ ምስኪን ደሃ እንኳን ብትሆን በዚህ ገበታ ቀርባ የቻለችውን ያህል ሆዷን ለመሙላት አትከለከልም ነበር።

፭፤ ከሮማውያን አያሎቹ ባባቶቻቸው መኻከል ይሠራ የነበረው የጨዋነት መንፈስ ጠፍቶባቸው ስለ ነበረ መልካም ምግብ የሚያበላቸው ከሆነ ቄሣር እንደረገው ሁሉ ለዐይን ደስ የሚያሰኝንና ጨዋታን የመሰለ ነገር ካደረገላቸው በማንኛውም ሰው እጅ መገዛትን ወደዱ። እውነት ነው ለቄሣር ብዙ ከበሬትና የሚወደድ ነገር ነበረው።

፮፤ ስለዚህ ሕዝቡ ይህን ግፈኛ ገዣቸውን ይወዱት ነበሩ። ባደባባይ በየጨዋታው ስፍራ በመንግሥት ወርቅ ወንበር ላይ ተቀምጦ በራሱ ላይ እንደ ዘውድ የመሰለ አድርጎ ሲመለከቱት ይወዱት ነበሩ። ለአምላክ ብቻ የሚገባውን ስግደት እንኳ ቢሆን ለኔ ወድቃችሁ ስገዱልኝ ቢል ከምድር ላይ እየተለሸለሹ በሰገዱለት ነበር።

፯፤ ነገር ግን የጥንቱን ነገር የጠበቁ ነጻነትን የሚወዱ ጥቂቶች ሮማውያን ነበሩ። ሌሎች ደግሞ ግፍ ስለ ሠራባቸው ቄሣርን የማይወዱ ነበሩ። ደግሞም ከነርሱ የበለጠ ሥልጣን በማግኘቱ አይወዱትም ነበርና እነዚህ፣ ሁለት ወገኖች የሆኑ ሊገድሉት ይዶልቱበት ጀመር።

፰፤ ዋኖቹ ዶሎቶች ብሩቱስና ካሲውስ ናቸው። ብሩቱስ ዋና ነጻነትን ፈላጊ እውነተኛ የሮም ወዳጅ ነው። ቄሣርንም ይወዳል። በቄሣርም ዘንድ የተወደደ ነው። ነገር ግን አገሪቱ በነጻነት እንድትኖር ቄሣርን ለመግደል ከሚያስቡት ወገን ነበር።

፱፤ ካሲውስም አሳቡ ያው ነበር። ዳሩ ግን የበለጠውን ቄሣርን አይወደውም ነበር። በዱለቱ ውስጥ ሌሎች ስድሳ ሽማግሌዎች ገቡበት። የሚበዙት ዶላቶች ምክራቸውን በምሥጢር ወይም ሌሊት አደረጉ። እንገር ግን የቄሣር ደም የፈሰሰው በቀን በግልጽ በትልቁ አዳራሽ በምክር ቤቱ ውስጥ ነው።

**ጥያቄ።**

፩፤ ከቄሣር ድል በኋላ ሮማውያን ምን አደረጉ?

፪፤ የቄሣር ሐውልት እንዴት ሆነ?

፫፤ ይህ ታላቅ አሸናፊ ጀግና ምን አሰበ?

፬፤ የተመኘውን ለማግኘት ምን አደረገ?

የታላቁን ቄሣር ጠባይ ተናገር።

፭፤ ሮማውያን የሚሉት ምንድን ነው?

፮፤ ምን ለማየት ፈለጉ?

፯፤ ቄሣርን ለመግደል የዶለተበት ማነው?

የተመሰከረው ምክር (ዱለት) እንደምን ሆነ ተከናወነ?

**ምዕራፍ ፻፩ ኤውሮጳ።**

**ስለ ጁሊውስ ቄሣር መገደል።**

፩፤ ቄሣር በዚያ በሚሞትበት ቀን ማለዳ ካድራሹ ወጣ። በአደባባዩም የውሸት አቈላማጮችና የሐሰት ወዳጆች ሁሉ በዙሪያው ተሰበሰቡ። የሕዝቡም ብዛት እየተጋፋ ይርመሰመስ ነበር። ቄሣር ደረጃውን ሲወርድ ሳለ አንድ ጽሕሙ ሽበት የወረረው ፈላስፋ ሕዝቡን እየተጋፋ አለፈና አንድ ወረቀት በእጁ ሰጠው። በዚህም ወረቀት የሕዝቡ መክዳትና በቄሣሩ ላይ የተዶለተበት ነገር ሁሉ ተጽፎበት ነበር። ቄሣር ይህን ወረቀት እንደ ተቀበለ አንብቦት ኖሮ ቢሆን ጠላቶቹ ሁሉ አልቀው እርሱ ራሱን ያድን ነበር። ነገር ግን ለአንዱ ጸሓፊው ሰጠውና ወደ ፊት ሄደ።

፪፤ ቄሣር በሮም አደባባይ ጐዳና ሲያልፍ በሲናቶሮች ዙሪያ የሚጋፋውን ሕዝብ አየ፤ ወዲያው የሕዝብን እልልታ ሰማ በዓለም ያለው ታላቅ እርሱ ብቻ ይመስለው ነበር። ነገር ግን የልቡ ስሜት አልለቀቀውም ነበር። የገዛ አገሩን እንደ ባርያ አድርጎ እንዲገዛው ስሜት ነበረው።

፫፤ ትዕቢት ያደረበት ሕዝብ የምክር ቤቱን ደረጃ ወጣና ወደ ታላቁ አዳራሽ አልፈ። በአዳራሹ ግንብ ዙሪያ ስመ ጥሩ የሆኑት የሮማውያን ምስሎች በልዩ ልዩ ደንጊያ እየተቀረጹ ቁመው ነበሩ። ከነዚህም መኻከል ፊት አንገሩን ቄርጠው ለቄሣር የላኩለት የፓምፒ ምስል ከዕብነ በረድ ተቀርጾ በመኻኸል ቁሞ ነበር። ቄሣር በፓምፒ ምስል ፊት ልክ ትይዩ ሆኖ ሲያልፍ ሳለ ከዶላቶቹ አንዱ ሜቴሊዩስ ሲሚብር የተባለ ተንበረከከና ቀሚሱን ጨበጠ በቄሣር ላይ እንዲወድቁበት ምክት መስጠቱ ነበር።

፬፤ ከቄሣሩ በኋላ ይሄድ የነበረው ካስካ የተባለ ጩቤ መዘዘና በትከሻው ላይ ቢሽጥበት ቄሣር ጮኸና በምስኩኑ ምን ማድረግህን ነው ብሎ መሣሪያውን ነጠቀው። ቀጥለው ሌሎቹ ገሠገሡበት። ነገር ግን በብዙ ውጊት ላይ ባሳየው በጀግንነት ሁኔታ መከተ።

፭፤ ወዲያው ብርቱስ ገሠገሠና በጩቤ ወጋው። ከዚህ ወዲያ ቄሣር፥ የወዳጁ እጅ ሳይቀር እንደ ተነሣበት ባየ ጊዜ አንተም እንደ ሌላ ብርቱስ! ብሎ መከላከሉን ተወ።

፮፤ ከዚያ ወዲያ የሞቱን ፃዕር ጠላቶቹ እንዳያዩ ራሱን በልብስ ሸፈኑት። በዚያው በፖምፔ ምስል ሥር ወደቀ። በዕብነ በረድ የተሠራው የፖምፔ ምስል ወደ ታች ወደ ቄሣር ሬሳ የሚመለከት ሲመስል የተበቀለው ይመስል ነበር።

፯፤ የቄሣር ጠላቶች በደረጃው ላይ በፈሰሰው ደም መሣሪያቸውን ነከሩት። ብሩትስ ጩቤውን አንሥቶ ወደ ቼሴሮ ተጣራና (ቼሴሮ አንድ አገሩን የሚወድ ብርቱ ተናጋሪ ነው) «ያገር አባት ነህና ደስ ይበልህ ሮም ነጻ ወጣች፤ አለ» አለ ይህ ሲናገር ለቄሣር እንደሚሰግድ እምስሎ ነው።

፰፤ ወዮ! አዬ! ጉድ! ሕዝቡ በባርነት በተገዙ ጊዜ የአንድ ሰው ሞት ከባርነት ነጻ ሊያወጣቸው አይችልም። አንባቢዎች ሆይ እንደምትመለከቱት ጀግናው ሰውዬ በከንቱ ሞተ።

**ጥያቄ።**

፩፤ ቄሣር ከቤቱ ወጣ ብሎ የቀረበትን ተናገር። ደረጃውን ሲወርድ ምንና ምን ሆነ?

፪፤ በዙሪያው ቢመለከት ምን አየ? ምን ስሜት ተሰማው?

፫፤ የተሰበሰበው ሠራዊት ወዴት ያዘግም ነበር። ባዳራሹ ዙሪያ ምን ተደርጎ ነበር?

አስቀድሞ በፖምፔ ሐውልት አጠገብ ሲያልፍ ምን ሆነ?

፬፤ አስቀድሞ በጩቤ የሻጠበት ማነው? ቄሣር እንደምን አድርጎ ተከላከለ?

፭፤ ቀጥሎ ቄሣሩን በጩቤ ያበቀው ማነው? ቄሣሩ ይህን እንደምን ተቀበለ?

፯፤ ብርቱስና አብረውት የዶለቱት ሁሉ አሁን ምን አደረጉ?

፰፤ ቄሣር በከንቱ ስለምን ሞተ?

**ምዕራፍ ፻፪ ኤውሮጳ።**

**በቄሣር ሞት ምክንያት ስለ ሆነው ነገር።**

፩፤ ቄሣር የሞተው ከክርስቶስ ልደት በፊት ፵፫ ዓመት ነው። በዚሁ ምክንያት የተነሣ የሮም ጕዳይ ወደ ብዙ መለያየት ደረሰ። ቄሣር የተገደለው ያለ ፍትሕ ነው። ይሁን እንጂ የቄሣር ወዳጆች ሕዝቡን በማባበል ምንም ችግር አላገኛቸውም።

፪፤ ሦስት ሰዎች አባይ ነገን ሁነው መንግሥቱን ሰላያዙት ብሩትሱስ ካሲውስ ሌሎችም የቄሣር ጠላቶች ተከተማ ወጥተው እንዲሸሹ ግድ ሆነባቸው። እነዚህም ትሪዩምቬርስ፤ ወይም ትሪየምቤርት ይባአልሉ። ስማቸው ማርክ አንቲኒ፤ ሊፒዱስ፣ ኦክታቢውስ ናቸው። የፊተኛው የቄሣር እኅት ልጅ ነው። እንደ ልጁ አድርጎ አሳድጎት ነበር።

፫፤ ትሪይምቬሬት ሥልጣን እንዲያገኙ የሚጠላቸውን ሁሉ ለመግደል አሰቡ። ሦስት መቶ ሺሕ አማካሪዎችና ከሁለት ሺሕ የሚበዙ ሹማምንት ተጻፉ። የነዚህን ራስ እየቄረጠ ላመጣላቸው ሰው ገንዘብ ይሰጡ ነበር። ራሳቸውን እየቄረጡ ሲያመጡላቸው እልልታ ይደረግላቸው ነበር።

፬፤ ከነዚህ ትሪዩምቬርስ ከተባሉት ክፎች አንዱ የወንድሙን አንገት ቄረጠና ለጓደኞቹ አቀረበላቸው። ሌላው ደግሞ ያጐቱን ራስ አመጣ። ትሪዩምቬርስን የሚነቅፉ ነው ተብሎ ከተጠረጠረ ወዳጅ ዘመድ ወይም አገሩን ወዳጅ እንኳን ቢሆን አልተረፈም።

፭፤ በዚያን ጊዜ ብሩቱስና ካሲውስ በግሪክ አገር ነበሩ። በዚያ መቶ ሺሕ የሚሆን ጦር ሰብስበው ነበር። ማርክ አንቶኒና ኦክታቢውስ ተነሥተው ወደ ነርሱው ተጓዙ። ፊሊጲም ላይ ተዋግተው ብሩቱስና ካሲውስ ድል ሆኑና ራሳቸውን ገደሉ።

፮፤ አሁን ሥልጣኑ ሁሉ በትሪዩምቬሬት እጅ ሆነ። ዳሩ ግን ቶሎ ብለው እርስ በርሳቸው ተጣሉ ሌፒዱስ ሥራውን ለቀቀና ተሰዶ ሄደ። ማርክ አንቶኒና አክታቢውስ እንደማሪውስና እንደ ሲላ እንደ ፖምፔና እንደ ቄሣር እርስ በርሳቸው ጦርነት አደረጉ።

፯፤ የኦክታቢውስ ዕድል አየለና ድል አገኘ። በግብፅ ታሪክ እንደ ተረክሁት አንቶኒ በገዛ ሰይፉ ራሱን ገደለና ሞተ። ኦክታቢውስ ግን ከእንግዲህ ወዲህ የሚያናፍገው የለውምና በመላዋ የሮም ግዛት ሁሉ ጠቅሎ ያዘ። ንጉሥ የተባለ እንደ ሆነ ቄሣርነቱን ድንገት ሌላ ይይዘዋል ብሎ ስለ ፈራ ራሱን (ንጉሠ ነገሥት) ቄሣር አውግስጦስ አሰኘ። ከሌሎቹ የማዕርግ ስሞች ሌላ አማካሪዎቹ የአገሩ አባት ብለው ሰየሙት።

፰፤ ይህ ትኒሽ ቍልምጫ ይባላል። በሮም ደጋግ ሰዎች ፈጽመው አልጠፉም ነበር። ኦክታቢውስም በጊዜው ከሌላው ይልቅ የተሻለ ሰው ነበር።

፱፤ በርሱ መንግሥት ጊዜ ጸጥታና ሰላም ነበር። በዘመኑም የተደረገውን የሚገልጽ የሚያስፈልገውን ያህል ጥቂት ታሪክ ይሰጣል። በቅርብ፥ ጊዜ መላው ዓለም ከርሱ መንግሥት በታች ነበር። ስለዚህ ተዋግቶ መንግሥቱን ለማስፋት ምክንያት አልነበረውም። በዘመኑ ታላቁ ክብር የነበረ ግጥም በሚገጥሙና በሌሎችም በጥሩ ሰዎች ሥራ ውስጥ ነው።

፲፤ ኦክታቢውስ ወይም ሁልጊዜ እንደሚባለው አውግስጦስ ቄሣር አርባ አንድ ዓመት ነግሦ ክርስቶስ በተወለደ ባ፲፬ ዓመት በ፸፮ ዓመቱ ሞተ። ክርስቶስ በጰለስቲና የተገለጠው በርሱ መንግሥት ጊዜ፥ እንደ ሆነ ልብ አድርጉ።

**ጥያቄ።**

፩፤ ቄሣር ምን ጊዜ ሞተ? ሮም እንዴት ሆነ? የቄሣር ወዳጆች ምን አደረጉ?

፪፤ ተዋናው ከተማ ለመሸሽ ግዴታ ያላቸው እነማን ነበሩ?

አሁን የሮም ነገር የቂሣር ጠላቶች ምን አደረጉ?

፫፤ ትሪዩምቬሬት የቄሣር ጠላቶች ምን አደረጉ?

፬፤ እንዴት ያለ አውሬነትና የጭከና ሥራ ሠሩ?

፭፤ አሁን ብሩቱስና ካሲውስ ወዴት ደረሱ? ማን ነቀፋቸው?

ጦርነቱ ወዴት ላይ ነበር? በብሩቱስና በካሲውስ ምን ደረሱባቸው? ትሪዩምቬሬት እንዴት ሆኑ?

ከትሪዩምቬሮች የትኛው ድል ማድረግን አሳየ?

አንቲኒ እንዴት ሆነ? ኦክታቢውስ ራሱን ማን አሰኘ?

፮፤ አማካሪዎች ማን ይሉት ነበር?

፯፤ ስለ አውግስጦስ መንገሥ ተናገር።

፰፤ ስንት ዓመት ነገሠ? ምን ጊዜ ሞተ?

በርሱ መንግሥት ጊዜ በከነዓን ምን ተገለጸ?

**ምዕራፍ ፻፫ ኤውሮጳ።**

**በአውግስጦስ ዘመን የሮም ኅይልና መስፋፋት።**

፩፤ ሮም በሀብትና በመታየት እጅግ ከፍ እንዳለችና ሥልጣኔዋም ታላቅ፥ እንደ ነበረ አንድ አሳብ እሰጣችኋለሁ። ታሪኳንም ከነገርኳችሁ በኋላ የቀድሞው የሮማውያን ልማድና ጠባይ እንዴት እንደ ነበረ እነግራችኋለሁ።

፪፤ በአውግስቶስ ዘመን በሰሜን በኩል በገዛ ራሳቸው ከሚኖሩ ከጥቂቶች ከሰሜን ነገዶች በቀር እንግሊዝን፣ ፈረንሳይን፣ እስጴንን፣ የጀርመንን እኩሌታ የኢጣሊያ የተለያዩ መንግሥታትን ሁሉ ግሪክን አሁን ቱርክ ከኤውሮጳ ክፍል የያዘውን አገር ሁሉ የሮም መንግሥት ለቅፎት ነበር።

፫፤ በእስያ በኩልም ከምዕራብ ትንሽ እስያ አንሥቶ እስከ ምሥራቅ ህንድ ድረስ ትንሽ እስያን ሶርያን ጰለስቲንና (ከነዓንን) ዐረብን ፋርስን፣ ፖርስቲያንና ሌሎችንም አያሎች አገሮችን ጨምሮ ይዞ ነበር።

፬፤ ከአፍሪካም ክፍል በሰሜን ወገን መላውን የሰሜንን አፍሪካ ከሞሪታኒያ (አሁን ሞሮኮ ከሚባለው ነው)። ከምዕራብ አንሥቶ እስከ ምሥራቅ ኢትዮጵያን ጨምሮ ደርቦ ይዞት ነበር። በዚያን ጊዜ ዐሳብ አፍሪካ የሚባለው እነዚሁ አገሮች ናቸው። በተቀረ በመኻከል አፍሪካ እዚያና እዚያ ተበታትነው የሚኖሩ የሻንቅሎችን ዘሮች ነበሩ።

፭፤ አንዱ መንግሥት ሌሎቹን መንግሥታት ጠቅሎ መያዝ፥ እንዴት የሚያስገርም ነው። የሮም አገረ ገዦች ልክ የሌለው የጦር ሠራዊት አጐልምሶዋቸው ስለ ነበረ በልዩ ልዩ መንግሥታት ላይ እጃቸውን ለመጫን ተመቻቸው።

፮፤ በዚሁ ዘመን በሮም ሕዝብ ቤት በመሥራት ደንጊያ በመጥረብ ቀለም በመቀባት በሌላም በብዙ ዐይነት ጥበብ ዕውቀታቸው በጣም ከፍ ብሎ ነበርና በያዙት አገር ሁሉ ጥበባቸው እየሰፋና እየተዘረጋ ወደ ሌላው ግዛታቸው ሁሉ ደረሰ።

፯፤ በኤውሮጳ በብዙ የሚቄጠሩ ከተሞች ተሠሩ። በአፍሪካና በእስያም የከበሩ ቤተ መቅደሶችና በዕብነ በረድ የተሠሩ ቤተ መንግሥቶች ከደንጊያ የተቀረጹ ምስሎች ቀለም የመቀባት ብልሀት ሁሉ ሳይቀር በጣም የተለመደ ሆነ። በዚህ ዘመን የተሠሩ ከተሞች በውነት የሚያስገርሙ ሁነው ተሠርተው ነበሩ።

፰፤ ይህም ብቻ ሳይሆን ሮማውያን ብዙ ጥቅም ያለው ነገር ሠርተዋል። በተጠረበ ደንጊያ እያደረጉ መንገድ ሠርተዋል። ጠንካራ ድልድይና ደግሞ ከተሞች ውሃ እንዳይቸገሩ የውሃ መግቢያ ሠርተዋል። የተሠሩበት ዘመን ምንም ከሁለት ሽሕ ዓመት በፊት ቢሆን ሥራዎቹ ብዙ ሁነው ሳሉ ጠንካሮች እንደ ነበሩ፤ በዚያን ዘመን ሮማውያን ይዘዋቸው በነበሩት አገሮች ውስጥ ፍራሻቸውና ቅሬታቸው ይመሰክራል።

፱፤ በዓለም ከሚገኙት ከተሞች ሮም ራስዋ እጅግ የምታስገርም ከተማ ነበረች። በአውግስጦስ ዘመን ክበቡዋ፣ አምሳ ማይል ሆኖ አራት ሚሊዮን ሕዝብ በውስጡዋ ይኖሩ ነበር።

፲፤ የጥንት ከተሞች እንደሚያደርጉት ሁሉ ቅጽሩዋ ከፍ ባለ ግንብና በደንጊያ የተሠራ ነበር። በነዚህ ጦርነት በሚወዱ ዘመናት ፊት እንደ ተናገርሁት ከጠላት ለመከላከል በደንጊያ የተገነባ ቅጽር አስፈላጊ ነበር። የሮም ከእትማ ሠላሳ ሰባት በር ነበራት።

፲፩፤ የዚህ የሚያስገርም ከተማ ውስጡ ሁኔታው ከሁሉ የበለጠ ነው። በየጊዜው እየተነሡ ልዩ ልዩ አገሮችን እየወጉ ድል ያገኙ የሮም ጄኔራሎች ካሸንፉት አገር ጥሩ ጥሩውን ዕቃና መዝገብ እየዘረፉ ያመጡ ነበር። ከተማቸውን ሮም ያስጌጡበትና ከፍ ያደረጉበት በዚህ በዘረፉት ሀብት ነው።

፲፪፤ ከግሪክ አገር የወሰዱት እጅግ ያማረ የተቀረሰ ምስል ከግብፅ የወሰዱት ሐውልትና ሌላም የተጠረበ ደንጊያ ከእስያ የወሰዱት ዋጋው እጅግ የከበረ ልዩ ልዩ ሥራና በእስያ የነበረ የብልሀት ሥራ ሁሉ ነበር። ይህን ሁሉ ሰብስበው ወስደዋል። ወርቅና ብር የከበረ ደንጊያ ይህን የመሰለ ሁሉ ከልዩ ልዩ ዓለም ሰብስበዋል።

፲፫፤ ይህም ብቻ ሳይሆን ከተማዪቱ በቤተ መቅደሶቹ ሥራ አጊጣለች። አያሎቹ በዕብነ በረድ ተሠርተው አጊጠዋል። የቲያትርና የሕዝብ መታጠቢያ ቤቶች የውሃ መሄጃው ሌላም ለመንገር የሚያታክት ሥራ ሁሉ ተሠርቶዋል።

፲፬፤ እንዲያው ባጭሩ የሮም ከተማ ሀብቱዋና ጌትዋ ውበትዋ ሁሉ የተሠራው ከመላው ዓለም ላይ በተዘረፈው ሀብት ነው። ጌጡና የሚታየው ነገር ሁሉ ለታላቅ መንግሥት ከተማ የተገባ ነው ለማለት ይቻላል።

**ጥያቄ።**

፩፤ በአውግስጦስ መንግሥት ጊዜ ሮም እንዴት ነበር? ከኤውሮጳ ምን ጨመረ? ከአፍሪካ? ከእስያ? ከአሪካ የትኛው ክፍል ታውቆ ነበር? ከሮም ጀምረህ ያገሮችን ክፍል ሁሉ ትናገራለህን?

፪፤ እንዴት አድርጎ ሮም እነዚህን ነገዶች ይገዛ ነበር?

፫፤ የሮም ሕዝብ እንደምን ሆኑ?

፬፤ ብዙ ከተሞች ሞልቶአቸው የነበረ ምንድን ነው?

፭፤ የሕዝብ ሥራ እንዴት ነበር? የውሃው መንገድ እኔት ነበር?

ስለ ሮም ከተማ ተናገር።

፮፤ እንደምን አጊጦና ተሸልሞ ኑሮዋል?

፯፤ ቤተ መቅደሱ እንዴት ነበር? ሌሎቹስ ሕንፃዎች?

፰፤ ከተማው እንዴት ያለ ነው?

**ምዕራፍ ፻፬ ኤውሮጳ።**

**ሮም ኅይል ያገኘችበት።**

፩፤ ስለ ሮም መንግሥት ስፋትና ሀብት ኅይልም አሳባችሁ ደካማ እንደ ሆነ አምናለሁ። የማድነቅ ስሜት ይሁን እንጂ ስለ ሮም ወደ ኋላ ተመልሰን አንመለከትም። ይህን መንግሥት ለመመሥረትና ለማቋቋም የሠሩትን ስንመለከት በዚያ ዘመን የሰውን ሁሉ ሁኔታና አኳኋን ስናስታውስ ይህ ፊት መንግሥት በፍጥነት እንኩትኩት ብሎ ከሁሉ በጣም ያነሰ፥ መሆኑን እናስባለን።

፪፤ መጀመሪያ ሮምን ያከብራትና ያሰፋት እጅግም ከፍ ያደርጋት ወደ ሌላ እየዘመቱ ብዙ ድል ማግኘት ነው። የሮም ጀኔራሎች ሌሎችን አገሮች ለማድረግና ለመግዛት ወደ ሩቅ ይዘምታሉ። ይኸውም የሮምን ኅይል ለማበርታትና ለራሳቸውም ምርኮ ለመማረክ ለመዝረፍና ዝና ለማግኘት ነው።

፫፤ ባላገሮቹን ያለ ምሕረት ያርዱዋቸው ያለ ቅሬታም ይዘርፉዋቸዋል። ለሰው ልጅ የሚገባውን ደንብ ትንሽ እንኳ ሳይጠብቁ በሮም ጭከና ቀምበር አግብተው ይገዙዋቸዋል።

፬፤ የሮም ኅይል ፋብሪካ የቆመበት በእንደዚህ ያለ መንገድ ነበር። ሮም ዓለምን እንደ ባርያ ለመግዛት ብላ ጦርነቱዋን አዘውትራ ስትገፋ ሰባት መቶ ዘመን ሙሉ የሰው አኳኋንና ሁኔታ እንዴት ኖሮዋል?

፭፤ እውነት ነው ጥቂት ሰዎች ጀኔራሎች አማካሮት ቆንስሎች አገረ ገዦች እኒህን የመሰሉ ምናልባት ሁለጊዜ ደስ ብሎዋቸው በመልካም ይኖሩ ይሆናል። ስምና ሀብትም ይኖራቸው ይሆናል። እንዲሁም ከሮም ወታደሮች ጥቂቶቹ በደኅና ኑሮ የሚኖሩ ይገኙ ይሆናል። ዳሩ ግን ልባቸው ዕረፍት ያላገኘና መንፈሳቸው የተበሳቸ ነው።

፮፤ ደግሞስ ሚሊዮን የሚሆኑ በጦርነት የቄሰሉት ወታደሮች በእንዴት ያለ ጭንቀትና ኀዘን፣ ተስፋ በመቍረጥ ኖሩ? ስንት ሚሊዮኖች ወዳጆቻቸውን አጡ? ስንት ሚሊዮኖች ገንዘባቸውን አጡ? ስንት ሚሊዮኖች በባርነት ተቈርጠው ቀሩ?

፯፤ እውነተኛው ነገር፥ የሮማውያን ዋናው ጠባያቸውና አካሄዳቸው ፈጽሞ ራስም መውደድና በቃኝ አለማለት ነው። ሮማውያን እንደግሪኮች፣ እንደ ፋርሶችና እንደ ግብፆች ወይም እንደ ጥንት ሰዎች የበጎ አካሄድ አሳብ ነበራቸው። እንዲህም ሲሆን ታላቅነትንና የቸርነትን አኳኋን ይገልጻሉ።

፰፤ ደግሞ እንደነዚህ ሕዝብ እውነተኛው በጎ ልማድ አይገኝባቸውም። ይኸውም ክርስቶስ አንድ ጊዜ ሌሎት ሊያደርጉትላችሁ እንደምትወዱት እናንተም እንዲሁ አድርጉላቸው ብሎ የተናገረው ነው። ብዙዎች የጥንት ሰዎች እንደሚያስቡት እንዲሁም ያለ ቅን ፍርድ የተመሠረተ ሥልጣን ሁሉ ይጠፋል ብሎ ሰውን ሁሉ የስበከ ሃይማኖት በሮማውያን ዘንድ አልተገኘም።

፱፤ እጅግ ገናና ሆኖ ይታይ የነበረ የሮማውያን መንግሥት እውነተኛው ክብር ጠፋበት። ትልቅ ሆኖ መታየቱ የተገኘው በመዝረፍና በመቀማት ነበር። ዝናውም ምንም አሕዛብን ቢያፈዝ በክርስትና ዘንድ በሐሰት ስም ይቈጠራል።

፲፤ በዚህ ምዕራፍ የታወቀውን መመስከር የተገባ ነው። በአሕዛብ ነገድ ሆነ ወይም በማነኛውም አገር ቢሆን ፍቅርን መታዘዝን፣ መዋደድን፣ ቅን ፍርድን፣ የሚወድ ሕዝብ አይገኝም። ጥንትም ቢሆን። ባሁኑም ዘመን ቢሆን የሕዝብ አሳብ መልካም መሪ አለመሆኑ ታውቋል። መጽሐፍ ቅዱስን መሠረት አድርገው ሕግና እውነት በጎ ልማድም በክርስቲያን አገሮች ብቻ ተመሥርተዋል። በዚህም የሕዝብ ሃይማኖት ይታመንበታል።

፲፩፤ የሮም ኅይል እንደዚህ ስለ ነበረ በቶሎ ወደ መድከም ደረሰ። ከአውግስጦስ በኋላ የሮም መንግሥት መንቀሳቀሱንና መግደርደሩን ጥቂት ጊዜ አሳይቷል። የከበርቴዎች ባላገሮች እንኳ ሳይቀር አዱኛቸው፣ በዝቶላቸው ነበር።

፲፪፤ ሥራቸው ሁሉ በውሸት መሠረት ላይ የቆመ ነው። ከጥቂት መቶ ዓመት በኋላ የሮም መንግሥት ምሕረት በሌላቸው ወራሪ ሕዝብ ተከፋፈለ።

**ጥያቄ።**

፩፤ የሮምን ታሪክ በማንበብ እንዴት ያለ ስሜት ይሰማናል?

፪፤ ሮም ይህን ያህል ከፍ ያለ ሆኖ የታወቀው በምን ምክንያት ነው?

የሮም ጀኔራሎች እንዴት ያሉ ናቸው?

፫፤ ሮም ከሌላ ሕዝብ ጋር ስንት አመት ተዋጋ?

በዚሁ ጦርነት የተጠቀሙበት የወዴት ክፍል ሕዝብ ናቸው፧

፬፤ ሮምና ባላገሮችዋ እንደምን ሆኑ?

፭፤ በውነት ሕዝቡ በጎ አካሄድ ያላቸው ክርስቲያኖች ኑረዋልን?

፮፤ የሮም የሚታየው ጌጥዋ ሁሉ እንዴት ነው?

፯፤ ስለ አረማውያን ሕዝብ ምን ይባላል?

ስለ ክርስቲያኖች ሕዝብ?

፰፤ ሮም ከአውግስጦስ ሞት በኋላ የሆነቸውን ተናገር።

፱፤ የሮም ፍጻሜዋ እንዴት ሆነ?

**ምዕራፍ ፻፭ ኤውሮጳ።**

**ሮም ከቄሣሮች በታች ስለ መሆንዋ።**

፩፤ የሮም መንግሥታት ምንም እንኳ ከፍ ወደ አለው ሥልጣንና ኵራት መነፋትና መታየት ቢደርስ ሕዝቡ ከነገዦቻቸው ውስጣቸው የተበላሸ ስለ ነበረ ጥፋታቸው የተጀእምረው ቀደም ብሎ ነው። ሁኔታቸው ከሥሩ በስብስቦ ሊወድቅ ቀርቦ ሳለ ተላይ ብዙ ክንፍና ቅርንጫፍ የተሸከመ ዛፍ ይመስላል።

፪፤ አውግስጦስ ቄሣ ከሞተ በኋላ በሦስት መቶ አምሳ ዘመናት ውስጥ በሮም ሠላሳ ስድስት ቄሣሮች ተፈራረቁባት። ከነዚህም የጥቂቶቹን ሁኔታ እናገራለሁ። ኑሮዋቸው በተድላና በደስታ በመታየትና በመብለጭለጭና በመኵራራትም ነበር። ነገር ግን ፈጽመው ክፎች ሰዎች ነበሩባቸውና እነዚህ ጥንቱን ሳይፈጠር ቀርተው ቢሆን ለዓለም እንዴት በተሻለት ነበር። ከአውግስጦስ ቄሣር ቀጥሎ የነበረው ጢባርዮስ ነው። እርሱም ራሰ በራና ሁለመናው ጠባሳ ብቻ ስለ ነበረ ለማየት የሚያስፈራ ሰው ነበር። ይኸው ደስ ያላለው ግፈኛ ገዢ ይገድሉኛል ብሎ ሕዝቡን ይጠረጥር ነበር።

፫፤ ሬሳቸው ባደባባይ ክምር በክምር ሆኖ እስቲቆለል ድረስ ብዙ ሕዝብ ፈጀ። አንድ ጊዜ አንዲት ሴት ስለ ሞተው ልጅዋ ብታለቅስ ለምን አለቀስሽ ብሎ በሞት ቀጣት አስፈረደባት። በጨረሻው ሰውነቱ ዛለና የገዛ ዘበኞቹ ልብሱ አፍነው ገደሉት።

፬፤ ከርሱ በኋላ ጋሊጉላ በስፍራው ተተካ። ይህም የሮም ሕዝብ ራስ ሁሉ ተሰብስቦ አንድ ራስ ብቻ ለማድረግ ይቻል ቢሆን ባንድ ጊዜ ዓመታት ቄርጦ ለመጣል እንዴት በተመቸ ብሎ የሚመኝ ሰው ነበር። እርሱንም የገዛ ዘበኞቹ ገደሉት። ከርሱ በኋላ እብዱ ቀላውዴዎስ በስፍራው ተተካ። ቀላውዴዎስንም ሚስቱ በመርዝ ገደለችው።

፭፤ ከዚያ ቀጥሎ ኒሮን ነገሠ። በዘመኑ የሚታየው የሰው ደም መፍሰስ ብቻ ነበር። እርሱም እናቱንና ሚስቱን ገደለ። ከተማዪቱ ስትነድ በማየት ደስ እንዲለው ሮምን ከተማዋን አቃጠላት። ከተማዪቱ ስትቃጠል ከፍ ባለ ስፍራ ተቀምጦ እያየ በገናውን ይደረድር ነበር ይላሉ። በመጨረሻው ተሻረና በዱላ ተደብድቦ እንድሚሞት ሰለ ተፈረደበት ይህን ሥቃይ ተቀመበል ይሻለኛል ብሎ ራሱን ገደለ።

፮፤ ከርሱ ቀጥለው አንዱ ጋልባ ሁለተኛው ኦቶ፣ የተባሉ ሁለት፥ ሰዎች ነገሡ። የመጀመሪያውን የገዛ ወታደሮቹ ገደሉት። ሁለተኛውም ራሱን ገደለ። ቀጥሎ ቬቴሊውስ ተነሣ። የዚህም ዐመሉ ወደመዋጊያ ስፍራ ሄዶ የሞቱን ሬሳ ማሽተትና ማነፍነፍ ነበር።

፯፤ ይህም ለሮማውያን ቢሰለቻቸው ባንገቱ ገመድ አገቡና በኅይል እየጐተቱ ወደ ከተማው አደባባይ አወጡት። ከዚያ ትቢያ ነሰነሱበትና በክፉ አገዳደል ገደሉት። ራሱብም በጦር ላይ ሰኩት ሬሳውንም ወደ ቴቤር ወንዝ ጐትትተው ጣሉት።

፰፤ አንባቢዎች ሆይ የነዚህን ክፉዎች ሰዎች ታሪክ ስነግራችሁ በጣም ድካም ይሰማኛልና እንደነዚህ ያሉ ሰዎች በዓለም ስለ መኖራቸው የነገርኋችሁን ሁሉ እርሱት። ወይም እናስታውሰው ያላችሁ እንደ ሆነ የነዚያ አራዊት ሕዝብ ኅይል ከሰው ኅይል የበለጠ መሆኑን ማሰብ ይገባችኋል። ከሁሉ በላይ ግፈኞች ሕዝቦቻቸውን ያጠበቁት ምክንያት እነዚያ ሰዎች ነጻለ መውጣት የበቃ ኅይል ሳያገኙ በመቅረታቸው መሆኑን ማሰብ ይገባችኋል።

**ጥያቄ።**

፩፤ የሮምን መንግሥት ከምን ታወዳድረዋለህ?

፪፤ ከአውግስጦስ በኋላ ስንት ነገሥታት ነገሡ? እነዚሁ እንዴት ያሉ ኑረዋል»

፫ - ፭፤ ስለ ጢባርዮስ የሆነውን ተናገር። ጋሊጉላ ያደረገውን ተናገር።

፮፤ ኔሮን ምን አደረገ? ጋልባና ኦቶ ምን ተደረጉ? ቬቴሊውስ ምን አደረገ?

፯፤ በነዚህ መንግሥት ጊዜ ትዝ የሚልህና የምታስታውሰው ምንድነው?

**ምዕራፍ ፻፮ ኤውሮጳ።**

**የሮም ምዕራብ መንግሥት ስለ መውደቁ።**

፩፤ ደግሞ ከሮም ቄሣሮች መኻከል ጥቂቶች ደጋግ ሰዎች አሉ። እነዚህም ቤስጳንያ ጥጦስ፣ አንቲኒውስ፤ ማርቆስ፤ አውሬሊዩስ፣ አለክሳንድር፤ ሴቤሩስ፣ አውሬሊያን፣ ዲዮቅልጥያኖስ፣ ናቸው። ክፉ ዕድል ሆኖባቸው ነው እንጂ እነዚህ ደጎች ሰዎች ቄሣሮች ባልሆኑ ይሻላቸው ነበር።

፪፤ መጀመሪያ ክርስትናን የተቀበለ ቄሣር ታላቁ ቄስጠንጢኖስ ነው። ፫፻፮ ዓመት ከክስቶስ ልደት በኋላ መንግሥቱን ጀመረ። በርሱ ጊዜ መንግሥት ከሮም ወደ ቍስጥንጥንያ አለፈ።

፫፤ የክርስቶስ ሃይማኖት በሐዋርያት ስብከት በልዩ ልዩ አውራጃዎችና በሮም ተተከለ። ዳሩ ግን መጀመሪያ ሃይማኖትን የተቀበለ ምእመናን በብርቱ ተሰደዱ። እንዲሁም እኩሌቶቹ ግርፋትን ተቀበሉ። አያሎችም ወደ እስር ቤት ገቡ። ብዙ ሺሕ የሚሆኑ ተገደሉ።

፬፤ ከዚህ ሁሉ ጋር እንደ ገና ምእመናን እየበዙና እየበረከቱ ይሄዱ ጀመር። ወዲያው ቄሳር ቄስጠንጢኖስ ከእንግዲህ ወዲህ ክርስቲያን ማሳደድ እንዳይደረግ ሲል አዘዘ እርሱ ራሱ ክርስትናን ተቀብሎ አመነ። ይህም የሆነው በ፫፻፲፩ ዓመት ነው።

፭፤ አንድ ቀን ቄስጠንጢኖስ በሰልፍ ፊት ሆኖ በፈረስ ሲጋልብ ሳለ ወደ ሰማይ ቀና ብሎ ቢመለከት «በዚህ ምልክት ድል አድርግ» የሚል ቃል የተጻፈበት መስቀል አየ። ይህ ራእይ ቄሣሩን ወደ እውተኛው የክርስቲያን ሃይማኖት ያባበለው ይመሳልል። የመንግሥትም ሃይማኖት እንዲሆን ሙሉ ፈቃዱ ሆነ።

፮፤ ከዚህ ዘመን ጀምሮ ክርስትና እስከ ብዙ ጊዜ እየገነነ ሄደና በሮም መንግሥት ተዘርግቶ የነበረ የግሪክና የሮም ከንቱ ሐሰተኛ ትምህርት ለቆ ጠፋ እንጂ በክርስትና ፊት አልቆመም። አያሎች ቤተ ጣዖታትን ለአብያተ ክርስቲያናት አደረጉዋቸው። በጁፒትር ምስልና በጣዖት ፊት መስገድ የለመዱ ሕዝብም በክርስቶስ መስቀል እግር ሥር ተንበርክከው በትሕጥና ሰገዱ።

፯፤ በ፫፻፷፬ ዓመት ከክርስቶስ ልደት በኋላ የሮም መንግሥት የምሥራቅና የምዕራብ መንግሥት ተብሎ ከሁለት ተከፈለ። የምሥራቅ መንግሥት ለተባለው ዋናው ከተማ ቍስጥንጥንያ ነበር። ቀድሞ ግን ቢዛንቲውም ይባል ነበር። የዚህም ታሪክ ባጭሩ በቱርክ ታሪክ ይተረካል።

፰፤ የምዕራብም መንግሥት ዋና ከተማ ሮም ነበር። ነገር ግን ይህ የንጉሠ ነገሥት ከተማ የቀድሞ ጠላቶቹን ተከላክሎ ራሱን ለማዳን የሚበቃ አቅም ስለ አገኘ ከኤውሮጳ ሰሜን የመጡ አራዊት ዥሕብ ሁንሶች፣ ጎቶችና ቫንዳሎች ዘረፍቱና አገሩንም በረበሩት።

፱፤ ስለነዚህ አራዊትና ባለጌዎች የሆኑ ሕዝብ በተለይ በኋላ እነግራችኋለሁ። ሳይታረስ እዳሪ ሆኖ የኖረው መሬታቸውን ከማረስ ይልቅ የጣሊያኖችን ባላገሮች ሀብት ለማግኘት መዝረፋቸው ላሁኑ ጐበዞች ናቸው፥ ለማለት በቂ ነው።

፲፤ ከነዚሁ ከሰሜን ዘራፎች ወገን አንዱ ተናዳጅ የነበረ ጐበዝ አላሪክ የጎቶች ንጉሥ ነው። እርሱም ብዙ ጦር ይዞ ሮምን ለመውጋት የመጣ ነው። ከተማዪቱን ሮምን አጠፋታለሁ እያለ አስፈራራ። ባላገሮቹ ግን አሳባቸው ከጥንታውያን ሮማውያን የተለየ በመሆኑ ይዘርፈናል ብለው ፈርተው ስለ ተንደበደቡ ብዙ ገንዘብ አዋጥተን በፈቃዳችን እንሰጥሃለን ብለው ተስፋ ሰጡት። የሰጡትም ተስፋ ሳይፈጽሙት ስለ ቀሩ አላሪክ ከተማዪቱን አፍኖ ይዞ በረበራት።

፲፩፤ ስድስት ቀን ሙሉ በሮም ከተማ ዘረፍና መጋደል ሆኖ ስለ ሰነበተ ብዙ ሺ ባላገሮች ታርደው ቀሩ። ከከተማውም ሰፋ ያለው ክፍል አመድ ሆኖ ቀረ። ይኸው የሆነው ባ፬፻፲ ዓመት ነው።

፲፪፤ ከጥቂት ጊዜ በኋላ አላሪክ ተመልሶ ሄደ። ነገር ግን ፬፻፵፭ ሲሆን አላሪክ ያደረገውን ምሳሌ አደረገና አቲላ የተባለ የሁንሶች መሪ ሆኖ ያስፈራራ ጀመር። ዳሩ ግን አሳቡን ሳይፈጽሙ በመኻከሉ ስለ ሞተ ሮምም ለጊዜው በደኅና ተቀመጠ።

፲፫፤ በ፬፻፸፮ ዓመት መላው የምዕራብ መንግሥት ሮም ራስዋ ሳትቀር ሄሩሊ ለተባሉ ለሌሎች ለሰሜን መንግሥቶች (ነገዶች) ዋና ሆኖ ለመጣ አዶሴር ለተባለ ፈጽመው ተገዙና በዚሁ አገዛዝ ብዙ ዘመን ቈዩ።

፲፬፤ በ፭፻፴፯ ዓመት እነዚህን አራዊት ሕዝብ ከሮም ውስጥ እየነዱ አስወጡዋቸው። ከምሥራቅ መንገሥት ወገን የነእብረ ቢሊሳሪውስ የተባለ የታወቀ ኮማንደር ድል አድርጓቸው ነበር። ከዚህ ወዲህ የምሥራቅና የምዕራብ መንግሥት እንደ ገና አንድነታቸውን አፀኑ። ነገር ግን ለጥቂት ግዚኤ ነው። ከዚህ ጊዜ ጀምራ ኢጣሊያ እንደ ሮም ብዙ ጊዜ እጅ እያዛወረች አንድ ጊዜ ለምዕራብ መንግሥት አንድ ጊዜ ደግሞ ለግሪክ ንጉሥ ትገዛ ጀመር።

**ጥያቄ።**

፩፤ እንዴት ያሉ ደጋጎች ቄሣሮች ነበሩ።

፪፤ ቈስጠንጢኖስ እንዴት ያለ ሰው ኖሯል? የነገሠው ምን ጊዜ ነው? ቄስጠንጢኖስ የመሠረተው የመንግሥቱ ዋናው ከተማ ወዴት ነው? ቍስንጥንያ የቀድሞ ስሙ ማን ይባላል?

፫፤ የኢየሱስ ክርስቶስ ሃይማኖት ምንድን ነው? የፊተኞች ክርስቲያኖች እንዴት ሆኑ? በምን ምክንያት ተሰደዱ?

፬፤ ቄስጠንቲንሶ ምን አደረገ?

፭፤ ለቄስጠንጢኖስ ምን ተገለጸለት ይባላል?

፮፤ በዚሁ ዘመን ክርስትና እንደምን ሆነ? የግሪክና የሮም አሕዛብ ሐሰተኛ ሃይማኖት እንዴት ሆነ? ቤተ ጣዖታቸውና ሕዝባቸው እንዴት ሆኑ?

፯፤ በ፫፻፷፬ ከክርስቶስ ልደት በፊት ምን ተደረገ? የሮም የምሥራቅ መንግሥት ዋና ከተማ ማን ይባላል?

፰፤ የምዕራብ መንግሥት ዋና ከተማ ማን ይባላል? አገሩ እስኪጠፋ ድረስ እንደምን ተዘረፈ ተበረበረ?

፱፤ የሰሜን አራዊት የተባሉት ሕዝብ ምን አደረጉ?

፲፤ አላሪክ ምን አደረገ?

፲፩ - ፲፪፤ በ፬፻፲ ምን ተደረገ? በ፬፻፵፭ ዓመት ምን ሆነ?

፲፫፤ አዶሴር ምን አደረገ?

፲፬፤ በ፭፻፴፯ ዓመት ምን ተደረገ? ቢሊሳሪውስ የተባለ ማነው? ምን አደረገ?

የምሥራቅና የምዕራብ መንግሥታት እንደምን ሆኑ?

ኢጣሊያ እንደምን ሆነ? ሮም ምን ሆነ?

**ምዕራፍ ፺፯ ኤውሮጳ።**

**ሮም ውደ መውደቅ እንደ አዘነበለ።**

፩፤ በዐሥረኛው መቶ ዓመት የጀርመን ንጉሠ ነገሥት ጣሊያንን የግዛቴ ክፍል ነው ብሎ እጁን ጫነበት። አያሎች ከተሞች ግን አልተቀበሉትም ንጉሡም አቶ ይህን በሰማ ጊዜ ወደ ሮማ ወረደና ጣሊያንን ወረራት።

፪፤ ቤተ መንግሥቱን እጅ አደረገና ታላቅ ግብር አዘጋጀ። የሮም ክቡራን ሁሉ ወደዚሁ ግብር ተጠርተው ነበሩ። ንጉሠ ነገሥቱ በገበታው ራስ በከበረ ዙፋን ተቀምጦ ነበር። የተጠሩትም መልካም ምግብ ለመመገብ ተስፋ ስለ አደረጉ በየስፍራቸው ተቀመጡ።

፫፤ ገና አንዲት ጕርሻ ወደ አፋቸው ሳያደጉ ኦቶ ምልክት ስለ አሳየ። ያን ጊዜውን መሣሪያ የታጠቁ ጀግኖች አዳራሹን መሉት። የዚያን ጊዜ ንጉሠ ነገሥቱ ለተቀመጡት ሰዎች ምንም ነገር ቢደረግ የተንቀሳቀሰ ወይም ንግግር የተነፈሰ መሞቱን ይወቅ ሁልህም ሳትንቀሳቀስ ዐርፈህ ተቀመጥ ብሎ አዘዘ። ተቀማጮቹም ፍርሀት ያዛቸውና ተንቀጠቀጡ። አንድ አንዱም ከግብሩ ላይ እየተነሣ ለመፈትለክ ዐሰበ።

፬፤ ከንጉሡ መኳንንቶች አንዱ ብድግ አለ ቆመና በታላቅ ቃል አድርጎ የንጉሠ ነገሥቱ ተቃውሞች የሆኑት እያንዳንዱን ስማቸውን ተናገረ። እነዚህም የሚያሳዝኑ ሰዎች ለግብሩ ተጠርተው ነበሩና እዚያው ተቀምጠው ነበሩ። ንጉሡ በዚያን ጊዜ እነዚህ እያንዳንዱ ከተቀመጡበት እየተጐተቱ እዚያው አዳራሹ ወለል ላይ እንዲታረዱ አዘዘ። አንገታቸውን ካሳጡዋቸው በኋላ አዳራሹ የሰው ራስ መንከባለያ ሆነ። ላንዳቸው አንኳን ምሕረት አልተደረገላቸው።

፭፤ ይህም የሚያስፈራ ማየት ከተጨረሰ በኋላ ንጉሡ ወደ ግብሩ ፊቱን መልሶ የቀሩትን እንግዶች በደስታ እንዲጋብዙ መልካም ፊት አሳያቸው። በደም የተበከለውን ያዳራሹን ወለልና የሰው ሬሳ ሲመለከቱ ምናልባት ራብና ጥማቸው ሳይቄረጥ አይቀርም። ይህን እጅግ የሚያስፈራ ታሪክ ልነግራችሁ የፈለግሁት በዚያን ጊዜ የነበሩ ሰዎች እንዴት ያሉ አራዊት እንደ ነበሩ እንድታውቁ ብዬ ነው።

፮፤ ጥቂት ዘመን ካለፈ በኋላ ጣሊያን በብዙ ግዛትና ክፍል ተከፋፍለ። ከነዚህም ዋናዎቹ ናፕልስ፣ ቱስካኒ፣ ፓርማ ሎምባርዲ፣ ጄኖዋ ቪኒስ፣ ሮም ጭምር ከሌሎች አውራጃዎች ጋር ለሮም ጳጳስ ተሰጡ። ስለነዚህም አጭር አሳብ እነግራችኋለሁ፤ ግን የሮምን ታሪክ ከመናገሪ በፊት አስቀድሜ የጥንት ሮማውያንን ጠባይና ልማድ ልንገራችሁ።

፯፤ ስለ ሆነ ሮም በአውግስጦስ ጊዜ እንደ ነበረው ሳይሆን ፈስሞ እንደተዋወጠ ላመልክታችሁ ትዕቢተኛዋ የሮም ከተማ ራስዋም ሳትቀር የቀድሞ ክብሩዋን አጣች እንጂ እንክትክት ብሎ የተለያየው የቄሣሩ መንግሥት ብቻ አይደለም።

፰፤ ቍጥራቸው ብዙ የነበሩት ሕዝቡዋ ተጓደሉ። እጅግ አድርገው ያምሩ የነበሩ ሕንፃዎችዋ እየተናዱ ፍርስርስ ብለው ቀርተዋል። ሕዝቡዋም ከሌሎች አራዊት ሕዝብ ጋር ተደባልቀውና ተቀላቅለው ስለ ቄዩ የራሳቸውን የጥንት የለዘበ አካሄድና ጠባይ አምዘግዝገው ጥለው የሚያስጠይፈውንና የተጠላውን የአውሬውን ሕዝብ ጠባይ ታቅፈዋል።

፱፤ ሮሞችና የመላው ጣልያኖች ቋንቋቸው ሳይቀር ጥቂት በጥቂት እያለ ተለዋውጦዋል። ሕዝቡ ቀድሞ የሚናገሩት በላቲን ቋንቋ ነበር። ዳሩ ግን ይኸውም ቢሆን አገራቸውን ከወረሩዋቸው ከሰሜን አሕዛብ ቋንቋ ጋር ተቀላቅሎአል። እንዲሁ ያሁኑ ጣሊያን ጥቂት በጥቂት እያለ የራሱን ቋንቋ አብጅቶአል። የሚያስገርመው የጣልያንና የሮም መለዋወጥ ይህን ያህል ነበር።

**ጥያቄ።**

፩፤ የጀርመን ቄሣር ምን አደረገ?

፩ - ፫ - ፬ - ፭፤ ባዳራሽ የተደረገውን ግብር ተናገር።

፮፤ ኢጣሊያ እንደምን ተከፋፈለ?

፯፤ የሮም መለዋወጥ እንደምን ሆነ?

፰፤ ሕዝቡና ሕንጽሳው እንዴት ሆኑ?

፱፤ ቋንቋቸውና ከተማው ሮም እንዴት ሆነ?

**ምዕራፍ ፻፰ ኤውሮጳ።**

**ስለ ጥንታዊ ሮም ጠባይና ልማድ።**

፩፤ አሁን ታሪካቸውን ያነበባችሁት የታላቁ ሕዝብ ጠባይና ልማድ እንዴት ሆነ ለማስተዋል እንድትችሉ አሳብ እሰጣችኋለሁ። የቤታቸው ዐመልና የሕዝባቸው አጠባበቅ በጉባኤያቸው ሁኔታና የእርሳቸው አኳኋን እንዴት ሆኖ እንደሚታይ አለባበሳቸውና የጋብቻቸው ደንብ የመቃብራቸው ሥርዓትና የጦር ደንባቸው የከተማቸውም አሰራር ይህ ሁሉ እንዴት እንደ ሆነ እነግራችኋለሁ።

፪፤ እንደምታውቁት የሮም ሕዝብ ፓትሪሲያንስ ፔሊዚያንስ፣ ተብለው በሁለት ክፍል የተከፈሉ ናቸው። በዚያን ጊዜ በመንግሥት የነበረው ታላቁ ችግር እነዚህ ሁለት ወገኖች እስር በርሳቸው በሥልጣን እኔ እበልጥ እኔ እበልጥ እያሉ መፈካከራቸው ነበር። ደግሞ ኤክዋይትስ ወይም ናይትስ የእትባሉ ሌላ ሦስተኛ ክፍል በኋላ ተጨመሩ። ደግሞ ድል ሆነው የተማረኩትን ባሮች የማድረግ ልማድ ያላቸው አራተኛ ክፍል ተጨመሩ።

፫፤ ይኸው እንደምታዩት የሮም መንግሥት ዝቡ የመለዋወጥ ልማድ አለው። አንድ ጊዜ በንጉሥ ይገዛል። በሌላ ጊዜ ደግሞ ባማካሮችና በዲክታቶሮች ወይም በቄሣሮች ይገዛል። የቀሩት የመንግሥት ሹማምንቶች ዝቡ ናቸው። የነዚህም ማዕርጋቸውና ደረጃቸው ሥልጣናቸውም ኁልቈ መሳፍርት የለውም። ልዩ ልዩ ማዕርግም አላቸው።

፬፤ በሮማውያን መኻከል የሃይማኖት አገልጋዮች ለመሾም እጅግ የደግነትና የአምልኮት መልክ ከሚያሳዩ ከመንግሥቱ ክቡራንው ስጥ ይመርጣሉ እንጂ ከባላገሮቹ ወገን የወተሰነ ነገር የለም። እነዚህም ለጣዖታትና ለሌላ አምልኮት የአራዊትን መሥዋዕት ለማቅረብ አገልጋዮች ናቸው። የጠንቋዮች ትምህርት ቤት ስለ ቆመ አምልኮ ባዕድ የተለመደ ሆነ። የዚህንም ትምህርት የተማረ ሥራው ሕልም መፍታት ከእግዚአብሔር ዘንድ እንዲህና እንዲህ ሊደረግ ተመድቦአል ማለት ወደ ፊት የሚደረገውንና የሚሆነውን አስቀድሞ መናገር ነው።

፭፤ የሰማይን ሁኔታ የወፎችን መብረር የአራዊትን አንጀት ተመልክተው ወደ ፊት የሚሆነውን ነገር ይናገራሉ። አንድ አንድ ባልቴቶች በየመንደራችን እንደሚያደርጉት ቡና የተጠጣበትን ስኒ ውስጡን ተመልክተው ዕድልህ እንዲህና እንዲህ ነው ብለው ከሚናገሩት አብልጠው ሊናገሩ አችይሉም።

፯፤ የዛሬ ዘመን ሰዎች ምንም ደካሞችና ደንቆሮች እንኳ ቢሆኑ እንዲህ በመስለው ነገር እምነት የላቸውም። ከዛሬ ዘመን ባላገሮች እንኳን ብናስበልጣቸው የሮማውያን ዕውቀት የቱን ያህል እንደ ነበረ ልንገምተው እንችላለን።

፯፤ ጦርነት፤ ወይም እርቅ ስለማድረግ የሮም ጠንቋዮች የእግዚአብሔርን ፈቃድ ይገልጻሉ እየተባለ ማንም ቢሆን ሥልጣናቸውን እከራከራለሁ፣ ብሎ የሚደፍር የለም። አስቀድሞ ከነሱ ጋር ምክር ሳይደረግ ታላቅ ሥራ አይወጠንም። በማንኛውም ረገድ ቢሆን እነሱ የመከሩትን በታላቅ ጥንቃቄ እንዲጠበቅ አማካሮች በዐዋጅ ይገልጡታል።

፰፤ የጠንቋዮች መሥሪያ ቤት በጣም የተከበረና ዋና ነገር ነው። በኋላም አያሎች ዋና ዋና የሆኑ የሮም አማካሮች እንዲሁ አሰቡ። ከማኅበራቸው የነበረ ካቶ የተባለ መርማሪና ቼሴሮ በዚህ በሠሩት የስንፍና ሥራና ለዚሁ ተብሎ በሚከሰረው ከሣራ ያዝኑ ነበር። አንዱ ጠንቋይ ሌላውን ሲመለከት አለመሣቁን እየተመለከተ ለካቶ ይገርመው ነበር።

**ጥያቄ።**

፩፤ የሮም ተወላጆቹ እስከ አራት ክፍል ለመከፋፈል የደረሱት እንዴት ነው?

፪፤ መንግሥታቸው እንደምን ሆነ? የመንግሥት አለቆች እንደ ምን ተደረጉ?

፫፤ የሃይማኖት መሪ የተባለው እንዴት ነው? አምልኮ ባዕድ እንደምን ያደርጋሉ?

ጠንቋዮች እንደምን ያደርጋሉ?

፬፤ ስለ አምልኮ ባዕድ ምን ይባላል?

፯ - ፰፤ ጠንቋይ ምን ይላል? የጠንቋይ ቢሮ አለ ወይ? ካቶና ቼሴሮ ምንድን ናቸው?

**ምዕራፍ ፻፱ ኤውሮጳ።**

**ስለ ሃይማኖትና አምልኮት ስለ ቤተ ጣዖትና ስለ ጋብቻም።**

፩፤ ሮማውያን የጁፒተርንና የብዙ ሌሎች አማልክትን ማምለክ ጨምረው ተግሪክ የተበደሩት ነው። የሰው ልብ ክፋትና በጎነት የአእምሮና የአካል ኃይል ሁሉ በዐይን የሚታየውም የማይታየውም ዓለም ሁሉም በየራሱ አምላክ አለው ብለው ተራራውንና ፈሳሹን ተንቀሳቃሹንና መናፍስቱን ባገር ውስጥ የሚገኘውን ጐበዙንና ጠቢቡን ሁሉ ወደ አምላክነት ደረጃ ለማድረስ ከፍ አድርገው ያስቡት ነበሩ። በሮም ከአይሁድና ተክርስቲያን ሃይማኖት በቀር ሌሎች ሃይማኖቶች ሁሉ ነጻነት አላቸው።

፪፤ እነዚህ ሁለት ሃይማኖቶች ግን ድንቍርናንና ከንቱ አምልኮትን ድል አድርገው እውነተኛውን ቀናውን ሃይማኖት ሰብከው እስኪገቡ ድረስ ይሳደዱ ነበር። ክርስትናም የተለያዩትን የሃይማኖትች ግጭት ሁሉ ወዲያው አሸንፎ ድል አደርገና በ፫፻፲፩ ዓመተ ምሕረት የመንግሥት ሃይማኖት ለመሆን በቃ።

፫፤ ሮማውያን የሚያመልኩዋቸው አማልክት ብዛት ብዙ ቤተ መቅደሶችን ለማቆም ምክንያት ሆነ። ከነዚያም ብዞቹ ግሩም ሆነው ተሠርተው አጊጠው ነበሩ። ለመሥዋዕት የሚቀርበው ነገር ሁሉ ሞልቶ ነበር። ካህናቱም ቤተ መቅደሱን እያገለገሉ በጎችንና ወይፈርኖችን በሮችንና ሌሎችንም እንስሶች ለመሥዋዕት ያቀርቡ ነበሩ።

፬፤ ለንትንሾቹ አማልክት የተሠሩት መቅደሶች እንዲያው ቤተ መቅደስ መስለው እንዲታዩ ብቻ ነው እንጂ እጅግ የሚታይ ጌጥ የላቸውም። ሀብታሞቹና ባለጠጎቹ ቤተ ሰቦች ጣዖቶቻቸውን በዚያ አኑረው የሚሰግዱበት የራሳቸው ትንሽ (የሥዕል ቤት) ቤተ መቅደስ አላቸው። የጥን ሮማውያን ለልዩ ልዩ አማልክት ብለው የሠሩዋቸው አራት መቶ ኻያ ቤተ መቅደሶች ነበሩዋቸው ይባላል።

፭፤ በሮማውያን ሕግ ጋብቻ እጅግ የተመሰገነ ነው። ሳይገቡ በብቸኝነት የሚቀመጡ ሰዎች ታላቅ ቅጣት ይደርስባቸዋል። አንድ ዘመን ለዚሁ መርማሪ ተደረገና ጐረምሶችን ሁሉ እስከዚህ ቀን ድረስ ሚስት እንድታገቡ እያለ አስገደዳቸው አውግስጦስም ሚስት በሌላቸው ሰዎች ላይ ቅጣት አበርክቶባቸው ነበር። እየተዋለዱ ትውልዳቸውን ላበዙ ወላጆች ስጦታ ገንዘብ ይሰጣቸው ነበር።

፮፤ ሁለቱ የሚጋቡት ከሠርጉ በፊት ይተጫጫሉ። ይኸውም በካህናቱ በጠንቋዮቹ ርዳታ ይደረጋል። የጋብቻቸውም ውል በምስክሮች ፊት ይደረደርና ሁለቱ የሚጋቡት ነገራቸውን ሣር በመንጨት ያጸኑታል።

፯፤ ከዚህ እብኋላ ሙሽራው ለሙሽራዪቱ የጋብቻውን ቀለበት እንደ አደረገላት ይዞዋ ይቀርባል። የሙሽራዪቱም አባት ታላቅ ምሳና ጨዋታ ያደርግላቸዋል። የጋብቻ ቀለበት የሚያደርገው በግራ እጅ በሦስተኛው ጣት ነው። የዚህም ምሥጢር በዚያ ጣት ያለው የደም ሥር። በትክክል ወደ ልብ ግንኙነት አለው ብለው ያስባሉ።

፰፤ ሙሽራዪቱን ሲያለብሱዋት ካባዋን በጦር ወዲያና ወዲህ ይመልሱታል። ይህን ማለታቸው የጀግናና የአርበኛ ሚስት ናት ሲሉ ነው። ከዚህ በኋላ የተጌጠ አበባ በራስዋ ያደርጉላታል። ፊትዋንም በዐይነ ርግብ ይሸፍኑዋታል።

፱፤ መልካም ሁና ከተሰናዳች በኋላ ወላጅጆቻቸው ያልሞቱባቸው ሦስት ወንዶች ልጆች ይዘዋት ማታ ወደ ሙሽርው ቤት ይሄዳሉ። ከፊትዋ አምስት ችቦ ያበሩልታል፤ እንዝርትና መጠቅለያም ጨምረው ይይዙላታል። ወደ በር መጥታ አስማተኞችን ለመከክከል ሞራ በተነከረ ልብስ ምሰሶውን ታስራለች።

፲፤ ወደ ቤት ስትገባ ተራምዳ መግባት እንጂ መድረኩን ለመንካት ክልክል ነው። ወደ ቤት ከገባች በኋላ ሙሽራው ቍልፉንና አንዱ ውሃ ሁለተኛው እሳት ያለበትን ማስሮ ይሰጣታል።

፲፩፤ ከዚህ ወዲያ ሙሽራው ለሠርገኞቹ ሁሉ ታላቅ ግብር ያደርግላቸዋል። በሠርጉ ሙዚቃና ጭፍራ ይደረጋል። ለሠርጉ የተጠሩት ሁሉ ሙሽሮቹን እያመሰገኑና በዘፈን ግጥም እየገጠመ ይዘፍኑላቸዋል።

**ጥያቄ።**

፩፤ ስለ ሃይማኖት እንዴት ነበር?

፩፤ የሃይማኖት ነጻነት አላቸው ወይ? ስለ ክርስቲያን ሃይማኖት እንዴት ነው?

፫፤ ስለ ሮማውያን አማልክት ምን ይባላል? የጣዖት መቅደሶችና የቤት አማልክትስ?

፬፤ ሥርዓተ ጋብቻስ? የቅጣት ደንብ ሁሉ እንዴት ነው?

፭፤ የጋብቻውን ሥርዓት በዝርዝር ተናገር።

**ምዕራፍ ፻፲ ኤውሮጳ።**

**ስለ መቃብር ሥርዓትና ፍትሐት።**

፩፤ ሮማውያን የሙታን አቀባበራቸውና የፍትሐታቸው ደንብ በጣም ያስደንቃል። ሬሳን የማቃጠል ልማድ በጥንት ዘመን ምንም ከግሪክ ቢለመድ በኋላ የሬፑብሊክ ዘመን እስኪመጣ ይህ ልማድ በሮማውያን ዘንድ አልተለመደም ነበር። በኋላ በሁሉ ዘንድ የተለመደ ሆነ። ክርስትና እስኪገባና እስኪታወቅ ድረስ ፈጽሞ ተለመደ እንጂ ምንም የከለከለው የለም በኋላ ግን ጥቂት በጥቂት እያለ እያደር ይህ ልማድ ቀረ።

፪፤ በሮማውያን ዘንድ ዘመድ ወይም በጣም የልብ ወዳጅ የሆኑ የመጨረሻቸውን ሰዓት የሚጠብቁ በኋላም ወዳጃቸው በሞት ሲለይ የሚሰናበቱ ካልሆኑ በቀር የታመመውን ሰው ላስታማሚዎቹና ላገልጋዮቹ ብቻ አይተውትም ነበር።

፫፤ የሞተውን ሰው ሬሳ አጥበው ሽቱ ይቀቡታል። የከበረ ልብስ ያለብሱታል፤ አበባ ወደ ተጐዘጐዘበት ጋር ያገቡታል። ከቤት ውጭ ከጥድ ዕንጨት ዳስ ያበጃሉ፤ እንደ አሕዛብ እምነት የሆነ እንደ ሆነ የሚሄደው መንፈስ የተወሰነውን ግብር ታልከፈለ እስታይክስን ተሻግሮ ለማለፍ ካሮን አይፈቅድለትም እያሉ ስለዚህ ደንቡን ለመፈጸም እሞተው ሰው አፍ ውስጥ ገንዘብ ይጨምራሉ።

፬፤ ፍትሐቱም በችቦ መብራት ይፈጸም ነበር። ሬሳውን ባጌጠ ልብስ ሸፍነው የቅርብ ዘመዶቹና ወዳጆቹ ይሽከሙት ነበር። ጥቍር የለበሱ ሰዎች ያጅቡ ነበር። የሞተው ወታደር የሆነ እንደ ሆነ ማዕርጉ ባንዲራ ይዘረጋል። የሞተውንም የክፍሉ ጭፍሮች ተሰልፈው ያከብሩታል።

፭፤ በሬሳው ፊት የሙዋቹንና ያባቶቹን ሥዕል ይዘው ይጓዛሉ። ከዚህ በኋላ ሙዚቀኞችና ኅዘንተኞች ሴቶች ይከተላሉ። እነዚህም በገንዘብ ተገዝተው ሙዋቹን እያመሰገኑ የሚጨፍሩ ናቸው። ከእነዚህም አንዱ በሙዋቹ ተመስሎ ሙዋቹ በሕይወቱ ሳለ እንዴት ያለ ሰው እንደ ነበረ ፍጹም እርሱን መስሎ ጠባዩንና ሁኔታውን በትክክል የሚገልጽና የሚያሳይ ነው።

፮፤ የሞተው ሰው ዘመዶች በጥልቅ ኀዘን ተውጠው ተሬሳው በኋላ የከተላሉ። ወንዶች ልጆቹ የሆኑ ነደ ሆነ ራሳቸውን ይከናነባሉ። ሴቶች ልጆቹ ግን ፊታቸውን አይሸፍኑም ግልጽ ናቸው ጠጕራቸውንም አያበጥሩትም ተጐሣቍለዋል። ሹሞችና ተከታዮች ሆነው ባንዲራቸውን ወይም ጌጣቸውን ሳያደርጉ ያጅባሉ። የቀሩት የተከተሉት ሕዝብ ለሞተው ሰው የማይዛመዱት ግን የነጻነት ቆባቸውን በራሳቸው ላይ እንዳደረጉ ይታያሉ።

፯፤ የባለማዕረጎች ፍታት የሆነ እንደ ሆነ ማዕርጋቸው የተለየ ነው። ሬሳው አጠገብ ሆኖ አንድ ወዳጁ የሆነ ይናገራል ይህ የሚገለጸውና የሚታየው በካፒቶል ነበር። በኋላም በሬፑብሊክ ዘመን በጣም የተለመደ ሆነ። ያቀባበር ብልሀት በጣም የተለመደ ሲሆን ሬሳውን በሣጥን ወይም ያለ ሣጥን እያደረጉ ያኖሩት ነበር።

፰፤ ያቀባበሩና የፍትሐቱ ሥርዓት ከተፈጸመ በኋላ በመቃብሩ ላይ አበባ ይበትኑበታል። ኅዘንተኞቹም የወዳጅቻቸውን ዐፅም ይሰናበታሉ። ከዚህ በኋላ ቀሳውስት ጠበል ከረጩባቸው በኋላ ቀባሪዎች ሁሉ እየተሰናበቱ ይበተናሉ።

፱፤ ሬሳ የማቃጠል ልማድ የተለመደ ጊዜ ለመሥዋዕት እንደሚያደርጉት ብዙ ዕንጨት ይቆላሉ ሬሳ የተሸከሙበትንም ቃሬዛ በዚያው ላይ ያደርጉታል። ለሙዋቹ የቅርብ ዘመዶች የሆኑት የበራ ችቦ ይዘው ነደ መጡ የተከመረውን ዕንጨት ባቃጠሉ ጊዜ ሕዝቡ ቀስ ብለው እያዘገሙ ወደ ሙዚቃው ድምፅ ይቀርባሉ።

፲፤ ከዚህ በኋላ የተቀመመ ሽቱ ወደሚነደው እሳት በነበልባሉ ላይ ያፈሱታል። ፍሙንም በላዩ ወይን እያፈሰሱ ያጠፉታል። አመዱን ሰብስበው የወገኖቹ መቃብር ባለበት በከበረ ዕቃ አድርገው ያኖሩታል። ወታደር የሆነ እንደ ሆነ መሣሪያውንና ከጠላት የማርከውን ነገር ሁሉ ጨምረው አብሮ ከሬሳው ጋር ያቃጥሉታል።

፲፩፤ የአሕዛብ ነገድ እምነት እጅግ የሚያስፈራ ነው። የሞተው ሰው ነፍስ ደም ያስፈልጋታል ብለው በሕይወቱ የሚወዳቸውን እንስሶች በመቃብሩ ላይ ማረድ ልማዳቸው ነበር። ጥንት በአሕዛብ ዘእምን ሰው እንኳ እንደ ጭዳ ቢታረድ አዲስ ነገር አይደለም። ስለዚህ በጦርነት የተማረኩ ወይም ባሮች የሆኑ ወይም ደግሞ አንድ አንድ ጊዜ ወዳጆች የሆኑ ከጽኑ ፍቅር የተነሣ ራሳቸውን ለመሥዋዕት አሳልፈው ይሰጣሉ።

፲፪፤ ንጹሕ ድንግል ወይም የታወቀ ትልቅ ሰው ካልሆነ በቀር ማንም ሰው ቢሆን ተከተማው ቅጽር ግቢ ሊቀበር የማይችል ነው ፈጽሞ ክልክል ነው። መቸውንም ቢሆን የወታደሮች መቃብር በማርስ ሜዳ ነው ያንዳንዶችም ባላገሮች በተክል በታቸው ያንዳንዶቹንም በዋና መንገድ አጠገብ ነው።

፲፫፤ የነዚህም ቍልሎች እስከ ዛሬ ይታያሉ። የታላላቆቹና የሀብታሞቹ መቃብር ታሪክና ማዕረጋቸው እንደሚታይ እየሆነ በጌጥ ሁኖ ከነክብራቸው ተጽፎላቸው ይታያል። የተራው ሰው የሆነ እንደ ሆነ ሰው በቀላል እንደሚያነበው ሆኖ በሚያምርና በሚያሳዝን ቃል ለሞተውም የተስፋ ቃል እየሆነ ተጽፎ ይታያል።

፲፬፤ ሮማውያን ሙታናቸውን ሲቀብሩ ከሚያደርጉት ብዙ ከሚታየው ነገር ይልቅ የኛ የክርስቲያኖች አቀባበር ቀላል ሳለ ልብ የሚነካ ነው። በየመንደራችን በሚደረገው ፍትሐት ከዚያው ከሚገባው አደራረግ በቀር ሌላ ልብ የሚነካ ብርቱ ቃል አይነገርም።

፲፭፤ አንዳች የሚታይ ነገር ሳይደረግ ሁለመናው በጸጥታና በቀላል ይደረጋል ዘመዶችና ወዳጆች የሆኑ ሁሉ በሞተው ሰው ቤት ተሰብስበው በጸጥታ ሬሳውን ተከትለው ይወጣሉ። ወገኖቹም ቀደ ተቀበሩትበት እስከ መቃብሩ ተከትለው ይሄዳሉ።

፲፮፤ ካህናት የሚገባውን ከፈጸሙ በኋላ መሬት ነህና ወደ መሬት ነህና ወደ መሬት ትመለሳለህ ብለው በድኑን ለመሬት አሳልፈው ይሰጡታል። ኀዘንተኞችም ሃይማኖታቸው የሰጣቸውን ተስፋ አስበው በእርጋታና በዕረፍት ወደ ቤታቸው ይመለሳሉ።

**ጥያቄ።**

፩፤ ሬሳ ስለ ማቃጠል ምን ይባላል?

፪፤ በሽተኛውን ስለ ማስታመም እንዴት ይደረጋል?

፫፤ የሞተውን ሰው ሬሳ እንዴት ያደርጉታል? ካሮን የሚሉት ምንድን ነው?

፬፤ ፍትሕት ሲያደርጉ እንዴት ነው?

፭ - ፮፤ የሕዝቡና የለቀስተኛው አወጣጥስ? በመቃብሩ ጊዜ ምን ንግግር ይደረጋል?

፰፤ የፍትሐቱ መጨረሻ እንዴት ነው?

፱፤ ሬሳው ሲቃጠል ደንቡና ሥርዓቱ እንዴት ነው?

፲፤ የመቃብሩ ስፍራ ምን ይባላል?

፲፩፤ ሐውልት (መታሰቢያ) እንዴት ይደረጋል?

፲፩፤ የክርስቲያን ፍትሐትና የማምለክ ሥርዓት እንዴት ነው?

**ምዕራፍ ፻፲፩ ኤውሮጳ።**

**ሮማውያን እርሻቸውን ያስተራረሳቸው ብልሀትና የገባሮች ቤት አታክታቸውና ወይናቸው።**

፩፤ ስለ ሮማውያን እርሻና አትክልት እነግራችኋለሁ። ጥንት መንግሥታቸው ተደላድሎ መልካም በነበረ ጊዜ ሥራቸው እርሻና ጥቂት ንግድ ነበር።

፪፤ በዚያን ዘመን አያሎች ቤተ ሰቦች ስም የሚያገኙት እርሳቸውን በማስፋትና አትክልታቸውን በማብዛት ከብታቸውንም በማርባት ነበር።

፫፤ በዚያን ዘመን ምናልባት መሬታቸውን የሚቄፍሩት ባካፋ ብቻ ሳይሆን አይቀርም። ዳሩ ግን እርሻቸው እየሰፋ ከሄደ በኋላ ብዙ የእርሻ መሣሪያ ለማውጣት ብልሀት ተገለጸላቸው። ሮማውያን የጥንት የእርሻ መሣሪያቸውን እስከ ዛሬ ይሠሩበታል። መቸውንም የጥንት የእርሻ መሣሪያቸውን እስከ ዛሬ ይሠሩበታል። መቸውንም ቢሆን ሲያርሱ በሮችን እየጠመዱ ነው። ሁለቱን በሮች ወይም ሦቱን አንድ ላይ አድርገው ይጠምዱዋቸዋል።

፬፤ መጀመሪያ የገበሬ ቤት ትንሽ ሁና ትሠራለች። እያደር ለባለቤቱ እንደሚበቃና ሥራውንም ለማስፋት እንዲመች እየተባለ ትልቅ ቤት ይሠራል። በኋለኛው ዘመን ግን ታላቅ የዕቃ ቤት ጐተራ ወይንና ዘይት ለማኖሪያ የምድር ቤት እንስሶችን በያይነቱ ለመጠበቅ እንዲመች ብዙ ክፍል ያለው ቤት ይሠሩ እንደ ነበሩ ታሪክ አንብበናል።

፭፤ የእኽላቸውም ዐይነት ቀድሞ ከአሜሪካ አገር ከተገኘው ከማሽላና ከበቆሎ በቀር ያው በኤውሮጳ የተለመደው ዘር ነው። ጥንት ዘመን እንጀራ ወይም ዳቦ ለማድረግ እኽሉን የሚያደንቁት በሙቀጫ እየወቀጡ ነበር። በኋላ ግን ብልሀት እየተገኘ የወፍጮውን መኪና በከብት ወይም በውሃ ማዞር ተለመደ።

፮፤ ሮማውያን ከብት ስለማርባት በጣም ይጠነቀቃሉ። የኢጣልያ አገር ምንም አየሩ መልካም ቢሆን በክረምት ጊዜ በጎታቸውን ደኅና አድርገው እያለበሱ ይጠብቁዋቸዋል። የበግ ጠጕር የሚሸልቱበት ወራት ዋና በዓላቸው ነው።

፯፤ ፍየሎችም እንደ በጎች ለገበሬ ጥቅም የሚሰጡ ናቸው። ጠጕራቸው በየዓመቱ እየተቄረጠ ሻካራ ልብስ የሆነ ይሠራል። ወተታቸውም ዋና ነገር ነው።

፰፤ የሮማውያን አራሾች በጣም አድርገው አምልኮተ ባዕድ ይወዳሉ። ጨረቃ በተወለደች ባምስተኛው ቀን ሥራቸውን ትትተው እጃቸውን ሰብስብ አድርገው ይቀመጣሉ። በሰባተኛውና ባሥረኛው ቀን ወይናቸውን ይተክላሉ። ወይፈኖቻቸውን ያቀናሉ (ይናገራሉ) በዘጠነኛው ቀን መንገድ መሄድ ይጀምራሉ።

፱፤ በሽታ ይከላከላል ሰብሉንም ያበረክታል ብለው በእርሻው ድንበር የአህያ ጭንቅላ በዘንግ ሰክተው ይሰቅላሉ። ደግሞም በዚሁ ዐይነት ነሐስ ቀርፀው ወይን በራሱ ላይ አድርገው ለሠረገላቸው ጌጥ ያደርጉታል።

፲፤ ቀድሞ ዘመን ሮማውያን በተክል በታቸው በየማሰሮው እያደረጉ የሚታዩ ትንንሽ ቡቃያዎች ችግኞችና ዛፎች አሉዋቸው። በኋለኛው ዘመን መልካም ፍሬ የሚሰጡትን ተክሎችና እጅግ የአማሩትን አበባዎች ያለሙዋቸው ተፋርስና ተእስያ እያመጡ ነው።

፲፩፤ ያተካከሉ ጌጥና ሁኔታ አምሮ ከመታየቱ ይልቅ ጥላ ይሰጣል። ባታክልት ውስጥ ካመት ዓመት ልምላሜው የማይጐደልበት ተክል ይተክሉና ባታክልት ውስጥ ያለውን መንገድ ጨለማ እስኪሆን ጥላውን እንዲያጠላበት ማድረግ ዘመን አመጣሽ ጌጣቸው ነው። በዚያ መኻከል ምስል ያቆማሉ፤ በዙሪያው ያለውን ተክል ሁሉ ጎፈሬ አስመስለው በቀመሰ ይቀረጥፉታል።

፲፪፤ ሮማውያን ወይም መትከልንና የወይን ሥራን ትምህርት አስቀድመው የተማሩት ከግሪኮች ይመስላል። ስለ ወይን ቦታ በጣም ጥንቃቄ አላቸው። በሥራውም በጣም ይደክሙበታል።

፲፫፤ ወይን ሲጠምቁ ፍጹም እንደ ዛሬው ነው። ወይን የሚሰበስቡበት ወራት ዋና በዓላቸው ነው። ባላገሮቹም እንደ ነገሩ ደስታ ያደርጋሉ። ካዲሱም ወይን የወይን መሥዋዕት ለጁፒተርና ለቬኑስ ያቀርባሉ።

፲፬፤ ወይናቸው ከዛሬው ዘመን ወይን ልዩ ይመስላል። በሸክላ ዕቃ (በማድጋ) ያኖሩታል። ከነዚህም ዕቃዎች አንዳንዶቹ ትልልቆች ናቸው። በተመሉ ጊዜ ላንድ ጥንድ በሬ ሸክም በቂ ናቸው። መቸውንም ከታች ከምድር ቤት ያኖሩዋቸዋል። አንድ አንድ ጊዜም በምድር ውስጥ ይቀብሩዋቸዋል። ወይን ምን ጊዜም ቢሆን ብዙ ዘመን ሊኖር ይችላል። ከግሪክ ወይን ጥቂት ይወደዳል፤ ግን እጅግ ርካሽ ነው።

**ጥያቄ።**

፩፤ ሮማውያን የመጀመሪያ ሥራቸው ምንድን ነበር?

፪ - ፫፤ ስለ አስተራረሳቸው ዐይነት ምን ይባላል?

፬፤ የእርሳቸው ቤቶችና ሌሎቹ ቤቶቻቸው እንዴት ያሉ ናቸው?

ምን ዐይነት ዘር ይዘሩ ኑሩዋል?

፭፤ ስለ ከብት ማርባት ምን ይባላል?

፮፤ ስለ እርሻ የሚያደርጉት ከንቱ አምልኮት እንዴት ነው?

፯፤ ፍሬ የሚሰጡት አታክልቶች ሮማውያን ከወዴት አገኙ?

፰፤ የተጌጠ አትክልት እንዴት ነው?

፱፤ ስለ ወይን ፍሬ እንዴት ነው?

ይወይን መከርስ እንዴት ነው? ወይን ስለሚኖርበት ጋን ተናገር።

**ምዕራፍ ፻፲፪ ኤውሮጳ።**

**የባላገር ሴቶች የፒሊን መንደሮችና የውሃ መሄጃዎችም እንዴት እንደ ነበሩ።**

፩፤ ሮማውያን ባገር ቤት መኖሪያቸው እንዴት እንደ ሆነ እገልጻለሁ። ቀድሞ ዘመን በመጀመሪያ በየአገር ቤቱ የድሆች ገበሬዎች ቤት እንጂ ሌላ ምንም አይታይም ነበር። ነገር ግን እያደር ሀብት እየበዛ ባላገሩ እየበለጠገ ተድላና ደስታ ሲሰማው ጊዜ ቤት ለመሥራት ብዙ ገንዘብ ማፍሰስ እየተለመደ ይሄድ ጀመር።

፪፤ አንዳንዶች ቤት የሚሠሩበትን ስፍራ ዙሪያውን ሰፋ እያደረጉ ዛፍ ይተክሉበት ጀመር። በዚህም ውስጥ ልዩ ልዩ ዐይነት አውሬ ያረቡበታል። ሰፋ አድርገው ባሕር አበጅተው ታላላቅ ዓሣ እያረቡ ብዙ ወጪ ገንዘብ ያፈሱ ነበር። መቸውንም እንደዛሬው ጣሊያን ናቸው።

፫ ፈላስፋው ሕፃኑ ፒሉኒ ዕድል ያለው የከበረ ሰው ነበር። እርሱም እጅግ ያማሩ ቤቶች ነበሩት። ስለ ሁለቱ ሁኔታቸውን ጥቂት ጽፎ ትቶልናል። ስለ አንደኛው እነግርችኋለሁ። ፊቱን ወደ ደቡብ አድርጎ ከፍ ካለ ቦታ ላይ ተሠርቶአል። ተወደኋላው የአፒኒን ተራራ ገደል ደረቱን ገልብጦ በልጦት ይታያል።

፬፤ በቤቱ ፊት ለፊት ወይም ትይዩ በልዩ ልዩ ጌጥ እየተጌተ ተሠርቶ በአጥር ተከቦአል። በዚህ በኩል ወደ ታች ወደ መስኩ ለመውረድ ቀላል፣ ነው። የመስኩ ዙሪያ በጌጥ እየሆነ በአራዊት ምስል እየተደረገ ዙሪያውን ታጥሮአል።

፭፤ ይህን አልፋችሁ ወደ መናፈሻው ስፍራ ይደርሳል። ይህም በሚያምር ሆኖ ዙሪያውን በጥብቅ ታጥሮአል። ካጥር ውጭ ሰፊ ሜዳ ይታያል።

፮፤ በዚሁ ትይዩ አራት ማዕዘን ሆኖ የተሠራ ቤት ይታያል። ባጠገቡ የተተከሉ አራት ዛፎች ጥላቸውን ጥለውበታል። በመኻከሉ በዙሪያው ላለው ሁሉ ልምላሜ የሚሰጥ ምንጭ ተሠርቶአል። የቤቱ ክፍል የሰው መቀበያና የመኝታ ጓዳ አለው። እልፍ ብሎ ሁለተኛው እርከን ይታያል።

፯፤ አንደኛው ጓዳ በዛፎች አጠገብ ስለ ሆነ ልምላሜውና ጥላው ደስ ያሰኛል። በዚሁ ቤት ለብዙ ጕዳይ የሚሆኑ ልዩ ልዩ ክፍሎች አሉበት። መታጠቢያና መጫወቻ የመስለ ጓዳ አለው። የአንደኛው ጓዳ ግማሹ ግድግዳ በተጠረበ ዕብነ በረድ ተሠርቶአል። ጣራው የዎፎችና የቅጠላ ቅጠል ምስል እየሆነ ተሠርቶአል።

፰፤ የዚሁ ቤት ግንባር ባጥር ተከቦ ሐረግ እየተሳበ ሸፍኖታል። በመኻከል ጣልቃ እየገቡ ዛፎች ተተክለዋል። ተወደ ውስጥ ዙሪያውን የጽጌረዳ አበባ ይታያል።

፱፤ ቀናውንና ጐባጣውን መንገድ የጋረዱት ሣጥኖች ብዙ ልዩ ልዩ መልክና ጌጥ ሰጥተዋቸዋል። በነዚህም መመላለሻ፣ መንገዶች ጫፍ ከዕብነ በረድ የተሠራ ትንሽ ጓዳ ተሠርቶ ባራት ምሰሶዎች የተደገፈ ወይን ጥላውን አጥልቶበታል።

፲፤ ምንጩ በገዛ ራሱ ባዶ እየሆነ በዕብነ በረድ ወደ ተሠራው ገበታ ያልፋል። በብልሀት የተሠራ ስለ ሆነ ሳይፈስ መቸውንም ሞልቶ ይገኛል። አንድ አንድ ጊዜ ፒሊኒ ከወዳጅጆቹ ጋር ሆኖ ከዚህ ይጠጣል።

፲፩፤ በእልፍኙ ትይዩ ከጥሩ ዕብነ በረድ የተሠራ የበጋ ቤት ይታያል። ከዚህ ቀጥሎ ከሥር እስከ ጫፍ የወይን ሐረግ የለበሰ የተለየ እልፍኝ ይገኛል። ከዚህ ስፍራ ደግሞ በየጊዜው እየታየ የሚጠፋ ምንጭ አለ። በየስፍራው አልፎ አልፎ ከዕብነ በረድ የተጠረበ መቀመጫ ተሠርቶ ይገኛል። አታክልቶችንና ሣሩን የሚያለመልም ትንሽ ፈሳሽ ውሃ ይፈልቃል።

፲፪፤ ሕፃኑ ፒሊኒ ያመለከተን ከቤቶቹ ሁኔታ አንዱ እንደዚህ ያለ ነበር። ይህ እጅግ አምሮ ይታይ እንደ ነበረ ዛሬም አንዱ እንደዚህ ያለ ነበር። ሁሉ ይኸንኑ የሚመስሉ ቤቶች ይገኛሉ። በቄሣሮች ዘመን ሮማውያን በእንዴት ያለ ደስታ ይኖሩ እንደ ነበሩ ተመልከቱ!።

፲፬፤ ውሃው ወደሚጠራቀምበት እየሄደ ከዚያ ሲደርስ ወደ ብረት ቦንባዎች ይገባል። ያንንም በብዙ አድርገው ወደ ከተማው ሁሉ ይናኙታል። ለዛሬው ሮም ሦስት የውሃ መንገዶች ቀርተዋል። እነዚህ ምንጮች በጣም ጥሩዎች ናቸው። በጥራታቸውና ጤና የሚሰጡ በመሆናቸው ጥቂቶች ከተሞች ይኰሩባቸዋል።

፲፭፤ የውሃውን መንገዶች ሲመሠርቱ በማስጌጥ ትልቅ ጥንቃቄ ተደርጓል። ከአውግስጦስ በታች የነበረው ሹም በሐውልትና በምስል የተጌጡ መቶ፥ ሠላሳ የውሃ መከማቻዎችና አምስት መቶ ምንጮች ነበሩት። አንዱን የሠራው አግሪጳ ነበር። የሮማውያንን ጌጥና ምቾት የሚመስክር የነዚህ ፍራሽ እስከ ዛሬ ይታያል።

**ጥያቄ።**

፩፤ የሮማውያን መንደሮች እንደምን ያሉ ነበሩ?

፪፤ ፒሊኒ ሕፃኑ ማነው? እርሱ የሠራቸውን ቤቶች ተናገር።

፭ - ፰፤ የመናፈሻው ስፍራሳ? 9 በጥላው ትይዩ ያለው ሕንፃ የዚሁ ቤት ጓዶች የተከበበ ሜዳ። 10 ምንጭ።

፲፩፤ የበጋ ቤት በየቀኑ ወደ ከእትማው የሚገባው የውሃው ብዛት። 14 የሚቀረው።

፲፭፤ አግሪጳ የሠራው የውሃ መሄጃ።

**ምዕራፍ ፻፲፫ ኤውሮጳ።**

**የሮማውያን የጦር ጕዳይ የጦር ሠራዊት ክፍል ኤምፔሪያል ኢግል**

**ሙዚቃ የጦር መሣሪያ ልብስ የወታደር ደሞዝ ዘውድ ድል ማድረግ።**

፩፤ ሮማውያን ሁልጊዜ በውጊያ መኖራቸውን ታውቃላችሁ። ስለዚህ የወታደሮቻቸው ደንብ የሚጠነቀቀው በተለየ ለእውነተኞቹ ተወላጆች ነው። እንደ ሮማውያን ደንብ የሆነ እንደ ሆነ እውነተኛ ያገር ተወላጅ የሆነ ሁሉ ወታደር ይሆናል። በማነኛውም ጊዜ ቢሆን እውነተኛ ያገር ተወላጅ የሆነ ሁሉ በወተወልደ ባሥራ ሰባት ዓመቱ ወደ ወታደር ደንብ ገብቶ እስከ ፵፮ ዓመት አገሩን ለማገልገል ግዴታ አለበት።

፪፤ የሮማውያን የጦር ሠራዊት በሌጊዮኖች ተከፋፍሏል። እነዚህም ሌጊዮኖች ጥንት መጀመሪያ እያንዳንዱ ሦስት ሺህ እግረኞች ወታደር፤ ሦስት መቶ ፈረሰኛ የያዙ ናቸው። በኋላ ግን እየጐለመሱ ከአራት ወይም ከአምስት ሺሕ ሰዎች እስከ ስድስትና እስከ ሰባት ሺሕ ደረሱ። ዋናው ሌጊዮን የመንግሥት ንሥር ነው።

፫፤ ይህም በብረት ተቀርጾ አንድ ባለ ማዕርግ ሹም በጦር ላይ አድርጎ ይሸከመዋል። ወታደሮችም እንደ አምልኮ አድርገው እየጠበቁ ያከብሩታል። ፈረሰኞችም የንጉሡ፤ ወይም የሌጊዮኑ ስም በወርቅ እየተጠለፈ የተጻፈባቸውን ትንንሽ ባንዲራዎች ተሸክመዋል።

፬፤ በሮማውያን መኻከል የወታደሮች (መለከት ጡርንባ) ሙዚቃ ከነሐስ የተሠራ ነው። ከወታደሮቹ ክፍል አንዳንዶቹ በቀላል ጦር እኩሌቶቹ በከባድ መሣሪያ ይሰለፋሉ፤ ሁሉም ጋሻ ያነግባሉ። በወገባቸው በስተቀኝ ወገን አጭር ሰይፍ ይገነብጣሉ።

፭፤ በልብሳቸው በስተ ውስጥ ቀይ የሚመስል የብረት ልብስ እስከ ጕልበታቸው ድረስ ይለብሳሉ፤ በራሳቸው ላይ ቀሚስ ነው።

፮፤ ፈረሰኞች ከነሐስ፣ ወይም ከጥሩ ብረት እንደ ሰንሰለት የተሠራውን ወይም አንድ አንድ ጊዜ በወርቅ የተጐነጐነውን ኮት ይለብሳሉ። በዚህ ውስጥ እስከ ታች የሚድርስ የውስጥ ልብስ ይለብሳሉ። ያለ እርካብ ይጋልባሉ። ለጋላቢው እንዲመች ብለው በኮርቻ ፈንታ ልብስ ጠቅለው ይቀመጡበታል። የወታደርነታቸው ሥርዓት እጅግ ብርቱ እንው። ቀጥ ያለ የማይናወጽ፤ የተወሰነና የተደነገገ ሥርዓት አላቸው።

፯፤ ላገርና ለመንግሥት የተለየ ሥራ ለሠሩ እንዲሁ ልዩ ልዩ ደሞዝ ይሰጣቸዋል። የበለጠ የጀግንነት ሥራ የሠራ ከተማውን ከድንገት አደጋ ያዳነ ጀግና እንደ ዘውድ ያለ የራስ ወርቅ ይሸላማል።

፰፤ ጦርነቱ ተፋፍሞ ሲዋጋ ሳለ አርበኛነቱን አሳይቶ ጓደኛውን ከሰይፍ አፍ ያዳነ፣ ጀግኖች የሚሸለሙትን ዘውድ ያገኛል። ይኸውም የተለየ የበለጠ የማዕርግ ክብረት ያለው ነው። በጦርነት ተዋግቶ ድል ያደረገ ጀኔራል ልዩ የራስ ጌጥ ይሸላማል።

፱፤ የያንዳንዱ ሮማውያን ምኞታቸውና ኵራታቸው ድል አግኝቶ መግባት ነው። በሚታይ ድል ማድረግ ምክንያት ብቻ የሚፈቅድ ያማካሮች ስጦታ ነው። ትእዛዝ በወጣ ጊዜ ጄኔራሉ ወደ ሮም ይመለሳል። ወዲያው በዋናው ከተማ ባለሥልጣን እከተማው በገባበት ቀን ይሾማል።

፲፤ ታቹን በሚተላለፍበት በብልሀት በተሠራ (አርች) ቀስተ ደመና የከተማው ሕዝብ ቆሞ ይመለከታል። በየማዕዘኑና በየጐዳናው የተንጠረበበው ሕዝብ ለማየት እንዲመቸው መሰላሰሉንና መረባረቡን ያስወግዱታል። ሠራዊቱ ተከተማው ግንብ ወደዚያ ፈቀቅ ይላሉ።

፲፩፤ የፈረሰኞች ክፍል ጡርንባውን እያስነፋ መሪ ሆኖ እፊት ይቀድማል። ልብሰ ተክህኖ የለበሱ የሠለጠኑ ቀሳውስት ለመስዋዕት የሚሆኑ መቶ ነጫጭ በሮች ከሚያቀርቡት ጋር ከኋላቸው ይከተላሉ። ቀጥሎ የምርኮ ዕቃ የተጫነ ሠረገላ ድል የሆነው የጦር መሣሪያ ከነባንዲራውና ከነምርኮኞቹ አካፋና ዶማ የያዘው ክፍል ሳይቀር ይመጣሉ።

፲፪፤ ከዚህ ቀጥሎ አድራጊው የተለየ የክብር ልብሱን ለብሶ፣ በራሱ የራስ ወርቅ ደፍቶ ከዝሆን ጥርስ የተሰራ ዘንጉን ይዞ ለመምጣት እንደ ተቃረበ የሚያመለክት ጡርንባ በታላቅ ድምጽ ይሰማል። የሮማውያን ንሥር በሚሉት በፈረሰኞች ጭራ እየተከበበ አራት ፈረሶች በሚስቡት ባጌጠ ሠረገላ ተቀምጦ እየተሽከረከረ ይደርሳል።

፲፫፤ በከበረ ልብሳቸውና ሽልማታቸው በጣም የታወቁ የጦር አለቆች በዙሪያው ሁነው ይከቡታል። ላሸናፊው የተስማማ ግጥም እየገጠሙ ልብ የሚነካ መዝሙር እየዘመሩ ሽቱና አበባ የሜብትኑና የሚረጩ ነጭ ልስብ የለበሱ ሕፃናት ተወደ ኋላው ይከተሉታል።

፲፬፤ ከዚህ ሁሉ በኋላ ማለት በመጨረሻው የጦር መሣሪያው ከፀሓይ ጋራ ፊት ለፊት ሲተያይ ብልጭልጭታው እንደ እሳት ነበልባል የተቃጠለ ዋናው ድል አድርጊው ጦር ይዘልቃል። ኁልቈ መሳፍርት የሌለው የከተማው ሠራዊት በየጐዳናው እንደ መሥመር እየሆነ ይደረደራል። የየቤቱ፣ መስኮትና መረባረብ ሁሉ እየተሸለመ አጊጦ ይታያል። ግራና ቀኝ አሰፍስፎ የሚመለከተው ሠራዊት እልልታውን እያደባለቀ ማዶ ለማዶ ያለው ሁሉ ሰላምታ ይሰጣል። በከተማው ውስጥ ደስታና ክብረት ነግሠው ያጌጡና የመታየቱ ነገር ግሩም ሆኖ ይታያል። ካሁን ዘመን ሁኔታ እምብዛም አይለያይም ነበር።

**ጥያቄ።**

፩፤ ስለ ወታደርነት ሥርዓት ጕዳይ እንዴት ነው?

፪፤ የጦር ሠራዊት አከፋፈል እንዴት ነው?

፫፤ ሰንደቅ ዓላማው እንዴት ነው?

፬፤ የሙዚቃው ዐይነትና የጦር መሣሪያውስ?

፭፤ የወታደሮቹስ ልብስ?

፮፤ ስለ ጀኔራሎች? የፈረሰኞች ልብስ?

፯፤ የጦር ወታደር ደሞዝ? ዘውድ?

፱፤ አንድ ጀኔራል ድል አድርጎ ሲገባ የሚደረገውን አቀባበል ተናገር።

**ምዕራፍ ፻፲፬ ኤውሮጳ።**

**ስለ ባሕር ነገርና ስለ ጦር መርከቦች ስለ ንግድም።**

**የዱር አራዊትና ስለ ግላይዲያቶር መታየት።**

፩፤ ሮማውያን መርከቦቻቸውን የሠሩ በካርታጎች የጦር መርከብ ዐይነት ነው። ይህ መርከብ አሠራሩ የቀለጠፈ አልነበረ፤ ምንም ትልቅ ቢሆን ነፋስ በተነሣ ጊዜ አደጋ የሚችል አይደለም።

፪፤ የመርከቦች አሠራር ቀልጣፋ ስላልሆነ አያምርም። በልዩ ልዩ ደርብ እየሆኑ ላስቲክ ባላቸው በሁለትና በሦስት መቅዘፊያዎች ይቀዘፋሉ። መርከቦች ከወደፊታቸው ከብረት የተሠራ መሣሪያ አላቸው። ይኸንኑ መሣሪያ መቸውንም ቢሆን እንደ አውሬ ራስ አሰመስለው ይሠሩታል። ይህም መደረጉ የጠላት መርከብ ለማስጠም እንዳይችል ነው። የመጨረሻው ደርብ ለመዘዋወርያ የሚችል ግንብ ዙሪያውን ተሠርቶበታል። ወታደሮች በዚህ ላይ ቁመው መሳሪያ ሊወረውሩ ይችላሉ።

፫፤ የሮማውያን የንግድ መርከቦች እነርሱ እንደሚፈልጉዋቸው ሁነው የተሠሩ ናቸው። ቀድሞ የባሕርን መንገድ የሚያመለክት ማግኒት ሳይገኝ መርከቦች መተላለፊያ በሌለው ማዕበል ላይ ደኅና አድርገው ለመምራት ይችላሉ። በባሕር ላይ መሄድም እንደሚያስፈልግ ሆኖ ወደ ጠረፍ እንዲሆን ተወሰነ። አምሳ ቶን የሚሸከሙ መርከቦች የሆኑ እንደ ሆነ ዋጋ ያላቸው ስለ ሆኑ ሰፊ ይባላሉ።

፬፤ ሮም ቀድሞ ከሜዴቴራኒያን መንግሥቶች በንግድ መርከቦች ከምሥራቅ ብዙ ነገር ታገኝ ነበር። አውግስጦስ ምስርን ድል እስኪያደርግ ንግዱ ፈጽሞ የርስዋ ነበር። እስክድርያም በዚህ ንግድ መኻከል ነበረች።

፭፤ ከህንድ ወደ ኢጣሊያ ገቢ ንግድ ቅመምና መድኅኒት ነበር። የጥጥ፣ ልብስና ግምጃ ከኮርማንድልና ከማለባር ሐር ከቺን ዕንቍና ሌላም የክበረ ደንጊያ ከቤንጋል ስመ ጥሩ የሆነውን ሥጋጃና ሐር የተጠለፈ ዕቃና ሱካር ሩዝም ከፋስና ከዐረብ አገር ታገኝ ነበር።

፮፤ አራዊትንና ከአራዊት ጋራ የሚያስታግሉዋቸውን ሰዎች ለማሳየት አስቀድሞ የጨዋታ ቤት የተሠራው በሮም ነው። ሲሠራም ለጊዜው ተብሎ በዕንጨት ብቻ ተደርጎ ተሠርቶ ነበር። ምናልባት የተሠራው በጁሊውስ ቄሣር ዘመን ይሆናል። በቫስጳሲያን መንግሥት ጊዜ ተጀምሮ የተሠራው ኰሊሲውም የተባለው የፍላጴያኖች የጨዋታ ቤት በጣም የታወቀ ነው። ከስምንት ሺሕ ሰው በላይ ይይዝ ነበር፤ ይባላል።

፯፤ በዚያው መኻከል ዋሻ፤ ወይም ጐሬ፣ እየተደረገላቸው አራዊት የሚኖሩበት ሥፍራ ነበር። አውሬዎቹ የሚመለከቱዋቸውን እንዳይጣሉ ብለው ዙሪያውን አጥርና ቦይ ተደርጎ ነበር። ለዚህ እርስ በራሳቸው እየተናከሱ ሲተላለቁ በማየት ለሚያሰቅቀው ብለው ብዙ የዱር አራዊት ሰብስበው ነበር።

፰፤ ዲሲያን የተባሉትን ሕዝብ ድል አድርገው እንደ ገቡ ጊዜ ድል አድራጊውን ለማክበር ተብሎ ባራት ወር ውስጥ ፲፪ ሺሕ ታረዱ ይባላል። እንደዚሁም ደግሞ ይህንኑ በመሰለ በሌላው ድል ጊዜ በጥቂት ቀን ውስጥ አምስት መቶ አንበሶች ተገድለዋል።

፱፤ አራዊትና ሰዎች በሮም አደባባይ መታገል የጀመሩት ከከተማዪቱ መመሥረት ፲፭ኛው መቶ ሲቃረብ ነው። በመቃብር ምክንያት የተሰበስበውን እንደዚህ ያለው ነገር የተለመደ ሆነና ባመት ባል ቀን ሁልጊዜ አውሬና ሰው ማስታገል የተለመደ ሆነ።

፲፤ ለአሕዛብ መሣቂያና መሣለቂያ ለማድረግ በአደባባይ እንዲታዩ አምስት መቶ ጥንት የሚሆኑ ሰውና አራዊት እርስ በርሳቸው ሲታገሉ ለማየት ወደ አደባባያቸው እየነዱ ያወጡዋቸዋል። ከአውሬ ጋር የሚያታግሉዋቸውም መጀመሪያ ከጦርነት የተማረኩትን ወይም ዐመጸኞችንና ነፍሰ ገዳዮችን አለዚያም ካሠለጠኑዋቸው ባሮች ወገን የሆኑትን ነው።

፲፩፤ በልዩ ልዩ መሣሪያ ያዋጉዋቸዋል። እኩሌቶችንም ሙሉ መሣሪያ ሰጥተው ያዋጓዋቸዋል። ለሌሎችም የሚጠፉበት ገመድ የመሰለ ሰጥተው በዚያ ብቻ ተብትበው አውሬውን እንዲገድሉ ያደርጉዋቸዋል።

፲፪፤ የሚሠሩት ሁሉ የአረመኔና የጭካኔ ሥራ ነበር፤ እንጂ የሰውነት ሥራ አልነበረም። ይህም እጅግ የእንስሳ ሁኔታ እንደ ነበራቸውና የተዋረዱ መሆናቸውን ያሳያል።

**ጥያቄ።**

፩፤ የሮማውያን የመጀመሪያው መርከባቸው እንንዴት ያለ ነው?

፪፤ ስለ ጦር መርከቦች ተናገር።

፫፤ ሮሞች የንግድ መርከባቸው እንዴት ያለ ነው ይባላል?

የመርከብ ጕዞስ? የመርከቦች መቆሚያ እንዴት ያለ ነው?

፬፤ ከምሥራቅ የሚገኘውን ጥቅም ሮም እንዴት አገኘው?

፭፤ ወደ ጣሊያን አገር የሚገባው ገቢ ንግድ እንዴት ነው?

፮፤ ቀድሞ ሰውንና አውሬውን ስለሚያስታግሉበት ጨዋታ ምን ይባላል?

፯፤ የዱር አራዊት እንደምን ጠፉ?

፱፤ ስውንና አውሬን ማስታገል እንዴት ነው?

፲፩፤ ከአራዊት ጋር የሚታገሉ ሰዎች የሚይዙት መሣሪያ እንዴት ያለ ነው? በዚያ ስለሚታየው ሁሉ ምን ይባላል?

**ምዕራፍ ፻፲፭ ኤውሮጳ።**

**ጨዋታ የሠረገላ እሽቅድድም የመጨዋቻ ቤት።**

**መንኰራኵሮች ልዩ መጨዋቻ የመብል ቤት ተድላ ደስታ።**

፩፤ ደግሞ ታሪኩን ለውጩ ስለ ሮማውያን የአራዊትነት ጨዋታ ዝቅ ያለ አሳብ እሰጣችኋለሁ። በኛ ዘንድ በእጅም በእግርም ኳስ እንደምንጫወት እንዲሁም የኳስ ጨዋታ በብዙ ዐይነት አድርገው ይጫወታሉ ብዙ ዐይነት ጨዋታ አላቸው። ኃይልና ብርታት ጥንክርናም እንዲያገኙ ጐበዛዝት የሚጫወቱት በሜዳ ላይ ነው። በጡጫ መማታት መታገልና መወራወርም ሁሉ የጨዋታቸው ክፍል ነው። ሠረገላ መንዳት ግን ከዚህ ሁሉ የበለጠ ነው።

፪፤ በፈረስና በሠረገላ መሽቀዳደምን ለማየት የከተማውን ሕዝብ ደስ ለማሰኘት የተሠራ ስርኩስ የሚሉት ዙሪያውን በአጥር የተከበበ ሰፊ ሜዳ አለ። ዙሪያው ካንድ ማይል ይበልጣል። በዚህም ስፋት ሦስት ዙሪያ ሆኖ የሰው መቀመጫ ተሠርቶአል።

፫፤ ሰውን አደጋ እንዳያገኘው ተመኻከሉ ፲፪ ፊት ርዝመት ፬ ፊት ከፍታ ያለው መከላከያ አለው። እሽቅድድሙ የሚደረገው ከዚህ መከላከያ ውጪ ነው፤ ባንድ ወገን ብቻ ቀስተ ደመና (ቀስ) አለው። በዚህ ቀስተ ደመና በሽቅድድም ድል ያደረገ ሲያልፍ ዙሪያውን የተቀመጠው የከተማው ሠራዊት ጭብጨባና እልልታ ያደባልቁለታል።

፬፤ ልዩ ልዩ ቀለም ያለው ልብስ የለበሱ ሠረገላ ነጂዎች መቸውንም ለመሽቀዳደም ሲያስነሡ ባንድ ጊዜ ነው። እያንዳንዱ ልዩ ቀለም ያለው ልብስ የለበሰው የሚወራረድ ልዩ ክፍል አለው። ጨዋታው ሕዝብ የለመደው ስለ ሆነ መጨረሻ የለውም።

፭፤ ሮማውያን እንዴት ያሉ መንኰራኩሮች እንደ ነበሩዋቸው እውነተኛ መግለጫ አላገኘንም። ዳሩ ግን ልዩ ልዩ ዐይነት መንኰራኩሮች ነበሩዋቸው። አንዳንዶቹ ተላይ ክፍት ሆነው ሌሎቹም ባለመሸፈኛ የሆኑ፤ ሠረገላው ፍራሽና ትራስ ያለው ነው። ሲዘረጋ የብርና የወርቅ እግር አለው። በልዩ ልዩ ዐይነት ቀለም የተሸለመ አልጋ ያላቸው፤ በበቅሎ የሚሳቡ ሁለት ወይም አራት መንኰራኵር ያላቸው ሠረገሎች ነበሩ።

፮፤ ጐባጣ ዕንጨት ባንገታቸው አግብተው ፈረሶቻቸውን ጋሪ ይጠምዱዋቸዋል። የፈረሶቹ ዕቃ በሐር የተጠለፈ ሆኖ የወርቅ ልጓም ተለጕመው ዘቡን ይዘው ይመሩዋቸዋል። ጋሪ ለመጐተት ፈረስና በቅሎም ባይሆን ሌሎችም እንስሶች ውሾች፤ ፍየሎች፣ ድኵላዎች፣ ነብሮች አንበሶችም፣ ይሆናሉ። ዳሩ ግን እንዲህ ስለ ተባለ ለጨዋታ ጕዳይ ሲሆን ነው፤ እንጂ ለቁም ነገር ሥራ አይሆኑም።

፯፤ ቀድሞ ሮማውያን በድህነታቸው ዘመን ሲኖሩ ምግባቸው ወተትና ቅጠላ ቅጠል ሻካራ፣ ዱቄት፣ በውሃ አድርገው ይመገቡ ነበር። ነገር ግን እያደር ኅያል ካገኙና ጐረቤቶቻቸውን እየወጉ ድል ካደረጉ በኋላ ካሸነፉዋቸው ሕዝብ የተድላና የአዱኛን ነገር ተማሩ። እነዚያንም ወደ መንግሥታቸው አስተዋወቁዋቸው።

፰፤ ከግሪክ የረቂቅ ብልሀትን ምሳሌ ስለ አገኙ እንዲሁም እስያዎች ለአእምሮዋቸው ደስ የሚያሰኙን ብዙ ነገሮችን አወጡ። በኋላም በሬፑብሊክ ዘመን ስለ ምግብ ሚስናዳት ነገር ብዙ ጥንቃቄ ተደረገ። ብዙ ማኅበሮች ተሰብስበው በሚጫወቱበት ደስ ለማሰኘት በብዙ ልዩ ልዩ ክፍል ያሉ የሀብታሞች ቤቶች ምግብ የማዘጋጀትን ብልሀት ተምረው ለመዱ።

፱፤ ያንዳንዶቹ ነገሥታት የመብል ቤት በወርቅና በብር በፈርጥም ያጌጠ መጋረጃ ተሰቅሎበታል። ገብታቸው ፍጹም ከጥሩ ወርቅ የተሠራ ነው። መቀመጫቸው በብር ያጌጠ ነው። ሮማውያን መቸውንም ሲመገቡ ሳሉ መጨጊያ ተደግፈው ነው።

፲፤ ታላቅ የጨዋታ ወግ በሚደረግበት ቀን የመብል ቤቱን በአበባ ያስጌጣሉ። የተጠሩት ወይም የሚሰበሰቡት እንግዶችም አበባውንና ቅጠሉን እንደ ዘውድ አድርገው ሠርተው በራሳቸው ላይ እያደረጉ ይመጣሉ ምንም በብዙ ጌጥ ቢያስጌጡት ብዙ ጊዜ በወለሉ ላይ ምንጣፍ አያነጥፉበትም። ጣራውን ተወደ ውስጥ በወርቅና በዝሆን ጥርስ ያስጌጡታል። በየክፍሉ ሽታ ያለው ዘይት ያበራሉ። ማብሪያውይም በልዩ ልዩ መልክ እየተቀረጸ ደስ በሚያሰኝ ሁኔታ እያበለጨለጨ ደስ የሚያሰኝ ብርሃን ይሰጣል።

፲፩፤ አንዳንዶቹ ለፍትወት የተሰጡ የተዋረዱ የሮማውያን ነገሥታት በሬፑብሊክ መበላሸት ማዕዳቸው እጅግ የተበላሸና የሚያሥቅ ነው። በየዕለቱ የሚመገቡት የወፎች አንጐል የፓሮት ጭንቅላት፣ የፒኮክና የናይቴንጋል መላስ ያለበት ነው።

፲፪፤ ዋናው የተከበረውና ደስ የሚያሰኘው የሮማውያን ማዕድ ከዶሮ ሥጋና ከሌላም ጋር የተጠበሰ ያሣማ ሥጋ ነው። ጌቶቻቸው ሀብታቸውን ለእንደዚህ ያለ ፍትወት ሲያጠፉ የሕዝቡ ንብረት እንዴት የሚያሳዝን ነበረ ይመስላችኋል።

፲፫፤ በተሻለ አኳኋን እየተሰናዳ ልክ የሌለው ዓሣ ወደ ንጉሡ እንዲቀርብ አማክሮቹ ለመመካከር ይሰበሰቡ ነበር። በኛ ጊዜ ግን የወጥ ቤቶች ማኅበር የሚጠሩት ለብርቱ ጕዳይና ነገሩ ወደ ሕዝብ ገዦች የሚደርስ የሆነ እንደ ሆነ ነው።

፲፬፤ ንጉሣቸውና አማካሮቻቸው ስለ ዓሣው ሥራ እንዳደረጉት ሠርተው ቢሆን ሮማውያን ባርነታቸውና ውርደታቸው እየቀለለላቸው ይሄድ ነበር።

**ጥያቄ።**

፩፤ የሮም ጐበዛዝት ጨዋታ እንዴት ነው?

፪፤ ሕዝቡ ተሰብስበው ጨዋታ የሚታይበት ስፍራ እንዴት ያለ ነው?

፬፤ ሠረገላዎችና ነጂዎች ምን መለዮ አላቸው?

፭፤ የሮማውያን ሠረገሎች ምን ይመስላሉ ይባላል?

፮፤ የፈረሶች ዕቃ መሣሪያ እንዴት ያለ ነው።

፯፤ ከፈረስና ከበቅሎ አጋሰስ ሌላ ለጭነት የሚሆኑ እንስሶች አሉዋቸውን?

፰፤ የቀድሞ የሮማውያን ኑሮ እንዴት ነው? ተድላና ደስታ በምን አገኙ?

፱፤ የወጥ ሥራ ብልሀታቸው እንዴት ነው?

፲፤ የመብል ጓዳቸው እንዴት ነው?

፲፩፤ የመብል ጓድ ሽልማት እንዴት ነው?

፲፪፤ የሮም ቄሣር የከበረ ማዕድ እንዴት ያለ ነው?

፲፬፤ ስለ ማዕድ ጕዳይ የሚደረገውን ምክርና ጕዳይ ተናገር።

፲፭፤ ሮማውያን እንዴት ሆኑ?

**ምዕራፍ ፻፲፮ ኤውሮጳ።**

**ስለ ጨዋታ ቤትና ስለ ሰዓት ስለ ረቂቅ ሥራና**

**ስለ መጻሕፍት አጻጻፍ ልማድ መጨረሻ።**

፩፤ የቲያትር ጨዋታ መጀመሪያ በሮም የታወቀው ከተማው፣ በተሠራ በ፫፻፺፩ ዓመት ነው። መጀመሪያ ትንሽ ጭፈራና ዋሽንት መሳይ እየነፉ፣ ይጫወቱ ነበር። የቲያትር ጨዋአ ሳይለመድ ከመቶ ዓመት ይበልጥ ቈይቷል።

፪፤ ሠሪዎቹ ሁልጊዜ በንቃት ሲሠሩ ወደ መቻል ደረሱ። ከሚደግፉዋቸው ብዙ ገንዘብ አገኙ። መጀመሪያ (ቲያትር) የጨዋታ ቤት የተሠራው በመንደሮች አጠገብ ነው። መጀመሪያ የጨዋታ ቤት በከተማው ውስጥ ቀዋሚ ሆኖ የተሠራው በድንጋይ ነው። ሲሰሩትም ፵ ሺሕ ሰው እንዲይዝ አድርገው ነው።

፫፤ ዛሬ በየኪሳችን እንደምንይዘውና በየቤታችን በገበታ ላይ ወይም በግድግዳ ላይ እንደምንሰቅለው ያለ ትልልቅ ሰዓት በሮማውያን ዘንድ ያልታወቀ ነበር። ከተማው ሮም ከተመሠረተ በኋላ ፬፻፵ ዓመት በፀሓይ ሰዓት የሚቈጥሩበትን ብልሀት አገኙ። ከመቶ ዓመት በኋላ የሰዓትን ልክ ሁሉ የሚያስታውቃቸውን ወትርክሎክ የሚሉትን አገኙ።

፬፤ ስድስት መቶ ዓመት ቈይተው ካሸነፉዋቸው አገሮች እስቲማሩት ድረስ ሮማውያን ጭራሽ የብልሀት ሥራ የሚሉትን አያውቁም ነበር። የብልሀትንም ሥራ ካወቁ በኋላ በየታላላቁ ቤታቸው ዙሪያ ምሽግ መመሸግ ጀመሩ። ወዲያው ቀለም እየቀቡ ደንጊያም እየጠረቡ ማስጌጥ ጀመሩ።

፭፤ ሀብታሞች በሚኖሩበት ስፍራ በነዚህ ምሽጎች ውስጥ ብዙ መጻሕፍት ለማኖር ምቹ ሆነ። ዋጋቸው ስለ በዛ ወይም ለመገልበጥ ብዙ ኪሳራ ያለበት ስለ ሆነ ብዙ መጻሕፍትን ለመሰብሰብ ችግር ነበር።

፮፤ መጻሕፍት ብዙ ጊዜ በብራና ይጻፉ ነበር። ዳሩ ግን የሚበዙት መጻሕፍት ከአታክልት ቅጠል በሚሠሩት ወረቀቶች ይጻፉ ነበር። ወረቀቶቹን በመጣበቅ አንድነት አጣብቀው በሐር ወይም በሲባጎ ይጠርዙትና። ውጪውን በቆዳ ይሸፍኑታል።

፯፤ ዛሬ እኛ እንደምናደርገው መቃውን ሠንጥቀው፤ ጫፉን አሹለው ቀለም እየጠቀሱ ይጽፋሉ። ቀለም በተቀባ ገበታ ላይ በሾለ ነገር ይጽፋሉ፣ እንጂ ሌላ የሚያስፈልግ ነገር የለም። ወረቀት ወደ አንዱ ሲጻፍ ሽቱ ከተደረገ በኋላ በሐር ክር ይታሰርና ከጫፉ ላይ ስም አድርጎ በማኅተም ይረገጣል።

፰፤ ሮማውያን ዘወትር የሚለብሱዋቸው አንዱ ቶጋ ሁለተኛው ቱኔክ የሚሉዋቸው ቀሚሶች አሉዋቸው። ቶጋ ከጥጥ የተሠራ ሆኖ እጅጌ የሌለው ሰፊ ቀሚስ ነው። ቱኔክ ወደ ሩቅ አገር በሄዱ ጊዜ በውስጥ ይለብስና በላይ ቶጋ ይደረባል። በቤት ውስጥ ግን ቱኔክ ብቻውን ይለበሳል። ወንዶች ሁልጊዜ ባርኔጣ አያደርጉም።

፱፤ ለእግራቸው ቡስኪን ወይም ነጠላ ጫማ ያደርጋሉ። ነጠላ ጫማ ለታች ብቻ የሚሆን ነውና በዘለበት ይቈልፉታል። ቡስኪ ግን እስከ ቅልጥም ይደርሳል።

**ጥያቄ።**

፩፤ የቲያትር ጨዋታ በሮም የታወቀ ምን ጊዜ ነው?

፪፤ ስለ ጨዋታው ምን ይባላል? ጨዋታውንስ የሚያሳዩ? ቲያትር?

፫፤ የሰዓት ዐይነት?

፬፤ ስለ እደ ጥበብ ምን ይባላል? ስለ መጻሕፍት? ወረቀት? ጽሕፈት? ደብዳቤ?

፰፤ የሮማውያን የዘወትር ቀሚስ?

**ምዕራፍ ፻፲፯ ኤውሮጳ።**

**ሮም ከጳጳስ በታች እንደ ሆነች።**

፩፤ አሁን ወደ ሮም ታሪክ መጨረሻ መድረሴ ነው። ካሁን ቀደም ስለ ሮም ጳጳስ ለመናገር ምክንያት ነበረኝ። ይህ ማዕርግ አስቀድሞ፣ በቤተ ክርስቲያን ለጳጳሳት ተሰጥቶ ነበር። መጀመሪያ በቤተ ክርስቲያን አለቃ የነበረው የሮም ጳጳስ ብቻ ነበር። እያደር በቀን ብዛት የቤተ ክርስቲያን ራስ መባል ደረሰ። ወዲያው ከቄሣሮችና ከነገሥታት ጋራ በላይነትን ለማግኘት ተፋለመ።

፪፤ የሮም ጳጳስ ዘመን ለሃይማኖት ጕዳይ ብቻ ሲሆን ሥልጣን ነበረው። ነገር ግን ጎርጎርዮስ ሦስተኛ የኢጣልያንን አገር ሁሉ ይገዛ የነበረውን የግሪክን ንጉሠ ነገሥት ሻረና የጳጳስ ሥልጣን የመንግሥቱን ጕዳይ እንዲያከናውን አደረገ። ከዚህ ጊዜ ጀምሮ ወደ ፊት ጳጳሳት በፍጥነት ኃይል አገኙ በ፯፻፷ ዓእምተ ምሕረት ብዙ ገንዘብና ሀብት ሰበሰቡ። ትዕቢታቸው ከገንዘባቸው ጋራ ትክክል ሆነና ወሰን ጠፋበት።

፫፤ ጳጳሳት በምድር ላይ የእግዚአብሔር እንደራሴ (ምስለኔ) መባልን ስለ ፈለጉ ራሳቸውን የቅዱስ ጴጥሮስ (እንደራሴ) ወራሾች አድርገው የመንግሥተ ሰማይና የሲኦል መክፈቻ ተሰጥቶናል ይላሉ። በሰዎች ነፍሳት ላይ በግፍ ገዝተዋልና እንደነሱ ግፈኛ ገዢ አልነበረም።

፬፤ ሌሎች ነገሥታት ዘውድ ቢጭኑ አንድ ብቻ ነው። ጳጳሳት ግን አንዱን ባንዱ ላይ እያደራረቡ ሦስቱን ዘውድ አንድ ጊዜ ይጭናሉ። ለራሳቸው የቅዱሳንን ማዕርግና ስም ስለ ወሰዱ ይህንንም ዘውድ ቲያራ ይሉታል። ዳሩ ግን ከነሱ አያሎቹ ቅድስና የሌላችወ በምድራዊ ነገር የተያዙ ኃጢአት የነበዛቸው ሰዎች ነበሩ።

፭፤ ሥልጣናቸው ያለ መጠን ከፍ ባለ ጊዜ የትዕቢትና የመነፋት መልክ ያሳያሉ። በፊታቸው ቀርቦ ተንበርክኮ ጫማቸውን ለመሳም ለማንም ሰው አይፈቅድዱለትም። በፈረስ ሲቀመጡ ነገሥታቱን እርካብ ያሲያዙዋቸዋል።

፮፤ ለዙፋኑ የተገቡትን ነገሥታት እየሻሩ መንግሥታቸውን ለሌሎች ላልተገባቸው ሰዎች ይሰጡባቸው ነበሩ። ክሌማንት የተባለው ጳጳስ እግዚአብሔር የሰማይንና የምድርን መንግሥታት ሁሉ ሰጠኝ ብሎ አሳውጆ ነበር። ማንም የጳጳስን ሥልጣን የሚቃወም ሰው ቢገኝ በሕይወቱ ወደ እሳት ተጥሎ ይቃጠል ነበር።

፯፤ በ፲፻፸፯ ዓመት ጳጳሱ ጎርጎርዮስ አራተኛ ሂንሪ የተባለውን የጀርመንን ንጉሥ ይቅርታ እንዲያደርግለት ባደባባዩ በክረምት ፫ ቀን እውጪ እቅዝቃዜ ላይ አሳድሮታል።

፰፤ ከሮም ጳጳሶች አንዱ የሮም ጳጳስ ሥልጣን የሚሰጠው ለሮም ኤጲስ ቆጶስ ብቻ ነው ብሎ ሥርዓት ያደረገውና የጳጳሳት ሥላን እጅግ ያለመጠን ከፍ ብሎ የነበረው ቅርብ በ፲፩፻ ዓመት ነበር። ሌላው ይቅርና በክርስቲያን ዓለም ያሉ ነገሥታትና መኳንንት በጳጳስ አገዛዝ ላይ ምንም ክርክር ሳያደርጉበት አራት መቶ ዓመት የሚሆን ረግጦ ገዝቶአቸዋል።

፱፤ በዚሁ ዘመን በሙሉ ኤውሮጳ በእስያና በአፍሪካ ታላቅ ጨለማ፥ ወድቆባቸው ነበር። ምንም እንኳ ሮም የጳጳስ መኖሪያ ብትሆን ሕዝቡ በድንቁርናና በውርደት ይኖሩ ነበር።

፲፤ ግን በ፲፭፻፲፯ ዓመት ማርቲን ሉተር በሚባል ሰው የቤተ ክርስቲያን መታደስ ተጀመረ። ይህም የሮም ጳጳሳትን ሥልጣን በመቃወም ይሰብክ ጀመር። ስለዚህ መላው ኤውሮጳ ተናወጠና በክርስቲያን ዓለም ያሉት መንግሥታት የጳጳሳትን ሥልጣን አምዘግዝገው ጣሉት። በዚሁ ሁከት የተነሣ ጦርነት ተደርጎ አምስት ሚሊዮን ሰው ተገድሏል።

፲፩፤ ይህ ብቻ ሳይሆን አንድ ጊዜ የሮም ጳጳስ ኃይል አግኝቶ እንደ ፈቃዱ መሾምና መሻር፤ መንግሥታችንም የማከፋፈል ችሎት ነበረው። አሁን ግን የራሱ ነጻነት ተመልሶለታል፣ እንጂ ግዛት የለውም። እስከ አሁን የሮም ካቶሊክ ሃይማኖት ዋና ነው። በኋለኛ ዘመን በ፲፰፻፸ ዓ.ም የኢጣሊያ ንጉሥ ወደ ሮም ገባ። ከዚያ ወዲህ ሮም የኢጣሊያ ግዛት ክፍል ሆና ቀረች።

፲፪፤ ዛሬ የሮም ከተማ ዙሪያ ዐሥራ ሦስት ማይል ነው። ከዚሁም የሚበልጠው ክፍል ሰው የሌለበት ውድማ ጠፍና ደስ የማያሰኝ ሆኖ ይታያል። የቀድሞው ቤተ መንግሥቶችና ቤተ ጣዖቶች የጥንት የሮማ ሀብታሞች የሠሩት የታላላቅ ቤቶች ፍራሽ ሞልቶበታል። ስፍር ቍጥር የሌለው ሐውልትና ከደንጊያ የተጠረበ ሥዕል ወይም ምስል በምድር ውስጥ ሳይቀበርበት አይቀርም።

፲፫፤ ይህን ምልክት እያዩ መንገደኞች በጥንት ሮማውያን ታላቅነት ይገረማሉ። ነገር ግን በጥንት ሮማውያን ጊዜ በነበሩት ኃያላንና አርበኞች ፈንታ ዛሬ በመንገደኞች የሚያገኙዋቸው እጅግ ዝቅተኞችና የተዋረዱ ሕዝብ ናቸው።

፲፬፤ መንፈሳቸው በብዙ ዘመን ባርነትና አምልኮ ባዕድ ደንዝዞ አል። አሁንም ቢሆን የብዙ ዘመን ግፍ እየተሰማቸው ዐመፀኝነት ተመኻከላቸው አይጠፋም።

፲፭፤ ከጥንት ሮማውያን የተገኙት ቅሬታዎች እነዚህ ፍራሾች ብቻ አይደሉም። ነገር ግን ከግሪክ ጸሐፊዎች የተገለበጡ፤ በጥንት ሮማውያን ደራሲዎች የተጻፉት እጅግ መልካም የሆኑ ሥራዎች እስካሁን ይኖራሉ። ቀድሞ ሮማውያን ቋንቋቸው ላቲን ነበረ፣ ብዬ እንዳስታወቅኋችሁ ይህ የተጻፈው በላቲን ነበር። ከነዚህም ከተጻፉት አያሎች ደስ የሚያሰኙ ነገሮች አሉባቸው። አሁን እንኳ በዘመናችን መልካም ሕግና ደንብ የሚያወጡት ከዚህ እየተመለከቱ ነው።

**ጥያቄ።**

፩፤ ቀድሞ ዘመን ጳጳሳት እንደ ምን ኑረዋል? ሦስተኛ ጎርጎርዮስ የተባለው እንዴት ያለ ሰው ነበር? ሮም ከተመሠረተ ለጳጳሳት ሥልጣን የተሰጠ ምን ጊዜ ነው? በ፯፻፷ ጳጳሳት እንደምን ነበሩ? ትዕቢታቸውና ሥልጣናቸውስ?

፫፤ ጳጳሳት የሹመታቸውን ማዕርግ ምንድን ይላሉ? ራሳቸውን ማን ያደርጋሉ?

የግፍ አገዛዛቸው እንዴት ነው?

፬፤ የጳጳሳት ዘውድ እንዴት ነው? በምን ማዕርግ ይሰይሙታል?

፭፤ ስሕተታቸው እንደምን ተገለጠ?

፮፤ ጳጳስ ክሌሜንት እንዴት ያለ ሰው ነበር? ጳጳስን በሚቃወሙ ሰዎች ላይ ምን ተደረገባቸው?

፯፤ ጳጳስ ጎርጎርስ በ፲፻፸፯ ዓ.ም ምን አደረገ? ፲፻፺፩ ሌላው ጳጳስ ምን አደረገ?

፰፤ በ፲፩፻ የጳጳስ ሥልጣን እንዴት ነበር? የጳጳስ ሥልጣን ከፍ ያለበት ምን ጊዜ ነው?

፱፤ እንደዚህ ሆኖ ምን ያህል ጊዜ ኖረ? በዚህ ጊዜ የዓለም ሁኔታ እንዴት ነበር? ሮም እንዴት ሆነ?

፲፤ በ፲፭፻፲፯ ምን ሆነ? ማርቲን ሉተር ምን አደረገ? በቤተ ክርስቲያን መታደስ ምን ተገኘበት?

፲፩፤ በአሁን ጊዜ የጳጳስ ሁኔታ እንዴት ነው? አለቃነቱ በየትኛው ቤተ ክርስቲያን ላይ ነው?

፲፪፤ አሁን ሮም ግንኙነቱ ከየትኛው መንግሥት ጋር ነው? የዛሬው የሮም ከተማ እንዴት ነው?

መንገደኞች ወደ ሮም በደረሱ ጊዜ እንደምን ይገረሙ? ሕዝቡ እንደምን ያሉ ናቸው?

፲፬፤ መንፈሳቸው እንዴት የሞተ ሆኗል? የቀድሞ ሮማውያን ሥራ ምንድን ነው?

በምን ቋንቋ ይጽፉ ኑረዋል? ያሁኖቹ ከነዚህ ሥራዎች እንደ ምን ወጡ?

**ምዕራፍ ፻፲፰ ኤውሮጳ።**

**ስለ ጥንታዊ የኢጣሊያ መንግሥት።**

፩፤ የኢጣሊያ ግዛትና አውራጃዎች በብዙ የተከፋፈሉ እንደ ነበሩ አውቃላችሁ። እነዚሁም አውራጃዎች የየራሳቸው ታሪክ አላቸው። የነዚህን አገሮች ታሪክ ወደ ፊት አንድ ቀን ብታነቡት አይከፋም። በዚች ትንሽ መጽሐፍ የሁለቱን ወይም የሦስቱን አገሮች ታሪክ ባጭሩ አድርጌ አመለክታችኋለሁ። እነዚህም የሚከተሉ አውራጃዎች የናፕል ግዛትና የሲሲሊን ደሴት ደግሞ የሁለቱ ሲሲሊ ግዛትና ፊት እንደ ተናገርሁት ጫማ የሚመስለውን አገር የኢጣሊያን ደቡብ ግዛት ጨምሮ ነው።

፪፤ የናፕል ግዛት ከሮም መንግሥት ከተለየ በኋላ ምንም ያህል ጠቀሜታ አላገኘም። በ፲፰፻፶፱ ቪክቶር ኤማኑኤል ሁለተኛ የሠርዴኛ ንጉሥ የጳጳሱን ግዛት እኩሌታ ሉምባርዲን የፓራማ ዱኪዎችንና ሞዴናን በ፲፰፻፷ ዓመት እኩሌታ ሉምባርዲን የፖራማ ዱኬዎችንና ሞዴናን ሁለቱን ሲሲሊዎችንም ጨምሮ አገኘ። በዚህ ላይ የፒዬድሞንት መንግስቱን ጨምሮ የኢጣሊያ ንጉሥ ተብሎ ነገሠ። በ፲፰፻፸፰ ዓመት ሞተና ልጁ አንደኛ ኡምቤርቶ የተባለው ዙፋኑን ወረሰ።

፫፤ የቤኒስ ታሪክ እጅግ ልብ የሚነካ ነው። በ፬፻፶፪ በሰሜን በኩል አራዊት ሕዝብ ጣሊያንን በወረሩ ጊዜ አሁን ባለው በቤኒስ ከተማ ዙሪያ ይኖሩ የነበሩት ሕዝብ በረግረጉ ስፍራ በባሕር ጠረፍ ይኖሩ ነበርና ዓሣውን በጨው እያበጁ በንግድ ራሳቸውን ይረዱ ነበሩ።

፬፤በ፰፻፱ ዓ.ም ሪያልቶ በምትባል ባንድ ትንሽ ደሴት ላይ የቤኒስን ከተማ መቄርቈር ጀመሩ። ያላቸውን ሀብትና ጥሪት ወደዚያቸው ደሴት ማጋዝ ጀመሩ። ይህችም ከተማና አውራጃ እያደር እየተስፋፋችና እየገነነች መሄድ ጀመረች። በዓለም ኅያላን መንግሥታት ተብለው ተሚጠሩት እንዳንዱ ሆነች።

፭፤ ባላገሮቹ በንግድ እጅግ ብርቱዎች ናቸው። አያሎች መርከቦች ነበሩዋቸው ባሥራ፥ አንደኛው መቶ ዓመት የመጀመሪያውን የመስቀል ጦርነት ለመርዳት ቤኒስ ሁለት መቶ መርከቦች ሰደደች። ይኸውም መንግሥት በባሕር ጕዳይ ደስታ ስለ ነበረው ደግ የተባለው ጠቅላይ ሹም ሠርግ ባደረገ ጊዜ ኵራቱንና ትዕቢቱን ለማሳየት የጋብቻን ሥርዓት በባሕር ላይ ያደርገው ነበር።

፮፤ የቤኒስ መንግሥት ኅይል እየበረታ ስለ ሄደ በመስቀል ጦር ርዳታ እጅግ ኅይለኛ የነበረውን የቍስጥንጥንያን ከተማ ማረከተው። ከተማረከው ከተማ የገኘው ፈርጥና የከበረ ደንጊያ መጻሕፍት ዕብነ በረድ፣ ሥዕል የተጠረበ የደንጊያ ምስል፤ ሐውልት ሌላም ዋጋው የከበረ ነገር ሁሉ ነበር። ይህ ሁሉ ወደ ቤኒስ ተጠርጎ ሄደ።

፯፤ ይህ የሬፑብሊክ መንግሥት ሀብትም በጕልበትም እንደ በረታ አያል ዘመናት ቄይቶ ኖረ። ዳሩ ግን ሕዝቡ በግፍ ተጨቁነው ይኖሩ ነበሩ። ባ፲፰ኛው መቶ ዓመት ለፈረንሳይ ተንበረከከ። ባ፲፯፻፺፰ ለኦስትሪያ ተለእቀና ኦስትሪያም እስከ ፲፰፻፺፯ ሲጠብቀው ቄየ። በኦስትሪያና በፕሩሲያ መኻከል ትንሽ ግጭት በሆነ ጊዜ ኢጣሊያም ተፕሩሲያ ጋር የግጭቱ ተካፋይ ስትሆን ቤኒስ ተኢጣሊያ መንግሥት ጋር ተባበረና አንድ አካል አንድ አምሳል ሆነ።

፰፤ አንድ ጊዜ የቤኒስ ተወዳዳሪ የነበረችው የጄኔዋን የኢጣሊያ መልካም፣ ክፍል የተባለውን የቱስካኒን የሰሜን የኢጣሊያንን ክፍል ጨምሮ የሰርዲያንን መንግሥት የናፕልን የነዚህን ሁሉ ታሪክ ብተርክ አንድ ትንሽ መጽሐፍ በሆነ ነበር። ዳሩ ግን በትንሽ መጽሐፍ ብዙ ታሪክ ለመጻፍ የማይቻል ስለሆነ ታሪኩን አሳጥሬ አልፌዋለሁ።

**ጥያቄ።**

፩፤ አሁን ጣሊያን የተከፋፈለው እንዴት ነው?

፪፤ የናፕል መንግሥት ምን ጨመረ? የሕዝቡ ብዛት ስንት ይሆኑ? ከሮም ወዴት ነው ያለው?

፫፤ የኢጣሊያ የዛሬው ንጉሥ ማነው? ላዲሱ መንግሥት የትኛው አውራጃ ተጨመረለት?

፬፤ የቤኒስ ታሪክ እንዴት ነው?

፭፤ ቤኒስ የተሰራው ምን ጊዜ ነው? የተሠራውስ የት ላይ ነው? ምን ሆነ?

፮፤ ንግዱ እንዴት ሆነ? መርከቦቹዋስ?

፯፤ የቤኒስ ኃይል? በቤኒስና በመስቀል ጦር የትኛው ከተማ ተያዘ?

፰፤ የቤኒስ ሬፑብሊክ በብዙ ዓመት እንዴት ሆነ?

ፈረንሳይ እንዴት ሆነ? ካ፲፯፻፺፰ ወዲህ ቤኒስ እንዴት ሆነ?

፱፤ ጄኔቫ ሆነ? ቱስካኒስ? ሳርዲያኒስ? እያንዳንዱ ከሮም ወዴት ናቸው?

**ምዕራፍ ፻፲፱ ኤውሮጳ።**

**ስለ ኦቶማን መንግሥት ቱርክ በኤሮጳና በእስያ።**

**ስለ አየሩና ስለ ሕዝቡ ስለ ሌላም ነገር ሁሉ።**

፩፤ የቱርክ ወይም የኦቶማን መንግሥት በሁለት የተከፈለ ነው። ይኸውም የኤውሮጳ ቱርክ የእስያ ቱርክ እየተባለ ይጠራል። ከዛሬ ይልቅ ቀድሞ እጅግ ሰፊ መንግሥት ነበር። ከኤውሮጳ ወስጥ ብዙ አገሮች ይዞአል። በደቡብ በኩል ወደ ግሪክ በሰሜን በኩል ወደ ቡልጋርና ወደ ሴርቢያ ተንሰራፍቶአል። ይኸውም ክፍል የኤውሮጳ ቱርክ ይባላል።

፪፤ ትንሽ እስያ አርመንን ሶርያንና ጰለስቲናን ጨምሮ የእስያ ቱርክ ይባላል። ከአፍሪካ ውስጥም ግብፅና ሦስቱ የአራዊት ሕዝብ አገሮች የተባሉት ጥቂት ዘመናት ለቱርክ ተገዝተዋል።

፫፤ ነገር ግን የኤውሮጳ ቱርክ ትንሽ እስያ አርማንያ፤ ሶርያ፣ ጰለስቲና፤ ከተባሉት አገሮች በቀር ከነዚህ አገሮች ጥቂቶቹና ሌሎቹም ፈጽመው ከቱርክ ግዛት ነጻ ወጥተዋል። ፊት እንደ ተናገሁት አሁን እንኳ በዛሬው ዘመን ቢሆን በዓለም ካሉት ከተሞች አንዱ ታላቅ የተባለው ዋናው የኦቶማን ከተማ ቍስጥንጥንያ ነው።

፬፤ የቱርክ ዋናው ገዢ፤ ወይም ንጉሡ ሡልጣን ይባላል። መኖሪያው በቍስጥንጥንያ በዋናው ቤተ መንግሥት ነው። አያሎቹ ምሥራቃውያን ነገሥታት እንደሚያደርጉት ሁለት መቶ ወይም ሦስት መቶ ሚስቶች ያኖራል። እነዚህንም (ሀሬም) ማለት በተለየ በሴቶች ጓዳ ተዘግቶባቸው ይኖራሉ።

፭፤ በእስያ ያሉት ቱርኮች ጽሕማቸውን ያስረዝማሉ፤ በራሳቸው ላይ ጥምጥም ይጠመጥማሉ። በስተውስጥ ቀሚስ ይለብሳሉ። ወደ ኤውሮጳ ወገን ያሉ ቱርኮች ልብሳቸውን እንደ ኤውሮጶች አድርገው ይለብሳሉ፤ ሬዛ የሚሉትን ቀይ ቆብ በራሳቸው ላይ ይለጥፋሉ።

፮፤ ባገሩ ላይ ሡልጣኑ እንደ ፈቃዱ ይገዛል እንጂ የቆመውን ሕግና ደንብ አይጠብቅም። ሕዝቡም መቸውንም ቢሆን ፈቃዱን ይፈጽሙለታል። ዳሩ ግን የማይታዘዙት የሆነ እንደ ሆነ እርግጥ ገንዘባቸውንና አንገታቸውን እንደሚያጡ ተረድተውታል።

፯፤ ድንገት ወደ ቱርክ አገር ብትደርሱ አየሩ ሙቀት፤ አገሩ ለም እንደ ሆነ ትረዱታላችሁ። ደግሞ ባላገሮቹ ሐኬተኞችና አራዊት ሕዝብ እንደ ሆኑ ባገሩ ውስጥ ትንሽ ንግድ እንጂ ምንም ፋብሪካ እንደ ሌለበት ታገኙታላችሁ። አገሩ በጣም አልታረሰም፤ መሬቱ ከተፈጥሮው ፍሬ የሚሰጥ ሆኖ ሳለ ምድረ በዳና እዳሪ ጠፍ ሆኖ ይታያል።

፰፤ ሕዝቡ ክርስትናን ጠልተው የሙሐሙድን ሃይማኖት እንደ ተቀበሉ ትረዱታላችሁ። በቤተ ክርስቲያን ፈንታ መስጊድ አቁመዋል። በቍስጥንጥንያ ቅድስት ሶፍያ የተባለች እጅግ ያማረች ሕንፃ አለች፤ ይህ ቀድሞ ዘመን የግሪክ ቤተ ክርስቲያን ነበር። አሁን የሙሐመድ መስጊድ አድርገውታል።

**ጥያቄ።**

፩፤ የቱርክ መንግሥት ሌላ ምን ስም አለው? የኦቶማን መንግሥት እንዴት ተከፈለ?

የኤውሮጳ ቱርክ የሚባለው የቱ ነው? ከትንሽ እስያ እንደምን ይዋሰናል?

ቍስጥንጥንያ ከአቴን ወዴት ነው? ከኢየሩሳሌምስ? ከሎንዶንስ?

፪፤ የቱርክ መንግሥት ካሁን ይልቅ እጅግ የተስፋፋው ምን ጊዜ ነው?

ቱርክ አሁን ከእስያ የጨመረው ምንድን ነው?

ቀድሞ ቱርክ ይዞአቸው የነበሩ አገሮች እነየቱ ናቸው? ትንሽ እስያ ከኤውሮጳ ቱርክ እንደምን ተለየ?

፫፤ ቀድሞ የኦቶማን መንግሥት ግዛት የነበሩት አገሮች የትኞቹ ናቸው?

የቱርክ ዋና ከተማ ማነው?

ቍስጥንጥንያ ምንድን ነው?

፬፤ ሡልጣን ምንድን ነው?

፭፤ ስለ ቱርኮች ተናገር?

፮፤ ሡልጣን ቱርክን የሚገዛው እንዴት አድርጎ ነው? ሕዝቡ እንዴት ያሉ ናቸው?

፯፤ የቱርክ አገር መሬትና አየሩ እንዴት ነው? ሕዝቡስ? እደ ጥበባቸውስ? ንግዱስ? መሬቱስ? የቱርኮች ሃይማኖታቸውስ? መስጊዳቸውን ምን ይሉታል? ሶፍያ?

**ምዕራፍ ፻፳ ኤውሮጳ።**

**ስለ ዐረቦች (ሳራሴን) ቱርክ የዐረቦች መንግሥት እንዴት እንደ ገለበተና**

**የኦቶማን ቱርክ የኦቶማንን መንግሥት እንዴት አድርጎ እንደ መሠረተ**

**ስለ ባጃዜት ቲሙር ስለ ሌሎችም ሁሉ።**

፩፤ በእስያ ታሪክ ሳራሴን ስለ ተባሉት ዐረቦች ጥቂት አሳብ ሰጥቻችኋለሁ፣ እነዚህም ሳራሴን የተባሉት ዐረቦች እንደ ሆኑ ሳታውቁ አትቀሩም። ከነዚሁ መኻከል ሙሐመድና የሱ ወራሾች የሆኑ ሁሉ በሰባተኛው መቶ ዓመት መጀመሪያ መንግሥት አቆሙ።

፪፤ የሳራሴን መንግሥት ነገሥታት ወይም፣ ገዦች ካሊፎች ይባላሉ። መኖሪያቸውን በሜሶጶታሚያ በኤፍራጥስ ወንዝ አጠገብ እነርሱው በሠሩዋት እጅግ ባማረችው ከተማ በባግዳድ አደረጉ። እነዚህ ካሊፎች መንግሥታቸውን በእስያና በኤውሮጳ በአፍሪካም ክፍል እንዴት እንደ ዘረጉ ነግሬያችኋለሁ።

፫፤ በሜሶጶታሚያ ሰሜን አያሎች የታርታር ነገዶች ነበሩ። ከነዚሁ መኻከል አያሎቹ ቱርኮች የሚባሉ ነበሩ። እነዚህም ድፍረታቸውና ጀግነንታቸው የታወቀላቸው ስለ ነበረ ወደ ባግዳድ መጥተው የወታደርነት ሥራ እንዲሠሩ ካሊፎች ያባብሉዋቸው ነበሩ።

፬፤ እንዲሁም በጊዜ ብዛት ቱርኮች በባግዳድ ኃይላቸው እየበረታ ስለ ሄደ በመጨረሻው የሳራሴንን መንግሥት ገብልጠው ሳራሴኖች በያዙት ሁሉ ላይ እነርሱ ጌቶች መሆናቸውን እያረጋገጡ ወዲያው የሙሐመድን ሃይማኖት አቅፈው ተቀበሉ። እንዲህ አድርጎ የቱርኮች መንግሥት የሳራሴኖችን መንግሥት ወራሽ ሆነ። ቀጥሎም ትንሽ እስያን ሶርያን ሌሎችንም የእስያ ክፍል የሆኑትን አገሮች ቀድሞ የሳራሴን መንግሥት ተግሪክ ጋር እየተዋጋ ድል አድርጎ የያዛቸውንም አገሮች ሁሉ ተራሱ ግዛት ጋር አቀላቅሎ ያዛቸው።

፭፤ እንዲህ አድርጎ ተቋቁሞ የነበረ የቱርክ መንግሥት ከትቂት ጊዜ በኋላ ራሳቸውን ኦቶማኖች የሚያሰኙ ሌሎች የቱርክ እንገዶች ተነሥተው ገለበጡት፤ እነዚህም ከምሥራቅ ተካስፒያን ባሕር አውራጃ ካለው አገር የመጡ ናቸው። አሁን ያለውን የኦቶማንን መንግሥት የመሠረቱ እነዚህ ናቸው። ይህም የሆነ በ፲፪፻፺፱ ዓ.ም ነው፤ መንግሥቱንም የመሠረተው ኦቶማን አንደኛ ይባላል።

፮፤ ቀድሞ ትንሽ እስያን የግሪክ መንግሥት ይዞት ነበር። በኋላ ሳራሴኖች ወሰዱት። ቀጥለው በኋላ ቱርኮች ወሰዱት ኦቶማን አገሩን ሲይዘው ግሪክን ጭምሮ የኤውሮጳ ቱርክ እየተባለ ካሁኑ ጥቂት ይሰፋ ነበር።

፯፤ የዛሬው የቱርክ ዋና ከተማ ቍስጥንጥንያ የተባለው ቀድሞ ቢዛንቲውም ይባል ነበር። ይህም የተባለበት ምክንያት ቀድሞ በ፮፻፶፰ ከክርስቶስ ልደት በፊት ቤዛስ የተባለው ሰው ስለ መሠረተው ነው። ይኸውም ከተማ በቀድሞ ግሪክ ዘመን እጅግ የገነነ ከእትማ ነበር ይባላል። በዙሪያው ያሉት አገሮች ሁሉ ለግሪክና ለሌሎች ነገዶች የቅኝ አገሮች እየሆኑ ተገዝተዋል። በኋላ ሮማውያን ተዋግተው ድል አድረጉና ቢዛንቲውም የተባለው ስም ተለውጦ። በ፫፻፴ ዓ.ም ከክርስቶስ ልደት በኋላ ንጉሡ ቄስጥንጢኖስ ቍስጥንጥንያ ብሎ ስየመው።

፰፤ ቀድሞ ተበላሽቶ ነበር። አሁን ግን ነፍስ ዘርቶአል። ቄስጠንቲኖስም ቤተ መንግሥቱንና አደባባዩን ከዚህ ወደ ሌላ ስለ አዛወረ ቍስጥንጥንያ የሮማውያን መንግሥት ዋና ከተማ ሆነ፤ በ፫፻፺፫ ዓ.ም የሮም መንግሥት የምሥራቅና የምዕራብ መንግሥት ተብሎ ከሁለት በተከፈለ ጊዜ እንደምታውቁት መቸውንም የቀድሞ የግሪክ መንግሥት ዋና ከተማ ይባል ነበር።

፱፤ እንዲሁ እየተለዋወጠ አሁንም እስከምተርክላችሁ ዘመን ድረስ ቈየ። እንደ ነገርኋችሁ ወደ መፍረስ አፋፍ ተቃረበ። አስቀድሞ በትንሽ እስያ ተመሥርተው የነበሩ አሁንም ቀድሞ የሳራሴን መንግሥት ግዛት የነእብረውን ሁሉ ዋና አድርገው የነበሩ ኦቶማኖች በኤውሮጳ ባለው በግሪክ መንግሥት ላይ እጃቸውን ለመጫን የናፍቅቶ ዐይን ጣሉበት።

፲፤ በዚሁ ዘመን የነበረው ሡልጣን ባጃዜት ይባላል። እርሱም በ፲፫፻፹፱ ዓ.ም ነገሠ፤ በሄደበት ሁሉ ድል አድራጊ ስለ መሆኑ ስመ ጥሩ ነበር፤ ቱርኮች ኤልዴሪም ይሉታል መብረቅ ማለት ነው።

፲፩፤ ይህም ቍስጥንጥንያን ለመውረር ሲሰናዳ ከርሱ የበለጠ ጀግና ከታርታር መጣና አስገብረው። ይህንንም ታሜርሌን ይሉታል። ወይም ቲሙር የታርታሩ አንድ አንድ ጊዜም አንካሳው ቲሙር ይሉት ነበር። ታላቅ ውጊት አደረገና ባጃዜትን ድል አደረገው። በዚህም ጦርነት ሦስት መቶ ወታደሮች በውጊያው ወድቀዋል።

፲፪፤ አንካሳው ቲሙር ቱርኮች ስለ ጀግነንቱ መብረቅ የሚሉትን ውጃዜትን ማረከና በብረት ቀፎ ውስት አግብቶ እያዞረ እንደ አውሬ ለሕዝብ አሳየው። ብዞች ድል አድራጎች በአውሬ ይመሰላሉና እንዲሁ በብረት ቀፎ ውስጥ ተጠብቀው ቢኖር መልካም ነበር።

፲፫፤ ቱርኮች የምሥራቅ ሮምን መንግሥት ወግተው ድል እንዳያደርጉ የባጃዜት ዕድል ማጣትና መዋረድ መሰናክል ሆነባቸው። ስለ ሆነ ባ፲፬፻፶፫ ዓ.ም ታላቁ ሙሐመድ በነገሠ ጊዜ ቍስጥንጥንያን እጅ አደረጉ፤ ንጉሡም ቈስጠንጢኖስ እዚያው ላይ ሞተ። ከዚያን ግዚኤ ጀምረው ወደ ፊት ቱርኮች ምን አስለብን ብለው በኤውሮጳ ያለ አሳብ ተንዘራፍጠው ተቀመጡ። የያዙትም አገር ሁሉ ቱርክ ተባለ።

**ጥያቄ።**

፩፤ ሳራሴን እንደምን ሆኑ? የሳራሴን መንግሥት ምን ጊዜ ተመሠረተ? የመሠረተውስ ማነው?

፪፤ ካሌፎች የተባሉት ምንድን ናቸው? ባግዳድ ከቍስጥንጥንያ ወዴት ነው? የካሌፎች ግዛት የት ድረስ ነው?

፫፤ ቱርኮች የተባሉ እነማን ናቸው? መኖሪያቸው ወዴት ነበር? በባግዳድ የሚኖሩ ካሊፎች ስለምን ያስሩዋቸዋል?

፬፤ ቱርኮች ምን አደረጉ? የቱርክ መንግሥት እንዴት ሆነ?

፭፤ የቀድሞውን የቱርክን ግዛት የገለጠው ማነው? የኦቶማን መንግስት ምን ጊዜ ተመሠረተ?

የመሠረተው ማን ነው?

፮፤ ቀድሞ የግሪክ መንግሥት ጨምሮ ይዞት የነበረው አገር ማነው?

በ፲፪፻፺፱ ደግሞ የትኛውን አገር ጨመረ?

፯፤ ቍስጥንጥንያ እንዴት ሆነ? የመሠረተው ማነው? ምን ጊዜ፥ ተመሠረተ?

በጥንት ግሪኮች ዘመን እንዴት ነበር? ስሙ የተለወጠው ምን ጊዜ ነው?

ቢዛንቲውም ቍስጥንጥንያ ተብሎ የተሰየመው ምን ጊዜ ነው? የሰየመው ማነው?

፰፤ የሮም መንግሥት ዋና ከተማ እንዴት ሆነ? በ፫፻፺፭ ምን ተደረገ? የግሪክ መንግሥት ምን ተባለ?

ለሮም ምሥራቅ መንግሥት የተጨመሩ አገሮች የትኞች ናቸው?

መልስ ግሪክ፣ መቄዶንያ አሁን ቱርክ የሚባለው ትንሽ እስያ በዙሪያው ያሉ አገሮች ሁሉ ናቸው።

፱፤ ኦቶማን እንዴት ሆነ?

፲፤ ባጃዜት የተባለው ማነው? የነገሠው ምን ጊዜ ነው?

ቱርኮች ማን ይሉታል?

፲፩፤ ታሜርሊን የተባለ ማነው?

፲፪፤ ቲሙር ባጃዜትን እንደምን አደረገው? አሸናፊዎቹ እንደምን ሆኑ?

፲፫፤ በ፲፬፻፶፫ ዓ.ም ምን ተደረገ?

**ምዕራፍ ፻፳፩ ኤውሮጳ።**

**የቱርክ ታሪክ መከናወን።**

፩፤ ቱርኮች ሡልጣኖች (ነገሥታት) የሚበዙበት አገዛዛቸው በደልና ደም ማፍሰስ የመላበት ነው በ፲፭፻፲፪ የነገሠው ሡልጣን ሴሊም ግብፅም ከበበና ድል አደረጋት፤ የግብፅ ወታደሮች ማሜሊክስ ይባላሉ። ስለ ነርሱም የግብፅ ታሪክ በተናገርሁ ጊዜ ነግሬያችኋለሁ። ከነርሱም ብዙ ሺሕ የሚሆኑት ተማረኩ።

፪፤ ከድሉ በኋላ በነጭ ዐባይ ወንዝ ዳርና በካይሮ በር አጠገብ ያጌጠና የደመቀው ዙፋኑ እንዲቆም ሡልጣኑ አዘዘ። በዚያ በዙፋኑ ተቀምጦ እየተመለከተ ማምሉክስ የተባሉት የግብፅ ምርኮኞች ሁሉ እፊቱ እየታረዱ ወደ ነጭ ዐባይ እንዲጣሉ አዘዘ።

፫፤ በ፲፭፻፺፮ የነገሠ ፫ኛ ሙሐመድ ዐሥራ ዘጠኝ ወንድሞች ነበሩት፥ ዙፋኑን እንዳይቀሙት ስለ ፈራ እንደማይንቀሳቀሱ አድርጎ ሁሉንም ጨቈናቸው።

፬፤ በ፲፮፻፳፩ አሙራት አራተኛ የተባለ ነገሠ። ይህም ሰውነተ ቢስ ዐሥራ አራት ሺሕ ሰው አሳርዷል። ለርሱም ደስ የሚያሰኘው ጨዋታ ሠይፉን መዝዞ ሌሊት በዋናው ጐዳና እየሮጠ በመንገድ ያገኘውን ሁሉ ማንንም ቢሆን አንገቱን እየበጠሰ መሄድ ነበር።

፭፤ ባንድ አንድ ነገር ምክንያት የጭከና ሥራ ተሠርቷል። ይህም የሆነው ጃኒዛሪስ በሚባሉ ጭፍሮች ላይ ነው። እነዚህ ብዙ ነበሩ ሙሐመድ ፪ኛ የተባለው በሺሕ ፫፻ ዓ.ም ያዎማቸው ነበሩ። ብርቱ ጭፍሮች ሆነው አያል መቶ ዓመት ቈይተው ስለ በዙ የሡልጣን ዘበኞች ወይም ጠበቆች ይባላሉ። እያደር ኅይላቸው እየበዛ ጕልበት ተሰማቸውና በመንግሥቱ ካሉት የጦር ወታደሮች ይልቅ እነዚህ ኅይለኞች ሁነው እምቢተኞተና የሚያስፈሩ ዐመፀኞች ሆኑ።

፮፤ ስለዚህ ንጉሡ ሙሐመድ ከነርሱ ሥልጣን ነፃ ለመውጣት ፈልጎ በ፲፰፻፳፮ ዓ.ም ጃኒዛሪስን እንዲከቡ የቀሩት ጭፍሮቹን አዘዘ፣ እንዲሁም ተደረገና ሁሉንም አንድ ሳይቀር ያለ ምሕረት በጥይት አስፈጃቸው። ከዚህ በኋላ ሡልጣኑ የቱርክን ልማድ ለማስደሰት የኤውሮጳውያንን ሥልጣኔ እንዲቀበሉ ለማድረግ ሞከረ። ካሰበውም ጥቂት እንጂ ብዙ ለማድረግ አልቻለም። እንዳሰበው ሳይሆንለት በ፲፰፻፴፱ ሞተና መንግሥቱን ልጁ አብዱል ሜጂድ ወረሰው። ይህም ሰኔ ፳፭ ቀን ፲፰፻፷፩ ሞተ። በ፲፰፻፶፫ ፶፬ - ፶፭ ከመስኮብ ጋር ጦርነት በተደረገ ጊዜ ቱርክ የጦር ጓደኞቹን ፈረንሳይንና እንግሊዝን ለመርዳት ከመቶ ሺሕ የሚበልጥ ወታደር አቀረበ።

፯፤ የባዱል ሜጂድን ዙፋን አብልዱል አዚዝ ወረሰ። ይህም ሥልጣኔ ፲፰፻፸፮ ዓመት ድረስ ነገሠ። ከዚያ በኋላ ተሻረና ያጐቱ ልጅ ሙራድ አምስተኛ ስፍራውን ወሰደ። እሱም አእምሮው በሽተኛ ስለ ሆነ ጥቂት ወራቶች ነገሠና ወንድሙ አብዱል አሚድ ሁለተኛ ነገሠ። በ፲፰፻፸፯ መስኮብ ቱርክን ወረረውና በያለበት ጦርነት ሆነ። የኤውሮጳም መንግሥታት በነገሩ ገቡበትና ዕርቅና ሰላም ወረደ።

**ጥያቄ።**

፩፤ የቱርክ ሡልጣኖች መንገሥ እንዴት ሆነ? ሡልጣን ሴለም እንዴት ሆነ? ሜምሉክስ የተባሉት እንዴት ሆኑ?

፪፤ ሡልጣን ምን ብሎ አዘዘ።

፫፤ ሦስተኛው ሙሐመድ የነገሠው ምን ጊዜ ነው? የክፋት ሥራ የሠራው ምን ጊዜ ነው?

፬፤ በ፲፮፻፳፩ ሡልጣን የሆነው ማነው? አሙራት እንዴት ሆነ?

፭፤ ባኒዛሪስ የተባሉ እነማን ናቸው? ምን ጊዜ ተመሠረቱ?

፮፤ በ፲፰፻፳፮ ምን ተደረገ? ከዚያ በኋላ ሡልጣን ምን አደረገ?

መንግሥቱን ማን ወረሰው? አብዱል ሜጂድን ማን ወረሰው?

ስለምን ሙራድ ፭ኛ የተባለ ተሻረ?

፱፤ የዛሬው ሡልጣን ማን ይባላል?

**ምዕራፍ ፻፳፪ ኤውሮጳ።**

**የጥንት የእስጳንያ ታሪክና**

**ሙሪሽ የተባሉ ነገድ ድል እንዳገኙ።**

፩፤ የእስጳንያ ግዛት ከፈረንሳይ የሚለይበት ፒሪኒር በሚባል ተራራ ነው። በምዕራብ ፖርቱጋል ነው፤ ባንድ ወገን የአትላንቲክ ውቅያኖስ የቢስኪ ጠረፍና የሜዴቴራኒያን ባሕር ነው። እስጳንያ አገሩ በሁለት ባሕሮች መኻከል ሆኖ በሰፊው የተዘረጋ የብስ ነው።

፪፤ እስጳንያ በጣም የታወቀ ስመ ጥሩ አገር ነው። አገሩ አውሬ የመላበትና ተራራ የበዛበት ሆኖ በመኻከሉ እጅግ ያማሩ ረባዳ አገሮች አሉበት፤ አየሩ ሙቀት ሳለ እጅግ ደስ የሚያሰኝ ነው። ወይንና ወይራ፣ ሎሚ፣ አልሞንድ፣ በለስ፣ ሲትሮንና ፓሜግራሜንት ያበቅላል።

፫፤ እስጳንያ ጥሩ ፈረስ የሚረባበት አገር መሆኑ በጣም የታወቀ ነው። ደግሞ ሜሮኖ የሚሉት በግ መጀመሪያ የተገኘው በዚሁ አገር ነው። የዚሁ ዐይነት በግ በብዙ የሚገኘው በአሜሪካ ነው። ዛሬ ግን በዓለሙ ሁሉ ይገኛል። መጀመሪያ በዓለም ጥሩ የበግ ጠጕር የተገኘው ከነዚህ ዐይነት በጎች ነው።

፬፤ እስጳንያ ፲፮ ሚሊዮን ያህል ባላገሮች አሉዋት። ሕዝቡ በጠቅላላው እምብዛም ዕውቀት የላቸውም። ደግሞም አምልኮ ባዕድ ይወዳሉ። እንገር ግን ቁምነገራቸው ስምምነትና የለዘበ ጠባይ ያላቸው ይመስላሉ። ከሜዳ ወጥተው በደስታ መዝፈንና መጨፈር ይወዳሉ።

፭፤ የእስጳንያ ዋና ከተማ ማድሪድ እጅግ ያማረች ከተማ ናት። ሙር የተባሉት ነገድ የሠሩዋቸው ታላላቅ ቤቶችና ቤተ ክርስቲያኖች ቤተ መንግሥቶችም በእስጳንያ ይገኛሉ። ታሪካቸውንም አሁን እነግራችኋለሁ። የነዚህም ሕንፃዎች ሥራ እጅግ የሚያስደንቅ ተብሎ በዓለም የታወቀ ነው። በማነኛውም ሁኔታው ፈጽሞ የጥንት የግሪክንና የሮምን ሥራ አይመስልም። ይህም የጥንት የጎቶችን ሥራ ይመስላል።

፮፤ ጊዜና ስፍራ ባገኝ ስለ እስጳንያ ረጅም ታሪክ በብዙ አድርጌ በነገርኳችሁ ነበር። ዳሩ ግን የዚህን ሐተታ በሌላው መጽሐፍ እተርክላችኋለሁ በማለት ታሪኩን በዚህ አሳጥሬዋለሁ።

፯፤ ፊኒቅያኖች በባሕር አድርገው ወደዚህ እስኪመጡ ድረስ ስለ እስጳንያ ታሪክ የታወቀው እጅግ ጥቂት ነው። ፊኒቅያ ማለት እንደምታውቁት ለከነዓን የቀረበ አገር ነው። ሁለት ሺሕ ማይል ርቀት ያለው ነው። ከዚህ ወጥተው በጊብራልታር በር ሁለት ሐውልት አቆሙ። እነዚህንም ሐውልቶች የሔርኩሎስ ምሰሶዎች አሉዋቸው። የጥንት ሰዎች እነዚህን ምሰሶዎች አልፈው ወደ አትላንቲክ ውቅያኖስ ለመጓዝ አይዳፈሩም ነበር።

፰፤ ግሪኮች በእስጳንያ አያሎች ከተሞች መሥርተዋል። በኋላ ግን ካርታጎች አገሩን እጅ አደረጉት። ነገር ግን በ፻፴፬ ዓመት ከክርስቶስ ልደት በፊት ሮማውያን ወሰዱትና እስከ ፬፻፮ ዓእምት ከክርስቶስ ልደት በኋላ እንደያዙት ቄዩ። ከዚህ ወዲያ እስጳንያ ሱቪ፣ አላንስ፣ ቫንዳልስ በሚባሉ ከሰሜን ወገን በመጡ በአራዊት ሕዝብ ተወረረች።

፱፤ ከነዚህም አራዊት አያሎች ባገሪቱ ውስጥ ከመቶ ዓመት የሚበልጥ ተቀምጠው ኖሩ። ከዚህ ወዲያ ጎቶች ወይም ቪስጎቶች የሚባሉ ሌሎች አራዊት ሕዝብ መጡና እነዚህን ካሉበት አስወጥተው በመላው እስጳንያ ተገናኙበት። እነዚህም በአገሩ ተቀመጡበትና በኋላ መንግሥት መሠረቱ።

፲፤ ጎቶች በእስጳንያ ሁለት መቶ ዓመት ከኖሩ በኋላ ሮዴሪክ የተባለ ንጉሥ አነገሡ። ንጉሡም በጎቶችና በእስጳኖች መኻከል ተከብሮ የሚኖረውን ኅይለኛውን ካውንት ጁሊያን የተባለውን ጀግና በሚያሳዝን ነገር ጎዳው ጁሊያንም ይህንኑ እበቀላለሁ ሲል አገሩ የሚጎዳበት ሆነ።

፲፩፤ ፊት እንደ ተናገሁት በሞሪታኒያ ከእስጳንያ በማይርቅ በአፍሪካ ሰሜን ጠረፍ ሳራሴን የተባሉ አንድ ነገድ ነበሩ። እነዚህም ሞሪ ወይም ሙር ይባላሉ። እነዚህም ባሕርን ተሻግረው እስጳንያን እንዲወሩ ከሚኖሩበት አገር ካውንት ጁሊያን ጠራቸው።

፲፪፤ እንዲሁም እነዚህ አረማውያን ታሪክ በተባለ ጄኔራላቸው እየተመሩ ባሕርን ተሻግረው ወደ እስጳንያ ጠረፍ ድረሱ። የጎቶች ወገን የሆነ ንጉሥ ሮዴሪክ የጦር ሠራዊት ሰበሰበና በእስጳንያ ደቡብ ዜርስ በሚባል ስፍራ ተገናኝተው እዚህ ላይ ታላቅ ውጊት ተዋጉ።

፲፫፤ ሙሮች ፈጽመው ድል አደረጓቸው። ንጉሡ ሮዴሪክ የደረሰበት ከቶ አልታወቀም። ፈረሱና ጦሩ በራሱ ላይ የሚደፋው የራስ ቁር፤ ጋሻውና በደረቱ ላይ የሚለብሰው የብረት ልብስ፣ ከተዋጉበት ስፍራ አጠገብ ባለው ወንዝ ዳር ወድቆ ተገኘ። ሰውነቱ ግን በዚህ ስፍራ ተገኘ አልተባለም። ይህም የሆነ በ፯፻፲፪ ዓመት ከክርስቶስ ልደት በኋላ ነው።

፲፬፤ እስጳንያዎች ግን ንጉሥ ሮዴሪክ በሕይወት ያስወጣላቸው ብለው ያምናሉ። የጦር ሠራዊቱን ይዞ ሙሮችን ወግቶ ያስወጣቸዋል ብለው ያምናሉ። ነገር ግን የርሱ ጦር ድምጽም ዳግመኛ አልተሰማም። የጎቶች ጊዜ፥ በመውደቁ ተበላሽቶ ስለ ቀረ የጎቶች መጨረሻ ሮዴሪክ ተባለ።

፲፭፤ የንጉሥ ተወላጅነት ያለው ፒላጄዎ የተባለ ሙሮች ሳይገድሉዋቸው የቀሩትን የእስጳንያ ጎቶች የተባሉትን ሰብስቦ ዋና መሪ ሆነና እስቱሪያስና ቡርጎ ወደ ተባሉ ተራሮች ይዞዋቸው ሄደ። በዚያም ትንሽ መንግሥት መሠረተ። ሙሮች በእስጳንያ ውስጥ ያልነኩትና ልድ ያላደርጉት ይህንኑ መንግሥት ብቻ ነው።

፲፮፤ የፒላጂዎ ተከታዮች የመንግሥታቸውን ዳርቻ ሲያስፋፉት ሙሮችም ከእስጳንያ ሦቱን እጅ እንደያዙ ቈዩ።

**ጥያቄ።**

፩፤ እስጳንያ ያለው ከኤውሮጳ በወዴት በኩል ነው?

በእስጳንያና በዩናይትድ እስቴትስ መኻከል ያለው ውቅያኖስ ማን ይባላል?

፪፤ እስጳንያ ከፈረንሳይ በምን ይለያል? የእስጳንያ ዳርቻ የት ድረስ ነው? እስጳንያ እንዴት ያለ አገር ነው? አየሩ እንዴት ነው? ምን ያፈራል? ወደ እስጳንያ ሄዳችሁ ከሚያምረው ፍሬ መብላት ትወዳላችሁን?

፫፤ የእስጳንያ ፈረሶች እንዴት ያሉ ናቸው? ሚሪኖ የሚባሉ በጎችሳ?

፬፤ የሕዝቡ ብዛት እንዴት ነው? ሕዝቡ እንደምን ናቸው?

ዋናው ከተማ እንዴት ያለ ነው? ማሪድ እንዴት ያለ ከተማ ነው?

ማድሪድ ከናንተ ወዴት ነው? ከሎንዶን ከፓሪስ፣ ከሮም፣ ከአልጀር?

፭፤ በእስጳንያ ሙሮች (ሞሮኮ) የሠሯቸው ሕንፃዎች እንዴት ያሉ ናቸው? የእስጳንያ የቀድሞ ታሪክ እንዴ ነው? ፊኒቅያ በየት እብኩል ነው? ከእስጳንያ ምን ያህል ይርቃል? ፊኒቅያዎች በእስጳንያ ምን አደረጉ? የሜዴቴራንያን ባሕር ከአትላንቲክ ውቅያኖስ ጋር በየት ይጋጠማል? የሔርኩሊስ ዐምዶች የቆሙት የት ላይ ነበር? የጥንት ሰዎች በመርከብ የተቀመጠጡ የት ድረስ ይሄዱ ነበር?

፮፤ ግሪኮች ምን አደረጉ? ካርታጎችና ሮማውያን ምን አደረጉ? እስጳንያዎችን ያሸነፉ የወዴት አራዊት ሕዝብ ናቸው? እስጳንያን ድል ያደረጉት ምን ጊዜ ነው?

ሱቪርና ሌሎችም አራዊት ሕዝብ በእስጳንያ ምን ያህል ዘመን ቈዩ?

፱፤ እነዚህኑ ሱቪርና አራዊት ሕዝብ ካገሩ ውስጥ ያስወጣቸው ማነው? ጎቶች እንዴት ሆኑ?

፲፤ ሮዲሪክ እንዴት ሆነ? ካውንት ጂሊያን ምን አደረጉ?

፲፩፤ ሞሪታኒያ እንዴት ሆነ? ከእስጳንያ ወዴት ነው?

ካውንት ጁሊያን እንዴት ሆነ? ምን አደረገ?

፲፪፤ ሙሮች ምን አደረጉ? ከዚህ በኋላ ምን ተከተለ?

፲፫፤ የንጉሥ ሮዴሪክ ፍጻሜ እንዴት ሆነ? ይህ የሆነው ምን ጊዜ ነው?

፲፬፤ እስጳኞች ምን ያምኑ ነበር? ስለምን ሮዴሪክ የጎቶች መጨረሻ ተባለ?

፲፭፤ ፒላጂዎ እንደምን ሆነ? ሙሮች ያልደረሱበት የእስጳንያ ክፍል የቱ ነው?

፲፮፤ የፒላጂዎ ወራሽ እንዴት ሆነ?

ሙሮች ረጅም (ወራት) ዘመን ይዘውት የነበረ የእስጳንያ ክፍል የትኛው ነው?

**ምዕራፍ ፻፳፫ ኤውሮጳ።**

**በሙሮችና በእስጳንያዎች መኻከል ስለ ተደረገው ጦርነት።**

፩፤ መጀመሪያ ሙሮች እስጳንያ ድል አድርገው በገቡ ጊዜ እንደ አራዊት ያሉ ሕዝብ ነበሩ። ነገር ግን ቶሎ ብለው ሠለጠኑና እጅግ የለዘቡ ሕዝብ ሆኑ። በኤውሮጳ በማነኛውም ክፍል ከሚደረገው ይልቅ በነዚህ መኻከል ብርቱ ትምህርት ነበር።

፪፤ ጎርዶቫ በተባለው ከተማ ፮፻ ሺሕ መጻሕፍት ያሉበት ቤት ነበር። ደግሞ ሙሮች በያዙት በእስጳንያ ግዛታቸው ውስጥ ፸ የሚሆኑ የሕዝብ የመጻሕፍት ቤቶች ነበሩ። ሙሮች እጅግ አድርገው ቅኔና ሙዚቃ ይወዳሉ።

፫፤ በእስጳንያ አያሎች ያማሩ፤ ሕንፃዎችና ቤቶች ሠርተዋል። አልሀምብራ የተባለው የግሬናዳ ከተማ የሙሮች ነገሥታት መኖሪያ ነው። ከእብነ በረድ ተሠርቶ በተጠረበ ደንጊያ ያጌጠ ነው። ሀሩር የሆነውን አገር ከእልፍኙና ካዳራሹ ደጅ እየለዘበ የሚረጨው ምንጭ ያበርደዋል። የሙሮች ነገሥታት በዚህ እንዲቀበሩ ስለ ፈለጉ ከአልሀምብራ በታች ያስቆፈሩዋቸው ዋሻዎች (ሕንፃዎች) ነበሩ። መቃብራቸውንና ቤተ መንግሥታቸውን በአልሀምብራ ማድረግ ይወዱ ነበር።

፬፤ እስጳንያዎች ሙሮችን ጠልተው ነበሩና ሁለጊዜ ዕርቅ ያደርጉ ነበር። ብዙ ጊዜ ይዋጉ ስለ ነበሩ ድሉ አንዳንድ ጊዜ ላንደኛው ወገን አንዳንድ ጊዜም ለሌላው ወገን ይሆናል። አንድ ግዚኤ ሲዋጉ ባንዱ ጦርነት ሰማኒያ ሺሕ ሙሮች ታረዱ።

፭፤ ባንድ ወገን ደግሞ አንድ ከሙሮች ወገን የነበረ አልማንዞር የተባለ ጀግና እስጳኞችን ከአምሳ ጊዜ ይበልጥ እየመለሰ ድል አድርጓቸዋል ይባላል። ኮምፓሳቲላ የተባለች ከተማቸውን ያዛትና ከዚሁ ስፍራ የታላቁን ሕንፃ መዝጊያ በትከሻቸው ተሸክመው ወደ ኮርዶቫ እንዲያደርሱ ምርኮኞቹን በግድ አዘዛቸው።

፮፤ ከነዚህ ወገን እጅግ ስመ ጥሩ ጀግና ተብሎ ተውስጣቸው ብቅ ያለው ደን ቦድሪጎ ደቤቫር ነበር። ጭማሪ ስሙ ሴድ ካምፔዶር ወይም ተወዳዳሪ ጓደኛ የሌለው ጌታ ማለት ነው። እርሱም እየመላለሰ ሙሮችን ድል አድርጓል። እስጳንያዎች መቸውንም ቢሆን ሴድካምፔዶርን መሪ አድርገው በሄዱ ቍጥር ድል እንዲያገኙ አረጋግጠዋል።

፯፤ ተወዳዳሪ የሌለው ጌታ በሞተ ጊዜ ሙሮች እንደ ገና ነፍስ ዘርተው ተንቀሳቀሱና እስጳንያዎችን ፊት ለፊት ገጠሙዋቸው። ሴድ ካምፔዶር የተቀጠበትን ከተማ ስለ ከበቡዋት። እስጳንያዎችም ወጥተው ገጠሙዋቸው። ፊቱ የሞተ መልክ የሚመስል የጦር መሪያቸው መሣሪያውን ታጥቆ እንደ ተሰለፈ በጦር ፊት በሰንጋ እያጋፈተ ቀረበ።

፰፤ ሙሮች ይህን ጊዜ ይህማ ሴድ ካምፔዶር ነው፥ እስጳኞች ከመቃብር አስነሥተው በፈረስ አስቀምጠውታል። እነሆ በሕይወቱ ሳለ በሚጋልበው ፈረስ ተቀምጠው በሰልፍ ፊት እናየዋለን ብለው ወደ ኋላቸው ሽሽት ጀመሩ። እንደዚህ አድርጎ የሞተው ጀግና ድል አደረገ።

፱፤ ስለ ሙሮችና ስለ እስጳኞች ጦርነት ልዩ ልዩ ታሪክ ይነገራል። አንድ ጊዜ እንዲህ ተብሎ ተወራ ለእስጳኞች መሪ ሆኖ በጦር ግንባር እንዲታይ አንድ ቅዱስ ከሰማይ ወረደ። አንድ ጊዜ ደግሞ እስጳንያ ጠላቶቻቸውን አርደው እስኪጨርሱ ድረስ ጊዜ እንዲያገኙ ፀሓይ ቆመች፤ አንድ ጊዜ ደግሞ የጦር ሠራዊታቸውን ለማበረታታት ሲሉ በሰማይ የሚያንጸባርቅ መስቀል ታይቶአል አሰኝተዋል።

፲፤ ዳሩ ግን ይህ ሁሉ ተረት ነበር። ስለ ሆነ ሙሮች ተግሬናዳ በቀር ሌላውን ከእስጳኞች የያዙትን ግዛታቸውን ሁሉ ማጣታቸው እርግጥ ነው። ፌርዲናና ኤዛቤላ በነገሡ ጊዜ ፈጽመው ከእስጳንያ አስወጡዋቸው። ይህም የሆነ በ፲፬፻፺፪ ዓ.ም ቅርብ በስምንተኛው መቶ ዓመት የጎቶች ንጉሥ ሬዶሪክ ከጠፋ በኋላ ነው።

**ጥያቄ።**

፩፤ ስለ ሙሮች ምን ትላለህ? በኮርደቫ የነበሩ መጻሕፍት እንዴት ሆኑ?

፪፤ በሌሎች ከተሞች የነበሩ መጻሕፍትስ? ሙሮች ምን ይወዱ ነበር?

፫፤ በእስጳንያ እንዴት ያለ ቤት ሠሩ? ስለ አልሀምብራ ተናገር።

በአልሀምብራ በተ ውስጥ ምን ነበር?

፬፤ እስጳኞች በሙሮች ላይ ስሜታቸው እንዴት ነው? ጦርነታቸው እንዴት ነበር?

፭፤ አልማንዞር ማነው? የትኛውን ከተማ ያዘባቸው?

፮፤ እንዴት ያለ ጀግና እንደ ነበረ ታመለክታለህ? ምን ሆነ?

፯፤ እርሱ ከሞተ በኋላ ሙሮች ምን ሆኑ? የእስጳኞች መሪ ማን ሆነ?

፰፤ የሲድ ካምፒዶንን ሬሳ ባዩ ጊዜ ሙሮች ምን ሆኑ?

፱፤ ስለ እስጳንያና ስለ ሙሮች ጦርነት ምን ይነገራል?

፲፤ በመጨረሻው ለሙሮች ምን ቀረላቸው?

ሙሮች ከእስጴን ተነድተው የወጡት ምን ጊዜ ነው?

**ምዕራፍ ፻፳፬ ኤውሮጳ።**

**እስጳንያዎች ስለ ሃይማኖት ምርመራ እንደ አቆሙ።**

፩፤ በእስጳንያ የሃይማኖት ምርመራ በመቆሙ የፌርዴናንድ የኤዛቤላ መንግሥት ተነወረ፡ ይህን ሕግ ያቆሙበት ምክንያት ሕዝባቸው ከካቶሊክ ሃይማኖት በቀር ሌላውን እንዳይቀበል ለመከልከል ነበር።

፪፤ መናፍቅ ተብለው የተጠረጠሩትን ሰዎች ይዘው ቅዝቃዜ ወደ አለበት ወደ መጥፎ እስር ቤት ያገቡዋቸው ነበር። ከዚህ ወዲያ ከላይ እስከ ታች ረጅም ቀሚስ ተጐናንበው በተቀመጡት መርማሮች ፊት ያቀርቡዋቸዋል፤ ፊታቸው ተሸፍኖ አይታይም። ነገር ግን እስረኞቹን እያሾለቁ የሚመለከቱበት በዐይናቸው ልክ ሁለት ቀዳዳዎች አሉዋቸው።

፫፤ የተከሰሱት ሰዎች በዐይናቸው ልክ ሁለት ቀዳዳዎች አሉዋቸው። ይሣቀያሉ። አንድ አንድ ጊዜም በቤት ጣራ ይሰቅሉዋቸውና ትንሽ ካቈዩአቸው በኋላ ገመዱን ሲለቁት ወደ መሪት ወርደው ሊሰባበሩ ሲደርሱ እንደ ገና ወደ ላይ ይስቡዋቸዋል።

፬፤ እንዲህ በማድረግ ይጎዱዋቸውና እስረኞቹ ሁለመናቸው ተስፍራው ተለያይቶ ውልቅልቅ ይላሉ። እስረኛው ይህን ያህል ሥቃይ ተቀብሎ መማሮች እንደሚፈልጉት ካላደረገ ፊቱን ስብ ነገር ይቀቡና ወደ እሳት ያቀርቡታል። እንዲያው ባጭሩ የሚሠሩት የጭከና ሥራቸውን ለመናገር እጅግ የሚያስፈራ ነው።

፭፤ መርማሮች እስረኞችን ብዙ ሥቃይ ካስቀበሉዋቸው በኋላ ደግሞ ሊያቃጥሉዋቸው ተሰናድተው ከዚህ ወዲያ የተፈረደባቸው ሰዎች የእሳት ነበልባል ሥዕል የተሳለበት ልብስ እንደ ለበሱ ይወጣሉ። ደግሞም እባንና አውሬ እንደሚውጣቸው ሆኖ የተሣለበት ልብስ ደረታቸውን ያለብሱዋቸዋል።

፮፤ ወደሚቀመጡበት ስፍራ በደረሱ ጊዜ ተምሰሶ ጋር በሰንሰለት ያስሩዋቸውና ዝግ ብሎ በሚነድ እሳት እስኪሞቱ ድረስ ያሳርሩዋቸዋል። ሕይወታቸው እስክትለይ ድረስ ሁለት ወይም ሦስት ሰዓት ያህል በሞት፥ ፃዕር ይጨነቃሉ። የሃይማኖት መርማሮች የተባሉት እንዲህ የሚያስፈሩ ሰዎች ነበሩ። እንዲህ የመሰለ ሥራ በኢጣሊያና በሌሎችም የካቶሊክ አገሮች በተባሉት ሁሉ ገብቶ ሦስት መቶ ዓመት ያህል ሲሠራበት ቈይቷል። የሃይማኖት መርማሮች እስኪሻሩ ድረስ ሠላሳና አርባ ሽሕ ሰው ከነነፍሳቸው አቃጥለው ፈጅተዋል።

፯፤ የሃይማኖት ምርመራን ስናስብ መቸውንም ይህ ሥራ የፌርዴናንድንና የኤዛቤላን መንግሥት አሳድፎትና ቀልሞት፣ ነብዞት እናያለን። የዚህ ንጉሥና የዚች ንግሥት ክብር ሆኖ የሚታየው አሜሪካን ለማግኘት በፈለገ ጊዜ ለክሪቶፎር ኮሎምቦስ ገንዘብ መስጠታቸው ነው። ነገር ግን ኮሎምቦስ አሜሪካን ስለ አገኘ ሽልማቱ እስራት ሆነ።

፰፤ እስጳኞች ድል አግኝተው ወደ አሜሪካ ከገቡ ጊዜ ያገሩ ሀብት እንዲሁ ብዙ ነበርና ከሌላው ከአውሮጳ አገር ይልቅ ወርቅና ብር በእስጳንያ እጀግ ተሩፍ ሆነ። ነገር ግን እስጳንያ ከአሜሪካ የቅኝ አገርዋ እውነተኛ ጥቅም ማግኘትዋ ያጠራጥራል። ባገራቸው ተቀምጠው መሬታቸውን በማረስ ፈንታ ወርቅና ብር ለመፈለግ ብለው ባላገሮችዋ ውቅያኖስ ተሻግረው ሄዱ።

ጥያቄ።

፩፤ የሃይማኖት ምርመራ ደንብ ያቆሙትበት መቼ ነው?

የዚህ አሳብ ምንድን ነው? የተጠረበውን ሰው እንዴት ያደርጉት ነበር?

፪ - ፫፤ የምርመራውን ሁኔታ ተናገር። የተከሰሱትን ሰዎች እንዴት ያለ ሥቃይ ያስቀብሉዋቸው እንደ ነበር ተናገር።

፯፤ የፌርዴናንድና የኤዛቤላ መንግሥት እንዴት ሆነ? እንዴት ሆነ?

የመንግሥታቸው ክብር እንዴት ሆነ?

የኮሎምቦስ ፍጻሜ እንዴት ሆነ?

፰፤ እስጳኞች እንዴት ሆኑ? የእስጳኞች ሀብት እንዴት ሆነ?

በአሜሪካ ቅኝ አገር ለእስጳኞች ጥቅም ሰጠ ወይ?

ተጠቀሙበትን?

**ምዕራፍ ፻፳፭ ኤውሮጳ።**

**ስለማይሸነፉ መርከቦችና ስለ እስጳንያ ንጉሥ ሁኔታ**

**የዛሬው እስጳንያ ጕዳይ።**

፩፤ ከብዙዎች ኅይለኞች ነገሥታት አንዱ እጅግ ኅይለኛ ተብሎ የተጠራ ሁለተኛ ፊሊጵ የተባለው የእስጳንያ ንጉሥ ነው። እርሱም በ፲፭፻፹ ዓ.ም በፖርቱጋልም ላይ ነገ ነገሠ እንጂ ንጉሥ መባሉ በእስጳንያ ብቻ አልነበረም። ዳሩ ግን ፖርቱጋል በኋላ ራስዋን ችላ ለብቻዋ እንደ ገና የተለየች መንግሥት ሆነች።

ባሥራ ሁለተኛው መቶ ዓእምት ከእስጳንያ ነጻ ወጥታ በራስዋ አዳሪ መሆንዋን መጀመሪያ አስታውቃ ነበር።

፪፤ ፊሊጵ እንግሊዝን እወጋለሁ ብሎ ይከጅል ነበርና፤ ለዚሁ ብሎ ሰማኒያ የጦር መርከቦች አሰናዳ። እነዚህም መርከቦች የማይሸነፉ አርማዳ ይባላሉ። ነገር ግን የእንግሊዝ መርከቦች እጅግ አድርገው አስጨነቋቸው እንዲያውም በመጨረሻው ሳይዋጉ ድል ሆነው ተሸነፉ። (ማዕበሉ) እይባሕሩ ሞገድ እጅግ በርትቶ ስለ ነበረ ከነዚሁ አያሎቹን መርከቦች ወደ እንግሊዝ ጠረፍ እየነዳ አስጠጋቸው።

፫፤ የፊሊጵ ልጅ አእምሮ ያነሰው ሰው ነበር። አሟሙዋቱም እጅግ እየትለየ ነበር፤ አንድ ቀን በምክር ቤት ተቀምጦ ሳለ ባጠገቡ ባንድ ትልቅ፥ ምድጃ (እንክርት) እሳት ይነድ ነበርና ሙቀቱ እጅግ ያስጨንቅ ነበር።

፬፤ የተቀመጠበትን ወንበር ካለበት ፈቀቅ ለማድረግ ሰውዬው ግዙፍ ስለ ነበረ ነዲዱን እንዲያሳንሱለት አሽከሮቹን ጠራ ዳሩ ግን ሥራው እሳት መቆስቆስ የነበረው አሽከር በዚያ አልነበረም። የቀሩትም አሽከሮች ሥራቸው ይህ አልነበረምና አላሰቡበትም ነበር፤ ስለዚህ እሳቱ አብልጦ እየተንቦለቦለ ነደደና ንጉሡ ተልክ ያለፈ ሙቀት ስለ ተሰማው በዚሁ ጠንቅ ታሞ እንደ ሌላ ሳይሆን በእስጳንያ ንጉሥነት ስም ሞተ።

፭፤ በሺ ፯፻ ዓ.ም ቻርልስ ሁለተኛ የእስጳንያው ልጆች ሳይወልድ ሞተ። የሉዊስ ዐሥራ አራተኛ የልጅ ልጅ የአንጆ ዱክ፣ የተባለ የፈረንሳዊ ጕልማሳ ፕሪንስ ፊሊጵ በዙፋኑ ተቀመጠ። የዚህም ቤተ ሰቦች የእስጳንያ ቡርቦንስ ይባላሉ።

፮፤ ይህም ሁኔታ ብዙ ጊዜ በኤውሮጳ ጦርነትን አስነሣ። የኦስትሪያ አርችዱክ ታርልስ የእስጳንያን ዘውድ ተመኝቶ ነበርና እጁን ጫነበት። እርሱና የአንጆ ፊሊጵ እየተዋጉ በየተራ ተከተማው ተማድሪድ ሲወጡ፣ ሲገቡ በምጨረሻው ዘውዱን ፊሊጵ እንደያዘ ቀረ።

፯፤ ብዙ ጊዜ እስጳንያ ተእንግሊዝ ጋር ስትዋጋ ኑራለች። በአሜሪካን ዐመፅ ጊዜ ተፈረንሳይ ጋር ሁና ትወጋት ነበር፤ ነገር ግን በሺ ፯፻፹፫ ዓ.ም ነገሩ በዕርቅ ተጨረሰ። ደግሞ ዐሥር ዓእምት ያህል ቈይቶ በእንግሊዝና በፈረንሳይ መኻከል ሌላ ጦርነት ተነሣ። በዚህም እስጳንያ ከጦርነቱ ለመግባት ግድ ሆነባት።

፰፤ በሺ ፰፻ - ፰ ዓ.ም አንደኛ ናፖሊዮን እጅግ አድርጎ ኅይል ስለ ተሰማው የእስጳንያ ንጉሥ ዙፋኑን እንዲለቅ አስገደደው። ይህም ንጉሥ ፌርዲናንድ ሰባተኛ ይባል ነበር፤ ናፖሊዎንም የእስጳንያን ዘውድ ወሰደና በወንድሙ በዮሴፍ ቦናፖርቴ ራስ ላይ ጫነው።

፱፤ ነገር ግን እስጳኞች ንጉሥነቱን አላጸደቁለትም። እንደ ንጉሣችን አድርገን አንቀበለውም ብለው አሻፈረን አሉ። ከዚህ ወዲያ ጦርነት ተነሣ። የእንግሊዝ መንግሥት በእስጳንያና በፖርቱጋል ላይ ጦር ሰደደ። የቄሌንግትን ዱክ መጀመሪያ ፈረንሳይ ድል ያደረገ ከዚያ ነው።

፲፤ የቀድሞው የእስጳንያ ንጉሥ ፌርዲናንድ ተመልሶ በዙፋኑ የተተካው ባንድ ሺ ፰፻፲፬ ዓ.ም ነው ዓ.ም ነው። በሺ ፰፻፴፫ ዓ.ም ሞተና ከተወለደች ፫ ዓመት የሆናት ሴት ልጅ ነበረችውና ኤዛቤላ ሁለተኛ ተብላ ንግሥት ሆነች።

፲፩፤ ይህ ከሆነ በኋላ በፌርዲናንድ ወንድም በዶን ካርሎና በሕፃኒቱ ንግሥት ንግሥት በሜሪያ ኤዛቤላ መኻከል ጸብ ተነሣና እስከ ፩ሺ ፰፻፷ ዓ.ም ድረስ በእስጳንያ ሁከትና ድብልቅልቅ ሽብርና ዘረፋ ሆነ። ከዚያ ወዲህ ተከራካሪ ጉባኤ ተነሣና እስጳንያ ታወከች። ንግሥት ኤዛቤላ መስከረም ፴ ቀን ሺ፰፻፷፰ ዓ.ም ከእስጳንያ ሸሸች። ከዚያ በንጉሥ ፈንታ ጄኔራል ፒሪም የሚኒስትሮች ምክር ቤት ፕሬዚዴንት ሆኑ።

፲፪፤ የሁከት ዘመን እነዚህ ስለ ዋናው ፍርድ ቤት ሸንጎ ብዙ ከተጋደሉ በኋላ ጄኔራል ፒሪምን ዋና አድርገው የሕዝቡ ምርጫ በኢጣሊያው ንጉሥ በቢክቶር አማኑኤል በሁለተኛው ልጁ ላይ ወደቀና በሺ ፰፻፸ ዓ.ም ቀዳማዊ አሜዶ ተብሎ ነገሠ። ይህም ብዙ ጊዜ ንጉሥ ሆኖ አልቈየም። በየካቲት ሺ፰፻፸፫ ዓ.ም ከመንግሥቱ ተሻረ። አልፎንሶ ፲፪ኛ የንግሥት ኤዛቤላ ልጅ በእስጳንያ ዙፋን ተቀመጠ።

**ጥያቄ።**

፩፤ ፊሊጵ ሁለተኛ የተባለው እንዴት ሆነ? ፖርቱጋል ምን ሆነ?

፪፤ (ኢንቢሲብል) አርማዳ የማይሸነፍ መርከብ የሚሉት እንዴት ሆነ? የሁለተኛው ፊሊጵን ልጅ ሞት ተናገር።

፭፤ በሺ ፯፻ ዓ.ም ምን ሆነ? ቻርልስን ሁለተኛ ዙፋን ማን ወረሰ?

የእስጳንያ ቡርቦንስ የተባሉ እነማን ናቸው?

፮፤ ቻርልስና ፊሊጵ ወደ ጦርነት ለምን ሄዱ? የትኛው ድል አደረገ?

፯፤ እስጳንያ ምን ሆነ?

፰፤ ባ፩ሺ ፰፻፰ ዓ.ም ናፖሊዎን ምን አደረገ? ፌርዲናንድ ፯ኛ የተባለ ማነው?

ናፖሊዮን በእስጳንያ ማንን አነገሠ?

፱፤ እስጳንያዎች እንዴት ሆኑ? የእንግሊዝ መንግሥት ምን ሆነ? ሎርድ ዌልንግቶን ምን አደረገ?

፲፤ ፌርዲናንድ እንደ ገና ምን ጊዜ ወደ መንግሥቱ ተመለሰ?

ዙፋኑን ማን ወረሰ? ንግሥት ኤዛቤላ ከእስጳኝ ምን ጊዜ ሸሸች?

፲፩፤ ከዚህ በኋላ ምን ሆነ? የእስጳንያ ንጉሥ ለመሆን ማን ተመረጠ? ያሁኑ መንግሥት እንዴት ነው?

**ምዕራፍ ፻፳፮ ኤውሮጳ።**

**ስለ ፖርቱጋል አጭር ታሪክ።**

፩፤ ፖርቱጋል ያለው በእስጳንያ ምዕራብ ነው። በምዕራብ ወገን ከአትላንቲክ ውቅያኖስ ይዋሰናል። የሕዝቡ ቍጥር አራት ሚሊዮን ይሆናል። ዋናው ከተማ ሊዝቦን ይባላል። ይህም ታላቅ ከተማ ነው። ወይንና ዘቢብ ፖርቱካንና ሎሚ ለማግኘት አያሎች መርከቦች እየጐበኙት ያልፋሉ።

፪፤ ፖርቱጋል አየሩ በፍጹም እንደ እስጴን ነው። ሕዝቡም ቢሆኑ እስጳኞችን ሲመስሉ በቋንቋቸው ልዩ ናቸው።

፫፤ ፖርቱጋል ጥንት የእስጳንያ ክፍል እንደ ነበረና በአገሩም ላይ በሚሆነው ነገር ሁሉ ተካፋይ እንደ ሆነ ይታሰባል። ባሥራ ሁለተኛው መቶ ዓመት በራሱ አዳሪ ሆነ። ከዚያ ወዲህ ምንም ለጥቂት ጊዜ የእስጳንያ ዜጋ ቢሆን የተለየና ራሱን የቻለ መንግሥት ተብሎ ይታሰባል።

፬፤ ፖርቱጋሎች በመርከብ በአትላንቲክ ውቅያኖስ መሄድ ሲጀምሩ እስከ ሺ፬፻ ዓ.ም ድረስ የፖርቱጋሎች ታሪክ ትንሽ ነበር። በዚህ ጊዜ ታላቁ ባሕር በጣም አልታወቀም ነበር። ማንም ወደ አሜሪካ ለመሻገር ወይም አፍሪካን በመርከብ ሆኖ ለመዞር የደፈረ ሰው አንድም አልተገኘም።

፭፤ ነገር ግን ታናናሾቹ የፖርቱጋል መርከቦች ጥቂት በጥቂት እየራቁ ሄዱና በመጨረሻው ከብዙዎቹ አንዲቱ መርከብ መልካም ተስፋ ወደ ተባለው አገር ለመድረስ በቃች። ከዚህ በኋላ የፖርቱጋል መርከብ ፈጽሞ አፍሪካን ዞሮ አለፈና የህንድ ውቅያኖስን ተሻግሮ ወደ ህንድ አገር ደረሰ።

፮፤ ይህም የሚያስደንቅ ድፍረትና ሌላ አገርን ማግኘት ሌሎችን ነገዶች አስቀናና ወዲያው ከጥቂት ዘመናት በኋላ ክርስቶፎር ኮሎሞቦስ አሜሪካን አገኘ። እስከ ሺ ፬፻፺፪ ዓ.ም ለኤውሮጳና ለእስያ፤ ለአፍሪካ ሕዝብ ያልታወቀውን የምዕራብን ሰፊ የብስ ለማግኘት መንገድ መሪ የሆነው የፖርቱጋል ነው ተብሎ ይታሰባል።

፯፤ ከዚህ ጊዜ ጀምሮ እስከ ሺ ፯፻፶፭ ዓ.ም ድረስ በፖርቱጋል የሆነውን መናገር አያስፈልገኝም። መላውን ከተማ ሊዝቦንን የሚያናውጥ የምድር መናወጥ በዚያን ጊዜ ነበር። ቤቶች፤ ቤተ ክርስቲያኖች ቤተ መንግሥቶች፣ ሁሉ በድንገት እየተናዱ ተከመሩና ፍራሽ መስለው ይታዩ ነበሩ። ምድሩ እየተሰነጠቀ አፉን ከፈተ። ስንትና ስንት ቤቶች እየተናዱ በዚያ ተከተቱ። መጀመሪያ ባሕሩ እየዋለለ ከፊቱ ያገኘውን እየጠራረገ ይመላለስ ነበር። በዚህ በሚያስፈራራ ሁኔታ ዐሥር ሺሕ የሚሆኑ ሰዎች ሕይወታቸውን አጡ።

፰፤ ፖርቱጋሎች በዓለም በልዩ ልዩ ስፍራ አያሎች የቅኝ አገሮች መሥርተዋል። ከነዚህም አንዱ የቅኝ አገር በሺ ፰፻፯ ዓ.ም የፖርቱጋል ንጉሥ ከነ ቤተሰቡ የተመላለሰበት የደቡብ አሜሪካ ብራዚል የተባለው አገር ነው። ይህም የተባለበት ምክንያት ፈረንሳይ ፖርቱጋልን እየወረረ ስለ አስቸገረ ነው።

፱፤ በሺ ፰፻፰ ዓ.ም እንግሊዝና ፈረንሳይን አስወጡና ከጥቂት ዓመት በኋላ የፖርቱጋል ንጉሥ ወደ አገሩ ተመለሰ። እርሱም ከሞተ በኋላ ስለ ዘውዱ ትግል ነበር። በመጨረሻው ዶና ማሪያ የተባለች በዙፋኑ እንድትቀመጥ ነገር ተጨረሰ። ይህችም በሺ ፰፻፶፫ ሞተችና ልጅዋ ፔድሮ በስፍራዋ ተተካ። እርሱ በሺ ፰፻፷፩ ሲሞት ወንድሙ ሉዊስ ፩ኛ ኅዳር ፲፩ ቀን ሺ ፰፻፷፩ ዓ.ም በዙፋኑ ተቀመጠ።

**ጥያቄ።**

፩፤ የፖርቱጋል ወሰን ዳርቻው እንዴት ሆነ? የሕዝቡስ ብዛት?

ዋናው ከተማ ማነው? ሊዝቦን ከሎንዶን በየት በየት አኳያ ነው?

ከማድሪድስ? ሊዝቦን እንዴት ነው?

፪፤ ፖርቱጋል አየሩ እንዴት ነው? የሕዝቡስ ቋንቋቸውስ?

፫፤ ፖርቱጋል እንዴ ሆነ? ምን ጊዜ ነጻ ወጣ? ካ፲፪ኛው መቶ ዓመት ወዲህ ፖርቱጋል እንዴት ሆነ?

፬፤ ከሺ ፬፻ ዓመት በኋላ ፖርቱጊዞች እንደምን ሆኑ? በዚሁ ዘመን የአትላንቲክ ባሕር ምን ሆነ?

፭፤ የፖርቱጋሎች መርከቦች እንደምን ሆኑ? እንደምን ተገኙ?

፮፤ የተገኙትን ፖርቱጋሎች ምን አደጋ አገኛቸው? እስከ ሺ ፬፻፺፪ ዓ.ም አሜሪካ እንዴት ሆነ?

፯፤ በ፯፻፶፭ ዓ.ም ምን ነገር ሆነ? ስለ መሬት መናወጥ ተናገር።

፰፤ የፖርቱጋል ቅኝ አገሮች እንዴት ሆኑ? የፖርቱጋል ንጉሥ እንዴት ሆነ?

ወደ ብራዚል ለምን ሄደ? የሂደውስ ምን ጊዜ ነው?

፱፤ ከዚህ በኋላ ምን ተከተለው? የቀድሞው ንጉሥ ማን ይባላል?

**ምዕራፍ ፻፳፯ ኤውሮጳ።**

**የፈረንሳይ ሁኔታ ስለ አየሩና ስለ ከተሞች ስለ ተግባረ እድ።**

**የሕዝቡም ጠባይና ልማድ።**

፩፤ ፈረንሳይ ያለው በኤውሮጳ ምዕራብ በኩል ነው። የሕዝቡ ቍጥር ፴፯ ሚሊዮን ይሆናል። ዋናው ከተማ ፓሪስ እጅግ ታላቅ ከተማ ነው። ዙሪያው በደንጊያ ተገንብቶ በብዙ ምሽግ ተመሽጓል። እጅግ ጥሩ ጥሩ ቤቶች ባደባባዩ ያማሩ አታክልቶች ያማሩ መተላለፊያ መንገዶችና ጐዳናዎች በጣም ደስ የሚያሰኙ የመጫወቻ ስፍራዎች ሁሉ መልተውበታል። ለማንም እንግዳ ሆኖ ለመጣ ከሌላ ይልቅ ይህ እጅግ የሚስማማ ከተማ ነው።

፪፤ በፈረንሳይ አገር ከፓሪስ በቀር ሌሎችም ያማሩ ብዙ ሰፋፊ ከተሞች አሉ። ከነዚሁም መኻከል ሩን ያማረ ፈርጥና የከበረ ደንጊያ የሚሠራበት ነው። ሊዮንስ ጥሩ ሐር የሚወጣበት ነው። ማርሴል ሕዝቡ ወይን የሚሸጡበትና የሚነግዱበት ነው። ቦርድ ባገሩ መኻከል ወይንና ሌላም መልካም ፍሬ የሚገኝበት ነው።

፫፤ የፈረንሳይ አገር አየሩ ፍጹም እንደ አሜሪካ ነው። ፔንሲልቫኒያን ሜሪላንድንና ቬርጂኒያን ይመስላል። መሬቱ ፍሬያማ ነው። ላገሩ ሕዝብ የሚበቃ ምግብ ይሰጣል። አገሩ ልዩ ዐይነት ፍሬ ቼሪስ (እንጆሪ) ፔርስ፣ ኮክና በለስ፤ ሌላም ይህን የመስለ ሁሉ ይሰጣል። ደግሞ ልክ የሌለው ወይን ያፈራል። ከዚህም የተመረጠ ልዩ ዐይነት ነቢት ይሠራሉ።

፬፤ ፈረንሳይ አገሪቱ መላዋ ትክክል ሜዳ ናት። በሰሜንም ሆነ ወይም በደቡብ ከፍ ያለ መሬት አይገኝበትም። ወደ መኻከሉ አዳጋ ስፍራ የሚባለው ከባሕር በላይ ከፍታው ከ፮ሺ ፊት አይበልጥም። ያገሩ ሁኔታ መልካም ሆኖ ይታያል። ዳሩ ግን በሳርዲኒያና በእስፓንያ ዳርቻ አንዳች ነገር ያለበቀለባቸው ከፍ ያሉ ተራሮች ይታያሉ።

፭፤ በፈረንሳይ አገር የሚገኙ ታላላቅ ወንዞች ሴን፤ ሎይር፤ ጋሮንና፤ ሮን፣ ናቸው። ፈረንሳይ መልካም የሆኑ ወደቦች (የመርከብ መቋሚያ) አሉዋት። ከነዚህም ዋኖቹ እሊህ ናቸው። ደንኪርክ፤ (ካሊስ) ቡሎንዤ፤ ዳይፕ፤ ሀቭር፤ ካየን፤ በእንግሊዝ ካና ጠረፍ ያለ ሴንት ማሎ፤ ብሬት፤ ናንትስ፤ ሮኬል፣ ሮክፎርት፤ ቦርዶና፤ ባዮን፤ ቢቢስኬ፤ ባሕር ጠረፍ በማርሴሌም፤ በሜዴቴራኒያንም ቱሎን፤ ችርቡርግ፤ ብሬስት፤ ሮክሮርት፤ ሎሪየንት፤ ቱሎን እነዚህ ሁሉ የፈረንሳይ ዋኖች የታወቁ የመርከቦች መቋሚያ ስፍራዎች ናቸው።

፮፤ በፈረንሳይ አገር እጅግ ጥቅም ያለው ተግባረ እድ በብዙ ስፍራ ይሠራል። ሕዝቡ ፈርጥና ሐር ታላቅና ትንሽ ሰዓት ሌላም የጌጥ ነገር፥ ሁሉ በመሥራት የታወቁ ናቸው። ይህ ሁሉ እየተሠራ ወደ ዓለም ሁሉ ይላካል። ምንም እንኳ የማያስፈልግ ቢሆን ደስ የሚያሰኝ ሥራ ስለ ሆነ ሁሉ ይቀበላቸዋል።

፯፤ የፈረንሳይ ሕዝብ ልብስ ወዳጆች ናቸው። ዘመን አመጣሹን ልብስና አለባበስ ለዓለም የሚገናኙት በፓሪስ ያሉት ልብስ አሰናጂዎች ናቸው። ከነገሥታት ይልቅ በከተማው ያሉ የሴቶችን ቆብና ቀሚስ የሚሠሩ ሰዎች ብዙ ተከታይ አላቸው። የኤውሮጳና የአሜሪካ ሴቶች የለበሱት የራስ መናፈሻና ልስብ የተሠራው እነርሱ ባወጡትና ባመለከቱት ሁኔታ ነው።

፰፤ የፈረንሳይ ሕዝብ እጅግ ደስ የሚያሰኙ ሕዝብ ናቸው። ምንም ሌሎች ሰዎች እንደ ሰነፎችና አሳብ እንደሌላቸው ቢቄጥሩዋቸው ይሁን እንጂ ፈረንሳይ አያሎች የታወቁ ሰዎች አፍርታለች። ያገሩም ታሪክ እጅግ የተመሰገነ ሥራ አሳይቶአል።

፱፤ መጀመሪያ ደስታ ፍላጎት ሕዝብ ናቸው ብላችሁ ታስቡዋቸው ይሆናል። ነገር ግን ልብ አድርጋችሁ ጠባያችሁንና ጨዋታ ወዳጆች የመሆናቸውን ታሪክ ብትመረምሩ እንዲህ በመሆናቸው ከፍ ያለውን ዕውቀት ለመመርመር የሚያቅታችሁ ወይም አሁን እንደሚታየው ለአገራቸው ራሳቸውን መሥዋዕት አድርገው ለማቅረብ የማይችሉ ናቸው የሚባሉ አይደሉም?

**ጥያቄ።**

ፈረንሳይ ወዴት ነው? ወሰኑስ? ፈረንሳይ ላይ ከእስጳንያ ወዴት ነው? ከእንግላድ? ከዩናይድት እስቴትስ? ወደ ፈረንሳይ እንዴት አድርገህ ትሄዳለህ?

፩፤ የሕዝብ ብዛት እንዴት ነው? ስለ ፓሪስ ተናገር። ከማድሪድ ወዴት ነው?

፪፤ ሩን ሊዮን ምንድን ናቸው? ማርሴትል እንዴት ሆነ? ቦርድ ምንድን ነው?

፫፤ ፈረንሳይ አየሩ እንዴት ነው? መሬቱ እንዴት ነው? ፍሬ ይሰጣልን?

፬፤ አገሩ ምን ይመስላል?

፭፤ ዋና ዋናዎቹን ወንዞችንና ጠረፎችንም ንገረን?

፮፤ የፈረንሳይ ተግባር እድ ምንድን ነው?

በፈረንሳይ አገር የሚሠሩት የሚያሥቁ ምናምንቴ ዕቃዎች ለምን ይጠቅማሉ?

፯፤ ስለ ልብስ በፈረንሳይ አገር እንዴት ነው? የሴት ቆም ቀሚስ፣ የሚሠሩ እንዴት ያደርጋሉ?

፰፤ የፈረንሳዮች ጠባይ እንዴት ነው? ታሪካቸው ምን ያሳያል?

፱፤ የጦርነት አካሄዳቸው እንዴት ነው?

**ምዕራፍ ፻፳፰።**

**ስለ ጎሎችና አራዊት ሕዝብ ስለ ተባሉት ነገድ።**

**መጀመሪያ በደቡብ ኤውሮጳ ክፍል።**

**በኋላ ደግሞ በሰሜን በኩል ክፍል ሰዎች እንዴ እንደ ገቡ።**

፩፤ አራዊት ሕዝብ ስለ ተባሉት ስለ ልዩ ልዩ የኤውሮጳ ሕዝብ በዚህ ታሪክ እየመላለሱ ለማመልከት ምክንያት ነበረኝ። ስለ እርሱም የተሻለ አሳብ ልሳጣችሁ ካሁን የተሻለ ጊዜ አላገኝም። በኤውሮጳ ክፍል እየገቡ ከተሰራጩት ከሌሎቹ ነገዶች በፊት ግሪኮች በኤውሮጳ ገብተው ስፍራ መያዛቸውን ልብ ሳአደርጉ አትቀሩም። የመጀመሪያዎቹ ባላገሮች ነገደ ያፌት ናቸው። እነዚህም በግሪክና ፈቀቅ ብለው በኤውሮጳም ክፍል ተበታትነው ስፍራ ያዙ።

፪፤ እነዚህም በእስያና በአፍሪካ ጠረፍ እየበዙ ስለ ሄዱ በሜዴቴራንያን ዙሪያ ባለው ጠረፍ ሁሉ አገሩን እያቀኑ እንደሚይዙ የሚበቃ ሕዝብ ሰደዱ። እኩሌቶቹ በግሪክ አገር ላይ ረግተው ቈዩ። እኩሉም በኢጣሊያና በእስጳንያ ተቀመጡ። እነዚህም አገሮች ለጤና የሚስማሙ ሙቀት ያላቸውን ያማረ ፍሬ የሚሰጡ ሁነው ስለ አገኙዋቸው በዚያ እየተባዙ በፍጥነት ባገሮች ሁነው ቀሩ። በጠረፉ ሲኖሩ ብዙ መርከቦች ነበሩዋቸውና ወደ ልዩ ልዩ አገር አየቀዘፉ ይነግዱ ጀመር።

፫፤ እንደዚህ በማድረግ ከብዙ ዓመት በኋላ ሃብታሞች ለመሆን በቁ በለጠጉ። ከዚህ ወዲያም ሰፊ ከተሞችና ያማሩ ቤቶች ቤተ ጣዖቶችና ቤተ መንግሥቶች ይሠሩ ጀመር። አሁን ታሪካቸውን በነገርኋችሁ አገሮች በደቡብ ኤውሮጳ ሁሉ ሁኔታው ይኸው ሆነ። ነገር ግን እነዚህ እንደዚህ ሆነው ሲኖሩ ልዩ ልዩ ነገድ እየተሰደዱ በሰሜን ኤውሮጳ በኩል በብዙው ክፍል ገቡበት።

፬፤ በዚህ በኩል አገሩ ብርዳም ስለ ሆነ መሬቱ ብዙ ፍሬ አይሰጥም እስከ ዛሬ ኤልክ፤ ሬንዲር፤ ፎሎዲር የሚባሉ ሌሎችም ሮበክ የዱር ወይፈኖች የዱር ዓሣዎች ሌሎችም አውሬዎች ይገኛሉ። እነዚህ ሁሉ ባላገሮቹ ምግብ ሁኑዋቸው። በዚያ ጊዜ ለሚያድኑ ሰዎች ሁሉ መልካም ሲሳይ ሆነውላቸው ነበር።

፭፤ በዚህ አውራጃ ሁሉ ገና ሰው አልገባበትም ነበርና መሬት ርካሽ ነበር። የሚመጡት ሁሉ መሬት ለመያዝ ይችላሉ። የዚህም ወሬ እየተሰማ፥ በለስላሳውና በመልካሙ አገር የነበሩት ከግሪክ ከኢጣሊያ፣ ከእስጳኝ ከእስያ፣ እየፈረጠጡ ወደ ሰሜን ኤውሮጳ ገሠገሡ።

፮፤ አንዱ ጅንስ አንዱን ሲከተል፣ አንዱ ነገድ ሌላውን ነገድ ሲከተል ከደቡብ ሜዴቴራኒያን አንሥቶ እስከ ሰሜን አርክቲክ ባሕር ድረስ አገሩ ሁሉ ተያዘ። በአሜሪካም የሆነው እንደዚሁ ነበር።

፯፤ መጀመሪያ አውሮጶች የአሜሪካንን ክፍል ሲይዝ አስቀድመው የአትላንቲክን ጠረፍ ያዙና በዚህ ስፍራ ቤት መሥራትንና ከተሞች መመሥረትን ጀመሩ። ከጥቂት ጊዜ በኋላ የአደን አውሬና ሰው ያልያዘው መሬት እንፈልጋለን እያሉ ወደ አገር ውስጥ መሄድ ጀመሩ። እንደዚህ አድርገው ወደ ውስጥ እየገፉ ገቡ። እስከ ዛሬ ድረስ ወደ ምዕራብ እስኪደርሱ መግፋታቸውን አላቆሙም።

**ጥያቄ።**

፩፤ ግሪክ እንዴት ያለ ነው?

፪፤ በሜዲቴራኒያን ጠረፎች ያሉት እንዴት ናቸው?

በዚያ አገር የሚኖሩ ሕዝብ እንዴት ያሉ ናቸው?

፫ - ፬፤ በሰሜን ኤውሮጳ መሬቱና አየሩ እንዴት ነው? በሰሜን ኤውሮጳ አይሉት እንደምን ይኖራሉ?

፭፤ መሬቱ እንዴት ነው? በሰሜን ኤውሮጳ ለመኖር ሕዝቡን የሚያጓጓቸው ምንድን ነው?

፮፤ ሕዝብ አሜሪካ መግባቱን ተኤውሮጳው ጋራ ብናበላልጠው እንዴት ይሆናል?

**ምዕራፍ ፻፳፱ ኤውሮጳ።**

**የአራዊት ሕዝብ ታሪክ ይቀጥላል።**

፩፤ ከደቡብ ኤውሮጳና ከእስያ፣ በየጊዜው የፈለሱት ሕዝብ የሰሜን ኤውሮጳን እንዴት አድርገው እንደ ያዙት እነሆ አሳየኋችሁ። እነዚህንም ባገሩ ሁሉ ላይ ሕዝብ ጢም ብሎ እስኪሞላ ድረስ እያደር እየሰፋ እንደመሄድ መጕረፉንም እንደማያቋርጥ እንደ አንድ ታላቅ ሰፊ ውሃ ምላት እንመስላቸዋለን።

፪፤ ዳሩ ግን አንድ ነገር እንዳትረሱ ልብ አድርጉ እነዚህ ስደተኞች ውጊያ የሚወዱ አሕዛቦች ነበሩ። እያንዳንዱ ነገድ ጅንሱንና ወገኑን ጠብቆ ይኖራል እንጂ ከሌላው ጋራ ተቀላቅሎ ታላቅ ነገድ መሆን አይፈልግም ነበር፤ በቍትር እየበዙ ሲሄዱ እንዲሁም በኅይል ይበረቱ ነበር።

፫፤ ጥቂት ቈይተው ሁለት ነገዶች ቅርብ ለቅርብ ሲሆኑ በመኻከላቸው ጦርነት ይነሣ ጀመር። የበረታ ጦርነትም ሆነ ብዙዎችም በጦርነት ይሞታል። አንድ ጊዜም አንዱ ነገድ በጭራሽ ይጠፋል፤ ወይም ሁሉም ይገደላሉ። ደግሞም በባርነት ይገዛሉ። አለዚያም ካገር አሰጥተው ያባርሩዋቸዋል።

፬፤ ነገሩ ባጭሩ መጀመሪያ በአሜሪካ ነጮች በገቡ ጊዜ እንደ ሆነው እንደ አሜሪካን እንዲያን ነው፤ እንዲህ ያለ ልዩነት ነበር። በሰሜን ኤወሮጳ ያሉ አራዊት ሕዝብ ብዙ ብልሀት ይዘው የመጡ ናቸው። የጦር መሣሪያቸውም ጋሻና ጦር ጐራዴም ነበር እንጂ ቀስትና ፍላፃ ብቻ አልነበረም።

፭፤ ከባላገሮቹ ይልቅ እነርሱ የተሻለ ቤት ነበራቸው። ይህ ሁሉስ ኢሆን ተናዳጅ ሕዝብ ነበሩ። በብዙ እንገርም እንደ አሕዛብ ሲያባርሩ እንደማይመለሱ እንደ ዱር ዓሣማና እንደ አንበሳ ናቸው፡

፮፤ ከነዚሁ ከሰሜን ነገዶች በጣም የታወቁት ስመ ጥሩዎቹ መጀመሪያ በፈረንሳይ አገር ባላገሮች የሆኑ ጎል ወይም ኬልት የተባሉት በጀርመን አገር የገቡት ፍራንክና ሱቪ የተባሉት በኖርዊና በስዊድን በላፒላንድ የገቡትና በኋላም በጀርመንና በሁንጋሪያ የገቡት ሁንስ የተባሉት ናቸው። አሁን ሁሉን ለመንገር አያስፈግልም እንጂ ሌሎችም አያሎች ነገዶች አሉ።

፯፤ መላው የሰሜን ኤውሮጳ በነዚህ አራዊት ሕዝብ እንደ ተያዘ ልብ አድርጉት። ይልቁንም ጊዜያቸውን በአደንም በጦርነትም በሌላም ጠንካራ ነገር እያሳለፉ ደፋሮችና ጐበዞች ሆኑ። ወገናቸውም እየበዛ ኅይለኛ እንገድ ለመሆን በቁ።

፰፤ ስለ ሆነ መቸውንም ቢሆን ዕረፍት የላቸውም። እንደ አውሬም ናቸው የሚፈልጉትን ነገር በትጋት ይመለከቱታል፤ ባገኙትም ጊዜ ዘለው ቶሎ ብለው ይውጡታል፤ እንዲሁም እነዚህ አራዊት ሕዝብ ሁሉ ሀብት ወደ አለበት ከተማና ለም ወደ ሆነው አገር ወይን ወደሚገኝበትም ወደ ደቡብ ኤውሮጳ ዐይናቸውን ጣሉ።

፱፤ በዚያን ጊዜም የሮም መንግሥት ሊወድቅ ይንገድገድ ነበር፤ የሮሞችም ጦር እነዚህን ለማስፈራራት አልሆነለትም። ፬፻ ዓመት ሲሆን በጣልያኖች አገር ሜዳ ላይ የጦር ሠራዊታቸውን ማጉረፍ ጀመሩ። አላሪክ የጎቶች፣ ንጉሥ ሮማውያንን አስገበራቸው። ደግሞ አቲላ የሁንስ ንጉሥ ይህችኑ ከተማ ለማጥፋት አምሳ ዓመት ያህል አስፈራራቸው።

፲፤ ከዚህ በኋላ እነዚህ ዕረፍት የሌላቸው ዘራፎች መልካሙን የኤውሮጳን ክፍል እስኪይዙ ድረስ በየጊዜው የደቡብ ኤውሮጳን ከመውረር አላቋረጡም።

፲፩፤ የሰሜን ኤውሮጳ አሕዛቦች መጽሐፍ የላቸውም። ጽሕፈትም አያውቁም ብዬ እንደ ነገርኋችሁ የጥንት የታወቀው ታሪካቸው እጅግ ትንሽ፥ ነው። ሮምንና እስጳንያን ሌላውንም የደቡብ ኤውሮጳን ክፍል ሁሉ ከያዙ በኋላ በዚያው ተንዘራፍጠው ተቀመጡ።

፲፪፤ ለጊዜው ሮማውያን ተምረውት የነበረ፣ የመጽሐፍ ትምህርት የቅኔ፥ ጥበብ ቀለም መቀባት ደንጊያ መጥረብና የሙዚቃ ትምህርት ነው። አንድ ጊዜ ከፍ ብለው ባገነኑባቸው አገሮች ገና አልታወቁም ነበር።

፲፫፤ ነገር ግን አዲሶቹ ባላገሮች ጥቂት በጥቂት እያሉ ወደ ሥልጣኔ ደረሱ። አሁንም ዛሬ በዚያው ያሉትን አውራጃዎች የያዙ ነገዶች የነዚያው የቀድሞቹ ዘሮች ናቸው ተብለው ይታሰባሉ። ከዚህ ወዲያ የፈረንሳይን ታሪክ እንቀጥላለን።

**ጥያቄ።**

፩፤ በሰሜን ኤውሮጳ ሰው የገባበት እንደምንድን ነው?

በየነገዱ በየጐሣው እየሆነ የፈለሰውን ሕዝብ በምን እንመስለው?

፪፤ እነዚህ ስደተኞች ሕዝብ እንደምን ሆኑ?

፫፤ ጦርነታቸው እንዴት ሆነ?

፬፤ የነዚህ አራዊት ሕዝብ ሁኔታ ምን ይመስላል?

፭፤ እንደምን ያሉ ናቸው?

፮፤ በሰሜን ወገን ካሉት ነገድ በጣም የታወቁ የትኞች ናቸው?

፯፤ አናኑዋራቸው እንዴት እንደ ሆነ ተናገር።

፰፤ ወደ ፊት አሳባቸው ምን ሊያደርጉ ኑርዋል?

፱፤ የሮማውያን መንግሥት እንዴት ሆነ?

አራዊት ሕዝብ የተባሉት ጣልያንን የመቱት ምን ጊዜ ነው?

አላሪክና አቲላ ምን አደረጉ?

፲፤ አራዊት ሕዝብ አዘውትረው ምን አደረጉ?

፲፩፤ የሰሜን አራዊት ሕዝብ በየት ወገን ኖሩ?

፲፪፤ አንድ ጊዜ ምን ሆኑ? ከዚያ ወዲያ ምን ሆነ?

የዛሬው የሰሜን ነገድ እንደም ምን ሆኑ?

**ምዕራፍ ፻፴ ኤውሮጳ።**

**ስለ ፈረንሳይ ሕዝብ መጀመሪያ ስለ ጎሎች።**

፩፤ ፈረንሳይ የጥንት ስሙ ጎል ይባላል። ሕዝቡም ጎሎች ወይም ኬልቶች ይባላሉ። እነዚህም ቅድም ጦረኞች ሕዝብ ብዬ ያመለከትኋችሁ ናቸው። ጥንት ቍጥራቸው የበዛ ኅይለኞች ነበሩ። ፫፻፺ ዓመት ከክርስቶስ ልደት በፊት ብሬኑስ የተባለውን መሪያቸውን ይዘው ሮምን ወረሩዋትና ከተማዪቱን ያዝዋት፤ ዳሩ ግን ካሜሉስ ወዲያው አባረራቸው።

፪፤ ደግሞ ሌላ ብሬንስ የተባለ ያዙና እንደ ነገርኋችሁ ግሪክን ወረሩ። በጁሊውስ ቄሣር ዘመን ጎሎች በሥልጣኔ ረገድ ጥቂት ከፍ ብለው ነበሩ። ነገር ግን ካረመኔ ሥራቸው ጥቂት አስቀሩ እንጂ ፈጽመው እንደ አራዊት ነበሩ የሆነ ሆኖ መልካሞች ከተሞችና በደንጊያ የተገነቡ ምሽጎች ነበሩዋቸው።

፫፤ ቄሣር ወደ አገር ውስጥ በገባ ጊዜ ጎሎች በጀርመን ሕዝብ በጣም ተጨቁነውና ተጠቅተው አገኘ፤ መጀመሪያ ከነዚህ ከሚያጠቁዋቸው ጠላቶቻቸው ጎቶችን የሚያድን መስሎ ታየ።

፬፤ ነገር ግን የመምጣቱ እነርሱን ሊወጋቸው እንደ ሆነ አሳቡን ሕዝቡ አወቁበትና ከዚህ ወዲያ መከላከል ጀመሩ። በሚያስገርም ብልሀትና ጀግንነት ቄሣርንና ሠራዊቱን ዘጠኝ ዓመት ሙሉ ተዋጉት። ነገር ግን በጦር መሣሪያ ረገድ ከጎሎች ይልቅ ሮማውያን የተሻለ የጦር መሣሪያ መሥራት ይችሉ ስለ ነበር መሣሪያቸው ተጎሎች መሣሪያ የበለጠ ነው። ወታደሮቻቸውም የጦር ሥራ ተምረዋል።

፭፤ በዚያን ጊዜ ከነበሩት ከታላላቆች መሪዎች አንዱ ጁሊውስ ቄሣር በሮም ጭፍሮች ኅይል እየተረዳ ሊገዛቸው ፈልጎ ነበር። ከዚህ ሁሉ ጋር ጎሎች አገራቸውን ለማዳን ከጠላት ለመከላከል ጀግኖችና ሞገደኞች ነበሩ። ስለ ሆነ የቄሣርን ጦር ብልሀት ሁሉ ማወቅ ያስፈልግ ነበር።

፮፤ ቄሣር ጎሎችን ድል ለማድረግ ፱ ዓመት ተዋግቶ በዚሁ ውጊት አንድ ሚሊዮን ሰው ወድቋል። ፶ ዓመት ከክርስቶስ ልደት በፊት ቄሣር ድል ካደረገበት ቀን ጀምሮ ጎል የሮም ግዛት ሆነ፤ ሕዝቡም ጥቂት በጥቂት እያሉ የሮማውያንን ጠባይና ልማድ ተማሩ። ቋንቋቸው እንኳ ሳይቀር ተለወጠና ላቲን የሚመስለውን ለመዱ። ነገር ግን በሦስተኛውና ባራተኛው መቶ ዓመት ፊት እንደ ተናገርሁት ፍራንክስ የተባሉ ነገደ ጀርመን የሚበልጠውን የጎልን ክፍል አደረጉት።

፯፤ መጀመሪያ በጎል ይኖሩ የነበሩት ፍራንጆችን ፋራሞን የተባለ መሪ ነበራቸው። ይህም በ፬፻፳፰ ሞተና በስፍራው ክሎዲዎን የተባለ ልጁ ተተካ። ይህም እጅግ ጸጕረ መልካም ነበር። ክሎዴዎን በ፬፻፵፰ ሞተ። በስፍራው ሜርቩስ ተተካ ሜሮቩስም በ፬፻፶፰ ሞተ። በስፍራው ቼልዲሪክ ተተካ፣ በመጨረሻው በቀር ከነዚህ ነገሥታት የታወቁት እጅግ ጥቂቶች ናቸው።

**ጥያቄ።**

፩፤ የፈረንሳይ የጥንት ስሙ ማን ይባላል? ሕዝቡ ማን ይባላሉ? ብሬኑስ ከተባለ ሰው በታች ሁነው ሕዝቡ ምን አደረጉ?

፪፤ ግሪክን ምን ጊዜ ወረሩት? በጁሊውስ ቄሣር ጊዜ ሕዝቡ እንዴት ነበሩ? ከተሞቻቸው እንዴት ነበሩ።

፫፤ ቄሣር ወደ አገር በገባ ጊኤ ምን አገኘ።

፬፤ ሕዝቡ ቶሎ ብለው ያገኙት ምንድን ነው? ምን አደረጉ? ሮማውያን ምን አደረጉ?

፭፤ ጎሎች ምን አደረጉ? እነሱን ለመግዛት የሚያስፈልገው ምን ነበር?

፮፤ በጎሎችና በሮማውያን ትግል ምን ተደረገ?

ከዚህ ጊዜ ጀምረው ጎሎች እንዴት ሆኑ? ፍራንኮች እንዴት ሆኑ?

፯፤ ፋራሞን ክሎዴን ሜሮቪውስ እነዚህ ነገሥታት እንዴት ሆኑ?

**ምዕራፍ ፻፴፩ ኤውሮጳ።**

**ስለ ክሎቢንስና ስለ አጭሩ ንጉሥ ፔፒን።**

፩፤ የፈረንሳይን መንግሥት የመሠረተ ቺልድሪክ ነው ተብሎ ይታሰባል። ልጁ ክሎቪስ ተከተለው፤ ክሎቪስ ያሥራ ዘጠኝ ዓመት ልጅ ሆኖ ሳለ ሮማውያንን ከፈረንሳይ አገር እየነዳ አስወጣቸው። ቀጥሎም በኋላ ጀርመኖችን ድል አድርጓል።

፪፤ ክሎቪስ ከክስቲያንነቱ ጋር ስለ ተጋባ ሥራው የሚከናወንለት እስዋ በምታመልከው አምላክ እንደ ሆነ አስበ። ስለዚህ እርሱ ራሱ ክርስቲያን ሆነና በ፬፻፺፮ ዓ.ም ከሦስት ሺሕ ዜጎቹ ጋር በበዓለ ልደት ተጠመቀ። ክሎቪስ ከሞተ በኋላ ፈረንሳይ ባያሎች ትንንሾች ነገሥታት ተከፈፈለች። እነዚህም እርስ በርሳቸው እየተነቋቈሩ በሕዝቡ መኻከል ትልቅ ሁከት አነሡ። ከነዚህም ያንደኛው ሚስት ዐሥር ነገሥታት ወይም የነገሥታት ልጅ ገድላለች ተብላ ተከሳ ነበረች።

፫፤ ትንሹ ወይም አጭሩ ንጉሥ ፔፒን እነዚህን ነገሥታት ሁሉ እየገፈተረ አስወጥተው እርሱው ራሱ ዋና የፈረንሳይ ገዢ ሆነ። ሰውነቱ እጅግ ትንሽ ስለ ሆነ ቁመቱ አራት ፊት ተኩል ይሆን ነበር። ነገር ግን በዚች ትንሽ ሰውነት ውስጥ ኅይለኛ መንፈስ ነበረባት።

፫፤ ትንሹ ወይም አጭሩ ንጉሥ ፔፒን እነዚህን ነገሥታት ሁሉ እየገፈተረ አስወጥቶ እርሱው ራስ ዋና የፈረንሳይ ገዢ ሆነ። ሰውነቱ እጅግ ትንሽ ስለ ሆነ ቁመቱ አራት ፊት ተኩል ይሆን ነበር። ነገር ግን በዚች ትንሽ ሰውነት ውስጥ ኅይለኛ መንፈስ ነበረባት።

፬፤ እንዲህ ሲሆን ከልክ ያለፈ ኅይልና ጕልበት ነበረው፣ ስለርሱ እንዲህ ይተረክለታል። በሰውነቱ ማነስ ከማለሟሎቹ ወገን እንደሚሥቁበት ዐውቆ ባንድ ታላቅ ኅይለኛና ጕልበታም በሚባል ሰው ያለ ኅይል በሱም ዘንድ እንዳለ ለማሳየት ቍርጥ አሳብ አደረገ። ስለዚህ አንበሳና ኮርማ ሲዋጉ እንድታዩ ብለው መኳንንቱን ሁሉ ጠራቸው።

፭፤ አንበሳው በሚያስፈራ አኳኋን ሆኖ አገሣና ወዲያው ዘሎ በኮርማው ጀርባ ላይ እንደ ተጣበቀ ሥጋውን በጥፍሩ ሰቅስቆ ያዘው። ኮርማውም ከሕመሙ የተነሣ የቻለውን ያህል አገሣ። ከዚህ ወዲያ አጭሩ ንጉሥ ፒፔን የቻለውን ያህል ቁመት ለማግኘት ተነሥቶ በዙፋን ላይ እንደ ሆነ በጥፍሩ ቆመ። አንበሳውና ኮርማው ባገሡት መጠን እንዲሁም ንጉሡ በዙሪያው ለነበሩት ሁሉ ድምፁን አሰምቶ ጮኸ።

፮፤ ሕዝቡንም «ማነው ከላንት አንበሳውን የሚያስለቀው» ቢላቸው ሕዝቡም ያንበሳውን ጥፍር ቀርበው ተኮርማው ለማስለቀቅ አሳብ አልነበራቸውምና ሁሉም አፍረው ቆሙ። ጀግናው አጭሩ ንጉሥ ፔፒን «እንግዲያስ እኔው ራሴ አስለቅቀዋለሁ» አለና ከዙፋኑ ወደ መሬት ዱብ ብሎ በርዝመት እርሱን የሚያህለውን ሰይፉን መዘዘና እያወዛወዘ ኮርማውን በጥፍሩ ሰቅስቆ ወደያዘው አንበሳ ቀረበ።

፯፤ አንበሳውም ይህን የሚያስፈራ ትንሽ አሸናፊ ባየ ጊዜ የማያስፈራራ መንጋጋውን ለማሳየት አፉን ከፈተና ባንድ ጊዜ ቀርቦ ያፉ ጕርሻ ሊያደርገው አሰበ። ነገር ግን ትንሹ ንጉሥ ፔፒን ሰይፉን በነዘረ ጊዜ በትክክል አንገቱን ስለ አገኘው ያንበሳው ራስ በኮርማው ጎን ወደቀና ሕዝቡ ባጭሩ ንጉሥ ባፔፒን ከመሣቅ ይልቅ የሚያገሣው አንበሳ ጋማ መያዝ የቀለለ ሆኖ አገኙት።

**ጥያቄ።**

፩፤ ቼልዲሪክ የተባለ ማነው? ክሎቪስ ማነው?

፪፤ ክሎቪስ ክርስቲያን ለመሆን ቍርጥ አሳብ ያደረገው ስለ ምንድን ነው?

ምን ጊዜ ተጠመቀ? እርሱ ከሞተ በኋላ ፈረንሳይ ምን ሆነ?

ነገሥታቱ እንደምን ሆኑ?

፫ - ፬፤ ስለ አጭሩ ንጉሥ ስለ ፔፒን ተናገር። ሕዝቡን ምን ለማሳየት ጠራቸው?

፭ - ፮ - ፯፤ ንጉሡ ፔፒን ካንበሳ ጋር ውጊያ እንደ ገጠመ ተናገር።

፰፤ ጀግነንቱ ለሕዝቡ እንዴት ተሰማቸው?

**ምዕራፍ ፻፴፪ ኤውሮጳ።**

**ስለ ሻርለማኝ መንገሥ።**

፩፤ አጭሩ ንጉሥ ሻርለማኝ ወይም ታላቁ ቻርልስ የተባለ ልጅ ነበረው፤ ይህም ኅይለኛና አሸናፊ ንጉሥ ነበር። ቁመቱ ከሰባት ፊት አንዲት ኢንች እንኳ ያልጐደለው ነበርና ስለ ቁመቱ ርዝመት የማዕርግ ስም የሚገባው ስለ ሆነ ተሰጥቶት ነበር።

፪፤ ሻርለማኝ የበግ ለምድ ይለብስ ነበር። መቸውንም መኳንንቱ የከበረ ልብስ ለብሰው ባየ ጊዜ ከርሱ ጋራ አውሬ ለማደን እንዲሄዱ ይጠራቸው ነበር፤ የሚከተሉት ሁሉ ልብሳቸው በጋሬጣ እንዲቀደድ ብሎ በሾኽና በደን በጫካ ውስጥ እርሱ መሪ ሆኖ ይወስዳቸው ነበር።

፫፤ ይህም ንጉሥ አዘውትሮ ጦርነት ያደርግ ነበር። ሳክሶን የሚባሉትንና ሌሎችንም በጀርመን አገር የሚኖሩትን ነገድ አስገብሮአቸዋል። እንደዚሁም እስጳንያንና ጣልያንን ድል አድርጎአል። ወዲያው የፈረንሳይንና የጀርመንን የሌሎችም አገሮች ደባልቆ ገዝቶአል። ከዚህ በላይም የምዕራብ ንጉሠ ነገሥት መባልን ተመኝቶ ነበር።

፬፤ እንዲሁም ሻርለማኝ ወደ ሮም ሄደና እግዚአብሔርን የሚፈራ የምእመን በመሆኑ በቤተ ክርስቲያን በታላቁ መሠዊያ ሰሎት እንደማድረግ ተንበረከከ። በዚያም ቤተ ክርስቲያን ታላቅ ጉባኤ ነበር። ነገር ግን በዚያ ተንበርክኮ ሲጸልይ ሳለ ጳጳሱ ቀስ ብሎ ተወደ ኋላው እያመለገ መጣና የንጉሥ ዘውድ በራሱ ላይ አደረገለት።

፭፤ ይህም ያለፉት የሮም ነገሥታት የሚጭኑት ዘውድ ነበር፤ ሕዝቡም በሻርለማኝ ራስ ላይ ዘውድ ባዩ ጊዜ «ንጉሥ በሕይወት ይኑር» እያሉ እልል አሉ። ሻርለማኝ ተቁጥቶ እየተደነቀ ተግደረደረ። ነገር ግን ዘውዱን በራሱ ላይ አድርጎ ጠበቀ።

፮፤ በ፰፻፲፬ ሻርለማኝ ዕድሜ ጠግቦ አርጅቶ ሞተ። ፊት እንደ ተናገርሁት በሕይወቱ ሳለ የበግ አጐዛ እንደ ካባ አድርጎ ይለብስ ነበር፤ ከሞተ በኋላ ግን አሽከሮቹ ለነገሥታት ብቻ የሚገባውን ልብስ አለበሱት።

፯፤ በመቃብሩ ላይ የወርቅ ዙፋን ዘረጉና ጽሕሙ ግራጫ የሆነ የንጉሠ ነገሥት ሬሳ በላዩ ላይ አኖሩ። በወገኑ ሰይፍ ታጥቋል፤ በራሱ ላይ የወርቅ ዘውድ ደፍቶአል፤ ከእግሩ ሥር የወርቅ በትረ መንግሥትና ጋሻ አለ። በእጁ የወርቅ ጽዋ ይዞአል፤ ቅዱስ መጽሐፍም በጕልበቱ ላይ ነበር።

፰፤ በመቃብሩ ላይ የሚታይ የተቀሠተ ድል የመንሣት ምልክትና የታላቁ የሻርለማኝ መታሰቢያ የሚሆን ጽሕፈት ነእብረበት። ይህን ሁሉ ጌጥና የሚታይ ነገር ለማይሰማና ለማይለማ ሬሳ ካጠፉ በኋላ አሽከሮቹ መቃብሩን ዘግተው ወደ ሻርለማኝ ወራሽ እጅ ለመንሣት ሄዱ።

፱፤ ይህም ልጁ ሉዊስ ገራሙ ይባል ነበር። ይህም ከነገሠ በኋላ ከሠራው ሥራ አንደኛው የማረከውን ንጉሥ ዐይኑን አስወልቆት ነበርና፣ እኔ ገራም መባሉን አላውቅም። ሉዊስ ከሞተ በኋላ መንግሥቱን ለሦስቱ ልጆቹ ተወላቸው። ወዲያው ያንጊዜውን እርስ በርሳቸው መዋጋት ጀመሩ። ባንዱ ውጊታቸው ብቻ ከጦርነቱ ላይ መቶ ሺሕ ሰው በሰይፍ አፍ ወደቀ ይባላል።

፲፤ ከፈረንሳይ ነገሥታት የተከናወነላቸው ካርልስ ራስ በራው፤ ሉዊስ፤ ድዳው ካርል፣ ወፍራሙ ካርል፣ የዋሁ ሉዊስ፣ እንዳውና ሁግኬፕት ነበሩ። እነዚህ ነገሥታት በመጽሐፌ ሊጻፍ የሚያስፈልግ ሥራ አልሠሩም።

**ጥያቄ።**

፩፤ ሻርለማኝ ማነው? አለባበሱ እንዴት ነው? የሕዝቡ ልብስ እንዴት ያለ ነው?

፪ - ፫፤ ሻርለማኝ እንዴት አይለ ሰው ነው? በየት አገር ላይ ነገሠ?

፬፤ ምን ተመኘ? ምን አደረገ? የዘውዱን በዓል ሁኔታ ተናገር።

፮፤ ሻርለማኝ ምን ጊዜ ሞተ? ሬሳውን ምን አለበሱት?

፰፤ በመቃብሩ ላይ ምን አቆሙ?

፱፤ ሉዊስ ገራሙ የተባለ ማነው? ስለርሱ ምን ተባለ? ሦስቱ ልጆቹ እንዴት ሆኑ?

፲፤ የፈረንሳይን መንግሥት ዙፋን የወረሱ ነገሥታት እነማን ናቸው?

**ምዕራፍ ፻፴፫ ኤውሮጳ።**

**ስለ መስቀል ጦርነት።**

፩፤ በቱርክ እጅ የነበረችውን ኢየሩሳሌምን ለማዳን የኤውሮጳ ሕዝብ ስለ ጀመሩት ቅዱስ ጦርነት ጥቂት አሳብ እሰጣችኋለሁ። ይህችን ከተማ ክርስቲያኖች ክርስቶስ በዚህች ስፍራ አስተማረ ብዙ ተኣምራትም አሳየ፣ በዚችህው ስፍራ ተቀበረና በድኑ ዐረፈ ብለው እጅግ አድርገው ያከብሩዋታል።

፪፤ ቅድስት ከእትማ እያሉ እግዚአብሔርን በመፍራት የሚያከብሩዋግ ስለ ሆኑ ልዩ ልዩ የክርስቲያን ወገኖች የተባሉ ሁሉ ይህችን ቅድስት ከተማ ለመጐብኘት በእግር የማይሄዱ የሉም። ኃጢአት ለሠሩት ሰዎች ወደዚች ቅድስት ኢየሩሳሌም የሄዳችሁ እንደ ሆነ የኃጢአት ሥርየት ታገኛላችሁ፤ እያሉ የካቶሊክ ቀሳውስት እንዲህ የመስለውን ትእዛዝ በሰዎች ላይ መጫናቸው የተለመደ ነው። በዚህ ብቻ የኃጢአት ሥርየት ከእግዚአብሔር ይገኛል ብለው ያምናሉ።

፫፤ ቸውንም ቢሆን ወደ ኢየሩሳሌም የሚሄዱ ክርስቲያናት መከራንና ግፍን፣ ውርደትን ከቱርክ እንደ ተቀበሉ ናቸው። ይህም መደረጉ ኢየሩሳሌምንና በዙሪያዋ ያሉትን አውራጃዎች ሁሉ የሚገዛ ቱርክ ስለ ነበረ ነው። ክርስቲያኖችም ወደ ኤውሮጳ ተመልሰው ቱርክ ያደረገባቸውን የግፍ ሥራ ሁሉ አወሩ። ይህም ክርስቲያኖችን ሁሉ ባስቈጣ ጊዜ ቅድስት አገርን ከቱርክ እጅ ለመንጠቅ በታላቅ ኅይል ተሰብስበው አንድነት ለማድረግ አሰቡ።

፪፤ ሻርለማኝ የበግ ለምድ ይለብስ ነበር። መቸውንም መኳንንቱ የከበረ ልብስ ለብሰው ባየ ጊዜ ከርሱ ጋራ አውሬ ለማደን እንዲሄዱ ይጠራቸው ነበር፤ የሚከተሉት ሁሉ ልብሳቸው በጋሬጣ እንዲቀደድ ብሎ በሾኽና በደን በጫካ ውስጥ እርሱ መሪ ሆኖ ይወስዳቸው ነበር።

፫፤ ይህም ንጉሥ አዘውትሮ ጦርነት ያደርግ ነበር። ሳክሶን የሚባሉትንና ሌሎችንም በጀርመን አገር የሚኖሩትን ነገድ አስገብሮአቸዋል። እንደዚሁም እስጳንያንና ጣልያንን ድል አድርጎአል። ወዲያው የፈረንሳይንና የጀርመንን የሌሎችም አገሮች ደባልቆ ገዝቶአል። ከዚህ በላይም የምዕራብ ንጉሠ ነገሥት መባልን ተመኝቶ ነበር።

፬፤ እንዲሁም ሻርለማኝ ወደ ሮም ሄደና እግዚአብሔርን የሚፈራ የምእመን በመሆኑ በቤተ ክርስቲያን በታላቁ መሠዊያ ሰሎት እንደማድረግ ተንበረከከ። በዚያም ቤተ ክርስቲያን ታላቅ ጉባኤ ነበር። ነገር ግን በዚያ ተንበርክኮ ሲጸልይ ሳለ ጳጳሱ ቀስ ብሎ ተወደ ኋላው እያመለገ መጣና የንጉሥ ዘውድ በራሱ ላይ አደረገለት።

፭፤ ይህም ያለፉት የሮም ነገሥታት የሚጭኑት ዘውድ ነበር፤ ሕዝቡም በሻርለማኝ ራስ ላይ ዘውድ ባዩ ጊዜ «ንጉሥ በሕይወት ይኑር» እያሉ እልል አሉ። ሻርለማኝ ተቁጥቶ እየተደነቀ ተግደረደረ። ነገር ግን ዘውዱን በራሱ ላይ አድርጎ ጠበቀ።

፮፤ በ፰፻፲፬ ሻርለማኝ ዕድሜ ጠግቦ አርጅቶ ሞተ። ፊት እንደ ተናገርሁት በሕይወቱ ሳለ የበግ አጐዛ እንደ ካባ አድርጎ ይለብስ ነበር፤ ከሞተ በኋላ ግን አሽከሮቹ ለነገሥታት ብቻ የሚገባውን ልብስ አለበሱት።

፯፤ በመቃብሩ ላይ የወርቅ ዙፋን ዘረጉና ጽሕሙ ግራጫ የሆነ የንጉሠ ነገሥት ሬሳ በላዩ ላይ አኖሩ። በወገኑ ሰይፍ ታጥቋል፤ በራሱ ላይ የወርቅ ዘውድ ደፍቶአል፤ ከእግሩ ሥር የወርቅ በትረ መንግሥትና ጋሻ አለ። በእጁ የወርቅ ጽዋ ይዞአል፤ ቅዱስ መጽሐፍም በጕልበቱ ላይ ነበር።

፰፤ በመቃብሩ ላይ የሚታይ የተቀሠተ ድል የመንሣት ምልክትና የታላቁ የሻርለማኝ መታሰቢያ የሚሆን ጽሕፈት ነእብረበት። ይህን ሁሉ ጌጥና የሚታይ ነገር ለማይሰማና ለማይለማ ሬሳ ካጠፉ በኋላ አሽከሮቹ መቃብሩን ዘግተው ወደ ሻርለማኝ ወራሽ እጅ ለመንሣት ሄዱ።

፱፤ ይህም ልጁ ሉዊስ ገራሙ ይባል ነበር። ይህም ከነገሠ በኋላ ከሠራው ሥራ አንደኛው የማረከውን ንጉሥ ዐይኑን አስወልቆት ነበርና፣ እኔ ገራም መባሉን አላውቅም። ሉዊስ ከሞተ በኋላ መንግሥቱን ለሦስቱ ልጆቹ ተወላቸው። ወዲያው ያንጊዜውን እርስ በርሳቸው መዋጋት ጀመሩ። ባንዱ ውጊታቸው ብቻ ከጦርነቱ ላይ መቶ ሺሕ ሰው በሰይፍ አፍ ወደቀ ይባላል።

፲፤ ከፈረንሳይ ነገሥታት የተከናወነላቸው ካርልስ ራስ በራው፤ ሉዊስ፤ ድዳው ካርል፣ ወፍራሙ ካርል፣ የዋሁ ሉዊስ፣ እንዳውና ሁግኬፕት ነበሩ። እነዚህ ነገሥታት በመጽሐፌ ሊጻፍ የሚያስፈልግ ሥራ አልሠሩም።

**ጥያቄ።**

፩፤ ሻርለማኝ ማነው? አለባበሱ እንዴት ነው? የሕዝቡ ልብስ እንዴት ያለ ነው?

፪ - ፫፤ ሻርለማኝ እንዴት አይለ ሰው ነው? በየት አገር ላይ ነገሠ?

፬፤ ምን ተመኘ? ምን አደረገ? የዘውዱን በዓል ሁኔታ ተናገር።

፮፤ ሻርለማኝ ምን ጊዜ ሞተ? ሬሳውን ምን አለበሱት?

፰፤ በመቃብሩ ላይ ምን አቆሙ?

፱፤ ሉዊስ ገራሙ የተባለ ማነው? ስለርሱ ምን ተባለ? ሦስቱ ልጆቹ እንዴት ሆኑ?

፲፤ የፈረንሳይን መንግሥት ዙፋን የወረሱ ነገሥታት እነማን ናቸው?

**ምዕራፍ ፻፴፫ ኤውሮጳ።**

**ስለ መስቀል ጦርነት።**

፩፤ በቱርክ እጅ የነበረችውን ኢየሩሳሌምን ለማዳን የኤውሮጳ ሕዝብ ስለ ጀመሩት ቅዱስ ጦርነት ጥቂት አሳብ እሰጣችኋለሁ። ይህችን ከተማ ክርስቲያኖች ክርስቶስ በዚህች ስፍራ አስተማረ ብዙ ተኣምራትም አሳየ፣ በዚችህው ስፍራ ተቀበረና በድኑ ዐረፈ ብለው እጅግ አድርገው ያከብሩዋታል።

፪፤ ቅድስት ከእትማ እያሉ እግዚአብሔርን በመፍራት የሚያከብሩዋግ ስለ ሆኑ ልዩ ልዩ የክርስቲያን ወገኖች የተባሉ ሁሉ ይህችን ቅድስት ከተማ ለመጐብኘት በእግር የማይሄዱ የሉም። ኃጢአት ለሠሩት ሰዎች ወደዚች ቅድስት ኢየሩሳሌም የሄዳችሁ እንደ ሆነ የኃጢአት ሥርየት ታገኛላችሁ፤ እያሉ የካቶሊክ ቀሳውስት እንዲህ የመስለውን ትእዛዝ በሰዎች ላይ መጫናቸው የተለመደ ነው። በዚህ ብቻ የኃጢአት ሥርየት ከእግዚአብሔር ይገኛል ብለው ያምናሉ።

፫፤ ቸውንም ቢሆን ወደ ኢየሩሳሌም የሚሄዱ ክርስቲያናት መከራንና ግፍን፣ ውርደትን ከቱርክ እንደ ተቀበሉ ናቸው። ይህም መደረጉ ኢየሩሳሌምንና በዙሪያዋ ያሉትን አውራጃዎች ሁሉ የሚገዛ ቱርክ ስለ ነበረ ነው። ክርስቲያኖችም ወደ ኤውሮጳ ተመልሰው ቱርክ ያደረገባቸውን የግፍ ሥራ ሁሉ አወሩ። ይህም ክርስቲያኖችን ሁሉ ባስቈጣ ጊዜ ቅድስት አገርን ከቱርክ እጅ ለመንጠቅ በታላቅ ኅይል ተሰብስበው አንድነት ለማድረግ አሰቡ።

፬፤ በዚሁ ጊዜ የሮሙ ጳጳስ ትልቅ ኅይል ነበረው፤ አብልጦም ኅይል ለማግኘት ፈለገ፤ ይህም አሳብ ተፈጽሞ አገሩ የተያዘ እንደ ሆነ በጰለሲና ላይ ሥልጣኑን ለማስፋፋት ይችላል።

፭፤ ለመጀመሪያው ጦርነት ዋና ሆኖ የሕዝቡን ልብ ያነሣሣው ጴጥሮስ የተባለ አንድ ባሕታዊ ነው። ይህም በችጋር ጐኑ የተጣጋ መነኵሴ ነበር፤ በራሱ ላይ ቆብ ሳያደርግ ወገቡን በገመድ ታጥቆ ሻካራ ልብስ ለብሶ ይዞር ነበር ሰውዬው አጭር ነው። ክንዱና እግሩ ራቁቱን ሆኖ ለሰውነቱ መሸፈኛ ብቻ ለብሷል።

፮፤ እንደዚህ ያለውን ማስፈራሪያ የመስለውን ነገር ከማክበር ይልቅ ሣቅ የሚያነሣ ሆነ። ጴጥሮስ የዚያን ጊዜ በጰለስቲና ነበረና የቱርክን ስድብ ይመለከት ነበር፤ ስለዚህ ያየውን ነገር ሁሉ ስለ ተናገረ ሕዝቡም የሚናገረውን እየሰሙ በጣም አዘኑ።

፯፤ ጴጥሮስ ካንዱ ከተማ ወደ ሌላው ይዞ ነበር፤ በሚሄድበት ሁሉ እርሱ የሚናገረውን ለመስማት ብዙ ሕዝብ ይሰበሰብ ነበር። ወዲያው እንዲህ ያለ አሳብ ተነሣሣና ነገሥታት ባንድነት ሆነው ቱርክን ለመውጋት ጦራቸውን ሰበሰቡ። በሺ፺፮ ዓ.ም ሁለት መቶ ሺሕ ሰው በጴጥሮስ እግር ሆኖ ወጣ፤ እርሱ ከባድ የሆነ መስቀሉን እብትከሻው ተሸከመ የተከተሉትም በልብሳቸው ላይ በቀይ ልብስ መስቀል ሰፉ።

፰፤ ይህ የጦር ሠራዊት ገና ወደ እስያ ሳይደርስ ሡልጣን ሶሊማን ገጠማቸውና ክፉኛ ስለ ተዋጋቸው ድል ሆኑ። ድል ለማድረጉ መታሰቢያ ብሎ ዐጽማቸውን እንደ ፒራሚድ አድርጎ ከመረው። ሁለተኛም ገጥመው ቢዋጉ እንደዚሁ ሆነ።

፱፤ በፊተኛው ውጌት ፰፻፶ ሺ ክርስቲያኖች ሕይወታቸውን አጡ። ይህም ሁሉ መታረድ የተደረገው ገና ኢየሩሳሌምን ባይናቸው ሳያይዋት ነው።

፲፤ የፊተኛው የመስቀል ጦር ክፍል የሚሆን ሌላ ጭፍራ ነበር፤ ይህም ከፊተኛው ይልቅ ተዋግቶ ተከናወነለት። ይኸውም ፹ ሺ ይሆናል ይህም ጎድፍሬ በተባለ በፈረንሳዊ ገዢ ተመርቶ የወጣ ነበር፤ በትንሽ እስያ በኩል መኻል ለመኻል ገብቶ የቱርክን አያሎች ከተሞች ያዘ። ቀጥሎ በሺ፺፱ ዓ.ም ኢየሩሳሌምን ማረከ ከዚህ ጊዜ አንስቶ እስከ ሺ፩፻፹፯ ቅድስት አገር በክርስቲያኖች እጅ ተጠብቃ ቈየች። እንደ ገና ቱርክ መልሶ በማረካት ጊዜ ከዚያ ወዲያ በርሱው እጅ ነበረች።

፲፩፤ የመስቀል ጦርነት ካምስት ጊዜ አያንስም የኋለኛው ከሺ ፪፻፺፰ ዓ.ም ጀምሮ ሌሎቹም ሁሉ አልተከናወነላቸውም። በዚህ ጦርነት ያለቁት ከሁለት ሚሊዮን ሕዝብ አያንሱም።

፲፪፤ በዚሁ በመስቀል ጦርነት ውስጥ መልካም ሰዎች እንደ ነበሩበት ይታያል። ብልሆችም ከውስጡ አይጠፉም፤ ከመሪዎቹ ውስጥ አያሎች ጀግኖች ነበሩበት፤ የብረት ልብስ በፈረስ እየተቀመጡ ይወጡ ነበር። ከጦሩ የሚበዛው ክፍል ልዩ ልዩ ቋንቋ ነበር። እኩሌቶችም የሃይማኖት ቅናት የመላባቸው ደካሞች ነበሩ፤ የሚበዙትም ከተማ ሲሰበር ለመዝረፍና ለመቀማት ብለው ዘመቻውን ተከትለው የመጡ ሌቦች እና ቀማኞች ናቸው።

፲፫፤ ግን በመስቀል ጦርነት የብዙዎች አሳብ ጥቅምን መፈለግ ነበር፤ በነዚህ ዘመቻዎች ምንም ብዙ ደም ቢፈስ የኤውሮጳ አራዊት ሕዝብ ሕዝቡን ወደ ሥልጣኔ የሚያደርስ ብዙ ብልሀትና ጥበብ ከምሥራቅ አምጠዋል። በዚህና በሌላም መንገድ አድርጎ የመስቀል ጦርነት ታላቅ ጠቀሜታ አስገኝቶአል።

**ጥያቄ።**

፩፤ ክሩሴድ የተባሉት ምንድን ናቸው? ይህን ሥራ ለምን ጀመሩ?

ስለምን ክርስቲያኖች ኢየሩሳሌምን ያከብራሉ?

፪፤ ወደ ኢየሩሳሌም ለምን ይሄዳሉ?

፫፤ ወደ ኢየሩሳሌም የሄዱትን ክርስቲያኖች ቱርኮች እንዴት ያደርጉዋቸው ነበር?

፬ - ፭፤ በዚህ ዘመን የሮም ጳጳስ እንዴት ነበር?

ጴጥሮስ ስለ ተባለው ባሕታዊ መነኵሴ ተናገር።

፮፤ ጴጥሮስ ባሕታዊ እንዴት ያለ ሰውን ነበር?

፯፤ በስብከቱ ምን ተደረገ? በ፲፰፻፺፮ ዓ.ም ምን ተደረገ?

፰፤ በእስያ ጦርነት ጀማሪው ጭፍራ የትኛው ነው? ሡልጣን ምን አደረገ?

የመስቀል ጦርነት የተባለው እንዴት ሆነ?

፱፤ የመጀመሪያው ጦርነት የተባለው እንዴት ሆነ?

፲፤ ጎድፍሬ በተባለ ሹም ተመርቶ የወጣው ጦር እንዴት ሆነ?

የቱን ከተማ ያዘ?

፲፩፤ በዚያ የነበሩ የመስቀል ጦር ወታደሮች ስንት ነበሩ?

ፊት የመስቀል ጦር የተጀመረው የት ላይ ነው?

የመጨረሻው የት ላይ ሆነ? በመስቀል ጦር ጊዜ ሕይወታቸውን ያሳለፉ ሰዎች ስንት ናቸው?

፲፪፤ ስለ መስቀል ጦርነት ምን ተገለጸ? የጦር መሮች የነበሩት እንዴት ያሉ ሰዎች ነበሩ?

የጦሩ ብዛት እንዴት ነው?

፲፫፤ የመስቀል ጦር ምን መልካም ነገር አደረገ?

**ምዕራፍ ፻፴፬ ኤውሮጳ።**

**ስለ ጥንታዊ አገዛዝ ዐይነት።**

፩፤ የፈረንሳይ ታሪክ ለመግለጽ አሁን ጊዜው እንደ ሆነ የምታስቡ ይመስለኛል። ዳሩ ግን አትቈጡ ስለ ነገሥታትና ስለ ታላቅ ጦርነታቸው ብቻ አድርጎ የሰውን ታሪክ መተረክ ለማንም አይገባውም። ሕዝቡ እንዴት እንደሚኖሩ ገዦቻቸውም እንዴት አድርገው ይገዙዋቸው እንደ ነበሩ ማሰባችንን ልንረሳው አይገባም።

፪፤ ስለ አጭሩ ንጉሥ ስለ ፔፒንና ስለ ሻርማለማኝ ስለ ጳጳሱም ስለ ሌሎችም ገዦች ምን እንዳደረጉ ብናገር ዜጎቻቸው ደግሞ ያደረጉትን አታውቁም። በደስታ ወይም በኀዘን በጌትነት ወይስ በደኅንነት እብነጻእንት ደስ ብሏቸው ወይም በክፉ አገዛዝ በመከራ መኖራቸውን አታውቁም።

፫፤ ስለ ጥንት አገዛዝና ቺባልሪ ስለሚባሉ አለቆች ልታስተውሉዋቸው የሚገቡ ጥቂት ታላላቅ ነገሮች ብናገር ይቅርታ እንድታደርጉልኝ አምናለሁ። የሰሜን ኤውሮጳ ባላገሮች መዋጋትና የማያሳፍር የመዞር ጠባይ እንዳለባቸው ነግሬያችኋለሁ። ጦርነት ለሰዎች በውነት ዋና ሥራቸው ነው። ከነርሱም ጥቂቶቹ በእርሻ ላይ ይኖራሉ። በሚበዙት በወታደርነት ይኖራሉ። ማለት በጭራሽ በወታደርነት የሚኖሩ አሉ። ወይም ባስፈለገ ጊዜ ወታደርነት የሚገቡ ማለቴ ነው።

፬፤ ጥቂቶች ቤት በሥራት በጦር መሥሪያ ቤትና ሌላም ለሕዝብ የሚያስፈልግ ቀላል ነገር በመሥራት ይኖራሉ። እንደዚህ የመሰሉት ሰዎች ሁሉ የሚያስፈልግ የሆነ እንደ ሆነ ለጦርነት ወደ ዘመቻ መሄድ አለባቸው።

፭፤ ፊት እንደተናገርሁት በዚያ ጊዜ የሰዎች ዋናው ሥራቸው ጦርነት ብቻ ነበር፤ ሌሎች ነገዶች ሲመጡባቸው መመከት፤ ወይም በሌሎች ነገዶች ላይ ዘምተው ድል ማግኘት ነበር። አለቆቻቸው ወይም ገዦቻቸው በጦርነት ጊዜ ድል ለማግኘት በጣም የሚጣጣሩና ብርታት ያላቸው ጀግኖች ሰዎች ነበሩ።

፮፤ አንድ አገር ድል ሆኖ ከተሸነፈ በኋላ መሬቱም ከተማውም መንደሩ ወርቁም ብሩም ንግዱም ፈረሱና እንስሳው ሁሉ ማነኛውም ነገር የተሸፈነ ገንዘብ የሆነው ሁሉ የድል አድራጊው ምርኮ ነው ተብሎ ይታሰባል። ድል የሆኑትም ወገኖች ይገደላሉ ወይም ይማረካሉ። አለዚያ በባርነት ይገዛሉ።

፯፤ ነገሩ እጅግ ያስደንቃል። ዘመቻ ዘምቶ በጦርነት የሌላውን ሕዝብ መሬትና ገንዘብ መዝረፍ የሚገባ ነው ተብሎ አይታሰብም። ነገር ግን ለተመለከተው እንደ ትልቅ ጨዋታ ይቈጠራል። ወታደሮች ግን ብዙ መከራና ሥቃይ እንደሚያገኛቸው የታወቀ ነው። በዚሁ ምክንያት ብዙዎች ቄስለው አካላቸውን ያጐድላሉ። እኩሉም ሙተው ይቀራሉ። ነገር ግን ጦርነቱ ካለቀ በኋላ ከሞት የተረፉት የአራዊት ሕዝብ ልማድ ተከትለው ድል ያደረጉበትን ቀን አክብረው በዓል ያደርጋሉ። ይጠጣሉ ይዘፍናሉ፤ ልዩ ልዩም ጨዋታ ያደርጋሉ።

፰፤ በጦርነቱ መኻከል የተደረገውን ውጊት አስመስለው ያሳያሉ። ወይም ሁለት ሰዎች መርጠው በሕዝብ ፊት በሰይፍ እንደሚዋጉ አስመስለው ያሳያሉ በሌላ ጊዜ ደግሞ የሠሩትን ታላቅ ሥራ ያዩትንም የሰሙትንም ወይም በደም ማፍሰስና የውጊያ ዘፈን በመዝፈን በዓላቸውን ያስረዝማሉ።

፱፤ አንድ አንድ ሰው ለመዝፈን ወይም ታሪክ ለመናገር ስጦታ፥ አለው። እንዲህ የመሰለውም ሰው በተሰጠው ስጦታ እንዲያጫውት ይጠራል። እርሱም ንጉሥ ወይም የንጉሥ ልጅ ካንበሳና ከሌላም አውሬ ጋር እንዴት እንደ ተዋጋ ለሕዝቡ እየተረከ ያጫውታቸዋል።

፲፤ ወይም የሚያስደንቅ ሥራ ስለ ሠሩት አለቆች ይናገራል። ወይም አንድ ታሪክ ከራሱ ይፈጥርና በጨረቃ ብርሃን ሩቅ ስለሚሄዱ መናፍስት ይናገራል። ወይም ስለ ተገደሉት ገዦች ነፍሳቸው ቀድሞ ወደ ምትኖርበት ስፍራ በሌሊት እንደምትመጣ ይናገራል።

፲፩፤ እነዚህን አራዊት ሕዝብ ስለ ጦር ድካማቸው የሚከፍላቸው እንደዚህ ያለ ጨዋታ ነበር። ቢሆንም ደግሞ ይህ ብቻ አልነበረም። በነዚህ ሕዝብ ዘንድ ጦረንት የንድን ስፍራ ወስዶታል። የጦርነት ዋና ምክንያት የሌላውን ሕዝብ መሬትና ገንዘብ ለመውሰድ ነው። ባጭሩ የዘረፋ ዐቅድ ማለት አያሎች ነገዶች ብዙ የቀማኞች እጆች ብለው ያምኑ ይሆናል።

፲፪፤ አንድ ነገር ተዋግቶ ድል የሆነ እንደ ሆነ ድል አድራጎቹ እንደ ማዕርጋቸው መጠን የምርኮውን ገንዘብ ይከፋፈሉታል። የሚበልጠውን ክፍል ንጉሡ ወይም አለቃው ይወስዳል። ትንሾችም አለቆች የሚገባቸውን ትንሽ ክፍል ይወስዳሉ። ተራ ወታደርም የሆነ እንደ ደንቡ ያነሰ ክፍል ያገኛል። መሬቱንም የሚከፋፈሉት እንደዚሁ ነው፤ እንገር ግን መሬት ያገኙት ሰዎች አለቃቸው ዘመቻ ባዘዛቸው ጊዜ መዝመት አለባቸው።

፲፫፤ በዚያን ጊዜ የመሬት ነገር አያያዝ ዛሬ በዘመናችን እንደምናደርገው አይደለም። ሰው ሁሉ እያንዳንዱ የገዛ ራሱ መሬት ኖሮት ቤት ሊሠራበትና እንደ ፈቃዱም ሊያርሰው አይችልም። ከመሬቱ መልካሙና ታላቁ ክፍል የንጉሥ ነው፤ ዝቅተኛው ክፍል የትንንሾች የመኳንንትና ያለቆች ነው።

፲፬፤ ንጉሡ ወይም አንዱ አገረ ገዢው ከገዛ መሬቱ ላይ በተጠረበ ደንጊያ ያደርግና ዙሪያውን እየመሸገ ታላቅ አዳራሽ ይሠራል። ጢሰኞቹ ወይም ባሮቹ የሆኑት ትንሽ ጐጆ እየሰሩ ዙሪያውን ይሰፍራሉ። እነዚህም ምድር እያረሱ ከመሬቱ ያገኙትን ፍሬ ለመኖሪያቸው የሚበቃቸውን አስቀርተው የቀረውን ላለቃቸው ለመሬቱ ጌታ ይሰጣሉ።

፲፭፤ የጥንት የፊውዳል አኑዋኑዋር ሕግ እንዲህ ነው። ባገረ ገዢ መሬት ላይ የሚኖሩ ጢሰኞች አገረ ገዢው ዘመቻ ባዘዛቸው ጊዜ የወታደርነት ሥራ ሊሠሩ ግዴታ አለባቸው። እንዲሁም ደግሞ ንጉሡ ለጦርነት ክተት ባለ ጊዜ አገረ ገዢ የተባለ ሁሉ በውስጡ ያለውን ሰው ዜጋውን ሁሉ ይዞ በጦር ሜዳ መገኘት አለበት።

፲፮፤ አገረ ገዢ የተባለው ሁሉ በጦርነት ጊዜ ዜጋውን መጠበቅ አለበት፤ ያገረ ገዢው ምሽግና አዳራሽ ጠንካራና የሚበቃ የሆነ እንደ ሆነ ጠላት በተቃረበ ጊዜ ሕዝቡ ወደዚያ ይገባሉ።

፲፯፤ በምሽጉ ወስጥ ሆነው እንደሚቻላቸው ከጠላት ይከላከላሉ። አንድ አንድ ጊዜ ወር ያህል እንደሚቻላቸው ሥንቃቸው ያለቀባቸው እንደ ሆነ በምሽግ ውስጥ ያሉት ታሪካቸውን ይተርካሉ ዘፈናቸውን ይዘፍናሉ።

**ጥያቄ።**

፩፤ ሊረሳ የማይገባ ምንድን ነው?

፪፤ የሕዝብን ታሪክ ቸለል ብሎ ለማለፍ አለመገባቱ ስለ ምንድን ነው?

፫፤ የሰሜን ኤውሮጳ ነገድ እንዴት ሆኑ?

ሕዝቡ ምን ይወዱ ነበር?

፭፤ በዚህ ዘመን ሰዎች ሥራችን ብለው የያዙት ምንድን ነበር?

አለቆች የተባሉ እንዴት ያሉ ሰዎች ነበሩ?

፮፤ ድል የሆነው አገር ምን ይሆን ነበር? ሕዝቡሳ?

፯፤ ጦርነትንና ዘረፋን ልናስበው ይገባናልን? ወታደሮችንሳ?

፰፤ አንድ አንድ ጊዜ በጦርነት መኻከል ምን ይደረግ ነበር?

፱፤ ታሪክ ነጋሪ እንዴት ነው?

፲፩፤ የጥንት ሰዎች ጦርነት የሚያነሡበት ነገር ከቶ ምን ይሆን?

ጦርነት ሲባል እንዴት ነው?

ነገዶች ምን ይሉት ይሆን?

፲፪፤ የምርኮውና የዘረፋው አከፋፈል እንዴት ነው? መሬቱስ?

፲፫፤ በዚሁ ዘመን መሬት እንደምን ይይዝ ነበር?

፲፬፤ ስለ ንጉሥ ወይም ስለ ባሮን ምን ይደረግ ነበር?

ሕዝብና ባለ መሬት እንደምን ነበሩ?

፲፭፤ የጢሰኞችና የተጋዦች አስተዳደር እንዴት ነው?

፲፮፤ የመሬቱ ጌታ ሊያደርገው የሚገባው ምንድን ነው?

፲፯፤ ምሽጋቸው እንዴት ነበር?

**ምዕራፍ ፻፴፭ ኤውሮጳ።**

**ናይት እየተባሉ ስለሚሾሙ ሰዎች።**

፩፤ ቀድሞ ዘመን በፈረንሳይና በጀርመን በሌሎችም በኤውሮጳ አገሮችና አራዊት በተባሉት ሕዝብ መኻከል ነገሩ ሁሉ እንዴት እንደ ሆነና የፊውዳል ጥንታዊ አገዛዝ እንዴት እንደ ነበረ የተመለከታችሁት ይመስለኛል።

፪፤ ጥቂት ብትመለከቱት በዚያ ጊዜ ኤውሮጳ ጦርነትና ውጊያ በሚወዱ በብዙ ነገዶች የተከፋፈለች እንደ ነበረች እያንዳንዱም ነገድ ንጉሥ እንደ ነበረውና ንጉሡም በበታቹ የሾማቸው አያሎች ኅያላን እንደ ነበሩት እነዚህም ኅያላን እያንዳንዱ ልክና ስፍር የሌለው (ዜጋ) ጢሰኛ እንደ ነበራቸው ልታስቡ ትችላላችሁ።

፫፤ ንጉሡና መኳንንቱ በደንጊያ ከታነጠ ምሽግ ውስጥ መኖርቸውን አትዘንጉት። እንደዚህ ያሉ አያሎች ሥራቸው እስከ ዛሬ ድረስ በኤውሮጳ በብዙ ስፍራ ይገኛሉ ከነዚህም አያሎቹ የተሠሩት ከሺሕ ዓመት በፊት ነው። የሚበዙት ፈራሰዋል፤ ነገር ግን ከነዚህ ጋር ጥንት የነበረው ስራ ሁሉ ሲተረክና ሲነገር እጅግ ደስ የሚያሰኝ ነው።

፬፤ የፊውዳል ጥንታዊ አገዛዝ ዐይነት የተጀመረበት እርግጡ አይታወቅም። ነገር ግን በጀርመን አገር የነበሩ ነገድ መጀመሪያ ይህን አገዛዝ አቆሙና ከዚህ በኋላ ፍራንኮች የተባሉት ነገድ ወደ ፈረንሳይ አገር አገቡት። እነዚህም ተክርስቶስ ልደት በኋላ ፬፻፳ ዓ.ም ባገሩ ውስጥ ገብተው በ፬፻፹፮ ተክርስቶስ ልደት በኋላ የፈረንሳይ መንግሥት ያቆሙ ናቸው። ባሻርለማኝ ዘመን ኅይላቸው በጣም ከፍ ብሎ ነበር፤ ከጥቂት መቶ ዓመት በኋላ የኤውሮጳ ሁሉ ፖለቲካ መሥራቾች ሆኑ።

፭፤ በፊውዳል ጊዜ (በጥንት አገዛዝ ጊዜ) ክፎች ነገስታትና ባሮን የሚባሉ የኅይልና የግፍ ሥራ በስውር ማድረጋቸውን አልተውም፤ አንድ አንድ ጊዜም ይኸው ባሮም የሚባለው እያዘነጋ በደካማው ላይ አደጋ ይጥልና ምሽጉን ይይዝበታል። ወይም በእስር ቤት አግብቶ ይገድለዋል። አንድ አንድ ጊዜም አንዱ ባሮን የሌለው ሹም ወይም የንጉሡን ልጅ ነጥቆ ወደ ምሽጉ ይወስደድበታል።

፮፤ በዚያን ጊዜ እንዲህያለው ሥራ ይነቀፍ ነበር፤ አንድ አንድ ጊዜም ናይት ተብሎ የተሾመው ጀግና እንዲህ የመስለ ነገር ባገር ላይ እንዳይደረግ ይከለከላል። ደግሞም እንዲህ ያለ የግፍ ሥራ የሚሠሩ ሹማምንት የተገኙ እንደ ሆነ ይዋጋቸዋል። ያለዚያ ደግሞ በግፍ ያለ አግባብ የወሰዱት ነገር ቢኖር ለተጐዳው እንዲመልሱ ያደርጋል።

፯፤ ሕዝቡ ለነዚሁ ናይቶች እልል ይሉላቸው ነበር፤ ለበጎ ሥራ ሁሉ ደፋሮች እንዲሆኑ ታላቅ ልዕልና ያደርጉላቸዋል። እንዲህ ብለው ጥቂት በጥቂት እያሉ ናይቶች እየበዙ ሄዱ በመስቀል ጦርነት ጊዜም አያሎች ናይቶች መልካም ሥራቸውን አሳይተዋል።

፰፤ በመስቀል ጦርነት ጊዜም ናይቶች እንዲሾሙ እንደ ደንብ አድርገው የናይትነት ሹመት ያጸኑት ይመስላል፤ ከክርስቶስ ልደት በኋላ ከሺ ፩፻ ጀምሮ በኤውሮጳ እንደ አንድ የታወቀ ሕግ ሆኖ መቆሙን እናሳስባለን።

፱፤ ናይት የሚሉት ማዕርግ በቆመ ጊዜ ይህን ሹመት የሚቀበሉ ሁሉ ለሃይማኖት ለበጎና ለቅንነት ሥራ እንደ ቆሙ ይታሰባል፤ ማንም ሰው በፍርድ በኩል ቢበደል ነገሩን እነርሱ እንደ ገና መርምረው ወደ በጎነት ያቃኑታል። ማንም ጭንቅና ጉዳት የሚያገኘው ቢሆን እርሱን ለማዳን ሲሉ ሕይወታቸውን እስከ ማሳለፍ ይደርሳሉ።

፲፤ ከዚህም በቀር ደግሞ እነዚሁ ናይት የሚባሉት ጀግኖች ሁለጊዜ የሚናገሩት እውነትን ብቻ ነው፤ መቸውንም ቢሆን የሰጡትን ተስፋ ይፈጽሙታል፤ ሙሉ ቸርነትና ብርታት ያላቸው እንደ ሆኑ ይታሰባሉ። በማነኛውም በኩል አይበድሉም። ባጭሩ እነርሱ በማነኛውም ችግር ቢሆን ለሰው በጎ ሥራ ለመሥራትና የሰው መድኃኒት ሊሆን ባላቸውም ኅይል ሰውን ሊረዱ የታጠቁ ናቸው።

፲፩፤ ከነዚሁ ናይቶች አያሎቹ የታጠቁ የተጐዳ ሰው ለመፈለግ ሲሉ በየአገር ቤቱ እየዞሩ ዘመናቸውን ሁሉ ተኮርቻ ላይ ሳይወርዱ ይኖራሉ። እነዚህም ናይት ኤራንት ይባላሉ። በመንገድ ሲሄዱ ሳሉ አንዳች ጕዳት ያገኘው ስወ ቢያገኙ ርዳታቸውን ሳያደርጉለት አያልፉም።

፲፪፤ ተሰርቀው በምሽግ ውስጥ የተዘጋብቸውን ሴቶች ለማዳን በተለይ የተሾሙ ናቸው። ስለዚህ እጅግ የሚያስደንቅ የጀግንነት ሥራ ይሠራሉ። እውነት ነው አንድ አንድ ጊዜ ናይቶች ክፉ ሥራ ሠርተው ይበድላሉ። ዳሩ ግን እንዚህ በማድረግ የበጎ ስራ መሐላቸውን መተላለፍ ይሆንባቸዋል።

**ጥያቄ።**

፪፤ ኤውሮጳ ባለ መሬቶች ዘመን ምን ይመስላችኋል?

፫፤ ምን ይታሰባችኋል?

፬፤ የመሬት መጋዞና የጢሰኝነት ደንብ እንዴት ነው?

ወደ ፈረንሳይ ማን አገባው? ምን ጊዜ ተለመደ? የፈረንሳይ ንጉሥ መግዛትን ማን አቆመው?

የመሬት ደንብ ምን ያህል ዘመን ጸንቶ ቈየ? እንደምን ተጀመረ?

፭፤ (በፊውዳል) በዚሁ ዘመን ምን ተደረገ?

፮፤ እንዲህ ያለውን ነገር በምን አሰቡት? ናይት የተባለው አንዳንድ ጊዜ ምን ያደርጋል?

፯፤ ሕዝቡሳ? ናይት የተባለውስ?

፰፤ የመስቀል ጦርነት እንዴት ሆነ? ናይት ኤራንትሪ የሚሉት ዋና ሥር ዓት ሆኖ የተገለጠው ምን ጊዜ ነው?

፱፤ ይህን ሥራ የሚሠሩ እንዴት ሆኑ?

፲፤ ለዚሁ ለናይቶች የሚያስፈልጋቸውና የሚፈለግባቸው ምንድን ነው?

፲፩፤ ናይት ኤራንት የተባሉት እነማን ኑሩዋል?

፲፪፤ ለሴቶች ምን አደረጉ?

**ምዕራፍ ፻፴፮ ኤውሮጳ።**

**ስለ አያሎች ናይቶች።**

፩፤ አንዱ ናይት ከሌላው ጋር የተገናኘ እንደ ሆነ በጨዋታም ሆነ ወይም በምር ብዙ ጊዜ ወደ መዋጋት ይደርሳሉ። ከነርሱም እንዳንዶቹ ዝና ለማግኘት ሲሉ ነው። ሕዝቡም የነዚህኑ ሥራ ለማክበር ብለው በዘፈንና በእንጕርጕሮ እያደረጉ ብዙ ግጥም ይገጥሙላቸዋል።

፪፤ ናይቶች ጠንካራና ያማሩ ፈረሶች በመጋለብ የተለዩ ናቸው። ከነዚህም አያሎች በታሪካቸው የታወቁ ናቸው። ናይት የተባለ መቸውንም የተሰናዳ የጦር መሣሪያ አለው፤ ዋናው መሣሪያው ያማረ ጦር ነው። ከዚህም ሌላ ሰይፍ ጩቤ፣ መጥረቢያ፣ ዱላ አለው።

፫፤ ከነዚህ መሣሪያዎች ላይ ለመመከቻ የሚሆነው የብረት ጋሻ ከጥሩ በረት የተሠራ የራስ ቁር፥ ፊቱን ሁሉ ከሚሽፍንበት ጋር በሰውነቱ የሚለብሰው የብረት ልብስ ማጠፊያ ያለው ከብረት፥ የተሠራ ሴዴሪያ የመስለው መላው አካሉ የተስማማ ልብስ አለው። ከዚህ ሁሉ ጋር ናይት የተባለው ከላይ እስከ ታች እስከ ተረከዙ ድረስ የተንቡዋለለ ቀሚስ ይደርባል።

፬፤ ፈረሱም እንደዚሁ በጥንቃቄ የሚስማማው የብረት ልብስ አለው። ራሱንና ደረቱን ጐንና ጐኑን የሚሸፍን ልስብ ያደርጉለታል። እንዲያውም አንዳንድ ጊዜ ለመላው አካሉ ከጥሩ ብረት የተሰራ የሚያብለጨልጭ የብረት ልብስ ያደርጉለታል። ፈረሶቻቸውን በመገራት የጦር መሣሪያ በማሰናዳት እንደሚስማማቸው በማድረግ በውነት ናይቶችን የሚመስላቸው የለም።

፭፤ ለራሳቸው ጤንነትና ኅይል ለማግኘት ተግተው እንደሚጥሩ እንዲሁም ፈረሶቻቸውን አዘውትረው ለመገራትና ለማለማመድ ትጋት አላቸው።

፮፤ መቸውንም አንዱ ናይት ባለሙዋሉ ወይም ባለሟሎቹ ይከተሉታል። እነዚህም ጌቶቻቸውን የሚከተሉ ባለሙዋሎች ተምረው በኋላ ናይቶች ይሆናሉ ተብሎ ይታሰባል። የችባልሪ ትምህርት እየገነነ ስለ ሄደ ከበሬታና ማዕርግ የሚገኝ ናይት በመሆን ብቻ ሆነ፤ ስለዚህ ብዙ ነገሥታትና መኳንንት የጦር መሪዎችም የሆኑ ሁሉ ናይትነትን ለራሳቸው አደረጉት፤ የመስቀል ጦርነት ጊዜ የተከበሩ መሮች የነበሩት ከእንግሊዞች ሪካርድ ከፈረንሳዎች ጎድፍራይና ሌሎችም ናይቶች ተብለው ነበር።

፯፤ በኋላ ስለ ናይቶች ልዩ ልዩ ደንብ ተደረገና ሁሉም ለየራሱ ሥራት አወጣ፤ በኢየሩሳሌም የቅዱስ ዮሐንስ ናይቶች የማልታ ናይቶች የመስቀል ናይቶች የጌታን መቃብር ለመሳለም የሚመጡትን መናንያን የሚጠብቁ ናይቶች የሚባሉ ተደረጉ።

፰፤ ሕዝብ ሲሠለጥን በኤውሮጳ በልዩ ልዩ ስፍራ ለጨዋታ የመሰብሰብ ልማድ ነበራቸው። በዚህ ምክንያት የበዓል አደራረግ የማያሳዩ ስለ ሆነ ይህንኑ ለማየት ብዙ ሕዝብ ይሰበሰብ ነበር፤ በዚያ ሊነገር የማይቻል ብዙ ዐይነት የሚታይ ነገር ያሳዩ ነበር፤ ይህንኑ በማየት ነገሥታትና መኳንንት ወይዛዝሮችም ሁሉ በጣም ደስ ይላቸው ነበር።

፱፤ የተሰናዳ የጦር መሣሪያ ከለበሱት ናይቶች ጋር ገጥመው ውጊያ የሚያሳዩ ሰዎች ነበርና ዙሪያውን ድንኳን ተተክሎ ተመልካቾች ሁሉ ወደ አሉበት ወደ ሰፊ ሜዳ ሲሄድ ለድል አድራጎቹ ናይቶች ሕዝቡ ያጨበጭቡላቸዋል፤ ነገሥታትና ንግሥቶችም ሳይቀሩ የመወደድ ምልክት ያሳዩዋቸዋል።

፲፤ የጀግኖች ትምህርት እንዲህ ነበር፤ ጊዜ ኖሮኝ ቢሆን ስለ ናይቶች ታሪክ አንድ መጽሐፍ በጻፍኩ ነበር፤ በጀግኖች ዘመን ብዙ ልብ ወለድ ተረት ተጽፎአል፤ ይህም የተከበሩት አሸናፎች ያደረጉትን ስራ ያሳያል፤ ከነዚህም ከተጻፉት ተረቶች አንድ አንዱ እጅግ የሚያሥቅ ነው። ነገር ግን ሁሉም የማይታመን ተረት የመላበት ነው።

፲፩፤ (ቺቫልሪ) ጀግኖች ከሺ፪፻ እስከ ሺ ፬፻ በጣም ከፍ ብለው ነበሩ። ከዚህ ከኋለኛው ዘመን ጀምረው በፍጥነት እየተዋረዱ ሄዱና በኤልሳቤጥ በእንግሊዝ ንግሥት ዘመን ማለት በሺ ፮፻ ዓ.ም ፈጽሞ ሥራቸው ቆመ። ከዚህ በኋላ ጥቂት ለጨዋታ ብለው መሰብሰብ ቢያደርጉም ባለፈው በቀድሞ ዘመን እንዲህ ያደርግ ነበር ብለው ለመታሰቢያ ብቻ ያሳዩ ነበር።

፲፪፤ ስለ ፊውዳል ሲስተም ማለት ስለ ጥንት አገዛዝ ስለ መስቀል ጦርነትና ቺባልሪ ይኸው ነገርኋችሁ። የዚያ አገር ሕዝብ እንዲህ በመስለው ነገር ሁሉ የሚገኙ ስለ ሆኑ የፈረንሳይን ታሪክ ጨምሬ ይህን ሁሉ ነገርኳችሁ።

**ጥያቄ።**

፩፤ ሁለት ናይት ኤራን በተገናኙ ጊዜ ምን ሆነ? በሥራቸው እንዴት ያለ ክብረት ተደረገ?

፪፤ ፈረሶቻቸው እንዴት ያሉ ናቸው? አንድ ናይት ሲሰለፍ እንዴት ነው? የፈረስ ዕቃው እንዴት ያለ ነው? የናይት ጦር መሣሪያ እንዴት ያለ ነው?

፬፤ ሲያስለምዱ፤ ሲነገሩ እንዴት ነው?

፮፤ የናይት አሽከሮች እንዴት ያሉ ናቸው? ናይት ለመሆን እንዴት ይታሰባል?

በመሰል ጦር ውስጥ የተከበሩ ናይቶች ማንና ማን ናቸው ስለ ናይቶች ደንብና ሥርዓት ምን ትላለህ?

፰ - ፱፤ የጦር ትምህርታቸው እንዴት እንደ ሆነ ገልጠህ ተናገር።

፲፤ ብዙ ታሪክ ሊነገርላቸው ይችላል? ቺቫልሪ ገንኖበት የነበረው ምን ጊዜ ነው?

ከ፲፬፻ ዓ.ም በኋላ እንዴት ሆነ? ምን ጊዜ ቀረ?

፲፪፤ የፊውዳል ሥርዓትና የቺባልሪ ታሪክ ለምን ተፈረንሳይ ታሪክ ጋር ተጋጠመ?

**ምዕራፍ ፻፴፯ ኤውሮጳ።**

**ስለ ንጉሥ ፊሊጵና ስለ ጳጳስ (ቦኒፋኪዩስ) ቦኒፌስ።**

**ስለ ፈረንሳይና የእንግሊዝ ጦርነት።**

፩፤ አሁንም ስለ ፈረንሳይ የምነግራችሁን ታሪክ ገና አልጨረስሁም። ከወፍራሙ ቻርልስ ሁፍ ኬፕትና ካመለከትኋቸው ከሌሎቹ ነገሥታት በኋላ አያሎች ነገሥታት ነበሩ። ነገር ግን በሺ ፪፻፹፪ ወደ ነገሠው ፊሊጵ ውብ ወደ ተባለው እስከመታ ድረስ አዝላቸዋለሁ። ይህም ፊሊጵ የተባለ እጅግ ውበትና ቍንጅና ተሰጥቶት ሳለ አእምሮውና አሳቡ መጥፎ ነበር። በርሱ መንግሥት ጊዜ አንድ አላቅ የሆነ ነገር በጳጳስ ቦኒፋኪዩስና በርሱ መኻከል የሆነ ታላቅ ፀብ ነው።

፪፤ የጵጵስና ማዕርግና ዘውድ ካገኙት አንዱ ትዕቢተኛ ገዢ የነበረ ጳጳስ፥ እርሱ ነው። ከነገስታት ሁሉ በላይ ሆኖ የነገስታት ንጉሥ እርሱ መሆኑን ለኤውሮጳ ነገሥታት አስታወቀ። ነገር ግን ውቡ ፊሊጵ ይህን ቃል አልተቀበለምና አሻፈረኝ አለ እንጂ አላጸደቀለትም። ንጉሡ ፊሊጵ ለጳጳስ ስለ አልታዘዘ ጳጳሱ ገዘተው። ንጉሥ ፊሊጵም ለጳጳስ ቦኒፋ ኪዩን የተቻለውን ያህል ክፉ ስም ሰጠው።

፫፤ አንድ ቀን የፊሊጵ ወዳጆች የሆኑ ጳጳስ ቦኒፋኪዩስን ያዙና ከአሰሩት በኋላ ኮርቻ ሳይጭኑና ልጓም ሳይለጉሙ በሌጣ ፈረስ አስቀመጥወ ፊቱን ወደ ፈረሱ ጭራ ወገን አደረጉና እንዲጋልብ አደረጉት ያየው ሁሉ እንዴት ያለ የሚያሥቅ አደጋ ባቡኑ ላይ ደረሰበት እያለ ሰው ሁሉ ይሥቅ ነበር። ነገር ግን የሚያሳዝን ጳጳስ ቢኒፋኪዩስ ይህን ያህል ውርደትና መሣቂያ መሆኑን ገንዘቡንም መዘረፉ በውነት ገደለው። ከዚህ በኋላ ፊሊጵ ብዙ ዓመት በጤና ኖረ።

፬፤ መቼውንም ፈረንሳይ ጦር ወዳጅ ሕዝብ ነውና ከእንግሊዞች ጋር ሁል ጊዜ ይዋጋ ነበር። እንግሊዞችና ፈረንሳዎች ከጥንት ጠላት ሁነው እንደ ተወለዱ ይመስላቸው ነበር። ዛሬ ግን ነገሩ ተለዋውጦአል።

፭፤ አራተኛ ካልር ከሞተ በኋላ በሺ ፫፻፳፰ የቫሎስ ፊሊጵ የፈረንሳይ ንጉሥ ሆነ፤ ነገር ግን የእንግሊዝ ንጉሥ የኤደዋርድ ፫ኛ እናት የውቡ ፊሊጵ ልጅ ስለ ሆነች በፈረንሳይ ዙፋን ለመቀመጥ የሚገባው ንጉሥ እርሱ መሆኑን አረጋገጠና የእንግሊዝን ጦር ሰብስቦ ፈረንሳይን ለመውረር ምኞቱን አበረታ።

፮፤ ንጉሥ ኤድዋርድ የቫሎስ ፊሊጵን እኔና አንተ ብቻ እንዋጋና ይዋጣልን ቢለው ፊሊጵ የጦር ሠራዊቱን ይዞ መግጠሙን መረጠና በፈረንሳይ አገር ክሬሲ በተባለ ስፍራ ላይ በሺ ፫፻፵፮ ዓ.ም ተዋግተው ከፈረንሳይ ወገን አያሎች ጀግኖች መኳንንቶችና ሠላሳ ሺሕ ሰዎች በጦር ሜዳ ላይ ወድቀው ቀሩ።

፯፤ በሺ ፫፻፶ ጆን መልካሙ የተባለ የቫሎስ ፊልጵ ልጅ በፈረንሳይ ዙፋን ተቀመጠ የኤድዋርድ ሦስተኛ ታላቁ ልጅ የእንግሊዝን ጦር አስከተተና አገሪቱን ፈረንሳይን ወረራት፤ የርሱም የጦር መሣሪያ ጥቍር ስለ ነበረ ጥቍር ፕሪንስ ይሉት ነበር።

፰፤ ጆን የፈረንሳይ ንጉሥ ስድሳ ሺሕ ሰው ይዞ ፑዋክቴር አጠገብ የእንግሊዝን ጥቍር ፕሪንስ ተገናኘው። ጥቍር ፕሪንስም ስምንት ሺሕ ወታደሮች ብቻ ይዞ ነበርና እንግሊዞችም በፈረንሳዮች ላይ ቀሥታቸውን ገትረው ይነድፉዋቸው ጀመሩ፤ ታላቅ ውጊያም ከአደረጉ በኋላ ንጉሡ ጆን ተያዘና ምርኮኛ ሆኖ በሎንዶን አራት መቶ ዓመት ተቀመጠ።

፱፤ ካርል ጠቢቡ ባባቱ በጆን መልካሙ ዙፋን ተቀመጠ። ኤድዋርድ የእንግሊዝ ንጉሥ ስለ አረጀና ልጁም ጀግናው ጥቍር ፕሪንስ ስለ ሞተ ፈረንሳዎች ካሊስ ከምትባለው ከተማ በቀር እንግሊዝ አሸንፎ ይዞባቸው የነበረውን ግዛታቸውን ሁሉ መልሰው እጅ አደረጉ።

፲፤ ግን ካርል የተወደደ የፈረንሳይ ንጉሥ በሆነ ጊዜ እንግሊዞች እንደገና ጦርነት ፈለጉ፤ በኋላ በእንግሊዝ አገር የነገሠው ሄንሪ ፭ኛ ፈረንሳይን ወረራት። አኚንኮርት በተባለ ቦታ ላይ ሲዋጉ እንግሊዞች ፲፭ ሺሕ ሰው ይዘው ሳሉ ፈረንሳዎች ቅርብ መቶ ሺሕ ሰው ይዘው ነበር።

፲፩፤ ይሁን እንጂ እንግሊዞች አርባ ሰዎች ብቻ ሲሞቱባቸው የከበረ ድልን አገኙ። ከፈረንሳይ ወገን የፈረንሳይ የሰላም መሪዎች የነበሩ ሰባት መኳንንትና ዐሥር ሺሕ ታላላቅ ሰዎች ሞቱባቸው። ይኸውም ከብዙ ምርኮኞች በቀር ነው፤ በሺ ፬፻፳ የእንግሊዝ ንጉሥ ድል አድርጎ በእልልታ ወደ ፓሪስ ገባ።

፲፪፤ ግን ወዲያው ሳይዘገይ ሄንሪ የእንግሊዝ ንጉሥ ሞተ። ከዚህ ወዲያ ፈረንሳዎች እንግሊዞችን ማሸነፍ ጀመሩ። በዚህ ጊዜ የፈረንሳይ መሪ የአርሌንስ ጆን ሜድ የተባለች ያ፲፰ ዓመት ልጅ ነበረች። ይህችም እጅግ ቆንጆ ነበረች፤ ፈረንሳዎች እግዚአብሔር ከእንግሊዝ ወራሪ ሊያድናቸው ፈልጎ ይህንች እንደላከላቸው ያምኑ ነበር። እንግሊዞች ግን ሴት ውሻ እንደ ነበረችና እርሱዋንም የሚረዳ ሁሉ ጠላታቸው እንደ ሆነ ያምኑ ነበር።

፲፫፤ ለጊዜው አያል ወራት ያህል ቅድስት የአርሌንስን ጆን ማንም ሊቋቋማት አልተቻለውም ከጥሩ ብረት የተሠራ የጦር ልብስ ለብሳ ንጣቱ፣ በረዶ የመሰለ አምባላይ ፈረስ ተቀምጣ በፈረንሳይ ጦር ፊት ትታይ ነበረ። በእጅዋም የመድኃኒታችን ሥዕል የተሣለበት ቅዱስ ባንዲራ ይዛ ነበረች ዳሩ ግን በኋላ ከጦርነቱ ቈስላ ተማረከች። እንግሊዞች ጠቋይ ሟርተኛ ነች ብለው በሕይወትዋ ከእሳት ውስጥ ገብታ ተቃጥላ መሞት ይገባታል ብለው ፈረዱባት።

፲፬፤ እንዲሁም ሩም በሚባል ገብያ አውጥተው ባንድ ዕንጨት አሠሩዋ፤ በዙሪያዋ የተከመረ ዕንጨት ሲቃጠል ነበልባሉ ድምፅ እየሰጠ ሲተምና ሲያፉዋጭ እየሰሙ የእንግሊዝ ጭፍሮች ደስ ብሎዋቸው ይመለከቱ ነበር፤ እሳቱ ተቃትሎ ሲያልቅ ካመድና ከአርለኢስን ጆን ሜድ ነጭ አጥንት በቀር ሌላ የቀረ የለም።

**ጥያቄ።**

፩፤ ውቡ ፊሊጵ ምን ጊዜ ነገሠ? ምን አደረገ?

፪፤ ጳጳስ ቢኒፋኪዩስ ምን አደረገ? በርሱና በፊሊጵ መኻከል ምን ነበረ?

፫፤ ፊሊጵ በቦኒፋኒኪዩስ ላይ ያደረገው ምንድን ነው?

በጳጳሱ ላይ ባደረገው ነገር ምን ሆነ?

፬፤ ፈረንሳይ እንዴት ሆነ? እንግሊዞችና ፈረንሳዎች በምንነት ይተሳሰቡ ነበር?

፭፤ ቻርልስ ፬ኛ መቼ ሞተ? ፊሊጵ የቫሎሱ መቼ ነገሠ?

ኤድዋርድ ሦስተኛ ስለምን ተፋለመ?

፮፤ ንጉሡ ኤድዋርድ ምን አደረገ? የክረሲ ጦርነት እንዴት ሆነ?

፯፤ በ፲፫፻፶ ማን ነገሠ?

፰፤ ጥቍር ፕሪንስ የተባለ ማነው?

ጥቍር ፕሪንስን የተቋቋመው ማነው? ስለ ጦርነቱ ተናገር።

፱፤ ጆን መልካሙ የተባለውን ማን ወረሰው?

ፈረንሳዎች የነርሱ ግዛት የነበረውን ከእንግሊዞች እንደ ገና መልሶ ለመያዝ እንደምን ቻሉ?

፲፤ ከዚህ ቀጥሎ የነበረው የፈረንሳይ ንጉሥ ማነው?

፲፩፤ ከሂንሪ ፭ኛ ጋር የተዋጋው የምን ጦር ነው?

የትኛው ወገን አሸነፈ?

ከፈረንሳይ ወገን የረገፉ ምን ያህል ናቸው?

በ፲፬፻፳ ምን ሆነ?

፲፪፤ ከሂንሪ ፭ኛ ሞት በኋላ ምን ሆነ?

የአርሌንስ ሜድ ስለ እባለችው ቆንጆ ተናገር።

እንግሊዞችና ፈረንሳዎች ስለ ርስዋ ምን አሰቡ?

፲፫፤ እንደ ምን የጦር መሪ ሆና ታየች?

፲፬፤ የሚያሳዝን የዕድልዋ ፍጻሜ እንዴት ሆነ?

**ምዕራፍ ፻፴፰።**

**ስለ አያሎች የፈረንሳይ ነገሥታት።**

፩፤ ነገር ፈረንሳዎች ምንም የነርሱ ካፒቴን የአርሌንስ ሜድ ባትኖር ቀንቶዋቸው ድል አግኝተዋል። እንግሊዞችም ሂንሪ አምስተኛ የያዘውን አገር ሁሉ አጡ። የፈረንሳይ ንጉሥ ብዙ ጊዜ እየተዋጋ ድል አድራጊ ስለ ሆነ ካርል ድል አድራጊው ይባል ነበር።

፪፤ ይሁን እንጂ ርሱ ደስታ የሌለው ንጉሥ ነበር፤ የገዛ ልጁ ጠልቶት በመርዝ ሊገድለው ሸምቆበት ነበር፤ ይህም ዱለት ከተሰማ በኋላ ሽማግሌው ንጉሥ መርዝ ያቀምሱኛል ብሎ ስለ ፈራ ሕይወቱን ለመጠበቂያ ያህል የሚበቃ ምግብ ለመቅመስ አቅቶት እንዲህ ተቸግሮ በሚያሳዝን ሞት ሞተ።

፫፤ ልጁ ፲፩ኛ ሊዊስ በሺ ፬፻፺፪ ባባቱ ዙፋን ተቀመጠ። ይህም ተንኰለኛና ክፉ ጨኻኝ ንጉሥ ነበር፤ አንድ ጊዜ አንድ የከበረ ሰውዬ ተፈርዶበት አንገቱን በተቈረጠ ጊዜ ያባታቸውን ደም እንዲረጩ ልጆቹ ከመረባርቡ በታች ይቀመጡ ብሎ አዘዘ።

፬፤ ከፈረንሳይ ነገሥታት እጅግ ስመ ጥሩ ተብሎ የታወቀው ፍራንሲስ ፩ኛ በዙፋን የተቀመጠው በሺ ፭፻፶ ዓ.ም ነው። ተስዊስና ተጀርመን ጋር ተዋግቶአል። ነገር ግን ፓቪያ ላይ በተዋጉ ጊዜ የጀርመን ንጉሠ እንገሥት ማርኮ አስቀመጠው።

፭፤ ፍራንሲስ ፩ኛ በነገሠ ዘመን በካሌስ አጠገብ ከእንግሊዝ ንጉሥ ጋር የፍቅር ግንኙነት አደረገ እንጂ በመኻከላእችው ምንም ጠብ አልነበረም፤ በሁለቱም ወገን ደስ የሚያሰኝ መታየት ነበር፤ የተገናኙበትም ሜዳ የወርቅ ሜዳ ተብሎ ተሰየመ።

፮፤ በሺ ፭፻፷ ካርል ዘጠነኛ የፈረንሳይ ንጉሥ ሆነ። ይህም የዘጠኝ ዓመት ልጅ ነበር፤ የርሱ መንገሥ በታሪክ ደም የመላበት እንደ ሆነ ይታያል። ያም ቀን የቅዱስ በርቶሎሜዎስ መተራረድ ይባላል።

፯፤ የሮም ጳጳስ ወገኖች የሆኑት ካቶሊኮች በመላ ፈረንሳይ ውስጥ የነበሩትን የሮምን ጳጳሳት የሚጠሉ ጵሮቴስታንቶችን ለመፍጀት ዶልተው ነበሩ። የቅዱስ በርተሎሚዎስ ዕለት በሺ ፭፻፸፪ ክፉ አሳባቸው ሰውን በመግደል ተፈጸመ፤ አያሎች ታሪክ ጸሓፊዎች በዚያን ቀን መቶ ሺሕ ጵሮቴስታንቶች ታርደዋል እያሉ አረጋግጠው ጽፈዋል።

፰፤ ንጉሡ ራሱ ጠመንጃውን ይዞ በቤተ መንግሥቱ መስኮት ተቀምጦ በነዚህ በሚያሳዝኑ ምስኪኖች እየተኰሰ ይገድል ነበር። ዳሩ ግን የኃጢአቱን ዋጋ እንዲቀበል ወዲያው በቶሎ ተጠራ። ይህን ያህል ሰው ከታረደ በኋላ በደዌ ተሣቀየና በሺ ፭፻፸፬ ሞተ።

፱፤ ቀጥሎ የንገሠው ሂንሪ ፬ኛ ነው፤ እርሱም በሺ ፭፻፹፱ ነገሠ ደግ ንጉሥ፤ ጀግና አርባኛ፤ ቸር ሰው ስለ ነበር ዜጐቹ ይወዱት ነበር ፈረንሳዎች ኵራታቸው በሂንሪ ፬ኛ ነበር።

፲፤ ይሁን እንጂ የሕዝቡ ፍቅር ሕይወቱን ለማዳን አልቻለም። አንድ ቀን በሠረገላው ተቀምጦ በፓሪስ አደባባይ ሲንሸረሸር ፭ቱ ባለሙዋሎቹ አብረውት ነበሩ፤ ሌላ ሠረገላ በመንገድ ሲመጣ ጊዜ ነጂው ፈረሶቹን ለማቆም ግድ ሆነበት አሽከሮቹን ግን እስከዚያው ድረስ ሠረገላው ሳያልፍ እንዲደርሱበት ባቋራጭ መንገድ ሄደ።

፲፩፤ በሠረገላው አጠገብ ንጉሡን ለመግደል ምቹ ጊዜ የሚጠብቅ ራቢ ላክ የተባለ ሰው ስለ ነበረ አሽከሮቹና ዘበኞቹ ትተውት ሄደው ብቻውን እንደ ሆነ ባየ ጊዜ ጩቤውን መዘዘና ንጉሡን ወጋው የፈረንሳይ ኅይል ሁሉ በዚያን ጊዜ ምንም አልጠቀመውም፤ የመጀመሪያው ጩቤ አቈሰለው፤ የሁለተኛውም ገደለው።

**ጥያቄ።**

፩፤ የፈረንሳይ ሕዝብ እንደ ምን ሆኑ? እንግሊዞችሳ? የፈረንሳይ ንጉሥ ምን ሆነ?

፪፤ ድል አድራጊው ቻርልስ እንዴት ሆነ?

፫፤ ሉዊስ ፲፩ኛ እንዴት ሆነ?

፬፤ ፍራሲስ ፩ኛ በዙፋን የተቀመጠው ምን ጊዜ ነው? ምን ሆነ?

፭፤ በካሊስ የተደረገው መገናኘት ተናገር።

፮፤ ቻርልስ ዘጠነኛ የተባለ ወደ ዚፋን የቀረበው ምን ጊዜ ነው?

፯፤ የቅዱስ በርተሎሚዎስ መተራረድ የሚባለውን ተርክልን።

፰፤ ቻርስል ዘጠነኛ ምን ጊዜ ሞተ?

፱፤ ሂንሪ አራተኛ በዙፋን የተቀመጠው ምን ጊዜ ነው? ምን ሆነ?

፲፩፤ እንደ ምን ሕይውቱን አጣን?

**ምዕራፍ ፻፴፱ ኤውሮጳ።**

**ስለ ታላቁ ሉዊስ መንገሥና ስለ ወራሾቹ።**

፩፤ በተገደለው ባራተኛው ሂንሪ ዙፋን ሉዊስ ፲፫ኛ ተቀመጠ። የበለጠው የመንግሥቱ ሥራ አስኪያጅ ዲሬክተር ካርዲናል ሬሻልዩ የተባለ አንድ የራሱን ክብር ፈላጊ ቄስ ነበር፤ ከንጉሡ ይልቅ እያደር የርሱ ኅይል እየበረታ ሄደ።

፪፤ ቀጥሎ የነበረው ንጉሥ ሉዊስ ዐሥራ አራተኛ ነበር። እርሱም ፈረንሳዎች ታላቁ ሉዊስ የሚሉት ነው። ኵሩ ትዕቢተኛ ንጉሥ ነበር፤ የርሱ ብግር ፈረንሳይ በዓለም ላይ ታላቅ ለማድረግ አሰበ እንጅጂ ለሕዝቡ አኑዋኑዋር ትንሽም አሳብ አልነበረውም።

፫፤ ለማንኛውም ሰው ቢሆን የሚያሥቅ አካሄድ ነበረው፤ ዳሩ ግን በንጉሥ ያለው ታላቅነት እንደ ነእብረው ይታሰባል። በብልሀት የተሰራ ልክ የገዛ ራሱን ጠጕር የሚመስል የተቈላመመ ጠጕር በራሱ ላይ ያደርግ ነበር፤ ያንን ሳያደርግ ማንም ሰው ከቶ አያየውም። መጋረጃውን ጋርዶ ወደ መኝታው ካልገባ ያንን ከራሱ አውጥቶ አያውቅም።

፬፤ በተወለደ በ፭ ዓመቱ ነገሠ፤ ለመላው ዘመነ መንግሥቱ ከሰባ ሁለት ዓመት አያንስም ዘወትር ከጦነት ተለይቶ ዐያውቅም፤ በነገሠ በመጀመሪያ ዘመን የርሱ የጦር ሠራዊት ግሩም የሆነ ድልን አግኝቶአል።

፭፤ ነገር ግን በሸመገለበት ጊዜ የርሱን ጦር የእንግሊዝ ዱክ ድል አደረገና ከግዛቱ ቀንሶ ታላቅ መከራ አመጣበት፤ የፈረንሳይም ሕዝብ በታላቁ ንጉሣቸው ምክንያት እየደከሙ ሄዱ።

፮፤ በርሱ ምክንያት መድከማቸው ለዘመቻ ያለ ገንዘባቸውን ስለ ወሰደባቸው ነው። ሕዝቡ እንጀራ ከሚያገኙ ይልቅ የርሱ ክብር ማግኘት አስፈላጊ መስሎ ስለ ታየው ነው።

፯፤ በመጨረሻው በሺ ፯፻፲፭ ሽማግሌው ንጉሥ ሞተ፣ በሕይወቱ ታላቅ እንደ ነበረ እንዲሁ ቤተ ሰቦቹ እንደሚቻል ያህል ታላቅነቱን እንደ ያዘ ወደ መቃብር የሚሄድ መሰላቸው ስለዚህ የሚታይ ፍትሐት አደረጉት።

፰፤ ነገር ግን ሕዝቡ በሚያልፉበት ሁሉ ንጉሡ በደንጊያ ሳይወገር ሞቶ እንደ ሆነ ሬሳውን መውገር ነው፤ ብለው በታላቅ ድምፅ እያፉዋጩ የንጉሡን ሬሳ ይረግሙ ነበር፤ የታላቁ ሉዊስ መንግሥት እንደዚህ ሆኖ ተፈጸመ።

፱፤ የታላቁ ሉዊስ ልጆችና የልጅ ልጆች ሁሉ ከርሱ በፊት ስለ ሞቱ የልጁ የልጅ ልጅ ሉዊስ ፲፭ኛ የአምስት ዓመት ልጅ ሁኖ ዙፋኑን ወረሰ።

፲፤ ሕፃኑ ንጉሥ አድጎ በእጁ በትረ መንግሥት እስኪጨብጥ ድረስ የኦርሊን ዱክ የፈረንሳይን መንግሥት እንደራሴነት ያዘ። ይህም ሰው ክፉ ነበር፤ ዜጎቹ በሁለመናው ተከናውኖላቸው ደስ ያላቸው እንዲሆኑ ለማድረግ ሕፃኑን ንጉሥ በማስተማር ፈንታ እንዲያውም የልዩ ልዩ ክፋት ምሳሌ አደረገው።

፲፩፤ ሉዊስ ፲፭ኛ እንደዚሁ እንደ ታሰበው ንጉሥ ሆነ፤ አምሳ ዘጠኝ ዓመት ሲገዛ ዘመኑን ሁሉ የራሱን ጥቅምና ደስታ ከመፈለግ በቀር ሌላ ምንም ያደርገው ነገር የለም።

፲፪፤ አገዛዙ የተበላሸ፤ ዜጎቹም የተራቡ ነበሩ፤ ነገሩን ፈረንሳይንና ሕዝቡን ምድር ተናውጦ ቢውጣቸው እንኳ ንጉሡ ምንም አይጠጠትም። የዚህ የተጠላ ሰው መንገሥ ንጉሥ፤ የሚባለውን ቃል ለመጥላት ፈረንሳዎችን አሰናዳቸው፤ በሺ ፯፻፸፬ ሞተና ልጁን ልጅ ሉዊስ ፲፮ኛ የኻያ ዓመት ልጅ ሳለ ነገሠ።

፲፫፤ በትዕቢተኛው በሉዊስ ፲፬ኛና በክፉው በሉዊስ ፲፭ኛ ምክንያት የፈረንሳይ ዓመፅ የሚባለው ተመሠረተ። የዚህንም ታሪክ በሚመጣው ምዕራፍ እነግራችኋለሁ።

፲፬፤ የዚያን የክፉውን ዘመን ታሪክ ልዘለው እወድ ነበር፤ ይህን የደም መፍሰስ ታሪክ ያለበትን በማንበብ መጽሐፌን የሚመለከቱ ደስ እንደሚለው ዐውቃለሁ። ነገር ግን ደስ የሚያሰኘውን የታሪክን ብርሃን ገጽ እንደ ተመለከትን እንዲሁም ጨለማውንና ደስ የሚያሰኘውንም ታሪክ ማንበብ አላፈላጊ መሆኑ ስለ ታየኝ ነው።

፲፭፤ በክፎች ገዦች ምክንያት የቱን ያህል ጕዳት ባገር ላይ እንደመጣ በፈረንሳይ ዓመጽ የሆነውን እንመለከታለን። ከተማሮቹ እኩሌቶቹ አድርገው ታላላቅ ሰዎች ሲሆኑ ገዦችን ለመምረጥ እንዲረዱ በተጠሩ ጊዜ መልካሙን ለመምረጥ የሚገባቸው መሆኑ ይሰማቸዋል።

**ጥያቄ።**

፩፤ አራተኛውን ሂንሪ ማን ወረሰው? ካርዲናል ሪሻልዩ እንዴት ሆነ?

፪፤ ቀጥሎ የነገሠው ማን ይሆን? ስለ ታላቁ ሉዊስ ምን ትላለህ?

፬፤ ዝቡ ጊዜ ተዋግቶ ምን አገኘ?

፭፤ ዱክ ማርልቦሩ የተባለ እንዴት ሆነ?

፮፤ የፈረንሳይ ሕዝብ እንዴት ሆነ?

፯፤ ታላቁ ሉዊስ ምን ጊዜ ሞተ፤ ስለ ፍትሐቱ ተናገር።

፱፤ ሉዊስ ፲፬ኛውን ማን ወረሰው?

፲፤ የኦርሊን ዱክ እንዴት ሆነ?

፲፩፤ ሉዊስ ፲፭ኛ እንዴት ሆነ?

፲፪፤ ምን ጊዜ ሞተ?

**ምዕራፍ ፻፵ ኤውሮጳ።**

**ስለ ፈረንሳይ ዓመፅ።**

፩፤ ሉዊስ ፲፮ኛ ሕዝብን ለመግዛት የበቃ ስጦታ አልነበረውም እንጂ ልበ ቅን ቸር አሳቡ የተካከለ ሰው ነበር፤ ከዚህም ሁሉ ጋር የተሻለ ንጉሥ ለመሆን ይችል ነበር። ነገር ግን መልካም ለማድረግ ካልቻለ እንዲሁም ክፉ ለማድረግ አይችልም።

፪፤ ንጉሡም የኦስትሪያን ንጉሥ ልጅ ሜሪ አንቱዋኔት የተባለቸውን አገባ፣ ይህችም እጅግ የተዋበች ጥሩ ቆንጆ ነበረች። ነገር ግን ከቶ የፈረንሳይን ሕዝብ አትወድም ነበር።

፫፤ ይህ ንጉሥና ይህች ንግሥት ወዲያው እንደ ነገሡ በአሜሪካ ዓመፅ ተነሣ፣ ዩናይትድ እስቴትስ ነጻነት ያለው በገዛ ራሱ የሚኖር ሬፑብሊክ ነው ብሎ አወጀ፤ የፈረንሳይ ሕዝብም አሜሪካ ያደረገውን ነገር እጅግ ወደዱትና በንጉሥ ተመገዛት ይልቅ በሬፑብሊክ መገዛት ይሻላል ብለው አሰቡ።

፬፤ እነርሱና አባቶቻቸውን ከጥንት ጀምሮ ያስጨነቃቸው የነበረውን የንጉሥ አገዛዝ ለአሜሪኮች ደስታንና መከናወንን ካመጣላቸው ከነጻነት አገዛዝ ጋር ማወዳደር ጀመሩ በነገሩ እጅግ አሰቡበት፤ አብልጠው ሲያስቡበት ግን በሁኔታቸው ደስታ የላቸውም፤ ነበር።

፭፤ ባገር ውስጥ አንድ እንግዳ እንገር የተሰማ እንደ ሆነ የፈረንሳይ ሕዝብ ቶሎ ብሎ ደንባሪ ነው። መላ ሕዝቡ ያበደ ወይም ያለ መጠን ወይን ጠጥቶ የሰከረ ይመስላ፤ በዚህም ነገር እይሆነው እንደዚሁ ነው። ንጉሡንና ንግሥቲቱን ክቡራኑንና ካህናቱን ጨዋውንና ቀድሞ የሚያከብሩዋቸውን ሁሉ አምላካቸውን እንኳ ሳይቀር ተሳደቡ።

፮፤ በሺ ፯፻፹፱ በፓሪስ የተደረገው የሕዝብ ዓመፅ ባሲቲልን አፈራረሰው። ባሲቲል ማለት ጥንት የፈረንሳይ ነገሥታት ግዞታቸውን እያገቡ የሚያስሩበት የጥንት የግዞት ቤት ነው። እየተፈረደባቸው ባባሲቲል የእስር ቤት እየገቡ የታሰሩ ብዙ ናቸው። አንድ ጊዜ ተገቡ በላይ ዳግመኛ የፀሓይ ብርሃን አያገኙም።

፯፤ የባሲቲል መፍረስ መልካም ነገር ሆነ፤ ደግሞ በመጀመሪያ በፈረንሳይ ዓመፅ ሌሎችም እንደዚሁ ተደርገዋል። ነገር ግን ሕዝቡ አንድ ግዚኤ የጥንቱን መንግሥት ተተገለበጡት ወዲያ መቆሚያቸው ወዴት እንደ ሆነ አላወቁትም።

፰፤ የሰው ደም እንደ ጐርፍ የሚፈስበት ሰዓት አልዘገየም፤ የነጻነት ቆብ የሚሏትን ቀይ ቆብ ራሱ ላይ ሳይለጥፍ የተገኘ ወንድ ሆነ ወይም ሴት ሕይወቱን ያጣ ነበር።

፱፤ ያመፁት ወንዶችና ሴቶች በፓሪስ አደባባይ የሰውን ራስ በዕንጨት ሰክተው ማየት በዚያን ዘመን አዲስ ነገር አልነበረም። የተቈረጠውን ራሳ የሚመለከቱት ፊቱን እያዩ ይህ የክቡር እገሌ ይህም የወይዘሮ እገሊት ራስ ነው ለማለት ይችሉ ነበር።

፲፤ በኋላ አንገታቸውን የሚሠየፉት ሰዎች ብዙ ስለ ሆኑ የመቍረጡ ሥራ እየበዛ አልጣደፍ ባለ ጊዜ በመኪና ለመቍጠር አስፈላጊ ስለ ሆነ ስለዚህ እጅግ የሚያስፈራ ለዚሁ ተብሎ የተሠራ ጊሎቲን የሚሉትን መኪና አወጡ።

፲፩፤ ይህም የበደለኞች መቅጫ በፈረንሳይ ትዕቢተኞች ክቡራን በካህናቱና በወይዛዝሩ ላይ እንዲሰራ ተጠመደ፤ ስንትና ስንት የሰው ራስ በፈረንሳይ አደባባይ ወደእና ደማቸው በጐዳና ላይ እንደ ጐርፍ ጐረፈ።

፲፪፤ የመንግሥቱ ታላላቆች አንገታቸውን ሲቄረጡ ሕዝቡ ዐይናቸውን የጣሉበት (ትኵር ብለው ይመለከቱት የነበረው) ዘውድ ተሸክሞ የነበረውን ራስ ነው። የንጉሡም ራስ ይቈረጥ እያሉ ጮሁ። እንዲሁ ንጉሣቸው በሕዝቡ መኻከል እየጐተቱ ወሰዱትና አንገቱን በመኪና እንዲቄርጥ ተፈረደበት።

፲፫፤ ንጉሡ ወደ መሰላሉ እንደ ወጣ በጭከናና በንዴት ዙሪያውን ሁነው የሚመለከቱትን ሕዝብ አየ። ነገሩ ሁሉ እንደ ሕልም መሰለው። የገዛ፤ ዜጎቹ ሲሞት ለማየት ይጠብቁ ነበር፤ መኪናውን ቢመለከት ከርሱ በፊት በታረዱት በብዙ ሺ ሰዎች ደም እንደ ተበከለ አየው።

፲፬፤ በዚያ በመሳሰሉ አጠገብ አንድ ካህን ቁሞ ነበር፤ ሌሎቹ ካህናት በነዚህ በሚያስፈሩ ቀኖች በአምላካቸው አልታመኑም። ነገር ግን በሃይማኖቱ ጸንቶ የተገኘ ይኸው አንዱ ካህን ብቻ ነው። ሌሎቹ ዜጎች ንጉሣቸውን አሳልፈው ሲሰጡ፤ በመሳሰሉ ላይ ሳለ ያከበረ ይኸው ካህን ብቻ ነው።

፲፭፤ ላዘነው ንጉሥ የማጽናናት ቃል በዦሮው ቀስ ብሎ ሹክ እያለው በጣቱ ወደ ሰማይ አመለከተው። ንጉሡም በጸጥታና በትዕግሥት ራሱን ወደ መኪናው አግብቶ ሲያጋድም ካህኑ የቅዱስ ሉዊስ ልጅ ወደ ስማይ ውጣ አለው።

፲፮፤ በዚህ ጊዜ የመኪናው መጥረቢያ ከላይ ሲወርድ ዘውድ የተሸከመው ራስ ከሌላው አካል ተለየና የንጉሥ ዘር ደም እየመነጨ በመኪናው ላይ ተንፉዋፉዋ። የብዙዎች ነገሥታት ኃጢአትና ያለ አገባብ የሠሩት የኅይል ሥራ በንጹሖቹ ልጆቻቸው ላይ እንዲህ ያለ በቀል ያመጣል።

**ጥያቄ።**

፩፤ ፲፮ኛ ሉዊስ እንዴት ሆነ?

፪፤ መኢሪ አንቱዋኔት እንዴት ሆነች?

፫፤ የአሜሪካ ዓመፅ ምን ጊዜ ተጀመረ? የፈረሳይ ሕዝብ ምን ሆነ?

፭፤ እንዲህ ያለ ነገር ሲሆን ፈረንሳይ እንዴት ሆኖ ታየ?

፮፤ በ፲፯፻፹፱ ምን ተደረገ? ባሲቲል እንዴት ሆነ?

፯፤ ይህ የጥንቱ ምሽግ በመፍረስ ምንድን ተደረገ?

፰፤ ሕዝቡ እንዴት ያለ ነገር ያደርጉ ነበር?

በዚህ ጊዜ በፓሪስ የተለመደ ሆኖ የታየው ምንድን ነበር?

፱፤ ጊሎቲን የተባለ መኪና ያወጡት ለምን ጕዳይ ነበር?

፲፤ ጥቅሙ ለምድን ነው? ያ፲፯ኛውን ሉዊስ አማሙዋት ተናገር።

**ምዕራፍ ፻፵፩ ኤውሮጳ።**

**ስለ ናፖሊዎን ቦናፖርቴ መነሣት።**

፩፤ ንጉሡ መታረድ ጥር ፳፩ ቀን ሺ ፯፻፺፫ ዓ.ም ነበር፤ ወዲያውም ከጥቂት ወራት በኋላ ንግሥቲቱ ታረደች። ከዚህ በኋላ ፈረንሳይ አንድ ቀን ሕዝቡን ሰብስቦ ወደ ጊሉቲን በሚሰድ ባንድ ክፉ ነገር ተገዛች ይህንም ግዛት ፈረንሳዎች ሬፑብሊክ ይሉታል።

፪፤ ወዲያው ዙሪያውን በሁሉም ወገን ጦርነት ተነሣና አውስትሪያ ፕሩሲያ እንግድላን፤ ሆላንድ እስጴን፣ ረሺያ ሆነው፣ ፈረንሳይን ለመውጋት ጦር ሰደዱ። ፈረንሳይም አንድ ሚሊዮን ጦር አሰናዳና ለኤውሮጶች ሁሉ ትምክህቱን አሳየ።

፫፤ በፈረንሳይ ጦር ውስጥ አንድ ጉልማሳ ናፖሊዎን ቦናፖርት የተባለ የመድፍ አለቃ (ሌፍቴናንት) ነበር። በጣም ምሽግና በብዙ ጦርነት ላይ የጀግንነት ሥራ እየሠራ እያደር ስሙን አስጠራው እንጂ፤ ይህ ጦርነት በተጀመረ ጊዜ የሚያውቀው ሰው አልነበረም፤ ወዳጅም አልነበረውም። እንዲሁ ቈይቶ ሳለ የጀግንነቱ ዝና በመላው ዓለም መሰማት ጀመረ።

፬፤ የ፳፮ ዓመት ጐበዝ ሳለ ጣልያንን ድል አድርጎ ያዘው። በሚመጣው ዓመት የአውስትርያን ንጉሥ ዕርቅ እንዲያደርግ አስገደደው በሺ ፯፻፺፰ ግብፅን ወረረ። በፒራሚዱ መኻከልና ባሸዋው ላይ ብዙ ጊዜ ተዋጋ።

፭፤ የመንግሥታቸው መኪና ጊሎቲን ብቻ በሆነው ሰዎች መገዛትን የፈረሳይን ሕዝብ ሰለቸው (ጊሎቲን) ያመፀኞችን አንገት የሚቈርጡበት መኪና ነው፤ ሕዝቡ የሚፈልጉት ገዢ፤ አንገታቸውን በሚቄርጥ መኪና ማስፈራራት ሳይሆን በፈቃዳቸው በትሕትና የሚታዘዙለት ገዢ ነበር።

፮፤ ናፖሊዎን ቦናፖርት የራሱን ጥቅምና ከንቱ ክብርን ፈላጊ ነበር፤ እንጂ ደግ ወይም ብልህ ሰው የሚሉት አልነበረም። ምንአልባት እንደ ፈረንሳይ ላለ ሕዝብ የሚስማማ ሳይሆን አይቀርም።

፯፤ የፈረንሳይ ሕዝብ ልባቸው ያላረፈ ሕዝብ እንደ ሆኑ አስተውሎ «እርሱን እልክ ለማግባት ምናልባት ችግር ሳይሆን አይቀርም። እርስ በርሳቸው ከመተራረድ እየተያዙም በመኪና ተመቈረጥ ይልቅ ከውጭ ጦር ጋር መዋጋት ይሻላቸዋል» ብሎ አሰበ። ይህንንም ማሰቡ ባንድ ወገን የማይሆንለት ስለ ሆነ ባንድ ወገን ደግሞ የራሱን ክብር ፈላጊ ስለ ሆነ ናፖሊዎን ቦናፓርት ኅይለኛና ድል አድራጊ እንዲባል ነው።

**ጥያቄ።**

፩፤ ሉዊስ ፲፮ኛ አንገቱን ያጣው ምን ጊዜ ነው? ስለ ፈረሳይ ሬፑብሊክ ተናገር።

፪፤ ከፈረንሳይ ጋር ለመዋጋት የተነሡት አገሮች እነማን ናቸው?

፫፤ ናፖሊዎን ቦናፖርት ምን አደረገ?

፬፤ ናፖሊዎን ምን ሥራ ሠራ?

፭፤ በዚህ ዘመን የፈረንሳይ ሕዝብ እንዴት ነበር?

፮፤ ናፖሊዎን እንዴት ነበር?

፯፤ በፈረንሳዎች ላይ ምን ያስብ ነበር? ምን ሆነ?

**ምዕራፍ ፻፵፪ ኤውሮጳ።**

**ስለ ናፖሊዎን ቦናፖርት አወዳደቅ።**

፩፤ በሺ ፰፻፪ ቦናፖርት የፈረንሳይ ሬፑብሊክ አማካሪ ተብሎ ለዕድሜ ልኩ ተመረጠ። ሁለት ዓመት ከቈየ በኋላ ናፖሊዎን ተብሎ ንጉሠ ነገሥት ሆነ። ከቀድሞ ነገሥታት ይልቅ ኅይልና ሥልጣኑ ያለ መጠን የበረታ እርሱ ነበር።

፪፤ ይህ ታላቅ ካፒቴን በመላ ኤውሮጳና በተጓዘበ ስፍራ ሁሉ ለመከተል አልቻልሁም። ተዋግቶም ያገኘውን ድል ለመቍጠር አልችልም። በሄደበት ሥፍራ ሁሉ ነገሥታት እየመጡ እጅ ይነሡት ነበር። እርሱም ከዙፋናቸው እያወረደ በስፍራቸው ወንድሞቹንና ታላላቆቹን የራሱን መኳንንት አስቀመጠበት የነገሥታትን ዘውድ እንደ መጫወቻ አድርጎ መለሰላቸው።

፫፤ ዳሩ ግን በሺ ፰፻፲፪ የመከናወኑ መንገድ ይሰናከልበት ጀመር። ታላቅ ጦር አስከትቶ መስኮብን ወረረና እከተማው እመስኮብ ድረስ ቀድዶት ስለ ገባ መስኮቦች የገዛ ከተማቸውን እሳት ለቀቁበት። ክረምቱ ተቃርቦ ነበርና የፈረንሳይ ወታደሮች የሚጠጉበት ሥፍራ አላገኙም።

፬፤ ወደ ፓላንድ ተመልሰው ሲሄዱ ሳሉ በመንገድ ከመስኮቦች ጋር ሲዋጉ አየሩ ያለመጠን ብርድ ስለሆነ የሞቱት ሬሳ እንደ በረዶ ጠጥሮ በረዶው ከደማቸው ጋር ተዋሐደና ደም መሰለ።

፭፤ ወደ ፖላንድ ወሰን ሳይደርሱ ከጦራቸው አንድ እጅ ሲቀር ሦስቱ እጅ ስለ ተበላሸባቸው ንጉሡ ናፖሊዎን አንዲት ሠረገላ ተቀምጦ ሸሸና ወደ አገሩ ወደ ፓሪስ ተመልሶ ቶሎ ብሎ አዲስ ጦር ሰበሰበና ሊዋጋ ተሰናዳ።

፮፤ ነገር ግን የኤውሮጳ ሕዝብ ባንድነት ተስማምቶ በርሱ ላይ ተነሡበትና ጥቂት ከተዋጉ በኋላ ከጀርመኖች ፊት ወደ ኋላው እያፈገፈገ ወደ ፈረንሳይ ደረሰ። ጠላቶቹም ተከታትለው በሜዴቴራኒያን ውስጥ ባለችው ኤልባ በምትባል በትንሽ ደሴት ውስጥ የፈረንሳይን የንጉሥ ዘውድ እንዲያስረክብ አስገደዱት።

፯፤ ናፖሊዎን ወደ ኤልባ ሄደና አንድ ዓመት ያህል ተቀመጠ። ስለ ሆነ በመጋቢት ወር በሺ ፰፻፲፭ ዓመት በድንገት ተነሣና ወደ ፈረንሳይ ጠረፍ ብቅ አለ። ወደ ጠረፍ በደረሰ ጊዜ ፈጽሞ ብቻውን ነበር፤ በዚያ አውራጃ ለማየት እንኳ የሚያፈሩ የርሱ የቀድሞ ወታደሮቹ ነበሩ፤ እነዚህ ባዩት ጊዜ በደስታ እልል አሉ። ከሱ በኋላ የነገሠውን የቡርኖንን ንጉሥ (የንጉሥ ተወላጅ) ነጭ ባንዲራ በእግራቸው ረጋገጡትና ከጥቂት ቀን በኋላ የናፖሊዎን ባንዲራ በፈረንሳይ አውራጃ ሁሉ ድል እያደረገች ትውለበለብ ጀመረች።

፰፤ የኤውሮጳም ሕዝብ እንደ ገና ጦራቸውን ሰብስበው የዌሊንግትን ዱክ በሚባል ሰው ይመሩ ነበር፤ ናፖሊዎንም ውደ ፍላንደርስ ወይም ቤልጊዩም ሊገናኛቸው ሲጓዝ ጠመንጃ የተሸከመ የፈረንሳይ ወጣት ሁሉ ተከትሎት ነበር።

፱፤ ንጉሥ ናፖሊዎን በኋለኛው በመጨረሻው ጦርነት ሰኔ ፲፰ ቀን ሺ ፰፻፲፭ ዋቴርሎ ላይ ተዋጋና በዚያ ድል ሆኖ ስለ ተሻረ ፈረሳይም ከርሱ ጋር ተሻረች። ጦረኛው ንጉሥ በዚያ እንዲሞት ሔሊና ወደ ምትባል ደሴት ከሰደዱት በኋላ የቡርቦን ንጉሥ መንግሥቱ ጸናለትና በሉዊስ አሥራ ስድስተኛ ዙፋን ተቀመጠ።

**ጥያቄ።**

፩፤ የናፖሊዎን ማዕርግ ምንድን ነው?

፪፤ በየሄደበት ሁሉ እንዴት ሆነ? ምን ይባል ነበር?

፫፤ በ፲፰፻፲፪ ምን ሆነ? የፈረንሳይ ጦር እንዴት ሆነ?

፬፤ ናፖሊዎን እንዴት ሆነ?

፮፤ ምን ተደረገለት?

፯፤ ናፖሊዎን በኤልባን ምን ያህል ቈየ? በ፲፰፻፲፭ ምን ሆነ?

ወደ ፈረንሳይ አገር አገባቡን ተናገር።

፰፤ ለኤውሮጳ ነገደ መሪ ማን ሆነ? ናፖሊዎን ምን አደረገ?

ማን ተከተለው?

፱፤ የዋትርሎ ውጊያ ምን ጊዜ ነበር? የናፖሊዎን ፍጻሜ ምን ሆነ?

**ምዕራፍ ፻፵፫ ኤውሮጳ።**

**ስለ ፈረንሳይ አኳኋን።**

፩፤ ሉዊስ ዐስራ ስድስተኛው አዲሱ የፈንሳይ ንጉሥ የተከበረ ወፍራም ጨዋ ሰው ነበር። ይልቁንም በጣም አድርጎ አይስትር የሚወድ ይመስላል። በሺ ፰፻፳፬ ሞተና ወንድሙ ሻርል ዐሥረኛ የተባለ ዙፋኑን ወረሰ።

፪፤ ነገር ግን ቡርቦንስ ባለፈው ፈተና ጥቅም አላገኘምና በሺ ፰፻፴ ሻርል ዐሥረኛ መንግሥቱና እርሱ የሚመሰገኑበት ጕዳይ ካልሆነ በቀር ጋዜጣ በማተሚያ ገብቶ እንዳይታተም ከለከለ።

፫፤ የፓሪስ ሕዝብ ያንጊዜውን (ዐመፁና) አድማ አደርጉና የደረጃ ድንጋይ እያነሡ የንጉሡን ወታደሮች ራስ ይፈነክቱ ጀመር እንዲሁ አሮጌው ንጉሥ ራሱን የሚያስጠጋበት አጥቶ እስኪንገደገድ ድረስ እየተኰሱ በጥይት ከየቤቱ መስኮት ወታደሮቹን ያንጠባጥቡዋቸው ጀመር።

፬፤ እስኪ፣ በትከሻዬ ልሸከመው አለና የወርቅ ዘውዱን ከራሱ ላይ አውልቆ በልጁ ራስ ላይ አኖረው ነገር ግን የፈረንሳዩ ሕዝብ ይህ ሕፃን ንጉሣቸው እንዲሆን ስለ አልፈቀዱ ሻርልንና ቤተ ሰቡን እየገፈተሩ ካገር አስወጡዋቸው።

፭፤ ሁለተኛው እርምጃቸው ሌላ ዐይነት አገዛዝ ለማቆም ነበርና ለዚሁ ጕዳይ ላፋየት ከተባለው ከተከበረው ጀኔራላቸው ጋር ለመመካከር አሰቡ። እንደርሱ አሳብ ቢሆን ሬፑብሊክ አገዛዝ እንዲሆን በወደደ ነበር ነገር ግን እንደዚህ ያለው አገዛዝ ለፈረንሳይ ሕዝብ የማይስማማቸው መሆኑን ስለ ዐወቀ ሉዊስ ፊሊጵና ለንጉሥነት መርጠው በንጉሥ እንዲገዙ መከራቸው።

፮፤ በሺ ፰፻፴ ሉዊስ ፊሊጵ ባልጋው ተቀመጠና ፈረንሳይን በጥንቃቄ እየገዛ መንግሥቱን ከፍ ወዳለ ደረጃ አደረሰው፤ ነገር ግን እነዚህ ወረተኞች የሆኑ ዜጎቹ በሺ ፰፻፵፰ መንግሥቱን እንዲለቅ አስገደዱት።

፯፤ ከዚህማ ወዲያ የሚያስፈራራ መለያየት ተነሣ። እኩሌቶቹ የአገር ፍቅር አለን የሚሉ ሰዎች ለጊዜው ብቻ የሚሆን አገዛዝ የሚሉትን አሳብ አበጁ። ነገር ግን ሽብር የሚያስነሱትን ሰዎች ጸጥ እንዲሉ አደርጋለሁ ብሎ የፈተውን የፓሪስ መልካሙ ሊቀ ጳጳሳት ተገድሎአልና ይህም አልተወደደም።

፰፤ በመጨረሻው የታላቁ ንጉሥ የናፖሊዎን የኅት ልጅ ፕሪንስ ሉዊስ ናፖሊዎን የተባለ በታኅሣስ ፲፬ ቀን ሺ ፰፻፵፰ ከፈረንሳይ ሬፑብሊክ ፕሬዚዳንት በታች ሆኖ ታላቅ ሹመት አገኘ።

፱፤ ታኅሣሥ ጕዳይ ወደ ፍጻሜ አደረሰው። እንደ ገና ላሥር ዓመት የሰበሰቡትን ጕዳይ ወደ ፍጻሜ ከሰባት ሚሊዮን በላይ በሚሆን የሬፑብሊክ ፕሬዝዳንት እንዲሆን ከሰባት ሚሊዮን በላይ በሚሆን ሕዝብ ተመረጠ። ደግሞ በኅዳር ሺ ፰፻፶፪ ከላይ ከዘር ተያይዞ የመጣለት ዘውድ ነው ብለው ቍጥራቸው እነዚህኑ የሚያህሉ ሰዎች ንጉሠ ነገሥት እንዲሆኑ መረጡትና ናፖሊዎን ፫ኛ ተብሎ በዙፋን ላይ ተቀመጠ። በሺ ፰፻፶፫ ከታላላቆች ወገን የተወለደች አንድ የእስጳንያ ሴት አገባና በብርታትና በመከናወን ፈረንሳይን ዐሥራ ስምንት ዓመት ገዛ።

፲፤ በዘመኑ የኢጣሊያ መንግሥት እንዲቋቋም ረዳ። የፍረንሳይ ገቢ ገንዘብና ንግድ በጣም እየተሻሻለ ስለ ሄደ ፓሪስ እጅግ አድርጎ ገናና ሆኖ ነበር። በሐምሌ ሺ ፰፻፸ ፕሩሲያን ለመውጋት ጦር ቢያውጅ ጀርመን ስምምነት አለውና ሊመልሰው ተነሣ። ጀርመኖች ወደ ፈረንሳይ ገቡና የናፖሊዎንን ጦር ወደ ፈረንሳይ ገቡና የናፖልዮንን ጦር ፈጽመው ድል አደረጉት። ናፖሊዎንም ሲዳን በምትባል ስፍራ ማርከው ወደ ፕሩሲያ ወሰዱት፤ ንግሥቲቱ አንድ ልጅዋን ይዛ ወደ እንግሊዝ አገር አመለጠች። ጀርመኖችም በጦርነቱ እየገፉ ሄዱ። ናፖሊዎን በሲዳን ከተማረከ በኋላ ወዲያው ቶሎ ስለ ተቀቀ ወደ እንግሊዝ አገር ተሻገረና ከሚስቱና ከልጁ ጋር ቺሰል ኸርስት ላይ በኬንት ከተገናኘ በኋላ ጥር ፱ ቀን ሺ ፰፻፸፫ ከዚያው ሞተ። ጥር ፳፰ ቀን ሺ ፰፻፸፩ በቤርሴል የዕርቅ ስምምነት ተፈረመ። በግንቦት ፳፬ ቀን ሺ ፰፻፲፫ የሕዝብ ጉባኤ ሻረውና ሹመቱን ለቀቀ። በርሱ ፈንታ ማክማሆን ለሰባት ዓመት ፕሬዚዳንት ተብሎ እንዲሾም ተመረጠ። በሺ ፰፻፸፱ ሚስተር ጁለስ ግሬቪ በማርሻ ማክማሆን ስፍራ ተሾመ።

**ጥያቄ።**

፩፤ ፲፮ኛ ሉዊስ የተባለው እንዴት ሆነ?

፪፤ ስለቡርቦን ቤተ ሰብ ምን ተባለ?

፫፤ በ፲፰፻፴ ምን ተደረገ?

፬፤ በፓሪስ የሚደረገው የሕዝብ ዱለት ምንድን ነው?

፭፤ ላፋየት እንዴት ያለ ምክር አቀረበ?

፮፤ ሉዊስ ፊሊጵ የተባለ እንዴት ሆነ?

፯፤ የርሱን ሥርዓትና ደንብ ምን ተከተለው?

፰፤ ዋናውን ሥልታን ማን ያዘው? ምን ጊዜ?

፱፤ ስለ ናፖሊዎን ፫ኛ ምን ትላለለህ?

፲፤ ጦርነት ያወጀው ምን ጊዜ ነው? ጦርነትን የጫነው በማን ላይ ነው?

በምን የተነሣ? ቀጥሎ ምን ያልታሰበ ነገር ሆነ? ቀጥሎ ወዲያው ምን ሆነ?

የፈረንሳይ መንግሥት እንዴት ነው?

የፈረንሳይ ፕሬዚዳንት ማነው?

**ምዕራፍ ፻፵፬ ኤውሮጳ።**

**ስለ ጀርመን።**

፩፤ ስድ የነበረው የጥንት የጀርመን ንጉሠ ነገሥት ግዛት ባ፲፰፻፮ ወደ ሰላሳ ዘጠኝ መንግሥታት ሁኖ ተከፋፈለና በሺ ፰፻፲፭ እንደ ገና በስምምነት ተሠራ። እነዚህም ባንድነት የተገናኙ የጀርመኖች መንግሥታት ተባሉ። እነዚህም መንግሥታት ነጻነት ባላቸው ገዦች ይገዛሉ። ከነዚህም ታላላቆቹ የኦስትሪያ ንጉሠ ነገሥት የፕሩሲያ ንጉሠ፤ የባቫሪያ ንጉስ፤ የሳክሶን የሀኖብር ንጉሥ የዋርትንቡርግ ንጉሥ ናቸው። የቀሩት ሌሎቹ በዱኮችና በፕሪንሶች ሲገዙ ቈይተው ከነዚህ አምስቱ በመሻርም በመጥፋትም በሹመት ማቋረጥም ተውጠው ቀሩ።

፪፤ እነዚህም ልዩ ልዩ መንግሥታት ወደሚሰበሰቡበት ፍራንክፎርት ወደ ተባለው ነጻ ከተማ ባለሥልጣኖች መልክተኖቻቸውን ይልካሉ። ይህም የመላው መንግሥት ዋና መሰብሰቢያ ነው። ይህም ድነብ እስከ ሺ ፰፻፷፮ ቈይቶአል። በኦስትሪያና በፕሪሲያ መኻከል ጦርነት በሆነ ጊዜ ከጥቂት ዘመቻ በኋላ ፕሩሲያ ድል አደረገ። ኦስትሪያም ከጀርመኖች ጋር ከነበረው ስምምነት ተዘጋ።

፫፤ የንጉሠ ነገሥት አገር ሕግ የቆመበት ሚያዝያ ፲፮ኛ ሺ ፰፻፸፩ ዓ.ም ነው። በዚህ ሁኔታ የጀርመን መንግሥታት ሁሉ መንግሥቱን ለመጠበቅና ለጀርመን ሕዝብ አኑዋኑዋር ጥንቃቄ እንዲይደረግ የዘለዓለም አንድነት እንዲቆም የወሰኑ ፳፭ መንግሥታት ናቸው። ስማቸውም ከዚህ ቀጥሎ የተጻፈው ነው።

ፕሩሲያ፤ ሳክስ ኮቡርግ ጎታ፥

ባቫሪያ፥ ሳክስ አልቴንበርግ፥

ወርቴምበርግ፣ ዋልዴክ፥

ሳክሶኒ፥ ሊፕ፥

ቤድን፥ ሸዋርዝበርግ፥ ሶንድርሻውስን

ሜክለንቡርግ፥ እስክዌሪን፥ ነውስ ሼላይዝ፥

ሄስ፥ ነውስ ሼላይዝ፥

ኦልድቡንግር፥ ሻውምቡርግ ሊፕ፥

ሳክሴ ዌሜር፥ ሩስ ግራይዝ፥

ሜክለንቡርግ፣ እስትሬሊዝ፥ ሀምቡርግ፥

ብሩንስዊክ ሉቤል፥

ሴክስ፣ ማይኒንግን፥ ብሬምን፥

አንሃልት። ራይሻስተንድ የአልሳስ ሎራይን።

፬፤ ዋና ከተሞች የተባሉት እሊህ ናቸው። የጀርመን ዋና ከተማ በርሊን ናት፤ የፕሩሲያ ዋና ከተማ ሙኒሽ ናት፤ እርስዋም የጀርመን ንጉሠ ነገሥት ዋና ግዛት ነች፤ የባቫሪያ ዋና ከተማ ድሬስድን ናት፤ ይህችም እጅግ ያማረጅች ከተማ ናት። የሳክስን ዋና ከተማ ካርስሩስህ ነች። ይህችም ከኤውሮጳ ከተሞች ጥሩ ሆና የተሠራች ናት። የቤድን ዋና ከተማና ሌሎችም እንደዚሁ ትክክል ሁነው የተሠሩ አሉ። ዋኖች ወንዞችም እነዚህ ናቸው። ዳኑብ ራይን ዋስር ኤልብ ኤደር ሜንም እነዚህና ሌሎችም አርባ የሚሆኑ መርከብ የሚሄድባቸው አሉ።

፭፤ ጀርመን ታላቅ ሥልጣኔ አግኝቶአል ዛሬም ቢሆን በጦር ወታደር በኩል ከኤውሮጳ ሁሉ የበለጠ ነው። ጀርመኖች በመላካም አስተዳደግ አድገዋል። (ተምረዋል) በንግድና በብልሀት ሥራ እጅግ ገፍተዋል። አንድነታቸው ኃይል ሰጥቶአቸዋል። እያንድ አንዱ ሰው ወታደር እንዲሆን ግዴታ አለበት።

**ጥያቄ።**

፩፤ የጥንት ጀርመን የተከፋፈለው ምን ጊዜ ነው? እንደምን ነበር?

እነዚህ አውራጃዎች እንደምን ይገዙ ኑረዋል?

፪፤ ፕሩሲያና በአውስትሪያ መኻከል ጦርነት የተደረገው ምን ጊዜ ነው? ምክንያቱ ምንድን ነበር?

፫፤ በመንግሥቱ ውስጥ ስንት ትንንሾች መንግሥታት ነበሩ፧ ስማቸውን ተናገር።

፬፤ በጀርመን ታላላቅ ከተሞች የተባሉት እነማን ናቸው? ወንዞቹሳ? የጀርመን የጦር ኃይል እንዴት ነው? ትምህርቱ የረቀቀው ብልሀቱ፤ ንግዱስ እንዴት ነው?

**ምዕራፍ ፻፵፭ ኤውሮጳ።**

**ስለ ጥንታውያን ነገደ ጀርመንና ሻርለማኝ ስለ ሌላም ሁሉ።**

፩፤ እንደ ነገርኳችሁ ጥንት ዘመን ጀርመኖች ነገደ አራዊት ተብለው ቍጥራቸው የበዛ ባላገሮች ነበሩ። ከነዚህም መኻከል ጎቶች፤ ቪዚጎቶች ዋንዳሎች ሱዌቪ፤ ሲምብሪ፣ ቲውቶን፣ ሄሩሊ፣ አልማኚ የተባሉና ሌሎችም ብዙዎች ነበሩ፤ ሁለትና ሦስት መቶ ዓመት ከክርስቶስ ልደት በፊት ስለ ነበረው የምናውቀው እጅግ ጥቂት ነው።

፪፤ በዚያን ጊዜ ጥቂት ነበሩ፤ ዳሩ ግን እንደ አራዊት ጨካኞች ነበሩ። ልብሳቸው ያውሬ ቆዳ ስለ ነበረ ለጦርነትና ለዘረፋ ጊዜ ይመቻቸው ነበር። በቄሣር ጊዜ እጅግ ኅይለኞች ሆነው ነበር። ነገር ግን ያ ስመ ጥሩ ጀግና ኅይለኞች ሆነው ነበር። ነገር ግን ያ ስመ ጥሩ ጀግና በነሱ ላይ ጦርነት አንሥቶ ገሠገሠባቸውና ብዙ ደም ከፈሰሰ በላይ አስገበራቸው።

ሮማውያን በሄዱባቸውና ወይም እጃቸውን በዘረጉባቸው አገሮች ሁሉ ብልሀታቸውን ይዘው ይሄዳሉ ብዬ አስቀድሜ ነግሬያችኋለሁ። ስለዚህ ባለጌውና ደደቡ የጀርመን ሕዝብ ጥቂት ሥልጣን አገኘ፤ ከሕዝቡም አያሎች ያሸነፍጡት የነበረውን የአውሬው ቆዳ እያስቀመጡ የሮማውያንን ነጠላ መለጠፍ (ማገልደም) ለመዱ። ደግሞም ከጥንታቸው የተሻለ የጦር መሣሪያና የተሻሉ ቤቶች መሥራት በምቾት መኖርንም ሁሉ ተማሩት።

፬፤ ነገር ግን ከቄሣር በኋላ አራት ወይም አምስት መቶ ዓመት ባለፈ ጊዜ ሮማውያን ለመውደቅ መርገድገዳቸውን አሳስባችኋለሁ። ስለዚህ እነዚህን ዕረፍት የሌላባቸውን ነገደ ሰሜን ጸጥ አድርጎ ለመግዛት የማይቻል ሆነ። ሮም በዚያን ጊዜ ራሱን እንኳ ለመጠበቅ አቃተው።

፭፤ ጀርመኖች ነገሩ እንዴት እንደ ሆነ ቶሎ ተረዱት። በእስጳንያ በኢጣሊያ በግሪክም ሀብት የመላባቸው ታላላቅ ከተሞችና አያሎች ያማሩ መንደሮች ፍሬ የመላባቸውም አገሮች እንዳሉና ሮማውያንም የዓለምን ሁሉ ሀብት የሰበሰቡ ከነዚሁ አገሮች መሆኑን ተመልክተው እነዚህ ተንኰለኞች የሆኑ አራዊት ሕዝብ ወደዚህ አገሮች ሄዶ መኖር እንዴት መልካም ነገር ይሆን ብለው አሰቡ።

፮፤ እርስ በራሳቸው እየተዛረፉና የዕለት እንጀራቸውን እንኳ ለማግኘት ብዙ ጣር በሚያዩበት አገራቸው ከመኖር ይልቅ መልካሞች በሆኑ ቤተ መንግሥቶችና ቤቶች፣ ወርቅና ብር ፈርጥም በሞላበት አገር መኖር ምንኛ መልካም ነገር ነው ብለው አሰቡ።

፯፤ ይኸንንም እንዳሰቡ ከነርሱ ተከፍለው አንዱን ደፋር መሪያቸውን አስቀድመው ወደ ጣሊያን አገር ተጓዙ። ቀጥለው ሌሎቹም ወዲያው ተከታተሉዋቸው። እነዚህ እንደ ንብ የሚርመሰመሱ መንጎች የሚመስሉ ሕዝብ በጥቂት ዓመት በኤውሮጳ ደቡብ አውራጃ ተገናኙበት።

፰፤ እስከ አሁንም በጀርመን አገር ወደ ኋላቸው ዘግይተው የቀሩ አያሎች ናቸው። እንደዚህ ሁነው እየተባዙ ቈዩና በሻርለማኝ ጊዜ ብዙ ሁነው እጅግም ኅይል አግኝተው ነበር። ነገር ግን በፈረንሳይ ታሪክ እንደ ተረክሁላችሁ ሻርለማኝ ተዋግቶ ድል አድርጓቸዋል። እንዲህ አድርጎ የጀርመኖች ጌታ ከሆነ ወዲያ ንጉሠ ነገሥታቸው እርሱ ሆነና መኖሪያቸውንም እዚያው አደረገ። እንግዲህ ፈረንሳይንና ጀርመንን ሌሎችንም አገሮች ሁሉ ጨምሮ የርሱ የንጉሠ ነገሥት አገሮች መሆናቸውን ልብ አድርጉ።

፱፤ የጀርመን የንጉሠ ነገሥት አገር የተመሠረተው እንዲህ ሆኖ ነው። ስለ ሆነ የልዩ ልዩ ነገሥታት አገሮች ተለቅመው ነው። እንዚሁም እያንዳንዱ የራሳቸው ገዢዎች ነበሩዋቸው። በ፱፻፲፪ እነዚህ ገዦች ተመኻከላቸው አንዱን ንጉሠ ነገሥት ማድረግ የተለመደ ሆነ። ከዚህ ወዲያ እርሱ የመላው ጀርመን በላይ ሆኖ። እንዲሁ ጀርመን በመምረጥ የሚነግሥ መንግሥት ተባለ። እስከ ሺ ፱፻፮ ዓመት በዚሁ ልማድ ሲገፉ ቈየ።

፲፤ በሺ ፶፮ አራተኛ ሄንሪ ንጉሠ ነገሥት ሆነ። ከጳጳስ ጎርጎርዮስ ፯ኛ ጋር የመረረ ጠብ ነበረው። የጳጳስ ሥልጣን ያለ መጠን ከፍ ብሎ ነበርና ንጉሠ ነገሥቱ ወደ ኢጣሊያ አገር መጥጦ ይቅርታ እንዲለምን አስገድዶት ነበር።

፲፩፤ ሄንሪም ወደ ጳጳሱ መኖሪያ ፊት በር በደረሰ ጊዜ አየሩ አለመጠን ቀዝቅዞ ብርዱ የሚያኰራምት ነበር፤ መሬቱም ሁሉ በበረዶ ተሸፍኖ ነበር። ጳጳስ ጎርጎርዮስ በእሳት አጠገብ ተቀምጦ ወደ ንጉሡ መልእክት ሲልክ በእግሩ ጫማ ሳያገባ በአፉ አንዲት ጕርሻ ምግብ ሳይቀምስ ሦስት ቀን ሙሉ ከውርጭ ላይ ቁሞ ካልቈየ አንዲት ቃል እንዳይናገረኝ ብሎ ላከበት።

፲፪፤ ንጉሠ ነገሥቱም ይህን ቅጣት ታግሦ ከፈጸመ በኋላ ባራተኛው ቀን ጳጳስ ጎርጎርዮስ እግዚአብሔር ይፍታ አለውና ሙቀት አግኝቶ እህል እንዲቀምስ ፈቀደለት።

፲፫፤ ሌላ ደግሞ ከመቶ ዓመት በኋላ የነገሠ ሄንሪ የተባለ ንጉሠ ነገሥት ኬሌስቲኑስ ከተባለ ጳጳስ ጋር ተጣልቶ ነበር፤ ይቅርታ ለማግኘት ተንበርክኮ የጳጳሱን ጫማ እንዲስም ፈቀደ። ተጐንብሶ ሲስም ከንፈሩን ጫምውን ከመንካቱ ጳጳሱ እግሩን አሸሸና በርግጫ ቢነዝር የንጉሡን ዘውድ ከራሱ ላይ አበረረው። ዘውዱም ተሸከርክሮ ወደ ሌላ ጓዳ ተንከባለለ። የነዚህን የቅዱስ ጴጥሮስ ወራሾች ነነ የሚሉትን ጠባይና መንፈስ ይህ ታሪክ ያሳያችኋል።

፲፬፤ በሺ ፪፻፸፫ የስዌርስርላንድ ተወላጅ የሐንስቡርግ ሩዶልፍ የጀርመን ንጉሠ ነገሥት እንዲሆን ተመረጠ። እርሱም የዛሬዎቹ የኦስትሪያ ነገሥታት አባት ነው እርሱ ከነገሠ ወዲህ በጀርመን ከነገሡት የሚበዙት የሚበዙት የርሱ ዘሮች ናቸው።

**ጥያቄ።**

፩፤ ጀርመን በጥንት ዘመን እንዴት ያለ ሕዝብ ኖሮዋል?

ስለ አራዊት ሕዝብ ጥቂት ተናገር።

፪፤ ጥንት ዘመን እንዴት ነበሩ? በቄሣር ዘመን እንዴት ኖረዋል?

፫፤ የሮማውያን ጥበብ እንዴት ነበር? የባለጉ ሕዝብ እንደምን ሠለጠኑ? ምን አደረጉ?

፬፤ ከቄሣር በኋላ አያል መቶ ዓመት ሲኖሩ ሮማውያን እንደ ምን ኑሩዋል?

፭፤ ጀርመኖች ቶሎ ብለው ምን አገኙ?

፮፤ ምን አሰቡ?

፯፤ እኩሌቶቹ ምን አደረጉ? በጥቂት ዘመን ውስጥ ምንና ምን ሆኑ?

፰፤ በጀርመን አገር የቀሩት አራዊት ሕዝብ እንዴት ሆኑ?

ሻርለማኝ እንዴት ሆነ? መንግሥቱ ምን ጨመረ?

፱፤ የጀርመን መንግሥታት እንደምን ናቸው? ከ፱፻፲፪ ምን ልማድ አደረጉ?

ንጉሠ ነገሥቱ እንዴት ሆነ? የጀርመን መንግሥት እንዴት ነበር?

፲፤ ሄንሪ ፬ኛ ቄሣር የሆነው ምን ጊዜ ነው? ጳጳስ እንዴት አደረገ?

፲፩፤ ጳጳሱ በንጉሡ ላይ እንዴት ያለ ቅጣት ጨነበት?

፲፫፤ ስለ ሄንሪና ስለ ጳጳስ ሴሊስቲኑስ አጭር ታሪክ ተናገር።

፲፬፤ በ፲፪፻፸፫ የጀርመን ንጉሥ ማን ነበር? ስለዙ ምን ይነገራል?

**ምዕራፍ ፻፵፮ ኤውሮጳ።**

**ስለ ስዊሰርላንድ።**

፩፤ እስከ ሺ ፫፻ - ፮ ድረስ በስዊስርላንድ በጀርመን መንግሥት ስትገዛ ኑራለች ስዊስርላንድ እንደምውቁት በጀርመን በፈረንሳይና በጣሊያን የተከበበች ተራራ የበዛባት አንድ ትንሽ አገር ናት።

፪፤ መጽሐፌን ለሚያነቡ ጐበዛዝት ብዙ ምኞት ስላለኝ ስዊስርላድን ወደ ፊት አንድ ቀን ሳያዩዋት አይቀርም በማለት ተስፋ አደርጋለሁ። ወደዚያ የሄዳችሁ እንደሆን መልካም መንገድ ታገኛላችሁ። ነገር ግን በእግራችሁ እንድትሄዱ እመክራችኋለሁ፤ ብዙ የሚታዩ እምልካም ነገሮች አሉ። እስከ ሰማይ ደርሰው ደመና መስለው የሚታዩ ተራሮች አሉ። እንዲሁም ዙሪያቸውን በተራራ የተከበቡ ሰማይ የሚመስሉ አያሎች ባሕሮች፣ መስተዋት መስለው ይታያሉ። ደግሞም ለምለም የሆኑ ጐድጓዳ አገሮችና የጥን የከተማ ፍራሾች ይታያሉ። የሚያስደንቋችሁን ነገሮች ለማየት ስትሉ በየደቂቃው መቆማችሁ የማይቀር ነውና ጋሪ ወይም ሠረገላ የያዛችሁ እንደ ሆነ ያስቸግራችኋል ስለ ማለት ነው።

፫፤ አገሪቱ ስዊስርላንድ አንዲት ትንሽ ዓለም ሆና ሳለች በዚያ ነገሩ ሁሉ ልውጥ ሆኖ ደስ የሚያሰኝ ነው፤ በዚህ ከተራራ በቀር ሌላ ምንም ምን በማይታይበት አገር እንደ አውሬ ተናድዳ የሆኑ ሕዝብ ይገናኛሉ፤ ብላችሁ ታስቡ ይሆናል። ይሁን እንጂ ስዊሶች ጨዎችና ቁምን ነረኞች ናቸው፤ ሰውነቴና ቅልጥሜ አረጀና አቀበትና ቍልቍለቱን መውረድና መውጣት ባያቅተኝ ስዊስርላንድ ሄጄ ብጐበኘው ምንኛ በወደድሁ ነበር።

፬፤ አሁንም ስለ ስዊስርላንድ አጭር ታሪክ እጨምራለሁ። አልቤርት አንደኛ በነገሠ ጊዜ በሺ ፪፻፺፰ በስዊስርላንድ ላይ እንደግፈኛ ሆኖ ገዛ ከርሱ የክፋትን ግፈኞች ሹሞችንም ሾመ። ከነዚህም አንዱ ጌስለር ይባል ነበር። ቆቡን በረጅም ሽመል ጫፍ ሰቀለና ሰው ሁሉ ለቆቡ እየተጐነበሰ እጅ እንዲነሣ አዘዘ።

፭፤ አንድ ዊልየም ቴል የተባለ ስመ ጥሩ ገበሬ ለጌስለር ቆብ እጅ አልነሣም፤ አልጐነበስም ብሎ ሞገደ። መጽሐፌን የምታነቡ ታሪኩን ሳትሰሙ አትቀሩም። ጌስለር አንዲት የአፕል ፍሬ በቴል ልጅ ራስ ላይ አድርጎ የአፕሊቱን ፍሬ በጠመንጃ ተኵሶ እንዲመታ አዘዘው። ቴል እንደታዘዘው ጠመንጃ አንሥቶ አነጣጥሮ ቢተኵስ ልጁን አንድ ጕዳት ሳያገኘው የአፕሊቱን ፍሬ ከልጁ ራስ ላይ አበረራት።

፮፤ ስዊሶች በጀርመን ንጉሠ ነገሥት ላይ በሸፈቱት ጊዜ ዋና መሪያቸው ቴል ነበር። ከጀርመን ንጉሥ ጦር ስድሳ ጊዜ ከተጋጩ በኋላ የስዊስርላንድ ነጻነት ተመሥርቶ ቀረ። ከዚህ ወዲያ ስዊስ ነጻነት ያለውና በራሱ አዳሪ የሆነ የሬፑብሊክ መንግሥት ተብሎ ቀረ።

፯፤ ከስዊስርላንድ ሰዎች አንዳንዶቹ በምድር ላይ ከታየ ምንም አምስት መቶ ዓመት ቢሆን ዊሊየም ቴል አል አልሞተም ብለው ያምናሉ ይባላል። ሬፑብሊኩን ሲመሠርቱ ካረጁት ከሁለቱ ሽማግሎች ጋር በሉሴርን ባሕር አጠገብ ባለው ዋሻ ውስጥ ቅንቅልፍ እንደ ወሰደው ይመስላቸዋል።

፰፤ እነዚህ ሦስቱ እንቅልፍ የገረዘዛቸው የማጕረምረም (የማኳረፍ) ሰዎች ይባላሉ። ስዊስርላድን ነጻነቱዋን ባጣች ቍጥር በጣም የሚያሥቅ ነገር ይደረጋል። እነዚህ ሦስቱ ከእንቅልፋቸው መንቃት ይጀምራሉ። ከጥንት ልብሳቸውና መሣሪያቸው ጋር ይወጣሉ። ነጻነታቸውን ለመጠበቅ እንዲዋጉ ሕዝቡን ያስነሣሉ ይባላል።

፱፤ አያሎች ስዊሶች በሌላ አገር ጌትነት እናገኝ እንደ ሆነ እንፈትን እያሉ ካገራቸው ወጥተው ይሄዳሉ። እኩሉ ወታደርነት እያሉ ወደ ጦርነት ይገባሉ። እኩሌቶቹም ለዘፈንና ለመታየት እያሉ ወደ ፈረንሳይና ወደ ለንደን እየሄዱ ትንሽ ገንዘብ ያገኛሉ።

፲፩፤ መቸውንም በነዚህ ታላላቅ ከተሞች የስዊስ ልጅ በመንገድ ላይ ለለት ምግቡ ትንሽ ገንዘብ ሲለምን ታገኙታላችሁ።

**ጥያቄ።**

፩፤ የስዊስርላንድ መንግሥት እንዴት ነው?

ስዊስርላንድ ወዴት ነው?

፪፤ ያገሩን መልክ ተናገር።

፫፤ ሕዝቡ እንዴት ናቸው?

፬፤ አልቤርት አንደኛ እንዴት ሆነ? ጌስለር እንዴት ሆነ?

፭፤ ዊሊየም ቴል እንዴት ሆነ?

፮፤ ስዊስርላንድ ነጻነቱዋን እንደምን አገኘች?

፯፤ ስለ ዊሊየም ቴልና ስለ ሁለቱ ጓደኞች ምን ይነገርላቸዋል?

፱፤ ቴል ምን ጊዜ ሞተ? ከቴል ወዲህ ስዊስርላንድ እንዴት ሆነ?

፲፤ የስዊስ ሕዝብ ሁኔታ እንዴት ነው?

**ምዕራፍ ፻፵፯ ኤውሮጳ።**

**ስለ ጀርመን ታሪክ መከናወን።**

፩፤ አሁንም የጀርመንን ታሪክ እነግራችኋለሁ። ሻርል አምስተኛ እጅግ የታወቀ የጀርመን ንጉሠ ነገሥት ነበር፤ እንዲሁም የእስጳንያ ንጉሥ ስለ የኒዝላንድና የኢጣሊያ ገዢ ነበር።

፪፤ ይህ ታላቅ ንጉሥ ፶፯ ዓመት በሆነው ጊዜ ጕልበቱ እየደከመ ኅይሉ እየተቀነሰ መሄዱን ዐውቆ ስለዚህ ዘውዱን አውልቆ ለልጁ ለፊልጵ ሰጠና እስጳንያ ውስጥ ኤስትሬማድራ በተባለች ገዳም ሄዶ ተቀመጠና ያልባሌ ልብስ እየለበሰ በጸሎት ተጠምዶ ያታክልት ሥራ፥ እየሰራ ኖረ።

፫፤ አንድ ቀን ሰውነቱን በመግነዘ ጠቀለለና በሚቀርብበት ሣጥን ገብቶ እንደ ሞተ መስሎ ተጋደመ። ከዚህ በኋላ ተሸክመው ወደ መቃብር ስፍራ እንዲወስዱት አሽከሮቹን አዘዘ። አንባቢዎች ሆይ ንጉሡ በሕይወቱ አንዲቀብሩት ማለቱ አይምሰላችሁ ነገር ግን ሕይወቱ በቅርብ ጊዜ እንዲፈጸም ራሱን ለማሳሰብ ስለ ፈለገ ነው። የዚህ አደራረግ ፍታቱና ሥርዓቱ የሕይወቱን መጨረሻ አቃረበውና በሰውነቱ ትኵሳት ተሰማው፤ በዚሁ ምክንያት በዚህ በሺ ፭፻፹፰ ሞተ።

፬፤ በሺ ፮፻፲፱ የነገሠ ፈርዲናንድ ሁለተኛ የተባለው ንጉሥ በጀርመን አገር የሚኖሩትን የፕሮቴስታንቶችን ሕዝብ የመረረ አሳዳጅ ስለ ነበረ ካቶሊኮች ሐዋርያው ንጉሥ ይሉት ነበር፤ በርሱው ጭከና የተነሣ ጉስታቩስ አዶልፉስ የተባለውን የስዊድንን ንጉሥ ርዳታ እንዲለምኑ አስደረጋቸው። ይህም እንዲሁ ወደ ጀርመን አገር ተሻገረና አገሪቱን ወረራት፤ በመጨረሻውም ተዋግቶ አያል ጊዜ ድል አድርጓል።

፭፤ አንባቢዎቼ ለማወቅ እንደሚመኙት ያለ ጉድና ድንቅ የመላበት ታሪክ፣ በጀርመን ታሪክ ውስጥ አይገኝም። ጥቂቶቹ ወይም ሁሉን ቢሆኑ የቀድሞ የጀርመን ነገሥታት የሠሩት እጅግ የታወቀ ነገር የለም። አያሎች ገዦች ካደረጉት በደል እነዚያ ንጹሓን እንደ ሆኑ ይታያሉ።

፮፤ ካላይ እንደ ተናገርሁ መቸውንም የጀርመን ንጉሠ ነገሥት የሚሆነው ከሀፕስቡርግ ቤተ ሰብ ተወላጅ የሆነ ፕሪስን ነው። የኦስትሪያ ግዛት በተከናወነላቸው ነገሥታት እየሰፋ ሄደና በኋላ ታላቅና ኅለኛ ለመሆን በቃ።

፯፤ አሁን ብቻውን ለመዋጋት ይችላል። በልዩ ልዩ ከቱርክ ከፈረንሳይ ከእስጳንያ ከፕሩስያም አንድ አንድ ጊዜም ከሌሎች ከጀርመን መንግሥት ጋር ታግሏል።

፰፤ በሺ ፯፻፺፪ ሁለተኛ ፍራንሲስ የተባለ የጀርመን ንጉሠ ነገሥት ሆነ። ከናፖሊዮን ቦናፓርት ጋር ጦርነት ጀመረና የርሱ ጦር ድል ሆነ። ወዲያው በሺ ፰፻ - ፮ የጀርመን ነገሥት መባሉን እንዲለቅ ግድ ሆነበት። ከዚህ በኋላ የኦስትሪያ ንጉሠ ነገሥት ሆነ፤ እርሱ በሞተበት ዘመን በሺ ፰፻፴፮ ከኤውሮጳውያን ኅያላን መንግሥታት አንዱ ኅይለኛው የታወቀው መንግሥት የርሱ መንግሥት ነበር።

፱፤ በፕሩሲያ ንጉሥ በዊለየም አንደኛ መሪነት በፈረንሳይ አገር የጀርመን ጦር ምሳሌ ከሌለው ማከናወን የተነሳ በሺ ፰፻፸ - ፸፩ የጀርመን የንጉሠ ነገሥትነት ማዕርግ የተሰጠውና ተቀበለ። ስምምነት የነበራቸው የጀርመን መንግሥታትም እንደ ገና አንድ የንጉሠ ነገሥት ሆኑ።

**ጥያቄ።**

፩፤ ቻርልስ እንዴት ሆነ?

፪፤ ስለርሱ አጭር ታሪክ ተናገር።

፫ - ፬፤ ቻርልስ ፭ኛ ምን ጊዜ ሞተ? ፌርዲናንድ ፪ኛ የተባለ ምን ጊዜ መንገሥ ጀመረ? እርሱ እንደምን ሆነ?

ፕሮቴስታንቶች እንዲያደርጉት ያስገድዷቸው ምንድን ነው?

፭፤ የጀርመን የኋለኛው ንጉሥ ማነው?

የጀርመን ቄሣር እንደምን ሆነ? የኦስትሪያ መንግሥት እንዴት ሆነ?

፯፤ ኦስትሪያ ለጦርነት የተወራረደው ከየትኛው አገር ጋር ነው?

፰፤ በ፲፯፻፺፪ የጀርመን ንጉሠ ነገሥት ማን ሆነ? በ፲፰፻ - ፮ ምን ተደረገ?

፱፤ የጀርመን ቄሣር የሆነው ማነው?

**ምዕራፍ ፻፵፰ ኤውሮጳ።**

**ስለ ኦስትሪያ ስለ ሁንጋሪያ።**

፩፤ ኦስትሪያ አንድ ሰፊ ንጉሠ ነገሥት መንግሥት ነው። በደቡብ ከረሺያ በሰሜን ከኦድሪያቲክ ባሕርና ከሴርብያ ይዋሰናል። በምዕራብ ከጀርመን አገሮችና ከስዊስላንድ ከኢጣሊያም ይዋሰናል።

፪፤ ይህ አገር የተባበረ የጀርመን መንግሥታት ለተባሉት ረጅም ዘመናት ዋና መሪ ሆኖ ነበር። አሁን ግን ከርሱ ተለይቷል። በሺ ፰፻፷፮ ጦርነት ተደርጎ ፕሩሲያ ለጀርመን ቪኒስም ለጣልያን እንዲሆን ተደረገና ተስማሙ። የኦስትሪያን ንጉሠ ነገሥት አገር የተከፋፈሉ ፲፯ አህጉር ናቸው። የሕዝቡ ቍትር ፴፭ ሚሊዮን ይሆናሉ። የመንግሥቱ ሃይማኖት የሮም ካቶሊክ ሃይማኖት ነው። ከዚህ ቀጥሎ የግሪክ ቤተ ክርስቲያን ይከበራል፤ ሌሎችም ክርስቲያኖች ሁሉ አይነቀፉም።

፫፤ በጀርመን ክፍል በኩል ያለው የኦስትሪያ ዋና ከተማ ቬና ይባላል። ይህም እጅግ ከሚያምሩት ከኤውሮጳ ከተሞች አንዱ ነው። የተሠራውም ዳኑብ ከተባለው ከታላቁ ወንዝ አጠገብ ነው። በክረምት በረዶ ይሆናል፤ ሕዝቡ በልዩ ልዩ መንኰራኵሮችና መንሸራተቻዎች እየተሽከረከሩና እየተንሸራተቱ ደስ ይላቸዋል። እንዲህ ሲያደርጉ ማየት እጅግ ደስ ያሰኛል።

፬፤ በቬና ከተማ ጐልተው የሚታዩ አያሎች ቤቶች አሉ። ከነዚህም ዋነኞቹ ቤተ መንግሥቱ፤ የጦር መሣሪያ ያለበት ቤት ገዘብ የሚቀረጽበት ቤትና ቤተ መጻሕፍት ናቸው። ይህም የመጻሕፍት ቤት ብዙ መጻሕፍት የሚገኙበት ስለ ሆነ የውጪ እንግዶች እየመጡ ብዙ ጊዜ ያዩታል። በዚህም ሙዜውም በኤውሮጳ ከሚታየው ይልቅ ልዩ ልዩ የሚታይ ነገር መልቶበታል። የንጉሠ ነገሥት አገሮች ከሚባሉ ሁሉ አብልጦ የእጅ ሥራ የሚሰራበት በቬና ነው።

፭፤ በጀርመን ክፍል ያለው የኦስትሪያ ከዚሁም ወደ ምዕራብ ወገን ያለው ክፍል ባላገሮቹ የጀርመን ቋንቋ ይናገራሉ። ልማዳቸውና ጠባያቸው ፍጹም የጀርመን ነው። የዚህ አገር ታሪክ የተነገረው ከብዙ በክፍሉ ነው። ጥንት አገሩን አራዊት ሕዝብ ይኖርበት ነበር፤ በኋላ ዘመን ግን ከጀርመን ንጉሠ ነገሥት አገሮች አንደኛው አገር ራሱን የቻለ መንግሥት ሆነና የኦስትሪያ መንግሥት ለመባል በቃ።

፮፤ በዚህ ዘመን አርቺዱኪ ይባላል። ይህም ለንጉሠ እንገሥቱ ዜጋ በሆኑ ባድን አርቹዱክ ይገዛል። በሺ ፪፻፸፫ ሩደልፍ ከሀጵስቡርግ የንጉሠ ነገሥቱን መንግሥት ወረሰ። እንደነገርኳችሁ የኦስትሪያ ነገሥታት ከርሱ ተያይዘው የመጡ ናቸው። ከርሱ በኋላ ኦስትሪያ በፍጥነት እየደከመ ሄደ። የርሱም ገዢ እያደር የመላው ጀርመን ንጉሠ እንገሥት ነበር ተብለው ይታሰባል።

፯፤ ብዙ ጦርነት አድርጓል ይልቁንም ከስዊድን ከፈረንሳይ ከቱርክ፣ ጋር ተዋግተዋል። በሺ ፮፻፹፰ ቱርኮች እየገፉ ከመኻከሉ ድረስ ክንዳቸውን ዘርግተውበት ከተማዪቱን ቬና ሳትቀር ዙሪያዋን ከበዋት ነበር። ነገር ግን በመጨረሻው ቱርኮችን ተመኻከል እየነዱ አስወጥዋቸው።

፰፤ የሚችሉ ጄኔራሎችና የተሰናዳ ጦር ስለ ነበረው በሺ ፰፻፱ ኦስትሪያ ከቦናፖርት ጋር ጦርነት አነሣ። ነገር ግን የፈረንሳይ ንጉሥ ብዙ ጊዜ ድል አደረጋቸውና በመጨረሻው ቬና ወደ ተባለው ከተማቸው ገባ። በዚህም ከንጉሠ ነገሥቱ ጋር ዕርቅ አደረገ ዳሩ ግን ከግዛቱ ቅምጥል አድርጎ አያል አገር ወሰደበት ዜጎቹ አልበቃንም እያሉ በኋለኛው ጊዜ ብዙ ጭቅጭቅ ነበር።

፱፤ በሺ ፰፻፮፱፮ የተደረገው ጦርነት ለኦስትሪያ ሕዝብ ዕዳ ጨመረ፣ ንጉሠ ነገሥቱ ግን ላገሩ ልማትና እድገት የሚያስብ ይመስል ነበር። በሺ ፰፻፵፰ የኦስትሪያ ግዛት እጅግ ተስፋፍቶ ነበር። በሺ ፰፻፶፱ ሉምባርዲ ከተባለው አውራጃ የሚበልጠው ክፍል ለኢጣሊያ ተሰጠ፤ በሺ ፰፻፷፮ ከሉምባርዲ ቀርቶ የነበረውን ለዚሁ መንግሥት ተጨመረለት ይህም ከኦስትሪያ መንግሥት ተከፍሎ የተወሰደው በእንግሊዝ መሥፈሪያ ፲፮ሺ ፭፻ እስኩዬር ማይል ነው።

**ጥያቄ።**

፩፤ ኦስትሪያ ያለው በየት በኩል ነው? ዳርቻው እስከ የት ይደርሳል?

፪፤ በ፲፰፻፷፮ በተደረገው ጦርነት ምን ጥቅም ተገኘ?

፫፤ ቬና እንዴት ሆነ? ዳኑብ ምንድን ነው? ምን ጨዋታ ይደረጋል?

፬፤ ስለ ዋናው የሕዝብ አዳራሽ ተናገር።

፭፤ በአውስትርያ ያለው የጀርመን ክፍል የቱ ነው? ጥንት ምን ይባል ነበር?

፮፤ በኋላ ምን ሆነ? በዚህ ጊዜ ምን ይባላል? በ፲፪፻፸፫ ዙፋኑን ማን ወረሰው?

አስትሪያና አርቺዱክ እንዴት ሆኑ?

፯፤ የአውስትርያ አርቺዱክ እንዴት ሆኑ?

በ፲፮፻፹፰ ምን ሆነ?

፰፤ በ፲፰፻ ምን ሆነ? ቦናፖርት ምን አደረገ?

፱፤ ዛሬ በአውስትሪያ ስፋት ምን ያህል ነው ተብሎ ይታሰባል?

**ምዕራፍ ፻፵፱ ኤውሮጳ።**

**ስለ ሁንጋርያና ቦሄሚያ ስለቴሮል (ታይሮል)።**

፩፤ ኦስትሪያ ውስጥ ስለ አሉት፣ አገሮች ጥቂት አሳብ እሰጣችኋለሁ ሁንጋሪ አያሎች አውራጃዎችን ጨምሮ ሰፊ አገር ነው፤ ዋና ከተማው ቡዳ ይባላል፣ የተሰራውም ዳኑብ በሚሉት ወንዝ ላይ ነው።

፪፤ ሁንጋሪያ አየሩ ለመኖሪያ የተስማማ ነው። ወይን ደኅና አድርጎ ያንዠረግጋል። ጥሩ ነቢት የሚሠራው ከዚሁ ነው። በየተራራው ላይ የሚበቃ ወርቅ ይገኛል። ባላገሮቹ ሁለት ክፍል ናቸው። እነዚህም ሀብታሞችና ድሆች ናቸው። ሀብታሞቹ በጥሩ እልፍኝ ይኖራሉ ድሆቹ ግን ከባሮቻቸው የሚሻሉት ጥቂት ነው።

፫፤ ከጥንቱ የሁንጋሪያ ባላገሮች አያሎቹ ቍጡዎችና ተናዳጆች ነገዶች አሉባቸው። ጥንት ዘመን ከእስያ ፈልሰው አልታይ የሚሉትን ተራራ ዙረው ወደ ኤውሮጳ የመጡ ይመስላሉ። ምናልባት እነዚህ ታርታር የተባሉት ነገድ ሳይሆኑ አይቀሩም፤ ቱርኮች ይባላሉ። እነዚህም የሳራሴንን መንግሥት ገልብጠው የራሳችወን የቱርክን መንግሥት የመሠረቱ ናቸው።

፬፤ ዋኖቹ የሁንጋሪያ ነገዶች ግን ሁንስ ይባላሉ። ልብ ታደርጉት እንደ ሆነ ደሙ የፈላበት አቲላ የተባለ በ፬፻፶ ከነዚሁ አንድ የጦር ክፍል ወደ ጣሊያን አገር ወስዶ ነበር። አስቀድሞ ብዙ ጦርነት ተዋግቶ የግሪክን መንግሥት አስገብሮታል። በኋላም አልፕን ተሻግሮ በጣሊያን ሜዳ ሰው በሌለበት በጠፋ አገር ላይ በባላገሩ መኻከል ተንጣለለበት፤ ከእትማዪቱንም ሮምን ተቃርቦዋት ነበር። ነገር ግን እንዲመለስ ግድ ሆነበትና ወዲያው በ፬፻፶፩ ሞተ።

፭፤ ሁንጋሪ ብዙ ዘመን አዘውትረው የሚታይ ጦርነት ነበረው። በሺ ፴፰ እስከ ሞተው እስከ እስቴፍን ድረስ የአገሩ አገዛዝ የንጉሥ ማዕርግ አላስፈለገውም። በሺ ፭፻፷፫ ሁንጋሪ የኦስትሪያ መንግሥት ክፍል ሆነ። የኦስትሪያም ንጉሠ ነገሥት ሰኔ ፰ኛ ቀን ሺ ፰፻፷፯ የሁንጋሪያ ንጉሥ ተባለ።

፮፤ ቦሄሚያ በተራሮች የተከበበ አገር ነው። አራት ሚሊዮን ባላገሮች አሉበት የብር ጉድጓድ ቆርቆሮ የከበረ ደንጊያ መልቶበታል። ዛሬ ካሉት ሕዝብ አያሎች አይሁድ ናቸው። ደግሞ አያሎች የሚያስገርሙ ዘዋሪዎች ጊቢሲስ የሚባሉ ሕዝብ አሉበት።

፯፤ የዚህ አገር ስም የተገኘው ከክርስቶስ ልደት በፊት ፮፻ ዓመት በዚያ ይኖሩ ከነበሩ በእስያ ኬልትስ ከሚባሉ ነገድ ነው። ከክስቶስ ልደት በኋላ ፬፻ - ፶ ዓመት በዱክ የሚገዙ ጀርመኖች በዚያ ነበሩና ኪልቶችን ከዚያ አስወጥተው እንዳባረሩዋቸው ይታያል። ሻርለማኝ አገሩን የርሱ ግዛት ክፍል አድርጎት ነበር። በኋላ የንጉሥ መንግሥት ሆነ። በሺ ፭፻፳፮ የኦስትሪያ ገንዘብ ሆነና ከዚያ ጊዜ ጀምሮ እንደዚሁ ሆኖ ቀረ።

፰፤ ስለ ኦስትሪያ ያገር ክፍሎችና በንጉሠ ነገሥት ስለሚገዙት አገሮ ከዚህ አብልጩ ልነግራችሁ አያስፈልገኝም። ስለ ቬኒስ አያል አሳብ አሳይቻለሁ። ስፍራ ባገኝ ስለ ጀግናዪቱ ስለ ታይሮሊስ በነገርኳችሁ። ይህችም በጀርመንና በኢጣሊያ መኻከል ያለች አገር ናት።

፱፤ ነገር ግን ታሪክ በመስማት ካልደካማችሁ ወደ ፕሩሲያ ታሪክ እንሂድ። ጆዎግራፊም እንደ ጀርመን ታሪክ ማስደንገጡን አስታውሳለሁ። ለማስተዋል ትልቅ ትምህርት ያስፈልጋል። የሺ ፰፻፷፮ ዓ.ም ጦርነት ማስቸገሩን አብቶታል።

**ጥያቄ።**

፩፤ ሁንጋሪያ እንዴት ሆነ? ዋና ከተማው ማነው? የሁንጋሪያ አየሩና መሬቱ እንዴት ነው?

፪፤ ተራራውና ባላገሮቹስ?

፫፤ የጥንቱ ባላገሮች ምንድን ናቸው? መሠረታቸውስ? ከወዴት ወገን የመጡ ይመስላሉ?

፬፤ ሁንሶች ምንድን ናቸው? አቲላ ነው? ምን ጊዜ ሞተ?

፭፤ ሁንጋሪያኖች ብዙ ዘመን እንዴት ሆነው ኖሩ? እስቴፍን ማነው? ባ፲፭፻፷፫ ምን ሆነ?

፮፤ ቦሄሚያ እንዴት ያለ አገር ነው? የሕዝቡስ ብዛት? ማዕድንስ? ባላገሮቹስ?

፯፤ ነገደ ኬልት እንዴት ሆኑ? ባ፬፻፶ አገሩን ማን ያዘው?

፰፤ ሻርለማኝ እንዴት ሆነ? በ፲፭፻፳፮ ምን ሆነ? ታይሮሊስ ወዴት ኖረ?

**ምዕራፍ ፻፶ ኤውሮጳ።**

**ስለ ፕሩሲያ ታሪክ።**

፩፤ የጀርመንን ሰፊውን ክፍል ጨምሮ ከመኻከል ኤውሮጳ ሰፊ መንግሥት የተባለው ፕሩሲያ ነው። በያውራጃቸው የተከፋፈሉት አገሮች ቀጥለው ያሉት ፲፪ ክፍሎች ናቸው። ዋናው ፕሩሲያ ፓስን ፓሚራኒያ፤ ሲሊሲያ ብራንድቡርግ ሳክኒሶ ዊስትፋሊያ የሬኒሽ አውራጃዎች። ሔሲናሶ ሀኖብር ሴልስዊግ ሆልስትን በጠቅላላው የሕዝቡ ቍጥር ከ፳፮ ሚሊዮን በላይ ነው።

፪፤ ፕሩሲያ መርከብ የሚያሳልፉ እርስ በርሳቸው የተቀራረቡ ታላላቅ ወንዞች አሉበት። ስማቸውም ይህ ነው። ናይምን ፕሬጌል ቪስቱላ አደርኤብል ዌስር፤ ራይን ሌሎችም ሞስል ላን የተባሉ ትንንሽ ወኖዝች አሉበት። ቦልቲክ አያሎች ወደ የብስ የተዘረጉ ውሃዎች አሉበት። ዋኖቹ ተራሮች ሃርጽ፣ ብሮክን ራይስንድበርግ ይባላሉ። ሰፊ ደን አለበቸው በውስጣቸውም ፌር የሚሉት ዕንጨት (ዛፍ) ይገኛል። ዋና ሀብቱ ከብት ማርባትና እርሻ ነው።

፫፤ ሬኒሽ በሚባለው አውራጃ የሚበቅለው ወይን ስመ ጥሩ ነው። ፕሩሲያ ልዩ ልዩ ነገር የሚሰጠው መቶ የሚሆኑ የሚነራል ምንጮች አሉበት። በበጋ ጊዜ ከኤውሮጳ ከልዩ ልዩ አገር ብዙ ሰዎች እነዚህ ምንጮች ወደ አሉበት ውሃ ለመጠጣት ይመጣሉ። ሲሊሲያ፣ ሳክሶኒ ዌስትፋሊያ የተባሉት አውራጃዎች ከተልባ እግር የሚሥራ ልብስ ጥሩ አድርገው በመሥራታቸው የታወቁ ናቸው።

፬፤ ቤርሊን የፕሩሲያ ዋና ከተማ እጅግ ያማረ ከተማ ነው። የተሰራውም እስፕሪ ከሚባል ወንዝ ላይ ነው። ቤርሊን ዙሪያውን በግንብ የተከበበ ሆኖ ስድስት በር አለው። ዳንዚክ የጥንት የፕሩሲያ የመርከብ መቋሚያ ነው በብርቱ ተመሽጓል። አያሎች ከባዳ መድፎች ተጠምደውበታል። ምሽጉም ሰፊ ነው።

፭፤ የፕሩሲያ ባላገሮች የጥንት ጀርመኖች ስለ ሆኑ የጀርመንን ቋንቋ ይናገራሉ። ሕዝቡ ሠራተኞች ናቸው። ብዙ ትምህርት ቤቶች አዉመው ደኅና አድርገው የተማሩ ናቸው። ዘጠኝ ዩኒቤርስቲ አሉዋቸው። ስማቸውም ቤሊን ቦን ብሬስሎ፤ ጉቲንግን ግራይፍስዋልድ ሀል፣ ካይል ኩኒግስ ቤርግ ይባላል። የትምርህት ቤቱ ሁሉ የተመሠረተው በትምህርት ሚኒስቴርና በቤተ ክርስቲያን ጕዳይ ነው። ነገር ግን በያውራጃው የየራሱ ተመልካች አለው። ከጀርመን ሕዝብ በቀር ፕሩሲያ ሌሎች አያሎች አይሁዶች አሉበት።

**ጥያቄ።**

፩፤ ፕሩሲያ እንዴት ተከፋፈለ? የአገሮቹ ስም ማነው? የሕዝቡ ብዛት?

፪፤ ዋናዎቹ ወንዞች እነማን ናቸው? የእርሻ ሥራ እንዴት ነው?

፫፤ ሬኒሽ የተባለው አውራጃ ስመ ጥሩነቱ በምኑ ነው?

የማዕድን ምንጮች በዚያ እንዴት ናቸው?

የተልባ እግር የሚሠራበት የታወቀው ስፍራ ወዴት ነው?

፬፤ የፕሩሲያ ዋናው ከተማ ማነው? እስፒሪ የተባለውስ ወንዝ?

ዳንትዚክ ምሽጉ እንዴት ነው?

፭፤ የፕሩሲያ ባላገሮች እንዴት ናቸው? ስንት የትምህርት ቤቶች አሉበት?

ስማቸውን። ግለጽ የትምህርት ቤቱ ባማን ትእዛዝ ተመሥርቶ ይተዳደራል?

አይሁድ እንዴት ናቸው?

**ምዕራፍ ፻፶፩ ኤውሮጳ።**

**የፕሩሲያ ሁኔታ።**

፩፤ እስከ ፲፯፻ - ፩ ዓ.ም ፕሩሲያ በንጉሥ የሚገዛ አገር አልነበረም። ከዚያን ጊዜ ጀምሮ በዱክ ይገዛ ነበር። ጥንት ዘመን ባላገሮቹ ቦሩሲ ይባሉ ነበር። አገሩ ስሙን ከዚህ አገኘና ፕሩሲያ ተባለ።

፪፤ በ፲፯፻፲፫ የነገሠ ፍሪድሪክ ዊልያም ቀዳማዊ የተባለው ተሰው የማይገጥም ጠባይ ያለው ልዩ ዐይነት ንጉሥ ነበር። የሚለብሰው አሮጌ ሰማያዊ ኮት ሆኖ የመዳብ አዝራር ተደርጎበት የተጌጠ ነው። ሲለብሰው ካገጩ አንሥቶ እስከ ባቱ ይደርሳል። ሌላ ባሰፋ ጊዜ ያንኑ ያረጀውን አዝራር (ቍልፍ) እንድትደረድርበት ብሎ ሰፊውን ያዘዋል።፡

፫፤ ቁመታቸው ሰባት ፊት የሚሆኑ እጅግ ረጃጅም ሰዎች በዘበኞቹ መኻከል ይታዩ ስለ ነበር እርሱ በነዚህ ታጅቦ ሲሄድ በኵራት ይነፋ ነበር። እነዚህ ረጃጅም ሰዎች ከኤውሮጳ ከልዩ ልዩ ስፍራ የመጡ ናቸው። በፈቃዳቸው ባይመጡለት ሌሎችን በገንዘብ ቀጥሮ በግድ እንዲያመጡዋቸው ያደርጋል።

፬፤ ፍሪድሪክ ዊልያም እንዲህ ያለ ዐመል ነበረው። በእጁ አንድ ረጅም ሽመል ይዞ በበርሊን ከተማ ጐዳና ውስጥ መሄድ ይወድ ነበር። ሥራ የማይወድ ሰነፍ ሰው ያየ እንደሆነ በያዘው ሽመል አንድ ጊዜ ይወቃው ነበር።

፭፤ ይኸው ጠባዩ ከሰው የማይገጥም ንጉሥ ሞተና ፍሪድሪክ የተባለ ልጁ ባባቱ ስፍራ ተቀመጠ።

ይህ ከኦስትሪያ ከረሺና ከፍራንስ ጋር ጦርነት ያደረገ እንደ ሆነ አስፈላጊውን ገንዘብና ወታደር መሆኑን ስለ ተረዳው ልክ የሌለው ገንዘብና ፰ ሺ ወታደር አዘጋጀ።

፮፤ የፕሩሲያ የሦስቱ መንግሥታት ጦርነት በ፲፯፻፶፮ ተጀመረ። ይኸውም የ፯ ዓመት ጦርነት ተባለ። ሳኮስንና ስዌድን ከፍሪድሪክ ጠላቶች ጋር ባንድነት ገጠሙ። አንድ ጊዜስ መንግሥቱን ወደ ማጣት የቀረበ መስሎት ነበር። ነገር ግን በመጨረሻው ጦርነቱን ወደ አንድ ክብረት ወደ አለው ፍጻሜ አደረሰው። እርሱ በዘመኑ እጅግ እንደ ተከበረ ታውቋል።

፯፤ መንግሥቱን ፍሪድሪክ ሁለተኛ የተባለ የእኅቱ ልጅ ወረሰ። ይህም ፲፩ ዓመት ገዛ። ቀጥሎ ፍሪድሪክ ዊልያም ፫ኛ የተባለ ነገሠ። ይህም ብዙ ጦር ስለ ነእብረው ውጊያ አማረውና ከናፖሊዮን አንደኛ ጋር መዋጋት አሰበ።

፰፤ ነገር ግን ጂና ላይ በተደረገው ጦርነት በ፲፰፻ - ፮ በፕሩሲያኖች ላይ አየለባቸው። ከሞቱትም ከቍስለኞችም ሁኖ ኻያ ሺሕ ሰው ተጐዳና አርባ ሺሕ የሚሆኑ ከተማረኩ በኋላ ፍሪድሪክ ዊልያም ከግዛቱ ታላቅ ክፍል ሄደበት።

፱፤ ከዋትርሎ ጦርነትና ከናፖሊዮን ከመጨረሻው ድል መሆን በኋላ ጠፍቶ የነበረ ፕሩሲያ እንደ ገና ማንሰራራት ጀመረ። ፍሪድሪክ ዊልያም በጎ አሳቢ ሰው ነበር። በምገዛው አገር ውስጥ በያንዳንዱ ቤት ውስጥ ቅዱስ መጽሐፍ ሊኖርበት ይገባል ብሎ በግልጽ ተናገረ። ቃሉንም እንደሚጠብቅ አምናለሁ። ባ፲፰፻፵፩ ሞተና ፍሪድሪክ ዊልያም አራተኛ የተባለ ልጁ በሥፍራው ተተካ።

፲፤ ባ፲፰፻፶፰ ንጉሡ እየታመመ ጤና ስለ አልነበረው ወንድሙ የመንግሥቱ እንደራሴ ተብሎ ተሾመ። ንጉሡ በሽታው ጠናበትና በጥር ፪ ቀን ፲፰፻፷፩ ስለ ሞተ የመንግሥቱ እንደራሴ የነበረው ወንድሙ ዊልያም አንደኛ ወረሰው። የበኵር ልጁ ፕሪንስ ፍሪድሪክ ዊልያም ጥር ፳፭ ቀን ፲፰፻፶፰ የእንግሊዝ ንጉሥ ልጅ አገባ።

፲፩፤ አያል ጊዜ የሚሆን በጀርመን ልብ ክቡድ አሳብ ገባበት። ይኸውም በኦስትሪያ ንጉሠ ነገሥትና በፕሩሲያ ንጉሥ መኻከል ባለው ተቀዳዳሚነትና በጀርመን ነገሥታት መኻከል መሪ ስለመሆን ነገር ነበር። ባ፲፰፻፷፮ የተደረገው ነገሩን የሚወስን አጭር ዘመቻ በፕሩሲያ ወገን ሁኖ ነገሩ አለቀ።

፲፪፤ በፈረንሳይና በገዦችዋ በሕዝብዋም የመረረ ጠላትነት የተነሣው በናፖሊዮን ፩ኛ መውረርና ያን ጊዜ የነበረው የጀርመን መንግሥት በመጥፋቱ ነው። ይኸውም ኅይል ስለ ተሰማቸው በ፲፰፻፸ ፈረንሳዎች ጦርነት እንዲያነሱ ምንም ያገዳቸው ነገር አልነበረም።

፲፫፤ ለዚሁ ነገር መላው የጀርመን ሕዝብ ተሰናዳ። ጦራቸው በፍጥነት ተሰበሰበና ወደ ፈረንሳይ ከተጓዘ በኋላ ጠላቶቻቸውን ሁሉ አሸንፈው በዙሪያው የነበረውን ምሽግ ሁሉ አጠፉና ማረኩት። የፈረንሳይም ንጉሥ መስከረም ፪ ቀን እጁን ሰጠ። ፩፻፴፩ ቀን ከተከበበች በኋላ በጥር ፳፰ ቀን ፲፰፻፸፩ ከተማዩቱ ፓሪስ ተያዘች።

**ጥያቄ።**

፩፤ ፕሩሲያ መንግሥት የሆነው ምን ጊዜ ነው?

አሁን እንደምን ይገዛል? የጥንቱ ባላገሮች ማን ይባላሉ?

፪፤ ፍሪድሪክ ዊልያም ቀዳማዊ የተባለው አንዴት ያለ ሰው ነበር? ምን ጊዜ ነገሠ?

ስለ ርሱ አንድ አሳብ ስጥ።

፭፤ ማን ወረሰው? ከማን ጋር ሊዋጋ አሰበ?

፮፤ ባ፲፯፻፶፮ ምን ጦርነት ተጀመረ? የፍሪድሪክ ጠላቶች የትኛውን መንግሥት አጋጠሙት?

፯፤ የወረሱት ሁለት ንጉሦች እነማን ናቸው? ፍሪድሪክ ፫ኛ እንደምን ሆነ?

፰፤ በጀና ጦርነት እንዴት ሆነ? ምን ሆነ? የፕሩሲያ ንጉሥ እንዴት ሆነ?

፱፤ ከዋትርሎ ጦርነት በኋላ ምን ሆነ? ፍሪድሪክ ዊልያም ፫ኛ ምን ጊዜ ሞተ? ማን ወረሰው?

፲፤ ጀርመንን ያልቀለለው ስለ ምንድን ነው?

፲፩፤ ቀጥሎ ምን ሆነ?

፲፪፤ ፕሩሲያኖች የጠሉት ማንን ነው? ከዚህ የተነሣ ምን ሆነ?

፲፫፤ ከፈረንሳይ ጋር የነበረው ጦርነት እንዴት ሆነ?

**ምዕራፍ ፻፶፪ ኤውሮጳ።**

**የረሺያ ሁኔታ።**

፩፤ የረሺያ የንጉሠ ነገሥት አገር እንደ ቱርክ አገር ግማሹ ከኤውሮጳ ግማሹ ከእስያ ነው። በሰሜን ክፍል ያለው አገር መላው እንዳለ የረሺያ ግዛት ነው። በዚህ ክፍል ያሉ ልዩ ልዩ ነገድ ባገሩ ላይ ተበታትነው ለመንጋቸው መሰማርያና ምግብ በመፈለግ ካንዱ ስፍራ ተነሥተው ወደ ሌላ ሲዛወሩ ይኖራሉ።

፪፤ በሰሜን እስያ ያለው አገር በመላው ሳይቤርያ ይባላል። አንዳች የማያበቅል ብርዳም አገር ነው። ያን አውራጃ ባሰብህ ጊዜ በብርዱ ምክንያት መንቀጥቀጥ ትጀምራለህ። ሕዝቡ ደኅነት ስለ ጸናባቸው የሚለብሱት ያውሬ ቆዳ ነው። የሚበዙትም የሚኖሩት በትንሽ ጐጆ ውስጥ ነው። የረሺያ ንጉሥ የሚጠላቸውን ሰዎች በግዞት እያደረገ ወደዚህ አገር ይሰዳቸዋል።

፫፤ ወደ ኤውሮጳ ወገን ስላለው የረሺያ ክፍል አሁን ልነግራችሁ ነው። እጅግ ሰፊ አገር ነው። ስፋቱ ከአሜሪካ ዩናይትድ እስቴትስ ይተካከላል። ተግማሽ ኤውሮጳ ይሰፋል። የሕዝቡ ቍጥር ፷፫ ሚሊዮን ይሆናሉ።

፬፤ የረሺያ ንጉሠ ነገሥት እጅግ ኅይለኛ መሆኑን በዚህ ታውቃላችሁ። ሕዝቡን የሚገዛ እንደ ፈቃዱ ነው። ከርሱ ፈቃድ በላይ ሌላ የበልጠ ሕግ የለም። ነገር ግን የኋለኛው ንጉሠ ነገሥት የሕዝቡን ኑሮ ለማሻሻል ፈቃድ እንዳለው አሳይቶአል።

፭፤ በግዛቱ ውስጥ በብዙ ስፍራ አያሎች ቤተ መንግሥቶች አሉት፤ ነገር ግን አብዛኛውን መኖሪያው በፕትርስቡርግ ነው። ስፍር ቍጥር የሌለው የጦር ሠራዊት አለው፤ መቸውንም ቢሆን ብዙ ወታደሮች ተከቦና ታጅቦ ይኖራል።

፮፤ በካርታ ብትመለከቱት በኤውሮጳ ያለው የረሺያ ክፍል በሰሜን ወይም ከሰሜን ውቅያኖስ ባሕር አንሥቶ እስከ ጥቍር ባሕር ያለው ስፋትና ርቀት ወደ ፪ት መቶ ማይል እንደ ሆነ ታዩታላችሁ። በምሥራቅ ወገን ከእስያ የሚለይበት ዑራል በተባለው ተራራ ነው። በምዕራብ ወገን በፊላንድና በቦልቲክ ባሕር ከፕሩሲያና ከአውስትሪያ ከቱርክም ይዋሰናል።

፮፤ ይህን ያህል ሰፊ ግዛት የሆነ አገር አየሩ ልዩ ልዩ መሆኑን ታውቃላችሁ። በበረዶው ባሕር ጠረፍ ካመቱ ውስጥ ዘጠኝ ወር ሙሉ ባሕሮቹ በበረዶ ይሸፈናሉ። በመኻከል ረሺያ የክረምቱ ብርታት ልክ እንደ ካናዳ ነው። በደቡብ በኩል ወገን የሆነ እንደ ሆነ ግን አየሩ ሙቀት፥ ስላለው ለመኖሪያ የተስማማ ነው። በዚህ አውራጃ ወይንና ሌላም የአትክልት ፍሬ በብዙ ይገኛል።

፰፤ የረሺያ ዋናው ከተማ ፒትርስቡርግ የተሠራው ወደ ፊላንድ ባሕር በሚፈሰው ኔባ በሚባለው ወንዝ ላይ ነው። እጅግ ጎልቶ ደምቆ የሚታይ ከተማ ነው። ከፒትርስቡርግ የበለጠ እንግዳ ነገር የሚታይበት ስፍራ በማንኛውም ዓለም ከቶ አታገኙም። ሁለት ወይም ሦስት መቶ አሽከሮች ያሉዋቸው ታላላቅ ሀብታሞች ባላገሮች የሚኖሩባቸው ቤቶችና አያሎች የመንግሥት ቤቶች በዚህ ከተማ ይታያሉ።

**ጥያቄ።**

፩፤ የረሺያን መንግሥት እንዴት ሆነ? የሰሜን እስያ እንዴት ሆነ? ነገዶቹስ?

፪፤ ሳይቤሪያ የሚባል ስም የተሰጠው ለየትኛው አገር ነው?

አገሩስ እንዴት ያለ ነው? የሕዝቡስ አኳኋን? የረሺያ መንግሥትስ?

፫ - ፬፤ ስለ ረሺያ ቄሣር ምን ትላለህ? የኤውሮጳ ረሺያ እንዴት ነው? የሕዝቡስ ብዛት? በኤውሮጳ ወገን ያለው የረሺያ ስፋቱ የቱን ያህላል? ዳርቻውስ?

፮፤ በኤውሮጳ ወገን ያለው የረሺያ ግዛት አየሩ እንዴት ነው?

የሚያፈራውስ?

፰፤ ፒትርስቡርግ እንዴት ነው?

ቤተ መንግሥቶችስ? ሕዝቡስ?

**ምዕራፍ ፻፶፫ ኤውሮጳ።**

**ደግሞ ስለ ረሺያ ሁኔታ ይቀጥላል።**

፩፤ በመስኮብ በስፋት ከፒትርስቡርግ ሁለተኛ ነው። የረሺያ ነገሥታት የሚኖሩበት ስመ ጥሩ የሆነ የቀድሞ ከተማ ነው። ነገር ግን አሜሪካኖች ጥንቸልና ሌላም ነገር እንዳይሸሸግበት ብለው ጥራጊውንና ጕድፉን ባንድነት ከምረው እንደሚያቃጥሉት እንዲሁም ባ፲፰፻፲፪ ናፖሊዮንና ወታደሮቹ ክረምቱን እንዳይከርሙበት ብለው የከተማውን እኩሌታ አቃጥለውት ነበር። ከዚያ ወዲህ ተሠርቶ ነው እንጂ ቀድሞስ የመስኮብን ከተማ እንዲህ አድርገው አበላሽተውት ነበር።

፪፤ ፒትርስቡርግ በባሕር ላይ ንድ ያደርግ ነበርና የተልባ እግር፤ ብረት ቆዳ፣ ሞራና ሌላም ዕቃ ለማግኘት አያሎች መርከቦች ወደዚያ ይሄዱ ነበር። ነገር ግን መስኮብ ያለው ከባሕር ርቆ ወደ የብስ ስለ ሆነ የባሕር ንግድ ለማቆም አይመቸውም።

፫፤ ይህንን ያህል ብዛት ባለው በልዩ ልዩ ዐይነት ሕዝብ ላይ የነገሠ እንደ ረሺያ ንጉሠ ነገሥት ያለ ከቶ በዓለም አይገኝም። በኤውሮጳ ግዛቱ ውስጥ ብቻ ጅንሳቸውንና ነገዳቸውን ልዩ ልዩ ዐይነት የሆኑ ስሳ ነገድ አሉት። እነዚህም በቋንቋና በልማድ በኑሮዋቸውም ሁሉ የተለያዩ ናቸው። በእስያ ግዛቱ በኩል ደግሞ የበለጡ ሳይኖሩት አይቀርም።

፬፤ በሰሜን ኤውሮጳ በኩል ባለው ረሺያ ላጵላንደሮች ሳሞዶች የተባሉ ነገዶች አሉ። እነዚህ እንደ አራዊት ያሉና ያራዊትን ኑሮ የሚኖሩ ሕዝብ ናቸው። በባሕር ጠረፍ የሚኖሩት ኑሮዋችው ዓሣ እየተመገቡ ነው። ሁልጊዜ ዓሣ ተሸክመው የሚኖሩ ስለ ሆኑ ያሣ ጠረን አላቸው። የነዚህ ዘር ወይም ጅንስ ባሜሪካ ሰሜን የሚኖሩትን አስክዊማክስ ኤንዲያን የተባሉትን ይመስላሉ።

፭፤ የጨለማው ወራት ስድስት የክረምቱ ወራት ዘጠኝ በሆነበት በብርዳም አገራቸው ለሕዝቡ ፍዝዝ ያለ ጊዜ ይሆንባቸው ይመስላል። ዳሩ ግን ለነሱ ደስ ብሎዋቸው ይታያሉ። መጻሕፍት የሏቸውም እንጂ ተረትማ አስረዝመው ይተርታሉ። እንደ ሌሎችም ሰዎች ያለ አሳብ ይቀልዳሉ።

፮፤ በመኻከላቸው ያለፈውን ነገር ስለ አልጠበቁት ታሪክ የላቸውም። አንዱ ትውልድ ሲያፍል ሌላው ሲከተል እንዲህ እያሉ ከዘመን ወደ ዘመን ይተላለፋሉ። ጦረኞች ስላልሆኑ በመኻከላቸው የሆነ ታላቅ የሚተርከ ነገር የለም። ከነርሱ በፊት እንደ ነበሩት አባቶቻቸው እነርሱም እንዲሁ ይኖራሉ። የንጉሠ ነገሥቱን ሥልጣን ተቀብለዋል። ነገር ግን አገሩ ብርዳም ስለ ሆነ ንጉሠ ነገሥቱ ወደነርሱ አይሄድም። ስለዚህ እንደ ፈቃዳቸው ይኖራሉ።

፯፤ በኤውሮጳ ደቡብና ምዕራብ ክፍል ባለው ረሺያ በፈጣን ፈረስ ተቀምጦ መጋለብ የሚወዱ አያሎች የታርታር ሰዎች አሉ። ደን በተባለው ወንዝ ተከትሎ ኮሳኮች የተባሉ ዘሮች ወይም የኮሳክ ዘሮች አሉ። እነዚህም ደግሞ ፈረስ ይወዳሉ። በጦርነት ጊዜ ረጅም ጦር ይዘው በሚያስገርም ይዋጋሉ። ጦር ሲወረውሩ ሁለት መቶ ፊት ርቀው ሊወረውሩ ይችላሉ።

፰፤ ከነዚህም በቀር ደግሞ ብዙ አይሁዶችና አያል ሚሊዮን የሚሆኑ ፖላንዶች አያሎች ጀርመኖችና ጊብሲ የተባሉም ሁሉ በረሺያ አሉ። በየከተሞቹ የሚኖሩ ሕዝብ ደስ ብሎዋቸው እንደ ፈቃዳቸው ይኖራሉ። ሰውም ሁሉ የሚያፈቅረውን ስራ እየያዘ ደስ ብሎት ይኖራል።

፱፤ ከረሺያ ለም የሆነው ክፍል በፖላንድ ወሰን ወገን ያለው አገር ነው። በዚህ ወገን ያሉት ባላገሮች በዙሪያቸው ላሉ ጐረቤቶቻቸው፤ እልህ በብዙ አድርገው ያተርፉላቸዋል። በሰሜን ወገን ያለው አገር ብርዳም መሆኑ ብቻ ሳይሆን አውራጃው ረግረግ ነው። ደን የበዛበት ስለሆነ የዱር አራዊት በብዙ ይገኙበታል። ረሺያኖች ልዝብ የሆነ ጎፍላ ያውሬ ቆዳችው እጅግ ስመ ጥሩ ነው። በብዙ አድርገው ወደ እንግሊዝ አገርና ወደ ሌላም አገር ይሰዳሉ። የጠፍራቸውንም መልኩንና ሽታውን ልስላሴውንም በዓለም የተካከለው የለም።

ጥያቄ።

፩፤ መስኮብ እንዴት ነው? በ፲፰፻፲፪ ምን ተደረገ?

፪፤ ንግድ በፒትርስቡርግ እንዴት ነው? የመስኮብስ?

፫፤ የረሺያ ክዛር እንዴት ሆነ?

፬፤ በኤውሮጳ ውስጥ አብለው ረሺያ እንዴት ያሉ ነገድ ይኖራሉ?

ማንን ይመስላሉ? ሥራቸውና ተግባራቸው ምንድን ነው?

ኑሮዋቸውስ?

፯፤ ታሮታሮች እንደምን ሆኑ? ከዛክስ?

፰፤ ሌሎቹ ባላገሮች እንዴት ናቸው?

፱፤ ከረሺያ እጅግ ለም የሚባለው የትኛው ክፍል ነው? በሰሜን ወገን እንዴት ነው?

፲፤ ረሺያኖች ስመ ጥሩነታቸው በምንድን ነው?

ሌሎች አገሮች የማይተካከሉዋቸው በምንድን ነው?

**ምዕራፍ ፻፶፬ ኤውሮጳ።**

**ስለ ታላቁ ጴትሮስ መንገሥ።**

፩፤ ረሺያ ምንም ሰፊ የንጉሠ ነገሥት አገር ቢሆን ታሪኩ ብዙ ጊዜ አይወስድብንም። ከመቶ ዓመት የሚበልጥ እንደ አራዊት ያሉ ሕዝብ ይኖሩበት ነበር። ታላቁ ጴጥሮስ በዙፋኑ እስኪቀመጥ ድረስ በሠለጠነው ዓለም መኻከል ስፍራ ነበራቸው ተብሎ አልተነገረም።

፪፤ ታላቁ ጴጥሮስ እጅግ ልዩ ሰው ነበር። ንንም መንግሥቱን ለማልጠን በጂምር በሕይወቱ ሁሉ የአውሬነት ኑሮ ይኖር ስለ ነብር የገዛ ራሱን ለማሠልጠን እጅግ የሚያስቸግር ነገር መሆኑን ተረዳው።

፫፤ የረሺያ ነገሥታት ክዛሮች ይባላሉ። ክዛር ጴጥሮስ የ፳፭ ዓመት ጐበዝ ሳለ ዙፋኑን ተወና ዕውቀት ለማግኘት ብሎ ወደ ኤውሮጳ ሄደ። ሄዶም ዕውቀታቸው ከፍ ወደ አለው ዩኒቤርሲቲ (የትምህርት ቤት) ገብቶ የሞቱ ቋንቆችን ለመማር አልታገለም።

፬፤ ጴጥሮስ የፈለገው የዚህ ዐይነት ትምህርት አልነበረም። አስቀድሞ ወደ ሆላንድ ሄደና የመርከብ ሥራ ለመማር ወደ አንድ መርከብ ሠሪ ተጠጋ በዚያን ጊዜ ይኖርበት የነበረው ቤት እስከ ዛሬ እንደ ቆመ አለ። ከዚያ በኋላ አለ። ከዚያ በኋላ ወደ እንግሊዝ አገር ሄደና በሆላንድ ያደርገው የነበረውን ንግድ ተከተለ።

፭፤ የመርከብ ንግድ ሌላ ደግሞ የመካኒክና ትንሽ የህክምና ትምርህት ክፍል ጀመረ። ባጭሩ ለራሱና ለአገሩ የሚጠቅም ከሆነ ማንኛውንም የዕውቀት ዐይነት አልናቀም።

፮፤ እኅቱ የረሺያ ንግሥት ለመባል መፈተንዋን ከሰማ ከአንድ ዓመት በልጦ ስለ ነበረ ይህን ወሬ ከሰማ በኋላ ትምህርቱንና ሥራውን እንዲተው ግድ ሆነበትና ወደ መስኮብ ከተማ በፍጥነት ገሠገሠ። እንደ ደረሰም በርሱ ላይ ክፉ የዶለተበትን ገደለና እኅቱን ወደ እስር ቤት ጨመራት።

፯፤ ከዚህ በኋላ ትምርህቱን ለመጨረስ የሚመች ጊዜ ስለ አላገኘ፣ ሥራው ጦርነትና የመንግሥቱን ነገር መጠበቅ ሆነ። የሆነ ሁኖ አስቀድሞ ከፍ ያለ ዕውቀት እንዳገኘ የሚያስረዳን ረሺያን ቶሎ ብሎ በማሻሻሉ ነው።

፰፤ ጴጥሮስም መቸውንም ከማለዳው ባ፲፩፤ ሰዓት ተነሥቶ የመንግሥቱን ጕዳይ ሲሠራ ይውል ነበር። ማታ ሥራውን ከጨረሰ በኋላ አንድ ታላቅ ጠርሙስ አረቄ ባጠገቡ አስቀምጦ ዕውቀቱ እልም ብሎ እስኪጠፋ ድረስ ይጠጣ ነበር።

፱፤ ሰውዬው እንኳን እንደዚህ ያለ የመጠጥ ዐመል ተጨምሮበትና እንዲያውም ከተፈጥሮው ቍጡ ስለ ሆነ እንኳን ለጠላቶቹ ቀርቶ ለወዳጆቹ የሚያስፈራ ሆነ። መቸውንም፣ በንግግሩ «ራሴን አላስተማርሁም እንጂ ረሺያን አስተምራለሁ» ይል ነበር።

፲፤ ጴሮስ እንዲህ ያለ ዐመል ነበረው። ያናደዱትን ሰዎች በሽመል ይመታቸዋል። የረሺያ ታላላቆች ክቡራን የሆኑ መኳንንት ይህን ቅጣት በትዕግሥት ይቀበላሉ። ብዙ ጊዜ አይሁን እንጂ እቴጌዪቱ ካቴሪና የገዛ ሜቱ እንኳ ሳትቀር አንዳንድ ጊዜ የሚገባትን ቅጣት ታገኝ ነበር።

፲፩፤ ክዛር ጴጥሮስ በገዛ ልጁ የሞት ፍርድ ፈረደበትና በስውር አድርገው በእስር ቤት እንዲገደል አዘዘ ይባላል። ስሙ ከነገሥታት በላይ ተጠርቷል እንጂ በብዙ ነገር ተሳስቷል። አያል ታላቅ ኃጢአት ሠርቶ በድሎአል። ለዜጎቻቸው በጎ ሥራ ከሠሩት ከጥቂቶቹ ታላቅ ሥራ የሠራ አንደኛው እርሱ ነው። ከርሱ በፊት ከነበሩት ከርሱም በኋላ ከተነሡት ክዛሮች አብልጦ በረሺያ መልካም ሥራ የሰራ እርሱ ብቻ ነው።

**ጥያቄ።**

፩፤ ረሺያ እንዴት ያለ አገር ነው? ታላቁ ጴጥሮስ ምን አደረገ?

፪፤ ስለ ጴጥሮስ ምን ትላለህ?

፫፤ ክዛር የተባለ ማነው?

ክዛር ጴጥሮስ ዕውቀት ለመፈለግ እንዴት እንደ ተጣጣረ ተናገር።

፰ - ፲፤ ጴጥሮስ እንዴት ያደርግ ነበር? ምን ልማድ ነበረ?

፲፩፤ በታላቁ ጴጥሮስ ልጅ ምን መከራ ደረሰበት?፧

የጴጥሮስ ጠባይ እንዴት ነበር?

**ምዕራፍ ፻፶፭ ኤውሮጳ።**

**ስለ ታላቁ ጴጥሮስ ወራሾች።**

፩፤ በተወለደ በ፶፫ ዓመቱ ባ፲፯፻፳፭ ጴጥሮስ ሞተና ሚስቱ እቴጌ ካቴሪን መንግሥቱን ወረሰች። ክዛር ጴጥሮስ እርስዋን ለሚስትነት የመረጠበት ምክንያት በውበትዋና በቁንጅናዋ ተማርኮ ነው እንጂ እርስዋ የባላገር ልጅ ነበረች። ባያሌ ነገር ካቴሪን እጅግ መልካም ሴት ነበረች። ከሌላው ነገር ይልቅ ያለ መጠን ወይን ትወድ ነበር።

፪፤ ፪ ዓመት ብቻ ነገሠችና ጴጥሮስ ፪ኛ የተባለ የባሉዋ የልጅ ልጅ መንግሥቱን ወረሰ። ይህም ባ፲፯፻፴ ሞተና መንግሥቱን ኣን (ኢዋኖና) ለእባለች ለእኅቱ ልጅ ተወላት። ንግሥተ ነገሥታት ኣን መልካም ንግሥት ነበረች። እጅግ የተመሰገነ ሥራ ሠርታለች። ከሠራችው ሥራ ሁሉ አብልጦ ስመ ጥሩ የሚያሰኛት የበረዶ ቤተ መንግሥት ከማሠራት የበለጠ የለም።

፫፤ ይህ እጅግ ያማረ የመንግሥት ሕንፃ የተሠራው እንደ ዐለት ሆኖ በረጋው ባሕር ላይ ነው። በዕንጨት ወይም በተጠረበ ደንጋይ ፈንታ በረዶው እየታነጠ ተሰበሰበ። የቤት ዕቃና መሣሪያው ዐልጋው ሳይቀር ከበረዶ ተሠራ። ሕንፃው በስተ ውስጥ ሲያበራ ሲያንፀባርቅና ሲያብለጨልጭ ከሚያበራ ዕንቁ የተሠራ ይመስል ነበር።

፬፤ ምንም ይህን ያል ቢያበራና ቢያንፀባርቅ ከብርድ አዳራሽ ይልቅ በመሬት ላይ ያለ የተሠራችውን ኮሳሳ ጐጆ ለማደሪያዬ እመርጣለሁ። አንባቢዎቼ ሆይ ይሁን እንጂ ንግሥት አን እንደ ሠራችው እንደ በረዶ ቤተ መንግሥት እንዲሁም ሌላውም ቤተ መንግሥት አይመችም። ማጌጡና ሽልማቱ ነው እንጂ ብርዳም ስለ ሆነ ደስ አያሰኝም።

፭፤ ከአን በኋላ ቀጥላ የታላቁ ጴጥሮስ ልጅ ኤልሳቤት ነገሠች። ባ፲፯፻፵ ነገሠችና ፳፪ ዓመት ገዛች። ባ፲፯፻፺፪ የነገሠ ጴጥሮስ ፫ኛ የተባለ ወራሽዋ ሆኖ ተከተላት።

፮፤ እርሱም እንደ ታላቁ ጴጥሮስ ካቴሪን የተባለች ሚስት ነበረችው። ጴጥሮስ ከመንግሥቱ እንዲሻር ካደረገች በኋላ ራስዋን የረሺያ ዋና ገዢ አደረገች እንጂ ባንድነት ሁነው ብዙ ጊዜ አብረው ከዙፋን አልተቀመጡም። በኋላ ግን አሳረደችውም ይባላል።

፯፤ ነገር ግን ካቴሪን ክፉ ሴት ሳለች የሚያስገርም ስጦታ ነበራት። በዓለም ሁሉ በጣም የታወቀች ገዢ ሆነች። ሁኔታዋ ሁሉ አብዛኛው እንደ ወንድ ስለ ነበረ አንዳንድ ሰዎች በወንድ ስም አድርገው ካቴሪን ታላቁ ሰው ይልዋት ነበር።

፰፤ ባ፲፯፻፺፮ ካቴሪን በሞተች ጊዜ ቱርኮችን ከግዛታቸው ለማስወጣት ጥቂት ቀርቶት ነበር። እንዲህ በማድረጓ ገፍታ ኑራ ቢሆን በሜዴቴራኒያንና በአርክቲክ ውቂያኖስ ያለውን ሰፊ አገር ሁሉ ለመግዛት በቻለች ነበር።

፱፤ ነገር ግን ስለ ባልዋ መታረድና ስለሌላውም በደልዋ ታላቂቱን ንግሥት ሞት አጣደፋት። ከርስዋ በኋላ ልጅዋ ጳውሎስ መንግስትዋን ወረሰ። ዕድሜው ፵፫ ዓመት ነበር።

፲፤ ክዛር ጳውሎስ የናቱን ስጦታ ሁሉ አላገኘም። የተጠላና ያልተወደደ ሰው ነበር። ሕዝቡም አእምሮው የተበላሸ ነው ብለው ይጠረጥሩት ነበር። ጠባዩ የማስይማማቸው ስለ ሆነ መኳንንቱ ለመግደል ይዶልቱበት ነእብር።

፲፩፤ ጳውሎስን የበኵር ልጁ አለክሳንድር ወረሰው። ይህም ከ፲፰፻ - ፩ እስከ ፲፰፻፳፭ ነገሠ። መኻል ለመኻል በርቅሶ ወደ መስኮብ ከተማ ከነጭፍሮቹ ገብቶ ከነበረው ከናፖሊዮን ጋር ሲዋጋ ነበር። ረሺያኖች የጥንት ከተማቸውን ስለ አቃጠሉ በከተማቸው መቃጠል የተነሣ ለፈረንሳይ ጦር ጕዳት ሆነበት።

፲፪፤ ያሁኑ የረሺያ ክዛር አለክሳንድር ፪ኛ ይባላል። ባ፲፰፻፶፭ ያባኡን የኒኮላን ዙፋን ወረሰ። ባርነትን በማጥፋትና በመሻር የብረት መንገድን በመሥራት ዜጎቹን ደስ ለማሰኘት የመንግሥቱን ሀብት ለማሳየት ተጣጣረ። በጥር ፳፭ ቀን በ፲፰፻፸፬ ልዕለት ማሪዬ ኤሌክሳንድሮቭና የክዛር ልጅ ለልዑል አልፍሬድ ኤርሰንት አልቤርት ለኤድንቡርግ ዱክ ለግርማዊት ንግሥት ቢክቶሪያ ለ፪ኛው ልጅዋ ተዳረች። በሁለቱ መንግሥታት መኻከል ታቅ ደስታ እንዲሆን ምክንያት የህነ ይህ አንድነት ፔትርስቡርግ በተባለው በታላቁ በኢተ መንግሥት ተከበረች።

**ጥያቄ**

፩፤ ክዛር ጴጥሮስ ምን ጊዜ ሞተ ማን ወረሰው?

ንግሥቲቱ ካቴሪን ምን ሆነች?

፪፤ ምን ያህል ጊዜ ነገሠች? ማን ወረሳት? ጴጥሮስ ፪ኛ ምን ጊዜ ሞተ? ማን ወረሰው? ንግሥት አን እንዴት ሆነች?

ከበረዶ ስለ ተሠራው ቤተ መንግሥት ተናገር።

፭፤ ንግሥት አን መንግሥቷን ማን ወረሳት?

ጴጥሮስ ፫ኛ ምን ጊዜ ነገሠ?

፮፤ የርሱ ሚስት እንዴት ሆነች? ስለርሷ ምን ትላለህ?

፯፤ ካቴሪን ታላቂቱ ሳትሞት ያሰበችው ምን አሳብ ኑርዋታል?

ምን ጊዜ ሞተች?

፱፤ መንግሥቷን ማን ወረሳት?

፲፤ ክዛር ጳውሎስ እንዴት ሆነ?

፲፩፤ ማን ወረሰው? አለክሳንደር እንዴት ሆነ?

የፈረንሳይ የጦር ሠራዊት እንደምን ፈረሰ?

፲፪፤ የዛሬው የረሺያ ክዛር ማነው?

እንደምን ሆነ?

ልጁን ማን አገባት?

**ምዕራፍ ፻፶፮ ኤውሮጳ።**

**ስለ ስዌድን።**

፩፤ የስዌድን ግዛቶች ኖርዌንና የላፕንድን እኩሌታ ጨምሮ ነው። እነዚህ አገሮች በሰሜን ወገን ከአርክቲክ ውቅያኖስ በምሥራቅ ወገን ከላፕላንድ ከቦታኒያና ከቦልቲክ ባሕር ከደቡብ ወገን በቦልቲክ ካቴጋት እስካጀር ራክ በምዕራብ ወገን ከአትላንቲክ ባሕር ይዋሰናል።

፪፤ ስዌድን ብርዳምና ተራራ የበዛበት አገር ነው። በብረት ረገድ ስመ ጥሩ ነው። ከዚሁ ከስዌድን አገር ወደዚህ አገር ብዙ ብረት ይመጣል። ሕዝቡ ሠራተኞችና ጐበዞች ልበ ቅኖችና ነጻ ያልቸው ናቸው። ከባላገሮቹ የሚበዙት በወተት በአይብ፣ በዓሣ ብቻ ይኖራሉ። የክረምት ልብሳችወ የለዘበ ጠጕርና የበግ አጐዛ ነው።

፫፤ ስዌድኖች ንቁዎች ናቸው። ማንኛውንም ነገር መሥራት ይችላሉ። ረጅም ክረምታቸው ካለፈ በኋላ ያበባውን ወራት ለማክበር ሲሉ ምሰሶ ተክለው ዙሪያውን እየዞሩ ይጨፍራሉ። አገራቸውን ይወዳሉ። ከዓለም ያማረው ክፍል ስዌድን በመሆኑ አምነው ይኖራሉ።

፬፤ ምንም ልብሳቸው የበግድ ለምድ ቢሆን መኖሪያ ቤታቸውም ልዩ ዐይነት ቢሆን እነርሱ እጅግ ሥልጡኖች ናቸው። ከነገርኋችሁ ነገሥታትና መኳንንት ይልቅ እነዚህ የተወደዱ ከበሬታ የሚገባቸው አስተዋዮች ሕዝብ ናቸው።

፭፤ ለሰው ሁሉ ዋሱና ተያዙ መልካም ጠባይና በጎ አካሄድ መሆናቸውን ሳልነግራችሁ ጊዜ አጥቼ ቈይቻለሁ። ይልቁንም ለነዚህ ሀብታሞች ላልሆኑ ሰዎች አስፈላጎች ናቸው። ብዙ ጊዜ ባለጠጎችንና ከበርቴዎችን ኵራትና ትዕቢት ያፍናቸዋል። ይህ የማይገባ ነው። እንደነዚህ ያሉትን ሰዎች ሁሉ ይንቃቸዋል። ክብረታቸውም በዙሪያቸው አቈላማጮችን ያስነሣባቸዋል።

፮፤ ነገር ግን ትሁታን የሆኑ ሰዎች ከመውደድ ከትሕትና፣ ከበጎ አካሄድ፣ ከጨዋነት የተነሣ የመጣላቸውን ደስታ ሊወርውሩት አይችሉም።

፯፤ ስዌድኖች ጥንተ ታሪካቸው እጅግም አይታወቅም። ጥን በደንማርክ ይገዙ ነበር። በ፲፫፻፹፯ ደንማርክ ስዌድን፣ ኖርዌ፣ ማርጋሬት፣ በተባለች በደንማርክ ንግሥት ይገዙ ነበር።

፰፤ በ፲፭፻፲፰ ክርስቲያን የተባለ የደንማርክ ንጉሥ ፺፬ የስዌድንን አማካሪዎች በእስቶክሆልም ከተማ ስለ አሳረዳቸው ጉስታቩስ ቫሳ የተባለ ያንዱ አማካሪ ልጅ ስዌድኖች በደንማርክ ላይ እንዲያምጹ አስነሣቸው።

፱፤ የደንማርክ ንጉሥ የተነሣውን ዐመጽ ጸጥ ለማድረግ ጦር ሲሰድ የደንማርክ ወታደሮች የተሳፈሩባቸው መርከቦች በስዌድን ጠረፍ ሲደርሱ ከበረዶ ተጋጭተው ስለ ቆሙ የስዌድን ባላገሮች ወታደሮቹን ከጠረፋቸው አባረሩና መርከቦቹን በእሳት አቃጠሉዋቸው።

፲፤ ጉስታፉንስ ቫሳ እንዲህ አድርጎ አገሩን ነጻ ስላወጣ ወዲያው ለንጉስነት ተመረጠ። ከርሱ ቀጥሎ በስዌድን የነገሠው ሊነገርለትም የሚገባው ጉሳፍ አዶልፍ የተባለው ነው። እርሱም በ፲፮፻፲፩ በተወለደ በ፲፮ ዓመቱ ነገሠ።

፲፩፤ ይህ ንጉሥ ስመ ጥሩ ጀግና ነው። ስለ ፕሮቴስታስንቶች ተዋግቶ ድል ያደረገ ነው። በጀርመን ንጉሠ ነገሥት ወገን ሆኖ የሚዋጋውንን የታወቀውን ጂኔራል ድል አድርጎታል። በ፲፮፻፴፫ በሉትዝን ሲዋጋ ድል አድርጎ ስለ በድሉ መጨረሻ ከዚያው ከጦርነቱ ሞተ።

፲፪፤ ጉስታፍ አዶልፍ የሞተው ክርስቲና የተባለች የ፮ ዓመት ልጅ ትቶ ነው። የታወቀች መታሰቢያ ትሆናለች ተብላ ትታሰብ ነበርና ትምህርት እንድታገኝ ታላቅ ጥንቃቄ ተደረገላት። ነገር ግን መልካም ሴት፤ ወይም መልካም ንግሥት አልሆነችም።

፲፫፤ ንግሥት ክርስቲና ጥቂት ዘመን ከገዛች በኋላ ደካማ ስለ ሆነች የመንግሥቱን ጕዳይ ለማከናወን አልቻለችም። ስለዚህ ከስዌድን ይልቅ ለመኖሪያዋ ደስ የሚያሰኛትን ሌላ ነገር ለመፈለግ ዙፋንዋን ትታ ሄደች።

፲፬፤ በግዛታቸው ውስጥ ጠባይዋ የተበላሸ እንደዚች ያለች ሴት በመገኘትዋ ለመላው የኤውሮጳ ነገሥታት ሁሉ ኀፍረት ሆነባቸው። በመጨረሽዋም የካቶሊክ ሃይማኖት ተቀበለችና ጳጳስ በሮማ እንድትኖር ፈቀደላት።

**ጥያቄ።**

፩፤ የስዌድን ግዛት የትኛውን አገር ጨምሮ ነው?

፪፤ ስዌድን እንዴት ያለ አገር ነው? ሕዝቡስ?

፫፤ ስዌድኖች እንዴት ያሉ ሕዝብ ናቸው?

፬፤ አለባበሳቸው እንዴት ነው? ጠባይና አካሄድስ?

፭፤ መልካም ልማድ አላቸውን? ብልጽግናና ሀብትስ?

፮፤ ሕዝቡ ትሕትና የለእብሱ ናቸውን? የስዌድን ታሪክ እንዴት ነው?

በ፲፫፻፹፯ ማን ይገዛቸው ነበር? በ፲፭፻፲፰ ምን ተደረገ?

ጉስታቩስ ቫሳ ምን አደረገ?

፱፤ ንጉሡ እንደምን ሆነ? መርከቦቹስ?

፲፤ ጉስታቩስ ቫሳ ምን አደረገ? በ፲፮፻፲፩ የስዌስን ንጉሥ ማን ነበር?

፲፩፤ ጉስታቩ አዶልፍ ማነው? በየትኛው ውጊያ ሞተ?

፲፪፤ ስለ ንግሥት ክርስቲና ምን ትላለህ?

፲፬፤ ወዴት ለመኖር ተፍቀደላት?

**ምዕራፍ ፲፶፯ ኤውሮጳ።**

**፲፪ኛ ካርልና ወራሾች።**

፩፤ ዝናው በመላው ዓለም የታወቀ እጅግ ስመ ጥሩ የነበረ የስዌድን ንጉሥ ካርል ፲፪ኛ ነበር። ነገር ግን የጀግኖችን ታሪክ ብዙ ጊዜ በመስማት ደክማችኋልና የካርልን ታሪክ ባጭሩ እነግራችኋለሁ።

፪፤ ዕድሜው ፲፭ ዓመት ሲሆን በ፲፮፻፺፯ ነገሠ። ከሕፃንነት ጀምሮ ትልቅ እስኪሆን ድረስ ከወታደርነት በቀር ሌላ ነገር አይመኝም ነበር። ፲፯ ዓመት ሲሆነው የረሺያ ንጉሠ ነገሥት የፖላንድ ንጉሥ የደንማርክ ንጉሥ ሆኑና ጦርነት ገጠሙት።

፫፤ መጀመሪያ ሁሉንም ካርል መታቸው። የጥይት አረር በጆርዎ አጠገብ ስታፍዋጭ የሰማ እንደ ሆነ ከደስታው የተነሣ ይህች የኔ ሙዚቃ ነች ይል ነበር። በዘመኑ ሁሉ ከዚህ ሌላ ሙዚቃ የሚሉ ነገር አይመኝም ነበር።

፬፤ የጥይት አረር ስታፍዋጭ ደስ የሚለው ንጉሥ ያላቸው ሕዝብ እጅግ የሚያሳዝኑ ናቸው። ካርል ፲፪ኛ ለመላው ኤውሮጳ እንደ መግረፊያ ጅራፍ ያለ ነበር። ይልቁንም ለገዛ ዜጋው ከጦርነቱ በኋላ ለሚገኘው ለመልካም ጥቅም ሳይጓጓ ለመዋጋቱ ብቻ ሲል ጦርነቱን ይወድ ነበር።

፭፤ ካርል መጀመሪያ እንደ ነገሠ ጥቂት ዘመን ሁለጊዜ ይቀናው ነበር። ዳሩ ግን በ፲፯፻፱ ክዛር የረሺያው ንጉሠ ነገስት ፑልቶዋ ላይ በተዋጉ ጊዜ ድል አደረገውና ካርል ወደ ቱርክ ሸሽቶ አመለጠ።

፮፤ በዚያው አገር ፭ ዓመት ያህል ተቀምጦ በኋላ ወደ አገሩ በደኅና ሳይመለስ አይቀርም። ስለ መንግሥቱ ጥንቃቄ ያለው አይመስልም። ስዌድኖች ንጉሣቸው በሄደበት እልም ብሎ ሲጠፋባቸው ጊዜ እድኔት እናድርግ ብለው ቢልኩበት ካርል ይኸ ግዛታችሁ አለና አንዱን ጫማውን አውልቆ ሰደደላቸው።

፯፤ በመጨረሻው በ፲፯፻፲፬ የቱርክን አገር ትቶ ወደ ስዌድን ተመለሰ። የመጀመሪያ ሥራውም እንደ ገና ጦርነት ማድረግ ሆነ። ነገር ግን በዚያን ጊዜ የጦርነት ሥራ ሊፈጸም ተቃርቦ ነበር።

፰፤ አንድ ቀን ሌሊት በኖርዌ ምሽጉን ለማየት ከወታደሮቹ ቀድሞ ሲሄድ አንድ መድፍ ተተኰሰና ራሱን መትቶት ከሞተ በኋላ የታጠቀውን ሰይፍ ከሰገባው እስከ መኻከሉ ድረስ መዝዞት ተገኘ። አንዳንዶች ግን ታርዶ ነው የተገኘው እያሉ አበርትተው ይናገራሉ። ካርል ፲፪ኛ ጀግና ወይም እብድ ነው ለማለት ታሪክ ጸሓፊዎች ይቸገራሉ።

፱፤ ከወራሾቹ አንዱን ጉስታቩስ ፫ኛን እንዳይታወቅ ተሰውሮ ሳለ በ፲፯፻፺፪ በጥይት ገደሉት። ጉስታቩስ ፬ኛ የተባለው ዜጎቹ ዙፋኑን ለመተው እንዲያስገድዱት አደረገ። ይኸም የሆነው በ፲፰፻ - ፱ ነው።

፲፤ ቀጥሎ የነገሠው ካርል ፲፫ኛ ነው። በ፲፰፻፲ ስዌድኖች ቤርናዶት፥ የተባለውን አንድ የፈረንሣይ ጀኔራል የስዌድን መንግሥት ዐልጋ ወራሽ እንዲሆን መረጡት። ፲፰፻፲፰ ካርል ፲፫ኛ በሞተ ጊዜ ቤናዶት ዙፋኑን ወረሰ።

፲፩፤ በ፲፱፻፵፬ ቤርናዶት ሞተ። ልጁ ኦስካር ፩ኛ እስከ ሞተበት ዘመን እስከ ፲፰፻፶፱ ነገሠና ልጁ ካርል ፲፭ኛ ወረሰው። እርሱም በ፲፰፻፸፪፥ ሞተና ወንድሙ ኦስካር ፪ኛ በተራው ነገሠ። የሕዝቡ ቍጥር ፬ ሚሊዮን ነው።

**ጥያቄ።**

፩፤ ከስዌድን ነገሥታት ስመ ጥሩ የተባለ ማነው?

፪፤ ምን ጊዜ ነገሠ? ሊወጋው የተነሣ ማነው?

፫፤ ስለርሱ ምን አጭር ታሪክ ትናገራለህ?

፬፤ መጀመሪያ እንደ ነገሠ ጥቂት ዓመታት ካርል ፲፪ኛ የተባለ እንዴት ያለ ሰው ነበር?

የፑልቱዋ ጦርነት ምን ጊዜ ነበር?

፭፤ በቱርክ አገር ምን ያህል ጊዜ ተቀመጠ?

ከስዌድኖች ተልከው ለመጡ መልክተኞች ምን መልስ መለሰላቸው?

፮፤ ካርል ወደ ስዌድን ምን ጊዜ ተመለሰ?

ከተመለሰ በኋላ እንዴት ሆነ?

፯፤ አሙዋሙዋቱ እንደምን ነው?

ስለ ካልርስ ፲፪ኛ ባለ ታሪኮች ምን ይላሉ?

፰፤ ዙፋኑን ማን ወረሰው?

ጉስታቩስ ፫ኛ የተባለ ምን ጊዜ ሞተ?

ጉስታቩስ ፬ኛ የተባለው ከዙፋኑ የተሻረው ምን ጊዜ ነው?

፱፤ በቀጥሎ ማን ነገሠ?

የስዌድንን ዐልጋ ቤርናዶት የወረሰው ምን ጊዜ ነው?

፲፤ ቤርናዶት ማነው እርሱ?

ከርሱ በኋላ ማን ነገሠ?

፲፩፤ የኋለኛው ንጉሥ ማን እንደሆነ ትናገራለህ?

የሕዝቡ ብዛት ስንት ነው?

**ምዕራፍ ፻፶፰ ኤውሮጳ።**

**ስለ ላፕላንድ ኖሮዌና ደንማርክ።**

፩፤ በኤውሮጳ ሰሜን በኩል ያለው አገር ላፕላንድ ይባላል። ይህንም አገር ስዌድኖችና ረሺያኖች ተካፍለውታል። አገሩ በጣም ብርዳም ነው። ብራንዴ የምንለው ሙቀት ያለው አረቄ በዚያ አገር እንደ በረዶ ሊረጋ ይችላል። ላፕላንዶች ለጥቅማቸው በረዶውን የሚያቀልጡበት መንገድ ያላቸው ይመስለኛል።

፪፤ ስለ ላፕላንዶች አስቀድሜ ነግሬያችኋለሁ። ወንዶቹ ቁመታቸው አራት ፊት ነው። ሴቶቹ ቁመታቸው ከቤርሚል አይረዝምም፤ እንደ ድኩላ የሚመሳሰሉ ሬንዲር የሚሉዋቸው ሥጋቸው ለመብል ቆዳቸው ለልብስ የሚሆን እንስሶች አሉዋቸው። ደግሞ ስለ ፈረስ ሆነው በጋሪ ሕዝቡን በበረዶ ላይ ይጐትታሉ። ሕዝቡ ታሪክ ስለሌላቸው በዚህ ሊተረክላቸው ይገባል።

፫፤ ኖርዌ አንድ ሰፊ ነገር ነው። በምሥራቅ ወገን ከስዌድን በምዕራብ ወገን ከአትላንቲክ ውቅያኖስ ይዋሰናል አገሩ ብርድም ገላጣ ታርሶ የማያውቅ እዳሪ ነው። ሕዝቡ ግን በምቾት ይኖሩበታል። ጥሩ ትሩ ላሞች አሉዋቸው። ከነዚሁ በዓለም የታወቀ የተሻለ ቅቤ ያወጣል።

፬፤ ታላቁ ከተማ ቤርጂን ይባላል። ሰላሳ ሽሕ ባላገሮች አሉበት። ቤቶቻቸው ትንንሾች ናቸው። የተሠሩት ከዕንጨት ብቻ ነው። አንዳንድ ጊዜ እሳት ያጠቃቸዋል። ስለዚህ ወፍራም ኮት ተጐንበው፥ ሌሊት በዋናው ጐዳና እየተዛወሩ የሚመለከቱ ዘበኞች አሉ። እግዚአብሔር መልካሚቱን ከተማችንን ቤርጂንን ይጠብቃት እያሉ በየሰዓቱ ይጮኻሉ።

፭፤ ኖርዌ ጥንት ዘመን ባላገሮቹ ያልሠለጠኑ መርከቦችን የሚያስጨንቁ ባለጌ ነገድ ነበሩ። አሁንም ቢሆን አልፎ አልፎ የባሕር ቀማኞች ከመኻከላቸው አይታጡም። በኋላ የኖርዌ ሰዎች እየሄዱ መኖሪያ ያደረጓትን አይስላንድ የተባለችውን ሰፊ ደሴት በ፰፻፷ ያገኘ ናይድ የተባለ የባሕር ወንበዴ ነው።

፮፤ በ፲፻፴ ካኑት የተባለ የደንማርክ ንጉሥ ኖርዌዎችን ድል አድርጓቸው ሳለ ከ፮ ዓመት በኋላ ነጻነታቸውን አገኙ። ከዚያ ወዲህ ብዙ ዘመን ኖርዌ በገዛ ራስዋ ንጉሥ ተገዝታ ኖረች። በ፲፫፻፺፭ ከደንማርክ ጋር ስምምነት አደረጉና ወደ ስዌድን እስኪያልፍ እስከ ፲፰፻፲፬ ድረስ አንድነት ሆነው ነበር።

፯፤ ደንማርክ በስዌድንና በጀርመን መኻከል ያለች ትንሽ መንግሥት ናት አገሪቱ አባጣ ጐባጣ የሌለበት ትክክል ሜዳ ሁና ዙሪያዋን በባሕር የተከበበች ናት። ከተማዪቱ ኮፕንሀግን መቶ ፹ ሺሕ ባላገሮች አሉበት። የሕዝቡ ብዛት ሁለት ሚሊዮን ናቸው። ደንማርኮች በኖርዌ ቋንቋ ይናገራሉ።

፰፤ እነዚህ ሦስት የደንማርክ መንግሥታት ኖርዌና ስዌድን ቀድሞ ዘመን እስካንዲኒቪያን ይባሉ ነበር። ቀድሞ ዘመን እነዚህን አገሮች ነገደ ፊንላንድና ነገደ ጀርመን ይዘዋቸው ነበር። በኋላ ጎቶች መጡና ስለ ርሱም እጅግ የሚያስገርም ታሪክ ይነገርለታል። በነዚህ በሰሜን በኩል ባሉት ነገድ ዘንድ እንደ ጁፒተር ያመልኩት ነበር ይላሉ።

፱፤ ቀድሞ ዘመን ስለ ደንማርክ የምናውቀው ሕዝብ ከልዩ ልዩ ስፍራ የተጠራቀሙ ወንበዶች መሆናቸውን ነው። በሰሜን ኤውሮጳ ያሉት ነገዶች እንደ ባሕር ቀማኞች ይቈጥሩዋቸው ነበር።

፲፤ እነዚህ እንደ ፈቀዱ ይዘርፉ የነበሩ ቀማኞች በትንሽ መርከባቸው ሆነው ወጡና ልዩ ልዩ አገሮችን እያሸነፉ ያዙ። ከነርሱም ተከፍለው በእንግሊዝ አገር ተቀመጡ። እኩሉም ኖርማንዲ በሚሉት በፈረንሳይ አገር እኩሉም ወደ እስጴንና ወደ ኢጣሊያ ደረሱ።

፲፩፤ በ፱፻፳ አያሎች የሚሆኑ ነገደ ዳኒሽ ባንድነት ሆነና አንድ መንግሥት አቆሙ በ፲፻፲፮ ካኑት እንግሊዝን ድል አደረገና የእስኮላንድን እኩሌታ ገዦች እየተነሡ ብዙ ጦረንት አድርገዋል። የኋለኛው ገዢ ለአገሩ ተከላካይ አንድ ብቻውን እርሱ ስለ ሆነ አደረጉት። ጀግኖቹ ደንማርኮች ስለ ተሸነፉ ለጀርመን ተጨማሪ ለሆኑት ለሹልስዊግና ሆልስትን መገዛት ግድ ሆነባቸው። በኋላ ግን የፕሩሲያ መንግሥት ክፍል ሆነው ነበር።

**ጥያቄ።**

፩፤ ላፕላንድ በወዴት በኩል ነው? አየሩ እንዴት ነው?

፪፤ ላፕላንዶች እንዴት ያሉ ናቸው? ሬንዲር የሚሉዋቸው እንስሶች እንዴት አይሉ ናቸው? ታሪካቸውስ?

፫፤ ኖርዌ በወዴት ወገን ነው? አገሩ እንዴት ያለ ነው? ሕዝቡስ ቅቤውስ?

፬፤ ቢርጂን እንዴት ያለ ነው? የሕዝቡ ብዛትስ? ቤቶች እንዴት አይሉ ናቸው? ሁልጊዜ የእሳት አደጋ ይነሣልን? ጠባቂ ዘበኛ እንዴት ያለ ነው?

፭፤ ጥንት በኖርዌ ሰው እንደምን ገባ? በ፰፻፷ ምን ተደረገ?

፮፤ ኖርዌ የተሸፈነው ምን ጊዜ ነው? በ፲፫፻፺፯ ምን ሆኖ ነበር? በ፲፰፻፲፬ ምን ሆነ?

፯፤ ደንማርክ ወዴት ነው? እንዴት ያለ አገር ነው? ኮፕህንሀግን እንዴት ያለ ከተማ ነው? የሕዝብዋ ብዛትስ? የደንማርክ መንግሥት ሕዝብ ብዛት እንዴት ነው? በኖርዌና በደንማርክ ምን ምን ቋንቋ ይናገራሉ? ቋንቋቸው ምንድን ነው?

፰፤ እስካንዲናቪያ የተባሉ ሦስት አገሮች እነማን ናቸው?

እነዚህኑ አገሮች ማን ይዞዋቸዋል?

እነዚህን ነገዶች ማን መራቸው?

መጀመሪያ በደንማርክ የነገሠው ማነው?

ጥንት ዘመን ደንማርክ እንዴት ያለ አገር ነበር?

ኖርማን የተባሉት ሕዝብ እነማን ናቸው?

፲፤ እነዚህ ቀማኞች እንዴት አደረጉ? መኖሪያቸውን ወዴት አደረጉ?

፲፩፤ በ፱፻፳ ምን ሆነ? ካኑት ምን አደረገ እንዴት ሆነ?

የደንማርክ ታሪክ እንዴት ነው?

የመጨረሻው ጦርነት እንዴት ሆነ? ከዚያ የተነሣ ምንና ምን ሆነ?

**ምዕራፍ ፻፶፱።**

**ስለ ብዙዎች መንግሥታት አጭር ማስታወቂያ።**

፩፤ አያሎች የኤውሮጳ አገሮች ስለ አሉ የነዚህን የያንዳንዳቸውን ታሪ፣ እየለየሁ ልነግራችሁ አልችልም። ያንዳንዶቹ ታሪክ ከሌለው መንግስት ጋር ተቀላቅሎ ስለ ተረነገረ። የቀረው ባጭሩ ባንድ ምዕራፍ ይነገራል።

፪፤ ጊዜ ባገኝስ ስለ ሆላንድ ረጅም ታሪክ ብተርክ በወደድሁ ነበር። ይህ አገር አንድ ጊዜ በውሃ ተሸፍኖ የነበረ አገረ ነው። አሁን ግን ዙሪያውን በሰፊው ሁኖ ተገንብቶአል። የሆላንድ ሕዝብ ደች ይባላሉ። አጥብቀው ሲጃራ ጠጪዎች መሆናቸው በዓለም ታውቆአል። ሕዝቡ ሠራተኞች ናቸው። ደኃና ምስኪኖ ሆኖ ሳለ በአገሩ በጥሩ ቤት የሚኖር እንደ ሆላንድ ሰው አይገኝም። በዋናው ከእትማ በአምስተርዳም ከ፪፻ ሺሕ የሚበልጡ ባላገሮች ይኖሩበታል።

፫፤ ቤልዩም ደስ የሚያሰኝ አገር ነው። ዋና ከእማው ብሩስልስ፣ ያማረ ከተማ ነው። ሊዎፓልድ አንደኛ በተባለው በቀድሞው ንጉሥ ትጋትና ጥንቃቄ፤ ንግድና የእጅ ሥራ በጣም ከፍ ያለ ሄዶ ነበር። አገሩ በጣም ያማረ ነው። ባንዳንድ ስፍራም የተወደደ ነው።

፬፤ ኒድርላንድ ወይም ሆላንድ ቤልዩም ቢባል ቀድሞ እነዚህ ሁሉ አንድ አገር ነበሩ። መላው ግዛቱ በሰሜን በኩል ከሰሜን ባሕር ይዋሰናል። በምሥራቅ ወገን ከጀርመን በደቡብ በኩል ከፈረንሳይ በምዕራብ ወገን ከእንግሊዝ ካናልና ከሰሜን ባሕር ይዋሰናል። እነዚህ ግዛቶች ሁሉ አንድ ዘመን ለሮም ቀጥሎም ለጀርመን በመጨረሻ ለእስጳንያ ተገዝተው ነእብሩ።

፭፤ በ፲፭፻፹፩ በሰሜን በኩል ያሉት ሰባቱ አህጉር በፊልጵ በእስጳንያ ንጉሥ ላይ ሸፈቱና በራሳቸው በሬፑብሊክ መንግሥት ስለ አቆሙ። ከዚህ ወዲያ ሆላንድ ተባለ። በ፲፯ኛው መቶ ዓመት ኅይለኞች ሆነው ይልቁንም በባሕር ላይ ኅይላቸው ብርቱ ነበር። በዚህ ጊዜ መርከባቸው ከእንግሊዝ መርከቦች ጋር እየተከራከረች ትመታቸው ነእብረች።

፮፤ የቀሩት የኒድርላንድ አገሮች አያሌ ዘመን ለኦስትርያ ተገዝተው፣ ይኖሩ ነበር። በ፲፰፻፲ ሆላንድ ከፈረንሳይ ጋር ተቀላቅለ። ነገር ግን ሆላንድና ዝቅ ያሉት አገሮች በኋላ የተለያየ መንግሥት አቆሙ። በ፲፰፻፴ ዐመፅ ተነሣና የደቡብ አገሮች የቤልጅግን መንግሥት አበረቱ።

፯፤ ፖላንድ አንድ ጊዜ የደቡብ አገሮች የቤልጅንግ መንግሥት አበረቱ። ሁኖ አልቈየም። በሰሜንና በምሥራቅ ወገን ከረሺያ ግዛት ከደቡብ ወገን ከኒስትር ወንዝ በምዕራብ ወገን ከፕሩሲያ ይዋሰናል። በ፲፯፻፸፪ የረሺያ የፕሩሲያና የኦስትሪያ ገዦች ፖላንድን ያዙዋት። ከግዛትዋም የሚበልጠውን ክፍል ለራሳቸው ተከፋፈሉት። በ፲፯፻፺፭ የቀረውን ጠቅልለው ከንቱ ያዙ። ዋናው ከተማ ዋርሳዎ ይባላል። አገሩ በብዙ ስፍራ ለም ነውና እህል ይሆናል። ለስዌድንና ለሆላንድ ብዙ ሲሳይ ይሰጣል። ለከብት ሰፊ መሰማሪያ አለው።

፰፤ ስለ ኢጣሊያ አውራጃዎች ፊት አጭር አሳብ ሰጥቻችሁ ነበር። እንደ ገና ጥቂት መልሼ ብነግራችሁ አይከፋም። እንደምታውቁት የቬኒስ ሬፑብሊክ የተመሠረተው በ፭ኛው መቶ ዓመት ነው። ፊት የታወቁት በቬኒስ ባሕር አጠገብ ጥቂቶች ረግረግ የሆኑ ደሴቶች ብቻ ነበሩ። በኋላ ሰፋ ያለው ግዛት ለመንግሥቱ ተጨመረለት።

፱፤ ቬኒስ ሰፊ ንግድ ነበራት፤ በ፲፫ኛው መቶ ዓመት የሬፑብሊክ መንግሥት በጣም ኅይል አግኝቶ ስለ ነበር በታላቅ ሥርዓተ ጋብቻ ባሕርን እንደ ሚስት ለማጨት ለብልሁ ለቬኒስ ገዢ ልማድ ነበረው። ምንም ብዙ ዘመን ፈራርሳ ብትታይ እስካሁን ለመንገደኞች መደነቂያ ናት። ስለሆነ ኢጣሊያ ከምታገኘው ጥቅም ለማግኘት ፈጽሞ ተስፋ አልጠፋም። አሁን እንኳ ጥቂት ይታያል።

፲፤ በኢጣሊያ ሰሜን ምዕራብ ያለች ጄኒዋ ቀድሞ ቬኒስ ግዛትዋ ሳለ ኅይል አልነበራትም። በ፲፰፻፲፭ ለሳርዳኒያ ግዛት ተጨመረች። ሳርዳኒያ በሜዴቴራኒያ ባሕር ውስጥ ያለች ደሴትና ከ፲፯፻፳ ወዲህ መንግሥት የሆነች ናት።

፲፩፤ የቀድሞ የናፕል መንግሥት መቸውንም የሁለቱ ሲሲሊዎች መንግሥት ይባል ነበር። ግዛት ከሲሲሊ ደሴትና በዙሪያው ካሉት ከትንንሾች ደሴቶች ሌላ የኢጣሊያንን ደቡብ ሁሉ ይጨምራል። የቀድሞ የናፕል ነገሥታት ከእስጳንያ የመጡ ናቸው።

፲፪፤ በ፲፰፻፰ ንጉሡ ናፖልዮን የናፕልን መንግሥት ዮአኪን ሙራት ለተባለ ላንድ ለስመ ጥሩ ጄኔራሉ ሰጠው። ይህም የአንድ ምግብ አሰናጂ ልጅ ነበር። ንጉሥ ዮአኪን በ፲፰፻፲፮ በጥይት ሞተና ሁለቱም ሲሲሊዎች ፌርዲናንድ ለተባለ ለቀድሞው ንጉሥ ተመለስለት። አሁንም ግንኙነት ካላቸው ከኢጣሊያ አውራጃዎች አንዱ እርሱ ነው።

**ጥያቄ።**

፪፤ ሆላንድ እንዴት ያለ አገር ነው? ሕዝቡስ በአምስተርዳም የሕዝብ ብዛት እንዴት ነው?

፫፤ ቤልጊዩም እንዴት ነው? የቀድሞው ንጉሥ እንዴት ነበር?

፬፤ ሆላንድና ቤልጊዩም እንዴት ናቸው? ግዛቱ እንደምን ተወስኖአል?

በልዩ ልዩ ዘመን ለማን ተገዝቶአል።

፭፤ በ፲፭፻፹፩ ምን ሆነ? ሆላንድ እጅግ ኅይል ተሰምቶት የነበረ መቸ ነው?

፮፤ የቀሩት የኒዮርላንድ አውራጃዎች እንደምን ሆኑ? ተሰምቶት የነበረ መቸ ነው?

፯፤ የቀሩት የኒድርላንድ አውራጃዎች እንደምን ሆኑ? በ፲፰፻፲ ምን ሆነ?

፲፰፻፴ ፖላንድ እንዴት ሆነ?

ወሰኑና ዳርቻውስ? በ፲፯፻፸፪ ምን ሆነ? በ፲፯፻፺፭ ፖላንዶች እንዴት ሆኑ?

፰፤ ቬኒስ እንዴት ሆኑ?

፱፤ ኅይል የነበረው ምን ጊዜ ነው? በየዓመቱ የሚደረገው በዓል መቼ ነው? አሁን ቬኒስ እንዴት ነው?

፲፤ ጂኖዋ እንዴት ነው? ሳርዲኒያ መንግሥት የሆነው ከመቼ ወዲህ ነው?

፲፩፤ በጠቅላላው የናፕል መንግሥት ምን ይባል ኖሮአል?

፲፪፤ ናፖሊዮን እንዴት ሆነ? ንጉሥ ዮአኪን እንዴት ሆነ? ንጉሥ ፌርዲናንድ እንደምን ሆነ?

**ምዕራፍ ፻፷ ኤውሮጳ።**

**ስለ ታላቋ ብሪታኒያና ስለ አየርላንድ መንግሥት**

፩፤ በኤውሮጳ እጅግ ደስ ወደ ሚያሰኘው አገር አሁን መጥቻለሁ። ይኸውም አገር ከእስያ ወይም ከአፍሪካ እንዲያውም በኤውሮጳ ካሉት አገሮች ይልቅ ብሎ ምቾትና ብዙ ዕውቀት ታላቅ ሥልጣኔና እውነተኛ ሃይማኖት ያለበት አገር ነው።

፪፤ የታላቁ ብርታኒያና የአየርላንድ መንግሥት ሲባል እንግላንድ ዌልስ፣ እስኮትላንድ፣ አየርላንድ ባንድነት ሆነው ነው። የፊተኞቹ ሦስቱ አገሮች በእንግሊዝ ደሴት ላይ ናቸው። ይኸውም ደሴት ያለው በኤውሮጳ ምዕራብ ጠረፍ ነው። ከፈረንሳይ የሚለይበት በእንግሊዝ ካናል ነው። ይኸም ካናል እጠባቡ ላይ ፳፭ ማይል ስፋት አለው። አየርላንድ ከታላቁ ብሪቲን ምዕራብ ወገን ነው። ፷ ማይል ይርቃል። ስለ ሆነ ግማሹ ለእስኮትላንድ የቀረበ ነው።

፫፤ እነዚህ ሁለቱ ደሴቶች በስፋት ጠባብ ናቸው። ነገር ግን ፴፫ ሚሊዮን ባላገሮች ይኖሩባቸዋል። ከዚህ በቀር ደግሞ መንግሥቱ በልዩ ልዩ ቦታ የቅኝ አገር አለው። በአሜሪካ በአፍሪካ፣ በእስያ፣ መንግሥቱ በብዙ ሚሊዮን ሕዝብ ላይ ይገዛል። ታላቁ ብሪታኒያ በዓለም ላይ ሀብታምና ኅይለኛ መንግሥት ተብሎ ይታሰባል።

፬፤ እንግሊዝ አያሎች የሚታዩና ያማሩ ቤተ መንግሥቶች አሉት። ደግሞ እንግሊዝ እጅግ የከበሩና የተሟላላቸው ከበርቴዎች በሕዝቡ ዐይን የተወደዱና ክቡራን ሰዎች ላገራቸው በጣም ቅናትና ያገር ፍቅር የመላባቸው መኳንንት አሉት።

፭፤ ታላላቅ ከተሞች። ባሉበት ስፍራ ሁሉ ታላቅ ድኅነትና ችግር አይታጣም። በእንግሊዝ ከተሞች የሆነ እንደ ሆነ እንደዚህ አይሆንም። ነገር ግን ለድኆች እየተባለ ለበጎነት ሥራ በተሰበሰው ገንዘብ የድኆችን ችግር ያቀሉባቸዋል። በየትም ቢሆን የድኆችን ችግር ለማቃለል ይህን ያህል ብዙ ገንገብ የሚሰጥ አገር አይገኝም።

**ጥያቄ።**

፩፤ እጅግ አድርጎ በኤውሮጳ የታወቀ አገር ማነው?

፪፤ የታላቁ ብሪታኒያና የአየርላንድ መንግሥት የሚባሉት ማንና ማን ናቸው?

የታላቁ ብሪታኒያ ደሴት እንዴት ነው? የብሪቲሽ የውሃ መንገድ እንዴት ነው? አየርላንድስ?

፫፤ የታላቁ ብሪታኒያ ሕዝብ ብዛት ምን ያህል ነው? የአየርላንድስ?

፬፤ መንግሥቱ እንደምንድን ነው? ክቡራኑሳ?

፭፤ ደኅንነቱ በእንግላንድ እንዴት ነው? ስለ እንግላንድ ምን ትላለህ?

ሎንዶን በወዴት በኩል ነው?

ከዚህ የሚከተሉት ስፍራዎች ከሎንዶን በወዴት በኩል ናቸው?

ማንቼስትር? በርሚንግሀም? ሼፌልድ? ኤድንቡርግ? ዱብሊን? ዌልስ?

**ምዕራፍ ፻፷፩ ኤውሮጳ።**

**ስለ ሎንዶንና ስለ ሌሎች የእንግሊዝ ከተሞች ስለ ዌልስና**

**እስኮትላንድ ስለ አየርላንድም።**

፩፤ በኤውሮጳ እጅግ ያማረ ሰፊ ከተማ የተባለ ሎንዶን ነው። በከተማው ዙሪያ ያሉትን ጨምሮ ከ፫ ሚሊዮን ሕዝብ የሚበዙ አሉበት። በከተማውም መኻል ለመኻል የሚሄድ ቴምስ የሚሉት ወንዝ አለ። በዕንጨትና በብረት የተሠሩት ያማሩ ድልድዮች ይታያሉ። ነገር ግን ሎንዶን ከተማውን በሚያምሩ አገሮች እንጂ ዙሪያውን በቅጥር አልተከበበም።

፪፤ ሎንዶን እጅግ ያማሩ ቤቶችና ሕንፃዎች አሉዋት። ከነዚህ መኻከል ዌስትሚስትር አቤ ስለሚባለው አመለክታለሁ። ይህም የጥንት የጎቾች አሠራር ዐይነት ነው። አያሎች የእንግሊዝ ነገሥታት ዘውድ የሚጭኑት በዚህ ስፍራ ነው። አያሎችም የሚፈተኑ በዚህ ነው። ክሪስቶፊር የሠራው የቅዱስ ጳውሎስ ቤተ ክርስቲያን ይህም እጅግ ያማረ በዓለም የታወቀ የጵሮቴስታንቶች የአምልኮት ስፍራ ነው። በኪንግሀም የተባለው ቤተ መንግሥት ነገሥታቱ የሚኖሩበት ነው።

፫፤ የቀድሞው ምሽግ ታላቁ ግንብ የመንግሥት ወህኒ ያለበት የደቡብ ኪንሲንግቶን ሙዚውም ብዙ ጠቀሜታ ያለው ነገር የተሰበሰበበት፥ አዲሱ የፓርላሜንቱ ቤት ዋናው በሎንዶን የታወቀው ሕንፃ የእንግሊዝ ሙዚውም ሮያል ኤክስቼንጅ ጊልድሆና አልቤርትሆል ያሉበት ነው።

፬፤ ደግሞ በሎንዶን ያማሩ አታክቶች አሉ። ከነዚህ የታወቁት ዋኖቹ ሀይድፓር፤ ግሪንፓርክ፤ ሴንት ጂምስ ፓርክ ሬጂንት ፓርክ፤ ቪክቶሪያ ፓርክ ናቸው። ወደ ደቡብና ወደ ሰሜን ለሕዝብ መመላለሻ በመሆኑ ቴምስ ሎንዶንን ለማሻሻል ታላቅ ረዳት ሆነ።

፭፤ ማንችስተር እጅግ ሰፊ ከተማ ነው ለመላው ዓለም ከጥጥ የሚሠራውን ዕቃ ሁሉ የሚያዘጋጁበት ሥፍራ ነው። በርሚንግሀም ጠመንጃ፤ ሽጉጥ፣ ጐራዴ፣ ብረታ ብረት፣ የሚሠራበት ስፍራ ነው። ሸፊልድ ካራ፣ ሹካ፣ መቀስ፣ አያል፣ መሣሪያ በያይነቱ ከጥሩ ብረት የተሠራ ለመርከብ የሚሆን የብረት ልብስ የሚሠራበት ስፍራ ነው።

፮፤ ዌልስ ተራራ የበዛበት በእንግሊዝ ምዕራብ ያለው አገር ነው። ከሕዝቡ የሚበዙት ማንም የማይሰማውንና ሊያስተውለው የማይችለውን የዌልስን ቋንቋ ይናገራሉ። ሕዝቡ አጥብቀው ሠራተኞች ስለ ሆኑ በምቾት መልካም ኑሮ ይኖራሉ። ተራሮቻቸው የድንጋይ ከሰል ቆሮቆሮ፤ ብረት፤ መዳብና አስሌት፤ (ታቡላ) ይገኝባቸዋል።

፯፤ እስኮትላንድ ተራራ የበዛበት አገር ነው። አየሩ ተእንግሊዝ አገር ይልቅ ይበርዳል። በእስኮትላንድ ያማሩ ሐይቆች አሉበት።

፰፤ የእኮትላንድ ዋንዋ ከተማ ኤድንቡርግ ይባላል። በመኻከሉ እጅግ ወደ ላይ ከፍ ያሉ ሕንፃዎች ተሠርተዋል። ከዚህ በቀር በእኮትላንድ ሌሎች ያማሩ ከተሞች አሉበት። ግላስኮ የሚሉት እጅግ አድርጎ እደ ጥበብ የሚከናወንበት ስፍራ ነው።

፱፤ ኧይርላንድ ብሩህ የሆነ ለምለም ደሴት ነው። ሰባት ሚሊዮን ባላገሮች አሉበት። የነዚህ ደስ ብሎዋቸው የሚኖሩ አይሪሾች አገር ነው። ከነዚህ ብዙዎቹ እየተሰደዱ ወደ አሜሪካ ይሄዱ ነበር። በአገራቸው ሁለመናው ተከናውኖላቸው ኖሮ ቢሆን አይሰደዱም፤ ነበር። እንደ እውነቱ የሆነ እንደሆነ አየርላንዶች የሚሰደዱበት ምክንያት አገራቸው በአገዛዝ መጥፎና ክፉ በመሆኑ ከሕዝቡ የሚበዙት ወደ መከራና ወደ ድኅነት ስለ ወደቁ ነው። በዛሬው አገዛዝ ግን የባላገሮቹ ሁኔታ በአም ተሻሽሎአል።

፲፤ በቤታቸውም ሆነ ወይም በውጭ አይሪሾች በጣም ደስ የሚያሰኙ ሕዝብ ናቸው። ንቁዎችና ሰውን ማስተናገድ የሚያውቁ ናቸው። በተወደደ ሁኔታቸውና በብሩህ ገጽ የደስታ መልክ በማሳየት ቍጡውን አለስልሰው በትዕግሥታቸው የሚያሸንፉ ይመስላሉ።

፲፩፤ የአየርላንድ ዋናው ከተማ ዱብሊን ይባላል። ጐዳናው መልካም ሆኖ የተሠራ ነው። ሊፊ በተባለው ወንዝ አጠገብ ተሠርቶአል። የአየርላንድ ሕዝብ ከአምስት ሚሊዮን በላይ ናቸው።

**ጥያቄ።**

፩፤ የሎንዶን ሕዝብ ብዛት እንዴት ነው? ቴምስ ምንድን ነው?

በሎንዶን ዙሪያ ያሉ አገሮችስ?

፪ - ፫፤ በሎንዶን ተሚታዩት ስለ ዋና ዋና ቤቶች ተናገር።

፬፤ ዋናው አታክልት ማን ይባላል? በሎንዶን የተሻሻለው ምንድን ነው?

፭፤ ማንችስተር እንዴት ሆነ? በርሚንግሀምስ? ፊልድስ?

፮፤ ዌልስ እንዴት ያለ ነው? ተራራውስ?

፯፤ እስኮትላንድ እንዴት ያለ አገር ነው?

፰፤ ኢድንቡርግስ? ግላስኮና አየርላንድ እንዴት ያሉ ናቸው? አገዛዙስ?

፲፤ የአየርላንድ ሕዝብ እንዴት ያሉ ናቸው?

፲፩፤ ዱብሊን እንዴት ያለ ነው?

**ምዕራፍ ፻፷፪ ኤውሮጳ።**

**ድሩኢድስ ስለ ተባሉ የእንግሊዝ የጥንት ሕዝብ።**

፩፤ ጥንት ዘመን በመጀመሪያ በርከት ያሉ ነገዶች ከጎል መጥተው በታላቅ ብሪታኒያና በአየርላንድ የሰፈሩ ይመስላል። እነዚህም ጌልስ ወይም ኬልት ይባላሉ። ዘራቸው እስከ ዛሬ በአየርላንድና በዌልስ በእስኮትላንድም ይገኛል። ከነዚህም አያሎች በጎሎች ወይም በኬልቶች ቋንቋ ይናገራሉ።

፪፤ እነዚህ ደሴቶች እስከ ጁሊውስ ቄሣር ዘመን ድረስ እጅግም አልታወቁም ነበር። ፶፭ ከልደተ ክርስቶስ በፊት ቄሣር እንግሊዞች በወረራት ጊዜ አገሩ ብርታኒያ ወይም ብሪቴን ይባል ነበር። አራዊት ዥሕብ የሚኖሩበት ነው። ከነርሱ እኩሌቶቹ ልብሳቸው የአውሬ ቆዳ ነበር። እኩሌቶቹ ልብሳቸው የአውሬ ቆዳ ነበር። እኩሌቶቹም ፈጽሞ ያለ ልብስ ዕርቃናቸውን ይኖሩ ነበር። እንደ አሜሪካን ህንዶች አድርገው አካላታቸውን ይነቀሳሉ። የጦር መሣሪአይቸው ዱላ ጦር፣ ጐራዴ፣ ነው። ሮማውያን በወረወሩዋቸው ጊዜ በዚህ ይከላከላሉ።

፫፤ የጥንቱ ብሪቶንስ የሚባሉ ሕዝብ እንደ ሌሎቹ እንደ ሰሜን ኤውሮጳ ነገድ ጣዖት ያመልኩ ነበር። ካህናተ ጣዖት ድሩኢድስ ይባላሉ። ለጣዖቱ በሚያገለግሉበት ስፍራ ዙሪያውን የድንጋይ ምሰሶ ያቆማሉ። ያለውም በውጭ ከሜዳ ላይ ነው። ስለ መሠዊያ ብለው አንድ ሰፊ ድንጋይ በመኻከል ይኖራሉ። በዚያ ላይ ለመሥዋዕት የሚታረደውን ሰው ያቀርባሉ። ያንዱ መካነ ጣዖት ፍራሽ እስቶንሂጅ በሚሉት ስፍራ እስከ አሁን ይኖራል። እጅግም ያስገርማል።

፬፤ ድሩኢዶች ኦክ የሚሉትን ዛፍ እንደ ቅዱስ ነገር ያስቡታል። በኦክ ዛፍ ላይ የሚበቅለውን ተቀጽላ እንደ ታላቅ ጥቅም ያደርጉታል። ተቀጽላው በቅሎበት ባዩ ጊዜ ክንፉ በተንሰራፋው ኦክ በታች ከዋላው ታላቅ ግብር ያደርጋሉ።

፭፤ ብሪቶኖች የሮማውያንን ኅይል እንዲቃወሙ ድሩኢዶች አነሳሡዋቸውና አጥብቀው ተዋጉ። ከልደተ ክርስቶስ በኋላ ፷ ዓመት እስኪሆን አገሩ ፈጽሞ ለሮም አልተገዛም ነበር። ከዚህ ወዲያ ሱቶኒውስ የተባለ የሮም ጄኔራል ተነሣና የጣዖቱን ዐጸድ ሁሉ ቈረጠና ቤተ ጣዖኡንም ከአፈረሰው በኋላ ሮማውያንን ሊያቃጥሉበት ባነደዱ እሳት ድሩኢድስ የተባሉትን ካህናተ ጣዖት አግብቶ አቃጠላቸው።

፮፤ በሰሜን እስኮትላንድ ደሴት የሚኖሩት ሕዝብ እስከ ዛሬ ድረስ በማንም ያልተሸነፉ ንዴት ያላቸው ጀግኖች ናቸው። ወደ ብሪታንያ ገብተው እንዳይወሩ፤ ሮማውያን ታይን በሚባለው ወንዝ ጀምረው ዙሪያውን የሚከላከሉበት ግንብ ሠሩ።

፯፤ ብሪታኒያዎችም ተልደተ ክርስቶስ በኋላ አምስት መቶ ዓመት ያህል ለሮማውያን እየተገዙ በጸጥታ ቈዩ። በዚሁ በተገዙበት ዘመን ሁሉ ብዙ የሮማውያን ጠባይና ልማድ ተቀብለው ኖሩ። ነገር ግን የሮም መንግሥት እያደር እየደከመ ሄደና ንጉሣቸው ቫሌንቲኒያን የተባለ የጦር ሠራዊቱን ጥርግርግ አድርጎ ከብሪታኒያ ሄደ።

፰፤ የሮም ጭፍሮች አገሩን ለቀው በሄዱ ጊዜ የብሪታኒያ ባላገሮች ጦርነት የማያውቁ ነበሩና የእስኮትላንድን ሰዎች ተዋግተው የማይመለሱ፣ መሆናቸውን ስለ ተረዱት ረዳት የሚሆኑዋቸው ሳክሶንና እንግሊዝ የተባሉ ነገድ እንዲመጡላቸው ጀርመንን ለመኑ።

፱፤ እነዚህም እስኮትላንዶችን ወግተው እያባረሩ በደሴታቸው እንዲወሰኑ አደረጉዋቸው። ከዚህ በኋላ ወደ አገራቸው ወደ ጀርመን በመመለስ ፈንታ ብሪታኒያ ለኛ ይገባናል ብለው በኅይል አንፈራጠው ተቀመጡ። አገሩን ከሰባት ከፍለው የሳክሶን ሰባት መንግሥታት አሰኙት።

**ጥያቄ።**

፩፤ ጎሎች ወይም ኬልቶች የተባሉ እንዴት ያሉ ሕዝብ ናቸው?

፪፤ እንግላንድን ቄሣር የወረረው ምን ጊዜ ነው?

ታላቁ ብሪትኖች ሃይማኖትስ? ድሩኢድስ የተባሉት ምንድን ናቸው?

፬ - ፭፤ ድሩኢድስ በተባሉት ሰዎች ዘንድ ኦክ የሚሉት ዛፍ ምን ይታሰብ ነበር? ሱቶኒውስ እንዴት ሆነ?

፮፤ እስኮትላንዶች እንዴት ያሉ ናቸው? ሮማውያን ምን አደረጉ?

፯፤ እስኮትላንዶች እንዴት ያሉ ናቸው? ሮማውያን ምን አደረጉ?

፯፤ ሮም ብሪቲንን ምን ያህል ጊዜ ገዛው? የቫሌንቲኒያን መንግሥት እንዴት ሆነ?

፰፤ ብሪቶን በእስኮት ላይ ሲነሣ የምን ረዳትነት ፈለገ?

፱፤ እነዚህ ሁለት ነገዶች ምን አደረጉ?

ብሪቶንስ እንዴት እከፋፈሉ?

**ምዕራፍ ፻፷፫ ኤውሮጳ።**

**ሳክሶንና የደንማርክ ነገሥታቱ በእንግሊዝ አገር።**

፩፤ በ፰፻ - ፯ ከልደት በኋላ እነዚህ የሳክሶን ሰባት መንግሥታት የተባሉ በኤግበርት መሪነት ባንድነት ገጠሙ። ስለዚህ እርሱ የመጀመሪያው የእንግሊዝ ንጉሥ ሆነ።

፪፤ ኤግበርት የእንግሊዝ ተወላጅ ነው። ነገር ግን በፈረንሳይ አገር ተምሮ በሻርለማኝ ቤተ መንግሥት ያደገ ሰው ነበር። ስለዚህ ከሳክሶን ገዢዎች ይልቅ እርሱ በጣም የተማረ የሠለጠነና የለዘበ ሰው ነበር። በኤግበርት ዘመን ደንማርኮች ብዙ ጊዜ የእንግሊዝን አገር እየወረሩ ያስቸግሩ ነበር። አንዳንድ ጊዜም ባገሩ ላይ ሁሉ ይጋልቡበት ነበሩ።

፫፤ በ፰፻፸፪ የነገሠ አልፍሬድ በባሕርና በየብስ ፶፮ ጊዜ ተዋግቶዋቸዋል። ባንድ ምክንያት አድርጎ ተሰውሮ ሰው ሳያውቀው በእግና ደርዳሪ መስሎ ወደ ደንማርኮች ሰፈር ገባና ነገሩን ሁሉ መርምሮ ከተረዳው በኋላ በሰፈራቸው ላይ አደጋ ለመጣል አስቦ ወደ ሰዎቹ ተመስሎ ሄደና የጦር መሪ ሆኖ በደንማርኮች ላይ ወደቀባቸውና ፈጽሞ አጠፋቸው።

፬፤ ይህም ንጉሥ ታላቁ አልፍሬድ ተባለ። ካያሎች ነገሥታት ይልቅ ለርሱ ታላቅ ማዕርግ የተገባው ሰው ነበር። ሕግንና ፍርድን እንደሚገባ አደረገ። እንደዚሁም ደግሞ የኦክስፎርድን ዩኒቤርስቲቲ መሠረተ። እርሱ ከሞተ በኋላ መቶ ዓመት ሲሆን ደንማርኮች እንደ ገና ከእንግሊዞች ጋር ጦርነት አበቀሉ። በዚያን ጊዜ የደንማርክ ነገሥታት እየተከታተሉ አገሩን ገዝተውታል።

፭፤ ከነርሱ አንዱ ካኑት ታላቁ የተባለው ነው። እርሱም አንድ የባሕር ቀማኛ ወይም በዚያን ዘመን እንደሚሉት የባሕር ንጉሥ ይባል፤ ነበር። አንድ ቀን ከመኳንንቱ ጋር በባሕር ዳር ሲሄድ ሳለ መቸም የባሕር ንጉሥ ተብሎአልና ባሕርም ማዕበልም ለቃልህ ይታዘዛሉ ይሉት ነበር።

፮፤ ካኑት ይህ የማይደረግ ይመስላችኋልን ብሎ ቍልምጫቸውን ለማሳፈር የንጉሡን መቀመጫ ወንበር አምጥተው ከባሕሩ ዳር በአሸዋ ላይ እንዲያኖሩለት አዘዘ። በወንበር ከተቀመጠ በኋላ ወደ ማዕበሉ በረት መንግሥቱን ዘረጋና ትእዛዝ አደረገ።

፯፤ «አንተ ማዕበል፤ አንተ ባሕር ወደ ኋላህ ተመለስ እኔ ንጉሥህና ጌታህ ነኝ። አንተ አረፋና ነጐድጓድን እንዴትስ በፊቴ ትደፍራለህ» እያለ ጮኸ። ነገር ግን ባሕሩ በንጉሡና በመኳንንቱ ላይ ተንቦጫርቆ መጥቶ ተከለበሰባቸው እንጂ ምንም አላፈረም። የባሕሩ ሞገድ የንጉሡን መቀመጫ ዘለለና ወደ ዳር ተወረወረ። ቶሎ ብለው ወደ ደረቅ ምድር ሳይፈተለኩ ቀርተው ኑረው ቢሆን ያን ጊዜውን ተግተው ያርፉ ነበር።

፰፤ በሺ ፵፩ ደንማርኮች ተእንግሊዝ አገር ተባርረው ወጡና ኤድዋርድ። የነፍስ አባት የተባለ ሌላ የሳክሶን ንጉሥ በዙፋኑ ተቀመጠበት። በሺ ፷፮ ይህ ሲሞት ሀሮልድ የተባለ ከሳክሶን ነገሠ።

፱፤ ነገር ግን ከሳክሶን ከነገሡት እርሱ መጨረሻ ሆነ። እርሱ ከመንገሡ፣ በፈረንሳይ አገር ዊልየም የተባለ የኖርማንዲ ዱክ እንግሊንዝ በ፷ ሺሕ ሰዎች ወረረና በሺ ፷፮ በፒብንሲ ጠረፍ ሲደርስ ከመርከብ ወረደ።

፲፤ በኖርማንዶች ላይ የሳክሶንን ወታደሮች ሰደደባቸውና በሀስቲንግሥ ላይ ተዋጋ። ከጦርነቱ ውስጥ ሳለ አንዲት ፍላጻ በራስ ቍሩ ላይ ወጋችውና ወደ አንጐሉ ዘለቀች። ድሉም ለኖርማንዲ ዱክ ሆነና የእንግሊዝ ንጉሥ ተባለ።

**ጥያቄ።**

፩፤ የእንግላንድ የመጀመሪያ ንጉሥ ማነው? በእንዴት ያለ አገዛዝ ገዛ?

፪፤ ኤግበር እንዴት ያለ ሰው ነው? ደንማርኮች እንዴት ሆኑ?

፫፤ አልፍሬድ በዙፋን የተቀመጠው ምን ጊዜ ነው? ምን አደረገ?

፬፤ ስለ ምን ታላቁ አልፍሬድ ተባለ? ከርሱ ሞት በኋላ ደንማርኮች እንዴት ሆኑ?

፭ ፮ ፯፤ የካኑትን ታሪክ ተናገር።

፰፤ ደማርኮች ከእንግላንድ የወጡ ምን ጊዜ ነው?

ከዚያ ወዲያ በዙፋኑ ማን ተቀመጠበት?

ሀሮልድ ንጉሥ የሆነው ምን ጊዜ ነው?

፱፤ አሁን እንግላንድን የወረረ ማን ነው?

፲፤ ሀሮልድና ዊልየም የት ላይ ተዋጉ?

ማን የእንግላንድ ንጉሥ ሆነ?

**ምዕራፍ ፻፷፬ ኤውሮጳ።**

**ስለ ኖርማን የእንግሊዝ ንጉሥ።**

፩፤ አሸናፊው ዊልየም የተባለው የኖርማንዲ ዱክ የነበረው ፳ ዓመት ያህል ከነገሠ በኋላ ዊልየም ሩፋአስ የተባለው ሁለተኛው ልጁ ዙፋኑን ወረሰ። ይኸም የራሱ ጸጕር ቀይ ስለ ነበረ ዊልየም ሩፉስ ወይም ዊልየም ቀዩ ይሉት ነበር።

፪፤ ይህም ቀዩ ንጉሥ አደን ይወድ ነበር። አንድ ቀን በደን ውስጥ ድኵላ፣ አገኘና ሲያባርር አንድ ዋልተር ታየርድ የተባለ ሰው ቀስት ቢወረውር ፍላጻው ከዛፍ ላይ ዳልጦ ሄዶ በንጉሡ ደረት ላይ ስለተተከለ ያንጊዜውን ከፈረሱ ወደቀና ሞተ።

፫፤ ይህም የሆነው በሺ ፩፻ ዓመት ነው። ከዊልየም ሩፉስ ወንድም ነገሠ። ይህም ንጉሥ ቤንክለርክ ወይም የከበረ ተማሪ ተባለ። ምክንያቱም ስሙን መጻፍ ስለ ቻለ ነው። በዚያን ዘመን ነገሥታት በጣም እንዲማሩ አይታሰብም ነበር። ንጉሥ ሄንሪ ቤንክለርክ በሺ ፩፻፶፬ ሲሞት ዙፋኑን እስጢፋኖስ የተባለች ዙፋን የማይገባው ያዘው። ወዲያው በሺ ፩፻፶፬ እስጢፋኖስ ሞተና የፊተኛው ሄንሪ ልጅ ሄንሪ ሁለተኛ የተባለ ዙፋኑን ወረሰ።

፬፤ ይህ ንጉሥ ቶማስ ቤኬት ከተባለው ተካንቴቡሪ ጳጳስ ጋር የመረረ ጸብ ነበረው። ንጉሡን ደስ ለማሰኘት ብለው አራት ናይቶች ወደ ካንቴቡሪ ሄዱና ቤኬትን ከመሠዊያው ሥር አረዱት። ነገር ግን ጳጳሱ ሊገዝተው አስፈራርቶታልና ይህ ደም የመላበት ሥራ ለንጉሡ ሄንሪ ታላቅ መከራ ሊያመጣበት ሆነ።

፭፤ ንጉሡ ተጳጳሱ ጋር ዕርቅ ለማድረግ ብሎ ቤኬት ወደ ተቀበረበት ገዳም ሄዶ በገባ ጊዜ መነኰሳቱ ሁሉ ተሰብስበው በሽመል እያገላበጡ አዋረዱት። ንጉሡም ሳይከላከል በመገረፉ ስለ ትዕግሥቱ ካሳ ከጳጳሱ ይቅርታ አገኘ።

፮፤ በዚህ ንጉሥ ዘመን አየርላንድ ተሸነፈና ለእንግሊዝ መንግሥት ተጨመረ። በፊት አያሎች የተለያዩ መንግሥታት ተብለው ተከፋፍለው ነበር።

፯፤ ሪካርድ ልበ አንበሳ የተባለ የእንግሊዝ ንጉሥ ተብሎ በሺ ፩፻፹፱ ዘውድ ጫነ። እርሱም ጨካኝና ኅይለኛ ሰው ነበር። ከመዋጋትና ከመጋደል በቀር ሌላ ምንም ደስ አይለውም ነበር። በጰለቲና ታላቅ ስምና ዝና አግኝቶ ሲመለስ የአውስትሪያ ዱክ በመንገድ አገኘውና ሁለት ዓእምት አሰረው።

፰፤ ሪከርድ የሚፈታበት መንገድ ብዙ ገንዘብ በመስጠት ብቻ መሆኑን እንግሊዝ ከዐወቀ በኋላ ወዲያው ይህ ከሆነ በላይ ሳይቈይ የኖርማንዲ ከተማ በተከበበ ጊዜ ባሸጋጋሪ በፍላፃ ተወግቶ ስለ ሞተ ቀጥሎ ጀነ የተባለ የሪካርድ ወንድም ነገሠ። ሁለተኛው ስሙ ላክላንድ ወይም ሉስላንድ ይሉት ነበር።

፱፤ የእንግሊዝ ነገሥታት ካሁን ቀደም በፈረንሳይ አገር የያዙዋቸውን ግዛቶች በማጣታቸው ይህ ሹመት ለጆን ተሰጠ። ክፉዎች ተብለው የሚጠሩት ከእንግሊዝ ነገሥታት አንዱ የበለጠ ክፉ የሚባል ጆን ነበር። ካደረጋቸው በደሎች አንዱን ዘውድ የሚገባውን የብሬታኝ አርቱር የተባለውን የእኅቱን ልጅ መግደሉ ነው፡

፲፤ የእንግሊዝ ባሮስን ሁሉ የጆንን ዐመል ስለ ተጸየፉት ቡኒሜድ በሚሉት ስፍራ ተሰበሰቡና (ማግና ካርታ) ማነኛውም ጕዳይ በፊርማ እንዲደረግ በግድ አስፈረሙት። ይህ የሥልጣን ጽሕፈት በሰኔ ፲፱ ቀን ሺ ፪፻፲፭ ዓ.ም ተደረገ። ይህም የእንግሊዝ ነጻነት መሠረት ተብሎ ታሰበ። የቀድሞ ነገሥታት እንደ ፈቀዳቸው የሚያደርጉበት ሥልጣን ለጆንና ለተከታዮቹ ጐደለባቸው።

፲፩፤ እብሺ ፪፻፲፮ ጆን ሞተና ዘውዱን ፱ ዓመት ለሆነው ልጁ ተወለት። እርሱም ሄንሪ ሦስተኛ ተብሎ ፶፭ ዓመት ገዛ። ምንም ደግ ሰው ቢባል ለገዢነት የሚበቃ ጥበብና ኅይል አልነብረውም።

**ጥያቄ።**

፩፤ በዊልየም አሸናፊ ዙፋን ማን ተቀመጠ?

፪፤ ዊልየም ሩፋስ በመጨረሻው ምን ደረሰበት?

፫፤ ሄንሪ ቤንክለርክ ምን ጊዜ ነገሠ? እስጢፋኖስ በዙፋን የተቀመጠው ምን ጊዜ ነው።

ምን ጊዜ ሞተ?

፬፤ ቶማስ በኬትን ማን ገደለው?

፭፤ በሄንሪ ሁለተኛ ምን ደረሰበት?

፮፤ አየርላንድ እንዴት ሆነ?

፯፤ ሪኮርድ የእንግላንድ ንጉሥ የሆነው ምን ጊዜ ነው?

፰፤ ምን አደረገ? እንዴት ሆነ? አሙዋሙዋቱ እንዴት ነው?

ስለምን ጆን ላክላንድ ተባለ? እንደምን ሆነ? ምን በደለ?

፲፤ ማግና ካርታ የሚባለውን ውል የፈረመ ማነው?

፲፩፤ ይህ እንደምን ይታሰባል? ንጉሥ ጆን ምን ጊዜ ሞተ? ሄንሪ ፫ኛ እንደምን ሆነ?

**ምዕራፍ ፻፷፭ ኤውሮጳ።**

**ስለ እንግሊዝ ጦርነትና ዐመፅ።**

፩፤ በሺ ፪፻፸፪ የነገሠውን ኤድዋርድ አንደኛ የተባለውን የእግሩ ቅልጥም ያለመጠን ረጅም ስለ ነበረ ሕዝቡ በሐሜት ስም ሎንግሻንክስ ይሉት ነበር። እጅግ ጀግና ነበርና በጰለስቲናና በእንግሊዝ አገር ውስጥ በተነሣው ጦርነት በጀግንነት ተዋግቶአል።

፪፤ ካሁን ቀደም ለብቻው የተለየ መንግሥት ዌልስን ኤድዋርድ ተዋግቶ ድል አድርጎታል። እንደዚሁ እስኮትላንድን መትቶ ድል ለማድረግ አዲቦለት ነበር። ዳሩ ግን የታወቀው ሰር ዊልየም ዋሌስ ስለ ተቋቈመው ገና አለሳካለትም ነበር። የእንግሊዝንም ጦር እየመላለሰ ተምትሞታል። በመጨረሻው ዋሌስ ስለ ተያዘ በሰንሰለት ስረው ወደ ሎንዶን ወሰዱትና ተፈረደበት።

፫፤ ሮበርት ብሩስ የተባለ የእስኮትላንድን ዘውድ ተፋልሞ በኤድዋርድ ላይ ያለውን ጦርነት እንደ ገና አደሰው። ነገር ግን ሎንግሻንክስ የያዘውን እስኮትላንድ ለመልቀቅ አሳብ አልነበርውምና። ልክ የሌለው ጦር ይዞ ወደ ሰሜን ወገን ሲጓዝ ባልታሰበ ሕመም ሕይወቱ ተቋረጠ።

፬፤ ኤድዋርድ ሁለተኛ የተባለ ልጁ በሺ ፫፻ - ፯ በዙፋኑ ተቀመጠና መቶ ሺሕ ወታደሮች ይዞ ወደ እስኮትላንድ ተጓዘ። ነገር ግን እንደ አባቱ ያለ አርበኛ አልነበረም። ቢሆንም ሮበርት ብሩስ ፴ ሺሕ ጦር ብቻ ይዞ ስለገጠመው የተመንሰገነ ድል አገኘና እስኮትላንድ ነጻ አወጣት። ኤድዋርድ ሁለተኛም ኻያ ዓመት ያህል ነገሠ። እርሱ ሰነፍና የሚያሳዝን ንጉሥ ነበር። የገዛ ሚስቱ ተዋግታ ድል አደረገችውና አሰረችው። ወዲያው አጣድፋ በእስር ቤት ሳለ አሳረደችው።

፭፤ ልጁ ኤድዋርድ ፫ኛ በተወለደ በ፲፰ ዓመቱ በሺ ፫፻፳፯ መንገሥ ጀመረ። ካባቱ በጣም ልዩነት ያለው ሰው መሆኑን ሳያሳይ በዙፋኑ አልተቀመጠም። ሆሊዶን በምትባል ኮረብታ እስኮትላንዶችን መታ። ከዚያ በኋላ ፈረንሳይን ወረረ። በፈረንሳይ ታሪክ ስለ ፈረንሳይ ጦርነት ተናግሬያለሁ።

፮፤ የሞጋሳ ስሙ ጥቍር ፕሪንስ የተባለው የንጉሡ ልጅ ካባቱ የበለጠ ጀግና ነበር። ጀግና ሳለ ደግሞ ቸር ሰው ነበር። የፈረንሳይ ንጉሥ ጆንን ድል አድርጎ በማረከው ጊዜ እርሱ ላይ ደስታ አላደረገም። አንድነት ሁነው ሎንዶን ሲገቡ ጥቍር ፕሪንስ ራሱ ላያ ንዳች ሳያደርግ ባዶ ራሱን ሆኖ ድል አድራጊ ሳይመስል እንደ አንድ ዘበኛ እምስሎ በተማረከው ንጉሥ አጠገብ ይጋልብ ነበር።

፯፤ ይህ ጀግና ፕሪንስ በሺ ፫፻፸፮ ሞተ። ከዚህ በኋላ አባቱ የቈየው አንድ ዓመ ብቻ ነው። ቀጥሎ የነገሠው ሪካርድ ሁለተኛ የተባለ የ፲፩ ዓመት ልጅ ነበር። ሪካርድም ባደገ ጊዜ የመንግሥቱን ጕዳይ ቸል ብሎ የራሱን ልደስታ ብቻ ከመፈለግ በቀር ሌላ አሳብ አልነበረውም።

፰፤ በዘመኑ ዋት ታይለር የተባለ አንድ ብረት ቀጥቃጭ ዋና ሁኖ ሕዝቡን አሳደመበት። ደግሞ በዚሁ ዐመፅ ውስጥ ዋኖች የሆኑ ጃክእስትሮና ሆብ ካርተር የተባሉ ሰዎች ነበሩ። መቶ ሺሕ ሰው ይዘው ወደ ሎንዶን ተጓዙና ብዙ ጥፋት አደረጉ።

፱፤ ንጉሡም ጉባኤ አድርጎ ለመመካከር አሰበና ጥቂቶች መኳንንቶችን አስከትሎ ወደው አት ታይለር ቢሄድ ይኸው ቀጥቃጭ ባለጌ ሰው ስለ ነእብረ ንጉሡን እንደ ማንም እንደ ተራ ሰው ቈጠረውና የሚገባውን ከበሬታ ሳያደርግለት እንዲያውም ሰይፉን መዘዘና ንጉሡን ገላመጠው።

፲፤ ዊልየም ዋልዎርት የተባለ የሎንዶን ሎርድ ሜጂር በንጉሡ አጠገብ ቁሞ ነበርና ዋት ታይለር በንጉሡ ላይ ያሳየውን ትዕቢት በተመለከተ ጊዜ ተቈጣና ታላቅ ዱላ አንስቶ ዋት ታይለርን መታው። ወዲያው ቀጥሎ አንዱ ሹም በሰይፍ ጨረሰው።

፲፩፤ ዐምፀውም የነበሩት ሕዝብ ጀግናው ብረት ቀጥቃጭ ተደብድበው መሞቱን ባዩ ጊዜ ተናደዱና በንጉሡ ወገን ላይ ለመነሣት ፈልገው ተጩዋጩዋኹ። ንጉሥ ሪካርድ ግን በድፍረት ወደነሱ ሄደና በእጁ እየጠቀሰ እንዲህ እያለ ጮኸ።

፲፪፤ መሪያችሁ ስለ ሞተ አትዘኑ ከዋት ታይለር ይልቅ የኔ የንጉሣችሁ መሪነት ይሻላችኋል ቢላቸው የንጉሡ ቃል ተደመጠለትና ያመፀው ሕዝብ ያን ጊዜውን ለንጉሡ ታዘዘለት እንጂ የዋት ታይለርን ደም አንድም የተቀበለው አልተገኘም።

**ጥያቄ።**

፩፤ ኤድዋርድ ፩ኛ ዘውድ የጫነው ምን ጊዜ ነው?

ሕዝቡ ማን ብለው ሰየሙት? ምን አደረገ?

፪፤ ዌልስ እንዴት ሆነ? ኤድዋርድን በእስኮትላንድ የተከላከለው ማነው? ዊልየም ዋሌስ በመጨረሻው ምን ደረሰበት?

፫፤ ሮበርት ብሩስ እንዴት ሆነ? የቅልጥመ ረጅሙ ሞት እንዴት ነው?

፬፤ ኤድዋርድ ሁለተኛ እንዴት ሆነ? የባኖክበርን ውጊት እንዴት ሆነ? እንደምን አድርጎ እስኮትላንድ ነጻ ወጣ? በኤድዋርድ ፪ኛ ላይ ምን ደረሰበት?

፭፤ ኤድዋርድ ፫ኛ ምን ሆነ? መንገሥ የጀመረው ምን ጊዜ ነው? ጥቍር ፕሪንስ እንዴት ሆነ?

፮፤ የፈረንሳይ ጆን የተባለ ምርኮኛውን እንደምን አኖረው?

፯ ፰ ፱፤ ሪካርድ ፪ኛ እንዴት ሆነ? ሸፍቶ የነበረው ዋት ታይለር እንዴት ሆነ?

፲፤ ዊልየም ዋልዎርት ምን አደረገ?

፲፩፤ ዋት ታይለር ከተገደለ በኋላ ዐመፁ እንዴት ሆነ? ሪካርድ ምን አደረገ?

**ምዕራፍ ፻፷፮ ኤውሮጳ።**

**ስለ እንግሊዝ ላንካስትሪያን ነገሥታት።**

፩፤ ላመፀኛው ሕዝብ ምንም የሰጠውን ተስፋ ባያሰቀር ንጉሥ ሄንሪ መልካም ገዢ አልነበረም። ዜጎቹ እያደር እየከፋቸው ያንጐረጕሩ ነበር። ሪከርድንም ተዙፋኑ አወረዳቸውና ባፓንቴፍራክ ቤተ መንግሥት አሰሩት። በዚያ ሳለ ገደሉት፤ ወይም በረኃብ ሞተ ይባላል። በሺ ፬፻ - እይላካስትር ዱክ የነበረው አጐቱ አስቀድሞ መንግሥቱን ሊወስድበት አስቦ ስለ ነበረ ነገሠና ሄንሪ ፬ኛ ተብሎ ተሠየመ።

፪፤ በንጉሡ ላይ የተነሡት ዐመፀኞች ከሁለት ወገን ነበሩ። ፩ዱ የኖርምበር ኤርል ነው፤ ፪ኛው የዮርክ ሊቀ ጳጳስ ነው። በዚያን ዘመን የነበሩ ዐመፀኞች ድል አድርጎ ብዙ ዓመት ይሠሩ ነበር። ሄንሪ የተነሡበትን ዐመፀኞች ድል አድርጎ ብዙ ዓመት በሰላም ገዛ።

፫፤ የንጉሡ የበኵር ልጅ አባቱ እስካለ ድረስ ያልተገርና ስድ እንደ ፈቃዱ የተለቀቀ ልጅ ነበር። ወዲያው አባቱ እንደ ሞተ ጠባዩ ተለወጠና ብልግናውን ትቶ የመንግስቱን ሥራ ለመሥራ የታጠቀ ሆነ። በሺ ፬፻፲፫ ነገሠና ሄንሪ ፭ኛ ለመባል በቃ። በነገሠ በ፪ኛው ዓመት ፈረንሳይን ወረረ።

፬፤ ስመ ጥሩ በሆነው በአጂንኮርት ውጊያ ጊዜ ሄንሪ ፈረንሳይን እንዴት አድርጎ እንደ ወጋውና ድል እንዳደረገው በኋላም እንዴት አድርጎ መላውን የፈረንሳይን መንግሥት ጠቅልሎ እንደ ገዛው ስለ ፈረንሳይ ስተርክ ነግሬያችኋለሁ፤ ዕድሜው ፴፬ ዓመት ሲሆን በሺ፬፻፳፪ ድል አድርጎ ሲገባ ሕይወቱ አቋረጠ።

፭፤ አዲሱ የእንግሊዝ ንጉሥ ሄንሪ ፯ኛ የ፱ ወር ሕፃን ነበር። ለጋው ሕፃን ገና በሞግዚቱ ክንድ ሳለ ከባዳው የእንግሊዝና የፈረንሳይ ዘውድ በራሱ ላይ ተጫነበት። የዚህ የሚያሳዝን ሕፃን ሥርዓተ ንግሥ በፓሪስ ከተማ እንደ ተደረገ ወዲያው የፈረንሳይ ዘውድ ቶሎ ብሎ ሄደበት። የእንግሊዙ ግን ለርሱ እንደ ሥቃይ ሆኖበት በሕይወቱ አለ ድረስ አብሮት ቈየና በመጨረሻው የሞቱ ምክንያት ሆነ።

፮፤ ባደገ ጊዜ ፍጹም የዋህ ሰው ወጣው። እንደ ንጉሥ የሚታይ ሳይሆን የተናቀና አንድ ተራ ሰው የሚመስል ሆነ። ከርሱ ይልቅ ሚስቱ ወንዳወድ ስለ ነበረች እርሱን እንደ ሕፃን አድርጋ ትገዛው ነበር።

፯፤ በዚሁ ንጉሥ ዘመን ያበባ ዘመቻ የሚሉት ተነሣ። እዚህ ላይ አንባቢዎች ልብ ታደርጉ እንደ ሆነ የላንካስትር ዱክ ከሪከርድ ሁለተኛ ላይ ቀምቶ በማይገባ ዘውዱን ወስዶበት ነበር። ነገር ግን እርሱና ልጁ ጦረኞች ስለ ነበሩ በሰይፋቸው እየተከላከሉ እምብዛም ሳይነቀፉ ዘውዱን እንደያዙ ቄዩ።

፰፤ ሄንሪ ፮ኛ ልስልስ የዋህ ገር ሰላማዊ ሰው ስለ ነበር አባቱ የተወውን ዘውድ ተዋግቶ ለማስመለስ የሚበቃ ወኒ አልነበረውም። ስለዚህ የሁለተኛ ሪካርድ ወራሾች የሚገባቸውን ርስት ለማስመለስ ምቹ ጊዜ ፈለጉ። ለዚህም የሚቀርብ የዮርክ ዱክ ስለ ነበረ በሺ ፬፻፶፭ ጦርነት ጀመረ። ከሄንሪ ፮ኛ በቀር ሌላ ተቃዋሚ ባይኖር ዘውዱን ባንድ ጊዜ ይቀማው ነበር። ዳሩ ግን ማርጋሬት የተባለች የሄንሪ ሚስትና ሌሎችም መኳንንት ለንጉሡ ረዳት ሆነው ለመዋጋት ሲታጠቁ ሌሎች መኳንንቶች ግን ለዮርክ ዱክ ረዳት ሰደዱ።

፱፤ መላው የዮርክ ሕዝብና የዮርክ ዱክ ወገኖች የሆኑ ሁሉ በደረታቸው ወይም በባርኔጣቸው ላይ ነጭ አበባ አደረጉ። ደግሞ ላንካስቲሪያን ወይም የንጉሥ ወገን የሆኑት ሁሉ ቀይ አበባ አደረጉ። መቸውንም ሁለቱ ሰዎች አንዱ ነጭ አበባ ያደረገ ሁለተኛው ቀይ አበባ ያደረገው በተገናኙ ጊዜ ሰይፋቸውን መዝዘው ይዋጉ ነበር። እንደዚህ አድርገው የእንግሊዝ ሕዝብ ከሁለት ተከፍለው ቀይ ወይን ነጭ አበባ በማድረግ ልዩነት እንዲያው አንገት ላንገት ተያይዘው ይተራረዱ ነበር።

**ጥያቄ።**

፩፤ ሪካርድ ይገዛ የነበረ ጊዜ እንግላንድ እንዴት ነበር?

ከዙፋን ያወረደው ማነው? ምን ደረሰበት? ፬ኛ ሄንሪ የተባለ ማነው?

ምን ጊዜ መንገሥ ጀመረ?

፪፤ በንጉሡ ላይ ያመፁበት እነማን ናቸው?

፫፤ ሄንሪ ፭ኛ እንዴት ያለ ነው? ፈረንሳይን ምን ጊዜ ወረረው?

፬፤ በአጂንኮርት የተዋጋ ማነው? ሄንሪ ፭ኛ ምን ጊዜ ሞተ?

፭፤ ስለ ሄንሪ ፮ኛ የዘውድ በዓል ተናገር።

፮፤ እንዴት ያለ ሰው ነበር? ሚስቱ እንዴት ያለች ናት?

፯፤ የላንካስትር ዱክ እንዴት ያለ ነው? ልጁ ሄንሪ ፭ኛ እንዴት ያለ ነው?

፰ ፱፤ የሪካርድ ፪ኛ ወራሾች ምን አደረጉ? የዮርክ ዱክ ምን ጊዜ ጦርነት ጀመረ? ስለ ሄንሪ ብሎ መሣሪያ ያነሣ ማነው?

፲፤ የዮርክ ዱክ ተከዮች የለበሱት ምንድን ነው? የንጉሡ ተከታዮችስ?

ሁልጊዜ የሚሆነው ምንድን ነው?

**ምዕራፍ ፻፷፯ ኤውሮጳ።**

**ስለ አበቦች ጦርነት።**

፩፤ ያበቦች ጦርነት እስከ ፴ ዓመት ቈየ፤ አንዳንድ ጊዜ ባለ ነጭ አበባዎች ላይ ሲሆኑ አንዳንድ ጊዜ ባለ ቀይ አበባዎች ገልብጠው የበላይ ይሆኑ ነበሩ። በዚህ ጦርነት የታወቀ ጄኔራል የነበረ የዋርዊክ ኤርል ነበር፤ መቸውንም በሱ ወገን ያሉት ባለ ነጭ አበባ ወታደሮች እየመላለሱ ትቶን በሚባል ሥፍራ ድል አድርገዋል። በዚህ ጦርነት ከባለቀይ አበባዎች ወታደሮች ወገን ፴፮ ሺሕ ሰዎች ተገድለዋል። ከዚህ ወዲያ ስሙን ኤድዋርድ አራተኛ አሰኝቶ የዮርክ ዱክ ነገሠ።

፪፤ ይህም የሆነው በሺ ፬፻፷፩ ነው። ከዚህ በኋላ ብዙ ሳይቈይ የዋርዌክ ኤርል ከንጉሥ ኤድዋርድ ጋር ተጣላና የዮርክን ሕዝብ ሁሉ ዝም አሰኛቸው። ሄንሪ ፮ኛን ከታሰረበት ፈታና እንደ ገና ወደ ዙፋኑ ስለ አስቀመጠው ኤድዋርድም ወደ ፈረንሳይ አገር እንዲሸሽ ግድ ሆነበት።

፫፤ የዋርዌክ ኤርል ነገሥታትን ከዙፋናቸው ዘርጥጦ ለማውረድና ሌሎችን በዙፋን ለማስቀመጥ ችሎት ያለው ኅይለኛ መሆኑን ስለ አሳየ ንጉሥ አድራጊው የመባል ስም አገኘ። ነገር ግን ስለ ላንካስትሪያን በጀግንነት ሲዋጋ በመጨረሻው ከጦርነቱ ላይ ስለ ሞተ ከዚህ ወዲያ ባለ ነጭ አበባዎች እንደ ገና ገነኑ።

፬፤ በሺ ፬፻፷፬ ፮ኛ ሄርኒ ከነልጁ ስለ ተገደለ ኤድዋርድ ፬ኛ ተከራካሪ የሌለው የእንግሊዝ ንጉሥ ሆነ። ስለ አልጋው በጀግንነት ተዋግቶ ነበር። ዳሩ ግን መንግሥቱ ተደላድሎለትና ጸንቶለት ሳለ ሰነፈና ተድላ ደስታ ወዳጅ ሆነ።

፭፤ ደግሞም ግፈኛ ገዢ ሆነ። ከወንድሞቹ አንዱን ለመግደል አስቦ የትኛውን አሟሟት እንደሚመርጥ ፈቀደለት። ወንድሙም አጥብቆ የሚያስክር መጠጥ ይወድ ነበርና ወይን በተመላበት በርሚል ሰጥሞ መሞትን መረጠ።

፮፤ ፬ኛ ኤድዋርድ በሺ ፬፻፹፫ ሞተ። ሁለት ሕፃናት ልጆች ትቶ ነበርና ታላቁ በኋላ ንጉሥ ኤድዋርድ ፭ኛ የተባለው ነው። ነገር ግን ለነዚህ ለሚያሳዝኑ ሕፃና እንደ ጠባቂ የነበረው የግሎስትር ዱክ ሪካርድ የተባለ አጐት ነበራቸው አያሎች ታሪክ ጸሓፊዎች እንደሚሉት ይህ ሰው ለማየት የሚያስፈራ ከትከሻው ጉብር የነበረው ክንዱ የደረቀ መልከ ጥፉ ነበር ይላሉ። የዛሬው ዘመን ጸሓፊዎች ሲጽፉ ግን ጅግና ብልህ አሳቡን ለመፈጸም የቈረጠ ወደ አሰበው ለመድረስ የማይጠራጠር ሰው ነበር ብለው ይጽፋሉ። ይህም ሰው ርሱ ራሱ እንዲነግሥ ቍርጥ አሳብ ነበረው።

፯፤ ትንሹ ንጉሥ ኤድዋርድና ወንድሙ በሎንዶን ግንብ ውስጥ እንዲጠበቁ አደረገ። አንድ ቀን ሌሊት እነዚህ ሁለት ሕፃናት ተቃቅፈው ተኝተው የጠለቀ እንቅልፍ ወስዶአቸውና ሳሉ አንድ ጨካኝ ሰው አንድ ትልቅ ትራስ አንሥቶ ጫነባቸው ታፍነው ስለ ሞቱ ከዚያው ከደረጃ ሥር ተቀበሩ። ከዚህ በኋላ የግሎስትር ዱክ የነበረው ሪካርድ የእንግሊዝ ንጉሥ ሆነ። ዘውዱን ለማግኘት ብሎ ብዙ ጊዜ ክፉ ነገር ሠርቶ ነበር መንግሥቱ ብዙ ጊዜ አልቈየለትም። ዳሩ ግን ክፉ ሥራ ሁሉ ባድራጊው ላይ እንደሚደርስ ታውቆዋል።

፰፤ የንጉሥ ሄንሪ ፮ኛውን ዘውድ የሚወርስ የሪችሞንድ ኤርል ሄንሪ የተባለ አንድ ወጣት ብቻ ቀርቶ ነበር። ሪካርድን ባለጉብሩን እንዲወጋ ፈረንሳዎች የሚያስፈልገውን መሣሪያ ስለ ሰጡት ወደ እንግሊዝ አገር ተሻግሮ ቦስዎርት በሚባል ስፍራ ተዋግቶ ድል አደረገው።

፱፤ የሪችሞንድ ወታድሮች በጦር ሜዳ ላይ የተመከረውን የሰው ሬሳ ሲያገላብጡና ሲመረምሩ የወርቅ ዘውዱን እንዳደረገ በዚያ መኻከል ንጉሥ ሪካርድን ሄንሪ ፯ኛ የተባልኸው አንተ ነህ ብለው እየጮኹ ለንጉሥ የተገባውን ሰላምታ አቀረቡለት።

፲፤ አዲሱም ንጉሥ የኤድዋርድ አራተኛን ልጅ አገባ። በሰርቻቸው ጊዜ እያንዳንዱ ነጭ አበባ እየተሰባጠረ እየተቀላቀለበት የተጌጠ ቀይ አበባ ስለ ለበሱ። ከዚህ በኋላ ያበባ ጦርነት የሚሉት ቀረ።

**ጥያቄ።**

፩፤ ያበባ ጦርነት ምን ያህል ጊዜ ቈየ? የኤርል ዊርዊክ ምን አደረገ?

፪፤ ኤድዋርድ አራተኛ የነገሠው ምን ጊዜ ነው? ዊርዊክ ምን አደረገ?

፫፤ ማን ይባል ነበር? አሟሟቱ እንዴት ነው? ነጭ አበባ የተባሉት ወገኖች እንደ ገና ኅይል ያገኙት ምን ጊዜ ነው?

፬፤ ኤድዋርድ አራተኛ ምን ሆነ?

፭፤ ወንድሙን እንዴት አደረገው?

፮፤ ምን ጊዜ ሞተ? እንዴት ያሉ ልጆች ትቶ ነበር? ስለጐባጣው ሪካርድ ተናገር።

፯፤ እንዴት ያለ የአውሬነት ሥራ ሠርቶ ኖሮአል? ነግሦ ኖሮአል ወይ?

፰፤ ቦስዎርት ላይ በተዋጉ ጊዜ ማን ድል አደረገ?

፱፤ ሪካርድ የተገኘው ከወዴት ነው?

፲፤ ፯ኛ ሄንሪ ለሚስትነት ማነን አገባ? ያበባ ጦርነት ስለምን አለቀ?

**ምዕራፍ ፻፷፰ ኤውሮጳ።**

**ስለ ተደር ፕሪንሶች መንገሥ።**

፩፤ ሄንሪ ፯ኛ (የቀድሞ የሪችሞንድ ኤርል) በሺ ፬፻፹፭ ነገሠ። ለሕዝቡ ደስታ የሚሆን ከማሰብ ይልቅ ለራሱ ሀብትና ሥልጣን ብቻ የሚጠነቀቅ ብልጥ ንጉሥ ነበር። ለራሱ ጥቅም ሲል ከሌላ መንግሥት ጋር ሳይጋጭ ባገሩም ውስጥ ሁከት ሳይነሣ በሰላም መኖርን ፈለገ።

፪፤ በዘመኑ ሁለት አታላዮች በእንግሊዝ አገር ተነሡ። ሁሉም እያንዳንዱ ተነሥተው ተሄንሪ ፯ኛ ይልቅ ዘውድ የሚገባው ለኔ ነው፥ አሉ። አንዱ ላምብር ሲምነል የተባለ የፉርኖ ጋጋሪ ልጅ ነው። እርሱ ግን ራሱን የ፬ኛ ኤድዋርድ የወንድም ልጅ ነኝ ይላል። ሁለተኛው ፒርሲን ዋርበክ ይባላል።እርሱም የሉካንዳ አራጅ ልጅ ነው። ነገር ግን ሪካርድ በሎንዶን ግንብ አግብቶ ካፈናቸው ሕፃናት አንዱ እኔ ነኝ አለ።

፫፤ አያሎች የእንግሊዝ ሹማምንትና ክቡራን በነዚህ በሁለቱ አታላዮች ተመርተው ወደ ሽፍተንት አዘነበሉ። በመጨረሻው ሁለቱም አታላዮች ተይዘው ከታሰሩ በኋላ ፐርኪን ዋርበክ ተሰቀለ። ሊምበርት ሲምነል ለንጉሥ ወጥ ቤት ሣህን አጣቢነት ገባ።

፬፤ ሄንሪ ፯ኛ በሺ ፮፻፱ ሞተ። እጅግ አድርጎ የገንዘብ ፍቅር ያደረበት ሰው ነበርና እጁ የገባውን ሁሉ ወደ ኮረጆው ያገባ ነበር። ከሞተ በኋላ በቤተ መንግሥቱ ዐስር ሚሊዮን ፓውንድ እስተርሊንግ ተገኘ።

፭፤ ልጁ ሄንሪ ፰ኛ ያ፲፰ ዓመት ልጅ ስላእ መንገሥ ጀመረ። ርሱም ኵር ትዕቢተኛና ግፈኛ ንጉሥ ነበረ። ዘወትር አይሁን እንጂ በተቈጣ ጊዜ ከዜጎቹ አያሎች አንገታቸውን ያጡ ነበር። ይኸውም ንጉሥ ስድስት ሚስቶች ነበሩት። አንዲቱ የተፈጥሮ ሞት ሞተች ሁለቱን ፈታቸው። ሁለቱን አንገታቸውን አሳጣቸው። አንዲቱ አብራው ኖረች።

፮፤ የ፰ኛ ሄንሪ መንገሥ የበለእውን የታወቀው፤ ስለ እንግሊዝ አገር ቤተ ክርስቲያን መታደስ ነው። በዚህ አኳኋን በሮም ካቶሊክ ፈንታ የጵሮቴስታንትን ሃይማኖት አቋቋመ። እስከዚህ ዘመን ድረስ የሮም ጳጳስ ኅይል በእንግሊዝ ላይ እጁን እንደ ጫነ ነበር።

፯፤ ነገር ግን ሥልጣኑን ሁሉ ፰ኛ ሄንሪ ወሰደበት። ማንም ሰው ቢሆን ከዜጎቹ የንጉሡን ሃይማኖት የማይመስል ሌላ ሃይማኖት ለማቀፍ የሚደፍር ሰው አንገቱን ያጣ ነበር። ወይም በእሳት ይቃጠል ነበር። ንጉሡ በሃይማኖቱ በጣም ይኰራበት ነበር፤ የጳጳሱን ሥልጣን ለመከላከል ምንም ማዕርግ ባይሰጠው ከጳጳሱ ከተጣላ በኋላ ራሱን የሃይማኖት ጠባቂ አደረገ።

፰፤ ግፈኛው ገዢ በሺ ፭፻፵፯ ዓመቱ ሞተ። የመጨረሻ ሥራው፥ የሱሬ ኤርል እንዲገደል ማስደረጉ ነው። እርሱ ያላደረገው በደል የለም። የንጹሑ ደም በራሱ ላይ ስለ ሆነ ንጉሥ ሄንሪ ፰ኛ ወደ ፍርድ ሸንጐ ተጠራ።

፱፤ ልጁ ፮ኛ ኤድዋርድ በዙፋኑ በተቀመጠ ጊዜ የ፱ ወይም ያሥር ዓመት ልጅ ይሆን ነበር። እርሱ ተስፋ የሚያደርጉት ውብ ልጅ ነበር። ዳሩ ግን ፲፮ ዓመት እስኪሆነው ቈየና በሺ ፭፻፶፫ እኅቱ ሜሪ ባልጋው ተቀመጠች።

፲፤ ለንግሥት ሜሪም እርጕሚቱ የሚሉ ክፉ ስም ወጣላት። የሮም ካቶሊክን ሃይማኖት ተቀበለችና የጳጳስን ሥልጣን የካደውን ሁሉ ከነነፍሱ ወደ እሳት እያገባች ብዙ ሰው አስፈጀች። ብዙ ጳጳሶችንና ደጎች ካህናቶችን እንዲሁ አጠፋቻቸው።

፲፩፤ ነገር ግን በእሳቱ ነበልባል ውስጥ እንኳ ሳሉ ከጨካኝነቱ ንግሥት ይልቅ እነርሱ የበለጠ ደስታ ነበራቸው። ችጋረኛውን ሕሊናዋን እሳት አቃጥሎ የጨረሰው ይመስላል። በሰው ሁሉ ዘንድ እንደ ተጠላች ታውቅ ነበር። አምስት ዓመት ብቻ እንደ ነገሠች በጣርና በጭንቅ ሞተች።

**ጥያቄ።**

፩፤ ፯ኛ ሄንሪ ምን ጊዜ ነገሠ? እንዴት ያለ ሰው ነበር?

፪፤ ሁለት ቀጣፊዎች ተነሥተው ምን አሉ? ማን ይባላሉ? ማን እንባላለን አሉ?

፫፤ ምን ተደረጉ? ምን ሆኑ?

፬፤ የ፯ኛ ሄንሪ ሀብትና ገንዘብ እንዴት ሆነ?

፭፤ ሄንሪ ፰ኛ የነገሠው ምን ጊዜ ነው? እንዴት ያለ ሰው ነው? ሚስቶቹ ስንት ናቸው?

፮፤ በርሱ መንግሥት ጊዜ የሆነው ታላቅ ነገር ምንድን ነው?

የቤተ ክርስቲያን መታደስ ማለት እንዴት ነው?

፯፤ በርሱ መንግሥት ጊዜ የሆነው ታላቅ ነገር ምንድን ነው?

የቤተ ክርስቲያን መታደስ ማለት እንዴት ነው?

በእንግላድ ላይ ሥልጣን ለማግኘት ተመኝቶ የነበረው ማን ነው?

፯፤ ንጉሡ የሃይማኖት ጠባቂ የተባለው ስለምንድን ነው?

፰፤ ፰ኛ ሄንሪ ምን ጊዜ ሞተ?

በመንግሥቱ መጨረሻ የተሠራው ምንድን ነው?

፱፤ ኤድዋርድ ፮ኛ እንዴት ያለ ሰው ነው?

ሜሪ የነገሠችው ምን ጊዜ ነው።

፲፤ ደም የተለወሰች ሜሪ የተባለችበት ምክንያት ስለምንድን ነው?

ምን ያህል ጊዜ ነገሠች ቈየች?

**ምዕራፍ ፻፷፱ ኤውሮጳ።**

**ስለ ኤልሳቤጥ መንገሥ።**

፩፤ ስመ ጥሩዪቱ ኤልሳቤጥ የሜሪ እኅት በሺ ፭፻፶፰ ነገሠች። እርስዋ ጵሮቴስታንት ነበረችና ስለዚህ በእንግሊዝ አገር ክርስቲያኖችን ማሳደድ እጅግም አልተደረገ።

፪፤ በውነት ኤልሳቤጥ ታላቅ ንግሥት ነበረች። ይህች ታላቂቱ ሴት በትረ መንግሥቱን በእጅዋ ከመያዝዋ በፊት እንግሊዝ መቸም መች ይህን ያህል ክብረት እግኝቶ አያውቅም ነበር። ነገር ግን ለሴት ሊኖራት ከሚገባ ከማነኛውም ደግነት ለርሷ የበለጠ ደግነት ነበራት። በውበትዋም የኰራች ናት።

፫፤ የነገሥታት ልጆችና ታላላቆች ኤልሳቤጥን ለማግባት ተመኙ። ነገር ግን እርስዋ መንግሥትዋን እንደያዘች ብቻዋን መኖርን መረጠች። እርስዋ ለራስዋ መጋባትን ስለ ጠላች ከባለሙዋሎችዋ ማነኛዪቱም ወይዘሮ ባል እንዳገባች በሰማች ጊዜ ቊጣዋ ይቃጠል ነበር።

፬፤ ፊልጵ ፪ኛ የተባለ የእስጳንያ ንጉሥ ለማግባት በጠየቃት ጊዜ እንቢ ብትለው እንግሊዝን ለመውረር መርከቦችን ሰደደ። ነገር ግን የሰደዳቸውን መርከቦች የባሕር ሞገድ ተነሥቶ እኩሌቶቹን አጠፋቸው። የተረፉትንም እንግሊዝ አሸነፋቸው።

፭፤ የንግሥት ኤልሳቤጥ አንዳንዱ ሥራዋ እንደ ቀድሞዎቹ እንደ አባቶችዋ እንደነ ሄነሪ ነው። ውቢቱ የእስኮትላንድ ንግሥት ሜሪ በደኅና ለመጠበቅ ወደ እንግሊዝ አገር በሸሸች ጊዜ ኤልሳቤጥ ፲፮ ዓመ አሳሰረቻት። እነዚህም ክፉ ዓመታት ከተፈጸሙ በኋላ የምታሳዝነው ንግሥት ተመርምራ ልትሞት ተፈረደባት።

፮፤ ሜሪ እንድትሞት ኤልሳቤጥ ቍርጥ አሳብ ካደረገች በኋላ እንደዚህ ካለ በደል እምግባቱ ስለ አስጠየፋት እንዲያስገድላት የእስር ቤቱን ጠባቂ አባበለችው። ነገር ግን እርሱ አጥብቆ እንቢ ስላላት ኤልሳቤጥ ትእዛዝዋን ፈረመችና ያልታደለች ሜሪም ተገደለች።

፯፤ ንግሥት ኤልሳቤጥ ባረጀች ጊዜ መሸበትዋን መድረቋንና ፊትዋ መጨማደዱን በመስተዋት ለማየት ጠላቸው። ደንገጥሮችዋ እርስዋን በመሸለምና በማስጌጥ ይጨነቁ ነበር። የሥራቸው አንዱ ክፍል ፊትዋን በቀለም መሸላለም ነእብር። ንግሥቲቱ ጥረትዋ ፊትዋን በቀለም እየሸለሙ ቀይ አድርገው የጽጌ ረዳ አበባ እንዲያስመስሏት ነው።

፰፤ እነዚሁ አጥፊዎች ገረዶች ግን ጉንጭዋን እንደዚህ ማድረግ ትተው አፍንጫዋን ሁሉ ቀይ ቀለም ለቀለቁአት ይባላል። እንዲህ አድርገው ታላቂቱን ንግሥት አፍንጫዋን በእሳት የተቃጠለ እንደ መሰለ በዙፋንዋ አስቀምጠዋት በክቡራኑ ፊት ትታይ ነበረች።

፱፤ መቸውንም የንጉሥ ቤተ ሰቦች ዋሸተው እንወድሻለን እያሉ ኤልሳቤጥን ያታልሉዋት ነበር። ፈጽማ አርጅታ አያታቸው እስክትሆን ድረስ ያሞኙዋት ነበር። ሌላው ቀርቶ የኤሴክስ ኤርል መልእክት ሰደደላትና ዋና ባለሙዋልዋ ሆነ። በመጨረሻው አስቀየማትና ሞተ ተፈረደበት።

፲፤ የኤሴክስ ኤርል ተፈርዶበት ከሞተ በኋላ ንግሥት ኤልሳቤጥ በሠራችው ሥራ ተጸጽታ እጅግ አዘነች። አረጀችና ሰው ሁሉ እንደሚጠላት ዐወቀች። እርስዋም የምትወደውን ባለማግኘትዋ አንገትዋን ደፍታ እንደ አዘነች በሰባ ዓመትዋ ሞተች።

፲፩፤ የመንግሥትዋ ጳጳሳትና ጠቢባን ሊቃውንቱ ሁሉ በድንዋን ለማየት ተሰበሰቡ። «በዚች በኅይለኛዪቱ ንግሥት ጊዜ እንግሊዝ አንድ ተከናወነለት ወደ ፊትም ይከናወንለት ይሆን?» በማለት ተጠራጥረው አዘኑ። እንደ እውነቱ የሆነ እንደ ሆን ከዚያ ወዲህ በትረ መንግሥቱን ከያዙት ነገሥታት ሁሉ አሁን ወደ ዘለዓለም ዕረፍት እንደ ሄደችው ሽበታም ሴት አድርጎ የገዛ አድንም አልተገኘም።

**ጥያቄ።**

፩፤ ኤልሳቤጥ በዙፋን የተቀመጠችው ምን ጊዜ ነው? ሃይማኖትዋ ምንድን ነው?

፪፤ እንዴት ያለች ናት?

፫፤ ባል ሳታገባ የቈየች ስለምንድን ነው? ያዘነችበት ምክንያት ምንድን ነው?

፬፤ ፊልጵ የእስጳኝ ንጉሥ የተባለው ማነው? (ኢንቪሲብል አርማዳ) የማይሸነፉ መርከቦች ማለት እንዴት ነው?

፭፤ የኤልሳቤጥ ከሥራዋ ሁሉ እጅግ ክፉ የነበረ ምንድን ነው?

፮፤ ሜሪ የእስኮትላንድ ንግሥት በስተኋላ ምን ዕድል ደረሰባት?

፯ ፰፤ በኤልሳቤጥ ደንገጥሮችዋና ገረዶችዋ እንዴት ያላግጡባት ነበር?

፱፤ የኤሴክስ ኤርል ምን አደረገ?

፲፤ ከርሱ ሞት በኋላ ኤልሳቤጥ እንዴት ያለ ስሜት ይሰማት ነበር?

፲፩፤ የመንግሥትዋ ክቡራን ሁሉ የኤልሳቤጥን (ሬሳ) በድን ባዩ ጊዜ እንዴት ያለ ስሜት ነበራቸው? ስለ አገዛዝዋ ምን ይባላል?

**ምዕራፍ ፻፸ ኤውሮጳ።**

**ስለ እስቱዋርት ቤት መግባት።**

፩፤ የእስኮትላንድ ንጉሥ የነበረው ያዕቆብ እስቱዋርት በኤልሳቤጥ ዙፋን ተቀመጠ። በዚያ አገር በእስኮትላንድ ይገዛ የነበረው ያዕቆብ ፮ኛ የተባለው ነው። ነገር ግን በእንግሊዝ አገር ያዕቆብ አንደኛ ተብሎ በሺ ፮፻ - ፫ ነገሠ። የሄንሪ ፯ኛ የሴት የልጅ ልጅ ስለ ሆነ የእንግሊዝን ዘውድ ወራሽ ሆነ። እርሱም ኤልሳቤጥ ያስገደለቻት የእስኮትላንድ ንግሥት የነበረችው የሜሪ ልጅ ነው።

፪፤ መላው የታላቁ ቢሪታኒያ ደሴት ባንድ መንግሥት ተገዛ። የዚህም ሁኔታ ፍጽሜ በእስኮትላንድና በእንግሊዝ መኻከል የብዙ መቶ ዓመታት ጦርነት ሆነ። ነገር ግን እንግሊዝና እስኮትላንድ እንደ ወንድማማች ሆነው ባንድነት ለመኖር ብዙ ዘመን ወሰደባቸው።

፫፤ ንጉሥ ያዕቆብ ከንጉሥነት ይልቅ ለመምህርነት የተገባ ሰው ነበር። ብዙ ትምህርት የተማረ ሰው ነበርና አያሎች መጻሕፍት ጽፎአል። በዕብራይስጥ፤ በግሪክና በላቲን ቋንቋ መናገር ይወድ ስለ ነበር ሁልጊዜ የሚለውን ለማስተዋል ይቸገሩ ነበር።

፬፤ ያዕቆብ እንደ ሰሎሞን ጠቢብ ለመሆን አሰበ። ብልጥነትን የመሰለ ስጦታ ስለ ነበረው ጠቢብ ሊባል ይገባዋል። ይኸውም የባሩድ ዶላቾችን በማግኘቱ ይታያል። ንጉሡና መኳንንቱ ክቡራኑና ጉባኤው ሁሉ በፓርላሜንት በተሰበሰቡበት ሰዓት ጠብቀው የሮም ካቶሊኮች የፓርላሜንቱን ቤት በባሩድ ሊያፈነዱት መክረው ነበር። ይህ ተፈጽሞ ቢሆን መላው የእንግሊዝ ቤተ መንግሥት ይበላሽ ነበር።

፭፤ ነገር ግን ንጉሥ ያዕቆብ ዱለት እንደ ተዶለት ጠርጥሮ ስለ ነበር ጠባቂዎቹ አስቀመጠ። ገይፎክስ የተባለ ሰው ፴፮ በርሚል የሞላ ባሩድ በሽሽግ ከተቀመጠበት ከምድር ቤቱ ውስጥ ውስጥ ገብቶ ተገኘ።

ይህ ስለ ተገኘ ለመታስቢያ ተብሎ ኅዳር ፭ ቀን ይከበር ነበር። ፎክስ ሰማንያ የሚሆኑ ጓደኞቹን ለንግሥ ስለ ተናገረ እርሱና ጓደኞቹ ሁሉም ተገደሉ።

፮፤ ብዙ ጊዜ ለነገሥታት የማይሆንላቸው አንድ መልካም ነገር ለጂምስ ነበረው። ይኸውም ጦርነቱን አይወድም ስለዚህ በዘመኑ ሰላም ሆነ። በሺ ፮፻፳፭ ሞተና ልጁ ፩ኛ ቻርልስ መንግሥቱን ወረሰ።

፯፤ የዚህን ንጉሥ ዘመነ መንግሥት ካባቱ ይልቅ አስቸጋሪ እንዲሆንበት ነገሩን ለማወቅ ቀላል ነው። አሁን በእንግሊዝ ቤተ ክርስቲያን የሚቃወሙ ናቸው። የሮም ካቶሊክ ሃይማኖት ሲሻር ያልጠፉትን ጳጳሶችና የሚደረገውን ሁሉ ነቃፎች ናቸው።

፰፤ ቀድሞ የእንግሊዝ ነገሥታት ብዙ ኅይልና ሥልጣን እንደ ነበራቸው አሰቡ። ስለዚህ ከእንግዲህ ወዲህ ንጉሥ መንገሡ ለሕዝቡ ደስታ ነው እንጂ ለራሱ ክብርና ደስታ ተብሎ አይነግሥም ብለው ነገር ቈረጡ። ባንድ ወገን ለቻርልስ የመስለው ሕዝብ የተፈጠሩት ነገሥታት በላይ የሆነው የሚገዙዋቸው ዜጎች እንዲያገኙ ነው።

፱፤ በመጀመሪያ መንግሥቱ ፑሪታኖችን አሳደዷቸው። የፑሪታን ካህን እንዳይሰብክ ሕዝቡም ፑሪታኖች ወደ ተሰበሰቡበት እንዳይሄዱ ከለከለ። ሥቃያቸውም ታላቅ ነበር። ነገር ግን እንደ ንግሥት ሜሪ ሊያቃጥላቸው አልፈረደም።

፲፤ አያሎች ከነርሱ ውቅያኖስን ተሻግረው ሄዱ። ባዲሲቱ እንግላንድ የሃይማኖትን ነጻነት አስበው ጆንሃምድን ጆንፒም አሊቬር ክሮምዌል ወደ አሜሪካ ለመሄድ ቈርጠው ሳሉ ንጉሡ ከለከላቸው። በኋላ እነዚህ ሦስቱ ለንጉሡ ዋና ጠላቶች ሆኑ።

**ጥያቄ።**

፩፤ ያዕቆብ ጂምስ ፩ኛ የነገሠው ምን ጊዜ ነው? እርሱ ማነው?

፪፤ በእንግላድና በእስኮትላንድ መኻከል የነበረውን ጦርነት ምን አጠፋው?

፫፤ ንጉሡ ያዕቆብ እንዴት ያለ ሰው ነበር?

፬፤ ካቶሊኮች እንዴት ያሉ አድማ አድርገው ነበር?

፭፤ ይህንኑ አድማ እንደምን አድርጎ ያዕቆብ አወቀባቸው? ጋይፎ ክስ የተባለ ማን ነው?

፮፤ ያዕቆብ እንዴት ያለ ዕውቀት አለው? ምን ጊዜ ሞተ?

መንግሥቱን ማን ወረሰው?

፯፤ ፑሪታን የተባሉ ምንድን ናቸው?

፰፤ ምን ያስባሉ? ቻርልስ እንዴት ሆነ?

፱፤ ሩሪታንን እንደምን አኖራቸው?

፲፤ ከነርሱ ብዙዎቹ ምን አደረጉ?

ከቻርልስ ዋና ጠላቶቹ ሦስት እንደምን ሆኑ?

**ምዕራፍ ፻፸፩ ኤውሮጳ።**

**ስለ ንጉሥና የፓርላሜንት ጦርነት።**

፩፤ እስከ ቻርልስ አንደኛ መንግሥት ድረስ የእንግሊዝ ፓርላሜንት የነገሥታትን ፈቃድ ለመቃወም አይደፍርም ነበር። በኋላ ግን በንጉሡና በፓርላሜንቱ መኻከል ዘወትር ክርክር ሆነ። ባንድ ፓርላሜንት የቻርልስ፥ ነገር ቢሰማ በሁለተኛው ፓርላሜንት ነገሩ እየፈረሰ እንቢ አለ።

፪፤ ነገር እስኪወሰን ድረስ ጠቡ እየበረታ ሄደ። እንዲህ ብሎም ቈየና የሁለቱም ወገን ለመዋጋት ፈለጉ። በቍጥር የሚበዙት የእንግሊዝና የእስኮትላንድ ክቡራን መኳንንትና ታላላቅ ሰዎች የእንግሊዝ ቤተ ክርስቲያን ጳጳሳትና ቀሳውስት ሁሉ ንጉሡን ይደግፉ ነበር። ባገሩ ውስጥ የሚገኙት ሰዎችና እንደ አውሬ የሆኑ ጐበዛዝቱ ሁሉ እንደዚሁ ስለ ዘውዱ ሰይፋቸውን መዘዙ። መላው ወደ ንጉሥ ወገን የሆኑት ወገኖች ሁሉ ፈረሰኞች ተባሉ።

፫፤ ጥቂት ባለ ማዕረጎችና ደጋግ ሰዎች የሆኑ ወደ ፓርላሜንት ወገን ሆኑ። ዳሩ ግን ወደነርሱ ሆነው የተጠጉአቸው ሠራተኞችና ነጋዴዎች ተራ ሕዝብ ነበሩ። ጠጕረ ሸላቶች ስለ ሆኑ ጠላቶቻቸው ክብ ራሶች የሚሉ ስም አወጡላቸው። ፈረሰኞች የተባሉት ክፍል ያጌጠና የሚታይ ልስብ ይለብሳሉ፤ ወይን ይጠታሉ፤ ይዘፍናሉ፤ በደስታ ወደ ጦር ሜዳ ይወጣሉ።

፬፤ ክብ ራሶች የተባሉት ወገኖች ልጥፍ ቆብ ያደርጋሉ፤ የጐሰቈለ ልብስ ይለብሳሉ፤ መዝሙረ ዳዊት ይደግማሉ እንጂ ሌላ ዘፈን የመሰለ አይዘፍኑም። ጊዜያቸውንም በጸሎትና ስብከት በመስማት ያሳልፋሉ። ተመልካቾችና ጠንካሮች ሰዎች ናቸው። ዙፋኑን ለመወርወር ባሰቡ ጊዜ እንደ ሳባቸው የሚፈጽሙም ናቸው። ስለዚህ የእንግሊዝ መንግሥት እንደዚህ ያለ ትግል ከሁለት ተከፈለ።

፭፤ ፈረሰኞች በተባሉትና ክብ ራሶች በተባሉት መኻከል ያገር ውስጥ ጦርነት በሺ ፮፻፵፪ ተጀምሮ ብዙ ጊዜ ተዋጉ። የሁለቱም ወገን ደም በእንግሊዝ ወንዞች መኻከል ፈሰሰ።

፮፤ ኦሊቨር ክሮምዌል የፓርላሜንት ወገን ሆኖ ስመ ጥሩ መሪ ከመሆን አልዘገየም። እርሱም ስለ ሕዝብ መልካም ኑሮና ስለ ሃይማኖት ከመዋጋት የተገባ ነው ብሎ ለፈፈ። ዳሩ ግን ለራሱ ክብርን የሚሻና የንጉሡን ስፍራ ለመያዝ የሚጥር ሰው ነበር።

፯፤ ክሮምዌል እየመላለሰ ድል አገኘና ከደረጃ ወደ ደረጃ ከፍ እያለ ይወጣ ጀመር። እንደርሱ ያለ ኅይለኛና ስመ ጥሩ የሆነው ሰው አልተገኘም። በመጨረሻው በሺ ፮፻፵፭ ናስቢ በተባለ ሥፍራ ላይ ብርቱ ውጊት ተዋግቶ የንጉሡን ጦር ድል አደረገው። ከዚህ እብኋላ ንጉሥ ቻርልስ ወደ እስኮትላንድ ሄደና ተከበበ። እስኮትላንዶችም አሳልፈው ለፓርላሜንት ሰጡት።

፰፤ ፓርላሜንቱ ንጉሡን እንደ ከሃዲ አሳልፈው ለፓርላሜንት ሰጡት። ባዳባባይ የተሰበሰቡት ሕዝብ ፩፻፴፫ ይሆኑ ነበር። በደለኛ «ነውና አንገቱን ማጣት ይገባዋል» ብለው ፈረዱበት። የእንግሊዝም ሕዝብ የተፈረደውን ፍርድ በሰሙ ጊዜ ተንቀጠቀጡ።

፱፤ የተቀባ ንጉሣቸው የበደለኛን ሞት መሞቱ እጅግ የሚያስፈራ ነገር ሆነ። እውነት ነው ብዙ ነገሥታት በጠላቶቻቸው እጅ ሙተዋል። ቢሆንም በጨለማ ወይም በስውር ነው። ንጉሥ ቻርልስ የሆነ እንደ ሆነ በመላው ዓለም ፊት ተፈረደበት።

፲፤ በጥር ፲፫ ቀን ሺ፮፻፵፱ የንጉሡን ፊት በጥቍር ልብስ ሸፍነው ከቤተ መንግሥቱ በደለኛ ወደሚቀመጡበት ስፍራ አወጡት። በሰው መግደያው መኻከል አንድ ሣንቃ ነበርና በሣንቃው ላይ የተፈረደበትን ሰው የሚገድለው ሰው በፊቱ ላይ ጥቍር ሜስክ አድርጎ በእጁ መጥረቢያ ይዞ ቆሞ ነበር።

፲፩፤ የክሮምዌል ብረት ለበስ ወታደሮች ሰው በሚገደልበት ስፍራ ዙሪያውን ተሰልፈው ቁመው ነበሩ። ንጉሡ ግን ወደሚሞትበት ስፍራ ሲሄድ በድፍረት ሲራመድ ሥርዓተ ንግሡን ለመፈጸም እንደሚሄድ ይመስል ነበር። ንጉሡም «የሚጠፋውን ዘንድ ከኔ ውሰዱ እኔ ግን የማይጠፋውን ዘውድ ለመቀበል እሄዳለሁ» አለ።

፲፪፤ ንጉሥ ቻርልስ ተንበርክኮ በጸለየ ጊዜ አሁን በንጉሡ ደም በሚበከለው አገር ላይ የሚያፈራ ፍርድ እንደሚመጣ ስለ ፈራ በዙሪያ ወደ ቆሙት ሕዝብ በሚያሳዝን አስተያየት ትንሽ ተመለከተ።

፲፫፤ ነገር ግን ጠላቶቹ ሊገድሉት እንደ ቈረጡ ባየ ጊዜ ዝም ብሎ ራሱን በግንዱ ላይ አጋደመ። አንገት ቈራጩም መጥረቢያውን አንሥቶ ባንድ ጊዜ መምታት የንጉሡን አንገት በጠሰና ወዲያው የንጉሡን ራስ በጁ አንሥቶ «የበደለኛው ራስ ሆነላችሁ» ብሎ ጮኸ። የንጉሥ ራስ መሆኑ ያውቃሉ እንጂ የበደለኛ ራስ መሆኑን ይጠራጠሩ ስለ ነበር ሕዝቡ ተንቀጠቀጡ።

**ጥያቄ።**

፩፤ በቻርልስ ፩ኛ መንግሥት ጊዜ የምክር ቤቱ እንዴት ነእብር?

፪፤ ንጉሡ በምን ይደገፍ ነበር? የንጉሡ ወገኖች ምን ይባሉ ነበር?

፫፤ ወደ አማካሮች ወገን የነበሩት ማን ይባሉ ነበር? ስለ ክቡራን ሰዎች ተናገር።

፬፤ ክብ ራሶች የተባሉት ምንድን ናቸው?

፭፤ ባ፲፮፻፵፩ እንዴት ያለ ጦርነት ተጀመረ?

፮፤ ክሮምዌል እንዴት ያለ ሰው ነበር?

፯፤ የናስቢ ጦርነት ምን ጊዜ ነበር?

በንጉሥ ቻርልስ ፩ኛ ምን ተደረገበት?

የሞት ፍርድ በተፈረደበት ሕዝቡ ምን ስሜት ተሰማቸው?

፲ ፲፩ ፲፪ ፲፫፤ ስለ ቻርልስ መገደል ተርክ። በምን ዘመን ሆነ?

**ምዕራፍ ፻፸፪ ኤውሮጳ።**

**መጠብቅና መታደስ።**

፩፤ በዚህ ጊዜ እንግሊዝ ዙፋን ባዶ ሆነ። ንጉሡም አንድ ልጅ ትቶ ነበር። ዳሩ ግን በሎንዶን ታይቶ ቢሆን ያባቱን ሞት ይሞት ነበር። ጐበዙ ሕፃን ሲዋጋ ድል ሆነና ሸሸ። አንድ ጊዜ ጠላቶቹ አጥብቀው ባባረሩት ጊዜ ቢያዳርሱት ከዛፍ ላይ ወጥቶ ተሠውሮ ዳነ።

፪፤ በዚህ ዘመን የነበረ የመንግሡ አገዛዝ ሬፑብሊክ ይባል ነበር። የምክር ቤት እንጂ በዚያን ዘመን ንጉሥና ጳጳስ ሹምም አልነበረም። ትንሽ ዝቅተኛ ፓርላሜንት ነበር፤ የጦር ዋና ጠቅላይ ስለ ሆነ ዋናውን የመንግሥቱን ሥልጣን የያዘው ኦሊቭ ክሮምዌል ነበር።

፫፤ የምክር ቤቱ ሥላን የያዘው መነሣታቸውን በተረዳ ጊዜ ክሮምዌል ፫፻ ወታደሮች ይዞ እነርሱ ተሰብስበው በነበሩበት አዳራሽ ውስጥ ገባና «እላንተ የተሰበሰባችሁ ከሐዲዎች ናችሁን ከዚህ ውጡ» ብሎ አዘዛቸው። እነርሱም ከለቀቁ በኋላ ሌሎቹን አማካሮች አመጣ፤ የነዚህም ዋና ፕሬስ ጐድ ቤርቦን ተባለ፤ ይህም ስም ለምክር ቤቱ የተስማማ ስለ ሆነ ለምክር ቤቱ ተሰጠ።

፬፤ ነገር ግን ይህ ፕሬስ ጐድ ቤርቦን የተባለ የምክር ቤት ብዙ ጊዜ ሊቄይ አልቻለም። ፭ ወር ያህል እንደ ቈየ መንግሥቱን በእጁ አድርጎ እነርሱን ወደየ ሥራቸው እንዲለቃቸው ክሮምዌልን ለመኑት። ክሮምዌልም የፈለገው ይኸንኑ ነበር።

፭፤ በሺ ፮፻፶፬ ራሱን የእንግሊዝ ሕዝብ ጠባቂ ብሎ አሳወጀ። ይህን ታላቅ ሥራ እንደ ያዘ ፬ ዓመት ተቀመጠ። አስተዋይና ኅይለኛ ገዢ ነበር። በእንግሊዝና በሌላ አገርም ራሱን እንዲፈራና እንዲከበር አደረገ።

፮፤ በዘመኑ ሁሉ ሰላምና ዕረፍት አልነበረውም። ጠላት አዘንግቶ ድንገት ቢሽጥብኝ ብሎ ጥርጥር ስለ ገባው ዘወትር በልብሱ ውስጥ የብረት ልብስ እንደ ለበሰ ይኖር ነበር። በርሱ የሸመቁበት ሰዎች ተጓዳ ወይም ታልጋው ውስጥ ብቅ ያሉበት እየመስለው አሳቡ አላሳርፍ ብሎት ከቶ ደስ ብሎት አይተኛም ነበር።

፯፤ ክሮምዌል ዕድሜው ፶፱ ዓመት ሲሆን በሺ ፮፻፶፰ በደዌ ታመመና ከዚህ ችጋረኛ ኑሮው ስለ ተፈታ ልጁ ሪካርድ በስፍራው ተተካ። ነገር ግን እይመንግሥቱን ሥራ ለማከናወን የሚችል ሰው አልነበረም።

፰፤ ሪካርድ ክሮምዌል የመንግሥቱን ሥራ በቶሎ አስረከበ። ከዚህ ወዲያ መንግሥቱ ያልጸና ሆነ። እንደ ገና የነገሥታት ተወላጅ የሆነ በዙፋኑ ካልተቀመጠበት ምንም ቢሆን እንግሊዝ አይከናወንለትም ብለው ሕዝቡ ማሰብ ጀመሩ።

፱፤ ክሮምዌል ከሞተ በኋላ ስለ ጦር ሠራዊት ጕዳይ በጣም ዕውቀት የነበረው ጄኔራል ጂዎርጅ መንክ የተባለ አንድ ሰው ነበር። መንግሥቱን እንድትይዝ የሚረዱህ ወታደሮች አሉና ወደ እንግሊዝ አገር እንድትመለስ ብሎ ወደ ሪካርድ አንደኛ የበኸር ልጅ ላከ።

፲፤ ስደተኛው የንጉሥ ልጅ በኤውሮጳ ልዩ ልዩ አገር በትልቅ ድኅነት ይኖር ነበርና ወደ እንግሊዝ ተመምጣት አልዘገየም። በታላቅ ደስታና ልዕልና ተቀብለውት ሎንዶን ሲገባ ሕዝቡ አዲሱን ንጉሣቸውን በማየት ከደስታቸው የተነሣ ያበዱ ይመስሉ ነበር።

፲፩፤ በሺ ፮፻፷ ቻርስል ፪ኛ ተብሎ ነገሠ። ንጉሡም ከዙፋኑ ለማውረድ ረዳት እይሆኑት ሰዎችና የአባቱ አንገት እንዲቈረጥ ያደረጉት ሁሉ ተሰቀሉ። የኦሊቭ ክርምዌልን በድን ከመቃብር አወጡና በበደለኛ መስቀያ ተሰቀለ። በኋላ እዚያው ከተሰቀለበት ሥር ቀበሩት። ይሁን እንጂ ያ ጨካኝ ገዢ እንደ ገና ከሞት ድኖ መጥቶ ቢሆን ለእንግሊዝ ደግ ይሆን ነበር፡

**ጥያቄ።**

፩፤ የንጉሥ ቻርልስ ልጅ እንዴት ሆነ?

፪፤ በዚህ ጊዜ መንግሥቱ ምን ተባለ? ታላቅ ሥልጣን የነበረው ማነው?

፫፤ ጉባኤውን (የምክር ቤቱን) ክሮምዌል እንደ በተነው ተናገር።

ከዚህ ወዲያ የምክር ቤቱ ምን ተብሎ ተጠራ? ምን ሆነ?

፬፤ ክሮምዌል ጠባቂ ጌታ በሉኝ ብሎ ያስለፈፈው ምን ጊዜ ነው?

፭፤ የመሥሪያ ቤቱን በእጁ እንደ ያዘ ምን ያህል ጊዜ ቈየ? ጠባዩ እንዴት ያለ ነው።

፮፤ እንዴት ያለ ፍርሀትና መንበድበድ ሰላምን ነሣው?

፯፤ ምን ጊዜ ሞተ? ማን ወረሰው?

፰፤ ሪካርድ ክሮምዌል እንዴት ሆነ?

፱፤ ጀኔራል ሞንክ የተባለው ምን አደረገ?

፲፤ አገር ጥሎ የሄደው የንጉሥ ልጅ እንዴት ሆነ?

ቻርስል ፪ኛ ምን ጊዜ ነገሠ?

፲፩፤ የክሮምዌል ቡድን እንዴት ሆነ?

**ምዕራፍ ፻፸፫ ኤውሮጳ።**

**ስለ ሺ ፮፻፹፰ ዐመፅና ስለ ሌላም ነገር ሁሉ።**

፩፤ ቻርልስ ፪ኛ ተሰዶ ሳለ ባለመጠንቀቅና በኃጢአት ይኖር ነበር። በዙፋን ላይ ሳለም ያው ዐመሉ ስለ አልተሻሻለ ወይን በመጠጣትና በልዩ ልዩ ዐይነት ደስታ ቀንና ሌሊቱን ያሳልፍ ነበር።

፪፤ በሺ ፮፻፷፭ በሎንዶን ታላቅ መቅሠፍት ሆኖ ነበር። በዚህ መቅሠፍት ቅርብ መቶ ሺህ ሰው ሞተ። ባመቱ የሚያስፈራ እሳት ተነሣና የከተማው እኩሌታ ሲቃጠል የዚህ ሁሉ አደጋ ለንጉሡ ምንም አለሰማውም።

፫፤ ሕዝቡን በክፉ አገዛዝ አስጨነቃቸው። በዚያን ዘመን ከደግነት ይልቅ ክፋት ተመሰገነ። በቻርልስ ፪ኛ ዘመን ደግነትና ሃይማኖት እንደ በደል ተቈጠሩ። ይህ ለምንም የማይረባ ንጉሥ በሺ ፮፻፹፭ በስካሩ ውስጥ እንዳለ ሞተና ጄምስ ፪ኛ የተባለ ወንድሙ መንግሥቱን ወረሰ።

፬፤ ጄምስ የሮም ካቶሊክ ነበር። ከነገሠበት ቀን ጀምሮ አሳቡ ታላቂቱ ብሪታንያን ከሮም ጳጳስ ሥልጣን በታች ለማድረግ እንጂ ሌላ ምንም አያስብም ነበር። ይህም አሳብ በዜጎቹ ዘንድ የተጠላ አደረገው።

፭፤ ከ፫ ዓመት የበለጠ በዙፋን አልተቀመጠም። አያሎች የእንግሊዝ ታላላቅ ሰዎች ከርሱ ለመራቅ አሰቡና ዊልየም የተባለውን የኦሬንጅ ፕሪንስ ለማንገሥ ከሆላንድ ጠሩት።

፮፤ የጄምስን ፪ኛ ልጅ አግብቶ ነበር እንጂ ይህ ፕሪንስ ለዘውድ የሚገባ የማዕርግ ስም አልነበረውም። ገና ወደ እንግሊዝ አገር ከመድረሱ የንጉሡ ቤተ ሰብና መኳንንት ሁሉ በፍጥነት ሄደው ላዲሱ ንጉሥ ፕሪንስ እጅ ነሡ። ወዲያው ንጉሥ ዊልየም ንግሥት ሜሪ ብለው ሠይመው በሺ ፮፻፹፱ ዘውድ ጫኑላቸውና ነገሡ። ጄምስ ወደ ፈረንሳይ አገር አመለጠ እንጂ ወገኖቹ እንደ ገና በዙፋኑ ሊያስቀምጡት ፈትነው ነበር።

፯፤ ይህ የምነግራችሁ የመንግሥት መዛወር መቸውንም የሺ ፮፻፹፰ ዓ.ም ዐመፅ ተብሎ ይጠራል። የንጉሡን ኅይል ለማስቀረት ጥቂት ደንብና ሥርዓት አድርገው ነበር።

፰፤ ንጉሥ ዊልየም አጥብቆ አደን ይወድ ነበር። ይኸውም መሞቻው ሆነና ሞቱን አጣደፈበት። በሺ ፯፻ - ፪ ከፈረስ ወደቀና አንድ ወር እንደ ታመመ ወዲያው ሞተ። ንግሥቲቱ ገና እርሱ ሳይሞት አስቀድማ ከጥቂት ዓመታት በፊት ሞታ ነበር።

፱፤ አገር ለቆ ተሰዶ የነበረው የጄምስ ልጅ አን የተባለች በዙፋኑ ተቀመጠች የዚህችም ንግሥት መንገሥ ለእንግሊዝ በጣም ከበሬታ ያለው ነገር ሆነ። ስመ ጥሩው የማርልቦሮ ዱክ ፈረንሳዎችን እየመላለሰ ድል አድርጓቸው ነበር። ነገር ግን በዚያው ዘመን የተደረገው ክብር የተገለጠው በርሱዋ ዘመን በነበሩት ታሪክ ጸሓፊዎች ነው።

፲፤ ንግሥት አን ፲፪ ዓመት ነገሠችና ዕድሚዋ ፵፱ ዓመት ሲሆን በሺ ፯፻፲፬ ሞተች ልብ ታደርጉ እንደ ሆነ በሺ ፮፻ - ፫ በእንግሊዝ አገር ከነገሡት ከቤተ እስቱዋርት ወገን የነገሠች የመጨረሻዪቱ የእንግሊዝ ንግሥት መሆንዋ ነው።

**ጥያቄ።**

፩፤ ቻርልስ ፪ኛ በስደቱ ጊዜ እንደምን ሆኖ ነበር?

፪፤ እንዴት ያለ መቅሠፍት ነው? ታላቅ እሳት እንዴት ነው?

፫፤ በዚህ መንግሥት ጊዜ የበጎ አካሄድና የሃይማኖት ሁኔታ እንዴት ነው?

ምን ጊዜ ሞተ? ማን ወረሰው? የያዕቆብ አሳብ ምንድን ነው?

፬፤ ከታላቆች ሰዎች ጥቂቶች ያደረጉት ምንድን ነው?

፭፤ ከሆላንድ የጠሩት ምንድን ነው?

፮፤ ዊልየም በዙፋኑ ምን የማዕረግ ስም አግኝቶ ነበር? ምን ጊዜ ዘውድ ጫነ? ንጉሥ ያዕቆብ እንዴት ሆነ?

፯፤ በ፲፮፻፹፰ የተደረገው ዐመፅ እንዴት ሆነ?

፰፤ ዊልየም ምን ጊዜ ሞተ?

፱፤ አን እንዴት ሆነች? መንግሥትዋ እንዴት ያለ ሆነ?

የማርልቦሮ ዱክ እንዴት ሆነ? የአን መንግሥት ዋናው ክብር ምን ነበረ?

፲፤ አን ምን ጊዜ ሞተች? ቤተ እስቱዋርቶች መንገሥ የጀመሩ ምን ጊዜ ነው?

**ምዕራፍ ፻፸፬ ኤውሮጳ።**

**ከታላቂቱ ብሪታንያ የሀኖብሪያን ነገሥታት።**

፩፤ ተሰዶ ሄዶ የነበረው የፊተኛው ንጉሥ ጄምስ በሺ ፯፻ - ፩ በፈረንሳይ አገር ሞቶ ነበር። ሉዊስ ፲፬ኛ የእንግሊዝ ንጉሥ ተብሎ የነገሠው የርሱ ልጅ ነው። የእንግሊዝ ሕዝብ ግን ግብዙ ይሉት ነበር። ምክንያቱም የሮም ካቶሊክ ንጉሥ ሊገዛቸው ስላልፈቀዱ ነው። የጵሮቴስታንት ዐልጋ ወራሽ ሊሆን የሜባው የሀኖብር መራጭ የጀርመን ፕሪንስ ነበር። የርሱም እናት የጄምስ ፩ኛ የልጅ ልጅ ነበረች። እርሱም ያን ጊዜ የ፶፫ ዓመት ሽማግሌ ሆኖ ነበር።

፪፤ ይህም የጀርመኖች ፕሪንስ ጅዎርጅ ፩ኛ የእንግሊዝ ንጉሥ ተብሎ ነገሠ። ቤተ ሀኖብር የተባሉት የነገሥታት ትውልድ መግዛት በርሱ ተጀመረ። አንዲት እንኳን የእንግሊዝ ቃል አይናገርም ነበር። ለአገዛዙም አንዳች አያውቅም ነበር። የሚበልጠውን ጊዜ በተወለደበት ባገሩ ይኖር ነበር።

፫፤ አገሩን ሀኖብርን በጣም ይወድ ስለ ነበር በእንግሊዝ ነገሥታት ቤተ መንግሥት መቀመጥ እንደ አገሩ ሆኖ አይሰማውም ነበር። በሺ ፯፻፳፯ ሞተና ልጁ ጆርጅ ፪ኛ የተባለ በስፍራው ነገሠ። ጆርጅ ፪ኛ እንደ አባቱ የጀርመን ተወላጅ ነው።

፬፤ በ፪ኛ ጆርጅ ዘመን እንግሊዝ ከእስጳንያና ከፈረንሳይ ጋር ውጊያ ገጠመና ንጉሡ ራሱ የጦር ሠራዊቱን አዞ፣ ዴቴንጅን ላይ በተዋጉ ጊኤ እንግሊዞች ድል አደረጉ። ነገር ግን በፎንቴኖይ ሲዋጉ እነሱ ድል ሆኑ።

፭፤ በሺ ፯፻፵፭ የጄምስ ፪ኛ የልጅ ልጅ ያባቶቹን ዘውድ አስመልሳለሁ ብሎ ፈተነ። ከስኮትላንድ ተነሥቶ ጥቂቶች የእኮትላንድን ጀግኖች ይዞ ወደ እንግሊዝ አገር ተጓዘ። በመጨረሻው ድል ሆነና መሸሽ ግድ ሆነበት። ከተከተሉት ሰዎች አያሎች እየተያዙ አንገታቸውን አጡ። እኩሉም ተሰቀሉ።

፮፤ በሺ ፯፻፶፭ በፈረንሳይና በእንግሊዝ መኻከል ሌላ ጦርነት ተነሣ። ደግሞም ዋና ጦርነታቸው ባሜሪካ ተጀምሮ ይዋጉ ነበር። በዚያን ጊዜ በተደረገው ጦረንት የከዌቤክን ከተማና ካናዳዎችን እንግሊዝ ድል አደረጋቸው። ወዲያው ይህ እንደ ተደረገ ዕድሜው ፸፯ ዓመት ሲሆን በ፪ኛው ጆርጅ ሞተ።

፯፤ ፫ኛ ጆርጅ የተባለ የልጁ ልጅ በወተለደ በ፳፩ ዓመቱ በሺ ፯፻፷ ዓ.ም መንገሥ ጀመረ። በመልካምና በተሻለ አኳኋን በዙፋን የተቀመጠ ከቶ እንደሱ ያለ ንጉሥ አልተገኘም። ይሁን እንጂ ያልታደለ ሆኖ ብዙ መከራ ደረሰበት። እርሱ ዘውድ የጫነለት ሙቶ ቢሆን ኖሮ ይሻለው ነበር።

፰፤ ፫ኛ ጆርጅ በተለምዶ የሚከበር ሰው ነበር። በውስጠ ጠባዩና ባካሄዱም ከነገሥታት ይልቅ እርሱ የተሻለ ነው። ሞገደኛ ስለ ነበር፣ ከርሱ አብልጠው ዕውቀት ያላቸው ጠቢባን የሚመክሩትን አይቀበልም። ምክራቸውን ተቀብሎ ቢሆን ምናልባት ባሜሪካ የተነሣው ዐመፅ በርሱ ዘመን አይደረግም ነበር።

፱፤ ከዚህ በኋላ የዚህን ታላቅ ሁኔታ እናገራለሁ። ያሜሪካ መጥፋትና ሌላውም ብዙ ችግር ሁሉ ጆርጅ ፫ኛን ወደ እብድነት አደረሰው። መጀመሪያ በሺ ፯፻፹፰ አእምሮው ተበላሽቶ በድንገት ክፍርር እያደረገው እያደረገረው አያል ወራት ሰውነቱ ሳይስተካከል ቈየ።

፲፤ በሺ ፰፻ - ፬ በሌላ ደዌ ተያዘ። ደግሞ ፫ኛ በሺህ ፰፻ - ፲ እንደዚሁ ሆነ ከዚህ አያይዞ እስከ ዕለተ ሞቱ በዚያው በእብድነት እንደ ተያዘ ኖረ። የእንግሊዝ የጦር ሠራዊት የከበረ ታላቅ ድል ማግኘቱንና በየጊዜውም የሚሆነውን ሁሉ ምንም አያውቅም ነበር። ዕድሜው ፹፪ ዓእምት ሲሆን ከዚህ ችጋረኛ ኑሮው ሞት ገላገለው።

፲፩፤ የ፫ኛ ጆርጅ የበኽር ልጅ ገና ከልጅነቱ ጀምሮ እንደ አውሬ ያለ ነበር። አባቱ በሚያሳብድ በሽታ ታሞ ሳለ ያልጋ ወራሽ መሆኑን አስለፈፈ። በሺ ፰፻፳ ጆርጅ አራተኛ ተብሎ ነገሠ።

፲፪፤ ይህ ንጉሥ በልጅነቱ እንደሚያደርገው እንዲሁም አርጅቶ ሳለ አጥብቆ ስለ ልብሱ ይጠነቀቅ ነበር። ለዐይን ደስ የሚያሰኝ ነገር ረቂቅ ሥራ ይወዳል። ላዱኛና ለደስታ የተሰጠ ሰው ነበር።

፲፫፤ ባልጋ ወራሽነትም ወይም በንጉሥነት እርሱ ሲገዛ ሳለ እንግሊዝ ከቦናፖርቴ ጋር ትዋጋ ነበር። ባላት ኅይልና በሌሎችም በኤውሮጶች መንግሥታት ርዳታ በመጨረሻው ያነን ስመ ጥሩ አሸናፊ ገልብጣ፥ ጣላችው በሺ ፰፻፴ - ፬ኛ ጆርጅ ሞተና ዌልየም ፬ኛ የተባለ ወንድሙ መንግሥቱን ወረሰው። በርሱ መንግሥት ጊዜ በሺ ፰፻፴፪ ስለ መታደስ የተጻፈው ደድባቤ አለፈ። በሺ ፰፻፴፯ ሞተና ቢክቶሪያ የተባለችው የወንድሙ ልጅ መንግሥቱን ወረሰች። ይህችም የእንግሊዝ ንግሥት እጅግ የተከብረችና በዜጎችዋ ሁሉ ዐይን ዘንድ በጣም የተወደደች ነበረች።

**ጥያቄ።**

፩፤ ያዕቆብ ፪ኛ ምን ጊዜ ሞተ? የሞተበስት ስፍራ ወዴት ነው? የያዕቆብን ልጅ እንግሊዞች ምን ይሉታል?

፪፤ ላልጋው የቀረበ ማነው? ጆርጅ ፩ኛ የተባለ ማነው? እንዴት ያለ ሰው ነው?

፫፤ ጆርጅ ፪ኛ የተባለ ሊነግሥ የቀረበው ምን ጊዜ ነው?

፬፤ በዚህ መንግሥት ጊዜ እንግላንድ ከየትኞች አገሮች ጋር፥ ይዋጋ ኑርዋል? እንግሊዞች እንዴ ያለ ድል አገኙ? ድል የሆኑበትስ የት ሲዋጉ ሆነ?

፭፤ በ፲፯፻፵፭ ምን ሆነ?

፮፤ በ፲፯፻፶፭ የተደረገው ጦርነት እንዴት ሆነ? ክዌቤክና ካንዳ፥ እንዴት ሆኑ?

፯፤ ጆርጅ ፫ኛ ምን ጊዜ ነገሠ?

፰፤ ጆርጅ ፫ኛ በካሄዱና በጠባዩ እንዴት ያለ ሰው ነበር?

፱፤ ምን ደረሰበት?

፲፤ አእምሮው እንዴት ነበር? ምን ጊዜ ሞተ?

፲፩፤ ጆርጅ ፬ኛ ምን ጊዜ ነገሠ?

፲፪፤ አለባበሱ እንዴት ነበር?

፲፫፤ በርሱ መንግሥት ጊዜ ምንና ምን ሆነ? ምን ጊዜ ሞተ? ማን ወረሰው? በኋላ የነገሠው ማነው?

**ምዕራፍ ፻፸፭ ኤውሮጳ።**

**የዌልስ ታሪክ።**

፩፤ ወደ ዌልስ ሄዳችሁ ከሕዝቡ መኻከል ብትቀላቀሉ ፍጹም በእንግሊዝ ሕዝብ መኻከል የሆናችሁ ይመስላችኋል። የባላገሮቹ ስም ከእንግሊዝ ሕዝብ ስም በጣም ልዩነት አለው። እስቲ እንዲህ ያለ ስም ምን ይመስላችኋል? ሚስተር ሊዌሊን አፕ ግረፊት አፕ ጆንስ፣ ሚስትር ካቴስቢ ይኸውላችሁ እንዲህ የመሰለ ስም በዌልስ የተለመደ ነው።

፪፤ ዛሬማ አያሎች በእንግሊዝ ቋንቋ ይናገራሉ። ምንም የሌላ ቋንቋ የማያውቁና የማይሰሙ በርከት ያሉ ቢኖሩ ያባቶቻቸው ቋንቋ ጥቂት በጥቂት እያለ መጥፋቱ ነው። የዌልሶች ቋንቋ ተአይሪሶችና ተጌሎች ቋንቋ ጋር ይቀራረባል፤ ይመሳሰላል። አይሪሶችና የእኮት ደገኞች እንደሚመሳሰሉ እንዲሁም እነዚህ ጥንት ግንዳቸው ካንድ ሥር የወጣ፣ መሆኑን ያሳያል።

፫፤ ዌልሶች ጥንተ ታሪካቸው በጣም ወለል ብሎ አይታይም። ሮማውያን ወደ ብሪታንያ በመጡ ጊዜ በዌልስ ተራሮች ላይ ባለጌዎች የሆኑ ባላገሮች ነበሩበት። እነዚሁም ባገራቸው የመጣውን ጠላት በዱላ እየከኩ የሚያስወጡ ናቸው። ሮማውያን መጥተውን አገራቸውና ተራሮቻቸውን እንዳይዙባቸው በጀግንነት መክተዋል።

፬፤ ሳክሶኖች በመጡ ጊዜ መላውን እንግሊዝና የዌልስን ጥቂት ክፍል አስገበሩት። ዳሩ ግን የሚበልጠው ክፍል ተነሣባችውና ጠቡ አልበርድ አለ። የዌልስ ገዢዎችም ከሮማውያንና ከሳክሶኖች ወራሪዎች እንደ ዳኑ በዚያን ጊዜም እንዲሁ ነጻነታቸውን አገኙ። እነዚህ የዌልስ ገዢዎች በዙሪያቸው ያሉት ሕዝብ እየረዱዋቸው በጦርነት ጊዜ የሚከላከሉበት ብርቱ ምሽግ ነበራቸው። የዚህም ምሽግ ፍራሽ እስከ ዛሬ ይታያል።

፭፤ ቀድሞ ዘመን በዌልሶች መኻከል ያልታወቁ ባርዶች የተባሉ እንግዶች ሰዎች ነበሩ። እነዚህም ሰዎች ዙፋኖች አቅራሪዎች ናቸው። ስለ ዌልሶች መኳንንትና ጀግኖች ታሪክ እያመጡ ይተርካሉ፤ ወግ ያወጋሉ። የሚተርኩላቸው የጀግንነትና የጦርነት ስለ ነበረ ሕዝቡ የነዚህን ሰዎች ታሪክ በመስማትና በማዳመጥ በጣም ደስ ይላቸው ነበር።

፮፤ ከነዚሁ ባርድ ከተባሉት ሰዎች የሚያሰንቅ አድርገው ለመዝፈንና ታሪክ ለመናገር ስጦታ ያላቸው ሰዎች ነበሩባቸው። እነዚህ ሁልጊዜ ወደ ገዢዎቹ አዳራሽ እየገቡ በሚደረገው ዘፈንና ግብር ደስ ብሎአቸው ይኖሩ ነበር። የሚናገሩት በሕዝቡ መኻከል ኅይል ያለው እንዲሆንላቸው ስለ አሰቡ ትንቢት የምናገር ነቢያት ነን አሉ። ወደ ፊት እንዲህና እንዲህ ይሆናል እያሉ የሚናገሩትን ሕዝቡም መኳንንቱም ተቀበሉዋቸው አመኑዋቸው። ራስን ማታለል መቸውንም የሚያስቸግር ስለ ሆነ እነርሱም ራሳቸው ባርዶች አመኑ። በማነኛውም ነገር ሕዝቡ እጅግ አድርገው አከበሩዋቸው።

፯፤ በጐረቤቱ በራሳችወ አዳሪ ሆነው ነጻነት ካላቸው ሕዝብ በቀር ለንጉሥ ከዚህ የበለጠ ሌላ አስቸጋሪ ነገር የለም። እንደዚህ ያሉትንም ራሳቸውን ችለው የሚኖሩትን ሕዝብ በተመለከተ ጊዜ ትዕቢቱ የተበላሸበት እየመሰለው ቍጣው ይቃጠላል። ስሜቱም አዳኝ በተኵሎችና በቀበሮች ቤተ ሰቦች ላይ እንደሚሰማው ደስ የሚለው ሁሉንም ቢገድላቸው እንጂ አጠገቡ ባለው ጐሬ ውስጥ ሊቀመጡ እንደማይወድ እንዲሁም የንጉሡ ስሜት ሰው ሁሉ ከሥልጣኑ በታች እንዲሆን ነው።

፰፤ የእንግሊዝም ነገሥታት በዌልሶች ላይ ያደረጉት እንዲሁ ነው። ስለዚህ ነገሩ እንደሚያመለክት ዌልሶች ድል አድርገው አገራቸውን ለመያዝ እንግሊዞች ብዙ ጦር ሰደዱባቸው። ዳሩ ግን የዌልስ ጀግኖች እጅግ ብልጦች ስለ ነበሩ እስከ ሺ ፪፻፹፭ ድረስ አገራቸውን አላስያዙም አላስነኩም። ፩ኛ ኤድዋርድ የእንግሊዝ ንጉሠ ነገሥት ነበር፤ ሌዊሊንም የዌልስን ገዢ ነበር።

፱፤ መቸውንም ቢሆን እነዚያ ባርድ የተባሉ ሰዎች ጽኑ ውጊት በሆነ ጊዜ ደስታቸው ነው። ስለዚህ የዌልስን ገዢዎች ለጀግነንት ሥራ አነሣሱዋቸው። ከነዚህ ከባርዶች ወገን አንዱ የመላው እንግሊዝ አገር ገዢ ትሆናለህ ብሎ ለሌዊሊን ነገረው።

፲፤ የ፩ኛ ኤድዋርድ የጦር ሠራዊት በሄደበት ጊዜ ያሉትን ትንሽ ጭፍሮቹን ይዞ እንግሊዝን ገጠመው። ወዲያው ድል ሆነና እዚያው ስለ ታረደ ዳዊት የተባለ በስፍራው ተተካ። እርሱም በጀግንነት አገሩን ስለ መጠበቅ በመካከሉ ተይዞ ተሰቀለ።

፲፩፤ ሕዝቡን ከርሱ ጦር ጋር እንዲጋጭ አመሳቀሉዋቸው። ንጉሡ ኤድዋርድ በባርዶች ላይ እጅግ አድርጎ ስለ ተቈጣ፤ ሁሉንም ሰበሰበና አስገደላቸው። እነዚህም ሥራዎች ንጉሡን አላስመሰገኑትም። ቀጥሎ የሚነግሠው በቄልስ ተወለደና የዌልስ ገዢ የሚባል ማዕርግ ተቀበለ። ይህም በሕዝቡ ዐይን ጥቂት የተወደደ ይመሳልል። ከእንግሊዝ ንጉሥ ከመጀመሪያው ልጅ ጀምሮ የዌልስ ገዢ መባል የተለመደ ሆኖ ቀረ።

፲፪፤ የዌልስ ፕሪንስነትና ነጻነት በዳዊት ሞት ተፈጸመ። አሁን ግን ኅይላቸውን ምድራቸውን ወደ ማረስ ከፍ ወደ አለው ሰላም ወደ መላበት፣ ብልሀት አደረጉት። ዌልስት ጥቅም ያለው የድንጋይ ከሰልና ብረት የሚገኝበት አገር ነው። ደግሞም ከመሬት እየተቈፈረ እስሌት (ታቡላ) በመገኘቱ ስመ ጥሩ ነው።

**ጥያቄ።**

፩፤ ዌልሶች ስማቸው እንዴት ነው?

፪፤ ቋንቋቸው እንደምን ነው? የዌልስ ሕዝብ አወጣጣቸው ከወዴት ነው።

፫፤ ዌልሶች ጥንተ ታሪካቸው እንዴት ነው?

የጥንቱ ባላገሮች እንዴት ያሉ ናቸው?

፬፤ ሳክሶኖች እንዴት ያሉ ናቸው? የዌልሶች ዐልጋ ወራሽ የነበረ ማነው?

፭ ፮፤ እነዚህ ባርዶች የተባሉ ሰዎች ምን አደረጉ?

፯፤ ለንጉሡ እጅግ አስቸጋሪ የነበረ ምንድን ነው?

፰፤ የእንግላንድ ንጉሥ ምን አደረገ? በ፲፪፻፹፭ የዌልስ ዐልጋ ወራሽ የነበረ ማን ነው?

፱፤ ሌዊሌን ምን አደረገ? በኋላ ምን ደረሰበት? ድል ያደረገው ማን ነው?

ወንድሙ ዳዊት እንዴት ሆነ?

፲፩፤ ንጉሥ ኤድዋርድ ባርዶችን ምን አደረጋቸው?

ቀጥሎ የነገሠው የእንግልዳን ንጉሥ የተወለደው ወዴት ነው?

፲፪፤ ዌልስ ከዚያ ወዲህ የእንግላንድ ክፍል የሆነው ምን ጊዜ ነው?

አሁን የዌልስ ሕዝብ እንዴት ናቸው?

በዌልስ የሚገኙ ማዕድኖች እንዴት ያሉ ናቸው?

**ምዕራፍ ፻፸፮ ኤውሮጳ።**

**የእስኮትላንድ ታሪክ።**

፩፤ ቀድሞ በእስኮትላንድ የነበሩ ባላገሮች ጌልስ ወይም ኬልት የተብሉት ነገድ እንደ ነበሩ ይታያል። ወይም ደግሞ ምናልባት የቀድሞ ብሪቶንስ ዌልሶችና አይሪሶች፣ ይሆናሉ። ለሮማውያን አንገዛም ብለው የሞገዱ ጀግኖች ናቸው። እንደዚህ ያሉ አስቸጋሪዎች ስለ ሆኑ ከእስሎዌፍት አንሥቶ እስከ ታይን ወንዝ ድረስ የሮም ጄኔራሎችን ግንብ እንዲገነቡ አስደረጉዋእው።

፪፤ ከሁለቱም ወገን ዘወትር የሚገናኙበት መንገድ ተበጅቶ ስለ ነበር፤ ይህ ግንብ የሚዋጉትን አርበኞች ክፍል ለመለያየት የበቃ አልነበረም። ሦስት ወይም አራት መቶ ዓመት ከክርስቶት ልደት በኋላ ከጎቶች ነገድ ፒስት የተባሉ ተሻግረው መጡና በዚህ አገር ላይ ተሰራጭተው ረባዳውን አገር ያዙና ምድርን እያረሱ ተቀመጡ። እስኮትላንዶች ግን በተራሮቻቸው ላይ ሁነው በጦርነትና በአደን ኖሩ።

፫፤ በእንዲህ ያለ ሁኔታ እነዚያ እንገዶች በተራራ ላይ የሚኖሩት የላይኞች በታች በረባዳው አገር የሚኖሩት የታችኞች ተብለው ኖሩ። ምንም የተሻለ ስሜትና ማስተዋል በመኻከላቸው ቢዘረጋ እንደ ነበሩ ሁነው እስከ ዛሬ አሉ። በውነትም ስለ ነርሱ የምናውቀው እጅግ ትንሽ ስለ ሆነ የጦርነታቸውን ነገር ይህን ያህል ነው ብዬ ልነግራችሁ አልችልም።

፬፤ ኬንት ፪ኛ የተባለ እርሱም ላይኞች ለተባሉት ክፍል መሪ የነበረ በሺ ፰፻፴፱ ዓ.ም ፒትስ የተባሉትን አሸንፎ በእስኮትላንድ መጀመሪያ ንጉሥ ሆነ። ከርሱ ዘመን ጀምሮ እስከ እንግሊዝ ንጉሥ እስከ ቀዳማዊ ኤድዋርድ ዘመን ድረስ እጅግ ደጋጎች ነገሥታት እንደነበሩ እርግጥ ነው። ዳሩ ግን ታሪካቸውን ከዚህ ለመቀላቀል የሚበቃ ታሪክ የላቸውም።

፭፤ ሎንግሻንግስ ኤድዋርድ የተባለው እንደዚሁ ሁሉ ዌልስን እንዴት አድርጎ እንዳስገበረ ከእስኮትላንዶችም ጋር ጦርነት እንዳደረገ ጊዜ ሞቱ ሲደርስ በእስኮትላንድ ላይ የመእረሻውን አገዛዝ ለማድረግ ታላቅ የጦር ሠራዊት እንዳሰበሰበ በእንግሊዝ ታሪክ ነግሬያችኋለሁ። ደግሞ ልጁ ኤድዋርድ ፪ኛ የተባለ በኖክበርን በሚባል ስፍራ ላይ በተዋጋ ጊዜ ሮበርት ብሩስ ድል አድርጎ እንደ መታው ነግሬአችኋለሁ። ይህም የሆነው በሺ ፫፻፲፫ ነው። በእንግሊዞች ንገገሥታት የነበረ ማስፈራራት የእኮትላንድን ነጻነት አጸና።

፮፤ ከዚህ ጊዜ ጀምሮ እስከ ጄምስ ፭ኛ ዘመን ድረስ በአገር ውስጥ ከነበረ ፀብና ከእንግሊዝ ጋር የሚያስፈራ ጦርነት ከማድረግ በቀር ስለእስኮትላንድ የሚነገር ታሪክ እጅግ አጭር ነው። በሺ ፭፻፲፫ ዕድሜው ፲፫ ዓመት ሲሆን የመንግሥቱን ልጓም ያዘ። በችግር ጊዜ የጦር ሠራዊቱ ስለ ከዱት ፴፩ ዓእምት ሲሆነው በዚህ አዘነና እስከ ሞት ድረስ ተራበ።

፯፤ ሴት ልጁ ቆንጆዪቱ ሜሪ የምትባለው የእኮትላንድ ንግሥት ያልታደለች ነበረች። ስለርሱዋም በእንግሊዝ ታሪክ አመልክቻለሁ። በፈረንሳይ አገር ተምራ አደገች፤ ትምህርት በጣም የጨረሰች ነበረች እንጂ ውበት ብቻ አልነበረችም።

፰፤ ገና ቆንጆ ሳለች ወደ እስኮትላንድ ወሰዱዋትና ከዚያ ነገሠች። ዳሩ ግን ውበትና ትሩፋትን ኅይልንም፣ ደስታን ስለማያረጋግጥ የሜሪ መንግሥት ታላቅ ችግር የመላበት ነበር። ሕዝቡ እርስ በርሳቸው ስለ ተለያዩ ሜሪ ሕዝቡን ለመግዛት እንደማይሆንላት ተረዳችና በመጨረሻው እንዳይገድሉዋት ስለ ፈራች ሕይወቷን ለማዳን ወደ እንግሊዝ ሄደችና በንግሥት ኤልሳቤት እጅ ተጠብቃ ቈየች።

፱፤ ሸረሪት በእጅዋ የገባችላት ዝንብ እንዴት እንደምታደርጋት ኤልሳቤጥም በእጅዋ የገባቸውን ሜሪን ያደረገቻት እንዲሁ ነው። መጀመሪያ ሳሰረቻት በመጨረሻው አስገደለቻት።

፲፤ ጄምስ ፮ኛ የተባለው የሜሪ ልጅ ከእስኮትላንድ በናቱ ዙፋን ተቀመጠ። ኤልሳቤጥ ከሞተች በኋላ ቀዳማዊ ጄምስ ተብሎ የእንግሊዝ ንጉሥ ሆነ። ምንም በእንግሊዝ አገር ቢቀመጥ እስኮትላንድ አልረሳም። ትምህርት ወዳጅ ነበር፤ ወንዶች ልጆችና ሴቶች ልጆች ንባብና ጽሕፈት የሚማሩበት በአገሩ ያቆማቸው የትምህርት ቤቶች እስከዛሬው ድረስ እንደ ተከፈቱ ናቸው። ስለዚህ በእስኮትላንድ ያልተማረ ሰው አይገኝም።

፲፩፤ ከንጉሥ ጄምስ ጀምሮ በሺ ፮፻፫ እስኮትላንድ ወደ እንግሊዝ ተደርባ አንድ መንግሥት ተብላ ቈየች። አንዳንድ ጊዜ ብቻ እያመፀች ስለ ቤተ እስቱዋርት አያሌ ጊዜ ተዋግታለች። ስለ ሆነ እስኮትላንድ የእንግሊዝ መንግሥት ሰላማዊ ክፍል ሆና ብዙ ዘመን ቈይታለች።

**ጥያቄ።**

፩፤ የእስኮትላንድ የጥንቱ ባላገሮች እንዴት ያሉ ናቸው?

የሮም ጄኔራሎች ምን አደረጉ?

፪፤ ነገደ ፒከት የተባሉ ምንድን ናቸው? እስኮትላንዶች በየት የሚኖሩ ናቸው።

፫፤ ነገዶች እንደምን ተከፋፍለው ኑረዋል? ከጥንት እንደምን ይኖሩ ኑረዋል?

፬፤ በ፰፻፴፱ የእስኮትላንድ ንጉሥ ማን ነበር?

ስለ ኤድዋርድ ሎንጋንክስ ምን ትላለህ? ስለ ፪ኛው ኤድዋርድ እንዴት ትላለህ?

የባኖክ ጦርነት ምን ጊዜ ነበር? ቃጠሎውስ? በዚህ የተነሣ ምን ሆነ?

እስኮትላንዶች ከእንግሊዞች ጋር ምን ያህል ጊዜ ተዋጉ? ያዕቆብ ፭ኛ ምን ጊዜ ነገሠ?

፯ ፰ ፱፤ ምን ደረሰበት? ስለ እስኮትላንድ ንግሥት ስለ ሜሪ ተናገር።

የሜሪን ዙፋን ማን ወረሰ? ያዕቆብ ምን አደርገ?

፲፩፤ ከ፲፮ - ፫ ወዲህ እስኮትላንድ እንዴት ሆነ?

**ምዕራፍ ፻፸፯ ኤውሮጳ።**

**ስለ አየርላንድ።**

፩፤ የአየርላንድ ታሪክ (ወይም ግሪን ኤሪን) ልብ የሚነካና የሚያሥቅ ነገር መልቶበታል። ይህንኑም ባንድ ምዕራፍ ብቻ አድርጌዋለሁ። ኬልቶች የተባሉት የጥንቱ ባላገሮች እንደ ብሪትንስ ያሉ ጠንካሮች ናቸው። እነዚህም የጦር መሣሪያቸው ዱላ ነው። በዱላ የሚማቱና ከመብልና ከመጠጥ ከመፈንጠዝ ይልቅ ውጊያ የሚወዱ ናቸው።

፪፤ በነገድ ይለያያሉ። መሪዎቻቸው ነገሥታት ይባላሉ። እርስ በርሳቸው ሁልጊዜ ጠብ ያነሣሉ፤ ሕዝቡም ጨዋታ ይወዳሉ። የጥንት አይሪሾች እንደ ሌሎቹ እንደ ነገደ ኬልት የድሩኤድሶችን ሃይማኖት ያከብራሉ። ነገር ግን ፭፻፶ ዓ.ም ፓትሪክ የተባለ አንድ የወንጌል መልክተኛ ወደ አገራቸው መጣ።

፫፤ ሰውዬው ብልህና ደግ ሰው ስለሚመስል ሕዝቡ በጣም ይወዱት ነበር። እንዲሁም ሕዝቡ ክርስትናን ተቀበሉ። በክርስትና በማደጋቸው መጠን እንዲሁም በሥልታኔ ከፍ ማለት ጀመሩ። ፓትሪክም ብዙ ዘመን ቈይቶ ሞተና በሎንዶን ተቀበረ።

፬፤ ከሞተ በኋላ ሕዝቡ ስለርሱ የሚያስደንቅ ታሪክ መናገር ጀመሩ። በመጨረሻው ከሌሎች ሰዎች እርሱ ቅዱስ ሰው ነበር ማለት አመጡ (ቅዱስ አሉት) ቅዱስ ፓትሪክ በሰማይ የአየርላንድን ጥቅም እስከ ዛሬ ይጠብቃል ብለው ያምናሉ። ወደሱ ይሰልያሉ ስለርሱ ክብር ብለው ባመት ፩ ቀን ወደ ቤተ ክርስቲያን ለመሄድ ወስነዋል። ሄደውም ውስኪ ይጠጣሉ። ተሳክረው እርስ በርሳቸው በዱላ ሲራኮቱ ጭንቅላታቸውን ተፈረካክሰው ይገባሉ።

፭፤ እስከ ዛሬ በአየርላንድ ከሌላው ነገር አንዱ የሚጫወቱት ስለ ቅዱስ ፓትሪክ ነው። ነገሩም እንዲህ ነው፤ በአየርላንድ እባብ ወይም ሌላ ተናዳፊ ዘንዶ የመሰለ ነገር የለም። እንደዚህ ያሉትን እብባ የመሰሉትን አራዊት ቅዱስ ፓትሪክ ከአየርላንድ አጥፍቶዋቸው አየርላንድ ከቶ ከእባብ ለዘለዓለም ነጻ ወጥቶአል ብለው ሕዝቡ ያምናሉ።

፮፤ ኬላርኔ በተባለ ባሕር ባላገሮቹ የሚከተለውን የሚያሥቅ ተረት እንደቁም ነገር ጠብቀው ይኖራሉ። «የቅዱስ ፓትሪክ ሠራተኞች ሲቀርቡት እያደፈጠ ጻድቁን እያታለለ እንቢ ብሎ ብዙ ጊዜ የኖረ አንድ እባብ ነበር።

፯፤ «ይኸንኑ የኬላርኔን ባሕር ጠረፍ ወዶታልና ለመኖሪያው አደረገው። እንቅልፍ ጭልጥ አድርጎ ካልወሰደው በቀር ማንም ሊነካው እንደማይችል ይመስለው ነበር። ከዚህ በኋላ ቅዱስ ፓትሪክ ሰፊ ሣጥን ሠራና ጠንካራ መክደኛውን ልክክ አድርጎ ገጥሞ ጠንካራ ቍልፍ ካደረገበት በኋላ እባቡ ተጋድሞ ፀሓይ ወደሚሞትበት ወደ ኬላርኔ ባሕር ጠረፍ ተሸክሞ ሄደ።

፰፤ «እንደ ደረሰም እባቡን» «እንዴት አደርህ» አለው፤ እባቡም ለጻድቁ ሰውዬ «ፈርዶብሃል» ብሎ መለሰለት። ጻድቁም «ምነዋ ወዳጄ ያለአገባብ ትናገረኛለህ ወዳጅህ ነኝ ይኸንኑ ወዳጅነቴን ለመግለጽ ስል ይህችን ያማረች ቤት ለማደሪያህ እንድትሆን ብዬ ያመጣሁልህ እኔ አይደለሁምን? ይልቅስ ግባበትና ወዳጄን ይድላህ «ይመችህ» አለው። ነገር ግን እባቡ ልጥ ነውና ጻድቁ በምን አሳብ ይህን አደረገ ብሎ መጠራጠሩን አላቋረጠም።

፱፤ አሁንም ይህን አዲስ የተገኘ ወዳጅ አላሳፍረውም በማለት በትሕትና ቃል ይቅርታ እየለመነ ይህች ቤት አትበቃኝም አለው። ሳድቁም በጣም እንደምትመቸውና እንደምትበቃው አድርጎ አስረግጦ ነገረውና «ይልቅስ መመቸቱን ገብተህ ሞክረው ወዳጄ በጣም አድርጎ እንደሚመችህ ጥርጥር የለበትም» አለው። እባቡም ጻድቁን ለማታለል ስለ አሰበ መላ አካሉን በሣጥኑ ውስጥ አግብቶ ጅራቱን በውጪ አደረገና እነሆ አይበቃኝም ይጠበኛል አላልኩህም» አለው።

፲፤ ወዲያው ጻድቁ «ለጅራትህ ተጠንቀቅ» ብሎ ከመጮሁ ጅራቱ በወዲያ አልታየችም። በሣጥኑ ውስጥ ክትት ስትል ከመ ቅጸብት መክደኛው ድርግም ብሎ ተቈለፈበት። ቅዱስ ፓትሪክም ቍልፉን አጠባበቀና ሣጥኑን በትከሻው ተሸክሞ ሲወስደው «ልቀቀኝ ልውጣ» እያለ እባቡ ይጮህ ነበር። «አርፈህ ይመችህ ነገ እለቅሃለሁ» አለው።

፲፩፤ እንዲህ አለና ሣጥኑን ወደ ባሕር ውስጥ ወረወረውና ሰጥሞ ቀረ። ዳግመኛ አልተመለሰም። ከዚህ በኋላ ብዙ ጊዜ ቈይቶ ዓሣ አጥማጆች መቸ ነው ነገ? እምቸ ነው ነገ? እያሉ እባቡ ሲጠይቅ ይሰማ ነበር ብለው እንደ እውነት አድርገው ይናገሩ ነበር። ስለ ቅዱስ ፓትሪክ የተነገረው ይህን ያህል ነው።

፲፪፤ በአየርላንድ የቆመው የፕሮቴስታንት ቤተ ክርስቲያን ጥንት ከእንግሊዝ ቤተ ክርስቲያን ጋር አንድነት ነበረው። ነገር ግን በእንግሊዝ ቤተ ክርስቲያንና በየአርላንድ ቤተ ክርስቲያን መኻከል የነበረው አንድነት እንዲፈታና የአየርላንድም ቤተ ክርስቲያን በሕግ መቆሙ እንዲቀር በጥር በሺ ፰፻፸ በፓርላሜንት ታውጆዋል።

**ጥያቄ።**

፩፤ አየርላንድ ምን ይባላል? የጥንቱ ባላገሮች ምን ይባላሉ?

፪፤ ኬልቶች ምንድን ናቸው? ጥንት የአይሪሾች ሃይማኖት ምንድን ነው?

፫፤ ፓትሪክ የተባለ ምንድን ነው? ሕዝቡ እንዴት ያለ ሥልጣኔ ነበራቸው?

፬፤ ስለ ፓትሪክ ሕዝቡ ምን ይላሉ? ምን ያስቡታል? እንዴት ያከብሩታል?

፭፤ ስለ ቅዱስ ፓትሪክ አይሪሾች እንዴት ያለ አሳብ ነበራቸው?

፮ ፯ ፰ ፱ ፲ ፲፩፤ ስለ ጻድቁ ሰውዬና ስለ እባቡ ኬርላኔ ባሕርም ተናገር።

፲፪፤ በእንግላንድ የቆመው የጵሮቴስታንት ቤተ ክርስቲያን እንዴት ሆነ? ስለዚሁ ሥራ ከምክር ቤቱ ምን ዐዋጅ ወጣ?

**ምዕራፍ ፻፸፰ ኤውሮጳ።**

**ስለ ልዩ ልዩ ታሪክ።**

፩፤ አሁን ይኸው ስለ እንግሊዝና ስለ ዌልስ ስለ እስኮትላንድና ስለ አየርላንድ ጥቒት ነገርኋችሁ። ዳሩ ግን ዋናውን ነገር በዚች ትንሽ መጽሐፍ ጽፎ ለማስረዳት እጅግ አስቸጋሪ ነው። ደግሞ ስለ ነገሥታቱ ስለ ነበረው ጦረንትና መጋደል የተቻለኝን ያህል ነገሬያችኋለሁ።

፪፤ ነገር ግን ሳልገልጻቸው የቀሩ እጅግ የሚያሥቃችሁን አያሎች ታሪኮች አሉ። ጊዜ ኑሮኝ ቢሆን እጅግ የሚያሥቃችሁን ኬልቶች ከድሩኤድሶች የተማሩትን ሃይማኖትና ልማድ ብነግራችሁ በወደድሁ።

፫፤ ስለ ኦዲያ፤ ወይም ዎዲን እርሱም ልዩ የሆነን የአሕዛብን ሃይማኖት ያቆመና የሰሜን ኤውሮጳን ነገዶች ያለመንገዱ የመራቸው የእስካንዲናቢያን ጀግና ነው። የብረቴን ባላገሮች ለጥቂት ዘመን እንደ ሃይማኖት አድርገው አሳቡን እንደ ተቀበሉት ጊዜ ቢኖረኝ ልነግራችሁ በቻልሁ። ፷ ዓመት ተክርስቶስ ልደት በኋላ ክርስትና ወደ እንግሊዝ አገር እንደ ገባ ሕዝቡም መጀመሪያ የዕንቸት ግድግዳ አቁመው የማያምር ቤተ ክርስቲያን እንደ ሠሩና በኋላም የጎቶችን ሥራ አስመስለው ዛሬ ሕዝቡ ለአምልኮታቸው የሚያገለግሉባእውን ሕንፃዎች እንደ ሠሩ በነገርኋችሁ።

፬፤ በኤውሮጳ በብዙ ሥፍራ ስለሚገኙ ጊብሲስ ስለሚባሉ ልዩ ዘር ስለ ሆኑ ሕዝብ ጊዜ ባገኝ ልነግራችሁ በቻልሁ። እነዚህ በተለይ የሚገኙበት ስፍራ በእንግሊዝ በእጴን በሁንጋሪያና በቦሂሚያ ነው። ካንዱ አገር ተነሥተው ወደ ሌላው ይዞራሉ፤ እንጂ የተወሰነ መኖሪያ ቤት የላቸውም። ከሩቅ አገር መምጣታቸውን ነው እንጂ ከግብጽ ወይም ከእስያ ናቸው ብሎ የሚናገር አይገኝም። የሚዞሩባቸው አገሮች ሲወድቁና ሲነሡም ሲገኑም እነዚህ ዘላለም ዙረታቸውን እንደ አዘውተሩ ይኖራሉ።

፭፤ ሮቢንሁድ ስለ ተባለው ስመ ጥሩ ወንበዴ ቀማኛ በጫካ ውስጥ ገብቶ ስለ አደረገው ልዩ ልዩ ነገር ጊዜ ኖሮኝ ቢሆን ልነገራችሁ በቻልሁ። ከዚህ ቀማኝ ይልቅ ልናስባቸው የሚገባቸው ስለ ታወቁ ብዙ ሕዝብ ልነግራችሁ በቻልሁ።

፮፤ ደግሞ የልጆች የአምልኮት መዝሙር የምትባል ትንሽ መጽሐፍ ስለ ጻፈ ዶክቶር ዋት ልነግራችሁ በቻልሁ። እርሱም ብዙ ጦርነትን አሸንፈው ድል ካደረጉ ጀግኖች ይልቅ እጅግ ደስ የሚያሰኝ ሥራ የሠራና መልካም ሥራ ያሳየ ነው።

፯፤ የሳልቡሪ ሜዳ እረኛ የምትባል እጅግ ያማረች ታሪክ ያላትን መጽሐፍ ስለ ጻፈ ስለ ሐና የክርቲያን መንገድ የሚባለውን መጽሐፍ ስለ ጻፈ ስለ ጆን ቡኒያን እጅግ የሚያስደንቅ ታሪክ ያወጣና ስለሮቢንስን ክሩሶ ድፍሪት ድርሰት ያወጣ፤ ስለ ዳንኤል ደ. ፎ. ልነግራችሁ በቻልሁ።

፰፤ የነዚህን ሰዎች ታሪክ ማንበብ እጅግ መልካም ነው። ወዳጆቻን ናቸው። መኖሪያቸውን ማወቅ ምን እንደሚመስሉና እንዴት ያለ አደጋ እንዳገኛቸው ማወቅ አለብን። ነገር ግን እነዚህና ሌሎችም የዚች የምታስደንቅ የመልካሚቱ አገር ታሪክም ቢሆን ለጊዜው ላሁኑ ትቸዋለሁ።

፱፤ አንድ ነገር ብቻ አስቤ እጨምራለሁ። የእንግሊዝ ሕዝብ ታሪክ በመጽሐፍ ስታነቡ የሕዝቡን ጠባይና አካሄድ በአገራቸው ልትማሩት ትቻላላችሁ። የእንግሊዝ ሕዝብ እጅግ ሥራ ወዳጆች ናቸው፤ በቤታቸው አስተናጋጆችና ፍቅር የመላባቸው ናቸው። ደግሞም ከሩቅ ለመጡ እግረኞች ችግራቸውን ያቀላሉዋቸዋል እንጂ የቸርነት ሥራ የሚሠሩት በገዛ አገራቸው ውስጥ ለሚገኙት ድኆች ብቻ አይደለም።

፲፤ እስኮትላንዶች የገንዘብ ስስት ያላቸው ሕዝብ ናቸው። ወደ አገራቸው የሄዳችሁ እንደ ሆነ የምትፈልጉትን ደሞዝ እየከፈሉዋችሁ ልትቀመጡ ትቻላላችሁ። የእስኮትላንድ ሰው ከአገሩ ወጥቶ ወደ ሌላ አገር ሄዶ የሠራ እንደ ሆነ ይከብርና ወደ አገሩ ይመላሳል። ባገሩም ደስ ብሎት ይኖራል። አይሪሾችም ደስ ብሎቸውም ቢቸገሩም እንደነርሱ ናቸው።

፲፩፤ ነገር ግን በአገሩ ወንጌል ስለ ተሰበከና ሥልጣኔ ስለ ገባ የሕዝቡ ጠባይ ወደ በጎነት በጣም ተለውጦዋል።

**ጥያቄ።**

፩፤ ዎዲን የተባለ ማነው?

እርሱ ያመጣው የአሕዛብ ሃይማኖት እንዴት ሆነ?

ክርስትና በእንግሊዝ አገር የገባው ምን ጊዜ ነው?

፬፤ ጊብሲስ የተባሉ ምንድን ናቸው?

መኖሪያቸው ወዴት ነው?

፭፤ ሮቢንሁድ የተባለ ማነው?

፮፤ ዶክቶር ዋትስ የተባለ ማነው?

፯፤ ሌሎች የከበሩ ጸሓፊዎች ምን ጻፉ?

፱፤ የእንግሊዝ ሕዝብ እንዴት ሆኑ?

፲፤ እስኮትላንዶች እንዴት ሆኑ?

፲፩፤ አይሪሾችሳ?

**ምዕራፍ ፻፸፱ ኤውሮጳ።**

**ስለ ጨለማ ዘመንና አዲስ ስለ ተገኘው ዋና ነገር።**

፩፤ ስለ ኤውሮጳ ባጭሩ የተረክሁት እንዲህ ያለ ነው። አሳባችሁን ለማንሣት ያህል ነገርኋችሁ እኔ ስለ አመለከትኋችሁ ነገዶችና ስለ ትልቅ ሥራ ከኔ ይልቅ ብዙ እንድታነቡ መራኋችሁ። በጥንቃቄ የተማራችሁት እንደ ሆነ ነገሩ እጅግ ደስ የሚያሰኝና ዋጋ ያለው መሆኑን ትረዱታላችሁ፤ ብዙዎችን ነገሮች ስነግራችሁ ቈይቼ ሳልነግራችሁ የቈየሁ ጥቂቶች ነገሮች አሉኝ።

፪፤ ልብ ታደርጉ እንደ ሆነ ከሌሎች ከኤውሮጳ አገሮች ክፍሎች በፊት ሕዝብ የነበረበት አገር ክሪክ ብቻ ሆኖ ሳለ ሕዝቡም ሥልጡኖችና ኅይለኞች ነበሩ። እንዲሁም ሮም እጅግ ኅይለኛ መንግሥት ሆነና ግዛቱም በዚያን ጊዜ በታወቁት በዓለም ክፍሎች ተዝረጋ።

፫፤ ከራት ወይም ከአምስት መቶ ዓመት ከክርስቶስ ልደት በኋላ ሮም ከሌሎች ነገዶች አንድነት እንደሌለውና በሰሜን ኤውሮጳ ያሉ ነገእዶች በእስጳንያ በጣልያን፣ በግሪክ እንደ ተዘረጉ ልብ ሳታድሩ አትቀሩም። በነዚህ አገሮች የተሠራው ብልሀትና ትምህርት ረቂቁም ሥራ ሁሉ ለጊዜው ብቻ ሆነና ስለ ጠፋ መላው ኤውሮጳ እንደ ገና ወደ አውሬነት አዘነበለ።

፬፤ ሕዝቡ በዚያን ጊዜ ፈጽመው ድንቍርና ስለ ነበዛቸው የአውሬነት ጠባይና ተናዳጅነት አደረባእው። ስለዚህ ያ ዘመን ጨለማ ዘመን ተባለ። የዕውቀት ብርሃን እስኪመለስ ድረስ እንደዚሁ እንደ ጨለመ ፭፻ ዘመን ያህል ቈየ። ቀድሞ ታይቶ ወደ አልታወቀው ወደ ታላቁ የሥልጣኔ ደረጃ እስኪደርሱ ድረስ ከዚያን ጊዜ ጀምረው ሕዝቡ በዕውቀት ላይ ዕውቀትን እየጨመሩ ሄዱ።

፭፤ አሁን ምክንያት አድርጌ የምናገረው የክርስቶስን ቤተ ክርስቲያን ታሪክ ብቻ ነው። ከመድኅኒታችን ሞት በኋላ ፴፫ ዓ.ም ወንጌልን ለማስተማር ደቀ መዛሙርቱ ወደ ልዩ ልዩ አህጉር ተበተኑ። ከነዚህም የወንጌል መልክተኞች ዋና ሠራተኞችና ጕዳዩ ይከናወንለት የነበረው ጳውሎስ ነበር። እውነተኛውን የክርስቲያን ሃይማኖት ለመስበክ ብዙ ጊዜ እየተመላለሰ በትንሽ እስያ ውስጥና በግሪክ፣ በኋላም ወደ ሮምና ወደ ሌሎችም ብዙ አገሮች ሄዶዋል። ከክርስቶስ በኋላ ፷፪ ዓመት በሮም ሞተ።

፮፤ መጀመሪያ ክርስቲያኖችን የሮም ነገሥታት አሳደዱዋቸው። ዳሩ ግን ወንጌል የክርስቲያን ሃይማኖት በሮም መንግሥት በሚበልጠው ክፍል እየገነነችና እያሸነፈች ተዘረጋች። ፷ ዓመት ሲሆን ክርስትና ወደ ብሪታኒያ ገባች። እንዲሁም መጀመሪያ ጊዜ በኤውሮጳ በብዙ አገሮች ወንጌል ተሰብካ ነበር፤ ነገር ግን በ፫፻ - ፮ ዓመት ቈስጠንጢኖስ ሃይማኖትን እስኪቀበል ድረስ ከኤውሮጳ ገዦችና ነገሥታት ክርስትናን የተቀበለ አልተገኘም ነበር።

፯፤ ከዚች ዘመን ጀምሮ ክርስትና በፍጥነት እየተስፋፋ ሄደ። የድሩኤድስች የሚያስፈራ መስዋዕታቸውና ከንቱ አምልኮታቸው አንድ አምላክን ወደ ማምለክ ተለወጠ አምልኮት ተናቀና የመስቀልን ሃይማኖት ተቀበለ።

፰፤ በጊዜ ብዛት የሮም ጳጳሳት የክርስቲያን ሃይማኖት ዓለምን እንዳሸነፈ በተመለከቱ ጊዜ በሰው ሁሉ ላይ ኅይል ለማግኘት ብለው ራሳቸውን የቤተ ክርስቲያን አለቆች ለማድረግ አሰቡ። ጥቂት በጥቂት እያሉ ሁልጊዜ እንደሚያደርጉት ለክፉ መሣሪያ ሊያደርጉበት ብዙ ኅይል አገኙ።

፱፤ እንዲሁም እያደር ሥልጣናቸው እየተዋረደ ተክርስቲያኖችም የሚብዙት ክፍል ጵሮቴስታንት የተባሉ ተነሡባቸው። እስከ ዛሬ በሮም ካቶሊካውያን ላይ እንጂ በሌሎች ላይ የሮም ጳጳስ ሥልጣን የለውም።

፲፤ በእስጳንያ ታሪክ ውስጥ ስለ ኢንኵሲሽን ማለት ምርመራ ነገር አመልክቻለሁ። ይህም እውነተኛ የጳጳስ ወይም የካቶሊክ ሃይማኖት ተከታይ ያልሆነውን ሰው እየያዙ ለመመርመርና ለመፈተ የሚያቀርብባት የተሰወረ የፍርድ ቤት ነው።

፲፩፤ ይህም ደንብ የቆመው በሺ ፪፻፲፭ ዓ.ም ፫ኛ ኢኖሲንት በተባለው ጳጳስ ትእዛዝ እንደ ሆነ ይገለጣል። ከዚያ ዘመን ጀምሮ ይህ ልማድ እየተዘረጋ ሄደ። ወዲያው በሺ ፬፻፹፬ በእስጳንያ እንዲሁ ይደረግ ጀመር። ከዚህ ትልቅ ኅይል አገኘና ከቶ በምድር ላይ ታይቶ ያልታወቀ የግፍ ፍርድ ይደረግ ጀመር።

፲፪፤ የሮም ጳጳስ ከፍ አይለው ገዢ እንዲሆን አሳቡን ለመደገፍ ይኸው የፍርድ ቤት ለብዙ ዘመን የተወደደ መሣሪያ ሆነው። የካቶሊክ ሃይማኖት በተዘረጋበት በኤውሮጳ አገሮች ሁሉ ገብቶአል ታውቆአል። በየትም አገር ቢሆን በእስጳንያ እንደ ተሠራው ያለ የግፍ ሥራ አልተሠራም። ይኸውም ልማድ እስከ ሺ፰፻፳ ድረስ ፈጽሞ አልጠፋም።

፲፫፤ በኤውሮጳ ስለ አሉት ገዳማትና መነኰሳት ነገር ለማመልከት የተመቸ ጊዜ አላገኘሁም ነበር። እነዚህ ልዩ የሆኑ ነገሮች ሊታወቁ ይገባል። በብዙ አገሮች አያል ሰዎች ዋና የዕለት ሥራቸውን እየተዉ ስለ ሃይማኖት በገዛ ራሳቸው ተዘግተው የሚኖሩ ብዙዎች ናቸው። በእስያ እንደሚደረግ የብራማ የፎ፤ የላማ የሙሐመድም ወገኖች እስከ አሁን እንደዚሁ የሚያደርጉ ይገኛሉ። ጣዖታትን ከሚያመልኩ ከጥንት ግብፃውያን ከግሪክ ከሮማውያንም ወገን እንዲሁ ያደርጋሉ። በፊተኛው ዘመንም ከአይሁድና ከክርስቲያኖች ወገን እንደዚሁ ተደርጓል።

፲፬፤ ፫፻ - ፭ ዓመት ከአይሁድና ከክርስቲያኖች ወገን እንደዚሁ ተደርጓል። በላይኛው ግብፅ የመሠረተ ቅዱስ እንጦንስ የተባለ ሰው ነው። በዚህም ገዳም መናንያን ገብተው በጸሎት የሚኖሩባቸው ብዙ ጐጆዎች ተሠርተው ነበር። ደግሞ ሌላ ገዳም በ፫፻፷ ዓመት በፈረንሳይ አገር ቅዱስ ማርቲን የተባለ ሰው አቁሞ ነበር። ከዚህ ዘመን ጀምሮ ካቶሊካውያን በሚኖሩበት አገር ሁሉ በዚህ ሥርዓት በዝተውና ጸንተው ኖሩ። ከ፰ እስከ ፲፭ኛው መቶ ዓመት ድረስ ታላቅ ብርታት አግኝተው ለሥራቸው የሚሆኑና ብዙ አድርገው የሚታዩ ታላላቅ ቤቶችን ለመሥራት በቁ።

፲፭፤ አንዳንዶችም ገዳም አንዳንዶቹም የመነኰሳት መኖሪያ ተባሉ። በሚበዙት ቤቶች መነኰሳትና ድኆች፤ ለማኞች ይኖሩበታል። በሌሎችም ቤቶች የሴት መነኵሲቶች ይኖሩበታል። የነዚህም ቤቶች የሴት መነኵሲት ይኖሩበታል። የነዚህም ቤቶች ፍራሽ በእንግሊዝ በፈረንሳይ፤ በጀርመንና በሌሎችም በኤውሮጳ አገሮች ውስጥ እስከ ዛሬ ይገኛሉ። ፊት በገዳም የሚኖሩ ሰዎች በጸሎት ተጠምደው በቀላል ኑሮ ይኖሩ ነበር። በኋላ ግን በተድላና በደስታ የሚኖሩ በገዳም ውስጥ ያሉ ሁነው ተገኙ። ገዳማትም የአዱኛ ማከማቻ ሆኑ። በኋላም ከመነኰሳትና ከሴት መነኵሲት በቀር ማንም ሰው ወደ ገዳም ውስጥ እንዳይገባ ተከለከለ። ይህንም ማድረጋቸው ሰው ወደ ምንኵስና ተገባ በኋላ የሚኖረው በተድላና በደስታ ስለ ሆነ ይህን ከዓለም ዐይን ለመሰወር ብለው ነው።

፲፮፤ ይህንንም ሥርዓት በጣም እንዲበረታ አድርገው የደገፉት ጳጵሳት ናቸው። ባ፲፮ኛው መቶ ዓመት የተደረገው የቤተ ክርስቲያን መታደስ እርሱም የካቶሊክ ሃይማኖት ጥፋት የሆነበት እስኪመጣ ድረስ የገዳሞች ደንብና ሥርዓት ሁሉ ለመውደቅ አዘነበሉ። በሺ ፭፻፴፱ ከእንግሊዝ አገር ገዳማት የተባሉ ተሻሩ በሺ ፯፻፺ ከፈረንሳዊ አገር ተሻገሩ።

በኤውሮጳ በልዩ ልዩ ስፍራ የነበሩት ገዳማት ሁሉ ሥራቸው ታገደ።

፲፯፤ ጥንት ዘመን ጦርነት የሚደረገው ያለ ጠመንጃና ያለ መድፍ ነበር፤ ግሪኮችና ሮማውያን ለጦርነት ሲወጡ ጐራዴና መጥረቢያ ጦር ለመመከቻም ጋሻ ይዘው ይወጡ ነበር። የግብፅና የካርታቶ የፋርስም ወታደሮች እንደዚሁ ያለ መሣሪያ ነበራቸው። በሺ ፫፻፴ ባሩድ ተገኘና በጦርነት ጊዜ ውጊያው በጠመንጃ ሆነ፤ በሺ ፫፻፵፮ ክሬሲ ላይ ጦርነት ባደረጉ ጊዜ መጀመሪያ ጠመንጃን የሠሩ እንግሊዞች ናቸው። እንዲሁም ንጉሡ ኤድዋርድ ድል እንዲያደርግ በጣም የረዱት አራት መድፎች ነበሩት።

፲፰፤ ከዚህ ጊዜ ጀምሮ ጠመንጃ በፍጥነት እየተሠራ በረከተ። የመዋጋት ብልሀትም ሁሉ ተለወጠና ቀስትና ፍላፃ ጋሻና ጦር ወዲያው ተጣለ። የሚዋጉት ወታደሮች ፊት ለፊት ተቃርበው መዋጋታቸው ቀርቶ በሩቅ ሆነው በጠመንጃ ተኵሰው መጣልን ተማሩት።

፲፱፤ ባሁኑ ጊዜ የተገኘው ታላቁ ብልሀት ሁልጊዜ የሰሜንን የመሬት ራስ የሚያመለከት የመርከበኞች ኮምፓስ ነው። መርከበኞች የጥልቁ ባሕር ለመተላለፍ የመርከበኞች ኮምፓስ ነው። መርከበኞች በጥልቁ መሣሪያ ተገኝቶ በሺ ፩፻፹ ዓ.ም ይሠሩበት ነበር።

፳፤ እንደዚሁም ደግሞ በሺ ፩፻፵፬ የጽሕፈት መኪና ብልሀት ተገኘ። ከዚያ በፊት መጻሕፍት ሁሉ የሚስፉት በብዕር ነበር። በቀድሞ ዘመን ያንድ መጽሐፍ ቅዱስ ግልባጭ ዋጋ ዛሬ ላንድ መሬት ወይም ላንድ ቤት የሚከፈለውን ዋጋ ያህል ያወጣ ነበር። መጽሐፍ ለማግኘጥ እጅግ ችግር ነበርና ለማንበብ ያህል የሚማሩት ሰዎች እጅግ ጥቂቶች ነበሩ።

**ጥያቄ።**

፪፤ ከኤውሮጳ ሕዝብ አስቀድመው ገብተው ስፍራ የያዙ የትኞች ናቸው? ሮም እንዴት ነበር?

፫፤ ከክርስቶስ ልደት በኋላ አራት ወይም አምስት መቶ ከሆነ በኋላ ምን ሆነ?

፬፤ የጨለማ ዘመን የሚባለው የትኛው ዘመን ነው?

ለመንቀሳቀስ ትምህርት የተጀመረው ምን ጊዜ ነው?

፭፤ ክርስቶስ ምን ጊዜ ሞተ? ሐዋርያቱ እንዴት ሆኑ?

፮፤ መጀመሪያ ሮማውያን ክርስቲያኖችን እንደምን አድርገው ተቀበሉዋቸው?

በቢሪታንያ የክርስቲያን ሃይማኖት የታወቀው ምን ጊዜ ነው?

በ፫፻ - ፮ ምን ሆነ?

፯፤ የክርስቲያን ሃይማኖት ማደግ እንዴት ሆነ?

፰፤ ጳጳስ እንዴት ሆነ?

፱፤ ጵሮቴስታንቶች የሚባሉት እነማን ነበሩ? ባሁኑ ጊዜ ጳጳስ እንዴት ሆነ?

፲፤ የሃይማኖት ምርመራ እንዴት ሆነ?

፲፤ ይህን ትእዛዝ የስጠ የትኛው ጳጳስ ነው? የተደረገው ምን ጊዜ ነው?

በእስጳንያ የቆመው ምን ጊዜ ነው? በዚያ እንዴት ሆነ?

፲፪፤ የሃይማኖት ምርመራ በወዴት አገር ገባ?

፲፫፤ እጅግ ክፋት የተሰራው በየት አገር ነው?

በብዙ አገሮች እንደምን ሆኖ ይታያል?

፲፬፤ የመጀመርያውን ገዳም ያቆመ ማን ነው? የቆመውስ ምን ጊዜ ነው?

ምን አለበት? በፈረንሳይ አገር የመነኰሳትን ገዳም የመሠረተ ማነው? እስካሁን እንዴት ያለ ገዳም ነው?

፲፭፤ ማን አኖራቸው? የወንድ መነኵሴና የሴት መነኵሲቶች እንዴት ይኖራሉ? በኋላ እንደምን ይኖራሉ?

፲፮፤ እነዚህ የመነኰሳት ሕግጋት የሠራቸው ወይም ያቋቋማቸው ማነው? የገዳሞች ሥርዓት እየተዳከመ የሄደው ምን ጊዜ ነው?

ተእንግሊዝ አገር ፈጽሞ የተሻረው ምን ጊዜ እንው? ከፈረንሳይ?

እስካሁን በወዴት ይኖራሉ?

፲፯፤ በቀድሞ ዘመን እንዴት ያለ ጦርነት ነበር? የጦር መሣርያስ?

ባሩድ ምን ጊዜ ተገኘ? መጀመሪያ መድፍ በእንግሊዝ አገር ይሠራ የነበረ ምን ጊዜ ነው?

፲፰፤ ከዚህ ጊዜ አንሥቶ እንዴት ሆነ?

፲፱፤ ባሁን ዘመን የተገኘ ታላቅ ነገር ምንድን ነው?

የመርከበኞች ኮምፓስ መጀመሪያ የተሠራበት ምን ጊዜ ነው?

፳፤ የጽሕፈት መኪና ብልሀት ምን ጊዜ ተገኘ?

ቀድሞ ዘመን መጻሕፍት እንደምን ይደረጉ ነበር?

**ምዕራፍ ፻፹ አሜሪካ።**

**ስለ አሜሪካ።**

፩፤ እስከ አሁን እስያ አፍሪካ። ኤውሮጳ በተባሉት በ፫ቱ ታላላቅ የምሥራቅ የብሶች ላይ ሠርተናል፤ አሁን እነዚህን አገሮች እንተውና የአትላንቲክ ውቅያኖስ ተሻግረን የአሜሪካንን የብስ እንጐብኘው።

፪፤ በካርታው ላይ እንደምታዩት አገሩ ከ፪ት ላይ የተከፈለ ነው። ይኸውም የሰሜንና የደቡብ አሜሪካ ተብሎ ይጠራል። እነዚህም ሁለት የብሶች ደሪን ተብለው በቀጭን ስርጥ ይገናኛሉ። ይህም ቀጭን ስርጥ (መገናኛ) ስድሳ ማይል የሚሆን ስፋት አለው። ይህ እጅግ ሰርፊ የሆነ አገር በስፋት ዘጠኝ ሺሕ ማይ ይሆናል። ይህም ማለት እስያን ሊያህል ጥቂት ይቀረዋል። የሕዝቡም ቍትር ፵፪ ሚሊዮን ለመሆን ይቃረባል።

፫ በሰሜን አሜሪካ በኩል ከልክ ያለፈ ቅዝቃዜ አለው። ባባሕር ተወስኖአልና ሰዎች እንደሚያስቡት ወደ ሰሜን ምድር ራስ አይደርስም። በዚያው በኩል ሕዝብ ያለበት ግሪንላንድ የተባለው ብርዳም አገር ቀድሞ ከሰሜን የብስ ጋር የተያያዘ ነው ተብሎ ይታሰብ ነበር። አሁን ግን ለብቻው የተለየ ቢሆን እንጂ ከሌላ የብስ ጋር የተያያዘ አለመሆኑ ታወቀ።

፬፤ በደቡብ አሜሪካ ያሉ አገሮች ከዚህ ይከተላሉ። የአስይላንድ ደሴት ግሪንላንድ፣ ኤስኪሞችና ሌሎችም የህንድ ወገኖች የሚኖሩባቸው የፖላር አውራጃዎች ብሪቲሽ አሜሪካ፣ ረሺያን አሜሪካ ዩናይትድ እስቴስት ሜክሲኮ፣ ጉታማላ ነቸው።

፭፤ በደቡብና በሰሜን አሜሪካ መኻከል ዌስት ኢንዲስ የተባሉ ያማሩ ደሴቶች አሉ። በደቡብ አሜሪካ ውስጥ ያሉት አገሮች ቤኒዙኤላ፣ ኙግሬናዳ፣ ኤኩዋቶር፤ ፔሩ፣ ቦሊቢያ ቺሌ፣ የዩናይትድ እስቴትስ አውራጃዎች ናቸው። እነዚህም ሁሉ ሬፑብሊክ ናቸው። ብራዚል ቀድሞ የፖርቱጋል ግዛት ነበር። ዛሬ ግን ነጻ ወጥጦ በገዛ ራሱ አዳሪ ሆኖ የንጉሠ ነገሥት አገር ተብሎዋል። በደቡብ አሜሪካ ፓታጎኒያ በተባለው አገር ጥቂት ያልሠለጠኑ ሕዝቦች አሉበት።

፮፤ በሰሜን አሜሪካ ወገን በጣም ብርድ ነው ብያለሁ፤ በዚሁ አገር ምንም ዛፍ አይታይበትም። ካመቱ ውስጥ ፱ ወር ባሕሩ ይረጋና እንደ በረዶ ይሆናል። ሕይወት ያለው ፍጡር በዚያ ሊኖር አይችልም። በበጋ ጊዜም አልፎ አልፎ ነጭ አንበሳ ወይም ብቻውን የሚኖር ሬንዲር የሚሉት ያጋዘን ዐይነት እንስሳ የደንጊያ ልብስ ሲግጥ ይታያል።

፯፤ ወደ ደቡብ ወገን ብትመለከቱ ዛፍና የዱር አራዊት መልተዋል። በውሃ ላይ የሚዋኙ ወፎችም ይታያሉ።

፰፤ በዚሁ አውራጃ ኤስኪሞ የሚባሉትንና ቹፑዋ ኢንዲያንስ የተባሉትን ሕዝብ ታያላችሁ። ወደ ካናዳ ስትደርሱ ፍሬ የምትሰጠውን አገር ታያላችሁ። ወደ ዩናይትድ እስቴትስ ብትድርሱ አየሩ ጥሩ ነው። በሜክሲኮ ባሕር ዙሪያ ዌስት ኢንዲስ በሚባለው አገርና በደቡብ አሜሪካ አውራጃ ሁሉ ሁልጊዜ አየሩ እንደበጋ ጊዜ ይመስላል።

፱፤ ደግሞ ወደ ደቡብ ራቅ ያላችሁ እንደ ሆነ ብርዳም ነው። ኬፕሆርን ወደ ተባለው አውራጃ የደረሳችሁ እንደ ሆነ ውሃው እንደ በረደ በረዶ የሚረጋበት አገር ነው። ክረምቱም ካመቱ ሦስት እጅ ነው። በአሜሪካ የዱር አራዊት እጅግም አይበዙ። ጎሽ ድኵላ የዱር አራዊት የዱር በግ አጋዘን ብዙ ዐይነት ስስና ሚዳቋ አያሌ ዐይነት ዳልግ አንበሳ ቀበሮ ተኵላ ሌሎችም ብዙ ዐይነት አዕዋፍ ሁሉ ባሜሪካ ይገኛሉ።

፲፩፤ የአሜሪካ ሕዝብ ሁለት ታላላቅ ክፍል ናቸው። የመጀመሪያዎቹ ቀድሞ አሜሪካ በተገኘ ጊዜ እዚያው አገሩ ውስጥ ተበትነው እንዲያንስ ይባላሉ። እነዚህም በየነገዳቸው ተከፍለው በልዩ ልዩ ስፍራ እየሆኑ በቋንቋም የተለያዩ ነበሩ። ሁለተኛዎቹ በልዩ ልዩ ዘመን ከኤውሮጳ እየሄዱ በዚያው ይኖሩ የነበሩ የኤውሮጳውያን ዘሮች ናቸው። በነዚህ ላይ ደግሞ ከአፍሪካ በባርነት የመጡት አያሎች ሚሊዮን የሚሆኑ ሻንቅሎች አሉበት።

፲፪፤ አሜሪካ ስለ ሦስት ነገር የታወቀ ነው። አንደኛ ሰፋፊ ሐይቆች ሁለተኛ ረጃጅም ወንዞች ሦስተኛ በዓለም የታወቁ የተያያዙ ተራሮች ናቸው። ሰፊ ሐይቅ የተባለው ሌክሱፔሪዎር ነው። ረጅም ወንዝ የተባለው ሜሲሲፒ ነው። የተያያዘ ተራራ የተባለው በደቡብ አሜሪካ ያለው አንድስ የተባለው በጉታማሊ ያለው ጐርዲሊያና ሜክሲኮ በዩናይትድ እስቴትስ ውስጥ ያለው ሮኪ ማውንቴን የተባለው ነው።

**ጥያቄ።**

፪፤ የአሜሪካ የብስ ምን አለበት? የአሜሪካ ስፋትና የሕዝብ ብዛት እንዴት ነው?

፫፤ በሰሜን አሜሪካ ክፍል የታወቀው ምንድን ነው?

ግሪንላንድ እንዴት ያለ ነው?

፬፤ የሰሜን አሜሪካ አገሮች እንዴት ናቸው?

፭፤ የምዕራብ ኢንዲስ እንዴት ያለ ነው?

የደቡብ አሜሪካ ክፍል እንዴት ነው? ብራዚልስ?

፮፤ የሰሜን አሜሪካ ክፍል እንዴት ነው?

፯፤ በደቡብ አሜሪካ የአታክልት ሕይወት እንዴት ነው?

፰፤ ነገደ ኢንዲያን የተባሉት እንዴት ናቸው?

የደቡብ አሜሪካ አውራጃ አየሩ እንዴት ነው?

፱፤ ኬፕሆርን የሚባለው አውራጃ አየሩ እንዴት ያለ ነው?

የአሜሪካ እንስሶችና ወፎ እንዴት ያሉ ናእው?

፲፤ እንዴት ያሉ እንስሶች ይገኛሉ?

የቀንድ ከብት እንዴት ነው?

ያገሩ ወፊች እንዴት ያሉ ናቸው?

፲፩፤ በአሜሪካ ስለሚገኙት ስለ ሁለ ዐይነት ሕዝብ ተናገር።

፲፪፤ አሜሪካ ስመ ጥሩነቱ በምንድን ነው?

የሚበልጠው ሕይቅ ማነው?

የሚሲሲፒ ወንዝና አንድስ የሚባለው ተራራ እንዴት ያለ ነው?

**ምዕራፍ ፻፹፩ አሜሪካ።**

**ስለ ጥንታውያን የአሜሪካ ባላገሮ።**

፩፤ እንደዚህ ያሉ ያማሩትን ከተሞች እንደ ቦስቶን ኙዮርክ ፊላዲልፊያ፣ ባልቲሞር፣ ኙኦርሊንስ ሉዊስቬል፣ ሲናሲናቲም ያሉትን ደግሞም መንደሮችና ከእትሞች አልፎ አልፎ ፍንጥቅጥቅ ያሉባቸውን ሰፋፊ አገሮች ከኤውሮጳና ከእስያ፣ ከአፍሪካም መጥቶ የተመለከታቸው ሰው በውነት አሜሪካ የታወቀው የዛሬ ፫፻፹ ዓመት አይደለም ይላል።

፪፤ ይሁን እንጂ ባገሩ ኢንዲያን የተባሉ ብዙ ነገዶች ነበሩበት፤ ነገር ግን መጽሐፍት የሌላቸው ሕዝብ ስለ ነበሩ የሌላውን የዓለም ሁኔታ አያውቁም ነበር። ከወዴት እንደመጡ፤ ወደ አሜሪካ ምን ጊዜ እንደገቡ እርግጠኛውን ለመናገር አይችሉም።

፫፤ በደቡብ አሜሪካ ወገን ኤስኪሞ የሚባሉ ሕዝብ ዘሮች ይኖሩበት እንደ ነበር ይገልጻል። እነዚህም ከሌሎቹ ኢንዲያን ከሚባሉት የተለዩ ናቸው። ላጵላንደርስ ከሚባሉት ወገኖች ጋር ቅርብ ይመስላሉ። ስለዚህ በፖል አውራጃ የሰፈሩ ሕዝብ ጥንት ከኤውሮጳ በጀልባ እየመጡ ወደዚሁ የገቡ ይመስላል።

፬፤ እንዲህ ያለው ነገር እንዲደረግ በሆነው ነገር ይገለጣል። በስምንተኛው መቶ ዓመት ኖርዌጂያን አይስላንድን ማግኘታቸውና በዘጠነኛው መቶ ዓመት በግሪንላንድ መቀመጣቸው ከታወቀ እንዲያስ ያ የአሜሪካ ክፍል የተገኘው ትንሽ የባሕር መነድ ዕውቀት ባላእው በሰሜን ኤውሮጶች እንደ ሆነ ይታወቃል።

፭፤ ኢንዲያንስ የተባሉት ሕዝብ ወደዚህ አገር (አሜሪካ) እንዴት ደረሱ፣ ቢባል የፓስፊክ ውቅያኖስን ካርታ ብትመለከቱ በሰሜን በኩል አሜሪካና እስያ በጣም የተቃረቡ መሆናቸውን ታያላችሁ። የቤሪንግ መሸጋገሪያ ብቻ ይለያቸዋል። ይኸውም ስፋቱ ሰማንያ ማይል ይሆናል።

፮፤ አሁንም በጠባቡ መልካ ማዶ ለማዶ ሆነው የተቃረቡ ሕዝብ በትንሽ መርከቦቻቸው እየሆኑ ከጐረቤታቻቸው ይገናኛሉ። ከታርታሮች ወገን የሆኑ እንደ እስያ ቤሪኝ በተባለው መልካ እየተሻገሩ ወደ አሜሪካ ይገቡ ነበር ቢባል ሊታመን ይቻላል። እነዚህም ከልዩ ልዩ ነገድ ተጠራቅመው የሚሻገሩ ብዙዎች ነበሩ። የአሜሪካ ምድር በሕዝብ ሲመሠረት እንደዚህ ሆኖ ነው።

፯፤ የደቡብ እስያ ሕዝብ ወደ አሜሪካ የደረሱት በታላቁ በፓስፊክ ውቅያኖስ ከደሴት ወደ ደሴት እየተሸጋገሩ እንደሚያደርጉ እንዲሁም ወደ ማኻከል አሜሪካ ደርሰዋል። በውቅያኖስ ደሴቶች ላይ የሚኖሩት ሕዝብ መሸጋገሪያ ጀልባ ወይም ታንኳ መሥራት ይችላሉ።

፰፤ የአሜሪካን ኢንዲያን የእስያ ነገድ ይመሳሰላሉ ለማለት በቂ ምክንያት አለ። ልማዳቸው ሁሉ በእስያ እንደ ተለመደው ነው። ለኤውሮጳና ለአፍሪካ የመጀመሪያዎቹን ሕዝብ የሰጠች እስያ እንዲሁ ለአሜሪካም መጀመሪያ ጠረፍዋን የረገጡላትን የሰው ልጆች ሰጠች።

**ጥያቄ።**

፩፤ ዛሬ ፫፻፹ ዓመት አሜሪካ እንዴት ያለ አገር ነበር?

፪፤ እንዲያስ ሕንዶች የተባሉት እንዴት ያሉ ናቸው?

፫፤ ኤስኪሞ የሚባሉት እንዴት ያሉ ናቸው?

የማን ወገን ይመሳላሉ?

፬፤ ኖርዌጂያን የተባሉት እንዴት ያሉ ናቸው?

፭፤ እስያንና አሜሪካንን ምን ይሉዋቸዋል?

ስፋታቸው እንዴት ነው?

፮፤ ለማመን ምን ምክንያት አለ?

፯፤ የመኻከል አሜሪካ ክፍል ሰው ያለበት መምሰሉ እንዴት ነው?

፰፤ ሕንዶቻችን ማነን ይመስላሉ? የአሜሪካ ሕዝብ መሠረት እንዴት ነው?

**ምዕራፍ ፻፹፪**

**ስለ አሜሪካ መገኘት።**

፩፤ የጥንት የካርታጎ ሰዎች የደቡብ አሜሪካን አግኝተው በዚያ ይኖሩ ነበር እየተባለ ማስረጃ የሌለው ነገር ይነገር ነበር። ደግሞ ሞንት ቬዲዎ በተባለ ስፍራ ተቆፍሮ ስለ ፑኒክ የተጻፈ ነገር ተገኘ ይባላል። ዳሩ ግን ይህም ቢሆን ተገኝቷል የተባለው ሁሉ ከተረሳ ሁለት ወይም ሦስት ሺሕ ዓመት ስለ አለፈበት እውነትነቱ ያጠራጥራል። እንገር ግን መጀመሪያ የሰሜን ደንማርኮች ወደ አይስላንድ ሄዱ፤ ከአይስላንድ ወደ ግሪንላንድ ደረሱ። ከዚያ ዛሬ ዩናይትድ እስቴትስ ወደ ተባለው አሜሪካ ገቡ። ይህም የሆነው በሺህ ዓመት ከልደት በኋላ ነው። ይህም ልዩ ጕዞ እስከ ጥቂት ዓመታት ድረስ ለኤውሮጳውያን አልታወቀም ነበር።

፪፤ ይህ እንደ ሥዕል ጐልቶ የሚታየው ሰውዬ በጣልያን አገር በሺ ፬፻፵፪ በጄኔባ ተወለደ። ባደገ ግዚኤ በታላቅ ጥንቃቄና ጂዎግራፊ ተማረ መጀመሪያ ልቡን የነካው ነገር በዚህ በሰፊው ውቅያኖስ ላይ ካሁን በፊት ያልተገኘ አንድ አገር ሳይኖር አይቀርም ብሎ አሰበ።

፫፤ ኮሎምቡስ ደኃ ሰው ስለ ነበረ እነዚያን አገሮች ለማግኘት የሚበቃ ገንዘብ አልነበረውምና ለዚሁ ነገር እንዲረዱት ላገሩ ሹማምንት ቢነግር አሳቡን የተቀበለው አላገኘም። ከዚያም ወደ ፖርቱጋል ቢሄድ በዚያም የተሻለ ነገር አላገኘም።

፬፤ በመጨረሻ ወደ እስጳንያ አደባባይ ሄደ። የዚሁ አገር ንጉሥና ንግሥት ፌርዲናንድና ኤልዛቤል ናቸው። ንጉሡ የኮሎምቡስን አሳብ እንደ ሌሎቹ ሰዎች ቸል ብሎት ቀልድና ለግጥ አደረገው።

፭፤ ንግሥቲቱ ግን አሳቡን ተቀበለችውና የመንገዱን ኪሣራ ልትከፍልለት ያላትን አልማዝና የከበረ ደግኒያ ሸጠች። መርከቦቹ ፱ ሰዎችና የዓመት ሥንቃቸውን ብቻ የሚይዙ ነበሩ። ኮሎምቡስ ዋና ሆኖ ነሐሴ ፫ኛ ቀን ፬፻፺፪ በመርከብ ለመጓዝ ከእስጳንያ ተነሣ።

፮፤ መጀመሪያ ወደ ደቡብ አቃንቶ እየቀዘፈ ሄደና ካሪና ወደ ተባለው ደሴት ደረሰ።

ከዚያ ተነሥቶ ወደ ምዕራብ አቃና። ጥቂት ሳምንት ከሆናቸው በኋላ የተወለዱበትን አገር ተመልሰው የሚያገኙት ስለ አልመሰላቸው ጓደኞቹ አንጐራጐሩበት። እንዲያው በባሕር ተውጠው ይቀሩ ይመስላቸው ነበር እንጂ እንደ ገና መሬትን ባይናቸው የሚያዩ አልመሰላቸውም።

፮፤ ኮሎምቡስ ግን በ፫ ቀን ውስጥ አንዳች ምድር ወይም አገር ባናገኝ እንመለሳለን እያለ በጣም ያጽናናቸው ነበር። በመጨረሻው ቀን ወደ ማታ ባሥር ሰዓት ከመርከቡ ላይ ቁሞ ሲመለከት በባሕሩ ላይ እሳት ሲንተገተግ አየና ይህ እሳት ከመሬት ላይ ሳይሆን አይቀርም አለ። በነጋው አንድ ደሴት ታየ። ይህንንን ደሰኢት ኮሎምቡስ ስሙን ቅዱስ ሳልባደር ብሎ ሠየመው። ባላገሮቹ ግን ጓናሀና ይሉታል።

፰፤ ይኸውም ከበሀማ ደሴቶች አንዱ ነው። ባላገሮቹ ወደ ጠረፉ ተሰብስበው ሦስቱን መርከቦች እያዩ ምንድን ይሆኑ እያሉ ይገረሙ ነበር። ሕይወት ያላቸው ነገሮች እየመሰሉአቸው የመርከቦቹን ነጫጭ ሽራዎች ባዩ ጊዜ መላቸውን እነዚህ ክንፎቻቸው ናቸው አሉ።

፱፤ ኮሎምቡስ ከመርከብ ወደ ምድር ሲወርድ የከበረ ልብሱን ለብሶ የተመዘዘ ሰይፍ በእጁ እንደ ያዘ መሬቱን ሲረግጥ መጀመሪያ ተንበርክኮ ጠርፉን ሳመ። ከዚያ ቀጥሎ ክርስትና በአረማውያን ስፍራ የመግባቱ ምሳሌ ነው ሲል በዚያ ስፍራ ላይ መስቀል ተከለ። ደሴቱም የንግሥት ኤዛቤላ ገንዘብ መሆኑን በግልጽ አስታወቀ። ከዚህ በኋላ ሌሎችን ሁሉ ከጐበኘ በኋላ ባየውም ደግሞ ነገር ሁሉ አሳብ ለመሰጠት ወደ እስጴን ተመለሰ። ሁለተኛም ደግሞ ተመለሰ ነገር ግን የአሜሪካ የብስ መገኘት እስከ ፫ኛ ጕዞ አልቈየም።

፲፤ ኮሎምቡስ በውነት ከባሕር ወዲያ አዲስ ዓለም መኖሩን ከመግለጡ ወዲያው አያሎች መርከበኞች ወደዚያ ከመንግሥስ አልቈዩም። አሜሪኩስ ቬስፑሲውስ የተባለ የፍሎሬንስ ሰው አገሩ ሁሉ በርሱ ስም እንዲጠራ እየዞረ ብልሀት ሠራ።

፲፩፤ ቀስ በቀስ እያለ አገሩ ከሰሜን እስከ ደቡብ አሜሪካ ታወቀ። ከኤውሮጳ ከልዩ ልዩ ስፍራና ነገድ እየሄዱ መኖሪያቸውን በዚያ አደረጉ። ሕዝብ ወደ አሜሪካ የመግባታቸውን ታሪክ ከመተረኬ ጋር ወደ ሰሜን ወገን የነበሩትን የጥንት ቅኝ አገሮች ታሪክ ጨምሬ ለመተረክ እጀምራለሁ።

**ጥያቄ።**

፩፤ በመላ ያለማስረጃ ምን ተደጎ ነበር?

ደማርኮች አሜሪካንን የጐበኙት ምን ጊዜ ነው?

ክርስቶፈር ኮሎምቡስ እንዴት ሆነ?

፪፤ ምን ጊዜ ተወለደ? የተወለደበት ስፍራ የት ነው?

በመርከብ ገብቶ እስኪሄድ የነበረውን የኮሎምቡስን ታሪክ ተናገር።

፮፤ መጀመሪያ በወዴት አድርጎ አቃንቶ ቀዘፈ? ሰዎቹ እንዴት ሆኑ?

እንዴት አድርጎ ኮሎምቡስ ያበራታቸው ነበር?

መጀመሪያ ያገኘው መሬት ማን ይባላል?

፰፤ ሕዝቡ እንዴት ያሉ ናቸው?

፱፤ በዚያን ጊዜ ኮሎምቡስ ምን አደረገ?

፲፤ አሜሪኩስ ቬስፑሲውስ የተባሉ ምንድን ናቸው?

፲፩፤ ሌሎችስ የተገኙት ምንድን ናቸው?

**ምዕራፍ ፻፹፫ አሜሪካ።**

**ስለ አይስላንድና ስለ ግሪንላንድ ስለ ፈረንሳዎችም ባሜሪካ መግባት።**

፩፤ አንድ የኖርዌ የባርሕር ወንበዴት በ፰፻፷ አየስላንድ የተባለውን ደሴት አገኘ ብዬ ፊት ነግሬያችኋለሁ። ከዚህ በኋላ የኖርዌ ሰዎች ወደዚያ እየሄዱ ለመኖር ከመሄድ አላቋረጡም። አገሩ እጅግ አድርጎ ብርዳም ነው። በደሴቱ ላይ ሄክላ የተባለ አንድ አንድ ጊዜ እሳትና ጢስ፣ አመድም የሚተፋ በመናወጡም ምክንያት እጅግ የሚያስፈራ ለማየት ደስ የሚያሰኝ ተራራ አለ።

፪፤ እንዲህ ያለ ሲሆን ሕዝቡ በዚያ ከመብዛት አላቋረጡም። ክርስትናም በ፱፻፹፩ ዓመት በመኻከላቸው ተሰበከ። ከዚያ ጊዜ ጀምረው እስከ ዛሬ ድረስ መልካም ሕዝብ ከመባል ሳያቋርጡ ይኖራሉ። የሕዝብ ቍጥር ፷፰ ሺሕ ናቸው። በደንማርክ መንግሥት ይገዛሉ።

፫፤ ግሪንላንድም የተገኘው በዚያው አይስላንድ በተገኘበት ዘመን ነው። ወዲያው ሕዝብ ገባበት፤ ወደዚያ አገር ሰው የገባው ሁለት ጊዜ ነው። በምዕራብ ወገን የገቡት ሕዝብ ባላገሮች ባጠፉዋቸው ጊዜ እስከ ሺ ፫፻፸፱ ድረስ የቅኚው አገር ሕዝብ እየበረቱ ሄዱ። በሺ ፬፻፱ ደርማርኮች በየዓመቱ መርከቦች ወደ ግሪንላንድ እየሰደዱ የተነሣውን ሁከት ጸጥ አደረጉት። የቅኚዎቹ አገሮች መርከቦች ስለ አልኖሩአቸው መገናኘታቸው ቀረ። እንዲሁም በምሥራቅ ወገን በገቡት ሕዝብ ላይ በምዕራብ በኩል በገቡት ሕዝብ እንደ ተደረገው ባላገሮቹ ጠልተዋቸው የተነሡባቸው ይመስላል። በደቡብ ግሪንላንድ ጠረፍ ደንማርኮች ሌላ አዲስ ቅኝ አገር ለማድረግ እስከ ሺ ፮፻፳፩ ድረስ አልዘገዩም። በመጨረሻው የሕዝብ ቈጠራ በተደረገ ጊዜ በግሪንላንድ ፱ ሺሕ ነዋሪዎች ተገኝተዋል። ከነዚህም አያሎቹ ኤውሮጳውያን ናቸው። በዚህ ጊዜ ክረምቱ ብርቱ ሆኖ ባሕሩን የሚዘጋው ስለ ሆነ ከዚያም ወዲህ በዚያ ይኖሩ ነበሩት ምንም አይታወቅም። ምናልባት ገና ፊት ሁሉም ጠፍተው ይሆናሉ። ይህም ኮሎኒ በሰሜን ግሪንላንድ ነበር። በደቡብ ግሪንላድን በኩል ደግሞ ሌላ ቅኝ ተደረገ። ይህም እስከ አሁን ጸንቶ ይኖራል። ዳሩ ግን ባላገሮቹ በቍጥሩ ጥቂቶች ናቸው። የሚበዙት በዚያው ይኖሩ የነበሩት ኤስኪሞች የተባሉት ናቸው፤ የቀሩትም ከኖርዌ እየፈለሱ የመጡ ናቸው።

፬፤ ከአሜሪካ ክፍል አሁን ለታላቁ ለብሪታንያ መንግሥት የሚገዙት እንደሚከተሉት ናቸው። ኖቫእኮቶያ ኙብረንስዊክ፤ ኙፋውንድላንድ፤ የላይና የታች ካናዳ፤ ኙብሪቴን የሁድስን ቤ ግዛቶች ናቸው።

፭፤ ግዛቶቹ ሁሉ ባንድነት ቢሆኑ ስፋታቸው የዩናይትድ እስቴትስን ስፋት ያህል ይሆናሉ። በሰሜን ከአርክቲክ ውቅያኖስና ከባፊንስቤ፤ በምሥራቅ ከአትላንቲክ በደቡብ ከዩናይትድ እስቴትስ በምዕራብ ከረሺያ አሜሪካንና ከፓስፊክ ውቅያኖስ ይዋሰናል።

፮፤ ከዛሬው ዩናይትድ እስቴትስ መጨረሻ በሰሜን ወገን ጥንት ባገሩ ላይ ገብተው ይኖሩ የነበሩት የፈረንሳይ ሕዝብ ነበሩ። ካ፭፻ ዓመት በፊት ወደዚያው ጠረፍ ዓሣ የሚያመላስል መርከብ ይስዱ ነበር።

፯፤ በሺ ፭፻፳፬ ጂምስ ካርቲየር የተባለ ፈረንሳዊ ሴንት ሎሬንሶ ወደምትባል ስፍራ በመርከብ ሁኖ መጣና ምሽግ ሠርቶ ከረመ። ከዚያ በኋላ በካናዳና በኖቫ እስኮቲያ ሰው እየመጣ መግባት ጀመረ። ፬ኛ ሄንሪ የተባለው የፈረንሳይ ንጉሥ በካንዳንዳ በዙሪያው ባለው አገር ላይ ዋና ጠቅላ ገዢ ሆኖ እንዲገዛ ማርኪዳላሮሽ የተባለውን ሰው ሾመው።

፰፤ የክዌቤክ ከተማ በሺ ፮፻ - ፰ ተመሠረተ። ከባሕር ፭፻ ማይል ራቅ ብሎ በሴንት ሎሬንስ ወንዝ አጠገብ ተሰራ፤ የተመሠረተውም ከዐለት ደንጊያ ላይ ነው።

፱፤ ባገሩ ላይ የገቡት የፈረንሳይ ሕዝብ እንዲያን ከተባሉት ከጥንት ባላገሮች ጋር ተስማምተው በወዳጅነት ይኖሩ ነበር። ባላገሮቹ እያደኑ የሚያመጡትን የአውሬ ቆዳ ጐፍላ እየሸጡላቸው ይገበያዩ ነበር። ይህንንም ወደ ኢወሮጳ እየሰደዱ ከፍ ላለ ዋጋ ይሸጡ ነበር። ከፈረንሳዮቹ ወገን አያሎች የሕንዶቹን ሴቶች አገቡ።

፲፤ እንግሊዝ በደቡብ ካናዳ መግባት በጀመረ ጊዜ አረማውያን በእንግሊዞች ላይ ጦርነት እንዲያደርጉ ፈረንሳዎች ያነሣሡዋቸውና ይቆሰቁሱዋቸው ነበር። ፈረንዎችና እንዲያኖች ተዌቤክ ወይም ከሞንትሬያል እየመጡ ያዲሲቱን እንግሊዝ መንደሮች ያቃጥሉ ስለ ነበር ባላገሮቹንም ገደሉዋቸው። እኩሌቶቹንም እየማረኩ ወደ ካንዳ ወሰዱዋቸው።

፲፩፤ በሺ ፮፻፳፱ ሰር ዳዊት ኬት የተባለ አንድ የእንግሊዝ የጦር አልቃ ክዌቤክን ይዞ ነበር። በኋላ ለፈረንሳዎች መለሰላቸው። ያዲሲቱ እንግሊዝ ሕዝብ እንደ ገና መልሰው ለመውሰድ እንዳሾተሉ ነበር።

፲፪፤ በሺ ፯፻፲፩ የእንግሊዝ መንግሥት በመርከብ አድርጎ አድሜራል። ሰር ሆቫንድን ዎከር በተባለ መሪነት አስከትቶ ወደ ሴንት ሎሬንሶ ብርቱ ጦር ሰደደ። በመርከብ ተሳፍረው የነበሩት ወታደሮች ፯ ሺሕ ነበሩ።

፲፫፤ እነዚህ በደኅና ደርሰው ቢሆኑ ምናልባት አገሪቱን ክዌቤክን አሳምረው ሳይዙዋት አይቀሩም ነበር። ዳሩ ግን ወደ ወንዙ በገቡ ጊዜ ወፍራም ጉም መጣና መርከቡን ሸፈነው። ወዲያው ብርቱ ነፋስ ነፈሰና ስምንት ወይም ዘጠኝ ያህሉን መርከቦች ወስዶ በጠረፍ ካለው ዐለት ደንጊያ ላይ ተመተማቸው።

፲፬፤ በበነጋው ፈረንሳዮች የሺሕ ወታደሮች ሬሳ በደንጊያ ላይ ክምር በክምር እየሆነ ከጠረፉ ተቆልሎ አገኙት። እነዚህ የእንግሊዝ ወታደሮች በዚህ ባልታሰበ አደጋ ምክንያት ስለጠፉ እንግሊዞች አዝነው ካናዳን ለመያዝ የነበረ አሳባቸው ተሰናከለባእው።

**ጥያቄ።**

፩፤ አይስላንድ የተገኘው ምን ጊዜ ነው? እንዴት ሆነ?

ሄክ፤ የሚባለው ተራራ እንዴት ያለ ነው?

፪፤ በዚሁ ደሴት ክርስትና የታወቀው ምን ጊዜ ነው?

ሕዝቡ እንዴት ናቸው?

ግሪንላንድ የተባለው ደግሞ እንዴት ያለ ነው?

፫፤ በዚሁ ደሴት የገቡት እንዴት ሆኑ?

በደቡብ የገቡት ሕዝብ እንዴት ሆኑ?

ሕዝቡ ምን ያህል ይሆናል?

፬፤ ብሪቲሽ አሜሪካ የያዛቸው አገሮች እነማን ናቸው?

፭፤ ስፋታቸው እንዴት ነው?

ወሰናቸውስ?

፮፤ የፈረንሳይ ይዞታ የቱ ነው?

፯፤ በ፲፭፻፳፬ ምን ተደረገ? የካንዳ ገዢ ተብሎ የተሾመው ማነው?

፰፤ ክዌቤክ የተመሠረተው ምን ጊዜ ነው?

ስፍራውስ ወዴት ነው?

፱፤ ፈረንሳይና ህንዶች እንደምን ሆኑ?

፲፤ እንግሊዞችን ፈረንሳዎች እንደምን አደረጉዋቸው?

፲፩፤ ክዌቤክ የተያዘው ምን ጊዜ ነው? የያዘውስ ማነው?

፲፪ ፲፫ ፲፬፤ በ፲፯፻፲፩ ምን ተደረገ? የዘመቻውንና የጕዞውን ታሪክ ገልጸህ ተናገር።

**ምዕራፍ ፻፹፬ አሜሪካ።**

**የፈረንሳዩን ቅኚ አገሮች እንግሊዞች አሸንፈው እንደያዙዋቸው።**

፩፤ በፈረንሳይና በቀድሞ እንግላንድ መኻከል ጦርነት በሆነ ጊዜ እንዲሁም ባዲሱ እንግላንድና አሜሪካ ውጽጥ ባለው በፈረንሳይ ቅኚ ግዛት መኻከል ጦርነት ይደረግ ነበር። ፈረንሳዎች ብርቱ ምሽግ ሲሠሩ እንግሊዞች ወይም አሜሪኮች ያንን ለመያዝ ታላቅ ጥረት ያደርጋሉ።

፪፤ ፈረንሳዎች ኬፕብሬቶን በተባለው ደሰኢት ላይ ያለውን በጥንቃቄ መሽገውት የነበረውን የሉዊስቡርግን ከተማ በሺ ፯፻፵፭ ያዲሲቱ እንግሊዝ ሕዝብ ለመውሰድ አስበው ብዙ ጦር ሰበሰቡና ዊልየም ፔፔርል ለተባለ አንድ ለቦስቶን ነጋዴ አበጋዝ ሆኖ እንዲዘምት የጦር አለቅነት ሰጡት።

፫፤ ጦሩም በመርከብ እየገባ ሄደና ወደ ብሪቶን ደሴት ሲደርስ ወደ ምድር ወረደ። የጄኔራል ፔፔርል ሰዎች ጭራሽ ገበሬዎች ነበሩ። እርሱም ራሱ የምሽግን አያያዝ ጕዳይ የማያውቅ ነበር።

፬፤ ያዲሲቱ እንግላንድ ሰዎች ብልሀት እንኳ ባይኖራቸው ብዙ ኅይል ነበራቸውና መድፋቸውን ጠምደው ሁለት ሳምንት ያህል ከተማውን በመድፍ ቢመቱት የፈረንሳይ የጦር አዛዥ ባንዲራውን አወረደ። የሉዊስቡርግም መሸነፍ እጅግ የማይታይ ሆኖ ታሰበ።

፭፤ ጦርነቱ ከተጨረሰ በኋላ ሉዊስቡርግ ለፈረንሳዮች ተመልሶላቸው ነበር። ዳሩ ግን በሺ ፯፻፶፰ ጄኔራል ዎልፍ እንደ ገና መልሶ ያዘውና፥ ወዲያው ቀጥሎ ይኸው ጀኔራል ክዌቤክን ለመያዝ የጦር ጭፍራውን ይዞ ተነሣ።

፮፤ ከተማው በብርቱ ተመሽጎ ስለ ነበረ፥ ይደፈራል የማይባል ነበር። ለወታደርና ለጦር ዕቃ ማስቀመጫ ተብሎ በዐለት ላይ የተመሠረተና በጣም ከፍ ብሎ የተሥራ ግንብ በከተማው ዙሪያ ተሠርቶ ነበር። በዚህ ግንብና በፈረንሳይ ምሽግ ውስጥ ካለው በቀር ተግንብ ውጭ የነበረው የፈረንሳይ ምሽግ ውስጥ ካለው በቀር ተግንብ ውጭ የነበረው የፈረንሳይ ጦር እጅግ ብዙ ነበር።

፯፤ ነገር ግን ጀኔራል ዎልፍ ክዌቤክን ለመያዝ ወይም ሕይወቱን በዚሁ በጦርነቱ እስኪያሳልፍ ለመዋጋት ቍርጥ አሳብ አድርጎ ስለ ነበር ውጊያውን በልዩ ልዩ መንገድ ከፈተነ በኋላ ጦሩን ከጠረፍ እየመራ ወደ ላይ ተጠጋ። አፋፉን ዘልቆ ከሜዳው ሲደርስ ከጠራ ሜዳ ላይ ወደ አለው ወደ ክዌቤክ ግንብ ደረሰ።

፰፤ ይህም የጀግንነት ሥራ የተሠራው በሌሊት ነበር። የፈረንሳይ የጦር መሪ መከበቡን እንደ ሰማ እንግሊዞችን ሊገጥማችወ ተሰናዳና ጦርነቱም ያን ጊዜውን ተጀመረ።

፱፤ ጀኔራል ዎልፍ ከወታደሮቹ ፊት ቀድሞ በጀግንነት ወደ ፊት ይመራቸው ነበር። ምንም ከሁለት ላይ ቢቈስል ከጦሩ ፊት አላፈገፈገም፥ ብሎ አሻፈረኝ በማለት ሲዋጋ በመጨረሻው የመድፍ አረር መታውና በምድር ላይ ዘረጋው።

፲፤ ጥቂቶች ወታደሮች ሆኑና የጦር ደጀን ወደ አለበት ተሸክመው ወሰዱት። ምንም እንኳ ሞት እጁን ቢጭንበት በዙሪያው ያለውን የጦር ውካታና መሩዋርዋጥ በሰማ ጊዜ የትኛው ወገን ነው የሚሸሸው ብሎ ጠየቀ።

፲፩፤ አንድ ወታደር የሚሸሹት ፈረንሳዎች ናቸው የኛ ጦር ድል አድርጓል ቢለው ጀኔራል ዎልፍ የደስታ ምልክት ከፊቱ ፈገግ ፍልቅቅ አለና እንዲግዲህ የደስታ ሞት እሞታለሁ ብሎ ወዲያው በመጨረሻው ትንፋሽ ሕይወቱ ተለየች።

፲፪፤ ፈረንሳዮች ፈጽመው ድል ሆኑ። መሪያቸው ማርኪስ ደ ሞንት፥ ካም የተባለ ክፉኛ ቈሰለ ከጦርነቱ በኋላ ወዲያው ክዌቤክ ተከበእብ። የፈረንሳይ ግዛት የነበረው መላው አውራጃና ደግሞም ፈረንሳይ በሰሜን በኩል የያዘው ሁሉ በእንግሊዝ እጅ ወደቀ።

፲፫፤ ከዚያ ወዲህ በእንግሊዝ ሲገዛ ኖረ። በእንግሊዞች እጅ ተይዞ፥ የነበረ ሌላው የአሜሪካ ግዛት እየተለቀቀ ነጻነቱን ሲያገኝ የጥንት የፈረንሳይ ቅኝ አገር የነበረው ለእንግሊዝ መንግሥት ሲገዛ ይኖራል።

**ጥያቄ።**

፩፤ በፈረንሳይና በእንግላንድ መኻከል የነበረው ግጭት ጥቅሙ ምንድን ነው?

፪፤ ሉዊስቡርግ ወዴት ነው? ባ፲፯፻፵፭ ምን ተደረገ›? የሉዊስ ቡርግን መያዝ ተናገር።

፭፤ ለፈረንሳይ ምን ጊዜ ተመለሰለት?

ጀኔራል ዎልፍ ምን ጊዜ ያዘው?

፮፤ ስለ ክዌቤክ መያዝ ተናገር።

፰፤ የፈረንሳይ ጦር መሪ ማነው? የጀኔራል ዎፍልፍን አማሙዋት ተናገር።

፲፪፤ የድሉ ፍጻሜ ምን ሆነ?

የፈረንሳይ ይዞታ የነበረው ለማን ሆነ?

፲፫፤ የቀድሞ የፈረንሳይ ቅኝ የነበረው ለማን ሆነ?

**ምዕራፍ ፻፹፭ አሜሪካ።**

**ስለ ዩናይትድ እስቴትስ ሁኔታ።**

፩፤ አሁን ስለ አሜሪካ እንናገራለን። እስኪ አስቀድመን የምድርን ካርታ እንመልከት። የአገርን ታሪክ ለማወቅ ስፍራውን ዳርቻውን መልኩን፤ ወንዙንና ተራራውን ሁሉ መማር ይገባል።

፪፤ ዩናይትድ እስቴትስ (የተባበሩት መንግሥታት) ሲባሉ ከጥንት ቍጥራቸው ፲፫ ይሆናሉ። በሰሜን ተእንግሊዝ ይዞታ በምሥራቅ ከአትላንቲክ ውቅያኖስ በደቡብ ተሜክሲኮ መግሥታት በምዕራብ ተፓሲፊክ ውቅያኖስ ይዋሰናሉ። አገሩ በስፋት መላውን ኤውሮጳን ያህላል ፴፰ ሚሊዮን የሚሆኑ ባላገሮች አሉበት።

፫፤ የዛሬው ዩናይትድ እስቴትስ ባንድነት ሆነው የተባበሩት ፴፰ መንግሥታት ናቸው። ሁሉም እያንዳንዱ ሕግና አገረ ገዢ አለው። ደግሞ ዐሥር አገሮች አሉ። ስማቸውም አላስካ፤ አሪዞና፣ ዳኮታ፣ የኮሎምቢያ አውራጃ ኤዳሆ፣ ሞንታና አዲስ ሜክሲኮ፣ ኡታ፤ ዋሽንግቶን፣ ዮሚንግ ይባላሉ። እነዚህ ሕዝቡ እጅግ ብዙ የሆኑ እንደሆን መንግሥታት ለመሆን ይመረጣሉ። ሁሉም የሕዝብ መንግሥት ተብለው በነዚህ ላይ ዋና ገዢ የሚሆን አንድ ፕሬዚዳንት ይሾማል።

፬፤ የዩናይትድ እስቴትስ አገሮች ስማቸው በፊደል ሥርዓት ሲጻፉ፣ እንደሚከተለው ነው።

አላባማ ዲላዌር

አርካንሳስ፥ ፍሎሪዳ፥

ካሊፎርኒያ፣ ጂዎርጂያ፥

ኮሎራዶ፣ ኢሊኖይስ፥

ኮኔክቲከት፥ ኢንዲያና፥

ሎዋ፣ ኙጀርሲ፥

ካንሳስ፥ ኙዮርክ፥

ኬንቱኪ፣ ኖርት ካሎሪና፥

ሉዊሲያና ኦሀዮ፥

ሜን ኦሬጎን፥

ሜሪላንድ፥ ፒንሲልቫኒያ፥

ማሳኩሲትስ፥ ሮድ አይላንድ፥

ሚቺጋን፥ ሳውት ካሮሊና፥

ሚኔሶታ፥ ቴኔሲ፥

ሚሲሲፒ፥ ቴክሳስ፣

ሚሱሪ፥ ቬርሞንት

ኔቭራስካ፥ ቬርጂኒያ፥

ኔቫዳ፥ ዌስት ቨርጂኒያ፥

ኙሀምፕሽር፥ ዊስኮንሲን

፭፤ ዩናይትድ እስቴትስ ምንም መኻከለኛውን አገር ቢይዝ ከዚሁ ከተወሰነው ሲሶስ በባሕርና ውቅያኖስ ወደቦችም አሉበት። ከነዚህም ዋኖቹ በጣም የታወቁት ቺሳፒክ፤ ዴላዊር፣ ማሳኩሲት ይባላሉ። በሰሜን ወገን አየሩ መልካም ነው። መሬቱም ልዩ ልዩ ፍሬ የሚሰጡ አታክልቶች ያበቅላል። በደቡብ ወገን አገሩ ሙቀት ነው። ፓርቱካን፣ በለስ፣ ሎሚ፣ ይገኝበታል።

**ጥያቄ።**

፩፤ ያገርን ታሪክ ለማወቅና ለመማር የሚያስፈልገው ምንድን ነው?

፪፤ የዩናይትድ እስቴስት ያገር ወሰን ከየት መለስ ነው? ስፋቱስ?

የሕዝብ ብዛት?

፫፤ ስንት መንግሥቶች ይገኙበታል?

ስንት ግዛቶች አሉ?

አገዛዙ እንዴት ነው?

፬፤ የመንግሥታቱ ስም ማንና ማን ይባላሉ?

ግዛቶቹ እነዜት አንቸው?

ዋናዎች የባሕር ክንዶች ስማቸው ማን ነው?

አየሩና መሬቱ እንዴት ያለ ነው?

ፍሬ ይሰጣልን?

**ምዕራፍ ፻፹፮ አሜሪካ**

**ስለ አዲሲቱ እንግላንድ መግባትና ቅኝ አገር ስለመያዝ።**

፩፤ ስለ መላው ዩናይትድ እስቴትስ ከመናገሬ በፊት የብዙ ቅኝ አገሮች አገባብ እንዴት እንደ ሆነ አጭር አሳብ እሰጣችኋለሁ። ምንም እንኳ ፊት የገቡ ባይሆኑ ከሰሜን ጫፍ ስለ ሆነ ካሲሲቱ እንግላንድ እጀምራለሁ።

፪፤ አዲሲቱ እንግላንድ በምትባለው የሚገኙ አገሮች እነዚህ ናቸው። ኙህም ፕሼር፣ ቬርሞንት፤ ማሳኩሴት፣ ሮድ አይላንድ ኮኔክቲከት ናቸው። በሰሜን ከታችኛው ካናዳ፣ በምሥራቅ ከኙ ብሩንስዌክና ከአትላንቲ ውቅያኖስ በደቡብ ከአትላንቲክና ከሎንግ አይላንድ ሳውንድ በምዕራብ ከኙዮርክ ይዋሰናል።

፫፤ በሺ ፮፻፳ ሜፍላዎር የተባለ አንድ መርከብ ካያሎች ሹማምንትና ደጎች ሰዎች ከሴቶችና ከሕፃናት ጋር ወደ አዲሲቱ እንግላንድ ጠረፍ ደረሰ። እነዚህም ከእንግሊዝ አገር የወጡት በስደት ኑረዋል። ከነዚህም እንደ አሳባቸው እግዚአብሔርን ለማገልገል ሰው ወደሌለበት ምድረ በዳ መሄዳቸው ነበር።

፬፤ ይህ ሜፍላዎር የተባለ መርከብ ፕሊማውንት ወደ ተባለ ወደብ በደረሰ ጊዜ ወራቱ ታኅሣሥ ጊዜውም ክረምት ስለ ነበረ ጽኑ ብርድ ነበር። ሰዎቹም ወደ ጠረፉ ወጥተው ያረፉበት ሥፍራ መልካም ነበር ለማለት አይታሰብም።

፭፤ በዚያው ቦታ ሥራ ጀምረው ራሳቸው እየሠሩ ትንንሾች ጐጆዎች አቆሙ። መጀመሪያ ብዙ ችግር አገኛቸው። ብዙውቹ እየታመሙ ሙተዋል። የዳኑትም ምግብ አጥተው ይራቡ ስለ ነበሩ ከባሕር ጥረፍ ያሣ ቅርፊት እየቀረፉ ለመመገብ ግድ ሆነባቸው።

፮፤ በዚህ ችግራቸው ላይ ደግሞ አንድ አንድ ጊዜ ኢንዲያኖች ሊወጉአቸው ያስፈራሩዋቸው ነበር። ነገር ግን እነዚህ መናንያን በጽድቃእው መጠን እንዲሁ ትዕግሥታቸውና ጀግንነታቸው የበዛ ነበር። እምነታቸውን በእግዚአብሔር አድርገው ባገሩ ለዘለዓለም እንኖርበታለ ብለው በማሰብ በጸጥታ ይሠሩ ነበር።

፯፤ ከዚህ በኋላ ወዲያው ቀጥለው ሌሎች በርከት ያሉ የሃይማኖት ሰዎች ባዲስቲቱ እንግላንድ በልዩ ልዩ ስፍራ መግባት ጀመሩ እኩሌቶቹ በሳሌም ሌሎችም በቦስቶን ገቡ።

፰፤ በሺ ፮፻፴፭ ስድሳ ወንዶችና ሴቶች ከነልጆቻቸው በዚያ ገብተው ለመኖር ከማሳኩሴት ተነሥተው ከብቶቻቸውን አስቀድመው በፊአቸው እየነዱ በእግራቸው በደን ውስጥ ወደ ኮኔክቲከት ተጓዙ። ሌሊትም በዛፍ ሥር ያድሩ ነበር እንጂ የሚጠጉበት ማደሪያ አላገኙ። ወደ ኮኔክቲከት በደረሱ ጊዜ ዌንድሶርንና ሀርትፎርድን ሌሎችንም ከተሞች መሥራት ጀመሩ። መጀመሪያ በኮኔክቲከት ገብተው የተቀመጡ እነዚህ ናቸው።

፱፤ በሺ ፮፻፴፮ አንድ ደግ ሰው እርሱም ካህን የሆነ ባብቲስት ከሚባሉ ክርስቲያኖች ወንገ የባለቅኔው ሚልት ወዳጅ የነበረ ሮጀር ዊልየም የተባለ ከማሳኩሲት ተሰዶ ወደ ሮድ አይላንድ ሄደና የሃይማኖትን ነጻነት ወደሚያቆምበት ወደ ፕሮቬዴንስ ተቀመጠ። ይህ መልካም ሰው ለኢንዲያኖች ታላቅ ወዳጅ ሆነ እነርሱም ከርሱ ጋር ጽኑ ወዳጅነት አደረጉ።

፲፤ ቀስ በቀስ እያሉ ባዲሲቱ እንግላንድ ጠረፍ ለጠረፍ አያሎች መንደሮች ተሠሩ። በደሴቱ የተገኙት ወንዞች ሁሉ የሰዎች መኖሪያ መሆናቸው ተመረመረ። ከአገሩ የሚበልጠውን ክፍል ደን አልብሶት ነበር። በቤቶቹ ዙሪያ ቀበሮችና ሌሎችም የዱር አራዊት ሲጮሁ ያድሩ ነበር።

**ጥያቄ።**

፪፤ አዲሲቱ እንግላንድ እንዴት ያለ ነው?

ዳርቻው የት ይደርሳል?

፫፤ በ፲፮፻፳ ምን ሆነ?

በፔሊማውት ሰው እንዴት እንደ ገባበት ተናገር።

፯፤ ሌሎቹ ሕዝብ እንዴት ሆኑ?

በ፲፮፻፴፭ ምን ተደረገ?

፱፤ ፕሮቬዲን በሚባለው አውራጃ ማን ገባበት?

፲፤ እያደር የሆነው ነገር ምንድን ነው?

አዲሲቱ እንግላንድ እንዴት ሆነ?

**ምዕራፍ ፻፹፯ አሜሪካ።**

**ያዲስቲቱ እንግላንድ ታሪክ ይቀጥላል።**

፩፤ ባዲስቲቱ እንግላንድ የገቡት ሕዝብ ደጎች ክርስቲያኖች ነበሩ። ነገር ግን ከነዚሁ ብዙዎቹ ኢንዲያኖቹን ከዱር አራዊት ምንም ልዩነት የላቸውም ይሉዋቸው ነበር።

፪፤ ለህንዶች ጆኒሊዎት ከሚባለው ሰውየ በቀር ሌላ ወዳጅ አልነበራቸውም። እርሱ እንደ ጓደኞቹ አድርጎ ስለ አሰባቸው እየዞረ ይሰብክላቸው ነበር። መጽሐፍ ቅዱስን በቋንቋቸው ሲተረጕምና አነባበቡብን ለኢንዲያኖች ሲያስተምራቸው ብዙ ዘመን ስለ ኖረ የኢንዲያኖች ሐዋርያ ተባለ።

፫፤ ስለ ሆነ ከነጮች ወገን ህንዶቹን የሚወድ ጥቂት ነበሩ። በኋላ ግን ህንዶቹ እንደ ጠላት ቈጥረዋቸው ደናችንን ሁሉ እየመነጠሩ እርሻ ያደርጉትና አውሬ የምናድንበት ያሳጡናል ብለው ይፈሩ ነበር።

፬፤ ስለዚህ ገቢዎቹ ከንዶች ጋር ብዙ ጊዜ ይዋጉ ነበር። ከመቸውም ይልቅ ታላቅ ጦርነት ያደረጉት በሺ ፮፻፸፭ ነው። ይኸውም የንጉሥ ፊልጵ ጦርነት ይባላል። ንጉሥ ፊሊጵ ምንም ህንዳዊ ቢሆን ታላቅ ማስተዋል ያለው ሰው ነበርና ባገሩ ውስጥ የገቡትን ነጮች አጥፍቶ አዲስቲቱን እንግላንድ እንደ ገና ምድረ በዳ ለማድረግ አስቦ ነበር።

፭፤ ንጉሥ ፊልጵ መጀመሪያ ሕዝቡ በጾም ቀን ከሚሰበሰቡበት ሲወጡ በማሳኩሴትስና በስዋንዚ ሕዝብ ላይ ወደቀባቸውና ስምንት ወይም ዘጠኝ ሰዎች በተኵስ ወደቁ ብዙዎቹ ተገደሉ ልዩ ልዩ አገሮች ጠፉ፥ አያሎች ቤቶችም ተቃጠሉ።

፮፤ ባዲስቲቱ እንግላንድ ያለ ሰው ሁሉ ነፍስ ወከፍ ብረት አንሥቶ ንጉሥ ፊልጵን ለመውጋት ወጣ። ጆን ኤሌድስት እንዳደረግው ህንዶቹን ማስተማርና ቅዱስ መጽሐፍ ማስነበብ ትተው መምህራን እንኳ ሳይቀሩ በተቻላቸው ዐቅም ለመዋጋት ጠመንጃቸውን እያነገቱ ወጡ።

፯፤ ወዲያው በሚመጣው ክረምት ነጮቹ ፪ሺ ጦር አሰናዱና ንጉሥ ፊልጵንና ሌሎችን ህንዳውያን ሁሉ ሮድ አይላንድ ወደሚባለው ብርቱ ምሽግ እንዱዋቸው። ይህም በረግረግ መኻከል ሆኖ ፭፻ ቤቶች የአሉበት ነው። በዚያም የህንዶቹ ሴቶችና ልጆች ተጠግተው ነበሩ።

፰፤ በምሽጉ ውስጥ ፬ሺ ጀግኖች ከህንዶች ነበሩ። ዳሩ ግን ስደተኞቹ ነጮቹ ጀግንነት ተዋግተው ምሽጉን ሰብረው ቤቱንና ህንዳውያን የሆኑትን ብዙዎችን ድውያን ሴቶችንና ሕፃናትን ከነሕይወታቸው አቃጠሉዋቸው።

፱፤ የሞቱትና የቈሰሉት ህንዶች ፩ሺ ይሆናሉ። አያል መቶ የሚሆኑ ተማረኩ። የቀሩትም ሸሽተው አመለጡ። የምሽጉን ውስጥ ለማየት እጅግ ያስፈራ ነበር። ወንዶችና ሴቶች ሕፃናትም ግማሽ አካላታቸው ተቃጥሎ ባመድ ውስጥ ተጠብሶ ይታይ ነበር።

፲፤ ነገር ግን ፊልጵ እስከ አሁን በሕይወት ነውና ይህ ሁሉ ሲሆን ጦርነቱ አላለቀም ነበር። ወዲያው በሚመጣው በጋ ሮድ በተባለ ደሴት በሆጵ ተራራ መጠጋቱ ታውቆ ነበርና ካፒቴን ቸርች የተባለ ጥቂ ሰው ይዞ ሲያሳድደው ካሜሪኮች ወገን የሆነ አንድ ህንዳዊ ተኵሶ መታው።

፲፩፤ ከዚህ ጦርነት በኋላ ህንዶች የአዲስ እንግላንድ ሕዝብ ለማስቸገር አልቻሉም። ቢሆንም ብዙ ዘመን ሌሊት በደን ውስጥ ሹክል እያሉ እየመጡ ቤት ማቃጠላቸውንና ሰው መግደላቸውን አልተዉም። ነበር፤ ዳሩ ግን ያዲሱ እንግላንድ ቅኝ አገር በፍጥነት እየበዛ ሄደና ባገሩ ለጊዜው ያማሩ መንደሮችና ከተሞች ተሠሩበት።

**ጥያቄ።**

፩፤ ተውች የመጡት ሕዝብ ህንዶችን ምን ያስቡዋቸዋል?

፪፤ ጆን ኤሊዎት እንዴት ሆነ?

፫፤ ህንዶች ነጮችን ምን አሰቡዋቸው?

፬፤ የንጉሥ ፊልጵ ጦርነት ምን ጊዜ ተጀመረ?

ንጉሥ ፊልጵ እንዴት ሆነ?

፭፤ መጀመርያ አሜሪኮችን የወረራቸው ምን ጊዜ ነው?

፮፤ የዚያን ጊዜ ሕዝቡ ምን አደረጉ?

ቈይተው ደግሞ ምን አደረጉ?

፯፤ እንዴት ያለ ምሽግ ነበራቸው?

፰ ፱፤ ምሽጉ እንዴት እንደ ጠፋ ተናገር።

፲፤ የንጉሥ ፊልጵን ፍጻሜ ተናገር።

፲፩፤ ከዚህ ጦርነት በኋላ ህንዶቹ እንዴት ሆኑ?

**ምዕራፍ ፻፹፰ አሜሪካ።**

**የቀድሞ ቤርጂኒያ ታሪክ።**

፩፤ ከአዲስቱ እንግላንድ ቀደም ብሎ ከጥቂት ዓመት በፊት የቤርጂኒያ ቅኝ በተያዘ ጊዜ በሺ ፭፻፹፬ ሰር ዎልትር ራሌፍ የተባለ በዚያ ጥቂት ሰዎች አኑሮ ነበር። ነገር ግን በሽታ ጨረሳቸው። በሺ ፮፻ - ፯ ጄምስታውን የተባለውን ከተማ በጄምስ ወንዝ ላይ ካፒቴን ክሪስቶፊር ኔውፖርት መሠረተው። ህንዶች የገቡትን የውጭ ሰዎች እጅግ አድርገው አስቸገሩዋቸው። ካፒቴን ጆን እስሚት ባይኖር ጭራሽ ያጠፉዋቸው ነበር።

፪፤ ካፒቴን እስሚት አስተዋይ ሰው ነበር፡ እርሱም ወደ ቤርጂኒያ ሳይመጣ ቱርኮችን በጀግነንት የወጋ ነው። ከህንዶች ጋር አብሮ ሁኖ ሲዋጋ ጀግነንቱን በትክክል አሳይቶአል።

፫፤ አንድ ቀን ካፒቴን እስሚት ከአያሎች አረማውያን ዘንድ ተለይቶ ሲመላለስ ካንድ ረግረግ ስፍራ ደረሰና ተማጥ ውስጥ ተሥረግርጎ አንገቱ ድረስ ገብቶ ተወደወደ። ህንዶች ከዚያ አወጡትና ፓህታን ወደ ተባለው ንጉሣቸው የሳንሳ ተሸክመው ወሰዱት።

፬፤ ፓሀታንም ከእንግሊዝ ሁሉ ይልቅ የሚፈራው እርሱን ነበርና እንኳን እጄ ላይ ገባህልኝ በማለት ደስ አለው። ያን ጊዜውን ሊገለው ቍርጥ አሳብ አደረገና ወዲያው የካፒቴን እስሚት ሁለት እጆቹ ታሰሩ። ራሱንም ከታላቅ ደንጊያ ላይ አደረጉና በምድር ላይ ዘረጉት።

፭፤ ንጉሥ ፓሀታን መቸም በኅይሉና በሰውነቱ ታላቅነት የሚመስለው የለም። ካፒቴን እስሚትን ለመግደል ዱላ ይዞ ተነሣና ለመምታት ሲቃጣ ፒካሆንታስ የተባለች ልጁ ወደ እርሱ ፈጥና ገሠገሠች።

፮፤ ይህች እጅግ ውብ የነበረች ህንዳዊት ቆንጆ ሂዳ በካፒቴን እስሚት አካል ላይ ወደቀችና ምሕረት እንዲደረግለት አባትዋን በለመነችው ጊዜ ይህ ንዴተኛ ህንድ እንባዋንና ልመናዋን አልተቃወመም።

፯፤ ስለዚህ ካፒቴን እስሚት ተፈትቶ ወደ ጄምስታውን እንዲመለስ ተፈቀደለት። ከዚያ ወዲህ የፒካሆንታስ ስም ሁለጊዜ በቤርንጂኒያ እንደ ተከበረ ኖረ። በኋላም በዚያ አገር ተገቡት እንግሊዞች አንድ እንግሊዛዊ አገባት። የርስዋ ዘሮች እስከ ዛሬ ድረስ በቤርጂኒያ አንደ ተከበሩ ይኖራሉ።

፰፤ እስከ ቀድሞ ፈረንሳይ ጦርነት ዘመን ድረስ የቀረውን የቤርጂኒያ ታሪክ አልፌዋለሁ። ይህም በሺ ፲፻፶፭ ተጀመረ በቤርጂኒያ እንደሚታወቅ በዚህ ጦርነት ዋናው የሆነው ነገር አንድ ብራዶክ የተባለ የእንግሊዝ ጀኔራል ድል መሆኑና ፈረንሳዎችና አሜሪኮች ዋሽንግቶን የተባለ በኋላ የተከበረ ጄኔራል የሆነ የሸሹትን ወታደሮች በመመለስ ታላቅ የከበረ ስም አገኘ።

**ጥያቄ።**

፩፤ በጄምስ ታውን ምን ጊዜ ሰው ገባበት?

፪፤ ህንዶች እንዴት ሆኑ?

፫ ፬ ፭፤ ካፒቴን እስሚት ህንዶችን ያደረጋቸውን ተናገር።

፮ ፯፤ ፓካሆንታስ የተባለች ማነች? ምን ሆነች?

፰፤ ብራዶክ ምን ሆነ?

**ምዕራፍ ፻፹፱ አሜሪካ።**

**ሌሎች ነጮች ባገሩ እንዴት እንደ ገቡ።**

፩፤ አሁን ሌሎች እንዴት እንደ ገቡ እናገራለሁ በሺ ፮፻፲፫ መጀመሪያ በኙዮርክ በሁድስን ወንዝ ዳር አሁን አልባኒ በቆመበት ስፍራ መግባት ተጀመረ። የኙዮርክ ከተማ የተመሠረተው በዚያው ዘመን ነው። ስሙንም መጀመርያ አዲሱ አምስተርዳም አሉት። በመጀመሪያ ወደ አገሩ የገቡት የሆላንድ ባላገሮች ስለ ነበሩ የዚህን ስም ከነዚያ ወስደው አዲሱ አምስተርዳም ብለው ሠየሙት።

፪፤ በሺ ፮፻፷፮ ደንማርኮች ይዘውት የነበሩትን የኙዮክን አውራጃ ለእንግሊዞች አሰረከቡ። አገሩ በፍጥነት እየለማ ሄደና ከቅኚዎቹ አገሮች ኅይለኛ የተባለው እርሱ ሆነ።

፫፤ በሺ ፮፻፹፩ ፔንሲልቫንያ ተያዘ አቅኚውም፤ ዊልየም ፔን ይባላል። እርሱም ክዌክር ከሚባል ማኅበር ወገን ነው። ሌሎቹ ፊት እየሄዱ አገሩን ያቀሩት ሁሉ እንደርሱው የክዌከሮች ወገኖች ናቸው። ዊልየም ፔን በመጣ ጊዜ ከህንዶቹ መሬት ገዛና ከነሱ ጋር ስምምነት አደረገ።

፬፤ ይህንም ስምምነት መቸውንም እንደ ቅዱስ ነገር አድርገው ይጠብቁት ነበር። ስለዚህ ማንኛውም ጉዳት እንዳይደርስባቸው ይጠነቀቁላቸው ነበር። ፔንሲልቫኒያ በሚኖሩ ክዌከርስ ላይ እንደዚህ የመሰለ ጉዳት ተደረገ የሚል ከቶ በህንዶች ታሪክ አይገኝም።

፭፤ የሜሪላንድን አውራጃ ቀዳማዊ ቻርልስ ለሎርድ ባልቲሞር ሰጠው። ይህም የሮም ካቶሊክ ነበርና በሺ ፮፻፴፬ የርሱው ሃይማኖት ያላቸውን መቶ የሚሆኑ ካቶሊኮች አምጥቶ መጀመሪያ በሜሪላድ እንዲቀመጡ አደረገ።

፮፤ ጋሮሊና መጀመሪያ በሺ ፮፻፹ ተያዘ። በሺ ፯፻፳፱ የደቡብና የሰሜን ጋሮሊና ተብሎ ተከፋፈለ። በጂዎርጅያ መጀመሪያ ሰው የገባው በሺ ፯፻፴፫ ነው። ያቀናው ወይም የመሠረተው ጄኔራል ጄምስ ኦግሌቶርፕ ይባላል። ይህም ፻፲፮ ከሚሆኑ ሰዎች ጋር ከእንግሊዝ አገር መጥቶ የሰባናን ከተማ መሥራት ጀመረ። ሌሎች አውራጃዎች የተያዙት እንግሊዝ የአሜሪካን ነጻነት ካስታወቀ በኋላ ነው።

**ጥያቄ።**

፩፤ መጀመሪያ በኙዮርክ ሰው የገባበት ምን ጊዜ ነው?

፪፤ የኙዮርክ ዋና ከተማ ቀድሞ ማን ይባል ነበር?

የኙዮርክ አውራጃ እንዴት ነው?

፫፤ በፒንሲልቫኒያ ሰው የገባበት መቼ ነው?

የገቡበትስ እነማን ናቸው?

ዊልየም ፔን ህንዶች እንደምን አኖራቸው? ጠበቃቸው?

፬፤ ከነርሱ ጋር የተስማማበት ምክንያት ምንድን ነበር?

፭፤ ሜሪላንድ ለሎርድ ባልቲሞር ማን ሰጠው?

ሎርድ ባልቲሞር ማነው?

ሜሪላንድ ምን ጊዜ ያዘ?

፮፤ በካሮሊና ምን ጊዜ ሰው ገባበት?

ምን ጊዜ ተከፈለ?

ጂዎርጂያ ምን ጊዜ ተያዘ?

የመሠረተው ማነው?

እንዴት ያለ ከተማ ሠራ?

ሌሎቹ አውራጃዎች እንዴት ሆኑ?

**ምዕራፍ ፻፺ አሜሪካ።**

**ሁከት የተነሣበት ምክንያት።**

፩፤ በብሩንስዊክና በፍሎሪዳ መኻከል ባለው የባሕር ጠረፍ ሁሉ ብዙ ሕዝቦች ገብተው እንዴት እንደ ተገናኙበት የሕዝቡም ቍጥር እየበዛ እንደሄደ እነዚህም ሁሉ ከታላቁ ብሪታንያ መንግሥት በታች እንደ ነበሩ አንባቢው በሚመጣው ምዕራፍ ሊያውቅ ይችላል።

፪፤ የታላቁ ብሪታንያ ንጉሥና ሚኒስቴቶቹ የሕዝቡን መደላደልና መጠቀም ከተመለከቱ በኋላ ከነርሱም ጥቂት ጥቅም ለማግኘት ቍርጥ አሳብ አደረጉ። ስለዚህ በሺ ፯፻፷፭ የቢሪትሽ ፓርላሜንት ቀረጥ ለማስከፈል ፈለገ። ነገር ግን አሜሪኮች ገንዘባቸውን ያለፈቃዳቸው የሚወስድ ንጉሥ በምድር ላይ አይገኝም ብለው ቍርጥ አሳብ አድርገው ነበር።

፫፤ ይህን ገንዘብ ክፈሉ የተባለውን ነቅፈው አጥብቀው ተጸየፉት። ፓርላሜንቱም በግድ ገንዘብ ሊያስከፍላቸው ፈለገ። ከዚህ በኋላ ወዲያው በፍጥነት የሻይ ቀረጥ እንዲቀረጥ ተደረገ። ቀረቱም በግድ እንዲደረግ ወደ አሜሪካ ወታደር ተላከ።

፬፤ በሺ ፯፻፸ በነዚህ ወታደሮችና በቦስቶን ባላገሮች መኻከል ፀብ ተነሣ። በዚህም ፀብ ውስጥ ሦስት አሜሪካኖች ተገደሉ። አምስቱ ቈሰሉ። ሕዝቡም በዚህ ደም መፍሰስ ሳይደነግጡ ወደ ፊት ለመከላከል ቈረጡ።

፭፤ በሺ ፯፻፸፫ ሻይ የጫኑ መርከቦች ከሎንዶን ተነሥተው ወደ ቅኝ አገሮች ሄደው ነበር። አንድ ሌሊት ህንዶች ተሰውረው ሄዱና እነዚህን ሻይ የጫኑ መርከቦች ወደ ባሕር ገለበጡአቸው።

፮፤ ይህም ወሬ ወደ እንግላንድ በተሰማ ጊዜ ንጉሡና መኳንንቱ በጦር ኅይልና በግድ ካልሆነ በቀር አሜሪኮችን ለመግዛት የማይቻል መሆኑን ተረዱት።

**ጥያቄ።**

፪፤ የብሪቲሽ ምክር ቤት ምን አደረገ?

አሜሪኮች ምን ቍርጥ አሳብ አሰቡ?

፫፤ ምን አደረጉ? የሻይ ግብር የተባለው እንዴት ሆነ?

ወታደሮቹ እንዴት ሆኑ?

፬፤ ስለ ብሶቶን ፀብ ተናገር።

፭፤ በ፲፯፸፫ ምን ሆነ?

ስለ ሻይ መጥፋት ተናገር።

፮፤ ንጉሡና መኳንንቱ ምን አደረጉ?

**ምዕራፍ ፻፺፩ አሜሪካ።**

**ስለ አሜሪኮች ጦርነት።**

፩፤ የእንግሊዝ ፓርላሜንት ክፈሉ ያላቸውን ገንዘብ አንከፍልም ብለው ከኤውሮጳ የመጣውን ወታደር ለመውጋት አሜሪኮች ይሰናዱ ጅመር። አሳባእውን ለመፈጸም በጉባኤ የሚያስቀምጡአቸውን ሰዎች መረጡ።

፪፤ መጀመርያ በሚያዝያ ፲፰ እቅን ሺ ፯፻፸፭ በብሶቶን አጠገብ በሌክሲንግቶን ብዙ ደም ፈሰሰ። ጌጅ የተባለ የእንግሊዝ ጄኔራል ኮንኮርድ በተባለው ስፍራ የነበረውን ያሜሪኮችን የጦር መሣሪያ ለመያዝ ስምንት መቶ ወታደሮች ሰደደ። ነገር ግን እንግሊዝ በዙሪያው ያለውን ሁሉ በመርከብ ጐብኝቶ ተመለሰ።

፫፤ ያሜሪካም ጦር በቦስቶን ትይዩ ቦንከር በተባለ ኮረብታ ላይ ቆመ። በዚያም ሆኑና ሥራቸውን ጀመሩ። ወደ እንግሊዝ ምሽጎችና መርከቦች ይተኵሱባቸው ጀመሩ። እንግሊዝም ገሠገሠባቸውና ታላቅ ውጊት ተከዋጉ በኋላ አሜሪካኖች አባረሩዋቸው። ዳሩ ግን እንግሊዝ ብዙ ወታደር አለቀበት።

፬፤ ይህ ጦርነት በተደረገ በሁለት ሳምንት ጄኔራል ዋሽንግቶን የተባለ የአሜሪካ የጦር መሪ ሆኖ ተነሣ።

፭፤ አሜሪካኖችም ባደረጉት ነገር ሁሉ በጣም ተበራቱና በሐምሌ ፬ኛ ቀን በሺ ፯፻፸፮ ባንድንት የተገናኙ ነጻ የወጣ የአሜሪካ መንግሥት ብለው አወጁ። ይህ በመደረጉ ፈረንሳይና እስጳንያ ሆላንድም ከአሜሪካ ጋር ጓደኝነት አደረጉ።

፮፤ በሺ ፯፻፸፯ አሜሪካኖች ታላቅ ጥቅም አገኙ። ጄኔራል ቡርጎይን የተባለ ተካናዳ ገጠማቸው። ነገር ግን ወደ ኋላው ተመልሶ በሳራቶጋ ለጄኔራል ጌትስ እጁን እንዲሰጥ ግድ ሆነበት። ይህ ስለ ተደረገ ፈረንሳዎች ጦርና መርከብ ሰደው አሜሪካኖችን ለመርዳት ተሰናዱ።

፯፤ በሺ ፯፻፹ ከዳተኛ ጄኔራል አርኖልድ ከእንግሊዞች ጋር ስለ ተስማማ በአሜሪኮች ላይ ታላቅ መከራ ወደቀባቸው። በምዕራብ በኩል የነበረውን ታላቁን ምሽጋቸውን ሊሰጣቸው ፈልጎ ነብር።

በዚህ ምክንያት ሜጄር አንድሬ የተባለ የእንግሊዝ ሹም ከአርኖልድ ጋር ስምምነት አደረገ። እርሱንም ሰላይ ነው። ብለው አሜሪኮች በፍርድ ቀጡት።

፰፤ በዚህም በሁለት ወገኖች መኻከል ታላቅ ጦርነት ተደረገ። በዚህም በሁለት ውጊት እንግሊዞች አብዛኛውን አሸናፎች ሁነው ነበር። ዳሩ ግን ይህን ያህል ሰፊ አገር የያዘውን ጀኔራል ለማሸነፍ አልሆነላችወና ከያዙት ስፍራ ላይ ጥቂት ጨምረው በዚያው ኖሩ።

፱፤ የመጨረሻው የእንግሊዝ ተስፋ የተሰጠው ቤርጂኒያ ውስጥ በዮርክ ከተማ በጥቅምት ፲፱ ቀን ሺ ፯፻፹፪ ሎርድ ኮርንዎልስን ወታደሮች በመክበብ ነበር። ዳሩ ግን በውነት ጦርነት ሁኖ እስከ ሺ ፯፻፹፫ ተዋጉና ምንም አልተደረገም። ስለዚህ በዚያው ዘመን እንግሊዝ ጦሩን ጠቅሎ ወደ አገሩ ተመልሶ ሄደ።

፲፤ እነሆ እንደ ተመልከታችሁት በለክሲንግቶን የተጀመረው ጦርነት ከብዙ ውጊት በኋላ በ፰ ዓመቱ ተፈጸመ።

**ጥያቄ፡**

፩፤ አሜሪኮች ምን ቍርጥ አሳብ አሰቡ? ምን አደረጉ?

የሰበሰቡት ጉባኤ ስም ማን ይባላል?

ሰዎች የተመረጡት ለምንድን ነው?

፪፤ መጀመሪያ የሰው ደም የፈሰሰበት ስፍራ ማን ይባላል?

ይኸውስ የሆነው ምን ጊዜ ነው?

፫፤ የአሜሪኮች ጦር የተሰለፈበትና የቆመበት ወዴት ነው?

ከዚህ ወዲያ ምን ሆነ?

፬፤ ዋሽንግቶን መሪ የሆነው ምን ጊዜ ነው?

፭፤ ጉባኤው ምን አደረገ?

ፈረንሳይ እስጴን፣ ሆላንድ፣ ምን አደረጉ?

፮፤ አሜሪኮች እንዴት ያለ ታላቅ ጠቀሜታ አገኙ?

በዚያች ጊዜ የእንግሊዞች ጄኔራል የነበረው ማነው?

፯፤ አሜሪኮችን እንዴት ያለ ችግር አገኛቸው?

የሞት ፍርድ ተፈርዶበት የሞተ እንግሊዝ ሹም ማነው?

፰፤ ብዙ ጊዜ የተዋጉት ወዴት ነው?

የቀናቸው የትኞቹ ወገኖች ናቸው?

እንግሊዞች አሜሪኮችን ድል ለማድረግ ያገዳቸው ምንድን ነው?

፱፤ የእንግሊዝ የመጨረሻው ተስፋ እንዴት ሆነ?

እጁን የሰጠ የእንግሊዝ ጀኔራል እንዴት ያለ ነው?

ጦርነቱ የተጀመረው በየትኛው ውጊያ ነው?

ጦርነቱ ምን ያህል ጊዜ ወሰደ?

**ምዕራፍ ፻፺፪ አሜሪካ።**

**ከሁከቱ በኋላ ዩናይትድ እስቴትስ እንዴት እንደ ሆነ።**

፩፤ ጦርነቱ ከተፈጸመ በኋላ የዩናይትድ እስቴትስ ሕዝብ የመንግሥቱን ሕግ ማጽናት አስፈላጊ መሆኑን ተረዳው ለጊዜው የሚሆነውን ሕግና ደንብ ባገሩ የተገኙ ጠቢባን አሰናዱት። ይኸውም ደንብ በሺ ፯፻፹፱ ተቋቋመ።

፪፤ መልካሙና ደጉ ሰው ዋሽንግቶን መጀመሪያ ፕሬዚዳንት ሆነ። በሺ ፯፻፹፱ ወደ ጽሐፍት ቤት መጣ። ካ፬ ዓመት በኋላ እንደ ገና ተመረጠ። በሺህ ፯፻፺፯ ሞተ። ዕድሜው ፷፰ ነበር። በሞቱም መላው አለቀሰለት በሺ ፯፻፺፯ ጆነ አዳም የተባለ ተመረጠና የዩናይትድ እስቴትስ ሁለተኛ ፕሬዝዳንት ሆነ።

፫፤ ቀጥሎ ቶማስ ጀፈርሰን ፕሬዝዳንት ሆነ። እርሱም በሁለት ወገን ይሠራ ነበር። በሺ ፰፻ - ፱ ስፍራ ጄምስ ማዴስን የተባለ ተተካ። በጀፈርስ አገልግሎት ከተደረገው ዋናው ነገር በሺ ፰፻ - ፫ ሉዌሳና የተባለው አውራጃ ከፈረንሳይ መገዛቱ ነው። ይህም ሰፊ ግዛት በሚሲሲፒና በሮኪማውንቴን መኻከል ያለውን አገር ይጨምራል። ይህም በ፲፭ ሚሊዮን ዶላር ተገዛ። በማዲስን ሹመት ጊዜ በታላቁ ብሪታንያና በዩናይትድ እስቴትስ መኻከል ክፉ አኳኋን ነበር። ትልቅ ጠላትነትም ይነሣል እየተባለ ያስፈራ ነበር።

፬፤ እንዲሁም ሰኔ ፲፰ ቀን ፲፰፻፲፪ ሕዝቡ ጦርነት እንዲደረግ አወጁና ካናድን ለመውረር ጦር ታዘዘ። በካናዳ ወሰን ላይ አያሌ ጊዜ ግጭት ተደርጎ ነበር። ዳሩ ግን አሜሪኮች ብዙ ጊዜ ድል ሆኑ እንጂ ያንን በውቅያኖስም በባሕርም አያል ጊዜ ድል አግኝተዋል። በምድር ላይ ሲዋጉ መቸውንም እንግሊዝ ይቀናው ነበር። ታላቅ ኅይል አድርገው በተዋጉ ጊዜ ያሜሪኮችን ዋና ከእማ ይመርኩባቸው ነበር።

፭፤ በኋለኛው ጦርነት የተደረገው የኙኦርሊን ጦርነት ነው። በጥር ፲፰ ፲፰፻፲፭ የእንግሊዝ ጦር ከተማውን ለመያዝ ማለዳ ታየ። ዳሩ ግን አሜሪኮች የመጣውን ጦር በጄኔራል ጃክስን መሪነት ክፉኛ መቱትና ወደ ኋላው ተመለሰ ከዚህ ጦርነት በኋላ ቶሎ በልው ዕርቅ አደረጉ። ከዚህ በኋላ ዩናይትድ እስቴትስ ተህንዶችና ተሜክሲኮች ጋር ተመዋጋት በቀር ከሌላ ጋር መዋጋቱን አቆሙ።

፮፤ በሺ ፰፻፲፯ ፕሬዚዳንት ማዲስን ሹመቱን ለቀቀና በስፍራው ጄምስ ሙንሮ ተሾመ። የተከናወነላቸው ፕሬዚዳንቶች እነዚህ ናቸው። ጄ ክዌንኪ አዳምስ በሺ ፰፻፳፭። አድንሩ ጃክሰን በሺ ፰፻፳፱ ተሾመ። ይህም በሺ ፰፻፴፫ ሁለተኛ ተመረጠ። መቫን ቡርን በሺ ፰፻፶፫ መ ፊልሞር በሺ ፰፻፶ ፊፔርስ ፲፰፻፶፫ ጃዝ ቡካናን በሺ ፰፻፶፮ አ ሊንኮልን በ፲፰፻፷፩ ይህም በሺ ፰፻፷፬ እንደገና ተመረጠ።

፯፤ ጥቂት ዘመናት ያህል በሰሜንና በደቡብ አሜሪካ መኻከል መከፋፋት ሆኖ ነበር። በሺ ፰፻፷፩ የደቡብ ፲፩ መንግሥታት አንድነትን አፍርሰው ጆፈርስን ዳዊትን ፕሬዚደንት ሾሙና ሕግ መንግሥታቸውን እንደ ዩናይትድ እስቴትስ ሕግ አድርገው አቆሙ። የሰሜን መንግሥታት ግን ለተለያየ መንግሥት ለመገዛት አልወደዱም። ከዚህ ወዲያ ጦርነት አበቀሉና ፬ ዓመት ተዋጉ ስምምነት ባለው መንግሥት ድል ሆኑና ጦርነቱ ተፈጸመ። ድል ባደረጉበት ሰዓት ፕሬዚደንት ሊንኮን ቡት የተባለ አንድ እብድ ሰው ገደለውና አንድሩ ጆንስን የተባለ ወረሰው። ጄኔራል ኤሊሲስ የተባለ የሰሜን ጦር አዛዥ የነበረው በሺ ፰፻፷፱ ለፕሬዝዳንትነት ተመረጠ። በሺ ፰፻፷፱ ለፕሬዝዳንትነት ተመረጠ። በሺ ፰፻፸፯ ጀኔራል ግራንት ተመለሰና በርሱ ፈንታ ሩትርፎርድ ፒ ሄይስ የተባለ ፕሬዚዳንት ለመሆን ተመረጠ።

**ጥያቄ።**

፩፤ ሕገ መንግሥቱን የተደረገው ምን ጊዜ ነው?

፪፤ የመጀመሪያው ፕሬዚደንት ማን ነው?

የመሥሪያ ቤቱን ምን ጊዜ ተረከበ?

የዋሽንግቶን ሞት ምን ጊዜ መሆኑ ነው? በምን ጠንቅ ሞተ?

ጅጆን አዳም ምን ጊዜ ተመረጠ?

፫፤ ጀፈርስን ፈረንሳዎችን በዋጋ የገዛቸው ምን ጊዜ ነው?

፬፤ ጦርነት የታወጀው ምን ጊዜ ነው? በካናዳ እንዴት ያለ ጦርነት ተደረገ? የባሕር ላይ ውጊያ እንዴት ሆነ? የምድሩሳ? ያዲሱ ኦርሊንን ጦርነት ተናገር። የሆነው መቼ ነው?

፮፤ ሙንሮ ፕሬዚዳንት የሆነበት ምን ጊዜ ነው? ከርሱ የቀጠሉትን ተናገር።

፯፤ ስንት አውራጆች ተቀነሱ?

በመቀነሳቸው ምን ሆኑ? የኋለኛው ፕሬዚዳንት ማነው?

**ምዕራፍ ፻፺፫ አሜሪካ።**

**በዩናይትድ እስቴትስ ስለ ተደረጉት ዋና ዋና ታሪኮች።**

፩፤ ስለ አሜሪካ ዩናይትድ እስቴትስ አጭር ታሪክ ነገርኋችሁ። መጀመሪያ ወደ አሜሪካ ዩናይትድ እስቴትስ በቤርጂኒያ እየገቡ እየገቡ የተቀመጡት በሺ፮፻ - ፯ ነበር። ሁለተኛም በኙዮርክ ደች የተባሉ በሺ ፮፻፲፫ ገቡ። ቀጥለው ፑሪታ ወይም ፒሊጋሪምስ የተባሉት ማሳኩሲትስ ፕሊማውት በሚባለው በሺ ፮፻፳ ገቡ።

፪፤ በሌሎችም አውራጃዎች ቶሎ ብለው ገቡበት። ይበልጡንም የሚበዙት ከእንግሊዝ አገር የፈለሱት ናቸው። ከስዌድንና ከጀርመን የፈረንሳይም አያሎች እየሄዱ ገብተዋል። እንዲሁም በአትላንቲክ ውቅያኖስ ጠረፍና አውራጃ ሁሉ ቀስ በቀስ አያሉ ከውጭ የገቡት ሕዝብ ምድረ በዳውን ሁሉ ያዙትና መካኸላቸው አገር ሁሉ ከተማና መንደሮች እስኪሆን ድረስ በመላው አገር ተናኙበት።

፫፤ ነገደ ህንድ በቍጥር ብዙ ነበሩ። አለቆቻቸው ጥቂት በጥቂት እያሉ ከነጮቹ እየራቁ ሄዱ። እኩሌቶቹ ታዲስ ገቢዎቹ ጋር እየተዋጉ አለቁ። እኩሌቶቹም ደኑ እየተመነጠረ ዛፉም እየተቈረጠ ግልጥልጥ ሲልባቸው ጊዜ ተመለሱ።

፬፤ ድኵላ ጐሽና አጋዘን እያደኑ ይኖሩ ነበር። አውሬዎቹ ተከተማና ተመንደር አጠገብ እየራቁ ጥግ እየፈለጉ ሲሄዱ ህንዶቹም እንዲሁ አብረዋቸው ይሄዱ ነበር።

፭፤ እንዲህ ብለው (ሬድ ሜን) ቀይ ሰዎች የተባሉት ከሚኖሩበት አገር ጠፍተው ቀሩ። በምዕራብ ወገን አይታዩም እንጂ እስከ ዛሬ ድረስ ጥቂቶች አሉ። መንጋቸውና ልዩ ልዩ የሆኑ እንስሶቻቸው ይገኛሉ። አሁንም የህንዶቹ ቤት አለ።

፮፤ ህንዶች ቢመለሱም በእንግሊዝ ንጉሥና መንግሥት በታች እየሆኑ ነጮቹ እየበዙ ሄዱ። ባገሩ ሁከት በነበረ ጊዜ ፫ ሚሊዮን የሚሆኑ ነበሩ። መንግሥት ሊያስገብራቸው በፈለገ ጊዜ አንገብርም ብለው ለራአቸው መንግሥት አቆሙ።

፯፤ ይህም መንግሥት በሺ ፯፻፹፱ ሕገ መንግሥ አቆሙ። ይህም ፫ ሚሊዮን የሚሆን ትንሽ ሕዝብ አሁን ጠንክሮ ፶ ሚሊዮን ሆኖአል። ከነዚህ ከ፯ አንዱ ባሮች ናቸው። ዳሩ ግን በሺ ፰፻፷፭ በመንግሥታት ሁሉ ዘንድ ባርነት እንዲቀር ተደርጓል። ዩናይትድ እስቴትስ ኮንግሬስ የተባለ ፓርላሜንት የአማካሮችና የሌሎች መንግሥታት ቤት አለው። በዋሽንግቶን ቤተ መንግሥት የሚሰበሰቡት ቀድሞ ለ፮ ዓመት ይመረጡ ነብር።

በኋላ ለሁለት ዓእምት ብቻ ሆነ፤ መሰብሰባቸውም ለመላው አገር የመንግሥት ሕግ ለማውጣት ነበር።

**ጥያቄ።**

፩፤ ቀድሞ በዩናይትድ እስቴትስ ሰው የገባው ምን ጊዜ ነው?

በየት ስፍራ ነው? ቀጥሎ የትኛው አውራጃ ተያዘ? ቀጥሎስ?

፪፤ በሌላው አገር የትኛው ክፍል ተያዘ?

፫፤ ህንዶች እንዴት ሆኑ?

፬ ፭፤ የህንዶችን ታሪክ ተናገር። አሁን የሚታዩበት ወዴት ነው?

እንዴት ያሉ እንስሶች ይገኛሉ?

፮፤ ነጮች በዚያ እንዴት ናችወ? በዐመፅ ጊዜ ስንት የሚያህሉ ነጮች ነበሩ?

፯፤ የአሜሪካ መንግሥት የተከናወነለት ምን ጊዜ ነው? ባሁኑ ጊዜ የዩናይትድ እስቴትስ ሕዝብ ስንት ይሆኑ? ባርነት የቀረው ምን ጊዜ ነው? የዩናይትድ እስቴስ ምክር ቤት ማን ይባላል።

**ምዕራፍ ፻፺፬ አሜሪካ።**

**ስለ ደቡብ አሜሪካ ኤል ዶራዶና የመታደሻ ምንጭ (ማያ ተሐድሶ)።**

፩፤ ኮሎምቡስ አሜሪካን ተማግኘቱ የሮም ጳጳስ አገሪቱን የራሱ ገንዘብ ለማድረግ ተፋለመ። የሮሙ ጳጳስ ታልፈቀደላቸው በቀር በኤውሮጳ ያሉ ካቶሊክ የሆኑት መንግሥታት ወደዚህ አገር ገብተው የቅኝ አገር ብለው ለመያዝ አይፈቅድላቸውም ነእብር።

፪፤ በዚያን ዘመን ጳጳሱ ፮ኛ እስክድንር ነበር። እርሱም በቸርነቱ ያዲሱን ዓለም እኩሌታ ለእስጳንያ ንጉሥ የቀረውን ግማሽ ለፖርቱጋል ንጉሥ ሰጠ። እነዚህም ነገሥታት መርከቦቻቸውንና ሰዎቻቸውን እየሰደዱ አገሩን እየወጉ መጠን የሌለው የቅኝ አገር ይዘው ባላገሮቹን ባሮች አደረጉዋቸው።

፫፤ እስጳኞች መጀመርያ የምዕራብ ህንድ የተባለውን አውራጃ ይዘው ኩባ በሚባለው ደሴት ላይ የሀቫናን ከተማ ሠሩ። የእስጳንያው አገረ ገዢ መኖሪያውን በዚያው አደረገ። እነዚህኑ ደሴቶች በኋላ ሌሎች ነገዶች መጡና ያዙዋቸው። በዚህ ዘመን ወደ አሜሪካ የሚመጡት ሁሉ ዋና አሳባቸው ወርቅና ብር ለማግኘት ነው። ከሁሉም አብልጦ አስደናቂ ሁኖ የተነገረው ታሪክ በምዕራብ በኩል ባለው አገር መጠን የሌለው ወርቅና ብር መገኘቱ ነው።

፬፤ ኤል ዶራዶ የተባለ አንድ መንግሥት ነበረ ይባላል። የዚህም አገር ንጉስ የወርቅ ምስል መስሎ እንዲታይ ብለው የወርቅ ዱቄት በላዩ ይነሰንሱበት ነበር። ይህም በወርቅ የተለበጠው የንጉሥ ቤት መንግሥት በከበረ ድንጋይ በዕብነ በረድ ተሠርቶ ንጣቱ እንደ በረዶ ነበር። የቤተ መንግሥቱ ምሰሶዎች ፕርፊሪና አላባስፕር ነበሩ። ተመግቢያው ላይ እንደ ዘእብኞች ሁነው የሚተጉ ከወርቅ በተሠራ በወፍራም ሰንሰለት ታስረው ሁለት አንበሶች አሉበት።

፭፤ አንበሶችን አልፎ አንድ ምንጭ ይታያል። ከዚህም ከወርቅ ከተሠራ ካራት ቦምባ የሚመነጭ ውሃ ብጥብጥ ብር ይመስል ነበር። የቤተ መንግሥቱ ውስጥ ይህ ነው ተብሎ በጽሕፈት ሊነገር አይችልም።

፮፤ ከብር የተሠራ መሠዊያ አለበት። በዚህም ላይ ልክ የሌለው እንደ ፀሓይ የሚያበራ ወርቅ ነበረበት። ፋኖሶቹም ዘወትር እንደ በሩ ናቸው። ነጸብራቃቸው ከወርቅና ከብር በተሠሩ ልዩ ልዩ ዕቃዎች ላይ ይብረቀረቃል ይባል ነበር። እንዲህ እየተባለ የተነገረውን ተረት በኤውሮጳ እንደ እውነት አድርገው ያምኑ ነበር።

፯፤ ኤል ዶራዶንን ለመፈለግ ብለው አያሎች ሄደዋል። አያሎችም ይህንኑ ከወርቅ የተሠራውን መንግሥት አገኘነው ብለው አውርተዋል። ነገር ግን አንዲህ ያለ መንግሥት እንደሌለ እርግጥነቱ ታውቋል።

፰፤ ደግሞ ሌላ ነገር እስጳኞች በአሜሪካ ለማግኘት ተስፋ አድርገውት የነበረ የመታደሻ ምንጭ የተባለውን ነበር። ራቅ ብሎ በደኑ ጥላ ውስጥ የሚያበራ ውሃ አለ ይላሉ። ይህም ውሃ ሲታጠቡበት የተጨማደደውን ፊት እንደ ሕፃን የሸብተውንም ጠጕር ጥቍር የሚያደርግ ነው ብለው ያምኑ ስለ ነበረ ነው።

**ጥያቄ።**

፩፤ የሮም ጳጳስ ምን አደረገ?

፪፤ ጳጳስ እስክንድር እንዴት አደረገ?

የእስጳንያ ንጉሥና የፖርቱጋል ንጉሥ እንደ ምን ሆኑ?

ወደ አሜሪካ የመጡት ሁሉ ታላቁ አሳባቸው ምንድን ነው?

ወርቅና ብር በአሜሪካ እንዴት ሆነ?

፬ ፭ ፮፤ ስለ ኤል ዶራዶ መንግሥት እንዴት እንደ ነበሩ ተናገር።

የመታደሻ ምንጭ ስለ ተባለው ተናገር።

**ምዕራፍ ፻፺፭ አሜሪካ።**

**የሜክሲኮች ግዛት ታሪክ ጎቲማላ።**

፩፤ ምንም ኤል ዶራዶ የሚባል መንግሥት በአሜሪካ ባይኖር የሜክሲኮ መንግሥት ብዙ ገንዘብ ስለ ነበረው ለነዚህ ስለ ገንዘብ ለተንገበገቡ ለእስጳኞች ሕዝብ የሚበቃቸው ነበር።

፪፤ ይህ ነገር በአሜሪካ ደቡብ ያለውና ከሜክሲኮ ባሕር እስከ ፓስፊክ ውቅኖስ ድረስ የተዘረጋው ክፍል ነው። ዋና ከተማው እንደ አገሩ ሜክሲኮ ይባላል። ይኸውም በዓለም የታወቀ ነው።

፫፤ ቀድሞ አሜሪካ በተገኘ ጊዜ የሜክሲኮ ከተማ ከዛሬው ይልቅ በጣም የሚታይ ነበር። በወርቅ ያጌጡ መቅደሶችና ቤቶች ነበሩት። ባላገሮቹ ከሌሎች የአሜሪኮች ባላገሮች ይልቅ የሠለጠኑ ነበሩ።

፬፤ በሺ ፭፻፲፱ ፌርናንዶ ኮርቴስ የተባለ እስጳንያዊ ፮፻ ሰው ይዞ ሜክሲኮን ወረራት። የተከተሉት ሁሉ የብረት ልብስ የለበሱ ስለ ሆኑ መድፍና ጠመንጃ ባይኖራቸውም የሜክሲኮን የጦር ሠራዊት ለመግጠም ሆነላቸው።

፭፤ የሜክሲኮ ንጉሥ ሞንቴዙማ ይባል ነበር። ኮርቴስን ከነሰዎቹ በታላቅ ትሕትና ተቀበላቸው። እንዲሁም ማድረጉ ከነሱ ጋር መጣላቱን ስለ አልፈለገ ነበር። ነገር ግን ከጥቂት ጊዜ በኋላ ኮርቴስ ሞንቴዙ ማን ወደ እስር ቤት አገባና በሰንሰለት አሠረው።

፮፤ ሞንቴዙማ በማንኛውም ነገ ደስታ ስለሌለው ከእስጳንያ ንጉሥ በታች ለመሆን ፈቀደ። ነገር ግን ሜክሲኮች ሁከት አነሡና ሞንቴዙማ ሕዝቡን ዝም ለማሰኘት በፈተነ ጊዜ ሰደቡት አላገጡበት፤ ቍጣቸውም ተቃጠለ።

፯፤ ስለ ተቀየሙም ጩኸትና ሽብር አስነሡና በቀስት ይናደፉ ጀመር። እየወርወሩም የድንጋይ ነጐዴ አወረዱበት። በምስኪን ሞንቴዙማ አንዲት ቀስት በደረቱ ስለ ተሰካችበት ወድቆ በምድር ላይ ተንዘራጋ። ሊጽናማ ስለ አልቻለ ይህ ያልታደለ ንጉሥ ከጥቂት ከጥቂት ቀን በኋላ ሞተ።

፰፤ ሜክሲኮችም የሞንቴዙማን የንጀራ ልጅ ጐቴሞዚን ዙፋኑን እንዲወርስ መረጡት። ይህም እስጳንያዎችን በጀግንነት ገጠማቸውና ተሜክሲኮ ከተማ እየነዳ አስወጣቸው። ነገር ግን ኮርቴስ ሌላ ጦር ይዞ መጥቶ መላውን አገር ድል አድርጎ ያዘ።

፱፤ አገሩን ፈጽመው ድል እስኪያደርጉ ድረስ ኮርቴሳና ወታደሮቹ ተሜክሲኮዎች ወገን የገደሉአቸው አራት ሚሊዮን ሕዝብ መሆናቸው ታወቀ። ኮርቴስ ምክንያት ሲሰጥ ሕዝቡን ወደ ክርስቲያን ሃይማኖት ለመመለስ ነው እያለ ያመካኝ ነበር። ግን እርሱና ወታደሮቹ የሚያደርጉት የጠላትነት ሥራ ነው። እንጂ የክርስቲያን አይደለም።

፲፤ ኮርቴስ አገሩን ድል አድርጎ ከያዘበት ጀምሮ እስከ ሺ ፰፻፲ ድረስ ሜክሲኮች የእስጳንያ ተገዢ ሁነው ኖሩና በኋላ ሁከት ተነሣ።

፲፩፤ በሺ ፰፻፲፫ ሕገ መንግሥት አቆሙና የሜክሲኮ ሕዝብ ነጻነታቸውንና በራሳቸው አዳሪ መሆናቸውን በግልጽ አስታወቁ። ከነዚህም አውራጃዎች ቴክሳስ የተባለው አንድነት ካላቸው አሜሪኮች ጋር ተቀላቀለ።

፲፪፤ ጎቲማላ የተባለው አገር ሬፑብሊክ ነው። ዋና ከተማውም ጉታማላ ይባላል።

፲፫፤ ሜክሲኮ በላይነትን ፈልገው እየተሽቀዳደሙ ከሚመጡባት አለቆች ጋር ስትታገል በደም የተለወሰች አገር ሆነች። ነገር ግን በሺ ፰፻፷፫ የፈረንሳይ ጦር የሚበልጠውን ክፍል ድል አድርጎ ያዘና ሐምሌ ፲ኛ ቀን አለቆቹ ተፈረንሳይ ጀኔራል ጋር መከሩና ዘውዱን ለአውስትሪያ ንጉሥ ወንድም ለማክሲማሊያን ሰጡት። እርሱም የሜክሲኮ ስለ ሆነ በጥቅምት ፫ኛ ቀን ሺ ፰፻፷፫ ዘውዱን ተቀበለ። አዲሱ ንጉሥ ለመልካሞች ዜጎቹ እርሱም መልካም ሆነ። ነገር ግን የፈረንሳይ ወታደሮች ከተመለሱ በኋላ የንጉሡ ብዙ ጭቅጭቅ ሆነ። አያል ወራት ሁከት ከሆነ በኋላ የንጉሡ ወገን ድል ሆነ። ከሌላው ይልቅ በጀኔራል ሎጵጵና በንጉሥ ማክሲማሊያን ሽንገላ ምክንያት በኤስኮፔዶ ትእዛዝ በሐምሌ ፲፱ ቀን ሺ ፰፻፷፯ ሁለቱም ተገደሉ፤ ከዚህ ወዲያ ሜክሲኮ ሬፑብሊክ ሆነ።

**ጥያቄ።**

፩፤ በሜክሲኮ የወርቅ አገር እንዴት ነው?

፪፤ ሜክሲኮ እንደ ምን ሆነ? ዋናው ከተማ እንዴት ሆነ?

፫፤ ስለ ሜክሲኮ ከተማ ተናገር።

፬ ፭፤ ኮርቴስ ሚክሲኮን ምን ጊዜ ወረራት? ሞንቴዙማ እንዴት ሆነ?

፯፤ በሞንቴዙማ ምን ደረሰበት?

፰፤ ጎቲሞዚን ምን አደረገ? ኮርቴስ እንዴት አደረገ?

፱፤ የኮርቴስ አሳብ ምን ነበር?

ለክፋቱ ምን ይቅርታ አደረገ?

፲፤ ሜክሲኮች ለስጳኝ ምን ያህል ዘመን ተገዙ።

በሺ ፰፻፲ ምን ሆነ?

፲፩፤ በሺ ፰፻፲፫ ምን ሆነ?

ቴክሳስ እንዴት ሆነ?

፲፪፤ ጎቲማላ እንዴት ሆነ?

፲፫፤ ሜክሲኮን ድል ያደረገ ማነው? ዘውዱ ለማን ተሰጠ?

ንጉሡ እንዴት ሆነ? የተገደለው ምን ጊዜ ነው?

**ምዕራፍ ፻፺፮ አሜሪካ።**

**ስለ እስጳንያ ፔሩ አገዛዝ።**

፩፤ አሁን ፔሩ የተባለው አገር በሰሜን ከኤኩዋዶር ሬፑብሊክ ከምሥራቅ ከብራዚል በደቡብ ከቦልቪያና ከፓስፊክ፤ ውቅያኖስ ይዋሰናል። ነገር ግን ቀድሞ ዘመን አገሩን እስጳኞች በወረሩት ጊዜ እጅግ ሰፊ ነበር።

፪፤ የዚሁ አገረ ገዢ ኢንካስ ይባል ነበር። የፔሩ አገር ሰዎች ኤንካ የሚሉት የመጀመሪያው ገዢያቸው የተወልደው ከፀሓይ ነው ብለው ያምናሉ። ባላገሮቹም በፀሓይ ያመልኩ ነበር።

፫፤ ፔሩ አያሎች ያማሩ ከተሞች ተሰርተውበታል። ከሜክሲኮ ይልቅ ወርቅና ብር የሚገኘው በፔሩ ነው። ስለዚህ እስጳኞች ያገሩ ጌቶች ለመሆን ቍርጥ አሳብ ነበራቸው።

፬፤ መጀመሪያ አገሩን የወረረው ፍራንሲስ ፒዛሮ ይባል ነበር። በሺ ፭፻፴፩ ወደ ፔሩ ተጓዙና ኢንካ አታባሊፓን አሰረና በገዛ ቤተ መንግሥቱ ውስጥ ቢያኖረው ከእስራት ተፈትቶ ነጻነቱን እንዲያገኝ ለፒዛሮ የሚሰጠውን በንድ አደራሽ የሚመላ ወርቅ ቆለለ።

፭፤ ይህንንም ለፒዛሮ አቀረበ። ፒዛሮ ግን አታባሊፓን ሊገድለው አስቦ ነበርና ኢንካ ያቀረበው መዝገብ አልበቃው ብሎ ነጻ ለመልቀቅ እንቢ አለ። እጅግም መከራ ካጸናበት በኋላ በእሳት አቃጠለው።

፮፤ ፒዛሮ የፔሩን ሕዝብ ባሸነፈ ጊዜ አልማግሮ ከተባለ ከገዛ ሹሙ ጋር ጠብ አበቀለና እርስ በርሳችው ከተዋጉ በኋላ ፒዛሮም አልማግሮ ተይዞ እንዲገደል አስደረገና ወዲያው እርሱም ራሱን ገደለ።

፯፤ ወዲያው ለጊዜው የፔሩ መንግስት በብዙ አውራጃዎች የተከፈለ ሆነ። በኋላ ግን ሁሉም ለእስጳኝ መንግሥት ስለ ተገዙ የእስጳንያ ግዛት የምዕራብ አሜሪካን አውራጃ ሁሉ ጠቅሎ ለመያዝ ጥቂት ቀረው።

፰፤ ዳሩ ግን የእስጳኝ መንግሥት በነዚህ ግዛቶቹ ላይ ያለው ኅይሉ እየደከመ ሄደ። መጀምሪያ ለመንግስቱ የተደረገው መከላከል ዮሴፍ ቦናፖርቴ የእስጳኝ ንጉሥ በነበረ ጊዜ ነው። የቀድሞው እንደ ገና ወደ ዙፋኑ በተመለሰ ጊዜ ሕዝቡ የሚገባቸውን ለማድረግ አልተመለሱም።

፱፤ አንድ ጊዜ የእስጳንያ ግዛቶች የነበሩት የአሜሪካ አውራጃዎች ግዛቶች እነዚህ ናቸው። አንድነት ያላእው የሜክሲኮ መንግሥታት የመኻከል አሜሪካ ሬፑብሊክ ኙግሬናዳ ቤኔዙኤላ ኤኩዋቶር ፔሩ፣ ቦሊቪያ፣ ቺሊ፣ ቢኖስ፣ አይርስ፣ ዑርጓዬ፣ ፓራጓይ።

**ጥያቄ።**

፩፤ ፔሩ ድል የሆነው ምን ጊዜ ነው?

አሁን ፔሩ እንዴት ነው?

መጀመሪያ እስጳኞች በወረሩት ጊዜ እንዴት ሆነ?

፪፤ የፔሩ ያገር ተወላጆች የሆኑት ገዦቻቸው ምን ይባላሉ?

ሕዝቡስ?

፫፤ ፔሩ ምን የሚገኝበት አገር ነው?

እስጳኞች ምን አደረጉ?

፬፤ ፒዛሮ ወደ ፔሩ ምን ጊዜ ሄደ?

ኢንካ የተባለ ማነው? ምን አደረገ?

፭፤ አታባሊፓ እንዴት ሆነ?

፮፤ ፒዛሮና አልማግሮ እንዴት ሆኑ?

ፒዛሮ እንዴት ሆነ?

፯፤ የፒቪያን መንግሥት እንዴት ሆነ?

፰፤ የእስጳኞች ግዛት እንዴት ሆነ?

የእስጳንያ መንግሥት እንዴት ሆነ? ሕዝቡ እንዴት ሆኑ?

፱፤ አንድ ጊዜ እስጳኞች ይዘውት የነበረው የአሜሪካ መንግሥት እንዴት ሆነ?

**ምዕራፍ ፻፺፯ አሜሪካ።**

**ስለ ብራዚልያን ግዛቶች።**

፩፤ ሰፊው አገር ብራዚል በሰሜን ወገን ከኙ ግሬናዳ፣ ከቬኔዙኤላ ከጉዊያና፣ በምሥራቅ ከአትላንቲክ ውቅያኖስ በደቡብ አትላቲክና ከዑሩጓይ በምዕራብ ከቮሊቢያና ከፔሩ፣ ኤክዋዶር ሬፑብሊክ ይዋሰናል። ሁሉም በጠቅላላው ከዩናይትድ እስቴትስ ይሰፋል።

፪፤ እስጳኞች ሌላውን የአሜሪካንን አውራጃ እየመጡ ሲይዙ ፖርቱጊሶች ወደ ብራዚልያ አቃንተው መጡና አማዞን ወንዝ አጠገብ ሲደርሱ በዚያ አውራጃ በዘመናቸው ሁሉ ውጊያ የለመዱትን ጦረኞች ሴቶች አገኙዋቸው ይባላል።

፫፤ እስጳኞች እንዳደረጉት ያለ የሚያስፈራ የጭከና ስራ ፖርቱጊሶች ሠርተዋል የሚል ታሪክ አላነበብንም። ምክንያቱም የብራዚል ባላገሮች ወርቃቸው ጥቂት ስለሆነና ፖርቱጊዞችም አገሩን የቅኝ አገር ለማድረግ ስለ አሰቡት ነው።

፬፤ የፖርቱጋል መንግሥት ብዙ ዘመን ወደዚያ አገር በደለኞችን እንጂ ሌላ ሰው አይሰድም ነበር። በዚያን ዘመን ሰውን ወደ ብራዚል መስደድ ከዓለም ውጪ እንደ መስደድ ያለ ነው ተብሎ ይታሰብ ነበር።

፭፤ በሺ ፭፻፵፰ ብዙ አይሁዶች ወደ ብራዚል ተሰደው ሄዱና በዚያ እርሻቸውን አሳምረው ሽንኰር አገዳ፣ ስለ ተከሉ የፖርቱጋል ንጉሥ አገሩ እንደ ለማ በተመለከተ ጊዜ ከአገሩ ሀብት ድርሻውን እንዳያጣ ብሎ አገረ ገዢ የሚሆን ሹም ሾመና ሰደደ።

፮፤ ፈረንሳይ እስጴን፤ ሆላንድ፣ ሆኑና ብራዚልን ለመያዝ ከጅለው ነበር። ነገር ግን ፖርቱጋል አላስነካቸውም በመጨረሻው ያገሩ ገዢ ፖርቱጋል ሆነ። በብራዚል የተሰወረውን ሀብት ሌሎች ነገዶች ምናልባት ዐውቀው ቢሆን ተሽቀዳድመው አገሩን ይይዙት ነበር እንጂ እንዲህ በቀላሉ ባልተውትም ነበር።

፯፤ ባገሩ ገብተው ብዙ ዘመን ካለፈ በኋላ ወርቅ የሚገኝበት ጥቅም ያለበት ስፍራ ተገኘ። ይህም የከበረ ጥቅም ያለው ገንዘብ ከጠጠርና ካሸዋ ጋር እየተደባለቀና እየተቀላቀለ በወንዝ ውስጥ ተገኝቷል። አንድ አንድ ጊዜም ቶጳዝና ዕንቍ የተባሉት የከበሩ ድንጋዮች ከወርቁ ጋር እየተቀላቀሉ ሲያብረቀርቁ ተገኝተዋል።

፰፤ ምንም ሪዎ ፖርዶ የተባለው ፈሳአሽ ትንሽ ቢሆን ትልቅ ዕንቍ ይገኝበታል። ሌሎችም ወንዞች እንደዚሁ ይገኙባቸዋል። ባሮች የሆኑት ሻንቅሎች ጠጠሩንና አሸዋውን እያጠቡ እጅግ ትልቅ ዕንቍ ያገኘው ከባርነቱ ነጻ ይለቀቃል።

፱፤ በሺ ፰፻፮ የፖርቱጋል ንጉሥ ወደ ብራዚል ፈቀቅ አለና ቤተ መንግሥቱ ሪዎ ጃኔሮ በምትባለው ከተማ አደረገ። ከ፲፭ ዓመት በኋላ ወደ ሊዝቦን ተመለሰ። ከዚያ በኋላ ፔድሮ የተባለ ልጁ የብራዚል ንጉሠ ነገሥት ብሎ አሳወጀ።

፲፤ በሺ ፰፻፴፩ ብራዚሎች የፔድሮ መንግሥት አይበቃንም ብለው ስለ ተቅበጠበጡ ዕድሜው ፭ ዓመት ለሆነ ሕፃን ለልጁ ዘውዱን ሰጠ፣ ይህም ልጅ ፔድሮ ሁለተኛ ተብሎ የብራዚል ንጉሠ ነገሥት የሆነውና የንጉሡን ሥልጣን የአገኘው በሕፃነንቱ ስለ ሆነ መንግሥቱ በእንደራሴ ይገዛ ነበር።

**ጥያቄ።**

፩፤ የብራዚል ዳርቻ እስከ የት ይሆናል? ስፋቱስ?

፪፤ ፖርቱጊሶች እንደምን ሆኑ? አማዞን ምንድን ነው?

፫፤ ፖርቱጊዞች እንደ እስጳኞች ጨካኞች ያልሆኑት ስለምንድን ነው?

፬፤ ወደ ብራዚል የሰደዳቸው ማነው?

፭፤ በ፲፭፻፵፰ ምን ሆነ? አይሁድ ምን ሆኑ?

፮፤ ሌሎች አገሮች እንዴት ሆኑ?

፯፤ በብራዚል ምንና ምን ተገኘ?

፰፤ ሪዎ ፓርዶ ምንድን ነው? ሻንቅሎች እንደምን ሆኑ?

፱፤ የፖርቱጋል ንጉሥ ወደ ብራዚል የሄደው ምን ጊዜ ነው?

ቤተ መንግሥቱ የት ላይ አቆመ? ወደ ሊዝቦን መቼ ተመለሰ?

ልጁ ፔድሮ እንዴት ሆነ?

፲፤ በ፲፰፻፴፩ የብራዚል ሰዎች እንዴት ሆኑ? ፔድሮ ምን አደረገ? አሁን ብራዚል እንደምን ይገዛል?

**ምዕራፍ ፻፺፰ አሜሪካ።**

**ስለ ምዕራብ ኢንዲስ።**

፩፤ የምዕራብ ኢንዲስ ስለ ተባሉት ደሴቶች ሳልተርክላችሁ የአሜሪካን ታሪክ አልዘጋውም። እነዚህ ደሰኢቶች በደቡብና በሰሜን አትላንቲክ ውቅያኖስ መኻከል የተዘረጉ ናቸው። እነዚህም ሦስት ዘለላ ናቸው። ባሀማስ አንቲልስ፤ ጋሪቢስ ይባላሉ። ባሀማስ የተባሉት በሰሜን በኩል ያሉት ናቸው። ለፍሎሪዳ ይቀርባሉ። ቍጥራቸው ፮፻ ይሆናሉ። ከነርሱ የሚበዙት ትንንሾች ናቸው። እነዚሁም ካሸዋና ከደንጊያ በቀር ሰው አልሰፈረባቸውም።

፪፤ በነዚህም ላይ ልዩ ልዩ ዐይነት የሆኑ የባሕር አሞሮች ይደርሱባቸዋል። በበጋ ጊዜ የአሜሪካን ባሕሮች ጠረፎች የሚጐበኙ ብዙ አሞሮች በክረምት ጊዜ ያማሩ ማደሪያዎችና መጸጊያዎች ወደሚገኙባቸ ወደነዚህ የተለዩ ደሴቶች ይመለሳሉ። የባሀማ ደሴቶች የታላቁ ብሪቴን ገንዘብ ናቸው። ፴፱ ባላገሮች አሉባቸው። ዋኖቹ የተርክስ ደሴቶች ፕሮቪዲንስ ሳን ሳልባዶር ወይም ካት ደሴቶች ናቸው። ይህ ደሴ ኮሎምቡስ መጀመሪያ ያገኘው ደሴት ነው። ባላገሮቹ ግን ጓናሀና ይሉታል።

፫፤ ከምዕራብ ኢንዲስ መኻከለኛውን ክፍል በያዘው በአንቲልስ ውስጥ ኩባ የተባለው ሰፊ ደሴት ይገኛል። ይኸውም የእስጳኞች ነው። ነጻ የወጣው ሃይቲ ወይም ሴንት ደሚንጐ የሚባለው ደሴት በጥቍሮች ይገዛል። ፖርቶሪኮ እየስጳኞች ነው። ጃሚካ ጥቂቶች ትንንሾች ደሴቶችን ጨምሮ የታላቁ ብሪቴን ነው።

፬፤ ካሪቢ የተባሉት ደሴቶች ብዙ ናቸው። ያሉበትን ሌሎች ደሴቶች ካሉበት በደቡብ ምሥራቅ በኩል ከፖርቶሪኮ ክበብ አድርገው እስከ ደቡብ አሜሪካ ጠረፍ ድረስ ያሉት ናቸው። የልዩ ልዩ ኤውሮጳ መንግሥታት ገንዘብ ሁነዋል። ከነዚህም ደሴቶች እጅግ የታወቁት ማርቲኒክ ባርባዶስ ሴንት ቶማስ ቶባጎ ሴንት ሉሲያ፣ ሴንት፣ ቬንሴንት፣ ጐዋዳሎፕ አንቲጓ፣ የሴንት ክርስቶፊር ዶሚኒካ፣ ሳንታክሩዝ ትሪኒዳድ ናቸው።

፭፤ የምዕራብ ኢንዲስ አየር ሁልጊዜ ሙቀት ነው። በረዶና ውርጭ አይደርስበትም። ዛፎቹ ዘለዓለም እንደ ለመለሙ ይኖራሉ። አታክልቶችና ቍጥቋጦች ሁሉ መቸውንም በአበባ እንደ ተሸለሙ ናቸው።

፮፤ የለመድናቸው ፍሬዎች እነ እንጀሪና እንደ ኮክ፣ በዚህ አገር ገና አልታወቁም። ነገር ግን ብርቱካን በለስ፣ ሎሚ፣ አፕልስ ሌሎችም ጣፋጮች ፍሬዎች ሁሉ መልተዋል።

፯፤ ሕዝቡ እኛ እንደምናደርገው በቆሎ፣ ስንዴ፣ አጃ፣ ስናር፣ ገብስ፣ አይዘሩም። ነገር ግን ሸንኮር አገዳ ተክለው ሱካር ያወጣሉ። ቡን ጥጥ፣ ኢንዲጎ ትንባሆ ኮከዋ ቅመም የተባለና ሌላም ነገር ሁሉ ይዘራሉ።

፰፤ በደኑ ውስጥ ማሆጋኒ፣ ሊግኑም ቪቴ ብረት ዕንጨት ለሌላም ብልሀት፣ የሚሆን ዕንጨቶች ይገኛሉ። ከወፎችም ልዩ ልዩ ዐይነት ፓሮት ይገኛል። ይህም ዐይነት ዎፍ በጥፍሮቹ ቆንጥጦ ከመቀመጥ ይልቅ ከሚያድርበት ቀፎ በታች ሌሊቱን ሁሉ ራሱን ቍልቍል ዘቅዝቆና ተንጠልጥሎ ማደርን የሚወድ ነው።

፱፤ በምዕራብ ኢንዱስ አራት ነገር ካሉዋቸው አራዊት የሚያስገርሙት ትንንሾች ጦጦችና ልዩ ልዩ መልክ ያላእችው እንሽላሊቶች ናቸው። ከነዚህም ደግሞ በጣም የሚያስደንቀው እስስት ነው። መልኩ የሚለዋወጥበትን ኅይል በፈቃድ ለማግኘት ቀድሞ የሚኖረው በአየር ይመስል ነበር። አሁን ግን ተወደፊቱ የሚገኘውን ተንቀሳቃሽ ነገር ሁሉ እንደሚመገብ እርግጡ ታወቀ። መልኩም ከሌሎች አራዊት ልዩነት የለውም።

፲፤ ደግሞ የምዕራብ ኢንዲስ ሕዝብ በክረምት አይጨነቁም። ጽኑ ነፋስ ይጐበኛቸዋል። ይህም በድንገት ይነሣና የመርከቡን ሸራ ከደቀሉ ላይ እየቀደደ ያበላሸዋል። ቤቱንና ዛፉንም እየገለበጠ ወደ መሬት ያጋድመዋል።

**ጥያቄ።**

፩፤ የምዕራብ ኢንዲስ ደሴቶች በየት በኩል ናቸው? ፫ ክፍል የተአብሉት እንዴት ነው?

የበሀማ ደሴት እንዴት ነው?

፪፤ የባሕር ዳሮች የተባሉት እንዴት ያሉ ናቸው?

በሀማኖች የማን ገንዘብ ናቸው?

፫ ፬፤ ዋኖቹ የትኞቹ ናቸው? ስለ አንቲልስ ምን ትላለህ? ካሪቢ የተባሉት ደሴቶች እንዴት ናቸው?

፭፤ ዌስት ኢንዲስ አየሩ እንዴት ያለ ነው? ዋኖቹ የትኞቹ ናቸው?

፮፤ ፍሬው እንዴት ያለ ነው?

፯፤ አገሩ ምን ያፈራል?

፰፤ ደኑ እንደ ምን ነው?

ወፎችስ? ዝንጀሮውስ? እስስትስ? ጽኑ ነፋስስ?

**ምዕራፍ ፻፺፱ አሜሪካ።**

**ደግሞ ስለ ምዕራብ (ዌስት) ኢንዱስ ይቀጥላል።**

፩፤ ባሁኑ ጊዜ የምዕራብ ህንዶችን ኤውሮጳውያን ከነዘሮቻቸውና ከብዙዎች ጥቍሮች ጋር እንዳሉበት ታገኙዋላችሁ። ዳሩ ግን የምዕራብ ህንዶችን ዘሮች በመኻከላቸው አንድም ታገኙ። እነዚያ ገና አስቀድሞ ጠፍተዋል።

፪፤ ቀድሞ ኰሎምቡስ ከበሀማ ደሴቶች አንዱን እንዳገኘና ስሙንም ቅዱስ ሳልባዶር እንዳለው ካሁኑ በፊት ሰምታችኋል። ይህም ዛሬ ካት አይላንድ የሚሉት ነው። በዚህ ስፍራ የተገኙትም ሕዝብ ቀድሞ በአሜሪካ ይኖሩ የነበሩትን ህንዶች ይመስላሉ።

፫፤ ኮሎምቡስ ላን ሳልባዶርን አልፎ ኩባንና ሳንት ዶሚንጎን በጐበኘ ጊዜ በነዚህ በሁለቱ ደሴቶች ብዙ ህኖዶች በብዛት ይጋፉባቸው ነበር። ኩባ ብቻ ብዙ ሚሊዮን ሕዝብ የነበረበት ይመስላል። አየሩ ጥሩ አገሩ ፍሬያም ነበርና የደስታ ኑሮ የሚኖሩ እንደ ነበሩ ይገለጻል። እነዚህም ያን ጊዜ እንደ ኋለኛው ክፋታቸው ሳይሆን በደስታ ተቀብለው በማናቸውም ረገድ ባለ ኅይላቸው ረዱት እንጂ ክፉ ነገር አላሰቡበትም።

፬፤ የምዕራብ ህንድ ደሴቶች ከተገኙ በኋላ ብዙ ዓመት ሳይቈይ ከነዚሁ ደሴቶች ያማሩትንና እጅግም ሰፊ የሆኑትን የእስጳንያ መንግሥት የራሱ ገንዘብ አደረጋቸው። ህንዶች ጨዋነት ያላቸው ሕዝብ ስለሆኑ በቀላል ይገዛሉ። እስጳኞች ግን እነዚህን እንደሚጠፉ አራዊት እንጂ እንደ ሰው አድረገው ስለ አልቈጠሩዋቸው ብዙ ሺሕ የሚሆኑትን በጠመንጃ ፈጁዋቸው። ደግሞም በሠለጠነ ውሻ ያባርሩዋቸው ነበር።

፭፤ በብዙ ደሴቶችና በየኮረፍታቸው ስር ባማሩ አውራጃዎችና በየጐድጓዳቸው አገር እንደ ንብ ይርመሰመሱ የነበሩት ሕዝብ ቍጥራቸው እጅግ አነሰ። የተረፉትንም እንደ ባሪያ አድርገው ይገዙዋቸው ነበር። ብዙዎቹንም አምላክ የሰጣቸው ጥሩ አየር በማጕደልና ከሥራ ብዛት የተነሣ ሕይወታቸውን አቋርጦ በቶሎ እንዲጠፉ ለማድረግ ወደ ጕድጓድ እየገቡ እንዲሠሩ ያስገድዱዋቸው ነበር።

፮፤ በእንደዚህ ያለ ምክንያት የምዕራብ ህንዶች ተወላጆች ስለ ጠፉ ያማረው አገራቸው ልዩ ልዩ የኤውሮጳውያን መንግሥት ገንዘብ ሆኖ ቀረ። ኩባንና ፖርቶሪኮ የተባሉትን ደሴቶች እስጴን አጥብቆ ያዛቸው ጃማይካንና ቤርሙዳስን ሌሎችንም ደሴቶች ጨምሮ እንግሊዝ ይዛቸው። ፈረንሳይም ሴንት ዶሚንጐ ማርቲኒክ ጓዳሉፕ ሌሎችንም ደሴቶች ጨምሮ ይዟል፤ ትንንሾችም ደሴቶች በሆንላንዶችና በደንማርኮች እጅ ወደቁ።

፯፤ ኤውሮጶች አሜሪካንን ካገኙ በኋላ ዋና አሳባቸው ወርቅና ብር ለማግኘት ነበር። የዚሁ አገር ተራሮችና ኮረፍቶች ሁሉ ከወርቅና ከብር የተፈጠሩ ይመስሏቸው ነበር። ነገር ግን ሕልም ቶሎ ብሎ ጠፋባቸው። በምዕራብ ህንድ የሚኖሩ የህንድ ሕዝብ ወርቅና ብር ለማግኘት ብለው ወደ ታች በጥልቅ መሬት መቄፈራቸውን ትተው መሬት ማረስን ጀመሩ።

፰፤ መሬቱም ሸንኮራ አገዳ ብርቱካን፣ ፓይን፣ አፕልስ፣ ሌላም ፍሬ ነገር እንደሚሰጥ ስለ ተረዱት አሳባቸውን ወደዚህ አደረጉና ሻንቅሎችን አምጥተው ምድሩን እንዲያስርሱላእው ለማድረግ ሰዎች ወደ አፍሪካ ተላኩ። ብዙ ሺሕ የሚሆኑ ሻንቅሎችን አመጡና እንደ ባሮች አድርገው እንዲሠሩላቸው አስገደዱላቸው። እስካሁንም እንደ ባርያ ያሠሩዋቸው አስገደዱአቸው። እስካሁንም እንደ ባርያ ያሠሩዋቸው ነበር። አሁን ግን ባሮች ነጻ ወጥተዋል።

**ጥያቄ።**

፩፤ የምዕራብ ህንዶች የተባሉት እንደምን ተገዙ?

፪፤ (ካት) ድመት ደሴት የተባለውስ እንዴት ያለ ነው?

ኮሎምቦስ በዚያ ያገኛቸው ሕዝብ እንዴት ያሉ ናቸው?

፫፤ ቀጥሎ የትኛውን ደሴት ጐበኘ?

ህንዶቹ እንደምን ሆኑ?

፬ ፭፤ የእስጳንያ መንግሥት ምን ሆነ?

፮፤ እስጳንያ ህንዶችን እንድመን ያኖሩዋቸዋል?

እስጳንያ የያዘው የትኛውን ደሴት ነው?

እንግላንድስ? ፈረንሳይስ? ትንንሾቹ ደሰኢቶች እንዴት ሆኑ?

፯፤ ኤውሮጶች ከአሜሪካ እናገኛለን ብለው የተመኙት ምንድን ነው?

የጕዞአቸው ጥቅም ምንድን ሆነ?

፰፤ ምን አገኙ» ባሮች እንዴት ሆኑ?

**ምዕራፍ ፪፻ አሜሪካ።**

**የምዕራብ እንዲስ ይቀጥላል።**

፩፤ በምዕራብ ህንድ የሆነውን የሚያስደንቀውን ነገር ሁሉ ለመናገር አልጀምረውም። አያሎች ደሴቶች እጅ እየተዛወረ ገዝቶአቸዋል። አንድ ጊዜ ላንዱ መንግሥት ተገዝተው እንደሆኑ በሌላው ጊዜ ሌላው መንግሥት ይገዛሉ። ብዙ ጊዜ የምድር መናወጽ ይሆንባቸዋል። ምድሩንም ጽኑ ተስፋ በየጊዜው እየተነሣ ምድረ በዳ ያደርገዋልና ይህን አሁን ልንገራችሁ አልችልም።

፪፤ የደሴቱን የሀይቲን ታሪክ ሳልመለከት አላልፈውም ይህን ያማረ ደሴት ኮሎምቦስ ወደዚህ አገር ሲመጣ አገኘውና በዚሁ ስፍራ ከሰዎቹ ጥቂቶችን አኖረ። መጀመሪያ አትላንቲክን ተሻግረው በዚህ አገር የተቀመጡ ኤሮጳውያን እነዚሁ ናቸው። ባላገሮቹ የደሴቱን ስም ሀይቲ፣ እስጳኞች ግን ሄስፓሌዎን ይሉታ። ወደ አገሩ የሚገቡት በፍጥነት እየበዙ ሄዱ።፡ ደሴቱ ሁሉ በፍጥነት በእስጳኞች ተያዘ። በኋላ ቈይቶ ያገሩን ክፍል ፈረንሳይ ያዘው። ከ፵ ዓመት በኋላ አገሩን ፈረንሳይንና እስጳንያ ተካፍለው ያዙት።

፫፤ ስለ ሆነ በዚያ ከሚኖሩት ነጮች በቍትር ጥቍሮች ይበዛሉ። እብሺ ፯፻፺፩ ጥቁሮች በጌቶቻቸው ላይ ስለ ተነሡ ፈረንሳይም ሁከት አግኝቶት ነበርና ሁከቱን ለማቆም አልቻለም። በዚህ ጊዜ ጥቁሮቹ ልክ የሌለው ብዙ ነጭ አረዱ ቤታቸውንም እየዘረፉ አቃጠሉት የሚበዙት ነጮች ታርደው ጥቂቶቹ ብቻ አመለጡ።

፬፤ ጥቍሮች በዚህ ጊዜ ነጻ እንደ ሆኑ አሰቡና ለገዛ ራሳቸው መንግሥት ለማቆም አሰቡ። ከልዩ ልዩ ሁከት በኋላ መላው ደሴት የሬፑብሊክ ዐይነት አቆሙ። አለቆቹም ጥቍሮችና ወይም ክልሶች (ዲቃሎቹ) ነበሩ። እስከ ዛሬ እንዲሁ ነው። መላው ሕዝብ በመልካም አገዛዝ ይገዛል። የጉባኤውም ሁኔታ እየተሻሻለ ሄዶአል። ባላገሮቹ ቅርብ ሁሉም ጥቍሮች ናቸው ለማለት ይቻላል። ከነሱ አያሎች ብልሆች አሉ። በግብርናና የንግድ ሌላም ልዩ ልዩ ሥራ በብልሀት እያደረጉ ለመሥራት ይችላሉ።

፭፤ የምዕራብ ህንዶችን ከመተዌ በፊት ስለ ቡካኔሮች ጥቂት እናገራለሁ። ቀድሞ ባ፲፯ኛው መቶ ዓመት በ፲፮፻፴ ከፈረንሳይና ተእንግላንድ ተተራቅመው በምዕራቡ ጠረፍ ባለው በዶሜንጐና በዙሪያው ባሉ በቶርቱጋ ደሴቶች የታወቁት የባሕር ቀማኞች ተናኝጠው ተቀምጠው ነበር።

፮፤ ለጥቂት ጊዜ አውሬ እያደኑ ተቀመጡ። በብዙ ጊዜ ግን መርከባቸውን አሰናድተው ያገኙትን ሁሉ ለመቀማት ወደ ባሕር ሄዱ። ይህም ሥራ ስለተከናወነላቸው ሌሎችም ከኤውሮጳ እየመጡ ተቡኬኔሮች ጋር ባንድነት ሆኑና ታላቅ መርከብ ስለ አሰናዱ ማንንም ለመቀማት ሆነላቸው እነዚህ የባሕር ቀማኞች አያሎች ደፋሮች ገቡላቸውና አንዱን ደፋር አለቃ አደረጉት።

፯፤ በዚህ አኳኋን ቡካኔሮች እጅግ የሚያስፈሩ ሆኑ። መርከባቸውም የነጋዶች መርከብ በሚሄድበት ዝቅ እያለ ይሄድ ጀመር። ተሰናድቶ አንድ ጊዜ እንደ ጭልፊት ከቈነጠጠ በላይ ማንም ቢመጣ ሊያስጥለው አይችልም። መቸውንም ብዙ ሸቀጥ የያዘውን መርከብ ሲማርኩት አንድ አንድ ጊዜም ወርቅና ብር ያገኙበታል።

፰፤ በእንደዚህ ያለ ሁኔታ ብዙ ሀብት አከማቹ። አንዳንድ ጊዜም በነበራቸው ኅይል በታላላቅ ከተሞች ላይ አደጋ ይጥላሉ። አንዳንድ ጊዜም ባላገሩን ይዘርፋሉ። ወይም ገንዘብ አዋጥቶ እንዲሰጥ ያስገድዱታል። ቀማኞቹ ግፍ ስለ ሠሩ ከዚህ ወዲያ የኤውሮጳ ነገሥታት ፍዳ ሊያስቀብሏቸው ተነሡባቸው። በምዕራብ ህንዶች ዙሪያ ሁሉ ለማዳን መርከቦችን ሰደዱ። ተብዙ ድካም በኋላ ቡካኔሮች ጭራሽ ጠፉ።

፱፤ በኋላ በምዕራብ ህንዶች ባሕር የባሕር ወንበዴዎች ተነሥተው ብዙ የንግድ መርከብ ይቀሙ ጀመር። ዛሬውንም ቢሆን አንዳንድ ጊዜ ሲቀሙ ይገኛሉ።

**ጥያቄ።**

፩፤ በምዕራብ ህንድ ስለ አሉት ጥቂቶች ምን ታውቃለህ?

፪፤ ሀይቲ የተባለቸውን ደሴት ያገኘ ማን ነው?

በዚያ ሰው እንደምን ገባ?

ደሴቶቹ ማንና ማን ይባላሉ?

የማን ዜጎች ናቸው? ፍራንስስ የተባለ እንደምን ሆነ?

፫፤ በ፲፯፻፺፩ ምን ተደረገ?

፬፤ ሻንቅሎች እንደምን ሆኑ? መንግሥታቸውስ? የሶሳይቲ ደሴቶች ሁኔታ እንዴት ሆነ?

፭፤ ቡካኔሮስ የተባሉ ቀማኞች እንደምን ሆኑ?

ከጥንት የወዴት አገር ሰዎች ናቸው?

ምን ጊዜ ወደዚህ ስፍራ ገቡ?

ገብተውስ ማን በሚባል ስፍራ ተቀመጡ?

፮፤ ለጊዜው እንደ ምን ኖሩ?

ከዚያስ በኋላ ምን አደረጉ?

ከዚያስ በኋላ ከነማን ጋር ኅብረት አደረጉ?

፯፤ ቡካኔሮች እንዴት ያለ መርከብ አሰናዱ?

፰፤ እነዚህ የባሕር ቀማኞች ከሆኑ በኋላ ኅይላቸው እንዴት ነበር?

በመጨረሻው እንደምን ተገዙ?

፱፤ የቀሩት ሌሎች የባሕር ወንበዶች እንደምን ሆኑ?

**ምዕራፍ ፪፻፩ ኦሺያኒያ።**

**ስለ ኦሺያኒያ የማሊሽያን ደሴቶች።**

፩፤ የእስያና የአፍሪካን የኤውሮጳንና፣ የአሜሪካንን ታሪክ ተርኬያለሁ። ምናልባት አንባቢው የመላው ዓለም ታሪክ በዚህ ብቻ የተከተተ ይመስለው ይሆናል። እንገር ግን አንድ የአይርሽ ሰው እንደ ተናገረው ፭ኛ ዓለም አለ። ይህም እነሆ በጽሕፈት የምገልጠው ነው።

፪፤ ከፓስፊክና ከህንድ ውቅያኖስ ደሴቶች ተለቅሞ ሌላ አዲስ ዓለም ስለ ተገኘ ከንግዲህ ወዲህ አሜሪካ አዲስ ዓለም መባል አይገባውም። ውቅያኖስ የተባለው ስም ለዚህ አውራጃ መሰጠቱን ነግሬአችኋለሁ፤ ደሴቶቹ ሁሉ ባንድነት ቢሰበሰቡ አራት ሚሊዮን እስኩዬር ማይል የሚሆነውን መረኢት ሊከድኑት ይችላሉ።

፫፤ ሦስት ክፍል የሆኑ ውቅያኖሶች አሉ። ለእስያ የብስ የቀረበ ሁነው በህንድ ውቅያኖስ ላይ የተጋደሙት ደሴቶች ሚሊሲያ ይባላሉ። ከነዚህም ታላላቆቹ ቦርኖ ሱማትራ ጃፋ ናቸው። በደሴቱ ላይ ያሉት ባላገሮች ያለፈውን ታሪካቸውን የማያውቁ ያባቶቻቸውንም ታሪክ ለማሰብ ምኞት የሌላቸው ስለ ሆኑ ማሊሲያ የተጻፈው ታሪክ እጅግ ጥቂት ነው።

፬፤ ቁም ነገር የለበትም እንጂ የጃፋ ታሪክ ይልቅ የተሻለ ሆኖ ታውቋል። ይህንንም ደሴት በሺ ፭፻፲ ፖርቱጋሎች በአገኙት ጊዜ በጣም ለም ነበር። የሱካር አገዳ፣ ቡንም ሩዝ፣ በርበሬ፣ ቅመም፣ ሌላም ደስ የሚያሰኝ ፍሬ ሁሉ ተገኝቶበታል። ደግሞም ወርቅና ብር ሌላም የከበረ ደንጊያ ይገኝበት ነበር።

፭፤ የደሴቱ ርዝመት ፮፻፶ ማይል ይሆናል። ወዲያው እንደ ተገኘ ሰፊውን ክፍል ሆላንዶች ያዙትና ከደሴቱ በሰሜን ጠረፍ ወገን ቫታቪያ የተባለውን ከተማ ሠሩ።

፮፤ ከተማው በረባዳው መሬት ረግረግ ካለበት ላይ ተሠርቶአል። በቦይ የሚሄድ የረጋ ውሃ በየመንገዱ ላይ ይገኛል። (ይታያል) ከሕንፃው ማማር የተነሣ ከተማዪቱን ቫታቪያን የምሥራቅ ንግሥት ይሉዋታል። በቦዩና በጐዳናው ላይ የዛፍ ጥላ ስለሚወድቅበት ለከተማዪቱ ውበትና ማማር ሰጥቶአታል።

፯፤ በሺ ፯፻፹ የሕዝቡ ብዛት እስከ ፻፷ ሺሕ ደርሶ ነበር። ከልዩ ልዩ ዓለም የመጡ ሕዝብ በመኻከላቸው ይኖራሉ። ከነዚሁ ውስጥ በቍጥር የሚያንሱት ኤውሮጳውያን ናቸው ነገር ግን መንግሥቱም በኤውሮጵያውያኖች እጅ ነው።

፰፤ አየሩ ለጤና የማስማማ ስለሆነ ቫታቪያ እያደር በፍጥነት እየተዋረደ ሄደች። ተውጭ አገር የሚመጡት ሕዝብ በሚያስፈራ ንዳድ ይታመሙ ጀመር። አንዳንድ ጊዜስ ከቶውንም መርከበኞቹ ሁሉ በበሽታ እያለቁ መርከቢቱ ባዶዋን ትቀራለች።

፱፤ ከሺ ፰፻፲፩ እስከ ሺ ፰፻፲፮ የጃቫን ደሴት እንግሊዝ ያዘና በኋላ ለቀድሞዎቹ ገዢዎች መለሰላቸው። ሆላንዶችም ታላቅ ገዢ በባላገሮች ላይ ሾሙባቸው ይባላል። የሕዝቡም ብዛት ፲፯ ሚሊዮን ናቸው።

**ጥያቄ።**

፪፤ በውቅያኖስ ያሉ ደሴቶች ኦሺያኒያ የተባሉ እንዴት ያሉ ናቸው?

የነዚሁ ኦሺያኒያ የተባሉ ስፋት እንዴት ይሆናል?

፫፤ ማሊሲያ የተባለው እንዴት ያለ ነው? ባላገሮቹ እንዴት ያሉ ናቸው?

፬፤ ጃቫ የተባለው ደሴት እንዴት ያለ ነው? የተገኘው ምን ጊዜ ነው?

ምን ያፈራል? ማዕድን ይገኝበታል?

፭፤ የጃቫ ስፋት ምን ያህል ይሆን? ቫታቪያን ማን ሠራው?

፮፤ የከተማውን ሁኔታ ተናገር።

፯፤ በ፲፯፻፹ ከተማው ሕዝብ ብዛት ምን ያህል ኑርዋል?

ሆነ? በ፲፰፻፲፮ ደግሞ ምን ሆነ? ደች የተባሉ ማለት ሆላንዶች እንዴት ሆኑ?

**ምዕራፍ ፪፻፪ ኦሺያኒያ።**

**የኦሺያኒያ ክፍል አውስትራልያን።**

፩፤ የኦሺያኒያ ፪ኛው ክፍል አውስትራልያ ይባላል። ይህም አውስትራልያ ኙጄኒ ቫን፣ ዳይምንስላድንና በዙሪያው ያሉትንም ሌሎች ደሴቶች ሁሉ ይጨምራል። አውስትራልያ አንድ እጅግ ሰፊ የሆነ ደሴት ነው። ስፋቱ ሦስት ሚሊዮን እስኩዬር ማይል ይሆናል። ይኸውም በስፋት ኤውሮጳን ያህላል።

፪ የጥንቱ የአውስትራልያ ተወላጆች በዓለም ካሉት ሕዝብ እጅግ የተዋረዱ ናቸው። ጥቍሮች ናቸው። እግሮቻቸውና እጆቻቸው ቀጫጭኖች ናቸው። መልካእውም ከዝንጀሮ ወገን ይመለሳል። በማማራቸውም ሆነ ወይም በብልሀታቸው በማሊሲያን ደሴቶች ከሚገኙት አውራንግ አውታንግ ከሚባሉት አይበልጡም።

፫፤ ይህን ታላቅ ደሴት በሺ ፮፻፲ ያገኙት ሆላንዶች ናቸው። አሁን ግን መላው በታላቁ ብሪቴን ይገዛል። ካፒቴን ጂምስ ኩክ የተባለ የታወቀ መርከበኛ ከሺ ፯፻፸ ጀምሮ እንደዚያው ነበር።

፬፤ አሁን ግን አውራጃው አምስት ዘንድ ተከፍሎአል። እርሱም ኙሳውስት ዌልስ፣ ቢክቶሪያ፣ ክዊንስላድ ደቡብ አውስትራልያ የምዕራብ አውስትራልያ ናቸው። ኙሳውት ዌልስ የቀድሞ ነው። በሺ ፯፻፸፰ ወደዚያ መግባት ተጀመረ። ከዚያ ወዴህ ቦታኒቤ ተባለ።

፭፤ ቀድሞ የነበሩት ሕዝብ የሚከበሩ ሕዝብ አልነበሩም። የእንግሊዝ መንግሥት በደለኞቹን ወደ ቅጣት ወይም እስራት ከማግባት ይልቅ ወደ ኙሳውት ዌስት ለመሰደድ አሰበ። እንዲሁም በየዓመቱ ብዙ ነገር የተጫኑ መርከቦች ወደዚያ ይሄዱ ነበር።

፮፤ ይህም አሳብ እንደ ብርቱ ቅጣት ተብሎ ታሰበ። ይህ ኙሳውት ዌስ የተባለ አገር በጣም ለም ነው። አየሩም ደስ የሚያሰኝ ነው። ስለዚህ እንግሊዝ በብልሀት አድርገው ይሆናል። ደጎች ሰዎች ሁነው ሳሉ ችግረኞች የሆኑትን ሠርተው እንዲያድሩ ብሎ የሰደዳቸው ይመሳላል።

፯፤ ነገር ግን በዚያ ባዲሱ ቅኝ አገር የነበሩት ሰዎች ፈጽሞ ቁም ነገራቸውና እውነተኞች ብቻ ነበሩ። ከባላገሮቹም ጥቂቶቹ በደለኛ ሆኖ መገኘት እንደ ነውር ሆኖ ይሰማቸው ነበር። ይኸውም ጐረቤቶቻቸው እንደነርሱ ክፉዎች እንደ ነበሩ ስለ ዐወቁ ነው።

፰፤ በኋላ ሕዝቡ መሻሻል ጀመሩ። የበደለኞችም ልጆች አደጉ ወላጆቻቸውም መልካም አደርገው አስተማሩዋቸው።

፱፤ ባዲሱ ሆላንድ አገር የተወለደች አንዲት ሴት ልጅ ወደ እንግላንድ ለመመለስ ትወድ እንደ ሆነ ብለው ቢጠይቋት «እንኳን አልመለስም በዚያ ሕዝብ ሌቦች ናቸውና ወደዚያ መመለስ እፈራለሁ አለ። መርከብ በመጣ ቍጥር ሌባ እየተባለ ከእንግላድ አያል ሰው ሲመጣ አይታለችና ተእንግላድ የሚመጣው ሁሉ ሌባ ይመስላት ነእብር።

፲፤ በደለኞች እየተባሉ የሚመጡት አዘውትረው ይመጡ ጀመር። ሌላ መኖሪያ እስከሚያስፈልጋቸው ድረስ የሚመጡት ቍጥር እየበዛ ሄደ። በሺ ፯፻፶፰ አያሎችን ወደ ኙሳውት ዌልስ በመርከብ ወሰዱአቸው። ሕዝቡ በሺ ፰፻፵ ከነበረው መቅሠፍት ዳኑ። በሺ ፰፻፸፯ የታረሰው ድምር ስፋት ፭፻ሺ ኤክር መሬት ነው። ወርቅ የሚያወጡበት አርባ ጕድጓድና መደብ እርሳስ ቆርቆሮ፣ ብር የሚገኝባቸው አያሎች ጕድጓዶች ነበሩ። በሺ ፰፻፷፪ ሺ ሆነው ነበር።

፲፩፤ አውራጃው ለእርሻ የተስማማ ነው። ከሰልና ሌላም ከመሬት የሚወጣ ነገር ይገኝበታል። አየሩ መልካም ስለ ሆነ ለእንግሊዝ ሥራ የሚሆን ጥጥ የሚሰጥ አገር ሳይሆን አይቀርም።

**ጥያቄ።**

፩፤ አውስትራልያ ምን ይባላል? ያዲስቱ ሆላንድ ስፋት የቱን ያህላል?

፪፤ ባላገሮች እንዴት ያሉ ናቸው?

፫፤ አዲሱ ሆላንድ የተገኘው መቼ ነው? ያገኘውስ ማነው?

አሁን በማን እጅ ነው? ማን ይዞታል?

ካፒቴን ኩክ የተባለ የያዘው ምን ጊዜ ኖሮአል?

፬፤ ያሲሱ ሆላንድ ሦት ቅኝ አገሮች እነማን ናእው?

ኙሳውት ዌልስ ምን ጊዜ ተያዘ? ያገሩን መያዝ ምን አሉት?

፭፤ መጀመሪያ የገቡት ማን ይባላሉ? በየዓመቱ ከእንግሊዝ አገር ወደ ቦታኒቤ የሚላኩት ምን የሆኑ ሰዎች አንቸው?

፮፤ በአገሩ የገቡት እነዚሁ ምን ይነገርላቸዋል?

፯፤ በኋለኛው ዘመን እንዴት ሆኑ?

፰፤ ስለ አንዲት ያዲሱ ሆላንድ ተወላጅ የነበረች ሴት ልጅ ተናገር።

፱፤ በደለኞች ወደ ደቡብ ዌልስ ከተላኩ ምን ያህል ጊዜ ሆነ?

፲፤ በደለኞች ወደ ደቡብ ዌልስ ከተላኩ ምን ያህል ጊዜ ሆነ? ለእርሻ የሚሆን ምን ያህል መሬት ይገኛል?

ማዕድን ይገኛልን? የሕዝቡ ብዛት ምን ያህል ይሆናል?

፲፩፤ ክዊንስላንድ እንዴት ያለ ነው? ስፋቱ ምን ያህል ነው?

ምን ያስፈራል?

**ምዕራፍ ፪፻፫ ኦሺያኒያ።**

**ታስማኒያ ደቡብ አውስትራልያ ኙዚላንድ።**

፩፤ ታስማኒያ ጥንት ቫን ደይማንስላንድ የተባለው ደሴት በሺ ፮፻፵፪ ታስማን የተባለ መርከበኛ አገኘው። ቀጥሎም ካፒቴን ኩክ የተባለ መረመረው። ከታላቅ ብሪቴንና ከኙሳውት ዌልስ በደለኞችን ወደዚያ እየወሰዱ ለማኖር የተለየ ስፍራ አደረጉት። ይኸውም ቅኝ በሺ ፰፻፫ ጀምሮ እስከ ሺ ፰፻፶፫ ሰው ወደዚያ መስደድ እስቲቀር ድረስ የቈየ ነበር። ይህም ደሴት የሚገኘው ካዲሱ ሆላንድ ወደ ደቡብ ሲል ነው። ርዝመቱ ፪፻ ማይል ይሆናል፤ ሕዝቡ ፻፸ ሺሕ ይሆናሉ፤ ያገሩ ስፋት ፳፮ ሺ ፪፻፲፭ እስኴር ማይል ይሆናል።

፪፤ በስታማኒያ ብዙ ጥቅም ያለው ሜነራል የሚገኝበት ይመስላል። ዳሩ ግን ገና አልተከናወነም። ወርቅና ብር ሌላም ከመሬት ውስጥ የሚገኝ ነገር ሁሉ መልቶበታል። ባገሩ ውስጥ ከሰል በብዙ ይገኛል። ብረት ባገሩ ሁሉ ሞልቶአል፤ ትርፉ ነው። በሺ ፰፻፸፩ መጀመርያ የባቡር መንገድ ተሰራ። ቀጥሎ በሺ ፰፻፸፯ ለንግድ ተብሎ ፻፸፭ ማይል የሚሆን ርዝመት ያለው የባቡር መንገድ ተሠራ። ታስማኒያ የመንግሥት ገንዘብ የሆነ ቴሌግራፍ አለው። የተሠራው በቅኚው አገር ውስጥ በሚኖሩበት ሕዝብ ነው።

፫፤ የአውስትራልያ ደቡብ ክፍል መጀመርያ የፊሊጵ ፖርት አውራጃ ይባል ነበር። ምክንያቱም መልካም የመርከብ መቆሚያ ስለ ተገኘበት ነው። አሁን ቢክቶሪያ አውራጃ በእባለው ተእንግሊዝ አገር እየመጡ ብዙ ሕዝብ ይኖሩበታል። በሺ ፰፻፶ የተገኘውን ወርቅ ከተራራው ውስጥ ስር ለመቆፈር ተሌላም ዓለም ክፍል የመጡት በዚያው ይገኛሉ።

፬፤ ደቡብ አውስትራልያ በመኻከለኛ ሰሜን ከአውስትራልያ በደቡ ከውቅያኖስ ይዋሰናል። መሬቱ እንደ ነገሩ ለም ነው። ለበጎች መሠማርያ ይሆናል። ነገር ግን አገሩን ድርቅ ያጠቃዋል። ከአውስትራልያ የተለየ ነው። አየሩ ጥሩ ጤናማ ነው። በበጋ ጊዜ እጅግ ሙቀት ነው በሌላ ጊዜ ግን አየሩ መጠነኛ ነው።

፭፤ ባገሩ ውስጥ ከመሬት ውስጥ እየተቆፈረ ለሚወጣው ነገር በብዙ ይሠራል። ብዙ የሚኒራል ሀብት ይገኛል። በዚሁም አብልጦ ነሐስ ይገኛል። ሙታን ዋልሩ፤ ቡራ በጣም ሰፊ ጕድጓዶች (ማይንስ) ስለሆኑ ፭፻ ሠራተኞች አሉባቸው። የደቡብ አውስትራልያ ሰፊ የቴሌግራፍ ሽቦ አለበት። ፬ሺ ፩፻፶ ማይል የሚሆን ፊት ተሠርቷል። አንዱ ሽቦ በአውስትራልያ መኻከል አድርጎ ወደ ፖርት ደርዊን በሰሜን ጠረፍ ፪ሺ ማይል ወደ እንግሊዝ ሰብመሪን ሽቦ ይገጥማል። እንዲህ አድርጎ በአውስትራሊያ ያለው የቴሌግራፍ መገናኛ ተዓለም ክፍል ሁሉ ጋር ይገናኛል።

፮፤ የኙዚላንድ ቅኝ አገር ባንድነት የተሰበሰቡ ሦስት ደሴቶች አሉበት። እነርሱም የሰሜን መኻከለኛ የእስቱዋርት ደሴት ተብለው የታወቁ ናቸው። አንደኛውን ምንም ሰው አልያዘውም። እነዚህ ሁሉም ፩ሺ ማይል ርዝመት ፪፻ ማይል ስፋት አላቸው። በጠረፋቸው ከሺ የሚበዙ ማረፊያዎች አሉዋቸው። ያገሩ ስፋት ፷፰ ሚሊዮን ኤክር ይገመታል።

፯፤ ኙዞላንድ ቀድሞ በሺ ፯፻፸፯ ካፒቴን ኩክ የተባለ ሰው አገኘው። በጣም ደስ የሚያሰኘውን የካፒቴን ኩክን ታሪክ እንዴት አድርጎ በባሕር ላይ እንደ ተጓዘና ዓለምን እንደ ዞረ ጐበዛዝት የሆኑ አላነባቡ እንደ ሆነ በፍጥነት እንዲመለከቱት አጥብቄ እመከራቸዋለሁ። ታሪኩን ሲመለከቱ ብዙ ልዩ የሆነ ድፍረት ያለበትን ታሪክ ያነባሉ። እርሱ ልዩ ልዩ ስፍሮችን ተጐበኘ ወዲህ ዕውቀትን ከፍ ለማድረግ የተሻለ አሳብ ሆነ።

፰፤ የዚህ አገር ሕዝብ ቍጥር በፍጥነት እያነሰ ሄደ። ይህም የሆነው ወርቅ ከምድር ወስጥ ለማግኘት መሬት የመቆፈር ብልሀት የተገኘ ወዲህ ነው። በኙዚላንድ ብዙ ሚኒራሎች ያለ መጠን እንደሚገኝ የታመነ ነው። ጠጕር በቆሎ ዱቄት፣ እነዚህ ከኙዚላንድ ወደ እንግላንድ የሚሄዱ ወጪ ዋና የንግድ ዕቃዎች ናእችው። በሺ ፰፻፷፫ በባላገሮቹና በእንግዶቹ መኻከል ጦረንት ሆነ። እንደ ገና ደግሞ በሺ ፰፻፷፰ እንዲሁ ሆነ።

**ጥያቄ።**

፩፤ ታስማኒያ የቀድሞ ሰው ማነው?

ያገኘው ሰው ማን ይባላል?

መርማሪው ማነው?

የሕዝብ ብዛት እንዴት ነው?

፪፤ ማዕድንሳ እንዴት ነው?

ከሰል ወዴት ይገኛል?

ታላቅ የከሰል ጕድጓድ የት ነው?

ስፋቱ የቱን ያህላል? ብረትሳ?

፫፤ ወርቅ የሚቆፍሩት ወዴት ይሄዳሉ?

የቀድሞ ስሙ ማነው?

፬፤ የደቡብ አውስትራልያ እንዴት ይዋሰናል?

መሬቱ እንዴት ያለ ነው? አየሩሳል?

፭፤ የማዕድን ሀብት እንዴት ነው?

ቴሌግራፍ እንዴት ነው?

፮፤ በኚዚላንድ ምን ይገኛል?

ስፋቱ ምን ያህላል?

፯፤ መጀመሪያ ማን ጐበኘው?

፰፤ የህዝቡ ብዛትና ማዕድኑም እንዴት ሆነ?

ስለ ጦርነት እንዴት ነው?

**ምዕራፍ ፪፻፬።**

**ፖሊኒሲያ የሳንድዊች ደሴቶች።**

፩፤ የሦስተኛው ውቅያኖስ ክፍል ፖሊኒሲያ ይባላል። በዚህም አያሎች በፓስፊክ ውቅያኖስ የተበተኑ ትንንሾች ደሴቶች አሉበት። በነዚህ ደሴቶች ውስጥ ከሠለጠኑት ሕዝብ አንድ ሰው አይገኝም (ፈረንጆች አልገቡበትም)።

፪፤ በሺ ፯፻፸፯ ካፒቴን ኩክ ያገኛቸው ሳንድ ዊች የተባሉት ደሴቶች በፖሊኒሲያ ዋና አገሮች ናቸው። በምሥራቅ ፭ሺ ማይል የሚያህል ርዘምት ወደ ችን አገር ተዘርግተዋል። ደግሞ ፪ሺ፰፻ ወደ ሜክሲኮ ምዕራብ ተበትነዋል። ሀዋይ ወይም አዋዬ የተባለው ደሴት ከሁሉም ይሰፋል። የዌልስን ግማሽ ያህላል። በቮልካኖው ስመ ጥሩ ነው። ከነዚህ አንዱ ሞና ሎዋ የተባለው ፲፫ሺ ፮፻፶ ፊት ከፍታ አለው። አየሩም ጤናማ መሬቱም ፍሬያማ ነው።

፫፤ ካፒቴን ኩክ በዚሁ አገር መልካቸው እጅግ ያማረ ውቦች ይሆኑትን ሕዝብ አገኘ። መልካቸው ከኛ ይልቅ ይጠቍራል። ደስታ የመላቸውው የሰው ፍቅር ያላቸው ሕዝብ ይመሳልሉ። እነርሱም ኩክን እንደ አንድ አምላክ ቈጠሩት።

፬፤ ነገር ግን በመኻከላቸው አንድ የሚያስደነግጥ ልማድ ነበራቸው። ይህም የሰው ሥጋ እየበሉ በዓል አድርገው መፈንጠዛእውና ሰውን ለጣዖታቸው መሥዋዕት ማቅረባቸው ነው። ደምጎም ሌብነታእው አያድርስ ነው። ሌላም ብዙ ክፋት አላቸው።

፭፤ ባላገሮቹ በመጀመሪያ ካፒቴን ኩክን በጣም የወዳጅነት አኳኋን አሳዩት። ከጥቂት ጊዜ በኋላ በመርከባቦቹ አንዱን ሰረቁት ካፒቴንም የሰረቀውን እስቲያገኙ ድረስ የሀዋይን ንጉሥ ለማሰር ወደ ጠረፍ ሄደ።

፮፤ ነገር ግን ወደ ጠረፉ ሲደርስ ባላገሮቹ ብዙ ሆነው ተሰለፈው ስለ ቄዩት የካፒቴን ኩክ ሰዎች መርከብ ይዘው ይጠብቁት ነበርና ወደ ሰዎቹ መመለስ አስፈለገው። ባላገሮቹም መሣሪያቸውን እያወዛወዙ ደንጊያም እየወረወሩበት እየተጩዋጩዋሁ ተከታተሉት።

፯፤ ካፒቴን ኩክ ጠመንጃውን አነጣጠረባቸው እጅግም አድርጎ እንዲጮሁ ብቻ አደረገ። ቀጥሎ አነጣጠረና አንዱን እፊት ቀድሞ የተገኘውን ባላገር ተኵሶ ጣለው። ገና የተኵስ ጢስ ሳይጠፋ ባላገሮቹ ገሠገሡና በዱላ ተረከኩት። ቀጥለው በጩቤ ሻጡበት፤ የርሱም ሰዎች ጠማንጃ ተኰሱባቸው። ዳሩ ግን እርሱን አላዳኑትም።

፰፤ ከዚህ በኋላ የሳንድ ዊችን ደሴቶች ታላላቅ መርከቦች ይጐበኙዋቸው ጀመር። በዚያ የሚያልፍ መርከብ የተባለ ሁሉ እነርሱን የማይጐበኝ የለም። አኖኖሉ የተባለው አንድ ተንሽ ደሴት በካሊፎርኒያ በችንና በአውስትራሊያ መኻከል ለሆነው ንግድ ዋና የንግድ ስፍራ ሆነ። በዚያ ከሚኖሩት ባላገሮች ግን ከነርሱ አንዳች ጠቀሜታ አይገኝባቸውም።

፱፤ ከቀድሞ ይልቅ ክፋት እየጨመሩ ሄዱ። ብዙ ስለ አላቸው ሕዝብ ከቍጥር ይጐድላሉ። ካራት ሺሕ ሰው መቶ አምሳ ብቻ ቀሩ። ደሴቱ ያለ ሰው ባዶውን እንዳይቀር ያስፈራል።

፲፤ ተእንግሊዞችና ተአሜሪኮች ጥቂት የወንጌል መምህራን በነዚህ ደሴቶች የሚኖሩበትን ምስኪኖች ከጥፋት ለማዳን ወደዚያ ተሻግረው ነበርና ወንጌልን ሰበኩላቸው የትምህርት ቤትም አቆሙላቸው። በዚህም ያገሩ ልጆች ቅዱስ መጽሐፍን ለማንበብ ቻሉ።

፲፩፤ ካሹማና የሳንድዊች ደሴቶች ንግሥት እንደራሴ የክርስቲያን ሃይማኖት ስለ ተቀበለች በርስዋ ርዳታ የሚሲዮኖች ሥራቸው ተከናወነላቸውና አያል የትምህርት ቤቶች ተመሠረቱ።

፲፪፤ ነገር ግን ካሹማና ስለ ሞተች የርስዋ ሞት ለሳንድ ዊች ደሴቶች ትልቅ አለመታደል ሆነ። ከባላገሮቹ አያሎች ከክፋታቸው ተመለሱ። ነገር ግን እስከ አሁን ሚሲዮኖች በውነት የበጎነት ሥራ ይሠሩላቸዋል። ድካማቸው ያልተከናወነላቸው እንደ ሆነ በውነት በሳንድ ዊች ደሴቶች የሚኖሩ ባላገሮች በእዛ ክፋታቸው በመጨረሻው ከምድር ላይ እንዲጠፉ ጥርጥር የለበትም።

፲፫፤ ላድሮንስ የተባሉት ደሴቶች ቍጥራቸው ፳ ይሆናል። ያሉበትም ከፊልፒን ደሴት ምሥራ ነው። በሺ ፭፻፳፩ ያገኛቸው የእስጳኞች ሥራ ውስጥ የነበረ ማልጋሀንስ የተባለ የፖርቱጋል መርከበኛ ነው። ያገሩ ሰዎች ሌቦች ስለ ነበሩ ላድሮንስ ይላቸው ነበር። በእስጳንያ ንግሥት ያራተኛ ፊሊጵን ሚስት ስለ ማክበር ማርያን ደሴቶች ተባሉ።

፲፬፤ ፭፻ ማይል ወደ ደቡብ ራቅ ብለው በጃንና በአውስትራልያ መኻከል ያሉት ደሴቶች ካሮሊና ይባላሉ። እነዚህም አያሎች ናቸው። ከምሥራቅ እስከ ምዕራብ ያለው ርቀታቸው ፪ሺ ፭፻ ማይል ይሆናል። በእስጳንያው በ፪ኛው ቻርልስ ስም ይጠራሉ።

፲፭፤ በዚህ ደሴት ሸንኮር አገዳ፣ ሙዝ፣ ሌላም የሚበላ ቅጠላቅጠልና፣ ፍሬ ሁሉ ያገኛሉ። የፖሊኒሲያ ባላገሮች ከሁሉ ይልቅ የኮኮዋን ዛፍ በጣም ያከብራሉ፡ ምክንያቱም በሥሩ ተቀምጠው የሚያርፉበት ስለ ሆነ ነው። ፍሬውንም ለምግብ ያደርጉታል።

፲፮፤ የነት ፍሬ እንደ ቅል ለጥቅም ይሆናል። ቅጠሉንም መሶብ ወይም ቅርጫት ያበጁታል። ግንዱም ለማገዶ ይሆናል። ልጡም የእንጨት ለዓሣ መያዣ ሲባጎ ይሆናል። ገመድ ይሠሩታል። ክፉን እየቈረጡ ለቤት ይከድኑታል። በዘንጉም ጀልባ ይቀዝፉበታል። የርሱ ዕንጨት ለብዙ ጥቅም ይሆናቸዋል።

**ጥያቄ።**

፩፤ ፖሊሲኒያ እንዴት ያለ ነው? ባላገሮቹ ምንድን ናቸው?

፪፤ ከሁሉም ዋናው ደሴት የትኛው ነው?

በ፲፯፻፸፰ እነዚህን ደሴቶች ያገኛቸው ማነው?

ሳንድ ዊች ከተባሉት ደሴቶች ታላቁ የትኛው ነው?

ኦሂ የተባለው ደሴት ሰም ጥሩነቱ በምንድን ነው?

ሞና ሎዋ በተባለው ደሴት ቦልካኖ የፈነዳው ምን ጊዜ ንወው?

፫፤ በሳንድ ዊች ደሴት ካፒቴን ኩክ ያገኛቸው ባላገሮች እንዴት ያሉ ናቸው?

፬፤ የእኩሌቶቹ ልማዳቸው እንዴት ነው?

፭፤ በባላገሮቹና በካፒቴን ኩክ መኻከል ምን ነገር ተነሣ?

፮፤ ካፒቴን ኩክ አስፈላጊ ነገር ሆኖ ያገኙው ምንድን ነው?

የሆነውን ተናገር ተርክ።

፰፤ ወደ ሳንድ ዊች ደሴት ለመርዳት ብለው በፍጥነት የመጡት የማን መርከቦች ናቸው?

ነጮቹ ከባላገሮች ጋር በመተዋወቅ ምን ጥቅም አገኙበት?

፲፤ የእንግሊዝና የአሜሪካ ሚሲዮኖች ምን አደረጉ?

፲፩፤ ካሁማና እንዴት ሆነች?

፲፪፤ የሞቷ ሰበብ ምንድን ነበር? ሚሲዮኖች እንዴት ሆኑ?

፲፫፤ ላድሮንስ የተባሉት ደሴቶች እንዴት ናቸው? እንደምን ተገኙ?

እንዲህ ያለ ስም ለምን ወጣላቸው? በኋላ ማን ተብለው ተሠየሙ?

፲፬፤ ካሮሊና የተባሉት ደሴቶች እንደምን ሆኑ? ስፋታቸው እንዴት ነው?

፲፭፤ ምን ፍሬ ይሰጣሉ?

፲፮፤ በስራ ረገድ እንዴት ናቸው?

**ምዕራፍ ፪፻፭።**

**ፖሊሲያና የተሰበሰቡ ደሴቶች።**

፩፤ ሶሳይቲ አይላንድስ የተባሉ ደሴቶች እንደዚሁ ቍጥራቸው ወደ ፖሊኒሲያ ነው። ያሉበትም ተኤክዋቶር ደብብ ሺ፫፻ ማይ በሚሆን ርቀት ነው። ሳንድ ዊች ደሴቶች ካሉበት ከሰሜን ወገን ይርቃል።

፪፤ ከሶሳይቲ አይስላንድ የሚበልጠው ደሴት፣ ታሂቲ ወይም አታሂቲ ይባላል። ዙሪያው ፻፰ ማይል ይሆናል። ከፍ ባለው ተራራው ሁኖ ገጸ ባሕር ያያል። የሚኖሩበትም ሕዝብ ቍጥራቸው ዐሥር ሺሕ ይሆናሉ። መጀመሪያ ወደ ፖሊኒሲያ የሄዱት ሚሲዮኖች ወደ አታሂት ተላኩ። ባላገሮቹ መልካእው የአማሩና ለማየት ደስ የሚያሰኙ ናቸው።

፫፤ ከብዙ ዓመታት አስቀድሞ በነዚህ ደሴቶች ማኻከል አንድ የሚያስገርም ነገር ኖሮአል። የእንግሊዝ መርከበኞች ገንዘብ የነበረች አንዲት ብሪግ ባውንቲ የተባለች መርከብ ምግብና ፍሬ ከሶሳይቲ አይርላንድ ወደ ዌስት ኢንዲስ ለመውሰድ ተልካ ነበር። የዚችው መርከብ ዋና ሹም ሌፍትናንት ዊልያም ብላይት ይባላል።

፬፤ በሺ ፯፻፹፰ በአታሂቲ ደረሰ። መርከበኞቹ ደሴቱን አዩና ደስ አላቸው። አየሩ አየሩ ጥሩና ብሩህ ነው። እያንዳንዱ ዛፍ ፍሬ እንጀርጓል። በዚያ ለእንጀራ ተብሎ ከመሬት ጋር ብዙ መጣር የለም። ዛፎች አብስለው ለምግብ አድርሰዋል፤ ፍጹም ፍሬው እንደ ተጋገረ ምግብ ሆኖአል ።

፭፤ የኦታሂቲ ባላገሮች እንግሊዞች በቸርነት ይቀበሉዋቸዋል። ሴቶቹም ማዕበል ያንገላታቸውን መርከበኞች በታላቅ ፍቅር ይራሩላቸዋል። ባሩ መርከበኞች ጊዜያቸውን በመልካም ያሳልፉት ነበር።

፮፤ በባሕር ከመዞር ይልቅ መኖሪያቸው በዚህ ደሴት እንዲሆን ተመኝተው ነበር። መርከቢቱ ባውንቲ ከዚያ በተነሣች ጊዜ ያማረውን ጠረፍ በመተዋቸው በጣም ያዝኑ ነበር። የሚመለሱበትን ቀን አልወሰኑም ነበርና ብዙ ቀን አልሄዱም።

፯፤ ለዚች መርከብ ዋና ሹም የነበረው አንድ ክርስቲያን የተባለ ጕልማሳ ነበር፡ ከሌፍትናንት ብላይት ጋር ስምምነት አልነበረውምና መርከበኞቹን ባለቃቸው ላይ አሥነስተው መርከቡን ወስዶ ለመፈተሽ አስዶለተ።

፰፤ አንድ ቀን ማለዳ ገና ፀሓይ ስትወጣ ክርስቲያን ከነሰዎቹ ካፒቴን ብላይት ተኝቶ ሳለ ወደ መኝጣው ጓዳ ገቡ። እጆቹን ወደ ኋላው አሠሩና ወዲያና ወዲህ በማለት ለማምለጥ የፈተንህ እንደ ሆነ እንገድልሃለን ብለው አስፈራሩት። ወደ አንዲት ቀዳዳ ታንኳ አግብተው ተውት። ከርሱም ጋር ለዚሁ ሽፍትነት አንተባበርም ብለው የሞገዱ ሌሎች ፲፰ ሰዎች አብረውት ነበሩ።

፱፤ በብዙ መከራና ጭንቅ ሌፍትናንት ብላይትና ጓደኞቹ በደኅና ወደ እንግላንድ ደረሱ። ፖንዶራ የተባለችው የእንግሊዝ መርከብ የሸፈቱትን ለመፈለግና ሽፍቶቹ ተይዘው መጥተው ወደ ፍርድ እንዲቀርቡ ለማድረግ ታዘዘች።

፲፤ የጦር መርከቢቱም ወደ ኦታሂቲ በደረሰች ጊዜ ከሽፍቶቹ ፲፬ቱን አግኝታ ወደ እንግላንድ አመጣቻቸውና ሦስቱ በፍርድ ተሰቀሉ።

፲፩፤ የሽፍቶቹ መሪ ክርስቲያን አያሎች ጓደኞቹን ይዞ በውንቲ በተባለቸው መርከብ አስቀድሞ ከኦታሂቲ ከደሰኢቱ አፈትልኮ ሸሽቶ ነበረና አልተገኘም፤ አልተያዘም። እነዚህም በሄዱ ጊዜ ብዙ አሳሞች ውሾች ድመቶች ዶሮችም ደግሞ ከደሴቱ ከኦታሂቲ የነበሩትን ሴቶችና ወንዶች ሁሉ ይዘው ሄደዋል።

፲፪፤ ክርስቲያንና ጓደኞቹ እነዚህን ሁሉ ይዘው ከጠፉ በኋላ ከቶ በዚህ ስፍራ ደረሱ በእንደዚህ ያለ ቦታ ታዩ ሳይባል ብዙ ዘመን አለፈ። የደረሱበትን ስፍራ የማያውቅ አንድም ሰው አልተገኘም። የሄዱበትም መርከብ ባውንቲ የደረሰችበት ታጣ፣ ምንም ወሬ አልተገኘም። መላው ዓለም ግን መርከቢቱ ከነሰዎቹዋ ወደ ውቅያኖስ ባሕር ሰጥማለች ብሎ አመነ።

**ጥያቄ።**

፩፤ ሶሳይቲ አይላንድስ የተባሉ ደሴቶች በየት በኩል ናቸው?

የየትኞች ደሴቶች ክፍል ናቸው?

፪፤ የኦታሂቲ ደሰኢት ስፋትና የሕዝቡ ብዛት እንዴት ነው?

ባላገሮቹ እንዴት ያሉ ናቸው?

፫፤ ብሪግ ባውንቲ የተባለቸው መርከብ እንዴት ሆነች?

የመርከቢቱ ዋና አዛዥ ማን ይባል ነበር?

፬፤ በኦታሂቲ ምን ጊዜ ደረሰች?

ሰዎቹ ደሴቱን የቱን ያህል ወደዱት?

፭፤ ባላገሮቹ እንግሊዞችን እንደ ምን አድርገው ተቀበሉዋቸው?

፮፤ መርከቢቱን ባውንቲን ይዘው የጠፉ መርከበኞች እንደ ምን ሆኑ?

ምን ቍርጥ አሳብ አደረጉ?

፯፤ ክርስቲያን የተባለው ሰውዬ ምን አደረገ?

፰፤ ሌፍትናንት ብላይንትንና ሌሎችንም ፲፰ ሰዎች ምን አደረጋቸው?

፱፤ ወደ እንግላንድ ደረሱን?

ወደ ኦታሂቲ እንዴት ያለ መርከብ ተላከ?

፲፤ ፖንዶራ እንደ ምን ሆነ? ሽፍቶቹ እንደምን ሆኑ?

፲፩፤ ክርስቲያንና ጓደኞቹ እንዴት አደረጉ?

፲፪፤ ምን የሆኑ ይመስላል?

**ምዕራፍ ፪፻፮ ኦሺያኒያ።**

**የመርከቢቱ የባውንቲ ታሪክ መጨረሻ።**

፩፤ ስለ ባውንቲ መርከብ ሰው ሁሉ ንግግር ከተወ ፳ ዘመን ካለፈ በኋላ መርከቢቱ ባውንቲ እንዴት እንደ ሆነች ትንሽ ወሬ ብቅ አለ። በሺ ፰፻፲፫ በደቡብ አሜሪካ የእንግሊዝ የጦር መርከብ ማርክዌ ከተባለ ደሴት ተነሥቶ ወደ ቫልባሬሶ ያልፍ ነበር። የመርከቡ ዋና ካፒቴን ሰር ቶማስ እስቴን ይባላል።

፪፤ በመርከብ ሲሄድ የፒትካርይን ደሴት አልፎ መልህቅ ሰደደ። ይህ ትንሽ ደሴት ያለው ከኦታሂቲ በደቡብ ምሥራቅ ነው። ቀድሞ በሺ፯፻፷፯ ካፕቴን ካርትርት አግኝቶት ነበር። ምንም የሚጠቅም ነገር የማይገኝበት ስለ ሆነ ሰው የሚኖርበት አይመስልምና ከዚያ ወዲህ ደሴቱን የጐበኙት ሰዎች ጥቂቶች ናቸው።

፫፤ ነገር ግን ሰር ቶማስ እስቴን በመርከብ እንደ ሆነ ወደ ጠረፍ ቢመለከት በደሴቱ ውስጥ እርሻና ትንንሽ ቤቶች ቢያይ እጅግ ተገረመ። እነዚህ ቤቶች ደግሞ የአረማውያንን ቤቶች አይመስሉም። ነገር ግን አረማውያን ከሚሠሩዋቸው ቤቶች ይልቅ የተሻሉ ሁነው ተሠርተዋል። በእንግሊዝ አገር የሚሠሩትን የድኆችን ቤት ይመስላሉ።

፬፤ ሰር ቶማስ እስቴንና መርከበኞቹ በዚህ ነገር ሲገረሙ ሳሉ አንዲት ትንሽ ታንኳ ከጠረፉ ፈቀቅ ብላ መጣች። ጽኑ ነፋስ ተነሥቶ ስለ ነበር ታንኳይቱ ትንሳፈፍ ነበር። ወዲያው ወደነርሱ መርከብ ተጠጋች ይህችንኑ ታንኳ ሁለት ብላቴኖች የቅዝፉዋት ነበር።

፭፤ ወደ መርከቢቱ በተቃረበ ጊዜ ከሁለት አንደኛው በጥሩ እንግሊዝ ቋንቋ «ገመድ አትወረወሩልንምን ወንድሞች» አለ ገመድ ወረወሩላቸውና ወደ መርከቡ እየተንጠላጠሉ ገቡ።

፮፤ ወዲያው ሰር ቶማስ እስቴን እነማን እንደ ሆኑ ወደዚህስ እንዴት እንደመጡ በዚህ ደሴት እንዴት እንደሚኖሩ ቢጠይቃቸው ምስጢሩን ወዲያው ገለጡለት።

፯፤ ክርስቲያንና ጓደኞቹ ኦታሂቲ የተባለችውን ደሴት በለቀቁ ጊዜ ፒትኪርን ወደ ተባለች ደሴት ሄዱ። ወደ ጠረፉ በደረሱ ጊዜ ባውንቲ የተባለችውን የሸሹበትን መርከብ ከጠረፉ ላይ አቃጠሉዋቸውና ወደዚች ደሴት ገብተው ቤቶችን ሠርተው አቆሙ። የወሰዱዋቸውን የኦታሂቲን ሴቶች ሚስቶች አድርገው አገቡዋችወ።

፰፤ ስሙ ጆን አዳም ከተባለ ከአንድ ሽማግሌ በቀር ክርስቲያንና ጓደኞቹ ሁሉ አልቀዋል። ነገር ግን ልጆችና የልጅ ልጅ ትተዋልና አሁን ደሴቱ የሚበቁ ሕዝብ ስለ አሉበት ደሴቱ ደምቋል።

፱፤ ሽማግሌው ጆን አዳም እውነቱን ለመግለጽ ወገኖቹም ቅንነትን አንዲጠብቁ ቅዱስ መጽሐፍ አስተማራቸው። እጅግ ደስ ያላቸው ፍጥረቶች ይመስላሉ። ኃጢአትና ኀዘን በዓለም ላይ መኖራቸውን አያውቁም።

**ጥያቄ።**

፩፤ በ፲፰፻፲፫ ምን ተደረገ?

፪፤ የፒካይርን ደሴት ወዴት ነው? ምን ጊዜ ተገኘ?

፫፤ በመርከቡ ላይ ሆኖ በመመልከት የታየው ምንድን ነው?

ቤቶቹ ምን መስለው ይታዩ ነበር?

፬፤ ከባሕሩ ጠረፍ የነበረው እንዴት ያለ ታንኳ ነው?

፭፤ ታንኳዪቱን የሚቀዝፉ ምን ጐበዛዝት እንደ ነበሩ ተናገር።

አሻግረው እየተጣሩ ምን አሉ?

፮፤ ክርስቲያንና ጓደኞቹ ኦታሂቲን ለቀው ወዴት ሄዱ?

በዚያ ምን አደረጉ?

፰፤ ከሽፍቶቹ ማን ብቻ ቀረ? በዚያ የቀሩት እንደምን እየተባዙ ሕዝብ ለመሆን በቁ?

ጆን አዳም ለሕፃናቱ ምን አደረገላቸው?

**ምዕራፍ ፪፻፯ አንታርክቲክ።**

፩፤ በሰሜን ወገን በአንታርክቲክ ውቅያኖስ አያሎች ደሴቶች እየተገኙ የደቡብ የብስ ተብለዋል።

፪፤ ቢክቶሪያ የተባለው ደሴት በሺ ፰፻፵ ተገኘ። የቢክቶሪያ ደሴት የተባለው የታላቁን ብሪቴን ንግሥት ስለ ማክበር ነው። ከጠረፉ በረድ የለበሰ በጣም ከፍ ያለ ተራራ አለው። ኤሬቡስ የተባለው ተራራ ቮልካኖ የሚወጣበት ነው። ፲፫ሺ ፊት ከፍታ አለው። በባሕር ላይ እንደሚያበራ መብራት ሆኖ በስፍራው ቁሞ ለዓለም ይታያል። ነበልባሉ ከሚወጣበት ከጕድጓዱ አፍ ከሺ ፭፻ እስከ ፪ሺ ፊት ወደ ላይ የነሣል ይባላል። በድቅድቅ ጨለማ ሲያበራ ይታያል። በምዕራብ ወገን ያለው የደቡብ ማግኔቲካ ፖል ነው።

፫፤ ኬምፕና ኢንዲርሌ የተባሉት ደሴቶች ለማዳጋስካር ይቀርባሉ። አሳሪና ኤዴሊያ የሚባሉ አውራጃ በአውስትራልያ ደቡብ ናቸው። ግሪሃም የተባለው አገር ፯፻ ማይል ለቴራዲል ፉጐ ይቀርባል። በግሪሃም በደቡብና በደቡብ ጂዎርጂያን ደሰሴቶች ይገኛሉ።

፬፤ በአፍሪካና በኙጂዎርጂያን ደሴቶች መኻከል ትሪስታን ዳኩና የተባሉት ደሴቶች ያሉበት ነው። እነዚህን ሰፊ ሁነው ባንድነት የተሰበሰቡ ደሴቶች ታላቅ ብሪትን ተፋልሞአቸዋል። ደሴቱ ሁሉ አፈር የሌለበት ጭንጫ ነው። በነዚህም ላይ ከስምንት ሺ ፊት የበለጠ አሞጥሙጦ የእጣ ከፍታ አለ። በነዚሁ ደሴቶችና በላፕላታ መኻከል ፰ሺ፫፻ ፋቶም (የባሕር ጥልቀት መስፈሪያ) ጥልቅነት ያለው ውቅያኖስ ይገኛል። ማለት ዘጠኝ ተኩል ማይል ርዝመት ነው። ይኸም የተገኘበት በሺ ፰፻፶፪ ነው።

፭፤ የፕሪንስ ኤድዋርድ ደሴቶች የተባሉት መልካም ተስፋ ከሚሉት አገር ከደቡብ ምሥራቅ ፮፻ ማይል ያህል ፈቀቅ ብለው ይገኛሉ። ከነዚህም ደሴቶች ወደ ምሥራቅ ወገን ያሉት ክሮዜትና ማሪዎን የተባሉት ደሴቶች ናቸው። አሁንም ደግሞ ወደ ምሥራቅ ራቅ ብሎ ኪርጉሊን የተባሉት ወይም ምድረ በዳ የተባሉት ደሴቶች ይገኛሉ። እነዚህም ምንም ሊበቅልላቸው የማይችል አለቶች ናእው። ባንድ አንድ ስፍራ ግን ጐመን የሚመስል ነገር ያበቅላል። ይህንንም ወደዚህ ጠረፍ የሚመጡ መርከበኞች ይወዱታል። በሰሜን ምሥራቅ አምሰተርዳም የቅዱስ ጳውሎስ ደሴቶች አሉ። ሁለቱም ፍል ውሃና ቮልካኖ የሚወጣበት ጉድጓድ አላቸው። ይኸውም አሁን የባሕር መግቢያ ሆኖአል።

፮፤ እነዚህ ደሴቶችና በአንታርቲክ የሚገኙት መሬቶች ሁሉ ቮልካኖ ይበዛባቸዋል። አልባትሮስ የሚባለው ታላቅ አሞራና ፒንጉዊን በዚያ በብዙ ይገኛል። ዌልስ የሚሉት ዓሣ ነባሪ በዚያ ዙሪያ ሁሉ ይገኛል።

፯፤ አንባቢዎች ሆይ፤ የሚገኘው ነገር ሁሉ ያለ ብዙ ድካምና ያለ ብዙ መከራ ያለ ብዙ ድፍረት እንዳልተገኘ ልታስቡ ይገባችኋል። የተነገረው ሁሉ በጣም ባላቸው መርከበኞች እንደ ተደረገ ተነግአል። ሰር ጆን ፍራንክሊን የደረሰበትን መከራና ሞት እናስበው። ጠፍተው የቀሩትን መርከቦች ለመፈለግ የተነሡትን ጀግኖች መርከበኞች እናስታውቃቸዋለን። የፍራንክሊን ሚስት መከራ እናሰበው። ባልዋንና ጓደኞቹን ለማዳን ስንት ጊዜ እንደ ተጣጣረች ይህም አደጋ የሆነው በሰሜን በኩል ነበር። ይኸውም ለመርከበኞች የደረሰባቸው ፍርሀትና መንቀጥቀጥ ጥፋትም ፍጽም በደቡብ በኩል በነበሩት መርከበኞች ላይ እንደ ደረሰባቸው ያለ አደጋ ነው። በተቀረ ደግሞ የአየሩ ብርታት ሲከብዳቸው ውሃ ባነሰበት ስፍራ ተበረዶ ድንጋይ ጋር ሲታገሉና ሳያዩት እየቀሩ ስለሚያስቸግራቸው ታላቅ ጥንቃቄ ነበረባቸው።

፰፤ ከሚያስፈራው አደጋ ሁሉ አንደኛውን ምንም ቢሆን በየብስ ላይ ለሚኖር ሰው ቢነግሩት ነገሩ አይገባውም። እውነት ነው ብሎ አይቀበለውም። ይህም በወርኀ ጥቅምት በሺ ፰፻፷፫ ወደ ኖርትፖል ኤድዊንና ሊዚ የተባሉት መርከቦች በመድረሳቸው ታውቋል። ካፒቴን ኪርክሀም እንዲህ ብለው ይተርኩልናል። ስለ አንድ ታላቅ ልዩ የሆነ ዓሣ ነባሪ መርከቡን እንደመታው አመታቱም ታላቅ እንደ ነበረ ይናገራል።

፱፤ ይህም መርከብ ሣንቃ እንደ ተጫነ የፕሪንስ ኤድዋርድ ደሴት በተባለው ጠረፍ ቀረ። በ፲፪ኛ ጥቅምት ሌላ ትልቅ ዓሣ ነባሪ መርከቡን መታው። ኤድዊንና ሊዚን የሚባሉትን የመርከቦችን መሪ ጫፍ ሰብሮ ወሰደው። የቀረውም ዋናው የመርከቡ ክፍል ከሁለት ተሠነጠቀ።

፲፤ በዚህ ሁኔታ ምክንያት በመርከቡ ላይ ጩኸትና ሁከት ሆነ። ምናልባት መርከበኞችንና መርከቡን ለማዳን ይቻል እንደ ሆነ በማለት በፍጥነት አጋጠሙት ውሃውን ሌሊትና ቀን ሳያቋርጡ በፖምፕ አወጡት። ኤድዊንና ሊዚ መርከቦቹ ሰባት ፊት ያህል ከውሃው ውጭ ነበሩ። በኋላ መርከብ ወደሚቆምበት በደኅና ደረሱ፡

፲፩፤ መርከቡ የጫነው እስኪራገፍ የቱን ያህል እንደ ተጐዳ ገና እርግጡ አልታወቀም ነበር። ነገር ግን ከመስጠም መዳኑ ታውቀ። ከካፒቴን ኪርክሀምና ለሹሞቹ ለመርከበኞቹም ብዙ ምስጋና ብቻ አይበቃቸውም። መርከቦቹ ወደ ባሕር እንዳይሰጥሙ ፲፪፤ ቀን ሙሉ ሌሊቱንም ቀኑንም ሠርተዋል። ይህን ያህል ድካም ባይደረግላቸው ኑሮ ቢሆን መርከቦቹ ተበላሽተው ይቀሩ ነበር።

**ጥያቄ።**

፩፤ ፊት ለተገኙ የስቦች ምን ስም ተሰጣቸው?

፪፤ ስለ ቢክቶሪያ ላንድ ተናገር። ኤሬቡስ ስለ ተባለው ተራራ ተናገር።

በምዕራብ በኩል ወገን ያለው ምንድን ነው?

፫፤ ኪምፕና ኤንደርሊ ላንድ ያሉት በወንበዴ ወገን ነው? ግራ ሀምላንድ ወዴት ነው?

በሰሜንና በሰሜን ምዕራብ ያሉት ደሴቶች ማን የሚባሉ ናቸው?

፬፤ ትሪስታን ዳኩና የተባለው ደሴት ወዴት ነው? የባሕሩ ጥልቅነት የቱን ያህላል?

፭፤ የፕሪንስ ኤድዋርድ ደሴቶች ያሉት ወዴት ነው?

በምሥራቅ ወገን ያሉ ደሴቶች ማን ይባላሉ? ኪርግጉሊን

የተባሉት ደሴቶች ምንድን ናቸው?

አምስተርዳምና ሴንት ጳውሎስ የተባሉ ደሴቶችስ?

፮፤ በአንታርቲክ እንዴት ያሉ ወፎችና እንስሶች ይገኛሉ?

፯፤ መርከቦችና መርማሮች ክፉን ለመጠበቅ ሲሉ እንዴት ያለ

አደጋ አገኛቸው?

፰፤ ኤድዊንና ሊዚ እንደምን ሆኑ?

፱፤ ስለ ሆነው አደጋ ካፒቴን ምን ተረከ?

፲፤ መርከበኞች ምን አደረጉ?

፲፩፤ ለማን ምስጋና ተደረገ? ማን ተመሰገነ?

**ምዕራፍ ፪፻፰ ፪ኛ እንደ ገና መመርመር።**

**በእስያና በአፍሪካ የመንግሥታት ጥንታዊነት።**

፩፤ ያራቱን መዓዝን ዓለምን ታሪክና ኦሺያኒያ የተባለውን ያምስተኛውንም የዓለም ክፍል ጨምሬ ነግሬአችኋለሁ። እስቲ ወደ ኋላችን ገልመጥ ብለን በውስጣቸው እየሄድን ያለፍናቸውን አገሮችና ዋና ዋና የሆነውን ታሪክ እናስታውሰው።

፪፤ የዓለም ፍጥረት ተክርስቶስ ልደት በፊት ፭ሺ ፭፻ ዘመን እንደ ነበረ ትዝ ሳይላችሁ አይቀርም። ይኸው አሁንም ከክርስቶስ ልደት ወዲህ በሺ ፱፻፴፮ ዓመት አንደ ሆነ ልብ ታደርጉት ይሆናል። እንዲህ ከሆነ ዓለም ከተፈጠረ እስከ ዛሬ ድረስ ፯ሺ ፬፻፴፮ ዓመት መሆኑ ነው።

፫፤ ዓለም እንዴት ያለውን ታሪክ ያሳያል ከዛሬ ፯ ሺሕ ዓመት በፊት ከዚህም ጥቂት ዘመኑ አነሰ ሳይል አይቀርም። በዓለም ላይ ሁለት ሰዎች ብቻ ይኖሩ ነበሩ። በሌላው ዓለም ክፍል ሁሉ ምንም ሰው አልነበረበትም። አሁን ግን መላው ዓለም በሰው ተመልቶአል። (ሰው መልቶበታል)። በዓለም ያለውም ሕዝብ ምንም ቢያንስ ከአንድ ሺሕ ሚሊዮን አያንስም።

፬፤ አዳምና ሔዋን ከተፈጠሩ ወዲህ ስንትና ስንት አንድ እየተነሡ ደግሞ አለፉ? ስንትና ስንት ነገሥታት (መንግሥት) እየገነኑ እንደገና ደግሞ ተመልሰው ጠፉ? በሕይወት የነበሩትና የሞቱት ስንት ሚሊዮን የሚሆኑ ሕዝብ ይህን ከቶ እኛ ልንቈጥረው የማይቻል ነው። ነገር ግን ዓለም ከተፈጠረ ጀምሮ ያለውም የሞተውም ሰው ምን አልባት ምንም ቢያንስ አንድ መቶ ሺህ ሚሊዮን ሳይሆን አይቀርም።

፭፤ ነገሩን ስናስበው እጅግ ሰፊ ነው። ነገር ግን ታሪክ የሚሰጠንን አሳብ ተከትለን አሳባችንን ወደዋናዎች መንግሣት እንመልስ። ልብ እንደምታደርጉት መጀመሪያ መንግሥት የሆነ አስሮ ነበር። ይህም ተክርስቶስ ልደት በፊት ፪ሺ ፪፻፳፱ አሶር መሠረተው። ተክርስቶስ ልደት በፊት ፱፻ ዓመት ሲሆን አርባስስ ገለበጠው። ነገር ግን ይህ ከሆነ በኋላ እንደገና ተጠናከረና ተክርስቶስ ልደት በፊት ፭፻፴፰ እስከ ቂሮስ ዘመን ድረስ ጸንቶ ቈየ። ከመጀምሪያ አንሥቶ እስከ መጨረሻ መገልበጥ ድረስ የነበረው ዘመነ መንግሥቱ ሺ ፮፻፺፩ ዓመት ነው።

፮፤ ከዚህ ቀጥሎ ታላቅ መንግሥት የሚባለው የፋርስ መንግሥት ነው። ይህም ተከርስቶስ ልደት በፊት ፭፻፴፮ ቂሮስ መሠረተው። ይህም ታላቅ መንግሥት ሆነና በጣም ተንሰራፍቶ ብዙውን የእስያን ክፍል ያዘው። ነገር ግን ተክርስቶስ ልደት በፊት ፫፻፴ አለክሳንድር ድል አደረገው። ፪፻፮ ዓእምት ከቈየ በኋላ ወዲያው ለፓርቲያን ተገዛ። የዛሬው የፋርስ መንግሥት በስፋት እጅግ ትንሽ ነው።

፯፤ እንደ ቺን አድርጎ ብዙ ሕዝብ ያለው መንግሥት በዓለም አይገኝም። ደግሞም ጥንታዊ መንግሥት ነው። ቺን ከመጀመሪያው ንጉሠ ነገሥቱ ጀምሮ እስከ ዛሬ ድረስ ፬ሺ ዓመት ያህል ሆኖታል። የሳራሲን መንግሥት የተጀመረው ተክርስቶስ ልደት በኋላ ፮፻፴፰ ዓመት ነው። ተክርስቶስ ልደት በኋላ ፪፻፶፰ መንግሥቱን ቱርክ ገለበጠውና ወዲያ ፮፻፳ ዓመት እንደያዘው ኖረ።

፰፤ የአይሁድ ሕዝብ ታሪክ ከአብርሃም እንደ ተጀመረ ይታሰባል። እርሱም ተክርስቶስ ልደት በፊት ሺ፱፻፳፩ ከልድያን ትቶ ወደ ከነዓን ሄደ። ከዚህ ዘመን ጀምሮ ኢየሩሳሌም በቲቶስ እስከ ጠፋበት ድረስና አይሁድ እስከ ተበተኑበት ተክርስቶስ ልደት በኋላ እስከ ሰባ ዓመት ድረስ በመካከል ያለው ዘመን ፩ሺ ፱፻፺፩ ዓመት ነበር። እስራኤል ከምስር ከወጡበት ዘመን ጀምሮ ኢየሩሳሌም ከጠፋች በኋላ እስከ አይሁድ መበተን ድረስ የነበረው ዘመን ሺ፭፻፷፩ ዓመት ነበር። ባጭሩ የሚታዩ ታላላቆች የእስያ መንግሥት እነዚህ ናቸው።

፱፤ ብዙ ዘመን የኖረ የአፍሪካ መንግሥት ምስር ብቻ ነው። ይህም ተክርስቶስ ልደት በፊት ፪ ሺ ፩፻፹፰ ሚስራይም መሠረተውና ተክርስቶስ ልደት በፊት ፫፻፴፪ እስከ ነበረው እስከ እስክድንር ዘመን ድረስ ጸንቶ ኖረ። በዚህ ጊዜ ፩ ሺ ፰፻፶፮ ዘመን ያህል ብዙ መለዋወጥ ተደርጓል። ስለ ሆነ ጸንቶ የኖረ አንድ መንግሥት ተብሎ ይታሰባል። እስክንድር ድል አድርጎ ከያዘው ወዲህ አያሎች ገዝተውታል።

፲፤ ጥንት ካርታጎ የፊኒቅያኖች ቅኝ ነበር። ተክርስቶስ ልደት በፊት ፰፻፷፱ ዓመት ተመሠረተ። ሕዝቡ ብዙ መርከቦች ነበሩዋቸው። በሜዲቴራኒያ ባሕር ዙሪያ ባሉት ከተሞች ሁሉ ይነግዱ ነበርና በእስጴንና በአፍሪካ ጠረፍ ሁሉ የቅኝ አገሮችን መሠረቱ።

፲፩፤ መርከቦቻቸውም ወደ ሩቅ አገር ይንሳፈፉ ነበር። ግማሾቹም ወደ አትላንቲክ ውቅያኖስ እየሄዱ የምዕራብ አፍሪካን ይጐበኙ ነበር። መርከቦቻቸውም እንዲያውው በመላው አትላንቲክ ውቅያኖስ ተሻግረው አሜሪካን አገርኙና መኖሪያቸውን በዚያው አደረጉ። በዚያም ከጥንት የነበሩትን ነገደ ህንድ አገኙዋቸው። ይህም እውነት ነው።

፲፪፤ የሆነ ሆኖ ካርታጎ አንድ ጊዜ እጅግ የገነነች ከተማ ሁና ነበር። በዙሪያዋም ባሉት አህጉር ያለ መጠን ሕዝቡ በዝቶ ይጋፋ ነበር። የሮም ተፎካካሪ ለመሆን እስክትበቃ ኅይል ነበራት። ከትዕቢተኛው ተፎካካሪዋ ጋር ብዙ ግጭት ተደርጓል። ፯፻፳፫ ዓመት ከኖረች በኋላ ተክርስቶስ ልደት በፊት በ፻፵፮ ዓመት በመጨረሻው ትግል መንግስቱዋ ተገለበጠ (ተሻረ)።

፲፫፤ (የአራዊት) ያረመኔ መንግሥታት የተባሉ ሞሮኮ አልጄር፣ ትሪፕሊ፣ ቱኒስ፣ ናቸው። እነዚህ በኋላ የተነሡ ናቸው። ፊት እንደ ተናገርሁ በነዚህ አገሮች ውስጥ ሰው የገባባቸው በሮማውያን ጊዜ ነው። ባገሩ ብዙ ሕዝብ የገባበት ይመስላል፤ ሁሉም ለሮም ተገዝተዋል። ሳራሴኖች አገሩን እስኪይዙት ድረስ ብዙ መለዋወጥ ሆኖ ነበር። በኋለኛው ዘመን ለቱርክ ተገዙ። ይኸውም ቢሆን ነጻነት አላገኙም። አሁንም ቢሆን አልጀር ለፈረንሳይ መንግሥት ይገዛል።

**ጥያቄ።**

፩፤ ዓለምን ምን ጊዜ ተፈጠረ? ክርስቶስ ከተወለደ ምን ያህል ዓመት ሆነ?

ዓለም ከተፈጠረ ምን ያህል ዘመን ሆነ?

፫፤ የዛሬ ፯ሺ ዓመት ዓለም እንደ ምን ነበር?

፬፤ ዓለም ከተፈጠረ ወዲህ ያለው ስንት ሕዝብ ይሆን?

፭፤ የአሶርን መንግሥት ማን መሠረተው? የተመሠረተውስ ምን ጊዜ ነው?

እንደምን ኖረ? አንዋንዋሩ እንደምን ነበር?

፮፤ የፋርስ መንግሥት እንደምን ሆነ?

ቺን እንዴት ሆነ?

፯፤ የሳራሴን መንግሥት እንዴት ሆነ?

፰፤ የአይሁድ ሕዝብ እንዴት ሆኑ?

፱፤ ግብጾችስ?

፲፤ ካርታጎ ምን ጊዜ ተመሠረተ? ፊኒቅያኖችስ እንዴት ሆኑ?

፲፪፤ ካርታጎ እንደምን ሆነ? የተገለበጠውስ ምን ጊዜ ነው?

ምን ያህል ጊዜ ኖሮ ነበር?

፲፫፤ የአራዊት ሕዝብ መንግሥት እንዴት ነው?

፲፬፤ አልጄሮች እንደምን ሆኑ?

**ምዕራፍ ፪፻፱ እንደ ገና ምርመራ።**

**የመንግሥታት ጸንቶ መኖር በኤውሮጳ።**

፩፤ እስቲ አሁን ወደ ኤውሮጳ እንመለስ ኬልቶች የተባሉት ሕዝብ ጥንት ዘመን ከእስያ ተነሥተው ወደ ኤውሮጳ የፈለሱ ይመስላል። በደቡብ ምዕራብ ወገን በጥቍር ባሕርና በካስፒያን ባሕር መኻከል አልፈውም እንደ ሆኑ ወይም የዑራልን ተራራ አልፈው በስካፒያን ባሕር ሰሜን አድርገው ተሻግረው እንደ ሆኑ ለመናገር አልችልም።

፪፤ ተክርስቶስ ልደት በፊት ፪ሺ ዓመት የተበታተኑ ነገድ ጥንት ዘመን ወደ መኻከል ኤውሮጳ ገብተው ይሆናል ተብሎ መላ ተደርጓል። ዳሩ ግን ነገሩ እውነት ይመሳልል። በጀርመን በፈረንሳይ፣ በኢጣልያ ሰሜን በብሪቴን የገቡት እጅግ ብዙ ነበሩ። ወደነዚህ አገሮች የገቡትም ተክርስትና በፊት ካያል መቶ ዘመናት በፊት ነው።

፫፤ ኬልቶች መጀመርያ ወደ ኤውሮጳ የገቡበት ዘመንና መቼም ቢሆን በዚያ የዓለም ክፍል ሰው መጀመሪያ የገባው ፊኒቂያኖች ተክርስቶስ ልደት በፊት ፩ሺ ፰፻፶፮ ግሪክን ቅኝ አድርገው ሲይዙት ነው። የዚሁም ቅኝ አገር መሪ ኢናኩስ ይባላል።

፬፤ ነገር ግን ከዚያ በኋላ አቴንን ሴክሮብስ እስኪመሠርታት ድረስ ሦስት መቶ ዓመት አልቈየም ይህም ሴክሮስብ በዚያ ለመኖር የፈለጉትን አያሎች ግብጻውያንን ይዞ ወደዚህ የመጣ ነው። ይህም የግሪኮች መንግሥት መሠረት እንደ ሆነ ይታሰባል። የግሪኮችም ታሪክ መጀመሪያ ከዚህ ላይ ነው።

፭፤ ኢናኩስ ግሪክን በያዘ በሺ ፯፻፲ ዓመት ሴክሮፕስ አቴንን በመሠረተ በሺ ፬፻፲ ዓመት ተክርስቶስ ልደት በፊት ፲፵፮ ዓመት የግሪኮች ነጻነት በሮማውያን ማሸንፍ ተወሰነ።

፮፤ ተክርስቶስ ልደት በፊት ፯፻፶፪ የሮም መንግሥት ተመሠረተ። መላው የሠለጠነው ዓለም ተጐንብሶ በቀንበሩ እስቲጠመድ ድረስ የሮም መንግሥት ኅይሉና ብርታቱ ባለማቋረጥ እየገነነ ሄደ። የመንግሥቱ ሁኔታ መቼውንም ይለዋወጣል። መጀመርያ ንጉሥ ቀጥሎ ፕሬዚዳንት ከዚህም በኋላ ንጉሠ ነገሥት (ቄሣር) በማለት ይታያል። በ፬፻፸፮ ዓ.ም የሮምን ከተማ ኦዳስር የተባለ ያዛት። ዘመኑ በግዛቱ ይታወቃል። የሮም መንግሥት ዘመን በመላው ቢዛንቲውም ፩ሺ ፪፻፳፰ ዓመት መሆኑ ነው።

፯፤ ዋና ከተማው ቢዛንቲውም በኋላም ኮስታንቲኖፕል (ቍስጥንጥንያ) የተባለው ነው። የግሪክ መንግሥት ጥንት የሮም መንግሥት ክፍል ነበር። ይኸውም የምሥራቅ መንግሥት ተብሏል። በ፫፻፳፱ ዓ.ም ቄስጠንጢንሶ ዋና ከተማውን በቍስጥንጥንያ በአደረገ ጊዜ የግሪክ ንጉሠ ነገሥት አገር ተጀመረ።

፰፤ እስከ ሺ ፬፻፶፫ ዓ.ም ልዩ ልዩ ፈተና ተደርጎ ቱርኮች ቍስጥንጥንያን በያዙ ጊዜ የግሪክ መንግሥት ሺ ፶፭ ዓመት ሆኖት ነበር።

፱፤ የሳራሴን መንግሥት ሲጨረስ የቱርክ መንግሥት መጀመሪያ ይታያል። በዚ ፪፻፶፰ ዓ.ም ቱርኮች ታርታሮች ተብለው የሳራሴንን መንግሥት ገለበጡና የመሐመድን ሃይማኖት ተቀብለው በዚሁ ኖሩ መንግሥታቸውንም ሳራሴኖች ድል አድርገው በያዙዋቸው አገሮችና በሌሎችም አውራጃዎች አንሳፈፉ።

፲፤ አንደኛ ኦቶማን የተባለ በሺ ፪፻፷፰ ነገሠና በሺ ፪፻፺፱ የኦቶማንን መንግሥት መሠረተ። እስከ ዛሬም አለ። ስለዚህ የቱርክ ዘመነ መንግሥት በሺ ፪፻፶፰ ከተደረገው ከባግዳድ ማሸነፍ ጀምሮ እስከ ፩ሺ ፰፻፹ ድረስ ፮፻፳፪ ዓመት መሆኑ ነው። የኦቶማን ዘመነ መንግሥት ኦቶማን ፩ኛ ከመሠረተው ጀምሮ እስከ ፩ሺ ፰፻፹ ድረስ ፭፻፹፩ ዓመት መሆኑ ነው። በሺ ፬፻፶፫ ዓ.ም ኮስታንቲኖፕልን ቱርክ ከያዘው ጀምሮ ያች ስፍራ የኦቶማን መንግሥት ዋና ከተማ ነች።

፲፩፤ የፈረንሳይ መንግሥት በቼልዴሪክ ተጀመረ። እርሱም በ፬፻፶፰ ነገሠ። ክሎቢስ የተባለ ልጁ መጀመርያ የክርስቲያን ንጉሥ ሆነና። ሮማውያንን ከፈረንሳይ አገር አስወጣቸው። ስለዚህ የፈረንሳይ መንግሥት ዘመኑን ሲቄጥር በ፬፻፹፩ ዓ.ም አባቱን ቼልዴሪክን ከወረሰበት ቀን ይጀምራል። ስለዚህ የፈረንሳይ ዘመነ መንግሥት ከ፬፻፹፩ እስከ ፩ሺ ፰፻፹፩ ያለው ፩ሺ ፫፻፺፱ ዓመት መሆኑ ነው። ከኤውሮጳ ውስጥ አንዱ ጥንታዊ መንግሥት ይኸው ነው።

፲፪፤ የእንግሊዝም ዘመነ መንግሥት በኤግበርት ይጀምራል። እርሱም የመጀመሪያ የሳክሶን ንጉሥ ነው።በ፰፻፳፮ ዓ.ም በዙፋን ሺ፶፫ ዓመት መሆኑ ነው። ከፈረንሳይ ቀጥሎ በኤውሮጳ አንዱ የኖረ መንግሥት የሚባለው ይህ ነው።

፲፫፤ ሌሎቹ የኤውሮጳ መንግሥታት በኋላ የተነሡ ናቸው። ሙርስ (ሞርኮ) የተባሉት መንግሥታቸውን መጀመርያ በእስጴን ያቆሙት በ፮፻፲፪ ዓ.ም ነበር። በዚያ አገር መንግሥታት አቁመው ፯፻፹ ዓመት ከገዙ በኋላ በሺ ፻፺፪ ዓ.ም አስወጡዋቸው። አገሩ እስጴን አራት ተከፍሎ ሦስቱን እጅ ሙሮች ብዙ ዘመን ይገዙት ነበር። ዳሩ ግን የቀረው ነጻ ነበርና የንጉሥ አገር ተብሎ ይኖር ነበር። ከነዚህም አንዱ ኦስቱሪያስ ይባላል። የመሠረተው ዌልጂዎ ይባላል። የርሱ ወራሾች ከሊቲሊን ሊዎንን አርጐንና ሌሎችንም መንግሥቶች መሠረቱ።

፲፬፤ ፌርዲናንድ የተባለ የአራጎን ንጉሥ በሺ ፬፻፶፫ ዓ.ም ነገሠና ኤዛቤላን የካስቲሌን ንግሥት ስለ አገባ የሁለቱም መንግሥት ባንድነት ተጋጠመ። ከዚህ ጊዜ ጀምሮ አያሎች የእስጳንያ ክፍሎች ጥቂት በጥቂት እያሉ አንድ መንግሥት መሆን ጀመሩ። ስለዚህ የፌርዲናንድ መንገሥ መጀመሪያ የእስጳንያ መንግሥት መመሥረት ብለን እናስበዋለን። እስከ ፩ሺ ፰፻፹ ያለው ዘመነ መንግሥቱ ፬፻፳፯ ዓመት ነው።

፲፭፤ የፖርቱጋል መንግሥት በሺ ፩፻፴፱ ዓ.ም ተመሠረተ። ነገር ግን እስከ ሺ፮፻፬ ከእስጴን ነጻነቱን አላገኘም። ከዚህ ጊዜ ጀምሮ እስከ ፩ሺ ፰፻፹ ድረስ በመኻል ፪፻፸፮ ዓመት ነው።

፲፮፤ እንደምታውቁት ሻርለማ የፈረንሳይ ንጉሥ ነበር። ከጀርመን አገር የሚበልጠውን አገር ክፍል አሸንፎ ይዞት ነበርና በ፰፻፪ ዓ.ም መኖርያውን በዚያው አደረገ። ግን ኮንራድ የተባለ የፍራንኮኒያ ዱክ ለንጉሥነት በ፲፱፲፩ ተመረጠ። የጀርመን መንግሥት የተጀመርበት የሚታሰበው ከዚህ ነው። እስከ ሺ፰፻፮ ጸንቶ ቈየ። ዘመነ መንግሥቱ ፰፻፹፬ ዓመት ነው።

፲፯፤ ኦስትሪያ እንደነገርኋችሁ ከጀርመን መንግሥታት አንዱ ነው። አርቺዱክ ይባላል። በሺ ፪፻፸፫ ዓ.ም ሮዶልፍ የሀፍስቡርግ አርቺዱክ ሆነና የጀርመን ንጉሠ ነገሥት ተባለ። ከዚህ ዘመን ጀምሮ አውስትሪያ በኅይል እየበረታ ሄደ። ኅይሉን የመሠረተበትና ያጸናበት ከዚህ ቀን ይጀምራል እንላለን። ከዚህ ቀን ጀምሮ እስከ ፩ሺ ፰፹ ድረስ ያለው ዘመን ፮፻፯ መሆኑ ነው።

፲፰፤ የፕረዢያ መንግሥት በሺ ፯፻፩ ተመሠረተ። ፖላንድ አርቺዱክ፤ ከሆነ አያል ዘመን ሆኖበታል። በ፱፻፺፱ ዓ.ም ከቦሌስሎስ በታች ሆኖ በንጉሥ የሚገዛ ሆኖአል። በሺ ፯፻፺፭ ረሺያ ፕረዢያ፣ ኦስትሪያ፣ ሁነው ያዙት። የ፯፻፺፮ ዓመት መንግሥት ሆኖ ተቈየ ወዲህ በኋላ በመጨረሻው ከነጻነት መዝገብ ሠረዙት (ፋቁት)።

፲፱፤ ረሺያ ቀድሞ ሳርማቲያ ይባል ነበር። ሲቲያን የተባሉ ታርታሮች ይኖሩበታል። በዘጠነኛው መቶ ዓመት እስካንዳኒቢያን የተባሉ ነገድ አሸነፉትና አገሩን ለጊዜው ግዛታቸው አደረጉት። ብዙ ጊዜ ደም ተፋሰሱ። ብዙ ድካም ሆነ። ወዲያው አገሩ ለታርታሮች ተገዛ። ግዛታቸው እስከ ሁለትና ሦስት መቶ ዓመት ቈየላቸው፡

፳፤ ጆን ባሲሎዊትስ ፩ኛ የተባለ በሺ ፬፻፶ ከሚያሰቅቅ ቀንበር አወጣቸው። እንደዚህ ሆኖ ነጻነታቸው ጸናላቸው። ከዚህ ቀን ጀምሮ እስከ ፩ሺ ፰፻፹ ድረስ ያለው ዘመን ፬፻፴ ዓመት መሆኑ ነው።

፳፩፤ የስዌድን መንግሥት የጥንት መንግሥት ተብሎ ይታሰባል። በ፬፻፹፩ ፈራጆች የነበሩት የንጉሥነትን ማዕርግ ወሰዱ። የነርሱም ዘር እስከ ሺ፷፰ ገዙ። በዚያ ዘመን ስዌድን ሰፊ አገር አልነበረም። ሕዝቡም እንደ አራዊት ነበሩ። መንግሥቱም ገና ያልተረጋጋ መንግሥት ነበር። በ፱፻፺፬ ኦሎፍ የተባለ ንጉሣቸው የክርስቲያንን ሃይማኖት ተቀበለና አገሩንም ሥርዓት ያለው መንግሥት አደረገው። ከዚህ ቀን ጀምሮ እስከ ፩ሺ ፰፻፹ ድረስ የነበረው ዘመን ፰፻፹፮ ዓመት ነው።

፳፪፤ መጀመሪያ የዳንማርክ ንጉሥ እስካዮልድ ነበር ይባላል፤ ጎርምር ሽማግሌው የተባለ የተበታተኑትን አያሎች የሚሆኑ ነገደ ደንማርክን ባንድነት ሰብስቦ አንድ መንግሥት አድርጎ እስኪገለጥ እርሱንም ሆነ ወይም ወራሾቹን እስከ ፱፻፳ ዓመት የምናውቀው ጥቂት ነው። ከዚህ ቀን ጀምሮ እስከ ፲፰፻፹ ድረስ ፱፻፷ ዓመት ነው።

፳፫፤ ሆላንድን ጥን ቤልጅጎች ይዘውት ነበር። ቀድሞ በ፰፻፷፰ ዓ.ም ካውንት ቴሪ የተባለ መንግሥት አቆሙ። ከዚህ እብኋላ የቡርጉንዲ ዱክ ያዘው። ቀጥሎ በእስጳንያ ንጉሥ እጅ ወደቀ። በሺ ፭፻፹፩ ዓ.ም ሕዝቡ ዐመፁና ለራሳቸው ሬፑብሊክ አቆሙ።

፳፬፤ ሆላንድ በራሱ አዳሪ ሆኖ ነጻ ያገኘበትን ከዚህ እንጀምራለን። ሺ፰፻፮ እስኪሆን ገና መንግሥት ተብሎ አልተቋቋመም ነበር። ቤልጊውም ጥንት ከሆላንድ ጋር የተደረበ ነበር። የኔድርላንድ መንግሥት ተብሎ ሕገ መንግሥት አቆመና በሺ ፰፻፴ ራሱን የቻለ ነጻ ያለው መንግሥት ሆነ።

፳፭፤ ስዊትዝርላንድ ለሮማውያን ከተገዛ በኋላ በሺ ፫፻፲፭ ፈረንሳይና ጀርመን ነጻነት ያላቸው ሕዝብ ሆኑ። ከዚህ ቀን ጀምሮ እስከ ፩ሺ ፰፻፹ ድረስ ያለው ዘመን ፭፻፷፭ ዓመት ነው።

፳፮፤ የመጀመርያው የናፕል ገዢ የንጉሥን ማዕርግ የወሰደ ሮጂን የተባለ በሺ ፻፶ ዓ.ም ነገሠ። ሰርዲኒያን በሺ ፫፻፫ ዓ.ም እስጳኞች ወሰዱትና እስከ ሺ፯፻፰ ድረስ ከእጃቸው አልወጣም። በኋላ እንግሊዞች ወስደው ለሳቮይ ዱክ ሰጡት። ይህም የሳቮይ ዱክ በሺ ፯፻፳ የንጉሥን ማዕርግ ያዘ። ጄኔዋ ፒድሞንት ሳቮይ፣ ወደ መንግሥት ተጨመሩ። አሁንም የኢጣሊያ መንግሥት ክፍል ናቸው።

፳፯፤ ቤኒስ በ፮፻፺፯ ሬፑብሊክ ሆነ። ፖዎሊቺ አናፌሶቶ፣ ሳቮይ፣ መጀመሪያ ዳኖች ነበሩ። በሺ ፯፻፺፯ ናፖሊዮን እስኪይዘው ኅይለኛ መንግሥት ሆኖ በነጻነት ቈየ። በኋላም ወደ አውስትሪያ ተጨመረ። አሁን ግን የኢጣሊያ ክፍል ሆኖአል።

**ጥያቄ።**

፩፤ ኬልቶች እንዴት ሆኑ? ወደ ኤውሮጳ እንደምን አድርገው ገቡ?

፪፤ እንደ እውነት የሚባለው እንዴት ነው? እርግጡ እንዴት ይገለጻል?

፫፤ በኤውሮጳ ቀድሞ ሰው የገባው በየት በኩል ነው?

፬፤ አቴን ምን ጊዜ ተመሠረተ? የቈረቈረውስ? የመሠረተውስ ማን ነው?

የግሪኮች ታሪክ ምን ጊዜ ይጀመራል?

፭፤ የግሪክ ነጻነት የተወሰነው ምን ጊዜ ነው?

ምን ያህል ጊዜ ጸንቶለት ኖረ?

፮፤ ስለ ሮም ምን ትላላችሁ? መንግሥቱ ምን ያህል ጊዜ ጸንቶለት ኖረ?

፯፤ የግሪክ መንግሥት እንዴት ሆነ? ምን ጊዜ ተጀመረ?

፰፤ እንደምን አድርጎ ተወስኖ ነበር?

፱፤ ቱርክ እንዴት ነበር? የቱርክ ግዛት ስፋት እስከየት ይደርሳል?

፲፤ የኦቶማንን መንግሥት የመሠረተ ማን ነው? የኦቶማን መንግሥት ምን ያህል ጊዜ ኖረ?

ቍስጥንጥንያ እንደምን ሆነ?

፲፩፤ ቼልዱሪክ እንዴት ሆነ? ክሎቪስስ? የፈረንሳይ ሞናርኪ በንጉሥ ብቻ አገዛዝ ስንት ያህል ኖረ?

፲፪፤ ኤግበርት እንዴት ያለ ነው? የእንግሊዝ ሞናርኪ በንጉሥ ብቻ አገዛዝ ምን ያህል ቈየ?

፲፫፤ (ሙርስ) ሞርኮች እንደምን ሆኑ? ፒላጂዎና ወራሹ ምን አደረገ?

፲፬፤ ፌርዲናንድ እንዴት ሆነ? ካስቲልና አራጐን በምን ተባረሩ?

የእስጳንያ መንግሥት ሥርዓት የጀመረው ምን ጊዜ ነው? ምን ያህል ቈየ?

፲፭፤ የፖርቱጋል መንግሥት እንደምን ሆነ?

፲፮፤ ሻርለማኝ እንዴት አደረገ? ኮንራድስ?

የጀርመን መንግሥት ምን ያህል ጊዜ ኖረ?

፲፯፤ የኦስትሪያ አርቺዱክ እንደምን ሆነ? ምን ያህል ጊዜ ኖረ?

፲፰፤ ፕሩሲያ ምን ያህል ጊዜ ቈየ?

፲፱፤ ረሺያ

፳፤ እንደምን ነጻነት አገኘ? ምን ያህል ጊዜ ኖረ?

፳፩፤ የስዌድን ምነግሥት ስንት ያህል ጊዜ ቈይቶአል?

፳፪፤ ደንማርክ ምን ያህል ጊዜ ኖረ?

፳፫ ፳፬፤ ሆላንድ መንግሥት የሆነው ምን ጊዜ ነው?

፳፭፤ ስዊትዝላንድ ምን ያህል ጊዜ ኖረ?

፳፮፤ ናፕልስ? ሳርዲያን? ጄኒዋ? ፒዬድሞንት? ሳቮይ?

፳፯፤ ቬኒስ የማን ገንዘብ ሆነ?

**ምዕራፍ ፪፻፲ እንደ ገና ምርምር።**

**የአገሮች ጥንታዊ ስም።**

፩፤ በኤውሮጳ በእስያ፣ በአፍሪካም አያሎች አገሮች ጥንት ይጠሩበት የነበረ ስማቸው ቀርቶ አሁን በሌላ ስም ይጠራሉ። ስለዚህ በነዚህ በሦስቱ ዓለማት የሚገኙትን መንግሥታት የጥንቱንና የዛሬውን ስማቸውን እየለየሁ ሕዝባቸውም ከማን ነገድ የወጡ መሆናቸውን እንደሚቻል አድርጌ እገልጽላችኋለሁ።

**እስያ።**

**የዛሬው ስማቸው።** **የጥንት ስማቸው።** **የጥንቱ ባላገሮች።** **የዛሬው ነገዶች የማን**

**ዘሮች እንደ ሆኑ።**

ናቶሊያ እስያሚኖር ነገደ ያፌት፥ የጥንቱ ባላገሮች

ፕለስታይን ከነአን፥ ነገደ ሴም ግሪኮች አይሁድ፣ ቱርኮች

ፐለስታይን ከነአን ነገደ ሴም የጥንቱ ባላገሮች አይሁዶች ቱርኮች

(ሴሪያ) ሶርያ፥ (ሴሪያ) ሶርያ፥ ጥንት ከሌሎቹ ጋር

የነበሩ።

አርሜኒያ፥ አርማኒያ፥

ዲያርቤኪር፥ ሜሶጶታሚያ፥

ጉርዲስታን፥ (አሲሪያ) አሶር፥

ባግዳድ፥ ባቢሎናውያን ከለዳውያን፣

አዲርቤቲዛን፥ ሜዶን፥

ኢራክ አጀሚ፥ ፓርቲያ፥

ኮራዛን፥ ሄርካኒያ፥

ፔርሲያ፥ ፔርስያ። (ፋርስ) ነገደ ኤላም።

እስትራካን አሲያቲክ፣ ሳር ማቲያ፥ ነገደ ሴም።

ካቡሊስታን፥ ባክትሪያ፥

ሲቢሪያ፣ ታርታር፣ ሲቲያ።

**አፍሪካ።**

**የዛሬው ስም የጥንቱ ስም። የጥንት ነገድ። የዛሬው ነገድ።**

ኢጂብት (ግብፅ) ኢጂብት፥ ነገደ ካም። የጥንት ዘራቸው

ከቱርክና ከሌሎች ም

የተቀላቀሉ ናቸው።

ትሪፖሊ የቱኒስ ክፍል አፍሪካ ግሪኮች ካርታጐች ከጥንት ዘራቸው

ዐረቦችና ቱርኮች ናቸው።

ሞሮኮ ሞሪታኒያ ሞሪ ወይም ሙሮች የጥንት ባላገሮች።

ቤሌዱልጂሪዳ፥ ጁቱሊያ፣ ጁቲሊ።

ኑቢያና፣ አቢሲኒያ ኢትዮጵያ።

**ኤውሮጳ።**

ኖርዌ

ስፔድን፣ እስካንዲናቪያ ነገደ እስካንዲ፥ ናቪያን ይባላሉ።

ደንማርክ፣

ጁትላንድ፥ ሲምቢሪያ፥ ሲምሪ።

ረዚያ ሳርማቲያ፣ ታርታሮች ታርታሮች እስከ

ንድናቪያን ሌሎችም

ነገዶች።

ታላቅ ብሪቴን፣ ብሪታንያ ኬልቶች ጌልስ፣ ሳክሶን ዲንስ ብሬትንስ

እስኮትላንድ ካሌዶኒያ ኃይላንድስ ኬልት

ሎላንድስፒክትስ

አየርላንድ ካሌዶኒያ ኬልቶች ወይም ጎሎች ኖርማን ፍሬንች

የቀድሞ ወገኖች

ናቸው።

ሆልድና ቤልጊውም ቤልጂካ፣ ቤልጂ።

ፈረንሳይ፤ ጎሎች ኬልት ጎል፣ ኬልትስ ፍራንክስ፣

ኖርማን።

ጀርመን፣ ጀርማኒያ፣ ቱውቴኒክ አልማኚ የጥንት ነገድ ናቸው፡

ሌላም ንገድ።

ስዊትዝርላንድ፣ ሄልዌትያ ሄልቪቲ።

ቲሮል፤ ሬቲያ

ሮማኒያ ትሬስ።

እስጴን ሂስጳኒያ፣ ካርታጎች ግሪኮች፣ ዘራቸው ጐቶች፣

ዋን ዳልዎች ሎሌዎችም

ናቸው።

ፖርቱጋል ሉስታኒያ፣

ላቮይ ፔድሞት፣ ሲሳልፒን ጎል፣ ኬልት፣ ነገደ ጐት።

መቄዶንያ መቄዶንያ፣

ግሪክ፣ ግሪክ፣ ፊኒቂያን ኢጂብቲያን የጥንት ወገኖች።

**ምዕራፍ ፪፻፲፩ ዋና የሚታይ።**

**የመንግሥት መሠረትና በዕውቀት ከፍ እያለ መሄድ።**

፩፤ አሁን አንባቢዬ በዚህ ጊዜ የደከመ ይመስላል። ዳሩ ግን ሰል አያሎች ዋና ዋና ነገሮች ባጭሩ እስክናገር ድረስ ጥቂት እንዲታገሠኝ እለምናለሁ። መጀመሪያ ስለ መንግሥት አገዛዝ እናገራለሁ።

፪፤ ልብ ታደርጉ እንደ ሆነ አሁን በዚህ ጊዜ አንድ አንዱ ነገድ ወይም ሕዝብ በልዩ ልዩ መንገድ ይገዛል። ሌላውም በሌላ መንገድ ይገዛል። ባማሪካ የሆነ እንደ ሆነ ሕዝቡ በመረጣቸው ገዞችና ሕዝቡ ራሳቸው ባወጡት ሕገ መንግሥት ይገዛሉ። ስለዚህ ሕዝቡ ሬፑብሊክ ይባላሉ።

፫፤ አንዳንዱ ሕዝብ እንደ ፈቃዳቸው በሚገዙዋቸው በነገሥታት ወይም በቄሣሮች ይገዛሉ። እነዚህም ባለሙሉ ሥልጣን ሁነው በራሳቸው ሥልጣን እንደ ፈቃዳቸው የሚገዙ ናቸው። ሌሎቹ ሕዝብ ደግሞ ሥልጣናቸው በሕዝብ በተወሰነ ነገሥታትና ቄሣሮች ይገዛሉ።

፬፤ ዓለም ሁልጊዜ እንዲህ እንደ አሁን ሁኔታ እየሆነ የተገዛ አይምሰላችሁ። የመጀመሪያው አገዛዝ የተነሣው አባት በቤተ ሰቡ ላይ እንዴት እንደሚገዛ በመመልከት ነው። የመጀመሪያ አገዛዝ ዐይነት አባት እብልጆቹ ላይ ይገዛል። እንዲታዘዙት ይፈልጋል። ቀጥለውም የልጅ ልጆቹ ሁሉ የወላጆቻቸውን ምሳሌ ይከተላሉ። በዚሁ ምሳሌ መላው ቤተ ሰብ ለወላጆቻቸው ይታዘዛሉ።

፭፤ ይህም ዐይነት አገዛዝ ያባቶች አገዛዝ ይባላል። ይህም ዐይነት አገዛዝ ከጥፋት ውሃ በፊት ይኖር የነበረው አገዛዝ ነው። ከዚያም ወዲህ ይህ ዐይነት በእስያ በብዙ ስፍራ አሸንፎ ኖረ። ከዚያ እየተዋጉ ተጠቃለሉ። በሚከተለው ትልግ ጥቂት ሰዎች ከፍተኛነትንና ኅይልን ብርታትንና ብልሀትንም አሳዩ። እነዚህም መሪዎች ሆኑ። ታላቅም ሥልጣን አገኙ።

፮፤ ሰው ሁሉ ሥልጣን ማግኘት ይወዳል። እነዚህም በሕዝብ ላይ መግዛትን አገኙ። ይህ ሁሉ ሁለተኛው አገዛዝ አስገኘ፣ መሪውም አለቃ ሆነ፣ መቼውንም ጦረኛው ነገድ ከአውሬነት ይነሣና ጨካኝ መንግሥት ይሆናል።

፯፤ ሕዝብ ከፍ ብሎ እየአበረ፣ መንደሮችና ከተሞችን በሠራ ጊዜ የወታደር መሪ የሆነው ለሕዝቡ የማይስማማ ደስታ የማያመጣላቸው ይሆናል። ስለዚህ ሕዝቡ ከታላቅ ማዕርግ ጋር ድምፃቸው የሚሰማ ገዦች ይመኛሉ። ለነዚህም በሠራዊት ታጅቦ ታላቅ መታየትና ሥርዓት ንግሥም አስፈለጋቸው። በራሳቸው ዘውድ ይደፋሉ። ቤተ መንግሥቶች አሠርተው በዚያ ይኖራሉ።

፰፤ ለንጉሥ የሚገባውን ከበሬታ ለማግኘት የከበረ ልብስ በለበሱ ሰዎች ይታጀባሉ። የንጉሥነት አካሄድና ልዕልና ለማሳየት ከሕዝብ በላይ የሚሆን ከፍ ያለ ደረጃ ያሳያሉ። ይህም ሦስተኛው ዐይነት የመንግሥት አገዛዝ ነው። የንጉሥ አገዛዝ ይባላል።

፱፤ ነገሥታትና ገዦች ሕዝቡን እንደ ባርያ በማድረጋቸው ራሳቸውን ወዳጆች መሆናቸው ስለ ታወቀ ባንዳንድ አገር ህዝቡ ገዦቻቸውን ይመርጣሉ። ለራሳቸውም ሕግ ያወጣሉ። ይህም አራተኛው ዐይነት የመንግሥት አገዛዝ ነው። ይህም ሬፑብሊክ ይባላል።

፲፤ የመጀመሪያው ዐይነት አገዛዝ ያባቶች አገዛዝ መባሉን ልብ አድርጉ። ይህንንም ሕዝቡ ጥንት ዘመን ያደርጉት የነበረው ነው። ይህም በተደረገ ጊዜ ከሕዝቡ የሚበዙት ሥራቸው እራና ከብት ማርባት ነበር። ሁለተኛው ዐይነት አገዛዝ በላይ የሚሆን አንድ አለቃ ይመርጣሉ። ይህም ዐይነት አገዛዝ ጦረኞች የሆኑ ነገድና ገና ወደ ሥልጣን ያልደረሱ ሰዎች የሚያደርጉት ነው።

፲፩፤ ሦስተኛው ዐይነት አገዛዝ ሕዝብ ከፍ ወደ አለው ሥልጣኔ ከደረሱ በላይ የሚያደርጉት ነው። ይህም የጥንት የአሦራውያንና የፋርስ አገዛዝ ነበር። ከዚያን ዘመን ጀምሮ ይህ ዐይነት አገዛዝ ከሌላው ዐይነት ይልቅ በሰው ወገን ሁሉ እጅግ ኅይለኛ ሆኖ ኖረ። አሁን ያለው ሕዝብ ካሥሩ ዘጠኝ እጅ ለንጉሥ መንግሥት ይገዛል።

፲፪፤ የሬፑብሊክን አገዛዝ አይሁድ ከግብፅ እንደ ተመለሱ ተቀብለውታል ነገር ግን የሬፑብሊክ አገዛዝ እስከ ግሪኮች ዘመን አልቈየም። አያሎች የግሪክ መንግሥታት በልዩ ልዩ ዘመን እነርሱው ራሳቸውን የሬፑብሊክን አገዛዝ አቆሙ። ዳሩ ግን ይህም ሬፑብሊክ ሆኖ ነበር። ወዲያው በንጉሥ ሥልጣን ብቻ የሚገዛ ሆነ። ሌሎቹ አገሮች ግን ሬፑብሊክ እባሉ ለባገሮቹ ሁሉ ነጻነት ያለው ታሁን ቀደም ዋና ሆኖ የታየው የዩናይትድ እስቴትስ አሜሪካ አገዛዝ ነው። ግን በዚሁ አገር ብዙ ሚሊዮን ጥቍሮች ደስ ሳይላቸው በባርነት ይኖራሉ።

**ጥያቄ።**

፩፤ አሜሪካ እንደምን አድርጎ ይገዛል? አገዛዙ ምን ይባላል?

፫፤ በገዛ ራሳቸው የሚገዙት ነገሥታት ማለት እንዴት ነው? የተወሰኑ አገዛዞች የሚባሉት እንዴት ናቸው?

፬፤ ከጥንት ያገዛዝ መንገድ ከምን ተገኘ?

፭፤ የፓትርያሪክ አገዛዝ የሚሉት እንዴት ያለ ነው? ጦረኞች የተባሉ ነገዶች እነዜት ናቸው?

፮፤ ሁለተኛው ዐይነት አገዛዝ ወይም መንግሥት የተባለው እንዴት ነው?

፯፤ የሕዝብ አገዛዝ እየተሻሻለ ስለ ሄደ የሕዝቡ አሳብ እንዴት ነው?

፰፤ የንጉሥ አገዛዝ ሁኔታው እንዴት ነው?

፱፤ የሬፑብሊክ አገዛዝ ዐይነት እንዴት ነው?

፲፤ የመጀመሪያው ዐይነት እንዴት ነው?

፲፩፤ ሦስተኛውስ ዐይነት እንዴት ነው?

፲፪፤ የሬፑብሊክ ወገን አገዛዝዝ እንዴት ነው? የግሪኮች እንዴት ነው?

የሮማውያንስ? የዩናይትድ እስቴትስ?

**ምዕራፍ ፪፻፲፪።**

**የቤት ሥራ ዕውቀት ግብርና የአትክልት ሥራ።**

፩፤ መጀመሪያ የሰው ማደሪያ የነበረው ተፈጥሮ እንደ አመለከተው ለችግራቸው በቂ የነበረው ዋሻ ቤት፣ ድንኳን ነበር። ሥልጣኔ እየገፋ እየቀደመ ሲመጣ ጊዜ ጠንካራ ቤቶች መሥራትና ችግርና ድካም የሌለው አናኑዋር መኖር ተጀመረ። ድንጋይ ወይም ጡብ ለሥራቸው የተስማማቸው ሆነላእው። መጀመሪያ ያለ ስሚንቶ በኋላ እንዴት አድርገው ለመሥራት ከተማሩ በኋላ ግን ለጣዖቶቻቸው ቤተ ጣዖት ሠሩ። ሲሠሩትም ከመኖሪያቸው የተሻለ አድርገው ሠሩት።

፪፤ ጥንት መጀመሪያ የተገኘው ብልሀት የቤት አሠራር ብልሀት ነው። ሥራውም ለኋለኞቹ ትልውድ እየተወራረሰ የጥንቱን ሥራ እያስመሰሉ ይሠሩት ጀመር። መሣሪያም ቢጐድል ስፍራና አየርም አይመች ያንኑ እያስመስሉ መሥራታቸው አልቀረም።

፫፤ መጀመሪያ ግብፆች የቤት አሠራርን ብልሀት ያገኙት ከዋሻ ነው። (ማለት ዋሻን ተመልክተው) ቺኖች ድንኳንን ተመልክተው ነው። ግሪኮች ከመርከብ ክፍል ጎቶች ከዛፍ ጥላ ነው። ቤት መሥራት እያደር ዋና ብልሀት ሆነና ቤተ መንግሥትንና ቤተ መቅደሶችን መሥራት በጣም የማያደክም ነገር ሆነ። የዐምድ አቋቋም መደርደር፣ የቅስት ስራ፣ ያደባባይ ሁኔታ ይህ ሁሉ ተገለጠ። ግንዱ እየታነጠ ምሰሶ ይሆን ጀመር። ከተፈጥሮው ዋሻ የነበረውን ያማረ መቅደስ አድርገው ይሠሩት ጀመር።

፬፤ መጀመሪያ ቤት ስለ መሥራት ያሰቡ የቤሉስን መቅደስ የሠሩና ያትክልትን ሥራ የተጠበቡ ባቢሎናውያን ናቸው። አሦራውያንም የሚታየውን ሕንፃ በነነዌ በቡዙ ሠርተዋል። ፊኒቅያዎችም ከተሞቻቸውን እጅግ አስጊጠዋቸዋል። የእስራኤላውያንም ቤተ መቅደስ ሥራው እጅግ አድርጎ የሚያስደንቅ እንደ ነበር ይታሰባል። ስለ ፋርሶችና ስለ ግብፃውያን ሕንፃዎች የሆኑ እንደ ሆነ የጥንት ፍራሾች ቅሬታ እስካሁን አሉም እጅግ ከፍታ ያላቸው ናቸው።

፭፤ የግሪኮች ሥራ መጀመሪያ ታይቷል። እጅግ ቀላል ነው። የቤቱን ሕንፃ መልክ ዶሪክ አሠራር ይሉታል። በኋላ በዚሁ በዶሪክ አሠራር ላይ የአዮኒክና ቆሮንቶስ ሰዎች ሥራ ዐይነት እየተጨመረ ይሠራ ጀመር። ከዎሎፖኒሲያን ጦርነት በኋላ ይህ ቀላሉ ሥራ እየቀረ ሌላ የጌጥ ዐይነት እየተጨመረ ይሠራ ጀመር። በ፫፻፳፫ ተክርስቶስ ልደት በፊት እስክድንር ከሞተ በኋላ የብልሀት ሥራ እያነሰ ሄደና በግሪክ አገር ብቻ ጥቂት ይሠራ ነበር።

፮፤ ሮማውያንም ይሠሩ ነበር። ዳሩ ግን እስከ አውግስጦስ ዘመን ድረስ እንደ ግሪኮች አድርገው ለመሥራት አልቻሉም። አውግስጦስ የግሪኮችን አናጢዎች በሮም ያማረ ሕንፃ እንዲሠሩ ያበራታቸው የነበረ ነው። ነገር ግን ዋና ከተማው በቍስጥንጥንያ ተሆነ ወዲህ የቤት ሥራ ብልሀት ተሮም አቋረጠ። በዚህ ዘመን የሮማውያን ወይም የቤተ ጣዖትና የጥንት የታላላቅ ቤቶች ዐምድ ተሰበሰቡ።

፯፤ እነዚህን እጅግ በብልሀት የተሠሩት ያማሩ ሕንፃዎች ጎቶችና ባንዳሎች ፈጽመው አጥፍተዋቸው ነበሩ። ነገር ግን ቴዎዶሪክ የተባለ አንድ የዕውቀት ወዳጅ የነእብረ ሰው ሊጠግናቸው ፈለገ (ፈተነ) እንዲያውም አያሎች አዲስ ቤቶችን ሠራ። የዛሬው የቤት ሥራ ዐይነት በዚያን ጊዜ ይሠራ ከነበረው ይመሳሰላል። የሕንፃውንም መልክ የጎቶች ሥራ ይሉታል።

፰፤ የቤት አሠራርን ብልሀት በልዩ ልዩ አገር ልዩ ልዩ ብልሀት አግኝተውለታል። በልዩ ልዩ ዘመን ሲነሣና ሲወድቅ ቈይቶአል። ባሜሪካ የሆነ እንደ ሆነ የግሪኮችን የቤት አሠራር ዐቅድ ተከትለዋል። ይኸም ጎቶች የሚሠሩት ትንንሽ ቤት የተሻለ ሆኖ አግኝተውታል። ውበቱን ለመግለጥ ተብሎ እንደሚታይ አድርጎ መሥራት አያስፈልግም።

፱፤ ስለ ግብርና ሥራ የመጀመሪያው (ማስታወቂያ) ማመልከቻ በሙሴ መጻሕፍት ይገኛል፤ ቃየል ምድር አራሽ እንደ ነበር ከነዚህ መጻሕፍት እንማራለን። ኖኅም የተክል ሥራ ያውቅ እንደ ነበር፤ ወይም ይተክል እንደ ነበረ እርግጥ ነው።

፲፤ ቺኖች ጃፓኖች ከለዳውያን፣ ግብጻውያን፣ ፊኒቂያውያን፣ ጥንት ዘመን ዋና ሥራቸው ወይን መትከል እንደ ነበረ የታወቀ ነው። ካርታጎችም የዚህን ሥራ እያራራቁ በብልሀት ከፍ ወደ አለ ደረጃና ወደ ፍጻሜ አደረሱት። የግሪክ የእርሻ መሣሪያዎች እጅግ ቀላሎች ሳሉ ጥቂቶች ናቸው። ሮማውያን ብዙውን የእርሻ መሣሪያ ለጥቅማቸው ያደርጉታል። በተለየም ማረሻውን ይወዱታል።

፲፩፤ ለወጥ ቤት የሚሆን ቅጠላ ቅጠል ዘወትር እንዲገኝ የአታክልት ሥራ ከጥንት ጀምሮ እንደ ተጠበቀ ይኖራል። ይህም ሕዝብ ወደ ሥልጣኔ ደረጃ በደረሰበት ሁሉ ይደረጋል። ደግሞ በሠለጠኑት ሕዝብ እንደ ጌጥ እየተደረጉ በየመተላለፊያውና በየግንቡ ላይ የተተከሉ አታክልቶችና አበባዎች በሚያስፈልገው ስፍራ የሚደረጉት ሁሉ ለሰው የደስታ ስሜት እንዲሰጡ ተብሎ ነው።

፲፪፤ የሲሚራሚስ የተንጠለጠለው አታክልትና መሬቱ በምሰሶ ከፍ ብሎ ተሠርቶ ተይዞ ውሃ በብልሀት አድርገው የሚያጠጡት እጅግ የሚያስደንቅ ነበር።

፲፫፤ ግሪኮች በብልሀት ስለሚደረገው አታክልት እጅግ አድርጎ የሚያስደንቅ የላቸውም። ስለ ሮማውያን የአታክልት ሥራ ልብ ታደርጉት እንደ ሆነ የፕሊንን መንደር ወይም መቀመጫ አሳስቤያችሁ ነበር እጅግ ደስ አያሰኝም እንጂ ሥራው በብልሀት የተሠራ ነው።

፲፬፤ የደቡብን ኤውሮጳ አራዊት ሕዝብ ከተገናኙበት ጊዜ ጀምሮ ቻርለማ አገሩን እስኪያድሰው ድረስ በብልሀት እየተጌጠ የሚሠራው የአታክልት ሥራ ጥበብ መሠራቱ ቀርቶ ነበር።

፲፭፤ በሉዊስ ፲፬ኛ ጊዜ በፈረንሳይ አዲስ መልክ ገባ። እንደዚሁ እንደ አዲሱ ሁኔታ የመተላለፊያውን መንገድ በብልሀት እየደለደሉ በቀጥታ ይሠሩታል።

፲፮፤ ዳር ዳሩን ዛፍ የተክሉበታል። ከዚሁ አያሎቹን እየቈረጡ ፒራሚድ የሣር ክምር ሌላም የልዩ ልዩ የአውሬ እምልክ እያስመሰሉ ያበቦችንም ስፍራ ልዩ ልዩ መልክ እያደረጉ ይሠሩታል። የውሃ መፍሰሻውን የእንቍራሪ፤ የአሻንጕሊት፣ የአንበሳ፥ የአዞ፣ መልክ እያስመሰሉ ይሠሩታል።

፲፯፤ የዚህም የብልሀት ሥራ በሆላንድና በእንግላንድ በሌሎችም አገሮች (ገባ) ታወቀ፤ በኋላ ግን ከጥንት ጀምረው ችኖችና ጃፓኖች፣ ይህን የአትክልት ጌጥ ሥራ ይሠሩትና እጅግ ያማሩትንም አበቦችና ቍጥቋጦችን ዛፎችንም እየሰበሰቡ ይተክሉ እንደ ነበሩ ታወቀ።

፲፰፤ የተፈጥሮ ውበታቸውን ለማግኘት የሚችሉትን ያህል ተከታትሎ ይህንም እንግሊዞች በአገራቸው አደረጉት። ዛሬውንም ቢሆን በብልሀት ከተደረገው ሥራ የበለጠ ደስታ አስልሰጠም።

**ጥያቄ።**

፩፤ ሰው ሲባል መጀመሪያ ነገድ (ሕዝብ) የሆነው እንዴት ነው?

ሥልጥንና እየገፋ ሲሄድ ምን (ተባለ) ተደረገ?

፪፤ የቤት መስራት ዕውቀት እንዴት ነበር?

፫፤ ስለ ልዩ ልዩ ዐይነት የቤት አሠራና መልክ ተናገር።

የቤት አሠራር ብልሀት እያደር እንዴት ነበር?

፬፤ ጥንት ስለ ቤት መሥራት ብልሀት የሚጠነቀቁ የትኞች ሕዝቦች ናቸው?

የፋርሶችና የግብፆች አሠራር እንዴት ነው?

፭፤ ግሪኮች እንዴት ሆኑ?

የቤት አሠራራቸው እንዴት ነው?

የሮማውያን ሕንፃ እንዴት ያለ ነው?

፮፤ የጐቶችና የባንዳሎች እንዴት ያለ ነው?

የቴዎዶሪኮችስ?

የጐቶች የቤት ሥራ ዕውቀት እንዴት ነው?

፰፤ የአሜርኮች የቤት ሥራ ዕውቀት እንዴት ነው?

፱፤ በቅዱስ መጽሐፍ ስለ ግብርና ስለ እርሻ፣ እንዴት ተባለ?

፲፤ መሬትን ስለ ማረስ በልዩ ልዩ መንግሥታት እንዴት ሆነ?

፲፩፤ ስለ ተክል ዕውቀት እንዴት ሆነ?

የጌጥ አተካከል ብልሀትስ?

፲፪፤ የሴሚራሚስ አታክልት እንዴት ነበር?

፲፫፤ የግሪኮች እንዴት ነው? የሮማውያንስ?

፲፬፤ አታክልት ከኤውሮጳ እንደምን ጠፋ?

እንደ ገና ያደሰው ማነው?

፲፭፤ በሉዊስ ፲፬ኛ እንዴት ያለ ብልሀት ተገኘ?

አታክልት በቺንና በጃፓን በእንግሊዝ አገር እንዴት ነው?

**ምዕራፍ ፪፻፲፫ ዋና የሚታይ።**

**ንግድ።**

፩፤ መጀመሪያ ሰዎች ያደርጉት የነበረው እርስ በርሳቸው በንግድ መገናኘታቸው እንደ ነበረ በኦሪት ዘፍጥረት በ፴፰ በቍጥር ፳፭ ይገኛል። ይኸውም ዮሴፍን ወንድሞቹ ሽቱና ቅመም ከርቤም ይዘው ለሚዞሩ ለእስማኤላውያን በመሸጣቸው ይታወቃል። ባም ተገልአድ ከርቤ ከዐረብ አገር ይገኝ ስለ ነበር በከነዓን አድርገው በጣም ወደ ሠለጠነው መንግሥት ወደ ምሥር ይሄዱ ነበር።

፪፤ መቸውንም የመኻል ግብፅ ሁኔታ የንግድ ዕቃ መቆሚያ ነበር። በጭነት እየሆነ የእስያና የአፍሪካ ሸቀጥ ወደዚህ ይመጣ ነበር። ማለት ሀብትን የሚያመጣ (የሚያስገኝ) ንግድ ስለ ሆነ መቼውንም የተከበረ ነው። ግብፃውያን የባሕር አምልኮ ከብዙ ዘመን ጀምሮ ቸለል ስለ አሉ ስለ ባሕር ንግድ የምናውቅላቸው ነገር የለም።

፫፤ ጢሮስና ሲዶን የተባሉት የፊኒቅያ ከተሞች የታወቁት ከዚህ በኋላ ነው። አገሮቻቸው የሚሰጡት ሀብት የላቸውም። ጥቂትም ቢገኝ በእጅ ሥራ ነው። ንግዳቸውን ከጠረፍ ወደ ጠረፍ እያዘዋወሩ ያከብሩዋቸው በእጅ ሥራ ነው።

፬፤ ተክርስቶስ ልደት በፊት ፩ሺ ፩፻ ዓመት በዳዊት ዘመን ፍኒቅያውያን ንግዳቸውን ሁልጊዜ በውነትኛ መንፈስ እያስፋፉ ስለ ሄዱ ብዙ ወርቅ ከእስጳንያ አገኙ። በንግዳቸውም ምክንያት መኖሪያቸውን በዚያው አደረጉ።

፭፤ ሰሎሞንም የንግድን ጥቅም በተመለከተ ጊዜ መርከቦች አሠራና ወደ ኦፌር እየሰደደ ወርቅና ብር የዝሆን፥ ጥርስ ወፎችና ሌላም ነገር ያስመጣ ጀመር። ተምስሮችም ጋር ታላቅ ንግድ ነበረ። ከዚያ ፈረንጆችና የአማረ የተልባ እግር ያገኝ ነበር።

፮፤ ተክርስቶስ ልደት በፊት ፰፻፷፱ ዓመ የካርታጎ ከተማ ተሠራና ንግዱም በሠለጠነው መላ ዓለም ታወቀ። ተክርስቶስ ልደት በፊት ፯፻ ዓመት ሲሆን ቆሮንቶስ በባሕር ንግድ ረገድ ኅይሉ በጣም የተለየ ሆነ። መርከብ በመሥራት እየተሻሻለ ሄደ።

፯፤ ተክርስቶስ ልደት በፊት ፭፻፹፰ ጢሮስ ስመ ጥሩ ሆነች፤ ስለ ንግዱዋና እታይ እታይ ስለማለትዋ በሕዝቅኤል ፳፯ኛና ፳፰ኛ ምዕራፍ ተመልክተናል። ነገር ግን የጢሮስ ሕዝብ የእግዚአብሔርን በቀል በራሳቸው ላይ አምጥተዋልና፤ መጀመሪያ ናቡደከነ ፆር ገዛቸው። ተዚያም ተክርስቶስ ልደት በፊት ፫፻፵፪ ዓመት እስክድንር ሰጥ አድርጎ ገዛቸው።

፰፤ ፊኒቃውያን ጢሮስ ከጠፋች በኋላ ከተማዋን ሮማውያን እስኪያጠፉዋት ተክርስቶስ ልደት በፊት ፻፵፮ ድረስ በካርታጎ በኩል እያደረጉ ንግዳቸውን ያሰፉ ነበር። አንድ ጊዜ የግሪኮች መንግሥት በባሕር ረገድ እጅግ አድርገው በርትተው ደምቀው ይታዩ ነበር። አቴንና እስፓርታም በተራቸው ስማቸው በሁሉ ዘንድ ታወቀላቸውና መጥፊያቸው እስኪደርስ እንዲሁ ቄዩ።

፱፤ እስክንድር በንግድ ጕዳይ እጅግ አሰበና የእስክንድርያንና የቤርኒስን ከተሞች ሠራ። ከነዚህ ስፍሮች አያይዞ በሜዴቴራኒያን ባሕር እያደረገ ወደ ምዕራብ ንግዱን አሰፋ። ከወዲህም በቀይ ባሕር እያደረገ ሀብታም ከሆኑ ከምሥራቅ አገሮችና ከመኻከል እስያ ጋር በሱዝ በር እያሳለፈ ንግዱን ያሰፋ ነበር። ብዙ የንግድ መርከቦች ስለ ነበሩት ገቢ ገንዘብ ያለ መጠን ያገኝ ነበር።

፲፤ ሮማውያን ጭራሽ የንግድን ጥቅም አያውቁም ነበር። የንግድን ሥራ ጭራሽ ለማጥፋት እንዳሰቡት የግሪክ ዋና የንግድ ከተማ የነበረችውን ቆሮንቶስን አጠፉዋት። ወዲያው በዙሪያው ላሉ አገሮች የተስማቸውን ታላቅ የንግድ ጥፋት ተከተለ። ቆሮንስቶስና ካርታጎን ባንድ ዓመት ሊያድሳቸው የፈለገ ጁሊውስ ቄሣር የሚነሣበት ጊዜ እስኪደርስ ድረስ እንዲሁ ህ ኦነ።

፲፩፤ ሮማውያን በሜዲቴራኒያን ባሕር ዙሪያ ባሉት አገሮች ላይ ጌቶች ስለ ሆኑ ለራሳቸው ሲሉ ንግድን ፈቀዱላቸው። ስለዚህ በዚያ ዙሪያ ካለው አገር ሁሉ ለሚያስፈልጋቸውና ለአዱኛቸው የሚበቃ ገቢ ገንዘብ በዛላቸው። ስለ ልዩ ልዩ ጕዳይ የተመረጡትን ዕቃዎች መልስ ገንዘብ አደረጉ። የዚህም መለዋወጥ ንግድ ይባላል። በውነትም ሮማውያን የንግድ ሰዎች አልነበሩም። ንግድ የሚባእልው በፊታቸው የተናቀ ሆነና ምኞታቸው አገር መግዛት ሆኖ ሀብትን ብልጽግናን በሰይፋቸው ብቻ ለማግኘት ወደዱ።

፲፪፤ ዋናው የመንግሥት መኖሪያ ወደ ቍስጥንጥንያ ከሆነ ወዲህ ቴዎዶሪክ የተባለ የኢጣሊያ ንጉሥ ሆነ። ሰልምና ጥበብ በመላበት በርሱ ዘመነ መንግሥት ምንም በሁለመናው ባስይሳካለት ንግድ እንደ ገና እየገነነ ሄደ። ሐር በምሥራቅ አገር ዋና የንግድ ዕቃ ሆነ። ፋርሶችም ከህንድ የሚአመጡአቸው መርከቦች የሚያርፉት በጠረፋቸው ስለ ሆነ በንግዳቸው ሀብታሞች ሆኑ።

፲፫፤ ተክርስቶስ ልደት በኋላ ፯፻፴፪ ዓ.ም ቤኒስ ንግዷን ወደ ምሥራቅ እያሰፋች ሄደች። የጣሊያኖች አውራጃዎችም ንግዳቸውን ከልዩ ልዩ አገሮች ጋር ይነግዱ ጀመር። በሺ ፷፫ ፒሳና ጀኖዋ የንግድ ከተሞች በመሆናቸው የተለዩ ሆኑ።

፲፬፤ በሺ ፷፮ ዊልየም አሸናፊው የተባለ በእንግሊዝ ዙፋን ሲቀመጥ በዚህ አገር ንግድ ተጀመረ ብለን እንቈጥራለን። ኖርማንዲና እንግላንድ በዚያን ጊዜ መተዋወቅ ጀመሩ።

፲፭፤ ወደ ፊት የሚመጣውን ንግድ ያነሣሡና ያበረታቱ የመስቀል ጦር ጭፍሮች እንደ ነበሩ ተረድተነዋል። የመስቀል ጦር ጭፍሮች በምሥራቅ የሚያገኙትን ደስታ በአገራቸው አያገኙትምና የውጭ አገርን ውበትና ምቾት ለማግኘት ተጣጣሩ። ስለዚህ ንግድ በፍጥነት በገዛ ራስዋ እየሰፋች ለመሄድ ጀመረች።

፲፮፤ ነሐስና መዳብ ጥሩ ብረትም መገኘቱ ለንግድ አዲስ (ክንፍ) መንገድ ሰጣት። በሺ ፪፻ በመርከብ መተላለፍ ተቻለ። በንጉሥ ጆን ዝመእን በሺ ፪፻፲፮ ነጋዴዎች ስለ በዙ እንግላንድ ሀብታም ሆነ። ሕዝቡም በጣም ሀብታሞች ሆኑ።

፲፯፤ በሺ ፪፻፵፩ የጀርመኖች መንደሮች ንግድ ጀመሩ። እርስ በርሳቸው ለመደጋገፍ ብለው አንድ ማኅበር አቆሙ። ሐንስ የተባሉት ከተሞች በጣም ሀብት አገኙና እጅግ ኅይለኞች ሆኑ ኤድዋርድ አንደኛ የተባለ እንግሊዝ አገር በንግድ ትልቅ ኅይል እንዲያገኙ ፈቀደላቸው። ስለ ሆነ በኤድዋርድ ፮ኛ ንግድ አቋረጠ።

፲፰፤ በንግሥት ኤልሳቤጥ ዘመን ንግዳችወን ሌላ መሰናክል አገኘው። ከዚህም ሁሉ ጋር የሚያስፈራ ሆኑና የብዙ አገሮች መንግሥታት ባንድነት ሆነው በጠላትነት ተነሡባቸው ኅይላቸውም ደከመና በመጨረሻው በሺ ፮፻፷፩ ጭራሽ ወደቁ።

፲፱፤ በ፲፪፻፶፩ ፍሎሬንስ የምትታይ ሆነች። ንግዱዋም ሰፋ። ፋብሪካዋም እጅግ ያማረና ዋጋ ያለው ሆነ። ነጋዶችም ብዙ ገንዘብ ሰበሰቡና የመላው ኤውሮጳ ባንክ ሆኑ፤ እንዲሁም ሆኖ ብዙ ዘመን ቄየ።

፳፤ እንዲሁም በኤውሮጳ ዋና የእጅ ሥራ የሚታይበት ፍላንድር ነበር። ባለፈው ፱፻፷ ብንመለከት የፍሌሚሽ ንግድ ጥቅም ያለው እንደ ነበረ እናያለን። በሺ ፪፻፶፫ በተልባ እግር ሥራቸው ስመ ጥሩዎች ነበሩ። የፖራማ ዱክ እስኪያጠፋቸው እስከ ሺ ፭፻፹፬ ድረስ በእጅ ሥራ በርትተው ጠንክረው ነበር። ከዚህ በኋላ ያገሩ ጥቅም አቋረጠ፤ የጅ ሥራም ወደሌሎች አገሮች ተበተነ።

፳፩፤ ከዚህ ወዲያ በጭነት እየሆነ ንግዱ ወደ ህንድ ዞረ። ነገር ግን በሺ፭፻ መንገደኞች መካከል ተስፋ የተባለውን አገር አገኙና የሀብትና የአዱኛ መንገድ ተከፈተ። ሺ ፭፻ ፖርቱጊዞች ወደ አፍሪካ እየዞሩ መቀመጥ ጀመሩ። ወዲያው ቶሎ ብሎ እስከ ሺ ፭፻፹ የፖርቱጋልን መንግሥት የእስጳንያን ንጉሥ በያዘው ጊዜ የንግድ መኻከለኛ ስፍራ ሆነ።

፳፪፤ ከሺ ፫፻፲፮ ከጆን መንገሥ ጀምሮ እስከ ሺ ፫፻፲፯ ድረስ ንግድ በእንግላንድ በጣም እየገነነ ሄደ። ነገር ግን በእንግሊዝና በፍሊሚሽ ጠብ ጊዜ የንግድ ቤቶች ሁሉ አቆሙ። በሺ ፫፻፴፩ በ፫ኛ ኤድዋርድ ዘመን እንደ ገና ተንቀሳቀሱ። እርሱም የጠጕርን ልብስ ብልሀት ያመጣ ነው።

፳፫፤ በ፰ኛ ሄንሪ ዘመነ መንግሥት የቤተ ክርስቲያን መታደስ ለንግድ ዋና ጠቀሜታ ሆኖ ነበር። በ፮ኛ ኤድዋርድ ዘመን ንግድ ወደ ረሺያ ገባ። ንግድን በጣም የምታበረታ ንግሥት ኤልሳቤጥ ነበረች። አያሎች ኩባንዮች አደረገችና አንዱን በረሺያ ሌላውንም በቱርክና በኢቫንት አቆመች በሺ ፮፻ በርስዋ መንግሥት ጊዜ የተጀመረው የምሥራቅ ህንድ ኩባንያ የንግድ ፈቃድ መስከረም ፩ ቀን ፰፻፶፰ ተፈጸመ።

፳፬፤ በአሜሪካ ነጻነት ከታወጀ በኋላ በዚያ አገር የንግድ ቤቶች በጣም ከፍ እያሉ ሄዱ። መርከቦቻቸው ወደ ሩቅ ለመድረስ ባሕርን ከፍለው (ሠንጥቀው) አልፈው በየአገሩ የሚገኘውን ሀብት ይዘው ወደ አገራቸው ተመለሱ። የንግዳቸው መከናወን እስከ አሁን በማይናወጥ መሠረት ላይ ቆሞአል።

**ጥያቄ።**

፩፤ ጥንት ስለ ንግድ የተባለው ምንድን ነው?

፪፤ ስለ ግብፅ ምን ይባላል?

ንግዱ ምንድን ነው?

፫፤ ስለ ጢሮስና ሲዶን ምን ይባላል?

፬፤ ስለ ፊኒቅያ ምን ይነገራል? ካዲዝ ምንድን ነው?

፭፤ ሰሎሞን ንግድን እንደምን አበረታታ?

፮፤ ካርታጎ እንደምን ሆነ? ቶሮንቶስስ?

፯፤ ጢሮስ እንደ ምን ሆነ?

፰፤ ፊኒቅያኖች ምን ያደርጉ ነበር? አቴኖችና እስፓርቶችስ?

፱፤ እስክድንር ስለ ንግድ ምን አደረገ?

፲፤ ንግድ እንደምን ቢሆን ተበላሸ?

፲፩፤ ሮሞች ስለ ንግድ ምን አደረጉ?

፲፪፤ በቴዎደሪክ ዘመን ንግድ እንደምን ሆነ? በምሥራቅ በፋርስ?

፲፫፤ በቬኒስ ንግድ እንደምን ሆነ? ፒሳ? ጄኔባ?

፲፬፤ በእንግላንድ የንግድ መንቀሳቀስ እንዴት ሆነ?

፲፭፤ ስለ መስቀል ጦርነት እንዴት ሆነ?

፲፮፤ ማግኔት የሚስብ ብረት በመገኘቱ ምን ሆነ?

፲፯፤ የሁንስ ከተሞች እንዴት ሆኑ?

፲፰፤ ፍሎሬንስ እንደምን ሆነ?

፲፱፤ የፍላንደርስ ንግድ እንዴት ሆነ? ምን? አጠፋው?

፳፤ በህንድ በኩል ንግድ እንዴት ሆነ? በፖርቱጋልስ?

፳፩፤ ንግድ በእንግላንድ እንዴት ሆነ?

፳፫፤ ንግሥቲቱ በንግድ እንዴት አድርጋ ታበረታ ነበር?

፳፬፤ ንግድ በአሜሪካ እንዴት ሆነ?

**ምዕራፍ ፪፻፲፬ በጠቅላላው የሚታይ።**

**ሥዕል መሣል ደንጊያ መጥረብ ሙዚቃ።**

፩፤ ስለ ሥዕል መሣል ስናስብ ፪ሺ ዓመት ተክርስቶስ ልደት በፊት በኒኑስ መንግሥት ጊዜ ጀምሮ ጥንት የተሣለ ሥዕል አለን፣ መቼም ግብፅ (ምስር) የጥበብና የረቂቅ ብልሀት መፈጠሪያ እንደ ነበረች የታወቀ ነው። ምንም ቀኑ በዚህ ጊዜ ተብሎ እርግጡ ባይታወቅ የጥንት ሥዕሎችዋ ይገኛሉ። በትሮጃን ጦርነት ጊዜ ግሪኮች በመሣል ረገድ ዕውቀታቸው ጥቂት ነው።

፪፤ ቀድሞ ዘመን ስለ ሥዕል የተነገረ ታሪክ ዋናው ነገር ፯፻ ዓመት ተክርስቶስ ልደት በፊት አንድ የሊቢያ ንጉሥ ከአንድ ሥዕል ሣይ ግሪክ ሥዕል ሲገዛ ዋጋውን በሚዛን ሥዕሉ ባነሣ ወርቅ ሰጠው ይባላል። በ፬፻ ዓመት ዘክሲስ የተባለው አዲስ ዐይነት ሥዕል የመሣል ብልሀት ለግሪኮች አስተማረ። በዚህ ዘመን ብልሀቱ በጣም ተገለጠ። ፫፻፳፰ ተክርስቶስ ልደት በፊት ኤፔልስ የተባለ አዲስ አድርጎ ሥዕል መሥራትን ጀመረ። በዘመኑ አያሎች ሥዕል ሠዓሊዎች ነበሩ።

፫፤ ግሪክ በሮማውያን ሳትያዝ ገና አስቀድማ ሥዕል በመሣል በጣም ሠልጥና ከፍ ያለውን ደረጃ ይዛ ነበር። ነገር ግን ያን ጊዜ ጥበብን ያሳደረባት መንፈስ ተለይቶአት ስለ ነእብር ዕውቀትዋ ነጻነትዋም ባንድነት ጠፋ።

፬፤ በኢጣሊያ ማስታወቂያ ስለ ሥዕል መጀመሪያ ስሙ የሚጠራው ቺማቡ የሚባል ሰው ነው። እርሱም የፍሎሬንስ ተወላጅ ነው። ጥሩ ሥዕል ሠዓሊ ሆኖ የተንሣው ተክርስቶስ ልደት በኋላ በሺ ፫፻ ነው። በሺ ፬፻፵፭ ሌዎናርዶ ዳቬንቺ የተባለ በፍሎሬንስ ተወለደ። አያሎች በዘመኑ የነበሩ ሠዓሊዎች የርሱን ማሻሻል በመከተል ተጣጣሩ። በዘምኑ ሥዕል ለመሣል ዘይት ጠቃሚ መሆኑ ታወቀ (ሥዕል ለመሣል የዘይት ጥቅም ተገኘ)።

፭፤ ሚካኤል አንጀሎ ቦኖርቲ በሺ ፬፻፸፬ ተወለደ። የሥዕልና የቅርጽ ምስል የማያውቁ ሊቃውንት አካዴሜ የተባሉትን በፍሎሬንስ ሰበሰበ። የፍሎሬንሶችን ትምህርት ቤት እርሱ እንደ መሠረተው ይታሰባል። ፍራፌል በሺ ፬፻፹፫ ተወለደ። እርሱም የሮማውያንን ትምህርት ቤት መሠረተ። ቲቲያን በሺ ፬፻፺፬ ተወለደ። የሎምባርድን ትምህርት ቤት መሠረተ። የነዚህ ያራት ትምህርት ቤቶች መቆም የሥዕልን መጀመር ዘመን ይቈጥራል።

፮፤ ፈረንሳይ፣ ፍሌሚሽ፤ ጀርመን እንግሊዝ፣ ጥሩ ሠዓሊዎችን አስገኝተዋል። ዳሩ ግን ጣሊያኑን የሚከተለው አልተገኘም። ረቂቁንና ያማረውን ሥዕል የሚሣልበትን መሣሪያና እርሳስ ለማየት የፈለገ ሰው ቢኖር የሮምን የፍሎሬንስንና የናፕልን የደርብ መንገድ ይውጣና ይመልከት።

፯፤ የትንቱን የተቀረጸ ምስል መጽሐፍ ቅዱስ ይገልጽልናል። በኦሪት ዘፀአት ስንመለከት የላባን ምስሎች እናገኛለን። ዳግም አሮን የሠራውን የወርቅ ጥጃ ምስል የኪሩቤልን ምስል እናስባለን። ግብፃውያን ጥንት ደንጊያ ጠርተው እየቀረጹ የእንስሶችንም ምስል እንደ ሠሩ ሄሮዱቱስ ይነግረናል።

፰፤ ግብፆች የሚሠሩት የተቀረጸ ሥዕልና ምስል ሁሉ ለቅዱስ ሥራ ብለው ነው። እጅግ ታላቅ ሆኖ ሳለ የሚያሰንቅ ነበር። ፒራሚድና ሲፊክስ ኮሎሳል፣ የሚሉዋቸው የጥንት የግብፆች ታላላቅ ሥራዎች የብልሀት ሥራዎች ናቸው። ለሚመለከታቸው በጣም ያስደንቃሉ። የግብፃውያን የምሥል ሥራዎች በግሪክና በሮም ግዛት ሁሉ ጸንተው ተዘርግተው የቈዩ ነበሩ። በኋላም በጣም የመሻሻል ሥራ ተደረገላቸ።

፱፤ የህንድ የሥዕል ሥራ በጣም የግብጾችን ይመሳልል ዳሩ ግን ትንሽ ነው የቺኖችም የሥዕል መቅረጽ ሥራ ጥቂት አገር የጀመረ ዲዳሉስ የተባለ ሰው እንደ ሆነ ይታሰባል። ከርሱ በፊት ሥዕል እንኳ ቢኖር ያልተከናወነ የማያምር የባለጌ ሥራ ይመሥል ነበር። ምንም እንኳ በሲሲዮን፤ በኤጂና በቆሮንቶስ ትምህርት ቤቶች ቢኖሩ አልተከናወኑም ነበር። ሺ፪፻፴፬ ተክርስቶስ ልደት በፊት ዲዳሉስ ተወለደ። እርሱም በአቴን የሥዕል ትምህርት ቤት አቆመ። መጀመሪያ ዕንጨት እየጠረቡ ምስል መሥራት ተጀመረ። ከብረታብረትም ደግሞ ልዩ ልዩ ምስል መደረጉ አልቀረም።

፲፤ ፮፻፴፮ ተክርስቶስ ልደት በፊት ምስል ከዕብነ በረድ እየተቀረጸ ይሠራ ነበር፤ የቺኒያ ትምህርት ቤት የተባለውን በግሪክ የመሠረተ ማላስ የተባለ ነው። የኢዎኒያን ትምህርት ቤት የሚባለው ተቆመበት ከኢዎኒያን ደሴቶች ዕብነ በረድ ይገኝ ነበር። በ፭፻፲፯ ተክርስቶስ ልደት በፊት ከዕብነ በረድ የሚሠራው ምስል በጣም ተሻሽሎ ታየ።

፲፩፤ ከማራቶን ጦርነት በኋላ ፬፻፺ ተክርስቶስ ልደት በፊት በመቅረጽ የሚሠራው ምስል በጣም ገነነ። (የታወቀ ሆነ) የትምህርት ቤቶችም አያሎች የከበሩና በምስል ሥራ የሠለጠኑ ብልሆች ተማሮች አስገኙ። ከነዚህም አንዱ ፌዲያስ ይባላል። እርሱም ከብሮንዝ ከዕብነ በረድ ከዝሆን ጥርስ እያደረገ ይሠራ ጀመር። ሥራውም የከበረ ውድ ሆኖ ሳለ ብዙ ሠርቶአል። ከጥንት ከነበሩት ዐዋቂዎች በርሱ የደረሰበት አልተገኘም።

፲፪፤ ከዚህ ዘመን አንሥቶ እስከ ግሪክ መውደቅ ድረስ እጅግ የከበሩ ምስሎች ታይተዋል። እስክንድር ከሞተ በኋላ የጥበብና የብልሀት ሥራ ሁሉ ለመጥፋት ዘነበለ። ግሪክ የሮም ግዛት ሆኖ ሳለ በእንድዚህ ያለ ሁነኢታ ቅርብ ሁለት መቶ ዓመት ያህል ኖረ።

፲፫፤ የኢጣሊያን ምስል አቀራረጽ የሆነ እንደ ሆነ ሁለት ዐይነት ነው። ኤርቱስካንና ሮማን ይባላሉ። ሮማውያን የሌሎቹን ለመገመት የሚበቃ ዕውቀት ስለ አላቸው የሚበዙት ምስሎች የግሪኮች ናቸው። ተቈስጠንጢኖስ ሞት በኋላ የጥንት ብልሀት ሥራ ሁሉ እንደ ተዘጋ ይታሰባል።

፲፬፤ ባ፲፩ኛውና ባ፲፪ኛው መቶ ዓመት በኢጣሊያ የምስል ትምህርት ቤት ቆመ። ፲፫ኛው መቶ ዓመት ሊቃረብ ሲል ኒኮላስ ፒያኖ የተባለ ትምህርት ቤት አቆመ። እርሱም የፒሳ ተወላጅ ነው። የሚቀጥለው መቶ ዓመት ሳይደርስ በመላው ኢጣልያ አገር ምስል መቅረጽ በጣም የተለመደ ሆነ። በሌሎችም አገሮች ተለምዶአል። ዳሩ ግን በሮምና በፍሎሬንስ ትምህርት ቤት በጣም ወደ ፍጻሜ ደርሶ ነበር።

፲፭፤ በሙሴ መጽሐፍ እንደሚነገረው ጁባል የላሜክ ልጅ ከጥፋት ውሃ በፊት በሙዚቃ መሣሪያ ይጫወት ነበር። በኋላም በገና፣ ጥሩንባ፣ መለከት፣ ነጋሪት፣ እንደ ነበረ እንሰማለን። ቀድሞ ዘፈን መኖሩን ስናስብ ባሕረ ኤርትራን ከተሻገሩ በኋላ ሚርያም የጥንቱን ዘፈን ዘፈነች። ሙዚቃም በዳዊትና በሰሎሞን ዘመን በዕብራውያን መኻከል ሠልጥኖ ነበር።

፲፮፤ ግሪኮች የሙዚቃን ትምህርት ያገኙት ከልድያና ከዐረብ ነው ይባላል። ነገር ግን ተክርትሶስ ልደት በፊት እስከ ፮ኛው መቶ ዓመት የሙዚቃ ብልሀት እጅግም አልሠለጠነም ነበር። ተክርስቶስ ልደት በፊት ፭፻፵፮ ሲሆን ይኖር የነበረ ላቡስ የተባለ ግሪክ ስለ ሙዚቃ ነገር ጽፎ ነበር። በፔሪክልስ ዘመን ዳሞን የተባለ ሙዚቃ በማስተማሩ በጣም የተለይ ሰው ነበር።

፲፯፤ በፕላቶና በአርስቶትል ዘመን የሙዚቃ መሣሪያ ሁሉ ተሻሽሎ ነበር። እነዚህ ፊሎሶፎች ሙዚቃ የሥልጣኔ መሣሪያ ነው ብለው ያስቡት ነበር። በአለክሳንድር ዘመን አርስቴክሴኑስ የተባለስለ ሙዚቃ የተለየ ጸሓፊ ሆኖ ተነሥቶ ነበር። ብዙ ነገር እየሰበሰበና እየለዋወጠ አሻሽሎታል። ተጽፎ የሚገኘው እጅግ ግልጽ ሆኖ ስለማይታይና በብልሀት የተጻፈ ስለ አልነበረ ከጥንቱ ሙዚቃ የተገኘው ቀላል ነው።

፲፰፤ ሮማውያን ለመንፈሳዊ የማይሆነውን ዜማ ያገኙት ከኢትሩስካንስ፣ ለጦርነት የሚሆነውን ሙዚቃ ተግሪክ ይመሳስላል። እንደ በገና ክራር የመሰለው ሙዚቃ በ፻፹፯ ተክርስቶስ ልደት በፊት ወደ ሮም ገባ። በኒሮ ጊዜ የሆነ እንደ ሆነ ፭፻ ዘፋኞችና ሙዚቀኞች ከሥራቸው (ወጡ) ተሰናበቱ።

፲፱፤ በመኻከለኛው ዘመን ለመንፈሳዊ ነገር ብቻ እንዲሆን ተቀደሰ፣ ሥልጣኔም ያለ ሙዚቃ ወደ ፍጻሜ ይደርሳል ተብሎ አልታሰበም ነበር። ጊዶ የአዞር የሙዚቃን ድምፅ በጽሕፈት እያደረገ ለመግለጽ ታላቅ ማሻሻል አድርጓል። በ፲፭ኛው መቶ ዓመት አሁንም ሙዚቀኛው ዮሐንስ የተባለው መልካም አድርጎ አሻሽሎታል።

፳፤ በዚሁ ዘመን በኒድርላንድ በፈረንሳይና፣ በእስጴን፣ ሙዚቃ በብልሀት እየተደረገ በጣም ተሻሽሎአል። በ፲፮ኛው መቶ በዛሬው ሙዚቃ ላይ ጨመሩበት በ፲፰ኛው መቶ ሙዚቃ በጣም ተሻድሎአል።

፳፩፤ በቃል (በድምፅ) ለማዜም ጣልያኑ ቀድሞአል። ሙዚቃ በመሣሪያ አድርጎ በመዝፈን ጀርመንና፣ ፈረንሳይ ቀድመዋል። እንግሊዝ ሙዚቃን የሚጠብቁ አሉት። ጥቂቶች የሚሰበስቡም አድርጓል።

**ጥያቄ።**

፩፤ ስለ ሥዕል በቀድሞ ዘመን እንዴት ነው? ግብፆች እንደምን ያደርጉ ነበር? ግሪኮችስ?

፪፤ የልድያን ንጉሥ እንዴት ሆነ? ዙክሲስ አፒልስ?

፫፤ ስለ ሥዕል በግሪክ እንደምን ነበር?

፬፤ ሲማቡ እንዴት ሆነ? ከቤኒስ? ሌዎናርዶ ዳቬንስ?

፭፤ አንጀሎ? ራፌል? ቲቲያን? ኮሬጂዎ? እነዚህ ሁሉ ምን ያደረጉ ናቸው?

፮፤ በሌሎች አገሮች ቀለም መቅባትና ሥዕል መሣል እንዴት ነበር?

፯፤ ደንጊያ ስለ መቅረጽ እንዴት ነበር? ስለዚሁ በቅዱስ መጽሐፍ ምን እናገኛለን?

፰፤ በግብፅ ደንጊያ የመቅረፅ ብልሀት እንዴት ነበር? በሮሞችስ?

፱፤ የህንድ (እስክልፕትር) የደንጊያ መቅረፅ ብልሀት እንዴት ነው?

በቺን ዲዳሉስ እንዴት ያለ የደንጊያ ሥራ ዐዋቂ ኑሮአል?

፲፤ የቺያን ትምህርት ቤት እንዴት ነው? የሎኒያን ትምህርት እንዴት ነበር?

፲፩፤ የፊዲያስ እንዴት ያለ ነው?

፲፪፤ በግሪክ አገር የብልሀት ሥራ ደከም ያለው ምን ጊዜ ነው?

፲፫፤ የጣልያን የደንጊያ መውቀር ብልሀት እንዴት ነው? ከቈስጠንጢኖስ በኋላ ጥበብ እንዴት ሆነ?

፲፬፤ ኒቆላስ ፒሳኖ እንዴት ያለ ነው?

፲፭፤ ጁባል ምን ያደረገ ነው? የሚሪያም ዘፈን እንዴት ነው?

የዕብራዋያን ሙዚቃ እንዴት ያለ ነው?

፲፮፤ የግሪክ ሙዚቃ እንዴት ኑሩዋል? ላቡስ ምን ያደረገ ነው?

ዳሞን የምን አስተማሪ ነው?

፲፯፤ ጥላቶና አሪስቶትል ምንድን ናቸው? አሪስቶክሲኑስ ምንድነ?

፲፰፤ የሮማውያን ሙዚቃ እንዴት ነው?

፲፱፤ በመኻከለኛ ዘመን ሙዚቃ እንዴት ነበር? ሙዚቃን ያሻሻለ ማነው?

፳፤ ሙዚቃ በሌሎች አገሮች እንዴት ነበር?

(ኦፒራ) የጨዋታ ቤት ይደረጋልን?

፳፩፤ የሙዚቃ መሣሪያ እንዴት ያለ ነበር? የቃል ዜማ እንዴት ነበር?

የእንግሊዝ ሙዝቃ እንዴት ያለ ነው?

**ምዕራፍ ፪፻፲፭።**

**መጀመሪያ ልዩ ልዩ ብልሀት እንዴት እየተገለጠ እንደመጣ።**

፩፤ ጥንት ከመጀመሪያ መንግሥት እንዴት እንደ ተጀመረና ከፍ እያለ እንደ ሄደ ስለ ቤት አሠራርና ስለ ግብርና ሥራ አታክልት እንዴት እንደሚሠራ ስለ ሥዕልና ምስል ስለ ሙዚቃም ሁሉ ትቂት አሳብ ልሰጣችሁ ፈትኛለሁ። ነገር ግን ገና ልናውቃቸው የሚያስፈልጉ አያል ነገሮች አሉ። እነርሱም እነዚህ ናቸው። ጠባይና አካሄድ ልማድ ስሜት፣ ጥን ዘመን የሰዎች አስባ እንዴት መሆናቸውን ነው።

፪፤ እንደ ጁሊውስ ቄሣር ያለ የታላቅ ሰው ታሪክ ባነበባችሁ ጊዜ ስሙ እንደ ልቡ የሚያዝበት መጠን የሌለው ሀብት እንደ ነበረው በጥሩ ሠረገላ (ጋሪ) ተቀምጦ ያጌጠ ባርኔጣ በራሱ ላይ ቁብ አድርጎ ከሐር የተሠራ ጥሩ የእግር ሹራብ አጥልቆ ከጥሩ ጠፍር የተሰራ ጫማ ዘለበቱ የብር የሆነ ሰክቶ የወርቅ ሰዓት በኪሱ ይዞ መንሸርሸሩን ሳታምኑ አትቀሩም።

፫፤ ነገር ግን እንደዚህ የመሰለ ነገር ሠረገላ ባርኔጣ፣ የሐር የእግር ሹራብ ጫማ ዘለበት፣ ሰዓት ይህን የመሰለ ሁሉ ከጁሊውስ ቄሣር ዘመን ብዙ ጊዜ ቈይቶ እንጂ በርሱ ጊዜ ይህ ሁሉ ገና ብልሀቱ አለመገኘቱን ልታቅቁ ይገባችኋል። እንደ እውነቱ የሆነ እንደ ሆነ የሚበዛው ዕቃና የቤት መሣሪያ ልብስም፤ አሁን እንደሚሠራበት ያለ የግብርና መሣሪያ የተገኘው ባለፈው ፭፻ ዓመት ነው። ጥንት ከተገኘው ልዩ ልዩ የቤት መሣሪያ አሁን በዘመናችን ተመችቶን ስለምንሠራበት መሣሪያ ጥቂት አሳብ እሰጣችኋለሁ።

፬፤ እንደምታውቁት ስለት ያለው መሣሪያ ሁሉ ካራ፤ ዶማ መጥረቢያ፣ መላጊያ፣ የምንልግበት የምንጠርብበት ሁሉ የተሠራ ከጥሩ ዐረብ ብረት ነው። ጥቅሙ የተገኘው በኋላ ይሁን እንጂ ብረት የተገኘው ከጥፋት ውሃ በፊት መሆኑ ይገልጣል።

፭፤ ስለዚህ የቀድሞ ሰዎች ብረት ለጥቅም መሆኑን አያውቁም ነበር። ስሁን ግን በዘመናችን ብረት ለጥቅም መሆኑ በጣም የተለመደ ሆነ። የጥንት ሰዎች በብረት ፈንታ ስለታም ደንጊያ ባልጩት ቀንድ ሌላም ነገር አበጁ። ነገር ግን ብረት የተገኘው በሺ ፬፲፮ ተክርስቶስ ልደት በፍቲ በክሬት አይዳ የተባለው ተራራ በተቃጠለ ጊዜ ነው።

፮፤ ምናልባት የሠለጠነው ዓለም ብረትን ወደ ልዩ ልዩ መሣሪያ ሲያገባው ከዚሁ ዘመን ሳይርቅ ነው። ፪ ወይም ፫ መቶ ዓመት ተክርስቶስ ልደት በፊት ሮማውያን ብረትን ሰንሰለት፣ ቍልፍ፣ መጥረቢያ ዶማ፣ አካፋ፣ ሌላም መሣሪያ እያደረጉ ይሠሩት ነበር።

፯፤ ብረታ ብረት የሚሠራ ወይም የሚሸጥ በዘመናችን አሁን እንደሚደረገው ያለ አያሎች መቶ ዘመናት እስኪያልፉ አልታቀወቀም። እስከ ሺ ፭፻ ዘመን በእንግሊዝ አገር የገበታ ቢላዋ ገና አልታወቀም ነበር። ግሪኮችና ሮማውያን ከቶ ሹካ የሚሉትን አያውቁም ነበር። አሁንም ቢሆን ቱርኮችና ቺኖች ሌሎችም ምሥራቃውያን አይሠሩበትም። ምላጭ ሆመር ስለ ነገረን ከጥንቱ ነው። ዳሩ ግን ብዙ ዓመታት እስኪያልፉ የተሰራው ከጥሩ ብረት አይመስለኝም።

፰፤ ጠጕርና የተልባ እግር ከጥር ዘመን ጀምሮ መሥራት ተለምዶአል። ለዚሁ ብልሀት የሮማውያን ሴቶች በጣም ይጠነቀቁበታል። የሐር ሥራ አያል መቶ በቍስጥንጥንያ ተለመደ። ደግሞ በኋላ የሐር ሥራና ከዚያ በኋላ በጢሮስና በቍስጥንጥንያ ተለመደ። ደግሞ በኋላ የሐር ሥራና ፋብሪካ ወደ ኢጣሊያ ወደ ፈረንሳይና ወደ ሌሎችም አገሮች አለፈ።

፱፤ የጥጥ ፋብሪካም ከጥንት ዘመን የቈየ ነው። በህንድ አገር ሕዝቡ አቡጀዲ መሥራት ከለመዱ ብዙ ዘመን አልፎአል። ጌታችን ኢየሱስ ክርስቶስ በዚህ ዓለም ሲያስተምር በነበረበት ዘመን ይሠሩ እንደ ነበሩ ይመስላል።

፲፤ ጥንት ቤት ይሠራ የነበረው ከዕንጨት፤ ከደንጊያ፤ ከጭቃ፣ ከሌላም ልዩ ልዩ ነገር ነበር። ስለ ሆነ ደሳሳ የማይመች ነበር። እያደር ብልሀት እየተገለጠ የተሻለ ቤት መሥራት ተለመደ። በኔሮ ዘመን እንኳ በሮም ይሠሩ የነበሩት ቤቶች ከዕንጨት ነው። ታሪክ ጸሓፊዎች እንደ ሚሉት የዚያ ርጕም ንጉሥ ከተማ በተቃጠለ ጊዜ ካራቱ እጅ ሦስቱ ተቃጠለ ይባላል።

፲፩፤ የባለጠጎች ቤት መስኮት እየተደረገለት በደንጊያ በሌላም ተሠርቶ ነበር። በከተማ ነዋሪ ሆነው የነበሩት ቤታቸው ለአየር መተንፈሻ ያህል ትንሽ ቀዳዳ አለው እንጂ የተገባ መስኮት አልነበረውም። ተክርስቶስ ልደት በኋላ ፭፻ ዓመት አስኪሆን የመስኮት መስተዋት ብልሀት ገና አልተገኘም ነበር።

፲፪፤ እስከ ፲፪ኛው መቶ ዓመት የጪስ መውጫ አልነበረም፤ ቀድሞ ጢስ የሚወጣበት ጣራውን ዘንጥለው ለጢስ መውጫ ከፍተው ይተውታል። ቢሆንም መቸገር አልቀረም። አለክሳድርና ቄሣር ከቂሁ የተነሣ በጣም ይቸገሩ ስለ ነበር ዐናቸው ጤናማ አልነበረም። በእንግሊዝ አገር በንግሥት ኤልሳቤጥ ዘመን ተከተማው ካራቱ እጅ ሦስቱ የጢስ መውጫ አልነበረውም።

፲፫፤ ጥንት ከነበረው ይልቅ የዛሬ ዓለም ስንትና ስንት ነገር እንዳሳየ በነዚህ በጥቂቶች ነገሮች ምልክቶት ልታውቁ ትችላላችሁ፤ የጥንት ቄሣሮች በዚያ ሁሉ ጌትነታቸው ሊያገኙት ያልቻሉትን ዛሬ ማንኛውንም ምስኪን የሚኖርበትን ቤት አዱኛ ደስታና ምቾት ከበውት መኖሩን መመልከት ነው።

፲፬፤ ባሁኑ ዘመን ከተሠራው ዋናው ታላቁ የሚያስገርመው ነገር ማንኛውንም ነገር ለመሥራት የመኪና መሣሪያ ብልሀት መገኘቱ ነው። ይህም የሚሠራው ቀድሞ አንድ ሚሊዮን ሰው ተሰብስቦ ሊሠራው የማይቻለውን ነው። በዚህ ግን ልዩ ልዩ ዕቃና ሥራ ይሠሩበታል። ይህም ብቻ አይደል። በባሕር ላይ መርከቡን የሚያሮጠው ባቡሩን በዚህን ያህል ፍጥነት የሚያበረው መኪና ነው። አንድ ጊዜ በመኪና የሚሄድ ታንኳ ህንዶች ወደ ካልኩታ ወስደው ነበር። ህንዶችም ታላቁ መርከብ እሳትና ጢስ እየተፋ ባሕሩን እያረሰው ሲሄድ ባዩ ጊዜ እጅግ ተደነቁ።

፲፭፤ ከነርሱ አንድ ሰውዬ እንዲህ አለ። «ሰው ሲባል ከቶ ልዩ ነገር ነው። ዝሆንን ይዞ ሥራ እንዲሰራ አደረገው። ግመልንም ይዞ ሥራ አሠራው። ነፋስንም ይዞ ታላቁን መርከብ አስጎተተው ውሃውንም ይዞ ወፍጮ አስፈጨው። እሳቱን ደግሞ እንደምን አድርጎ ይዞ መኪናን እንዲሰራ አደረገው!»

**ጥያቄ።**

፪፤ ስለ ጁሊውስ ቄሣር ምን ይመስላሃል?

፫፤ ከርሱ ዘመን በኋላ ያልታወቁ ዕቃዎችና መሣሪያዎች ምንና ምን ናቸው? ባምስቱ መቶ ዘመን መጨረሻ ውስጥ የተገኙት ነገሮች ምንና ምን ናቸው?

፬፤ ስለ ብረት ምን ትላለህ?

፭፤ የቀድሞ ሰዎች ገና ብረት ሳይታወቅ በምን ይሠሩት ነበር?

፮፤ ብረት የተገኘው ምን ጊዜ ነው? ይባላል? በሮማውያና ዘንድ ብረት እንዴት ነበር?

፯፤ እንዴት ያለ መቍረጫ ነበር? የገበታ ካራ መጀመሪያ ጥቅሙ የተገኘው ምን ጊዜ ነው? የሹካ የመቀስ ጥቅም ምን ጊዜ ታወቀ?

፰፤ የሸማኔ ዕቃና ሐር ምን ጊዜ ነው የታወቀው?

፱፤ የጥጥ ፋብሪካ ምን ጊዜ ቆመ? አቡጀዲ ምን ጊዜ ተጀመረ?

፲፤ ቤቶች መጀመሪያ ከምን ተሠሩ? በኔሮን ጊዜ እንዴት ነበሩ?

፲፩፤ መስኮቶችን እንደምን አድርገው ይሠሩዋቸው ነበር?

፲፪፤ የጢስ መውጫ እንደምን ይደረግ ነበር?

፲፫፤ የዛሬው ዓለም እንዴት ነው?

፲፬፤ በላቦት ሰለሚሠራ መኪና እንዴት ነው?

፲፭፤ ባጭሩ አድርገህ በካልኩታ ስለ አለው መኪና ታሪክ ተናገር።

**ምዕራፍ ፪፻፲፮ በጠቅላላው የሚታይ።**

**ጥበባት የተገኙበትና የተገለጡበት ዘመን።**

ልዩ ልዩ ነገሮች የተገኙበትንና የተገለጡበትን የዘመናት ቍጥር እሰጣችኋለሁ። ይህን ባነበባችሁ ጊዜ በጁሊውስ ቄሣር ዘመን በቈስጠንጢኖስ በሻርለማኝ በሉዊስ ፲፬ኛ ዘመን ምንና ምን ታውቆ እንደ ነበሩ ብትነግሩኝ እንዴት ደስ ባለኝ።

**ተክርስቶስ ልደት በፊት።**

መጀመሪያ ፒራሚድ ተሠራ። ፳፻ - ፭

ጡብ መሥራት ታወቀ። ፳፻

በዘፍጥረት ምዕራፍ ፳፩ እንደሚታየው ፲፰፻፷፰

አንድ ሜሞን ከተባለ ግብፃዊ የፊደል ትምህርት ተገኘ። ፲፰፻፳፪

በኤውሮጳ በፊደል ተራ አድርጎ መጻፍ ተለምደ። ፲፬፻፺፫

መጀመሪያ መርከብ ከግብፅ ተነሥቶ በግሪክ አገር በሮድስ ታየ። ፲፬፻፹፭

የራስ ቁር፤ የዘመቻ ኮትና ሠረገላ፣ ካናልስ፣ የብረት መሣሪያ

የቆመ ምስል ቤተ መቅደስ፣ ካናልስ፣ የብረት መሣሪያ፣

ወፍጮ መለበፕ፣ ሽቱ ማድረጊያ ታወቀ። ፲፬፻

በክሬት ኤዳ የሚባለው ተራራ በመቃጠሉ ብረት ተገኘ። ፲፫፻፶

የሚዛንና የመስፈሪያ ብልሀት ተገኘ። ፰፻፷፱

ዕብነ በረድ ይጠረብ፣ ይወቀር ጀመር። ፯፻፸፪

የሠንጠረጅ ጨዋታ ብልሀት ተገኘ። ፮፻ - ፰

መጀመሪያ በአቴን ኮሜዲ በመረባረብ ላይ ተሰራ። ፭፻፷፰

ወናፍ ብልሀቱ ተገኘ። ፭፻፶፬

በኤውሮጳ የእህል አረቄ ማውጣት ተለመደ። ፬፻፶

የአሪስቶትል የመጀመሪያ (ላይብረሪ) የተሰበሰቡ መጻሕፍት። ፫፻፴፬

የተሠራ ሐር ከፋርስ ወደ ግሪክ መጣ። ፫፻፳፭

ብር በሮም ተቀረፀ። ፪፻፷፱

በሮም የውሃ ሰዓት ተደረገ። ፩፻፶፰

ላቈረበጨ መጣብቅ የሚሆን ተገኘ። ፷

ብርጭቆ (መስተዋት) በሮም ታወቀ። ፷

**ተክርስቶስ ልደት በኋላ።**

የእህል መፍጫ በአየርላንድ ታወቀ። ፬፻፲፬

የመስተዋት ሰዓት በእስክንድርያ (ታወቀ)። ፪፻ - ፬

የኮርቻ ሥራ ተገኘ። ፬፻

ፖኒሉስ የተባለ የኖላ ጳጳስ የመረዋን (የደወልን) ሥራ አገኘ። ፬፻

መጀመሪያ የመስኮት መስተዋት ለጥቅም መሆኑ ታወቀ። ፬፻፶

ለፈረስ ጫማ መሥራት ተጀመረ። ፬፻፹፩

የርካብ ጥቅም ታወቀ። ፭፻፶

በሊሳሪውስ የተባለ የውሃ ወፍጮ ብልሀትን አገኝ። ፭፻፶፭

የመጻፊያ ብዕር መጀመሪያ ካላባ ይሠራ ነበር። ፮፻፴፭

ቤትን በደንጊያ መገንባት ጥንት በእንግላንድ ተጀመረ። ፮፻፸

የፋኖስ ማብሪያ ብልሃትን ንጉሥ አልፌርድ አገኘው። ፰፻፺

የቍጥር አኃዝ መጀመሪያ ከዐረብ አገር ወደ ኤውሮጳ ገባ። ፱፻፺፩

መጀመሪያ እብድንጋይ ድልድይ መስራትን እንግሊዞች አወጡ። ፱፻፹፯

ወረቀት መጀመሪያ ከጥጥ ተሠራ። ፲፩፻

መጀመሪያ የትምህርት ቤት በፓሪስ ቆመ። ፲፪፻፲፭

ቀድሞ የተልባ እግር በእንግሊዝ አገር ተሠራ። ፲፪፻፶፫

ሮጀር ባኮን የሚያጐላ መነጽር አወጣ። ፲፪፻፷

የነፋስ ወፍጮ ብልሀት ተገኘ። ፲፪፻፺፱

አንድ እስፒና የተባለ የፒሳ መነኵሴ የዐይን መነጽር ብልሀት አገኘ። ፲፪፻፺፱

መስተዋት በቤኒስ ብቻ ተሠራ። ፲፫፻

ባሩድ ተገኘ። ፲፫፻፴

የመድፍ ሥራ ብልሀት ተገኘ። ፲፫፻፵

በዘይት ቀምሞ ሥዕል መሣል ጆን ቫን ኤይክ የተባለ ሰው አገኘ። ፲፫፻፶፪

ካርድ በፈረንሳይ አገር ተእጀ። ፲፫፻፹

የፈረስ መኰርኰሪያ መልካም ሆኖ ተገኘ። ፲፬፻

ባርኔጣ በፓሪስ መሠራት ተጀመረ። ፲፬፻ - ፬

ጠመንጃ መጀመሪያ ጥቅሙ በፓሪስ በፈረንሳይ አገር ታወቀ። ፲፬፻፲፬

ወረቀት ከተልባ እግር ጨርቅ ውራጅ ተሠራ። ፲፬፻፲፯

የቦምብ ብልሀት ተገኘ። ፲፬፻፳፭

የማተሚያ ፊደል መቅረፅ መጀመሪያ ታወቀ። ፲፬፻፳፰

የጽሕፈት ማተሚያ ብልሀት ፎስት የተባለ ሰው አገኘው ። ፲፬፻፵፩

የላቲን መጽሐፍ ቅዱስ የመጀመሪያው ክፍል ታተመ። ፲፬፻፶

ኤሌክትሪክ ተገኘ። ፲፬፻፷፯

የቀን መቈጠሪያ መጀመሪያ ጀርመኖች አወጡ። ፲፬፻፸፮

መሰንቆ ሰዓት ተገኘ። ፲፬፻፸፯

መጀመሪያ የውሃ መንገድ (ቦይ) በኢጣልያ አገር ተሠራ። ፲፬፻፹፩

ትንባሆ መጀመሪያ በዶሚንጐ ተገኘ። ፲፬፻፺፮

መፍተል ወደ እንግሊዝ አገር ገብቶ ተገኘ (ታወቀ)። ፲፭፻ - ፭

ቸኮሌት ተመክሲኮ ተገኘና ወደ ኤውሮጳ ሁሉ ደረሰ። ፲፭፻፳

የሚዞር መንኰራኵር በብሩንስዊክ ታወቀ። ፲፭፻፴

መጀመሪያ አንድ የህንድ ሰው በእንግሊዝ አገር መርፌ ሠራ። ፲፭፻፵፭

ፈረንሳዊው ሄንሪ ፪ኛ መጀመሪያ የሐር የእግር ሹራብ ለብሰ። ፲፭፻፵፯

የእግር ሹራብ መስፋት መጀመሪያ በስጳኝ ተለመደ። ፲፭፻፶

የደም መዞር መጀመሪያ ተገለጠ። ፲፭፻፶፫

የወንፊት ጥቅም በእንግሊዝ አገር መጀመሪያ ታወቀ። ፲፭፻፸፪

ሠረገላ በፊት እንግሊዝ አገር ገባ። ፲፭፻፹

የቦንብ ብልሀት መጀመሪያ በቬንሉ ተገኘ። ፲፭፻፹፰

መነጽር ከጀርመን አገር ወጣ። ፲፭፻፺

ሻይ መጀመሪያ ከችን ወደ እንግላንድ መጣ። ፲፭፻፺፩

ቀለም እየገባ ገንዘብ መቅረፅ መጀመሪያ ተለመደ። ፲፮፻፲፯

መጀመሪያ ቴርሞሜትርን ድሬብል የተባለ የዶች ሰው አወጣ። ፲፮፻፳

አጕልቶ የሚያሳይ መነጽር ጥቅሙ ታወቀ። ፲፮፻፳፩

ቡን መጀመሪያ ወደ እንግሊዝ አገር ገባ። ፲፮፻፵፩

በነፋስ የሚተኰስ ጠመንጃ ተሠራ። ፲፮፻፵፮

መጀመሪያ የብረት መንገድ በኙካስል፤ በታይን ተሠራ። ፲፮፻፶

የነፋስ ፖምፕ ብልሀት ተገኘ። ፲፮፻፶፬

የሚወዛወዝ ሰዓት ተሠራ። ፲፮፻፶፮

የመርከብ ደቀል ማጋደሚያ በአድሚራል ደዋት ተገኘ። ፲፮፻፷

ካራ እስከ ፲፮፻፷፫ ዓመት ድረስ በእንግላንድ አልተሠራም። ፲፮፻፷፫

የወርሴስትር ማርኪ መጀመሪያ የመኪናን ሥራ አሳብ አገኘ። ፲፮፻፷፫

የላባት መኪና መጀመሪያ ተገኘ። ፲፮፻፷፫

ባሮሜትር ተገኘ። ፲፮፻፸

ተጊኒያ የሚመቸው ወርቅ እየተቀረፀ በእንግሊዝ አገር ጂኒ (ተበጀ) ተሠራ። ፲፮፻፸፫

ዘለበት ታወቀ። ፲፮፻፹

ቴሌግራም ታወቀ። ፲፮፻፯

የመዳብ ገንዘብ መጀመሪያ በእንግሊዝ አገር ተቀረፀ። ፲፮፹፱

በፍላት የሚሠራ መኪና መጀመሪያ በሳቤሬ ተሠራ። ፲፮፻፺፮

የፕረዢያን ሰማያዊ ቀለም በባርሊን ተገኘ። ፲፯፻ - ፬

መጀመሪያ በአሜሪካ በቦስቶን ጋዜጣ ታተመ። ፲፯፻ - ፬

(እስቴሪዎታይፕ) የጽሕፈት መኪና ብልሀት በኤድንቡርግ ታወቀ። ፲፯፻፳፭

መጀመሪያ የባሎን መውጣት በፈረንሳይ። ፲፯፻፹፪

የእሑድ ትምህርት መጀመሪያ በእንግሊዝ አገር ዮርክሼር ተጀመረ። ፲፯፻፹፬

የኤሌክትሪክ በእንስሳ ጋልባኒ አገኘው። ፲፯፻፺

ሴኔፌርዳር የተባለ የጀርመን ሰው የደንጊያ መጥረብን ብልሀት አገኘ። ፲፯፻፺፮

መጀመሪያ በፍላት የሚሄድ ታንኳ በእስኮትላንድ ተሠራ። ፲፰፻ - ፯

በጢስ የሚሄድ ባቡር (አምቡስ) በፓሪስ ወጣ ተገኘ። ፲፰፻፳፯

ሜዳል መቅረፅ ታወቀ። ፲፰፻፴

የሽቦ ገመድ ብልሀት በጀርመን ተገኘ። ፲፰፻፴

ሉሲፊክ ክብሪት ታወቀ። ፲፰፻፴

የሎኮሞቲቭ መሥሪያ ቀድሞ በሊበርፑልና በማንቺስትር በብረት

መንገድ ላይ ጥቅሙ ታወቀ። ፲፰፻፴

ወደ ፊት የሚገፋ መዘውር ብልሀት ታወቀ። ፲፰፻፴፮

የኤሌክትሪክ ቴሌግራፍ ብልሀት ተገኘ። ፲፰፻፴፯

ዳግሪዎታይፕ ወይም ፀሓይ የሚስብ ብልሀት ታወቀ። ፲፰፻፴፰

ኤሌክትሮታይፕ የታተመውን በኤሌክግሪክ ኅይል እንደ ገና የመገልበጥ

ብልሀት ታወቀ። ፲፰፻፴፱

በኤሌክትሪክ ሜታል አስመስሎ መልበስ ታወቀ። ፲፰፻፵

ባላባት መኪና የሚሠራ መዶሻ ብልሀት ተገኘ። ፲፰፻፵፪

ጉታፔርካ በዶክቶር ሞንትጎሜሪ ታወቀ። ፲፰፻፵፭

ፕሮፌሰር እስኮንብን ለመተኰስ የተሰናዳ ኔትሪክ አሲድ

የመጠጠ ጥጥ የጠመንጃ ጥጥ አገኘ። ፲፰፻፵፮

በካሊፎርኒያ ወርቅ መገኘት። ፲፰፻፵፱

ፓራፊን ኦይል (ጋዝ) ተገኘ። ፲፰፻፶

በአውስትራልያ ወርቅ እንደ ተገኘ ሲድኔ አስታወቀ። ፲፰፻፶፩

ከሣር የተሠራው ወረቀት መጻሕፍትን ለማተም ጠቀመ። ፲፰፻፶፬

የኤሌክትሪክ መብራት ብልሀት ተገኘ። ፲፰፻፶፭

በብሪቲሽ ኮሎምቢያ የወርቅ መገኘት። ፲፰፻፶፰

በአትላንቲክ ላይ የቴሌግራፍ መሥራትና ማቃናት። ፲፰፻፶፰

ፎቶዚንኮ ግራፍ አስመስሎ የመቅረፅ ብልሀት ታወቀ። ፲፰፻፶፱

አርምስትሮንግ ገን ተገኘ። ፲፰፻፶፱

የአውስትራልያ የብስ በርክ የተባለ ሰው መመርመር። ፲፰፻፷፩

በማልታና በአለክሳንድርያ መኻከል ሺ ፬፻ ማይል ርቀት መኖሩ ታወቀ።

ሰብመሪን ቴሌግራፍ፣ መልካም ሆኖ ተሰራ። ፲፰፻፷፩

በመኪና መጻፍ ታይን (ኮምፓሲንግ) ታወቀ። ፲፰፻፷፩

የነጭ ዐባይን ምንጭ (መውጫ) እስፔክና ግራንት አገኙት። ፲፰፻፷፫

የአትላንቲክ ሰብመሪ ቴሌግራፍ ሽቦ በደኅና ተዘረጋ። ፲፰፻፷፮

የኤሌክትሪክ መብራት ጥቅም በሎንዶን ታወቀ። ፲፰፻፸፰