**የኢትዮጵያ ታሪክ**

**በአሥራ ስድስተኛው ክፍለ ዘመን።**

ተዘጋጀ ከይልማ ዴሬሳ።

ምስጋና።

ይህን መጽሐፍ ሳዘጋጅ ለረዱኝ ሰዎች ሁሉ ምስጋናዬን አቀርባለሁ።

አቶ፥ አርአያ ሲራክ የመጀመሪያውን ግልባጭ አንብበው፥ ስለ ፍሬ ነገሮች ስለ መጽሐፉ ተከተልና ጠቅላላ አቀማመጥ ባቀረቡልኝ አስተያየቶች ተጠቅሜባቸዋለሁ። አቶ ቡልቻ ደመቅሳም እንዲሁ መጽሐፉን አንብበው ጠቃሚ ሐሳቦችን በማቅረብ ረድተውኛል።

አያሌ የሆኑትን ጽሑፎች የታሪክ ምንጭ የሆኑትን መጽሐፎች በማደራጀትና በማስተካከል ባለቤቴ ወይዘሮ ኤልሣቤጥ ወርቅነህ ባትረዳኝና ድርሰቱን እንድፈጽም ባታበረታታኝ በሐሳብም ባትደግፈኝ ኑሮ ይህ መጽሐፍ ለመታተም ባልደረሰ፥ ነበር።

በተረፈ ያመለጠ የአስተያየት ወይንም የጽሑፍ ጉድለት ቢገኝ ኀላፊነቱ የራሴ ነው።

ይልማ ዴሬሳ።

**ማውጫ።**

ገጽ

መቅድም፣ ፭

በኢትዮጵያ በ፲፭፻ ዓ.ም መጨረሻ ላይ የነበረው ሁኔታ ፱

ምዕራፍ፣ ፪ ፲፰

ንግሥት ዕሌኒና ፖለቲካዋ፥

ምዕራፍ ፫፥

የመጀመሪያው የፈጠጋር ወረራ። ፳፮

ምዕራፍ ፬፥

በአጼ ልብነ ድንግል ዘመነ መንግሥት የኢትዮያ ኤኮኖሚ ሁናቴ። ፴፩

ምዕራፍ ፭፥

የፈጠጋገር ጦርነት፥ ፵

ምዕራፍ ፮፥

በ፲፬፻፸፱ ዓ.ም የደኮልቬሐም ወደ ኢትዮጵያ ጉዞ፥ ፵፬

ምዕራፍ ፯፥

ከፈጠጋር ድል በኋላ፥ ፵፱

ምዕራፍ ፰

አሕመድ ግራኝ የሐረር መሪ ስለመሆን፥ ፶፪

ምዕራፍ ፱

የባዱኪ ውጊያ። ፶፱

ምዕራፍ ፲

ታላቁ የሽምብራ ኩሬ ድል፥ ፷፫

ምዕራፍ ፲፩

ከሽምብራ ኩሬ በኋላ። ፷፱

ምዕራፍ ፲፪

በሸዋ ላይ ስለተደረገ ወረራ፥ ፸፬

ምዕራፍ ፲፫

ስለ አማራ አውራጃዎች መወረር፣ (የወሲል ውጊያ) ፹፰

ምዕራፍ ፲፬

የአምባ ግሸን ውጊያ ፺፬

ምዕራፍ ፲፭

የሐይቅ ዘመቻ። ፺፯

ምዕራፍ ፲፮

በፈጠጋር ውስጥ ሰለተደረገው የአርበኞች ውጊያ፥ ፻

ምዕራፍ ፲፯

የ፲፭፻፳፬ ዓ.ም ዘመቻዎች። ፻፫

ምዕራፍ ፲፰

ስለ ትግሬ መወረር። ፻፰

ሁለተኛው የአምባ ግሼን ውጊያ፥ ፻፲፩

ምዕራፍ ፲፱

ግራኝ ንጉሠ ነገሥቱን እያሳደደ ወደ ጐጃም ሄደ። ፻፲፮

ምዕራፍ ፳

በርሙዴ ወደ ፖርቱጋል ንጉሥ ተካለ። ፻፲፱

ምዕራፍ ፳፩

ስለ ባሕር ምድር መወረር የቪዘር አድሌ መሞት፥ ፻፳

ምዕራፍ ፳፪

የ፲፭፻፳፯ ዓ.ም ውጊያዎች። ፻፳፫

ምዕራፍ ፳፫

የ፲፭፻፴፩ ዓ.ም ውጊያ። ፻፳፫

ስለ አምባ ግሼን መያዝ። ፻፳፱

ምዕራፍ ፳፬

ስለ አጼ ልብነ ድንግል መሞት፥ ፻፴፪

ምዕራፍ ፳፭

ስለ አጼ ገላውዴዎስ መንገሥ። ፻፴፫

እቴጌ ሰብለ ወንጌል በትግሉ ትርኢት ውስጥ፥ ገባች። ፻፵

ምዕራፍ ፳፮

የፖርቱጋል ረዳት ጦር ወደ ኢትዮጵያ ስለ መምጣት ፻፵፭

ምዕራፍ ፳፯

ክርስቶፋኦ ደ ጋማና ጭፍራዎቹ ወደ ኤርትራ ደጋ እንደተጓዙ። ፻፵፱

ምዕራፍ ፳፰

ዶም ክርስቶፋኦ ደ ጋማ ክረምቱን እንደምን እንዳሳለፈ። ፻፶፩

ምዕራፍ ፳፱

አጼ ገላውዴዎስ በሸዋ ውስጥ ስላደረገው ያርበኝነት ትግል። ፻፶፬

ምዕራፍ ፴

ስለ አምባ ሰነዲት መያዝ። ፻፶፯

ምዕራፍ ፴፩

ወደ ትልቁ ውጊያ ሰለ ተደረገው ጉዞ። ፻፷፬

ምዕራፍ ፴፪

ሚያዝያ ፱ ቀን ፲፭፻፴፬ ዓ.ም ስለ ተደረገው ውጊያ። ፻፸

ምዕራፍ ፴፫

ክርስቶፋኦ ደ ጋማ ከግራኝ ጦር ጋራ ሁለተኛ፥ ስለመዋጋቱ። ፻፸፫

ምዕራፍ ፴፬

ከድሎች በኋላ። ፻፸፭

ምዕራፍ ፴፭

መስከረም ፪ ቀን ፲፭፻፴፭ ዓ.ም የተደረገው ውጊያና የዶም

ክርስቶፋኦ ደ ጋማ መሞት ፻፹፫

ምዕራፍ ፴፮

ስለ ዶም ክርስቶፋኦ ደ ጋማ መማረክና መሞት። ፻፹፯

ምዕራፍ ፴፯

የተረፉት የፖርቱጋል ወታደሮች ከንግሥቲቷ ዙሪያ፥

ስለ መሰብሰባቸው። ፻፹፱

ምዕራፍ ፴፰

ታላቁ የዛንታር በር ድል የግራኝ ሞትና የእስላም

ጦር ሰራዊት መበታተን። ፻፺፫

ምዕራፍ ፴፱

ከዘንተራ በር ድል በኋላ። ፪፻፰

ምዕራፍ ፴፱

ስለ ኦሮሞዎች ወደ ኢትዮጵያ ደጋ መውጣት። ፪፻፲፪

የኦሮሞዎች ሕዝብ አንዋንዋር የገዳ ድርጅት። ፪፻፲፯

ሕግ ስለማወጅ። ፪፻፳

ፍርድ የሚፈጸምበት ሥነ ሥርዓት። ፪፻፳፩

አምልኮ። ፪፻፳፫

የታላቁ ወረራ መጀመር። ፪፻፳፯

ታላቁ የሐዘሎ ድል። ፪፻፴፩

ከዘሐሎ በኋላ። ፪፻፵፬

ስለ ወሎ ጐሣ መሰደድ። ፪፻፵፬

**መቅድም።**

የዛጔ (ወይ የዛጕዬ) ወገን የነበሩት ነጋሢዎች የኢትዮጵያን ንጉሠ ነገሥት አልጋ ለቀው፥ በ፲፪፻፷፬ ዓ.ም የሰሎሞን ወገኖች ወይም የአኵስም ነገሥታት ዘር የነበሩት እንደ ገና ከነገሡበት ቀን ጀምሮ ባለው በ፮፻ ዘመናት ውስጥ የሚቄጠረው የኢትዮጵያ ታሪክ ለ፬ ልዩ ልዩ ዘመነ ታሪክ ሊመደቡ ይቻላል። እነዚሁም እንደሚከተለው ይከፈላሉ።

፩፤ ከይኩኖ አምላክ እስከ ናዖድ ፲፪፻፷፬ ዓ.ም እስከ ፲፭፻ ዓ.ም፥

፪፤ ከናዖድ እስከ ያዕቆብ ካ፲፭፻ እስከ ፲፭፻፺፮ ዓ.ም

፫፤ ከያዕቆብ እስከ ፪ኛው ቴዎድሮስ ፲፭፻፺፮ እስከ ፲፰፻፰ ዓ.ም፥

፬፤ ከዳግማዊ ቴዎድሮስ እስከ ፲፱፻፶፮ ይኸ የአጼ ኃይለ ሥላሴን ዘመነ መንግሥት በሙሉ ይጨምራል።

የኢትዮጵያ ታሪክ ተማሪ የሆኑ ሰዎች ሁሉ ሰባቱ መቶ ዘመናት በምን ምክንያት ከዚህ በላይ በተመለከተው ዘመነ ታሪክ እንዲከፋፈሉ ሐሳብ እንደ ቀረበ እንደሚገባቸው የዚህ መጽሔት ደራሲ ያምናል። ይሁንና ላሁኑ መጽሐፍ ሁለተኛውን ዘመነ ታሪክ ደራሲ ሲመርጥ ከሌሎቹ ሁሉ አስደናቂ ዘመን ነው በማለት አይደለም። እንዲያውም ከይኩኖ አማልክ እስከ፥ ናዖድ ዘመነ መንግሥት ኢትዮጵያ ያከናወነችው እንቅስቃሴ ሁሉ ሲታይ ደራሴው ለምን በዚሁ ዘመን አልጀመርኩም ብሎ ራሱን ሳይጠይቅ አልቀረም።

ከ፲፪፻፷፬ እስከ ፲፭፻ ዓ.ም በኢትዮጵያ የነበረው እንቅስቃሴ የሚያስደንቅ ነበረ። ከዮዲት ብዝበዛ በኋላ ድርሰቶች ለመጀመሪያ ጊዜ በብዛት መጻፍ ጀመሩ። በኪነ ጥበብ በኩል የኢትዮጵያ ሰዓሊዎች ብዙ ጊዜ ቄይቶ የነበረውን ዘዴ ለቀው ሥራቸው የቪዘንቲንና የቬኒሲን እየመሰሉ ሄዱ። ቍጥር የሌላችወ ገዳማት ተተከሉ። የአብያተ ክርስቲያናት ሕንፃዎች፥ ውብ ሆነው ስለ ተሠሩ፣ ለኢትዮጵያ ሰዓሊዎችና የሐረግ ጥበብ ለሚቀርጹት ምቹ ሆነው ተገኙ። ያገር ባህል የያዙ፥ ጥበባት ሁሉ በደረጃ ከፍ እያሉ ሄዱ። በዚህ ዘመነ ታሪክ ውስጥ ኢትዮጵያ በሥልጣኔ እርምጃ ያደረገችው በአኵስሞች ዘመን ከተደረገ የሚያንስ ነው ለማለት አይችልም። በሕዝብ አስተዳደር በኩል ዐምደ ጽዮንና ዘርዐ ያዕቆብ የወሰዱት እርምጃ ብዙ እርሾ ላገሪቱ መልካም አረማመድ ትቶላታል።

ከሁሉም ይልቅ በዚህ ዘመነ ታሪክ ውስጥ የነበሩት ታላላቅ መሪዎች የዮዲትን ወረራ ተከትሎ በዘረፋ የተቀሙትን አውራጅዎች መልሶ ለመውሰድ ያደረጉትን ዘመቻዎች በመርማሪ፥ አእምሮ መመልከት ይኖርብናል። ዐምደ ጽዮን በጠላቶቹ ላይ ያገኛቸው የታላላቅ ድሎች ወሬ፥ በመካከለኛው ምሥራቅና በምዕራብ አገሮች በታወቀ ጊዜ የኢትዮጵያ ግርማ በሩቅ አገሮችም ቢሆን ገኖ ተሰማ።

ቀጥሎም የአጼ ይስሐቅ የጦር ድርጅትና ስልት የኢትዮጵያ ሠራዊት አኵስሞቹ እንኳን ከደረሱበት ድንበር ተሻግሮ ሰንደቅ ዓላማውን አንዲያቆም አስቻለው።

ለዚህ ታላቅ ዕድል ውብ የሆነ ፍጻሜ ለማስገኘት ፫ተኛው ታላቅ መሪ አጼ ዘርዐ ያዕቆብ ከተጕለት ተነሥቶ የኢትዮጵያን ባንዲራ በሕንድ ውቅያኖስ ላይ ውልብልብ እንድትል ከፍ አድርጎ ሰቀላት። በሦስቱ መቶ ዘመን ውስጥ እርሱ ደረጀ፣ ትምህርትና ኪነ ጥበብ በደረጃ ከፍ እያሉ ሄዱ። የኢትዮጵያ ድንበር አኵስሞቹ ከደረሱበት ጋር ተቀራረበ። ሕዝቡም በትዳሩና በሕዝባዊ አኗኗሩ ከበርቴ ሆነ።

ስለዚህ ይኸ የመጀመሪያው ክፍለ ታሪክ የብልጽግና የምቾት ጊዜ ነው ለማለት ይቻላል። የሁለተኛው በዚህ ድርሰት ውስጥ የታተተው ክፍለ ዘመናት በፍጹም ልዩ ዐይነት ታሪክ የታቀፈ ሆኖ እናገኘዋለን። ዝርዝሩ በመጽሔቱ ውስጥ ስለሚገኝ ባጭሩ የችጋር የመከራና የጦርነት ጊዜ ነበር። ጦርነቱ የተደረገው ለመስፋፋት ሳይሆን ኢትዮጵያ ያን መከራ የተቀበለችው ነፃነቷንና ሥልጣኔዋን ለመጠበቅ ነበር። ስለዚህ ዘመኑን የመከላከል ዘመን ብለን ብንሰይመው ተገቢ ይሆናል።

ቀጥሎም ባለንበት በኻያኛው መቶ ዘመን ውስጥ ያፍሪካና የአሲያ ሕዝብ ሐሳቡን የጣለበትና ዋና የፖለቲካ ብሎ የሚከታተለው እምፕሪያሊዝምን መቃወም ነው። የኢትዮጵያ ሕዝብ እምፕሪያሊዝምን መቃወም የጀመረው ከፈርዖኖች ከፋርስ፣ ከሮማውያን አንሥቶ ሲሆን በ፲፮ኛው መቶ ውስጥ የአቶማን እምፕሪያሊዝም በምሥራቅ አፍሪካ ላይ እንዳይዘረጋጋ የኢትዮጵያ ሕዝቦች ያደረጉት ተጋድሎ ከዘመናችን መንፈስ ጋር የተቀራረበ ነው። በሽምብራ ኵራ በአምባ ግዜን በእንጥቾ በዐድዋና በማይቸው የጦር ሜዳ የወደቁት የኢትዮጵያ ጀግኖች ሕዝባቸው በእምፕሪያሊዝም ቀንበር ሥር እንዳይወድቅ ብቻ ሳይሆን በዘመናችን እያንጸባረቀ ለመጣው ያፍሪካ ነጻነት ብርቱ መሠረት ጥለዋል።

የሁለተኛው የታሪክ ክፍለ ዘመን ያልነው በሙሉ ሳይሆን በከፊል የሚገልጸው ይኸንኑ ነው። ይኸ መጽሔት ከ፪ ዓመት በፊት ታትሞ ቢሆን ኑሮ ደራሲው ለወደቁት ጀግኖች ሐውልት ሳይጠይቅ ባላላፈ ነበር። ዛሬ ግን ይኸ ታላቅ ሐሳብ ይፈጸም ዘንድ ግንቦት ፲፯ ቀን ፲፱፻፶፭ ዓ.ም አዲስ አበባ ላይ ያፍሪካ ሻርት በተፈረመ ጊዜ በብዙ ትውልድ የፈሰሰው የኢትዮጵያ ጀግኖች ደም በከንቱ እንዳልቀረ የማይገነዘብ ሰው ያለ አይመስልም። ስለዚህ ለብዙ ትውልድ መሥዋዕትነት ለዘለዓለማዊ ዋጋ ስላገኙ ለቀድማዊ ኃይለ ሥላሴ ደራሲው ይኸን መጽሔት በትሕጥና ያበረክታል።

**ምዕራፍ ፩።**

**በኢትዮጵያ በ፲፭፻ ዓ.ም መጨረሻ ላይ የነበረው ሁኔታ።**

በ፲፫ኛውና ባ፲፬ኛው መቶ ክፍለ ዘመን ውስጥ ከወደ ምሥራቅ በኩል ተነሥተው ኢትዮጵያን ከደቡብ እስከ ዘሜን ከበዋት ከነበሩት ከእስላም ሡልጣን ግዛቶች መካከል፣ በአጼ ልብነ ድንግል ዘመነ መንግሥት መጀመሪያ ላይ እንዳየለ የቀረው የአዳል ሡልጣናዊ ግዛት ብቻ ነበር።

አጼ ዐምደ ጽዮን ካ፲፫፻፮ ዓ.ም ጀምሮ እስከ ፲፫፻፳፰ ዓ.ም ድረስ በነዚሁ በእስላም ሡልጣናዊ ግዛቶች ላይ እየደጋገመ ባደረገው ጦርነትና ሳያቋርጥ ባገኘው ድል ምክንያት የይፋትና የደዋሮ ሡልታናዊ ግዛቶች ተሸንፈው ለንጉሠ ነገሥቱ መንግሥት ተገዥ ሆነው ገብረዋል።

እንደዚሁ ደግሞ ሌሎችም የሡልጣን ግዛቶች የነበሩት ክፍለ ሀገሮች ሁሉ ከአጼ ዐምደ ጽዮን ዘመነ መንግሥት አንሥቶ ይልቁንም በአጼ ዘርዐ ያዕቆብ ዘመን ብዙዎቹ በንጉሠ ነገሥቱ ግዛት ውስጥ ተጠቃልለው የሚገኙ ሆነዋል። ቀጥሎም ፲፭፻ ዓ.ም ላይ ፈጠጋር አዲያ ባሌና፥ ኦዮ እነዚህ ሁሉ ሰጥለጥ ብለው የንጉሠ ነገሥቱን የበላይ ገዥነት ተቀብለዋል።

ስለዚህ ከ፪፻ ዘመን በፊት ይኩኖ አምላክ ከመጨረሻው ከዛጔ ነጋሢ ከንዋየ ክርስቶስ መንግሥቱን ሲረከብ ከሰሜን ወደ ደቡብ እንደ መቀነት በቀጭኑ ተዘርግቶ ይገኝ የነበረው የኢትዮጵያ ግዛት በ፲፭፻ ዓ.ም ላይ በነገሥታቱ ብርታትና ጥረት እየሰፋና እየጨመረ ሄዶ ደንበኛ ወሰን አግኝቶ ይታያል። ከአኵስም መንግሥት በኋላ እጅግ ጠባብና አነስተኛ የነበረው ይዞታ፣ በእንደዚህ ያለ ትጋት እያደገና እየጠነከረ እየሰፋም እንዲሄድ በመደረጉ የዐምደ ጽዮን የሰይፈ አርዕድ የይስሐቅ የዘርዐ ያዕቆብ የናዖድ የጀግንነት ሥራ የኢትዮጵያ ግዛት በማንኛውም አደጋ ከሚወድቅበት ደካማ ስተዳደር ከመሆን አድኖት ይገኛል።

እነዚህ ዝነኞች ነገሥታት ከታላቅ የጀግንነት ሞያቸው ሌላ ያስተዳደርን ሥነ ሥርዓት በመዘርጋት ያገርን ወሰን በማስፋፋት፥ የውስጥ ጸጥታን በማረጋጋት ሠርተው አብቅተው ኢትዮጵያን ወደ መልካሙ የኑሮ እርምጃ ለማሸጋገር አቅደውት የነበረው ይህን ተጋድሎዋቸውን በጊዜው ላይ በሚገባ አከናውነው ሰላማዊውን ኑሮ ለተተኪዎቹ አረካክበው በማለፋቸው በውነቱ በዚያን ዘመን የነበረው ትውልድና ከዚያም ወዲህ የቀጠለው ሂያጁና መጪው ተተኪውም ኢትዮጵያዊ እስከ ትውልደ ትውልድ እየተቀባበለ የዐምደ ጽዮንንና የዘርዐ ያዕቆብን የማይረሳ ውለታ ለምንጊዜውም እንደ ተሸከመ መኖር አለበት።

አጼ ናዖድ እንደ በእደ ማርያምና እንደ እስክንድር በልጅነት ዕድሜው የነገሠ አይደለም። አጼ እስክድንር በ፲፬፻፸፰ ዓ.ም እንደ ሞተ በ፲፬፻፺፬ ዓ.ም አጼ ናዖድ ከአምባ ግዜን ተጠርቶ በዙፋን ላይ በተቀመጠ ጊዜ በዕድሜና በአእምሮ የጐለመሰ ሙሉ ሰው ነበር። ከዚህም ሌላ አጼ ናዖድ ታላቅ የጦር አለቃ ከመሆኑ ጋራ ያስተዳደር አመራርንም ዘዴ ጭምር ደኅና አድርጎ የሚያውቅ ስለ ነበረ ጠላትን ከመውረርና በየዘመቻው ሠራዊቱን ከማድከም ተወስኖ ይበልጥ የሚያሳስበውን ውስጣዊውን ጸጥታ እያረጋጋ የብልኂቷን የንግሥት ዕሌኒንም ምክር እየተቀበለ በውጭ ጕዳይ በኩል ያለውን ተግባር ሲያከናውን ቄይቶ ሰላሙ የተረጋገጠ መንግሥት ለልጁ ለልብነ ድንግል አውርሶ ሞተ።

አጼ ናዖድ ፲፬ ዓመት ሲገዛ በዘመነ መንግሥቱ ውስጥ ከሠራቸው ከታላላቅ ሥራዎቹ መካከል አንዱ የጦር ሠራዊቱን በተሻለ አኳኋን ማቋቋሙ ነው። ከአጼ ዐምደ ጽዮን መንግሥት አንሥቶ እስከ ናዖድ መንግስት ድረስ ዋናው ውጊያ ከአዳል እስላሞች ጋር ሁኖ ሳለ ታማኞች የተባሉ የእስላም ወታደሮች በንጉሠ ነገሥቱ የጦር ሠራዊት ውስጥ ተቀላቅለው ይገኙ ስለ ነበረ በስምሪትም ጊዜ ከክርስቲያኑ ወታደር ጋራ ተመሳስለው አብረው ይሠማሩ ነበር።

ናዖድ ይህ ሁኔታ የሚያመጣውን አሥጊ ነገር ተመልክቶ የጦር ሠራዊቱን ከክርስቲያን ወገን ብቻ እንዲመረጥ፥ አደረገ። በዚህ ሥጋት ምክንያት አስፈላጊውን ጥንቃቄ ለመውሰድ ሲባል የሠራዊቱ ቁጥር ቢቀነስም እንኳ ያው የተረፈው አነስተኛው የክርስቲያን ሠራዊት በሥርዐት ተዘጋጅቶ ይመክት ዘንድ እምነት የተጣለበት እንደ መሆኑ በድጅርቱና በንቃቱም እጅግ የቀለጠፈ ነበር።

የዚህ የጦር ሠራዊት ዝግጅት ያስገኘው ፍሬ፣ ናዖድ በዘመኑ በጠላት ላይ ካገኘው ድል ሌላ በ፲፭፻ ዓ.ም ወጣት፥ ልጁ ልብነ ድንግል በፈጠጋር ጦርነት ላይ የአዳልን ሠራዊት ወግቶ ያወደመበት ኀይል መሆኑ ግልጽ ነው። አጼ ናዖድ፥ ታላቅ ገዢ ከመሆኑ ሌላ ፍርድም ዐዋቂ ነበር። በዐደባባይ ፍርድ ማየት ብቻ ሳይሆን ለያንዳንዱ ሰው በዕለት ሥራው መጠንና ሚዛን ያለው አስተያየት የሚሰጥ ንጉሥ ነበር። ከ፲፭፻፲፪ ዓ.ም እስከ ፲፭፻፲፰ ዓ.ም በኢትዮጵያ ከነበሩት የፖርቱጋል መንግሥት መልክተኞች መካከል አልቫሬዝ የተባለው ስለ አጼ ናዖድ ሲጽፍ በዘመነ መንግሥቱ ደጎች የሚከበሩበት ክፉዎች የሚጋዙበት ዘመን ነበር ይላል።

ባ፲፭፻ ዓ.ም ናዖድ እንደ ሞተ ያ፲፪ ዓመት ዕድሜ የነበረው ልጁ የወረሰው በትረ መንግሥት በሚከተሉት አውራጃዎች ላይ የሚዳኝ ነበር። ይኸውም በስተ ሰሜን የዛሬው ሐማሴን ሠራዬ አከለ ጕዛይ ሣህልና የባሕር ወደቦች ከሱዋኪም እስከ ገርዳፏይ ደስ ያለው አገር ባሕር እየተባለ የባሕር ነጋሽ የሚሾምበት አውራጃ የነእብረው ጭምር ነው።

ይሁን እንጂ፤ ከባሕር ነጋሹ ዋና ከተማ የተቄረቄረው በዛሬው አመለካከት ከአሥመራ ወደ መንደፍራ በሚያስኬደው መንገድ ላይ በምትገኘው በደብሮአ ስለ ነበረ እንደ ወጉ የባሕር ወደቦች በባሕር ነጋሹ ውስጥ የተጠቀለሉ ሆነው ቢገኙም በዚያን ጊዜው ታሪክ ላይ እንደሚታየው ባሕር ነጋሹ ለወደቡ አስተዳዳሪ አለመሆኑን ያስረዳል።

ትግሬ ከሞላ ጐደል የዛሬውን ወሰኑን እንደ ያዘ ይታያል። የትግሬ ገዥ ትግሬ መሆኒ ይባል ነበር። በትግሬ ግዛት ውስጥ የሚገኙ አገሮችና ሹማምንቶች አብዛኛውን ጊዜ በትግሬ መሆን ሥልጣን ሥር የሚታዘዙና የሚተዳደሩ ሲሆኑ አንዳንድ ጊዜ ደግሞ የቀጥታ ግንኙነት እያደረጉ በንጉሠ ነገሥቱ ይታዘዙ ነበር።

ሺሬን የሚገዙ ሁሉ ሹም ሺሬ ተብለው የሚጠሩበት የማዕርግ ስም እየተሰጣቸው ይሾማሉ። እንደዚሁም እንደ ሹመት አሰጣጡ ልማድና እንደያገሩ የተጸውዖ ስም ዐይነት ለገዢዎቹ መጠሪያ ሆኖ የሚሰጠውም የሹመት ስም ካገሩ ስም ጋራ የተያያዘ መሆን ነበረበት።

ለምሳሌ ሹም ስላዋ፥ ሹም ተምቤን እየተባሉ የሚጠሩት እነዚህ ሁሉ አገሮችና ሹማምቶች በትግሬ ውስጥ የሚጠቀለሉ ነበሩ። ከነዚህም በቀር በዚያን ዘመን ታሪክ ውጽጥ ሹም አጋሜ ገርአልታ የሚባሉ መኖራቸው አይታወስም። የነዚህ ገዢዎችም የሹመት ስም ምናልባት የሌልቹን ምሳሌ በመከተል ከጊዜ በኋላ የተሰጠ የማዕርግ ስም ሳይሆን አይቀርም ሊባል ይቻላል።

በአጼ ልብነ ድንግል ዘመነ መንግሥት በአልጋዳ ሮቤል የሚባሉ ከትግሬ መሆን ጋራ ጐን ለጐን ሆነው ይታዩ ነበር። ስለዚህ ይህ በአልጋዳ የሚባለው ሹመት ምናልባት መሆኒ ከሚባለው ማዕርግ ጋራ የሚወዳደር ወይም የሚቀራረብ ሊመስል ስለሚችል ከሌሎቹ ሹም የሚባለውን ቅጽል ይዘው ከሚገኙትን የተለየና ላቅ ያለ ክብር ያለው ሳይሆን አይቀርም፥ ብሎ ለመገመት ነገሩ የሚያስኬድ ይመስላል።

ከትግሬ በስተ ደቡብ ምዕራብ ጸለምት ስሜንና ጠገዴ የንጉሠ ነገሥቱ ግዛት እንደ ሆኑ ቄይተዋል። እነዚህ አውራጃዎች ከአኵስም ነገሥታት ጀምሮ የክርስቲያን ሃይማኖትና የአይሁድ ሃይማኖት የሚታገሉባቸው ክፍሎች ነበሩ። ባ፲ኛው መቶ ክፍለ ዘመን ውስጥ ዮዲት የተባለችው ንግሥት መንግሥቱን ወግታ አገሩንና አብያተ ክርስቲያናቱን ያቃጠለችው በነዚሁ አውራጃዎች ውስጥ የሚገኙትን የአሁድን ሃይማኖት የያዙትን የአገው ፈላሻዎች የጦር ሠራዊት አድርጋ አዝምታ ነው። ሆኖም በአጼ ልብነ ድንግል ዘመነ መንግሥት መጀመሪያ ጊዜ ላይ በአምባዎች ላይ የሚኖሩ ጥቂት ፈላሻዎች ቢገኙም እንኳ በስሜን በጸለምትና በጠገዴ የሚኖሩት ሕዝቦች ግን አብዛኞቹ ክርስቲያኖች ሆነው ይገኛሉ።

በጌምድርና ጐጃም የዛሬዎቹን ወረዳዎች በውስጣቸው ከሞላ ጐደል እንደ ያዙ የንጉሠ ነገሥቱ ግዛቶች ነበሩ። ከትግሬ በስተ ደብቡብ የዛሬውን የጁና ወሎን ጨምሮ አንጎት ይባል የነበረው ነው። ይህም ታላቅ አውራጃ ከዋኖቹ የንጉሠ ነገሥቱ ግዛቶች አንዱ ነበር። ከአንጎት በስተ ደቡብ ከአውሳ በስተ ምሥራቀንዲሁም በምሥራቅና በደቡብ ከደዋሮ ግዛት የሚዋሰነው የሸዋ ግዛት ለንጉሠ ነገሥቱ መንግሥት ዋና ምሽጉ ሆኖ የቄየ ነው።

በ፲፫ኛው መቶ ዘመን የዛጔ መንግሥት ወድቆ የሰሎሞን ነጋሢ ወገን የሆነው አጼ ይኩኖ አምላክ አልጋውን ከተረከበበት ዘመን አንሥቶ የነገሥታቱ ዋና ሰፈር ሆኖ የቄየው የሸዋ አውራጃና ደቡብ አንጎት ነበር።

በ፲፬ኛው መቶ ዘመን ውስጥ አጼ ዐምደ ጽዮንና አልጋ ወራሹ አጼ ሰይፈ አርዕድ ቀጥሎም በ፲፭ኛው መቶ ዘመን ውስጥ አጼ ዘርዓ ያዕቆብ እነዚህ ሦስቱ ነገሥታት በየዘመናቸው ሡልጣናዊ ግዛቶችን እየወጉ ይፋትን ደዋሮን አዳልንና ሐረርን እስከ ውቅያኖስ ፈጠጋርንና ባሌን እስከ መያዝ የደረሱት ሰፈራቸውን በሸዋ ውስጥ አድርገው ነው። በነዚህ በተቄጠሩት ዘመናት ውስጥ ሸዋ ዐይነተኛዋ የክርስቲያናዊቱ ኢትዮጵያ ልብ ነበረች።

ከሸዋ ድንበር በስተ ደቡብ የነበሩት የንጉሠ ነገሥቱ አውራጃዎችና ወረዳዎች በስፋት አንስ አነስ ያሉና በሃይማኖትና በዘርም ድብልቅ የሆኑ አገሮች ነበሩ። ከሸዋ በስተ ምሥራቅና ስሜን ጀምሮ የዛሬውን ያዳማን ግዛት ጨምሮ በስተ ምሥራቅ ከአዳል ሡልጣናዊ ግዛት በኩል እያጠቃለለ የሚዋሰነው አገር ደዋሮ ይባል የነበረው አውራጃ ነው።

በ፲፬ኛው መቶ ዘመን ውስጥ ከይፋትና ከአዳል ሡልጣኖች ጋር ወገንነት አብጅተው ካጼ ዐምደ ጽዮንና ከወራሾቹ ጋር ትልቅ ጦርነት ሲያደርጉ ከነበሩት መካከል የደዋሮ ሡልጣኖች ነበሩበት።]

በ፲፮ኛው መቶ መጀመሪያ ላይ ግን ይፋትና ደዋሮ በፍጹም ድል ሆነው ወደ ንጉሠ ነገሥቱ ግዛት የተጠቃለሉ ሆነዋል። ከሕዝቡ የሚበልጠው ክፍል ገና የእስላም ሃይማኖት የያዘ ሆኖ ቢገኝም በውስጡ ክርስቲያኖች በብዛት ተቀላቅለውበት የንጉሠ ነገሥቱ ጦር ሰፍሮበት በጋብቻና በአምቻ ምክንያት መቃረብና መዛመድ ስለ ተቻለ የደዋሮ ሕዝብ በንጉሠ ነገሥቱ ግዛት ውስጥ ካሉት አገሮች መካከል ደንበኛ ስፍራውን ይዞ ይገኛል።

ለምሳሌ ጽዮን ሞገሳ ያጼ ዘርዐ ያዕቆብ ንግሥትና ያጼ፥ በእደ ማርያም እናት የነበረችው የደዋሮ ሴት ናት። ያጼ በእደ ማርያም ንግሥት የነበሩት ዕሌኒና እቴጌ ሮማነ ወርቅ እነዚህ ሁለቱም የደዋሮ ተወላጆች ነበሩ። እንደዚሁም ደግሞ የናዖድ ባለቤትና የአጼ ድንግል እናት እቴጌ ናዖድ ሞገሳ የደዋሮ ባላባት ልጅ ነበረች።

ይህ ሁኔታ ሲታይ በነዚህ ዘመናት ውስጥ የደዋሮ ባላባቶች የቤተ መንግሥቱን የጋብቻ ዝምድና በተለይ ለራሳቸው፥ እንደ ሞኖፖል አድርገው ይዘውት ኖረዋል የሚያሰኝ ነው።

ከሸዋ በስተ ደቡብ የሚገኘው የንጉሠ ነገሥቱ ግዛት ታላቁ አውራጃ ባሌ ነበር። ባሌም እንደ ደዋሮ የእስላምን ሃይማኖት አቅፎ የያዘ በመሆኑ ከዐምደ ጽዮን እስከ ዘርዐ ያዕቆብ ዘመነ መንግሥት መጨረሻ ድረስ በየጊዜው እየሸፈተ ከሌሎቹ ሡልጣኖች ጋራ እየተባበረ ንጉሠ ነገሥቱን ሲወጋ የኖረ ነበር። ባጼ ልብነ ድንግል ዘመነ መንግሥት መጀመሪያ ላይ ግን ባሌም እንደ ደዋሮ ሁሉ የንጉሠ ነገሥቱ የጦር ሠራዊት ሰፍሮበት አገረ ገዥ ተሹሞበት እንዲተዳደር ማድረግ ስለ ተቻለ፣ ከኢትዮጵያ አውራጃዎች በፍጹም አንዱ ሆኖ ነበር። ባሌ ከዛሬው ወሰኑ ሌላ በስተ ደቡብ ካለው ከአሩሲ ወረዳዎችም ይጨምር ነበር።

ከባሌ በስተ ምሥራቅ ጀምሮ እስከ ሰሜን ምሥራቅ አልፎ፥ ከዚያም መካከለኛውን አዋሽ ይዞ እስከ ዋቢ ምንጭ ድረስ፥ ያለው አገር የዛሬውን አርባ ጉጉን ጨርጨርንና ሰሜን አሩሲን ጭምር ይዞ የሚገኘው የምሥራቅ አውራጃ ፈጠጋር ይባል፥ ነበር። የፈጠጋር ታሪክ ከደዋሮና ከባሌ ምንም ልዩነት አልነበረውም።

በ፲፫ኛውና በ፲፬ኛው መቶ ዘመን ውስጥ የእስላም ሡልጣኖች ባየሉ ጊዜ የፈጠጋር ሡልጣንም ከሌሎቹ ሡልጣኖች ጋራ በንጉሠ ነገሥቱ ላይ ተቃዋሚ ሆኖ እየተነሣ በዐመፅ ከነዚያ ጋር ይተባበር ነበር። በአጼ ልብነ ድንግል ዘመነ መንግሥት መጀመሪያ ላይ አሚር ማሕፉድ የተባለው የዘይላ ገዥ፥ በየጊዜው እየተመላለሰ የሚያደርገው ወረራ የሚዘርፋቸው አውራጃዎች ደዋሮና ፈጠጋር ነበሩ፥ ተብሎ የተጻፈ ስለ ሆነ፥ በዚህ አነጋገር ፈጠጋርም እንደ ባሌና እንደ ደዋሮ በንጉሠ ነገሥቱ መንግሥት አስተዳደር ውስጥ ረግቶ የነበረ አገር ኖሮዋል ብሎ ግምት ለመውሰድ የሚቻል ነው። ይሁን እንጂ፣ በዚህ ሐሳብ ላይ እርግጠኛ ለመሆንና መረጃ ለመውሰድ ሲፈለግ ደግሞ በ፲፮ኛው መቶ መጀመሪያ ላይ ስለ ፈጠጋር አስተዳደር በተጣራ ሁኔታ ሊያስረዳ የሚችል በጽሑፍ የሰፈረ በቂ ነገር ለማግኘት አስቸጋሪ ነው።

ከባሌ ወደ ሐይቅ ባሕሮች የሚያመሩበትን አቅጣጫ ተከትሎ ኮይራ ጐፋና ወላይታ እያንዳንዱ ወረዳዎች ነበሩ። ከነዚህ ከሦስት ወረዳዎች ጋራ በስተ ምዕራብ በኩል በከፋ ግዛት ውስጥ ያለውን የዛሬውን ጌራና ሊሙን አንድነት አጠቃልሎ ከፍ ካሉት አውራጃዎች አንዱ ነበር። ከከፋ በስተ ሰሜን የዛሬው ጂማ በዚያም ጊዜ እንደ ከፋ ሁሉ የእናሪያ ሕዝብ፥ መኖሪያ የነበረው ቦሺያ ወይም ቦቻ የተባለው ወረዳ ጭምር የጃንጀሮ ግዛት ነበር። በ፲፬፻፬ና ፲፬፻፳ ዓ.ም መካከል እነዚህን ሁሉ አቅንቶ ወደ ንጉሠ ነገሥት ግዛት የመለሰው ያጼ ይስሐቅ የጦር ሰራዊት ነው።

በጊቤና በሸዋ ወሰን መካከል የሚገኙት አገሮች የጉራጌ ግዛትና የኦዲያ ሡልጣናዊ ግዛቶች የነበሩ ናቸው። በ፲፭፻ መጀመሪያ ላይ አገሩ ሹም ጉርአጌ በተባሉት አገረ ገዢዎች የሚተዳደር ስለ ነበረ፣ ጉራጌዎች ከትግሬ ነው የመጡት የሚባለውን ታሪክ የሚያጠነክር ምስክር ሆኖ ይገኛል።

የኦዲያ ሡልጣናዊ ግዛት ትንሽም ብትሆን በ፲፫ኛውና በ፲፬ኛው መቶ ክፍለ ዘመን ውስጥ በክርስቲያናዊው የኢትዮጵያ ንጉሠ ነገሥት መንግሥትና የእስላምን ሃይማኖት ባቀፉት በሡልጣኖችና በአሚሮች መካከል ባለው ትግል ውስጥ ኦዲያ አድመኛ ሁና ከነዚያ ጋራ ሁና ብርቱ ትግል አድርጋለች።

በ፲፮ኛው መቶ ክፍለ ዘመን ውስጥ ግን በሚከተሉት ምዕራፎች ላይ እንደምንገነዘበው ሁሉ የኦዲያ ገዥ በቤተ መንግሥቱ ከፍ ያለ አቀባበል ሲደረግለት ሰለሚታይና ኦዲያም እንደ ደዋሮና እንደ ባሌ የተደላደለች የኢትዮጵያ ወረዳ ሆና ኖራለች ለማለት ይቻላል።

ከሸዋ በስተ ምዕራብ ከአሸዋና ከጊቤ ወንዞች መካከል የሚገኘው አገር በጠቅላላው የዳሞት ግዛት ይባል ነበር። በዚሁ ክፍለ ሀገር በዐባይ ወንዝ በስተ ደቡብ ዛሬ ሆር ጉድሩና ጂማ ራሬ በሚባሉት ወረዳዎች እስከ ጨሊያ ድረስ የጋፋት ወገን የሆኑ፥ ጐሣዎች ይኖሩበት ነበር። ከጋፋቶቹ በስተ ደቡብ እስከ ጊቤ ወንዝ ድረስ በግዛቱ ላይ የሰፈሩት እናሪያ ወይም ዲና የሚባሉ ጐሣዎች ነበሩ ፡

ከ፲፮ኛው መቶ ክፍለ ዘመን ጀምሮ የመጫ ጐሣ የሆኑት ኦሮሞዎች፥ አዋሽን ተሻግረው ከወንዙ በስተ ምዕራብ ያለውን አገር በወረራ እስከ ያዙበት ጊዜ ድረስ የእናሪያ ጎሣ የሠፈረበት አገር ከጋፋቶች ጋራ ይዋሰን ነበር። የነዚህን የዳሞት ሕዝቦች ታሪክ ወደ ፊት በዚሁ ድርሰት ውስጥ እንደ ገና እናነሣዋለን።

በ፲ኛው መቶ ዘመን ውስጥ ከስሜን ከጠለምትና ከጠገዴ ፈላሻዎች ጋራ ሆነው በዮዲት መሪነት በኢትዮጵያ መንግሥት ላይ ዘምተው የክርስቲያንን አገር ወረው አኵስምን ያቃጠሉት ከዳሞት መካከል ግዛት የዘመቱት ሰዎች ጭምር ናቸው። ስለዚህ ይህ ታሪክ በሚያትታቸው ዘመናት ውስጥ ስለሆነው ድርጊት ክርስቲያናዊና አማራ ሕዝብ ከነበረው ከጐጃም ጋራ ዳሞትን ያለ ስፍራው አምጥቶ መቀላቀል ስሕተት ነው።

ከዳሞት ግዛት በስተ ምዕራብ ዛሬ የወለጋ ጠቅላይ ግዛት የሆነው አገር የቢዛሞ አውራጃ ይባል ነበር። ይህንም አውራጃ በ፲፮ኛው መቶ ክፍለ እዝመን የመጫ ጐሣ የሆኑ ኦሮሞች ገብተው እስከ ያዙበት ጊዜ ድረስ ባገሩ ላይ ይኖርበት የነበረው ሕዝብ የዲና ጐሳ የተባለው የእናሪያ ነገድ ነበር።

ቢዛሞ የንጉሠ ነገሥቱ ግዛት መሆኑ ለመጀመሪያ የተረጋገጠው ገባሮቹ በአጼ ዐምደ ጽዮን ዘመነ መንግሥት ግብር ለመገበር ወደ ቤተ መንግሥቱ መምጣታቸውንና እንደዚሁም በአጼ ይስሐቅ ዘመነ መንግሥት ደግመው መገበራቸው በታሪክ ተመዝግቦ ተጽፎ በመገኘቱ ነው።

ከዛሬዪቱ ኢትዮጵያ በስተ ደቡብ ምሥራቅ የነበሩ አገሮች የንጉሠ ነገሥቱን ሥልጣን በመሠረቱ ተቀብለው የንጉሠ ነገሥት የጦር ሠራዊት በጠነከረ ጊዜና የመንግሥቱም ሥልጣን በገነነ ጊዜ እየገበሩ ሲመቻቸውና ከቀይ ባሕር ማዶ የጦር ርዳታ፥ ሲያገኙ ደግሞ እየሸፈቱ ሲዋጉ የኖሩ ጐሣዎች ነበሩ። ከነዚህም መካከል የአዳልና የሱማሌ ጐሣዎች ወደ ፊት እንደሚገለጸው ሁሉ የውጭ ርዳታ ባገኙ ጊዜ ንጉሠ ነገሥትን ሲያስቸግሩ እንደ ቄዩ እንመለከታለን።

ሆኖም አጼ ዐምደ ጽዮንና አጼ እስክንድር የኢትዮጵያን፥ ሰንደቅ ዓላማ በዘይላ ጠረፍ ላይ ተክለው እንዳውለበለቡት፥ ሁሉ አጥባቂው የአጼ ዘርዐ ያዕቆብም ፈረስ፥ የብሱን ጋልቦ አልፎ ሄዶ የተገታው ከሕንድ ውቅያኖስ ዳርቻ ላይ ነበር። በ፲፭፻ ዓመተ ምሕረት ግን የአዳል ሡልጣኖች እንደ ገና ተሰልፈው ከናዖድና ከልብነ ድንግል ጋራ ውጊያ እየገጠሙ ጦርነቱ እንዲሁ እየቀጠለ በመሄድ ላይ የሚገኝ ነበር።

ባጭሩ የኢትዮጵያ መንግሥት በ፲፭ኛው መቶ ክፍለ ዘመን ላይ የነበረው አቀማመጡ በመልኩ ባገዛዙና ባስተዳደሩ በኩል ያለው ሁኔታው በእንደዚህ ያለ አኳኋን የቄየ መሆኑን አጠቃለን ካስረዳን ዘንድ ከጊዜ ወደ ጊዜ እየተለዋወጠ የመጣውን እንግዳ ነገርና በየዘመኑ የተፈጸመውን ድርጊት ተራ አያስያዝን ልናመጣው እንወዳለን።

**ምዕራፍ ፪።**

**ንግሥት ዕሌኒና ፖለቲካዋ።**

በኢትዮጵያ የነበረውን የዘመኑን የፖለቲካ ሁኔታ በምናነሣበት ጊዜ በ፲፭ኛው መቶ ላይ በጣም ጐልቶ ሲነገር የምናገኘው የንግሥት ዕሌኒን አገልግሎትና ስለ ፖለቲካዋ አመራር ጕዳይ የነበራትን መልካም ዜና ጭምር ነው።

ቀደም ብሎ በ፩ሺ፪፻፷፬ ዓ.ም የዛጔ ነጋሢ ወገን ከወደቀ ወዲህ በተከታዮቹ ፪፻፶ ዘመናት ውስጥ የኢትዮጵያ ነገሥታት ዋና ትግላቸው የክርስቲያንን መንግሥት በዙሪያው የከበቡትን የእስላም ሡልጣኖች ለማሸነፍ የሄደባቸውን አገር መልሶ ለመያዝ ነበር። ይሁን እንጂ በዚሁ በተነገረው ፪፻፶ ዘመናት ውስጥ የተሠሩት ሥራዎች ሁሉ የውስጣዊ አገዛዝንና፥ የቤተ ክህነትን አስተዳደር የማጠንከር ጕዳይ ብቻ ከመሆኑ በተቀር እጅግም ያህል ከውጭ አገሮች ጋራ የሚያገናኝ ሰፋ ያለ ፖለቲካ ጕዳይ አልነበራቸውም።

አጼ ሰይፈ አርዕድ በእስክንድርያ በምትገኝ በኦርቶዶክሳዊት ቤተ ክህነት ጥቃት ምክንያትና እንዲሁም ወደ ኢየሩሳሌም በሚሄዱት የኢትዮጵያ መነኰሳት ላይ በመንገድ በተደረገባቸው አደጋ ምክንያት በነዚህ ሁለት ጕዳዮች ብቻ ከግብጽ ገዢዎች ጋአ ክርክር አድርጓል።

አጼ ዘርዐ ያዕቆብ በሺ፬፻፵ ዓ.ም ፍሎሬንሳ ላይ ወደ ተደረገው የምሥራቅ ቤተ ክህነት ጉባኤ መልእክተኞች ልከዋል። ከዚህም ሌላ ከሺ፪፻፷፬ ዓ.ም ጀምሮ እስከ ፲፭፻ ዓ.ም ዘመን ድረስ አዳዲስ ጳጳሳትን ለማምጣት ከእስክንድርያ ቤተ ክህነት መላላክ ተደርጓል፤ ከንደዚህ ያሉት ጕዳዮች በቀር ኢትዮጵያ ከውጭ አገር ጋራ የምትሠራቸው ብዙ ጕዳዮች እንደ ነበሩዋት የሚገልጹ ጽሑፎች ብዙ አይደሉም።

በ፲፬፻፺ ዓ.ም ላይ ግን ይህን የኢትዮጵያን የብቸኝነት ኑሮ ሊያንቀሳቅስ የሚችል ሁኔታ ከደንበሯ ራቅ ብሎ በሚገኝ ሥፍራ ላይ እንደ ደመና መታየትና ማንዣበብ ጀመረ በዚሁ ዓ.ም የቱርክ የጦር ኀይል በመካከለኛው ምሥራቅ ላይ ገናና ሁኖ ሲዘልቅ ታየ።

ጀኒዛር የተባለውን የቱርክ እግረኛ ጦር ሊያግድ የሚችልና በዚያን ዘመን ውስጥ በቱርኮች የተሰራውን የመድፍ ተኵስ የሚገታ ማንም ተከላካይ አልተገኘም ነበር። ስለዚህ ይህ ጦር ከአናቶሊያ ገሥግሦ በ፲፬፻፵፱ ዓ.ም ኦሌፓ ላይ ድል ካገኘ በኋላ በ፲፭፻፲፩ ዓ.ም ግብጽን ያዘ።

በ፲፭፻፰ ዓ.ም የቱርክ ጦር በእስላም ገዢዎች ላይ፥ የተደጋገመ ድል በመገኘቱ ምክንያት በወዲያ በኩል ያለው የወራሪው አሥጊነት ወደዚህ እየተቃረበ ሲመጣ ይታይ በነበረበት ጊዜ በኢትዮጵያ ግን ፲፭ኛው መቶ ዘመን ገና መጀመሩ ስለ ነበረ፣ የጸጥታና የሰላም ጊዜ እንደ ደረሰ መስሎ ይታሰብ ነበር።

ንግሥት ዕሌኒ ይህ አታላይ ዘመን መሆኑንና ወደ ፊት ሊደርስ የሚቸለውን አሥጊ ነገር አሻግራ በማየትዋ በኢትዮጵያ አካል ላይ እንዴት ያለ ቀስት እንደ ተደገነ የውጭውን የፖለቲካ ሁኔታ አዘውትራ ትከታተለው ስለ ነበረ ነገሩ፥ ከመድረሱ በፊት ኢትዮጵያ ለዚያ ለተደገሰላት መከራ ታጥቃና ተደራጅታ እንድትገኝና እንድትመክት፥ አስቀድሞ አስፈላጊው ጥንቃቄ እንዲወሰድ በማድረጓ ይህ የያዝነው ጥንታዊው ነፃነትና ክርስቲያናዊው ሃይማኖት ሳይቃወስ እንደ ነበረ ተጠብቆ በመገኘቱ ንግሥት ዕሌኒ ያቄየችልን ቅርስ ነው ለማለት የሚቻል ነው።

መቼውንም ለኢትዮጵያ ነፃነት አሥጊ ሆኖ የሚታየው በስተ ውጭ ወገን ያለው ፖለቲካ ወይም በኢትዮጵያ መንግሥትና በጎረቤቶችዋ መካከል የሚፈጠረው ጕዳይ ስለ ሆነ በዚህ ታሪክ ውስጥ ልዩ ስፍራ የሚሰጠው ነው።

ይህች የተቀደሰች ቡርክት አገር ሰላማዊውን ያስተዳደር መንገድ በመከተል ራስዋን ችላ ደርጅት አስደሳች ኑሮ ይዛ ቄይታ የነበረችው ኢትዮጵያ በ፲፭ኛው መቶ ክፍለ ዘመን ላይ እጅግ ደምቃ ትታይ ነበር። «እነሆ ከ፲፭ኛው መቶ ዓመት በኋላ ፋናቲክ መጠን በሌለው ጭካኔ የሚመራ የሆነ ጠላት ተነሥቶባት በወረራ ተዝብዛ መንግሥቷ ደክሞ ከተማዎቿና መንደሮቿ ለእሳት ቃጠሎ ተሰጥተው ሰዎቿ ለሰይፍና ለጠብ መንጃ መስተንግዶ ሆነው ቀርተው ያለቁት ሲያልቁ የተረፉት በምርኮ ተወስደው ከባሕር ወዲያ ማዶ ወደማያውቁት ባዕድ አገር እየተነዱ ለባርነት እየተሸጡ መናገጃ ሆነው ኖረዋል።»

ይህ ሁኔታ ከመድረሱ በፊት በምቾቱ ዘመን ውስጥ ከነበሩት ኢትዮጵያውያን መካከል ይህን እየተቃረበ የመጣውን ኅይለኛ ማዕበል ብዙዎቹ አልተገነዘቡትም ነበር ሆኖም የንግሥት ዕሌኒን የውጭ ፖለቲካ ከዚሁ ጋራ አያይዘን እንደምናትተው የንጉሠ ነገሥቱ መንግሥት ሐሳቧን አጽድቆ በጕዳዩ መከታተል እንዲደረግበት ባለመፍቀዱ ወደ ፊት የመጣውን ክፉ ጊዜ ገና በሩቁ ሳለ አስቀድመው ያስተዋሉና በነገሩ የሠጉበት አማካሪዎች የነበሩ ይመስላል።

ከነዚህ ራቅ ያለ አስተያየት ከነበራቸው መማርክት መካከል መሪና ተቀዳሚ የነበረችው ራሷ ዕሌኒ ነበረች ስለዚህ በዚህ በምንተርክበት ዘመን ውስጥ የነበረውን የኢትዮጵያን የውጭ ፖለቲካ የንግሥት ዕሌኒ ፖለቲካ ብለን ብንሰይመው የተገባ ነው።

ንግሥት ዕሌኒ አባቷ ገራድ አሕመድ የተባለ የደዋሮ፥ ገዥ የነበረው። አጼ በእደ ማርያምን አግብታ ለእቴጌነት ማዕርግ በቅታለች፤ ባልዋ አጼ በእደ ማርያም በ፲፬፻፸ ዓ.ም በሞተ ጊዜ የንግሥት ዕሌኒ ዕድሜ በ፳፭ና በ፴ ዓመት መካከል ይገመታል። እርሷም በእደ ማርያም እስከ ሞተበት ጊዜ ድረስ በመንግሥቱ ጕዳይ እጅግም አልገባችም ነበር።

ሆኖም በደግነትና በሃይማኖታዊነት ረገድ ብርቱ ሴት መሆንዋ ከጊዜ ወደ ጊዜ እየተገለጠ ስለ ሄደ በባልዋና በመንግሥት ሹማማንቶች ፊት ሞገስ ያላት ሆና ጠባይዋና አስተያየቷ ለከፍተኛ ተግባር የሚያሳጫት ሆኖ ስለ ተገኘ፣ በሚከተሉት በሁለቱ ነገሥታት በአጼ እስክንድርና በአጼ ያዕቆብ፥ ሕፃነንት ዘመን የእንደራሴ ያህል ሆና የመንግሥቱን ሥራ ትመራ ነበረች። ታላቅነቷንና አገልግሎቷን ማሳወቅ የጀመረችውም በዚያን ጊዜ ላይ ነው።

ሕፃንኑ ዳግማዊ ዐምደ ጽዮን በነገሠ በ፯ ወሩ በሞት ሲቀጭ፥ አጐቱ ናዖድ ካምባ ግሼን ተጠርቶ በነገሠ ጊዜ ናዖድ በዕድሜና በዕውቀት የበሰለ ሰው በመሆኑ የንግሥት ዕሌኒን አስተዋይነት ተመልክቶ ካማካሪዎቹ ሁሉ በላይ አድርጎ የመንግሥቱን ጕዳይ እያካፈላት ስትረዳው ቄይታለች። በ፲፭፻ ዓ.ም አጼ ናዖድ ሞቶ ልጁ ልብነ ድንግል ገና ያ፲፪ ዓመት ሕፃን ሳለ በነገሠ ጊዜም ልጁ ደግሞ ዕሌኒ እንደ ገና ከሌሎች አማካሪዎች ጋራ ሁና ያገሩን ጕዳይ ለማስተዳደር ተጠርታለች። ይህም ባለፍነው ገጽ ላይ ባጭሩ ተግልጧል።

በ፲፭፻ ዓ.ም ላይ የንግሥት ዕሌኒ ዕድሜ ወደ ፶ኛው ዘመን ውስጥ ገብቶ ነበር። በዚህም ጊዜ ደግሞ ንግሥት፥ ዕሌኒ ልብነ ድንግል ለዐቅመ አእምሮ እስኪደርስና እስኪጠነክር ድረስ ኢትዮጵያን ለማስተዳደር ከተመረጡት አማካሪዎች ጋራ የመንግሥቱን ያስተዳደር የመንግሥቱን ያስተዳደር ሥራ ለመሥራት ተካፋይ ሆናለች።

ከመማክርቱ መካከል በተለይ ዕሌኒ በዕድሜና በአእምሮ የበሰለች ከመሆንዋ ሌላ በአገራችን ትምህርት በጣም የላቀች በባሕይርዋም ብልህነትና ርጋታ ያለት ከመሆንዋም በላይ ኢትዮጵያን በዙሪያዋ ከከበቧት ገዢዎች ጋራ በቤተ ሰብአዊ ዝምድና ምክንያት በሰፊው የምትቀራረብ ስለ ነበረች በይበልጥ ልታገለግል የምትችለበትን የውጭ ጉዳይን ፖለቲካ ጭምር እንድትመራ ተመረጠች።

ስለዚያን ጊዜው ሁኔታ በታሪክ ውስጥ ተመዝግቦ የሚገኘውን ጕልሁን ነገር ስንከተል የንግሥት ዕሌኒ ፖለቲካ በየዘመናቱ የሚከፈሉና በየረድፉ የሚተነተኑ ፫ ዐይነት አንቀጽ ያለውና እንዲሁም ፫ ዐይነት አካሄድ የነበረው ሆኖ ይገኛል።

አንደኛው ከእስላሞች ጋራ የሚደረገውን ውስጥ ውስጡን ያለውን መጐሻመጥ ለማስቀረትና ኅብረትና አንድነት እንዲመሠረት ለማድረግ የሚቻልበትን ሁኔታ ለማከናወን፤

ሁለተኛው ከኢትዮጵያ ግዛት ውጭ ከሚገኙት አገሮች ጋራ የቄየው ጉርብትና ጸንቶ እንዲኖር መስማሚያና መቃረቢያ መንገድ መፈለግ፤

ሦስተኛው የኢትዮጵያ እስላሞች ተጠግቶ ሃይማኖትን በአምስታከክ በዘዴ ሊስፋፋ የሚሞክረውን የኤምፔሪያሊዝምን እርምጃ ለመቃወም የሚቻልበትን መንገድ ስለ መከታተል ነበር።

ከነዚህ አናቅጾች ጋራ ተደርበው በተጠቃሽነት ከሚነገሩት ከሌሎቹ ጥቃቅን ነገሮች በተቀር ዐይነተኞችና ዋነኞቹ እነዚህ ሦስቱ ጉዳዮች እንደ ነበሩ ይታወቃል፤

ዕሌኒ በመጀመሪያው ዘመን ውስጥ ኢትዮጵያ በየጊዜው ባካባቢዋ ከሚገኙ እስላሞች ጋራ በምታደርገው ውጊያ ምክንያት ከጊዜ ወደ ጊዜ ጦርነቱ እየተቀጣጠለ በሄደ መጠን ኅይሏን እያደከመው የሚሄድ መሆኑን በመመልከት የኢትዮጵያን ጠረፍ ከበው የያዙ እስላሞች በመሆናቸው ከነርሱ ጋራ በሚያደርገው የጦርነት ጠንቅ ኢትዮጵያ ለወትሮው ከሌሎች አገሮች፥ ጋራ የነበራት ንግድ መቋረጡ ስለማይቀር ይህ ሁኔታ አገሪቱን የሚጐዳ መሆኑን በመመዘንና በመጨረሻው ኢትዮጵያ ከሌሎች አገሮች ጋራ ግንኙነቷ ተቋርጦ ብቸኛ ሆና ብዙ ዘመን ስትቄይ ምናልባት ሥልጣኔዋ ዝጎ፣ አስተያየትዋ፥ ጠባብ ሆኖ ወደ ኋላ የቀረች እንደ ሆነ የባሰ ጉዳት ሊደርስ የሚችል መሆኑን በመገመትና በመፍራት በኢትዮጵያ መንግሥትና በዐረቦች እንደዚሁም በአዳል ሡልጣን መካከል ሰላም እንዲደረግ ደከመች።

መቼም ቤተ ሰብና ጎረቤት ሲባል ስሙም ግብሩም፣ አኗኗሩም ለየራሱ እንደ መሆኑ ኢትዮጵያን በባሕርም በየብስም ተጠግተዋት ከሚገኙት ዐረቦች ጋራ በሰላም ተጎራብቶ ለመኖር የሚደረገው ስምምነት በተለይ ከአዳል ሡልጣን ጋራ ያለውን የውስጥ ግጭት እንዲቀር ለማድረግ ከሚደረገው የቤተ ሰብ ስምምነት ጋራ የሚመሳሰል አልነበረም።

ይሁንና በሃይማኖት ምክንያት እየተሳበ እንዲጠጋ በተደረገው በዚሁ ጐሳ ላይ ላለው ለቤተ ሰብነቱ እነዚያ የሩቆቹ እኛ እንቀርባለን የሚሉ ሆነው በመገኘታቸው በዚሁ መንፈስ ወደዚህኛው አህጉር ተራምደው የሚወጥኑትን ልዩ ልዩ ሐሳብ እንዳይዛመቱ በዘዴ ለመከታተል በማለት፥ የጊዜው ፖለቲካ በሚፈቅደው ዐይነት ዕሌኒ ከዐረቦቹ ጋራ ያለውን ግንኙነት እንደዚሁ በሰላማዊ መንገድ እንዲመራ አድርጋለች።

ወደፊታችን ባለው ምዕራፍ ላይ ተመልክቶ እንደሚገኘው ኢትዮጵያን ከኤምፔሪያሊስቶች ዛቻ ለማዳን የሚቻልበትን ሁኔታ በማሰብ ጠንካራ ድጋፍ ማግኘት የሚያሻ መሆኑን ተረድታ፥ ከፖርቱጋሎች ጋራ ስለ ቶር ጓደኝነት ድርድር እንዲጀመር አድርጋለች።

በስተ ውጭ በኩል ያለውን ፖለቲካ በዚህ ዐይነት ስታከናውን ከወደ ውስጥ ወገን ከአዳል ጋራ ያለውንም የቤተ ሰብ ግጭት ለማስቀረት በተቻለ መጠን መስማሚያ መንገድ በመፍጠር ጠብ እንዲበርድ በማድረግ ሠርታለች።

በመሠረቱ አዳልንና የንጉሠ ነገሥት ሌሎች ግዛቶች የሚያለያያቸው ከሃይማኖት በተቀር ሌላ ነገር አለመኖሩ በንግሥት ዕሌኒ ሐሳብ ውስጥ የተረጋገጠ ነገር ነበር። ከዚህም ሌላ የደዋሮ ተወላጅ በመሆንዋ በሁለቱ ወንድማማቾች መካከል በሚደረገው ጦርነት የተነሣ በመንግሥቱ ላይ የሚደርሰው ጸጥታ ማጣትና በአዳል ላይ የሚደርሰውም ጉዳት እጅግ ያሳዝናት ነበር።

እነዚህ ሁለቱ ጠበኞች በሰላም አብረው እንዲኖሩና አንድነታቸውን አጠንክረው እንዲይዙ በመካከላቸው ዕርቀ ሰላም ለማውረድ የሚቻልበት ቀን መቼ እንደሚደርስ የዕሌኒ ምኞትና ሕልም ሆኖ ይኖር ነበር። ይህን ፖለቲካ ለመፈጸም ንግሥት ዕሌኒ ከአዳልና ከሌሎቹም ከእስላም አሚሮች ጋራ መላላክና ንግግር ማድረግ ጀመረች።

፬፻ ዘመን ያህል የማያቋርጥ ጦርነት ሲያደርግ የኖረውንና በጠላትነት ዐይን የሚተያየውን ወገን ለማስታረቅ እንደዚህ ያለውን ድርድር መጀመር ቀላል ሥራ አልነበረም። ነገር ግን የዕሌኒ ጥበብና በሰው ሁሉ ፊት የነበራት ሞገስ የዲፕሎማሲዋም ርቀት ለጥቂት ጊዜም ቢሆን ይህን ታላቅ የሰላም ሥራ ለማከናወን በቅቷል።

የናዖድ የጦር ሠራዊት ድርጅትና የጦር አመራር ስልት በጠቅላላውም የዚያ የንጉሥ ታላቅነት እርሱ ካለፈ በኋላ እንኳ ለተተኪዎቹ አብነት ሆኖዋቸው ቈይቷል። ይኸውም ይታወቅ ዘንድ በዚህ በኋለኛው ጊዜ ለዕሌኒ ፖለቲካ መልካም ድጋፍ ሆኖ ተገኝቶ ስለ ነበረ ልትሠራው የወጠነችው ጕዳይ እየቀናት የሚሄድ ሆኖዋል። ስለዚህ ከዓፄ ናዖድ ዘመነ መንግሥት መጨረሻ ጊዜ አንሥቶ አጼ ልብነ ድንግል ለዐቅመ አእምሮ እስከ ደረሰበት ዘመን ድረስ በንጉሠ ነገሥት ግዛትና በአዳል በሌሎችም የእስላም ባላባቶች መካከል የሰላም ዘመን ሆኖ ቄይቶ፥ ነበር። ማሕፉድ የተባለው የዘይላ ገዥ የነበረው ፋናቲክ ባይነሣ ኑሮ፣ የዕሌኒ ፖለቲካ የተሻለ ፍሬ ሊያገኝ በቻለ ነበር።

በዚያ ባጭሩ የሰላም ዘመን ውስጥ ናዖድ ያደራጀው ደንበኛ የጦር ሠራዊት አዳልን ለማጥፋት የሚችል መሆኑን ዕሌኒ ለሡልጣኑ በማስገንዘብና እንዲሁም ስለ መንግሥቱ አመራር እንደራሴ ሆኖ ይሠራ ለነበረው ለኢትዮጵያ ምክር ቤት ጦርነት ውስጥ ገብቶ ድርጅትንና ኅይል ከሚያባክን ይልቅ ከነዚህ ወገኖች ጋራ ዕርቅና ሰላም እንዲወርድ ማድረግ የተሻለ ነው እያለች በማስጠናት በሁለቱ መካከል መግባባት እንዲኖር ካደረገች በኋላ በነገሩ መደምደሚያ ላይ አዳል የንጉሠ ነገሥትን ዘውድ የበላይነት ተቀብላ አነስተኛ ግብር እንድትገብር፣ የንጉሠ ነገሥትን የበላይነት ሥልታን ይዞ እያስገበረ እንዲቄይ በማድረግ እንደዚህ ያለ የማስማሚያ ዘዴ ለመፍጠር ቻለች። የዚህን የሰላም ዘመን ሁኔታ ሲተርክ ያጼ ልብነ ድንግል ታሪከ ነገሥት የሚከተለውን ይናገራል።

ስለ መንግሥቱ አስተዳደር ለመምከር ስብሰባ በሚደረግበት ጊዜ የምክር ቤቱ ሥራ በአጼ ልብነ ድንግል እናት በናዖድ ሞገሳ ሊቀ መንበርነት ይካሄድ ነበር። የዚህን ምክር ቤት መንፈስ የምትመራ ግን ታላቋ አማካሪ ንግሥት ዕሌኒ ነበረች። ንግሥት ዕሌኒ የመንግሥቱን አስተዳደር ስለምታውቅና በመንግሥቱም ግዛት ውስጥ ስለሚሆነው ጕዳይ ላቅ ያለ አስተውሎ ስለ ነበራት በሦስቱ ነገሥታት ዘመነ መንግሥት ሞገስ አግኝታ ስሟ ገናና ሆኖ ቄየ።

ይህ ጥቅስ እንደሚያስረዳው በየጊዜው ላይ ያጋጥም የነበረውን የመንግሥቱንና የሀገሩን ችግር እንደ ተቻለ ለማቃለል በሐሳብና በምክር እየረዳች ለቤተ መንግሥቱ የፈጸመችው መልካም አገልግሎት ሲታሰብ እውነተኛዪቱ ያስተዳደር መሪ የፖለቲካውም አስተናባሪ ዕሌኒ ነበረች ለማለት ይቻላል።

**ምዕራፍ ፫።**

**የመጀመሪያው የፈጠጋር ወረራ።**

ወስላማዊው የሐረር ሡልጣን የንግሥት ዕሌኒን ሰላማዊ፥ ፖለቲካ፣ በመከተል ከማዕከላዊ መንግሥት ጋራ በስምምነት፥ ሲተዳደር የተቻለውን ጊዜ ያህል ቄይቷል።

ይህ ሰላማዊ አካሄድ እስከ ዘለቄታው ይቀጥል ዘንድ ተስፋ እንዲኖረው በሁለቱ ተስማሚዎች መካከል የተደረገው ውል አስተላሰሩ ሊያፈተልክ ወይም ሊላላ እንዳይችል ለጊዜው ሌላ ዐይነት ማጥበቂያ እንዲያሻው ማሰብም አስፈላጊ ጕዳይ፣ አልነበረም።

ይሁን እንጂ በማግባባት መንፈስ የተፈጸመውን ቃል ኪዳን፥ የሚጐንጥ ሌላ ምክንያት ይመጣል ተብሎ በኈልቱ ባለ ጕዳዮች ዘንድ አንዳችም የማመንታትና የመጠራጠር ነገር ሳይኖር እንዲሁ ባልታሰበ አመጣጥ በስተ ጐን አልፎ ሄዶ ስምምነቱን የሚያፈራርስ ነገር በሌላ በኩል ስለ ቀሰቀሰ ሰላማዊው አካሄድና ውሉም ጭምር ለረጅም ጊዜ የሚቄይ ሆኖ አልተገኘም።

ምክንያቱም በነዚያ በኩል ያለው ሁኔታ በስሜት ሊታወቅ፥ እንደሚቻለው የአዳልና የሱማሌ ነገዶች የመሬታቸው ተፈጥሮ፥ ለትዳራቸው የማይረዳቸውና ራሳቸውን የማያስችላቸው ስለ ሆነ ነው።

መርከብ ሠርተው ወደ ውጭ አገር እየተዘዋወሩ እንዳይነግዱ ወይም ልዩ ልዩ የተግባረ ዕድ ሥራ እየሠሩ እንዳይተዳደሩ ለዚህ ሁሉ ችሎታና ድርጅት የሚያጥራቸው በመሆኑ በእንደዚህ ያለው ችግር ላይ የሚገኙት እነዚህ ነገዶች ከጊዜ ወደ ጊዜ ድኽነት ሲጫጫናቸው እንደተለመደው እዚሁ በአቅራቢያቸው ወደሚገኙት ወደ ንጉሠ ነገሥት ግዛት ግዛት ውስጥ ሰግደድ እያሉ በዘረፋ መጠቀሙ ለእነሱ በታም የቀለለ ነገር ነበር።

ይሁን እንጂ እንደዚህ ያለው ሁኔታ እንዳይቀጥል፥ ሡልጣናዊው ስምምነት የሚያግዳቸው ሆኖ ሳይገኝ በመቅረቱ ሰላማዊው ኑሮ ለገዢዎች ደስ የሚያሰኛቸው ቢሆንም እንኳ ለተራው ሕዝብ ግን የሚመቸው ባለመሆኑ ውሉ ዐውቆ ሊፈርስ የሚችለው እዚህ ላይ ነበር።

ስለዚህ ማሕፉድ የተባለውን የዘይላውን አሚር እነዚያው ለወረራ የጓጕት ወራሪዎች አቅፈው ይዘው መሪያቸው ሊያደርጉት ወደዱ። ማሕፉትም ጐበዝና ችሎታ ያለው የጦር፥ መሪ ስለ ነበረ ለዚህ ለታጨበት ተግባር ተገቢ ሆኖ እንደሚገኝ የታወቀ ነበር። በዚህም ጊዜ ላይ የዘይላ ገዥ ሆኖ ያስተዳድር ነበር። ማሕፉድ ይህን ወገኑ የሆነውንና ለዘረፋው ተግባር እሱኑ መርጦ ያቀፈውን የሶማሌን ዘላን ምኞቱን ለማርካት ስለ ፈቀደ በያመቱ ጊዜ እየለየ በዐቢይ ጾም ወቅት ፈጠጋር፥ የተባለውን ምሥራቃዊውን የኢትዮጵያን አውራጃ መውረር ጀመረ። የንጉሠ ነገሥት የጦር ሠራዊት በጾም ተዳክሞ በሚገኝበት ወራት የዘረፋውን ሥራ ለመፈጸም ለማሕፉድ ከዚህ የተሻለ ምቹ አጋጣሚ ጊዜ አልነበረውም። ከዚህ ሌላ ይህ ወራት ሰብል የሚሰበሰብበትና በጐተራ የሚከማችበት አፍላው የመከር ግዚኤ ስለ ነበረ የተራበው የማሕፉድ ሠራዊት በዚያ አውራጃ ላይ ሰፍሮ የሚያስፈልገውን ያህል ከባላና ከጠገበ በኋላ የተረፈውን እህል ከየባላገሩ ጐተራ እያሟጠጠ ወደ አገሩ እየጫነ ያጕዘው ነበር።

በዚህ አኳኋን ማሕፉድ በያመቱ እየተመላስለሰ ፈጠጋርን በሚዘርፍበት ጊዜ ሁሉ ምንም አደጋ ሳይደርስበት እንዲሁ በዘረፋ ያገኘውን እየሰበሰበ በሰላም ወደ አገሩ ለመመለስ መቻሉን ከተረዳው በኋላ ድፍረት እየተሰማው ሄደ። ስለዚህ ወደ ደዋሮም እየገባ እስከ ይፋትም ድረስ እየዘለቀ መንደሮችንና አብያተ ክርስቲያናትን ያቃጥል ጀመረ። ይህ ድርጊት የተጀመረው ልብነ ድንግል ለዐቅመ አዳም ድርሶ የመንግሥቱን መሪነት በእጁ ጨብጦ በያዘ ጊዜ ላይ ነበር።

ወራሪው በሚካሄድበት ጊዜ ላይ አጼ ልብነ ድንግል የመንግሥቱን ሥልታን በእጁ ይዞ ነበር።

ይሁን እንጂ የመጀመሪያው የፈጠጋር ወረራ እንዴት እንደቀጠለ ሊነገር የተጀመረው በዚሁ ምዕራፍ ላይ ስለ ሆነና እንዲሁም ደግሞ ወረራው በማን ዘመነ መንግሥት እንደ ተጀመረ ሊነገር ሲፈልግ ኅብረ ቃሉን ለላመነጣጠል ነገሩን አንድነት አያይዞ ማውሳት የሚያሻው እሺሁ ስፍራ ላይ ሆኖ ቢገኝም በዚያ በመከራው መግቢያ ዋዜማ ላይ የዙፋኑ ተተኪ ሆኖ የቀረውን የልብነ ድንግል የዘመነ መንግሥት አጋጣሚነት ባችሩ ከማውሳት ነገሩን እዚሁ ላይ አቄይተን ስለ ወረራው ሁኔታ ጀምረነው ወደ ነበረው ልንመጣ እንወዳለን።

በኑሮ ችግር ምክንያት የሚቃጣው ወራሪው ክፍል በድንገት አደጋ እየታለ ለመዝረፍ ካልሆነ በተቀር አገር የመግዛትና የማስገበር ምኞት ይኖረዋል ተብሎ የክርስቲያኑ ሕዝብ አሥጊ ነገር የሚስማማው መስሎ ባይታየም እንኳ ወራርው ግን ከጊዜ ወደ ጊዜ እየባሰና እየጠነከረ እንደ መሄዱ በቀላሉ ሊበርድ የሚችል አልነበረም።

እነሆ እዚህ ላይ ደኅና አድርጎ መገንዘብ የሚያሻው ንግሥት ዕሌኒ በንጉሠ ነገሥት ጋትና በአዳል መካከል የሚደረገውን ግጭትና በግጭቱም ምክንያት የሚፈጠረው ጠላትነት ጨርሶ እንዲቀር አድርጋ ሁለቱም ወገኖች ተስማምተው በኅብረት ይኖሩ ዘንድ መሥርታው የነበረው ሰላማዊ ፖለቲካ በማሕፉድ ወረራ ምክንያት መፍረስ መጀመሩ ነው።

በዕሌኒ የፖለቲካ ችሎታ የጦር መሪዎችን መንፈስ ለማለዘብ በተወሰደው ሰላማዊ እርምጃ ከአዳልና ከሱማሌ ዘንድ የሚሰነዘረውን ወረራ እንዲታገድ ለማድረግ ቢሞክርም በዚህ ጕዳይ ከሡልጣኖች ጋራ ወደ ስምምነት ለመድረስ የሚያስችለውን መንገድ ለማግኘት ጥረት የተደረገበትን ያህል በዚሁ፥ መጠን ደግሞ በዝርዝር ወደ ሕዝቡ ስሜት በኩል ተመልሶ፥ የያንዳንዱን አዳልና የሱማሌን ሕዝብ ፍላጎት ለማርካት ይቻል ዘንድ በደምሳሳው ሁሉም በሙሉ ከድኸነትና ከችግር ኑሮዋቸው እየተቀቁ ወትሮ ያልነበራቸውን ሌላ ዐይነት ሕይወት አግኝተው በምን አኳኋን በልጽገው እንደሚኖሩ ለዚህስ ጕዳይ ምን ዐይነት መካሄጃ ሊፈጠር እንደሚችል ሲታሰብ በእውነቱ ከዘዴኛዪቱ ከዕሌኔ ሐሳብ ሊመነጭ የሚችለው ማንኛውም ፍቱን የሆነ ብልኅት ሁሉ ይሞከር እንጂ የፍጡር ዘዴ ከሥነ ፍጥረት ኅይል በላይ እንዳለመሆኑ ለነገሩ ምንም፣ ዐይነት ማሻሻያ ሊገኝለት የሚችል አልነእብረም።

ይህም ባይሆን ችግረኞች ከዚህ ከድኽነት ኑሮዋቸው ወጥተው ወይም እዚያው እንዳሉ ሆነው ተገኝተው ችግራቸውን ረስተው በመንፈስ የአሚሮችን የመሰለ ምቾትና ርጋታ እንዲኖራቸውና ለወትሮ በችግር ምክንያት እያነፈነፉ ይፈልጉት የነበረውን ጦርነትና ዘረፋ እርም ብለው እንዲተውት ለማድረግም ፈጽሞ የማሳካ ነገር ነበር።

ስለዚህ ለነገሩ ማቀዝቀዣ ምንም ዐይነት አብነት ሊገኝለት የማይቻለውን ይህን የማሕፉድ ወረራ ኢትዮጵያ ለብዙ፥ ጊዜ እንደማትታገሠውና ይህም አሚር የለኰሰው የጦርነት እሳት ቀስ በቀስ እየተቀጣጠለ ነበልባሉ ተያይዞ ሲሄድ ክርስቲያናዊውንና እስላሙን የኢትዮጵያ ሕዝብ እንደ ገና እርስ በርሱ ሊያፋጀው እንደሚችል ይህ የወደፊቱ የመከራ ዛቻ በንግሥት ዐሌኒ ሐሳብ ውስጥ ጐልቶና ግልጽ ሆኖ የሚታይ ነበር ነበር።

ለዚህም ሥጋት ማባባሻ የቱርክ ጦር ባሕረ ኤርትራን ተከትሎ ከስሜን ወደ ደቡብ የመጓዙ ወሬ በሰፊው ሳይነገርና ሳይሰማ አልቀረም ነበር። ይህም ወሬ እንደ ተባራሪ እንገር ነፍሶ ይቀራል የሚባል ሳይሆን እስከ ቤተ መንግሥቱም ድረስ ደርሶ በግልጽ ሳይታወቅና ደንበኛ ማረጋገጫ ሳይገኝለት የቀረ አይመስልም። እርግጠኛነቱንም ለመረዳት አልቫሬዝ ስለዚሁ ጕዳይ ከጻፈው ክፍል ከዚሁ ለጥቆ በጥቂት ከሚገኘው ማስተዋል ይቻላል።

አልቫሬዝ እንደሚነግረን የኢትዮጵያ ነጋዴዎች ከዐረብ አገር ሠንጋ፥ ፈረስና ሐር ሌላም ልዩ ልዩ የዐረብ ሽቀጦች፥ ወደ አገራቸው እያመጡ ይሸጡ ነበር። ይልቁንም የሜካ ከፈይና የደማስቆ ብሮኬድ (ሙካሻ) ከዚያው እየመጣ የኢትዮጵያን ቤተ መንግሥትና አብያተ ክርስቲያናቱን ግሩም አድርጎ ሳምሮ ውበት ሰጥቷቸው ነበር እያለ ራሱ አልቫሬዝ ኢትዮጵያን በጐበኘበት ጊዜ ከዚሁ ከስፍራው ላይ ደርሶ የተመለከተውን ደኅና አድርጎ ተርኮታል።

ስለዚህ የቱርክን ጦር አመጣጥና የአሥጊነቱን ዜና ገና በሩቁ ሳለ የኢትዮጵያ መንግሥት ሳይሰማው አልቀረውም ሊባል ይቻላል። በዚሁ አኳኋን የውጪው ጦር እየገፋ ሲመጣና እንዲሁም ባገር ውስጥ በክርስቲያንና በእስላም ወገኖች መካከል ጦርነት ሲጀመር የውጪው እስላም ለሃይማኖት ወገኖቹ እንደሚረዳና ክርስቲያንን እንደሚያጠቃ ከንግሥት ዕሌኒ የተሰወረ ነገር አልነበረም።

ንግሥት ዕሌኒ ከሡልጣኑና ከአሚሮች ቤተ ሰብ ውስጥ ብዙ ወገን ስለ ነበራት በነሱ በኩል የሚታሰበውን ጕዳይ ጭምር ሳታውቅ አልቀረችም። የሆነ ሆኖ አሁን የግጭቱ ጊዜ ተቃርቦ ደመናውም እየከበደና እየተጫጫነ መጥቷልና በረዶው የሚዘንብበትና ውሽንፍሩ የሚጋረፍበት ሰዓት የጊዜ ጕዳይ ሆኖ ይታያል። በዚህ ሁኔታ የኢትዮጵያን መንግሥት ብርቱና ኀይለኛ የሆነ ትግል ሊያጋጥመው ነው። ይህ ትግል ምናልባት በመካከለኛው ምሥራቅ ውስጥ ደርጅቶ የቄየውን የክርስቲያንን ሥልጣኔ ሊያወድም የሚችል እንዳይሆን የሚያሠጋ ነው።

እነሆ በመጠነኛ ወራሪዎች የተጀመረው የፈጠጋር ጦርነት ከጊዜ ወደ ጊዜ እየቀጠለ ሲሄድ ቄይቶ በመጨረሻው እንደዚህ ያለ አሥጊ ነገር የሚያመጣ ይሆናል።

የሆነው ሆኖ አጼ ልብነ ድንግል የሡልጣናዊ ግዛቶች በንጉሠ ነገሥት ግዛቶች ላይ የሚያደርጉትን ወረራ ለመግታት ያደረገውን ትግል ለመከታተል ከመጀመራችን በፊት ስለ አጼ ልብነ ድንግልና ስለ ዘመነ መንግሥቱ የመጀመሪያ ክፍል ባጭሩ እንግለጽ።

**ምዕራፍ ፬።**

**በአፄ ልብነ ድንግል ዘመነ መንግሥት የኢትዮጵያ ኤኮኖሚ ሁናቴ።**

ልብነ ድንግል ለአቅመ አዳም ደርሶ የመንግሥቱን የአገዛዝ ሥራ እስኪረከብ አገሪቱ በጥበብና በአገዛዝ ዕውቀት በላቁ አማካሪዎች ተገዛች። አጼ ናዖድ ባገር ውስጥ የጸጥታን አንዋንዋር በማረጋገጡና ከድንበር ላይ የሚያውኩትን እስላሞችም በጦር ኀይል በመገሠጹ ፍጹም የሆነ ሰላማዊ ሰላማዊ መንግሥት ትቶ እንደ ሞተ ከዚህ ቀደም ብሎ ተመልክቷል። ለመንግሥቱ ሥራ አካሄድ ዋና እንደራሴ የሆነችው የአጼ ልብነ ድንግል እናት እቴጌ ሞገሳ ነበረች። ይሁን እንጂ በቤተ መንግሥቱ የሚገኙት ዐዋቂዎችና ታላላቅ ሰዎች ለእቴጌይቱ አማካሪ ሁነው አብረው በመምከርና በማበር ናዖድ ያቋቋመውን የሰላማዊ አስተዳደር ቀጠሉ። ባማካሪዎቹም መካከል ንግሥት ዕሌኒ ራስ ወሰን ሰገድ እቴጌ ናዖድ ሞገሳና ሌሎችም ነበሩበት። የንግሥት ዕሌኒን የሥራ ባሕርይ የሚገልጹ ባለፉት ምዕራፎች ተመልክተዋል። ከሌሎቹ አማካሪዎች መካከል ከፍ ብሎ የታየው ራስ ወሰን ሰገድ ሐሳቡ የማያወላውል ቀጥተኛ ታላቅ ጀግና ነበር። ከዚህ ባሕርይ ጋራ ትክክል ፍርድ የሚያይ በመሆኑ እንደ ንጉሥ የሚፈራ የድኻ አባት የተባለ ሰው ነበር። በነዚህ አማካሪዎ አገዛዝ ኢትዮጵያ ፰ ዓመት ሙሉ ሰላምና ትክክለኛ ፍርድ አገኘች። ወታቱም ንጉሠ ነገሥት ትምህርትን ፈረስንና የቀስት ተኵስን በቀላሉ ተማረ።

ልብነ ድንግል ቁመቱ ያጠረም ቢሆን በትምህርት የላቀ በባሕሪው የተመሰገነ ችሎታው በዙሪያው ካሉት ሰዎች ብልጫ ያለው ጐልማሳ ወጣው። ሰውዬው የረቀቀ ጥበብ ያደረበትና ለመግዛት ሙሉ ችሎታ ያለው ለመሆኑ ጥርጥር የለበትም። እንደ ልጁ እንደ አጼ ገላውዴዎስ ርኅሩኅና መሐሪ ባይሆንም በዘመኑ ነገሥታት በየጊዜው የታየ ዐይነት ጭካኔ የለበትም። የሃማኖት ትምህርትና ክርክር ይወድ ነበር። ይሁን እንጂ በዘመነ መንግሥቱ በሃይማኖት ምእመናንን ማሳደድ ወይም ስለ ሃይማኖት ልዩነት የጭካኔ ቅጣት ለመደረጉ በታሪክ ሁሉ አልታየም።

ከነዚህ ከመልካም ባሕሪዎች ጋራ ግን በሰው ልጅ የማይጠፋ ጕድለት ነበረው። የመንግሥቱ ግርማ የጦር ሠራዊቱ ኀይልና ላገሪቱም ተቃዋሚ የሌለበት ጌታ በመሆኑ ትዕቢት በልቡ አደረች። ትዕቢት ልብ ስለምተጋ በትምክሕት ምክንያት ሥራ በተረከበ ጊዜ ያገር ውስጥ ያገዛዝ ሥራው መልካም ሆኖ ሳለ የውጭውን ፖለቲካ ዘነጋው። ንግሥት ዕሌኒ በታላቅ ማስተዋል የጀመረችውን የፖርቱጋሎችን ወዳጅነት ተከታትሎ ባለ መግፋት ብዙ ጊዜ አጠፋ። ያጠፋውም ጊዜ በአደጋ ዘመን ከችግር ላይ ጣለው። በጦር ሜዳ ጀግና ሆኖ ሳለ ለጦር ሥራ የሚያስፈልገውን ዝጅግት ባለማድረጉ አስቀድሞ ፕላን ባለመሥራቱና የጦርም አለቆች አመራረጥ ላይ ስሕተት በማድረጉ የመጣበትን ታላቅ ጠላት ለመመከት ተሳነው። ለቤተ ሰቡና ለሚወደው በጣም ቸር የሆነ ልብ ነበረው። በድሎኛል ለሚለው ሰው ግን የተቋጠረ ቂም በልቡ ይይዝ ነበር።

ከልብነ ድንግል ዘመነ መንግሥት በሚቀድሙት በሁለቱ መቶ ዓመቶች ውስጥ የዐምደ ጽዮን ሰይፍና የዘርዐ ያዕቆብ ድል አድራጊነት የኢትዮጵያን ሰንደቅ ዓላማ ከሕንድ ውቅያኖስ አድርሶት ነበር። በምሥራቅ የባሕር ምድር የተባለው የባሕር ነጋሾች ግዛት ዘይላንን ይጨምር ነበር። በምዕራብ በኩል በነበረው ወሰን ግን ታሪክ ሁሉ በዝምታ ለማለፍ የተገደደበት ጕዳይ ነው። የሆነ ሆኖ በንጉሠ ነገሥቱ ግዛት ውስጥ በጦር ተሸንፈው የተያዙት አገሮች ሁሉ ሰጥ ለጥ ብለው አለመገበራቸው ግልጽ ነው። ባንድ በኩል ደግሞ ይኵኖ አምላክ እስከ ዘርዐ ያዕቆብ ዘመነ መንግሥት መጨረሻ ድረስ የኢትዮጵያን ንጉሠ ነገሥት ሥልጣን ተከራካሪ የነበሩት የይፋት የደዋሮና የፈጠርጋር የእስላም ባላባቶች በጦር ኀይል ተገሥጸው በጋብቻ ተዛምደው በአጼ ልብነ ድንግል ዘመነ መንግሥት መጀመሪያ እንደ አንዱ የኢትዮጵያ አውራጃ ሆነው ይገኛሉ። ባሌና አዲያም ወደነዚሁ ወደ ሦስቱ አገሮች አኳኋን ቀርበዋል፥ ብለን በምዕራፍ ፩ ገልጸናል። ለዚህው ዋናው ማስረጃ አጼ ዘርዐ ያዕቆብ ያጼ በእደ ማርያምና አጼ ናዖድ እቴጌዎች ሁሉ ከደዋሮ ከአዲያና ከነዚሁ ከምሥራቅ የእስላም ሡልጣኖች ቤተ ሰብ የመጡ ናቸው።

ከልብነ ድንግል ዘመነ መንግሥት መጀመሪያ እስከ ግራኝ ወረራ ድረስ (ከ፲፭፻ እስከ ፲፭፻፳) ኢትዮጵያ በእርሻና በፍሬ ዛፎች አታክልት የተጌጠች በቀንድና በጋማ ከብት የበለጸገች አገር ነበረች። ከግራኝ ወረራ ፯ ዓመት ቀደም ብለው ከፖርቱጋል ወደ አጼ ልብነ ድንግል ተልከው ከመጡት መልክተኞች መካከል ፍራንቺስኮ አልቫሬዝ በባሕር ምድር ውስጥ (ኤርትራ) ከነበረው ከቅዱስ ሚካኤል ገዳም አጠገብ ያየውን ያትክልት ቦታ እንዲህ ብሎ ገለጸ ይባላል።

የገዳሙ ንብረት በሆነችው በጠባቧ ሸለቆ ውስጥ የብርቱካን የሎሚ፥ የትርንጐ የፒየርና የልዩ ልዩ ዐይነት የበለስ ዛፎች ይገኙበታል። ከነዚህም ሌላ የፖርቱጋልና የሕንድ ዐይነት የሆኑ የኮክ ዛፍ የጐመን የኮረሪማ የካርዳሚን የወርም ውድ፣ የሚርትልና ልዩ ልዩ ዐይነት የጣፈጠ ሽታ ያላቸው መድኃኒትና ሌሎችም ዐይነት ተክሎች ይገኙባታል።

እንዲሁም አልቫሬዝ በሌላ ቦታ በደብሯና በደብረ ቢዛን አልባ አቅራቢያ ባሉት አገሮች ያየውን የማሽላ የዘንጋዳና የሌሎችንም እህሎች ሰብል እያመሰገነ አንሥቶታል። በ፲፮ኛው መቶ ውስጥ ኢትዮጵያ ለሜካ ለዜቢድ ለጂዳ ለሲናና ለሌሎችም የዐረብ አገሮች እህል ከብት ዝባድና ቅመማ ቅመም ወርቅና ሌሎችንም ሸቀጦች ትሸጥ ነበር። ለሸቀጦቿም ዋጋ ያረብ ፈረሶች ጥሩር የሜካ ከፈይ ስጋጃ ምንጣፍና ከሕንድ አገር የሚመጡ በዕንቍ የተጌጡ መጐናጸፊያና ሐር የሐር ጨርቅ ታገኝ ነበር። አልቫሬዝ ኢትዮጵያን በጐበኘ ዘመን የታላላቆቹ አብያተ ክርስቲያናት መቅደሶች በነዚሁ የሐር መጐናጸፊያዎች ተጊጠው ይገኙ ነበር። በንጉሠ ነገሥቱም ግምጃ ቤት ተቀማጭ ዋና ሀብት ከጉምሩክ ቀረጥና ከግብር የሚገኙት ሐር ጨርቅና የሐር ነዶ ነበር። አጼ ልብነ ድንግል በሚጓዝበት ጊዜ አልቫሬዝ በጕዞው ላይ ያየውን የኮርቻና የጭነት ከብት ብዛት በመገረም ጽፎዋል።

እንደዚሁ ይህ የፖርቱጋል ሰው በየጁ፥ በሰሜናዊ ወሎና በሸዋም ውስጥ ያያቸውን ለምለም አገሮችና ልዩ ልዩ ተክሎች እያደነቀ ሲነገር በመጽሐፉ ውስጥ አልፎ አልፎ የሚታየው የኢትዮጵያ እርሻና ከብት ርቢ ከኋለኛው ዘመን ኢትዮጵያ ከነበራት ሀብት የተሻለ ይመስላል። በዚሁ በአልቫሬዝ ዝርዝር ውስጥ በኢትዮጵያ የማይገኙ አሉ። ለዚህ ምክንያቱ አልቫሬዝ አገሪቱን በለቀቀ በዓመቱ አሕመድ ግራኝ አገሪቱን ሲወር በዘረፋና በቃጠሎ ተክሎቹን ሁሉ ስላጠፋ ነው። ከዚያም ቀጥሎ በአጼ ገገላውዴዎስ ዘመነ መንግሥት መጨረሻ ላይ ቱርኮች ምጽዋን ስለ ያዙዋት ዘይላም በእስላሞች እጅ ስለ ነበረች ኢትዮጵያ በፍጹም ከባሕር ተቋርጣ የጠፋውን ተክልና ዘር መተካት ያቃታት ይመስላል።

ስለ አገሪቱ ንግድ ከዚህ በላይ ባጭሩ ተነግሮአል። ይሁን እንጂ ኢትዮጵያ ወርቅና ልዩ ልዩ ከእርሻ የሚገኙ ሲሳዮች ወደ ውጭ አገሮች የምትሸጥና የውጭ አገር ሸቀጦችም የሚመጡላት ታላቅ የንግድ አገር እንደ ነበረች ሆኖ አይታይም። የነበረውም ንግድ በእስላሞች እጅ ነበር እንጂ ድንበር አልፈው ባሕር አቋርጠው የኢትዮጵያን ንግድ ለከበሩ መንግሥታት አድርሰው የነሱን ሸቀጥ ወዳገር ይዘው የሚገቡ ነጋዴዎች የአኵስም መንግሥት የንግድ መርከቦች ከጠፉ በኋላ የተተካ ታላቅ ንግድ አልነበረም።

ነጋዴ ከንግዱ ጋራ አዲስ ሥልጣን አዲስ ዕውቀትና አዲስ ጥበብ ይዞ ወደ አገር የሚመለስ ሲሆን ኢትዮጵያ የአኵስም መንግሥት ከወደቀ በኋላ የባሕር መርከቦች በማጣት ንግድዋንና ሥልጣኔዋን ወደ ውጭ አገሮች ለማድረስ ሳትችል ቄየች።

የአኵስም መንግሥት ከወደቀ በኋላ ወይም ከመውደቁ አቅራቢያ ወደ ሕንድና ወደ ሌሎችም አገር እየሄዱ ሲነግዱ የነበሩት የኢትዮጵያ የመርከብ አዛዦችና የጦር መርከብ አለቆች የባሕር ጃውሳ ሆኑ። በባሕረ ኤርትራ ላይ የሚመላለሱት የዐረቦች ንግድ መርከብ ይዘርፉ ጀመር። ከዘረፋው ሌላ፥ የሚበዛውን ጊዜ በባሕር ወደብ የሚገኙትን የዐረብ ከተማዎች እየመቱ ማጥቃትን ያዘወትሩ ነበር። በዚያን ዘመን በርከት ያሉ የኢትዮጵያ ሰዎች በመርከብ ጄዳ ላይ ወርደው ከተማዪቱን ዘረፉ። ከዚህ በኋላ ኢትዮጵያውያኖች ሜካን ይዘው ካብን ሊያጠፉት ነው የሚል ንግርት በዐረብ አገር እየገነነ ስለ ሄደ ኬሊፎች በነገሩ ሠግተው ከካይሮ ከፓሌስቲን ከባግዳድ ከፋርስ የጦር መርከቦች አዋጥተው የኢትዮጵያን ጠረፎች በኅይል መያዝ ጀመሩ። በባሕር ላይ ለንግድ መሰናክል የሆኑትን የአዶሊስን መርከቦችንም ወግተው አጠፏቸው። ባባሕር ላይ የሚጓዝ ጥበብ በዚህ ምክንያት ከኢትዮጵያ ተፍቶ ቄየ።

የኢትዮጵያ የጦር መርከቦች በመንግሥት ያልተደገፉ የጃውሳ ማኅበር ብቻ ስለ ነበሩ፣ የኬሊፎቹን ኅይል ለመቃወም አልቻሉም። ከዚያ በኋላ ግን የኢትዮጵያውያን የባሕር ኅይል ቀስ ቀስ እያለ ሞተ። ከባሕር ኅይል ማጣት ጋራ ያገሩም ተወላጆች ከንግድ ወደ ሌላ ሥራ ሲመለሱ በባሕር ወደብ የሚገኘው አገር ሁሉ የእስላም ሃይማኖት አቅፎ ለዐረቦች ተገዥ ሁኖ ኖረ። ግን የክርስቲያን ሕዝብ ከዚህ የውጭ አገር፥ ንግድ ስለ ራቀ በአጼ ልብነ ድንግል ዘመነ መንግሥት መጀመሪያ አገሪቱን በንግዷ በኩል የሚያነሣት በታሪክ ውስጥ እምብዛም አይገኝም። በወጭ ንግድ ብቻ ሳይሆን ባገር ውስጥ ንግድም ቢሆን በየከተማውና በየመንደሩ ከሚገኙት ገበያዎች ውጭ ታላቅ የንግድ ሥራ አልነበረም።

ለንግድ በጣም አስፈላጊ የሆነው ገንዘብ የሚባል የዕቃ፥ ማለዋወጫ አማካይ በአጼ ልብነ ድንግል ጊዜ፥ በኢትዮጵያ አልነበረም። በአኵስም ነገሥታት ዘመን ግን የወርቅና የመዳብ፥ ቤሣዎች ስለ ነበሩ ያገሪቱ ንግድ ታላቅ ነበረ። በልብነ ድንግል መንግሥት ግን ገበያተኛው አንድ ፈረስ ለኀምሳ ላም እየተባባለ ዕቃ ለዕቃ እንስሳ ለእንስሳ ይለዋውጠው ነበር። ካንድ ላም ወይም ከአነስተኛ እንስሳ ለሚያንስ ምንዛሪ ዳቦ በተጨማሪ ይከፈል ነበር።

የመንግሥቱ የፊናንስ አስተዳደር ከቀዳማዊ ኃይለ ሥላሴ ዘመነ መንግሥት አስቀድሞ የምናውቀው ዐይነት አስተዳደር ነበር። ዛሬ በመካከለኛ ዕድሜ ያለው ሰው ሁሉ አልረሳውምና በሚያስፈልግ አብልጦ መዘርዘር አያሻም። ነገር ግን ባጭሩ ማመልከትና አንዳንድ የዘመኑን ያገሪቱን ሀብት ለመግለጽ የሚረዱ ነገሮችን መጥቀስ ይጠቅማል።

የንጉሠ ነገሥቱ ግምጃ ቤት ሁል ጊዜም ቢሆን ከሚከፍለው ወጪ የበለጠ ገቢ ያገኛል። አገረ ገዢዎች ከሚገዙት አገር ውስጥ ከፍሎ ማዕድ ቤት ለንጉሡ ግምጃ ቤት ይሰጠዋል። የጦር ሠራዊቱ እንደዚሁ በገባርና በማደሪያ መሬ የሚያድር ነበር። ትዳራቸውንም አገረ ገዢው ከሚገዛው አገር ውስጥ ያካፍላቸዋል እንጂ ከንጉሠ ነገሥቱ ግምጃ ቤት የሚደረግላቸው ወጪ አልነበረም። በዘመቻም ጊዜ የጦር ሠራዊቱ የራሱን ስንቅ እየጫነማ ካገርም በዘረፋ ከሚያገኘው ስንቅ እየተጠቀመ ይዋጋል እንጂ የንጉሠ ነገሥቱ ግምጃ ቤት አያበላቸውም። ታላላቆች የቤተ መንግሥት ሹማምንቶች በማደሪያና ንጉሠ ነገሥቱ በሚተክላቸው ጕልት ገቢ ይኖራሉ። ቤተ ክህነትም ከጕልት አበል ከምታገኘው ብቻ ትተዳደራለች።

ከግብር ከሚገኘው ሀብት ንጉሠ ነገሥቱ ለታላቆች የመንግሥት ሰዎች በሰፊው በትልቁ ይቸራሉ። እንደዚሁም ደግሞ በድንበራቸው ዙሪያ ላሉትና በንጉሠ ነገሥቱ ግዛት ውስጥ ለሚገኙትም ንጉሦች በየጊዜው ከፍ ያለ ስጦታ ማድረግ ነበረ። ይሁን እንጂ እነዚህም በተራቸው ለንጉሠ ነገሥቱ ገጸ በረከትና መተያያ ይልኩ ነበር።

ከማስተዳደሪያ ተርፎ ለንጉሠ ነገሥቱ ግምጃ ቤት የዓመት ግብር ስለሚገብሩባቸው መሬቶች ሀብት ለመገመት የሚከተሉት ሐሳቦች ይሰጣሉ።

ፍራንቺስኮ አልባሬዝ በ፲፭ኛው መቶ ዘመን ውስጥ ጐጃም ባሕር ምድርና ትግሬ ግብራቸውን ሲያገቡ ያየውን የፖርቱጋል መልክተኞች ታሪክ በሚባለው መጽሐፉ ከ፫፻፳፩ እስከ ፫፻፳፭ ገስ ጽፎት ይገኛል። ጐጃም ብቻ ፫ሺሕ ፈረስ ፫ሺሕ በቅሎ ፴ ሺሕ ብልኮና ፴ ሺሕ ኩታ (ወይም ሸማ) ፴ ሺሕ ወቄት ወርቅ ገበረች። በዚሁ ወቅት የባሕር ነጋሽና ትግሬ መሆን የግዛታቸውን የባሕር ምድርንና የትግሬን ግብር ለማግባት ቀርበው ነበር።

የዐረብና የግብጽ ፈረሶች ባሕረ ነጋሽ አንድ መቶ ኅምሳ ቍጥር የሌለው ሐር ጨርቅ የሕንድ ካሽሚር ጨርቅና በዘመኑ ስመ ጥሩ የነበረ የሜካ ከፈይ አገባ። እንደዚሁ ደግሞ ከትግሬ ሁለት መቶ ሠላሳ የዐረብና ሌሎች ፈረሶችና ብዛቱ የሚያስደንቅ የሐር ጨርቃ ጨርቅና ብትን ሐር ገባ። ከነዚህ ፈረሶች መካከል በበልጋዳ ሩቢኤል በኩል የገቡት ሠላሳ ፈረሶች እንደ ተጫኑ የሚያንጸባርቅ ጥሩር የለበሱ ፈረሶች እንደ ተቀመጡባቸው በሰልፍ አለፉ። ፍራንቼስኮ አልቫሬዝ በልዩ ጊዜ ያየውን የንጉሠ ነገሥቱን ሀብት በማድነቅ ጽፎታል። ይህ በየጊዜው የሚገኘው ሀብት በአምባዎች በገዳማት በአብያተ ክርስቲያኖች በሚገኙት ግምጃ ቤቶች ይጠራቀማል። ፔሮደ ኮቪልሐም ስላንዱ የዋሻ ግምጃ ቤት ለአልቫሬዝ ሲያጫውተው በያመቱ ብዙ ወርቅ እያመጡ እዚህ ዋሻ ያገባሉ። አንድም ጊዜ ሲያወጡት አላየሁም፤ በዋሻው ውስጥ ዓለሙን ሁሉ ለመግዛት የሚበቃ ወርቅ ሳይገኝ አይቀርም ብሎ ነገረው። ዋሻው በደ ኮሔልሐም ቤት አጠገብ ስለ ነበረና ኮቤልሐም በኢትዮጵያ ብዙ ዘመናት የኖረ ሰው በመሆኑ የተመለከተውን ነገር ነው እንጂ ለአልቫሬዝ ያጫወተው ከንቱ ወሬ አይደለም። በታሪኩም እንደምናውቀው ሰውዬው ዐዋቂ ጨዋ ሰው አስለ ነበረ ቃሉ በዚህም እንደሌላው ነገሩ የሚታመን ነው።

በ፲፮ኛው መቶ ውስጥ ኢትዮጵያን ከጐበኙዋት ከውጭ አገር መንገደኞች ጽሑፍ እንደምናየው ሁሉ ያገሪቱ ሀብት የሚያስደንቅ ነበረ። ስለ እርሻዋና ስለ አትክልትዋ ከዚህ ቀደምም ባጭሩ አመልክተናል። አንዳንድ ሁኔታዎች ቢደገሙ የበለጠ ማስረጃ ይሆናሉ። ለምሳሌ በዋሻና በአዳል መካከል የሚገኘው ፈጠጋር የተባለው አገር በማሕፉድ ጦርነት ጊዜ በስንዴና በገብስ እርሻ የለበሰ ታላቅ የቀንድ ከብት የበግ የፍየል የፈረስና የበቅሎዎች መንጋ የሚገኙበት እንደ ነበረ ተጽፏል። አገሪቱም በኩታ ገጠም እርሻ የተሸፈነች ነበረች። ከትግሬ እስከ ሸዋ ያለው በዚያን ዘመን አንጐት የተባለው አገር የእርሻውና የብልጽግናው ታሪክ እንደዚሁ ተጋኖ ተእንግሮዋል። አልቫሬዝ ካለፈባቸው ወረዳዎች የሚበዙት ሕዝብ በብዛት የሚገኝባቸውና በሰፊው የታረሱ አገሮች ነበሩ። እርሱ ራሱ በታላቅ መደነቅ የሚከተለውን ጽፏል። በዓለም ላይ እንደዚህ ሕዝብ የበዛበት እርሻ የተስፋፋበትና የከብት መንጋዎችና የአደን አውሬዎች የመሉበት አገር የሚገኝ አይመስለኝም ብሎ ይላል።

የሕዝቡን የዕለት ትዳር ከሚደግፈው ከእርሻና ከርቢ ሀብት አልፈን የተጠራቀመውን የመንግሥቱና የሕዝቡን ሀብት ብንመለከተው ያነሰ አይደነቅም። ከብዙ በጥቂቱ ያንዳንዶቹን ሕንፃዎችና በዘመኑ የነበሩትን አብያተ ክርስቲያኖች ብልጽግና ታሪክ ጸሐፊዎች ትተውልናል። ዐረብ ፋቁዊ የተባለው የግራኝ ዘመን ታሪክ ጸሓፊ የግራኝ ሠራዊት ዘርፎዋቸው ካቃጠላቸው ከሃምሳ ገዳሞች ስለ አንዷ ስለ መካነ ሥላሴ የሚከተለውን ጽፏል። የቤተ ክርስቲያኒትዋ እርዝመት ፻ ኪዩቤት ነበር። ስፋትዋና ቁመትዋ ፻፶ ኪዩቤት ጠርዙ ፬ ኪዩቤት ነበር። የቤተ ክርስቲያኒትዋ ጣራና የውስጧ ግድግዳ ሁሉ በወርቅና በብርቅ ቅጠል ለብሶ በልዩ ልዩ የወርቅ ሐውልት በዕንቍና በከበሩ ደንጊዎች የተጌጠ ነበር።

በወርቅና በብሩ ቅጠል ላይ ልዩ ቀለማት ተለብጠው፥ ሌሎችም እየተቀረጹ ገብተው ተጌጠዋል። ግራኝና ጓደኞቹ ገብተው ዞረው ባዩ ጊዜ ከማንጸባረቁ የተነሣ ዐይናቸው ማየት ሰነፈ። እስላሞቹ በሥራው ሁሉ እጅግ አድርገው ተደነቁ ይላል። ይኸው ጸሐፊ ስለ አትሮንስ ማርያም ቤተ ክርስቲያን የሚከተለውን ጽፏል። እስላሞቹ ከቤተ ክርስቲያኑ መቅደስ ላይ እጅግ የከበሩ ከፈርጥና ከሐር መጎናጸፊያዎች ቀደው ወሰዱ። ከግድግዳዎቹ ላይ የተነሡት የወርቅና የብር ቅጠሎች ብዙ ክምር ሆኑ። የወርቅ ጽዋ ተወሰዱ ሣህንና የወርቅ ማጠኛና ጽዋዎች በብዙ የሚቄጠሩ ተወሰዱ ይላል።

ከነዚህም ሌላ አራት እግር ያለው መቆሚያ ላይ የሆነ ክብደቱ አንድ ሺሕ ወቄት የሚሆን የወርቅ ጽላት በወርቅ ገበታ የተጠረዘና በሥዕል የተንጸባረቀ መጽሐፍ ቅዱስና ሌሎችም ቍጥር የሌላቸው ሀብት ዘረፉ። ዘረፋውንም ወራሪዎቹ መሰብሰብና መጫን እስኪሰለቹ ቄዩ። የወሰዱትን ወስደው ማጓዝ ሲያቅታቸው እሳት ለቀውበት አቃጠሉት ብሎ ይላል።

በ፲፭፻፴፩ - ፴፪ ዓ.ም ኤሚር ዘሐሩባዊ መሐመድና ቢዘር ሙጂሐድ የተባሉት የግራኝ የጦር አለቆች በአንጐት ውስጥ የሚገኘውን ደብረ እግዚአብሔርን ባቃጠሉ ጊዜ የተዘረፈውን የወርቅ ልክ ለማመን የሚያቸግር ነው። አራት የወርቅ ጽላቶች እያንዳንዳቸው አምስት ሰዎች ለማንሣት የሚሳናቸው ከሌሎች ዕቃዎች ጋር ተዘረፉ። በድምሩ ከደብረ እግዚአብሔር ገዳም ውስጥ የተዘረፈው ወርቅ አንድ ሚሊዮን ወቄት ነበር ይባላል። ይህ ቤተ ክርስቲያን በአጼ ሰይፈ አርዕድ ጊዜ የተሠራ ነው። ደግሞ በዚሁ ዓመተ ምሕረት የግራኝ ጦር በሐይቅ ባሕር ውስጥ ከነበራቸው ከደብረ እግዚአብሔር የወርቅና የብር ጽዋዎች ከወርቅ ሙካሽ የተሰፋ ጥንድ ድርቦች የወርቅ ሻማ ማቆሚያዎች ማዕጠንቶች በወርቅ ብራና የተጻፉ መጻሕፍትና ልክ የሌለው የወርቅ ዕቃ መዝረፋቸውን የእስላሞች ታሪክ ጸሐፊ መዝገብ አግብቶት ይገኛል። ይህን ዘረፋ በሐይቅ ባሕር ላይ ለማሻገር ፻፶ ሰው የሚሸከም ታላቅ ጀልባ ሦስት ጊዜ ተመላለሰ ይባላል። ይኸ ሁሉ የሚያሳየው ያገሪቱን ታላቅ፥ ብልጽግና ነው።

**ምዕራፍ ፭።**

**የፈጠጋር ጦርነት።**

አጼ ልብነ ድንግል ሥልጣንን ከመረከቡ በፊት የማሕፉድን ወረራ ለማቆም ቄረጠ። ስለዚህ በ፲፭፻፰ ዓ.ም ማሕፉድ ወደ ፈጠጋር በሚዘምትበት ወራት ታላቅ የጦር ሠራዊት አስከትሎ ወጣቱ ንጉሥ ወደ ፈጠጋር ተጓዘ። በ፲፭፻፰ ዓ.ም ግን ማሕፉድ ብቻ ሳይሆን ወላስማናው ሡልጣን መሐመድም አብሮት ወደ ፈጠጋር ዘምቶ ነበር። የዚህ ምክንያቱ ጦርነቱ ለዘረፋ መሆኑ ቀርቶ አሸንፎ የንጉሠ ነገሥቱን ግዛት ለመያዝ በእስላሞች በኩል የተጸነሰ ሐሳብ በመኖሩ ነው። ማሕፉድ ከኢትዮጵያ የዘረፈውን ሀብትና የማረካቸውን ወጣቶች ወደ ሜካ እየላከ በመሸጥ ከዐረብ አገር ጥቁር ልብስ የጦር ፈረስና ሌሎችንም የጦር መሣሪያዎች በማጠራቀም በአያሌው ኅይል ተሰምቶት ነበር።

የሜካም ባላባቶች ማሕፉድ የጀሐድ ጦርነት በኢትዮጵያ መንግሥት ላይ እንዲቀጥል የሃይማኖት ፋናቲክነት አጠንክረው ለእርሱና ለሌሎችም መሪዎች ሰብከዋል። ለማሕፉድ የግርማው ምስክር እንዲሆነው በዘመኑ ስመ ጥሩ የነበረውን በጥቁር ከፈይ የተሠራ ድንኳን ላኩለት። ያጼ ናዖድ ጦር የእስላሞችን የጦር ሠራዊት ከደቄሰ በኋላ የወላስማ ገዢዎች ገናንነት በአዳልና በሱማሌ ሕዝብ ፊት ስለ ተገፈፈ በዚህ ጊዜ ሡልጣን መሐመድ ለስም እንጂ እውነተኛው የአገሪቱ መሪ ማሕፉድ ነበር፥ ለማለት አይቻልም።

ስለዚህ ወደ ዘመችው ሲጓዝ ሡልጣን መሐመድ ባንድ በኩል ከራሱ የበለጠ ተከታይ የነበረውን የማሕፉድን ሐሳብ መፈጸሙ ነው። በማሕፉድ በኩል ግን ለስምም ቢሆን የሡልጣን መሐመድ ከጦር ሠራዊቱ መኻከል መገኘቱ የዘመቻውን መልክ መለወጡን በመረዳት ነው።

ሡልጣን መሐመድና ማሕፉድ እንደ ልማዳቸው ፈጠጋርንና ደዋሮን ለመዝረፍና ለማቃጠል ታላቅ ጦር አስከትለው ጉዟቸውን ጀመሩ። ባለፉት ዘመናት ማሕፉድ ለዘረፋ በዘመተ ጊዜ መንገድ እየለዋወጠ ሸዋ ደዋሮ ወይም ፈጠጋር እየገባ አጥፍቶ ይሄድ ስለ ነበረ የሚመታበትን መንገድ ለማወቅ አስቸጋሪ ነበር በ፲፭፻፰ ዓ.ም እስላሞች የዘመችውን ዝግጅት እንደ ጀመሩ አጼ ልብነ ድንግል በፈጠጋር አድርገው ከአዳሎች አገር ወርደው የማሕፉድ ጦር የሚመጣበትን መንገድና የሠራዊቱንም ኀይል አጥንተው የሚያስታውቁ ሰላዮች ላኩ። በዚህ አኳኋን በፈጠጋር በኩል መግባታቸው ከታወቀ በኋላ አጼ ልብነ ድንግል ለጦሩ ራሱ መሪ ለመሆን ቄረጠ። መኳንንቶቹ ግን ብዙ የጦር ዐቅድ የሚያውቁ አዝማቾች እያሉ ወታቱ ንጉሥ የሚዘምትበት ምክንያት ስላልታያቸው እንዳይዘምት አጥብቀው ልብነ ድንግልን መከሩት።

ልብነ ድንግል ግን አጐቱ አጼ እስክንድር ከአዳሎች ጋራ ሲዋጋ መሞቱን አባቱ አጼ ናኦድ እስላሞችን ድል አድርጎ ሲመለስ በውኃ ሙላት መንገድ ላይ ማረፉን አልረሳም። ከዚህም ሌላ የቤተ ክርስቲያን ማቃጠልና ከአንድ ዓመት በፊት የንጉሡን ነፍጠኞች ማሕፉድ ማርኮ በታላቅ ጭካኔ ማስገደሉ ከወጣቱ ገዢ አእምሮ አልጠፋምና ቁጭቱን ራሱ ለመቀበል ወሰነ።

የእስላሞች ጦር ጕዞ መጀመሩ በታወቀ ጊዜ አጼ ልብነ ድንግል ክተት ብሎ ሳያውጅ ያቅራቢያውን ሠራዊት ብቻ አስክትሎ በቀንና በሌሊት ግሥጋሤ አዳል ምድር ውስጥ ገባ። ለጦርነቱ የተዘጋጀው ስልት ከጥቂት ዘመን በፊት አጼ ናዖድ የሠራበት ስልት ነበር። ልብነ ድንግል የሚበዛውን ሠራዊት በሸለቆ ውስጥና በተራራዎች ላይ እንዲያደፍጡ ካደረገ፥ በኋላ አንዱ የጦር ክፍል በእስላሞቹ ጀርባ ዞሮ መንገዱ የሚያልፍበትን በር እንዲይዝ አደረገ።

እስላሞች ፈጠጋር ውስጥ ገብተው ነበርና መጀመሪያ ያዩት አነስተኛ የሆነ የግንባር ጦር ነበር። ስለዚህ ትንሽ እንኳ፥ ሳያመነቱ ይህን ግንባር ቀደም ጦር ገጠሙ። የግንባሩ ጦር፥ እያፈገፈገ ያዳልን ጦር አድፋጮች አሉበት እንዲያድርስ ታዞ ነበርና በታላቅ ጥበብ ይህንኑ ለማድረግ ቻለ። ማሕፉድና ሡልታን መሐመድ ቀረብ ብለው ከፍ ካለች ቦታ ላይ ለንጉሠ ነገሥቱ ብቻ የሚከተለውን የግምጃ ድንኳን ባዩ ጊዜ ከትልቅ ጦር መካከል እንደ ገቡም በተገነዘቡ ጊዜ ሡልጣን መሐመድ ሳይታወቅ ከ፬ ፈረሰኞች ጋራ አዙሮ ሸሸ ጀግናው ማሕፉድ ግን ሞቱን ለማሳመር ሲል ከክርስቲያን ጀግኖች መካከል እኔ ነኝ የሚል እንዳለ ግንባር ለግንባር እንዲገጥመው ጠየቀ። ለዚህ ጥሪ የመስለው ዘንካታው መነኵሴ አባ ገብረ እንድርያስ ነበር። ኅይለኛው አባ ገብረ እንድርያስ ሰይፉን መዝዞ ከማሕፉድ ጋራ ምክት ከገጠመ በኋላ የማሕፉድን ጭንቅላት ካንገቱ ላይ አሽቀንጥሮ ጣለው። ማሕፉድ ሲወድቅ የእስላም ሠራዊት ተበታተነ። ሽሽቱም አለ ወግ ሆነ። አውጪኝ እግሬ ያለው ሁሉ ገና በማለዳ በክርስቲያን ጦር በተያዘው በር ውስጥ ለማለፍ እንደ ጐረፈ የንጉሡ ወታደሮች ፈጁት። በዚሁ በሐምሌ ወር በ፲፭፻፰ ዓ.ም በተደረገው ጦርነት ፲፪ሺሕ የአዳልና የሱማሌ ሠራዊት ከጦር ሜዳ ላይ ወድቀው ቀሩ ይባላል።

ከዚህ ድል በኋላ በአጼ ልብነ ድንግልና በአዳል መካከል ጦርነቱ ቆመ። በታሪከ ነገሥት እንደተጻፈው ሁሉ ከድሉ በኋላ አጼ ልብነ ድንግል ወደ አዳል ምድር ዘልቆ ገባ። ፖርቱጋላዊው ጸሐፊ አልቫሬዝ እንደ መዘገበው አጼ ልብነ ድንግል ዘንካር ከምትባል ከተማ ከሚገኘው የአዳል ሡልጣን ቤተ መንግሥት በደረሰ ጊዜ ንጉሡ ራሱ ሄዶ በጦሩ በሩን ሦስት ጊዜ መታ። ይህንንም ያደረገው በጦር ሕግ ለመውጋት እንጂ ለዘርፋ አለመሄዱን ለመግለጽ ነበር። የሆነ ሆኖ በግቢው ውስጥ ማንም ሕያው ሰው ስላልተገኘ ቤቱን እንደተዘጋ ጥለውት ሄዱ ይባላል። አንዳንዶቹ ጸሐፊዎች ግን የሚያሰደንቅ ውበት የነበረውን በዘንካር ከተማ የተሰራውን የሡልጣን ሕንፃ እንዲፈርስ አጼ ልብነ ድንልግ ማዘዙን አትተዋል።

ይህ ታላቅ ድል በተገኘ ቀን ሎፓ ሶሬስ አልበር ጉኤራ የተባለው የፖርቱጋል የባሕር ጦር አዝማች በአደን የባሕር ሰላጤ በኩል ገብቶ የዘይላን ከተማ በመድፍ ከደበደበ በኋላ መርከበኞቹ አውርዶ ከተማውን እንዳቃጠለ ተጽፏል። የማሕፉድ መሞትና የዘይላ መቃጠል ለኢትዮጵያ ክርስቲያን ወገን ታላቅ ድል ነበር። ይህን ድል ተከትሎ በአዳልና በሱማሌ ላይ ደንበኛውን የንጉሠ ነገሥት አስተዳደር ለመዘርጋትና ይህን ለብዙ ዘመን የነደደውን የውስጣዊ ጦርነት ለዘለዓለም ለመደምሰስ አጼ ልብነ ድንግል ዕድል ነበረው። እንደ ዐምደ ጽዮንና እንደ ዘርዐ ያዕቆብ ድልን ተከትሎ በተሸነፈው አገር ላይ አስተዳደርን በማቋቋም ፈንታ አጼ ልብነ ድንግል ማንኛውንም እርምጃ ሳይወስድ ወደ ሸዋ መመለሱን መረጠ። ምናልባት የተከተለው ጦር አገሩን ከድሉ በኋላ በሙምሉ ለመያዝ የሚበቃ ሳይሆን ቀርቶ ይሆናል። የኢትዮጵያ የጦር ሠራዊት በዘመኑ ሥንቅ አቀባይ ክፍል ስላልነበረው ሠራዊቱ ርቆ ለመሄድ ቸግሮት ይሆናል። ይሁን እንጂ ልብነ ድንግል ድሉን ተከትሎ አውራጃዎቹን ባለመያዙ ከኻያ ዓመት ባነሰ ጊዜ ውስጥ የአዳልና የሱማሌ መሪዎች ቱርኮች በሰጧቸው የቶር ርዳታ ክክርስቲያን ኢትዮጵያ የጦር ሠራዊት የላቀ ኀይል አሰናድተው በብርቱ ኅይል ኢትዮጵያን ለመውጋት እንደ ቻሉ ወደ ፊት ይገለጻል። ለጊዜው ከፈጠጋር ጦርነት በኋላ የአጼ ልብነ ድንግል አስተዳደር በምን አኳኋን እንደ ተመራ እናትታለን።

የፈጠጋር ድል ያለ ፍጻሜ ባጭር ተቀጭቶ እንዲቀር ሲደረግ፥ ይህ የአጼ ልብነ ድንግል ስሕተት በጊዜው ላይ ሳይጐላና ሳይነገር እንዲሁ ተሸፍኖ ሊቄይ የቻለው ጊዜው ራሱ ነገሩን እደነጋግሮት ይመስላል። ይኸውም ይታወቅ ዘንድ ከድሉ በኋላ በነዚያው በስላሞቹ መካከል ሁከት ተፈጥሮ እርስ በርሳቸው ሲተራረዱ ኖረዋል።

ከዚህ ጕዳይ ጋራ ተያያዥነት ያለው ነገር እንደ መሆኑ ከዚህ ለጥቆ ለመተረክ የተፈለገውን ከፈጠጋር ጦርነት በኋላ ተከታትሎ ሊደርስ እንደሚችል ይታሰብ የነበረውን አደገኛ ነገር፥ ተፋጥኖ እንዳይደርስ ለማዘግየት ምክንያት ሆኖ የተገኘውን ተኣምራዊ አጋጣሚ ነው።

**ምዕራፍ ፮።**

**በ፲፬፻፸፱ ዓ.ም የደ ኮልቬሐም**

**ወደ ኢትዮጵያ ጕዞ።**

በባልዋ በአጼ በእደ ማርያም ዘመነ መንግሥት የኢትዮጵያ የጦር ሠራዊት በመድከሙ መሳፍንቶችና ባላባቶች በአጼ ዘርዐ ያዕቆብ ዘመነ መንግሥት የተወሰደባቸውን ሥልጣን መልሰው በማግኘታቸው እንደ ገና መሸፈትና መንግሥቱን ማወክ፣ በመጀመራቸው የአዳሎች ኃይል እየበረታ የክርስቲያኖች መድከሙን ዕሌኒ ሳታስታውሰው አልቀረችም። ስለዚህ መጀመሪያ ከውጭ ክርስቲያን መንግሥት ጋራ ወገንነት ለማበጀት የጀመረችው በአጼ እስክድንር ዘመነ መንግሥት ነው። ለዚህም ንግሥት ዕሌኒን ከረዷት ሰዎች መካከል አንዱ ፔሮድ ኮልቬሐም የተባለው የፖርቱጋል መልክተኛ ነበር።

ዳግማዊ ዮሐንስ የፖርቱጋል ንጉሥ ጀአ ኦፔሬሶ ዳ ኮቬል ሐኦ ወይም ፔሮ ዳ ኮልቬሐም የተባለውንና ዶም አልፎንሶ ደ ፓኢባን የፖርቱጋል መልክተኞች አድርጎ ወደ ምሥራቅ ላካቸው የነዚህ የሁለቱ ሰዎች ትእዛዝ መጀመሪያ ቀረፋ ቁንዶበርበሬና ሌሎችም ቅመማ ቅመም የሚበቅሉበትን አገር ማወቅና በየትኛው መንገድ የዐረብን በረሃ አቋርጠው ቬኒስ የሚደርሱበትን የንግድ መንገድ አጥንተው እንዲያስታውቁት ነበር። ሁለተኛም በመርከብ አፍሪካን ዞሮ ሕንድ አገር ለመደስ የሚቻል ወይም የማይቻል መሆኑን ለመግለጽ ሦስተኛ «ፕሬስተር ጆን ወይም ካህናዊው ዮሐንስ የተባለው ንጉሥ የሚገዛውን ሀብታም የምሥራቅ አገር ጐብኝቶ አገሩ የትኛው እንደሆነ ለማስታወቅ ነበር።

በመካከለኛው ዘመን የቅዱስ ዮሐንስ አርበኞች ማኅበር አለቃ በፈረንሳይ ንጉሥ ለ፯ኛው ቻርልስ የኢትዮጵያ ንጉሥ በእውነቱ ፕሬስተር ጆን ወይም ካህናዊው ዮሐንስ የተባለ ነው ብሎ በመጻፉና የሮማ ሊቀ ጳጳስ ፫ኛው አሌግዛንደር ካህናዊ ከዮሐንስ በምሥራቅ ይገኛል ለተባለ ንጉሥ ደብዳቤ በመጻፉ ምክንያት አውሮፓውያን ፕሬስተር ጆንን በኢትዮጵያ አቅጣጫ መፈለግ ጀመሩ፤ የፖርቱጋል ንጉሥ ዳግማዊ ዮሐንስ ፕሬስተር ጆን (ካህናዊ ዮሐንስ) የተባለውን ወይም ከበርቴውን የምሥራቃዊ ንጉሥ አገር በየትኛው ክፍለ ዓለም የሚገኝ መሆኑን ለማወቅ መፈለጉ ከዘመኑ የአውሮፓውያን ሐሳብ ጋራ የተያያዘ ነገር ነበር። በነዚሁ ዘመናት ውስጥ የኦቶማን ቱርክ የጦር ኃይል የእስላሞችን አንድነት በመፍጠር ለምዕራባውያን አስፈርቶ ስለ ነበረ የክርስቲያን መንግሥታት ደግሞ በበኩላቸው ከኦቶማን ግዛት በስተጀርባ ክርስቲያን ከሆነው መንግሥት ጋራ ወገን አበጅተው የእስላሞችን ኅይል ለመቀነስ አሰቡ። በአውሮፓ አንድነት ስም ቱርክን ለመግጠም ችሎታ የነበራት መርከቦቿ የውቅያኖሶች ጌታ የሆኑት የፖርቱጋል መንግሥት ነበረች ስለዚህ ካህናዊ ዮሐንስ የተባለውን የክርስቲያን ንጉሥ ፈልጎ ለመተዋወቅ የፖርቱጋል ንጉሥ ታላቅ ምኞት ነበር። ይኸን ሐሳብ ለመፈጸም የታዘዙት ፪ የፖርቱጋል ተወላጆች ከንጉሣቸው ፬፻ ክፋሌድና ለሁሉም አገሮች የሚሆናቸውን የይለፍ ደብዳቤ ከተቀበሉ በኋላ እንደ አውሮፓ አቄጣጠር በግንቦት ፯ ቀን ፲፬፻፳፯ ዓ.ም ሳንታሬሞ ከምትባል ከተማ ተነሥተው በባርሴሎና በኩል አድርገው ወደ ናፖሊ ተጓዙ። ከናፖሊ በኮሰም ደሜዲቺ ልጆች ርዳታ ወደ ሮድ ደሴት ጕዞዋቸውን ቀጠሉ። ርዶዝ ላይ ሁለት የፖርቱጋል መነኰሳት አግኝተው አብረው ከተማከሩ በኋላ ነጋዴዎች ለመምሰል ማር በአያሌው ገዝተው ወደ እስክንድርያ ከተማ ተሻገሩ። ከዚያም በካይሮ በኩል በሰፈር ጕዞ መንገዳቸውን ቀጥለው ከሲና ተራራ በታች ወደምትገኘው ቶር ከምትባል ወደብ ደረሱ። ከቶር በባሕረ ኤርትራ ተጕዘው ሱዋኪም ከደረሱ በኋላ፣ መንገዳቸውን ወደ አደን ቀጠሉ።

አደን ላይ ሁለቱ የጕዞ ጓደኞች ተለያይተው ደ ፓይሻ እንደ ገና ባሕረ ኤርትራን አቋርጦ ወደ አሪካ ጠረፍ ተሻግሮ ከዚያው ሞተ ይባላል። ደ ኮቬልሐም ግን ከአደን ጕዞውን ወደ ምሥራቅ በመቀጠል ሕንድ አገር ደረሰ። ከናኑር ከምትባል አገር ከዐረፈ በኋላ ከሲኩት ወይም ካልካታን ጐበኘ። ከካልካታም ተመልሶ ወደ ጉአ ሄደ። ደ ኮቬልሐም በሕንድ አገር ባየው ሥልጣኔና ሀብት እጅግ ተደንቆ አውርቶአል በ፲፮ኛው መቶ ውስጥ የሕንድ ምሥራቃዊ ሥልጣኔ በአውሮፓውያን ዐይን የሚደነቅ ነገር ነበር። በንግድ ብዛትና በሸቀጥ ዕቃዎች መብረቅረቅ በሕንድ ከተማ ውስጥ የሚታየው ሥልጣኔ ለአውሮፓውያን ደ ኮቬልሐም ተኣምር መስሎ እንደ ታየው በማድነቅ ኢትዮጵያ ለነበሩት ለፖርቱጋል የዲፕሎማቲክ ሚሲዮኖች አውርቶአል።

የቤተ መንግሥቶቹና የመስጊዶቹ ውበት በሱቆች ውስጥ ያያቸውን ዕንቍዎች ብዛትና በተንጸባረቀ ኮርቻ የተጫኑ ዝኆኖች በነጋዴዎች መደብር ውስጥ የተከመሩትን የቀረፋና የቁንዶ በርበሬ ጆንያዎችንና ሌሎችንም ቅመማ ቅመም ሲመለከት በዘመኑ የንግድ ደረጃ የሚያስገርም ሆኖ ታየው። እነዚህ የምሥራቅ ዕቃዎች በ፲፮ኛው መቶም ቢሆን በአውሮፓ ከፍ ያለ ዋጋ ስለነበራቸው በማንኛውም የምዕራባዊ ከተማ እነዚህን የመሳሰሉ ውድ ሸቀጥ የሚገኝባቸው መደብሮች አይገኙም ነበር የምሥራቅ ቅመሞች አውሮፓ እይሚደርሱት በትንንሽ መርከቦች እየተጫኑ ዐረብ አገር ከገቡ በኋላ በግመል በረሃውን አቋርጠው ምሥራቃዊ ሜዲቴራኒ ወደብ ድረስ ይላኩ ነበር። ከ፲፪ መቶ ዘመን አንሥታ የቬኒስ ሬፑብሊክ ዋናዎቹን የምሥራቅ ሜዲቴራኒ ወደቦች ከያዘችና የባይዘንቲን የባሕር ኅይል ሲወድቅ የቬኒሺያን መርከቦች የባሕር ጌታ ከሆኑ ጀምሮ እነዚህን በጣም ተፈላጊ የነበሩትን ምሥራቅ ሸቀጥ ለምዕራብ ሕዝቦች መቸርቸር የቬኒስ ሞኖፖል ነበር። በ፲፮ኛው ዘመን ውስጥ ግን የፖርቱጋል የባሕር ኅይል ከፍ ከፍ እያለ በመሄዱ ውቅያኖስን የሚደፍሩ የፖርቱጋል የመርከብ መኰንኖች ተፈጠሩ በሜዲቴራኒ በኩል የምሥራቅን ንግድ ለመካፈል የቬኒስ ብቻ ሳይሆን የኦቶመን ቱርክ መርከቦችም ኅይለኞች የሆኑ ባላንጣዎች ስለሚገጥሟት ፖርቱጋል አፍሪካን በባሕር ዙራ ሕንድ አገር በመድረስ የምሥራቅን ንግድ ከቬኒስ መቀማት ዋና ዓላማዋ ነበር።

የፖርቱጋሎች መርከቦች ሕንድ ከደረሱም በኋላ የኦቶመንና የነሱ መርከቦ ምሥራቅ ባሕሮች ላይ እንደሚፋጠጡ ለፖርቱጋል መሪዎች ሳይታወቃቸው አልቀረም። ስለዚህ የደ ኮቬልሐምና የደ ፓይሻ መልክት ዋና ምክንያት ቅመሞቹ የሚበቅሉበትን አገሮች ከማረጋገጥ ሌላ ከዚያም በኋላ ለንግድ ሽሚያ የኦቶመን መርከቦች ተዋጊ ሁነው የተገኙ እንደ ሆነ፣ ፕሬስ ተር ጆን ወይም ካህናዊ ዮሐንስ የተባለው ከመስቀል ዘመቻ ዘመን አንሥቶ ሲወራ የነበረውን ታላቁን ገዥ ጐብኝተው የወገንነት ውል በመዋዋል መንገድ እንዲጠርጉና እንዲያሰናዱ ነበር።

ስለዚህ ደ ኮቬልሐም ጐአን ከለቀቀ በኋላ በኦርሙዝና በአደን በኩል አድርጎ ወደ ዘይላ ሄደ። ዘይላም ከደረሰ በኋላ የደ ፓይሻን ወሬ ስለጠፋበት እንደ ገና በባሕረ ኤርትራ ላይ ተጕዞ ወደ ካይሮ ሄደ። ከዚያው የደ ፓይሻን ሞት ተረዳ።

ካይሮ ላይ ግን ከፖርቱጋል ንጉሥ የተላላኩትን አይሁዳውያን አግኝቶ ስላያቸው አገሮችና የፖርቱጋል መርከቦች አፍሪካን በባሕር ዙረው ሕንድ አገር መድረስ ይችላሉ ሲል ጽፎ ለፖርቱጋል ንጉሥ ላከበት። በተላኩት አይሁዳውያን አማካይነት ከንጉሡ ካይሮ ላይ በደረሰው ደብዳቤ መሠረት እንደገና ተመልሶ የካህናዊ ዮሐንስን አገር ለመፈለግ ከካይሮ ተጕዞ ቶር ወደብ ገባ። ከዚያም በመርከብ ተሳፍሮ ወደ ዘይላ ሄደ። እንደ አጋጣሚ የኢትዮጵያ ንጉሠ እንገሥት አጼ እስክድንር አገራቸውን በየአመቱ እየወረረ የሚዘርፈውን የዘይላ ኤሚር ለመቅጣት ከተጕለት ዘምተው ኤሚሩን ከከተማዪቱ አቅራቢያ ድል አድርገው ዘይላ ገብተው አገኛቸው። አጼ እስክድንር ደ ኮቬልሐምን በታላቅ ደስታ ተቀብለውት ይዘውት ወደ አገራቸው ተመለሱ።

የደ ኮቬልሐም ወደ ኢትዮጵያ ቤተ መንግሥት መድረስ በፖርቱጋልና በኢትዮጵያ መካከል ለኖረው ዝምድና ታሪካዊ የሆነ፥ መነሻ ሆነው እነሆ ከዚህ ቀን አንሥቶ የጂኦግራፊ ርቀት ቢያስቸግር ገናናው የኦቶማን ኅይል ኢትዮጵያና ፖርቱጋል እንዳይገናኙ የጭካኔ ቢከላከልም እንደ ደሴት በእስላም ውቅያኖስ የተከበበችው ኢትዮጵያ ከክርስቲያን መንግሥታግ ጋራ መገናኘትን ሳታቋርጥ ቄየች። ለዚህ ግንኙነት ኢትዮጵያ የከፈለችው ዋጋ ታላቅ ነው። ከሚከተሉት ጥቂት ዘመኖች በኋላ ኢትዮጵያ ጀግኖቿ ለጐራዴ ሴቶቿ ለባርነት ከተማዎቿና መንደሮቿ ለእሳት ተሰጡ። አገሪቱ በወረራ ተጠቃች በእሳትም ተቃጠለች አብያተ ክርስቲያኖችና ገዳማት ከተዘረፉ በኋላ ፍራሻቸው ተርፎ ለሥልጣኔዋ ምስክር እንዳይሆን በእሳት እንዲጠፉ ተደረገ።

ይህ ሁሉ ሲሆን የኢትዮጵያውያን እምነት አልተሸነፈም። ዕድል ስትከዳቸው ባነሰ ጕልበት ጨክነው ተዋጉ። መጨረሻም ላይ ድል አገኙ። የኢትዮጵያና የፖርቱጋል ግንኙነት ሐተታ ጦር ሜዳ ላይ ድል በማግኘት አልተዘነጋም። ሁለቱ የጦር ጓደኞች በእስላም ኅይል ላይ ድል ካገኙ በኋላ በሃይማኖት ክርክር እርስ በርሳቸው ተጣሉ። ጠባቸውም መጨረሻ ላይ በሃይማኖት ላይ የተነሣው ክርክር ሽብርና ጦርነት በአገሪቱ ውስጥ ዘራ። በጠቅላላው ሲታይ የነዚህ ዘመናት የኢትዮጵያ ታሪክ የጭንቅና የመከራ ውሽንፍር የተመላበት ከመሆኑም በላይ ልዩ ልዩ የመንፈስ ኅይሎች በአገሪትዋ ላይ ሥልጣን ማግኘት እንቁጭቋቾ የተያያዙበት ያልተረጋጋና ሥልጣኔም ያልተዳበረበት ወቅት ነው። ይሁን እንጂ በመጨረሻ የነገሥታትዋ ጽኑ ሃይማኖተኛነትና ጀግነንት የዶከሼልሐም ቀደም ብለው በነበሩበት ዓመታት ወደ ኢትዮጵያ መመጣትን ርዳታ በማድረግ ከላይ በተጠቀሰው እንቁጭቋጮ ድሉ ለኢትዮጵያ ቤተ ክርስቲያንና ለኢትዮጵያ ነገሥታት ሆነ። በሚቀጥሉትም ምዕራፎች ይህ የትግል ዘመን የወሰዳቸውን ልዩ ልዩ መልኮች እንመለከታለን።

**ምዕራፍ ፯።**

**ከጠፈጋር ድል በኋላ።**

በሐምሌ ወር በ፲፭፻፰ ዓ.ም አጼ ልብነ ድንግል ማሕፉድና በሡልጣን መሐመድ የተመራውን የአዳልን ሠራዊት ድል ካደረጉ በኋላ በክርስቲያን ኢትዮጵያና በአዳል መካከል የነበረው ትግል በማያወላውል አኳኋን ከፍጻሜ የደረሰ መስሎ ነበር። በማንኛውም አኳኋን ለአጼ ልብነ ድንግልና በዘመኑ የነበሩት የመንግሥታት ሹማምንት የፈጠጋር ድል የትግሉ መደምደሚያ መስሎ የታያቸው ይመስላል። አስተያየታቸው እንድዚህ ካልነበረ ከፈጠጋር በኋላ የንጉሠ ነገሥት ጦር ገሥግሦ ሐረር ገብቶ የራሱን አስተዳደር በአዳልና በሱማሌ ላይ ያልዘረጋበትን ገብቶ የራሱን አስተዳደር በአዳልና በሱማሌ ላይ ያልዘረጋበትን ምክንያት ለማስረዳት አስቸጋሪ ነው። ከዚህም ሌላ ከፈጠጋር ጦርነት በኋላ ንግሥት ዕሌኒ ከፖርጉጋሎች ጋር የጀመረችው የወገን ማበጀት ፖለቲካ በቤተ መንግሥቱ ውስጥ እየቀዘቀዘ ሄደ። ስለዚህ ወደ ፊት እንደሚገልጸው ሁሉ አጼ ልብነ ድንግል የፖርጉጋሎችን መልክተኞች በንግሥት ዕሌኒ መንፈስ ዐይነት እንዳልተቀበሏቸው ግልጽ ነው። ሆኖም ከፈጠጋር ድል በኋላ በነበሩት ዘመናት ውስጥ የእስላሞች ኃይል ለ፲ ዓመት ያህል የተዳከመና ዝቅ ዝቅ እያለ ሄደ።

በአዳል ሡልጣን ግዛት ውስጥ ሕዝቡ ተከፋፍሎ እርስ በርሱ መታገል ጀመረ። ይህም ትግል የተደረገው ሡልጣኑን በተከተሉት በአዳል መኳንንቶችና በአንድ በኩል በሼኮችና በሌላው በኤሚሮች በተመራው የሱማሌ ጐሳ በነበረው በተራው ሕዝብ መካከል ነበር። የወላስማ ወገኖች ግዛት በአዳል ውስጥ ከተቋቋመ ጀምሮ በሁለቱ ክፍል መካከል ትግሉ ሲወርድ ሲዋረድ የመጣ ቢሆንም ከፈጠጋር በኋላ በተጋነነ አኳኋን በመቀጠሉ ሕዝቡ ተለያይቶ በአገሩ ውስጥ ትልቅ እውከትን አደረገ። ከጦርነቱ ላይ በድረሰው እልቂት ምክንያት የአዳል መኳንንት ዐቅማቸውን በመመዘን ሰላምን ፈለጉ። የታላልቆቹ አዳሎች ትዳር ከንግድ በመሆኑ የነሱ ጥቅም ሁል ጊዜም ለሰላም እንዲያደሉ ያደርጋቸው ነበር። ነፍጠኞች የነበሩት ኤሚሮችና ተራው ሕዝብ ግን ሀገራቸው ድኻ በመሆኑ ምክንያት ዘምተው ከደጋው ኢትዮጵያ በሚዘረፉት ሀብት ይደገፉ ስለ ነበር የሰላም ዘመን ለነሱ ጥቅማቸው እንዳልነበረ በምዕራፍ ፩ ተገልጿል።

ከዚህም ሌላ ሼኮቹ በጣም ናናቲክ ስለ ነበሩ የጀሐድ ጦርነት በመስበክ ሕዝቡን ሠርክ ይቀሰቅሱት ነበር። የወላስማ ቤት ሡልጣኖችም የጦር መሪ ሆነው በክርስቲያንዋ ኢትዮጵያ ላይ በሚዘምቱ ጊዜ በሕዝባቸው ፊት ሞገስ አግኝተው ይወደዱ ነበር። ሰላም ባደረጉ ጊዜ ግን ሕዝቡ ከወታደሮቹ መካከል የሚሾሙትን ኤሚሮች እየተከተለ ሡልጣኖቹን ሲከዳ ቄየ ባለፈው ምዕራፍ እንደተነገረው ሁሉ ፈጠጋር ውስጥ በተደረገው ውጊያ የዘይላው ኤሚር ሁሉ ፈጠጋር ሜዳ ሲወድቅ ሡልጣን መሐመድ ሸሽቶ በማምለቱ ምክንያት በወታደሮቹ ዘንድ እንደ ጀግና ሳይቄጠር ቀረ። ስለዚህ ሡልጣኑ ሐረር ከደረሰ በኋላ በላዩ ላይ ይዶልቱበት ጀመር። በ፲፭፻፲፪ ዓ.ም ወታደሮችና ኤሚሮች ሸፍተው ከሡልጣኑ ጋራ ተዋግተው የሡልጣኑን ወራሽ ዓሊን ሲያሳዱት እሱም ከጥቂት ጊዜ በኋላ ሞተ። መሐመድ እንዲወርስ የተምረጠው የሡልጣን አማች የነበረው መሐመድ ኢብን ዓሊ ባክር እብን ማሕፉዝ የተባለው ነው። እሱም አንድ ዓመ ከገዛ በኋላ ኢብራኢም ቢን አህመድ የተባለው የሆነባት ኤሚር ገደለውና በተራው ሥልጣንን ያዘ። ኢብራሂም ሦስት ወር ከገዛ በኋላ በግቢው ውስጥ ሴራ ተሠርቶ እሱንም ገደሉት። ገዳዩም ከባሮቹ አድኑ ሁሴን የተባለው ነበር። ሁሴን ጌታውን ከገደለ በኋላ ለጥቂት ለጥቂት ጊዜ በሥልጣን ላይ ተቀመጠ። የርሱም ተራ ሲደርስ ኤሚር ማንሱር ብንሐፋዝ አስያዘውና ወደ ዘይላ ሰዶ አስገደለው። ይኸውም ኤሚር ተራውን ሥልጣን ያዘ የገዛ አምስት ወራት ብቻ ነው ኤሚር ማንሱር ከወደቀ በኋላ ጋርድ አቡን የተባለው የዘይላ ተወላጅ የወላስማን ሥልጣን ቀምቶ ሦስት ዓመት ገዛ። ጋራድ አቡን ብርቱ ገዢ ነበርና ሽፍታዎችን እያስገደለ ጸጥታ የሚያናውጡት ጃውሳዎች እየቀጣ ለአገሩ ሰላማዊ አገዛዝ አቋቋመለት። ጋራድ አቡን የማሕፉድ ደቀ መዝሙር ነበርና እንደዚያኛው መሪ ሁሉ ሕዝብንና ሼካዎችን ወገን አድርጎ ሁሉም ሰው የጠበቀ የእስላማዊ አንዋንዋር እንዲከተል አዘዘ። አልኮል ያለበት መጠጥ እንዳይጠጣ አስከለከለ። የጋራድ አቡንን አያያዝ በመመልከት የዳል ሕዝቦችም እንደ ገና ብርቱ መሪ ማግኘታቸውን ተረድተው መተባበር ጀመሩ። በሦስቱ ዘመን ጋራድ፥ አቡን የአዳልን የጦር ሠራዊት እንደ ገና አከናውኖ አደርጅቶ ለመጪው ትግል ለማሰናዳት ቻለ።

ይሁን እንጂ የባላበት ወገን የሆኑት የሐረር ታላላቆች የጋራድ አቡንን አገዛዝ አልወደዱለትም። ስለዚህ ከሡልጣኑ ከመሐመድ ልጆች መካከል አንዱን አቡባከር የተባለውን አቅፈው ከሱማሌዎች መካከል ከፍ ያለ ጦርነት ከሰበሰቡ በኋላ ወደ ዘይላ ገሥግሠው በጋራድ አቡን ላይ አደጋ ጣሉበት። ከውጊያውም ላይ ጋራድ አቡን ሞተ። ወላስማዎችና ወደ ሥልጣን ከተመለሱ በኋላ በአዳል ግዛት ውስጥ ሽፍተንትና ሽብር እንደ ገና ተመለሰ። የሕዝባዊ ወገን የሆኑትና ሼኪዎቹ የሡልጣኑን ወገን አገዛዝ ስላልፈቀዱ እንደ ገና በሕዝባዊ ወገን መሪ የሚሆን መፈለግ ጀመሩ። የፈለጉትንም መሪ ለማግኘት ቻለ። ይህ አዲሱ መሪያቸው ወደ ፊት እንደምናትት ሁሉ ታላቅ የጦር አለቃና የሕዝብ መሪ የነበረ አህመድ ቤን አብራሂም ኢልገሐዝ የተባለው የሆባት ቀበሌ ወጣት ነበር።

ሆኖም እላይ እንደ ተተረከው ሁሉ ከፈጠጋር ጦርነት በኋላ ፲ ዓመት ሙሉ የአዳል ሡልጣን ግዛት ሲደክም በሀገሪቱ ውስጥ እውከትና ብጥብጥ ሲነሣ የአዳል መሪዎች ተካፋፍለው እርስ በርስ እየተዋጉ ሲዳከሙ አጼ ልብነ ድንግል እንደ ገና ዘምተው ወይም ጦር ሠራዊት ልከው ለጕዳዩ ወሰን ያልሰጡበት ምክንያት ግልጽ አይደለም። አጼ ልብነ ድንግል ከአጼ ናኦድ የወረሰው ሠራዊትና እርሱም ከፈጠጋር ዘመቻ በፊት፥ ጨምሮ ያዘጋጀው ጦር ከአጼ ዘርዐ ያዕቆብ ዘመነ መንግሥት በኋላ በኢትዮጵያ ታይቶም ስለማይታወቅ በ፲ ዘመን ውስጥ ከዝቡ ጊዜ ጀምሮ የኖረውን ትግል ለማስቀረት በቂ የሆነ ኅይል ብዙ ነበር ለማለት የሚያስደፍር ነው። ፈጠጋር ላይ ድል ማግኘት ተግባሩን እንደ ፈጸመ አጼ ልብነ ድንግል ወደ ሰላማዊ ሥራና ወደ ምቾት እንዋንዋር እንደ ተመለሰ ታሪክ በግልጽ ያስረዳል። በ፲፭፻፲፪ ዓ.ም የፖርቱጋል መልክተኞችን ኢትዮጵያ በደረሱ ጊዜ በንጉሠ ነገሥቱ ሰፈር የፈጠጋር ድል ትናንት ነደ ተደረገ ነገር ሁሉ ሲዘፈን ነበር። የማሕፉድም ጭንቅላት ከስፈር ወደ ሰፈር አብሮ እየተዘዋወረ መታየቱን አባ አልቫሬዝ ሰልፈኝነትን ብቻ እየያዘ ቁጭ አለ። ከጦር መሪዎችም ችሎታ የነበራቸው እየተሻሩ በፈንታቸው እንደ አዛዥ ዴገልሐን ያሉት ደካማ ሰዎች ተሾሙበት። የመንግሥቱ ታላቅ ሰዎች ወደ ፊት እንደ ማየትና የሚንቀሳቀሰውንም ጠላት እንደ መጠባበቅ ዝንጋታና መዝናናት የመላበትን የምቾት ኑሮ መረጡ። በዚህ በዝንጋታቸውም የደከመው ጠላት እንዲጠነክር ጊዜ ሰጡት።

**ምዕራፍ ፰።**

**አሕመድ ግራኝ የሐረር መሪ ስለ መሆን።**

የኢትዮጵያ ክርስቲያኖች ግራኝ የሚሉት በሐረሪዎች ዘንድ ጉራኢ በተባለ ስም የታወቀው ታላቁ የስላሞች ጦር መሪ እውነተኛው ስሙ አህመድ ቢን ኢብራሂም ኤልጋዚ ነበር ጋራድ ኢብራሂም የተባለው የግራኝ አባት በፈጠጋር ጦርነት ውስጥ እንደ ነበረ የተመዘገበ ነገር ስለሆነ ምናልባት ከአነስተኞቹ ባላባቶች መካከል አንዱ ሳይሆን አይቅርም ብሎ ግምት መስጠት የሚቻል ነው። አህመድ የተወልደው በ፲፬፻፺፰ ዓ.ም ገደማ ነው የትውልድ አገሩ። ሆባት የምትባል ቀበሌም ነበር። ወደ ከፍተኛ መሪነት ያደረሰውን ጦርነት ሲጀምር ግራኝ ዋና ሰፈሩ ያደረገው የሆባትን ቀበሌ ነበር። እንደዚሁም ደግሞ ከሐረር ሡልጣን ጋራ ተዋግቶ በተሸነፈ ጊዜ ሸሽቶ በመደበቅ እንደ ገና የጦር ኃይል ለመሰብሰብ የቻለው ሆባት ላይ ሆኖ ነበር። ስለዚህ ይህች ቀበሌ እይግራኝ የትውልድ ሀገሩ ለመሆንዋ ማስረጃ ሊሆን ይችላል። በተወለደ በዐሥር ዓመቱ አባቱ ከሰጠው ከታማኝ አሽከሩ ከአዶሌ ጋራ ሁኖ አህመድ ፈረስ አቀማመጥና የጦርን ጥበብ ሲማር ቄየ። ጋራድ አቡን ዘይላ ላይ ሞቶ ወላስማቶች እንደ ገና ኅይል ሲይዙ ግራኝ የዐሥራ ሰባት ዓመት ወጣት ነበር ይባላል። በ፲፮ኛው መቶ ዘመን የ፲፯ ዓመት ልጅ ለዘመቻ የደረሰ ወጣት ወታደር መሆኑ የታወቀ ነገር ነው። ስለዚህ ጋራድ አቡን ከመሞቱ አስቀድሞ ግራኝ ለዚህ ለዘይላ መሪ ነፍጠኝነት አድሮለት ነበርና እንደገና በተከናወነው የሐረር ጦር ውስጥ ከመሪዎቹ አንዱ ለመሆን ደርሶ ነበር። ወላስማው ሡልጣን እንደ ገና ሥልጣን በያዘ ጊዜ ሼኪዎችና ሕዝባዊ ወገን የሆኑት ስላልተደሰቱ ለጋራድ አቡን ወራሽ ሆኖ ኤሚሮችንና ወታደሮችን የሚመራ አለቃ መፈለጋቸው ቀደም ብሎ ተነግሮዋል። ይህን አኳኋን በመመልከት አህመድ አብራሂም ከጋርድ አቡን ወታደሮች መካከል እይተቻለውን ያህል ሰዎች ሰብስቦ ሆባት ላይ ከተተ። ቀጥሎም የራሱን የፖለቲካ አቁዋም ለማሻሻል የማሕፉድ ልጅ የነበረችውን ባቲ ድል ወምበራ የተባለችውን ሴት ሲያገባ ፌርዱሽ የተባለችውን እኅቱን ደግሞ ማተን ለተባለው ለግሪ ባላባት ዳራት። ከፈጠጋር ጦርነት ላይ ወላስማዊ ሡልጣን ሸሽቶ ሲያመልጥ ማሕፉድ ሲዋጋ ከጦር ሜዳ በመውደቁ የዚህ ሰው ዝና ከሕዝባዊ ወገን ሐሳብ ውስጥ ገና አልጠፋም። ስለዚህ። ብዙዎቹ ኤሚሮች ለማሕፉድ ልጅ ለባቲ ድል ወምበራ ከፍ ያለ አስተያየት ነበራቸው።

ከዚህም ሌላ የኤሚሮቹ ትዳር በወራራ በዘረፋ ስለ ነበረ በዚህ ሞያ ፴ ዓመት ሙሉ ከማሕፉድ ጋራ ሲተባበሩ የቄዩት ሁሉ ከልጁና ከአማቹ ጋራ ሁነው የማሕፉድን የጃውሳ ሥራ ለመቀጠል የተዘጋጁ ነበሩ። ባቲ ድል ወምበራም በበኩልዋ ተራ፥ ሴት አልነበረችም። ከአባታዋ የወረሰችው የክርስቲያን ሕዝብ ጥላቻ በተቃጠለ መንፈስ የያዘችውና በትዳሩ የተጨነቀውን የእስላም ሕዝብ ወደ ለምለሙ ደጋ ለማሠማራት ሀብታሙን መሬት ወገኖችዋ እንዲወርሱ ለማድረግ ከግራኝ ያነሰ የምታስብ አልነበረችም። ስለዚህም የነዚህ የሁለቱ ጋብቻ በፖለቲካ በኩል ከፍ ያለ አስተያየት እንደ ሰጣቸው አይጠረጠርም። ሆኖም ለጊዜው የአህመድ ጦር ኅይል ከሡልጣኑ ጦር ኅይል ጋራ ሲተያይ በጣም ደካማ ስለ ነበረ ወጣቱ መሪ ከሆባት ለመንቀሳቀስ አልቻለም።

እነዚሁ ሁለቱ ወገኖች በሐረር አውራጃ ውስጥ መፋጠጣቸው በአጼ ልብነ ድንግል ቤተ መንግሥት የታወቀ መሆኑ አይጠረጠርም። በዚያን ዘመን የንጉሠ ነገሥቱ አገረ ገዢዎች የሚያስተዳደሩት የደዋሮ ግዛት ድንበሩ ጃርሶ ድረስ ተዘርግቶ ስለሚገኝ የኢትዮጵያ መንግሥት ሹማምንት በጕዳዩ ነቅተውበት ቢሆን ኖሮ የአጼ ልብነ ድንግል ሐሳብም ወደዚሁ ጕዳይ ቢያዘነብል ኑሮ በሐረር ገዢዎች መዳከም የንጉሠ ነገሥት መንግሥት ሊጠቀምባቸው በቻለ ነበር። የሡልጣኑ ወገኖች ሰላምና ንግድ የሚፈቅዱ ስለ ሆኑ የንጉሠ ነገሥት መንግሥት ፖለቲካ ባልቻሉም ነበር። ነገር ግን የደዋሮ ሹማምንት የሐረርን ፖለቲካ ለቤተ መንግሥቱ ስለ ማመልከቻቸው ወይም በግራኝና በሡልጣኑ መካከል ውጊያ በተጀመረ ጊዜ የደዋሮ የጦር ሠራዊት በማንኛውም አኳኋን ተካፋይ ለመሆን ስለ መሞከሩ የዘመኑ ታሪክ ኢያነሣውም። እንዲያውም ንግሥት ዕሌኒ ከሡልጣኖች ጋራ መላላክና የሐረርን ፖለቲካ መከታተል የጀመረችውን ዘዴ አጼ ልብነ ድንግል ሥልጣንን በተከበ ጊዜ ጨርሶ ረጠ መስሎ ይታያል። በ፲፭፻፲፯ ዓ.ም ግራኝ የሚበቃ የጦር፥ ኀይል ካበጀ በኋላ በደዋሮ የሐረርን አገር የሚጠብቀውን የንጉሠ ነገሥት ጦር ገጥሞ ድል አደረገ። የንጉሡን ጦር የመራው አዛዥ ደገልሃን ስለ ነበረ ግራኝ ድል ማግኘቱ በሱማሌዎች ፊት ሞተስ ሰጠው። በዚህም ምክንያት ብዙ ወታደሮች ከእርሱ ጋራ በከተቱ ጊዜ ከሡልጣን አቡበከር ጋራ ግጭት ማድረግ ፈለገ። ግራኝ አዲስ የሰበሰበውን ጦር አስከትቶ ወደ ሐረር፥ በተጓዘ ጊዜ ፥ አቡበከር ከከተማው ሸሽቶ ኪደድ ከምትባል አገር ውስጥ ተደበቀ። አህመድ ግራኝም በድል አድራጊነት ሐረር ከተማ ገብቶ ሥልጣኑን ያዘ። ይሁን እንጂ የወላስማ ገዢዎች ዝና ታላቀነት በሱማሌዎች ዘንድ ገና ከፍ ያለ ስለ ነበረ ሡልጣኑ ከሱማሌዎቹ መካከል ከፍ ያለ የጦር ሠራዊት ለመሰብሰብና ግራችን ከከተማው አስወጥጦ ለማባረር ቻለ። ከዚህ በኋላ አህመድ እብራሂም ሸሽቶ ሆባት በገባ ጊዜ በገባ ጊዜ የሱልጣኑ ጦር ተከታትሎ ከአንድ ተራራ ላይ ሲከበው ወታደሮቹ ሁሉ ብቻውን ጥለው ስለ ሸሹ እጁን መስጠት ግዴታ ሆነበት። ቀጥሎም በግራኝና በሡልጣኑ መካከል ለጥቂት ጊዜ ዕርቅ ሆኖ ቄየ። ይሁን እንጂ ሡልጣኑ በማንኛውም አኳኋን ግራኝን ስላላመነ እንደ ገና ሊያጠፋው ቄርጦ ሆባት ድረስ አስዘመተበት። ከዚህም ውጊያ ላይ የሆባት ጦር ተሸንፎ የጦር አለቃቸው ጦር ኤሚር ቤን ያሲን ከተገድለ በኋላ ግራኝ አምልጦ ከተረፈው ጦር አንዴት መልካ ላይ ጠብቆ አደጋ ጥሎ ለማሸነፍ ቻለ። በዚህም ምክንያት ብዙ ሱማሌዎች ግራኝ የሠራውን ቻለ። በዚህም ምክንያት ብዙ ሱማሌዎች ግራኝ የሠራውን ብልኀት ከፍ አድርገው ስለ ተደነቁለት በብዛት ተከተሉት። ቀጥሎም ግራኝ ቀልጠፍ ያለ መጠነኛ ጦር አስከተሉት። ቀጥሎም ግራኝ ቀልተፍ ያለ መጠነኛ ጦር አስከትሎ ወደ ሐረር ከተማ ገሥግሦ በእስላሞች በቀረ ጊዜ ወደ ኋላ ሸሽቶ የሡልጣኑ ወታደሮች በተሸነፉ ጊዜ በግራኝና በከተማው መካከል ሌላ የሚያግደው ጦር ባለመኖሩ ሁለተኛ ጊዜ በድል አድራጊነት ሐረር ከተማ ለመግባት ቻለ። ሡልጣኑም እንደ ልማዱ ሸሽቶ ከሱማሌዎች መካከል አዲስ ጦር ሰብስቦ እንደ ገና ለመውጋት ሞከረ። በዚህ በሁለተኛው ጊዜ ግን የአህመድ የጦር መሪነትና ጀግንነቱ በሱማሌዎች ፊት ሞገስ ስለ ሰጠው የሡልጣን አቡበከር ሐሳብ ሳይፈጸምለት ቀረ። አቡበከር ከግራኝ ጋራ አገርንና ሥልጣንን ተካፍሎ ማደር ግዴታ ሆነበት ስለዚህ አማላጅ ልኮ ከመታረቅ ደረሰ። እነሆ ግራኝም ከዚህ ቀን በኋላ በእውነቱ እንደ ሐረር መሪ ሆኖ ተቄጠረ።

በዚህን ጊዜ ሁሉ የንጉሠ ነገሥት መንግሥት ወይም የደዋሮ ገዢዎች ሡልጣኑን ለመርዳት ወይም አህመድን ለማድከም የወሰዱት እርምጃ አልነበረም። ቀጥለን እንደምናትት ሁሉ ይኸ ዘመን ገዢ የሚሰንፍበት ጊዜ መስሎ ባይታይም ክርስቲያኖች ሊጠቀሙበት የሚችሉ ምቹ ጊዜ እንደገና አመለጠ።

የፈጠጋር ዘመቻ በተደረገ ዓመት የኦቶማኑ ሡልጣን ሳሊም ኦሌፓ ከተማ ላይ ታላቅ ድል ካገኘ በኋላ ወደ ምድረ ግብጽ ገሥግሶ ማሜሉኮችን ከአሸነፈ በኋላ ካይሮን እጅ አደርጋት። ቀጥሎም የቱርክ ጦር ሠራዊት ከግብጽ ተነሥቶ በባሕረ ኤርትራ ምሥራቃዊ ጠረፍ ተጕዞ ሔጃዝንና የመንን አስገበረ። ከዚያን ዘመን ወዲህ ቱርኮች የእስላሞች መሪ ሁነው በመቂየታቸው የጀሐድን ጦርነት መንፈስ እንደ ገና ቀሰቀሱት። አዲሱን የቱርኮችን የጦር ጥበብ በማስጠናት ነፍጥ (ጠመንጃ) ና መድፍ ለዐረቦች በማደል የአርበኝነት ሐሳብ እንደ ገና በልባቸው አላደሩ። ይህንም የጅሐድ መንፈስ ለመሳለም ወደ ሜካና ወደ መዲና የሄዱት ያዳልና የሱማሌ ባላባቶችና ሼኪዎች ይዘውት ወደ ሐረር ሡልጣን ግዛት ውስጥ እውከት ስለ ነበረና መሪዎቹም ተከፋፍለው እርስ በርሳቸው ሲዋጉ ስለ ቄዩ በክርስቲያኖች ላይ የጅሐድ ጦርነት ለማድረግ አልተመቻቸውም። ስለ ሆነም በዐሥሩ ዓመታት ውስጥ አዲሱ የጅሐድ መንቀሳቀስ ቀስ በቀስ በእስላሞች ልብ ውስጥ እየተጠራቀመ መሄዱ አልቀረም። ግራኝም ራሱ ይህንኑ የእስላምን ሃይማኖት በጐራዴ ማስቀበል የተባለውን ዘዴ ከሼኮች ሲማር ቄየ።

ከዚህ ወራት አንሥቶ አሕመድ እብራሂም የአዳልን እስላሞች ዕድል ለማሻሻል ሲል የጅሐድን ጦርነት ለማስነሣት ቍርጥ ሐሳብ አድርጎ ኖረ።

ነገሩንም ለማባባስ ዘመኑ ቱርክና ፖርቱጋል በየበኩላቸው የባሕረ ኤርትራ ጌታ ለመሆን ሕንድንም ለመያዝ የማይታረቅ ጣውንቶች የሆኑበት ጊዜ ነበረ። ስለዚህ ቱርኮች ሱዋኪምንና ዘይላን ይዘው ጉምሩክም ከአቋቋሙባቸው በኋላ ሁለቱንም ወደቦች የጦር መርከቦች ማቆሚያ አደረጉዋቸው። የፖርቱጋልን የንግድና የጦር መርከቦችም ለመውጋት ቱርኮች ፈጣን የሆኑ በሸራ የሚጓዙ መርከቦች ዘይላ ላይ አከማቹ። ከባሕረ ኤርትራ ማዶ ዘቢድ ከተማ ላይ የሚገኘው የቱርኮች ፓሻ የቀለጠፈ ጀ ኒዛር ሠራዊት ይዞ የሚፈልገውን የውጊያ ተግባር ለመፈጸም ይጠባበቅ ነበር። በነዚህ በሁለቱ የባሕር አርበኞች መካከል በቄራጥነትና በጭካኔ የጨበጣ ውጊያ ሳያቋርጥ እንደቀጠለ ነበር። ዓላማቸው እምፔሪያሊዝም መሆኑ መሆኑ ሲታወቅ ጦርነቱን በሃይማኖት ስም ስላደረጉት እንኳንስ ለሚዋጋ ወታደር ለተማረከውም ቢሆን ምሕረት የሚደረግበት ጊዜ አልነበረም።

በዚያን ጊዜ ከአውሮፓ መንግሥታት መካከል የባሕር ጌታ የነበረችው ፖርቱጋል በክርስቲያን ሃይማኖት ስም ብቻ ሳይሆን በክሩሲድ (የመስቀል ጦርነት) ዘመን በተጀመረው የምዕራባዊ ሥልጣኔ ሚሲዮናዊነት ስም የሩቅ ምሥራቅ ጌታ ለመሆን ጨክና ትታገል ነበር። ይህን የመሰለ ትግል በታሪክ ውስጥ ሲደረግ እንደ ቂየ ጊዜያት ሁሉ ቱርክ በበኩልዋ እስላሞችን ለመስበክ ስትሠራ ፖርቱጋልም በበኩልዋ ክርስቲያን ኢትዮጵያን ወገን ለማድረግ አልቦዘነችም። ስለዚህ የእስላሞች ሼኪዎች ከዐረብ ወደ ሱማሌ አገር ተሻግረው ወደ ሐረር ከተማ እየሄዱ ፋናቲክ በሆነው አስተያየት ጀሐድን ሲሰብኩ ፖርቱጋል በበኩልዋ አምባሳደር የመራውን መልክተኞች ወደ ንጉሠ ነገሥቱ የላከች መሆንዋን ከዚህ ቀደም፥ ገልጸናል።

እነሆ በ፲፭፻፲፪ ዓ.ም የፖርቱጋል መልክተኞች ከአጼ ልብነ ድንግል ቤተ መንግሥት በደረሱ ጊዜ የቱርኮች መጠርጠር እየበዛ መሄዱ የሚያስገርም አልነበረም። በዚያን ዘመን ውስጥ ኢትዮጵያውያን በፖርቱጋሎች ርዳታ ዐረብ ምድር ላይ ወርደው ሜካን አቃጥለው የነቢዩንም መታሰቢያ (መቃብር) ሊያጠፉት ነው የሚባል ወሬ በመጋነን በእስላሞች ሰፈር ሁሉ ተወራ። ስለዚህ ይህች ለእስላም ሃይማኖት አሥጊ የሆነችውን ከዚህ ወሬ በኋላ የኢትዮጵያን የስላም ሠራዊት በጦር ስልትና መሣሪያ አስታጥቆ ማደራጀት የዘቢዱ ፓሻ ዋና ፖለቲካ ሆነ። የእርሱንም ሥራ ለመርዳት በክርስቲያን ሆነው ነገር ግን የፖርቱጋሎች የንግድ ባላንጣ የነበሩት የካታላን ነጋዴዎች ዘይላ ላይ ሰፍረው ነፍጥ እያመጡ ለእስላሞች መሸጥ ጀመሩ። ስለዚህ ፖርቱጋሎች ከአጼ ልብነ ድንግል ዘንድ በነበሩ ጊዜያት የሐረር የውስጣዊ እውከት አቄየው እንጂ በክርስቲያንና በእስላም ኢትዮጵያ መካከል እንደ ገና ጦርነት ለመጀመሩ ምክንያት ተፈጥሮ ነበር። ለዚህም ለመጪው ጦርነት እስላሞቹ በይፋ መዘጋጀት ጀመሩ። ግራኝና ሌሎችም የጦር አለቆች ሡልጣን አቡበከርን አስገድደው ዋና ከተማውን ከዳካር ወደ ሐረር እንዲዛወር አደረጉት። የሐረር ከተማ መከላከያ በሮች ስላላት ተመረጠች።

ይኸ የተወሰደው እርምጃ ሁሉ ሳይበቃ ቀርቶ የቱርክ ጦር በኢትዮጵያ በስተ ስሜን ጐርፎ ኑቢያን አሸንፎ አገሪቱንም ይዞ ሰፈረበት። በኑብያ ላይ የሰፈረው የቱርክ ጦር ሠራዊት በሰሜን በኩል ወደ ግብጽና ወደ ፓሌሲን የሚሄደውን መንገድ በማቋረጥ ቦታ ይዞ በየዓመቱ በታላቅ ጕዞ ኢየሩሳሌምን ለመሳለም የሚሄዱትን የኢትዮጵያን መነኰሳት ከመንገድ ላይ ጠብቆ አደጋ በመጣል ይፈጃቸው ጀመረ። ይኸ ሁሉ ሲደርስ ለልብነ ድንግል የጦር አደጋ እየተጫጫነ መምጣቱ ሊሰማው ይገባ ነበር ወደ አደንና ወደ ሌሎችም የዐረብ ከተማዎች እየሄዱ ዝኆን ጥርስ ወርቅ ዝባድና ሌሎችንም ሸቀጥ የሚነግዱ የኢትዮጵያ ነጋዲዎች ስለ ነበሩ በእስላሞች ሰፈር የሚዶለተውን ቤተ መንግሥቱ ሳይሰማው አልቀረም። ይልቁንም ከንግሥት ዕለኒ የሥልጣን ዘመን አንሥቶ ይህን የመሰለውን ንግድ የቤተ መንግሥቱ ነጋድራሶች የሚሠሩ ስለ ነበረ ቱርኮች ዐረቦችና ሱማሌዎች ሲያደርጉ የቄዩትን የጦር ዝግጅት ወሬ ለአጼ ልብነ ድንግል ሳያደርሱ አልቀሩም። ሆኖም ግራኝ ሥልጣን ሲይዝ ቀጥሎም የሱማሌን ባላባቶች በመዋጋትና በማባባል አስገብሮ ኅይሉን ሲያደረጅ ደዋሮ ፈጠጋር የሚገኘው የኢትዮጵያ የጦር ሠራዊት ቁጭ ብሎ መመልከት የዘመኑ ዝንጋታ እንደማያስረዳ ደጋግመን ጠቅሰናል። አዲሱን የጦር መሣሪያ ለማግኘት በነዚህ ዘመናት ሁሉ የተደረገ ሙከራ የለም። ፖርቱጋሎችም ጠመንጃ አምጥተው ተኩሰው ለንጉሠ ነገሥቱ ሳይተዋል። እነሱም ወደ አገራቸው በተመለሱ ጊዜ የጦር መሣሪያ ጕዳይ ቁም ነገርነቱን አነስተኛ በሚያደርገግ አኳኋን ከደብዳቤው መጨረሻ ላይ ጠመንጃ የሚሠሩ የብረት ቀጥቃጮች ላኩኝ በሚል ቃል ብቻ ለፖርቱጋል ንጉሥ ተጻፈ።

ግራኝ ሥልጣንን እጅ ማድረግ በጀመረ ጊዜ በክርስቲያንና በእስላም መካከል የነበረው የፖለቲካና የጦር ሰልፍ ምን ዐይነት እንደ ነበረ ለማስረዳት በዚህ ምዕራፍ ተሞክሮዋል። ቀጥለን ስለ ግራኝ መደርጀትና በክርስቲያን ኢትዮጵያ ላይ ስለ አደረጋቸው ዘመቻዎች እንተርካለን።

**ምዕራፍ ፱።**

**የባዱኪ ውጊያ።**

በ፲፭፻፳ ዓ.ም ግራኝ የጦር ሠራዊቱን እንደ ገና ካዘጋጀ በኋላ ወረራውን ለመጀመር ታጥቆ ተነሣ። በቱዚን ጊዜ፥ እንደፊተኛው የአዳሎች ዘመቻ ከድንበር ላይ የሚገኙትን የክርስቲያን ወረዳዎችና ከተሞች አጥቅቶ ከብትና ሰዎች ማርኮ በመመለስ ፈንታ የወረረውን አገር አደላድሎ በመያዝ የንጉሠ ነገሥትን ፈጽሞ ለማጥፋት ሐሳቡን ወሰነ።

ታላቁ የኢትዮጵያ ጦር ሠራዊት ለማሸነፍ አሕመድ ኢብራሂም አስከትቶ የዘመተው ሠራዊት በቍጥር አነስተኛ እንደ መሆኑ ከንጉሠ ነገሥት የጦር ኃይል ጋር ለማቋቋም የዘመቻውን ስልትና የሠራዊቱን ንቅናቄ ጠንቅቆ ማዘጋጀት አስፈላጊ ሆነበት። መቼውንም ግራኝ ተማምኖ የተነሣው በመሣሪያ ብልጫና በቱርክ ነፍጠኞች ነው እንጂ ካዳልና ከሱማሌ ጐሣዎች መካከል በሰበሰባቸው ወታደሮች ብቻ አልነበረም። ይበልጡን ያደፋፈረው ከኦቶማን ቱርክ የጦር አለቆች የተላኩለት መድፎችና ቍጥራቸው ያልታወቀ ያረብ ነፍጠኞች ተጨማሪ ኅይል ሁነውት በመገኘቱ ነው። በንጉሠ ነገሥት ሠራዊት ውስጥ እንፍጠኞችና መድፎች ባለመኖራቸው የርሱ ሠራዊት ማነስ ያሰበውን ወረራ ለመፈጸም እንደማያግደው ግራኝ አሰላስሎ የደረሰበትን ነገር ነው። ይኸን ሁሉ በማመዛዘን የጦር ሠራዊቱ ንቅናቄ በሚከተለው አመራር እንዲከናወን አደረገ።

ሁለተኛው የጦር ክፍል ቍጥራቸው ያልተመዘገበ ቀይ ሰንደቅ ዓላማ የተጠው በግራኝ አማች በማትፋን በእን ኦስማን የተመራው ነው። ሦስተኛው አንድ ሺሕ ፈረሰኞችና ሁለት ሺሕ እግረኛ ጦር የነበረበትን ሠራዊት ቢዘር ኑር እንዲመርው ተደረገ። በዚህ ክፍል ሠራዊት የሻለቃ አዛዦች መሐምድ ኢብራሂም ሡልጣንና ኦማን ድን ነበሩ። ለነዚህ የተሰጣቸው ሰንደቅ ዓልማ ብጫና አረንጓዴ ቀለም ያለው ነበር።

አራተኛውን የጦር ክፍል ግራኝ ራሱ የመረጠው ፪፻ የታወቁ ምርጥ ፈረሰኞችና አያሌ እግረኞች የነበሩበት ሠራዊት ነበር። የነዚህ ሰንደቅ ዓላማ ቀይ ጨርቅ ሁኖ ዙሪያውን በነጭ ጨርቅ የተከፈፈ ነበር። በዚህ ሰራዊት ውስጥ የሻለቃ አዛዦች የነበሩት ኤሚር ሁሴን ብን አቡበከር ኤሚር ዛሕሩቢ መሐመድ የተባለው የግራኝ የእኅቱ ልጅ ጀራድ ሐሙሻቢን አህመድና ጀራድ አብን እንናስር ነበሩ።

ከዚህ በላይ በተነገረው አኳኋን የተሰናዳውን ሠራዊት አስከትሎ ግራኝ አዋሽን ተሻግሮ ፈጠጋር አውራጃ ውስጥ ገባ። ንጉሠ ነገሥቱ የጦር ሠራዊት እንዲከት የታዘዘው ባዱኪ ከሚባል ከተማ ላይ ስለ ሆነ ከፈጠጋር ድንበር ላይ የግራኝን ጦር የሚከላከል ሠራዊት ስላልነበረ የሞጆን ወንዝ እስኪሻገር ድረስ ውጊያ ሳይደርግ ሊገሠግሥ ቻለ።

ባዱኪ ላይ የተከተተው ሠራዊት ያጼ ልብነ ድንግል አማች አዛዥ ድገልሐን የመራው የባሌ ጦር ደጃዝማች ተክለ ኢየሱስና በባልጋኦዳ ፋቢል የመሩት የትግሬ ጦርና አስማን አፈገፈገ። በግራኝ በኩል ያለው ግን ቦታውን እንደ ያዘ በኅይል ተከሳከሰ። ግማሹ ጦር ሲያፈገፍግ በቄራጥነት ቦታቸውን ይዘው የተዋጉትን ጀግኖች ሲያነሣ የግራኝ ታሪክ ጸሐፊ በሚከተሉትቃላት ምስጋና ጽፎላቸዋል።

ሰንደቅ ዓላማቸውን ጨብጠው ብረት ልብሳቸውን እንደ ለበሱ የጦር ቆባቸውን ደፍተው በመሬት ውስጥ እንደ ተተከለ ደንጊያ ሳይነቃነቁ ገትረው የያዙት እጅግኖች ሮቤል ፍቅረ ኢየሱስና ዋግሹም ነበሩ ይባላል።

እነዚህ ስመ ጥሩ አርበኞች ከጥቂት ሰዓት ውጊያ በኋላ የጦርነቱን ሁኔታ ለወጡት። ከግራኝ አርበኞች መካከል የታወቁ ብዙ ሰዎች በትግሪ ወታደር ጦርና ሰይፍ በሜያዎች ቀስት ከጦሩ ሜዳ ላይ መርገፍ ጀመሩ። ጦርነቱም እየተጋጋለ ሲሄድ ያፈገፈገው የቀኙ ጦር ልብ አግኝቶ የበለጠ በጋለ መንፈስ ተመልሶ ተዋጋ። በግራኝ በኩል የአዳል ጦር በታላቅ ጀግንነት ሲዋጋ ከሱማሌ ያመጣው ሠራዊት መባባት ጀመረ። በመጀመሪያው ቀን ውጊያ መጨረሻ ትግሬዎች እያየሉ ሲሄዱ እስላሞች እየተዳከሙ ሄዱ። ይልቁንም በቪዘር አድሊ የተመራው ጦር መሸሽ በጀመረ ጊዜ ግራኝ ሠግቶ ሽሽቱ የሸርጥ ሽምጥ እንዳይሆንበት ድንኳሁን ከጦሩ ሜዳ በስተ ጀርባ ተክሎ ሽሽተኞቹን ለማቆም ተከላከለ። በማግሥቱ ግራኝና የሱ ሼኽ አቡበከር አርሹማ የተባለው ሰባኪ ወዴት ነው የምትሸሹት በክርስቲያን አገር እንብርት ውስጥ እንደ ገባች አታረዱም፣ ወይ? የሸሻችሁ እንደሆን ታልቃላችሁ። ስንት ጊዜ በእግዚአብሔር፥ ፈቃድ አነስተኛ ጦር የሚበዛውን ሲያሸንፍ ታይቷል» እያሉ፥ ዙረው ሲሰብኩና የሚሸሸውን ወደ ጦር ግንባር መልሰው ሲያዋጉት ዋሉ። ሆኖም በእስላሞች መካከል እልቂትና ቍስለኛ በመብዛቱ በሁለተኛው ቀን መጨረሻ ግማሾቹ ሱማሌዎች ሌሊቱን ከድተው ወደ ንጉሡ ጦር ሲገቡ የቀሩት ተንደው መሸሽ ጀመሩ። በሦስተኛው ቀን አጥቢያ ላይ ግራኝ ከአርባ ጀግኖች ፈረሰኞችና ከኻያ ከማይበልጡ እግረኞች ጋራ ብቻ ቀረ። የቀረው ጦር ተንዶ ፊቱን ወደ ኋላ መለሰ። ግራኝም የሽሽቱን ወሬ በሰማ ጊዜ ሽሽዎቹን ለማቆም ሽሽታዎቹ እንዲገደሉ አዞ ኤሚር ዓሊንና ቢዘር ኑር ቢንም ኢብራሂምን እንዲከታተሉ ላካቸው። ኤሚር ዓሊና ቢዘር ኑር የሚሸሸውን። የሱማሌ ጦር ተከታትለው ለማቆም ቻሉ። ግራኝ ከደረሰባቸው በኋላ የሸሹት ወገን ርስ በራሳቸው ያስከዳን ያኛው ጐሣ ነው እያሉ አንዱ ሌላውን አሳጣ ግራኝ ግን እንደ ገና አብረው እንዲዋጉ ካስገነዘቡዋቸው በኋላ የጦር ሠራዊትን እንደ ገና ለሦስት ከፍሎ አዘጋጀ የሱማሌ ጦር በቢዘር አድሊ ፈንታ ማታ ወረዳ ለተሰበሰበው የጦር አዛዥ አደረገ ሐረለሐ ከተባለው መሐመድን መሪ አደረገላቸው። ከማልሳይ ጐሳ የመጡትን ግን ራሱ እንዲመራቸው መደበ።

በዚህ ዐይነት ሠራዊቱን እንደ ገና ከአከናወነ በኋላ ግራኝ ከጦሩ ሜዳ አፈግፍጎ ከዝቋላ ተራራ አጠገብ ሰፈረ። እነሆ በዚህ ዘመቻ የባዱኪን ከተማ አጥቅቶ ቤተ ክርስቲያኑን ለማቃጠል የተደረገው ጦርነት በግራኝ ድል መሆን አለቀ። ክርስቲያኖች ግን ከድል አድራጊነት የሚገባቸውን ፍሬ አላገኙም። የግራኝ ጦር ሲሸሽ አታለው ወጥመድ አግብተው ሊፈጁን ነው፥ እንጂ በእውነትስ ተሸንፈው አይደለም እያሉ በመከራከር ተከታትለው የሚሸሸውን ጦር ከማጥቃት ራሳቸውን አገዱ። ይልቁንም በጦርነቱ ጊዜ የትግሬ ጦር ሲዋጋ ከባዱኪ ከተማ ሳይወጡ እንደ ምስክር ቆመው ያዩ ደገልሐንና ኦስማን ንጉሠ ነገሥቱን ባዱኪ የሚደርሱት ነገ ነውና ሳንማከር የግራኝን ጦር ማሳደድ ስሐተት ይሆናል በማለት ተከራከሩ። ግራኝ ወደ ዝቋላ ሲጓዙ ተከታትለው መንገዱን ለማቋረጥ የሞከሩ ፫፻ የሚሆኑ የሚያ ቀስተኞች ብቻ ነበሩ። እነዚህ ከግራኝ ጦር ቀድመው አንድ ተራራ ይዘው ለማቋረጥ ሞከሩ። ነገር ግን ከኋላቸው የደገፋቸው ጦር ባለመኖሩ እስላሞች ከበው ፈጁዋቸው። አለቃቸውም ተማርኮ ከግራኝ ፊት ተወስዶ ተገደለ። ስለዚህም አጼ ዮሐንስ ደርቡሽን ድል ካደረጉ በኋላ በንጉሠ ነገሥቱ መሞት ምክንያት የሚሸሸውን ጦር አሳዶ እንደ ማጥቃት ሠራዊቱ ወደ ኋላ በመመለሱ የድሉ ፍሬ እንደባከነ ሁሉ ባዱኪም ላይ ስንት ጀግናዎች ሕይወታቸውን የሰጡበት ድል ፍሬ ሳያገኝ ቀረ። ባዱኪ ላይ የጦር አለቆቹ በየራሳቸው የመሰላቸውን ሐሳብ ተከተሉ እንጂ ለሁሉም ጠቅላይ አዛዥ ሆኖ የሚመራ አንድ አለእቃ የነበራቸው አይመስልም።

በባዱኪ ውጊያ ጊዜ ግራኝ ሽምብራ ኩሬ ላይ ያዋጋቸው የቱርክና የዐረብ ነፍጠኞች የነበሩት አይመስልም። አለዚያ በጭንቀቱ ሰዓት ላይ ነፍጠኞቹ እንዲገጥሙ ባደረገ ነበር። የሆነው ሆኖ በውጊያው ማግስት ግራኝ ዝቋላ አጠገብ ሰፍሮ ሠራዊቱ እንዲያገግም፣ ነፍጠኞቹ እንዲደርሱለትና የሚከተለውን የውጊያ ዐቅድ እንዲዘጋጅ ጊዜ ተሰጠው። በክርስቲያን ኢትዮጵያውያን በኩል ያገኙት ድል በመክሸፉ የሚከተሉት ጦርነት ግራኝ በምን አኳኋን እንደ ተጠቀመበት በሚከተሉት ምዕራፎች ይተረካል።

**ምዕራፍ ፲።**

**ታላቁ የሽምብራ ኵሬ ድል፤**

ከባዱኪ ጦርነት በኋላ ግራኝ ከዝቋላ አጠገብ ውሎ አድርጎ የጦር ሠራዊቱን በተሻለ አኳኋን አደረጀ። በነዚህም ቀኖች ውስጥ የንጉሠ ነገሥት ጦር እንደተከታተለው ሳያውቅ አልቀረም። ስለዚህ አነስተኛው የርሱ ሠራዊት ጠንክሮ እንዲዋጋለት በጦር ሜዳ ላይ የወደቃችሁ እንደሆነ መንግሥተ ሰማያት በርዋን ከፍታ ልትቀበላችሁ ትጠብቃለች ስትሸሹ የሞታችሁ እንደሆን ግን ወደ ገሃነም ትወርዳላችሁ እያሉ ቃዲዎች ሰፈር ውስጥ ተዘዋውረው እንዲሰብኩ አደረገ። ምንም ሠራዊት ከንጉሠ ነገሥቱ ጦር በቍጥር ያነሰ ቢሆንም በባዱኪ ጦርነት ጊዜ ያልተጠሩ ፪፻ የቱርክ ወታደሮች ነፍጥ ይዘው አብረው እንዲዋጉ ዘቢድ ከነበረው ከቱርክ ፓሻ ተልከው በግራኝ ጦር መካከል ይገኙ ነበርና እነሱን በመተማመን ውጊያ ለማድረግ ቄረጠ። ነፍጠኞቹ ባዱኪ ላይ መዋጋታቸውን ታሪክ ስለማያነሣ ግራኝ ሆን ብሎ ለታላቁ ጦርነት ወደ ኋላ አስቀርቶዋቸው ይሆናል፤ አለዚያም ከጕዞው ወደ ኋላ ቀርተው ዝቋላ ላይ ከግራኝ ጋራ ግንኙነት አድርገዋል። የሆነ ሆኖ በዚህ ግጭት ጊዜ እነዚህ የቱርክ ነፍጠኞችና ቍጥራቸው ያልታወቀ ነፍጥ የያዙ ዐረቦች የውጊያውን ውጤት እንደ ለወጡት ቀጥለን እናስረዳለን።

ግራኝ ጦሩን አደራጅቶ ከጨረሰ በኋላ ባራተኛው ቀን ከዝቋላ ወደ ሞጆ ወንዝ ፊቱን መልሶ ተጓዘ። የጕዞውም ምክንያት ለጦሩ ሜዳ ምቹ የሆነ ቦታ ለመፈለግግ ነበረ። በፊተኛው ጕዞው ጊዜ መልካም መከላከያ የምትሆን ስፍራ ተመልክቶ ስለ ነበረ ወደ እርስዋ ገሥግሦ ሠራዊቱን አሰፈረ። ይህች ግራኝ ለጦር ሜዳ የመረጣት ስፍራ ሽምብራ ኵሬ የተባለች ቀበሌ ነች።

ያጼ ልብነ ድንግል ሠራዊት ግራኝ ዝቋላን ለቆ መሄዱን በመገንዘብ ተከታትሎ ጠላት ከሰፈረበት ቦታ ድረስ በማግሥቱ ሁለቱ ተቃዋሚ የጦር ሠራዊቶች ማዶ ለማዶ እየተያዩ ከሰፈሩ በኋላ የውጊያ ሰልፋቸውን በሚከተለው አኳኋን አደራጁ።

አጼ ልብነ ድንግል ሠራዊቱን ለአራት ከፍለው በያንዳንዱ ክፍል ወታደሮቹ በ፬ መሥመር እንዲሰለፉ አደረጉ። ከአራቱ ክፍለ ጦር አንዱ የግራኝን ሠራዊት በቀኝ ሁለተኛው በግራ በኩል የተሰለፈውን ሦስተኛው ከማኻከል የተሰለፈውን እንዲያጠቃ ትእዛዝ ሰጠ። በንጉሠ ነገሥቱ የተመራው አራተኛው ክፍል ሦስቱ ክፍሎች ደጀን ሁኖ ለተዳከመ ርዳታ፥ እንዲያደርግ ሁኖ ተደራጀ።

ግራኝ በበኩሉ ሠራዊቱን ለሦስት ከፍሎ በግራ በመኻከልና በቀኝ እንዲሰለፉ አደረጋቸው። ከግራኝ የአክስቱ ልጅ የነበረው ሡልጣን መሐመድ የመራው የሐርላን ጐሳ ጦር በስተ ቀኝ ተሰለፈ። ግራኝ ራሱ የመራቸው ስመ ጥሩ የነበሩ፥ ፈረሰኞች ፪፻ የቱርክ ነፍጠኞችና ፭፻ ምርጥ እግረኞች መኻከል ላይ ተሰለፉ። አህመድ ጃሪ የተባለው የጦር አለቃ የመራቸው ጃሪ መርጃያ ግሪ ሐርቲና ማይት ከሚባሉት የሱማሌ ጐሣዎች የተመለመሉት ወታደሮች ከግራኝ በስተ ግራ ተሰለፈ።

የውጊያው ድርጅት በዚህ አኳኋን ከተሰናዳ በኋላ መጋቢት ፫ ቀን ፲፭፻፳፩ ዓ.ም በአፍሪካ ውስጥ በዘመኑ ከፍ ያለ ኅይል የነበራቸው ሁለቱ የጦር ሠራዊቶች ቀኑ መነጋጋት ሲጀምር ማዶ ለማዶ ተያዩ። ፀሓይ ሞቅ ሞቅ ማለት ስትጀምር የክርስቲያን ጦር ሠራዊት ታጥቆ ጠላቱን ለማጥቃት በሰልፍ ጕዞውን ጀመረ። የግንባሩን ሠራዊት ከመሩት የትግሬ አርበኞች መኻከል በልጋአዳ ሮቤል፤ ሹም ሽሬ፣ ሹም አጋሜ ሹም ጸለምት ዋግ ሥዩም ኢዮኤልና ዕቁበ ሚካኤል ጥሩር ለብሰው የብረት ቆብ ደፍተው ዐረብ፥ ድንጕላዎች ላይ እንደ ሆኑ የጧት ፀሓይ ጦራ ስታጸራራባቸው ብርሃን እንደ ነካው መስተዋት አንሰባርቀው ይታዩ ነበር። ጕዞው እንደ ቀጠለ የጧት ፀሓይ ከአድማሷ ላይ ከፍ ከፍ እያለች ሄደች። የንጉሠ ነገሥት ሰራዊት በሚጓዝበት በኩል በሰማይ ላይ የሚንዣበቡ ደመናዎች አልፈው አልፈው እንደ ጃንጥላ ሠራዊቱን ከፀሓይ ሲከልሉ ታዩ።

የሠራዊቱ ብዛትና የመሪዎቹ ጀግንነት የእስላምን ሠራዊት ልብ ትር ትር፥ ማሰኘቱ አልቀረም። አሕመድ ኢብራሂም ግን በልቡ ቄራጥነትና በነፍጦቹ ተመክቶ ይህን መዓት የሆነ ሠራዊት ሳያወላውል ለመግጠም ተዘጋጅቶ ቄየ። ከብዙ፥ ዓመታት ጀምረው ለዚህች ቀን ሲሰናዱ የቄዩት ሁለቱ፥ ተቃራኒ ወገኖች ዐቅም ለዐቅም የሚፈታተኑባት ሰዓት እየተቃረበች ሄደች። የጦር ሠራዊቷ ከናዖድ እስከ ልብነ ድንግል ያደረገው ድርጅት ከእስላም ጦር ለመከላከል መሆኑ በመገንዘብ በገነፈለ መንፈስ ተግንባሩን ለመፈጸም የንጉሡ ጦር ወደ ጠላቱ ገሠገሠ፡

እነሆ በዚህች በዕድለ ቢስ ቀን ከጧቱ በ፬ ሰዓት ሁልቱ ተቃራኒ ሠራዊቶች በመብረቅ እንደ ተጫኑ ደመናዎች ተጋጩ። የትግሬ ፈረሰኞች በጠላት ግንባር እንደ ናዳ እየተወረወሩ በኃይል መቱት በቀኝና በግራ የተሰለፉት የክርስቲያን ሠራዊቶችም አከታትለው በየግንባራቸው የተሰለፉትን እስላሞች በጠነከረ አኳኋን ማጥቃትን ጀመሩ። ከሁለቱም ወገን ጀግናዎቹ ተቀላቅለው በጦር ጨበጣና በጐራዴ መጋደል ቀጠሉ። ቀስተኞቹም የተኰሷቸው ፍላጾች ከብዛታቸው የተነሣ አየሩን ሞልተው እንደ አንበጣ መንጋ የቀኑን ብርሃን አጨለሙት። የሾተል ኳኳቴ የነፍጦችና የመድፎች እሮምታ እንደ ነጐድጓድ አጓራ። የፈረሶች ኮቴ ያስነሣው አባሯ ወደ ሰማይ ተበትኖ እንደ ደመና ፀሓይቷን ጋረዳት። በውጊያው መጀመሪያ ላይ የንጉሠ ነገሥት ጦር አሸናፊ መስሎ ይታይ ነበር።

በግራ የተሰለፈው የክርስቲያን ጦር የአሕመድ ኢብራሂምን የሱማሌ ሠራዊት ደጋግሞ በማጥቃት አንገላታቸው። ከጥቂት ጊዜ በኋላም ሱማሌዎቹ በፍርሃት መሸሽ በጀመሩ ጊዜ የንጉሡ ሠራዊት ተከታትሎ ታላቅ ጕዳት አደረባቸው። በቀኙ በኩል የተሰለፈውም የግራኝ ጦር በኅይል ተጠቃበት። ይሁን እንጂ አሕመድ ኢብራሂም ድንኳኑን አስተክሎ ወታደሮቹን በመቄጠብ ከቦታው ሳይላወስ መከላከሉን ቀጠለ። ከጦሩ ሜዳ የሸሹትን ሱማሌዎች ለመመለስ ግራኝ ቃዲዎችን ልኮ ለጀሐድ ጦርነት ለምትሞቱት ገነት በርዋን ከፍታ ትጠብቃችኋለች። የሸሻችሁ እንደሆን ከገሃነመ እሳት ትወድቃላችሁና ከገነት ነው ወይ የምትሸሹት? እያሰኘ አሰበከ። ውጊያው እንደ ቀጠለ የሸሹት ሱማሌዎች ግራኝ በመራው ግንባር የእስላም ወታደሮች ጨክነው በመዋጋት ቦታቸውን አለመልቀቃቸውን በተመለከቱ ጊዜ ወደ ውጊያው መመለስ ጀመሩ። ሽሽታዎቹ ወደ ጦር ሜዳ መመለስ በጀመሩ ጊዜ ውጊያው እንደ ገና ተፋፋመ። ቀጥሎም ነፍጠኞቹ ወደ ውጊያው ግንባር ቀድመው በተኵስ እሮምታ የክርስቲያን ሠራዊት እንዲያጠቁ ግራኝ አዘዘ። ቱርኮችም የኢትዮጵያን የጦር መሪዎች መራርጠው አረራቸውን እንደ በረዶ አዘነቡባቸው። የክርስቲያን ሠራዊት ግን ነፍጥ ስላልነበረው ተኵሱን ለመመለስ አልቻሉም። በዚህ አኳኋን ቱርኮች የንጉሡን ጦር መሪዎች ከፈረሳችወ አራገፏቸው። በግንባር ላይ የሚዋጉትን ወታደሮች ለመርዳት ከደጀኑ ወደ ፊት በሚንቀሳቀሱት የክርስቲያን ወታደሮች ላይ የቱርክ መድፎች ብርቱ ጉዳት አደረሱባቸው። ይህም ጉዳት ከተጣለባቸው በኋላ የንጉሡ ወታደሮች የጦር መሪዎች ሳይኖሩዋቸው በጀግንነት ተዋጉ። ውጊያው እንደ ቀጠለ በሁለቱም ወገኖች ላይ ታላቅ እልቂት ደረሰ በማያውቁት የእሳት መሣሪያዎች የተጠቁት የክርስቲያን ወታደሮች ፊታቸውን መመለስ ጀመሩ። ከቀትር በኋላ ፱ ሰዓት ላይ ሠራዊቱ እንዲያፈገፍግ ትእዛዝ በተሰጠ ጊዜ እስላሞቹ ተራቸውን እየተከታተሉ የክርስቲያን ወገን ከሆኑት ብዙዎቹን ገደሉ።

ግራኝ በዚህ አኳኋን ታላቁን የሽምብታ ኵሬ ድል አገኘ። ከጦሩ ግንባር ላይ ከወደቁ ከታላላቅ ጀግኖች መካከል ራስ አምዴ በልጋአዳ ሩቤል ዐቃቤ ሚካኤል ኢዮኤል ሹም ሽሬ ሹም አጋሜ ሹም ጸለምትና ዋግ ሥዩም ነበሩ።

በዚህች ቀን ሽምብራ ኵሬ ላይ የሞቱት የኢትዮጵያ ሰዎች ከክርስቲያን ሠራዊት ፲፪ ሺሕ ከእስላሞች ከ፮ሺሕ የሚበልጡ ወታደሮችና የጦር መኰንኖች ናቸው ሲል ታሪክ መዝግቧል። ይህ ሁሉ የኢትዮጵያን ተወላጅ ከጦር ሜዳ ላይ እርስ በርሱ ያስተራረደው የኦቶማን ቱርክ እምፒሪያልዝም ለማጐልመስ መሆኑ አይዘነጋም።

ሽምብራ ኵሬ የኢትዮጵያ ታሪክ መንገድ የለወጠችበትና ቀንና ቦታ ነች። ፲፪፻፷፪ ዓ.ም ከዛጔ የነጋሢዎች ወገን አልጋው፣ ወደ ሰሎሞን ዘር ነጋሢዎች ከተዛወረ አንሥቶ እስከ ዝምብራ ኵሬ ድል ድረስ ከዐረብ አገር ተሰደው በደንከሎች ላይ ገዥ የሆኑት የሳድ አድን ወገኖች የያዙዋቸውን የኢትዮጵያ ግዛቶች አስለቅቆ በጥንት ጊዜ ከነበረበት ስፋቱ ለመድረስ የክርስቲያን ነገሥታት ድል ሲያገኙ ቈይተው ነበር።

አጼ ዐምደ ጽዮን ከ፲፫፻፭ እስከ ፲፫፻፴፭ ዓ.ም አጼ ሰይፈ አርዕድ ከ፲፫፻፴፭ እስከ ፲፫፻፷፭ ዓ.ም አጼ ይስሐቅ ከ፲፬፻፭ እስከ ፲፬፻፳፩ ዓ.ም አጼ ዘርዐ ያዕቆብ ከ፲፬፻፳፭ እስከ ፲፬፻፶፱ አስደናቂ በሆነው ችሎታው በእስላሞች ላይ ድል አግኝተው ጥቂት በጥቂት ሰፊ አገር አስለቅቀዋል። በሽምብራ ኵሬ ድል ምክንያት በተከተሉት ዐሥር ዓመቶች ውስጥ የድል ማድረግ ዕድል በእስላሞች እጅ ተዛውሮ የግራኝ ወታደሮች ከአገር ወደ አገር ከአውራጃ ወደ አውራጃ ወደ አውራጃ እየተዘዋወሩ በቃጠሎ እያጠፉ የክርስቲያን አገሮች እስከ ኑቢያ ድንበር ድረስ ወረሩ። በነዚህ ዘመናት በክርስቲያን ሕዝቦች ላይ የደረሰው መከራና ጭንቅ በጣም ከባድ ነበር። በብዙ ዘመናት ውስጥ በክርስቲያን ሕዝብ ድካም ተሠርተው በወርቅ ቅጠልና በሉል በከበሩም ደንጊያዎች ተጊጥወ መቅደሶቹ በሐር መጐናጸፊያና ከኮንስታንቲኖፕል በተገዙ ሥጋጃዎች የተጌጡ አያሌ አብያተ ክርስቲያኖች ተዘረፉ። ሕንፃቸውም ለእሳት ቃጠሎ ተሰጠ። ብዙ ትውልድ የተከተላቸው የወይን ሐረጐች የኮክ የብርቱካን የሮማን ዛፎች ተነቅለው እንዲወድሙ ተደረገ። በያይነቱ በምድሪቱ ላይ የተገኙ አታክልቶች ከሥር እየተነቀሉ እንዲደርቁ ተደረገ። የክርስቲያን ከብቶች ወደ ሱማሌና ወደ ዐረብ አገር ተነዱ፤ ልጆቻቸውና ሴቶቻቸው እየተማረኩ በባርነት ለቱርኮችና ለዐረቦች ተላኩ። በዚህ ሁሉ መከራ ላይ ዝናም ከሰማይ መውረዱን አቆመ። ረኃብና ወረሺኝ በሽታ በክርስቲያን ምድር ላይ ተዘረጋጉ። ጻድቅ ሰዎች መከራው ከእግዚአብሔር እንደተላከባቸው ቄርጠው የሃይማኖታቸውን ጠላት መዋጋት ንስሓ እንደ መግባት ቄጠሩ። መንፈሰ ደካማ የሆኑ ሰዎች የእስላምን ሰይፍና ቃጠሎ በመፍራት የመሐመድን ሃይማኖት መቀበል ግዴታ ሆነባቸው።

ይህ ሁሉ መዓት ሲወርድባቸው የሐረር እስላሞች እርስ በራሳቸው ተለያይተው ሲዋጉና የወላስማ ሡልጣኖች ሥልጣን በተዳከመ ዘመን፥ አውራጃውን እንደ መያዝ በቸልታ የተመለከቱት ስዎች ለወገኖቻቸው መከራ አተረፉ። የፖርቱጋል መንግሥት መልክተኞቹን ወደ ኢትዮጵያ በላከ ጊዜም የጦር መሣሪያዎች ለመግዛት እንደ መነጋገር በዋዝና በፈዛዛ ጊዜውን አጥፍተው የመለሱዋቸው ሰዎች አገሪቱን ለዚህ መከራ ማድረሳቸው ሳይሰማቸው አልቀረም። የሽምብራ ኵሬ ድል ለእስላሞች የልብ ልብ እንደ መስጠቱ ክርስቲያኖችን ዐቅም አሳጣቸው። ከዚህ ጊዜ ጀምሮ በ፲፭፻፶፩ ዓ.ም የሐረርን የጦር ሠራዊት ኦሮሞች ኀዘሎ በተባለው የጦር ሜዳ ላይ እስከ ፈጁበት ጊዜ ድረስ የማጥቃቱ ፈንታ በእስላሞች እጅ ዙሮ ክርስቲያኖች ተከላካይ ሁነው እንደ ቄዩ በሚከተሉት ምዕራፎች ውስጥ ይገለጻሉ።

**ምዕራፍ ፲፩።**

**ከሽምብራ ኵሬ በኋላ።**

በመጋቢት ፪ ቀን ፲፭፻፳፩ ዓ.ም ሽምብራ ኵሬ ላይ የተደረገው ውጊያ የታሪክን አቅጣጫ መለወጡ ባለፈው ምዕራፍ ተገልጿል። ግራኝ ከዚህ ድል በኋላ ኢትዮጵያን በሙሉ ለመውረርና አገሪቱን ለመያዝ መቻሉን ተገነዘበ። ይሁን እንጂ በሐረር የግራኝ ሥልታን ገና ሥር ባለመያዙ ከሽምብራ ኵሬ በኋላ ጦርነቱን እንደ መቀጠል ወደ ሐረር ተመልሶ መሄድ ግዴታ ሆነበት። ሽምብራ ኵሬ ውጊያ ላይ ብዙ የግራኝ ወታደሮች ከመቍሰላቸው ሌላ የሱማሌ በምርኮ ታላቅ ሀባት ከሰበሰቡ በኋላ ለረመዳን ወር ወደ አገራቸው መመለስን ፈልገው ግራኝን ስለ አስቸገሩት፥ ሥልጣኑን ለማረጋገጥ ሆኖ ታየው። በመሣሪያ ብልጫ ብቻ ሽምብራ ኵሬ ላይ የተገኘው ድል የንጉሠ ነገሥት ሠራዊት ታላቅ፥ መሆንና ከዚህም ድል በኋላ አጼ ልብነ ድንግል ቍጥር ከፍ ያለ ጦር ለማስከተት እንደሚችል ግራኝን ከመሰለ መሪ የተሰወረ ነገር አልነበረም። ስለዚህ ለሚከተለው ዘመቻ የመሣሪያውን ብልጫ የበለጠ ከፍ ለማድረግ አስበ። መሣሪያ በማቀበል የሚረዱት ቱርኮችና ዐረቦች ከዘረፋው ድርሻ ስለሚጠብቁ መሣሪያውን ለመግዛትና ወደ ሸዋ ከመዝመቱ አስቀድሞ ደዋሮንና ባሌን ለመዝረፍ ዐቀደ።

በሐምሌ ወር ፲፭፻፳፩ ዓ.ም ግራኝ ጦሩን እንደ ገና አስከትቶ ደዋሮ ላይ ዘመተ፤ በዚህን ጊዜ ከደዋሮ ወረዳዎች መካከል ያንዱ ገዢ የሆነ ራጂህ የተባለ እስላም ታማኝ በመሆኑ ምክንያት አጼ ልብነ ድንግል አፈሪቱን እንዲገዛ የሾሙት ሰው ነበር። ራጂህ ግራኝ ማየሉን ተመልክቶ እንደ ገና በንጉሠ ነገሥት መንግሥት ላይ ሸፍቶ ለግራኝ ገባለት። ስለዚህ በግራኝና በቪዘር ኑር የተመራው የእስላም ሠራዊት በራጂህ ጠቋሚነት ደዋሮን በቀላሉ ለመውረር ቻለ። ከደዋሮም ዘረፋ ቍትር የሌለው ሀብት በምርኮ እግራኝ እጅ ገባ።

ግራኝ ወደ ደዋሮ በዘመተ ጊዜ ከተማ ለቆ መሄዱን ምክንያት በማድረግ የሐረር ሡልጣን ኦማር ድን ከግራኝ ለመገልገል ቈርጦ ኢማሙ ዘርፎ ሐረር የተዋቸውን ፈረሶችንና ሌሎችንም የምርኮ ዕቃዎች እጅ አደረገ። ግራኝ በዚህ በምተርከው ዘመን ውስጥ የሕዝባዊ ወገን መሪና ኢማም ነበር እንጂ ሕጋዊው የሐረር ሡልጣን ኦማር ድን ነበር የግራኝ ስመ ጥሩነቱና በሕዝብ ፊት ሞገስ ማግኘት ለኦማር ድን የሚያስፈራ መሆኑን ሡልጣኑ በበኩሉ ተገንዝቦታል። በዚህ አኳኋን አጼ ልብነ ድንግል ከሽምብራ ኵሬ ድል ከሆነ በኋላ እንደ አዝማች ፋኑኤል ያለውን የጦር መሪ ከብርቱ ሰራዊት ጋር ወደ ደዋሮ ልኮ ከኦማር ድን ጋራ ግንኙነት በማድረግ ከሁለቱ ጣውንት ጠብ መጠቀም በቻለ ነበር። ነገር ግን ፊት እንደተባለው ሁሉ በሐረር ደጃፍ ላይ የነበረው የደዋሮ ግዛት ከፊቱ አንሥቶ በዚህ አኳኋን ለንጉሠ ነገሥት መንግሥት እንዲያገለግል አልተዘጋጀም። ኦማር ድን ከሐረር መኳንንቶች ጋራ በግራኝ ላይ ካደመ በኋላ ግራኝ ከሡልታኑ ግዛት ውስጥ እንዲወጣ፥ የታዘዘበትን ደብዳቤ በአቡባከር ኤል አርሹኒ እጅ እንዲደርሰው ላከበት። ይህ ደብዳቤ በደረሰው ጊዜ ግራኝ በበኩሉ እሺ ብሎ የሡልጣኑን ትእዛዝ ሲቀበል ከሱ ጋራ ያሉትን መሪዎች ትእዛዙን እንዳይቀበሉ ውስጥ ለውስጥ አነሣቸው። እነሱም ሡላኑን ለመውጋት ታጥቀው በገሠገሡበት ጊዜ ኢማም አህመድ አብሯቸው ሆኖ አብሮ ዘመተ። የሆነው ሆኖ ይህ ጦር ወደ ሐረር በቀረበ ጊዜ ሡልጣኑ ለመዋጋት የሚበቃ ኅይል ስለአልነብረው ከግራኝ ጋራ እንደ ገና ዕርቅ ማድረግ ግዴታ ሆነበት። ከዚህ ዕርቅ በኋላ ሡልጣን ኦማር ድን ለወግ ገዝ እንደ ሆነ ቄየ እንጂ እውነተኛው ሥልጣን ወደ ግራኝ እጅ መተላለፉ ግልጽ ነው።

ኅይሉን ሐረር ላይ ካደላደለ በኋላ ግራኝ በዚያው ዓመት ውስጥ በባሌ ላይ ዘመቻ አደረገ። የዚህ ዘመቻ ምክንያቶች ሁለት ነበሩ። መጀመሪያ ሸዋን ለመውረር ከመዝመት አስቀድሞ ከኢማም ጦር ፊት የሚቆም ሠራዊት አለማግኘቱን በማሳመንና የንጉሠ ነገሥቱን ግዛት በማሸበር ሌላ ድል ማግኘት አስፈላጊ ሆኖ ስለ ታየው ይህ ድል የንጉሠ ነገሥት ጦር ደካማ ከሆነበትና ራቅ ባለውና የጦር ርዳታ በማይደርሰው በባሌ ወረዳ ግንባር ላይ እንዲሆን ሲሆን ሁለተኛ ለሸዋ ዘመቻ የሚያስፈልጉትን መድፎችና ተጨማሪ ነፍጦች ለመግዛት አያሌ ምርኮ የሚገኘው በሀብታሙ በባሌ ወረዳ ውስጥ ስለ ነበረ ነው።

ይሁንና ለወረራው ምክንያት መፍጠር ለኢማሙ አስፈላጊ ሁኖ ታየው፤ ነገር ግን ግራኝ ባሌን በወረረ ጊዜ ምርኮ ለሠራዊቱ ይበልጥ ስለ ጣመው ይኸ ዘራፊ ጦር በግሥጋሤ ኦሞ ወንዝ ድረስ ሄደ። ከዘረፉትም ጐሣዎች መካከል አንዱ ወደ ፊት በዚሁ ድርሰት ውስጥ የምናትትለት የኦሮሞ ሕዝብ ነው። ከወላቡ ዙሪያ ሰፍረው የኖሩትና ብዙ ትውልድ ጦርነት የሚባል ነገር ሳያውቁ በሰላም የኖሩት የኦሮሞ ሕዝብ በግራኝ ፈረሰኞች እንደናዳ ሲጐርፉባቸው፥ ከምቾት የኑሮ ውስጥ በድንገት ብንን አሉ። ወደ ፊት እንደምንመለከተው ሁሉ ይህ ያንቀላፋው ጐሳ በነቃ ጊዜ በክርስቲያኖችና በእስላሞች መካከል የቄየውን ታሪካዊ ጦርነት ከፍጻሜ ያደረሰ ከመሆኑ ሌላ የኢትዮጵያን ሕዝብ ታሪክና ያገሪቱን ጆግራፊ ለዋውጦ አዲስ ሚዛን እንደ ፈጠረ እንገነዘባለን።

ግራኝ ለባሌ ዘመቻ መግቢያ ያደረገው ምክንያት ያንዱን የሱማሌ ባላባት መሸፈት ነበር። ሐራቡህ የተባለው የማሬሐን ጐሣ ባላባት አንዱን የሡልጣን ኦማር ድን ባለሟል ገድሎ ፈረሱንና ዕቃዎቹን ስለ ዘረፈ፣ ሡልጣኑንና ግራኝ ይህን ወንጀለኛ ለመቅጣት ዘምተው ሐሩብህን ወግተው ድል ካደረጉት በኋላ ሡልጣኑ ወደ ሐረር በተመለሰ ጊዜ ግራኝ ወደ ባሌ፥ ለመገሥገሥ ወሰነ።

የጦር ሠራዊቱን አስታጥቆ ከዶድ ከምትባል ከሱማሌ ከተማ ጕዞ አድርጐ ጀልባ የምትባል አገር ላይ ሰፈረ። ከዚያም ሐሻምብን ራቂ በሚባል ሸሪፍ ርዳታ ለዘመቻው የሚያስፈልገውን ሥንቅ ለወታደሮቹ ካጠራቀመላቸው በኋላ ወደ ባሌ ጕዞ ቀጠለ። በዚህ ዘመን ባሌ ያዛዥ ደገልሐን ግዛት ነበር። እንገር ግን ደገልሐን ከንጉሠ ነገሥቱ ዘንድ ስለ ነበረ ባሌን እንደራሴ ሆኖ ሲገዛ የቈየው ሶኳር የሚባል የጦር አለቃ ነበር። ከርሱም ጋራ የእስላም ሃይማኖቱን ለቆ ክርስቲያን የሆነ ተክለ ሃይማኖት የሚባል ሰው ነበር። ተክለ ሃይማኖት ከድቶ ለንጉሠ ነገሥት መንግሥት የገባ በመሆኑ ግራኝ በዚህ ሰው ላይ ቂም ይዞ ነበርና በሰላዮች አማካይ ያለብትን ቦታ ካወቀ በኋላ ወታደሮቹ አደጋ ጥለው እንዲማርኩት ምርጥ ጦር ላከበት ያደጋ መጣሉ ሥራ ያለብዙ ችግር ተፈጸመ። ተክለ ሃይማኖት በገዛ ግቢው ውስጥ ሳያስበው ተከቦ ተያዘ።

ኢማም አህመድ ባሌ ላይ በዘመተ ጊዜ ከመጀመሪያው ላይ ጦሩን ለሁለት ከፍሎ አንዱ ሠራዊት በራሱ ሁለተኛውን አውራኢ አቡኢ የተባለው እንዲመራ አደረገ። ተክለ ሃይማኖት ከተማረከ በኋላ ግን አንዱን ጦር ክፍል ኤሚር ዘሐሩ ቡይ መሐመድ የተባለው የእኅቱ ልጅ እንዲመራ አድርጎ የባሌን ወረዳዎች አስወረረ። ይህ በየጊዜው የጦር መሪዎች መለዋወጥ ሐስባ በግራኝ ዘንድ ደጋግሞ የታየ ነገር ነው። ግራኝ ወደ ፊት የሚመለከት መሪ በመሆኑ ለሠርዊቱ አመራር በጥቂቶቹ የጦር መሪዎች ብቻ መተማመን አልፈለገም። ይልቁንም በባሌ ዘመቻ ጊዜ ኢትዮጵያን በሙሉ የመውረር ሐሳብ በሐሳቡ ውስጥ ሥር ሰዶ ነበርና በተወሰነ መሪዎች መያዝ እንደማይቻል ስለ ተገነዘበ ለጦር መኰንኖች በየጊዜው አፈራርቆ የመሪነትን ፋንታ እየሰጣቸው የወደ ፊት ጄኔራሎችን ለመምረጥ እንዲችል አደርገ። እነዚህ ሁለቱ ዘመቻዎች በእውነቱ የሀብት መሰብሰቢያና የጦር ስልት መለማመጃ እንደ ነእብሩ ግልጽ ነው።

አዛዥ ደገልሐን ባሌ ውስጥ ትቶዋቸው የሄደ የጦር ሹማምንት ለግዛትዋ ሊከላከሉለት ስለ አልቻሉ ግራኝ የጦር ሠራዊቱን ከፋፍሎ በቀኝም በግራም አገሪቱን ወረረ። ቃጠሎውና ወረራው ዋቢ ወንዝ ድረስ ሲዘረጋጋ የግራኝ ጦር ብርቱ ተቃዋሚ አላጋጠመውም። ስለዚህ ይዞ ወደ አገሩ ለመመለስ የሚችለውን ሀብትና ሰዎች መንዳት የሚቻለውን ያህል ከብት አጠራቅሞ ወደ ሐረር ለመመለስ ተጓዘ። ከዘመቻው መልስ ላይ አገሬውና ቍጥራቸው ያልታወቀ ወታደሮች ምርኮውን ለማስጣል ከአንድ አንድ ቦታ ላይ እያደፈቱ በግራኝ ጦር ላይ አደጋ ጥለው ነበር። ነገር ግን የደረጀውና በደንብ የተከናወነው የኢማም አህመድ ሠራዊት ይህን በመሰለ አደጋ የሚገብር ባለመሆኑ ምርኮውን እንደ ያዘ ወደ ሐረር ተመለሰ። እነሆ ግራኝ ወደ ባሌ ለመዝመት ባሰበ ጊዜ የወጠነው ሐሳብ በሙሉ ተፈጸመለት።

በባሌ ወረዳ ውስጥ የሚቃወመው የክስቲያን የጦር ሠራዊት ባለመገኘቱ ግራኝ ያገኘው ድል ዝና ሩቅ ድረስ ተሰማ። የግራኝን ስም ማንሣት ብቻ ኢትዮጵያን ያሸብራት ጀመር። የሰበሰበውም ምርኮ የጦር አለቆቹንና ወታደሮቹን ከማበልጸግም ሌላ፥ ነፍጦችና መድፎች ከቱርክ ፓሻ የሚገዛበት ሀብት አስገኘለት ወዲያው ሐረር እንደ ደረሰ ወደ ዘይላ ልኮ የብረት ልብስ ጐራዴዎች ነፍጦችና ሰባት መድፎች አስገዝቶ ወደ ሸዋ ለመዝመት መሰናዳት ጀእምረ። አህመድ ግራኝ ለዚህ ዘመቻ እንደቀምዶው ወሮ ለመመለስ ብቻ ሳይሆን ኢትዮጵያን በሙሉ አስገብሮ ለመግዛት አሳቡ ስለ ነበረ፤ ምኞቱ እስኪፈጸምለት ድረስ ወደ ሐረር እንዳይመለሰ መሐላ አደረገ፤ ይባላል። እንደሚታወሰው ሽምብራ ኵሬ ላይ አጼ ልብነ ድንግል የመራውን ታላቅ የጦር ሠራዊት ድል በማድረግ በአገሩ ሰዎች ፊት ሞገስ አግኝቷል። አገሩም በገባ ጊዜ የሡላን ኦማር ዲንን እጅ ጠምዞ ፈቃዱን ማስፈጸሙ ለእስላም ሕዝብ እርሱ እንጂ ሌላ መሪ እንደሌላቸው አስረድቷል። ከባሌ ያጠራቀመው ሀብት ለጦር ሠራዊቱ የሚያስፈልገውን መሣሪያ ይልቁንም መድፎች ገዛለት። በዚሁ ሁሉ ምክንያት ኢትዮጵያን ለመግዛት ቢመኝ የሚገርም ነገር አልነበረም።

**ምዕራፍ ፲፪።**

**በሸዋ ላይ ስለ ተደረገ ወረራ።**

**(የአንጾኪያ ውጊያ)።**

በ፲፭፻፳፪ ዓ.ም መጨረሻ ግራኝ ኢትዮጵያን በሙሉ ያዝና ለማስለም ያቀደው ሐሳብ፥ የሚፈጸምበት ጊዜ መድረሱ ታየው። ከዐረብ አገሮችና ከቱርኮች የገዛቸው መድፎችና ሌሎችም የጦር መሣሪያዎች ከመድፈኞችና ከነፍጠኞች ጋራ ከከተማው ደረሱለት። ለዘመቻው የሚያስፈልገውን የወታደር ሥንቅ ከሱማሌ ባላገሮች ለመሰብሰብ ቻለ። ከራሱ የጦር ሠራዊት ሌላ ከሱማሌ ጐሣዎች መካከል ፭፻ ፈረሰኞችና ፲ ሺሕ እግረኞች ካስከተተ በኋላ በጥር ወር ዘመተ።

ግራኝ የሐረርን ከተማ ለቅቆ ወደ ደጋው ጕዞ ሲጀምር ዳይር፥ ከምትባል ቦታ ላይ ሰፈረ። ከዚያም ውሎ አድርጎ ከየጐሣው የዘመቱ ሰዎች እንዲሰበሰቡ ካደረገ በኋላ የጦር፥ አለቆቹን ሰብስቦ ጦሩ የሚጓዝበትን መንገድ ለመምረጥ ምክር አደረገ። ከአማካሪዎቹ መካከል የሚበዙት በቀጥታ በይፋት አቅጣጫ ጕዞ ማድረግን መከሩ። ቪዘር አድሊ የተባለው የጦር መሪ ግን ደዋሮ ውስጥ ብርቱ የንጉሠ ነገሥት ጦር መኖሩን አመልክቶ መጀመሪያ ይህን ጦር ገለል ካስደረጉ በኋላ ወደ ይፋት መዝመት የሚሻል መሆኑን ስላመለከተ ግራኝም በአድሊ ሐሳብ ተስማማ። ከዳይር ላይ እንደ ሆኑ ኢማም አህመድ የጦር ሠራዊቱን ለሦስት ከፍሎ መጀመሪያውን ቪዘር አድሊ ሁለተኛውን ኩሻም ኑር፤ ሦስተኛውን አውራይ ሸሐብ ጃዚ እንዲመሩዋቸው አደረገ። ከነዚህ ከሦስቱ የጦር ክፍል ሌላ ብዙ ጀግና ፈረሰኞችና ነፍጠኞች ያሉበትን አራተኛውን ጦር እርሱ ራሱ መሪ ሆነው። ከዚህ በኋላ ለጦር አዛዦች ሁሉ ለየራሳቸው ልዩ ልዩ ቀለም ያለው ሰንደቅ ዓላማ ሰጣቸው። ኤሚር ዓሊ የተባለው ጥቍር ሰንደቅ ዓላማ ኤሚር ዘሐሩቢ መሐመድ ለተባለው አረንጓዴ ሰንደቅ ዓላማ እንደዚሁም ደግሞ ለጀራዳ ሐሙሻ ለጀራድ ምታናንና ለቪዘር አድሊም ልዩ ልዩ ቀለም ያላቸው ሰንደቅ ዓላማዎች ካካፈለ በኋላ ለራሱ ቢጫ ሰንደቅ ዓላማ መረጠ። ግራኝ በዚህ አኳኋን በአከናወነው ጦር ውስጥ ዋና ኅይል የነበረው መድፎቹ ስለ ሆኑ ከገዛቸው ከሰባቱ መድፎች አራቱ አኳኋን ሠራዊቱ ሦት ቀን ጕዞ ካደረገ በኋላ በቀለረዛር በምትባል ሰፈር አልፎ አዋሽ ወንዝ ላይ ደረሰ። ከአዋሽ ወዲያ የንጉሠ ነገሥት የባሌና የደዋሮ ጦር ዳል ሜዳ ከምትባል ስፍራ እርድ አርዶ ከጉድባው ጀርባ ሆኖ ለመከላከል ተሰናድቶ ቄየው። ግራኝ ግን ብልኅ የጦር መሪ በመሆኑ ከእርድ ጀርባ ያለውንጦር ለመግጠም አልፈለገም። ከያዛቸው ምርኮኞችም በመጠያየቅ ሌላ መንገድ ይዞ የእርዱን ቦታ ካለፈ በኋላ የንጉሠ ነገሥት የጦር ሠራዊት ይህን የመሸገውን ቦታ ለቆ ወደ አንጾኪያ ማፈግፈግ ግዴታ ሆነበት። በዚሁ ምክንያት የግራኝ ጦር ብርቱ ውጊያ ሳይደርስበት ደዋሮን ማለፍ ቻለ።

የግራኝ ጦር ከደዋሮ ሲጓዝ የቀኙን መንገድ ይዞ ወደ አንጾኪያ ከተማ ተጓዘ። የግራኝ ሐሳብ የአንጾኪያ ከተማና ያማረችውን ቤተ ክርስቲያኗን ማቃጠል መሆኑን ከመገንዘብ ከደዋሮ ያፈገፈገው ሠራዊት ብቻ ሳይሆን ባቅራቢያው የሚገኘው ሠራዊት ሁሉ አንጾኪያ ላይ ከትቶ ለውጊያ ተዘጋጀ።

የደዋሮን አውራጃ ካለፈ በኋላ የግራኝ የጦር ሠራዊት የቀኙን መንገድ ይዞ ጕዞውን ወደ አንጾኪያ ከተማ ቀጠለ። የአሕመድ ኢብራሂም ዓላማ ይህችን ከተማ አጥቅቶ ውብ የነበረችውን ያንጾኪያን ቤተ ክርስቲያን ለማቃጠል ነበር። በክርስቲያኖችም ዘንድ የግራኝ ዓላማ ታውቆ ስለ ቄየ ከደዋሮ የጦር ግንባር ያፈገፈገው ክፍለ ጦር ብቻ ሳይሆን ባካባቢው የሚገኙት አርበኞች ሁሉ ከተው ከከተማዪቱ ፊት ለፊት ተሰልፈው ለመካለከል ተዘጋጁ። ይሁን እንጂ ይኸን ሠራዊት እንዲዋጋ ከልብነ ድንግል የተላከው የጦር መሪ ደገልሐን ነበር። አዛዥ ደገልሐንና ግራኝ ከሦስት ዓመት በፊት ተዋግተው ደገልሐን ተሸንፎ እንደሸሸ ይታወሳል። በዚህም ጊዜ ግራኝ ከፍ ያለ ሠራዊት አስከትሎ መምጣቱ ለደገልሐን የተሰወረ ነገር አልነበረም። በነበረው አቅም ተዋግቶ ዕድሉን እንደ መፈተን ይኸ ደካማ ሰው የንጉሡን እኅት ባለቤቱን አማላጅ ልኮ ልብነ ድንግል ለሠራዊቱ መሪ ሌላ የሚሆን የጦር አለቃ እንዲሾም አደረገ። ደገልሐን ፈርቶ ሌሎችም እንዲፈሩ በማድረጉ ለጊዜው የሠራዊቱ ሞራል ዝቅ አለ። አጼ ልብነ ድንግል በደገልሐን ፈንታ ያንጾኪያ ሠራዊት መሪ ያደረገው መኰንን አዝማች እስላሙ የተባለ ጀግና ወታደር ነበር። እስላሙ መሬቱን እንደ ተረከበ የሥሰራዊቱን ያርበኝነት መንፈስ ባጭሩ ጊዜ ውስጥ ቀስቅሶ ለመጪው ውጊያ ስልቱን አሰናዳ። በዚህ ሠራዊት ውስጥ በዘመኑ ስመ ጥሩ የነበሩ የሜያ ጐሣ ቀስተኞች እንደ ነበሩበት ማስታወስ ያሻል። ቀጥለን እንደምናትት ሁሉ የሜያ ሰዎች በትግሉ ዘመናት ሁሉ ያሳዩትን ቄራጥ መንፈስ በዚህም የጦር ሜዳ ላይ ሲያበረክቱ ታይተዋል።

የግራኝ ጦር ሠራዊት እንደ ተቃረበ አዝማች እስላሙ ለመከላከል ሰራዊቱን በሚከተለው አኳኋን አሰማራ።

ከከተማዪቱ ፊት ለፊት ራቅ ብላ በምትገኘው ጫካ ውስጥ አንዱን ክፍል ጦር አስደፍጥጦ በማቄየት የርሱና የግራኝ ሠራዊት ገጥመው በሚዋጉበት ጊዜ አድፋጩ የወገን ጦር በግራኝ ሠራዊት በስተጀርባ ገብቶ እንዲበዘብዝ ዐቀደ። ቀጥሎም ራሱ የመራውን ሠራዊት ለሁለት ከፍሎ በከተማዪቱ ግራና ቀኝ አሰልፎ በዚህ አኳኋን የጠአልትን ጦር ለመግጠም ተዘጋጅቶ ቄየ። ግራኝ ጠርጣሪ ባይሆን ኑሮ ይኸ ስልት ለእስላሙ ድል ባስገኘው ነበር። አሕመድ ኢብራሂም ግን በቀጥታ ሄዶ የክርስቲያንን ጦር በመግጠም ፈንታ ራቅ ብሎ ሰፎት ቀስቃሽ ቃፊሮች አስቀድሞ ወደ ጫካዋ ላከ። ቀስቃሾቹ ከጫካው አቅራቢያ በደረሱ ጊዜ አድፍጦ ሲጠባበቅ የነበረው የእስላሙ ሻለቃ እንደታዘዘ ድምጡን አጥፍቶ የጠላትን ጦር እንደማሳለፍ ከጫካው ወጥቶ ገጠማቸው። ግራኝ የላካቸው ሰዎች ቃፊሮች እንደመሆናቸው ቍጥራቸው ያነሰ በመሆኑ እየተከላከሉ ሸሽተው ወደ ሰፈራቸው ተመለሱ። እስላሙ ለግራኝ ያሰናዳው ወጥመድ ሳይዝለት ቀረ።

በማግስቱ ግራኝ የአዝማች እስላሙን ሠራዊት ለመግጠም ከመጓዝ አስቀድሞ በቢዘር ኑር የታዘዘው ክፍለ ጦሩ ያደፈጡትን ክርስቲያኖች አጥቅቶ ጫካውን እንዲያስለቅቅ፥ አደረገ። ግራኝ ውጊያውን የጀመረ የመጀመሪያው ስልቱ ከተፈጸመ በኋላ ነው። ቢዘር ኑር ትእዛዙን ከፈጸመ በኋላ መንገድ ላይ ከግራኝ ጋራ ተገናኝቶ ክፍለ ጦሩን በግራኝ በስተቀኝ እንዲሰለፍ አደረገ። ግራኝ መሓል ሁኖ በስተግራ የተሰለፈው ማታን የተባለው የመራው ጦር ነበር። እግረኞቹንና ፈረሰኞቹን በዚህ አኳኋን ካሰለፈ በኋላ መድፈኞችን ከግንባር ቀደም አድርጎ ግራኝ የእስላሙን ሠራዊት ለማጥቃት ወደ ፊት ጕዞውን ቀጠለ። በመጋቢት ወር ፲፭፻፳፫ ዓ.ም ሁለቱ ተቃራኒ ወገኖች ውጊያ እንደ ገጠሙ ግራኝ ከፈረሱ ወርዶ ድንኳኑን ከገዛ ሠራዊቱ፥ ጀርባ አስከተለ። ይኸን ያደረገበት ምክንያት የክርስቲያን ጦር ጨክኖ በሚያጠቃ ጊዜ ከየጐሣዎች ተራቅመው የመጡት ወታደሮቹ ሽሽት ንዳይጀምሩ ለመቈጣጠር ሲል ነው። የአዝማች እስላሙ ሠራዊት በቍጥር ከተቃዋሚው ጦር የሚበልጥ ቢሆንም እስላሞች ከፍ ያለ የመሣሪያ ብልጫ ስለ ነበራቸው ከውጊያው ላይ ኅይሉ የተመዛዘነ ሊሆን አይችልም። ይልቁንም ከሽምብራ ኵሬ ድል በኋላ ግራኝ በተጨማሪ ከዐረብ አገር ያስመጣቸው መድፎችና ጠበንጃዎች የእስላሞችን የውጊያ ችሎታ በጣም ከፍ አድርጎታል። ሁኖም ጀግንነታቸው የማይካድ ቄራጥነታቸው የታወቀ የክርስቲያን ወታደሮች ሳይወላውሉ የተላትን ጦር ገጠሙ። እውጊያውም ላይ የጦር መኰንኖቹና ወታደሮቹ በጦር ሜዳው አኳኋን በመጠቀም በጥበብና በሙሉ ልብ ውጊያውን ቀጠሉ። በመጀመሪያው በውጊያው ሰዓት ከባሌ የመጣው ጦር የቢዘር ኑርን ወታደሮች በኅይል አጥቅቶ ብርቱ ፍጅት አደርሰበት። አሕመድ ኢብራሂም በኋላ ሁኖ በጦር ሠራዊት የደረሰበትን እልቂት ባየ ጊዜ በግንባር ላይ የሚገኙት ቀስተኞችና ፈረሰኞች እንዲያፈገፍጉ አድርጎ ነፍጠኞችና መድፈኞች እንዲያጠቁ ትእዛዝ ሰጠ። የክርስቲያን ወታደሮች የሚያፈገፍጉትን እስላሞች ተከተልው ወድ ፊት በገፉ ጊዜ ከግራኝ ጋራ የነበሩት የቱርክ መድፈኞች በብርቱ ተኵስ ታላቅ ጉዳት አደረጉባቸው። ከተኵሱ ብዛት የተነሣ በስተኋላ። የነበረው የክርስቲያን ሥራዊት ሊጠጋ አልቻለም። ግንባር ላይ የተገኙትም ወደ ፊት በተጠጉ ቍጥር ቱርኮቹ በሮምታ ተኩስ እየፈጁ አገዱዋቸው። በዚህ ጊዜያት ሁሉ መድፈኞቹ ደጀኑን በብርቱ ተኩስ ማጥቃትን አላቋረጡም። ለሚበዙት የክርስቲያን ወታደሮች በመድፍ መዋጋት አዲስ ነገር ስለ ነበረ አንዱ የመድፍ አረር ከቤተ ክርስቲያኑ ፊት ለፊት የነበረውን ታላቅ የወይራ ዛፍ መቶ ብትንትኑን ባወጣ ጊዜ ብዙዎችን የእስላሙን ወታደሮች አስደንግጦ እንዲያፈገፍጉ አደረጋቸው። የክርስቲያን ሠራዊት ማፈግፈግ በጀመረ ጊዜ የእስላም ቀስተኞችና ፈረሰኞች ከነፍጠኞቻቸው ጋራ ተቀላቅለው እንዲያጠቁ ግራኝ፥ አዘዘ። በቀጠለው በውጊያ ሰዓቶች ውጥ አጥቂቆቹ እይግራኝ ወታደሮች ሲሆኑ ክርስቲያኖቹ በሥርዐት ለማፈግፈግ ብቻ ሲከላከሉ ቄዩ። በዚህ አኳኋን ጀንበር ላትጠልቅ ግራኝ ድል አገኘ። የሚያፈገፍገው ሠራዊት በሽሽት አኳኋን ሳይሆን በሥርዐት የጦር መኢዳውን ለቆ መሄድ እንዲችል የሚያ ቀስተኞች የሚያመች ቦታ ይዘው ለማሳደድ የሚከታተሉትን የግራኝ ወታደሮች እንዲከላከሉ ከተደረገ በኋላ ጨለምለም ማለት ሲጀምር ሠራዊቱ ከተማዪቱን ለቆ ከአንጾኪያ በስተጀርባ የምትገኘውን ወንዝ ተሻግሮ መጓዝ ጀመረ። የግራኝ ፈረሰኞች ሠራዊቱ ማፈግፈጉን ባዩ ጊዜ ተከታትለው ሜያዎቹ ከተለለፉበት ቦታ ደረሱ። ፍላጻቸው የማይስት የክርስቲያን ቀስተኞች ከእስላሞቹ መካከል ብዙዎቹን ሲፈጁ የተረፉት አዙረው ወደ ሰፈራቸው መሸሽ ግዴታ ሆነባቸው።

በዚህ አኳኋን አንጾኪያ ላይ የተዋጋ የንጉሠ ነገሥት ጦር ሠራዊት በርጋታ አፈግፍጎ በየፍራታ ወረዳ ውስጥ ሌላ ቦታ ይዞ ትእዛዝ ለመጠባበቅ ቻለ። አዝማች እስላሙ ከአንጾኪያ ውጊያ ላይ ያሳየው ከናጾኪያ ውጊያ ላይ ያሳየው የመሬንት ችሎታ ታላቅ ዋጋ ያለው ነበር። በሚከተለው ውጊያ ባዮሞት ኑሮ በዘመኑ ከነበሩት የጦር መሪዎች መካከል የግራኝን ስልት በብልሃት ለመቃወም ችሎታ የነበረው መኰንን በመሆኑ ለመስጠት ይችል ነበር ተብሎ የሚታመን ታላቅ አገልግሎቱ ከጊዜው በፊት ተቋረጠ።

ባንጾኪያ ውጊያ ግራኝ የሠራበት ስልት ሽንብራ ኵሬ ላይ የተጠቀመበትን ዘዴ ይመስላል። ብዛትና ጀግነንት የመሣሪያ ብልጫ ያለውን ጠላት መደምሰስ እንደማይቻል ያንጾኪያ ድል ተጨማሪ ጠላት መደምሰስ እንደማይቻል ያንጾኪያ ድል ተጨማሪ ማስረጃ ሁኖ ታየ።

አንጾኪያ ላይ የከተተው ሠራዊት መሸነፉን በሰማ ጊዜ አጼ ልብነ ድንግል የአንጐት ገዥ የነበረውን ራስ ተክለ ኢየሱስን ገሥግሦ እንዲረዳ አዘዘው። ከተክለ ኢየሱስ ሠራዊት ጋራ ሹም ሸሬ ሹም ጸለምት ሹም ቡሬ ሌሎችም የትግሬ የጦር መኰንኖች ነበሩ። የዚህ ሠራዊት ትእዛዝ ወደ ምሥራቅ ገሥግሦ፥ ከግራኝ ጦር በስተኋላ እንዲቄይና ከዘመቻው ምላሽ ላይ መንገድ ቄርጦ አደጋ እንዲጥልበት ነበር። የታቀደው የጦር ስልቶች መልካም ሆኖ ሳለ በግራኝ ሰፈር ከድተው የገቡለት ብዙ ክርስቲያኖች ስለ ነበሩ፣ ምሥጢሩን ለግራኝ ገለጹለት።

ስለዚህ ይህ ሠራዊት ገና ያፍራሳን አውራጃ ሳያቋርጥ ግራኝ ገሥግሦ ባላሰቡት ጊዜና ቦታ አደጋ ጣለባቸው። ከውጊያው ላይ ክርስቲያኖቹ በታላቅ ጀግንነት ተከላከሉ። ሆኖም በዚህ ጦርነት ላይ የደረሰው ፍጅት በኢትዮጵያ ታሪክ ውስጥ ከተመዘገቡት ታላላቅ እልቂት አንዱ ነው። ራስ፥ ተክለ ኢየሱስና አዝማች እስላሙ ከውጊያው ላይ ሞቱ። ከነሱም ጋራ አንድ መቶ ሠላሳ የትግሬና የሸዋ ጀግኖች ወደቁ ይባላል።

ከአፍራሳ ድል በኋላ ለጊዜው የግራኝን ሠራዊት ሊገታው የሚችል ጦር አልተገኘም። ከኮንስታንቲኖፕል በመጣው ውብ ሥጋጃም በከፈይና በሐር ጥንድ ድርብ የተጐናጸፈችው የእንጾኪያ ደብር ከተዘረፈች በኋላ ለእሳት ተሰጠች። በወርቅና በብር የተሠሩት ቍጥር የሌላቸው ንዋየ ቅድሳቱ በምርኮ በእስላሞች እጅ ወደቁ። የተዘረፈው ወርቅና ዕቃ መጠን አልነበረውም። የምርኮው ዕቃ ብዛት ይህን የመስለ ሀብት አይተው የማያውቅቱን ዘላኖች አሳበዳቸው። ዕቃውንም ይዘው፥ ወዲያውኑ ወደ አገራቸው ለመብረር ምኞት የነበራቸው ከሱማሌዎች መካከል ብዙዎቹ ነበሩ። ለግራኝ ግን የአንጾኪያና ያፍራሳ ድል፥ ሌላ ዋጋ ነበረው። የውጊያዎቹ ውጤ የሸዋንና የሌሎቹንም የአማራ አገሮች ለመውረር መንገድ እንደተከፈተላት ዐወቀ። ስለዚህ ታላቅ ትዕቢት የሞላበት ደብዳቤ ለንጉሠ ነገሥቱ ጽፎ እጁን እንዲሰጥ ጠየቀ። በደብዳቤ ውስጥ ጥያቄዎቹ ሌላ የሚከተሉት ቃላት ነበሩበት።

ከዚህ ቀደም ሳደርግ እንደ ነበርሁ ሁሉ፣ ጦርነት አድርጌ ለመመለስ የመጣሁ እንዳይመስልህ። ከአሁን በኋላ አምላክ አገርህን አሳልፎ እስኪሰጠኝ ካልሞትሁ ወደ ኋላ አልመለስም። ስለዚህ በመካከላችን ፍርድ የሚሰጠው እግዚአብሔር ነው።

ይህ መልእክት በደረሰው ጊዜ አጼ ልብነ ድንግል ከቍጣ የተነሣ የተማርኩትን የግራኝን የጦር አለቆች እንዲገደሉ አዘዘ። በደኅናው ጊዜ የጦር መሣሪያ በመግዛት ለመከላከል ሳይሰናዳ ቢቀርም ጦር ሠርዊት የሚመሩትን አለቆች በመምረጥ ቢሳሳትም አጼ ልብነ ድንግል በመከራ ሰዓት የሚያወላውል ንጉሥ አልነበረም። እርግጥ እንደ ዐምደ ጽዮንና እንደ ይስሐቅ ወይም እንደ ዘርዐ ያዕቆብ ታላቅ የጦር መሪ አልነበረም። ሆኖም በልቡ ጀግንነትና በያዘው እምነት በመጽናናት ለአገሩና ለሕዝቡም ለመታገል የመእብረው የጋለ መንፈስ ከማንም የማያንስ አልነበረም። አንዲት ወረዳ ባለሥልጣኑ ውስጥ እስከ ቀረች አንድ ወታደር አብሮት የሚዋጋ እስከ ተገኘ ውጊያ እንደማያቆም የሚከተሉት ሐተታዎች በግልጽ ያስረዳሉ።

ከአፍራሳ ድል በኋላ ከንጉሠ ነገሥት የጦር ሠራዊት አንዱ ታላቁ ክፍል ተበታተነ። ሌላ ጦር ከትቶ ግራኝን ለመቃወም እስኪቻል የእስላም ጦር በሸዋና በስተ ምዕራብ በሚገኙት አገሮች ላይ ሙሉ ሥልጣን አገኘ። ግራኝ በታወቀው አፈጣጠኑ ከአንዱ ቦታ እየገሠገሠ ተለያይተው በሚገኙ በክርስቲያን አነስተኞች የጦር ክፍል ላይ አደጋ እየታለባቸው አሸነፋቸው። ቀጥሎም ወደ ምሥራቅ ተመልሶ ደዋሮንና ፈጠጋርን አደላድሎ ይዞ አገረ ገዥ ከሾመባቸው በኋላ በአሸዋና በዝቋላ መካከል በሚገኘው በሜያዎች አገር ላይ ሰፍሮ በግራና በቀኝ ጦር እየላከ መንደሮችን አዘርፎ ሕዝቡንም አሳርዶ አገሪቱን ለቃጠሎ ይሰጥ ጀመረ። በዚህ ዘመን በክርስቲያን ሕዝብ ላይ ግራኝ ያሠራው የአረመኔ ሥራ ለሕሊና የሚያስጸይፍ ነገር ነበር። የክርስቲያን ሕዝብ በብዙ ትልውድ ሠርቶ በሐር መጐናጸፊያ በወርቅ በሉልና በአሰናባሪ በሞዛይክና ጥበብ ያጌጣቸውን አብያተ፥ ክርስቲያናት የግራኝ ወታደሮች ከመጻሕፍቱና ከሠዕሎቹ ጋራ ለእሳት ሰጡዋቸው። የሕንጻዎች ማማርና እበላያቸው ላይ የታዩት ውብ የሆኑ የሥነ ጥበብ ሥራዎችም ሲጠፉ፥ ከምሥራቅ ለመጡት ዘላኖች አላሳዘናቸውም። የብዙ ዘመን ስብከትና ቂም እነዚህን ሕዝቦች ፋናቲክና አጥፊዎች አደረጋቸው። እንኳንስ ሕንፃዎችንና መንደሮችን ሕዝቡ በብዙ ትውልድ ውስጥ ትዳሩን ለማሻሻል የተከላቸውን የፍሬ ዛፎችንና የወይን ሐረጎችን አልማሩም። ከዚህ ወረራ ጥቂት ዓመቶች ቀደም ብሎ የፖርቱጋል ተወላጅ አባ አልቫሬዝ በመደነቅ የሳፈው የኢትዮጵያ የወይና ደጋ አትክልቶች ከግራኝ በኋላ በምድር ላይ አልተረፉም። ይህ ሁሉ ዐመጽ የተሠራው የክርስቲያንን ሕዝብ አስፈራርቶ፥ የእስላም ሃይማኖት እንዲቀበል ለማድረግ መሆኑ ግልጽ ነው። በተጫነባቸው መከራ ምክንያት ለጊዜው እስላመንትን የተቀበሉ ደካማ ሰዎች ነበሩ። ሆኖም ያያሌ ዘመናትን ሥልጣኔ የጨበጠ በታሪኩና በምግባሩ የሚኰራ ሕዝብ በአረማዊ ጭካኔ መንፈሱ የማይሰበር ስለሆነ ከንጉሠ ነገሥታቸው ጋራ እስከ መጨረሻው ትግሉን ለመቀጠል የታጠቁ በዝተው ተገኝተዋል። በቱርኮች አረርና መድፎች ከጦር ሜዳዎች ላይ እየታጨዱ ለሕይወታቸው ሳይጓጉ ነቀፌታ በማይገኝለት ቄራጥነት ተጋድለው በመጨረሻው ላይ አገራቸውን እንደ ገና ነፃ ለአደረጓት የክርስቲያን ወታደሮች ታሪክ ምስጋናዋን ስታበረከት ትኖራለች።

የግራኝ ሠራዊት ሜዳ ላይ ከቆመው የጦር ሠፈር እየዘመተ ወረባ ዋዲና ጊቤርጊ የተባሉትን ወረዳዎች በዘረፋና በቃጠሎ አጠፋቸው። አጼ፣ ልብነ ድንግልም የግራኝን ጦር ለመግጠም የሚበቃ ሠራዊት ለማስከተት እስኪችል አዋሽን በምንጩ በኩል ተሻግሮ ዳሞት አውራጃ ላይ ሰፈረ። ከኦሮሞች ወረራ በፊት ዳሞት የሚባለው አውራጃ የዛሬው ድሞት ብቻ ሳይሆን በዐባይና በጊቤ ወንዞች መካከል የሚገኘው የንጉሠ ነገሥት ግዛት ነበር።

በአጼ እስክንድርና በአጼ ናዖድ ዘመነ መንግሥት በአጼ ልብነ ድንግል ወጣትነት ዘመንም ከንግሥት ዕሌኒ ጋራ አማካሪ ሆኖ ኢትዮጵያን ያስተዳደረ ታላቁ ራስ ወሰን ሰገድ በእርጅና ተገልሎ በዳሞት አውራጃ ይኖር ነበር፤ በዚህ በመከራ ጊዜ ግን አገሩንና ንጉሡን ለማገልገል እንደ ገና ከውጊያው ውስጥ ተካፋይ እንዲሆን ተጠራ። ንጉሡም አንዱን የጦር ክፍል ለይቶ ራስ ወሰን ሰገድን ሾመበት። የወሰን ሰገድ መሪነት በሠራዊቱ ላይ አዲስ መንፈስ ስለ ነዛበት ለጊዜው የክርስቲያን ጦር እንደ ገና ነፍስ ዘራ። ይኸ ታላቁ የጦር መሪ አገሩን ለቅቀው ከወራሪዎች ፊት በመሸሻቸው የጦር አለቆችን ከወቀሳቸው በኋላ ሠራዊቱን በደንብ አቋቁሞ ጠላትን ለመውጋት ተሰናዳ። እልግራኝም አገሪቱን ለቆ እንዲሄድ ደብዳቤ ጻፈለት። ወሰን ሰገድ ጦሩን ካዘጋጀ በኋላ ለጦርነቱ አካሄድ ፕላን ሠራ። ይህም ዐቅድ ግራኝን በሸዋ ውስጥ ትቶ በእስላሞች ጦር ሠራዊት ጀርባ ዐልፎ የሐረርን ከተማ ለመያዝ ነበር። ራስ ወሰን ሰገድ ዳሞትን እንዳይወር ምሽግ ይዘው የሚከላከሉ ሠራዊቶች በዋና ዋና በሮች ላይ እንዲሰፍሩ አደረገ። የሁለቱ ወገኖች የጦር ሠራዊት በተሰለፈበት አኳኋን ይህ የጦር ዐቅድ ለግራኝ ሠራዊት ታላቅ አደጋ መፍጠር በቻለም ነበር። ግራኝ በሐረር የነበረውን ጦር ሁሉ ይዞ የዘመተ በመሆኑ የሐረርን ከተማ ከወሰን ሰገድ ወታደሮች የሚያድን ተከላካይ ኅይል የነበረ አይመስልም። ስለዚህ በዳሞት አውራጃ ግንባር የቆመው የክርስቲያን ጦር ግራኝን ለጥቂት ወሮች ለማገድ ቢችል ነበር። ግራኝ በክርስቲያን አገር ገብቶ ሲዋጋ የትውልዱ አገር መያዙ ብዙዎቹን የሱማሌና የአዳል የጦር አለቆች ከድተው ወደ ምሥራቅ እንደሚያሸሽዋቸው የታወቀ ነገር ነው። ከዚህም ሊላ ከባሌ ከደዋሮና ከፈጠጋር አውራጃዎች ተበታትኖ የሚገኝ የንጉሠ ነገሥት ጦር የራስ ወሰን ሰገድን እንቅስቃሴ በሰማ ጊዜ፥ በብዛት መክተቱ ስለማይቀር በግራኝ ላይ በስተ ጀርባ አደጋ ለመጣል በተቻለ ነበር። ይሁንና በዚህ በመከራ ጊዜ በክርስቲያኖች ሰፈር ብዙ ከዳተኞች እንደ ነበሩ ቀደም ብሎ ተገልጾዋል። የወሰን ሰገድ ፕላን ሊዘልቅ የሚችለው የጦር እንቅስቃሴ የታሰበው ስልት ከጠላት ስውር ሆኖ በቄየ መጠን ነው። ከሐዲዎች ባደረጉት ስለላና በሰጡት መረጃ ምክንያት ወሰን ሰገድ ጕዞውን ገና ከጀመሩት የክርስቲያኖች ፕላን ግራኝ ዘንድ በሙሉ ታወቀ። ግራኝ ራሱ ይህን ከመሰለ አኳኋን መጠቀም የሚችል መሪ ነበርና፣ የወሰን ሰገድ ጦር ወደ ሐረር ከመግፋቱ አስቀድሞ የንጉሠ ነገሥትን ሰፈር በከለሉት ሠራዊቶች ላይ ገሥግሦ እየደጋገመ አደጋ ጣለባቸው። ዶቹ በግራኝ ጦር እጅ ወደቁ። ስለዚህ አጼ ልብነ ድንልግ አነስተኛ ሠራዊት ይዞ በዳሞት ውስት ግራኝን ለመቋቋም አልቻለም። እንዲያውም ከዳሞት የጦር ሹማምት መካከል እየከዱ ከነሠራዊታቸው ለግራኝ የጦር ሹማምት መካከል እየከዱ ከነሠራዊታቸው ለግራኝ ያደሩለት ነበሩ። አጼ ልብነ ድንግል የአኳኋኑን አስቸጋሪነት በመመልከት ዳሞትን ለቀው ወደ ምሥራቅ በመገሥገሥ ወሰን ሰገድ ከመራው ጦር ሠራዊት ጋራ ተቀላቀሉ። በዚህ ወራት ላይ የክረምት ዝናም ከብዶ መንገድ አላስኬድ ስላለ ግራኝ ፊቱን ንጉሠ ነገሥቱና ወሰን ሰገድ ወደ ነበሩበት ለማዞር አልቻለም። ከመድፎቹና እክቱርኮቹ ነፍጠኞቹ ተለይቶ ለማዞር አልቻለም። ከመድፎቹና ከትሩኮች ነፍጠኞቹ ተለይቶ እንደሚያስከትል ግራኝ አልሳተም። ስለዚህ ዝናሙ ከከበደ ጊዜ አንሥቶ ሠራዊቱን ከፋፍሎ የወረባንና የሸዋን ወረዳዎች ማጥቃት ጀመረ። የሐምሌና የነሐሴ ዝናም ሳያቋርጥ ወሰን ሰገድም ያቀደውን ፕላን ተከትሎ በሐረር ላይ መገሥገሥ እንደማይችል ግልጽ ሆነ።

በዚሁ ጊዜ ውስጥ በሸዋ ውስጥ ብዙ ቤተ ክርስቲያኖች ተዘርፈው ተቃጠሉ። ከሐምሌ መጀመሪያ ላይ አቡበከር ካቲም የተባለው የግራኝ ጦር መሪ ደብረ ሊባኖስ ደረሰ። ንጉሡ ወደ ምሥራቅ ስለ ተጓዘ ለዚህ ለታወቀው ለኢትዮጵያ ገዳምና የትምህርት መንበር ለነበረው ከተማ የሚከላከልለት ጦር በአቅራቢያው አልነበረም። ስለዚህ መነኰሳቱ የቤተ ክርስቲያን ሀብት ከብርና ከወርቅ የተሠሩትን ንዋየ ቅዱሳት ሁሉ እንስጥህ ቤተ ክርስቲያኑን አታቃጥል ብለው ከአቡባከር ካቲም ጋር ከተስማሙ በኋላ ከካቲም ጦር አለቆች መካከል አንዱ ፋናቲክ በጎን ሾልኮ በቤተ ክርስቲያኑ ላይ እሳት ለኵሶ አቃጠለው። አገሪቱን ለመዝረፍና ለማቃጠል ሲሆን በግራኝ ሠራዊት ውስጥ አለቃና ጭፍራ የማየዋወቁ ይመስላል። የግራኝ ወታደሮች እንደ ዕብድ ከመንደር ወደ መንደር እየተዘዋወሩ አገሩን አከታትለው ለጥፋት ሰጡት። የደብረ ሊባኖስም ውቤ ቤተ ክርስቲያን ሐምሌ ፱ ቀን ፲፭፻፳፫ ዓ.ም ተቃጠለች።

ሸዋን ካጠፋ በኋላ ዘመቻውን ወደ አማራው አገር ከመቀጠል አስቀድሞ ግራኝ ከጀርባው የዞረውን የወሰን ሰገድን ጦር ማጥቃት ግዴታ ሆነበት። ሠራዊቱን በሚቻል አኳኋን ከአስከተተ በኋላ በዝሙና በጭቃው ውስጥ ተጕዞ ክርስቲያኖች ከሰፈሩበት የጦር ሜዳ ግንባር ደረሰ። ወሰን ሰገድ ምንም ቢያረጅ የአንበሳ ልብ የነበረው የጦር መሪ ነበርና ውጊያው ሲጀመር ከበቅሎው ወርዶ ነጋሪኡን እያስጐሸመ የንጉሡን ጦር በዱሮ መልኩ ያዋጋ ጀመር። እይግራኝ ወታደሮች ግንባሩን ለመጣስ ደጋግመው ቢሞክሩ እየተፈጁ ተመለሱ። ከውጊያው ላይ የድሮው ጀግነንት ኅይል እንደ ገና ተምስቶአቸው በጠላት ጦር ሠራዊት ላይ ታላቅ ፍጅት አደረጉ። ኋላ ግን የሽማግሌው ልብ አላስችለው ብሎ ማዋጋቱን ትቶ ራሱ ከጦርነቱ እሳት ውስጥ ገብቶ ከዚያው ሞተ። ወሰን ሰገድ ሲሞት የክርቲያኖች ጦር መሪ በማጣት ተሸነፈ። ከዚህ ውጊያ ላይ ከራስ ወሰን ሰገድ ሌላ የጃን አሞራ አዛዥ የነበረው ተክለ፥ ሐዋርያት የእንደርታና የላሊበላ ገዢዎች ከሌሎች ከሠላሳ የጦር መኰንኖች ጋራ ለቁ።

ይህ ድል የመንግሥቱን ሠራዊት በጽኑ አዳከመው። በሚቀጥሉት ጦርነት የክርስቲያን ሕዝብ ይህን የሚያህል የደረጀ ጦር አስከትቶ በአንድ ውጊያ ላይ ለማቅረብ አልቻለም ይሁን እንጂ ቍጥራቸው የበዛ የክርስቲያን ሠራዊት ከግራኝ ጦር ጋራ በገጠሙ ቍጥር መተኪያ የሌለው ከአንስተኛው ከአዳልና ከሱማሌ ሠራዊት ይልቁንም ከመሪዎቻቸው መካከል የሚቀንሱለት ቍጥር በጊዜ ብዛት ድል እንደሚሰጣቸው በመመልከት በቻሉበት ቦታ ሁሉ ጠላትን ከመግጠም አላቋረጡም ከጦር ግንባር ላይ ድል መሆን በቱርኮች አረር መታጨድ የክርስቲያንን ሕዝብ የተጋድሎ መንፈስ ሊያደክመው አልቻለም። ልብነ ድንልግም በእግዚአብሔርና በታማኞቹ የክርስቲያን ሠራዊት ተመክቶ በእምነኡ ጸንቶ ከዚህም ድል በኋላ ትግሉን ባልተዳከመ መንፈስ ቀጠለ። በኋላ የሚጻፉት ምዕራፎች እንደሚያስረዱ ሁሉ ከበርሃው ፈልቀው የመጡት ዘላኖች ከለምለሚቱ የኢትዮጵያ ወይና ደጋ በዘረፉት ሀብት ምቾት ለምደውና ተበግረው ከመካከላቸውም በየጊዜው ሞት እየቀነሰላቸው ኢትዮጵያን አደላድለው ለመያዝ እንዳቃታቸው እንረዳለን።

ከአዋሽ ውጊያ በኋላ በግራኝ እጅ አያሌ ወረዳዎች ወደቁ። አሕመድ ኢብራሂም ኢትዮጵያን የመግዛትና የማስለም ዓላማውን ለመፈጸም ወደ አማራው አገር መዝመት ግዴታ ሲሆንበት የወረረውን አገር ለማስተዳደርና ጸጥታውንም ለመጠበቅ ከታማኞቹ መካከል ከፍሎ በተያዘው አገር ላይ ሾመ። ከነርሱ በኋላ እንደ መጡት እንደ ኦሮሞች የሱማሌ ሕዝብ ብዛት ስላልነበረው የጦር ሠራዊትን ዱካ ተከትለው በአገሩ ላይ የሚጐርፉ ጐሳዎች ሊያስከትሉ አልቻሉም። ከዚህም ሌላ ውጊያውን ለመቀጠል ከራሱ ጐሣዎች ተጨማሪ ጦር ማግኘት የማይቻል ስለ ሆነ፣ አሕመድ ኢብራሂም ከክርስቲያኖች መካከል በፍርሀት ከድተው የገቡለትን ወገኖች ሰብስቦ ከራሱ ጦር ጋራ እየቀላቀል መዋጋት ግዴታ ሆነበት። ታሪክ ደጋግሞ እንዳስረዳው ሁሉ ይህን የመሰለው አኳኋን ብዙ ጊዜ ሊቄይ አይችልም። ስለዚህ የራሱ ካልሆኑ ወገኖች ወታደሮች ቀጥሮ በሚቀጥለው ፯ ዓመት ውስጥ እዪትዮጵያን አውራጃዎች እያከታተለ መውረር መቻሉ ለግራኝ የጦር መሪነት የሚመሰክርለት ነገር ነው።

ራስ ወሰን ሰገድ ድል ከሆነ በኋላ ግራኝ ዋና የጦር ሰፈሩን ከደብረ ብርሃን ላይ አደረገ። ከዚያም ሁኖ አንዱን ክፍል ጦር በይፋት ላይ አዘዘበት። በይፋት የነበረውን የንጉሠ ነገሥት ጦር የሚያዝ ከእስላም ቤተ ሰብ ተወልዶ ኋላ ክርስትና የተነሣ ስው ስለ ነበረ የግራኝ ጦር ማየሉን በመመልከት ሳይዋጋ ሺያምሱ የተባለውን የግራኝ የጦር ሹም ወደ ወረዳው አስገባና ገበረለት። ከዚህ በኋላ እስላሞች ከበርቴ የነበረችውን የይፋትና ደብር አሟጠው ዘረፉ። መቅደሱን ያለበሱ የሐር መጐናጸፊያዎች የከበሩ ሥጋጃዎችና ሌሎችንም ዐይነት ምንጣፎች ብዙ ወቄት ወርቅና የብር ዕቃዎች በዘራፊዎች እጅ ወደቁ። ከዘረፏቸው ቅዱሳን ዕቃዎች መካከል ለእነዚህ ዘላኖች ያስደነቃቸው በሙሉ በወርቅ ቅጠሎች ላይ ተጽፎ ገበታውና ማኅደሩም ከወርቅ የተሠራው የአዲስ ኪዳን መጽሐፍ ነበር። የዚህ መጽሐፍ ክብደት ከፍ ያለ በመሆኑ ሁለት ሰዎች ሊያነሡት አልቻሉም ይባላል። በደብረ ብርሃን ወረዳ አጼ ዘርዐ ያዕቆብ ከቈረቈሩት ቤተ መንግሥት አቅራቢያ የምትገኘው ቤተ ክርስቲያንና የሌሎቹም አድባራት የዚሁ ዕድል ተካፋይ ሆኑ። ሌሎች የግራኝ ጦር መሪዎች ተጕለትን ግድምን ጋንዝንና አልማሴን ወረሩ። በዴዱበት ሁሉ ማረድና ማቃጠል የዕለት ሞያቸው ነበር። በኢትዮጵያ ክርስቲያን ሕዝብ ይህን የመሰለ መከራ ወድቆበት አያውቅም።

**ምዕራፍ ፲፫።**

**ስለ አማራ አውራጃዎች መወረር።**

**(የወሰል ውጊያ)።**

የግራኝ ሠራዊት በሸዋ ዙሪያ የሚገኙትን ወረዳዎች ሁሉ በመያዙ አጼ ልብነ ድንግል በምሥራቅ አውራጃዎች ውስጥ ሆኖ ለመዋጋት አልቻለም። ስለዚህ የአማራን አገር አምባዎች ይዞ ለመከላከል ሲል ሠራዊቱን ጠቅሎ ወደ ሰሜን ተጓዘ። በጕዞውም ጊዜ እስላሞች ተከታትለው አደጋ እንዳይጥሉ ብርቱ መከላከያ በር ይዘው የጠላትን ጦር የሚያግዱ ታማኝ ወታደሮች በየበሩ እንዲሰፍሩ አደረገ። በደገልሐን የተመራ አንዱ ብርቱ ጦር በስተ ምዕራብ በሚገኘው መተላለፊያ ከሰፈር በኋላ ጠባብ በሆኑት በሌሎቹ መተላለፊያዎች ሁሉ ላይ ቃፊሮች እንዲቆሙበት ተደረገ። በስተ ምዕራብ ወደ አንጐት የሚተላለፈው በር ላይ ንጉሠ ነገሥቱ ራሱ የሚያዘው ጦር ቆመበት። ወደ ሰሜን የሚወስዱ መንገዶች ሁሉ በጠባብ ሸለቆ ውስጥ ስለሚያፍሉ ቍጥራቸው ያነሰ ቄራጥ ወታደሮች በናዳና በመሣሪያ አያሌ ሠራዊት የሚያግዱበት ጐራዎች ሁሉ ላይ ወታደሮች እንዲሰፍሩበት ተደረገ።

የአጼ ልብነ ድንግል ሠራዊት ለመከላከል ምርጥ ቦታዎች እስኪያዝ አሕመድ ግራኝ ሥራ አልፈታም። በክዳት የገባለትን ጦር ሠራዊት ደብረ ብርሃን ላይ አስከትቶ በሻለቃው ከአከናወነ በኋላ ያለውን ኅይል ለመገመት ታላቅ ሰልፍ አስደረገ።

ከዚህ ከአዲሱ ሠራዊት መካከል ከአሸናፊው ጋራ ተደርበው በዘረፉ ለመጠቀም የገቡለት ብዙ ነበሩ። ከሰልፉ በኋላ ግራኝ ወደ ሰሜን ለመዝመት የሚበቃ ሠራዊት እንደ ተሰበሰበለት ተገንዝቦ አንዱን ክፍል ሸዋ ውስጥ ከተወ በኋላ የደንገልሐንን ሰፈር ለማጥቃት ገሥግሦ ሄደ። ደገልሐን ግን የያዘውን ቦታ በብርቱ መሽጎት ነበርና ውጊያው በተጀመረ ጊዜ በጽኑ ተከላከለ። የቱርክ ነፍጠኞችና ዐረቦች የሚተኵሱባቸው መድፎች ይኸን ብርቱ ምሽግ ሊንዱት አልቻሉም። ከውጊያውም ላይ ብዙዎቹ የግራኝ ወታደሮች አለቁበት። ግራኝ መጨረሻው ላይ ይህ ጐራው፥ የማይጣስ መሆኑን በመመልከት ወታደሮቹም እንዳያልቁበት ምሽጉን ማጥቃት ትቶ መንገዱን ለወጠ።

አዛዥ ደገልሐን የሰራው የመከላከል ሞያ ያነሰው ይመስል ታላቅ ጀብዱ መሠራቱን ለንጉሠ ነገሥቱ ለማስረዳት የግራኝ ጦር ሠራዊት ተሸንፎ ሸሽቷል ሲል ለአጼ ልብነ ድንግል አስታወቀ። ይህ ወሬ በንጉሠ ነገሥት ሰፈር በተሰማ ጊዜ ታላቅ ደስታ ፈጠረ። ድሉንም ለማክበር ከሰፈሩ ለሚገኙት አለቆችና ወታደሮች ግብር ተደረገላቸው። ደገልሐን የላከው የተጋነነ ወሬ መጥፎ ዕድል እንደሚያስከትል የታወቀ ነበር።

ግራኝ ድል ሆኖ ሸሸ የተባለውን ወሬ በሰሙ ጊዜ በአንጐት በር ግንባር የሚገኙት ቃፊሮች አደጋ እንደሌለባቸው በመተማመን ከጥበቃቸው መስነፍ ጀመሩ። አሕመድ ኢብራሂም ግን ከደገልሐን ምሽግ ፊት ሲያፈገፍግ በሌሎች በር ለማለፍ እንጂ ለሽሽት ሐሳብ አልነበረውም። ከውጊያው ላይ ብዙ ወታደሮች ቢያልቁበትም የተከተለው ጦር አያሌ ስለ ነበረ የስሜንን አገሮች ተዋግቶ ለመያዝ አስቸጋሪ መስሎ አልታየውም። ስለዚህ ከምዕራቡ በር ወደ ምሥራቅ በር መጓዝ ጀመረ።

ደገልሐን ከነበረበት በር ንጉሠ ነገሥቱ ከሰፈረበት በር፥ በሚወስደው መንገድ አቅራቢያ መካነ ሥላሴ የተባለች ውብ ቤተ ክርስቲያን ነበረች። ሥራዋ በአጼ ናዖድ ዘመነ መንግሥት ተጀምሮ ከ፳፭ ዘመን ልፋት በኋላ በአጼ ልብነ ድንግል ተፈጸመ። የሕንፃዋ ታላቅነትና ቍንጅናዋ በሙሉ ኢትዮጵያ የተደነቀ ነበር። ወርዱና ስፋትዋ መቶ መቶ ክንድ ህኖ ወደ ላይ ከፍታዋ ከኀምሳ ክንድ ይበልጥ ነበር። በብርና በወርቅ ቅጠል ላይ በሉልና በአሠናባሪዎች ሐረግ ተሰርተው ከውስጥ ያሉት ግድግዳዎችና ጣሪያ ሐረጉን በሙሉ ለብሰው ይታዩ ነበር። በሮቹና መስኮቶቹም በሙሉ የወርቅና የብር ቅጠል የለበሱ ነበሩ። ከመቅደሱ ፈቀቅ ብሎ ከአዳራሹ ማሕል ላይ እያጼ ናዖድ አስከሬን በወርቅ አልጋ ላይ ተጋድሞ ይታያል። በአስከሬኑ መንበር ዙሪያ ከወርቅና ከብር የተሠሩ የሻማ መያዣ ቆመዋል። በግድግዳዎቹ ዙሪያ አልፎ አልፎ ከወርቅና ከብር የተሠሩ ውብ ሐውልቶች ቆመዋል። ይህች በከበሩ ዕንቁዎችና በወርቅ በብር ያጌጠች ቤተ ክርስቲያን የኢትዮጵያ መኩሪያ ስለ ነበረች የፖርቱጋል አምባሳደር ሮድሪጐ ደሊማ ከሰዎቹ ጋራ ወደ አጼ ልብነ ድንግል ቤተ መንግሥት በመጣ ጊዜ ንጉሠ ነገሥቱ በታላቅ ኵራት ከአሳዩዋቸው ሕንፃዎች አንዷ ነበረች። አምባሳደሩን ተከትሎ የነበረው አባ አልቫሬዝ ስለዚህች ቤተ ክርስቲያን በማድነቅ ጽፎዋል።

አሕመድ ኢብራሂም መካነ ሥላሴ አቅራቢያ በደረሰ ጊዜ በደብሪቱ በራሱ ጦር መካከል ተቃዋሚ ሠራዊት አላገኘም። ስለዚህም አንዳችም ውጊያ ሳይደረግ ሰተት ብሎ ከደብሪቱዋ ገባ። ከሱማሌ በረሃ የመጡት የግራኝ ዘላኖችና እርሱ ራሱ በቤተ ክርስቲያኒቱ ውስጥ ገብተው ሀብቷንና ውበቷን በተመለከቱ ጊዜ ቍንጅናዋ እንደ ፀሐይ እንዳይንጸባረቅባቸው ከሱ ጋራ የነበረው የዐረብ ታሪክ ጸሐፊ መዝግቦታል። ይሁን እንጂ በዚህች በክርስቲያኖች የጥበብ ሥራ ቢደነቁም ድኽነት ሲያጠቃቸው የኖረ ሱማሌዎች ወርቁንና የከበሩ ዕቃዎችን ሁሉ ከመዝረፍ ሊታገዱ አልቻሉም። ከዘቢድ ፓሻ ለሚላኩለት ነፍጠኞችና የጦር መሣሪያዎችም የሚከፈል ወርቅ ለግራኝ አስፈላጊ በመሆኑ መካነ ሥላሴ እንድትዘረፍና እንድትቃጠል አዘዘ። ለግራኝ ግምጃ ቤት እንዲገባ ከግድግዳዎችና ከጣሪያው ላይ ከሚገፈፍ የወርቅና የብር ቅጠል በቀር እያንዳንዱ ሰው የቻለውን እንዲወስድ ከወሰነ በኋላ አስዘርፎ በሕንፃው ላይ እሳት እንዲለኮስባት አደረገ። ቍጥር የሌላችወ መጻሕፍትም ከሕንፃው ጋራ ተቃጠሉ። ወደ ፊት እንደምናየው ሁሉ በቱርኮችና በዐረቦች ርዳታ ግራኝ በክርስቲያን ኢትዮጵያ ላይ ያነደደው እሳት ከብዙ ዘመናት የተጠራቀሙትን የጥበብ ሥራና ታሪካዊ መጻሕፍትን በማጥፋቱ ለኢትዮጵያ ብቻ ሳይሆን ለሥልጣኔና ለሰው ልጅ ሁሉ ታላቅ የብደል ሥራ ሆኖ የሚቄጠር ነው።

መካነ ሥላሴን ካጠፋ በኋላ ግራኝ ወደሌላዋ ሀብታም ደብር ገሥግሦ አትሮንሰ ማርያም የምትባለውን ታላቅ ደብር አዘርፎ አቃጠላት። ያትሮንሰ ማርያም ዘረፋ፣ ከስድስት ሰዓት እስከሚከተለው ጧት ድረስ ቄየ ይባላል። የግራኝ ሱማሌዎች ከመቅድሱ ግድግዳ ላይ የተለበጠውን ከፈይና የሙካሽ ጥፍል ሥራዎች እየቀደዱ ከወሰዱ በኋላ ቍጥር የሌላቸው የወርቅ ጽዋዎችና ሌሎችንም የንዋየ ቅዱሳት ዕቃዎች ሁሉ ዘረፉ። ከተወሰዱትም ምርኮዎች መካከል አንድ ሺህ ወቄት የሚመዝን የወርቅ ጽላትና በወርቅ ቅጠል ላይ የተጻፈ መጽሐፍ ቅዱስ ነው ይባላል። ይህ መጽሐፍ ቅዱስ በአም የሚከብድ ስለ ነበረ አራት ሰዎች ሁነው ሊያነሡት አልቻሉም። ዘረፋው ከተፈጸመ በኋላ በዚህችም ደብር ላይ የግራኝ ሰዎች እሳት ለቀቁባት። ከመነኰሳቱም መካከል ቤተ ክርስቲያናቸው ስትቃጠል ባዩ ጊዜ በኀዘንና በወዮታ እየዘለሉ ከእሳቱ ውስጥ ወድቀው አብረው የተቃጠሉ ብዙዎች ነበሩ።

ቀጥሎም የእስላሞች ወታደሮች በያለበት ዘረፋ በሚቀጥሉበት ጊዜ ግራኝ ራሱ ግንባር ቀደም ላይ ሲዋጋ ነበረና ከፊቱ የሚገኘውን የክርስቲያን ጦር ሠራዊት አሸንፎከ ንጉሠ ነገሥቱ ሰፈር ፊት ለፊት ለመድረስ ቻለ።

በሰፈሩም ላይ አደጋ ጥሎ ንጉሡን ለመማረክ ጥቂት ቀረው። ሁኖም የአጼ ልብነ ድንግል የዕልፍኝ ዘበኞች በታላቅ ጕብዝና ተዋግተው ንጉሠ ነገሥቱ ከሰፈሩ እንዲወጣ ጊዜ ሰጡት። ከዚህ ብርቱ አደጋ አጼ ልብነ ድንግል ማምለጥ ሲችል የሚበዛው ሠራዊት ተበታትኖ ስለ ነበረ እስላሞቹ ሰፈሩን በሙሉ ለመያዝ ቻሉ። ከክርስቲያን ሥራዊት መካከል የተማረከው ተማርኮ የቀረው ተበታትኖ በየግንባሩ ሸሸ። በዚህ ድል የንጉሠ ነገሥቱ የጕዞ መሣሪያዎችና ዕቃዎች ከብዙ ሀብት ጋር ከግራኝ እጅ ወደቁ። ከተማረኩትም ሰዎች መካከል ሚናስ የተባለው የአጼ ልብነ ድንግል ታናሽ ወንድ ልጁና ቍጥራቸው የበዛ የኢትዮጵያ ወይዛዝርት ነበሩ።

የወሰልን ድል ካገኘ በኋላ ግራኝ የተማረኩትን ዕቃዎችና የኢትዮጵያን ወይዛዝርት ለጦር አለቆቹ አካፈላቸው። ወጣቱን ነጋሢ ሚናስን ግን ለማስገደል ከቈረጠ በኋላ ሚስቱ፥ ባቲ ድል ወንበራ ለምና ምሕረት አስደረገችለት ይባላል። ሆኖም ከኢትዮጵያ በዚህ አኳኋን የዘረፋቸው ዕቃዎች ሁሉ አልበቃው ብሎ የኢትዮጵያን ባላባቶች ወጣቶችና ወይዛዝርት ወጣቱን መስፍን ጭምር ባሪያ አድርጎ እንዲገዛ ለዘቢድ ፓሻ፥ ወደ የመን አገር ላካቸው።

ከዚህ ውጊያ በኋላ ክርስቲያኖች በተከናወነው ጦር ለመዋጋት አልቻሉም። የኢትዮጵያ እምብርት የነበሩት የአማራ አውራጃዎች በር ለእስላሞች ወረራ ተከፈተ። ከአጼ ይኩኖ አምላክ አንሥቶ እስከ ልብነ ድንግል የኢትዮጵያ ክርስቲያን ሕዝብ የሥልጣኔ መንበር ሁና የቂየችው የአማራ አገር በግራና በቀኝ በሶማሌ ዘላኖች ተዘበዘበች። አብያተ ክርስቲያኖችዋ አንድ በአንድ እንደ ጧፍ ነደዱ። መንደሮቿንም እስላሞቹ ያለርኅራኄ አከታትለው አወደሙት። የክርስቲያን ጐበዛዝት ከየጦሩ ግንባር ወደቁ። ሴቶች ለቁባትነት ወደ ቱርክና ወደ ዐረብ አገሮች ተሸጡ ልጆቹም ያለርኅራኄ በጦርና በጐራዴ ተፈጁ፣ በዚህ ዐይነት ድርጊት ለማተቱ እንኳንስ የሚከብድ የወንጀል ሥራ በክርስቲያኑ ሕዝብ ላይ ከፈጸሙ በኋላ እስላሞቹ ድል ያገኙበትን አውራጃ ለቀው ንጉሠ እንገሥቱን ለማሳደድ ጕዟቸውን ወደ ሰሜን ቀጠሉ።

አሕመድ ኢብራሂም ልብነ ድንግል በሚያሳድድበት ጊዜ፥ ለጀመረው ውጊያ ንጉሡን ካልማረከ አለዚያም ካልገደለ ፍጹም፥ ድል እንደማያገኝ ተሰማው። ካለፈው ውጊያ በኋላ የሚበዙት ያጼ ልብነ ድንግል ወታደሮች መበታተናቸውን ስላወቀ ባልተጠረጠረ አኳኋን አደጋ ጥሎ ሐሳቡን ለመፈጸም ዐቀደ። አደረጋቸው ለመጣል እንዲመቸው ሠላሳ ፈረሰኞችና ሐምሳ እግረኞች ብቻ አስከትሎ ሠራዊቱን ወደ ኋላ ትቶ ወሬው ሳይሰማ ከንጉሡ ሰፈር ገብቶ ለመበዝበዝ በግሥገሣ ወደ ፊት ተጓዘ። አጼ ልብነ ድንግል ሰፍሮ በሚገኝበት ቦታ እስኪደርስ ወሬው እንዳይሰማ ወታደሮቹ ሁሉ የክርስቲያኖችን መለዮ ለብሰው የደገልሐን ወታደሮች ነን እያሉ እንዲያወሩ አዘዛቸው የንጉሡን ሰፈር ሰልስለው እንዲያገኙለትና መንገድ እንዲመሩት ከከዳተኞች መካከል ቍጥራቸው ያነሰ ሰዎች መርጦ አስከተለ። እነሆ በዚህ አኳኋን አሕመድ ኢብራሂም ሳያወቅ በክርስቲያን ጦር ሠራዊት መካክል ሾኮ አፎ ጥቅምት ፳ ቀን ፲፭፻፳፫ ዓ.ም አጼ ልብነ ድንግል ከሰፈረበት ቦታ ደረሰ። የሰፈሩ ለጓሚዎች ለፈረሶችና ለበቅሎዎች ሣር እያጨዱ ሲያስሩ የግራኝ ሰዎች እያነጋገሩዋቸው ሳያወቅ አልፈው ከሰፈሩ በላይ ከምትገኝ ኮረብታ ላይ መውጣት ቻሉ። እስከዚህ ጊዜ ድረስ በክርስቲያኖቹ መካከል ጦር እንደ መጣባቸው ማንም ያወቀ የለም። ከግራኝ ጋር ከነፍጠኞቹ በቀር እሱ የሚተማመናቸው ኤሚር ሞጂያሒድ አቡባከር ካትም አብሰማ ኑር ጁራይ ኦስማንና እነዚህን የመሳሰሉ የታወቁ ያዳልና የሐረር ፈረሰኞች ነበሩ። ከጉብታዋ ላይ ሁነው የአጼ ልብነ ድንግልን ስፈር አይተው የንጉሠ ነገሥቱን ታላቅ ድንኳን በመመልከት የፈለጉበትን ቦታ መድረሳቸውን ተገንዝበው አደጋውን ለመጣል ሲሰናዱ አንድ የግራኝ ሰካራም ወታደር ትእዛዝ ቅራቢያው በሚገኘው ቤተ ክርስቲያን እሳት ለኮተ። ይኸም ለክርስቲያኖች ርችት ሆኖዋቸው ለመከላከል ግርግር ማለት ጀመሩ። እንደዚህ ያለው ድፍረት ይደረጋል ብለው ያልጠበቁት ነገር ስለ ሆነ ስያጠነቀቁ በድንገት አደጋ ተጣለባቸው። ይሁን እንጂ ከክርስቲያን ወገን በውግያው ላይ ብዙዎች ቢሞቱም አጼ ልብነ ድንግል አምልጦ ሄደ።

በንጉሡ ሰፈር ላይ የጣለው አደጋ ፍሬ ሳያገኝለት ከቀረ በኋላ ግራኝ ሠራዊቱን አስከቶ ከፋፍሎ በየአለቃቸው የተረፈውን አገር ለማስጠፋትና ለማዘረፍ በየግንባሩ ላካቸው። የእስላም የጦር መሪዎችም ያለ ሐሳብ የአገሩን ቤተ ክርስቲያንና መደሮች እያከታተሉ አቃጠሉ። ቤተ ሰማዕት ደብረ፥ ነጐድጓድ በመቶ ከሚቄጠሩ ቤተ ክርስቲያኖች ከተዘረፉና ከተቃጠሉት ደብሮች መካከል ይገኛሉ። ከደብረ ነጐድጓድ ከትወሰዱት ምርኮ መካከል አንዱ ከሰው ቁመት የሚበልጥ የወርቅ ጽላት ነው ይባላል። በግራና በቀኝ የዘመቱት እስላሞች የወርቅ ድሪዎች የራስ ወርቅ ዕንቍዎችንና የከበሩ ድንጋዮችን እየዘረፉ በብዙ ግመሎች እየጫኑ ይጓዙ ነበር። አንዱ የጦር አለቃ ብቻውን ያጋዘው የከበሩ ዕቃዎች ያ፭፻ ግመሎች ጭነት ነበር ተብሎ ተጽፎዋል።

የኢትዮጵያ ቤተ መንግሥትና ቤተ ክህነት ከ፲፫ኛው መቶ ዘመናት ጀምሮ ያጠራቀመው ሀብት የሚደንቅ ነው። ፔር፥ ደኮ ቢልሐም በአንዱ ዋሻ ስለ ተጠራቀመው ወርቅ የገለጸውን ከዚህ ቀደም ተመልክቶዋል። በእስላሞቹ ዘረፋ የተወሰደውን ሀብት ድምር ባይነግረን እንኳን የንጉሠ ነገስቱ መንግሥት ብልጽና የሚያስደንቅ እንደ ነበረ ለመረዳት ይቻላል። ይህ ሀብት ከአገሩ ሲቄፈር ከነበረው ወርቅ ብቻ ሳይሆን ከመካከለኛው ምሥራቅ አገሮች ጋራ ኢትዮጵያ ከነበራት ንግድም ጭምር የመጣ ነው። ደኮቢልሐም እንዳስረዳ ሁሉ ሲገኝ ሀብቱን ማጠራቀም እንጂ ለሕዝባዊ ጥቅም በሚሰጡ ሥራዎች ሀብቱን ማጠራቀም እንጂ ለሕዝባዊ ጥቅም በሚሰጡ ሥራዎች ላይ ማዋል ልማድ ስለነበረ ያ ሁሉ የተጠራቀመ ገንዘብ ለዘራፊዎች እንጂ ለአገሩ ሕዝብ ሥራ ሳይውል ባከነ። ባለማስትዋል ያ ሁሉ ገንዘብ እየነእብረ ነፍጥና መድፎች ሌሎችንም የመከላከያ መሣሪያዎች ለመግዛት ሳይችል ቀርቶ፥ መንግሥቱ ይህን ከመሰለ አደጋ ላይ ለመውደቅ ደረሰ።

**ምዕራፍ ፲፬።**

**የአምባ ግሼን ውጊያ።**

ከወሰል አደጋ በኋላ አጼ ልብነ ድንግል ከተረፉት ሰዎች ጋራ በሽሎን ተሻግሮ ወደ በጌምድር ሄደ። ግራኝ ግን ከጦር ሜዳዎች ሁሉ ላይ ያገኘው ድል ንጉሠ ነገሥቱ ከአልተያዙ ወይም ከአልሞቱ የኢትዮጵያ ጌታ እንደሚያደርገው በመገንዘብ ጊዜ ሳይጠፋ ግራድ አሕማሹ የተባለውን የጦር አዛዥ አድርጎ አጼ ልብነ ድንግልን እንዲከታተል አደረገ። ይሁን እንጂ ገራድ አሕማሹ ብዙ ቀን ከተከታተለ በኋላ በንጉሠ ነገሥቱ ጦር እንደማይደረስ ተረድቶ ፊቱን ወደ አምባ ግሼ መለሰ።

በዚህ ዘመን አምባ ግሼ በደብረ ዳሞ ፈንታ ከአልጋ ወራሽ በቀር ነጋሢዎች ሁሉ የሚጋዙበት አምባ ነበር። ይህ የነጋሢዎች የግዞት አምባ የሚያስደንቅ ድርጅት በመሆንና በኢትዮጵያ ታሪክ ውስጥ ልዩ ዐይነት ነገር ስለ ነበረ የዚህን ዘመቻ ታሪክ ከመቀጠል አስቀድመን የግዞት አምባን ታሪክ ባጭሩ ማተት አስፈላጊ ነው።

የመጀመሪያው የግዞት አምባ ደብረ ዳሞ ነበር። ነጋሢዎችን ወደ አምባ ማጋዝ የጀመረችው ንግሥተ ሳባ ነች ሲሉ የጻፉ አሉ። ይሁን እንጂ ዋናው ታሪክ ይህን ዘዴ ለአብርሃና ለአጽብሓ ይሰጣቸዋል። በአፍ ታሪክ ሲወርድ ሲዋረድ እንደ መጣልን መልአክ ለንጉሥ አብርሃ በራእይ ታይቶት ከአልጋ ወራሹ በቀር ሌሎቹን ወንድ ልጆቹን ሁሉ ወደ አምባ ካላጋዛቸው በአገሪቱ ውስጥ ታላቅ ችግር እንደሚነሣና ሌሎቹ የንጉሥ ልጆች ሸፍተው አገሩን እንደሚከፋፍሉትና በንጉሡም ላይ አደጋ የሚያመጡ መሆናቸውን ገልጸለት ይባላል። አጼ አብርሃ በዚህ ራእይ ደንግጦና ተራራውም የሚገኝበትን አገር ለማወቅ ግራ ገብቶት እንደ ቈየ መልአኩ ዳግም በራእይ አይቶት ለዚህ ሥራ የሚውል ተራራ በአገሪቱ ውስጥ እንዲያስፈልግ ተራራውም የሜዳ ፍየሎች በላዩ ላይ እየተራመዱ ወደ ገደል የሚወድቁ መስለው የሚታይበት አምባ መሆኑን ገለጸለት ይባላል። በመልአኩ ጥቆማ ተመርቶ ንጉሡ ደብረ ዳሞን መረጠ። የሆነው ሆኖ ከ፬ኛው መቶ ከአጼ አብርሃ ዘመነ መንግሥት አንሥቶ በ፱፻፰ ሆኖ በ፬ኛው ዓ.ም ዮዲት የተባለችው የፈላሽ ንግሥት የጋፋትን ወገኖች ሠራዊት ይዛ የአኵስምን መንግሥት አጥፍታ በደብረ ዳሞ ላይ የተጋዙትን የነጋሢ ወገኖች ሁሉ እስከ ፈጃቸው ድረስ፥ ይህ አምባ የነጋሢዎች ማጋዣ ቦታ ሆኖ ቈየ። ከዮዲት ፍጅት በኋላ ግን የዛጔ የነጋሢ ወገን በዚህ ዘዴ አልቀጠሉም። ከ፪፻ ዘመን በሚበልጥ በዛጔ ነገሥታት ዘመነ መንግሥት ጊዜ ዘውዴ ተረስቶ ከቄየ በኋላ አጼ ይኩኖ አምላክ እንደ ገና የማጋዣ አምባ ዘዴ እንደ ጀመረ ጊዜ በደብረ ዳሞ ፈንታ አምባ ግሼን ለዚህ ጕዳይ እንደ ተመረጠ በታሪክ ተነግሮዋል። አምባው የተመረጠው ዮዲት ደብረ ዳሞ ላይ ያደረገውችው ፍጂት መታሰቢያ በቤተ መንግሥቱ ስለ ተረሳ ይመስላል። ቀጥለን እንደምንገልጸው ሁሉ «የጠሉት ይወርሳል የፈሩት ይደርሳል» እንደሚባለው ሁሉ በአምባ ግሼ ላይ የተጋዙትም የነጋሢዎች ዕድል ከ፪፻ ዓመት በፊት ደብረ ዳሞ ላይ ከነበሩት ልዩ ሆኖ አልተገኘም። ግራኝም ተራውን በዚህ አምባ ላይ የተገኙትን ነጋሢዎች ከፈጀ በኋላ ልማዱ እንደገና ረስቶት ቄይቶ በ፲፭፻፴፪ ዓ.ም አጼ ፋሲለደስ እንደ ገና አድሰውት በበጌምድር ውስጥ የሚገኘውን አምባ ወህኒ የተባለውን የነጋሢዎች ማጋዣ አደረጉት። ይህም አምባ እስከ አጼ ቴዎድሮስ ዘመነ መንግሥት ድረስ ለዚህ ዘዴ ሲያገለግል ቄየ።

በ፲፭፻፳፫ ዓ.ም የግራኝ ዘመን ጦርነት እንደ ተጀመረ የቤተ መንግሥቱን ሀብት ከጠላት ለማሸሽ በግሼ ግምጃ ቤት ቅድሞ ከነበረው ሌላ ብዙ ሀብት ወደዚያ እንዲጋዝ ተደረገ። ይኸ ሀብት ግሼ ላይ መከማቸቱን ሰምቶ ገራድ አሕማሹ አምባውን ለመያዝ ገሥግሦ ሄደ። ከዚያም እንደ ደረሱ አደጋ ጥለው ከአምባው ላይ ለምውጣት እንዲመቻቸው እስላሞቹ የማጥቃቱን ሥራ በሌሊት ሞከሩ። ነገር ግን ያምባው ዘበኞች ችቦ አብርተው የሚያጠቃውን የጠላትን ሠራዊት በናዳ በጐራዴ ፈጁ። ቀጥሎም በነጋታው ገራድ አሕማሹም ብርቱ ጦርነት ካደረገ በኋላ የመጀመሪያውን በር ለመጣስ ቻለ። ይሁን እንጂ ሁለተኛው የምወጫው በር በብረት በር የተዘጋ በመሆኑ በዋዛ የሚጣስ አልነበረም። ከዚህ ላይ ተከላካዮቹ በታላቅ ጕብዝና ተዋግተው ብዙዎችን የግራኝን ወታደሮች ከገደሉ በኋላ የጦር አለቃ ገራድ አሕማሹን ማረኩት። በዚህ ውጊያ ላይ ከሞትቱ የግራኝ አርበኞች መካከል አንዱ ማታን የተባለው የግራኝ አማች ነበር። ከእስላሞች መካከል ብዙዎቹ ከገደል ወድቀው ሲሞቱ ጥቂቶቹ ብቻ ሸሽተው አመለጡ። አሕማሹ ተማርኮ ወደ አጼ ልብነ ድንግል ከተላከ በኋላ ከዚያው ተገደለ። ይህ አምባ ግሼ ላይ የተደረገው ውጊያ ኅዳር ፲፯ ቀን ፲፭፻፳፫ ዓ.ም ነበር።

ከግሼ ጦርነት ሸሽተው ወደ ግራኝ ሰፈር የተመለሱት ሰዎች የድል መሆናቸውን ወሬ ይልቁንም የአሕማሹን መማረክና የማታንን መሞት ለግራኝ በነገሩት ጊዜ ቍጣውን የእብደት ያህል ሆነ። በቍታው ጊዜ አለቆቻቸውን አስማርከው ሸሽተው ያመለጡትን ሰዎች እንዲገደሉ አዘዘ። ነገር ግን የሚበዙት የታወቁ አርበኞች በመሆናቸው ስለ ታወቀ ቃዲዎች አጥብቀው በለመኑት ጊዜ ምሕረት አደረገላቸው። ይሁን እንጂ ሸሽተው ለመጡት ምሕረቱ የሚጸድቀው ተመልሰው አምባውን አጥቅተው ሲይዙ ብቻ መሆኑን ገለጸላቸው።

**ምዕራፍ ፲፭።**

**የሐይቅ ዘመቻ።**

ባንባ ግሼን ውግያ ላይ ያገኘውን ጕዳት ከጕዳይ ሳይቄጥር ግራኝ ከግሼ አቅጣጫ ተነሥቶ ውደ ሐይቅ ተጓዘ። ከመንገድ ላይ ሆነ አማቹን ዘሐሩቢ መሐመድንና ቢዘር ሞጃሂድ የተባለውን የጦር መሪ አድርጎ ደብረ እግዚአብሔር የተባለችውን ገዳም ለመዝረፍና ለማቃጠል ላካቸው። ደብሪቷን ከቃጠሎ ለማዳን ጥቂት የክርስቲያን ወታደሮች ከደብሩ አጠገብ ከተው ነበር። ይሁን እንጂ ሁለት የግራኝ የጦር አለቆች ብዙ ወታደሮች ይዘው መቅረባቸውን ባስተዋሉ ጊዜ የክርስቲያን ወታደሮች ማፈግፈግ ግዴታ ሆነባቸው። እስላሞቹ ከገዳሙ በደረሱ ጊዜ በተለመደው የጃውሳ ዘረፋ ሀብቷን ከገፈፏት በኋላ ሕንፃዋን እሳት ለኵሰው አቃጠሉ። ይህችን ደብር በ፲፫፻፴፬ ዓ.ም የተከሉዋት አጼ ሰይፈ አረድ ስለ ነበሩ በዘመን ብዛት የተጠራቀመ ሀብትዋ ወሰን አልነበረውም። በዘረፋው እስላሞቹ አራት የወርቅ ጽላቶች እያንዳንዳቸው አምስት አምስት ሰዎች ለማንሣት ያልተቻሉ ናቸው ይባላል። በዘመኑ የነበሩት ታሪክ ጸሐፊዎች እንደ መዘገቡት ከዚህች ደብር ብቻ የተወሰደው ወርቅ ከአንድ ሚሊዮን መዝረፍና ማቃጠሉ እየተሰማ ይህን ለሚያክል ሀብት ማሸሻ ቦታ ያልተፈለገበት ምክንያት ለዘመናችን ሰው ሊገባው የሚችል ነገር አይደለም። እነዚህ በአማራ አውራጃ የነበሩት ከብርቴ ደብሮች ሁሉ ዋሻና ተራራ የመላባቸውና ወርቅና መጻሕፍት የሚደብቁ ብዙ ገለል ያሉ ቦታዎች እንደ ነበሩ የታወቀ ሆኖ ይህም አውራጃ እስላሞች መጀመሪያ ያጠቁት ያማራ ወረዳዎች ሳይሆን የሸዋ አውራጃ ከተዘረፈ በኋላ የተደረሰባቸው በመሆኑ የሚያስገርም ዝንጋታ ነው ለማለት ያስደፍራል። ከአጼ ዐመደ ጽዮን ዘመነ መንግሥት እስከ አጼ ልብነ ድንግል በየደረጃው ሲተራቀም የቄየው ሀብታምነትና የምቾት ኑሮ የክርስቲያንን ሕዝብ አጥብቆ ያሰነፈው ይመስላል።

ግራኝ ራሱ ገሥግሦ ከሐይቅ ባሕር አጠገብ ከደረሰ በኋላ ኡራይ ሐርባ የተባለውን ተማርኮ የታሰረ ሱማሌ እንዲያስረክቡት ጠየቀ። ይኸንም ጥያቄ በፍጥነት እንዲፈጽሙ በቅዱስ እስጢፋኖስ ገዳም ለሚኖሩ አባቶች ላከባቸው። የቅዱስ እስጢፋኖስ ቤተ ክርስቲያን የተሰራችው ሐይቅ ውስጥ በምትገኝ ደሴት ላይ ነው። ገዳሟ በሮማን በወይንና በልዩ ልዩ ፍሬ የተጌጠ የአትክልት ቦታ ተከባ ውበቷ የሚያስደንቅ ነበር። በአጼ ይኩኖ አምላክ ዘመነ መንግሥት አባ ኢየሱስ ሞአና የነበሩት ያስተማሩባት ገዳም ስለ ነበረች ከኢትዮጵያ ቅዱስ ቦታዎች መካከል ከፍ ያለ ቦታ የያዘች ገዳም ነበረች።

ይህ አሥረኛ ኡራይ ሐርባ የተባለ ከ፲፭ ዓመት በፊት በፈጠጋር ውጊያ ጊዜ የተማእከ በመሆኑ እርሱን መረከብ ለግራኝ የድል አድራጊነቱን ዝና ከፍ የሚያደርግ መስሎ ታይቶታል። ስለዚህ ከርሱ ጋራ የዘመቱት ዐረቦች ጀልባ ሠርተው ወታደሮችን ለማሻገር እንዲችሉ ማድርግ መቻሉ፣ በተረጋገጠ ጊዜ መነኰሳቱ ቤተ ክርስቲያኑን ከቃጠሎ ለማዳን ሲሉ እሥረኛውን ለማስከረብ ብቻ ሳይሆን የደብሩን ሀብት ሁሉ ለወረራው ለማስረከብ ተስማሙ። በዚህ ዘረፋ ግራኝ የወሰደው ሀብት ይህን ያህል ነው አይባልም። የወርቅ መስቀሎች ማጠኛዎች ጽዋዎችንና ሌሎችንም የከበሩ ዕቃዎች ለማጋዝ አንድ መቶ አምሳ ሰው ለመሸከም የተሠራው ጀልባ ሦስት ጊዜ ተመላለሰ ይባላ።

ቀጥሎም ኢማም ኢብራሂም መካነ ማርያምንና ደብተራ ማርያም የተባሉትን ደብሮች አስዘርፎ እንዲቃጠሉ አደረጋቸው። በዚህ አኳኋን የተበዘበዘው የኢትዮጵያ ሀብት ማለቂያ የሌለው ይመስላል። ግራኝም በመሳሪያና በቱርክ ነፍጠኞች የጦር ሠራዊትን የበለጠ ለማደርጀት ይህን ሀብት ወደ ዘቢድ ፓሻ ሰፈር ከመጫን አላቋረጠም። ግራኝ ከሞተም በኋላ በሚሊዮን ወቄት የሚቄጠረው ወርቅና ብር በክርስቲያን አገር ሆነ በሱማሌዎች ዘንድ አልተገኘም። ስለዚህ ለተቀበለው ርዳታ የከፈለው ብቻ፥ ሳይሆን ከኢትዮጵያ የዘረፈው ሀብት እንዲያስቀምጡለት ወደ ቱርኮችና ወደ ዐረብ ልኮ እንዲሆን እንጂ ይኸ ሁሉ ገንዘብ በኖ የጠፋበትን አኳኋን ለመግለጽ አስቸጋሪ ነው።

አሕመድ አብራሂም እብዚህ አኳኋን በአንጐትና በሌሎችም በግድም በአማራ ወረዳዎች እየዞረ ታላቅ ጥፋት ከጣለባቸው በኋላ በቪዘር አድሊ ጠባቂነት ፈጠጋር አውራጃ ውስጥ ከተዋቸው ከሚስቱና ከልጆቹ ጋራ ደብረ ብርሃን ላይ ለመገናኘት ወደዚሁ ከተማ ተመለሰ።

**ምዕራፍ ፲፮።**

**በፈጠጋር ውስጥ ስለ ተደረገው፥**

**ያርበኞች ውጊያ።**

ግራኝ የሸዋን አውራጃ ለቆ የአማራን አውራጃዎች ለማጥቃት ውደ ሰሜን በተጓዘ ጊዜ ቪዘር አድሊ የተባለው የጦር፥ አዛዡን የፈጠጋርን የሜያ ገዥ አድርጎ ሹሞት ነበር፣ ፈጠጋር ወደ ሐረር የሚቀርብ በመሆኑ ሚስቱንና ልጆቹንም ከቪዘር አድሊ ጋራ ትቶዋቸው ነበር። ከአድሊ ጋራ ብርቱ የሆኑ የታወቁ የእስላም ፈረሰኞች ያሉበት ጦር ሠራዊት ነበር። የእስላም ሠራዊት አልፎ አልፎ ባሰፈረባቸው ቦታዎች መካከል ሰፊ አገር በመኖሩ ግራኝ ርቆ ወደ ሰሜን በሄደ ጊዜ ከጦር ሜዳዎች ላይ ብዙ ጊዜ ድል የሆነው የክርስቲያን ሠራዊት የጐበዝ ጌታዎች እየሾመ በእስላም ጦር ላይ ብርቱ አደጋ መጣል ጀመረ። በዚህ ጊዜ ውስጥ ክርስቲያኖች ከትተው ከታላቅ የጦር ሜዳ ላይ መግጠም ትተው እየተከፋፈሉ ቍጥራቸው ባነሰ ወታደሮች የአደጋ ጦርነት ያደርጉ ነበር። ከነዚህም ስማቸው ካልተመዘገበ የጭፍራ አለቆች በቀር የክርስቲያን ጦር መሪ የነበረው አዝማች ፋኑኤል ያዋሽን ወንዝ እየተከታተለ የአድሊን ሠራዊት ዕረፍት አሳጥቶት ነበር። በነዚህ አደጋ በመጣል በተደረጉ ውጊያዎች ትልቅ ድል ባያገኙም ክርስቲያኖቹ በአያሌ የሚቄጠሩ የእስላም የጦር መሪዎችን በየጊዜው ይፈጁ ነበር። የክርስቲያን ጦር አደጋ በሚጥል ጊዜ ግራኝ ሸዋን ክወእረረ በኋላ የገቡለትን ከሐዲዎች ችላ እያሉዋቸው ከሐረር ዘምተው የመጡትን የእስላም መሪዎች ዓላማቸው በማድረግ በብዛት ይፈጁዋቸው ነበር። ከአንጐት ምላሽ በይፋት ውስጥ የሚገኙ እስላሞች በግራኝ ፊት ቀርበው እንደ ነገሩት ሁሉ ለእስላሞች ያደሩትን ሰዎች ሁሉ አርበኞቹ በታላቅ ሥቃይ ላይ አደረሱዋቸው እያሉ ነበር። የግራኝና የአድሊ ሠራዊት በተለያየ በ፫ ወር ውስጥ ዘሐሩቢ ኦስማን ጆራድ ገማል ፈርሻም አቡባከር ዳሉሽ ጁትያ ሐካልና እነሱን የመሳሰሉ ብዙዎችን የእስላም ጦር መሪዎች ክርስቲያኖቹ ጦር ሜዳ ላይ ገደሉዋቸው። እነዚህን ያለቁትን መሪዎች ሲወስድ የእስላሞች ታሪክ ጸሓፊ እያንዳንዳቸው ከመቶ ጀግና የሚቄጠሩ ናቸው እያለ፥ ጽፎላቸዋል።

በክርስቲያን አርበኞች መንቀሳቀስ ምክንያት ቪዘር አድሊ የፈጠጋር ገዥ ሆኖ አገሪቱን ማስገበሩ ቀርቶ ለሰፈሩ የሚያስፈልገውን ምግብና መኖ ለማግኘት እንኳን ሰዎቹን ወደ ዘረፋ፥ መላክ ግዴታ ሆነበት። ለዘረፋው ወረራ በተደረገ ቍጥር የሜያ ቀስተኞች መንገድ ላይ እየጠበቁ መሪዎቹን ይገድሉ ነበር። አርበኞቹ ከመዋጋትም ሌላ ግራኝ ከንጉሠ ነገሥቱ ጋራ ጦርነት ገጥሞ ሠራዊቱ በሙሉ ከተፈጀ በኋላ እርሱም ራሱ ሞተ እያሉ በማስወራት የቪዘር አድሊን ሰፈር በጽኑ ያሸብሩ ነበር። ከአድሊ ጋራ የቀሩት የሱማሌና የአዳል ጦር መሪዎች መካከል ወደ አገራቸው ለመመለስ ያሰቡ ብዙዎች ነበሩ። ሆኖም ግራኝ ይኸን የመሰለ ነገር በመጠርዘዝ ከአንጐት ወደ በጌምድርና ወደ ትግሬ በመዝመት ፈንታ ወደ ደብረ ብርሃን ለመመለስ ቄረጠ። ስለዚህ አድሊ ቤተ ሰቦቹን ይዞ ደብረ ብርሃን ላይ እንዲገናኘው ገሥጋሽ ፈረሰኞች ላከበት። እነዚህም መልክተኞች የአድሊ ጦር ሳይፈታ በግዜ ደርሰው ከሽብሩ ወጤ አዳኑት።

መልክተኞቹ ከደረሱለት በኋላ ግራኝ ድል ሆኖ ሞተ በተባለው ወሬ ፈንታ ወሰላ ውጊያ ላይ ንጉሠ ነገሥቱን ድል አድርጎ አንጐትንና ያማራን አውራጃዎች ወርሮ በምርኮ አያሌ ሀብት ሰብስቦ ወደ ደብረ ብርሃን መመለሱን እስላሞች በሰሙ ጊዜ እንደ ገና ተጥናንተው ይበልጡን ለውጊያ ታጠቁ። ሊከዱዋቸው ሲዘጋጁ የነበሩት የክርስቲያን ከሐዲዎችም በመፍራት ይከተሏቸው ጀመር። አድሊም እንደታዘዘው ሁሉ ወደ ደብረ ብርሃን ጕዞ አድርጎ ከእማሙ በመቅደም ደብረ ብርሃን ገባ። የክርስቲያን ሕዝብ ትግሉን ለመቀጠል እንደ ቄረጠ በመረዳትና ለማስፈራራት ሊሉ ሁለቱ ሠራዊቶች ሲገናኙ ታላቅ ሰልፍ እንዲደረግ አድሊ ለግራኝ ምክር ሰጠ። ይህ በ፲፭፻፳፬ ዓ.ም ደብረ ብርሃን ላይ የተደረገው የእስላሞች ሰልፍ በብዛቱና የወታደሮቹ ትጥቅ አስደናቂ ነበር።

በ፲፭፻፳፬ ዓ.ም በጥር ወር ክርስቲያኖችን ለማስፈራራት የተዘጋጀው ሰልፍ በደብረ ብርሃን ከተማ ከግራኝ ፊት እየፎከረ እንዲያልፍ ተደረገ። ቪዘር አድሊ ራሱ ፮ ሺ ፈረሰኞች ፫ ሺ ብረት የለበሱ እግረኞች ፳ ሺ ቀስ የያዙ ጦርና ጋሻ የያዙ እግረኞች አስከትሎ ከእማሙ ፊት በሰልፍ አለፈ። ከዚህ በታላቅ ሠራዊት የሚበዛው ከግራኝ ጋራ ከሐረር የመጣው ሳይሆን በፍርሀት ከደዋሮ ከገጠጋር ከሸዋና ከሌሎችም ወረዳዎች ያደረለት ባንዳ መሳይ ወታደር ነበር። ቀደም ብሎ እንደተመለከተው ሁሉ ከሐረር የመጣው ሠራዊት መንምኖባቸው ነበር። የአድሊ ሠራዊት በዚህ አኳኋን በሰልፍ ካለፈ በኋላ ከግራኝ ጋራ ወደ አማራ አገር ዘምቶ የተመለሰው ሠራዊትም በበኩሉ ተሰልፎ ነበር። የጦር አለቆችና መኰንኖች ከአድባራትና ከንጉሠ ነገሥት ግምጃ ቤቶች የዘረፉትን ላንቃ ካባዎች ለብሰው ከብርና ከወርቅ የተሠሩትን የራስ ወርቆች ደፍተው በሚያንጸባርቅ ጌት አምረው እየታዩ አለፉ። የእስላሞች ታሪክ ጸሓፊ ስለ ሰልፉ በማድነቅ ሲናገር የሠራዊቱ ጌጥ እንደ ፀሓይ ያበራ ነበር ግራኝም ይኸን ሠራዊት ለኀምሳ ሻለቃ ከፋፍሎ አለቆች ሾመባቸው ሲል አትቷል።

ግራኝ ደብረ ብርሃን ላይ ጦር አስከትቶ በሚዘጋጅበት ጊዜ የክርስቲያን አርበኞች በሚበዙት አውራጃዎችና ወረዳዎች ውስጥ ብርቱ እንቅስቃሴ ሲያደርጉ ነበር። ስለዚህ ከንጉሠ ነገሥቱ ጋራ እንደገና ለመዋጋት ወደ ሰሜን ሳይጓዝ በሸዋ በደዋሮ፥ በፈጠጋርና በባሌ ያለውን የክርስቲያን ጦር ማጥፋት አስፈላጊ ሆኖ ለግራኝ ታየው። ይኸን ሐሳቡን ለመፈጸም አስፈላጊ የሆኑትን እርምጃዎች ሁሉ ለመውሰድ መዘጋጀት ጀመረ።

**ምዕራፍ ፲፯።**

**የ፲፭፻፳፬ ዓ.ም ዘመቻዎች።**

ባለፈው ምዕራፍ እንደ ተመለከተው ሁሉ በ፲፭፻፳፬ ዓ.ም በመካከለኛው የክርስቲያን አገር ውስጥ የግራኝ አገዛዝ መሠረት ሳይዝ ቈየ። የተወረሩት ወረዳዎችና አውራጃዎች ሁሉ ግራኝ ራሱ ርቋቸው በሄደ ጊዜ የርሱን የጦር አለቆችና ሹማምንት ከመውጋት አላቋረጡም። ግራኝ ወደ አንጐት በዘመተ ጊዜ ክርስቲያኖቹ የቪዘር አድሊን ሠራዊት እንደ ምን እንዳንቀጠቀጡት ተመልክተናል። የግራኝ ዕልፍኝ አሽከር የነበረው ኋላም አገረ ገዥ አድርጎ የሾመው ሲሙዋ የተባለው ሰው በዚሁ ጊዜ ውስጥ ከግራኝ ከድቶ ክርስትና ተነሥቶ ከአርበኞች ጋራ ሆኖ ሲዋጋ የእስላሞችን ምሥጢር ለክርስቲያኖች በመግለጽ አርበኞቹን በጣም ረድቷል። ይልቁንም ስመ ትሩ የነበሩት የሜያ ቀስተኞች በታላቅ ጀግንነት ተዋግተው ለግራኝና ለዐረቦች ነቀርሳ እንደሆኑዋቸው በዘመኑ ታሪክ በሰፊው ተነግሮዋል። በሌላ በኩል ደግሞ ላገራቸው ነፃነትና ለሃይማኖታቸው የሚዋጉትን ሕዝቦች መንፈስ ለመስበር የግራኝ ሠራዊት የሠራባቸው ሕዝቦች መንፈስ ለመስበር የግራኝ ሠራዊት የሠራባቸው የዐመፅ ሥራና ጭካኔ የማይነገር ዐይነት ነበር። ከውጭ አገር ደራሲዎች መካከል ይኸን የጭካኔ ምግባር በማመስገን ሲጽፉ የክርስቲያኖችን ትግል እንደ ጃውሳ ሥራ እየቄጠሩ የጻፉ ይገኛሉ። እውነቱ ነገር ግን የክርስቲያን ሕዝብ የማይበርድለት አርበኛ ባይሆን ኑሮ በነፃነታቸው ብዙ ሺሕ ዘመን ሲኰሩ የኖሩት የኢትዮጵያ ሕዝቦች አዳልና ሱማሌ ጭምር የቱ ለወራሪዎች አድሎ ያሳዩበቱ ምክንያት የእምፔሪያልዝም መንፈስ ያደረባቸው በመሆናቸው ነው።

እማም አብራሂም ሠራዊቱን ደብረ ብርሃን ላይ ካዘጋጀ በኋላ ገራድ አባስ የተባለው የጦር መሪ ከብዙ ሠራዊት ጋራ ወደ ይፋት ልኮ ራስ ባንያትን ወግቶ ከወረዳው እንዲገለል ተደረገ። እንደዚሁ ደግሞ ፈራሺማ ድን የተባለውን የጦር መሪውን በሜያዎች ላይ ላከባቸው። ፈራሺማ ድን ለመውረር በወረዳው ውስጥ በገባ ጊዜ የሜያ ቀስተኞች በዱር በገደል እየተዘዋወሩ ከቍጥቋጦዎች ውስጥ እያደፈቱ ይኸን ትልቅ ሠራዊት በቀስታቸው እየፈጁ እመነመኑት። ሜያዎቹ ከፈራሺማ ድን ሠራዊት ብዙዎቹን የጦር መኰንን ገድለው በሠራዊቱ ላይ ብርቱ ጉዳት ካደረሱባቸው በኋላ አነስተኛ ሐዝብ በመሆናቸው የግራኝ ጦር በብዛት አገራቸውን ለመያዝ ቻለ። አገሪቱም ከተያዘች፥ በኋላ ፈራሺማ ድን ሴትና ልጅ ሳይቀር በታላቅ ጭካኔ አሳረዳቸው። ወረዳውንም በዘረፋና በቃጠሎ አወደመው። የተረፉት የሜያ ሰዎች ለዚህ ለኀይለኛ ወራሪ መገበርና አብረውም ለመዝመት ተገደዱ። ይሁን እንጂ ከሜያ አርበኞች መካከል የሚበዙት ከአዝማች ፋኑኤል ጋራ ወደ ደዋሮ ዘምተው ስለ ነበረ ከዚያው እንደ ሆኑ መራራውን ትግል ቀጠሉ።

ሜያዎቹ ከተሸነፉ በኋላ ግራኝ የጦር ሠፈሩን ከደብረ ብርሃን ወደ ዙዋይ አቅራቢያ አዛወረ። ከዚያም ሆኖ ሠራዊቱን ከፋፍሎ ወደ ልዩ ልዩ ወረዳዎች እንዲዘምቱ አደረጋቸው። አብዱል ናስርና ሐኪም የተባሉትን የጦር አለቆች አዞ የገንዝንና የከንባታን ወረዳዎች አስወረረ። በነዚህ ወረዳዎችም ላይ ታላቅ ጥፋት አደረሰባቸው። ቀጥሎም በነዚህ ወረዳዎችም ላይ ታላቅ ጥፋት አድረሰባቸው። ቀጥሎም ቪዘር ሞጃህድ የተባለው የግራኝ ጦር መሪ በዋዲና በገበርጌ ላይ ዘምቶ ሁለቱንም ወረዳዎች በቀላል ውጊያ ለመያዝ ቻለ። በነዚህ ወረዳዎች ሁሉ የነበረው የንጉሠ ነገሥት ሠራዊት ዘምቶ በሌሎች ግንባር ይገኝ ስለ ነበረ ተከላካዮቹ እንደ ነብር ፈጣን እንደ ጉንዳን ብዙ የነበሩትን የግራኝን ጦር ለማገድ አልቻሉም። ስለዚህ የሞጃህድ ጦር ሁለቱን አውራጃዎች አቋርጠው ወላይታን ለመወረር ሄደ። ይህ ፋናቲክ የሆነ የእስላሞች አለቃ የመራው ጦር ባለፈበት አገር ሁሉ ዘረፋና ሞትን ፍርሀትንንና ጥላቻን እየተወ አለፈ። ሞጃህድ ወደ ወላይታ ለመዝመት ከአጠፋቸው አገር ላይ መንገድ መሪ የሚሆኑትን ሰዎች ይዞ ከብላጤ በረሃ ከገባ በኋላ ጦርን ከፍሎ ሸሪፍ ሳሊም የተባለውን መሪ አድርጎ ወደ ወላይታ እንዲገሠግሥ አዘዘው። የወላሞ ሰዎች ግን ለጦር ድርጅት ስለ ነበራቸው ወራሪውን ተዘጋጅተውና ታጥቀው ቄዩት። የሳሊምን ጦር መንገድ የመሩ ስዎች አገራቸው ላይ ካስፈሩት በኋላ ወላይታዎቹን ጠቁመው የእስላምን ሠራዊት አስከበቡ። ከዚህ ቦታ ላይ በተደረገው ውጊያ ምርጥ ምርጥ የነበሩት የሞጃህድ ፈረሰኞች ከማጡ ውስጥ ገብተው ሲቀረቀሩ የወላይታ እግረኞች ተቀላቅለው በጨበጣና በጐራዴ ፈጁዋቸው። ከሠራዊቱ ውስጥ ለውሬ ያህል ጥቂቶቹ ብቻ ሲያመልጡ የቀሩት ከዚያው አለቁ።

ሞጃህድ የዚህን እልቂት ወሬ በሰማ ጊዜ በንዴቱ ተቃጠለ። ከጦር መኰንኖች መካከል ከዘመቻው እንዲመለስ ቢመክሩት ሊሰማቸው አልፈቀደም። በበኩላቸው ወላይታዎቹ ተንቀሳቅሰው ከሞጃህድ ጦር ጀርባ አልፈው መንገድን አቋርጠው ጦሩን እንደ ገና ከአጕል ቦታ ላይ ከበቡት። ሠራዊቱም ሥንቅ በማጣት ተርቦ የሚፈታ ሲሆን ሞጃህድ ርዳታ እንዲልክለት ወደ አብዱል ናስር ፈረሰኞች ላከ። አብዱል ናስር የእልቂቱንና የመከበባቸውን ወሬ በሰማ ጊዜ ከጋንዝ ወረዳ ቀንና ሌሊት ገሥግሦ በስምንት ቀን ደረሰለት። የአዲሱ ረዳት ጦር በመድረስ የወላይታን ጦር አስለቅቆ የሞጃህድን ሠራዊት ከፍጹም ጥፋት አዳነ። ውጊያው ከቆመ በኋላ ሁለቱ መሪዎች የተማረከው ሠራዊቱን ይዘው ወደ ገበርጌ ወረዳ ተመለሱ።

በዚሁ ጊዜ ውስጥ የዳሞትን ግዛት ለመውረር በስተ ምዕራብ እንዲዘምት ግራኝ ያዘዘው ቢዘር አድሊ ነበር። በዘመኑ ውስጥ ዳሞት ሲባል የነእብረው ግዛት በዐባይ ወንዝና በግቤ ወንዝ መካከል የሚገኘው የእናሪያ ሕዝብ ሲኖርበት የነበረ አገር ነው እንጂ፣ ከዐባይ በስተ ሰሜን የሚገኘው ዛሬ ዳሞት የሚባለው የጐጃም አውራጃ አይደለም። በዚህ አቅጣጫ የሚገኙ አውራጃዎችም እንደ ሌሎች ሁሉ ኦሮሞች እናሪያዎችን አስለቅቀው አገሩን ከያዙ በኋላ ስማቸው ተለውጡዋል። በዚህም ግዛት ውስጥ ብርቱ በኋላ ስማቸው ተለውጦዋል። በዚህም ግዛት ውስጥ ብርቱ፥ የንጉሠ ነገሥት ጦር አልነበረም። ከዚህ ቀደም ብሎ እንደ ተመለከተው ሁሉ አጼ ልብነ ድንግል ወደ ምሥራቅ ኋላም ወደ ሰሜን ሲጓዙ በአውራጃው የነበረው የጦር ሠራዊት አብሮ ዘምቷል። ስለዚህ አድሊ የመራው ታላቅ ሠራዊት ከዳሞት ውስጥ በገባ ጊዜ ዳሀር ጐይታ የተባለው አገረ ገዥ አንዳች ጦርነት ሳያደርግ ወደ ሆሮ አቅጣጫ ሸሸ። ሲሸሽም መንገድ ሳያውቅ ቀርቶ ከጮመን ረግረግ መካከል ተከቦ የጋፋት ሰዎች ሠራዊቱን ፈጅትወ እርሱንም ገደሉት። ከእልቂቱም በኋላ የቀረውም የክርስቲያን ጦር ተበታትኖ በየበረሃው ገባ። አንዳንዶቹም አገሬዎቹ አታለው ከገደሉዋቸው በኋላ ወደ እስላሞቹ እየሄዱ ጀብዱዋቸውን ነግረው ተሸለሙበት። ስለዚህ ቪዘር አድሊ ይህንም አገር ካስገበረ በኋላ ግራኝ ወዳለበት ለመክተት ከዘመቻው ተመልሶ ወደ ደብረ ብርሃን ተጓዘ። የእስላሞቹ ታሪክ ጸሓፊ እንደሚል ዳሞትና ጋፋት እያንዳንዳቸው ባመት ሺህ ሺህ ወቄት ለንጉሠ እንገሥቱ ስለሚገብሩ ይህንኑ ለግራኝ ግምጃ ቤት ለማግባት ባላባቶቹ ስለ ተስማሙ አድሊ ሹም ሾሞባቸው ሄደ።

በ፲፭፳፫ ዓ.ም የአድሊ ጦር ሠራዊት ተዳክሞ በተገኘ ጊዜ አዝማች ፋኑኤል ደዋሮን ሲይዝ አዝማች በታሪክ አዳሉ፥ የተባለው የክርስቲያን ጦር መሪ ባሌን ይዞ ነበር። መኰንኖች ስለ ነበሩ ፋኑኤልና በታሪክ አዳሉ በሁለቱ አውራጃዎች ያስከተቱዋቸውን አርበኞች ይዘው ከተገናኙ በኋላ፣ ባንድነት ሁነው ከግራኝ ጋራ ውጊያ ለመግጠም መሰናዳታቸውን በግራኝ ተሰማ። ሁለቱም መኰንኖች የታወቁ የጦር መሪዎች ስለ ነበሩ የተገናኙ እንደሆን ውጊያ እንደሚያይል የታወቀ ነበር። ስለዚህ ሁለቱ ሠራዊት ከመገናኘታቸው በፊት ለያይቶ ውግቶ ለማሸንፍ ግራኝ ከጦር ሰፈሩ ተነሥቶ ተጓዘባቸው።

በተለመደው ፍጥነቱ ገሥግሦ ሳይገናኙ ሊያቋርጣቸው ቻለ። ቪዘር አድሊን ከብዙ ሻለቃ ጦር ጋራ ወደ ባሌ ዘምቶ አዳል በታሪኩን አንዲወጋ ከላከው በኋላ ግራኝ ራሱ አዝማች ፋኑኤልን ደዋሮ ውስጥ ለመውጋት ሄደ። በግራኝና በፋኑኔል መካከል በተደረገው ጦርነት አዝማቹ ተሸንፎ ወደ በረሃ አፈገፈገ።

ቢዘር አድሊ ግን ወደ ባሌ ተጕዞ አዝማች ታሪክ አዳሉ፥ ካሉበት ቦታ በነሐሴ ወር ደረሰ። በብዛት እንደ እስላሞቹም ባይሆን አዝማቹ የነበረው ሠራዊት ቀላል አልነበረም። ይሁን እንጂ በዘመኑ ደጋግሞ በኢትዮጵያ የጦር መሪዎች ዘንድ ሲታይ የኖረውን ስሕተት ይህም አዝማች ለማድረግ ፈንታው ሆነ። ዘላ ከምትባል የጦር ሜዳ ላይ ለመግጠም ሁለቱ ተቃዋሚ የጦር ሠራዊቶች በተሰለፉ ጊዜ በታሪክ አዳሉ የክብር ሽላምቱን ለብሶ ፊት ፊት እየሆነ ወታደሮቹን ወደ ውጊያው መራቸው። እስላሞቹ አዝማች ከግንባር ቀደም መኖሩን በተመለከቱ ጊዜ ምርጥ የሆኑትን ፈረሰኞቻቸውን በርሱ ላይ ላኩበት። ከውጊያው መጀመሪያ ላይ ከከበቡት በኋላ ፈራሺሐን ዓሊ የተባለውን አዝማቹን በጦር ገደለው። በታሪኩ አዳል ከወደቀ በኋላ የክርስቲያን ጦር ያለ መሪው ተዋጋ። በዚህ ቀን ያለቀው ሰው ከሁለቱም ወገን በብዙ ሺህ የሚቄጠር ነው። ከክርስቲያን ሠራዊት ብቻ ፫ሺሕ ወታደሮች ሲሞቱ ከእስላሞቹም ወገንም ያለቁት ተዋጊዎች ቍጥር ያነሰ አልነበረም።

አህመድ ግራኝ በአንድ ዓመት ውጊያ ከዐባይ ወንዝ አንሥቶ እስከ ሲዳሞና እስከ ባሌ ያለውን የንጉሠ ነገሥት አገር፥ ይዞ አስገበረ። ይኸ ሁሉ ሲሆን የክርስቲያን ኢትዮጵያ አርበኞች፥ ለጊዜው ቢሸነፉም ብዙዎቹ በዱር በዱር በገደል እየተዘዋወሩ ሲመቻቸው ጠላትን ከመውጋት አላቋረጡም። ሌሎቹም የኢትዮጵያ ዋና መከላከያ ምሽግ በነበሩት አምባዎች ላይ ሰፍረው ለግራኝ ሠራዊት እሾህ ሆኑት። በስተ ሰሜን መቅደላና አምባ ጊዜ በዚህ ዓመተ ምሕረት በኢትዮጵያ ወታደሮች እጅ እንደ ሆኑ ቄይተዋል። ይሁን እንጂ ከንጉሠ ነገሥት አገር መካከል በ፲፭፻፳፬ ዓ.ም መጨረሻ ያልተወረሩት ጐጃም በጌምድር ትግሬና ባሕረ ምድር ብቻ ናቸው።

**ምዕራፍ ፲፰።**

**ስለ ትግሬ መውረር።**

በ፲፭፻፳፬ ዓ.ም ግራኝ በመካከለኛው በደቡብና በምዕራብ የሚገኙትን የንጉሠ ነገሥት አገሮች ከወረርና እጅ ካደረገ በኋላ ሠራዊቱን እንደ ገና ደብረ ብርሃን ላይ አስከተተ። ከዚያም ሁኖ የጦር አለቆቹን ሁሉ ሰብስቦ ምክር አደረገ። ከምክሩም ላይ ወደ ሌላ ዘመቻ ከመሄድ አንድ ዓመት ደብረ ብርሃን ላይ ሰፍሮ በቄየ ጊዜ የተያዘውን አገር ለማስተዳደር ግራኝ ደብረ ብርሃን እንዲቄይ ሐሳብ የሰጡ ነበሩ። ቪዘር አድሊና ሌሎች ግን አጼ ልብነ ድንግል ብርቱ ሰራዊት ለማዘጋጀት ጊዜ ሳያገኙ አከታትሎ መውጋቱ የተሻለ ነው ሲሉ አስረዱ። ግራኝ የኋለኞቹን ምክር ተቀብሎ በፍጥነት ወደ ትግሬ ለመዝመት ወሰነ።

በመጋቢት ወር በ፲፭፻፳፭ ዓ.ም ቍጥሩ እንደ አንበጣ፥ የሆነው የግራኝ ሠራዊት ሦስት መንገድ ይዞ ወደ ሰሜን ጕዞውን ጀመረ። ግራኝ ራሱ በመንዝ ደጋ አቋርጦ አንጐት አውራጃ ከገባ በኋላ ድንኳኑን ከሐይቅ ባሕር አጠገብ ተከለ። ሌላው ገራድ አባስ የመራው ታላቅ ሠራዊት በግድም አድርጎ፥ የምሥራቁን ጐን እየጠበቀ ሐይቅ ላይ በግራኝ እንዲደርሱበት ታዘዘ። ከጕዞው መንገድ በስተ ምዕራብ ኤሚር ሁሴን የሚመራው ሰራዊት ከአማራው አገር ላይ እንዲጓዝና እርሱም ሐይቅ ባሕር አጠገብ በቀጠሮው እንዲገኝ ተደርገ። ግራኝ በፊተኛው ዘመቻው የወረረው አገር እንደ ገና እንደሚዋጋው አልሳተም። ስለዚህ የሠራዊቱ ጀርባና ግራ ቀኙ በጕዞውም ጊዜ የፈራው አልቀረለትም። በየተራራዎቹ ላይ ሰፍረው የነበሩት የክርስቲያን አርበኞች ከትተው በርሱና በገራድ አባስ መካከል ገብተው ሁለቱ ጦር አንዳይገናኝ አቋርጠው መዋጋት ጀመሩ። አባስ መከበቡን ተመልክቶ ርዳታ እንዲላክለት ወደ እማሙ ልኮ ፈረሺሐም ዓሊ በስተ ክርስቲያን ጦር ጀርባ ዙሮ የአባስን ጦር ከመከበብ እንዲያድነው ተደረገ።

ሦስቱ ሠራዊት እንደታሰበው ሐይቅ ላይ ከተገናኙ በኋላ በአንድነት ተጕዞ የንጉሡን ጦር ማጥቃት ጀመረ። ክርስቲያኖቹም ያምባ ምሽግ እየያዙ በሚቻላቸው ተከላከሉ። በዚህ በሰሜን ግንባር በተደረገው ጦርነት የግራኝ ሠራዊት ከክርስቲያን ወታደሮች በቍጥር ከመብለጡ ሌላ በልዩ ልዩ የጦር መሣሪያዎችም ጐልምሶ ነበር። ስለዚህ በጦር ሜዳ ላይ የኅይል ብልጫ ያለውን ጠላት ሜዳ ላይ በመግጠም ፈንታ ክርስቲያኖቹ የመከላከሉን ዘዴ አምባዎችን በመያዝ አከናወኑት። ከንጉሠ ነገሥቱ ሠራዊት አንዱ ክፍል ተክለ ሃይማኖት በተባለው በአዛዥ ደገልሐን ልጅ የተመራው በሽሎ ዘረፋ በተባለው አምባ ላይ ሰፍሮ ነበር። አምባ ግሼ ላይ ያለውን ጦር ለማጠንከር አጼ ልብነ ድንግልን በአዝማች አስፍሐ ኢየሱስ መሪነት ምርጥ የሆኑ የትግሬ ሻለቃዎች ላከ። ለዚህም ጦር ከጠላት የተማረኩ ጥቂት መድፎችና ነፍጦች ተሰጥቶት ነበር። የነዚህ መድፎች ተኳሾች ከእስላም ሠራዊት ከድተው ከንጉሠ ነገሥት ጦር ጋራ ሲዋጉ የነበሩት አንድ የዐረብና አንድ የቱርክ ተወላጅ ነበሩ። ዐረቡ ሐሰን ኤል ባስሪ ይባላል። የቱርኩ ተወላጅ ስም አብድ አሻግር ነበር። የንጉሠ ነገሥት ሦስተኛ ክፍል ጦር የመቅደላን አምባ ይዞ እንዲከላከል ተደረገ። አራተኛው ዋናው የጦር ክፍል የነበረውና አዛዥ ደገልሐን የመራው በላስታና በትግሬ መካከል ያሉትን አምባዎች ይዞ እንዲከላከል ተሠማራ።

ግራኝ በበኩሉ እነዚህ ታላላቅ አምባዎች በዋዛ የማይወሰዱ መሆናቸውን አልሳተም። ስለዚህ አውራይ አቡይ የተባለውን ሹሙን ወደ ዘይላ ልኮ ሦስት ታላላቅ መድፎች ገዝቶ እንዲያመጣ አደረገ። ከነዚህም መድፎች መካከል አንዱ በጣም ትልቅ ሆኖ ተኳሾቹም በመድፍ ጥበብ የላቁ የሕንድ ሰዎች ነበሩ።

በሁለቱ ተዋጊዎች በኩል ይህ ድርጅት ከተከናወነ በኋላ ግራኝ መጀመሪያ በሽሎ ዘራፍ የተባለውን አምባ ለማጥቃት ቄረጠ። ውጊያው የተደረገው በረመዳን ወር ውስጥ ስለ ነበረ፣ እማም ኢብራሂም ወታደሮቹ በጧት ጦም እንዲገድፉ ትእዛዝ ሰጠ። ከጧቱ በ፬ ሰዓት የግራኝ ጦር ለሁለት ተከፍሎ አምባውን ለማጥቃት ጕዞውን ጀመረ። ወደ አምባው የሚመሩ ሁለት በሮች ስለ አሉ እማም ኢብራሂም ራሱ የመራው ጦር የቀኙን በር ለመያዝ ሲጓዝ ሁለተኛው የጦር ክፍል በኤሚር ስሙን መሪነት ሌላ መንገድ ይዞ ወደ ግራው በር ገሠገሠ። በጦርነት ስልት የተክለ ሃይማኖት መሬንት ከግራኝ ጋራ የሚመዛዘን አልነበረም። ምናልባት ተክለ ሃይማኖት ለእልቅና የተመረጠው በጦር መሪነት ሞያ ሳይሆን የደገልሐን ልጅ በመሆኑ ሳይሆን አይቀርም። ስለዚህ አምባው ሁለት በር እንዳለው እየታወቀ ለመለካከል የሚመች አኳኋን ሠራዊቱን ሳይሰልፍ ቀረ። የግራኝ ክፍለ ጦር አምባውን በቀረበ ጊዜ ኮረብታዎቹ ለፈረስ ውጊያ በታም ስለማይመቹ በማጥቃቱ ሰዓት ግራኝ እግረኞች ጦር እንዲቀድሙ አዘዘ። ክርስቲያኖችም ጠላቶቹ ከዋናዋ አምባ ዘንድ ሳይደርሱ ለማቆም ምሽጋቸውን ለቀው ወረዱ። ይኸም ሲሆን ተክለ ሃይማኖት ጦሩን ከፍሎ ከምሽጉ ውስጥ አልተወም። ስለዚህ ጦሩ ወርዶ ከዝቅተኛው ከፍታ ላይ በደረሰ ጊዜ በስተ ቀኙ ኤሚር ስሙን የመራው ጦር ብቅ ብሎ መታኰሱን ሲጀምር ሠራዊቱ ወደ ግራ እንዲታጠፍ ትእዛዝ ሰጠ። የዚህ ዐይነት እንቅስቃሴ አሕመድ ግራኝ የፈለገው ስልት ነው። ሠራዊቱ ወደ ቀኝ ሲታጠፍ በሁለቱ በእስላሞች የጦር ሰልፍ መካከል ገብቶ ተከበበ። ከላይ ወርዶ የሚረዳ ጦር ስላልነበረ የተክለ ሃይማኖት ሰራዊት የተቻለውን ያህል ተከላክሎ ከመጨረሻው ላይ የሞተው ሞቶ የቀው ሁሉ በሙሉ ተማረከ። ተክለ ሃይማኖትም ከሰዎቹ ጋራ በእግራኝ እጅ ወድቆ አራት ወር ከግራኝ ሰፈር በቁም እስር ከቄየ በኋላ ኮብሎ ወደ ወገኖቹ ሄደ። ያምባ በሽሎ ዘረፋ ውጊያ በዚሁ ተፈጽሞ እስላሞቹ ይህን ታላቅ መከላከያ የነበረውን ምሽግ ያዙት። በዚህ ቀን ያለቀውና የተማረከው የክርስቲያን ሠራዊት ከአራት ሺህ የሚበልጥ ነው ተብሏል።

**፪ኛው ያምባ ግሼን ውግያ።**

በሽሎ ዘራፍ አምባ ላይ ታላቅ ድል ከአገኘ በኋላ ግራኝ፥ ቀጥሎ ያለውን የመቅደላን አምባ ለማጥቃት ሂዶ ተራራውን ከቦ ደጋግሞ የማጥቃት ውጊያ አደረገ። ይሁን እንጂ የአምባው አዛዥ የጦር ስልት የሚያውቅ ወታደር በመሆኑ በናዳና በመሣሪያ በብርቱ ተከላከለ። ግራኝም በዚህ ተደጋግሞ በተደረገው አደጋ ታች የሉትን ሁለት ከፍታዎች ብቻ ሲይዝ ዋናውን አምባ ለመጠጋት እንኳን አልቻለም። ስለዚህ ይኸን አምባ ለመያዝ ብዙ ሠራዊት እንደሚያልቅበት በመገንዘብ መቅደላን ለቆ ወደ ጦር ሰፈሩ ተመለሰ። ከጦሩ ሰፈር ላይ ግራኝ ኤሚሮችን ሰብስቦ ምክር ካደረገ በኋላ አምባ ግሼንን ለመያዝ እሱ ራሱ ሠራዊቱን ለመምራት ወሰነ። ቪዘር አድሊና ኤሚር ሁሴን ጦሩን ለመምራት ወሰነ። ቪዘር አድሊና ኤሚር ሁሴን ጦሩን ለመምራት ፈቃድ ነበራቸው። እንገር ግን ሁለቱም አገሩን ስለማያውቁና ግራኝ በፊተኛው በአንጐት ዘመቻ ጊዜ የአገሩን አቀማመጥ አጥንቶ ስለ ነበረ ግሼንን ለመያዝ ራሱ ዘመተ።

አምባ ግሼንን ለማጥቃት ግራኝ ያሰናዳው የጦር ስልት በበሽሎ ዘራፍ ውጊያ ጊዜ ያቀደውን አመራር የሚመስል ነው። ይኸም አምባ ሁለት መውጫና ሁለት በሮች ስለ ነበሩ አንዱን ክፍል ጦር ዘሐሩቢ መሐመድ እንዲመራ አድርጎ ሁለተኛውን ጦር ሜሚር ሲሙን መርቶ እያንዳንዳቸው በሮቹን ተካፍለው እንዲያጠቁ አዘዘ። ይኸም ሲደረግ ለአምባው ተካላካዮች የሚረዱ የንጉሠ ነገሥት ሠራዊት ከአራቢያው ሰፈር ገሥግሠው በእስላም ጦር ጀባ እንዳይገቡባቸው ግራኝ ሦስተኛውን የጦር ክፍል ይዞ ከአምባው ታች ሁኖ ጀርባቸውን ጠበቀ። ገራድ አምሹና አወራይ ኦስማን በ፲፭፻፳፫ ዓ.ም ይህን ጥንቃቄ ሳያደርጉ ቀርተው በዚሁ ምክንያት ተሸንፈው ማለቃቸውን ግራኝ አልረሳም። በክርስቲያኖችም በኩል የበሽሎ ዘራፍ ውጊያ ትምህርት ህኖአቸዋል። ይልቁንም አምባ አዛዥ አስፋሓ ኢየሱስና አዝማች አሚር ጥንቁቆች መሪዎች ስለ ነበሩ ሠራዊታቸውን ከፋፍለው ከአምባው መውጫ መንገዶች ላይ በልዩ ልዩ ደረጃ ቦታ አስያዙዋቸው። በመጀመሪያው ቀን ጦርነት ከታችኛው ውመጫ በር ላይ የነበሩት የክርስቲያን ወታደሮች በመድፍ ተኩስ ተረድተው በብርቱ ተከላክለው ከግራኝ ወታደሮች በሺ የሚቄጠሩትን ከፈጁ በኋላ ወደ ከፍተኛው መከላከያ ወጥተው እንደ ገና ለመከላከል ተሰናድተው ቄዩ። በሁለተኛው ቀን ውጊያ የክርስቲያን ጦር ታች ከሚገኘው አገር ተጕዞ እስላሞች ላይ በጀርባ በኩል አደጋ ለመጣል ሞከረ። ይሁን እንጂ ይህን ዘዴ ለመከላከል አሕመድ ኢብራሂም የሚያስፈልገውን ጥንቃቄ አድርጎ ስለ ነበረ ከታች የመጣውን የክርስቲያን ጦር ገጥሞ አሸነፋቸው። በሦስተኛው ቀን ውጊያ የዘሐሩቢ መሐመድ ወታደሮች አንዱን በር ለመጣስ የማጥቃቱን ውጊያ በማለዳ ጀመሩ። ግራኝም ውጊያው ሲደረግ ከግሼን አምባ በታች ከምትገኝ ከአንዱዋ ኮረብታ ላይ ሆኖ የግጭቱን አኳኋን ይመለከት ነበር። የእስላም ጦር ከበሩ ላይ በሚደርስበት ጊዜ አምባውን ለምወውጣት እይሚያስችላቸውን ብዙ መሰላልቾ ከውጊያው ቦታ አቅርበው ተዘጋጅተው ይጠባብቁ ነበር። ይህን በር ለማስለቀቅ በከባዱ መድፍ ለሚተኵሱት ሕንዶኖች በትጋት እንዲሰሩ በትጋት እንዲሠሩ ግራኝ ለያንዳንዳቸው መቶ መቶ ወቄት ወርቅ ሰጥቷቸው ነበር። ስለዚህ በጥበቡ የላቁ የሕንድ መድፈኞች የኢትዮጵያ ተከላካዮች በያዙት ቦታዎች ላይ የመድፍ ፈንጅዎች እንደ በረዶ አዘነሙ። ከዚህም በኋላ የዘሐሩቢ መሐመድ ወታደሮች በሩን ለመጣስ መሰላላቸውን ይዘው ሲቀርቡ የአስፋሓ ኢየሱስ መድፍ ከላይ ተኵሱን በኀይል መመለስ ጀመረ። በአጥቂውም ሠራዊት ላይ የድንጋይ ናዳ ተለቆበት እንደ በረዶ ዘነበባቸው። በዚህ አኳኋን ውጊያው ፮ ሰዓት ድረስ ከቀጠለ በኋላ በሰራዊቱ ላይ የደረሰውን ጉዳት በመመልከት ውጊያው እንዲቆም ግራኝ ትእዛዝ ሰጠ። ቍጥሩ እንደ አንበጣ የበዛው የግራኝ ሠራዊት አምባውን ሁለት ወር ከከበበው በኋላ ተሸንፎና በማግሥቱ ጥሎ መሄድ ግዴታ ሆነበት።

ይህ ሁለተኛ ጊዜ የደረገው የአምባ ግሼ ዘበኞች መከላከልና በግራኝ ላይ ድል ማግኘት ከመጀመሪያው እስከ መጨረሻው የጦርነቱን ምሥጢር የሚገልጥ ነው። አሕመድ ግራኝ ለራሱ የላቀ የጦር ጥበብ የሰለጠኑ ነበሩ። በሰልፍና ቦታ በመያዝ በሚያስፈልግ ጊዜ ፈጥኖ እንደ መብረቅ ከጠላት ማሕል፥ ገብቶ ግንኙነታቸውን በማቋረጥና በጀርባም ዙሮ ለመክበብ የግራኝና የጦር አለቆቹ ችሎታ በጣም የሚያስደንቅ ዐይነት ነበር። የጦር ሠራዊት የሚንቀሳቀስበት ዕቅድና ወታደሮቹን ለማሠልጠን የሚያስፈልገውን ዘዴ በመንገር ከርሱ የማይለዩት የቱርክ የጦር መኰንኖች በብዙ እንዲረዱት አይጠረጠርም። ሆኖም በዐዋቂ ምክር ለመጠቀም ራስ ዐዋቂ መሆን ያስፈልጋልና የቱርኮች ምክር የግራኝንና የጦር አለቆቹን ሞያ አይቀንስም። በክርስቲያን የጦር ሠራዊትም በኩል ጦሩ ሥራቸውን በሚያውቁ መኰንኖች በተመራ ጊዜ በዕውቀትና በጀግንነት ከግራኝ ሰዎች የማያንሱ መሆናቸውን የዘመኑ ታሪክ ደጋግሞ ገልጾታል። በአምባ ግሼ ላይ የተደረጉት የመከላከል ውጊያዎች በችሎታቸው በተምረጡ ጊዜ የክርስቲያን ጦር መሪዎች ችሎታ እንደማያንሳችወ ምስክር ናቸው። ለክርስቲያን ኢትዮጵያ ባለመታደል የግራኝ ዘመን ጦርነት በተነሣ ጊዜ የአስተዳዳሪዎቹ ሞራል የሚመኙት ዐይነት አልነበረም። ማኅበሩ በሴራና በቧልት ተቃኝቶ ከፍተኛው የጦር መምሪያ ቦታ ሁሉ በአጋር የሚሰጥ እንጂ በሞያ ስለ አልነበረ፣ አዝማች ፋኑኤል አዝማች እስላሙ አስፋሓ ኢየሱስና እነሱንም የመሳሰሉ የጦር አለቆች የታላላቅ ጭፍራ አለቆች አልነበሩም። ደጋግሞ እንደታየው ሁሉ ታላቁን የንጉሥ ጦር ሲያዝ የነበረው በመንፈሱ ደካማ በጀግንነት ያልተመሰገነው አዛዥ ደገልሐን ነበር።

አምባ ግሼንን መያዝ ካቃተው በኋላ ግራኝ እንደ ልማዱ የክርስቲያን ጦር በመከላከያ ደካማ የሆነበትን ቦታ ፈልጎ ለማጥቃት አንጐት ውስጥ ወደ አለው የጦር ሰፈሩ ተመስሎ፥ ሄደ። እላይ እንደ ተነገረው ሁሉ ወደ ትግሬ የሚመሩትን በሮች ይዞ ለመከላከል የታዘዘው ይኸ ታሪክ ደጋግሞ የናቀው ያው፥ አዛዥ ደገልሐን ነበር። ሁኖም ደገልሐን ይኸን ተግባር ለመፈሰም በዕውቀቱ መጠን አልሰነፈም። ብዙዎቹን አምባዎች እንዲመሸጉ አድርጓል። ነገር ግን ከሚከተለው ከግራኝ ግሥጋሤ እንደምንረዳ ሁሉ እነዚህን የተመሸጉ ቦታዎች ይዘው የሚከላከሉ የጦር አለቆች የአስፋሓ ኢየሱስንና የአዝማች ፋኑኤልን የሚመስሉ የጦር መሪዎች አልነበሩም።

ሐይቅ አጠገብ ከነበረው ከጦር ሰፈሩ ተንቀሳቅሶ ኢማም ኢብራሂም ወደ ትግሬ ለመዝመት ቍርጥ ሐሳብ ከአደረገ በኋላ ቪዘር አድሊን ከጓዝ ጋራ አንጐት ውስጥ ትቶ ጕዞውን ወደ ሰሜን ቀጠለ። ለዚህ ዘመቻ የግንባር ቀደም ጦር መሪ አድርጎ የሾመው ሺናሹ የተባለውን ሰው ነበር። ግራኝ ከውጊያ ላይ የጦር መሪዎቹን ችሎታ በደንብ ያጠና ስለ ነበረ ለያንዳንዱ ዘመቻ አዲስ አዛዥ መምረጥ ልማዱ ነበር።

ጦሩ የተጓዘበት መንገድ ብዙ ተራራዎችን ስለሚያቋርጡ ትግሬ ድንበር ለመድረስ ብዙ ጊዜ ወሰደባቸው። ከረጅም ጊዜ በኋላ ይሁን እንጂ የግራኝ ሠራዊት ከትግሬ ድንበር ላይ በደረሰ ጊዜ ከአምባዎቹ ምሽግ ላይ የሰፈሩት የክርስቲያን ሠራዊት ጦር ጕዟቸውን ለማቆም አልቻለም። የትግሬ ባላገሮች ግን ከመስለም ሞትን ስለ መረጡ ጐራዎችን እየያዙ በብርቱ ተከላከሉ። በነዚህም ውጊያዎች ላይ ብዙዎቹ የሱማሌ መሪዎች ዘሐሩቢ መሐመድ ጭምር ባንዱ ውጊያ ላይ ተገደሉ። ግራኝም ከሞት አደጋ ለትንሽ አመለጠ። የባላገሩ ጦር በአያሌው ሲታገል ከአምባዎቹ ላይ የሰፈሩት የጦር ሠራዊቶች በግሼና በመቅደላ ውጊያ ጊዜ አንደተነገረው ከባላገሮቹ ግራ በመተባበር የሠሩ አይመስልም። በሠራዊቱ ላይ የተደረገውን ጉዳት ለመበቀል ግራኝ በታላቅ ጭካኔ ተዋጊ ያልሆነውን ሰላማዊ ሕዝብ እንዲያጠቁ አዘዘ። ወታደሮችን ውጊያ ላይ በመምራት የተመሰገነ አዛዥ ባይሆንም ለዚህ ዐይነት ዝቅተኛ ተግባር ሺናሹ የታወቀ ሰው፥ ነበር። ይኸ ሉካንዳ አራጅ የተማረኩትን የትግሬ አርበኞች ሁሉ ራሳቸውን በማስቈረጥ ፈጃቸው። ትግሬዎቹም ይህን የመሰለውን አረማዊ ጭካኔ ባዩ ጊዜ በበለጠ ጀግንነት ተዋጉ እንጂ ፍርሃት አላደረባቸውም።

ከብዙ ትግል በኋላ የግራኝ ጦር በንደርታ ላይ አልፎ፥ ተምቤን ወረዳ ገባ። በትግሬ ውስጥ ከፍ ያለ ውጊያ የተደረገው በተንቤን ውስጥ ነበር። በሹም አጋሜ የተመራው የክርስቲያን ጦር በብርቱ ከተከራከረ በኋላ ድል ሆኖ ማፈግፈግ፣ ግዴታ ሆነበት።

ከውጊያውም ላይ ከ፲ ሺሕ የሚበልጡ ክርስቲያኖችና ቍጥራቸው ከፍ ያለው የእስላም ወታደሮች ሞቱ ይባላል። የግራኝ ጦር ብዙ ነፍጥና መድፎች ከመያዙ ሌላ በደንብ የተከናወነ በመሆኑ ሹም አጋሜ የሰበሰበው የባላገር ጦር ሊገታው የሚችል ሠራዊት አልነበረም። ይልቁንም ደጋግመን በአለፉት ምዕራፎች ከአፍራሳና ከሌሎችም የጦር ሜዳዎች ላይ ስላለቀ ሹም አጋሜ የመራው ሠራዊት በልብ ጀግነንት እንጂ በጦር ልምምድና በጦር ስልት የደረጀ ጦር ሊሆን አይችልም። የሆነ ሆኖ ይኸ የተንቤን ውጊያ የኢትዮጵያ የጦር ሠራዊት በተዳከመበት ይኸ የተንቤን ውጊያ የኢትዮጵያ የጦር ሠራዊት በተዳከመበት ጊዜ የተደረገ ነበርና ዕድል በንጉሠ ነገሥት መንግሥት ላይ ጀርባዋን ባዞረች ጊዜ ላገራቸው ፍቅርና ለነፃነታቸው ክብር ይህን የመሥዋዕትነትን ሥራ ለሠሩት ለትግሬ ሰዎች በዚህ ታሪክ ውስጥ ምስጋና ሳናደርግላቸው አናልፍም።

ከዚህ ድል በኋላ ከጦር ሜዳ ላይ የሚከለከል ሠራዊት ለአጼ ልብነ ድንግል አልተረፈውም። ስለዚህ ንጉሡ ወደ አኵስም ተጕዞ ከዚያው ሆኖ ጦር ለመሰብሰብ ሞከረ። አሕመድ አብራሂም በበኩሉ ለጠላት ዕረፍት የማይሰጥ ሰው በመሆኑ ወዲያው ተከታትሎ ሺሬ ወረዳ ገባ። ከዚያም ንጉሠ ነገሥቱ ወደ ወልቃይትና ጠገዴ መዛወር ግዴታ ሆነበት። ከዚህ ጊዜ በኋላ ለግራኝ የቀረው ሥራ ንጉሠ ነገሥቱን እክተራራ ወደ ሸለቆ ከበረሃ ወደ ዱር ከማሳደድ በስተቀር ሌላ ታላቅ ውጊያ ማድረግ፥ አልነበረበትም። የባሕር ምድርን የበጌምድርንና የጐጃምን መወረር፥ ጊዜውን ጠበቀ እንጂ የእርሱን ሠራዊት የሚያግድ የክርስቲያን ጦር በአገሪቱ ውስጥ አለመገኘቱን ግራኝም ራሱ ዐውቆታል። ይሁን እንጂ ልብነ ድንግል ከእማሙ እጅ እጅ አልወደቀ የኢትዮጵያ አርበኞች ሰላምና ዕረፍት እንደማይሰጡት በማወቁ ንጉሠ ነገሥቱን ማደንና መማረክ መጀመሪያ ሥራ አድርጎ ያዘ።

**ምዕራፍ ፲፱።**

**ግራኝ ንጉሠ ነገሥቱን እያሳደደ፥**

**ወደ ጐጃም ሄደ።**

ከተንቤን ድል በኋላ ከአነስተኞች የአርበኞች ውጊያ በስተቀር ታላቅ ጦርነት በትግሬ ውስጥ ባለመደረጉ ግራኝ ወደ አኵስም ገሥግሦ እንደ ልማዱ ይኸን ጥንታዊ ገዳም ዘርፎ ሕንፃውንም ካቃጠለ በኋላ ወደ መዘጋ ሄደ። በዚህም ጊዜ በትግሬ ውስጥ ጓዝ እንዲጠብቅና የተያዘውን አገር እንዲገዛ የተወው ቪዘር አድሊን ነበር። በዘመኑ የመዘጋ ገዥ የነእብረው እየስላምን ሃይማኖት ያቀፈ ሰው ስለ ነበረ ግራኝ ከዚያ ሁኖ የገዢውን ልጅ አግብቶ ጥቂት ጊዜ መዘጋ ላይ ሰፍሮ ቄየ። ከዚያም በመቄየቱ አጼ ልብነ ድንግል እንዲያመልጡት አደረገ። ኋላ ግን ልብነ ድንግል ፊቱን ወደ ዐባይ አቃንቶ ጐጃም ለመግባት መገሥገሡን በሰማ ጊዜ ተከታትሎ ለመማረክ ቀንና ሌሊት ይጓዝ ጀመር። የግራኝ ግሥጋሤ በሚያስደንቅ ፍጥነት ቢደረግም አጼ ልብነ ድንግል ግራኝ ከመዘጋ ከመንቀሳቀሱ አስቀድሞ የስምንት ቀን ጕዞ አድርጎ ነበረና እስከ ብዙ ቀን ሊደርስባቸው አልቻለም። ግንባር ቀደም ሆኖ የሚከታተል አብድ ኡን ናስር ከያንዳንዱ መኖሪያ በደረሰ ጊዜ የንጉሡ ሠራዊት ትናንት ነቅሎ የሄደበትን የሰፈር ቦታዎች ያይ ስለ ነበረ እስከ፥ ዐባይ ወንዝ ድረስ ተከታትሎ ሄዶ የዐባይ ወንዝ ወደ ጣና ባሕር ከሚፈስበት አቅጣጫ በደረሱ ጊዜ የንጉሡ አጀብ ጕዞ ላይ እንደ ሆነ ጠላት መድረሱንም ሳያውቅ የግራኝ ሠራዊት ከንጉሠ ነገሥቱ፥ አጀብ ጋራ መቀላቀል ጀመረ። ሁለቱ ሠራዊት የተገናኘው ከጨለመ በኋላ ከመሆኑም ሌላ መንገዱ በጣም፥ ጠባብ ስለ ነበረ በጕዞው ውስጥ የነበሩት ሰዎች ከአጠገባቸው የሚሄደውን ጠላት ሆነ፥ ወዳጅ ለማወቅ አልቻሉም። ግራኝ ለወታደሮቹ የሰጠው ትእዛዝ ንጉሠ ነገሥቱ ከአለበት፥ አቅጣጫ እስኪደርሱ ምንም እንዳያደርጉና እርስ በርሳቸውም ባማርኛ ቋንቋ እንዲነጋገሩ ነው። በግራኝ ወታደሮች መካከል ብዙዎቹ አማሮች ስለ ነበሩና ሱማሌዎችም በዚህ ዓመተ ምሕረት የማርኛ ቋንቋ ስለ ለመዱ ይህ ትእዛዝ ያለ ችግር ሊፈጸም ቻለ። በዚህ አኳኋን ሁለቱ ተቃዋሚ ወገኖች በሌሊቱ ጨለማ ውስጥ እየተጋፉ በጠባቡ በተራራ መንገድ ውስጥ ሲጓዙ ቄዩ። የግራኝ ወታደሮች ሁሉ ሰይፋቸውን እንደ መዘዙ ይራመዱ ነበር። እማሙም ራሱ ሰይፉን እንደ ልማዱ በግራ እጁ እንደ ያዘ ይከታተል ነበር። እስላሞቹ በተጠየቁ፥ ጊዜ የክርስቲያን ወታደሮች ነን እያሉ በመመለሳቸው በአጀብ ውስጥ የነበሩት ረዳት ጦር የመጣላቸው መሰላቸው እንጂ ጠላት እንደተቀላቀለባቸው ሳይገነዘቡ ብዙ ሰዓት ተጓዙ። ከመጨረሻው ላይ ጨለማው መንገዱን አላሳይ ስለ አለ ልዕልት ዓመተ ድንግል የተባለችውን የንጉሠ ነገሥቱን እኅት ያጀቡ ሰዎች ችቦ ማብራት ግዴታ ሆነባቸው። በዚህን ጊዜ እስላሞቹ በንጉሠ ነገሥቱ የደረሱ መስሎዋቸው ጐራዴያቸውን እንደ ያዙ ችቦው ብርሃን ወዳለበት ሮጡ። ግራኝም ከወታደሮቹ ጋራ ወደዚያው ገሠገሠ። ከችቦው አጠገብ በደረሱ ጊዜ ማን እንደ ተናገረው ሳይታወቅ የግራኝ ጦር ንጉሠ ነገሥቱን አልፎት እንደ ሄደና አጼ ልብነ ድንግል በሌላ መንገድ ይዞ ዐባይን መሻገሩን ለግራኝ ተነገረው። ግራኝም ንጉሡ ማምለጡን ተገንዝቦ አቤስማ የኦርና አብድኤ ናስርን ተመልሰው ንጉሡን እድኒከታተሉ አዘዘ። ሲነጋጋ እነዚህ የግራኝ ፈረሰኞች ንጉሠ ነገሥቱ በተሻገረበት መልካ ዐባይ ወንዝ ላይ ደረሱ። አሻግረውም ባዩ ጊዜ አጼ ልብነ ድንግልን የተከተሉ ፈረሰኞች እያንዳንዳቸው በሺህ ወቄት ከዐረብ አገር የተገዙ ድንጕላዎች በመሆናቸው የግራኝ ፈረሰኞች አልቻሉም ሲል የእስላሞች ታሪክ ጸሓፊ ገልጸዋል።

ልዕልትን ዓመተ ድንግልና የሚበዛው ጓዝ በዚሁ ቀን ከግራኝ እጅ ወደቁ። የንጉሠ ነገሥቱ ማምለጥ ግራኝን አመለጠን አስቈጣው። ይሁን እንጂ አጼ ልብነ ድንግልን ለማሳደድ ምክንያት እስከዚህ ዓመተ ምሕረት እስላሞች ባልደረሱበት በክርስቲያን አገር መግባት ቻለ።

ግራኝ ከዚያ እንደ ሆነ በጣና በስተ ደቡብ የነበረችውን ለመለም አገር ተመልክቶ ወደዳት። ለመጀመሪያ ጊዜ ከአገር ወደ አገር፥ መሮጡን ትቶ ከዚህች ከውብ አገር የመኖር ሐሳብ በልቡ አደረበት። ያለፉት ዘመናት ግሥጋሤና ጦርነት የሰውዬውን ዐቅም ማድከሙ አይጠረጠርም። ኤርትራና ጐጃም ብቻ ሲቀሩት ኢትዮጵያን ለመያዝ ያደረበት ምኞቱም የተፈጸመለት እንደ መሰለው አይጠረጠርም። ይሁንና በትግሬ ምድር ጸጥታ አልተገኘም። ጦርነቱን ተከትሎ የረኃብና የችጋር ጊዜ መጣ፥ ግራኝ ከቪዘር አድሊና ከቪዘር አባስ ጋራ በትግሬ ውስጥ የተጀመረው ታላቁ ሠራዊት ምግብ ለማግኘት ሲል ባላገሩን መዝረፍ ጀመረ። በመግደልና በመውሰድ የተደረገባቸውን ጉዳት ተበቀሉ። መቶ የጋማ ከብት ይዘው ወደ ትግሬ የገቡት የእስላም የጦር መኰኖኖች አንድ እንኳን ይዘው ያልወጡ ብዙ ናቸው፥ ይባላል። እስላሞቹ ከሸዋ ከአንጐትና ከአማራ አገሮች የዘረፉት መጠን የሌለው የምርኮ ዕቃ ከሚያጓጕዙበት የጭነት ከብቶችና ከሚዋጉበት ፈረሶቻቸው በተገፈፉ ጊዜ ከታላቅ ችግር ላይ እንደ ወደቁ አይጠረጠርም። ስለዚህ አሕመድ አብራሂም በዚህ በተመኛት ገነት በሆነች ባሕር ዳር መኖሪያውን ሠርቶ የትዳር ቤቱ ከማድረግ አስቀድሞ ትግሬ ውስጥ ያሉትን የጦር አለቆቹን ለመርዳት እንደ ገና ወደ ሰሜን መመለስ ግዴታ ሆነበት።

በዚሁ ጊዜ በስተ ምሥራቅ በኩል በደዋሮ አውራጃ ግራኝ አገረ ገዥ አድርጎ የሾመው ጀራድ ሰደቂ የተባለው ሰው በክርስቲያን የአርበኞች ጦር ተከቦ የማያቋርጥ አደጋ ስለ ተጣለበት ስለዚህ ጀራድ ሰደቂም ረዳት ጦር እንዲላክለት ጥያቄ ወደ ግራኝ ልኳል። ስለዚህ ግራኝ ደራ ወረዳ እንደ ደረሰ ሲዲ መሐመድንና ኤሚር ሁሴን ጀዋትሪን ከነሠራዊታቸው ለጀራድ ሰደቂ እንዲደርሱለት ላካቸው። ግራኝ አዲስ አገር ወግቶ በያዘ መጠን ከታላላቆች አርበኞቹ አንድ በአንድ ከመገደላቸው ሌላ ቍጥራቸውና የማስተዳደር ችሎታቸው አነስተኛ ለነእብረ ለሱማሌ ሹማምት የያዙት አገር፥ እየሰፋባቸው ሄደ። በታሪክ ውስጥ እንደታወቁት ወራሪዎች ሁሉ ሰዎቹን በሰፊ ምድር ላይ በመበታተን የግራኝ ዐቅም ከመጨረሻው ላይ እንደሚዳከም ግልጽ ነበር። ትግሉ በዚህ አኳኋን ላይ ሲገኝ እማም አብራሂም እንደ ገና ወደ ትግሬ ተሻገረ።

**ምዕራፍ ፳።**

**በርሙዴ ወደ ፖርቱጋል ንጉሥ ተላከ።**

በ፲፭፻፲፰ ዓ.ም የፖርቱጋል አምባሳደር ሆኖ ወደ ኢትዮጵያ የመጣው ሮድሪጐ ደ ሊማ ወዳገሩ በተመለሰ ጊዜ ከርሱ ጋራ ጸጋ ዘአብ የተባለው ያጼ ልብነ ድንግል መልክተኛ ወደ ሊስቦን እንዲሄድ መደረጉ ካለፉት ምዕራፎች በአንዱ ውስጥ ተመልክቶዋል። ጸጋ ዘአብ ሕንድ አገር ሰንብቶ በዓመቱ ሊስቦን ደረሰ። ይሁንና በፖርቱጋል ካፒታል ከደረሰ በኋላ የተላከበትን ጕዳይ ሳይፈጽም ሊስቦን ቄይቶ ነበር። ስለዚህ በዚህ በመከራ ጊዜ የፖርቱጋልን መንግሥት ርዳታ በአስቸኳይ ለመጠየቅ ሌላ ሰው መላክ አስፈላጊ ሆነ። ሮድሪጐ ደሊማ ወዳገሩ ሲመለስ ከርሱ ጋራ ወደ ኢትዮጵያ ከመጡት መላክተኞች መካከል ጆአዳል በርሙዴ የሚባለውን ራስ ላጭና አንድራዴ የተባለውን ሥዕል ሳይ ከአጼ ልብነ ድንግል ዘንድ እንዲቀሩ አድርጓቸው መሄዱ ይታወሳል። ከተምቤን ድል በኋላ የንጉሠ ነገሥት ሠራዊት በፍጹም መዳከሙና በኢትዮጵያውያን ኅይል ብቻ መከላከሉን ለመቀጠል የሚያጠራጥር መሆኑ ስለ ታወቀ አጼ ልብነ ድንግል በርሙዴን ወደ ፖርቱጋል ንጉሥና ወደ ሮማ ጳጳስ ለመላክ ቄረጠ። በ፲፭፻፳፯ ዓ.ም በርሙዴ በኑቢያ በኩል አድርጎ ወደ አውሮፓ ጕዞውን ጀመረ። ከመንገድም ላይ በዚህ ዘመን ውስጥ መካከለኛው ምሥራቅ ግብጽ ጭምር በቱርኮች እጅ ወድቆ ስለ ነበረ በርሙዴ ከመንገድ ላይ ተይዞ፥ ከመላኩ ላይ ትንሽ በመቄረጥ ሥቃዩን ከአሳዩት በኋላ እንደ ምንም አምልጦ የክርስቲያኖችን መርከብ አግኝቶ ተሳፍሮ ወደ ሮማ ለመሻገር ቻለ።

በርሙዴ ሮማ በደረሰ ጊዜ አጼ ልብነ ድንግል እስላሞችን ለመከላከል የክርስቲያን መንግሥቶችን ርዳታ ለመጠየቅ መላኩን ከገለጸ በኋላ በተጨማሪ ንጉሠ ነገሥቱ የኢትዮጵያን ቤተ ክርስቲያን በሮማ ጳጳስ ሥልጣን ውስጥ ለማድረግ መወሰኑን አስታወቀ። ከዚህም ቀጥሎ ሸምግለው የነበሩት አቡነ ማርቆስ በሞቱ ጊዜ በርሙዴ ወራሻቸው እንዲሆን መናዘዛቸውንና የኢትዮጵያም ቤተ መንግሥት ኑዛዜውን መቀበሉን አወራ። ይህ ነገር እውነት አለመሆኑ ግልጽ ነው። መጀመሪያ የጳጳስን ዙፋን ሟቹ በኑዛዜ ማውረስ እንደማይቻል በኦርቶዶክስ ሆነ በካቶሊክ የቤተ ክርስቲያን ሕግ የታወቀ ነገር ነው። ከዚህም ሌላ በርሙዴ ካቶሊክ መሆኑ እየታወቀ የኦርቶዶክሳዊትን ጳጳስ ወንበር ለመውረስ እንዳልተመረጠ ግልጥ ነው። የሆነው ሆኖ አንዳንዶቹ ታሪክ ጽሐፊዎች በዙሪያ መንገድ ለዚሁ ሐሰት ወሬ ማስረጃ ሊፈልጉለት ሞክረዋል። የጻፉትንም መግለጫ፥ እውነት ለማስመሰል ኋላ በአጼ ገላውዴዎስና በአጼ ሚናስ ዘመነ መንግስት በኢትዮጵያ ቤተ መንግሥትና በካቶሊካዊ ሚስዮን መካከል ስለ ተደረገው የሃይማኖት ጸብ ኢትዮጵያውያኖች የሰጡትን ቃል እንዳይለውጡ፥ የጻፉ አሉ። አስመስለው የኢትዮጵያ ሕዝብ በሃይማኖቱ ምን ያህል ጽኑ ሆኖ እንደ ኖረ ለሚያውቁ አስተዋዮች ይኸን የመሰለ ነገር እወንት ሁኖ ሊታያቸው አይችልም።

**ምዕራፍ ፳፩።**

**ስለ ባሕር ምድር መውረር፥**

**የቪዘር አድሊ መሞት።**

በትግሬ ውስጥ በእስላም ሠራዊት የደረሰው ችግር ሳይቃለል ግራኝ ደርሶ ከአድሊ ጋራ ተገናኘ። ጦርነቱን ተከትሎ ረኃብ በትግሬ አገር ላይ መድረሱ ባለፈው ምዕራፍ ተገልጾ ነበር። በ፲፭፻፳፮ ዓ.ም ደግሞ ረኃቡን ተከትሎ በትግሬ ምድር የገባው፥ ወረርሺኝ በሽታ ሕዝቡን ብቻ ሳይሆን የእስላምንም ወታደሮች ጭምር በብዛት ጠረጋቸው። በጭንቁና በመከራውም ጊዜ ሰይፍ ፈርተው እስላም ሁነናል፥ ካሉት ከክርሲያን ሕዝቦች ወደ ክርስቲያን እምነታቸው ተመልሰው አምላካቸውን ይቅርታ እየለመኑ የሃይማኖታቸውን ጠላት መቃወም ጀመሩ ፡ ይህ በእስላም የጦር ሠራዊት የደረሰው ታላቅ ችግር እንደማይበቃ ሁሉ የግራኝ የእኅቱ ልጅ የነበረው ቪዘር አባስ ሠራዔን ለመውረር ሄዶ ከዚያው ተከበበ።

አባስ በሠራዔ ምድር ሲገባ ተስፋ ልዑል የተባለው የወረዳዪቱ ገዥ ከነሠራዊቱ አገር ለቆ ሲሸፍት ቴዎድሮስ የተባለው ወንድሙ አገሩን ለአባስ አስረክቦ የእስላሞች ምስለኔ በመሆን ሠራዔን ማስተዳደር ጀመረ። አባስ አገር አማን መስሎት ርቆ ወግቶ ገደለው። ቀትሎም ጦሩን በየጫካው አሰልፎ ቪዘር አባስን ከበበው። ግራኝም ያባስን መከበብ ወሬ በሰማ ጊዜ ቪዘር አድሊን ከነ ሠራዊቱ አባስን እንዲረዱ ላካቸው። የአድሊ ጦር በሠራዔ ውስጥ ሲገባ፥ የተስፋ ልዑል ወታደሮች ባደፈጡበት ትልቅ ጫካ ውስጥ ለማለፍ ተጓዘ። ከጫካው ውስጥ ካንዱ ቦታ በደረሱ ጊዜ መንገዱ በጣም ጠባብ በመሆኑ ሁለት ሁኖ አጠገብ ላጠገብ ለመሄድ አልተቻለም። ስለዚህ አድሊ ሠራዊቱን በተራ እንዲሄድ ካዘዘ በኋላ፣ በፈረሱ አኳኋን ሲጓዝ የክርስቲያኖች የቀስት ፍላፃና ጦር ከያለበት ዘነበባቸው። አድሊም በብዙ ጦር ተወግቶ በዚያው ጫካ ውስጥ ሲሞት ከእስላሞቹ ብዙዎቹ ተፈጁ።

የቪዘር አድሊ መሞት ወሬ በንጉሠ ነገሥቱ ሰፈር በደረሰ ጊዜ ታላቅ ደስታ ተደረገ። ይህ ሰው ከግራኝ ጦር መሪዎች መካከል በችሎታቸው በጣም ከፍ ካሉት አንዱ ከመሆኑ ሌላ ምክሩ ከግራኝ ዘንድ የሚሰማና እማሙ በጣም የሚተማመንበት ሹሙ እንደ ነበረ ብዚህ ድርሰት ውስጥ ደጋግመን ገልጸናል። ግራኝ ገና ልጅ በነበረ ጊዜ አድሊ አብሮ አደጉ ስለ ነበረ እንደርሱ የሚያምነው ሰው አልነበረውም። የአድሊ መሞት ለግራኝ ታላቅ ጕድለት እንደ ፈጠረ ግልጽ ነው። በሚከተለው ውጊያ ተስፋ ልዑል ቢሞትም ባደረገው አደጋ ክርስቲያኖችን ከቪዘር አድሊ በመገላገሉ ታላቅ ሞያ ተደርጎ የሚታወስለት ነው። ወደ ፊት እንደሚታየው ሁሉ በግራኝ ዙሪያ የቀሩት የጦር መኮንኖች እንደ ቪዘር አባስና እንደ ኦማር የጭካኔ ሥራ ምግባራቸው የሆነና ዐመፀኞች ነበሩ እንጂ መካሪዎችና የጦርና የአስተዳደር ስልት የሚያውቁ ሹማምንት በመገደል እየሳሱ ሄደዋል። ይህም የድርጅቱ ጕድለት ውሎና አድሮ ግራኝን እንደሚጥለው የታወቀ ነገር ነው።

አድሊ ከሞተ በኋላ ተስፋ ልዑል ያገኘውን ያህል ጦር ሰብስቦ የእስላምን ሠራዊት ለመግጠም ቪዘር አባስ ወዳለበት ተጓዘ። ተስፋ ልዑልን ጦር ሜዳ ላይ ለመግጠም ከአባስ ጋራ ብዙ ጦር ስለ አልነበረ ርዳታ፥ ለመጠየቅ ወደ ግራኝ መልክተኛ ላከበት። ግራኝም የአድሊን ሞት የአባስን መጨነቅ በመመልከት ጦሩን አስከትቶ ከአባስ ጋራ ግንኙነት ለማድረግ ወደ ሠራዔ ገሠገሠ። ይሁን እንጂ ግራኝ ሳይደርስበት ቪዘር አባስ ከተስፋ ልዑል ውጊያ ገጥሞ ድል ማግኘቱንና ተስፋ ልዑልም ከጦሩ ሜዳ መሞቱን ግራኝ በሰማ ጊዜ ከዘመቻው ወደ ትግሬ ተመለሰ።

በትግሬ ውስጥ የሰፈረው የግራኝ ጦር ሠራዊት በ፲፭፻፳፮ ዓ.ም ውስጥ በረኃብ በበሽታና በውጊያ ሲጠቃ አጼ ልብነ ድንግል ከጐጃም ወደ በጌምድር ተመልሶ በዚሁ አውራጃ ውስጥ አዲስ ወታደሮች ለማስከተት ቻለ። ለአገራቸው ሕይወት ለሚዋጉት የኢትዮጵያ ጀግናዎች ድል መሆን ተስፋ አላስቄረጣቸውም። ወደ ጦር ግንባር የሚመራቸው አለቃ እስከ አገኙ ድረስ የአህመድ አብራሂም ወራሪዎች ዕረፍት ደንደማያገኙ የተረጋገጠ ነገር ነበር። ስለዚህ በዚሁ ዓመተ ምሕረት በኅዳር ወር የንጉሠ ነገሥቱ የጦር ሠራዊት ግራኝ የጦር አዛዥ አድርጎ በበጌምድር ውስጥ ከተወው ከገራድ ሺአሙን ወታደሮች ጋራ ገጥሞ በብርቱ ተዋጉ። በዚህም ውጊያ ላይ እስላሞች ድል ቢያገኙም የተደረገው ጅት ከፍ ያለ ስለ ነበረ ሺአሙን አገሩን ይዞ፥ ለመቂየት አልቻለም። ስለዚህ ከውጊያው በኋላ ቦታ መለወጥ ግዴታ ሆነበት። በዚሁ ዓመት ውስጥና ለተደረገው ውጊያ ፍጅት ለመቀበል እስላሞቹ ብዙ ደብሮችንና ገዳማትን አቃጠሉ። በትግሬና በበጌምድር ውስጥ ብዙዎችን ወረድዎች በዘረፋና በቃጠሎ አጠፏቸው።

**ምዕራፍ ፳፪።**

**የ፲፭፻፳፯ ዓ.ም ውጊያዎች።**

በግራኝ ሠራዊት ላይ ትግሬ ውስጥ በደረሰበት መከራና የገራድ ሺአሙን የጦር ሠራዊት በበጌምድር ውስጥ በመዳከሙ ምክንያት እማም አብራሂም ትግሬን ለቆ ወደ በጌምድር ለመሄድ ቍርጥ ሐሳብ አደረገ። በመጋቢት ወር የረመዳንን ጦም በመጋዛ ወረዳ ከአሳለፈ በኋላ ግራኝ የጦር መሪዎቹን ሰብስቦ የሚከተለውን ሐሳቡን ገለጸላቸው።

የተሻለ ዕድል ለማግኘት ወደሚያስችለን ወደ በጌምድር አውራጃ ብንሄድ ይሻለናል። ከዚያም ዋና ከተማችንን ከትመን መስጊዶቻችንን ሠርተን የመኖሪያ አገራችን እናደርገዋለን። ጦርነት ቢደረግብንም ጓዛችንን ከዚያው ትተን ለመዝመት ይቀናናል ብሎ አስረዳቸው። የጦር አለቆቹም በትግሬ የደረሰባቸው፥ ችጋር ሰልችቷቸው ስለ ነበረ የግራኝን ሐሳብ ያለመቃወም ተቀበሉ። ስለዚህ በሚያዝያ ወር የግራኝ ሠራዊት የትግሬን ምድር ለቆ በቆላው በኩል ወደ በጌምድር መጓዝ ጀመረ። የቀጥታው መንገድ በሰሜን ደጋ ላይ ሆኖ የክርስቲያኖች ጦር አምባዎቹን ስለ ያዙ የስሜንን ተራራ በስተ ምዕራብ መዞር ግዴታ ሆነባቸው። ይሁንና በወገራ ወረዳ በደረሱ ጊዜ ሌላ የክርስቲያን ሠራዊት ኮረብታዎችን ይዞ ጠበቃቸው። ይህንም ሠራዊት የመራው ሳኦል የተባለው የተስፋ ኢየሱስ ልጅ ነበር።

ሳኦል የጦር ሠራዊቱን ከመረጠበት የጦር ሜዳ ላይ ካሰፈረ በኋላ ከግራኝ ጋራ ገጥሞ ሙሉ ውጊያ አደረገ። ክርስቲያኖቹ ምንም ያህል ቢሰበሰቡ በዘመን ብዛት ግራኝ ካደራጀው ሠራዊት ጋራ ስለማይገዳደሩ በተጨማሪም የመሣሪያ ብልጫ በግራኝ በኩል ከፍ ያለ በመሆኑ እንደ ገና ተሸነፉ። ሳኦልም ድል ከሆነ በኋላ ከተረፈው ጦር ወደ ሰሜን አምባ ሸሸ።

የግራኝ ጦር ትግሬን እንደ ለቀቀ እርሱ ባውራጃው ላይ ትቷቸው የመጣውን ሰዎቹን የክርስቲያን ሕዝብ ወዲያው ተነሥቶ መውጋት ጀመረ። የሠራዔና የሺሬ ወረዳዎች ሕዝቦች የተሠራባቸውን ግፍ ለመበቀል ጊዜ ሳያጠፉ ጠላትን አከታትለው ማጥቃትን የዕለት ሥራቸው አደረጉ። ግራኝ የተመኘው የሰላምና የጸጥታ ዘመን የእስላም ወገኖች ለምለሚቱን የኢትዮጵያ ደጋ ለመውረስ ቍርጥ ሐሳብ አድርገው አገራቸውን ለቀው፥ የመጡበት አሳብ ሕልም እየመሰለ ሄደ። ይኸን ለመሰለው ትግል የጦር ሜዳ ፍጻሜ ለመስጠት እንደማይችል የታወቀ ነገር ነው።

ወገራ ውስጥ ከተደረገው ውጊያ በኋላ ግራኝ አምባ ሰሜን ፋር የተባለውን የጦር መሪውን ልኮ ሳኦልን ሰሜን ላይ ከአስወጋው በኋላ እይሰሜንን ወረዳ ማስገበር ቻለ። እንደዚሁ ደግሞ ቪዘር ሞዲያሒድን ልኮ በጌምድርን ካስያዘ በኋላ፣ ራሱም ጕዞ አድርጎ በፊተኛው ወረራ ጊዜ አይቶዋት ከመረጣት ባሕር ዳር ከምትባል ቀበሌ ዋና ከተማውን ከተመ። ከዚያም እንደ ሆነ ጦር እያዝመተ ጐጃምን አስወርሮ አስያዘ። ክርስቲያኖቹ ለዚህ ለመጨረሻው አውራጃቸው ለመከላከል ያደረጉት የጀግንነት ሥራ የሚያሰደንቅ ነው። ይሁን እንጂ ድል ማድረግ እስከዚህ ጊዜ ለእስላሞች ስለ ተሰጠ፥ የኢትዮጵያ ክርስቲያኖች የግራኝን ሠራዊት ከማድከምና የጦር መሪዎቹን ከማመንመን የተሻለ ለማድረግ አልቻሉም።

በተከተሉት ሁለት ዓመቶች ውስጥ ውጊያው የአርበኞች ሥራ ነበር። በዚህ በምናትተው ዓመተ ምሕረት ሁለቱ ተቃራኒ ወገኖች በረጅሙ ትግል ተዳክመው ዕረፍት የፈለጉ መስሎ ታየ። አጼ ልብነ ድንግል በበኩሉ መኳንንቶቹ በብዛት ስለ አለቁና የሚከተለው ሠራዊት በማነስ በእስላሞች ጦር ሠፈር መካከል እያቋረጡ በዱርና በገደል እየተዘዋወሩ ከጠላቶቹ ሲሸሽ ነበር። ግራኝ ግን ዘመቻዎቹ ያደረሱበት ድካምና የሰዎቹ ማለቅ እየከበደው ሄደ። ስለዚህ ሰውነቱን የሚያሳርፍበት ውብ በሆነች አገር ረጅም ዕረፍት ለማድረግ ቍርጥ ሐሳቡ አደረገ። ስለዚህ ከ፲፭፻፳፯ ዓ.ም እስከ ፲፭፻፳፱ ዓ.ም በልዩ ልዩ ግንባር የተገኙ በጦር አለቆች ከክርስቲያን አርበኞች ጋራ ውጊያ በሚገጥሙበት ጊዜ ግራኝ ራሱ ባሕር ዳር ከሠራው ከተማ ውስጥ በዕረፍትና በሰላም አሳለፈ።

**ምዕራፍ ፳፫።**

**የ፲፭፻፴፩ ዓ.ም ውጊያ።**

ግራኝ ደንቢያ ላይ በሰላም በተቀመጠበት በሁለት ዓመቶች ውስጥ በሌሎቹ ግንባር የክርስቲያን አርበኞች ሰራዊቱን ከመውጋት እንዳላቋረጡ በአለፈው ምዕራፍ ተመልክቶዋል። በአርበኞቹ ላይ ትልቅ ዘመቻ ባለመደረጉ ላገራቸው ታማኝ የነበሩ የክርስቲያን ወገኖች ገና አለማለቁን ተመልክቶ ጠላቶቹን ለመጨረሻ ጊዜ አሸንፎ አገሩን ሰላማዊ የሚያደርግበት የጦር ዘዴ ዐቀደ። ታላላቆች መሪዎቹም ቢሞቱበትም ቪዘር አባስ ኤሚር ኦማር ቪዘር ሞጂያህድንና አብድ ኤን ናስር ችሎታ የነበራቸው የጦር ሠራዊት መሪዎች በዚህም ጊዜ የጦር አዛዦች ሁነው ቄይተዋል። ከነዚም መካከል ኦማር ምሕረት የማያውቅ ጨካኝ ሰው በመሆኑ የሚከተለውን ዘመቻ ለመምራት ግራኝ የመረጠው ይኸን ሰው ነበረ። ከፊት ጀምሮ ንጉሠ ነገሥቱ ካልተማረከ አለዚያም ካልተገደለ አገዛዙ በኢትዮጵያ እንደማይጸድቅ ግራኝ ዐውቆት ነበር። (ይሁን እንጂ ለግራኝ ያልታየው አጼ ልብነ ድንግል ቢሞትም ወራሾቹ ትግሉን በጋለ መንፈስ መቀጠላቸውን ነው) የሆነው ሆኖ ጦሩን እንደ ገና ከማዝመቱ በፊት እማም አብራሂም የሚከተሉትን ቃላት ለአጼ ልብነ ድንግል ጻፈለት።

ኢትዮጵያ የእስላም ግዛት እንድትሆን የእግዚአብሔር ፈቃዱ ስለ ሆነ ከላይ የተቄረጠውን ውሳኔ መቃወም ከንቱ ነገር ነው። ስለዚህ የሴት ልጅህን ዳርልኝና ዕርቅ እናድርግ ይኸን ሐሳብ ያልተቀበልክ እንደሆን ግን ጦርነቱ በበለጠ አኳኋን እንደ ገና ይጀመርላና ያሸናፊው መበቀልም ከፍ ባለ አኳኋን ይፈጸማል የሚል ነው።

አጼ ልብነ ድንግል የግራኝን መልክት በአነበበ ጊዜ የንጉሠ ነገሥቱን የሰውነቱን ዋጋና ግርማውን በሚገልጽ ቃል መለሰለት። አንተ ከሐዲ አረመኔ በመሆንህ ልጄን ልድርልህ የማይታሰብ ነገር ነው። በአንተ እጅ በመውደቅ በአምላኬ እጅ መውደቅ ይሻለኛል። የሱ ኅይልና ርኅራኄ ታላቅ ነውና ብርቱውን ደካማ ደካማውንም ብርቱ ማድረግ በእርሱ እጅ ነው፥ የሚል ነው።

ድል መሆንና መሰደድ፣ ረኃብ፣ መከራ፣ የዚህን የወገኖቹ መሪ የሆነውን ንጉሥ እምነት ለመስበር አልቻሉም። ልብነ ድንግል ራሱ መከራን ለመሸከም በመምረጡ ወገኖቹም ከእርሱ ጋራ ለመሥዋዕት እንዲመረጡ፣ አደረጋቸው። ከዚህ መልስ በኋላ ግራኝ የጦር ሰራዊቶቹ በየግንባራቸው ያገኙዋቸውን የክርስቲያን አርበኞች በጭካኔ እንዲወጉ ትእዛዝ ሰጠ። በመጋቢት ፳፱ ቀን በ፲፭፻፴፩ ዓ.ም አቡበከር ካትም ንጉሠ ነገሥቱ በሚገኝበት ሰፈር ጀርባ ዙሮ ብርቱ አደጋ በመጣል ቍጥራቸው የበዛ ሰዎች ፈጀ። በዚህ ቀን አደጋ ከሞኡት መካከል አዛዥ አምኃ አዛዥ ተክለ ጊዮርጊስ የደብረ ቢዘን አለቃ የነበሩትና አባ ትንሣኤ ክርስቶስ ሌሎችም ለንጉሠ ነገሥቱ ታማኝ የነበሩ ታላላቅ ሰዎች ናቸው። አጼ ልብነ ድንግል ግን አብረዋቸው በነበረው ወታደሮችና መኳንንቶች ባደረጉት መሥዋዕትነት ከሞት ተርፎ ከስሜን አምባ ላይ ለመውጣት ቻለ። በሰሜንም ላይ የግራኝ ጦር ለንጉሡ ሰላም አልሰጠውም፤ ጦርነቱም በክርስቲያን ሕዝቦች ላይ ከዳር እስከ ዳር እንደ እሳት ነደደባቸው።

በዚህ ዓመት የአጼ ልብነ ድንግል በኵር ልጅና አልጋ ወራሽ የነበረው ፊቅጦር ከሸዋና እክደዋሮ አርበኞች ጋራ እስላሞችን ለመውጋት ዘመቻ ላይ ነበር። ይኸ ወጣት ነጋሢ በጦር ሜዳዎች ጀግንነት በማሳየቱ መጠነኛ የሆነ፥ የጦር ከሸዋ ከፈጠጋርና ከየደዋሮ ለማስከተል ቻለ። አደጋ በየጊዜው በመጣል በነዚህ አውራጃዎች ውስጥ ተበታትነው የሚገኙትን የግራኝን ሠራዊት አከታትሎ ካጠቃቸው በኋላ ግራኝ ከምሥራቅ ገራድ ኦስማንን ከምዕራብ ኦማርን ላከበት። የነዚህ የሁለቱ መሪዎች ታላላቅ የጦር ሠራዊት ፊቅጦርን ከከበቡ በኋላ አልጋ ወራሹ በታላቅ ጀግነንት ሲዋጋ ከጦር ሜዳ ሞተ።

የፊቅጦር መሞት ለአጼ ልብነ ድንግል ብቻ ሳይሆን ለክርስቲያን ኢትዮጵያ ዕድል ታላቅ ጉዳት አደረሰ። ይሁን እንጂ በዚህ በመጥፎ ዕድል ምክንያትም የክርስቲያን ወታደሮች በጦር ሜዳዎች ሁሉ ከእስላሞች ጋራ መከራከሩን አላቋረጡም።

አጼ ልብነ ድንግል ስሜን ላይ ተዋግቶ እንደ ገና ድል ከሆነ በኋላ የተገኘውን ያኽል ጦር ለመሰብሰብ ወደ ዋግ ተሻገረ። ሰሜን የወጋቸው ጦር በኦማር መሪነት ተከታትሎ ዋግ ላይ እንደ ገና አደጋ ጥሎ ብዙዎቹን የክርስቲያን ወታደሮች ፈጃቸው።

ኦማር ዋግን በመውረሩ ምክንያት አጼ ልብነ ድንግል በዚህ አውራጃ ለመቂየት አልቻለም። ስለዚህ የኦማር ሠራዊት ሳይደርስበት ከዋግ እንደ ገና ወደ ሰሜን መሸሽ ግዴታ ሆነበት። ከዚያም ኦማር ተከትሎዋቸው ሄዶ ሰኔ ፱ ቀን ፲፭፻፴፩ ዓ.ም እንደ ገና አደጋ ጣለባቸው። በስፊው የኢትዮጵያ አገር ውስጥ ለንጉሠ ነገሥቱ መደበቂያ እንኳን አልተገኘለትም። ከሰሜን አደጋ በኋላ ልብነ ድንግል አብረው የነበሩት የቤት አሽከሮች ከቋጥኝ ወደ ሌላው ቋጥኝ ከገደል ወደ ገደል እየተዘዋወሩ በታላቅ መከራ፥ ከሰሜን አምልጠው ጸለምት ምድር ገቡ። ጸለምት በገቡም ጊዜ ንጉሡን ይዘው ለሚሸሹ ቍጥራቸው አነስተኛ ለነበሩት ሰዎች መደበቂያ አልተገኘም። የጸለምት ገዢ ከእስላሞች ጋራ በመተባበር ከአገሩ እንዲወጡለት ካደረጋቸው በኋላ፥ ወደየበረሃው እንዲከታተሏቸው ለእስላሞቹ ጠቆመ። የኦማር ወታደሮች ንጉሡን በረሃ ለበረሃ በሚያሳድዱበት ወራት ላይ ክረምቱ እየከበደ በመሄዱ ራሳቸው ደክመው ተመለሱ። አጼ፥ ልብነ ድንግልና ተከታዮች በሐምሌ ወር ተከዜን ተሻግረው ወደ ሽሬ መሄድ ግዴታ ሆነባቸው።

የተከዜን ወንዝ አጼ ልብነ ድንግል የተሻገረበት አኳኋን ተኣምር ነበር። መሻገሪያ ድልድይ ወይም ገንዳ ባልነበረበት መልካ ወንዙን ለማቋረጥ ከንጉሠ ነገሥቱ ጋራ የነበሩት ጥቂት ሰዎች ዛፎችን ቄርጠው አንድ ላያ ስተሳስረው አጼ፥ ልብነ ድንግልን ከርብራቡ ዕንጨት ላይ እንዲጋደም አድርገው ከወንዙ ማዕከል ላይ እየዋኙና እየገፉ ለማሻገር ቻሉ ይባላል።

አጼ ልብነ ድንግል ሺሬ በደረሰ ጊዜ የሺሬ ገዢና ያ ጐበዝ ሕዝብ እንደ ገና ታጥቆ ከንጉሠ ነገሥቱ ጋራ ተሰልፎ ለመዋጋት ተነሣ። ኦማር የሺሬን መሸፈት በሰማ ጊዜ፥ ገሥግሦ ከወረዳው ገብቶ ሕዝቡን እያረደ የተረፉትን አብያተ ክርስቲያናት እያቃጠለ አገሪቱን ለጥፋት ሰጣት። በመስከረም ፳፭ ቀን ፲፭፻፴፪ ዓ.ም አጼ ልብነ ድግንል የሺሬን አርበኞች ይዞ ከኦማር ጋራ ገጥመው ብርቱ ውጊያ አደረጉ። ከጦርነቱም ላይ ኦማር ቄስሎ ወደቀ። ከመቍሰሉም በኋላ እስላሞቹ ይኸን ጨካኝ ሰው ወደ ደንቢያ አሸሹት፤ በሺሬ ውስጥ ያለው የግራኝ ጦር ግን በሌላ የጦር መሪ አዛዥነት ከዚያው ቄየ።

ኦማር ከቍስሉ ከዳነ በኋላ በበለጠ አኳኋን ሺሬን ለማጥፋትና ባጼ ልብነ ድንግል ላይ ለመበቀል ተመልሶ ወደ ትግሬ ተሻገረ። በሺሬ ሕዝብ ላይ የተወጣው የቁጭት ሥራ፥ የመጨረሻው የአሕዛብ ጭካኔ ዐይነት ነበር። ሕዝቡን በመደዳው ሲያርድና መንደሮቹን በቃጠሎ ሲያወድም ኦማር በወባ ተይዞ ታመመ። ይኸን ዐመፀኛ ሰው ከዚያው ታሞ ከተኛበት አንድ የሺሬ ሰው በሌሊት ተንፋቆ ከድንኳኑ ገብቶ በጩቤ ሆዱን ሠነጥቆ ገድለው። በዚህ ጀግና መሥዋዕትነት ሺሬ በኦማር እጅ ሊደርስበት ከነበረው ከሙሉ ጥፋት ዳነች።

**ስለ አምባ ግሼን መያዝ።**

አምባ ግሼን የነጋሢዎች ማጋዣ ከመሆኑ ሌላ የግራኝ ጦርነት እንደ ተጀመረ የቤተ መንግሥቱ ሀብት በብዛት ከአምባው ላይ በመጠራቀሙ በብርቱ ተመሽጎ ምርጥ በሆኑ ሻለቃዎች መጠበቁን ከዚህ ቀደም አስረድተናል። ከዚህም ሌላ ከ፲፫ኛው መቶ ዘመን አንሥቶ አምባ ግሼን የቤተ መንግሥቱና የኢትዮጵያ ምሽግ ሁኖ እንደ መቁጠሩ ገናና ስም የነበረው አምባና ለኢትዮጵያም ታላቅነትና ኅይል ምሳሌ ሁኖ የቆየ መሆኑ አይዘነጋም። ስለዚህ አንዱ የግራኝ ምኞት ይኸን አምባ መያዝ መሆኑ አይዘነጋም። የግሼን መያዝ ለግራኝ የድል አድራጊነት ፍጻሜ እንደ መሆኑ ለክርስቲያን ወገኖች ደግሞ ከሚመኩባቸው ታላላቅ ነገሮች መካከል አንዱ እንደ ሄደባቸው በመቍጠር ተስፋ የሚያስቄርጣቸው ይሆናል ተብሎ በእስላሞች ሰፈር የተገመተ ነገር ነበር። ግራኝ ይኸን አምባ ለመያዝ በመጀመሪያ ጊኢዘ ያላካቸው የጦር አለቆቹ ምን ዐይነት ዕድል እንዳጋጠማቸው ይታወሳል። ቀጥሎም በጥንቃቄ ያዘጋጀው ታላቅ ጦር በግራኝ ራሱ ተመርቶ አምባውን ባጠቃው ጊዜ ያምባው ዘበኞች ብዙ ሰው ፈጅተውበት ድል አድርገው እንዳባረሩት ባለፉት ምዕራፎች ውስጥ ገልሰናል። በ፲፭፻፴፩ ዓ.ም ግራኝ የክርስቲያኖችን የመከላከል መንፈስ ለመሰብር ሲል የሚተማሙበትን ሁሉ ለማጥፋት እንደ ተነሣ ታውቋል። ስለዚህ ንጉሡን ለመማረክ በሚያሳድድበት ጊዜ አምባ ግሼንም እንዲያዝ አዘዘ።

አምባ ግሼን ላይ የሚያውጡት መንገዶች ሁለት ነበሩ። አንዱ ዋናውና የታወቀው በር እንደ መሆኑ በብርቱ ተመሽጎ የብረት በር ተበጅቶለት የሚጠበቀው ነው። ሁለተኛው ግን ለብዙ ሰው ያልታወቀና እንደ ስርቆሽ በር የሚቆጠር እንደ መሆኑ በብርቱ ሳይመሸግና ሳይጠበቅ የቂየ መንገድ ነው። ግራኝ ይኸን አምባ ከ፲፭፻፳፮ ዓመት በፊት ባጠቃ ጊዜ፥ ይህች መንገድ መኖሩዋን አላወቀም ነበር። የዚህች መንገድ፣ መኖር ምሥጢር በጥብቅ ሲጠበቅ የቂየ ስለሆነ አምባው ላይ ከሚኖሩት ሰዎች በቀር ሌላ መውጫ መኖሩን የሚያውቅ ሌላ አልነበረም ይባላል።

በ፲፭፻፴፩ ዓ.ም የአምባ ግሼንን ምሽግ ለመያዝ የታዘዘው የግራኝ ጦር አለቃ ቪዘር ሞጃሂድ ነበር። በ፲፭፻፳፫ ዓ.ም አውራይ ኦስማንና ማታን የተባሉ የጦር መሪዎች በ፲፭፻፳፮ ዓ.ም ለሞጃሂድ የታወቀ ነገር ነበር። ስለዚህ ሞጃሂድ በውጊያ መሞከርን ትቶ ከክርስቲያን ወገኖች መካከል አምባውን አሳልፎ የሚሰጠው ከሐዲ እንዲፈልጉለት አደረገ። በግሼን ተራራ ላይ ከተጋዙት መስፍኖች አሽከሮች መካከል አንዱ በዚሁ በስርቆሽ መንገድ ወርዶ የሞጃሂድ ወታደሮች በሌሊት ጕዟቸውን ወደ አምባው ጫፍ ቀጥለው ሳይነጋጋ ከአምባው አናት ላይ መሰለፍ ቻሉ። ይኸ ሁሉ ሲሆን ያምባው ዘበኞች ዝቅ ብለው ከዋናው መውጫ መንገድ አቅራቢያ ሰፍረው ስለሚገኙ የጠላት ጦር በጀርባቸው በኩል መግባቱን አላወቁም። ሲነጋጋ ያላሰቡበት አደጋ እንደ መሆኑ መጠን ክርስቲያኖቹ ሳይታጠቁ ብዙ ፍጅት ሊደርስባቸው ቻለ። የጨበጣ ውጊያ በቀጠለ ጊዜም በታላላቅ ጀግንነት ተከላክሎ ድል በማግኘት አምባውን ሳያስይዝ የቄየው ያምባ ግሼን ሻለቃ በከሐዲ ሥራ በጩቤ ጀርባውን እንደ ተወጋ ሰው በተአልት እጅ ወደቀ። ሁኖም ባለፉት በሁለቱ ውጊያ ያሳዩት ቄራጥነትና ጀግንነት ለታማኝነታቸው ታሪክ ምስክር ሆና ትኖራለች።

እስላሞቹ ያምባውን ዘበኞች ካሸነፉ በኋላ እየተሯሯጡና እየረበሹ እንደ ዕብድ፥ በመስፍኖቹ መኖሪያ ቤቶች ገብተው በጎራዴ ፈጁዋቸው። የነዚህ ደም እይሸተታቸው ወገን ጭካኔ ምሕረት የማያውቅ ዐይነት ነበር። በፍጅቱ ጊዜ ለሴቶችና ለልጆች ስንኳ ምሕረት አልተደረገላቸውም። መስፍኖችን አንድ አምባ ላይ መውዝጋት የሚያስከተለው ከባድ አደጋ ለሁለተኛ ጊዜ ተፈጸመ። የዮዲት በ፲ኛው መቶ ደብረ ዳሞ ላይ ያሠራችው ወንጀል ከ፬፻ ዘመን በኋላ እንደ ገና መደገሙ ወደ ፊት እንደሚታይ ሁሉ ለኢትዮጵያ ቤተ መንግሥት ትምህርት ሳይሆናት ኖሮ የደብረ ዳሞና ያምባ ግሼን አሳዛኝ ሁኔታ ተረስቶ የጐንደር ነገሥታት በተራቸው ይኸን ክፉ ልማድ አምባ ወህኒ ላይ እንደ ገና ሳረፉት።

ያምባ ዘበኞችንና የነጋሢን ወገኖች ከፈጁ በኋላ የግራኝ ወታደሮች እንደልማዳቸው ዘረፋ ገቡ። የወሰዱትም ሀብት ይኸን ያኽል ነው ሊባል አልተቻለም።

የአምባ ግሼን መያዝ ወሬ በሙሉ በኢትዮጵያ ላይ እንደ ነጐድጓድና እንደ መብረቅ ተሰማ። በሁሉም አገር ለመንግሥታዊ ሥልታን ምልክቱ የሆኑ ነገሮች አሉ። በ፲፮ኛው መቶ ኢትዮጵያ የአምባ ግሼን ምሽግ የንጉሠ ነገሥቱ እንደ ዘውዱና እንደ በትረ መንግሥቱ ለሥልጣኑና ለገናናነቱ ምስክር ነበር። ወዲያውም አምባው የመንግሥቱ ዋና ግምጃ ቤት ስለ ነበረ አለመጠን የታፈረና የተከበረ መከላከያ ነበር። ከይኩኖ አምላክ እስከ ልብነ ድንግል ዘመነ መንግሥት የአምባው ዘበኞች ከኢትዮጵያ ጦር ሠራዊት መካከል እየተመለመሉ ምርጥ የሆኑት ብቻ ለዚህ ተግባር ይላኩ ነበሩ። ስለዚህ ጦርነቱ ከተጀመረ አንሥቶ እስከ ፲፭፻፴፩ ዓ.ም ንጉሠ ነገሥቱን በጦር ሜዳ ካገኘው መሸነፍ የበለጠ ያምባው መያዝ የክርስቲያንን ሕዝብ ሐሳብ አለመጠን አናወጸው። በዘመናችን ካለው ትውልድ የዚያን አምባ ገናና ስምና የምሽጉን አስፈሪነት የሰሙ ሰዎች ቍጥራቸው ያነሰ ሳይሆን አይቀርም። በ፲፮ኛው መቶ ኢትዮጵያ የዘመኑ ታሪክ ጸሐፊዎች ስለዚህች ዕልደ ቢስ ቀን ሲያስትቱ፥ ያምባ ግሼን መያዝ ለክርስቲያን ሕዝቦች እልፈተ ዓለም እንደ ደረሰ ሁኖ ተሰማቸው ሲሉ ጽፈዋል።

ስለ ሆነ በሚከተሉት ምዕራፎች እንደሚገለጽ ሁሉ ለእስላሞች እንደ መሰላቸው የንጉሠ ነገሥት መሞት ወይም የአምባው መያዝ የክርስቲያንን ሕዝብ የመከላከል መንፈስ ሊሰብር አልቻለም። ይልቁንም ከዚህ ጊዜ በኋላ ያርበኝነት መንፈስ እየተጋጋለ ሄደ እንጂ የተቀነሰ ሆኖ በታሪኩ ውስጥ አናየውም።

**ምዕራፍ ፳፬።**

**ስለ አጼ ልብነ ድንግል መሞት።**

ያ፲፭፻፴፩ ዓ.ም ውጊያ በአጼ ልብነ ድንግል በታማኝ ክርስቲያኖች ላይ ምን ያህል ጠነከረባቸው በየጦሩ ሜዳ ያገኛቸው ጉዳት በሚበቃ አኳኋን ያስረዳል። በዚሁ በአንድ ዓመት ውስጥ የፊቅጦር መሞትና የሚናስ መማረክ ቍጥር የሌላቸው ወዳጆቹና ታማኞቹ የነበሩት የቤተ መንግሥት ሹማምት ማለቃቸው፥ ከአገር ወደ አገር የመሰደድ የደረሰበት ችጋርና መከራ ፍጡር ሊሸከመው የማይችል ዐይነት በመሆኑ በአጼ፥ ልብነ ድንግል ላይም ጉዳት መሥራቱ የማይጠረጠር ነው። በኀዘን ልቡ ከመሰበሩና ነፍሱም ከመጨነቁ ሌላ ዐቅሙም ተዳከመ። ስለዚህ እይግራኝ ጦር ሊወጣበት በማይችል ምሽግ አምባ ላይ ለማረፍ ከቤተ ሰቦቹና ከተረፉት ተከታዮቹ ጋራ ወደ ደብረ ዳሞ ተጓዘ። ለእስልሞቹ ሳይገብር የቆየው ባሕር ነጋሽ ይስሐቅ ከአነስተኛ ጦር ሠራዊት ጋራ ወደ ሺሬ ድንበር መጥቶ የንጉሣዊን ቤተ ሰብ ደብረ ዳሞ ላይ ካወጣ በኋላ ተመልሶ ወደ ዳብሮአ ሄደ። አጼ ልብነ ድንግል ደብረ ዳሞ ላይ ከወጣ በኋላ በሕይወቱ ብዙ ጊኤ አልቄየም። በኀዘንና በድክማ ተባሮ ይኸ ታላቅ ጀግና በ፵፭ ዓመቱ ጳጉሜ ፫ ቀን ፲፭፻፴፪ ዓ.ም ዐረፈ።

ከ፴፪ ዓመት ዘመነ መንግሥቱ የመጨረሻዎቹን ፲ ዓመቶች በጦርነት በመከራ አሳለፋቸው። ለዐቅመ አዳም ደርሶ ንጉሣዊ ሥልጣን በተረከበ ጊዜ እንድራሴ የነበረችው ንግሥት ዕሌኔ ኢትዮጵያን ይክን ከመሰለ መከራ ለማዳን ያቀደችውን፥ ፖለቲካ በማሻሻል ፈንታ ፈጽሞ በመሻሩ የልጅነት ሥራ ሠርቶዋል። የንግሥቲቷን የሰላምና የወገን ማበጀት ፖለቲካ ከነቀፈ ዘንድ የፖርጉጋል መልክተኞች ወደ ኢትዮጵያ በመጡ ጊዜ ከነሱ ጋራ ተነጋግሮ በዘመኑ አስፈላጊ የነበሩትን የጦር መሣሪያዎች መግዛት ይችል ነበር። ይህን በማድረግ ፈንታ መላክተኞቹን ስድስት ዓመት ሙሉ ደጅ በማስጠናት አጕላልቶ ከንግግራቸው ፍሬ ሳይወጣው መልሶ ሰደዳቸው። ሬድሪጐ ደሊማ ኢትዮጵያ በቄየበት ዘመን ውስጥ በሁለት ወገኖች መካከል ቁም ነገር እንደመንጋገር በዋዛና ከንቱ በሆኑ ሥነ ሥርዓት በማሳየት ጊዜው ጠፋ። ከፈጠጋር ድል በኋላም የንጉሠ ነገሥት ጦር ገፍቶ ሐረርን መያዝ ሲችል፤ ሡልጣናዊው የጦር ሠራዊት እንደ ገና እንዲያይልና አደጋ እንዲጥል ችላ በማለት ፋታ ተሰጠው። በግራኝና በሡልጣኑ መካከል ጠብ በነበረበት ጊዜም ደካማውን ሡልጣን በመደገፍ ግራኝ ወደ ከፍተኛው ሥልጣን እንዳይደርስ ማድረግ አጼ ልብነ ድንግልን አምልጦታል። አስተዳዳሪዎችንና የጦር መሪዎችን በመምረጥ ያጼ ልብነ ድንግል ችሎታ ከተቃራኒው ጋራ የሚመዛዘን አልነበረም። ይህ ሁሉ ከተባለ በኋላ የዚህን ንጉሥ በእምነቱ መጽናት በመከራ ጊዜ ለሕዝቦቹ ነፃነት ራሱን አሳልፎ መስጠቱንና ድካም የማያውቅ የመታገል ችሎታውን አለማመስገንና አለማድነቅ ልበ ቢስ የሚያሰኝ ነው። በርሱ ጊዜ ድል ባይገኝ ኢትዮጵያ ተገዥ ከመሆን ያዳናት የልብነ ድንግል መሥዋዕትነት ነው። ስለዚህ ይህ ታላቅ ንጉሥ በኢትዮጵያ ሕዝብ ላይ ከፍ ያለ ውለታ ጥሎ መሰናበቱ አይዘንጋ።

**ምዕራፍ ፳፭።**

**ስለ አጼ ገላውዴዎስ መንገሥ።**

በ፲፭፻፴፪ ዓ.ም አጼ ልብነ ድንግል በሞተ ጊዜ በክርስቲያኖችና በእስላሞቹ መካከል የነበረው ጦርነት ለክርስቲያን ኢትዮጵያ ተስፋ የሚያስቈርጥ ዐይነት ሆኖ ታይቶ ነበር። ባለፉት ምዕራፎች እንደ ተመለከትነው ሁሉ ከአጼ ልብነ ድንግል ከተወለዱት ከአራቱ ወንድ ልጆች አልጋ ወራሽ የነበረው ፊቅጦር በ፲፭፻፴፩ ዓ.ም በሸዋ ውስጥ ሲዋጋ ጦር ሜዳ ላይ ሞተ፣ በዚሁ ዓመተ ምሕረት ሦስተኛው ወንድ ልጅ ሚናስ የተባለው ትግሬ ውስጥ በተደረገው ውጊያ ተማርኮ ወደ የመን አገር ተሸጠ። ሰለዚህ ንጉሠ ነገሥቱ በሞተ ጊዜ የተረፉት ወንዶች ልጆች ሁለተኛው ልጅ ገላውዴዎስና ያዕቆብ የተባለው አራተኛው ልጅ ናቸው።

ከፊቅጦር ሞት በኋላ፣ ተከታይ የነበረው ገላውዴዎስ በመሆኑ አጼ ልብነ ድንግል በሞተ ጊዜ ይህ የ፲፰ ዓመት ወጣት አልጋውን ወረሰ። አጼ ልብነ ድንግል በትምህርት የጐለመሰ ሊቅ ስለ ነበረ ወጣቱን ገላውዴዎስን ቅዱሳት መጻሕፍትን ከነትርጓሜያቸው እያስተማረ አሳደገው። ከዚህም ሌላ ገላውዴዎስ ፈረስ በመጋለብ አውሬን ማደን በቀሥት መዋጋትንና የጦር ስልትን እየተማረ ጐልመሰ። ገላውዴዎስ ከልጅነቱ ጀምሮ ለትምህርት ጥማት ስለ ነበረው አባቱ የሚያስተምረውን ሁሉ በብሩህ ልቡናው ይከታተል ነበር። አባቱም ከታላቁ ልጅ ከፊቅጦር አብልጦ ስለ ገመተው የአስተዳደርንና የቤተ ክሀንትን ዕውቀት ለእርሱ ያስተምረው ነበር። እግዚአብሔር በሰማይ ከምትገኘው ኢየሩሳሌም ከብረት የተሠራ በትረ መንግሥት እንደሚልክለት ጠላቶቹንም እንደ ሸክላ ሰባብሮ በማሸነፍ እንደሚገዛቸው አባቱ ገላውዴዎስ በልጅነቱ ወራት ይነግረው ነበር። ይባላል። ስለዚህ ይህ የ፲፰ ዓመት ወጣት አልጋ በእረሰ ጊዜ የተጣለበትን ኃላፊነት ለመሸከም አልከበደውም የንጉሣዊ ተግባርንም እንግዳ ሆኖ አላገኘውም።

ታሪክ ካደረሰልን በኢትዮጵያ ሕዝቦች መሪ መካከል በባሕሪው ደግነት በልቡ ንጽሕና በትዕግሥቱና በጀግንነቱ አጼ ገላውዴዎስ ከታላላቆቹ መካከል የሚቄጠር ነው። የሰውን ልጅ ጥልቅ በሆነ አኳኋን በመውደድና በመሐሪነቱ ከአድያም ሰገድ ኢያሱ ጋራ የሚገማመት ንጉሥ ነበር። በዘመነ መንግሥቱ የኖሩ ሰዎች በመፍራትና በመንቀጥቀጥ ሳይሆን የአባትና የናትን በሚመልስ በለሰለሰ ፍቅር የገዙለት። ለሕዝቦቹ የነበረዉ ርኅራኄና ለጠላቶቹ ያደረገው ምሕረት የደነቱ ሥራ ገላውዴዎስን ልዩ ከሆኑት ከሰው ልጆች መካከል የሚያስቈጥሩት ዐይነቶች ናቸው። በሕይወቱ ያወቁት ደራሲዎች ከገላውዴዎስ ታሪክ መቅድም ላይ በሚከተሉት ቃላት አንሥተውታል።

ለአፍና ለጕሮሮ ከማርና ከሸንኰራ አገዳ የሚታፍጥ ለሚሰሙ ጆሮዎች መደነቅን የሚያበዛ ለሚሰሙትም እንደ ዘፈን ደስታ የሚሰጥ ስሙ የተከበረ ትሩፋቱ የተነገረ ሥርዐቱ ያማረ ልቡ ንጹሕ የሆነ ግብረ ገብ የተመሰገነ ፍርዱ የቀና ትእዛዙ የጸና በኢትዮጵያ በደጋዋ በቆላዋ በመስኮችዋና በተራራዎችም በባሕሮችዋና በደሴትዎችማ በብልኆቹ በሰነፎቹ ሁሉ ከጽፍን እስከ ጽንፍ ተከራካሪ ሳይኖርባት ከአዲም በር እስከ አዲም ስለ ነገሠው ስለ አጼ ገላውዴዎስ ታሪክ እንጀምራለን የሚል መቅድም ነው።

ታሪከ ነገሥት እንደሰየመው ሁሉ ማር ገላውዴዎስ ለፍጡር ሁሉ የነበረው የልቡ ቸርነት በአገሩ ሰዎች ፊት ታላቅ፥ ሞገስ ያስገኘ ንጉሥ ነበር። ደራሲዎች እላይ በተጠቀሱት ቃላት የዘመሩለት በግራኝ ላይ ባገኘው ታላቅ ድል ክርስቲያኖችን ከትፋት አድኖ የኢትዮጵያን ነፃነት በመመለሱ ብቻ ሳይሆን በርኅራኄው በቸርነቱና በመሓሪነቱም ባሕሪ ጭምር ነው። በአገሩ ጠላት ላይ ድል አግኝቶ ሥልጣን ከጁ በተገኘ ጊዜ አባቱን ከእስላሞች ጋራ አባብረው ሲያሳድዱ ለቄዩት ከሐዲዎች ምሕረት አደርገላቸው። ወንድሙን ፊቅጦርን ያስገደሉትን ሰዎች የሞት ፍርድ አልፈጸመባቸውም።

የናቱን ልጅ ሚናስን ለባርነት የሸጠው የእማም አብራሂም ልጅ ተማርኮ ከጁ በወደቀ ጊዜ በማዕርግ አኑሮት በመለወጥ አኳኋን ወደ ዘመዶቹ መልሶት ሚናስን ወደ ቤተ መንግሥቱ መለሰው እንጂ የጭካኔው ሥራ በተላቱ ልጅ ለመፈጸም አልፈቀደም። ከጦርነቱ ፍጻሜ በኋላ በክርስቲያን አገር፥ እየዞረ የተቃጠሉትን አብያተ ክርስቲያናት አሠራ። የተማረኩትንና ለባርነት የተሸጡትን ወገኖቹን ሰብስቦ ለነፃነትና ለትዳር አደረሳቸው። ለተራበው ሕዝብ ምግብን አደለ። ተስፋ የቄረጡትን አጽናናቸው። ባደረጋቸው ከመጀመሪያዎቹ ውጊያዎች ለመረዳት እድነሚቻል ሁሉ ይኸ ወጣት ንጉሥ ጀግና ከመሆኑ ሌላ የጦር ስልት የሚያውቅ የወታደር ታላቅ መሪ ነበር። አጼ ገላውዴዎስ ለአገሩ በሠራው ሙያ በኢትዮጵያ ሕዝቦች ትውልድ ላይ የማይረሳ ውለታ የተወ ንጉሠ ነገሥት ነው። እርሱ የመንግሥቱን ሥልጣን በጨበጠ ጊዜ የኢትዮጵያ ነፃነት ሕልም መስሎ ታይቶ የተጠበቀው መጥፎ ዕድል ብቻ ነው። ገላውዴዎስ ሲሞት ጠላት ተሸንፎ የመንግሥቱ ድንበር ወደ ዱሮው ተቃርቦ የክርስቲያን ሕዝብ ከጨለማ ወደ ብርሃን ቀን ተላልፎ ይገኝ ነበር። በገላውዴዎስ ዘመነ መንግሥት ኦሮሞች ከደቡብ ተነሥተው ወደ ሰሜን ወረራቸውን ቢቀጥሉ እንኳን ታሪክ ኋላ እንዳስረዳው ሁሉ ይኸ ከቤተ ሰብ ክርክር የሚቄጠር እንጂ የቱርኮችንና የዐረቦችን ኢምፔሪያሊም በማስከተል የክርስቲያንን ሃይማኖት አጥፍቶ ኢትዮጵያውያንን የች አገር ሕዝብ ተገዥ ከመሆንም ሌላ ሰብአዊ መብታቸውን የሚያሳጣቸው አልነበረም። የኦሮሞች ወረራ ቁሞ ባገሪቱ እርጋታ ሲጀመር መቶ ዘመን እንኳ ከማለፉ በፊት አማሮችና ኦሮሞች በአንድነት ሁነው ነፃነት ጠብቀው አኑረዋል። በመጨረሻው የሐረርን ሡልጣናዊ መንግሥት አውድመው የዐረቦችን ግፊያ ለመስበር የተቻለው ሁለቱ ነገድ ጐን ለጐን ሆነው የሐረርን የጦር ኅይል በመስበራቸው ነው።

አጼ ገላውዴዎስ በትረ መንግሥቱን እንደ ተቀበለ ከደብረ ዳሞ ወደ ሰሜን ተሻግሮ ትግሉን ቀጠለ ሞከረ እንጂ ጊዜ አላጠፉም። እናቱ ንግሥት ሰብለ ወንጌል ከሰሜን ፈላሽዎች ጋራ ዝምድና ስለ ነበራት ከባላባቶች ጋራ ንግግር በማድረግ የስሜን ሰዎች ወጣቱን መሪ እንዲከተሉት አደረገች። ስለዚህ ገላውዴዎስ ቡሪ ወደምትባል ቀበሌ ሄዶ ጦር ሠራዊቱን ካሰናዳ በኋላ ከጠላት ጦር ጋራ ለመግጠም ተዘጋጀ። በአቅራቢያው የነበረውን የግራኝን ጦር የመሩ ስመ ጥሩ አለቆች ነበሩ። ከነዚህም መካከል ቬር ዓሣ ገራድ ኦስማንና ዲልባ የተባሉት ሱማሌዎች የታወቁ አርበኞች ነበሩ። እነዚህም ከሱማሌ ወታደሮች ሌላ ኢዮራም የተባለ ከሐዲ ክርስቲያን በመራው ጦር ተደግፈው ነበር። ታኅሣሥ ፫ ቀን ፲፭፻፴፪ ዓ.ም አጼ ገላውዴዎስ አነስተኛ ጦር ይዞ ከነዚህ ጋራ ገጠመ። ታሪከ ነገሥት ስለዚህ ውጊያ ሲያትት አዲሱ መሪያቸው የጦር ስልት በማወቁ፣ የክርስቲያን ወታደሮች ተጠናክረው እንደ ቄሰለ አንበሳ እንደ ወለደች ድብ በጠላታቸው ላይ እንደ ወደቁ ሲል አብራርተዋል።

የሆነው ሆኖ ብዙዎችን የግራኝን ወታደሮች ከፈጁ በኋላ ሁለቱም ወገኖች ድል ሳይገኙ ተለያዩ።

ከዚህም ውጊያ በኋላ በጸለምት የሚገኙት ክርስቲያኖች ከገላውዴዎስ አበሩለት ይኸ ወረዳ ተራራማ ከመሆኑ ሌላ በአንድ በኩል ደግሞ በተከዜ በረሃ የተከበበ መሆኑ ለገላውዴዎስ አነስተኛ ሠራዊት ምቹ የጦር ሠፈር ሆኖ ተገኘ። ግራኝ የገላውዴዎስን ብርታት በሰማ ጊዜ በፊተኛው ዓመት ከፊቅጦር ላይ የሠራውን ስልት በዚህም ወጣት ላይ ለመፈጸም ከተረፉት የጦር አለቆቹ መካከል ቪዘር ሞጃሂድን መሪ አድርጎ ከቪዘሩም በቀር ጋራድ ኤስማንና የግራኝ ልጅ የነበረው ናስር አድን የተባለውን ጭምር ያመሩትን ሦስት የጦር ሠራዊት ላከበት ገላውዴዎስ ግን የላቀ የጦር መሪ ስለ ነበረ ይኸን ታላቅ ሠራዊት ከጦር ሜዳ ላይ ለመግጠም አልፈቀደም።

ስለዚህ የስሜንን አምባዎች ይዞ ጠበቃቸው የሞጃሂድ ሠራዊት ከአምባ ላይ ወጥቶ ለማጥቃት በሞከረ ጊዜ የስሜን ሰዎች በናዳ ይፈጁዋቸው ጀመር። ይልቁንም ለድል ከመግጠም ፈንታ ተከላካዮቹ በአርበኞች ውጊያ አኳኋን ጥቂት ሰዎች እየሆኑ በማጥቃት አካባቢዎችም ስለ ፈጁዋቸው ከሁለት ወር ጦርነት በኋላ ሞጃሂድ ሰፈሩን ነቅሎ መሄድ ግዴታ ሆነበት። ይኸ ትልቅ ሠራዊት ከስሜን ናዳ ሸሽቶ መሄዱ በታወቀ ጊዜ አጼ ገላውዴዎስ ወደ ተንቤን ለመሻገር ሐሳብ አደረገ ዮናታን የተባለው የሄኖክ ልጅ ከእስላሞች ጋራ ተባብሮ ተንቤንን ወደ እስላም ግዛት ከመጨመሩ ሌላ ጦር ሰብስቦ ሲከተላቸው መሄዱ ስለ ተሰማ ገላውዴዎስ ገሥግሦ ከመንገድ ላይ አቋርጦት አደጋ ጣለበት። ከጦርነቱም ላይ ዮናታን ድል ሆኖ ተገደለ። ከዚህም በኋላ የተንቤን ሕዝብ ገላውዴዎስን በእልልታ ተቀበለው። የሽሬ ገዢ የነበረው ገራድ ኤስማን ገላውዴዎስ ተከዜን ተሻግሮ ተንቤን መግባቱን በሰማ ጊዜ ገሥግሦ ከጦር ሜዳ ላይ ገጠመው። በዚህም ውጊያ ከሁለቱ ወገኖች ማንኛውም ድል ሳያገኝ ከኤስማን ሰዎች ብዙዎች አለቁበት።

አጼ ገላውዴዎስ የዐቅሙን መጠን ስለሚያውቅ አነስተኛውን ሠራዊቱን በቁጣባ አኳኋን ያዛቸው። ይኸም በወታደሮቹ ዘንድ አስመስግኖት ብዙ አርበኞች እንዲያብሩለት ረዳው።

ከተንቤን ውጊያ በኋላ ወጣቱ ንጉሠ ነገሥት ወደ ሰሜን ተመልሶ የ፲፭፻፴፪ን ዓ.ም ሁዳዴ ጦም ከዚያው ፈሰከ። የስሜን አምባ የጠላትን ጦር ለመከላከል የሚመች ቢሆንም ንጉሡን ለተከተለው አነስተኛ ጦር በትግሬና በበጌምድር የሚገኘው የግራኝ ታላቅ ሠራዊት አሥጊው ነበር። ስለዚህ ክረምቱ ሳይገባ አጼ ገላውዴዎስ በምሥጢር ተጕዞ ወደ ሸዋ ተሻገረ። በሰሜን ኢትዮጵያ ሁሉ ብዙ የግራኝ ሠራዊት ሰፍሮበት ስለ ነበረ፣ ሳያቋርጡ በመካከላቸው አልፎ በሹለኩም የወጣቱን ጥበብ የሚያስረዳ ነገር ነው።

አጼ ገላውዴዎስ በሸዋ ምድር ከደረሰ በኋላ ክረምቱን ከመረጠው የጦር ሠፈር አሳለፈ።

አጼ ገላውዴዎስ አነስተኛ ጦር ይዞ በሰሜንና በተንቤን ውስጥ የፈጸመው የውጊያ ስልት ፲ ዓመታት ሁሉ በጦር ሜዳ ደጋግመው ሲሸነፉ ለቄዩት የክርስቲያን አርበኞች ታላቅ ተስፋ ሰጣቸው። ለብዙዎቹ ለክርስቲያን ሕዝብ የጨለማው ቀን አልፎ በጠላታቸው እጅ ከደረሰባቸው መከራ የሚያድናቸው መሪ እንዳገኙ ተሰማቸው። ይኸም ምክንያት ሁኖ የክርስቲያን ሕዝብ ያርበኝነት መንፈሱ እንደ ገና በጋለ አኳኋን ተቀሰቀሰ።

በሰሜንና በተንቤን አዲሱ መሪ ያገኘውን ሞገስና ኅብረት ባለፈው ምዕራፍ አመልክተናል። ይሁን እንጂ ቀደም ብሎ እንደ ተመለከተው ሰሜን ኢትዮጵያ አምስት ዓመት ሙሉ ስለ ተቀጠቀጠች በ፲፭፻፴፪ ዓመተ ምሕረትም ቍጥር የሌለው የእስላም ጦር ሰፍሮባት ስለሚገኝ ከእስላም ጦር ጋራ የሚገዳደሩ ወታደሮች ከነዚህ አውራጃዎች ለገላውዴዎስ ሊሰበሰቡለት አልተቻለም። ስለዚህ ገላውዴዎስን አቅፎ መነሣት የሸዋ አውራጃ ሕዝብ ፈንታ ነበር። ገላውዴዎስ በሸዋ አውራጃ በተገኘ ጊዜ ሕዝቦቹ ለመሥዋዕትነት የታወጀውን ጥሪ በጋለ መንፈስ ተቀብለው ብዙዎቹ ወደ ንጉሡ ጦር ከተቱ። እነሆ ባጼ ልብነ ድንግል ሞት አቅራቢያ ተዳክሞ የሚገኘው ሕዝበ ክርስቲያን ጠላቱን ለማጥቃት ተንሰራርቶ እንደ ገና ተነሣ። በእስላሞችም ዘንድ ክርስቲያኖች ድልን እስኪያገኙ እንደማያርፉ የታወቀ ነገር ሆነ። የግራኝ ሰዎች አዲሱን ትግል ለመቀጠል የጠነከረ ሐሳብ አልነበራቸውም። ኢትዮጵያን በሙሉ ለማስለም ይቻልላ ሲሉ አምነው በፋናቲክ መንፈስ የጀሐድን ጦርነት በአገሪቱ ላይ ለመለኰስ ግራኝን ተከተልው ከምሥራቅ ከመጡት የእላም መሪዎች ብዙዎቹ በጦር ሜዳ ላይ እንዳለቁ ተነግሮዋል። አነስተኞቹ መሪዎችና ተራው የእስላም ወታደር በዘረፋ ባገኘው ሀበት ረክቶ በለምለሙ ደጋ አገሮች ምቾት ውስጥ ተወዝፎ ኑሮ ስለጣመው ሞትን እንደ ቀድሞው እንደማይደፍራት የታወቀ ነገር ነው። ገላውዴውስ የፍጸመውን የውጊያ ትርእይት በሁለቱ ተቃራኒ ወገኖች የመንፈስ ስሜት የተቃኘ መሆኑ ግልጽ ነው። የዚህ ወታት ታላቅ መሪነቱም በ፲፭፻፴፪ ዓ.ም የነበረውን የተስፋ መቍረጥ እንኳ ሳይከተል በቄራጥነቱና በጥበቡ የክርስቲያንን ሕዝብ ስሜት ከለወጠ በኋላ አኳኋኑን አመዛዝኖ ሊጠቀምበት በመቻሉ ነው።

**እቴጌ ሰብለ ወንጌል በትግሉ**

**ትርኢት ውስጥ ገባች።**

አጼ ልብነ ድንግል በመጨረሻ ዘመኑ የጠላት ጦር አይሎበት ከአገር ወደ አገር ሲባረር እንደ ነበረ ባለፉት ምዕራፎች ተነግሮዋል። በዚያን ክፉ ጊዜያት የንጉሣዊ ቤተ ሰብ ደብረ ዳሞ ላይ ወጥተው ከዚያው እንደ ቄዩ ኋላም አጼ ልብነ ድንግል ከቤተ ሰቡ ጋራ ተገናኝቶ ጥቂት ወራት ቄይቶ ደብረ ዳሞ ላይ በሞተ ጊዜ ገላውዴዎስ ኅይል አበጅቶ የመንግሥቱን ሥልጣን እስኪይዝ ለንጉሣዊ ቤተ ሰብና ለቤተ መንግሥቱ ኅላፊነት የወሰደች እናቱ እቴጌ ሰብለ ወንጌል ነበረች። የፖርቱጋሎችን ጕዞ ሐተታ ከመቀጠል በፊት የዚህችን ታላቅ ሴትና ዐዋቂ ንግሥት የሕይወት ታሪክ ባጭሩ ማሰዳት ወደ ፊት ለምናትተው ታሪክ ብሩህ መግለጫ ይሆናል። በሕይወቷ ያወቋትና በዝናዋ የተደነቁ የዘመኑ ደራሲዎች የሚከተሉትን ዜና ጽፈውላታል።

ልብነ ድንግል ቤተ ክርስቲያን እንደ ሠራችልን ሕግ ለባልዋ ተገዝታ ራስዋን አጊጣ የምትታዘዝ አእምሮ ያላት ሴት ስለ አገኘ ይህች ለአባቴ ለአብርሃም ታዛ ፈቃዱን ፈጽማ ትኖር የነበረችውን እናቴን ሣራን ትመስላለች ብሎ በሕግ አግብቶ ባለሙሉ ሥልጣን አድርጎ እቴጌ ሰብለ ወንጌል አላት። በወርቀ ዘቦ የተጠለፈ የሐር ልብስ እንድትጐናጸፍ አድርጎ፥ በቀኙ አስቀመጣት። እርስዋም መልከ ቀናና መደግብ ነበረችና ከዕልፍኝ እንዳትወጣ ከዙፋን እንዳትወርድ አደረገ ሲሉ የታሪክ ነገስት ጸሐፊዎች መዝግበዋል።

ከዚህ ድርሰት እንደሚታይወ በጋብቻዋ በመጀመሪያዎቹ ዘመናት ይልቁንም ታላቂቱ ዕሌኒ እንደራሴ በነእብረች ዘመን ውስጥ ሰብለ ወንጌል ከሕዝብ አስተዳደር ውስጥ ፈንታ የነበራት አይመስልም። ኋላ ግን ተከታዮቹ ዘመናት እንደገለጹት ሁሉ በመከራው ጊዜ ውስጥ ለሕዝብና ለመንግሥት አስተዳደር ከፍ ያለ ችሎታ አሳይታለች። ሰበል ወንጌል የወንዶች ብርታትና የእናቶችን ርኅራኄ አጣምራ የያዘች ሴት ነበረች። አምባ ሰነይት ላይ ውጊያ ተደርጎ የክርስቲያን ሠራዊት ድል ሆኖ ሲሸሽ ያለቁት ሰዎች ሬሳ በመንገድ ላይ ተነስንሶ ይገኛል ማለትን በሰማች ጊዜ በዚያ መንገድ ለማለፍ ስልፈቀደችም። ለሰው ልጅ አዛኝ የሆነው ልብዋ ጦርነት የሚፈጽመውን ዕለቂት ሊቀበል አላስቻላትም። ይሁን እንጂ በጦር ሜዳ ላይ ከኢትዮጵያ አርበኞችና ከፖርቱጋል ወታደሮች መካከል ተገኝጣ ከደንገጡሮችዋ ጋራ ለቈሰሉት ርዳታ በመስጠት ለተጠሙት ውሃ በማቀበል እንደ ጀግና ወታደር ስትሠራ ትታይ ነበር። እንደ ባልዋ እንደ ልብነ ድንግል መሸነፍን የማታውቅ ቄራጥ ጀግና ስለ ነበረች በፖርቱጋል ወታደሮች ላይ ብርቱ አደጋ ደርሶ መሪያቸውም ከሞተ በኋላ የቀሩት የዶም ክርስቶፋኦ ደጋማ ወታደሮች እያበረታች የኢትዮጵያን አርበኞች እያሳበረች ትግሉ እንዲቀጥል አድርጋለች። በርሱዋ ብርታት ልጅዋ ገላውዴዎስ ጊዜ አግኝቶ የጦር ድርጅት ሠርቶ ግራኝን ለማሸነፍ እንደ ቻለ ወደ ፊት ይነገራል።

አጼ ልብነ ድንግል ከበረሃ ወደ በረሃ እየተዘዋወረ በሚዋጋበት በመጨረሻዎቹ ዘመን ሰብለ ወንጌል ከልጆችዋ ጋራ በደብረ ዳሞ አምባ ላይ ስትኖር ቄየች። ግራኝም ውበቷንና ግርማዋን ስለ ሰማ ሊማርካት አንድ ዓመት ሙሉ አምባውን ከቦ መውጣት ስላቃተው ትቷት ሄደ ይባላል።

ፖርቱጋሎች አርጊጎ እንደ ደረሱ ባሕር ነጋሽ ይስሐቅ ከንግሥቲቱ መላክት ይዞ ለፖርቱጋል የጦር አለቆች እንዳደረሰላቸው እላይ ተመልክቷል። ይሁን እንጂ ንግሥቲቷ የነበረችበት ስፍራ በምሥጢር ስለ ተጠበቀ የፖርቱጋል ወታደሮች ወደ ደጋው በሚጓዙበት ጊዜ ሰብለ ወንጌል የነበረችበትን አቅጣጫ ያውቁ አይመስልም። በባሕር ነጋሽ ተመርተው ወደ ደብረ ዳሞ በቀረቡ ጊዜ ከአምባው ላይ መኖሩዋ ለዳጋማ ተነገረው። ስለዚህ ከንግሥቲቷ ጋራ ከመገናኘቱ በፊት ደብርአ በሰፈረ በማግሥቱ ዶም ክርስቶፋኦ ደጋማና ባሕረ ነጋሽ ተገናኝተው ስለ ዘመቻው ሐሳብ ለሐሳብ ተለዋወጡ። ደጋማ ማወቅ የፈለገው ንጉሥ ያለበትን ስፍራ ከገላውዴዎስ ጋራ ለመገናኘት የሚቻል መሆኑን ነበር። በዚያን ወቅት ገላውዴዎስ ርቆ ሸዋ፥ ውጽት መገኘቱንና ብዙ የጦር ሠራዊት እንደሌለው ከተነገረው በኋላ ቀጥሎም በክረምቱ ምክንያት ጕዞ ማድረግ የማይስማማ መሆኑን ስለ ገለጹት ዳጋማ ድባርዋ ላይ ለመክረም ወሰነ። ድባርዋ ላይ በሰነበቱበት ጊዜ ፖርቱጋሎች የአገሪቱን ሕዝቦች ድኽነት በመመልከትና የእሳሞችን ኅይል መግነን በመረዳት የኢትዮጵያ የጦር ሠራዊት በጣም መዳከሙንም ከገመቱ በኋላ አኳኋኑ ሳያሳስባቸው አልቀረም። ይሁን እንጂ ዳጋማን የመሰለ እምሪ ደስ የማያሰኝ ወሬ በመስማት ልቡ ስለማይሰንፍ በቄራጥነት የመጣበትን ተግባር ለመፈጸም ቁርጥ ሐሳብ እንዳደረገ ገልጽ ነው። ከባሕር ነጋሽ ጋር በተነጋገረ ጊዜ ንግሥት ሰብለ ወንጌል ያንድ ቀን ጕዞ ርቀት ካለው ከደብረ ዳሞ አምባ ላይ መኖርዋን ለዳጋማ ተነግሮት ስለ ነበረ በሌሎቹ በክፉዎች ወሬዎች መካከል ንግሥቲቱ በቅርብ ስፍራ መገኘቷ መጽናኛ ሆነው። ገላውዴዎስ ሩቅ አገር በመሆኑ ለጊዜው ግንኙነት ለማድረግ የማይቻል ቢሆንም በፍርሀት ወደ እስላሞቹ ከድተውና ገብተው የሚገኙትን ሕዝቦች ለመመለስ የንግሥቲቱን ከነርሱ ጋራ መገኘት ዋና ነገር ሆኖ ታየው። በሰሜን ኢትዮጵያ ረኃብ ስለ ነበረ ለፖርቱጋሎች ከሁሉም አሰቸጋሪ ሆኖ የታያቸው ምግብ የሚያገኙበት መንገድ ነበር። ባላገሩ ምግብ እንዲያቀርብ ታዞ ሊያመጣላቸው፥ ባለመቻሉ የፖርቱጋል ወታደሮች በዘረፋ መውሰድ ተገድደው ነእብረ። ዶም ክርስቶፋኦም ግን በዘረፋ ምክንያት ከሕዝቡ ጋራ መቀያየሙን ስለ ጠላ ከንግሥቲቱ ጋራ መገናኘት ይህን የተጣለውን የሥንቅ ማግኛ ዘዴ እንደሚያሰር ስላመነ መላክተኖች ወደ ደብረ ዳሞ ለመላክ ቄረጠ።

ስለዚህ ዶም ክርስቶፋኦ ከጦር መኰንኖቹ መካከል ማኑኤል ደኩናንና ፍራንቺስኮ ቬልሆ የተባሉትን ከመቶ ወታደሮች ጋራ ንግሥቲቷንና ቤተ ሰቦቹዋን አጅበው ወደ ጦር ሰፈሩ እንዲያመጡዋቸው ላካቸው። እነዚህም የፖርቱጋል የጦር መኰንኖች ተጕዘው ከአምባው ሥር ከሰፈሩ በኋላ ፪ቱ የጦር መኰንኖች ወታደሮቻቸውን ከምባው ሥር ትተው ገመድ በታሠረበት ቅርጫት ተጐትተው ደብረ ዳሞ ላይ ወጡ። ሁለቱ የፖርቱጋል የጦር መኮንኖች ከንግሥቲቱ ጋራ በተገናኙ ጊዜ ስለ ፖርቱጋል ወታደሮችና ስለ ክርስቶፋኦ ደጋማ ብዙ ነገር ጠየቀቻቸው። ከንግግሩም በኋላ እቴጌ ሰብለ ወንጌል ጊዜ ሳታጠፋ ዕለቱን ከአምባው ወርዳ ፖርቱጋሎቹ ከሰፈሩበት ከአምባው ሥር አደረች። ከግራኝ ለመሠወር ንግሥቲቷ በደርበ ዳሞ ያሳለፈቻቸው ዘመናት የእስር ያህል ስለ ነበረ ከዚህ አምባ በውረደች ጊዜ ከጨለማ እስር ቤት ወደ ብርሃን እንደ ወጣች ፍጡር ደስ ብሎዋት አምላኳን አመሰገነች።

በማግሥቱ ንግሥት ሰብለ ወንጌል ሠላሳ ከሚሆኑ ደንገጡሮች ሃምሳ ከሚሆኑ ወንድ አሽከሮች ባሕር ነጋሽ ከላካቸው ሰዎችና ያጌቱ መለዮዎች ለብሰው ነፍጣቸውን በያዙ በመቶ የፖርቱጋል ወታደሮች ታጅባ ወደ ድባርዋ ጕዞዋን ቀጠለች። ከዚያም ዶም ክርስቶፋኦ ደጋማ በታላቅ ሰልፍ ሊቀበላት ተዘጋጅቶ ይጠበቅ ነበር። ደጋማ ለሰብለ ወንጌል ያደረገላት የክብር አቀባበል የሰውዬውን ታላቅነት የሚገልጥ ነው። ይህ በባሕሪውና በምግባሩ የተመሰገነ የፖርቱጋል መኰንን ሹራብ ገምባሌ ታጥቆ ከደማስ የተሠራና በወርቀ ዘቦ የተጠለፈ ሐር ኮት ለብሶ ከጥቁር ሐር ተስፋፍቶ በወርቅ የተንቄጠቄጠ የፈረንሳዊ ካባ ደርቦ ከራሱ ላይ በብዙ ኒሻን የተጌጠ ጥቁር ቆብ ደፍቶ አጊጦ ቄያት። የሠራዊቱ ሻምበሎች ሁሉ የጌጥ መለዮዋቸውን እንደ ለበሱ ነፍጣቸውን ይዘው መደቡ ሰማያዊ ደማስ ሆኖ ቀይ መስቀል ያለበትን ሰንደቅ ዓላማቸውንና ከቀርምዝ ቀይና ከነጭ ዳማስ የተሠራ የንጉሥን ሰንደቅ ዓላማ አስይዘው ከነሰዎቻቸው እንዲሰለፉ ታዘው፥ ነበር። እነዚህ የፖርቱጋል ወታደሮች በሽልማት ተንቄጥቈጠው የዐሐይ ጮራ ተደራርበባቸው ሲታዩ ውበታቸው የሚያደንቅ ነበር። ንግሥት ሰብለ ወንጌል ከሰፈሩ በደረሰች ጊዜ ለሰላምታ ነፍጦችና መድፎች በሮምታ እየተተኵሱ ወታደሮቹ፥ በመቀራረብና በመራራቅ ወደ ፊትና ወደ ኋላ እያንጃበቡ የሰልፍን ስልት በማሳየት ተቀበለዋት። ንግሥቲቱዋም በሰልፉ ቅልጥፍና ተደንቃ በልቧም ውስጥ አዲስ ተስፋ ስለ ተፈጠረ፥ እግዚአብሔርን በብዙው አመሰገነች ይባላል።

ሰልፉ ከታየ በኋላም ዶም ክርስቶፋኦ ደጋማ ለንግሥቲቱ የሚከተለውን ንግግር አደረገ።

«ከሁሉ ይልቅ ክርስቲያን የሆኑ ንግሥት ሆይ ከሁሉ ይበልጥ ክርስቲያን የሆነ ጌታዬ የፖርቱጋል ንጉሥ ታዛዥ የሕንድ ዋና አገረ ገዥ የቅዱስ ሃይማኖታችንን ጠላት ድል ለማድረግ ወደ ኤርትራ ባሕር ከአመጣቸው ከጦር መርከቦች ሁሉ ጋራ ብዙዎችን የጠአልትን ከተማዎችና መንደሮች ካጠፉ በኋላ ወደ ሕንድ ለመመለስ ከምጥዋ ወደብ በደረሰ ጊዜ፥ ይህ የግርማዊነትዎን የበቅሎ ልጓም ይዞ የሚመራው ሹም የልጅዎን የንጉሠ ነገሥቱን ወሬና የርስዎን ደብዳቤ ወደ መርከባችን ይዞ መጣ።

በነዚህም ደብዳቤዎች ጠላት ለሚያጠፋትና ለሚገዛት ለዚህች ለክርስቲያን አገር ርኅራኄ እንዲደረግላት በእግዚአብሔርና በፖርቱጋል ንጉሥ ስም ከኢትዮጵያ ንጉሥ ወደ ሕንድ አገረ ገዥ የተላኩ ቃሎች ነበረባቸው። ለሕንድ አገረ ገዥ ለተበደለው ርዳታ መስጠት ልማዱ ነው። ብዙ መከራ በማሳየትና በማጥፋት ፲፬ ዓመት ሙሉ ጠላቶች በአገሩ ውስጥ ይዘዋወራሉ ማለትን ዋናው የሕንድ መርዳትና የርዳታውንም አኳኋን መመደብ በእግዚአብሔርና በንጉሥም ፊት እንደ ደግ ሥራ የሚቄጠር መሆኑን ስለ ተረዳው ለአሁኑ እኔንና እነዚህን ወታደሮች ልከዋል። በሚመታው ዓመት ደግሞ የበለጠ የጦር ርዳታ ይልክልናል። በጌታችን በእግዚአብሔር ርዳታ ለእርስዎም በቅርብ ጊዜ ውስጥ የጥንት ዕልድዎ ትመለስልዎታለች።

ከዚህ የሚያዩዋቸው ፖርቱጋሎች ሁሉ የክርስቲያንን ሃያምኖትና አገሪቱን ለማዳን ሲሉ ለመሞት የተዘጋጁ ናቸው። ብሎ በሚያስተማምን ቃል ተናገረ።

ክርስቶፋኦ ደጋማ ንግግሩን ከጨረሰ በኋላ ንግሥት ሰብለ ወንጌል ዶም ክርስቶፋኦ ደጋምን የዘማቾቹ መሪ በመሆኑ ምስጋና ካቀረበችለት በኋላ ንግግር ቀጠለች። የዚህን ዐይነት ርዳታ ወንድምዎ የፖርቱጋል ንጉሥ በመላኩ የላይኛው ጌታ ካልሆነ በቀር ማንኛውም ንጉሥ የዚህን ውለታ ሊመልስለት አይችልም። ለዋናው አገረ ገዥና ወደ ኢትዮጵያም ለመጡት ፖርቱጋሎች በራስዋና በልጁዋ በገላውዴዎስ ስም በልብዋ ምስጋና አደረገችላቸው። ንግሥቲቱ ንግግሩን ከፈጸመች በኋላ፥ ከፖርቱጋሎቹ ተሰነባብታ ወደ ተሰናዳላት ሰፈር ሄደች።

**ምዕራፍ ፳፮።**

**የፖርቱጋል ረዳት ጦር ወደ ኢትዮጵያ ስለመምጣት።**

እንደሚታወሰው ሁሉ በ፲፭፻፲፰ ዓ.ም የሮድሪጐ ደሊማ ሚሲዮን ኢትዮጵያ ለቆ በሄደ ጊዜ ምንም እንኳ ከፖርቱጋል አምባሳደር ጋራ ቁም ነገር ያለው ስምምነት ለማድረግ ሳይቻል ቢቀርም ይኸ ግንኙነት እንዳይቋረጥ የአጼ ልብነ ድንግል ፈቃድ ስለ ነበረ ጸጋ ዘአብ የሚባለው የቤተ መንግሥት አገልጋይ ከደሊማ ጋራ ወደ ፖርቱጋል ተልኮ ነበር። እንደዚሁ ደግሞ ከፖርቱጋል ሰዎች መካከል ለዲፕሎማቲክ ሚሲዮን ጠጉር ቄራጭ ሆኖ የመጣውን ጆአ ደ - በርሙዴና ሥዕል ሠዓሊያቸው የነበረው እንደራሴ የተባለው ፖርቱጋላዊ በኢትዮጵያ ቤተ መንግሥት እንዲቀሩ ተደርጎ ነበር።

ጸጋ ዘአብ ጨቅጫቃ ሰው በመሆኑ ከፖርቱጋሎች ጋራ መግባባትን ሊያገኝ አልቻለም። ጸጋ ዘአብ ለዚህ ታላቅ ሥራ መላክተኛ እንዲሆን የተመረጠው በአጼ እስክንድር ዘመነ መንግሥት ወደ ኢትዮጵያ ከመጡት የፖርቱጋል ሰዎች ቋንቋቸውን በመማሩ ነበር እንጂ ከታሪክ እንደሚታየው ሌላ ያስመረጠው ባሕሪ የነበረው አይመስልም። የሆነ ሆኖ የተላከበትም ጕዳይ አናጢዎችንና አንጥረኞችን ከፖርቱጋል አገር ለማምጣት በመሆኑ የፖርቱጋል ቤተ መንግሥት ጸጋ ዘአብ የመጣበትን ጕዳይ ከቁም ነገር አልቄጠረውም። ፖርቱጋሎች ከኢትዮጵያ መንግሥት የጠበቁት የወገንነት ውል ለመዋዋልና ቱርኮችን አብሮ ለመቃወም ነበር። ነገር ግን ቀደም ብሎ እንደ ተነገረው ይኸ የልብነ ድንግል ሐሳብ አልነበረም።

በኢትዮጵያ ከቀሩት የፖርቱጋል ሰዎች መካከል ስለ አንዳንዱ የምናውቀው ነገር የለም። ደ - በርሙዴ ግን ብልጥ ሰው በመሆኑ በቤተ መንግሥቱ ሞገስ አግኝቶ ቄየ። ሹመትና ርስት ከንጉሠ ነገሥቱ ተቀብሎ ግራኝ ያሥነሣው ጦርነት አገሩን እስከ በጠበጠ ጊዜ ድረስ ጆአ ደ - በርሙዴ በአጼ ልብነ ድንግል ቤተ መንግሥት ታውቆ ቄይቶ በዘመቻውም ጊዜ አብሮ ሲዞር ነበር።

በ፲፭፻፳፯ ዓ.ም ጦርነቱ በክርስቲያን ኢትዮጵያ ላይ በጠነከረ ጊዜ አጼ ልብነ ድንግል የፖርቱጋሎች ርዳታ ለመጠየቅ ደ - ቤርሙዴን ወደ ሮማና ወደ ሊስቦን እንደ ላኩት ቀደም ብሎ ተመልክቶዋል። ከተላከበት ጕዞ ሴምለስ በ፲፭፻፴፩ ዓ.ም ደ/ በርሙዮዴ በሕንድ የሚገኘው የፖርቱጋል ንጉሥ እንደራሴ ጆም ጋራቺያ ዳ - ኖርናሐ የተባለው ለኢትዮጵያ ረዳት ጦር እንዲል ከንጉሡ የታዘዙበት ደብዳቤ ይዞ ሕንድ አገር ደረሰ። እንገር ግን በርሙዴ የያዘው ትእዛዝ የተጻፈለት እንደራሴ ሙቶ ስለ ቄየው። መልክቱን ዶም ኤስታቫኦ ለተባለው ለአዲሱ እንደራሴ ሰጠ። የሆነው ሆኖ ኤስታቫኦ ደ ጋማ ከነበረው ሠራዊት ከፍሎ ወደ ሩቅ አገር ለመስደድ ስላልፈቀደ ረዳቱ ተመኘው ፈጥኖ ለአጼ ልብነ ድንግል አልደረሰለትም። ይሁን እንጂ ዘመኑ ቱርኮችና ፖርቱጋሎች የባሕረ ኤርትራና የሕንድ ውቅያኖስ ጌታ ለመሆን የሚከራከሩበት ጊዜ ስለ ነበረ ኤስታቫኦ ደጋማ በ፲፭፻፴፩ ዓ.ም ብዙ መርከቦች አስከትቶ ወደ ባሕረ ኤርትራ ተጓዘ። ደ - በሙዴ በዚሁ ጊዜ ውስጥ ምን እንዳደረገ ግልጽ አይደለም። ይሁንና በዚሁ ዓ.ም በየካቲት ፪ ቀን የፖርቱጋል ጦር መርከቦች አርጊጐ ወደብ ደረሱ። ኤስታቫኦ ደጋማ ወታደሮቹን ከወደቡ ላይ አውርዶ ኑር ኤዲን የተባለውን እስላም የነበረ ገዢ ከአስገደለና በምጥዋና በአርጊጐ የሚገኙትን መስኪዶች እንዲቃጠሉ አደረገ። ከዚህም በኋላ ቍጥራቸው ያነሰ መርከቦች አርጊጐ ላይ ትቶ ከዚህም በኋላ ቍጥራቸው ያነሰ መርከቦች አርጊጐ ላይ ትቶ በስዌዝ የሚገኙትን የቱርኮችን ጦር ለማጥፋት ወደ ስዌዝ ተጓዘ እንጂ ለኢትዮጵያ የሚረዱ ወታደሮች አልላከም።

በርሙዴም አርጊጐ ወደብ ከቀሩት መርከቦች ላይ ሆኖ፥ እንደራሴው ለክርስቲያን አገር ርዳታ መነሣቱን በመስበክ በፖርቱጋል ወታደሮች መካከል ብርቱ ሽብር አስነሣ። ይኸን ሰው የምዕራብ አገር ታሪክ ጸሐፊዎች በባሕሪው አጥብቀው ይነቅፉታል። በበርሙዴ ላይ የተደረገው ወቀሳ መሠረት ቢኖረውም ይህ ሰው ለክርስቲያን ኢትዮጵያ የዋለላላት ውለታ መዘንጋት አይገባም። የሆነ ሆኖ ኤስታቫኦ ደ ጋማ ስዌዝን በመድፎች ተኵስ ከደበደበ በኋላ ከዘመቻው መልስ ላይ እግረ መንገዱን ሱዋኩምን አቃጠለ። ከዚያም ተጕዞ ግንቦት ፲፬ ቀን ምጥዋ ወደብ ገባ።

በዚሁ ጊዜ ንግሥት ሰብለ ወንጌል የፖርቱጋሎችን ምጥዋ መደስ ሰምታ ርዳታ ለመለመን ባሕረ ነጋሽ ይስሐቅን ወደ ምጥዋ ልካው ኑሮ ባሕረ ነጋሹ ከኤስታቫኦ ደጋማ ጋራ ተገናኝቶ የንግሥቲቷን መልክት አደረሰላት። ደጋማም የጦር አለቆቹን ሰብስቦ ምክር ካደረገ በኋላ ኢትዮጵያን የሚረዳ አንድ የጦር ክፍል ለመላክ ወሰነ። እርሱ ከመድረሱም በፊት የፖርቱጋል ወታደሮች ይህን እስከ መጨረሻው ጠብታ ደሙ ድረስ ለነፃነቱ የሚከራከረውን የክርስቲያን ሕዝብ ለመርዳትና ለክርስቲያን ሃይማኖት ለመሞት የጋለ መንፈስ አሳይተው ስለ ነበረ፣ አለቃቸው ያደረገውን ውሳኔ በደስታ ተቀበሉት። ወደ ዘመቻው ለመሄድም በጦር አለቆችና በወታደሮቹ መካከል ትልቅ ሽሚያ ስለ ሆነ እንደራሴው አስቀድሞ ባሰበው በ፫፻ ወታደሮች ፈንታ ፬፻ ነፍጠኞች የ፻፴ አሽከሮች ቍጥራቸው ያልተነገረ የጥበብ ሥራ የሚሰሩና የሙዚቃ ነፊዎች እንዲሄዱ ወሰነ። ይኸ አነስተኛ ሠራዊት በብዙ ሺህ የጠላት ጦር ጋራ ሲገጥም የሚቄየውን ዕድል በማወቅ ደ - ጋማ ለመሪነቱ ወንድሙን እንጂ ሌላ የጦር መኰንን ለመላክ አልፈቀደም።

የፖርቱጋሎች ጦር መሪ ተደርጎ የተላከው ዶም ክርስቶፋኦ ደ ጋማ የ፳፭ ዓመት ወጣት ነበር። አባቱ ከአውሮፓ ተነሥቶ ውቅያኖሶችን አቋርጦ አፍሪካን ከዞረ በኋላ ከሁሉ ቀድሞ ሕንድ አገር የደረሰው ቫስኮ ደ - ጋማ የተባለው ስመ ጥሩ የባሕር ካፒቴን ነበር። ወጣቱ ክርስቶቫኦ ገና ልጅ እግር ቢሆንም በባሕር ጦርነት የተፈተነና በጀግነንት የታወቀ የጦር እምኰንን ነበር። በሚከተለው ዘመቻ ላይ እንደ ታየ ሁሉ ክርስቶፋኦ ደ - ጋማ ፍርሀትና ድካምን የማያውቅ ችግርን ሁሉ ከወታደሮቹ ጋራ የሚካፈል ታላቅ መሪ ነበር። ወገኖቹን አሳልፎ ከመስጠት ፍጡር የማይችለውን ሥቃይ በግራኝ ስለተቀበለ ወታደሮቹ ሊያመልኩበት ምንም አይቀራቸውም ነበር። በውጊያ ቄስሎ ከሠራዊቱ ተለይቶ በመማረክ ይህ ጀግና መሪ በጭካኔ በተገድለ ጊዜ የቀሩት የፖርቱጋል አርበኞች የመሪያቸውን ደም ለመበቀል በምን ዐይነት ጭካኔ እንደ ተዋጉ የሚከተሉት ምዕራፎች ይገልጣሉ።

ክርስቶፋኦ ደ ጋማ የመራቸው የፖርቱጋል ወታደሮች ወደ ኢትዮጵያ አምባዎች ለመዝመት ከተሰናዱ በኋላ ሐምሌ ፩ ቀን ፲፭፻፴፫ ዓ.ም በሙዚቃ ዝማሬና ከመርከቦች መድፎች የተኵስ እሮምታ ቀኑ ተከብሮ ዶም ኤስታቫኦ ደ ጋማ ከወንድሙ ጋራ ተሰነባበተ። ከዚህም ትርእይት በኋላ ሁለቱ ወንድማምቾች ለመገናኘት ዕድል አላገኙም።

የደ ጋማ ወታደሮች የያዙዋቸው መሣሪያዎች ሺ ነፍጥ ሺ የፈረንጅ ጦር ፲፪ ቦምባርድ ፬ ፋልኮን ስቢል የተባሉ ከባድ መድፎች ነበሩ። የስዎቹ ቍጥር አሽከሮች ከተባሉት ጋራ ፭፻፴ ስለ ነበረ ለያንዳንዱ ሰው ዕጥፍ ቀላል መሣሪያዎች ነበራቸው። ለያዙትም ነፍጦችና መድፎች ባሩድና እርሳስ ባያሌው ወስደው ነበር። እነሆ በዚህ አኳኋን የፖርቱጋል ወታደሮች ክርስቲያን ኢትዮጵያን ከጥፋት ለማዳን ከምጥዋ ወደ ድባርዋ ጕዟቸውን ጀመሩ። ወደ ፊት በዚህ ድርሰት ውጽጥ እንደሚገለጸው ሁሉ ከነዚህ የአንበሳ ልብ ከነበራቸው ጀግናዎች ጥቂቶቹ ብቻ ተመልሰው አገራቸውን ለማየት ዕድል ሲያገኙ የቀሩት ከጦር ሜዳ ወደ ጦር ሜዳ እየተዘዋወሩ ከእስላሞቹ ጋራ ሲዋጉ በኢትዮጵያ ምድር የዘለዓለም ዕረፍታቸውን አገኙ። የነርሱ መሥዋዕትነት ለኢትዮጵያ የክርስቲያንን ሃይማኖት ብቻ ሳይሆን ነፃነትዋን ይዛ እንድትቄይ ረዱዋት። የምዕራብ አገር ጸሐፊዎች እንደሚያትቱ በጦር ሜዳዎች መሥዋዕት በመሆንና የድልን ፍሬ የነርሱ ፈንታ ብቻ ባናደርግም የደ ጋማንና የሰዎቹን ሞያ አለማድነቅ ውለታቸውንም ማሳነስ የማይቻል ነገር ነው። የዛሬዪቱ ኢትዮጵያ ይኸ ታላቅ ሐውልት የምታቆምበት ጊዜ፥ ደርሶአል። ለፖርጉጋል ሰዎች መታሰቢያ መሥራት ዘገየ ቢባል እንኳ የሚገባ ማሳሰቢያ ነው።

**ምዕራፍ ፳፯።**

**ክርስቶፋኦ ደ ጋማና ጭፍራዎቹ ወደ ኤርትራ**

**ደጋ እንደ ተጓዙ።**

በሐምሌ ወር የምጥዋ ወበቅ ከልክ ያለፈ ስለ ሆነ በቀን የጦር ጕዞ ለማድረግ የማይፈተን ነገር ነው። ሰለዚህ በሐምሌ ፩ ቀን ፲፭፻፴፫ ዓ.ም በቅዳሜ ቀን ፀሐዪቱ መቀዝቀዝ ስትጀምር የፖርቱጋል ወታደሮች ፊታቸውን ወደ ደጋው አቃንተው መንገድ እንደ ጀመሩ ከነርሱ መካከል አንዱ የነበረው፥ ምጉኤል ካስታንሆሶ በደረሰው መጽሐፍ ላይ መዝግቦታል። ፖርቱጋሎች ኢትዮጵያ የደረሱት የግራኝ መንጋዎች ኤርትራንም ወረው ካወደሟት በኋላ ስለ ሆነ፤ እስላሞች ጐራዴ ሌላ፥ ሕዝቡ በ፲፭፻፴፩ ዓ.ም በደረሰው ረኃብና ወረርሺኝ በሽታ ተፈጅቶ የተረፈውም በብርቱ ችግር ስለሚገኝ፣ ባሕረ ነጋሽ፥ ሊሰጣቸው የቻለው የኮርቻና የጭነት ከብቶች ለደ ጋማ ጭፍራዎች አልተዳረሱም። ግማሹ ወታደር በእግሩ ሲሄድ ሌሎቹ በከብት እንዳይቀመጡ በማለት ክርስቶፋኦ ደ ጋማም ራሱ በእግሩ ይጓዝ ነበረ። መድፎችንና ሌሎችንም ከባድ መሣሪያዎች ለመጫን ግን ባሕረ ነጋሽ የሚበቁ አጋሰሶችና ግመሎች ሊያቀርብላቸው ችሎዋል። የበረሃውን ሙቀት በመፍራትና በአስቸጋሪ መተላለፊያዎችም ላይ የጭነት ከብቶቻቸውን እያረገፉ መድፎቹን በሰው ሸክም ማጓዝ ግዴታ ስለ ሆነባቸው ከደጋው ሥር ለመድረስ ፭ ቀን ፈጀባቸው። በ፮ኛው ቀን ከደጋው ላይ ወተው ለምለም ከሆነች አኒድት ደብር አጠገብ ሰፈሩ። የጕዞውን ሐተታ የጻፈው ካስታኖስ የተባለ የፖርቱጋል ደራሲ የሰፈሩባቸውን ቦታዎች ስም አጣርቶ ስላልጻፈ ደብረ ቢዘንና በደብሮአን ያማታ ይመስላል። የሆነ ሆኖ ፖርቱጋሎች ከዚህ ከሰፈሩበት ቦታ ሁለት ቀን ውሎ ካደረጉ በኋላ ጕዞዋቸውን ወደ ፊት ቀጠሉ። በባሕረ ኤርትራ ወደቦች ጊዜያቱ ሙቀት ሲሆን በኤርትራ ደጋ ክረምት ስለሚሆን የደጋማ ሻለቃ በጕዞው ጊዜ ብዙ በበጋ የሚደርቁ ወንዞች ሞልተው ለመሻገር እንዳስቸገራቸው ታሪክ ጸሐፊያቸው አስረድቶዋል። እላይ ከተነገረችው ገዳም አጠገብ ተነሥተው የሦስት ቀን ጕዞ ካደረጉ በኋላ ደብረ ቢዘን ደርሰው እንደገና ዐውቀው ስለ ቄዩ፣ ወጥተው በታላቅ ክብር ደጋማንና ወታደሮቹን ተቀብለው የሚሰፍሩበትን አቅጣጫ ካሳዩዋቸው በኋላ በችሎታቸው መጠን መስተንግዶ አቀረቡላቸው። ዘመኑ የችጋር ጊዜ እንደ መሆኑ ያቀርቡላቸው እህል ውሃ እምብዛም የሚያገጥብ ባይሆን ድግሱን ካበረከቱ በኋላ የድብሩ አለቃ ባገሪቱ ላይ የደረሰውን መከራና ጭንቀት አፍታቶ ለክርስቶፋኦ ደጋማ አዋየው። ደ ጋማና የጦር መኰንኖቹም በሰሙት ነገር ሁሉ በጣም አዘኑ። ለዚህ ሊረዱት ለመጡ የክርስቲያን ሕዝብ የመቀበል መንፈሳቸውም የበለጠ የተጠናከረ በፖርቱጋሎችና የደብረ ቢዘን አለቃ መካከል የተደረገው መወያየት እክተፈጸመ በኋላ ፖርቱጋሎች ወደ ቤተ ክርስቲያን ሄደው አስቀደሱ። ቅዳሴ ካለቀ በኋላ ክርስቶፋኦ ዳጋማ የመጣበትን መልእክት በመግለጽ የሚያጥናኑ ቃላት ጨምሮ ለካህናቱ በሰፊው ንግግር አደርገላቸው። ከንግግሩም በኋላ ፖርቱጋሎች ወደ ሰፈራቸው ተመለሱ።

**ምዕራፍ ፳፰።**

**ዶም ክርስቶፋኦ ዶ ጋማ ክረምቱን፥**

**እንደ ምን እንዳሳለፈ።**

ዶም ክርስቶፋኦና ነፍጠኞቹ በሐምሌ ፱ ቀን ፲፭፻፴፪ ዓ.ም ድባርዋ ደርሰው ከዚያው ስለ ሰፈሩ በክረምቱ ውስጥ ጕዞ ለመቀጠል የማይቻል ሆነ። ስለዚህ የፖርቱጋሎች የጦር አለቃ አስቀድሞ ከባሕር ነጋሽ ይስሐቅና ከሌሎችም ከኢትዮጵያ መኳንንት ጋራ ምክር ካደረገ በኋላ ንግሥት ሰብለ ወንጌልም ሰለ ዘመቻው አረማመድ አማከራት። በክረምቱ ውጽጥ ከአጼ ገላውዴዎስ ጋራ ግንኙነት ለማድረግ ከድባርዋ ወደ ደቡብ ጕዞ ለማድረግ የማይመች ስለ መሆኑ ሁሉም የተስማሙበት ነገር ነበር። ንጉሡ በዚህ ጊዜ በሸዋ ምድር ምናልባት ተጕለት ውስጥ ነበርና በሐምሌና በነሐሴ ወር ብዙ የሞሉ ወንዞች ተሻግሮ ፰፻ ኪሎ ሜትር ጕዞ ማድረግን ማንም ሰው የመከረ አይመስልም። ይልቁንም ከግራኝ ሠራዊት የሚበዛው የሰፈረው በትግሬና በአማራው አገር ውስጥ፥ በመሆኑ የክረምቱ ጊዜ የበለጠ አደገኛ ሆኖ አያቸው። ስለዚህ ዶም ክርስቶፋኦ የጦር ሰፈሩን በሚገባ አኳኋን መሽጎ ለዘመቻው ዝጅግት እያደረገ የዝናሙን ወራት በድባርዋ ላይ አሳለፈ።

የግራኝ የጦር ሠራዊት በአገሩ የሚገኙትን የኮርቻ ከብቶች በዘረፋና በምርኮ በመውሰዱ ምክንያት የፖርቱጋልን ሰዎች ከገጠሙዋቸው አስቸጋሪ ነገሮች አንዱ የኮርቻና የጭነት ከብቶችን ማግኘት ነበር። ይህን ችግር ለማቃለል ዶም ክርስቶፋኦ ፳፬ የዕቃ ማጓጓዣ ጋሪዎች ማሠራት ጀመረ። ሥራውንም ለማከናወን ራሱ እንደ አናጢ ሆኖ ሲሠራ እንደ ነበረ ካስታንሆሶ ገልጸዋል። ከፊቱ የነበሩ የአምባ መንገዶች ለሠረገላዎች ምን ያህል አስቸጋሪ እንደ ነበሩ ቢያውቅ ዶም ክርስቶፋኦ በዚህ ሥራ ባልደከመም ነበር። ሆኖም በክረምቱ ውስጥ ሥራ በመፍታት ሠራዊቱ እንዳይሰንፍና እንዳይሰለች ለማድረግ መልካም ዘዴ እንደ ነበረ፣ ለመርዳት የሚቻል ነገር ነው።

ፖርቱጋሎች በድባርዋ አንድ ወር ከተቀመጠ በኋላ ከአጼ ገላውዴዎስ የተጻፈ መልእክት ደረሳቸው። አጼ ገላውዴዎስ መልክቱ በተጻፈበት ወራት ውስጥ ከናስር ድን ሠራዊት ጋራ ተዋግቶ ድል ከሆነ በኋላ የጦር ሠራዊቱ ተበታትኖበት ስለ ነበረ ብርቱ ኅይል እንደ ሌለው ለደጋማ በደብዳቤው ውስጥ ገልጾታል። በዚህ ምክንያት መዘጋጀቱ በጥንቃቄ እንዲሆን የፖርቱጋል ጦር መሪው እንዲያስብበት አስጠነቀቀው። ግራኝም የፖርቱጋሎችን መምጣት ከሰማ ጀምሮ ለመቃወም የተቻለውን ያህል ሲሰናዳ ቄየ። እንደ ልማዱ የጦር ሰላዮቹን ከፖርቱጋል ጦር ሠራዊት ዙሪያ ነዝቶ ስለ ነሱ መረጃ ሰብስቦ ለመጪው ውጊያ ተሰናዳ። ከነዚህም ሰላዮች መካከል ፪ቱ የክርስቲያን ልብስ ለብሰው ከደጋማ ሰፈር መግባት የቻሉት ተይዘው ከተመረመሩ በኋላ በሠረገላ ተጐትተው ተበጣጥሰው እንዲሞቱ ተደረገ። በዚህ ጭካኔ የመላበት የፍርድ አፈጻጸም የኢትዮጵያ ሰዎች እንደ ተከፉ የፖርቱጋሉ ጸሐፊ መዝግቦታል። የሆነው ሆኖ ደጋማ ሰፈሩን ከስለላ በብርቱ ሲያስጠብቅ በበኩሉ ጠላት፥ ያለበትንና ያለውንም ኅይል ለማወቅ ከመሥራት አላቋረጠም። በድባርዋ በተቀመጡበት በ፭ቱ ወር ውስጥ ክርስቶፋኦ ደ ጋማ ለዘመቻው የሚያስፈልጉትን ነገሮች ሁሉ በማደራጀት አሳለፈ። ዕቃዎችንና ከባድ መሣሪያዎችን የሚሸከሙ ጋሪዎችን ለመሳብ በሬዎችን አስገራ። እላይ በተመለከተው ምክንያት በዚህ ዓመተ ምሕረት በስሜን ኢትዮጵያ አነስተኛ የሆነ የፈረሰኞች ሻምበል ለማቋቋም ቻለ። ለዘመቻው የሚያስፈልጉትን ስንቅና ሌሎችንም ዕቃዎች አደራጅቶ ለጕዞው ተሰናድቶ ቄየ። ይሁን እንጂ ግራኝ የነበረው የቱርክና ያረብ ነፍጠኞች ከደ ጋማ ፬፻ ወታደሮች በቍጥር በጣም ስለሚበልጡ ከርስቶፋኦ ይህን ብልጫ ለመቀነስ የወሰደው እርምጃ አልነበረም። ነፍጠኞቹ ከያዙት ጠበንጃዎች ሌላ ፬፻ ትርፍ ብረት እንደ ነበረው ቀደም ብሎ ተነግሮዋል። ስለዚህ ፬፻ የኢትዮጵያን ወጣት በክረምቱ ውስጥ አሠልጥኖ ብረቱን ሰጥቶዋቸው የነፍጠኞቹን ቍጥር ከፍ ቢያደርግ ኑሮ የመጀመሪያዎቹ ውጊያ ውጤት ልዩ መሆን በቻለ ነበር። ምናልባት ያገሩን ሰዎች ባለማመን ይሆናል። አለዚያም ነፍጦቹ የተበላሹ እንደ ሆነ የፖርቱጋል ወታደሮች መተኪያ እንዳያጡ ብሎ ነው ለማለትም የሚቻል ነው። የሆነው ሆኖ ፬፻ ትርፍ መሣሪያ ለመተኪያ ሰለሚበዛ የሚያስፈልገውን ያህል አስቀርቶ፥ የኢትዮጵያን ነፍጠኞች ሥራ ቢያውል ኑሮ በመጪው ውጊያ ላይ ግራኝ በቍጥር ብዛት ሊጠቀም ባልቻለ ነበር።

የደጋማና የክርስቲያን ወታደሮች ባደረጉት በመጀመሪያዎቹ ውጊያ የኢትዮጵያ ወታደሮች የፈጸሙትን ሞያ የሚያሳንሱ የምዕራብ ታሪክ ጸሐፊዎች ብዙ ናቸው። ደ ጋማ በነፍጥ መሣሪያ አስታጥቆዋቸው ቢሆን ኑሮ ሞያቸው ሌላ በሆነ ነበር። ይሁንና በ፲ ዘመናት ውስጥ በመሣሪያ ብልጫ የነበረውን የግራኝን ሠራዊትና የቱርኮችን ጄኔዛር ገድግደው ይዘው የቄዩ የክርስቲያን አርበኞች በማንኛውም ጊዜ ስንፍና አሳይቶአል ብሎ ማመን አስቸጋሪ ነገር ነው። የኢትዮጵያ ውታደሮች ከፖርቱጋሎች ጋራ አሸንጌና አምባ ሠነይት ላይ ሲዋጉ ከካስታንሆስ ድርሰት ላይ እንደሚታየው ደንበኛ የጦር ሠራዊት ሳይሆኑ እቴጌ ሰብለ ወንጌልን የተከተሉ ጀሌዎችና ቍጥራቸው ያነሰ የባሕር ነጋሽ ይስሐቅ ስዎች ነበሩ። እነዚህም ቢሆኑ በመሣሪያ ማነስ ከጠላት ጦር ጋራ መወዳደር አልቻሉም። እንጂ በተለመደው በኢትዮጵያ ወታደሮች ቄራጥነት ተዋግተዋል።

**ምዕራፍ ፳፱።**

**አጼ ገላውዴዎስ በሸዋ ውስጥ ላደረገው፥**

**ያርበኝነት ትግል።**

ከ፲፭፻፴ ዓ.ም አንሥቶ በሰሜን ኢትዮጵያ የእስላሞች ጦር ሠራዊት በሕዝቡ ላይ ከደረሰው እልቂት ሌላ ረኃብና ወረሽኝ በሽታ ገብቶ ሕዝቡን ታላቅ ጉዳት ላይ እንዳደረሰው ባለፉት ምዕራፎች ተእንግረዋል። በዚሁ ምክንያት ሸዋ ቀደም ብላ የተወረረች አውራጃ እንደ መሆንዋ ትንሽ ዕረፍት በማግኘቷና ባለፉትም ሁለት መቶ ዘመናት ውስጥ የንጉሠ ነገሥቱ ግዛት እምብርት ሁና የቄየች ክፍል ስለ ነበረች ገላውዴዎስ ከእስላሞች ጋራ የነእብረው ትግል ለመቀጠል ከሰሜን ወደ ሸዋ መሻገሩ ይታወሳል። በአውራጃው እንደ ደረሰ ወጣቱ ንጉሥ ከወርዳ ወደ ወረዳ እየተዘዋወረ ሕዝቦቹን ማጥናናትና መንፈሳቸውንም መቀስቀስ ጀመረ። ሕዝብም ከትግሉ መጨረሻ ላይ ታላቅ መሪ እንዳገኘ ዐወቀ። በጦር ሜዳ ከነበረው ችሎታ ሌላ ለሕዝቡ የነበረው ፍቅርና ርኅራኄ በሁሉም ሰዎች ዘንድ የታወቀ ነበር። ታሪከ ነገሥት ላይ እንደ ታተተው ሁሉ ገላውዴዎስ ለራሱ ከሚያዝነው ይልቅ ስለ ሕዝቡ ጉዳት በጣም አድርጎ ያዝን ነበር ተብሏል።

ሆኖም እስላሞቹ በአውራጃው ላይ ይዞታቸውን አጥብቀው፥ ስለ ነበረ፥ ገላውዴዎስ እንደ ደረሰ ከፍ ያለ ሠራዊት ለማስከተት አልቻለም። ስለዚህ ብርቱ ኅይል የነበራቸውን እይግራኝን የጦር መሪዎች ግንባር ለግንባር ገጥሞ መዋጋት እንደማይሆን ግልጽ ሆኖ ታየው። በሌላ በኩል ደግሞ የብዙ ዘመን ድል መንሣት ዕድላቸው ሁኖ የቂየ የእስላም መሪዎች በመዝናናት ላይ መገኘታቸውን በመገንዘብ ገላውዴዎስ ባነስተኛ ኅይል አደጋ እየጣለ መውጋትን ስልቱ አድርጎ ተነሣ። በዚህ አያያዝ ከመቶ የማይበልጡ ወታደሮች እያስከተለ ባገር ውስጥ ተዘዋውሮ ዘንግቶ በሚገኝ የእስላም ሰራዊት ላይ አደጋ ጥሎ ብርቱ ጕዳት ያደርስባቸው ጀመር። የክርስቲያን ሕዝቦችም ያዲሱን መሪያቸውን የጦር ስልት በማድነቅ መሥዋዕት ለመሆን ቄርጠው በብዛት ተከተሉት።

ከ፲፭፻፴፪ ዓ.ም ክረምት በኋላ ናስር አድን የተባለው የግራኝ ልጅ ከትግሬ ተጕዞ ግዛቱ ወደ ነእብረው ወደ ደዋሮ ተሻግሮ ይገኝ ነበር። ናስር አድን ከሺህ የሚበልጡ ፈረሰኞችና ዐሥር ሺህ የሚሆኑ እግረኞች ነበሩት። ይህንንም ሠራዊት ከፋፍሎ ከሸዋ ወደ ሰሜን በሚሄደው መንገድ ላይ አስፍሮ ነበር። የናስር አድን የጦር ኅይል ከፍ ያለ ቢሆንም መተላለፊያ አግኝቶ ከፖርቱጋል ወታደሮች ጋራ መገናኘት ለገላውዴዎስ አስፈላጊው ስለ ነበረ፣ ትንሹን ሠራዊቱን ይዞ መንገድ ለመክፈት፥ ሞከረ። ናስር ግን በብኩሉ ይህንኑ ዐውቆ በጥብቅ በመጠባበቅ መንገዱን ዘጋበት። ንጉሡ ለማለፍ ሲል ከዚህ ከብርቱ እከስላሞች ጦር ጋራ ውጊያ ባደረገ ጊዜ ናስር አድን ድል አገኝ። ገላውዴዎስ የጦር ሠራዊቱን ዐቅም አስቀድሞ በማወቅ በተሸነፈም ጊዜ ተስፋ አልቈረጠም። ከጦሩ ሜዳ ተመልሶ እንደገና የእስላሞችን የመካከል ዘዴ ጥሶ ወደ ሰሜን የሚያልፍበትን የውጊያ ስልት ማቀድ ጀመረ።

በስተ ሰሜን ግራኝ ራሱ ከባሕር ዳር ተጕዞ በበጌምድር ውስጥ ደረስጌ ላይ ሰፈሮ ይገኝ ነበር። ግራኝ በበኩሉ ያቀደው የጦር ንቅናቄ አጼ ገላውዴውሶ ድል አግኝቶ ወደ ሰሜን መጓዝ ቢችል ከጐን ገሥግሦ መንገድ ላይ በንጉሡ ሠራዊት ላይ አደጋ ለመጣልና ፖርቱጋሎችም ቀንቶዋቸው ወደ ደቡብ ርቀው ለመጓዝ የቻሉ እንደ ሆነ ሁለቱ የጦር ወገኖች ሳይገናኙ ከዳጋማ ጦር ተዋግቶ ለመደምሰስ ነበር። ግራኝ ያቀደው ስልት በአንድ በኩል ለእስላሞች አረማመድ ጠቃሚ ሆኖ ሲታይ በሌላ በኩል ደግሞ ደረስጌ የጦር ጓደኞቹ ከሚጓዙበት መሥመር የራቀ በመሆኑ በማንኛውም ጊዜ ወደ ገላውዴዎስ አለዚያም ደጋማ ግራኝ ሳይደርስባቸው አቋርጠው ለማለፍ ስለሚችሉ የላቀ ስልት ነው ለማለት አያስደፍርም።

አጼ ገላውዴዎስ ደዋሮ ውስጥ ድል ከሆነ በኋላ የናስር አድንን ሠራዊት ፊት ለፊት መግጠም እይማይችል መሆኑን በመገንዘብ የክርስቲያንን አርበኞች ቀስቅሶ ከብዙ ቦታ ላይ አደጋ እንዲጥሉ አደረገ። ይህን ተግባር ለመፈጸም በሸዋና በአቅራቢያው በሚገኙ አውራጃዎች ውስጥ ክርስቲያኖች በብርቱ ተጠቁ። ከፖርቱጋሎች ጋራ ለመገናኘት አጼ ገላውዴዎስ ያሰበውን መንገድ ለመሸፈን የክርስቲያን አርበኞች ኃያልቸውን ሁሉ ይፋት ላይ አጠቃለው በወረዳው የሚገኙትን የግራኝን ሰዎች ቀንና ሌሊት ዕረፍት ነሡዋቸው። ብዙዎችንም ገደሉ። ከይፋት ውስጥ የሚደረገው ውጊያ እያየለ ስለ ሄደ፤ ናስር ሠራዊቱን በሙሉ አስከትቶ ከደዋሮ ወደ ይፋት መዝመት ግዴታ ሆነበት። እርሱም አያሌ ሠራዊት ይዞ በደረሰ ጊዜ ክርስቲያኖቹ አምባዎችን ይዘው በብርቱ ተከላከሉ። ይኸም ናስር አድንን ትዕግሥት ነሣው። ስለዚህ ሠራዊቱን በሙሉ አሰልፎ ከአምባዎቹ ላይ የሚገኙትን የኢትዮጵያ ወታደሮች ገጠመ። ከውጊያውም ላይ በክርስቲያኖች ከአምባዎቹ በሚጐርፉ ናዳዎች በብዙ የሚቄጠሩ የናስር አድንን ሰዎች ፈጅተው ድል አደረጉት። ናስር አድን ከዚህ ድል በኋላ ብዙ ሳይቄይ ሞተ። ስለ አሟሟቱ ከበሽታ ወድቆ ነው የሚሉ አሉ። ሌሎች ግን አባቱ የተማመነበትን ተግባር፥ መፈጸም ባለመቻሉና ድል መሆኑን ከነውር ቄጥሮት መርዝ ጠጥቶ ሞተ ይላሉ። የሆነው ሆኖ ይፋት በኢትዮጵያ አርበኖች እጅ በመውደቁ ግራኝ የገላውዴዎስን መንገድ ሊዘጋ ካዘጋጃቸው ዕቅዶች አንዱ ይፋት ላይ በተደረገው ድል ምክንያት ፈረሰ።

**ምዕራፍ ፴።**

**ስለ አምባ ሰነዲት መያዝ።**

የክረምት ወራት በማሰናዳት ካሰለፈ በኋላ ክርቶፋኦ ደ ጋማ ንግሥቲቱዋን ይዞ በታኅሣሥ ፲፱ ቀን ፲፭፻፴፬ ዓ.ም ድባርዋን ለቆ በአካለ ጕዛይ ላይ አፍሎ ጕዞውን ወደ ደቡብ ቀጠለ። ካመጣቸው ከ፭፻፴ የፖርቱጋል ሰዎች ሌላ በርከት ያሉ ኢትዮጵያውያን ተጨምረውለት ነበር። ለጕዞውም ሰልፍ ዶም ክርስቶፋኦ ሰዎቹን ለስድስት ሻምበት ሌላ ከፋልፍሎ እያንዳንዱ ሻምበል ኅምሳ የፖርቱጋል ነፍጠኞች እንዲያዝ አደረገ። እነዚህም ካስታንሆሶ ማኑኤል ዳኩንሐ ዶአ ዳ ፎሮሴካ፣ እፎፍሬ ደ አብሬው ፍራንቺስኮ ደ አብሬውና ፍራንቺስኮ ቬልሆን በኮሩ የተረፉት መቶ ኀምሳ የፖርቱጋል ነፍጠኞች በሉዊዝ ሮድርጉዌ ደ ካር ቬልሆ አዛዥነት ፖርቱጋል ንጉሥ ሰንደቅ ዓላማ የሚከተሉ መካከለኛ የጦር ክፍለ እንዲሆኑ አደረገ። ወደ ጕዞ ከመነሣቱ አስቀድሞ የፖርቱጋል መርከቦች ወደ ምጥዋ መምጣታቸውን በመስማቱ ወታደሮችንና ስንቅ ጨምሮ እንዲልክለት ለመጠየቅ ፍራንቺስኮ ቬልሆ የሚያዘውን ሻምበል ወደ ምጥዋ በመላኩ ካሉት የፖርቱጋል ነፍጠኞች መካከል ፶ ሰዎች ተቀንሰውበት ነበር።

ሠራዊቱ በሚጓዙ ጊዜ ፪ የፖርቱጋል ፈረሰኞችና ሦስት የኢትዮጵያ ፈረሰኞች ከሁሉ ቀድመው እንዲጓዙና የጠላት ጦር የቀረበ እንደ ሆነ በፍጥነት እንዲያስታውቁ ከአዘዘ በኋላ አንዱን ሻምበል ከኢትዮጵያውያን ጋራ መሣሪያና ስንቅ የጫኑትን ፳፬ቱን ጋሪዎች እንዲነዱ ወሰነ። ከጋሪዎች የተረፉትን ዕቃዎች የሚበቁ አጋሰሶች ባለመኖራቸው በበሬዎች ላይ ተጭነው ይጓዙ ነበር። ከዚህ ዕቃ ከሚያጓጕዝ ሻምበል ቀጥሎ ሮድሪጉዌ ደ ካርቧልሆ የሚመራው ከፍተኛው ቍጥር ነፍጠኞች የነበሩበት የጦር ክፍል ይጓዝ ነበር። ደ ጋማ ራሱ ከዚህ ክፍል ጋራ ሆኖ በሰጋር በቅሎ ከተቀመጡ ካራት አንጋቶች ጋራ ሆኖ በቀን ጕዞውን ፪ ጊዜ እያለፈ ይፈትሽ ነበር ከሌሎቹ ሰልፈኞች ሁሉ በኋላ ከካስታንሆሶ ፶ ሰዎች ከንግሥቲቱ ተከታዮች ጋራ እርስዋን እያጀቡ ደጀን ጦር ሆነው ይጓዙ ነበር።

በዚህ አኳኋን በሰሜናዊ ኤርትራ ተራራዎች ላይ ፰ ቀን ከተጓዙ በኋላ ሰናፌ ወረዳ ገቡ። የልደት በዓልን ሰናፊ ላይ ለማሳለፍ ፰ ቀን ውሎ ካደረጉ በኋላ፣ አጋሜ ውስጥ የሚገኘውን ሜዳ አገር አቋርጠው ጕዞዋቸውን ወደ ደቡብ ቀጠሉ።

ስለ ዶም ክርስቶፋኦ ጕዞ ከተጻፉት ጥቂት ድርሰቶች ላይ ከአጋሜ ወረዳ ወደ ደቡብ የትኛውን መንገድ እንደ ወሰዱ በትክክል ለማወቅ አስቸጋሪ ነው። የሆነው ሆኖ ካስትንሆሶ በጻፈው ድርሰት ውስጥ አስቸጋሪ አምባዎችን መውጣትና ተራራዎችን በማቋረጥ ብርቱ ችግር እንደ ገጠማቸው ገልጸዋል። ስለዚህ በእንጣሎ አቅጣጫ የተጓዙ ይመስላል። የጥቅምትንም በዓል በሰሜን ትግሬ ካሳለፉ በኋላ አነስተኛው የደጋማ ጦር ጕዞውን በዝግታ ወደ ደቡብ ቀጠለ። በየካቲት ወር መጀመሪያ አንዱ ክፍል የግራኝ ጦር ከሰፈረበት ከምሽግ አምባ አቅራቢያ ደረሱ። ካስትንሆሶ እንዳመለከተው ይኸ አምባ ሦስት መግቢያዎች ነበሩት ሦስቱም በሮች በጥብቅ ከመመሸጋቸው ሌላ ከያንዳንዱ በር ላይ ፭ ፭ መቶ ወታደሮች ቃፊር ሆነው ቁመውበታል። ከሦስቱ መግቢያ በሮች ሁለቱ ከበላያቸው ቀጥ ያሉ አቀበቶች፥ ስላሉባቸው ሰው በብርቱ ችግር ብቻ ሊወታባቸው የሚል ዐይነት ጋራዎች ነበሩ። ሦስተኛው መውጫ በመግቢያው በር አንሥቶ ቀጥ ያለ ከመሆኑ ሌላ አቀበቱ የሚያሟልጭ ድንጋይ ስለ ተነጠፈበት በዶማ ከተሠረሠሩት መረጋገጫዎች በመቄናጠጥ ካልሆነ በቀር ለመውጣት የማይቻል ነው። ስለዚህ ከላይ የሚገኙት ተከላካይ ወታደሮችም በጦር መሣሪያ ብቻ ሳይሆን በናዳዎችም አጥብቀው ሊጠቀሙበት ይችላሉ። ይኸን ምሽግ ለመጠበቅ የዐረብ ተወላጅ ሹም የነበረ የአንባው አዛዥ ፩ሺ፭፻ ወታደሮች ነበሩት።

የአምባው አናት ስፋቱ ፬ ኪሎ ሜትር ካሬ ሆኖ ቃፊሮች ከሩቅ የሚያዩት ትንንሽ ኮረብታ ነበረበት እንጂ በተረፈ አናቱ ሜዳ ነው። ከላዩ ላይ ለሚኖሩ የሚበቃ ስንቅ ከአምባው ላይ ተዘርቶ ይመከር ነበር። ከላይኞቹ ኮረብታዎች ጐን የሚልቁ ምንጮች ስላሉ የአምባው ነዋሪዎች የውሃ ችግር አያገኛችወም የአምባው ዘበኞች ከተራራው ላይ ፱ ጥሩ ፈረሶች አስቀምጠው በየጊዜው እየወረዱ በተጨማሪ ለሚፈልጉት መኖ በሜዳው የሚኖሩትን ያገሩን ሕዝብ በመዝረፍ ይጠቀሙ ነበር። ካስታሆሶ እንዳመለከተው ይኸ አምባ በግራኝ የጦር ሠራዊት እጅ ከመውደቁ በፊት ከንጉሠ ነገሥቱ ምሽጎች አንዱ ነበር። የክርስቲያን ወታደሮች በነበሩበት ጊዜ እስላሞቹ በውጊያ ምሽጉን መያዝ ስላቃታቸው ግራኝ ራሱ በፈጠረው የብልጠት ዘዴ አምባውን ለማስያዝ ቻለ ይባላል። ዘዴውም እንደሚከተለው ነው ተብሎ ተነግሮዋል። የእስላም ሠራዊት አምባውን ከቦ የሚገኘውን ቀበሌ ይዞ ከሰፈረበት በኋላ አምባውን ከቦ ሰፍሮ ተቀመጠ እንጂ ከክርስቲያን ዘበኞች ጋራ ተዋግቶ ምሽጉን ለመያዝ ከቶውኑ ስላልቻለ ግራኝ ገበያ እብቀበሌው እንዲቆም አደረገ። እነዚህም ገበያተኞች ባላገሮች ሳይሆኑ በግራኝ ሠራዊት ውስጥ የሚገኙ ክርስቲያኖች ነበሩ። ስለዚህ ቀስ በቀስ የንጉሡ ዘበኞች ለመገበያየት ወደ መንደር እየእወርዱ መተዋወቅ ጀመሩ ይሁን እንጂ፤ በዚህ መንደር የሚኖሩት የግራኝ ሰዎች መሆናቸውን አላወቁም። በጊዜ ብዛት ካምባው ላይ ያሉት የክርስቲያን ወታደሮች እገበያው ውለው ሲመሽባቸው እመንደሩ ማደር ጀመሩ፣ ውለው አድረው ዘበኞቹ በብዛት መንደሩ ውስጥ ማደር፥ ከጀመሩ በኋላ አንድ ሌሊት የግራኝ ወታደሮች ተቃዋሚ ሳይኖርባቸው ካምባው ላይ ወጥተው እጅ አደረጉት ተብሎዋል።

ይኸ ምሽግ አምባ የንግሥቲቷና የደጋማ ሠራዊት በሚጓዝበትም ጦር ወደ ኋላው ትቶ ጕዞውን መቀተል እንደማይቻል ስለ ተገነዘበ ወደ ፊት ከመሄዱ በፊት እስላሞቹን ወግቶ ምሽጉን ለመያዝ ቄረጠ። ይኸን ሐሳብ ለንግሥቲቱዋ በገለጸ ጊዜ፥ ባነስተኛው የፖርቱጋል ጦር አምባውን ለመያዝ መሞከር ስሕተት መስሎ ታያት። ሆኖም ደ ጋማ የሚቻል መሆኑን ካስረዱት በኋላ እንደታየው እንዲያደርግ ፈቀደችለት። ደ ጋማም የምሽጉን አኳኋንና የተከላካዮቹን ኅይል ካጠና በኋላ የካቲት ፯ ቀን ፲፭፻፴፫ ዓ.ም የሙከራ ውጊያ አደረገ። የዚህ የመጀመሪያው ቀን ማጥቃት አምባውን ለመያዝ ሳይሆን ለመጨረሻው ውጊያ ስልቱን ለማዘጋጀት ነበር። በዚህ ቀን ዶም ክርስቶፋኦ አንድ አንድ የፖርቱጋል ሻምበሎችን ባምባው መውጫዎች በሦስቱ በር ካሰለፈ በኋላ ከአምባው አናት ላይ የሚገኙት የእስላም ወታደሮች ወደ ታች እንዳይወርዱ በመድፎች ተኵስ በመካከል ሦስቱም ሻምበሎች በተሰልፉበት በኩል በሮቹን እንዲያጠቁ አዘዘ። ለማጥቃት ወደ በሩ በተጠጉ ጊዜ እስላሞቹ የቀስት ፍላፃ እድነ በረዶ አዘነቡባቸው። ቀጥለውም በአምባው ላይ ተለጉመው የሚገኙትን ናዳዎች በመልቀቅ በፖርቱጋል ወታደሮች ላይ ጥቂት ጉዳት እንዳደረሱ ደጋማ ውጊያው ቁሞ ስዎቹ ወደ ሰፈራቸው እንዲመለሱ ትእዛዝ ሰጠ። በዚህ ቀን ቍጥራቸው ያነሰ የፖርቱጋል ነፍጠኞች ሲቄስሉ አምባውም ሳይያዝ ቀረ።

ይኸ የሙከራ ውጊያ ለፖርቱጋል ጦር በሁለት አኳኋን ጠቀማቸው። መጀመሪያው እስላሞቹ ለመከላከያ የተማመኑባቸው ናዳዎች ተወርውረው ስላለቁ ለሚከተለው ቀን ውጊያ የሚበቁ የናዳ ድንጋዮች ለጉመው ለማሰናዳት ጊዜ አላገኙም። ሁለተኛ በዚህ ቀን በተደረገው ውጊያ ፖርቱጋሎች አንዱን በር እንኳን ስላልያዙ ከአምባው ላይ ያሉት የግራኝ ሰዎች ድል ያገኙ፥ መስሎዋቸው ለእንጋታው ውጊያ እንደ መሰናዳት ሌሊቱን ሁሉ ነጋሪት እየደበደቡ ጥሩንባዎችን እየነፉ ጭፈራ ሲያደርጉ በማደራቸው አንዳችም ጥንቃቄ አላደረጉም።

ንግሥት ሰብለ ወንጌል በበኩልዋ ለፖርቱጋል ሰዎች ወደ አምባው ላይ ጥቂት እንኳ መግፋት ባለመቻላቸው የጦር ወገኖቹዋን የውጊያ ብርታት ተጠራጥራ ነበር። ይልቁንም ምሽጉን ለመያዝ እንዳይሞክሩ አስቀድማ ምክር ሰጥታቸው ነእብርና በየካቲት ፯ ቀን የተደረገው የአምባው ማጥቃት ውጤት ደስ አላሰኛትም። ዶም ክርስቶፋኦ ግን አምባውን ለመያዝ ባቀደው የጦር ስልት ስለ ተማመነ መላክተኛ ልኮ ንግሥቲቱን አበረታትቶ በማግሥቱ በየካቲት ፰ ቀን ጧት ወገግ ሲል በታቀደው ፖርቱጋሎቹ ከሦስት ተከፍለው አምባውን ማጥቃት ጀመሩ። የግራኝ ዘበኞች ሳያስቡበት አደጋ ላይ ወደቁ። ዶም ክርስቶፋኦ ባለፈው ቀን ምክሩ ጠቃሚ ሆኖ በረረዳው ዐቅድ የግራኝን ወታደሮች እንዲያጠቁ አደረገ። በመድፎች ተኵስ እየተጠቀሙ የፖርቱጋል ሰዎች በሩን ንደው መግባት ጀመሩ። እስላሞች የፊተኛውን ቀን የመሰለ ናዳዎች ስላልነበራቸው ፖርቱጋሎችን ሊያግዱ አልቻሉም። የሚከተሉት የግራኝ ሰዎች ጨክነው ተዋጉ። ይሁን እንጂ የፖርቱጋሎችን መድፎችና የነፍጠኞቹን ተኵስ ለመቃወም ስላልቻሉ የደጋማ ወታደሮች ከአምባው ጫፍ ለመውጣት ቻሉ። በውጊያው ጊዜ የሚያዳልጡ ድንጋዮች በነበሩበት በኩል ያለውን ብርቱ በር ማጥቃትን ዶም ክርስቶፋኦ የራሱ ፈንታ በማድረጉ እርሱ የወጣው በዚያ በኩል ነበር። ከአምባው አናት አስቀድመው ከደረሱት ከመጀመሪያዎቹ የፖርቱጋል ሰዎች አጥብቀው ኰሩበት። አለቃቸው ለመምራት በነበረው ችሎታው የበለጠ ተማመኑበት። ፖርቱጋሎችና የጦር ጓደኞቻቸው የኢትዮጵያ ወታደሮች ከአምባው አናት ላይ ከምትገኘው መንደር በደረሱ ጊዜ የግራኝ አምባ አዛዥ አምስት፥ መቶ ሰዎች ይዞ በታላቅ ጀግንነት ገጠማቸው። ነገር ግን የፖርቱጋል ሻምበሎች በሦቱም በር ወጥተው ከውጊያው ቦታ ስለ ደረሱ እስላሞቹ ከሦቱ ጦር መካከል ገብተው በመከበብ ተፈጁ የአምባው አዛዥም በጕብዝና ተዋግቶ ሞተ።

በደ ጋማ ድፍረትና በፖርቱጋል ነፍጠኞች ጀግንነት በየካቲት ፰ ቀን ይኸ የእስላሞች ብርቱ ይዞታ ሆኖ የቄየው አምባ ሰነዲት የተባለው ምሽግ በጦር ጓደኞች እጅ ወደቀ። ይኸም ለደጋማ አነስተኛ ሠራዊት በትግሬ ሕዥቦች መካከል ትልቅ ስም ከመስጠቱ ሌላ ሠራዊት ወደ ፊት በተጓዘ ጊዜ ከጀርባው አደጋ ሊጥልበት የሚችል የግራኝ ጦር በመፈጀቱ ለጦሩ መንቀሳቀስ የበለጠ ነፃነት ሰጠው። ከዚህም ሌላ የአምባ ሰነይት ውጊያ የተደረገው በታም ተፈላጊ የነበሩ ዘጠኝ ፈረሶችና ዘጠና በቅሎዎች ለመማረክ ስለ ነበረ የውጊያው ግብ ደስ በሚያሰኝ አኳኋን ተፈጸመ። ከነዚህም በቅሎዎች ዐሥሩ የኮርቻ ሁነው ሌሎቹ የጭነት ከብቶች ስለ ነበሩ ለዶም ክርስቶፋኦ ዘመቻ በታም ጠቃሚ ሁነው ተገኙ። ከድሉ በኋላ ደ ጋማ ተማርከው ከአምባው ላይ የተገኙትን የክርስቲያን ሴቶች ነጻ ካደረገ በኋላ እስላሞች መስጊድ አድርገውት በነበረው ቤተ ክርስቲያን ገብቶ አስቀድሶ በውጊያው ላይ የሞቱትን ስምንቱን የፖርቱጋል ወታደሮች አስቀበረ። አምባው በተያዘ በማግሥቱ ንግሥት ሰብለ ወንጌል ከወረዳው ሰዎች መካከል እምርጣ አንዱን ታማኝ ክርስቲያን ያምባው አዛዥ አድርጋ ሾመች።

በጦርነቱ ላይ ከዋሉት የፖርቱጋል ወታደሮች ከአርባ የሚበልጡ ቄስለው አንድ አንዶቹ ከአምባው ላይ መውረድ ስለተሳናቸው የቄሰሉት ወታደሮች እስኪያገግሙ ድረስ እቴጌ ሰብለ ወንጌልና የፖርቱጋል ሰዎች አምባው በሚገኝበት ቀበሌ ሰፍረው ቄዩ። ደ ጋማ በአምባ ሰነይት ውጊያ ላይ ያገኘው ድል በሙሉ ትግሬ ላይ በተሰማ ጊዜ የሕዝቡ ተስፋ እድነ ገና ተነሣሣ በአቅራቢያው የሚገኙት ባላባቶች በፖርቱጋሎች ሞያ ደስ ስለ ተሰኙ በችግሩ ዘመን ከነበራቸው አነስተኛ መኖ እየከፈሉ ለወታደሮቹ ስንቅ ማቀበል ጀመሩ። ሌሎችም ሰዎች ለንግሥቲቷ በማበር ለተዋጊ ጦሩዋ ከተቱ። ያምባ ሰነይት ድል ከተገኘው ምርኮና ካስገኘው የአግረው በጎ ፈቃድ የበለጠ ውጤ ነበረው። ከዚህ ውጊያ አስቀድሞ ግራኝ ለዶም ከርስቶፋኦ በጻፈው ደብዳቤ እንደገለጸ በቍጥር አነስተኛ የነበረውን የፖርቱጋል ጦር በንቀት እንዳየው ግልጽ ነበር። ከዚህ ውጊያ በኋላ ግን ስለ ፖርቱጋሎች የውጊያ ችሎታ ተገንዝቦ አህመድ ኢብራሂም አጥብቆ ሠጋ። ከሥጋቱም የተነሣ ስሕተት የሆነ እንቅስቃሴ ለማድረግ ወሰነ።

ቍጥሩ አነስተኛ የነበረው ነገር ግን የውጊያ ችሎታው ከፍ ያለ የፖርቱጋል ጦር ከገላውዴዎስ ጋራ ተገናኝቶ የሁለቱ ኅይል ባበረ ጊዜ አሥጊ መሆኑን በመገንዘብ ግራኝ በግሥጋሤ ሂዶ በታላቅ ሠራዊት ፖርቱጋሎችን ወግቶ ለማጥፋት ወሰነ። ይኸንኑ ድርጊት ለመፈጸም ግራኝ በታላቅ ፍጠንት የጦር ሠራዊቱን አስከትቶ ከደረስጌ ተነሥቶ ወደ አሸንጌ ተጓዘ። ይኸ እንቅስቃሴ በችኰላ የተወሰነ ሐሳብ እንደ መሆኑ በዘመቻ ስልት በኩል ሲታይ በጣም የተሳሳተ እርምጃ ነበር። እላይ እንደ ተነገረው ሁሉ በዚሁ ወራት ውስጥ አጼ ገላውዴዎስ የሸዋ አርበኞች ተብሎ በአማራ አገሮች ላይ አቋርጦ ወደ ሰሜን ኢትዮጵያ ለማለፍ ይጠባበቅ ነበር። ግራኝ ከነበረው ጦር ከፍሎ ወደ ሸዋ ሲልክ የተረፈውን አክሰቶ ፖርቱጋሎችን ለመግጠም ሲጓዝ ገላውዴዎስ እንዳይተላለፍ መንገዶችን ሁሉ ይዞ የሚያግድ በቂ የቶር ሠራዊት በበሮች ሁሉ ላይ ለማሠማራት አልቻለም። ስለዚህ ወደ ፊት እንደሚገለጽ ሁሉ በዚህ በተሳሳተ በግራኝ ንቅናቄ ምክንያት ገላውዴዎስ በእስላም ሥራዊት ጀርባ አልፎ በሰሜን ከሚገኙት የጦር ጓደኞቹ ግራ ለመገናኘት ቻለ።

**ምዕራፍ ፴፩።**

**ወደ ትልቁ ውጊያ ስለ ተደረገው ጕዞ።**

ከአምባ ሰነይት አቅራቢያ ሰፍረው ቍስለኞቹን ከአገገሙዋችወ በኋላ በየካቲት ወር መጨረሻ ጕዞ መቀጠል ክርስቶፋኦ ደ ጋማ ያሰበው ነገር ነበር። ግን ይኸን ቀበሌ ከመልቀቃቸው በፊት ከምጥዋ የተላኩ ሁለት የፖርቱጋል ሰዎችና ስድስት ኢትዮጵያውያን ከፖርቱጋል መርከቦች መልክት ለደ ጋማ ይዘው ደረሱ። በዚህ ባመጡት ደብዳቤ ውስጥ የሕንድ አገረ ገዥ የነበረው የደ ጋማ ወንድም ወሬያቸውን ከጠየቀ በኋላ ርዳታ ያስፈልጋቸው እንደሆነ የሚላክላቸው መሆኑን አስታውቆዋል። ኤስታቫኦ ደ ጋማ ራሱ ትልቅ የጦር መሪ በመርሆኑ ከወንድሙ ጋራ የሚገኙት ቍጥራቸው ያነሰ ፖርቱጋሎች ከአንድ ዓመት ዘመቻ በኋላ ረዳት ጦር እንደሚያሻቸው ለማሰብ አስቸጋሪ አልነበረም። ስለዚህ ጥቂት ወታደሮችም ቢሆኑ ዶም ክርስቶፋኦን ለመርዳት እንደ እምላክ ርዳታ እይሚፈልጉ መሆናቸውን በመጠየቅ የተወሰነበት ምክንያት የማይገባ ነገር ነው። የሆነው ሆኖ ከወንድሙና የአምስቱን የፖርቱጋል ጦር መርከቦች ከመራው ከማኑኤል ባሰንኮሴሎስ በመስማታቸው ደ ጋማና ሰዎቹ ለጊዜው ደስ ቢሰኙም ይኸ ወሬ በደረሰው ጊዜ ምክንያት ከመጥቀሙ የበለጠ በዘመቻ ላይ ለሚገኙት ፖርቱጋሎች ጉዳት ሆናቸው። ዶም ክርስቶፋኦ ግን መልክቱ በመድረሱ ብቻ ደስ ስላልተሰኘ የጦር መሣሪያዎችንና ሌላም ርዳታ ለመጠየቅ ፍራንሲስኮ ቬልሆን ከአርባ ሰዎች ጋራ ወደ ምጥዋ በግሥጋሤ ሄደው በዐሥራ አራት ቀኖች ውስጥ እንዲመለሱ ላካቸው። ይህም በተከተለው ውጊያ ውስጥ ከአስንተኛው ሠራዊቱ አርባ ጠቃሚ ሰዎች ቀነሰበት እንጂ እነሱ ምጥዋ ሳይደርሱ የቱርክ የጦር መርከቦች የቻሰንኮን ሴሎን መርከቦች ከምጥዋ ስላስወገዱ እይደረሰው ርዳታ አልነበረም።

ፍራንሴስኮ ቬልሆ ወደ ምጥዋ ከተጓዘ በኋላ ከሠፈሩበት፥ አገር ጦሩን ለመመገብ ባለመቻሉ ንግሥት ስብለ ወንጌል፥ ያርቴ ወደምትባል አገር እንዲሔዱ ለጦር አዛዡ ነገረችው። ስለዚህ ከሁለት ቀን ጉዞ በኋላ ያርቴ ደረሱ።

ከያርቴ ላይ የአጼ ገላውዴዎስ መላክተኛ ደብዳቤ ይዞላቸው ደረሰ። በደብዳቤው ውስጥ ንጉሡ ከእርሱ ጋራ ግንኙነት ለማድረግ በግሥገሣ ጉዞ ላይ መሆኑን ከገለጸ በኋላ የግራኝ ሠራዊት አያሌ በመሆኑ ብቻውን ውጊያ ደንዳይገጥመው ደ ጋማን የሚለምን ቃል አለበት። ለዶም ክርስቶፋኦ ግን ይህ ሁሉ የሚደርሰው መልእክት አስቸጋሪ የሆነ አኳኋን በገጠመው ሰዓት ላይ ነው። ያርቴ ሲደርሱ የአገሩ ገዢ ደህና አቀባበል ከማድረጉ ሌላ ሰዎች ወደ ፊት ልኮ በማሰለል ግራኝ ከነሠራዊቱ እንደቀረባቸው ነገረው። በዚህ ዘመቻ ላይ ጋማ ከሁሉ አስቸጋሪ የነበረውና ሁልጊዜም የሚያሳስብ ሠራዊቱን የመቀለብ ጉዳይ ነው። ሕዝቡ በእስላሞች ጦር ሠራዊት ብዙ ዓመት ሲዘረፍ ስለ ኖረ ለራሱም ብዙ ምግብ የለውም። ስለዚህ ለደ ጋማ ሠራዊት የሚያቀብለውን እህል ውኃ ከተራበው ሆዱ እየቀነሰ ነበር አጼ ገላውዴዎስ እንደጻፈለት ጦርነት ከግራኝ ጋራ መግጠም አጼ ገላውዴዎስ እንደጻፈለት ጦርነት ከግራኝ ጋር መግጠምን ደ ጋማ ለመቆየት የሚችለው ወይ ወደ አምባው ተመልሶ ምሽጉን በመያዝ አለዚያም ወደ ኋላ በማፈግፈግ ብቻ ነው። ሁለቱንም እርምጃ ቢወስድ ሕዝቡ የሚከዳቸውና ሠራዊቱም ከረኃብ ላይ የሚወድቅ በመሆኑ ዶም ክርስቶፋኦ ይኸን እርምጃ ለመውሰድ አልፈቀደም ለደ ጋማ ነገሩን ለማባባስ ወደ ምጥዋ የተላኩት ሰዎች ሳይመለሱ ቆዩበት። ሆኖም ይኸ የአንበሳ ልብ ያለው የፖርቱጋል ጀግና ሸሽቶ በረኃብ ከማለቅ «ድል በእግዚአብሔር እጅ ነው» ብሎ ከትንሹ ሠራዊት ጋራ ቍጥር የሌለውን የግራኝን ጦር ለመግጠም ወሰነ። በዚህ ጀግና መሪነት በመተማመን የፖርቱጋል ወታደሮች አልተሳሳቱም።

የግራኝ መቅረብ ወሬ ከሰማ በኋላ ምጥዋ የሔዱትን ወታደሮቹን ለመጠበቅ ሲል ደ ጋማ የወደፊት ጉዞውን ቀስ በቀስ ቀጠለ። ከጉዞው ቀድመው እንዲሰልሉ ሁለት ፈረሰኞች ልኮ ነበርና እነርሱ ተመልሰው የግራኝ ሠራዊት አንድ ማይል ከፖርቱጋሎች ርቆ መሥፈሩን ወሬ አመጡለት። ይህ ወሬ በተሰማ ጊዜ ንግሥት ሰብለ ወንጌል በጣም ደንግጣ በጕዞው ወደ ኋላ ተመለሰች። ደ ጋማ የንግሥቲቱዋን ወደ ኋላ መመለስ ሰምቶ ወደ እርሱዋ ሔደና አጽናንቶ ወደ ጦር ሠፈር እንድትመለስ አደረጋት። ሰብለ ወንጌል ሴት በመሆንዋ የጦርነት ወሬ አስቀድሞ ቢአስፈራራትም አኳሆኑን ተረድታ ከተመለሰች በኋላ በውጊያ ጊዜ እንደ ብረት በጠነከረ ልብ ከጦሩ ሜዳ መዋልዋ ለኢትዮጵያ ሕዝብ የምታኮራ ሴት ነች።

ካስታንሆስ ብዙ ጊዜ በድርሰት ውስጥ የአገር ስም አልሰጠም። ስለዚህ ታሪክ ጸሐፊዎች መላ ከመምታት የተሻለ ሊአደርጉ አልቻሉም። ይኸን የጦር ሜዳ አንድ አንዶቹ በንደርታ ውስጥ ከእንጣሎ አጠገብ ነው ይላሉ። በእንደርታና በዋጂራት ደምበር በእንጣሎ ምሥራቅ ነው የሚሉም አሉ።

ይኸ ስሙ በትክክል ያልታወቀ የጦር ሜዳ ዙሪያውን ለጥ ያለ መስክ ሁኖ ከመካከሉ ላይ ኮረብታ ነበረው። ስለዚህ ደ ጋማ ኮረብታውን ክቦ ምሽግ ከአደረገውና የጦር ሠፈሩን ከከፍታው ላይ ከተከለ በኋላ ወርዶ ከሜዳው ላይ በውጊያው ሰዓት የሚጠቀምባቸውን ቦታዎች ይዞ ቃፊሮች አቆመበት። ፖርቱጋሎች በዚህ አኳኋን ተደላድለው ኃይለኛውን የግራኝን ሠራዊት ለመጋገጥ ተሰናዱ። በዚህ ቀን የደ ጋማ ሙሉ ኃይል ፫፻፶ የፖርቱጋል ነፍጠኞችና ፪፻ ቀስትና ጦር የያዙ የኢትዮጵያ ወታደሮች ነበሩ። ግራኝ ግን ፲፭ ሺህ እግረኞች ሺ፭፻ ፈረሰኞች ፪፻ የቱርክ ነፍጠኞች ስለነበሩ ግጭቱ በጐልያድና በዳዊት መካከል የነበረውን የሚመስል ነው። እነዚህ ባሕሮችንና ውቂያኖስን አቋርጠው ለኢትዮጵያ ነፃነት ለመከራከር የመጡት አንድ ፍሬ የፖርቱጋል ሰዎች በታላቅ ጀግነንት ከግራኝ መንጋ ፊት ለፊት ቁመው ስናስባቸው በልባቸው ቄራጥነት ከመደነቅ በማንኛውም ጊዜ ልናቋርጠው የማይቻል ነገር ነው። በአጼ ገላውዴዎስ ታሪከ ነገሥት የኢትዮጵያ ደራሲዎች። እነዚህን የፖርቱጋል ጀግናዎች በሚከተሉት ቃላት አንስተዋቸዋል።

ንጉሥ አጼ ገላውዴዎስ በነገሠ በሁለተኛው ዘመን…… ለውጊያው እንደ አንበሳ የተራቡ እንደ ተኵላ የተጠሙ የያፌት የቶቤል ልጆች አርበኞች ጽኑዎች ከባሕር ወጠው ባሕሩን ተሻግረው በእስላሞች ውጊያ ረድተውናል…. ሲል ጽፎዋል።

አህመድ ኢብራሂም እንደ ልማዱ የጦሩን ሜዳ ለመመልከት ከሦስት መቶ ፈረሰኞች ጋራ ከፖርቱጋሎች ሰፈር ፊት ለፊት ከሚገኘው ኮረብታ ላይ ወጥቶ ባየ ጊዜ የደ ጋማ ወጣቶች የጦር መለዮዋቸውን ለብሰው ብረታቸውን ለጕመው ለውጊያ ታጥቀው እንደ ቆሙ ከሩቁ ተመልከታቸው። ከሰፈራቸው መኻል ከሐር የተሠራውን የፖርቱጋልን ሰንደቅ ዓላማ የመጋቢት ነፋስ ያውለበልበው ነበር። የሁለቱ ተቃዋሚ ሠራዊት ዐቅም አንድ ሰው ለስልሳ ሰው ሆኖ ቢገኝም የልባቸውን ጭካኔ ታላቅ አስመስሎ ሳያሳያቸውም አልቀረም። በዚህ አኳኋን ሚያዝያ ፯ ቀን ፲፭፻፴፬ ዓ.ም ሁለቱ ሠራዊት ማዶ ለማዶ ሠፍረው ተያዩ። ቀጥሎም የግራኝ ወታደሮች ጥሩምባና እምቢላ እየነፉ እንጋሪት እየጐሸሙ በፉከራና በሽለላ እያሸበሩ የፖርቱጋሎችን ሰፈር መክበብ ጀመሩ። ፖርቱጋሎች ግን ብረታቸውን አጕርሰው መድፎቻቸውን ለጕመው ለውጊያ ተሰናድተው ተበቁ እንጂ፣ በግራኝ ሠራዊት ብዛት አልተሸበሩም። ግራኝ ግን ዕለቱን ለመግጠም ሐሳብ ስላልነበረው ሌሊቱን ሁሉ ለማሸበር ሲያስፎክርና ሲያሸልል አደረ። በሌሊት አደጋ እንዳይጥልባቸው በመፍራት ፖርቱጋሎቹ ትልቅ የሰፈር እሳት አንደደው በየጊዜው በተእጥጉዋቸው በግራኝ የጦር ክፍል ላይ መድፍ በመተኰስ ሲከላከሉ ነፍጠኞቹም መጣቀሻ ክር እንዳይነደዱና ነፍጣቸውን እንደ ጨበጡ ሌሎቹን ጋሎች የሰፈሩበትን ኮረብታ መክበብ ጀመረ። ግራኝ የጦር ልምድ ያለው መሪ በመሆኑ አያሌ ሠራዊት ይዞም ቢሆን ነፍጦችና መድፎች ያለውን ጦር በገዛ ምሽጉ ውስጥ ሄዶ መጋፈጥ ብርቱ ጕዳይ እንደሚያስከትል በምገንዘብ ቢችል በማስፈራራትና በማባበል ፖርቱጋሎች እጃቸውን እንዲሰጡት አለዚያም ከቦ በረኃብ እንዲረቱ ለማድረግ በዙሪያቸው ሠራኢቱን ማስፈር መረጠ።

ስለዚህ ጧትን አንድ የጦር ዐዋጅ ነጋሪ ልኮ የሚከተለውን መልክት ለዶም ክርስቶፋኦ እንዲነገር አዘዘው።

ደ ጋማ በጣም ያነሰ ሠራዊት ይዞ ከፊቱ በመስለፉ ድፍረቱ አስገርሞታል። በወሬ እንደ ሰማ ሁሉ እውነቱም ልጅና ልምድ የሌለው የዋህ በመሆኑ ኅላፊነቱን በእርሱ ላይ ለመጣል የማይቻል ነው። ያታለሉት ለንጉሣቸው ታማኝ ያልነበሩ ሕዝቦችና አንድ ሴት መሆናቸውን በመገንዘብ እርሱ (ግራኝ) ግን መሓሪ ንጉሥ በመሆኑ ለክርስቶፋኦ እንደሚራራለትና ከዚህ ቀድሞ ላደረገው ስሕተት ደ ጋማና የፖርቱጋል ነፍጠኞች ወደ እርሱ ሂደው ቢገቡለት ይቅርታ እንደሚደረግላቸው ከርሱ ጋራ መቀላቀልን ባይሹ ግን ወደ አገሩ የተመለሰ እንደ ሆንም ምንም ችግር እንደማያገኘው ካረጋገጠለት በኋላ ይህን ከፍ ያለ ምሕረት ማድረጉ የደ ጋማን ልጅነት በመመልከት መሆኑን እንዲገልጽለትና (ፖርቱጋሎች መነኰሳት ናቸው ብሎ ለማሽሟጠጥ) የመንኵሴ ቆብና፥ መቍጠሪያ እንዲሰጧቸው በመላክተኞቹ ላከላቸው።

ደ ጋማ ይህን መላእክት በሰማ ጊዜ ዐዋጅ ነጋሪውን በክብር ተቀብሎ የሐር ቀሚስና ጌጥ የመላበት ቆብ ከሸለመው በኋላ ወደ ግራኝ ሰፈር መለሰው። ከዚህም በኋላ ሹማምንቱን ሰብስቦ ከተማእርከ በኋላ ለግራኝ በዐረብኛ ቋንቋ የሚከተለውን መልስ ጻፈለት።

እርሱ ደ ጋማ የተላከው በታላቁ በባሕር አንበሳና በምድር ኅይለኛ በሆነው ገዢ ነው። በጣም ክርስቲያን የሆነ የፖርቱጋል ንጉሥ የጦር ወንድሙ የኢትዮጵያ ንጉሥ በከሐዲዎችና በቅዱሳት ካቶሊካዊት ሃይማኖት ጠላት እንደ ተጨነቀና ግዛቶቹን እንደ ተቀማ ስለ ሰማ ግራኝ እንደሚያየው ጥቂት ወታደሮቹን እንዲረዱት ላከለት። ቍጥራቸው ቢያንስም ለተበላሹና ዐመፀኞች ለሆኑት ሰዎች ነጋታው እንደሚያስረዳ ሁሉ በቂዎች ናቸው። እነርሱም የሕንድ የፖርቱጋል፣ ወታደሮች የዐረብ የፋርስና የብዙዎች የአፍሪካ አገሮች ጌታ ሁነው ለፖርቱጋል ንጉሥ ብቻ እንጂ ለማንም ለሌላ የማይታዘዙ ስለ ሆኑ ለግራኝ እንደማይገቡለት ካሰዳ በኋላ አንዱን የተማረከ ነጭ ባሪያ ሸልሞ በሰጋር በቅሎ አስቀምጦ ደብዳቤውን ጨምሮ (ሴት ነህ ለማለት) የጠጕር ማስተካከያና አንድ ትልቅ መስተዋት ጭምሮ ለግራኝ እንዲሰጠው ላከው። ግራኝ ይህን መልክት በተቀበለ ጊዜ ቍጥራቸው ይኸን ያህል ያነሱ ሰዎች ከርሱ ገጥመው ለመዋጋት ስለ ደፈሩ ንጉሥ የሆነው ሁሉ ለጀግናዎች ትልቅ ክብር ሊሰጣቸው ይገባል ሲል መልስ ሰጠው።

ግራኝና ደ ጋማ መልስ ሲላላኩ የጦር ግንባር ጸትታ አልነበረውም። ከአካባቢዎቹ መካከል የቱርክ ነፍጠኞች ፈረሰኞችን ደጀን አድርገው የፖርቱጋሎችን ሰፈር ተጠግተው በነፍጥ ተኵስ ጉዳት ያደርጉባቸው ጀመሩ። ጥቂት ሰዎች ስለ ቄሰሉባቸው ዶም ክርስቶፋኦ ማኑኤል ደ ኩንሃንና አኖፋሬ ደ አብሬውን የተባሉትን የጦር መኰንኖቹን ከሰባ ወታደሮች ጋራ ቱርኮቹን ከካባቸው እንዲያስወጡ ላካቸው። እነዚህ ሰባ የፖርቱጋል ነፍጠኞች ለማጥቃት ወደ ፊት ሲሄደ እይደ ጋማ መድፎች ለቱርክ ደጀን በሆነው የፈረሰኛ ክፍል ላይ በመተኰስ ብዙ ፈረሰኞቹ ደጀን በሆነው የፈረሰኛ ክፍል ላይ በመተኰስ ብዙ ፈረሰኞች ገድለው ብርቱ ጉዳት ጣሉባቸው። እግረኞቹም የቱርኮችን ካባ ተጠግተው ተታኵሰው ሊያስወግዱዋቸው ቻሉ። ይሁን እንጂ ግራኝ እንዳቀደው ሁሉ የፖርቱጋሎች ሰፈር በመከበቡ ምክንያት ከቀበሌው ገዥ ለፖርቱጋሎች በየቀኑ ሲደርሳቸው የነበረው ምግብ ተቋረጠባቸው። ግራኝ ተጠግሮዋቸው ከተሰለፈ ሁለት ቀን በመሆኑ የእርሱ ሐሳብ በረኃብ ለመፍታት መሆኑን ዶም ክርስቶፋኦ ተገነዘበ። ስለዚህ በማግሥቱ ከምሽጉ ወጥቶ የግራኝ ጦር ሰራዊት ፊት ለፊት ለመግጠም ቍርጥ ሐሳብ አደረገ።

**ምዕራፍ ፴፪።**

**ሚያዝያ ፱ ቀን ፲፭፻፴፬ ዓ.ም**

**ስለ ተደረገው ውጊያ።**

ሚያዝያ ፱ ቀን ማክሰኞ ዕለት ንጋቱ ወገግ ማለት ሲጀምር ዶም ክርስቶፋኦ ወታደሮቹን ለውጊያ ማስለፍ ጀመረ። ፭ ሻምበሎች ከሚያዙዋቸው ከ፪፻፶ ሰዎች ጋራ ሁነው በግንባር ቀደም እንዲሰለፉ አድርጎ ንግሥቲትዋንና ጓዙን ከመሐል አደረጉዋቸው። ባንዲራ ጠባቂ የሆነውን ጦር ደጀን እንዲሆን ካደረገ በኋላ በግራና በቀኝም ጥቂት ወታደሮች አሰልፎ የሰልፍ ማዕዘን ሠራ። ደ ጋማ ራሱ ከ፲ የፖርቱጋልና የኢትዮጵያ ፈረሰኞች ጋራ ሆኖ የውጊያውን ግንባር እየዞረ እንደሚጐበኝ ሆኖ ተሰናዳ። የደ ጋማ ትንሽ ሠራዊት በዚህ ዐይነት ድድርጅት ኮረብታውን ለቆ ወደ ሜዳው በተጓዘ ጊዜ እስላሞቹ በጥሩምባና በነጋሪት በፉከራ ድምፅ ዓለሚቱ ያለፈች አስመሰሉ። ፖርቱጋሎች ግራኝ ለሠራላቸው ወጥመድ የገቡላቸው መሰላቸ። እነዚህ ቍጥራቸው በጣም ያንሰ ጀግኖች ወደ ፊት መጓዝ ሲጀምሩ ከግራኝ አብልጦ የተደነቀ ሰው ያለ አይመስልም። ከሜዳው ላይ የግራኝ የጦር ክፍሎች ብዙ የመዋጊያ ቦታ ይዘው ስለ ነበረ፣ ፖርቱጋሎቹ በማዕዘን ሰልፍ ወደነሱ እየተጓዙ በመድፍና በነፍጥ ተኵስ አንድ በአንድ ሜዳውን እየጠረጉ ወደ ዋናው ሠራዊት ጕዞዋቸውን ቀጠሉ። ግራኝም የጦርነቱን መጠንከር እብተመለከተ ጊዜ መቶ የሚሆኑ የቱርክ ተወላጅ ነፍጠኞች ወደ ፊት ቀድመው የደ ጋማን ወታደሮች እንዲገጥሙ አደረጋቸው። በዚያን ጊዜ ውጊያው በምድር ተፋፋመ። ግራኝም ራሱ ፭፻ ከእርሱ የማይለዩትን ፈረሰኞች አስከትሎ ቱርኮችን ለመርዳት ወደ ውጊያው ግምባር መጠጋት ጀመረ።

ደ ጋማ በበኩሉ ፶ ነፍጠኞች ይዞ ቱርኮቹን ዕኒያቆም ማኑኤል ደ ኩንሐን እንዲቀድም አዞ የራሱ መድፎች በታላቅ ነፍጥ በፈረሰኞቹ ላይ እንዲተኰስ አደረገ። የቱርክ ነፍጠኞች ከፖርቱጋሎች ጋራ በብርቱ ተአይይዘው ማኑኤል ደ ኩንሐን ካቈሰሉት በኋላ፤ ሦስቱን ባንዲራ የያዙትን የፖርቱጋል ወታደሮች ገደሉዋቸው። ይሁን እንጂ በፖርቱጋሎች የመድፍ ተኵስ አፈጣጠን ምክንያት የግራኝ ፈረሰኞች መጠጋት አልቻሉም የመድፉን ጩኸት እየፈሩ ፈረሶቹ በርግገው ከግንባር መሸሽ ጀመሩ። አሸናፊ ሲሆን የቄየውን የአሕመድ አብራሂምን ስመ ጥሩ ፈረሰኞች ይኸን የሚመስል ውጊያ አጋጥሞዋቸው አያውቅም። ማኑኤል ደ ኩንሃ ቈስሎ ከጦሩ ሜዳ ሲወጣ ደ ጋማ ራሱ ወደ ግንባሩ ሄዶ ነፍጠኞቹን ማደፋፈር ጀመረ። ከዚህያም ላይ በቱርኮች አረር ከእግሩ ላይ ከሁለት ቦታ ተመታ። ይሁን እንጂ ዶም ክርስቶፋኦ ከቈሰለም በኋላ በትልቅ ጕብዝና ወታደሮቹን አደፋፍሮና መርቶ መዋጋትን ስለ ቀጠለ የፖርቱጋል ነፍጠኞች በተኰሷቸው ከቱርኮች ብዙዎቹን ገደሉ። ውጊያው ከሁለቱም ወገን እያየለ ሄደ። የቱርኮች ኅይል መዳከሙን በአየ ጊዜ ከቀኑ በ፮ ሰዓት ላይ ግራኝ ፈረሰኞቹን እያደፋፈረ ከውጊያው ገባ። በዚያን ጊዜ አንድ የፖርቱጋሎች አረር እግሩን መትቶ ከፈረሱ ላይ ጣለው። ፈረሱም ከዚያው ድብን ብሎ ሞተ። መሪያቸው መቍሰሉን ባዩ ጊዜ እስላሞቹ በቃሬዛ አንሥተውት ከግራኝ የማይለትዩትን ፫ቱን ባንዲራዎች ፫ ጊዜ ዝቅ ካደረጉ በኋላ ወደ ኋላ መሄድ ጀመሩ። ይህም በእነርሱ ዘንድ የሽሽት ምልክት ስለ ነበረ ጦር ሠራዊቱ ተንዶ በሙሉ አውጪኝ ነፍሴ የክርስቲያን ወታደሮች እየፎከሩ ገብተውባቸው ብዙዎቹን በጐራዴ ፈጁዋቸው። ይሁን እንጂ የደ ጋማ ሠራዊት ፈረሰኞች በብዛት ስላልነበሩት ተከታትለው የበለጠ ጉዳት በጠላት፥ ላይ ለመጣል አልቻሉም። ዶም ክርስቶፋኦም የሰዎቹን መድከምና የግራኝ ፈረሰኞችም አዙረው እንዳይዋጉዋቸው በመሥጋት በተገኘው ድል ደስ ተሰኝቶ ወደ ሰፈሩ ተመለሰ። ከሰፈሩም በደረሰ ጊዜ ንግሥት ሰብለ ወንጌል ድንኳን አስተክላ ቄስለው የወደቁትን የፖርቱጋል ወታደሮች አስነሥታ ከደንገጡሮቹዋ ሻሻቸውን ከራሳቸው አውልቀው የተጐዱትን ሰዎች ቍስል ሲያሥሩ አገኛቸው። በዚህች በትልቅ ሴት ሥራ ዶም ክርስቶፋኦ ፖርቱጋሎች ሁሉ ልባቸው ከመነካቱም ሌላ ደስታቸው ከፍ ያለ ሆነ።

በሚያዝያ ፱ ቀን ውጊያ ዐሥራ አንድ የፖርቱጋል ነፍጠኞች ሲሞቱ ከ፶ የሚበልጡ ቈስለዋል። ከቍስለኞቹም መካከል አንዱ የየጦር ክፍሉ ሐኪም ስለ ነእብረ ደ ጋማ ራሱ ዙሮ ከአከማቸው በኋላ በመጨረሻው የራሱን የእግር ቍስል ወደ ማሰር ተመለሰ። ራሱን በመርሳት ሌሎችን አስቀድሞ በማገልገሉና በጀግንነቱ ካስታንሆሶ በጻፈው ታሪክ ላይ ይኸን ወጣት መሪ በታላቅ ምስጋና አንሥቶታል።

ንግሥቲቱ ድንኳኗን ካስተከለችበት ቦታ ለሰውና ለከብት የሚበእቃ መኖና ውሃ ባለመገኘቱ ነቅለው ሁለት የጠብመንጃ፥ ተኵስ ከሚደርስበት ርቀት ሄደው ከአንዱ ኮረብታ ሥር ሰፈሩ። ደ ጋማ ከአነስተኛው ሠራዊቱ ሞትና ቍስል እንዳጐደለበት በመመልከትና ግራኝ የበለጡ ሠራዊቱ ሞትና አስከትቶ እንደ ገና ተመልሶ እንዳይወጋው በመሥጋት ከፍራኒንስኮ ቬልሆ ጋራ ወደ ምጥዋ የሄዱትን ፖርቱጋሎች በግሥጋሤ እንዲደርሱ ለማስጠራት ሩዋጭ መልክተኞች ላከ። በዚህን ጊዜ ሁሉ ክርስቶፋኦ ደ ጋማ መቼውንም የማይደርሱለትን ረዳት ወታደሮች በተስፋ ይጠባበቅ ነበር። ርዳታው የተነሣው ከወንድሙ ከኤስፓቫኦ ይሁን ወይም የመርከቦቹ አለቃ ቫስኰንሴሎስ የቱርክ ጦር መርከቦች የተቃወሙትን ምክንያት አድርጎ ወታደሮች ምጥዋ ላይ ሳያወርድለት ወደ ሕንድ አገር ተመልሶ እንደሆን ለማወቅ አስቸጋሪ ነገር ነው። ከፊቱም ኤስታፋኦ ደ ጋማ በዚህ ዘመቻ ውጤት ያመነ ስለ ማይመስል ምናልባት ወታደር አላዘዘለትም ይሆናል። የሆነው ሆኖ በሚከተለው ውጊያ ጥቂቶቹ የደ ጋማ ወታደሮች ቍትር ከሌለው የግራኝ ሠራዊትና ከ፪ ሺ ከሚበልጡ የቱርክ ነፍጠኞች ጋራ መጋፈጥ ዕድላቸው ሆነ።

**ምዕራፍ ፴፫።**

**ክርስቶ ፋኦ ደ ጋማ ከግራኝ ጦር ጋራ፥**

**ሁለተኛ ስለ መዋጋቱ።**

ከሚያዝያ ፱ ቀን ውጊያ በኋላ ክርስቶፋኦ የቈሰሉበት ሰዎች እስኪያገግሙ ሁለት ሳምንት ከሰፈረበት ቦታ ተቀመጠ። በዚሁ ቀን ውጊያ የግራኝ ሠራዊት ድል ቢሆንም የተደረገበት ፍጅት የሠራዊቱን ኅይል በብዙ ስላልቀነሰ ከፖርቱጋሎች ሰፈር ማዶ ለማዶ እየተያየ ሰፈረ እንጂ ሠራዊቱ አገሩን ለቆ አልሄደም። ደ ጋማ በበኩሉ ግራኝ የሚያደርገውን ቀን በቀን ሲያሰልል ቄየ። ከሰላዮቹ አንደኛው ባቅራቢያው ለሰፈሩት የግራኝ ወታደሮች ሁሉ ክተቱ የሚል ትእዛዝ ደርሶዋቸው በየቀኑ የጦር አለቆቹ ከነጭፍሮቻቸው ይደርሱለት ጀምረዋል የሚል ወሬ አመጣለት። ለግራኝ ካደረሱለትም የጦር ክፍል መካከል ገራድ ኦማር የተባለው ከአምስት እምቶ ፈረሰኞች ከ፫ ሺ እግረኞች ጋራ እንደ ደረሰ ተሰማ። ለዶም ክርስቶፋኦ ግን ወደ ምጥዋ የሄዱት ኀምሳ ፖርቱጋሎች ስላልደረሱለት የበለጠ የቈየ እንደሆን እንደ ባሕር የሚያጠልቅ ሠራዊት መጋፈጥ እንደሚሆንበት ተገነዘበ። ይልቁንም ያለፈው ውጊያ በግራኝ ሠራዊት ያደረገው አደጋ ሳይሽር አከታትሎ መምታቱ የሚመረጥ ሆኖ ታየው። ይኸ የጦር አረማመድና የቄራጥነት ውሳኔ ለደ ጋማ ታላቅነቱን የሚመስከርለት ነገር ነው። በሚያዝያ ፳፩ ቀን በእሑድ ዕለት መነጋጋት ሲጀምር ደ ጋማ የሚመራው ጦር እንደ ገና የማዕዘን ሰልፍ አድርጎ ወደ ግራኝ ሰፈር መጓዝ ጀመረ። የግራኝ ሠራዊት እንደ ልማዱ በጥሩምባ በእንቢልትና በነጋሪት አገሩን እያሸበረ የደ ጋማን ጦር ለመግጠም ወደ ፊት ተጓዘ። በዚህ ቀን የግራኝ ግንባር ቀደም ጦር፥ መርቶ ከመጀመሪያው ከፖርቱጋሎችና ከጦር ጓደኞቻቸው ከኢትዮጵያ ወታደሮች ጋራ የገጠመ ገራድ ኦማር የመራው ጦር ሠራዊት ነበር። ፖርቱጋሎቹ በፊተኛው ቀን የተመለከቱትን የጦር ስልት በመከተል በመድፎቻቸው አጥብቀው መጠቀም፥ በጀመሩጊዜ የግራኝ ፈረሰኞች ወደ ጦር ግንባር መጠጋትን ሠጉ። ግራኝ ግን አልጋ ላይ ሆኖ በቃሬዛ ወደ ጦር ግንባር፥ መጥቶ ነበርና ሰዎቹን በሚቻለው ሁሉ እንዲዋጉ አበረታታቸው። ሌሎቹ እንደ ፈሩ በማመልከት ለማደፋፈር ብሎ ገራድ ኦማር አምስት ጀግኖች ፈረሰኞች አስከትሎ ከፖርቱጋሎች ሰልፍ መካከል ገብቶ ከዚያው ሞተ።የገራድ ኦማርን ድፍረት፥ በማየት ሌሎችም የሱን ምሳሌ ተከትለው ከብዙ ወገን በፖርቱጋሎች ላይ ብርቱ ውጊያ አደረጉ። አንዱ ከብዙ ወገን በፖርቱጋሎች ላይ ብርቱ ውጊያ አደረጉ። አድኑ የፈረሰኛ ክፍል በጽኑ ተጠግቶዋቸው ሰልፋችወን ለመጣስ በተቃረበ ጊዜ በአደጋ በዚያ በኩል የነበሩት የባሩድ በርሜሎች በሳት ተያይዘው እንደ ቦምብ መፈንዳት ጀመሩ። ፈረሰኞቹ ይህን እንደ ነጐድጓድ የሚጮኸውን ጉድ ፈርተው ሲበረግጉ የቀረቡትንም የሚፈናጠረው እሳት አባረራቸው። ይኸ አደጋ ባስነሳው ትርምስምስ ተጠቅመው የፖርቱጋል ወታደሮች በጠምጃና በመድፍ ተኵስ የጠላትን ጦር ማጥቃት ቀጠሉ። ደግሞም የተቀጣለለ ክር የያዙ የባሩድ ጀበናዎችን በጠላት ላይ በመወርውር ብዙዎቹን ፈጁዋቸው። በዚሁ ጊዜ ውስጥ ዶም ክርስቶፋኦ ከስምንት ፈረሰኞች ጋራ ከተጠጉዋቸው ከቱርክ ነፍጠኞች መካከል ገብቶ አያሌ ጉዳት አደረገባቸው። ቱርኮቹም በብርቱ ተጠቅተው ወደ በኋላ መሸሽ በጀመሩ ጊዜ ሠራዊቱ ተንዶ በሙሉ መሸሽ ጀመረ። ወታደሮቹ ግራኝን ከትከሻቸው ተሸክመው በፈረሰኞች ተከበው ወደ ኋላቸው ሲጓዙ የቀረው ሠራዊት ተበታትኖ አለወግ ሸሸ። ፖርቱጋሎቹ ባገኙት ድል በሙሉ እንዳይጠቀሙ የፈረስ ማጣት አገዳቸው። ይሁን እንጂ ክርስቶፋኦ ከጥቂት ፈረሰኞች ጋራ ግራኝን ሲያባርር የፖርቱጋልና የኢትዮጵያ እግረኞች በሚሸሸው የግራኝ ጦር ላይ ብርቱ ማጥቃት አድርገው ከመካከላቸው አያሌ ሰዎች ገደሉባቸው። ግራኝም ጥቂት ኪሎ ሜትር ከሸሸ በኋላ ቀኑ ስለ መሸ አንዷን ወንዝ ተሻግሮ ከዚያው ሰፍሮ ለማደር ቄርጦ ነበር። ነገር ግን የማያሳርፉ የክርስቲያን ሠራዊት ካፋፍ ብቅ ባለ ጊዜ ድንኳን አስነቅሎ ለሊቱን ሁሉ ሲጓዝ አደረ። አባራሪዎችን ባየም ጊዜ እነዚህ መነኰሳት ዕረፍት ላይሰጡን ነው አለ ይባላል።

ካስታንሆሶ እንደሚለው ያን ቀን መቶ ፈረሰኛ ከደ ጋማ፥ ሠራዊት መካከል ቢገኝ ኑሮ ተከታትሎ ግራኝን ለመማረክ ወይም ደርሶ ለመግደል የሚቻል ነገር ስለ ነበረ ጦርነቱም ዕለቱን በተፈጸመ ነበር። ባለመታደላቸው ፖርቱጋሎች በሚያዝያ ፳፩ ቀን መቶ ፈረሰኞች አልነበሩዋቸውም። ከሁለት ቀን በኋላ የደረሱላቸው የባሕር ነጋሽ ፴ ፈረሰኞች እንኳ በዚህ ቀን ከጦር ሜዳ ተገኝተው ቢሆን የውጊያውን ፍሬ በተሻለ አኳኋን ባስገኙ ነበር። ነገር ግን በዚህ አኳኋን ባለመታደል የድሉ ፍሬ በሙሉ ሳይገኝ ቀረ።

ይሁን እንጂ ፖርቱጋሎች እንዳይደርሱበት በማሰብ ግራኝ ውሎ እንኳን ሳያደርግ ስምንት ቀን ሙሉ በግሥጋሤ ስለ ሸሸ ከቍስለኖቹ መካከል ብዙዎቹ ከመንገድ ላይ ሞቱበት። ዶም ክርስቶፋኦ ግን ከውጊያው በኋላ ሰፈር አድርጎ የሞቱበትን ፲፱ የፖርቱጋል ወታደሮ አስቀብሮ የቈሰሉትን ፷ ፖርቱጋሎች ዕረፍት አድርገው እንዲያገግሙ አደረገ።

**ምዕራፍ ፴፬።**

**ከድሎቹ በኋላ።**

የክርስቶፋኦ ደ ጋማ ድል አድራጊነት በሰሜን ኢትዮጵያ እንደ ነጐድጓድ ጩኸት ርቆ ተሰማ። ዐሥራ አራት ዓመት ሙሉ ሳያቋርጥ ድል ሲያደርግ የኖረው ኅይለኛው የእስላም ሠራዊት በሦስት መቶ የፖርቱጋል ነፍጠኞችና በሁለት መቶ የኢትዮጵያ ወታደሮች ፊት መቆም አቅቶዋችወ ተንደው ሸሹ። ግራኝ ራሱ ከጦርነቱ ላይ ሲቈስል ከጦር እምሪዎቹ መካከል ከአስምት የሚበልጡ ሞቱበት ወሬውን ለሰሙ ለኢትዮጵያ ክርስቲያኖች የድል ማድረግ ዕድል የተዛወረላቸው ሆኖ ተሰማቸው።

በጦር ሜዳ ከአገኘው ጉዳት የበለጠ ለአህመድ አብራሂም ያስጨነቀው የሕዝቡ መክዳትና እንደ ገና መሸፈት ነው። ለሠራዊቱ ሕዝቡ ምግብ አልሰጥም በማለቱ በደጋው አገር ውስጥ ለመስፈር አልቻለም። በዘረፋ ምግብ ለማግኘት በሞከረም ጊዜ ባላገሩ ውጊያ እያደረገ ብዙ ወታደሮች ገደለበት። ለጊዜው ግራኝ በ፲፬ ዓመት ውስጥ የገነባው ሥልጣን መፍረስ የጀመረ መሰለ። ስለዚህ አህመድ አብራሂም በተለመደው ብልጠቱ እምከላከያ የሚሆነው ብርቱ ቦታ ለሠፈሩ መረጠ። ይኸውም በደጋ ኢትዮጵያና በደንከ በረሃ መካከል የሚገኘው ዞብል የሚባል የአንጎት ውስጥ የሚገኘው አምባ ነው። ደ ጋማ በነበረው በአንድ ፍሬ ወታደሮች የዞብልን አምባ አጥቅቶ ለመያዝ እንደማይቻለው ግልጥ ነው። ከዚህ ሌላ ከአምባው በስተ ምሥራቅ ያለው የደንከል ሕዝብ ለግራኝ የሚታመን በመሆኑ በመጠኑ ምግብ እንደሚያቀብለው የማይጠረጠር ነገር ነው። ግራኝ ከዚያ ሁኖ የመን ውስጥ ካሉት ቱርኮችና ወገኖቹ ከሆኑት ከዕረብ ባላባቶች ጋራ መላላክ ይችላል። ርዳታም የተላከለት እንደ ሆነ በሕዝቡ ታማኝነት ምክንያት ያለመሰናክል በምሥጢር እንደሚደርስለት የታወቀ ነገር ነው። የዞብልን አምባ ለጦር ሰፈሩ በመምረጡ ግራኝ ስለ ጦር ሰልት ያለውን ከፍተኛ ችሎታ ደግሞ አስረዳ።

ዶም ክርስቶፋኦ ድል ባገኘ በ፪ኛው ቀን ወደ ምጥዋ ልኳቸው የነበረው ፶ የፖርቱጋል ወታደሮች ባዶ እጃቸውን ተመልሰው ከደ ጋማ ሰፈር ደረሱ። የቱርክ የጦር መርከቦች የፖርቱጋልን መርከቦች ስለ ተቃወሙ የተላኩት ከአገራቸው ሰዎች ጋራ ግንኙነት ለማድረግ እንኳ አልቻሉም። ስለዚህ በከንቱ መንገድ መትቷቸው ከጦሩ ሜዳም ሳይገኙ ስለ መዋላቸው እነዚህ የፍራንሲስኮ ቪልሆ ሰዎች አጥብቀው አዘኑ። ከዚህ ቅር ከሚያሰኝ ወሬ ጋራ ለደ ጋማ ደስ ያሰኘውና ያበረታታው ባሕር ነአሽ ይስሐቅ አምስት መቶ እግረኞችና ፴ ፈረሰኞች አስከትሎ ከፖርቱጋሎች የጦር ሰፈር ደርሶ ተቀላቀለ።

ያገኘውን ተጨማሪ ወታደሮች በመተማመን ክርስቶፋኦ ደ ጋማ ግራኝን መከታተል ጀመረ፤ ነገር ግን የዐሥር ቀን ጕዞ አድርጎ ግራኝ የያዘው አምባ የማይነካ መሆኑን በተገነዘበ ጊዜ የማባረሩን ጉዳይ ተወው።

በሚያዝያ ፳፩ ቀን ከቈሰሉት ፖርቱጋሎች መካከል ፲፬ቱ በጽኑ ተመተው ስለ ነበረ ደ ጋማ ግራኝን ለማባረር ከመጓዙ በፊት እነዚህን በአልጋ አሸክሞ ወደ ትግሬ መኰንን (ትግሬ መሆን) ልኮዋቸው ነበር። ትግሬ መኰንን ለነዚህ ለፖርቱጋል ቍስለኞች ያደረገላቸውን እብጎ ሥራና ርዳታ ካስታንሆሶ ከታላቅ ምስጋና ጋራ መዝግቦታል። እነዚህም ድነው በግሥጋሤ ሄደው ከዶም ክርስቶፋኦ ጋራ ተገናኙ። በሚያዝያ ወር መጨረሻ የበልጉ ዝናም በኅይል ስለ ዘነመ ደ ጋማ ግራኝን ለማሳደድ አልቻለም። ስለዚህ የተረፈውን ደረቅ ወራትና ክረምቱን የሚያሳልፍበት ሰፈር መምረጥ ግዴታ ሆነበት። በዚህ ጕዳይ ከንግሥት ሰብለ ወንጌል ጋር ከተማከረበት በኋላ ብዙ እህል ከሚገኝበትና ባላገሮቹም ለንግሥቲቱ ከሚታዘዙበት ወረዳ መሄድን ሰብለ ወንጌልንና ዶም ክርስቶፋኦ ተስማሙ። የጊዜው የትሪክ ጸሓፊ ሚጉኤል ዴ ካስታንሆሶ የቦታዎችንና የሰዎችን ስም በብዙ ስለሚያነሣ ይኸ ወረዳ የትኛው መሆኑ ግልጽ አይደለም። በጦር ሠራዊቶቹ መንቀሳቀስ እንደሚታይ ግን ንግሥቲቱዋና ደ ጋማ ክረምቱን ያሳለፉት በዋግ ወረዳ ይመስላል። የሆነው ሆኖ ከዚያ ከደረሱ በኋላ ባላገሮቹ መኖሪያ ቤቶች በአያሌ ሰርተውላቸው ምግብም በሥርዓት እያቀበሉ ክረምቱን እንዲያሳልፉ አደረጉዋቸው።

ዶም ክርስቶፋኦ ይህን አገር የመረጡ ከሌሎች ምክንያቶች የበለጠ አጼ ገላውዴዎስ የሚመጣው በዚያ በኩል ነው፥ ማለትን ስለ ሰማ ነው። ነገር ግን ባልታወቁ ምክንያቶች ገላውዴውስ ገና ወደ ጦር ጓደኞቹ ሰፈር አልተጠጋም። ግራኝን በውጊያዎቹ ጊዜ ለመርዳት በአማራ አገሮች የነበሩት የጦር ሠራዊቶቹ ወደ ምሥራቅ ቆላው አፋፍ ላይ ከተው ስለ ነበረ፣ መተላለፊያ መንገድ ባለመኖሩ ነው ለማለት አስቸጋሪ ነው። ገላውዴዎስ በ፲፭፻፴፫ ዓ.ም ሸዋ ውስጥ ድል ሆኖ ነበርና ምናልባት የፈለገውን ያህል ሠራዊት መሰብሰብ ባለመቻሉ ከጥቂት ሰዎች ጋር ወደ ዶም ክርስቶፋኦ መሄድ የሚያሳፍር ነገር ሆኖ ታይቶት ይሆናል። በዚህ አኳኋን ሁለቱ የጦር ጓደኖች ሳይገናኙ ክረምቱ በማለፉ ደ ጋማ ሕይወቱን ከማጣት ደረሰ። ገላውዴዎስ ከሚያዝያ ውጊያ በኋላ የግራኝ ድል መሆን ከተሰማበት ከሰሜን ኢትዮጵያ መድረስ ችሎ ቢኖር ብዙ ተከታዮች በአገኘም ነበር። ዶም ክርስቶፋኦም ክረምቱን ለማሳለፍ የመረውጠው ቦታ ከግራኝ የጦር ሠፈር ብዙ ርቀት ያለው ባለመሆኑ ጥሩ ምርጫ ነው የሚባል አይደለም። በሠራው የጀግንነት ሞያና ባገኛቸውም ድል መንሣት ምክንያት በዚህ በወጣቱ የጦር መሪ ልብ ከሚያስፈልግ የበለጠ ራስን የመተማመን መንፈስ አድሮበት ይሆናል። ድል መንሣቱ ከተገኘ በኋላ ደ ጋማ ሠራዊቱ ራቅ ብለው ወደ ምዕራብ ጕዞ ባደረጉ ኑሮ እንደ ገና ከግራኝ ጋራ ከመግጠማቸው አስቀድመው ከንጉሡ ጋራ ግንኙነት በማድረግ አያሌ ሠራዊት መሰብሰብ በቻሉ ነበር። የሆነው ሆኖ ስለዚህ ዘመቻ ከተጻፉት ቍጥራቸው ካነሰ ድርጅቶች ነገሩ በደረሰ በአራት መቶ ዘመን ብሩህ የሆነ ፍርድ መስጠት በጣም አስቸጋሪ ነውና በመላ አስተያየት ከመስጠት ወደ ታሪኩ እንመለስ።

አጼ ገላውዴዎስ ፈጥኖ እንዲደርስ ለማስታወስ ዶም ክርስቶፋኦ የድሉ ወሬ ያለበትን ደብዳቤ ጽፎ በአጼ ልብነ ድንግል ዘመነ መንግሥት ከሮድሪጐ ደ ሊማ ጋራ ወደ ኢትዮጵያ መጥቶ እያገር ቋንቋ የተማረውን አራያ ዴዝ የሚባል ክልስ ወደ ንጉሡ ላከው። ይህን እምልክት ለማድረስ አራያ ዴዝን የመረጠው ዐረብኛና አማርኛ በማወቁና ቀለሙም የዐረቦችን ስለሚመስል የግራኝ ሰው መስሎ መንገዱን ለማቋረጥ ይችላል፥ ብሎ በመተማመን ነበር። አራያ ዴዝ መላክቱን ለንጉሡ አድርሶ ለደ ጋማ መልስ ይዞለት ሄደ። ከንጉሡ ጋራ በጣም ትንሽ ሰዎች ክርስቶፋኦ በጣም አዘነ። ይህንኑም ለማረጋገጥ ንግሥቲቱዋን በጠየቀ ጊዜ የሰማው እውነት መሆኑን አረጋገጠችለት። ምንም በዚህ ወሬ ቢከፋው የክርስቶፋኦ ደ ጋማ ልብ አልወላወለም። ትግሉን ለመቀጠል የነበረው ሞቃት ሐሳቡም አልቀዘቀዘም።

በበኩሉ ግራኝ ፖርቱጋሎች ለውጊያ የነበራቸውን የመዋጋት ኅይል ከሁለተኛው ውጊያ በኋላ ተገንዝቦ ነበርና፣ ስለዚህ በገዛ ኅይሉ የሚያሸንፋቸው መሆኑን ተረዳ። በዚህ ምክንያት ከዞብል ሰፈሩ መላክተኞቹን ከብዙ ገንዘብ ጋራ በዘቢድ ለሚገኘው ለቱርክ ፓሻ ላካቸው። በደብዳቤው ውስጥ በ፲፬ ዓመት ጦርነት የያዘው አገር ከእጁ መውጣቱን ርዳታ ያላገኘ እንደሆን የሚሸነፍ መሆኑንና እርሱም ታማኝ የቱርኮች ተገዥ መሆኑ እንዳይዘነጋ ለፓሻው ካስታወቀ በኋላ ነፍጠኞችና መድፈርኞች በፍጥነት እንዲላኩለት ጠየቀ። እንደዚሁ ደግሞ ወገኖቹ ለሆኑት ለዐረብ ባላባቶች ርዳታ መለመን ደብዳቤና ከኢትዮጵያ ከዘረፈው ወርቅ አብዝቶ ላከላቸው። የዘቢድ ፓሻ ግራኝን መርዳት ፈቃዱ መሆኑ በታወቀ ጊዜ ምርኮና ብዙ ቱርኮችና ዐረቦች ወደ ኢትዮጵያ ተሻግረው ከግራኝ ጋራ ሁነው መዋጋት ፈቃዳቸው ሆነ። የግራኝ ስብከትና ወርርቅ ቱርኮች ችላ ሊሉት የማችሉ ነበር። በክረምቱ ውስጥ ግራኝ የፈለገውን ያህል የጦር ሠራዊትና መሣሪያዎች ተሟልተው ደረሱለት። በዚህ አኳኋን ለግራኝ ከዐረብ አገር የከተቱለት ወታደሮች ከ፪ ሺሕ የሚበልጡ ነበሩ። ከነዚህም መካከል ፱ መቶ የቱክ ነፍጠኞች ፴ የታወቁ ባለ ወርቅ ጫማ የቱርክ ፈረሰኞች ቍጥራቸው በትክክል ያልታወቀ የዐረብ ተወላጅ የሆኑ ፈረሰኞችና ነፍጠኞች ነበሩ። ከነሱም ጋራ ፓሻው ፲ መድፎች ከነተኳሾቹ ልኮለታል።

ይህ ርዳታ የደረሰው በአዳል በኩል በመሆኑና ጊዜው ደ ጋማ በሰፈረበት አውራጃ የክረምት ወራት ስለ ነእብረ ግራኝ ያጠራቀመውን የጦር ኅይል ዶም ክርስቶፋኦ በትክክል ለማወቅ እይቻለ አይመስልም። ስለዚህ የጦር ሰፈሩን ከጠላቶች ሰፈር እንደ ማራቅ ከዚያው ከሰፈረበት አገር ክረምቱን አሳለፈ። ደ ጋማ ወደ ምዕራብ ተጕዞ ስሜን ውስጥ ቢሰፍር ኑሮ በቱርክ ነፍጠኞችና መሣሪያዎች ከጐልመሰው የግራኝ ጦር ጋራ ሳይጋች ከንጉሡ ጋራ ግንኙነት አድርጎ ከበዛ ሠርዊት ጋራ አህመድ ኢብራሂምን መግጠም በተቻለ ነበር። የጦር ሰፈሩን ያንቀሳቀሰ እንደሆን ግራኝ ይከታተለኛል በማለት ይሁን ወይም ግራኝ ያገኘውን ረዳት ጦር ወሬ ባለመስማት ዶም ክርስቶፋኦ ይህን የመሰለ እርምጃ አላደረገም። የውሃ ሙላትና የከበደው ክረምት ለጦር ሠራዊት መንቀሳቀስ በሰሜን ኢትዮጵያ ስለማይፈቅድ ሊከተሉት ያሰቡት የኢትዮጵያ አርበኞች ቢኖሩም በክረምቱ ውስጥ አይመቻቸውም ነበር። እንደዚሁም ደግሞ የደ ጋማን መልክተኛ ወደ ገላውዴዎስ በሄደ ጊዜ ንጉሡ ብዙ ወታደሮች እንዳልነበረው ከዚህ ቀደም ብሎ ተመልክቶዋል። ስለዚህ ዶም ክርስቶፋኦ ከንጉሡ ጋራ በተገናኘም ጊዜ ከፍ ያለ ሠራዊት እንደሚሰበሰብላቸው አድርጎ አላሰበም ይሆናል። የሆነው ሆኖ በሚከተለው ምዕራፍ እንደሚገለጽ ሁሉ ሰፈሩን ባለመለወጥ የደረሰው ጉዳት በጣም ታላቅ ነው።

በዚሁ ክረምት ውስጥ አንድ የፈላሻዎች ወገን የሆነ ባላባት በእስላሞች አገሩን ተቀምቶ የቄየና ለንጉሠ ነገሥቱም ታማኝ የነበረው ሰው ወደ ክርስቲያኖች ሰፈር መጣ። ይህ ሰው ንጉሡ ከደ ጋማ ጋራ ለመገናኘት ጕዞ ሲያደርግ የሚያልፈው በገዛ አገሩ በኩል መሆኑን ይኸም ከሰሜን አምባዎች መካከል አንዱ የሆነው ተራራ በእስላሞች እጅ ስለ ሆነ ገላውዴዎስን እንደማያሳልፉት አስረድቶ ፖርቱጋሎች መቶ ሆነው ቢሄዱ መርቶ በማይታይ በኩል ከአምባው አናት ላይ እንደሚያደርሳቸውና አምባውን ለመውሰድ የሚቻል መሆኑን ለዶም ክርስቶፋኦ ገለጸለት። ከአምባውም ላይ ብዙ ምርጥ ፈረሶችና ብዙ የሚማረኩ ነገሮች መኖራቸውን ነገረው። ለሚከተለው ውጊያ ፈረሰኞች ማሰናዳት በደ ጋማ ሐሳብ ውስጥ የተቀረጸ ነገር ስለ ነበረ ዘምቶ ፈረሶቹን መውሰድና ለንጉሡም መንገድ መክፈት ለደ ጋማ የሚጠቅም ሥራ ሁኖ ታየው። ለዘመቻውም በምሥጢርና በትልቅ ጥንቃቄ ከተሰናዳ በኋላ ማኑኤል ዳ ኩንሐንና ደ ፎንሴካ የተባሉትን የጦር መኰንኖቹን ከመቶ ነፍጠኞች ጋራ አስከትሎ ወደ ስሜን ተጓዘ። ጊዜው የውሃ ሙላት ወራት በመሆኑ ተከዜን በስልቻና በዋነተኞች በሚገፋ አልጋዎች መሻገር ግዴታ ሆነአብቸው። ይልቁንም መሣሪያዎቹንና ባሩዱን ርጥብ እንዳይነካ ለማድረግ በሣር የተሞሉ ስልቻዎች ላይ አልጋ አስቀምጠው ዋናተኞች እየገፉ እንዲያሻግሩ ተደረገ።

ዋቲ ከሚባለው ከምሽግ አምባ ሥር ከደረሱ በኋላ ባላባቱ ባልታወቀ መንገድ መርቶ እስላሞቹ ሳይነቁባቸው ከአምባው ጫፍ ላይ አወጣቸው። ከአምባው አናት በደረሱ ጊዜ የአምባው አዛዥ ፫ ሺህ እግረኞችና ፬ መቶ በደረሱ ጊዜ አሰልፎ ለውጊያ ጠበቃቸው። ዶም ክርስቶፋኦ በበኩሉ ፴ ሰዎች በግራ ፴ ሰዎች በቀኝ አርባ ሰዎች ደጀን እንደሚሆኑ አድርጎ ካሰለፈ በኋላ ራሱ ከ፰ ፈረሰኞች ጋራ ሆኖ ለመግጠም ተሰናዳ። ከዚህ በኋላ ለመጋጠም ሁለቱም ወገን ወደ ፊት ሲጓዙ ሰይድ አህመድ የተባለው የእስላም ጦር መሪ በፈረስ ውጊያ በተቃረቡ ጊዜ ዶም ክርስቶፋኦ ወዲያው የእስላሞችን መሪ ከፈረሱ ላይ ዘርግፎ ገደለው። በዚያን ጊዜ የፖርቱጋል ነፍጠኞች አረራቸውን እያዘነቡባቸው እየፎከሩ ገቡባቸው። እስላሞቹም በታላቅ ፍርሀት በሸሹ ጊዜ በፖርቱጋሎቹ ተኵስ፥ ብቻ ሳይሆን በአገሬው በፈላሻ ሰዎች ጦርና ጐራዴ አለቁ። ከግራኝ አምባ ዘበኞች መካከል ጥቂቶቹ ብቻ ሲተርፉ የሚበልጡት ከዚያው አለቁ። ከአምባው በክርስቲያኖች እጅ ወደቀ። ከእስላሞች የተማረኩት ዕቃዎችና ከብቶች ብዙ ነበሩ። ደ ጋማ ተስፋ እንዳደረገው ሁሉ ሰምኒያ ምርጥ ፈረሶችና ከ፫፻ የሚበልጡ በቅሎዎች ማረከ። አገሩንም ለዚህ የንጉሡ ታማኝ ሆኖ ለኖረው ለፈላሻ ባላባት ባስረከበው ጊዜ፣ ባላባቱ እግዚአብሔር እንደ ሠራለት ተአምር ቄጥሮት ከአሥራ ሁለት ወንድሞቹ ጋራ ክርስትና ተነሣ።

ይህ ዋና የተባለው አምባ ከአናቱ ላይ ዝርመቱ ፲፪ ማይል ስፋቱ ፬ ማይል ይሆናል። ከአናቱም ሌላ ብዙ ሕዝብ የሚኖርበት ወንዞችም የሚፈሱበት ሽለቆዎች ስላሉት ከ፲ እስከ ፲፪ ሺህ ሕዝብ ይኖርበታል ሲል ካስታንሆሶ ገልጾታል። የአገሪቱን ልምላሜ በማንሣት ይኸው ታሪክ ጸሓፊ ማር ከዋሻ ስለሚቄርጡ ይህም በብዙ በመገኘቱ ማንም የፈለገውን በመውሰድ በጥጋብ ስለሚኖሩ እነዚህ ሰዎች ገና መናን በመመገባቸው በአገራቸው ደኅና አድርገው ሊኰሩበትና ሊመኩ ይችላሉ ሲል በመደነቅ ጽፎዋል።

የዋቲ ምሽግ አምባ መያዝ በክረምቱ ውስጥ ቀደም ብሎ የተፈጸመ ቢሆን ኖሮ ክርስቶፋኦ ደ ጋማ አብዝቶ በተጠቀመበት ነበር። ከባሕረ ነጋሽ ይስሐቅ ጋራ ከመጡት ፈረሰኖችና እግረኞች ላይ ተጨማሪ ቢሆን ሰማኒያ የፖርቱጋል ፈረሰኞች በውጊያ ላይ ብዙ ልዩነት ባደረጉ ነበር። ይሁን እንጂ የቱርክና የዐረብ ረዳት ጦር ከደረሰለት በኋላ አህመድ አብራሂም ለጠላት ጊዜ የሚሰጥ የጦር መሪ ባለመሆኑ በፈረሶቹ እንዲጠቀምበትና ሠራዊቱን እንዲያዘጋጅ ለዶም ክርስቶፋኦ ጊዜ አልሰጠውም። ዛቢል አምባ ላይ ከሰፈረ ጊዜ ጀምረው የግራኝ ሰላዮች የደ ጋማን ሰፈር በዐይነ ቍራኛ ሲጠብቁ ቄይተዋል። ዶም ክርስቶፋኦ ወደ ሰሜን ያደረገው ዘመቻ በምሥጢር ቢሆንም ግራኝ ወሬውን ሳያገኝ አልቀረም። ስለዚህ ደ ጋማ ከጕዞ ሳይመለሱ ሰፈር ላይ በቀሩት የፖርቱጋል ወታደሮች ላይ አደጋ ለመጣል ከዞብል ተነሥቶ ገሠገሠ።

የዋቲን አምባ ከያዘ በኋላ ደ ጋማ በበኩሉ የግራኝን ሐሳብ ሳይገምት አልቀረም። ስለዚህ የዋቲን መያዝ ንጉሡ እንዲሰማ መላክት ከላከ በኋላ ከመቶ ነፍጠኞቹ መካከል ሠላሳዎቹን ከብቶቹን ነድተው እንዲያመጡለት ወደ ሃኡላ ትቶዋቸው እርሱ ራሱ ከ፸ ሰዎች ጋራ በግሥጋሤ ወደ ሰፈሩ ሄደ። ዶም ክርስቶፋኦ ከሰፈሩ በደረሰ በማግሥቱ የግራኝ ሠራዊት እነሱ የነበሩበትን አምባ ተጠግቶ ሰፍሮ ተገኘ። በዚሁ እስላሞቹ ከሰፈሩበት ቦታ ሁነው መድፎችንና ጠመንጃዎችን በክርስቲያኖች ሰፈር ላይ ሲተኵሱ ዋሉ። ከርሱ ነፍጠኞቹ አምስት እጅ የሚበልጡትን የቱርክ ተኳሾች ከመጋፈጥ ሌላ ዶም ክርስቶፋኦን ይህን ጊዜ ዕድልም አልረዳው። ከጥቂቶቹ ነፍጠኞች ፴ ሰዎች ወደ ኋላ ቀርተውበታል። ከርሱም ጋራ የተመለሱት ወታደሮች ከግሥጋሤ ምክንያት ገና ከመንገዱ ድካም አላገገሙም። የማረካቸው ፈርሶች አልደረሱለትም። ጠአልቶቹ ግን ከሰፈሩ ተጠግተው በሩን መምታት ጀምረዋል።

**ምዕራፍ ፴፭።**

**መስከረም ፪ ቀን ፲፭፻፴፭ ዓ.ም የተደረገው**

**ውጊያና የክርስቶፋኦ ደ ጋማ መሞት።**

የግራኝ የጦር ሠራዊት ድፍረት ካየ በኋላ የመድፎቹንም ተኵስ በመስማት ዶም ክርስቶፋኦ ለግራኝ አዲስ ጦር እንደ ደረሰለት በፍጹም ተገነዘበ። ይሁን እንጂ፣ ፖርቱጋሎቹ በዚያን ጊዜ ከግራኝ ጋራ የነበሩት ነፍጠኞች ስንት እንደ ነበሩ ለማወቅ አልቻሉም። ስለዚህ ደ ጋማ የጦር መኰንኖቹን ሁሉ ሰብስቦ አማከራቸው። ከግራኝ ሠራዊት ፊት ማፈግፈግ የማይመች ነገር መሆኑን ሁሉም ተስማሙበት። የማፈግፈጉ ጊዜ ገና ዱሮ አለፈ። ያሁኑ መንቀሳቀስ እንደ ሽሽት ተቈጥሮ ያገሩ ሰዎች፥ ከመ ቅጽበት እንደሚከዱዋቸውና የግራኝ ሠራዊትም ተከታትሎ አደጋ እንደሚያደርግባቸው የማይቀር መስሎ ስለ ታያቸው ደ ጋማ በክረምቱ ውስጥ ያሰናዳውን መከላከያ ሳይለቅ የግራኝን ሠራዊት ለመግጠም ቍርጥ ሐሳብ አደረገ። ነገር ግን የጠላቶቹን ኅይል ለመገመትና ወደ ኋላ የቀሩትም ፴ ነፍጠኞች እንዲደርሱለ በሚከተለው ቀን ጦርነቱን ላይገጥሙ ወሰነ።

አህመድ አብራሂም ግን ለጠላቶቹ ጊዜ መስጠት አልፈለገም። ስለዚህ በነጋታው መስከረም ፪ ቀን ፲፭፻፴፭ ዓ.ም ንጋቱ ወገግ ሲል አንድ ሺህ የቱርክ ነፍጠኞችና መድፎችን ግንባር ቀደም አድርጎ በክርስቲያኖች ሰፈር ላይ ተጓዘ። ዶም ክርስቶፋኦም ይህን ባየ ጊዜ ሰዎቹን አስለፎ ለመግጠም ተዘጋጀ። ከውጊያው መጀመሪያ ላይ ፖርቱጋሎች አጥራቸውን ሳይለቁ ለማጥቃት የቀረባቸውን የጦር ክፍል በተኵስ ለመከላከል ሞከሩ። ግራኝ ግን ዝቡ ሠራዊት ስለ ነበረው ቀርበው ጠላቶችን እንዲያጠቁ አዘዘ። ፖርቱጋሎች የሠሩት መከላከያ አጥርም የመድፎቹን ተኵስ ለማገድ የማይችል ስለ ነበረ ቱትኮቹ በመድፎች ተኵስ እየተጋዙ ቀርበው ሰፈሩን በብርቱ አጠቁት። በዚህ ዐይነት ውጊያ ከክርስቲያኖች ወገን ብዙ ሰዎ ይቈስሉ ጀመር። ስለዚህ ዶም ክርስቶፋኦ ጠላቶቹ በቀረቡ ቍጥር የፖርቱጋል ሻምበሎች ከነወታደራቸው በየተራው ወጥተው እየገእጥሙ ወደ ኋላ እንዲመለሱ ዐቀደ። መጀመሪያ ከአጥሩ ወጥቶ ከኅምሳ ሰዎች ጋራ ቱርኮችን ገጥሞ ዝቡ ሰዎች ከገደለባቸው በኋላ ማኑኤል ደ ኩንሐን ፍራንሴስኮ ደ አብሬውን ሐአአ ዳ ፎንሴካምና ፍራንሲስኮ ቬልሆም እንደዚሁ በየተራቸው ወጥተው ወደ ምሽጋቸው የቀረረቡትን ቱርኮችን ሌሎችንም የግራኝ የጦር ፍክልቾ እያጠቁ ወደ ኋላ እንዲመለሱ አደረጉዋቸው። ይህን ዘዴ ለመቃወም ቱርኮች በብዛት ከፖርቱጋሎች ስለሚበልጡ። ፖርቱጋሎች ከማጥቃታቸው ወደ ካቡ ሲመለሱ ጠንካራ ተኵስ ያደርጉባቸው ጀመር። ይልቁንም የቱርኮች ነፍጥ በብዛት በዶም ክርስቶፋኦ ላይ እንዲተኰስ ግራኝ አደራ ብሎ ነበርና የፖርቱጋሎች የጦር አዛዥ ከከካብ ወጥቶ በገጠማቸው ቍትር በእርሱ ላይ እሩምታ ይተኵሱበት ነበር። በዚህ አኳኋን ዶም ክርስቶፋኦ ከጁና ከግሩ ላይ ሲቈስል ከፖርቱጋሎች የጦር መኰንኖች መካከል ደ አብሬውና ሐአአ ደ ፎንሴካምና ፍራንሲስኮ ቪልሆም ከጦር ሜዳ ወደቁ። ውጊያው በዚህ አኳኋን ሲቀጥል የግራኝ ሰዎች በብዛት እየገፉ በክርስቲያኖች መሥመር ላይ መጫን ጀመሩ። ቱርኮች የእሳት መሣሪያ በብዙ ስለ ነበራቸው በፊተኞቹ ውጊያ እንደ ተደረገው ፖርቱጋል እብተኵስ የእስላምን ሠራዊት ማገድ አልቻሉም። ከዶም ክርስቶፋኦ ጋራ ከነበሩት ቍጥራቸው አነስተኛ የሆነው የፖርቱጋልና የኢትዮጵያ ወታደሮች መካከል ብዙዎቹ ሲሞቱ ሌሎቹም ቄሰሉ። ከቀትር ላይ ቱርኮች በኀይል እየተኰሱ ይጠጉዋችወ ጀመሩ። ይኸን ጊዜ ንግሥት ሰብለ ወንጌል የቈሰሉትን አሰብስባ ከነደንገጡሮችዋ ስታክማቸው ቄየች። የቱኮች ነፍጠኞች በቀረቡ ጊዜ ንግሥቲትዋ ወደ ነበረችበት ቤትም እየተኰሱ ከደንገጡሮችዋ ሁለቱን አቈሰሉ።

ከቀትር በኋላ ክርስቶፋኦ ደ ጋማ የመጨረሻውን ሙከራ ለማድረግ ወሰነ። ይህንንም ተግባር ለመፈጸም ማኑኤል ደ ኩን ሐንን አዘዘው። ይህ ጀግና ከነሰዎቹ እየፎከረ ወጥቶ ጠላቶቹን በብርቱ አጥቅቶ ብዙ ሰዎች ሰዎች ስለፈጀባቸው በሽሽ ወደ ኋላ ተመለሱ። ይኸን ጊዜ ከአምባ ዋቲ የተማረኩት ፈርሶች ደርሰውላቸው ቢሆን ድሉ የፖርቱጋሎች ይሆን ነበር ሲል ካስታንሆሶ አመልክቷል። ፈርሶቹ ግን አልነበሩም፤ ስለዚህ የጠላት ወታደሮች መሸሽ ሲጀምሩ የዶም ክርስቶፋኦ ሰዎች ተከታትለው ሰልፉን መናድ ስላልቻሉ እየሸሹም እየተመለሱ ገጠሙዋቸው።

ደ ጋማ በዚህ አኳኋን እስከ ምሽቱ ጨለም ማለት ሲጀምር የሚበዙት የፖርቱጋል ወታደሮች ወደ ኋላ እንዲያፈገፍጉ አዘዘ። ደ ጋማ ግን የጦር አዛዥ እንደ መሆኑ ከምሽጉ ውስጥ ለመሞት ቄረጠ። ይሁን እንጂ የግራኝ ወታደሮች በብዛት ወደ ምሽጉ መግባት በጀመሩ ጊዜ ከፖርቱጋሎች ሰዎች አንዳንዶቹ ወደ ዶም ክርስቶፋኦ ሄደው የሚበዙት ሰዎች ስለ፥ ቈሰሉና ስለ ሞቱ ሌሎችም አለመጠን ስለ ደከሙ የእርሱ ከዚያ መቂየት የማይረባ ነገር መሆኑን አስረድተውት ከበቅሎ ላይ አስቀምጠው ይዘውት ወደ አምባ ሸሹ።

ንግሥት ሰብለ ወንጌል በጦር ወገኖችዋ ላይ የደረሰውን ለመካፈል እስከ መጨረሻ አብራ ቄየች። ከድሉ በኋላ የግራኝ ፈረሰኞች መንገዱ አስቸጋሪ ስለ ነበረ ሊከታተሉዋቸው አልቻሉም። እግረኞቹ ግን በጨለማው ውስጥ ተከታትለው ከቈሰሉት የወገን ወታደሮች መካከል ብዙዎቹን ገደሉ። የቱርክ ነፍጠኞች ከሰፈሩ ገብተው ያገኙትን ምርኮ መሰብሰብ ጀመሩ። የሚበዙት የቱርክ ወታደሮች አሕመድ አብራሂም ለመርዳት ወደ ኢትዮጵያ የመጡት ግራኝ በፊተኛው ዘመን ያገኘውን ታላቅ የምርኮ ዕቃዎችና ከየገዳማቱ የገፈፈውን ብዙ ወርቅ እንደ ነበረ ወሬ ሰምተው በዘረፋ ለመጠቀም ነበር። በፖርቱጋሎችና በንግሥቲቱ ሰፈር ይኸን የመሰለ ሀብት በ፲፭፻፴፭ ዓ.ም ስለማይገኝ የተገኘው ምርኮ ደስ አላሰኛቸውም። ይልቁንም ቄስለው መንቀሳቀስ ያልቻሉትን ወታደሮች ለመበርበር ወደ አንዱ ቤት በገቡ ጊዜ ከፖርቱጋል ወታደሮች መካከል አንድ በብርቱ የቈሰለ ሰው የሳት መጫሪያ ክር ይዞ ከተኛበት ቦታ ትንፏቆ ከቤቱ ውስጥ የነበረውን ባሩድ አያያዘና ቍስለኞችንና ቱርኮችን በአንድነት አቃጥሎ ራሱም ከዚያው ሞተ።

ከሽሽቱ ላይ የክርስቲያን ወታደሮች በሌሊቱ ውስጥ ተጠፋፉ። የሚበዙት የፖርቱጋል ሰዎች ንግስቲቱዋን ተከትለው በአንድ መንገድ ሲሄዱ ዶም ክርስቶፋኦና ከእርሱ የማይለዩ ፲፬ቱ ወታደሮች በሌላ መንገድ ተጓዙ።

**ምዕራፍ ፴፮።**

**ስለ ዶም ክርስቶፋኦ ደ ጋማ መማረክና መሞት።**

ሁለተኛውን መንገድ ይዘው የሸሹት ዶም ክርቶፋኦና ፲፬ ሰዎች ሁሉም ቄስለው ስለ ነበረ ብዙ መንገድ ለመሄድ አልቻሉም። ስለዚህ ከመንገዱ ወጥተው በአንዱ ቍጥቋጦ ውስጥ መደበቅ ግዴታ ሆነባቸው። በማግሥቱ በመስከረም ፫ ቀን የግራኝ ሰዎች ከ፲፪ ቱርኮች ጋራ ዱካቸውን ተከትለው ሲያሳድዱዋቸው አልፈዋቸው ከሄዱ በኋላ ሲመለሱ አግኝተዋቸው ዶም ክርስቶፋኦንና ፲፫ቱን ወታደሮቹን ማረኩዋቸው። አንዱ ግን በብርቱ ቄስሎ ከተደበቀበት ቦታ ሳይንቀሳቀስ ስለ ተኛ ሳይያዝ ቀርቶ ኋላም አምልጦ ከፖርቱጋሎች ጋራ ለመቀላቀል ቻለ።

ቱርኮችና የግራኝ ሰዎች በእጅቻቸው ለወደቁት ጀግኖች ወታደሮች ቸርነት ወይም ርኅራኄ አላሳዩዋቸውም። ትጥቁን በመመልከት የማረኩት የጦር አዛዡን መሆኑን ስለ ተገነዘቡ እያጕላሉና እያላገጡበት ይዘውት ሄደው ከግራኝ ፊት አቀረቡት።

አሕመድ አብራሂም ባፈሰሰው የክርስቲያኖች ደም ሰክሮ ነበር። የፖርቱጋሎችን ራስ ቄርጦ ላመጣለት ዋጋ እንዲሰጥ ካወጀ በኋላ ዶም ክርስቶፋኦ ታሶ ከፊቱ ሲቀርብ ፩፻፷ የፖርቱጋሎችን ራስ ቈርጦ ከድንኳኑ ፊት ተሰቅሎ ይታይ ነበር። ይኸን ታላቅ የጦር መሪ ሥቃይ ለማሳየት ግራኝን ደስ ስላሰኘው ደ ጋማን ይፊጥኝ አሳስሮ ልብሱን አስወልቆ እያስገረፈ የተቄረጡትን የፖርቱጋል ጀግኖች ራስ የነማን እንደ ሆነ ጠየቀው። ዶም ክርስቶፋኦ ይኸን ሁሉ ጭንቀትና ውርደት በትዕግሥት ስለ ቻለ አሕመድ አብራሂም ከመጀመሪያው ጦርነት በፊት ቍጥራቸው ያንሰ ሰዎች ይዞ ከርሱ ከግራኝ ጋራ ለመዋጋት ለቈረጠው ደፋር ንጉሥ የሆነ ሁሉ ክብር ሊሰጣቸውና በጎ ሥራ ሊሠራላቸው ይገባል ብሎ ለደ ጋማ የላከለትን ቃል ረስቶ በበለጠ ጭካኔ የአረመኔ ሥራ ሠራበት። የዶም ከርስቶፋኦን ፊት በባሮቹ ሳንዳል ጫማ ከአስቀጠቀጠ በኋላ ሪዙን ሰም አስነክሮ አቃጠለው። ከዚያም በኋላ ሰፈር ለሠፈር እያዞረው እንዲያላግጡበትና እንዲያፌዙበት አድርጎ መልሰው ባመጡት፥ ጊዜ በገዛ እጁ የደ ጋማን ራስ ቄረጠ። ሊዋጉለት የመጡትና ድሉን ያስገኙት ቱኮች ግራኝ በፖርቱጋሎች የጦር መሪ የሠራውን ነውር ሥራና ጭካኔ በሰውሙ ጊዜ ክፉኛ ተናደዱ። ወደ ግራኝ ሄደው ስለ ሠራው አረመኔያዊ ሥስራ ከገሠጹት በኋላ የቀሩትን የፖርቱጋል ምርኮኞች ይዘው አገሩን ለቀው ወደ የመን ተጓዙ። ከመጡት የቱርክ ነፍጠኞች መካከል ፪፻ ሰዎች ከግራኝ ጋራ ሲቀሩ ሌሎች ሁሉ ተከፍተው ሄዱ። ቱርኮች ተስፋ ያደረጉት ምርኮ ከጦሩ ሰፈር አልተገኘም። የወረቱትን አገር በብዙ ዘመን ውጊያ የጠፋና የደኸየ ስለ ነበረ ሀብት ፍለጋ ለመጡት ቱርኮችና ዐረቦች ከኢትዮጵያ መቄየት የሚጠቅማቸው መስሎ አልታያቸውም። ስለዚህ ከድሉ በኋላ በፍጥነት ወደ መጡበት አገር ተመለሱ።

ግራኝ በበኩሉ የፖርቱጋል ሰዎች ያልቁና ጥቂቶችም ቢተርፉ ሸሽተው ከኧሩ የወጡ ስለ መሰለው ድሉን የጦርነቱ መጨረሻ አድርጎ ቄጠረ። እንደ መብረቅ ፈጣን የነበረው የጦር መሪ ከብዙ ዘመን ዘመቻ በኋላ ዕድመኢና ድካም እንደ ተጫነው አይጠረጠርም። ትግሉን አብረው የጀመሩ የጦር አለቆችና ወዳጆች ከጥቂቶች በቀር አልቀውበታል። ከተረፉት የጦር አለቆቹ መካከል ትክክለኛ ምክር ለመስጠት የሚፈሩና እርሱ ያዘዛቸውን ያለ ጥያቄ የሚፈጽሙ ሰዎች ስለ ሆኑ የግራኝ በራሱ መተማመን እየበዛ ሄደ። ከዝንጋታ ላይ አደረሰው። በዚህ ዘመን ውስጥ ራሱን የኢትዮጵያ ንጉሥ እያለ መጥራት ጀምሮ ነበር። የትምክሕቱን ብዛት በክርስቶፋኦ ደ ጋማ ላይ በሠራው ግፍ ብቻ ለመገንዘብ የሚቻል ነገር ነው። ይኸን ታላቅ ድል ያገኙለትን የቱርክ ወታደሮችን ሐሳብ አላከበረም። እንዲያውም ተቀይመው ወደ አገራቸው እንዲመለሱ አደረጋቸው። ቀድሞ ሲያደርግ እንደ ነበረው በድሉ ማግሥት የተሸነፈውን ጠላት ተከታትሎ እንደ መፍጀት በአሸናፊነቱ ተመክቶ ሊያሳድዳቸው እንኳ አልሞከረም። ይኸን በማድረግ ፈትና ሦስት ቀን ሙሉ ከስፈሩ ሲያዘፍንና ሲያስጨፍር ቄይቶ በመጨረሻው ከሐሪምቹና ከቤተ ሰቡ ጋራ በሰላም ለመኖር ወደ ባሕር ዳር ተጓዘ። በሚከተሉት ምዕራፎች እንደሚገለጽ ሁሉ ይህ አህመድ አብራሂም የወሰደው እርምጃ ከጥፋት ላይ እንደሚጥለው ግልጥ ነበር። ከሁሉም የሚበልጥ የግራኝ ስሕተት ጀግና በነበረው በተቃዋሚው የፖርቱጋሎች የጦር መሪ ላይ የሠራው ግፍና መጨረሻውም ላይ ዶም ክርስቶፋኦን መግደሉ ነው።

የክርስቶፋኦ ደ ጋማ አሟሟት የተረፉትን የፖርቱጋል ሰዎች ልብ እንደ እሳት አቃጠለ። ግራኝን ለማጥፋት የነበራቸውን መንፈስ አብልጦ ቀስቅሶ የጦር ጓደኞቹ የሆኑት ኢትዮጵያውያንም በዚሁ ጐበዝ ሞት ከማዘናቸው ሌላ ደሙን ለመበቀል ምለው ተነሡ። በ፪ ዓመት ውስጥ ባደረጋቸው ውጊያዎች ዶም ክርስቶፋኦ ግራኝን ለማሸነፍና የኢትዮጵያን ነፃነት መልሶ ማቆም የሚቻል መሆኑን ለኢትዮጵያ ሰዎች አስረዳቸው። በጥቂት ሰዎች የሚያንሰባርቅ ድል መንሣት ዕድሉ ሰል ነበረ፣ ብዛት ድል አድራጊነትን እንደሚያስገኝ ከጦሩ ሜዳ ላይ አስረዳ። በተረፉት በፖርቱጋል ወታደሮች ዘንድ የተወው የአርበኝነት መንፈስ የሚደንቅ ነው። እይደ ጋማን ደም ባፈሰሰው ላይ ለመበቀል ሕይወቱን ለመስጠት ያልተዘጋጀ የፖርቱጋል ነፍጠኛ አንድም አልነበረም።

**ምዕራፍ ፴፯።**

**የተረፉት የፖርቱጋል ወታደሮች ከንግሥቲቷ፥**

**ዙሪያ ስለ መሰብሰባቸው።**

ከጦርነቱ ተርፈው የሸሹ የፖርቱጋል ሰዎች በትልቅ መከራ፥ ጋራውን ወጥተው መቶ ኻያ የሚሆኑት ከንግሥቲቷ ዙሪያ ተሰበሰቡ። ከነዚህም መካከል አንዱ ዶም ክርስቶፋኦ ሲማረክ ያመለጠው ነበር። ሁለተኛው ግራኝ በአለቃቸው ላይ የሠራውን ግፍና የዶም ክርስቶፋኦን ፍጻሜ ካየ በኋላ ከግራኝ ሰፈር አምልጦ፥ የደረሰባቸው ከ፲፬ቱ የፖርቱጋል ሰዎች አንዱ ነበር። የጦር መሪውን ሞት በሰሙ ጊዜ ንግሥት ሰብለ ወንጌልና የፖርቱጋል ሰዎች ታላቅ ለቅሶ አደረጉለት። ከለቅሶውም ላይ ንግሥት ሰበል ወንጌል የደ ጋማን ጀግነንት በማመስገን አንሥታ የፖርቱጋልን ወታደሮች በሚያጽናና ቃል ንግግር አደረገች። ለዚህ ፖርቱጋሎች ከልብ ከወደዱላት ንግግር ደ በርሙዴ በሁሉም ስም ሆኖ መለሰ። ከውጊያው በፊት ከዋቲ አምባ የተማረኩትን ፈረሶች ለማጓጓዝ ደ ጋማ ወደ ኋላ የተዋቸው ፴ የፖርቱጋል ወታደሮችም ከዚህ ሰፈር ላይ ደርሰውባቸው ከአነስተኛው የጦር ጭፍራ ግራ ተቀላቀሉ። ማኑኤል ደ ኩንሐ የተባለው ሻምበል ከ፶ ሰዎች ጋራ ወደ ምጥዋ ሸሽቶ ነበርና እርሱም በባሕር ምድር መኖሩ ስለ ተሰማ ተመልሶ ከሌሎቹ ጋራ እንዲገናኝ መልክት ተላከበት።

ከዚህ በኋላ ንጉሡ ወደ አለበት ወደ ሰሜን አውራጃ ለመጠጋትና የግራኝ ጦር ሠራዊት ተከታትሎ የወጋቸው እንደሆነ ደኅና ቦታ ይዘው ለመከላከል እንዲችሉ ወደ ዋቲ አምባ ለመሄድ ቄረጡ። በነጋታው ጕዞ ጀምረው ጋሪውን በቀስታ እየወጡ ዋቲ አምባ አናት ላይ ለመስፈር ቻሉ። የአገሩም ባላባት የደ ጋማን ውለታ ያልረሳና ንጉሠ ነገሥቱም ታማኝ የሆነ ሰው በመሆኑ መልካም የሆነ አቀባበል አደረገላቸው። ምግብና ሌሎችንም የሚያስፈልጉትን ሁሉ በደንብ እንዲያገኙ የተቻለውን ሁሉ አደረገ።

ንግሥት ሰብለ ወንጌልና ፻፶ የፖርቱጋል ነፍጠኞች ከመስከረም ፪ ቀን ውጊያ የተረፉት የኢትዮጵያ ወታደሮች ከዋቲ አምባ ላይ ተቈዩ በኋላ የንጉሡ መምጣት ወሬ ተሰማ። የፖርቱጋል ሰዎ ተሰልፈው የእመ ምሕረት ሰንደቅ ዓላማ ፊት ለፊታቸው አስይዘው ወደ ንጉሡ ሠፈር ተጓዙ። የፖርቱጋል ንጉሥ ባንዲራ ከጦርነቱ ላይ ጠፍቶ ስለ ነበረ የተረፋቸው ሰንደቅ ዓላማ ይኸው ነበር። ከንጉሡ ሰፈር በደረሱ ጊዜ አጼ ገላውዴዎስ በታላቅ ደስታ ተቀበሉዋቸው፤ ለአገሩ ነፃነት ላደረጉት ውጊያ ባለውለታ መሆኑን በቃል ብቻ ሳይሆን በምግባር ጭምር አሳይቸው። በዶም ክርስቶፋኦ ሞትና ባገኛቸው ጥቃት አለመጠን አዝኖ ይኸን ታላቅ አርበኛ ለመገናኘት ብርቱ ምኞት እንደነበረው ነገራቸው። ገላውዴዎስ በደ ጋማ ሞት ምክንያት ያሳየው ኀዘን በካስታኖሶ ቃል ሲጽፍ የገዛ ልጁ አልጋ ወራሹ ቢሞትበት ከዚያ የበለጠ ጥልቅ ኀዘን ሊነካው አይችልም። ይሁን እንጂ ገላውዴዎስ በኀዘንና በትካዜ ብቻ ይኸን የመሰለውን ድርጊት ሊያልፈው የሚችል ሰው አይደለም ሲል አትቶዋል።

አጼ ገላውዴዎስ ኢትዮጵያን እንደራሳቸው አገር እንጂ፤ ባዕድ እንደ ሆኑ ራሳቸውን እንዳይቄጥሩ ብሎ የፖርቱጋልን ሰዎች ከአጥናናቸው በኋላ ለያንዳንዳቸው በቅሎ ድንኳን ለሁለት ሰው የሐር ልብስና ሱሪ ብርድ ልብስና አስፈላጊ የሆኑትን ነገሮች ሁሉ አደላቸው። ከዚህም በቀር እንዲካፍሉ ብሎ ሺ ቀቂት ወርቅ ሰጣቸው። አጼ ገላውዴዎስ የነበረበትን አኳኋን ስናስታውስ እነዚህን ሀብቶች ሁሉ ከየት እንዳመጣው ሲጠየቅ የሚገባው ነው። ምናልባት በየአገሩ ተበትነው ከነበሩት ከንጉሠ ነገሥቱ የዋሻ ግምጃ ቤቶቹ የግራኝ ሰዎች ደርሰውበት ያልዘረፉት ኑረው ይሆናል። የሆነው ሆኖ የዋቲ አምባ በሚከተሉት ፫ ወሮች ውስጥ ዝቡ ሥራ የሚሠራበት የጦር ሰፈር ነበር። ከበጌምድር ከስሜን ከትግሬና ከአቅራቢያ ወረዳዎች ሁሉ የክርስቲያን ወታደሮች ቀን በቀን ለአጼ ገላውዴዎስ መክተት ጀመሩ። ክረምቱ ስላለቀ ወደ እርሱ ለሚጓዙት ወታደሮች በጕዟቸው በኩል መሰናክል አልነበረባቸውም። የፖርቱጋል ወታደሮች ጠመንጃዎች ከጦር ሜዳ ላይ ስለ ቀሩባቸው፤ ብዙዎች ጦርና ጋሻ እንጂ ሌላ ትጥቅ አልነበራቸውም። ስለዚህ ዶም ክርስቶፋኦ ወደ ደቡብ ጕዞውን ከመጀመሩ በፊት ደብረ ዳሞ ላይ ያስቀመጣቸውን ትርፍ ጠመንጃዎችና ሌሎችንም መሣሪያዎች ለማስመጣትና ማኑኤል ደ ኩንሐን ሰዎቹም በኤርትራ ምድር እንዳሉ ለማስጠራት መልክተኞች ወደ ሰሜን ተላኩ። በዚሁ ጊዜ ውስጥ ከደ ጋማ ወታደሮች መካከል ባሩድ ለመውቀጥ የመጣው ሰው በሕይወቱ ስለ ተገኘ ከዋቲ አምባ ላይ ጨው ባሩድና ድኝ አግኝቶ እየቀጠቀጠ ማሰንዳት ጀመረ። በዚህ አኳኋን የግራኝ ተቃዋሚዎች ለጦርነት እየተሰናዱ ታኅሣሥንና ጥርን አሳለፉ። በጥር ወር መጨረሻ ወደ ባሕር ምድር የተላኩት ሰዎች ደብረ ዳሞ የነበሩትን የጦር መሣሪያዎች ጭነው አደርሱላቸው። ማኑኤል ደ ኩንሐንና ሰዎቹ ግን ወደ ሕንድ አገር ለመመለስ የፖርቱጋሎችን መርከብ ለመጠባበቅ ወደ ምጽዋ ወደ ስለ ሄዱ መላክተኖቹ አልደረሱባቸውም።

በዚህ ጊዜ ውስጥ የአጼ ገላውዴዎስ ሰላዮች የግራኝን አኳኋንና መንቀሳቀስ እየጠበቁ ወሬውን ያቀብሉ ነበር። ግራኝ ባሕር ዳር በመዝናናት ተቀምጦ ከዚያው የሰላም ኑሮ በመቀጠል ላይ ነበር። ከርሱም ጋራ ከሁለት መቶ የቱርክ ዘበኞቹ በቀር ሌሎች ነፍጠኞች አለመኖራቸው እብተረጋገጠ አኳኋን ወሬው ለአጼ ገላውዴዎስ መጣለት።

በጥር ወር መጨረሻ ጦርነት ለመጀመር የሚያስፈልገው መዘጋጀት ወደ ፍጻሜ ተቃረበ። ፰ሺ እግረኞችና ፭፻ ፈረሰኞች ለገላውዴዎስ ከተቱለት። ከደብረ ዳሞ ያስመጧቸው የጦር መሣሪያዎችም ከደረሷልቸው በኋላ የፖርቱጋል ወታደሮች ነፍጥና ባሩድ በሚበቃ አኳኋን ነበራቸው። ከዚህም ሌላ ገላውዴዎስ ፸ ፈረሶች ለፖርቱጋል ወታደሮች ስለ ሰጠ፤ ይህ ክፍል ጦር እንደዚህ ቀደም እግረኞች ብቻ ሳይሆን አንድ የፈረሰኞች ጓድ ማደራጀት ቻለ። የግራኝን ሠራዊት ብዛት በማወቅ ከመጀመሪያው ላይ ገላውዴዎስ የሠራዊቱን ቍጥር ለማብዛት ውጊያውን ማዘግየት አስቦ ነበር። ይሁን እንጂ ለንጉሡ ሠራዊት እየተጨመረ በሚሄድ ቍጥር ለግራኝም ከሩቅ የሚገኙ ሰዎች እንደሚከተሉት ስለ ታወቀ ጊዜ ሳይጠፋ ለመግጠም ውሳኔ ተደረገ። ፖርቱጋሎችም በበኩላቸው የዶም ክርስቶፋኦን ደም ለመበቀል ሲሉ ውጊያውን ለማቄየት አልፈልገጉም። ከንጉሱም ጋራ መጀመሪያ በተገናኙ ጊዜ ከመካከላቸው አለቃ እንዲመርጡ፣ ቢመከራቸው ደ ጋማን የመሰለ መሪ የሞተበት ጭፍራ ሌላ መሪ በርሱ ፈንታ ለመተካት ስለማይችል በንጉሡና በገዛ ባንዲራቸው ተመርተው የሚዋጉ መሆናቸውን ለንጉሡ ገልጸውለት ነበር። አሁን ወደ ጦር ጕዞ ለማድረግ ሰዓቱ ስለ ደረሰ የሚያዋጋቸው የጦር መሪ እንዲመርጡ ንጉሡ እንደ ገና አሳሰባቸው። እነሱም ስለ ሞተው መሪያቸው ተጽናንተው ስለ ነበርና ያለ መሪ መዝመት የውጊያውን ዐቅድ የሚያበላሽ መሆኑን ተገንዝበው ዶም አልፎንሶ ካልዴራ የተባለውን መካከላቸው መረጡ ካልዴራ ግን ከተመረጠ በኋላ ብዙ ሳይቄይ ከፈረስ ወድቆ ስለ ሞተ፣ በርሱ ፈንታ አራያስ ዴዝ የተባለውን ክልስ መረጡ አራያ ዴዝ ጀግና ወታደር ከመሆኑ ሌላ በኢትዮጵያ ብዙ ዘመን አሳልፎ ስለ ነበረ ቋንቋ በማወቅ ከኢትዮጵያ የጦር አለቆች ጋራ በጥልቅ ሊግባባ የሚችል የጦር መኰንን ነበር። ከዚህም በቀር ይኸ ሰው በንጉሡ ፊት ትልቅ ሞገስ አግኝቶ ስለ ነበረ የእርሱ መመረጥ ለዘመቻው የሚረዳ እርምጃ ነበር።

ንግሥት ሰበል ወንጌል በፊተኛው ዘመቻ ብዙ መጕላላት ስለ አገኛትና በዚህ ጊዜ ንጉሡ በመኖሩ የእርሷ መሪነት ስላላስፈለገ ከዋቲ አምባ እንድትቈይ ተደረገ። ንግሥቲቱ ከሰሜን ፈላሻዎች ጋራ ዝምድና ስለ ነበራት ወዲያውም የአምባው ባላባት ሁል ጊዜም ቢሆን ለንጉሡ የታመነ ሰው በመሆኑ ለንግሥቲቷ ከዚህ የተሻለ ቦታ እንደማይገኝ የታወቀ ነገር ነበር።

**ምዕራፍ ፴፰።**

**ታላቁ የዛንታር በር ድል።**

**የግራኝ ሞትና የእስላም ጦር ሠራዊት መበታተን።**

በመስከረም ፪ ቀን ፲፭፻፴፭ ዓ.ም ግራኝ በፖርቱጋሎች ላይ ከአገኘው ትልቅ ድል በኋላ ክርስቲያኖቹ እንደ ገና ለመዋጋት ከመሰናዳት እንዳላቋረጡ ባለፈው ምዕራፍ ተገልጿል። አህመድ አብራሂም ግን በበኩሉ የመስከረም ድል ጦርነቱን የፈጸመ አድርጎ የተመለከተው ይመሳልል። የደ ጋማ ሠራዊት ከተሸነፈ በኋላ እንደ ልማዱ የተረፉትን የፖርቱጋል ወታደሮች ተከታትሎ እንደ ማጥፋት ሁሉ የሚበዙትን የቱርክና የዐረብ ነፍጠኞች ወዳገራቸው ሸኝቶ ሰላማዊ ኑሮውን ለመቀጠል ወደ ደምቢያ ተመለሰ። በዚህ ዘመን ውስጥ እስላሞቹ ደምቢያን እንዳገራቸው ቄጥረውት ስለ ነበረ ቤት ሠርተው ከተማ ከትመው ትዳራቸውን በደንብ አዘጋጅተው በደምቢያና በወገራ ወረዳ ሰፍረው ይገኙ ነበር።

አጼ ገላውዴዎስና የጦር ወገኖቹ የፖርቱጋል ሰዎች ግን ለሚከተለው ዘመቻ ፮ ወር ከተዘጋጁ በኋላ ከሰሜን ተንቀሳቅሰው ግራኝን እንደ ገና ለመውጋት ቍርጥ ሐሳብ አድርገው ነበር። ከመስከረም እስከ ጥር ለአጼ ገላውዴዎስ ከ፷ ሺህ የሚበልጥ ሠራዊት ከሰሜንና ከዙሪያው ከሚገኙ አውራጃዎች ከተቱለት። በመስከረም ውጊያ ከቈሰሉት የፖርቱጋል ሰዎች የዝቡዎቹ ቍስል ሽሮ እንደ ገና መሣሪያ ለመጨበጥ ቻሉ። ከደብረ ዳሞ የተኵስ መሣሪያ በደንብ ተዘጋጀላቸው። ንጉሡም ለፖርቱጋል ወታደሮች ፈረሶችን ለመስጠት በመቻሉ ከተከተሉት ከ፭፻ ፈረሰኞች መካከል የፖርቱጋል ሰዎችም ነበሩ። በጥር ወር መጨረሻ የገላውዴዎስ ሠራዊት በደንብ ስለ ተደራጀለት ዘመቻውን የሚያቄይ ምክንያት አልነበረም። ስለዚህ በየካቲት መጀመሪያ የንጉሡ ሠራዊት ሰሜንን ለቆ ወደ ወገራ ተጓዘ። የግራኝ ሰዎች ክርስቲያኖች ለጦር ታጥቀው እንደ ገና ለመውጋት ጕዞ ማድረጋቸውን በሰሙ ጊዜ አጥብቀው ተሸበሩ። ካገኙት ትልቅ ድል በኋላ እንደ ገና ሊወጋቸው የሚችል የክርስቲያን ጦር ሠራዊት መኖሩን ባለመጠርጠራቸው ይልቁንም ከተጓዘባቸው ሠራዊት መካከል ንጉሠ ነገሥቱና የፖርቱጋል ወታደሮች መኖራቸውን በመስማት ብርቱ ፍርሀት አደረባቸው። የሆነ ሆኖ ብዙዎች እስላሞች ከነቤተ ሰቦቻቸው ወገራ ወስጥ ሰፍረው ስለ ነበረ፣ መካላከል ግድ ሆነባቸው። ከግራኝ የጦር አለቆች መካከል ሲዲ መሐመድ ገራድ ኤስማንና ተሊላ የተባሉት ከአቅራቢያው ስለ ነበሩ በአንድነት ሁነው ለመከላከል ወገራ ውስጥ ከትተው ጠበቁ። ሦስት የጦር አለቆች በድምር ፫፻ ፈረሰኞችና ፪ ሺህ እግረኞች ነበሩዋቸው። አጼ ገላውዴዎስ የእነዚህን መሰብሰብ በሰማ ጊዜ የሚበዛውን ሠራዊቱን ወደ ኋላ ትቶ ቍጥራቸው ያነሰ ወታደሮች ብቻ አስከትሎ በግሥጋሤ ወደ ፊት ተጕዞ አደጋ ጣለባቸው። ከውጊያው ላይ ሦስቱም የግራኝ ጦር መሪዎች ተገድለው ከሰራዊቱ መካከል ብዙዎቹ ወታደሮች ተማረኩ።

ከዚህ ድል በኋላ የንጉሠ ነገሥቱ ሠራዊት ወገራ ውስጥ የተገኙትን የእስላሞች መንደር እያቃጠለ ከብቶቻቸውን እየዘረፈ ወደ ፊት ጕዞውን ቀጠለ። ግራኝ ባሕር ዳር ሁኖ ያዲሱን ዘመቻ ወሬ በሰማ ጊዜ በአቅራቢያው የነበሩትን ወታደሮቹን አስከትቶ በፍጥነት ጕዞ አድርጎ ደረስጌ ከተማ ውስጥ ሰፈረ። በዚህ አኳኋን በየካቲት ወር በሦስተኛው ሳምንት ውስጥ ሁለቱ ተቃዋሚ ሠራዊቶች ውስጥ ፊት ለፊት እየተያዩ ሰፈሩ። አጼ ገላዋዴዎስ የ፳ ዓመት ወጣት ቢሆንም አስተዋይ የሆነ የጦር መሪ ስለ ነበረ ግራኝ ራሱ የመራውንና በቍጥር ብልጫ የነበረውን ሠራዊት ሳያሰላስል ለመግጠም አልፈለገም። ከአህመድ አብራሂምና ግራ ፪፻ የቱርክ ነፍጠኞች መኖራቸውን ስለሚያውቅና ነፍጥ ይዘው ከእርሱ ጋራ የሚገኙ የፖርቱጋል ሰዎች ፩፻፳ ብቻ መሆናቸውን በመመልከት ከመስከረም ውጊያ በኋላ ወደ ምጥዋ ሸሽተው የነበሩት ፶ የፖርቱጋል ነፍጠኞች እስኪደርሱለት ለመጠበቅ አሰበ። እነዚህ ከማኑኤል ደ ኩናሓ ጋራ ወደ ምጥዋ ሄደው የነበሩ የፖርቱጋል ሰዎች የተረፉት ጓደኞቻቸው ከንጉሡ ጋራ ተገናኝተው እንደ ገና ለምዋጋት መሰናዳታቸውን ሰምተው ለመቀላቀል ተመልሰው እንደሚጓዙ ለንጉሡ ወሪያቸው ደርሶት ነበር። ስለሆነም ከግራኝ ጋራ ፊት ለፊት ከሰፈረ በኋላ ወደ ኋላ መመለስ ወይም ሳይዋጉ መቄየት ለገላውዴዎስ አደጋ ያለበት እርምጃ ሆኖ ታየው። በያገሩ የሚገኙት የግራኝ ወታደሮች ሁሉ፥ እስኪከቱለት የጠበቀ እንደ ሆነ በወታደሮቹ ቍጥር የነበረው ብልጫ በአህመድ አብራሂም በኩል ከፍ እያለ እንደሚሄድ አይጠረጠርም ነበር። ከዚህም ሌላ ግራኝ እንደ ልማዱ ቱርኮችንና ዐረቦችን በመጠየቅ ነፍጠኞችንና መድፎችን እንደ ገና እብብዛት ለማግኘት ስለሚችል ውጊያውን ብዙ ብዙ ጊዜ ማቄየት የማይቻል መሆኑን መገንዘብ ግዴታ ሆነ። ስለዚህ የማኑኤል ደ ኩንሐን ፶ ነፍጠኞች መጠበቁ በጥቂት ቀኖች እንዲወሰን ገላውዴዎስ አሰበ። ከዚህ በኋላ የመጣው ለውጊያ ለመሆኑ ለግራኝ ለማስረዳት ዕለት ዕለት በጠላት ጦር ላይ አደጋ እንዲጥሉ የክርስቲያን የጦር አለቆች ታዘዙ። ሁለቱ ተቃዋሚ ሠራዊቶች መቈሳቈስ በጀመሩ ጊዜ የክርስቲያን ፈረሰኞች ብዙዎቹን የግራኝ ሰዎች በመፍጀታቸው በእስላሞቹ ላይ ብርቱ ፍርሃት ማሳደር ጀመሩ። ይልቁንም ከንጉሡ አርበኞች መካከል አንዱ ስሙ ያልተመዘገበ የታወቀ ፈረሰኛ በዚያ በመቈሳቈስ ውጊያ ላይ ብዙዎቹን የግራኝን የጦር መሪዎች ግንባር ለግንባር እየገጠመ ገደላቸው። ግራኝም ይህ አካሄድ በሠራዊቱ ፍርሀት እንዳሳደረበት ተመልክቶ ይኸን ሰው በልጠት አደጋ ጥሎ ለማስገደል ዐቀደ። ጥቂት የቱርክ ነፍጠኞች በቍጥቋጦ ውስጥ ተደብቀው ይኸ ጥቂት የቱርክ ነፍጠኞች በቍጥቋጦ ውስጥ ተደብቀው ይኸ ጥቂት የቱርክ ነፍጠኞች በቍጥቋጦ ውስጥ ተደብቀው ይኸ አርበኛ ከፈረሰኞች ጋራ ለመግጠም ሲቀርብ በሮምታ ተኵስ እንዲጥሉት አዞ በዚሁ አኳኋን ሊያስገድለው ቻለ። የዚህ የታወቀው የጦር መሪ መሞት ታላቅ ኀዘን ከመፍጠሩ ሌላ በገላውዴዎስ ሠራዊት መካከል ተፈጥሮ የነበረውን የመተማመን መንፈስ ሳይቀንስ አልቀረም። የማኑኤል ደ ኩንሐም ሰዎች በተጠበቁበት ቀን ሳይደርሱ ስለ ቀሩ፤ ከዚህ የጦር አለቃ ሞት በኋላ ትልቁን ውጊያ ማቄየት የሠራዊቱን ሞቃት መንፈስ ይበልጥ የሚቀንስ መስሎ ስለ ታየው አጼ ገላውዴዎስ የማኑኤል ደ ኩንሐንን ሰዎች ሳይጠብቅ ከግራኝ ጋራ በፍጥነት ለመግጠም ቍርጥ ሐሳብ አደረገ። ቍጥራቸው ፲፭ ሺህ የሚሆን የግራኝን ሠራዊት ለመቃወም ገላውዴዎስ ከ፱ ሺህ የሚያንሱ ወታደሮች ነበሩት። ፖርቱጋሎች ግራኝን ፫ ጊዜ ድል እንዳደረጉት ሲታወስ የገላውዴውሶስ ወታደሮች ቍጥር በማነሳቸው ተስፋ የሚያስቈርጠው ስላልነበረ በጭካኔ ለመዋጋት ቄረጠ።

በየካቲት ፳፰ ቀን ፲፭፻፴፭ ዓ.ም በክርስቲያንና በእስላም መካከል ለነበረው ትልግ መጨረሻውን ውሳኔ ለመስጠት የሁለቱም ወገን የጦር መሠራዊት ታጥቆ ወደ ጦር ሜዳ ተጓዘ። በዚህች ቀን ሲነጋጋ የአጼ ገላውዴዎስ ሠራዊት በ፪ ተከፍሎ ሰፍሮበት የነበረውን ገብታ ለቆ ዘንተራ በር ወደ ምትባል የጦር ሜዳ ጕዞ ጀመረ። ከግንባር ቀደም ጦር ውስጥ ፫ ሺህ እግረኞች ፪፻፶ ፈረሰኞችና ፩፻፳ ራያ ዴዝ የመራቸው የፖርቱጋል ወታደሮች ነበሩበት። የተረፈው የክርስቲያን ሰራዊት ከንጉሡ ጋራ ተሰልፎ ለግንባር ጦር ደጀን ሁኖ ወደ ጦር ሜዳ ተጓዘ።

ግራኝ በበኩሉ ሠራዊቱን የከፈለው ለሁለት ቡድን ነው። ፮፻ ፈረሰኞች ፯ ሺህ እግረኞችና ፪፻ የቱርክ ነፍጠኞች ግንባር ቀደም ሁነው እንዲገጥሙ አስለፎ እሱ ራሱ ወደ ውጊያው መራቸው። የቀረው ሠራዊት ገራድ ሠመርዲን የተባለው ተመርተው ደጀን እንዲሆኑ አደረገ። ከግራኝ ሠራዊት መካከል ብረት የለበሱ ፈረሰኞች ጦርና ጋሻ የያዙ እግረኞች በቀስት የሚተኵሱ በወንፍጭ ድንጋይ የሚወረወሩና በጠመንጃ ተኵስ የሚዋጉ ቱርኮች ነበሩበት። ይሁን እንጂ እንደ ቀድሞው የጠላትን ሠራዊት የሚያሸብሩ ፈረሰኞችና የጦር አለቆች በዚህ ሠራዊት ውስጥ አልነበሩም። እነዚያ ምርጥ አርበኞች በ፲፬ ዘመን ውጊያ በአያሌ የጦር ሜዳዎች ረግፈው አልዋዋል። በነቪዘር አድሊ በእነ ኦማር ፈንታ የሚተኩ የጦር መሪዎች ለግራኝ አልተገኙለትም። በዚህ ውጊያ ሁለተኛውን ክፍል ጦር ለመምራት ግራኝ የመረተው ገራድ ሰመርድን በፊተኛዎቹ ውጊያዎች ሁሉ ስሙ ተነሥቶ የማያውቅ መሆኑና ግራኝ ራሱ የግንባሩን ጦር ለመምራት ማቀዱ ብቻ ችሎታ የነበራቸው የጦር አለቆች እንዳልተረፉት የሚያስረዳ ነገር ነው።

ስለሆነም የግራኝ ፈረሰኞች ከክርስቲያኖቹ ጋራ ሲገማመቱ በጣም ብዙዎች ስለ ነበሩ የንጉሡን የጦር ግንባር እንዳይንዱት በማሰብ አራያ ዴዝ የፖርቱጋል ነፍጠኞች ከግንባር መሥመር ላይ አሰልፎ በነፍጥ ተኵስ እንዲከላከሉ አደረጋቸው። ግጭቱ ሲጀመር እንደ ተጠበቀው ሁሉ የግራኝ ፈረሰኞች የግንባሩን ጦር ተጠግተው በኀይል ለመናድ ሞከሩ። ነገር ግን በፖርቱጋል ነፍጠኞች የሩምታ ተኵስ ብዙዎቹ በተገደሉ ጊዜ ፈረሰኞቹ ወደ ኋላ ሸሹ። ሽሽቱ ወደ መሸበር እንዳይለወጥ ቱርኮቹ ቀድመው እንዲታኰሱ ግራኝ ትእዛዝ ሰጠ። የቱርክ ነፍጠኞችም በታላቅ ድፍረት ወደ ጦሩ ግንባር ሄደው መታኰስ በጀመሩ ጊዜ የኢትዮጵያ ፈረሰኞች በፖርቱጋሎች ተኵስ ተእክልለው ከቱርኮች ሰልፍ መካከል ገብተው ብዙዎቹን በጨበጣ ገደሉዋቸው። ከቱርክ ነፍጠኞች መካከል የተረፉት የያዙትን ቦታ ለቀው መንቀሳቀስ በጀመሩ ጊዜ ፖርቱጋሎች በሮምታ ተኵስ ብዙዎቹን ለመፍጀት ቻሉ።

ይኸ ሲሆን የቀረው የግራኝ ሠራዊት ቱርኮቹን በበለጠ ከጥቃት ለማዳን ሳይተጋ ስለ ቀረ፤ ግራኝና አንዱ ወጣት የእስላምን ወታደሮች በማደፋፈር ወደ ፊት እየነዱ ከጦር ግንባር፥ ላይ ብቅ አሉ። ከፖርቱጋል ነፍጠኞች መካከል ከክርስቶፋኦ ደ ጋማ ጋራ ተማርኮ ዶም ክርስቶፋኦ በጭካኔ ሲገደል ካየ በኋላ ያመለጠ ጀአ ደ ገሌሺያ የተባለው ግራኝን ከጦር፥ ግንባር ላይ ሲያየው እሱ መሆኑን ወዲያው ዐወቀ። ለፖርቱጋሎች ይኸ ውጊያ ያለቃቸው የዶም ክርስቶፋኦ ደም መበቀያ ጦርነት ስለ ነበረ ሁሉም በታላቅ ጭካኔ የተዋጉበት ቀን ነበረና ጀአአ ደ ገሌሺያ በሚያስደንቅ ጀግነንቱ ከጠላት ጦር መካከል ገብቶ በነፍጥ አረር የግራኝን ደረት መቶ ከፈረሱ ጣለው። ደ ገሌሺያም ይኸን የጀግንነት ሞያ ከሠራ በኋላ ከዚያው ተገደለ። ግራኝ ግን በጽኑ መቍሰሉን አይቶ ወገኖቹ ፃዕረ ሞቱን እንዳያዩ ተንፏቆ ከአንዲት ቍጣቋጦ ውስጥ ገብቶ ተጋደመ። በዚህ ጊዜ የእስላም ጦር ተሸብሮ ሽሽቱን ጀመረ።

ባሕረ ነጋሽ ይስሐቅን አዝማች ካሊት የተባሉት የክርስቲያን ፈረሰኞች ከጧቱ ጀምረው ግራኝን ለመግደል በዐይነ ቁራኛ ሲጠብቁት ስለ ነበረ፣ ግራኝ ከቍጥቋጦው ውስጥ ሲገባ አዝማች ካሊት ተከታትሎት ከቍጥቋቶው ገብቶ በሰይፍ የግራኝን ራስ ቈረጠ። የእስላም ሠራዊት መሪያቸው እንደ ተገደለ ባዩ ጊዜ እንደ ጭስ ተበታትነው አውጭኝ ነፍሴ እያሉ ሸሹ። ግራኝ ከወደቀ በኋላ ከቱርክ ነፍጠኞች በቀር ከክርስቲያኖች ፊት ቆሞ የተከላከለ አልነበረም። የቱርክ ነፍጠኞች አዛዝ ግን እጅ ጠባቡን፣ ከክንዱ ላይ ሰብሰብ አድርጎ ሾተሉን መዞ እንደ ቄሰለ አንበሳ ከጦር ግንባር ላይ እያጓራ ብዙ ወታደሮች ገደለ። የቱርክ ነፍጠኞችም ካለቃቸው ጋራ ሁነው በጭካኔ ተከላከሉ። በመጨረሻው ላይ አንዱ የፖርቱጋል ፈረሰኛ ደርሶም የቱርኮች አለቃ ስለ ገደለና ከነፍጠኞቹም መካከል የሚበዙት ስላለቁ ከ፪ቱ መቶ ቱርኮች አርባ ሰዎች ብቻ ሸሽተው ከቶሩ ሜዳ ማምለጥ ቻሉ።

የካቲት ፳፰ ቀን ፲፭፻፴፭ ዓ.ም በዕለተ ረቡዕ ገላውዴዎስ በእስላም ሠራዊት ላይ ያገኘው ድል ፍጹምና የተከናወነ ማሸነፍ ነበር። ኢትዮጵያን በጦር ኃይል አሸንፎ ለማስለም የተደረገው መዶለት ከአሕመድ እብራሂም ጋራ ዘንተራ በር ተቀበረ። የኦቶማን ቱርክ እምፔሪያሊዝም በአፍሪካ ላይ ለመዘረጋጋት የነበረው ምኞት በዚሁ የጦር ሜዳ ላይ ብትንትኑ ወቶ ፈራርሶ ቀረ። ድሉ የኢትዮጵያና የክርስቲያን ወገን ብቻ ሳይሆን የኦትማን ቱርክ ምሥራቅ አፍሪካ ላይ ግዛቷን እንዳትዘረጋ በማገዱ ለብዙ ያፍሪካ አህጉሮች ቤዛ ሆናቸው።

ግራኝና ከርሱ ጋራ ሆነው ኢትዮጵያን ለማስለም ከምሥራቅ የዘመቱት የእስላም የጦር መሪዎች አንድ እባንድ በኢትዮጵያ ደጋ የጦር ሜዳ ረግፈው ቀሩ እንጂ ምኞታቸው አልተፈጸመም። ከአህመድ ኢብራሂም ሞት በኋላ የኢትዮጵያን ሥልጣኔ በጦር ኅይል ለማጥፋት እንደርሱ ለመሞከር ችሎታ ያለው መሪ ከእስላሞች መካከል አልተነሣም። በክርስቲያኖች በኩል ሲታይ ያ፲፭ቱ ዓመት መሪር የነበረው ትግል ከንቱ፣ ሁኖ አልቀረም። በጦርነቱ ዘመን ያደረጉት መሥዋዕትነት ፍችና ዋጋ ያለው ዐላማ ነበር እንጂ ለምድራዊ ሀብት ስላልሆነ ደማቸውን በማፍሰስ አጥንታቸውን በመከስከስ የኢትዮጵያን ሥልጣኔ ለመጪው ትውልድ አቈዩለት። የዚህ ድል ችቦ በገላውዴዎስና በናቱ በንግሥት ሰብለ ወንጌል መቃብር ላይ እንደ በራ ይኑር።

ከድሉ በኋላ የግራኝ ባለቤት ባቲ ድል ወንበራ ከሞት የተረፉትን ፵ የቱርክ ነፍጠኞችና ዓሊ ኑርን አስከትላ፣ በደንከል በረሃ በኩል ወደ ሐረር ሸሸች። ስትሸሽም ባልዋ ከኢትዮጵያ ግምጃ ቤቶችና ገዳማት የዘረፈውን አያሌ ሀብት ይዛ ሄደች። ቪዘር አባስ የተባለው ሁለተኛ የጦር መሪ ወደ ባሌ ሸሽቶ ለሚከተሉት ጥቂት ዓመቶች የእስላም ግዛትን በአውራጃው ላይ እንዲቄይ አደረገ። የግራኝ ልጅ ግን ከሞግዚቱ ከባሕር ነጋሽ አባት ጋራ ተቋርጦ በወገራ ውስጥ ቀረ። ይኸ የወገራ ባላባት የክርስቲያን ሠራዊት በተሸንፈበት ዘመን ለግራኝ አድሮ በባለሟልነት ከእስላሞች ሰፈር ይኖር ነበር፤ ስለዚህ በግራኝ ፊት ሞገስ አግኝጦ የልጅ ሞግዚት ለመሆን ደረሰ። የእስላም ሠራዊት ድል ከሆነ በኋላ ይኸ ሰው ወደ አጼ ገላውዴዎስ ተላልኮ ምሕረት ሲጠይቅ የግራኝን ልጅ እንደሚያስረክበው ለንጉሡ አረጋገጠለት። ባሕረ ነጋሽ ይስሐቅ በጭንቁ ዘመን ታማኝ ሆኖ በመቈየቱ ወደ ምጥዋ ወርዶ የፖርቱጋልን ሠራዊት ወደ ኢትዮጵያ ምድር ከመምራት ሌላ ከንግሥት ሰብለ ወንጌልና ከክርስቶፋኦ ደ ጋማ ጋራ በጦር ሜዳ ከዋለ በኋላ ከዘንተራ በር ውጊያም ላይ ብዙ ሞያ የሠራ በመሆኑ አጼ ገላውዴዎስ የዚህን ጀግና አባት ምሕረት መንሣት፥ አልፈለገም። ስለዚህ ከመንገድ ላይ ክርስቲያኖች አደጋ እንዳይጥሉበት አጃቢዎች ልኮ ወደ ሰፈሩ እንዲያመጡት አደረገ። የግራኝን ልጅ በተረከበ ጊዜ አህመድ አብራሂም በወንድሞቹ ላይ የሠራውን ግፍ ለመበቀል የገላውዴዎስ ፍላጎት አልነበረም። የእግዚአብሔር ፍራቻ ያደረበት ሰው በመሆኑና ልቡም ለሰው ልጅ ርኅራኄ ያላት ስለ ነበረች ይኸን የጠላቱን ልጅ፣ በክብር ከቤተ መንግሥቱ አቅራቢያ እንዲኖር አደረገ። እንደዚሁ ደግሞ በጭንቅ ዘምን ወደ እስላሞች ከድተው የክርስቲያንን ሠራዊት የወጉትን ብዙዎቹን የኢትዮጵያ ሰዎች ከምሕረቱ ጥላ ሥር እንዲኖሩ ፈቀደላቸው። በገሃድ ግፍና ጭካኔ ሥራ በወገኖቻቸው ላይ ከሠሩት ከጥቂቶች በቀር በፍርሀት በከዱት ላይ የሞት ፍርድ አልተፈጸመባቸውም።

በጦር ጓደኝነት ተዋግተው ባገኙት ድል የኢትዮጵያና የፖርቱጋል ሰዎች ያገኙት ደስታ ከመጠን ያለፈ ነበር። ንጉሡ ሰፈሩን ከጣና ባሕር ወደ ላይ አቁሞ የድሉ በዓል በብዙ ቀኖች ውስጥ ተከበረ። ተማርከው በባርነት በእስላሞች ሰፈር ሲኖሩ የነበሩት የኢትዮጵያ መኳንንትና ሴት ወይዛዝርት ነፃነታቸውን አግኝጠው ከዘመዶቻቸው ጋራ በተገናኙ ጊዜ የነበረውን ደስታ በጽሑፍ ለመግለጽ ያስቸግራል። ንግሥት ሰብለ ወንጌል ዋቲ አምባ ላይ ሁና የድሉን ወሬ በሰማች ጊዜ ከምጥዋ ከመጡት ከማኑኤል ደ ኩንሐን ፶ የፖርቱጋል ወታደሮች ጋራ ገሥግሣ ልጅዋ ገላውዴዎስ ወደ ነበረበት ሄዳ ተገናኘች። እናትና ልጅ በተገናኙ ጊዜ ደስታው እንደ ገና ታድሶ በዓሉ ከፍ ባለ አኳኋን ተከበረ።

ንግሥት ሰብለ ወንጌል ለኢትዮጵያ ነፃነትና ለክርስቲያን ሃይማኖት ያደረገችው መሥዋዕትነት በታሪክ ውስጥ የሚገባት ሞገስ ሳይሰጣት ብዙ ዘመናት አልፏል። አጼ ልብነ ድንግል በድካምና በመጕላላት ደብረ ዳሞ ላይ ሲሞት የሰሜንን ፈላሻዎችና የጸለምትን ሕዝቦች ርዳታ ለገላውዴዎስ በማስገኘት ትግሉ እንዲቀጥል ያስቻለችው ሰብለ ወንጌል ነበረች። የፖርቱጋል የጦር መርከቦች ወደ ምጽዋ በመጡ ጊዜ ባሕረ ነጋሽ ይስሐቅን ልካ ኤስተቫኦ ደ ጋማን የጦር ርዳታ ጠይቃ የዶም ክርስቶፋኦ ፬፻ ፖርቱጋሎች ወደ ኢትዮጵያ እንዲመጡ ያደረገችው እርሱዋ ነበረች። ዶም ክርስቶፋኦ ወደ ዘመቻ መጓዝ በጀመረ ጊዜ ከርሱዋ በቀር ደፍሮ ከፖርቱጋሎች ጋራ ወደ ጦር ግንባር የተጓዘ ከኢትዮጵያ ታላላቅ ሰዎች መካከል ማንም አልነበረም። የሰብለ ወንጌል ከነርሱ መካእክል መገኘት ለፖርቱጋል ወታደሮች ያገሩን ሰዎች መተባበር ፈጠረላቸው። ከዘመቻው ጕዞ ላይ ለዶም ክርስቶፋኦና ለጦር መኰንኖቹ ከእርስዋ በቀር ማንም መካሪ አልነበራቸውም። ደ ጋማ ባደረጋቸው ውጊያዎች ላይ ለፖርቱጋል ወታደሮች ታላቅ መጽናኛ የሆናቸው የሰበል ወንጌልና የደንገጡሮችዋ የቀይ መስቀል ስራ ነበር። የደ ጋማ ሠራዊት ድል በሆነ ጊዜ ለተረፉት ወታደሮቹ የመሰብሰቢያ ቦታ የንግሥቲትዋ ሠፈር ሆነ። ከግራኝ ጋራ መጨረሻ ላይ የተደረገው ውጊያ ሲዘጋጅ በነበረ ጊዜም ብዛት ያለው የጦር ሠራዊት ገላውዴዎስን እንዲከተል ለማድረግ የተቻለው ሰብለ ወንጌል ከባላባቶች ጋራ ባደረገችው ንግግር መሠረት ነበር።

አጼ ገላውዴዎስ ከሸዋ ተጕዞ የግራኝን ጦር አቋርጦ ከፖርቱጋሎች ጋራ እስኪገናኝ ድረስ እቴጌ ሰብለ ወንጌል ስሜን ላይ የጦር ሠፈር አበጅታ አርበኞችን ስትሰበስብ ቄይታለች። ከስሜን ትወለድ ነበርና ዘመዶቹዋ ከነበሩት ባላባቶች ጋራ በመላላክ ገላውዴዎስ ከመድረሱ በፊት ከስሜን ሰዎች መካከል ብዙ አርበኞች እንዲሰበሰቡ ለማድረግ ቻለች። ፖርቱጋሎችም በዚሁ ንግሥቲቱዋ ባቋቋመችው የጦር ሠፈር ከተው የቈሰሉት እየሻሩ የተበታተኑት እየተከተቱ እንደ ገና አነስተኛ ተዋጊ ቡድን ሁነው ለመቋቋም ቻሉ። ሰብለ ወንጌል በጦር ሜዳ ላይ ያሳየችውን ጕብዝናና ኅላፊነት ወስዳ ትግሉ እንዲቀጥል ለማድረግ ያሳየችውን ትረት በመስማት ቀስ በቀስ የስሜን ኢትዮጵያ ሕዝቦች የጦር ሰፈር ተደራጅቶ ሠራዊት ከቶ ባይጠብቀው ኑሮ አጼ ገላውዴዎስ ሰሜን ኢትዮጵያ እብደረሰ ጊዜ ሠራዊት አስከትቶ የግራኝን ጦር ለመግጠም ባልቀናው ነበር። ስለዚህ ግራኝ ተገድሎ ክርስቲያን ኢትዮጵያን ነፃ ያወጣውን የዘንተራን ድል በማስገኘት ሰብለ ወንጌል ታላቁን ፈንታ ሠርታለች።

ይህች ታላቅ ሴት ለኢትዮጵያ የፈጸመችው አገልግሎት በልብነ ድንግልና በገላውዴዎስ ዘመነ መንግሥት ብቻ አይደለም። የንግሥት ዕሌንን ምሳሌ ተከትላ ከገላውዴዎስ በኋላ ለነገሡት ለልጅዋ ለሚናስና ለልጅ ልጅዋ ለሠርፀ ድንግል አማካሪ ሁና ብዙ ዘመናት አገልግላለች። በኢትዮጵያ ታሪክ ውስጥ አከታትለው ላገሪቱ ታላቅ አገግሎት የሰጡ እንደ ዕሌኒና እንደ ሰብለ ወንጌል አልነበሩም። የንግሥት ዕሌኒ ጥበብ ወደ ርቀት ያደላ ነበር። እቴጌ ሰብለ ወንጌል ግን ጥበብንና ርኅራኄን አጣምራ የያዘች ሴት ስለ ነበረች በነበሩት በኢትዮጵያ ሰዎች ዘንድ ተወዳጅነቱዋና ሞገስዋ መጠን አልነበረውም። የፖርቱጋል ሰዎችምስ እል ግንሥት ሰበል ወግኔል ከፍ ያለ አድናቆት ነበራቸው፣ መሪያቸው ክርስቶፋኦ ደ ጋማ ስለ ዘመቻው አመራር እርስዋን ሳያማክር ማንኛውንም እርምጃ አይወስድም ነበር።

ሰብለ ወንጌል በክርስቲያንና በእስላም መካከል የተጀመረውን ትግል ለመቀጠል ቄርጣ ከደብረ ዳሞ ስትወርድ ግራኝን ብርቱ ባላጋራ እንደሚገጥመው። በሰሜን ኢትዮጵያ ሕዝቦች ዘንድ የታወቀ ነገር ነበር። የዚህችን ታላቅ ንግሥት ዝና ካተትን በኋላ ቀጥለን የዘመቻውን አረማመድ እንገልጻለን።

ኢትዮጵያ የቱርክ ሡልታን ቅኝ አገር ሳትሆን መቅረትዋ፥ ሕዝቦቿን የክርስቲያን ሥልጣኔ በዐረቦች ሳይደመሰስ ተርፎ፥ በዘመናችን መድረሱ በፖርቱጋሎችና በአጼ ገላውዴዎስ አርበኝነት ሥራ ነው ሲባል ከትግሉ ጀርባ እነዚህን ሰዎች የጀግንነት ሥራ ደግፎ ፍሬ ያስገኘው የታላቂትዋ የኢትዮጵያ መሬት የሰብለ ወንጌል ጥበብና መሥዋዕትነት መሆኑን ብዙ ደራሲዎች ጽፈውታል።

በ፲፭ቱ ዓመቶች ውስጥ አህመድ ኢብራሂም በክርስቲያን ኢትዮጵያ ላይ ያደረገው ጉዳት ባገሪቱ ታሪክ ላይ ብርቱ ጠባሳ ትቶለት ሄደ ከአጼ ዘርዐ ያዕቆብ ዘመነ መንግሥት አንሥቶ ግራኝ ውጊያውን እስከ ጀመረበት ዓመተ ምሕረት ድረስ የንጉሠ ነገሥቱ አስተዳደር የፈጠረው ሰላማዊ አንዋንዋር ከባሕር፥ ምድር እስከ ሕንድ ውቅያኖስ ከአሸዋ እስከ ዴዴሳ ወንዝ ለነበረው ሕዝብ ሀብትና ዕድገት ሰጥቶት ነበር። ከዚህ ቀደም እንደ ተዘረዘረው ሁሉ የመንግሥቱና የቤተ ክህነቱ ሀብት መጠን የሌለው ነበር። ይኩኖ አምላክ ዐምደ ጽዮን ዘርዐ ያዕቆብ በእደ ማርያምና ልብነ ድንግል ራሳቸው ሊቃውንቶች ስለ ነበሩ፣ ለዕውቀትና ለጥበብ ፍቅር የነበራቸው ነገሥታት ስለ ነበሩ በመጻሕፍት በእጅ ጥበብ ሥራዎችና በሠሩት ሕንፃዎች ኢትዮጵያን አክብረው ነበር። ይህ ሁሉ ግራኝ ባደረገው ዘረፋና ባስነሣው እሳት ከጥፋት ደረሰ። የክርስቲያን ሕዝብ ያለማቸው ተክሎችም በምድሪቱ ላይ አልቀሩም። በመጕላላትና በውጊያ ረኃብም ጭምር የሞተው የክርስቲያን ሕዝብ ተቈጥሮ የማያልቅ ነው። ግራኝ አሸንፎ አገሩን መያዝ ሲችል የያዛቸውን ወረዳዎች ለማስረዳደርና የሕዝቡን ሰላማአዊ አንዋንዋር ለመጠበቅ አልቻለም። ነፃነታቸውን የወደዱት ክርስቲያኖች ሸፍተው በዱርና በገደሉ እየተዘዋወሩ ተዋጉ። ደካማውን ወገን የግራኝ ወታደሮች በዘረፋና በቃጠሎ አጠቁት። ያገሩ አስተዳደር በመድከሙ የኢትዮጵያ ሕዝብ አንድነት ተናወጠ። በሚበዛው ቦታ ሕዝቡ ተከፋፍሎ በባላባቶቹ የሚገዛ ስለ ሆነ አውሮፓውያን ፊዩል ብለው የሰየሙት ዐይነት አስተዳደር በአገሪቱ ላይ ተዘረጋጋ። እነዚህም ቍጥራቸው የበዛ ባላባቶች አገሩን ተከፋፍለው እርስ በርሳቸው ስለ ተዋጉ በፊተኛው ዘመን የነበረውን ሰላም ሕዝቡ መልሶ አላገኘውም። በአጼ ሚናስና በሠርጸ ድንግል ዘመነ መንግሥት እንደ ታየው ሁሉ የነጋሢ ወገን የሆኑ ታላላቆችና አገረ ገዢዎች እየሸፈቱ ንጉሡን ወጉት። ይህም የኢትዮጵያን ማኅበር ሕጋዊ አንዋንዋሩንና የአስተዳደሩን መልካም አካሄድ ብትንትን አደረገ። በ፪፻፶ ዘመን ውስጥ ጥበብና ሃብት አጠራቅሞ ወደ ከፍተኛ የኑሮ ደረጃ ለመውጣት ተስፋ የነበረው የኢትዮጵያ ሕዝብ ከመለያየትና ከድኽነት ላይ ወድቆ በዕለት የኑሮው ፍላጎት ተወሰነ። በገዳማት የሚገኙት መጻሕፍቶቻቸው ተቃጠሉ። ሊቃውንቶቻቸውም በብዛት ስለ ተፈጁ የድርሰት ጥበብ ወደ ዝቅተኛ ደረጃ ወረደች።

የአህመድ አብራሂም ወረራ በክርስቲያን አገር ላይ ብርቱ ጥፋት ሲያደርግ ለእስላም ኢትዮጵያ ምን ጥቅም አስገኘ? በአጼ ልብነ ድንግል ዘመነ መንግሥት መጀመሪያ ንግሥት ዕሌኒ ያቀደችውን ፖለቲካ በመከታተል የሐረር ሡልጣናዊ ግዛት ሕዝብ ከክርስቲያን ወንድሞቹ ጋራ አንድነትን ፈጥሮ በመተባበርና በሰላም አብረው ሠርተው ቢሆን ኑሮ የኢትዮጵያ ሕዝብ ሥልጣኔና የወደፊት እርምጃቸ ደረጃ ዛሬ በሌላ መልክ በታየ ነበር። ባለመታደል ይኸ አልሆነም። ክርስቲያን ኢትዮጵያ በሕዝቦችዋ ብዛት በሀብትዋ ታላቅነት ይኸን የመሰለውን መከራ አልፋ ከመጨረሻው ድል ማግኘት ብትችል አነስተኛ የነበረችው የሐረር ሡልጣናዊ ግዛት ረጅሙ ውጊያ ያመጣበትን ሸክም ማዘል አልቻለችም። ጦርነቱን ለመቀጠል ሲል ግራኝ በየዓመቱ ከአነስተኛው የሱማሌና የአዳል ጐሣዎች ችሎታ ያላቸውን ሰዎች መልምሎ በደጋው የጦር ሜዳ ላይ በማስፈጀቱ ድሮውንም ድኻ የነበረው ሕዝብ ይህን ረጅም ጦርነት ለመቀጠል ያባከነው ሰውና ሀብት የበለጠ ከድኽነት ላይ ጣለው።

በጦርነቱ አካሄድ እንደተመለከትነው ሁሉ የሐርር መሪዎች ካለቁ በኋላ የእስላሞች የጦር ሠራዊት ችሎታ እየወደቀ ሄደ። ኋላም የተሾሙት መሪዎች ትልቅ ሥራ ለመሥራት አልቻሉም። ወጣቱ ገላውዴዎስ ከመቶ በሚያንሱ ፈረሰኞች አደጋ እየጣለ በቀላሉ ሲያሸንፋቸው ታይቷል፤ ናስር ድን ታላቅ ሠራዊት ይዞ የገላውዴዎስን የሰሜን ጕዞ ለማቋረጥ አልቻለም። የቱርኮችን ነፍጠኞች በብዛት እስካገኘ ጊዜ ድረስ አህመድ አህመድ አብራሂም ራሱ ከክርስቶፋኦ ደ ጋማ ትንሽ ሠራዊት ፊት መቆም አለመቻሉ የመሪዎችን ማለቅና የሕዝቡን መዳከም ያስረዳል። ግራኝ በሞተ ጊዜ ቍጥራቸው ከፍ ያለ የእርሱ ሠራዊቶች አንድ ውጊያ እንኳን ሳይገጥሙ መበታተናቸው የማይዘነጋ ነገር ነው። ይኸ ሁሉ የሚገልጸው ግራኝ በመጨረሻ ዘመኑ ባለፈው ግርማና እብራሱ ቄራጥነት ሲገአ ቈየ እንጂ መሪዎቹ ካለቁ በኋላ የሚተኩ የጦር አለቃዎች ማግኘት አለመቻሉን ነው። በአንድ የጦር መሪ ችሎታ ብቻ በመደገፍ የእስላም ሠራዊት በኋለኛው ዘመን በራሱ ሰው፥ ሳይሆን ለዘረፋና የዐመፅ ሥራ ለመስራት በተከተሉት በከሐዲ ወታደሮች ሲዋጋ ቄየ። እነዚህ ግን ተከታይ የሚሆኑት ድል ከቀኛቸው በዋለች ጊዜ እንጂ፣ ድል መሆን ሲመታ የሚበታተኑ ሠራዊት መሆናቸው ከመጨረሻው ላይ ሠራዊቱ እንደ ጨው እየሟሟ እንደ ጭስ ብን እያለ ጠፋ። በምርኮና በዘረፋ የሚገኝ ገንዘብ ለማንኛውም ሕዝብ የዘለቄታ ትዳር ሊያበጅለት ስለማይችል የግራኝ ጦርነት በኤኮኖሚ በኩል የእስላምን ወገኖች አላደረጀም። እብግራኝ መሬንት የተነሡት የጦር አለቆችና አህመድ ኢብራሂም ራሱ እይትግሉን ውጤት መገመት አልቻሉም። ተራው የእስላም ሕዝብ በዐረቦችና በቱርኮች ተሰብኮ ሃይማኖትን በፋናቲክ መንፈስ ብቻ በመያዙ ዘለቄታውን ለማሰብ አልቻለም። ይሁን እንጂ በማንኛውም ሕዝብ መካከል ሩቅ የሚያይ ብልህ ሰው ስለ ማይጠፋ ከእስላሞቹ አማካሪ መካከል ኢትዮጵያን በወረራ ማስለም የማይቻል ነው ሲል ነግሮዋቸው ነበር ይባላል።

ኤሚር ማሕፉዝና የወላስማ ወገኖች የነበሩትም ሡልጣኖች የኢትዮጵያን ነገሥታት አገር ወረው ቤተ መንግሥታቸው ድረስ ዘልቀው ለመዋጋት አልደፈሩም። ሲያደርጉ የቄዩት ከንድበር ላይ የሚገኙትን ወረዳዎች ወረው በዘረፋ ያገኙትን ምርኮ ይዘው ወደ አገራቸው መመለስ ነበር። ስለዚህ የእስላምን ወገኖች ከጥፋት ላይ እንዳትጥላቸው ተጠንቀቅ ሲል አንዱ ዐዋቂ ጉባኤ ላይ ለግራኝ ነግሮት ነበር። ግራኝ ግን በድል አድራጊነቱ አለመእን ተመክቶ ስለ ነበረ፤ ለዚህ ቁም ነገር ለሞላበት የምክር ቃል የመለሰው ቅዱስ የሆነችውን ጦርነትና እግዚአብሔር የቀየሰላትን ጐዳና መከተል አለብኝ ሲል መለሰ ይባላል። ጦርነትን የሚቀድስ ፊሎሶፊ እደ ጥፋት እንደ ሚመራ የሰው ልጅ ታሪክ መላልሶ ገልጾታል። ይሁን እንጂ አህመድ አብራሂም በምክሩ ቃል ሳይስብበት አልቀረም። በእርሱ አስተያየት ባቀደው የጦር ስልት አገሪቱን እጅ ካደረገ በኋላ በቱርኮች ርዳታ ኢትዮጵያን ለመግዛት የሚቻል ነገር ሆኖ ታየው። ብዙዎቹም በዓለም ታሪክ ውስጥ ይህን በመሰለው መንገድ ላይ ተጕዘዋል።

ግራኝ እንዲያው ወርሮ ለያዛቸው ወረዳዎች ሕዝብ ሰላማዊ አስተዳደር በመስጠትና ተመችቶዋቸው እንዲገዙ በመሞከር ፈንታ በሰይፍና በቃጠሎ እየቀጣ በፍርሀት እንዲኖር አደረጋቸው። ጸጥታ በማስከበር ሠርተው እንዲገብሩ በማሰብ ፈንታ ትዳራቸውን አጥፍቶ ከድኽነት ላይ ጥሎ ከሱማሌ ለመጡት ጌቶች በመንፈስ ጭምር ተገዢ ሊያደርጋቸው ሞከረ። ከዚህም ሌላ ከሺ ዘመን የሚበልጥ ጊዜ ክርስቲያን ሁነው የኖሩትን ሕዝቦች አብያተ ክርስቲያኖቻቸውን አቃጥሎ የሃይማኖት አባቶቻቸውን ፈጅቶ ዕለቱን እንዲሰልሙ ማስገደድ የብልህ ገዥ አስተያየት አልነበረም። ዐረቦች ፓሌስቲንና ግብጽን በወረሩ ጊዜ ስለ ሃይማኖት እነሱ የተከተሉትን ፖለቲካ ግራኝ ታሪኩን አንብቦ ቢኖር ይህን በመሰለ ስሕተት ላይ ባልወደቀም ነበር። ይሁን እንጂ ስሐተት ባያደርጉ ኑሮ የእስላሞች መንግሥት ይረዝም ነበር እንጂ የኢትዮጵያ ሕዝቦች ከሺ ዓመት በሚበልጥ ዘመን ውስጥ አቅፈው የነበቱን እምነት ማስለቀቅ የማይመስል መሆኑን ከግራኝ በኋላ የካቶሊክ ሚሲዮንን ያገኘው ችግር አስረድቷል።

ከግራኝም ዘመን ቀደም ብሎ ኢትዮጵያ በሕዝቦቿ ብዛት አያሌ ወራሪዎችን ውጣ ከራሷ ጋራ አዋሕዳለች። የአገዛዝን ወገኖችም ወደ ኢትዮጵያ ገብተው ተዋሕደው መቅረታቸው ለዚህ ዘዴ ምስክር ነው። ሱማሌዎችም አስነስተኛ ነገድ በመሆናቸው ድል አግኝተውም ቢሆን እንደ አገዛን ወገኖች መዋጣቸው አይቀም ነበር። ይልቁንም በአሁኑ ድርስት ውስጥ በምናትተው ዘመናት የክርስቲያን ኢትዮጵያ ሥልጣኔ ከዘላኖቹ ከፍ ያለ ስለ ነበረ የትግሉ ፍጻሜ ከሆነው የተለየ ሊሆን አይችልም።

**ምዕራፍ ፴፱።**

**ከዘንተራ በር ድል በኋላ።**

ከዘንተራ በር ድል በኋላ አጼ ገላውዴዎስ ከጣና ባሕር አጠገብ ሰፍሮ ከዚያው ተከታዩን ክረምት አሳለፈ። የሰሜን ኢትዮጵያ ሕዝብ ንጉሠ ነገሥቱን እንኳን ደስ ያለህ ለማለት ከቀን እስከ ቀን ወደ ሰፈሩ ይጐርፍ ጀመር። ይልቁንም በሚበዙት ወረዳዎች እስላሞች በዘረፋና በቃጠሎ ስላጠፉት የሚበቃ ምግብ የነበራቸው በደምቢያና በወገራ ብቻ ነበረ። እነዚህንም ሁለቱን ወረዳዎች ግራኝ ማድ ቤት አድርጓቸው ስለ ነበረ ሰላማዊ ኑሮን ለማግኘትና እርሻቸውን እንደተለመደው ለመቀጠል ችለዋል። ስለዚህ ዕለት ዕለት እየጐረፈ የሚጠራቀውመውን ሠራዊት ለመቀለብ ገላውዴዎስ ከደምቢያ የተሻለ ወረዳ ለማግኘት አልቻለም። የተሰበሰበውን ሕዝብ የጦር ሠራዊት ብቻ ሳይሆን በችጋር ምክንያት ከንጉሠ ነገሥቱ ረድኤት ለማግኘት ወደ ሰፈሩ የተጓዘው ቍጥሩ የሌለው ሕዝብ ነበር። በተፈጥሮ ባሕሪው ገላውዴዎስ ርኅሩን ስለ ነበረ ከአገሪቱ የተገኘውን ለችግረኞች ሲያካፍል ቄየ። ፖርቱጋሎች በዚህ ሰፈር በነበሩ ጊዜ ስንዴ ማር ቅቤና ሥጋ እንደ ልብ ከማግኘታቸው ሌላ ለፈረሶቹና ለበቅሎዎች መኖ ገብስ በብዙ ሲያገኙ እንደ ነበር ካስታንሆሶ በድርሰቱ ላይ ጽፎአል።

ከክረምቱ ማለቂያ ላይ ነሐሴ ፳፩ ቀን እይዶም ክርስቶፋኦ ደ ጋማን ተዝካር ለማውጣት አጼ ገላውዴዎስ ታላቅ ግብር ከሰፈሩ አደረገ። ቀጥሎም የመስቀልን በዓል ለማክበር ሁለተኛ ግብር ካበላ እብኋላ ከጥቅምት መጀመሪያ ላይ ታላቁን ሠራዊት አስከትሎ ጀርተፉ ከምትባለው አገር የነበረውን የእስላም ሠራዊት ለማጥፋት ወደ ምሥራቅ ተጓዘ። የተከተለው ሠራዊት ከመቶ ሺህ የበለጠ መሆኑን ካስታንሆሶ መዝግቦታል። ይኸን እይሚያክል ሕዝብ ከንጉሠ ነገሥቱ ጋራ ጉዞ ስያደርግ ምግብ ላነሰው ባላገር ከሰፈሩበት ቦታ ሁሉ ችግር ሳይፈጥር አልቀረም። ይሁን እንጂ ለክርስቲያን ሕዝብ ወጣት ንጉሥ በድሮ ግርማ በማሳየቱና ከአህመድ አብራሂም ወራሪዎች በመገላገላቸው ሕዝቦቹ ችግሩን በመጽናናት መንፈስ ሳይቀበሉት አልቀሩም። የንጉሡ ሠራዊት በዚህ አኳኋን ላስታን አቋርጦ በላሊበላ በኩል ወደ አዳል ከተጓዘ በኋላ ጀተርፋ ገባ። ከወርዳው የነበረው የእስላም ሠራዊት የንጉሠ ነገሥቱን ጦር ያስቸገረ አይመስልም። ሆኖም አገሩን ለማስገበርና የሰላማዊ አስተዳደር ለማቋቋም አጼ ገላውዴዎስ እስከ ልደት በዓል ጀተርፋ ላይ ሰፍሮ ቄየ።

ከልደት በዓል በኋላ አጼ ገላውዴዎስ ጀተርፋ የተባለውን አውራጃ ለቆ ወደ ሸዋ ተጓዘ። በዚህ ጊዜ ውስጥ በንጉሡ ሐሳብ ላይ አስቸጋሪ የሆኑ ታላላቅ የአገር ጕዳዮች ተጭነውበት ነበር። ብዙ ጊዜ በታሪክ ውጽጥ ተጋድሞ እንደ ታየ ሁሉ በመክራ ጊዜ በጦር ጓደኝነትም አብረው የትወአጉ ወገኖች ድል ካገኙ በኋላ በጥቅም ወይም በሐሳብ መለያየት በአንድነት ያደረጉትን መሥዋዕትነትን ይረሱና መሪር ከሆነ ጠብ ላይ ይደርሳሉ። በአጼ ገላውዴዎስ በ፲፭፻፴፮ ዓ.ም የደረሰው ይኸው በታሪክ የታወቀው ነገር ነው። ገና ግራኝ ከመሞቱ አስቀድሞ ጃኦ ደ በርሙዴ አጼ ልብነ ድንግል የኢትዮጵያ ቤተ ክህነትና ሕዝቦች የካቶሊካዊት እምነት እንዲቀበሉና እርሱም የኢትዮጵያ ሊቀ ጳጳስ እንዲሆን ቃል እንደ ተሰጠው አድርጎ ሲያወራ ቄይቶዋል፤ ቀጥሎም ኢትዮጵያ የካቶሊክን ሃይማኖት እንድትቀበል ብሎ ገላውዴዎስን መጨቅጨቅ ጀምሮ ነበር። ግራኝ ከሞተ ድል የተገኘው በፖርቱጋል ነፍጠኞች ርዳታ መሆኑን በማስረዳት ደ በርሙዴ በበለጠ አኳኋን ከማስቸገር ሌላ በንጉሡና በፖርቱጋሎች መካከል ጠብ መጫር ጀመረ። ፖርቱጋሎችም ባደረጉት ርዳታ ምክንያት ካቶሊክ ቤተ ክርስቲያን በምን አኳኋን ልትጠቀምበት እንደ ሠራችና በምክንያቱም ስለተፈጠረው ችግር ወደ ፊት በልዩ ምዕራፍ ተገልጿል። ለአሁኑ ግን ደ በርሙዴ ታላቅ ውለታ ካላቸው ከፖርቱጋል ወታደሮች ጋራ ለማጣላት ዕለት ዕለት የሚሠራው ሴራ ለአጼ ገላውዴዎስ አስቸጋሪ አኳኋን እንደ ፈጠረበት መግለጽ ይበቃል።

ከዚህም ሌላ በ፲፭፻፴፮ ዓ.ም ታላቁ ድል ተገኘ እንጂ፣ የእስላሞች ይዞታ ገና ከኢትዮጵያ ክርስቲያኖች ላይ ከሥር አልተነቀለም። ቪዘር አባስ የተባለው የግራኝ የወንድም ልጅ ከዘንተራ ውጊያ ሸሽቶ ከአመለጠ በኋላ ከአዋሽ ማዶ የሚገኙትን ደዋሮ፣ ፈጠጋርንና የባሌን አውራጃዎች ይዞ ቄይቷል። ዳሞት የተባለው በዐባይና በግቤ ወንዝ መካከል የሚገኘው ታላቁ የእናሪያዎች አገር በግራኝ ወረራ ምክንያት ተነጥሎ ቄይቷል። እንደዚሁም ደግሞ ከሸዋ በስተ ደቡብ በሚገኙት የጁ ኤልሜይ ጋንዝ ዋዲ ገበርጌ አዲያና እነዚህን የመሳሰሉ ወረዳዎች ሁሉ ገና በክርስቲያን ጦር ሠራዊት አልተያዙም። ስለዚህ የንጉሠ ነገሥት ግዛቶች የነበሩትን ሁሉ ጠቅሎ መያዝና ሰላማዊ አስተዳደር ማቋቋም የከበደ ሥራ መሆኑን ገላውዴዎስ ሳይገነዘብ አልቀረም። የግኑሡን ችግር ለማባባስ ረኃብ በአገሪቱ ላይ ችጋርን ዘረጋች። ከሰማይም የሚበቃ ዝናም ሳይወርድ ቄየ። ስለዚህ ወደ ዘመቻ ከመጓዝ አስቀድሞ ለተራው ሕዝብ ርዳታ ማድረግ ያገሩን አስተዳደር እንደ ገና በማቋቋም አጼ ገላውዴዎስ በ፲፭፻፴፮ ዓ.ም አሳለፈ። ገላውዴውስም የበደሉትን ስለ ማረች የተቸገሩትን በመርዳት ፍርዱ ትክክለኛ በመሆኑ ድኾችን በመመገቡ አገልጋዮቹንም ትንሽ ትልቅ ሳይል በማፍቀሩ በሕዝቦች ዘንድ በጣም የተወደደ ንጉሥ ነበር። መተባበርን አግኝቶ በዚሁ ዓ.ም ውስጥ ታላላቅ ሥራዎች ለማከናወን ቻለ። ስለዚህ በመጪው ዓመት አባስን ከዚያው አውራጃዎች ላይ ለማባረር በመሰናዳት ላይ ቄየ።

በ፲፭፻፴፮ ዓ.ም በክረምት ወር ዝናም በአያሌው ዘነበ። ሕዝቡም ሰላምን እንደ ገና አግኝተዋት ስለ ነበረ በሰፊው አርሶ ዘራ። መጪው ዓመት የጥጋብ ዘመን መሆኑን በመመልከት የክርስቲያን ሕዝብ ልብ መጽናናት ጀመረ። የንጉሡም የጦር ሠራዊት ለመጪው ዘመቻ በደንብ ተሰናዳ። ንጉሡም ክረምቱን በሸዋ ምድር ካሳለፈው በኋላ የ፲፭፻፴፯ ዓ.ም የመስቀልን በዓል አክብሮ በጥቅምት ወር ሸዋን ለቆ ወደ ዋዲ ወረዳ ተጓዘ። ግራኝ ከሞተ በኋላ ለንጉሠ ነገሥቱ የጦር ሠራዊት በኀይል ለመቃወም ብርቱ ጦር የነበረው ቪዘር አባስ ብቻ ነበር። በዚህ ድርሰት ውስጥ ከዚህ ቀደም እንደ ተነገረው ሁሉ አባስ ከታላላቆቹ የግራኝ የጦር መሪዎች መካከል አንዱ በመሆኑ የጦር መሪዎች ቪዘር አድሊ ከሞተ በኋላ ግራኝ ዋና የጦር አዛዥ አድርጎት ነበር። ይሁን እንጂ ይህ ሰው የግራኝ ይወንድም ልጅ በመህኑ ለታላቅ ሥራ ታጨ እንጂ ከሞያው የበለጠ በዘመኑ ታሪክ ውስጥ በጭካኔውና በጥጋቡ ሥራው ነበር የታወቀው በ፲፭፻፴፫ ዓ.ም የሽሬ ሰዎች በግራኝ ላይ ሸፍተው በነበረ ጊዜ አባስ ሰላማዊውን ሕዝብ በማሳረዱ ምክንያት የሺሬዎችን የመዋጋት መንፈስ በባሰ አኳኋን ስለ ቀሰቀሰና አባስም ድል ማግኘት ስላቃተው አህመድ አብራሂም በሱ ፈንታ ኦማር የተባለውን የጦር መሪ ወደ ሺሬ መላኩ ይታወሳል። ግራኝ ዘንተራ በር ላይ ድል ሁኖ በሞተ ጊዜ ከጦር ሜዳ አብረውት ያልተወገዙ ብዙ ወታደሮች በፈጠጋር በደዋሮና በባሌ ውስጥ ነበሩ። አባስም ዐቅም አግኝቶ ከንጉሠ ነገሥቱ ጋራ ለመዋጋት ያሰበው በነዚህ ወረዳዎች የሚገኙትን አያሌ የእስላም ወታደሮች በመሰብሰብ ነበር። የሆነው ሆኖ አባስ የገላውዴዎስን መዝመት በሰማ ጊዜ ሠራዊቱን አስከትቶ ለመግጠም ተጓዘ። ከውጊያው ቀን አስቀድሞ አባስ በትልቅ ትምክሕት እየፎከረ መምጣቱን ገላውዴዎስን ሰምቶ ነበር። ንጉሡ በራሱና በሠራዊቶቹ ችሎታ ይተማመን ስለ ነበረ፤ በጸጥታ መንፈስ ለመግጠም ወደ ጦሩ ሜዳ ጕዞውን ቀጠለ። በ፲፭፻፴፯ ዓ.ም በጥቅምት ወር ሁለቱ ሠራዊት ፊት ለፊት ገጠሙ። ከጦርነቱ ላይ እስላሞቹ በብራትና በጭካኔ ተዋጉ። አባስ ግን በጦር መምራት ከገላውዴዎስ ጋራ የሚመዛዘን ሰው ስለ አልነበረም በዚያው በአንድ ቀን ውጊያ ተሸነፈ። ከድሉ በኋላ የክርስቲያን ወታደሮች ተከታትለው በእስላሞች ላይ ያደረጉት ፍጅት መጠን የሌለው ነው። አባስ ራሱ ከሽሽቱ ላይ በጐራዴ ታርዶ ሞተ። ቪዘር አባስ በሚፎክር ጊዜ ብዙ ጸያፍ ንግግር አድርጎ ስለ ነበረ ሬሳው ለቀብር ማዕርግ እንዳይደርስ አሞሮች እንዲበሉት ከጦር ሜዳ ተተወ።

የአባስ ድል መሆንና ከጦር ሜዳ መሞት ለገላውዴዎስ አገሩን በሰላም እንዲያቀናና እንዲያስተዳድር ነፃነት ሰጠው። ከዚህ ድል በኋላ ለጊዜው ኅይልና ብዛት የነበረው የእስላም ጦር ሠራዊት አልተረፈም። በሐረር የነበረው ትርፍራፊ የእስላም ጦር ለንጉሠ ነገሥቱ መንግሥት አስፈሪ ስላልነበረ አጼ ገላውዴዎስ ሐሳቡን ወደ ደቡብና ወደ ምዕራብ ለማዞር ጊዜ አገኘ።

**ምዕራፍ ፵።**

**ስለ ኦሮሞች ወደ ኢትዮጵያ ደጋ መውጣት።**

ይህ ምዕራፍ የተጻፈው የኦሮሞን ወይም አማሮች ኦሮሞ የሚሉትን ነገድ ታሪክ በዝርዝር ለማስረዳት አይደለም። ስለሆነ በ፲፮ኛው መቶ ዘመን መጀመሪያ ይህ ነገድ ከደቡብ ኢትዮጵያ ወደ ሰሜንና ወደ ምሥራቅ ጐርፎ የሚበዛውን ደጋ አገር ይዞ ስለ ሰፈረበት በዘመኑ ታሪክ ውስጥ የኦሮሞን ነገድ ፈንታ ሳናነሣው ያለፍን እንደ ሆነ፣ ያ፲፮ኛው መቶ የኢትዮጵያ ታሪክ ሙሉ ሆኖ አይገኝም። ስለዚህ ባጭሩም ቢሆን የኦሮሞን ነገድ ታሪክ መግለጽ አስፈላጊ ነው። ስለ ኦሮሞ ነገድ በዚህ ምዕራፍ ውስጥ የተጻፈው ከብዙ ምንጭ የተገኘ ነው። ከነዚህም ምንጮች መካከል አንዱ ኦሮሞዎች ከጥንት የነበራቸውን ልማድ ተከትለው ታሪካቸውንና ልማዳዊ አንዋንዋራቸውን ሆን ብለው ለልጆቻቸው ስለሚያስጠኑ፣ ከአባት ወደ ልጅ እየተላለፈ ሲወርድ ሲዋረድ ሲነገር ቄይቶ በዘመናችን ያሉት ሽማግሌዎች ካደረሱልን የአፍ ታሪክ ነው። የኦሮሞ ልጆች የነገዳቸውን ታሪክና ሕጋዊ አንዋንዋራቸውን የሚያጠኑት ደባሌ ፎሎ፣ ረባና ዶሪ ሉባ፥ በሚባሉት በገዳ ክፍያ ዘመን ነው። የሚያስተምሩዋቸውም ሉባዎችና ዮባዎች ናቸው። ከዚህ ምንጭ ሌላ በየዘመናቱ በኢትዮጵያ ታሪክ ውስጥ ስለዚህ ነገድ የተጻፈውና የሱማሌዎች አፈ ታሪክ በሐረሪዎች ታሪክ የተመዘገበው ይኸን ድርሰት ለማከናወን ረድቷል። የሕዝቡ ልማዳዊና ሕጋዊ አንዋንዋር አምልኮዋቸውና የቋንቋቸው ግሥ ታሪካዊ የሆኑ ግጥሞቻቸውና ነገዱ፥ ዘሩ የሱማሌ አገር በተባለው አውራጃዎች ውስጥ የተዋቸው ፍራሾች የኦሮሞን ሕዝብ ታሪክ ለማፍታታት መንገድ ሰጥቶዋል። ቀጥሎም አባ ባሕሪ የተባለው ያሥራ ስድስተኛው መቶ ሊቅ ስለ ኦሮሞ ሕዝብ የጻፈው ታሪክ በኦሮሞ ሕዝብ ላይ ካለን ድርሰቶች መካከል ከዋናዎቹ እንዳንዱ የሚቄጠር ነው። እንደዚሁ ደግሞ አቶ አድሜና ልጅ ተድላ ኃይሉ ስለ ኦሮሞ ሕዝብ ታሪክ፥ ከሞላ ጐደል ጽፈዋል።

ከኢትዮጵያ ጸሐፊዎች ሌላ ብዙ የውጭ ሊቃውንት ስለ ኦሮሞ ሕዝብ ታሪክና ባህል የጻፉ አሉ። ዋና ዋናዎቹ የሚከተሉት ናቸው። አርኪዎሎጂስት የበለጠ ምርመራ አድርገው የኦሮሞን ነገድ ታሪክ እስኪያፍታቱልን ለጊዜው ድርሰታቸውን ላይ በተዘረዘሩት ምንጮች ላይ መደገፍ ግዴታና አስፈላጊ ይሆንበታል።

የኦሮሞ ሕዝብ እንደሚበዙት እንደ ኢትዮጵያ ሕዝብ፥ ነገዶች የካም ወይም የኵሽ ደም ያለባቸው ዘር ናቸው። የቋንቋቸውም ግሥ የካም ወገኖች ቋንቋ ግሥ ይከተላል። ስለዚህ የኦሮሞ ነገድ ቤጃዎች ከእናሪያዎች ከአገው፣ ጋፋት፣ ከሱማሌ ከሶሆና አፋር ከሚባሉት ከሌሎቹ የካም ነገዶች ጋራ በቅርቡ ይዛመዳል። ታሪክ ሲነጋጋ የኦሮሞ ሕዝብ ከኤደን ሰላጤና እስከ ቅርብ የእንግሊዝ ሱማሌ በሚባለው የሱማሌ ሬፑብሊክ አውራጃ መካከል ከሚገኘው የአፍሪካ ቀንድ በተባለው አገር ሲኖሩ ታዩ። ኦሮሞዎች በየትኛው የታሪክ ዘመን በዚህ ምድር እንደ ሰፈሩ ግልጽ አይደለም። እነሱም ሳይሰፍሩበት በአፍሪቃ ቀንድ የነበረው ጥንታዊ ሕዝብ የትኛው ነገድ እንደ ነበረ አናውቅም። ይሁንና ካ፲ኛው መቶ ዘመን በፊት ሱማሌ የተባለው ነገድ ከታጁራ ቤይ አቅጣጫ ተንቀሳቅሶ በኦሮሞዎች ላይ ጦርነት ባደረገ ጊዜ መጀመሪያ የእንግሊዝ ሶማሌ የነበረውን አገር ለቀው ወደ ምሥራቅ ደቡብ መጓዝ እንደ ጀመሩ፣ ታውቋል። ኋላም የአፍሪካ ቀንድ ከምትባለው ሦስት ማዕዘን ወረዳ ተነሥተው በዋቢ ሸበሌና በጁባ ወንዞች መከካል ቤናዲር በተባለው አውራጃ ሰፍረው ከዚያ ብዙ ዘመን እንደኖሩ በኦሮሞች አፈ ታሪክ ሲነገር የኖረ ነው። በነዚህ መቶ ዘመኖች ውስጥ የኦሮሞ ሕዝብ ከባሕር ማዶ ከሚገኝ ከውጭ ሕዝብ ግንኙነት ያልነበረው ዘላን ዥሕብ ሁኖ ቄየ። ከዐረቦች ጋራ በጋብችና ባምቻ ወይም በንድና በሃይማኖትም ግንኙነት አልነበረውም። ሱማሌዎች ግን ከዐረቦች ጋራ የተሳሰረ ዝምድና ስለ ነበራቸው ከእስላሞቹ የጦር መሣሪያ አግኝተው የውጊያ ጥበብና ስልት ተምረው ኦሮሞችን ወግተው ከጋርዳፋይ ሰፍር ለማስወጣት ቻሉ።

ኦሮሞዎች ጥንታዊ አገራቸውን ለቀው በቤናዲርና በቆላው ባሌ ከሰፈሩ በኋላ የጸጥታ ኑሮ ለማግኘት አልቻሉም። ከሰሜን ወደ ደቡብ በተጓዙ ጊዜ በሰፈሩበት አገር በስተ ደቡብ ባንቱ የሚባሉ አርበኛ ነገድ ጎረቤት ሆኗቸው። ስለዚህ ከሰሜን የሱማሌዎች ከደቡብ ባንቱዎች የሚያደርጉባቸው ጦርነት ምንም ጊዜ ሰላም የሰጣቸው አይመስልም። ስለዚህ ከዚህም ከአዲሱ አገራቸው እንደገና መሰደድ ግዴታ ሆነባቸው።

ኦሮሞዎች የዋቢንና የጁባን ወንዝ፥ ተከትለው ወደ ደቡባዊ ኢትዮጵያ የገቡበት ዓመት ምሕረት በትክክልና አይታወቅም። አንዳንዶቹ ታሪክ ጽሐፊዎች በዐሥራ አራተኛው መቶ ባጼ ይስሐቅ ዘመነ መንግሥት ነበር የሚሉም አሉ። ነገር ግን ይህ ትክክል ሊሆን አይችልም። አለቃ ታየ ነገደ ኦሮሞ ባሉት ምዕራፍ የኢትዮጵያ ታሪክ፥ በተባለው ድርሰት እንደ ገለጹ አንድ መቶ ዓመት ከአጼ ይስሐቅ ዘመነ መንግሥት ቀደም ብሎ ሜጫ ከሚባሉ የኦሮሞ ጐሣዎች መካከል ተሰደው ርስት ተክሎዋቸው ከዚያው ሰፍረው እንደ ቀሩ፥ ጽፈዋል። ስለዚህ ኦሮሞች ወላቡ አበያ ባሕርና ሕዲ ዳዲ ከሚባሉት አቅጣጫ የስፈሩት በአሥረኛው መቶ በዛጔዎች ዘመነ መንግሥት መጀመሪያ ላይ ይመስላል። ጠብ አጫሪ ከሆኑት ከሱማሌዎችና ከባንቱዎች ለመራቅ ይኸ ሰላማዊ የነበረው ሕዝብ የዋቢንና የገናሌን ወንዝ ተከትሎ ወደ ደቡባዊ ኢትዮጵያ ወይናደጋ መሰደድ ጀመረ። ውለቀ ባሉት መቶኛ ዘመናት መሆኑ ሊታመን ይቻላል። የኦሮሞ ሕዝብ በሥጋና በወተት የሚመገብ ዘላን ስለ ነበረ ድርቅ ከሆነው ከቤናዴር አውራጃ ተጕዞ ወላቡ ወይና ደጋ፥ በገባ ጊዜ ይህች ምድር ማርና ወተት ታፈሳለች እንደ ተባለችው እንደ ምድረ ከነዓን የምትቈጠር ሁና አገኙዋት። ኦሮሞች ወላቡ ብለው የእየሙት አዲስ አገራቸው ብዙ ዝናም የሚዘንብበት ለምለም ምድር በመሆኑ ነድተው ላመጧቸው መንጋውዎች ወሰን የሌለው ግጦሽ የሚበቅልበት ሆኖ ተገኘ። በወረዳውም ውስጥ ለሰውና ለከብት ወሰን የሌለው ውኃ የሚገኝበት አገር ነው። ከሱማሌዎችና ከባንቱዎች ተለያይተው ወደ ሰሜን የተሰደዱትን የኦሮሞ ነገዶች ወላቡ በነበሩበት ረጅም ዘመናት ውስጥ የሚወጋቸው ጐሣ ያጋጠማቸው አይመስልም። በወላቡ ተራራና በአበያ ባሕር አጥቢያ በኖሩበት ጊዜያት የሰላምና የጥጋብ የዕድገት ዘመን መሆኑን ሲወርድ ሲዋረድ የመጣው፥ የኦሮሞች አፈ ታሪክ አጋኖ ይገልጽልናል። ለሮሞዎች ይህ ዘመነ ታሪካቸው እንደ ወርቅ እያማረ እንደ አልማዝ እያንጸባረቀ የደስታና የሰላማዊ ሕይወት መሆኑን በታሪካዊ ግጥማቸው ተዘምሮ እናገኛለን።

ያፍሪቃን ቀንድ ለቀው በሁለቱ ወንዞች መካከል በቤናዲር ሰፍረው ከኖሩ በኋላ እንደ ገና በሱማሊዎች ወረራ ምክንያት ወደ ሰሜን ምዕራብ መሰደድ የጀመሩት የኦሮሞ ሕዝቦች በዋቢ ሸበሌና በጁባ ወንዞች መካከል ከሚገኘው የቤናዲር፥ ወደብ አንሥቶ በስተ ምሥራቅ እስከ ባሌ በስተ ደቡብ እስከ ሰሜን ኬንያ በስተ ሰሜን አበያ ሐይቅ ባሕርና ወላቡ ተራራ ድረስ ሰፍሮ ይገኝ ነበር። ወደ ኢትዮጵያ ወይና ደጋ ለመግባት የዋቢ ሸበሌን የዌብንና የጁባን ሸለቆ ተከትለው አበያ ባሕር ዙሪያና ወላቡ በደረሱ ጊዜ ማርና ወተት የሚፈስበት አገር እንደ ደረሱ አድርገው ተደሰቱበት። ዝናሙ የማያቋርጥ የግጦሽ ሣር የማያልቅ ለከብቶቻቸው አምቦ ወይም ሆራ በአያሌው የሚገኝበት አገር አግኝተው ሰፈሩበት። ከአገሪቱም ልምላሜ ሌላ ይኸ አውራጃ ጠብ አጫሪ፣ ከሆነው ከሱማሌ ጐሳና ከባንቱዎች ጉርብትና የራቀ በመሆኑ የወላቡ ሰፈር ለኦሮሞ ሕዝብ ምድረ ገነት ሆኖ በሰላምና በምቾት ትዳራቸውን የሚያስፋፉበት ፋታ ሰጣቸው። አየሩ እንደ እሳት ከሚያቃጥል ከሕንድ ውቅያኖስ ወደብ ለቀው የመጡት ሕዝቦች ለምለምና ቀዝቃዛ በሆነው ወይና ደጋ ጤናማና አካለ ብርቱ የሆነ ትውልድ ሁነው ለመራባት ደረሱ። ኦሮሞዎች በወላቡ የነበሩትን ዘመን በማያቋርጥ ናፍቆት መዝሙራቸው መዝግበውታል። የወላቡ ዘመን ዘመን ኦሮሞዎች ማረስና መዝራት ማጨድና መውቃት ሳይኖርባቸው ቦረን ዘር ከተባለው ከነጭ ላሞቻቸው ለምግብ ሥጋ ለመጠጥ ወተትና አሬራ ባያለው ስለሚያገኙ ትዳር በቀላል ይከናወን ነበር። ከዚህም ሌላ ዘመናቱ ከዓመት ወደ ዓመት የጥጋብ ጊዜ እንደ ሆነ ቄየላቸው። በወላቡ በሕዲዳዲና በተሉ አምዱል በነበሩ ጊዜ ሮኦሞዎች ከጎረቤት ጐሣዎች ጋራ የመጋባት ልማድ ስለ አልነበራቸው፤ ከሁሉም ተለይተው የራሳቸውን የአንዋንዋር ባሕሪና የአስተዳደርን ሕግ ለማራቀቅ ቻሉ። ከዚህም ብቻነት በመጠበቃቸው ከአባለ ዘር በሽታ ነፃ ሆነው ቄዩ። ወደ ደጋ በመሰደድ ምክንያት ከጦረኞቹ ስለ ራቁ ወደ ወይና ደጋው ከገቡ ዘመን አንሥቶ እስከ ዐሥራ ስድስተኛው መጀመሪያ ድረስ ጦርነትና ውጊያ አልነካቸውም። ዘመኑ የጥጋብ የዘፈንና የደስታ ኑሮ የመላበት ነበር።

ኦሮሞዎች ወላቡ በነበሩበት ዘመን ጐሣዎቻቸው በሰልፍ በልዩ ልዩ ቀበሌ ተከፋፍሎ እያንዳንዱ ጐሣ የራሱን አባ ቦኩ ቢኖረውም በጠቅላልው የሮሞ ነገድ አስተዳደር የሚመለከት የበላይ ሥልጣን የያዘ ድርጅት ነበራቸው። ወደ ፊት ቀጥለን እንደ ምናስረዳ ሁሉ ኦሮሞዎች ከፍ ያለ የፖለቲካና የአስተዳደር ድርጅት ፈልገው በነገዱ መካከል ሰላምና ፍርድ በደንብ ሲጠበቅ እንደ ነበረ ወላቡ ዙሪያ በኖሩበት ዘመን የነበራቸው ሀብትና ሰላማዊ አንዋንዋር ማስረጃ ሊሆን ይችላል።

የኦሮሞ ማኅበር በቤተ ሰብ አንዋንዋሩ እልቅና የሚሰጥ ለአባት ነው። ከልጆቹ መካከል በኵር የሆነው የወንድ ልጅ መብት ከወንድሞቹና ከእኅቶቹ መብት በጣም ከፍ ያለ ነበረ። አባት በሞተ ጊዜ በኵር ከሀብቱ ከ፫ እጅ ሁለቱን እጅ ይወርስ ነበር። በኦሮሞ ቤተ ሰብ ውስጥ ጉዲሣ ልጅ መውሰድ የታወቀ ልማድ ነበር። በጉዲሣ የተወሰደ ልጅ ከባትዬውና ከእናትዮዋ እንደ ተወለደ ልጅ ሁሉ መብት አለው። ከጉዲሣው በኋላ ልጅ ቢወለድላቸው እንኳን ጉዲሣው በኵርነቱን ከነ ሙሉ መብቱ እንደ ያዘ ይቀራል። በጠቅላላው የኦሮሞዎች ልማድ አንድ ሚስት ብቻ ማግባት ነበር። ስለ ሆነ ካብታሞች ከአንድ ሚስት ብቻ ማግባት ነበር። ስለ ሆነ ካብታሞች ከአንድ ሚስት የበለጠ ያገቡ ነበር። ከአንድ ሚስት የበለጠ ማግባትን የኦሮሞዎች ሕግ አይከለክልም። የኦሮሞዎች የጋብቻ ሥርዐት የሚፍጸሙ ረኮ በማረድ ነበር። ያገባች የኦሮሞ ሴት በነገዱ ልማድ ሰፊ ነጻነት አላት፤ በማኅበሩ ዐይን የተከበረችና ሐሳብዋንም በነፃ ስትናገር ትሰማለች። በባልዋ ትዳር ለማዘዝና ለማስተዳደር እምብት አላት። እንደ ወንዶቹ ሁሉ በነፃ ትዘዋወራለች፤ እብፈረስም ተቀምታ ትሄዳለች።

**የኦሮሞዎች ሕዝብ አንዋዋንዋር፣ የገዳ ድርጅት።**

በኦሮሞ ሕዝብ ልማድ ወንድ ልጅ ሁሉ በዓመት የዕድሜ ክፍያ ውስጥ ይደለደላል። ከ፰ ዓመት ጀምረው እስከ ፲፮ ዓመት ዕድሜ ውስጥ የሚገኙት ወንዶች ደባሌ በሚባል ክፍል ይመደባሉ። ከ፲፮ ዓመት እስከ ፳፬ ዓመት ዕድሜ ውስጥ የሚገኙት ፎሌ በሚባለው ክፍል ይመደባሉ። ከ፳፬ና ከ፴፪ እስከ ፵ ዘመን ውስጥ የሚገኙት ዶሪ በሚባለው ክፍል ከ፵ እስከ ፵፰ የሚገኙት ቡታ ካረዱ በኋላ ሉባ በሚባለው በመጨረሻው ክፍል ይመደባሉ። ይኸ በዕድሜው ደረጃ ወንድ ልጅ የሚከፋፈልበት መደብ እያንዳንዱ ፰ ዓመት ገዳ ይባላል። በጠቅላልው የድርጅቱም ስም ገዳ ነው። እያንዳንዱ ክፍል ውስጥ የሚገኙ ፵ ዓመት ሲሞላቸው ቡታ ካረዱና ከተገረዘ በኋላ ሉባ ተብሎ የጐሣው ያስተዳደር የፍርድና የጦር መምራትን ኅላፊነትን ኃልፊነት ቀደምት ከነበሩ ሉባዎች ይረከባል። ነገዱ የሚተዳደርበትን አዲስ ሕግ የሚያወጡ የነበረውንም ሕግ የሚያሻሽሉ እነዚህ ሉባ የተባሉት ክፍል ናቸው። ዶሪ የተባሉት የሉባዎች ተከታይ የሆኑት ክፍል ፬ ዓመት ዶሪ ሆነው ከቈዩ በኋላ ጉቡ በሚባል ክፍል ገብተው ቡታ ከሚረዳቸው አስቀድመው ባሉት በ፬ ዘመናት ውስጥ የጐሣውን አስተዳደር በደንብ ለማጥናትና ለመለማመድ ከሉባዎች ጋራ ይሠራሉ።

ከደባሌ አንሥቶ እያንዳንዱ ክፍል ወደ ከፍተኛው ደረጃ ለማለፍ የሚያጠናቸው የማኅበራዊ አንዋንዋርና የሚፈጽማቸው ሥነ ሥርዐቶች የተመደቡ ናቸው።

እላይ እንደተመለከተው ሁሉ የያንዳንዱ ገዳ ዕድሜ ስምንት ዓመት ነው። በጠቅላላው የገዳዎቹ ቍጥር አምስት ስለ ሆነ፣ የመጀመሪያው ገዳ ዙሮ የሚደርሰው በአርባ ዓመት ነው። አምስቱ ገድዋኦች የየራሳቸው ስም አላችወ፥ ስማቸው ግን አሮሞዎች ወላቡንና ኦዳ ነቤን ለቀው ከተበታተኑ በኋላ ተለዋውጦዋል። ስለ ሆነ ስም ይለወጥ እንጂ ገዳ በስምንት ስምንት ዓመት መለወጡና የገድዎች ቍጥር ስምንት መሆኑና በጠቅላላውም የገዳዎቹ ዙሪያ በአርባ ዓመት የሚፈጸም መሆኑ የማይንቀሳቀስ ደንብ ሆኖ እስከ ዘመናችን የቄየ መሠረታዊ የማይንቀሳቀስ ደንብ ሆኖ እስከ ዘመናችን የቄየ መሠረታዊ ሕግ ነው። የአምስቱ ገዳዎች ስም እንደሚከተለው ነው።

፩ ምችሌ፥ ወይም ፩ ኩሎሌ፥

፪ ሙዳነ፥ ፪ ሙሉዓተ፥

፫ ሮባሌ፥ ፫ ቢፎሎ፣

፬ ሚልባ ፬ ዱሉ፥

፭ ቢርመጂ ፭ ሆረተ፥

እላይ እንደተመለከተው ሁሉ ለምሳሌ ያህል ሮበሌ የተባለውን ገዳ የቦረና ጐሳ አምቢሳ ብሎ ሲጠራው የባርቱማ፥ ጐሣዎች ሮበሌ ነው፣ የሚሉት እንደዚሁ ደግሞ ሌሎቹ ገዳዎች በልዩ ልዩ ጐሣዎች ሜልባ ኪሎሌ በፎሌ ሐንሩፈ፣ ሙልአታ ተብለው ተሰይመዋል።

አምስቱ ገዳዎች ስምንት ስምንት ዓመት የሆነው ዘመናቸው አልቆ አርባ ዓመት በደረሰ ጊዜ በምችሌ ቡታ ያረዱት ሰዎች ልጆቻቸው እንደ ገና በምችሌ ተብሎ ይጠራል። የሌሎቹ በአርባ አራቱ ገዳዎች እንደዚሁ በአርባ አመቱ ዙሮ ይመጣል። እያንዳንዱ ሰው ቡታ የሚያርደው በዚያው በአባቱ ገዳ ጊዜ ስለ ሆነ እያንዱ ገዳ ክፍል መሆን ከሰዬው ዕድሜ ጋራ የተያያዘ፥ አይደለም።

ቡታ የገዳ መለወጥ ለማክበር የኦሮሞ ሕዝብ በ፰ - ፰ ዓመት ኮርማ ድልብ ሠንጋና መሲናዎችን በአያሌ አርዶ ጠጅ ጥሎ በትልቅ ድግስ የሚከበር በዓል ነው። ገዳው የደረሰ ሰው ከደሰ በኋላ ዘመድ አዝማዱን ብቻ ሳይሆን በአቅራቢያው የሚገኙትን ሕዝብ ሁሉ ጠርቶ አብልቶና አጠጥቶ እየተዘፈነ በዓሉ ይከበራል። በኦሮሞ ሕዝብ ልማድ ቡታ ማረድ በሕይወታቸው ውስጥ ታላቁ እንገር ስለ ሆነ ባለገዳዎቹ ለመደገስ አይቄጥቡም። ለነሱ ከብት ማለት ከቡታ እይተረፈ ከበት ነው። ቡታ ሲታረድ ከዘፈን ከጭፈራና ከሌላውም ደስታ ሌላ ብዙ የአምልኮ ሥርዐት ይደረጋል።

እላይ እንደተመለከተው ሁሉ ገዳ ሲለወጥ የኦሮሞን ጐሣ የሚያስተዳድር አባ ቦኩ የተባለው ዋናውን ሥልጣን የያዘው ሹም አብሮ ይለወጣል። ደግሞም መማክርቶችና ዳኞች ከአዲሱ ባለገዳዎች መካከል ለሚመረጡ ሹማምንት የሕዝብን ማስተዳደር ሥልጣን ያረክባሉ። ከአስረከቡም በኋላ ዩባ ወይም አካካዩ ተብለው ከአዲሱ ባለገዳዎች ጀርባ ተቀምጠው በሽምግልና ይፈርዳሉ። የሥልጣን አረካከብ ሥርዐት በሚከተለው አኳኋን ይፈጸማል። ገዳ የሚለዋወጥበት የቡታ በዓል ከመድረሱ ሁለት ዓመት አስቀድሞ ሕዝቡ ኦዳ የሚባል ከተከበረው የሾላ ዛፍ ዙሪያ ይሰበሰባል። በስብሰባው ላይ ሥልጣን የያዘው አባ ቦኩና መማክርቶች ዳኞችና ከሁለት ዓመት በኋላ ቡታ ለማረድ ተረኛ የሆኑት ባለገዳዎች በስብሰባው ላይ እንዲገኙ ይደረጋል። በስብሰባውም ቦታ የቦረና ዘር የሆነ አባትና እናቱ ያልሞቱ ሚስቱ በሕይወት የምትገኝ የበኵር ልጁም ያልሞተበት አካላቱ ያልጐደለ የአባቱና የልጆቹ ስም መልካም ስም የሆነ ደግ ሰው ከሕዝቡ መካከል ተመርጦ አባ ኮርማ ተብሎ ይሾማል።

ሕዝቡ በበኩሉ ከባለገዳዎች መካከል ሁነኛውን ሰው መርጦ አባ ቦኩ ብሎ ይሾማል። ቀጥሎም መማክርትና ረባ ዶሪ የሚባሉ ዳኞች አባ ዱላ የሚባል የጦር ሠራዊት መሪ ይመርጣሉ። ከምርጫው በኋላ አባ ኮርማው ለተሰበሰበው ሕዝብ ንግግር (ለለቦ) ከአደረገ በኋላ ሕዝቡን መርቆ ሥርዓቱን ይፈጽማል። ከምረቃው በኋላ ሕዝቦቹ እየዘፈኑ ወደ ቤታቸው ቤታቸው እንዲመለሱ ያሰናብታቸዋል። የዚህ የስብሰባ በዓል የደጋጋ በዓል ይባላል። ስምንት ዓመት ሲያስተዳደሩ ከቄዩት ታውቀው የኦሮሞን ሕዝብ ባለሥልጣኖች የሚረከቡ ሹማምንት ለሕዝብ በበለጠ አኳኋን የሕግና የአስተዳደር ጥበብ ሲያጠኑ ይቄያሉ። በዚሁ ምክንያት ገዳ በተለወጠ ጊዜ የሥልጣን መረካከብ ቀላል ሥራ ይሆናል። ሹማምንቱ ሥራቸውን በደንበ ዐውቀውት ይገኛሉ።

**ሕግ ስለ ማወጅ።**

በኦሮሞዎች ማኅበር ውስጥ ሕግ የሚያውጅ ድርጅት የሉባዎች ጉባኤ ነው። ጉባኤው ሕግ ለማውጣት ተሰብስቦ የሚመክር ባንድ አንድ ጐሣ ውስጥ ከአባ ቦኩ ደጅ ነው። በሌሎች ጐሣዎች ውስጥ ጉባኢው የሚደረገው ኦዳ ከሚባል ከታላቅ ሾላ ዛፍ ጥላ ሥር ነው። የሉባዎች ሰብሳቢ አባ ቦኩ፥ ሁኖ ዶሪና ረባ የተባሉትም አለቆች አብረውት ይቀመጣሉ። አባ ቦኩ ቡሉኮውን አጣፍቶ ቦኩውን ከቡልኮው ሥር ደብቆ በርጩማ ከሚባል ወንበር ላይ ይቀመጣል። ሌሎቹ በጉባኤው ውስጥ ተካፋይ የሆኑት ሉባዎች ሁሉ በአባ ቦኩ ዙሪያ ይቀመጣሉ።

የሚደነገገው የሕግ ሐሳብ ለጉባኤው ከተነገረው በኋላ ስለ ቀረበው ሕግ ሐሳባቸውን ለመስጠት የሚሹ ሉባዎች ሁሉ በየተራቸው ተነሥተው በመደበው ወይም በመቃወም ይተፋሉ። በጉባኤው ላይ ተራ የተሰጠው ተናጋሪ ከሸንጐው ፊት ሲቆም ጦሩን በግራ እጁ ጨብጦ በቀኝ እጁ የያዘውን አለንጋ ዋና ዋና ነገር በተናገረ ጊዜ እያስጮኸ ዲስኩር ያደርጋል። ተናጋሪው ዲስኩሩን ከጨረሰ በኋላ ንግግሩ ውስጥ ስሕተት አድርጎ እንደሆን እንዲያምርና የረሳውም ነገር እንዳለ እንዲጨምርበት ሲባል ሌላ ሰው ንግግር ሳይጀምር ጉባኤው በጽጥታ ለተወሰነ ጊዜ ይጠብቃል። ንግግር ያደረገው አባል የማይቀጥል መሆኑ ሲታወቅ ለሚቀትለው አባል ተራ ይሰጣል። ከኢዝህ ሥርዓት ወጥቶ ማንም አይናገርም።

የቀረበውን ሕግ ለመቃወም የማንኛውም ሉባ መብት አለው። ነገር ይደር ለማለት የፈለገ ማንኛውም አባል…… ቀቤ …. ያዝኩ ያለ እንደሆን ይደር ብሎ ጉባኤው ይነሣል እንጂ ንግግር ይቀጥልም እውሳኔም አይወስድም። ሕጉ ሥርዐትን ተከትሎ ከተመረመረና የሚናገሩት ሉባዎች ሁሉ ከተስማሙበት በኋላ ጉባኤው ይዘረጋል። በማግሥቱ አባ ቦኩ ኮርማ አርዶ ቦኩውን የኮርማውን ደም ካስነካ በኋላ ሴረን ቱሜ - ሕግ ደንግጌያለሁ ሲል በጦሩ መሬቱን ከመታ በኋላ ሕጉ እንደ ታወጀ ይቄተራል።

**ፍርድ የሚፈጸምበት ሥነ ሥርዐት።**

በኦሮሞዎች ደንብ ሥርዐትን የሚያዩና ባላገሮችን የሚያሟግቱ አባ ቦኩ ዶሪና ራባ የተባሉት የሉባዎች ዳኞች ናቸው። ይሁን እንጂ ከነዚህ ከሦስቱ ዳኞች ሌላ ከሳሹ ከሌሎች መካከል ሸኔ የተባሉት አምስት ሕግ ዐዋቂዎች ሲቄተር ተከሳሹ አራት ቄጥሮ በጠቅላላው ሦስት ዳኞችና ዘጠኝ ሸኔዎች ሁነው ነው የሚያሟግቱት። ከነዚህ ሌላ የፈቀደው ሰው ሁሉ ዐደባባዩ ላይ ተገኝቶ ነገሩን ለመከታተል መብት አለው። ከተሟጋቾቹ አንዱ ሌላው የቄጠረውን ሸኔ አልቀበልም ለማለት ሦስት ጊዜ ደጋግሞ ሸኔው አይገባም ማለት አለበት። በሦስተኛው ጊዜ አይገባም ብሎ ከተናግረ በኋላ ይህ ብይ የወጣለት ተቄጣሪ ጠላቱ መሆኑን ወይም የባለጋራው ዘመድ መሆኑን ካላስረዳው በቀር ተቃዋሚው ለተቄጣሪው ሸኔ ዘጠኝ ላም ካሣ እንዴክፍል ይፈረድብታል። ሸኔዎች ከተቄጠሩ በኋላ ከሳሽና ተከሳሽ አባ አለንጋ የተባሉ ጠበቃዎችያቆማሉ። ሕግ ዐዋቂ ሉባዎች ካልሆኑ በቀር ነገርተኞች ራሳቸው እንዳይሟገቱ ክልክል ነው። ሙግት ክርክር፥ በዚህ አኳኋን ከተከናወነ በኋላ ተሬ ከሚባል አደባባይ ተሰብስበው ችሎት ያደርጋሉ። ሕግ በሚያወጡ ጊዜ እንደሚደረገው ሁሉ ሙግት ሲደረግ ማንኛውምስ እው ተነሥቶ ቀቤ ወይም ያዝኩ ያለ እንደሆን ሙግቱ ማደር አለበት።

ተሟግቶ የተፈረደበት ሰው ይግባኝ ያለ እንደሆን የይግባኙ በጐሣው ፍርድ ቤት ሊታይ አይችልም የሚበዛውን ጊዜ ይግባኝ ፍርድ ከአንዱ ጐሳ ፍርድ ቤት ወደ ሌላው ጐሣ፥ ፍርድ ቤት ይላካል። ኦሮሞች ሁሉ በአንድ ሰፈር ወላቡ ዙሪያ በነበሩ ጊዜ ነገርን ከአንዱ ፍርድ ቤት ወደ ሌላው ጐሳ ዳኝነት መውሰድ ቀላል ነገር ነበር። ኋላ ግን እንገዱ ተከፋፍሎ ጐሣዎቹ ከተራራቁ በኋላ ለምሳሌ ከሜጫ ነገድ ፍርድ ቤት ወደ ቱለማ ለመላክ የመንገዱ ርቀት ከማስቸገሩ ሌላ የሚበዛውን ጊዜ ጐሣዎቹ እርስ በርሳቸው ስለሚዋጉ አስቸጋሪ አኳኋን ፈጠረ። ይህን ችግር ለማስወገድ የሚከተለው ደንብ ተደነገገ።

ሥርዐታቸውን ወደ ሌላ ጐሣ ፍርድ ቤት ለይግባኝ የሚወስዱት ነገረተኞች ሁሉ በዘንጋቸው ላይ ጨርቅ እንደ ባንዲራ እያሰሩ እንዲጓዙ በጕዟቸውም ጊዜ ይህን ምልክት ያየ የኦሮሞ ቤተ ሰብ ሁሉ ተቀብሏቸው አብልቶ አጠጥቶ አሳድሮ እንዲሸኛቸውና መንገድም እንዳይሳሳቱ እንዲመራቸው ተደረገ። በሚያልፉበት አገር ቀማኛ ወይም ወንበዴ ከጐዳና ላይ የሚገኝ የሆነ እንደ ሆነ የአገሩ ሞንቲ መሣሪያ የያዙ ሰዎች አስከትሎ ከአደገኛው ቦታ እንዲያሳልፋቸው በ - ሴረ ቱማ - ተደነገገ። ይግባኝ ባይ በሚጓዝበት መንገድ በጐሳዎች መካከል ጦርነት ቢኖርም ነገረተኛው ባንዲራውን ይዞ ከተጓዘ በኋላ ችግር እንዳይገኘውና ፍርዱም በሥርዐት እንዲታይለት ጥብቅ ሕግ ሆኖ የቄየ ነገር ነው።

**አምልኮ።**

ኦሮሞዎች የሁሉም ፈጣሪ የሆነው አምላክ መኖሩን ያምናሉ። ፈጣሪንም - ዋቃ ብለው ይጠሩታል። በኦሮሞዎች አምልኮት ውስጥ ጣዖትን ለመሳሰሉ ለምድራዊ ነገሮች ማምለክ የለም። በታሪካቸውም ውስጥ የሰውን ልጅ መሠዋት አይታወቅም። ዋቃ (አምላክ) በሰማይ የሚኖር እግዚአብሔር ነው። አንዳንዶቹ የኦሮሞ ነገዶች ዋቃ በጥንት ጊዜ ወርዶ ከሰው ጋራ እንደ ተገናኘ ይናገራሉ። በንግግራቸውና በአሉታቸው ውስጥ የኦሮሞ ሕዝቦች ዋቃን ደጋግመው ያነሡታል። ሲጸልዩና ሲሰግዱ ያ ዋቃ ደኅና ቀን ሰጥተኸኛል ደኅን ሌሊት አሳድረኝ (ደኅና ሌሊት አሳድረኸኛልና ደኅና ሌሊት አሳድረኝ (ደኅና ሌሊት አሳድረኸኛልና ደኅና ጀንበር አሳየኝ) እያሉ አምላካቸውን ይለምናሉ። በኦሮሞዎች ልማድ ውስጥ ለዋቃ የሚጸልይበት መስጊድ ባለመኖሩ ሕሬፈታ የሚባለውን ሣር ቄርጦ በሚሰግድበት ቦታ ላይ እየተጣለ የሚደረገውን ሣር ቈርጦ በሚሰግድበት ቦታ ላይ እየተጣለ የሚደረገውን ጸሎት ወንዝ ዳርና ኦዳ ከሚባል ዛፍ ሥር ነው። ኦዳ የሚባል የአንድ ዐይነት ዛፍ ስም አይደለም የተቀደሰ ዛፍ ሁሉ ኦዳ ይባላል። ይሁን እንጂ ታላቅ የሾላ ዛፍ በሚገኝበት አቅጣጫ ሁሉ ኦዳ ዕይተባለ የሚሾመው ሾላው ነው።

ከፈጣሪው እግዚአብሔር በቀር ሌሎች ደግና ክፉ መንፈሶች መኖራቸውን ኦሮሞዎች ያምናሉ። ከነዚህም መካከል በጣም የተፈራና ሁልጊዜም ተርቦ ተጠምቶ የሚገኘው መንፈስ ሴጠና ወይም ሰይጣን የሚሉት ነው። ይኸ የተራበ መንፈስ በሰው ላይ ክፉ ሥራ እንዳይሰራ ከብት ሲታረድ ወይም ምግብ ሲቀርብ ከሥጋውና ከምግቡ ቄርጠው ወደ ጐን ይጥሉታል። ልዩ ልዩ አጥፊ መንፈሶች መኖራቸውን ስለሚያምኑ ለያንዳንዱ ሴጠና እንደ ልማዱ ይዘክሩለታል። ለምሳሌ ወንዝ ወይም ምንጭ ዳር ለሚኖረው ሴጠና ጥቍር ፍየል ይሠዋለታል።

በኦሮሞዎች አምልኮ ሰው ከሞተ በኋላ ነፍሱ ወደ ዘለዓለም ሕይወት ሂዶ ከዚያም ይዛወራል እንጂ በሞት ምክንያት ሰው ፈጽሞ አይጠፋም እያሉ ያምናሉ። የሞተ ሰው ኤኬራዎች ወይም የሙታን መንፈስ እዚያ ነው በማይባል ቦታ ይኖራሉ። ኤኬራዎች ወደ ምድር እየመጡ የሚዘዋወሩት በሌሊት ነው ይባላል። መንፈሶቹ መብላትና መጠጣት እንደሚወዱ ስለሚታመን ቤተ ሰብ ሁሉ ለሞተ ዘመድ ኤኬራ ምግብና መጠጥ በየጊዜው ከመቃብሩ አቅራቢያ ያደርጉለታል። አንዳንድ ጊዜም መኖዎቹን ከቤት ጓሮ ይተውለታል። በኦሮሞዎች አፍ ታሪክ ስለ ኤኬራዎች አያሌ ታሪክና ግጥም ተደርሶላቸው ይገኛል።

ከኤኬራ በስተቀር በኦሮሞዎች እምነት ውስጥ ሌሎች ብዙ መንፈሶች አሉ። ከነዚህም መካከል አያና የተባለው የሰዎች ውቃቢ ደቼና ቆሎ የተባሉ በዛፍ ውስጥ የሚኖሩ መንፈሶች ናቸው። ለነዚህ ሁሉ የምግብ መሥዋዕት ይደረግላቸዋል። ለደቼና ለቆሎ መሥዋዕት ሲደረግ (ያ ደቼ ያ ቆሎ ምንዳ ኩን ሲፈሲ ፋው ደቼና ቆሎ ይኸ መኖ ይስማማል እያሉ አቴቴ የተባለችው ልማድ ውስጥ ከታወቁት መንፈሶች ሁሉ አቴቴ የእትባለችው የወላጆች ጠባቂ ሴት መንፈስ ከፍ ባለ አኳኋን የምትከበር ነች። አቴቴ የልምላሜ ወይም የወላጆች ጠባቂ ከመሆንዋ ሌላ አንዳንዴም እንደ ውሃ መንፈስ ትቄጠራለች። ሴቶች በተለይም መኻን ሴቶች ለአቴቴ በየዓመቱ ደግሰው ታላቅ ዝክር ያደርጉላታል። የዝክሩም በዓል አንድ ሳምንት ያህል በሚቄይበት ጊዜ ሴቶቹ በሌሊት ተሰብስበው ግጥም እየገጠሙላት ይዘፍኑላታል። በዘፈኑም ጊዜ ደለጋ የሚባል ጭፈራ ይደረግላታል። የአቴቴ ሞግሼ ስምዋ አዮ ወይም አዮሌ ትንሽ እናት ማለት ነው። ምንም እንኳ አባ ገልማ የተባለው ሉዩባ ለመሥዋዕት የሚቀርበውን ከብት ለማረድና በዓሉን ለመክፈት ከአቴቴው ቦታ ቢገኝ በጠቅላላው አቴቴ የሴቶች በዓል በመሆኑ በሚዘፍኑና በሚጨፍሩ ጊዜ ወንዶች ከዚያ መገኘት ክልክል ነው። አቴቴን ተዘከረን ብለው የሚለምኑት ለመኻኞች ልጅ እንድትሰጥና ለሰብልም ልምላሜ እንድትፈቅድ ነው።

ከኦሮሞ ሕዝብ ሕጋዊና ሕዝባዊ አንዋንዋር ከወላቡና ከአባያ ባሕር ዙሪያ ተንቀሳቅሰው ደጋውን አገር ለመያዝ ወደ አደረጉት ዘመቻ እንመለስ።

ኦሮሞዎች እላይ በተመለከተው አኳኋን በወላቡ ዙሪያ ብዙ ትውልድ ካሳለፉ በኋላ ከልክ ያለፈ ተራብተው ምድር ጠበባቸው ከደረቁ ቤናዲር ይዘዋቸው ወደ ወይና ደጋ ያመጡዋቸው የቦረና ዘር ላሞች ግጦሽ ከመላበት ከለምለሙ ወይና ደጋ በደረሱ ጊዜ አለመጠን ረቡላቸው። ስለዚህ ኦሮሞዎች ከወላቡ ከመንቀሳቀሳቸው በፊት በግጦሽም መሬት እንደ ጠበባቸው አይጠረጠርም። ከዚህም ሌላ በጥንት ዘመን ከቀድሞው መኖሪያቸው ከአፍሪካ ቀንድ ወግቶ ያስወጣቸው የሱማሌ ሕዝብ ዐሥራ አምስተኛው መቶ ሲጋመስ ወይና ደጋው ድረስ እየመጣ አዲሱን አገራቸውን መውረር ጀመረ። በዚህ አኳኋን የኦሮሞ ሕዝብ ለመከላከልና ለግጦሽ የሚፈልገውን መሬት አስፍቶ ለመያዝ ከሰላምዊ አንዋንዋር ወደ አርበኝነት ሐሳቡን መለሰ። በወላቡ ዘመን ኦሮሞዎች ፈረስ ስላልነበራቸው መከላከያቸው ለፎ በሚባል እግረኛ ጦር ብቻ ነበር። ስለዚህ ከወላቡ ሳይነሡ በገዳ ድርጅት ውስጥ የጦር ሠራዊትን ማከናወን ዋና ጕዳይ አድርገው ያዙት። አባ ዱላ የዘመቻ አባት ወይም አዝማች የተባለው አለቃ መሾም የጀመሩት በዚሁ ጊዜ ሳይሆን አይቀርም። በሮኦሞዎች አፍ ታሪክ እንደምንሰማ ከጐሣዎቻቸው መካከል ብዙዎቹ ወላቡን ለቀው ወደ ሰሜን ተጕዘው በሊበን ወረዳ ውስጥ ኦዳ ነቤ የሚባል ከተማ ከትመው ከዚያ አምስት ትውልድ ኖሩ ይባላል። ይኸም ታላቁን ወረራና ዘመቻ ከመጀመራቸው ቀደም ብሎ ስለ ነእብረ ኦዳ ነቤ የተከተመው ዐሥራ አምስተኛው መቶ ከተጋመሰ በኋላ ይመስላል። የኦዳ ነቤ መከተም ኦሮሞች ደጋዎችን አገር ለመያዝ ላቀዱት ለወደፊት ዘመቻ የግንባር ቀደም ሰፈር እንዲሆናቸው በማሰብ ይመስላል። በዚህ ዘመን ኦሮሞዎች ከረዩ ቱለማ፣ ሜጫና ወሎ በሚባል ባራት ትልልቅ ነገድ ተከፍለው ይገኙ ነበር። ስለዚህ ከረዩ የተባለው ነገድ ባሌን ፈጠጋርንና ደዋሮን እንዲወር ቱለማ ወደ ሰሜን ተጕዞ ዛሬ የሸዋ ኦሮሞ ምድር የተባለውን እንዲይዝ ሜጫ በስተ ምዕራብና በስተ ደቡብ የሚገኘውን የእናሪያዎችን አገር እንዲወስድና ወሎ የተባለው ነገድ በሸዋ በስተ ምሥራቅ ተጕዞ ከወሎ አውራጃ እስከ ትግሬ የተዘረጋውን አንጐት የተባለውን አውራጃ እንዲይዝ የተቀየሰው ኦዳ ነቤ በነበሩ ጊዜ ነው። ነገዶቹ ሁሉ ወረራውን በአንድ ጊዜ አለመጀመራቸውን ስንመለከት የጦሩ ስልት የታቀደበትን አኳኋን በማስተዋል ስንመረምር ከወረራው አስቀድሞ ጕዳዩ በሥርዐት የታሰበበት መሆኑን ልንገነዘብ እንችላለን።

ለጦርነት የተደረገው ድርጅት ከአለቀ በኋላ ኦሮሞዎች ዘመቻውን ፈጥነው አልጀመሩትም። ይልቁንም በነዚህ ዘመናት ውስት ሱማሌዎች ክርስቲያናዊውን ኢትዮጵያ ለመውረር በትልቁ በመዘጋጀት ላይ ስለ ነበሩ ምቹ ጊዜ ለማግኘት ኦሮሞዎች በትዕግሥት ጠበቁ። በ፲፭፻፮ ዓ.ም መጀመሪያውን አነስተኛ ወረራ ወደ ሰሜን በሚገኘው ወረዳ ላይ ከአደረጉ በኋላ ጥቂት ገፍተው ቆሙ እንጂ ውጊያውን አልቀጠሉም። በ፲፭፻፰ ዓ.ም አጼ ልብነ ድንግል ወደ አዳል ዘምተው ማሕፉድ የመራውን ጦር ድል ማድረጋቸውን በመመልከት የንጉሠ ነገሥትን ግዛት የወረሩ እንደሆን ከማሕፉድ የተሻለ ዕድል እንደማይጠብቃቸው በመገንዘብ ከወረራው ታገዱ። ስለዚህ በ፲፭፻፳ና በ፲፭፻፴፪ ዓ.ም መካከል ግራኝ የኢትዮጵያን ደጋ ወሮ በአማራና በሱማሌዎች መካከል ኅይለኛ የሆነ ትግል ሲደረግ ኦሮሞች ያሰቡትን ለመፈጸም በጸጥታ ሲጠባበቁ ቄዩ። የንጉሠ ነገሥት መንግሥትና ግራኝ ግን ሐሳባቸውን ሁሉ እርስ በርሳቸው በሚያደርጉት ጦርነት ላይ ስለ ጣሉ ከኦሮሞውች የሚመጣውን አደጋ በፍጹም እንደ ዘነጉት ከዘመኑ ታሪክ ሁሉ ግልጽ ነው። ባለፉት ምዕራፎች እንደተመለከተው ሁሉ በንጉሠ ነገሥት መንግሥትና በግራኝ መካከል የተደረገው ጦርነት ከዐሥስር ዓመት የበለጠ እንደ በረሃ ቃጠሎ ሲነድ ቄየ። ከመጀመሪያው ላይ ሱማሌዎች ከድል ወደ ድል እየተጓዙ የኢትዮጵያ ደጋ ከደዋሮ እስከ ኤርትራ ያዙ። ከመጨረሻው ላይ ግን አጼ ገላውዴዎስ ድል አግኝተው ግራኝም ከጦርነቱ ላይ በሞተ ጊዜ የእስላሞች ጦር ተበታትኖና ሸሽቶ ከፍጅት የተረፈው ወደ ሐረር ተመለሰ። ከዚህም በኋላ የንጉሠ ነገሥት ጦር ግሥግሦ ባሌ ገብቶ ዋዝር አባስ የተባለውን የግራኝ ጦር መሪ የነእብረውን ወግቶ ከገደለው በኋላ የባሌ አውራጃ እንደ ገና በንጉሠ ነገሥት ግዛት ውስጥ ተጠቃለለ። ባሌ እንደ ገና እንዳይወረር ለመጠበቅ በትረ አሞራ የተባለው ስመ ጥሩ የንጉሥ ክፍለ ጦር ባሌ ውስጥ እንዲሰፍር ተደረገ። የዚህም ሠራዊት መሪ ፋሲል የተባለ ጀግና ነበር። ውጊያው የተጀመረው በባሌ ውስጥ እንደ መሆኑ የፋሲል ጦርና ኦሮሞዎች በዚህ ጊዜ ተሰላልፈው ተገኙ። በአንድ በኩል በኦሮሞዎችና በሐረር ገዢዎች መካከል ታላቁ ጦርነት ሳይነሣ ክርስቲያንና እስላሙ ኢትዮጵያ ባደረጉት በዐሥር ዓመት ጦርነት ሁለቱም ተዳክመው ስለ ተገኙ ኦሮሞች ሲጠባበቁ የቈዩት ምቹ ጊዜ በግራኝ ጦርነት መጨርሻ ላይ ደረሰላቸው።

**የታላቁ ወረራ መጀመር።**

እስከ ፲፮ኛ መቶ ዘመን በኢትዮጵያ ታሪክ ውስጥ ድምፁን ሳያሰማ የቄየው የኦሮሞ ነገድ በ፲፭፻፳፬ ዓ.ም ከደቡባዊ መኖሪያው መንቀሳቀስ ጀመረ። የዚህም እንቅስቃሴ ዓላማ ከዚህ በላይ እንደተመለከተው ሁሉ በደጋው የኢትዮጵያ አውራጃዎች ላይ ለመስፈር ነበር። ስለዚህ ታላቁ ወረራ ግንባር ቀደም ለመሆን ዕድል የመረጣቸው ጃዊ የተባሉት የባርቱማ ክፍል ጐሣዎች ናቸው። በ፲፭፻፳፬ ዓ.ም የተለወጠው አዲሱ ገዳ ሜልባ የተባለው ስለ ሆነ በገዳ ሜልባዎች መሪነት የጃዊ ጐሣ በደቡብ ተጕዞ የዌብን ወንዝ ከተሻገረ በኋላ ደቡብ ባሌን ወረረ። እላይ እንደተመለከተው በዚሁ ዘመን አዝማች ፋሲልን በመተካት በባሌ ግንባር ለመከላከል አላፊነት የተሰጠው ሐመልማል ለተባለው ለስመ ጥሩ የጦር አዛዥ ነበር። ጃዊዎች ዋቢን ተሻግረው ባሌ መግባታቸውን በሰማ ጊዜ አዝማች ሐመልማል በትረ አሞራንና ሌሎችንም በባሌ ውስጥ የሚገኙትን የንጉሠ ነገሥት ሠራዊት አስከትሎ ወደ ደቡብ ገሥግሦ ገጠማቸው። ከጦርነቱ ላይ ብርቱ ውጊያ ተደርጎ ሐመልማል ከጦሩ ሜዳ ከሞተ በኋላ በትረ አሞራ የተባለው ሠራዊት ድል ሆኖ ወደ ሰሜን ባሌ አፈገፈገ። ጃዊዎች ይኸን ድል ከአገኙ በኋላ የማረኩትን ሀብት ሰብስበው እንደ ገና ዋቢን ተሻግረው ወደ መጡበት አገር ተመለሱ እንጂ ባሌ ላይ አስልሰፈሩበትም።

የጃዊዎች ጦር በትረ አሞራን ማሸነፍ ወሬው በኦሮሞዎች መካከል በአንድ ጊዜ ተነዛ። ይልቁንም በትረ አሞራ የተባለው ስመ ጥሩ ጦር በአጼ ዘርዐ ያዕቆብ ዘመን የተቋቋመና የተፈራም ሠራዊት በመሆኑ የዚህ ድል ወሬ በኦሮሞዎች ዘንድ በተሰማ ጊዜ ደስታው ከልክ ያለፈ ሆኖ ላቀዱት መስፋፋት ትልቅ ተስፋ ሰጣቸው። ስለዚህ ጃዊዎች በ፲፭፻፴ ዓ.ም ያደረጉት ወረራ ኦሮሞውች በዘመኑ ላነሡት ለታላቅ ጦርነት ርችት ነበር ለማለት የሚቻል ነው። ሁለተኛው የባሌ ዘመቻ የተደረገው በ፲፭፻፴፪ ዓ.ም ነው። በ፲፭፻፴ ዓ.ም በሜልባ ገዳ ተፈጽሞ ሙዳና የሚባለው ገዳ ሥልጣኑን ከገዳ ቤልባ ተረክቦ ነበር። ኦሮሞዎች በኢትዮጵያ ደጋ ላይ ለመዘረጋጋት ያቀዱት የጦር ዐቅድ አዲስ ገዳ በእትለወጠ ጊዜ የፊተኛውን ገዳ ከያዘው አገር አልፎ አዲስ ወረዳ መውሰድ ስለ ሆነ ምንም እንኳን የሜልባ ገዳ ጃዊዎች ወርወ ከመመለስ የበለጠ ባያደርጉ የሙዳና ገዳ መሪዎች ፈንታቸውን በባሌ ላይ እንደ ገና ለመዝመት ተዘጋጁ። የ፲፭፻፴ ዓ.ም የቡታ በዓል ከአለቀ በኋላ የሙዳና ባለ ገዳዎች ባሌን ደጋግመው ወረሩት። ይኸን ታላቅ ሠራዊት በትረ አሞራ ብቻውን ማገድ አቅቶትና ተሸንፎ ወደ ሰሜን ካፈገፈገ በኋላ ኦሮሞዎችን ለማገድ የጦር ሠራዊት ለጦር አዛዥ ሳይላክለት ቀረ። ስለዚህ በባሌ ውስጥ የሚገኘው የንጉሠ ነገሥት ጦር አነስተኛ በመሆኑ የሙዳና ገዳ ሠራዊት እየወረረ ብዙዎቹን የባሌ ወረዳዎች ለመያዝ ቻሉ። በሙዳና ገዳ አባ ዱላ የተመራው የባርቱማ ጦር እንደፊተኛው ገዳ ምርኮ ሰብስቦ ወደ መጣበት አገር ለመመለስ ሐሳብ አልነበረውም። አንዱን ወረዳ ወግቶ ከያዘ በኋላ የጦር ሠራዊቱ እያለፈ የሚለጥቀውን ወረዳ ሲወጋ ከዌብ ማዶ የሚገኙት የባርቱማ ጐሣዎች ጐርፈው ዌብን ተሻግረው በተያዘው አገር ላይ፥ ይሰፍሩበት ጀመር። እነሆ በዚህ አኳኋን ባርቱማዎቹ ወደ ሰሜን እየገፉ ሄዱ። በ፲፭፻፴፰ ዓ.ም የሙዳና ገዳ ፰ቱ ዘመን በተፈጸመ ጊዜ ባርቱማዎች ባሌን በሙሉ ይዘው የኦሮሞ ጦር በፈጠጋርና በደዋሮ ወረዳዎች ድንበር ላይ ሰፍሮ ይገኝ ነበር።

በ፲፭፻፴፭ ዓ.ም የተረከበው አዲሱ ገዳ ኪሎሌ የሚባለው ነው። በዚህ ገዳ በመጀመሪያዎቹ ዘመናት የፊተኛው ገዳ በያዛቸው ወረዳዎች ላይ ሲስፋፋ ቄየ እንጂ፥ ጦርነቱን አልቀጠሉም፥ ባሌም ሰፊ አገር በመሆኑ ጃዊዎችና ሌሎች የባርቱማ ጐሣዎች ሊሞሉት የቻሉ አይመስሉም። ስለዚህ ከረዩ የተባለው የነዚህ ጐሣዎች ዋናው ግንድ እነሱን ተከትሎ ባሌ ላይ ሲሰፍር ቄየ። ይኸን የሚያህል ታላቅ የነገድ ስደት ጊዜ ስለሚፈልግ የኪሎሌ ባለገዳዎች መጀመሪያዎቹን ዓመታት በማስተዳደር ሥራ አሳለፉት።

የኪሎሌ ገዳ መፈጸሚያው ፪ ዓመት ሲቀረው በ፲፭፻፵፬ ዓ.ም አቅራቢያ የኦሮሞዎች የጦር ሠራዊት ከስሜን ባሌ ተጕዞ ፈጠጋርንና ደዋሮን ማጥቃት ጀመረ። በደዋሮ ውስጥ ቆለታ የተባለውን የአውራጃ ገዥ የመራውን ጦር ድል ከአደረጉ በኋላ፣ የኪሎሌ ገዳ ጦር ገፍቶ በሁለቱም አውራጃዎች ውስጥ ጠልቆ ገባ። በዚሁ ዓመተ ምሕረት ኦሮሞዎች አዳል መብረቅ ከተባለው የንጉሠ ነገሥት የጦር ሠራዊት ጋራ ተዋግተው ድል በአደረጉት ጊዜ ኅይላቸው እየጠነከረ መሄዱ ለአጼ ገላውዴዎስ ተስማው። ስለዚህ ንጉሠ ነገስቱ ታላቅ ሠራዊት አስከትቶ በደዋሮ አውራጃ ውስጥ የኪሎሌን ጦር ገጥሞ ድል አደርጋቸው። ከዚህም ድል በኋላ ኦሮሞዎች ለጊዜው በደረሱበት አገር ቆሙ። ከዚህም ድል በኋላ ኦሮሞዎች ለጊዜው በደረሱበት አገር ቆሙ እንጂ ወደ ኋላ አልተመለሱም። ወረራቸውም ለንጉሠ ነገሥት መንግሥት ግዛት አደኛ መሆኑ አልቀረም።

እስካሁን በተገለጠው የጦርነት ወረራ ሁሉ ያደረጉት ከቦረና የዘመቱት የከረዩ ነገዶች ነበሩ እንጂ ቱለማ መጫና ወሎ፥ የተባሉት ሌሎች ነገዶች ከወላቡና ከኦዳ ነቤ ሳይነቃነቅ ቄየ። ሆኖም የቀሩት ሦስት ጐሣዎች ከረዩዎች ካደረጉት ዘመቻዎች ስለ ጦር ዐቅድና ስለ ወታደራዊ ሥራ ብዙ ነገር የተማሩ ይመስላል። የኦሮሞዎች ሠራዊት ኪሎሌ ገዳ መጨረሻ ድረስ ለፎ በተባለው በእግረኛ ጦር ሲዋጋ ቄየ እንጂ ፈረሰኛ ሠራዊት በብዛት አልነበረውም። ፈረሰኛ ጦር በእግረኞች ላይ ለመጣል የሚችለውን አደጋ በመገንዘብ በሙዳናና በኪሎሌ ገዳዎች ዘመን ከደባሌዎችና ከፎሌዎች መካከል እየመለመሉ ፈረሰኛ ሠራዊት በማዘጋጀት ቄይተው ነበር። ወድደ ፊት እንደምንገልጽ ሁሉ በሚከተሉት ዘምቻዎች ለኦሮሞዎች የተከታተለ ድል የሰጣቸው ይኸ በ፲፮ቱ ዘመኖች ውስጥ ያሠለጠኑት የፈረሰኛ ሠራዊታቸው ነው።

በ፲፭፻፵፮ ዓ.ም የኪሎሌ ገዳ ሲፈጸም ቢፎሌ እይተባለው አዲስ ገዳ መሬንትን ተረከበ። በቢፎሌ ገዳ ዘመናት የኦሮሞዎቹን የጦር ሠራዊት ብርቱ መቃወም ያገኛቸው ይመስላል። የግራኝ ጦር ተሸንፎ የእትበታተነው የኪሎሌ ገዳ ሳይጀመር ስለ ሆነ፣ በ፲፭፻፵፮ ዓ.ም መካከል የንጉሠ ነገሥት ጦር ሠራዊት ከፊተኛው ከ፲ ዓመት ጦር አገልሞ ይገኛል። ይልቁንም በአጼ ገላውዴዎስ ዘመነ መንግሥት ምርጥ የሆኑ የጦር መሪዎች ተሹመው ነበርና የኦሮሞ ጦር ሊያሸንፋቸው አልቻለም። ይሁን እንጂ የንጉሡም ጦር ኦሮሞዎችን ከፈጠጋርና ከደዋሮ ውስጥ ሊያስወታቸው አልቻለም። በ፰ ዓመት ውስጥ የተደረገው ውጊያ ለማንኛውም ወገን ድል ሰጥቶ ያመጣው ውሳኔ የለም። በቢፎሌ ገዳ መጨረሻ ኦሮሞቹ ከፈጠጋርና ከደዋሮ ወረዳዎች አንዳንዶቹን ቀበሌዎች እንደ ያዙ ቄዩ።

በ፲፭፻፶፬ ዓ.ም ምችሌ የተባለው የገዳ እምሪዎች ከቢፎሌ መሬነቱን ተረከበ። የኦሮሞዎች ፈረሰኛ ሠራዊት ለውጊያ በጦር ግንባር የተገኘው በዚህ ዘመን ነው ይባላል። እንደዚሁ ደግሞ የሌሎቹ የኦሮሞ ነገዶች የጦር ሠራዊት ከከረዩዎች ጋራ ተደርበው መዋጋት የጀመሩት በዚሁ ገዳ ዘመን ነው። አጼ ገላውዴዎስ የግራኝ ወረራ ያጠፋውን የአማራ አገሮች ለመርዳትና የተቃጠሉትን አብያተ ክርስቲያናት ለማሠራት ወደ ሰሜንና ምዕራብ ተጕዘው ጐጃም ውስጥ ይገኙ ነበር። የኦሮሞ ጦር ሠራዊት ከፈጠጋርና ከደዋሮ የተረፉትን ወረዳዎች በወረረ ጊዜ ለመከላከል ኅላፊነቱ የተሰጠው ለሐመልማል ነበር። ሐመልማል ለሚያዘው የጦር ሠራዊት መካከል አንዱ ጃን አሞራ የተባለው ክፍለ ጦር በመሆኑ አጼ ገላውዴዎስ የተማመኑበት ሠራዊት ነበር። በበኩላቸው የምችሌ ባለገዳዎች ያስከተቱት ጦር ታላቅ ከመሆኑ ሌላ ለዘመቻው በሥርዐት ተሰናድቶ የቈየ ሠራዊት ነበር። በምችሌ ጦር ውስጥ ከፈረሰኞች ሌላ የሜያዎችን ቀስተኞች ለመከላከል ከራስ እስከ እግር የሚሸፍኑ ረጃጅም ጋሻዎች የያዙ እግረኞች በብዛት ነበሩባቸው። ኦሮሞቹ በደንብ ከተደራጁ በኋላ በ፲፭፻፶፬ ዓ.ም የምችሌ ጦር ደዋሮንና ፈጠጋርን ማጥቃት ጀመረ። ሐመልማል ኦሮሞች ግዛቱን እንደ ወረሩ በሰማ ጊዜ ሠራዊቱን አስከትቶ ደጎ ከምትባል የጦር መኢዳ ላይ ከምችሌ ባለገድዎች ጋራ ብርቱ ውጊያ ካደረገ በኋላ ድል ሁኖ ወደ ሰሜን ማፈግፈግ ግዴታ ሆነበት። ሐመልማል የተመካባቸው የሚያ ቀስተኞች እውጊያው ላይ በቀረቡ ጊዜ የቀስታቸው ፍላጻ በአዲስ ዘዴ የተሠራውን የኦሮሞችን ጋሻ ሊነድል አልቻለም። ለመጀመሪያው ጊዜ ባፍላ ኅይሉ የተዋጋው የኦሮሞ ፈሰኞች ጦር ለወገኖቹ ድል ማስገኘት ቻለ። የደጐ ውጊያ የተደረገው በ፲፭፻፶፬ ዓ.ም ነበር።

**ታላቁ የሐዘሎ ድል።**

የንጉሠ ነገሥት የጦር ሠራዊትና ኦሮሞዎች በፈጠጋርና በደዋሮ አውራጃዎች ውስጥ በታላቅ ትግል ላይ ሳሉ በ፲፭፻፶፬ ዓ.ም ሦስተኛ ተከራካሪ ከጦሩ ትሪኢት ውስጥ መጣ። ይኸም ወገን ያው የታወቀው የሐረር ሡልጣናዊ ጦር ነው። ግራኝ በሞተ በ፫ኛው ዓመት የሐረር ሕዝብ ኑር እብን አልዋዚር መጃሂድ የተባለውን ሰው መርጦ ኤሚር ብሎ ሾመው። ዓሊ ኑር፥ ከዋዚር መጃሂድና ከግራኝ እኅት የተወለደ ሰው ነው። እብግራኝ ዘመቻ ጊዜ ከእማም አህመድ የጦር መሪዎች አንዱ ነበር። ከተመረጠ ቀን ጀምሮ ኑር የሐረርን የጦር ሠራዊት እንደ ገና ማደራጀትና ከአጼ ገላውዴዎስ ጋራ ተዋግቶ የአጐቱን ሞት ለመበቀል ተግባር አድርጎ ሲሰናዳ፥ ቄየ። ከቱርኮችና ከዐረቦች ብዙ ነፍጥ መድፎችንና ሌሎችንም የጦር መሣሪያዎች በርዳታ ከአገኘ በኋላ በ፲፭፻፶፩ ዓ.ም የጦር ሠራዊቱ በደንብ ተዘጋጀለት። ከዚህም በኋላ ታላቅ ሠራዊት አስከትቶ በንጉሠ ነገሥት ግዛት ላይ ዘመተ። የዘመቻውም ወሬ በኦሮሞች ሰፈር በተሰማ ጊዜ በሁኔታው ለመጠቀም የምችሌ ባላገዳዎች መሰናዳት ጀመሩ። ከፈጠጋር ወደ ምሥራቅ ዘምቶ ደዋሮ ውስጥ የሚገኘው የከረዩ ጐሣ ሠራዊት ከሐረር ገብቶ መዋጋት የማይመች መስሎ ስለታያቸው የተሻለ ጊዜ ለመጠበቅ ከድንበሩ ላይ ሰፍሮ ቄይቶ ነበር። የዓሊ ኑሮ ወታደሮች ከንጉሠ ነገሥቱ ሠራዊ ከተዋጋ በኋላ ኅይሉ እንደሚቀነስ ለምችሌ መሪዎች የተሠወረ ነገር አልነበረም። ሐረሪዎች ድል ቢያገኙም ድል ቢሆኑም ወደ አገራቸው ለመመለስ እጕዞ ላይ እንደ ሆኑ ኦሮሞዎች ምቹ ቦታ ላይ አድፍጠው አደጋ የጣሉባቸው እንደሆን ማሸነፍ እንደሚችሉ ስለ ተገነዘቡ ኑር የጣሉባቸው እንደሆነ ማሸነፍ እንደሚችሉ ስለ ተገነነዘቡ ኑር ወደ ንጉሠ ነገሥቱ ግዛት በገሠገሠ ጊዜ የምችሌ ጦር ወደ ንጉሠ ነገሥቱ ግዛት በገሠገሠ ጊዜ የምችሌ ጦር ወደ ምሥራቅ ተጕዞ ለውጊያ የሚስማም ቦታ መርጦ ሰፈረ።

አጼ ገላውዴዎስ የዓሊ ኑርን መዝመት በሰማ ጊዜ ከጐጃም በግሥጋሤ ተመልሶ የሸዋን ጦር አስከትቶ ወደ ውጊያው ተጕዞ ከኑር ጋራ ተዋጋ። ስለዚህ ጦርነት ባጼ ገላውዲዎስ ዘመነ መንግሥት ላይ በተጻፈው ምዕራፍ ዘርዝረናል። የሆነው ሆኖ ኑር የንጉሠ ነገሥቱን ጦር አሸነፈ። አጼ ገላውዴዎስም ከውጊያው ላይ ወድቆ ከጦሩ ሜዳ ላይ ዐረፈ። የንጉሠ ነገሥቱን ግዛት ከእስላሞችና ከኦሮሞች ወረራ የማዳን ተስፋም በጀግናው ንጉሥ መሞት ምክንያት በ፲፮ኛው መቶኛ ዘመን ውስጥ ሳይፈጸም ቀረ።

እስላሞች ድል ካገኙ በኋላ የኑርና የሐረሪዎች ደስታ ታላቅ ነበር። አሊ ኑር ያጐቱን የግራኝን ሞት ተበቀለ፣ ታላቁንም የኢትዮጵያ ንጉሠ ነገሥትና ጀግናውን መሪ ከገደለ በኋላ እስላሞቹ ፊታቸው የሚቆም የክርስቲያን የጦር መሪ አይኖርም ብለው ስላመኑ የክርስቲያንን አገር እጅ ለማድረግ የነበራቸው ሕልም እንደ ገና የያዘላቸው መሰላቸው። ስለዚህ ግራኝ ሲያደርግ እንደ ነበረው ሁሉ ከድሉ በኋላ ወደ አገራቸው ተመልሰው የተዋጋውን ጦር አስገግመው የበለጠ ሠራዊት አስከትተው በሁለተኛው ዘመቻ ታላቅ ወረራ ለማድረግና ምናልባት አገሩን አደላድሎ ለመያዝ ዓላማቸው አድርገው ጕዞዋቸውን ወደ ሐርር ቀጠሉ።

ኑር ከነሠራዊቱ ጕዞውን ወደ ሐረር ሲቀጥል እመንገድ አቋርጦ አድፍጦ ከቄየው ከምችሌ ጦር ጋራ ሐዘሎ ከምትባል ከታሪካዊ የጦር ሜዳ ላይ ውጊያ ገጠመ። የምችሌ ገዳ ጦር በራሱ በመተማመን ይህን የአጼ ገላውዴዎስን ሠራዊት ያሸነፈውን የእስላም ጦር በጠነከረ አኳኋን ወጋው። የኑር ጦር ለውጊያ ሳይሰናዳና ባላሰበበት ቦታ በመያዙ ከምችሌ ሠራዊት ፊት ሊቆም አልቻለም። ሆኖም የሐረር ጦር መሪዎች በተቻለላቸው መጠን ጠላትን ለማገድ በጽኑ ተከላከሉ። በውጊያው መጨረሻ በሐረር ጦር ሠራዊት ታላቅ እልቂት ስለ ተደረገበት ዓሊ ኑርና ጥቂት መሪዎች ብቻ ከጦሩ ሜዳ አምልጠው በሽሽት ሐረር ከተማ ገቡ። በዚህ ውጊያ ምክንያት የምሥራቃዊው የስላም ጦር ከዘሐሎ ላይ እንደ አበባ ረገፈ። ከትውልድ ወደ ትውልድ ሲወራረስ የመጣውን የጦር መምራት ጥበብ የጨበጡ የሐረት አርበኞች በሐዘሎ ፍጅት ውስጥ ከጦሩ ሜዳ ቀሩ። በሚከተለው ዘመን ታሪክ ውስጥ ቀጥለን እንደምንገልስ ሁሉ ከሐዘሎ ፍጅት በኋላ የሐረር ጦር ሠራዊት እንደ ገና ሊያገግም አልቻለም። በወታደሮቹ ላይ ከደረሰው እልቂት ሌላ በጦር ጥበብ የደረጁት የሡልጣን የጦር መሪዎች በዚህ ጦር ሜዳ ላይ ተጠረጉ። ስለ ሐዘሎ ድል አባ ባሕሪ በ፲፮ኛው መቶ ውስጥ የሚከተሉትን ቃላቶች ጽፏል።

በዚህቀን የሆነው ፍጅት መቼውንም ደርሶ አያውቅም በዕለቱ ያለቁት የኑር ወታደሮች ከአዊሻ ሠራዊት ይበዛሉ። ያሽከሩ የገላውዴዎስን ደም ዋግ ላይ ባፈሰሱ ሰዎች እግዚአብሔር መዓቱን ላከባቸው ሲል ታሪክ ጸሐፊው አትቶዋል።

ይህ ድል በታሪክ ውስጥ እንደ ታላቅ ሁናቴ የሚቄጠር ነው። ከፍጅቱ በኋላ የሐረሪዎቹ ተስፋ ሕልም መስሎ ቀረ። ከዐምደ ጽዮን እስከ ገላውዴዎስ ዘመነ መንግሥት የክርስቲያንን ጦር ሠራዊት ገድግዶ ያቆመና አንዳንድ ጊዜም ማሽነፍ የቻለው እስላሞች ጦር ዐቅሙ በፍጹም ተሰብሮ ሐዘሎ፥ ላይ መቃብሩን አገኘ። የሐዘሎ ድል በሐርሪዎች ላይ ያመጣው ድል በሐረሪዎች ላይ ያመጣው ዕድል በ፲፩ኛው መቶ መዝንከርት የተባለው የጦር ሜዳ ፍጅት ቱርኮች በምሥራቃዊ የሮም መንግሥት ያደረጉትን ይመስላል። በዚህ ውጊያ የደረሰባቸውን እልቂት ሐረሪዎች በቀላል አልተመለከቱትም። በታሪካቸው በዚህ ቀን የደረሰባቸውን ጉዳት ደጋግመው አንሥተውታል። ከሐዘሎ በኋላ የሐረር ጦር አንዳንድ ጊዜ አነስተኛ የሆኑ ወረራዎች ሲያደርግ ቢታይም ሠራዊቱ የፊተኛውን ግርማ ተጐናጽፎ አልታየም። የሐረር ግዛት ጉልበቱ እያነሰ ድንበሩም እየጠበበ ሄደ እንጂ ለማደግ ተስፋም አልተገኘለትም። እነሆ በ፲፬ኛው መቶ ዓመተ ምሕረት በዐምደ ጽዮንና በወላስማ ሡልጣኖች መካከል የተጀመረው ታላቅ ትግል በሐዘሎ ድል እልባት አገኘ። ከዚህ ጊዜ በኋላ የቀጠለው ትግል ከፊተኛው ጋራ ሲመዛዘን በሐረሪዎቹ በኩል ጣር የያዘው ሰው የሚያደርገውን መፈራገጥ ይመስላል እንጂ እንደ ፊተኛው ኃይል አልነበረውም።

**ከሐዘሎ በኋላ።**

ኦሮሞዎች በኑር ሠራዊት ላይ ታላቁን ድል ካገኙ በኋላ፣ በኢትዮጵያ ታሪክ ውስጥ አዲስ ሚዛን ፈጠሩ። ከ፲፭፻፶፩ ዓ.ም በኋላ ብርቱ ትግል በአንድ በኩል በንጉሠ ነገሥት መንግሥትና በኦሮሞች መካከል ሆኖ በሌላ በኩል የኦሮሞዎችና የሐረር እስላሞች ትግል ሆነ ለትግሉ ቀደምት የነበሩት አማሮችና ሐረሪዎች በኦሮሞዎች ጣልቃ መግባት ተለያዩ።

ከድሉ በኋላ የምችሌ ባለ ገዳዎች ለተሸነፈው ጠላት፥ ፋታ አልስጡትም። ከፍጅቱ ተርፎ ከጦር ሜዳ የሸሸውን የኑርን ሠራዊት ተከታትለው እየፈጁ ሐረር ከተማ በር ድረስ ሄዱ። በምሥራቅ ፈጠጋር ሰፍሮ የቄየውም የከረዩ ነገድ የጦሩን ዱካ ተከትሎ በደጋው ሐረር ላይ እየጐረፈ ሰፈረበት በሐረር ከተማ ዙሪያ በእስላሞች እጅ የቀሩትንም ወረዳዎች አከታትለው እየወረሩ መንደሮቹን ለቃጠሎ ከመስጠት አላቋረጡም። ሲም ሾሐ ነጃቭ ጂዳንያ ደካር በሚባሉት ወረዳዎች ላይ ታላቅ ጥፋት ደረሰባቸው። ከወረራው ለመከላከል ዓሊ ኑሮ በከተማው ዙሪያ እስከ ዛሬ የሚታየውን የሐረርን ግንብ ሠራ። ጦርነቱን ተከትሎ የደረሰው የሦስት ዓመት ረኃብና ወረርሺኝ የሐረርን ሕዝብ ለብርቱ ጉዳት ሰጠ። በደረሰበት መከራና በሐዘን ተጐሳቍሎ ኑርም ራሱ በ፲፭፻፷ ዓ.ም በወረርሺኝ በሽታ ተለክፎ ሞተ።

ታላቁ የኦሮሞዎች ወረራ ባሌ ውስጥ በተጀመረ በአምስተኛ ገዳ ቀድሞ ጦርነቱን ያስነሣው የከረዩ ነገድ በስተ ምሥራቅ የሚገኘውን ደጋና ወይና ደጋ አጠቃሎ ያዘ፣ ከደጋው ሐረር አሻግሮ በስተ ምሥራቅ የሚታየው ቆላ አገር በሱማሌዎች ግፊያ ኦሮሞች ከ፬፻ ዓመት በፊት የለቀቁት የጥንቱ አገራቸው ነው። ይሁን እንጂ ፬፻ ዓመት አያሌ ዘመን በመሆኑ በደጋ አገር የለመደው የኦሮሞ ነገድ እንደ ገና ወደ ቆላው መሰደድን አልፈቀደም። ስለዚህ የሐረርን ጦር ያሸነፈው የኦሮሞ ፈረሰኛ በቆላው ወበቅ ታግዶ እብውጋዴን አውራጃ ድንበር ላይ ቆመ።

የከረዩ ጦር በስተ ምስራቅ የሚገኘውን የኢትዮጵያ ደጋ ቱለማ መጫና ወሎ የተባሉት ጐሣዎች አርበኞች በመላክ በሙሉ ሲያዝ ከረዩን ረዱት እንጂ ከኦዳ አቤና ከነበሩባቸው አገሮች አልተንቀሳቀሱም። ሦስቱ ጐሣዎች ኦዳ አቤ ነቤ ዙሪያ ላይ አለመንተን ተራብተው መሬት እንደጠበበው በኦሮሞች አፍ ታሪክ ሲነገር የቄየ ነው። በነዚህ ዘመናት ውስጥ ኦሮሞች በሚያስገርም አኳኋን እንደ ተራቡ የያዙትን ሰፊ ነገር መሙላት መቻላቸው ብቻ ያስረዳል። ለመራባታቸው ምክንያት የሆነውን ነገር ለመግለጥ አስቸጋሪ ከመሆኑም ሌላ በዚህች አጭር ታሪክ ውስጥ ቦታም የሚገኝለት አይደለም። የሆነው ሆኖ ከሕዝቡና ከከብቶቹ ብዛት የተነሣ በኦዳ ነቤ የኖሩት ኦሮሞዎች እንደ ገና መሰደድ ግዴታ ሆነባቸው። ከመሰደዳቸውም አስቀድሞ ሦስቱ ጐሣዎች የሚጓዙበትን አቅጣጫ መወሰን አስፈላጊ ሆነ። አስለዚያ በሚያዘው አገር ክፍያ ግጭት ተደርጎ የነገዱን አንድነት የሚያፈርስ አኳኋን የሚያመጣ ሆኖ ታያቸው። እስከዚህ ጊዜ ድረስ የኦሮሞ ሕዝብ ተከፋፍሎ እርስ በርስ የመዋጋት ልምድ አልነበረውም። ስለዚህ አንድነቱን ለማቄየትና የአሰዳደዱን መንገድ ለመቀየስ ሴመክር ቄየ። የሦስቱም ነገዶች የሉባ፥ ጉባኤ ተሰብስቦ በጕዳዩ ከመከረበት በኋላ የስደቱ አመራር በዕጣ እንዲወሰን ተስማሙበት። ከሦስቱ ነገዶች መካከል አንዱ ለአዋሽ በስተ ሰሜን በሚገኘው አገር ላይ እንዲቀር ሁለቱ ነገዶች በስተ ሰሜን ምሥራቅና ከአዋሽ በስተ ምዕራብ ወደ ሚገኘው አገር እንዲሰደዱ ተወሰነ። ከዚህ በኋላ በሸዋ የሚቀረው ነገድ የትኛው እንደ ሆነ ዐባይ ወደ ተባለው አቅጣጫ የሚሰደዱት የትኞቹ እንደ ሆኑ ለመወሰን ዕጣ እንደ ገና በተጣለ ጊዜ ዕጣውም ከአዋሽ በላይ የሚገኘውን አገር ለቱለማ ነገድ ዕጣውም ስለዚህ መጫና ወሎ በየግንባራቸው ባለው አገር ላይ እንዲሰደዱ ተስማሙ። ለመጫ ነገድ ዕጣ የሰጣቸው አገር ከአዋሽ በስተ ምዕራብና በስተ ደቡብ የነበረው አገር ስለ ሆነ መጫዎቹ አዋሽን ተሻግረው ወደ ምዕራብ መጓዝ ጀመሩ። ጕዟቸውን ከመጀመር አስቀድሞ የመጫና የቱለማ ነገዶች አዋሽ ወንዝ ላይ ተሰብስበው ተላቅሰው እንደ ተሰነባበቱ በአፈ ታሪክ ሲወርድ ሲዋረድ እየተእንገረ ዘመናችን ድረስ ሲገለጽ የቄየ ነው። መጫዎች አዋሽን ተሻግረው ወረራ ከመጀመራቸው ቀድሞ በዐባይና በግቤ ወንዞች መካከል የሚገኘው አገር ለሁለት ታላላቅ ግዛቶች ተከፍረው የቄዩ ናቸው። እነዚህም ሁለቱ ዳሞትና ቢዛም ይባሉ ነበር። በዚያን ዘመን ዳሞት የተባለው አውራጃ በዐባይና በአዋሽ መካከል የሚገኘው አገር ነው። ቢዛም ዛሬ ወለጋ የተባለው ጠቅላይ ግዛት የሚገኝበት ምድር ነው። በነዚህ በሁለቱ አውራጃዎች ሲኖሩ የነበሩት ሕዝቦች ጋፋቶችና ዲና የተባሉ የእናሪያ ነገድ ጐሳዎች ነበሩ።

ዳሞትና ቢዛሞ በአጼ ዐምደ ስዮን ዘመነ መንግሥት (ከ፲፫፻፬ እስከ ፲፫፻፴ ዓ.ም) በተጻፉት መዝሙሮች ስማቸው ተጠርቶ ስለምናገኝ በ፲፬ መቶ ዘመንም ቢሆን የንጉሠ ነገሥት ግዛት እንደ ነበሩ ለመረዳት ይቻላል።

የቢዛሞ አውራጃ ስም በኢትዮጵያ ድርሰቶች ውስጥ መጀመሪያ ተጽፎ የምናገኘው በአጼ ይስሐቅ ዘመነ መንግሥት ከ(፲፬፻፬ እስከ ፲፬፻፲፱) በተጻፉት መዝሙሮች ነው። በመዝሙሮቹም ውስጥ ቢዛም ለአጼ ይስሐቅ መንግሥት ፍየሎችንና ወርቅ የሚገብር አውራጃ መሆኑ ተመልክቶዋል።

የሆነው ሆኖ መጫዎች አዋሽን ተሻግረው የዳሞትን ግዛት ከመውረራቸው አስቀድሞ በ፲፭፻፲፱ ዓ.ም ግራኝ ኢትዮጵያን በወረረ ጊዜ የዳሞት ገዥ የነበረው ሹም የንጉሠ ነገሥትን መንግሥት ከድቶ ለግራኝ እንዳደረለት ባለፉት ምዕራፎች ተመልክቶዋል። ስለዚህ በዳሞትና በቢዛሞ ግዛቶች ውስጥ ብርቱ ተከላካይ የጦር ሠራዊትም በአውራጃዎቹ የነበረ አይመስልም። የኦሮሞን ሠራዊት ለማገድ የሚበቃ የጦር ኅይል ባለመኖሩ ከመጀመሪያው አገሩን ወርሮ ለመያዝ ለመጫዎች ተመችቶዋቸው ተገኘ።

የወሎ ነገድ ግን የደረሰው ዕጣ በስተ ምሥራቅ ሰሜን ያለው አገር ስለ ነበረ ያማራውን አገር አቋርጦ ለመዝመት ቀላል ነገር ሆኖ አላገኘውም። ስለዚህ ከዝቋላ አቅራቢያ ወደ ቆላው አገር ላይ ከገሠገሠ በኋላ በይፋት በስተ ምዕራብ አድርጎ ወደ ሰሜን በመጓዝ ከቆላው እንደ ገና ወደ ግራ ተእምልሶ አንጐት የተባለውን የታወቀ የንጉሠ ነገሥት ግዛት ወሮ ያዘ። የወሎ ነገድ የሚበዛውን መንገድ የተጓዘው እባዳል ድንበርና በአማራ አገር መካከል ስለ ሆነ፥ ሁለቱም ሕዝቦች ፲፭ ዘመን ሙሉ ተዋግተው ሠራዊታቸው በተዳከመበት ጊዜ በመሆኑ ብርቱ መቃወም ሳይደርስበት አንጐት ድንበር ላይ ለመድረስ ቻለ። የወሎ ነገድ ያደረገውን ወረራ ከመቀጠል አስቀድመን መጫዎች አዋሽን ከተሻገሩ በኋላ ያደረጉትን ጕዞ እንመልከት።

ይኸ ጐሣ ወረራ ከማድረግ አስቀድሞ ሰላዮችን ወደ እናሪያ ግዛቶች አሰማርቶ ጡጤዎች ወይም ከተማኦች የሚከትሙበት ቦታ አጥንተው እንዲያስታውቁት ላካቸው። ለከተማቸው ምቹ ሰፈር አድርገው ያሰቡት በአቅራቢያ ለከብቶታቻቸው ሰፊ ግጦሽና ውሃ ያለው ሜዳ የሚገኝበት ስፍራ ነበርና በሰላዮቻቸው አመልካችነት በጌዶና በቢሎ መካከል በግቤ መሐል የምትገኝ ጡጤ ብስል የምትባል ጉብታ ቦታ መረቱ። ከዚህ በኋላ የመጫ ፈረሰኞች እንደ ውሃ ሙላት በዳሞት አውራጃ በአገር ላይ ፈሰሱ። ከእናሪያ ሕዝቦች መካከል አንዳንዶች ጐበዞች አምባ ላይ ወጥተው ምሽት እየሠሩ ተከላከሉ። የሜብዙት ግን ሸሽተው ዐባይን እየተሻገሩ ዛሬ በጐጃም ጠቅላይ ግዛት ውስጥ እሚገኘው ዳሞት አውራጃ ውስጥ ተሰደው ገቡ። በዘመኑ ግን ዳሞት የተባለው አውራጃ ካባይ ወንዝ ግራና ቀኝ የነበረው አገር ስለ ነበር ጋፋቶቹ ከዐባይ በስተ ግራ የነበረውን አገር ሲለቁ ካባይ በስተ ቀኝ ከነበረው ከጐሣቸው ጋራ ተቀላቀሉ።

የቀሩት የአሸናፊዎቹ ጥገኛ ሁነው ከጋላ ሕዝብ ጋራ ተቀላቅለው ኖሩ። የመጫ ጦር ጡጤ ብስል በደረሰ ጊዜ የተከተለው የጐላው ጓዝ መንጋዎቹን ነድቶ ከጦሩ ጀርባ እንደ ተጓዘ ጡጤ ብስል ደርሶ ከተመ።

የመጫ ነገድ ከአዋሽ ሜዳ ተነሥቶ ወደ ምዕራብ ሲጓዝ ሌሎች ሁለት የኦሮሞ ጐሣ ክፍል ግምብቹና አደዓ የተባሉት ከወላቡ ተጕዘው በኮይራ በኩል አድርገው ግቤ ሜዳ ላይ ከመጫዎች ጋራ ግንኙነት አደረጉ። በአፍ ታሪክ እንደሚነገረው መጫዎች ቦኩ የተባለውን በትረ ሥልጣን ከግምብቹ ቀምተው አንመልስም በማለታቸው መጫዎች ባንድ በኩል ሁነው ግምብቹና አዳዓ በሌላ በኩል ሁነው ትልቅ ጠብ አደረጉ። በዚሁ ጠብ ምክንያት መጫዎች እንደ ገና ከሌሎች ከኈልቱ ጐሣዎች ተነጠልው ወደ ምዕራብ ጉዞዋቸውን ቅጠሉ ይባላል። ይኸ ጠብ የደረሰው ኦሰሌ ቢቢ ከመድረሳቸው አስቀድሞ ወይም ኦሰሴ ቢቢ ከደረሱ በኋላ መሆኑን ለማረጋገጥ አስቸጋሪ ነው። የሆነው ሆኖ የነዚህ የሦስት ነገድ መለያየት በቦኩ ላይ በተነሣው ጠብ ምክንያት ቢደረግም ሥረ ነገሩ እንደ ገና መሬት ስለ ጠበባቸው ሳይሆን አይቀርም። ከመቶ ዘመን ባነሰ የኦሮሞ፣ ነገድ ከወላቡ ተሰዶ የኢትዮጵያን ከሦስት አንድ እጅ በሚሆን አገር ላይ መዘርጋጋቱን ስናስታውስ ከኢትዮጵያም ደጋ አፍሎ ተርፎ በምሥራቅና በመካከለኛው አፍሪካ ላይ መስፋፋትን ስንመለከት እያንዳንዱ ጐሣ የበረከተ ሕዝብ እንደ ነበረው ለመገንዘብ አያዳግትም። የጐሳዎቹም ብዛት በመዋለድ ብቻ ሳይሆን ሚድቻ ያሰረውን ሁሉ እንደ ኦሮሞ ጐሣ ስለሚቀበሉት ካንድ ወደ ለኢላው በተሻገሩ ቍጥር ኦሮሞነትን የታቀፈውን ሁሉ እንደ ኦሮሞ ጐሣ ስለሚቄጥሩት በየጊዜው ብዛት ጨመረላቸው። ይህም ቢባል በዘመኑ የኦሮሞ ሕዝብ ብዛት እንደ ባሕር አሸዋ እንደ ስማይ ከዋክብት የበዛ መስሎ ይታይ ነበር።

ጡጤ ብስልን ዋና ከተማቸው አድርገው ከሰፈሩ በኋላ አደላድለው የያዙት አገር እክግቤ እናሪያ አንሥቶ ታላቁን የግቤ ወንዝ ተከትሎ ጡጣ ገንባል እስከሚባል አገር ድረስ ያለውን አውራጃ ነው ይባላል። መጫዎች ብስል ኦሰሌ የተቀመጡት አምስት ትውልድ ነው። ይህ ግጦሽ የመላበት ለእርሻም የተመቸ ለምለም የሆነ ሜዳ ለአምስት ትውልድ ለመጫዎች የሚበቃ ትዳር ሰጣጨቸው። ነገር ግን በአስምተኛው ትውልድ መጨረሻ ሕዝቡና ከብቱ እንደ ገና ተራብቶ ያቀርኑት አገር እየጠበባቸው በመሄዱ ምክንያት ሕዝቡ በከተማ ውስት ከብቶቻቸው ከግጦሽ ሜዳ ላይ ተጣበው እንደ ገና መጨናነቅ ላይ ደረሱ። ይልቁንም በጡጤ ብስል ከተማ ውስጥ ሕዝቡ ታጭቆ የጤና ጥበቃ ጥበብ ባለመኖሩ ከተማው አድፎ በየጊዜው ተስቦና ወረርሺኝ በሽታ እልቂት አደረሰባችወ። ሕዝቡን ከዚህ አኳኋን ለማዳን ከመካከላቸው አንዱ ሽማግሌ ይኸን ነገር እንድንለቅ አስፈላጊ መሆኑን እንድነግራችሁ እግዚአብሔር በሕልም ገለጸልኝ ብሎ ነገራቸው። ስለዚህም ሕልም ሉብዎቹ ታላቅ ሸንጐ ጠርተው ከመከሩበት በኋላ በሕልሙ ፍች ተስማሙበት። ይሁን እንጂ ጐሣው ስለ በዛ የሚይዙትን አዲስ አገር የሚካፈሉበት ሐሳብ ማቀድ አስቸገራቸው። ለዚህ ዘዴ ፍች ሳይገኝለት ቀርቶ አንዱ ሰው በረቴ ቆሸሸ፤ ቤተ ሰቦቹ በበሽታ እንዳያልቁ ብሎ ቤቱንና በረቱን ባቃጠለ ጊዜ እሳቱ ተዛምቶ ከተማውን በሙሉ ለቃጠሎ ሰጠ። ከዚህ በኋላ ያው ፊት ሕልም ያየው ሽማግሌ እንደ ገና ስለ አገሩ መከፋፈል አኳኋን በሕልም ተገለጸልኝ ሲል የሚከተለውን ዘዴ ለመጫ ሸንጐ አስረዳ ይባላል።

ዘዴውም እንደሚከተለው ነው። እያንዳንዱ ጐሣ ለመንጋዎች መሪ የሆነ ኮርማ ይመረጥና ኮርማ ከራቢቻ ብሎ እንዲሰየም ይደረግ ዘንድ መከረ በኮርማውም ጀርባ ላይ ኦሮሞዎች በአምልኮዋቸው ውስጥ እንደ ንዋየ ቅድሳት የሚቄጠር ከለቻና ጫጩ የሚሉትን ነገሮች ይጫንበት ጧት በረት ሲከፈት ማንም ኮርማውን ከፊቱ ሆኖ እንዳይመራው ከኋላውም እንዳይነዳው ኮርማው ውደ ፈለገበት ጕዞ ሲያደርግ ሌላው መንግጋ እሱን ተከትሎ መጓዙ ስለ ማይቀር የኮርማው ባለቤት የሆነው ጐሣ፣ ተከትሎት እንዲጓዝ ወሰን አለ ከቀኑ ጕዞ በኋላ ምሽት ሆኖ ኮርማው ሲያርፍ ጐሣውም እዚያው አብሮ እንዲሰፍር ሁኖ በማግስቱ ኮርማው ጉዞውን አልቀጥል ያለ እንደሆን ጐሳው ቀበሌውን ይዞታ አድርጎ ይስፈርበት ያለ እንደሆን ጐሳው ቀበሌውን ይዞታ አድርጎ ይስፈርበት አለ። የመጫ ሉባዎች ተሰብስበው በሸንጎ የዚህን ሰው ሕልም ሰምተው ከመከሩበት በኋላ ነገዱ በዚሁ ሰው ራዕይ አካሄድ በምዕራብና በደቡብ ኢትዮጵያ ላይ እንዲዘረጋጋ ኮቱ ዱፌ እያሉ ሴረ ቱማ ዓደረጉ። ሴረ ቱማ ማለት ሕግ መደንገግ ማለት ነው። ለጕዞው የሚያስፈገውን ዝግጅት ከአደረጉ በኋላ መጫዎች ድንጋጌውን በመከተል ከጡጤ ብስል ተነሥተው በየጐሣቸው ኮርማዎቹ ያሳዩዋቸውን መንገድ ይዘው መዘረጋጋት ጀመሩ። በጕዞዋቸውም ጊዜ እባንድናድ ወረዳ ያንዱ ጐሣ ኮርማ የሌላው የሄደበትን አቋርጦ ያ ጐሳ በያዘው ምድር ላይ ስለ ዐረፈ ግጭት የሚያመጣ ነገር ሆኖ ተገኘ። ስለዚህ ሉባዎች እንደ ገና ተሰብስበው የሚከተለውን ሕግ ደነገጉ። በማንኛውም አኳኋን ኮርማ ከራቢቻ ከአንዱ ቦታ ከቆመ በኋላ ሉባዎች ስብሰባ አድርገው የያንዳንዱን ጐሳ ቀበዩ (ይዞታ) ሴረ ቱማ እያደረጉ ይከልሉት እንጂ የሉባ ሸንጎ ሳይደነገግ ማንኛውም ቀበየ እንዳያደርግ መደቡ። እነሆ የመጫ ነገድ ይህን ድንጋጌ መሠረት አድርጎ ኮርማ ከራቢቻን እየተከተለ ከጡጤ ብስል ተከፋፍሎ በስተ ሰሜን እስከ ዐባይ በስተ ደቡብ እስከ ጐጀብ ወንዝ በስተ ምዕራብ እስከ ቱሉ ወለል ተስፋፍቶ በምዕራብና በደቡብ ኢትዮጵያ ላይ ተዘረጋጋ። የኮርማ ከራቢቻ መሪነት ከጡጤ ብስል በስተ ሰሜን እስከ ግንደ በረት ያለውን አገር ለጨሊያና ለሊበን ጐሳ ሰጣቸው። ሌቃዎች የተባሉት ጐሣዎች ከራቢቻቸውን ተከትለው ከግቤ እስከ ቱሉ ወለል ያለውን ሀብታም ምድር ወረሱ። ሁሌ የተባለው የጂማ ጐሣ ኅብረት ወደ ደቡብ ተጕዞ ከዴዴሳ ወንዝ እስከ ጐጆብ ወንዝ ያለውን አገር ያዘ። በኋለኛው ዘመን ጂማ ጕማ ጌራ ሊሙ እናሪያና ጉማ የተባሉትን አምስቱን የግቤ መንግሥት ያቋቋሙ እነዚሁ የመጫ ክፍል የሆኑ የሁሌ ጐሣዎች ናቸው።

ከብስል ኦሴሌ ከተነሡት የመጫ ጐሣዎች መካከል ተከላካይ ወገን ያጋጠማቸው ወደ ጥቅል ምዕራብ የተጓዙት የሌቃና የሲቡ ወገኖች ናቸው። ኦሮሞች ከያዙት በኋላ ወለጋ ብለው በሰየሙት አገር የብሮንዝ አልጋ የነበረው የእናሪያ ንጉሥ የሚነግስበት አገር መሆኑን እንደ ማስታወስ ያስፈልጋል። በታሪክ ውስጥ ይኸ አውራጃ ቢዛም ተብሎ የታወቀው ነው። ሁለተኛው ከባሮ ወንዝ አንሥቶ ምናልባት እስከ ዴዴሳ ድረስ የተዘረጋው የአንፊሎ ሞቲዎች ግዛት ነበረ። እነዚህ ሕዝቦች ያደረጉትን ትግል ለመግለጽ ለመከላከያ የሠሩት፥ እርድና ካካ፥ በየተራራዎችና በየጫካው እስከ ዛሬ ይታያል። ነገር ግን ከእናሪያዎች የበለጠ የጦር ኅይል የነበረበት የሰሜንና የምሥራቅ ኢትዮጵያ መሪዎች ማቆም ያልቻሉትን የኦሮሞ ፈረሰኛ የምዕራብ እናሪያዎች ሊገቱት አለመቻላቸው አያስገርምም። በሌቃና በሲቡዎች ከተወረሩት ወገን አንዱ ዐባይን ተሻግሮ ወደ ዳሞትና ወደ ወምበራ ተሰደደ። የአንፊሎው ወገን ግን ብዙዎች እንደሚሉት በውጊያው ውስጥ ያለቁ አይመስልም። ኦሮሞች አገሩን ከያዙ በኋላ ሜዲቻ እየሠሩላቸው ገበሮ የሚባለውን ስም ሰጥተዋቸው ከራሳቸው ጐሣ ጋራ አዋሐዱዋቸው። ከሰዮና ከቄለም በስተ ምዕራብ የምትገኘው አንፊሎ ግን የእናሪያን ቋንቋዋን እንደ ያዘች ዛሬ ድረስ ቆይታለች። ከሞቲው ማዕርግና ከአንድናድ የእናሪያ ልማዶች በቀር አንፊሎዎች የኦሮሞችን ቋንቋና ሥልጣኔ ደርበው ተቀብለው ቄይተዋል።

ሲቡዎች ዳቡስን ተከታትለው በዚህ ወንዝና በዐባይ መካከል ያለውን አገር ሲይዙ ሌቃዎች ዘልቀው ባሮ ድንበር ድረስ ተጓዙ።

ሌቃ የተባለው ጐሣ የወለጋን ስፋት አቋርጦ ጋሮ ምድር ድረስ ዘልቆ ሄደ። በጕዞውም ጊዜ በሰዮና በቄለም ወረዳዎች መካከል የሚገኘውን ውብን ተራራ በስተ ቀኝ አየው። በአፈ ታሪካቸው የወላቡን ተራራዎች ውበት ያልረሱት ሌቃዎች ይህን ድንቅ የሆነ ከዙሪያው አገር ሁሉ ተነጥሎ ብቻውን እንደ ወጋግራ ወደ ሰማይ አቃንቶ የቆመውን ተመልክተው፥ የጥንትን አገራቸውን ናፍቆት ቀሰቀሰባቸው። ይበልጥም ደግሞ በተራራው ላይ ወጥተው በዙሪያው ያለውን ቆንጆ አገር አዘቅዘቀው በተመለከቱ ጊዜ ወደ ሰማይ ያረጉ መሰላቸው። ስለዚህ ይኸን ተራራ ወለል ብለው ከሰየሙት በኋላ የሌቃዎች ቅዱስ አገር አደረጉት። በዚያ አቅጣቻ ለሰፈሩት ሌቃዎች የወለል ተራራ ዋና ጡጤ ከመሆኑ ሌላ የቡታ መረጃና የአምልኮ ሥነ ሥርዐት የሚፈጸምበትና የሉባዎቻቸው ሸንጎ ተሰብስቦ ሴረ ቱማ የሚያደርጉበት ቦታ ሆናቸው። በሌቃዎች ግጥም ውስጥ ለወለል ተራራ የተዘፈኑት ምስጋናዎች አያሌ ናቸው።

በወለል ተራራና በዙሪያው በሚገኙት ወረዳዎች ከሰፈሩና አገሩን አረጋግጠው ከያዙ በኋላ ወደ ሩቅ ምዕራብ የሄዱት ሌቃዎች ከዚያ ተንቀሳቅሰው በዙሪያው ያለውን ደጋ አገር ሁሉ እየወረሩ መውሰድ ጀመሩ። በዚህም ጊዜ በአውራጃው የሚገኙት የእናሪያ ሕዝቦች የጠነከረ መካከል ያደረጉ አይመስልም።

ስለዚህ ብዙ ትውልድ ሳያልፍ በዴዴሳና በግቤ ወንዞች በስተ ምዕራብ የሚገኘው አገር ሁሉ ኢሉ አባ ቦር (ኢሉባቦር) ጭምር በሌቃዎ እጅ ወደቁ። በአገሩ የሚገኙትም እናሪያዎች ሚዲቻ እየሠሩ ገበሮ የሚባል ስም እየተሰጣቸው ከኦሮሞ ነገድ ጋራ ተቀላቀሉ። አንፊሎ ብቻ ከሌቃዎች ጋራ በመስማማት የእናሪያ ሞቲዋንና የከፋ ቋንቋን እንደ ያዘች ቄየች። ይሁን እንጂ አንፊሎዎችም በጊዜ ብዛት በጋብቻና በማኅበራዊ አንዋንዋር ከሌቃዎች ጋራ መቀላቀላቸው አልቀረም። ባለንበር መቶኛ ዘመን የአንፊሎ ሕዝብ ኦሮምኛንና ከፊችን ሲናገር እናገኘዋለን። ከሰዮና ከቄለም በሰተ ጅርባ ያለው አገር ግን እንደ ተርብ የሚናደፍ ጥቁር ወባ ያለበት ወረዳ ለደገኛ ሕዝብ የማይመች ዝቅተኛ ቆላ በመሆኑ የሌቃ ጐሣ ወደ ቆላው ለመውረር አልፈቀደም። እንዲያውም የምዕራብ ደጋ ምድር ከተያዘ በኋላ ወለል ላይ የደረጁት ሌቃዎች ወደ ደቡብ ምሥራቅ ገፍተው ላሎ ቅሌ የተባለውን ወረዳና ኢሉ አባ ቦርን በወረራ ወሰዱት። እንጂ ወደ ጋምቤላ አልዘመቱም። እንግዲህ ከወላቡ የተነሣውን የኦሮሞዎችን የተሰዳጅ ሕዝብ ናዳ በስተ ምዕራብ በኩል የሁምቢ ጫካና የባሮ ወንዝ ከለለው ለማለት ይቻላል። በዓለም ታሪክ ውስጥ ከምናነባቸው የሕዝብ ስደት ታሪክ መካከል ኦሮሞዎች ከመቶ ዓመት ባነሰ ጊዜ ውስጥ ያነካወኑት የምድር ይዞታ ከሚያስደንቁት ሁኔታዎች አንዱ ሆኖ ነው።

**ስለ ወሎ ጐሣ መሰደድ።**

በዘመናችን የሸዋ ኦሮሞ ምድር የሚባለውን አገር በዕጣ ለቱለማ ጐሣ ለቀውለት የሄዱትን የሌሎችን ጐሣዎች ታሪክ ከመፈጸም አስቀድሞ የወሎን ጐሣ ታሪክ በአጭሩ እናስረዳለን። ከአፍ ታሪክ እንደምሰማ የወሎ ከቱለማዎች የተለያየው መጫዎች አዋሽን ተሻግረው ወደ ምዕራብ ከተጓዙ በኋላ ነው። በ፲፭፻፶፬ ዓ.ም በገዳ ሮበሌ የጀመረው የአምስቱ ገዳ ዚሪያ ተፈጸመ። በዚሁ ዓመተ ምሕረት ቡታ አርደው የነገዱን አስተዳደር ሥልጣን የተረከቡት ሉባዎች ገዳቸውን ሐንፋፋ ወይም ዱሉ ብለው ሰየሙት። እነዚህ ሉባዎች የሚባል ባለገዳ ልጆች ስለ ሆኑ እንደ ደንቡ ገዳቸው ሚልባ ሊባል ይገባ ነበር። ነገር ግን ኦሮሞዎች ከወላቡ ተንቀሳቅሰው ሰፊ ምድር ለመያዝ ከተለያዩ በኋላ አንድ አንድ ጐሣዎች የገዳዎችን ስም እንደ ለወጠው ከዚህ ቀደም ተገልጾዋል። ይሁንና የወሎን ነገድ ዘመቻ ለመጀመሪያው ጊዜ የመሩት የሐንፋፋ ወይም የዱሉ ባለገዳዎች ናቸው። ታላቁ ወረራ ከመጀመሩ አስቀድሞ ወላቡንና ቱሉ አምዱልን የኦሮሞች መነሻ ቦታ አድርገን ስለ ቄጠርን የወሎ ጐሣ ከመንቀሳቀሱ አስቀድሞ መካከለኛውን ደጋ ቱለማዎች በምሥራቁ ደጋ ቱለማዎች በምዕራብ ደጋ መጫዎች ሰፍረውበት እናገኛለን። አራተኛው ነገድ ለሆነው ለወሎ ጐሣ የቀረው ክፍያ ከሰሜኑ ኢትዮጵያ ደጋ መሻማት ብቻ ነበር። ስለዚህ ይህ ጐሣ ወደ ሰሜን የሚጓዝበትን መንገድ ማግኘት ነበረበት። ይልቁንም በነዚህ አውራጃዎች ውስጥ የደረጀ የንጉሠ ነገሥት ጦር ስለሚገኝባቸው እነሱን አቋርጦ ማለፍ የማይቻል ነበር። የሆነው ሆኖ የሐንፋፋ ገዳ መሪዎች ከኦዳ ነቤ ተነሥተው መጀመሪያ ወደ ምሥራቅ ከተጓዙ በኋላ በደጋውና በቆላው መካከል በንጉሠ ነገሥት በሚተዳደሩ ወረዳዎችና በአዳሎች ድንበር ላይ አልፈው ወደ ሰሜን ለማቃናት መደቡ። የወሎ ክፍል ጐሣዎች በጉዞአቸው ጊዜ አዋሽን ተሻግረው ካቲሲኖ ከምትባል ቦታ ላይ ጊዮርጊስ ኃይሌ የተባለው የንጉሠ ነገሥት ጦር መንገዳቸውን ለመዝጋት ሰፍሮ አገኙት። ከቲሲኖ ላይ ከዚህ ከንጉሠ ነገሥት ኅይለኛ ሠራዊት ጋራ ታላቅ ውጊያ አደረጉ። በዚህ ዘመን የወሎም ጐሣዎች እንደ ወንድሞቻቸው እንደ ቱለማና እንደ መጫዎች የደረጀ ፈረሰኛ ስለ ነበራቸው ጊዮርጊስ ኃያሌን አሸንፈው መንገድ ማስለቀቅ ቻሉ።

ካቲሲኖ ላይ ጊዮርጊስ ኃያሌን ድል ካደረጉ በኋላ የደጋውን አፋፍ ተከትለው ጉዞ ቸውን ወደ ሰሜን ከቀጠሉ በኋላ ከዚያም ወጥተው በአንጐት አውራጃ አፋፍ ደጋውን አገር፥ ያዙት ከጐሳው መካከል ተከፍሎ በአንጐት በስተ ደቡብ ያለውን አገር ይዞ ወሎ ብለው ሰየሙት። ሌሎችም ዛሬ የጁ የሚባለውን ወረዳ ከያዙ በኋላ ወደ ሰሜን ቀጥለው ያዘቦና የራያ ጐሣ ዛሬ የሚኖርበትን አውራጃ ይዘው ሰፈሩበት። እነዚህን አገሮች ይዘው ከሰፈሩበት በኋላ የሐንሩፋ ባለገዳዎች ጋንዝንና ሳይንትን መውረር ጀመሩ። ከነዚህም አንዱ ባርቱማ የተባለው ጐሣ ዋቃ የተባለውን የሐርቦን ወንም ወግቶ ከገደለው በኋላ በጌምድርን ወርሮ ከመካከለኛው ያማራ ገር ጦር ከተዋጋ በኋላ ወደ ፊት መግፋት ተስኖት ከዚያው መቆም ግዴታ ሆነበት።

እንግዲህ የወሎን ጐሣ በ፲፮ኛው መቶ መጨረሻ አማራና ትግሬ ድንበር ላይ እንተዋቸውና ቀጥለን የቱለማ ጐሣ ከኦዳ ነቤ በነቃነቀ ጊዜ ወደ አደረገው ዘመቻ እንመለስ።

በ፲፭፻፷፪ ዓ.ም የሐንሩፋ ገዳ ፰ ዓመት ተፈጽሞ ከአርባ ዓመት በፊት ከሙዳና ገዳ ጊዜ ቡታ ያረደው ትውልድ ልጆች ባለገዳ ለመሆን ደረሱ። ቡታ ባረዱም ጊዜ ገዳውን ሮበሌ ብለው ሰየሙት። በዚህ በሮበሌ ገዳ ጊዜ ትልቅ ዘመቻ ያደረገው የቱለማ ጐሣ ነው፤ እላይ እንደተመለከተው ሁሉ ከረዩዎች ወደ ምሥራቅ ሜጫዎች ወደ ምዕራብ ወሎዎች ወደ ምሥራቅ ሰሜን መጓዛቸውን ስናትት ቱለማዎችን ኦዳ ነቤ ላይ ተውናቸው። በ፲፭፻፷፪ ዓ.ም ቱለማዎቹ ከኦዳ ነቤ ዙሪያ ተነሥተው ሸዋን ለመውረር በተጓዙ ጊዜ በአዝማች ዘረ ዮሐንስ የተመራ የንጉሠ ነገሥት ጦር መንገድ ላይ ጠብቆ ገጠማቸው። ከጦርነቱም ላይ አዝማች ዘረ ዮሐንስ ሞተ፤ ሠራዊቱም ተሸነፈ። በዚያን ጊዜ የሮበሌ ባለገዳዎች የሸዋና የጐጃም መንገድ እንደ ተከፈተላቸው ቄጥረው በግሥጋሤ ወደ ፊት ተራምደው ዛሬ የሸዋ ኦሮሞ ምድር ከተባለው አገር ላይ ሰፈሩ።

ሸዋ የንጉሠ ነገሥት መንግሥት ግዛት እምብርት እንደ መሆኑዋ የቱለማዎች ወረራ ከሌላዎቹ ወራሪዎች ሁሉ የኢትዮጵያን መንግሥት ሳያሳስበው አልቀረም። ሁኖም የቱለማዎች ወረራ የተደረገው አጼ ገላውዴዎስ ጦረንት ላይ ከሞተ በኋላ ባጼ ሚናስ ዘመነ መንግሥት ስለ ነበረ የንጉሠ ነገሥት መንግሥት በጽኑ ሊከላከላቸው አልቻለም። ቀደም ብለን እንዳሳሰብን ሁሉ ከግራኝ ጋራ በነበረው ጦርነትና ቀጥሎም ዓሊ ኑር ባደረገው ውጊያ ምክንያት የንጉሠ ነገሥት የጦር ኅይል ብቻ ሳይሆን ሕዝቡ በመላ ታላቅ ድካም ላይ ይገኝ ነበር። ሁኖም መንግሥት ጊዜውን ጠብቆ ሠርጸ ድንግል ለመሪነት እንደ ደረሰ የኦሮሞችን መስፋፋት ለማገድ ሲዝጋጅ ቄየ። ሠርጸ ድንግልም የንጉሠ ነገሥትን ሥልጣን አረጋግጦ እንደ ያዘ የኦሮሞች ወረራ ለንጉሠ ነገሥት መንግሥት አደጋ መሆኑን በመመልከት ሠራዊቶቹን አስከትቶ ኦሮሞች ወደ ሰፈሩበት ተጓዙ። በዚያን ጊዜ የቱለማ ጐሣዎች ወደ ኋላ የተመለሱ ይመስላል። ሆኖም በሚከተሉት ዓመታት አጼ ሠርጸ ድንግል የመሩት ጦር ጕዞውን ወደ ፊት ቀጥሎ ዙዋይ ደስ ሄደ። ከዙዋይ አጠገብ በ፲፭፻፷፯ ዓ.ም የሮበሌ ባለገዳዎች የነበሩ የአባቲ ጐሣዎች ከንጉሠ ነገሥቱ ጦር ጋራ ገጥመው በፍጹም ተሸነፉ። ከጦርነቱም ላይ ኦሮሞች በአያሌ ተፈጁ። የዘመኑ ታሪክ ጸሓፊ አባ ባሕሪ ከአባቲ ጦር መካከል ከዐሥር ሰው የበለጠ አላመለጠም ብሎ ጽፏል።

አጼ ሠርጸ ድንግል የአባቴን ጦር ካዋእደሙ በኋላ በዳሞት በኩል ያለውን አገር ለማቅናት ወደ ጐጃም በተሻገሩ ጊዜ ቱለማዎች እንደ ገና ዘምተው ሸዋንና ጐጃምን መውረር ጀመሩ። ወረራው ግን በነዚህ አውራጃዎች ላይ ጥፋት አደረሰ እንጂ ለኦሮሞች ድል አልሰጣቸው።

በ፲፭፻፸ ዓ.ም የተለወጠው ገዳ ብርመጄ ተብሎ ተሰየመ። በዚህ ገዳ ቡታ ያረዱት የፊተኛው የኪሎሌ ባለገዳዎች ልጆች የሆኑት ትውልድ ነበሩ። በዚህኛው ገዳ ዘመን ዋናዎቹ ዘማቾች የከረዩ ጐሣዎች ነበሩ። ከተደረገው ጦርነት ሁሉ እንደሚታይ የኦሮሞዎች ጦር አረማመድ እያንዳንዱ ገዳ የፊተኛው ገዳ ያልሆነውን አገር አልፎ መውረር እንደ ነበረ ሁሉ ገዳ በተለወጠ ቍጥር ከአዲሱ ገዳ ጊዜ ዋና ዘማች የሚሆነው አርፎ የቄየው ጐሣ ነበር። ይኸ ሲባል ሌሎቹ ጐሣዎች በጦርነቱ ተካፋይ አይሆኑም። ወይም በግንባራቸው ያለውን ጦር በመጠኑ አያጠቁትም ማለት አይደለም። ነገር ግን ከዘመቻቸው ታሪክ በግልጽ እንደሚታይ ሁሉ በየገዳው ትልቁ የዘመቻ ሸክም በልዩ ልዩ ጐሣዎች ትከሻ ላይ ወድቆ ተገኝቶዋል። ይኸም ዘዴ ታላቅ ወረራ ለማድረግ ተግባራቸው ያልነበረ ዝግጅት ለማድረግና አዲስ የጦር ፈሊጥ ለማከናወን እዳቸው።

በብርመጂ ገዳ ዘመን ውስጥ የከረዩ ጐሣዎች ሜያ በሚባል ጐሳ ላይ ዘመቱ። በ፲፮ኛው መቶ ዘመን ውስጥ ሜያዎች ስመ ጥሩ ቀስተኞች ነበሩ፤ የቀስታቸውን ጦር መርዝ እየነከሩ ስለሚተኵሱት ከጦርነት ላይ በጣም የተፈሩ አርበኞች ነበሩ። መርዝ የተነከረውን ጦር ለማሸንፍ የብርመጂ ባለገዳዎች ወታደሮቻቸውን ከራስ እስከ እግር የሚሸፍኑ ከበሬ ቆዳ የተሠሩ ጋሻዎች አዘጋጁ። ጦርነት በገጠሙ ጊዜ በሜያዎች። ቀስት የተተኰሰው ፍላጻ አዲሱን ጋሻ ለመንደል አልቻለም። ስለዚህ ሜያዎች ከሮሞ እግረኞችና ፈረሰኞች ፊት ለመቆም አልቻሉም። ሜያዎች ተሸንፈው አገራቸው ከኦሮሞች እጅ ወደቀ። በ፲፭፻፸፰ ዓ.ም የብርመጂ ገዳ ሲለወጥ አዲሱ ገዳ ሙለታ ተብሎ ተሰየመ። በዚህ ዘመን አጼ ሠርጸ ድንግል ዳሞትን ለማቅናት ይዋጉ ነበር። ስለዚህ የሙለታ ባለገዳዎች ዐባይን ተሻግረው ጐጃምን ወረሩ። በወረራውም ጊዜ የንጉሠ ነገሥቱ ቤተ ሰብ ከአደጋ ሊወድቁ ምንም አልቀራቸውም። ስለዚህ ሰፈራቸውን ለቀው ጂበላ ተራራ ላይ ሰፈሩ። አጼ ሠርጸ ድንግልም ኦሮሞች ጐጃም መግባታቸውን በሰሙ ጊዜ በግሥጋሤ ዳሞት ተመልሰው አደራ ከሚባል ጦር ሜዳ ላይ ወግተዋቸው ድል አደረጉዋቸው። ከጦርነቱ ላይ ቍጥር የሌለው የኦሮሞች ጦር አለቀ። ስለዚህ ኦሮሞች ከጐጃም ወደ ኋላ ተመለሱ። ሆኖም የሙለታ ባለገዳዎች ወራሪውን አላቋረጡም። አጼ ሠርጸ ድንግል ጃዊዎችን ለመውጋት ወደ ዋግ ሲገሠግሡ በምዕራብ በኩል መጫዎች ተሻግረው ዳሞትን ወረው ዘረፉ። በስተ ምሥራቅ ደግሞ ቱለማዎች ሸዋን እንደ ገና ወረሩ።