**የአማርኛ ሐረግ።**

ከዓለማየሁ ሞገስ

በአ. አ. ዩ. የግዕዝ የቅኔ፥

የአማርኛ መምህር።

በመሬት ይዞታ በቅኔ በቅኔት ሳለቅስ የነበርሁ፣ እልል በል ወገኔ ቅኔ እየተቀኘሁ ከቅኔ ወጣሁ። በዓለምም ታወቀ ተራ ሰው መሆኜ ጭዋ ሰው መሆኔ፥ ካለፈ ከቀረ ከተረሳ ቅኔ።

ከደራሲው የካቲት ፳፭ ቀን ፲፱፻፷፯ ዓ.ም

|  |  |
| --- | --- |
| ማውጫ | ገጽ |
| መግቢያ | ፱ |
| ምዕራፍ ፩ ሆሄና ቀለም | ፲፩ |
| ክፍል ፩ ሆሄ | ፲፩ |
| ክፍል ፪ ቀለም | ፲፪ |
| መልመጃ ፩ | ፲፯ |
| ምዕራፍ ፪ የወል ሐረግ | ፲፰ |
| ክፍል ፩ ለቅሶ | ፲፰ |
| ክፍል ፪ ዘፈን | ፳፩ |
| ክፍል ፫ ቀረርት | ፳፪ |
| ክፍል ፬ እሆ! በሬ! | ፳፫ |
| መልመጃ ፪ | ፳፭ |
| ክፍል ፭ መዝሙር በወል ሐረግ | ፳፭ |
| ከደመና በላይ | ፳፮ |
| ተለባብሶ ኑሮ | ፳፰ |
| ማን ይበልጣል | ፴፪ |
| የኢትዮጵያና የሕንድ ውይይት | ፴፫ |
| ሥራ | ፴፬ |
| የፍልሰታ ቅዳሴ | ፵፫ |
| ቈንጂት ከሰው መኪና መረጠች | ፶፩ |
| ምዕራፍ ፫ ሰንጎ መገን | ፶፫ |
| ክፍል ፩ ቀረት በሰንጎ መገን | ፶፫ |
| ክፍል ፪ ፍከራ በሰንጎ መገን | ፶፬ |
| ክፍል ፫ መዝሙር በሰንጎ መንገ | ፶፭ |
| ክፍል ፬ ባለ 6ና ባለ 5 ቀለም ድብልቅ መዝሙር | ፶፮ |
| መልመጃ ፫ ባለ 6ና ባለ 5 ቀለም ድብቅል መዝሙር | ፶፮ |
| ባተሌ ፫ ባለ 6ና ባ5 ቀለም ድብቅል መዝሙር | ፶፮ |
| ምዕራፍ ፬ የተስፋ ሐረግ | ፶፯ |
| ክፍል ፩ የተስፋ ሐረግ ለብቻው | ፶፯ |
| ክፍል ፪ የተስፋና የሰንጎ መገን ሐረግ ድብልቅ | ፶፰ |
| መልመጃ ፬ የተስፋና የሰንጎ መገን ሐረግ ድብልቅ | ፶፰ |
| ምዕራፍ ፭ እማበራይ ባለ 3 ሐረግ | ፶፱ |
| ምዕራፍ ፭ እማበራይ ባለ 3 ሐረግ | ፶፱ |
| መልመጃ ፮ በጠቅላላ የሕፃናት ሐረጎች | ፷ |
| ክፍል ፩ አይኰል | ፷ |
| ክፍል ፪ አይኰል ከእማበራይ ጋራ | ፷ |
| ክፍል ፫ የአይኰል የእማበራይ የተስፋ የሰንጎ መንገን ድብልቅ ሐረግ ትጕሙን እንደ ያዘ ሲገባ | ፷ |
| ጨረቃ | ፷ |
| መንዴ | ፷፩ |
| ታዳጊ ሐረግ | ፷፩ |
| ነጋዴ | ፷፩ |

|  |  |
| --- | --- |
| ስቅለት | ፷፩ |
| ወሰላ | ፷፩ |
| መልመጃ 6 | ፷፭ |
| ምዕራፍ 7 ሰደፌ ባለ 7 ቀለም | ፷፮ |
| መልመጃ 7 ሰፌድ ባለ 7 ቀለም | ፷፮ |
| ምዕራፍ 8 ወዳጅ ዘመዴ ባለ 8 ቀለም | ፷፯ |
| መልመጃ 8 ወዳጅ ዘመዴ ባለ 8 ቀለም | ፷፯ |
| ምዕራፍ 9 መዲና ባለ 9 ቀለም | ፷፱ |
| መልመጃ 10 | ፷፱ |
| ሙሻሙሼ | ፷፱ |
| ጭራ ጭራ | ፸ |
| ከዚያ ላይ ንቢቱ | ፸ |
| ደረስህ አተር | ፸ |
| ትንሽ በርበሬ | ፸፩ |
| ወዘሬታ | ፸፩ |
| ያጤ ወንበር | ፸፩ |
| የጅግራ ዕንቁልላ | ፸፩ |
| ስብቅል | ፸፪ |

|  |  |  |  |  |  |
| --- | --- | --- | --- | --- | --- |
| ምዕራፍ 10 በገና | ፸፫ | 351/ የወንድም ፍቅር | ፸፯ | 372/ አየር ኅይል | ፹፪ |
| መልመጃ 11 | ፸፬ | 352/ ኅብረት |  | 373/ ወንዝ | ፹፪ |
| 332/ አበባ | ፸፭ | 353/ አባት | ፸፯ | ለማኝ | ፹፫ |
| 333/ ጐጆ | ፸፭ | 354/ ገበሬ |  | ላይ | ፹፫ |
| 334/ ዝምብ | ፸፭ | 355/ ኮከብ |  | ሌባ |  |
| 335/ ንብ | ፸፭ | 356/ ፀሓይ |  | ሴት | ፹፫ |
| 336/ ትምህርት ቤት | ፸፭ | 357/ አንጐል | ፸፰ | ሕግ |  |
| 337/ ባህል | ፸፭ | 358/ ትምህርት ቤት |  | መስቀል |  |
| 338/ ፍቅር | ፸፭ | 359/ ልብስ | ፸፰ | መኰንን | ፹፬ |
| 339/ ነጻነት | ፸፭ | 360/ መሪ |  | ማታ |  |
| 340/ ከተማ | ፷፮ | 361/ ኑሮ |  | ማዕረግ | ፹፬ |
| 341/ ዛፍ | ፷፮ | 362/ ክፋት |  | ማዘን |  |
| 342/ ከተማ | ፷፮ | 363/ ምሽት |  | ሞት | ፹፭ |
| 343/ ወንዝ | ፷፮ | 364/ ተንኰል | ፸፰ | ሥራ |  |
| 344/ ነጋዴ | ፷፮ | 365/ እውነት | ፸፱ | ራስ |  |
| 345/ እናት | ፷፮ | 366/ መነኰስ | ፹ | ሳማ | ፹፭ |
| 346/ ጠመንጃ | ፷፮ | 367/ በሬ | ፹፩ | ሰዓት |  |
| 347/ ሀገር | ፷፮ | 368/ እናት | ፹፩ | ስም |  |
| 348/ ክረምት | ፷፮ | 369/ ግብዝ |  | ቀን | ፹፭ |
| 349/ ስንፍና | ፸፯ | 370/ ትምህርት | ፹፪ | ቀጠሮ | ፹፮ |
| 350/ ተራራ | ፸፯ | 371/ አየር ኅይል | ፹፪ |  |  |

|  |  |  |  |  |  |
| --- | --- | --- | --- | --- | --- |
| ቀጨ | ፹፮ | አባት | ፹፱ | ደመና | ፺፪ |
| ቅጠል |  | አብነት |  | ደረሰ | ፺፪ |
| ቅባት | ፹፮ | አንድ |  | ደጋ | ፺፫ |
| በቅሎ | ፹፯ | አንጀት | ፺ | ድሮ | ፺፬ |
| በፈተና ጊዜ |  | አዞረ |  | ጃንጥላ |  |
| ባለቤት |  | አደረገ |  | ገነጠለ |  |
| ባለ አህያ |  | አደን |  | ገባ |  |
| ባላገር |  | እሳት |  | ጊዜ |  |
| ባል | ፹፰ | እጅ |  | ጠረጠረ |  |
| ተማሪ |  | ወንድም |  | ጥላ | ፺፭ |
| ተራ |  | ወጣት |  | ጮርቃ |  |
| አለፈ |  | ዐረቀ | ፺፩ | ጫማ |  |
| አመነ | ፹፱ | ዓለምተኛ |  | ፈት |  |
| አማረኛ |  | የዓለም ስም |  | ፍች |  |
| አበባ |  | ዘመኑ |  |  |  |
| አባ |  | ዘማ |  |  |  |

|  |  |
| --- | --- |
| ምዕራፍ ፲፫ | ፺፭ |
| ድብልቅ ቅኔያት | ፺፭ |
| ያልተረጋገጠ ቅናት | ፺፯ |
| ሀብተ ትንቢት | ፺፯ |
| ሲወለዱ እኩል ነበሩ | ፺፰ |
| ይህ ነበር የታየኝ | ፻፪ |
| መፍትሔ ቃላት | ፻፮ |
| መዘክረ ኅዳግ | ፻፮ |
| መጻሕፍትና የተጠየቁ | ፻፱ |
| አዛውንት | ፻፲፩ |

**መግቢያ።**

ጽሑፍ ሁሉ አንባቢ የሚቀርበው ላንድ ዓላማ መሆኑ በአስተዋይ ዘንድ ሁሉ የታወቀ ነው። የዚህ መጽሐፍም ዓላማ ባህላዊውን የአማርኛ ግጥም ሐረግ ለማወቅ ለሚፈልግ ሰው ለማስረዳት ነው። ስለዚህ መጽሐፉ ለአስተማሪም ሆነ ለተማሪ እኩል እንዲረዳ ሆኖ ነው የተዘጋጀው። ዐዋጁና አስረጂውን በደንብ እያጠና የሚሄድ ግለኛ አንባቢም ከአማርኛ ሐረግ ቀለም ግጥም የሚፈልገውን ሁሉ ያገኝበታል። የሚያስተምረውም ግጥም በያዘው ቃል ብቻ ሳይወሰን የሐረግም ትርጕም አለው። ዘለሰኛ ቢሆን የወል ሰንጎ መገን ቢሆን የጀግና ተስፋ ቢሆን የሕፃናት እያለ ይሄዳል። ሁሉንም በየደጁ ያዩአል።

ይህ ጥናት የተዘጋጀበት ምክንያት ብዙ ሰዎች የአማርኛን ሐረግ ሳያውቁ አዲስ ሐረግ ፈጠርን እያሉ ሰውን ሰለሚያወናብዱ ሐዲስ ሐረግ እንደሌለ ለማስረዳት ስለሆነ ለሐዲስ ሐረግ የቀለም ቍጥር መረጃ በአርኣያነት የሚቀርበው ሁሉ ጥንታዊው የሊቃውንቱ የመኳንንቱ የአዛውንቱ የሴቱ የወንዱ የጕብሉ የሽማግሌው ግጥምና ሐረግ ሲሆን የቀለሙ ቍጥር ከተገለጠና ከተረዳ በኋላ ግን የደራሲው ግጥምና ቅኔ በሰፊው ይሰጣል።

ዐዋጅ ሁሉ አሰረጅ አለው። ይህ በቂ መስሎ ሳይታይ ደግሞ ትምህርቱ በምሳሌ ብዛት እንዲረዳ በተሰጠው ዐዋጅ መሠረት የተዘጋጁ ብዙ ግጥሞችና ቅኔዎች ይለግታሉ (ይቀጥላሉ)። (ከ2 – 124 ቍጥር ይመለክቷል)። ጽሑፉ በዩኒበሲቲው እየተባዛ ከ1955 – 66 ለ 11 ዓመታት በማስተማሪያነት ተሞክሯል።

ይህ መጽሐፍ ያማርኛ ግጥምና ቅኔ ማስተማሪያ በሚል ርእስ ከተጻፈው ከደራሲው መጽሐፍ ጋራ ይስማማል። ዐዋጁን ከዚህኛው ምልክቱን ከዚያኛው እያስማሙ ማስተማርና መማር ትምህርቱ በቀላሉ እንዲገባ መርዳቱ አይጠረጠርም። ምልክቱ በዚህ መጽሐፍ በአኃዝ ቍጥር ተለውጧል። ይህም የሆነበት ምክንያት የማኅተሙንና የዐዋጁን ሥራ ለማቃለል ነው። በዐዋጁ ሁለቱ መጻሕፍት የተጣሉ እንደሆነ ይህኛው ከብዙ ጥናት በኋላ የወጣ ስለሆነ ይህን መከተል ነው። ይህ በዚያ ይጠቀሳል እንጂ ያ ከዚህ ላይ አይጠቀስም። ብሎም ከዚያ የጐደለውን ይህ ይሞላል ከዚህ ይቀረውን ያ ያስተካክላል። ተደጋጋፌንጂ ተቃራኒ አይደሉም። በአርእስትነቱ እንደተገለጠው ያ የሚያተምረው የአማርኛን ግጥምና ቅኔ በጠቅላላ ነው ይህ ግን የባህላዊውን ሐረግ

የአማርኛ ሐረግ ከ1 – 9 ቀለማት ብቻ ነው ያሉት። በእነዚህ ሕዝቡ ሁሉ ሲሠራባቸው ኑሯል ዘመን አመጣሽ ነገሮች አይደሉም ከ10 ቀለም በላይ ያለው ሐረግ ሲመጣ የሚገባው በታጣፊ ነው። ይህን ሳያጠና ሐዲስ ነገር አመጣሁ ቢል ግን ከዚህ መጽሐፍ የተጠቀሱትን ባህላውያን ሐረጎች በገዛ አፉ አማርኛን አለማወቁን መግለጡን ይናገሩበታል።

በዚህ መጽሐፍ ቅስጥ ያሉት ለመረጃም ሆነ ለመረጃ የተጠቀሱት ቅኔዎች ሁሉ ለመጥቀስ እንዲመቹ ተብሎ ተቈጥረዋል።

ለምሳሌና ለአስረጅ የተሰጠው እንግልጋል (ስብስብ ስብሰባ) የተገኘበት እንደሚከተለው ተገልጧል።

ሀ/ ለምሳሌ፣ የተሰጠውን ቅኔ ወይም ግጥም ደራሲው ከልጅነቱ ጀምሮ ሲሰማው የኖረውና በመጀመሪያ የነገረው ሰው በተለይ ትዝ የማይለው ከሆነ የሕዝብ ብሎ ያመለክታል።

ለ/ ከልዩ ልዩ ሰዎች ለዚህ ጥናት በወጣው መጠይቅ መሠረት የተገኘ እንደሆነ የነጋሪውን ስም ይጽፋል።

ሐ/ ከመጽሐፍ የተገኘ ሲሆን መጽሐፉን ያመለክታል።

መ/ ከራሱ ከደራሲው ሲሆን በእየፊቱ ከደራሲው ለማለት (ከደ) ብሎ፥ ያልፋል።

በመጽሐፉ ውስጥ ያልተፈቱትንና የሚያስቸግሩ መስለው የሚታዩትን ቃላት በስተመጨረሻ ካለው መፍትሔ ቃላት ይመለከቷል።

ዓለማየሁ ሞገስ።

**ምዕራፍ ፩፥**

**ክፍል ፩።**

**ሆሄና ቀለም፥**

ሐረግ በአማርኛ የሚከተሉትን ትርጓሜያት ያሳያል፤

1/ ግንድ የሌለው በዛፍ ላይ የሚሰአብ ዕፅ፥

2/ በአንደኛው ቍጥር የተነገረውን የሚመስል ሰው ሠራሽ በመጻሕፍት፥ በመስቀል በዐምደ ወርቅ በሐውልት ላይ የሚቀረፅ ጌጥ ሁሉ፥

3/ የቤተ ዘመድ ሳቢያ ዝምድና ትልውድ ወሰን፤

4/ በሰዋስው ቃላት አንድነት ተያይዘው አንድ ስሜት የሚገልጡበት አሰካክ፥

5/ በግጥም ቀለማት ተያይዘው በአንድ እስትንፋስ የሚነገሩብት አነባነብና፥ ትርጕሙ።

በዚህ ጽሑፍ በአጭሩ የሚነገረው በመጨረሻው አኃዝ በ5ኛው የተገለጸው ሐሳብና ትርጕም ነው። የቀለማቱ ትርጕም ለመናገር ከመጀመራችን በፊት ሆሄና ቀለም ምን ማለት እንደ ሆነ በአጭሩ እንገልጣለን።

ይህንም ስናደርግ የአማርኛ ግጥምና ቅኔ ማስተማሪያና የግዕዝ ቅኔ ዜማ በሚባሉት አርእስት የተጻፉትን ሕግጋትና ወሳኔያትን እንዳሉ ትተን ለዚህ ሐሳባችን መግለጫ የሚሆኑትን ዐዋጆች ጠቅሰን እናልፋለን።

**ሆሄ**

**ውሳኔ** ተነባቢም ሆነ አናባቢ ብቻውንም ሆነ ከነጓደኛው አንድ ድምፅ ለመወከል የሚጻፍ የፊደል ቅርፅ ሁሉ ሆሄ ይባላል።

**አስረጅ፥** **ባለ 2 ሆሄያት፣**

1/ ቤት ቃል ሆሄ ስም ልብ ቅል ልቅ፥ ብቅ ጥግ፥ አፍ ዖፍ፥ ወፍ ብል ትል፥ ስል እጅ።

**ባለ 3 ሆሄያት፤**

2/ ልስብ ብርዱ፣ ለመደ፣ ወረዱ፣ ጥበብ ብታች፥ እግር ዐይን፥ ብዕር፥ እሣር፣ ቅጠል፣ ኩበት።

**ባለ 4 ሆሄያት፣**

3/ ንግሥት ወረደች፣ አጠገብ፣ መንዝር፣ መስፍን፣ መሠረት ወረቀት፥ ወለገደ ዘላበዱ፥ ወዘተ....

**ባለ 5 ሆሄያት፣**

4/ መንግሥት ትዕግሥት ተወላገደ፣ ሊቃውንት፥ መኳንንት፣ መሳፍንት፣ አርእስት፥ መጻሕፍት፥ ወዘተ.....

**ባለ 6 ሆሄያት፣**

5/ ድብልቅልቅ፣ አድበቀበቀ፥ ትመጣላችሁ፤ እሰማሃለሁ፣ አስተዋሏት፣ ኢትዮጵያዊ፣ ዘመናውያን፣ ወዘተ......

**ባለ 7 ሆሄያት፣**

6/ ኢትዮጵያዊት፣ አድበቀበቀች ትናገራላችሁ፣ ትወላገደበት፣ አጀማመራችሁ፥ አስተዋወቀው ወዘተ.....

**ባለ 8 ሆሄያት፤**

7/ ኢትዮጵያውያን እያነጋገርኋችሁ አስታማማያቸው አስተናገደች፣ ወዘተ....

**ባለ 9 ሆሄያት፣**

8/ አስተናገደቻቸው ክርስቲያናውያን እያነጋገርናቸው ወዘተ.....

በዚህ ዐይነት አንድ ቃል ወይንም ባንድ እስትንፋስ እንዳንድ ቃል የሚነበብ የቃላት ስብስብ የሚጻፍባቸው ሆሄያት ተቈጥረው ይህን ያህል ሆሄያት ያሉት ቃል ይባላል።

ይህን ጽሑፍ የሚያነብ አንባቢ በሆሄና በቀለም ልዩነት እንዳይቸገር ሆሄን ከዚህ ላይ ገለጥነ እንጂ ከዚህ በፊት እንደተናገርነው ግጥም የሚሠራው በቀለም ቍጥር ስለሆነ ሆሄያትንና ቃላትን መቍጠር ጊዜ ማሳለፍ ነው። ስለዚህ ይህን ከዚህ ላይ እንተወውና ወደ ዋናው ትምህርት ወደ ቀለም እንሻገር።

**ክፍል ፪**

**ቀለም፣**

**ዐጅ 1**

አንድ አናባቢ ያለው ተነባቢና በቃል መነሻ የመጣ አናባቢ ሁሉ በቃል ውስጥ ሲገኝ ቀለም ይባላል። ከሳድስ (ተነባቢ) በቀር የቀረው የሆሄ ስልት ሁሉ አ ወይም ያ ካልተከተለው ቀለም ነው።

**አጅ 1**

**ባለ 1 ቀለም፥**

ና ኑ ጧ ቧ፥

**ባለ 2 ቀለም፥**

ሄዱ፣ ሄደ፣ ውጣ፣ ግቢ፥ ላመ ሣቀ፥ ቆመ፥ ሎሚ፥ ሣቂ፥ ባቱ፥ ጆሮ ዶሮ፥ ባላ ቀላ፥ ላባ ወዘተ.....

**ባለ 3 ቀለም፥**

ለማዳ፣ ወረደ፥ ጠወለ ተራራ፥ መከራ፥ ሰባሪ፥ ሰባራ፥ ጠራቢ፥ በረታ፥ አጋራ፣ ማሰሮ ከበሮ፣ መኪና፥ መሲና ወዘተ.....

**ባለ 4 ቀለም፥**

ወለወለ ዘላበደ፥ ተሰባሪ፥ ተናገረ መሠረቱ፥ ተጋደለ።

እንዲህ እያለ ባንድ እስትንፋስ የሚነበቡ የቀለማት ስብስብ እስከ 9 ይደርሳሉ። ከዚህ በላይ ያየናቸውን ቀለማት አ ወይም ያ ስላልተከተላቸው፣ የሚታየው ሁሉ ቀለም ነው።

**ዐጅ 2 አ፥** የተከተለው ቀለም ውድቅ ነው ብለናል (አይቈጠርም)

**አጅ 2**

ለአንተ ስለ፥ አንቺ መጡ፥ አሉ ከአዲስ ወደ አምባ ከዚህ ላይ ለ ጡ፥ ከ፥ ደ፥ አለመቈጠራቸውን ጮኸ፥ ብሎ መላልሶ እያነበቡ፥ ይረዷል።

**አጅ 3**

ያ ተጠቅላ የተከተለችው ቀለም ሁሉ ውድቅ ነው። መጠቅለል ማለትም ከቀዳሚው ጋራ አንድነት መነበብ ነው።

**አጅ 3**

ከዚያ ዛቢያ ጣቢያ፥ ገቢያ፥ አጥቢያ ቃሪያ፥ ባሪያ፣ ሰማንያ፥ ወዘተ፥ ከዚህ ላይ ዚና አራቱ ቢዎች እንደቀለም አይቈጠሩም። ምክያቱም ምንም በሣልስ ስልት ቢጻፉም አናባቢው የሣልስ ኅይል ስለሌላቸው ነው፡ አነባበቡም የሚከተለውን አጻጻፍ ከዝያ ዛብያ ጣብያ ገብያ ይመስላል።

**ዐጅ 4**

ያ ጠብቃ የተከተለችው ቀለም ይቈጠራል።

**አጅ 4**

ጠብቃ ስትከተል ቡቃያ ዝርያ፥ ዛብጥያ ሱማያ፥ አምሳያ ካውያ ሻግያ፥ አህያ ወዘተ።

ከዚህ በላይ ከተጠቀሱት ቃላት ከያ እብፊት የሚመጡት ቀለማት ሁሉ ይቈጠራሉ። ምክንያቱም ያን ለማጥበቅ ከሷ በፊት የሚመጣውን ቀለም አድርጎ ማንበብ ሰለአለንብን ነው። ከቀለም በኋላ ያልመጣ ቀለም ወይንም ሊጠብቅ አይችልም።

**ዐጅ 5**

«ያ» ተጐትታ (ታስዋን ችላ) የተከተለችው ቀለም ይቈጠራል። (መጐተት ቈጥሮ ማንበብ ነው)።

**አጅ 5**

ገበያ፣ ወልድያ ዛቢያ ኢትዮጵያ፥ ሉያ ሐዋርያ፥ አንጾኪያ፥ ወዘተ፥.....

ከዚህ በላይ ያሉትን ቃላት ሁሉ ቈጥሮ ካነበቡ ያ እንዴት ተጎትታ ተነባ ራስዋንም ጐረቤትዋንም ለማስቄጠር እንደቻለች ለመረዳት ይቻላል።

ሳድስ ስላለበት ቃል ቀለማት እስከዚህ ያየነው ይብቃንና ሳድስ ምን ጊዜ አናባቢ እንዳለው ምንጊዜስ ተነባቢ ብቻ እንደሆነ እንመልከት።

**ዐጅ 6**

በአማርኛና በግዕዝ ቃላት በመነሻ የሚመጣ ሳድስ (ተነባቢ) ሁሉ አናባቢ አለው። እንደ ቀለም ይቈጠራል።

**አጅ 6** **ቃል** **ሆሄ** **ቀለም** **ቃል** **ሆሄ** **ቀለም**

ልብ 2 1 ልቡ 2 2

ብል 2 1 ብልህ 3 2

ልብስ 3 1 ትንግር 5 2

ግምብ 3 1 ምስክር 4 3

ምስል 3 1 ክርክር 4 3

**ዐጅ 7**

ሳድስ በመድረሻ ሲመጣ አናባቢ የለውም። በስንኝ መድረሻና ቤት መምቻ ከሚመስል ከዐራፊ ወይም ተከታይ ሐረግ ላይ ካልወደቀ በቀር፥ ተይዞም አይነበብም።

**አጅ 7**

ቤት ባት ብቅል፣ ጥርስ፥ ክሥ፣ ሥርዐት ይትበሃል መከር፥ አካል፥ ወደል፥ ልዑል ሕማም፣ ሳል፣ ሣል ጥበብ፥ ውልግድግድ አስተናገደው፥ አባበለች፣ ወረቀት፥ በረከት፥ ከፈይ ዘመናይ፥ ሴት፥ ወንድም፥ አጐት፥ ወዘተ፥ ከዚህ በላይ በተዘረዘሩት ቃላት መድረሻ ያሉት ተነባቢዎች (ሳድሶች) አናባቢ የላቸውም። ስለዚህ ተይዘው ካልተነበቡ በቀር እንደ ቀለም አይቈጠሩም።

**ዐጅ 8**

ጥምር ተነባቢ (ሁለት ሳድስ) በስተመድረሻ ሲመጣ፥ አማራ ሊያነብ ይቻልል። በተቀረው ግን ጥምር ሊያነብ አይሆንለትም።

**አጅ 8**

ጥንድ ጥምር ርግብ፥ ልብስ፣ መንግሥት ሊቃውንት ክብርት፥ ሌላውን እንደ ሰኞ ማክሰኞ ጨዋታ ይነበባል።

**አጅ 9**

**ቃል** **ቀለም** **ቃል** **ቀለም**

ድብልቅልቅ 3 ግልብጥብጥ 3

ትርምስምስ 3 ምስቅልቅል 3

ውልግድግድ 3 ዝብጥርጥር 3

**አጅ 10**

ከግዕዝ የመጣውን የመስምን ቅርጽ የያዘ ቃል ሁሉ በጥምር አይጨርስም ቅድመ መድረሻው ሆሄ ቀለም ነው። አናባቢ አለው።

**አጅ 10 ቀለም ቀለም ቀለም ቀለም**

መዘክር 3 3 መስተአብድ 4 መስተሳልም 4

መዘምር 3 2 መክብብ 2 መስተጻልእ 4

መስተናግር 4 4 መምህር 2 መስተኃድር 4

መስተባርር 4 4 መስተፋቅር 4

**ዐጅ 11**

ባለ 5 ሆሄያት ሳድስ ቅጽል የመጀመሪያዎቹን ሁለቱን ቈጥሮ ከዚያ በኋላ አልፎ ቢች ይነበባል

**አጅ 11**

ልክስክስ፣ ልፍስፍስ፥ ዝብጥብጥ፥ ብጥስጥስ፥ ፍርክርክ፣ ዝርክርክ፣ ቍርጥርጥ፥ ጕርጥርጥ፥ ስብርብር ምሽክሽክ፥

**ዐጅ 12**

ባለ 5 ሆሄያት ስም የመጀመሪያዎቹን ሁለቱን አልፎ ቢች አንቦ በጥምር ይጨርሳል፥

**አጅ 12**

ትንግርት ትምህርት ሽንኵርት ዕንቅልፍ እምብርት እንቅርት እንዝርት ወዘተ፥

**ዐጅ 13**

ባዕ ቅንጣት ከዐጸፋ ተውላጠ ስም በቀር ቀዳሚውን ቀለም ያደርጋል።

**አጅ 13**

**ቃል ቀለም ቃል ቀለም**

ቤት 1 ቤትህ 2

ልብስ 1 ልብስህ 2

ዐይን 1 ልብስሽ 2

ቃል 1 ቃልን 2

ባል 1 ባልዎ 3

ከዚህ በላይ እንዳየነው ባዕድ ቅንጣቶች በስተመድረሻ እየገቡ የቃሉን መድረሻ ሆሄ ቀለም አድርገውታል። (ማ. ባዕድ ቅንጣት የሚባሉ ከግሡ የሌሉ በዘር የሚታዩ ከቃሉ በጥንተ ተፈጥሮ ያልነበሩ በኋላ ለሙያ ወይንም ለርባታ ረዳትነት የሚገቡ ሆሄያት ወይም ቀለማት ናቸው እነሱም ን ህ፥ ህ፣ ሽ ዎ ን፥ ነት፥ ወዘተ ናቸው።)

**ዐጅ 14**

**ሳድስ ቅጽል፥**

ከቀደሰና ከባረከ ቤት የሚመጣ ሳድስ ቅጽል ሁሉ በነጠላ 2 2 በብዙ 3 3 ቀለም አለው። የቀተለው ግን የግዕዝ ኅይሉን ያላጠፋው 2፥ 2፥ የተቀረው ግን 1፥ 1፥ አለው።

አጅ 14

**ነጠላ፥ ብዙ**

**ተባዕታይ አንስታይ ተባዕታይ አንስታይ**

ልዑል ልዕልት ልዑላን ልዑላት

ምሩቅ ምርቅ ምርቅ ምሩቃን ምሩቃት

ሥዩም ሥይምት ሥዩማን ሥዩማት

ቅዱስ ቅድስት ቅዱሳን ቅዱሳት፤ ቅድሳት

ብፁዕ ብፅዕት ብፁዓን ብፁዓት

ብሩክ ብርክት ብሩካን ብሩካት

ክቡር ክብርት ክቡራን ክቡራት

ንጉሥ ንግሥት ንግሥት ንግሥታት

ንጹሕ ንጽሕት ንጹሓን ንጹሓት

ግሑሥ ግሕሥት ግሑሳን ግሑሣት

ጥዑም ጥዕምት ጥዑማን ጥዑማት

**ዐጅ 15**

በቅርፃቸው ጾታ፥ የማይለዩ የቀደሰ ቤት ሳድስ ቅጽሎች በነጠላ 2፣ 2፥ ቀለማት አሏቸው።

**አጅ 15**

ልዝብ ስውር ጠይም ጭምት ብትን ቅምጥ ጕልት ብልት ምጥን ቅምም፥ ስምንት ወዘተ፥

በዚሁ ዐይነት የሚነበቡት የቀተለም ጥቂቶች ይገኛሉ ሙክት ጥቍር ድኁር የቀተለ ሳድሶች ግን አብዛኞቹ በሚከተሉት ምሳሌያት እንደሚታየው 1፥ 1፥ ቀለም አላቸው ድልብ ክፍት ጥር ውልቅ ብርቅ ውልድ፥ ስክ፣ ቁም ሙት ሥራ ብስ ጥብቅ ቅድ ውድቅ ወዘተ.....

**ዐጅ 16**

**ባለ 4 ሆሄ ሳድስ ቅጽል፥**

1/ በተ ወይንም በአ ባዕድ መነሻነት የሚነሣና ድኅረ መነሻው ራብዕ የሚሆን 4 ቀለም ያለው ግሥ ሳድስ ባለ 3 ቀለም ነው።

2/ ባለ 4 ቀለም ሆኖ በተ ወይንም በአ የሚነሣ ግሥ ሳድስ ግን፥

**አጅ 16**

(ተ)

1/ አመሳቀለ ምስቅል 2/ ደቀደቀ ድቅድቅ

(ተ)

ተደባለቀ ድብልቅ ሠነጠቀ ሥንጥቅ

(ተ)

አቀላቀለ ቅልቅል ከለከለ ክልክል

(ተ)

አተራመሰ ትርምስ ሸረሸረ ሽርሽር

(ተ)

ሰባቀለ ስብቅል ፈረፈረ ፍርፍር

በጠበጠ ብጥብጥ

ቈነደለ ቍንድል

**ዐጅ 17**

**ባለ 4 ሆሄ አስማት፥**

የግሡ ሥረ ወጥ 4 ቀለም የሆነ ዘመድ ዘር ሁሉ ባለ 3 ቀለም ነው።

**አጅ 17**

መሰከረ ምስክር ከረከረ ክርክር አመለከተ ምልክት ደለደለ ድልድል፥ ተዘባበተ ዝብብት ተወራረደ ውርርድ ወዘተ፥

**ዐጅ 18**

ከቀደሰ የመጣ ዘመድ ዘር ባለ 2 ቀለም ነው።

**አጅ 18**

ምርቅ ጥብቅ ምሽግ ብልት ሽብር ጕልት ሥሥት ክምር

**ዐጅ 19**

የቀተለ ዘመድ ዘር ባለ አንድ ቀለም ነው።

**አጅ 19**

ልስብ ቍጥር፥ ምክር ስድብ፣ ጥቅም ተክል ብቅል፥ ግብር፥ ቍርጥ፥ ቍስል፣ ብርድ፥ ሥዕል ቅርፅ፣ ፍቅር፥ ግምብ ጕልት፥ ነፍስ፣ ምስል ጥምር፥ ጥንድ ልምድ።

ከዚህ በላይ ከተጻፉት ቃላት አብዛኞቹን ከቅኔና ከመጽሐፍ ቤት ውጭ አይሉ አንባብያን ሁለት ሁለት ቀለም እያደረጉ ያነቡዋቸዋል። ይህም የሚሆነው የቀደሰ ተጽዕኖ እየማረካቸው ነው። ቍጥር ምክር ስድብ ጥቅም ሲልወጥ ትርጕማቸውም ይልወወጣል።

**ዐጅ 20**

አለና አደረገ የሚከተሉት ቃል በጥምር አይደርስም።

**አጅ 20**

ቍስል አደረገ ቍስል አለ ውልድ አደረገች ብጥስ አለ

ልስብ አደረገ ድክም አለ ቍርጥ ያርግህ ውርድ አለ

ስድብ አደረገ ቍርጥ አለ ቍርጥ አረጋት ልድም አለ ወዘተ፥

ከዚህ ያልተጻፉትን ከቀደሰ ወደ ቀተለ ከቀተለ ወደ ቀደሰ በዘመን ብዛት የሚሄዱትን ዘሮችና ነባር ቃላትን ተማሪው እያዳመጠ ወይም እየጠየቀ ማጥናት ያለበት የሚከተሉትን የመሳሰሉትን ነው።

**ከቀደሰ ቤት፥**

ምግብ ሥንቅ ግብር፥

**ከቀተለ ቤት፥**

ልብስ ቍጥር፥

ነባር፤ እግር፥ ርግብ ብትር ጕብር፥ እምብርት፥ ጉልጥምት እርኵም ጥይት፥ ድርችት ዝብይድ፥

**ዐጅ 21**

አናባቢ የቀደምው እ አይነበብም ውድቅ ነው።

**አጅ 21**

1/ የእኔማ እመቤት የፈተለችው 2/ እሻ እሻ ነው፣ እንጂ ከዚህ ላይ የ ሻ ማ የቀደሟቸው እ እ እ ድምፅ የላቸውም። (አይቈጠሩም) ምክንያቱም ከየ ከማ ከሻ፥ ጋራ ሰለሚገቡ ነው።

**መልመጃ1**

ከሚከተለው ግጥም ስንኞች የሆሄያትንና የቀለማትን ቍጥር በእያንጻራቸው በአኃዝ ጻፍ። ቀለማቱንም በጭረቱ አመልክት።

1/ ሥራ ሥራ ሥራ፥ ያለም አሳዳሪ

የሰው ልጅ ፈጣሪ፣

በሥርዋ የሰው ልጅ እሳትን አዘዘ፣

በዘዴው ያዳም ዘር እሳትን አዘዘ፣

ቤቱንም ሊሠራ ግድግዳ ቈረጠ እልም ካለው ጫካ ሐረጉን መዘዘ።

በእሳት እያፈላ ብረት ስላዘዘ ማረሻ ሠራና፥

ራብን ሊያስወግድ ጀመረ ግብርና።

ግብርና እንደዛሬው በደንብ አልተጠና ቀላል አልነበረ፣

ዘዴውን እስኪያውቀው በጣም ተቸገረ 6። (122 ተራ ቍጥር ያዩአል)

2/ ሁለት ጊዜ በላሁ ከዚህ ቤት ገብቼ፥

ቀድሞም በወረራ ዛሬም ተመርቼ።

3/ የጨዋ ልጅ ተዋርዶ፣

ዕንጨት ይለቅማል ቈላ ወርዶ፥

ሲያነደው ያድራል ሌሊቱን

ቀን የሰበረውን። (የሕዝብ)

4/ መኳንንቱ ሁሉ እጅግ ሣሡ

በጳጳሱ አገር እጅ ነሡ፣

እኔ እምፈራው ይህንን

ካቡን በላይ መሆኑ። (የሕዝብ)

5/ ከዚያ ላይ መሆኑን።

ድኃ ናት አሉ፥ ሸክላ ሠሪ

ማን ነገራት ጥበቡን??

ገል አፈር መሆኑን። (የሕዝብ)

6/ በራ በራ ሲባል ይኸ ቀን ወለሰ፥

ጥየው መሄዴ ነው ነገሩ ከባሰ (የሕዝብ)

7/ እኔ እወድሽ ነበረ ያንችስ መውደድ የታል??

ዐይንሽ እንደ እረኛ ከብት ይመለከታል። (የሕዝብ)

**ምዕራፍ ፪**

**የወል ሐረግ (ባለ 6 ቀለማት)።**

**መግለጫ**

የወል የጋራ ሁሉም የሚጋራው ማለት ነው። ይህ ሐረግ ባለ ስድስት ቀለማት ሲሆን የግዕዝ ቅኔም በመወደስ መነሻ ተከታይ በመንደርድርያ በዋዜማ አራተኛው ስንኝ ቤት መምቻ በሥላሴ አምስተኛው ቤት መምቻ በጉባኤ ቃና መደብ የተለመደ ነው። በአማርኛ በጥንት ዘመን በጣም ያዘወተሩት የነበሩት ዘለሾችና ቋሮች ስለ ነበሩ ዘለሰኛ ቋረኛ ይባላል። የቅኔ መምህራኑ ግን ራሱን በመደጋገም ስለሚያሰለችና ማንም ስለሚገጥምበት ተራ ይሉታል። የወል ተራ ዘለሰኛ ቋረኛ አስማቱ ሲሆኑ ትርጕሙና ሙያው ግን በሁሉም ለሁሉም የሚደርስ ማለት ነው። የሚያሳየው እኩለትን ነው።

**ዐጅ 22**

የወል ሐረግ ባለ 6 ቀለም ነው፤ ከቤት መምቻ ላይ ካልመጣ በቀር ተነባቢ አይያዝም። አናባቢ የለውም። ከስንኝ መጨረሻ የሚመጣ ሳድስ ሆሄ ግን ሲፈልግ ይያዛል ሲረዝም ይገደፋል።

ለቅሶ ፍቅር ሞት፣ ሐዘን ደስታ ንዴት ጕብዝና ሽምግልና እንደዚህ ያሉት አርእስት አብዛኛውን ጊዜ በሰው ሁሉ ስለሚደርሱ በወል ሐረግ ይነገራሉ። ይህንም በሚከተሉት አርእስት እናሳያለን።

**አጅ 22**

**ክፍል ፩**

**(ለቅሶ) እልቅሶ።**

8/ ዕዩአት ከዚያ ማዶ ያች ቅጠል ምንድን ናት?

አስተውሎ ላያት ወይን ናት ወይን ናት። (የሕዝብ)

9/ ከዚያ ማዶ ሁና ትጣራለች እናት፥

ና ብላ ነው እንጂ ሌላ ሥራ የላት። (የሕዝብ)

10/ ጐበጣ ነህ አሉኝ ጐባጣ ነኝ ወይ?

ከሰው አልጣላም ጀርባዬን ሳላይ። (የሕዝብ)

11/ የንጉሥ አሽከር ጠፍቶ ሲፈለግ ሌሊት

ቀን ከተድላ ጋራ ሲሄድ ዐየሁት፣ (የሕዝብ)

12/ ሞጣ ቀራንዮ ምነው አይታረስ?

በሬ ሳላይ መጣሁ ከዚያ እስከዚህ ድረስ። (የሕዝብ)

13/ ድጓውን ምዕራፉን አስተጋቡት በጣም

በቃ ተከተተ እንግዲህ አይወጣም። (የመሪ - በቃ ምሽት ጐንጅ)

14/ ጐጃምና ዳሞት ቁሞ ይሟገታል

ይኸን በጌምድርን ማን ዳኛ አድርጎታል? (የሕዝብ)

15/ እኔ ከተወለድሁ አያሌ ዘገየ

እንኳን ለረኃቡ ለኵነኔ ቈየሁ። (ፊ መኰንን ድን የማሎግ)

16/ ጐሹን ከጕዞ ላይ የምጠይቁኝ፤

በፊትም አልነበር ኋላም አይገኝ። (የሕዝብ)

17/ ፍረስ ምን አባቱ የመጋዣ ልጅ

አንድ በቅሎ ሲጠፋ ያሳዝናል እንጂ። (የሕዝብ)

18/ አናበላው ሥጋ አናጠጣው ጠጅ፣

መከራ የኛን ቤት አይለቀውም እንጅ። (የሕዝብ)

19/ ከፋኝ ከፋኝ ብሎ ለአምላክ ቢነግሩት

መጀመሪያው ችግር መጨረሻው ሞት። (የሕዝብ)

20/ ያሁኑ በጋ አልፎ የሚመጣው በጋ

በሬህ ከሰው ቀንበር ምሽትህ ከሰው አልጋ። (የሕዝብ)

21/ መልካም ጌታ ሲሞት በሌሎው ይብሳል

ምሽቱም ታገባለች ልጁም ከብት ይወርሳል። (ራስ ደረሶ)

22/ ዝናርህ ተሼጠ ገዛው መንገደኛ

ጠበንጃህ ተሼጠ ገዛው መንገደኛ

ትመለስ እንደሆን ልያዘው በዳኛ። (የሕዝብ)

23/ ሽሮ ያለሽ ሽሮ ዶሮ ያለሽ ዶሮ፥

አራስ ሴት ወድቃለች ከቤተክሲያን ጓሮ። (የሕዝብ)

**ዐጅ 23**

የወል ሐረግ በአዝማችነትና በታጣፊነትም ያገለግላል። መጀመሪያ እንዴት እያዘመተ እንደሚሄድ ካየነ ወዲያ ታጣፊነቱን ደግሞ እናያለን።

**አጅ 23**

**አዝማች**

24/ ሞት እንደምን አለህ የማርደው ወዳጄ!

ወዴት ታውቂያለሽ አንቺ ቀለብላባ?

ምነው አላውቅህ ከነማዬ ደጅ?

ምነዋ አላውቅህ ከነአባዬ ደጅ?

ምነዋ አላውቅህ ከደጃዝማች ደጅ?

ምነው አላውቅህ ከጌቶች ደጅ፥

ስትዘጋ ደጅ?

አንተ ሁልጊዜ እንግዳ ሰው አጥፊ ነህ እንጂ። (የሕዝብ)

25/ ይልማም አይደለም ወይ እሼቱ አገርህ?

ቈለላ አይደለም ወይ እሼቱ፣ አገርህ?

ዳሞት አይደለም ወይ እሼቱ አገርህ?

26/ እምዬ ምኒልክ ወርቅ አለምንህም

እምዬ ምኒልክ ብር አለምንህም

እምዬ ምኒልክ በቅሎ አለምንህም

እምዬ ምኒልክ ጠጅ አለምንህም፥

አምና ነበር እንጂ ዘንድሮስ የለሁ። (የሕዝብ)

27/ ለእናት ዐሥር ዓመት ይለቀስላት፣

ለአባት አምስት ዓመት ይለቀስለት፣

ለእኅት ሦስት ዓመት ይለቀሳል

ለወንድም ዐሥር ዓመት ይህንም ሲበዛ፥

ምሽቱ ታልቅስለት ዘመዶቿን ይዛ።

28/ በሬ ስጠኝ አሉ ወንድሜ ሲሞት፥

የት ሁኖ ሊወደኝ የት ሁኜ ልወደው?

ተሸክሞት ይሂድ እሱን ካልደበደው። (የሕዝብ)

29/ እግዜር በጨለማ አምላክ በጨለማ እንዳይሄድ አውቃለሁ፥

ቀን ያልፋል ብለውኝ እጠብቀዋለሁ። (የሕዝብ)

**ዐጅ 24**

እያጠፉ ዓመት ወይም ዘመን የሚቄጥሩበትም አሉ። በዚህ የሚጠቀሙ፥ አብዛኛዎቹ የትንቢት ስሜት ያላቸው ሰዎች ንቸው።

**አጅ 24**

30/ ሰማዩ ጠቈረ ዝናሙ ዘነመ፥

ወጀቦው ወጀበ በረዶው ወረደ፥

ወጨፎው ወጨፈ ሜዳው ሁሉ ጐረፈ፥

ውሽንፍሩ መጣ፥ ወንዙ ደፈረሰ፥

ተነሡ እንሻገር ሰዓቱ ደረሰ።

ከዚህ በላይ የተጻፉት ሐረጎች ስምንት ናቸው። የሚያሳየውም ከስምንት ዓመት በላይ ተንቀሳቀሱ ነበር። እንደዚህ የተጻፈውም ከፍፋፍሎ ለማሳየት ነው እንጂ አንድነት ሲጻፍ ግን የሚከተለውን ይመስላል። ሰማዩ ጠቈረ፥ ወጀቦው ወጨፎው ወጨፈ፥ ውሽንፍሩ መጣ፣ ዝናሙ ዘነመ፥ በረዶው ወረደ ሜዳው ሁሉ ጐረፈ ወንዙ ደፈረሰ፥ ተነሡ እንሻገር ሰዓቱ ደረሰ።

**ዐጅ 25**

በለቅሶም ሆነ በማናቸውም ጊዜ ሥርዓት ሕግ ባህል ልማድ እንደ ልጅ ሲሆን የወል ሐረግ እንደ መምቻ ይቈጠራል።

**አጅ 25**

31/ ግባ ማኅበረተኛ ዘመድ ቈይ ከዳሪ

ለግት ወሰነተኛ፥ የመከራው ጊዜ አንተ ነህ አዳሪ።

(ከ31 – 99 የሕዝብ ነው)

**ዐጅ 26**

የመስቀልና የገና ጨዋታ ደስታም በወል ስንኝ ሐረግ ይገለጣል።

**አጅ 26**

**32/ የመስቀል**

እዮሃ! እዮሃ!

በአማራ በትግሬ

መስቀል ጠባ ዛሬ።

እሆበለኝ፣

ለገና ጨዋታ ገነኛ የሚዘምረው የድል መዝሙር ነው። ሐረጉ ስንኝ መሆኑ እንዲደምቅ ነው።

33/ በገና ጨዋታ

የለም ሎሌ ጌታ፣

ስድብ ስድብ አለኝ፥

ምላሴን አንጣጣኝ።

እምቢ አለኝ ምላሴ፣

ንሣ ታገት ዋሴ።

**3/ ከብረሽ ቄይኝ።**

ልጆች የሚሻሙሻቸውን ሲመለሱ የሚመርቁበት ስንኝ ነው።

34/ ሀ/ ከበርሽ ቈይኝ ከብረሽ

በሠላሳ ጠምደሽ፤

35/ ለ/ የጌቶች አዳራሽ

ተሸልሟል በሻሽ፣

**ክፍል ፪።**

**ዘፈን፥**

**ዐጅ 27**

ዘፈንም ለሁሉ ስለሆነ በዚሁ በወል ሐረግ ይገጠማል ወይም ይነገራል።

**አጅ 27**

36/ ቶሎ ነይ ቶሎ ነይ ወንበዴው ሳይጠና፥

ከዚህ ቦታ ቀረሽ አትባይምና።

37/ አልነገረሽኝም ወይ ባላባት ነኝ ብለሽ?

ምነዋ ጕብሌ ከዚህ አገር የለሽ።

38/ አገው ደጋ ዳሞት የፈረስ አገር

እንዳንች ያለ በቅሎ የማይመጣ ምነው?

39/ ትናንትና ማታ ጊደሬ ጠፍታኝ፣

ከመንደር ባስፈልግ ተኛናት አሉኝ፣

ተኛ ናት የሚለኝ ደመኛዬ ነው፣

እንደጠፋች ትቅር ገንዘብ ጤዛ ነው።

40/ ሽማግሌው ባሌ ላይላዩን ይለፉ፣

ወይፈን ይገፋኋል ስትንቀረፈፉ።

41/ እንዳልመነዝራት ገበያ እንዳወልወጣ ቀራጭ እፈራለሁ፣

ብሬን በወገቤ ይዣት እዞራለሁ።

42/ ና ቶሎም አልልህ ቅርም አልልህ፣

ፍቅር የጋራ ነው ጓዴ ልንገርህ።

43/ አለቅሳለሁ ባይኔ አብሳለሁ በጄ፤

እንደ ሰማይ ኮከብ ርቆ ወዳጄ።

44/ ዐመጠኛው ልቤ ዐመጠኛ ወዶ፥

እንደ ገደል አፈር አለቀ ተንዶ።

45/ ወረደ ወረደ ወረደ ደረባ፥

እኔን ሊያመነምን ከብቶቹን ሊያረባ።

የሻደዱ ልጃገርዶችም ተሰው ተካክለናል ለማለት ሲፈልጉ በዚሁ ሐረግ ነው የሚዘፍኑት፥

46/ ጡቴ አጐጠጐጠ አበባ ሊያወጣ

ተይ እናቴ ዳሪኝ አመል ሳላወጣ።

47/ እንዲህ ያለ ጊዜ የተገላብጨ

ትንሼ ተዳረች እኔ ተቀምጨ።

**ክፍል ፫**

**ቀረርቶ።**

**ዐጅ 28**

ቀረርትም ብዙ ሰዎች ስለሚያቅራሩ በወል ሐረግ ይነገራል።

**አጅ 28**

48/ ከሳሹስ ከሰሰኝ ምስክሩን ያየው፥

በውጅግራ ጥይት ወገቡን ስለየው።

49/ ዐርብ ሮብ ጦመኛ እንደፍ ያላችሁ፣

ጊዜ እንዲህ ይደርሳል ዕዩት ላሳያችሁ።

50/ ባፋፉ ላይ በሬ እየጠመዳችሁ

ኋላ መመለሻው እንዳይቸግራችሁ።

51/ ገረፉ አሉ ሰቀሉ አሉ ገደሉ አሉ ንጉሥ ተቈጥተው፥

የከፋው ወንድ ልጅ ሰው መግደሉን ላይተው።

52/ ሀገራችን ጐጃም ወንዛችን ዐባይ፥

እኛ ሰው ብንገድል ይቈጡናል ወይ?

53/ ወይ ሀገሬ ዳሞት ወይ ሀገሬ ጐጃም ሞፈር መቍረጥ ያውቃል፥

ካልተሰበስበ በቼ ይታረቃል።

54/ ትዕቢተኛው ጐበዝ ትዕቢት የወረሰው፥

የሠራውን ጎጆ መልሶ አፈረሰው።

55/ እኔ እዘጋዋለሁ ቤቴን እንዳመሉ፣

የት ሄደ ቢሏችሁ ከፍቶት ሄደ በሉ።

56/ ወይ እማኛ አልሆን ወይ ጠበቃ አልሆን ወይ ዳኛ አልሆን እንዲያው በሰው አገር እየቀላመደ

ቀለል ምላሽ እርሳስ አበድሮት ሄደ።

57/ ዕዩልኝ አገሬን ሳልጥለው ሲጥለኝ፥

አያል ጊዜ ሆነው ትግል ከገጠመኝ።

58/ እወደው አልወደው ወንድሜን ቸገረኝ፣

ላዩን እየሣቀ ምሶ እየቀበረኝ።

59/ ብለነው ብለነው ታልሆነ ነገሩ፥

እኛም አውሬ እንሁን እናንተም አድኑ።

60/ ተው ተው ውረድ በሬ አብጀው ፈሩን፥

ወይፈን ቀበጥባጤ ያበላሸውን።

61/ ካገሩ የወጣ ካገሩ እስኪመለስ

ቢጭኑት አህያ ቢጋልቡት ፈረስ።

62/ እያንጐራረ ሲወርደው ጐራውን

ምኒሽሩን ሁኖ ያየው መከራውን።

63/ ቀንም ወዬ ወዬ ሌትም ወዬ ወዬ!

አይጥ የቈራረጠው ጠባይ ማምጣት ጥዬ።

64/ ጊዜው አልቆ ጊዜው ተገባዶ፣

ቦንዳ መሬትና ሸውከኛ ተወዶ።

65/ ተው ብለው ተው ብለው ካልሰማ ነገሬን፥

የምኰራበትን መልቀቅ ነው አገረኤን።

66/ አባቱ ሙቶበት እናቱም ደኅይታ፥

ልጁ በሰው ኧግር ይላል ገልታ ገልታ፥

ያልፍለት ይሆናል ቀን የወጣ ለታ።

67/ እኒያው መጡ ደረሱ እዚያ ማዶ፥

እየሸሹላቸው መከተል ተለምዶ።

68/ ወንድ ልጅ በደሉን ለሰው ተነገረ፥

እንደ ሞተ ይሁን እንደ ተቀበረ።

69/ ሞፈሩን ቀንበሩን ክተትቱ በጎታ፥

ይታረስበታል ቀን ይወጣ ለታ።

70/ ዝንጀሮ ሃይ ሲሉት ይጠጋል ከገደል፥

ወተት ይሸፍታል እንኳን ሰው ሲበደል።

71/ ሳንቃው ተሰበረ ከላይ ከጉበኑ፥

ዘወር ብለን እንቈይ እስኪወጣ ቀኑ፥

72/ ንቡ ሄደ ሄደ ንቡ እየተጐረደ፣

ቀረ እንጂ ድንጉሉ ሆዱን የወደደ።

73/ እንዴት ነው ጠመንጃው እንዴት ነው ጥይቱ? ብለው ሳይጠይቁ፥

እንደብራብሪት እየገቡ አለቁ።

74/ አወይ የኔ ገንዘብ በየሄደው ለማጅ፣

በልቶት ይቅር እንጂ አልሰድም አማላጅ።

75/ እናንተም ውረዱ እኛም እንውረድ፥

ሴት ያመጣው ጠብ ነው ምንጊዜውም አይበርድ።

76/ እሳት ቢያዳፍኑት ይመስላል የጠፋ፤

ጐበዝ መቀርሳ ነው አንገቱን ቢደፋ።

77/ ምንም ከነአንበሳ ከጐሽ ቢወለዱ፣

መጠቃት አይቀርም ጎጆ ከወደዱ።

78/ አንድድበት ቈስቍስበት ርጥቡን ከደረቅ

መቸም ነዶ አያልቅም ጢሶ ጢሶ ይለቅ።

**ክፍል 4**

**እሆ በሬ!**

**ዐጅ 29**

በበራይ ጊዜ ገበሬ ለበሮቹ የሚገጥመውና የሚዘምረው ግጥም ነው። ሐረጉም የወል ነው። የተሰብሰበውም ከሕዝብ ነው።

**አጅ 29**

79/ በሬ አንተ ነህ ወይ ዳብሬ አንተ ነህ ወይ?

የንጉሥ አገልጋይ ያለሙ ፀሓይ?

80/ በሬ የሌላቸው ዳብሬ የሌላቸው፥

በበጋ በክረምት ያፈሳል ቤታቸው

ካውድማ ዳር ሁኖ ያለቅሳል ልጃቸው፥

ማኅበር የላቸው ከሸንጐም ለዩአቸው።

81/ በሬ ካላንተማ አያ ካላንተማ፣

ዐይኔም አያይልኝ ጆሮዬም አይሰማ።

82/ አዝናለሁ ለጐኔ አዝናለሁ ለበሬ፥

በወንድሙ ጅራፍ ሲገርፈው ገበሬ።

83/ በርዬ አንተን ያጡ ዳብርዬ አንተን ያጡ

ተዝካር አላወጡ ማኅበርም አልጠጡ ዙረው ቀላመጡ።

84/ ኧረ በሬ ውዱ! ኧረ አያዬ ውዱ!

ንጉሥ ከነግቡ አሽከር ከነለምዱ፥

ሁሉ አንተን ሁሉ አንተን ሁሉ አንተን ወደዱ።

85/ በሬ ያለህ ማነው ስምህን አሳንሶ፥

መንግሥተ ሰማያት ሳይልህ ጨርሶ።

86/ በሬ ሆይ ወንድሜ! አያ ሆይ ወንድሜ!

ተነሣሁ ታምሜ ከሥጋህ ጐርድሜ በቀንድህ ታግሤ።

87/ አያ ምን ትወደድ! በሬ ምን ትወደድ!

የጐሹን መዋያስ ታደርገው መንገድ፣

88/ ወሃ በሬ ብሎ ጠምዶ ካላረሱ

እንኳን አበዳሪው ይጓደዳል ዋሱ።

89/ አያ ሸረሪቱ! በሬ ሸረሪቱ!

ሲበላ ሲጠጣ ይነጋል ሌሊቱ።

90/ የበሬን ምስጋና ወሰደው ፈረሱ፣

አይበላ እንጀራው አይለበስ ልብሱ።

91/ እባክህን በሬ ተዋሰኝ ለፍንጁ

እናቱን ከፍዬ ቀርቶብኛል ልጁ።

92/ እንደነስድስቶ ብኖር በሰማይ፥

ሳልሞት ሳልታመም የሰው እጅ ሳላይ።

93/ እባክህን በሬ! እባክህን አያ አትሁን እንደሰው

አንድ ቀን ዋልልኝ ጓሮዬን ልረሰው።

94/ በሬ ላንተ ብዬ አያ ላንተ ብዬ

አምቦውን ደልድዬ ዕሣሩ ከልዬ፥

እኔ ላንተ ስል አንተም ለኔ በል

ደንጊያውን ፈንቅል ሰርዶውን ንቀል።

95/ እንኳን በቅዳሜ ምነው በሑድ ቢያርሱ

አበዳሪው ሲገኝ ይጓደላል ዋሱ።

ለማቈላመጥም ሐረጉን ስንኝ አድርጎ ይዘመርበታል።

96/ ያድንህ ተምርኮ፥

ከጦር ከተሀውኮ።

97/ በሬ ባንተ ላይ

ይመስላል አደይ።

98/ በሬ ባንተ ጫንቃ

ይመስላል ጨረቃ።

**መልመጃ 2**

ከሚከተሉት ስንኞች የወል ሐረጎቹን እየለየህ ጻፍ።

99/ ሰው ሁሉ በሆዱ ጠጅ እያማረው

እግዚአብሔር ጠላና እንጀራ ነሣው፥

100/ ልቤ እያሰበው ተሸበረ

ወንድሜ ወጥቶ ሌት አደረ፣

ቀንም አልመጣ በዚያው ቀረ። (ከደ በ1953)

101/ እኅቴን ስጠይቅ ናፍቃኝ፣

ቀን ወጥታ ጠፋች አሉኝ። (ከደ 1953)

102/ በእየጐራው በእየተራራው

ነጣጥሎ ገዳይ ሎሌን ከጌታው (ከሕዝብ)

103/ ሀብታሙም ሰማና ሁሉን በዝርዝር

ያወጣው ያወርደው ያስበው ጀመር፤

ብሠራ ባልሠራ፤

ጥሩ ልጅ ከሌለኝ ስሜን የሚያስጠራ

ብከርብ ባልከብር፥

ኃይል ልጅ ከሌለኝ ስሜን የሚያሳፍር፣

ብነግሥ ባልነግሥ፣

ሀብታም ልጅ ከሌለኝ ክብሬን የሚወርስ፣

ባጠጣ ባበላ ብሸልም ባለብስ፥

ታሪኬም ይጠፋል ሥራዬም ነው ርኩስ። (ከደ 126 ተ ቍ)

104/ የታጠቅ አሽከር የባለ ዘውዱ!

መግደል መማረክ ከወር አንድ ቀን፣

105/ ጠጅ እጠጣ ነእብር ከወር አንድ ቀን፣

ከነጠላው ቀረ ወይ ድኃ መሆን። (የሕዝብ)

106/ ሐዲሱ ትምህርት ገባኝ፣

ፍችው ነው እንጂ ያለፋኝ። (ከደ)

**ክፍል ፭።**

**መዝሙር።**

**ዐጅ 30**

ከዚህ በላይ ባየናቸው አርእስት መዝሙርም ይዘመራል።

107/ ዕዩት፥ ከዚያ ማዶ ዛፍ የንቃነቃል፣

እነ አባዬ ናቸው ሐረግ ይመዛሉ። (የሕዝብ)

108/ አፋፍ ላፋፍ ስሄድ አገኘሁ ሚዳቋ

ጅራቷን ብይዛት ዐይኗ ፍጥጥ አለ። (የሕዝብ)

109/ ዝናም ወርዶ ደጅ ጭቃ ነ፥

ያንን እያነሡ ከግድግዳ ልጥፍ። (የሕዝብ)

110/ በደጋ በቈላ ስዞር የነበረ፥

አንተን እንዳገኘሁ ልቡናዬ ዐረፈ። (የሕዝብ)

111/ ሱሪዬን አጥቤ እደጃፍ ባሰጣው፤

ወዳኛለች መሰል ተራምዳው አለፈች። (የሕዝብ)

112/ ካፋፉ ወጥቼ አገር ለማየት፥

ከወገቡ ስደርስ ደከምሁና ሞትሁ። (ከደ)

113/ ካባይ ማዶ ሁኖ ተጣራ መውደድ፤

ተሻግሬ ልሂድ በሐሳብ ድልድይ። (ከደ)

114/ ሄዱ ገሰገሱ የሞላላቸው

እኔ ቀረሁ እንጂ ከዚህ ሳመነታ። (ከደ)

115/ እስኪ ምራኝ ጓዴ! ወንዙን እንሻገር፥

አቶ ሞት ሳይመጣ ከዚህ ተቀምጠን። (ከደ)

116/ ያው አፈተለከ ቈራጡ ጐበዝ፥

ደካማው ሰነፉ ተቀምጦ ሳለ። (ከደ)

117/ ከደመና በላይ።

ለማጥናት ከአዲስ አበባ ወደ መቀሌ 1964 ዓ.ም ሚያዝያ 4 ሲበር ሰማዩ በደመና ስለ ተሸፈነ የተደረሰ መዘክር (ከደ)።

**መዝሙር በወል ሐረግ፤**

ከመሬት ርቆ ከደመና በላይ፥

ባየር ሲሽከረከር፥

መሬት አትታይም ሁለት ዐይን ቢያፈጡ፣

መነጥር ቢያደርጉ።

ቡልኮ ደመና ከላይ እስከ ታች፣

ከግር እስከ ራሷ ምድር ተጐናጽፋ፥

አቶ ዐይን ጥሩ ብርድ በየት በኩል ይግባ።

ንድፍ ጥጥ ደመና ከዳር እስከ ዳር፥

ተነጥፎ ያስንቃል የህንድን ስጋጃ።

አባጣ ጐባጣ ተራራ ሸለቆ፥

ለምለምና ደረቅ ሜዳና ገደል፣

ከደመና በላይ መኖሩን ማን ዐውቆ።

ሁሉ እኩል ይመስላል የተደለደለ፥

ምንም ያልጐደለ ከመሬት ላለው

እንደ ደመናው ሁል ትክክል ተነጥፎ

የሰው ልጅ ያረፈ ያላንዳች ልዩነት።

መለኮቱን በርግዶ ከአሮፕላን ዘሎ፥

ማረፍ ከደመናው፥

ከማይኰሰኵሰው

እያሉ ሲመኙ ብዙ መንገደኞች፥

እያጕረመረሙ በበሩ መዘጋት።

የሥጋጃ ምንጣፍ ያውም የደመና፥

አንጥፈው ተኝተው ፀሓይን ሊሞቁ፥

ለመውጣት ቢያምራቸው መቍነጥነጥ መታወስ ሆነ እንጅ፣

እንደ ኅሊናቸው ሐሳባቸውን ዐይቶ፥

ማን ይክፈትላቸው መስኮት ወይ በሩን።

የደመና ምንጣፍ የደመና ንድፍ፣

እያየ ጐመጀ አዳሜ ወረጀ፣

በእደ ኅሊና ደመና አነጠፈ፥

ከህንድ ምንጣፍ ይልቅ ተስማማው ለጐኑ፥

ሐሳቡን ዘርግቶ በደመና ዋኘ፥

ንስር አሞራ ልቡ በአየር ላይ በረረ፣

በመቃጀት መብረቅ ደመናን ቀደደ፤

ሁሉንም ሲያዳርስ ውሎ ተመልሶ፣

ወደ ነበረበት ያየሩ ወንበር፣

የጐደለ የለም ከዚህ ካለንበት ከደመና በላይ እያለ ሲያስብ፤

ከሁለተኛው ወምበር ያለችቱ ሴት፥

የያዘችው ልጅ

ምር ብሎ አለቀሰ ፊቱ እስቲኰፋተር፥

ሥሩ እሲበጠስ፥

እናቱ ደንግጦ እሽ ሩሩ ብላ ጡት ብታጐርሰው፥

ጡጦ አልምዳው ኑሮ እምቢ አለ ጡቷን፥

ብታነሳ ብልጥ ብታባብለው

ጡቱን እየገፋ ጩኸቱን ቀጠለ፥

ጸጥታውም ጠፋ የሰውም ተረበሸ፤

መንገደኛው ሁሉ ወደ ሴቷ ዙሮ፣

ጡጦ ስጭው ብሎ ለፈለፈባት፣

ግን ከየት ትውለደው ከዚያ ብትፈልግ፣

ወዲያ ወዲህ ብትል ብትንጐራደድ።

ይዘውት ያልሄዱ ከዚህ ከመሬት።

ከደመና በላይ ምንም አይገኝም። (ከደ)

**118/ ከደመና በላይ፤**

ይህ ግጥም በአልፎ ቢች የሚሄድ እንደ ቅዱስ ያሬድ ያለ ስንኝ አለው። ሚያዝያ 4 ቀን 1964 ዓ.ም (ከደ)

ከመሬት መጥቄ ከደመና ላይ፥

ትንሽ ጥናት ላደርግ ስበር በሰማይ

ከአዲስ አበባችን ማልዳ ተነሥቼ

መብረት እንደጀመርሁ ለመሄድ መቀሌ፥

አየሩ ተነሥቶ ከምድር እንደራቀ፣

ንድፍ ከመሰለው ደመና ጠለቀ።

ዐይኔን ባቈለለቍል ምድር ለማየት

አልታየኝ አለች ስጋጃው ጋርዷት፣

የተነደፈው ጥጥ ህንዳዌው ስጋጃ

የሀገሬ ዝናም የምድር መጋረጃ።

ልቤን የደነቀው ስጋጃው ደመና እንደተነጠፈ፥

ከቶ አእሮፕላኑ በየትኛው በራፍ በየትኛው መስኮት እንደምን አለፈ?

ተንጣሎ ደመናው ታላቁ ባሕር፥

ዋናተኛው አየር ይቀዝፈው ጀመር።

በገላጣ ዋና እያጐረመረመ

ሰፊውን ወንዝ ሀገር ቈርጦ ሊሻገር፤

አዟሪቱን አልፎ ፈረሰኛን ቈርጦ ከበሩ ለመድረስ ሄደ እያዘገመ።

መንገደኛው ገና መስኮቱ ተከፍቶ፥

በልቡ ተኝቶ

ወይም ተንበልብሎ

ያለዚያም ተንጋሎ፥

ከዚያ ስጋጃ ላይ ከዚያ ንድፍ ጥጥ፥

ዓለሙን ሊቀጭ ሲል ፀሓዩን ሊሞቅ፥

ሚፈቀድለት አጣ በሩን የሚከፍት፥

እጁን ቢያወዛውዝ ዐይኑንም ቢያፈጥ

ታሰረ በመቃድ (ጠፍር) እንኳን ይለቀቅ

ከዚህ በመድረሱ የገባ ገነት፥

መስሎት ቁጭ እንዳለ አስተናጋጂቱ፥

ቍርስ ይዛ ከፊቱ፥

ይጋበዙ አለችው እንደባለቤቱ፣

ቍርሱን እየበላ ቢያሰላስለው

ለካስ የምድር ገነት እንዲህ ያለው ነው

እያለ ሲያወራ የልጅ ድምፅ ተሰማ፣

ርቦታል ያለቅሳል ይፍጨረጨራል፤

በሁኔታው ሁሉ እናቱን ዘመዱን ጤና ይነሳል።

ከሐሳቡ ነቅቶ እንደ ተመለሰ ከገነት ከተማ፣

ለምን ያለቅስ ብሎ ሰውዬው አቅማማ።

ጡጦ ስጭው ብሎ መንገደኛው ሁሉ ዐዋጅ ተናገረ፤

እሷም እንደያዘ እንዳቀረበ ሰው እንዳስተናእብረ፤

ዕቃዋን በርብራ፤

ምንም አላገኘች ቀረች ተደናብራ፤

የኋላ የኋላ ጡቷን ብትሰጠው

ቀድሞ የረሳውን ገፋና ተወው።

ልጁ አንጀቱ አረረ በራብ ተቃጠለ፥

ልቅሶውንም ቀጠለ።

ብስኩት እንዳትሰጠው አይባላ ብስኩት

ዳቦ እንዳታጐርሰው ዳቦ አይቆረጥም፤

አትሰጠው እንጀራ አይዋጥለት፥

እሪ ዋይ እያለ አጠፋ ሰላም።

በዚህም ሁኔታ ሰዎች ተገረሙ፥

መንገደኞች ሁሉ እንደዚህ እያሉ።

ከምድር ካልተያዘ አስፈላጊው ሲሳይ፥

ችግር ጉድለት አለ ከደመናም በላይ። (ከደ)

**119/ ተለባብሶ ኑሮ 1965** (ከደ)

ኅብረተ ሰባችን

በውድ ሀገራችን

መጋለጥ አይወድም ከቶ ምን ቢሆን።

ተሸፈን ተሸፈን ወጣት ተሸፈን፤

ተለባብሶ ኑሮን እንድታውቅ በውን።

ልበሺ ቈንጅትም እረጅም ቀሚስ፥

በቁመትሽ ሙሉ እጥፍርሽ ድረስ፥

ብሎ ያዝዘናል ልማድ ባህላችን

የመጣው ከጥንቱ ካባቶቻችን።

እንዲህ ያለው ልማድ እንዲህ ያለው ሥርዓት ባገር ከከበረ፥

ምነው ብዙው አካል ፊትና አንገታቸው እግርና እጃችን ሳይሸፈን ቀረ?

ምነው ብዙው አካል ፊትና አንገታችን እግርና እጃችን ሳይሸፈን ቀረ?

ጥርስና ከናፍር ዐይንና ሽፋሽፍት አንገትና ጕንጭ

የጅ ጣት እግር ባት እምልክ አይደለም ወይ?

የሚያለብሰው አጥቶ ውርጭ የሚፈቅደው ሚያከስለው ፀሓይ?

ይሸፈን ከላችሁ ሁሉም ይሸፈን፣

ያይኗ ጦር ነውና የወጋው ልቤን።

አፍና ከንፈሯ ሳይታሰር ቀርቶ በኩታ ገመድ፤

ከንፈሯ ሲሸበር ጥርሷ ሰው ገደለ ያውም ጅግና ወንድ።

የላይኛው መውደድ ፊታውራሪ ከንፈር፤

ይታሰር በኩታ በሸማ ይፈጠር፥

ተሳለሙኝ ብሎ ሰው እንዳያስቸግር።

ከሁሉ አስቀድሞ ይጨፈን ዐይንም

ሁሉን እየጠራ እሚነሣው ሰላም።

ጥርስና ከናፍር ደረትና ጡት ካፋፍ ላይ ሁነው

ዓለም ሲማከሩ ሲያይ የኖረው ሰው

እግር ታየ ብሎ ምን አሸበረው?

ተለባቦስ ኑሮ

የባህል ተፈጥሮ

ሰው ሚተያይ ባይኑ ሚጣመድ በከንፈር

ጭናችን ጉያችን ሳይገለጥ ቢቀር፥

በዐይነ ኅሊናችን መገመቱም አይቀር።

ጥዋትና ማታ

ቀኑ ሙሉ በወሬ

ሌትሉ በትዝታ

ይነሣልው መውደድ፤

ራስ ቈርጦ ሳይሆን በልዩ መንገድ።

በሴቱ በወንዱ በመላው ፍጥረት

በታሪክ በወሬ በሳይንስ ጥናት፥

ሊቃውንት መኳንንት በምንም ዐይነት

ውለውም አያውቁ እሱም ሳይጠሩት።

የምግባር ምሳሌው ድንግሉ ጳጳስ

በጊዜ ቅዳሴ ድንግል ማርያም ብሎ ጐሣን ሲቀድስ

መውደድን ያነሣል በፍጹም አሉታ፣

ደግሞም ዝቅ ብሎ ከሐና ከኢያቄም በቅዱስ ጋብቻ

ተወለድሽ እያለ ይሰብካል በአዎንታ

አይነሣ ስሙ አይገለጥ ብቻ።

አይደለን መልአክ አይደለን አምላክ፤

የመወደድ ወሬ ነው የሰው ልጅ ታሪክ።

ወለደች ወለደ ወለዱ ከበዱ የሚሉ ነገር

ሌላ ምን ያሳያል ከመወደድ በቀር?

ሴቷ ታወራለች ይኸው ልጄ! ብላ ይኸው ባሌ! ብላ

ግና ቀልደኛ ሰው ለቁም ነገር ሳይሆን እንዲያው ለጨዋታ

ለወዘበሬታ

ጊዜ ለማሳለፍ በቃላት ሐተታ፤

መውደድን ቢያነሣ ነውር ነው እያለች ትሄዳለች ጥላ

ሆድ ሲያውቅ ዶሮ ማታ

ውስጡን ደስ እያላት ሄደቻ! ጐፍታ።

ተለባብሶ ኑሮ

የባህል ተፈጥሮ።

መውደድ ታላቁ ሰው ሲነሣ ይኖራል በኢርቱዕ ቃል

በገዛ ስሙማ ማን ያነሣዋል? ማን ያወሣዋል?

መውደድ ያለም አባት ባህል የፈራው፤

ተነሽ በባዕድ ስም አይጠሮ ነው።

ባልህ እንዲያው ሲፈራ፤

ልማድ ሲያከብረው

የዘመኑ ቅሬ አጋለጠችው።

ተፈጥሮን ያወቀች

ፈጣሪን ያመነች፤

ሳይንስን ያጠናች፤

የዘመኑ ወጣት ገላልጣው ዐረፈች።

በዚህም ይረዳል የተመራመረ በጣም ያስተዋለ፣

ከኅጢአት በቀረ ከክፋት በቀረ በሰው ዘር ተፈጥሮ

ምሥጢር እንደሌለ።

ተለባብሶ ኑሮ፥

የባህል ተፈጥሮ።

ወንዱም ልጅ ያወራል ይኸው ልጄ! ብሎ

ያችው ሚስቴ! ብሎ

ትውልዱን ይቈጥራል ከራሱ ጀምሮ ወደ ላይ ወደ ላይ አባትና እናቴ እነገሌ ብሎ፥

አንድም ሳይቀረው የወላጆቹን ጉድ ሁሉን ይናገራል ጐልጕሎ ጐልጕሎ

ታሪኩን ሲያወራ መውደድን በስሙ ጠርቶ ቢነግሩት ፊቱ ይቀላና

ይቈጣል በቶሎ።

የባህል ተፈጥሮ።

ልጄ ሚስቴ ማለት ባሌ አማቴ ማለት መናገር አይደለ?

አያት ቅድመ አያት ወንድም እቴ ማለት መናገር አይደለ?

ዘር መቍጠር አይደለ?

መውደድን መናገ ለተመራመረ ጠልቆ ላስተዋለ?

ክብሩ በተፈጥሮ የሰው ዘር ድልድይ

መውደድን የሚመስል መንገድ አለ ወይ?

በቤተ ክርስቲያንም ክቡር ነው ጋብቻ ከምስጢራት አንዱ

በቅዱስ ቃል ኪዳን ጥንዶች ሲዋሐዱ።

ግብረ መልካም ሳለ ስመ ክፉ ነው፤

በሾርኒ ካልሆነ ደፍሮ በቀጥታ ማንም አይጠራው።

በቀኝም በግራም ክቡር ነው መውደድ ክቡር ነው ጋብቻ፤

አይገለጥ ፊቱ አይነገር ብቻ።

ተለባብሶ ኑሮ የባህል ተፈጥሮ

እልጦ አይናገርም ሁሉን አዘዋውሮ

ለሠርግ ለምላሹ ዘመድ ተሰብስቦ ዕውቂያው፣

ሁሉ ተጠርቶ፣

ሲጨፈር ያድራል፣

ሙሽሪት ሙሽራው መጋባታቸውን ላለም ይነግራሉ፤

ግን መውደድ ሲንሣ ይጨማደዳሉ ይኰፋተራሉ።

ሙሽሮቹ ለብሰው ለሕዝብ ይታያሉ፤

የማታ ማታ ግን የቁም ነገር ጊዜ ቤቱን ይዘጋሉ፣

መጋባታቸውን ለዓለሙ በሙሉ ሲያውጁ እንዳልዋሉ፣

ኰሽታ ሲሰሙ ሌብነት ይመስል ይደነግጣሉ፤

ምንድር ይገርማል ተለባብሶ ኑሮ

የባህል ተፈጥሮ

ካገባ በኋላ ፈክሮ አስፈክሮ፥

ብቻውን ይተኛል መዝጊያውን ቀርቅሮ።

ዘመድ እንዳይሰማ ሚዜ እንዳያየው

መውደድን ከጥንቱ ዓለምም ቢያውቀው

ለእየግለ ሰቡ ታላቅ ምስጢር ነው።

ልቡናችን ያያል ዐይን ያላየውን

ከራቍት ይመርጣል ለአካል ግርማ ነው፤

ማን ያነሣላታል እሷ ስትጥለው።

ልብስ አለባበሷ ልዩ ልዩው ሞድ

ምንም ፋይዳ የለው በልቡናው ለሚያይ ለአስተዋዩ ወንድ።

ብትለብስ ባትለብስ ግድ የለኝም እኔ፥

ውበቷን ነው እንጂ ልብሷን ስላልሆነ የሚያይልኝ ዐይኔ።

ለቍጠባ እንደሆን ይኸ ቈራጣው ልብስ በጣም ያከስራል፤

ከቀሚሱ ጋራ የግድ ብርዱ ብርዱ ለጥዋት ለማታ ሱሪ ያሰፋል

ለስራም እንደሆን ቈማጣ ጠባቃ

ማንሣት አያስችልም የወደቀን ዕቃ።

ለፍቅርም እንደሆን ያዩት ይሰለቻል ያላዩት ያምራል፤

ዕርቃን ከመሄዱ መልበስ ይሻላል።

ተለባብሶ ኑሮ

የባህል ተፈጥሮ

ይህ ይወደዳል።

ንጉሡ፤

ጳጳሱ፤

ታቦቱ፤

መቅደሱ፤

በልብስ ይከበራል።

ጭንስ እንደዚሁ ቢከበር ምን አለ?

ቢታፈር ምን አለ?

እንግዶቹ ቢመጡ ከአዳራሻችን

አንዱ የለበሰ አንዱ ራቁቱን፤

በመላ ይነሣል ያዳራሹ ሰው

ልብስ ለለበሰው።

ያለበሰውን ግን አጋፋሪው ቶሎ፤

ገፍቶ ያስወጣዋል እብድ መጣብን ብሎ።

ስለዚህ ሰው ሁሉ እንዲነሣልሽ፤

እቴ ሆይ በልኩ በልኩ ልበሺ፤

ጕርድሽን ጥለሽ።

አሳያለሁ ስትይ ዕቃ ትጥይና ይታይብሻል፤

**120 ማን ይበልጣል? (1957 ዓ.ም ከደ)**

በአዲስ አበባ ላይ ባዲሱ አስተዳደር በአዲሱ ሥርዐት ማነው የሚበልጠው ከወንድና ሴት?

በቍጥር እንደሆነ እግረ ለስላሳውን ወሬ አነጋቢውን ወጣቱን ጨምሮ ሴቱ ይበልጣል፤

የሴት ሥራ ሠሪው በግብሩ በሥራው ሴትን ይመስላል።

ገጠር የማይወጣው በረሃ ማያውቀው በግብሩ በገጹ እቱን የመሰለ በሚሰራው ሁሉ ሴት ከተከተለ፥

እፍኝ ጥሬ በልቶ ጥሩ ውኃ ጠጦ ቁም ነገር ለመሥራት ሁለት ቀን ካልዋሰ፥

የቡና ሱሰኛው የከተማ አፈሌ ሴት ማይባልበት ምድንር ነገር አለ?

በቍጥር ሴት መብለጡን በቃኝ ተረዳሁ፥

ግን በኃይል መብለጡን በጕልበት በማዕረግ ላውቀው እሻለሁ።

በኅይል በጕልበትስ ሴቱ ይበልጣል፣

ወንዱ ተሸንፎ ሲሰግድ ይታያል፣

በገዛ ገንዘቡ መዋተኛ ሁኖ ያገለግላል።

በገዛ ገንዘቡ የሴት ባሪያ ሁኖ የሴት ተቀጣሪ ቢያገለግላት፣

እሱ አልበቃት ብሎ ሌላ ሰው ቀጠረች በሰጣት ንብረት።

ወንድ ሴትን ቢጣላ ሴትን ቢቃወም፤

ጕልበቱ የሷ ነው አያዋጣውም።

ለሴት ነገርተኛ ጠብቃው ይቆማል ያለ ምንም ገንዘብ ዳኛው ሲሟገት

ቀን ወንዱ ይረታል ዳኛና ጠበቃ ሌሊት ከሴቷ ጋር ተማክረውበት፤

በሙግት በሥርዓት በኅይል በጕልበት፣

ሴት ናት አሸናፊ በአዲስ አበባችን ባለንበት ዘመን በያዝነው ወራት።

ይህንስ ዐየነ ማን ይበልጣል ይሆን በክብር በማዕረግ፤

ያላንዳች አድልዎ እውነቱን ለማወቅ ጥናት ቢደረግ?

ይህ ነገር ቀላል ነው ላልመረመረው፤

ግን አስቸጋሪ ነው ላስተዋለው ሰው።

ጓዟን ይሸከማል መኪና ይከፍታል ኋላዋን ይሄዳል

ሴት ያዘዘችውን ነፎው ወንድ ይሰራል።

በሁኔታው ሁሉ ፍጹም አሽከር ነው፤

ትእዛዝ ለመፈጸም ባሪያም አይሆንም።

ቢወድም ባይወድም ካዘዘችው ሴት፥

ትእዛዟን አይሽርም እመቤቱ ናት።

በዚሁ መሠረት ሴት ናት ክብርት ብለን ልንወስን ስንል፥

በገንዘብ መሼጧ ትውሥ ይለኛል።

በገንዘብ ከገዛት በሀብቱ ብዛት፥

ሴት የወንድ ባሪያ እንጂ መቸ እመቤት ናት።

ራስዋን ከሼጠች ለወርቅ ለመኪና ለገንዘብ ጥሪት፣

አታላይ ባሪያ እንጂ አትሆን እመቤት።

ተሼጠች ነጻ ናት ነጻ ናት ተሼጠች የሚሉ ነገር፥

ምንም አይረዳ ለሚመረምር።

ማርኳት ቁም ነገሩ አታሏት ውበቱ የመረጠችውን ሰኢት ካላገባች፥

ራሷን በገንዘብ ለወንድ ከሼጠች

የወንዱ ባሪያ እንጂ ምሽቱም አይደለች።

ይህንማ እንዳትል በገዛ ገንዘቡ ተሽጣ ተሽጣ ስትሆን እመቤቴ

እንደምን ቢሆን ነው አቶ ወንድ ታዝዧ ጌታ ሚሆናት?

በኅሊና ሚዛን ለመረመረው፥

የተሼጠ ባሪያ ገዢው ጌታ ነው።

የተሼጠ ሁሉ የተገዛበትን ተግባር ባይፈጽም

አባያ ባሪያ እንጂ ጌታ አይባልም ነጻ አይባልም፣

ስለዚህ ወንድሜ ሴት ነፃ (ውድቅ) ከሆነች በዚህ ነፃ ናት፥

እንደዚህ ከሆነ ምንም ነገር የለኝ የምጣላበት።

ምንም ቢበዝብኝ ተሽጣ ነጻ ናት ተገዝታ እመቤት ናት ብሎ እሚያወራው

አልገባውም ካለ እንደዚህ ከሆነ ነፃ ናት ብለው።

ሐሳቤን በምንም አልለውጥምና

ነገሬን ያዳምጠው በቀና ልቡና።

ውድድር ካማራት ከወንድ እኩልነት

በገንዘብ ተታላ አትሼጥ እንደ ከብት።

በወርቅ በመኪና ክብርዋን ከሼጠች

የወርቅ ግዙ ባሪያ እንዴት ነጻ ነች?

የልማዱ ነገር በጣም ይገርማል፤

ገረድ የሚተኛ ባርያ የሚተኛ ሰው ይሰደባል፤

ግና መኰንኑ ልጃ ገረድ ገቶ ባሪያ ያገባል ግዙ ይስማል፤

ራስዋን ለመሼጥ በእጮኛ ደረጃ ከዛሬ ወር በፊት ስትዋዋል ሳለ ባሪያ ነበረች፤

ትላንትና ማልዳም ባሪያ ነበረች፤

ግና ታምር ሁኖ ካልጋ ላይ ባደረች፤

ባርነቱ ቀርቶ እመቤት ሆነች።

እንዲህ ባለው ኑሮ እንዲህ ባል ሥርዐት

የለም ማለት ሆነ ጌታና እመቤት።

የተሼጠች ባሪያ እንግዳ አገልጋይ

ለማኙ አባዋራ ባለቤት ነው ወይ?

ምንም ብትገዛ በገንዘብ ብዛት፣

ከወንዱ ጋራ ስትኖር ሴት ልጅ በተፈጥሮ በላይ በታች ናት። (ከደ)

**121 የኢትዮጵያና የህንድ ውይይት፣ (1949 ዓ.ም) (ከደ)**

ኢትዮጵያና ህንድ ፍቅራቸው በረታ

ስለዚህ ፈረሙ የንግድ ውለታ፤

ደግሞም ተሰጣጡ የናፍቆት ሰላምታ፤

እጅ ለእጅ ተያይዘው በታላቅ ደስታ

ሁለቱ በፍቅር እንዲህ ሲፏልሉ፤

በጎረቤታቸው አንድ ሰው ሞተ አሉ።

ኢትዮጵያ ሰምታ እንቅበር ብትል

ህንድ አይጠቅምም አለች እንዲህ ያለ ባህል፥

ሰው ከተቀበረ ከገባ ጉድጓድ

መሬት የት ይገኛል ለመጭው ትውልድ?

ኢትዮጵያም ያዘች ልትመክራት በይፋ

መሬት ከጠበበ መቃብር ከጠፋ፣

በቁሙ ቅበሪው ሰውን ባንዳንድ ፈፋ

ተጋን እንድታገኝ ማሳሽ እንዲሰፋ።

ይህ ያንች ሥራ ነው እኔ እማልሠራው

እንኳንስ በቁሙ ሙቶም አልቀበረው፤

ቦታው እንዲሠፋ ሰው በቁሙ ቀብሬ

ማን ሊሠራበት ነው በቀረው ቀብሬ

ምንም ቢያናድደኝ ሰው በቁመናው

ይንደድ እንጂ የጁን መቸም አልቀበረው

በዚህ ተጣሉና ሁሉም ቢናደዱ

ወዲያው ተያይዘው ወደ ዳኛ ሄዱ፣

ዳኞችም ነበሩ ከክርስቲያን አንዱ

ሁለተኛው ሰላም የሚባለው አብዱ

አረሚ ሦስተኛው ጥንታዊ ልማዱ

ሁላቸው ባንድ ቃል ዳኞቹ ፈረዱ፤

በነበልባል መንደድ በቁምም መቀበር

የክርስቲያን ፋጣ የዱሮውን ነገር

የቀረውን ሥራ ብትሠሩም አይበጂ

ሰው በሞተ ግዚኤ አግድም ቅብሩ እንጂ

አንችም በቁም አይደል አንችም አታንድጂ።

ጦቢያውም ከሰረች ህንድም አልረታች

እንዲያው ተመለሱ እያሉ አንቺ ክች።

**122/ ሥራ (ሐምሌ 1964 ዓ.ም ከደ)**

ሥራ! ሥራ! የዓለም አሳዳሪ የሰው ልጅ ፈጣሪ፣

ሥራ ያለም ንጉሥ ሁሉን አስከባሪ፣

ሥራን ያመለከ ትጋትን ሳይለቅ፣

በምድር ቢሽከረከር በባሕር ቢንሳፈፍ ቢበር በሰማይ በኅዋው ቢመጥቅ

የፈጠረው በደስታ ሲሰፍ መኖር እንጂ ምን ቢሆን አይወድቅ፤

የፈጠረው አምላክ ያለም ጌታ ሥራ

ደግፎት ጠብቆት ረድቶት ይኖራል አንዳምች ሳይፈራ።

ሥራን ያመለከ ተግባርን ያመነ ያዳም ልጅ በሙሉ

ትዳሩን አቃንቶ ችግሩን አጥፍቶ አግኝቶ ይኖራል ያሰበውን ሁሉ። በሥራ በሥራ በሥራ በሥራ፥

በዓለም አሳዳሪ

በሰው ልጅ ፈጣሪ።

ሥራ ሰው ያነሣል፤

ሥራ ሰው ይጥላል፤

ሥራ ሙት ያድናል፤

ሥራ ሰው ይገድላል፤

ያሾማል ያሽራል፤

ይሾማል ይሽራል፤

ታላቅም ያሰኛል፤

መውጫ መሰላሉ ለኑሮ ተራራ፤

መውረጃው ስንፍና የሱ ባላጋራ።

በዓለም የታወቀ በሊቃውንት ሁሉ ሥራ የግብር አባት የሰው ልጅ ጐዳና

ቢሄዱት አያልቅም ቢሄዱት ቢሄዱት ቢሄዱት ቢሄዱት በጠና።

መላእክት ሳይመጡ፤

ከዋክብት ሳይወጡ፣

ፀሓይ በዓለማችን ሳትፈነጥቅ ጮራ፣

ጨረቃ በሰማይ ደምቃ ሳታበራ

አራዊት እንስሳት በመሬት ሳይረቡ፥

ጉምና ደመና ባየር ሳይሳቡ፥

አዳምና ሔዋን ለገነት ኵትኰታ ተፈጥረው ሳይገቡ፥

አምላክ ያሰናዳው በረቂቅ ጥበቡ።

ድሮ! ድሮ! ድሮ! ከጥንት የነበረ ቀዋሚ ነውና ነባሪ ነውና

አያልቅም ቢሄዱት ቢሄዱት ቢሂዱት ቢሄዱት በጠና።

ሥራ! ሥራ! ሥራ! የዓለም አሳዳሪ፥

የሰው ልጅ ፈጣሪ።

ከሁሉ አስቀድሞ ሥራ እንደነበረ ለልብ መረጃው፤

ሥራ ሠርቶ ኗሪው የሰው ልጅ ራሱ ከፍጥረታት ኋላ መፈጠሩ ነው።

ዘመን ሳይወስነው እምቅድመ ዓለም ሲኖር አምላክ ብቻውን

ሲሰለቸው ጊዜ ያለ ሥራ መኖር ሁሉ አሰናድቶ ፈጠረ ሰውን።

በአርኣያው በመልኩ እሱን አስመስሎ ስሜን ይቀድሰው ክብሬን ይውረስ ብሎ።

በጥንተ ተፈጥሮስ ምድርን ሠርቷል፤

ግና ከዚያ ወዲያ ምንድር ያደርጋል?

ብሎ ለሚጠይቅ ለህውክ ኅሊና

መልሱ አሁንም ሥራ ነው፤ የፈጠረውን ሕዝብ ያለ ምንም ዕረፍት

ያላንዳች አድልዎ ይመራ ይጠብቅ ይፈርደዋልና።

ለረቂቁ ጌታ ክብርና ስም ማለት ከቶ ምነው? ብለን ብንመረምረው

ስሙ ዓለምን ማስጌጥ ክብሩም ሥራ ነው።

እንዲመስለው ብሎ የፈጠረው አዳም በግብር በሥራው

ሰማይን በኮከብ ምድርን በልምላሜ ዕፀውን በአበባ እንስሳን በቀለም

ሔዋንን በውበት አስጊጦ አሳየው።

አዳም አባታችን እንዲኰተኵታት እንዲያርሳት በጠና

በገነት አኖረው አምላክ ፈጠረና።

ይህንን ያላየ በኦሪት ዘፍጥረት በሁለተኛው ምዕራፍ ባሥራ አስምተኛው

ለፍቶ ሠርቶ መኖር ተፈጥሮ መሆኑ በደንብ ሳይገባው

ርግማን ነው ብሎ እሱ ሳይረዳ ያወራል ለሰው።

ድሮ ድሮ ድሮ ቀድሞ ቀድሞ ቀድሞ ከርግማን በፊት

ሰው የተፈጠረው ገነትን ሊጠብቅ ሊኰተኵታት፤

የርግማን ነው ብሎ ውሸትን ማውራት፤

መካድ ነው መካድ ነው የሰውን ባሕሪ ያዳምን ፍጥረት።

የሰው ዘር በሞላ ተፈጥሮ ነበረ በሥራ ሊኖር

ግና ተፈጥሮውን ቀለል አረገና

ከራሴ እሸሽ ብሎ ሊኖር በስንፍና

እየሆነ ቀረ የበሽታ ጎጆ የሕመም ጐዳና።

ሠርተህ ብላ ቢለው በደብር ቅዱስ

አስጐመጀውና ስንፍና በለስ

ወረደ ምድረ ፋይድ መንገድ ተሳስቶ

እንኳን አምላክና ሰው መሆኑም ቀርቶ።

ከዚህ በኋላ ግን ራቁቱን ሁኖ በእግረ ደብር ቁሞ የሚበላው ሲያጣ፣ ቢያስላስለው፤

ሳይሠራ ሳይለፋ እንደማይኖር ተፈጥሮው ገባው።

ራብ ሲያጨንቀው ሲያባርረው አውሬ

ብዙ ዘመን ኖረ ቅጠል እየበላ እየገባ ጐሬ።

በስፍንና መንገድ እንዲያ ሲቃትት እሸሻለሁ ብሎ ከራሱ ተፈጥሮ

ከጐሬ ሲገባ ካጠገቡ ታዩት እባብና ፋሮ

አንበሳ ግስላ ጅብና ቀበሮ።

ከዛፍም ቢወጣ ተጠራቅመው ቈዩት ነብርና ጉሬዛ ጦጣና ዝንጀሮ

ፀሓይ አነደደው ብርድ አጨማደደው የራሱን ተፈጥሮ አላይ ብሎ ዙሮ።

ብዙ ጊዜ አለፈ ከራሱ ለመሸሽ ከአውሬ ጋር ሲታገል በስንፍና ታስሮ

የሰው ልጅ እንዳውሬ ከጐሬም ሲገባ ከዛፍም ሲወጣ

ብዙ ዘመን አልፎ ሌላ ዘመን መጣ።

ግና ምንም ቢሆን ከተፈጥሮ እሚያድን መድኅኒት ስላጣ፤

ከዚህ ሁሉ ሥቃይ ከዚህ ሁሉ ፈተና

ሥራን ተቀበለው አድነኝ አለና።

አቶ ሥራ ደጉም ጥሩ ምሳ አብልቶ እንደ ተጠጋው

የሚሞቅ የሚያደምቅ ልብስ አለበሰው።

ሥራ! ሥራ! ሥራ! ያለም አሳዳሪ

የሰው ልጅ ፈጣሪ።

ከዚህ በኋላ ግን የኑሮን ጐዳና ሥራን በመመርኰዝ ያዘግም ጀመረ፤

ዕንቅፋት ሲመታው ሲወድቅ ሲነሣ ሁለት እግሩን ብቻ እያወናከረ፤

በዋሻ በጐሬ በዱር በተራራ በጫካ በሜዳ እንደ ዱር አራዊት የትም እያደረ፤

ፀሓይ ሲያቃጥለው ዝናብ ሲወርድበት ብርድ ሲያጨማድደው ጊዜው ገሠገሠ ብዙ ቀን አለፈ፤

ሥራን ተመርኵዞ ገሥግሦ ገሥግሦ ገሥግሦ ገሥግሦ የማታ የማታ፤ ጐጆ ተሚባለው ደረሰና ዐረፈ።

ከፀሓይ ከዝናም ከውርጭና ካሩር ያድን እንጅ ጐጆው ያድን እንጂ ቤቱ

ምንም አልተያዘ ከብርድና ከራብ የሚያድንበቱ።

ጐጆ በመሥራቱ መዳኑ ዐየና ከብዙ መከራ፤

ራብን ሊያጠፋ በሥራ ብርሃን ጀመረ መርምራ።

ከጐጆው ይልቅስ ከመጠለያው የምግቡ ስብሰባ እጅግ አስቸጋሪ

አልሳካ ብሎ ብዙ ዘመን ፈጀ ለተመራማሪ፣

ድሮ ድሮ ድሮ የምግቡን ስብሰባ አዳም ሲጀምር፤

ሥራ ሥር ቅጠሉን አይጡንም ጉርጡንም እንስሳና አውሬውን በአንድነት ነበር።

ሥሩ የሚቄፈር ገርገሩ ተመርጦ በዕንጨት ሹል ነበረ፤

አውሬው የሚገድል እንስሳው ሚታረድ በሻፎ ነበረ።

ቅጠሉ ይበላል ሥሩ ይታኘካል እሳት ሳያየው፤

ሥጋውም ርጥቡ ከነድፉ ይባላል ውሃ ሳይነካው፤

የሰው ልጅ አንድ ቀን ሲያበስለው ዐየና የቋያው እሳት

የዱሩን አራዊት

እንዲያው በድንገት።

ዕንጨቱን ሰበረ ያረደውን ሥጋ ጠብሶ ለመብላት፤

ከዚህ ቀን ጀምሮ እሳትም ለተግባር ዋለ ከሰው ቤት።

ከዕለታት አንድ ቀን ምግብ ለመፈልግ ጅረት ሲሻገር እግሩ ውሃ ቢነካ አድጦት ቢወድቅ የተሸከመው

ጭቃው ወልቆ ሄድ እሱም ቀለለው፤

ይህን ትምህርት አርጎ አጥቦ አብስሎ በላ ሥራውም ገባው።

ሰብስቦ ሲበላ አድኖ ሲበላ ብዙ ዘመን ሄደ

ግና ችግር ከሰው አሁንም አልወገደ፤

ይህን የሚያጠፋ ከላይ የታዘዘው ሥራውም አልወረደ።

ሥራ! ሥራ! ሥራ! የዓለም አሳዳሪ

የሰው ልጅ ፈጣሪ።

በሥራው የሰው ልጅ እሳትን አዘዘ፤

በዘዴው ያዳም ዘር እሳትን አዘዘ፤

ቤቱንም ሊሠራ ግድግዳ ቈረጠ እልም ካለው ጫካ ሐረጉን መዘዘ።

በእሳት እያፈላ ብረት ስላገኘ ማረሻ ሠራና

ራብን ሊያስወግድ ጀመረ ግብርና።

ግብርና እንደዛሬው በደንብ አልተጠና ቀላል አልነበረ፤

ዘዴውን እስኪያውቀው በጣም ተቸገረ።

አርቆ ሲከትለው ነግሎ ይቀራል፤

ጫጮ ሲተክለው ቶሎ ይደርቃል፤

እንደዚህ እንደዚህ እንደዚህ እያለ ብዙ ዘመን አልፎ በጽኑዕ ችግር፤

ችግሩም አብሮ አልፎ በስራ በትጋት በሰው ልጅ ተግባር

እህሉን እየዛቀ ከብቱን እያረባ አዳሜ እንደ ልቡ ይበላ ጀመር።

በስተብርድም በኩል ነሐስ ከነጠረ ብረት ከተገኘ

ከነጭ ሐር ከተልባ ከጥጥና ከሱፍ ልብሱን እየሠራ ይለብስ ጀመረ ልቡ እንደ ተመኘ።

ከረኃብ ከጥማት ከብርድና ካፈር ከሚያስጨንቀው

ሄደ አፈተለከ ከሁሉ አመለጠ አዳም በሥራው

ከዚህ ሁሉ ሥቃይ ማነው ያወጣው?

ሥራ! ሥራ! ሥራ! አሁንም ሥራ ነው።

እስኪታርቅ ድረስ ካቶ ሥራ ጋራ እስኪያገኝ ይቅርታ፤

አያ ሰነፍ ሞኙ ሲማቅቅ ይኖራል በወህኒ በሽታ።

አያ ሰነፍ ሞኙ እንዲያ ሲንደላቀቅ በትጉህ ድካም፤

ያሠቃየው ጀመር በሽታ ሕመም።

ከላይ እንዳየነው የሰው ልጅ ተፈጥሮ መንቀሳቀስና ሠርቶ መኖር ሲሆን፥

በዕረፍት አመካኝቶ ተኝቶ እየዋለ ሲሰርቅ ስንፍናን

ታልጋ ላይ ተኝቶ እየዋለ ሲሰርቅ ስንፍና፣

ታልጋ ላይ ተኝቶ እንዲያው ሲንደላቀቅ ሳይወጣ ከደጅ

ሕግ አስከባሪዎች በሽታና ሕመም ምን አመጣህ ብለው ያዙት እጅ ከፍንጅ።

ሊነጥቅ አማረው በመኅኒት ብዛት

ምግብ መለወጥ በጮማ በጣፋጭ በፍሬ በዕንቁላል በማርና ወተት፤

ግን አላመለጠም በስፍና ጠፍር በትጋት በሽታ

በብርቱ ደከከን ጠፍረው ያዙታ!

ዋስ ሁኖ እሚያወጣ እንዲህ ካለው ዕዳ አቶ ስራ ነበር፤

አታሎት ስንፍና አሞኝቶት ሐኬት ከሥራ ተጣላ አወይ የሞኝ ነገር።

እየሠራ በእጁ ምንም ለዕለት ጕርሱ ለልብሱ ቢያፈራ፤

አሻው ብዙ ረዳት ወጥቶ ለመጐብኘጥ የኑሮን ተራራ።

በደንብም ለመኖር መሬትን ለማረስ ለመሆን ገበሬ

በደንብም ለመኖር መሬትን ለማረስ ለመሆን ገበሬ

አሻው አስፈለገው አህያና በቅሎ ፈረስና በሬ

የቤት እንስሳቱ በግና ፍየል

በወተትም በኩል ላምና ግመል

ከአዕዋፍም አረባ ዶሮን ለዕንቍላል

ገድለ አጠመደ ብዙ የዱር አውሬ

ለልብሱ የሚሆን ደግሞም ለጐፈሬ።

እንስሳና አውሬውን ሰው ያለመደው

ለስራ ረዳቱ እንዲሆነው ነው።

አህይትን ጫነ በቅሎን ተቀመጠ ፈረስን ጋለበ

ዱሩን መነጠረ ሜዳውን አረሰ ወንዙንም ገደበ

በመሣሪያም በኩል በጣም ተሻሻለ ብዙ ነገር ሠራ፤

ማረሻና ወገል ገለዶ መጥረቢያ ማጭድና ካራ፤

በልጓም ሰቅዞ በቅሎን ተቀመጠ ፈረስንም ገራ።

በሬን እያረሰ እያለበ ላም፤

ኩታ ለበሰና በቅሎውን ጫነና ይንፈላሰስ ጀመር ይደስት በዓለም

በሥራ! በሥራ! በዓለም አሳዳሪ

በሰው ልጅ ፈጣሪ።

የጊዜው ነው እንጂ በዚህ ያለው ደስ፤

በቂ ስላልሆነ በበሬ ማረስ፤

በበቅሎ መቅመጥ መሮጥ በፈረስ

ለማመላለሻም መጫን አጋሰስ

በሬን ለሥጋ አርጎ በብዙ ለማረስ ሠራ ትራክተር፤

አምላክ የሰራውን እግዜር የሰጠውን አጋሰስን ትቶ ሰንጋ ፈረስ ንቆ ሄደ በመኪና በረረ ባየር።

በሠራው ትራክተር አፍልሶ አረሰና

ሰብሉን ለዓለም ሁሉ ካለው በመኪና

በመርከብ በባቡር አንድነት ጠቅሎ

ወደ ላከው ሀገር እንዲደርስ በቶሎ።

ሦስት አራት ዓመት ይጫን የነበረው ባህያ በበቅሎ፥

ማለዳ ተጭኖ ደረሰ በቀትር፤

ባለሙ በሙሉ ከዳር እስከ ዳር።

ሥራን ለማቀልጠፍ ሰው እግሩን ተወና፤

ጓዙን ሁሉ ሰብስቦ ሄደ በመኪና

እንደ በቃ ሁሉ እንደ ጻድቅ ሁሉ በአእሮፕላን ሁኖ ሄደ በደመና፤

ሥራው በግብሩ በዓለም እየኖረ በምድር ለመሽከርከር በባሕር ሊሳፈር በሰማይ ለመሄድ እሱም በቅቷልና።

በጥንት ተፈጥሮ ሁሉን ግዛ ብሎ ሁሉን ንዳ ብሎ ሁሉን ብላ ብሎ አምላክ ፈጣሪውን

ሰጥቶ ነበረና ኋላ በበደሉ ምንም ቢቀማው፤

ሁሉንም መለሰ አሁን በድካሙ አሁን በሥራው።

በሰጠው አእምሮ

ትጋትን ጨምሮ

ሰው ዓለምን ገዛ ጥሮ ተጣጥሮ

በሰጠው አእምሮ

ተባይን አጥፍቶ አራዊትን ገድሎ ጫካውን መንጥሮ

በሥራው በዕውቀቱ ሰው ዓለምን ገዛ ጥሮ ተጣጥሮ

በሰጠው አእምሮ

በሥራ! በሥራ! በዓለም አሳዳሪ

በሰው ልጅ ፈጣሪ።

በሰጠው አእምሮ

ፀሓይና ዝናብ ሐሩርና ቍር

የሰው ዘር ጠላቶች አንበሳ ነብር

ሁሉም ሰው ትእዛዝ ይውሉ ጀመር

በሰጠው አእምሮ

ሲሳዩን ሲያጠፉ አዝመራ ሲያወድም የኖረው አንበጣ

በትጋት በሥራ በጥበብ በአእምሮ ካላማችን ወጣ።

በሥራው በዕውቀቱ የተፈጥሮን ኅይል

ጠላቱ እንዳልነበር አገልጋዩ አረገው የሰው ልጅ አንጐል።

መንገዱን አቋርጦ ውኃን ገደበና

አገልጋዩ አረገው የሰው ልጅ ልቡና

መብራት ያስበራዋል፤

ወፍጮ ያፈጨዋል፤

ጓዝ ያሸክመዋ፤

ተክሉን በፈለገው ያስኰተኵተዋል።

ካሽከር ከከብት ይልቅ ውኃን ያዝዘዋል።

ሰው ባጠገቡ ሲያልፍ ይፋጅ የነበረ፤

አቶ እሳት እሳቱ እሳተ ገሞራ ለሰው ልጅ ገበረ።

ቋያ ሰደድ ሁኖ ያጠፋ የነበር አሁን ግና ውሎ በሰው ልጅ ትእዛዝ

ሥራው ሁሉ ሆነ ማሞቅ ማቀዝቀዝ።

የሰው ጓዝ መሸከም ማሽከርከር ሞተር፥

አእሮፕላን መንዳት መኪና ማብረር፤

ማጥፋቱ ቀረና በዘዴ ተይዞ ሰው እንዲያገለግል አለቀ ደቀቀ የእሳቱ ተግባር።

በክብሪት ተይዞ በኪስ እየሄደ

በፈለገው ጊዜ ሰው ቢቀሰቅሰው ተነሣ ነደደ።

በብረት ተይዞ በመድፍ ተወርውሮ ሰው እንደፈለገው ብዙ መንገድ ሂዶ ፈነዳ ነጐደ።

ሥራ ቢሉት ሠራ ተኛ ቢሉት ተኛ በሰው ቍጥጥር

በሰው ልጆች ዘዴ እሳት ሆነ አገልጋይ አስደሳች አሽከር።

በሥራ በሥራ በዓለም አሳዳሪ፣

በሰው ልጅ ፈጣሪ።

ከድሮ ጀምሮ አቶ እሳት ለሰው ልጅ ያገለግል ነበር እያጕረመረመ

ጢሱን እየተፋ ዐይን እየጨለመ

አሁን ግን በአእምሮ ዕርቁ ተፈርሞ

ጢስ መርዙን ተወና ያገለግል ጀመር ሌሊት ተቀን ቁሞ።

ነፋስም እንዲሁ ጐጆ እያፈረሰ መሮጥ ነበር እንጂ በድሮ ዘመን

ከትንፋሽ በቀረላገለገልም ታዝዞ ሰውን።

ዛሬ ግን በጥበብ በላስቲክ ተይዞ ሰው አገለገለ

በሄደበት ሂዶ አብሮት እየዋለ፣

በምድር ለጐማ ባየር ለአሮፕላን

እንደ ውኃ ለዋና ሰው ያገለግላል።

አራዊትን መፍራት ተፈጥሮን መሥጋት

በአእምሮው በሥራው ለሰው ጠለፉት።

ቀድሞ ቀድሞ ቀድሞ ጎጆ መሥራት አቅቶት ያደረው በዋሻ ያደረው በጐሬ፣

አጥቶ መጠለያ እንደ እንደ ትንሽ አውሬ

ተራራ አስመስሎ ግንቡን ገነባና፣

መሬትን ለቀቀ አለፈ ደመና።

መሬትን ጨርሶ ጨረቃና ማርስ

በቅርቡ ይገባል እነሱንም ሊያርስ።

ፈጣሪው በገነት ቁሞ እንዳይኖር ብሎ ምንም ቢከለክል ዕፀ ሕይወትን

በአእምሮው በሥራው አሁን ያገኛታል በመጭው ዘመን።

ከዚህ አስቀድሞም በሥራ የለፉ

በታሪክ ኖሩ እንጂ ሙተው አላለፉ።

ሥራን የተጠጋ መላ ሕይወቱን

ቢሞትም ይነሣል አፈርም አይሆን።

ጊዜን ማክብር ቢያቅተው ራሱ ጠንክሮ

ወቅትን አመዛዛኝ ዘመንን ቈጣሪ፣

ጊዜን ተናጋሪ

ሰዓትን ሰፋሪ፣

አእምሮ ሰብእ ሠራ ጥሮ ተጣጥሮ።

ተኝቶ ሙቶ ሳል ሠሪው ፈጣሪው

ሰዓት ጊዜ ይበራል የሰው ልጅ ፍጡሩ የአእምሮ ሥራው።

እግዜር ተቈጥቶ አምላክ ተቈጥቶ አዳምን ከገነት በግድ ሲያስወጣው፤

እንዲያው እንዳይሰደው ሰርተህ ብላ አለው።

በዚህ መረቀ እንጂ መቼ ረገመው፤

ስንፍና ሲያጠፋው አዳምን መሥራቱ ሕያው አደረገው።

ለሰው ልጆች ብሎ አምላክ ከሠራው

ከሥራ የሚሻል ከቶ ምንድር ነው?

ሁሉን አጠናነ ሁሉንም ገመትነ

ከሥራ የሚሻል ምንም አላየነ።

የሰው ልጅ በጕዞ እስከዚህ ደረሰ

በሥራ በትጋት እገሠገሠ።

ያለፈው የሰው ነው ያባቶቻችን

መጭው የሌላ ነው ያባቶቻችን

ጊዜያችን ዛሬ ነው የኛ ፈንታችን፤

እንሥራ ያልህ ወጣት ተነሣ! ተነሣ! ደርሷል ጊዜያችን።

ሥራ በተፈጥሮ የሰው ልጅ መሆኑን ወጣት ተረድተህ

ከቡና ቤት ሁነህ

ከቢሮ ቁጭ ብለህ፣

መንገዱን ይዘህ

የቀድሞውን ትውልድ መፎተት ትተህ

ታጥቀህ ተነሣና በጐድለ ሞልተህ፥

ውዝፉን አቃንተህ

አርም በሥራህ፣

አሳይ በግብርህ፣

ግለጥ በሙያህ

አገር የሚቀና

ትዳር የሚጠና

ጤና የሚገኘው

ሰው የሚበለጽገው

በሥራ ነው እንጂ ባፍ አይምሰልህ።

ወጣቱ ተነሣ! ተነሣ! ተነሣ! ተነሣ! ታጥቀህ

የሥራ ማሳያው ዛሬው ነው ጊዜህ፣

አሁን ነው ወቅትህ፣

ከበሩ እነገሌ እነገሌ አደጉ ምትል ቁጭ ብለህ

በሥራ ነው እንጂ በአፍ አይምሰልህ።

መርምር ሰውነትህን አስተውል ታሪክህን አንተ ምን ሠራህ?

የታደለ አገር ነው ታጥቆ የሚሠራ

ትውልድ የሚያፈራ፤

ታጥቀህ ተነሣና በሥራህ በግብርህ አሳይ ለሀገር

በመላው ዓለም ላይ በጎረቤቶችህ እንድትከበር።

አልፏል የትላንቱ የነገውም ገና

ወጣት ተነሥ ዛሬ ሀገር የምትጠብቅ አንተኑ ነውና።

ታጥቀህ ባትነሣ ለስራ ለግብር

ተፈጥሮን መካድ ነው ልብህ አይጠርጥር።

ወጣቱ ተነሣ እስቲ ይውጣህ ወንድ

ለሥራ ለሥራ በሰዎቹ ስትፈድ እንዳትፈረድ።

ወጣት ተነሣና በሥራህ መስታዋት መርምር እራስህን

ምን ተሠራ ብለህ ባለፈው ዘመን ሳትሰጥ ፍርድህን፤

ለደመወዝ ማግኛ ለቦታ መያዣ ይዘህ ድግሪህን

በብዙ ምክንያት ጊዜ እያሳለፍህ፣

ቀን ስታውደለድል ሌሊት ተኝተህ፥

ኧረ አንተው እራስህ! ኧረ አንተው ራስህ ከቶ ምን ሠራህ? ምን ሠርተህ ይሆን?

ተነሣ! ተነሣ ተነሣ ወጣቱ! ተነሣ ለሥራ

በሐሳብህ ሳይሆን በምላስህ ሳይሆን በግብር እንድትኰራ።

ነገ ይሁን እያልህ ሥራን ወዝፈህ

ሥራ ነው ተግባር ነው የሰው ልጆች ሥራ

ጨለማን አፍጥቶ ሀገር የሚያበራ

ስለዚህ ወጣቱ ሀገር የሚያበራ፤

ስለዚህ ወጣቱ! ወሬህን ተውና ትችትን ጣልና በሥራህ ተመራ።

ዕውቀትህ ይገለጥ ድግሪህ ይረጋገጥ በስራ በግብር፤

ምላስህ ያይደለ ለእድገት ለሹመትህ ስራህ ይናገር፤

ተነሣ በሥራ በግብር።

የሰዎቹን ሥራ ስታበጠልል

ተጠንቀቅ ወጣቱ! አንዳችም ሳትሠራ ዘመንህ እንዳያልፍ ስታውደደል።

ትምህርትን ጨርሰውህ ከወጣህ በክብር

አለህ ወይ ወጣቱ ያሳየኸው ሙያ በሥራ በግብር?

ወይንስ ዝም ብለህ

በዲግሪህ ተሹመህ

ከላይ ተሹመህ

ከላይ ቁች ብለህ

ቀንህን የቈጠርህ እንደ ነፍሰ ጡር

ወሩን አሳልፈውህ ስትንቀባረር

ደምወዝህን ብቻ ፈርመህ ወሰደህ

ትገላበጣለህ ትልቅ ሰው መስለህ?

ትንፈላሰሳለህ ባዲሱ መኪና

አንዳችም ሳትሠራ እንዷን ትይዝና?

የምትል ከሆነ ሌሎቹ በሠሩት እኔ ላውደለድል

ያለፈው ያለፈው የምትሰደበው ትውልድ ካንተ ይሻላል።

ስትማር የረዳህ ድኃው ባላገር

ለትምህርት አውጥቶ ተጨማሪ ግብር

መንግሥትም የረዳህ እየተበደረ

ተምረህ በሥራህ ልትከፍለው ነበረ

አንተ ግን ከሰነፍህ ያገርህ አለኝታ ተስፋ ሁኖ ቀረ።

ቀድሞ በልጅነት ትማራለህ ብላ ሀገር ጦረችህ

ይህን ለመመለስ ተግተህ ካልሠራህ

ጊዜህን ካሳለፍህ

እያውደለደልህ፥

ጉቦ እየበላህ

ገና በልጅነትህ ለጡረታ ሳትደርስ ሳትጦር ተጦረህ፣

በዚህ አኳኋንህ ላስተዋለህ ሰው

እንዳሰብኸው ሳይሆን ተባይ መሰልኸው።

እነገርህ ነበረ ጨርሼ ሁሉን

ልብህ የሚያውቀውን የምትሠራውን

እኔ ከምነግርህ

ታውቃለህ ራስህ

ሌቱን እየዘፈንህ

ቀኑ ከተኛህ

ጉልበትህ ካለቀ በሌሊት ዳንኪራ

የተቀጠርሀብት ሥራው መች ተሠራ።

በትምህርት ቤት ሳለህ እሠራለሁ ብለህ ትፈክር ነበር፤

አሁን ግን ተቀጥረህ ከቢሮ በክቡር

ለምን ትሸሻለህ ለሥራው ነው እንጂ ላንተ አለመሆኑን

በደንብ ለመረዳት ጠይቅ ኅሊናኅን

ያዳም ልጅ ተፈጥሮ ሲኖር በዚህ ዓለም

የሥራ ለውጥ እንጂ የተግባር ለውጥ እንጂ ዕረፍት ሚባል የለም።

ባላገሩ አባትህ አሳድጎህ ለፍቶ በጭንቅ በሥቃይ

ባገኘኸው ገንዘብ ሀገርህን ሳትረዳ ዘፈንህበት ወይ? ጠጣህበት ወይ?

ውዲያ አውልቀህ ጥለህ ስንፍና ጋቢን

ተነሥ ከምኝታህ ተእስቀስ ከንቅልፍህ ታጥቀህ ወገብህን።

ሥራ ሥራ ሥራ ወጣት! ሥራ! ሥራ፥

በቃል ትምህርት ሳይሆን በድግሪ ያይደለ በግብር እንድትኰራ።

ለሥራ ለሥራ ለዓለም አሳዳሪ፣

ለሰው ልጅ ፈጣሪ።

**123 የፍልሰታ ቅዳሴ በአዲስ አበባ አድባራት በ1964 ዓ.ም (ከደ)**

ድሮ ድሮ ድሮ በሕፃንነቴ

ትዝ ይለኛል አሁንም ውዬ ማስቀሴ፥

ውዬ መቀደሴ፥

በቀን እኩል ሳይሆን ባሥራ ሐንድ ባሥር

ተገትሬ ውዬ እያላጋኝ ዕርፉ ሳርም ስጐለጕል መሬት ስቈፍር

ከተማ ሳልመጣ ሳለሁ በገጠር፣

ያላንዳች ያላንዳች ምድራዊ ደመወዝ ሰዓታት ቁሜ አድሬ ኪዳን አስደርሼ

ማለዳ ሲነጋ እንደ ሕዝቡ አርሼ

በሮቼ ሲደክሙ ባሥር ተመልሼ

ሕዝቡን አቄርብ ነበር ቅዳሴ ቀድሼ

ድሮ በሀገር ቤት በነበርሁኝ ጊዜ ቄስና ገበሬ

ከተማ ሳልገባ ሳለሁ በገጠሬ።

ከጊዜ በኋላ አጠናቀቅሁና ሐዲሱን ትምህርት

በብዙ ደመወዝ ገባሁ መሥሪያ ቤት

በገጠር ሳለሁኝ በሮቼን ፈትቼ

አስቀድስ ነበረ እቀድስ ነበረ ሥራዬን ሁል ትቼ።

ከተማ ስገባ መሥሪያ ቤት ስቀጠር ይኸ ሁሉ ቀረ፥

በሰዓት ምክንያት ባህል ተወለጠ ግብር ተቀየረ።

በዘጠኝ ባልገባ ሁሉም ሆነ መና፣

የማስተማር ሲደወል እየሰማሁኝ እንዳልሰማሁኝ፣

በሰዓት ምክንያት በሥራ ምክንያት ዝም ብዬ ኖርሁኝ።

ደግሞም አንዳንድ ጊዜ ቅስት የሰው ኑሮ ትዝ ባለኝ ቍጥር፥

ልጅ ስሆን ልመለስ እቀጥር ነበር።

ሳዘግም ስጣደፍ እያልሁ ደፋ ቀና

በሰዓት በሥራ እያመካኘሁ፥

የሕይወትን መንገድ ዘወር ብዬ ሳላይ ዘመን አሳለፍሁ።

ኑሮዬን ላጠቃ እሱ ላይጠቃ ገንዘብ ሳሳድድ በሥራ ምክንያት አለፈ ወራቱ ነጐደ ዘመን፥

አንዱም ሳልይዘው በዚሁ እንኳን።

በዚህ ሁሉ ዘመን በዚሁ ሁሉ ጊዜ ልምን ቀረህ ብሎ ሰው ሲጠይቀኝ

የቅዳሴው ጊዜ ከሥራዬ ጋራ እየሆነብኝ

ለመምጣት አልቻልሁም እየቸገረኝ

እያልሁኝ ስመለስ ለሚጠይቀኝ ሰው ለኅሊናዬም

ጡረታ ስገባ እንደልጅነቴ፣

ቢቃናልኝ ሀብቴ

አስቀድሳለሁ ስል በፍልሰታ ጾም፣

እንዲያው በድንገት፣

ባልታስበ ጊዜ ባልታሰበ ዕለት

እንዲያው በድንገት

ከኋላ የቀረች ቤተ ክርስቲያናችን ለወጠች ሰዓት፣

እንዲያው በድንገት

ሳይ ቴሌብዢን

ለወጠች ጊዜን

ለወጠች ጊዜን

የቅዳሴውን

እንዲያው በድንገት

ለወጠች ሰዓት

እንዲያው በድንገት

ጠፋ ምክንያት

ማለዳ ለኪዳን ማታ ለቅዳሴ የምቀርበት

ዐሥር ዐሥራሐንድን እንዳላየ ትቶ፣

ዘጠኝም ዘሎ በስምንት ሰዓት

በዕረፍታችን ወቅት

ይፈጸማል ብሎ ሥርዐተ ቍርባን

ቢነገር ዐዋጁ የቤተ ክርስቲያን

ይህ ሁሉ ዘመን የሸፈትሁበት

ጠፋ ምክንያቱ

ይኸ ዱር ምክንያት እኔን ብቻ ሳይሆን ብዙ ሰው ሸፍኖ ይኖር ነበርና

ይኸው ይታይ ገባ ያዳሜ ገመና

የየዋህ ስንፍና፥

የኛ ቤተ ክርስቲያን ከኋላ ቀርታለች እየተባለች

ችግሯን በማያውቅ እንዲያ ስትነቀፍ እንዳልነበረች

ሦስቱን ሰዓታት ሦስቱን ዘመናት ባንድ ቀን ሄደች ነጻ ወጣችና፣

ምክንያት ከመሆን ላዳሜ ስንፍና፥

ና ልምራህ ና ልምራህ አሁንስ እንደጥንቱ በሥልጣኔ በሕይወት ጐዳና

ስትለን ሰምቼ

ምክንያቴን ትቼ

ነሐሴ አንድ ቀን ልማዳ ተነሥቼ

ምክንያቴን ትቼ

ሄድሁ ቤተ ክርስቲያን

ማለዳ ለኪዳን።

በዚሁ ደስ ብሎኝ በጣሙን ኰርቼ እኔ ስንጠራራ

እንደምነህ አሉኝ ቄስና ደብተራ።

ጸሎቴን ሳልጨርስ ዘወር ብዬ ባይ ድሮ የማውቃቸው ጓደኞቼ ናቸው፤

ልዩነት ብቻ እኔ ተመላልቸ ሰውነቴ ከብዶ በብዙ ዱለት

እሱን ግን ደርቀው በጾም በጸሎት

ፊታቸው እንዳለ ጠጉራቸው እንዳለ እንደ ተፈጠረ

ወዛቸው እንዳለ ኅይላቸው እንዳለ እንደ ጠነከረ

ጥቂት እንዳወራን ምን አመጣህ አሉኝ

እኔም ክንያቱን ገልጨ ነገርሁኝ።

አውርቼ እንደ ጨረስሁ ቂሱ ቀደመና

ጋበዘኝ በነጋው ሰዓታት እንድሰማ

የሌቱን ውዳሴ ግሩሙን ጸሎት

የማይሰለቸውን የማይታክተውን ሁሉ ቢሰሙት

ደብተራውም ጠራኝ ለስብሐተ ነግሁ ለያሬዱ ዜማ

በዚህ ትሕትናቸው በጣም ተገርሜ

ጣራ ጣራውን ሳይ ከሐሳብ ላይ ቁሜ

ቅዱስ ሲል ተሰማ ካህኑ ከሩቅ

ቅዱስ ሲል ተሰማ ካህኑ ከሩቅ

ሕዝቡም ተቀበለው ሆነ ድብልቅልቅ

በግዕዝ ያዜመውን በአማርኛ ፈቶ ለሕዝብ ያነባል፤

አንደበቱ ርቱዕ ይንበለበላ፣

ዕፁብ ነው ግሩም ነው በጣም ይገርማል።

በበነጋታውም በቀጠሯችን፤

ሰማሁኝ ሰዓታቱን ስብሐተ ነግሁን፤

በጣም ግሩም ነው! እጅግ ግሩም ነው!

የካህኑ ፈንታ የሕዝብ ተሰጦው

አምሮ ተፈጸመ ሁሉም በተራው።

የሌሊቱ ሰዓታት ያጠባቡ ኪዳን ደስ ቢላት ለነፍሴ፤

በቀትር ተመለስሁ ደግሞ ለቅዳሴ።

አንድ ካህን ሰምቼ ከሁሉት ወር በፊት

በቅዳሴ ሥርዐት ሰው የሚያስደስት

ይህን እያበራሁ በሐሳብ ጐዳና

ገባሁ ቤተ ክርስቲያን ጕዞው አለቀና።

አንደበቱ ደጉ ጥዑም ልሳኑ የማልዳው ካህን

ሲያነብ አየሁና ሥርዐተ ግብጹን፥

የምትጸድቅ መሰለኝ እንዲያው በቁመና

ማልዳ ሁኔታውን አይቻለሁና።

ግና ፈጠነብኝ ፈጠነ ፈጠነ እጅግም ሮጠ

በንባብ ፈረሱ በግልቢያ ፈረሱ እየሼመጠጠ።

በረረ በረረ ካህኑ በረረ፥

ቃላትን በቃላት እያባረረ

ካህኑ በረረ፣

«ሰ» ብሎ ሲጀምር ሰላም ለማለት

ምስለ መንፈስከን ሕዝብ ጨረሱት።

እንዲሁም ዲያቆን «ተ» እንደ ጀመረ

ሕዝቡ ተስጦውን ቀድሞ ተናገረ።

ካህኑ ዲያቆኑ ሕዝቡም ቀለጠፈ፤

ሰባት ተኩል ሳይሆን ጨረሰና ዐረፈ።

ጫጫታው ቢበዛ ውቂ ደብልቂው

የማለዳው ካህን መልአክ የማልዳው

የነግሁ ቅዱስ ሕዝብ የነግሁ ብሕትው

አሁን ደርሶ ማታ ምን አሳደበው

ምድር አሮጠው

እያለ ኅሊና ልብን ጠየቀው።

አልተገኘም መልሱ በልቤ ባወጣ ባንጐሌ ባውርድ

የኋላ የሁላ እስኪገለጥ ድረስ በውድም በግድ።

ቅዳሴው አለቀ ሰባት ተኩል

በስምንት ነበረ ዐዋጁ የሚል

ሰዓት ባያውቁ ነው እንደዚህ የሮጡ

ለነገ ይሉታል ሁሉ በእየፈርጡ

እያልሁኝ በልቤ በሰፊው ሳትት

እስመ ኅያል ብለው ወረዱ ድርገት።

ሰው በሰው ተጋፋ

መቆሚያ ምድር ጠፋ

መጡ ተሰልፈው አእላፍ ሕጻናት፤

ዳር እስከ ዳር ሆነ ድብልቅል ጩኸት፤

ሕፃናት ሲያለቅሱ ዐዋቂው ሲጋፋ

መተራመስ እንጂ መደማመጥ ተፋ።

ያ ቀን ተወስኖ ለሴቱ ለብቻ

ይመስል ነበረ የድሮ ዘመቻ።

ግፊያው ትርምሱ ዕለተ ምጽአት

ይመስላል ይመስላል ይመስላል በውነት

አትለይምና እናት የልጅዋን ጩኸት።

እንደዚህ እያለ ካምስት መቶ በላይ በቀን ይቈርባል

ሌላ ቀን ቅዳሴ የለ ይመስል፣

አይቀርብ ይመስል፤

የከተማው ሕፃን ቈጥሮ ፍልሰታን

በዓመት ሦስት ጊዜ በግድ ይቈርባል

ሕፃኑ አለቀሰ እንባ እስኪወጣው

እናቱ ሳትቈርብ ቍረብ ብትለው፤

ነክቶት የማያውቅን ነፍስ ካወቀ አባቱ

ከቅፏ ላይ አርጋ ተቀበል ብትለው የፈራች እናቱ።

እናቱ ስትፈራ

አባቱ ሲፈራ

እንደገና ልጁ፥

ልጁ ምን ይበላ!

ጥንቱን ጥንቱን ጥንቱን ኧረ ጥንቱን ጥንቱን

ሥጋ መለኮት

ደመ መለኮት

ለዓለም የተሰጠው ለኅጢአት ሥርየት

የልጅ ማሳደጊያ አይደለም ወተት

አይደለም ፍትፍት።

ሰውነት ሲቄሽሽ ልብስ ዕቃችን ሲያድፍ ያሸዋል ሳሙና፥

ደኅና ሁኖ ታጥቦ እንዲይገኝ ንጽሕና

አሁን ግን ብናየው በሀገርችን

በዘመናችን

አባት በቈሸሸ እናት በረከሰች ታጠበ ሕፃን፣

ወልዴ በታመመ ገብሬ ቢታከም

አይለቅም አይለቅም አይለቅም ሕመም።

ስለዚህ ይታከም ያው በሽተኛው

እያጠና ይቈይ ሕፃን ጤነኛው።

እናትና አባቱ እንደነሱ ሳይሆን ሳይሸፍት ብለው

ሕፃኑን አመጡት በእቅፍ አባብለው፤

ሲበሉ ሲበላ ሲጠጡ ሲጠጣ የነበረው ልጅ፥

ዝም ብሎ አልቈረበም ተፈራገጠ እንጂ።

በውድም በግድም የተሰበሰቡት፤

ሲቄርቡ ሕፃናት

የተባለው ሰዓት

አለፈብን ስምንት።

ካህኑን ስነቅፍ ፈጥኖ በማንበቡ

ሻማውን ሳሽሟጥጥ ቀለም ሲልስ ሕዝቡ፥

ሳይገባኝ ጥበቡ፥

አሁን አገኘሁት ይሄ ነው ሰበቡ፣

ካህኑ ፈጠነ ሕፃን ለማቍረቡ፣

ይሄ ነው ሰበቡ

ቢገባው ባይገባው ጸሎቱ ለሕዝቡ

ምን ቸገረኝ ብሎ ካህኑ ፈጠነ ሕፃን ለማቍረቡ።

ቀድሞም በግዕዝ ሁኖ አሁንም በፍጥነት

ምንም አልተረዳ የቍርባን ጸሎት፥

ያውም በፍልሰታ

በሕፃናት ለቅሶ በልጆች ጫጫታ፥

ያውም በፍልሰታ።

ጐልማሳው ይመከር፥

ሕፃኑም ይማር

ለሕፃናት ቍርባን ቤተ ስኪያን ትምከር።

በሕይወተ ሥጋ ኢየሩሳሌም

ሲገባ ክርስቶስ ንጉሠ ሰላም፤

ወጥተው ተቀበሉት አዕሩግ ሕፃናት

ጐልማሶች ሲሸሹ ንቀው ጠልተውት፤

እንደዚሁም ሁሉ በሀገራችን

በዘመናች፤

የወንጌሉን ታሪክ ሕዝቡ ሊፈጽም

ወይ ሕፃን ካልሆነ ወይም ካላረጀ ቍርባን አይነካም።

ስለዚህ ስለዚህ ጐልማሳ እንዲመከር እንዲማር ሕፃን፥

ለምእመናን ትምከር ቅድስት ቤተ ስኪያን።

ቢመክሩት ካልሰማ ማስተማር ነው መና

በሀገራችነን ሁሉ ቄስ ነውና።

የሕፃናት ቍርባን ከዚህ ፊት በሰፊው ሲነገር ኑሯል፤

ግና ሕዝቡ ሕዝቡ መቸ ይሰማል፤

በዚህኛው ሰምቶ በዚህ ያፈሳል።

በክርስቶስ ዘንዳ ዘር ቄጥሮ ሊድን

ይህ ጥፋት ነው ሲሉት ያሾላል አፉን፥

ይቈጥራል ዘሩን።

አሁንስ ቅዳሴውን ማነው የጐተተው? ቄሱ ነው? ካህን?

ወይንስ ዲያቆኑ?

ሕዝቡ ነው ሕዝቡ ነው ቄሱን ለመሳደብ ቅልብልብ ልሳን

ካህኑ ሲነግረው የማይሰማው በድኑ።

ቤተስኪያን ሚባለው ምእመንና ካህን

ሠልጥኗል ሠልጥኗል ሠልጥኗል ካህን

ገና ገና ገና ገና ነው ምእመን።

ምእመን በሃይማኖት አልሰማም እያሉ እንዴት እንደ ቀር

እንዳልዘዝረው ጊዜዬም አጠረ።

የሕፃኑን ጩኸት ችላም ብንለው

አላሰማም አለ እሚያነበንበው።

ሕዝቡ በገፍ መጣ ቅዳሴ ሊያስቀድስ ተሰጥዎ ሊቀበል፣

መቆሚያ እስኪጠፋ ልክ እንደጥምቀት በዓል፤

በዚህ መቋሚያውን በዚህ ግድግዳውን ንቆ ፈጽሞ ፈጽሞ፥

ያነበንብ ጀመር የግል ጸሎቱን፣

ዕንቅልፉን አቋርጦ ሌሊቱን ተነሥቶ ያልደገመውን።

የግል ጸሎት ልምዱ ማለዳ ነበር፤

አሁንስ ተሻሽሎ ለቀትር ተቀጠረ።

ድጋፉን ያዘና ለቅዳሴው ቆመ

ቅዳሴ ማርያሙን እያኰተመተመ፤

ቅዳሴውንና የግሉን ጸሎት፣

መሀይምን ትጉህ ነው ያዘው አንድነት።

ሁለት የወደደ አያገኝም አንድን ያውቀዋል በቃል፣

ግና ከመጽሐፉ ግና ከመምህሩ እሱ ይበልጣ፤

ቅዳሴ እንዳይሰማ በቅዳሴ ጊዜ ያነባል፤

ከራሱ ከኢየሱስ ከቅዱስ ቍርባን ከሥጋ መለኮት

አቱቱው ተሽሎ ለሥርየተ ኅጢአት፥

እንኳን ሌላውን ቢሆንም ወንጌል፣

በቅዳሴ ሰዓት ጊዜውም አይደል።

ድርገት ወረዱና ዕድገት ወረዱና ክርስቶስ ሲመጣ፣

ልጆች እስቲቄርቡ መጽሐፉን አወጣ፤

ያኛው ጎልጎታ ይህኛው ኪዳን፣

አንዱ መልክአ ኢየሱስ

መልክአ ጊዮርጊስ

መልክአ ማርያምና ውዳሴ ማርያም

ቅዳሴ ማርያም

ትምህርተ ኅቡኣት

ሰይፈ መለኮት

መልክአ መድኅኔ ዓለም

ለፍልሰታ ጾም

ቁሞ እያስቀደሱ ነገረ ማርያም፥

ካህኑ ያደምጣል ጭዋው ሲደግም።

ካህኑ ሲቀድስ በሌሎች አገር

በጣም ያደስታል ተሰጦውን ይዞ ሕዝቡ ቢዘምር።

ከዚህ ግን ሁሉ ዐውቆ እሚያስፈገውን

በሰዓታት በኪዳን በጊዜ ቍርባን

ሕም................. ቱቱቱቱቱቱቱቱ! ብር እንደያዘው፤

በታዛ በቅድስት በቅጽር በግቢው

ድንጉላችን ጮኸ ንባችን ተመመ፤

ድምጹን የግል ጸሎት እያዝገመገመ።

አንዱን ቀረብ ብዬ በቅዳሴ ጊዜ የግል ጸሎትህን አትጸልይ ብለው

ባለመጠምጠሜ በሆዴ መወፈር በጣም ገረመው፤

እንዲህ ያለ ደፋር ከሄት መጣ ብሎ

አስተውሎ ዐየና መልሱን አከታትሎ፤

ቤተ ክርስቲያን መሄድ ለጸሎት መሆኑን አስረዳኝ በቶሎ፤

ወዲያውስ እንዲያውስ እንዲህ የተቈታጣህ እኔ ብጸልይ፤

የሰውን ኅሊና ለማዘዝ ከቻልህ?

ሥልጣኑ ካለህ?

ከቅድስቱ ቁመው ወሬ የያዙትን አታስተውም ወይ?

ወይስ ከኔ በቀር ሌላው ሚሠራውን ዐይንህም አያዩ?

እነዚያማ ረስተው ከየት እንደቆሙ፤

የወሬ ነጐድጓድ ያዝገመግማሉ፤

ስማቸው ስማቸው ይላሉ ሙ ሙ ሙ!!

ጆሮአቸው ቢቄረጥ ማንንም አይሰሙ

የመጡ ለወሬ አይደል ለቅዳሴ

እነዚያን መምከርስ አትሞክር ነፍሴ።

እሽ በጄ ብለው ላያዳምጡኝ፥

የተሞሟቀውን ወሬአቾን ማቋረጥ ደግሞ አይመስለኝም።

በደኅና ስጸልይ እንግዲያ እኔን ብቻ በምን ሰለልከኝ ምታቋርጠኝ?

አለና ቀጠለ ውዳሴ ማርያም

ዝም አልሁኝ እኔም።

እኩሉ ሲጸልይ እኩሉ ሲያወራ

የትኛውን ልስማ ልቤን ገባው ግራ።

ታላላቅ መኳንንት ካጠገቤ ያሉ

ምርኳዝ ተገድፈው ሒሳብ ያስባሉ፤

ያዝመራውን ሽያጭ የቤቱን ኪራይ፤

ብድሩ ተከፍሎ በዚህ ባምስት ዓመት ያልቅልና ወይ?

እስመ ኅይል ባዩ ባያስማቸው ቢያስቸግራቸው

ይናገሩ ጀመር በጣም ጮኸ ብለው፤

ቤተ ክርስቲያን ገብቶ ሒሳብ መተሳሰብ ላስተዋለው ሰው፥ ልክም ቢመስለ፤

ለሁል ጊዜ እንግዳ እንደኔ ላለው አሰናከረው፤

ምንጊዜም ተስፋ አይቈርጥ ኤርምያሱ ልቤ፥

ተናገ ስላለኝ፣

እያመነታኙ፣

ልናገር ወሰንሁኝ ጌቶቼን ቅርቤ፣

በለሰለሰ ቃል እበርታ አንደበት፥

አሁን በዚህ ጊዜ ሲወረድ ድርገት፣

ለኛ ሲፈተት፥

ሥጋ መለኮት

ተሰጥዎ እንደ ማለት

ማረኝ እንደ ማለት

ለምን ቤተስኪያኑን ለሒሳብ ማሰቢያ አረጋችሁት?

ብዬው በትሕትና

ቁሜ ያደገ ከሁለት አንዳናቸው

ጀርባዬን በቡጢ ጐሰም አረገው፣

ምንድር ይሆን ብዬ ዘወር ብዬ ባይ

ፊቱ ተጨማዷል ዐይኑም ሁናል ቀይ፤

የኖረ በሙግት ባደባባይ ላይ

ተረቶ ሲገባ ላይነደው ነው ወይ?

ተመክሮ ሲገባ ላይነደው ነው ወይ?

ተክብረ ነክ ቈጥሮ የነገርሁትን

አጀጐደጐደልኝ የሚያስበውን

ምንድር ያስኰንናል ሒሳብ ማሰላሰል?

ሐሜትና ቧልታ ሰው ማንሣት ይመስል?

ይህን ብሰማ ገርሞኝ ምክንያቱ

ባይገባኝ ሙግቱ፤

የማስረዳው መስሎኝ አመጣሁ ምሳሌ

ጥሩ እንደ ብርሌ

በረቂቁ ንጉሥ ሥጋ መለኮት

በንጉሠ ነገሥት አምላከ አማልክት

በክርስቶስ ፈንታ

ንጉሡ ቢመጡ አሁን በዚህ አፍታ፣

ንጉሠ ንጉሡ ንጉሡ ምድራዊው፣

ይናገራሉ ወይ? ብዬ ብጠይቀው

አዎን! አዎን ብሎ አንዳችም ሳያስብ ሙግቱን ለቀቀው።

በቅዳሴ ጊዜ በዚህ ብገፋ

ወዲያው ስለታየኝ ሰላም እንዲጠፋኝ

ቤተ ክርስቲያኒቱም እንድትሆን ፍርድ ቤት

ውሳኔ ለሌለው ለመንቻካ ሙግት።

ዝም አልሁኝ ዝም አልሁኝ ሸማዬን አንሥቼ

እሳቸው ረተው እኔ ተረትቼ።

መልስ በማጣት ሳይሆን ሙግቱን ጠልቼ፤

እንዲህ ነው ሙግት! እንዲህ ነው ሥርዐት!

ወሬውን ስጠላ ሙግ ብጀርም

ይቈጣል ይቈጣል ይቈጣል ብጀምር

ስለዚህ ይቈጣል ይቈጣል እግዜር።

ዝም አልሁኝ ዝም አልሁኝ ሸማዬን አንሥቼ

እሳቸው ረተው እኔ ተረትቼ።

ጫጫታው ደመቀ በሴቱ ነገድ

በቤቱ አስተዳደር በልብሳቸው ሞድ

ጐፈሬ አበጣጠር ጠጉር አሠራር

ምንም ሳይቀራቸው ከዳር እስከ ዳር

ከጎረቤታችን ያለችው ወይዘሮ

አጭር ትለብስና ትመስላለች ዶሮ፣

ወጣቶቹም ደግሞ በዘርፋፋ ቀሚስ

ያች ጎረቤቴ ናት መሬት የምታብስ

የምትጠርግ ጐዳና ልብስም የምጨርስ

እያሉ ሲያወሩ ወጣት በተራው

ስለኳስ ጨዋታ አውራው! አውራው! አንድም ሳይቀረው።

ትንሽ ሽማግሎች ሥርዐቱን ያወቁ

ትእዛዝ የጠበቁ

በተመሥጦ ሁነው ቁመው ሲያስቀድሱ

ሕፃናት ተንጫጩ ጀመሩ ያለቅሱ፤

ኅሊና ሰው ጥሎ ጸሎቱን ተወና ሄደ ገሠገሠ

ቅዳሲውን ትቶ ዓለም አዳረሰ።

ካህኑ ሲቀስ በተዋበ ድምፁ በረታ አንደበቱ

ዓለሙን ሲጋብዝ ኑ ስሙኝ እያለ አንበል አቱቱ።

እኩሉ ሲጸልይ እኩሉ ሲያወራ

የትኛውን ልስማ ልቤን ገባው ግራ። (ከደ)

**124 ቈንጂት ካዲላክ አገባች። (1957 ዓ.ም)**

እኅቴ ቈንጅታ ሰውነቷ ሞልቶ ደሟም በጣም ጠርቶ አምራ ነበረች

ግና እንደዚያ ዳብራ እጅግ የተዋበች ቀዘባ ሳለች፤

ራስዋን ለውጣ በጥሩ ካዲላክ ትላንት ተሼጠች፤

እያለ ወንድሟ ሐዘኑን ነገረው ጓደኛውን ጠርቶ፥

የተደረገውን የሆዱን ዘርግፎ የልቡን ተንትኖ ሐሳቡን አብራርቶ።

ጓደኛው ተቈጣ፥

የሚናገረ አጣ።

በሌላ ጊዜ አይደል በጊዜአችነን፥

በሌላ አገር አይደል ባገራችን

እንደ ከብት እንደ ዕቃ እንደ ፈረስ ሁሉ

ሰው መሼጥ ቀርቶ ሳል ባለሙ በሙሉ

በወርቅና በብር ባልማዝና ሉል፤

ክብሩ ፍጥረት ሰው እንዴት በቆርቆሮ! እንዴት በመኪና ዛሬ ይሸጣል?

በሃያኛው ዘመን ዓለሙ ሠልጥኖ እንደዚህ ሲራመድ፤

እንዴት ያለ ሰው ነው የሚሼጥ ሚለወጥ በሰው ሚነግድ?

ንገረኝ አሁንና ጠቍመኝ አሁንና ልያዘው ልሂድ

ይህንን ግፈኛ አሳስረዋለሁ አሰቅለዋለሁ በሥርዐት በፍርድ፤

ምንም አልለቀውም እስቲትነቅ ድረስ በጭራ ገመድ።

ተነሥ ምራኝ ጓዴ እንጓዝ አሁን፤

ሳይዘው አላድርም ከቶ ምን ቢሆን።

ብዙ ወገን አለን በፖሊስ ሠራዊት በፍርድ ቤት ዳኛ ዐዋቂ ጠበቃ፤

ከኛ ጕዳይ ተርፎ ላለም የሚበቃ።

በገንዘብ ነው እንጂ የተሼጠችው፤

እንደባሪያም አይደል በምሽትነት ነው።

የዕድሜ ጓደኛዋ በመልካም አቻዋ በኑሮ ቢጤዋ ሰው ሲጠይቃ፤

እምቢ ስትል ኑራ እንደመናኝ ሁሉ እንደመንኵሲት፤

አንድ ሰካራም ጉጉ በወርቅ ሐብል ተብትቦ በካዲላክ ገዝቶ አፍሶ ወሰዳት።

እንዲያስ ደስ ይበልህ የሀብታሙ አምቻ ጓዴ! በጣም ኵራ

እኅትህ ተድራ ከሆነች ሙሽራ።

ቢገዛት በሀብቱ ቢወስዳት በገንዘብ በጥሩ መኪና

አገባች አልልም አቻም አይደሉምና።

እሷ የካያ ልጅ እሱ ያምሳ ዓመት

እንደምን ሁነው ነው ትዳር የሚያዙ ቤት የሚሠሩት?

እኔ ጠላት መስሎኝ ያጠቃን በጕልበት

ልገለው ነበረ ባገራችን ሥርዓት በገዛሁት ጥይት፣

ዐውቃማ ከሆነ ባልማ ከሆነ በቃህ አትበሳጭ አትናደድ ወንድም!

ራሱን ለሼጠ አዳኝ ዘመድ የለም። (ከደ)

**ምዕራፍ ፫ ሰንጎ መንገ።**

**ዐጅ 31**

ሰንጎ መገን ባለ አምስት ቀለም ነው። በመነሻው ሐረጉ መድረሻ የሚመጣ ተነባቢ አይያዝም። ሰንጎ መገንን የጀግና ሐረግም የሚሉት አሉ። በዚህ ሐረግ ተራ ነገር አይገጠምም። ከወንድ በጀብዱም ሆነ በሙያ በጣም ላቅ ብለው ለሚታዩ ከሴት ለሴት ቆብ ለሆነች ባለሙያ ሴት ይሰጣል እንጂ ለማንም ነጕላ አይሰጥም። መውደድ ሲሆን ለሚያከንፈው መከራና ጠብ ሲሆን ለመራራው ይሰጣል። ከዕድሜ የጕልምስንና የጕብዝናን ዘመን ያሳያል። ይህን በበለጠ በሕፃናት ሐረግ ይመለከቷል። ከዐፄ ቴዎድሮስ እስከ ምኒልክ የተነሡት ነገሥታት በዚህ ሐረግ አላቸው ለቀዳማዊ ኃይለ ሥላሴ ግን የሰጣቸው ገጣሚ የለም፤ በዚህም ሕዝቡ ጀግና አይደሉም ማለቱን በአርምሞ ገልጧል።

**ክፍል ፩**

**ቅረርት፤**

**አጅ 31**

130/ የታጠቅ እናት ሆዷ መቻሉ!

እሳት አርግዛ ዘጠኝ ወር ሙሉ። (ከ130 – 157 የሕዝብ)

131/ የታጠቅ ፈረስ ጭራው ገብስማ

በሐምሌ ገዳይ ባባገሪማ።

132/ አምሳ ቢወለደ አምሳ ነው ጉዱ፤

ከተባረከ ይበቃል አንዱ።

133/ ዕፁብ ሽፍሽፍ ውኃ መሰለቅ

በሆድ ቂም ይዞ ባፍ መተራረቅ።

134/ እኒያ ሲመጡ የሚገጥማቸው

አንድ የከፋው ነው አንድ የተመቸው፤

የተመቸውስ አይነካቸውም

የከፋው ጐበዝ አይለቃቸውም።

135/ ምን ያበደ ነው ምን የተሟረ!

ባንዲት ጠመንጃ ይዟት ዞረ።

136/ ፈሪን ጨነቀው ተርበደበደ

ጥይት ዘነመ እሳት ወረደ።

137/ የኔማ እመቤት የፈተለችው

ሸማኔ ጠፍቶ ማርያ ሰራችው፤

ለዚያች ለማርያም እዘኑላት

ዓመት ተመንፈቅ አለቀላት

138/ እኔ በሸዋ ወንድ የለም ብዬ

ኅይሌ አንዳርጋቸው በሻህ አቦዬ።

139/ በሻህ አቦዬ አባ ደፋር!

እያየህ ውጋ እያየህ ማር።

140/ ከፈረሰኞች የምናውቃቸው፤

በሻህ አቦዬ ኅይሌ አንዳርጋቸው።

**ዐጅ 32**

እንደ ወል ሐረግ እየታጠፈም ይሄዳል።

**አጅ 32**

141/ ስጠኝ ምልክት ዐረብ ጎራዴን አገንድሮሻል፤

ውኃ ቢጠማሽ ደም ያጠጣሻል።

ያገሬ ጐበዝ ያ ክልፍልፉ ያ ክልፍልፉ

እንደመፋቂያው ጦር ይዟል ባፉ።

**ክፍል ፪**

**ፍከራ በሰንጎ መንገ ሐረግ፣**

**ዐጅ 33**

ፍከራ ጕራ ሳይሆን ሐሳቡ የጀግንነትን ሙያ መንገሪያ ስለሆነ አብዛኛው የሰንጐ መገን ሐረግ ነው።

**አጅ 33**

142/ አባቱ ነበር የጦር ገበሬ፣

ልጁ ደረሰ የወይፈን በሬ።

143/ ሽብር ሽብር ሲል ሀገር ሲበላሽ፤

ገዳይ በቶኬ በስድስት ጕራሽ።

144/ ገወቻ ገብቶ ደንጊያ ተንተራሽ

ጉም የመሰለ ኢጣሊያን መላሽ።

145/ በዚያ ቍልቍለት በዚያ ደፋታ

አናዞ ገዳይ ሎሌና ጌታ።

146/ ሁሉም ይላሉ ገና ተኛ ተኛ፤

አደባላቂ እንደሠርገኛ።

147/ አሸጋሻጊ ከቤቱ በታች፤

እናቱ እያየች ምሽቱ እያወካች።

148/ የዚያች ባልቴት ልጅ የዕለ ከንቱ

ሀገር አይገዛ አይባል አንቱ።

149/ ተኵስ ይተኵሳል ለፈረስ ብሎ

በረጂም አልቤን ገዳይ ጠቅሎ።

150/ የለመደበት ጮማ መቍረጥ

ቈላ ከደጋ ሳያማርጥ

ገዳይ ሰላቶ ሲዝበጠበጥ።

151/ እንኳን ሰላቶ የወራ ዱባ

ጀግናም ነኝ የሚል ሀገሬ አይገባ።

152/ እዱር አዳሪ ዲሪቶ ለባሽ፥

ጉም የመሰለ ሰላቶ መላሽ።

153/ እፈክራለሁ በወንድነቴ

ለነፍሴ አልፈራም እንኳን ለሞቴ።

154/ ሰማይ ሲዳምን ፀሐይ ስትጠፋ፤

ገዳይ በበልጅግ ነጥሎ ታፋ።

155/ ልቡ ሲጨነቅ ሲልፈሰፈስ፤

እግሩ ሲደክም ላቡ ሲፈስ፣

ሰላቶ ደፊ በመትረየስ።

156/ ጀግናው ወታደር የሜዳው ነበር

ሲመቸው ከቤት ሲከፋው ከዱር።

157/ ኩፋንቻ መሳይ መልከ ምናምን

ከጠራ ሜዳ ውኃ እሚያስለምን።

158/ መታ ጐበዙ የነብር ጅራት

የመትረየሱ የንሥሓ አባት።

159/ ወንድ ነው ብላ ወልዳው እናቱ

አሸጋሻጊ በየዳገቱ።

160/ በተወለደ ባሥር ዓመቱ

የሽመል ቅርናት የወጣለቱ።

**መውደድ**

161/ ከቤቴ በላይ ከግራሮቹ

መውደድ ተኝቷል እስከ ልጆቹ

ተነሣ ብዬ ብቀሰቅሰው፥

እስከኔው እንኳ ልቤን ጠቀሰው።

162/ ባፋፉ ስሄድ አልወድም ብዬ

ቈላ ወርጄ ጕዴ ሁል ታየ።

163/ ያን ውሻ በሩቅ ስጠብቀው

ልቤን ወሰደው ዐይኔን በላው።

**ክፍል ፫**

**መዝሙር በሰግኖ መገን ሐረግ**

**ዐጅ 34**

ጀግንነትና ጕብዝናን የሚያሳይ መዝሙር በሰንጎ መገን ይነገራል

**አጅ 34**

164/ የማነው በሬ እግዜር የማረው፤

እቅብቅብ ገብቶ ይነፈንፋል።

165/ እንዲህ ብታዩኝ መስዬ ድኃ፥

ያማቶቼ ቤት ባለጕልላት።

166/ ያው እዚያ ማዶ ያገዳ ጎጆ፣

መውደድ ገባና ተጀነጀነ።

167/ ከእኔውም እንደሁ ከውቃቢዬ፥

ሎሚ ስይዘው ይሸትብኛል።

168/ ያምርህ እንደሆን ሎጋ ጐፈሬ

ከጅረት ወርደህ ዐይንህን አፍጥ።

169/ ያፋፉ መንገድ በጣም አድካሚ፥

የማታ የማታስ እንወርዳለን።

170/ ከዚያ ከቈላው ከሸለቆው

እስኪ እንጠይቀው ምን ይፈልጋል፥

ቁሞ የሚያየው ወገናችን፥

**ክፍል ፬**

**ድብልቅ መዝሙር ባለ 6ና ባለ 5 ቀለም፣**

**ዐጅ 35**

መዝሙርም ሆነ ግጥም የጋርዮሽና የጀግንነት መንፈስ ሲኖረው 5ና 6 ቀለማት ተደባልቀው ይናገራሉ።

**አጅ 35**

171/ ያውና እዚያ ማዶ 6፤ ቃሪያ በርበሬ 5

ባደረ እንጀራ 6፤ ቢኰሸኵሹት 5

172/ ያውና እዚያ ማዶ 6፤ ያገዳ ጐጆ 5

መውደድ ገባና 6 ተጀነጀነ 5

ከዚህ በላይ ያየናቸው ስንኞች መነሻ ሐረግ 6 6 ሲሆን ምድረሻው ግን 5 5 ቀለም አለው። ይህ ግን ሊዛወር የሚችል ሕግ ነው።

**መልመጃ 3**

ከሚከተሉት ያሉትን የሰንጎ መገን ሐረጐች በመላ ለቅመህ ጻፍ፤

173/ ውኃ ሂዶ ሂዶ አለቱ ነው ቀሪ

ዘምድ ምቀኛ ነው ከልብሽ ምከሪ፣

174/ አባቱ ነበር ዳጉሳ ዘሪ፣

ልጁ ደረሰ ጥይት መንዛሪ።

175/ አጭር ነው ብሎ ወንድን አይቁም

የቆመ ደንጊያ አይነቀንቁም።

176/ እብሳያ ብዬ ስመኝ

ከወጣትማ ምን አለኝ። (ከደ)

177/ የዘመኑ ሰው ሲያዘግም

ግና አንድም አልያዘም። (ከደ)

178/ አበጣ አይደለሁ ጐባጣ በተፈጥሮዬ ቀጥ ያልሁኝ

ኧረ! ለምን ታረቅሁኝ? (ከደ 1955 ዓ.ም)

179/ ከመልመጃ 1ና 2 ያሉትን የሰንጎ መገን ሐረጎች ለቅመህ ጻፍ።

180/ ባተሌ፣ (በምጸት) (1960 ዓ.ም)

ባተሌ ወንዱ ልበ ቈራጡ

ለነገ ሳይል ያለውን ሁሉ

ደፍቶት ይገባል ባንድ ቀን ምሽት፥

ፍጹም ክርስቲያን አይወላውል፤

ሁልጊዜ ዛሬ ነገን አያውቁ።

ገንዘብ ሲያልቅበት ይበደራል

ምንም አይማር ካለፈው ወር።

የዘፈን ሲቃ የመጠጥ ሡሥ፥

ሲያዳፋዳው አድሮ ማልዳ ሲነጋ

አፉን ያዛጋል ዐይኑን ጨፍኖ፣

እንደ ቡችላ እንደ ወፍ ግልገል፣

ምግብ ፍለጋ ከወላጆቹ

በጕልምስናው በጕብዝናው

ጕልበቱ ድኁር አእምሮ ለጋ

እማዬ ይላል ጡጦ ፍለጋ።

የትም ፈልጋ ባትሰጠውማ፤

አልቋል ገንዘቡ መሞቱ ነው።

ማልዳ ይምላል ከእናቱ ፊት

በፈጣሪው ክብር በአምላኩ ስም

በበነጋው ግን ሰክሮ ያድራል

በተበደረው ባታለለው።

ማንም አይለየው ከመጠጥ ቤት

ሀብቱን ጨርሶ እስኪለምን።

እናት አባቱ ይሰደባሉ

በገንዘባቸው ስላልጨፈሩ።

ከስልክ ዕንጨት ጋር እየታገሉ

ሌሊቱን አድርው ቀኑን ካልተኙ

ማታ ከዚች ጋር ማልዳ ከዚያች

ካልማዝ አምሽቶ እስከ ውድቀት

ሊነጋጋ ሲል ከተዋበች፥

እያለ ዓለምን ያላየ ሰው

የሕይወት ጣዕሟ አይገባውም

እኔም አልነግረው ላይረዳኝ።

ዘንድሮ ልዝፈን ከርሞ ቤት ልሥራ

እያለ ሲያስብ እየጨፈረ

ሄደ ዘመኑ ጊዜው አለፈ። (ከደ)

**ምዕራፍ ፬**

**የተስፋ ሐረግ (ባለ 4 ቀለም)**

**ክፍል ፩ (የተስፋ ሐረግ ለብቻው)**

በዚህ ጥናት በምዕራፍ 4 5 6 የተጻፉትን ሐረጎች አጠቃለው የሕጻናት ሐረጎች የሚሏቸው ሊቃውንት አሉ። እነሱም ባለ 1 2 3 4 ቀለማት ናቸው። እኛ ግን ለጥናት እንዲመቹ እንደሚከተለው በዝርዝር ጽፈናቸዋል፤

በዚህ ሐረግ አዘውትረው የሚጫወቱ ዕድሜያቸው ከ12ና ከ13 ዓመት በታች የሆኑ ሕፃናት ወይም ጕብሎች ናቸው። የሚያሳየው ተስፋን ያልተያዘን እንገር ነው። ሽማግሎች በበገናና በመዲና ሲሠሩበት የልጅነትን ትዝታ እናያለን። የተስፋ የተባእልውም የሚመጣን ወይም ያለፈን ከእጅ የሌለን ያልተያዘን ስለሚያሳይ ነው።

**ዐጅ 36**

ባለ 4 ቀለም (የተስፋ ሐረግ) በመነሻውም ሆነ በመድረሻው ቢመጣ የሚያሳየው ተስፋንና ምኞትን ነው።

አጅ 36

181/ ከዚያ ማዶ 4 ያንን ድግስ 4

ፍየል ታርዶ 4 ውጬ ውጬ 4

ብሄድበት 4 በድንክ አልጋ 4

ሰጠኝ ጉበት 4 ተገልብጨ 4

182/ ለዚያ ጉበት 4 ያች ድክን 3

ጨው አለበት 4 አመለኛ 4

183/ ቡሄ በሉ 4 አታስተኛ 4

ልጆች ሁሉ 4 ብሄ በሉ 4

አንዱን አምጭው 4 ልጆች ሁሉ 4

አትለውጪው 4 አጨብጭቡ 4

ከዚያ ማዶ 4 አጨብጭቡ 4

ጢስ ይጤሳል 4 ዝም አትበሉ 4 (የሕዝብ)

አጋፋሪ 4 ብሯን ስጠኝ 4

ይደግሳል 4 አስደስተም 4

**ክፍል ፪**

**የተስፋ የሰንጎ መንገ ሐረግ ድብልቅ፤**

**ዐጅ 37**

ሕፃናት የሚያልሙት በፊትም ጕብዝናን በኋላም ጕልምስናን (እንደ እነሱ አነጋገር ዐዋቂነትን ሰውነትን) ስለሆነ የተስፋንና የሰንጎ መገንን ሐረግ አደባልቀው ይጫወታሉ። ይህም የመሸጋገሪያ ዘመን መሆኑን ያሳያል። አራት ቀለም ተስፋን አምስት ቀለም ሙሉነትን ቈራጥነትን ጀግንነትን ሳይለቁ ይገባሉ።

**አጅ 37**

184/ እቴ እመይቴ 4 የሎሜ ጨንገር 5 4/5

ያ ሰውዬ 4 ምን ብሎሽ ነበር 5 4/5

ምንን ምንም 4 ምንም አላለኝ 5 4/5

ግና አዳሩን 4 ልውሰድሽ አለኝ 5 4/5

እምቢኝ እምቢኝ 4 በይው ከቶ 4 4/5

አይወስሽም 4 ትዳሩን ፈቶ 5 4/5

ምሎልኛል 4 ጋሻ ጦር ደፍቶ 5 4/5

ማላ ማላ 4 የጐበዝ ማላ 5 4/5

185/ ፉት ይላታል 4 እንደጕሽ ጠላ 5 4/5

የኔ ጌታ 4 የሰጠኝ ሙክት 5 4/5

በለጭማ ነው 5 ባለምልክት 5 4/5

መሰከረም ጠባ 5 ያንን ሳነክት 5 4/5

186 የኔ ጌታ 4 የሰጠኝ ካራ 5 4/5

ከዚህ ብመዘው 5 ጐንደር አበራ 5 5/5

187/ ወይ የኔ ጌታ 5 ዋርካ ነህ ዋርካ 5 5/5

ቢጠለሉብህ 5 የማታስነካ 5 5/5 (የሕዝብ)

**መልመጃ 4።**

ከሚከተሉት ስንኞች ባለ 4

ቀለማት እየለየህ ጻፍ።

189/ ድኃ በምድር ካልታደለ

መኰነንማ ወዴት አለ? (ከደ)

190/ በልጅነት ዓለሙ ሁሉ ሲሥቅ የረኛውን ቅስም አትስበሪ።

ያሳልፍነው ዕድሜ ሁሉ ሳያውቅ ጀንበር!

በኋላ ግን በከንቱ ሥራ ተሰቆ ተወርወሪ (ከ193 – 5

የለቅሳል ይተክዛል ከርጅና ጋራ ተወርዋሪ (የሕዝብ)

ተናንቆ። (ከደ)

191/ ቤት ለመሥራት ስባክን፥ 194/ ላሜ ቦራ!

ያለማዕዘን አይሆን። (ከደ) ውለጅልኝ አውራ።

192/ ግዕዝ ካላወቀ አስተማሪ 195/ ተመተማን

አይበልጥም ለካ ከተማሪ ያረሙን። (የሕዝብ)

ስለዚህ ቃሌ ባይገባው፥ 196/ ትንሹ ትልቁ ለጌት እያበደ፥

እውነት ሁሉ ሠረዘው። (ከደ) መብለጭለጭ ሆነና፣

መስቀል ተወደደ። (ከደ)

193/ ጀንበር! 197/ ድኃ ካሳደረ ከረዳ ድኩም

ተወርዋሪ ይህስ መኰንን አይደለም። (ከደ)

ተወርዋሪ፥

**ምዕራፍ ፭**

**እማበራይ ባለ 3 ቀለም ሐረግ።**

እማበራይን ጕብል ዘፈን ወይንም የሕፃናት ሐረግ የሚሉትም አሉ እኛ ግን ከጕብሎች ይልቅ ዘር ዘሪ ስለሚሠራበት እማበራይ በሚለው ስም ነው፥ የምናውቀው። ገበሬ ጤፉን ለመዝራት ወገዝ (የወይፈንና የጊደር መንጋ) ሲነዳ ነው የሚዘምረው። ከዚህ በፊት እንዳየነው ክምሩን ሲያበራይ (ሲያሄድ) ለዐውድማው በሬ የሚዘምረው እሆ በሬ! ሲሆን ይህ ደግሞ ጭቃውን ለማለስለስ የወገዝ መንጃ ስለሆነ እማበራይ! ጭቃ በራይ ይባላል።

**ዐጅ 38**

ገበሬም ለበሬ መንጃ ሕፃናትም ለወዘበሬታ ሰለሚያውሉት እማበራይ እስከ ዛሬ ቁም ነገር አልተነገረበትም። በስተ መነሻ ልጅነትን በስተ መድረሻ ሲመጣ መጃጀትን ያሳያል።

**አጅ 38** 200 ወደላይ 3

198/ ሺሽበት 3 እንዲለይ 3

ጠይበት፥ 3 201 ወደ ፊት 3

ይበጃል፥ 3 እንዲሞት 3

ያንች እበት 3 202 ርገጭው 3

199/ ባግድመት 3 203 ይቈላ 3

እንዲሞት 3 ይብላላ 3 (የሕዝብ)

**መልመጃ 5**

ከዚህ በታች ካሉት ስንኞች ያሉትን ባለ 3 ባለ 4 ባለ 5 ቀለም ሐረጎችን በሞላ እየለየህ ጻፍ።

204/ ዐሌሆ አላሌሆ ገረዴን አላየሆ? ብርኩማ ተሸክማ

(ዳግም አሌ ሆይ አላሌ ሆይ ብርኩማ የዳገቴ

ገረዴን አላየሆ? የሸማ ቅዳዶቴ፥

ገረዴ ማርያም ስማ

ቅድጄ ቀዳድጄ አበልጅ ብወደኝ

ሰጠኋት ላበልጄ፥ ጨረቃ ሳመችኝ (የሕዝብ)

**ምዕራፍ ፮**

**በጠቅላላ የሕፃናት ሐረጎች፣**

**ክፍል ፩**

**አይኰል (ባለ 2 ቀለም)**

**ዐጅ 39** 208/ አይፈስ!

206/ አይኰል! 207/ አይፈጭ! አይፈርስ! አይገፍ!

አይኰል አይፈጭ! ውርደህ፥ ወርደህ ርገፍ።

ወርደህ ወርደህ፥ ፍረስ። (ከ206 – 9 የሕዝብ)

ንኰል ተፈጭ። 209/ አይገፍ!

**ክፍል ፪**

**አይኰል እማበራይ ጋራ፣**

**ዐጅ 40**

1 2 3 4 5 ትርጕማቸውን ሳይለቁ ሕፃናት እየደበላለቁ ይጭወቱባቸዋል።

**አጅ 40**

210/ ንግድስ 2 ከጮማ 3 ከማበል 3 ካካሉ 3

ምግንድስ 3 ግስንግስ 3 ለዶነ፤ 3 ፍሽል ባል 3

**ክፍል 3**

**ዐጅ 41**

የአይኰል የእማ በራይ የተሳ የሰንጎ መገን ድብልቅ ትርጕሙ ሳይለቅ ይገባል።

**አጅ 41** ጨረቃ (1 2 3 4 5) የሴት ወይዘሮ 5

211/ ጨረቃ 3 ዳግም

212/ ጨረቃ 3

ድቡል ዶቃ 4 አድርሽ አሉሽ 5 ድቡል ዶቃ 4

አጃውን ቈሎ 5 ቶሎ ቶሎ 4 ካጤ ቤት 3

ስንዴውን ቈሌ 5 ማን? 1 ካጤ ቤት ያሉ 5

ሰዎች 2 አስቀመጡ 4 ገለበጡ 4 አምጭ ቶሎ 4

ፈተጉ 3 ቁልቢጧ 3 አጃ ቄሎ 4 ዳግም

ፈታተጉ 4 ብትሰበር 4 ስንዴ ቈሎ 4 213/ ይችን ትተሽ 4

በቁልቢጥ 3 በቁና 3 እችን ትተሽ 4 ይችኒ አንቺ ቶሎ 6

**ዐጅ 42**

ይህ የልጆች ጨዋታ ነው ቀለማቱም 2 3 4 ናቸው።

**አጅ 42** አጃ 2

214/ መንዴ 2 ወርቅ አራሹ 3 ፍርግጫ 2 መጠጫ 3

**ታዳጊ ሐረግ (2 3 4 5 6)**

**ዐጅ 43** 3

215/ ልጆች! 2 ዳቦ ለማዴ! 5

ቈሎ ፈጆች 4 ዳቦ ቢጐድል 5

ቈሎ ቢያጡ 4 ምሽቱን ሊገድል 5

እንደ እምቧይ ፈረጡ 6 ምሹትን ሊገድል 5

216/ ጌታቸው 3 221/

ኵስ አለባቸው፥ 5 ስላቦ 3

ከገማ 3 የልጅ ጦመኛ 5

ጥረጉላቸው 5 እመይቴ! 4

217/ ደባይ 2 ይዘከሩኛ 5

ኵስ አንከባላይ 5 223/ ስላባ 3

ከጤፍ ቀድሚያ ላይ 5 ይሸልሙኝ ካባ 6

218/ አነቀኝ 3 224/ ወሰላ

ሰረነቀኝ 4 ወሰላ 3

219/ ተማሪ 3 ወሰልሳላ፣ 4

ውሻ ቀባሪ 5 አንገትሽ 3

ውሻ ሲቀብር 5 በምን ሰላ 4

አንቀው ነበር 5 ነጭ ጤፍ 2

ሲነሣ 3 እየበላ 4

ያዘው አምበሳ 5 ዳግም

ሲቀመጥ 3 225/ ነጭ ጤፍ እየበላ 6

ያዘችው ድመት 5 226/ ከቤቴ በላይ 5

220/ ነጋዴ 3 ቁራ ሰፍሮ 4

የለችም ብሎ 5 ትኋን በበቅሎ 5

በሮ በሮ 4 ስትፈስ 3

እኔን ያብረኝ 5 አህያ ሙቶ 5

እኔን ያክንፈኝ 5 ጅብ ሲያለቅስ 5

የዝኆን ሐሞት 5 ነብር ሽፋሉን 5

ያስጠጣኝ 4 ሲነቀስ 4

የዝኆን ሐሞት 5 ዐባይ ወንዝ ደርቆ 5

መራራ ነው። 4 ነብር ሽፋሉን 4

የጐበዝ ልቡ 5 ሲነቀስ 5

ተራራ ነው። 4 ዐባይ ወንዝ ደርቆ 4

ተራራ ሄጄ 5 ይህን ዐይቷል ዐይኔ 6

ስመለስ 4 አውጣኝ ከኩነኔ። 6

እባብ ወገቡን 5 ዳግም

ሲተኰስ 4 227/ ይኸን 2

ቁንጫ ምጣድ 4 ዐይቷል ዐይኔ 4

ስታስስ 4 አውጣኝ 2

ከኩነኔ 4

**መልመጃ 6**

(ሀ) ከዚህ በታች ያሉትን ሐረጎች ከቃላቱ ጋር እያስማማህ ተርጕም።

228/ ባልሽ የት ሄዷል? 5 ከዚህ ልቅዳ? 4

ዘመቻ፣ 3 ጅብ ሙቶበታል። 5

ምን ሊያመጣ? 4 ከዚህ ልቅዳ? 4

ድሪና ጕትቻ። 6 ድመት ሙቶበታል። 6

በምን ይከተዋል? 6 ከዚህ ልቅዳ? 4

በስልቻ። 7 ውሻ ሙቶበታል። 6

የተረፈውንስ? ከዚህ ልቅዳ 4

በቅምብቻ 4 ቅዱ። 2

በቅምብቻ በቅምብቻ የወርቆች እራትና ምሳ 9

3 2 5 ቀለም

በቅምብቻ...... 231/ ተደስት 3

229/ እባብ ወረዴ 5 ወጣት 2

ዘንዶ መንገዴ 5 የነገው አባት 2

ዕዩት (ጉያዬን) 4 ወይም

ዐየናት 3 ተደስት ወጣት 5

በሃቃናት 4 3 4 6

ወይም

230/ እባብ ወረዴ 5 234/ ወጣቶች 3

ዐየነው 3 ደስተኞች 4

ብሃቃነው። 4 ገና ተጫዋቾች 6

ከዚህ ልቅዳ? 4 **4 4 5**

ነብር ሙቶበታል 6 235/ ላም በበረት 4

ከዚህ ልቅዳ 4 ልጅ በደረት 4

አንበሳ ሙቶበታል። 7 ይስጥልኝ ሰንበት 5

(ለ) ከዚህ በታች ያሉትን ሐረጎች ቀለም ተናገር።

በጠቅላላ አበላሃለሁ

236/ ጉልበቴ በታ የሽንብራ ቂጣ

አበላሃለሁ የሽንብራ ቂጣ አሁንም አይደል

አሁንም አይደል ወደ ማታ ወደ ማታ

በቁናም አይደል በገበታ። በቁናም አይደል

ተወርራሪ እንደ ሎሚ ተወርዋሪ

እጥፍ ዘርጋ እንዳለንጋ እንደ ሎሚ

በዝርዝር

237/ ጉልበቴ፤ እጥፍ ዘፋ

በርታ በርታ፥ እንዳልንጋ፥

(ከ210 – 237 ከወ/ሮ ሸክሜ ተገኔ ነው የተገኘው)

ከዚህ በታች ያሉትን የሕፃናት ሐረግ ትርጕም በተማርኸው መሠረት ፍታ።

238/ **«የፍቅር ግጥም»** ገላሽ አጥቤ አቅፌሽ እኛለሁ።

አባ ቡንኝ አባ ቡንኝ! ይፍቱኝ መምሬ ይፍቱኝ መምሬ!

ደረቴን እጠቡልኝ፤ የባልቴት ባል አቅፌ አድሬ።

ደረቴን አጥበው ሲገቡ እግዜር የፍታሽ እግዜር ይፍታሻ

ትኵስ እንጀራ ጤፉን ጐረሱ እኔም ካንች ልውልድልሻ

ትኵስ እንጀራ ጤፉን እልምኔ፥ ግብርብር ቄስ ግብርብር ቄስ

ቈንጆ እያየ ይዞራል ዐይኔ፥ ይፍታኝ ብለው መጣ ይዳብስ

ቈንጆ እያየ ከዞረ ዐይንሁ ይዳብ አባክ ይዳብስ።

አወልዱም ከኩያችሁ? ሸንበቆና ሸንበቆ

ወልጃለሁ ከነሟጭራ ይወጣሉ ተጣብቆ።

ያዙልኝ ልቤን ተረከዜን። እወጣበት አጥቼ

አባ ሊባኖስ ይንጫጫሉ ልጆቼ

ቢለምኙኝ.... አትንጫጩ ልጆቼ!

እኔም ሰጠኋቸው እመጣለሁ ሰንብቼ

አላሳፈርኳቸው ቆጠባላ ሠርቼ።

ያገር ጨዋ ብዬ ቆጠባላ የሚሉ

ቂጥኝ አስያስኋቸው ይሄ ነው ወይ ቅጠሉ?

የቂኝ መድኃኒት ቀጥቅጭና ቅመሽው

ታውቃለች አሟሪት ወሮታውን ከቻልሽው

የዝንጀሮ ዳቢት ይሄ ሁሉ ወሮታ

239/ አባ ጥቍር ዕንጨት! ምን ይጐዳ ብለሽው?

ተነሣ ከደጄ አልጋ ወጦ መኝጣ

ይመላስበት ጠይሙ ወዳጄ። ከዚያ ወርዶ ቻቻታ።

ከጠይም ወዳጅሽ እኔ እሻልሻለሁ የጊዮርጊስ ጥንስስ፥

እየሞላ ስልስ ስስምሽ

እየጐደለ ላለቅስ ያየኛል ባልሽ

አንተ ሙላበት ጊዮርጊስ በየት አይቶ

አንተ ሙላበት ጊዮርጊስ ሊቄፍር ተደፍቶ፣

240/ እዚያ ማዶ ያለች ሲቄፍር፥

የኩል መደቈሻ በለው በድግር

ትናከሳለች እንደ ውሻ። ድግርማ

ተው በላት ወንድም ጋሻ ያፋታኛልማ

ተው በላት ወንድም ጋሻ። ቢያፋታሽ፣

የወንዝ ወንዝ አክርማ ኧረ ምን ከፋሽ?

ሁለት ዐይኗ ጠማማ ምን ቢከፋኝ

አጐጥጕጣለች ጡቷን ምን ቢብሰኝ

ወንድ አልነካት ጭኗን። ሁለት ጨው ደረሰኝ፤

ተው በላት እሷን። ያ ሁለት ጨው

እዚያ ማዶ ያለ ግራር ይበላል በሽሮ።

እንደኛው ሰው ነበር፣ ምነው ሹሮ?

ገረሰሰው ችጋር። አንበላም ወይ ዶሮ?

**አያ ነብሮ** ዶሮዬን

241/ አያ ነብሮ! ውሽማ በላት

እም..... ያ ውሽማ

እንካ ትምባሆ ጠጣ። አያለብስም ሸማ።

ላይሽ መጥቻለሁ። ክንዱን ያንተርስሽ

ስታየኝ አንተርሶ

እንደዜ ሳመኝ። ይስማል መልሶ

**ልጆች እያገፈቱ የሚዘምሩት ነው፥**

ማጋፈት ከመጀመራቸው በፊት ተሰልፈው ይህን ይላሉ፥

242/ ጕልበቴ በርታ በርታ አሁንም አይደል ወደ ማታ

አበላለሁ የሽምብራ ቂጣ በቁናም አይደል በገበታ

ከዚህ በታች 243 – 45 ተራ ቍጥር ያሉትን በተራ በተራ አንዱ ሲያነብ የተረፉት ያጋፍታሉ ጐበዝ የሚባለው (የምትባለው) 3ቱም ግጥም ተነቦ እስኪያልቅ የሚጋፈት ነው።

አንዷን ለሺም አረድኋት እዮብና!

243/ ጃንዬ ጃንዬ! ቈንጆ ባፍልዬ፣

ምን አለህ ከኔ? ምን አለብኝ ብዬ።

አለች ፈረስ፥ 244/ ደበኔ ደበኔ፣

ወተት የቀመሰ። እንዋጋ ከኔ።

ወተቴ የሰላ ወጋሽ አልወጋሻ

ጠጕሯ ተሰልሰላ የከተማ ገባሻ።

ዶሮዬ ሁለት ወልዳ እዮብና! የከተማ ሸማ፣

አንዷን ቢርበኝ ጋጥኋት አዮብና! ወረደ ፋለማ።

ባይኖት ባይሞት! በዱራ ሰንበቆ፥

ና እንሟገት በዱር ባድባር

ምነው በሰንበቱ ባብዬ ግራር

አይጠባም ወይ ሌቱ? ወንዛ ወንዙን ስትበር።

የሹም አበያ ወንዜ ምን ሰማሻ?

በለው በደንጊያ ሰውን እንዶድ በላሻ!

ደሙ ፈሰሰ እንዶድ የዳገቴ

መስኖ ደረሰ ጅግራ ጠላፊቴ

በመስኖ ሜዳ እጠልፍሽ ቢለኝ

ላሙ ሲነዳ እናት አባት ሳለኝ።

በላሙ ጥላ እናት አባት የጕልት

ወፍ ተንጠልጥላ የሚያስፈሩት ከጥንት

ወፌ ተነሽ፣ እማዬ ከለላዬ

እንዳልደከመሽ። ውኃ ጠጥተሽ

245/ ዳንኪራ ዳንኪራ ቈሎ ቄርጥመሽ

ዳንኪራ መቃ መቆ! እፎ ብለሽ ተነሽ።

**ምዕራፍ ፯**

**ሰይፌ ባለ 7 ቀለም፥**

**ዐጅ 42**

ባለ 6 ቀለም የወል ሐረግ ነው የሚያሳየው እኩልነትን ነው ብለናል። (ምዕራፍ 2ን ይመለከቷል) ከ6 ላይ 1 ቀለም ሲጨመር 7 ቀለም ይሆንና ከኩልነት ያልፋል። (የሚያሳስብ ረጅም ሐሳብ ይገለጥበታል)። (የሚገለጥበት መሆኑን ነው)። ምንም እንኳ በጠቅላላ አልፎ አልፎ በሕፃናት ሐረግ ገብቶ ዝርው ግጥምን ቢገልጥም እየተሰባቀለ ከሚገባው ከወዳጅ ዘመዴና ከመዲና ሐረግ ጋራ እየገባ በበገና ለሚዘመሩ ቅኔያት ያገለግላል።

አጅ 42

246/ ድሩኝ ዳሩኝ ስላቸው 7 248/ ሩቅ ዘመቻ ዘምቼ 7

አስረገዘኝ ልጃቸው 7 ሁለት ጥገቶች አግኝቼ 8

ባስረገዘኝ ባመቱ 7 በምን ይበሏል ባዋዜ 8

ነገረብኝ ለናቱ 7 ይህነን አልቦ ጊዜ 7

እናቲቱ ብትሰማ 7 249/ ሥንቅ አለቀብኝ ስትል 7/8

ገረፈችኝ በሳማ 7 የሥንቅ መያዣ ቢጐድል 7/8

አትግረፊኝ በሳማ 7 በል አሁን እንካ ተቀበል 7/8

በሰፊው አገልግል 6/7

እሱ ላሞች ሲነዳ 7 250/ ትንሹ በሬ ተጐዳ 7

እኔ ውኃ ስቀዳ 7 ትልቁ በሬም ደከመው 8

ያገኘሁት ጐበዝ 7 በምን አርሼ በበላሁ 9

ያስመርጣል ከሙዝ 7 ወይፈን ታላገኘሁ 246 – 50 7

247/ መልካም ነበር ድምጥሽ 7 የሕዝብ

ያ ጉንፋን ባልያሸሽ 7 251/ ቀንስ ከቀረች በዚያው 7/8

ማታም አትመጣ ትቅረው (ከደ) 7/8 255/ ዘገየ ሲባል ክርስቶስ 7/8

252/ ተጠንቀቅ ከደጅ እንዳይቆም 9 መምጫው ደረሰ አሁንስ 7

ተራ ሰው አይደለም (ከደ) 6/7 ጊዜው ደረሰ አሁንስ (ከደ) 6/7

253/ መገላበጡን ረስተህ 7/8 256/ ያንን ሽንብራ ላይ በላው 6/7

ይሾም ይሻራል ትላለህ (ከደ) 8/9 በከንቱ ጠረጠረው (ከደ) 7/8

254/ የአባቶቻችን ተረት፣ 7/8 257/ ሐዲሱ ትምህርት ገባኝ 7/8

የሚነገረው ከጥንት (ከደ) 7/8 ፍቺው ነው እንጂ

ያለፋኝ (ከደ) 8/9

**መልመጃ 7**

**የሚከተሉት የሰፌድን ሐረግ ለቅመህ ጻፍ፤**

258/ እማሆይ! ይግቡ ይግቡ

ይበላኋል ጅቡ።

259/ እማሆይ! ይውጡ ይውጡ፣

ይበላኋል አይጡ።

260/ ቤት ሥራልኝ ብዬው

በገዘብ ተዋውዬው

ላየው ብሄድ በደኅና መስሎኝ፣

ችግሬ ቤት ሠራልኝ።

261/ ይዞ አየና ሰውዬው

ሌባ እሼቱን ቀማው።

262/ ወይን በብዙ ተክለን

ወራቱ ደርሶ ሲያውከን

ከኘ ሁላችን ማን ተሻለ

የቈረጠ ከሌለ።

**ምዕራፍ ፰**

**ወዳጅ ዘመዴ ባለ 8 ቀለም።**

ባለ ስምንቱ ቀለም ወዳጅ ዘመዴ የሚባለው ሐረግ በእንጕርጕሮ ኅላፍያትንና መጻእያትን እያሰቡ በበገና ስለሚዘመር መዲና በሚባል መታወቁን እናውቃለን አሁን ግን በዚህ ጽሑፍ ከመዲና በዐርኬ ቢገናኙም በቀለም ቍጥር ለይተን ባለ 8 ቀለም ብለን እንሠራበታለን።

**ዐጅ 45**

ወዳጅና ዘመዴ ያለፈን ታሪክ እያስታወሡ በንሥሓ መልክ ለማንጐራጐሪያና ለመጭው ደግሞ ጥልቅ ፍልስፍናን ለመግለጥ ያገለግላል።

**አጅ 45**

263/ የኛ ወጥ ቤት ብላቴና 8

እየሠረቀች ነሣች ጤና 9

ተይ እባክሽን ተመከሪ 9

ሥጋ በልተሽ ላትቀሪ 7

264/ እመቤቴ! ልንገርሽ 7/8

ወላዲተ አምላክ! ልንገርሽ 9/10

ለስላም አደላ ልጅሽ 8/9

አምላክነቱን ከተወው 8/9

እኛም አለ አንለው። 5/6

265/ ደግሞ እዚያ ላይ እሰማይ 8

መኰነን አለ ወይ? 7

266/ መልካም አታክልት ዐየሁ 8

እኔም አጸድቃለሁ። 7

267/ የልጃገረድ አውታታ 8

ታውራ መንገድ ዳር ተኝታ 8

ተነሽ ብትሏት ምነው? 8

ይህስ አለማፈር ነው። 8

(ከ263 – 7 (ሕዝብ)

268/ በጣም ጨነቀኝ በምሩ 8

የመቃብር ምሥጢሩ 7

ተቃዋሚዎች በክፉ ሲያወሩ 8

ያሉበት አይናገሩ (ከደ) 8

**መልመጃ 8**

ሀ/ ከሚከተሉት ግጥሞች ስንት የወዳጅ ዘመዴ ሐረግ አለ? እየለየህ ጻፍ፥

269/ ልብሴን አጅርጎኝ

ሌባ ገባ አሉኝ ከዚያ ቤት

ተኝቶ ይውላል ከዚያው

ቀንም አይወጣ ዘበት ነው።

(ከደ 1953 ዓ.ም)

270/ ሰዓት ብገዛው ሰባራ

ጊዜውን በምን ልናገራ። (470)

271/ እግዜር ያርሳል ከሰማይ

ለዚህ ዓለም ሰው ሲሳይ

እንግዲያውስ ልሄድ ከዚያ ላይ። (377)

271/ ብዘገይ ቀረ መስሎን

ሁላችን ነበር ደስ ብሎ

ግን ወሬ ደረሰን በሙሉ

የሚመጣው ሌት ነው አሉ። (380)

ለ) በመልመጃ 7 ያሉትን የወዳጅ ዘመዴ ሐረጎች ለቅመህ ጻፍ።

**ምዕራፍ ፱።**

**መዲና ባለ 9 ቀለም**

**ዐጅ 46**

የእንጕርጕሮ አባት መዲና ነው። አብዛኞቹ በሰደፌና በወዳጅ ዘመዴ የሚጨርሱ ግጥሞች በዚህ ስለሚነሡ የመዲና ሐረግ ሲባሉ ኑረዋል። በዚህ ጽሑፍ ግን በወዳጅ ዘመዴ መግለጫ እንደተናገርነው ለ9 ቀለም ብቻ ያገለግላል። ሥራውም ሐዘንን ምርምርን ፍልስፍናን አርቆ ማሰብን ማሰብን መግለጥ ነው። የሐረጉ አቀማመጥ ከሰፌድ ወደ መዲና እንደሆነ የሐሳቡን ማደግ ከዚህ ወደዚያ ቍልቍል የሆነ እንደ ሆነ የሐሳቡን መውረድና መውደቅ ያሳያል።

**አጅ 46**

273/ ልቤ እያሰበው ተሸብረ

ወንድሜ ወጥቶ ሌት አደረ 9

ቀንም አልመጣ በዚያው ቀረ 9

274/ ሌቱን ተቀምጬ ስጽፍ 8

ሐሳቤን ሳወርድ ሳወጣ 8

አልመሰለኝም ጨለማው ሚያልፍ 10

ከዚያ በኋላ ቀን ሚመጣ። 9

275/ እኔን ሳይጠይቅ አምላክ ፈጥሮኝ 9

ዕድል አጋጥሞኝ ዕጣ ጥሎኝ 9

በዘመኔ በደረስሁ፥ 8

ሠርቼ ሳልበላ ተከበርሁ። 9

276/ ያ ሰው ለኔ ሲል ቢያልፍልኝ 9

ምንኛ በጣም ደስባለኝ። 9

278/ ሰዎች አለፉ በመተማ 9

ማለፊያ የለህ አንተማ 8

279/ ሠርጉ ቀረ አሉ እንደዋዛ 9

ቀጠሮው እጅ ቢበዛ 8

280/ የዛሬው ልጄ ሲቻለው 8/9

አንድም አያጠና ምነው? 8/9

281/ ከጌታዬ ጋር ስቀናጣ፥ 9

ጋብዠው ነበር እንዲመጣ 9

አሁን ግን መልሶ ጨነቀኝ 9/1

ማታ እመጣለሁ ቢለኝ 7/8

(394) (ከደ 1953 ዓ.ም)

282/ ድኃ በምድር ካልታደለ 9

መኰነንማ ወዴት አለ 9

(390)

**ዐጅ 47**

የመዲና የወዳጅ ዘመዴ የወል የሰንጎ መገን ሐረጎች እየተደባለቁ ልዩ ልዩ ሐሳብ ይገልጣሉ። በዚህ ጊዜ በአማርኛ ግጥም ላይ የድጓ ተጽዕኖ ይታያል።

**አጅ 47**

283/ ቃሉ ቢዘገይ ያምላካቸው 9

ያታለላቸው መስሏአቸው 8

የዚህ ዓለም ሰዎች ሁላቸው 9

አስተባብለውት ተበተኑ 9

ቢነግራቸው አላመኑ 9

(451)

284/ የልጅ ነገር አባት የት አለ? 9

ሁሉንም ይፍጀው የተባለ 9

(456)

(ከ268 – 84 ከደ)

285/ ነፍሴ ለሥጋ ስትነሣሽ 8/9

ፍሪዳ መጣልሽ (ሕ) 5/6

286/ ሥጋ መልከኛ ኑራለሽ 8/9

ታልማ ትለምናለች (ሕ) 7/8

287/ አይነጋም ስል ሌሊቱ 7

ኧረ! እሰይ ዘመረች ወደፊቱ (ደ) 9

288/ ወፏ መንጋቱን ታውቃለሽ 8

ስንፍና ይዟት ካልተኛች 8

(ደ 1965)

289/ በኢየሩሳሌም ነጋዴ 9

ጣለበት አሉ ወንበዴ 8

ለሥጋውማ ማን አዘነ 9

ምነው ለነፍሱ በዳነ (ሕ) 8

290/ አሞራ አይደለሁ ሳቢሳ 9

ለዐባይ ለጣና የምሣሣ 7/8

ከውስጡ ቁሜ ቢያየኝ 6/7

እኔን ደሴት አለኝ (ሕ) 6/7

291/ አጓት ሰው መግፋቱን ጠልቼ 9

ባንድ ጐኔ ብቻ ተኝቼ 8

አድሬ ነበር ስቸገር 8/9

አሁንስ ባሰኝ ልናገር። 8/9

አፌን ዘግቼ በፍርሃት 8/9

ይጠፉብኛል ቃላት 7/8

(ከደ) 7/8

292/ በመለኮቱ ሲኖር 7/8

ለመላእክቱ ሲያስቸግር 8/9

ተነሣ እግዚአብሔር ለሰው 8/9

መዋረዱ እንጂ ነው 6/7

293/ ቤተ ስኪያን ስሞ ለመኖር 8/9

መልካም ሀገር ነው ጐንደር 7/8

294/ አይቀርምና ሰውነት 8/9

ከተሰማው መግባት 7/8

295/ የዛሬ ዘመን ጓደኛ 8

ምሥጢር አይነግሩት 9

አብሮ አይተኛ

መተኛቱንስ ይተኛል 8

መሸት ብሎ ይገኛል 7

296/ አንድ በሬ ቢኖር ከበረቴ 9

አበያ ሆነ በሀብቴ 8

አላርስም አለ ብጠምደው 8/9

ተው አርጄ ልብላው 5/6

297/ የጌታችን እራት ምሳ 9

ዘንጋዳና ዳጉሳ 7

እበላዋለሁ ይሙላ ጐኔ 5

መቼም ከፋ አልል እኔ 7

298/ የዛሬ ዘመን ባልንጀራ 9

ምሥጢር አይነግሩት

አብሮ አይበላ 9

ከቶ ምን ማድረግ ይሻለኛል 7

ሁሉም ሰው ይመስለኛል 7

299/ ወዲያ ማዶ መከዳ 9

ወዲህ ማዶ ትንሽ እምከዳ 9

እንዲህ እንዲህ እያለሽ

ጋሻ ጦሩን አሼጠችው 8

ጋሻ ጦሩን ሽጦ ሲመጣ 9

አቁየችው የቅቤ ቋንጣ 8/9

ሞኞ ሞኞ ተላሌ ሆይ!

ሴት አንጕቶ አይበላም ወይ? 8

300/ ሴት አንጕቶ በልቶ በጊዜ 9

ውጣ ውጣ ከማጀት ውጣ 9

እንኳን ጦጣ ቢፈጀው ጐሽ 8

ዕንቍላሌን ጥዬ አልሸሽ 7/8

**መልመጃ 9**

**ከዚህ በታች ያሉትን ዐርኬዎች**

1 ቀለማቸውን እየቄጠርህ በእያንጻቸው ጻፍ፤

2 የማን ቤት እንደሆኑ ተናገር ትርጕማቸውን ግለጥ፤

301/ አቶ ዘመኑ ሀብታም ሰው፥

ችግር ረኃብ አይነካው፣

የታደለ ሰው የተማረ

እንደ ዘመኑ ያደረ።

302/ ምኖር ከሆነ ለነፍሴ ብቻ ሠርቼ

ዘማለች ሲሉኝ ከቶ ምን ላደርግ ገብቼ?

303/ ክረምቱም ወለሰ ሳቢያውም ጨከነ፣

መንገዳችን ሁሉ በደመና ሆነ።

304/ ቀርፋፋው ባላገር ሲኖር በበረሃ ሲታይ በምነና

ድሮ ተወደደ ጫማ አደረገና።

305/ ሐዲሱ ትምህርት ገባኝ

ፍቺው ነው እንጂ ያለፋኝ። (ከ301 – 5 ደ)

**መልመጃ 10**

ከዚህ በታች ያሉት ሐረጎች በሞላ ከዚህ በፊት ተተንትነው ተሰጠዋል ከዚህም በላይ የቀለማቸው ቍጥር በእያንዳቸው በአኃዝ ተጽፏል። አሁን ከተማሪው የሚፈለገው ሐረጉን ከቃላቱ ትርጕም ጋራ እያዛመደ እንዲፈታ ነው።

**1 ለስቅለት ሕፃናት የሚዘምሩት ሙሾ፥**

306/ ሙሼ 2

ኦ ሙሼ 3

ሙሻ ሙሼ 4

ኦ ሙሼ ሙሻ ሙሼ 7

ሙሻ ሙሼ ሳልል መሼ 8

ኦ ሙሼ ሙሻ ሙሼ 7

307/ እማሆይ! ይውጡ ይውጡ 2

ይበላኋል አይጡ 2

308/ እማ ሆይ! ይግቡ 5

ይግቡ 2

ይበላኋል ጅቡ 6

እማሆይ ይነሡ! 7

አይበሳበሱ 5

ካደረው ዱቄት 5

ትንሽ ይፈሱ። 5

ከቆምንበት 5

ቁንጭው ፈላበት 4

310/ እማ ኵሪ ኵሪ 6

ኵሪ ኵሪ 4

አነሰኝ ጨምሪ። 6

311/ ትንሽ ሽሮ ዱቄት 6

ሽሮ ዶቄት 4

ይበጃል ለቍርጠት 6

ቍርጠት 4

312/ ትንሽ ቅቤ 4

ለወገቤ። 4

313/ ትንሽ ድፍድፍ 4

ራስ የሚነድፍ። 5

314/ ምሽቴ ወልዳብኝ 5

ጨው ጨው ብላብኝ 5

ካውራ መንገድ ላይ

ተዘራብኝ። 5

(ከ306 – 14 ሕ)

**2 ጭራ ጭራ**

ከዚህ ቀጥሎ ያለው ሐረግ ደሞ ጭራ ጭራ እያሉ ልጆች የሚጫወቱት ሁኔታቸውንና ምኞታቸውን የሚገልጥ ጨዋታ ነው።

315/ ጭራ ጭራ 4 ሞሩ በደለኛ 6

የሰማይ ደብተራ 6 ያዝልኝ በዳኛ 6

ወፊቱ ወፊቱ 6 ሞሰቤ 3

ልጅ የለለሽቱ 6 ተሽከረከረች 5

ልጅማ ነበረኝ 6 ዐባይ ማዶ፥ 4

ወሰደብኝ ሞቱ፥ በደም ተነከረች። 6

**3 ከዚያ ላይ ንቢቱ**

የሚቀጥለው ደግሞ ከ12 – 15 ያሉ ወጣቶች የመስቀል ሌሊት ቤት ለቤት እየዞሩ የሚዘምሩት ነው። ይህም ድብልቅ ሐርግ ስለሆነ የጕብሎችን ዘመን ጠባይ ምኞት ያሳያል። ስሙም ከዚያ ላይ ንቢቱ ይባላል። ተማሪው የሚጠየቀው አሁንም ሐረጉንና የቃላቱን ትርጕም እንዲያስማማ ነው።

316/ አምፋር አበባ ወይኒቱ 8 ከዋንዛ ላይ ንቢቱ 7

እናት ዓለሚቱ 6 ማር ዘነቢቱ 5

አምፋር ኧብባ ወይንዬ! 8 ከዚያ ላይ ንቢቱ 6

ወይንዬ! 3 ማር ዘነቢቱ 5

እናት ዓለምዬ! 6 ንቢቱ 3

አምፋር አበባ ሲያብብ 7/8 ማር ዘነቢቱ። 5

ይቃዋዋል ንብ። 5/8 ንብዬ! 3

ከዚያ ላይ ንብ አለች፤ 6 ማር ዘነብዬ! 5

ማር ትዘንባለሽ። 5 ወይንዬ! 3

ከዋንዛ ላይ ንብ አለች፤ 7 ማር ዘነብዬ 5

ማር ትዘንባለች። 5 (ከ306 – 17 ሕ)

**4 ደረስህ አተር፣**

ይህም ከዚህ በላይ እንዳየናቸው በመስቀል ወራት ሕጻናት (ውሪዎች) የሚዘምሩት ነው። ካለፉት ይህ በታ ይላል።

317/ ደረስህ አተር 4 ሌማትዎን ይዳብሱ። 8

ሆዴን ልተረትር። 6 አባባ ይነሡ፤ 6

እማማ! ይነሡ፤ 6 ቦርሳዎን ይዳብሱ። 5

**5 ትንሽ በርበሬ**

**ዐጅ 48**

ይህ ሐረግ ቍልቍል መሄድን ያሳያል። አስነጠሰው 4

**አጅ 48**  አነጠሰው 4

318/ ትንሽ በርበሬ 5 እንጥሴ 3

ብደቍሰው 4 በጣጥሴ 4

ብደብቍሰው 4 እንጥሴ 3

አገሩን ሁሉ 5 በጣጥሴ ወዘተ 4

5

**6 ወዘበሬታ**

ከ7 – 10 ያሉ ሕፃናት የሚጫወቱት ነው። የሚናገሩት ግን ራቅ ብለው ቁመው ለስድብ ነው። ሐረጉ ግን የሚሄደው ትርጕሙን ይዞ ነው።

319/ ሻንቆ! 2

የብረት ማነቆ፥ 6

አንድ እንጀራ ሰርቆ 6

ከውሻ ተናንቆ። 6

320/ ተማሪ 3

ውሻ ቀባሪ 5

ውሻ ሲቀብር 5

አነቀው ነብር 5

ሲነሳ፣ 3

ያዘው አምበሳ 5

ሲቀመጥ 3

ያዘችው ድመት፥ 5

321/ በላይ! 2

ኵስ አንከባላይ፥ 5

ከጤፍ ቀድሚያ ላይ። 5

ያጤ ወምበር 7

322/ ያጤ ወንበር 4

ያጤ ወንበር ሠርቼ 7

እመጣለሁ ሰንብቼ፥ 7

ያጤ ወንበር ሚሉት 7

ይኸ ነወይ ቅጠሉ? 7

ውለታውን ከቻልሽው? 7

የዚህማ ውለታ፥ 8

ካልጋ ወጦ ምኝታ፣ 7

ተቀምጦ ጭዋታ። 7

ሸምበቆና ሸምበቆ፥ 7

ይወጣሉ ተናንቆ። 7

**8 የጅግራ ዕንቍላል**

በዚህ ዐይነት ሐረግ የተሠራ አጭርና ረጂም ሀብታምና ድኃ አብረው መኖራቸውን ያሳያል፥

323/ የጅግራ ዕንቍላል ስንት ነው? 9 ሦስት። 1

አንድ። 1 እንግዲያ ስንት ነው? 5

አንድ? 2 አምስት 2

እንግዲያ ስንት ነው? 5 አምስት? 3

ሁለት። 2 እንግዲያ ስንት 5

ሁለት? 3 ስድስት። 2

እንግዲያ ስንት ነው? 5 ስድስት 3

(ከ316 – 23 ወ/ሮ ሸክሜ ተገኔ)

**ዐጅ 49** ስብልቅ በልዩ ልዩ ሐረግ የሚነገር ሲሆን እያንዳንዱ ሐረግ ራሱን የቻለ ትርጕም አለው። ረጂም የሚባለውም ከዚህ ጋራ ሰለሚስማማ ከዚህ ጽፈነዋል።

**አጅ 49** ጠቅላላ፥

324/ ይህን ተናግረው ተቀመጡ ለህንድ አቀብለው ተራን

እሷም ተነሣችና ታወርደው ጀመር ሁሉን፥

ይህም ዝርዝር ቢጻፍ እንዲህ ይሆናል።

**በዝርዝር**  እሷም

ይህን ተናግረው 5 ተነሣችና 2

ተቀመጡ 4 ታወራ ጀመር ሁሉን 5

ለህንድ አቀብለው ተራን 8/9 (ደ)

**ጠቅላላ**

326/ እንደ ታካች እንደዋልጌ ሥራ እንደማይወድ ወደላ፥

ዘመኑ እስኪያልፍ ጊዜው ሲሄድ ድልው ተግባሬም ሲጕላላ፥

መንገዴን ጥዬ ተኝቼ እውላለሁኝ ከዛፍ ጥላ፥

ጥላዋ እንኳ ነፍስ የሌላት በመንቀሳቀስ ከሕያው ከኔ ላቀች፣

ሰዓቱ ሲደርስ ጥላው በድኔውን ወደ ምራቁ ዞረች።

**በዝርዝር** እውላለሁኝ 5

እንደታካች 4 ለዛፍ ጥላ 4

እንደ ዋልጌ 4 ጥላዋ 4

ሥራ እንደማይወድ 5 ነፍስ የሌላት 4

ወደላ 3 በመንቀሳቀስ 5

ዘመኑ እስኪያልፍ 5 ከሕያው ከኔ 5

ጊዜው ሲሄድ 4 ላቀች 2/3

ድልው ተግባሬም 5 ሰዓቱ ሲደርስ 5

ሲጕላላ 4 ጥላው በድኔን 4

መንገዴን ጥዬ 5 ወደ ምሥራቁ 5

ተኝቼ 3 ዞረች (ደ) 2/3

**ዐፄ ቴዎድሮስ የሞቱ ጊዜ የተለቀሰ፥**

**በጠቅላላ**

327/ ታንበሳ ተዝሆን ተሰይጣን ተመልአክ አምላክ የሠራዎ ያንበሳውም ለታ አንዱንም በርግጫ አንድንም በጡጫ ሲያሰኝዎ ዋለ የዝሆኑም ውለታ ጫካውን ውድማውን ሲያስጥስዎ ዋለ፣ ቈንጥረው ቈንጥረው ሁሉን ያካበቱ የመጨረሻው ለት መቅደላ አፋፉ ላይ ግስላ ሆኑና፥ ታነቁና ሞቱ።

**በዝርዝር** ተዝሆን 3

ታንበሳ 3 ተሰይጣን 3

ተመልአክ 3 ሲያስነጥስዎ ዋለ 6

አምላክ የሠራዎ 6 ቈንጥረው ቈንጥረው 6

ያንበሳውም ለታ 6 ሁሉን ያካበቱ 6

አንዱንም በርግጫ 6 የመጨረሻው ለት 6

አንዱንም በጡጫ 6 መቅደላ አፋፉ ላይ 6

ሲያሰኝዎ ዋለ 6 ግስላ ሆኑና 6

የዝሆኑም ለታ 6 ታነቁና ሞቱ (የሕዝብ) 6

ጫካውን ውድማውን 6

**ምዕራፍ 10**

**በገና።**

በዕድሜ የገፉ በአእምሮ የበሰሉ ሰዎች ያለፈውን እያዘከሩ ለሚመጣው ደግሞ እንደ ጸሎት ቈጥረው አድርገው በበገና የሚያንጐራጉሩት ግጥም (ዝማሬ) ነው። የሐረግ ኅይል በበገና እንኳ ለተማረ ለተመራመረና ለተራ ሰውም ቁልጭ ብሎ ይታያል።

መጀመሪያው ሐረግ ራሱን የቻለ መድረሻው እንደ ቤት መምቻ የሚቈጠር ባለ 4 ቀለም ሐረግ ነው። ይህም የሚያሳየው ከልጀንት እስከ ጕርምስና ያለውን የተስፋና የምኞት ዘመን ነው።

ሁለተኛው ግን ባለ 3 ቀለም የልጅነት (የሕፃናት) ሐረግ ከጕልምስና (ሰንጎ መገን) በኋላ ስለመጣ ማርጀትን መጃጀትን ያሳያል። አንዳንድ ጊዜም በ4 በ5 በ3 በመክፈል ፈንታ በ4 የሚዘልቁት አሉ። ዓለም ምኞት ናት ዓለም ተስፋ ናት ዓለም ከንቱ ናት ዓለም አትያዝም ለማለት።

**ዐጅ 50**

በገና የሰውን ዘመን በሦስት ይከፍለዋል ልጅነት ጕልምስና እርጅና ሁሉንም ከሚከተሉት ዐርኬዎች ይመለከቷል።

**አጅ 50**

328/ በስመ አብ 4 ወወልድ ወመንፈ 5 ቅዱስ 3

አሐዱ አምላክ 4 ብዬ ሰላምታ 5 ላድርስ 3

ለጌታዬ 4 ለአንተ ለላይኛው 5 ንጉሥ 3

እስክጠራኝ 4 መጥቼ እስካይህ 5 ድረስ 3 (ሕ)

329/ በለስ በልቶ 4 ዕውቀትን ሲሻ 5 አዳም 3

ፈጣሪው 4 ተቈጣውና 5 በጣም 3

አወረደው 4 መንጠፈ ደይን 5 ገሃነም 3

ስለዚህ 4 የጌታን ምስጢር 5 ማንም 3

ቢመራመር 4 አውቃለሁ ብሎ 5 ፍጹም 3

ይባላል 4 መናፍቅና 5 ከሓዲ 3

መምለኬ ባዕድ 4 ለጣዖታትም 5 ሰጋዲ 3

ስለዚህ 4 ሦስቱ መቶ 4 ሊቃውንት 4

አዘዙን 4 ያባቶቻችን 5 እምነት 3

ከዚህ በላይ ደግሞ የሚደንቀው በስንኙ ያሉት ቀለማት 12 መሆናቸው ነው። ከዚህ በፊት እንዳየነው የወል ሐረግ ባለ 6 ቀለም ሆኖ ታጥፎ ነው የወል ስንኝ የሚሆነው ትርጕሙም የወል የጋራ በሁሉም የሚደርስ ነው ብለናል። በዚሁ መሠረት መድረሻው 12 የሆነውም ልጅነት ጕርምስና እርጅና (በልጅነት ካተቀሠፈ) በሥጋ ለባሲ ሁሉ ይደርሳል ይለናል።

**መልመጃ 11**

ከዚህ በታች ያሉትን በበገና ስልት ሐረጋቸውን እየከፋፈልህ አሳይ።

330/ አርባ ቀኑ ወስዶ አግብቶታል ገነት፥

አብቶትም ወስኖበታል ሥራት

አትንካ ሲል ከዕፀ በለስ ቅንጣት፣

ብላ ጠጣ የቀረውን ሁል ፍጥረት፥

ከምድር በላይ ከሰማይ በታች ያለ፥

ፍጥረት ሁሉ ላንተ ይገዛልህ አለው።

ቢቅርበት ዕፀ በለስን መብላት

ሳይታመም ከመም በኋላም ሳይሞት

ሊያወርሰው የዲያብሎስን ርስት።

331/ ሲፈጸም የሚጾምበት ወራት

ሰው መሆኑ አይደለምና ምትሐት፥

አምላክ ሲሆን በሰውነት ተራበ

ዲያብሎስም ሊፈታትነው ቀረበ።

በመብል ድል እንደ ሆነ አዳም

በመብል ድል ይሆን መስሎት እሱም

ለተንኮሉ የለውምና ዳርቻ

እንዲህ አለ እንደ አዳም መስሎት ተላላ

ደንጊያዎችን ዳቦ አድርግና እንብላ፣

መለሰለት ጌታም እያለእ ንዲህ

ሰው የሚድን በመብል ብቻ መስሎህ

እንዲህ አርጎ ባለመሻቱ ምግቡን

ስበረበት የዲያብሎስን ጦሩን

ሥሥት ነበር የመነኰሳት ጠራቸው

እንዲህ አርጎ በገዳም አጠፋላቸው፤

ትዕቢትንም የካህናትን ባላንጣ

ሊያጠፋልን ከቤተ መቅደስ ላይ ወጣ።

**ምዕራፍ ፲፩**

**አርእስት መስጠት መማሪያ፤**

ከ332 – 337 ያሉት (ከ364 – 67 በቀር) ያርእስት መስጠት መልመጃ ስለሆኑ አርእስታቸው አልተጻፉም። መጀመሪያ ርእሱን ሳያዩ እያነበቡ የታሰበውን ርእስ ከማውጫው ጋራ ማስተያየት አርእስቱን ተከትሎ ለመጻፍና የቅኔውን መንገድ በቀላሉ ለማስተዋል ይረዳል። ለምሳሌ 366ን ቢያነቡና ማውጫውን ቢያዩ መነኰስ ሲል ይገኛል ለዚያ ርእሱ መነኰስ ነው ማለት ነው። ከእንግዲህ ያሉት ግጥሞችና ቅኔዎች በመላ የደራሲው ናቸው። የተዘጋጁትም ከ50 – 58 ነው።

332

የዕፀዋት ወርቅ ነኝ የቅጠልም ፍሬ

ሰው ሁሉ እሚወደኝ ከጥዑም ዝማሬ

እኔን ሳያረግዝ ዛፍ አያፈራም፤

አይገኝም ፍሬ እኔ ሳልቀድም

ቅጠልን ሸላሚ በብሩህ ቀለም

ዐይንን የሚያባብል እኔን የመሰለ

አፍንጫን የሚስብ እያነኈለለ

በማዛው በሽታው አሁን ወዴት አለ?

333

ምን ድኃ ቢሆን የሠራኝ ጌታዬ

ከሩቅ ባልታይም እንደጓደኛዬ

ገመና እከታለሁ እንደተቻለኝ

ማደሪያ ነኝና እኔም ላመነኝ

ግንቦች ቢገነቡ ከደንጊያ ከናስ

ተግባራችን ያው ነው ከማንም አላንስ።

334

ሰውም በረረ አሉ በንስረ ሰማይ

አዕዋፍን ሊጐበኝ ከዋክብትን ሊያይ

እሱ ሲገሰግስ በጣም እየራቀ

የኔም ካሞሮቹ ጥበቤ ጠለቀ

ሰውን ለመሰለል ልቤ ተራራቀ

የጐረቤቱን እድፍ ባያሌው ያዝሁና

ቁጭ አልሁኝ ከፊቱ ግብሬን እንዲያጠና

335

ንጉሡ ኰሩብኝ ሀብታሙም ቀበጠ

የሠራ ሰው ሁሉ ብርሌ ጨበጠ

ሰካራም ተሾመ ነፎም ዘውድ ደፋ

ከሥራው ሳያግዘኝ ስማስን ስለፋ

ዓለም ይነዳዋል በየኔ ግብዣውን

ሌት ተቀን ማስኜ የሠራሁትን

ልፋቴ ድካሜ ግብሬ ወለላው

የዓለም መደሰቻ ሥራዬ ማር ማር ነው።

336

የዕውቀቱ ባላባት የጥበብ እናት

የኑሮ መድኃኒት የሰው ልጅ ሕይወት

የምወልዳቸው ሁሉ ያለም ሊቃውንት

ዐደሉ ለፍጥረት የማስተዋል ምርት

አእምሮ ማበራ ፍቱን አብነት

ደጓ እናት እኔ ነኝ የምሰጥ ዕውቀት።

337

ዕውቀት ስልጣኔ የሀገሩን ሥራ

ሙዚቃና ዘፈን የሕዝቡን ጭፍራ

የወንዱን እሆታ የሴቱን ዳንኪራ

ሰጊድና አምልኮት ከጽሑፉ ጋራ

ጽሕፈትና ሥዕል የመሐንዲስ ኪን

ጨዋ እሚሠራውን ባለበት ዘመን

መኰንን ሲገዛ ሲያስተምር ካህን

ከጥንት የመጣውን ካባቶቻችን

የመንግስቱን ሥርዓት የጕብሉን ጭዋታ

የማሳይ እኔ ነኝ ሁሉን በሐተታ።

338

በሰንሰለት ይዥ የምጐትተው

አልፎ ሃጁን ሁሉ ማስተሳስረው

ሳልል ትንሽ ትልቅ ዘመድና ባዳ

ትእዛዝን የምሰጥ ሰው እንዲረዳዳ

ገዥን ከተገዥው በአድነት አድርጌ

ጐን ለጐን ምነዳ ሀብታም ከባለጌ

የሰባት ቤት ባዳ ባንድ ቤት አኑሬ

በሁሉም ጌታ ዘንድ እንዲታወቅ ክብሬ

የምሰጥ እኔ ነኝ ልጅ የሚባል ፍሬ።

339

እኔን የተጠጋ ዘለዓለም ይኰራል

በዱር በበረሃው ሲፋንን ይኖራል

የሜዳው አህያ ማንም ሳይጭነው

እኔን ስላመነ እንደማድነው

ይህንን ያወራል ለሚያገኘው ሰው፤

እሣረን ነጭቼ ውኃ ተጐንጭቼ

ልደረው ስባንን ሌቱን ተጐልቼ

በግንብ አሳድረው በዱላ ጌቶቼ

ከሚደበድቡኝ ጥሬ ገብስ ሰጠው

ዱር ለዱሩን ስሄድ እንዲያው ልሙተው፤

340

ግማሹ ሲያለቅስ ቅራናው ሲዘፍን

ሕፃኑ ሲቦርቅ ሽማግሌው ሲያዝን

ወጣቱ ሲደልቅ ሲዘምር ካህን

ነጋሪት ሲመታ መለከት ሲነፋ

ወታደር ሲሰለፍ ፍጥረቱ ሲጋፋ

ወደል ሲገላበት ዘማ ስታስካካ

የበላው ሲጠግብ የጠማው ሲረካ

ዘለዓለም ደምቄ መቼም ጭል ሳልል

የግርግር መውጫው የደስታ ሉል

ድኃና ሀብታሙን ጠቅልዬ በውል

ሸምቼ እየበላሁ አንድም ሳይጐድል

የምኖር እኔ ነኝ ብዙ የምችል

የሐሤት ምንጭ ነኝ የደስታ ሉል።

341

ቅጠሌን ለብሼ ድርቅን ለመውጋት

ድር ዱር እሄዳለሁ በጋ ተክረምት

ምንም ሊቃውንት ነፍስ አለው ቢሉኝ

አልንቀሳቀስም አንዴ ከቆምኩኝ

አፈሩን ከምድር አየር ከሰማይ

ለፍቼ ትሬ ነው የማገኝ ሲሳይ

ታትሬ ባወርሁት ግንዴ

ቤቱን ሠርቶ ገባ ያድማ ልጅ ዘመዴ

342

ሊቃውንት ጠንክረው ሁሉን ቢያስተምሩ

ሌት ተቀን ሳያርፉ ጥበብን ቢዘሩ

ያጠፋል አዳሜ መርሳት ሁኖ ግብሩ

ከሕፃንነቱ የተማረውን

ሳይከልሰው ቢቄይ ለጥቂት ሰሞን

አጠፋው ረሳው ተማሪ ሁሉን

እኔ ግን ሐረግ ነኝ ከያዝሁ አለቅም

መምህሩ ካስያዘኝ በብዕር በቀለም።

343

አጥሬና ካብ ናቸው ገንዘብ ከጋማት

የዓሣ መሳፈሪያ የዕንቍራሪት ቤት

የአቁስጣ ማረፊያ የይብራ ፍራሽ

ቈላን ለማለምለም ከደጋ ፈሳሽ

ሰው ብገል ከብት ብወስድ፣

ምን ብበድል

ደመኛ የለኝም እኔን የሚገድል

ክረምቱን ዘልዬ በጋ እታመማለሁ

ኰስሼ ኰስሼ በግቢ እነሣለሁ።

344

በወርቄ ገዝቼ ሸቀጥ እሼጥና

ከብሬ እኖራለሁ በታላቅ ልዕልና

እህል እልካለሁ ወደ ውጭ

ሸቀጥ አመጣለሁ ለኔውም መንደር

እንዲህ እያደረግሁ በጣም ስከብር

ይለኛል መንደሬ ታላቁ ቱጃር።

345

ከቤቴ እወጣና ሸቀጤን ገዝቼ

አሞሌ መንዝሬ እህሌንም ሸምቼ

አበሱን ገበሱን ሁሉን አካብቼ

ስበር እመጣለሁ ማታ ለልጆቼ።

346

ስሄድ እንደ ሬሳ ስነሣ እንዳንበሳ

ሁሉን አስፈራለሁ በቍጫን ሳገሳ

በርሳሱ ቡጢዬ ስመታ ወሬሳ

ያለም ጐበዝ ሁሉ ይሆናል ሬሳ

በጫንቃ ላይ ስሄድ በድን ስመስል

ድምፄ ሲሰማ ግን ያንቀጠቅጣል።

347

ያገኘኝ ኰራብኝ ያጣኝም ናፈቀኝ

እንኳንስ ከገንዘብ ከሕይወት ውድ ነኝ

እኔን የወደደ በዓለም ክቡር ነው

ሊቀ ከተማሪው ታሪክ አይረሳው

የጠላኝ ይባላል ከዳተኛ ሰው

ለእናት ላባቱ የሚነፍገውን

ሰው ለኔ ይሠዋል መላ ሕይወቱን

ንጉሥና ዜጋ ሁሉን የምወልድ

አንድነት የማኖር ሕዝብና ነገድ

እኩል መለከት ሴትም ሆነ ወንድ

ሀብታምና ደኃ ባዕድና ዘመድ

ደጓ እናት እኔ ነኝ ፍቅርትና ውድ።

348

ከዘመናት ሁሉ በአም አስፈራለሁ

አርዕድት አንቀጥቅጤን መብረቅ እጭናለሁ

አፈር ቢኰራብኝ ጭቃ አለብሰዋለሁ

ትቢያ ቢንጠረዘዝ ውኃ እረጨዋለሁ

ድርቅ እሳት ቢነሳ በቤቴ በጋው

ያጠፋል ዝናሜ እሳት አደጋው።

በሩቅ መደመና ድምፄ ነጐድጓዱ

ሲሰማው ይርዳል ሴትም ሆነ ወንዱ

እሣሩ ቢደርቅ የማለመልም

በጠራው ሰማይ ላይ የማወርድ ዝናም

በደመና ጭኜ ሰማዩ ሲጠራ

በረዶ የማወርድ አስማታም ደብተራ

ደረቅ የማስነሣ የሞተ ጅረት

ጋማት የማሞላ በጐርፍ በሙላት

ቅጠሉን የማድን የደረቀውን

እህሉን የማበቅል የተዘራውን

የራምኖን ጌታ የበለስ ደመኛ

ወይኒቱን ገፋፊ የካያ ቀማኛ

ሰማይ የምሸፍን በጥቍር ደመና

የሚወዳደረኝ በዚህ ሁሉ ዝና

ድገሙ አምጡ ቢባል በዓለም የት አለና።

349

የሥራ ደመኛ የቅናት አባት

ሰነፍ የምፈጥር የትጉህ ጠላት

ዐርፈህ ዋል ለዛሬ ነገ ይሠራል

ሁሉ ባለው ሊሆን አትባክን በኅይል

ብዬ የምምከር ሰው እንዲባልግ

ኅይለኛውን ጀግና ንጕላ የማደርግ

ኅጢአት የሚባለው ፋሮ ይገባል

ምንም ቢሆን አልወድ እኔ ሠራተኛ

አልፎ ሃጁን ሁሉ እላለሁኝ ተኛ

ዕረፍ እንደሰት እንሁን ጓደኛ

ቢሠሩ ቢለፉ ምንም ቢቃትቱ

በኅይል በጕልበትም ሁሌ ቢዋትቱ

መቼም አይቀርና የሰው ልጅ መሞቱ።

350

ከመሬት ከፍ አርጎ ከደመናው ስር

የሥራኝ አምላኬ በረቂቅ ምስጢር

ከጉብታው ሁሉ በግዙፍ በክብር

እኔ ነኝ ታላቁ ያለሁ በምድር

ሜዳ ይፈራኛል ባሕርም ያከብረኛል

ደንጊያ ተሸክሜ ዛፍ ይጋርደኛል

እወጣለሁ ብሎ ቢሞክር አዳሜ

እመልሰዋለሁ ጕልበቱን አድክሜ።

351

ቍንጅናና እርጅና የማይጠፋው

አታላይ ኵርድና የማይሸፍጠው

መጥፎ ጕርምስና ማያታልለው

ዐውደ ዓመት ሲመጣ የማይሻረው

ሌት ተቀን ትዝ አለኝ ልቤን ወሰደው፤

ወዳጄ እንዳልለው ባዳዬ አይደለም

ዘመዴ ነውና በሥጋ በደም።

አብሮኝ እያደገ ካንድ ማሕፀን ተወልዶ

አልመለስም አለኝ ልቡናዬን ወስዶ

ደግሞም ከዚህ በላይ አለሁሽ ይላል

በዚህ ሁሉ ውለታ በዚህ ሁሉ መሃል

ሥራውና ፍቅሩ እንዴት ይረሳል።

352

የተበተነውን በይጄ አይያዤ

ኅይል እስጠዋለሁ በፍቅር ጠምዝዤ

የማሸንፍ እናት የፍቅር ወዳጅ

የተንኰል ደመኛ የክርስቶስ ልጅ

እኔ ነኝ በሰላም ዓለም የምዋጅ።

353

በግርማው በቍጣው ሞኝን የሚያሰላ

ሲራዙ የሚያለብስ ሲራቡ እሚያበላ

ዕርቃን የሚከድን ሆድን የሚሞላ

ሲያጠፉ እሚቀጣ በጅራፍ በዱላ

የኔ መኵሪያዬ ነው። የእናቴ አከላት

ልጁን የሚያሳድግ በብዙ ልፋት

ያጐቶቼ ወንድም ያጐቶቼ ዋርሳ

እንኳንስ ውለታው ስሙ እንኳን ሲነሣ

ኅሊና የሚሰብር አንጐል የሚያዞር

ከልብ የማይጠፋ እስኪገቡ ምድር

መቼም አይረሳኝ ያያቴ ልጅ ፍቅር።

354

ጳጳስ ቢጰጵሱ ንጉሡ ቢነግሡ

መሳፍንት ቢሰፍፉ ቀሳውስት ቢቀሱ

ነጋዴው ቢነግድ እስኪጠፋ ነፍሱ

ሁሉም በኔ ላይ ነው የሚሞላ ከርሡ

ሌት ተቀን ስሠራ በጋና ክረምት

ለዓለም እለፋለሁ ሁሌ ስቃትት

አርሼ ጐልጕዬ አረሙ ሲጠፋ

እህል እዘራዋለሁ በጣም እንዲፋፋ

ማልዳ ተነሥቼ ዎ! ብዬ ባልሠራ

ሲሳይ የት ይገኛል ለዚህ ሁሉ ጭፍራ።

355

ደመና በሌለው በጠራ ሰማይ

ከሩቅ እታየለሁ አንጋጦ ለሚያይ

ቍጥራቸውን የሚያውቅ የዘመዶቼን

ማንም አልተነሣ ከሰው ልጅ ወገን

ቀኑን ተደብቄ ሌት እወጣለሁ

አዳሜ ተሰብሰብ መሼልህ እያልሁ።

356

ጨለማ አባራሪ ፍጥረቱን ቀስቃሽ

የብርሃን እናት ዕለቱን አዳሽ

ሁሉን የማሳየው መብራቱ እኔ ነኝ

ያዳም ልጅ ባበሳው ካልታወረብኝ

ሀብታም ድኃ ሳልል ለሁሉ እገኛለሁ

ሙቀት ብርሃኔን በነጻ አድላለሁ

የንጋት ውጋገን የጸደይ ውበት

ያጠባብ ትዝታ የቀርር እሳት

በጋ የተወደድሁ ክረምት ብርቅ ነኝ

መሬት የማበራ ክረምት ብርቅ ነኝ

ፋናና ኮረንቲ የፊቴን ብርሃን

ሊያገኙት አይችልም ከቶ ምን ቢሆን

ስወጣ እደምቃለሁ ስገባ እቀላለሁ

ለዓለሙ በነጻ አበራለታለሁ።

357

ለፍጥረት ልጓሙ ዐይኑና መሪው

የዕውቀቱ ጎተራ ደግሞም የአእምሮው

ከእንስሳት ተፈጥሮ ሰውን የምለይ

በስልት በጥበቡ ማሰኝ አስተዋይ

ብልኅትን ፈጣሪ ትዕግሥትን አዳይ

እንደ እኔ ያለ ሹም አባል አለ ወይ

358

ትምህርት የምግት ለልጆች በሞላ

ዕውቀትን የማድል ለፈለገኝ ሁሏ

በመምህር ዋንጫዬ ከመጽሐፍ ቀድቼ

አእምሮ አረካለሁ ለግቼ ለግቼ።

359

ካባይ ከበረሃው ጮቄ ከደጋው

ከጥጥና ከጠጉር በጣም ካማረው

ተወልጄ አድጌ አምሬ ሥሰራ

በሸማኔ መኽን ግብሬ ሲሰማራ

በመኪና ሰፍቶ ጠቢብ ሲሼጠኝ

ገመና ሸፍኜ አስጌጣለሁኝ።

360

ፊት ፊት እየሄድሁኝ በከብቱ መንጋዬ

በሕዝቡ መካከል በደጉ ዜጋዬ

ጠባቂ እበላለሁ እኔም በሥራዬ

ከከብቱ ጋር ስሆን የመንጋው እረኛ

ከሕዝቡ መካከል ንጉሥና ዳኛ

ከኋላ ነው ሲሉኝ ከፊቴ የምገኝ

አቻ ባልንጀራ አሁን ማን አለኝ።

361

ከተሜ ገጠሬ ሁሉም ይባክናል

እኔኑ ለማጥቃት ዓለም ይማስናል

ሁሉን እንዲሠራ የማባንነው

ለፍጡር በሞላ ዕረፍት ምነሣው

ሀብታምን በሥሥት ድኃን በትጋት

ዕንቅልፍ የማሳጣ ቀንና ሌሊት

እኔ ነኝ የጥንቱ የሰው ልጅ ጠላት።

362

ዓለም አፋጅቼ እንዲያጣ ሰላም

ዘለዓለም አለሁኝ መቼም አልጠፋም

ሰው እግረ መንገዱን በቀላል ቢላክ

እምቢ አለ ብመክረው ያዝውና እልክ

ፍቅርን የማጠፋ መትረየስ ማሠራ

ጥይት የፈለሰፍሁ መድፍን የማስጐራ

የጦርነት አባት የአምባጓሮ ወንድም

ጠብን የምፈጥር በውድም በግድም

ቀና ሰው ሲወጣ ፈጥኔ ማጠፋ

ምቀኝነት ወልዶኝ በቅናት ምፋፋ

የሰው ልጅ በሰላም ይኖራል ማለት

እኔ እስካለሁ ድረስ ውሸት ነው ዘበት።

363

ስሠራ እምወደድ ስቀብጥ የምጠላ

የቤቱ ምሰሶ የኑሮውም ባላ

ፈትዬ የማስለብሰው ሠርቼ እማበላ

ቀንና ሌሊቱን ሳላርፍ በሞላ

በጥንቱ ኑሮዬ በድሮው ዘመን

እኔው በመርሳቴ የድሮ ግብሬን

ወንዱ ሁሉ ጠላ ተወዳጅ ቤቱን።

364

ሌት ተቀን ተስቤ እንደ ቤት ከዳኝ

ጠላቴን በስውር እገላለሁኝ

መድፍና መትረየስ ከጨረሰው ሰው

ወረርሽኝ በሽታ ባጭር ከቀጨው

ደዌና ቍምጥና ንዳድ ከፈጀው

የኔው በጣም በዛ ታሪክ ቢቈጥረው።

ክፋት የወለደኝ የቅናት ጓደኛ

የኅብረት ነቀርሳ የፍቅር ደመኛ

ስቈርጥ አልታይም ስውር ነው ምሥጢሬ

ድምፄም አይሰማ እንኳንስ ነገሬ

ሰውን ስጥል እንጂ በታወቀው ግብሬ።

ሞኙን በሽሖርኒ ወግቼ እጥልና

ልጫወት ስፈልግ በሰው ልጅ ልቡና

ሲመጣ እሥቃለሁ በትሑት ስብእና።

ዘዴና ጥበቤን ሰው እንዳያውቀው

ዘለለት በስውር ነው ምቀይረው

አምባ ገነን ማነግሥ ብርቱ ጥበበኛ

ቀና የማጠፋ ዐዋቂ መለኛ

ትጉሁን የማፈዝ ክፉ መተተኛ

የግፈኛ ረዳት የድኃ ነቃይ

ከርስቱ ከጕልቱ በብዙ ሥቃይ

ብልኅ ዐዋቂ በዝቶ በከተማችን

ጥበብ እንዳትለማ እንዳትሰፋ ኪን

ስፈጥር አድራለሁ መሰናክሉን።

ሳልታይ ገሥግሼ ጠላቴን ሳጠፋ

ኅያሉን ጠቢቡን በስውር ስደፋ

ዓለም ውለታዬን አይነግርም በይፋ

አዳሜ በሆዱ በጣም ቢወደኝም

በገሃድ በይፋ ሰላም አይለኝም

የልብ ወዳጅ እንጂ ያፍ ወዳጅ የለኝም።

ትንሹ ትልቁ በኔ በለጸገ

ስሜ ቢነሳ ግን አፍሮ ተሸሸገ

በሥራው በልቡ ዓለም ሲወደኝ

ስሜን አያወሳም ዓለም ሲወደኝ

አምኖ ከሚከዳኝ ባፉ እንደ ፍቅር

በልቡ ይውደደኝ ሰላምታው ይቅር

በጥቅም በሥራ እንጂ በውዳሴ ከንቱ

መነሣት አልወምድ እኔም በውነቱ።

365

ብቀርብሽ ጠበበኝ ብርቅሽ ጨነቀኝ

እውነት የሰው ገዳይ ደመኛ መሰልሽኝ

የጻድቃን መከራ የሰማዕት ሥቃይ

የፈላስፋ ወንጀል ያዋቂ ጌጋይ

የሰላውዲ ሙያ መጥፊያ የነባይ ከጥንት

እስከ ምጽአት ዓለም አጋዳይ እውነት

እውነት ሲሉሽ አይደለሽም ወይ?

ደመኛው አንቺ ነሽ አሁንስ ዐወቅሁ

በሐሰት ተይዞ ለሚያልቀው ፍጥረት

አንችን ባትለብስ ኑሮ አትላይ ውሼት

ባልተቻለም ነበር ነባይን ማጥፋት

ጻድቁን ለመግደል ያላንዳች ስሕተት

ግብረ አበር ነሽና ከተንኰል ሐሰት።

የሥራሽ ውጤቱ ውሼት ቢመስለው

አንጐሌ በዝርዝር ታሪክሽን ያየው

እንደ ሚከተለው ገለጠው ለሰው።

ሌባ ነፍሰ ገዳይ ከሓዲ ተብሎ

በእውነት ያወራ ይሞታል ተሰቅሎ

ሌባው ተቀምጦ አፍርሳታ ወጣ

ባላየ ባልሰማ የውሼት ባላንጣ።

የሰላውዲ ኑሮ በጣም ያስቸግራል

በተኰል ተፈቅሮ በነባይ ይጠራል

በሐሰት ተሹሞ በውነት ይሻራል

እንደዚህ ከሆነ የውነት ልማድ

ከውነት ለማምለጥ ወዴት እንሂድ?

ቢሸሿት ኰኔ ቢቀርባት መሞት

ከዚህ የበለጠ ኵነኔ ቢቀርባት መሞት

ከዚህ የበለጠ የት አለ ጠላት?

እውነት ለማስተማር ክርስቶስ መጣና

ታጠፋለች ብሎ ነገረን በጠና

ለሚረግጣት ሁሉ በምላስ ጐዳና

እውነት እውነት ብሎ ሲጣራ ባትሰማ

ውሼት አስተማረ ለወጠና ሴማ

ተግታችሁ ሠርታችሁ በብዙ ድካም

ምንም አልሠራነ ምግባር የለንም።

ሰነፍ ነን ብላችሁ ለሰው ዘር ንገሩ

በውነት በሥራ መቼም እንዳትኰሩ

ይህን ተቀብለው ጻድቃን እንዳትኰሩ

ምግባርን ሲጠይቅ አምላክ በምጽአት

ሁሉን ይክዳሉ አናውቅም ብለው

ዳግመኛ እንዳይሞቱ እውነት ተናግረው

ሐቁን እንዳይሞቱ እውነት ተናግረው

በገሃነመ እሳት ሚኰንናቸው

በጣም ተደስቶ በውሼታቸው

መንግሥተ ሰማይን አወረሳቸው።

ኧረ! እናንተ ሆዬ ዕዩት ጉዱ ፈላ

ለካ እውነት አትወጣም ከሞትም በኋላ

እንኳን በዚህና በከንቱው ዓለም

ኋላም በፍርድ ቀን እውነት አትወጣም፤

አንካሳን አንካሳ ዕውርን ዕውር

ደንባራን ደንባራ ደንቈሮን ደንቈሮ

እውነተኛ ነኝ ባይ ብሎ ቢናገር

መዋሉ ይቅርና የት ነው የሚያድር?

ሙት ይዞ ይሞታል እንደ ተባለው

እውነትን ያመነ ሞተ ፈላስፋው

ሰው ይቅርና በታም ደካማው፤

ያምላክ ልጅ ክርስቶስ የውነት ጠእብቃ

እንኳስን ሊያድናት ለራሱም አልበቃ፤

ብዙ ዘመን አልፏል እውነት ከሞተች፡

አሽቃባጭዋ ሁሉ ቢደክም ቢለፋ

እንኳስን ሕይወቷ መቃብሯም ጠፋ።

የሐቅ ልብስ ለብሳ እያታለለች፤

እውነት መሳይ ውሼት ዓለሙን ገዛች።

እውነት አለች ብሎ ሲማስን ዓለም

አትኖር አልነበረች ዛሬም የለችም።

ለዚሁም ማሰጃ መጻሕፍት በሙሉ

ጠፋች ጠፋች እንጂ አለችም አይሉ።

በውነት የሞቱ በጣም ብዙ ናቸው።

እሷን የሚፈልጉ በጣም ብዙ ናቸው።

ተገኘች ሲሉ ግን ማንም አልሰማቸው።

ልጆችሽ ሲሞቱ ሀገር ሲሆን ውድማ

መጥተሽ አድኛቸው ዕወንት ካለሽማ

ብሎ ሲንሰቀሰቅ ኅሊና ተሰማ፡

እውነት አለሁ ብላ ስታድን ወዳጅ

መቼም አላየሁም አርጅቼ እስካፈጅ

ከሞተች በኋላ ስትመለክ እንጂ።

በብረት መሣሪያ ማያስተውሏት

በፊልምና በራጅ የሚያነሷት

እውነት የረቂቅ ስም ያንጐል ሐሳብ ናት

እውነት የማትያዝ ከንቱ ወሬ ናት።

አገኛለሁ ብሎ ሲማስን ዓለም

በውን የማትመጣ ሆነች የሌት ሕልም።

ደመወዝ የሌለው ጠበቃም ቢኖራት

ከሞት የማታድን ዘንገ ሰባራ አንት።

የሃይማኖት ቅዱስ ያገሩ ሰማዕት

ነበረ ዐመፀኛ በኖረበት ወቅት።

በሰው ሁሉ ዘንዳ እውነት ብታስጠላው

ያሁኑ ትውልድ ካዲ ለመጭው፥

ሰማዕት ነው።

እውነትን ፍለጋ ሰማዕታት አእላፍ

በሳት ተቃጠሉ ነደዱ እንደ ጧፍ።

እጅና እግርም አጡ ተባሉ ቈማጣ

ታስረው ተሠቃዩ ተቀበሉ ጣጣ።

ያለው ትውልድ አልፎ ተቃራኒአቸው።

ሦስተኛው ትውልድ አመልካችው።

ባላቸው ከበረ ታቦት ተቀረፀ

ሐውልት ቆመላቸው ቤተስኪያን ታነፀ።

ከሐሰት ከውሼት ከቅናት ተንኰል።

ታግለሽ ካላዳንሽው በዚህ ዓለም ሳል

ታስሮና ተሰቅሎ አንችን በማመን

ከሞተ በኋላ በብዙ ዘመን

ታሪኩ ቢነገር ቢጻፍለት ገድሉ

ቢአመልክ ቢሰግድለት ዓለሙ በሙሉ

ብዙውን ውዳሴ ላያይ ላይሰማው

የኋላው ምስጋና ትቅሙ ምንድር ነው?

366

ጦርነት ተነሣ ዓለም ተሸበረ

ሴቱ ተጨነቀ ሕዝቡ ተቸገረ

ፈረሱ ጋለበት በቅሎውም ሰገረ

መትረየሱን ሰምቶ ከብቱ ደነበረ

እንስሳው አለቀ አሞራው በረረ

ቤቱ ተቃጥሎበት ሰው እዳሪ አደረ።

ልጅና ከብት ያለው ጉዛም ተጨነቀ

ጐናዴ ነጋዴ ንብረቱን አራቀ።

እኔ ምን ቸገርኝ ዓለሙ ቢናድ

ታላቅ መድፍ ቢያጓራ መትረየስ ቢወርድ

ጥይቱ ቢዘንም በዝቶ እንደ በረዶ

ፍጥረቱን ቢጨርስ ቈራርጦ ጐማምዶ።

መከራና ጣጣ ሥቃይ ግዞት ባይ

ምንም አያስፈራኝ በዚህ ዓለም ላይ

ልጅ የለኝ ሚስት የለኝ ቤት

የለኝ ንብረት

ጥሩ ወደ ላጤ ኑዋሪ በትሕርምት

እንዳላመነዝር አልወሰለትም

ይህን ሁሉ ስኖር በዓለሙ ገዳም።

ለራሴ አልገዛ ፈቃዴ አይገዛኝ

ጃውሳ ተብዬ ንጉሥ አይቀጣኝ

ፈጣሪ ብቻ ነው ዳኛና ገዢዬ

ዋጋዬን የሚሰጥ እንደ ልቡናዬ

ሥራዬን መዝኖ ደጅ ጥናቴን ሁሉ

ጸጋ ይሰጠኛል ሕይወቴን በሙሉ።

ብዙ ልብስ አልሻ ጌትም አልፈልግ

አልመኝምና ወግና ማዕረግ።

ብርድ ልብስ አልገዛ ብርዱን አልፈራውም

ሸማ ጃኖ እንዳልለብስ ልቤ እንዳማረው

የዚህ ዓለም ጌቱ ሁሉም ከንቱ ነው።

በዓለም ላይ ብዙ አሉ ልብሴን የለበሱ

ባሰቡት ያልገፋ ከዳር ያልደረሱ

በውዳሴ ከንቱ የሚግበሰበሱ

በእየሀብታሙ ደጅ የሚልከስከሱ

ዓለምን ለመግዛት ሙተው የተነሡ።

እኔ ግን ታምኜ ለሰጠሁት ቃል

ስዞር እኖራለሁ በዱር በገድል።

ከተማም ብገባ ሰው ለመጠየቅ

ጉዳዬን ፈጽሜ እላለሁ ውልቅ።

የሰይጣን መሰላል የዓለሙ አታላይ

ሴቷ ሰደበችኝ ቈሽሼ ብታየ።

እኔ እንደ ጠላኋት አልሰማችም ወይ?

በልብሴ በግብሬ ሀብታሞች ናቁኝ

እኔ ግን እኔ ነኝ ቢንቁኝ ቢያጠቁኝ

ማልለወጥ ነኝ።

367

የአዝመራ ፈጣሪ የሕይወት አባት

ከዘር የመጣ ነው የኔ ደግነት

ዳብረው ይፋፋሉ ያለም ሕፃናት

በማይጐረብጠው በእኔ እናት ወተውት።

ጥጋቱን ቀድጄ ፈንቅዬ መሬቱን

አጥፍቼ ጨርሼ አረምና ሣሩን

እህል እዘራለሁ ጫካውን ውድማውን

በጋ በፀሓዩ በእልቆው ክረምት

ያለ ዕረፍት ማስኜ ባመረትሁት ምርት

አህያ በሸክም ተመረቀበት።

ሌት ተቀን ማስኜ ስሞላ ጐተራ

ጭድና ገለባ አበቅ ጥሎልኝ

እንኳንስ ከምርቱ ግርድም ሳይሰጠኝ

ይበላል ጌታዬ ዐይቶ እንዳላየኝ።

ሠርቼ ካልበላሁ በመላ ሕይወቴ

ከቶ ምነው ጥቅሙ ለሰው መገዛቴ?

እኔ ባዘመርሁት ለፍቼ ደክሜ

ምንም ልቀምስ አልችል አፌን ተለጕሜ፣

አርሼና አሂጄ ጥሬ ባበላሁ

አንተ ከብት ደንቈሮ ደደቡ ተባልሁ።

ለምንስ አይናቀኝ አይስደበኝ ሰው

ያላዳች ደመወዝ ግሬ ሳበላው

ለፍቼ ባበላሁ እንዲያው ያለ ዋጋ

ደንቈሮ ነው ብሎ የሰው ልጅ አወጋ

ደመወዝ ሳይገኝ የሚሠራ ሁሉ

ከውካዋ ወረዳ እንስሳ ነው አሉ።

ያላንዳች ደመወዝ የሚሠራ ሰው

እኔን የመስለ ከብት እንስሳ ነው።

ተሰብስበህ ከብቱ ደመወዝ ጠይቅ

እንደኔ በብትር በጅራፍ ሳታልቅ።

እንስሳት እንደጩኸ አንድነት ሁነን

ተገዝተን እንድንኖር ወደ ፈጠረን

ለሥራችን ዋጋ ሰው እንዲሰጠን።

368

የዘጠኝ ወር ቤቴ ያካሌ ግማሽ

ሲሳዬ ቀለቤ ሥጋና ደምሽ

የሁለት ዓመት ምግቤ ንጹሕ ወተትሽ

የሕይወት መሠረት እማዬ አንቺ ነሽ።

ሥጋሽን በልቼ ደምሽን ጠጥቼ

ሰው ከሆንኩ በኋላ ውኃሽ ረግቼ።

በአእምሮ በጕልበት ራሴን ሳልችል፥

አንቺ ነሽ ጧሪዬ ዐሥር ዓመት ሙሉ

አንሥተሽ ታቅፈሽ የደሙን አራስ።

ራቁት ሲወለድ ምታለብሽ ልብስ

ልጋጉን ለሐጩን ቈሻሻ ሳትጠይ

ጠርገሽ የምትኖሪ ታማኝ አገልጋይ

ብስጭት እልቅሶ መቼም ሳትሰለች

በቅፍሽ ላይ ፏለው ያድጋሉ ልጆች

ሲርበኝ አብልተሽ ስጠማ አጠጥተሽ

ስታመም ተክዘሽ ስወጣ አሰላስለሽ

ተጨንቀሽ ተጠበሽ ታሳድጊኛለሽ።

የልጅነት ላሜ ሥጋና ወተቴ

የጠነከረብሽ ኅይሌና ጕልበቴ።

እውነተኛ ሲሳይ ዘለዓለም ቀለቤ

የጥጋቤ እመቤት ገዳይ የረኃቤ

እማዬ አትለይኝ ቁሚ ባጠገቤ

369

ስጥር እኖራለሁ ጻድቅ ለመባል

እክበሰበሳለሁ መናኝ ለመምሰል

ወሬን አበጣሪ ወግን አሣማሪ ል

ለፋ ወዳጂ፣

የቁም ነበሩ ለት ከሚያው ከግ

ብሩ አልገኝም እንጂ፤

ሲያወጉ አወጋለሁ ሲያወሩ አወራለሁ

በንጹሕ ለብሼ እሽቀረቀራለሁ

ለሀገር ለሕዝቤ አሳቢ እመስላለሁ።

ለአልፎ ሃጁ ሁሉ ለመንገደኛው

በዱዳው ለሚገኝ ለመንደረኛው

በጣም እጥራለሁ ጻድቅ ልመስለው

አሁንም እንደገና ለወግ ለወሬማ

ግብር አይብሉኝ እንጂ

ዓለም ይደነቃል ሁሉን ሳበጃጂ።

ዐይነ አፋር መነኵሴ አንገተ ቅልስ

ደግ ሰው ጾመኛ ባርአያ በልብስ።

ለዓለም እየሰበክሁ ደኅና ደኅናውን

ባፌ ብልግና አበሳ በደል

ሥሥት ፍቅረ ንዋይ ቅናት ከተንኰል

ማታለል ሽንገላ ሰውን ማንጓለል

ባፌ ይወገዛል ነው ታላቅ ወንጀል

መሰሰን ማመንዘር መስረቅ መቅጠፍማ

ዐይኔ ማየት ጅሮዬም አይሰማ፤

ኅጢአት የተባለን በይፋ በገሃድ

እንዲያ ስጠላው።

በቃሌም ምሰጠው ለሰው ልጅ ዐዋጂ

ክፋት ይጥፋ አይደለም ሰው፣

አይይ ነው እንጂ።

370

የውቀት መፈለጊያ ያእምሮ መብራት

ዓለም የማሻሻል ባዲስ ባዲስ ስልት

አሁን የት ይገኛል እኔ መሳይ ጸጋ

ፍጥረትን የማድን ከትዕቢት አደጋ።

ከመጽሐፍ እንሥራ መምህር እየቀዳ

ተግቶ ያድለኛል ለተማሪ እንግዳ

ባይኑና በጆሮው ለሚመገበኝ

ያንጐል ብርሃኑ ፀሓይ እኔ ነኝ

371

በግርማው ተፈሪ በሰማይ በራሪ

ጠላትን ደምሶ ሰላምን ፈጣሪ።

የሐምሌ ብልጭታ የሠኔ መብረቅ

ሀገር አስከባሪ የጠረፍ ዘበኛ

የሰላም መመኪያ የጦርነት ዳኛ።

ደመና ቀድጄ ባየር እየዋኘሁ።

ጨፍጫፊ በረዶ ቦምቤን እጥላለሁ

መትረየስ ዝናሜን በኅይል አዘንማለሁ

ከሰማይ ላይ ሁኜ ምድርን እገዛለሁ

እግረኛ ወንድሜ በሩቅ ከጠራኝ

ያመቱን ጐዳና ምንም ሳይደክመኝ

በሰዓት ቈርጨው እደርሳለሁኝ።

ነጐድጓድ መብረቄን ጭኜ በደመና

ስደርስ የሚመክት በዓለም የት አለና።

ዐቀበት ቍልቍለት ደጋና ቈላው

እግረኛው ሲያደክም ለኔስ አንድ ነው።

372

ኅይላት ብዙ ናቸው በየብስ ባሕር

ጠላት ተቃዋሚ በሰማይ በድር

በድምፁ በግርማው ዓለም አስጨናቂ

የብዙ ዓመት መንገድ በሰዓት ዘላቂ

በመሬት ተኰፋሽ ደመና ሠንጣቂ

ባላንገራ ጨራሽ ደመኛ አሰቃቂ

በነፋስ ሐይቅ ሲዋኝ በሰማይ ሲበር

ባየር ላይ ይደርሳል ሠንጥቆ ጠፈር።

ቦምብ በረዶ ጥሎ መትረየስ ያዘንማል

ፍርሃትን ጨፍጭፎ ሰላምን ያበቅላል

የጠፈሩ ጌታ የሰማዩ ዘንዶ

ጠላቱን ይፈጃል ጐራርዶ ጐራርዶ

ዓለም ያስጨንቃል ሲሰማ በሩቅ።

የሀገር ጠባቂ የጠረፍ ዘበኛ

ላየር ኅይል የለውም አቻና ጓደኛ።

373

ቢሄድ አይሰለቸው ቢጓዝ ቢጣደፍ

ዘለዓለም ይዞራል ከተፈጠረ ዓለም

አንድ ዕለት ሳያርፍ፡

እያግበሰበሰ ግንዱን ዕንጨቱን

ከደጋው ካፋፉ የነቀለውን።

ሰውን ይሸከማል እንሰሳ አራዊት

ያለ ምንም ችግር በኅይል በጕልበት።

ግን እርሙ ሁኖበት ትንሿን ጠጠር

አንስቷት አያውቅም ምንም ቢጣጣር።

በጋ ይታመማል ክረምት ይድናል

በሐምሌ በሠኔ ብዙ ጅር ይጅቦት

ዘውዱን ይደፋል።

**ምዕራፍ ፲፪፤**

**ኅብርና ምርምር ቅኔያት።**

ከዚህ ቀጥለው ያሉት ከ1950 – 60 ዓ.ም በእየጊዜው የተነገሩ የደራሲው ቅኔያት ናቸው።

**ለማኝ (ተለማኝ)**

373ለ/ እኔ ወልድን ብሆን ምንድር አኰራኝ?

አባቱ ሰው አይደል እናቱ ለማኝ።

374/ ባብነቱ ኰርቶ አባትህ ኰናኝ

ጓዴህ መንፈስ ቅዱስ ከነፋስ በናኝ

የሰው ዘር ምትላት እናትህ ለማኝ

ምንድር ነው የሚያኰራህ? እስቲ ንገረኝ።

375/ እንጀራ ብዬ ሳዝንላት፣

ያች ለማኝ ከቶ ምን አማራት።

376/ አልጐዳም ብሰጥሽ

አንቺ ለማኝ ከሆንሽ።

**ላይ**

377/ እግዜር ያርሳል ከሰማይ

ለዚህ ዓለም ሰው ሲሳይ፥

እንግዲያስ ልሂድ ከዚያ ላይ።

378/ የዓለሙ ኑሮ አበሳ በደል ጌጋይ

የሚል ስብከት ሰማሁ ጉባይ፥

እኔም በፍረቴ ጊዜ እሄዳለሁኝ እዚያ ላይ።

**ሌባ**

379/ ዘበኛው ዘበኛው እጅግ ያስደንቃል፣

በገንዘብ ተገዝቶ ሌባ ይጠብቃል።

**ሌት**

380/ ቢዘገይ ቀረ መስሎን

ሁላችን ነበር ደስ ብሎን

ግን ወሬ ደረሰን በሙሉ

የሚመጣው ሌት ነው አሉ።

**ሕግ**

381/ እንኳን ሀገርና ልጃገረድም

ሕጓ ከጠፋባት ባል አታገኝም፤

ክብር የላትም እንጂ ለመኖር በስም

በወገን በገንዘብ መዳሩ አይቀርም።

**መስቀል፤**

382/ ጌቶች ሚጠብቁት ሁሉን ደግሰው

ለመቼ ነው ብዬ ሳሰላስለው

ለካስ ለዮሐን ለመስቀሉ ነው።

383/ መኳንንቱ ሙተው ሰው እያለቀሰ

ጌጣ ጌጥ ቀረና መስቀል ረከሰ።

384/ የግርማዊት ሐዘን ስለተወገደ

ሰው ጌጥ ፈልጎ መስቀል ተወደደ።

385/ ድውይ አያጠምቁ ወይ ሰይጣን አያስፈሩ

ንጉሥ ወንደ ምን ነው በመስቀል ሚፈሩ?

386/ ትንሹ ትልቁ ለጌጥ እያበደ

መብለጭለጭ ሆነና መስቀል ተወደደ።

387/ ጠላቶቹ ሁሉ ነበር ጠንክረው

በመስቀሉ ብርታት አሸነፋቸው።

**መኰንን**

390/ ድኃ በምድር ካልታደለ፥

መኰንንማ ወዴት አለ?

391/ ድኃ አሳዳሪ በሕይወቱ

ምስኪን ጠባቂ በጕልበቱ

ላወቀው ሰው በምር

መኰንን ይህ ነበር።

**ግልብጥ**

392/ ትንሽ አብልቶ ከገዛው

መኰነን ሌላ ምንድር ነው?

**ማታ**

394/ ከጌታዬ ጋር ስቀናጣ

ጋብዤው ነበር እንዲመጣ

አሁን ግን መልሶ ጨነቀኝ

ማታ እመጣለሁ ቢለኝ።

**ማዕረግ**

395/ እንዲህ ካዋረደህ ሸርሙጣው

ለማረግማ ማግባት ነው።

396/ የብቸኛ ኑሮ ውርደት

ለማረግማ ማግባት።

**ማዘን**

397/ ቤት ለመሥራት ስባክን

ያለ ማዘን አይሆን።

**ግልብጥ**

ማዘን ጠንክሮ ካልያዘ ሳጋና ጣራ ደምድም

በደገፋስ አይሆንም።

398/ የቤታችን ጣራ ብንከድነው

ማዘን ጠፋና ሊፈርስ ነው።

399/ ከዚህ ሁል ዕንጨት መሃል

ኧረ! እንዴት ማዘን ይጠፋል?

**ሞት**

400/ በጣም እጓጓለሁ ጓዴን ላገኘው

ሞት ቢሆን አይቀርም ቀጠሮአችን ነው።

**ሥራ**

401/ ያገሬን ዐዋቂ እጅግ ሚያኰራው

ቅጠሉም አይደለ ሥራ ሥሩ ነው።

402/ ከዝምድናውማ ነበርን ወዳጂ

እጅግ ያኰራቸው ሥራቸው ነው እንጂ።

403/ ዳዊቱን ድርሳኑን እየደጋገምሁ

ከሥራቸውማ እኔ መች ገባሁ።

**ራስ**

404 ራስ ተባለ ገሰገሰ፤

ከትልቅ ማዕረግ ደረሰ

ግን ወዲያው ተሻረ ባመቱ

ተዋረደና ከሹመቱ።

**ግልብጥ**

ብዙ ጊዜ ካልቈየ ሀገር ካልገዛ ካልፈረደ

ማዕረግም አይደል ይህስ

ወዲያው ተሹሞ ከወረደ።

**ሳማ**

405/ ቅጠላ ቅጠሉ በጣሙን ይበጃል ለሰው ልጅ ሕይወት

ስለዚህ ለጤና ደግሞም ለደስታ ማታ ማታ ራትን ሳማ አርጎ መብላት።

**ሰዓት**

406/ መነጠሬስ አለ ከነቤቱ

እኔን የጠፋኝ ሰዓቱ።

407/ ሰዓት ብገዛው ሰባራ

ጊዜውን በምን ልናገራ።

408/ ተኛና ወንድሜ እንቅልፍ ወሰደው

አልሰማኝም አለ ብቀሰቅሰው

ሰዓት ደርሷልና ተነሳ ብለው።

409/ ተእንግዲህ አልደግምም ሰነፍን ቅስቀሳ፣

ሰዓቱ መድረሱን ዐውቆ ካልተነሣ።

**ስም**

410 የወይዛዝርቱን ስም ስታረካክሽ

ያንችም ስም መጥፎ ነው ሰው አወራብሽ።

**ቀን**

411/ ረቂቁ ጌታ ለሥራው

ቀን አይመጣም ወይ ምነው?

412/ ነፍስ ያላዋለች ልጅ ወድጄ

እጠብቃታለሁ ከደጄ፥

የማታ ማታስ አትቀርም፣

ለምን አሁን ቀን አትመጣም።

413/ ቀንስ ከቀረች ከዚያው

ማታም አትምጣ ትቅረው።

414/ እኅቴን ስጠይቅ ናፍቃኝ

ቀን ወጥታ ጠፋች አሉኝ።

415/ ልቤ ያሰበው ተሸበረ

ወንድሜ ወጥቶ ሌት አደረ፣

ቀንም አልመጣ በዚያው ቀረ።

416/ ልብሴን አጅርጎኝ ሌሊት

ሌባ ገባ አሉኝ ከዚያ ቤት

ተኝቶ ይውላል ከዚያው

ቀንም አይወጣ ዘበት ነው። (1953 ዓ.ም)

**ቀጠሮ**

417/ ሠርጉ ቀረ አሉ እንደዋዛ

ቀጠሮው እጅግ ቢበዛ።

**ቀጨ**

418/ ሳብ ረገብ ብለሽ ተፈጥረሽ

ያለ ወግ ሆነ መንገድሽ

አስተውለሽ ካልሄድሽ ዐይተሽ

በአሁኑ አያያዝስ ተቀጭ ነሽ።

እንደ ሌጣ ሁሉ ስትሮጭ

አተውለሽ ሂጂ እንዳትቀጭ። (ለሎጋ ሴት)

**ግልብጥ**

አንቺ ካልደከምሽ ካልሰነፍሽ

ከወንድ ጋር ጊምናስቲክ በሠራሽ

ብትሄጂ አትቀጭም ልንገርሽ።

419/ በጣም አሳዘነኝ ያ ፎተና

በጨርቋ ተቀጨና።

**ቅጠል**

420/ ያ ነጋዴ ክረምት ብዙ ሀብት ያለው

መዳረቅ ሸቀጡን በቅጠል ሼጠው።

421/ አቶ ክረምት ያውቃል ዝናም ድብትርና

በቅጠል አጠፋው ዘንገኛውን ቦታን።

**ቅባት**

422/ ቅባትን አጠፉት በዐዋጅ ነገሥታት

በቅባት ሲኖሩ የኛ ወይዛዝርት

በቅባት ሲገዙ የኛ መኳንንት

ዐወጁ ሲመስለን ይከልከል ብለን

ለካስ መከልከሉ ለራሳቸው ነው፤

ካህናት ቢተውት ንጉሥ ቢያርቀው

ምን ቢሆን አይጠፋም የሕፃናት እናት ሴት ካመነችው።\

423/ ሰው እፈልጋለሁ የማፋልገው

ይምጣ ይከተለኝ በቅሎ የጠፋ።

424/ ሲሳዩ ንብረቱ ሲሞላ ሲተርፈው።

ከቶ ምነው ይሆን እናት በቅሎ አይገኝ።

ሳያዩ መናደድ አይገባም ቶሎ

ፈረስ ፈረስ ብሎ አይጥፋ እንጂ በቅሎ።

425/ በእግሬ አዘግመዋለሁ ጫማዬ እሲደክማ

የምኰራበቱ በቅሎ ከጠፋማ።

426/ ነገሥት አስፈልገው መኳንንት መሳፍንት በዓለሙ በሙሉ

እንኳን እናትና አባት በቅሎ አጡ አሉ።

427/ ዘሩ እንዲያው ይጥፋ እንጂ በመትፎ ዲደን

በዐይናችን ያየነው በቅሎማ ለምን።

428/ ይፈልጉ ነበር ስዎች ተሰብስበው

የዘመዱ መኵሪያ በቅሎ ጠፋ ብለው።

**ባለቤት**

429/ ታዣዥ ሴት ናት ብሎ ዓለሙ ሲተች

ሴቷ ተጣጥራ ባለቤት ሆነች።

ኰራች ተንጠራራች ሄደች ተጀንና

ወድቃ የምትኖረው እሱ ባለቤቱ ባለቤት እንድትሆን ቀን አረጋትና።

**ባላህያ**

430/ አዲስ አበባ ላይ አበሱን ገበሱን የሚበስብሰው

ደንጊያውን ዕንጨቱን ሚያመላልሰው

መኪናም አይደለ ባላህያ ነው።

አንተ ባላህያ እያገበሰበስህ

የሰውን ገበያ በጣም አረከስህ

ጥምቡን ስታነሣ ውዱን እየተውህ።

431/ ለረጅም ጐዳና የዚህ ዓለም ኑሮ ለሴት የሚበጂ

ትግሬ ትልሃለች ባላህያ አይደለም ባልፈረስ ነው እንጂ።

**ባላገር**

432/ ልትወዘሪ ነው እናቴ ዘንድሮ

መከር ተከተተ የባላገር ኑሮ።

433/ ንጉሥ ዲና ብለው ሀገር ተወረረ፥

ገዳም እገባለሁ ባላገር ተቀረ።

434/ አርሶ የሚያበላኝ ለፍቶ የሚጦረኝ በኅይሉ እየጣረ፣

ዐረፈ መሰለኝ ባላገሬ ቀረ።

435/ ከተማ ገብቼ ምንም አልተስማማኝ

አወይ ለኑሮዬ ባላገር ትዝ አለኝ።

436/ ካንቻ ሳይመታ ሳይመነጠር

እንዴት ያምር ነበር ይኸ ባላገር።

**ባል**

437/ ረድኤት ተነሣ፤ የሴት ግርማ ሞገስ ሞተ ተቀበረ

ዕረፍት የሚሰጠው ባልማ ተቀረ።

438/ ኰረዳው ይሠራል ሴቱ ይባክናል ሌት ተቀን በጠና

ከሥራ አሳራፊው ባል አልመጣምና።

**ተማሪ**

439/ ስትዋልግ ዐይቼ ወጣቷ ቈንጂት

እሠራለሁ አለች ተማሪ ብላት።

**ተራ**

440/ ተጠንቀቅ ከደጅ እንዳይቆም

ተራ ሰው አይደለም።

**አለፈ**

441/ ለሹመት ለክብር ስትጣደፍ

አልጋፋህም አንተ እለፍ።

442/ መሀሊ ነው ጫካ በጣም ውድማ

ሰው ሲስያልፍበት ካልታየማ።

443/ መንገድ ነው ያልሁት ጫካ ነው

ምነው አይታይ ሰው ሲያልፈው።

444/ መንገዱ ጠፍቶኝ ሲጨንቀኝ

አንድ ሰው በሩቅ ታየኝ

ላሳይህ ብሎ ሊመራኝ

ያ ሰው ለኔ ሲል ቢያልፍልኝ (ቀ ኃ ሥ)

445/ ሰዎች አለፉ በመተማ

ማለፊያ የለህ አንተማ

446/ በሥራቸው ሲጣደፉ

ብዙ ጀግኖች አለፉ።

በጣም ዳተኛ ስታዘግም

ለምን አንተ አታልፍም?

447/ እንዲያ ስታዘግም በጣም

የምትሄድ አትመስልም?

ስትሄድማ ፈጣን ነህ

ግን ማን ያይሃል አልፈህ?

448/ ከጧት ጀምሬ እስካሁን

ስጠብቅ ዋልሁኝ መንገዱን

ላላይ በከንቱ ደከምሁኝ

በዚያ ሰው ያልፋል ብለውኝ።

449/ ውሻ ገዝቼ ትላንት

አልፎ ዐይቼው ብዬ ሰየምሁት።

450/ ያውራጃ (የጐበዝ) ከብት ገዝቼ

መድን የለኝ ተሳስቼ

ዋቢ አምታ ብለው ያዘኝ

እፈልጋለሁ ቢያልፍልኝ።

**አመነ**

451/ ቃሉ ቢዘገይ ያምላካቸው

የታለላቸው መስሏቸው

የዚህ ዓለም ሰዎች በሞላቸው

አስተባብለውት ተበተኑ

ቢነገራቸውም አላመኑ።

452/ ገደሉት አሉ እግዜርን

እንግዲህ ማንን ልመን።

**አማረኛ**

453/ እንዳላጠናው ንቄው

እንዳላነበው ጠልቸው

እንኳን ላኝከው ልውጠው

መጻፉን ትቼ ማንበቡን

አሳለፍሁት ጊዜውን

ተው አንብ ስባል ስመከር መስሎ ሲታየኝ ደመኛ

ትዝ አለኝሳ ናፈቀኝ ኧረ ምነው ይሆን አማረኛ

እኔን አንገፍግፎ ሲጥለኝ አማረኝ! ቢለኝ ቢለኝ ገረመኝ።

**አበባ**

454/ ምንም አላፈራ ተክላችን ብላቴና

በዘመድ ፈቃድ በችኰላ ባበባ ተቀጨና።

**አባ አባ**

455/ አፍሮ ገደል ገባ ባሌ ትላንትና

ልጆች ተሰብስበው አባ አባ አሉትና።

ሊጠሩት ነው እንጂ መቼ ሊሰደቡህ

ምነው ገደል ገባህ አባ አባ ሲሉህ።

**አባት**

456/ የልጅ ነገር አባት የት አለ?

ሁሉንም ይፍጀው የተባለ?

457/ በጣም ሆድ ሆዴን በላኝ

በነገር አባት እያሉኝ።

458/ ከሰው ተጣላሁ ትላንት

እናቴን አባት ቢሉት።

**አብነት**

459/ ሕጉ ከተሠራ ብቻ ለሰው ልጅ

እነግረው ነበረ ላባትህ በፈረጅ

አብነቱን ብቻ እፈራለሁ እንጂ።

**አንድ**

460/ የዘመኑን ልጅ ልመራው

አንድን አጥና ብየው

ግና አንዱንም ሳይዘው

ምነዋ ሁለት አማረው።

461/ የዘመኑ ሰው ሲይዘገይም

ገና አንዱን አልያዘም።

462/ የዛሬው ልጄ ሲቻለው

አንድም አያጠና ምነው።

**አንጀት**

463/ ሰው እየመሰለኝ ወንድሜ ስለው

ባንጀቴ ገባብኝ ለካስ ብርድ ነው።

**አዞረ**

464/ እንግዳ መሰለሽ ፀሓይ መሰልሁሽ፣

አዙረሽ ብታይኝ አዙሬ ባይሽ።

**አደረገ**

465/ በልጅነቴ ሴት ክብር ናት ቢሉኝ

ብዙ ዓመት ቈየሁ ሴት በመሆኔ ደስ ሲለኝ

አሁን ግን ክብሩ ቀርቶብኝ

ምነው ወንድ ባረገኝ።

**ግልብጥ (ርዳታ)**

466/ የያዘውን የሚመኝ ሰው

ባለም ላይ የለም ካልገደደው።

**አደን**

467/ አደን ተከልክሏል፣

ግን ጌታ ያድን ይገባል።

**እሳት**

468/ ለማዳን አይችልም ቄስ በቅዳሴው

ጐሣን ሲቀድሳት አብ እሳት ሚለው።

469/ ችግራች ጠና በሽታችን ለማ

ቄሱ በቅዳሴው አብ እሳት ካለማ!

**እጅ**

470/ የሰው ሎሌ ሁኖ ምን አደከመው

የሚሻር ከሆነ የጁን ካጣ ሰው።

471/ ሌት ተቀን ቢሠራ የሰው ልጅ ተሞኘ

ለክፉም ለደጉም የጁን ካላገኘ።

**ወንድም**

472/ አምጦ እሚወልደው ሴት ብቻ ነው ስል፣

ለካስ ምጥም አለ በወንድም በኩል!

473/ አገሩ ተወሮ ዱዳው ሲባል ዲና

ወንድም አልተገኘም አባት ይቅርና።

474/ ጦርነቱ በዝቶ ሲሆን አጓጉል

ይቀሰፋል ወንድም ይጠፋል።

**ወጣት**

475/ በሳያ ብዬ ስመኝ

ከወጣትማ ምን አለኝ።

**ግልብጥ**

ከወጣት እንጂ የሚያምረው

ከዚያ በፊትማ ጥፋት ነው።

**ዐረቀ (ታረቀ)**

476/ አበጣ አይደለሁ ጐባጣ በተፈጥሮዬ ቀጥ ያልሁኝ

ኧረ! ለምን ታረቅሁኝ?

**ዓለምተኛ**

477/ ማስተዋል ማስተዋል የዚህ ዓለም ገዥ ነገረኛ ሰው

ደራሲውን ሁሉ ዓለምተኛ አለው

ደራሲም ተናዶ ቢገርፍ ድንቍርናን በመጽሐፍ ጅራፍ

የበራፍ ዘበኛ የሚያውቅ ጽሑፍ

ሰየፈው ቈረጠው ዐጨደው ቈመጠው በእናጋቶን ሰይፍ።

(አጋቶን ለሰው መንገድ አሳይቶ የመራው ሰውዬ ነው ሰለ ገደለ ንግግር ትቶ የሞት ሰው ነው።)

**የዓለም ስም፤**

478/ ዓለም ተስማማና ከዳር እስከ ዳር

ባለም ስም ሆነ አሉ ለመንግሥት ገባር።

**ዘመኑ**

479/ አቶ ዘመኑ ሀብታም ሰው

ችግር ረኃብ አይነካው

የታደለ ሰው የተማረ

እንደ ዘመኑ ያደረ!

**ግልብጥ**

ባላስተዋለ ባላስተማረ

እንደ ዘመኑ መኖር

ሰው ያስመሰግን ጀመር

የዘመኑ ኑሮ ያማረው

እንደሱ ሁኖ ማበድ ነው።

ሐተታህን ንገር ለቂል ያውም ለጀማሪ ለለማዳ

እንደ ዘመኑ የሚኖር ብልጥ ሰውማ የሚረዳ

ይሾማል ይሻራል

ትልቅ ሰው ይባላል።

መገላበጡን ረስተህ

ይሾም ይሻራል ትላለህ።

**ዘማ**

480/ እምኖር ከሆነ ለነፍሴ ብቻ ሠርቼ፥

ዘማ አለኝ ሲሉኝ ከቶ ምን ላረግ ገብቼ።

**ግልብጥ**

እምትኖር ከሆነ ለነፍስህ ብቻ ሠርተህ

ዘማለች ሲሉህ ምሰሶ ትከል ገብተህ።

እምትኖር ከሆነ ለነፍስህ ብቻ ጥረህ

ዘማለች ሲሉህ ተሎ መጥምጣት ቀልመህ።

**ደመና**

481/ ክረምቱም ወለስ ሳቢያውም ጨከነ

መንገዳችን ሁሉ በደመና ሆነ።

482/ ዓለም ተሠቃየ ፀሓዩም ገረረ

በከተማችን ላይ ደመና እየቀረ።

**ደረስ**

483/ ሕፃንነት ገፍቶኝ መንገድ ተሳስቶኝ ከሰው ቤት ደርሼ

ተመልሼ መጣሁ በትሬን ቀምሼ።

484/ ሰው ሁሉ አለቀ ጨንቆት

ጊዜው መድረሱ ጠፍቶት።

485/ ሰውነቴ ዳብሮ በደረስሁ

በመዳር ፈንታ ተቀጣሁ።

486/ በሕፃንነቴ ሳልማር ቂል ነው ተብዬ ተወደድሁ

አሁን ግን በከንቱ ተጠላሁ

ዕድሜዬ ሁኖ በደረስሁ።

487/ በጊዜው የሚደርስ ከተጠላ

እንደ ታካች እንደ ዋልጌ ሥራ እንደማይወድ ወደላ

ዘመኑ እስኪያልፍ ጊዜው ሲሄድ ሰዓታችንም እስኪሞላ

መንገዴን ጥዬ ተኝቼ እውላለሁኝ ከዛፍ ጥላ።

ጥላዋ እንኳ ነፍስ የሌላት ከሕያዋ ከኔ ላቀች።

ሰዓቱ ሲደርስ ጥላው በድኔን ወደ ምስራቅ ዞረች።

488/ ተው አንጐሌ በጣም ጫጫ አትዳብር አትፋፋ ኰስስ

በዘመኑ ጕርምስና ይቀጣልና የሚደርስ።

489/ አይደለም ወይ ዘመኔ የኔ ዘመን ዘመናቸው

ከቶ ምን ይሆን ሐሳባቸው

አትድረስብን ማለታቸው?

የኔማ ፈቃድ ቢሆን

ባልደረስሁ ነበር አሁን።

የአባቶቻችን ተረት

የሚነገረው ከጥንት

በጊዜው ለደረሰ እንግዳ

እራት ይሰጠዋል ፍሪዳ

እየተባለ ሲነገር

እውነት ይመስለኝ ነበር፡

አሁን ግን ተረቱ ተለውጦ

ሥርዐቱ ሁሉ ቅጠሉ አጦ

የደረሰ በዘመኑ የገሰገሰ በጊዜው

ተሠቃየ ተደየነ መከራው በዛ ኵነኔው።

ይህማ ይስማ የተማረ

እንዳይገሰግስ ተቸገረ

ቤቱ እንዳይገባም ውጭ አደረ

490/ እኔን ሳይጠይቅ አምላክ ፈጥሮኝ

ዕድል አጋጥሞኝ ዕጣ ጥሎኝ፥

በዘመኔ በደረስሁ

ሠርቼ እንዳልበላ ተከበርሁ።

491/ እንጉሡ ግቢ ተጠተን

ሰዓቱ አልፎብን ተጓጕለን

ሳንበላ መጣን ደርሰን።

492/ ከዚያ ማዶ ቈንጆ አለች አሉ፥

ግን የደረሱት ይቀጣሉ።

ከዚህ ቀድሞም ዐዋጁን ደፍሮ የደረሰ

በገሃድ በይፋ በጋዜጣ ጽፎ ስሙን ያስታወሰ

በዘቡ ፊት ቀርቦ ታስሮ ተገረፈ ቁሞ ተወቀሰ።

493/ ዕዩት ከዚያ ማዶ ወንጌለኛ ሙቶ ዓለም ያለቅሳል፤

በሕግ ሙቷልና ጸሐፉም አልል፣ ንገሩም አልል፤ ድረሱም አልል።

494/ ዘገየ ሲባል ክርስቶስ

መምጫው ደረሰ አሁንስ

ጊዜው ደረሰ አሁንስ።

495/ በፈትና ጊዜ የተሰናዳ

ይህን ፈተና ሳታልፉ

እንደርሳለን ብላችሁ እንዳታልፉ።

ጥያቄውን ጻፉ በጽሙና

መድረስ የእልምና በፈተና።

በፈተናው ላይ እንደሁሉ

ድርሰት የእልም ወይ አትበሉ።

አሁን ዝም ብላችሁ ከሠራችሁ

ማታ ትደርሳላችሁ።

ምንም ብትናፍቅህ ደሞም ብታምርህ

ሊገልህ መቻሉን ባለቤት ቢያይህ፥

ከጥንቱ ስታውቀው ምን አለ ብለህ

ከቶ ምን ይሆን ዛሬ የደረሰህ?

በል ተመለስና ፈተናህን ውጣ

መድረሱ ቀርቶብህ እንዲህ ባለው ጣጣ።

496/ ጠጅ ነው ብለን የእንሥራው

ብንገለብጠው በገንቦው

በመጐሽ ፈንታ አምቡላው

ከደረሰማ ጠላ ነው።

497/ ጥሩ ጠላ ብሎ ሲቀዳው እያሸ

ባጕል ንቅናቄ ደርሶ ተበላሸ።

**ደጋ**

498/ ቈላ ነው አሉ ሀገሩ የምትኖርበት መሬቱ

ስለዚህ በአሁኑ ዘመን ደጋን አታውቅም ልጅቱ።

499/ የድሮ ዘመን ሴቶች ሥራ መኖር ነበር በተራራ

እየፈተሉ ለብሰው

ደጋውን መሬት ወደው

የዛን ዘመንስ ሠለጠኑ

መዋል ሆነና ሲዘፍኑ፣

ገበያ ወጥተውው ልስብ ገዙ አሉ፥

ደጋን የጠሉ ሴቶች ሁሉ።

500/ ያሁኗ ዘመን ልጃገረድ ስሽቀረቀር በፓሪ ሞድ

አልወድምና ሥራና ብርድ

ሥራና ብርድም ከጠላሁ፥

ደጋን እተዋለሁ።

**ድሮ**

501/ ያሁኑ ዘመን ድግስ የለው ረድኤት

ድሮ ነበር እንጂ በብዙ መብላት።

**ጃንጥላ**

502/ ባርኔጣ አመጣልኝ የዘመኑ ሰው

መሥራት እያቃተው ጃንጥላ ብለው።

**ገነጠለ**

503/ ሀ/ ለሰው ይደክማል በሬው እንስሳው

ገንጥለህ ጥራው አባትህ ነው፥

ገንጥለህ ጥራው ወንድምህ ነው።

ለ/ ተጠምዶ ተገርፎ መሬት ሚያርሰው

ገጥለው ሚጠሩት በሬው እንስሳው

በጥንተ ተፈጥሮ ወንድማችን ነው።

**ገባ**

504/ በጭንቅ አደርነ ባሣር ጠባ፥

ሰው በሰው እየገባ።

**ግልብጥ**

ሀ/ ስንሥቅ አደርነ ሳይበርድ ጠባ

ሰው በሰው እየገባ።

ለ/ ሀገር ይጠፋል ይሆን ውድማ

ሰው በሰው ካልገባማ።

ሐ/ ያዳም ባህል ነው የጥንት ቅርስ

ሰው በሰው መግባቱስ

የሚያስገርመው በውነቱ

በሰው እንጀራ መግባቱ።

**ጊዜ**

505/ አልተገኘም ሰው ሚታመን

ጊዜው ነውና ምን ይሁን?

506/ እንደፈለገ ቢያደርገው

ማን ይፈርዳል በጊዜው።

507/ ሰዓት ተሰብሮ ሰዓት ጠፋ፥

ጊዜውን ማን በነገረን?

**ጠረጠረ**

508/ በጾሙ ምክንያት ምንም ብንጐመጅ

ሥጋም አልበላነ አልጠጣነም ጠጅ

ብንበላም ባንበላም ብቻ አሳማን እንጂ።

(የዚህ ዐይነት ቅኔ አልተለመደም)።

509/ በሽብራነቴ ተጠረጠርሁ

ግን ስንዴ ነው ብለው ቢያሹኝ እፈራለሁ።

510/ ያንን ሽንብራ ላይበላው

በከንቱ ጠረጠረው።

511/ ባቄላ ነህ አለኝ መንደሬ

እንዳልበላስ ተደፍሬ

ሰው ነኝ አውቃለሁ መርምሬ

ኧረ! ለምን ተጠርጥሬ።

**ጥላ**

512/ ሱማሌ እኅታችን በጥቅጥቁ ክረምት ልትሄድ ነው ጐዳና

ምንም አላመንኋት ጥላ አመጣችና።

**ጮርቃ**

513/ ያነን ለጋ ተክል ለመብላት

ቈነጃጅት ሲመኙት፥

ግን አልማዝ እንዳየችው

ስትበር መጣ ቀጥፋ በጨርቋ ወሰደችው።

**ጫማ**

514/ ቀርፋፋው ባላገር ሲኖር በበርሃ ሲታይ በምነና

ድሮ ተወደደ ጫማ አደረገና።

**ፈት**

515/ ክብርና እየሻተው ብዙ ሰው ያገባል ጕብሏን ቈንጂት

የበሰለች ስሻ የኔስ ፈት ናት።

የበሰለችቱን ፈት አምጡልኝ ብዬ እኔም አላገባም ጠይቄ በፊት

ከመጣች በኋላ ሆነች እንጂ ፈት።

**ፍች**

516/ ሐዲሱ ትምርህት ገባኝ

ፍችው ነው እንጂ ያለፋኝ።

517/ ጋብቻ ትምህርት በሥራቱ

ያስደስተኛል በውነቱ

ጥሩ ነገር ቢመስለኝም

ግና ፍችው አልገባኝም።

**ምዕራፍ ፲፫።**

**ድብልቅ ቅኔያት።**

ከዚህ ቀጥለው ያሉት ቅኔዎች ብዙ ዐይነት ያላቸው ድብልቆች ናቸው። የተዘጋጁትም በአጋጣሚ በልዩ ልዩ ምክንያት ነው። (ከ1956 – 64 ዓ.ም)

518/ ሒሳብ ነው ስንል ታሪክ ቋንቋ ያሁኑ ዘመን ልጅ ትምህርቱን

ዜማ ማወቁን አስረገጠ ታላቁን ንጉስ በመፍታቱ።

519/ መቶ አምሳ ነበረ ለመምህር ገበሬ የተማረ ምርቱ አምናና ታች አምና

ይዝቀው የነበር በትምህርት ቤት ቁና

አብስሎ እየዘራ የልጆቹን ማሳ በትምህርት ግብርና፥

ዘንድሮስ አጸጸው ያንን አዝመራውን የሥልጣኔ ዋግ ሁከት መታውና።

520/ መቸ ተምረው መች ቀሰሱ፥

ተማሪዎቹ ተሰብስበው ንጉሡን ለመፍታት የደረሱ።

521/ ሰንፍኮፉን የጣለ አሮጌው እባብ ያገራችንን ሕዝብ ያንን ቀና ሰው

በምላሱ ነድፎ በጥርሱ ወጋው።

522/ ቁመው ሲያስተምሩ አለመሞትን

ዕዝራና ኤልያስ ሄኖክ ታላቅ ካህን

ከጉባኤው ደርሳ የኢያቄም ሕፃን

በቃሏ አጠናችው ዕርገት ድርሳንን።

523/ ቄስ ቄሱን ሲፈታ ዐይተው ተማምረው እንደ ጥንቱ

ተሜ ንጉሡን ንጉሡ ተሜን ባደባባይ ተፈታቱ።

524/ በንጉሡ እንዳልፈርድ እንደመሰለኝ

ንጉሥ ናቸውና ምን እመልሳለሁ ግደለኝ ስቀለው ግረፈው ቢሉኝ

ፍርዱ በልጆች ነው አሁንስ ገባኝ።

525/ ትጉሁ ተማሪ የዘበኛ ረበሻ

ዩኒበርስቲ ገባ ተደሰት አበሻ።

526/ እስክንድር እስክንድር የመቄዶንያው አከላቱ ድባሮ በጣሙን በረታ እጅግም አየለ፤

እስያን አረሰ ህንድን መነጠረ ግብጽን ጐለጎለ፤

ፍልስፍና ዘርቶ ባህሉን ተከለ።

**ረጅም**

527/ እግዚአብሔር ገበሬ የፈጠረውን

ባሕር ዛፍ ታያለህ ያልተከልኸውን።

እንኳን ማየትና ብወጣ ያለመሰላም

ዛፍ ወጭ ዘንዶ እንጂ ሰው ምን ይለኛል?

ቈላ ተወልጄ ከቈላ ምድር ቁሜ በደጋ እኖራለሁ

ጥድና ባሕር ዛፍ አቈልቍዬ አያለሁ።

ሰው በመሬት ሲሄድ መነጠር እሻለሁ።

በቁመት ነፋስ ላይ ባየር እየበረርሁ።

528/ የኛ ካህን ንጉሣችን በከተማችን ጵጰሱና

በወታደር የሞት ድጓ ተሜን ፈቱት በቁመና።

529/ ያዳም የልጅ ልጆች ዋሉ በሙግት

እኔ እወርስ እኔ እወርስ የወንድማቸውን ያቤልን ንብረት።

531/ ያገሬ ዘበኛ በጣሙን በረታ እጅግም ፋረሰ፥

የቀማኛ ጋቢ ቀምቶ ለበሰ።

532/ ድጓ ሥልጣኔ የምዕራብ አዝማሬ

አበሻንም ጐብኝ አለምን ስትዞሪ፥

ብሎ ጋበዘልን ንጉሥ አስተማሪ።

533/ ፍልስፍና ሀብቴን ተማሪ ቀማኝ

ተማሪ ቢቈጣ ንጉሡ ቢቈጡ ገንዘቤ ካልወጣ ለኔ ምን ገባኝ።

**ያልተረጋገጠ ቅናት ውጤት፤**

534/ የቀናተኛ ባል የነዝናዛ ሴት

ምሽቱ ብትገፋፋው ገረዱን ሳማት ሄደ ጐረቤት

አንተውም ወንድ ነህ ገረዷም ቈንጂት

እኔ ላቃጥራችሁ እናንተ ብተወት፣

እያለች በግብሯ ብትወተውተው

እክል ያዘውና ደክሞ የሠራውን ጎጆውን ፈታው።

ደክሞ መከራ ዐይቶ ከሠራው ከቤቱ ባሏን ልታስወጣ

በንዝንዝ ለበቅ ብታርገበግበው ገብታ በላችባት ያልታሰበች ጦጣ

ልታሳብድ አምሯት ገፋፍታ ገፋፍታ

ወንዱ ቢያባርራት ወንድ ፍለጋ ሂዳ ሆነች ጋለሞታ።

አፍንጫ የሚጐርድ ጠጉር የሚያቅንቈረድድ ሚያረግ መልከ ጥፉ

የሰው ሁሉ ጠላት እንደ ጠባይ ክፉ

ከቶ የት ይገኛል ዓለምን ቢዞሩ በዓለሙ ቢለፉ?

ቢከፋም ቢበጅም አብራ ከኖረች

የባልዋን ሕይወት ምሽት ትቀርፀዋለች።

ቀንታ ብትታየው መልአክ ይመላል፤

ከፍታ ብትታየው ቤቱን ይዘጋል፤

በቅኔ ብትታየው ቤቱን ይዘጋል፤

ከፍታስ ብትታየው ሥቆ ይሄዳል፤

ደግሞም ከዚህ በላይ በዚያው ይጠፋል።

ስለዚህ በኑሮ መቅናት አይሆንም

መክፋትም ደግ አይደል ያጠፋል ሰላም።

ሳትቀና ሳትከፋ ሴት ከፈለገች

ባሏን እንደ ባሪያ ትገዛዋለች።

እንኳንስ ባላገር ቢሆንም ባላባት

ባሪያ ይሆናል እንድ ሴት ታወቀች።

ና ውጣ ሂድ ብላ ምሽቱ ከሠራችው ቤት ብታባርረው

የራሷ ጓደኛ ተጎረቤት ሁና እጆቿን ዘርግታ በሣቅ በጭዋታ ተቀበለችው

ወንዱ ሳያስበው ሳይሠራ ብትቀና

ቤቱ ቢሆንባት የንዝንዝ ጎጆ የነገር ጋዘና

ለከልታማው ወጣት የጎረቤት ገደል መሰለው ጐዳና።

ቤትን ከመቃብር ማን አሳነሰው

ንዝንዝ ጭቅጭቅ ምላስ ካጠረው

የዘወትር መግቢያ ትዳር ገደል ነው።

ምዕራፍ ፲፬።

ሀብተ ትንቢት ዓለም አቀፍ ነው።

(የካቲት ፭ ፲፱፻፷፪ ዓ.ም ከደ)

535 አይባልም፥

አይናቅም

የለም የለም፣

እግዜር የእልም

ያለ እስራኤል እግዜር የለም።

በይሁዳ ብቻ ከኖረ

የቀረውን ማን ፈጠረ?

እሱስ ካሆነ ፈጣሪ

ማን አረገው ያለም መሪ?

ያልወለዱትን ማጥባት

ያልፈጠሩትን መምራት

እንዴት ሊሆን ይችላል?

ብናስበው በእኛ አንጐል?

ያለም ፈጣሪ አንድ ከሆነ

አስተዳደሩንም መጠነ።

አያዳለም በእንገድ

ለትውልድ ትልውድ

እስራኤልም ብሎ ነበር

የኔ ብቻ ነው እግዚአብሔር

የቀረውን ገደል ጥሎ

ራሱን ብቻ አንጠልጥሎ

እኔ ብቻ ነኝ ሲል ባለም ላይ

ኤርምያስ የሚባለው ተነሣና ነቢይ

ልዑልን

በባቢሎን ዐየሁ ቢል

አስሮ አሠቃየው ቀጠቀጠው

እሥራኤል

የናቡከደነፆር መላክተኛ

የእሥራኤል ከዳተኛ

እያለ ሰደበው

ትንቢቱን ሳያምነው።

ከብዙ ጊዜ በኋላ

እንዲህ ያለው ጠባብ እምነት ከእ

ሥራኤል ሕዝብ ተከላ።

በሀብተ ትንቢት እሥራኤል

በጣም ይኰራ ነበር።

ያለምን ፍጥረት በትሕትና

መርምሮ ሳያጠና።

ሀብተ ትንቢት ሀብተ ፈውስ

ተሰጥቷል ከላይ ከሥሉስ

እንደ እሥራኤልም በይከበሩ

እንደ እሥራኤልም ባይወገሩ

እንደ እሥራኤልም ባይታሰሩ

ባይገደሉ፥

ከሞቱ ወዲያም ባይከበሩ

ብዙ ነቢያት ነበሩ

በየወንዙ በእያገሩ

ብዙ ነቢያት ነበሩ

ዛሬም አሉ፥

ይኖራሉ

ከመከራው እያረዱ

ምሥራቹን ያበሥራሉ።

በምሥራችሁ ይሾማሉ

በመርዶውም ይጠላሉ

አሉ አሉ አሁንም አሉ፥

ለመጭውም ይኖራሉ።

በመንፈስ ኅይል ሲናገሩ

ማንንም ሰው አይፈሩ

ቢገደሉ ቢታሰሩ።

ሰው ግን ቀንቶ በነቢይ

ይሰጠዋል ስም እንደ አባይ

ዕብድ ሟርተኛ አላስተዋይ፤

ይህም መኖሩን አልክድም

ግና ነቢይ አልሰድብም

ግና ነቢያ አልጠላም።

ያለ ስሙ መጥፎ ስምም

አልሰጠውም አልሰጠውም።

በሀገራችን ብዙ ነቢያት የተናገሩት

ቀድመው

ሲደርስ ይታያል ይኸው

ለሚመጣውም ተነግሯል

ያለ ጥርጥር ይደርሳል።

ካልተማታ በትርጕም

መድረሱስ አይቀርም

አይቀርም አይቀርም።

በሀገራችን ከነበሩት ከታላልቆች

መሃል

ሰው ብናነሣ ጠቅሰን ለምሳሌ ያህል

ሞገስ ደርሰ አባ ምሕረቴ በወሎም

ሸኽ ጅብሪል

ተናግረዋል ተንቢተዋል

ሕያውነታቸውን በሙል፤

የዚህ ፊቱም ተፈጽሟል፤

ተእንግዲህም ይደርሳል።

አሁንም አሉ ልጆቻቸው

በትንቢት ሚመስሏቸው።

ካንተ ሌላ እሥራኤል

አምላክህ ፈጣሪህ ለወደደው፣

ላፈቀረው መንፈሱን ይሰጣል።

536/ ሲወለዱ እኩል ነበሩ።

(ነሐሴ ፪ ፲፱፻፷ ዓ.ም)

ያባቱ የናቱ ውኃ ተንቈረቍሮ

በማሕፀን ተቋጥሮ

በሰፋድል ሁኖ

ዘጠኝ ወር ቈይቶ

ተወለደ ልጁ

ተቈረጠ እትብቱ፣

ከሰገነት ወጥቶ ሲወድቅ ከመሬት

ምርር ብሎ አዘነ አሰማ ጩኸት

ወዲያው ቀመሰና ያለምን ምሬት

አሰማ ጩኸት።

አየሩ ነፋሱ ተውለጦበት

አሰማ ጩኸት።

መራራ ነውና የዚህች ዓለም ኑሮ

ልጅ ከመወለዱ ያሰማል ሮሮ።

አታቢቱ ሥቃ

አነሣችው ፈጥና

አለች እሽ ሩሩ! ከቅፏ ላይ አርጋ

እሱ ግን አልረጋ

ተሰማው አደጋ

እንደ እናቱ ማሕፀን

የሚመች አይደለም

የሚመች ይህ ዓለም።

ውሼት ያልተማረ

ሕፃኑ ነገረ

በልቅሶ በሐዘን እየተበሳጨ

ለሚያነሡት ሰዎች ዕንባውን ረጨ።

የዚህን ዓለም ጉድ የለመዱት

ሰዎች በዙሪያው ቁመው

ይሥቁ ጀመር ደስ እያላቸው።

ሽል በማሕፀን ሳለ

በእናቱ ሰገነት ሁሉ እኩል ነበረ

አሁን ግን ጨነቀው በጣም

ተቸገረ

አንዱ ቅቤ ዋጠ ሌላው ጦም

አደረ

ይህ መሬት ወደቀ ዕራቁቱን ሁኖ

ያኛው ባልጋ ተኛ በልብስ ተሽ

ሞንሙኖ

ሀብታሙ ልጅ ወርሶ የወላጁን

ሀብት

ተኛ ከሽቦ አልጋ በብዙ ድሎት

በሰፊ ምቾት

በቀኝም በግራ

ዓለሙ ተጠራ

ዕውቂያ ዘመድ እምጣ ከዳር

እስከ ዳር

ስጦታውን ይዞ የወላድ ግብር፥

በልብስ ተጠቅሎ

በሻሽ ተሸፍኖ

ካልጋ ላይ ተኝቶ

ማልቀሱንም ትቶ

ሻሸርብ ዕንቅልፉን

እስቲ ልየው ብሎ ገለጠው ፊቱን

አሽቃባጩ ዘመድ የጌቶች ወዳጄ

ልጁ ግን አልነቃም ቅውስውስ

አለ እንጂ።

የእናቱን ሰገነት ባያስንቀውም

ጥሩ አልጋው ምንታፍ ሻሽና

ብርድ ልብሱ ያለምን ሮሮ

ሆዱ እስከሞላለት ወተቱን ሳበና

ተመልሶ ተኛ ሰውነቱም ዘና።

ግና አላስተኛውም እየቀሰቀሰ

በውድም በግድ

ገና ሳይወለድ ከእናቱ ሆድ ሳለ

ያፈራው ዘመድ።

እስቲ ልየው ብላ ስትገልጠው

አክስቱ

ምን ይመስላል ብሎ ቀረብ አለ

አክስቱ

ሩጠው ደረሱ ወንድሙና እኅቱ

የእሱ ታላቅ ወንድም አፉን ያልፈታው

የለበሰውን ልብስ መንጭሮ ጣለው።

መላ ዘመዶቹ ዕውቂያ ጨምረው

ተሰብስበው ሲያዩት እሱ አያያቸው።፡

ሀብታሙ ልጅማ በዘመዶቹ ሀብት

በዘር በወረሰው

የዚህ ዓለም ክፋት ምንም አልተሰማው።

በዚህችው ዕለት

በዚህች ሰዓት

ድኃ ተወለደ ከምስኪን ቤተ ሰብ

ከውትርትር ጎጆ ከደሳሳ ቤት

ችጋርን ለመቅመስ ስቃይ ለማየት

እሪ! አለ አለቀሰ ለምን መጣሁ ብሎ

ግን ያነሣው የለም እንደዚያው በቶሎ

አይዞህ አይዞህ ብሎ

በፎጣ ጠቅሎ።

በመገላገሏ ደስ አላት እናት፣

ደስ አለው አባቱ

ምሽቱ ከሞት ተርፋ

እንደምን ይከፋ።

ልጁን ሰው አነሣው ደንጊያ

ይመስል፤

እንኳን ደኅና መጣህ

እሽ ሩሩ! ሩሩ! ሩሩ! ሳይል

አነሣው በኅይል።

እናትና አባቱ

ልጅ በማግኘታቸው ምንም ቢደሰቱ

የሚያሳድጉበት ቅጡ ጠፍቷቸው

የሐሳብ ነበልባል እሳት በላቸው።

ራቁቱን ልጁ ተጥሏል ከመሬት

ቡትቶ ጣሉለት

የሚል ሰው ተሰማ

በልቡ እያቅማማ።

ወዲያ ወዲህ ቢሉ የት ይገኝ ቡትቶ፥

ከናቱ ነጠላ ይልበስ ተጠግቶ

ብሎ ተናገረ ጣለውና አንሥቶ

እሷም በበኩሏ ትጨነቃለች

አለቀቃት ምጡ ገና አልታጠበች

እንግዴው አልወጣ ደሟም አልደረቀ

በልጀዋ መራቆት ልቧ ተሰቀቀ፣

ረዳት የሚባል አታቢ ሐኪም

የድኃ ምጥ ለታ ባገሩ የለም።

ልብሷ ሳይለወጥ ከነደሙ ለብሳ

ልጅዋን እያጠባች ራትና ምሳ

ማብሰል ትይዛለች እየተጐተተች

መቸም አታርፍና ጨርሳ ታልሞተች

ማልዳ ስትነሣ ለሥራዋ ብላ

ታገለድማለች ልብሷን ለእሱ ጥላ

ሲበርደው ያለቅሳል

ሲርበው ያለቅሳል

ሲጠማው ይጮኻል

ሲሸና ያለቅሳል

የእምዬን መቸገር ጨቅላ መች ያውቃል።

አዝላው ታበስላለች

አዝላው ተፈጫለች

አዝላው ትቀዳለች

አዝላው አዝላው አዝላው ትንከራተታለች፣

ትሞታለች እንጂ መች ትጥለዋለች።

ራሱእ ሳትበላ

ልጅ አሳድግ ብላ

ለራሷ ደርቃለች

ደሞም ታጠባለች።

ይህ ዓለም ይህ ዓለም የተገላቢጦ

ደረቅ ስታጠባ ወፍራም በጡጦ።

ወፍራሟ ወፍራሟ ትሊቂቱ ሴት

እየበላች ብዙ እየጠጣች ብዙ

አትችልም ማጥባት።

በሐኪም ርዳታ ወልዳ ትጥልና

ለቅጥር ሞግዚት

ወዲያው ትሄዳለች ዙረት ለዕረፍት።

ዳኃው ልጅ በእናቱ

ሀብታም በሞግዚቱ

ለማደግ ሲያዘግሙ

የሕይወት ጐዳና ብዙ ነው ድካሙ

ድኃው ልጅ በእናቱ ሀብታሙ ልጅ ባልጋ ላይ

ሁሉም ይሸናሉ፤

ልብስ ያቈሽሻሉ

ሰው ያስቸግራሉ

በሆነ ባልሆነው ይነጫነጫሉ

ሁሉም ያለቅሳሉ፤

ተፈጥሮ ነውና መች ይለያያሉ።

ከዚህ በኋላ ግን ትንሽ ቈይተው

ይለዋወጣሉ እንደ ኑሮአቸው

ድኃው ይቀጭጫል ሀብታሙ ሲፋፋ

ቆዳው ሲለሰልስ አጥንቱ ሲሰፋ

ካልጋ ላይ ተኝቶ መንፈቅ ከሆነው

ወዲያ ወዲህ ስትል ሞግዚቱ ይዛው

መሣቅ ይጀምራል አልፎ ሃጁ

ሁሉ ሲቀባበለው።

እንደዚህ ሲቦርቅ ጉንፋን ቢይዘው

የከተማው ሐኪም አንድም አይቀረው

በመገናኛው ሁል ተጠርቶ ሲያየው

መድኅኒቱ ሁሉ በያይነቱ መጣ

ሚዋጠውን ዋጣ ሚጠጣውን ጠጣ።

ቤቱ እስኪ ጠብ ድረስ ጠያቂው

ጐረፈ።

እንኳንስ ሊተኛ ምንም አላረፈ

ከእናት ወደ አያቱ ካያት ወደ

አክስቱ እየተላለፈ

አንድ ጊዜ ከወንዱ አንድ ጊዜ

ከሴቱ እየተጣደፈ

ተኝቶ አልታመመም ልቡ እንደ ተሰየ

በአስተማሚው ብዛት መከራውን ዐየ።

ነፋስ እንዳይገባ ቤቱ ተዘግቷል

ሳል እንዳይሆንበት አጥሚት ይጋታል

ክፍሉ በጣም ሙቅ ከውጭ ለሚገባ ሰው ይወብቃል

ከውስጥ ያሉት ግና በጣም ለምደውት

አይሰማቸውም ያየሩ ጥፋት።

ትንሹ ትልቁ ወላጁን ያወቀ

የጌታው ልጅ ታሞ ዓለም ተጨነቀ

እታወቅ በማለት ሕዝብ ሲያከነፍስ

አለፈ ጕንፋኑ ጊዚያቱ ሲደርስ።

በመዝገብ ተጻፈ የጠየቀው ሰው

ጠይቆኛል ብሎ ላያስታውሰው።

አየሩ ሲቀየር በጸደይ ወራት

የድኆ ልጅ ታሞ ነበረ ሊሞት

ራቁን ሁኖ

ከብር ተጐልቶ

አመዱን

አፈሩን

ቅጠሉን

ከሰሉን

እብቁን

እያግበሰበሰ ካፉ ሲከተው

ተቀናበትና በዚህም ኑሮ

የግራ ቀኝ ነፋስ አድርቆ ጣለው።

ከሥራዋ ውላ እናት መጣችና

ጡት ብታጐርሰው

በፊት አቀረሸው ኋላ አስታወከው።

ወተት እንዳትሰጠው ወተት የት አግኝታ

እንዲያው ማልቀስ ሆነ ጡቶቿን ለግታ።

ሆስትፒታል አትወስደው ገንዘብ የላትም

ሐኪም ያለ ገንዘብ ለጽድቅ አይሠራም።

ሆስፒታል ንግድ እንጂን አያውቅም።

ያመት ቅቤ ነበር

ወይም ንጥር ማር

ሳል የሚያድነው

ብርድ የሚፈሰው

እንኳን ልታገኘው ስሙን አታውቀው።

ልጄ ታሟል ብላ ብትሄድ ጐረቤ

መድኅኒት በመስጠት በመጠየቅ ፈንታ

የድኃ ጥያቄ ስለሆነ ተርታ

አይዞሽ ምንም አይደል እግዜር ይማርልሽ እያሉ ሸኟታ!

ጽዳቂ ሁኖበት የማይገል በሽታ

ምስኪን የድኃ ልጅ ጀመር ይንገላታ።

ጊዜ እየቈረጠ ዘመኑ ሲገፋ ያች

ምስኪን እናቱ ያድጋል ስትለው

የሷው ግን እያደር ካሳ መነመነ

ድርቅ ችግር መታው

ዕድሜውን ሲቈጥር ሙቶ ተሟሙቶ

ለዐቅመ አዳም ደረሰ

ጐረምሳ ሳይመስል እንደ መቶ

ዓመት ሰው እየተንኳሰሰ።

ዓመታትን ቈጥሮ ለዐቅመ አዳም

ቢደርስም

ትዳር አይመሠርት ጎጆም አይቀልስም

ወዲህ አልተማረ ወዲህ ጤና

የለው ገንዘብ አልወረሰ

ችግር በዘር ሁኖ ንብረት በዘር

ሁኖ! ልክ እንደ ወላጁ የእሱም ቤት ፈረሰ

ሀብታም የሀብታም ልጅ አደገ

ጠወለ

ትምህርትም ባይማ እያውደለደለ

ወፈረ ጠወለ

ከዚህ ያለ ትምህርት ምንም

ሳይገባው

ወደ ፓሪስ ሄዶ ዘፈን እንዲያጠና

በመንግሥቱ ወጭ አባቱ ላከው

በፓሪስ አጠና ዐሥር ዓመታት

ዳንኪራ መደንከር አልኮል መጠጣት

ቈንጆ ማመላለስ ሲዘፍን ማንጋት።

እንዲህ ባለ ዕውቀቱ ከዚህ ችሎታው

ሀገሩ እንደ ገባ ተስማሚ ነው ብሎ

በብዙ ደመወዝ! መንግሥት ቀጠረው።

ቀን ተኝቶ ውሎ ሌሊቱን ሲዘፍን

አድሮ ዳንኪራ ሲመታ

ምስኪን በሠራ ቀለብ ደመወዟን

ሀብታም ወስዳታ!

**ከትንቢቶቼ**

**ይህ ነበር የታየኝ /1948 ዓ.ም/**

ይህ ግጥም በ1948 ዓ.ም የቀድሞው ንጉሥ የዘውድ በዓል ሲከበር አዲስ አበባ ስትዘፍን ደራሲው ያንጐራጐረው ነው። ወዲያውም የቀድሞዋና የነገዋ ኢትዮጵያ በሚል ርእስ ከተጻፈው መጽሐፍ ውስጥ አብሮ እንዲወጣ ቀርቦ በቍጥጥር ምክንያት ሳይታተም ቀረ።

537/ ይህ ነበር የታየኝ

ይህ ነው የሚታየኝ

ገና በልጅነት ተማሪ ሳለሁኝ።

ኢትዮጵያ ቻይና ከጽርእ ከሜዶን

ከግብጽ ክሮም ከአሶር ከሶርያ

ትወዳደር ነበር በጥንታዊው ሙያ።

አቁማለች ጠርባ ያኵስምን ሐውልት

ቀርፃ ፈልፍላለ ፈልፍላ አንፃለች ሕንፃ ለሊበላን ማንም ሳይረዳት።

ግብጽን ዐረቢያን ድል አድርጋ ገዝታ

ኰርታ ተመለሰች ታሪኳን መሥርታ

በግሪክም ዘመን በፋርስም ዘመን ዓለም ሲንበርከክ ለኅይለኛው ጦር

ማንም አልደፈረው የኢትዮጵያን ነጻነት የኢትዮጵያን ክብር።

የሮም ባልንጀራ የባቢሎን አቻ በጥንቱ ዘመን

ነበረች ሀገሬ ጠብቃ ክብሯን።

ዳዊትም ቢሰማ በሩቅ ዝናዋን

ሌላ አገር ሳይጠራ ካሁኑ ዘመን።

ወደ እስራኤል አምላክ ኢትዮጵያ እጆቿን ትዘረጋለች

ብሎ ተነበየ ኢትዮጵያ ገና አረሚ ሳለች።

ሁለተኛ ሆነች በብሉይ ኪዳን

ሁለተኛ ሆነች ከሐዲስ ኪዳን።

ከሕዝበ እስራኤል ከኢየሩስላኤም

ሆነች ሁለተኛ በሰላም ሃይማኖት በመሐመድም

በጥንታዊው ዘመን ከቶ ምንም ቢሆን ሀገሬን እሚያሠልስ

ሕዝብ አልነበረም

ኅይል አልነበረም።

ይህ ነው የሚታየኝ

ይህ ነብር የታየኝ

ገና በልጅነት ተማሪ ሳለሁኝ።

ግና በታሪክ ዐይን ብናስተውለው

ሕዝብ አዝመራ ነው

የዘር ወራትና የመከር አለው፤

ይዘራል ይበቅላል ያሸታል ይበስላል፤

ታጭዶ ይከመራል ተወቅቶ ይገባል፤

እንደዚሁም ነገድ እንደዚሁም ሀገር ይነሣል ይወድቃል፤

ይወድቃል ይነሣል፤

ከዚ ከተፈጥሮ ከዚህ ከታሪክ ሕግ ሀገሬም አልወጣች

በካሌብ አፈራች በሮሓ በሰለች

በመሳፍንት ጊዜ ማእረር ደረሰና በደቦ ተወቃች።

በእነቴዎድሮስ በእነ ዐፄ ዮሐንስ በእነ ዐፄ ምኒልክ የኅብረት ገበሮች

በአንድነት ተዘርታ በኅብረት በቀለች።

የክረምቱ ወራት የዝናሙ ወራት የጨለማው ወራት አሁን የያዝነው

እሼትም አይድለእ ያረም ጊዜ ነው።

ይህንን መጥፎ አረም ልጆች ካልነቀሉት በ46 ቀን

እንኳንስ ምርትና እሼትም የለን።

አዝመራውን ሁሉ አረም ከበላው

ከረኃብም አንድን ከንቱ ድካም ነው።

ጠቅል ጠቅል እያልን አንድነት ሁነን

ይህንን መጥፎ አረም አሰደድ ነጋሢ ማረም አለብን።

ይህን ያረም ወራት እራባችን ችለን

ወገባችን ታጥቀን በብድር ካለፍን

ካራት ወር በኋላ እሼታችን ቅመን ምርታችን ወቅተን

እኛም እንደ ጀግኖች እንዳባቶቻችን እህል እንጠግባለን።

ብድራችን ከፍለን ገንዘብ ይተርፈናል

ጠላታችን ሲፈር ያየ ያደንቀናል

ዕፁብ ድንቅ እያለ ያመሰግነናል።

ይህ ነበር የታየኝ

ይህ ነው የሚታየኝ

ገና በልጅነት ተማሪ ሳለሁኝ።

በብድር ዘፋኙ በልመና ኰሪው አረሙ ይህ ትልውድ

ጨለማው ይህ ዘመን ካለፈ በኋላ

ሥራ ሃይማኖቱ መጨርጨር ጸሎቱ ትውልድ ይወለዳል ሠርቶ የሚበላ።

በዲዲቲ ጠርጎ የሰውን ተባይ

ስንፍናን አጥፍቶ ትጋትን ተካይ።

ቁንጫን ትኋን ሙጀሌና ቅማል በሰው ወዝ አደሮች

የሰው ወዝ መጣጮች።

በጋሻ መሬት ላይ የሚንከባለሉ

በምስኪን ድኃ ላይ የሚድበለበሉ።

ተጠርገው ካልጠፉ ከሀገራችን

ሥልታኔ አይመጣም የለም ብልጽግና ከቶ ምን ቢሆን

ይልና ወጣቱ የዛሬው ጨቅላ ልጅ ተባዩን ጨርሶ

አረሙን ነቃቅሎ ቋጥኙን ፈንቅሎ ጉንፋኑን ከስክሶ፣

ዕቀት ይዘራዋል ሁሉን አለስልሶ።

ስሙን በማጋነን አብልጦ ከእግዜር

የንጉሡን ዝና የንጉሡን ክብር

በእየትምህርት በኢቱ ሲያስተምርህ መምህር

ማንም አያወሣ ስለ ወገን ዝና ስለ ሀገር ፍቅር።

ይህ ሁሉ መፏለል ተበድሮ ማጌጥ ያልፋልና አንድ ቀን

በማኅበራዊ /ብረተ ሰብአዊነት/ እኛም ሰው ሁነን

ሃይማኖት ሥራችን ሥራ ጸሎታችን

መሪያችንን ኅብረት አንድነት ኅይላችን ተብሎ ተሰብኮ

እንደ ታሪካችን እንደ አባቶቻችን ታላቅ ኢትዮጵያ እንሆናለንኮ!

እስከ ስምንተኛ ልጁ ሁሉ ተምሮ

የጥበብን መጽሐፍ ወደራሱ ቋንቋ በፍጥነት ተርጕሞ

ብረቱን አልፍቶ ዓመዱን አውጦ ወርቅ ብሩን አንትሮ

ዕዳውን ይከፍላል ሀገሩን ያኰራል አርሶና ቄፍሮ።

መኪና ይሠራል አእሮፕላንም

የሰው ዘር ከሠራው እሚቀረው የለም።

አስቦ እንደ ሠራ ማንም ሳይሳየው እንጀራና ጠጅ

ኋላም ብዙ ነገር ፈልስፎ ያወጣል ለሰው የሚበጅ።

ሕፃን ያስተምራል እናትና አባቱን ሽማግሎችን

በዚህ መጥፎ ዘመን ያልተማሩትን።

ልክ እንደ ቄስ ትምርህት ትልቁ ትንሹን እያስተማረው።

በሥራ ያድጋሉ ኅብረትን ይዘው አንድነት ሁነው።

ትንሽ የተማረው ያልተማረውን

ሊያስተምረው ሄደ ይዞ ፊደሉን ይዞ መጽሐፉን።

ሽማግሌው ሁሉ ሀ ሁ ይል ጀመር

በሰማንያ ዓመቱ ፊደልን ቈጠረ

ጋዜጣ አነበበ ጥበብ መረመረ።

ከዚህ በኋላ ግን የሥራተኛ ዕድገት በወገን በድግሪ በገንዘብ በነገር

መሆኑ ቀረና፥

ሰው ይጣደፍ ገባ በየእንዱስቲሪው በሰፊው ግብርና

ሊያድን በደመወዝ ሊያተርፍ መልካም ዝና።

በአስተዳደር በፍርድ ቤትም

ተወዝፎ እሚኖር አንድ ማኅደር የለም።

ጉቦ ወገን ቀርቶ የሰው መማለጃ

ጉዳይ እንኳን ሊከርም ማደሩንም እንጃ።

የሥራ ዐቅድ ወጦእልት እንደ ባንክ ቤት

ያስተዳድር ፋይል የመሬት ክስ ሁሉ ይዘጋል በለት።

ይህ ነው የሚታየኝ

ይህ ነበር የታየኝ

ገና በልጅነት ተማሪ ሳለሁኝ።

ዛፉ ተተከለ ዱሩ ተመለሰ፤ ወንዞች ተገደቡ ዝናሙ ዘነመ

ሜድው ሁል ታረሰ፤

ችግራንች ጠፋ ተክላችን አፈራ አዝመራው ደረሰ

ሰብላችን አጋተ ምርታችን ታፈሰ፤

ራብና ችጋር ግፍና ጭቈና ካገሯ ፈለሰ።

ሴትና ወንድ ሳይለይ ሁሉም አንድነት

ለዚህ የደረሰ ይረግጥ ጀመረ ወታደርነት።

ዓመት አስተምሮ ያልተማረውን ከዚያ ሁለት ዓመት በወታደርነት ይሠለጥንና

በደስታ ረክቶ በሠራው ግዴታ በፈጸመው ሙያ ባሳየው ስብና

መብቱ ሲሰጠው የፍጹም ዜጋነት ያገር መኖሪያው

ሥራ ይጀምራል እንደ ችሎታው።

ያርሳል ይነግዳል ይጽፋል ይደጕሳል እንደ ስጦታው

ለጦርነት ግና ለዘመቻ ግና ሁሉም ይሰለፋል መንግሥት ሲጠራው።

ተባብሮ እየሠራ ተባብሮ እየኖረ ሁሉም አንድነት

ሳይለይ ትንሽ ትልቅ ጐሣ ሃይማኖት፥

ሲሠራ እንደ ኖረ ተሰጥቶት መሬት

ሀብታም ድኃ ሳይል ሴትና ወንድ ሳይል ይዘምታል አንድ ሁኖ በኅብረት

ሊወጋ ያገሩን ጠላት።

ይህ ነበር የታየኝ

ይህ ነው የሚታየኝ

ገና በልጅነት ተማሪ ሳለሁኝ።

**መፍትሔ ቃላት**

**መስም** ከግሡ የሌለ ባዕድ ቀለም «መ» ያለበት ቅጽል ስም ሳቢ ለመሆን የሚችል የግሥ ዘር ነው። የመስም

ቅርጽ በቀጥታ የሚገኘው በግዕዝ ነው በአማርኛ ያሉት መስሞች ከግዕዝ የተወረሱ እንደ ስም የሚያገለግሉ

ናቸው።

**አጅ** መኰንን መስፍን መስተፋቅር መስተጻምር መስተናግር መፈክር ወዘተ ከዚህ ላይ ያለው «መ»

ከግሡ ሥረ ወጥ ያልነበረ ነው። ግሦች ኰነነ ሰፈነ ፈቀረ (አፍቀረ) አመረ ነገረ ፈከረ ናቸው።

መስም በአምስቱም የግሥ አዕማድ ለመተጐም ሰለሚችል ለብዙ ነገር ያገለግላል።

**መስተሳልም** አፍቃሪ አስታራቂ ሰላምን መሥራች መፋቀሪያ።

**መስተባርር** አባራሪ (ማባረሪያ) መብረሪያ መባረሪያ።

**መስተኅድር** ማሳደሪያ ማደሪያ ከብት ሲጠፋ አውሬ እንዳይበላው አድሮ እንዲገኝ የሚደረግ ጸሎት።

**መስተናግር** ማናገሪያ መነጋገሪያ አናጋሪ።

**መስተአብድ** ማሳበጃ ማበጃ አሳባጅ።

**መስተጻልእ** መታያ የሚያጣላ አጣይ የጠብ ምክንያት።

**ሙሻ ሙሼ** የስቅለት በእየቤቱ ጕብሎች እየዞሩ የሚዘምሩት ባህላዊ መዝሙር።

**ሱማያ** የተወለወለ የምሥርች ዘንግ።

**ሳቢሳ** በግዕዝ ራዛ ነጭ አሞራ።

**ሳድስ ቅጽል** በቀተለና በቀደሰ ቤት (በግዕዝ) መካከሉ ካዕብ መነሻውና መድረሻው ሳድስ በባረከ

ቤት መነሻውና መካከሉ ካዕብ መድረሻው ሳድስ የሆነ ከግሥ የመጣ ቅጽል ሁሉ ሳድስ ውስጠ ዘ

ቅጽል ይባላል። ትርጕሙ ተገብሮ ነው። ምቅቱል ክብሩ ቅዱስ ብፁዕ ሰቡሕ ብሩክ

ኑፉቅ ልዑል ንጉሥ ግሑሥ ወዘተ....

**ስብቅል** አሰባቀለ ተሰባቀለ የሚለው የአማርኛው ግሥ ሳድስ ቅጽል ነው። በትርጕም ነው እንጂ

በቅርጽ ከግዕዙ ጋር ይለያያሉ። ሰብቃላና ስብቅል በትርጕም ያው ናቸው። ሥሉጥ ተሎ ለማጅ

ከማንኛቸውም ስብሰባ ቶሎ ተደባልቆ የጭዋታውም ሆነ የተግባሩ ተካፋይ ለመሆን የሚችል ሰው

ማለት ነው። በሐረግ ግን ብዙ ዐይነት ሐረግ ተደባልቆ ልዩ ልዩ ትርጕም ሲሰጥ ነው።

**ቀተለ** ሦስት ግዕዝ ቀለም ኑሮት ላልቶ ለሚነበብ ግሥ ሁሉ መሪው (አለቃውን ርእሱ) ቀተለ ነው።

በአማርኛ በቀዳማይ የቀተለ ሠራዊት ሁሉ ሦስት ቀለም ካለው እንደ ቀደሰ ጠብቆ ይነበባል፤

በኋላ ግን ላልቶ ቀተለን ይከተላል። ም. ወለደ ነገረ ከተበ ጠቀመ ለፈፈ ነበበ ወዘተ.....

**ቀደሰ** መካከሉ ጠብቆ ሦስት ቀለም ለሆነ ግሥ ሁሉ መሪው መሪው ነው። ቀደሰ

ነው። የቀደሰ ቤት በአወራረዱ ሁሉ እንደጠበቀ፣

ይዘልቃል። ቀተለ በመላላት ቀደሳ በመጥበቅ ተነጻጻሪዎች ናቸው። ሠራዊቱም

ወደሰ መረቀ ፈለገ ሰወረ ጠየቀ ቀማ ወዘተ.....

**ቅብምቻ** የአገልግል ዐይነት እንደ ቋጫ ሁኖ የተስፋ ማንጥልጠያ ያለው አንዳንድ ሰዎች ማር

ወይም ቅቤ ይይዙበታል።

**ቁልቢጥ** ትንሽ ቍና ድርጎ።

**በሳያ** የበሰለ በዕድሜ የገፋ በአእምሮው አስተዋይ።

ባረከ በራብዕ ለሚነሣና ሦስት ቀለም ለሆነ ግሥ ሁሉ መሪው

አለቃው ባረከ ነው። በግዕዝ ዋናዎኡ ሦስቱ አርእስት ቀለተለ ቀደሰ ባረከ ናቸው።

**ባዕድ ቅንጣት** ከቃሉ ጋራ አብሮ ያልተፈጠረ በአገባብና በሰዋሰው ሥርዐት ነው። ለምሳሌ ሥራ የምለው

ቃል ብንወስደው የሚከተሉትን ቅንጣቶች በስተ መድረሻ ብንጨምርበት

(ስ ን ህ ሽ ው ዎ) ሥራና መድረሻ ብንጨምርበት ሥራውስ ሥራው ወዘተ ይሆናአል።

**ባተሌ** ሁባን ገንዘብ አባካኝ እያገኘ አያያዝ አስተዳደር ባለማወቁ የሚደኸይ።

**ተናባቢ** አናባቢ የሌለው ሳድስ ነው። አጅ ስልክ ልብስ ክረምት ዐይን ቤት ሚስት የተመሠረተባቸው

ሳድሶስ አናባቢ ስለሌላቸው ተነባቢዎች ናቸው። ሁለት ሲሆኑም ጥምር ይባላሉ።

**ነጻ** ነጽሐ ንጽሕ ሆነ ነጣ ከሚለው ግሥ የመጣ ስለሆነ ሐራ ነታ አርነት የወጣ ማለት ነው።

ነጻነት አርነት ሐራነት ሌጣነት።

ነፃ ግን ነፅኅ ጣለ ካለው የመጣ ስለሆነ ውድቅ ግዱፍ ማለት ሲሆን የረቂቅ ስሙ ነፃነትም

ቅድቀት ማለት ነው።

**አልፎ ቢች** ተራ ከተሰደረ ወይም ከተሰመለ ነገር አንዱን ዘሎ ሌላውን መያዝ ነው። እንደ ልጆች

ሰኞ ማክሰኞ ጭዋታ። አጅ ድብልቅልቅ ከሚለው ቃል ድን ልን ልን ይዞ ብን ቅን ቅን

መዝለል ነው። መዝለል ያለ አናባቢ ማንበብ ነው።

**አምፋር** አሽኳር የመሰለ ነው። መዝለል ዕንጨት ወይንም ዛፍ።

**ንኰል** (ነኰለ አነኰለ) ወርደህ ተፈጭ ወርደህ ንኰል፤ ወርደህ ተፈጭ ነኰል አነኰው ፈጠፈጠ።

**አናባቢ** ተነባቢን የሚያናግር የሆሄ ስልት ነው። በአማርኛና በግዕዝ ሰባት ዐይነት አለው

ኧ ኡ ኢ ኣ ኤ እ ኦ ከተነባቢም ጋር ለ ሉ ሊ ላ ሌ ል ሎ እየተባለ ይነበባል።

**እርኩም** የክንፉ ላባ ነጭ የተቀረው ጥቍር አሞራ ስለዚህ ሲቀመጥ

ጥቍር ሲበር ግን ነጭ ይመስላል ክንፉን ዘርግቶ ስለሚታይ።

**ወዘበሬታ** ቀልድ ዋዛ ፈዛዛ ቧልት ቧልታ ፌዝ።

**ወጀቦ** ነፋስ የበዛበት ዝናም።

**ዐርኬ** በአንድ ቤት የሚነገሩ ግጥሞች። ሐሳባቸውም አንድ መሆን አለበት።

በግዕዝ አምስት ወይም ሦስት ቤት አላቸው። በስክንሳር በሰፊው የተነገረው ታሪክ በአሕፅሮት

ይገልጣል። ስንክሳር አልፎ አልፎ ዝርዝሩን ትቶ ዐርኬ ሠርቶ ያልፋል።

ዐዋጅ ይህ ታሪክ ከዚህ የሚያገለግለው መንግሥት ትእዛዝ የሚያስተላልፍበት የመገናኛውን

መሣሪያ ሳይሆን የቃላት አለካክና የሐረግ አገባብን በኋላም ተገናኝተው ወይም

ተሳክተው በቅኔ ቤት ሕግ የሚሰጡበትን ትርጕምና ሙያ ብቻ ነው። የሚመለከተውም

አጅ ተብሎ ነው። እሱም የላቲኑ ቃል formula ተወዳዳሪ ነው።

**ዘመመ** አዘነበለ ሊወድቅ ቃጣው በመቋሚያ አዜመ ዘመረ ቅኔውን መዝሙሩን ዘመመ።

**ዘማ** አመንዝራ ሸርሙጣ በአሁኑ አነጋገር ሴትኛ አዳሪ። ዘመወ አመነዘረ

የሚለው ግሥ ጥሬ ዘር ነው።

**ዛብጥያ** አፋዳሽ አውደልዳይ ዘብ፤

**ደብር ቅዱስ** በአክሲማርዮስ የሚነገር አዳምና ሔዋን ገንት ከመግባታቸው በፊት

የነበሩበት በእግረ ገነት ያለ ተራራ።

**ዳብሬ** በዐውድማ ጊዜ የበሬ የዕንቍልምጫ ስም ገበሬ ከዐውድማ

ነፋሱን አጕማስ በሬውን ዳብሬ ይለዋል።

**ዝብድይ** የወጭት ዐይነት።

**ገንገብ** ጋማት ጠርዝ ጠረፍ ውሃ ሸርሽሮ ያወጣው ግራና ቀኝ ገደል።

**ጋማት** ከገንባብ የሚበልጥ ገረገምብ አንድ ወንዝ በዘመን ብዛት የሸረሸረው ሸለቆ።

**ጕብል** ከዐሥር እስከ ዐሥራ አምስት ዓመት ገደማ ያለ ወጣት።

**ጠወለ** ደወለ ወፈረ።

**ጥምር** ከመካከላቸው አናባቢ የሌለባቸው ሁለት ተነባቢዎች ጥምር ይባላሉ።

አጅ ጥንድ ምርጥ መንግሥት ንግሥት ክብር የተሠመረባቸው ሁሉ ጥምሮች ናቸው፡