**የዓለም ታላላቅ ሃይማኖቶች**

**እንዴት እንደ ተጀመሩ!!**

ከኃይለ ገብርኤል ነገሮ፣

ተተረጎመ።

አዲስ አበባ ፲፱፻፶፭ ዓመተ ምሕረት።

በግርማዊ ቀዳማዊ ኃይለ ሥላሴ ንጉሠ ነገሥት ዘኢትዮጵያ

በ፴፫ኛው ዘመነ መንግሥት ፲፱፻፶፭ ዓመተ ምሕረት

ይህ መጽሐፍ ታተመ።

**የደራሲው መቅድም።**

ሰው በዚህ ዓለም ላይ ከተገኘበት ጊዜ ጀምሮ የምንኖርበት መሬት መጠንዋ አልተለወጠም። ነገር ግን በአሁኑ ጊዜ የሰው መገናኛውና ትራንስፖርት ከመሠረቱ የተለወጠ በመሆኑ ዓለም በመጣበብ መሬት አነስተኛ ስፍራ ሆናለች።

የቴሌግራፍ ምሰሶች፣ የቴሌፎን ሽቦዎች ራዲዮንና፣ ቴሌቪዥን ባቡርና ኦቶሞቢል ፈጣኑ ባለሞተር መርከብና ከድምፅ የሚፈጥን አይሮፕላን የራቁትን ስፍራዎች ለማቃረብ ሲሎንን የአስሎ ጎረቤት ለማድረግ እነዚህ ሁሉ አንድነት ተባብረዋል።

ባላፈው ሁለት ወይም ሦስት ትውልድ ብቻ ሩቅ ያሉት ሕዝቦች ከኛ በጣም ልዩነት እንዳላቸው አድርገን እናምን ነበር፣ እነሱም ስለኛ እንደዚሁ ያምኑ ነበር ልዩ በመሆናቸው ምክንያት እንደማናቸው ሁሉ እነሱም አያምኑንም ነበር።

እነሱ ለኛ እኛ ለነሱ ባዕዶች አረመኔዎችና እንግዶች ከመሆን የተነሣ ጠላቶች ነበርን። እኛ ስለ እነርሱ የምናስበው ወይም የምናደርገው እነርሱም ስለኛ የሚያስቡትና የሚያደርጉት ክፉ ሊሆን የሚችለው በአስተያየትና ባልሆነ ነገር፣ ባለማስተዋልና ባለመግባባት ምክንያት ስለ ሆነ ነው።

አሁን ግን እነሆ የሰሜን ጫፍ ከደቡብ ጫፍ የተቃረበ ነው። ኤኳተሩ ደግሞ ካለንበት ቦታ ርቀቱ የድንጋይ ውርወራ ያህል ነው። ይሁን እንጂ ድንጋይ መወርወር አያስፈግልም። አነጣጥረን የወረወርንበትን መትተን እንደምንጐዳው ያህል ለኛም ጉዳቱ ስለማይቀር እንጠንቀቅ።

በዓለም ላይ ካሉት ሰዎች ጋራ በመተሳሰብና በቤታችን አጠገብ እንዳሉት ወዳጆቻችን አድርገን በመቍጠር መልካም ጎረቤቶች እንድንሆን ያስፈልገናል። ስለዚህ አለመግባባታችን ቀርቶ እንድንግባባ ይሁን።

ሰዎች የያዙትን እምነት ወይም ሃይማኖት ዐውቆ መረዳት ዋና አስፈላጊ ነገር ነው። ከዚህ የቀረው ሌላው ግን በአፈጻጸሙ ሊታወቅ የሚችል ነው።

የዚህ መጽሐፍ ዓላማው የዓለም ሃይማኖቶች ምን እንደ ሆኑና ልዩ በሆነ መልክ እንዴት እንደ ተገኙ ለማስረዳት ነው።

ይኸውም የዓለም ሃያምኖት እንዴት እንደ ተጀመሩና እርስ በርሳቸው ልዩነታቸው እንዴት እንደ ሆነ ከዚህም በቀር ደግሞ በመሠረቱ አንድ የሚሆኑበትን ጭምር ባጭሩ የሚገልጽ ነው።

አሁን በዓለም ያሉት የሃማኖቶች ሁሉ ከብዙ ዘመን በፊት የተመሠረቱ ሲሆን ይህ መጽሐፍ ከተጻፈበት ጊዜ ጀምሮ ማንኛቸውም በመሠረቱ አንዳች መለወጥ አልተደረገባቸውም።

ይሁን እንጂ ይህ መጽሐፍ ተሻሽሎ እንደ ገና በመጨረሻው ሲጻፍ ግልጽ ያልሆኑት ነገሮች ተገልጸዋል፤ ብዙዎችም ስሞች ደንበኛ ቦታቸውን እንዲያገኙ ለማድረግ ለስያሚያቸው ትርጕም ተሰጥቷል። ከዚህም በቀር አንባቢውን ለመምራትና ቀኙን ለመስጠት በመጀመሪያው በያንዳንዱ መጽሐፍ ክፍል ከመግቢያው ላይ ለያንዳንዱ ሃይማኖት ግልጽ የሆነ እውነት ተስፎ ይገኛል።

እ. ኤ. አ. ፲፱፻፶፰ ሳንታ ሞኒካ ካሊፎርኒያ፥

ዮሴፍ ጌር፥

**መቅድም።**

ይህ መጽሐፍ ታላላቅ ሃይማኖቶች እንዴት እንደ ተጀመሩ ለማስረዳት አጥጋቢ የሆነ በቂ ታሪክ የያዘ ከመሆኑም በላይ፥ ደራሲው ሚስተር ዮሴፍ ጌር እያንዳንዱን ሃይማኖት በየክፍሉ ሲጽፍ ታሪክ ለሁሉ ጠቃሚ እንደ መሆኑ መጠን ያንኑ እውነተኛውን ነገር ከማቅረብና ከመግለጽ በቀር በጽሑፎቹ ውስጥ ማናኛውንም ሃይማኖት በማመስገን ወይም በመንቀፍ፥ ወይም ያንደኛው ወገን በመሆን በሌላው ላይ የጥላቻ አስተያየትና አድላዊነት ይህንንም የመሳሰለ ነገር ያሳየውና ያደረገው፥ በጭራሽ የሌለ በመሆኑ በጣም ደስ ስላሰኝ በመንፈሱና ባደረግወ ድካም ሁሉ ሳላመሰግነው አላፍልም።

ከዚህ መጽሐፍ በፊት በውጭ አገር ቋንቋ ስለ ሃያምኖት ያነበብኳቸው ብዙ መጽሐፎች ነበሩ፣ ነገር ግን ደራሲዎቹ የራሳቸውን እምነትና አስተያየት ወይም አሳብ የገለጹባቸው ከመሆኑም በላይ ለመስበኪያና የራሳቸውን የግል ሃይማኖት ለማስፋፊያ የጻፉዋቸው ስለ ሆነ በግል አስተያየቴ ብወድም ብነቅፍም አንብቦ ከመተው በቀር ለመተርጐምም ሆነ ወይም አንዳንድ ነገር ከውስጣቸው ለመጥቀስ በማንኛውም ረገድ አሳቤ አላዘነበለላቸውም።

ይህንን መጽሐፍ ግን ከእንግሊዝኛ ወደ አማርኛ ለመተርጐም ውዴታው ግዴታ፣ ግዴታውም ውዴታ ሆኖ የተነሣሣሁበት ዋናው አሳብ ከዚህ በላይ በገለጽኩት ምክንያት ሲሆን መጽሐፉ ታላላቅ ሃይማኖቶች እንዴት እንደ ተነሡ ወይም እንዴት እንደ ተጀመሩ ታሪካቸውን ዘርዝሮ በመግለጽ ራሱ የታሪክ መጽሐፍ መሆን እንጂ ከቶ የማንኛውም ሃይማኖት ወገን ስላልሆነ ለልጅና ለሽማግሌ ለተማረና ላልተማረ ሃይማኖት ላለውና ለሌለው ለሃያምኖቱ፣ ቀናተኛ ለሆነውና ላልሆነው በጠቅላላው በዓለም ላይ ላለ ለማንኛውም ሕዝብ ሁሉ ደስ የሚያሰኝ ጠቃሚ ታሪክ ሆኖ በማግኘቴና ይልቁንም ለትምህርት ቤት፥ ልጆች በትምህርታቸው ፕሮግራም ውስጥ ገብቶ በታሪኩ እንደሚጠቀሙ ስለ ተረዳሁ በብዙ ሺሕ በሚቄጠሩ ተማሪዎችና በሌሎችም ሰዎች እጅ ተገኝቶ በሚያስረዳቸው ታሪክ ጠቃሚያቸው ሁኖ ተወዳጅነት እንዲኖረው ፍጹም በሆነ እምነት ምኞቴን ለአንባቢዎች አስቀድሜ በትሕጥና እገልጻለሁ።

ትምህርትና ልዩ ልዩ ዕውቀት ባገራችን በኢትዮጵያ እየተስፋፋ ከመሄዱም በላይ የኢትዮጵያውያን ደራሲዎች በአማርኛ ቋንቋ የጻፉዋቸውና እንደዚሁም ከግእዝና ከውጭ አገር ቋንቋ የተተረጐሙ መጽሐፎች በማኅተም መኪና ታትመውና ተባዝተው ለሰው ሁሉ ተዳርሰው መነበባቸው ለኢትዮጵያ የዕውቀትን በር ከፍተው የጨለማን ተራራ ንደውና አፈራርሰው አገሪቷን፥ የጥበባት መሽቀዳደሚያ ጃንሆይ ሜዳ አድርገው ድንቍርና እንዳይመሽግ በትምህርት መሣሪያ ከፍተኛ ደረጃ ለማድረስ ታላቁ መሪያችን ግርማዊ ንጉሠ ነገሥት ቀዳማዊ ኃይለ ሥላሴ በሚያደርጉት ድካምና ትግል ያገኘነው ዕድልና ተሰጥዎ መሆኑን ማንም ሰው የሚያውቀውና የማይዘነጋው ነው።

ኢትዮጵያዊ በዚህ ዕድልና ተሰጥዎ ለአገሩ በማሰብ ሁሉም እንደየችሎታው የሚገባውን መፈጸም ስላለበት ብዙዎች ሌሎች ልዩ ልዩ በሆነ ሞያቸው አገራቸውን፣ በመጥቀም ላይ እንደሚገኙ ሁሉ የኢትዮጵያውያን ደራሲዎችና መጻሕፍት ተርጓሚዎችም በበኩላቸው ለአገሪቱ ከፍ ያለ ጥቅም እንደሚያስገኙ ከማንም የተሰወረ ስላልሆነ መጻሕፍት ሁሉ ሲጻፉም ሆነ ሲተረጐሙ በቀላሉ ሳይሆን በጣም አድካሚ በሆነ መንገድ በመዘጋጀታቸው ጠቃሚነታቸው እንደዚሁ በቀላሉ የሚገመት አይደለም።

ስለዚህ፣ የደራስያን ወይም የተርጓሚዎች መጽሐፍ መጻፍ የሚጥመው አንባቢዎች ሲገኙ ነው።

ደራስያንና አንባቢዎች ሁል ጊዜ በእሽቅድምድም ላይ ሆነው ሲታዩ ምንኛ ያስቀናል!

በዚህ፣ የሚገኘውን ጥቅምና ደስታ ማን ሊመዝነው ይችላል?

ደራስያንና አንባቢዎች ያለባቸው እሽቅድምድም ደራስያን አንባቢዎች የሚያነቡትን መጽሐፍ በየጊዜው ማዘጋጀት እንዳለባቸው ሁሉ፣ አንባቢዎች ደግሞ ዘወትር ያለማቋረጥ ጧት ቍርሱን የበላ ቀን ምሳውን ምሳ የበላ ማታ ራቱን እንደሚፈልግ፣ ሁል ጊዜ የሚያነቧቸው አዳዲስ መጻሕፍት ለማግኘት ከደራስያን ጋራ ጐን ለጐን እየሮጡ ሲያጣድፏቸው ይታያሉ።

ብዙ ምግብ በየጊዜው የሚዘጋጀው ብዙ በላተኛ ሲኖር ነው። ብዙ በላተኛም ጥቂት ምግብ ስለማይመክተው ብዙ ምግብ አዘጋጅ ሠራተኛ በጥቂቱ ሳይሆን እንደዚሁ በብዙ የሚያስፈልግ ነው።

መጻሕፍትም ፈላጊያቸው እየበዛ ሲሄዱ፣ ደራስያኖቹ ያነሱ እንደሆን አንባቢዎች ብዙ ልዩ ልዩ መጻሕፍት ማግኘት ስለማይችሉ ደራስያን ከአንባቢዎች ጋራ ያላቸው እሽቅድምድም ተሸናፊ ይሆናል።

ደራስያን የሚጽፉት መጽሐፍ በመብዛቱ ሳይሆን አንባብቢዎ ከደራስያን ጋራ ሊኖራቸው የሚገባውን እሽቅድምድም ባለመፈጸማቸው የደራስያን ሩጫና ድካም ብቻውን አንባቢዎች ሳይኖሩ ለአገር ጥቅም መሆኑ አይችልም።

አንዳንድ መጽሐፎች የሰውን መንፈስ ከማርካታቸው የተነሣ በተነበቡ ቍጥር ዘወትር አዲስ እየሆኑ የማይጠገቡ አሉ በእውቀትም ረገድ የሚሰጡት ትምህርት ደስ ከማሰኘቱም በላይ አገልግሎት ያለው ጥቅም የሚያስገኙ ናቸው።

ይህም መጽሐፍ አገልግሎቱ በዚህ ዐይነት ሲሆን የታላላቅ ሃይማኖቶች መሥራቾች እነማን እንደ ነበሩ ሲመሠርቱ፣ መነሻው ምን እንደ ነበረ መሠረቱስ ምን እንደ ሆነ የመጀመሪያው መሠረት ምን የተለወጠ ነገር እንዳስከተለ በዚህ ሁሉ ምን ዐይነት ተጋድሎ እንደ ነበረ የጥንት ሰዎች ካለማወቅ ወደ ማወቅ ለመድረስ ሲሉ በምርመራ በኩል በሃያምኖትና በፍልስፍና በማንኛውም ሁኔታቸው እንዴት ብርቱዎች እንደ ነበሩ ጭምር አብራርቶ ስለሚያስረዳ ሌሎችን እንድናውቅና ራሳችንንም እንድንመለከት በጣም ይረዳናል።

እንግዴህ የጎረቤቶቻችንንም ሆነ የሌሎችንም ከኛ የራቁትን አገሮች ከጥንት እስካሁን የሃይማኖት ታሪካቸው ምን እንደ ሆነና የታሪካቸው መሥራቾች ታላላቅ ሰዎች እነማን እንደ ሆኑ ማወቅ ዐይነተኛው ተግባራችን ስለ ሆነ መጽሐፉን ማንበብ አለብን።

የሰውን ልጅ መንፈሳዊ ኑሮ በየጊዜው እየተነሡ ከመሠረቱት ታላላቆች ውስጥ ታሪካቸው በዚህ መጽሐፍ ውስጥ የሚገኘው የሙሴ፥ የመሐመድ የቡዳ፥ የኰንፊስዩስ የታኦቲዝና የቀሩትም ጭምር ነው።

ስለዚህ ከፍ ብሎ እንደ ገለጽኩት ሁሉ መጽሐፉ አንድ ነገር ለአንድ ወገን የሚሆን የያዘ ሳይሆን በዓለም ላይ ያሉትን ታላላቅ ሃይማኖቶች ከታላላቆቹ መሥራቾች ጋራ አስተባብሮ የሚያስረዳ በመሆኑ ማንኛውም ወገን ሊጠላው ወይም ሊነቅፈው በቂ ምክንያት እንደማያገኝ ስለማምን ከልብ የሚወዱትና እጆቻቸውን ዘርግተው በማንኛውም ቦታ ሊቀበሉት ፈቃደኞች የሆኑ ወዳጆች እንደሚጠብቁት በውስጡ ያዘለው ጥቅም ያረጋጥለታል።

ለአንባቢዎች በተጨማሪ የምንገልጠው ይህ መጽሐፍ አንድ መጽሐፍ ብቻ ሳይሆን ሦስት መጽሐፍ ነው። ሦስቱንም መጽሐፍ በአንድ ጥራዝ በማዘጋጀት አንድ መጽሐፍ ሁኗል። እያንዳንዱ መጽሐፍ የያዘው ዝርዝር ብዛት በማውጫው ላይ ይገኛል።

መጠኑ ሲታይ እንደ አንድ ትንሽ መጽሐፍ በመቄጠር የሚገመት አይደለም። ሦስት መጽሐፍ ከመሆኑም በላይ በማውጫው ላይ ተዘርዝሮ እንደተገለጸው በውስጡ ያለው ታሪክ እንደ አንድ ትልቅ መጽሐፍ የሚያስቄጥረው መሆኑ የማይካድ ነው።

የሆነ ሆኖ በዚህ መቅድም ላይ የገለጽኩትንና ያልገለጽኩትንም በሙሉ ለመረዳት ይቻል ዘንድ ከመጽሐፉ ውስጥ ገባ ብላችሁ ማንበብ ስትጀምሩ እያንዳንዱ ታሪክ ልዩ ልዩ የሆነ የደስታ ጣዕም ስላለው ያለመሰለቸትና ከመጀመሪያ እስከ መጨረሻ መጽሐፉን አንብባችሁ ትዘልቃላችሁ።

ይህም ሳይበቃ ሁል ጊዜ ደጋግማችሁ እንድታነቡት ጠቃሚነቱ ትዝታ እንደሚያሳድርባችሁ አምናለሁ።

ስለዚህ በዚሁ ሁሉ ምክንያት ይህ መጽሐፍ ለአንባቢዎች በጣም ጠቃሚ ሆኖ እንዲያገለግል ዋና ምኞቴ ስለ ሆነ፤ በቀና መንፈስ ተቀብላችሁ እንድታነቡት አደራ በማለት አቅርቤላችኋለሁ።

ኃይለ ገብርኤል ነገሮ።

**መግቢያ።**

የሰው ታሪክ ከተጀመረበትና ከታወቀበት ጊዜ ጀምሮ ስንመለከት ሁሉም በየበኩሉ የዓለም ፍጥረት የተጀመረበትን ትክክለኛ ዘመን ለይቶ ለመመደብ የሚያደርገውን ሙከራ እናያለን።

በመጀመሪያ የምናነባቸው የሃይማኖት መጽሐፎፍ ሁሉ ዓለም እንዴት እንደ ተፈጠረና ሰው የተባለው ፍጡር ደግሞ በመሬት ላይ ባሉት ፍጥረቶች ሁሉ የበላይነት ያገኘው መቼ እንደ ሆነ ገልጸውና ዘርዝረው ማስረዳታቸውን ነው።

አንዳንድ ጥንታዊ ጽሑፎች እንደሚያስረዱት ይህ የምንኖርበት ዓለም የክርስቲያን ዘመን ከመጀመሩ በፊት ልክ ፬ሺ፬ ዓመት አልሞላም ማለት ነው።

አንዳንዶቹ ደግሞ ዓለም የተፈጠረበትን ጊዜ ለይተው ሳይገልጹ ከዚህ ከተባለው ዘመን በኋላ በጣም ቈይቶ የተፈጠረ መሆኑን ያስረዳሉ።

በሕንድ አገር ዓለም እንደ ፍሬና እንደ ዛፍ ነው። መጀመሪያም መጨረሻም የለውም ብለው የሚያስቡ ሰዎች አሉ።

ፍሬና ዛፍ መጀመሪያም መጨረሻም የላቸውም፤ ከብዙ ዘመን በኋላ ዓለም እንደ ፈሳሽ ይሆንና አንድ ዐይነት ነገር በመሆን ይጠብቃል። የፍጥረት መጀመሪያው የብርሃማ ቀን ይባላል። መጨረሻው ደግሞ የብርሃማ ሌሊት ተብሎ ይጠራል። የብርሃማ አንዱ ቀንና አንዱ ሌሊት በሰው ልጆች ዓመት አቈጣጠር ልክ 4.320.000.000 (አራት ቢሊዮን ሦስት መቶ ሓያ ሚሊዮን) ነው።

አሁን ያለንበት የብርሃማ ቀን ካሊ ዩጋ ወይም የብረት ዘመን ይባላል። ይኸውም የተጀመረው እንደ ሕንድ ልማዳዊ ታሪክ የክርስቲያን ሃይማኖት ሳይጀመር ፴ሺሕ ፩፻፩ ዓመት በፊት ነው።

እነዚህ ሰዎች የዚህን ዓለም ጥንታዊነት የሚያስቡት በጣም አርቀው በመገመት መሆኑን በዚሁ ልንረዳ እንችላለን። ይሁን እንጂ ለማወቅ አስቸጋሪ የሆነውን ዓለም የተፈጠረበትን ትክክለኛ ቀን መርምሮ ለማግኘት ሰዎች ከመሞከራቸው በፊት ሌላ ትልቅ ነገር በአሳባቸው ውስጥ ያወጡና ያወርዱ ነበር። በእውነቱ ጥንታውያን የሆኑ ሰዎች ይህን በመሳሰለ ነገር በጣም የሚያስገርሙ ናቸው። እንደ ቀሩት የዓለም ፍጥረቶች ይባላሉ ይጠጣሉ ይተኛሉ ጊዜ ብርድ ሲሆንባቸው ሙቀት ይመኛሉ ሙቀት ሲሆንባቸው ደግሞ እንዲበርዳቸው ይፈልጋሉ፣ ስንፍናም ሞልቶባቸዋል። ይሁን እንጂ በመሬት ያሉ ፍጥረቶች የማይጠይቁትን ጥያቄ መጠየቅ ይወዳጁ ንግግር የለመዱባቸውን የመጀመሪያዎቹን ቃላት ሁል ጊዜ እየደጋገሙ የሚነጋገሩባቸው በምን ምክንያት ይሆን?

ከጧት እስከ ማታ ጥያቄዎች መጠይቅ ይወዳሉ፤ ጥያቄዎቹም ፀሓይ በቀን እንደምታበራው ሌሊት ለምን አታበራም? ሲጨልም ፀሓይ ወዴት ነው የምትሄደው? እንደ ማጭድ የሆነችው ጨረቃ ከሌሊት ወደ ሌሊት እየሞላችና እያደገች የምትሄደው በምን ምክንያት ነው? ነፋስ ባልነፈሰ ጊዜ የት ነው ያለው? ሰማይ ብልጭ ሲል የነጐድጓድ ድምፅ የሚሰማበት ምክንያት ምንድር ነው? በዓለም ውስጥ ያለውን ነገር ሁሉ የሠራው ማን ነው?

የጥንት ሰዎች ይጠይቁት ከነበረው ከብዙ ሺሕ ጥያቄ ውስጥ ይህን የመሰለ ነው።

ጥያቄ መጠየቅ ብቻ ሳይሆን መልሱን ራሳቸው ለማግኘት ይሞክሩ ነበር።

ጥያቄ መጠይቅ ለብቻ አንድ ሌላ ነገር ሲሆን ለጥያቄ መልስ መመለስ ደግሞ ሌላ ነገር ነው።

ማንም ሰው ቢሆን ጥያቄ መጠየቅ ይችላል። የሰማይ መልኩ ለምን ሰማያዊ እንደ ሆነ ድመት በምን ምክንያት ጅራት እንዳላት ሣር በምን ምክንያት አረንጓዴ እንደ ሆነ መጠየቅ ይቻላል።

ይሁን እንጂ ለእነዚህ ጥያቄዎች ትክክለኛ መልስ ሁሉም ሰው መስጠት አይችልም። ጥያቄ ለመጠየቅ የጥንት ሰዎች በጣም ብርቱዎችና ችሎታ ያላቸው ናቸው ነገር ግን ለጥያቄዎቹ መልስ ለመስጠት በትክክል የሚችሉ አይደሉም፤ ከብዙ ሺሕ ዘመን በፊት የነበሩት ብዙዎቹ ሰዎች በዛሬ ጊዜ እንዳሉት ሰዎች በአሳባቸው መላ መምታት ይወዱ ነበር፤ ለጥያቄዎቹ መልስ ሲያቅታቸው በመላ መልሱን በመናገር እርግጠኛ መልስ ነው ይላሉ።

የጥንት ሰዎች ተረት በመተረት ትልልቅ ሰዎች ናቸው።

የጥንት ሰዎች ሲጠይቁ ፀሓይ ጧት ጧት መውጣቱዋና፥ ማታ ማታ መጥለቁዋ በምን ምክንያት ነው? ይላሉ።

የጠያቂው ጎረቤት ተረት ተራኪው ለጥያቄው ሲመልስ በሰማይ ላይ ያለችው ፀሓይ የእሳት መንኰራኵር ናት ይኸውም የፀሓይ መንፈስ አቋርጦ ዓለምን ለማየት በየቀኑ እላይዋ፣ ላይ ተቀምጦ ይሄዳል፤ በሚጨልምበት ጊዜ የፀሓይ መንፈስ የእሳቱን መንኰራኵር በጨለማ አዳራሹ ውጽጥ አግብቶ ወደ መኝታው ይሄዳል። በነጋታው ደግሞ እንደ ገና የእሳቱን መንኰራኵር አውጥቶ ዓለምን ለማየት በሰማይ ላይ አቋርጦ ይሄዳል። ይሁን እንጂ በእውነቱ አንድ ቀን የፀሓይ መንፈስ ስንፍና ቢገባው ወይም ቢያኮርፍ ከመንኰራኵሩ ላይ መቀመጡ ይቀርና የፀሓይ ብርሃን የማይታይ ይሆናል።

ፀሓይ ሳታበራ የቀረችው እንደ ሆነ፤ ምግባችንን የዱር አውሬ ለማደን እንዴት አድርገን እንሄዳለን? የማለት ጥያቄ ነበር።

ባለ ተረቱ አላቅም ሲል ትከሻውን ከነቀነቀ በኋላ የፀሓይ መንፈስ እንዳይሰንፍና እንዳያኮርፍ ለማድረግ እንችላለን አለ።

ጥንታዊዎቹ እንደ ምን ሲሉ ጠየቁት።

እሱም ሲመልስ ይህ የሚያስቸግር አይደለም ፀሓይ ማለዳ ስትወጣ ለፀሓይዋ እንድንቀርባት ተራራ ላይ ወጥተን የፀሓይ መንፈስ ስንፍና ባለማስገባቱ መዝሙርና ምስጋና እናደርግለታለን ይህ ውዳሴ ደስ ስለሚያሰኘው ስንፍና አያስገባም አለ።

የጥንት ሰዎችም ይህን ሰምተው ቅር እያላቸው እንግዲህ ይህን መፈጸም አለብን ማለት ነው አሉ።

የጥንት ሰዎች በዚህ ነገር ቅር የተሰኙት በቅዝቃዜ ጊዜ ከተራራ ላይ ወጥተው ለፀሓይ መንፈስ ውዳሴ መስጠቱን ነው።

የሆነ ሆኖ ግዴታችን ነው በማለት ፈጽመዋል። ይሁን እንጂ ፀሓይ የሚደለልና ውዳሴ የሚወድ መንፈስ ያላት ሲሆን ጨረቃም ሌሊት በሰማይ ላይ አቋርጦ የሚሄድ መንፈስ እንዳላት አይጠረጠርም አሉ።

የጨረቃን መንፈስ በሚያመልኩበት ጊዜ የሚያብረቀርቁትን ከዋክብት አይተው እነሱም በበኩላቸው መንፈሶች አሉዋቸው አሉ፤ ከዋክብቶች ትላልቅ መንፈሶች በአሉበት ዘንድ ያሉ ሲሆኑ የትናንሽ መንፈሶች መኖሪያ ናቸው ብለው አሰቡ። ስለዚህ የጥንቶቹ ሰዎች የከዋክብትንም መንፈሶች እያመሰገኑ ይደልሏቸው ነበሩ።

ተደላዮችና ተመስጋኝ የሆኑ መንፈሶች በየጊዜው ቍጥራቸው እየበዛ ይሄድ ጀመር።

ቍጡ የሆነ የነጐድጓድ መንፈስ ትጉህ የሆነ የነፋስ መንፈስ አልቃሻ የሆነ የዝናም መንፈስ፣ ጨዋ የሆነ የወንዝ መንፈስ ምሥጢር የሆነ የደን መንፈስ ዕረፍት የሌለው የውቅያኖስ መንፈስ እነዚህንና ሌላም ብዙ የሆኑትን መናፍስቶች ጥንታውያን ሰዎች ያመስግኑዋችወና ያመልኩባቸው ነበር።

በጥንት ዘመን የሰው ልጆች ሃይማኖት የፍጥረትን መንፈስ ሁሉ ማምለክ ነበር።

ይህም አምልኮተ ፍጥረት ይባላል።

በየጊዜው ሰዎች በምድር ላይ እየበዙ በሄዱ ቍጥር እንደዚሁም የሚያመልኳቸው መናፍስቶች ቍጥራቸው እየተፋጠነ ያድግ ጀመር።

ጥንታዊው ተረት ተራኪው ራሱን ሆን ብሎ እየነቀነቀ የፍጥረት መናፍስት ብቻ ሳይሆኑ ሌሎችም መናፍስቶች አሉ አለ።

ሰዎችም ይህን ሰምተው ጥቂት በመፍራት ደግሞም ሌሎች አሉን? ብለው ጠየቁት። ሰዎቹ እነዚህን መናፍስቶች በጣም አልወደዱዋቸውም መናፍስቶቹ ብዙ ጊዜ ችግርን ያመጡባቸው ነበር፤ ይልቁንም ጨለማ ሲሆን የሚያመጡባቸው ችግር የባሰ ነው።

ተረት ተራኪው ለጠየቁት ጥያቄ አዎን ሌሎችም መናፍስቶች አሉ ብሎ መለሰላቸው።

ሰዎቹም መኖራቸውን በምን ዐወቅህ ብለው ጠየቁት፣ ተረት ተራኪው ደኖችን እየተመለከተ ትዝ ይለኛል፤ እኔና እናቴ ሁለት እኅቶቼ ጭምር ከዕለታት አንድ ቀን በደን ውስጥ ገብተን እንጆሪ ስንለቅም በድንገት እሳት ደኑን እያቃጠለ ደረሰብን። የእሳቱም ሁኔታ በጣም የሚያስፈራ ነበር አመጣጡም ኰረብታዎቹን እየጣሰ፣ ጨካውን እየዋጠ፣ ጫካውን ሣሮች በማጭድ እንደሚታጨዱ ዐይነት ዛፎቹን በነበልባል ምላሶቹ እየላሰ ሲገረስሳቸው አይተን ግራ ስለ ገባን ማምለጫ መንገድ ለማግኘት ወዲያና ወዲህ ተመለከትን። ቍልቍለቱን ብንሮጥ ወደ እሳቱ መሄዳችን ነው ሽቅብ ብንሮጥ እሳቱ ከነፋስ የፈጠነ በመሆኑ ስለሚደርስብን በቶሎ ብለን ጕድጕድ ቄፍረን ውስጡ ገብተን ተደበቅን በኋላ አንዳች ጉዳት ሳያገኘን ወጣን። ከእንደዚህ ያለ የሚያስፈራ እሳት ያዳነን ማን ይመስላችኋል ብሎ ጠየቃቸው። ሰዎቹም እኛ አናውቅም አንተ ንገረን አሉት። እሱም ሲመልስላቸው «ከእንደዚህ ያለ አደጋ ያዳነን የቤተ ሰባችን መንፈስ ነው፤ ይህን ያደረገልን የሓባ ካባ (የቤተ ሰብ) መንፈስ ነው» አለ።

ሰዎቹም የፀሓይ መንፈስ በፀሓይ ላይ ይኖራል። የጨረቃም መንፈስ የሚኖረው በጨረቃ ላይ መሆኑን እናምናለን። ነገር ግን የቤተ ሰባችሁ መንፈስ የሚኖረው የት ነው? ብለው ጠየቁት።

ተረት ተራኪው፤ «የቤተ ሰባችን መንፈስ የሚኖረው በእንቁራሪት ውስጥ ነው፤ ይህም እንቁራሪት እንደ ሌሎቹ ያለ አይደለም እንቁራሪቱ የሚያክለው እዚያ ማዶ እንዳለው ኮረብታ ነው፤ ዐይኑ አንድ ነው፤ ራሱ ግን በሞላው ጆሮ ብቻ ነው፤ ከግንባሩ እያደገ የሚወጣ አንድ የወርቅ ቀንድ አለው። እንቁራሪቱንም ያየነው በዚያን ጊዜ እሳቱ ሊበላን ሲያጣድፈን ሳለ ነው» አለ።

ሰዎቹም ይህን ሰምተው ራሳቸው ሆኖ «እውነት ነው አላያችሁም» ካለ በኋላ «እንቁራሪቱ ምን እንደሚመስል እንድታውቁ ወዳጄ ናንደዋንዳ የቤተ ሰባችንን መንፈስ ምስል ሠርቶ አሁን ያሳያችኋል» አለ።

ናንደዋንዳ ተረት ተራኪው በነገረው ዐይነት የእንቁራሪቱን የድንጋይ ምስል ሠርቶ ቀንዱን በወርቅ ቀለም ቀባው።

ሰዎቹም የተረት ተራኪው ቤተ ሰብ የሚጠብቀው መንፈስ ካለው እኛም በውነቱ የዚሁኑ ዐይነት ሊኖረን ይገባልና ሲሉ ክርክር አደረጉ።

ከዚህ በኋላ ለቤተ ሰቦቻቸው መንፈስ ምስሎች መሥራት ጀመሩ። ብዙም ሳይቄይ በብዙ ሺሕ የሚቄጠሩ ምስሎች ተሠሩ። ስምሎቹ ትንሽና ትልቅ የሆኑ ከዕንጨት ከሸክላ፣ ከድንጋይ የተሠሩ ናቸው። ምስልነታቸው የተኵላ የድብ የአንበሳ፣ የዘንዶ የእንቁራሪትና የዓሣ ነው። አንዳንዶቹ ግማሽ አካላቸው ዓሣ ሲሆን ግማሽ አካላቸው ንስር አንዳንዶቹም ግማሽ አካላቸው እባብ፥ ሲሆን ግማሽ አካላቸው ሳላ ነው። አንዳንዶቹ ደግሞ እንደ ላም ያሉ ናቸው። ደግሞም ሌሎቹ ብዙዎች ምስሎች በምድር የሌሉና ያልታዩ ፍጥረቶች ናቸው።

ከዚህ በኋላ ሕዝቦቹ የፍጥረቶችን መናፍስት ማምለክ ትተው ለእነዚህ ጣዖቶች ይሰግዱ ጀመር።

የጥንቶቹ አብዛኛዎቹ ሕዝቦች ከአምልኮተ ፍጥረት ወጥተው በምስልም በልዩ ልዩ ጣዖት ማምለክ ስለ ጀመሩ አምልኮተ ጣዖት በቀድሞው እምነት ቦታ ተተካ።

እነዚህ ጣዖቶች በቂ የሆነ ጸሎትና መሥዋዕት ሲደረግላቸው ሊደለሉ ስለሚቻል ለሚያመኑዋችወ ሰዎች ሁሉ በጎ ነገር ለማድረግ እንደዚሁም የአማኞቻቸውን ጠላቶች ለመጉዳት ኅይል ያላቸው መሆኑን ሕዝቦቹ አመኑ።

አንድ ሰው ከጎረቤቱ ሲጣላ ወደሚወደው ጣዖት ሂዶ የጎረቤቱ ላም ደም ደም እንድትታለብ ወይም በሌላ መንገድ ጠላቱ እንዲጐዳ ይጸልያል።

ይሁን እንጂ ጎረቤቶቹም ለራሳቸው ጣዖት ያላቸው ናቸው። ሰው ጠላቱ ጉዳት እንዲያገኘው ወደ ራሱ ጣዖት በሚጸልይበት ጊዜ የጠላቱ ጣዖት ደግሞ በበኩሉ በራሱና በቤተ ሰቡ ላይ ጉዳት እንዳያመጣበት እያሰበ ሥጋት ይይዘዋል።

ሰዎች ከጠላቶቻቸው ጋራ ሆኖ የሚዋጋቸው ክፉ መንፈስ እንዳይጐዳቸው ለመከላከል ሲሉ፣ የራሳቸውን ጣዖት ትንንሽ ምስል በአንገታቸው ላይ ማንጠልጠል ጀመሩ። ይኸውም ክታብ ወይም የድንጋይ የቀለበት ቅርጽ እይሆነ በአስማት የተቀረሰ ነገር ነው።

ይህ ክታብ በአንገታቸው ላይ እስካለ ድረስ ክፉ ነገር፣ እንደማይገኛእችው ያምኑ ነበር።

ልዩ የሆኑ አስማቶች የያዙ ሰዎች በምትሐትና በጥላ ወጊ ሰው ለመጉዳት እንደሚችሉ ያምናሉ።

አንዳንዶቹ ልዩ የሆነ የአስማት ጽሑፍ በመያዝና ትክክለኛውን የመናፍስቶችን ስም በመጥራት የወደፊቱን የዕድል በር ለመክፈትና ወደ ፊት የሚሆነውን ለማወቅ እንደሚችሉ ማመን የጀመሩም ነበሩ።

ዐዋቂዎች ነን ባዮች ይህን የመሰለ እምነት በሕዝቡ መካከል በመንዛት አብዛኛ ጊዜያቸውን አስማት በማድረግ በጥንቈላና መናፍስቶችን በመጥራት ያሳልፉ ነበር።

ሰው ሁሉ ጠላት ያለው በመሆኑ በክፉ መንፈስ ኅይል ጠላት ጠላቱን እንደሚጐዳ በማመን ሁሉም በየበኩሉ ሥጋት ያለበት ነው። ሰው በታመመ ቍጥር ጠላቱ በአስማት እንዲታመም ያደረገበት ነገር መኖሩን በማመን የሚበቀለብትን መንገድ ለማገኘት ይጥራል።

አንዳንዶች በጣም ማስተዋል ያላቸው ሰዎች በነገሩ ስላሰቡበትና የዚህ ክፉ አሳብ መነሻው መሠረቱ ጣዖት ማመለክ መሆኑን ስለ ተረዱ በጣዖት ላይ ተቃዋሚ ስብከት ለሕዝቡ ይሰብኩ ጀመር።

ከነዚህም ብልህና አስተዋይ ከሆኑት በአምልኮተ ጣዖትና በምስሎች ላይ ከሰበኩት ሰዎች መካከል አዲስ ሃይማኖት የመሠረቱ አሉ።

እነሱም የአቋቋሙት ሃይማኖት በዓለም ያሉት ሕዝቦች በየጊዜው እንደሚለዋወጡት ተለዋውጧል። ባለፈው ጊዜ የነበሩት ሕዝቦች ዛሬ እንደማይገኙ እንደዚሁም አንዳንድ ሃይማኖቶች ቀድሞ የነበሩ ዛሬ የሉም።

ዛሬ በዓለም ላይ ካሉት ሃይማኖቶች ውስጥ አንዳንዶቹ በጣም ጥንታውያን ናቸው። ከጥንታዊነታቸው የተነሣ የተጀመሩበትን ዘመን ለይተው ለማወቅ አንችልም።

አንዳንዶቹ ሃይምኖቶች ደግሞ ገና አዲስ በመሆናቸው በአሁኑ ጊዜ ያሉት ብዙ ሰዎች የተጀመሩበትን ጊዜ ማስታወስ ይችላሉ።

ብዙዎቹ ሃይማኖት የሚባለው ቃል ከጥንት ቋንቋ የመጣ ትርጓሜው ዛፍ ማለት ነው ብለው ያምናሉ። ሃይማኖት በብዙ አኳኋን እንደ ዛፍ ነው። ሃይማኖት እንደ ዛፍ ነው የሚባለው ዛፍ ከዛፍነቱ በፊት ዘር ሳለ ዘርነቱ ዛፍ እንደሆነው ዘር ሕየት አያበጅም። አንዳንዱም ገና በቡቃያነቱ ይሞታል። አንዳንዱም ትልቅ ፎቅ አክሎ የለመለሙ ቅርንጫፎች አብጅቶ በጣም ያደገ ይሆናል።

አንዳንድ ሃይማኖት ገና መብቀል ሲጀምር አንዳንዱ ደግሞ ሙሉ ሆኖ አድጎ ይታያል። ይሁን እንጂ ሃይማኖት ሁሉ አንዱ ካንዱ የተዛመደ ነው።

ዛሬ በዓለም ላይ ተከታይ ያለው ከሁሉ ጥንታዊና ታላቅ የሆነ ተከታዮቹም ቍጥራቸው የሚበዛ የሕንድ ሕዝብ ሃይማኖት ነው።

ይህ መጽሐፍ የተጀመረው በዚህ ሃይማኖት መለወጥና መሻሻል ምክንያት ነው።

**አንደኛ መጽሐፍ።**

**የሕንድ ሃይማኖቶች፥**

**አንደኛ ክፍል።**

**ቡዲዝም።**

**የብርሃናዊ ሃይማኖት።**

ቡዳ ከደግ ነገር ደግ ይወጣል።

ከክፉም ክፉ ይወጣል።

ይህ እውነተኛ የሕይወት ሕግ ነው ብሏል።

ይህ ሃይማኖት የተመሠረተው እ. ኤ. አ. ከክርስቶስ ልደት ፮፻ ዓመት በፊት ነው።

መሥራቹ ሲዳርሳ ጋውታማ በኋላም ስሙ ቡዳ የተባለው ነው (ትርጓሜውም ብርሃናዊ ማለት ነው)። ከክርስቶስ ልደት በፊት እ. ኤ. አ ከ፭፻፷፫ - ፬፻፹፫ ነበረ።

ስፍራው ሕንድ አገር፤

የተቀደሱ መጽሕፎች፣ ትሪፒታካ (ሦስት የዕውቀት ቅርጫቶች) ይባላሉ እነዚህ ትሪፓታካዎች ስበክት የቤተ፣ ክህነት ሥነ ሥርዐትና የቡዳ ትምህርት የሚገኙባቸው ናቸው።

የትሪፒታካዎች መጽሐፎች በተቀደሱት በቡዳ መጽሐፎች ላይ ተጨማሪ ሲሆኑ የእነሱን ዝርዝር ማውጣት እንኳ ብዙ ገጽ የሚፈጅ ነው።

የምእመናኑ ብዛት፦ ከ፻፶ ሚሊዮን እስከ ፭፻፳ ሚሊዮን ይደርሳል። የቡዳ ወገኖች ቍጥር መድቦ ለማወቅ ችግር የሚሆንበት ምክንያት ብዙዎቹ ኰንፊስያንና ታዮይስት በመሆናቸው ሁለት ጊዜና ሦስት ጊዜ ድጋሚ ስለሚቄጠሩ ነው።

የተነዙበት አገር፦ አብዛኛዎቹ ቡዲስቶች ያሉት በቺና በጃፓን በሴሎና በሴላንድ በበርማ፥ በሕድን ቻይና በኮሪያና በመንጐሊያ ነው። በዓለም ሁሉ በየስፍራው ጥቂቶች ቡዲስቶች አይታጡም። ሕንድ ቡዲዝም የተባለው ሃይማኖት የመነጨበት አገር ሲሆን በውስጡ የሚገኙት በጣም ጥቂቶች ናቸው።

ቡዲስቶች በዩናትይትድ እስቴትስ ፻፷፭ ሺ ያህል ይሆናሉ።

ወገኖች፦ ቡዲስቶች ሐናያና ማሐያና በሚባሉ የእምነት ወገኖች ተከፍለዋል። ይኸውም በኦርቶዶክስና በሌላ ፕሮትስታንትን፣ የመሰለ ሃይማኖት መካከል እንዳለው የወገን ልዩነት ዐይነት ነው።

በቲቤት አገር፥ ሳማኒዚም ወደ ተባለው ሃያምኖት ተለውጥዋል። በችናና በጃፓን ደግሞ ኮንፊስያኒዝም ታዮይዝምና ሸንቶይዝም ከተባሉት ሃይማኖቶችጋር ተቀላቅሏል።

**ቡዲዝም።**

**ብርሃናዊ ሃይማኖቶች።**

፩ኛ በሳካያዎች አገር አንድ የንጉሥ ልጅ ተወልዶ ነበር።

በአለፈው ፪ሺ፭፻ ዘመን ሳካያ የተባሉ የሕንድ ጐሣዎች ገዢያቸው ንጉሥ ሱዶዳና ጋውታማ ይባል የነበረ በሕንድ አገር በሒማሊያ ተራራዎች ግርጌ ጋንጂስ በተባሉት ሜዳዎች ላይ ይኖሩ ነበር።

ንጉሡ ሱዶዳና በካፒላ ቪታ ቤተ መንግሥት ሲኖር ባለጸጋና ባለጤና ከመሆኑም በላይ ዜጎቹ ይወዱት ነበር፤ ነገር ግን ንጉሡ፥ ልጅ ስላልነበረው በዚህ ሁሉ ደስ አይለውም ነበር።

ስለዚህ ንጉሡ በዚያን ዘመን ሕንዶች ለሚያመልኳቸው ብዙ አማልክቶች መሥዋዕት እየሠዋ ብዙ መብዐ በየጊዜው ይሰጥ ነበር ሕዝቦቹ የሚያምኑባቸውን የተቀደሱ መጻሕፍቶች በማንበብ ብዙ ሰዓት ሲያሳልፍ በየቀኑ ልመናው እርሱ ከሞተ በኋላ ሕዝቡን ሊገዛ የሚችል ልጅ ለማግኘት ነበር።

ንጉሡ ዕድሜው አምሳ ዓመት በሆነ ጊዜ እትጌይቱ ማያ ወንድ ልጅ ወለደች፣ ስሙም ልዑል ሲዳርሳ ጋውታማ ተባለ።

የልጁ መወለድ በሳካያዎች ትንሽ መንግሥት ውስጥ በተሰማ ጊዜ ሕዝቦቹ ንጉሡንና እቴጌይቱን እንኳን ደስ ያላችሁ ለማለት ከያገሩ መጥተው ነበር።

አዲስ ለተወለደው ሕፃን ልጅ መንሻ ይዘው በእግር በፈረስና በዝኆን መጥተው ነበር።

ከጐብኝዎቹ መካከል ቅዱሳን የሆኑ ሰባት ሰዎች ከሒማሊያ ተራራ ወደ ቤተ መንግሥቱ መጥተው ነበር፤ የተወለደውን ሕፃን ልዑል ሲዳርሳን ባዩ ጊዜ ሰባቱ ቅዱሳን ሰዎች በአንድ ቃል ይህነን የመሰለ የሚያምር ሕፃን ከዚህ በፊት፥ ተወልዶ አያውቅም እያሉ ሕፃኑን መላልሶ በማየት ታላቅ ሰው ሆኖ የሚያድግ ነው ሲሉ ተናገሩ።

ንጉሡ ሱዶሳና በኵራት መንፈስ ስለ ልጄ ወደ ፊት የሚፈጸም ነገር የምትነግሩኝ አላችሁን ብሎ ጠየቀ።

ሰባቱም ቅዱሳን ሰዎች ሲመልሱለት ዓለማዊ ሕይወት የፈረለገ እንደ ሆነ የዓለም ንጉሥ ይሆናል አሉት።

ንጉሡ ሱዶዳናም በእነዚህ ቅዱሳን ሰዎች የልጁ የወደ ፊት ዕድል በመነገሩ፥ ለአማልክቶች መሥዋዕት በብዙ እንዲቀርብ፣ ለደኾችም ብዙ ምጽዋት እንዲሰጥና በዓሉም በቤተ መንግሥቱ ውስጥ እንደ ገና ሰባት ቀን እንዲከበር አዘዘ።

**፪ኛ የወንድማማች ልጆ ጠብ**

ዐልጋ ወራሽ ልዑል ሲዳርሳ ገና ወጣት ልጅ ሳለ ከአጐቶቹ አንዱ ዝኆን መገራትን አስተምሮት ነበር።

አንደኛው አጐቱ ደግሞ ቀስት አወራወርን፣ ሲያስተምረው አባቱ አውሬ የሆኑ ፈረሶች መገራት አስተምሮት ነበር።

ይህ ወጣት ዐልጋ ወራሽ አብዛኛውን ጊዜ በአባቱ የሩዝ፣ እርሻ መሓል ወይም በማንጐ ጫካና ይህን በመሳሰለ የዛፍ ቦታ፥ ውስጥ ፈረስ ይጋልብ ነበር።

አለበለዚያም በምሽት ጊዜ ወደ ወንዝ ዳርቻ ሂዶ በሩቅ፥ ሆኖ ነረዶ ተራራዎችን ሸፍኖ ሲያንጸባርቅ ይመለከታል።

አብዛኛውን ጊዜ በዕድሜ እኩዮቹ ከሆኑት ከአጐቱ ወይም ከአክስቱ ልጆች ጋራ ይጫወታል። ከነዚህም አንዱ ናንዳ ከሚባል ጋራ መጫወት ይወድ ነበር። ዴቫዳስ ከሚባለው ጋራ ግን መጫወት አይፈቅድም፣ ምክንያቱም ሁል ጊዜ ስለሚዝበትና ሰላማዊ ጨዋታ አብሮት ስለማይጫወት ነው።

አንድ ጊዜ ልዑል ሲድሐርሳና ዴቫዳሳ ቀስት ይዘው ወደ ጫካ ሄደው ሳለ ዴቫዳሳ ካንተና ከኔ ማነኛችን ቀስት እብትክክል እንወረውራለን ስላለው ሁለቱም ተፎካክረው አንድ አነስተኛ ነጭ ቀርቀህ ባንድ ጥቍር ዛፍ ፊት ለፊት በመሬት ላይ ተክለው አቁመው ሓያ እርምጃ የሚሆን ርቀው ሄዱ።

ከዚህ በኋላ ሲዳርሳ ይህንን ቀርቀሀ ማን ወግቶ እንደሚያሠነጥቀው ይታያል አለ።

ዴቫዳሳም ይህን ጊዜ እኔ ነኝ የምችል ሲል በኀይለ ቃል ተናገረ።

ሲዳርሳም ሲመልስ እንግዲያውስ በል አንተ አስቀድመህ ጀምር አለው፤ ይህን ጊዜ ዴቫዳሳ ቀስቱን ከደገነ በኋላ በማነጣጠር ለቆ ቢተወው የተበጀውን ምክልት ሳይወጋ በምልክቱ ጐን ላይ ተሰካ፣ ዴቫዳሳ ግን ምልክቱን ለመውጋት ምንም ያህል አልቀረኝም ሲል ደስታውን ገለጸ።

ሲዳሐርሳ በቀስት አነጣጥሮ መውጋትን ያስተምረው የነበረው አጐቱ ዘወትር ይናገር የነእብረውን ቃል ጥቂት የቀረው ነገር በቂ ሊሆን አይችልም ሲል መለሰለት። ዴቫዳሳ በዚህ ነገር ተናዶ ከዚህ የተሻለ ልታደርግ የምትችል ከሆነ እስቲ አሳየኝ አለው።

ወጣቱ ልዑል ቀስቱን አንሥቶ፣ በመደገኛው ላይ ደግኖ በዐይኑ አነጣጥሮ ቀስቱን በፍጥነት ቢስበው እንደ አንድ ነገር በሮ በአየር ውስጥ ድምፁን እያሰማ የቀርቀሀውን ይላማ በትክክል አድርጎ መሓል ለመሓል ጠልቆ ገባ።

ዴቫዳሳ ይህን ባየ ጊዜ በቅናት የኩርፊያ አነጋገር ከዚህ በተሻለ አኳኋን ወርውሬ መውጋት እችላለሁ ይኸውም ቀስቴን ወርውሬ ቀርቀሀው ላይ የተሰካውን ቀስትህን ሁለት ላይ በመሠንጠቅ ነው ካለ በኋላ ወሲያው ቀስቱን አነጣጥሮ በፍጥነት ሰዶ ቢተወው ቀስቱ የሲደርሳን የሲደርሳን ቀስት በመውጋት ፈንታ በዛፉ ቅርንጫፎች በኩል አልፎ የምትበረውን የርግብ ክፍን ወጋ። ርግቢቱ በደረሰባት ድንገተኛ ነገር ደንግጦ ወደቀች። ሲደርስ ከወደቀችበት ቦታ ሊያነሣት ሩጦ ሲሄድ በጣም አለመጐዳቷን አይቶ ደስ አለውና በጁ ሰንወቷን አሙቆ ከደባበሳት በኋላ ነጻ ለቀቃት።

ዴቫዳሳም በነጻ መለቀቋን አይቶ ርግቢቱ የኔ ናት ልትለቃት አይገባህም ገንዘብነቷ የኔ ናት ናት እንጂ ያንተ አይደለችም፣ መትቼ የጣልኳትም እኔ ነኝ እንጂ አንተ አይደለህም ሲል በቍጣ ተናገረ።

እሱም ሲመልስ እውነት ነው ልትገላት ጥቂት ቀርቶህ ነበር እኔ ግን አዳንኳት ስለዚህ በእውነቱ የኔ ነች እንጂ ያንተ አይደለችም በመባባል በጣም ተጣሉ። ልዑል ሲዳርሳ ግን በደል የሌሉበትን ፍጡር የሚገል ባለመብት መሆን አይገባውም ከሞት ያዳናት ግን ባለመብት መሆን አይገባውም ከሞት ያዳናት ግን ባለመብት መሆን ይችላል ሲል አጥብቀው ስለ ተከራከሩ ዴቫዳሳ በጣም ተቄጥቶ ከአጠገቡ ሄደ። ከዚህ በኋላ እንኳ ብዙ ዓመት ቄይቶ ልዑል ሲዳርሳ ርግቢቱን ነጻ በለቀቀበት ምክንያት ዴቫዳሳ ቂሙን ባለምርሳቱ አኩርፎ ሳይታረቁ ይኖሩ ነበር።

**፫ኛ ልዑል ሲዳርሳ፥ የቀደሰ ክር (ማተብ) ስለ ማሰሩ።**

ልዑል ሲዳርሳ ዕድሜው ፲፪ ዓመት በሆነ ጊዜ በቤተ መንግሥቱ ትልቅ በዓል ሆኖ ብዙ ሰዎች ለበዓሉ ተጠርተው ነበር፤ እርሱም በዚህ ዕድሜው የደገኛው ሒንዱ ልጅ እንደ መሆኑ መጠን ለእምነቱ ማረጋገጫ ምልክት የሚሆን የተቀደሰ ክር ማሰር ነበረበት። ለበዓሉ በተጠሩት እንግዶች ፊት በሱ ዕድሜ ያሉት ልጆች እንደሚያደርጉት ሁሉ የተቀደሰውን ማተብ ሲያስር የአባቱን ሃይማኖት በመያዝ ቅዱሳት መጻሕፍትን አጥብቆ እንደሚማር የመሐላውን ሥነ ሥርዐት እምፈጸም አለበት።

ልጁ ይህን የተቀደሰ ማተብ አስሮ ስለ ሃያምኖቱ በማለ ጊዜ ሕንዶች እንደ ገና መወለዱን ስለሚያምኑ ከዚህ በኋላ ሁለተኛ ጊዜ የተወለደ ሒንዱ ብለው ይጠሩታል።

ሲዳርሳ የንጉሥ ልጅ ከመሆኑም በላይ ሁለተኛ ጊዜ የተወለደ ሒንዱ በመሆኑ ትምህርት እንዲያገኝ በሣኪያ መንግሥት ውስጥ ወደሚገኙት በጣም ወደ ታውቁትና ሊቅ ወደ ሆኑት ካህናት ተላከ። በዚያን ዘመን የትልቅ ወገን ዘር የሆኑት ልጆች የሚማሩት ድርሰት ሰዋሰው ሒሳብ፣ አስተሮኖሚና ሌላም ዐይነት ትምህርት ነበር። ይሁን እንጂ አብዛኛውን ጊዜ የሚማሩት የሃይማኖት ትምህርት ነው።

የሃያምኖት መማሪያ መጻሕፍቶቻቸው ቬዳዎች ተብሎ የሚጠሩት ቅዱሳት መጻሕፍት ናቸው። እነዚህም በአንድ መጽሕፍ ስም የሚጠሩት መጻሕፍቶች በጣም ከፍ ከፍ ያሉ ናቸው። አብዛኛውም ጽሑፋቸው በግጥም ነው።

ከቬዳዎች ሌላ ቅዱሳት የሆኑት መጻሕፍቶች የሚተረጕሙ ብዙ መጻሕፍቶች አሉ፣ ከነዚህም ውስጥ አንዳንዶቹን ለማስተዋል በጣም ችግር ነው።

ልዑል ሲዳርሳ እነዚህን ሁሉ መጻሕፍቶች ለመማር ከመጀመሩ በፊት አዲስ ቋንቋ መማር ነበረበት፤ ምክንያቱም የሒንዱ ቅዱሳት መጻሕፍት የተጻፉት ሕዝቡ በሚናገረው ቋንቋ ሳይሆን ሳንስክሪት በተባለው በጣም ጥንታዊ በሆነ ቋንቋ ስለ ነበረ ነው።

ልዑል ሲዳርሳ ሳንስክሪት ማንበብና ማስተዋል በቻለ ጊዜ ካህናት የሆኑት አስተማሪዎቹ ሒንዱዚም የተባለውን ሃይማኖት የሚያስተምሩትን ቅዱሳት መጻሕፍትን ያስጠኑት ጀመር።

**፬ኛ፣ ሒንዱዚም የተባለ ሃይማኖት።**

የሒንዱዙም ጸሎተ ሃይማኖት ብርሃማን ወይም የዓለም ነፍስ የተባለ መጀመሪያና መጨረሻ የሌለው አንድ የዓለም መንፈስ አለ ብሎ ማመን ነው። ይህ የዓለም መንፈስ ትሪሙትሪ (ማለት ሦስት በአንድ አምላክ) ተብሎ ይጠራል በዚህ ስም ታውቆ የሚጠራበት ምክንያት፣

፩ኛ፤ ብርሃማ ፈጣሪ፣

፪ኛ፤ ቪሽኑ ጠባቂ፣

፫ኛ፤ ሽቫ አጥፊ በመባሉ ነው።

ሒንዱ እንደሚያምኑት ብርሃማ የመጀመሪያውን ሰው ማኑ የተባለውን በኋላም የመጀመሪያዋን ሴት ሻታራፓ የተባለችውን ፈጠረ።

ከነዚህ ከሁለቱ የሰው ዘር ሁሉ ተገኘ ምንም እንኳ የዓለም ሰዎች የተገኙት ከማኑ ቢሆኑም በዓለም ያሉት ሰዎች ሁሉ እኩል አይደሉም። ከመጀመሪያው አራት ልዩ የሆኑ ሰዎች ነበሩ፣ አራቱም ልዩ የሆኑ ሰዎች ካንድ ከማኑ የተገኙት ቀጥሎ እንዳለው ነው።

ከማኑ ራስ በጣም የተሻሉትና በሕንድ ያሉት ቅዱሳን የሆኑት ብርሃሚ የተባሉት ካህናት ተገኝተዋል።

ከማኑ እጆች የተገኙት ሁለተኛ ደረጃ የሆኑ የተሻሉ ሰዎች ንጉሦችና ጦረኞች ናቸው።

ከማኑ ጭን በዓለም ውስጥ የእጅ ጥበብ ዕውቀት ያላቸው ተገኙ።

ከማኑ እግር የተገኙት የቀሩት ዝቅተኞች የሆኑ ሰዎች ናቸው።

ብርሃማ ፈጣሪ አራት የሆኑ ልዩ ክፍል ግማሾቹን ደግሞ የከፉ አድርጎ የፈጠረው በዚህ ዐይነት ነው ሲሉ ካህናቱ ተርጕመው ይናገራሉ።

እነዚህም ልዩ ሕዝቦች ልዩ ዘሮች ተብለው ይጠራሉ።

ከከፍተኛ ዘር የሚወለደው በሕይወቱ ዘመን መልካም ዕድል ይኖረዋል፤ የሃይማኖት ካህናትና መምህራን መሆን የሚችሉ ከከፍተኛ ዘር የሆኑት ብቻ ናቸው ከዝቅተኛ ዘር የሚወለዱት ግን ካህንነት ወይም ገዥነት ወይም ማናቸውንም ዐይነት በመወለዱ መጠን ከፍ ያለ ዕድል ሊያገኝ ይችላል። ከዝቅተኛ ዘር ሲወለድ፣ ደግሞ በዚያው መጠን ዕድሉ ያነሰ ይሆናል።

ከጊዜው ብዛት አራቱ ዝርያዎች በበዙ ወገን ተከፈሉ። ይኸውም በሕንድ አገር በሺ የሚቄጠሩ ዝርያዎች እስከ መሆን ደረሱ።

ከዝቅተኛ ዘር የሆነ ሰው በጣም ደግና በጣም ብልኅ እንዲሁም ጀግና የሆነ እንደ ሆነ ከከፍተኛ ዘር የሆኑት ሰዎች ያላቸውን ዕድል ዐይነት ማግኘት አይችልምን ብለው ከሰዎች ዘንድ ለቀረበው ጥያቄ ካህናቱ ሲመልሱ አንድ ሰው ከዝቅተኛ ዘር አንድ ጊዜ ከተወለደ የከፍተኞችን ዕድል ለማግኘት አይችልም ስላሉ አንዳንድ ሰዎች እንግዲያውስ ደግ መሆን ምንም አይጠቅምም በማለት ተስፋ የቄረጡም አሉ።

ካህናቱ ባንድ በኩል ደግሞ ተስፋ ሲሰጡ፣ በዚህ ባላችሁበት ሕይወት ደግ ብትሆኑ በሚመጣው ሕይወት የተሻለ እንገር ይሆንላችኋል፣ በማለታቸው ሕዝቡ የሚመጣው ሕይወት የትኛው ይሆን ሲሉ ጠይቀዋል።

ካህናቱ ለተደረገላቸው ጥያቄ መልስ በመስጠት ሲያስረዱ ሕይወት ያለው ፍጥረት ሁሉ ነፍስ ያለበት ስለ ሆነ የዚህም ነፍስ መገኛው የዓለም ነፍስ ከሆነው ከብርሃማን ነው ብለዋል። ብርሃማን ከቶ የማይሞት በመሆኑ ሕይወት ያለው ፍጥረት የነፍስ መገኛው ከዓለም ነፍስ ስለ ሆነ የማይሞት ነው በማለታቸው ሰው በሞተ ጊዜ ነፍሱ ከሥጋው ተለይታ ወዲያው አዲስ በሚወለደው ሕፃን ሰውነት ውስጥ ትገባለች ሲሉ ተናግረዋል።

ሰው ደገኛ ሕይወት ቢኖር እንደ ገና ከፍተኛ ዘር ሆኖ ይወለዳል። ክፉ በመሥራት ቢኖር ግን እንደ ገና የሚወለደው ዝቅተኛ ዘር በመሆን ነው ለተባለው አንዳንድ ሰዎች ሲጠይቁ አንድ ሰው በሚቀጥለው ሕይወት ሁሉ ክፉ ሕይወት የሚኖር ቢሆን ምን ይሆናል ስለሚሉ እንደዚህ ያለው ሰው በየጊዜው ዝቅተኛ ዘር እየሆነ ይወለዳል። ከቶውንም በሽተኛ በመሆን በሕይወቱ ዘመን ሁሉ ስለሚሠቃይ ላደረገው የክፋት ሥራ ቅጣት ይሆንበታል ወይም እንደ እንስሳ ዱድማ ሆኖ ይወለዳል፤ በጣም ክፉ የሆነ ሰው ደግሞ ዝኆን ሆኖ ይወለዳል። ክፉ ዝኆን የሆነ እንደ ሆነ ደግሞ ከሞተ በኋላ ውሻ ሆኖ እንደ ገና ይወለዳል። ክፉ ውሻ ቢሆን ዝቅተኛ ፍጥረት በመሆን ቁንጫ ወይም ትንኝ ሆኖ ይወለዳል። ሰው በሞተ ጊዜ ነፍሱ በሌላ ሰውነት ትዘዋወራለች በማለት ሰዎች የሚያምኑት እምነት ነፍስ ባዲስ ሰውነት እንደ ገና በየጊዜው ትወለዳለች ብሎ ማመን ነው።

የደጋግ ሰዎች ነፍስ ወደ ከፍተኛ ዘር የምትገባበት ምክንያት ምን ይሆን ሲሉ ሕዝቦቹ ባደረጉት ጥያቄ ካህናቱ ሲመልሱ ደግ መልካም ዋጋ፣ ደግሞ ቅጣቱን ማግኘት እንደሚገባው ለዚህ የቆመ የሕይወት ሕግ አለ ሕጉም ካርማ ይባላል፤ ትርጉሙም የምግባር ሕግ ማለት ነው። ስለዚህ ደግ የሠራ ለመልካም ሥራው ዋጋ በሚቀጥለው ሕይወቱ ያገኛል ክፉ የሰራም ቀጥሎ በሚገጥመው ሕይወቱ ቅጣቱን ይቀበላል ካርማ ማለትም ይህ ነው ሲሉ አስረድተዋል።

ሕዝቦቹም ደግ የሰራ መሸለም ይገባዋል ክፉ የሠራም መቀጣት አለበት ሲሉ ተገቢ አሳብ መሆኑን አመኑ። ስለዚህ የምግባር ሕግ ካርማ የተባለው መኖር እንደሚገባው ለመረዳት ቻሉ።

ይሁን እንጂ ሰው ካንድ የሕይወት ኑሮ በኋላ በሚቀጥለው በያንዳንዱ ሕይወታዊ ዘመን ሁሉ ደግ በመሥራት የዘለቀ እንደሆነስ? ቢባል ካህናቱ የሰጡትን መልስ ዋጋውን ያገኛል ከማለታቸውም በላይ በጣም ከዝቅተኛ ዝርያ የሆነ ሰው ደግ በመሥራት የዘለቀ እንደሆነስ? ቢባል ካህናቱ የሰጡት መልስ ዋጋውን ያገኛል ከማለታቸውም በላይ በጣም ከዝቅተኛ ዝርያ የሆነ ሰው ደግ በመሥራት የኖረ እንደ ሆነ በሚቀጥለው ጊዜ ከፍተኛ ዘር ሆኖ ይወለዳል።

እንደዚሁ ደግሞ በደግ ሥራው የዘለቀ እንደ ሆነ ምን ይሆናል ቢባል፣ ከፍ ከፍ እያለ ብርሃሚን (ቄስ) እስከ መሆን ይደርሳል ሲሉ ካህናቱ ለጥያቄው መልስ ሰጥተዋል።

ቄስ ከሆነም በኋላ ደግ ሥራውን የቀጠለ እንደ ሆነ ምን ሆኖ ይወለዳል ተብለው ቢጠየቁ ካህናቱ የሰጡት መልስ የመጨረሻ ሕይወት ይሆናል እንጂ ተመልሶ መወለድ የለም ብለዋል። ሆኖም ያች ነፍስ እስከ መጨረሻው ደግ ሥራ ከመሥራት ያላቋረጠች ፍጻሜዋ ምን ይሆን ቢባል የፍጥረት ነፍስ ሁሉ የተገኘው ከብራሃማን (የዓለም ነፍስ) መሆኑን አስቀድመን የገለጽን መሆናችንን ታስታውሱታላችሁን? ነፍስ የዚህን ዓለም ኑሮ በጨረሰች ጊዜ የዓለም ነፍስ ወደ ሆነው ተመልሳ ከብርሃማን ጋራ አንድ ትሆናለች፣ ይህም ኒርቫና ይባላል። ነፍስ ተስፋ የምታደርገው ከሁሉ የበለጠ ደስታ ይህ ነው። ስለዚህ ሁላችሁም ክፉ ሳታደርጉ ደግ በመሥራት የኖራችሁ እንደ ሆነ ከዓለም ነፍስ ሳታደርጉ ደግ በመሥራት የኖራችሁ እንደ ሆነ ከዓለም ነፍስ ጋራ አንድ በመሆን ኒርቫና ውስጥ ለመግባት ባለተፋዎች ትሆናላችሁ ሲሉ ካህናቱ ከሕዝቡ ለተደረገላቸው ጥያቄ መልስ ሰጥተዋል።

ይህም ሁሉ ትምህርት ዓለም ከብርሃማን እንዴት እንደ ተፈጠረ የሰውም ዘር ከመጀመሪያው ሰው ከማኑ እንዴት እንደ ተገኘና የዘር ደረጃ ልዩነት የነፍስ ተመላልሶ መወለድ የካርማና የኒርቫና ነገር በመጻሕፍት ተጽፈው ይገኛሉ። በነዚህም መጻሕፍት ውስጥ የሒንዱ አማልክት ስምና ለነሱ መወደሻ የሚሆነው ዝማሬ ሁሉ ተጽፎባቸዋል። ከነዚህም መጻሕፍት በኋላ እነዚህን እምነቶች የሚያፍታቱና በሒንዱ ሃይማኖት ደገኛ ሕይወት እንዴት አድርጎ መኖር እንደሚገባ የሚገልጹ ብዛታቸው እጅግ የሆነ መጻሕፍቶች ተጽፈዋል።

ልጆች ዐሥራ ሁለት ዓመት ዕድሜ ሲሞላቸው በተረጋገጠ እምነት የተቀደሰውን ክር (ማተብ) ሲያስሩ የሃይማኖታቸውን ቅዱሳት መጻሕፍት ሁሉ መማር ይጀምራሉ።

ልዑል ሲዳርሳም የሃይማኖት ትምህርት ሒንዱዚምን ካህናቱ አስተምረውት ነበር፤ እሱም ይህነኑ በማጥናት ከአስተማሪዎች ጋራ አራት ዓመት አሳልፏል። በዐሥራ ስድስት ዓመት ዕድሜው ወደ ቤተ መንግሥቱ ሲመለስ በሳኪያ መንግሥት በሳኪያ መንግሥት ውስጥ የሒንዱን ሃይማኖት በመማር ሊቅ እንደ ሆኑት ሁሉ በትምህርቱ ዐዋቂ ሊቅ ሆነ።

**፭ኛ፣ አራት የታዩ ነገሮች።**

ልዑል ሲዳርሳ በተወለደበት ቀን ወደ ፊት የሚያገባት ሚስቱ ልዕልት ዮሶዳራ በዚያው ቀን እንደትምወለድ ካንድ ባለታሪክ ይነገር ነበር።

ልዑል ሲዳርሳ ዐሥራ ስድስት ዓመት ስለሆነውና በትምህርቱም ስለ በሰለ፣ እንዲሁም ልዕልት ዮሶዳራ ዐሥራ ስድስት ዓመት ሆኖዋት በጣም ውብ በመሆኗ ለኈልቱም ለመጋባት በቁ።

ንጉሡም ሱዶዳና ለልጁና ለልጁ ሚስት ሦስት የሚያማምሩ ቤቶች ብዙ አገልጋዮችና ሌላ የሚያስፈልጋቸውን ነገር ሁሉ ጨምሮ ሰጣቸው።

ልዑል ሲዳርሳና ልዕልቲቱ ዐሥር ዓመት በላይ አብረው በታላቅ ደስታ ኖሩ።

ልዑል ዐልጋ ወራሹ አደን ማደን በጣም ስለሚወድ ሁል ጊዜ የክብር ዘብ ወታደር ከሆነው ከቻና ጋራ አንድነት ወደ አደን ይሄድ ነበር።

ከዕለታት አንድ ቀን ዐልጋ ወራሹ ከአደን ተመልሶ ሲመጣ በመንገድ ላይ አንድ ሰውነቱ አልቆ ቆዳውና ዐጥንቱ አንድ ላይ ተጣብቆ በመሬት ላይ ተኝቶ ሲሠቃይ አገኘው። ዐልጋ ወራሹም የተከተለውን የክብር ዘብ ወታደር ቻናን ይህ ሰው ምን አግኝቶታል ሲል ጠየቀው። የክብር ዘቡም ወታደር ልዑል ሆይ ይህ ሰው የታመመና በትልቅ ሥቃይ ውስጥ ያለ ነው ሲል መለሰለት።

ዐልጋ ወራሹም ይሁን እንጂ ለምን ታመመ አለ።

ወታደሩም ሲመልስ ልዑል ሆይ የሕይወት ጐዳና ማለት ይህ ነው። ሰው ሁሉ መታመም ግዴታው ነው ሲል መለሰለት።

ከዚህ በኋላ ዐልጋ ወራሹ አልጠየቀውም በነገሩ በጣም አዘነ እንጂ።

በሁለተኛው ቀን ደግሞ ዐልጋ ወራሹና ቻና ሲሄዱ፣ ያረጀ ወገቡ እንደ ደጋን የጐበጠ ሰው አገኙ። የሰውዬውም ራስ ሁል ጊዜ ይንዘፈዘፍ ነበር እጆቹም ነፋስ እንደሚያወዛውዛቸው የዘንባባ ቅጠሎች ይንቀጠቀጡ ነበር። ከቶውንም በሁለት ምርኵዝ ድጋፍ ሲሄድ ከፍ ባለ ችግር ይራመድ ነበር።

ዐልጋ ወራሹም ይህን አይቶ ይህ ሰው ምን አግኝቶታል፤ ይህም ሰው ደግሞ በበሽታ ሕመም ይሠቃያልን ብሎ ቻናን ጠየቀው።

ቻናም አይደለም፤ ልዑል ጌታዬ ሆይ! ይህ ሰው አርጅቷል፤ የእርጅናም ሁኔታ እንደዚህ ነው ሲል መለሰለት።

አሁን ደግሞ አልጋ ወራሹ በጣም ኀዘን ተሰምቶት ወደ ቤቱ ተመለሰ።

በሦስተኛው ቀን ደግሞ ልዑል ሲዳርሳና ቻና አብረው ወጥተው ሲሄዱ ሰው ሞቶ ሬሳው በብዙ ሰዎች ታጅቦ ሲሄድ አዩ። ይህንንም ሬሳ ሊያቃጥሉት ሲወስዱትና የሟች ሚስትና ልጆች እየተከተሉ መሪር ልቅሶ ሲያለቅሱ ተመለከቱ።

ዐልጋ ወራሹ ይህን በማየቱ ተደንቆ ይህ ነገር ምንድነው? ብሎ ጠየቀ። ቻናም ልዑል ጌታዬ ሆይ የሰው ሁሉ መንገድ ይህ ነው ንጉሥ ወይም ድኻ ቢሆን ሞት በሁሉ ላይ የሚመጣው በዚህ ዓይነት ነው ብሎ መለሰልት።

ዐልጋ ወራሹ በዚያን ቀን ወደ ቤቱ ሲመለስ ልዕልቲቱ በአዳራሹ ታላቅ ግብር አዘጅታ የሠለጠኑ ልጃገረዶች ሊደንሱና ሊዘፍኑ ልዩ ልዩ የሙዚቃ ስልት ሊያሰሙ ተሰብስበው ነበር።

ይሁን እንጂ ዐልጋ ወራሹ በዚህ በተደገሰው ግብር ውስጥ ለመገኘት በጣም አዝኖ ነበርና ወደ እልፍኙ ገብቶ ያየውን ነገር ያሰላስል ጀመር።

ዐልጋ ወራሹ ሠላሳ ዓመት ያህል በቤተ መንግሥቱ ውስጥ ኖሮዋል፤ ብዙም የዕውቀት መጽሐፎች ተምሮዋል ነገር ግን ስለ ሕይወትና ስለ ሰው የሚያውቀው በጥቂቱ ነበር፤ አብዛኛውን ጊዜ ያሳለፈውን አደን በማደን ዓሣ፣ በማጥመድ በየጊዜው ግብር በማብላትና በመደሰት ነበር አሁን ግን በሽታ እርጅና ሞት ምን እንደ ሆነ ስላወቀ ይህንኑ በየጊዜው እያሰለሰለ ባሰበ ቍጥር የኀዘን ስሜት እየበረታበት እየበረታበት ይሄድ ጀመር።

ከዚህም የተነሣ ዐልጋ ወራሹ ሰው መታመሙ ማርጀቱና መሞቱ በሕይወቱ ኑሮ ላይ አንዳች ጕድለት ቢኖር ነው ብሎ አሰበ። ችግርና ሥቃይ ከወዴት እንደሚመጣ በመደነቅ ያወጣ ያወርድ ጀመር። በተማራቸው ቅዱሳት መጻሕፍት ውስጥ ሥቃይ እንዴት እንደ ተፈጠረ የሚገልጽ ጽሑፍ አላጋጠመውም። በግዛቱ ያሉ ሰዎች ሁሉ እንደሱና እንደ ቤተ ሰቦቹ የማይደሰቱበት ምክንያት ምን እንደ ሆነ ገረመው።

በአገሩ ያሉትን ሰዎች በማሰብ የድኾች ኑሮ ምንኛ የሚያሰቅቅ መሆኑን ለመገንዘብ ቻለ።

አብዛኞቹ ድኾች ሰዎችም ከዝቅተኞች ወገኖ ናቸው ድኾች ዝቅተኞች በመሆናቸው ወደ ቤተ መቅደስ ውስጥ ለመግባትና ቬዳዎችን ለማንበብ ወይም ከፍ ወዳሉት ወገኖች ለመቅረብ አይፈቀድላቸውም ነበር። ልዑል ሲዳርሳም እነኝህ ድኾች ሰዎች ያሉበት ሁኔታ አሰቃቂ የመከራ ኑሮ መሆኑን በሕይወቱ ዘመን ለመጀመሪያ ጊዜ ማወቁ ነበር። ደግሞም ብርሃማ የተባለው ፈጣሪ ሕዝብን በልዩ ልዩ ዝርያ በመከፋፈሉ ተደነቀ። ይህም የማይገባ ነበር መስሎ ታየው። የሆነ ሆኖ ከቅዱሳት መጻሕፍት የተማረው ማንኛውም ነገር ሁሉ ስሕተት መስሎ ተሰማው።

ዐልጋ ወራሹ በእልፍኙ ውስጥ ተቀምጦ ይህነን ነገር ሁሉ በሐሳቡ ሲያወጣ ሲያወርድ ግብሩ ከተዘጋጀበት ከአዳራሹ ውስጥ የሙዚቃና የዘፈን ድምጽ ይሰማው ነበር። ይህም ዐልጋ ወራሹን በባሰ አኳኋን ኀዘኑን አከበደበት። ምክንያቱም ደስታ የተባለው ሁሉ ለአጭር ጊዜ ብቻ መሆኑንና ሕይወትም በሞት የሚፈጸም ስለ ሆነ ነው፤ ይህኑንና ሕይወትም በሞት የሚፈጸም ስለ ሆነ ይህነና በዓለም ያለውን መከራ አጥብቆ ባሰበ ቍጥር ኀዘኑ ይበዛ ነበር።

አሁን ደግሞ በሌላ ጊዜ ከቻና ጋራ ወጥቶ ሳለ አደን ለማደን ወደ ጫካ ሳይሄድ ብዙ ሕዝብ ተሰብስቦ ወደሚገኝበት ወደ ገበያ ቦታ ሄደ። እዚያም እንደ ደረሱ ሽማግሌ መነኵሲ ወይባ ልብስ ለብሰው ምግብ ሲለምኑ አየ።

መነኵሴውም ምንም ያረጁ መስለው ቢታዩና ልብሳቸውም ያለቀ ሆኖ ምግብ ለማግኘት ቢለምኑም ፊታቸው ግን ሰላማዊና ደስተኛ መሆናቸውን ያስረዳ ነበር።

እኒህም በሺሕ ከሚቄጠሩ የሕንድ መነኵሴዎች ቤተ ሰባቸውንና ቤታቸውን ትተው ያለ ሁከት በጸጥታ ለመኖር እንችላለን ብለው አስበው በየተራራዎቹ ዋሻዎችና ደኖች ውስጥ ተሰማርተው ከሚገኙት ውስጥ አንዱ ናቸው። እነዚህም መነኵሴዎች ከተሰወሩበት ቦታ እየወጡ በየጊዜው በየከተማዎቹ ውስጥ እየገቡ ምግባቸውን ለማግኘት ይለምናሉ።

ልዑል ሲዳርሳም እንደነዚህ መነኵሴዎች ሆኜ በመኖር ጊዜዬን ሁሉ ባሳብ ባሳልፍ ምናልባት ችግርና መከራ ከወዴት እንደሚመጣ እውነቱን ለመረዳትና ሰዎችም መልካም ሕይወትን ለማግኘት ይችሉ ዘንድ እንዴት አድርገው መኖር እንደሚገባቸው ለማወቅ እችል ይሆናል ብሎ አሰበ።

ስለዚህ እውነተኛውን ነገር ካላገኘሁ ደስ ሊለኝ አይችልም አለ።

ዐልጋ ወራሽ ከዚህ በኋላ በዚህ ቦታ ቆሞ ሳለ ቤተ መንግሥቱን ቤተ ሰቡንና ሀብቱን ትቶ በዱር ውስጥ ገብቶ እንደ አንድ ምስኪን መነኵሴ ሆኖ ለመኖር ቄረጠ።

በየጊዜው ለማኞች ትልቅ ሰው ሆነው ልዑል ለመባል ሲመኙ እንሰማለን ነገር ግን ይህ በሕንድ አገር ያለ ዐልጋ ወራሽ ደግሞ የዓለምን ጥበብ መርምሮ ለማግኘት ሲል ከዐልጋ ወራሽነት ይልቅ ለማኝ ሆኖ መኖርን ሲመርጥ እነሆ እናያለን።

**፮ኛ ከታላቅ ማዕርግ መውረድ።**

ልዑል ሲዳርሳ ከታላቅ ማዕርግ ወርዶ ለማኝ መነኵሴ ለመሆን ቍርጠኛ ሐሳብ ማድረጉን ባስታወቀ ጊዜ በአባቱ በንጉሡ ላይ ከፍ ያለ ድንጋጤ ወደቀበት። ንጉሡ ሱዶዳና ከሱ በኋላ ዐልጋ ወራሹ ከቤተ መንግሥቱ ወጥቶ እንዳይሄዱ የተቻለውን ያህል አጥብቆ ለመነው። ነገር ግን ሲዳርሳ አሳቡ የተቈረጠ ስለ ሆነ ወደ አባቱ አላዘነበለም።

የዐልጋ ወራሹ ሚስት ልዕልት ዮሶዳራ በዚህን ጊዜ ወንድ ልጅ ወልዳ ነበር።

ንጉሡም ልጄ የልጁ ፍቅር ስለሚያስረው ቤቱን ጥሎ መሄድ አይችልም። ከዚህም የተነሣ ለማኝ መነኵሴ ከመሆን ይድናል ብሎ ተስፋ አልቈርጥ አለ።

ይሁን እንጂ ንጉሡ በዚህ ነገር ተሳስቶአል ምክንያቱም ሕፃኑ በተወለደ ጊዜ ሲዳርሳ የልጁ ፍቅር ሳይበረታበት ከቤቱ ኰብልሎ ካልሄደ በቀር የሕይወትን እውነተኛ ጥበብ ለማግኘት እንደማይችል በብርቱ ያሰበ መሆኑን ባለማወቁ ነው።

ሲዳርሳ አንድ ቀን ሌሊት ቻናን ጠርቶ ሩቅ መንገድ እንሄዳለንና የምወደውን ፈረሴን ጫንልኝ አለው።

ቻናም በነገሩ ተደንቆ ውድቅት ሌሊት ከሆነ በኋላ ጌታው መንገድ እንሄዳለን ማለቱ ለምን እንደሆነ ጠየቀው።

ሲዳርሳ ግን ሲመልስለት ይልቅስ በፍጥነት ተዘጋጅና እንሂድ አለው። ቻናም ትእዛዙን ለመፈጸም ተነሥቶ ሲሄድ ዐልጋ ወራሹ ልዕልቲቱ መኝታ ቤት ገባ ልዕልቲቱ አንድ እጅዋን በሕፃኑ ራስ ላይ አድርጋ ተኝታ እንቅልፍ ወስዷት አየ። ልዑል ሲዳርሳም ልዕልቲቱንና ሕፃኑን ተመልክቶ ልቡ በፍቅራቸው ተነክቶ ሳለ አልቀሰቅሳቸውም አሳብ ሆኖበት አፈራውም ሚስቱ የነቃች እንደ ሆነ እባክህ አትሂድ ብላ የምትለምነው ልመና እልቡ ውስጥ ገብቶ እንዳያስጨንቀው ነው።

ቻና በታዘዘው መሠረት ፈረሱን ጭኖ ሲመጣ ከቤተ መንግሥቱና ወጥተው በሞጋዳ መንግሥት ግዛት አቅጣጫ መንገዳቸውን አመሩ። ከካፒላቪስታ በጣም ርቀው ሳሉ ከፈረሶቻቸው ላይ ወርደው ቆሙ፤ ዐልጋ ወራሹ ቻና ዕይረዳው ራሱንና ጢሙን ተላጨ።

ቻናም ጌታው በመላጨቱ ለማኝ መነኵሴ ስለ መሰለ ያለቅስ ጀመር።

ከዚህ በኋላ ዐልጋ ወራሹም ቻናን ወደ ቤተ መንግሥቱ ተመልሰህ ሂድ እኔም ምግቤን እየለመንኩ የሕየትን እውነትን ለመማር በመሞከር መንገዴን ልቀጥል አለ።

ቻናም ይህን ነገር በመስማቱ በጣም ደንግጦ አቤት ልዑል ጌታዬ አለው።

ቻና ሆይ ከእንግዲህ ወዲህ ልዑል ጌታህ አይደለሁም የሕዝብ ገዥ መሆንም አልፈልግም ምስኪን እንድትሆኑት ጓደኞቼ በመሆን የኑሮዋቸውን ሁኔታ ማወቅና የደስታ ኑሮ ለመኖር የሚችሉበትን መንገድ ተጣጥሬ ማግኘት አለብኝ ሲል ገለጸለት።

ይህን ጊዜ ቻና አቤት ልዑል ጌታዬ እያለ ተንሰቅስቆ ያለቅስ ጀመር ልቡም በብርቱ ኀዘን ተመትቶ በዝግታ ቤተ መንግሥቱ ወደ አለበት ወደ ካፒላቪስታ ተመልሶ ሄደ፣ ሲዳርሳም ከአሽከሩ ከተሰነባበተ በኋላ በእግሩ የአዋራውን መንገድ አቄልቍሎ ይሄድ ጀመር። በመንገዱም ላይ አንድ ለማኝ ሰው አግኝቶ ለማኙን ና ብሎ ጠርቶ ልብስ ለልብስ እንለዋወጥ አለው፤ ለማኙም በዚህ ነገር ደስ ስላለው ልዑል ዐልጋ ወራሹ የሚያምረውን የወራሴ መንግሥት ልብሱን አውልቆ ለለማኙ አልብሶ ለውጡን የለማኙን ልብስ ወስዶ ለበሰ። ከዚህም በኋላ የሕይወትን ነገር ለመረዳት የሚችለብትን የዓለምን ጥበብ ለመመርመር ለማኝ ሆኖ መንገዱን ቀጠለ።

ልዑል ሲዳርሳ ጋታማ በኻያ ዘጠኝ ዓመት ዕድሜው ለማኝ ለመሆን ቤቱንና ንብረቱን ጥሎ የሄደባት ያች ሌሊት የተባረከች በመባል ከታላቅ ማዕርግ የመውረድ መታሰቢያ ሆና በታሪክ ውስጥ ትነግረናለች።

**፯ ረዥምና አድካሚ ምርመራ።**

ሲዳርሳ ሰባት ዓመት ጥበብን ለመሻት ብዙ ቦታ በመዞር ተንከራተተ የሲዳርሳ ድምፅ ልዝብ ሲሆን እንደዚሁም ደግሞ ንግግሩ ግልጽና ጥበብ የተመላ ነበር፤ የሚያገኛቸው ሰዎች ሁሉ ወዳጅ ይሆኑት ነበር።

አንድ ጊዜ ብዙ ዛፎች ባሉበት ቦታ በምናኔ ለሚገኙ መነኰሳት ንግግር ሲያደርግ ቢምቢሳራ የሞጋዳ ንጉሥ መጥቶ የሚለውን ይሰማ ነበር። ሲዳርሳ ንግግሩን እንደ ጨረሰ ንጉሡ ቢምቢሳራ ቃሎችህ ጥበብ ናቸው ስለዚህ ወደ ቤተ መንግሥቴ መጥተህ ዋና አማካሪዬ እንድትሆኑ እፈልጋለሁ አለው።

ፍላጎቴ ክብርና ሀብት ቢሆን ኖሮ በጋንጅስ መንግሥት ግዛት ንጉሥ እሆን ነበር ብሎ ሲዳርሳ ለንጉሡ መለሰለት።

ነገር ግን የምንፈልገው ፍላጎት ሀብት ወይም ክብር ሊገበየው አይችልም፤ ግላጎቴ እውነተኛውን የሕይወት ዕውቀት ለማግኘጥ ነው ብሎ ስለ ገለጸለት፣ ንጉሡ ቢምቢሳራ ይህን ጥበብ ባገኘህ ጊዜ መጥተህ እንድታስተምረኝ ቃል ግባልኝ አለው። ባገኝህ ጊዜ መጥተህ እንድታስተምረኝ ቃል ግባልኝ አለው።

ሲዳርሳም የማገኘውን ጥበብ አስተምርሃለሁ ሲል ተስፋ ሰጠው።

ከዚህ በኋላ ከዛፎቹ ውስጥ ወጥቶ ምናኔውን በመቀጠል ላይ ሳለ አላራ የተባለውን ትልቁን መምህር አገኝ።

ሲዳርሳም አላራን የዓለምን ጥበብ አስተምረኝ አለው፤ አላራ ግን ቬዳዎችን አጥና በውስጣቸው የዓለምን ጥበብ ታገኛለህ ሲል መለሰለት።

ሲዳርሳ በዚህ መልስ ስላልተሰሰተ ምናኔውን በመቀጠል ኡዳካ ወደ ተባለው ትልቅ መምህር መጥቶ የዓለምን ጥበብ አስተምረኝ ሲል ጠየቀው።

ኡዳካም እንደ መጀመሪያው መምህር ቬዳዎችን አጥናና ጥበብን ሁሉ ለማግኘት ትችላለህ አለው።

ሲዳርሳ ግን ቬዳዎች የተባሉትን ቅዱሳት መጻሕፍት በማጥናት ብዙ ዓመት አሳልፎ ሳለ ብርሃማን ሰዎች በበሽታ በእርጅናና በሞት እንዲሠቃዩ ያደረገበትን ምክንያት ከመጻሕፍቶቹ መረዳት አልቻለም ነበር።

ሲዳርሳ መምህር ኡዳካን ተለይቶ እንደ ሄደ ጥበብን ለመሻት የመነኑ አምስት መነኰሳት አገኘ ከነሱም ጋራ የጥበብን መገኛ ሲጠያየቅ ነፍሳችንን የተፈተነች ማድረግ አለብን ነፍሳችን የተፈተነች ትሆን ዘንድ መሠቅየትና ሰውነታችንን ማስራብ ይገባልና፤ ይህም የብርሃሚን ትምህርት ነው ብለው እምነታቸውን ገለጹለት።

ጥበብ የሚገኘው በእንደዚህ ያለው መንገድ ከሆነ በዚህ መንገድ እሞክራለሁ አለ።

እሱም ከነዚህ አምስት መነኰሳት ጋራ አንድነት ለመሆን አብሮዋቸው ዱር ውስጥ ገብቶ ብዙ ቀን ተቀመጠ።

ስድስቱም ሰዎች ራሳቸውን በረኃብ ቅጣት ስላሠቃዩ ሰውነታቸው ከክሳት የተነሣ እንደ ዐፅም ሆነ፣ እግሮቻቸውም ለጥቂት እርምጃ እንኳ ሊሸከሙዋቸው አልቻሉም አንድ ቀንም ሲዳርሳ ከረኃብ ጽናት የተነሣ ፈጽሞ ስለ ደከመ መነኰሳቱ የሞተ መሰላቸው። ነገር ግን ሳይሞት ስለ አንሰራራ ጥቂት ንግግር ለመናገር ችሎ ወንድሞቼ ሆይ ከአሁኑ ጀምሬ ራሴን በረኃብ ከማሠቅየት መተዌ ነው አላቸው።

እነሱም ይህን ሰምተው በእውነቱ ሲዳርሳ የእውነተኛውን ሃይማኖታዊ ሰው መንገድ ከመከተል ማቋረጡ ነው ሲሉ እርስ በርሳቸው ተነጋግረው በመሰለው መንገድ እንዲሄት ተውት።

ሲዳርሳም መብላትና መጠጣት እንደ ጀመረ ጥቂት በጥቂት ይበረታ ጀመር በበረታም ቍጥር አሳቡ ትክክል እየሆነ ሄደ። ደገኛ ሕይወት ለመኖርና ጥበብን ላማግኘት ሰዎች እንዲራቡ ያስፈልጋል የሚለውን ትምህርት ስሕተት ነው ብሎ አሰበ። የዚህም ምክንያት ብርታት በተሰማኝ ቍጥር ስለ ዓለም ሁኔታም ሆነ ስለ ሃይማኖት የማስበው ትክክልና ግልጽ ሊሆን ይችላል በማለቱ ነው። ይሁን እንጂ ችግርና ሥቃይ በምን ምክንያት እንደሚመጣና ሰዎችም ኑሮዋቸው መልካም ይሆን ዘንድ ምን ማድረግ እንደሚያስፈልጋቸው ገና አላወቀም ነበር።

ይህንን ለማወቅ ሲል ከቀን ወደ ቀን ከሳምንት ወደ ሳምንት ከወር ወደ ወር ዱር ለዱር በመንከራተት ከከተማ ወደ ከተማ በመዞር የሚገኘውን እንጆሪና ሌላም ፍራ ፍሬ እንደዚሁም የከተማ ሰዎች የሚዘከሩትን ሩዝ እየተመገበ ጊዜውን ከፍ ባለ ችግር አሳለፈ።

አንዳንድ ጊዜም እንደዚህ ያለው አኑዋኑዋር በጣም ያስመርረው ስለ ነበር ሚስቱንና ልጁን ለማየት ናፍቆት ይይዘው ነበር። ብዙ ግዚኤ በአሳቡ የለማኝነት ኑሮውን ለመተውና ወደ ቤተ መንግሥቱ ለመመለስ ይመኝ ነበር። ነገር ግን የሰው ልጅ ከመከራ የሚድንበትን መንገድ ካላገኘ በቀር ተመልሶ በቤተ መንግሥቱ መኖር ከቶ ደስ ሊያሰኘው እንደማይችል ዐወቀ።

ከዕለታት አንድ ቀን ብቻውን በአንድ በበለስ ዛፍ ሥር ተቀምጦ በዚህ ቦታ ሆኜ የተማርኩትንና እስካሁን በሕይወቴ ዘመን ያየሁትንና የገጠመኝን ነገር ሁሉ በማሰብ ላሰላስልና ጥበብን ላግኝ ብሎ መንፈሱ ተነሣሣ።

በዚህን ጊዜ ሲዳርሳ የሚፈልጋቸው ጥበብና እውነት ከሱ በስተ ውጭ አለመሆናቸውንና ትልቅ ምሥጢር በመሆን ከቀስተ ደመና ማዶ ርቀው እንዳልተሸሸጉ ሊገነዘብ ቻለ።

ቬዳዎችን በማጥናት ወይም በመራብ ወይም አንዳንድ መነኵሴዎች እንደሚያደርጉት በምስማሮችና በሹል ድንጋዮች ላይ በመተኛትና በመቀጥቀጥ የተፈለገውን ጥበብ ለማግኘት እንደማይቻል አስተውሎ ተረዳ ሰው የሚሻውን እውነተኛና ጥበብ ማግኘት፥ የሚችለው በራሱ ዘንድ መሆኑን አመነ። ሰው የሚሻው ጥበብና ዕውቀት የተባለው ሁሉ በዚያው በፈላጊው ነፍስ ውስጥ ስለሚገኝ መፈለግ ያለበት ከራሱ እንጂ ከሌላ ቦታ አይደለም ሲል አሰበ።

ከዚህም በኋላ ይህንን ጥበብ እስካገኝ ድረስ ከዚህ ከዛፍ ሥር አልነሣም ሲል ብጽአት አደረገ።

ብዙ ሰዓቶች በማሳለፍ ሲዳርሳ ዛፉ ሥር ተቀምጦ የሃይማኖቱን ትምህርት በሕይወቱ ዘመን ካየው ነገር ጋራ ያመዛዝን ጀመር። በኋላም ድንገት ፊቱ በደስታ እየበራ በመጨረሻ እነሆ የጥበብ መክፈቻ ቍልፍ አገኘሁ ሲል ከተቀመጠበት ዘሎ ተነሥቶ የሕይወት የመጀመሪያው ሕግ ይህ ነው አለ፤ «ከመልካም ነገር የሚገኘው መልካም ነገር ነው፤ እንደዚሁም ከክፉ ነገር ክፉ ነገር መገኘት አለበት» ሲል አረገገጠ።

ይሁን እንጂ ሲዳርሳ ከዚህ በፊት ይህን ባለማሰቡ ገረመው ይህን የሕይወት ሕግ ከዚህ በፊትም ያውቀው ነበር፤ ይኸውም በምግባር ሕግ በኩል የብርሃሚኒዝም አንደኛው ዋና ትምህርት ነበር፤ አሁን ግን በአዲስ ብርሃን ተገልጾ ታየው። ከቤቱ ከወጣበት ጊዜ ጀምሮ ይፈልገው የነበረ የመጀመሪያው የሕይወት ጥበብና እውነት በዚህ ጊዜ ተገለጠለት።

ሲዳርሳ ይፈልገው የነበረው ጥበብና እውነት ስለ ተገለጸለት፣ በዚያን ዕለት ሌሊቱን ተቀምጦ ሲያስብ አደረ፣ ከምንኵስናው ጊዜ ጀምሮ ይጨነቅበት የነበረውን የመጀመሪያውን የሕይወት ሕግ የጥበብ መክፈቻ በማድረግ የሚቀርብለትን ጥያቄ ሁሉ ለመመለስ እንደሚችል ታወቀው።

በነጋታው ጧት ሲዳርሳ ከብዙ ጊዜ ጀምሮ በመፈለግ ይደክምበት ለነበረው ጥበብ መጨረሻ እንዳገኘለት ስለ ተረዳ አሁን ቡዳ መሆን ቻለ፤ ይህም ብርሃናዊ ማለት ነው።

የሣካያ መንግሥት ዐልጋ ወራሽ ልዑል ሲዳርሳ ጋታማ ቡዳ (ብርሃናዊ) የሆነባት ያቺ ሌሊት የተቀደሰች ሌሊት ተብላ በደቀ መዛሙርቱ ትጠራለች። በዚች ሌሊት ሥሯ ተቀምጦ የነበረችው ዛፍ የቦ ዛፍ ማለት የጥበብ ዛፍ ትባላለች።

**፰ኛ ቤናርስ ላይ የተሰጠ ትምህርት።**

ቡዳ ከዚያች ከተቀደሰችው ሌሊት በኋላ የመጀመሪያውን የሕይወት ሕግና በዚህም የተከሠተለትን ጥበብ እያሰበ ሰባት ጊዜ ሰባት ቀን በቦ (ጥበብ) ዛፍ ሥር ተቀመጠ።

አሳቡ ሁሉ የተስተካከለ በሆነለት ጊዜ ለሚቀርብለትም ጥያቄ መልስ መስጠት የሚችል መሆኑን ካወቀ በኋላ ወደ ዓለም ወጥቶ ለማስተማር የተቄረጠ አሳብ አደረገ።

በመጀመሪያ ጾሙን አቋርጦ ለመመገብ በፈለገ ጊዜ ከመካከላቸው እንዲወጣ ያደረጉትን አምስቱን መነኰሳት ለመፈለግ ወደ ቤናርስ ከተማ ተነሥቶ ሄደ።

እሱም ሲያስብ እነዚህ መነኰሳት እንደኔው እውነትን በመፈለግ የመነኰሱ ስለ ሆኑ በዚህ ነገር ተቸጋሪ ያልሆኑትን ከማስተማር ይልቅ እንሱን ማስተማር ቀና ነገር ሊሆን ይችላል አለ።

ቤናርስ ከተማ በደረሰ ጊዜ አምስቱ መነኰሳት ከከተማው ውጭ ብዙ ዛፍ ባለበት ቦታ አንድነት ተከተማችተው አገኛቸው። እነሱም ቡዳ ወደነሱ ሲመጣ አይተው እርስ በርሳቸው ሲነጋገሩ ይኸውና ቡዳ ተመልሶ መጥቶዋል እሱም አንዳንድ መልካም መነኵሴ ሆኖ የምንኵስናን ምግባር የማይፈጽም ስለ ሆነ ግራ እናጋባው ብለው ተሾካሾኩበት ይሁን እንጂ አጠገባቸው በደረሰ ጊዜ ሰላምታ ሰጥተውት መቀመጫ አቀረቡለት።

ከዚህ በኋላ የምትፈልገውን ጥበብ አገኘህን ብለው ጠየቁት ቡዳም አዎን አግኝቻለሁ አላቸው።

መነኰሳቱም የዓለምን ጥበብ ምንድነው አሉ። ቡዳ ለጠየቀው ጥያቄ ሲመልስ ሁላችሁም በካርማ የምግባር ሕግ በሆነው ትምህርት ታምኑ የለም ወይ ብሎ ጠየቃቸው። አምስቱም መነኰሳት በአንድነት እናምናለን ሲሉ መለሱለት። በካርማ የምታምኑ ከሆነ ካርማ የጥበብ መጀመሪያ ነው። ከደግ የሚገኘው ደግ ነው ከክፉም ክፉ ነገር ይገኛል፤ ይህም የሕይወት የመጀመሪያው ሕግ ነው፤ ሕይወት ያላቸው ሁሉ ለዚህ ሕግ ተገኝ ናቸው።

መነኰሳቱም ነገሩን በማኮሰስ ይህ አዲስ እንገር አይደለም ሲሉ ተቃወሙት።

ቡዳም ይሁን እንጂ ይህ ሕግ እውነት ከሆነ መሥዋዕት ጸሎት ልመና የሚባለው ሁሉ ሞኝነት ነው አላቸው።

በምን ምክንያት ሲሉ መነኰሳቱ ጠየቁት።

ቡዳም ሲመልስ ምክንያቱ ውሃ ሁል ጊዜ የሚፈሰው ቍልቍል ነው፤ እሳትም ሁል ጊዜ የሚፋጅ ነው በረዶም ሁል ጊዜ ቀዝቃዛ ነው ስለዚህ በሕንድ አገር ላሉት አማልክት ሁሉ ቢጸለይ ውሃውን ሽቅብ እንዲፈስ ወይም እሳት ቀዝቃዛ እንዲሆን ወይም በረዶ እንዲፋጅ ለማድረግ አይቻልም ይህም የማይቻልበት ምክንያት እነዚህ ነገሮች በሁኔታአቸው እንዳሉ ሆነው እንዲገኙ ለማድረግ የሚችል በሕይወት ውስጥ ሕግ ስላለ ነው፤ እንደዚሁም ደግሞ የሆነ ነገር እንዳይሆን ለማድረግ አይቻልም። ስልዚህ ለአማክቶች የሚደረገው ጸሎትና መሥዋዕት የማይጠቅም ነው።

ከዚህም በኋላ መነኰሳቱ ይህ እውነት ይመስላል ሲሉ በአሳቡ ተስማሙ።

ቡዳም ይህ እውነት ከሆነ ጣዖታት ሁሉ የአማልክት ምሳሌ የሆኑት የማይረቡ ናቸው ማለት ነው። እነዚህ አማልክት በዓለም ውስጥ ካለው ነገር ማንኛውንም መለወጥ የማይችሉ ከሆነ ሊሰለዩና ሊሰገዱ አይገባቸውም፤ ሰው ደግ ቢሠራ የሥራው ፍሬ ደግ ይሆናል ክፉ የሚሠራ የሆነ እንደ ሆነ የሚያስገኘው ፍሬ ክፉ ነው፤ ይህነንም በሕንድ ያሉ አማልክት ሁሉ ሊለውጡት አይችሉም አለ።

መነኰሳቱ ይህም እውነት ይመስላል ሲሉ በዚህም ተስማሙ።

ቡዳም የተናገርኩት በርግጥ እውነት ከሆነ ይህ ነገር ቀን ከሌሊት በኋላ እንደሚመጣው ዐይነት ስለ ሆነ ቬዳዎች ሰዎች እንዴት እንደሚጸልዩና መሥዋዕት እንደሚሠዉ የሚያስተምሩት ሁሉ የተቀደሰ ነገር አይደለም ካህናቶቻችን ቬዳዎችና በውስጣቸው የሚገኘ ቃል ሁሉ የተቀደሰ ነው ይላሉ። እኔ ግን የምላችሁ ቬዳዎች የተባሉት መጻሕፍት ሁሉ ያልተቀደሱ ናቸው ባላቸው ጊዜ መነኰሳቱ በመደነቅ አስተያየት ቡዳን እየተመለከቱ በሕንድ አገር ማንም ሰው ቬዳዎችን ያልተቀደሱ ናቸው ብሎ ለመናገር የደፈረ አንድም አይገኝ አሉት።

እሱም ሲመልስ እውነት ነው ቬድዎች ሲያስተምሩ ብርሃማ ሰዎችን ሲፈጥር ልዩነት አድርጎ ነው ይላሉ፤ ነገር ግን የመጀመሪያውን የሕይወት ሕግ ስናስብ ይህ እውነት ሊሆን አይችልም፤ ሰዎች በገዛ ራሳቸው ደግና ክፉ በመሆን የሚለያቸው ሥራቸው ነው፤ ደጎችም በደግነታቸው ክፉዎችም በክፉነታቸው ይለያዩ እንጂ ከማንም ቤተ ሰብ ቢወለዱ ልዩነት ሊፈጠር አይገባም ብሎ አስረዳቸው።

መነኰሳቱም ብርሃማ በሰዎች መካእክል ልዩነት እንደ ፈጠረ አታምንማ ብለው ጠየቁት።

ቡዳ ሲመልስላቸው አላምንም ከቶውንም ብርሃማ ምንም አለመፍጠሩን ዓለምም እሱ የፈጠራት አለመሆንዋን አምናለሁ አላቸው።

እንግዲያውስ ዓለምን ማን ፈጠረ አሉት።

እኔ የማምነው ዓለም ለዘለዓለም መኖሩዋንና መጨረሻ እንደሌላት ነው። መጨረሻ የሌለው ነገር መጀመሪያም የለው ዓለምም ማንም አልፈጠራትም።

ዓለም ዘለዓለም የነበረች ናት አለ።

መነኰሳቱ ይህን ሰምተው ቡዳ የተናገራቸው ነገር ሁሉ ከአጠኑት ትምህርትና በሕይወታቸው ዘመን ውስጥ ያምኑት ከነበረው የተለየ ስለ ሆነባቸው አሳብ ገባቸውና ለጊዜው ዝም አሉ።

ቡዳ ግን ወዲያው እንዲህ ሲል ያስረዳቸው ጀመር፤ እናንተ መነኰሳት ተጠንቀቀን የምንርቀው ሁለት ብርቱ የሆነ ነገር አለ፤ አንደኛው የተድላ ኑሮ ነው፤ እሱም ራስን መውደድና እይራስን ክብር መፈለግ ነው። ሁለተኛው ደግሞ ራስን ማሠቃየት ነው፤ ይህም ዋጋ የሌለው ነገር ነው እነዚህ ሁለት መንገዶች ወደ መልካም ሕይወት አይምሩም አላቸው።

መነኰሳቱም እንግዲያው ሰው ሊከተለው የሚገባቸው የትኛውን መንገድ ነው ብለው ጠየቁት።

ቡዳም ሲመልስላቸው መሓከለኛውን መንገድ ተከተሉ አላቸው።

እነሱም መሓከለኛውን መንገድ ማግኘት እንዴት ይቻላል፣ ቢሉት ስምንቱን አጸፋ መንገድ መከተል ነው አላቸው።

ስምንቱ አጸፋ መንገድ የትኛው ነው ቢሉት፥

ስምንቱ አጸፋ መንገድ ስምንቱን የሕይወት ደንብ የሚያስተምር ነው አላቸው።

ይኸውም፦

ትክክለኛ እምነት፤ እውነት የሰው መሪ መሆኑን ማመን፤

ትክክለኛ ያሳብ መቍረጥ፣ ሁል ጊዜ ሰላማዊ መሆን በማንኛውም ተንቀሳቃሽ ፍጥረት ላይ ጉዳት አለማድረግ።

ትክክለኛ ንግግር፤ አለመዋሸት ማንንም ሰው በሐሰት አለመጉዳት ያልታረመ ንግግር አለመናገር።

ትክክለኛ፣ ጣባይ፤ አለመስረቅ፣ አለመግደል እንዲሁም በኋላ፣ ያሚያጸጽት ወይም የሚያሳፍር ማንኛውንም ነገር አለማድረግ፣

ትክክለኛ ይዞታ፤ በማታለል በተገኘ ይዞታ በተሰረቀ ዕቃ ባራጣና ይህን በመሳሰለ ለመጠቀም ያለመሻት።

ትክክለኛ ትግል፤ ሁል ጊዜ ለመልካም ነገር መጣጣር ከክፉም ነገር መራቅ ሁል ጊዜ መድከም።

ትክክለኛ አርቆ መመልከት፤ ሁልጊዜ ጸጥተኛ መሆን አሳብን በደስታ ወይም በኀዘን አለማስገዛት።

ትክክለኛ ብርታት፤ የሚገኘው ከዚህ በኋላ የቀሩት ደንቦች ሁሉ የሚፈጸሙና ሙሉ ወደ ሆነው ሰላም ለመድረስ የተቻለ እንደ ሆነ ነው።

እናንተ መነኰሳት ይህ ነው ስምንት አጸፋ መንገድ ካለ በኋላ እንደ ገና ስምንቱን የሕይወት ደንብ በጥንቃቄ በመግለጽ የጽድቅን አምስት ትእዛዞች ነግሮ የማስረዳቱን ተግባር ጨረሰ።

የነገራቸውም ቀጥሎ ያሉትን ነው።

አትግደል፤

አትስረቅ፤

አትዋሽ፤

አታመንዝር፤

አትስከር በማንኛውም ጊዜ ቢሆን፣

ቡዳም በበኩሉ ያለውን ሐሳብ ገልጾ ከጨረሰ በኋላ መነኰሳቱ በእውነቱ ይህ ጥበብ ነው በርግጡ ሲዳርሳ ጋታማ ቡዳ (ብርሃናዊ) ሆኗል።

እሱም የእውነተኛውን የሕይወት ሕግ መንኰራኵር እንዲንቀሳቀስ አድርጎታል። ይህም ሕግ ዓለም የምትገዛው በፍትሕ መሆኑን የሰውን ልጅ የሚያስተምር ነው ሲሉ እርስ በርሳቸው ተነጋገሩ።

ይህንንም ከተነጋገሩ በኋላ ለቡዳ ተጐንብሰው እጅ በመንሣት የሱ ተከታዮች ለመሆን መመኘታቸውን ገለጹለት።

ይህ የመጀመሪያ ትምህርት ቡዳ ለአምስቱ መነኰሳት የሰበከው በቤናርስ የተደረገ ስብከት ወይም ትምህርት ተብሎ የቡዳ ደቀ መዛሙርት በሆኑት ዘንድ የታወቀ ስመ ጥሩ ሆኗል።

**፱ኛ ከደግ የሚገኝ ደግ።**

አምስቱ መነኰሳት አምስቱን የጽድቅ ትእዛዞች ለመጠበቅ ቡዳ ቬዳዎች የተባሉት ቅዱሳት መጻሕፍት አለመሆናቸውን ሰዎችም ደግና ክፉ በመባል እንጂ የዘር ልዩነት ያልተደረገባቸው መሆኑን እንደሚያምነው ለማመን ቃል ከገቡ በኋላ ወንድማማችነት የሚገኝባቸው መነኵሴዎች ይሆኑ ዘንድ መሠረታቸው።

የሚያስተምረውን ትምህርት ሁሉ ለዚህ መነኰሳት በጥንቃቄ ገለጸላቸው። እነሱም ከሱ ጋራ ይህነኑ ትምህርት በዓለም ሁሉ ለመንዛት ጀመሩ። ትምህርቱንም ቡዲዝም አሉት።

ቡዳ ለመነኰሳቱ የምፈልገውን ጥበብ በአገኘሁ ጊዜ ተመልሼ ላስተምረው ለንጉሡ ለቢምቢሳራ ተስፋ ሰጥቸው ስለ ነበረ የሰጠሁትን ተስፋ ለመፈጸም ተነሡና ወደ ሞጋዳ መንግሥት እንሂድ ብሏቸው አንድነት ሄዱ።

ንጉሡ ቡዳ መምጣቱን በሰማ ጊዜ ሊገናኘው ወጣ፤ ተገናኝተው ሰላምታ ከተሰጣጡ በኋላ ትፈልገው የነበረውን ጥበብ አገኘህን ብሎ ጠየቀው።

የከበርክ ንጉሥ ሆይ አዎን አግኝቼዋለሁ አለው።

ንጉሡም ያገኘኸውን ጥበብ ለማስተዋል አያስቸግርምን ብሎ ጠየቀው።

እውነት ቀና ስለ ሆነ ለማስተዋል አያስቸግርም ሲል መለሰለት።

ከዚህ በኋላ ቡዳ በቦ ዛፍ ሥር የተገለጸለትን እውነት አንድ ባንድ ያስረዳው ጀመር።

ንጉሡ ቢምቢሳራም ቡዳ አሰረድቶት ከጨረሰ በኋላ ያልኸኝን በትክክል አስተውዬ እንደሆን በእውነቱ እኔ እንደሚመስለኝ ይህ የምታስተምረው ትምህርት አዲስ ሃይማኖት አይደለም፤ ነገር ግን አሮጌውን ሃይማኖት ሒንዱዚምን በተሻሻለ መንገድ ነው የምታስተምረው ብሎ ደስታውን ገለጸለት።

ቡዳም ርግጥ እንደምትለው ነው አለው።

ንጉሡም ከደግ ነገር ሁል ጊዜ ደግ ነገር ይወጣል አይደለም ወይ የምትለው ሲል ጠየቀው።

አዎን ይህም የሕይወት ሕግ ነው ብሎ መለሰለት።

ከዚህ በኋላ ንጉሡ ቢምቢሳራ የቡዳን ሃይማኖት አምኖ ስለ ተቀበለ በራሱ መንግሥት ግዛት የቡዳ ሃይማኖት እንዲስፋፋ አደረገ።

ቡዳም ብዙ ጊዜ ሳይፈጅ ብዙ ሺሕ ተከታዮች ለማግኘት ቻለ፣ ዝናውም ከአንዱ መንግሥት ወደ አንዱ መንግሥት እየተላለፈ ሣካያ አገር ደረሰ።

ከዕለታት አንድ ቀን ቡዳ በብዛት ተሰብስበው ለነበሩት ተከታዮቹ ሲሰብክ መልእክተኞች ከሣካያ አገር ከአባትህ ከንጉሡ ከሰድሆዳና ወደ አንተ መልእክት አምጥተናል የተላክነውም የአባትህ ብርቱ ልመና ወደ ቤትህ እንድትመለስና እሱንና ቤተ ሰብህን እንድታይ ነው አሉት።

ቡዳም ይህን ሰምቶ የንጉሡ መልእክተኞች እየመሩት በትምህርቱ የሚደነቁ በብዙ መቶ የሚቄጠሩ ሰዎች ተከትለውት በአለፈው ብዙ ዓመት ጥበብን ለመፈለግ ሲል ሌሊት ኰብልሎ ጥሎት ወደ ሄደው ቤተ መንግሥት ለመመለስ ይጓዝ ጀመር።

ቡዳ ቤቱ ተመልሶ በገባ ጊዜ በቤተ መንግሥቱ ላሉት ቤተ ሰቦቹ የሃይማኖቱን ትምህርት እያስረዳ ሰበከላቸው።

ልዑል ራሁላ የቡዳ ልጅ ወደ አባቱ ቀርቦ አባቴ ሆይ ድርሻዬን አውርሰኝ አለው።

ቡዳም ደቀ መዝሙሩን አናንዳን ተመለከተው እሱም የጌታው አሳብ ገባውና ለልዑል ራሁላ የመነኵሴ ልብስ አለበሰው ልጁም እንደ አባቱ ሆነ።

ልዕልት ዮሳዳራም እባሏ እግር ላይ ወድቃ ባሏ ካለው ሀብት ድርሻዋን እንዲሰጣት ጠየቀችው አሁንም እንደዚሁ ቡዳ አናንዳን ተመለከተው አናንዳም ሴት የተቀደሰውን ብቃት ልታገኝ ይገባታልን ሲል መምህሩን ጠየቀ።

ቡዳም ሲመልስ በሰው ልጆች ላይ የሚደርሰው መከራ ወንዶችን እንደሚያገኛቸው ሴቶችንስ ያገኛቸው የለምን አለ።

ከዚህ በኋላ ልዕልት ዮሳዳራ በቡዳ የቅድስና ሥርዐት መነኰሰች።

የቡዳ ትምህርትም በአባቱ መንግሥት ተነዛ።

የሳካያ ሕዝብ ሁሉ ትምህርቱን ተቀብሎ በእምነት አንድ ሆነ። ሕዝቡ ቡዳን ሳኪያ ሙኒ (የሳኪያ ጠቢብ) ብለው ይጠሩት ጀመር።

ቡዳ በጣም ከታወቀ በኋላ የአጐት ልጅ ዴቬዳሳ በቡዳ ሥርዐተ ቅድስና አንድ ማኅበር ሆነ እሱም በጣም ሃይማኖተኛ እንደ ሆነ ተሰማው።

ይሁን እንጂ በቡዳ መልካም ዝና ይመቀኝ ስለ ነበረ ጉዳት ሊያመጣበት ያደባ ነበር። ዴቫዳሳ ቡዳ በሚጓዝባቸው አገሮች ላሉት ንጉሦች የሐሰት ነገር እያወራበት ከጥፋት ላይ ሊያደርሰው በየጊዜው ይሞክር ነበር። ይሁን እንጂ አሳቡ እየከሸፈ ሳይፈጸም ቀረ በዚህ ሁኔታው በቡዳና በተከታዮቹ ዘንድ ክብር የሌለው ወራዳ ሆነ።

ቡዳ በደረሰበት ቦታ ሁሉ ስብከቱን ለመስማት በጣም ብዙ ሕዝብ ይሰበሰብ ነበር።

አንድ ጊዜ አንድ ሴት እያለቀሰች ወደ ቡዳ መጥታ ኦ ብርሃናዊ ሆይ አንዱ ልጄ ሞተብኝ እኔም በየቦታው እየሄድኩ ልጄ ከሞት የሚነሣበት ምንም መንገድ የለምን እያልኩ ያገኘሁትን ሰው ሁሉ ጠይቄ ነበር፤ ነገር ግን ያገኘሁት መልስ ወደ ብርሃናዊ ሂጂ እሱ ሊረዳሽ ይችል ይሆናል ስለ አሉኝ እነሆ ወደ አንተ መጣሁ።

መምህር ሆይ ልጄን ወደ ሕይወቱ ለመመለስ ይቻልሃልን አለችው።

ቡዳም በርኅራኄ ተመለከታትና አባት እናት ልጅ ዘመድ ወይም አሽከር ፈጽሞ ካልሞተበት ሰው ቤት የሰናፍጭ ቅንታት አምጭልኝና ልጅሽን ሕይወቱን ልመልስለት አላት።

ሴቲቱ ቡዳ በነገራት መሠረት የሰናፍጭ ዘር ለመፈለግ ሄዳ በየሰው ቤት ብዙ ወር ተንከራታ ለማግኘት ሳይሆንላት ቀርቶ እንደ ገና ወደ ቡዳ ተመለሰች።

ቡዳ ባያት ጊዜ ልጄ ሆይ አምጭ ያልኩሽን ሰናፍጭ አመጣሽን አላት።

ሴቲቱም አላመጣሁም ሰዎች ስጠይቃቸው በየቤተ ሰባቸው በሕይወት ያሉት ጥቂቶች ሲሆኑ የሞቱት ግን ብዙ መሆናቸውን ነገሩኝ አለችው።

ከዚህ በኋላ ቡዳ ለምታለቅሰው የወላድ መካን የሥቃይን ነገር ሲነግራት በሕይወት ያለ ሁሉ ሥቃይ ያለበት መሆኑንና ወደ መልካም ሕይወት የሚደረሰው በስምንት አጸፋ መንገድ መሆኑን ገለጸላት ከዚህ በኋላ ሴቲቱ በቡዳ ሃይማኖት መነኰሰች።

ቡዳና ከሱ ጋራ ያሉት መነኰሳት አገር ላገር እየዞሩ ስምንቱን አጸፋ መንገድ እያስተማሩ በተቻላቸው ሁሉ ድኾችን እየረዱ ብዙ ተከታዮችም በማግኘት ብዙ ዓመት በዚህ ዐይነት ተጋድሎ አሳለፉ።

ቡዳ ዕድሜው ሰማኒያ ዓመት በሞላ ጊዜ በድንገት በጣም ታመመና የሕይወቱ መጨረሻ መቃረቡን ዐወቀ።

መነኰሳቱም መምህራችን ትቶን መሄዱ ነው፤ መምህራችን ትቶን መሄዱ ነው እያሉ ያለቅሱ ጀመር።

ቡዳ ወደነሱ ፊቱን መልሶ ከዚህ ሕይወት በማለፍ ከናንተ በተለየሁ ጊዜ አይምሰላችሁ እናንተን በመተው በመካከላችሁ የማልገኝ ያስተማርኳችሁ ቃል የገለጽኩላችሁ እውነትና የሰጠኋችሁ ሕግ ከናንተ ጋራ ነው። ይህ ሁሉ ባንድነት መሪያችሁ ይሁን። እነዚህ ነገሮች ከእናንተ ጋራ እስካሉ ድረስ አልለያችሁም ብሎ ተናግሮ ሲጨርስ ሞተ።

ይህም የሆነው ከክርስቶስ ልደት በፊት እ. ኤ. አ. ፬፻፹፫ ዘመን ላይ ነው። ይኸውም ከ፪ሺሕ ፬፻ ዘመን በላይ መሆኑ ነው።

**፲ኛ ብልኆችና ሞኞች ወፎች።**

ቡዳ ከሞተ በኋላ ሲሰብከው የነበረውና የተናገራቸው ቃሎች በሦስት ክፍል ተሰብስበው ትሪፓታካ ተባሉ። ትርጓሜውም የጥበብ ቅርጫቶች ማለት ነው። እነዚህም ትሪፒታካዎች የተቀደሱ የቡዳ ሃይማኖቶች ናቸው።

ከነዚህ ከሦስቱ የጥበብ ቅርጫቶች በቀር ሌሎች ብዙ መጻሕፍት የቡዳ የሕይወት ታሪክና ትምህርት ያለባቸው ነበሩ። ከነዚህም መካከል አንደኛው ጃታካ የሚባለው ቡዳ ብርሃናዊ ከመሆኑ በፊት ልዩ ልዩ የሆኑትን የሕይወቱን ታሪክ የሚነግር ነው።

ይህ መጽሐፍ እንደሚናገረው ቡዳ ያሳለፋቸው የሕይወት ዐይነት አምስት መቶ ሣልሳ ያህል ይሆናሉ፤ አርባ ሁለት ጊዜ አምላክ ነበር ሰማኒያ አምስት ጊዜ ንጉሥ ነበር ሓያ አራት ጊዜ መስፍን ነበር ሓያ ሁለት ጊዜ የተማረ ሰው ነበር፤ ሁለት ጊዜ ሌባ ብዙ ጊዜ አንበሳ፤ ድብ ፈረስ ንስር ወይፈን እባብ ከቶውንም እንቁራሪት ነበር። ይሁን እንጂ ቦዲስታ (ብርሃናዊ ከመሆኑ በፊት የቡዳ ስም የነበረ ነው) ከንጉሦች ከባሮችና ከእንስሶች ሁሉ የተለየ ብልኅ ነበር። ቦዲስታ ወፍ በነበረበት ጊዜ ከታሪኩ ውስጥ አንደኛው ቀጥሎ ያለው ነው።

ከብዙ ዓመት በፊት ብራሃማ ዳታ በቤናር በነገሠበት ዘመን ቦዲስታ እንደ ገና ወደ ወፍነት ተለውጦ የዱር ኑሮ በመኖር ብዙ አእዋፍ እያጀቡት ቅርንጫፎቹ በየአቅጣጫው በተዘረጉት ትልቅ ዛፍ ላይ ከቀሩት ጋራ አንድነት ይሰፍር ነበር።

ከዕለታት አንድ ቀን የዛፉ ቅርንጫፎች እየተወዛወዙ እርስ በርሳቸው ሲፈጋፈጉ በላያቸው ላይ ያለው አቧራ ይረግፍ ጀመር። ከዚህ በኋላም ጭስ ይጨስ ስለ ነበረ ቦዲስታ ይህንን አይቶ የዛፉ ሁለት ቅርንጫፎች በንደዚህ ያለ አኳኋን እርስ በርሳቸው በመፈጋፈግ የቄዩ እንደ ሆን እሳት ይወጣቸውና የእሳቱ ፍንጣሪ ሲወረወር የጠወለጉትን ቅጠሎች ይያያዝና ዛፉ ራሱ ተቃጥሎ ያልቃል ብሎ አሰበ። ስለዚህ እዚህ መቄየት አይገባንም በፍጥነት ወደ ሌላ ቦታ መሄድ አለብን ሲል ለቀሩት አእዋፋት ቀጥሎ ያለውን ጥቅስ ተናገረ።

እናት መሬት ዛፍን ወለደች፣

የምንተማመናትን እኛ ያየር ልጆች፥

እሷም አሁን እሳትን አመጣች፥

እናንት አእዋፋት ፈልጉ ሰማይን

ይኸው ቤታችንና መጠጊያችን

ራሱ ጥፋትን አመጣብን፣

ከዚህ በኋላ ብልኅ የሆኑት ወፎች የቦዲስታን ቃል ስምተው ከሱ ጋራ አንድነት ወደ አየር በረው ሌላ ቦታ ሄዱ። ነገር ግን የቀሩት ሞኞች ወፎች እርስ በርሳቸው የቦዲስታን ነገር ሲነጋገሩ ይኸውና እንግዲህ በአንድ ጠብታ ውሃ ውስጥ ጉማሬዎችን አየሁ የማለት ያህል ይብቃ ብለው የነገራቸውን ከቁም ነገር ባለመቍጠር እዚያው በቦታቸው ቀሩ።

ከዚህ በኋላ ብዙ ሳይቄይ ቦዲስታ በተነባው ዐይነት እሳት ወጥቶ ዛፉ ይቃጠል ጀመር። ጭሱና የሳቱ ነበልባል አየር ድረስ ወጥቶ ስላፈነና የሞኞቹ ወፎች ዐይን ለማየት ስለ ተሳነው በረው ለማምለጥ ሳይችሉ ቀርተው ሞቱ።

ጀካታ የተባለው መጽሐፍ ቡዳ ብርሃናዊ ከመሆኑ በፊት የነበረውን ታሪኩን የሚናገር ነው፤ ከዚህ በኋላ ግን ኒርቫና ውስጥ ገባ እንደ ገና አልተወለደም።

**፲፩ኛ ለሰው ልጅ ሁሉ የሚሆን ሃይማኖት።**

የሞጋዳ ንጉሥ ቢምቢሳራ ለመጀመሪያ ጊዜ የቡዳን ትምህርት ሲሰማ ያልከኝን በትክክል አስተውዬ እንደሆን በእውነቱ እኔ እንደሚመስለኝ ይህ የምታስተምረው ትምህርት አዲስ ሃይማኖት አይደለም። ነገር ግን አሮጌውን ሃይማኖት ሒንዱዝምን በተሻሻለ መንገድ ነው የምታስተምረው ብሎት ለነበረው ቡዳ ሲመልስ አንተ እንደምትለው ነው ብሎታል።

ይሁን እንጂ እሱ ይሰብከው የነበረው ትልቅ መለወጥ ያለበት ነገር ነበር።

የሰበካቸው ጕዳዮች ምንም እንኳ ትልቅ መለወጥ ያለባቸው ቢሆንም በአንድ በኩል ሲታሰብ ደግሞ አሮጌውን ሃይማኖት ጨርሶ የለወጠ መሆኑ የማይካድ ነው።

ሒንዱዚም የሕዝብ (የናሲዮናል) ሃይማኖት ነበረ ይህም ማለት የሒንዱዎች እንጂ የሌላ ሕዝብ ሃይማኖት አልነበረም።

በቡዳ ዘመን የዓለም ሃይማኖት ሁሉ የናሲዮናል (የሕዝብ ሃይማኖት) ነበረ ይኸውም ዛሬ የዓለም መንግሥቶች ሁሉ የናሲዮናል መንግሥት እንደ ሆኑት ዐይነት ነው።

ይኸውም የዩናይትድ እስቴትስ አሜሪካ መንግሥት ሕግ አውጥቶ የዩናይትድ እስቴትስን ሕዝብ እንደሚገዛ ዐይነት መሆኑ ነው። ይሁን እንጂ ይህ ሕግ የሌላውን አገር ሕዝብ መግዛት አይችልም።

በፈረንሳይ አገር የተደነገገው ሕግ ለፈረንሳይ ሕዝብ እንጂ ለጀርመን ወይም ለችና ሕዝብ አያገልግልም። መንግሥት ሁሉ ሕግ የሚያወጣው ለራሱ ሕዝብ ብቻ ነው፤ በቡዳ ዘመን ሃይማኖትም ሁሉ እንደዚሁ ነበር።

አንዳንድ ሃይማኖት ከቶውንም ሌላ ሕዝብ እንዲያምንበት አይፈቅድም ነበር፤ ሒንዱዚም የዚህ ዐይነት ሃይማኖት ነበረ ሒንዱዚም ሆነው ለሚወለዱ ብቻ የተፈቀደ ነበረ የሒንዱ ተወላጆች ያልሆነ እነሱ የሚያምኑት አምኖ በሚሰግድበትም ጣዖት ቢያመልክ የሒንዱዚም ተከታይ መሆን አይችልም።

ቡዳ ማንም ሰው ዘሩ መልኩ ወይም ዜግነቱ ያፈቀደው ቢሆን ስምንቱን አጸፋ መንገድ ከተከተለ በኋላ የመነኰሳት ወንድማማችነት ማግኘት ይችላል ሲል አዲስ ሃይማኖት አወጣ። ይህም የዓለም ሃይማኖት በመሆን በዓለም ውስጥ ላሉት ሰዎች ሁሉ ሊሆን የሚችል ነው።

ቡዳ ሲናገር እውነትና ጽድቅ ያለበት ሁሉ የተባረከ ነው። ይህም ነገር ለሒንዶች መሆን ከቻለ በዓለም ውስጥ ላሉት ሰዎች ሁሉ መሆን ይችላል።

ስለዚህ ቡዳ መነኰሳቱን ሰው መልካም ሕይወት ለመኖር የሚችልበትን መንገድ ለሰው ሁሉ በያለበት እንዲያስተምሩ ነገራቸው።

ቡዳ በሞተ ጊዜ ቡዲዝም የተባለ ትምህርት ወደ ሰሜን ወደ ደቡብ ወደ ምሥራቅ ወደ ምዕራብ በሕንድና ከሕንድም ውጭ ይስፋፋ ጀመር። ትምህርቱ ከሕንድም ውጭ ብዙ መቶ ማይል ርቆ ተነዝቶዋል።

**፲፪ኛ የቡዳ ሃይማኖት (ቡዲዝም) ምን እንዳስከተለ።**

ቡዳ ከሞተ አንድ መቶ ዓመት ያህል ቈይቶ ተከታዮቹ መምህራቸው በሕይወቱ ሳለ በሚያስተምረው ትምህርት ምክንያት እንደመሰላቸው ልዩ ልዩ ትርጕም በመስጠት ስለ ተለያዩና በመካከላቸው ጠብ በመነሣቱ የተለያዩበትን ነገር ለመከራከር በቬሳሊ ስብሰባ አደረጉ።

በዚህም ስብሰባ ውስጥ የቡዲዝም መነኰሳትና መሪዎች በማንኛውም ረገድ የማይስማሙ ሆኑ። አንዱን የቡዳ ሃይማኖት ልዩ ልዩ ትምህርት አስከትሏል፤ የቡዳ ደቀመዛሙርት ምንም ያህል ግዚኤ ሳይቄዩ በመምህራቸው ትምህርት ትርጕም ምክንያት እርስ በርሳቸው የተለያዩ ሆኑ።

በምንም ዐይነት መንገድ የማይስማሙ በመሆናቸው ከሁለት ላይ ተከፈሉ። ከጊዜ ብዛት እነዚህም ከሁለት ላይ የተከፈሉት በብዙ ወገን እየተከፈሉ ልዩ ልዩ ወገኖች የመባል ስም ወጣላቸው።

አብዛኞቹ የቡዳ ቄሶች ቡዳ ያስተምር የነበረው ትምህርት አልገባቸውም። ቄሶች የመምህራቸውን ከፍተኛ ትምህርት ለማስተዋል ሲያቅታቸው ራሳቸው በመሰላቸው መንገድ ይተረጕሙታል፤ ሁሉም በየበኩላቸው የየራሳቸው ትርጕም ብቻ ትክክል እንደ ሆነ ያምናሉ እንጂ፤ አንዱ የሌላውን ትክክለኛ ነው የሚሉት የለም፤ አብዛኛውን ጊዜ ትርጓሜያቸው ከመምህራቸው ትምህርት ጋራ የማይስማማ ነው።

ቡዳ ይሰብከው የነበረው በሥዕልና ለሥዕል በመስገድ ላይ ተቃዋሚ በመሆን ነው። ይሁን እንጂ የቡዳ ተከታዮች በብዙ ቤተ መቅደስ ውስጥ የቡዳን ምስል በማኖር ቡዳን ራሱን ጣዖት አድርገውት ነበር፤ መምህራቸው አታድርጉ ብሎ የከለከላቸውን ብዙውን ነገር አደረጉ።

የቡዳ ሃይማኖት ጥቂት በጥቂት እየተስፋፋ ይሄድ ጀመር። ቡዳ ከሞተ በኋላ ፩ሺሕ ፪፻ ዓመት ያህል ቄይቶ በሕንድ አገር አዲስ ሃያምኖቶች ወጡ። ከነዚህም አዲስ ሃይማኖቶች ውስጥ ሕዝቡ አንዳንዶቹን ከቡዳ ሃይማኖት ይልቅ አብልጦ ይወድ ጀመር። የቡዳ ሃይማኖትም ጥቂት በጥቂት ተከታይ እስከ ማጣት ደረሰ፤ የቡዳ ሃይማኖትም ተከታዮች እስከ ዛሬ ድረስ የሚገኙት ከሃማሊያ ማዶ ባለው አገር ነው።

ይሁን እንጂ የቡዳ ትምህርት በስተ ምሥራቅ ወደ ናፓል ምሥራቅ ቱርኪስታን ቻይናና ጃፓን፣ በደቡብ በኩል ደግሞ ወደ በርማ ሲያምና ሴሎን ድረስ የደረሰ ነው።

የቡዳ ሃይማኖት ተከታዮች ቤተ መቅደሶች በእስያ አገር ሁሉ ተሠርተዋል። በያንዳንዱ ቤተ መቅደስ ውስጥ የቡዳ ሐውልት ይገኛል። የቡዳ ተከታዮች ለነዚህ ምስሎች አበባ እያመጡ በየግራቸው ሥር ያስቀምጣሉ፤ መታሰቢያውን ለማክበር ሲሉ፣ ከምስሉ ፊት ዕጣን ያጤሳሉ፤ ቡዳ አምላክ ነው ተብሎ ይሰገድለታል። ሦስቱም የጥበብ ቅርጫቶች የተቀደሱ የቡዳ ሃይማኖት መጻሕፍቶች ናቸው።

ዛሬም ቡዳው ልዑል ሲዳርሳ ጋታማ ከሞተ ፪ሺ፬፻ ዓመት ያለፈው ሲሆን ትምህርቱ ግን በሚሊዮኖችና በሚሊዮኖች ወንዶችና ሴቶች ልብ ውስጥ እስከ ዛሬ እንዳለ ነው የመጀመሪያው ማኅበራዊ የዓለም ሃይማኖት አድረጎ ቡዳ የመሠረተው እምነት ታላቅ ሆኖ የሚኖረው በተከታዮቹ ቍጥር መብዛት ብቻ ሳይሆን በትምህርት አሰጣጥ በኩል ያለው አሳቡ ተከታዮቹን የሚያስተምረው ሰዎች ደገኛውን ሕይወት ለመኖር የሚችሉበትን መንገድ በመምራት ነው።

**ሁለተኛ ክፍል።**

**ጄኒዝም።**

**ያቸናፊው የማሐቪራ ሃይማኖት።**

**አቸናፊው ልዑል ማሐቪራ፥**

**ታላቅ ሰባኪና እውነት ተናጋሪ ነው ተብሏል።**

የተመሠረተው እ. ኤ. አ. ከክርስቶስ ልደት በፊት በ፮ኛ ክፍለ ዘመን ነው።

መሥራቹ፥ ናታፑታ ቫርዳማና ማሐቪራ (ታላቁ ጀግና) የተባለው ነው። ዘመኑ እ. ኤ. አ. ከክርስቶስ ልደት በፊት ፭፻፺፱ - ፬፻፳፯ መሆኑ ነው። (አንዳንዶቹ ሊቃውንት ዘመኑ እ. ኤ. አ. ከክርስቶስ ልደት በፊት ፭፻፶፮ - ፬፻፹፬ መሆን ይገባዋል ይላሉ)።

ስፍራው ሕንድ አገር።

የተቀደሱ መጻሕፍት አጋማዎች እነሱም የተጻፈባቸው የጌታ ማሐቪራ ስከብቶች ናቸው። የአጋማዎች ትምህርቶች ለሕይወት የተወደዱና የከበሩ ናቸው። ይህም ሃይማኖት ተከታዮቹን የሚያዘው ቅጠላ ቅጠል እንጂ ሥጋ እንዳይበላ ጦርነት እንዳይዋጉ ፈጸሞ ራስን ለመከራ አሳልፎ መስጠትና ከምቾት ፈጽሞ መራቅ፣ ለራስ መከላከያም ቢሆን አንዳች የኅይል ሥራ አለመሥራትን ነው።

የምእመናኑ ብዛት ፩፣ ሚሊዮን ፭፻ ሺ ነው።

የተነዛው፣ ጄኒዝያኖች አብዛኛውን በብዛት የሚገኙት በሕንድ አገር ሲሆን ይልቁንም በመካከለኛውና በደቡብ ሕድን ትልልቅ ከተማዎች ውስጥ ነው።

ወገኖች፤ ጀኔዝያኖች ሁለት ወገን ላይ ተከፍለዋል። እስቬታምባራ የተባሉ (ነጭ ቀሚስ የሚለብሱ) እነዚህም ቄሶቻቸው ሁል ጊዜ ልብሳቸው ነጭ ነው፤ ዲጋምባራ የተባሉ ደግሞ (ሰማያዊ ልብስ የሚለብሱ) ቄሶቻቸው የተፈተለ ቀሚስ በቀር የማይለብሱ ናቸው።

በልብሳቸው ዐይነት የሃይማኖታቸው ልዩነት ይታወቃል።

**ጄኒዝም።**

**የአቸናፊው ጄኒዝም የማሐቪራ ሃይማኖት፣**

**፩ኛ በቡዳ ዘመን፥**

የሒንዱን ሃይማኖት ለማሻሻል የተነሣው፣ ልዑል ጋታማ ብቻ አልነበረም ከቶውንም ቡዳ ከመወለዱ በፊት በልዩ ልዩ ክፍል መለያየት እንዲቀርና የብርሃሚን ሃይማኖት እንዲሻሻል በጣም ይጥሩ፥ የነበሩ በሕንድ አገር ውስጥ ነበሩ።

የተባለውን ሃይማኖት ለማሻሻል ይጥሩ ከነበሩት በጣም ከታወቁት ውስጥ አንደኛው ጌታ ማሐቪራ ነው።

የጌታ ማሐቪራ ታሪክ ከቡዳ ታሪክ ጋራ አንድ ሲመስል ጥቂት ልዩነት ከሚኖርበት በቀር በጣም የተቀራረበ ነው።

ይህም ነገር ከሕንድ አገር ውጭ ላሉት ሕዝቦች አንድ መቶ ዘመን ያህል እንደዚሁ ይመስላቸው ነበረ፣ ይሁን እንጂ ከዚህ በኋላ ብዙ ሊቃውንቶች የማሐቪራን ሕይወትና መጻሕፍቶቹን በጥንቃቄ ስላጠኑ ቡዳ በነበረበት ዘመን ፍጹምነት ያለው ሰው ሆኖ ይኖር እንደ ነበረ በዕድሜውም ከቡዳ እንደሚበልጥና የሞተውም ከቡዳ አስቀድሞ መሆኑን ለመረዳት ቻሉ።

የጌታ ማሐቪራ ታሪክ ቀጥሎ እንደ ተጻፈው ነው።

**፪ኛ ጀግናው የቬሳሊ መስፍን።**

እ. ኤ. አ. በ፮፻ ዓመተ ዓለም ማለት ፪ሺ፭፻ ዘመን በፊት የሞጋዳ መንግሥት ሕዝብ በሰሜን ሕንድ በቬሳሊ በዋና ከተማቸው ለትልቅ በዓል ተሰብስበው ነበር።

መንገዶቹም ልዩ ልዩ ቀለም ባላቸው መብራቶች በርተው ነበር መሥዋዕቶችም በቤተ መቅደሱ መሥዊያ ላይ ቀርበው ነበር፤ ዝማሬዎችም በፈጣሪው በብራማና በጠባቂው በቪሽኑ እንደዚሁም በቀሩት በአገር ውስጥ ባሉት ምስሎች ፊት ይዘመሩ ነበር።

ንጉሡ እስሬቫማ በዚህ ጊዜ ምጽዋት ለድኾች እንዲሰጥና እስረኞችም ነጻ እንዲለቀቁ ሚኒስትሮቹን አዞ ላካቸው።

ይህን በዓል ንጉሡና ሕዝቡ ያከበረው የሃይማኖት በዓል ሆኖ አይደለም ወይም በጠላቶቻቸው ላይ ድል በማግኘት አልነበረም ከቶውንም በዚያን ግዚኤ ትናንሽ መንግሥቶች ከጎረቤቶቻቸው ጋር በሰላም ይኖሩ ነበር።

በዓል የተደረገበት ምክንያት ንጉሡ ልጅ ስለ ወለደ ነው፡ ንጉሡ በሞተ ጊዜ ወራሴ መንግሥት የሚሆን ልጅ ቀድሞውኑ ነበረው። ይህ ግን ቫርዳማና የተባለው ሁለተኛ ልጁ ነው።

ይህን የተወለደውን ልጅ ለማየት ብዙ ቅዱሳን የሆኑ ሰዎች ከጋንጂስና ከሂማሊያ ተራራ መጥተው ወደ ፊት ስላለው ዕድሉ ከፍ ያለ ነገር ተናግረዋል።

ልዑል ቫርዳማና ገና ወጣት ልጅ ሳለ አንደኛው አስተማሪው ቀስት አደጋገንና ወራረወር አስተማረው አንደኛው አስተማሪው አውሬ የሆኑትን ፈረሶች መገራት አስተማረው የቤተ መንግሥቱ የእንስሶች አሠልጣኝ ደግሞ ዘኆኖችን መገራት አስተማረው።

ከዕለታት አንድ ቀን ልዑል ቫርዳማና ከአባቱ ሚኒስትሮች ልጆች ጋራ በቤተ መንግሥቱ አትክልት ቦታ ውስጥ ይጫወት ነበር፤ ትንናሽ ልጅጆች በዚያን ዘመን የሚጫወቱት ጨዋታ ምን እንደ ሆነ አልታወቀም፤ ይሁን እንጂ ማንኛውም ዐይነት ጨዋታ ቢሆን መስፍኑና የጨዋታ ጓደኞቹ በጨዋታው መፋፋም የተነሣ አሳባቸው በጨዋታው በታም የተመሰጠ በመሆኑ ምክንያት በአትክልቱ ቦታ ውስጥ የነበረውን ከፍ ያለ የትርምስ ድምፅ ሳይሰሙ በመቅረታቸው በላያቸው ላይ አደጋ ሊደርስ ምንም ያህል አልቀረውም ነበር።

የትርምሱ ድምፅ እየቀረበ ከመሄዱ የተነሣ ምን እንደ ሆነ ለማወቅ ዙሪያቸውን ቢመለከቱ አንድ ያረጀ ዝኆን በቀጥታ ወደነሱ በርግጎ እንደ አበደ ነገር ኅይለኛ ኩምቢውን እያወዛወዘ ሲመጣባቸው አዩ።

ልጆቹም በድንጋጤ በያለበት ተበታትነው ከፍርሃታቸው የተነሣ ጩኸታቸውን ያምባርቁ ጀመር።

ልጅጆቹ ሁሉ እነዚህ ሲሆኑ ልዑል መስፍኑ ግን ካለበት ሳይነቃነቅ ጸጥ ብሎ ቆሞ ነበር፤ ዝኆኑ ወደሱ ገሥግሦ ሊወጣበት ጥቂት ሲቀረው ልዑል ቫርዳማና የቤተ መንግሥቱ የእንስሶች አሠልጣኝ በአስተማረው ዐይነት የዝኆኑን ኩምቢ ይዞ እዝኆኑ ጀርባ ላይ ከታዘለ በኋላ እላዩ ላይ ተቀምጦ ወደ ማደሪያው ቤት ስለወሰደው ጠባቂዎቹ ተቀብለው ዝኆኑን አሰሩት።

ልዑልነቱም የሆነውን ነገር ለአባት ለእናቱ አልገለጠላቸውም፤ ነገር ግን የእንስሶቹ አሠልጣኞች ወደ ቤተ መንግሥቱ በሩጫ ሄደው የልዑልነቱን ጀግንነት በማድነቅ የሠራውን የጀብዱ ሥራ አወሩ።

ይህም ወሬ ከቤተ መንግሥቱ ውጭ በተሰማ ጊዜ ሕዝቡ ሁሉ የልዑልነቱን የጀግንነት ሥራ በማድነቅ አመሰገነ ልዑልነቱም ከዚህ የተነሣ አዲስ ስም ማሐቪራ ማለት ታላቅ ጀግና የሚባል ስም ተሰጠው።

ልዑል ማሐቪራ ዕድሜው ዐሥራ ሁለት ዓመት በሆነ ጊዜ በልማዱ መሠረት የተቀደሰ ክር (ማተብ) አስሮ ለአባቶቹ ሃይማኖት የታመነ ለመሆኑ አስፈላጊውን መሐላ ፈጸመ። ከዚህም በኋላ የሒንዱን ሃይማኖት ብዙ ዓመት እንዲያጠና ወደ ቄሶች ተላከ።

ልዑል ማሐቪራ ማጥናት ይወድ ነበር ነገር ግን አስተማሪዎችን አይፈቅዳቸውም አስተማሪዎቹ ሁሉ ቄሶች (ብርሃሚንስ) ናቸው። እነሱ ራሳቸውን በዓለም ውስጥ ካሉት ሰዎች ሁሉ የተሻልን ነን ብለው ያስባሉ። ከቶውንም ከንጉሦችና ከልዑላን እንበልጣለን ይላሉ፤ ከነሱም አብዛኛዎቹ በጣም ከንቱዎች በመሆናቸው ወጣቱ ልዑል መስፍን አይወዳቸውም ነበር።

ይሁን እንጂ ልዑል ማሐቪራ አድጎ ዐሥራ ዘጠኝ ዓመት በሆነው ጊዜ በቄሶችና ላይ የነበረውን ጥላቻ እስከ መርሳት ደረሰ። ከዚህ በኋላ ተወዳጅ በሆነችው በልዕልት ዮሣዳ ላይ አሳቡ ተመሰጠ።

እሱም ካገባት በኋላ አንድነት በቤተ መንግሥት ውስጥ ከንጉሣዊ ቤተ ሰብ ጋራ አብረው ይኖሩ ጀመር።

ልዑልነቱና ቤተ ሰቡ በሞጋዳ ቤተ መንግሥት ውስጥ ዐሥር ዓመት ያህል በደስታ ኖሩ።

ከዚህ በኋላ ግን፤

**፫ኛ የዝምታ ቃል ኪዳን።**

ልዑል ማሐቪራ ዕድሜው ሓያ ስምንት ዓመት ሲሆን አባት እናቱ እግር በእግር ተከታትለው ሞቱ፤ እነሱም የሞቱት በአደጋ ወይም በበሽታ ሳይሆን ረኃብ ቀስ በቀስ ገደላቸው።

ንጉሡና እቴጌዪቱ የሚበሉት በቂ ምግብ በማጣት ሳይሆን ሆነ ብለው ራሳቸውን በማስራብ ነው።

በዚያን ዘመን በሕንድ አገር አንዳንድ ሰዎች ሲያስቡ በረኃብ መሞትን የተቀደሰ ሞት አድርገው ይቄጥሩ ነበር።

ንጉሡ እሰሪያማና እቴጌይቱ ትሪዛላ በጣም ሃይማኖተኛ በመሆን የተቀደሰ ሞት ለመሞት ሲሉ ሰውነታቸውን አስራቡ።

ልዑል ማሐቪራ የወላጆቹ ሞት በጣም ስላሳዘነው አሁን የሞጋዳ ንጉሥ ወደ ሆነው ታላቅ ወንድሙ ዘንድ ሄዶ፥ ወንድሜ ሆይ ስለ ወላጆቻችን ሞት ኀዘንተኛ ለመሆን ሰውነቴን ለዐሥራ ሁለት ዓመት በመጣል ከመለኮት ኅይል ከሰው ወይም ከእንስሳ የሚታዘዘውን ጥፋት በትዕግሥት ላሳልፈው ቃል ኪዳን ገብቻለሁ አለ።

ነገር ግን ወንድምዬው ንጉሡ ወንድሜ ማሐቪራ ሆይ የወላጆቻችን ሞት በአሳባችን ውስጥ ገና አዲስ ሳለ ትተኸን ብትሄድ ኀዘናችን የባሰ ይሆናል፤ ስለዚህ እባክህ አትሂድ ብሎ አጥብቆ ለመነው።

ልዑል ማሐቪራ ከመሄድ ሁለት ዓመት ታግሦ መቀመጥ ፈቀደ ሁለት ዓመት በተፈጸመ ጊዜ ቤቱን ጥሎ ከቬሣሊ ከተማ ወጥቶ ሄደ።

የከተማውን ክልል ካለፈ በኋላ ወትሮ ይለብስ የነበረውን የመስፍንነት ልብሱን በመተው የለማኝ ልብስ ለበሰ ከዚህ በኋላ ሌላ የዝምታ መሐላ ማለ፥ የማለውም ከዚች ደቂቃ ጀምሮ እስከ ዐሥራ ሁለት ዓመት ድረስ አንዲት ቃል እንኳ አልናገርም ሲል ነው።

ማሐቪራ ይህን መሐላ ከማለ በኋላ በሕንድ አገር በብዙ ሺሕ ከሚቄጠሩ መነኰሳት እንዳንዱ ሆኖ በአገሩ ውስጥ መናኒ ሆነ።

ማሐቪራ በከተሞቹና በመንደሮቹ መካከል ሲያልፍ ሰው ባገኘ ቍጥር ቸር የሆነ ሰዎች ምግብ እንዲዘከሩና አቆፋዳውን አውጥቶ ያሳያቸዋል፤ በዱር ውስጥ ሲኖር ግን እንጆሬና ሌላም የዱር ፍራ ፍሬ ይመገብ ነበር።

አብዛኛውን ጊዜ በደን ውስጥ ወይም በተራራዎች ላይ ብቻውን ተቀምጦ የሃይማኖቱን ትምህርት እያሰላሰለ በማሰብ ጊዜውን ያሳልፋል።

ማሐቪራ ዐሥራ ሁለት ዓመት ሙሉ አንዲት ቃል እንኳ ሳይናአገር ጊዜውን በምናኔ አሳለፈ።

ይሁን እንጂ ዐሥራ ሁለቱ ዓመት ገና ከመፈጸሙ በፊት አንዲት ቃል ሳልናገር ይህንን ሁሉ ዓመት እንዴት እዘልቀዋለሁ በማለት ያስብና ይጨነቅ እንደ ነበረ ርግጠኛ ነገር ነው። የሃይማኖቱን የሒንዱዚምን ነገር ባሰበ ቍጥር ከውስጡ ብዙ ስሕተት የሆነ ትምህርት መኖሩን ይረዳ ነበር፤ ከዚህም የተነሣ ይህንን የሕዝቡን ሃይማኖት አሻሽሎ የሚለውጥበት መንገድ ያስብ ነበር።

ማሐቪራ አንድ ጊዜ በምናኔ ሳለ ከአንድ መንደር ውጭ በሚገኘው የግጦሽ ቦታ ሲደርስ አንድ እረኛ ጥቂት የበግ መንጋዎች ሲጠብቅ አገኘው።

እረኛውም ማሐቪራን ባገኘ ጊዜ ወደ መንደር ሄጄ ለአንተም ጭምር የሚሆን ምግቤን እስታመጣ ድረስ በጎቼን ጠብቅልኝ አለው።

ማሐቪራም ፈቃደኛ መሆኑን ለማስረዳት ራሱን ስላወዛወዘ፥ እረኛው ምግብ ለማምጣት ተነሥቶ ሄደ።

አንድ ተኵላ ከደን ውስጥ ወዲያው ወጥቶ ማሐቪራ አይቶ ከመከላከሉ በፊት አንድ በግ ገሎ ወሰደ፣ እረኛውም ከሄደበት ተመልሶ ሲመጣ ከበጐቹ መካከል አንድ በግ እንደ ጠፋው ተረድግቶ ምክንያቱን ለማወቅ ማሐቪራን መላልሶ ቢጠይቀው መልስ ሳይሰጠው ዝም አለ።

እረኛው ግን እየጮኸ ማሐቪራን ራሱን በዱላ መታው። አንተ ሌባ በጌን ምን እንዳገኘው አትነግረኝምን ብሎ ጠየቀው።

ማሐቪራን ግን በበጉ ላይ የደርሰውን ነገር ሊገጽለት ሲችል የዝምታ መሐላውን ለማፍረስ ሳይፈልግ ቀረ፤ ከዚህም በቀር ከእረኛው ይልቅ የሚበረታ እሱ ሆኖ ሳለ በመካከልም ከመመታት ለመዳን ሲችል በሚደርስበት ክፉ ነገር ላይ አንዳች ነገር በማድረግ ራሱን እንዲያድን ቃል ኪዳን የገባ ስለ ሆነ መሐላውን ጠበቀ።

እረኛው ማሐቪራን ቄሰለ እስኪደማ ድረስ ይደብደድበው ስለ ነበረ የመነኵሴው ደም በፈሰሰ ጊዜ ደንግጦ ወዲያው መደብደቡን ተወ።

እረኛውም እየተንቀጠቀጠ ራሱን ለማዳን የማይከላከል ወይም የማይሸሽ ሰው ለመጀመሪያ ጊዜ አንተን ብቻ ማየቴ ስለ ሆነ በጣም ቅዱስ የሆንክ ሰው ነህ ብሎ ይደነቅ ጀመር።

ማሐቪራ ግን ምንም ሳይናገር ተነሥቶ ሄደ፣ እረኛውም ተከትሎ እየሮጠ ይቅርታ ይለምነው ጀመር፤ ማሐቪራ ይቅርታ ማድረጉን ሲያስረዳ ራሱን እያወዛወዘ መንገዱን ቀጠለ፣ እረኛው መነኵሴ በኰረብታው ላይ ወጥጦ ለዐይን እስኪስወር ድረስ ሲመለከት ቄይቶ ይህ መነኵሴ ትልቅ ትምህርት አስተማረኝ ይኸውም ዝምታ ከንግግር መብለጡን እያለ ብቻውን እየተናገረ ይገረም ጀመር።

ማሐቪራም ይህ የደረሰብኝ ነገር ትሕትና ከኵራት መሻሉን ሰላምም ከቍጣ መበርታቱን እንዳቅቅ ትልቅ ትምህርት አስተምሮኛል በማለት አሳብ ተገረመ።

ማሐቪራ ከዐሥራ ሁለት ዓመት በኋላ ወደ ቬሣሊ ከተማ ቤተ ሰቡ ወደሚገኝበት ተመልሶ አልሄደም። ነገር ግን በትዕግሥት በዝምታ ባሳለፋቸው ዓመቶች ውስጥ አስቦ ያገኘውን ትምህርት ለመንዛት በአገር ውስጥ ይዞር ጀመር፤ ከሥፍራ ወደ ስፍራ እየተዘዋወረ ለሚሰሙት ሁሉ ይሰብክ ነበር፤ አብዛኛው የስብከቱ ሐሳብ ሕዝቡ ከሚያምነው ሃይማኖት ወይም ከማሐቪራ ስብከት አስቀድሞ ሌሎች ይሰብኩ ከነበረው የተለየ አዲስ ነገር አልነበረም። ይሁን እንጂ አንዱ የማሐቪራ አሳብ ፈጽሞ አዲስ እንግዳ ነገር ነበር።

ማሐቪራ ትልቅ ሰባኪ መሆኑን ሕዝቡ እርስ በርሱ በመወያየት እውነት ተናጋሪ ነው ይሉት ነበር።

ከነዚህም ውስጥ ብዙዎቹ ተከታዮቹ (ደቀ መዛሙርቱ) ስለሆኑ እነዚሁኑ የወንድማማችና የእትማማች ምንኵስና ሰጥጦ መሠረታቸው።

**፬ኛ መዳኛችሁ ከናንተው ነው።**

ማሐቪራ የራሱን እምነት በመግለጽ የሰው ሕይወት በሙሉ ሥቃይ መሆኑን ያስተምር ጀመር፤ የአገላለጹም ሁኔታ መወለድ መታመም፣ መሞት፣ የፈለጉትን ነገር አለማግኘት ይህ ሁሉ ሥቃይ መሆኑን ነው።

አንዳንዶቹ ሰዎች ማሐቪራን ሲጠይቁት የዓለም ሥቃይ ከወዴት እንደሚመጣ ማወቅ እንፈልጋለን አሉት።

ማሐቪራም ሲመልስላቸው የዓለም ሥቃይ የሚመጣው በፍላጎት (ምኞት) ምክንያት ነው አላቸው። ሰዎች ይሠቃያሉ ደስም አይላቸውም፤ ምክንያቱም ብዙ ነገር ፈላጊዎች በመሆናቸው ነው። ሰው ምንም ያህል በቂ ምግብ ሀብትና ክብር፣ ቢያገኝ ሁል ጊዜ አይበቃኝም በማለት ጨምሮ ማግኘት ይፈልጋል። ስለዚህ ፍላጎት (ምኞት) የመከራና የሥቃይ መገኛ ነው፣ አላቸው።

ሰዎቹም ከመከራ በምን መንገድ እንድናለን ብለው ጠየቁት

ማሐቪራ ምኞትን ሁሉ በመተው ነው፤ ይኸውም ሰው ምኞትን ሁሉ ቢተው የነፍስ ታላቅ ደስታ ለሆነው ኒርቫን ለሚባለው ራሱን ማዘጋጀት ይችላል አላቸው።

ሰዎቹም ወደ ቪርቫና የሚወስደው መንገድ ምንድነው አሉት።

ኒርቫና ዘንድ የሚደርሰው በሦስቱ የነፍስ ዓልማዝ በኩል ነው፤ ሦስቱም የነፍስ አልማዝ እነዚህ ናቸው፤

የሚገባ ጸጸት፤ የሚገባ ዕውቀትና የሚገባ ጠባይ።

የሚገባ ጠባይ የመጀመሪያ አንደኛ ነው።

የሚገባ የሰው ጠባይ የሚገኘው በአምስቱ የነፍስ ትእዛዞች ውስጥ ነው።

ይኸውም፦

ነፍስ ያለውን ነገር አትግደል ማንኛውንም ነፍስ ያለውን ነገር ሁሉ በንግግርም ሆነ በአሳብ ወይም በማድረግ አትጉዳ።

አትስረቅ፣

አትዋሽ፤

ንጽሕና የሌለው ኑሮ አትኑር፤ ደግሞም አትስከር

አትመኝ።

ማሐቪራ እነዚህን ትእዛዞች የሚከተል መልካም ሕይወት ይኖራል ካለ በኋላ ልዩነት በሚፈጥር ነገርና እንደዚሁም ጸሎት ለማንም ሰው የሚጥቅም ዋጋ ያለው መሆኑን አለማመኑን አስረዳ።

ሰዎቹ ግን ልዩነት ያለበት ነገር የተቀደሰ መሆኑን ብርሃማም ዓለምን መፍጠሩን መሥዋዕት ለአማልክት ማቅረብ ወይም የጸሎት ጠቃሚነቱን የምታምን ሲሆን ኒርቫና ውስጥ ለማግባት ይቻል ዘንድ የኅጢአት ስርየት ለማግኘት በምን መንገድ ይቻላል ነው፤ የምትለው ሲሉ ጠየቁት።

ማሐቪራም ሲመልስ የኅጢአት ስርየት የሚገኘውና ወደ መልካም ሕይወት ጐዳና የሚደረሰው በጸሎት መሥዋዕት በማቅረብ ወይም በአምኮተ ጣዖት ሳይሆን ደግ በመሥራት ብቻ ወደ ኒርቫና ለመድረስ ስለሚቻል በናንተው ዘንድ መዳኛችሁ ይገኛል አላችወ።

**፭ኛ ሰማ በላይ፤ ሲኦል በታች።**

የማሐቪራ የሕይወት ታሪክ ጥቂት ስሞችና አንዳንድ የተለዋወጡ ነገሮች ከሚኖሩበት በቀር በሌላው በኩል ከቡዳ ሕይወት ታሪክ ጋራ የተገጣጠመ ነው።

ሁለቱም የሒንዱ ልዑላን ሲሆኑ በጣም ጀግኖች ልጆች ሃይማኖታቸውን አጥብቀው የተማሩ ጋብቻቸው የደስታ ኑሮ ያለበት ቤታቸውን ጥለው ሄደው ለማኝ መነኵሴ የሆኑ በሃይማኖታቸው ትምህርት ውስጥ ብዙ ስሕተት ለማግኘት የቻሉና ሃይማኖት ውስጥ ብዙ ስሕተት ለማግኘት የቻሉና ሃይማኖትን ተመራምረው ከጨረሱ በኋላ ለሕዝባቸው አዲስ ትምህርት ለማስተማር የወጡ ናቸው።

የነዚህ የሁለቱ ልዑላን ትምህርት በጣም የተመሳሰለ በመሆኑ በመጀመሪያ ትምህርታቸውም አንድ ትምህርቱም የተገኘው ካንድ ሰው ይመስል ነበር።

ነገር ግን ሁለቱም በጣም የተለያየ ሁለት ዐይነት ሃይማኖት አቋቋሙ።

ሁለቱም የብርሃሚዝን ሃይማኖት የተከትሉት እስከ ካርማ ነፍስ በሌላ ሰውነት ተመልሳ ትወለዳለች፤ እስከ ማለትና እስከ ኒርቫና ድረስ ነበር።

ይሁን እንጂ በወገን ልዩነት ቅድስና መዳን በጸሎትና በመሥዋዕት እንደዚሁም የቬዳዎች እውነተኝነት ወደሚለው ክርክር ሲደርሱ ቡዳና ማሐቪራ ከብርሃሚንዝም ፊታቸውን አዙረው ይሄዳሉ።

እነሱም ማንም ሰው በአማልክት ርዳታ ሊታመን አይገባውም ነገር ግን በሚገባ ዕውቅት ሰው መኖር ያስፈልገዋል በሚል አሳብ የሚስማሙ ናቸው።

ማሐቪራን ቡዳ የደግ ሰው ትክክለኛ ጠባይ ምን እንደ ሆነ ለማሳወቅ በሚፈልጉበት ጊዜ ሁለቱም በሐሳቡ ሳይስማሙ ይለያያሉ በዚህ ነገር ልዩነታቸው በጣም ከፍ ያለ ነው።

ቡዳ በአዲሱ መካከለኛ መንገድ ቀጥታውን ይሄዳል።

ቡዳ ጥብቅ የሆነ ነገር ሁሉ ክፉ ነው ብሎ ያምናል።

ማሐቪራ ግን እንዳያችሁት ራስን ማሠቃየትና ከምቾት ሁሉ መራቅ አስፈላጊ ነው ይላል። ራስን መካድ ከቶውንም መሠቅየት ወደ ደገኛው ሕይወት ለመድረስ ይረዳል ብሎ ያምናል።

እነዚህ ሁለት ትልልቅ መምህራን የሚለያዩበት ሌላም መንገድ አይታጣም። ነገር ግን በመካከላቸው ያለው ትልቅ ልዩነት ይህ አሁን የተገለጸው ነው። ማሐቪራ ቡዳ እንደሚያምነው ሁሉ ሕይወት ያላቸው ፍጡሮች ሁሉ ነፍስ አላቸው ብሎ ያምናል። ይህንም ሁለቱ የተማሩት ከብርሃሚንዝም ነው።

ማሐቪራ ግን ዛፎች ውሃና እሣት አንዳንድ አትክልቶችም ጭምር ነፍስ አላቸው ይላል።

ሰው ክፉ ሆኖ የኖረ እንደ ሆነ፣ ዓሣማ ወይም እባብ ወይም እንቁራሪት ብቻ ሳይሆን ካሮት ወይም ቀይ ሥር ወይም ሽንኩር ሆኖ እንደ ገና ይፈጠራል፤ የሚከፋውም ይህ አይደለም። ነገር ግን አንድ ቦታ እታች ከምድር በታች በጣም ጥልቅ በሆነ ስፍራ አንዱ ካንዱ በታች ዝቅ ብሎ የራቀና አንዱም ካንዱ የባሰና የከፋ በመሆን በመደዳው አዘቅት የሆነ ሰባት ሲኦሎች አሉ፤ ክፉ ነፍሶች በክፋት የዘለቁ በነዚህ ሲኦሎች ውስጥ ይገባሉ።

ማሐቪራ ሕይወት ያለባቸው ፍጥረቶች ነፍሶቻቸው ክብደት እንዳላቸው የሚያምን ነው።

ነፍስ ኅጢአት ስትሠራ ትከብድና ወደ ታች ታዘቅጣለች። ኅጢአት በጣም የሠራች እንደ ሆነ እያሽቄለቈለችና እያዘቀጠች እስከ ሰባተኛው ሲኦል ትደርሳለች።

ነገር ግን ነፍስ ደግና ንጽሐት ብትሆን ተነሥታ እየተንሳፈፈች አንዱ ካንዱ በላይ በሚገኘው እስከ ሓያ ስድስተኛው ሰማይ ለመድረስ ትችላለች ስለዚህ ነፍስ በጣም ደግና ንጽሕት ከሆነች እያንዣበበች እስከ ሓያ ስድስተኛው ሰማይ ለመድረስና ኒርቫና ውስጥ ለመግባት ክብደት የሌለባት ቀላል ትሆናለች።

ማሐቪራ ሠላሳ ዓመት ሙሉ በሕንድ አገር ውስጥ እየተዘዋወረ የወገን ልዩነት የማይገባ መሆኑንና ራሱ ሰማይና ሲኦል መኖሩን የሚያምንበትን ሃይማኖት ይሰብክ ነበር።

ዕድሜው ሰባ ዓመት በሆነ ጊዜ ፓሻ ወደ ተባለው ቦታ መጣ። እዚያም እንደ ደርሰ በመታመሙ ምክንያት አገር ላገር መዞር አቃተው።

ደቀ መዛሙርቱን አንድነት ጠርቶ የመጨረሻውን ስብከቱን ሰበከላቸው።

ከደቀ መዛሙርቱ አንደኛው መምህር ሆይ ከትምህርትህ የትኛውን ነው በጣም መጠበቅ የሚያስፈልገው ብሎ ጠየቀው።

ከትምህርቴ ሁሉ ከአምስቱ ትእዛዛቴ ውስጥ የመጀመሪያው ነው የሚበልጠው አለ።

ይኸውም ሕይወት ያለውን ማንኛውንም ቢሆን አለመግደል ወይም በቃል በአሳብ ወይም በማድረግ አለመጉዳት ነው።

እንስሶችን ለመብል አትረድ፤ አራዊትን አታድን ዓሣንም አታጥምድ፣ በማንኛውም ጊዜ ማንኛውንም ፍጥረት አትግደል። የሚበላህን ትንኝ ወይም የሚነድፍህን ንብ አትግደል ጦርነት አትሂድ የሚዋጋህን አትዋጋ በመንገድህ ላይ የምትአገኘውን ትል አትርገጥ ትል ራሱ ነፍስ ያለው ነውና።

(የመጀመሪያው የማሐቪራ ትእዛዝ በደቀ መዛሙርቱ ዘንድ አሂምሳ በመባል ታውቋል። ይህም ማለት እንፍስ ያለውን ነገር በምንም አለመጕዳት)።

በነጋትው ማሐቪራ ሞተ። ሬሳውም በፓሻ ከተማ ተቃጠለ። የፓሻ ከተማ በቬሐር አውራጃ ውስጥ እስከ ዛሬ ድረስ ለደቀ መዛሙርቱ ማለት ለምእመናኑ ሁሉ የተቀደሰ ቦታ ነው።

**፮ኛ የጥቂቶች ሃይማኖት።**

ጌታ ማሐቪራ በሞተ ጊዜ በወንድማማችነት የተሳሰሩ ፲፬ ሺሕ (ዐሥራ አራት ሺሕ) መነኰሳት ነበሩ፤ እነዚህም መነኰሳት ከቦታ ወደ እየተዘዋወሩ የመምህራቸውን ቃል ያስተምሩ ነበር።

የማሐቪራ ትምህርትና ስብከቱ ሁሉ አንድነት ተጠራቅሞ አጋማዎች (መሪ ቃሎች) በሚባሉ መጻሕፍቶች ስለ ተጻፈ ለተከታዮች የተቀደሱ መጻሕፍቶች ለመሆን ቻሉ።

እነዚህ ደቀ መዛሙርት የሃይማኖታቸው መሥራች ጌታ ማሐቪራ ብቻ ሳይሆን ሃይማኖታቸው በሓያ አራት ጅናዎች (ሓያ አራት ድል አድራጊዎች) የተመሠረተ መሆኑን ያምናሉ። ሃይማኖታቸውንም የድል አድራጊዎች (ጅናዎች) ሃይማኖት ይሉታል።

የመጀመሪያው ድል አድራጊ ከብዙ ትሪሊዎን ዓመቶች በፊት በምድር ላይ የታየው ጌታ አዲናስ ነው ይላሉ። የመጨረሻውም ድል አድራጊ ጌታ ማሐቪራ መሆኑን ያረጋግጣሉ።

በዚህ ዐይነት እምነት ሃይማኖታቸው ብዙ ሚሊዮን ቢሊዮና ትሪሊዮን ዘመኖች የቄየና አጋማዎች ደግሞ የተቀደሱ መጽሐፎቻቸው መሆናቸውን የጅና መነኰሳት ለዓለም ይሰብኩ ጀመር።

መነኰሳቱ ሲናገሩ ማሐቪራ ሲሰብክ ሰው የተባለ ፍጥረት ብቻ ሳይሆን መሬት ለመሬት የሚንፏቀቁ ነፍሳቶች የሚበሩ አእዋፋት የአትክልቶችና የዛፎች ነፍሳት ሁሉ ስምተው ያስተውሉት ነበረ። የሚያስተውሉበትም ምክንያት ሁሉ ከመሆኑ የተነሣ ለዓለም ፍጥረት ሁሉ በረከት ያለበት ሃይማኖት ስለ ሆነ ነው።

ይሁን እንጂ የማሐቪራ ሃይማኖት በዓለም ውስጥ ላሉ ሁሉ ሃይማኖታቸው መሆኑ አይችልም። የዚህም ምክንያት ጅናዎች መሬት እንዲያርሱ አልተፈቀደላቸውም፤ በሚደርሱበት ጊዜ ትላትሎችን እንዳይገሉ በማሰብ ነው፤ ዛፎችን እንዲቄርጡ አልተፈቀደላቸውም የቀሩት ነፍሳት እንዳይቃጠሉ ከመፍራት የተነሳ ነው። ለዐይን የማይታዩ ነፍሳት እንዳይሞቱ በማለት ውሃ እንኳ ማሞቅ አይፈቀድም።

በዓለም ያሉ ሰዎች ሁሉ ጅናዎች ቢሆኑ ማንም ሰው የግብርና ሥራ በመሥራት ፍራ ፍሬና አትክልቶች ማልማት አይችልም። እንደዚሁም ማንም ቢሆን የዕለት እንጀራውን ማግኘት አይሆንለትም ነበር። ሰዎችም ልብስ ሠርቶ መልበስ ቤታቸውን ማሞቅ ወደ ማንኛውም ቦታ መጓዝ ወይም ማንኛውንም ነገር መሥራት ባልቻሉም ነበር፤ ከቶውንም ብዙ ጊዜ ሳይቄዩ በረኃብ በጥማትና በብርድ ያልቁ ነበር።

ጅናዎች በተቀደሱት መጻሕፍቶቻቸው ሃይማኖታቸው በዓለም ላሉት ፍጥረቶች ሁሉ በረከት ነው ቢባልም ከሕንድ አገር ውጭ ያልተሰበከ ከመሆኑም በላይ የዓለም ሃይማኖት ሆኖም አያውቅ ሊሆንም አይችልም።

ነገር ግን በሕንድ አገር ውስጥ ተፋጥኖ በመራመዱ ብዙ ተከታዮች ስላሉት ተከታዮቹ በብዙ ሺሕ የሚቄጠሩ ናቸው።

የማሐቪራ ምእመናን በመጀመሪያ ጊዜ ምንም ቤተ መቅደስ አልነበራቸውም። ምክንያቱም መምህራቸው በጸሎትና በአማልክት አያምንም ነበርና ነው። ነገር ግን ከጊዜ በኋላ ብዙ ቤተ መቅደስ ሠርተው የጌታ ማሐቪራንና እንደዚሁም የቀሩትን ከማሐቪራ በፊት ጄኒዝምን ለዓለም ያመጡ ናቸው ተብለው የሚታመኑትን የሓያ ሦስቱን ጅናዎች የደንጋይ ምስል በውስጡ አስቀመጡ።

በመጀመሪያ ጊዜ እነዚህ ሐውልቶች የተቀደሱ አማልክት ተብለው አይቄጠሩም ነበር። ነገር ግን ከብዙ ጊዜ በኋላ ሕዝቦቹ ለነዚህ ሐውልቶች ይሰግዱ ጀመር።

ባለፈው አምስት መቶ ዓመት አንድ ወገን የሆኑ መነኮሳት ከቀሩት ጅናዎች ተነጥለው በማንኛውም ቤተ መቅደሳቸው ምስል ወይም ጣዖት እንዳይኖር አደረጉ።

አሁን በሕንድ አገር 2.000.000 ሁለት ሚሊዮን ያህል ጅናዎች ይገኛሉ እነሱም አብዛኛዎቹ የሚኖሩት በላይኛው ሒንዱስታን በጋንጂስ ወንዝ አካባቢና በካልካታ ውስጥ ነው። እዚያ የሚኖሩበት ምክንያት ሃይማኖታቸው ግብርና ወታደርነት አስተማሪነት ወይም የፋብሪካ ሠራተኛነት የማይፈቀድላቸው በመሆኑ አብዛኛዎቹ ነጋዴዎችና የባንክ ሠራተኞች ናቸው፤ እነሱም በጣም ባለጠጎች ስለ ሆኑ ለጅናዎቻቸው ቤተ መቅደስ በመሥራት ገንዘባቸውን ይወዳሉ።

ዛሬ በሕንድ አገር የነሱ ቤተ መቅደሶች አርባ ሺሕ ያህል ይሆናሉ። ከነዚህም ውስጥ አንዳንዶቹ ቤተ መቅደሶች በጣም የሚያማምሩ ናቸው። በአቡ ተራራ ላይ ያሉት ቤተ መቅደሶቻቸው እንደ ሰባቱ የሕንድ ታሪኮች የሚደነቁና የሚነገሩ ናቸው።

እነሱም ሥራቸው ቤተ መቅደስ መሥራትና መርዳት ብቻ አይደለም። ነገር ግን አሮጌ ቤቶችን ለላሞች ማደሪያ ሆስፒታሎችን ለታመሙ እንስሳት መኖሪያ በማድረግ በሆስፒታሎችም ውስጥ ክፍል ለይተው ለታመሙ ወፎች ከቶውንም ለታመሙ ትሎች እንኳን ሳይቀር ቦታ ያዘጋጃሉ።

ሃይማኖታችወ ከሕንድ አገር ውጭ ላለ ሕዝብ እንግዳ ነገር ቢሆንም በጅናዎች መካከል የኖረ ሰው ግን በጣም ርኅሩኆች መሆናቸውንና በሃይማኖታቸው ምክንያት የተሻሉ ሰዎች እንደ ሆኑ መረዳት ይችላል።

ጅና ለሆኑ ሰው ሃይማኖት ዋና ነገር ነው። በሚያደርገውም ነገር ሁሉ ጠባዩን ይገታለታል፤ ጅና የሆነ ሁሉ ዛሬ እንኳ ቢሆን የሚፈጽማቸው ስድስት የዕለት ተግባሮች አሉት። ከነዚህም ውስጥ አንደኛው በየቀኑ ምጽዋት (ችሮታ) መስጠት ነው። ይሁን እንጂ ጅና የሆነ ሰው ይህንን ነገር ምጽዋት ነው ብሎ ማሰብ የለበትም። ይህን ለማድረግ ያስፈልገው በተቻለው ሁሉ ለችግረኛ መርዳት ሊፈጽሙ ከሚገባው ዐይነተኛ ተግባሩ አንዱ ስለ ሆነ ነው።

ይህንን ሃይማኖት የሚያምኑ በሓያ አራቱ ጅናዎች ፊት ለመጸለይ ወደ ቤተ መቅደስ ሲሄዱ ለራሳቸው የሚሆን አንድም እንገር ከመለመናቸው በፊት አስቀድመው ለሌላው ፍጥረት ሁሉ ሰላምና ደስታውን ይለምናሉ ለራሳቸው በየጊዜው የሚለምኑት ችሮታ ሀብትና ክብር ሳይሆን የኒርቫና ስጦታ ነው።

ሁል ጊዜ የሚጸልዩት ቀጥሎ እንዳለው ነው።

ጅናንድራ ሽሪ ሻንቲ ጌታ አንተ ነህ፤

ዓለም በሞላው የሚሰግድልህ፤

ሰላምና ደስታን የምትሰጥ አንተ ነህ፤

ራሴን በትሕትና ዝቅ አደርጋለሁ፤

ለዘለዓለም ሰላም እንደምትሰጥ ዐውቃለሁ፤

በምድር ያሉ ፍጥረቶች ሁሉ፥

በቸርነትህ ታላቁን የኒርቫን ስጦታ ይታደሉ።

**\*\*\***

**ሦስተኛ ክፍል።**

**ሒንዱስታን።**

**የብዙ አማልክት አገር።**

እውነት አንድ ነው።

ጠቢባን ግን ብዙ ዐይነት ስም አውጥተውለታል።

ሪግ ቬዳ።

የተመሠረተው፣ ታሪክ ከመጀመሪ በፊት ነው፤ ካሉት ሃይማኖቶች ሁሉ ያረጀ ነው ጥንት ከሒንዱ ተያይዞ እንደ መጣው ሃይማኖታቸው ከብዙ ሺሕ ዓመት በፊት የነበረ ነው።

መሥራች፤ ሒንዱዚም የተለየ መሥራች የለውም።

ስፍራው፤ ሕንድ።

የተቀደሱ መጻሕፍቶች፣ ቪዳዎች ብርሃማናዎችና አፓኒሻዳዎች ናቸው። ነእዚህም በጣም የታወቁ የሒንዱ የተቀደሱ መጻሕፍቶች ናቸው። ነገር ግን ሌሎችም ብዙዎች አሉ። ሃጋቫድ ጊታ የተባለው መሃባራታ ከሚባለው የጀግኖች ግጥም የተቀዳው በምዕራባውያን ዘንድ በጣም የታወቀ ከመሆኑም በላይ የሒንዱዝም ተከታዮች በሆኑትም ዘንድ ታላቅ ደቸኛ የነበረና አሁንም የሆነ ነው።

የምእመናኑ ብዛት ፫፻፲ ሚሊዮን (310. 000. 000) ነው።

የተነዙት፤ የሒንዱዝም ምእመናን አብዛኛውን የሚገኙት በሕንድ አገር ነው። ሌሎችም ምእመናን በሴሎን በባሊ በሲያምና በደቡብ አፍሪካ ይገኛሉ።

ሒንዱዎች በዩናይትድ እስቴትስ ፲ሺሕ የሚሆኑ በልዩ ልዩ ሁኔታ ተከፍለው ይገኛሉ።

ልዩ ወገኖች፤ የሒንዱዝም ልዩ ልዩ ወገን ብዙ ነው፤ ልዩነቱም በሃይማኖት ትምህርትና ሥርዐት በጣም ከፍ ያለ ነው።

**ሒንዱስታን።**

**የብዙ አማልክት አገር።**

**፩ኛ ሒንዱዚምን ያሻሻሉ።**

የጥንት ሃይማኖቶችን አሻሽለው እንዳደሱት ሁሉ ብርሃሚንዝምን በማሻሻል ያደሱ ብዙዎች ነበሩ።

አንዳንዶቹ በሃይማኖታቸው ላይ አዲስ ሐሳብና እምነት በመጨመር ተሳክቶላቸዋል፤ ጥቂቶቹም አንዳንዱን አሮጌ እምነት ለመለወጥ ችለዋል፤ ሌሎችም ደግሞ ቡዳንና ማሐቪራን የመሰሉ አዲስ ሃይማኖት የመሠረቱም አሉ።

ቡዳና ማሐቪራ ምንም እንኳ አዲስ ሃይማኖት የመሠረቱም ቢሆን ብርሃሚንዝምን ለማደስና ለማሻሻል ሲሉ በመጀመሪያ አስበው የተነሡበትን ነገር ለመፈጸም ችለዋል።

ብርሃሚኖች ቡዳንና ጌታ ማሐቪራን የተከተሉትን ሰዎች ብዛት ባዩ ጊዜ በብርሃሚንዝም የሚያምኑ ሰዎች ሁሉ አሮጌውን ሃይማኖት ትተው ወደ አዲሱ ሃይማኖት ይገለበጣሉ፣ የማለት ፍርሃት አደረባቸው፤ ሒንዱዎች የሒንዱዝምን ሃይማኖት እንዳይተዉ ለማድረግ ቄሶቹ በአሮጌው ሃይማኖት ላይ በተጨማሪ ከቡዲዝምና ከጄኒዝም ትምህርት ጥቂቱን ያህል ተቀበሉ።

ይህ ሁሉ የሕንድ ሃይማኖት መለዋወጥ በአገራቸው ውስጥ እነሱ እርስ በርሳቸው ያደረጉት ነው።

ይሁን እንጂ ባለፈው ስምነት መቶ ዓመት ትልቅ የዐረብ ጦር ሠራዊት በሕድን አገር ውስጥ ገብቶ መሐመዳኒዝም የተባለው ፈጽሞ አዲስ ሃይማኖት የሆነ ይሰብክ ጀመር፤ (የዚህን ሃይማኖት ነገር ወደ ፊት በምናነበው በዚሁ መጽሐፍ ውስጥ በጣም እንረዳለን)።

እነዚህ ወራሪ የሆኑ ዐረቦችን ሃይማኖታቸውን ለሰው ሁሉ የሚሆንና በዓለም ያለው ሕዝብ ሁሉ ሊቀበለው የሚገባ አንድ ሃይማኖት ነው ብለው የሚያምኑ ናቸው።

ይሁን እንጂ እነዚህ ዐረቦች ሃይማኖታቸውን ሰው እንዲቀበልላቸው የሚያስገድዱበት መንገድ በጣም እንግዳ ነገር ነው። እነሱም ሃይማኖታቸውና ትምህርታቸው ከሁሉ የበለጠ መሆኑን ተከራክረው በማስረዳት ፈንታ ሕንዶን ለማሳመን ሰይፍ መዘው መጡባቸው። የመሐመድን ሃይማኖት ለመቀበል ፈቃደኛ ያልሆነውን ሁሉ ያላንዳች ምሕረት ፈጁት።

ሒንዱዎች ዐረቦችን ከነሃይማኖታቸው ከሕንድ አገር ውስጥ ለማሰወጣት ሞከሩ ግን አልሆነላቸውም። በብዙ ሺሕ የሚቄጠሩ ዐረቦች በሕንድ አገር ኑዋሪ በመሆን በአገሩ ውስጥ ሁሉ ትምህርታቸውን ነዙ፣ ከጥቂት ጊዜም በኋላ ሃይማኖታቸው በሕንድ አገር በጣም ብዙ ተከታዮች አገኘ።

በየጊዜው የሚነሡ የሒንዱን ሃይማኖት አዳሾች የዐረቦችን ሃይማኖት ማጥናት እንደ ጀመሩ፣ በውስጡ እነሱ በጣም የሚወዱት አንድ እምነት አገኙ። ይኸውም በአንድ አማልክ ማመን ነው።

ይህም አምላክ አንድ ብቻ እንጂ ብዙ አይደለም። እሱም ዓለምን በሞላ የሚገዛ ነው የሚል እምነት በመሆኑ ሃይማኖት አዳሾችን በጣም ደስ አሰኛቸው። እነሱም በአንድ እግዚአብሔር የማመንን እምነት ሃይማኖታቸው ውስጥ ለመቀላቀል ሞከሩ።

አንዱ ሃይማኖት አዳሽ ከመሐመድ እምነት ውስጥ ጥቂቱን ከብርሃሚንዝም እምነት ጋራ ለማያያዝ የሞከር ትልቁ ግጥም ገጣሚ ካቢር ነው።

**፪ኛ ግጥም ገጣሚው የቤርናስ ሸማኒ።**

በአለፈው አምስት መቶ ዓመት የሚሆን በሕድን አገር በቤናስር ውስጥ አንድ ትንሽ ልጅ የነበራት የብርሃሚን መበለት ሴት ነበረች።

ልጁም ደስ የሚል ልጅ ነበረ፤ ነገር ግን እናቱ ምን እንደምታደርገው ስለ ቸገራት በቅርጫት ውስጥ አድርጋ የአበባ ቅጠሎች በበቀሉበት የኩሬ ውሃ ውስጥ እንዲንሳፈፍ አገባችው።

ከዚህ በኋላ ቀኑ ተሲዓት ሲሆን አንድ እስላም ሸማኔ ኒሩ የሚባል ኒማ ከተባለች ሚስቱ ጋራ ወደዚህ ኩሬ መጥቶ ሳለ እሱና ሚስቱ አንድነት በአበባዎች መካከል ቅርጫት በማየታቸው ምን እንዳለበት ለማየት በቀረቡ ጊዜ ሕፃን ልጅ በቅርጫቱ ውስጥ ሆኖ ያለቅስ ነበር ኒሩ ምንም እንኳ ልጅ ባይኖረው ሕፃናትን ይወድ ስለ ነበር በውሃው ውስጥ ገብቶ ሄዶ ቅርጫቱን ይዞ ወጣ።

ቅርጫቱን ከፍተው ሕፃኑን ባዩ ጊዜ ኒማ ባልዋን እንግዲህ ሕፃኑን ምን እናድርገው ብላ ጠየቀችው።

ኒሩም እቤታችን እንወስደዋለን አላት።

ኒማ ግን ተቃውማ እቤታችን ልንወስደው አንችልም ቤታችን ይዘነው ስንገባ ጎረቤቶች መጥተው ይህን የመሰለ የሚያምር ልጅ ዐይኖቹ አበባ የመሳሰሉ እናቱ ማናት ብለው በጠየቁን ጊዜ ምን እንመልሳለን አለች።

ኒሩም እውነትሽን ነው ነገር ግን ሕፃኑን እዚህ ብንተወው ይሞታልና ምን እናድርግ አላት።

በመጨረሻ ኒማና ባሏ ሕፃኑን ይዘው እቤታቸው ከገቡ በኋላ ስሙን ካቢር ብለው የራሳቸው ልጅ አድርገው አሳደጉት።

ሕፃኑ ካቢር በአደገ ጊዜ ኒሩና ኒማ በጣም የተሻሉ አስተማሪዎች ወደሚገኙበት ወደ ቤናርስ ለትምህርት ላኩት፤ ካቢርም ትምህርት መማር ወደደ። ዐሥራ ስድስት ዓመት በሆነውም ጊዜ የመሐመድንና የብርሃሚንዝምን ሃይማኖት አንድነት ሁለቱን ደኅና አድርጎ በጣም ተማረ። ይሁን እንጂ ከዚሁ ሁሉ በጣም ይወደው የነበረ ትምህርት ራማናንድ የተባለው ግጥም ገጣሚ ራማናንድ ያስተማረው አንድ፤ እግዚአብሔር ብቻ መኖሩን እወንትም የሰው ትልቅ ወዳጅ መሆኑንና ቀላል ኑሮ መኖርም ወደ ኒርቫና የሚያደርስ መንገድ ነው ሲል ነው።

ካቢር የራማንድን ትምህርት ተምሮ ስለ ትምህርቱ ግጥሞች ጻፈ።

ይሁን እንጂ ሃይማኖትን በሚማርበት ጊዜ ያሳደገው አባቱ ሸማኔነት አስተምሮት ነበር።

ካቢር ጥሩ ሸማኔ በሆነ ጊዜ በፍቅሩ የተያዘች ልጅ አገባ። ከተጋቡ በኋላም ሁለት ልጆች ወንድና ሴት ወልደው ወንዱን ካማል ሴቷን ካማሊ ብለው ስም አወጡላቸው።

ካቢር በጣም ጥሩ ሸማኔ በጣም ጥሩ አባት መሆኑ ሲነገር እንሰማለን በሸማ መሥሪያው ቦታ (ጕድጓድ) ሁል ጊዜ ሲሠራ ሰዎች መካከል ሕይወት ለመኖር እንዲችሉ ማመንና ማድረግ የሚገባቸውን በአሳቡ የሚመጣለን በግጥም ያዘጋጅ ነበር እነዚህም ግጥሞች ለቤናርስ ሕዝብ ሁሉ የታወቁ ሆኑ።

ካቢር በግጥም ገጣሚነት ቶሎ በጣም ታወቀ። ይሁን እንጂ እንደ ማንኛውም ሸማኔ ሆኖ በሸማኔው መሥሪያ ቦታ እየሠራ የዕለት ምግቡን ያገኝ ነበር።

ከዕለታት አንድ ቀን ካቢር ብዙ ሒንዱዎች ገላቸውን በሚታጠቡበት ጋንጅስ ወደ ተባለው ወንዝ ሄደ፤ ሒንዱዎች አንዳንዶቹ ወንዞቻቸው የተቀደሱ መሆናቸውን ያምናሉ። እንደዚሁም በነዚህ ወንዞ መታጠብ ከኅጢአታቸው የሚያነጻቸው ይመስላቸዋል፤ በሕንድ አንዳንድ የተቀደሱ ወንዞች አሉ፤ ከሁሉ የሚበልጥ የተቀደሰው ጋንጅስ ነው። ካቢር አንድ ቀን ወደዚህ ቦታ ቢሄድ ኅጢአተኞ ከኅጢአታቸው ለመንጻት ሲሉ ተከማችተው አገኛቸው።

ካቢር ወንዙ ዳር ሁለት ቄሶች ተቀምጠው አየ። ራማናንድ ስለሚያስተምረው አንድ አምላክ ለቄሶቹ ነገራቸው።

ቄሶቹ ይህን ሰምተው እኛን የቀድሞ አባቶቻችን በብዙ ትውልድ ዘመን ውስጥ ስናምን የቄየን በብዙ አማልክት ነው። ስለዚህ ያሉት ብዙ አማልክቶች እንጂ አንድ አምላክ ብቻ አለመሆኑን የታወቀ እውነት ነገር ነው አሉ።

ፀሓይ እስኪወጣ ድረስ ከዋክብት ያብለጨልጫሉ ሲል ካቢር መልስ ሰጣቸው።

ካቢር ግጥም ገጣሚ በመሆኑ ሁል ጊዜ የሚናገረው ይህን የመሰለ ነገር ነው።

ቄሶቹ ግን ምን ማለትህ ነው ብለው ጠየቁት። ይህን ማለቴ ሰዎች አንዱን አምላክ እግዚአብሔርን ፍጹም በሆነ ዕውቀት ሳያውቁት የቀሩ እንደ ሆነ ብዙ ትናንሽ አምላኮች ያመልካሉ አላቸው። ይሁን እንጂ ለድንጋዩ በመስገድ እግዚአብሔርን የምታገኙ ቢሆን እኔ ደግሞ ለተራራው እሰግዳለሁ ከድንጋይ ጣዖቶቻችሁ ይልቅ ሰዎች እህላቸውን የሚፈጩበት የድንጋይ ወፍጮ የተሻለ ነው።

ይህንኑ ነገር ሲነጋገሩ ከቄሶቹ አንዱ ተጠማ ካቢርም በራሱ ኩባያ ከወንዙ ውስጥ ውሃ ቀድቶ ለቄሱ እንዲጠጣ ሰጠው። ይሁን እንጂ ቄሱ ኩባያውን ለመንካት ሆነ ውሃውንም ለመጠጣት እንቢ አለ። ምክንያቱም ካቢር በወገኑ ከቄሱ ያነሰ በመሆኑና የሕንድ ብርሃሚዎች ከከፍተኛ ወገን የሆነ ዝቅተኛ ወገን ከነካው ዕቃ ውስጥ መብላት ወይም መጠጣት እንደማይገባ ስለሚያምኑ ነው።

በዚህን ጊዜ ካቢር የጋንጅስ ውሃ ኩባያዬን ማንሳት ካልቻለ የናንተን ኅጢአት ያጥባል ብዬ እንዴት ማመን እችላለሁ አለ። እናንተ ብርሃሚዎች እንደምታስቡት ሌሎች ሰዎች ሲነኳችሁ የሚያረክሷችሁ ይመስላችኋል በዚሁ በኵራት የተነፋችሁ ናችሁ ትልቅ ኵራት ምንም መልካም ነገ ሊወጣው አይችልም ብሎ ካቢር ጥሎዋቸው ሄደ።

ሸማ መሥሪያው ቦታ ተመልሶ ግጥም እየጻፈ ሰዎች ሁሉ ወንድማማች ናቸው ብሎ ይሰብክ ጀመር።

ካቢር ብዙ ሳይቄይ ብዙ ተከታዮች አገኘ። ግጥሞቹ በያለበት ተስፋፍተው በሁሉም ዘንድ ታወቁ። ሆኖም ካቢር የዕለት እንጀራውን ለማግኘት ሸማኔነቱን አላቋረጠም። ከቶውንም ቄሶችን መነኵሴዎች ለኑሮዋቸው በሚሆን ነገር የሰው እጅ ከማየት ሠርተው ራሳቸውን እንዲችሉ ይገባል ብሎ ያምን ነበር ለዚህም ራሱ ምሳሌ ሆነ።

በግጥሞቹና በስብከቶቹ ያስተምር የነበረው የኵራት በከንቱነት በሕንድ የወገን ልዩነት ጣዖት በማምለክ ላይ ተቃዋሚ የሚሆነውን ነው። በአንድ አምላክ ማመን እንደሚገባ ይሰብክ ነበረ።

በመጨረሻ ሰባ ዘጠኝ ዓመት ሆኖት ማግሃር ላይ ሲሞት በርሃማን ሆኖ በመወለዱ ብርሃሚዎች የኛ ወገን ነው ሲሉ በአንድ በኩል ደግሞ እንደ እስላሞች ሆኖ በማደጉ እስላሞችም የኛ ወገን ነው፤ አሉ። ይሁን እንጂ አስከሬኑ የተሸፈነበትን ልብስ በገለጡ ጊዜ የዜናው ታሪክ እንደሚናገረው የአበባ ነዶ አገኙ።

ካቢር ትቶት የሞተው የአበባ ነዶ ኑሮውንና ይገጥም የነበረውን ግጥም የሚያሳስብ ነው።

ተከታዮቹ የተናገረውን ቃልና የገጠመውን ግጥም ሰብስበው መጽሐፍ በማድረግ ቢጃክ ብለው ሰየሙት ራሳቸውንም ካቢር ፓንሲስ ብለው ጠሩ። ይህም የካቢርን መንገድ ተከታዮች ማለት ነው።

ቢጃክ አሁን የካቢር ፓንሲስ የተቀደሰ መጽሐፍ ነው። ዛሬ በሕንድ አገር የሸማኔውን የካቢርን ጥሩ ዝማሬና ዜማ በጸሎታቸው ጊዜ የሚዘምሩና የሚያዜሙ የካቢር መንገድ ተከታዮች የሆኑ አንድ ሚሊዮን ያህል ሰዎች አሉ።

የካቢር ትምህርት በሕንድ አገር በኋለኛው ጊዜ በተነሡት የሃይማኖት አዳሾች ሲጠና ቄይቶ እነዚህ የሃይማኖት አዳሾች ሲጠና ቄይቶ እነዚህ የሃይማኖት አዳሾች ከብርሃሚን ሃይማኖት ጋራ ሊቀላቀሉት ሞክረው ነበር።

ከነዚህም አንደኛው ናናክ፤ ጉሩ ናናክ የተባለው የተመሰገነውና የከበረው ናናክ ነው።

**፫ኛ የጉሩ ናናክ ሃይማኖት።**

በላሆር አውራጃ ውስጥ በታልዋንዲ ከተማ አንድ ጨዋ የሆነ ሒንዱና ሃይማኖተኛ የሆነች ሚስቱ ወንድ ልጅ ወልደው ስሙን ናናክ አሉት።

ይህም ልጅ የተወለደው ግጥም ገጣሚ ሸማኔው ካቢር ሠላሳ ዓመት ዕድሜ ሊሞላው ጥቂት ሲቀረው ባለፈው አራት መቶ ሰባ አመት ላይ ነው።

የናናክ አባት በጣም ድኻ ሰው ነበረ። ይሁን እንጂ ልጁ መልካም ትምህርት እንዲያገኝለት ሞከረ። ናናክ ዕድሜው ዘጠኝ ዓመት በሆነ ጊዜ የፋርስና የዕረብ ሌላም ቋንቋ በዚያን ጊዜ በሕንድ አገር የሚያስተምሩትን ትምህርት መማር ጀመረ።

ናናክ በአደገ ጊዜ እሱም እንደ ካቢር የሃይማኖት ትምህርት ይወድ ነበር። ነገር ግን በሥራ መውደድ እንደ ካቢር ሳይሆን ማንኛውንም ሥራ መሥራት ጠላ አባቱ ማንኛውንም ነገር ቢያደርግ ናናክ ሠርቶ የዕለት እንጀራውን እንዲያገኝ ለማድረግ ሳይችል ቀረ።

እናቱ፣ ናናክ ሚስት ቢያገባና የቤተ ሰብ ኅላፊነት ቢገጥመው ሥራ ይሠራ ነበር አለች።

አባትዬው እውነትሽን ነው አላት።

እነሱም ሚስት አገኙለትና አገባ፣ ካገባም በኋላ ሥራ መሥራት ጠላ፣ ከቶውንም አባቱ የመንግሥት ባለሥልጣን ሆኖ የሚሰራው ሥራ አግኝቶለት ሳለ ናናክ ግን ሥራውን በመናቅ እሥራው ላይ የማይገኝ ሆነ። ሁል ጊዜ ጧት ወደ ሥራው በመሄድ ፈንታ ከከተማው ወጥቶ በጫካው ውስጥ ገብቶ የሕዝቡን ሃይማኖት በቀን ሲያልምና ሲያስብ ይውላል። በጫካ ውስጥ ቀኖችን ማሳለፍ የሚወደው የራማናንድን የካቢርን ግጥሞች ለማንበብ ሲል ነው።

ናናክ ሠላሳ ዓመት ዕድሜ በሞላው ጊዜ አንድ ቀን እቤቱ ገብቶ ጉሩ ነኝ ብሎ አወጀ። ሚስቱ ጉሩ ማለት ምንድነው አለችው። ጉሩ ማለት አዲስ ሃይማኖት የሚያስምተምር ነው አላት።

አባቱ ይህ የምታስተምረው አዲስ ሃይማኖት ምንድነው ሲል ጠየቀው።

የሒንዱና የመሐመድ ሃይማኖት የለም ማለት ነው አለ።

እናቱ በአገራችን የሒንዱም የመሐመድም ሃይማኖት አለ፣ ግን አንተ የለም ለማለት እንዴት ትችላለህ ብላ ጠየቀችው። ናናክ ያለ ትዕግሥት ሲመልስላት የቢራሚኒም ሆነ የመሐመድ ትምህርት ስሕተት ነው።

አባቱ እውነተኛው የማን ትምህርት ነው ብሎ ጠየቀው።

ከዚህ በኋላ ናናክ የራሱን ትምህርት ሲገልጽ እምነቱ በአንድ እግዚአብሔር መሆኑንና ልዩነትም አለመኖሩን በጣዖትም ማምለክ ኅጢአት መሆኑን አስረዳ።

የናናክም አባት አንተ የምታስተምረው ትምህርት ከግጥም ገጣሚው ከካቢር ትምህርት ምን ልዩነት እንዳለው አይገባኝም አለው።

ካቢር ሰዎች ሥጋ መብላት አይገባቸውም ይላል፣ እኔ ግን ላስተምር ታርዶ የሚበላው ከብት በአንድ ጊዜ በሰይፍ አመታት ታርዶ ይበላ እላለሁ፤ ከዚህም በቀር የማስተምረው እውነተኛውን አንድ አምላክ ለማገልገል ሕዝቡ አንድ መሪ ጉሩ ሊኖራቸው ይገባል። ለአዲሱ ሃይማኖቴ የመጀመሪያው ጉሩ እኔ ራሲ ነኝ እኔም በአገሩ ላይ ዞሬ ለሕዝቡ ይህነኑ መስበክ አለብኝ ብሎ ነገረው።

ናናክ በጣም ጥሩ አድርጎ የሚዘምር ሞርዳና የሚባል አሽከር ስላለው ከዚሁ አሽከሩ ጋራ ለስብከት ወጣ።

ገበያ ወይም ብዙ ሕዝብ በሚተላለፍበት ቦታ ሲደርሱ ሞርዳና መዘመር ይጀምራል። ዝማሬውን ለመስማት ብዙ ሕዝብ ሲሰበሰብ ናናክ ይነሣና ሃይማኖቱን መስበክ ይጀምራል።

ይህን በማድረግ ናናክ በሕድን አገር ርቆ በደቡብ እስከ ሴሎን በሰሜን እስከ ካሽሚር፣ በምዕራብ ድግሞ ርቆ በመሄድ እስከ ዐረብ አገር ድረስ ተጕዟል።

ናናክ በሰባ ዓመት ዕድሜው በሞተ ጊዜ አንዱ የሱ ደቀ መዝሙር አንጋድ የሚባል ዳግማዊ ጉሩ ሆኑ።

ጉሩ አንጋድ ሲሞት ደግሞ ሌሎች የናናክ ተከታዮች አስተማሪ በመሆን ተተኩ።

አምስተኛው ጉሩ ጉሩ አርጃን የሚባለው የናናክን ቃሎችና ስብከቶች እንደዚሁም የራማናንድን የካቢርን ግጥሞች አንድነት ሰብስቦ አንድ መጽሐፍ አድርጎ ግራንስ ሣሄብ ብሎ ስም አወጣለት፡ ግራንስ ሣሄብም የናናክ ተከታዮች ቅዱስ መጽሐፍ ሆነ።

ጉሩ አርጃን አምስተኛው ጉሩ ሲኪዝም የሚባለውን ናናክ ያስተምር የነበረውን ሃይማኖት ለማስፋፋት ሞከረ። ነገር ግን የሌሎቹ ሃይማኖቶች መሪዎች የሲክዝምን ትምህርት ስላልወደዱ የጉሩ አርጃንን የሚሲዎናዊነት ሥራ ተቃወሙ።

ይህም ጉሩ አርጃንን በጣም ስለ አስቄጣው ተከታዮቹን ሁሉ አንድነት ሰብስቦ የጦር ወታደር አድርጎ አዘጋጃቸው፤ ከዚህ በኋላ የመሐመድ ተከታዮች የጦር ወታደር አድርጎ አዘጋጃቸው፤ ከዚህ በኋላ የመሐመድ ተከታዮች እንዳደረጉት በሰይፍ ሃይማኖቱን ለማስፋፋት ተነሣ።

ጉሩ አርጃን በሞተ ጊዜ ቀጥሎ የተነሣው ጉሩ ሃር ጐቪንድ የሲኮቭ ሃይማኖት መሪ ብቻ ሳይሆን የጦር ወታደሮቻቸውም መሪ ለመሆን ቻለ፤ ተከታዮቹን ካደራጀ በኋላ፥ የመሐመድ ሃይማኖት ተከታይ በሆነው ሞገል በተባለ የሕድን ሕዝብ ላይ ጦርነት አነሣ።

ከአንድ መቶ ዓመት በኋላ ተዋጊዎቹ ሲኮች ነጻ መንግሥት አቋቁመው ነጻ ሕዝብ ነን አሉ።

ሲኮች እስከ ዛሬ ድረስ ቍጥራቸው ከ፫ ሚሊዮን በላይ የሚሆኑት ጦረኛ በሆኑበት ታሪካቸው እስካሁን ይኰሩበታል፤ አብዛኛዎቹም ወታደሮች ናቸው።

ከሌሎቹ ሒንዱዎች አምስቱ ኩካዎች ተብለው በሚጠሩት ነገር ተለይተው ይታወቃሉ።

ኬስ ማለት ረጅም ጠጕር፤

ኩንጋ በጠጕራቸው ውስጥ የሚሽጡት የዕንጨት ማበጠሪያ፣

ካች ነጭ ልብስ ከውስጥ ገላ ላይ የሚውል (የገላ ሹራብ) ካራ የብረት ሰንሰለት፤

ካንዳ ሁል ጊዜ በመንገድ የሚታጠቁት አጭር ሁለት ስለት ያለው ጩቤ።

ሲኮች ቢያንስ ቢያንስ በቀን ሁለት ጊዜ ጠጕራቸውን ማበጠር፣ አለባቸው ሁል ጊዜ ገላቸውን ይታጠባሉ (በየቀኑም ቅዱስ መጽሓፋቸውን ማንበብ ግዴታቸው ነው)።

የተቀደሰ ከተማችን በሚሉት በአምሪትሳር ውስጥ ሞት በሌለበት ኵሬ የወርቅ መቅደስ ተብሎ የሚጠራ አንድ መቅደስ ሠርተዋል። ይህም በሕንድ አገር በጣም ከሚያምሩት መቅደሶች አንዱ ነው። ደግሞም በዓለም ውስጥ ከሚገኙት በጣም ከሚያምሩት መቅደሶች አንዱ ነው። ደግሞም በዓለም ውስጥ ከሚገኙት በጣም ከሚያምሩት ሕንጻዎ ውስጥ እንዳንዱ የሚቄጠር ነው።

ሲኮች የነሱን ቅዱስ ግራንስ ሣሄብ ለማምለክ ወደዚህ መቅደስ በየጊዜው ይመጣሉ፤ ከሲኮች ውስጥ ብዙዎቹ ማንበብ አይችሉም። ይሁን እንጂ ቅዱስ መጽሐፋቸው ራሱ በጣም ቅዱስ ነው ተብሎ ይቄጠራል፤ መጽሐፉም መሠዊያ በሚመስል ነገር ላይ ተቀምጦ ሲኾች ይሰግዱበታል።

**፬ኛ አንድ ትንሽ አይጥ ትልቅ ሁከት እንደ ፈጠረች።**

ከጉሩ ናናክ በኋላ በሕንድ አገር ብዙ የሃይማኖት አዳሾች ነበሩ።

ከነዚሁም ውስጥ በጣም ይበልጥ የነበረው ጥቂት ከመቶ ዓመት በላይ በፊት የተወለደው ነው፤ እሱም ከትልቅ ወገን ከሒንዱ ዘር የተወለደ ዳያናንዳ የሚባል ነው።

ዳያንዳ አድጎ ለትምህርት በደረሰ ጊዜ ትልቅ በዓል ተደርጎ የተቀደሰ ክር በአንገቱ ላይ ታሰረ ከዚህም በኋላ እንዲማር በጣም ወደ ተሻሉት አስተማሪዎች ተላከ።

ስድስት ዓመት ቋንቋና ሃይማኖት እየተማረ ከአሰተማሪዎቹ ጋራ ተቀመጠ።

ከስድስት ዓመት በኋላ፣ ዳያናንዳ ወደ ቤቱ ሲመለስ ወላጆቹ በተማረው ከፍተኛ ትምህርት በታም ኵራት ተሰማቸው።

በዚያ ዓመት የዳያናንዳ አባት ልጁ የሺቫራቲን ጾም እንዲጾም ፈለገ።

የቪቫራቲ ጾም ቪቫ የተባለውን አምላክ የሚያመልኩ ሒንዱዎች ሁሉ የሚጾሙት ነው። ሒንዱዎች ምንም እንኳ ሦስቱን አንድ አምላክ ብለው የሚያመልኩም ቢሆን ሦስቱን ለየብቻቸው አንድ ባንድ ያመልኳቸዋል። አንዳንዶቹም ሌላው ሰው አንዱን ብቻ ሲያመልክ፤ ሁለቱም የሚያመልኩ አሉ። እባንድ አምላክ ሦስት አካል ሲባል ሦስተኛው ሺቫ የተባለው ከሌሎቹ የበለጠ ተከታዮች አሉት። ብዙ የተለዩ በዓሎችና ጾሞች የሚደረጉት ለእግዜሩ ለሺቫ ነው። የቪቫራቲ ጾም ጊዜ ሰዎች የሚጾሙት አንድ ሌሊት አንድ ቀንና አንድ ሌሊት ደግሞ ነው። በመጀመሪያው ጾም ሌሊት በቪቫ መቅደስ ውስጥ ሌሊቱን ሁሉ ተቀምጠው መዝሙሮች ይዘምራሉ።

የቪቫራቲ ጾም ሳይጀመር በዋዜማው ዳያናንዳና አባቱ ወደ ቤተ መቅደስ ሄደው በሺቫ ጣዖት ላይ ሩዝና አበባ አስቀመጡ፣ ከዚህም በኋላ ለስግደት በመጡ ሰዎች መካከል ተቀምጠው መዝሙር አብረው ይዘምሩ ጀመር።

በመጀመሪያ ጊዜ ሁሉም በጣም ከፍ ባለ ድምፅ ሲዘምሩ ነበር ከሰዓት ወደ ሰዓት ከቬዳዎች መጽሐፍ ውስጥ ብዙ ልዩ ልዩ መዝሙሮች ዘመሩ።

ምሽቱ ተገባዶ ውድቀት ሊሆን ሲል ከጸሎተኖቹ ውስጥ ጥቂቶቹ ድካምና እንቅልፍ መጣባቸው። ሲዘምሩ የሚሰማሙ ድምፃቸው እየተቀነሰና እያነሰ ከመሄዱም በላይ ማዛጋት ጀመሩ።

ከእንቅልፍ መጫጫን የተነሣ ሽፋላቸው ስለ ከበዳቸው ዐይናቸውን መግለጥ ተሳናቸው። የሚዘምሩትም ዝማሬ በቍጥቋጦ ውስጥ እንደሚያልፍ የነፋስ ሽውታ የለዘበ ሆነ።

ዳያናንዳ ያንዱን ጸሎተኛ ሰው ራስ እንቅልፍ አነዝዞት ደረቱ ላይ ተቀልብሶ ሲወድቅ አየው። ሌላውንም ሰው እንደዚሁ እንቅልፍ ገረሰሰው። ቀጥሎም ሌላውን እንቅልፍ ወዲያና ወዲህ እያላጋ ጣለው። ዳያናንዳ ዙሪያውን በተመለከተ ጊዜ ብዙ ጸሎተኞች፣ የእንቅልፍ ዋና ሲዋኙ አየ። ከነዚህም መሐል አባትዬው ነው። ከቶውንም ያ በመዳከም የለዘበው የዝማሬ ድምፅ ከነአካቴው ጨርሶ ጸጥ ስላለ እንዳልነበረ ሁሉ የማይሰማ ሆእ።

ዳያናንዳ ግን እንቅልፍ እንዳይወስደው ከተቀመጠበት ቦታ እየተሸጋሸገ ርሱን መለስ ቀና እያደረገ እጆቹን በማላወስ ንቃት ለማግኘት ሲል የገዛ ሰውነቱን ይቈነጥጥ ጀመር። ምክንያቱም በዚህ ቁም ነገር ባለበት ሌሊት ውስጥ ነቅቶ ጸሎተኛ መሆን ሺቫን እጅግ ደስ ያሰኘዋል ተብሎ በመታሰቡ በጣም ንቁ ሆኖ ሌሊቱን ማሳለፍ አስፈላጊ መህኑ ስለ ተሰማው ነው።

ዳያናንዳ በንቃት ላይ ሳለ ድንገት አንድ የሚቄረጥም ነገር ቀጭን ድምፁን ሰምቶ ይህ ድምፅ ከወዴት እንደ ሆነ ለማወቅ ዙሪያውን እየተመለከተ ይህ ድምፅ ቄይቶ በኋላ ያላሰበውንና ያልጠረጠረውን ነገር በማየቱ ዐይኖቹን በመደነቅ አፈጠጠ። ሱም ያየው በሺቫ ጣዖት አናት ላይ አንድ ትንሽ አይጥ ተቀምጣ ለጸሎት የመጡት ሰዎች ለአምላካቸው ያመጡትን እሩዝ ስትቈረጥም ነው፤ ከዚህ በኋላ ዳያናንዳ በፍጥነት የአባቱን እጅጌ ይዞ ጐተተ።

አባቱ በእንቅልፍ ልቡ እንደ ሆነ ምንድር ነው ብሎ ጠየቀው።

ዳያናንዳም አባቱን ተመልከት ብሎ አይጧን አሳየው።

አባቱም ምን ይሁን ነው የምትለው እያለ የጉመተምት ጀመር።

ዳያናንዳ ግን ሺቫ አምላክ ከሆነ አይጥ እንኳ ማባረር አይችልም ወይ ብሎ ጠየቀው።

አባቱ ሲመልስለት ምንም ጥያቄ አትጠይቀኝ አማኝ ያልሆነ እንዳንተ ያለ ተጠራጣሪ ሰው ሁሉ እንደዚህ እንዳንተ መጠየቅ ይወዳል አለው።

ይሁን እንጂ ዳያናንዳ በዚህ መልስ ደስ አልተሰኘም ነበረ። ትንሹዋ አይጥ ግን ሺቫ ዐቅም የሌለው ምንም ለማድረግ የማይችል ድንጋይ መሆኑን አስረዳቸው።

ዳያናንዳም ለራሱ በልቡ ሲናገር ሁለተኛ ለጣዖት አልሰግድም አለ።

እሱም ጾሙን አቋርጦ ትቶ ወደ ቤቱ ተመልሶ ሄዶ፣ በዐልጋው ላይ ተኛ።

ከዚያም ቀን ጀምሮ ዳያናንዳ ሌሎች ሰዎች፣ የሚያምኑበትን ሃይማኖት ለማወቅ ልዩ ልዩ ሃይማኖቶችን መመርመርና ማጥናት ጀመረ።

እናቱ፣ ዳያናንዳ ሚስት ቢያገባና ቤተ ሰብ ቢያበጅ ኖሮ እንግዳ የሆኑትን የሃይማኖቶች መጽሐፍ ለማጥናት ጊዜ አያገኝም ነበር አለች።

የዳያናንዳ አባት የሚስቱን ሐሳብ ተቀብሎ ለልጁ ሙሽራ የምትሆን ይመርጥ ጀመር። ይሁን እንጂ ዳያናንዳ ሚስት ለማግባት አትፈልግም ነበር፤ እሱም በየምክንያቱ የሠርጉን ጊዜ ከሳምንት ወደ ሳምንት ከወር ወር እያስተላለፈ እንዲዘገይ ያደርግ ጀመር። በመጨረሻ ግን አባቱ በተወሰነ ቀን እንዲፈጸም አስገደደውና ለሠርጉ የሚሆን ዝግጅት ሁሉ እንዲሰናዳ ተደረገ። አስገደደውና ለሠርጉ የሚሆን ዝግጅት ሁሉ እንዲሰናዳ ተደረገ።

ይሁን እንጂ ከሠርጉ ከጥቂት ቀን በፊት ዳያናንዳ ጠፍቶ ተሰወረ።

**፭ኛ የታላላቅ ሰዎች ስብሰባ።**

ዳያናንዳ ስሙን ለውጦ የለማኝ ልብስ ለብሶ እውነተኛውን ሃይማኖት የሚያስተምር አስተማሪ ለማግኘት ሲል ቤቱን ጥሎ ፍለጋ ሄደ።

በሕንድ አገር ውስጥ አያናንዳ ብዙ ዓመት እየተዘዋወረ ልዩ ልዩ ትምህርት ከተማሩ ሊቃውንት ጋራ ያጠና ጀመር። ይሁን እንጂ የማንኛውም ትምህርት ደስ አላሰኘውም፤ በመጨረሻም በጋንጂስ ወንዝ አጠገብ ተሰብስበው ወደሚገኙት ቅዱሳን ለመሄድና ለመማር ቍርጥ ሐሳብ አደረገ።

የጋንጂስ ወንዝ በሕንድ አገር ውስጥ በጣም ቅዱስ የሆነ ነው። ሒንዱ የሆነ ሰው በመሓል እጁ ከጋንጂስ ወንዝ ጥቂት፥ ጠብታ ይዞ ምንም ቢሆን ከቶ በሐሰት ለመማል አይደፍርም ስለዚህ ዳያናንዳ በዚህ ቦታ የሚገኙ የሃይማኖት አስተማሪዎች እውነቱን ሳያስተምሩ አይቀሩም ብሎ አሰበ።

ከዚህም በኋላ ዳያናንዳ ወደዚያ ተነሥቶ ሄደ፤ እሱም ከብዙዎቹ የሃይማኖት አስተማሪዎች ከሆኑት ውስጥ አንደኛው ጣዖት የሚጠላ ሆኖ ገኘው። ዳያናንዳ በዚህ ደስ አለውና እሱ ዘንድ ሆኖ ያጠና ጀመር።

አስተማሪው ስለ ብርሃማ ሣማጅ የእግዚአብሔር ስብሰባ ስለ ተባለው ሰምተህ የለምን ብሎ ጠየቀው።

ዳያናንዳም አዎን ብሎ እኔ በተወለድኩበት ዓመት ውስጥ ራጃ ራምሃን ሮይ የአቋቋመው የእግዚአብሔር ጉባኤ ነው ሲል መለሰለት።

አስተማሪው እውነትህን ነው አንተ በተወለድክበት ዓመት መሆኑ ነው አለው። ራምሃን ሮይ እንዳንተው በብራሚኒዝም ትምህርት ሁሉ አልተደሰተም ነበር። እሱም ትልቅ ሊቅ ነበር፤ የተማረውም ትምህርት ዐረብኛ ፋርስና ሳንስክሪት፣ እንዲሁም እብራይስጥነው። ሃይማኖታቸውን ለመንዛት ወደ አገራችን የመጡት የክርስቲያን ሚሲዮኖች የሚያምኑበትን ቅዱስ የሆነ መጽሐፍ ቅዱስ የሚባለውን መጽሐፍ በጥንቃቄ አጥንቶ ተማረ በዚህም መጽሐፍ ውስጥ በጣም የሚወደው አንዳንድ ትምህርት ያገኝ ጀእምር፤ ይህነንም ትምህርት ከሃይማኖታችን ትምህርት ጋራ ለመቀላቀል ሞክሮ ነበር ብሎ ነገረው።

ዳያናንዳ እንግዲያውስ የክርስቲያኖችን መጽሐፍ ቅዱስ ማጥናት ይገባኛል አለ።

ሁለት ዓመት የክርስቲያኖችን መጽሐፍ ቅዱስና የራጅ ራምሃሮይን ትምህርት አጠና በነዚህ በሁለት ዓመቶች ውስጥ ተምሮ የተረዳው ማንም ሰው ቢሆን በአንድ አምላክ እንጂ በብዙ አማልክት ማመን እንደማይገባው በመወለድም ልዩ ወገን አለመኖሩንና ጥቂት ሰዎች ከሌሎች ይልቅ ዐዋቂ ሆነው እንደሚወለዱ ነው። ደግሞም ክርስቲያኖች እንደሚያምኑት ሁሉ ሰው ማንኛውንም ክፉ ሥራ ሠርቶ ንስሓ ቢገባ እግዚአብሔር ኅጢአቱን ይቅር እንደሚለው አመነ። ይሁን እንጂ ያገሩ የብርሃሚን ሃይማኖት እንደሚያስተምረው ሰው ከሞተ በኋላ ነፍሱ በሌላ ሰውነት ተወልዳ እንደ ገና እንደምትመለስና በመጨረሽም ኒርቫና ውስጥ እንደምትገባ መመኑን አልተወም ነበር።

ይህ ሁሉ አሳብ በአእምሮው ውስጥ በጣም ግልጽ ሆኖ በታየው ጊዜ ሕዝቡን ለማስተማር በአገር ውስጥ ይዞር ጀመር።

ተከታዮቹንም አርያ ሳማጅ በሚባል በአንድ ወገን ክፍል፣ አደራጃቸው። ይህም የታላላቅ ሰዎች ስብሰባ (ጉባኤ) ማለት ነው።

ይህን ክፍል ዳያናንዳ አቋቁሞ የጀመረው እ. ኤ. አ. በ፲፰፻፸፭ ዘመን ሲሆን እሱ የአምሳ አንድ ዓመት ሰው በነበረ ጊዜ ነው።

ዳያናንዳ የሞተው ከዚህ በኋላ ስምንት ዓመት ብቻ ቄይቶ ነው። ይሁን እንጂ የጀመረው ሥራው በተከታዮቹ ይካሄድ ነበር። በአሁኑ ጊዜ ይህ የታላላቆች ስብሰባ በሕንድ አገር ሁሉ የታወቀ ከመሆኑ በላይ በሚሊዮን የሚቆጠሩ ተከታዮች አሉት።

**፮ኛ ሒንዱዚም፤ ሒንዱዝም ምን እንደ ሆነ።**

ዛሬ በሕንድና በፓኪስታን ብዙ ሃይማኖቶችና ሃይማኖቶች ነገዶች አሉ።

በነዚህም አገሮች ጥቂት አይሁዶችና ብዙ ክርስቲያኖች ይገኛሉ።

በአገሩ ውስጥ ስድሳ ሚሊዮን (60. 000. 000) ያህል እስላሞች አሉ፤ አብዛኛዎቹ የሚገኙት በፓኪስታን ውስጥ ነው። ሌሎች የሚገኙት ቡዳዎች ጄኒዝያኖች፣ ካቢር፣ ፓንሲዎች፣ ሲኮች እንደዚሁም ብራማ ሣማጅና አርያ ሣማጅ ናቸው።

ተራራማ በሆኑት አገሮች ደግሞ ለዛፍ ለወንዝና ለመናፍስት የሚሰግዱ አሉ።

ከዚህም በቀር በሕንድ አገር አባት እናት የሌለው ትንሽ ሃይማኖት ፋርስ አገር ውስጥ የተወለደ አሁን ግን የሕንድ አገር፣ ለማስረዳት ጥቂት የቀረው አለ፤ (ይህ ሃይማኖት ዞራስትራኒዝም ይባላል። በዚህ መጽሐፍ ውስጥ ወደ ፊት አግኝተን እናነበዋለን)።

ይሁን እንጂ ዛሬ አብዛኛዎቹ ሒንዱዎች ሦስት መቶ ሚሊዮን (300. 000. 000) የሚሆኑት ሒንዱዚም የተባለውን በልዩ ልዩ ዐይነት ሁኔታ የሚገኘውን አሮጌ ሃይማኖታቸውን አጥብቀው ይዘዋል።

እነዚህ የሒንዱዚም ተከታዮች እስካሁን ድረስ በወገን ልዩነት ቅድስና የሚያምኑ ናችወ። ከብዙ ጊዜ በፊት አራት ልዩ ልዩ ወገን እንደ ነበራቸው ያምናሉ። ዛሬ ግን ብዛቱ ፲፱ ሺሕ ሊሆን ምንም ያህል ያልቀረው ልዩ ልዩ ወገን አላቸው፤ ከትልቁ ወገን የሆነ ከዝቅተኛ ወገን ጋራ አብሮ አይበላም ወይም አይጠጣም ከፍተኛውና ዝቅተኛው ወገን አንድ ቤተ መቅደስ ወስጥ አብሮ አይገባም። ልጆቻቸውም ተገናኝተው አንድነት አይጫወቱም ዝቅተኛ ወገን እንደ መሆኑ መጠን በዝቅተኛነት ይታያል ይሁን እንጂ ሒንዱ ሆኖ ከዝቅተኛ ወገን ቢሆንም በሐንድ አገር ካሉት በውጭ የተጣሉ ተብለው ከሚጠሩት በሚሊዮን ከሚቄጠሩት ሕዝቦች ራሱን የተሻለና የበለጠ አድርጎ ይቄጥራል።

በውጭ የተጣለ ተብሎ የሚጠራው ወገን ብልጫ ካለው ከሌላው ወገን ዘንድ ሂዶ ከሱቁ ዕቃ ለመግዛት ቢፈልግ ከሱቁ ውስጥ ለመግባት አይችልም፤ ከሱቁ ውስጥ ሊገባ ይቅርና መቅረብ እንኳ የማይችል ነው፤ በመንገድ ላይ ቆሞ የሚፈልገውን ዕቃ በሩቅ ይናገርና የዕቃውን ዋጋ ለማስቀመጫ እብተዘጋጀው ቦታ ላይ ከአስቀመጠ በኋላ ይሮጥና ርቆ ይቆማል ባለሱቁም ይህ በውጭ የተጣለ ሰው የሚፈልገውን ዕቃ ከውጭ ያስቀምጥለትና የዕቃውን ዋጋ ገንዘብ ወስዶ ይመለሳል።

ዕቃውን የሸጠው ወደ ሱቁ ተመልሶ ሲገባ ምስኪኑ በውጭ የተጣለው ከቆመበት ስፍራ መጥጦ ባለ ሱቅ ከመንገድ ላይ የተወለትን ዕቃ ይወስዳል።

በዓለም ካሉት ሃይማኖቶች በተለይ እንደዚህ ያለውን የወገን ልዩነት የሚያስተምር ሒንዱዝም ብቻ ነው።

የሒንዱዝም ተከታዮች በብዙ አማልክት አምነው ይሰግዳሉ፤ ቄሶቻቸው ግን ሲነግሩን ጣዖቶቹ አምላኮች አይደሉም ነገር ግን ለሁል ጊዜ የሚኖረው የብርሃማ ልዩ ልዩ የሆኑ ምስያዎች ናቸው ይላሉ። ለጥበብ ምስያ ወይም ምስል የሚሆን አለ ሌላውም እንደዚሁ ለትምህርት ደግሞ ሌላው ለቁንጅና ይህንን ለመሳሰለው ምስያ የሚሆን ይገኛል፤ የመጀመሪያው (ኦርጅናል) ሠላሳ ሦስት ምስያ የነበረው አሁን በመባዛት ሠላሳ ሦስት ሚሊዮን (33. 000. 000) ሆኖዋል። ብዙዎቹ ተራ ሕዝቦች የምስያውያን ሐሳብ ለማስተዋል የማይችሉ እያንዳንዱን ምስያ ሥዕል ወይም ሐውልት አምላክ ነው ብለው ይሰግዱበታል።

ዛሬ ብዙ የሃይማኖት ክፍል አለ። ይኸውም ብዙ ልዩ ልዩ እምነት የሚያስተምር በመሆኑ ምክንያት ሃይማኖት ሁሉ ለየክፍሉ ወይም ለየወገኑ እውነተኛ ነው ለማለት እንደማይቻል የሚቄጠር ነው።

ይህ ልዩ ልዩ የሆነው የብርሃሚዝም ሃይማኖት ክፍል ሂንዱዚም ይባላል።

የነዚህ ክፍሎች (ወገኖች) እምነቶች ምንም እንኳ ልዩ ልዩ ቢሆኑ ሁሉም በአንድ ዐይነት ሕይወት የሚመሩ ናቸው። ስለዚህ ሒንዱዝም ሃይማኖትነቱ የመኖር መንገድ እንደ ተባለው ዐይነት አይደለም።

የሒንዱዝም ልዩ ልዩ ክፍል ተከታዮች የየራሳቸው ቤተ መቅደስ አላቸው። አንዳንዶቹም አለባበሳቸው ከሌሎቹ የተለየ ነው። አንዳንዶቹም የተለዩ የሃይማኖት በዓሎች አሏቸው። በዓሎቹንም የሚያከብሩት ልዩ ልዩ በሆነ መንገድ ነው። ይሁን እንጂ ሁሉም ይመሳሰላሉ። ሰው ከሞተ በኋላ ነፍሱ በሌላ ሰውነት ትወለዳለች፤ በመጨረሻም ኒርቫና ውስጥ ትገባለች ብለው በሚያምኑት እምነት አንድ ናቸው።

ከሒንዱዝም ልዩ ልዩ እምነት ክፍል ውስጥ ዋናው የሚበልጠው ሰው የተፈጠረው ከሰውነትና ከነፍስ ሲሆን እንዲሁም ነፍስ ከሰው ውስጥ አንደኛው ዋና ነገር ነው የሚለው ነው።

ሒንዱዎች የሰው ነፍስ ቀጥሎ ባለው ታሪክ እንደ ተገለጸው ቢርሃድ አራናያካ አፖኒሻድ ከተባለው የሃይማኖታቸው መጽሐፍ ውስጥ የተቀዳውን ዋና እንገር አድርገው ያምኑበታል።

**«ነፍስ ራሷ ዕውቀት ናት።»**

በቬዳሐስ በአለፈው ፪ሺ፯፻ ዓመት ስሙ ጃናካ የተባለ ንጉሥ ይኖር ነበር፤ በዚያን ዘመን ታላላቆችና ጠቢባን ሰዎች የሃይማኖትን ነገር ለመከራከር በየጊዜው ከንጉሡ ዘንድ ይመጡ ነበር። ከነዚህም መካከል በንጉሡ ጊዜ የነእብረ ያጅናቫልክያ የሚባል ትልቅ ጠቢብ አንዳንድ ጊዜ ወደ ንጉሡ ይመጣ ነበር።

ይህ ትልቅ ጠቢብ ሰው ከዕለታት አንድ ቀን ብቻውን ከንጉሡ ጋራ ሳለ ታላቁ ንጉሥ ሆይ ለአደረግኽልኝ ፈቃድህ ይሁን አለው።

ጠቢቡ ከዚህ በኋላ ታላቁ ንጉሥ ሆይ የፈቀድከውን ጠይቀኝ አለው።

ከዚህ በኋላ ይጠያየቁና ይመላለሱ ጀመር።

ታላቁ ጠቢብ ሆይ የሰው ብርሃን እንዴት ያለ ነው?

ንጉሥ ሆይ የፀሓይ ብርሃን የሰው ብርሃን ነው፤ ሰው ሥራውን ሁሉ የሚያከናውነው በፀሓይ ብርሃን ነው። አንተ እንደምትለው እውነት ነው ይሁን እንጂ ፀሓይ ስትጠልቅ ሰው በምን ብርሃን ይመራል? ንጉሥ ሆይ ፀሓይ ከጠለቀች በኋላ ሰው በጨረቃ ብርሃን ሥራውን ሁሉ ይሠራል።

ጨረቃ ስትጠልቅ ሰው በምን ብርሃን ይመራል? ብሎ ንጉሡ ጠየቀው።

ንጉሥ ሆይ ጨረቃ በጠለቀች ጊዜ ሰው በእሳት ብርሃን ይመራል አለው።

አንተ እንዳልከው ነው፤ ይሁን እንጂ እሳቱ ሲጠፋ ሰውን ከዚያ በኋላ ምን ይመረዋል?

ንጉሥ ሆይ በጨለማም ቢሆን ሰውን የሚመራው ንግግርና ድምፅ ነው አለው።

ጠቢብ ሆይ ፀሓይ በጠለቀች ጊዜ ጨረቃም በተሰወረች ጊዜ እሳትም በጠፋ ጊዜ ንግግር ወይም ድምፅ በታጣ ጊዜ ሰውን ሊመራው የሚችል ብርሃን ምንድነው?

ከዚህ በኋላ ጠቢቡ ያጅናቫልክያ ንጉሡ ለጠየቀው ጥያቄ ሲመልስ፤

ታላቁ ንጉሥ ሆይ ፀሓይም ጨረቃም በጠለቁ ጊዜና እሳትም በጠፋ ጊዜ ንግግርም ድምፅም ጸጥ ባለ ጊዜ ነፍስ የሰው ብርሃን ናት ነፍስ ራሱ ዕውቀት ናትና አለው።

**ሁለተኛ መጽሐፍ።**

**የችናና የጃፓን ሃይማኖቶች።**

**አንደኛ ክፍል፥**

**ኰንፊሲያኒዝም።**

**የአንድ ትልቅ ጠቢብ ትምህርት።**

ቲዙኩንግ አንድ፥ ጊዜ የጠየቀው ጥያቄ።

የሰውን ተግባር አንድነት ሊጠቀልል የሚችል ቃል አለን? የሚል ነው።

**ኰንፊሲዩስ የመሰለው።**

የማኅበራዊ ስሜት ቃሉ ሊሆን ምናልባት ይችላል ይኸውም ሊያደርጉብህ የማትወደውን አንተም አታድርግባቸው።

የተመሠረተው፣ እ. ኤ. አ. ከክርስቶስ ልደት በፊት በስድስተኛው ክፍለ ዘመን ነው።

መሥራቹ፣ ቺዩ ኩንግ በኋላ ኩንግ ፊዩትዝ ተብሎ ይታወቅ፣ የነበረ (ኩንግ ፈላስፋው) በመጨረሻም ኰንፊሲዩስ የተባለ የነበረበት ዘመን እ. ኤ. አ. ከክርስቶስ ልደት በፊት ከ፭፻፶፩ - ፬፻፸፱ (ትክክለኛው ጊዜ ያልተረጋገጠ ነው)።

ስፍራው፣ ቺና።

የተቀደሱ መጻሕፍቶች፤ አናሌክቶችና አምስቱ ኪንግ (ወይም ቺንግ) እነዚህም የተጻፈባቸው የኰንፊሲዩስ ዐይነተኛ የክፉና የበጎ መለያ ትምህርት ነው።

ኰንፊሲዩስ የሃይማኖት አስተማሪ አልነበረም። ያስተምር የነበረው ትምህርት ሰው የሚኖርበትን ትክክለኛ መንገድ የሚገልጽ ነው፤ የትምህርቱ እውነተኛ ምሳሌ «ሰዎች ሊያደርጉብህ የማትወደውን አንተም አታድርግባቸው» የሚል ነው።

የተከታዮቹ ብዛት ቍጥራቸው ከ፫፻ ሚሊዮን እስከ ፬፻ ሚሊዮን በሚሆን ከናፍ ዝቅ ይላል። ምክንያቱም ኰንፊሲዎች ቡዲስትና ወይም ታዮስይስት በመሆናቸው ቍጥራቸው እየተመለሰ፣ ስለሚበዛ በትክክል ለመገመት አስቸጋሪ ነው።

ኮንፊሲዩስ በዩናይትድ እስቴትስ የ፷፭ ሺሕ ያህል ይሆናሉ።

ወገኖች፤ በኰንፊሲዩስ ውስጥ ልዩ ወገን የለም። ተከታዮቹ ሌላ ማንኛውንም ሃይማኖት ለመቀበል ነጻ ነው። የቡዲስትም የታዩይስትም ወይም የክርስቲያንን ሃይማኖት አንድነት አድርገው የያዙ በሚሊዮን የሚቄጠሩ ኰንፊሲያኖ ደግሞ አሉ።

**ኰንፊሲያኒዝም።**

**የትልቅ ጠቢብ ትምህርት።**

**፩ኛ ዓለም እንዴት እንደ ተፈጠረ።**

ዓለም ከመፈጠሩ በፊት ጥንት በጣም ጥንት አስቀድሞ ምንም ምንም አልነበረበትም ብለው ችናዎች ያምናሉ።

ምንም ሳይኖር ብዙ ጊዜ ቄይቶ በኋላ አንዳች ነገር ተገለጸ። ከዚሁም ውስጥ ፓንኩ ተፈጠረ።

ፓንኩ ለስንት ዘመን እንደ ቄየ አልታወቀም። ፓንኩ ሊሞት ሲል ሲያጣጥር በመጨረሻው ላይ ያቃሰተው ነጐድጓድ (መብረቅ) ሲሆን፣ የመጨረሻ እስትንፋሱ ደግሞ ነፋስ ሆነ። የግራ ዐይኑ ፀሓይ ሲሆን የቀኝ ዐይኑ ደግሞ ጨረቃ ሆነ። በደም ሥሮቹ ያሉት ደሞቹ ወንዞች ጠጕሮቹ ጫካዎች ሲሆኑ ሥጋው መሬት ሆነ ፓንኩ ይህን ሁሉ ለመሆን የቻለ ሲሆን ትልቅነቱና ጥንካሬው ምን ያህል እንደ ሆነ መጠኑን በዚህ መረዳት ይቻላል።

ችናዎች እንደሚያምኑት ይህ ዓለማችን የተፈጠረው በእንደዚህ ያለ ሁኔታ ነው።

ከዚህ በኋላ ሰዎች በምድር ላይ ሊገኙ ቻሉ።

ችናዎች እንደ ጥንቶቹ ብዙ ሕዝቦች ከብዙ ሺሕ ዓመት ጀምሮ ለፍጡር ይሰግዱ ነበር፤ ፀሓይ ጨረቃ ነፋስ፥ እሳት፥ ነጐድጓድ መብረቅ፣ ተራራዎችና ወንዞች እነዚህ ሁሉ እያንዳንዳቸው ለየራሳቸው መንፈስ ስላላቸው፣ ለመንፈሳቸው መስገድ ይገባል ብለው ያምናሉ።

በነዚህ መንፈሶች ላይ እንደዚሁም በሰዎች ላይ ሻንግቲ የተባለ የበላይ ገዥ አለ ሻንግ ቲ በጣም ጻድቅ ነው። የጻድቅነቱም ብዛት ኅጢአተኛ ሰው የፈቀደውን ያህል ወደሱ ቢጸልይ ምንም ነገር አያደርግለትም፤

ይሁን እንጂ ሻንግ ቲ ታላቁ አምላክ አይደለም። ችናዎች እንደሚያምኑት ከሁሉ ከፍ ያለውና ከሁሉ የሚበልጠው አምላክ የአማልክቶች አምላክ ቲዬን የተባለ በሰማይ የሚኖረው ነው።

ቺናዎች ቲዬን አምላከ አማልክት የሚኖርበትን ለማወቅ የቻሉበት ምክንያት ቀላል መንገድ ነው።

ይኸውም ለሩዝ እርሻቸው የሚያስፈልጋቸውን ዝናብና ዝናቡንም የሚሸከመው ደመና ደመናውንም የሚያመጣውና የሚገላልጠው ነፋስ፣ ነፋሱንም የሚያመጣና ዝናምን የሚያዘንም ነጐድጓድና መብረቅ ከሁሉም ያሉትና የሚመጡት ከላይ ከሰማይ ነው።

ከቶውንም ከዝናም በኋላ የሚመጣው ቀስተ ደመና ከመታየት በቀር ማንም የማይነካው ያለው በሰማይ ነው።

ስለዚህ በርግጡ ቲዬን የአማልክት አምላክ መኖሪያው እላይ በሰማይ መሆን አለበት።

ይህን በማለት የጥንቶቹ ቺናዎች የአማልክትን አምላክ በጣም ጻድቁን የበላይ ገዥ የሆነውንና የፀሓይም የጨረቃም የዝናምም የእሳትም የነጐድጓድም የተራራዎችና የወንዞችም መናፍስት ያመልኩ ነበረ።

ከዚህም በቀር ያለፉትን ያያቶቻቸውን መንፈስ ያመልካሉ፥ አንድ ሰው ከሞተ በኋላ ወንዶች ልጆቹ መንፈሱን ያመልካሉ። የልጅ ልጆቹም ከቶውንም የልጅ ልጆቹም ልጆች የነዚያም ልጆች ሳይቀሩ መታሰቢያውን ያመልካሉ።

ሕዝቡ የወላጆቸውን የአያቶቻቸውንና የቅድመ አያቶቻቸውን ብቻ ሳይሆን የታላላቆቹን ጠቢባንና የችናን ሕዝብ ጀግኖች መንፈስ ሁሉ ያመካሉ። ይልቁንም በጣም ቅዱሳን ተብለው የሚቄጠሩትን ነገሥታቶቻቸውን ይሰግዱላቸዋል።

ይህ ለአባቶች መንፈስ የሚሰገደው ስግደት ያባቶች አምልኮ ተብሎ ይጠራል። በአለፈው አምስት ሺሕ ያህል ዘመን የሚሆን ለተራራዎችና ለወንዞች መንፈስ የመጀመሪያውን ቤተ መቅደስ የሰራ የአበባ መንግሥት ብጫ ንጉሠ ነገሥት ተብሎ ይጠራ የነበረው ነው። ከዚህ በኋላ ለሌሎዎች ብዙ መናፍስት ሌሎች መቅደሶች በቺና አገር ተሠርተዋል። በኋላ የተነሳው ንጉሠ ነገሥት አማልክቶች ሙዚቃ መውደድ ስላለባቸው፣ በቤተ መቅደሶች ውስጥ ሙዚቃዎች ማሰማት ያስፈልጋል ሲል ለሕዝቡ እንገራቸው።

ከዚህ በኋላ ብዙ ዘመን ያበባ መንግሥት ሕዝብ ያለፉትን አባቶቻቸውን እያመለኩ በቤተ መቅደሶቻቸው ውስጥ ዝማሬ መዘመር፤ መሰንቆ መጫወትና የፍጡሮች መናፍስት ለሆኑት መሥዋዕት በማቅረብ የአምልኮን ተግባር ይፈጽሙ ነበር።

**፪ኛ ጀግናው ቹሊያንግ ሒ።**

በሉ አውራጃ በጾው ወረዳ ቺና ውስጥ ከሚገኘው ሕዋግሆ ከተባለው ወንዝ በራቀ ቦታ ባለፈው ፪ሺ፭፻ ዘመን ሹሊ ያንግ ሒ የሚባል በቤተ ሰቡ መጠሪያ ስም ኩንግ የተባለ አንድ ሰው ይኖር ነበረ።

ሹ ሊያንግ ሒ ቁመቱ ሰባት ጫማ ሲሆን የደረቱ ስፋት (የትከሻው ትልቅነት) ጸጥ ያለ ጅረት መስሎ ይታይ ነበር። በሕዝቦቹ ዘንድ ስለ ጉልበቱና ስለ ጀግንነቱ ታሪክ በሰፊው ይነገራል ይህም ታሪክ በየወረዳው እየተሰማ በሞላው በሉ አውራጃ መታወቅ ደረሰ። ከቶውንም በቺ እና በጺን የሹ - ሊያንግ - ሒ ጀግንነት በጣም የታወቀ ሆኖ ያስደንቅ ነበረ።

ሹ - ሊያንግ - ሒ የቤተ መንግሥት ዘር ሲሆን ከብጫ ባሕር አቅራቢያ የሚገኘውን የጾውን ወረዳ ይገዛ ነበር።

አንድ ጊዜ በር ክፍት ስለ ነበረ ብዙዎቹ የጦር ወታደሮቹ ተጣድፈው እምሽጉ ውስጥ በገቡ ጊዜ ጠላቶች ከወጥመዳቸው ወስት የገቡላቸው በመሆኑ ደስ ብሏችው የምሽጉን በር ዘጉባቸው።

ከዚህ በኋላ ጀግናው ሺ - ሊያንግ - ሒ በመጣደፍ ወደ ምሽጉ ሮጦ ወታደሮቹ ወጥተው እስኪያመልጡ ድረስ በጣም ከባድና ትልቅ የሆነውን የምሽጉን በር ወደ ላይ አንሥቶ ይዞ ቆሞ ነበር።

ሕዝቡ በዚያን ዘመን በቺና አገር እንደዚህ ያለውን ብርቱ ኅያል ሰው በማየቱ ያደንቅ ነበር።

ከዚህ በኋላ ቺና የንጉሠ ነገሥት መንግሥት ግዛት በትንንሽ ተቄራርሶ እያንዳንዱ ክፍል ዱኮችና ልዑላን በሆኑ መሳፍንት መገዛት ስለ ጀመረ ሁሉም በየበኩሉ የራሱን ጥቅም ፈላጊ ሆነ።

ይህም ሁኔታ በቺና አገር ውስጥ ክፉ ነገር በመሆኑ ጊዜው የከፋ ሆነ፤ በዚያን ዘመን የራሱን መስፍን ሊረዳ የሚል ጠንካራና ጀግና ሰው በጣም ተፈላጊ ሆኖ ይወደድ ነበር።

በዚያን ጊዜ በዚህ አኳኋን ሹ - ሊያንግ - ሒ በጣም ደስተኛ ሰው መሆን ይገባው ነበር፤ ነገር ግን ደስ ያለው ሰው አልነበረም። ጅግናው ሹ - ሊያንግ - ሒ ሚስት አግብቶ ዘጠኝ ልጆች ሲወልድ ሁሉም ሴቶች ልጆች ነበሩ። በቺና አገር ሴቶች ልጆች ምንም ያህል ዋጋ የላቸውም። ምክንያቱም ሴቶች ልጆች አድገው ስለሚያገቡና በኋላም እንዳገሩ ልማድ የባሎቻቸውን አባቶች ስለሚያመልኩ ነው። ሹ - ሊያንግ - ሒ እንደ ቀሩት ሰዎች ወንድ ልጅ አግኝቶ ከሞተ በኋላ፣ ልጁ የሱን መንፈስ እንደሚያመልክለት ስለሚሻ ሴቶች ልጆች በመውለዱ በጣም ያዝን ነበር።

ይሁን እንጂ ሰባ ዓመት በሆነው ጊዜ ሚስቱ ቺንግ ጼይ ወንድ ልጅ ወለደችለት ስሙንም ቺዩ አሉት።

ይህም የሆነው እ. ኤ. አ. ከክርስቶስ ልደት በፊት ፭፻፶፩ ዓመት ወይም የዛሬ ፪ሺ፬፻፹ ዘመን ይሆናል።

ወጣቱ ቺዩ የሦስት ዓመት ልጅ ሳለ አባቱ ሹሊያንግ - ሒ ሞተ።

ትንሹ ቺዩ ኩንግ ዕድሜው ሦስት ዓመት ሲሆን በሉ አውራጃ በጾው ወረዳ ውስጥ ብጫ ባሕር አጠገብ በሚገኘው አሁን ሻንተንግ ተብሎ በሚጠራው ውስጥ አባት የሌለው ልጅ ሆነ።

**፫ኛ ቺዩ ኩንግ ወጣት ሳለ።**

ሹ - ሊያንግ - ሒ ምንም እንኳን ከመሞቱ በፊት የቲሶ ወረዳ ገዢ ቢሆን ከዚህ ዓለም የተሰናበተው ሚስቱን በድኽነት ውስጥ ትቷት ነው። ሆኖም ይህ ልጅዋ ደኅና ትምህርት እንዲያገኝለት የተቻላትን ሁሉ አድርጋለች። ትንሹ ቺዩ ትምህርት በመውደዱና ትልልቅ ሰዎች እንኳ የማይገባውን ነገር ሊያስተውል በመቻሉ አስተማሪዎቹ ስለሚያመሰግኑት እናቱ በጣም ደስ ብሏት ነበር።

ቺዩ ኩንግ ባደገ ጊዜ ከፍ ያለው ትምህርቱና ጥበቡ በሚኖርበት ወረዳ ውስጥ የታወቀ ሆነ፤ ብዙም ሰዎች ወደርሱ እየመጡ የሚለውን ነገር ይሰሙ ነበር።

ዕድሜው ዐሥራ ዘጠኝ ዓመት ሲሆን ሚስት አግብቶ የራሱን ትዳር አቋቋመ። ከዚህ በኋላ ጐተራ ጠባቂ ሆነ።

በዚህን ጊዜ ጐተራ ጠባቂ ሳለ ምንም እንኳ በጣም ወጣ ቢሆንም የጐተራውን ጥበቃ ሥራ በጣም በማሻሻሉ የቲሶ ሚኒስትር ለወረዳው የርሻ ሥራ የበላይ አላፊ አድርገው ሾመው።

የሓያ ዓመት ዕድሜ ለሆነ ልጅ እንደዚህ ያለው ሥራ በጣም ከፍ ያለ ነው፤ ሆኖም ኩንግ በጭራሹ ይህን ሥራ ትቶ ግጥምና ሙዚቃ ለመማር ተመኘ። ነገር ግን ሚስቱ ወንድ ልጅ ስለ ወለደች የያዘውን ሥራ እንደ የያዘውን ሥራ እንደ ያዘ ሆኖ ቤተ ሰቡን መደገፍ ግዴታ ሆነበት።

የርሻ ሥራው አላፊነት ምንም እንኳ በጣም አድካሚም ቢሆን በትርፍ ጊዜው ታሪክ ሙዚቃና ግጥም በማጥናት ብዙ ሰዓቶች ያሳልፍ ነበር። ዕውቀቱም በየቀኑ እየተጨመረ ሄደ። የትምህቱም ዝና በጾው ውስጥ ተስፋፋ።

የመኖሪያ ቤቱም በዚያ ወረዳ ላሉት የትምህትና የዕውቀት ሰዎች መሰብሰቢያ ሆነ። ከዚህም ሌላ አብዛኛውን ጊዜ ማታ ማታ በልዩ ልዩ ደረጃ ዕድሜ ያሉ ሰዎች ወደ ኩንግ እየመጡ ክፉና በጎ ምን እንደ ሆነ ጠይቆ ለመረዳትና ለመማር ይመጡ ነበር። ወጣቱ ቲዩም በበኩሉ ለመማር ለሚፈልጉት ሰዎች የሚያውቀውን ለማስተማር ሁል ጊዜ ደስ ይለው ነበር። ብዙዎቹ ሰዎች የርሻ የበላይ ኅላፊ ወደ ሆነው ወጣት ቤት በመምጣታቸው ኩንግ ፊዩቲዝ ይሉት ነበር። ይህም ማለት ጉንግ ፈላስፋው፣ ስናነበው ኰንፊሲዩዝ እንለዋለን።

ብልኁ ኰንፊሲዩስ ሓያ ሦስት ዓመት እሲትሞላው ድረ ሁሉ ነገር ደኅና ተሳክቶለት ሳለ እናቱ ቺንግ ጼይ ሞተሽበት።

**፬ኛ ያንድ ትልቅ አስተማሪ ዝና ማደግ።**

ኰንፊሲዩስ እናቱ ስለ ሞተችበት ሦስት ዓመት ኅዘነተኛ ለመሆን ሲል የርሻ የአላፊነት ሥራውን ለቀቀ።

የአገሩ ልማድ በዚህ ዐይነት ስለ ሆነ አባት ወይም እናት ሲሞቱ ልጅ ሓያ ሰባት ወር ወይም ሦት ዓመት ኀዘነተኛ ሆኖ መቀመጥ አለበት።

ኰንፊሲዩስ በሦስት ዓመት የኀዘን ጊዜ ውስጥ የሕዝቡን ታሪክና እንደዚሁም ግጥምና ፍልስፍና ያጠና ነበረ።

የኀዘኑ ጊዜ ከተፈጸመ በኋላ ኰንፊሲዩስ ወደ መንግሥት ሥራ አልተመለሰም ነገር ግን የማጥናቱን ተግባር ቀጠለ። ለራሱና ለቤተ ሰቡ መተዳደሪያ እንዳይቸግረው ትምህርት ያስተምር ጀመር።

ያስተማሪነት ዝናው በጣም ከፍ ያለ በመሆኑ በሞላው ከሉ አውራጃና ከሌሎችም አውርጃዎች ተማሪዎች ወደርሱ አንዳንድ እንገር ይጐርፉ ነበር። በየቀኑ የተማሪዎቹ ቍጥር እየበዛ ሄደ። ኰንፊሲዩስ ዕድሜው ሠላሳ አራት ዓመት በሞላ ጊዜ ከሦስት ሺሕ በላይ በሚሆኑ ተማሪዎችና ተከታዮች ነበሩት።

የሉ አውራጃ ዋና (ጠቅላይ) ሚኒስት በዚህን ጊዜ በጣም ስለ ታመመ በቶሎ መሞቱን ዐወቀ፣ አንዱን ልጁን ጠርቶ ታሞ ከሚተኛበት ዐልጋውን አጠገብ አቁሞ ልጄ ሆይ በወጣትነቴ ወራት የተማርኩት ትምህርት ጥቂት ነው፤ ከዚህም የተነሣ በሕይወቴ ዘመን ሁሉ እንዳዘንኩ ነኝ። የኔ ኅዘንና ጸጸት እንዳይደርስብህ በጣም በርትተህ እንድታጠናና ትምህርት የዘለቀህ ሰው እንድትሆን አደራ እልሃለሁ አለው።

ልጁም እሽ አባቴ ፈቃድህን እፈጽማለሁ ብሎ መለሰለት።

ልጄ ሆይ በአገራችን ውስጥ በጥበብ ማንም የማይወዳደረው ኰንፊሲዩስ አለና ወደሱ ሂደህ እርሱ ዘንድ አጥና አለው።

ልጁም የአባቱን ፈቃድ ሊፈጽም ለአባቱ ተስፋ ሰጠው።

የሉ ዋና ሚኒስትር ከሞተ በኋላ ልጁ ለአባቱ የሰጠውን ተስፋ ለመፈጸም ሲል ትምህርት ለመማር ኰንፊሲዩስ ዘንድ ሄደ። በጠቅላይ ሚኒስትሩ ልጅ በኩል የሉ (ዱክ) መስፍን የኰንፊሲዩስ ወዳጅ ሆነ የወጣቱ ፈላስፋ ዝናም በዚህ ምክንያት በጣም ሊነዛ ቻለ።

አንድ ጊዜ በአገር ውስጥ (በሉ አውራጃ) ሽብር ተነሥቶ ስለ ነበረ መስፍኑ ሕይወቱን ለማዳን ከቤቱ ወጥቶ መሸሽ ግዴታ ሆነበት። ኰንፊሲዩስም የመስፍኑ የቅርብ ወዳጅ ስለ ነበረ ራሱም አቅራቢያ ወደ ሆነው ወደ ጺ አውራጃ ሸሽቶ ሄደ። ይሁን እንጂ ኰንፊሲዩስ ከቤቱ ሸሽቶ ሊሄድ አልፈለገም ነበር። ጦርነቱ ባለቀ ጊዜ ወደ ሉ አውራጃ ተመልሶ ገና ማስተማርና ለራሱም ማጥናት ቀጠለ።

በዚህ ጊዜ የኰንፊሲዩስ ልጅ ሊ የተባለው አድጎ ነበረ ነገር ግን ዐዋቂ አባቱን ተስፋ የሚያስቄርጥ ልጅ ሆነ።

ታሪኩን እንደ ሰማነው አባቱ ባንድ አዳራሽ ውስጥ ብቻውን ተቀምጦ ሳለ ሊ ወደ አባቱ መጥቶ ቆመ።

ኰንፊሲዩስ ልጁን ሲጠይቀው ግጥም ታጠናለህን አለው። ሊም እብኀፍረት ቃል አላጠናም ሲል መለሰለት።

አባትዬውም ኅይል ባለው ድምፅ ግጥም የማያጠና ፊቱን ወደ ግድግዳው መልሶ እንደ ቆመ ሰው ነው ፊቱን ወደ ግድግዳው የመለሰ ሰው ከቶ አንዳች የሚያምር ነገር ማየት ይችላልን አለው።

ኰንፊሲዩስ ይህን ተናግሮ በታላቅ ኀዘን ከልጁ አጠገብ ተነሥቶ ሄደ።

ኰንፊሲዩስ በገዛ ልጁ ተስፋ የቄረጠ ቢሆንም በጣም የሚወዳቸውና ወደ ፊትም ታላላቅ እንደሚሆን ተስፋውን ያኖረባቸው ብዙ ተማሪዎች ነበሩበት፤ እነዚህን ተማሪዎች አስተምሯቸዋል፤ ከነሱም ጋራ ያለ መሰልቸት አብሯቸው ሲያጠና ኖሩዋል።

**፭ኛ የሉ አገር ወህኒ ቤቶች ባዶ መሆን።**

ኰንፊሲዩስ ዕድሜው አምሳ ሁለት ዓመት ሲሆን የቸንግ - ቱ ከተማ ሕዝብ ወደርሱ መጥተው ኰንፊሲዩስ ሆይ የታላቁን ጥበብህን ዝና ሰምተናልና እኛ ዘንድ መጥተህ የከተማችን ዋና አፈ ንጉሥ ሁንልን አሉት።

በዚያን ጊዜ ዋና አፈ ንጉሥ መሆን ከንቲባ እንደ መሆን ያህል ነበረ።

ኰንፊዩስ በነገሩ ካሰበ በኋላ ልመናቸውን ተቀብሎ የቸንግ - ቱ ዋና አፈ ንጉሥ ሆነ። ከዚህም የተነሣ የቸንግ - ቱ ከተማ በአንድ ዓመት ውስጥ በሉ አውራጃ ሁሉ የታወቀ ባለዝና ለመሆን ቻለ።

ኰንፊሲዩስ ለዚህ ከተማ ዋና አፈ ንጉሥ ከሆነ ጀምሮ ከቸንግ - ቱ ሕዝብ ሌላ ደስ ያለውና ለመንግሥቱ ታማኝ የሆነ የትም አይገኝም እስከ መባል ደረሰ።

የሉ መስፍን ይህን ወሬ በሰማ ጊዜ መልክተኛ ወደ ኰንፊሲዩስ ልኮ አስመጣው።

መስፍኑም ኰንፊሲዩስ ሆይ የቸንግ - ዋና አፈ ንጉሥ ከሆንክ ጀምሮ የከተማውን አስተዳደር በብዙ አኳኋን መለዋወጥህን ሰማሁ አለው።

ኰንፊሲዩስም የተከበርክ መስፍን ሆይ የሰማኸውን እውነተኛ ነገር ነው ሲል መለሰለት።

ገና ሥራ ከመጀመርህ የከተማው ሕዝብ ደስተኛና በጣም ነታማኝ ለመሆን እንደ በቃ ሰማሁ። በንደዚህ ያለ አጭር ጊዜ ውስጥ ይህን የመሰለ መሻሻል ለመፍጠር እንዴት ቻልክ ብሎ ጠየቀው።

ኰንፊሲዩስም ሲመልስለት ለደጎች የሥራቸውን ዋጋ ሰጠኋቸው ክፉዎቹንም ቀጣኋቸው። ከዚህ በኋላ ሕዝቦቹ ደግ መሆን ደግ መሆኑን፣ ክፉም መሆን ክፉ መሆኑን በማወቅ ደግ ለመሆን ቻሉ። ከዚህ የተነሣ ደግ ሰዎች እርስ በርሳቸውና እንዲሁም ለመንግሥቱ ታማኝ ሆኑ።

ይህስ ሆነ፤ ነገር ግን ሕዝቦቹ ደስ እንዲላቸው ለማድረግ እንዴት ቻልክ አለው።

ይህን ለማድረግ የቻልኩት በመጀመሪያ ብልኅ የሆኑትን ሰዎች መረጥኩና ሕዝቦቹን እንደ ልጆቻቸው አድርገው እንዲጠነቀቁላቸውና እንዲያስተምሯቸው አደረኩ። ሕዝብን ምንም እንኳ ሁል ጊዜ እድኒያስተውል ለማድረግ ባይቻልም ሁል ጊዜ ግን እንዲከተል ለማድረግ ይቻላል። ስለዚህ ሕዝቦቹ ደግንና ብልኅን (ጠቢብን) ሲከተሉ ደስ ሊላቸው ይችላል።

መስፍኑ ይህን ከሰማ በኋላ አንተ ከተማውን እንደምታስተዳድረው ዐይነት አንድ ሰው የጠቅላይ ግዛት በሞላው ሊያስተዳድር ይችላልን ብሎ ጠየቀው።

ኰንፊሲዩስም ሲመልስ የተከበርክ መስፍን ሆይ ከቶውንም አንድ የንጉሠ ነገሥት መንግሥት ግዛትም ቢሆን የሚቻል ነው ባለው በሞላው ላሉ ጠቅላይ ግዛት የወንጀል ሚኒስትር እንዲሆን ጠየቀው።

ኰንፊሲዩስም ይህንን የሚኒስትርነት ሹመት እንደ ተቀበለ በሉ ጠቅላይ ግዛት ያሉትን ወህኒ ቤቶችና በውስጣቸው የታሰሩን ሰዎች ሁኔታ ማጥናት ጀመረ።

የረጅም ጊዜ ጥናትና ምርምር ካደረገ በኋላ ኰንፊሲዩስ ዳኞችን ጠበቆችንና የወህኒ ቤት ኅላፊዎችን አንድነት ሁሉንም ጠርቶ ሰብስቦ ወህኒ ቤቶቻቸውንን ሁሉ መርምሬ እንዳጠናሁት አብዛኛዎቹ እስረኞች ድኾች ወይም የድኾች ልጆች ናቸው። እንዲሁም አብዛኛዎቹ ያልተማሩ ደንቄሮዎች ወይም የደንቄሮዎች ልጆች ናቸው። በዚህ ምክንያት እንደሚመስለኝ ድኽነትና ድንቍርና ሰዎችን ወንጀል እንዲሠሩና ሕግ እንዲተላለፉ ያደርጋቸዋል። ስለዚህ ድኽነትንና ድንቍርናን ለማስወገድ ብንችል በአገራችን ሁለተኛ የወንጀል ሥራ ሊኖር አይችልም አላቸው።

ድኽነትንና ድንቍርናን እንዴት አድርገን ነው የምናስወግደው ሲል አንደኛው ዳኛ ጠየቀ።

ኰንፊሲዩስ ሲመልስ ድንቍርናን የምናስወግደው በትምህርት መሣሪያነት ነው። በጠቅላይ ግዛታችን ያሉትን ሕዝቦች ሁሉ ብናስተምር ድንቍርናን እናጠፋለን። ድኽነትን ደግሞ የምናስወግደው ሕዝቦች ሁል ጊዜ ግፍና በደል የሌለበት ሲሳይ ለማፍራት ይችሉ ዘንድ የሚጠቅም ንግድና ሥራ በማስተማር ነው ብሎ መለሰ።

እነዚህን ነገሮች ለማሻሻል እንደ ምን አድርገን እንጀምራልን ሲል ሌላው ዳኛ ደግሞ ጠየቀ።

አንተ የሕዝቦቹ ገዥ (አስተዳዳሪ) ስለ ሆንክ ደግ መሆን ያንተ ተግባር ነው፤ ሕዝቦች ሊከተሉት የሚገባ ገዥ ያስፈልጋቸዋል። ገዢዎቹ የተባላሹ ማለት ያልታመኑ ጉቦኞችና በደለኞች ቢሆኑ ሕዝቦቹም እንደዚሁ ይሆናሉ። ነገር ግን ገዢዎቹ ደግ ቢሆኑ ሕዝቦቹ የነሱን ምሳሌ ተከትለው እነሱም ደግ ይሆናሉ። ደግ ለመሆን የመጀመሪያው ሕግ «በአንተ ላይ ሊያደርጉብህ የማትወደውን አንተም በሌሎች ላይ አታድርግ» የሚለውን መከተልና መፈጸም ይገባል ሲል ኰንፊሲዩስ አስረድቶ መልስ ሰጠው።

ኰንፊሲዩስ የወንጀል ሚኒስትር ሆኖ ሁለት ዓመት ከገዛ በኋላ፣ የሉ ጠቅላይ ግዛት ወህኒ ቤቶችና ፍርድ ቤቶች አንድም ወንጀለኛ ሳይኖር ባዶአቸውን ቀርተው ወና ሆኑ።

ከዚህ በኋላ በሉ ጠቅላይ ግዛት የሚሠራ አንድም ወንጀለኛ ባለመኖሩ፤

ዳኞች በዳኝነታቸው፤

ጠበቆች በጥብቅናቸው

የወህኒ ቤቶች ጠባቂዎች በጠባቂነታቸው፤

የሚሠሩት ሥራ ሊኖር ሳይችል ቀረ።

በዚያን ጊዜ የሉ ጠቅላይ ግዛት መስፍን ወጣት የሆነ ስሙ ቲንግ ይባል ነበር፤ ቲንግ ኰንፊሲዩስ እንዴት ያለ ጠቢብ ሰው መሆኑን በተረዳ ጊዜ በመንግሥቱ ሥራ ሁሉ ያማክረውና ፍልስፍና የተመላ ምክሩን ይከተል ጀመር።

የሉ ጠቅላይ ግዛት ወዲያው ሳይቄይ በዚህ ምክንያት ሀብታምና ጠንካራ አገር ሆነ፤ ይኸውም በቺና ውስጥ ያሉትን የሌሎቹን ጠቅላይ ግዛቶች መስፍኖችና ሚኒስትሮች በጣም አስቀናቸው፤ እነሱም እርስ በርሳቸው ኰንፊሲዩስ የመንግሥቱ መሪ እስከ ሆነ ድረስ የሉ ጠቅላይ ግዛት በንጉሠ ነገሥቱ መንግሥት ግዛት ውስጥ በተለይ በጣም ሀብታምና ብርቱ በመሆን ከፍ እያለ ስለሚሄድ ማሰናከያ ነገር ምን እናድርግ ብለው በምክር ተጠያየቁ።

አንደኛው ሚኒስትር ወጣቱ መስፍን ቲንግ የኰንፊሲዩስን ምክር እንዳይሰማ ለማድረግ ብንችል የሉ ጠቅላይ ግዛት እንደ ቀድሞው በቶሎ ደኽይቶ የማይረባ ይሆናል አለ።

ይሁን እንጂ ቲንግ ኰንፊሲዩስን እንዳይሰማ ለማድረግ እንዴት ነው የምንችለው ብሎ ሌላው ሚኒስትር ለማወቅ ሲል ጠየቀ።

ከዚህ በኋላ ሁሉም አስበው አስበው አስበው በመጨረሻው ለመስፍኑ ለቲንግ የሚደንሱ ሴኦች ልጆችና የእሽቅድምድም ፈረሶች ስጦታ አድርገው ሊልኩለት ቄረጡ።

መስፍኑ ቲንግ እነዚህ ስጦታዎች ከተቀበለ በኋላ የልጃገረዶቹን ዳንስና በመሽቀዳደሚያው ሜዳ የፈርሶቹን እሽቅድምድም በማየት ጊዜውን ሁሉ ያጠፋ ጀመር።

ኰንፊሲዩስም በዚህ ይዞታ የመንግሥቱ ሥራ መናቁን ተገነዘበ። ይሁን እንጂ ሊደረግ የሚገባውን ለመስፍኑ ለማሳሰብ ኰንፊሲዩስ በየጊዜው ወደ ቤተ መንግሥቱ በሄደ ቍትር መስፍኑ አይገኝም፤ ወይም ሊገናኘው ባለመፍቀዱ አይቀበለውም ነበር።

ከዚህ በኋላ በዚህ ምክንያት ባለ ጸጋ የነበረው የሉ ጠቅላይ ግዛት በአጭር ጊዜ ውስጥ ድኽነት ላይ ወደቀ። የወህኒ ቤቶቹም ወንጀለኞ ሞሉባቸው።

ኰንፊሲዩስ የደከመበት መልካም ሥራው ሁሉ እንዳልሆነ ሆኖ ሲበላሽ በማየቱ የተወለበትን ጠቅላይ ግዛት ትቶ፥ ለመሄድ ቍርጥ አሳብ አደረገ።

እሱም ለተከታዮቹ አንድ ዓመት ያህል የሚሰማኝ ገዥ ባገኝ ሰው ሁሉ ደግ ሆኖ እንዲደሰት የማልመው ሕልሜ እውነት ሆኖ ሊፈጸም ይችል ነበር አላቸው።

**፮ኛ መምህሩና መናኒው።**

ኰንፊሲዩስ የራሱን ሕዝብ ደግና ደስተኛ ለማድረግ የሚችልበትን መንገድ ለመማር የሚፈቅድ ቅን ገዥ ለማግኘት ከተከታዮቹ ጋራ ከተወለደበት አገር ወጥቶ ሄደ።

ከዕለታት አንድ ቀን ኰንፊሲዩስና ተከታዮቹ በመጓዝ ላይ ሳሉ ሊሻገሩት እፈለጉት ወንዝ ላይ በደረሱ ጊዜ ወንዙ ድልድይ አልነበረውም።

ኰንፊሲዩስ ከተከታዮቹ አንዱን ቲዙሉ ብሎ ጠራውና እዚያ እርሻ ቦታ ውስጥ ወደ ሚሠራው ሰውዬ ሂድና ወንዙን የምንሻገርበትን ታንኳ ከወዴት እንደምናገኝ ያውቅ ይሆናልና፥ ጠይቀው አለው።

ቲዙሉ እንደ ታዘዘው ከሰውዬው ዘንድ ቢሄድ መናኒው ቻንግቹ ሆኖ አገኘው። በቺና እነዚህን የመሳሰሉ መናኒዎች አሉ። ብዙ ሰዎች በመስፍኑና በሚኒስትሮቹ ራስ መውደድና የግል ጥቅም ፈላጊነት የተነሣ ብስጭት እያደረባቸው ለብቻቸው ከሰው ተለይቶ ለመኖር ከተሞችንና መንደሮችን ጥለው ይሄዳሉ። ቻንግቹ ቍጥሩ ከንደዚህ ያሉት ነው።

ቲዚሉ የቻንግቹን በቅረበው ጊዜ ጌታዬ አንተ ማነህ፥ ብሎ ጠየቀው።

እኔ ቲዙሊ ነኝ አለው።

አንተ የኩንግ ፊቲዝ ተከታይ ነህን ቢለው፥

አዎን ነኝ ሲል መለሰለት።

ከአንድ ጠቅላይ ግዛት ወደ አንድ ጠቅላይ ግዛት እየበረረ ከሚዞር ጌታ ጋራ ከመንከራተት አንደኛውን መአንኒ ብትሆን አይሻልምን ብሎት ወንዙን የሚሻገሩበት ታንኳ ከወዴት እንደሚገኝ ሳይነገረው ወደ ግል ተግባሩ ተመለሰ።

ቲዚሉም ወደ ኰንፊሲዩስ ተመልሶ ሄዶ ቻንግቹ ያለውን ነገረው።

ኰንፊሲዩስ ነገሩን ከሰማ በኋላ ቻንግቹ ተሳስቷል አለ። ሰው ከክፉ ነገር ሸሽቶ በመሄድ ክፉውን ነገር ለውጦ ደግ ሊያደርገው አይችልም። ሰዎች ሁሉ ደግና ደስተኛ ቢሆኑ ኖሮ ትክክለኛ እንዳደርጋቸው አስፈላጊዬ ሊሆን አይችልም። ችግር በመጣ ጊዜ አለመሸሽ ለሰው ዐይነተኛ ተግባሩ ነው። የሚገባውን ነገር እያወቀ አለመፈጸም ፈሪ መሆን ነው።

የኰንፊሲዩስ ተከታዮች በዚህ ምክንያት ከመናኒው ይልቅ መምህራቸው በጣም ዐዋቂ እንደ ሆነ ተረዱ።

በዚያኑ ቀን ቈይቶ ኰንፊሲዩስ ለተከታዮቹ ደግ ሥራ ራሱ መናኝ አይደለም፤ ብዙ ጎረቤቶች አሉት ብሎ በነገራቸው ጊዜ ሁሉም ተገርመው ሣቁ።

**፯ኛ በፍቅር ላይ የተመሠረተ ልብ ምንም ክፉ አያደርግም።**

ኰንፊሲዩስና ተከታዮቹ ብልኅ ገዢ ለማግኘት ዐሥራ አምስት ዓመት በያለበት ዞረው ሳያገኙ ቀሩ። ኰንፊሲዩስ በባዕድ አገር ሲዞር ሳለ ሚስቱ ሞተችበት ከዚህ በኋላ ወደሉ ጠቅላይ ግዛት ተመልሱ በሄደ ጊዜ አርጅቶ ነበር።

የሉ ጠቅላይ ግዛት መስፍን ዋና አማካሪዬ ሁን ብሎ ኰንፊሲዩስን ጠይቆት ነበር፤ ነገር ግን ኰንፊሲዩስ የቀረውን የሕይወቱን ዘመን የሉን ጠቅላይ ግዛት ታሪክ በመጻፍና የጥንት የቺናን ግጥም በማጠራቀም ሊያሳልፍ የተቈረጠ ሐሳብ አደረገ።

ኰንፊሲዩስ በመጻሕፍቶቹ በኩል አሳቡን በቺና አገር ሁሉ ለማዳረስ እንደሚችል ተስፋ አደረገ። እንደዚሁም ደግሞ ተማሪዎቹና ተከታዮቹ ትምህርቱን እንደሚነዙለት ባለ ተስፋ ሆነ። ከተከታዮቹ መካከል ስመ ጥሩ የሆኑ ሊቆች ብዙ ነበሩ። ከነሱም ጋራ በክርክር ብዙ ጊዜያቶች አሳልፏል።

ኰንፊሲዩስ በተለይ መከራከር ይወድ የነበረው ትምህርት ዋና አስፈላጊ ነገር መሆኑን ነው። እሱም ያምን የነበረው ዕውቀት በዓለም ውስጥ ከሁሉም የበለጠ መላካም ነገር መሆኑን ነው።

ከዕለታት አንድ ቀን ከተከታዮቹ አንዱ ትምህርት ለሰው ሁሉ መልካም ነገር ነወይ ብሎ ጠየቀው።

ኰንፊሲዩስም ሲመልስ ሰው ሦስት ዓመት አጥንቶ ከተማረው ትምህር ውስጥ አንድም መልካም ነገር ሳያገኝ የሚቀር ሊኖር አይችልም አለ።

እንግዲያውስ ሁል ጊዜ ማጥናት መልካም ነው ወይ ብሎ ሌላው ተከታዩ ጠየቀው።

ሁል ጊዜ ማጥናት መልካም ነው፤ ነገር ግን ሰዎች ገና ወጣት ሳሉ ቢማሩ የተሻለ ነው አለ።

አንደኛው ተማሪ ሊያውቅ ፈልጎ ሰው ጎረቤቶቹ ሁሉ ሊወዱት የሚገባ ነው ወይ ብሎ ጠየቀው።

ኰንፊሲዩስ አይደለም ብሎ መለሰ።

እንግዲያውስ ሰው ጎረቤቶቹ ሁሉ ሊጠሉት የሚገባ ነገር ነውን አለ።

ኰንፊሲዩስ ሲመልስ ጎረቤት የሆኑት ደግ ሰዎች ቢወዱት ጎረቤት የሆኑት ክፉ ሰዎች ግን ቢጠሉት የተሻለ ነው አለ።

አንደኛው ተማሪ ደግሞ ለማወቅ ሲል ለክፉ ደግ መመለስ ይገባልን አለ።

ኰንፊሲዩስ ሲመልስ አይሆንም አለ ይህ ከሆነ ለደግ ምን ትመልስለታለህ፤ ለደግ ደግ መመለስና ክፉውን በፍርድ ቅጣቱን መስጠት ነው ብሏል።

ሰዎች እንዴት አድርገው መኖር እንደሚገባቸው ምን እንደሚማሩ፤ ደግ ሰው ለመሆን እንዴት እንደሚችሉ ኰንፊሲዩስ ሁል ጊዜ የሚቀርብለትን ጥያቄ ለመመለስ መቼውንም ዝግጁ ነበር።

ነገር ግን ኰንፊሲዩስ ስለ ማንኛውም አምላክ ወይም ሰማይ ወይም ከሞት በኋላ ስላለው ሕይወት መጠየቅን ያልፈቀደ ነው።

ከሞት በኋላ ሕይወት ለመኖሩ በተጠየቀ ጊዜ የመልሰው ስለ ሕይወት ነገር ሳናውቅ ስለ ሞት ነገር እንዴት ለማወቅ እንችላለን ብሎ ስላለ ከዚህ በኋላ ይህን ለመሰለ ነገር የተናገረው የለም።

ይሁን እንጂ ሊነጋገርባቸው የማይወድ አንዳንድ ነገር እንደማይታጡ ሁሉ እንደዚሁም በተለይ ሊከራከርባቸው የሚፈልጋቸው ብዙ ነገሮች አሉ ከነዚሁም ውስጥ እይደግ ሰውን መንገዶች ግጥሞችንና ሙዚቃዎቹን ሲሆን ከሁሉም በላይ ደግሞ የፍቅርን ነገር መነጋገር በጣም ይወድ ነበር።

ከተከታዮቹ አንዱ ፍቅር ምንድነው አለው።

የሰውን ልጅ መውደድ ይህ ራሱ ፍቅር ነው ሲል መለሰ። ይሁን እንጂ እሱስ ምንድር ነው ብሎ ጠየቀው። ዋጋ ለማግኘት ተብሎ ከሚሠራ ሥራ ይልቅ እንዲሁ በውዴታ የሚደከምበት ሥራ ፍቅር ሊሆን ይችላል በመጨረሻ ለሚገኝ ዋጋ ሳይሆን የሚደረገው ስለ አስደሳችነቱ በመደሰት የሚደረግ ሲሆን ፍቅር ሊባል ይቻላል። ደግ የምትሠራው በዚህ ሕይወትም ሆነ በሚመጣው ሽልማት ወይም ዋጋ አገኝበአለሁ በማለት ሳይሆን ደግ መሥራትህ በደግ ሥራ ደስ ስለሚልህ በመሆኑ ይህ ራሱ ደግን መውደድ ነው። የዚህም ዋጋው ራሱ ፍቅር ነው። ፍቅር ሁሉን ነገር ያሳምራል። ፍቅር ሰላም ይሰጣል ልጆቼ ሆይ ፍቅር አደጋ ባገኛት ጊዜ ለጠላት መንገድ አትስጡ ብሎ ጥቂት ከአሰበ በኋላ በፍቅር ላይ የተመሠረተ ልብ ምንም ክፉ አይሠራም፤ አላቸው።

**፰ኛ የትልቁ ጠቢብ የመጨረሻ ቃል።**

ኰንፊሲዩስ እርጅና ተጫጭነው መጻሕፍት በመሰብሰብና በመጻፍ ምንም እንኳ ከባድ ሥራ ቢሠራ በሞላው በቺን አገር ያለው ድኽነትና ንፍገት የሚያሳዝነው ከመሆኑም በላይ አሳሳቢ ነገር ሆነበት።

ከዚህ በኋላ በሚወዳቸው ተማሪዎቹ መካከል አንደኛው ሞተበት። እንዲሁም ደግሞ ኰንፊሲዩስ ሰባ ዓመት ሊሆነው የተወለደበት ቀን ሲደርስ የወለደው ልጁ ሊ የተባለው ሞተ። ይሁን እንጂ ሊ ቢሞትም ኪግ የተባለ ሟቹ የወለደው ልጅ ነበረው፤ ይህም ልጅ በጣም እንደ አያቱ ኰንፊሲዩስ ያለ ነበረ። ኪግ ከአያቱ ጋራ በመኖር ትምህርቱን አጠና። ለሽማግሌው ፈላስፋም ታላቅ ደስታና ተስፋ ሊሆነው ቻለ።

ከዕለታት አንድ ቀን ኰንፊሲዩስ ሐጋይና ጸደይ የሚባለውን የታሪክ መጽሐፍ ብቻውን ከቤቱ ተቀምጦ ይጽፍ ስለ ነበረ፣ ኪግ አያቱ ወደ አለበት ክፍል ሲመጣ አያቱ እርምጃውን ሰምቶ እንዳይታወክ በማሰብ ቀስ ብሎ በርጋታ ይራመድ ጀመር። ኰንፊሲዩስም ሥራውን በመቀጠል ጥቂት እንደቄየ ወዲያው ጽሕፈቱን አቁሞ ያቃስት ጀመር።

ይህን ጊዜ ኪግ አያቴ አያቴ ሆይ ለምን ታቃስታለህ ወደ ፊት የሚነሡት ዘሮችህ የማይረቡ ይሆናሉ ብለህ ስለምታስብ ነውን? ወይስ ካንተ በፊት ከነበሩት ጠቢባን ላንስ ነው ብለህ የሥጋት አሳብ ስለያዘህ ይሆን ብሎ በለሰለሰ ቃል ጠየቀው።

ኰንፊሲዩስም ከተቀመጠበት ከመቀመጫው ተነሥቶ ወደ ልጁ ከመጣ በኋላ እጁን በልጁ ትከሻ ላይ አድርጎ አንተ ልጅ እንዴት ነው አሳቤን የምታውቀው ብሎ ጠየቀው።

ልጁም ሲመልስለት አያቴ ሆይ አባት እንጨት ሰብስቦ ካዘጋጀ በኋላ በኋላ ታስሮ የተቀመጠውን ዕንጨት ልጁ የማይሸከም ከሆነ የማረባ ልጅ ይባላል ብለህ ስትናገር ብዙ ጊዜ ስለ ሰማሁ ይህ የተናገርከው ነገር በየጊዜው ወደ አሳቤ እየመጣ ያንተን ሥራ ተቀብዬ ለመቀጠል የማረባ የሆንኩ እንደሆን በማለት ያሠጋኛል አለው።

ኰንፊሲዩስ በልጁ መልስ ከመደሰቱ የተነሣ በፈገግታና በሣቅ ሰውነቱን አዝናንቶ አሁን እንግዲህ የሚያበሳጭ ነገር ምንም የለም ትምህርቶቼም በከንቱ አይቀሩም። ተቀብሎ ለመቀጠል የሚችል ስላላቸው አብበው ያፈራሉ ካለ በኋላ አንተ ልጅ ና አጠገቤ ተቀመጥ አለው።

ኪግ አጠገቡ በተቀመጠ ጊዜ ኰንፊሲዩስ በየከተማው የኔን ያህል ማስተዋል ያላቸው ሰዎች ይገኛሉ ነገር ግን እኔ አንድ ነገር በተጠየቅሁ ጊዜ እስከ አስተውለው ድረስ ጥያቄውን እስሩ ገብቼ እበረብረዋለሁ እንደኔም ጠቢብ የሆኑ ብዙ ሰዎች አሉ ግን ለማጥናት የሚወዱ ጥቂቶች ናቸው ብሎ ነገረው።

ኪግ እንደ ገና ሲጠይቀው ሰው በቂ ትምህርት አለው የሚባለ መቼ ነው አለው።

ሰው ቀስት አወራወር ችሏል የሚባለው መቼ ነው፤ ሲል ኰንፊሲዩስ ብዙ ጊዜ እንደሚያደርገው ጥያቄውን በጥያቄ መለሰው።

ኪግ የተበጀውን ምልክት በቀስቱ በወጋ ጊዜ ነው ብሎ መለሰለት።

ኰንፊሲዩስ ትምህርትም እንደዚሁ ነው ካለው በኋላ ይላማውን መቅደድ ቀስት አወራውርን በማወቅ አይቄጠርም ምልክቱን መውጋት ነው የሚቄጠረው። እንደዚሁም የመልካም ጠባይና የማስተዋልን ትክክለኛ ምልክት በማግኘት ነው ተምሯል የሚያሰኘው የተማረ የህነ እንደሆን ከማንኛውም የበዛና የባሰ ማለት ዳር ከወጣ ነገር ራሱን ይጠብቃል። እንደሚበቃ ያህል ርቆ አለመሄድም ክፉ ነው። በጣም ርቆ መሄድ ደግሞ በምንም የሚሻል አይደለም። በዳርቻዎቹ መካከል በመሆን መሓል ላይ ለመገኘት የሚችል ሰው ማስተዋል ያለው ነው።

ኪግ ሲጠይቅ ሰው ገና ያልራቀ ሆኖ ሳለ ርቆ መሂዱን በምን ያውቀዋል፤ መልካሙንስ ሕይወት በምን ዐይነት ሊኖር ይችላል አለ።

ቅንነትን ፍቀድ በደግ ለማሸነፍ ጠንክር፣ በፍቅር ላይ ዕረፍ፣ በጥበብ ተንቀሳቀስ እነዚህ ናቸው የመልካም ሕይወት መሪ ብሎ አስረዳው።

ኪግ ምም፣ እንኳ ብዙ ያጠና ቢሆን ይህን አያቱ የነገረውን በቶሎ ለማስተዋል ስለ ቸገረው ቀስ እያለ እያንዳንዱን ለማስተዋል አንድ ባንድ እየመላለሰ ቅነንትን ፍቀድ በደግ ለማሽነፍ ጠንክር በፍቅር ላይ ዕረፍ፤ በጥበብ ተንቀሳቀስ ይል ጀመር፡

አያቱም ልጄ ሆይ እነዚህን ነገሮች አስብ ካለው በኋላ አሁን ግን ወደ ሥራዬ ልመለስ ብሎ ሥራውን ቀጠለ። ግን ብዙ ጊዜ ሳይቄይ እ. ኤ. አ. ከክርስቶስ ልደት በፊት በ፬፻፸፰ ዘመን ላይ ሞተ።

የሞቱ ወሬ በተሰማ ጊዜ በቺና መንግሥት ግዛት ሁሉ ኀዘን ሆነ።

በሕይወቱ ዘመን ይንቁት የነበሩት ገዢዎች ስንኳ ሳይቀሩ መታሰቢያውን አከበሩለት።

ብዙዎቹ ተማሪዎቹና ተከታዮቹ እንደ ወላጅ አባታቸው ስለ ቄጠሩት ሦስት ዓመት አዘኑለት። ከነሱም ውስጥ ብዙዎቹ በመቃብሩ አጠገብ ጐጆ ሠርተው በኀዘኑ ጊዜ ሁሉ እዚያው ተቀምጠው የሱን ትምህርት ሲያጠኑ ኖሩ።

**፱ኛ በዛፉ አቅራቢያ ፍሬው ይወድቃል።**

ኰንፊሲዩስ ሲሞት ኪግ ከወንድ አያቱ የተማረውን ቃላትና ሌላውንም ትምህርት በመልክ በመልኩ እያደረገ ያዘጋጅ ጀመር።

ኪግ ድኻ ሰው ነበረ ነገር ግን ኰንፊሲዩስ ያስተምር የነበረውን መካከለኛውን መንገድ የተባለውን ትምህርት በመጽሐፍ ለማውጣት ጊዜውን ሁሉ ሠዋ።

ይህን መጽሐፍ በሚያዘጋጅበት ጊዜ በኑሮው በኩል ችግር እንዳይገባው ወደርሱ የሚመጡትን ተማሪዎች ያስተምር ነበር።

ተማሪዎቹ አንዳንድ ጊዜ አስተማሪያችን ሆይ ተመልከት ኮትህ ከማርጀቱ የተነሣ ተቀዳዶ ማለቱ ነው። እንዲሁም የምትበላው ምግብ ያለህ ጥቂት ነው ይሉት ነበር።

ኪግ ኰንፊሲዩስን ሁል ጊዜ አያቴ ሳይለው መምህር ወይም ጌታዬ ይለው እንደ ነበረ ሁሉ አሁንም በዚያው ልማድ ሊቅ እውነትን በመፈለግ ላይ ሳለ ልብሱ ያረጀና ምግቡ ያረባ በመሆኑ የሚያፍር ሲሆን እንደዚህ ያለው ሊቅ ተብሎ ሊነገር አይገባም ሲል መምህር ተናግሮ ነበር አለ።

አንዳንድ ጊዜ ኪግ የሚበቃ ምግብ ባለማግኘቱ ምክንያት ወዳጆቹ ምግብ ይልኩለት ነበር፤ የሚላክለትም ምግብ ነፍስና ሥጋውን አንድነት ለማቄየት ያህል ስለ ሆነ የተላከለትን ምግብ በምሥጋና ይቀበል ነበር። ይሁን እንጂ ወይን ጠጅና ሥጋ የምቾት ምግብ የሆነውን ሁሉ አይቀበልም ነበር። ከቶውንም ሩዝና አትክልት የሚቀበለው የሚያከብራቸው ሰዎች ላይ ብቻ ነው።

ከዕለታት አንድ ቀን አንድ ባለ ጸጋ ሰው የኰንፊሲዩስ የልጅ ልጅ ተናግሮዋል ማለን ቢሰማ ምግብና ልብስ ላከለት የላከለትም ኪግ ከሰዎች ስጦታ የሚቀበለው ጥንቃቄ በማድረግ ነው ማለት ሰምቶ ስለ ነበረ፤ ስጦታውን ከመልእክት ጋራ በአሽከር ሲልክለት ከሰው ብድር ተበድሬ ረሳዋለሁ ስጦታ ለሰው ስሰጥ ደግሞ ወርውሬ እንደ ጣልኩት ያህል በመቍጠር ነው አለ።

የተላከው አሽከር ግን ኪግ ስጦታውን አልቀበልም ብሎ መለሰልኝ ሲል ለጌታው ነገረው።

ሀብታሙም የማይቀበልበትን ምክንያት ነገረህ ወይ አለው፣ አሽከርዬው አልነገረኝም አለ።

ከዚህ በኋላ ሀብታሙ ሰው ወደ ኪግ ሂዶ እኔ ብዙ ነገር አለኝ አንተ ግን ምንም የለህም በምን ምክንያት ነው ስጦታዬን የማትቀበለው ብሎ ጠየቀው፡

አንተ ያሀልህን የምሰጠው ጕድጓድ ውስጥ እንደ ጣልከው በመቍጠርህ ነው እኔም ምንም ድኻ ብሆን ሰውነቴን እንደ ቄሻሻ መጣያ ጕድጓድ አድርጌ አላሰብውም ስለዚህ ነው ስጦታህን ያልተቀበልኩበት ምክንያት ሲል መለሰለት።

የኰንፊሲዩስ የልጅ ልጅ ስጦታ የሚያደርጉ ርኅራኄ እንዲኖርባቸው የሚቀበሉ ደግሞ የራሳቸው ክብር እንዳይነካ ብሎ ቺናዎችን በዚህ መንገድ አስተምሮዋል።

ኪግ ሥራውን በመቀጠል የአያቱ ትምህርት ዝና በሞላቺና ሲዘልቅ በማየቱ ደስታ ተሰማው።

**፲ኛ ማንግ ኪቲዝ ሜንሲዩስ ተባለ።**

ኰንፊሲዩስ ከሞተ ከአንድ መቶ ዓመት በኋላ ጥቂት ቄይቶ በሉ ጠቅላይ ግዛት አንድ ልጅ ተወለደ ስሙም ማንግ ተባለ።

ብዙዎቹ የቺና አገረ ገዢዎች በኰንፊሲዩስ ጊዜ እንደ ነበረው በዚህ ጊዜ የግል ጥቅም በመፈለግ ራሳቸውን የሚወዱና አድላዊዎች ነበሩ። ማንግ ባደገ ጊዜ ለራሳችው ብቻ በሚሆነው እንጂ ለሚገዙት ሕዝብ በሚሆን ነገር የሚያስቡትን መሳፍንትና ሚኒስትሮች በመቃወም ትምህርት ያስተምር ጀመር።

ማንግ በዙሪያው ብዙ ተማሪዎች ሰብስቦ የኰንፊሲዩስን ጥበብ ኰንፊሲስያዝም የምንለውን ያስተምር ነበር።

ተማሪዎቹ ማንግን ማንግትዝ አሉ፤ ትርጕሙም ማንግ ፈላስፋው ማለት ነው። እኛም ሚኒሲዩስ እንለዋለ።

ሚንሲዩስ የሉ ገዥ ወደ ሆነው አገሪቱን እንደ ኰንፊሲዩስ ትምህርት እንዲያስተዳድር ጠየቀው። ነገር ግን የሉ መስፍን አልሰማህም አለው፤ ከዚህ በኋላ ሜንሲዩስ ብዙ ተከታዮቹን ሰብስቦ ኰንፊስዩስ ያስተምር እንደነበረው አድርጎ ሕዥቡን ለመግዛት ፈቃደኛ የሚሆን ገዥ ለመፈለግ፣ በመንግሥቱ ግዛት ውስጥ ዞረ።

ሜንሲዩስ በፈላስፍነቱ ዝናው በአገር ሁሉ የታወቀ በመሆኑ በደረሰበት ቦታ ሁሉ በትልቅ ክብር ነው ሰው ሁሉ ይቀበለው ነበር።

መስፍኑ ሲጠይቀው ይህ አነ የምታስተምረው የትክክለኝነትና የጥበብ አገዛዝ ምንድነው አለው።

እሱም ሲመልስ እኔ የማስተምረው አንድም አዲስ እንገር የለም ከኔ በፊት መምህር ኰንፊሲዩስ ያስተማረውን ያነኑ አስተምራለሁ።

ትክክለኛ ገዢ ሕዝቡን የሚገዛው መምህር እንዳስተማረው ሁሉ፤

በአምስቱ በማይለወጡ በጎ ነገሮች ነው።

አምስቱ የማይልወጡት በጎ ነገሮች ምንድን ናቸው?

የማይለወጡት አምስት በጎ ነገሮች

በጎ ፈቃድ፤ ለሕዝቡ ጥቅም ለመሥራት መፍቀድ

ጽድቅነት፤ ሊያደርጉብህ እማትወደውን አንተም አታድርግባቸው።

ግብረ ገብነት፤ በምትገዛቸው ሰዎች ዘንድ ሁል ጊዜ በእዋነት ጠባይ ተገኝ።

ጥበብ፤ ዕውቅትና ማስተዋል መሪ ይሁኑህ።

ታማኝነ፤ በምታደርገው ሁሉ ታማኝ ሁን።

መምህር እንዳስተማረው መታመን ከሌለ ዓለም ሊኖር አይችልም።

ገዢ የሆነ ሰው ሊከተላቸው የሚገባ አምስቱ የማይለወጡ በጎ ነገሮች እነዚህ ናቸው ሲል አስረዳ።

መሳፍንቱና ልዑላኑ ሜንሲዩስ ያለውንን ሰምተው አንዳቸውም ምክሩን አልተቀበለም።

ሜኒሲዩስም ወደ ሌላ ጠቅላይ ግዛቶች ተነሥቶ ሄደ።

ሓያ ዓመት ሙሉ በዚህ አኳኋን አገር ላገር ዞረ ምንም እንኳ ምክሩን የሚቀበል አንድም ልዑል ወይም መስፍን ቢያጣም የኰንፊሲዩስን ትምህርት መንዛት ቻለ፤ አንዱን ቦታ ትቶ ሲሄድ የመምህሩ ጥበብ በጣም እንዲወደድ አድርጎ ይሄዳል።

በሕዝቡ መካከል የኰንፊሲዩስ ፍቅርና መታወቅ እያደገ በመሄዱ ኰንፊሲኒዝምን ለማስፋፋት ሜንሲዩስን የሚያበረታታው ሆነ።

ሜንሲዩስ ሰማኒያ ሦስት ዓመት ሲሆነው ሞተ፤ ይህም የዛሬ ፪ሺ፫፻ ዓመት ያህል መሆኑ ነው። ነገር ግን መታሰቢያውን እስከ ዛሬ ድረስ በሚሊዮን የሚቄጠሩ ሕዝቦች ይሰግዱበታል።

ቺናዎች ኰንፊሲዩስን የመጀመሪያው የቺና ጠቢብ ይሉታል። ሜንሲዩንስ ደግሞ የሚታሰበው የቺና ሁለተኛ ጠበብ በመባል ነው።

**፲፩ኛ ያሥር ሺሕ ትውልድ ወንጀለኛ።**

በቺና አገር ሁሉ የመሳፍንቱን የልዑላኑና የሚኒስትሮቹ አድላዊነትና ራስን መውደድ በየጊዜው እየባሰ ይሄድ ጀመር።

ኰንፊሲዩስ ከሞተ በኋላ ሁለት መቶ አምሳ ዓመት ያህል ብቻ ቄይቶ የመንግሥትን አስተዳደር በሞላው ለመለወጥ ቍርጥ አሳብ ያደረገ አንድ አዲስ ንጉሠ ነገሥት በቺና መንግሥቱ ዙፋን ላይ ተቀመጠ። ይህም ንጉሠ ነገሥት በቺና መንግሥት ዙፋን ላይ ተቀመጠ። ይህም ንጉሠ ነገሥት ስሙ ጺን ሺሕ ሕዋንግቲ ይባላል። እሱም ምንም እንኳ ዙፋን ላይ በተቀመጠ ጊዜ አንድ ወጣት ልጅ ቢሆንም በአገሪቱ ላይ ለመግነንና ሥልጣን በሙሉ ለመጨበጥ የተቄረጠ አሳብ አደረገ። ሆኖም በየጠቅላይ ግዛቱ ሁሉ ያሉት መሣፍንት ይህን ነገር አልወደዱለትም ነበር።

ይሁን እንጂ ጺን በሰሜንና በደቡብ ክፍል ወደሚገኙት አገሮች ሄዶ የሚቃወሙትን ሰዎች ሁሉ ድል አደረጋቸው። በቺና አገር ለየብቻው ተከፋፍሎ የሚገኘውን ሥልጣን ሁሉ አንድነት አድርጎ እጁ ካገባ በኋላ ራሱን ቀዳማዊ ንጉሠ ነገሥት አድርጎ አሳወቀ።

ነገር ግን እሱ በፊት በቺና አገር ብዙ ነገሥታት የነበሩ ሲሆኑ ጺን ግን ሕዝቡ ከሱ በፊት የነበሩትን ሁሉ እንዲረሳ በማሰብ ራሱን የመጀመሪያ ንጉሠ ነገሥት ነኝ አለ።

ይኸውም ለምሳሌ ሕዝብ እንደ ገበጣ ያለ ጨዋታ በመጫወት እያንዳንዱ ተጫዋጭ ያገኘው ቍጥር በመጻፊያ ገበታ ላይ ሲጻፍ ከቈየ በኋላ ተጫዋቾቹ መሸፋፈጥ ሲጀምሩ ሕፃኑ ንጉሠ ነገሥት ጺን መጥቶ የነበረውን ነገር እንዳልነበረ ለማድረግ የተጻፈውን አጥፍቶ ሕዝቡን በሉ እንግዲህ አንድ ብላችሁ ጨዋታ ጀምሩ ወደፊትም መሸፋፈጥ እንዳይኖር እጠባበቃችኋለሁ ብሎ እንደ ተናገረው ያህል የሚቄጠር ነው።

በሱ ላይ ዐምፀው ያስቸግሩት የነበሩትን ድል ካደረገ በኋላ በቤተ መንግሥቱ ትልቅ ግብር እንዲሆንና ሚኒስትሮችና በአግር ውስጥ የሚገኙ ታላላቅ ሰዎች ሁሉ ለግብር እንዲጠሩ አዘዘ።

በዚሁ በበዓል ቀን እንደ አገሩ ልማድ የተጠሩት ተጋባዦች ንጉሠ ነገሥቱን እያመሰገኑ ረዥም ዕድሜ ለንጉሠ ነገሥቱ በመመኘት ንግግር (ዲስኩር) አደረጉ።

የስፖርት ጨዋታ አላፊ ተነሥቶ ሲናገር በታላቁ ንጉሠ ነገሥት በግርማዊነትህ ሥር የሚተዳደረው የቺና መንግሥት ሕዝብ ዕድለኛ ነው። የንጉሠ ነገሥቱ መንግሥት ግዛት ከአንተ በፊት የወደቀና የደከመ ነበረ፤ ነገር ግን በብርታትህና በጥበብህ መንግሥቱን አንድ አድርገህ አጠነከርከው፤ ካንተ በፊት መንግሥታችን ትንሽ ነበረ አሁን ትን በጥበብህ እንሆ ታላቅ መንግሥት በመሆኑ ፀሓይና ጨረቃ በሚያበሩበት ሁሉ ያሉ ሕዝቦች ለሥልጣንህ ያጐነብሳሉ። ይህ ዕድለኛ ግርማነትህ ያቋቋመው የንጉሠ ነገሥት መንግሥት እስከ ዐሥር ሽሕ ትውልድ ዘመን ድረስ በደስታ ጸንቶ ይቄያል። ከዚህ በፊት ከጥንት ጀምሮ እንደ ግርማዊነትህ ታላቅ የሆነ ንጉሠ ነገሥት አልነበረም ሲል ንግግሩን ጨረሰ።

ይህም ንግግር ንጉሠ ነገሥቱን በጣም ደስ አሰኘው። ይሁን እንጂ ታላቁ ሊቅ ሹን ዩ ዩኢ ተነሥቶ ቀጥሎ ያለውን ተናገረ።

የእስፖርት ጨዋታ ኀላፊ ባደረገው የምስጋና ንግግር አታላይነቱና የከንቱ ውዳሴ ንግግሩ ይታወቅበታል። ስለዚህ የታመነ እውነተኛ ሚኒስትር አይደለም። ግርማዊነትህን ደስ ለማሰኘት ብሎ የጥንት የአባቶቻችንን መታሰቢያና ያለፉትን ነገሥታት የሐሰት ነቀፌታ ተናግሮባቸዋል ብሎ አስረድቶ ሲጨርስ በዚያ የተሰበሰቡት ሁሉ ይህ ሊቅ ደፍሮ በተናገረው ቃል ያጕረመርሙ ጀመር።

በዚህ መካከል አንድ ሚኒስትር ተነሥቶ ግርማዊ ሆይ አንተ የፈጸምከው ሥራ በእውነቱ አንድ ተማሪ ከሚያስተለው በላይ ነው፤ ከዚህ የተማሩ ወገኖች ዛሬ እምናደርገው ሁሉ አይገባቸውም እነሱ የሚጠኑት ባለፈው በጥንት ዘመን ሰዎች ያደረጉትን ብቻ ነው። አሁን ግርማዊነትህ መንግሥታችንን ትልቅ ያደረገበትን ታሪክ እያለ እነዚህ ተምረናል የሚሉት ሰዎች በሕዝቡ ማከከል የሚነዙት ትምህርት ያንተን ሐሳብ የሚቃወም ነው፤ ስለዚህ ማድረግ የሚሻለው እነዚህ የተማሩት በግርማዊነትህ ላይ አንዳች ጉዳት እንዳያመጡ እነሱና ጥንት ከነሱ በፊት የነበሩት ሊቃውንቶች የጻፏቸውን መጻፍሕፍቶች ሁሉ ማቃጠልና ያንተን አሳብ በመቃወም እነዚህን መጻሕፍቶች የሚያተምሩትንም መግደል ያስፈልጋል አለ።

ወጣቱ ንጉሠ ነገሥት ጺን የሚኒስትሮቹን አሳብ ወዶ ስለ ተስማማ ሹማምንት በየአገሩ ልኮ የታላላቆቹን መምህራን መጻሕፍት ይልቁንም የኰንፊሲዩስን የልጅ ልጁን የኬግናን የተከታዩንም የሚንሲዩስን መጻሕፍት ሁሉ እንዲሰበስቡና ሕዝቡ የነዚህን የሊቃውንት መታሰቢያ ፈጽሞ እንዲረሳ ለማድረግ በሳት እንዲያቃትሉ አዘዘ።

በቺና አገር ዛሬ እንደሚያደርገው በዚያን ጊዜ መጻሕፍቶች በወረቀት አይጻፉም ነበር። የሚጻፉት አንድ ኢንች ስፋት ሁለት ጫማ ርዝመት ባለው የቀርክሀ ልጣጭ ላይ ነው የሚፈጸመው በቫርንሽ (በዘይት ቀለም ነው) በአሁኑ ጊዜ የመጻሕፍቶችን ገጾች ሰንጠርዝ አንድነት በሽቦ እንደናያይዘው ዐይነት እነዚህም የቀርክሀ ልጣጮች ዳርዳሩ ላይ ቀዳዳ ይበጅላቸውና በሐር ክር ወይም በቀጭን ጠፍር ይያያዛሉ። ቺናዎች የነበሩዋቸው መጻሕፍቶች በጣም ትልቅና ከባድ ነበሩ። በዚያን ጊዜ በቀርክሀ ልጣጭ የሚጻፈው መጽሐፍ ዛሬ ከምናነበው መጽሐፍ ጋራ ቢመዛዘን የጥንቱ መጽሐፍ አንድ መቶ ፓውንድ ክብደት ይመዝናል።

እነዚህ ከባድ መጻሕፍቶች ሁሉ ከመንግሥቱ ቤተ መጻሕፍትና ከግል ቤቶች እየተፈለጉ ተሰብስበው ከንጉሠ ነገሥቱ ቤተ መንግሥት ሳይርቁ በአቅራቢያው እንዲቃጠሉ ተደረገ።

ይህ የሆነበት ዓመት እ. ኤ. አ. ከክርስቶስ ልደት በፊት በ፪፻፲፪ ዘመን ነው። ይህም ዘመን በቺና አገር በጣም የኀዘን ጊዜ ሆኖ ነበር።

አንዳንዶቹ የመምህሮቻቸውን ታላቅ ታሪካዊ ሥራ የሚወዱ ሹማምንቶችና የተማሩ ሰዎች ከሚቃጠሉት መጻሕፍቶች ውስጥ የተቻላቸውን ያህል ሰርቀው አስቀርተው በየግድግዳው ውስጥ እያገቡ ደበቁ። ይሁን እንጂ አባኛዎቹ መጻሕፍቶች ተቃጥለዋል።

ሦስት ወር ሙሉ የቃጠሎው እሳት ከቤተ መንግሥቱ አጠገብ አልጠፋም ነበር። እሳቱ ቀንና ሌሊት የቀርከሀ መጻሕፍቶች ይመገብ ነበር። ሰዎችም ከያገሩ ተሰብስበው በታላቁ ቃጠሎ አጠገብ ቆመው የሳቱ ነበልባል በቤተ መንግሥቱ ግቢ ላይ እያምዘገዘገ የሚወረውረውን ትልልቅ የቃጠሎ ጉርማጅ ይመለከቱ ነበር።

መጻሕፍቶቹ ተቃጥለው ካለቁ በኋላ መጻሕፍቶቹን በቃላቸው ያጠኑት ሽማግሌዎቹ ሊቃውንቶች ሌሎችን እንዳያስተርምሩ በማለት ይገደሉ ዘንድ ንጉሠ ነገሥቱ አዘዘ።

በትእዛዙ መሠረት አምስት መቶ ያህል የሚሆኑ ሊቃውንቶች ተገደሉ። ሌሎች በመቶ የሚቄጠሩት ደግሞ ከአገር እንዲወጡ ወይም እነሆ ዛሬ የሚገኘውን ታላቁን የቺናን ግንብ አጥር እንዲሰሩ ተደረገ።

ከብዙ ዓመታት በኋላ ንጉሠ ነገሥት ጺን ሲሞት ሕዝቡ በግድግዳ ውስጥ የተደበቁትን መጻሕፍቶች አውጥቶ ለኰንፊሲዩስና ለተከታዮቹ መታሰቢያና ሳይቃጠሉ ለዳኑት መጻሕፍቶች ታላቅ በዓል አደረገ።

ንጉሠ ነገሥት ጺን ሕዝቡ የኰንፊሲዩስን ስም እንዲረሳ ፈልጎ የነበረው ሳይሳካ ቀርቶ ከቶውንም ከመቼውም ይልቅ የኰንፊሲዩስ ስም በሕዝቡ ዘንድ በጣም የተወደደና የገነነ ሆነ። የጺን መታሰቢያ ግን በየትውልዱ ዘመን መጠላላትንና መረገምን አተረፈ።

ንጉሠ ነገሥት ጺን በስሙ አገሩ ቺና (ጺና) ተብላ የምትጠራ ስትሆን ሕዝቡ በዐሥር ሺሕ ትውልድ ዘመን ውስጥ ከሁሉ የበለጠ ንጉሠ ነገሥት ተብሎ እንዲያስበው ፈልጎ ነበር፤ ነገር ግን የቺና ሕዝብ በዚህ ፈንታ ያሥር ሺሕ ትውልድ ነፍስ ገዳይ ብሎ ያስበዋል።

**\*\*\*\*\***

**ሁለተኛ ክፍል።**

**ታኦይዝም።**

**ጥቂቶች የሚያስተውሉት ሃይማኖት።**

ላኦትዝ ሲጽፍ፤

ደግ ለሆኑልኝና ደግ ላልሆኑልኝም።

ደግ ነኝ።

ከዚህ የተነሣ ሁሉም ደግ ይሆናሉ።

የተመሠረተው፤ እ. ኤ. አ. ከክርስቶስ ልደት በፊት በ፮ኛው ክፍለ ዘመን ነው።

መሥራቹ፤ ላኦትዝ (አሮጌው ፈላስፋ) ታኦዝምን የመሠረተ ማን እንደ ሆነ ለማወቅ ያሳብ ልዩነት የተፈጠረ ሁነዋል ከቶውንም አንዳንዶቹ ራሱ መሥራች የተባለው ተፈጥሮ ኑሯልን የሚሉም አሉ። ቀድሞ ይተረክ ከነበረው እንደ ተገኘው ትክክለኛ ስሙ ሊ - ኤርህ ይባል ነበር፤ የተወለደውም በግምት እ. ኤ. አ. ከክርስቶስ ልደት ፮፻፬ ዘመን በፊት ነው። የሞተውም በግምት እ. ኤ. አ. ከክርስቶስ ልደት ፭፻፳፬ ዘመን በፊት ነው። ስፍራው፤ ቺና።

የተቀደሱ መጻሕፍቶች ታኦ ቴህ ኪንግ (የምክንያትና የትክክለኝነት መጽሐፍ) በዓለም ውስጥ ካሉት የተቀደሰ መጻሕፍቶች ሁሉ አነስተኛ ነው። ላኦትዝ በሕይወቱ ሳለ የጻፈው መሆኑ ይገመታል፤ ምንም እንኳ መጽሐፉ የያዘው ፭ ሺሕ ቃላት ብቻ ቢሆንም መጽሐፍነቱ ለብዙዎቹ በመሆን ትልቅ ነው ለማለት ያልተረጋገጠ ነው።

የተከታዮቹ ብዛት፤ ፶ ሚሊዮን ይሁን እንጂ ታኦይስት ቡዳ ወይም ኰንፊሲያን መሆን ስለሚችል ይህ ቍጥር ይሆናል ተብሎ ተጠቃሎ የደረገ ነው።

የተነዙት በቺና በኰሪያና በማንቹሪያ ነው።

ታኦይስት በዩናይትድ ስቴትስ ፲ ሺሕ እስከ ፲፭ ሺሕ ይሆናል።

ወገኖች፤ ታኦይዝም ምሥጢራዊ ሃይማኖት የሆነ ሲሆን ትርጕሙ ብዙ እንደ መሆኑ መጠን ልዩ ልዩ ወገኖቹም (ክፍሎች)

**ታኦይዝም።**

**ጥቂቶች የሚያስተውሉት ሃይማኖት።**

**፩ኛ፤ የሁለት ፈላስፎች መገናኘት።**

ኰንፊሲዩስ ገና አስተማሪ በነበረበት ጊዜ ውስጥ ዝናው በቺና አገር መነዛት እንደ ጀመረ ሌላም ፈላስፋ ላኦትዝ የተባለ ስሙ በብዙ አድናቂዎች ዘንድ የታወቀ ነበረ፤

ይህም ፈላስፋ በሎያንግ ከተማ በንጉሠ ነገሥቱ ቤተ መጻሕፍት መዝገብ ቤት ውስጥ ጠባቂ ሆኖ የሚሠራ ሲሆን ወሬውን ኰንፊሲዩስ ሰምቶ ነበር።

ላኦትዝ የሚያስተምረው ትምህርት ለኰንፊሲዩስ በጣም እንግዳ ነገር መስሎ ይታየው ነበር። በኋላም ኰንፊሲዩስ የጥንቱን የቺና የሙዚቃ መጻሕፍቶች እንዲያጠና ወደ ንጉሠ ነገሥቱ ቤተ መጻሕፍት ይመጣ ዘንድ ጥሪ ተደርጎለት ሄዶ ስለ ነበረ እዚያ በደረሰ ጊዜ ላኦትዝን ለማየት ፈልጎ መልእክት ወደሱ ላከ።

የላከው መልእክተኛ መልእክቱን ለማድረስ በሄደ ጊዜ ኰንፊሲዩስ ከኬሻ ላይ ተቀምጦ አንድ በቀርከሃ ልጣጭ የተጻፈውን መጽሐፍ ያነብ ጀመር። ኰንፊሲዩስ ተቀምጦ በማጥናት ላይ ሳለ ጥቂት ቄይቶ እሱ ወደ አለበት ክፍል ሰው ሲመጣ ሰማ በኋላም ቀና ብሎ ቢመለከት ራሰ በራ እሪዙ ረዥም የሆነ ሽማግሌ ሰው ወደርሱ ሲመጣ አየ። ኰንፊሲዩስም ወዲያው እንዳየው ሰውዬው ከሱ የሚበልጥ ሽማግሌ በመሆኑ ለማክበር ሲል በቶሎ ከተቀመጠበት ብድግ ብሎ ተቀበለው።

ሽማግሌውም ጌታዬ ሆይ የምታነበው ምንድን ነው ብሎ ጠየቀው።

ኰንፊሲዩስም እፊቱ የቆመውን ሽማግሌ ሌላ ሰው ሳይሆን ራሱ ላኦትዝ መሆኑን በመረዳት የማነበው የመለወጥ መጽሐፍ ነው ብሎ ካለ በኋላ የቀድሞዎቹ ጠቢባን ይህን መጽሐፍ ያጠኑ መሆናቸው ተነግሮኝ ነበረ አለው።

መጽሐፉን የምታነበው በምን ዐይነት ሐሳብ ነው ሲል ላኦትዝ ጠየቀው።

የመለወጥ መጽሐፍ ሰብአዊ ርኅራኄ ትክክለኛ ፍርድ ያስተምራል ባለው ጊዜ፤ ላኦትዝ በችኰላ ሰብአዊ ርኅራኄ ትክክለኛ ፍርድ ብሎ በመገረም በክፍሉ ውስጥ ወዲያና ወዲህ እየተመላለሰ ርግብ ሰውነትዋን ነጭ ለማድረግ ቀኑን ሙሉ ትታጠባለችን አትታጠብም በተፈጥሮዋ ነጭ ናት። ሰዎችም እንደዚሁ ናቸው በልባቸው ደግና ትክክለኛ ቢሆኑ ትክክለኝነትን ልታስተምራቸው አያስፈልግም ብሎ አለው።

ይህም ነገር በሁለቱ ፈላስፎች መካከል ረጅም ክርክር አመጣ። አብዛኛውን ጊዜ ግን የሚናገረው ላኦትዝ ነው፤ አሁንም አሁንም እየመላለሰ ኰንፊሲዩስን ጥያቄ ይጠይቀዋል ኰንፊሲዩስም በጣም በትሕትና ሆኖ መስል ይሰጠው ነበር።

በጥንት ዘመን የተደረገውን ነገር እስከዚህ የምታጠናው ለምድን ነው? ምን የሚረባና የሚጠቅም ነው? ብሎ ላኦትዝ ጠየቀው።

ኰንፊሲዩስ ለአረጋዊው ሰው ሲመልስለት ሰዎች ደግ ሆነው ተወልደዋል፤ ስለዚህ ትምህርትና ዕውቀት በደግነት እንዲዘልቁ አድርጎ ይጠብቃቸዋል ብዬ አምናለሁ። ይሁን እንጂ አዲስ ዕውቀት እስትናገኝ ድረስ አስቀድመን አሮጌውን ዕውቀት ማወቅ አለብን። የቀድሞ የአባቶቻችን ጥበብ በጥንቃቄ መጠናት አለበት ብዬ የማስበው ስለዚህ ነው አለ።

ይህ መልስ ላኦትዝን ያስቄጣው በመሆኑ ጌታዬ ሆይ አሁን የዚህን የምትላቸው ሰዎች ከናጥንታቸው በመቃብር ውስጥ ብናኝ (ጥሪኝ) አፈር ሆነዋል። የተነፋህበትን ኵራትና ለዓለም ትክክለኝነት አስተምራለሁ የምትለውን ትልቅ አሳብ አስወግድ። ይህ ሁሉ ነገር የሚጠቅምህ አይደለም ስለዚህ የምነግርህ ይህ ብቻ ነው ብሎ ሲጨርስ ፊቱን መልሶ ከክፍሉ ወጥቶ ሄደ።

ኰንፊሲዩስ ከዚህ በኋላ ወደ ተከታዮቹ ተመልሶ በሄደ ጊዜ ሁሉም በናፍቆት ቸኵለው ከላኦትዝ ጋራ የተገናኘበትን ጕዳይና ስለሱም ያለውን አስተያየት እንዲነግራቸው ጠየቁት። ኰንፊሲዩስ በነገሩ ጥቂት ከአሰበ በኋላ፤ ወፎች እንዴት እንደሚበሩ ዓሣዎች እንዴት እንደሚዋኙ እንስሶች እንዴት እንደሚሮጡ አውቃለሁ። ሯዋጭ ይጠለፋል። ዋኝም መንጠቆ ይይዘዋል። በራሪም በቀስት ይወጋል። እንገር ግን ዘንዶ በአየር ላይ ወጥቶ በደመናዎች ውስጥ ለመግባትና ወደ ሰማይ ለመብረር እንዴት እንደሚችል ለመናገር አልችልም። ዛሬ ላኦትዝን አይቻለሁ እሱንም ባልኩት ዐይነት በዘንዶ እመስለዋለሁ አላቸው።

የኰንፊሲዩስ ተከታዮች መምህራቸው ዘንዶ ወደ ሰማይ እንዴት እንደሚበር ሊገባው እንደማይችል ሁሉ የላኦትዝም ሁኔታ የዚሁኑ ያህል እንደ ሆነበት ላደረጉት ጥያቄ እብሰጠው መልስ ለመረዳት ቻሉ።

እንግዲያው ይህ በጣም የተከበረው ቍጡ አረጋዊ ማን ኑሩዋል ያስተማረው ትምህርት ምንድነው ስለሱስ ምን እናውቃለን?

**፪ኛ ስለ ላኦትዝ የምናውቀው።**

በኬህ ጅን መንደር በሌ አጥቢያ በጾ አውራጃ ስሙ ሊ የተባለ አንድ ድኻ ሰው ይኖር ነበር። ሊ በጣም ድኻ ሰው ሳለ ሚስት አግብቶ ሲኖር በሦስተኛ ዓመት በሓያ አንደኛው በቾው የዝርያ መንግሥት ጊዜ በአለፈው ፪ሺ፭፻፴ ዘመን ያህል በሚሆን የሊ ሚስት ወንድ ልጅ ስለ ወለደች ስሙ ሊ - ፔህ - ያንግ ተባለ።

የሊ - ፔህ - ያንግን የወጣትነቱን ጊዜ የምናውቀው በጥቂቱ ነው። ይሁን እንጂ፤ በአፍላው ጊዜ ሎያንግ በሚባል ከተማ የመንግሥቱን መዛግብት ጠባቂ ሆነ፤ የመንግሥቱን መዛግብትም ብዙ ዓመት ሲጠብቅ ኖረ።

ሊ - ፔህ - ያንግ ሥራው በንጉሠ ነገሥቱ ቤተ መጻሕፍት ውስጥ በመሆኑ ብዙ ለማጥናት አጋጣሚ ዕድል አገኘ። በኋላ ጊዜ በፍልስፍና በሃይማኖት ላይ ያለውን የራሱን አስተያየት በገለጸ ጊዜ ላኦትዝ ተብሎ (ማለት የጥንት ፈላስፋ) ከፍ ያለ ግምትና ክብር ማግኘት ቻለ።

ይሁን እንጂ እንደዚህ ያለው ዝና የላኦትዝን ሁኔታ መለወጥ አልቻለም። የመንግሥቱ መዝገብ ጠባቂ እንደ ነበረ እንዲሁም የመንግሥቱ መዝገብ ጠባቂ ሆኖ ቀረ። የአገሩ ገዢዎች በየጊዜው እየከፉ ባይሄዱ ኖሮ በንጉሠ ነገሥቱ ቤተ መዛግብት ውስጥ እስከ ሕይወቱ መጨረሻ መቄየት ይችል ነበር።

ገዥዎቹ ራሳቸውን የሚወዱና ክብራቸውን የማይጠብቁ በመሆናቸው ይህ አረጋዊ ፈላስፋ በነሱ አገዛዝ ውስጥ መተዳደር ውርደት ሆኖ ስለ ተሰማው አብዛኛውን ዕድሜውን ያሳለፈበትን ሥፍራ ትቶ ለመሄድ የተቄረጠ አሳብ አደረገ። ዕድሜውም ይህን ጊዜ ዘጠና ዓመት ሆኖ ነበረ። ይሁን እንጂ ምንም እንኳ ይህን ያህል ቢያረጅም የንጉሠ ነገሥቱን ቤተ መጻሕፍት የሎያንግን ከተማና ይኖርበት የነበረውን መኖሪያ አገሩን ጥሎ ለመሄድ ተዘጋጀ።

ያሰበውን ለመፈጸም ሲሄድ ከጠቅላይ ግዛቱ ወሰን ላይ በደረሰ ጊዜ ወሰን ጠባቂው አረጋዊው ፈላስፋ መሆኑን ስለ ዐወቀ አላሳልፍህም አለው።

ላኦትዝ በምን ምክንያት ነው የማታሳልፈኝ ብሎ ወሰን ጠባቂውን ጠየቀው።

ወሰን ጠባቂውም መምህር ሆይ አንተ ትልቅ ፈላስፋ ነህ ዝናህም በያለበት የታወቀ ሆኖ ሳለ ትምህርትህን እሳክሁን በመጽሐፍ አልጻፍከውም፤ ስለዚህ አሁን ትተኸን የሄድክ እንደ ሆነ ከትምህርትህ አንድም ቅርስ ሳይኖረን መቅረቱ ነው ብሎ መለሰለት።

ላኦትዝም ትምህርቴን ብጽፈው ታሳልፈኛለህን ብሎ ጠየቀው።

አዎን መምህር ሆይ አለው።

ላኦትዝም ከዚህ በኋላ እዚያው ወሰን ጠባቂው ዘንድ ተቀምጦ ከትምህርቱ ውስጥ በጣም ዋና ዋና የሆኑትን ነገሮች ጻፈ። የጻፈውም ሓያ አምስት ያህል ገጽ የምትሆን መጽሐፍ ናት። ለመጽሐፍዋም ስም ሲያወጣ ታኦ - ቴህ - ኪንግ ብሎ ነው። ትርጓሜውም የምክንያትና የትክክለኝነት መጽሐፍ ማለት ነው።

ይህችን ትንሽ መጽሐፍ ለወሰን ጠባቂው ከሰጠ በኋላ ከጠቅላይ ግዛቱ ለመውጣት ቻለ።

ላኦትዝ አገሩን ለቆ የሄደ ሲሆን ወሬው ጨርሶ አልተሰማም።

ስለ አረጋዊው ፈላስፋ የማንወቀው እስከዚህ ድረስ ብቻ ነው።

ስለ ኰንፊሲዩስ የሆነ እንደ ሆነ ግን ብዙ ነገር እናውቃለን። ይኸውም የኖረበትን ቦታና እንዴት እንደ ኖረ በሕይወቱ ዘመን ሁሉ ያደረገውንና እንዴትስ እንዳደረገ ሳይቀር እናውቃለን ከቶውንም የሚወደውን ምግብና እንግዶችንም እንዴት ይቀበል እንደ ነበረ አስተኛኘቱ እንዴት እንደ ነበረ እንኳ ሳይቀር እናውቃለን። ነገር ግን ስለ ላኦትዝ እምብዛም አናውቅ።

ስለ ኰንፊሲዩስና ስለ ላኦትዝ የምናውቀውን ነገር አጠገብ ላጠገብ ብናደርግ በአንድ በጥንት ሙዝዩም ውስጥ እንዳሉ ሁለት ሐውልቶች የሚቄጠሩ ናቸው።

አንዱ ሐውልት የኰንፊሲዩስ የሆነው የፀሓይ ብርሃን ባለበት ሆኖ በጣም በግልጽ የሚታየን ሲሆን ሁለተኛው ግን የላኦትዝ በጣም ርቆ በጨለማ ቦታ ውስጥ የቆመ በመሆን እውነት የሆነ ነገር ሳይመስል ይልቁንም መስሎ በጣም የሚታየው እንደ ጥላ ነገር ነው።

የታየው ጥላ በርግጡ የላኦትዝ ነው ለማለት የምንችልበት ማስረጃ ከመጥፋቱ በፊት ጥቂት ቀደም ብሎ በዘጠና ዓመት ዕድሜው ራሱ የጻፋት ትንሿ መጽሐፉ ናት።

ብዙ መጻሕፍቶች በጥንት ጊዜ የተረሱ በትልልቅነታቸው ዐሥር ጊዜ መቶም ጊዜ ከታኦ ቲህ ኪንግ መጽሐፍ የሚበላልጡ በቺና አገርና በሌላም ቦታ ተጽፈው ነበር። ነገር ግን ይህቺ ላኦትዝ የጻፉት ትንሽ መጽሐፍ በምን ምክንያት ሳትረሳ ታሰበች?

ይህ አረጋዊ ፈላስፋ ትምህርቱን ያስተማረበት ትንሽቱ መጽሐፍ በነዚህ ብዙ መቶ ዓመቶች ውስጥ ዘልቃ ለመገኘት እንደ ምን አለች?

**፫ኛ ታኦ ቴህ ኪንግ።**

ታኦ ቲህ ኪንግ ትንሽ መጽሐፍ ናት ይሁን እንጂ ብዙ ሐሳብ ተጭናለች፤ (በብዙ ሐሳብ ተቀርቅባለች) ከአሳቦቹ ውስጥ አንዳንዱን ለማስተዋል ቀላል ነው፤ አንዳንዱ አስቸጋሪ ነው አንዳንዱ ደግሞ ጨርሶ ለማስተአል የማይቻል ነው።

ላኦትዝ ማስተማር ሲጀምር የታኦ ትምህርት በዓለም ውስጥ የማነኛውም ነገር ሁሉ ዋና መጀመሪያ በመሆኑ መልካሙን ሕይወት ለመኖር የሚፈልጉ ሰዎች ሁሉ ታኦን መከተል አለባቸው አለ።

ይሁን እንጂ፤ ይህ ታኦ የተባለው ቃል ምን እንደ ሆነ በግልጽ አልተነገረንም፤ ታኦ የተባለው ቃል ለትርጓሜዎቹ ሁሉ በጣም ችግር ፈጥሮዋል።

አንዳንዶች መንገድ፤

ሌሎቹ ማለፊያ፤

አንዳንዶቹ ምክንያት፤

አንዳንዶቹ ቃል፤

አንዳንዶቹ እግዚአብሔር ማለት ነው ይላሉ።

ላኦትዝ ራሱ አስቀድመን እምናውቀው ካልሆነ በቀር ስለታኦ ምንም ለመማር እንደማንችል ነግሮናል።

በትንሽነቷ መጽሐፉ ሲጽፍ የሚያውቁ አይናገሩም የሚናገሩም አያውቁም ብሏል። ታኦ ምን እንደ ሆነ ካላወቅን ከሚያውቁት ላይ የታኦን ነገር ምንም ለመማር አንችልም።

ታኦን አስቀድመን ካላወቅን በቀር ምንም ስለሱ የምንማረው ነገር አለመኖሩ እየታወቀ በሕይወት ውስጥ ዋና ነገር ተባለ።

ኰንፊሲዩስ በሰማይ አንድም ነገር ስለ እግዚአብሔር አውቃለሁ አላለም፤ ነገር ግን ሰዎችን ያሰተምር የነበረው ደግ ለመሆን እንዲሞክሩ ሲሆን እግዚአብሔርም ለራሱ ያስባል ብሎ ነው።

ላኦትዝ ግን ያስተማረው የዚህን ተቃዋሚ ነገር ነው እሱም ያስተምር የነበረው ሰዎች መልካም ሕይወት ለመኖር ሲፈልጉ የመጀመሪያ ተግባራቸው በታኦ ማመን ሲሆን ዓለም ደግሞ ስለ ራሱ ያስባል ሲል ነው።

ኰንፊሲዩስ ሰዎች የሚወለዱት ደግ ሆነው ነው ብሎ እንዳስተማረው ሁሉ እንደዚሁ ደግሞ ላኦትዝም ሰዎች ደግ ሆነው እንደሚወለዱ አስተምሯል ይሁን እንጂ ኰንፊሲዩስ ሰዎች ደኅና አድርገው የተማሩ ከሆነ በትምህርታቸው ደግ ሆነው ይጠበቃሉ ያለ ሲሆን ላኦትዝ ግን ሰዎች ምንም ነገር ሊማሩ አስፈላጊ አይደለም ብሏል።

እሱም ሲጽፍ ታኦን የሚያውቁ በጣም የተማሩ አይደሉም በጣም የተማሩም ታኦን አያውቁም ብሏል።

ይህም ደግ ሰዎች ደንቄሮ መሆን ይገባቸዋል ማለት ነው። በእውነቱ አረጋዊው ፈላስፋ በትክክል ይህን ማለቱ አይደለም። ይሁን እንጂ በዚህ አነጋገሩ በርግጠኛው ምን ማለቱ እንደ ሆነ ይሁን እንጂ በዚህ አነጋገሩ በርግጠኛው ምን ማለቱ እንደ ሆነ ገልጾ ለመናገር አስቸጋሪ ነው፤ ደግሞ ማንም አረጋግጦ አያውቅም።

ነገር ግን ከነዚህ በጣም ግልጽ ካልሆኑት ንግግሮች በቀር ትንሽቷ መጽሐፉ በጣም ግልጽና በጣም ጥሩ ሐሳብ ተጽፎ ይገኝባታል። ከነዚሁ ውስጥ አንደኛው ጦርነትን የሚነቅፍ ነው።

ይኸውም የመልካም ሰው ትልቁ ሐሳቡ ሰላምን መጠበቅ ነው፤ በጦርነት ድል ማድረግ እንደሱ የተፈጠሩትን ሰዎች መግደል ስለ ሆነ ደስ የሚያሰኝ አይደለም።

ላኦትዝ በጦርነት ጊዜ ሰውን መግደል ብቻ ሳይሆን ወንጀለኖችን በሠሩት ወንጀል ለመቅጣት ሲባል ወንጀል የሰሩትንም መግደል የማይገባ ነው ብሎ ይቃወማል። በአጻጻፉም ሲገልጽ ወንጀለኞችን በመግደል ሰዎችን ምንም አይሻሻሉም፤ የወንጀል ሥራም ሊወገድ አይችልም፤ ሰዎችን ደግ ለማድረግ የሚቻልበት መንገድ ሁል ጊዜ ለሰዎች በጎ በመሥራት ብቻ ነው።

በትንሿ መጽሐፉ ሲጽፍ ደግ ለሆኑልኝ ደግ ነኝ፤ ደግ ላልሆኑልኝም ደግሞ ደግ ነኝ፤ ስለዚህ በዚህ አያያዝ ሁሉም ደግ ይሆናሉ። ታማኝ ለሆኑልኝ ታማኝ ነኝ፤ ታማኝም ላልሆኑልኝ ደግሞ ታማኝ ነኝ፤ በዚህ ሁኔታ ሁሉም ታማኝ ይሆናሉ።

በመጨረሻ የጻፈው እውነተኛ ደግ ሰው ሰውን ሁሉ ይወዳል ማንንም ደግሞ አይጠላም ሲል ዘርዝሮ ገልጿል።

እነዚህን የመሳሰሉት ለማስተዋል ቀና የሆኑት ንግግሮች በመጽሐፉ ውስጥ በብዙ አይገኙም። አብዛኞቹ በታኦ ቴህ ኪንግ ውስጥ የተጻፉት ነገሮች በጣም ግልጽ አይደሉም።

ስለዚህ የኰንፊስዩስንና የላኦትዝን ትምህርት ጐን ለጐን ስናስቀምጠው አሁንም እንደ ገና በአንድ በጥንት ሙዝይም ውስጥ እንዳለ ሐውልት የሚቄጠር ነው።

የኰንፊሲዩስ ትምህርት በብርሃን ውስጥ ስለ ሆነ፤ በቀላሉ በጣም ልናስተውለው እንችላለን።

እሱም ሲያስተምር ሰዎች በሰማይ ስላለው እግዚአብሔርና ከሞት በኋላ ስለሚሆነው ሕይወት መቸገር አያስፈልጋቸውም።

ሰዎች ደግ ሆነው ተወልደዋል፤ እስካሉም ድረስ ደግ ሆነው መኖር ይገባቸዋል።

ደግ ሆኖ መቈየትና የመልካም ሕይወት መንገድ የሚገኘው በዕውቀት በአባቶች አምልኮ ልጆች ለወላጆቻቸው ዜጎችም ለገዢዎቻቸው ታማኝ በመሆንና ከዚህ ሁሉ በላይ ደግሞ ትክክለኛ ፍርድ ሲኖር ብሏል።

እነዚህን የኰንፊሲዩስን ትምህርት ሁሉ ለማስተዋል አስቸጋሪ አይደለም። ነገር ግን የአረጋዊው ፈላስፋ ትምህርቶች እንደ ጥላ በመታየት በጨለማ ውስጥ የተሰወሩ ናቸው፤ በእውነቱ የሆነ እንደ ሆነ፤ ይህ ፈላስፋ የሚለውንና በሚለውም ልናስተውለው የሚፈልገውን በትክክል ለማወቅ የምንችለው እምብዛም አይደለም። የሆነ ሆኖ ይህች ትንሽ መጽሐፍ የሃይማኖት መሠረት ሆናለች።

ይህ ሃይማኖት ታይዮዝም ተብሏል። ትርጓሜውም የመንገድ ሃይማኖት ወይም የእግዚአብሔር ሃይማኖት ማለት ነው።

የታዮይዝም ቅዱስ መጽሐፍ ታኦ - ቴህ - ኪንድ - የተባለ ነው።

**፬ኛ የታኦይዝም ጣዖቶች።**

ሰዎች ምናልባት መጽሐፍ አግኝተው ሲገልጡ ክፉን በደግ መልሱ ለበደሏችሁ በጎ አድርጉ፤ ሕዝቦች ለመገዛት የሚያስቸግሩ ሲሆን ምክንያቱ በጣም ብልሆች ስለሆኑ ነው፤ የሚለውን ያነቡ ይሆናል።

ምናልባት ደግሞ መጽሐፉ ይህን የመሰለ ነገር ሁሉ የያዘ ቢሆን ሰዎች እንደዚህ ያለውን መጽሐፍ ሲያገኙ ትርጕም ያለውን ከውስጡ ለይተው ያነባሉ። ነገሩም በውነቱ ጥሩ የሆነ እንደ ሆነ አስበው ያስታውሱታል፤ የቀረውን ትርጕም የሌለውን ግን ምን ማለት እንደ ሆነ ጨርሶ የማይታወቀውን ሁሉ ይረሱታል።

እንደዚሁም የላኦትዝ ተከታዮች ከታኦ - ቴህ - ኪንግ - ውስጥ ደስ የሚያሰኘውን ደኅና ደኅናውን መርጠው ተቀብለው ሌላውን ሁሉ ግን ይረሱታል ተብሎ ይታሰብ ይሆናል።

እነሱ ግን ይህንን አላደረጉም።

እነሱ ያደረጉት የዚህን አፍራሽ ነው!

በታኦ - ቴህ - ኪንግ መጽሐፍ ውስጥ ጥሩና ደግ የሆነውን ረስተውታል። የቀረውን ምን ማለት እንደ ሆነ የማይታወቀውን ግን የአብራካደብራ ክፍል የሆነውን አስታውሰውታል።

ይሁን እንጂ ማንም ሰው ሊያስተውላቸው የማይችል ሆኖ ሳለ ትርጕም የሌላቸውን ክፍሎች ትርጕም በመስጠት ትልቅ መጻሕፍቶች ለመጻፍ በቁ።

ከነዚህ በኋላ ሌሎች ተነሥተው እነሱ የተረጐሙትን በመተርጐም መጻሕፍቶች ጻፉ።

የነዚህ ተከታዮች ደግሞ (የታኦ - ቴህ - ኪንግ) የትርጕሞችን ትርጕሞች ትርጕም ተርጕመው ጻፉ።

የታኦይዝም ተከታዮች ሁለት መቶ ወይም ሦስት መቶ ዓመት እስኪያልፍ ድረስ የላኦትዝን ሥራ አላጠኑም ነገር ግን ብዙ ጊዜያቸውን በመድከም ያሳለፉት የታኦ - ቴህ - ኪንግን የመጀመሪያዎቹን ትርጕሞች የተረጐሙትን የተርጓሚዎቹን ትርጕሞች ትርጕም በማጥናት ነው።

ከነዚህ አብዛኛዎቹ ውትብትብና ውስብስብ የሆኑት ትርጕሞች አረጋዊው ላኦትዝ ከቶ ያላሰበውን ያላለመውንና ከመጽሐፉ ውስጥ ጨርሶ ያልጻፈውን ያትታሉ።

ለማስረጃ ያህል አንዳንዶቹ በትርጕማቸው የገለጹት በአንድ ሩቅ ቦታ በባሕር ውስጥ አንድ በጣም የሚያስገርም ደሴት ስላለ ማንም ሰው በእግሩ የረገጠው ለዘለዓለም ይኖራል የሚል ነው። ከዚህም በቀር በዚያ በሚያስገርም ደሴት ላይ አንድ ወንዝ ስላለ ማንም ሰው ቢታጠብባት ለዘለዓለም ወጣት ይሆናል ብሎ ይነገራል።

እነዚህ ታኦይስቶች ይህንን የሚያስደንቅ ደሴትና ወንዝ ለማግኘት ባለመቻላቸው ሰውን ለዘለዓለም የሚያኖር እንዲሁም ለዘለዓለም ወጣት የሚያደርግ የሚዋጥ ፍሬ መድኅኒት በፈጠራ ለማግኘት ተስፋ አድርገው ነበር።

ከዚህም በቀር በትርጕማቸው እንደ ገለጹት ታኦ - ቴህ - ኪንግ የሚያስተውል ሁሉ ብረቱን ወርቅና ብር አድርጎ ለመለወጥ አያስቸግረውም ብለዋል።

የታላላቅ ሰዎች ትምህርት ብዙ ጊዜ ለሰው የማይገባ ሆኖ ተከታዮቻቸው ያለ መንገዱ ስሕተት የሆነ ትርጕም እንደሚተረጕሙ አስቀድመን ተረድተናል።

ቡዳው ልዑል ጋታማ ተከታዮቹ በጣዖት እንዳያምኑ አስተምሯቸው ሳለ በኋላ ግን የቡዳን የራሱን ጣዖት ሠርተው እንደ ነበረ ተገንዝበናል። ልዑል ማሐቪራም ተከታዮቹን ሲያስተምር ሰው ሊሰግድበት የሚገባው አምላክ የለም ብሎ ሳለ፤ ተከታዮቹ በኋላ ግን ማሐቪራን እንደ አምላክ ቈጥረው ከሌሎች ከሓያ ሦስት ጂናዎች ጋራ ጣዖት አድርገውት ሰግደውለታል።

ይሁን እንጂ ካለፉት ታላላቅ አስተማሪዎች እንደ አረጋዊ ፈላስፋ እንደ ላኦትዝ ሰዎች ያላስተዋሉትና በስሕተትም ትምህርት የተተረጐመ ከሱ በቀር ሌላ አይገኝም።

ላኦትዝ በዚያች በትንሿ መጽሐፉ እንደምናስተውለው ሰዎች ቀላል ኑሮ እንዲኖሩ ጦርነትን እንዲያስወግዱና የእግዚአብሔርን መንገድ እንዲከተሉ አስተምሯል። ነገር ግን ተከታዮቹ የሱን ሐሳብ ሲተረጕሙ ሰዎች ወጣት ሆነው ለዘለዓለም መኖር የሚችሉበትን የተሸሸገውን ምሥጢር ለማግኘት መሞከር እንደሚገባ ነው።

ታኦ - ቴህ - ኪንግ ከተጻፈ በኋላ አምስት መቶ ዓመት ቄይቶ አንድ ታዮይስት የሆነ ቻንግ ታኦ ሊንግ የሚባል ሰዎችን ለዘለዓለም የሚያኖር አንድ ዐይነት መጠጥ መርምሮ አግኝቶ ነበር ይባላል። ከዚህ በኋላ ታኦይስት የሆኑ ሊሰግዱለት ጀመሩ። እሱን ብቻ ሳይሆን የልጅ ልጆቹን የነሱንም የልጅ ልጆች እስከ ዛሬ ድረስ ይሰግዱባቸዋል። የቻን ታኦ ሊንግ ዘር የሆነ የነሱ መሪ ሉሉ ንጉሠ ነገሥት በመባል ኪያንግ - ሲ አጠገብ ባሉት ዘንዶ ነብር በሚባሉት ተራራዎች ላይ ተቀምጦ በንጉሥ ሥልጣን ተከታዮቹን ይገዛል።

ታኦይስቶች ከሉሉ ንጉሠ ነገሥት በቀር ብዙ ጣዖቶች ያመልካሉ። ማንኛውም ዐይነት ዘንዶ አይጦቹን እፉኝቶችንና እባቦችን ያመልካሉ።

ልዩ የሆነ አመድ ወይም ልዩ የሆነ ድንጋይ ወይም ልዩ የሆነ ጽሕፈት በሰውነታቸው ላይ ቢይዙ ጥይት እንደማይገላቸው፤ ውሃ እንደማይወስዳቸው እሳትም እንደማያቃጥላቸው ያምናሉ።

ከጊዜ ብዛት የተነሣ፥ በሰይጣን በአጋንንት በሌላም በልዩ ልዩ ክፉ መናፍስት ላይ ያላቸው እምነት ልማድ ሆኖ ቀረ።

በቺና አገር ያሉት በሚሊዮን የሚቄጠሩት ታኦይስቶች በነዚህ አሁንም ያምኑባቸዋል። ይህን እምነት የያዙት ሲበሉ ሲጠጡ ሲሄዱና ሲያርፉ ማናቸውንም ነገር የያዙት ሲበሉ ሲጠጡ ሲሄዱና ሲያርፉ ማናቸውንም ነገር ሲያደርጉ እነዚህ ክፉዎች መናፍስት በማንኛውም ቦታ ተገኝተው እንደሚጐዷቸው ስለሚያምኑ ሁል ጊዜ በአሳባቸው ውስጥ እንዳሉ ናቸው።

**፭ኛ ሰይጣንን የገደለ ሰው።**

ታኦይስቶች ክፉ መናፍስትን ለማራቅ የሚቻልበት ብዙ መንገድ መኖሩንና ራስንም ጠብቆ ከነርሱ ለመዳን የሚቻል መሆኑን ያምናሉ፤ ታኦይስት የሆነ ሰው በጫካ ውስጥ ሲሂድ ይዘፍናል ወይም ያፏጫል፤ ምክንያቱም ይህ ሙዚቃው የጫካ ሰይጣኖ እንዳይጠጉት ለማድረግ እንደሚችል በማመን ነው። እነዚህ የጫካ ሰይጣኖች ትንኞች ጢስ እንደሚጠሉ ሁሉ እነሱም ሙዚቃ ይጠላሉ የማለት እምነት ስላላቸው ነው።

ባንዳንዶቹ የቺና ቤቶች ውስጥ ከቶውንም አንዱ ሲገባ ሳለ ሌላው ደግሞ እመጀመሪያው ክፍል ከመግባቱ በፊት በሌላው በተጠማዘዘው አቅጣጫ በኩል መሄድ አለበት። ይህን የመሰለ አሠራር የተዘጋጀው በተለይ ታስቦ ምናልባት ክፉ መንፈስ እቤት ውስጥ ሩጦ ቢገባ ከግድግዳው ጋራ ተጋጭቶ ይሞታል በማለት ነው።

አንዳንዶቹ የቺና ቤቶች እበራቸው ላይ በቀለም የጫካና የደን ሥዕል ይሳልበታል። ይህም የቤታቸውን ግንባር በጣም ውበት ይሰጠዋል። ይሁን እንጂ ምስሉ የሚሣለው ለዚህ ተብሎ አይደለም፤ ሥዕሎቹ የሚሣሉት ከቤት ውስጥ ለመግባት የሚመጡትን ክፉዎች መናፍስት ለመቃወሚያ ነው። እነዚህ ክፉዎች መናፍስት ሲሮጡ መጥተው የጫካ መግቢያ በር ያገኙ ይመስል በተሣለው ላይ ይጋጩና ማለቂያቸው ይሆናል።

በጣም ክፉዎች መናፍስቶች የሚገኙት በተራራዎች ላይ ነው፤ ብለው ያምናሉ። ተራራዎች ሁሉ ለየራሳቸው ክፉዎች መናፍስት አሉዋቸው። የመናፍስቶቹም ብርታት በተራራዎቹ ትልቅነት መጠን ነው ይላሉ።

ስለ ተራራ ሰይጣኖች በችን አገር ብዙ ሺሕ ታሪክ ይነገራል። ሰዎች አንዳንድ ጊዜ ከነዚህ ከተራራ ክፉዎች መናፍስት ውስጥ የተሻሉትን ያገኙዋቸዋል። የዚህም ታሪክ ቀጥሎ እንዳለው ነው።

ሊሉ እተባለው ተራራ ሥር አንድ ጊዜ የእንግዶቹ ማደሪያ (ሆቴል) ነበረ። መንገደኞች እዚያ ሲደርሱ ለማረፍ ሲሉ ይገባሉ። ይሁን እንጂ ማንም መንገደኛ አንድ ሌሊት እዚያ ቢያድር የሊሉ ክፉ መንፈስ እንደ ወንድና እንደ ሴት የለበሱ አምሳ ሰይጣኖች ይዞ መጥቶ ያንን እንግዳ ሰው ይገድለዋል።

ከዕለታት አንድ ቀን አስማተኛው ፒ - ሂ ወደዚህ ወደ እንግዶች ማደሪያ መጥቶ ስለ ነበረ እዚያው አድሮ አንድ ሌሊት ለማሳለፍ አሰበ። ፒ - ሂ በዚህ ቦታ የሚሆነውን ነገር ያውቅ ነበረ፤ ነገር ግን ትልቅ አስማተኛ በመሆኑ አልፈራም ነበር።

ፒ - ሂ እዚያ ቦታ የደረሰው ገና በጊዜ እኩለ ቀን ላይ ስለ ሆነ ውስጥ ገብቶ ምቹ የሆነ ደኅና ዕረፍት አደረገ። በኋላም በጨለመ ጊዜ ሞራ አብርቶ ክፉዎች መናፍስትን የሚያባርር የተጻፈ ድግምት ያነብ ጀመር።

ፒ - ሂ ከሞራው መብራት አጠገብ ብቻውን ተቀምጦ ሁለት ሰዓት አሳለፈ።

ሞራው መብራት እየቀጠለ ይንጠባጠብ ጀመረ፤ ቄይቶም ሊያልቅ እያነሰ ሄደ።

ከዚህ በኋላ ልክ ውድቅት ሌሊት ሲሆን በሩ ተከፍቶ ጥቍር ልብስ የለበሱ ዐሥር ረዣዥም ሰዎች ገብተው ፒ - ሂ አጠገብ ተቀመጡ። እነሱም ምንም ሳይናገሩ ቁማር ይጫወቱ ጀመር ጠንቋዩ አስማተኛ ያላቸው መስሎ ዝም አለ።

ይሁን እንጂ፤ እዚያው ተቀምጦ ድግምቱን እየደገመ ምትሃት የሚያደርግባትን ትንሽ መስተዋት አውጥቶ ይመለከታት ጀመር።

በመስተዋቷ ውስጥ የታየው ነገር ስላለ ጥርሶቹ ተንቀጫቀጩ በመስተዋት ውስጥ ያየውም ዐሥር ውሾች ተጠጋግተው ተቀምጠው ቁማር ሲጫወቱ ነው። ፒ - ሂ መስተዋቷን ማየት ትቶ ቶሎ ብሎ አጠገቡ የተቀመጡትን ቢመለከት ዐሥር ሰዎች ተቀምጠው ቁማር ሲጫወቱ ደግሞ አየ። እንደ ገና መስተዋቷን ቢመለከት አሁንም ውሾቹን አያቸው።

የሆነ ሆኖ ፒ - ሂ አሁን እነዚህ ቁማርተኞች ማን እንደ ሆኑ ዐወቀ። ነገር ግን አረጋግጦ ማወቅ አስፈላጊው ሆነ። ይህን ጊዜ የሞራውን መብራት አንሥቶ እንደሚያነብ ሰው መስሎ በክፍሉ ውስጥ ወዲያና ወዲህ ይመላለስ ጀመር።

ይሁን እንጂ ወዲያና ወዲህ ሲመላለስ ቄይቶ በኋላ ግን ቁማርተኞቹን ይጠጋቸው ጀመር በጣም በተጠጋቸውም ጊዜ በያዘው የሞራ መብራት ከመካከላቸው አንዱን ለኰሰው። ወዲያው ፒ - ሂ የጠጕር ሽታ ሸተተው።

ከዚህ በኋላ ጠንቋዩ አስማተኛ ጩቤውን አውጥቶ በአንዱ ቁማርተኛ ላይ ገደገደበት፤ ይህን ጊዜ የቀሩት ቁማርተኞች ዘለው ተነሥተው ሮጠው አመለጡ። ነገር ግን ፒ - ሂ ጠጕሩን ያቀረናውና በጩቤ የወጋው ቁማርተኛ መሬት ላይ ተዘርሮ ወድቆ ነበረ።

ፒ - ሂ ገድዬው እንደሆን በማለት ጐንበስ ብሎ ቢመለከት የሞተ ውሻ ተዘርሮ ወድቆ አየ።

**፮ኛ ታኦይዝም ብዙ ተከታዮች ያገኘው ለምንድን ነው።**

ታኦ ቴህ ኪንግ ከተጻፈ በኋላ አንድ መቶ ዓመት ያህል ቄይቶ አንድ የታኦይስት መሪ እንደዚህ የሚል መጽሐፍ ጻፈ።

በለስላሳ ብረት ወይም በድንጋይ ላይ ተረግጦ ማለፍ ወይም በእሳት ውስጥ ወይም በውሃ ላይ መሄድና ይህን የመሰለ ሁሉ የሚቻለው ከታኦ ጋራ አንድ በመሆን ነው።

ይህን የመሰለ የጥንቈላ ትምህርት ከጊዜ ወደ ጊዜ እየባሰ ሄዶ በሚሊዮን የሚቄጠሩ ደንቄሮዎች ቺናዎች እነዚህን ነገሮች በማመን ጠንቋዮችንና በክፉ መናፍስት ላይ ሥልጣን አለን የሚሉትን ቄሶች ፈሩ። ሆኖም የታኦይዝም ተከታዮች በመፋጠን ይበዙ ጀመር።

ብዙ ችናዎች ታኦይስት በመሆን የታኦይስትን ትምህርት ያመኑበትን ምክንያት ለመግለጽ በጣም የሚያቸግር አይደለም።

ከብዙ ዘመን በፊት ቺናዎች በፍጡር ያመልኩ ነበር። በዚያ በጥንቱ ዘመን ፍጥረቶች መናፍስት አሏቸው ብለው ያምኑ ስለ ነበር ነው።

በኋላ ግን ቄይተው የፍጥረትን መናፍስት ሁለት ላይ ከፈሏቸው፤ ደግ የሆኑትን መናፍስት ለሰዎች መልካም ሥራ የሚሠሩትን ሼን ብለው ስም አወጡላችወ። ክፉዎች መናፍስትን ደግሞ ኪዊ አሏችወ።

ቺናዎች ጥንታዊ ሃይማኖታቸውን አልረሱም። እነዚህም በከፊል በመካከላቸው እስከ ዛሬ ድረስ ይገኛሉ። እነሱም እስካሁን ጊዜ ድረስ የሼንን መልካም ሥራ ከመልካም መናፍስቱ ጋራ እንደዚሁም የኪዊንን ክፉ ሥራና ክፉዎች መናፍስት ያምናሉ።

ይሁን እንጂ ክፉዎች፣ መናፍስቶች ሼን እንኳ ሳይቀር አንዳንድ ጊዜ ደግ መሆንን ያቋርጣሉ።

ለምሳሌ የዝናብ መልካም መንፈስ ሕዝቡ ዝናብ ሲፈልግ የማይሰጥበት ጊዜ አለ። እንደዚህ ሲሆን ቺናዎች መልካሙ የዝናብ መንፈስ እንቅልፍ ስለ ያዘው ነው ይላሉ። ይህንን መንፈስ ከእንቅልፍ ለማንቃት አንድ ትልቅ የወረቀትና የዕንጨት ዘንዶ ሠርተው የሚያብለጨልጭ ቀለም ይቀቡታል። ይህ ዘንዶ የደጉ የዝናብ መንፈስ ምስያ ነው። ዘንዶውን ተሸክመው በየመንገዱ እየዞሩ የተኛውን መንፈስ ለማንቃት ከፍ ባለ ድምፅ ይዘፍናሉ።

የሚዘፍኑለት መንፈስ ነቅቶ ዝናብ ያላወረደ እንደሆን ለመጀመሪያ ጊዜ የተሸከሙትን ዘንዶ እንደበድብሃለን ብለው ያስፈራሩታል። ዝናብ ሳይዘንብ የቀረ እንደ ሆነ፤ አንዳንድ ጊዜ ዘንዶውን ይደበድቡና ሰባብረው ያደቁታል። አንዳንድ ጊዜም ደግሞ ይህን በማያደርጉበት ጊዜ ዘንዶውን ትልቅ ሹመት እንሰጥሃለን እያሉ በጉቦ ያባብሉታል። እነሱ በወሰኑት ጊዜ ውስጥ ዝናብ የዘነመ እንደሆን የገቡለትን ቃል ይፈጽማሉ።

ታኦይዝሞች የብዙዎችን መናፍስት ጥንቈላ ነገር ማስተማር ሲጀምሩ ሰዎቹ በብዙ መናፍስትና የሚያምኑትን እምነታቸውን በማሰብ ጠንቋዮቹንና የሚያስደንቀውን የንጉሠ ነገሥቱን ታሪክ ጭምር ለመስማት የተዘጋጁ ሆነው ይገኛሉ።

**፯ኛ የቡዳ ሃይማኖት በቺና።**

ኰንፊሲዩስ ከሞተ በኋላ አምስት መቶ ዓመት ያህል ቄይቶ የቺና ሃይማኖት ታኦይዝምና ኰንፊሲያኒዝም ነበሩ።

ንጉሠ ነገሥት ጽኒ የኰንፊሲዩስ መጻሕፍቶች እንዲቃጠሉ በአደረገ ጊዜ የታኦይስትን መጽሐፍ እንዲያድን አድርጓል። ይህ መጽሐፍ እንዳይቃጠል ያደላበት ምክንያት ንጉሠ ነገሥቱ ራሱ በመጽሕፉ ውስጥ የተነገረውን ፍሬ ለማግኘትና ዘላለም ሳይሞት ቺናን ገዝቶ ለመኖር ተስፋ ስለ ነበረው ነው። አገሪቷን በሚገዛበት ጊዜ የታኦይስት ትምህርት እንዲስፋፋ ያደረገበትን አንደኛው ምክንያት ይህ ነበረ። ይሁን እንጂ እሱ ከሞተ በኋላ የኰንፊሲዩስ ተከታዮች በቺና ውስጥ በጣም የገነኑ ሆኑ።

በዚህ ጊዜ ውስጥ የቺና ነጋዴዎች ወደ ኔፓልና ሕንድ አገር ሄደው ስለ ነበር፤ ደርሰው ሲመለሱ ልዑል ጋተማ ስለ ተባለው ሰው የሚያስደንቅ ወሬ ይዘው መጡ።

እነዚህ ነጋዴዎች ያመጡት የልዑል ጋተማ ወሬ በየዓመቱ እየታደሰ አስደናቂ ታሪክ ለመሆን ቻለ። ይህም እነሱ ያመጡት ወሬ በቺና አገር ሁሉ ተዳረሰ። ሕዝቡም የዚህን የሩቅ አገር መስፍን ታሪክ እርስ በርሳቸው በትልቅ አድናቆት እየመላለሱ ያወሩ ነበር።

ቺናዎች እንደ ተረዳነው ሁሉ ሁል ጊዜ የቀድሞ አባቶቻቸውን የሚያመልኩና ሲያመልኩ የኖሩ ናቸው። ለነሱም ሙታን እንደ ሕያዋን ያህል ይቄጠራሉ። በተፈጥሯቸው ለማወቅ የሚሹት የሞቱት የሞቱት የቀድሞ አባቶቻቸው ከሞቱ በኋላ ምን እንዳገኛቸው ነው።

ታኦይዝም ወይም ኰንፊሲያኒዝም ከሞት በኋላ ስለ አለው ሕይወት ምንም የሚያስረዳው ነገር አልነበረም። ቺናዎች ስለ ሕይወትና ስለ ሞት እንዲሁም ስለ ኒርቫና የሚገልጽ ሃይማኖት በመስማታቸው ሁኔታውን ለማወቅ ፈለጉ።

የቡዳ ሃይማኖት ትምህርትም ተከታዮቹ በጣም የለዋወጡት ሲሆን ጥቂት በጥቂት እያለ በችና አገር ሁሉ ለመታወቅ ቻለ።

ኰንፊሲዩስ ከሞተ በኋላ አምስት መቶ ዓመት ያህል ቄይቶ ንጉሠ ነገስት ሚንግ - ቲ በቡዳ ሃይማኖት አመነ፤ ትሪፒታኪን የቡዳን ቅዱስ መጽሐፍ በቺና ቋንቋ እንዲተረጐምና ሕዝቡ እንዲማረው አዘዘ።

የኰንፊሲዩስ ተከታዮች በአገር ውስጥ በብዙ የሚቄጠሩ የሒንዱን ሃይማኖት ለመጣል ክፉኛ ተዋጉ። ይሁን እንጂ ብዙ ዓመት ከተዋጉ በኋላ የቡዳ ሃይማኖት አሸነፈ። በአገሩ ውስጥም ስለ ተነዛ እንደ ትልቅ ዛፍ ሥር ሰደደ፤ የቺና ሕዝቦች ታኦይዝም ወይም ኰንፊሲዩዝም ያልገለጸውን ነገር ለመግለጽ የሚችል ሃይማኖት ማግኘት ፈለጉ፤ ስለዚህ የቡዳ ሃይማኖት ይህን የተፈለገውን ነገር ለመግለጽ የሚችል ሃይማኖት ሆኖ አገኙት።

የቺና ሕዝቦች የቡዳን ሃይማኖት በመቀበላቸው ሌላውን ሁለቱን ሃይማኖት አልተዉም ነበር። ሌላም ደግሞ በነዚህ ላይ ጨምረው ያዙ። የቡዳ ሃይማኖት (ቺናዎች ኦሚቶ - ፎ ይሉታል) በሚወዱት በኰንፊሲዩስና በላኦትዝ ሃይማኖት ላይ ተጨማሪ ጓድ ሆነ።

ዛሬ የቺና ሕዝብ ሦስቱን ሃይማኖት የሚከተል መሆኑ ይነገራል። የኰንፊሲዩስ የላኦትዝና የቡዳ ትምህርት እነዚህ ናቸው።

አንዳንድ ጊዜ አንዱ ቻይና ሦስቱን ሃይማኖቶች ይከተላል። የቡዳ ሃይማኖት ከሌሎቹ የበለጠ አማኖች አሉት። ይሁን እንጂ የቡዳን ሃይማኖት የሚያምኑ የኰንፊሲዩስን ሃያምኖት እንደሚያምኑት ያህል በቺና ሕዝብ ላይ ኅይል የላቸውም።

**፰ኛ ዛሬ የኰንፊሲዩስ ሃይማኖት።**

የቺና ሕዝቦች የቡዳን ሃይማኖት የተቀበሉበት ዋናው ምክንያት እነሱ ሊያውቁ የሚፈልጉት የሞትንና የሰማይን ነገር ስለገለጸላቸው ነበር።

ይሁን እንጂ ሰዎች ከሞት በኋላ ነፍሳቸው ምን እንደምትሆን በማሰብ ጊዜያቸውን ሁሉ የሚያእጥፉ አይደሉም። ይባላሉ፤ ይጠጣሉ ደግሞም ይተኛሉ ጊዜያቸውንም የሚያተፉት ጫማ በርኔጣ የሚለብሱትን ልብስ በመሥራት ነው። የሚኖሩበትን ቤት ይሠራሉ። ምክናይቱም እንደ ዝንጀሮች በዛፍ ላይ መኖር ሰለማይችሉ፤ ነው። የሚመገቡትን ምግብ ያዘጋጃሉ፤ ደስ ባላቸውም ጊዜ ዘፈን እየዘፈኑ ክራር እየመቱ ይጫወታሉ። መጻሕፍት ይጽፋሉ ሥዕል ይሥላሉ፤ ተረት ያወራሉ ጕዞ ይጓዛሉ ይገዛሉ ይሸጣሉ ገላቸውን ይታጠባሉ ዋና ይዋኛሉ፤ ልዩ ልዩ ጨዋታ ይጫወታሉ፤ በጣም የሚወዱትን ጣፋጭ ምግብ ይመገባሉ፤ ሞትን ወይም ከሞት በኋላ ስለሚሆነው ነገር የሚያሳስበውን ባለማስታወስ ሌላ ብዙ ነገር በማከናወን ጊዜያቸውን ያሳልፋሉ።

ቺናዎች ስለ እግዚአብሔርና ከሞት በኋላም ነፍሳቸው ምን እንደምትሆን በማሰብ የሚያሳልፉትን ጊዜና ሌላውን ነገር በመሥራት ደግሞ የሚያሳልፉትን ጊዜያቸውን ጐን ለጐን ለማስቀመጥ የምንችል ቢሆን አንድ ትንሽ ፍሬ በጣም ትልቅ በሆነ ዱባ አጠገብ እንደ ተቀመጠ ዐይነት መስሎ የሚታይ ነው።

ስለዚህ ኰንፊሲዩስ ለሕዝቦቹ ስለ ትንሹ ፍሬ ምንም የነገራቸው ነገር ባይኖር ስለ ዱባ በጣም ነግሮዋቸዋል። ምንም እንኳ ስለ እግዚአብሔርና ስለ ሰማይ ምንም ባይነገራቸው ከዱባ ውስጥ በጣም ጣፋጭ የሆነው ምግብ እንዴት እንደሚሠራ አስረድቷቸዋል። ኰንፊስዩስ ደስ የሚያሰኛቸውንና ደግ ሊሆኑ የሚችሉበትን ዘዴ አግኝተው ይኖሩ ዘንድ አስፈላጊውን ነገር ገልጾላቸዋል።

ይሁን እንጂ እንዴት ደስ እንደሚላቸውና ደግ ሆነው እንደሚኖሩ ኰንፊሲዩስ ሕዝቡን ቢያስተምር ቺናዎች ከብዙ ዘመን ጀምሮ የሚወዱትን የጥንት እምነታቸውን አለወጠባቸውም።

ከሁሉ የበለጠውን በአባቶቻቸው ላይ ያላቸውን አምልኮት አጠነከረላቸው።

ኰንፊሲዩስ ይህንን አምልኮ እንዲጠነክር በማድረጉ የሕዝቡን ልብ ለመማረክ ቻለ።

ኰንፊሲዩስ በሕየቱ ዘመን ዝቡ ጕዞ ተጕዟል። ብዙም ልዩ ልዩ ዐይነት ሕዝቦች ተገናኝቷል። ጠቢባንን ሊቃውንትን ድኾችንና መሳፍንትን በመገናኘት አሳብ ለአሳብ ተለዋውጧል። እሱም የወንጀል (የፍርድ) ሚኒስትር ሆኖ ከጠበቆች ከዳኖችና ከወንጀለኞች ጋራ የነበረ ነው። በረዥም ዕድሜው ጊዜ ውስጥ ከወንጀለኞች ጋራ የነበረ ነው። በረዥም ዕድሜው ጊዜ ውስጡ ሕዝቦቹ በጣም የሚፈልጉትን የሚጠቅማቸውንና ደስ የሚያሰኛቸውን ነገር ለመረዳት ቻለ።

ታኦይስቶች ብረትን ወደ ወርቅ ለመለወጥ የሚያስቡት አሳብ አልገባውም። ምክንያቱም ይህን የመሰለ ነገር ሰዎቹን ደስ ለማሰኘት እንደማይችል በማወቁ ነው። በዓለም ላይ ብረት ሁሉ ተለውጦ ወርቅ ቢሆን ወርቅ እርካሽ ይሆናል ብረት ደግሞ ይወደዳል። ስለዚህ ሕዝቦቹ ካሁኑ የበለጠ ደስ ሊላቸው እንደማይችሉ ያውቅ ነበር።

ከዚህም በቀር ብረትን ወደ ወርቅ ለመለወጥ የማይቻል ነው። የማይቻለው ነገር ኰንፊሲዩስን የሚያሳስበው አልሆነም። እሱ የፈለገው ሊሆን በሚችለው መንገድ ሰዎችን ደስ እንዲላቸው ለማድረግ ነው።

ስለዚህ ማንም ሰው ቢሆን በሁሉም ነገር ብቻውን ራሱን ችሎ ለመኖርና ደስ ለመሰኘት የማይችል መሆኑን በመጀመሪያ ሊማሩ የሚያስፈልጋቸው መሆኑን ለሰዎች ይናገር ጀመር፡

ከንጉሠ ነገሥት ጀምሮ እስከ መጨረሻው ዝቅተኛ ሰው ያለ ሁሉ ወዳጅ ሊኖረው ያስፈልጋል አለ።

የምንመገበው ምግብ የምንለብሰው ልብስ የምንኖርበት ቤት ያስፈልገናል። እነዚህን ነገሮች ሁሉ አንድ ሰው ለራሱ ሠርቶ በገዛ ራሱ ለመኖርና ለመደሰት አይችልም። ይሁን እንጂ ሰዎች አንድነት ሲኖሩ አንድ ሰው ጫማ ይሠራል ሌላው ደግሞ ዳቦ (እንጀራ) ይጋግራል። ሌላውም ምግብ ያዘጋጃል፤ እንደዚሁም ሌላው ቤት ይሠራል ከዚህ በኋላ ያላቸውን ይካፈላሉ፤ ዳቦ ጋጋሪው ዳቦውን ጋግሮ ለሰዎች ሁሉ ይሰጣቸዋል። እነሱም ለውጡን ጫማ ልብስና ቤት ይሰጡታል፤ ወይም የሚፈልገውን ነገር የሚበዛበትን ገንዘብ ይሰጡታል። ይህም በጥቅም ረገድ ከነዚህ ከተዘረዘሩት ጋራ ተመሳሳይ ነው።

ሰዎች በዚህ ዐይነት ኑሮ አንድነት ሲኖሩ እያንዳንዱ ሰው ለሚወስደው ነገር እንደ ዋጋ የሚቄጠር አንዳንድ የሚጠቅም ሥራ እንዲሠራና ማንም ሰው ቢሆን ሠርቶ ያላፈራውን እንገር እንዳይወስድ የሚመለከትና የሚጠባበቅ መንግሥት ሊኖር ያስፈልጋል። እያንዳንዱ ቤተ ሰብ ለራሱ አንዳንድ ትንሽ መንግሥት ሊሆን ይገባዋል ሲል ኰንፊሲዩስ ይህንንና ይህን የመሳሰለ ሁሉ ዘርዝሮ አስተምሯል። ወላጆች ለልጆቻቸው ተጠንቅቀው በማሰብ ልጆቻቸው መልካም ትምህርት እንዲያገኙ ልጆቹ ደግሞ አባት እናታቸውን አክብረው በመታዘዝ እነሱን ደስ ለማሰኘት የተቻላቸውን ሁሉ እንዲፈጽሙ አሳስቧል።

ልጆች ለወላጆቻቸው የሚፈጽሙት ግዳጅ የኰንፊሲዩስ አንደኛው ዋና ትምህርት ነው፤ ይህም ሂሲያኦ ይባላል። የዚህም ትክክለኛው ትርጕም አባት እናትህን አክብር ደስ እንዲላቸው የተቻለህን ሁሉ አድርግ መታሰቢያቸውንም አምልክ ማለት ነው።

ኰንፊሲዩስ በቃል ያስተማረው ትምህርት ሁሉ የማያስቸግርና ሰው ሁሉ ሊያስተውለው የሚችል ነው። የሱ የራሱ ስሑፎችና የሰበሰባቸው መጻሕፍት የታወቁ የተከታዮቹ ቅዱሳት መጻሕፍት ሆነዋል፤ ይሁን እንጂ እንደቀሩት፤ እንደ ሌሎች ሃይማኖት ቅዱሳት መጻሕፍት ሳይሆኑ የታወቁ ለሕዝቡ ጠቅላላ ትምህርት መስጫ ሆነዋል።

በቺና አገር ማንም ሰው እይመንግሥት ባለሥልጣን ለመሆን ቢፈልግ በነዚህ ጽሑፎች ተፈትኖ ፈተናውን ማለፍ አለበት። በቺና አገሩ ባሉት ትምህርት ቤቶች ሁሉ የኰንፊሲዩስ ንግግር በሰሌዳ ላይ ተጽፈው በየግድግዳው ላይ ስለሚገኙ ልጆች ማነብብ ሲችሉ ወዲያው ይማሩዋቸዋል።

የቺና ሕዝቦች የኰንፊሲዩስን መታሰቢያ እስከ ዛሬ ድረስ ያፈቅራሉ፤ ለቡዳ እንደሚሰገደው አምላክ ተብሎ አይሰገድለትም። ይሁን እንጂ በአገሪቱ ላይ መገኘት የቻለ ታላቁ የቺና አገር አፍቃሪና ጠቢብ ተብሎ በሕዝቡ ዘንድ የሚወደድና የሚታሰብ ነው።

ኰንፊሲዩስ ዕድሜው ሠላሳ አራት ዓመት በነበረ ጊዜ ከሦት ሺሕ የሚበልጡ ትምህርቱን የሚያደንቁ ምእመናን ነበሩት። አሁን ደግሞ ከ፪ሺሕ ፬፻ ዘመን በኋላ በቺና አገር ብቻ ከሁለት መቶ ኀምሳ ሚሊዮን በላይ የሆኑ ሕዝቦች ያደንቁታል።

በአገሩ ውስጥ ያሉት ጠቢባኖች እየዘመሩ ያመሰግኑታል።

የሚዘምሩለትም፤

ፍጹም ጠቢብ ሆይ በእውነት ታላቅ ነህ፤

ፍጹም ሙሉ ነው ትምህርትና ስጦታልህ፤

ሟች በሆኑት (ሰዎች) መካከል ከቶ የሚመስልህ

ገና አልተገኘም አንተን የሚያክልህ፤

እያሉ ነው።

ተራዎች ሕዝቦች እሱን ለማመስገን የሚበቃ ቋንቋ ለማግኘት ያልቻሉት፤

ኰንፊሲዩስ ኰንፊሲዩስ እንዴት ታላቅ ነህ፤ ኰንፊሲዩስ ሆይ እያሉ ያደንቁታል።

**ሦስተኛ ክፍል።**

**ሺንቶ።**

የአምላኮች መንገድ

የሚያበራ ሰማይ መንገዱ የራቀ ነው፥

ተመለስ ኦ ተመለስ አሁንም ገና ቅርብ ወደ ሆነው፤

ተመለስ ወዳጄ ሆይ ወደ ምድራዊ ቤትህ፤

ሥራህ ለመሥራት በርታና ሞክር እዚህ።

ኦሚ - ኦኩራ።

የተመሠረተ፤ ታሪክ ከመጀመሩ በፊት ነው።

መሥራቹ፤ አልታወቀም።

ሥፍራው፤ ጃፓን።

የተቀደሱት መጻሕፍቶች፤ ኩጃኪ (የጥንቶች ጽሑፎች) ኒሆንጂ (የጃፓን ዜና) በመጨረሻ ተሠርቶ የወጣ የንግስሒኪ (መዝሙሮችና ጸሎቶች) እነዚህን የሺንቶ አማኞች ይጠቀሙባቸዋል። እኛ መስሐፍ ቅዱስን የተቀደሰ መጽሐፍ አድርገን እንደምስበው ዓይነት አይደለም።

የምእመናኖች ብዛት፤ ፴ ሚሊዮን ያህል ናቸው።

ይሁን እንጂ የሺንቶ አማኞች በአንድ በኩል ደግሞ የቡዲዝም ወይም የክርስቲያን ወይም የታኦይዝም ሃይማኖት አማኞች ይሆኑ ይሆናል።

የተነዙት በእስያና አብዛኛዎቹ ደግሞ በጃፓን ነው።

**ሺንቶ።**

**የአምላኮች መንገድ።**

**፩ኛ ጃፓን በጣም ወጣት ሳለች።**

የእስያና ካርታ ብንመለከት እንግዳ ነገር የሚመስል ዝይ ወደ ትንንሽ ዓሣዎች ትምህርት ቤት ከአንድ አንድ ትልልቅ ዓሣ ጋራ ተቀላቅሎ ሁሉም አንድነት እየዋኙ ሲሄዱ ይታያሉ።

የዝዩ አካል ይበልጡን ቺና ነው።

የሱም ትልቁ ቀይ አፉ ኰሪያ ነው።

የቀሩት ብዙዎቹ ትንሽና ትልቅ ዓሣዎች የፀሓይ መውጫ አገር ተብሎ የሚጠራው የጃፓን ደሴቶች ናቸው።

በጃፓን መንግሥት ውስጥ ከአራት ሺሕ የሚበልጡ ደሴቶች ይገኛሉ። ከነዚሁም ውስጥ አምስት መቶ ያህል የሚሆኑት ደሴቶች ሰዎች ይኖሩባቸዋል፤ በነዚህ ደሴቶች ውስጥ ትልልቅ ወንዞች ወይም ሰፋፊ ሜዳዎች አይገኙባቸውም። ነገር ግን ብዙ ከፍተኞች ተራራዎችና ብዙ ዘቅዛቃ ሸለቆዎች አሉባቸው።

በጃፓን ተራራዎችና ሸለቆዎች መካከል ሁነው የሚኖሩ ሁል ጊዜ የመሬትን መናወጥ በመፍራት የቺና ዝርያ የሆኑ ሕዝቦች ቺናዎችን የሚመስል ሥዕሎችም በመሣልና ልዩ ልዩ ሙዚቃዎችን በመጫወት ሐውልቶችን በመቅረጽና የሚያብረቀርቁ የጦር መሣሪያዎችን እንደ ቅርብ ጎረቤቶቻቸው እየሠሩ የጎረቤቶቻቸውን የቺናዎችን ሃይማኖት ያምናሉ።

የጃፓኖች ጽሑፍ ሙዚቃና ሃይማኖት የቺናዎችን የሚመስልበትን ምክንያት ለመዘርዘር በጣም ቀላል ነው።

በመጀመሪያ ላይ እነዚህ ነገሮች ሁሉ ምንም ያህል ሳይቀር ለመገኘት የቻሉት በእንደዚህ ያለ አኳኋን ነው።

ጃፓን ጽሑፏን ጥበቡዋንና ሃይማኖቱዋን በተውሶ ያገኘችው በቺና ነው፤ ወይም ይልቁን በሌላ አነጋገር ሲገለጽ ቺና እነዚህን ነገሮች እንደ ስጦታ አድርጋ በኰሪያ በኩል ለወጣቷ ጃፓን ልካለች ማለት ነው። ጃፓንን ከሕንድና ከቺና ጋራ ስናወዳድር ጃፓን በጣም ወጣት ናት።

ሕንድ የጥንት ሃይማኖታቸውን እንደ ለዋወጡት ጄና እንደ ተባለው ልዑል ጋተማ ያሉ ታላላቅ ሰዎች ሲኖሩዋት ጃፓን ግን በዚህ ጊዜ በአልሠለጠኑ እርስ በርሳቸው በአረመኔነት ባህል በሚዋጉ ብዙ ቤተ ሰቦችዋ የተሞላች ሆና ተከማችታ የምትገኝ የአረመኔዎች ደሴት ነበረች። ቺና ሰዎች እንግዳ እንደ ምን እንደሚቀበሉና ወደ ቤተ መቅደስ ሲሄዱ እንደ ምን እንደሚለብሱ የሚመከር የፍልስፍናና የሥነ ሥርዐት መጻሕፍቶች ቂት ሲኖራት ጃፓኖች ግን ገና ያልሠለጠኑ ሆነው ዓሳ በማጥመድና የዱር አራዊቶችን ለምግባቸው በማደን ይኖሩ ነበር።

ቺናዎች ጃፓኖች ድንኮች ፊታቸውን በቀለም የሚነቅሱ በጦርና በቀስት የሚዋጉ ሕዝቦች ብለው ይተርኩባቸው ነበር።

ቺናዎች የጽሑፎቻቸውን ዐቅድና የሙዚቃ መሣሪያዎቻቸውን እንደዚሁም እሩዝ እንዴት እንደሚያበቅሉና ከሐር ትል የተፈተለው ሐር እንደ ምን እንደሚሠራ ለመረዳት የሚቻልበትን ዘዴ ጭምር ለጃፓኖች አሻግረው ሲልኩላቸው ጃፓኖች እነዚህን ሁሉ የሚያስደንቁ ስጦታዎች ለመቀበል በጣም ደስ ብሎዋቸው ስለ ነበረ፤ ትምህርቱንም ለመማር በጣም ይጓጉ ጀመር።

ጃፓኖች ከመጀመሪያው ታሪካቸው አንሥቶ እስከ ዛሬ ድረስ ሁል ጊዜ መልካም ተማሪዎች በመሆናቸው ሊጠቅማቸው የሚችለውን ማንኛውንም ነገር ሁሉ በጣም አፋጥነው ይማራሉ። ጃፓኖች የጽሕፈት የርሻ የጥበብና የሃይማኖት ዕውቀት ከቺናዎች እንደ ስጦታ ዐይነት ባገኙ ጊዜ እነዚህን ሁሉ ዕውቀቶች ሲቀበሉ አኑዋኑዋራቸውና አየራቸው ከቺና የተለየ በመሆኑ ለአገራቸው በሚስማማ ዐይነት ሁሉንም ለውጠው በመሆኑ ለአገራቸው በሚስማማ ዐይነት ሁሉንም ለውጠው ተጠቀሙባቸው።

ይሁን እንጂ ከቶውንም የተማሩት ቺናዎች ስጦታቸውን ለጃፓኖስ ከማምጣታቸው በፊት ጽሕፈት ለመጻፍ ከመማራቸው አስቀድሞ ወይም በሙዚቃ መሣሪያዎች ለመጫወት ከማወቃቸው በፊት ሃይማኖት የነበራቸው ሕዝቦች ናቸው።

እኛ እንደምናውቀው አንድ ሕዝብ ምንም ያልሠለጠነና አረመኔም ቢሆን በማንኛውም መንገድ ሃይማኖት ያልነበረውና የሌለው አይደለም።

ጃፓኖችም እንደዚሁ ከሁለት ሽሕ ዓመት በፊት የሚያምኑበት ሃይማኖት ነበራቸው።

ይህም ሃይማኖታቸው በጣም ቈይቶ በኋላ ስሙ ካሚኖሚቺ ተባለ።

ይሁን እንጂ በቺና ስሙ ሺንቶ በመባል ደኅና ሆኖ የታወቀ ነው።

የቀድሞቹ ቺናዎች በደጎቹ መናፍስትና በክፉዎቹ መናፍስት እንደሚያምኑ ቀደም ብለን ተረድተናል። ደጎች መናፍስቶች ሼን የተባሉት ናቸው። የአረጋዊው ፈላስፋ አላኦትዝ ትምህርት ታኦ ስለሚባል ትርጓሜው መንገድ ማለት ነው።

ስለዚህ ሺንቶ (ሼን ታኦ) በቺና የደጎች መናፍስቶች መንገድ ማለት ነው።

**፪ኛ የደጎች መናፍስቶች መንገድ።**

ከሁለት ሺሕ ዓመት በላይ በፊት ዓለም ለጃፓኖች በጣም ጠባብ ስፍራ ነበረ በምድር ላይ ያሉ ሕዝቦች እነሱ ብቻ እንደሆኑና የመንግሥታቸውን ግዛት ስምንቱ ታላቅ የደሴት አገር ብለው የሚጠሩትን በውሃና በትናንሽ ደሴቶች የተከበበ እንደ መሆኑ መጠን በሞላው ያለው ዓለም ይኸው ብቻ ነው ብለው ያምኑ ነበር። ከቶውንም ሰማይ ለነሱ በጣም ቅርባቸው እንደ ሆነ ይገምቱ ነበር።

ሰማይ ለጃፓኖች ከመቅረቡ የተነሣ ከብዙ ዘመን በፊት ቀስት ከምድር ወደ ሰማይ ተወርውሮ ሰማይን በስቶ ቀስቶ የገባበት ቦታ ቀዳዳ ሆኖዋል ብለው ያምኑ ስለ ነበረ በቀዳዳው በኩል ዛፎች ቍጥቋጦዎች ሳሮችና ሌሎችም ነፍስ ያላቸው ፍጥረቶች ሁሉ ከሰማይ ወደ ምድር ወድቀው ነው የተገኙት በምድር ላይ ያሉት ነገሮች ሁሉ የተገኙት በዚህ አኳኋን ነው ብለው ያምናሉ።

በምድር ላይ ያሉ እነዚህ ነገሮች ሁሉ የወረዱት ከሰማይ ከሆነ እንግዲህ ሰማይ በምድር ላይ በሚታዩበት ፍጥረቶች ሁሉ ተሞልቶ ነበር ብሎ ወደ ማሰብ ያደርሳል።

የጥንት ጃፓኖች የሚያምኑት በርግጡ እንደዚህ ነበረ።

እነሱም በሰማይ የነበረው ሕይወት ልክ በጃፓን አገር እንዳለው ሲሆን በጃፓን ያለው ብቻ የበለጠ ጥሩ ነው እስከ ማለት ያምናሉ።

ከዚህም በቀር ከምድር በታች ሌላ ዓለም መኖሩንና በምድር ላይ እንዳለው ሕይወትና ሕዝብ የሚገኝበት ሲሆን በምድር እንዳለው ጥሩ አይደለም ብለው ያስባሉ።

ከምድር በታች ወደ አለው ዓለም መግቢያው ክፍት ስለ ነበረ አንድ ዘመን በምድር የነበሩ ሕዝቦች በመግቢያው በር እየገቡ ይጐበኙ ነበር ይባላል። ነገር ግን አንድ ጊዜ የመሬት መናወጥ ተነሥቶ የዚህን ከምድር በታች ያለውን ዓለም የመግቢያ በሩን በአንድ ትልቅ ደንጊያ ዘጋው።

ከብዙ ዘመን በፊት ወደ ሰማይ የሚያደርስ አንድ ድልድይ ስለ ነበረ ሰዎች ጕብኝት ለማድረግ እዚያ ድረስ ይሔዱ ነበር ይባላል። ነገር ግን በኋላ ድልድዩ ስለ ተሰበረ ከዚያ በኋላ ጨርሶ አልተሠራም።

በዚያን ዘመን የጃፓኖች ሃይማኖት የማያስቸግር በጣም ቀላል ነበር። ሥዕልና ምሳሌ የተቀደሱ መጻሕፍቶች እንደ ዐሠርቱ ቃላት የሆኑት ትእዛዞችና ቄሶች አልነበሩዋቸውም፤ እነሱም እንደቀድሞዎቹ ቺናዎች ከዋክብቶች ጨረቃ ፀሓይ ተራራዎች ወንዞች መብረቅና ዝናብ እነዚህ ሁሉ ደግ ወይም ክፉ ለመሥራት የሚችሉ መናፍስቶች አሏቸው በማለት ደግ ሥራ እንዲያሠሩዋቸው ያመልኳቸው ነበር፤ ስለዚህ ጃፓኖች በእነዚህ ሁሉ ያምናሉ።

ዝናብ በፈለጉ ጊዜ ወደ ወንዝ ይሄዱና ወንዙ ዝናብ እንዲሰጣቸው ለወንዙ ይጸልያሉ። ዝናቡ እንዲቆምና ፀሓይ እንዲያበራ ሲፈልጉ ደግሞ ወጥተው ፀሓይን ይለምናሉ።

በዓለም ከምናውቃቸው ሃይማኖቶች ሁሉ በጃፓን አገር በዚያን ዘመን እንደ ሺንቶ ያለ በጣም ቀላል ሃይማኖት አልነበረም።

ጃፓኖች ፍጡርን በማምለካቸው ላይ የራሳቸውን ሚካዶ ያመልኩ ነበር።

ሚካዶ ለጃፓኖች እንደነሱ ሰው አልነበረም እንደ ፀሓይና እንደ ጨረቃ ወይም እንደ ፊውጂ ተራራ ያለ ነገር ነው ፍጡር ሆኖ ሳለ እንደ አማልክቶች በመቈጠር ይሰግዱለታል።

ጃፓኖች ሚካዶን ያመልኩበት የነበረውና አሁንም የሚያመልኩበት በምን ምክንያት እንደ ሆነ ባለፈው (1300) አንድ ሺሕ ሦስት መቶ ዓመት ያህል በሚሆን በተጻፈው በኰጂኪና በኒሆንጂ የጥንቶቹ መምህራንና የጃፓን ታሪክ ያለበት ውስጥ ተገልጿል።

በነዚህ በተቀደሱ መጻሕፍት ውስጥ ያሉት ታሪኮች እንደሚናገሩት ዓለም ከተፈጠረ በኋላ ብዙ አማልክቶችና መናፍስቶች ሲኖሩ በአምላኮች ሰባተኛ ትውልድ ኢዛናጂና ኢዛናሚ የተባሉ አማልክት ነበሩ።

ከዕለታት አንድ ቀን ኢዛናጂና ኢዛናሚ ተንሳፋፊ በሆነው በሰማይ ድልድይ ላይ ቆመው እርስ በርሳቸው ይነጋገሩ ነበር።

ኢዛናጂ ከኛ በታች ምን እንዳለ ይገርመኛል አለ።

ኢዛናሚም እኔም እንዲሁ ይገርመኛል ብላ መለሰለት።

ከዚህ በኋላ ኢዛናጂ የሰማይን የአልማዝ ጦር አንሥቶ እውር ሰው ባልታወቀ ቦታ ቆሞ በትሩን በዙሪያው እንደሚያወዛውዝ በአየር ውስጥ ሲያወዛውዝ በድንገት ከሚያወዛውዘው ጦር ውስጥ ታላቅ ባሕር ፈንድቶ ወጣ።

ኢዛናጂ የሰማይን አልማዝ ጦር ወደ ላይ ባነሣ ጊዜ የጨው ውሃ ከላዩ ላይ ተንጠባጥቦ ስለ ወረደ የወረደውን ነፋስ ስለ አደረቀውና ስላደደረው በባሕሩ መካከል ደሴት ለመሆን ቻለ።

ይህን ጊዜ ኢዛናጂ ወደ ታች እንውረድና በደሴቱ ላይ እንኑር አለ።

ኢዛናሚም እሺ እንውረድ አለችው።

በዚህ አኳኋን በደሴቱ ላይ ለመኖር ከሚንሳፈፈው ከሰማዩ ድልድይ ላይ ወረዱ። በደሴቱ ላይ ሆነው ስምንቱን ታላላቅ ደሴቶች ፈጠሩ። ከዚህ በኋላ ሦቱን የተከበሩ ልጆች ወለዱ የተወለዱትም አምላኪቱ ፀሓይና ወንድሞችዋ ጨረቃው አምላክና ዐውሎ ነፋሱ አምላክ ሦስቱ ናቸው።

አምላኪቱ ፀሓይ አማቴራሱ ኦሚ ካሚ የተባለችው ለራሷ ቤተ ሰብ አላት። የሷም የልጅ ልጅ ጂሙ ቴኖ የተባለው የመጀመሪያው የጃፓን ንጉሠ ነገሥት ሆነ።

ጃፓኖች ካሚዶን የሚያመልኩበት ምክንያት ስለዚህ ነው። የነሱ ሚካዶ ትልቅ በጣም ትልቅ የሆነ ኦሜቲራሱ ኦሚ ካሚ ለተባለችው አምላኪነቱ ፀሓይ አንድ መቶ ሓያ አራተኛ የልጅ ልጅ ነው ብለው እስከ ዛሬ ድረስ ያምናሉ።

ሚካዶ የአምላኪቱ ፀሓይ የልጅ ልጅ ነው ብሎ በማስተማር የጥንቱ የጃፓን ሃይማኖት ሽንቶይዝም ተከታዮቹ (ምእመናኑ) ለንጉሣቸው ታማኝ እንዲሆኑ የሃይማኖታቸው ሕግ መሆኑን አሳምነዋቸዋል። ከዚህም በቀር የጃፓን ተራራዎችንና ሸለቆዎችን እንዲያመልኩ በማስተማሩ ሽንቶይዝም ተከታዮቹን የሀገራቸው አፍቃሪ አደረጋቸው።

በዚህ አኳኋን ይህ ጥንታዊ የጃፓን እምነት የሀገር ፍቅርንና ሃይማኖትን አንድ አድርጎ ቀላቀላቸው። አሁንም ቢሆን በጃፓን ሰንደቅ ዓላማ ላይ የቀይ ፀሓይ ዓርማ አለበት። ይህም የሚያሳየው አገራቸው ፀሓይ የምትወጣበትና አሜቲራሱ የተባለችው አምላኪነቱ ፀሓይ መኖሯን ነው።

**፫ኛ ልዑል ጋተማ ጃፓን እንደ ገባ።**

ጃፓኖች መሬት እንዴት እንደሚታረስና እሩዝ እንደሚበቅል የሐር ትልን እንዴት እንደሚከባከቡትና ሐር እንደሚሰራ፤ ጽሕፈት እንዴት እንደሚጻፍ ሥዕል እንዴት እንደሚሣል ሌላም ልዩ ልዩ የሆኑ ነገሮችን ጭምር ከችናዎች ለመማራቸው የጥንት ታሪካቸው ያስረዳል።

ጃፓኖች አንዳንድ ነገሮች እንዴት እንደሚሰሩ ከቺናዎች በተማሩበት ጊዜ ውስጥ እንደዚሁም ሊያስቡት የሚያስፈልጋቸውንና የሚያምኑበትንም ነገር የተማሩት ከነሱ ነው።

ትልቁ የቺና ጠቢብ ኰንፊሲዩስ ያስተምር የነበረው ትምህርት እነሱ ዘንድ ደርሶ ያለፉትን አባቶች አምልኮ ተማሩ።

ቺናዎች የራሳቸውን የኰንፊሲዩስን ትምህርት ለጃፓኖች መላክ ብቻ ሳይሆን የቡዳ ሃይማኖት ከሕንድ አገር ወደነርሱ መጥቶ ሥር የሰደደ በመሆኑ ይህንንም ሃይማኖት በኰሪያና በጃፓን በኩል የሚያደርሱ ወደ ሩቅ ምሥራቅ ሚሲዎኖቻቸውን ላኩ።

የኩሪያ ንጉሥ ካንድ ሺሕ ሦስት መቶ (፩ሺ፫፻) ዓመት በፊት ሃይማኖቱ ቡዲስት ነበር፤ እሱም ለጃፓን ሚካዶ ከንጹሕ ወርቅ የተሠራ በቡዳን ጣዖት ምስልና ጥቂቶች የቡዳ ሃይማኖት ቅዱሳት መጻሕፍት ጨምሮ ላከለት።

ሚካዶም በተላከለት ስጦታ ደስ መሰኘቱን ለማስረዳት በወርቅ ተሠርቶ ለተላከለት ምስልና ለቅዱሳት መጻሕፍቶቹ በተለይ መቅደስ አሠራ።

ቤተ መቅደሱ ተሠርቶ ካለቀ በኋላ የኰሪያ ንጉሥ የቡዳን ሃይማኖት የሚያስተምሩ ቄሶች ወደ ጃፓን ላከ።

ቡዳ በዚህ አኳኋን ከአንድ ንጉሥ ወደ አንድ ንጉሥ እንደ ስጦታ ሆኖ ወደ ጃፓን ተላለፈ።

ነገር ግን ሕንድን ከአንድ ሺሕ ዓመታት በፊት ትቶ የሄደው የቡዳ ሃይማኖት አይደለም። የቡዳ ሃይማኖት ከአገሩ ከወጣ በኋላ ሕዝቦቹን ቀላል ኑሮ እንዲኖሩ ስምንቱን አጸፋ መንገድ እንዲከተሉና አምልኮተ ጣዖትን እንደሚያስወግዱ አስተማረ።

የቡዳ ሃይማኖት በሂማሊያ ተራራዎችና በትቤት አልፎ በቺናና በኰሪያ በኩል ዘለቆ ጃፓን ውስጥ ሲገባ ተከታዮቹ ጥቂት በጥቂት እምነቱን ለዋወጡት ቡዳም ራሱ የሚመለክ ጣዖት ሆነ። አጃቢዎቹ የሆኑ ብዙ ጣዖቶች ተገኝተው ተጨምረዋል።

ቡዳ ከቤቱ ለማኝ ሆኖ ወጥቶ ጃፓን አገር ሲገባ መስፍን ሆነ። ከዚህ በኋላ አንዳንድ ነገር የሚያበሩና የሚያብረቀርቁ የጣዖት ሠራዊቶች ከፊቱና ከኋላው ሆነው አጀቡት።

ጃፓኖች እነዚህን ድምቀት ያላቸውን የጣዖቶች ሰልፍ ባዩ ጊዜ የሚያስደንቀውንም የቡዳን የሕይወት ታሪክ በሰሙ ጊዜ ይህን ሁሉ በማድነቅ ብዙዎች ቡዲስት ሆኑ።

ብዙ ጊዜ ሳይቄይ ቡዲዝም በጃፓን አገር በየከተማው ቤተ መቅደሶች ተሠሩለት። በአገሪቱም ውስጥ ከሁሉ የበለጠ ሃይማኖት ሊሆን ቻለ፤ ከቶውንም ሺንቶይዝምን ከገዛ አገሩ ሊያስወጣው ምንም ያህል አልቀረውም ነበር።

ይሁን እንጂ ሺንቶይዝም ለንጉሥ መስገድ የሚገባ መሆኑን የሚያስተምር ሃይማኖት በመሆኑ ምክንያት ንጉሠ ነገሥቱ በሕዝቡ መካከል እንዲገኝ በመፈለጉ ሊኖር ቻለ።

ከዚህም በላይ ሺንቶይዝም በጃፓን ውስጥ እንዲኖር ያስፈለገበት ምክንያት ይህ የጥንት ሃይማኖት ከኰንፊሲዩዝም ጋራ አንድነት ያለው በመሆኑና ታላላቆች እንዴት መኖር እንደሚገባቸው ሁለቱም አንድነት ደንብ ያወጡ ስለ ሆነ ነው። ይህም በጃፓን አገር፤ ቡሺዶ ይባላል፤ ቡሺዶ ማለትም የአርበኞች መንገድ ማለት ነው።

**፬ኛ የአርበኞች መንገድ።**

ቺና ሁል ጊዜ ይበልጡን ሰላምን የምታፈቅር አገር ስትሆን ጃፓን ግን በጥንት ታሪኳ ሁል ጊዜ ጦረኛ ናት ጃፓኖች ከኰሪያ ጋር ተዋግተዋል። እርስ በርሳቸውም ይዋጉ ነበር። ጎረቤቶቻቸውንና በስተ ሰሜንም ጠላቶቻቸውን ወግተዋል።

ጦርነት በሚዛበት አገር የወታደሮቹ ጀግንነት የሚደነቅ ነው። እንደዚሁም የጃፓን ወታደሮች ወይም ጦረኞቹ ያገሪቱ ጀግኖች ናቸው፤ ለጃፓን ሕዝብ እንደ ጦረኞቹ ለመሆን የአንድ ሰዓት ጊዜ የሚበቃ ነው። የነዚህ የጦረኞች መሪዎች የጃፓን ታላላቆች በመሆን አርበኞች ተብለው ይጠራሉ።

የጃፓን አርበኞች አገር አፍቃሪና ጦረኞች ብቻ አልነበሩም ደግሞም የተማሩና ጨዎች ሰዎች ነበሩ። ይህ ሁሉ ሞያ አንድነት ተሰብስቦ እንደ ኪስ መጽሐፍ ሆኖ አርበኞቻቸው እንዴት መኖር እንደሚገባቸው በጠባያቸውም ምን መሆን እንደሚያስፈልጋቸው ተዘጋጅቶ ተጽፎ ይገኛል። ኰንፊሲዩስም የጨዋ ሰው ትክክለኛ ምሳሌ ነው ይሉታል። ያስተማሪውን ትምህርት መሪ በማድረግ ለአርበኞች የሚስማማ የጠባይ ደንብ አወጡ ደንቦችንም ቡሺዶ ብለው ጠሩ።

የቡሺዶ ደንብ ብዙ ነው፤ ነገር ግን ከሁሉም የሚበልጠው ዐሥሩ የጨዋ ሰዎች መንገድ የሚባለው ነው።

ጨዋ ሰው ትክክለኛን ፍርድ መውደድ ይገባዋል።

ጨዋ ሰው ድፍረት ሊኖረው ይገባል።

ጨዋ ሰው ቸር መሆን ይገባዋል።

ጨዋ ሰው ሁል ጊዜ ትሑት ነው።

ጨዋ ሰው የከበረ ነው።

ጨዋ ሰው የታመነ ነው።

ጨዋ ሰው ራሱን ይቈጣጠራል።

ጨዋ ሰው ጥበብን ይሻል።

ጨዋ ሰው ትምህትን ያፈቅራል።

አርበኛ የከበረ መሆን ይገባዋል።

ከጥቂት ጊዜ በኋላ የቡሺዶ ደንቦች በሚተረጐሙበት ሁኔታ ሳይሆን በሌላ አኳኋን ተተረጐሙ። ቡሺዶ የሚያስተምረው አርበኛ የከበረ መሆን ይገባዋል ማለትን ሲሆን፤ የኋለኞቹ አርበኞች ግን ሲተረጕሙ የበላይ የጦር አለቃ ሲሞት አርበኛ ራሱን መግደል ይገባዋል ሲሉ ነው። አርበኛ ስለ ክብሩ መከላከል ከቤቱ በወጣ ቍጥር አንድ ሰይፍ ታጥቆ ይወጣ ነበር፤ በኋላ ግን ቄይቶ አርበኛ ከቤቱ ሲወጣ ሁለት ሰይፍ ሳይታጠቅ የማይወጣ ሆነ። ከዚህም የተነሣ አርበኞቹ ሰይፋቸውን እንደ ተቀደሰ ነገር በመቍጠር ይሰግዱበት ጀመር። እ. ኤ. አ. በ፲፰፻፷፰ ዓመተ ምሕረት የጃፓን መንግሥት በብዙ የፖለቲካ ምክንያት ቡሺዶን የሚከተሉትን ሁሉ አስወገዳቸው። ከዚህም በኋላ አምስት ዓመት ቈይቶ የክብራቸው ልዩ ምልክት የሆነውን ሰይፋቸውን ታጥቀው እንዳይወጡ ተከለእሉ።

ይሁን እንጂ ከቡሺያዶ በተገኘው ትምህርት ዐሥሩ የጨዋ ሰው መንገድ የተባለው እስከ ዛሬ ድረስ በጃፓን ሕይወት ውስጥ የሚታወስ ነው።

**፭ኛ ዛሬ በጃፓን አገር።**

የመጀመሪያው የቡዳ የወርቅ ምስል ጃፓን አገር ውስጥ ሲገባ በአገሩ ውስጥ የነበሩት ሕዝቦች ጥቂቶች ናቸው። በዚያን ጊዜ በአራት ሺሕ ሁለት መቶ (፬ሺሕ፪፻) ደሴቶች ላይ የሚገኙት ሕዝቦች በአሁኑ ጊዜ በኒውዮርክ ከተማ ከሚገኙት ሕዝቦች ቍጥር ያነሰ ነበር። ነገር ግን ቍጥራቸው እየበዛ ከመሄዱ የተነሣ ከፀሓይ መውጫ ሰንደቅ ዓላማ ሥር ዛሬ የሚገኙት የጃፓን ሕዝቦች ሰማኒያ ሚሊዮን (80.000.000) ለመሆን ጥቂት ይቀራቸዋል።

ጃፓኖች በምሥራቅ ትልቅና ኅይለኛ ሕዝብ በሆኑ ጊዜ ምዕራብ ያሉት ሕዝቦች ጃፓኖች ምን ይመስላሉ አለባበሳቸው እንዴት ነው አኳኋናቸው እንደ ምንድን ነው የሚያስቡትስ ምን ይሆን እያሉ ሁኔታቸውን ለማወቅ ፈለጉ።

ይሁን እንጂ ጥቂቶቹ የምዕራብ ሕዝቦች ማንኛውንም ነገር ስለ ጃፓን ያውቁ ነበር።

ብዙዎቹ ሁሉንም ነገር ለማወቅ ሲሉ ወደ ጃፓን ደሴቶች ሄደው ነበር። ከነዚህም ጥቂቶቹ የፀሓይ መውጫ በሆነችው በጃፓን አገር ያዩትንና የሰሙትን በመጽሐፍ ጻፉ።

አብዛኛዎቹ የጃፓንን አገር አይተው መጽሐፍ የጻፉት ስለ ጃፓኖች ሦስት ነገሮች በተለይ የተመለከቱ መሆናቸውን ገልጸዋል።

ሦስቱም ነገሮች ቀጥለው ያሉት ናቸው።

ጃፓኖች ሥነ ፍጥረት ስለ ማፍቀራቸው።

ጃፓኖች ጥበብ ስለ ማፍቀራቸው።

ጃፓኖች ትምህርትን ስለ ማፍቀራቸው።

እነሱም ሲጽፉ ሥነ ፍጥረትን እንደ ጃፓኖች አድርጎ የሚያፈቅር ሕዝብ በዓለም ውስጥ የለም ብለዋል።

ጃፓኖች ተራራዎችን ወንዞችን ጫካዎችን የሚያፈቅሩ ሲሆን ከሁሉም አብልጠው ደግሞ አበባዎችን ያፈቅራሉ ልጆች በጃፓን አገር ወጣት ሳሉ አበባዎችን ማስቀመጫ ዕቃ ውስጥ የማስቀመጥን ዘዴ ይማራሉ። በአገራቸው አንዳንድ ዛፎቻቸው ሲያብቡ ያበቡበትን ጊዜ ለማክበር በዓልና ፈንጠዝያ ያደርጋሉ። ብዙ ቼሪ እንኮይና ኮክ የሚተክሉት ከፍሬው ይልቅ ለአበባው ሲሉ ነው።

የጃፓኖች የአበባ ፍቅር ለግጥምና ለሥዕል መሣል ካላቸው ፍቅር ጋራ የሚስተካከል ነው። የጃፓኖችን ቤት ውስጡን ካላየን በቀር፣ ኪነ ጥበብ ለጃፓኖች እንዴት ያለ ዋና ነገር መሆኑን ለማወቅ እንደማንችል ተነግሮናል፤ በቀላል የተሠራው ቤታቸው የውስጡ ዝግጅት የሚያምር ነው። የተቻላቸው ደግሞ ብዙ ዐይነት ሥዕል በማተሚያ የታተመው እንዲኖራቸው ያደርጋሉ። ልጆች የሚያምረውን ነገር ምን እንደሚያሳምረው እንዲያውቁና እንዲወዱት ያስተምሯቸዋል።

ጃፓኖች ሥነ ፍጥረትንና ኪነ ጥበብን ከመውደዳቸውም ይበልጥ ትምህርትን መማር በጣም ያፈቅራሉ። ዕውቀታቸውንም ያገኙት ከሌላ አገር ሕዝብ ነው። የሚማሩትም ትምህርት ሁሉ በሚያስፈልጋቸው ዐይነት ለውጠው ሊጠቅማቸው በሚያስቡት መንገድ እንዲያገለግላቸው ያደርጋሉ። ጃፓኖች ሁል ጊዜ አዲስ ነገር ለመማር የሚጓጉ ናቸው።

ጃፓኖች ሥነ ፍጥረትን ኪነ ጥበብንና በጠቅላላው ትምህርት መማርን እንዲህ አድርገው የሚወዱበትን ምክንያት ጥቂቶች መጻሕፍቶች ዘርዝረው ይገልጻሉ። ይሁን እንጂ ዝርዝር ጕዳዩ የሚገኘው በሃይማኖታቸው ትምህርት ውስጥ ነው።

ጃፓኖች እንደ ቺናዎች ሦስቱን ትምህርቶች ሺንቶይዝምን ቡዲዝምና ኰንፊሲዩዝምን የሚከተሉ ናቸው ለማለት ይቻላል።

ጃፓኖች በሺንቶይዝም አማካይነት ሥነ ፍጥረትን መውደድ ተምረዋል። ለሥነ ፍጠት አማልክት እላይ በተራራዎች አጠገብ ቤተ መቅደሶች ሠርተው ብዙ ልዩ ልዩ በዓሎችን ለማክበር እዚያው ድረስ ይሄዳሉ። በጣም ያማረ የክት ልብሳቸውን ለባብሰው በደስታ ሁሉም አንድነት ተሰብስበው በጸደይና በሐጋይ ወደነዚህ ቤተ መቅደሶች ይጐርፋሉ፤ በጸደይ ጊዜ የዛፎች ችግኝ ፈልተው ሲወጡ እንደዚሁም ሐጋይ ቅጠሎቻቸውን ሸላልሞ ሲያወጣቸው ወይም ደብዘዝ ያለ የወርቅ ቀለም ሲያስመስላቸው ተመልክተዋል። ወንዞች በጸደይ ጊዜ መሬቱን ሲያጥለቀልቁት በበጋ ጊዜ ደግሞ የሚመለክበትን አማቴራሱ ኦሚካሚ የተባለችውን የአምላኪነቱን ፀሓይ መስተዋት መስለው ጠርተውና አምረው ኩልል ብለው ሲወርዱ አይተዋል። ይህ ሁሉ እንገር ገና በልጅነታቸው ሳሉ ጀምረው በሥነ ፍጥረት ውስጥ እየተመለከቱ በጣም ያፈቅሩታል።

የኪነ ጥበብን ማማር ለመውደድ የቻሉት በቡዲዝም ትምህርት አማካይነት ነው።

የሒንዱን ልዑል ጋተማን ማምለክ ሲጀምሩ ለቤተ መቅደሶች ሥዕል እያበጁ በመሠዊያዎቹ ላይ አበባዎች እያደራጁ ለሱ ያስቀምጡለት ነበር። የቡዲስት ቤተ መቅደስ ደወል በለዘብታ ጧትና ማታ ስለሚደወል ለሒንዱ መስፍን ብዙ የሚያማምሩ ሥዕሎች ለመሥራት የጃፓንን ሥዕል ሳዮች በጣም አሳሰባቸው። ከዚህ የተነሣ የጃፓን ሕዝቦች የሚያምር ነገር ሁሉ ያፈቅሩ ጀመር።

ጃፓኖች በኰንፊሲዩስም አማካይነት የትምህርት ፍቅር አደረባቸው። መልካም ሰው ሁል ጊዜ አዲስ ትምህርት በአሮጌው ትምህርት ላይ መጨመሩን ከቺናው ጠቢብ የተማሩ ስለ ሆነ ትምህርቱን ደኅና አድርገው መከተል ያዙ። ከዚህም በላይ ከጠቢቡ የተማሩት ራስን መቄጣጠር አስፈላጊ መሆኑን በመልካም ጠባይ መገኘትና አእምሮን የሚያስደስት ነገር እንዲያስብ ማድረግን ነው።

አንድ ትምህርትን የሚወድ ሰው የጅ ጥበብንና የእግዚአብሔርን ፍጥረት አንድነት እንደሚወድ ሁሉ አንዳንድ ጃፓኖች ኰንፊሲያኒዝምን ቡዲሕዝምንና ሺንቶሕዝምን አንድነት ሦስቱንም ሃይማኖት አምነው ይከተላሉ።

ሺንቶይዝም ምንም እንኳ ለጃፓኖች የራሳቸው የጥንት ሃይማኖታቸው ቢሆንም ቡዲዝም በአገራቸው ውስጥ ከያዙት ሃይማኖት ሁሉ የበለጠ ተከታዮች አሉት ኰንፊሲዩዝም ደግሞ በሕዝቡ ላይ ከእነዚህ ሁሉ ይልቅ ከፍ ያለ መብት አለው።

ዛሬ በቺና አገር እንዳለው በአሁኑ ጊዜ በጃፓን አገርም በሕዝቡ አኗኗርና አሳብ ላይ በርትቶ የሚታየው እነሱ ራሳቸው ያነኑ የጥንቱን አባቶቻቸው የነበሩበትን ትምህርት ሰብስበው መያዝ እንጂ ሌላ ነገር ማንኛውንም ስለ እግዚአብሔር ወይም ስለ ሰማይ የሚያስተምሩት የለም። ትምህርታቸው ግን ሰው በምድር ላይ እንዴት መኖር እንደሚገባውና ከዚህ በፊት በሕይወቱ ዘመን ለሰው መልካም አርኣያ ሆኖ የነበረው ማን እንደ ነበረ፤ ታሪኩን ማጥናትና ማስተማር ነው።

ጀግናው ሹ ሊያንግ ሔ በሉ ጠቅላይ ግዛት በጾ አውራጃ የተወለደው ልጁ ቺዩ የሁለት መንግሥት አስተማሪ ይሆናል ብሎ እስከዚህ ድረስ አላለም ነበር።

**ዜን ቡዲዝም።**

በቡዳ ሃይማኖት ውስጥ ብዙ ልዩ ልዩ ወገኖች አሉ፤ በሴላንድና በሴይሎን ያሉት ቡዲስቶች በጃፓንና በመንጐሊያ ካሉት ከሃይማኖት ወንድሞቻቸው በጣም ልዩነት ያላቸው ናቸው። ይኸውም በደቡብ ያሉት ሂናያና የተባለውን ሲከተሉ በሰሜን ያሉት ደግሞ ማሃያና የሚባለውን እምነቶቹና ሥርዓቶቹ የተዘበራረቁትን ይከተላሉ።

እነዚህ የሃይማኖት ሁሉ ቅርንጫፎች በየበኩላቸው ደግሞ የተለያዩ ብዙ ወገኖች አሏቸው። በነዚህ መካከል ምንም እንኳ ጠብ ባይኖርም የቡዳን ትምህርት የሚከተሉበት መንገድ በጣም የተለያየ ነው።

ከሌላው አገር ትልቅ በጃፓን አገር የሚገኝ አንድ ዐይነት ሃይማኖት በሺንቶ ኅይል በጣም የሚካሄድ በሥርዐቱና በልምምዱ ልዩ የሆነና ከፍ ያለ ከመሆኑ የተነሣ በጣም፥ አድርጎ በምዕራብ ዓለም ያሉትን ሕዝቦች ያሳብ ዝንባሌ እስከ ማግኘት የደረሰ ነው፤ ይኸውም ዜን ቡዲዝም የተባለ ሃይማኖት ነው። ዜን ቡዲስቶች የሆኑት በእምነታቸው ሳይለያዩ በአፈጻጸሙ ግን የተለያዩ ናቸው። ዋና ሐሳባቸው ማንም ሰው ስለ ዓለም እውነተኛውን ነገር ከቅዱሳት መጻሕፍት ለመማር እነማይችልና እውነት ሁሉ ያለው በያንዳንዳችን ውስጥ መሆኑን ነው ይሁን እንጂ፤ እወንቱን ለማግኘት ትልቅ የሆነ አሳብ እንዲኖረንና ኑሮዋችንም በቀላሉ እንዲሆን ማንኛውም ነገር ቢከናወንልን ከመጠን በላይ አለመደሰት ክፉም ዕድል ቢገጥመን ተስፋ አለመቍረጥ ነው፤ ከዚህም ሁሉ በላይ ማንኛውንም ነገር በሚያምርና ክብር ባለው ሁኔታ ለመሥራት መድከም አለብን ብለው ያስተምራሉ።

ዜን ቡዲስቶች እውነትን አይተው ለመመራት ተስፋ ያደርጋሉ። እነሱ የሚፈልቱትን ብርሃን ዐውቆ ለመናገር በቂ ቋንቋ የማይገኝለት በመሆኑ ምሥጢር የሆኑ ፍጥረቶች ናቸው።

ምንም እንኳ እምነታቸውን ገልጸው የሚያስረዱት ምሥጢራዊ የሆነ እንቈቅልሽ በመናገር ቢሆን፣፤ በጥልቅ ስሜት የሚያምኑትን እምነታቸውን ስለሚሠሩበት በማንኛውም ቦታ ክብር ያላቸው ናቸው።

**\*\*\*\*\***

**ሦስተኛ መጽሐፍ።**

**የአንዱ አምላክ ቅድሚያ።**

**አንደኛ ክፍል።**

**ዞራስትራኒዝም፤**

የተቀደሰው እሳት ብልጭታ።

«ደህና ሆኖ የታሰበውን አሳብ የተነገረውን ቃልና፥

የተሠራውን ሥራ ከፍ አድርጌ አመሰግናለሁ»

ይህ ከዞራስተር ጸሎት አንዱ ነው።

የተመሠረተው፤ ከክርስቶስ ልደት በፊት በስድስተኛው ክፍለ ዘመን ነው።

መሥራቹ፤ ዞራስተር፤ (በጽርእ ቋንቋ ዛራሱስትራ) የኖረውም እ. ኤ. አ. ከክርስቶስ ልደት በፊት ፮፻፷ - ፭፻፹፫ ወይም ፭፻፸ - ፭፻ መካከል ነው። ስለ ትክክለኛው ጊዜ ሊቃውንት አልተስማሙበትም።

ስፍራው፤ የጥንት ፋርስ (አሁን ኢራን የሚባለው ነው)።

የተቀደሱ መጻሕፍት፤ አቬስታዎች የተጻፉባቸውም መዝሙሮች ጸሎቶችና የንጽሕና ሕጎች ናቸው።

የምእመናን ብዛት፤ በዓለም ውስጥ ፻፳፭ ሺሕ

ዞራስተሮች (ወይም ፓርሲዎች) ይገኛሉ።

የተነዙት፤ ብዛታቸው መጠነኛ የሆነ ዞራስተሮች አሁንም በፋርስ (ኢራን) ውስጥ ይገኛሉ። አብዛኛዎቹ ያሉት በሕንድ አገር ነው።

**ዞራስትራኒዝም።**

የተቀደሰው እሳት ብልጭታ።

፩ኛ የተቀደሰውን መቀነት መታጠቅ።

በሕንድ መንግሥት ግዛት በቦምቤ ከተማ ውስጥ ማታ ጊዜ ሲሆን ብዛታቸው መጠነኛ የሆነ ረዣዥምና የተከበሩ ሰዎች ነጫጭ ልብስ ለብሰውና መቀነት ታጥቀው በከተማው ሕዝብ መካከል አልፈው ወደ ዐረቢያን ባሕር ጠረፍ ይሄዳሉ።

በባሕሩ ዳርቻ ከጠረፉ ላይ ቆመው እጃቸውን እባሕሩ ውስጥ ነክረው በጸሎት ሥነ ሥርዐት እጃቸውን ከውሃው ውስጥ አውጥተው ከግምባራቸው ላይ ያደርጉታል።

መቀነታቸውን እንደ ገና አጥብቀው ከታጠቁ በኋላ ፊታቸውን ወደ ፀሓይ መጥለቂያ መልሰው ሁማታ ሐክሃታ ሕቨርሽታ እያሉ ያሾከሹካሉ።

እነዚህም ቃላቶች ብዙ ጊዜ የተረሱ ሲሆኑ ትርጓሜያቸው ቀጥሎ ያለው ነው።

ደኅና ሆኖ የታሰበውን አሳብ፥

ደኅና ሆኖ የተነገረውን ቃል፤

ደኅና ሆኖ የተሠራውን ሥራ ጩኬ (ከፍ ባለ ድምፅ) አመሰግናለሁ ማለት ነው።

አየሩ የጠራ ቀኑ ደስ የሚያሰኝ በሆነ ጊዜ ፀሓይ በምትጠልቅበት ሰዐት የፀሓይ መጥለቂያዋን ድምቀት እንደ መሠዊያቸው አድርገው ነጭ ልብሳቸውን የለበሱ ሰዎች ለስግደት በቦንቤ ጠረፍ ላይ ፈሰው ይገኛሉ።

ፀሓይ ጠልቃ የመጨረሻ ወጋገኗ ቀይ ሰማያዊ ሲሆን ሁሉም ይነሡና ፊታቸውን ወደ ምዕራብ አዙረው ሦስት ጊዜ ከሰገዱ በኋላ፤ ወደ ደቡብ ወደ ምሥራቅ ወደ ሰሜንም ዞረው ይሰግዳሉ። ከዚህ በኋላ ገና እጃቸውን ጨለማ በሸፈነው በባሕሩ ውሃ ውስጥ ነክረው ያወጡና እጃቸውን ወደ ላይ ወደ ግምባራቸው ያነሣሉ፤ ሥርዐቱም በዚሁ ይፈጸማል።

በሕንድ አገር እንኳ ብዙ ልዩ ልዩ እምነት በሚገኝበት እነዚህ ሕዝቦች መንገዳቸው የተለየ ሆኖ ይታያል።

እነዚህ ሕዝቦች ሒንዱዎች አይደሉም፤ ደግሞም ከሒንዱዝም ውስጥ ልዩ ልዩ ከሆኑትም ወገን አይደሉም። ሁል ጊዜ በቤተ መቅደሳቸው ውስጥ እሳት ስለሚነድ እሳት አምላኪዎች ይባላሉ።

እሳት ለነሱ የተቀደሰ ነገር ነው። ይሁን እንጂ ለነሱ የተቀደሰው እሳት ብቻ አይደለም። ውሃና መሬትን ደግሞ እንደዚሁ የተቀደሰ አድርገው ይቄጥሩታል።

በእሳት የሚያመልክ ሰው ሲሞት ሒንዱዎች እንደሚያደርጉት ዐይነት ሬሳውን አያቃጥሉም። ምክንያቱም የተቀደሰው እሳት እንዳይረክስ በመፍራት ነው።

ሬሳውን በባሕር ውስጥ እንዳይጥሉት የተቀደሰውን ውሃ ያረክስባቸዋል።

መሬት ውስጥ እንዳይቀብሩት የተቀደሰው መሬት እንዳይረክስባቸው ይፈራሉ፤ ስለዚህ ሬሳቸውን እንደ ትልቅ ጭስ መውጫ ሆኖ ከፍ ብሎ በተሠራው ደርብ ላይ ያኖሩታል። ይህንን ደርብ ስም ሲያወጡለት የዝምታ ደርብ ብለውታል።

እነዚህ ሕዝቦች እንግዳ ነገር የሆነ ብዙ መንገድና ልማድ አላቸው። ይሁን እንጂ በቤተ መቅደሳቸው ሁል ጊዜ እሳት በማንደዳቸውና የዝምታ ደርባቸው በሕንድ አገር ሁሉ ካለው እምነትና እንደዚሁም በዓለም ከሚገኘው እምነት ሁሉ ያላቸውን ልዩነት የሚያሳውቅ ዐይነተኛ ምልክት ነው።

እነዚህ ሕዝቦች ፋርሲ ይባላሉ። ይኸውም የፋርስ ሕዝብ ማለት ነው። በሕንድ አገር ብዙ መቶ ዓመት የኖሩ ቢሆንም እስካሁን ፋርስ ተብለው ይጠራሉ። ከውጭ አገር የመጡ የውጭ አገር ሰዎች ሲሆኑ የቀድሞ አባቶቻቸውን መንገድ በመከተል የዞራስተር ትምህርት መታሰቢያ እንዲሆን በተቀደሰው (ሠቅ) መቀነት ወገባቸውን ያስራሉ። ዞራስተርም በነሱ ዘንድ የጠቢቡ ጌታ ነቢይ የሆነ ዛሬ ፋርስ ተብሎ በሚጠራው በኢራን አገር ከብዙ ዘመን በፊት ይኖር የነበረ ነው።

**፪ኛ ከብዙ ዘመን በፊት በኢራን አገር።**

ባለፈው የብዙ ትልውድ ዘመን በሕድን ደቡብ ምዕራብ ካስፒያን ባሕር አጠገብ ኢራን የተባሉ ሕዝቦች በኢራን አገር ውስጥ ይኖሩ ነበር።

አሁን እንደምናውቀው ሁሉ የኢራን ሕዝቦች የሕንድን አገር እንደ ወረሩትና በኋላም ቬዳዎችን እንደ ጻፉት ሕዝቦች ዐይነት ነበሩ። በአለፈው አራት ሺሕ (፬ ሺሕ) ዓመት ይናገሩት የነበረው ቋንቋ የሕንድን ቋንቋ በጣም ይመስል ነበር። በዚያን ጊዜ እንደ ሕንዶች በብዙ አማልክት ያምኑ ስለ ነበረ፤ ሒንዱዎችን ይመስላል፤ እብላም ይሰግዱ ነበር።

ይሁን እንጂ ሒንዱዎች የሚኖሩት በሕንድ አገር ሲሆን ኢራኖች ደግሞ በኢራን አገር ነበር። በሁለቱ አገር ያለው ሁኔታና አየር አንድ ዐይነት አልነበረም።

የኢራን አገር ሩቅ ሰሜን በመሆኑ ብርድ ነው። ደጋ በሆነ ብርድ አገር ውስጥ የሚኖሩ ሕዝቦች ብዙ ልብስ መልበስ፤ ደኅና ምግብ መመገብ ሞቃት እሆነ ቤት ውስጥ መኖር ያስፈልጋቸዋል። ስለዚህ አገር ውስጥ ከሚኖሩ ሕዝቦች የበለጠና ረዥም ጊዜ በጣም ጠንክረው መሥራት አለባቸው።

ኢራን አረመኔ የሆኑ ሕዝቦች ከዐረብ ምድረ በዳና ከኮካዚያን ሜዳ ገሥግሠው መጥተው ከብቶችዋንና እህሉዋን ሲዘርፏት የነበረች አገር ናት።

የኢራን ሕዝብ ገበሬውና ከብት አርቢው የሚኖሩ ኑሮ ቀላል አልነበረም። በደቡብ ያሉት ጎረቤቶች የሒንዱ ሕዝብ በሰላም ሲኖር የኢራን ሕዝብ ግን በችግር በፍርሃትና በመከራ ውስጥ ይኖር ነበር።

ሕዝብ በተራበና በተቸገረ ጊዜ ከሞት በኋላ ለሚሆነው ነገር ከሚያስበው ይልቅ የሚበላውን እንጀራ አግኝቶ በሰላም መኖርን አብልጦ ያስባል። እንደዚሁም ኢራኖች ለብዙ አማልክቶቻቸው ሲጸልዩ ሒንዱዎች እንደሚያደርጉት ለኒርቫና አይጸልዩም፤ ነገር ግን የሚጸልዩት ብዙ ሰብል ለማግኘትና ጠላቶቻቸውን ድል ለማድረግ ብቻ ነው።

ኢራኖች ሁል ጊዜ ዘላን ሕዝቦችን ከመፍራት የተነሣ የሚጠቅም ሥራ የማይሠራውን ሰው ሁሉ እንደ ሰው ይመለከቱት ነበር።

መሬት አርሶ፤ የከብት እረኛ ሆኖ የሚኖረውን ሰው ስለሚያከብሩት ክፋት የሌለው ሰው ነው ብለው ያስቡታል።

በሕንድ አገር በብዙ ሺሕ የሚቄጠር እብምጽዋት የሚኖሩ መነኵሴዎች ያሉ ሲሆን ሕዝቡ ከፍ አድርጎ ያከብራቸዋል። ነገር ግን በኢራን አገር ኑሮውን ለማሸነፍ የማይሠራ ሰው እንደ ነውረኛ ከመቈጠሩም በላይ እምነት የማይጣልበት ነው። ሕዝቦቹ ለመኖር የሚያደርጉት ትግል ከፍ ያለ ነው። ሲያደርሱና በመስኖ የእርሻቸውን ሥራ ሲሠሩ በጥንት ዐይነት ልማድ ነበረ። አርሰው የሚያገኙት ማንኛውም ዐይነት እህል በብዙ ድካምና ችግር ነው፤ በተፈጥሮዋቸው እነሱ ደክመው ያገኙትን ሌላው በድካም ውስጥ ተካፋይ ሳይሆንና ለተደከመበት ዋጋ ምንም ሳይሰጥ በከንቱ ለማግኘት ተስፋ የሚያደርገውን ሰው ሁሉ በፍጹም የሉታል።

ኢራኖች እንደ ጥንቶቹ ገበሬዎች ፍጡር የሆኑትን አማልክት ያመልኩ ነበር፤ ያረሱትን እህል የሚያበስልላቸውን ፀሓይና እርሻቸውን የሚያጠጣላቸውን ዝናብ ያመልካሉ። እንደዚሁም ደግሞ የደመናውን አምላክ የነፋስን አምላክና ሌላውንም በሥራቸው የሚረዳቸውን ፍጡር አምላክ ሁሉ የሚያመልኩ ናቸው። እነዚህም ረዳቶች የሆኑ ፍጡሮች አማልክትን ዴይቫዎች ይሏቸዋል፤ ይኸውም ደግ መናፍስት ማለት ነው።

የክረምቱ መናፍስት ጸዸይ ሲጀምር ቡቃያ በሚበቅልበት ጊዜ ኢራኖች ወደ ተራራዎች ወጥተው መልካም ሰብል እንዲያገኙ ፍጡር አማልክቶች እንዲረዱዋቸው ጸሎት ያደርጋሉ የበጋው ወራት በተፈጸመና ሰብል በተሰበሰበ ጊዜ ደግሞ እንደ ገና ከተራራዎች ላይ ወጥተው ለፍጡራን አማልክት የፍራ ፍሬ የእህል የጥቦት በጎች መሥዋዕት በማቅረብ ስግደትና ምስጋና ያደርሳሉ።

ይህ ቀላል የሆነ ሃይማኖት ነበረ።

ይሁን እንጂ ብዙ ጊዜ ቀላል ሆኖ አልቄየም ኢራኖች እምነታቸው በዴይቫዎች ብቻ ሆኖ ሳይቀር የዝርያ አማልክት የቤተ ሰብ አማልክት ሌላም ብዙ ዐይነት አማልክትና መናፍስት ማመን ጀምረው ነበረ።

አማልክቶቻቸውን በማብዛት ምስልና ጣዖት ሠርተው እንዲታዩ አደረጉዋቸው። እነዚህንም ምስሎችና ጣዖቶች ከደንጊያና ከሸክላ ላይ ጠርበውና ቀርጸው ቀለም የቀቡዋቸው ናቸው። የሀብታሞች ሰዎች ጣዖቶታቸው ከወርቅና ከብር የተሠሩ ናቸው።

የኢራን ሕዝቦች የአማልክቶቻቸውን ምስልና ጣዖት ከሠሩ በኋላ ለአምልኮት ብለው ወደ ሜዳና ወደ ተራራ አልሄዱም ነበር።

በኢራን አገር ጣዖቶች በመሠራታቸው ምክንያት ለጣዖቶቹ ቤተ መቅደሶች ተሰሩ። ሕዝቦቹም በቤተ መቅደሶቹ ውስጥ ተሰብስበው መሥዋዕታቸውንና ጸሎታቸውን ለማድረስ ምቹ ሆነላቸው።

ጥቂት በጥቂት ልዩ ልዩ ለሆኑት አማልክት የሚደረገው ጸሎት ዝማሬና መሥዋዕት እየበዛ ይሄድ ጀመር። ይሁን እንጂ መሬታቸውን የሚያርሱ ገበሪዎችና ከብት አርቢዎች ርስታቸውን ለመጠበቅ ከዘላኖችና ከጠላቶቻቸው ጋራ በመከላከል ላይ ያሉ ሲሆን የአማልክቱ የሚዘመረውን ዝማሬ በትክክል ላይ ያሉ ሲሆን ለየአማልክቱ የሚዘመረውን ዝማሬ በትትክል ለማስታወስ እንደዚሁም እያንዳንዱ ጸሎት የሚጸለይበትን ጊዜ ለማወቅና ደግሞም አማልክት እርስ በርሳቸው እንዳይቀናኑ በማሰብ ለየግላቸው ሊቀርብ የሚገባውን መሥዋዕት ለይቶ ለማስተዋል የማይችሉ ሆኑ።

ስለዚህ መሥዋዕት የማቅረብን ሥራ ለየአንዳንዱ አማልክት የሚጸለየውን ትክክለኛውን ጸሎትና የሚጸለይበትንም ጊዜ ደኅና አድርጎ የሚያውቅና የተማረ ሰው ሁሉም በየበኩላቸው ቀጠሩ። እነዚህም ሰዎች ይህንን የመሥዋዕት የጸሎትና የዝማሬ አገልግሎት ሳያስታጕሉ የሚፈጽሙና በቤተ መቅደሶች ውስጥ ያሉትን ጣዖቶች የሚመለከቱ ቄሶች የተባሉት ናቸው።

ቄሶቹ ዘወትር ከአማልክቶቹ ጋራ አንድነት ያላቸው በመሆኑ በኢራን አገር ውስጥ ካሉት ሕዝቦች ሁሉ ይልቅ የተሻሉና የሚበልጡ ይመስላቸው ነበር። ከዚህም በቀር ዴይቫዎችን ማለት መልካም መናፍስቶችን ደስ ለማሰኘት የሚችሉና የሚያውቁ እነሱ እንጂ ሌላ አለመኖሩን በማመናቸው፤ አማልክቶቹም እንደዚሁ ፈቃዳቸውን የሚፈጽሙላእው መሆኑን በማመን ጭምር ነው።

ኢራኖች ቄሶቻቸውን ያለመጠራጠር ያምኑዋቸዋል። እነርሱም የሚያዩዋቸው በአማልክትና በስዎች መካከል ሆነው የሚያማልዱ አምላጆች ናቸው ብለው ነው።

ኢራኖች ወደ ጦርነት በሚሄዱበት ጊዜ ሁሉ ጦርነቱን ድል ለማድረግ እንዲረዷቸው ቄሶቻቸውንና በጣም የሚያፈቅሯቸውን ጣዖቶች ይዘው ይዘምታሉ።

ቄሶቹ ጣዖቶቹን ለማነቃቃትና ውጊያ የሚያስከትለውን ነገር አስቀድመን ለማወቅ እንችላለን ስለሚሉ ማጂ (አስማተኞች) እየተባሉ ይጠራሉ። አማልክቶችንም የሚያነቃቁበት ኅይል ማጂክ (አስማት) ይባላል።

አስማተኞቹ አማልክቶቹን አነቃቅተውና አበራተው፣ ጦርነቱን ድል የሚያደርጉ ከሆነ ይልቁንም ያላንዳች ችግር ላሞቻቸውን ብዙ ወተት እንዲሰጧቸው በእርሻቸውም አዝመራ ጊዜ ብዙ ሰብል እንዲያገኙ የበጎቻእውም ጠጕር በጣም እንዲያድግ ለማድረግ አማልክቶችን አነሣሥተው ለማስፈጸም መቻላቸውን አመኑ።

አስማተኞቹ ይህንን ሁሉና ሌላም ቢሆን እነሱ የፈቀዱን ማንኛውንም ነገር ለማድረግ የሚችሉ መሆናቸውን ለሕዝቦቹ ነገረዋቸዋል።

ከዚህ የተነሣ በአስማተኞ ኀይል ማመን በሕዝቡ ዘንድ የተስፋፋ ሆነ።

በዚህም ላይ ለጣዖት ማምለክ ጥንቈላና በአስማተኞች ላይ መታመን በኢራን አገር ውስጥ ከጊዜ ወደ ጊዜ እየባሰ ሄደ።

**፫ኛ ትልቅ ነቢይ በልጅነቱ።**

አንድ ፖረሻስፕ ኢስፒታም የተባለ ሰው ለኢስፒታማ ዝርያ ቤተ ዘመድ የሆነ ከካስፒያን ባሕር በስተምዕራብ አዘርባጂያን በሚባል ከተማ ውብ ከሆነችው ሚስቱ ከዱግዶቫ ጋራ ይኖር ነበር።

እ. ኤ. አ. ከክርስቶስ ልደት ፮፻፷ ዓመት በፊት በአለፈው ሁለት ሺሕ ስድስት መቶ (፪ሺ፮፻) ዓመት ያህል በሚሆን ዱግዶቫ ዛራስትራ የተባለ (እኛ ዞራስተር የምንለው) ልጅ ወለደች።

ዞራስተር ከመወለዱም በፊትና ከተወለደም በኋላ፤ ብዙ የተደረገ ታሪክ የተነገረ አለ። ዞራስተር በተወለደ ጊዜ ዱራሳን የሚባል የኢራን አገር ዋና አስማተኛ ጠንቋይ መንቀጥቀጥ ጀመረ ብለው ይተርካሉ። ምክንያቱም የተወለደው ልጅ በአደገ ጊዜ ጥንቈላንና አምልኮ ጣዖትን በአገሩ ላይ ከሚገኙ ጠንቋዮች ሁሉ ጋራ አንድነት የሚያጠፋ መሆኑን ስለ ዐወቀ ነው ይላሉ።

ዱራሳን በዚህ ምክንያት ሕፃኑን ዞሮአስተርን የሳት ቤተ መቅደስ ወደ ሆነው ይዘው እንዲመጡለት ሦስት ጠንቋዮቹን ላከ፤ ጠንቋዮቹም ይዘውለት እስቲመጡ ድረስ በመሠውያው ላይ ትልቅ እሳት እያነደደ ይጠብቅ ጀመር። የተላኩት ጠንቋዮች ሕፃኑን ልጅ ባመጡለት ጊዜ ተቀብሎ በእሳቱ መካከል ጥሎት ከጠንቋዮቹ ጋራ ከቤተ መቅደሱ ወጥቶ ሄደ።

ዱራሳን ይህን በማድረጉ የዞራስተር መጨረሻ መስሎት ነበረ ነገር ግን ተሳሳተ።

የዞራስተር እናት ከሄደችበት ቦታ ተመልሳ ከቤቱ በገባች ጊዜ ሕፃኑን በማጣቷ ስለ ልጅዋ መጥፋት ልትጸልይ ወደ እሳቱ ቤተ መቅደስ ሄደች። እዚያም በደረሰች ጊዜ ሕፃኑ ልጅ ለስ ባለ ሙቅ ውሃ እንዲጫወት ዐይነት በእሳቱ ውስጥ ደስ ብሎት ሲጫወት አገኘችው።

ዱራሳን የዞራስተርን አለመቃጠል በማወቁ ይህ ሌላ ዐይነት ፍጥረት ነው ብሎ ስለ ተጠራጠረ እሱን የሚያጠፉበት ሌላ ዘዴ ከፈለገ በኋላ፤ ሦስቱን ጠንቋዮች ጠርቶ ሂዱና ዞራስተርን አምጡና ብዙ ከብቶች በሚነዱበት መንገድ ላይ አኑሩት ብሎ አዘዛቸው።

እነሱም እንደ ታዘዙት ብዙ ከብቶች በሚያልፉበት መንገድ ላይ ሕፃኑን ጥለውት ስለ ነበረ ብዙ ከብቶች በዚሁ መንገድ ላይ ሲጓዝ ከከብቶቹ መካከል አንዷ ላም ወደ ሕፃኑ ሩታ እግሮቹዋን አንፈራጣ ሕፃኑ እሥሯ እንደ ሆነ ቆማ ከብቶቹን ሁሉ ካሳለፈች በኋላ ትተው ሄደች። የዞራስተር እናት ልጅዋን ፍለጋ በያለበት ስትሮጥ ቄይታ በኋላ አንዳች ጉዳት ሳያገኘው በመንገድ ላይ ተኝቶ አገኘችው።

የጠንቋዮቹ አለቃ በሕፃኑ አለመሞት ከመቼውም ይልቅ ፈራ። ከዚህ በኋላ ሕፃኑን የሚያጠፉበትን መንገድ ለማግኘት ሲል ሦስት ቀንና ሦስት ሌሊት ተቀምጦ ካሰበ በኋላ አዲስ ዘዴ ተገለጸለት። ልጁን አሁንም አሰርቆ በቀበሮዎች ጕድጓድ ውስጥ እንዲጣል አስደረገ፤ ቀበሮዎች ጕድጓድ ውስጥ እንዲጣል አስደረገ ቀበሮች ሳይበሉትም ቢቀሩ ረኃብ ይገለዋል ብሎ ባለሙሉ ተስፋ ሆነ።

የተራቡ ቀበሮዎች ወደ ጕድጓዳቸው ሲመለሱ ከጕድጓዳቸው ውስጥ አንዳች ነገር መኖሩ በሽተታቸው ነገር ስለ ዐወቁ ጠረኑን የሚያመጣውን አየር እያሸተቱ ወደ ጕድጓዳቸው ደረሱ። እዋሻቸው ዘንድ እንደ ደረሱ ከዋሻው ውስጥ ለመግባት የማይችሉ ሆነው በቆሙበት መሬት ላይ እንደ ተቸነከረ ነገር ሳይንቀሳቀሱ ቆመው ቀሩ።

ጥቂት ጊዜ ቄይተው ሕፃኑ ዞራስተር ስለ ራበው ያለቅስ ጀመር። ወዲያው ሳይቄይ ሁለት ፍየሎች መጥተው ወደ ቀበሮዎቹ ጕድጓድ ገብተው ሕፃኑን ልጅ መገቡት።

ታሪኩ እንደሚናገረው ፍየሎችን መስለው ታዩ እንጂ በርግጡ መላእክት ናቸው ተብሏል።

ዞራስተር በሕፃንነቱ ወራት የደረሰበት ነገር ይህ ብቻ ሳይሆን በጣም ብዙ ነገር ነው ይባላል።

የሆነ ሆኖ አባት እናት ልጃቸው ትልቅ ሰው እንደሚሆንላቸው ተስፋ አድርገው ይጠባበቁ ነበር።

ከዕለታት አንድ ቀን አባትዬው ልጃችን ደኅና ትምህርት እንዲያገኝ ማድረግ አለብን ብሎ ሲል የሕፃኑ እናት በአገር ውስጥ ከሚገኘው ትምህርት የሚሻለውን ትምህርት እንዲማር ያስፈልጋል ብላ መለሰች።

ዞራስትራ ዕድሜው ሰባት ዓመት በሞላ ጊዜ በኢራን አገር በጥበቡ ወደ ታወቀው ቡርዚን ኩሩስ ወደ ተባለው ሊቅ ለትምህርት ተላከ። ዞራስተርም ቡርዚን ኩሩስ ዘንድ ስምንት ዓመት ተቀምጦ የሃይማኖትን ትምህርት ብቻ ሳይሆን እርሻ ከብት ማርባትና ሕክምና ተማረ።

ዞራስተር ስምንቱን ዓመት ከፈጸመ በኋላ ወደ ቤቱ ተመልሶ ሒንዱዎች የተቀደሰ ክር ከአገታችወ ላይ እንደሚያስሩት እሱም በአገሩ ሕዝብ ሃይማኖት ለመግባቱ ማስረጃ የሚሆን እንደ አገሩ ልማድ የተቀደሰ ቀሚስ (ሰቅ) መቀነት ታጠቀ።

**፬ኛ ዞራስተር እውነትን ሲፈልግ።**

ዞራሰተር ወደ ቤቱ ወዲያው እንደ ተመለሰ የኢራን አገር በጎረቤትዋ በቴራንያኖች ተወረረች። በዚህን ጊዜ ወጣቱ ዞራስተር ቨለንቴር ሆኖ ወደ ጦር ሜዳ ሂዶ በተማረው ዕውቀት በጦርነት የቄሰሉትን ቍስለኞች ያክም ጀመር።

ጦርነቱ እንዳለቀ በጦርነት ጊዜ እንደ ነበረው ችግር ሁሉ በአገሪቱ ላይ ከፍ ያለ ችግርና በሽታ መጣበት። ይህን ጊዜም ዞራስተር በበሽተኞችና በድኾች መካከል ተገኝቶ ለመርዳት ቮለንቴር ሆነ።

ዞራስተር አምስት ዓመት ሙሉ ይህን የተከበረ ሥራውን ሲፈጽም ቆይቶ ከዚህ በኋላ ወደ ቤቱ ተመለሰ። አባቱ ይህን ለሕዝቡ የሚያደርገውን የአገልግሎት ሥራ እንዲተውና ሚስት አግብቶ ባለ ርስት ሆኖ ከብት በማርባት የጨዋ ሰው ኑሮ እንዲኖር መከረው።

ዞራስተር የገበሬውን ኑሮ ለመኖር ፈቃደኛ ሳይሆን ሐቮቪ የተባለችውን ውብ ልጃገረድ ለማግባት ግን በዚህ በኩል ያለውን የአባቱን ምክር ተቀባይ ሆነ። በጦር ሜዳና በረኃቡ ጊዜ ያደረገውን የአገልግሎት ሥራ ሲያስብ የሱ መመረጥ ይህን ለመሰለ የትሩፋት ሥራ እንጂ፤ ለርሻና ለከብት ርቢ ሥራ አለመሆኑን አጥልቆ ከማስተዋሉ የተነሣ በአገሩ ውስጥ የሚገኙትን በሽተኞች ወደ ማከም ተግባሩ ተመለሰ።

ዞራስተር ከዚህ በኋላ የሕዝቡ በሽታ የሚቃለልበትን ዘዴ በብዙ ድካም እየፈጠረ በድኾች መካከል ዐሥር ዓመት ደግሞ አገለገለ። ይሁን እንጂ ኀዘናቸውና ዕድለ ቢስነታቸው መጨረሻ የሌለው መስሎ ታየው።

ስለዚህ በዓለም ያለው ክፉ ነገር ሁሉ ከወዴት እንደ መጣ በማሰብ ይገረም ጀመር።

ችግርና መከራ ከምን እንደ መጣ ቢያውቅ ኖሮ ሕዝቦቹን ሁሉ ደስተኛና ብርቱ ለማድረግ እንደሚችል ተስፋ በማድረግ አሳቡ ሁሉ የሚፈጸምለት መሰለው።

ከዕለታት አንድ ቀን ዞራስተር ሚስቱን በስሟ ሐቮቪ ብሎ ጠራትና ለጥቂት ጊዜ ምናኔ ሂጄ ስለ ደግና ስለ ክፉ ማሰብ እፈልጋለሁ ምናልባት በዓለም ያለው ሥቃይ ከወዴት እንደ መጣ ለማወቅ የሚመነጭበትን ቦታ አገኝ እንደ ሆነ አላት።

ሚስቱም ይህንን ሰምታ ከብት በማርባትና እርሻን በማስፋፋት መበልጸግ ሲችል ደግና ክፉ የሚመነጭበትን የምንጭ ቦታ አገኛለሁ ብሎ ጊዜን ይህን በመሰለ ከንቱ ነገር ማጥፋት ሞኝነት መሆኑን ገልጻለት ነበር።

ነገር ግን ዞራስተር ይህን የሚፈልገውን ጥበብ እስኪያገኝ ደረስ ወደ ቤቱ ላይመለስ ቍርጥ አሳብ በማድረግ ከቤቱ ወጥቶ ወደ ሳባላን ተራራ ሄደ።

ዞራስተር ዓለምን ለመረዳት ከቀን ወደ ቀን ከወር ወደ ወር በተራራው ላይ ሆኖ በአሳቡ ባሕር ይዋኝ ጀመር።

ከአስተማሪው ከጠቢቡ ከቡርዚን ኩሩስ የተማረውን ትምህርት ሁሉ አሰበ።

ከአባቱና ከቄሶቹ ተምሮት የነበረውን አስታወሰ።

በጦርነቱና በረኃቡ ጊዜ፤ ከዚያም በኋላ የገጠመውን ነገር ሁል ያወጣ ያወርድ ጀመር።

ይሁን እንጂ በዚህ ሁሉ ምርመራ የዓለምን ደግና ክፉ ነገር ገልጾ የሚያስረዳው ምንም ነገር ሊያገኝ አልቻለም።

ከዕለታት አንድ ቀን ዞራስተር በተራራው ላይ እንዳለ በሚያድርበት ዋሻ ደጃፍ ላይ ተቀምጦ ሥቃይ የሚመጣበትን ቦታ ለማወቅ የሚቸገርበትን ነገር ትቶ ወደ ሚስቱና ወደ ልጆቹ መመለስ አሰበ።

ይህን ጊዜም ፀሓይ በመጥለቅ ላይ ሆና በዞራስተር ፊት ለፊት ሰማዩ እንደ ወርቅ መልክ ሆኖ ቀይ ሰማያዊ መሰለ። ሞቃቷም ፀሓይ ቀስ በቀስ በመደዳ ከሚታዩት ኮረፍቶች ማዶ እየጠለቀች ስትሄድ ጨለማ ደግሞ ከኮረብቶቹ ሥር ያለውን ሸለቆ ያጠልቀው ጀመር።

ዞራስተር ይህን ተመልክቶ በደስታ ግለት ከተቀመጠበት ዘሎ ተነሣ። የሚፈልገውን የጥበብ መጀመሪያ አሁን ገና አገኘ። የፀሓይዋን መጥለቅ በመመልከት ሲጠባበቅ ቀኑ ቀንና ሌሊት ሆኖ ማለት ብርሃንና ጨለማ ሆኖ በመከፈሉ ሊያስተውል ቻለ።

ይህን ቀላል ነገር ከልጅነቱ ጀምሮ ያውቅ ነበረ። ነገር ግን በዚህ ቀላል በሆነ ነገር የጥበብን መክፈቻ ቍልፍ ለማግኘት ቻለ።

ዞራስተር ቀኑ ሁሉ ብርሃንና ጨለማ ያለበት እንደ መሆኑ መጠን ዓለምም ክፉና በጎ ያለበት መሆኑን ተረዳ።

ቀንና ሌሊት ባሕሪያቸውን ለመለወጥ እንደማይችሉ ሁልጊዜ በባሕሪያቸው ጸንተው መገኘት እንዳለባቸው ሁሉ ቀኑ ብርሃን ሲሆን ሌሊቱ ጨለማ እንደሚሆን ደግ ነገር ክጉ መሆን ክፉ ነገር ደግ መሆን ከቶ አይችልም።

ደግ ነገር ሁል ጊዜ ደግ መሆን፤ ክፉም ነገር ሁል ጊዜ ክፉ መሆን አለበት።

ዞራስተርም ደግ ነገር ሁል ጊዜ ደግ ክፉም ነገር ሁል ጊዜ ክፉ ከሆነ ጠንቋዮችና ጣዖት የሚያመልኩ ቄሶች ለደግ አማልክቶች መጸለይ ደጋጎች አማልክቶች በጠላቶቻቸው ላይ ክፉ ለማምጣት የሚችሉ ክፉ አማልክቶችም ደግ እንዲሰሩ በጸልዩ ጊዜ፤ ደግ ነገር የሚያደርጉላቸው መሆናቸውን በማመናቸው ተሳስተዋል አለ።

ደግ አማልክቶች ክፉ ነገር ለመሥራት ከቶ አይችሉም። እንደዚሁም ክፉ አማልክቶች ደግ ነገር ለመሥራት የማይችሉ ናቸው።

ከዚህም የተነሣ ዓለም በሁለት የሥልጣን ኅይል የሚገዛ መሆኑን ለዞራስተር ግልጽ ሆኖ ታየው። ይኸውም ሥልጣን አንዱ ደግ፤ አንዱ ክፉ ነው። ዞራስተር የዓለምን ደግ ሥልጣን ስም ሲያወጣለት አሁራ ማዝዳ አለው። የክፉን ሥልጣን ደግሞ አንግራ ማንዩ ብሎ አለው።

ዞራሰተር ምንም እንኳ የጥበብን ቍልፍ ቢያገኝ ክፉና ደግ ለምን እንደ ተፈጠረ ወይም ሰዎች ክፉንና መከራን ለማስወገድ እንዴት መኖር እንደሚገባቸው ገና አልገባውም ነበረ።

ስለዚህ ሐሳቡን በእርጋታ እያጣራ በምርመራ ያገኘውንም ደግ ሁል ጊዜ ደግ ክፉ ሁል ጊዜ ክፉ መሆኑንና ሰዎችም ደግ ለመሆን እንዴት አድርገው መኖር እንደሚያስፈልጋቸው ዘለቆ ለመረዳት እስኪል ድረስ በሳባላን ተራራ ላይ ቄይቶ ነበር።

አሁን ግን ዞራስተር ከተራራው ላይ ወርጄ ሕዝቡን ከጨለማ ወደ ብርሃን ከሥቃይ ወደ ደስታ ከክፉ ወደ ደግ እመራቸዋለሁ አለ።

**፭ኛ በንጉሡ በቪሽታስፓ ቤተ መንግሥት።**

ዞራስተር ከሳላባን ተራራ ሲወርድ ስለ ደግና ስለ ክፉ እውነተኛውን ነገር ለሕዝቡ ሊያውጅ ጓጕቶ ነበረ ነገር ግን የኢራን ሕዝቦች ሊሰሙት አልፈቀዱም።

የኢራን ሕዝቦች በአማልክትና በጣዖት ልማድ ተይዘው ነበረ። ነገር ግን ዞራስተር የሚሰብከው የደግ አምላክንና የክፉ መንፈስ ነገር ሲሆን በዐይን የማይታይ በጀሮ የማይሰማ በእጅ የማይዳሰስ ነው። በዚያን ጊዜ የነበሩ ሕዝቦች በዐይናቸው የማያዩትን ወይም በእጃቸው የማይዳሰሱትን ወይም በጆሩዋቸው የማይሰሙትን ማመን አይችሉም ነበር።

የዞራስተር ቤተ ሰብ እንኳ እሱ በሚያስተምረው ትምህርት ለማመን አልፈቀዱም ነበር።

ዞራስተር በትምህርቱ የሚያምን ሰው ለማግኘት ዐሥር ዓመት ሙሉ በየቦታው ዞረ። በነዚህ ዓእምቶች ትምርህቱን በመቀበል የተከተለው ያጐቱ ልጅ ብቻ ነበረ።

ዞራስተር በዚህን ጊዜ ዕድሜው አርባ ዓመት ሆኖ ሳለ መሐል ራሱ ሸብቶ ነበር።

የዞራስተር ያጐቱ ልጅ ሕዝቡ ትምህርትህን ሊያስተውለው አስቸጋሪ ነው አለው።

ዞራስተር በነገሩ አዝኖ ነገሩ ይገባኛል አለው።

የአጐቱ ልጅ ይልቅስ አስቸጋሪና ጥብቅ የሆነውን አሳብ ለማስተዋል የሚችሉትን የተማሩትን ሰዎች አስቀድመህ ብትማርክ ከዚያ በኋላ ስብከትህን የሚሰማ ብዙ ሕዝብ ታገኛለህ ብሎ መከረው።

ዞራስተርም ይህን ምክር ሰምቶ እውነትህን ነው አለ።

እንግዴህ በአገሪቱ ውስጥ በጣም የተማሩ ያለ ንጉሡና ያለ እቴጌይቱ እንደዚሁም ከንጉሣውያን ቤተ ሰብ በቀር ማን አለ ብሎ ካሰበ በኋላ ዞራስተር ሄዶ ለነሱ አዲሱን ሃይማኖቱን ለማስተማር የተቄረጠ አሳብ አደረገ። ከዚህም በኋላ ንጉሡ ካቪቪሽታስፓ ወደሚገኝበት ባልክ ከተማ ውስጥ ወደ አለው ባክትርያ ወደ ተባለው ስፍራ ተነሥቶ ሄደ።

ዞራስተር ከሩቅ አገር የመጣበት አዋራ ጫማውን እንዳለበሰው ሆኖ ቤተ መንግሥቱ በር ላይ በደረሰው ጊዜ በር ጠባቂውን ሂድና ያንዱ የጠቢቡ ጌታ ነቢይ ዞራስተር እስፒታማ ሊያይህና የደግንና የክፉን መንገድ ልዩነት ሊያስተምርህ መጥቷል ብለህ ለንጉሡ ቪሽታስፓ ንገረው አለው።

በረኛውም ዞራስተር ደፋር የሆነ ባለጌ ለማኝ ስለ መስለው የንግግሩ አኳኋን በጣም አሣቀው።

ዞራስተር ግን በረኛውን ሂድና ያዘዝኩህን ፈጽም አለው።

በረኛውም መሣቁን ትቶ በዞርስተር ትእዛዝ አሰጣጥ የሰማው ድምፅ ኅይል ያለው ሆኖ ሳለ እንደዚሁም የዞራስተር አስተያየት የሚያስፈራ ሆኖ ስለ አገኘው፤ ፍርሃት መጣበት ይሁን እንጂ ከሚጠብቀው በር ላይ ፈቀቅ አላለም ነበር።

ከአንድ ታሪክ እንደ ተገኘው ዞራስተር አንድ የእሳት አሎሎ አውጥቶና እጁን ዘርግቶ በአንዱ በጠቢቡ ጌታ ስም የመጣሁ ለመሆኔ ይህ ምልክት ይሁንልህ አለው።

የበሩ ጠባቂ ይህን ነገር ባየ ጊዜ ንጉሡ እዙፋኑ ላይ እንደ ተቀመጠ በዙሪያው ጠቢባን ሰዎች ቄሶችና ጠንቋዮች አብረው ሆነው ሳለ ሩጦ ዙፋን ቤት ገባ።

ጠባቂው ከንጉሡ ፊት ቀርቦ ግርማዊ ሆይ ግርማዊነትህን ለማየት የሚፈልግ አንድ አስደናቂ መጥቷል እሱም ያንዱ የጠቢቡ ጌታ ነቢይ ነኝ በማለት በጁ የሚነድ የእሳት አሎሎ ይዟል እሳቱም እጁን አያቃጥለውም አለ።

ንጉሡም ይህን እንግዳ ነገር በመስቱ ተደንቆ አስገባው ብሎ አዘዘው።

ዞራስተርም ወደ ዙፋን ቤት ገብቶ በንጉሡ ፊት ቆሞ በብርቱ ቃል ኀያሉ ንጉሥ ሆይ እኔ ዞራስተር እስፒታማ የአንዱ የጠቢቡ ጌታ ነቢይ ነኝ። ልብህን ከንቱና ክፉ ከሆኑ ጣዖቶች ለለያይና እውነተኛና ጠቢብ የዘለላም አምላክ ወደ ሆነው ልመልስህ መጥቻለሁ አለው።

ንጉሡም ይህ የምትለው ነገር እውነት ለመሆኑ ምን ምልክት ለማሳየት ትችላለህ ብሎ ጠየቀው።

ዞራስተርም እኔ የማስተምረው በሐሰት ላይ ተቃዋሚ ሆኜ እውነተኛውን ቃል ነው፤ አንተ ራስህ ወይም ጠቢባኖችህ የፈለጉትን ቢጠይቁኝ መስል ለመስጠትና የናንተ የጣዖት አምልኮት ስሕተትና በሌሊት ጨለማ የተሸፈነ መሆኑን እንደዚሁም ደግሞ የአንዱ የጠቢቡ አምላክ የአሁራ ማዝዳ መንገድ ግን እንደ ቀን ብርሃን የሚያበራ ደገኛ መሆኑን ማስረዳት እችላለሁ አለ።

ከዚህ በኋላ ንጉሡ እናንተ ጠቢባን ሰዎች ቄሶችና ጠንቋዮች ይህን እንግዳ ሰው የፈለጋችሁትን ጥያቄ ጠይቁት እኔ ደግሞ በመካከላችሁ ፈራጅ ሆኜ ማን ትክክለኛና ማን ስሕተተኛ እንደ ሆነ ፈርጄ እነግራችኋለሁ አለ።

ዞራስተር ንጉሡን እኔ የምናገረው ቃል እውነት ሁኖ ያገኘኸው እንደ ሆነ፤ የጨለማ መንገድ የሆነውን ጣዖት ማምለክን እንድታሰወግድና የሚያበራውን የጠቢቡን አምላክ መንገድ ለመከተል ቃል ግባልኝ አለው።

ንጉሡም ቃል ገባሁልህ አለው።

ከዚህ በኋላ ክርክሩ በዞራስተርና የንጉሡ ጠቢባን ቄሶችና ጠንቋዮች በሆኑት መካከል ተጀመረ።

**፮ኛ ሦስት ቀን የፈጀ ክርክር።**

ሊቀ ካህኑ በቍጣ ቃል ይህ አንተ የምታስተምረው አዲሱ ሃይማኖት ምንድር ነው፤ ከጥንት አባቶችህ ሃይማኖት የሚለየው በምን መንገድ ነው ብሎ ጠየቀው።

ዞራስተርም ሲመልስ አዲስ ሃይማኖት ለማስተማር አልመጣሁም፤ የጥንቱን ሃይማኖት ለማሻሻል ነው እንጂ የማስተምረውም የፈጣሪን እውነት ስለ ሆነ ደግ ነገርን ነው። የናንተ የጣዖት አምልኮት እውነት ስለሌበት ራሱ ክፉ ነገር ነው አለው።

ሊቀ ካህኑም አማልክቶችን ፀሓይን እሳትን ተራራዎችንና ከዋክብትን አሰት የሆኑ አማልክቶች ናቸው ማለትህ ነወይ ብሎ ጠየቀው።

ዞራስተርም ለተጠየቀው ጥያቄ መልስ ሲሰጥ፤ ሐሰተኞች አማልክቶች ማለት ሳይህን ከቶውንም አማልክቶች አይደሉም ነው የምለው ሰው ቤት ቢሠራ ቤቱን ሰው ትሉታላችሁን? ይልቁንም ፀሓይ ጨረቃና ተራራዎች አማልክት አይደሉም የፈጣሪ ሥራዎች ናቸው እንጂ አለ።

ፈጣሪ ማነው ብሎ ከጠንቋዮቹ አንዱ ጠየቀው።

ዞራስተር ሲመልስ አሁን ማዝዳ የጥበብ አምላክ ከሁሉ በላይ የሆነ የዓለም ገዥ ነው አለ።

ከጠቢባኖቹ አንዱ ሲጠይቅ ይህ የምትለው ፈጣሪ በዓለም ያለውን ነገር ሁሉ ፈጣሪ ነው ወይም የምትለው አለው።

በዓለም ውስጥ ደግ የሆነውን ነገር ሁሉ ፈጥሯል፤ እግዚአብሔር ራሱ ደግ ነውና ብሎ መለሰለት።

እንግዲያውስ የዓለምን ክፋት ማነው የፈጠረው ብሎ ጠየቀው።

አንግራ ማንዩ የተባለው ክፉ መንፈስ በዓለም ውስጥ ያለውን ክፉ ነገር ሁሉ የፈጠረ እሱ ነው አለ።

ይህን ጊዜ ሊቀ ካህኑ በክርክሩ እንዳሸነፈ ሆኖ ከፍ ባለ ድምፅ እየጮኸ እንዲህ የምትል ከሆነ ከአንድ አምላክ በቀር ሌላም አምላክ አለ ማለትህ ነዋ አለው።

ዞራስተርም አዎን ብሎ በማረጋገጥ ሁለት ፈጣሪዎች አሉ ካለ በኋላ፤ አንዱ ደግ አንዱም ክፉ ብሎ ሲያስረዳ ደጉ ብሎ ሲያስረዳ ደጉ መንፈስ ለክፉ መንፈስ ሲለው መንገድህ መንገዴ አደለም፤ አሳብህ አሳቤ አይደለም ቃልህ ቃሌ አይደለም ምግባርህ ምግባሬ አይደለምና እንለያይ ካለው በኋላ ደጉ መንፈስ በዓለም ያለውን ደግ ነገር ሁሉ ፈጠረ። ክፉም መንፈስ በዓለም ውስጥ የሚገኘውን ክፉውን ነገር ሁሉ ፈጠረ ሲል ዘርዝሮ አስረዳ።

ጠቢቡ ሰው እንግዲያው ለምንድን መልካሙን መንፈስ መከተል ይገባናል የምትለው ክፉ መንፈስ የደጉን መንፈስ ያህል ትልቅ ሲሆን ክፉ መንፈስን የማንከተለው ብሎ ጠየቀው።

ዞራስተር ሲመልስ በመጨረሻ በጎ ፈቃድ በክፉ ላይ ድል ስለሚያገኝ ነው ብሎ ስላለ፤

ጠንቋዩ ይህን በምን ታውቃለህ አለው።

ዞራስተርም ክፉ ወደ ፊት የሚሆነውን አያውቅም ብሎ በለዘብታ መለሰለት።

ጥቂት ቄየት ካለ በኋላ ደግሞ ጠቢቡ አምላክ ያለፈውን ያስታውሳል፤ የወደፊቱንም ያውቃል ክፉ መንፈስ ግን ያለፈውንም የሚመጣውንም አያውቅም። ክፉ የሚኖረው ለጊዜው ያህል ላለ ጥቅም ብቻ ነው፤ ስለዚህ ነው በመጨረሻ የጠቢቡ በጎ ፈቃድ በክፉው ላይ ድል የሚያገኘው ብሎ ገልጾ አስረዳ።

ጠቢቡ ሰው ሲተይቅ ሰውን ማን ፈጠረው አለ።

ዞራስተር ለተጠየቀው ጥያቄ መልስ ሲሰጥ ሰውን የፈጠረው ጠቢቡ አምላክ አሁራ ማዝዳ ነው አለ።

አንተ እንደምትለው ደጉ መንፈስ ሊሠራ የሚችለውና የሚፈጥረውም ደግ ነገር ብቻ ሲሆን ሰው በደግ መንፈስ የተፈጠረ ነው ሲባል የክፉ መንፈስን መንገድ የሚከተለውን በምን ምክንያት ነው ብሎ ጠየቀው።

ዞራስተር የዚህ ምክንያት ሰው የተፈጠረው በክፉና በደግ መካከል ያለውን ልዩነት ዐውቆ የመረጠውን መንገድ እንዲከተል ጠቢቡ አምላክ ነጻ አድርጎ ስለ ፈጠረው ነው። ይሁን እንጂ ሰው የሚያስበው አሳብ ሁሉ የሚናገረው ቃል ሁሉ በሕይወቱ ዘመን ሁሉ በየቀኑ የሚሠራው ሥራ ሁሉ በሕይወት መጽሐፍ ውስጥ ይጻፋል። መልካም የሆነው አሳቡ ንግግሩና ሥራው ጋራ በአንድ ወገን ይመዘገባል። ሰው በሞተ ጊዜ ነፍሱ የሕይወት መጽሐፍ ጠባቂ ወደ ሆነው ትሄዳለች። የሞተው ሰው በሕይወቱ ሳለ ያሰበው ይናገረው ይሠራው የነበረው ደግ ነገር ሁሉ ከክፉ አሳቡ ከክፉ ንግግሩና ከክፉ ሥራው ጋራ ተመዛዝኖ ብልጫ ያገኘ እንደሆን ነፍሱ ወደ ሰማይ ትገባለች። አለበለዚያ ግን ክፋቱ ያመዘነ እንደ ሆነ ነፍሱ ሥቃይ ወደ አለበት ሲኦል ትወርዳለች ብሎ ዘርዝሮ ነገራቸው።

ንጉሡ ይህን ነገር በሰማ ጊዜ ይህ የምትለው ሥቃይ ለዘለዓለም ነውን? አለው።

ዞራስተርም ግርማዊ ሆይ አይደለም ካለ በኋላ የፍርድ ቀን ተቃርቧል በዚያን ዕለት የቀኖች ቀን በሆነው ጠቢቡ አምላክ ክፉውን መንፈስ ድል ያደርጋል ደግ ነገርም በክፉ ላይ ድልን ያገኛል። ከዚህ በኋላ ሙታን ሁሉ ይነሣሉ፤ ደግ ነፍሶችና ክፉዎች ነፍሶች በቀጠለ የብረት ፈሳሽ ውስጥ (በፈላ የሜታል ፈሳሽ) ገብተው እንዲያልፉ ይፈተናሉ። ለደጎቹ በዚህ በሚያቃጥልና በፈላ የሜታል ፈሳሽ ውስጥ ገብቶ ማለፍ፤ በሞቀ ወተት ዋኝቶ እንደሚያልፍ ዐይነት በውስጡ ገብተው ይወጣሉ። ነገር ግን ክፉዎቹ በውስጡ ገብተው ለማለፍ ስለማይችሉ ለዘለዓለም የሚያቃጥላቸው ይሆናሉ። ከዚህ በኋላ ደጉ አምላክ ክፉውን መንፈስና ክፉዎቹን ነፍሳት በሲኦል ያደርጋቸዋል፤ በዚያ የቀኖች ቀን በምትሆነው አንዳች ክፉ የሌለባት ደግና ደስተኛ የሆነች ዓለም ትጀመርና ለዘለዓለም ኑዋሪ ትሆናለች ብሎ ንግግሩን በጨረሰ ጊዜ በዙፋን ቤት የነበሩት ሁሉ እንደዚህ ያለ ነገር ሰምተው የማያውቁ በመሆናቸው ገርሟቸው ሁሉም ጸጥ ብለው ዝም አሉ።

ንጉሡ ግን ሰዎቹን ሲጠይቃቸው ይህን ሰው የምትጠይቁት ሌላ ጥያቄ የለምን? አላቸው።

አንዱ አዋቂ ሰው የጠቢቡን አምላክ፥ መንገድ ለመከተል ምን ማድረግ ይገባል ሲል በችኰላ ዞራስተርን ጠየቀው።

ዞራስተር ሁማታ ሃክሃታ ኽቫርሽታ ማለት ደግ አሳብ ደግ ቃልና ደግ ምግባር እነዚህ ናቸው ወደ ጠቢቡ አምላክ የሚወስዱ መንገዶች አለው።

የትኛው አሳብ የትኛው ቃል የትኛው ምግባር ደግ መሆኑን ሰው እንዴት ማወቅ ይችላል?

ይህን ለመግለጽ ቀላል ነው እውነት ደግ ነው፤ ሐሰት ክፉ ነው ሲል ዞራስተር መልስ ሰጠ።

የጠቢቡ አምላክ መንገድ እውነት ብቻ ነውን?

ዞራስተር ስመልስ እውነት አንደኛ የመጀመሪያ ነው። ነገር ግን ሌሎች ብዙዎች አሉ ይኸውም የጠቢቡ አምላክ ተከታይ የሆነ ሁሉ፤

በአሳቡ በቃል በምግባሩ ንጹሕ መሆን ይገባዋል።

ለጋስ በመሆኑ ችግረኞችን ሁሉ በችግራቸው የሚያስፈልጋቸውን መርዳት አለበት።

መሬትን ማረስ፤ ዛፎችን መትከል ከብቶችን ማርባትና ትርፍና ጥቅም የሚሰጥ ሥራ መሥራት አስፈላጊ ነው።

ጠቃሚ ለሆኑት እንስሶች ሁሉ ደግ መሆን የሚገባ ነው፥ ካለ በኋላ፤ የደግ ሥራ ዋጋው በሚመጣው ዓለም ብቻ ሳይሆን በዚህም በምድር ላይ ነው ብሎ ደግ ሥራን ከነዋጋው ክፉ ሥራን ከነቅጣቱ በሙሉ ዘርዝሮ የሚያስረዳ ሊስት (ዝርዝር) ለጠያቂዎቹ ሰጣቸው።

ሦስት ቀንና ሦስት ሌሊት የንጉሡ ሰዎች ዞራስተርን ሳያሳርፉ ተራ በተራ ለጠየቁት ጥያቄ ሁሉ ዞራስተር ለሁሉም መልስ ሰጥቷቸዋል።

ንጉሡም ተቀምጦ በጥንቃቄ ሁሉንም ነገር ይሰማ ስለ ነበረ፤ ይህ ሰው እንዲህ አድርጎ በጥበብ የመናገር ችሎታ ያለውና እናንተን ሁሉ በክርክር ድል የመታ በእውነቱ የጠቢቡ አምላክ ነቢይ ነው አለ።

**፯ኛ የዞራስተር ድል።**

ንጉሡ ለዞራስተር የገባውን ቃል በመጠበቅ ያንዱን የጠቢቡን አምላክ ትምህርት ተቀበለ። ዞራስተርንም የዚህ የአዲሱ ሃይማኖት እውነተኛ ነቢይ መሆኑን በማወጅ በቤተ መንግሥቱ ውስጥ ሊቀ ካህን አደረገው።

ንጉሡ አዲሱን ሃይማኖት መቀበሉ በኢራን አገር ሁሉ ታወቀ። ብዙም ሕዝብ የዞራስተርን ትምህርት ተቀበል።

የዞራስተር ቤተ ሰብ ትምህርቱን አንቀበልም ብለው የነበሩት አለበት ድረስ መጥተው ክብሩን ዐወቁለት።

ከዚህ የተነሣ ዞራስተር በጣም ደስ ሊለው ቻለ፤ በመጨረሻም ጣዖት በሚያመልኩትና በጠንቋዮቹ ላይ ድል አገኘ። እንደዚሁም ደግሞ ትምህርቱን የሚቀበሉ ደቀ መዛሙርት ለማግኘት ቻለ።

ይሁን እንጂ ደስታው ረጅም ጊዜ ሊቄይ አልቻለም ነበር።

የጠንቋዮቹ ማኅበር ጣዖት የሚያመልኩት ቄሶች ዞራስተርን ለማጥፋት በምሥጢር አድማ ይሠሩ ጀመር።

ይህ ሰው የንጉሡን አማኝነት እጅ ካገባ የማለቂያችን ቀን ደርሷል ማለት ነው አሉ።

ስለዚህ የሚችሉ ቢሆን ዞራስተርን ለመግደል ተመኙ። ነገር ግን ዞራስተርን የገደለ ማን መሆኑ የታወቀ እንደሆን ንጉሡ የሁሉንም ራስ እንደሚቄርጥ ዐወቁ።

አንደኛው ጠንቋይ ለዚህ የሚሆን ብልኀት አለኝ ሲል እያሾከሾከ ተናገረ።

የቀሩትም ምንድር ነው አሉት።

ንጉሡ ጠንቋዮቹና ምትሃት የሚያደርጉትን ሰዎች ይጠላል ብሎ ገና መናገር ሲጀምር ሁሉም አሳቡ ገባቸውና በተገኘው ብልኀት ደስ ስለ አላቸው ቸኩለው መልካም አሉ።

እሱም እንግዲህ ዞሪስተርን አስማተኛ ነው ብለው እንወንጅለ አላቸው።

ይሁን እንጂ፤ አስማተኛ ነው ብለን ለማለት ምን ማስረጃ እናገኛለን አሉት።

የዚህን ማስረጃ ቀላል ነው ዞራስተር ከቤቱ ሲወጣ ጠብቀን የሚከሰስበትን ሁሉ በቤቱ ውስጥ ደብቀን ማስቀመጥ ነው አለ።

የቀሩትም ሁሉ መልካም ነው ብለው በሐሳቡ ተስማሙ።

በማግስቱ ንጉሡ ዘንድ ሄደው ይህ ዞራስተር የተባለ ሰው ራሱን የአንዱ የጠቡቡ አምላክ ነቢይ ነኝ የሚል ምትሃት የሚያደርግና የሚጠነቍል ክፉ ጠንቋይ ነው፤ የሚኖርበትን ቤት ብታስበረብር ይህ አሁን የምንለው ቃል እውነት መሆኑን ለመረዳት ትችላለህ አሉት።

ንጉሡም ያሉትን ነገር ሰምቶ የዞራስተር ቤት እንዲፈተሽ መልክተኞች ላከ። የላኩትም መልክተኞች የድመቶችና የውሾች ራስ የልዩ ልዩ ፍጥረት አጥንት ጥፍርና ጠጕር፤ ሌላም ማንኛውንም ዐይነት ነገር ጠንቋዮች በዚያ ዘመን ለጥንቍላ የሚያደርጉትን ሁሉ በቤቱ ውስጥ አግኝተው ይዘው በመጡ ጊዜ ንጉሡ ዞራስተር ተይዞ ወህኒ ቤት እንዲገባ አዘዘ።

ዞራስተር በወህኒ ቤት ታስሮ ሳለ ንጉሡ የሚወደው ፈረሱ በመታመሙ ከወደቀበት ተነሥቶ በእግሩ መቆም አቃተው።

ጠንቋዮቹ ፈረሱን በጥንቆላቸው ለማዳን በፈረስ ቤቱ ውስጥ ተሰብስበው ነበር።

የቤተ መንግሥቱ ቄሶችም ፈረሱን በጸሎት ለማዳን በፈረስ ቤቱ ውስጥ ተገኝተው ነበር።

የንጉሡ ባለመድኅኔቶች ሁሉ ከፈረስ ቤቱ ውስጥ ገብተው የፈረሱን እግሮች በዘይትና በቅባት ያሹ ጀመር።

ይሁን እንጂ ጥንቈላውም ቅባቱም የቄሶቹም ድግምት ምንም የማይፈይድ ሆነ። የንጉሡ ተወዳጅ ዕነት ደርቀው በመሬት ላይ ያላንዳች ተስፋ ተዘርሮ ወዷል።

ዞራስተር በወህኒ ቤት ሆኖ በፈረሱ ላይ የደረሰውን ነገር በሰማ ጊዜ ፈረሱን እኔ አድነዋለሁ ብሎ መልእክት ወደ ንጉሡ ላከ፤ የላከውም መልእክት በቤተ መንግሥቱ ውስጥ ንቅናቄን ስለ ፈጠረ ከወህኒ ቤት በፍጥነት ተጠርቶ ወደ ንጉሡ ፈረስ ቤት መጣ። በዚያም ሞላው የንጉሣዊ ቤተ ሰብ ጠንቋዮቹ የንጉሡ ሐኪሞች (ባለ መድኅኒቶች) ጣዖት የሚያመልኩት ቄሶች፣ ሁሉ ተሰብስበው ዞራስተር ለማድረግ የሚቸለውን ለማየት ይጠባበቁ ጀመር።

ዞራስተር ንጉሡን ፈረስህን ባድንልህ ትምህርቴን ለመቀበልና እስከ መቼውም ጸንተህ ከትምህርቴ ፈቀቅ ሳትል ለመኖር ቃል ትገባልኛለህን አለው።

ንጉሡም ያልከውን ለመፈጸም ቃል ገባሁልህ ብሎ መለሰ።

ከዚህ በኋላ ዞራስተር እንደ ጭራሮ ከደረቁት አንደኛውን የፈረሱን እግር አሻሽቶ ወዲያው እንዳዳነው ሌላውን እግር ከማሸቱ በፊት እንደ ገና ንጉሡን ፈረስህን ባድንልህ ልጅህ ልዑል ዐልጋ ወራሹ ትምህርቴን እንዲቀበል ታደርግ ዘንድ ቃል ትገባልኛለህን አለው።

ንጉሡ እንዳለው ለመፈጸም ቃል ገብቻለሁ ብሎ መለሰ።

ዞራስተር እንደ ጭራሮ የደረቀውን ሁለተኛ የፈረሱን እግር ባሸ ጊዜ ይህም ደግሞ ወዲያው በፍጥነት ዳነ።

አሁንም እንደ ገና ዞራስተር ፈረስህን ባድንልህ እቴጌይቱ ትምህርቴን እንድትቀበል ቃል ትገባልኛለህን ብሎ ጠየቀው።

ንጉሡም አዎን ሲል መለሰለት።

ዞራስተር ሦስተኛውንም እግር አሻሽቶ አዳነው።

ዞራስተር በዙሪያው ሆነው በመደነቅና በፍርሃት ተመልሶ የሚመለከቱትን ሁሉ አተኵሮ ካየ በኋላ ወደ ንጉሡ ተመልሶ በኔ ላይ አድማ አድርገው በሐሰት ጠንቋይ ነው ብለው የወነጀሉኝን ሰዎች ልትቀጣቸው ቃል ትገባልኛለህን ብሎ ጠየቀው።

ንጉሡም ቃሌን ሰጥቼሃለሁ አለው።

ከዚህ በኋላ ዞራስተር የፈረሱን አራተኛውን እግር ካሸ በኋላ ፈረሱ ሆኖ ዘሎ ተነሥቶ ቆመ።

ንጉሡ ይኸንን ታሪክ በማየቱ ተደንቆና ተደስቶ ዐሥራ ሁለት ሺሕ ላሞች እንዲታረዱ፤ የዐሥራ ሁለቱም ሺሕ ሳሞች ቆዳ ተፍቆ ብራናቸው ከጥሩ ወርቅ በተሠሩ ቀለበቶች እየተያያዙ እንደ መጽሐፍ ሆነው እንዲጠረዙ በነዚህም እንደ መጽሐፍ በተጠረዙት ውስጥ የአንዱ ጠቡብ አምላክ ነቢይ የሆነውን የዞራስተርን ትምህርት ጸሓፊዎች ሁሉ ተሰብስበው በወርቅ ቀለም እንዲጽፉ አዘእ።

የዞራስተርም ትምህርት ዞራስተርኒዝም ተብሎ ይጠራ ጀመር።

ትምህርቱ የተጻፈበት መጽሐፍም አቬስታ ተባለ።

አቬስታ የዞራስተራኒዝም ቅዱስ መጽሐፍ ሆነ።

ዞራስተር እስፒታማም በኢራን አገር በባልክ ከተማ አደባባይ የንጉሡ ካቪ ቪሽታስፓ ሊቀ ካህን ሆኖ ኖረ።

**፰ኛ የተቀደሰ ጦርነት።**

ዞራስተር ፖሩሲስታ የተባለች ልጅ ነበረችው፤ እሷም በመንግሥቱ ውስጥ ጠቢብ ሴት መሆኑዋ ይታወቅ ነበር።

ፖሩሲስታ በባልካ አደባባይ በቤተ መንግሥቱ ውስጥ ሊቀ ካህን ሆኖ የሚኖረውን አባቷን ለማየት ወደ ቤተ መንግሥቱ መጣች፤ በዚህም ጊዜ ከጥበቧ የተነሣ ንጉሣዊ ቤተ ሰብ ሁሉ ያደንቋት ጀመር። የባልክ ጠቅላይ ሚኒስትር ሚስት እንድትሆነው ጠየቃት።

ይህ በባልክ አደባባይ የነበረው ጠቅላይ ሚኒስትር በዚህ ማዕርግ ያለ አንድ እሱ ብቻ ሲሆን፤ ፖርሲስታም እጅግ ብልኅ ሴት በመሆኑዋ ጋብቻውን እንቢ አላለችም ነበር። ዞራስተርም የጠቅላይ ሚኒስትሩን አማችነት በማግኘት በመንግሥቱ አደባባይ በሥራው ሁሉ መሠረታዊ ነገር ሊኖረው የሚችል ሰው እንደሚሆን የታወቀ ሆነ።

ከዕለታት አንድ ቀን ዞራስተር ለንጉሡ ቪሽታስፓ ግርማዊ ሆይ አሁራ ማዝዳ ጠቢቡ አምላክ ደግ የተባለውን ነገር ሁሉ በሞላው ዓለም ውስጥ የፈጠረ መሆኑን ክፉም መንፈስ እንደዚሁ በበኩሉ ክፉ የሆነውን ነገር ሁሉ በዓለም ውስጥ መፍጠሩ እውነት ከሆነ የነዚህ የሁለቱ መንግሥት በኢራን ብቻ ሳይሆን በሞላው ዓለም ነው ለማለት እንችላለን አለው።

ንጉሥ ይህ እውነት ይመስላል ብሎ መለሰልት።

ይህ እውነት ከሆነ የአንዱ የጠቢብ አምላክ ትምህርት ለሁሉ ሰው መሆንና በሁሉም ቦታ መዳረስ አለበት።

ንጉሡም ይህም እውነት መስሎ ይታያል አለ።

የጠቢቡ አምላክ ትምህርት ለሰው ሁሉ የሚሆን ከሆነ እንግዲያውስ ትምህርታችንን በያለበት እንዲዳረስ ለማድረስ ተግባራችን ነው ብሎ ዞራስተር ለንጉሡ ነገረው።

ንጉሡ በሐሳቡ ስለ ተስማማ አቬስታን በሞላው በኢራን አገርና ከኢራን ውጭ በሆኑት በጎረቤት መንግሥቶች ሁሉ ለመንዛት የሚሄዱ ሚሲዮኖች (መልእክተኞች) አዘዘ።

ብዙ ጊዜ ሳይቄይ የአቬስታ ትምህርት በኢራን አገር ሁሉ የታወቀ ሆነ ቀጥሎ ወደ ቲራንም ተላለፈ። ይህ ትምህርት ከቶውንም በግሪክ አገርና በሕድን አገር ሳይቀር ለመታወቅ ቻለ። ይሁን እንጂ የዞራስተርን ትምህርት የተከተሉ ከኢራን ውጭ ቍጥራቸው ብዙ አልነበረም።

ዞራስተር የስድሳ ዓመት ሽማግሌ በነበረ ጊዜ ጎረቤት የሆኑትን የቴራንን ሕዝብ በማስገደድ ዞራስተራኒዝምን እንዲቀበሉ ለማድረግ አሰበ።

ኢራኖች ለቴራን መግንሥት ባለ ዕዳዎች ስለ ነበሩ፤ ዞራስተር ንጉሡ ቪሽታስፓ ቀጥሎ ያለውን መልእክት ለቴራን እንዲልክ ጠየቀው።

አንተ የቴራን ንጉሥና ሕዝብህ የጣዖት ማመልክን ክፉ ሥራ ባትተው በአቬስታ እንደ ተጻፈውና በነቢዩ በዞራስተር እስፒታማ እንደ ተሰበከው የጠቢቡን አምላክ ትምህርት ባትቀበሉ እኛም ያለብንን ዕዳ ፈቃደኞች ሆነን አንከፍልም የሚል ነው።

ይህ መልእክት ለቴራን ንጉሥ በደረሰው ጊዜ በጣም አስቄጣው። ጠቢባኑን አንድነት ሰብስቦ ምን ማድረግ እንደሚሻል ጠየቃቸው። ከጠቢባኑ አንዱ በሃያምኖት ምክንያት አንዳቸውን ለመክፈል እንቢ ለማለት ከቻሉ እንግዲያውስ በዚሁ ሃይማኖት ምክንያት አገራችንን ለመውሰድና ነጻነታችንን ለመግፈፍ ይቻላቸዋል ማለት ነው አለ።

ከዚህ በኋላ ሁሉም ቀጥሎ ያለውን መልስ ለመላክ አንድነት ተስማሙ።

እኔ የቴራን ንጉሥና ሕዝቤ የሚከተለውን ማስጠንቀቂያ እንልክልሃለን።

የዞራስተርን ትምህርት ትተህ ወደ ቀድሞ አባቶችህ ሃይማኖት ካልተመለስክ ሦስት ጨረቃ ከማለፉ በፊት የጦር ሠራዊታችንን አስክትተን ጦራችንን ጭነን እንመጣብሃለን ብሎ ላከበት።

ከዚህ በኋላ በዞራስተር በጠቢቡ አምላክ ነቢይ ሃይማኖት ምክንያት በኢራንና በቴራስ መካከል ጦርነት ተፈጠረ።

ብዙ የሚያስፈራ የጭከና ውጊያ ከተደረገ በኋላ ኢራኖች በቴራን ላይ ትልቅ ድል አገኙ።

የጦርነቱ ምክንያት የሆነው ዞራስተር ለገዛ ሕዝቡ አንድ ትልቅ ጀግና ወጣው ከዚህም በቀር የሚናገራቸው ቃላት ሕግ ናቸው፤ የትምህርቱም የተቀደሰ በመሆኑ ሕዝቡ ያመልክበት ነበረ።

ይህም የሆነው በኢራን አገር ውስጥ ነው።

በቴራን አገር በመጠላቱ ጠላቶቹ ሊበቀሉት የተቄረጠ ሐሳብ አደረጉ ቴራኖች ዐስራ ሰባት ዓመት ሙሉ በዞራስተርና በኢራኖች ላይ አድማ ያደርጉ ነበር። ጦርነት ለማድረግ ጥንካሬ በተሰማቸው ጊዜ በኢራን መንግሥት ላይ አደጋ ጥለው የባልክን ከተማ ከበው ያዙ።

የከተማው ግንብ አጥር በጠላቶች ኅይል ተጥሶ ሲወድቅ ዞራስተር ራሱ በጀመረው በተቀደሰው ጦርነት ሕዝቦቹ ድል እንዲያገኙ በቤተ መቅደሱ ውስጥ ይጸልይ ነበር። ነገር ግን በቤተ መቅደሱ ውስጥ ባለው በተቀደሰው እሳት ፊት ተንበርክኮ ሲጸልይ ሳለ አንዱ የቴራኖች ወታደር ወደ ቤተ መቅደሱ ውስጥ በመጣደፍ ገብቶ አረጋዊውን ነቢይ በያዘው መሣሪያ ጀርባውን ወጋው።

ከዚህ በኋላ የአንዱ የጠቢቡ አምላክ ነቢይ ዞራስተር ሞተ።

**፱ነኛ ሁል ጊዜ የሚነድ እሳት።**

ንጉሡ ቪሽታስፓ የተገደለውን ነቢይ ደም ለመበቀል ብጽአት አድርጎ ስለ ነበረ፤ የጦር ሠራዊቱን ሁሉ በደንብ አዘጋጅቶ ቴራኖች ድል እስቲሆኑ ድረስ በብርቱ ወጋቸው። ንጉሡ ቪሽታስፓ ጠላቶቹ የዞራስተርን ሃይማኖት እስቲቀበሉ ድረስ የሰላም ዕርቅ አላደረገም ነበረ።

ጦርነቱ እንዳለቀ የዞራስተርን ትምህርት ወደያገሩ ሂደው፣ የሚያስተምሩ ሚሲዮኖች በያለበት ላከ።

ከጊዜ በኋላ የዞራስተር ትምህርት ጥቂት በጥቂት እያለ ይለወጥ ጀመር፤ ዞራስተር ጠቢቡ አምላክ በዓለም ላይ በጎ ሥራ ሲሠራ ብቻውን ነውን ብለው ሲጠይቁት ጠቢቡ አምላክ ሰማያዊ ረዳቶች መላእክት የሚባሉ ትእዛዙን የሚፈጽሙ አሉት፤ ከነዚህ ውስጥ በጣም አስፈላጊ የሆኑት ስድስት ናቸው።

መልካም አእምሮ፤

መልካም ትእዛዝ፤

መልካም ጥበብ፤

መልካም ቅድስና፤

መልካም ጤንነትና ደስታ፤

ደግሞም አለመሞት።

እነዚህን የመላእክት ስሞች ስንመለከት ዞራስተር መላእክት የሚላቸው እኛ በሥዕል እንደምናያቸው ዐይነት ክንፍ ያላቸው በጃቸው በገና የያዙና በራሳቸው የአክሊል ብርሃን የደፉ አይደሉም። ዞራስተር መላእክት የሚላቸው ከዚህ በላይ የተመለከቱት የጠቢቡ አምላክ ባሕሪ ናቸው።

የዚህም ምሳሌ አብርሃም ሊንኰልን የትክክለኛ ፍርድ ፍቅር፤ ጥበብ፤ መልካም አእምሮ ያገርና የሕዝብ ፍቅር ነበረው እንደምንለው ዐይነት ነው። ይህንም ስንል እነኢህ ነገሮች በሣጥኑ ውስጥ ነበሩ ወይም በቤቱ የነበሩ አሽከሮቹ ናቸው ማለታችን አይደለም። ስለዚህ እነዚህ ነገሮች በባሕሪው ውስጥ የነበሩ እንደ ባሕሪው ሆነው የሚቄጠሩ ናቸው ማእልት ነው።

ዞራስተርም በዚሁ መንገድ መልካም አእምሮ መልካም ትእዛዝ ጥበብ ቅድስና ጤንነትና ደስታ አለመሞት የጠቢቡ የዓለም አምላክ ባሕሪ ናቸው ብሏል።

ይሁን እንጂ የኢራን አገር ቄሶችና ሕዝቦች አምልኮተ ጣዖትን የሚያምኑ ናቸው። ምንም እንኳ የዞራስተርን ትምህርት የተቀበሉ ቢሆን ከአእምሮዋቸው ውስጥ አምልኮተ ጣዖት አልጠፋም ነበር። ዞራስተር የጠቢቡን አምላክ ባሕሪ ሲነግራቸው ለነሱ ይመስላቸው የነበረው እንደ ነጫጭ ወፎች በብዙ መንጋ ሆነው፥ የሚበሩና የወርቅ መለከት (ቀርን) እየነፉ ዝማሬ የሚዘምሩ መላእትን ነው።

ሕዝቦቹ ብዙ ጊዜ ሳይቄዩ ብዙ ሺሕ ነጫጭ የሆኑ መላእክት አሉ በማለት መጠሪያ ስም አወጡላቸው። እንደዚሁም ሲኦል ውስጥ ያለው ክፉ መንፈስ የሚረዳ ፺፱ ሺሕ ፱፻፺፱ (99999) ጥቋቁሮች ሰይጣኖች ይገኛሉ አሉ።

ይህም ሁኔታቸው ሲታሰብ ዞራስተር ካስተማራቸው ትምህርትና እምነት ውጭ የሆነው ነገር በማናቸው ለቀድሞዎቹ ጣዖቶች አዲስ ስም በማውጣት ሰገዱላቸው።

ዞራስተር እሱ ባለበት ዘመን የዓለም ፍጻሜ ይሆናል ብሎ አምኖ ነበር። ነገር ግን ዞራስተር ከሞተ በኋላ የዞራስተር ቄሶች ለተከታዮቻቸው ጠቡቡ አምላክ ዓለምን የፈጠረው በስድስት ጊዜ ውስጥ ሲሆን እያንዳንዱን የፈጠረ በሁለት በሁለት ወር ስለ ሆነ ዓለም ስለያንዳንዱ ወር አንዳንድ ሺሕ ዓመት መቄየት አለበት ብለው ያስተምሩ ጀመር።

ዞራስተር እንደሚባለው ዓለም በተፈጠረ በዘጠኝ ሺሕ ዓመት መጨረሻ ላይ ተወለደ። ከዞራስተር ሞት በኋላ ሦስት ሺሕ ዓመት ቄይቶ የዞራስተር ልጅ በምድር ላይ ይገልጻል፤ ይህም የዞራስተር ልጅ ሳዮሻንት ማለት መሢሕ የሰውን ልጆች የሚያድን ይሆናል ብለው ያምኑ ነበር።

የዞራስተር ተከታዮች እሱ ያስተማራቸውን ትምህርትና እምነት ይህን በመለሰ ሃይማኖት ለውጠውት ተገኙ።

ይሁን እንጂ የአንዱ የጠቢቡ አምላክ ነቢይ ትምህርት ከውስጡ ዋና ዋናው ሳይጠፋ እስከ ዛሬ ድረስ የሃይማኖታቸው፣ መሠረት ሆኖ ይኖራል።

ዞራስተር አምላክን ማንም ሰው ቢሆን በእጅ ዳበሳ በጅሮ መስማት፤ በማሽተትና በማየት ሊያገኘው የሚችል የለም የማለትን እምነት በዓለም ላይ ካስተማሩት የሃይማኖት መሪዎች ውስጥ የመጀምሪያው ነው። ይህም አምላክ አሁራ ማዝዳ ይባላል፤ ትርጓሜውም አንዱ ጠቢብ አምላክ በዓለም ያለውን ደግ ነገር ሁሉ የፈጠረ እሱንም የምናውቀው በሥራዎቹ ብቻ ብሎ ማመን ነው።

ዞራስተር ደግሞ ሰው ደግ በሠራ ጊዜ በሕይወት መጽሐፍ የሚጻፈው ደግ ሥራው ብቻና ደግ ሠሪውም ዋጋውን ማግኘት ብቻ ሳይሆን ደግ ሠሪ ዓለም ባላት ደግነት ላይ ደግነትን ይጨምርላታል ብሎ አስተምሮዋል።

ስለዚህ ዞራስተር ሲሰብክ የነበረው ሰው ደግ መሥራት ያለበት ዋጋ ለማግኘት ብቻ ሳይህን ደግ በመሥራቱ ዓለም ባላት ደግነት ላይ ደግነትን ስለሚጨምርላትና አሁን ማዝዳ ከክፉ መንፈስ ከአንጋራ ማንዩ ጋራ በሚዋጋው ጦርነት ድል ያደርግ ዘንድ እንደ መርዳት የሚቄጠር ነው።

ክፉ የሚሠሩ የክፉ መንፈስ ማኅበርተኞች ናቸው። ነገር ግን ደግ የሚሠሩ ከክፉ መንፈስ ጋራ የጠቢቡን አምላክ ጦርነት ይዋጋሉ።

ዞራስተር ተከታዮቹን የአምላክን ጦርነት፤

በአሳብ በቃልና በምግባር ንጽሕና፤

በቅድስና፤

በልብ ልግስና፤

ለእንስሳዎች በመራራት፤

ጠቃሚ ሥራ በመሥራት፤

ሕዝብ ትምህርት ለማግኘት ያልቻለ እንደ ሆነ እንዲያገኝ በመርዳት፤

ጠንክሮ መዋጋት አለባቸው፤ ሲል በብርቱ አሳሰባቸው።

ይህንን ትምርት የሚከተሉ ሁሉ የአንዱን የጠቢቡን አምላክ መንገድ ተከታዮች ናቸው ሲባሉ ይቻላል።

**፲ኛ ዛሬ የዞራስተር ሃይማኖት።**

ዞራስተር ከሞተ በኋላ በአለፈው ሦስት መቶ አመት ያህል በሚሆን የመቄዶንያ ንጉሥ ታላቁ እስክንድር የፋርስን አገር ድል አድርጎ ነበር። እንደሚባለው ሁሉ፤ አቬስታን አጥፍቶ በዞራስተር ሃይማኖት ቦታ በዚያን ጊዜ የነበረውን የግሪክ ሃይማኖት አቋቋመ።

ይሁን እንጂ የፋርስ ሕዝብ ሃይማኖታቸውን ለመተው ስላልፈቀዱ ልጆቻቸውን በምሥጢር ያስተምሩ ጀመር።

የፋርስ ሕዝብ ከባዕድ ገዥነት ነጻ በወጡ ጊዜ አምስት መቶ ዓመት ያህል ቄይተው የዞራስተርን ትምህርት እንደ ገና አዲሱ ከኦቬስታ ውስጥ ተርፈው የዳኑትንና ሕዝቡ በቃሉ የሚያውቀውን ሰብስበው መጻሕፍት አደረጉዋቸው።

ከጥንቱ አቬስታ ውስጥ ብዙ ጽሑፍ ጠፍቶ ነበር። ይሁን እንጂ አዲስ የተጠራቀመው አቬስታ በፋርስ አገር ውስጥ እንዲነዛ ተደረገ። አዳዲስ የእሳት ቤተ መቅደሶች ተሠሩ። እንደዚሁም ለዘለዓለም ለሚኖሩ ለአንዱ ለጠቡቡ አምላክ ምሳሌ የሚሆን ዘወትር ሁል ጊዜ በነዚህ ቤተ መቅደሶች ውስጥ እሳት ይነድ ጀመር።

አራት መቶ ዓመት ያህል ቄይቶ ደግሞ ዐረቦች የፋርስን አገር ወግተው ድል አደረጉ። ዐረቦችም አዲስ ሃይማኖት አገሪቷ ውስጥ ይዘው ስለ ገቡ ያመጡትን ሃይማኖት ሕዝቡ እንዲቀበላቸው በሰይፍ ኅይል አስገድዷቸው ሃይማኖታቸውን ለመቀበል እንቢ ያለ ሁሉ ተገደለ።

በኢራን አገር ውስጥ ብዙዎች በገዛ ፈቃዳቸው ሞትን በመምረጥ የሚያምኑትን እንግዳ ሃይማኖት ባለመቀበላቸው በሰይፍ ታረዱ።

ጥቂቶችም ደግሞ ከመሞት ብለው አዲሱን እንግዳ ሃይማኖት ተቀበሉ።

ሌሎች የቀሩት ደግሞ ሃይማኖታቸውን በወደዱት ዐይነት ለማምለክ ወደሚችሉበት አገር ተሰደው ሄዱ።

ዛሬ ከፋርስ አገር ውስጥ የሚገኙት ዞራስትሮች ጥቂቶች ናቸው። አብዛኞቹ ዞራስተሮች አንድ ሺሕ ሦስት መቶ (፩ሺ፫፻) ዓመት ባለፈው ተሰደው በሄዱበት በሕንድ አገር ይገኛሉ።

እነዚህ ዞራስትሮች ምንም እንኳ ፓርሲስ (ፋርሶች) ቢባሉም በዓለም ውስጥ ካለው ሃይማኖት ሁሉ ሃይማኖታቸው እንደሚበልጥ ያምኑና የሚያምኑ በመሆናቸው ሃይማኖታቸውን ለሒንዱዎች አላስተማሩም አያስተምሩምም፤ ይህ ብቻ ሳይሆን ከነሱ በመወለድ አንድ ያልሆነ ዞራስተር እንዳይሆን ይከለክላሉ።

ፓርሲዎች በጣም ደኅና አድርጎ የተማረ ሒንዱ ከከፍተኛ ወገን የሆነ የሒንዱን ሃይማኖት ትቶ ሌላ ሃይማኖት ውስጥ እንደማይገባ ተረድተው ነበር አዲስ ሃይማኖት ውስጥ የሚገቡ ወደ ውጭ የተጣሉት ሲሆኑ እነሱም አዲስ ሃይማኖት ለማግኘት የሚሞክሩት ከነሱ በላይ እንደ ሆኑት ሁሉ ሃይማኖት ሲኖራቸው የዝቅተኛነትን ስሜት የሚያጠፋላቸው ሆኖ ስለ ታያቸው ነው። ፓርሲዎች፤ በጣም ደንቆሮ የሆኑት የሕንድ ሕዝቦች ሃይማኖታቸው ውስጥ እንዲገቡ የፈቀደዱላቸው እንደሆን የዞራስተር፤ ሃይማኖት (ዞራስተራኒዝም) አምልኮተ ጣዖት ውስጥ በቶሎ እንደሚገባ ያውቅ ነበር፤ ስለዚህ ብዙ የማይረቡ ከመሰብሰብ በሃይማኖት ፍሬ ያላቸውን (የሚገኝባቸውን) ጥቂቶቹን ይዞ መቅረት ይሻለን ብለው በአሳባቸው ቄረጠ።

ዛሬ በዓለም ላይ የሚገኙት ዞራስትሮች ፩፻ ሺሕ ያህል ብቻ ናቸው።

ሆኖም ይህ ሃይማኖት በአማኞች ቍጥር በኩል ያነሰ ሲሆን በሌሎቹ ሃይማኖት ላይ ያለው ኃይል (ኢንፉሌንስ) በጣም ትልቅ ነው፤ ይህንንም ወደ ፊት እንረዳለን።

**\*\*\*\*\***

**ሁለተኛ ክፍል።**

**አይሁድነት።**

የብዙ ነቢያቶች ሃይማኖት።

ይሆዋን የምትወዱ ክፉን ነገር ጥሉ።

መዝሙር ፺፯ ቍ ፲።

የተመሠረተው፤ እ. ኤ. አ. ከክርስቶስ ልደት በፊት በ፲፫ኛው ክፍለ ዘመን ነው።

መሥራቹ፤ ሙሴ የእንበረም ልጅ አይሁዶችን ከምስር አገር ከነበሩበት ባርነት ያወጣና በሲና ተራራ ላይ በሕዥቡና በይሆዋ መካከል ቃል ኪድና የመሠረተ (ከአባቶች በተገኘ ታሪክ አብርሃምና ዝርያዎቹ የአይሁድን ሃይማኖት ከሙሴ በፊት የመሠረቱ ናቸው። ይሁን እንጂ ፲ቱ ቃላት የአይሁዶች ሃይማኖት የመሠረቱ ድንጋይ ነው ተብሏል)

ስፍራው፤ ፓለስቲን ወይም ከነዓን (አሁን እስራኤል የተባለ)

የተቀደሱ መጻሕፍቶች፤ ብሉይ ኪዳን፤ አምስቱ የሕግ መጻሕፍቶች የታሪክ መጻሕፍቶች ነቢያቶች ሌላም ልዩ ልዩ ዓይነት ጽሑፎች ያሉበት ነው። በጣም የተቀደሱት አምስቱ የሕግ መጻሕፍቶች ሲሆኑ ጦር ተብለው ይጠራሉ።

የተከታዮቹ ቍጥር፤ ፲፩ ሚሊዮን ፭፻ ሺሕ ናቸው።

የተነዙት፤ አይሁዶች የሚገኙት በዓለም ሁሉ ጥቂት ጥቂት ነው ፪ ሚሊዮን ያህል የሚሆኑት በእስያ አብዛኛዎቹ በከነዓን፤ ሦስት ሚሊዮን ተኩል በአውሮፓ አብዛኛዎቹ በሩሲያና በፖላንድ ስድስት ሚሊዮን ተኩል ያህል የሚሆኑ በሰሜንና በደቡብ አሜሪካ ሲገኙ፤ አብዛኛዎቹ ያሉት በዩናይትድ እስቴትስ ነው።

በዩናይትድ ስቴትስ የሚገኙት አይሁዶች፤ አምስት ሚሊዮን ያህል ይሆናሉ።

ወገኖች፤ አይሁዶች በኦሮቶዶክስ በኮንሰርቫቲቭና በሪፎርም (በመታደስ) የተከፈሉ ናቸው፤ በየአንዳንዱ ካቴጐሪ ልዩ ልዩ ወገኖችና ክፍሎች አሉ።

**አይሁድነት።**

**የብዙ ነቢያቶች ሃይማኖት።**

**፩ኛ ተበተኑ ሕዝቦች።**

ዛሬ በዓለም ላይ ብዙ ሚሊዮን ሕዝቦች አሉ፤ በነዚህም መካከል በያለበት የእስራኤል ልጆች የሆኑ አይሁድ የተባሉ ሕዝቦች ይገኛሉ።

ሩቅ ምሥራቅና ሩቅ ምዕራብ ድረስ ያሉ ሕዝቦች ናቸው። እንደዚሁም ደግሞ የሰሜን ርቀት እሰከሚርቅበት የደቡብም ርቀት እስከሚደርስበት ድረስ ምንም ያህል ሳይቀር ሕዝብ በሚገኝበት አገር ሁሉ የሚገኙ ናቸው።

በኢትዮጵያ ውስጥም መልካቸው እንደ ቀሩት እንደ ኢትዮጵያ ሕዝብ የሆኑ ጥቂቶች አሉ።

በቺና አገር ያሉ አይሁዶች ቆዳቸው እንደ ቺና ሕዝብ ብጫ የሆነ የዓይናቸውም ቅድ ላይና ታች ተዛነፍነት ያለው ነው።

በኢጣሊያ አገር ያሉት አይሁዶች ቆዳቸው ከንጣት መለስ ብሎ ጨለም ያለ ሲሆን የዐይናቸው ብሌን ደግሞ የጠቄረ ነው።

በሰሜን መስኮብ በካናዳ፤ በስዌድንና በኖርዌ ያሉት አይሁዶች ጠጕረ ሉጫ ቆዳቸው ነጭ፤ የዐይናቸው ብሌን አረንጓዴ ግራጫ ነው።

በዴንማርክ በጀርመን በአየርላንድ የሚገኙት ደግሞ ጠጕራቸው ቀይ የዐይናቸው ብሌን ሰማያዊ ነው።

በቀረው በሞቃቱ አገር ያሉት አይሁዶች ቁመታቸው አጫጭር፤ ጠጕራቸው ደግሞ ጥቍር ነው።

በብርድ አገር የሚገኙት ረዣዥሞችና ቆዳቸው ፈገግ ያለ ነው።

በፓለስቲን፤ ረዣዥምና ቀጫጭኖች የጽዮን ሴት ልጆች ይገኛሉ።

በቱኒስና በሞሮኮ ደግሞ ያሉት ሴቶች ወፍራሞች ናቸው።

የኢጣሊያ አይሁድ ኢጣልያንኛ ይናገራሉ። የእንግሊዝ አይሁድ እንግሊዝኛ ይናገራሉ። በመስከረም ያሉት የመስኮብ ቋንቋ በቺና ያሉት የቺና ቋንቋ ለቋንቋ አይተዋወቁም ሆኖም እርስ በርሳቸው እንደሚዛመዱ ያውቃሉ።

እነዚህ ሕዝቦች በሰውነታቸው ሁኔታ አንድ ያልሆኑ በሚናገሩበትን ቋንቋ የተለያዩ ሲሆኑ፤ ያዛመዳቸው ምንድን ነው? እነዚህ ሕዝቦች ምንም እንኳ የተበተኑ ቢሆኑ እነሱን አንድነት የሚያስተሳስራቸው ምንክንያት አለ፤ ከሚያስተሳስራቸው ምክንያት ሁሉ ዋናው ሃይማኖታቸው ነው።

የዞራስተር ተከታዮች በባዕድ አገር በሕንድ መቶ ዓመት ሲኖሩ የዞራስተር ሃይማኖት እንዴት አድርጎ አንድነት እንዳስተሳሰራቸው አይተናል። እንደዚሁም ደግሞ አይሁዶች የተሳሰሩ ናቸው። አይሁዶች ብዙ ዘመናት በዓለም ላይ ተበትነው ሲኖሩ በሃይማኖታቸው ግን አንድነት ተደጋግፈው ለመኖር ችለዋል።

በዚህም በተበተኑ ጥቂቶች ዘሮች አእምሮ ውስጥ እንደዚህ አድርጎ ሥሩን የሰደደ ይህ አስገራሚ ሃይማኖት ምንድነው? እንዴት ተጀመረ? የበቀለውስ የት ነው? የሚያስተምረውስ ምንድነው?

**፪ኛ ከአራት ሺሕ ዓመት በላይ።**

የአሁዶች ሃይማኖት ታሪክ የአይሁዶች መታወቂያ ታሪካቸው ነው፤ የተጀምረውም ከአያሌ ዘመን በፊት ነው።

ዞራስተር ከተወለደበት አገር ሩቅ ባልሆነ በከለዳውያን አገር በዑር ከተማ በአለፈው ከ፬ ሺሕ ዓመት በላይ በሚሆን ስሙ ታራ በተባለው ሰው ተወልዶ ነበረ።

ታራ እንደ ከልዳውያን እንደ ቀሩት ወገኖች ጣዖት ያመልክ ነበር። ባርኔታ ራሳቸው ላይ በሚያደርጉበት አገር ባርኔታ እንደሚያሠራ ሁሉ እንደዚሁም ሰዎች ጣዖት በሚያመልኩበት አገር ጣዖቶች ይሠራሉ። ታራም የናኮር ልጅ ጣዖት ይሠራ ነበረ። ጣዖቶችንም የሚሠራው ከሸክላና ከድንጋይ ሲሆን የሚሠራቸውን ጣዖቶች ለአገሩ ሕዝብ ይሸጥላቸው ነበር።

ታራ፤ አብርሃም ናኮር ሐራን የተባሉ ሦስት ልጆች ነበሩት። አብርሃምና ወንድሞቹ በኤፍራጥስ ሸለቆ ለምለም ሣር ባለበት የከብት እረኞች እንደ ነበሩ ይታመናል። ይሁን እንጂ፤ አንዳንድ ጊዜ ሽማግሌ አባታቸውን ጣዖት በመሥራት ይረዱት ነበር።

ሌሎቹ ሰዎች ለሠሩት ጣዖት አጐንብሶ መስገድ ሌላ ነገር ነው። አንድ ከድንጋይ ወይም ከርጥብ ሸክላ ላይ በመቅረጽ ያንድ ነገር ምስያ አድርጎ ለጣዖት መስገድ ይህም አንድ ሌላ የተለየ ነገር ነው። አብርሃም በከብቶች መስማሪያ መስክ ላይ ከበጎቹ ጋራ ሲውል ማንኛውንም ነገር የሚያስብበት በቂ ጊዜ ሲኖረው ጧት ራሱ በሠራው በቀበሮ ምስል ፊት ማታ እሱ ራሱ በጉልበቱ ተንበርክኮ መስገድ እንግዳ ነገር ሆኖ ታየው። አብርሃምም የገዛ ራሱን ሲጠይቅ በሸክላ ጣዖቶች ውስጥ ምን ኅይል ምን ሥልጣንና ቅድስና ቢኖር ነው? ሲል ተገርመ። ለዚህ ጥያቄም ምንም መልስ ለማግኘት አልቻለም፤ በመልስ ፈንታ ሌሎች ጥያቄዎች በአሳቡ ውስጥ መጡ። እሱ ግን የዚህ ነገር ለማንሣትና አባቱን ወይም የዑርን ቄሶች ለመጠየቅ አልደፈረም ምክንያቱም የጣዖቶችን ቅድስና መጠራጠር በከልዳውያን ዘንድ እንደ ትልቅ ወንጀል የሚቆጠር በመሆኑ ነው።

ከዕለታት አንድ ቀን አብርሃም በአባቱ ጣዖት መሥሪያ ቦታ ብቻውን ሳለ አንዱን ጣዖት አስቀርቶ የቀሩትን ጣዖቶች ሁሉ በመጥረቢያ አስፈራራቸው፤ በኋላም ባንዱ ባልፈረሰው ጣዖት እጅ ላይ መጥረቢያውን አስቀመጠው። ከዚህ በኋላ አብርሃም ተቀምጦ የሚሆነውን ይጠብቅ ጀመር።

ከጥቂት ጊዜ በኋላ ታራ መጣ እሱም ጣዖቶቹ ፈራርሰው ባያቸው ጊዜ በጣም ተቄጥቶ ጮኸ።

አብርሃምን ልጁን በምን ምክንያት ነው ጣዖቶቻችንን ያፈራረስከው ብሎ ጠየቀው።

አብርሃምም ሲመልስ አባቴ ሆይ እኔ አይደለሁም ያ እዚያ ወዲያ ያለው ጣዖት ከነዚህ ሁሉ ጋራ ስለ ተጣላ በንዴት መጥረቢያ አንሥቶ ይኸውና እንደምታየው ሁሉንም አፈራርሶ ፈጃቸው አለው።

ታራ አንድ ገና እየጮኸ ይህ አንተ የምትለው ነገር እውነት አይደለም ራስህ ታውቃለህ እነዚህ ጣዖትች መጣላት ወይም መዋጋት ወይም መንቀሳቀስ እንደማይችሉ፤ ይህን ሥራ የሠራህ አንተ ራስህ ነህ ብሎ ተናገረው።

አባቴ ሆይ አንተ እንደምትለው እውነት ከሆነ እነዚህ ጣዖቶች ምንም ለማድረግ የማይችሉ ሲሆን እንግዲያውስ ለምን ይጠቅማሉ ብሎ አብርሃም አባቱን ጠየቀው።

ታራ ስለ ጣዖቶቹ ከዚህ በፊት ይህን የመስለ ጥያቄ ሰምቶ ስለማያውቅ የሚሰጠውን መልስ ለማግኘት አልቻለም።

ስለዚ ታራ እንዴት እንዴት፤ እነሱ እነሱ እኮ ይሰገድባቸዋል እያለ ብቻ ያጉመተምት ጀመር።

አብርሃምም ስለ ጣዖቶች በልቡ የተረዳውን ለአባቱ ሲናገር ጣዖቶች ዐይን አላቸው አያዩም፤ ጆሮ አላችወ አይሰሙም እጅ አላቸው አያንቀሳቅሱትም፤ ስለዚህ አባቴ ሆይ በእውነቱ ለምንም የማይረቡ በመሆናቸው አፈራሻቸዋለሁና ጣዖቶች ሊመለክባቸው የማይገቡ ናቸው አለ።

ታራ በሕይወቱ ዘመን ሁሉ በጣዖት ያመልክ የነበረው፤ ልጁን ሲጠይቀው ስዎች ለማን ይስገዱ ነው የምትለው ቢለ፤

ፀሓይ ጨረቃንና ከዋክብትን ለፈጠሩ አምላኮች ስገድ። ጊዜንና ዘመናንት ለሚያፈራርቁና በወቅቱ ዝናምን በመስጠት ለሜዳዎች (ለመሬት) ልምላሜን፤ ለበጎች ደግሞ ብዙ ግልገሎችን ለሚሰጡት አምላኮች ስገድ አለው።

እነዚህ ቃላቶች በዚያን ዘመን አምልኮተ ጣዖት ለሚያመልክ ሰው ልጅ ከዕውቀቱና ከዐቅሙ በላይ ናቸው። በዑር ከተማ የታራ የበክር ልጅ ጣዖቶቹን ምን እንዳደረጋቸውና በጣዖቶቹ ምክንያት ለአባቱ እንዴት ያለ የድፍረት ቃል እንደ ተናገረ በተሰማ ጊዜ አብርሃም ከነቤተዘመዶቹ በአገሪቱ ላይ ለመቄየት የሚያሠጋው ነገር ሆነ።

ስለዚህ አብርሃምና ሚስቱ የቀሩትም ዘምዶቹ ወንዶችና ሴቶች አሽከሮቻቸው ሳይቀሩ እንደዚሁም በጎቻቸውንና ላሞቻቸውን ያላቸውን ሁሉ ይዘው ከተወለዱበት አገር ወጥተው በስተ ሰሜን ከነዓን ወደሚባል አገር ተሰደው ሄዱ።

የከዓን ሕዝቦች አብርሃምን ዕብሪ (ዕብራዊ) አሉት ትርጓሜውም (ከመሻገር) ተሻግሮ ኤፍራጥስና ጨግሮስን አቋርጦ ወይም ተሻግሮ የመጣ ሰው ማለት ነው።

ቤተ ሰቦቹም ዕብሪዎች (ዕብራውያን) ተባሉ።

እነዚህ ዕብራውያን ከቀሩት ነገዶች ከከነዓናውያን ከሞዓባውያን ከአማሌቃውያን ከአሞራውያን ከሌሎችም በአገሮቹ ውስጥ በቅርብና በሩቅ ከሚኖሩት ነገዶች ሁሉ የተለዩ ሆኑ። ይሁን እንጂ በአነጋገራቸው ወይም በሁኔታቸው እምብዛም ልዩነት አልነበራቸው። ነገር ግን ከቀሩት ሕዝቦች ልዩነታቸው ሌሎቹ ነገዶች ሁሉ ለጣዖት ሲሰግዱ ዕብራውያን ግን የአብራህምን ትምህርት በመከተል ጣዖቶች ሊመለክባቸው አይገባም በሚሉት እምነታቸው ነው።

፫ኛ የእስራኤል ልጆች መነሣት።

አብርሃም ጣዖት አፍራሹ ይስሐቅ የሚባል ልጅ ነበረው ይስሐቅም ያዕቆብ የተባለ ልጅ ነበረው። ያዕቆብም የይስሐቅ ልጅ እስራኤል ተባለ። ልጆቹም የእስራኤል ልጆች ወይም እስራኤላውያን ተባሉ።

ያዕቆብ እስራኤል የተባለው ዐሥራ ሁለት ወንዶች ልጆች ነበሩት። እነዚህም ዐሥራ ሁለት ልጆች ብዙ ልጆች ነበሩዋችው፤ የነዚህም ልጆች ብዙ ልጆች ነበሩዋቸው።

ከብዙ ዘመን በፊት እስራኤላውያን ኅይል ያላቸው ታላቅ ሕዝቦች ነበሩ። እነሱም የከብት እረኞች በመሆናቸው ለከብቶቻቸው መልካም ግጦሽ ለማግኘት በያለበት ይሄዳሉ። ነገዳቸው በበዛ ቍጥር ሌሎቹን ነገዶች ለመዋጋትና አሸንፈው የሚፈልጉትን የግጦሽ መሬት ለመውሰድ ቀላል ነገር ሆኖላቸው ነበር።

አንድ ዘመን በከነዓን በዙሪያዋ ባሉት አገሮች ራብ በመሆኑ እስራኤሎች በግብፅ አገር ለከብቶቻቸው ግጦሽ ለራሳቸው። ምግብ በብዙ የሚገኝ መሆኑን በሰሙ ጊዜ ወደ ግብፅ ለመሄድ የተቄረጠ አሳብ አደረጉ። ግብፅ አገር በደረሱም ጊዜ በዓባይ ወንዝ አጠገብ በሚገኘው በጌሤም አገር ውስጥ እንዲቀመጡ ተፈቀደላቸው።

ከከነዓንና ከሱር ምድረ በዳ የመጡት ዕብራውያን ብዙ ዘመን በግብፅ አገር በጌሤም ውስጥ በደስታ ሊኖሩ ቻሉ፤ ቍጥራቸውም በየዓመቱ እየብዛ ይሄድ ጀመረ። ይሁን እንጂ ራሳቸውን ከግብፃውያን ከቤተ መቅደሶቻቸውና ከሃይማኖታቸውን ለይተው ተቀመጡ።

ምስሮች እንደምናውቀው ሁሉ በዚያን ዘመን ከነበሩት ከማንኛውም ሕዝብ ይልቅ ብዙ ጣዖት ነበራቸው። ቤተ መቅደሶቻቸው በቤተ መንግሥታቸውና መጠናቸውን ዐይነታቸው ልዩ ልዩ በሆነ ጣዖቶች ተሞልተው ነበረ። የሕዝቡ አምልኮትም በበሬ በውሻ፤ በድመት፤ በጉማሬ በዓሣ በወፍና በጥንዚዛ መስገድ ነበረ። ዕብራውያን በነዚህ ሁሉ ጣዖቶች ባለመስገዳቸው ግብፃውያን ጠሏቸው።

ከመጥላታቸውም በላይ ይፈሩዋቸው ነበር። ዕብራውያን ብዛታቸው ኣይደገ በመሄዱ ጣዖቶቹን አፍርሰው ያጠፋሉ፤ በማለት ግብፃውያን ሥጋት አደረባቸው።

ንጉሡ ቄሶችን አስማተኞችንና ጠቢባኖችን አንድነት ጠርቶ በተሰበሰቡበት ቦታ ዕብራውያን በአገራችን ተቀምጠው ከአሁኑ ብዛታቸው በመብለጥ ቍጥራቸው እየጨመረ ኅይላቸው እየበረታ ከመሄዱ በፊት ምን እናድርግ ብሎ ምክር ጠየቃቸው።

ጠቢባኖች ንጉሥ ሆይ ባሮች ለራሳቸው አያስቡም ጌቶቻቸው የሚያደርጉትን እንጂ፤ ስለዚህ ዕብራውያን ባሮች ብናደርጋቸው፤ ኖሮ እኛ እንደምናስበውና እንደምናአምነው መሆን ግዴታቸው ይሆን ነበረ አሉ።

ንጉሡም ይህን ሰምቶ ምክራቸውን ተቀበለ ጠቢባኖቹም ለንጉሡ የመከሩት ምክር እውነት ሊሆን ቻለ። ዕብራውያን ባርነት ውስጥ በገቡ ጊዜ ጥቂት በጥቂት ሲሉ ግብፃውያን የሚያደርጉትን ነገር በመከተል አሳባቸው በማዘንበሉ ግብፃውያን ለሚሰግዱላችወ አማልክቶችና ጣዖቶች ይሰግዱ ጀመር።

ይህም ሆኖ ከግብፅ ሰዎች ለብቻቸው ተለይተው ይኖሩ ነበር።

ንጉሡም ቄሶቹንና ጠቢባኖቹን እንደ ገና ሰብስቦ ዕብራውያንን ባሮች ብናደርጋቸው አሁንም ለብቻቸው ስለሚኖሩ ምናልባት አድመው ይሸፍቱብናልና አሁን ለዚህ የሚበጅ ነገር ምን እናድርግ ብሎ ጠየቃቸው።

ጠቢባኖቹም ለንጉሡ ሲመልሱለት ሕግ እናውጣ ሕጉም ከዕብራያን የሚወለደው ወንድ ልጅ ሁሉ ከወንዝ ውስጥ እንዲጣል የሚል መሆን አለበት። ይህ የሆነ እንደሆን የዕብራውያን ሴቶች ልጆች ሁሉ ከወገናቸው የሚያገባቸው ሲያጡ ግብፃውያንን በማግባት አንደኛው ይሆናሉ አሉ።

ይህ የታሰበው አሳብ ንጉሡን ደስ ስለ አሰኘው የዕብራውያን ወንድ ልጆች ሁሉ ወዲያውም ተወለዱ ከወንዝ ውስጥ እንዲጣሉ የሚል ሕግ ወጣ።

ከዚህ በኋላ ሳይቄይ አንድ ዕብራዊ ሕፃን ልጅ ስሙ ሙሴ የተባለ ተወለደ፤ እሱም በሕጉ መሠረት ከውሃ ውስጥ መጣልና መስጠም ግዴታው ሆነ። ይሁን እንጂ እናቱ የገዛ ልጅዋን ማስጠም የማይቻላት ሲሆን የወጣውን ሕግ መታዘዝ ግዴታ ሊሆንባት ቻለ።

እሷም ከመጨነቋ የተነሣ ብልኀት አግኝታ ልጅዋን በደንገል ሣጥን ውስጥ አድርጋ ወንዝ ላይ እየተንሳፈፈ እንዲወርድ ከውሃው ላይ አኖረች።

ይህ እንግዲህ የሙሴ የመጀመሪያው ታሪክ ብቻ ነው።

**፬ኛ በትር በዮቶር አትክልት ቦታ።**

የንጉሡ ልጅ በዚያን ቀን ከእኩለ ቀን በኋላ ገላዋን ለመታጠብ ወደ ወንዝ መጥታ ሳለች፤ ሕፃኑን ሙሴን አገኘችው፤ ልዕልቲቱም ሕፃኑን ወደ ቤቷ ወስዳ እንደ ራሷ ልጅ አድርጋ ቄጠረችው።

ነገር ግን ሙሴ አድጎ ለማስተአል በቻለ ጊዜ ዕብራዊ መሆኑን ዐወቀ። ደሱም በጣም ትልቅ ሆኖ ባደገ ጊዜ ወገኖቹ ከባርነት እንደምን አድርጎ ነሳ እንደሚያወጣቸው ያስብ ጀመር።

ከዕለታት አንድ ቀን ሙሴ አንድ የግብፅ ሰው ባሮች እየነዳ ሲሄድ ዕብራውያን የሆኑትን ሁለት ባሮች በጭካኔ ሲገርፋቸው አየ።

ሙሴም ይህ የግብፅ ሰው የሚሠራውን ግፍ በማየቱ ለነዚህ ለወገኖቹ ለዕብራውያን ተቄርቍሮ ግብፃዊውን በንዴት ገደለው።

ሙሴ ይህንን በማድረጉ ምክንያት ወደ ፊት በግብፅ አገር ውስጥ በደኅንነት ለመቀመጥ የማይቻል መሆኑን ስለ ዐወቅ፤ ተደብቆ ለመኖር ወደሚችልበት ወደ ምድያን ምድረ በዳ ተነሥቶ ኮበለለ።

ከዚህ በኋላ ሲያያዝ የመጣ የቀድሞ አፋዊ ታሪክ እንደሚለው ሙሴ በምድያን አገር ሳለ ከዕለታት አንድ ቀን የካህኑ የዮቶር አትክልት ቦታ ወደ ሆነው መጥቶ ሲመለከት፤ በዛፎቹና በቍጥቋጦቹ መካከል አንድ በትር በመሬት ላይ ተተክሎ አገኘ። ይህም በትር ሁኔታው እረኞች እንደሚይዙት በትር ዐይነት ሆኖ እንደማንኛውም በትር ቀጥ ብሎ ረዘም ያለ ድብልብልና ለስላሳ ነበረ።

ሙሴ ዮቶር ይህ በትር በምን ምክንያት ነው ከአትክልት ቦታህ ውስጥ የተተከለው ብሎ ጠየቀው።

ዮቶርም እየመላለሰ ይህ በትር! በትር! ታሪክ ያለው ነው እያለ ያትክልት ቦታውን ዙሪያ እየተመለከተ፤ ዮሴፍ የያዕቆብ ልጅ በምስር አገር ውስጥ በሞተ ጊዜ ያለው ንብረቱ ሁሉ ውደ ንጉሥ ግምጃ ቤት ገቢ ሆኖ ነበረ። ዮሴፍ ሲሞት ጥሎት ከሄደ ንብረት ውስጥ አንደኛው ይህ በትር ነበረ። እኔም በዚያን ጊዜ ንጉሡ በፈርዖን ቤተ መንግሥት ውስጥ ሊቀ ካህን ነበርኩ። በትሩንም አይቼ ስለ ወደድኩትና ስለ ፈለግሁት ልውሰደው ብዬ ንጉሡን ብለምነው ውሰደው ብሎ ስለ ፈቀደልኝ ወሰድኩት እዚህም ምድያን አገር እንደ መጣሁ በትሩን በድንገት ከመሬት ውስጥ ብተክለው በትሩ በዚያኑ ግዚኤ መሬቱ ውስጥ እንደ ተተከለ በጣም ሥር ይዞ ማንም ሰው ሊነቅለው የማይችል ሆነ፤ በትሩን ለመንቀል በምድያን ያሉ ኅይለኞች ሰዎች ሁሉ ሞክረው ስለ አቃታቸው ከዚያን ጊዜ ጀምሮ እነሆ እዚሁ ተተክሎ ቀርቷል።

ሙሴ ይህንን አስደናቂ ነገር በመስማቱ ብቻ ሳይሆን ይገርመኛል ብሎ አንድ ነገር ለማስታወስ እንደ ፈለገ ሰው ዐይኖቹን በማተኰር ተገረመ።

ዮቶር ምንድን ነው ያስገረመህ ብሎ ጠየቀው።

ሙሴ ግን በጣም አተኵሮ የበትሩን አናት ይመለከት ጀመረ።

በብትሩ አናት ላይ ሦስት የዕብራይስጥ ቃሎች ተቀርጸው ነበረ።

ቃሎቹም ጼትጻኽ አዳሽ ቤአሃቭ የተባሉ ናቸው።

ከነዚህ ከሦስቱ ቃሎች በላይ ሊነገር የማይቻል ስም ተጽፏል።

ሙሴ እነዚህን ቃሎች አንብቦ ከተረዳ በኋላ ዮቶር እውነት ይህ በትር ታሪክ ያለው ነው አለው።

ዮቶር በመደነቅ ሌላም ታሪክ አለን ብሎ ጠየቀው።

ሙሴም አዎን ሌላ ታሪክ አለ፤ ታሪኩም በስድስተኛው የፍጥረት ቀን የመጀመሪያው ሳምንት ገና ከማለቁና የመጀመሪያ ሰንበት ከመጀመሩ በፊት እግዚአብሔር ዐሥር አስደናቂ ነገሮች በመፍጠር ሥራውን ፈጸመ፤ ከዐሥሩ አስደናቂ ነገሮች አንደኛው ይህ በትር ነው አለ።

ዮቶር ይህ በትር? እያለ በትሩን በመመልከት ይገረም ጀመር።

ሙሴም አዎን ይህ በትር ካለ በኋላ የመጀመሪያው አዳም ገና በገነት ሳለ ይህ በትር ተሰጠው አዳምም በትሩን ለሄኖክ ሄኖክም ለሴም ሴምም ለአብርሃም አብርሃምም ለይስሐቅ ይስሐቅም ለያዕቆብ ሰጠው።

ያዕቆብ ወደ ግብፅ አገር በሄደ ጊዜ ይህንኑ በትር ይዞ ሄዶ ነበርና ለልጁ ለዮሴፍ ሰጠው።

አሁን ግን እንደምታየው ይኸው እፊትህ ተተክሎ ቆሟል አለው።

ዮቶር ይህን አስገራሚ ታሪክ ሲሰማ ሙሴ በምድያን አገር እንግዳ በመሆኑ ለሱ እንደ መሰለው አገር ላገር በመዞር የሚያስደንቅ ተረት ከሚተርኩት መስፍኖች እንዳንዱ ቄጠረው።

ይሁን እንጂ ዮቶር ቃልህ እውነት መሆኑን በምን አውቃለሁ ብሎ ሙሴን ጠየቀው።

ሙሴም ይህንን ማንም ሰው ከቶውንም በምድያን አገር ውስጥ ያሉት ኅይለኞች ከመሬቱ ውስጥ ለመንቀል አቅቷቸዋል ብለህ የለምን? አለው።

ዮቶር አዎን እርግጥ ነው ብሎ መለሰ።

ሙሴ በዚያን ጊዜ በትሩ ወደ ተተከለበት ስፍራ ቀረብ ብሎ በአሸዋ ውስጥ ተሰክቶ እንደ ቆመ እንደ ማንኛውም ዕንጨት በቀላሉ ያላንዳች ችግር ነቅሎ አወጣው።

ከዚህ በኋላ ዮቶር፤ ወዲያው በአንድ ጊዜ ሙሴ በጣም ታላቅ ሰው መሆኑን ስለ ዐወቀ ልጁን ሲፖራን ሚስት ትሁንህ ብሎ ሰጥው።

ሙሴ ሲፖራን ካገባት በኋላ በአማቱ ቤት ተቀምጦ የዮቶርን ብዙ መንጋ በጎች ይጠብቅ ጀመር።

**፭ኛ ከባርነት ወደ ነጻነት።**

ሙሴ በየሸንተረሩ ለግጦሽ ያሰማራቸውን ከብቶች እየጠበቀ በግብፅ ምድር ያሉትን ወገኖቹ ዘወትር ያስባቸው ነበረ። ሙሴ በዚያ ሰፊ በሆነው ነጻ የግጦሽ ቦታ ሆኖ ወገኖቹ በባርነት በምስር አገር ያለባቸውን ሥቃይ እያሰበ ጥቅል በሆነ ኀዘን ይጨነቅና ይጠበብ ነበረ። የወገኖቹን መከራ እያሰበ በተጨነቀና በተጠበበ ቍጥር አንድ ሕዝብ ሌላውን ሕዝብ ባሪያ አድርጎ መግዛት የማይገባ የግፍ ሥራ መሆኑን አጥልቆ በማስተዋል ይመረር ጀመር።

ሙሴ ከዚህ የተነሣ ወገኖቹ በባርነት ተቀጥቅጠው እየተገዙ እኔ እዚህ ሆኜ ነጻ ነኝ ለማለት አልችልም ብሎ አሰበ።

እኔ ነጻ ስሆን እነሱ ባሮች ናቸው ይህ ምን ማለት ነው? ካለ በኋላ ሚስቱንና ልጆቹን በምድያን አገር ጥሎ ወደ ተወለደበት ወደ ግብፅ አገር ተመልሶ ሄደ።

ሙሴ ግብፅ አገር በደረሰ ጊዜ ከወንድሙ ከሐሮን ጋራ ግብፅ ንጉሥ ፊት ቀርቦ ወገኖቹ ዕብራያን ከባርነት እንዲወጡና እንዲለቀቁ አጥብቆ ንጉሡን ጠየቀው።

ንጉሡም ዕብራውያንን አምላክ ሕዝቤ በምድረ በዳ ያገለግሉኝ ዘንድ ነጻ ልቀቃቸው ብለህ ንገረው ሲል ላከኝ ብሎ መለሰለት።

ፈርዖን ይህን ጊዜ የአምላካችን መጽሐፍ ገልጾ ያነብ ጀመረ እሱም በመጽሐፉ ውስጥ የተጻፉትን የግብጽን የኤዶምን፣ የሞዓብንና የሌሎችንም አማልክት ስም ሁሉ ሳይቀር አነበበ፤ የአማልክቶችን መጽሐፍ ከመጀመሪያ እስከ መጨረሻ ተመልክቶ ሲጨርስ ራሱን እያነቃነቀ የአንተን አምላክ ስም በዚህ በመጽሐፌ ውስጥ ለማግኘት አልቻልኩምና ዕብራውያንን ከአገሬ ወጥተው እንዲሄዱ ነጻ አለቃቸውም ብሎ አስታወቀው።

ሙሴ ወደ ግብፅ አገር ተመልሶ ሲመጣ በዮቶር አትክልት ቦታ ያገኘውን በትር ይዞ መጥቶ ነበረ።

ፈርዖን በባርነት የሚገዙትን ዕብራውያንን ነጻ አለቃቸውም ብሎ ሲል ሐሮን ለወንድሙ በሹክሹክታ ቃል ሙሴ እንግዲህ ምን ማድረግ እንችላለን ብሎ ጠየቀው።

ሙሴም አትፍራ ብሎ መለሰለትና በጁ የያዘውን በትር በማሳየት ይኸውልህ በበትሩ ላይ በተጻፈው በመጀመሪያው ዴትጻኽ በሚለው ቃል የመጀመሪያው ፊደል ደ ነው ቢለው ሐሮን ምን ማለት ነው አለ።

ሙሴም ፊደሉ ደም ለማለት የተጻፈው ነው፤ ይህም ደም ማለት ነው፤ አምላካችን በምስራውያን ላይ የደም መቅሠፍት ያመጣባቸዋል አለው።

ከዚህ በኋላ ወደ ፈርዖን መለስ ብሎ ፈርዖን ሆይ ስማ በዚህ በትር ዐይንህ እያየ በግብፅ ያለውን ውሃ ሁሉ ወደ ደም እለውጠዋለሁ ብሎ ነገረው።

ፈርዖንም ሙሴ የተናገረውን ስላላመነ እስቲ ስታድርግ ልይህ አለው።

ሙሴ ከዚህ በኋላ በአንድ ዐይነት ሁኔታ በትሩን ቢያወዛውዘው በአንድ ጊዜ በምስር አገር ያለው ምንጭ ፏፏቴ ኩሬና ወንዝ ሁሉ ወደ ደም ተለወጠ። ከዚህ በፊት ውሃ የነበረበት ቦታ ሁሉ ደም ሆነ።

ይሁን እንጂ ፈርዖን ዕብራውያንን ለመልቀቅ እንቢ አለ።

ሙሴም ወደ በትሩ ተመለከተና ሁለተኛውን ፊደል ትርጕሙ ጓጉንቸር የሚለውን አንብቦ በአንድ ዐይነት ዘዴ በትሩን አንድ ጊዜ ደግሞ ቢያወዛውዘው የግብፅ አገር በሙሉ ጓጉንቸር ብቻ ሆነ።

ከዚህ በኋላ ሙሴ በትሩን ተመልክቶ አሁንም በአንድ ዐይነት ዘዴ በትሩን ስለ ወዘወዘ፤ በግብፅ አገር ላይ ዕንቍላል የሚያካካል ቅማል የውሻ ዝምብ በረሻ አንበጣና ጨለማ መጣ።

ፈረዖን ይህንንም ሁሉ አይቶ ዕብራውያንን ለመልቀቅ እንቢ ስላለ፤ ሙሴ በትሩን እንደ ገና በራሱ ዘዴ አንሥቶ ካወዛወዘ በኋላ፤ የመጨረሻውን መቅሠፍት በግብፅ ምድር ላይ በማምጣት የበኸር ልጅ እንዲሞት አደረገ።

ፈርዖን ይህን ጊዜ ከመቼውም ይልቅ ፈርቶ ተርበደበደ። ምክንያቱም ራሱ የበኸር ልጅ በመሆኑ መሞቴ ነው ብሎ ተጨንቆ ፈራ። ስለዚህ ዕብራውያን ከግብፅ ምድር እንዲወጡ ፈቀደ።

ይሁን እንጂ ሙሴ ማንኛውንም ዐይነት ብዙ ተአምር ቢሠራም የፈርዖን ልብ ደንድኖ ነበረ።

ነገር ግን በመጨረሻው ተአምርና መቅሠፍት ፈርዖን ንጉሡ ዕብራውያንን ነጻ እንዲለቅ ግዴታ ስለ ሆነበት፤ ዕብራውያን አገሩን ለቀው እንዲወጡ ትእዛዙ ተላለፈ።

ሙሴ ወገኖቹን ከባርነት ነጻ አውጥቶ የመራቸው በጥቂቱ ሦስት ሺሕ ሁለት መቶ ዓመት አልፎታል።

እነሱም ከባርነት ወጥተው የምሥቅን አቅጣጫ በመከተል፥ ተስፋ ወደ ተደረገላቸው አገር ሙሴ እየመራቸው በፈረስ በጋሪ በእግራቸውም ሆነው ሲጓዙ በጥቂቱ የማገመቱ ብዙ ሠራዊት ሆነው ነው።

ስሙ ይሆዋ የተባለ እግዚአብሔር ለዕብራውያን እንደ ሰጠው ተስፋ ሙሴ የምትሄዱበት የተስፋ አገር ማርና ወተት የሚያፈስ ነው ብሎ ለወገኖቹ ነገራቸው።

እስራኤላውያን በስተ ሰሜን ወደ አለው የተስፋ አገር ወደ ሆነው ከመጓዛቸው በፊት ሙሴ በይሆዋና ነጻ በወጡት በእስራኤል ልጆች መካከል ቃል ኪዳን እንዲኖር ለማድረግ በስተ ደቡብ ወደ ሲና ተራራ ወገኖቹን መርቶ ወሰዳቸው።

በግብፅ ብዙ አማልክትና ጣዖቶች ስላሉ አማልክቶቻቸውን ለማየት የሚፈልጉ ሕዝቦች ቅርብ ወደ ሆነው ቤተ መቅደስ የመሄድ ልማድ ነበራቸው። እንዲሁም ነጻ የወጡት እስራኤሎች ወደ ሲና ተራራ በመምጣታቸው አማልክቶቻቸው በበሬ፥ በጥጃ ወይም በጉጉት ምስያ ከተራራው ሥር የሚጠብቋቸውና የሚያገኟቸው መስሏቸው ነበር።

ነገር ግን ተራራውን ብቻ እንጂ፤ እንዳሰቡት ሁሉ ሌላ ነገር ባለማግኘታቸው በጣም ተበሳጭተው ተስፋ ቄረጡ።

ሕዝቡም ተስፋ ከመቍረጣቸው የተነሣ ሙሴን ያላንዳች፥ ጉዳት ወደ ተስፋይቱ አገር ያገባችኋል ብለህ ታወራልን የነበረው አምላክ ወዴት ነው ያለው ብለው ጠየቁት።

ሙሴም እንደ ሌሎቹ አማልክት ያይደለ ይሆዋ ነው፤ የይሆዋን ፊት የሚያዩ ይሞታሉ ብሎ መለሰላቸው።

ከዚህ በኋላ ሙሴ ተራራው ላይ ወጥቶ አርባ ቀን ቄየ። በተራራው ላይ አርባ ቀን ከሆነው በኋላ የይሆዋን ዐሠርቱን ቃላትን (ትእዛዛትን) ይዞ ከተራራው ላይ ወርዶ መጣ።

እነዚህ ቃላት እስራኤልን ሲያዙ፤

ከይሆዋ በቀር ሌላ አምላክ እንዳይኖራቸው፤

ማንኛውንም ዐይነት ጣዖትና ምስል እንዳያመልኩ።

የይሆዋን ስም በከንቱ እንዳያነሡ፤

በስማንት ሰባተኛውን ቀን እንዲያርፉ ቀኑም የተቀደሰ መሆኑን እንዲያሰቡ፤

አባት እናታቸውን እንዲያከብሩ፤

ሰው እንዳይገሉ፤

እንዳያመነዝሩ፤

እንዳይሰርቁ፤

በሐሰት እንዳይምሉ፤ ወይም በሐሰት እንዳይመሰክሩ፤

በሰው እንዳይመቀኙና የሰው እንዳይመኙ ነው።

እነዚህ ቃላት ሁሉም አዲስ አሳብ አያስተምሩም። ግብፃውያንም ደግሞ እነዚህን ነገሮች ያውቃሉ። ከነዚህም ውስጥ አንዳንዶቹን ራሳቸውም ያስተምራሉ።

የሆነ ሆኖ በእስራኤል ሕዝብ ዘንድ መቼውንም ከቶ ተሰምተው የማያውቁ በዚህ ውስጥ ሁለት ቃላቶች (ትእዛዞች) ብቻ ናቸው።

ባሮች ባመት ውስጥ ሁልቀን ይሰራሉ። ሙሴ ግን በይሆዋ ስም ሆኖ ወገኖቹን ሲያዝ፤

ስድስት ቀን ሥራ፤ ተግባርህን ሁሉ አድርግ፤ ሰባተኛው ቀን ግን የዕረፍት ቀን ነው አለ።

ይሁን እንጂ ከትእዛዛቱ ሁሉ በጣም ዋና የሆነው የመጀመሪያው ትእዛዝ ነው።

ይኸውም እኔ እግዚአብሔር አምላክህ ነኝ ከግብፅ ምድር ከባርነት ቤት ያወጣሁህ በፊቴ ሌሎች አማልክት አይህኑልህ የሚለው ነው።

ይህ የመጀመሪያው ትእዛዝ በዓለም ውስጥ ያለው አምላክ ይሆዋ (እግዚአብሔር) ብቻ ነው አይልም። ነገር ግን የሚለው የእስራኤል ልጆች ከይሆዋ በቀር ሌላ አማልክት እንዳይኖራቸው ነው።

አሁን ለምሳሌ አንድ ሰው ያንድ መንግሥት ዜጋ ቢሆን ዜጋ ለሆነለት መንግሥት ብቻ ለታማኝነቱ ማረጋገጫ የሚሆን የመሐላ ሥነ ሥርዐት ይፈጸማል።

በእውነቱ በዓለም ላይ ብዙ አገሮችና መንግሥቶች አሉ። ነገር ግን ይህ የማለው ሰው ታማኝነቱ ለማለለት አገርና ለመንግስት እንጂ ለቀሩት ስላልሆነ፤ ሌሎቹ ጕዳዩ አይደሉም።

ስለዚህ የመጀመሪያው ትእዛዝ የእስራኤልን ልጅጆች ለይሆዋ የመሐላ ቃል ኪዳን እንዲገቡ አድርጓቸዋል። ይኸውም በይሆዋና በእስራኤሎች መካከል የተደረገ ስምምነት (ውል) ነው። ስምምነታቸውም እነሱ ለይሆዋ የተመረጡ ሕዝቦች እንዲሆኑና ይሆዋም በበኩሉ እሱ ብቻውን አምላካቸው እንዲሆን ነው።

አሁን እንግዲህ በስተ ሰሜን ወደ አለችው የተስፋ አገር ለመጓዝ ዝግጁዎች ሆነዋል።

ሙሴ በወርቅና በብር የተለበጠ ታቦት እንዲሠራ አደረገ። ይህንኑም የቃል ኪዳን ታቦት ብሎ ስም አወጣለት። አሁን በዚህ ታቦት ውስጥ የይሆዋ መንፈስ ያድራል ብሎ ለወገኖቹ ነገራቸው።

እስራኤሎች የቃል ኪዳኑን ታቦት ይዘው መንገዳቸውን ወደ ሰሜን አቅንተው የከነዓን ምድር ከዮርዳኖስ ማዶ ሆኖ ወደ ዮርዳኖስ ትይዩ ፊታቸውን መልሰው በመጓዝ ብዙ ዓመት በምድረ በዳ ውስጥ ተንከራተቱ።

**፮ኛ አንድነት የተባበረው የዕብራውያን መንግሥት መነሣት።**

የእስራኤል ነገዶች አምላካቸው ይሆዋ እንደሚዋጋላቸው በማመን በጣም ልበ ሙሉነት አገኙ።

የእስራኤል ነገዶች፤ መዝሙር ከከንፈራቸው ሃይማኖት ከልባቸው ሳይለይ ሞዓባውያንን አሞራውያንን የባሳንን መንግሥት ድል አደረጉ።

የድል ታሪካቸው ዝና እንደ ታላቅ ሠራዊት ሆኖ፥ በፊታቸው ቀድሞ ስለሚሄድ ጠላቶቻቸው በሰይፍ ሳይሞከሩ አስቀድመው ድል ይሆኑ ነበር።

እስራኤላውያን ምንም ከማይገኝበት ከተራቆተው ምድረ በዳ (በረሃ) ወጥተው ፓለስቲን ወደ ተባለው ለምለም ወደ ሆነው የከነዓን ምድር ሲመጡ አገሩን ድል አድርገው የገቡት በዚህ አኳኋን ነው።

ይሁን እንጂ የእስራኤል ልጆች በአገሩ ላይ ተቀምጠው መሬቱን እያረሱ የወይራ ዘይት ዛፍና ወይን እየተከሉ ሲኖሩ ሳለ መለወጥ መጣባቸው።

የዚህም ምክንያት በምድረ በዳ እንደ ዘላን ሆኖ የሚኖር ሕዝብ መንገዱና አሳቡ ከገበሬ ሕዝብ መንገድና አሳብ ጋራ ፈጽሞ የተለያየ ነው።

ገበሬ የመዝራትንና የጭዶ የመሰብሰብን ጥቅምና ደስታ ያውቃል። ዝናብ ከልክ ያለፈ የዘነበ ጊዜ የሚደርስበትን ኀዘን ያውቃል። ከዚህም በቀር ደግሞ ሰማይ በጠራ ጊዜ ደመና በሰማይ ላይ ለማየት እየጸለየ የሚጨነቀውን ጭንቀት የሚያውቅ ነው።

ገበሬ መከር በሚሰበስብበት ጊዜ ፈንጥዞ የደስታ ዘፈን ይዘፍናል።

ቸነፈርና ዋግ ሰብሉን ባጠፋበት ጊዜ ደግሞ በኀዘን ተጭብጦ ይኮራመታል።

ዘላን ሆነው ይኖሩ በነበሩት በእስራኤሎች ላይ ከዱሮ ኑሮአቸው የተለወጠ የገበሬ ሕይወት አገኛቸው። በምድረ በዳ ሳሉ ይዘምሩና ይጸልዩ በነበረው ላይ ብዙ የግብርና መዝሙርና ጸሎት ተጨመረ። ቀድሞ በነበራቸው የሃይማኖት በዓሎች ላይ በግብርና ሕይወት ውስጥ የሚከበሩ ዋና ዋናዎች በዓሎችን ጨምረው ያከብሩ ጀመር።

ከዚህ በቀር ገበሬዎች ከዘላን ሕዝብ የሚለዩበት ሌላም ነገር አለ።

ለላን ሕዝቦች ጎረቤት የላቸውም። ነገር ግን ገበሬዎች ጎረቤቶች ስላላቸው የጎረቤቶቻቸውን መንገድና ባህል መማር ግድ ይሆንባቸዋል።

ጎረቤት ወዳጆች ይሆናሉ እንደዚሁም ጠል፤አቶች ለመሆን ይችላሉ። ወዳጆች ከሆኑ ወዳጅነታቸው ተከብሮ ሊጠበቅ ያስፈልጋል። ጠላቶች ከሆኑ ደግሞ ተጠራጥሮ መጠባበቅ ይገባል።

የእስራኤል ልጆች ከዘላንነት ወደ ገበሬነት ስለ ተለወጡ አኗኗራቸውም የተለወጠ ሆነ። አምላካቸው ይሆዋም እንደዚሁ ሁኔታውን መለወጥ የሚያሻው ሆኖ ተገኘ።

ይሆዋ በምድረ በዳ የዘላኖች ዘላን አምላክ በመሆን ጦርነቱን ሲዋጋላቸውና ጠላቶቻቸውን ድል ሲመታላቸው ነበር።

ነገር ግን እነዚህ ተከታዮቹ በከነዓን ምድር ሳሉ ወዳጅ ካልሆኑት ጎረቤቶቻቸው በሰላም መንገድ እንዲጠብቃቸውና ዝናቡን ነፋሱንና የፀሓዩን ብርሃን በየወቅቱ እንዲሰጣቸው ተስፋ ያደርጉት ነበር።

ይሆዋ በአንዲት ጽላት ውጽጥ በማደር ከዘላን ሕዝቡ ጋራ ዘላን አምላክ ሆኖ ላለመኖር የባላገር ሕዝቡ አምላክ ሆነ።

ይሆዋ የፓለስቲን አገር አምላክ በመሆኑ ታወቀ።

እስራኤሎች በመጀመሪያ በፓለስቲን አገር በመሳፍንት ይገዙ ነበረ። እነዚህም መሳፍንት የጦር አበጋዞቻቸው ነበሩ።

ይሁን እንጂ፤ ከመሳፍንት አገዛዝ በኋላ ሦስት መቶ ዓመት ቆይቶ ዐሥራ ሁለቱ የእስራኤል ነገድ አንድ መንግሥት ሆኖ ተመሠረተ።

ሳኦል የሚባል ገበሬ የመጀመሪያ ንጉሣቸው ሆኖ ተመረጠ።

አንድነት የተባበረው የእስራኤል መንግሥት ብዙ ዘመን አልቆየም ነበረ።

የነበሩትም ንጉሦች ሦስት ናቸው።

ስማቸውም ሳኦል ዳዊትና ሰሎሞን ይባላሉ።

ሆኖም በነዚህ በሦስቱ ንጉሦች አገዛዝ ጊዜ የእስራኤል፥ መንግሥት ከፍተኛውን ቦታ ይዞ ነበር።

የእግዚአብሔር ቤተ መቅደስ የሚባል መቅደስ በኢየሩሳሌም ከተማ የተሠራውን በሶስተኛስ ንጉሥ በሰሎሞን ጊዜ ነው። በዚህም ቤተ መቅደስ ውስጥ ቅዱስ ቅዱሳት የሚባል ስፍራ ነበረ። በቅዱስ ቅዱሳቱም ውስጥ ይሆዋ የፓለስቲን አገር አምላክ አንድነት የተባበረው የዕብራውያን መንግሥት ጠአብቂ ያድርበትና ይኖርበት ነበር።

**፯ኛ አንድነት የተባበረው የዕብራውያን መንግሥት መውደቅ።**

ንጉሥ ሳኦል መንግሥቱን መሠረተ።

ንጉሥ ዳዊት አጠንክሮ ወሰኑን አሰፋ።

ንጉሥ ሰሎሞን አበለጸገው።

ሰሎሞን ከሞተ በኋላ አንድነት የተባበረው የዕብራውያን መንግሥት ሕዝብ እርስ በርሱ ስምምነት አጣ።

በሰሜን ክፍሎች የሚኖሩት ሕዝቦች፣ ዳዊትና ሰሎሞን እንደዚሁም ሚኒስትሮቻችወ በደቡብ ፓለስቲን የሚኖሩት በሰሜን የምንኖረውን እንደ ራሳቸው ሕዝብ አድርገው አላስተዳደሩንም ሲሉ ቅያሜ ገባቸው።

ከዚህ የተነሣ ለራሳቸው ተለይተው ለብቻቸው መንግሥት ለማቋቋም የተቆረጠ አሳብ አደረጉ።

ስለዚህ በዚህ ምክንያት በፓለስቲን አገር ውስጥ ሁለት መንግሥት እንዲኖር ግዴታ ሆነ።

ይኸውም በእስራኤል መንግሥት በሰሜን የይሁዳ፣ መንግሥት ደግሞ በደቡብ ልኖር ቻለ።

የዚች የትንሽ አገር በሁለት መንግሥት መከፈል አገሪቱን በጠላት ዘንድ የሚያደክማት ሆነ።

ሰልሞን ከሞተ በኋላ ሁለት መቶ ዓመት ያህል ብቻ ቆይቶ አሦራውያን የእስራኤልን መንግሥት ድል አድርገው ሕዝቦቹንም ማርከው ወሰዷቸው።

ስለ እስራኤል መንግሥት ሕዝብ ድል መሆን ብዙ መጻሕፍቶች ተጽፈው ነበረ። ብዙ ሲያያዙ የመጡ ታሪኮችም የዚሁኑ ነገር ይተርካሉ። ይኸውም ምክንያት በማንኛውም ቦታ ለታሪካቸው የሚሆን ምልክት የተውት ባለ መኖሩ ነው። እነሱም ሁል ጊዜ የሚነሡት የጠፉት ዐሥሩ የእስራኤል ነገድ በመባል ነው።

በደቡብ ያለው የይሁዳ መንግሥት ጠላቶቹን ለመዋጋት ደኅና ሆኖ የተዘጋጀ በመሆኑ በሰሜን ካለው ከእስራኤል መንግሥት ይበልጥ አንድ መቶ ስድሳ ዓመት ያህል ቄየ።

ከዚህ በኋላ የባቢሎን ሕዝብ መጥተውባቸው ከተሞቻቸውን አጥፍተው በኢየሩሳሌም ያለውን ቤተ መቅደስ አቃጥለውባቸው ከሕዝቦቹ ውስጥ በሺ የሚቄጠሩትን የአይሁዳን ሰዎች ምርኮኞች አድርግወ ወደ ባቢሎን አገር ወሰዱዋቸው።

እስራኤሎች በግብፅ አገር ከነበሩበት የባርነት ቀንበር ነጻ ወጥተው ተስፋ ወደ ተደረገላቸው አገር በሰልፍ ሆነው ብርሃን በሆነ አለኝታና ደስታ በተመላ ዝማሬ ገብተው ነበር።

ይሁን እንጂ ሰባት መቶ ዓመት ያህል ከቄየ በኋላ ከተስፋ አገራቸው እንደ ገና ባሪያ ለመሆን ተነድተው ሲወጡ የልባቸው ተስፋ ደርቆ ሙቶ ከንፈራቸውም ከድንጋጤና ከኀዘን የተነሣ የማይላወስ ሆነ።

የእስራኤል መንግሥት ከወደ ኋላው ምንም የፈለግ ምልክት ሳይተው በውቅያኖስ ውስጥ እንደ ሰመጠ መርከብ ሆኖ ቀረ።

ባቢሎናውያን የይሁዳን መንግሥት በማጥፋታቸው ለእስራኤል ልጆች ታሪክ የመጨረሻ ምዕራፍ ሊሆን በቻለ ነበር።

ይሁን እንጂ በጠላቶቻቸው ተማርከው ሲሄዱ በእምነታቸው ላይ አንድ እንግዳ ነገር ሊፈጸም ቻለ።

በአገራቸውም ውስጥ በነበሩበት ጊዜያት ይሆዋን የአገራቸው የፓለስቲን አምላክ ነው ብለው ያስቡ ነበር።

አሁን ግን በሌላ በባዕድ ሕዝብ መካከል ተበትነው የተቀደሰችውም ከተማቸው ጠፍታ የእግዚአብሔርም ቤተ መቅደስ አመድ ሲሆን አምላካቸው ይሆዋ ወዴት ኖሩዋል?

የሆነ ሆኖ የእስራኤል ልጆች የደረሰባቸው መከራና ኀዘን በኅጢአታቸው ምክንያት መሆኑንና ይሆዋም በመጨረሻ የቀጣቸው አስቀድሞ ከአስጠነቀቃቸው በኋላ እንደ ሆነ አመኑ።

ይሁን እንጂ አሁንም የተመረጡ ሕዝቦቹ ሲሆኑ እንደዚሁም ጸንቶ የሚኖር አምላካቸው እሱ ብቻ ነበር።

በእውነቱ ያለ ጥርጥር ይሆዋ ምርኮችኞች በነበሩም ጊዜ ሳይለያቸው ከነሱው ጋራ ነበር።

አሁን እንግዲህ ይሆዋ ፓለስቲን አገር ውስጥ ከቀሩት ሕዝቦቹ ጋራ የነበረ ሲሆን እንደዚሁም ደግሞ ወደ ሰሜን ወደ ደቡብ ወደ ምሥራቅና ወደ ምዕራብ ምርኮኞች ሆነው ከተበታተኑት ሕዝቦች ጋራ የተገኘ በመሆኑ ይሆዋ በሁሉም ቦታ መኖሩ ተረጋግጦ ሊታወቅ ቻለ።

እግዚአብሔር በሁሉ ቦታ የሚገኝ መሆኑ ለእስራኤል ልጆች በመታወቁ ምክንያት ትልቅ የሆነ መገለጽ ስለ ሆነ በኋላም አሮጌ ሃይማኖታቸውን በጭራች ለመለወጥ የሚረዳ እንገር ሆነው።

**፰ኛ የተሰበሰበ መከር።**

ባቢሎን የፓለስቲንን አገርና የይሁዳን መንግሥት ድል በማድረጓ ተደሰተች። ይሁን እንጂ በዚያን ዘመን በሰሜን ምዕራብ እስያ ጥንቸሏን ተረግጦ የያዘው ጆቢራ አሞራ፥ ሁለቱን ባንድነት ሰፍቶ ለመያዝ ከሚችለው ከንስር ጥፍር አስቦ መጠንቀቅ አለበት።

ድል አድራጊዎቹ ባቢሎናውያን የይሁዳን መንግሥት አጥፍተው አምሳ ዓመት ያህል ከቄዩ በኋላ በፋርስ፣ መንግሥት ኅይል ሥር ወደቁ።

የፋርስ መንግሥትም እይሁዳን መንግሥት አይሁድ ይሉት ነበረ፤ ከዚህም ይሁዳ የተባለው ቃል ተገኘ። ሃይማኖታቸውንም አይሁድነት አሉት።

ፋርሶች ከአይሁዶች ጋራ ወዳጅ ስለ ነበሩ ንጉሣቸው ቂሮስ የአይሁዶች ወደ አገራቸው ተመልሰው መንግሥታቸውን እንደገና እንዲያቋቁሙ ፈቀደላቸው። የፋርስ ሕዝቦች ወዳጆቻቸው በመሆናቸው ምክንያት አይሁዶች የፋርስን ሃይማኖት በማጥናት በብዙ ነገር ከነሱ ለመማር ቻሉ።

ፋርሶች በዚያን ጊዜ የነቢዩን የዞራስተርን ትምህርት ተከታዮች በመሆናቸው እነሱም ራሳቸው ዞራስተሮች ነበሩ።

አይሁዶች የፋርስ ሕዝቦች ይህ ዓለም በሁለት የሥልጣን ኅይል የሚገዛ መሆኑ እንደሚያምኑ ከዞራስተር ሃይማኖት ላይ ለማጥናት ቻሉ፤ ይኸውም ደጉ ጠቡብ አምላክና ክፉ መንፈስ ነው።

አይሁዶች አንዱ ፈጣሪ ሁለት ላይ በመክፈሉ ሊገባቸው አልቻለም። እነሱ የሚያምኑት አንድ አምላክ ብርሃንና ጨለማን ደስታን ኀዘንን፣ ክፉንና ደግን ፈጠረ ብለው ነው።

አይሁዶች ይሆዋ በሁሉ ቦታ ነው ብለው አስቀድመው አምነው ጨርሰዋል። አሁንም ደግሞ ዓለምንና በዓለምም ያሉትን ሁሉ የፈጠረ አምላክ ሌላ ሳይሆን የነሱ አምላክ ይሆዋ መሆኑን የመጨረሻ ነገር አድርገው ይናገራሉ።

ይሆዋ የብዙ ነገዶች አምላክ የፓለስቲንን አገር የዳዊትን ቤተ መንግሥት ጠአብቂ።

ይሆዋ የዓለም ፈጣሪ አንድ ብቻውንና በዓለምም ውስጥ ያሉትን ሁሉ ገዢና ጌታ የሆነ ነው።

አይሁዶች የዞራስተርን ሃይማኖት በማጥናት ተረድተው የደረሱበት የመጨረሻ ዋና ነገር በዓለም ውስጥ ያለው አንድ አምላክ ብቻ ነው ማለትን ብቻ ሳይሆን ሌላም አስፈላጊ የሆኑትን የቀድሞ ጥንት ሃይማኖታቸውን ሊለውጡ የቻሉትን ትምህርት ቤቶች ተማሩ።

ከነዚህ ውስጥ ከሞት በኋላ ሕይወት አለ ብሎ ማመን ነው። አሁዶች ለመጀመሪያ ጊዜ ከዞራስትራኒዝም የሰማይንና የሲኦልን ነገር ተምረው ይህንን እምነት ከሃይማኖታቸው ጋራ ቀላቅለው ያዙ።

አይሁዶች ከዞራስትራኒዝም በተውሶ ያገኙትና ተቀብለው እመለወጥ ያደረሳቸው በጣም ከፍ ያለ እምነት የመሲሕ መምጣት ነው።

የአይሁድ መንግሥት ኅይል ተዳክሞ ጠላቶቻቸው ድል በማድረግ በጨቆኑዋቸው ዘመን በዳዊትና በሰለሞን ጊዜ እንደ ነበረው አንድነት የተባበረውን የዕብራውያንን መንግሥት እንደ ጥንቱ መልሶ፥ የሚያቋቁም ከዳዊት ዘር የሆነ የአገሪቱ ጀግና ለፓለስቲን መድኅን የሚሆን ይመጣል ብለው ተስፋ አደረጉ።

አይሁዶች ከፋርስ ሕዝብ በተማሩት መሠረት ሳዮሽንት ማለት መድኅን ይመጣል ብለው ጠበቁ። ይሁን እንጂ የዞሪስተሮች መድኅን የአገሪቱ ጀግና በመሆን ለፋርስ ሕዝብ ብቻ ክብርና ኀይል የሚያመጣ አልነበረም። ነገር ግን የነሱ ሳዮሽንት የሰውን ልጅ ሁሉ ከክፉ መንፈስ ኀይል የሚያድን ነበረ።

አይሁዶቹም ደግሞ መድኀናቸውን የነሱን መሲሕ ያስቡት የነበረ የአገሪቱ ጀግና ከመሆኑም በላይ የአይሁድን መንግሥት ወደ ቀድሞው ክብር መልሶ ያድሳል እስከ ማለት ድረስ ነበር።

አይሁዶች ምንም እንኳ እስከ ዛሬ ድረስ እውነተኛው መሢሕ ከዳዊት ዘር በመሆን የተበተኑትን አይሁዶች እንደ ገና የተስፋቸው አገር በሆነችው ውስጥ አንድነት እንደሚሰበስብ የሚያምኑም ቢሆን እንደዚሁም ደግሞ መሢሐቸው ደስታንና ሰላምን በዓለም ሁሉ ያመጣል ብለው ማመን ጀምረው ነበረ።

በዚያን ጊዜ በሰላምና በደስታ የሚኖሩት የዓለም ሕዝቦች ብቻ ሳይሆኑ ከቶውንም በዱርና በጫካ ያሉት አራዊቶች ሰላም ያደርጋሉ፤ ተኵላና በግ ነብርና ሕፃን ልጅ አንበሳና ጥጃ ሁሉም ወዳጅ ጎረቤቶች ይሆናሉ።

የአሁዶች በንጉስ ቂሮስ ርዳታ ወደ ፓለስቲን በተመለሱ ጊዜ፤ በኢየሩሳሌም የተቀደሰ ቤተ መቅደሳቸውን እንደ ገና ሠሩ ሃይማኖታቸውም በጣም የተለወጠ ሆነ።

ዕዝራ የተባለ የተማረ ሰው የአሁዶችን ታሪክ ትእዛዞችንና ሕጎችን መጻሕፍት አድርጎ ሰበሰበ።

እነዚህም የተሰበሰቡት መጽሐፍ ቅዱስ ተብለው የአይሁድ የተቀደሱ መጻሕፍት ለመሆን ቻሉ።

አይሁዶች እንደ ገና ተቋቁሞ በታደሰው አገራቸው ውስት ያገኙት ደስታ ብቻ ጊዜ አልቄየም።

የፋርሶች ኅይል ከነሱ ይበልጥ ብርቱ ከሆኑት ከጠላቶቻቸው ሥር በወደቁ ጊዜ አይሁዶች እንደ ገና በጭቆና ይሠቀዩ ጀመር።

እነሱ ራሳቸው ቍጥራቸው ያነሰ ደካሞችና መከላከያ የሌላቸው አነስተኛ ሕዝብ ስለ ሆኑ በስተ ምሥራቅ በኩል ከመጣባቸው ብርቱ ኅይል ተከላክለው ለመዳን የማይችሉ ሆኑ።

በመጀመሪያ ግሪኮች ድል አደረጉዋቸው።

ከዚህ በኋላ ሮማውያን በብረት ክንዳቸው ሊገዙዋቸው መጡባቸው።

አይሁዶች ጭቆና በበዛባቸው ቍጥር መሢሕ በቶሎ መጥቶ ከሥቃያቸው እንደሚድናቸው ተስፋ ነበራቸው።

እነሱም ከብዙ ጠላቶቻቸው ጋራ ይታገሉ የነበረው ትግል ሁለት መቶ ዓመት ያህል ቄየ። በመጨረሻውም እንደ ገና ኢየሩሳሌም ጠፋ፤ ሁለተኛ የተፈጠረውም የእግዚአብሔር ቤተ መቅደስ ተቃጠለ። አይሁዶችም በብዙ አገር ላይ ተበተኑ።

አይሁዶች በገዛ አገራቸው ውስጥ የነበሩበት የመጨረሻው ቀን ከክርስቶስ ልደት በኋላ በሰባ ዓመት ላይ ነው፤ ይህም ፩ሺ፱፻ ዓመት ያህል ሆኖታል።

በዚህ ፩ሺ፱፻ ዓመት ውስጥ አይሁዶች የአይሁድ ሃይማኖትን ለውጠዋል፤ ነገር ግን ዋኖቹ እምነቶች እንዳሉ ናቸው።

የአይሁድ ሃይማኖት በዓለም ላይ ካሉት ሃይማኖቶች የሚለይበት ብዙ መንገድ አለ።

አምላክ አንድ እግዚአብሔር ብቻ መሆኑን ለማስተማር አይሁድነት በታሪክ ውስጥ የመጀመሪያው ሃይማኖት ነው።

አይሁድነት ከዚህም በቀር ደግሞ መልካም ሕይወት የሚኖረው አንድነት በማግኘት መሆኑን ያስተምራል።

ሰው ሁል ጊዜ ባልንጀራውን ማሰብ አለበት። የሚያደርገውም ማንኛውም ነገር ሌላውን ሰው መጥቀሙን ወይም መጉዳቱን ማሰብ ይገባዋል።

ከቶውንም አይሁዳዊው ለመጸለይ በፈለገ ጊዜ በሃይማኖት የሚመስሉትን ቍጥራቸው ከዘጠኝ ያላነሰ አብረውት የሚጸልዩ ያስፈልጉታል።

ከሌላው ሃይማኖት ሌላ ደግሞ የአሁድ ልዩነት የእምነታቸው ዋና ትምህርት በአንድ መሪ የተመሠረተ አይደለም ይህ ሃይማኖት የሰው መሥራችነት የለውም።

ቡዳ ከሞተ በኋላ ምንም እንኳ ሃይማኖቱ በብዙ አኳኋን የተለወጠ ቢሆንም ቡዲዝም እንዳየነው ቡዳ የመሠረተው ሃይማኖት ነው።

ጄኔዝም ማሓቪራ የመሠረተው ነው።

ግጥም ገጣሚው ካቢር የካቢርን ፓንሲስ መሠረተ።

ኰንፊሲዩስ ኰንፊሲዩዝም የተባለውን ሃይማኖት መሠረተ።

ታኦይዝም በአረጋዊው ፈላስፋ በላኦትዝ የተመሠረተ ነው።

ነገር ግን የአይሁድነት አንድም መሥራች የለውም። ብዙ ሕዝቦች ሙሴ አይሁድነትን መሥርቷል ብለው ያምናሉ ይህ ግን ፍጹም እውነት አይደለም።

የአይሁድነትን የማዕዘን ድንጋይ ያስቀመጠ የመጀመሪያው ሰው አብርሃም ነው፤ እሱም ለጣዖት መስገድ አይገባም ያለ ነው።

ሙሴ ደግሞ በዚህ ሃይማኖት ላይ ዐሥሩን ትእዛዝና አይሁዶች ለይሆዋ የተመረጡ ሕዝቦች መሆናቸውን የሚያሳውቅ እምነት ጨመረበት።

በፓለስቲን አገር የአይሁዶች አሳብ አንድ ባንድ እያደገ ሄደ። አይሁዶች ከብዙ ዘመን በኋላ ከዞራስተርኒዝም ብዙ የተውሶ ትምህርት ወስደው በተለወጠ አኳኋን ከሃይማኖታቸው ውስጥ ቀላቀሉት።

የአይሁድ ሕዝብ ባደጉና በተሻሻሉ ቍጥር፤ እንደዚሁ አይሁድነት እያደገና እየተሻሻለ ሄደ።

ስለዚህ የአይሁድ ሃይማኖት ታሪክ የአይሁድ ሕዝብ ታሪክ ለመሆን የቻለው በዚህ ምክንያት ነው።

አይሁድነት የመተዳደሪያ ሕግ የሆነውን ያህል እምብዛም እንደ ሃይማኖት ሕግ አልተቄጠረም ነበር።

ስለዚህ ለአይሁዶች ሃይማኖት ብቻ ሆኖ ሳይቄጠር ለአኗኗራቸው የሚያገለግል መንገድ ነበረ።

ይኸውም ሊሆን የቻለበት አንደኛው ምክንያት ምንም እንኳን አይሁድነት በአንድ እግዚአብሔር የማመን ትልቅ ጥንታዊ ሃይማኖት ቢሆንም የሞላው ዓለም ሃይማኖት ሊሆን አልቻለም።

አይሁድነት አግባብ ያለው ከራሱ ሕዝብ ዕውቀት ጋራ ነው፤ የአይሁዶች ዕውቀት በዘመኑ ሁሉ ውስጥ በአይሁድነት የሚወረሰው ክፍል ሆኖዋል ጽዮን፤ ለአይሁዶች በራሷና በምሳሌዋ የተቀደሰች ተራራቸው ናት።

፱ኛ የእስራኤል ነቢያት።

አይሁዶች በአገራቸው ባሉ ጊዜ ሁሉ ገዢዎቻቸው ክፉዎችና ጉቦኞች ሲሆኑ እንደዚሁም መሪዎቻቸው ከተቀደሰው ሕግና ከሃይማኖታቸው ትምህትር ውስጥ የበደል ሥራ ይሠሩ ነበር።

ከሕዝቦቹም አብዛኛዎቹ ድል ያደረጉዋቸውን የጠላቶቻቸውን መንገድ ሲከተሉ ከቶውንም አንዳንዶቹ ደግሞ ጣዖት ያመልኩ ነበር።

ይህን የመሰለ ነገር በሚሆንበት ጊዜ አንዳንድ ሰዎች እየተነሡ ሕዝቡን ወደ ሕጋቸው ለመመለስ ከመድከማቸውም በላይ እስራኤል በሃይማኖታችወ ከተማሩት ከጽድቅ መንገድ ፈቀቅ ቢሉና ቢወጡ ወደ ፊት ምን እንደሚያገኛቸው በይሆዋ ስም ሁነው (ትንቢት ይነግሯቸው ነበር) ይተነቡላቸው ነበር።

በእስራኤል ዘንድ ብዙ ነቢያት ነበሩ። አብርሃም ወገኖቹን ጣዖት አታምልኩ ብሎ ከተቃወመበትና ወደ ከነዓን አገር ከኮለለበት ጊዜ አንሥቶ የአይሁዶች መከራ ተጀመረ። እንደዚሁም በየጊዜው በመከራቸው እየበዛ ሄደ። ከዚህ በኋላ እስራኤሎች ነቢያቶቻቸው በመብዛታቸው የሚያስደንቅ አልሆነም።

ነቢያቶቹ እስራኤል መከራ ያገኛቸው በምን ምክንያት መሆኑን በመግለጽ ከክፋት መንገዳቸው ወደ እግዚአብሔርና ወደ በጎ ሥራ እንዲመለሱ በብርቱ ይመክሯችው ነበር።

ነቢያቶቹ ጠቢባን ስለ ሆኑ ከደግ ነገር ደግ እንደሚወጣ ያውቁ ነበረ።

ነገሥታቱ ግን ግፍንና ጉቦን በመውሰዳቸው ነቢያቶቹን ጠሉዋቸው።

ካህናቶቹም ጠላት ሆኑባቸው።

ሕዝቡ ደግሞ እነዚህን ብርቱ ስሜት ያላቸውን ሰዎች በጥቂቱ ወደድዋቸው።

ይሁን እንጂ ነቢያቶቹ ሕዝብ ከክፋት መንገዳቸው እንዲመለሱ፣ ከመምከር አላቋረጡም። ሕዝቡ ነቢያቶቹ የሚሉት ነገር እውነትና ትክክል ይሆን ብለው ተጠራጠሩ። የሚናገሩት ቃል እውነትና ትክክለኛ ከሆነ የሞት ኅይል አይዳኛቸውም ነበር ብለው አሰቡ። አብዛኛዎቹ ነቢያት ደኾች ነበሩ፤ እነሱም የመጡት ከይሁዳ ተራራዎች ወጥተው ወደ ገበያ ቦታዎችና ወደ ቤተ መቅደሶች ነው። ሕዝብ በተሰበሰበበት ቦታ ሁሉ ያሰቡትን ነገር ይናገሩ ነበር።

አይሁዶች ተማርከው ወደ ባቢሎን አገር እስከ ሄዱበት ጊዜ ድረስ ነቢያቶቹ በመለኮት ኀይል ተነሣሥተው ለእስራኤሎች አስተዳዳሪዎች ነበሩ።

ንጉሡና በአደባባዩ የሚገኙት የሚመለከቱት የአገሪቱን ሕግ ነው።

ካህናቱ ደግሞ የሚመለከቱት የቤተ መቅደሱን ሕግ ነበር።

ነቢያቶቹ ሕዝቡን ያስተማሩት የእውነትንና የፍርድን ሕግ ነው።

ነቢያቶች አይሁዶችን ያስተማሯቸው ደግ ነገርን እንዲከተሉና ክፉን ነገር እንዲያስወግዱ ብቻ ሳይሆን እያንዳንዳቸውና ሁሉም በክፉ ላይ ጦርነት ማድረግ፣ የሚገባቸው መሆኑን ነበር።

አይሁዶች በሕይወታቸው የሚፈጽሙት መልእክት (ሚሲዮናዊነት) ክፉን መዋጋት ደግ ነገርን መንዛት ነበረ።

አይሁዶች ከባቢሎን ከወጡ በኋላ፤ ነቢያቶቹ የመሢሕን መምጣት ደግሞ መናገር ጀምረው ነበር። የተናገሩትም ይመጣል ያሉት መሢሕ የፓለስቲን ነጻ አው ነው ሳይሉ ነገር ግን የሰው ልጆችን ነጻ የሚያወጣ ነው ሲሉ ንወ።

ሊቃውንቱ የብዙዎቹን ነቢያቶች ስብከትና ትምህርት በመሰብሰባቸው አሁን እነሆ የተሰበሰቡት ጽሑፎች የአይሁዶች ትልቅ የተቀደሱ መጻሕፍት ለመሆን ቻሉ።

**፲ኛ የዘላኖቹ ሐሰተኛ ብርሃን።**

የአሁዶች የመጨረሻው ጦርነት ጊዜ በገዛ አገራቸው ላይ አንድ ሚሊዮን ተኩል ያህል የሚሆኑ አይሁዶች ታረዱ። ድል አድራጊያቸው ቄሳሩ ቲቶ የኢየሩሳሌምን ቅጥሮች (የግንብ ቅጥሮች) አፈራርሶ ቤተ መቅደሱ የተሠራበት ኮረብታ ከእሳት ቃጠሎ የተነሣ ሊፈነዳ የደረሰ እስኪመስል ድረስ ሁለተኛ ጊዜ የተሠራውን የእግዚአብሔርን ቤተ መቅደስ አቃጠለ።

የዚህ አፈጻጸም ምልክትነት ለትልቁ የአይሁድ ጦርነት ማብቂያና ለአይሁዶች ስደት መጀመሪያ ሆነ። ከዚህ በኋላ አይሁዶች በዓለም ሁሉ ተበተኑ።

አይሁዶች መከራቸውን በትዕግሥት ለመሸከም እንደማይችሉ በተሰማቸው ቍጥር ስለ መሢሑ መምጣት ያላቸው ተስፋ በውስጣቸው ብልጭታ ያሳይ ነበር።

አይሁዶች በስደታቸው ዘመን ሁሉ ብዙ ጊዜ መሢሕ መጥቶዋል የማለት ወሬ በመካከላቸው ይነዛ ነበር። እነዚህ በየጊዜው የሚነሡ መሢሖች በኋላም ሐሰተኞች መሢሖች የተባሉት በፋርስ በፓለስቲን በፈረንሳይ በእስፔንና በቀሩትም አይሁዶች በሚኖሩባቸው አገሮች ውስጥ ይገኙ ነበር።

ከነዚህም ከሐሰተኞች መሢሖች ውስጥ በጣም የታወቀ ሻባታይ ዜቪ የተባለው ነበር።

ሻባታይ ዜቪ የተወለደው በሰምርኔስ ውስጥ እ. ኤ. አ. በ፲፮፻፳፮ ዓ.ም ሲሆን ይኸውም በአውሮፓ ውስጥ የሠላሳ ዓመት ጦርነት ከተጀመረ በኋላ ስምንት ዓመት ቄይቶ ነው። የአውሮፓ ሕዝብ በሞላው በመካከላቸው የሚኖሩት አይሁዶች ሳይቀሩ በዚህ በረጅም ጊዜ ጦርነት ምክንያት ሁሉም ተሠቃይተው ነበር።

የጦርነቱ ዓመታት በመርዘም እየቀጠሉ ሲሄዱ፣ የሕዝቡም ሥቃይና መከራ እያደገና እየበረታ በመሂዱ የዓለም ፍጻሜ ሊሆን ነው በማለትና ጦርነቱም (መሢሕ) የሰው ልጆች መድኅን ይመጣ ዘንድ በማስተናገድ ያጋፍራል ብለው ማመን ጀመሩ።

ስለ ሰው ልጅ መድኅን መምጣት በእንግሊዝ በሆላንድ በፈረንሳይ በጀርመን አገር ብዙ መጻሕፍቶች ተጽፈው ነበር።

የመሢሑ መምጫ ቀን እ. ኤ. አ. በ፲፮፻፷፮ ዓመት ነው ተብሎ ታስቦ ነበር።

አይሁዶች መድኅኑ የሚመጣው ከዳዊት ቤት ነው፤ ብለው ስለሚያምኑ አሁን የመሢሑ መምጣት ስደትን ከሕይወታቸው ውስጥ እንደሚያስወግድላቸውና ወደ አገራቸው ወደ ፓልስቲን መልሶ እንደሚያገባቸው ተስፋ አደረገኡ።

ሻባታይ ዜቭ ይመጣል ተብሎ የሚጠብቀውን የመሢሑን ታሪክ በልጅነቱ ጊዜ ሳይሰማ አልቀረም። እሱም ባደገ ጊዜ የመሢሑን መምጣት የሚተነባውን የዳንኤልን መጽሐፍ ማጥናት ጀመረ። ከዚህ በኋላ ከቀን ወደ ቀን መጾም ያዘ። ከቶውንም አንዳንድ ወጣት ልጅ ሲሆን፤ ይመጣል ተብሎ የሚጠብቀውን መድኅን ለመሆን በሕልሙ ሳያልም የቀረ አይመስልም።

ከዚህ በኋላ ፲፮፻፷፮ ዓመት እየተቃረበ ይመጣ ጀመር።

ሻባታይ ዜቪ ዕድሜው ሓያ ሁለት ዓመት ሲሆን የሠላሳው ዓመት ጦርነት ወዲያው እንዳለቀ አንድነት በተሰበሰቡት ወዳጆቹ ፊት ቀርቦ እስራኤልን ወደ ኢየሩሳሌም ለመመለስ ከእግዚአብሔር የተመረጥኩ እውነተኛው መሢሕ ነኝ ሲል ዐወጀ። ይሁን እንጂ ማንም ከቁም ነገር አልቄጠረውም።

በአገሩ ያሉት ወገኖቹ እንዳልሰሙትና እንዳልተቀበሉት ባወቀ ጊዜ? ወደ ሳሎኒካ ሄዶ መሢሕ ነኝ ብሎ ስለ ራሱ ራሱ ዐዋጅ ተናገረ።

አሁንም በሳሎኒካ ደግሞ ሕዝቡ ዋጋ ሳይሰጠው ቀረ። ሻባታይ ዜቪም እነሱን ትቶ መንገዱን ወደ ኢየሩሳሌም አቀና እዚያም ደርሶ ተከታይ ስላላገኘ ግብፅ አገር ካይሮ ከተማ ሄዶ ካይሮ ሲደርስ ዕድሜው ሠላሳ አራት ዓመት ሆኖት ነበረ።

በዚህን ጊዜ ፲፮፻፷፮ ዓመት በመቃረብ ላይ ነበር፤ ሻባታይ ዜቪ በካይሮ ከተማ ሦስት ዓመት ተቀመጠ፤ ነፍስ ከእግዚአብሔር ጋራ በቀጥታ ግንኙነት አላት በሚል አሳብ የጻፈውን የዕውቀት መጽሐፉን የሚያደንቁ ጥቂቶች ተከታዮች በካይሮ ከተማ ውስጥ አገኘ።

ሻባታይ ዜቪ ከነዚሁ ከሚያደንቁት ጥቂቶቹን አስከትሎ ቅድስት ወደ ሆነችው ኢየሩሳሌም ከተማ ተመልሶ ገብቶ የመድኅኒት (የመዳኛ) ቀን በሚሆንበት ጊዜ ትልልቅ ታምራቶች አደርጋለሁ ብሎ ተስፋ ሰጥቶ ነበር።

ሻባታይ ዜቪ በኢየሩሳሌም ቀኖችን በጾም ሌሊቶችን በጸሎት ያሳልፍ ነበር፤ በዙሪያው የነበሩት ሕዝቦች እውነተኛው መሢሕ ነው ብለው ጥቂት በጥቂት እያሉ ማመን ጀመሩ። እንደዚሁም የሻባታይ ዜቪ ስም በሞላው ምሥራቅ ስለ ታወቀ፤ ዝናው ርቆና ሰፍቶ ተጓዘ።

ከፍርድ ቀን በፊት የሚመጣው የመጨረሻው ዓመት እ. ኤ. አ. ፲፮፻፷፭ ዓመት ተጀመረ።

ሻባታይ ዜቪ በዚህ ዓመት ወደ ተወለደበት አገር ወደ ሰምርኔስ በተመለሰ ጊዜ ብዙ ሕዝብ ተሰብስቦ የተባረከው ጌታና ንጉሥ የያዕቆብ አምላክ መሢሕ አንተ ነህ እያሉ በደስታ ተቀበሉት።

ሰምርኔስ አገር በገባ ጊዜ ወሬው ምን እንደ ሆነ በኢጣልያ በፈረንሳይ በጀርመን፣ በሆላንድ በፖላንድና በእንግሊዝ፣ አገር ተሰማ።

ሕዝቦቹ እንደ ክት ያለ በጣም ጥሩ ጥሩ የሆነ ልብሳቸው ለብሰው በየመስጊዳቸውና በየመሰብሰቢያ ቦታቸው ተከማችተው ይጨፍሩና ይዘፍኑ ነበር። ብዙዎችም ሀብታሞች መሢሕ በሚገለጽበት ጊዜ ነፍሳቸውን እንጂ ሌላ ነገር እንደማያስፈልጋቸው በማመን ሀብታቸውን በተኑ።

በሕዝቡ መካከል አስገራሚ ታሪኮች መወራት ጀመሩ። አንዱ ሲናገር በሰሜን እስኮትላንድ ድንገት የታየ የሚያስደንቅ መርከብ ነበረ ይህም መርከብ የሐር መጋረጃና ገመዶች ነበሩበት፤ በውስጡ ያሉትም መርከበኞች የዕብራይስጥ ቋንቋ የሚናገሩ ነበሩ። መርከቡም ዐሥራ ሁለቱ የእሥራኤል ነገድ የሚል ቃል የተጻፈበት ሰንደቅ ዓላማ ያውለበልብ ነበር አለ።

የአይሁዶች ደስታ በያለበት ያለመጠን ግሎ ነበረ። በጣም ሃይማኖተኞች የሆኑ ክርስቲያኖች ስንኳ ሳይቀሩ ይመጣል ተብሎ የሚጠበቀው ሻባታይ ዜቪ የሰው ልጆች መድኅን ነው ብለው ያመኑም ነበሩ።

አሁን ካሁኑ ምን ይሆን ተብሎ የሚጠበቀው ፲፮፻፷፮ ዓመት ተቃረበ።

ሻባታይ ዜቪ እውነተኛው መሢሕ ለመሆኑ ምልክት የሚሆን ወደ ሕዝቡ መልእክት ሲልክ አይሁዶች የኀዘንና የጾም ቀን ብለው የሚመለከቱት ዐሥረኛው ቲቤት የተቀደሰ ቀን ሆኖ መለወጥ አለበት ሲል የላከው መልእክት፤

«እኔ የእግዚአብሔር የበኸር ልጅ ሻባታይ ዜቭ የእስራኤል ሕዝብ መሢሕና መድኅን» ለእስራኤል ልጆች ሁሉ ሰላም ይሁን እላለሁ።

ታላቁን ቀንና በነቢያት አፍ የተነገረውን የእግዚአብሔርን ቃል መፈጸም ለማየት የታደላችሁና የተመረጣችሁ እነሆ እኔ ስለ ተገለጽኩ ለቅሶዋችሁና ኅዘናችሁ ወደ ደስታ፤ ጾማችሁም ወደ ሣቅና ወደ ጨዋታ ይለወጥ ከእንግዲህ ወዲህም አታለቅሱም በሙዚቃና በዘፈን (በመዝሙር) ደስ ይበላችሁ በኀዘንና በመከፋት ብቻ ያሳለፋችሁት ቀን ተለውጦ የኢዩቤልዩ ቀን ይተካላችሁ የሚል ነበር።

ይህ መልእክት የሕዝቡን እምነት በያለበት አጠነከረ፤ ሻባታይ ዜቪ የኀዘንና የጾምን ቀኖች ሐሤትና ደስታ ወደሚገኝባቸው በዓሎችና ፈንጠዚያዎች መለወጥ የሚችል ከሆነ እውነትም መሢሕ ሆኖ መጥቶዋል ተባለ።

አሁን እንግዲህ በመቃረብ ላይ የሆነው ፲፮፻፷፮ ዓመት መንጋት ጀመረ።

ይህን ጊዜ በዓለም ላይ ያሉት አይሁዶች ሁሉ ይሆዋ ሕዝቡን በታላቅ ታምር መሶ ወደ አገራቸው ያገባቸዋል፤ በሚለው ተስፋ ላይ ሆነው ይጠባበቁ ስለ ነበር፤ ከናፍቆታቸው ብዛት የተነሣ ሲቃ አስጨንቆ ይዟቸው ነበር።

ሻባይታ ዜቪ በዚያ ብዙ ጊዜ ይጠበቅ የነበረው ዓመት ከሰምርኒስ ወደ ኢየሩሳሌም በመሄድ ፈንታ ወደ ሰሜን አቃንቶ ወደ ኮንስታንቲኖፕል ሄደ።

እሱም ኰንስታንቲኖፕል እንደ ደረሰ ወዲያው በሡልጣኑ ትእዛዝ ፊት እንደ ታሰረ ቀርቦ የቱርክን ሃይማኖት መቀበል፥ ወይም ስለ ወንጀሉ የሞት ቅጣት እንዲያገኘው መሆን ስላለበት ከሁለቱ አንደኛውን እንዲመርጥ ሡልጣኑ ጠየቀው።

ሻባታይ ዜቪ ግን ከመሞት የቱርክን ሃይማኖት ተቀበለ።

አይሁዶችም ከዚህ የተነሣ መሢሕን ይጠባበቁ የነበረው ተስፋ ታላቅ ትካዜና ኀዘን ሆኖ ተለወጠባቸው።

**፲፩ኛ የማይሞተው ተስፋ።**

ይሁን እንጂ፤ የአይሁዶች ወደ ፓለስቲን የመመለሳቸው ተስፋ አልሞተም ነበር።

አብዛኛዎቹ ምንም እንኳ በታምር ወደ ኢየሩሳሌም የመመለስ ተስፋቸውን ቢቄርጡም የመዳኛውቸውን መንገድ ግን ጽዮናዊ በተባለው ንቅናቄን ላይ አኖሩ።

ስለዚህ አይሁዶች ሁል ጊዜ የእስራኤል አገር ወደ ሚሉት ተመልሶ ለመግባት የነበራቸው ተስፋ ከቶ በጭራሽ አልሞተም ነበር። በየጊዜው የሚነሡት ሐሰተኞች መሢሖች በሁኔታቸው ምንም እንኳ ተስፋ ቢያቄርጣቸው ስለ እውነተኛው መሢሕ መምጣት ተስፋ ማድረግና ማለም በየጊዜው እንደ ቀጠሉ ነበሩ።

ከዚህ በኋላ በ፲፱ነኛው ከፍለ ዘመን መጨረሻ ላይ የቬይና ተወላጅ የሆነ ዶክተር ሲዮዶር ሒርዝል የተባለ «የአይሁድ መንግሥት» የሚል መጽሐፍ ጽፎ ስለ ነበር መጽሐፉ በታይ ጊዜ በዓለም ላይ ያሉት አይሁዶች እንግዳ ነገር ሆኖባቸው በመደሰት ተደነቁ።

ዶክቶር ሄርዝል በመጽሐፉ ገጽ ላይ የጻፈው።

«ከፈለጋችሁት ሕልም ሆኖ አይቀርም» የሚል ነው።

ዶክተር ሄርዝል መጽሐፉን ካወጣ በኋላ አንድ ዓመት ብቻ ቄይቶ የጽዮናዊ የመጀመሪያውን ጉባኤ ጠራ ዶክተር ሄርዝል ሱዊስዘርላንድ አገር በተደረገው በዚህ ታሪካዊ ስብሰባ ውስጥ ከዓለም ሁሉ የተሰበሰቡ የአይሁድ መልእክተኞች ባሉበት በአምሳ ዓመት ውስጥ እስራኤሎች እንደቀድሞዋቸው ሆነው ይመስላሉ። አይሁዶችም በዓለም ሕዝብ መካከል እንደ አንድ ሕዝብ ተቄጥረው የሚገባቸውን ቦታ ይይዛሉ ሲል ትንቢት ተናገረ።

የተናገረውም ትንቢት፣ ተፈጸመ። ከጽዮናዊ የመጅመሪያ ጉባኤ በኋላ አምሳ ዓመት ቄይቶ አዲሱ የአይሁድ መንግሥት እስራኤል የተባለው ተቋቋመ።

እ. ኤ. አ. በግንቦት ፲፬ ቀን ፲፱፻፵፰ ዓ.ም ዴቪድ ቤን ጎርዮን የእስራኤል መሪ ቤቴል አቪቭ የኪነ ጥበብ ሙዝየም በሆነው ውስጥ ተነሥተው ቆመው የአይሁድን የነጻነት ዐዋጅ በዕብራይስጥ ቋንቋ አነበቡ፤ አንብበው ሲጨርሱ አንድ ኦርኬስትር የአይሁድን ሕዝብ መዝሙር ሐቲክቪህ (ተስፋ) የተባለውን ዘምሮ ሕዝቡን አስደሰተ።

ይጠበቅ የነበረው ሐቲክቮህ ተፈጸመ።

ቤን ጎርዮንም «የመንግሥታችን ተቋቁሞ የነበረ ነው» አሉ።

**አይሁድነት በዩናይትድ ስቴትስ።**

በዩናይትድ ስቴትስ ያሉት አራት ሺሕ የአይሁድ ጉባኤዎች ኦርቶዶክስ ኰንሰርቫቲቭባ ሪፎርም (ወይም ሊበራል) በተባሉት ስሞች መካከል በትክክል ሆነው ያልተከፈሉ ናቸው።

በአሜሪካ የአይሁድነት መንቀሳቀስና ስሞች ሁሉ ከአንዱ «እንደገና መመሥረት» (ሪኰንስትራክሽንም) በቀር ኦርዥናላቸው በሌሎች አገር ውስጥ ነው። ይህ እንግዲህ ዶክቶር ሞርድ ላይ ኤም ካፕላን እ. ኤ. አ. በ፲፱፻፴ ዓ.ም የአቋቋመው የአሜሪካ መንቀሳቀስ ነው፤ እሱም የአይሁኦችን ኑሮ እንደ ገና ለመመሥረትና በኀያኛው ክፍለ ዘመን በአለው አሜሪካንነት ውስጥ ለማግባባት የሚፈልገው ነው።

ዶክቶር ካፕላን አይሁድነትን የሃይማኖት ሥልታኔ ዲናሚት አድርጎ በመቍተርና በአሜሪካ አገር ከመጀመሪያው ከአገራችን ሥልጣኔ አንድነት ሊኖረው የሚገባ ነው በማለት ሊፈጸም የሚቻልበትን መሰረታዊ ዋና ነገሮች አቋቁሟል።

**\*\*\*\***

**ሦስተኛ ክፍል።**

**ክርስቲያንነት።**

**የምሥራቅ ንጉሣዊ ኮከብ።**

**«እርስ በርሳችሁ ብትዋደዱ ሰዎች፥**

**ደቀ መዛሙርቴ እንደ ሆናችሁ በዚህ ያውቃሉ»።**

**ይህ ኢየሱስ ካዘዘው ከመጨረእሻው፥**

**ትእዛዝ ውስጥ ነው።**

**የተመሠረውተው፤** ከክርስቶስ ልደት በኋላ፴ ዓመት ቆይቶ ነው። መሥራቹ፤ የናዝሬቱ ኢየሱስ ክርስቶስ ነው።

ስፍራው፤ ፓለስቲን (አሁን የእስራኤል አገር)

የተቀደሱ መጻሕፍት፤ ብሉይና ሐዲስ ኪዳን ሲሆኑ፤ ከነዚህ ከክርስቲያን መጻሕፍት ሌላ ደግሞ በተለይ አፓክራፋ የተባሉ አሉ። ሐዲስ ኪዳን በአራቱ ወንጌላውያን የተጻፈው የኢየሱስ ታሪክ የሐዋርያት ሥራና መልእክቶቹ የቤተ ክርስቲያንን አቋም የሚገልጹትና የዮሐንስ ራእይ ናቸው። አፓክራፋ ዐስራ አራት ልዩ ልዩ የሆኑ ሥራዎች ሲሆኑ ይኸውም በብሉይ ኪዳንና በሐዲስ ኪዳን መካከል መሸጋገሪያ ድልድይ የሆኑ ናቸው።

(ይን አፓክራፋ የተባለው በሮማ ካቶሊክ መጽሐፍ ቅዱስ ውስጥ የሚገኝ ሲሆን፤ አይሁዶችና ፕሮቴስታንቶች እውነት ነው ብለው አይቀበሉትም)።

የምእመናኑ ብዛት ፰፻ ሚሊዮን (800 000 000)

የተነዙበት አገር፤ ክርስቲያኖች በሞላው ዓለም ይገኛሉ። የሚበዙት ግን በሰሜንና በደቡብ አሜሪካና በአውሮፓ ነው።

ክርስቲያኖች በዩናይትድ ስቴትስ የየቤተ ክርስቲያኑ ማኅበር የሆኑ ቍጥራቸው ለአንድ መቶ ሚሊዮን ጥቂት የቀረው ይገኛሉ፤ ከነዚሁም ውስጥ ለ፪፻፶ ጥቂት የቀረው ልዩ ልዩ የማኅበራዊ ስም የሆነ መጠሪያ አላቸው።

ወገኖች፤ ክርስቲያን የሚባሉት በመሠረቱ የግሪክ ኦርቶዶክስ የሮማ፤ የካቶሊክና ፕሮቴስታንቶች ናቸው። ልዩ ልዩ የማኅበራዊ ስም የሆኑ ፕሮቴስታንቶች ፪፻፶ ይሆናሉ።

**\*\*\*\***

**ክርስቲያንነት።**

**ንጉሣዊ የምሥራቅ ኮከብ።**

**፩ኛ የአይሁድ ተስፋ።**

አይሁዶች ሙሴ ወገኖቹን ከባርነት ወደ ነጻነት ካወጣበት ጊዜ ጀምሮ አምላካቸው ይሆዋ በተቸገሩ ጊዜ ጠላቶቻቸውን ድል የሚያደርግ ዘለዓለማዊ የሆነ ትክክለኛ ፍርድና ሰላም ያለበት በረከት የሚሰጣቸው መድኅን እንደሚልክላቸው ያምኑ ነበር።

ይህ ተስፋ የተደረገበት መድኅን መሢሕ ይባል ነበር ትርጓሜው የተቀባ ማለት ነው።

በአይሁድ ታሪክ ውስጥ የመሢሕ መምጣት ፓለስቲን በሮማውያን ፈጽማ ድል ከሆነችበት ጊዜ አንድ መቶ ዓመት ያህል በፊት አይሁዶች በአውግስቶስ ቄሣር ጊዜ እንደ ነበረው ያህል መቼውንም መሢሕ ይመጣል የማለት ተስፋቸው ጠንክሮ አያውቅም ነበር።

አይሁዶች በዚያን ጊዜ የነበራቸው መከራ በጣም ትልቅ ነበር፤ እነሱም ይህንን መከራቸውን የመድኅኑን መምጣት ምልክት ነው ብለው ተስፋ አደረጉ።

የዳንኤል መጽሐፍ የምትባል አንድ ትንሽ መጽሐፍ ከሠላሳ ገጽ የምታንስ ሰው ሁሉ እያነበባት ይከራከርባት ነበር።

ዳንኤል ያየው ትልልቅ እንግዳ ሕልም በዚች በምታስደንቅ ትንሽ መጽሐፍ ውስጥ ተጽፎ እናገኛለን።

በአንደኛው ሕልሙ አራት አራዊቶች ከባሕር ሲወጡ አየ። አንድ አንበሳ፥ የሚመስል የንስር ክንፍ ያለው አንድ ደግሞ በጣም የተራበ (ጅብ) የሚመስል ሌላው ደግሞ ነብር የመሰለ አራት ራስና አራት ክፍን ያለው ነበር ነገር ግን ከሁሉም ይልቅ በጣም የሚያስፈራው አራተኛው አውሬ ነው፤ እሱም የብረት ጥርስና በራሱም ላይ ዐሥር ቀንዶች ነበሩር፤ በኋላ ከመካከል የወጣው ቀንድ ዐይኖችና የሚናገር አፍ ነበረው። አውሬው ቀንድ ላይ የነበረው አፍ በጣም የሚያስፈራ ነገር ተናገረ።

ዳንኤል በሌላው ሕልሙ ደግሞ አንድ ዳንግሌ ከወንዝ ሲወጣ አየ። ዳንግሌው ሁለት ትላላቅ ኅይለኞች የሆኑ ቀንዶች ነበሩት በቀንዶቹም በምዕራብ ትይዩ በሰሜን ትይዩ በደቡብ ትይዩ ይዋጋ ነበር። አራዊትም ሁሉ ሊቋቋሙት አልቻሉም። በኋላ ግን አንድ የፍየል አውራ ከምዕራብ መጣ፤ ይህም አውራ ፍየል ኅይለኛ በዐይኖቹ መካከል አንድ ቀንድ ብቻ የነበረው ወደ ዳንግሌው መጥቶ አደጋ ጥሎ በመሬት ላይ ረገጠው።

ዳንኤል እነዚህንና ሌላም ብዙ ሕልሞች ያየ ሲሆን ሊያስተውላቸው አልቻለም ነበር፤ ነገር ግን መልአክ ወደርሱ መጥቶ ያለመውን ሕልም ትርጓሜ ገልጾለት ነበር።

መልአኩም ሲነግረው ጊዜ ትመጣለች የሰው ልጅ ከዳዊት ቤት መጥቶ የሰማይን መንግሥት በምድር ላይ የሚመሰርትበትና የደስታንና ሰላምንም ለዓለም የሚያመጣበት የሚል ነው።

ሆኖም ይህ መቼ እንደሚፈጸም መልአኩ ጊዜውን ለይቶ አልነገረውም ነበር።

ይሁን እንጂ መልአኩ አንድ ጊዜ የመሢሑን መምጣት ከዘመን ከዘመናትም ከእኩሌታ ዘመን በኋላ ይሆናል ብሎ ሲናገር ዳንኤል ሰምቶ ነበር።

ዘመን ዘመናት፤ እኩሌታ ዘመን መቼ እንደሚሆን ዳንኤል አላወቀም ነበር።

ሆኖም እንግዳ ነገር የሆነ ሕልም የተጻፈበትን ይህችን ትንሽ መጽሐፉን በኋላ ያነበቡ ሰዎች ለመረዳት የፈለጉት ይህንኑ ነበር።

ትክክለኛውን ጊዜ ለማወቅ ብዙ ዐይነት ሐሳብ ተደርጎ ነበር።

በትንሽቱ በዳንኤል መጽሐፍ ውስጥ መሢሕ ከመምጣቱ በፊት ዓለም ከተፈጠረ ያልነበረ መከራ ይሆናል ይላል።

ከሮማውያን አገዛዝ በታች የነበሩት አይሁዶች በርግጥ ይህ የመከራ ዘመን የመጣ መስሎዋቸው ነበር። አብዛኛዎቹም የተመረጠው መሢሕ በሕይወት ሳሉ በማንኛውም ቀን የሚመጣ ስለ መሰላቸው ይጠባበቁ ነበር።

እነሱም የመሢሕ መምጣት በጣም በቶሎ እንደሚሆን በበኩላቸው ርግጠኞች በመሆናቸው አንዳንዶቹ ያላቸውን ንብረት በተኑ። ከዚህም በቀር ሚስቶቻቸውን ቤታቸውን ልጆቻቸውንና ሥራቸውን ትተው ለዚያ ለታላቁ ቀን ዝግጁ ለመሆን በጾምና በጸሎት ተጠመዱ።

ስለ መሢሕ መምጣት በመስጊድ በገበያ በቤትና በአገር ሁሉ መወያየት ሆነ። የተማሩት እንዳልተማሩ፤ ሽማግሌዎች እንደ ወጣቶቹ በመሆን ሁሉም በያለበት የመሢሕ መምጣት ይነጋገሩና ይከራከሩ ጀመር።

እነሱም ይሉት የነበረው መሢሕ መሢሕ! መምጫው ቀን ቅርብ ነው! የጌታ ስም የተባረከ ይሁን! ማለትን ነው።

ሰዎች እርስ በርሳቸው ይህን ቃል በሹክሹክታ ይነጋገሩ ነበር። እሱንም አንዳንዶቹ የተቀባ ሲሉት አንዳንዶቹ የሰው ልጅ ይሉታል። አንዳንዶቹ የዳዊት ልጅ ሲሉ አንዳንዶቹ ደግሞ በሹክሹክታ የእግዚአብሔር ልጅ ይሉታል።

መሢሕ ሲመጣ ምን ይመስላል?

ሰዎች ለይተው በምን ያውቁታል?

ከድንግል ይወለዳልን? ወይስ ኤልያስ ነቢዩን በወሰደው የእሳት ሰረገላ ላይ ተቀምጦ ከሰማይ በቀጥታ ወርዶ ይመጣልን?

ሕዝቦቹ እነዚህን ጥያቄዎች ይጠይቁ ነበር።

የተማሩትም ሰዎች በመካከላቸው ያሉት ስለ መሢሕ ገልጸው የተናገሩት የዳዊት ልጅ በራሱ ላይ የክብር አክሊል ተቀድጅቶ በነቢዩ ኤልያስና በብዙ የመላእክት ሠራዊት በተያዘ አጐበር ውስጥ ሆኖ በተራራ ጫፍ ላይ ይገለጻል ብለው ነው።

ይሁን እንጂ መሢሕ የሚገልጹበት ርግጠኛ ቦታ የት ነው ሲሉ አንዳንዶቹ ድግሞ ጠይቀዋል።

አንዳንዶቹ ሲመልሱ በሰሜን ነው ብለዋል።

ሌሎቹ ሲመልሱ በደቡብ ነው ብለዋል።

ሌሎቹ ደግሞ የመለሱት የዳዊት ልጅ በሰማይ ደመና ላይ ተገልጾ በተቀደሰው በኢየሩሳሌም ቤተ መቅደስ ጣራ ላይ ይወርዳል ሲሉ ነው።

ይሁን እንጂ መሢሕ ስለሚገለጥበት ቦታና እንዴትስ እንደሚገለጽ በሰጡት መስል ያልተግባቡ ቢሆንም በቶሎ ስለ መምጣቱ ሁሉም ቃላቸው አንድ ነው።

ስለዚህ የመምጣቱ ነገር ዘላለም ከአንደበታቸው አልተለየም።

**፪ኛ አንድ ክፉ ንጉሥና ሦስት ጠቢባን።**

በዚያን ዘመን የይሁዳን አገር የሚገዛ የሮም ንጉሥ (ንጉሠ ነገሥት) አውግስጦስ ቄሳር ነበር። ይሁን እንጂ፤ የራሷ ንጉሥ ነበራት እሱም አይሁድ አልነበረም፤ ሮማዊም አልነበረም ቅይጥ ነበር እንጂ፤ ንጉሥ ባይሆን ኖሮ ሳይታወቅ ያልፍ ነበር። ነገር ግን ንጉሥ ከመሆኑ የተነሣ ንጉሥ ሄሮድስ ተባለ።

ንጉሥ ሄሮድስ እንደ ሰማነው በጣም ክፉ ንጉሥ ነበረ። ይህንንም ርግጠኛ ነገር አርገን ለማመን የምንችለው ምድር ከተፈጠረች ጀምሮ ብዙ በጣም ብዙ የሆኑ ንጉሦች ስማቸውና ንጉሣዊ መጠሪያቸው በአንድ በአንድ ቀጥተኛ መሥመር ቢጻፍ ኖሮ ስማቸው እስከ ጨረቃ ይደርስ ነበር፤ ወይም ከቶውንም ከጨረቃም ሳያልፍ አይቀርም ይሆናል፤ ነገር ግን ስማቸው አንድ ገጽ ከቶውንም ከጨረቃም ሳያልፍ አይቀርም፤ ይሆናል ነገር ግን ስማቸው አንድ ገጽ ከቶውንም ትንሽ ገጽ የሚሞላ ደግ ንጉሦች ለማግኘት ችግር ነው። ስለዚህ ታላቁ ንጉሥ ሄሮድስ ክፉ ንጉሥ እንደ ነበረ ማመን እንላለን።

ንጉሥ ሄሮድስ ምንም እንኳ በቤተ መንግሥቱ ውስጥ ይኖር የነበረው ሕይወት በጣም ደስ የሚል ባይህንም የይሁድ ንጉሥ ሆኖ ዘላለም ለመኖር ግን ይፈቅድ ነበር። እሱም ሕዝቡ መሢሕ የዳዊት ልጅ የአይሁድ ንጉሥ ይመጣል ብለው እርስ በርሳቸው ከሚናገሩት በቀር በሕይወቱ ዘመን በበለጠ ሊያስቈጣው የቻለ ነገር አልነበረም።

ከዕለታት አንድ ቀን ንጉሥ ሄሮድስ ምንም ያህል ያልቀረው ዕድሜው ሰባ ዓመት ሲሆን፣ የቤተ መንግሥቱ ሰላይ ወደርሱ መጥቶ ግርማዊ ሆይ ሦስት ጠቢባን ሰዎች ከፋርስ ሀገር ሀብት ጭነው መጥተው ኢየሩሳሌም ገብተዋል፤ እነሱም በከተማዋ ውስጥ እየዞሩ የአይሁድ ንጉሥ ለመሆን የተወለደው ሕፃን ወዴት ነው ያለው ልንሰግድለት መጥተናል ሲሉ ሰማኋቸው ብሎ ነገረው።

ንጉሡም በዚህ ነገር ከመጠን ያለፈ ተቄጥቶ እነዚህን ጠቢባን ሰዎች በቶሎ ወደኔ አምጣቸው ብሎ አዘዘው።

ጠቢባኑ ሰዎች ተጠርተው ከንጉሡ ፊት በቀረቡ ጊዜ ይወለዳል ተብሎ ይጠበቅ የነበረው የዳዊት ልጅ የአይሁድ ንጉሥ የተወለደ ለመሆኑ ምን ምልክት አላችሁ ብሎ ንጉሡ ጠየቃቸው።

ጠቢባኑም (ሰብአ ሰገል) ሲመለሱለት «አንድ ኮከብ በምሥራቅ በኩል አየን» ይህም ኰከብ እዚህ እስክንደርስ ድረስ በፊታችን እየታየን ይመራን ስለ ነበር ምልክታችን እሱ ነው አሉት።

ክፉው ንጉሥ ይህን ሰምቶ ክፋት በተመላ አሳብ ተነሳሥቶ ነገሩን ለጥቂት ጊዜ ያህል እያሰላሰለ ከአወጣ ካወረደ በኋላ ጠቢባኑን «ሂዱና የአይሁድ ንጉሥ ለመሆን የተወለደውን ሕፃን አግኙ ባገኛችሁትም ጊዜ ያለበትን ዐውቄ እኔም ሄጄ እንድሰግድለት ተመለሱና የሚገኝበትን ቦታ ንገሩኝ» አላቸው።

ታሪኩ እንደሚናገረው ሦስቱ ጠቢባን ሰዎች ከንጉሡ ዘንድ ወጥተው በስተ ምሥራቅ ሲያበራ ያዩትን ኮከብ ይከተሉ ጀመር። ኮከቡም በፊታቸው እየተንቀሳቀሰ ስለሚታያቸው የሚንቀሳቀስበትን አቅጣጫ ይከተሉ ነበር። ከኢየሩሳሌም ወጥተው ርቀው ቤተ ልሔም እስኪደርስ ድረስ በመከተል ላይ ሳሉ ወዲያው ቤተ ልሔም እንደ ደረሱ ኮከቡ በአንድ ቤት ላይ በአቅጣጫው ጸንቶ ቆመ። በዚያን ጊዜ ይህን ቤት ዮሴፍ ከዕጮኛው ከማርያምና ከልጁዋ ከኢየሱስ ጋራ ይኖሩበት ነበር።

ሦስቱም ጠቢባን ኮከቡ ባመለከታቸው መሠረት እቤቱ ውስጥ ገብተው ሕፃኑ በእናቱ እቅፍ ውስጥ እንዳለ ተንበርክከው ሰገዱለት። ለእጅ መንሻ ያመጡትንም ወርቅ በናቱ እግር ሥር ዘረገፉት ዕጣኑንም ከርቤውንም አስረከቡ። ከዚህ በኋላ ጠቢባኑ ከቤተ ልሔም ወጥተው ሄዱ።

ይሁን እንጂ ወደ ኢየሩሳሌም ተመልሰው አልሄዱም፤ ነበር። እነዚህ ጠቢባን ሰዎች ብልኆች ስለ ነበሩ፤ ንጉሥ ሄሮድስ ሕፃኑ ያለበትን ቦታ ለማወቅ የፈለገው ሊሰግድለት ሳይሆን ሊጐዳው በመፈለግ መሆኑ በታያቸው ሕልም አስተዋሉ። ስለዚህ ወደ ታላቁ ንጉሥ ወደ ሄሮድስ ቤተ መንግሥት ሳይመለሱ ወደ አገራቸው ወደ ፋርስ ሄዱ።

ዮሴፍ አናጢው ንጉሥ ሄሮድስ ሕፃኑን ለማስገደል መልእክተኞች ወደ ቤተ ልሔም ሲልክ በዚያች ሌሊት በሕልሙ አየ። ዮሴፍ ባየው ሕልም ምክንያት በጣም ስለ ፈራ በነጋታው ሌሊት ዕጮኛውን ሕፃኑን ይዞ ወደ ግብፅ አገር ሄደ።

ንጉሡ ሄሮድስ የአይሁድ ንጉሥ ለመሆን የተወለደው ሕፃን የሚገኝበትን ቦታ ሦስቱ ጠቢባን ተመልሰው እንዲነግሩት በመጠባበቅ ላይ ነበረ። ይሁን እንጂ ጠቢባኖቹን ጠብቆ ጠብቆ መጠበቅ ሴብዛበት ቍጣው በላዩ ላይ ነደደ። በመጨረሻም ጠቢባኑ ተመልሰው እንደማይመጡ ባወቀ ጊዜ ሕፃኑን ለመግደል የሚችልበትን መንገድ ያስብ ጀመር።

ንጉሡ ሄሮድስ በቤተ ልሔም ከሚገኙት ሕፃናት ውስጥ የትኛውን እንደ ሆነ ለማወቅ ስላልቻለ በከተማው ያሉት ሕፃናት ዕድሜያቸው ሁለት ዓመትና ከሁለት ዓመት በታች ያሉ ሁሉ እንዲገደሉ አዘዘ።

ስለ ክፉዎች ንጉሦች ሁሉ መገላገያ የሚሆን አንድ መልካም ነገር አለ፤ ይኸውም በቶሎ ወይም ቄይተው ቢሆን መሞታቸው የማይቀር ነው።

ሄሮድስ ትልቁ ንጉሥም ዮሴፍና ማርያም ሸሽተው ወደ ግብፅ አገር ከሄዱ በኋላ ሳይቈይ በቶሎ መሞት ትልቅ ግልግል ሊሆን ቻለ።

ታሪኩ እንደሚናገረው የንጉሡ ሞት በግብፅ አገር በተሰማ ጊዜ ዮሴፍ ከማርያምና ከሕፃኑ ጋራ ወደ ተወለደበት አገር ተመልሶ በገሊላ አውራጃ በናዝሬት ከተማ ተቀመጠ።

**፫ኛ በናዝሬት ከተማ።**

ናዝሬት በዝቅተኛው በገሊላ አገር ከመንገድ በስተ ውጭ የሆነች አንድ ትንሽ ከተማ ስትሆን ከሕዝብ አውራ ጐዳና ርቃ በአንድ ሸለቆ ውስጥ የተደበቀችና አንድነት በተያያዙ ኮረብቶች የተከበበች ናት። በከተማው ውስጥ የሚገኙ ቤቶች ሁሉ በውስጡ ከሚገኙት የነጭ ድንጋይ ቦታዎች ተፈልጠው የተሠሩ ናቸው፤ ከነዚህ የድንጋይ ቤቶች ንጣት በሩቁ ሲታይ ወጣ ገባ ከሆነው ተራራ ጋራ የተያያዘ ሆኖ በጸሓዩ ውስጥ የሚያብረቀርቅ መስሎ በመታየቱ ሕዝቡ ናዝሬት ብሎ ስም አወጣለት። ትርጓሜውም «ነጭ ከተማ» ማለት ነው።

ናዝሬት ከኢየሩሳሌም አምሳ አምስት ማይል ያህል ብቻ ትርቃለች፤ ይሁን እንጂ በዚያን ዘመን አህያ እንደ ፈጣን ባብር፣ በሚቄጠርበት ጊዜ የትልቁ ከተማ ጩኸትና ጫጫታ ድምፅ በገሊላ ኮረብቶች ውስጥ የምትገኘውን ትሑት የሆነችይቱን ትንሽ ከተማ አልደረሰባትም ነበር።

በዚያን ዘመን በፓለስቲን አገር የተቻላቸው ሁሉ ልጆቻቸው ከትልልቆቹ ረቢዎች (መምህራን) ትምህርታቸውን እንዲያገኙ ወደ ኢየሩሳሌም ይልኳቸው ጀመር። ዮሴፍ አናጢው ግን ይህን ለማድረግ አልተቻለውም ነበር። ይሁን እንጂ ዮሴፍ የአናጢነቱን ሥራ ሢሰራ ቅዱስ የሆኑ ትእዛዛትን ሁሉ ለኢየሱስ አስተምሮታል። ማርያም ደግሞ በበኩሏ የጧትና የማታ ጸሎት አስተማረችው። ሰንበትና ሌላም የተቀደሰ በዓል በሚሆንበት ጊዜ በመስጊድ ውስጥ መጽሐፍ ቅዱስ ሲነበቡ ኢየሱስ ይሰማ ስለ ነበረ የተቀደሰውን ሕግና አይሁድ ሊከተሉት የሚያስፈልጋቸውን ልማድ ሁሉ ሳይቀር ብዙ ተማረ።

አንዳንድ ታሪክ ጸሐፊዎች ስለ ኢየሱስ በሕፃንነቱና ገና በጣም ወጣት ልጅ ሳለ በተለይ ይህን ያህል ሊታወቅ የሚያስፈልግ እንግዳ ነገር የሆነ ምንም የጻፉት የለም።

የሆነ ሆኖ ሌሎች ግን ኢየሱስ በሕፃንነቱ የሠራቸውን ብዙ ታምራዊ ሥራ በሰፊው የሚገልጹ ብዙ ትልልቅ መጻሕፍቶች (አፖክሪፋል የተባሉ) ጽፈዋል፤ በአፖክሪፋል መጻሕፍቶች የተጻፉት አብዛኛዎቹ ታሪኮች ስለ ኢየሱስ ትምህርት ነው።

አንድ ታሪክ እንደሚናገረው ሕፃኑ ኢየሱስ የሚመራመር አእምሮና ትልቅ የትምህርት ፍቅር ነበረው፤ እሱም ፊደል ወደ ሚያስተምረው አንድ ረቢ ዘንድ ሄዶ ሲማር ሳለ ፊደሎቹን ሁሉ በቃሉ በማወቁ አስተማሪውን መደነእቅ ላይ በቶሎ አደረሰው። አስደናቂ ሊሆን የቻለውም ፊደሎቹን በቃል ማወቅ ብቻ ሳይሆን የቅርጻቸውንም ምሳሌነት ትርጕሙንና እያንዳንዳቸውም በተመደበላቸው ቦታ ሆነው ያላቸውን ምሥጢርነት ከነ ምክንያቱ ያሚያውቅ በመሆኑ ጭምር ነው።

ኢየሱስ በመስጊድ ውስጥ ዘግይቶ በመቄየት ሽማግሌዎች መጽሐፍ ቅዱስን እያነበቡ ሲከራከሩና ከአምሳ ዓመት በፊት ይኖር የነበረ ረቢ ሄሌል የተባለውን ሽማግሌ ታሪኩን አንሥተው ሲወያዩ በመካከላቸው ሆኖ መስማትን የሚወድ አሳቢና አስተዋይ የሆነ ልጅ ነበረ።

ይኸውም እንደሚባለው ከዕለታት አንድ ቀን አንድ አሕዛብ የሆነ ሰው ወደ ሽማግሌው ወደ ረቢ ሄሌል መጥቶ «በአንድ እግሬ እንደ ቆምኩ ቅዱስ የሆነውን ሕግ ሁሉ ልታስተምረኝ ትችላለህን ብሎ ቢጠይቀው» «አንተ የምትጠላውን በሌሎች ላይ አታድርግ» ይህ ነው የቅዱሱ ሕግ ሁለንተናው ሲል መለሰለት ይባላል።

ታሪኩም ከዚህ በላይ ከተጻፈው ሌላ ቀጥሎ ያሉትን ጨምሮ ይዘረዝራል።

ኢየሱስ ይህንና ሌላም ይህንን የመሳሰለ ብዙ ታሪክ በናዝሬት መስጊድ ውስጥ ሰምቶ ነበር፤ ልጆች በሜዳ ላይ ከሚጫወቱት ጨዋታ ሁሉ ይልቅ ኢየሱስን በበለጠ ደስ የሚያሰኘው ይህን የመሰለ ነገር ነበር። ይሁን እንጂ፤ ከሁሉ አብልጦ ይወድ የነበረው ኀዘን የከበደውን ልባቸውን በዘለዓለም ደስታ ሊሞላ የሚችለውን የመሢሑን መምጣት ወሬ በሹክሹክታ የሚናገሩትን ንግግር ነው።

ኢየሱስ ዕድሜው ዐሥራ ሁለት ዓመት በሆነ ጊዜ፤ በሕይወቱ ትልቅ መለወጥ ይታይ ጀመር። በዚህ ዕድሜው ሰውነቱ ስለ ጠና ሕግን እንዲማር አስፈለገ። ሰውነታቸው የጸና ሰዎች ሊያደርጉት የሚገባ አንደኛው ዋና ግዴታ በያመቱ ወደ ኢየሩሳሌም መሄድና የፋሲካን በዓል ማየት ነበረ። ኢየሱስም ይህን ለመፈጸም እንደሚችል ሆኖ ስላደገ ለመጀመሪያ ጊዜ የፓለስቲን ዋና ከተማ ወደ ሆነችቱ ወደ ኢየሩሳሌም ለመሂድድ ከናዝሬት ተነሣ።

በዚህን ጊዜ ከፓለስቲን አገር ድኻ ሀብታም ሽማግሌና ልጅ ሳይቀር ለፋሲካው በዓል ወደ ኢየሩሳሌም ሁሉም ሄደ። ግመልና አህያ ያላቸው በግመሎቻቸውና በአህዮቻቸው ተቀምጠው ሲሄዱ የቀሩት ደግሞ በእግራቸው ሄዱ።

ዮሴፍ አናጢው ግን አህያ አንኳ የሌለው ድኻ ሰው ነበረ። ስለዚህ ኢየሱስ ከዮሴፍና ከእናቱ ጋራ ከገሊላ ከተማ ከናዝሬት ተነሥቶ በሰማርያ በኩል አድርጎ ከአምሳ አምስት ማይል በላይ የሚሆነውን ሩቅ መንገድ በእግሩ መጓዝ ግዴታው ሆነ።

እነሱም ከሌለው ክፍለ አገር ወደዚሁ የሚጓዙትን ብዙ ሰዎች በመንገዳቸው ላይ አግኝተው ነበር። ኢየሩሳሌምን እንደ ተቃረቡ የሚጓዘው ሕዝብ መጠኑ በዝቶ ነበር። ከተማዋም ፊት ለፊት በታየቻቸው በታየቻቸው ጊዜ፤ አንድነት እንደ ውሃ ሙላት የሚጐርፉት ወንዶች ሴቶችና ልጆች ይሆዋን በቤተ መቅደሱ ሊያገለግሉትና ሊሰግዱለት የመጡ ብዛታቸው እንዳንድ ታላቅ ሠራዊት የሚቄጠር ነበር።

ኢየሱስ ስለ የኢሩሳሌም ብዙ ነገር በመስማት ስለ ከተማዋ ሁል ጊዜ ያስብ ነበር። አሁን ግን ወደ ኢየሩሳሌም በሚጓዙት ታላቅ ሠራዊት መካከል በመገኘቱና ከሩቅ ዝናው የሚሰማው ኢየሩሳሌም በመጀመሪያው መሥመር ላይ «ሦስት ጊዜ የተቸነፈች ኢየሩሳሌም የኰራች የእግዚአብሔር ከተማ» የሚል ጽሑፍ በሩቅ ስለ ታየው ነገሩን ከመውደዱ የተነሣ፥ በልቡ ተደሰተ።

ይሁን እንጂ፤ ከተማዋ ውስጥ ወዲያው እንደ ገባ ኢየሩሳሌም ያስበው እንደ ነበረ ሳትሆን ቀረች። በዙሪያው ሁሉ በያለበት ሕዝብ ሲናገር የሚሰማው የባዕድ ቋንቋ ነው። ባዕድ የሆኑ ዘራቸው የተደባለቀ የውጭ አገር ሰዎች የባዕድ አገር ልብስ ለብሰው አያቸው እንደዚሁም ደግሞ በሕዝቡ መካከል በያለበት ግንባራቸውን የቋጠሩ የጦር ሹማምንቶችና የሮማውያንን ወታደሮች ተመለከተ።

ቤተ መቅደስ በደረሰ ጊዜ የባሰውን የሚያሳዝነውና የሚያስቍጣው ነገር አገኘ። የእግዚአብሔር ቤት ሁል ጊዜ የተከበረና የተፈራ መሆን እንደሚገባው ያስበው የነበረ ሳይሆን ቀርቶ ለስግደት የሚመጡት ሕዝቦች ለመሥዋዕት አገልግሎት እንዲሆኑዋችወ በማለት ለሽያጭ የመጡ የበጎች መንጋዎችና በሬዎች በውስጡ ተሰብስበው በድምፃቸው የቤተ መቅደሱን ጸጥታ ሲያተፉ ተመለከተ፤ የከብቶቹ ነጋዴዎችና ለስግደት የመጡት ሕዝቦች እርስ በርሳቸው ሲነጋገሩና ነጋዴዎቹ በአንድ በኩል የጫጫታቸው ድምፅ ሲሰማ ለስግድት የመጡትም እንደዚሁ በዋጋ ሲከራከሩ በመካከላቸው የነበረው መደናቄር ሳያንስ በዚህ ላይ ተጨማሪ የየአገሩን ልዩ ልዩ የሆነውን ገንዘብ በኢየሩሳሌም ብር ለመመንዘር መንዛሪዎቹ ያላቸውን ቅልጥፍና በጩኸት ሲያሰሙ አንድ ከፍ ያለ ሽብር እንደ ተነሣ ያህል የሚቄጠር ነበር።

ይሁን እንጂ ከሁሉ የበለጠ ኢየሱስን ያሳዘነው ወደ ቤተ መቅደሱ ወደ አንደኛው ክፍል በገባ ጊዜ ትልልቆች ረቢዎች ተሰብስበው የተቀደሰውን ሕግ ሲከራከሩበት በማየቱ ነው።

በአገሩ በናዝሬት በትንሿ መስጊድ ውስጥ ያለው ሕግ ቀላልና ለማስተዋል የማያስቸግር ነው። ነገር ግን እዚህ ቤተ መቅደስ ውስጥ ኢየሱስ ሲነበብ የሰማው ሕግ ረዥምና ትርጓሜውን ለማስተዋል አስቸጋሪ የሆነ ነው። ትርጓሜውን ሰው ሊያስተውለው አስቸጋሪ ቢሆንም ለኢየሱስ ግን የሚያስቸግር ነገር ኖሮ አይደለም ሊኖርም አይችልም።

የፋሲካው በዓል በተፈጸመ ጊዜ ኢየሱስ ከወላጆቹ ጋራ ቀናና ጸጥታ ወደ ሆነው ወደ ናዝሬት ኑሮው ተመልሶ ሄደ። ይሁን እንጂ ኢየሩሳሌምን ካየ በኋላ ያስባት የነበረችው የእግዚአብሔር ከተማ ክብር የወደቀ ሆኖ አገኘው። የተቀደሰው መቅደስም ጫጫታ የበዛበት የገበያ ቦታ መሆኑ እየታወሰው በጣም ያሳዝነው ነበር። ይሁን እንጂ ይህ ነገር ሁል ጊዜ የነበረ አይደለም፤ ደግሞም ሁል ጊዜ እንደዚህ አይሆንም ብሎ አሰበ።

ኢየሱስ የዳንኤልን መጽሐፍ ይወድ ነበር። ሌሎችንም የመሢሑን መምጣት በትንቢት ይናገሩ የነበሩትን መጻሕፍት ሁሉ ደስ ይሰኝባቸው ነበር።

**፬ኛ የኢየሱስና የዮሐንስ መገናኘት።**

ኢየሱስ በዐሥራ ሁለት ዓመት ዕድሜው ወደ ኢየሩሳሌም ከሄደበት ጊዜ ጀምሮ ሠላሳ ዓመት ዕድሜ እስኪሆነው ድረስ ስለ ሕይወቱ ታሪክ የምናውቀው በጥቂቱ ነው። የምናውቀውም ዮሴፍ መሞቱንና የኢየሱስ እናት ማርያም ደግሞ ከናዝሬት ወደ ተወለደችበት ወደ ቃና ዘገሊላ ከልጅዋ ጋር መሄዷን ነው።

እዚያም በደረሱ ጊዜ ኢየሱስ ባናጢነት ሥራ እናቱንና ሌሎችን ይረዳ ነበር።

ኢየሱስ ሳምንቱን ሁሉ በቃና ዘገሊላ መንገድር በትንሽቷ በአናጢ ቤቱ ውስጥ በመዶሻና በመላጊያ ሲሠራ ይውል ነበር። በሰንበት ቀኖች ግን ወደ መስጊድ ለጸሎትና ስለ ቅዱሱ ሕግ ከካህናቱ ጋራ ለመከራከር ይሄድ ነበር።

ለስግደት ለመጡ ሰዎች ሕጉን ለመተርጐም ብዙ ጊዜ፥ ይነሣ ነበር። ይህም ልማድ በዚያን ዘመን በፓለስቲን አገር የነበረ ነው። አሳባቸው ተቀስቅሶ የተሰማቸው ሰዎች በጉባኤው ፊት ተነሥተው ቁመው ከሕጉ ውስጥ ያሰቡትን ማንኛውንም ክፍል ቢሆን እየተረጐሙ ይገልጻሉ። ይሁን እንጂ ኢየሱስ የሚተረጕመውና ሌሎቹ የሚተረጕሙት የማይስማማ ነው፤ የሱ ንግግሮች ግልጽ የሆኑና የሰሚዎቹን ልብ የሚነኩ ናቸው። በመስጊድ ውስጥ ብዙዎቹ ስለሚያደንቁት ረቡኒ አሉት፤ ትርጓሜውም አስተማሪያችን ማለት ነው። ከሰሚዎቹ ብዙዎቹ የኢየሱስን ትምህርት ያደንቁ ነበር።

አባት እናቱ ዘካርያስና ኤልሳቤጥ የተባሉ አንድ ወጣት ስሙ ዮሐንስ የሚባል ወንጌልን (መልካም ወሬ) ለመስበክ ከይሁዳ ወደ ዮርዳኖስ ሲመጣ ወሬው ተሰማ።

ከዚህ በኋላ በፓለስቲን የነበረው መልካም ወሬ መሢሕ በቶሎ እንደሚመጣ የተነገረው ትንቢት ነው።

በዮርዳኖስ በቤተ ራባ አጠገብ ብዙ የሆኑ የዮሐንስ ተከታዮች በዙሪያው ተሰብስበው ነበር፤ ዮሐንስ ሕዝቡን የንስሓ ጥምቀት በወንዙ ውስጥ ያጠምቃቸው ነበር።

ዮሐንስ መጥምቁ የተባለበት ምክንያት ስለዚህ ነው።

ዮሐንስ ምንም እንኳ በደቡብ ይሁዳ የሰበከም ቢሆን ዝናው በስተ ሰሜን ገሊላ ድረስ ተጕዞ እስከ ቃና ዘገሊላ የደረሰ ነው።

ኢየሱስ የአናጢነቱ ስራ ትቶ ዮሐንስ መጥምቁን ለመገናኘት ተነሥቶ ወደ ደቡብ ሄደ።

ኢየሱስ ለኢያሪኮ ቅርብ ወደ ሆነው ወደ ዮርዳኖስ ሲመጣ ልብሱ የግመል ጠጕር የሆነ፤ ወገቡን በገመድ ያሰረ ሰው በዙሪያው የቆሙትን ብዙ ሕዝቦች የሚያስፈራ ንግግር ሲናገራቸው አየ። ይህም ሰው ምንም እንኳ የሠላሳ ዓመት ያህል ጐልማሳ ቢሆንም ጽሕሙ ረዥም የሆነ ጠጕሩም የተንጨባረረ ነበር።

ኢየሱስ ወደርሱ ሲቀርቡ ሳለ መጥምቁ «እነሆ ከኔ የሚበረታ ከኔ በኋላ የሚመጣ የጫማውን ጠፍር መፋትት የማይገባኝ» አለ።

ዮሐንስ ስብከቱን ሲጨርስ ኢየሱስ ወደርሱ ቀርቦ ልጠመቅ ብሎ ጠየቀው ይሁን እንጂ የነቢዩ ዐይን ማስተዋል ያለው በመሆኑ ኢየሱስ ተራ ሰው አለመሆኑን በአንድ ጊዜ ለመረዳት ቻለ። እሱም እኔ ካንተ መጠመቅ እሻለሁ አንተ ወደኔ ትመጣለህን አለው። ይሁን እንጂ ኢየሱስ በማስገደድ ስለ ጠየቀው ዮሐንስ አጠመቀው።

ኢየሱስ በሠላሳ ዓመቱ ዮሐንስን በማግኘቱ የትንቢቱ ንግርት መጀመር ምልክት ሆነ። ይኸውም የሥራው መከናወን ለሦስት ዓመት ብቻ ሲሆን ይህም ሦስቱ ዓመት ወደሚያሳዝነው መጨረሻ ፈጥኖ የሚገሠግሥ ሆነ።

**፭ኛ ስብከት በተራራ ላይ።**

ኢየሱስ ትንቢቶች አንብቧል፤ በመጻሕፍቶቹ ሁሉና በሹክሹክታ ይነገሩ በነበሩት ወሬዎች ሁሉ ኀዘነተኞቹ የሚያዩት ሕልም ብቻ መስሎ ነበረ። ይሁን እንጂ ከዮሐንስ አንደበት የተሰማው የመድኅኑ መምጣት ግልጽ እውነተኛ ዐዋጅ ሆነ። በዚህም ነገር በዮሐንስ ልብስ ውስጥ ምንም ጥርጣሬ አልነበረም። እንደዚሁም ዮሐንስ በተናገረው የሚያስጠይቅ ነገር ሊኖር አላለም። የመሢሕ መምጣት ሌሊት ሲያልፍ ንጋት እንደሚሆን እንደዚሁ ርግጥ የሆነ በቶሎ በጣም በቶሎ የተፈጸመ ሆኖ ተገኘ።

ዮሐንስ ስለ መሢሑ ከተናገረ በኋላ ኢየሱስ ዮሐንስን ትቶ ወደ ይሁዳ ምድረ በዳ ተነሥቶ ሄደ። እሱም አርባ ቀን ሙሉ ብቸኛ በሆነው ትልቅ ምድረ በዳ ውስጥ ብቸኛ ሆኖ ሲጸልይና ሲጾም ነበር።

ኢየሱስ ከምድረ በዳ በተመለሰ ጊዜ ሰዎች፤ ወንድማማች እንዲሆኑና ዓለምም የትክክለኛ ፍርድና የሰላም ቦታ እንድትሆን ፈልገ፤ ይሁን እንጂ በገሊላ ብዙ ጊዜ አልቄየም ነበር። ኢየሩሳሌም በየዓመቱ የሚኬድበት ፋሲካ ተቃርቦ ነበር። ኢየሱስ ዓመት በዓሉን ለማክበር በተቀደሰችው ከተማ ቤተ መቅደስ አደባባይ ደረሰ፤ እዚያም እንደ ደረሰ አሁንም ደግሞ በሬዎችና የታሰሩ በጎች፤ ጥቅም ለማግኘት በጣም የጓጉ ነጋዴዎችና ርግብ ሺያጮች ገንዘብ በተቆለለባቸው ትንንሽ ጠረጴዛዎች ፊት እግሮቻቸውን በማጣመር የተቀመጡ ቅንስናሽ ገንዘብ መንዛሪዎች በአንድ በኩል ደግሞ ለይሆዋ ምስጋና ለማቅረብ ሲሉ ለስግደት መጥተው ወዲያና ወዲህ እያሉ ከሚሸጡት ነጋዴዎች ጋራ በዋጋ የሚከራከሩ እነዚህን ሁሉ በቤተ መቅደስ ውስጥ ተሰብስበው አየ።

ኢየሱስ የቅዱሳን ቅዱስ የሚያድርበትን መቅደስ ቀና ብሎ ከተመለከተ በኋላ፤ አንድ ገና መለስ ብሎ በቤተ መቅደሱ ውስጥ ደርቶ የሚገበያዩትን ገበያ አተኵሮ ባየ ጊዜ የእግዚአብሔር ቤት በመደፈሩ ከባድ የሆነ የኀዘን ስሜት በጣም ተሰማው።

ይህን ጊዜ ከኀዘኑ ስሜት ብርታት የተነሣ ከከብት ነጋዴዎቹ አንዱ የጣለውን አለንጋ አንሥቶ ከብቶቹን ወደ ውጭ ነድቶ የመንዛሪዎቹን ገበታ ገለባበጠው። ሽርፍራፊ የምንዛሪ ገንዘቦችም የድንጋይ ንጣፍ በሆነው ቦታ ላይ እየተሽከረከሩ ኰብልለው የንጕዱ ጀመር። ነጋዴዎቹ ከዚህ የተነሣ ተደናግጠው ከሚጮሁት ጩኸት በላይ ከፍ ብሎ የተሰማው የኢየሱስ የቍጣው ድምፅ ነበረ።

ኢየሱስ በቍጣ ቃል የተናገረው «ከዚህ ይህንን አንሱ! የእግዚአብሔርን ቤት የመሸጫና የመለወጫ ቦታ አታድርጉት» ሲል ነው።

ኢየሱስ ይህነን በማድረጉ የኢየሩሳሌም ካህናትና የሃይማኖት መሪዎች በሱ ላይ ለሚያስቡት ክፉ አሳባቸው በቂ ምክንያት ሆኖ ሊያነሣሳቸው የሚችል ነው። እነዚህ ነጋዴዎች በቤተ መቅደሱ ውስጥ ገብተው የግንዳቸውን ሥራ እንዲሠሩ የፈቀዱላቸው እነዚሁ ካህናትና የሃይማኖት መሪዎች ናቸው። ኢየሱስ ነጋዴዎቹንና መንዛሪዎቹን ከቤተ መቅደሱ ውስጥ በማስወጣቱ በካህናቱና በሃይማኖት መሪዎች ላይ መብትና የበላይነት እንዳለው ሆኖ በቤተ መቅደሱ ላይ ያላቸውን ሥልጣን እንደ ሻረባቸው የሚቄጠር ነው።

ኢየሱስ ይህን በማድረጉ ብዙ ጠላቶች አፈራ። ይሁን እንጂ፤ በኢየሩሳሌም ሥልጣናቸውን የተጋፋቸውና የተቀደሰውን ቤተ መቅደስ በመድፈራቸው የገሠጻቸው እሱን ከተጠጉት ወዳጆቹና ተከታዮቹ ጋር ሲመዛዘኑ ጥቂቶች እንጂ ብዙ አይባሉም።

ከፋሲካ በኋላ ኢየሱስ ወደ ገሊላ ተመልሶ ከልብ ስለሚሆነው ሃይማኖት በናዝሬትና በቃና ዘገሊላ ሰበከ።

ኢየሱስን ከሕፃንነቱ ጀምረው የሚያውቁት ሰዎች ትምህርቱን ለማቃለል ሞከሩ።

ይህ የአናጢው የዮሴፍ ልጅ አይደለምን? ሲሉ እርስ በርሳቸው ተነጋገሩ።

ሰዎችም ሲመልሱ አዎን ይህ የማርያም ልጅ ነው። ወንድሞቹንና እኅቶቹን ታውቁ የለምን? አሉ።

ኧረ ምንድር ነው እንደዚህ ዐዋቂ ያደረገው! እያሉ አፌዙበት።

ኢየሱስም ይህን ሰምቶ ነቢይ በአገሩና በቤቱ ካልሆነ በቀር ክብር የሌለው አይደለም አላቸው።

ከዚህ በኋላ ኢየሱስ ተነሥቶ በገሊላ ባሕር አጠገብ ወደ አለችው ትንሽ መንደር ቅፍርናሆም ወደምትባለዋ ሄደ። ኢየሱስ ይመጣል ተብሎ የሚጠብቀው መሢሕ መሆኑን የሚያምኑ ትሑቶች የሆኑ ዓሣ አጥማጆች ጴጥሮስና እንድርያስ የተባሉ ወንድማማች እዚያ ይገኙ ስለ ነበር እነሱ ዘንድ ተቀመጠ።

ኢየሱስ ብዙ ጊዜ ዓሣ አጥማጆች ተሰብስበው መርባቸውን ወደሚያበጁበት ባሕር ዳር እየሄደ ለዓሣ አጥማጆች ይሰብክ ነበር።

ከዚህ የተነሣ የኢየሱስ ዝና በቅፍርናሆም እየተሰማ ይሄድ ጀመር። እንደዚሁ ጥቂት በጥቂት እያለ ከቅፍርናሆም አልፎ፣ ጎረቤ ወደ ሆኑት ከተማዎችና መንደሮች ዘለቀ። ከዚህ በኋላ ስለ ናዝሬቱ ኢየሱስ የሚያስደንቅ ወሬ፥ በያለበት ይወራ ጀመር። ይህም ወሬ ወደ ደቡብ አቅጣጫ እያመራ እስከ መንግሥቱ ግዛት ወሰን ድረስ ተዛመተ። ከወሬውም መጋነን የተነሳ ሰዎች ይህን ያህል ታሪኩ የሚደነቅለንት ሰው ለማየትና የሚለውንም ለመስማት ከቅርብ ከሩቅም ተጕዘው ከዓሣ አጥማጆች መንደር ድረስ መጡ።

ከዕለታት አንድ እን በቅፍርናሆም አጠገብ የኢየሱስን ስብከት ለመስማት በአንድ ተራራ ላይ ብዙ ሕዝብ ተሰብስቦ ነበር። እሱም በመካከላቸው ቆሞ የተራራ ስብከት ተብሎ ዛሬ የሚነገረውን ትምህርቱን ሰበከላቸው። በዚህም በስብከቱ ከሱ በፊት የነበሩት ካህናትና ረቢዎች ያስተምሩት ከነበረው መንገድ የተለየ መሆኑን የሚገልጸውን ከሚያስተምረው ትምህርት ውስጥ ዋናውን ሰበከላቸው።

ኢየሱስ ይህነን መታሰቢያ ያለውን ትምህርቱን ሲያስተምራችወ፤

በነፍሳቸው የተቸገሩ የተመሰገኑ ናቸው፤ መንግሥተ ሰማያት የርሳቸው ናትና።

ገሮች የተመሰገኑ ናቸው እርሳቸው ምድርን ይወርሳሉና።

ጽድቅን የሚራቡ የሚጾሙ የተመሰገኑ ናቸው፤ እርሳቸው ይጸግባሉና።

የሚራሩ የተመስገኑ ናቸው፤ ምሕረት ያገኛሉና።

ልባቸው የነጻ የተመሰገኑ ናቸው እርሳቸው እግዚአብሔርን ያዩታልና።

ዕርቅ የሚያደርጉ የተመሰገኑ ናቸው፤ እርሳቸው የእግዚአብሔር ልጆች ይባላሉና።

አይምሰላችሁ፤ የመጣሁት ኦሪትና ነቢያት ለመሻር ለመሻር አልመጣሁም ልፈጽም እንጂ።

ለቀደሙት የተባለውን ሰማችሁ አትግደል የገደለ ይፈረድበታልና። እኔ ግን እላችኋለሁ በወንድሙ ላይ በከንቱ የተቄታ ሁሉ በፍርድ ይፈረድበታል።

ሰማችሁ እንደ ተባለ ዐይን በዐይን ጥርስም በጥርስ እኔ ግን እላችኋለሁ ክፉን አትቃወሙ ነገር ግን ቀኝ ፊትህን ለጸፋህ ሁለተኛውን ደግሞ መልስለት።

ስማችሁ እንደ ተባለ ባልንጀራህን ውደድ፤ ጸላትህንም ጽላ። እኔ ግን እላችኋለሁ ጸላቶቻችሁን ውደዱ፤ የሚረግሟችሁን ባርኩ ለሚጸሏችሁ መልካም አድርጉ ስለሚበድሏችሁም ስለሚያሳድዳችሁም ጸልዩ፤ በሰማይ ሳለ ለአባታችሁ ልጆች ትሆኑ ዘንድ። እሱ ፀሐዩን ለበጎችም ለክፉዎችም ያወጣልና ዝናቡንም በጻድቃንና በኃጥኣን ላይ ያዘንባልና።

ለሰዎች ኀጢአታቸውን ይቅር ብትሉ የሰማይ አባታችሁ ደግሞ ይቅር ይላችኋልና። ለሰዎቹ ግን ኀጢአታቸውን ይቅር ባትሉ አባታችሁም ኀጢአታችሁን ይቅር አይላችሁም።

አትፍረዱ እንዳይፈረድባችሁ በፈረዳችሁት ፍርድ ይፈረድባችኋል፤ በምትሰፍሩትም መስፈሪያ ይሰፈርባኋልና።

ለምኑ ይሰጣችኋልም፤ እሹ ታገኙማላችሁ ደጅ ምቱ ይከፈትላችኋልም። የለመነ ሁሉ ይወስዳልና የፈለገም ያገኛል ደጅ ለመታ ይከፈተለታል።

ሰዎችም ሊያደርጉላችሁ የምትወዱትን ሁሉ እንዲሁ ደግሞ እላንትም አድርጉላቸው። ኦሪትም ነቢያትም ይህ ነውና።

እንደዚሁ መልካም ዛፍ ሁሉ መልካም ፍሬን ታፈራለች። ክፉም ዛፍ ክፉ ፍሬን ታፈራለች። መልካም ዛፍ ክፉ ፍሬ ማፍራት አይቻላትም። ክፉም ፍሬ መልካም ፍሬ ማፍራት አይቻላትም።

ስለኢህ ይህንን ነገሬን የሚሰማ ሁሉ የሚያደርገውም ጠቢብ ሰው ይመስላል ቤቱን በድንጋይ ላይ የሠራ ዝናብም ዘነበ ጐርፍም ጐረፈ፤ ነፋስም ነፈሰ፤ ያንነም ቤት መቱት፤ አልወደቀም በድንጊያ ላይ ተመሥርቷልና።

ኢየሱስ በተራራ ላይ በሰበከው ስብከቱና ከዚህም በኋላ በሰበካቸው ስብከቶቹና በተናገራቸው ምሳሌዎቹ በአይሁዶችና በሱ ትምህርት መካከል ያለውን ልዩነት አስረድቷል።

አይሁድነት ያስተማረው ሕግን ነው።

ኢየሱስ፤ ያስተማረው ፍቅርን ነው።

**፮ኛ ከነዚህ የሚበልጥ የለም።**

ኢየሱስ ከተከታዮቹና ከደቀመዛሙርቶቹ መካከል ዐሥራ ሁለቱን መርጦ ሐዋርያት ብሎ ከሾማችወ በኋላ የመሢሕን መምታት እንዲሰብኩ ላካቸው።

ሐዋርያቱም አስቀድሞ በነቢያት እንደ ተነገረው የሰው ልጆች መድኅን መምጣቱን በገሊላ አገር በኩል እየሰበኩ ለሕዝቡ አስታወቁ። እንደዚሁም ደግሞ መሢሕ ይመጣል ተብሎ የሚጠበቀው ኢየሱስ የናዝሬቱ መሆኑን በሹክሹታ ለብዙዎቹ ያስረዱ ጀመር።

ከዚህ በኋላ ቍጥራቸው ብዙ የሆኑ አማኞች እንደዚሁም ሌሎች ነገሩን ለመረዳት የጓጉ ብዙ ሕዝቦች ከደዌያቸው ለመፈወስ ኢየሱስን ፍለጋ ወደ ቅፍርናሆም መጥተው ነበር።

የዚህም ምክንያት ኢየሱስ ትልቅ ፈዋሽ መሆኑን በያለበት ተሰምቶ ስለ ነበረ ነው።

ኢየሱስ በሄደበት ቦታ ሁሉ ብዙ ሕዝብ ይከተለው ነበረ። ከዚህም የተነሣ ሕዝቡን በማስተማርና ሌላም ሕዝቡ የሚጠቀምበትን ሥራ በመፈጸም ላይ ሰልሚገኝ ምግቡን ለመመገብ ስንኳ ጊዜ አልነበረውም።

የንጉሡ የትልቁ ሄሮድስ ልጅ የሆነ ሄሮድስ አንቲፓስ የተባለው ዮሐንስ መጥምቁ ስለ ኀጢአቱ ወቅሶት ስለ ነበረ አስገደለው። ይህም የዮሐንስ አሳዛኝ ሞት ኢየሱስ በቅፍርናሆም ሳለ መርዶው ደረሰው።

ኢየሱስ በመጀመሪያ ጊዜ ከዮሐንስ ጋራ የተገናኘው ግንኙነት ለኢየሱስ የሥራው ትልቅም ሆኖ ነበር። የዮሐንስ የሞቱ መርዶ ደግሞ ለኢየሱስ ሥራ ማስፋፊያ ሊሆን ቻለ።

ዮሐንስ መጥምቁ በሕይወቱና በሞቱ ጊዜ የፈጸመው ሥራ መንፈሳዊውን አገልግሎት በገሊላ አገር ውስጥ የሚያበረታታ ሆነ።

ዮሐንስ በይሁዳ አገር የሰበከውን ስብከት ባለዋጋ ያደረገው ሕይወቱን እስከ መሠዋት ነው። ከዮሐንስ ሞት የተገኘው ትምህርት በጠላት ሰፈር ውስጥ ለጦር ሜዳ የሚሻል ቦታ የሚገኝ መሆኑን ነው።

ኢየሱስም ከዚህ በኋላ ወደ ይሁዳና ከቶውንም ወደ ኢየሩሳሌም ሄዶ ትምህርቱን ለመንዛት የተቄረጠ አሳብ አደረገ።

ኢየሱስ ወደ ፊት የሚሆነውን አሥጊ ነገር አስቀድሞም የሚያውቅ ሆኖ ሳለ፤ ወደ ኢየሩሳሌምና ኢየሩሳሌም አጠገብ ወደሚገኘው ወደ ቢታንያ ትምህርቱን ለማስፋፋት ሄደ። ካህናቱም ኢየሱስ መምጣቱን ባወቁ ጊዜ ያድሙበት ጀመር።

የኢየሱስ ዋና ጠላቶቹ ፈሪሳውያን የተባሉት በዚያ ጊዜ በኢየሩሳሌም የሃይማኖት መሪዎች የነበሩት ናቸው። እነዚህ ፈሪሳውያን አይሁዶች ተማርከው ወደ ባቢሎን አገር ከመሄዳቸው በፊት ወደ ነበረው ወደ ጥንቱ ሃይማኖት ሕዝቦቹ እንዲመለሱ ፈልገው ነበር።

ፈሪሳውያን ከሙሴ ሕግና ወይ ከቀድሞዎቹ ነቢያቶች ትምህርር ጋራ የማይስማማውን ማንኛውንም ትምህርት ይቃወሙ ነበር።

ኢየሱስ በተራራው ላይ ያስተማረውና ደግሞም እንደዚሁ፤ ስለ ሙሴ ሕግ የተናገረው ንግግር ፈሪሳውያንን አስቄጥቷቸው ነበር።

ይሁን እንጂ በዚያን ዘመን የፓሊስቲንን አገር በሚገዙት ሮማውያን ወይም በእግዚአብሔር ላይ የድፍረት ቃል ካልተናገረ በቀር ናም ሰው በኢየሩሳሌም ውስጥ የወደደውን ስብከት ለመስበክ አይከለከልም ነበር።

ፈሪሳውያን ኢየሱስ ይህን የመሰለ ወንጀል በመንግሥቱና በእግዚአብሔር ላይ ቢሠራ፤ የዚያን ጊዜ ትምህርቱን እንዳያስፋፋ ለማድረግ በቂ ምክንያት ይሆንለታል ብለው አስበው ነበር።

ፈሪሳውያን ኢየሱስ በአገሩ ገዢዎች ላይ ክፉ እንገር ይናገራል የማለት ተስፋ አድርገው በየጊዜው እሱ ዘንድ እየመቱ ማግባቢያና ማሳሳቻ ብዙ ጥያቄ ይጠይቁት ነበር። ነገር ግን በዚህ በኩል የማይሆንላቸው ስለ ሆነ፤ በእግዚአብሔር ላይ የድፍረት ቃል ይናገራል ብለው ተፈታተኑት።

አንድ ፈሪሳዊ ሲጠይቀው፤

«ከሁሉ የፊተኛዪቱ ትእዛዝ ማነኛዪቱ ናት?» አለው። ኢየሱስ «ከትእዛዛቱ ሁሉ የፊተኛዪቱ እስራኤል ሆይ ስማ ጌታ፣ አምላካችን አንድ ጌታ ነው። ሁለተኛዪቱም ባልንጀራህን እንደ ራስህ ውደድ የምትል ናት። ከነዚህ የምትበልጥ ሌላ ትእዛዝ የለችም» ብሎ መለሰ።

በኢየሱስና በፈሪሳውያን መካከል ስለ ኢየሱስ ትምህርትና ስለ ኦሪት ትእዛዛት ረዥም ክርክር ተደርጎ ነበር። ፈሪሳውያን ሲከራከሩ የተቀደሰውን የኦሪትን ሕግ ፊደሉ ሳይቀር መከተል ይገባል ለሚሉት ኢየሱስ ደግሞ በበኩሉ ከልብ ያልሆነ ሃይማኖት ዋጋ የለውም ሲል ተከራክሯቸዋል።

ከዚህ በኋላ ኢየሱስ ጸሐፍትንና ፈሪሳውያንን በግልጽ ተቃውሟቸዋል። ሕዝቡንም የነሱን ነገር በማስረዳትና በመግለጽ መክሮ አስጠንቅቋቸዋል።

በኢየሱስና በአይሁዶች መሪዎች ሃይማኖት መካከል ያለው ልዩነት የሰፋ ሆነ።

**፯ኛ የኢየሱስ የመጨረሻ ትእዛዝ።**

ኢየሱስ በመጀመሪያ ጊዜ ነጋዴዎችንና ገንዘብ መንዛሪዎችን ከቤተ፥ መቅደስ አባሮ ካስወጣ በኋላ ሦስት ዓመት ቄይቶ እንደ ገና ደግሞ ለፋሲካ በዓል ኢየሩሳሌም ላይ ታየ።

ከሦስት ዓመት በፊት ወደ ኢየሩሳሌም የመጣው ብቻውን ነበረ።

አሁን ግን በመገድ ላይ እየሄዱ በሚዘምሩት ሕዝቦች መካከል ሆኖ ተገኝቷል።

«ዝማሬያቸውም ሆሳዕና በጌታ ስም የሚመጣ የተባረከ ነው› የሚል ነበር።

የኢየሩሳሌም ሰዎች ግን ስለ ገሊላዊው ኢየሱስ የሚያውቁት በጥቂቱ ስለ ነበረ ቆመው ሕዥቡን ይህ የምትዘምሩለት ሰው ማነው? ብለው ጠየቁ። የኢየሩሳሌም ተከታዮች ኢየሱስ የናዝሬቱ ነቢይ ነው እያሉ መዝሙራቸውን እየመላለሱ በመዘመር ወደ ቤተ መቅደሱ መንገዳቸውን አቅንተው ሄዱ።

እነሱም ሆሳዕና በጌታ ስም የሚመጣ የተባረከ ነው ይሉ ነበር።

ቤተ መቅደሱ ቅጽር በገቡ ጊዜ ከብት ነጋዴዎችና መንዛሪዎቹ ኢየሱስን በመቃወም ተጋፉት። እሱ ግን አሁንም ከቤተ መቅደሱ ቅጽር አባሮ አወጣቸው።

ፈሪሳውያንና የካህናቱ አለቆች በኢየሱስ ድፍረት ክፉኛ ተበሳጩ። በፊተኛው ጊዜ ብቻውን መጥቶ ስለ አልፈሩትም ነበረ። አሁን ግን ብዙ ተከታዮች ስላሉት ካህናቱና ፈሪሳውያን ኅይሉንና ሥልጣኑን ስለ ፈሩ፤ ኢየሱስን እንዳይሰብክ ለማድረግ ግና ተከታዮቹም ቍጥራቸው እንዳይበዛ ለመከላከል የሚችሉበትን መንገድ በምሥጢር ተሰብስበው ይመክሩ ጀመር።

ኢየሱስ በዚያን ቀን ጧት ከቤተ መቅደስ ወጥቶ ከወዳጆቹ ጋራ ወደሚኖርበት ከኢየሩሳሌም ሁለት ማይል ወደሚርቀው ወደ ቢታንያ ተመልሶ ሄደ። የዚያን ጊዜ ጧት የሠራውና በቤተ መቅደስ የተናገረው ነገር፤ ካህናቱንና ፈሪሳውያንን እንዳናደዳቸው አውቆ ነበር። ኢየሱስ በዮሐንስ መጥምቁ ላይ የደረሰበትን ነገር እያሰበ የመጨረሻዋ ቀኑ እንደ ተቃረበች ብዙ ጊዜ ለደቀ መዛሙርቱ ይነግራቸው ነበር።

ይሁን እንጂ የኢየሱስ ተከታዮች በሱ ላይ የሚደርሰው ክፉ ነገር አይገባቸውም ነበር። እነሱ ግን ምሥጢር አድርገው ያመኑት ፋሲካ በሚመጣበት ጊዜ ራሱን መሢሕ አድርጎ ይገልጻል ለማለትን ነበር። ይህ ምሥጢራዊ የሆነ ተስፋ ተከታዮቹን ሁሉ ደስተኞች አደረጋቸው።

ፋሲካን ከባድ ኀዘን በተሸከመ ልብ ይጠባበቅ የነበረ ኢየሱስ ብቻ ነበር።

ኢየሩሳሌም አጠገብ ከጽዮን ተራራ ላይ ሆኖ ወደ ከተማዋ ለመግባት በብዛት የሚጐርፉትን ሕዝቦች ይመለከት ነበር። ስለ ፋሲካው በዓል በያለበት ዝግጅት ተይዞ ስለ ነበረ፤ የበዓል መንፈስ በሞላው ኢየሩሳሌምና አይሁዶች በተሰበሰቡበት ቦታ ሁሉ ዐይሎ ነበር። የሕዝቡም ልብ የበዓሉን ቀን በመጠባበቅ ደስታ ተሞልቶ ነበር። ነገር ግን የሚመጣውን መከራ በመጠባበቅ ልቡ በኀዘን የተሞላው ኢየሱስ ብቻ ነበር።

ፋሲካው በፊት በነበረው ሌሊት ኢየሱስና ዐሥራ ሁለቱ ሐዋርያት ራስ ለመብላት በአንድ በኢየሱስ ተከታይ ቤት ተሰብስበው ነበር።

ኢየሱስ ምግብ፣ በተዘጋጀበት ገበታ በዋናው ስፍራ ላይ ከተቀመጠ በኋላ ከመምህራቸው ቀጥሎ በመቀመጥ የክብር ቦታ ለመግኘት ደቀ መዛሙርቱ ርስ በርሳችው እኔ እበልጥ እኔ እበልጥ በመባባል ሲፎካከሩ አያቸው።

ኢየሱስ በዚህን ጊዜ ከተቀመጠበት ቦታ በቶሎ ተነሥቶ ውሃ በሣህን ወስዶ የተማሪዎቹን እግር አጠበ። ደቀ መዛሙርቱም መምህራቸው ይህን ሲያደርግ በማየታቸው ሁሉም ተደነቁ፤ አንዳንዶቹም ተቃወሙ። ነገር ግን ኢየሱስ ሲላእው እናንተ ርስ በርሳችሁ የክብር መቀመጫ ለማግኘት ስትጣሉ ነበር። አሁን ግን እነሆ እኔ እንዳደረግሁት ዐይነት ሥራ እናንተም እንድታደርጉ ምሳሌ ሰጥቻችኋለሁ። ሎሌ ከገኢታው እንደ ማይበልጥ አስቡ። የተላከም ከላከው አይበልጥም አላቸው።

ደቀ መዛሙርቱም የደረሳቸው ግሣጼ ምን እንደ ሆነ ገባቸው። ከዚህም በኋላ በጸጥታ ሊመገቡ እንደ ገና ተመልሰው ተቀመጡ።

በገበታው ላይ ኅብስትና የወይን ጠጅ ነበረ። ነገር ግን በዚህ ጊዜ ለመብላት የሚችሉቱ ጥቂቶቹ ነበሩ። በግብዣቸውም ምንም ደስታ አልነበረበትም።

በገበታው ዙሪያ በጸጥታ እንደ ተቀመጡ ኢየሱስ በድንገት እውነት እላችኋለሁ ከናንተ አንዱ አሳልፎ ለመከራ ይሰጠኛል አለ።

ይህም የተናገረው ቃል ደቀ መዛሙቱን አስደነገጣቸው፤ እነሱም እያዘኑ ርስ በርሳቸው እየተያዩ በለዘብታ ቃል መምህር ሆይ እኔ እሆን እሆን ይሉት ጀመር።

ኢየሱስ ሲመልስላቸው ከኔ ጋራ ሆነው ከሚበሉት ከዐሥራ ሁለቱ ውስጥ አንዱ ነው አለ። በዚህም ላይ ጨምሮ ሲናገር አሳልፎ የሚሰጠኝ ባይወለድ ይሻለው ነበር አለ።

በጸጥታ ሁሉም በልተው ኀዘን የተመላበትን ምግብ ተመግበው ከጨረሱና በኋላ፤ ኢየሱስ ተነሥቶ ወደ ደቀ መዛሙርቱ ዞሮ በርኅራሄና በፍቅር አስተያየት ከተመለከታቸው በኋላ ልጆቼ ሆይ ከናንተ ጋራ የምሆነው ለጥቂት ጊዜ ያህል ብቻ ነው፤ ትሹኛላችሁ ነገር ግን እኔ ወደምሄድበት እናንተ መምጣት አትችሉም ስለዚህ አሁን አዲስ ትእዛዝ እሰጣችኋለሁ እርስ በርሳችሁ እንድትዋደዱ እኔ እንደ ወደድኳችሁ እናንተም እንዲሁ ርስ በርሳችሁ ተዋደዱ፤ እናንተ ርስ በርሳችሁ ብትዋደዱ ሰው ሁሉ በዚህ ያውቃል ደቀ መዛሙርቴ እንደ ሆናችሁ አላቸው።

**፰ኛ በሚያሳዝነው መጨረሻ መንገድ።**

ኢየሱስ በዚያች ሌሊት ሁል ጊዜ ለጸሎትና በጸጥታ ለማሰብ ወደሚሄድባት ቦታ ጌቴ ሰማኒ ወደ ተባለችው የአትክልት ስፍራ ከከተማ ወጥቶ ሄደ። በዚች ሌሊት ማታውኑ ቀደም፣ ብሎ ጥሎዋቸው ከሄደው ከይሁዳ ከሲሞን ልጅ በቀር ደቀ መዛሙርቱ ሁሉ ከሱ ጋራ ነበሩ።

ኢየሱስና ደቀ መዛሙርቱ ወደ ተናቀችቱ ጌቴ ሰማኒ ሲሄዱ እቦታው የደረሱት ዘግይተው ሌሊት ላይ ስለ ሆነ ሁሉም ደክሟቸው ነበር። ስለዚህ ደቀ መዛሙርቱ አንድ ባንድ ሁሉም እንቅልፍ ወሰዳቸው።

ይሁዳ እኩለ ሌሊት ላይ የጦር ሹማምንቶችንና ወታደሮችን እየመራ ፋኖስና ፋና እንደዚሁም የጦር መሣሪያ ይዘው በደረሱ ጊዜ የሌሊቱ ጸጥታና ጨለማ ሁኔታው ተለወጠ።

ኢየሱስ የመጡትን የጦር ሹማምንቶች ለመገናኘት ወደ እነርሱ ሄደ።

ማንን ትፈልጋላችሁ ብሎ ጠየቃቸው።

የናዝሬቱ ኢየሱስ የሚባለውን እንፈልጋለን አሉት።

እኔ ነኝ እናንተን የምትሹኝ አላቸው።

ከዚህ በኋላ ሹማምንቶቹ እጃቸውን ጫኑበትና አሰሩት፤ በዚህ ግዚኤ በአትክልቱ ቦታ የነበረው ሁካታና ጩኸት ተኝተው የነበሩትን ደቀ መዛሙርቶች ከእንቅልፋቸው በድንጋጤ አስነሳቸው። ደቀ መዛሙርቱ ይህን ጊዜ ሹማምንቱንና ወታደሮቹን እንደዚሁም ኢየሱስን መምህራቸውን ወደ ሊቀ ካህኑ ቤት ሲወስዱት በማየታቸው ሁሉም ከዱት።

ኢየሱስን በመሳደብ በዚያች አድካሚ በሆነች ረዥም ሌሊት ክስና ውቅስ ከአደረጉበት በኋላ ሮማዊ ወደ ሆነው የኢየሩሳሌም ገዥ ጴንጤናዊው ጲላጦስ ወደ አለበት የፍርድ ሸንጐ አምጥተው በእግዚአብሔር ላይ የስድብ ቃል በመንግሥቱም ላይ ድፍረት ተናግረሀል ሲሉ ከሰሱት።

ጴንጤናዊው ጲላጦስ የአይሁድ ሃይማኖት ክርክር ምንም ያህል ጕዳዩና አሳቡ ያልሆነ በፓለስቲን ላይ የሮማውያንን አገዛዝ ከሚቃወሙት መሪዎች ውስጥ አንዱ እንደ ሆነ በማለት ኢየሱስን ከመረመረው በኋላ በመንግሥት ላይ የሠራው ወንጀል ባለመገኘቱ ነጻ ሊለቀው ፈለገ። ነገር ግን የኢየሱስ ከሳሾች (ባላጋራዎቹ) ሌላ ክስ አመጡበት።

ይኸውም ይህ ገሊላዊ ሕዝቡ ለሕግ እንዳይታዘዝ ይሰብካል አሉ።

ጲላጦስ ገሊላዊ ከሆነ እኔ ዘንድ ሳይሆን በገሊላው ገዥ በሄሮድስ አንቲፓስ ዘንድ መመርመር አለበት ብሎ ሄሮድስ በዚያን ጊዜ ወደሚገኝበት ወደ ኢየሩሳሌም ላከው።

ሄሮድስ ግን እያሾፈ ወደ ጲላጦስ መልሶ ላከው። ጲላጦስም ኢየሱስን በእግዚአብሔር ላይ የስድብ ቃል ሲናገር ተገኝቷል፤ በማለት ፈረደበት። ይህም እግዚአብሔርን ሰድባል የተባለበት የሐሰት ወንጀል የሞት ፍርድ አሰፈረደበት።

በዚያን ጊዜ አገረ ገዥ ራሱ በሚያከብረውና በሚደግሰው በዓል በአገሪቱ ውስጥ ከሚገኙት የሞት ፍርድ ከተፈረደባቸው እስረኞች አንዱን መማር ልማድ ነበር። አሁን ኢየሱስ የናዝሬቱና ሌላም እስረኛ በርባን የተባለ በሮማ መንግሥት ላይ የዓመፅ ሥራ የሠራ ሁለቱም ጴንጤናዊው ጲላጦስ ፊት ቀርበው ነበር። ይህም የዓመፅ ሥራ የሠራው ወንጀላለኛ ተይዞ የሞት ፍርድ ተፈርዶበት የነበረ ነው።

ጴንጤናዊው ጲላጦስ በፍርድ ሸንጐ የነበሩትን የካህናት አለቆችን ከነዚህ ከሁለቱ እስረኞች ማንኛቸውን እንድምር ትፈቅዳላችሁ ብሎ ጠየቀ።

እነሱም ሲመልሱት በርባንን አሉት።

ከዚህ በኋላ በርባን ነጻ ተለቀቀ። የናዝሬቱ ኢየሱስ ግን የሮማውያን የጭካኔ ልማድ በነበረው ስቅላት ይገደል ዘንድ ወታደሮቹ እንዲወስዱት አዘዘ።

ኢየሱስም ከዚህ በኋላ በአጃቢ ወታደሮች እየተጠበቀ ብዙዎችም የሚያላግጡና በነገሩም መደነቅ የያዛቸው ሕዝቦች እየተከተሉት በዚያን ቀን እንዲሰቀሉ ከተፈረደባቸው ከሁለት ሌቦች ጋራ ከፍርድ ሸንጐ ወጥቶ ጐልጐታ ወደምትባል ወደ አንዲት ተራራ ይዘውት ወጡ።

የስቅላት ፍርድ የተፈረደባቸው ሰዎች የሚሰቀሉበትን መስቀል መሸከም በዚያን ጊዜ በሮማውያን ዘንድ ልማድ ነበር።

አንድ ታሪክ እንደሚናገረው ኢየሱስ የተሸከመው መስቀል በተለይ ከባድ ነበር።

በርባን በኢየሩሳሌም ከተማ ውስጥ የሮማውያንን አገዛዝ በመቃወም አድማ አስነሥቶ በነበረ ግዚኤ ብዙ ሕዝቦች ተገድለው ነበር። ከተገደሉትም ውስጥ አንዱ በኢየሩሳሌም ለሚገኝ ለአንድ አናጢ ሰው አንድ ልጅ እሱ ብቻ ነበር።

የዚህ የሞተ ልጅ አባት አንድ ልጁን በማጣቱ ለመበቀል አስቦ ሳለ በርባን የአድማው መሪ አስቀድሞ ተይዞ ሞት የተፈረደበት በመሆኑ ምንም ለማድረግ ሳይችል ቀረ።

በልጁ ሞት የተራቈተው አባት ወደ ሮማውያን ወታደሮች ሄዶ ሁለቱ ሌቦችና በርባን የሚሰቀሉበትን መስቀል እንድሠራ ፍቀዱልኝ ሲል የወይን ጠጅና ሌላም ስጦታ ሰጥቶዋቸው ስለ ነበር ፈቀዱለት።

ይህም ሰው መስቀሎቹን ሲሠራ በርባን ራሱ የሚሰቀልበትን መስቀል ተሸክሞ ጐልጐታ ድረስ ሲሄድ በተጨማሪ እንዲሠቃይ ለማድረግ የበርባንን መስቀል በተለይ በጣም ከባድ አድርጎ ሠርቶት ነበር።

ነገር ግን እንዳሰበው ሳይሆን ቀርቶ በርባን ምሕረት ስለ አገኘ ለሱ የተሠራውን መስቀል ኢየሱስ የናዝሬቱ እንዲሸከም ተደረገ።

ኢየሱስ ይኸንን ከባድ መስቀል ተሸክሞ ሲሄድ ሳለ፣ ወደቀ። አንድ የቀሬና ሰው ስምዖን የተባለ ከሥራው ወደ ቤቱ ሲመጣ የሮማውያንን ወታደሮች ከኢየሱስ ጋራ ተረዳድቶ መስቀሉን እንዲሸከም አደረጉት።

የተሰቀለውን ሰው ስምና ወንጀሉን በመስቀሉ ላይ መጻፍ የሮማውያን ልማድ ስለ ነበረ በኢየሱስ መስቀል ላይ የማሾፊያ ጽሑፍ ቸነከሩ።

ጽሑፉም የሚለው

የናዝሬቱ ኢየሱስ፣

የአይሁድ ንጉሥ፣

የኢየሩሳሌም ሴቶች ኢየሱስ ሥቃይ እንዳይሰማው በማለት ከከርቤ የተደባለቀ ሆምጣጤ እንዲጠጣ አምጥተውለት ነበረ፤ እርሱ ግን አልተቀበልም።

ወታደሮቹና ሕዝቡ ባለገጡበት ጊዜ በለስላሳ ድምፅ አባት ሆይ የሚያደርጉትን አያውቁምና ይቅር በላቸው አለ።

ነገር ግን በመስቀል ላይ ሆኖ ብዙ ሰዓት ሲሰቃይ ከቈየ በኋላ በታላቅ ድምጽ ጮሆ፣ አምላኬ አምላኬ ለምን ተውኸኝ አለ።

ከዚህ በኋላ ከፍ ብሎ በሚሰማ ድምፅ፣

ተፈጸመ አለ።

ራሱንም አዘነበለ ነፍሱንም ሰጠ።

**፱ኛ ክርስቲያን የተባሉ የአይሁድ ወገኖች።**

ኢየሱስን ለሞት ያበቁት ጠላቶቹ ያቋቋማቸውን ተከታዮቹን ለማጥፋት ሲሉ ኢየሱስ እንዲሰቀል አስፈላጊ መሆኑን አሰቡ። ይህንን በማድረግ የነበራቸው ተስፋ መሪው ሲሞት ያቋቋማቸው ወገኖች ይጠፋሉ ማለትን ነበር።

ይሁን እንጂ ተሳስተዋል።

የኢየሱስ ደቀ መዝሙርቶች መሪያቸው ይሠራ የነበረውን ሥራ ለመቀጠል አስበው በስውር ተሰብስበው ነበር።

መሪያችውን ኢየሱስ ክርስቶስ እያሉ በንግግራቸው ውስጥ ያነሡት ጀመር። ራሳቸውንም የክርስቶስ ተከታዮች በማለታቸው ክርስቲያኖች ተባሉ።

የክርሶትስ አብዛኛዎቹ ተከታዮቹ ድኾች ነበሩ፤ ኢየሱስ ሁል ጊዜ በቃና ዘገሊላ በቅፍርናሆም በቤተ ሰይዳና በጌንሳሬጥ፤ በሰማርያና በናይን በኋላም በቢታንያና በኢየሩሳሌም ውስጥ ሁል ጊዜ በትሑታን መካከል እየተገኘ ለድኾችና ለተጨቈኑት ሰዎች ይሰብክ ነበር።

ከስቅለቱ በኋላ የኢየሱስ ትምህርት በድኾችና በተጨቆኑት ሕዝቦች መካከል ይስፋፋ ጀመር።

በዚያን ጊዜ ስለ ኢየሱስ አስደናቂ ነገሮች ተሰምተው ነበሩ።

በቃና ዘገሊላ በአንድ በሠርግ ድግስ ውስጥ ኢየሱስ ውሃውን ወደ ወይን ጠጅ እንደ ለወጠ፤

በባሕር ላይ እንደ ሄደ፤

አምስት ሺሕ የተራቡ ሕዝቦች በአምስት እንጀራ እንዳጠገባቸው የዚህ ሁሉ ወሬ በያለበት ተሰማ።

ከሠራቸው ታምራቶች ሁሉ ሕዝቦቹ በጣም ይደነቁበት የነበረው ድውያንን ስለማዳኑ ነው።

የዕውራንን ዐይን አበራ ደንቈሮዎቹን እንዲሰሙ አደረገ ዲዳዎችንም አናገራቸው።

ዕብዶችን ከዕብደታቸው አዳናቸው። መጻጕዕ (ሽባዎች) የሆኑትን በእግራቸው ለመሄድ አስቻላቸው። ለምጻሞችን ከለምጻቸው ፈወሳቸው።

ከዚህም በቀር ኢየሱስ ብዙ ድዉያን ታጥበው ለመፈወስ እምነት አድርገው ተሰብስበው ወደሚገኙበት የቤተ ሳይዳ ኵሬ ወደ ተባለው መጥቶ ነበረ። ከእንዚሁም ውስጥ ከሠላሳ ስምንት ዓመት ጀምሮ የታመመ ሰው ነበር። ኢየሱስም ይህንን ሰው ተመልክቶ ተነሣና ዐልጋህን ተሸክመህ ሂድ አለው።

ይህም ከሠላሳ ስምንት ዓመት ጀምሮ በእግሩ የማይሄድ ከዐልጋው ላይ ተነሥቶ ሄደ።

ኢየሱስ በታምር ድዉያንን ማዳን ብቻ ሳይሆን ከቶውንም ሙታንን ከሞት አስነሥቶ ሕይወት ሰጥቷቸዋል።

አስደናቂው የኢየሱስ ታሪክ በፓለስቲን ድኾች ዘንድ ፈጥኖ ተስፋፋ። የፓለስቲን ሕዝቦችም ርስ በርሳቸው በምሥጢር እየተንሾካሾኩ ኢየሱስ ከተሰቀለ ከሦስት ቀን በኋላ ከመቃብሩ ተነሥቶ ወደ ሰማይ ወጥቷል እዚያም የሚቄየው ዘመን ዘመናትና እኩሌታ ዘመን እስኪፈጸም ነው። ከዚህ በኋላ መጥቶ ለሰው ልጆች ራሱ ይገልጻል አሉ።

የመሢሑን መምጣት ለማየት ይጓጉ የነበሩት የኢየሱስ ዳግም ምጽአት እነሱ ባሉበት ጊዜ ውስጥ በቶሎ እንዲሆን ተስፋ ያደርጉ ነበር።

የዳግም ምጽአቱ ተስፋ በአዲሶቹ አማኞች ላይ ሌሎች ተጨማሪ ኢየሱስ መሢሕ መሆኑን ከሙታን መነሣቱንና የዳግም ምጽአቱ ቀን መቃረቡን የሚያምኑ ብዙ ተከታዮች ሕዝቦች አስገኘ።

የአዲሱ የሃይማኖት ወገኖች መሪዎች ተከታዮቻቸውን ማኅበር አድርገው አቋቋሙ። ይኸውም የበጎ ሥራ ማኅበር የተባለው ነው፤ የዚህም ማኅበር ወገን ለመሆን የሚፈልግ ሁሉ በመጀመሪያ ይጠመቃል።

የማኅበሩ ተካፋይ እይሆኑት እርስ በርሳቸው ወንድሜ እኅቴ ይባባላሉ።

አንድነት አብረው በአንድ ማዕድ ይቄርሳሉ።

ለታመመና ለተቸገረ ያስባሉ።

ከሀብታሞች የራቁ ናችወ።

በነሱ መካከል የአንዱ ንብረት የሁሉም ነው።

የቀድሞዎቹ ክርስቲያን የተባሉት የአይሁድ ወገኖች ማኅበራዊ ኑሮዋቸው የተመሠረተው በዚህ ዐይነት ነበረ።

ስብስባቸው በምሥጢር ሲሆን ቍጥራቸው እየበዛ ይሄድ ነበረ።

ረቢዎች የኢየሱስ ተከታዮች ቍጥራቸው እየበዛ በመሄዱ ሠግተው ስለ ነበረ፤ ተይዘው እንዲታሰሩ ሹማምንት እስከ መላክ ደረሱ።

ነገር ግን ኢየሱስ ትምህርቱን ያደንቅለት የነበረ ሽማግሌ ረቢ ሂሌል የተባለው የልጅ ልጁ የሆነ ረቢ ጋማሌል የሚባል የሚከተለውን ቃል በመናገር የክርስቲያን ሃይማኖት መሪዎች የነበሩትን አዳናቸው።

«ከእነዚህ ሰዎች ራቁ ተዋቸውም ይህ አሳብ ይኸም ሥራ ከሰው እንደ ሆነ ይጠፋልና፤ ከእግዚአብሔር እንደ ሆነ ግን ታፍርሱት ዘንድ» አይቻላችሁም አላቸው።

**፲ኛ የጠርሴሱ ጳውሎስ።**

ኢየሱስ ሳይመጣ ከብዙ ዘመን በፊት አይሁዶች በየአገሩ መበተን ጀምረው ነበር፤ በመጀመሪያ ጊዜ ከአገራቸው በኀይል ተገድደው ወጡ፤ በኋላ ደግሞ በገዛ ፈቃዳቸው አገራቸውን ትተው ሄዱ።

በኢየሱስ ጊዜ በሲሲሊያ ውስጥ በጠርሴስ ከተማ ትልቅ የአይሁድ ኰሚውኒቲ ነበር። ከነዚህም ኰሚውኒቲ ውስጥ አንድ ባለ ጸጋ ከብንያም ዘር የሆነ ሲሴይ የተባለ ሳውል የሚባል አንድ ልጅ ነበረው።

ሳውል በሮማዊነት ነጻ ሆኖ የተወለደ በመሆኑ ጳውሎስ ተብሎ በሮማውያን ስም ይጠራ ነበር። እሱም ለባለ ጸጋው አባቱ አንድ ልጅ በመሆኑ ደኅና ትምህርት ተምሮ ነበር።

ጳውሎስ ልጅ ሳለ የልጅነቱን አብዛኛ ጊዜ ያሳልፍ የነበረው መርከቦች አሁን ሜዴቴራንያን ተብሎ በሚጠራው በትልቁ ባሕር ላይ ሲመጡ በጠርሴስ ውሃ ዳርቻ ላይ ሆኖ ይመለከት ነበር።

ጳውሎስ በየጊዜው መርከቦችን ከማየት የተነሣ መርከበኛ ለመሆን ይጓጓ ነበር የአባቱ ፍላጎት ግን ትምህርት ተምሮ ረቢ እንዲሆንለት ስለ ነበረ ጳውሎስ በአደገ ጊዜ የሽማግሌው የረቢ ሂሌል የልጅ ልጅ ወደ ሆነው ረቢ ገማሌል ዘንድ ሄዶ እንዲማር ተላከ።

ኢየሱስ ናዝሬትና ቃና ዘገሊላ በነበረበት ጊዜ በረቢ ሂሌል ከፍተኛ ትምህርት ደስ ብሎት እንደ ነበረው ሁሉ የጠርሴሱ ጳውሎስም በኢየሩሳሌም ሳለ ዕድሜው የኢየሱስን ያህል ሲሆን በዚህ በትልቁ ረቢ የልጅ ልጅ እሱም እንደዚሁ ሐሳቡ ተመስጦ ነበር።

ጳውሎስ ትምህርቱን ከጨረሰ በኋላ ወደ ተወለደበ አገር ወደ ጠርሴስ ተመልሶ ሄዶ ሕግ አስተማሪ በመሆን ከአባቱ ጋራ ይሠራ ጀመር።

ጳውሎስ የኢየሱን መስቀል የሰማው በተርሴስ ከተማ ሳለ ነው፤ ይሁን እንጂ በአሳቡ ውስጥ ከምንም አልቄጠረውም ነበር። ከቶውንም ዮሐንስ መጥምቁና ኢየሱስ የናዝሬቱ ከሃይማኖት መሪዎች ውስጥ እነዚህ ሁለቱ በራሳቸው ላይ ጥፋትን ያመጡት በገዛ እጃቸው ነው ብሎ ይል ነበር። ጳውሎስ በተቀደሰው ሕግ ላይ የሚቃወም ማንኛውንም ትምህርት በሚያስተምር ሰው ላይ ጨካኝ እንጂ ርኅሩኀ አልነበረም።

ጳውሎስ በሱ ጊዜ እንደ ነበሩት ረቢዎች የክርስቶስ ሞት ለተከታዮቹ መጥፊያ ነው ብሎ የሚያምን ሰው ነበር።

ስለዚህ በዚህ ነገር እንደ ወዳጆቹ እንደ ፈሪሳውያንና እንደ ረቢዎቹ የተሳሳተ ሆነ።

በኢየሩሳሌም ብጥብጥ ሆኖ ሳለ የኢየሱስ ተከታዮች በምሥጢር እየተሰበሰቡ መምከር ትምህርቱንም መንዛት ጀመሩ። ከዚህ በኋላ ወደ ተርሴስ ለጳውሎስ መልእክት ተላከ፤ የተላከውም መልእክት ቀጥሎ ያለው ነው።

ረቢ ጳውሎስ ሆይ የሙሴ ሕግና የእስራኤል የመልእክት (ሚሲዮናዊ) ሥራ በአንተ ዘንድ የተቀደሰ ሆኖ የሚቄጠር እንደ ሆነ ክርስቲያን የተባሉ ናዝራዊዎች ቍጥራቸው በየጊዜው እየበዛና እያደገ በመሄዱ እንደዚሁም ሕግን የሚቃወሙበት ኀይላቸው እየበረታ በማስቸገሩ እነሱን ለማጥፋት በቶሎ መጥተህ ርዳን ሲሉ ላኩበት።

ጳውሎስ ከዚህ በኋላ፤ እነዚህን አዲስ ትምህርት የሚያስተምሩትን ለማጥፋት ሲል የሚቻለውን ለማድረግ ተነሥቶ ወደ ኢየሩሳሌም ሄደ፤ እሱም ብልኅ የሆነ ማንኛውን ሥራ ለማቋቋም የሚችል በመሆኑ በየአገሩ የተበተኑትን የኢየሱስን ተከታዮች ለመያዝ ወታደሮች አዘጋጅቶ በኢየሩሳሌም የሚገኙትን ሐዋርያት በብርቱ እያሳደደ እስከ ሰማርያ ተከትሎዋቸው ሄደ። የሐዋርያት ቍጥራቸው በደማስቆ ውስጥ መብዛቱን በሰማ ጊዜ አግኝቶ ሊያጠፋቸው የተቄረጠ አሳብ አድርጎ ወደ ከተማዋ ገሠገሠ።

ይሁን እንጂ ጳውሎስ ገና በደማስቆ መንገድ ላይ ሳለ ልቡ ተለወጠ። እሱም ይህን ጊዜ መንገዱን ወደ ደማስቆ የቀጠለው አዲሱን የሃይማኖት ተከታዮች ለማጥፋት ሳይሆን ከነሱ ጋራ አንድ ሆኖ የሚያስተምሩትን ወንጌል እንዲስፋፋ ለመርዳት በተለወጠ አሳብ ሆኖ ነው።

ጳውሎስ ከዚህ ጊዜ ጀምሮ እስከ ሕይወቱ መጨረሻ ድረስ የኢየሱስን ትምህርት ለመንዛት ራሱን መድቦ ተገኘ።

ወንጌልን በማስተማርና በመስበክ ኻያ አምስት ዓመት ሙሉ ከከተማ ወደ ከተማ ከአገር ወደ አገር ይዞር፥ ነበር ጳውሎስ በደረሰበት አገር ሁሉ የተበተኑትን ማኅበሮች እየፈለገ ከነሱ ጋራ በመሆን ወንጌልን ይሰብክ ነበር።

ጳውሎስ ምንም እንኳ የሰውነቱ ሁኔታ የተናቀና ተናጋሪነቱም ደካማ ቢሆን እውነተኛነቱ ግን ብዙ ሕዝብ ተሰብስቦ እንዲሰማው የሚስብ ነበር።

ይሁን እንጂ በአንድ ጊዜ ትምህርቱን አምነው የተቀበሉ ብዙ ሰዎች ለማግኘት አልቻለም። ኢየሱስ በኢየሩሳሌም ተንቆ እንደ ነበረው እንደዚሁ በባዕድ አገር የነበሩት አይሁዶች ጳውሎስንም ንቀውት ነበር። ግሪኮችና ሮማውያን ጨርሶ የአይሁድ ሃይማኖት እንግዳ ነገር ይሆንባቸው የነበር የጳውሎስንም ትምህርት አክብረው ሊቀበሉ አልቻሉም። እነሱም ራሳቸውን ከአይሁዶች በጣም ስለሚያበልጡ ድል ከሆነችው ከይሁዳ አገር ሰዎች ላይ ሃይማኖትን ተቀብለው ለማመን አሳባቸው እምብዛም የማይዘነብል ሆነ።

ጳውሎስ ሕዝቡ ወንጌልን ለመቀበል በቀስታ ስለ ማዝገማቸው ልቡ ተስፋ አልቄረጠም ነእብርና ወደ ሶርያና ወደ ኪልቅያ ወደ መቄዶንያና ወደ ቀርጤስ ወደ ሲሲሊያና ወደ ሮማ ተጓዘ። በሄደበት ቦታ ሁሉ የምሥራቹን ሲነግር፤

ይህ የማስተምራችሁ ኢየሱስ ክርስቶስ መሢሑ ነው ይላቸው ነበር።

ጳውሎስ በሚሄድበት አገር ሁሉ ትንንሽ የክርስቲያኖች ማኅበር ያቋቋም ነበር። የሌሎችንም የተቋቋሙትን ወሬ ይነግራቸው ነበር። እንደዚሁም ሲያበረታታቸው ዓለምን የምታሸንፉ የወንድማማች ማኅበር ናችሁ ይላቸው ነበር።

ከዚህም በቀር እየዞረ በያለበት በኢየሱስ ስም ቤተ ክርስቲያናትን ሲያቋቁም በየአገሩ ላሉት ምእመናን የእምነትን ነገር በመግለጽ ደብዳቤዎች ይጽፍላቸው ነበር። በነዚህም ደብዳቤዎች በያለበት የተቋቋሙትን ቤተ ክርስቲያኖች በሃይማኖታቸው እንዲጸኑ ያበረታታቸው ነበር።

ጳውሎስ ቤተ ክርስቲያን ለማቋቋም ወደ ሮማ ሂዶ ሳለ በመንግሥት ላይ ወንጀል ሠርተሀል በመባል ተይዞ ተከሰሰ። በዚህ ምክንያት ብዙ ዓመት በወህኒ ቤት ታስሮ ተቀመጠ። ከዚህ በኋላ ከንጉሡ ከኔሮን ፊት ቀርቦ ከተመረመረ በኋላ ተፈታ።

ነገር ግን በሮማ ስብከቱ ስለ ቀጠል እንደ ገና ተይዞ ተመርምሮ ተገደለ።

ጳውሎስ ሞተ ሥራው ግን ተከናወነ።

ጳውሎስ የኢየሱስን ትምህርት በተቀበለበት ጊኤ አዲሱ የአይሁድ ወገን ገና በጣም ደካማ ነበር።

ጳውሎስ በሞተ ጊዜ ስንፍና ሳያስገባ በሠራው ሥራ ክርስቲያንነት ጥልቅ የሆነ መሠረት በማግኘቱ የዓለም ሃይማኖት ይሆናል የማለት ተስፋ ይታይበት ነበር።

**፲፩ኛ አይሁድ ያልሆኑ ክርስቲያኖች መነሣት።**

ጳውሎስ የኢየሱስን ወንጌል ከፓለስቲን ውጭ በአረማውያን ዘንድ ለመንዛት ጀምሮ ነበር።

እሱ ከሞተ በኋላ የክርስቲያን ሥራ አብዛኛውን አሕዛብን ይልቁንም ግሪክንና ሮማውያንን በማሳመን ይስፋፋ ነብር።

በዚያን ጊዜ የነበሩ ግሪኮችና ሮማውያኖች በሃይማኖታቸው ቦታ አዲስ ሃይማኖት እንዲተካ ለማድረግ ዝግጁዎች ነበሩ።

የግሪኮች ሃይማኖት መሥራችና የተቀደሰ መጻሕፍት የሌለው ከመሆኑም በላይ ቄስ እንኳ እንደ ሌለው ለመቄጠር ምንም ያህል ያልቀረው ነበር።

ግሪኮች አገራቸውን በዓለም ውስጥ የመሬት እንብርት ናት ብለው ያምኑ ነበር። የመሬት እንብርት ነች በሚሏት አገራቸው ውስጥ ኦሊምፐስ የተባለ በጣም ትልቅ ተራራ ስላለ በዚህ ተራራ ላይ የሚያምኑዋቸው አማልኮቶች ይኖሩ ነበር።

ከአገራቸው ሩቅ በሆነ ኦሾያነስ በተባለ በሚያምረው ወንዝ ዳርቻ አጠገብ ባሉት ደሴቶች (ስማቸው የተባረኩ ደሴቶች) በተቀደሰ መልካም ሕይወት የሚኖሩትን ሰዎች አማልክቶች ወሰደው የዘለዓለም ደስታ ያለበት ኑሮ እንዲኖሩ ያስቀምጧቸዋል ብለው ያምኑ ነበር።

ግሪኮች ከሚያምኗቸው ከብዙዎቹ አማልክቶች ውስጥ ጁፒተር የአማልክቶቹ ንጉሥ ነው። ጁኖ የሰማይ ንግሥት ናት። አፖሎ የፀሓይ የመድኅኒት የሙዚቃና የግጥም አምላክ ነው። ቬኑስ የቍንጅና የሣቅ የጋብቻ አምላክ ናት። ኔፕቱን የውሃዎች አምላክ ነው። ፕለቶ ደግሞ የሲል አምላክ ይባላል።

የግሪኮች አማልክቶች እንደ ሰው ለመሆን ምንም ያህል አልቀራቸውም፤ ፍቅር ይይዛቸዋል፤ ጥላቻ አለባቸው፤ ሥቃይ ይሰማቸዋል፤ ይቈጣሉ፤ ደስታን ይፈልጋሉ፤ እርስ በርሳቸው ይቀናናሉ።

ግሪኮች ከነዚሁ እንደ ሰው ለመሆን ምንም ያህል ከማይቀራቸው አማልክት በቀር፤ ሔርኩለስን የመሳሰሉ ግማሽ የሆኑ አማልክቶች አሉዋቸው። ከነዚህም ሌላ ከቶውንም ተራ ሰዎች ከሆኑት ውስጥ እንደ አማልክት ቄጥረው የሚሰግዱላቸው ነበሩ።

በመጨረሻው በግሪክ አገር ሕዝቡ የማያምንባቸው ብዙ አማልክቶች እንደዚሁም ግማሽ የሆኑ አማልክቶችና የሰውም አማልክት ነበሩ።

በጳውሎስ ጊዜ ይህን ለመምሰል የተቃረበ ነገር በሮማውያንም ዘንድ ነበረ።

ብዙዎቹ የግሪክና የሮማ ሕዝቦች ደስ የሚላቸውን ሃይማኖት ለማግኘት ስለሚፈልጉ ወደ አይሁድ መስጊድ በመሳብ የእውነተኛውን የእግዚአብሐኢርን ትምህርት ለመስማት ቻሉ። ነገር ግን አይሁዶች ሃይማኖታቸውን የሚቀበል ሁሉ ሕጋቸውንና ልማዳቸውን መከተል እንደሚገባው አድርገው ያስገድዱ ነበር። ስለዚህ፤ ግሪኮችና ሮማውያን የአይሁዶችን ጠንካራ ሕግና ልማድ ለመቀበል የማችሉ ሆኑ።

ጳውሎስ ወደ ግሪኮችና ወደ ሮማውያን መጥቶ የአይሁድን ሕግ ሳይከተሉ ኢየሱስን አምላካቸው አድርገው ከተቀበሉት የቤተ ክርስቲያን ማኅበር እንደሚሆኑ ስለ ነገራቸው አዲስ የተመሠረተችው ቤተ ክርስቲያን ከነዚሁ ውስጥ ብዙ ተከታዮች ለማግኘት ቻለች።

ከዚህ የተነሣ የኢየሱስ ትምህርት ጳውሎስ በመሠረታት ቤተ ክርስቲያን በኩል በአሕዛብ መካከል መነዛት ጀመረ።

ኢየሱስ ሞቶ ከተነሣ ከአንድ መቶ ዓመት በኋላ ትምህርቱ በእስያ ማይነር በሶርያ በመቄዶንያ በግሪክ በሮማ ይነዛ ጀመር። ይህ ትምህርት ከቶውንም የናይል አገር በሆነችው በግብፅ አገር ሥሩን ለመስደድ ቻለ።

በዚያን እመን ከርስቲያኖች በምድር ላይ አዲስ ዘሮች እውነተኞች እስራኤሎችና የእግዚአብሔር ምርጦች መሆናቸውን አወቁ።

የእግዚአብሔር ቀን በሚሉት በየእሑድ ተሰብስበው መጽሐፍ ቅዱስ ያነቡ ነበር ዐርብና ሮብ ደግሞ ይጾሙ ነበር። በየቀኑም አቡነ ዘበሰማያት የተባለውን ጸሎት ይጸልዩ ነበር።

ለታመመም ሰው ይራሩና ለድኻም ይቸሩ ነበር። አንዳንዶቹም ከነሱ መካከል ርቀው ሂደው ራሳቸውን ባሪያ በማድረግ ሸጠው በአገኙት ገንዘብ ችግር ያገኛቸውን ሰዎች ይረዱበት ነበር።

ጳውሎስ ከሞተ በኋላ አንድ መቶ ዓመት ቄይቶ የተቀደሱት የክርስቲያን ጽሑፎች አንድነት ተሰብስበው አንድ መጽሐፍ ለመሆን ቻሉ። ክርስቲያኖች የተቀደሱትን የአይሁድ ጽሑፎች ብሉይ ኪዳን ብለው የራሳቸው የተቀደሰ መጽሐፍ አደረጉት። በዚህም ላይ አዲስ ኪዳን የተባለውን አንድ ትንሽ መጽሐፍ ተጨማሪ አድርገዋል።

ክርስቲያን የሆነ እያንዳንዱ ሰው ወጥቶ ሂዶ ወንጌልን ለመስበክ ዐይነተኛ ተግባሩ ሆኖ ይሰማዋል። እያንዳንዱ ወንድ ሆነ ሴት ራሱን የወንጌል መልእክተኛ አድርጎ ይቄጥራል። ከዚህ የተነሣ በየቀኑ የምእመናኑ ቍጥር እያደገ ለመሄድ ቻለ።

በዚያን ዘመን የሮማ ንጉሥ ዜጎች ንጉሡን እንደ አምላክ ቄጥረውት ይሰግዱለት ነበር። ነገር ግን ክርስቲያኖች አንስግለትም ብለው እንቢ ስላሉ የጭካኔ ስደት አገኛቸው።

የሮማውያን ነገሥታት ክርስቲያኖች ሦስት መቶ ዓመት ያህል በስደት አሠቃዩዋቸው። ይሁን እንጂ የደረሰባቸው ስደት በሃይማኖታቸው የሚያስተሳስራቸውና እምነታቸውን የሚያጸናው ሆነ።

ከክርስቶስ ልደት በኋላ ሦስት መቶ ዐሥራ ሁለት ዓመት ቄይቶ ቄስጠንጢኖስ የሮማ ንጉሥ ራሱ የክርስቲያንን ሃይማኖት በመቀበል መንግሥቱንም የክርስቲያን መንግሥት እንዲሆን አደረገ ይህም ለክርስቲያኖች ስደት ፍጻሜ አስገኘ።

ይሁን እንጂ ስደት መጨረሻ ሆኖ በበቃ ጊዜ በየአገሩ ባሉት ክርስቲያኖች መካከል ጠብ በተነሳ ከነዚሁ ብዙዎቹ ልዩ ልዩ ወገኖች በመሆን በክርስቶስ ትምህርት ወይም በሐዋርያት እምነት ላይ የተለያየ ትምህርት ፈጠሩ።

ከነሱም አንዳንዶቹ ኢየሱስ አምላክ ነው አሉ።

ሌሎች ደግሞ በማንኛውም በኩል ኢየሱስ ሰው ነው አሉ።

የቀሩት ሌሎች ደግሞ የቤተ ክርስቲያን ጳጳሳት እነሱ ራሳቸውን ነን ብለው እንደሚሉት ያህል ቅዱሶች አይደሉም አሉ።

ይሁን እንጂ ምንም እንኳ ርስ በርሳቸው ቢጣሉና እንደ ጠላት ቢተያዩም በአሕዛብ መካከል ትምህርታቸውን አስፋፍተው አንዱም ካንዱ ይበልጥ ለሚያስተምረው ትምህርት ብዙ ምእመን ለማግኘት መድከማቸውን አላቋረጡም።

ጳውሎስ ከሞተ በኋላ ስድስት መቶ ዓመት ያህል ቄይቶ ክርስቲያንነት የሰው ሁሉ ማለት የዓለም ሃይማኖት የሚሆን መስሎ ነበር።

ይሁን እንጂ በዚሁኑ ጊዜ አቅራቢያ በሰባተኛው ክፍለ ዘመን መግቢያ ላይ አዲስ ሃይማኖት ከዐረብ አገር ውስጥ ወጥቶ ከክርስቲያን ሃይማኖት እድገትና መስፋፋት ጋራ ይፎካከር ጀመር።

**\*\*\*\***

**አራተኛ ክፍል።**

**የመሐመድ ሃይማኖት።**

**ምድረ በዳ ነበልባል ሰይፍ።**

መሐመድ የተናገረው።

«እግዚአብሔር ፍጥረትን ሲፈጥር በሰማይ ዙፋን ላይ

ያለውን በአጠገቡ የሚገኘውን መጽሐፍ ጻፈ።

በዚህም መጽሐፍ የተጻፈው

በእውነት የኔ ፍቅር ቍጣዬን ያበርደዋል»

የሚል ነው።

የተመሰረተው፤ እ. ኤ. አ. ከክርስቶስ ልደት በኋላ በ፮፻፳፪ ዓመት ላይ ነው።

መሥራቹ፤ መሐመድ የአብደላ ልጅ ነው።

ሥፍራው፤ መካ የዐረብ አገር።

የተቀደሱ መጻሕፍቶች፤ ቁራን (ንባብ) መጽሐፉ የያዘው ፩፻፲፬ ሱራህስ ወይም ምዕራፎቹ እነዚሁም የመሐመድን ራእዮች የሚያስረዱ ናቸው፤ እነዚህም ራእዮቹ በመልክ በመልኩ ሆነው ወይም ራእዩን በተቀበለው ዐይነት የተዘጋጁ አይደሉም። ይሁን እንጂ የምዕራፎቹ ተከታታይነት፤ አጫጭር የሆኑት በመጀመሪያ ረጃጅሞቹ ቀጥለው በኋላ ተጽፈዋል።

የተከታዮቹ ብዛት፤ ፫፻፳፪ ሚሊዮን ነው።

የተነዙት፤ ዋናው በዐረብ በፓኪስታን በአሪካ በቺና፣ ክፍል በኢንዶኒሽያና በእስያ፣ ሩሲያ ነው።

ወገኖች፤ የመሐመድ ሃይማኖት መሐመዳኒዝም የሚባለው እስላም ይባላል። ይህም ራስን ለአንድ አገር መስጠት ማለት ነው። ራሳቸውን ለእስላም ትምህርት የሚሰጡ እስላሞች ይባላሉ፤ እስላሞች በሁለት ዋና ነገር ይከፈላሉ። ይኸውም ሱናይትስና፤ ሻይትስ ይባላሉ። በመጀመሪያ መከፈል የመጣው በመሐመድ ወራሽ ምክንያት ነው። ይኸውም ከሊፋት ይባላል። አንዳንዶቹ ካሊፍ (ወራሽ) መመረጥ ይገባዋል አሉ። አንዳንዶቹ ደግሞ ውርሱ ለመሐመድ ዝርያ መሆን ያስፈልጋል አሉ። ይህ ሁለቱ ክፍል በእስልምና ረገድ ብዙ ነገር ተፈጥሮዋል።

**የመሐመድ ሃይማኖት።**

**የምድረ በዳ ነበልባ ሰይፍ።**

**፩ኛ፤ ስለ ተቀደሰችው ከተማ ሲያያዝ የመጣ ታሪክ።**

የዐረቦች ታሪክ እንደሚናገረው ከብዙ ረጅም ዘመናት በፊት የታራ ልጅ አብርሃም በሕይወቱ ሳለ ሣራ የምትባልና ሌላም አጋር የተባለች ሁለት ሚስቶች ነበሩት ሣራ አንድ ልጅ ሲኖራት እንደዚሁም አጋር አንድ ልጅ ነበራት፤ ሁለቱ የአብርሃም ሚስቶች ርስ በርሳቸው ይቀናኑ ነበር።

ከዕለታት አንድ ቀን ሣራ አብርሃም የሚወዳት ሚስቱ ባሏን ስትለው፤

አብርሃም ሆይ፤ ልጄ ይስሐቅ ወራሽህና ካንተ በኋላ ስለ አንተ የሚጠራ እንዲሆን ተስፋ ሰጠኝ አለችው።

አብርሃምም እዳልሽው የሚሆን ነው ብሎ ተስፋ ሰጣት።

አጋር ንቃኛለች ከዚህም በቀር ልጁዋ እስማኤል የአንተ ወራሽ ሆኖ እንደሚያድግ ተስፋ አድርጋለች ስለዚህ አጋርና ልጁዋን አስወጥተህ እንድታባርር አለችው።

አብርሃም ሲመልስላት እሺ ፈቃድሽን እፈጽማለሁ አላት።

አብርሃም በነጋታው ጧት ተነሥቶ አጋርና ልጁዋን ከቤት አስወጥቶ ሰደዳቸው።

አጋር ትንሹን ልጁዋን በጀርባዋ ላይ አዝላ በበረሃ ውስጥ ቀይ ባሕር አጠገብ እስክትደርስ ድረስ ስትጓዝ ቄይታ በመጨረሻ በጣም ደክማ በጣም ከተጸማች በኋላ አጋር አንድ ድንጋይ ላይ ተቀምጣ እሷና ልጁዋ በውሃ ጥም በበረሃው ውስጥ እንዳይሞቱ ፍርሀት ይዟት ታለቅስ ጀመር።

እሷም በዚያ ቦታ ተቀምጣ ስታለቅስ ትንሹ ልጁዋ እስማኤል በትልቅ ቍጣ አሸዋውን በርግጫ ቢለው እሱ ከረገጠበት ቦታ ላይ ድንገት አዲስ ውሃ ከበረሃው አሸዋ ውስጥ ፈልቆ ወጣ።

አብርሃም ለልጁ ለእስማኤል በበረሃ ውስጥ የተደረገውን ታምር ሥራ በተረዳ ጊዜ ምንጩ ቦታ ድረስ መጥቶ፣ በአጠገቡ ቤተ መቅደስ ሠራ። በምሥራቅ በኩል ባለው በቤተ መቅደሱ ማዕዘን ጐን ከቀድሞ አባቶቹ የወረሰውን በምድር ላይ የመጀመሪያው ሰው አዳም ከገነት ይዞ የወጣን ጥቍር ድንጋይ አቆመ።

ከአባ በተባለው ቤተ መቅደስ አጠገብ ዘምዘም በሚባለው በእስማኤል ምንጭ አቅራቢያ አጋርና ልጁዋ ተቀመጡ። እስማኤል በዚያ ቦታ አድጎ ትልቅ ቤተ ሰብ አበጀ። የእስማኤል ልጆችና የልጅ ልጆቹ በተቀደሰው ቤተ መቅደስ አጠገብ መካ የተባለውን የተቀደሰ ከተማቸውን ሠሩ።

ከዚህም በቀር ሌላ ታሪክ እንደሚለው እስማኤል ከመወለዱ ከብዙ ዘመን በፊት አብርሃምም ሳይወለድ ከቶውንም ዓለም ከመፈጠሩ በፊት 2000 (ሁለት ሺሕ) ዓመት አስቀድሞ ከአባ መጀመሪያውኑ በሰማይ ተሠርቶ ነበር። የመጀመሪያው አዳም የማይገባውን ሥራ በመሥራቱ ከገነት በወጣ ጊዜ እላይ በሰማይ የማይገባውን ሥራ በመሥራቱ ከገነት በወጣ ጊዜ እላይ በሰማይ የማይገባውን ሥራ በመሥራቱ ከገነት በወጣ ጊዜ እላይ በሰማይ እንዳለው ዐይነት አድርጎ በምድር ላይ ሌላ ከአባ ሠርቶ ነበር።

ስለዚህ እስማኤል በርግጫ ብሎ ካፈለቀው ዘምዘም (የተቀደሰ ውሃ) አዳም ሠርቶት የነበረው የራቀ አልነበረም። በነዚህ በተቀደሱ ሁለት ቦታዎች አጠገብ መካ የተባለው ከተማ ገኖ ተገኘ።

የእስማኤል ዘር እየበዛ በስተ ምሥራቅ እስከ ፋርስ ባሕረ ሰላጤ በስተ ሰሜን እስከ ሜዲቴራንያን ባሕር፤ በስተ ደብብ እስከ አደን ባሕረ ሰላጤ ድረስ ዘልቆ ይገኛል። ይሁን እንጂ የትም ድረስ ተጕዘው የራቁና በማንኛውም ቦታ የሚኖሩ ቢሆንም መካ ለአገራቸው የተቀደሰች ከተማ ሁና የምትኖር ናት።

የአላህ ከተማ ወደ ሆነችው ወደ መካ እየመጡ በከአባ እየሰገዱ ከአዳም ተያይዞ የመጣውን ጥቍር ድንጋይ ተሳልመው የተቀደሰውን ውሃ ከእስማኤል ጕድጓድ ይጠጣሉ።

ይስሐቅ ከአብርሃም ተወልዶ የልጁ የእስራኤል (የያዕቆብ) ልጅጆች ተባዝተው የአይሁድ ዘሮች ሆነዋል።

የአጋርና የአብርሃም ልጅ የሆነው እስማኤል ልጆቹ ተባዝተው የዐረብ ዝርያ ሆነዋል።

**፪ኛ የዐረቦች ሃይማኖት።**

የጥንት ዐረቦች እንደ ጥንት ዘመን ሰዎች ሁሉ በፍጥረት፣ የሚያመልኩ ሕዝቦች ነበሩ።

እነሱም ያመልኩት የነበር ፀሓይን ከዋክብትንና የፀሓይንና የከዋክብትን መንፈስ ነው። ከዚህም በቀር ደግሞ የጥንት አባቶታቸውን የአብርሃምንና የእስማኤልን መታሰቢያ ያመልኩ ነበር።

ሦስት መቶ ስድሳ ጣዖቶች አሏቸው፤ እነዚህም በዓመታቸው ውስጥ ላሉት ቀኖች ለያንዳንዳቸው አንዳንድ ጣዖት ተመድበዋል፤ (የዐረቦች አንዱ ዓመት ሦስት መቶ ስድሳ ቀኖች አለው) ከነዚህ ጣዖቶች ሁሉ ዋንው የሰው መልክ ያለው ሀባል የተባለው ከቀይ ዕብነ በረድ የተሠራው አንድ እጁ ከወርቅ የተበጀ ነው።

ከፍጥረት አማልክቶቻቸው ከመናፍስቶቹና ከጣዖቶቻቸው ሁሉ አብልጠው የሚሰግዱለት አላህ ታዓላ ታላቁን እግዚአብሔርን ነው። ምንም እንኳ አላህ ታዓላን እግዚአብሔር ነው ብለው የሚያስቡትንም ቢህን በጣሙን አሳባቸው የሚያዘነብለው ለከዋክብቱና ለጣዖቶቹ ነው።

ሕዝቡ ጣዖቶችን ሲያመልክ አንዱ የሚያመልከውን አንዱ አያመልከውም፤ የዐረብ አገር በዚያን ጊዜ በብዙ ወገኖችና ነገዶች ተከፍላ ስለ ነበር፤ እያንዳንዱ ጐሣ ብቻ የተለዩ ጣዖቶችና እምነቶች ነበሩት። እነዚህም ጐሣዎች በሚያስፈራ አኳኋን ርስ በርሳቸው እየተዋጉ አንዱ ያንዱን እምነት ማላገጫ ያደርጉት ነበር፤ ሆኖም በቀድሞ አባቶቻቸው ምክንያት ዘመዳሞች መሆናቸውን ከማሰብ አይዘሉም ነበር።

የዐረብ አገር በጆግራፊዋ አቀማመጥ መቼውንም በታሪክ ውስጥ በምሥራቅና በምዕራብ በኩል ባሉት ትልልቅ መንግሥቶች ተጨቁናም አታውቅ። የባቢሎን የፋርስ የግሪክና የሮም ፍላጎት በዐረቦች አገር ላይ በርትቶ ይዞታ ለማግኘት ችሎ አያውቅም ነበር፤ ይህም ብቻ ሳይሆን እነዚህ የቀድሞ አሸናፊ የሆኑ አገሮች ዕውቀታቸውንና ሥልጣኔያቸውን ለዐረብ አገር ከቶ በጭራሽ አምጥተው አያውቁም።

ዐረብ፣ በድንቍርናዋ ርስ በርስ በምትዋጋው አስፈሪ ጦርነቱዋና በሃይማኖትዋ እምነት በኩል በአለው ብጥብጧ ውጽጥ ለብቻዋ ኖረች። አገሪቱም በተቀደሱ ደንጊያዎች በተቀደሱ ዘንባባዎችና በተቀደሱ ኮረብታዎች ተሞልታ ትኖር ነበር።

አንድ ኮረብታ ወይም የተቄለሉ ደንጊያዎች ወይም አንድነት የተከማቹ ዛፎች ሰውን ከደዌው ለመፈወስ ወይም መልካም ዕድል ለመስጠት ተከሥተዋል ተብሎ በየጊዜው በአገሪቱ ላይ ወሬው ይነዛ ነበር። በዐረብ አገር በነዚህ በተቀደሱ ቦታዎች ኀይል ላይ ያለው እምነት በጣም ከፍ ያለ ከመሆኑም የተነሣ አንዳንድ ጊዜ ዐረብ የሆነ ሰው መንገዱ በማይቄነጠረው በረሃ ውስጥ ብዙ መቶ ማይል ተጕዞ መንገደኞቹ የተቀደሰ ነው፤ ወደሚሉት አዲስ ወደ ተገኘው ቦታ ይደርሳል።

ዐረቦች ሁሉ በያሉበት ከአባና የእስማኤል የውሃ ጕድጓድ፤ ያለበትን መካን የተቀደሰ አድርገው በጽኑ ያምኑበታል።

የዐረብ አገር የዕጣን አገር ተብሎ ይታወቅ ነበር። የዚህም የገበያ ቦታ መካ ነበር። ዐረቦች የተቀደሰውን መስጊዳቸውን ለመሳለም በሚመጡበት ጊዜ ዕጣን ቅመምና ሽቱ ይዘው መጥተው በመካ ገበያ ይሸጣሉ ወይም ይለዋወጣሉ፤ በዚህ አፈጻጸም ሃይማኖትን ከንግድ ጋራ ያስተሳስሩታል።

ይህን በመሰለ ልማድ የመካ ሀብታም ነጋዴዎች መካን ለመሳለም የሚመጡት ሕዝቦች ይዘው የሚመጡትን የንግድ ዕቃ በመግዛት ይጠቀሙ ነበር። እነዚህን ለመሳለም የሚመጡትን ሰዎች በየጊዜው ወደ መካ ከተማቸው እንዲመጡ ለማድረግ ወደ መካ የሚጓዙት ጕዞ ብቻውን ራሱ መልካም ዕድል የሚያመጣላቸው መሆኑን ይነግሯቸው ነበር።

ከጊዜ በኋላ የመካ ነጋዴዎች የእስማኤልን የውሃ ጕድጓድ የግል ሀብታችን ነው በማለት ለመሳለም ለሚመጡት ሕዝቦች ውሃውን እየቀዱ በዋጋ ይሸጡላቸው ጀመር። ይሁን እንጂ ዐረቦች ደንቄሮዎች ሳሉ እንደ ንግድ ዕቃ በሚሸጠው ውሃ ውስጥ ቅድስና ሊኖር መቻሉን መጠራጠር ጀመሩ። አንዳንዶቹ ተሳላሚዎቹ በዘምዘም ውሃ ውስጥ ቅድስና የሌለ ከሆነ በነዚህ ጣዖቶችና ምስሎች ሁሉ ውስጥ ምን ያህል ቅድስና ሊኖር የሚችል ነው እያሉ መጠራጠርን አመጡ።

ብዙዎቹ ምንም እንኳ በዚሁ ነገር ዝምታ ቢያበዙ፤ ሊኖር የሚችለው ቅድስና በጣም ጥቂት ነው ወደ ማለቱ ደርሰው ነበር። ጥቂት በጥቂት ሲል በዘምዘም ውሃ በከአባ ቅድስናና በጣዖቶቻቸው ላይ የነበራቸው እምነት እስከ መጥፋት ደረሰ።

ዐረቦች በተቀደሱ ነገሮች የሚያምኑት እምነት በመፈራረሱ ወደ ቁማር ጨዋታ የሚያሰክር መጠጥ ወደ መጠጣትና ወደ ዕድል ነጋሪነት ሥራ ተጐዳኙ።

በዚያን ዘመን በጣም የሠለጠኑ ሕዝቦች ቢሆኑ ኑሮ ወደ ሳይንስና ልዩ ልዩ ጥበብ ወደ መፍጠር ያዘነብሉ ነበር። ነገር ግን ደንቈሮዎች ነበሩ፤ ደንቈሮዎች የወደፊት ዕድላቸውን ለማወቅ ተስፋ ከሚያደርጉት ነገር የበለጠ ልባቸውን የሚንቀሳቀስና ደስ የሚያሰኝ ነገር ሊኖራቸው አይችሉም። እነሱም ወደ ፊት የሚያገኙትንና የሚያገኛቸውን ሁሉ ለማወቅ ይችሉ ዘንድ ዐዋቂዎች የተባሉ የተሰወረውን ምሥጢር እንዲያዩላችው የሚፈልጉት ወደ ፊት የሚሆነው ወይም የሚገጥማቸው ዕድል በአንድ የተሰወረ ቦታ በምሥጢር ተሸሽጎ የተቀመጠ መስሎ ስለሚሰማቸው ነው። ይህን የተሰወረ ምሥጢር ዐረቦች ለማግኘትና ለማወቅ ሲሉ ከዋክብትን መመልከት በየአር ላይ ምልክቶችን መፈለግ፤ ወፎችንና አይጦች እያረዱ ውስጣቸውን ማየት ወይም አዙሪት መዞር ወይም ዕጣ መምዘዝ ዋና ዕውቀታቸው ሆነ።

ዕጣ መምዘዝ ቁማ ወደ መጫወት አደረሳቸው።

ቁማር መጫወት ደግሞ ወደ ልዩ ልዩ የውርደት ሥራ ላይ ጣላቸው።

ኢየሩስሌም በሮማውያን ከጠፋች በኋላ ብዙ አይሁዶች፥ ወደ ዐረብ አገር መጥተው የነበሩት የአይሁድን ሃይማኖት ትምህርት ሰብከውላቸው ነበር። ከዚህም በኋላ የክርስቲያን ሚስዮናውያን የኢየሱስን ወንጌል በመካከላቸው ለመንዛት ገብተው ነበር።

ነገር ግን ዐረቦች ሁለቱንም ሳይሰሟቸው ቀሩ።

ዐረቦች በንግድ ሥራ በፈረሶች አያያዝ በግጥም መፎካከርና በወይን ጠጅና በቁማር ከመደሰት የበለጠ ደስ የሚያሰኛቸው ነገር አልነበረም።

**፫ኛ እረኛ ወደ ነጋዴነት።**

እ. ኤ. አ. ከክርስቶስ ልደት በኋላ ፭፻፸ ዓመት ቄይተው ቁማር ጨዋታ ስካርና እንግዳ ነገር የሆኑ በሰው ላይ ፍርሀት በማምጣት የሚያጠራጥሩ እምነቶች የዐረቦችን ሐሳብ አስጨንቀው ይዘው በነበረ ዘመን በመካ ውስጥ የከፍተኛ ወገን ቤተ ሰብ ከሆኑት መሐመድ የተባለ አንድ ሕፃን ልጅ ተወልዶ ነበር።

መሐመድ ሕፃን በነበረበት ዘመን ውስጥ ስለ ሆነው ነገር የሚወራ ልዩ ወሬ አለ፤ ይኸውም አንድ ታሪክ እንደሚለው መሐመድ በተወለደ ጊዜ በዓለም ውስጥ ያሉት ጣዖቶች ሁሉ ተንቀጥቅጠው ከቆሙበት ሥፍራ ላይ እየተፈነቀሉ ወደቁ ይላል። ሌላው ታሪክ ደግሞ የሚለው ገና በመጀመሪያ መሐመድ ዐይኖቹን ሲገልጥ ጣዖቶቹን ወደ ሰማይ አንሥቶ ላ ኢላሃ አላህ መሐመድ ረሱል አላህ! (ሌላ አምላክ ያለ አላህ የለም መሐመድም የአላህ ነቢይ ነው) ብሏል አለ ይላሉ።

ይሁን እንጂ የመሐመድን የሕፃንነቱን ታሪክ ርግጠኛ አድርገን የምናውቀው ዕድሜው ስድስት ዓመት ሲሆን አባት እናቱ እንደ ሞቱበትና አቡታሊብ ወደ ተባለው ወደ አንደኛው አጐቱ ቤት መሄዱን ነው።

መሐመድ በአደገ ጊዜ የበጎች መንጋ ለመጠበቅ ያንድ እረኛ ረዳት ሆኖ ተቀጥሮ ነበር፤ ምግብና የማደሪያ ቦታ ለማግኘት በበረሃው ዳርቻ ርቆ ወጥቶ በጎችን በማገድ የልጀንቱንና የወጣትነቱን ጊዜ አሳለፈ። መሐመድ በረሃው፤ ተማሪ ቤቱ የቀኑ ፀሓይ፤ ሌሊቱንና በጠራ ሰማይ ላይ የሚተዩት ከዋክብቶች አስተማሪዎቹ ነበሩ።

መሐመድ ዕድሜው ከፍ ብሎ በአደገ ጊዜ የበግ እረኛ መሆኑን ትቶ ግመል ነጂ ሆነ። ነጋዴዎች በምዕራብ በኩል ግብጽ፤ በስተ ምሥራቅ ፋርስ፤ በስተ ስሜን ሶርያ ውስጥ ወደሚገኙት ገበያዎች የንግድ ዕቃቸውን ጭነው በበረሃው ውስጥ ሲሄዱ መንገድ መሪያቸው ነበር።

መሐመድ የነጋዴዎች መንገድ መሪ በመሆኑ ምክንያት በመካ ነጋዴዎች ዘንድ ሞገስ ሊያገኝ ቻለ። ከዚህም በኋላ አንዲት ባሏ የሞተባት ሀብታም ሴት ስሟ ከድጃ የተባለ መሐመድን በወኪሎችዋ በኩል አሽከርነት ቀጥራ ቅመማ ቅመምና ሽቱ የተጫኑትን ግመሎች ሶርያ ድረስ ነድቶ ወስዶ ሸቀጣ ሸቀጦቹን እንዲሸጥና በዋጋው ለውጡን ሐርና እብፍታ እንዲያመጣ እምነት ጥላበት ነበር።

መሐመድም አስፈላጊውን የንግድ ተግባሩን ፈጽሞ በተመለሰ ጊዜ ወዲያው የንግዱን ሐሳብ ለማሳየት ወደ ከድጃ ዘንድ ሄደ።

ከድጃ በዚህን ጊዜ ዕድሜዋ አርባ ዓመት ነበር፤ የወለደቻቸው ሦስት ልጆች ነበሩዋት። መሐመድ ግን ገና ለመጀመሪያ ጊዜ ከቤቱዋ ገብቶ ሲያያት እንደ ልጅ ሁና ቆንጆ በመሆኑዋ በጣም ተገረመ። ከድጃ ይልቁን መሐመድን ገና በመጀመሪያ በማየትዋ በሁኔታው የበለጠ ተደነቀች።

መሐመድ ምንም እንኳ በጣም ረጅም በይሆንም ትከሻው ሰፊ ስለ ነበር ኅይል መስሎ ይታይ ነበር። የራሱ ጠጕር ዞማ ሲሆን እንደዚሁም ሪዙ ያማረ ነበር። በከንፈሮቹ መካከል የጥርሶቹ ንጣት አንዳንድ ነገር ያበራ ነበር። መሐመድ ከከድጃ ቤት እንደ ገባ እሷ ወደ ተቀመጠችበት ሥፍራ በፍጥነት እየተራመደ ክብር በተመላ እጅ አነሣሥ ጐንበስ ብሎ እጅ ነሣት።

መሐመድ ገና መናገር ሲጀምር ከድጃ ይህን የመሰለ እንደ ሙዚቃ የሆነ ድምፅ ከዚህ በፊት ስምታ አለማወቁዋን ተገነዘበች። መሐመድ የሚነግራት የንግዱን የሽያጩንና የትርፉን በበረሃው መንገድ ያለን ችግር ዝናው እንደ ታወቀው እንደ ግጥም ገጣሚው እንደ ላቢድ ግጥሞች ለዛ በተመሉ ቃላቶችና በሚያምር የንግግር አደራደር ስላወራላት ልቧ በዚህ ሁሉ ተማረከ።

የሆነ ሆኖ መሐመድ የከድጃ እንደራሴ በመሆን መጀመሪያ የሄደበትን የንግድ ሒሳብ አስረድቶ ከጨረሰ በሁላ ወደ ቤቱ ተመልሶ ሄደ፤

በዚያው ቀን ከእኩለ ቀን በኋላ የተላኩ መልእክተኞች እሱ ዘንድ መጥነው መሐመድ ሆይ ሚስት እንዳገባ የሚከለክልህ ምን ነገር አለ፤ ብለው ጠየቁት።

መሐመድ ሲመልስ ጎረቤቶቼ ሆይ በጣም ድኻ ሰው ነኝ የወደ ፊት የኑሮዬን ዕድል ካላወቅሁት ሚስት ለማግባት አይቻለኝም አለ።

መሐመድ ሆይ ምን አልባት አንድ ሀብታም የሆነች ለጋብቻ የምትገባ ሴት ሚስት ልትሆን ፈልጋ የጠየቀችህ እንደ ሆን ምን ትመልስላታለህ አሉት።

መሐመድ ስሟ ማን ይሆን አለ።

መልእክተኞቹም ሲመልሱለት ከድጃ ናት አሉት።

ከድጃንስ እሷ በፈቀደችበት ጊዜ አገባታለሁ ብሎ መሐመድ በደስታ ተናገረ።

ይህን በመሰለ ሁኔታ መሐመድ የዐረብ በረሃ ግመሎች ነጅ የነበረ በኻያ አምስት ዓመት ዕድሜው ባለጸጋዋን ከድጃን አገባት።

ይህ ድኻ ግመል ነጅ ከድጃን በማግባቱ በመካ ውስጥ ካሉት ሀብታም ነጋዴዎች የበለተ ሀብታም ነጋዴ ሆነ።

**፬ኛ ነጋዴው ወደ ነቢይነት።**

መሐመድ ዐሥራ አምስት ዓመት ሙሉ ከከድጃ ጋራ፥ በደስታ ሲኖር ሁለቱም ሀብታቸው የበዛ ሆኖ የመካ ሕዝብ አከበራቸው።

ይሁን እንጂ ወገኖቹ ብዙ ዐይነት ጣዖት የሚያመልኩ በመሆናቸውና በአገሪቱም ስካርና ቁማር ጨዋታ በመብዛቱ፤ መሐመድን በጣም ስለ አሳዘነው የሕዝቡን ሁኔታ አሻሽሎ ለመለወጥ ምን ማድረግ እንደሚሻል በየጊዜው አጥብቆ ያስብ ነበር።

መሐመድ ግመል ነጅ በነበረበት ጊዜ በሶርያ በፋርስና በግብጽ ገበያዎች ይገናኛቸው ከነበሩት ጊዜ በሶርያ በፋርስና በክርስቲያኖች የአይሁድንና የክርስቲያንን ሃይማኖት በብዙ ተምሮ ነበረ። መሐመድ ንባብና ጽሕፈት አያውቅም ነበር፤ ነገር ግን ሚስት ካገባ በኋላ የሚስቱን የአጐት ልጅ ዋራቃ የተባለ የአይሁድን ሃይማኖት የሚያምን ብዙ ጊዜ ብሉይ ኪዳንን ያነብለት ነበር።

መሐመድ ሐዲስ ኪዳን ሲነበብለት የኢየሱስ ታሪክ ወደ ልቡ ስለሚገባ መንፈስ ያለው ነቢይና መሪ ሕዝቡን በአንድ አምላክ የሚያሳምንና ከክፉ ልማዳቸው መልሶ ወደ ማልካም ሕይወት የሚያመጣቸው አገሪቱ ለማግኘት እንድትታደል በማሰብ ይመኝ ነበር።

ይህን ጊዜ ሁሉ የሐዲስና የብሉይ ኪዳን ትምህርት በመሐመድ ሐሳብ ውስጥ ሁል ጊዜ ይመላለስ ነበር። መሐመድ ከከተማዋ ወጥቶ በመካ ዙሪያ ወደሚገኙት ኮረብቶች በመሄዱ የአገሪቱን ሁኔታ እያስታወሰ ሕዝቡ በእንዴት ያለ ነቢይ መሪነት መሻሻል እንደሚችል ሐሳቡን በማውጣት በማውረድ ብዙ ሰዓቶች ያሳልፍ ነበር።

ከዕለታት አንድ ቀን መሐመድ ቁጭ ብሎ የወገኖቹን ዕድል አተኵሮ ሲያስብ አንድ መልአክ ወደርሱ መጥቶ እንዲህ ሲል የተናገረው መሰለው።

እኔ መልአኩ ገብርኤል ነኝ ብሎ ካለው በኋላ፤ በወርቅ የተሠራ ሰሌዳ አሳየውና እንዲህ ሲል አዘዘው።

«አንብብ!»

ማንበብ አልችልም ሲል መሐመድ መለሰለት።

«አንብብ» ብሎ መልአኩ እንደ ገና አዘዘው።

ከዚህ በኋላ መሐመድ ከቶ ንባብ ተምሮ የማያውቅ አነበብ። ንባቡም የሚከለው፤

«አንተ የተሸፋፈንክ ተነሣና ምከር (አስተምር)»

«አምላክህን ታላቅ አድርገው»

«ልብስህን አንጻ»

«ርኩሳን ነገሮችን ራቅ»

«ጥቅም ለማግኘት ስትል ችሮታ አታድርግ»

«አምላክህን ደጅ ጥናው»።

ከወርቅ በተሠራው በመልአኩ በገብርኤል እጅ በአለው ሰሌዳ ደህና ብዙ ሌላም የተጻፈ ነበር።

መሐመድ መልአኩንና ሰሌዳውን ያይበት የነበረው ራእይ በተየለው ጊዜ ወደ ሚስቱ ፈጥኖ ሄዶ የገጠመውን እንግዳ ነገር ነገራት።

ከድጃ ባሏ በርግጥ ከመልአክ ጋራ የተነጋገረ መሆኑን አምና እንጂ ገና ወደ ኮረብቶቹ ሥር እንዲሄድና አዲስ ራእይ ከሰማይ እስኪታየው ድረስ እዚያው ሆኖ እንዲጠባበቅ አደፋፍራ ላከችው።

መሐመድም እንዳዘዘችው በየጊዜው ወደ ኮረብቶቹ እየሄደ ሲጠባበቅ መልአኩ ገብርኤል እየመጣ አዲስ የሰማይና መልእክት ይነግረው እንደ ነበረ ይታወቀው ጀመር።

ከዚህ በኋላ ጥቂት በጥቂት መሐመድ ራሱ ከእግዚአብሔር የተመረጠ ነቢይ መሆኑ ስለ ተሰማው ለቤተ ስቦቹና ለዘመዶቹ መስበክ ጀመረ፤ ከቤተ ሰቡ መካከል ብዙ ተከታዮች ሲያገኝ መሐመድ ወደ ተቀደሰው መጊድ ሄዶ፣ ተሰብስበው ጣዖት ለሚያመልኩ ሕዝቦች ሰበከላቸው።

እሱም ቁም ነገር ባለው ሁኔታ ተነሥቶ በመካከላቸው ቆሞ ሲናገር ከፍርሀት የተነሣ ሰውነቱ እየተንቀጠቀጠ፤

«ሌላ አምላክ ከአላህ በቀር የለም መሐመድም የአላህ ነቢይ ነው ይል ጀመር።»

ከአላህ በቀር ሌላ አምላክ ላለመኖሩ አንተም የሱ ነቢይ ለመሆንህ የምታሳየን ምን ምልክት አለህ ብለው የተሰበሰቡት እያሾፉ ጠየቁት።

መሐመድ ሰዎቹ የቀለዱበት ነገር በጣም ስለ ተሰማውና ለጥያቄያቸው መልስ ለመስጠት ነገሩ ሁሉ ስለ ተዘባረቀበት ዐረፈ። ይሁን እንጂ የሚነግራቸውን መልእክት በድፍረት መቀጠልና ፌዛቸውን እንዳልሰማ መሆን የሚሻል መሆኑን አሰበ።

መሐመድ ድምፁን ከፍ አድርጎ በአጭር አነጋገር የቀድሞ አባታቸው አብርሃም በአባቱ በኢት በከለዳውያን አገር ሳለ ጣዖቶችን እንዴት አድርጎ እንዳጠፋ በመግለጽ ታሪኩን ይነግራቸው ጀመር።

ሌላ አምላክ ሳይኖር አምላክ አላህ ብቻ መሆኑንና አንተ ነቢዩ ለመሆንህ የምታሳየው ምልክት ምንድን ነው ሲሉ አሁንም ጠየቁት።

መሐመድ እንደ ገና ግራ ገባው።

በዚያ ቦታ የነበሩት ብዙዎቹ ይሥቁና ይጮሁ ጀመር ሁሉም በበኩላቸው «አምላክ አላህ እንጂ ሌላ አለመኖሩን ምልክት ስጠን ታምራትም አሳየን» ብለው አስጨነቁት።

ይህን ጊዜ መሐመድ ፊቱን ላብ አጥልቆት ስሜት ባለው ነበልባል ድምፅ ሲመልስላቸው፣

«እናንተ ምልክትና ታምራት የምትፈልጉ እነሆ እንደምታዩት ሰማይን ያለ ባላና ያለ ምሰሶ ዘርግቶ ዙፋን ላይ በመውጣት ፀሓይና ጨረቃን ከሥልጣኑ በታች አደረጋቸው።»

«ደግሞም መሬት የዘረጋና በላዩ ላይም ጸንተው የሚኖሩ ተራራዎችንና የሚፈሱትን ወንዞች የፈጠረ እሱ ነው»።

«እናንተ ምልክትንና ታምራትን የምትሹ፤ ቀን ሲሆን ቀጥሎ ሌሊት ሲመጣ ንጋት ላይ ፀሓይ ብርሃንዋን ተጐናጽፋ ስትወጣ ጧት ሲሆን እኩለ ቀንም ሲሆን ከዚህም ሌላ የበለሱ፤ የወይራ ዘይቱና የተምሩ ዛፍ፤ ይህ ሁሉና በዚህ ሁሉ እውነት እላችኋለሁ ልታዩት የምትችሉት ምልክት አለላችሁ»።

«ወዮ እናንት እምነት የሌላችሁ እኔ ግን የምትሰግዱለትን ጣዖት የማመልክ አይደለሁም»።

«ስለዚህ አላህ አንድ ነው፤ እሱን የሚመስል የለም በሉ» አላቸው።

**፭ኛ የትግል ዓመቶች።**

መሐመድ በመጀመሪያ ጊዜ ለሕዝቡ ከሰበከ በኋላ መንፈስ ባንቀሳቀሰው ቍጥር በየጊዜው ሕዝቡ ዘንድ እየመጣ ይሰብክ ነበር።

በአንድ አምላክ ማመን በአእምሮው ውስጥ ተቀርጾ ስለ አደገ እተቀደሰው መስጊድ አጠገብ በሕዝቡ ፊት፥ ተነሥቶ በተቃጠለ ችሎታው መስሚያ ጆራቸው ደንዝዞ እምነት ለሌላቸው ሰዎች መልእክቱን ይነግራቸው ነበር።

እነሱ ግን ሲያላግጡ በሰማይ ውስጥ የሚደረገውን የሚያውቅ ሰው ያው መጥቶአል ወይም ያው ሄዷል እያሉ ባዩት ጊዜ ሁሉ ይጮሁ ነበር።

ስብከት መስበክ ሲጀምር መጫወቻ አድርገውት ከፍ ባለ ድምፅ እየዘፈኑ የብልግና ነገር ይናገሩት ነበር።

ሆኖም መሐመድ በነገሩ ሳይቄረቄር እንዳልሰማ ሆኖ ስብከቱን ቀጠለ።

ነገር ግን መሐመድ ከአምልኮተ ጣዖት አንዱን እግዚአብሔርን አላህን ወደ ማመን እንዲመለሱ ያለማቋረጥ በመከራቸው ጊዜ የመካ ሕዝቦች መሐመድ ስብከቱን እንዲቀጥል ይጠይቁት ጀመር። በአላሁ ታአላ ማመን ለነሱ እንግዳ ነገር አልነበረም። ቁማር እንዳይጫወቱ እንዳይሰክሩ ስለ ዕድል ነገር በመጠየቅ ጊዘያቸውን እንዳያጠፉ ይመክራቸው የነበረው ምክር ይልቁንም ደስ ሊያሰኛቸው ቻለ።

ይሁን እንጂ መሐመድ በአምልኮተ ጣዖት በስካርና በቁማር ጨዋታ ላይ የሚያደርገውን መቃወም አላቋረጠም ነበር። የእስማኤልን የጕድጓድ ውሃና የከአባን መስጊድ መነገጃና የጥቅም ማግኛ ያደረገጉትን የመካን ሀብታም ነጋዴዎችና ሀብታም ሰዎች በዚያን ጊዜ የመሐመድን ስብከት ችላ ያሉት ጥቅማቸውን እየተቃወመ በሚሰብከው ስብከት መንፈሳቸው ስለ ተናወጸ መሐመድ እንደዚህ ያለውን ስብከት ወደ ፊት እንዳይሰብክ ይከለክሉት ዘንድ መልእክተኞች ወደ ቤተ ሰቡ ላኩ።

መሐመድ ግን የሀብታሞቹን ማስጠንቀቂያ በሰማ ጊዜ በቀጥታ ለነሱ መልሶ የነገራቸው «የስብከቴን እንድተው ለማድረግ የሚሆንላችሁ ቢሆን ፀሓይንና ጨረቃን እንኳ ሳይቀር በኔ ላይ አስነሥታችሁ ፀሓይን በቀኜ በኩል ጨረቃን በግራዬ በኩል ብታመጡብኝ ከቶ ይህንን መልእክቴን የማቋርጥ አይደለሁም» ብሏቸው ስብከቱን ቀጠለ።

መሐመድ ብዙ ዓመት ከዐረቦች የጥንት እምነት ጋራ የተቀላቀለውን የአይሁድን ሃይማኖት ክርስቲያንነትና ራሱ ሊያሻሽል የፈለገውን ጭምር በብርቱ ይሰብክላቸው ነበር። በነዚህ ዓመቶች ውስጥ ጥቂቶች ተከታዮች አንድነታቸውን ከሱ ጋራ ስለ አደረጉ፤ እስላም የተባለውን ሃይማኖት (ትርጓሜውም ራስን መስጠት ለአላህ ትእዛዝ ራስን ማስገዛት) አስተማራቸው።

ተከታዮቹንም ሙስሊማን አለባቸው። ትርጓሜውም እውነተኛ አማኞች ማለት ነው።

መሐመድ የሰበከውን ወይም ያስተማረውን ትምህርት የጻፍወ ከተከታዮቹ አንዱ አቡበከር የተባለው ነው። ይህንንም ጽሑፍ ሙስሊማኖች እተሰበሰቡበት ቦታ ሁሉ ያነቡታል። የስብከቱን ጽሑፍ እግዚአብሔር በመልአኩ በገብርኤል በኩል ለመሐመድ የገለጸው ነው በማለት ሙስሊማኖች ብዙ ሕዝብ ለመሳቢያና ተከታዮች ለማግኛ ሞክረውታል።

መሪዎችና ሀብታሞች የሆኑ ሰዎች እያንዳንዳቸው የመሐመድን እርምጃ ይጠባብቁ ነበር፤ በኋላም ተከታዮቹ እየበዙ መሄዳቸውን ወዲያው እንደ ተረዱ ማንም ሰው የእስላምን ሃይማኖት ቢቀበልና ቢያምን ከመካ ውስጥ ይወገዳል የሚል ሕግ አወጡ።

መሐመድ ግን ስብከቱን እየቀጠለ ሄደ። ይሁን እንጂ ሕዝቡ የወጣው ሕግ በሚያዘው መሠረት ከአገራቸው እንዳይወጡ አስበው የመሐመድን ሃይማኖት ለመቀበል የማይደፍሩ ሆኑ።

ከድጃ መቼውንም ለመሐመድ የታመነችና በሚሠራው ሥራ የምታበረታታው ረዳቱ ሞተች። መሐመድም ከድጃ ስለ ሞተችበት በኀእን በትር ተመታ ሆኖም ስብከቱን ቀጠለ።

ነገር ግን መሐመድ የከተማውን ሰዎች ቁማርና ሌላውንም ክፉ ሥራቸውን ባለማስጣሉ በጣም አዝኖ ከመካ ሰባ ማይል ርቀት ያላት ታይፍ ወደ ተባለች ከተማ ሄዶ ትምህርቱን ለመንዛት የተቈረጠ አሳብ አደረገ።

ታይፍ በሰፊው ወይን ለሚገኝበት አገር ማእከላዊ ስለሆነች ወይን የሚተክሉና የወይን ጠጅ የሚሸጡ ነጋዴዎች መሐመድ በመጠጥ ላይ ተቃውሞ በሚሰብከው ስብከት ምክንያት ጠሉት። መሐመድ ስብከቱን በዚች ከተማ ለመንዛት አስቦ ገና ከመጀመሩ ነጋዴዎቹ በድንጋይ ወግረው እየደበደቡ ከከተማቸው አባረው አስወጡ።

ከዚህ በኋላ መሐመድ ወደ መካ ተመልሶ ሄዶ ስብከቱን እንደ ገና ቀጠለ።

ከዕለታት አንድ ቀን ዐሥራ ሁለት ሰዎች ብፅዓት ለማድረስ ፪፻፸ ማይል ርርቆ ከሚገኘው ያትሪብ ከሚባለው ከተማ የመጡ መሐመድን አግኝተው ትምህርቱን እንዲገልጽላቸው ጠየቁት።

በያትሪብ ብዙ አይሁዶች ስለ ነበሩ፤ እነዚህም ሰዎች የአይሁዶቹ እምነት በአንድ አምላክ መሆኑና ጣዖት መጥላታቸውን ሰምተው ስለ ነበረ፣ የመሐመድን ስብከት ሰምቶ ለማስተዋል ቀላል ነገር ሆነላቸው።

መሐመድ ያላቸው፤

ትምህርቴ ቀልላ ነው።

አላህ አንድ አምላክ ነው፤ መሐመድም ነቢዩ፣ ነው።

ጣዖት ማምለክን ተዉ።

አትስረቁ።

ሐሰት አትናገሩ።

የሐሰት ወሬ ትንዙ።

ከቶ አትስከሩ።

እነዚህን ትምህርቶች ብትከተሉ እስልምናን ተከተላችሁ ማለት ነው።

በሁለተኛው ዓመት ሰባ አምስት ብፅዓት አድራጊዎች ከያትሪብ መጥተው መሐመድን ወደ ሃይማኖትህ ተቀበለን አሉት።

ከነዚህ መካከል መሐመድ ዐሥራ ሁለት ደቀ መዛሙርት መርጦና ሾሞ ወደ ያትሪብ ተመልሰው ሄደው እስልምናን እንዲነዙ ነገራቸው።

የመካ ሕዝቦች መሐመድ በያትሪብ ብዙ ተከታዮች ለማግኘት ያሰበ መሆኑን ዐውቀው ትምህርቱን ከማስፋፋቱ በፊት ሊገሉት የሚችሉበትን መንገድ ያዘጋጁ ጀመር።

ይሁን እንጂ እነሱ ሊገሉት በአሰቡበት ሌሊት አልካሷ በተባለች በሚወዳት ግመሉ ተቀምጦ ወደ ያትሪብ አምልጦ ሄደ።

መሐመድ ወደ ያትሪብ ሸሽቶ ያመለጠባት ያች ሌሊት በእስላም ሃይማኖት በጣም ዋና ሁና የተከበረች ናት፤ አሁንም ሔጅራ በመባል የሽሽት ሌሊት ተብላ ትታሰባለች።

**፮ኛ ነቢይ ወደ ገዥነት።**

ክርስቲያኖች ዘመን ሲቄጥሩ ከክርስቶስ ልደት ጀምሮ (አኖ ዶሚኒ የጌታ ዓመት) ኢየሱስ በቤተ ልሔም የተወለደበትን ቀን በመቍጠር ነው።

ነገር ግን እስላሞች ቀንን (ዘመንን) የሚቄጥሩት መሐመድ ከተወለደበት ወይም በመጀመሪያ ራእዩን ካየበት ወይም ከሞተበት ቀን አንሥቶ በመቍጠር አይደለም። እነሱ የሚቄጥሩት ከአኖ ሄጅራ የሽሽት ዓመት ይህም ማለት መሐመድ በኀምሳ ሦስት ዓመት ዕድሜው ያትሪብ ካሉት አማኞች ጋራ ለመቀላቀል ከመካ ሸሽቶ የሄደበትን ቀን ነው።

በመሐመድ ሕይወትና እሱ በመሠረተው ሃይማኖት ታሪክ ውስጥ ዋናው በጣም ቁም ነገር ያለበት ዓመት በርግጡና በእውነቱ ይህ ነው።

መሐመድ እስከ ሸሸበት ጊዜ ድረስ የአዲስ ሃይማኖት ነቢይ ነበር ከሽሽቱም በኋላ የዚህን ሃይማኖት መስጊድ መሠረተ።

ከመሐመድ በመካ ማላገጫ በመሆን ክፉኝ አሳደውት ነበር፥ ነገር ግን ወደ ያትሪብ በመጣ ጊዜ ሕዝቡ በተዘረጋ እጅ ተቀብሎት የከተማዋ ገዢ አደረገው ከቶውንም የከተማዋ ስም ያትሪብ ይባል የነበረው ቀርቶ መዲና የሚባል ስም ወጣላት ትርጓሜውም የነቢዩ ከተማ ማለት ነው። የመዲና ከተማ ከዚያን ጊዜ ጀምሮ እንዳለች ናት።

መሐመድ በመዲና ውስጥ አማኞች ተከታዮቹን በዙሪያው ሰብስቦ ሃይማኖትን በደንብ ማቋቋም ያዘ፤ የወደ ፊት አሳቡ የመካን ሕዝብ ብቻ ለማሻሻል ሳይሆን የዐረብን አገር ሕዝብ ሁሉ ለማሻሻል ምኞቱ ሆኖ ተገኘ።

መዲና ምንም እንኳ ስፋቱዋ የመካን አጋማሽ የሚያህል ቢሆንም መሐመድ ሥራውን በደንብ ለማቋቋም ምቹና የተሻለች ስፍራ ሆናው ነበር፤ መዲና በግንብ የታጠረች ፍሬ የሚያፈሩ የተምር ዛፎች ወይም የፍሬ ዛፎች ያሉባት ናት፤ መሐመድ በዚች ቦታ መሽጎ በመቀመጥ ተከታዮቹ ከራብና ከጠላት አደጋ ተጠብቀው ለምዳን እንደሚችሉ ዐወቀ።

መሐመድ በመካ ሕዝብ የአላህ ነቢይ ብሎ እንዲቀበለው ፈልጎ ነበር፤ በመዲና ደግሞ ያሉት ሕዝቦች ዘውድ የቀረው ገዢያቸው ሕግ አውጭያቸው፤ የጦር መሪያቸውና የነገራቸው ሁሉ ዳኛ አድርገው እንዲመርጡት ሐሳብ አዘጋጀ።

ይህን ሥልጣን ለመመሥረት የጦር ሠራዊት አቋቋመ። ይሁን እንጂ ወታደሮች እንዲኖሩት ሲያደርግ ለወታደሮቹ የሚሰጣቸው ምግብ ልብስና ገንዘብ የሚያስፈልገው ሆነ፤ ይህን ከወዴት ሊያመጣ ነው?

መሐመድ ወደ በረሃው ዳርቻ ሄዶ የሌሊቱ ቍር እንዳያገኘው በብርድ ልብሱ ተጠቅልሎ ይጸልይ ነበር፤ በዚያ በበረሃ ውስጥ ተቀምጦ ለወታደሮቹ እንዴት አድርጎ የሚያስፈልጋቸውን ነገር እንደሚያገኝላቸው ሲያስብ ገብርኤል መልአኩ ሲጣራ ድምፁን ሰማው።

መልአኩ አንተ የተሸፋፈንክ ተነሣና አስተምር አለው።

ከዚህ በኋላ መሐመድ ወደ ተከታዮቹ ተመልሶ ሄዶ የእግዚአብሔር መልአክ መጥቶ ከመካ ወደ ባዕድ አገር ጭነት ጭነው የሚጓዙትን መንገደኞች አድፍጦ እንዲጠብቃቸው የነገረው መሆኑን አስታወቃቸው።

መሐመድ ግመል ነጅ ሆኖ በበረሃው ውስጥ ብዙ ዓመት ያሳለፈ በመሆኑ መንገደኞች የሚያልፉበትን አቅጣጫና በነሱ ላይ አደጋ ለመጣል የሚያመቸውን ስፍራ ሁሉ ያውቅ ነበር።

ስለዚህ መሐመድና ተከታዮቹ መንገደኞችን ለመቀማት በየጊዜው ወጥተው ይሄዱ ነበረ፤ ዘርፈውና ቀምተው ያገኙትንም እኩል ይካፈሉ ነበር፤ ዘወትር በመንገደኞች ላይ በሚጥሉት አደጋ የቅሚያው ሥራ በየጊዜው በመከናወኑ ምክንያት አላህ ከነሱ ጋራ መሆኑን መሐመድ ለተከታዮቹ ገለጸላቸው።

መሐመድ ይህን የዘረፋ ሥራ ያቋቋመው ወታደሮቹን ለማኖር ሲል ነው፤ ይሁን እንጂ ደግሞ ይህ የዘረፋ አፈጻጸም የመካን ነጋዴዎች እንዲያስቈጣቸውና ወደ ጦር ግንባር ለመምጣት እንዲገፋፋቸው በማሰብ ጭምር ነው ያሰበውም ተከናወነለት።

የመካ ነጋዴዎች ብዙ የንግድ ዕቃቸው ከተዘረፈ በኋላ ምን ማድረግ እንደሚሻል በማሰብ አስፈላጊውን ለመመካከር አንድነት ተሰበስቡ።

እነሱም የመከሩት ከእንግዲህ ወዲህ የንግድ ዕቃችንን ወደ ውጭ አገር ለመላክ በጸጥታው መበላሸት ምክንያት የማይቻል ነው፤ ይህም ሊሆን የቻለበት በመሐመድ የተነሣ ነው፤ ብለው ከተነጋገሩ በኋላ ከነሱ አንደኛው ነጋዴ በመሐመድ ላይ ጦር እናውጅ ብሎ አሳብ አቀረበ።

የቀሩት ደግሞ እሱ ያለ በያትሪብ ከተማ ነው። እኛ ደግሞ ያለነው በመካ ነው። ይኸውም ለ፫፻ ማይል ምንም ያህል የማይጐድለው ርቀት ሲሆን እንዴት አድርገን እንደርስበታለን አሉ።

አሳቡን ያቀረበላቸው ነጋዴ ሲመልስላቸው ወታደሮች እንቅጠርና ወደ ያትሪብ ሄደን እሱን እስከ መጨረሻው አንድ ሰው ሳይቀር እናጥፋው ሲል ተናገረው።

ይህን አሳብ ሁሉም ተስማምተውበት ወታደሮች ተቀጠሩ፣ የሚዋጉበትም ጦር ተሰጣቸው። የሚጓዙበትም ግመሎች ተዘጋጅተው የተዘጋጁትም ግመሎች ጠላትን አሳደው የሚደርሱ ፈጣን የሆኑ ግመሎች ናቸው።

ከዚህ በኋላ በያትሪብ ስሟ ተለውጦ መዲና በተባለችው ከተማና በገዢዋ በመሐመድ እንደዚሁም በተከታዮቹ ሁሉ ላይ ጦር ታወጀ።

መሐመድ መካዎች አደጋ ሊጥሉበት ያዘጋጁትን ፕላን ስለ ዐወቀ ቶሎ ብሎ ወታደሮቻቸውን ተጋጥሞ ለመዋጋት ጦርን አዘጋጀ።

መሐመድ ከመካዎች ጋራ በአደረገው በአንደኛው የጦር ግጥሚያ ሕይወቱን ሊያጣ ጥቂት ቀርቶት ነበረ። መካዎችም በዚያን ቀን የተሰለፈውን የመሐመድን ጦር ጥሰው እስላሞችን አባረዋቸው ነበር።

ይህን ጊዜ መሐመድ የሚሸሹትን ወታደሮቹን ተመልሳችሁ ተዋጉ የእግዚአብሔር ነቢይ እዚህ ነው አይሸሽም ተመልሳችሁ ተጋጠሙ ሲላቸው ነበር።

የሰማው ግን ስለሌለ ምንም ያህል በአጠገቡ ሰው ሳይቀር ወታደሮቹ መሪያቸውን ጥለውት ሸሹ መሐመድ በቆመበት ቦታ ሆኖ ጠላት ለይቶ ስላወቀው የመካ ወታእሮች መሐመድ በቆመበት አቅጣጫ የድንጋይ በረዶና የቀስት መዓት ያዘንቡበት ጀመር፤ በዚህ መካከል አንድ የመካ ወታደር በፈረስ ላይ ተቀምጦ ወደ መሐመድ እየጋለበ በደረሰ ጊዜ የመሐመድን አንገት በጥሶ ለመጣል አስቦ ሰይፉን አምዘግዝጎ ወረወረበት።

ይህን ጊዜ ወዲያው ከመሐመድ ተለይቶ ያልሸሸ ታማኝ አሽከሩ ዘሎ እጌታው ፊት በመጋረጥ እጁን ወደ ላይ አንሥቶ ሲመክት የተወረወረው ሰይፍ ክንዱን ቀምጥሎ ጣለው። በዚህ በአሽከርዬው የጀብዱ ሥራና መሥዋዕትነት መሐመድ ምንም ሳይነካ ዳነ።

መካዎች ግን መሐመድ የሞተ መስሎዋቸው የድል ፉከራና ሽለላ በማድረግ እያቅራሩ ወደ አገራቸው ተመልሰው ገቡ።

ይሁን እንጂ ይህ ደስታቸው ብዙ ጊዜ ሊቄይ አልቻለም። የንግድ ዕቃዎች ተጭኖ ወደ ንግድ አገር ሲጓዝ እንደ ቀድሞው አሁንም ይዘረፍ ጀመር። መሐመድም ሞቶዋል ብለውት የነበረው ከጠላቶቹ ጋራ እንደ ገና ለመዋጋት ጦር ማደራጀቱን ሰሙ። ንዴታቸው ያልበረደ መካዎች እንደ ገና ለመዋጋት ወደ ጦርነት ሄዱ። ይሁን እንጂ፤ በብልኅት ያዘጋጀው መሐመድ ድልን አገኘ።

ጦርነት በመዋጋት ድል በመገኘቱ የመሐመድ ተከታዮች እምነት እያደገ ይሄድ ጀመር።

የመካ ጦርነት ባለቀ ጊዜ መሐመድ ሃይማኖቱን ለማስፋፋት በመዲና ተቀመጠ።

መሐመድ ምንም እንኳ በገነነ ዝናና ኅይል የታደለም ቢሆን ድል ማግኘቱ የተለመውን ሐሳቡና የጀመረውን የሃይማኖት ሥራ እርምጃ ቸል እንዲል አላደረገውም፤ መሐመድ በቤቱ ጨዋና ንግግሩ የለዘበ ነው አሽከሮቹን የሚያያቸውና የሚያስተዳድራቸው እንደ ልጆቹ አድርጎ ነው። በቤቱ ደጃች ላይ መቀመጫ አስደርድሮ ስለ ነበር፤ ማንም ሰው መጥቶ ደጃፍ ላይ መቀመጫ ከተቀመጠ ምግብና ልብስ ያገኝ ነበር፤ ልጆች ከመውደዱ የተነሣ ምን ጊዜም ቢሆን ሥራ በዝቶበት ከነሱ ጋራ ሳይጫወት ቀርቶ አያውቅም። እሱና ሰዎቹ ወደ ጦር ሜዳ በሚሄዱበት ጊዜ ምንም እንኳ እሱ ነቢያቸውና መሪያቸውም ቢሆን የራሱን ድርሻ ሥራ ለመፈጸም ችላ ባይ አልነበረም።

ይሁን እንጂ በሰላሙ ጊዜ እንደሚያደርገው በጦርነቱም ጊዜ ስብከቱን ለተከታዮቹ ከመስበክ አቋርጦ አያአውቅም። ስብከቱም በጣም ደንቄሮ ለሆነ ሰው እንኳን ሳይቀር ሊገባውና ሊከተለው የሚችል ቀላል የሆነ ነው። መሐመድ ሲሰብክ መልካም ሙስሊማን ማለት እውነተኛ አማኝ ለመሆን ይቻል ዘንድ ሊከተሏቸው የሚገቡ አምስት ብቻ የሆኑ ዋና ሕጎች አሉ ሲል ቀጥሎ ያሉትን እንዲህ ሲል ዘርዝሮዋል።

በአላህና በነቢዩ መሐመድ እመኑ።

በየቀኑ አምስት ጊዜ ጸልዩ።

ለድኾች እዘኑና ምጽዋት ስጧቸው።

በጾም ወራት ጾምን ጹሙ።

በየዓመቱ ወደ ተቀደሰችው ወደ መካ ከተማ ሂዱ።

**፯ኛ የመካ ድል መሆን።**

መሐመድ ከሃይማኖት ትእዛዞቹ ከዋና ዋናዎቹ አንደኛው በብርቱ ያዘዘው ወደ መካ መሄድን ነው፤ ይህንንም ያዘዘበት ምክንያት ሕዝቦች ብዙ ዘመን በመካ ያለውን የጥቍር ድንጋይን መጊድንና የእስማኤልን የውሃ ጕድጓድ የተቀደሰ አድርገው ያስቡት እንደ ነበርና ወደፊትም በዚህ አሳብ ለመዝለቅ እንደሚያስቡ ስለሚያውቅ ነው።

መካን ድል አድርጎ ለመያዝ ከአዘጋጀው ፕላን ሌላም በዚች በተቀደሰች ከተማ ውስጥ ራሱና ተከታዮቹ ሲገቡ ሃይማኖታዊ ተግባር እንዲሆለት ምኞቱ ስለ ሆነ ነው።

መካዎች ከተማቸው እንድንገባና እንድንሰግድ ያልፈቀዱልን እንደሆን ምን እናደርጋለን ብሎ ከማኞቹ አንዱ መሐመድን ጠይቆት ነበር።

መሐመድ ለዚህ ጥያቄ የመለሰው «እኔ የመጨረሻው ነቢይ የተላኩት መልእክቴን በሰይፍ እንድፈጽም ነው፤ ስይፉም የሰማይና የሲኦል ቍልፍ ነው፤ ስለ ሃይማኖት ብሎ የሚመዘው ስለ ባለዋጋው ነው ሲል ነው።

መሐመድ ከተወለደበት አገር ሸሽቶ ከሄደ በኋላ፤ ስምንት ዓመት ቄይቶ ቍጥራቸው ዐሥር ሺህ (10000) የሆነ የጦር መሣሪያዎች ጋራ አዘጋጅቶ ወደ መካ ዘመተ።

የመካ ከተማ ሕዝቦች ጦር ወደ ከተማዋ ተቃርቦ መድረሱን በሰሙ ጊዜ በጣም ፈርተው ወደ የኮረብታው ሸሽተው ወጡ። ከዚህ የተነሣ ከተማዋ ባዶ ሆነች ሕዝቦቹም በከተማዋ ዙሪያ በሚገኙት ኮረብታዎች ላይ ሆነው ከመዲና እንደ ጐርፍ የመጣውን የጦር ሠራዊት በጭንቅና በፍሀት ይመለከቱ ጀመር።

የጦር ሠራዊቱም ነቢያቸውና መሪያቸው አልካሷ በተብለችው ተወዳጅ ግመሉ ላይ ተቀምጦ በመካከላቸው እንደ ሆነ ያለ ሰው ባዶዋን የቀረችውን ከተማ ገብተው ያዙዋት።

ስልፈኛው ጦር ባዶ በሆኑት መንገዶች ተጕዞ እተቀደሰው መስጊድ ደረሰ።

የጦር ሠራዊቱ ከመስጊዱ ዘንድ ደረሰ መሐመድ የተቀመጠበትን ግመሉን በልጓም ገትቶ የሚያኮራ አሳብ ተመልቶ ባለ ወርቅ እጅ በሆነው በሚታየው በሃባል ጣዖት ፊት ቆሞ በያዘው በትር ወደ ጣዖቱ እያመለከተ «እውነት መጥቶዋል ሐሰት ግን ኰብልሏል» ካለ በኋላ ተከታዮቹ ጣዖቱን ሰባብረው አድቅቀው ጣሉት።

መሐመድ ቀጥሎ ወደ አለው ሄዶ እንደዚሁ በበትሩ አመልክቶ «እውነት መጥቶዋል ሐሰት ግን ኰብሏል» ብሎ ሲል የተከተሉት ጣቶኦቱን አፈራረሱት።

መሐመድ በዚሁ ዐይነት ወደ የጣዖቶቹ ሁሉ ሄዶ ሦስት መቶ ስድሳው ጣዖቶች ፈራርሰው እስኪወድቁ ድረስ ሁሉንም አጠፋቸው።

መሐመድ ከዚህ በኋላ ጦሩ በከተማዋ ውስጥ አንድም ነገር ዳንያጠፋ ወይም ገባያዋን እንዳይዘርፍ ወይም ማንኛውንም ዐይነት ጥፋት እንዳያደርግ አስጠንቅቆ አዘዘ።

መሐመድ ወደ ከተማዋ መጥቶ የገባው በተቀደሰው መስጊድ ውስጥ ስግደት ለማድረግ እንጂ ሰው ለመግደልና ለመረፍ አለመሆኑን በየኮረብታው የሸሹት ሕዝቦች ተመልሰው አይተው ስለ ተረዱ የእስላምን ትምህርትና እምነት ተቀብለው መሐመድ ነቢያችንና መሪያችን ነው ብለው ዐወቁት።

**፰ኛ የነቢዩ የመጨረሻ ቃል።**

መሐመድ እርጅና ያዘው በደም ሥሮቹ ውስጥ ያለው ደሙ ቀዝቅዞ አረማመዱ ተዳከመ። ዐይኖቹ ለማየት ተሳናቸው። የሚንቀሳቀሰውም በግድ ሆነ ይሁን እንጂ ፍላጎቱ አላበቃም ነበር። የዐረብ አገር መሪና ነቢይ እንደ መሆኑ መጠን ዓለምን በእስላም የሚገዛ መንግሥት ለማድረግ የሚያልም ሆነ።

መሐመድ በመዲና የጦር ሠራዊት ለማዘጋጀት አሰችሎት በነበረው የአሳብ ብርታት መሣሪያነት እንደዚሁ በባዕድ አገሮች ትምህርቱን የሚነዙለት መልእክተኞች ማዘጋጀት ጀመረ፣ ከቶውንም ለሮም ንጉሥ እንደዚህ ሲል መልእክት ላከ።

በእግዚአብሔር ስም መሓሪና አዛኝ በሆነው፣

መሐመድ የእግዚአብሔር ባሪያ የሆነው።

ለሄራቅሊጦስ ለሮም ቄሣ፤

በቀናው መንገድ ለሚሄድ ሁሉ ሰላም ይሁንለት።

ከዚህ በኋላ የምለው፤

በእውነት ወደ እስልምና እጠራዎታለሁ።

እስልምና አቅፈው ይቀበሉ።

እግዚአብሔር በሁለት አጠፌታ ዋጋዎን ይሰጥዎታል።

ነገር ግን እንቢ ቢሉ እናንተ መጽሐፍ ያላችሁ ተጠንቀቁ!

እኛ እስላሞች ነን ሃይማኖታችንም እስልምና ነው»።

መሐመድ እስልምናን ለመቀበል ዝግጁዎች ለሆኑት በረከቱን ይልክላቸዋል።

ለተናቁት ግን እንድህ ሲል ይልክባእዋል።

«እኔ የመጨረሻው ነቢይ የተላኩት መልእክቴን በሰይፍ እንድፈጽም ነው፤ ሰይፉም የሰማይና የሲኦል ቍልፍ ነው። ስለ ሃይማኖት ብሎ የሚመዘው ሁሉ ባለዋጋ ነው»።

የመሐመድ የጦር ሠራዊት በዙሪያው የሚዋሰኑትን አገሮች ጠረጋቸው። መሐመድ በሦስት ዓመት ውስጥ የዐረብን አገርና ብዙዎችን ጎረቤት ሕዝቦች በውስጡ አገባቸው።

ዕድሜው ስድሳ ሦስት ዓመት ሲሆን መጨረሻው እንደ ተቃረበ ተሰማው፤ ከዚህ በኋላ ተከታዮቹን ጠርቶ አንድነት ሰብስቦ የመጨረሻ መልእክቱን ነገራቸው።

ይህንኑም መልእክቱን ሲነግራቸው ከዚህ በፊት ብዙ ጊዜ ይነግራቸው የነበረውን በመደጋገም ነው።

መልእክቱም ቀጥሎ እንዳለው ነው።

«የአላህ ፈቃድ እንደ መሆኑ መጠን ሃይማኖትን ጠብቁ

ለድኾች ርኅሩኅ ሁኑ።

ሠራተኛ ላቡ ከመድረቁ በፊት የተሠራበትን ዋጋ ስጡት።

የሃይማኖት ተቃዋሚ ለሆኑ ነገር ሁሉ አትታዘዙ።

ምክንያቱም ለኀጢአት ተገቢ የሆነ መታዘዝ የሌለ በመሆኑ ነው»።

ከቶ ለጣዖት አትስገዱ ብሎ መልእክቱን ከጨረሰ በኋላ «እናንተ ሕዝቦች ቃሌን ስሙ ከዚህ ዓመት በኋላ እዚህ በመካከላችሁ መገኘቴን አላውቅምና።

ሃይማኖት የልብ መሆኑን አስቡ! ከውሸትና ከሐሰት ሰውን ከመጉዳት ሳይርቅ ጾምን የሚሶም እግዚአብሔር የሱን መብልና መጠጥ መተው ከምንም አይቄጥረውም!

እናንት ሕዝቦች ነገሬን አድምጡና አስተውሉ።

በሃይማኖት እውነተኛ አማኝ የሆነ ሁሉ ለሌላው እውነተኛ አማኝ ሁሉ ወንድም ነው፤ እናንት ሁላችሁ ትክክል ናችሁ ሁላችሁም አንድ ወንድማማች ናችሁ» አለ።

ከዚህ በኋላ መሐመድ ሦስት ወር ቄይቶ ሞተ።

የመሐመድ ብዙዎች ተከታዮቹ ነቢያቸው መሐመድ መሞቱን አናምን ስላሉ የመሐመድ የተወደደ ወዳጁና ተከታዩ የሆነ አቡበኪር የተባለው መጥቶ ቀጥሎ ያለውን ቃል ነገራቸው።

«መሐመድን የሚያመልክ ሁሉ መሐመድ መሞቱን ይወቅ፤ ነገር ግን አላህን የሚያመልክ ሁሉ አላህ መኖሩን የማይሞት መሆኑን እንዲያውቅ ይሁን»።

ከዚህ በኋላ ሕዝቦቹ መሐመድ ከሁሉ በላይ በሆነው በአላህ እውነተኛ እምነት እንዲኖራቸው ትምህርቱን ትቶላቸው እንደ ሄደ አመኑ።

**፱ነኛ ተኣምራትና አስደናቂ ነገሮች።**

የአለፉት ትልልቅ የሃይማኖት መሪዎች ከሞቱ በኋላ ተከታዮቻቸው ስለ እነሱ የሚያስደንቁ ተኣምራቶች ይናገሩ ነበር።

ጃታካዎች የተባሉ የቡዳ መወለድ ታሪክ ሌሎችም ደግሞ ታምራት ያለበትን የነሙሴን የነዞራስተርንና የሌሎችንም የመወለድ የሕይወትና የሞት ታሪክ የሚነግሩ አሉ።

ይሁን እንጂ ከአለፉት የሃይማኖት መሪዎች ውስጥ እንደ መሐመድ ታምራቱ በዝቶ የተወራለት የለም። በዐረብ በፋርስ በቺና የመሐመድ ትምህርት ተከታይ ባገኘበት አገር ሁሉ የእስልምናን ሃይማኖት መሥራች ስለ ሆነው ስለ መሐመድ ታሪክ የተጻፉ መጽሐፍቶች ይገኛሉ። ከነዚህም ውስጥ አብዛኛዎቹ የተጻፉት የመሐመድን መወለድና የሕፃንነቱን ታሪክ የሚነግሩ ናቸው።

አንድ ታሪክ እንደሚለው የፋርስ ንጉሥና ሚኒስትሮቹ ከዕለታት አንድ ቀን ሌሊት ወጥተው በከዋክብት ብርሃን የበራውን ሰማይ ሲመለከቱ በድንገት አንድ ኮከብ ብርሃኑ ከፀሐይ የሚወዳደር ወጥቶ አዩ፤ ንጉሡና ሚኒስትሮቹም ከመደነቅ የተነሣ እርስ በርሳቸው ተያይተው፤

«ይህ ሌላ ነገር መሆን አይቻልም ትልቅ ነቢይ መወለዱን ከሚያስረዳ በቀር» አሉ። እነሱም እንደ ገና ይህን አዲስ ኮከብ ቢመለከቱ አቅጣጫው በመካ በኩል ሆኖ አገኙት።

ይህም የሆነው መሐመድ በተወለደበት ሰዓት ነው።

ሌላው ታሪክ ደግሞ የሚለው መሐመድ በተወለደው ጊዜ ተራራዎች ሲደንሱና ሲዘፍኑ ነበር፤ ዛፎችም ደስታ ተመልተው እርስ በርሳቸው በሹክሹክታ ሲነጋገሩ ከአላህ በቀር ሌላ አምላክ የለም መሐመድም ነቢዩ ነው።

የሚበሩ አዕዋፋት በጫካ ዙሪያ ተሰብስበው የአላህን ምስጋና ይዘምሩ ነበር።

በውሃ ውስጥ የሚዋኙ ፍጥረቶች ሁሉ ራሳቸውን ከውሃው በላይ ብቅ አድርገው እነሆ ጊዜው መጣ አሁን ዓለም የሚመራው ብርሃን አለው!

ታሙሳ የተባለው በጣም ትልቅ የሆነው የሚያስፈራው ዓሣ እንኳ በጣም ደስ ብሎት ነበር፤ ታሙሳ ደኅና ሆኖ እንደ ሚታወቀው በባሕር ውስጥ ለሚዋኙ ፍጥረቶች ሁሉ ንጉሥ ነው።

ታሙሳ ሳባታ መቶ ሺሕ ጅራት አለው ጀርባው በጣም ትልቅ ሰፊ ከመሆኑ የተነሣ ቀንዳቸው ወርቅማ የሆነ ሰባት መቶ ሺሕ ሠንጋ በሬዎች በጀርባው ላይ ሲፈነድቁና ሲቦርቁ ምንም አልተሰማውም ነበር።

መሐመድ በተወለደ ጊዜ ታሙሳ በሰባት መቶ ሺሕ ጅራቱ ባሕሩን ያደባልቀውና ያማታው ጀመር። ከደስታውም ብዛት የተነሣ መሬትን ሊገለብጣት ምንም አልቀረውም ነበር። አላህ በቶሎ ብሎ ታሙሳን ጸጥ ባያደርገው ኖሮ መሬት መገልበጧ የማይቀር ነበር።

መሐመድ አራስ ልጅ ሳለ ብዙ ሰዎች ሊያዩት ይመጡ ነበር፤ ይሁን እንጂ፤ ሕፃኑ ፊቱን በተገለጠ ቍጥር ሰዎቹ በሕፃኑ ፊት ላይ የሚበራው የብርሃን ኅይል ዐይናቸውን እንዳያሳውረው በቶሎ ብለው ፊታቸውን ይሸፍኑ ነበር።

ሰባት ሺህ መላእክቶች ትንንሾች ወንዶችና ሴቶች ልጆች መስለው የሰማይ ጠል የተመላ አንድ የወርቅ ሣህን ወደ መሐመድ ቤት ይዘው መጥጠው ነበር፤ መሐመድም በዚህ የወርቅ ሣህን ውስጥ ገላውን በሰማይ ጠል ታጠበ። እሱም ሁል ጊዜ ንጹሕ የሚሆንበት ምክንያት ለዚህ ነው። ዘወትር ጧት ከመኝታው በተነሣ ቍጥር የታጠበ ይመስል ፊቱ ንጹሕ ይሆናል። ጠጕሩም በሥርዐት እንደ ተበጠረ ሆኖ ይገኛል።

መሐመድ እረኛ ግመል ነጂ ሳለ፤ የቀኑ ትኵሳት አይሰማውም ነበር። ምክንያቱም አንዲት ትንሽ ደመና ሁል ጊዜ ፀሓይ ስትፋጅ በየሄደበት ሁሉ ከአናቱ በላይ ሁና በጥላዋ ሥር ይሄድ ነበር።

የመሐመድ ዐይኖች ሌሊት እንደ ባትሪ መብራት ያበሩ ነበር፤ በጨለማ ውስጥ ምንም ነገር ቢወድቅ በዚያ ስፍራ የፀሐይ ብርሃን እንደሚያሳየው ዐይነት መሐመድ ጐንበስ ብሎ የወደቀውን ነገር በቀላሉ አግኝቶ ማንሣት ይችል ነበር።

ከዕለታት አንድ ቀን መሐመድና ተከታዮቹ በበረሃው ውስጥ ሳሉ መሐመድ ሌሊት ሲሆን ለመተኛት ፈልጎ በሰዎቹ ፊት ልብሱን ለማውለቅ ስለ አፈረ ተነሥቶ ዙሪያውን ተመለከተ። እሱም በሰሜን ሩቅ በሆነ ቦታ አንድ ዛፍ አየ፤ ደግሞም በደቡብ በኩል ራቅ ብሎ የቆመ ሌላ ዛፍ ለማየት ቻለ፤ ከዚህ በኋላ መሐመድ ሁለቱን ዛፎች ስለ ጠራቸው ወደሱ መጥተው እንደ ግርዶሽ ሆነው በሱና በተከታዮቹ መካከል ቆሙ።

መሐመድ መካን ድል ካደረገ በኋላ ንስር የተሣለበት የቀስት መደገኛ ስጦታ አግኝቶ ነበር። ነገር ግን መሐመድ በጣዖት በሥዕልና በምስል መስገድ አይገባም ብሎ ይሰብክ ስለ ነበር ይህንን የንስር ምስል ከቤቱ ይዞ ሊገባ አልፈቀደም። ይሁን እንጂ የተሰጠውን ስጦታ ለማኖር ፈቃዱ ነበር። ስለዚህ እጁን በቀስቱ መደገኛ ላይ ሲያደርግ ወዲያው የንስሩ ምስል ሕይወት አግኝቶ የቀስቱን መደገኛ ለመሐመድ ነጻ አድርጎ በመተው በሮ ሄደ።

መሐመድ በሞተ ጊዜ ሰዎቹ የተኛበትን ዐልጋ ከነበረበት ቦታ ፈቀቅ አድርገው መቃብሩን አልጋው እተነሣበት ቦታ ላይ አጥልቀው ቄፍረው ነበር። መቃብር ቄፋሪዎቹ ወደ ታች አርቀው ሲቄፍሩት በጣም ከሩቅ የሚያበራና የሚታይ ድንጋይ አገኙ፤ ይህንንም ድንጋይ በመሐመድ መቃብር ላይ አኖሩት።

እነዚህ ታርኮችና ሌሎችም እነዚህን የመሳሰሉ በሺሕ የሚቄጠሩ ታሪኮች የመሐመድ ወገኖች በተባሉት የእስላም ሃይማኖት ተከታዮች ዘንድ በጣም ተወደውና ተናፍቀው ይነገራሉ።

**፲ኛ የስልምና መስፋፋት።**

መሐመድ በተወለደ ጊዜ ጣዖቶች ከዋክብት ቆጣሪዎች ጠንቋዮች ዕድል ነጋሪዎች ልዩ ልዩ የሆኑ ስለት የማቈርጣቸው ወይም ሌላ ነገር የማይጐዳቸውና እነዚህን የመሳሰሉ በዐረብ አገር ሞልተው ነበር።

መሐመድ ሲሞት ግን በጣዖት ማምለክ ከአገሪቷ ውስጥ ፈጽሞ ተነቅሎ ባንድ አምላክ ማመን በሕዝቡ ልብ ውስጥ በጽኑ ተተክሎ ነበር። መሐመድ ወጣት በነበረበት ጊዜ ውስጥ ልማድ ሆኖ የነበር ስካርና ቁማር መሐመድ በሕይወቱ ሳለ በአጭር ጊዜ ውስጥ በትምህርቱ ብርታት ፈጽሞ ጠፍቶ ነበር።

መሐመድ ከሞተ በኋላ ለተከታዮቹ ስብከቱና ትምህርቱን ስለ ተወላቸው ታማኙ አቡበከር እነዚህኑ አንድነት ሰብስቦ መጽሐፍ ካደረጋቸው በኋላ፣ መጽሐፉን ቍራን ብሎ ስም አወጣለት ትርጓሜውም ንባብ ማለት ነው።

ከዚህ የተነሣ ቁራን የእስላሞች የተቀደሰ መጽሐፍ ሆነ።

መሐመድ ወዲያው እንደ ሞተ አቡብከር በነቢዩ ቦታ ተተክቶ ካሊፍ ተባለ፤ ይህም የእግዚአብሔር ጥላ በምድር ላይ ማለት ነው።

ካሊፍ አቡበከር እስልምናን ለመዘርጋት ወታደሮች ወደ ሶርያ ወደ ፋርስና ወደ ሰሜን አፍሪቃ ላከ።

አቡበከር ከሞተ በኋላ በሱ እግር የተተኩት የመሐመድን ቁራን ለመዘርጋት የተቀደሰ ጦርነት ቀጠሉ።

መሐመድ ከሞተ በኋላ መቶ ዓመት ከመሆኑ በፊት እሱ የመሠረተው ሃይማኖት በሰሜን ሶርያ አሸንፎ በምዕራብ ወደ ግብጽ ገሥግሦ ገባ። ከግብጽ ወደ ቱኒስ ወደ ትሪፖሊና ወደ አልጄሪያ ዘለቀ። እንደዚሁም ወደ ፋርስ ወደ ሕድና ወደ ቺና ለመግባት ቻለ። ከዚህ በኋላ መንገዱ ወደ አውሮፓ አምርቶ እስፓኝ ደረሰ።

የእስላም ሃይማኖት ብዙ ዓመት ያለ ማቋረጥ ተጓዘ ይህ ሃይማኖት ምንም እንኳ በአውሮፓ ውስጥ የሚያስፈራ ጦርነት ተነሥቶበት የታገደም ቢህን እስካሁን በአፍሪቃና በዝቅተኛው አገር ውስጥ እንደ ተስፋፋ ነው።

እስልምና በዐረብ አገር ውስጥ በዐረቦች መካከል እስካለ ድረስ አንድነቱ የጠነከረ ነው። ይሁን እንጂ ከዐረብ አገር አልፎ ሻንቅሎችን ከርዶችን ኩካስያንን ሞንጐሎችን ቺናዎችን ሕንዶችን በውስጡ በማድረጉ ብዙ ልዩ ልዩ የሆኑ የተከፈሉ ወገኖች ይነሡ ጀመር።

ዛሬ ከአንድ መቶ ኀምሳ በላይ የሆኑ የተከፋፈሉ እየስላም ወገኖች ይገኛሉ።

እውነተኛ አማኝ የሆኑ ሙስሊማኖች በልዩ ልዩ ወገን ተከፍለው የሚገኙ ግምታቸው ከ፫፻ ሚሊዮን በላይ ወይም በዓለም ካለው ሕዝብ ብዛት ከሰባት አንድ እጅ በላይ ጥቂት በለጥ ይሉ ይሆናሉ።

ይህም ሃይማኖት ከክርስቲያን ሃይማኖት ቀጥሎ በጣም ትጉህና በጣም ተስፋፊ ከመሆኑም በላይ በአቋሙ ዋና ሃይማኖት ነው።

ልዩ ልዩ የሆኑት የእስላም ክፍሎች ብዙ የተለያየ እምነት አላቸው።

ይሁን እንጂ በጣም ዋና የሆኑት የእምነታቸው አርቲክሎች በሁሉም ዘንድ አንድ ዐይነት ናቸው።

እነዚህም ዋና እምነቶች ቀጥሎ ያሉት ናቸው።

በአንድ አምላክ ማመን ይኸውም አላህ ዓለምን የሚገዛ መሆኑን፤

መላእክት የአላህን ትእዛዝ የሚፈጽሙ መሆናቸውን መንፈሶችና ሰይጣኖች እንደ መላእክት መብዛታቸውን ትልልቆችና ትንንሾች ነቢያት መኖራቸውን ከትልልቆቹ ነቢያት አዳም፤ ኖኅ፣ አብርሃምና ሙሴ፤ ሲሆኑ ከነዚህ ሁሉ የሚበልጠው መሐመድ መሆኑን ማመን።

በፍርድ ቀን እውነተኞች አማኞች የደስታና የተድላ ገነት ወደ ሆነው ወደ ሰማይ ይሄዳሉ፤ ነገር ግን ሙስሊማን ያልሆኑ ሥቃይ ወደ አለበት ወደሚያስፈራው ወደ ሰባቱ ሲኦል ይወርዳሉ ብሎ ማመን።

ዕድል መኖሩን ዕድል ሲባልም ማንኛውም በዓለም ውስጥ የሚሆነው ነገር ሁሉ አላህ አንዱ አምላክ የፈቀደው እንደሆን እንጂ፤ ሰው የፈለገውን መርጦ ማድረግ እንደማይችል ማመን። ሰው ውሻውን በሺሕ ገመድ ማሰር ይችላል። ነገር ግን አላህ ውሻው ነፃ እንዲወጣ ያሰበ ከሆነ ነፃ ይወጣል።

ስለዚህ ስለ ዕድል እምነት ብዙ ረጃጅም ሐተታ ያለባቸው መጻሕፍቶች ተጽፈው ነበር።

ነገር ግን የመሐመድ ተከታዮች አብዛኛዎቹ በብዙዎች መጻሕፍቶች ውስጥ የተጻፈውን ቲዮሪ ከምንም አይቄጥሩትም። እነሱ የሚከተሉት ቀላሉን የነቢያቸውን እምነትና ከሃይማኖቱ፥ ጋራ ጐን ለጐን የሚሄደውን ልማድ ብቻ ነው።

እማኞቹም ወደ ውጭ መንገድ በወጡ ጊዜ መቍጠሪያቸውን ይዘው ይሄዳሉ። እነዚህ መቈጠሪያዎች እንደ ተለመደው ዘጠና ዘጠኝ ቀዳድ ያላቸው ድቡልቡል ነገሮች ናቸው። እነሱም የሚቄጠሩት በዘጠና ዘጠኙ በጣም በሚያምሩት በእግዚአብሔር ስም ነው። እስላሞች በመንገዳቸው ላይ እየሄዱ መቄጠሪያቸውን በጣታቸው መካከል አንዳንዱን ባሳለፉ ቍጥር አንዳንድ የአምላክ ስም ማንሣት አለባቸው። አንዱን ስም በተራው ቢያሳስቱ ወይም ቢረሱ ግራ ሳይጋቡ ማለት ያለባቸው ቀጥሎ ያለውን ነው።

አላህ! አላህ! አላህ!

**\*\*\*\***

**አምስተኛ ክፍል።**

**የማደስ ሥራ።**

**የጨለማ ዘመን መውጣት።**

**ሉተር፤**

«በሃይማኖት ሊያዝ የሚችል ወይም ሊያዝ የሚገባው ወይም በኅይል ማንንም ለማስገደድ መብት ያለው ምንም የለም» ብሏል።

**ፕሮቴስታንትነት።**

የፕሮቴስታንት ሃይማኖት የተጀመረው በምዕራብ አውሮፓ ክርስቲያን ወይም የሃይማኖት መታደስ በተደረገ፣ ጊዜ የመታደሱ ሥራ እ. ኤ. አ. እስከ ሺ፯፻፹ ዓ.ም ድረስ በኦፊሴል አልታወቀም ነበር። ይህም ዘመን በዩናይትድ እስቴትስ ያሉት እንግሊካኖች (የእንግሊዝ ቤተ ክርሲያን ማኅበር) ራሳቸውን የፕሮቴስታንት ኤጲስ ቆጶሳውያን ቤተ ክርስቲያን ብለው የሰየሙበት ጊዜ ነው።

ዛሬ በዩናይትድ እስቴትስ ምንም ያህል ሳይቀረው የሮማ ካቶሊክ ወይም የግሪክ ኦርቶዶክስ ያህልሆነ ሁሉ ፕሮቴስታንት ይባላል። ልዩ ልዩ መጠሪያ ስም ያላቸው ወይም የተከፋፈሉ ሁለት መቶ ኀምሳ ያህል ፕሮቴስታንቶች ይገኛሉ። አንዳንዶቹ በጣም ኦርቶዶክሶች ናቸው። ከካቶሊኮች የሚለዩት የሮማን ፓፓ ሥልጣን ባለማክበራቸው ነው። ሌሎቹ ደግሞ በሃይማኖት ትምህርት በጣም የተለዩ ናቸው።

ዛሬ በዓለም ውስጥ ፰፻ ሚሊዮን ያህል ክርስቲያኖች ይገኛሉ። ከነዚህ ውስጥ ፬፻፸ ሚሊዮን ካቶሊኮች ፻፳፰ ሚሊዮን የግሪክ ኦርቶዶክስ ፪፻፪ ሚሊዮን ፕሮቴስታንቶች ናቸው።

በዩናትይድ እስቴትስ ካሉት ክርስቲያኖች ከሦስቱ እጅ ሁለቱ ፕሮቴስታንቶች ናቸው። እንደዚሁም በስም የተከፋፈለው ሃይማኖት ሁሉ የሚወክለው ማኅበር አለው። ብዛት ያላቸው ሦስቱ የሃይማኖት ክፍሎች እንደሚከተሉት ናቸው።

ባብቲስት (ከ፲፰ ሚሊዮን በላይ ማኅበርተኞች አሉት)።

ሜሶዲስት (ከ፲፩ ሚሊዮን በላይ ማኅበርተኞች አሉት)።

ሉተራን (፯ ሚሊዮን በላይ ማኅበርተኞች አሉት)።

የተባሉት ናቸው።

**የማደስ ሥራ።**

**ከጨለማ ዘመን መውጣት።**

**፩ኛ ምሥራቅ ምሥራቅ ነው፤ ምዕራብ ደግሞ ሮማ ናት።**

ቄስጠንጢኖስ አውግስጦስ እ. ኤ. አ. በአለፈው ፩ሺ፮፻ (አንድ ሺሕ ስድስት መቶ) ዓመት በፊት ክርስቲያንነት የሮማ መንግሥት ዋና ሃይማኖት እንዲሆን ባወጀ ጊዜ ቤተ ክርስቲያኒቱ ስለ ሰማይ መንግሥት ካላት አሳብ ጋራ እንዲሁ ሮማ ስለ ምድራዊ መንግሥት ያላት አሳብ አንድነት የተያያዘ እንዲሆን ፈቀደ።

የሮማ መንግሥት በዚያን ዘመን ምንም ያህል ሳይቀረው የሠለጠነው ዓለም ሁሉ በሱ መቄጣጠር ሥር ነበር። አሳቡም ሥልጣኑም በዓለም ላይ ዘርግቶ የሰውን ሁሉ ፍትሕ ለመዳኘት ነበር። የቤተ ክርስቲያኗ አሳብ ደግሞ በዓለም ያሉትን ሕዝቦች ሁሉ ክርስቲያን ለማድረግና በመንፈሳዊ ጕዳያቸው ለማስተዳደር ነበር።

ቄስጠንጢኖስ ቤተ ክርስቲያኒቱንና መንግሥቱን አንድ ባደረገ ጊዜ ሲቪልንና ሃይማኖትን ማንኛውንም የሰው ጕዳይ የሆነውን ሁሉ ለማስተዳደር አንድ ሆነው ነበር።

ቤተ ክርስቲያኒቱና መንግሥቱ አንድ ከመሆናቸው የተነሣ ታላቂቱ የሮማ መንግሥት የተቀደሰች የሮማ መንግሥት ለመባል ቻለች።

በዚያን ዘመን ቤተ ክርስቲያኒቱ ፓትሪያሪክ (በጽርእ ቋንቋ አባቶች) ከሆኑት ከአምስት አባቶች በታች በሚገኙት በብዙ ጳጳሶች ሥር ትተዳደር ነበር። እነዚህም ፓፓዎች (በላቲን ቋንቋ አባቶች) እየተባሉ የሚጠሩ ናቸው።

ከነዚህ ሁሉ ከአባቶች በጣም ይበልጥ የነበረው የምዕራቡ የሮማ ፓፓና የምሥራቁ የኮንስታንቲኖፕል ፓፓ ነው።

አስቀድሞ ገና በመጀመሪያ የምሥራቅ ቤተ ክርስቲያንና የምዕራብ ቤተ ክርስቲያን ልዩ በመሆናቸው የሮማው ፓፓና የኰንሳንቲኖፕል ፓፓ እርስ በርሳቸው ሰላም አልነበራቸውም።

በማንኛውም ቦታ የነበሩ ክርስቲያኖች ሮማ የተቀደሰች ምድር ናት ብለው ያስቡ ነበር። ምክንያቱም ቅዱስ ጳውሎስና ቅዱስ ጴጥሮስ እንደዚሁም የጥንት ክርስቲያኖች በሰማዕትነት የሞቱባት ቦታ በመሆኑዋ ነው።

ከዚህም የተነሣ የሮማ ፓፓ ከሁሉ በላይ የሆንኩ የቤተ ክርስቲያን ዋና ባለሥልጣን ነኝ ብሎ አስበ።

ይሁን እንጂ ከዚህ በኋላ ኰንስታንትኖፕል የታላቂቱ የሮማ መንግስት መቀመጫ (መዲና) በሆነች ጊዜ ነገሥታቱ ኰንስታንቲኖፕልን የቤተ ክርስቲያን ዐይነተኛ ስፍራና የመጨረሻው ከፍተኛ ሥልታን ቦታ አድርገው ቄጠሩዋት።

ስለዚህ የሮማ ፓፓና የኰንስታንቲንፕል ፓፓ እርስ በርስ ይቀናኑ ጀመር።

ከዚህም በቀር በምሥራቅና በምዕራብ መካከል ከፍ ያለ ልዩነት ነበር፤ ይኸውም በምሥራቅ የጽርዕ ቋንቋ፣ የሚናገሩ ሲሆን በምዕራብ ደግሞ ላቲን ይናገሩ ነበር።

ቃላቶች ከዋናው ከጽርዕ ቋንቋ ወደ ላቲን ቋንቋ ሲተረጐሙ አንዳንድ የሃይማኖት ቃል ጥቂት በጥቂት በትርጕም ምክንያት ስለ ተለዋወጡ እምነቶችና የነበሩት ልማዶችም ተለውጠው ተገኙ። ይህም በምሥራቅና በምዕራብ ቤተ ክርስቲያን መካከል የጠብ ክርክር ሊፈጥር ቻለ።

በምሥራቅና በምዕራብ ቤተ ክርስቲያን መካከል የተፈጠረው ልዩነት ከጊዜ ወደ ጊዜ እያደገ ይሄድ ጀመር። እንደዚሁም ደግሞ በሮማና በኰንስታንቲኖፕል ፓፓዎች መካከል ያለው መቀናናት እየጠነከረ ሄደ።

ከዚህም በኋላ በጣዖት ማምለክ ምክንያት ትልቅ ክርክር ተነሣ።

አይሁዶች የሆኑ የጥንት ክርስቲያኖች ከነሱም ቀጥሎ ከአሕዛብ ወገን ክርስቲያን የሆኑት ማንኛውም ዐይነት ምስል በቤተ ክርስቲያን ውስጥ እንዳይኖር እንዳይሰገድበት ከለከሉ። ይሁን እንጂ በዚህን ጊዜ በምሥራቅና በምዕራብ ያሉት ክርስቲያኖች ምስል ያበጁ ጀመር።

እነሱም የሠሩት ሐውልትና ስምል የሰማዕታትን የቅዱሳንን የሐዋርያትን የማርያምንና የኢየሱስን ነበር፤ አንዳንዶቹም የእግዚአብሔርን ምስል ለመሥራት ሞክረዋል።

በምዕራብ ያሉት ክርስቲያኖች ብዙ ሐውልቶች ሲሠሩ፤ በምሥራቅ ያሉት ደግሞ በቀለምና በወርቅ ቅብ ብዙ ሥዕሎች ሠሩ።

እነዚህ በቀለምና በወርቅ ቅብ የተሣሉ ሥዕሎች ከግሪክ (ጽርዕ) ቋንቋ መጠሪያ ስማቸው ኢኮን ይባላል (ኢኮን ማለት ስምል ነው)።

ክርስቲያኖች ከድንጋይ ለተቀረጸውና በቀለም ለተቀባው የዕንጨት ምስል ተንበርክከው ይሰግዱና ይጸልዩ ጀመር። ምስሎቹን ትልቅ ኅይል ድናላቸው አድርገው አመኑ።

ይህን ጊዜ አይሁዶች ቀጥሎም እስላሞች በክርስቲያኖች ላይ እያፌዙ ተመልከቱ እነዚህን ምስሎች ኢኰኖች እነዚህን ዐይን እያላቸው የማያዩ ጆሮ እያላቸው የማይሰሙ እጅ እያላቸው የማያንቀሳቅሱት እግር እያላቸው የማይራመዱ ክርስቲያኖች ይህን የመሰለ ጕድለት እያለባቸው ሃይማኖታቸውን ከኛ ሃይማኖት እንደሚበልጥ አድርገው መናገራቸው የሚገርም ትልቅ ድፍረት ነው ይሉ ነበር።

የምሥራቅና የምዕራብ ካህናት በቤተ ክርስቲያን ውስጥ ባለው አምልኮተ ጣዖት ምክንያት አሥጊ የሚሆነውን ነገር አስተዋሉ። ይሁን እንጂ በምሥራቅ ያሉት ካህናት ነገሥታቱና የነገሥታቱ ሚስቶች ምስሎች በቤተ ክርስቲያኑ ውስጥ እንዲኖሩ በመፈለጋቸው ምክንያት ለመቃወም የማይችሉ ሆኑ። ሆኖም ይህ ነገር ትልቅ ክርክር ሊያስከትል ቻለ።

እነዚህና እነዚህን የመሳሰሉት ነገሮች ሁሉ አንድ ባንድ ሲሉ ምሥራቁን ቤተ ክርስቲያንና ምዕራቡን ቤተ ክርስቲያን ለየብቻ ለያዩ።

በዚህን ጊዜ አውሮፓ አረመኔዎች በሆኑ ባልሠለጠኑ ሕዝቦች ተወረረች። በኋላም እነዚህ ወራሪዎች የእንግሊዝ የፈረንሳይ፣ የእስፓኝ የጀርመን፣ መንግሥታት ለመሆን በቁ። እነሱም በሮማ ፓፓ በኩል ክርስቲያን ለመሆን ቻሉ። ከዚህም የተነሣ የምዕራብ ቤተ ክርስቲያን ኅይል በጣም ከፍ አለ።

ይሁን እንጂ የምዕራብ ቤተ ክርስቲያን ኅይል እያደገ ሲሄድ በምሥራቅ ያለው የሮማ መንግሥት ይወድቅ ጀመር፤ በምሥራቅና በምዕራብ መካከል ያለው ገደል እየሰፋ ሄደ።

እ. ኤ. አ. በ፩ሺ፶፬ ዓ.ም በሮማና በኰንስታንቲኖፕል መካከል የመጨረሻ መለያየት ሲሆን ቤተ ክርስቲያኒቱም በምሥራቅ የግሪክ ኦርቶዶክስ ቤተ ክርስቲያን በምዕራብ የሮማ ካቶሊክ ቤተ ክርስቲያን በመባል ከሁለት ላይ ተከፈለች።

**፪ኛ የተቀደሰው የመስቀል ዘመቻ።**

ቤተ ክርስቲያኒቱ ሁለት ላይ ከመከፈሏ በፊት እንደ ተረዳነው ሁሉ በጣም ቀደም ብሎ የእስላሞች የበረሃ ነበልባል ሰይፍ ወጥቶ በምድር ላይ ሁሉ ያሉትን ሕዝቦች በአላህና በነቢዩ በመሐመድ ለማሳመን የጦር ሠራዊቱን ልኮ ነበር ከዚህም የተነሣ ለክርስቲያኖች ቅድስት የሆነችዪቱ ኢየሱስ ብዙ ጊዜ ይሰብክባት የነበረችና የተሰቀለባት የኢየሩሳሌም ከተማ በእስላሞች እጅ ወደቀች።

ከዚህ በኋላ በኢየሩሳሌም ለክርስቲያኖች የተቀደሰ ቦታ የሆነውን ሁሉ እስላሞች አርክሰውታል የሚል ወሬ በየቦታው ይሰማ ጀመር።

አንድ ጴጥሮስ መናኒው የሚባል ሰው ስለ ሃይማኖት ክብር የመስቀል ጦርነት በኢየሩሳሌም እንዲዋጉ የፈረንሳይን ሕዝብ ወታደር አድርጎ አስነሣ። ለመስቀል ዘመቻ ወታደርነት የገቡት ሁሉ የኀጢአት ስርየት ተደረገላቸው።

ብዙ ሺሕ ኅጢአተኞች የኅጢአት ስርየት ለማግኘት ዝቡ ሺሕ ምእመናን የመሐመድን ተከታዮች ለማጥፋት ፍላጎት ያልቸው ብዙ ሺሕ ሰዎች ችግርንና መከራን ለመዳፈር የሚፈቅዱ ብዙ ሺሕ አረመኔዎች ጦርነት መዋጋት የሚወዱ እነዚህ ሁሉ የመስቀል ጦርነት ለመዋጋት አንድነት ሆነው ወደ ኢየሩሳሌም ዘመቱ።

በዐሥራ ሁለተኛውና በዐሥራ ሦስተኛው ክፍለ ዘመን ብዙ የመስቀል ጦርነት ነበር፤ ኢየሩሳሌምም ለጥቂት ዓመታት ድል በመሆን የክርስቲያን መንግሥት አገር ሆነች። የሆነ ሆኖ በዚህ የመስቀል ጦርነት ክፉኛ የተሠቃዩት የመሐመድ ተከታዮች ሳይሆኑ የምሥራቅ ክርስቲያኖች ነበሩ።

በብዙ ሺሕ የሚቄጠሩ የመስቀል ተዋጊዎች ወደ ኢየሩሳሌም ሲዘምቱ በየመንገዳቸው ላይ ምግባቸውንና የጦር መሳፈሪያ ቦታ ከክርስቲያኖች በማግኘት ክርስቲያኖችን ጎዱዋችው፤ ከቶውንም በግሪክ ኦርቶዶክስ ቤተ ክርስቲያን ፈንታ የሮማ ካቶሊክ ቤተ ክርስቲያንን ለማቋቋም ሞከሩ።

ከግሪክ ኦርቶዶክስ ቤተ ክርስቲያን መሪዎች ውስጥ አንዳንዶቹ እነዚህ የመስቀል ጦረኞች የመሐመድን ተከታዮች ከሚቃወሙ የበለጠ ከሮማ ቤተ ክርስቲያን የተለየችውን የምሥራቅን ቤተ ክርስቲያን ሊጎዷት ነው ብለው ተጠራጠሩ።

ይሁን እንጂ የመስቀል ጦረኞች የመሐመድን ተከታዮች ማቸነፍ ጀምረው እስከ መጨረሻው ድል ሳያደርጉ ቀሩ። እንደዚሁም ደግሞ የግሪክ ኦርቶዶክስ ቤተ ክርስቲያንን እንዳሰቡት አላሸነፉም ነበር።

አንዳንድ ሕዝቦች እንደሚያምኑት የመስቀል ጦረኞች በአደረጉት አፈጻጸም የተከናወነላቸው እስከ ዛሬ ድረስ ሥቃይ ሆኖ የሚኖረውን ትልቅ ክፉ ሥራ ለመፍጠር በመቻላቸው ነው። (በመስቀል ዘመቻ ምክንያት የኀጢአት ማስተሰሪያ ማግኘጥ ይቻላል የተባለው ክፉ ነገር ያስከተለውን ከባድ ሁኔታ ጥቂት ቄይተን በዚሁ ምዕራፍ እናያለን)።

የመስቀል ጦረኞች በምሥራቅ ቤተ ክርስቲያንና በምዕራብ ቤተ ክርስቲያን መካከል ያለውን መለያየት ፍጻሜ አደረሱት፤ ከብዙ ጊዜ ጀምሮ የኦርቶዶክስን ቤተ ክርስቲያን ከሮማ ቤተ ክርስቲያን ጋራ አንድ ለማድረግ ተሞክሮ ስላእ እስካሁን ድረስ ግን ለየብቻቸው እንደ ተለያዩ ናቸው።

**፫ኛ የሮማ ኅይል።**

የሮማ ቤተ ክርስቲያን ኅይል በዚህን ጊዜ ሁሉ ከፍ እያለ ይሄጅ ጀመር፤ ሥልጣኑም ምንም ያህል ሳይቀረው አውሮፓን በሞላው ለመቄጣጠር ቻለ። ሚሲዮናዊያንም የሰውን ልጅ ክርስቲያን ለማድረግ ወደ ምሥራቅ ወደ ምዕራብ ወደ ሰሜንና ወደ ደቡብ ተላኩ።

የሮማ ፓፓ ኅይል እያደገ እየበረታ ይሄድ ጀመር። የፓፓውያን ትእዛዝ አለመታዘዝ ነፍስን የሚያጠፋ ኅጢአት ሆኖ ከመቄጠሩም በላይ በመንግሥትም ላይ እንደ ወንጀል ሆኖ የሚታይ ነው። ፓፓው የሰማይንና የምድርን ሥልጣን ሁሉ ያዘ። እሱም የክርስቶስ እንደራሴ መባልን ብቻ ሳይሆን በሕዝብና በመንግሥት ሁሉ ላይ የበላይ ገዥ ሆኖ እስከ መታወቅ ደረሰ።

በአሜሪካን አገር ፕሬዚዳንት እንደሚመረጠው ዐይነት ፓፓ ሲሞት ሌላ ፓፓ በምትኩ ይመረጣል ሆኖም ስለ አመራረጡ በሁለቱ መካከል ያለው ልዩነት ፓፓው በሕዝብ ሁሉ ሳይሆን በካርዲናል ኰሌጅ ተብለው በሚጠሩት በካርዲናሎች ይመረጣል።

ከዚህ በቀር ደግሞ በአሜሪካን ፕሬዚዳንትና በፓፓ ምርጫ መካከል ሌላ ከፍ ያለ ልዩነት አለ። ይኸውም ፓፓው ከተመረጠ በኋላ ወዲያው የፈቀደውን ሕግ ያወጣል። ስለዚህም ሕግ ሕዝቡ መታዘዝ ግዴታው ነው።

ፓፓው ካወጣቸው ሕጎች ውስጥ አንደኛው ሕዝቡ ከሚያገኘው ጥቅም ሁሉ ላይ ለቤተ ክርስቲያን መክፈል አለበት የሚል ነው፤ ይኸውም ታክስ ይባላል።

ከዚህም ሌላ ሕዝቡ ከሃይማኖት መጽሐፍ ውስጥ የሚያነበውንና የሚያነበውን የሚያጠናውን ሊያጠናው የሚያስፈልገውን ፓፓው ይወስናል፤ ስለዚህ ፓፓው የሚወስነው ሁሉ ሕግ ይሆናል።

ይህን ሕግ የማይታዘዙ ሰዎች መቀጣት አለባቸው።

ስለዚህ ቤተ ክርስቲያኒቱ የፓፓውን የካርዲናሎችንና የጳጳሳቱን ትእዛዝ ያለከበሩትን ሰዎች ሁሉ ቀጣች።

አንዳንድ ሰዎች ፓፓው ያዘዘውን ታክስ ለመክፈል የሚያስፈልጋቸውን መጽሐፍ እነሱ ራሳችው ሊመርጡ ፈለጉ። እንደዚሁም አንዳንዶቹ ደግሞ ቤተ ክርስቲያን ያዘዘችውን በዓል ሁሉ ለማክበር የማይፈልጉ ሆነው ተገኙ።

እነዚህም ሰዎች በተያዙ ጊዜ ወደ ፍርድ ሸንጐ ቀርበው እየተመረመሩና ጥፋተኞች ናቸው በመባል ከባድ ቅጣት ያገኛቸው ነበር።

ብዙ ሰዎች በተቀጡ ቍጥር እንዳንዱን የቤተ ክርስቲያን ትእዛዝ አንቀበልም በማለት የተቃዋሚዎች ወገን እየበዛ ይሄድ ጀመር።

የቤተ ክርስቲያንን ደንብ ለመቃወም ብዙዎች በተነሡ ቍጥር ቅጣቱም ከባድ እየሆነ ሄደ።

ከዚህ በኋላ የሮማ ቤተ ክርስቲያን በዐሥራ ሦስተኛው ክፍለ ዘመን በታሪክ ውስጥ የታወቀውን የምርመራ ክፍል አቋቋመች።

ይህም የምርመራ ክፍል ሰዎችን ክርስቲያን ለማድረግ አዲስ የተቋቋመ ብልኅት ነበረ። ወንዶችም ሴቶችም ወይም ልጆች የክርስቲያንን ሃይማኖት የማይቀበሉ ሲሆን እስከ ሞት ድረስ መሠቅየት ነበረባቸው።

ከቄስጠንጢኖስ በፊት በሮማ ከተማ ሥቃይ የተቀበሉት የተገደሉት ለአናብስት ምግብ የሆኑት ሰማዕታት የምንላቸው የጥንት ክርስቲያኖች በምርመራ ጊዜ በግድ ክርስቲያን ሁኑ ተብለው እንደ ተሠቃዩት ሰዎች ያህል አልተሠቃዩም ነበር።

ይህ ምርመራ ሥራ ከሁለት መቶ (፪፻) ዓመት በላይ ቄየ። በብዙ ሺሕ የሚቄጠር ሰዎች በአረመኔነት ጭካኔ ተሠቅይተው ሞቱ። የሞቱበትም የሥቃይ ዐይነት ለብዙ ጊዜ በሚነድ፥ እሳት ውስጥ ተጥለው ተቃጠሉ። ግማሾቹም በከባድ መዳመጫ ተድመጡ። የቀሩትም በሚያሠቃይ መሣሪያ በመጋዝና ይህንን በመሳሰለ ነገር እየተሠነጠቁና እየተቄራረጡ አለቁ።

ይህ ጭካኔ የተመላ የምርመራ ሥራ በአይሁዶችና በአረማውያን ላይ ብቻ ሳይሆን ክርስቲያን ሆኖ ምንም ያህል የሃይማኖት ሰው ቢሆንም በፓፓው ሕግ ላይ የተቃዋሚነት ቃል ደፍሮ ከተናገረ ወይም ቤተ ክርስቲያኑዋ ያልፈቀደችውን ነገር አምኖ ከተገኘ በሱም ላይ ጭምር የሚፈጸም ቅጣት ነበር።

አንዳንድ ጀግኖች የሆኑ ክርስቲያኖች ጫክኔ በተመላው የምርመራ ሥራና በፓፓው የግል ሥልጣን ላይ ተቃዋሚ በመሆን መጽሐፍ እስከ መጻፍ የደረሱም ነበሩ። ነገር ግን እነዚህ ሰዎች ተይዘው በምርመራው ክፍል ውስጥ ተሠቅይተው ሞቱ።

ይሁን እንጂ በየጊዜው እንደሚነገረው ሁሉ ለእውነት ሲሉ የሚሞቱ ሰዎች አልታጡም ነበር። እነዚህን የመሳሰሉ ሰዎች ምንም እንኳ የሞት ቅጣት የሚፈጸምባቸውም ቢሆኑ የጭከና ሥራ የሚካሄድበትን የምርመራ ክፍል በመቃወም ለሰው ልጅ ሰብአዊ መብት በመቄርቄር የተነሡ ናቸው።

የምርመራው ሥራ የተጀመረው እንደ መስቀል ዘመቻ ክርስቲያን ባልሆኑ ሰዎች ላይ ሆኖ ሳለ በመጨረሻ ክርስቲያኖች ክርስቲያን የሆኑትን ወንድሞቻቸውን እስከ መሰደድ አደረሱዋቸው።

ይሁን እንጂ የትክክለኛ ፍርድ ድምፅ ሊጠፋ አልቻለም። ለታረዱት ሰዎች የሚከራከረው የእውነት ኅይል ካረዳቸው ሰይፍ ኅይል የሚበረታ ነበረ።

የምርመራው ክፍል አፈጻጸም ክፍል ቍጥር የተቃዋሚዎቹ ወገን ቍጥር እየበዛና እያደገ ይሄድ ነበር።

የአውሮፓ ሁኔታ በዐሥራ አምስተኛው ክፍለ ዘመን ማለቂያ ላይ ሉተር ጀርመን አገር በተወለደበት ጊዜ ውስጥ በዚህ ዐይነት ነበር።

**፬ኛ ማርቲን ሉተር።**

ማርቲን ሉተር አባት እናቱ ሀንስና ማርጋሬት የሚባሉ ድኾች የሆኑ የጀርመን አገር የኢዝለበን ባላገር ገበሬዎች የነበሩ ናቸው። አባት እናቱ ምንም እንኳ ድኾችና ከሱ በቀር ሌሎች ስድስት ልጆች ያሏቸው ቢሆንም ማርቲን ሉተርን ደኅና አድርገው አስተምረውት ነበር።

ማርቲን ሉተር ባደገ ጊዜ ኰሌጅ ለመግባት ዋና ምኞቱ ሆነ። ነገር ግን ወላጆቹ ልጃቸውን ኰልጅ ገብቶ እንዲማር ለማድረግ ዐቅማቸው የማይፈቅድላቸው በመሆኑ ማርቲን ሉተር ምግቡንና የሚያስፈልገውን ነገር ለማግኘት ሲል በየመንገዱ ላይ እያዜመ ምግቡን በማግኘት ሕግ ተማሪ ቤት ገብቶ ይማር ጀመር። በዚያን ዘመን በጀርመን አገር የነበሩት ተማሪዎች ራሳቸውን የሚረዱት በዚህ ዐይነት ነበር። ሕዝቡም ተማሪዎች ራሳቸውን የሚረዱት በዚህ ዐይነት ነበር። ሕዝቡም ተማሪዎቹ ይህን በማድረጋቸው እንደ ለማኝ አይመለከታቸውም ነገር ግን በየሰው ደጃች የሚዞሩ ረኅብተኞች ተማሪዎች ናቸው ተብለው ሴቶች ከየቤታቸው ብቅ እያሉ በቤታቸው ውስጥ እያስገቡዋቸው ያበሉዋቸው ነበር።

ማርቲን ሉተር አንድ በጣም የሚወደው ወዳጁ በሞተበት ጊዜ የሕግ ትምህርቱን ለመጨረስ ምንም ያህል አልቀረውም ነበር። የዚህም የወዳጁ ድንገተኛ ሞት ሉተር ገና በወጣትነት ዕድሜው ሳለ ከባድ ኀዘን ሊሆንበት ቻለ። ከዚህ በኋላ ሳይቄይ የሕግ ትምህርቱን አቋርጦ የሃይማኖት ትምህርት ማጥናት ጀመረ።

የሃይማኖት ትምህርት ለመማር ሲል ገዳም ገብቶ ሲማር ቄይቶ ከሁለት ዓመት በኋላ ቅስና ተቀበለ።

ማርቲን ሉተር ከገዳም ውስጥ ሆኖ ሲማር ከብልኅነቱ የተነሣ የገዳሙ አላፊዎች ይደነቁበት ነበር። ዕድሜው ገና ኻያ አምስት ዓመት በሆነ ጊዜ በዊንትበርግ ዩኒቨርሲቲ የፍልስፍና ፕሮፌሰርነት አገኘ።

በዩኒቨርሲቲው ውስጥ አስተማረ በተሰጠው ቤተ ክርስቲያን ውስጥ ሰባኪ ሆነ፤ የቤተ ክርስቲያንን አመሠራረት ታሪክና ደንብ ለማጥናት በቂ ጊዜ ለማግኘት ቻለ።

ሉተር ምንም እንኳ የሮማ ካቶሊክ ሃይማኖተኛ ቢሆንም ፓፓው ጠባይና ሕግ እንደዚሁም ስለ ቄሶቹ ስሕተት መስሎ የተሰማው ብዙ ነገር ነበር። ይሁን እንጂ በተለይ ግን ሰውን ለማሠቃየት የተቋቋመውን የምርመራውን ክፍል የአረማውያን ተግባር እንጂ የክርስቲያን አይደለም ሲል ተቃወመ።

«በሃይማኖት ሊያዝ የሚችል ወይም ሊያዝ የሚገባው ወይም በኀይል ማንንም ለማስገደድ መብት ያለው ማንም የለም» አለ።

ፓፓው ወይም የፓፓው ተከታዮች የሚያስተምሩትን የክርስቲያን ትምህርት ሰው ፈቅዶ በልቡ ሳያምን በግድ እንዲቀበል የሚያደርጉት በምን ምክንያት እንደ ሆነ ሉተር ሊገባው አልቻለም ነበር።

ከብዙ ዓመት በኋላ ሉተርና አንድ ሌላ መነኵሴ ተልከው ወደ ሮማ ሄደው ነበር። ሮማን ባየ ጊዜ በጕልበቱ ተንበርክኮ ቅድስት የሆንሽ ሮማ ሆይ በሰውነትሽ ለፈሰሰው የሰማዕታት ደም ሦስት ጊዜ ቅድስት ነሽና ተመስገኚ አላት።

ሉተር ምንም እንኳ አስቦት እንደ ነበረው ባይሆንም አስቀድሞም ሮማ የተቀደሰች ከእማ አለመሆኑዋን ያውቅ ነበር።

ሉተር የሮማ ሕዝቦች የሚያሣፍር ኑሮ የሚኖሩ መሆናቸውን ለማወቅ ቻለ፤ እነሱም ሰው እውነተኛ ክርስቲያን ለመሆን የፈለገ እንደሆን እንደ ዕብድ ይቄሩት ነበር።

ማርቲን ሉተር ፓፓው መኖሪያ ቤት በሄደ ጊዜ በበለጠ ተስፋ የሚያስቄርጥ ነገር አጋጠመው። ፓፓው ሁለተኛው ጁሌዬስ መኖሪያ ቤቱ እንደ ቤተ መንግሥት ሆኖ ሀብትን የተመላ ራሱም እንደ አንድ ንጉሥ ሆኖ የሚታይ ነበረ። ሰዎችም ወደርሱ እየመጡ ጫማውን በመሳም ቡራኬ ይለምኑት ነበር። ፓፓውም በምድር የእግዚአብሔር እንደራሴ እንደ መሆኑ መጠን፤ ቡራኬውን (ጸጋውን) በዋጋ ይሸጥላቸው ነበር።

ሉተር ከዚህ በኋላ፤ በጣም አዝኖ ወደ ዊትንበርግ ተመልሶ ሄደ። ሮማ በነበረበት ጊዜ የተመለከተው የፓፓው መንግሥታዊ ሥልጣን በማንኛውም ረገድ ቢሆን ስሕተት ያለበት መሆኑ የገባው ሲሆን የፓፓውን አገዛዝ በምን መንገድ ለማሻሻል እንደሚቻል ገና ሊገባው አልቻለም ነበር። ደጋግ ክርስቲያኖች የሮማን ፓፓ ርዳታ ሳያስፈልጋቸው መልካሙን የክርስቲያን ኑሮ ለመኖር እንደሚችሉ ለሉተር ገና አልተገለጸለትም ነበር።

ሉተር ከሮማ ከተመለሰ ብዙ ዓመት ቄይቶ ፓፓው ሁለተኛው ጁልዬስ ሞቶ ፓፓው ዐሥረኛው ሊዮ በሥልጣን ላይ ሆነ።

አዲሱ ፓፓ ከሱ በፊት የነበሩትን ፓፓዎች ለመብለጥ ሲል ከዚህ በፊት ተሠርቶ የማያውቅ ቤተ ክርስቲያን ለመሥራት የተቄረጠ አሳብ አደረገ።

በቅዱስ ጴጥሮስ ስም ታላቅ ቤተ ክርስቲያን እንዲሠራ ለማረግ ፓፓው ሊዮ ክርስቲያኖች በሚገኙበት ዓለም ሁሉ የኅጢአት ስርየት የሚሸጡ እንደራሴዎቹን ላከ።

ፓፓውና ካህናቱ ሰው የሚሠራው ኅጢአትና ለየአንዳንዱ ኅጢአት የሚያገኘው ቅጣት ዝርዝር ነበራቸው፤ አንዳንዱ ኅጢአት ንስሓ በመግባት ይቅርታ የሚገኝበት ነው፤ ነገር ግን ሌላው ኃጢአት ደግሞ ኀጢአተኛውን የሚያስኰንን ነው።

በመስቀል ዘመቻ ጊዜ ለሃይማኖት ሲሉ በጦርነቱ ውስጥ ሕይወታቸውን ለሚሰዉ ሰዎች ኅጢአታቸው ሁሉ እንደሚሰረይላቸው ተስፋ ተሰጥቶዋቸው ነበረ። ከመስቀል ዘመቻ በኋላ እንደ መሥዋዕት የሚቄጠር ለፓፓው ግምጃ ቤት ገንዘብ ይከፈል ጀመር። ገንዘብ ለፓፓው የሚከፈልበት ምክንያት ከጌታ የኅጢአት ይቅርታ ለማግኛ ሲሆን ስለ ኀጢአት ቅጣት እንዳይኖር ማስተስረያ እንደ መግዛት ያለ ነው።

ይህም ማስተስረያ ክርስቲያኖች ባሉበት ቦታ ሁሉ ተሸጠ፤ አብዛኛውን የገዙት በጣም ኅጢአት ያለባቸው ሰዎች ናቸው።

ማስተሰሪያውን የሸጡት ካህናቱ ብቻ ሳይሆኑ፤ ሌሎች ነጋዴዎች እንኳ ሳይቀሩ በመቶ ሰላሳ ሦስት፤ አንድ ሦስተኛውን ኰሚሲዮን እየበሉ ሸጠዋል። የጌታ ምሕረት ሊባል የሚገባው የኅጢአት ማስተሰሪያ በዛሬ ጊዜ ሸቀጥና ሌላም የመያዣ ዕቃ ወይም ሰነደ እንደሚሸጠው ዐይነት ተሸጦዋል።

ይህ የጌታ ምሕረት ሸቀጣ ሸቀጥ በመሆኑ ሉተር የማይገባ ነገር መስሎ ታየው። ከቶውንም ሰው ሰውን ገድሎ የኅጢአት ማስተሰሪያ በተወሰነ ገንዘብ ከፓፓው እንደራሴዎች ወይም ከደላላዎቹ በመግዛት በጌታ ፊት ንጹሕ ሆኖ መገኘት ይችላል በመባሉ ሉተር ሊያስተውለው የማይችለው ነገር ሆነ።

ዐሥረኛው ፓፓ ሊዮን የቅዱስ ጴጥሮስን ቤተ ክርስቲያን ለማሠራት የኀጢአት ማስተስርያ ሽጡ ብሎ ሰዎቹን በላከ ጊዜ ሉተር በጀርመን አገር ያሉት ካህናት ይህነን ነገር እንዲቃወሙ በማለት ብዙ ደብዳቤዎች ጻፈላቸው። ነገር ግን ካህናቱ የፓፓውን ሥራ ለመቃወም ፈሩ፤ ምክንያቱም በምርመራ ክፍል ውስጥ የሚያደርገውን ኅይለኛ የጭካኔ ሥራ ያውቁ ስለ ነበር ነው።

ከዚህ በኋላ በጀርመን አገር የፓፓው እንደራሴ የሆነው ጁዋን ቴትዜል የኅጢአት ማስተሰሪያውን በጨረታ ለመሸጥ መጣ።

**፭ኛ ዘውዱን የዘቀዘቀ ብዕር።**

እ. ኤ. አ. ሌሊት በጥቅምት ፴ ቀን ፲፭፻፲፯ ዓ.ም የሳክሶኒው ልዑል ፍሬድሪክ በሕልሙ አንድ መነኵሴ ወደ አንድ ቤተ ክርስቲያን መጥቶ በመዝጊያው ላይ ሲጽፍ አየ፤ ይህ መነኵሴ የጻፈው ቃል ዐሥራ ስምንት ማይል ርቆ በመቆም የሚታይና የሚነበብ ነበር። እሱም ይጽፍበት የነበረው ብርዕ ርዝማኔው ከጀርመን እስከ ሮማ ድረስ ደርሶ ይታይ ነበር።

ፍሬድሪክ በሕልሙ ያየው መነኵሴው ጽፎ እንደ ጨረሰ ብርዑን ሲያነሣ የሮማውያን ፓፓ ራስ በመንካቱ ዘውዱን ከራሱ ላይ ገፍቶ ሊጥለው ምንም ያህል አልቀረውም ነበር።

መስፍኑ ፍሬድሪክ ይህን ሕልም በማየቱ እንግዳ ነገር ሆነበት። ይሁን እንጂ ማርቲን ሉተር በማግሥቱ እ. ኤ. አ. ጥቅምት ፴፩ ቀን ፲፭፻፲፯ ዓ.ም ወደ ዊትንበርግ ቤተ ክርስቲያን ሄዶ በላቲን ቋንቋ ረዣዥም ጽሕፈት ጽፎ ከበሩ ላይ ቸነከረው።

ሰዎች በቤተ ክርስቲያኑ አጠገብ ሲያልፉ ሉተር ጽፎ በቤተ ክርስቲያኑ መዝጊያ ላይ የቸነከረውን የኅጢአትን ማስተሰረያ መሸጥ የነቀፈበትን ሐሳብ ያነቡ ጀመር። የዚህም ወሬ በከተማው ውስጥ በጣም ስለ ተሰማ ብዙ ሰዎች ነገሩን አንብቦ ለመረዳት በቤተ ክርስቲያኑ ዙሪያ ይሰበሰቡ ነበር።

ሉተር መቃወሚያውን በላቲን ቋንቋ ጽፎት የነበረው እሱ ሳያውቀው፤ በጀርመን ቋንቋ ተተረጐመ። ከጀርመን ቋንቋም በሌላም በአውሮፓ ቋንቋዎች እስከ መተርጐም ደረሰ። ይኸውም ከአራት ሳምንት በላይ ሳይቄይ በሞላው በጀርመን አገርና በሞላው አውሮፓ ታወቀ።

የሮማ ፓፓም ይህን ነገር በሰማ ጊዜ አንድ ሰካራም ጀርመን የጻፈው ነው ስካሩ ሲበርድለት አሳቡ ሌላ ይሆናል ብሎ አለ።

ይሁን እንጂ የኅጢአት ማስተሰረያ መሸጥ ወዲያው ፈጥኖ አቋረጠ።

ፓፓውም በዚህ ምክንያት ተቈጥቶ የፓፓው ማስታወቂያ የተባለ ትእዛዝ አወጣ። ትእዛዙም ሉተርን ከክህነት ክፍል እንዲያስወጡት ማንም ሰው የሱን ጽሕፈት እንዳያነብ፤ ወይም ከጕዳይ እንዳይቈጥረው የሚል ነው። የዚህም ትእዛዝ ግልባጭ ለሉተር ተልኮለት ነበር።

ሉተር ትእዛዙ በደረሰው ግዚኤ በሕዝብ ፊት አቃጠለው። ይህም በሉተርና በሮማ ቤተ ክርስቲያን መካከል የመጨረሻ መለያየት ፈጠረ።

ሉተር በሚያደርገው ነገር የሚያደንቁትና የሚከተሉት ብዙ ሰዎች አገኘ፤ እነዚህም ሰዎች የፓፓውን ሥልጣን እንዲቃወምና የማጥቃቱን ሥራ እንዲቀጥል አደፋፈሩት።

ሉተር ተስፋ ሳያስቄርጣቸው በአሳባቸው ተስማማ፤ ስለ ፓፓው ሥልጣን ጕዳይ ብዙ መጻሕፍት ጻፈው፤ ስብከትም ሰበከ።

ከጻፋቸው ቃሎች ውስጥ አንዳንዶቹ ቀጥሎ እንዳሉት ናቸው።

የሮማ ቤተ ክርስቲያን ቀድሞ ከአብያተ ክርስቲያናት ሁሉ በጣም የተቀደሰች ነበረች። አሁን ግን የሌለባት የሌቦች ዋሻ ናት የኅጢአ የሞት የሲኦል መንግሥት ናት የሚል ነው።

ማርቲን ሉተር በድክማ የማይሸነፍ ብርቱ ሠራተኛ ነበር። በሕይወቱ ዘመን አራት መቶ መጻሕፍትና መጽሔቶች ጽፏል። በሚናገሩት ሕዝቦች ዘንድ በንጉሥ ጄምስ ጊዜ የተጻፈው መጽሐፍ ቅዱስ እንደሚነበበው ሉተር የተረጐመው መጽሐፍ ቅዱስ እንደዚሁ እስከ ዛሬ ድረስ በጀርመን አገር ይነበባል። ሉተር ስበክትን ለመስበክና ከሮማ ቤተ ክርስቲያን ውስጥ ተለይታ የወጣችውን ቤተ ክርስቲያን ለማቋቋም በቂ ጊዜ አግኝቶ ነበር።

ሉተር ከመሞቱ በፊት ያስተምረው የነበረው ትምህርት ሉተራኒዝም በመባል በጀርመን በኖርዌ በሱድዌንና በዴንማርክ አገር ተስፋፋ።

እሱ ያቋቋመው ቤተ ክርስቲያን የፕሮቴስታንት ቤተ ክርስቲያን ተብሎ ታወቀ።

ስለዚህ የመስፍኑ የፍሬድሪክ ሕልም ፍጹም እውነት ሊሆን ምንም ያህል ያልቀረው ሆነ።

**፮ኛ ከማርቲን ሉተር በፊትና ከዚያም ወዲህ።**

ማርቲን ሉተር የቤተ ክርስቲያን (የሃይማኖት) መታደስ በማምጣት የመጀመሪያው ሰው አልነበረም።

ሉተር ከሮማ ፓፓ ጋራ ለመለየቱ አስቀድሞ በሮማ ካቶሊክ ቤተ ክርስቲያን ውስጥ አንዳንድ አስፈላጊ የሚሆን የተለዋወጠ ነገር ሊሆን ጀምሮ ሳለ፤ ብዙ ሰዎችም የተለዋወጠ ነገር እንደሚያስፈልግ በአሳብ የተስማሙ ነበሩ። በዐሥራ አራተኛውና በዐሥራ አምስተኛው ክፍለ ዘመን ላይ በኛ ዘንድ የጨለማ ዘመን ተብሎ በሚታሰበው ውስጥ ትልቅ ንቃት ሆኖ ነበር።

ይህም ንቃት የመሻሻል ሁኔታ የሚባል ነው።

በነዚህ በሁለቱ ክፍለ ዘመናት ውስጥ ታላልቆቹ የሂድ ልበርግ የኮሎኝ የፕራጉዋ የቪየናና የኢዩፈርት ዩኒቨርሲዎች ተቋቁመው ነበር።

በጨለማው ዘመናት ውስጥ ፓፓዎቹ ሰዎች ጽርዕና ዕብራይስጥ የግሪክ ፍልስፍናና በያይነቱ የሚገኙትን ሚሶሎጂ እንዳይማሩ ከልክለው ነበር። ይሁን እንጂ በዐሥራ አራተኛውና በዐሥራ አምስተኛው ክፍለ ዘመን ውስጥ እነዚህ ትምህርቶች በታላላቆች ዩኒቨርሲቲዎች እንደ ገና ገነው ስለ ነእብር በአለፈው ጊዜ የነበረው ትልልቅ ትምህርትና ድርሰት እንደ ገና መቀጠል ጀመረ።

የግሪክ ትምህርትና ታሪኩን በማጥናት ኪነ ጥበብ በአዲስ ፍላጎት ተፈላጊ ሆነ። በአውሮፓ ውስጥ ትልቅ የኪነ ጥበብ ሥራ እንዲስፋፋ ለማድረግ የሚያበረታታ ምክንያት ሊሆን ቻለ። በዚህ ጊዜ ትልቁ ሊዮናርዶ ዳ ቪንሲ በሃ መልክ ቀለም ሥዕሎችን ሣለ፤ እነዚህንም ሥዕሎች እስከ ዛሬ ድረስ ዋጋ ያላቸው አድርገን እንመለከታቸዋለን። ራፋኤል ስመ ጥሩ የሆነውን ሥዕሉን ስሏል። ሚካኤል አንጅሎ ደግሞ የእንጨት መዶሻውን በድንጋይ ቅርጽ ላይ አንጅሎ ደግሞ ሄዷል።

አዳዲስ ትምህርቶች እንደ ነጐድጓድ ድምፃቸውን ሲያሰሙ የቀለም መቀቢያ ቡርሽ፤ ዕንጨት ድንጋይ ወይም ብረት የሚጠረብበትና የሚቆረጥበ መሣሪያ ባለቤቶች የሆኑ፤ በጠንካራ ሥራ ላይ ሆነው ሲደክሙ ሳለ ዲያዝ ቫዝኰ ዳጋማና ኰለምበስ ያዲሱን ዓለም የባሕር ጠረፍና በውሃ ላይ ሄዶ ወደ ሕድን አገር የሚያደርሰውን መንገድ የማግኘታቸው ወሬ ከአገር ወደ አገር ተዛመተ።

ታላቁ የፖላንድ አገር ሐኪምና ሳይንቲስ ጃን ኰፐርኒከስ የተባለው ትናንሽ የሆኑ መሣሪያዎችና አንድ ትንሽ መጽሐፍ ደግሞ ስለ ሰማዮች ምርመራ የጻፉትን አንድነት በበብቱ ሥር ይዞ በነበረበት ጊዜ የሚያስደንቀው የሕንድ መንገድና ያልታወቀው አገር መገኘት ገና ወሬው በሙሉ አልተወራም ነበር።

ሰዎች ይህ ነገር እስከ ተገለጸበት ጊዜ ድረስ ምድር የዓለም ሁሉ ማእከላዊ መሆኑዋንና ፀሓይና ጨረቃ ደግሞም ከዋክብቶች ምድርን ለማገልገል በዙሪያዋ ይዞራሉ ብለው ያምኑ ነበር። (ሕዝቡም ይኸንን ነገር የጂኦሴንትሪክ ቲዎሪ ይሉት ነበር)።

ጃን ኮፐርኒከስ ግን ይህ ነገር እውነት አለመሆኑን አስረዳ። ምድር ጨረቃና ከዋክብት በፀሐይ ዙሪያ መዞራቸውንና ፀሓይም የዓለም ሁሉ ማእከላዊ መሆኑዋን ገለጸ። (ይህም ሴንትሪክ ቲዎሪ ተባለ)።

ፀሓይን ከሚዞሩዋት ከሌሎቹ ብዙዎቹ ውስጥ መሬት ከነበረችበት ደንበኛ ዋና ቦታዋ በድንገት ተለይታ በቀላሉ የነቍጣ ያህል ስፍራ በመሸጋገር ራሷን አነስተኛ አደረገች ተብሏል።

ኰፐርኒከስ ስለ ዓለም የተናገረው ቲዎሪ ሕዝቡን የሚያስደነግጥ ከመሆኑ የተነሣ አፋቸውን አስከፈታቸው! አሳብም ላይ ጣላቸው።

ብርሃን ሆኖ እንደ ፀሓይ ጮራ የወጣው የዕውቀት መሻሻል በእንግሊዝ በፈረንሳይ በኢጣልያና በጀርመን አገር ውስጥ ያሉትን ሕዝቦች በአሳብና በሥራ ቀሰቀሳቸው።

በዚያን ዘመን የነበሩት ታላልቆች ግጥም ገጣሚዎችና ደራስያን አዲሱን ትምህርት ለማራመድ ራሳቸውን ጀግኖች ወታደሮች አድርገው አዘጋጁ።

በዐሥራ አራተኛው ክፍለ ዘመን መጀመሪያ ላይ ስመ ጥሩ የሆነው ግጥም ገጣሚ ዳንት የተባለው አንድ ረዥም ግጥም የመለኮት ኮሜዲ የሚባል አወጣ። ግጥም ገጣሚው በዚህ በጻፈው ውስጥ ገልጾ ያስረዳው በመካነ ንስሓ በሲኦልና በሰማይ በኩል ያለው ጕዞ ነው። ዳንትን በአሳብ መንፈስ በሲኦልና በሰማይ ሲያጕዘው የነበረው መልአክ ወይም ሐዋርያ ወይም ከቅዱሳን አንድ ሳይሆን ቪርጅል የተባለው አረማዊ ትልቁ ግጥም ገጣሚ ነው።

ይህ እንደዚህ ያለው ነገር ምናልባት ለኛ ከሃይማኖት ውጭ የሆነ ነገር ሆኖ አንቄጥረውም ይሆናል። ሆኖም በዚያን ጊዜ እንደዚህ ያለውን የሮማ ግጥም ገጣሚ ይህን ያህል ከበሬታ እንዲኖረው ማድረግ እንደ ወንጀል ስለሚቄጠር በዚሁ ምክንያት በዚያን ጊዜ ጥቂቶች ሰዎች ተቃጠሉ።

ከዳንት በኋላ ትልልቅ ደራስያን የግሪክን ፍልስፍና ሚቲኦሎጂና ድርሰታአቸውን አመስገኑ።

በሕይወት ውስጥ ይህን የመሳሰለ አሳብ ከመምጣቱ የተነሣ፣ የሃይማኖት እምነት መሻሻልና የፓፓው ሥልጣን መውደቅ የማይቀር ነገር ሆነ። በአውሮፓ ሁሉ በየአለበት ሃይማኖትን የሚያሻሻሉ ሰዎች ተነሡ።

የሃይማኖት ማሻሻል (ማደስ) ነገር በመጀመሪያ የሰበከ፥ ዋና ሰው የሆነ አንድ የፈረንሳይ ነጋዴ ፒተር ዋልዶ የተባለው ነው።

**ፒተር ዋልዶ።**

ፒተር ዋልዶ በዐሥራ ሁለተኛው ክፍለ ዘመን መጨረሻ ላይ የነበረ ሰው ሲሆን በጣም ሃይማኖተኛ ባለ ጸጋ ነጋዴ ቅዱሳን መጻሕፍትን በፈረንሳይ ቋንቋ እንዲተረጐም ያደረገ ነው፤ እሱም መጽሐፍ ቅዱስን በሚያጠናበት ጊዜ ፓፓውና ተከታዮቹ፤ ኢየሱስ ባስተማረው ትምህትር ውስጥ አለመኖራቸውን ተረዳ። የራሱን ሕይወት ደግሞ ሲመረመር ሀብታም ነጋዴ በመሆኑ የወንጌልን ትምህርት እንዳልፈጸመ ሊገባው ቻለ።

ከዚህ በኋላ ፒተር ዋልዶ ሀብቱን ሁሉ ለድኾች አከፋፈለ። የኢየሱስንም ትምህርት በአዲስ ኪዳን እንደ ተጻፈው አድርጎ ይሰብክ ጀመር።

ስብከቱም ብዙ ሰዎች የሚስብ በመሆኑ ተከታዮች በብዙ ለማግኘት ቻለ። ትምህርቱን የተከተሉት ራሳቸውን ዋልዴንስ (ዋልዴኖች) ብለው ጠሩ።

ፒተር ዋልዶ ከሞተ በኋላ ተከታዮቹ ሥራውን በመቀጠል ትምህርቱን ይነዙ ጀመር። ነገር ግን ፓፓው እንዳይሰብኩ ከመከልከል የፒተር ዋልዶን ተከታዮች ሁሉ በማሳደስ እየያዙ በተገኙበት ቦታ ሁሉ እንዲገደሉ ትእዛዝ ሰጠ።

ይሁን እንጂ የፒተር ዋልዶ ተከታዮች ሰው መልካም ክርስቲያን ከሆነ፤ በምቾትና በተድላ እንደዚሁም በኀጢአት ሥራ ለመኖር አይችልም እያሉ እምነታቸውን ከማስፋፋት አላቋረጡም ነበር።

እነሱም የቤተ ክርስቲያን መታደስ (የሃይማኖትን መሻሻል) በፈረንሳይና በእንግሊዝ አገር ሰበኩ።

**ጆን ዊክፍሊ።**

ጆን ዊክሊፍ የሚባል የኦክስፎርድ አስተማሪ በዐሥራ አራተኛው ክፍለ ዘመን ውስጥ በእንግሊዝ አገር የፓፓውን ሥልጣን ተቃዋሚ ሆኖ ተነሣ። እሱም ፓፓዎች ፈጽሞ ኅጢአት አይሠሩም የሚባለውን ነገር አልቀበልም ሲል ብዙ ልማዳቸውን ሁሉ ተቃወመ።

ከዚህም በቀር ጆን ዊሊፍ አብዛኛዎቹ የእንግሊዝ ሕዝቦች የሚያስተውሉት የላቲን ቋንቋ በቤተ ክርስቲያን ውስጥ ሊጸለይበትና ሊቀደስበት አይገባም አለ፤ እሱ ራሱ ካህናት አቋቁሞ በእንግሊዝኛ ቋንቋ እንዲሰብኩ ላካቸው። ጥቂቶች ወዳጆቹ ስለ ረዱት ሕዝቡ አንብቦ ለማስተዋል እንዲችል መጽሐፍ ቅዱስን በእንግሊዝ ቋንቋ ተረጐመ።

የዊክሊፍ ሥራ ምንም እንኳ በገዛ አገሩ የተጨቆነም ቢሆን ከእንግሊዝ አገር ውጭ ግን ብዙ ተከታዮች ለማግኘት ችላአለ። ስብከቱም በጀርመንና በቦሂሚን ዘልቆ አዲስ ወጣት የሆኑትን የብዙዎችን የቤተ ክርስቲያን አዳሾች አሳብ የሚያበረታታ ሆነ።

ከዚህ በኋላ ሉተር ተነሥቶ የፕሮቴስታንትን ቤተ ክርስቲያን አቋቋመ።

ክርስቲያን በሚገኙበት ዓለም ሁሉ በሮማ ቤተ ክርስቲያን ላይ ሽፍትነት ተነሣ።

ከሉተር በኋላ የቤተ ክርስቲያን አዳሾች ከሆኑት መካከል ዋና ዋናዎቹ ቀጥለው ያሉት ናቸው።

**ኡልርሽ ዝዊንጊሊ።**

ዝዊንጊሊ ወላጆቹ የስዊስ አገር ገበሪዎች የነበሩ ሲሆኑ የተማሪው ትምህርት ደኅና ነበር፤ ገና በጐልማስነቱ ጊዜ የወታደሮች ቄስ ሆነ። ብዙ ዓመት በወታደሮች መካከል ከቈየ በኋላ ዙሪክ ላይ ተቀምጦ የቅስና ሥራ ተሰጠው።

ስዊዘርላንድ በዚያን ጊዜ በብዙ ፖለቲካ ምክንያት በዲሞክራቲክነት ካብዛኛዎቹ የአውሮፓ አገሮች እርምጃዋ የቀደመ ነበር፤ ስለዚህ ዝዊንግሊ ሌላው አገር ያላገኘውን ዕድል በማግኘት ቤተ ክርስቲያኑን እንዲያሻሽል ተፈቅዶለት ነበር።

ዝዊንግሊ ቄስ ሚስት እንዳያገባ የሚከለክለውን እምነት በተቃወመ ጊዜ፤ ከሮማ ቤተ ክርስቲያን ጋራ የመለያየት እርምጃውን ጀመረ፤ እሱም ዕድሜው አርባ ዓመት በሆነ ጊዜ ሚስት አገባ።

ከዚህ በኋላ ጣዖት ማምለክን በመቃወም ምክንያት አድርጎ በዙሪክ አገር ቤተ ክርስቲያን ሁሉ የሚገኙትን ሥዕሎች የስቅለቱና ሌላውንም ምስል ሁሉ አነሣ።

ዝዊንግሊ አንደኛው ማሻሻል እንደተሳካለት፥

ወዲያውኑ ሌላ አዲስ ማሻሻል አስከተለ።

ዝዊንጊሊ ቤተ ክርስቲያንን ለማሻሻል፤ ከሉተር የበለጠ፣ ከፍተኛ አሳብ የነበረው ሰው ነው። ሉተርና ዝዊንጊሊ በአንድ አጋጣሚ በሆነ ነገር ሲከራከሩ ቄይተው በኋላ ሁለቱም ተማረው እስከ ጥል ደረሱ በመጨረሻውም ሉተር በዝዊንጊሊ አሳብ መንፈሱ ስለ ታወከ፣ ከተቃዋሚው ጋራ እጅ ለጅ ለመጨባበጥ እንቢ አለ።

ዝዊንጊሊም የቤተ ክርስቲያንን ሥልጣን ከመንግሥቱ ሥልጣን ለመለየት ፈቃደኞች በሆኑት ገዢዎች አማካይነት በአውሮፓ ያሉትን ፕሮቴስታንቶች ለማቋቋም ለማጠንከር ተስፋ አደረገ።

ይሁን እንጂ ዝዊንግሊሊ ተስፋ ያደረገው ሳይፈጸም ቀረ፤ የሆነ ሆኖ በሕይወቱና በሥራው ከሱ ቀጥሎ ለሚነሣው ዋና የቤተ ክርስቲያን አዳሽ ጥርጊያውን አበጀለት።

**ጆን ካልቪን።**

ጆን ካልቢን እ. ኤ. አ. በ፲፭፻፱ ዓ.ም ከፓሪስ ሰባ ማይል፣ ርቃ በምትገኘው ኖዮን በተለችው ትንሽ ከተማ ውስጥ ተወለደ። የወላጆቹ ታሪክ ሊታወቅ የሚችልበት አስፈላጊ ነገር የለውም የሆነ ሆኖ እሱ ከመወለዱ በፊት ከተወለደም በኋላ ወላጆቹ ልጆች ወልደዋል።

ይሁን እንጂ ጆን፣ ካልቪን ትምህርት ቤት ለመሄድ በአደገ ጊዜ አባቱ ከቀሩት ልጆቹ ጋራ ከተማቸው ውስጥ የተሻለ ትምህርት በሚገኝበት ትምህርት ቤት ገብቶ እንዲማር ለማድረግ የተቻለውን ያህል ሞከረ።

የጆን ካልቪን እናት ሥራ የማይበዛባት ቢሆን ኖሮ የዚህን የሁለተኛ ልጁዋን የሸሚዝ ቍልፍ እየቄረጠች ልጁዋ ትልቅ ሆኖ ባደገ ጊዜ ምን እንደሚሆን ስሌት ትይዝበት ነበር፤ የምታደርገውም ስሌት ልጁዋ ባደገ ግዚኤ ሰባኪ አስተማሪ ጠብቃ ደራሲ የመንግሥት ሐኪም የመንግሥት ጸሐፊ ወይም በጣም ትልቅ በሆነ ዩኒቨርስቲቲ ውስጥ የፕሮፌሰሮች አለቃ ይሆናል ማለትን ነው።

የጆን ካልቪን እናት ልጁዋ በአደገ ጊዜ በማንኛውም ረገድ ቢሆን ትልቅ ሰው እንደሚሆንላት እርግጠኛ ነበረች፤ ጆን ካልቪን ዕድሜው ዐሥራ አራት ዓመት ሲሆን በኖዮን ከተማ የሚገኘውን ትምህርት ሁሉ ጨርሶ ወደ ፓሪስ ዩኒቬርስቲ ሄደ።

በዩኒቬርሲቲው አራት ዓመት ከቄየ በኋላ በትምህርቱ ራሱን ለማሳወቅ ቻለ። ትምህርቱንም በመቀጠል ይታገል ጀመር።

እሱም ያጠናው ሃይማኖትን ሕግን ዕብራይስጥንና ጽርዕን ሌሎችንም ትምህርቶች በየክፍላቸው ተማረ። እንደ ገና ደግሞ በጥናት አምስት ዓመት አሳለፈ። ይሁን እንጂ ጆን ካልቪን እናቱ የሸሚዙን ቍልፍ ስትቈርጥ ምናልባት ቄጥራ እንደሆን በአደገ ጊዜ ምን እንደሚሆን ታስበው የነበረውን አሳብ እሱ ራሱ ለራሱ ያስብ ጀመር።

ይህንኑ በማሰብ ላይ ሳለ አሳቡ የሚወሰንበትን አጋጣሚ ነገር ለማግኘት ቻለ።

ይኸውም ሐኪም የሆነ ወዳጁ አድራሻ እንዲጽፍለት ጠይቆት ነበረና ጆን ካልቪን በተጠየቀው መሠረት አድራሻ ሲጽፍለት የፕሮቴስታንት የሃይማኖት ትምህርት ዘርዝሮ ጽፎለት ስለ ነበረ በዚያን ዘመን በፈረንሳይ አገር ፕሮቴስታንት የሆነ ሁሉ በእሳት ስለሚቃጠል ጆን ካልቪን በዚህ ምክንያት ከፈረንሳይ አገር ወደ ሱዊዘርላንድ ሸሽቶ ሄደ።

ከዚህ በኋላ ሦስት ዓመት ቄይቶ ጆን ካልቪን ገና ኻያ ዓመት ሲሆነው ኢንስቲቲዩትስ የተባለ መጽሐፍ ጽፎ አወጣ። ይህም መጽሐፉ የክርስቲያንን ሃይማኖት ለመጻፍ የሚችል ትልቅ ሰው መሆኑን የሚያሳውቀው ሆነ።

ጆን ካልቪን ከዚህ ጊዜ ጀምሮ የፕሮቴስታንትን ሥራ መጻፍና የፕሮቴስታንትን ቤተ ክርስቲያን ማቋቋም ዐይነተኛ ተግባሩ ሆነ። አብዛኛውን በሕይወቱ ዘመን ይኖር የነበረው በዤኔቭ በስዊዘርላንድ ሲሆን ካልቪንዝም የተባለው ትምህርቱ ግን በአውሮፓ ውስጥ በመነዛት በየአለበት ሥር ለመስደድ ቻለ።

ጆን ካልቪን ራሱ አንድ የታወቀ የቤተ ክርስቲያን አዳሽ አነሣሣ።

**ጆን ኖክስ።**

ጆን ኖክስ የስኮትላንድ ሰው ነው፤ የፕሮቴስታንትን ሃይማኖት በእስኮትላንድ አገር ውስጥ በመስበኩ ምክንያት ለሕይወቱ የሚያሠጋው ስለ ሆነ ሕይወቱን ለማዳን ሲል ከአገሩ፣ ሸሽቶ ወደ ዤኔቭ ከደረሰ በኋላ፣ ከጆን ካልቪን ጋራ በመተዋወቅ የሚያስተምረውንም ትምህርት ለመረዳት ቻለ።

ጆን ኖክስ ወደ እስኮትላንድ በተመለሰ ጊዜ በጥቂት ነገር ከመለየቱ በቀር በካልቪኒስቶች ሥርዐት ቤተ ክርስቲያን አቋቋመ። ቤተ ክርስቲያኑም ሕዝብ የሚፈቅደው ሆነ። ትምህርቱም ፕሮስፔቲሪያኒዝም ተብሎ ከፍ ያለ ትልቅ ወገን እስከ መሆን ደረሰ።

የፕሬስፔቴሪያን እምነት በተገኘ በእንግሊዝ አገር በጣም የተስፋፋ ሆነ፤ ከቶውንም ጆን ኖክስ የቤተ ክርስቲያን መታደስ ከመስበኩ በፊት የእንግሊዝ ቤተ ክርስቲያን በሆነችው ውስጥ ትልቅ መሻሻል ተደርጎ ነበር።

**የእንግሊዝ ቤተ ክርስቲያን።**

የክርስቲያን ሃይማኖት ከእስኮትላንድና ከአይርላንድ ለእንግሊዝ አገር የደረሰው እ. ኤ. አ. ከክርስቶስ ልደት በኋላ በ፫፻፲፬ ዘመን ላይ መሆኑን የሚያስረዳ የእንግሊዝ ሦስት ጳጳሶች የፈረሙበት በእንግሊዝ ሙዝይም ውስጥ ይገኛል። ይሁን እንጂ የሮማ ፓፓ ሣክሶኖችን ክርስቲያን እንዲያደርግና ለሮማ ካቶሊክ ቤተ ክርስቲያን ቅርንጫፍ የሚሆን ዛሬ የእንግሊዝ ቤተ ክርስቲያን ተብሎ የሚጠራውን እንዲያቋቁም አውግስጦስን ከክርስቶስ ልደት በኋላ እ. ኤ. አ. እስከ ፭፻፺፯ ዓመት ድረስ አላከውም ነበር።

ከዚህ በኋላ የእንግሊዝ ንጉሦች የፓፓውን ሥልጣን ለማስወገድ ይመኙ ነበር። ይኸውም ሃይማኖቱን በመቃወም ሳይሆን በፖለቲካ ውስጥ በመግባቱ ምክንያት ብቻ ነበር።

እ. ኤ. አ. በ፲፭፻፴፬ ዓ.ም የእንግሊዝ ቤተ ክርስቲያን አላፊዎች የሮማ ፓፓ በእንግሊዝ አገር ከሚገኙት ከቀሩት የውጫ ገር ጳጳሳት የበለጠ በእንግሊዝ ላይ ሥልጣን የለውም ሲሉ የተቄረጠ አሳብ አደረጉ። ከዚህ ጊዜ ጀምሮ የእንግሊዝ ቤተ ክርስቲያን ቤተ ክርስቲያን የፕሮቴስታንት ኤጲስ ቆጶስ ቤተ ክርስቲያን ናት ተብላ ትታወቃለች።

የእንግሊዝ ቤተ ክርስቲያን ምንም እንኳ ከሮማ ፓፓ ሥልጣን ሥር መሆኑዋ የቀረም ቢሆን እምነቷ ሥርዐቷና አገልግሎቱዋ አብዛኛውን እንደ ሮማ ካቶሊክ ቤተ ክርስቲያን ነው።

ነገር ግን የፕሮቴስታንቶች ወገኖች ከካቶሊክ ትምህርትና እምነት ውጭ ለመሆን የሞከሩት ሁሉ በእንግሊዝ አገርና በሌላውም ዓለም ሁሉ ያሉት በመካከላቸው የተለያየ አንዳንድ እምነትና አፈጻሰም በየጊዜው በመገኘት ላይ ይታያል።

ከነዚህ ወገኖች መካከል ዋኖች የሆኑት አናብብቲስት (አናባብቲስቶች የተባሉት ናቸው)።

**አናባብቲስት።**

አናባብቲስቶች የመጡት የፒተር ዋልዶና የተከታዮቹ ትምህርት መነዛት፤ ከጀመረ በኋላ ነው። ሉተርና ዝዊንጊሊ የፕሮቴስታንት ቤተ ክርስቲያን ማቋቋም በጀመሩበት ጊዜ ውስጥ አናባብቲስቶች ቍጥራቸው ብዙ ነበር። ነገር ግን በብዙ ምክንያት ሉተና ዝዊንግሊ ወዳጆች አላደረጉዋቸውም ነበር። የዚህም ዋናው ምክንያት አናባብቲስቶች ሉተርና ዝዊንጊሊ እንደሚያምኑት የሕፃናትን ጥምቀት ያስፈልጋል ብለው አያምኑም ነበር።

እነዚህ አናባብቲስቶች የቀሩቅ የቤተ ክርስቲያን አዳሾች (ፕሮቴስታንቶች) ያደረሱባቸውን ማወቅ ዛሬ ለኛ የሚጠቅመን ነገር ነው። ሉተር የኀጢአት ማስተስሪያ በሚሸጥበት ጊዜ የመቃወሚያ ጽሑፍ ከቸነከረበት እ. እ. ኤ. ከ፲፭፻፲፯ ዓ.ም - ፲፭፻፴ ዓ.ም ማለት የሉተርና የዝዊንጊሊ ትምህርት ተስፋፍቶ ብዙ ተከታዮች አገኘበት ድረስ በአለው ጊዜ መካከል ፪ሺሕ አናባብቲቶች ተገድለዋል። ፕሮቴስታንቶች ሃይማኖት እናሻሽላለን ብለው የተነሡ ሲሆን እነዚህን አናባብቲስቶች በጭካኔ የገደሉ በመሆናቸው የምርመራን ክፍል ዘዴ የሚያስታውስ ነው።

አናባብቲስቶችን ካቶሊኮችና ፕሮቴስታንቾች እያደኑ ከአንድ ቦታ ወደ አንድ ቦታ እያሳደዱ በአገኙዋቸው ስፍራ ሁሉ እያሰሩና እየገደሉ የግፍ ሥራ ፈጸሙባቸው። ነገር ግን የአናባብቲስቶች ሥራ እያደገ በመሄዱ ትምህርታቸው በስዊዘርላንድ በጀርመን በአውስትርያና በሆላንድ የተስፋፋ ሆነ።

አናባብቲስቶች ከዋና ዋናዎቹ ፕሮቴስታንቶች የመጀመሪዎቹ ናቸው። በነሱም መካከል ዛሬ እይሚገኙት ባብቲስት የተባሉት ኰንግሬጌሽናሊስትና ኩኤከርስ የተባሉት ናቸው።

**ኩኤከሮች።**

፲፯ኛው ክፍለ ዘመን ማለቂያ ላይ የተነሡት ኩኤከሮች ከሌሎቹ የክርስቲያን ወገኖች የተለዩ ናቸው።

የሚለዩትም የሃይማኖታቸው አባሉች እንደሌሎቹ ወገኖች ሁሉ አንድ የተወሰነ እምነት ስለሌላቸው ነው ፡

እነሱም ቄስና ቤተ ክርስቲያን የላቸውም።

የውስጥ ብርሃን የሚሉት እውነተኛው ሃይማኖት በየአንዳንዱ ውስጥ ስለሚገኝ እውነተኛ አማኞች የሚገናኙበት ቦታ ሁሉ የተቀደሰ ነው ብለው ያምናሉ። በግል ቤቶች ውስጥ ይሰበስባሉ። የቄሳር ድርቆሽና እህል በሚከማችበት ቤት ውስጥ ይገኛሉ። በየትም ግልጽ ቦታና በገበያ ስፍራ አንድነት ስብሰባ ያደርጋሉ።

ስብሰባቸውም ወዳጆች የሆኑ ስዎች ማለት የወዳጆች ማኅበረተኞች አንድ ቦታ ተሰብስበው እንደሚገናኙ ዐይነት ነው፤ እነሱም ራሳቸውን የሚጠሩበት የወዳጆች ማኅበር ብለው ነው።

ኩኤከር የተባሉበት ምክንያት ሌሎች የክርስቲያን ወገኖች ሜሶዲስት እንደሚባሉት ሁሉ እንደ ቀልድ ስም ሆኖ የወጣላቸው ነው።

ኩኤከሮች በእንግሊዝ አገር ስደት ደረሰባቸው። ብዙዎቹም ወደ አሜሪካን አገር ተሰደው ሄዱ። ዊሊያም ፔን የተባለ ኩኤከር ዛሬ ፔንሲልቫንያ ኒውጄርሲ ተብሎ የሚጠራውን አገር የቅኝ ግዛት እስከ አደረገላቸው ጊዜ ድረስ በዚህ በተሰደዱበት ቦታ የተሻለ ነገር አላገኙም ነበር።

ኩኤከሮች ከነሱ በኋላ በመጡት ሰዎች ትምህርት አሳባቸው የተማረከ ሆኖ ነበረ። እንደዚሁም እነሱም በተራቸው ከነሱ በኋላ የመጡትን ወገኖች አሳብ ወደነሱ ለመሳብ ችለዋል።

የፕሮቴስታንቶች ወገኖች ዐይነታቸው እየበዛ ይሄድ ጀመር።

ከነዚሁም ውስጥ አንዳንዶቹ ልዩ ከመሆናቸው የተነሣ፤ ቅርንጫፍነታቸው ከአንድ ሃይማኖት የሆነ የማይመስል እስከ መሆን የደረሰ ነው። አንዳንዶቹም በጣም የሚመሳሰሉ ሲሆኑ፤ በምን ምክንያት አንድ ወገንና ያንድ ቤተ ክርስቲያን ቤተ ሰብ አለመሆናቸው የሚያስደንቅ ነው። አንዳንዶቹ ደግሞ መሥራቾቻቸው ቅዱሳን ወይም ነቢያት የሚሏቸው ናቸው። ሌሎቹም ደግሞ ከመጽሐፍ ቅዱስ በቀር ሌላ ቅዱሳት መጻሕፍት አሉዋቸው። የቀሩት ደግሞ ሌሎች የማይጋሯቸው የተለየ የአምላኮት ሥርዓት አላቸው።

እነዚህ እየበዙ መሄድ የጀመሩት የፕሮቴስታንት ክፍል ወገኖች የቤተ ክርስቲያን ማደስ ሥራ ከጀመሩበት ጊዜ አንሥቶ እስከ ዛሬ ድረስ እነሆ ልዩ ልዩ ወገን በመሆን ተከፋፍለው ፪፻፶ ደርሰዋል አሁንም በተጨማሪ አዲሶች ወገኖች በመውጣት እየቀጠሉ በመሄድ ላይ ናቸው።

**፯ኛ በአሜሪካን አገር ያሉ ወገኖች።**

በአሜሪካን አገር ማንኛውም ዐይነት ክርስቲያን ይገኛል። የግሪክ ኦርቶዶክስ የሮማ፣ ካቶሊክ ደግሞም ምንም ያህል የማይቀረው የሁለት መቶ ዐይነት ፕሮቴስታንት ክፍል ዋና ወገኖች ይገኛሉ።

በአሜሪካ አገር ፋፍተው በሚገኙት በአውሮፓ ክርስቲያኖች ላይ በተጨማሪ በአገሪቱ ውስጥ የበቀሉ ክርስቲያኖችም አሉባት።

ከአሜሪካን ውስጥ በጣም የታወቁት ሞርሞኒዝም የተባሉትና የክርስቲያን ሳይንስ ተብለው የሚጠሩት ናቸው።

ሞርሞኒዝም የተባለውን ሃይማኖት ጆሴፍ እስሚስ የተባለ የኒዮርክ ሰው ባለፈው የዛሬ መቶ ዓመት አቋቋመው። እሱም ሞሮኒ የተባለ መልአክ ተገልጾኝ በወርቅ ሰሌዳ ላይ የተጻፈ መጽሐፍ ሰጠኝ ብሎ የተናገረ ነው። ጆሴፍ እስሚስ ከጥቂት ወዳጆች ጋራ ሆኖ አዲስ ቤተ ክርስቲያን አቋቋመ ቤተ ክርስቲያኑንም የኋለኞቹ ቅዱሳን የኢየሱስ ቤተ ክርስቲያን ብሎ ስም አወጣለት።

የቤተ ክርስቲያኑ ማኅበሮች ሞርሞኖች ይባላሉ። ይኸውም ዮሴፍ እስሚስ በአገኘው በሞርሞን መጽሐፍ የሚያምኑ ማለት ነው።

ዛሬ በዓለም ላይ የሚገኙት ሞርሞኖች ብዛታቸው ግማሽ ሚሊዮን ነው። አብዛኛዎቹ የሚገኙት ኡታህ በሚባለው በጨው፣ ኵሬ ከተማ ወይም በአካባቢው ነው፤ እነሱም ርግጠኛ አድርገው ሲያምኑና ለዓለምም ሲያስታውቁ በምድር ላይ ካሉት ሁሉ የነሱ ቤተ ክርስቲያን ብቻ እውነተኛ ናት ብለው ነው።

ከሃይማኖት ወገኖች በጣም አዲስ ሆኖ የሚታየው የክርስቲያን ሳይንስ የተባለው ነው። ይህም የተመሠረተው እንደ አውሮፓ አቈጣጠር በ፲፰፻፸፱ ዓ.ም በኒው እንግላንድ ሚስስ ሜሪ ቤከር ኤዲ በምትባል ሴት ነው።

ሚስስ ኤዲ ሳይንስና ጤንነት የተባለ መጽሐፍ ስትጽፍ ጥቅሱ ከመጽሐፍ ቅዱስ ሆን በሽተኞች በሃይማኖት እንዴት አድርገው ከበሽታቸው እንደሚድኑ ለማስረዳት ስትል የጻፈቸው ነው።

ሚስስ ኤዲ ከሷ በፊት እንደ ነበሩት እንደ ዮሴፍ እስሚስና እንደ ቀሩትም ሁሉ ቤተ ክርስቲያን አቋቁማለች ቤተ ክርስቲያኑንም የመጀመሪያው የሳይንስቲስቱ የክርስቶስ ቤእ ክርስቲያን ብላ ስም አውጥታለታለች።

የሚስስ ኤዲ ቤተ ክርስቲያን በአሜሪካንና በሌላም አገር ብዙ ተከታዮች አግኝቷል።

የክርስቲያን ሳይንስም በበኩሉ እንደ ሞርሞኒዝምና እንደ ቀሩትም እውነተኛ ቤተ ክርስቲያን እኔ ብቻ ነኝ፥ የማለት እምነት ያለበት ነው።

ፕሮቴስታንቶችም ምንም በመካከላቸው አንዳንድ ልዩነት የማይታጣም ቢሆን ሁሉም ለሮማ ፓፓ ከበሬታ ባይሰጥም መልካም ክርስቲያን ሆኖ ለመኖር አያዳግትም በማለትና እንደዚሁም የሮማ ቤተ ክርስቲያን በዓለም ውስጥ እውነተኛዋ እሷ ብቻ አይደለችም ብሎ በማመን አንድ ናቸው።

**በጊዜያችን።**

በመጀመሪያ በመግቢያው ላይ እንዳነበብነው ሰዎች ፀሓይ በየቀኑ ስትወጣና ስትገባ አይተዋል። ነፋስ ዛፎችን እያወዛወዘ በመካከላቸው ሲያልፍ ድምፁን ሰምተዋል። ደመናዎችም በሰማይ ላይ ሁነው ሲንቀዋለሉ ተመልክተዋል፤ ከዚህም በቀር ቀንና ለሊት እንደሚፈራረቁት በጋና ክረምትም እንደዚሁ ተፈራራቂዎች መሆናቸውን አስተውለዋል።

የጥንት ሰው በዙሪያው ያሉትን የፍጥረት ኅይል ሁሉ ለማወቅ ሲል ጠይቆና መርምሯል። ስለ ፍጥረት ኀይል መርምሮ የተዳውን ያገኘው መልስ እያንዳንዱ የፍጥረት ኅይል ክፉና በጎ ለመሥራት የሚችል መንፈስ ያለው መሆኑን ነው።

ከብዙ ሺሕ ዓመት በፊት የነበሩት የጥንቶቹ አረማውያን አባቶቻችን ሕይወት ባለውና በድን በሆነው ፍጥረት መካከል ያለውን ልዩነት አላወቁም ነበር። እነሱም ዛፎች አበባዎች ወንዞች ባሕሮች ድንጋዎችና ተራራዎች ሁሉ ሕይወት (ነፍስ) ያላቸው ይመስላቸው ነበር። ከዚህም የተነሣ እያንዳንዳቸው መንፈስ አላቸው ብለው ያምኑ ነበር።

ኤሌሜንቶችም ደግሞ መናፍስት እንዳላቸው ይታመን ነበር።

የጥንቶቹ ያልሠለጠኑት አባቶቻችን ፀሓይ ጨረቃ ከዋክብት ዝናብ ነፋስ፥ ዐውሎ ነፋስ ነጐድጓድና መብረቅ እነዚህ ሁሉ ሕይወት ያላቸው ፍጥረቶች በመሆን በገዛ ፈቃዳቸው ክፉና በጎ ለመሥራት እንደሚችሉ ያምኑ ነበር።

በፍጥረት መናፍስት ማመን የመጀመሪያው የሰው ልጆች ሃይማኖት ነበር። ይኸውም ሰዎችን በፍጥረት በእንስሶችና በራሳቸው በአለፉት አባቶቻቸው እንዲያመልኩ መራቸው። ከብዙ ዘመን በኋላ ምናልባት ብዙ ትውልድ አልፎ የጥንት አባቶችን ከአምልኮተ ፍጥረት ወጥተው ወደ አምልኮተ ጣዖት ተላልፈዋል።

ዛሬ አብዛኛው ሕዝብ ምንም እንኳ አምልኮተ ጣዖትን የሚንቅ ቢሆንም አምልኮተ ጣዖት የጥንቱን አምልኮተ ፍጥረት በልጦና አቸንፎ በብዙ ዘመን ውስጥ በጣም ሲራመድ የቄየ መሆኑ የማይዘነጋ ነው።

ይሁን እንጂ ጣዖቶች እየተስፋፋ በመሄዳቸው የሚሰገድላቸው ነገሮች ብዛታቸው በመፋጠን እየበረከተና እየጨመረ ይሄድ ጀመር፤ ምስሎችም ይሠሩ የነበሩት ፍጡራን አማልክት ለሆኑት ለአባቶች ልዩ ልዩ ለሆኑ እንስሳዎች ብቻ ሳይሆን አዲስ ለተፈለሰፉት አማልክት ለምሳሌ ለቤተ ሰብ አማልክት፤ ለነገዶች አማልክት፣ በየርሻው ድንበር ላይ ለሚቀመጡት አማልክትና እነዚህንም ለመሳሰሉት ጭምር ነው።

ይህ የአማልክት ብዛት አስቀድመን እንደ ተረዳነው በሰው ልጆች መካከል የጥላቻ ጠንቅ አብዝቶ በመፍጠር በጐሣዎች በቤተ ሰብና በያንዳንዱን ሰው ላይ ጠንካራ ትልግ ለማስከተል ቻለ።

በጊዜው የነበሩት ብልኅ የሆኑት መሪዎች ይህን ለመሳሰለ የክፉ ሁሉ ምንች አምልኮተ ጣዖት መሆኑን ስለ ተረዱ ተቃዋሚ ስብከት ይሰብኩ ጀመር። ከዚህም የተነሣ ዛሬ የምናያቸው ታላላቅ ሃይማኖቶች ለመገኘት ቻሉ።

ከዚህም በኋላ ብዙ አማልክት በማመን ፈንታ በአንድ አምላክ ማመን ተተክቶ ከብዙ ጣጣ ለመዳን ተቻለ።

የሃይማኖት ታላቁ እርምጃና መከናወን ከዚህ በላይ እንዳለው ነው።

በአንድ አምላክ ማመን የዓለምን አንድነት ወደ ማመን የሚያደርስ ነው። ይኸውም በተራው የሰው ልጆች አንድ ናቸው ወደ ማእልት እምነት ያደርሳል።

በአንድ አምላክ የሚያምን ሰው ወይም ሞኖሲስት የተባለው ምንም እንኳ ሰዎች የቆዳቸው ቀለምና የሚነጋገሩበት ቋንቋዎች ወይም የኑሯቸው ሁኔታ የተለያየ ቢሆንም የሰውን ልጅ ሁሉ እንዳንድ ትልቅ ቤተ ሰብ አድርጎ መቍጠር ይገባዋል።

ከዚህም በላይ እውነተኛ ሞኖሲስት አንዱ ሰብአዊ ፍጡር፥ ወይም አንዱ ሕዝብ የሚያደርገው ማንኛውም ነገር ሌላውን ሰብአዊ ፍጡር ወይም ሕዝብ ወይም ሕዝብ በክፉም ሆነ በደግ የሚጐዳና የሚጠቅም ነው ብሎ ለመገንዘብ የሚችል ነው።

ከዚህ የተነሣ እውነተኛ ሞኖሲስት ለሰው ልጅ መልካም የሚሆን ነገር ሁሉ ለያንዳንዱ ሰው መልካም ነገር ሊሆን ይችላል፤ እንደዚሁም ለሰው ልጅ ክፉ የሚሆን ነገር ሁሉ ለያንዳንዱ ሰው ክፉ የሚሆን ነው ብሎ የሚያምን ነው።

ስለዚህ ዛሬ ያሉት ታላላቅ ሃይማኖቶች የሰው ልጅ ወንድማማችነት ብለው የሚሰብኩት በዚህ ምክንያት ነው።

ይህም የሰው ልጅ ወንድማማችነት የሚገኘው በጥላቻ ሳይሆን በፍቅር በጠብ ሳይሆን በመተባበር በጦርነት ሳይሆን በሰላም ነው።

እነሆ በአሁኑ ባለንበት ጊዜያችን ዓለም በሥቃይ በብጥብጥና በምሬት ውስጥ ሳለች በዓለም ውስጥ ያሉት ሃይማኖቶች፣ ትልቅ ሥራና መልእክት ከፊታቸው ተደቅኖ ይታያል።

ይኸውም የሰላም መልእክት ነው።

ሃይማኖት ከሃይማኖት እምነት ከእምነት የሚለይበትን ነገር ሳያስብ ለሚከተሏቸው ሁሉ እንደ መሐላቸው በመሆን ሁሉም የሰው ልጅ መልእክት ሰላም ነው የሚል ጽሕፈት ካለበት ስንደቅ ዓላማ ሥር መሰብሰብ ይገባቸዋል።

**\*\*\*\***

**አርእስት ማውጫ።**

**ገጽ**

የተርጓሚ መቅድም………………………………………………………..፱

የደራሲው መቅድም፣……………………………………………………..፲፭

መግቢያ።………………………………………………………………፲፯

**፩ኛ መጽሐፍ።**

**የሕንድ ሃይማኖቶች።**

**አንደኛ ክፍል።**

**ቡዲዝም የብርሃናዊ ሃይማኖት።**

፩ በሰባክያን አገር የንጉሥ ልጅ መወለድ።……………………………….፳፱

፪ የወንድማማች ልጆች ጠብ።…………………………………………፴

፫ መስፍኑ የተቀደሰ ማተብ ሰለ ማሠሩ።………………………………….፴፪

፬ ሒንዱዚም የተባለ ሃይማኖት።………………………………………..፴፫

፭ አራት የታዩ ነገሮች።…………………………………………………፴፯

፮ ከታላላቅ ማዕርግ መውረድ።………………………………………….፵፩

፯ ረዥምና አድካሚ ምርመራ።………………………………………….፵፫

፰ ቤናርስ ላይ የተሰጠ ትምህርት።……………………………………….፵፯

፱ ከደግ የሚገኝ ደግ።………………………………………………….፶፩

፲ ብልኆችና ሞኞች ወፎች።……………………………………………፶፭

፲፩ ለሰው ልጅ ሁሉ የሚሆን ሃይማኖት።………………………………..፶፯

፲፪ የቡዳ ሃይማኖት (ቡዲዝም) ምን እንዳስከተለ።………………………፶፰

**ሁለተኛ ክፍል።**

**ጄኒዝም የአቸናፊው የማሐቪራ ሃይማኖት።**

፩ በቡዳ ዘመን።………………………………………………………፷፫

፪ ጀግናው የቬሳሊ መስፍን።…………………………………………..፷፫

፫ የዝምታ ቃል ኪዳን።………………………………………………..፷፮

፬ መዳኛችሁ ከናንተ ነው።……………………………………………..፷፱

፭ ሰማይ በላይ፣ ሲኦል በታች።………………………………………..፸፩

፮ የጥቂቶች ሃይማኖት።………………………………………………፸፬

**ሦስተኛ ክፍል።**

**ሒንዱስታን የብዙ አማልክት አገር።**

፩ ሒንዱዚምን ያሻሻሉ።……………………………………………፸፱

፪ ግጥም ገጣሚው የቤርናስ ሸማኔ።…………………………………፹

፫ የጉሩ ናናክ ሃይማኖት።…………………………………………..፹፭

፬ ትንሽ ኣይጥ ትልቅ ሁከት እንደ ፈጠረች።………………………..፹፰

፭ የታላላቅ ሰዎች ስብሰባ።………………………………………..፺፩

፮ ሒንዱዚም ሒንዱዚም ምን እንደሆነ።………………………….፺፫

**፪ኛ መጽሐፍ።**

**የቺና የጃፓን ሃይማኖቶች።**

**አንደኛ ክፍል።**

**ኰንፊሲያኒዝም የትልቅ ጠቢብ ትምህርት።**

፩ ዓለም እንዴት እንደ ተፈጠረ።………………………………………..፻፫

፪ ጀግናው ሹሊያንግ ሒ።……………………………………………….፻፭

፫ ቺዩ ኩንግ ወጣት ሳለ።………………………………………………፻፮

፬ ያንድ ትልቅ አስተማሪ ዝና ማደግ።…………………………………..፻፰

፭ የሉ አገር ወህኒ ቤቶች ባዶ መሆን።…………………………………፻፱

፮ መምህሩና መናኒው።……………………………………………….፻፲፫

፯ በፍቅር ላይ የተመሠረተ ልብ ምንም ክፉ አያደርግም።……………፻፲፭

፰ የትልቁ ጠቢብ መጨረሻ ቀን።…………………………………..፻፲፯

፱ በዛፉ አቅራቢያ ፍሬው ይወድቃል።……………………………….፻፲፱

፲ ማንግ ኪቲዝ ሜንስዩስ ተባለ።……………………………………፻፳፩

፲፩ የዐሥር ሺህ ትውልድ ወንጀለኛ።……………………………….፻፳፫

**ሁለተኛ ክፍል።**

**ታኦይዝም ጥቂቶች የሚያስተውሉት ሃይማኖት።**

፩ የሁለት ፈላስፋዎች መገናኘት።………………………………………..፻፴፩

፪ ስለ ላኦትዝ የምናውቀው።…………………………………………፻፴፫

፫ ታኦ ቴህ ኪንግ።…………………………………………………፻፴፭

፬ የታኦይዝም ጣዖቶች።……………………………………………፻፴፰

፭ ሰይጣንን የገደለው ሰው።………………………………………..፻፵፩

፮ ታኦይዝም ብዙ ተከታዮች ያገኘው ለምንድ ነው?.........................፻፵፫

፯ የቡዳ ሃይማኖት በቺና።………………………………………….፻፵፭

፰ ዛሬ የኰንፊሲዩስ ሃይማኖት።…………………………………….፻፵፯

**ሦስተኛ ክፍል።**

**ሺንቶ የአምላኮች መንገድ።**

፩ ጃፓን በጣም ወጣት ሳለች።……………………………………፻፶፫

፪ የደጎች መናፍስቶች መንገድ።………………………………….፻፶፭

፫ ልዑል ጋተማ ጃፓን እንደ ገባ።………………………………፻፶፰

፬ የአርበኞች መንገድ።…………………………………………..፻፷

፭ የዛሬ የጃፓን አገር።………………………………………….፻፷፪

**፫ኛ መጽሐፍ።**

**አንደኛ ክፍል።**

**ዞራስተራኒዝም የተቀደሰው እሳት ብልጭታ።**

፩ የተቀደሰው መቀነት መታጠቅ።……………………………….፻፸፩

፪ ከብዙ ዘመን በፊት በኢራን አገር።…………………………..፻፸፫

፫ ትልቅ ነቢይ በልጅነቱ።………………………………………፻፸፮

፬ ዞራስተር እውነትን ሲፈልግ።…………………………………፻፸፱

፭ በንጉሡ በቪሽታስፓ ቤተ መንግሥት።………………………..፻፹፪

፮ ሦስት ቀን የፈጀ ክርክር።……………………………………፻፹፭

፯ የዞራስተር ድል።…………………………………………….፻፹፱

፰ የተቀደሰ ጦርነት።…………………………………………..፻፺፪

፱ ሁል ጊዜ፣ የሚነድ እሳት።……………………………………፻፺፬

፲ ዛሬ የዞራስተር ሃይማኖት።…………………………………..፻፺፯

**ሁለተኛ ክፍል።**

**አይሁድነት የብዙ ነቢያቶች ሃይማኖት።**

፩ የተበተኑ ሕዝቦች።……………………………………………፪፻፩

፪ ከአራት ሺሕ ዓመት በላይ።…………………………………..፪፻፪

፫ የእስራኤል ልጆች መነሣት።………………………………….፪፻፭

፬ በትር በዮቶር አትክልት ቦታ።…………………………………፪፻፰

፭ ከባርነት ወደ ነጻነት።…………………………………………፪፻፲

፮ አንድነት የተባበረው የዕብራውያን መንግሥት መነሣት።………. ፪፻፲፭

፯ አንድነት የተባበረው የዕብራውያን መንግሥት መውድቅ።……..…፪፻፲፰

፰ የተሰበሰበ መከር።……………………………………………..፪፻፳

፱ የእስራኤል ነቢያት።……………………………………………፪፻፳፭

፲ የዘላኖቹ ሐሰተኛ ብርሃን።……………………………………..፪፻፳፯

፲፩ የማይሞተው ተስፋ።…………………………………………፪፻፴፩

**ሦስተኛ ክፍል።**

**ክርስቲያንነት ንጉሣዊ የምሥራቅ ኮከብ።**

፩ የአይሁድ ተስፋ።……………………………………………..፪፻፴፯

፪ አንድ ክፉ ንጉሥና ሦስት ጠቢባን።…………………………..፪፻፵

፫ በናዝሬት ከተማ።…………………………………………….፪፻፵፫

፬ የኢየሱስና የዮሐንስ መገናኘት።……………………………..፪፻፵፯

፭ ስብከት በተራራ ላይ።……………………………………..፪፻፵፱

፮ ከነዚህ የሚበልጥ የለም።…………………………………፪፻፶፬

፯ የኢየሱስ የመጨረሻ ትእዛዝ።…………………………….፪፻፶፯

፰ በሚያሳዝነው መጨረሻ መንገድ።…………………………፪፻፶፱

፱ ክርስቲያን የተባሉ የአይሁድ ወገኖች።…………………….፪፻፷፫

፲ የጠርሴስ ጳውሎስ።……………………………………..፪፻፷፮

፲፩ አይሁድ ያልሆኑ ክርስቲያኖች መነሣት።………………..፪፻፷፱

**አራተኛ ክፍል።**

**የመሐመድ ሃይማኖት የምድረ በዳ ነበልባል ሰይፍ።**

፩ ስለ ተቀደሰችው ከተማ ታሪክ።………………………………፪፻፸፭

፪ የዐረቦች ሃይማኖት።………………………………………፪፻፸፯

፫ እረኛ ወደ ነጋዴነት።…………………………………….፪፻፹

፬ ነጋዴው ወደ ነቢይነት።…………………………………..፪፻፹፪

፭ የትግል ዓመቶች።………………………………………፪፻፺፮

፮ ነቢይ ወደ ገዥነት።…………………………………….፪፻፹፱

፯ የመካ ድል መሆን።…………………………………….፪፻፺፬

፰ የነቢዩ የመጨረሻ ቃል።………………………………..፪፻፺፭

፱ ታምራትና አስደናቂ ነገሮች።……………………………..፪፻፺፯

፲ የእስልምና መስፋፋት።……………………………………፫፻

**አምስተኛ ክፍል።**

**የማደስ ሥራ ከጨለማ ዘመን መውጣት።**

፩ ምሥራቅ ምሥራቅ ነው፤ ምዕራብ ደግሞ ሮማ ናት።……………………..፫፻፯

፪ የተቀደሰው የመስቀል ዘመቻ።……………………………………………፫፻፲

፫ የሮማ ኅይል።…………………………………………………………..፫፻፲፪

፬ ማርቲን ሉተር።…………………………………………………………፫፻፲፬

፭ ዘውዱን የዘቀዘቀ ብርዕ።……………………………………………….፫፻፲፰

፮ ከማርቲን ሉተር በፊትና ከዚያም ወዲህ።…………………………………፫፻፳

ፒተር ዋልዶ።…………………………………………………….፫፻፳፬

ጆን ዊክሊፍ።……………………………………………………፫፻፳፬

ኡልሩሽ ዝዊንጊሊ።………………………………………………፫፻፳፭

ጆን ካልቪን።…………………………………………………….፫፻፳፯

የእንግሊዝ ቤተ ክርስቲያን።………………………………………፫፻፳፰

አናባብቲስት።……………………………………………………..፫፻፳፰

ኩኤከሮች።………………………………………………………፫፻፳፱

፯ በአሜሪካን አገር ያሉ ወገኖች።…………………………………………፫፻፴፩

በጊዜያችን።……………………………………………………..፫፻፴፪

የግድፈት ማረሚያ።

|  |  |  |  |
| --- | --- | --- | --- |
| የተሳሳተ | የታረመ | ገጽ | መሥመር |
| በመተረት | በመተረክ | ፲፱ | ፮ |
| ሳማኒዝም፣ | ላማኒዝም | ፳፰ | ፰ |
| ሳካያዎች | ሳክያዎች | ፳፱ | ፫ |
| ሳካያ | ሳክያዎች | ፳፱ | ፬ |
| ካፒላቪታ | ካፒላቪስታ | ፳፱ | ፰ |
| በሳካያዎች | በሳክያዎች | ፳፱ | ፲፰ |
| ተብሎ | ተብለው | ፴፫ | ፭ |
| እውነት | እውነትሽን | ፹፩ | ፳ |
| እንደሚለዱ፣ | እንደሚወለዱ | ፺፪ | ፴፩ |
| ቃል | ቀን | ፻፲፯ | ፲፪ |
| ፯ኛ | ፮ኛ | ፻፹፭ | ፪ |
| ጨግሮስን | ጤግሮስን | ፪፻፭ | ፲፩ |
| ከፈፈለጋችሁት | ከፈለጋችሁት | ፪፻፴፪ | ፫ |
| ጅብ | ድብ | ፪፻፴፯ | ፳፭ |
| እዝደ | እንደ | ፫፻፲፮ | ፩ |
| ሌሎች | ሌሎች | ፫፻፲፯ | ፴፩ |
| በሱድዌንና | በስዌድንና | ፫፻፳ | ፲፬ |
| እግዴት | እንዴት | ፫፻፳፫ | ፩ |
| ተጀመፋ | ተጀመሩ | ፫፻፳፭ | ፩ |
| ካልቢን | ካልቪን | ፫፻፳፭ | ፴፩ |
| ቃላላቅ | ታላላቅ | ፫፻፳፯ | ፩ |
| ታላሳት | ታላላቅ | ፫፻፳፱ | ፩ |

በአርእስቱ ላይ ከ፫፻፳፫ ገጽ - ፫፻፴፩ ገጽ ታላላቅ ሃይማኖቶች እንዴት እንደ ተጀመሩ የሚለውና የማደስ ሥራ የሚለው የቀኙ ወደ ግራ የግራው ወደ ቀኝ ሆኖ ቦታ ስለተዘዋወረ ቀደም ባሉት ገጾች ይነበብ።